
NATKO  NODILO :  SLOBODA  VOLJE  U  KNJIŽEVNIKA 

Našlo  se  nekoliko  njih,  te.  ili  oštro  osudiše,  ili  neizravno  prigovoriše  pravcu 
„Savremenika",  gdje  ovaj,  u  prvome  broju  minule  godine  1907.  programatično 
reče,  da  je  piscima  saradnicima  data  u'pisanju  „potpuna  sloboda  bez  spona  vjerskih, 
patriotskih,  didaktičnih  i  svih  drugih,  koje  svojim  posebnim  formulacijama  i  zako- 
nima unose  u  umjetnost  njoj  protivne  i  škodljive  elemente". 

Uza  svu  grozu,  koja  strese  neke  ljute  cenzore,  i  nemilinu,  koja  uozbilji  neke 
prigo  var  atelje,  mi  ostajemo  pri  načelu  pune  tvoračke  slobode  u  književnika.  Sada, 
na  osvitak  nove  nam  godine,  iznosimo  i  razloge  za  to. 

Prije  svega  jedna  opaska.  Pisac  ovih  redaka  nije  književni  kritičar.  O  kritici 
tankoj  i  pretankoj  nije  nikad  promišljavao  i  nestaje  mu  u  toj  struci  teoretične 
vještine.  Mud;o  graditi  rede  i  razrede,  praviti  kategorije,  ne  zna  nikako.  Tek 
uzimao  na  čitanje  gdjekoju  dramu,  pjesmu,  roman,  Što  bi  na  (»veći  glas  izišli,  pa 
za  književne  smjerove  znade  toliko,  kako  bi  mogao,  onako  na  oblo,  da  izmegju 
njih  razluči.  Nek  mu  se  s  toga  oprosti,  ako  se  nagje,  da  svaka  pojedina  riječ  nije 
odmjerena,  niti  udarna  svaka  misao.  Nego  opet,  uza  svu  nedostatnu  spremu 
nakan  je,  evo,  braniti  razložitu  slobodu,  kako  na  drugom  polju,  tako  i  u  pisanju. 

Opravdati  književnu  slob,.du  bez  spona  vjerskih  posao  je  najlakši  i  samome 
nevježi.  U  knjigu,  uzornu  koncepcijom  i  oblikom,  izvjesna  vjera,  kakvu  je  vole 
neki,  ulazi  ga  posve  malo.  Dobar  dio  tako  zvanog  klasicizma  upire  se,  ili  izvornim 
svojim  pokretom,  ili  đajbudi  pozajmljenim  izražajima,  na  poganske  nazore.  Poga- 
ničko  vjerovanje  ni  zašto  nam  ne  smeta,  da  se  mi  vazda  divimo  lliadi,  Odiseji, 
Eneidi,  i  da  estetićnim  užitkom  gledamo  krasno  kolo  sviju  krilatih  muza,  zaigrano 
na  poljanama  Helade  i  Lacija.  Ovo  isto  vrijedi  i  za  moderno  nekoje  djelo.  Mišljenje 
po  starinskim  pobudama  nas  ne  buni  u  čitanju,  na  pr.,  Foscolovih  „Sepolcri", 
talijanske  to  pjesme,  što  spada  u  biserje  svjetske  književnosti.  Niti  frazerija,  uzeta 
iz  bogovskog  Olimpa,  nam  priječi  uhom  hvatati  i  razbirati  omamnu  melodiju 
stihova  u  drugog  pjesmotvorca  Italije,  u  Monti-a.  A  buddhistično  naziranje  svijeta 
i  vijeka  ne  polomi  krila  geniju  Leconte  de  Lisle-a,  koji  se  broji  u  najveće  lirike 
francuskog  naroda,  kakogod  i  Lukrecijevo  pjevanje  ,,de  natura  rerum",  uprkos 
prihvaćenome  materialističnom  nauku  Epikura,  a  i  nekoj  težini  arhaičnih  riječi, 
smatra  se  još  danas,  na  mnogoj  mu  stranici,  remek-djelom  rimske  poezije,  a  do- 
nekle i  pretečom,  kažu,  najnovijeg  kemičnog  shvatanja  o  biću  atoma  i  materije. 
Pa  i  na  drugom  stajalištu  jest  čisto  genialno  djelo  i  Dantova  „Commedia",  osobito 

kad  se  promisli,  da  taj  bogodani  rad  iskrsnu  iz  pomrke  srednjega  vijeka.  Radu 
ne  smanjuje  cijenu  srednjevjekovna  strašna  uobrazilja  pjesnikova,  kojom  riše, 
prema  tadanjoj  skolastičnoj  nauci,  vječite  muke  paklenih  osugjenika.  Mi  preko 
toga  prelazimo,  što  na  vratima  njegova  pakla  piše,  da  ga  sazda  i  Duh  Sveti,  ,,il 
Primo  Amore".  Božja  iskonska  ljubav  i  vječne  muke !  Daklem,  sama  po  sebi  re- 
ligija različitoga  kroja  ne  može  da  umanji  vrijednost  književnome  plodu  uma 
ljudskoga.  Sja  krasota,  pa  makar  pod  kojom  navlakom. 

Nego,  spada  li  lijepoj  knjizi  vrijednost,  ako  ne  ima  spona  „patriotskih",  jal 
didaktičnih  ?  Ovdje  treba,  da  se  malo  ustavimo  i  da  se  razumijemo.  Treba  nam 
hladnog  razbiranja. 

Mnogi  izobraženi  ljudi  sadašnjega  vijeka,  ljudi  srca  milostiva,  svratiše  na- 
pokon svoju  pažnju  na  nište  i  ponižene  u  svijetu  ;  pogledaše  na  tvrde  žuljeve  ra- 
denika,  u  gradu  i  u  polju,  ma  sve  jedno  gdje  oni  bili,  ili  u  domovini,  ili  izvan  nje. 
Sociološka  knjiga  važi  taman  isto,  koliko  i  patriotska.  Ne  treba  baš  biti  socialist, 
a  da  se  shvati  zamašaj  sociatnih  pitanja  u  ljudskoj  ukupnoj  zajednici.  Nismo  li 
svi  širom  svijeta,  dostojanstvom  jednake  duše,  megju  sobom  zbliženi,  pa  da  i 
jesmo  svuda  razasuti  na  površini  zemlje?  Otržito  i  bez  straha  ispovijedamo  :  nama 
je  svetija  čovječja  suza,  ljudski  bol,  od  svetoga  otadžbeništva.  Naročito  ne  marimo 
za  onaj  „patriotizam",  što  se  češće  sa  klasjem  nedospjelim  ukazuje  štur  pri  ko- 
načnoj žetvi.  Huku  i  buku,  patriotičnu  paradu,  malo  cijenimo.  Dosagjuje  nam  di- 
daktično  nametanje,  propovijed,  u  ime  mlake,  neživotvorne  ljubavi  za  domovinom. 

Vi  se,  dakle,  odričete  ljubavi  i  svakog  zanosa  za  otadžbinom?  Vi  ste  protu- 
narodni? podvaliće  kogod.  Ne.  Nije  tako.  Mi  patriotizma  ne  rušimo.  Usuprot, 
mi  duboko  poštujemo  istinske  mučenike  za  jedinstvo  i  nezavisnost  svog  naroda, 
na  primjer  one  u  Italiji,  tu  nedavno,  prvom  polovinom  prošloga  vijeka.  Slaboj 
Italiji  odnikud  pomoći,  ni  od  svjetovnih,  ni  od  crkovnih  gospodara  ;  patrioti  u 
tuzi,  a  ipak  budni  i  samopregorni.  Strijeljani  su,  pri  punoj  ličnoj  nesebičnosti,  ili 
godinama  čamiše,  u  verige  okovani,  po  burbonskim  kletim  kaznionama,  pod  vru- 
ćima „Piombi"  u  Veneciji,  jal  na  ledenoj  memli  sjevernih  tamnica  u  Spielbergu. 
Uporegjenjem,  naravski,  malo  uvažavamo  deklamatore  neradi šne,  kojima  je  za- 
bava „verba  facere",  te  im  riječ  zaostaje  na  rubu  djela.  Mrze  nas  riječi  muške, 
a  djela  ženska  ;  neugodan  nam  je  gusti  dim,  što  se  izvija  iz  slabog  ognja  zapaljene 
mokre  slame  „patriotske". 

Da  kažemo  otvoreno,  i  gdjekoji  patriotični  povici  jeke  ne  izazivaju  iz  duša 
naših.  Oci  nam  ratnici  bijahu  doista  junaci,  ali  pretjerivati  ne  pomaže.  U  nas, 
u  mnogoj  knjizi,  mi  „antemurale  christianitatis",  kao  da  sami  pobrasmo  svu 
slavu  u  bojevima  protiv  turske  najezde  ;  Hrvat  i  Srbin  slavan  kao  iko,  pametan 
opet  kao  iko.  Pa  i  dosugjeno  je  nama,  kao  kremenitim  Slavenima,  da  našom 
krepošću  zapadni  svijet  osvježimo,  koji  ni  iščekuje  neku  slavensku  civilizaciju, 
valjda  uz  autokratske  i  ortodoksne  visoke  poglede.  Slavenofili  ne  misle,  da  su 
svuda  ljudi  od  prilike  isti,  pak  da  su  sublizu  iste  i  ljudske  institucije,  što  valjaju. 
Takav  romantizam  dopunja  se  u  nas  još  ratnim  poklikom :  „Bog  i  Hrvati  !", 
što  je  imitacija  od  imitacije.  Godine  1777  starac  Voltaire  hotio,  u  Francuskoj, 
da  Franklinova  unuka  posveti  ovim  krštenjem :  „Dieu  et  libertć",  koje  Mazzini 
obrnu  na  :  „Dio  e  popolo",  a  mi  prekrojismo  u  :  „Bog  i  Hrvati",  kano  da  Bog  nije 
svačiji  pomoćnik,  nego,  valjda,  madžarski  ili  naš.  Po  zdravom  sudu,  nesmislena 

je  i  svaka  besjeda  o  „političkom  narodu",  što  no  takogjer,  kao  imitatori,  uzesmo 
od  Nijemaca  i  Madžara.  Istina,  Madžari  nas  prinudiše,  da  je  u  našu  obranu  sad 
upotrebimo.  Ali  ta  rečenica,  po  samom  svom  sastavu  neprimjerena  i  nelogična, 
plod  je  puke  rabulistike.  Ona,  po  iskrivljenoj  nauci,  skriva  silu  protiv  drugoga  ; 
skriva  je  u  ovo  doba  odasvud  zahtijevane  iste  pravde  za  svako  pleme  i  za  svako 
lice.  Demokratski  je  danas  zahtjev,  nek  bude  jednaka  sloboda,  pa  ko  je  duševno 
jači,  nek  iznese  pobjedu.  Ovaku  patriotsku  apoteozu  i  superiornu  nadutost  rogjenog 
naroda  mi  laka  srca  ostavljamo  silnicima.  Prazno  je  ovo  uzvišivanje,  te  je  prazna 
i  književna  riječ,  zadahnuta  takim  patriotizmom.  U  Europi,  sve  to  veći  smijeh 
i  satira  se  zašiljuju  na  bijesne  narode,  što  u  svom  ludilu  srču,  da  druge  narode 
tiskaju  i  dave.  Već  se  javiše  veliki  pisci,  koji  vajne  ministre  „političkih  naroda" 
poljevaju  rugom  reske  ironije. 

Ako  se  ne  varamo,  mi  u  ovom  poslu  domovine  sada  gledamo  na  zdravije  oči. 
Oprostismo  se  mrtvoga  tradicionalizma,  dandanas  na  pragu  XX  vijeka,  kadno 
novo  ljudstvo,  plemenito  i  neplemenito,  malo  i  veliko,  za  svoje  pravo  ne  traži  arhi- 
valnih  isprava,  već  iziskuje  opću  pravdu,  upisanu  u  svačijem  srcu.  I  pri  tome 
mi  ostajemo  dobri  patrioti,  pa  neka  nas  ko  kudi,  koliko  mu  drago.  Ako  i  ne  bo- 
jadišemo  patriotskih  šara  na  našoj  hrvatskoj  zastavi,  mi  je  ipak  neoslabljelom 
rukom  držimo  razvijenu.  Doista,  ne  manje  nego  u  drugima,  gori  i  u  nama  srce 
prema  otadžbini.  Ova  Hrvatska  jest  zemlja  naših  otaca,  pak  će  biti  i  naših  sinova  ; 
zemlja,  u  čijem  zraku  srknusmo  prvi  dah  života  i  čusmo  prvi  slatki  romon  na- 
šega jezika.  Kažemo  iskreno :  milje  nam  je  materinja  riječ ;  u  brigu  se  davamo 
za  sreću  rogjene  nam  grude.  Pak  ovu  domovinu,  nejaku  sirotu,  tim  više  ljubimo, 
što  njoj  zlobe  i  nju  napastuju  svakakovi  neprijatelji. 

Pregjimo  na  treću  tačku  naše  odbrane,  gdje  nastaje  krupno  jedno  pitanje. 
Kod  tvoračke  svoje  slobode  smije  li  se  književnik  otresti  svakih  obzira,  svakih 
moralnih  načela,  što  k  nama,  kao  baština,  iz  dugih  minulih  vijekova  pregjoše  ? 
Drugim  riječima:  je  li  opravdana  dosta  razglašena  zasada:  ,,1'art  pour  l'art?" 
1  u  ovom  pitanju  mi  ćemo  kazati,  što  nam  je  na  srcu  i  u  pameti.  Artizmu  idemo 
da  gledamo  oči  u  oči. 

Poznato  je,  da  znameniti  mislilac,  A.  Comte,  više  nego  iko  drugi,  svojim  znan- 
stvenim pozitivizmom  rastvori  široka  vrata  naturalističnom  nazoru  i  u  samoj 
umjetnosti,  koja  je  donle  disala  u  maglovitom  vazduhu  češće  pretjeranih  fantazija. 
Comte  riješio  se,  da  turi  na  stranu  neplodnu  metafiziku  i  taštu  brigu  o  stvarima 
nadosjetilnim,  pa  htjede  postaviti  zgoljnoga  čovjeka  kano  jedini  predmet  nauč- 
nome istraživanju  i  estetičnoj  zabavi.  Religije,  rekao,  da  nema,  osim  one  čovje- 
čanstva. Comte-ovo  mišljenje  usavrši  do  punoga  agnosticizma  engleski  filozof 
Spencer. 

Ova  se  je  filozofična  teorija  brzo  prelila  u  lijepu  knjigu.  Naturalistično  ispi- 
tivanje i  proučavanje  čitavoga  čovjeka  do  u  najtanje  njegove  žile  uze  mah  u  Fran- 
cuskoj, pa  onda  tamo  amo  po  Europi.  Čitaća  publika  tražila  drugo  štivo.  Malo 
marila  za  prekrasnu  Saint-Pierre-ovu  idilu  „Paul  et  Virginie",  koja  će  ipak  uvijek 
biti,  u  svojemu  malom  opsegu,  sa  mekoće  i  toplote,  neprelazna  tekovina  roman- 
tičnoj literaturi  francuskoj.  Udes  ono  dvoje  mladih,  toliko  nježnih,  pa  nesrećnih, 
više  ne  hoćaše  da  mami  suze  iz  očiju,  kao  što  ni  „Renć"  sa  svojom  strašću,  koju 
svlada  i  podjarmi  kršćanska  moralna  dužnost,  više  ne  trzao  dušom  čitaoca,  premda 

je  ono  sve  ispripovijedano  veličajnim  stilom  jednog  Chateaubriand-a.  Caruje  Flau- 
bert, pisac  dvaju  romana  „Mađame  Bovarv"  i  „Salammbo".  On,  što  mi  znamo, 
najprvi  postavi  pravilo :  „l'art  pour  l'art". 

Dali  tome  pravilu  ima,  ili  ne  ima  nikakove  zamjere?  Čisto,  bez  prigovora, 
valja  priznati,  da  je  „Madame  Bovarv"  knjiga  formom  uzorna.  Ovome  romanu 
nije  zar  lako  naći  premca  u  svjetskoj  književnosti,  Sto  se  tiče  harmonične  mu  mjere 
i  plastičnoga  oblika.  Kao  da  je  saliven  u  tuču.  Pak  i  u  samom  shvatanju  i  opisu 
karakteri  Flaubert  stoji  na  velikoj  visini.  Nadri-učenjak  u  romanu,  filozofirajući 
ljekarnik  Homais,  već  pregje  kod  Francuzi  u  smijeSnu  poslovicu.  Reda  je,  po 
Flaubert-ovu  pravilu,  da  svaki  umjetnik,  jedino  se  osvrćući  na  svoje  djelo,  sasma 
zaboravi  sebe  i  svoje  lično  osjećanje,  svoju  dušu,  svoje  ideje.  Zbog  toga,  glasoviti 
taj  pokretač  književnoga  naturalizma  radio  je  svagda  s  nategom  i  mukom,  budno 
pazeći  na  najdrobniju  sitnicu,  eda  bi  njemu  sve  zorno  izišlo.  U  opće,  Francuzi 
po  svom  tankom  ukusu  vele,  da_,u  umještini,  te  i  u  knjizi,  forma  vrijedi  malo  manje 
od  pole  djela.  Flaubert  bijaše  već  na  tom,  da  i  nad  samim  djelom  formi  dade  prvo 
mjesto.  - 

Ali  ovome  zatočniku  imperzonalnosti  i  vjesniku  dogme  :  ,.1'art  pour  l'art" 
može  da  se  zabavi  ponešto.  Sanf  Flaubert.kad  je  stvarao,  ne  bješe  u  sebi  miran  ; 
kažu,  da  u  duševnom 'naporu  svi  živci  njemu  treptijahu.  Ovako  je  on  i  nehote 
perzonalan.  Njegova  je .  „Salammbd",  doduše,  vizija  trgovačke,  plutokratske, 
krutom 'nemilinom  njez  nih  bogova  posve  razvraćene  Kartage  ;  slikovita  to  vizija, 
što  se  dosada,  i  pored  nekih  neispravnosti,  ne  otvori  niti  očima  samih  historičara 
ali,  roman,  natrpanom  arheološkom  erudicijom,  ipak  odaje  ličnu  ćud  autora 
sitničara.  Onoj  Flaubert-ovoj  dogmi  oprije  se  odmah,  najsnažnije,  demokrat  La- 
mennais,  pisac  odličan  sa  žarke  rječitosti  u  korist  svih  ljudskih  patnika.  Oprije 
se  i  G.  Sand,  Flaubertu  sprijateljena.  Ova  reći  će  njemu  :  „Sto  je  umjetnost,  dok 
srca  nema  ?  Sunce,  sa  k<»jega  zrake  ne  prodiru".  Otmena  spisateljica  Sand,  koja 
uz;E.  Sue-a  preteče  dobrotu  i  ljudsku  samilost  ruskoga  romana,  doista  bijaše  po- 
zvana, da  sudi  o  svrsi  pisane  umjetnosti. 

Nego,  izrazita,  očita  tendencija  kvari  umjetničku  kn'igu,  odsjeći  će  onaj 
ko  se  strogo  drži  načela  naturalistične  objektivnosti  bez  druge  mješavine.  Čemu 
lažna  idealnost  romantičnih  u  prirodi  nepostojećih  junaka,  onda  i  jednolike  sjenate 
šume,  smegjo-srebrnasta  jezera,  mirni,  monotoni,  proplanci  brda?  Čemu  ponosito 
ukočene  glave  i  velikačka  besjeda  mnogih  heroja,  u  obnovljenome  modernom 
klasicizmu ?j Ali  takova  kritika  tek  djelimice  pogagja.  Kad  bismo,  onako  naprečac, 
svaku  idealnost  i  svaku  tendenciju  osudili,  mi  bi  cijenu  pobijali  velikome  broju 
umotvorina  neosporne  vrijednosti.  Ne  bi  nam  se  svigjali,  ni  ,,Cidi!  Corneille-a, 
ni  „Iphigćnie*  ili  „Athalie"  Racine-a,  uzoriti  radovi  francuskog  klasicizma.  Otele 
bi  se  našemu  zanimanju  Lamartine-ove  romantične  „Mćđitations  poćtiques", 
sa  pjesmom  ,,Le  Lac",  koja  će  se  čitati,  dok  bude  francuskoga  jezika. 

A  pogotovo,  takom  kritikom  protiv  tendencije,  propadoše  naročito  svi  veliki 
satiričari,  te  njima  u  srcu  vri  srdžba  na  savremene  prljavštine,  ili  na  usnama  titra 
se  perzonalni  podsmijeh  na  kojekakve  društvene  mane.  Zabačen  bi  bio  Giusti, 
koji  je  sav  u  politici,  pa  bičem  vječnoga  zvižda  zamlati  servilnu  birokraciju  i  sva- 
koga tlačitelja  Italije.  Ne  bi  bolje  prošao  ni  Heine,  iza  Gothe-a  najčitaniji  pjesnik 
u  Njemačkoj,  niti  Cervantes,  vjekovna  dika  svoje  Španije,  Čijem  se  ispraznome 

viteStvu  grohotnim  smijehom  rugao.  Na  posljetku,  i  samom  Zoli,  premda  on  naj- 
svečanije pred  oltarom  artističnoga  naturalizma  pontificira,  spaziti  je  tendenciju, 
biva  materialistično  uvjerenje.  On,  koji  znade,  pod  svojim  oštro  zarezanim  perom, 
da  ulijeva,  tako  reći,  dušu  materiji  tromoj,  stroju  nesvijesnu,  očigledno  kani,  na 
temelju  patološke  klinike,  da  otme  svojevoljnu  dušu  razumnome  stvoru,  što  je 
čovjek.  Iz  škole  Zoline  možda  je  jedini  Maupassant,  prije  svoje  ludosti,  savršeno 
ravnodušan  prema  predmetu,  o  kojem  piše. 

NaSa  knjiga,  u  nekom  joj  dijelu,  krenu  Zolinim  pravcem,  makar  kako  da  se 
zvao  :  naturalizam,  ili  realizam,  ili  verizam,  ili  artizam,  što  li,  onako  po  igrariji 
riječi  gotovo  jednakih  u  značenju,  a  raznovrsnih  tek  po  formi.  Zola  u  golcatom 
svom  verizmu  (gledaj  čitavi  roman  „Nana")  pokatkad  se  perom  spušta  do  opisi- 
vanja čovječjega  kala,  pak  eto  i  gdjekoje  vješto  pero  naših  književnika  na  površinu 
kadgod  izbacuje  vruću  pjenu  erotičnu.  Vidjeti  je  još  i  drugo.  Natežu  se  žice  dvo- 
umljenja pred  licem  Boga  istinoga  i  ispred  ove  još  zamršene  zagonetke  o  načinu 
postanja  vasione.  Uzima  se  kao  čisto  dokazana  teorija  o  općenitoj  evoluciji,  dočim 
ozbiljna  nauka  prihvaća  postupni  prirodni  razvoj  tek  u  ograničenoj  mjeri,  a  do  sada 
ne  zna,  pa  ne  zna,  otkud  začetak  životu.  Pitamo:  otkud  prvo  organsko  biće 
na  zemlji  ?  otkud  prva,,  cellula"  ?  a  iznosi  se,  kao  posve  autoritativno,  Hae- 
ckel-ovo  ime.  Nego,  sveznali  ovi  mnogostručni  doktor,  premda  obećava  riješiti, 
ne  rješava  probleme  svemira.  Ima  vrlo  učenih  prirodoslovaca,  koji  vele,  da  je  on 
mali  istraživač  prirode,  dok  je  bogme  veliki  filozof,  pak,  ako  se  hoće,  i  teolog  puste 
materije.  Stoji  barem  to,  ako  se  njemu  izrečno  i  ne  protive  poneki  na  glasu  fiziolozi 
i  kemičari,  da  opet  drugi,  ne  manje  glasoviti,  zabacuju  njegovo  tumačenje  svijeta. 
Boga  ne  poricahu  ni  sami  evolucionisti  Lamark  i  Đardin.  Francuz  Cauchv  i  Nijemac 
Gauss  broje  se  u  najveće  matematičare  sviju  vremena,  pa  negdje  čitasmo,  da  ovaj 
potonji  napisa :  „Kratki  san,  što  mi  zovemo  život,  tek  je  preludij  pravome  ži- 
votu, jamstvo  nam  je  najtvrgje  ljepšoj  metamorfozi,  u  buduće". 

Nek  nam  čitalac  oprosti,  ako  prebrazdismo  u  predmet,  što  nije  naš.  Htjedosmo 
istaknuti  za  naturalističnu  struju,  bilo  u  lijepoj  knjizi,  bilo  u  nauci,  da  visoki  ljudski 
umovi,  i  mimo  Haeckel-a,  klanjaju  se  Božanstvu,  reditelju  ove  žive  vasione.  Obijest 
materialisti  ne  uvjerava,  a  niti  godi  otančanom  ukusu.  Do  Haeckel-a,  proroka 
doslije  nedokazanog  monizma,  eno  i  0.  VVilde-a,  što  je  istoj  materiji  pjesnički 
svećenik  i  prvak  u  dekadentima,  po  artističnoj  anarhiji  pustoga  života.  Onda 
jošte  šarenim  bijesnim  kolom  zavrće  sa  svom  snagom  hulitelj  kršćanstva  i  Krista, 
propovjednik  Zarathrustinih  besjeda,  Nietzsche,  prvak  izmegju  uobraženih,  a 
sumahnutih  „ubermenscha".  Naš  „Savremenik"  pušta,  da  u  njemu  svaki  pisac  i 
svaki  kritičar  uzme  svoj  način  i  svoju  volju,  ali  opet  za  onakovo  pisanje  nije. 

Upada  nešto  u  oči.  Germanstvo,  do  čije  moralne  sregjenosti  u  društvu,  u 
politici  i  u  kulturi  mnogi  toliko  držahu,  i  još  drže,  to  Germanstvo  ponajčešće  pro- 
izvagja  onake  čudne  tipove,  učene  i  književne.  Svakako,  u  njemu  nastranost  je 
veća,  nego  li  u  Slavenstvu  i  Latinstvu.  No,  odakle  ova  veća  nastranost,  ovo  čudno 
vrludanje  današnjih  Nijemaca  najprije  u  mnogim  nazorima,  pa  onda,  kojegdje, 
i  u  praktičnom  životu?  Može  biti  u  jednu  ruku  odatle,  što  su  Nijemci,  hvaleći  uvijek 
sebe  kao  narod  mislilaca  i  pjesnika,  voljni  iznositi  idejne  i  riječne  novote.  No, 
pod  nagomilanim  formalističnim  znanjem  kvari  im  se  bistra  sinteza.  Skroz 
konzervativni  i  tromi  u  politici,  a  zato  skrajni  u  spokojnome  mozganju,  pa  filolozi 

po  kretu  svoje  najdublje  misli  i  po  protestanskom  upornom  tumačenju  biblije, 
radi  su  umovati  i  cjepidlačiti.  Oni  cijene,  neobičajnim  kakvim  nazorom  i  ne- 
običajnom  kovanicom,  ponajviše  iz  grčkoga,  da  sazdaše,  eto  tu,  nešto  veliko. 
Pazite  ljudi,  nešto  je  veliko,  kad  se  reče :  „monizam",  „amoralizam"  i  t.  d.  Igraju 
se  riječima  i  antitezama.  Promozgaše  i  književni,  .simbolizam".  Idu  kašto  u  dubinu, 
no  u  njihovim  skrajnostima,  u  nastranim  koncepcijama  njihovim,  očita  je  više 
puta  mrtva  pedanterija  i  gola  naivnost.  U  etici  gradi  se  moral  na  moralu  živo- 
tinjskih navika.  Jeste  to,  kažu,  prema  neospornome  nauku  prirode  visoko  staja- 
lište ,,s  onu  stranu  dobra  i  zla".  U  historiji,  što  je  bilo,  moralo  je  biti,  misle 
i  tvrde  malne  svi  njemački  historičari.  Isti  proslavljeni  Mommsen  uvijek  naglašuje 
pravo  jačega.  Po  humanoj  ćuti  koliko  odaljen  od  Michelet-a  !  Nekoji  pravdaju 
Tiberija,  nekoji  i  Nerona,  za  koga  jedan  od  njih  izvali,  da  bijaše  „kulminantni 
čovjek  staroga  svijeta".  Neminovni  udes,  gvozdeni  determinizam,  vlada  doga- 
gjajima  ;  ljudskoj  slobodnoj  energiji  mjesta  nema,  pa  i  ljudskoj  savjesti  nestaje 
suda  prekornog.  Za  germanske  ove  mislioce  i  novotare  mi  bi  rekli,  da  su  donekle 
„artistes  des  mots". 

Svakako,  takovu  književnu  slobodu  mi  otklanjamo.  Ona  nas  ravno  vodi 
iznova  poganstvu,  kojega  odijelo,  već  izlizano,  ne  može  da  nas  pristojno  pokrije. 
Onom  slobodom  nastupila  bi  opet  jedna  već  preturena  faza  u  razvoju  čovječanstva. 
„L'art  pour  l'art"  reče,  od  prilike,  ima  tome  dvije  tisuće  godina,  i  poganin  Katulo 
ovim  stihovima  :  „Nam  castum  esse  decet  pium  poetam  —  ipsum,  versiculos  nihil 
necesse  est".  Dakle,  pjevanje  pustopašno,  razbludno,  koliko  se  hoće,  a  pjesnik 
netaknut  i  nizašto  odgovoran.. 

Uzdižući,  kao  što  naprijed  kazasmo,  umjetničku  slobodu  nad  obzire  isklju- 
čivog nauka  u  izvjesnoj  vjeri  i  nad  prohtjeve  šovenske,  mi  je  ipak  kratimo  povra- 
ćenom  paganizmu.  Evo  zašto.  Naša  civilizacija  počiva,  u  glavnome,  mimo  čudni 
tvarni  napredak,  na  traženju  ljudske  pravice  i  na  etičnom  istanjenom  osjećaju, 
čime  kršćanska  misao  svijet  obdari  i  obogati.  Ni  ropstva,  izravna  ili  neizravna, 
u  socialnom  radu,  ni  gnjiloće  u  srcu  ljudskom,  više  trpjeti  nije.  Mi  kroz  ove  zapo- 
vijedi iz  krčćanstva,  pa  i  kroz  ostavinu  grćko-rimske  prosvjete,  koju  varvari  grdno 
ozlediše,  no  ne  mogoše  da  sasma  ponište,  živimo  duševno  u  danima  sadašnjim. 
Nauk  kršćanski,  osugjujući  moralno  i  ukopavajući  strasti  nedostojne,  privali  grobnu 
ploču  ne  samo  na  njih,  već  i  na  prljavu  knjigu.  Slijedi  iz  toga,  da  se  širom  obrazo 
vana  svijeta  promijeni  i  estetični  književni  ukus.  Izuzeci  ne  znače  ništa  ;  potvr- 
gjuju  pravilo.  Zabačeno  je  ono,  Što  danas  zovu  pornografijom,  pa  i  perverznošću, 
i  što  ne  bijaše  ni  malo  zazorno  književnicima  drevnih  vremena.  Harmonioznt  Vergil 
bez  ikakva  srama,  u  čitavoj  jednoj  eglogi,  slagjanim  stihovima  pjeva  po  motivu : 
.Formosum  pastor  Gorvdon  ardebat  Alexin".  Ko  pročita  djelo  Suetonovo  ,,De 
Vita  Caesarum",  nalazi,  da  u  dvanaestorici  prvih  rimskih  careva,  od  Julija  do  Do- 
micijana,  jedva  je  dvoje,  ili  troje  njih,  prosto  od  seksualne  abnormalnosti.  Pa  to 
je  i  shvatljivo.  Religija  njima,  primjerom  Jupitra  i  drugih  bogova,  propuštaše  ono, 
što  je  rugoba  istančanom  i  oplemenjenom  ljudstvu  poznij  ih  vremena.  „SanctaVenus", 
(stari  je  ovako  nazivahu  i  klicahu  joj)  ispričavaše  sve  i  sva,  dok  je  sada  njena  svetost 
u  mnogome  uklonjena.  Perverznost  sad  može  da  „znanstveno"  brani  tek  njemački 
doktor  i  profesor  M.  Hirschfeld,  no  njegov  učenjački  glas  u  pitomijem  svijetu 
ne  nalazi  odaziva. 

Slobodna  volja  u  književnika  danas  ne  smije  da  sigje  do  starinske  erotične 
nizine,  do  garavih  likova,  pošto  je  ovo,  u  umjetničkom  vidu,  ružno  i  nesnosno 
pretežnoj  većini  modernih  ljudi.  Ako  Zola  prekrutim  naturalizmom  nagari  po  koji 
list  nekih  svojih  romana,  on  se  tim  ogriješi  o  zdravi  književni  ukus,  ne  samo  po 
sudu  jednog  strogog  kritičara,  Brunet:e>e-a,  već  i  po  osjećaju  velikoga  broja  svojih 
zemljaka.  Finoća  i  otmenost  francuskoga  mišljenja  i  govora  učini,  te  se  sada  Zolini 
umotvori,  i  pored  svega  piščeva  talenta  za  snažno,  zorno,  gdjegod  i  epsko 
opisivanje,  manje  čitaju.  A  već  padoše  u  zaborav  romani  Paul  de  Kocka,  traženi 
nekad  sa  masne  im  sadržine.  Više  ne  zanimaju  ni  lagane  komedije,  načinjene  po 
istom  kalupu.  M.  Prćvost,  ujedno  znameniti  romanopisac  i  kritičar,  veli,  da  megju 
Francuzima  nemoralni  roman  bijaše  tek  prelazna  zabluda,  a  što  se  na  francuskom 
jeziku  surova  i  nezgrapna  još  prodava  po  drugim  zemljama,  da  je  to  skalupljeno 
ponajviše  od  stranaca,  skorašnjom  naturalizacijom  prekovanih  u  Francuze. 

Para  pornografična  podigla  se,  a  sada  i  guši,  drugdje.  Na  drugim  je  mjestima 
raspuštenost  u  pisanju  i  u  životu.  Eno  nečuvene  sablazni  u  Berlinu,  u  bogobojaznom 
narodu,  koji  se  ne  boji  nikoga,  do  Boga  jedinoga.  Eno  vrlo  sumnjivih  prijateljskih 
udruženja  i  u  Munchenu  i  u  Hamburgu,  pa  čak  i  štampanje  čagjave  novine,  pod 
naslovom :  „Der  Seelenfreund".  Tuskoro,  u  jednoj  parbi,  pamfletist  A.  Brand 
bez  sumnje  pretjerivao,  no  napisao,  da  u  samom  Berlinu  ima  do  20,000  homo- 
seksualnih, policiji  dobro  poznatih.  Nešto  slično  kaže  američki  duhovnik  Dawson 
za  Ne*-  York,  a  kaza  već  davno  poznati  filantrop  Stead  za  svoj  London,  koji 
on  nazva  „modernim  Babilonom'4.  Pred  svojim  takmacima  već  ublijedio  Pariz 
Babilon. 

Ti  trijezni  sjevernjaci  dotjeraše  daleko  !  To  oni,  koji  su  se  negda  sablažnjavali 
na  preljubi,  uobičajenom  čvoru  zapleta  u  drami  i  u  romanu  francuskom,  pa  mjesto 
toga  u  akciju  unosili  zavedenu  djevojku,  kao  da  je  mnogo  manji  zazor  nju  nevinu 
za  cio  joj  vijek  upropastiti,  nego  li  drugi  zazor,  kojim  se  ruši  mir  u  tugjem  domu. 

Molimo  čitaoce,  nek  nas  ispričaju,  ako  evo  nekud  zastranismo,  baveći  se  dugo 
i  kao  preko  reda  ovakim  predmetom.  Biti  će  njih,  koji  će  opaziti,  da  se  i  u  Latinima 
vigjalo  pojava  odvratnih,  kako  u  knjizi,  tako  i  u  življenju.  Vigjalo  se  doista,  ali 
megju  intelektualcima,  piscima  i  umjetnicima  iz  doba  renesanse.  Doba  bijaše 
mutno.  Izlazilo  se  iz  tamnih  vijekova,  te  je  mnogo  koješta  u  pojmovima  i  u  duši 
bilo  pobrkano,  pn  sudaru  sredovječne  surovosti  sa  pojavi jenim  klasicizmom.  Sudar 
bio  najjači  u  Italiji,  u  zemlji  tadašnjih  velikih  umjetnika,  a  umjetnička  je  ćud 
po  naravi  impulzivna,  te  može,  izuzetno,  da  se  strovali  i  u  ponore.  Ko  pak  misli, 
da  je  i  u  docnije  vrijeme  pribrojiti  ljudima  abnormalnim,  na  pr.,  jednoga  Rousseau-a 
ili  jednoga  Leopardi-a,  taj  se  vara  :  nije  pomnjivo  čitao  ni  Rousseau-ove  konfesije, 
ni  Leopardi-eve  pjesme.  Njemačka  sadanja  nastranost  ne  da  se  ni  sa  čim  uporegji- 
vati.  Ali  na  svu  sreću,  kako  je  vidjeti  iz  oštrih  osuda,  gore  pomenutih,  moderna 
savjest  ljudska  i  dobar  ukus  svuda  se  buni  protiv  prljav štine  uskrsnutog  poganstva. 

Dalje  od  književnoga  gliba  mi,  hvala  Bogu,  ostadosmo  po  strani.  Nego  je 
primijetiti  nešto.  U  našoj  knjizi,  valjda  poticanjem  neograničenog  artizma,  mah 
uzimala  neka  ljubavna  igrarija.  Nama  se  čini,  da  je  već  do  dosade  ispjevana,  ne 
toliko  plamena  strast  srca,  koliko  skroz  materialna  čežnja  :  i  rujne  usne,  i  pupoljci 
djevičanskih  grudi,  i  uzavrela  krv,  i  usplamtjeli  obrazi.  Biti  će,  da  to  ima  svoju 
krasotu,  no,  postojanim  ojačim  glasom  ponavljano,  ono  naliči  veoma  starinskome 

pripjevu,  u  svadbenoj  pjesmi :  „Hvmeno  Hvmenaec  !"  U  puhoru  riječi  nije  osjećati 
ni  žara,  ni  toplote  umjetničke.  Pa  regbi,  da  s  onom  krupnom  čežnjom  uporedo  ide 
i  jednako  pogansko  mišljenje  ateistično,  ili  beznadno.  Latinski  pjesnik  propjeva  : 
„Soles  occidere  et  redire  possunt.  —  Nobis,  quum  semel  ocđdit  brevis  lux,  —  nox 
est  perpetua  una  dormienda.  —  Da  mt  basia  mille".  Ovo  je,  dakle,  stara  pjesma. 
Elegantni,  no  neredni  i  raspušteni  Katulo  zar  i  bolje  nama  gudi  sve  ovo  na  stru- 
nama po  gotovo  jednakim.  Ovakoj  skladbi  davnih  i  novijih  majstora  gdjekoja 
variacija  ne  bi  bila,  možda,  na  štetu.  Po  našem  mnenju,  nešto  baš  novije  i  svježije 
reče  jedan  modernist,  razglašeni  romanopisac  Huysmans,  pitomac  Zolin,  no  zatim 
prebjeg  iz  njegove  u  drugu  crkvu.  Uzdigao  srce  svoje  Bogu,  te  mu  se  iz  pjesničke 
nemirne  duše  prolomi  ovi  vapaj :  „Gospode,  smiluj  se  na  kršćanina  u  dvoumici, 
na  nevjernjaka,  koji  bi  htio  vjerovati,  na  doživotnog  robijaša,  koji  se  ukrca  sam 
u  noći  pod  nebeskim  svodom,  gdje  više  ne  svijetli  već  izgubljena  nada". 

Pogriješio  bi  svaki,  koji  bi  iz  ovoga  izveo,  da  mi  u  estetiku  prenosimo  monaško 
pravilo  :  trapiti  pat  i  zatomiti  čovječju  žudnju.  Čovječanstvo  nije  pozvano  da  ide 
u  manastire,  ili  da  po  manastirskim  propisima  uredi  život.  Neka  neženje  po  uči- 
njenom zavjetu,  redovnici  i  kalugjeri,  namršte  čelo  i  sviju  obrve  nad  „senzualnom" 
ljubavi,  kako  je  oni  zovu.  Senzualan  biti  će  za  njih  i  otajni  nagli  nemir  srca,  koji 
u  prvim  danima  mladosti  smućuje  i  u  isto  doba  blaži  ljudske  grudi.  Mi  kažemo 
nasuprot,  kako  ono  već  reče  Flammarion,  u  čudesnoj  svojoj  knjizi  „L'Inconnu", 
da  prirodni  nagon,  što  oba  spola  približava,  jest  veličajni  zakon,  kojim  se  provid- 
nošću  odozgo  upravlja  ljudski  rod  na  zemlji.  I  ako  stoji,  da  kršćanstvo,  pročistiv 
pjesnički  vazduh,  otpuhnu  iz  književnih  djela  vonj,  kakva  ga  davaju,  na  pr.,  Ovi- 
dijeve  knjige  „Amorum"  i  „Artis  amatoriae",  ipak  ono  ne  osudi  harmoničnu  težnju 
za  životnim  užitkom.  Težnjata  podaje  trajnu  svježost  i  neumrlost  knjizi  i  umjetnosti 
davne  Helade,  pa  osta  i  nama  u  baštini.  Ljubavna  misao,  naime  ljubav  po  sjetilima 
tijela,  kraljuje  u  životu,  barem  na  ovom  planetu  ;  ona  ovdje  iz  srca  izvija  pjesmu 
najvišu.  Mi  ni  samome  pobožnom  Manzoni-u,  zar  najvećem  umniku  Italije  u  vijeku 
XIX,  ne  odobravamo,  što  bijaše  tako  ustežan,  e  nije  u  romanu  volio  da  opisom 
označi  tjelesni  lik  dvaju  vjerenika,  Renza  i  Lucje.  No,  opet  nije  nam  po  ćudi  ni 
artistična  nagota  poganika  D'Annunzia.  Manzoni  ostaje  do  vijeka,  sa  svojima 
don  Abbondio,  fra  Cristoforo  i  rinnominato,  duboki  psiholog,  dočim  D'Annunzio, 
tobožnji  „super-homo",  boluje  od  hipertrofije  svog  vlastitog  ja,  koga  skoro  je- 
dinog svagdje  opisuje  ;  tomu  graditelju  lijepih  stihova  pod  perom  buja  tek  tali- 
janska glatka  fraza.  Artist  ishitrenih  riječi  !  Ujedno  mi  odbijamo  i  erotičnu  frazeo- 
logiju i  asketičnu  strogost.  Znamo,  da  kršćanstvo  čistinom  svojom  upravo  ukrasi 
čovječju  ljubav.  Znamo,  da  razumnim  sregjenjem  nju  uzvisi  i  ponekad  izoštri 
do  samog  dramatskog  trzaja,  dosta  rijetka  u  pretkršćanskom  svijetu  zbog  lakoće 
u  spolnim  odnosima  i  svakakovih  propusta,  pod  zakriljem  vulgarne  Venere  i  nakaz- 
noga  Priapa. 

U  malo  riječi  zbijeno,  eto  velimo  ovo  o  slobodi  volje  u  književnika  :  ne  valja 
kovati  veriga,  niti  u  ime  vjere,  niti  u  ime  pregonjenog,  pa  nehumanog  patriotizma. 
Sto  se  tiče  opjevane  ljubavi,  to  po  ritmu  bilo  kakvom,  ili  klasičnom,  ili  romantičnom, 
ili  artističnom,  ružno  je  u  knjizi  ono,  što  je  ružno  na  sijelu  uglagjenog  i  pitomog 
društva.  Autonoman  je  književnik,  ali  ga  steže  dobar  ukus. 

IVO  VOJNOVIĆ :  CARMEN 

IZ  DUBROVACKIJEH  soneta 

—  Gle,  kako  bljesak  raskošnijeh  vjegja 
i  posmjeh  bludni  opet  zmijski  čara 
i  tovi  i  pali  s'  pomamnijeh  žegja 
Don  Jozeja,  dok  nju  veže  i  kara  ! 

U  b'jesnom  letu  p'janijeh  vrtloga 
ne  spominje  se  Dragun  majke,  ljube, 
jer  Carraen  zove,  kužni  cv'jet  brloga, 
da  ljubav  d'jeli  gdje  i  drugi  'e  gube. 

Živina  kad  bje  sita  a  Jo?ć  gladan, 
zavoli  Toreadora  i  s'  njime  legnu. 
Pri  novom  bludu  dostignu  je  hladan 

bjegunčev  nož,  —  tad  mrtva  se  protegnu.  — 
—  Bijela,  plaha,  nesugjena  djevo 
zašto  se  zgražaš'  ? . . . 

—  Sad  si  Carmen,  evo! 


V.  T.  BOROTHA :  POV'RETINA  UDAJA* 

Kad  je  Povreti  bilo  18  godina  —  onda  ne  bješe  još  pauverette  nego 
sretna  i  obijesna  Mira  —  odluči  ona,  da  se  mora  udati.  1  to  s  razloga,  što  se  go- 
dinu dana  pred  tim  poudaše  tri  njezine  vršnjakinje,  a  ove  se  odlučne  godine  za- 
ručiše  još  dvije,  dok  Povreta  i  prijateljica  joj  Mira  ostadoše  zadnje. 

—  Ako  se  ljetos  ne  udarno,  ostat  ćemo,  reicla  je  Miza,  a  Mira  dočeka  : 

—  Moramo  se  ljetos  udati,  inače  smo  stare  parte !  Kojega  bi  ti? 

—  Kojega  bih  ja,  —  znaš,  da  je  to  lieutenant  Kovač  —  taj  ne  će  mene,  to 
jest,  nemamo  oboje  skupa  dosta  novaca.  On  treba  za  šanpanjac  i  konje  godišnje 
deset  hiljada,  —  najmanje,  —  a  moja  ciela  renta  iznosit  će  tri  hiljade.  Uzet  ću 
dakle  Mikića. 

—  Šta,  civilista,  beamtera?  Miza  !  Zaboravljaš,  da  tvoj  cousin  Ferry  uvijek 
kaže,  da  su  civiliste  štreberi  i  filistri ! 

—  Ali  jedini,  koji  se  još  žene,  bolje  reći :  koji  se  daju  oženiti. 

Na  ove  riječi  se  Mira  zamisli,  možda  prvi  put  u  životu,  ali  ne  odviše  duboko. 
Njezina  osnova  bijaše  brzo  gotova. 

Od  toga  dana  klonila  se  društva  svojih  vojničkih  obožavatelja,  bez  kojih 
se  prije  ne  bi  nigdje  pojavila.  Naprotiv  bijaše  veoma  ljubazna  s  nekim  pristavom 

*  Karlova  pripovijest  nije  mi  dala  mira.  Ja  ga  potražim  jednoga  dana  i  zamolim,  da  mi  joj 
Ka  priopći  o  svojoj  Pov'reti.  Obeća,  da  će  mi  poslati  Sto  još  ima  svojih  i  njezinih  listova  i  neko- 
Bko  bilježaka  iz  dnevnika,  čim  dospije,  da  ih  potraži  na  tavanu.  1  u  istinu  primih  za  koji  dan 
svežnjić  papira.  Taj  je  podlogom  pripovijestima  o  Pov'reti. 

i  jednim  bankovnim  prokuristom,  neženjama.  Imala  je  za  njih  vazda  najsladji 
podsmijeh  svojih  bisernih  zubi  i  naj zamamniji  blijesak  onih  dubokih  crnih  očiju. 

No  ne  htjedoše  zagristi.  Vojnička  proSlost  Mirina  plašila  ih.  To  joj  reče  tetka, 
na  Sto  Mira  prezirno  dobaci :  „Bukve  !  Kao  da  nisu  gore  one,  koje  se  i  z  a  udaje 
motaju  s  oficirima  !" 

Medjutim  se  iza  Uskrsa  pojavi  nov  kandidat.  Vjenčani  dan  Zore,  Mirine  pri- 
jateljice, približavaše  se,  a  osam  dana  pred  svadbu  dodje  već  njezin  bratučed, 
koji  je  trebalo  da  bude  djever.  Kad  ga  prvi  put  prilikom  Miri  prikazaše,  uzdrhta 
joj  srce,  jer  joj  je  kazalo  :  „To  je  onaj  !"  U  brzo  je  saznala  sve  nuždno  o  njemu. 
Uzrast  skladan,  a  na  glavi  prevladavaše  brk.  U  mladosti  je  malo  učio,  nešto  teh- 
nike, pa  se  sad  zanimao  gradjevnim  poslovima  kod  velikih  gradnja,  gdje  je  nje- 
govo ime  i  otmjena  spoljašnost  za  službu  „inspektora"  važnija  bila  od  stručnjač- 
koga  znanja.  Bijaše  mu  četrdeset  godina,  imetka  u  njega  nije  bilo,  ali  se  mogao 
nadati  lijepoj  baštini  od  strica  bez  djece.  Taj  čas  za  pravo  to  ne  bijaše  osobita 
partija.  No  imao  je  sjajno  ime  s  nekoliko  predikata,  k  tomu  prekrasan  brk,  a  kad 
ga  Mira  jednoga  jutra  vidje  na  šetnji  na  konju,  gdje  je  sjedio  kao  saljeven,  a  ipak 
gibak  i  lagan,  tad  ne  sumnjaše  više,  da  joj  je  Ivan  sudjeni.  Ta,  i  Miza  bješe  već 
odabrala  i  za  mjesec  dana  se  udaje  ! 

Mira  izradi  u  oca,  da  smije  naručiti  za  Zorino  vjenčanje  prekrasnu  odjeću  — 
od  mousselin-chiffona  —  i  reče : 

—  Moram  biti  lijepa,  tata,  da  se  svidim  djeveru,  s  kojim  ću  se  vraćati  iz  crkve. 

—  A  je  li  ti  stalo  do  toga? 

—  Silno  ! 

—  Oho,  dijete,  da  nije  šta  po  srijedi? 

Mira  se  zacrveni  do  korena  svojih  alabastrenih  ušaca  i  prizna  ocu  svoje  želje 
i  nade. 

Bila  je  očevo  mezimče,  puna  povjerenja  u  nj,  a  stari  Miler,  odkad  je  obudovio, 
privio  najmladje  dijete  još  više  sebi.  Smrt  jednoga  sina  časnika,  koji  na  utrci  slomi 
vrat  i  odmah  za  tim  drugoga,  koji  sebi  zbog  nevjere  neke  ženetine  sam  kidisa,  pa 
najposlije  smrt  Mirine  majke,  bješe  to  i  onako  meko  srce  sasvim  raznježila,  te  u 
njemu  gotovo  i  nije  bilo  drugoga  osjećaja  do  li  zebnje,  da  se  ne  bi  šta  dogodilo 
preostalim  dvjema  djevojkama  i  do  sućuti  vazda  na  plač  gotove. 

On  se  sjeti,  kako  je,  mlad  još  činovnik,  snubio  Mirinu  majku,  lijepu  Dalma- 
tinku. Sjevernjak,  podrijetlom  Nijemac  zagrijao  se  polagano  ali  duboko  za  mladom 
ljepoticom,  koje  baršunaste  oči  i  profil  prebijela  lica,  podsjećahu  na  slike  ljepotica 
spod  Libanona  i  onih  iz  Gruzije.  Gdje  god  se  s  njom  pokazao  u  svom  sretnom 
bračnom  životu  —  punom  selenja,  po  Dalmaciji,  Tirolu,  gdje  se  Mira  rodi,  po  Sla- 
voniji i  Češkoj,  —  svuda  je  pobudjivala  udivljenje.  Najposlije  se  smiriše  na  Rijeci, 
jer  je  more  privlačilo  Dalmatinku.  Na  moru  se  rodila,  na  moru  htjede  i  završiti 
svoje  dane.  I  našla  je  tamo  grob  prije  reda.  Nagla  smrt  dvojice  sinova  bješe  pre- 
trgla i  tanku  nit  o  kojoj  je  njezin  život  visio . . . 

Preživjevši  tako  u  mislima  za  čas  prošlost,  nije  gospodin  Miler  našao  snage, 
da  se  i  pokuša  suprotnuti  namjerama  svoje  najmladje  kćeri. 

—  Samo  mi  se  ne  prenagli,  dijete,  ta  imaš  još  vremena  ! 

To  je  sve  bilo,  što  joj  reče,  premda  mu  se  ta  sveza  ne  činjaše  baš  najsjajnijom 
za  njegovo  dijete,  koje,  ljepotica  kao  i  majka  joj,  imadjaše  i  pristojan  miraz.  Ve- 

lika  razlika  u  dobu  nije  mu  se  svidjala,  pa  ni  drugo.  On  je  za  svoje  dijete  —  poput 
svih  roditelja  —  drugačiju  budućnost  zamišljao.  No  ono  odgovori : 

—  Kako  vremena  !?  Ta  moje  se  sve  vršnjakinje  već  poudaše ! 

—  Ako  mu  voliš,  ako  ti  srce  kaže,  da  je  on  za  te  i  ti  za  nj,  —  ne  branim,  samo 
dobro  promisli. 

—  Dašto  da  mu  volim  !  uzdahne  Mira. 

I  ona  je  —  pauverette  !  —  u  istinu  mislila,  da  je  ona  zebnja,  kojom  iščekuje, 
kad  će  se  sastati  s  Ivanom  ;  ona  smetenost  i  kucanje  srca,  kad  s  njim  govori,  ne 
znajući,  kako.da  se  drži  i  vlada  ;  ona  neizvijesnost,  hoće  li  ga  osvojiti  i  onaj  strah 
pred  muškarcem,  koji  će  za  koji  dan  biti  vlastan,  da  skine  koprenu  sa  svih  tajni, 
—  da  je  to  sve  ljubav  !  Koli  često  će  kasnije  morati  da  sebi  predoči  stanje  svoje 
duše  u  ovo  doba  i  da  se  pita  :  je  li  tako  moralo  biti? 

Ali  onda  bijaše  uvjerena  da  mora  biti  ! . . . 

* 

Kad  Zorini  svatovi  iz  tmine  romanske  stare  crkve  izidjoše,  prekrasan  ih  ljetni 
već  dan  pozdravi,  u  sjaju  majskoga  sunca.  Oči  im  zatreptaše,  kao  da  je  svima 
odlanulo  na  mirisavom  zraku,  zasićenom  slanim  morskim  praškom,  donesenim 
lakim  borinom,  što  je  tamo  od  Velebita  do  Učke  mreškao  valove  u  male  premodre, 
pjenušaste  jastučiće.  Ivan  vodjaše  o  ruci  djeverušu  Miru,  uspravljen  i  ponosan  ; 
ona  u  divnoj  bijeloj  odjeći  od  mousselina,  lakoj  kao  pero.  „Kao  bijela  azalea  !  — 
prišane  joj  u  po  glasa  —  a  lišće  kao  pupolj  od  La  France  na  vršku  bijeloga  struka  !" 

A  Mirina  neminovna  tetka,  iza  njihovih  ledja,  reče  svojoj  susjedi  u  uho,  ali 
dosta  glasno,  da  Ivan  može  čuti : 

—  Zgodna  li  para  ! 

Mira  porumenje  još  jače,  rumena  već  od  uzbudjenosti  i  vrućine  u  crkvi. 

On  je  zabavljaše  kojekakim  primjedbama  o  svatovima,  no  ona  ostade  šut- 
ljiva i  kad  su  se  preko  Korsa  u  kočijama  kući  vraćali  i  kad  je  do  njega  sjedjela  kod 
stola.  Često  bi  uzdignula  do  njegove  čašice  svoju  čašicu  šanpanjca,  a  kad  je  on 
zatražio,  da  mu  kod  kucanja  gleda  u  oči,  svela  bi  svaki  put  s  uzdignutom  čašom 
do  njega  pogled  dug  i  vlažan.  U  njezinoj  glavici,  ovitoj  vijencem  crne  kose,  što 
se  o  suncu  u  modro  preljevala,  morale  se  mnoge  misli  motati,  dok  nije  nalazila 
odgovora  na  njegove  Šale.  Tu  i  tamo  zirnula  bi  prijeko  na  mladu,  koja  svoju  uz- 
rujanost  jedva  savladavaše  i  kao  da  joj  pogledom  kazivaše :  „Gle,  kako  je  meni 
lijepo  !"  A  Mira  digne  opet  punu  pjenušastu  Čašicu  i  kucnuvši  s  Ivanom,  iskapi 
je  do  dna. 

On  se  čudio  djevojci,  što  je  tako  mučaljiva,  dok  se  prije  dalo  tako  zabavno 
s  njom  fhrtovati.  Sta  joj  je  danas?  Možda  ju  je  zbunila  ona  brbljava  tetka  svojom 
primjedbom?  I  on  se  o  toj  primjedbi  malo  zamisli.  Da,  ne  bi  loše  bilo,  ali  —  taj 
„ali",  koji  mu  već  petnaest  godina  ne  da,  da  se  oženi,  jer  kod  nikoje  nije  sve  onako, 
kako  bi  njemu  trebalo,  kod  svake  ima  nekaki  „ali"  i  kod  ove  !  Možda  ih  i  nema 
bez  „ali"? 

Kad  se  stol  diže,  svatovi  se  razidjoše  po  sobama.  On  se  ogleda  za  Mirom,  koje 
mu  nesta  s  očiju.  Podje  je  tražiti.  Ni  u  jednoj  velikoj  sobi,  gdje  se  društvo  u  gru- 
pama zabavljalo  kod  crne  kave,  likera  i  duhana,  ne  nadje  je.  Već  htjede  da  se  vrat- 
u  prvi  salon,  kad  opazi  vratašca  prekrita  portierom.  Odgrne  zastor  i  ugleda  u 
malom  boudoiru,  u  kutu  na  jednom  naslanjaču  nešto  bijelo,  —  hrpu  azalea  s  ru- 

menim  vrškom  !  On  se  prikuči,  debeo  sag  mu  prikrivaše  korak,  i  učini  mu  se,  kao 
da  azalea  jeca.  No  taj  čas  ona  sune  u  vis  i  stajaše  pred  njim  —  m&,  prekrasna  ! 
Oči  vlažne  od  suza  i  prestrašene,  usne  s  drhtavim  smiješkom,  grudi  uzbibane,  a 
ručice  stišćući  svileni  rupčić. 

—  Ta,  šta  vam  je,  zaboga,  Miro  !  klikne  Ivan. 
Ona  mu  zagleda  duboko  u  oči,  dugim  pogledom. 

—  Sta  je  vama  do  toga? !  —  Sjednimo  i  čavrljajmo. 

—  Drage  volje,  reče  on,  sjedajući  na  malom  divanu  do  nje,  —  no,  dakako, 
da  mi  je  stalo.  Molim,  kažite  mi . . . 

Mira  je  cupkala  rupčić  na  krilu.  Njezina  njedra  uzdizala  se  naglo  pod  tankim 
mousselinom  i  odavala  tajne  nježnih  punanih  oblika.  Sav  gipki  strojni  stas  kao 
da  je  taj  čas  treptao  od  uzbudjenja.  Ivan  ne  bješe  nevježa,  ali  je  morao  sebi  pri- 
znati, da  je  krasna,  i  neobuzdana  ga  želja  podidje,  da  to  toplo  uzbudjeno  tijelo 
sebi  privine.  Oči  mu  se  zaiskriše,  srce  zakuca  silovito,  krv  sumi  u  glavu  i  on  jednom 
rukom  obujmi  Miru  oko  pasa,  a  drugom  prihvati  njezine  ruke  u  krilu. 

—  Morate  mi  kazati,  Miro,  ja  vas  ne  mogu  tako  gledati.  — 

Ispod  njezinih  dugih  sklopljenih  trepavica  skliznuše  se  još  dvije  grozdne 
suze  niz  obraz : 

—Tako  mi  je  teško  pri  duši,  — izusti  ona,  a  govorila  je  tepajući  kao  dijete  pred 
ocem  —  kad  znam,  da  ćete  uzeti  kakovu  hladnu  kontesu,  koja  će  za  vas  poći,  jer  će 
tako  njezin  papa  htjeti,  a  vi  ne  ćete  ni  znati,  da  je  za  vas  negdje  kucalo  toplo  srce 

Dalje  nije  došla.  Njegove  usne  zaustaviše  riječi  i  popiše  suze  na  obrazima. 

Mjesec  dana  iza  toga  opraštaše  se  Mira  slavno  na  kolodvoru  od  rodbine  i  svojih 
družica,  polazeći  na  bračni  put  s  Ivanom,  naravski,  najprije  u  Italiju  ! 


MILAN  BEGOVIĆ :  LEGENDA  PLAVIH  OČIJU 


Bilo  je  davno  ...  U  oči 


1  svaka  ladja  puna  je 
bogastvom,  raskošnim  darom  — 
i  zlatom,  i  suncem,  i  čarom  : 
jer  krcat  blagom  putuje, 
ko  svoju  sreću  kupuje. 
Najplješi,  najveći,  najčvršći 
jest  —  duše  moje  brod : 
obložen  zlatnim  pločama, 
okovan  srebrn-čavlima. 
U  svojoj  utrobi  nosi 
velike  bolove  moje 
i  ljubav  krjepku  i  žarku. 
Ko  sidro  ima  nadu, 
a  mladost  moju  ko  katarku  ; 
užeta  su  mu  željom  stegnuta, 
a  uzdasima  jadra  naduta  . . . 
Na  provi  stoji  duša 


sjajne  i  ažurne  tvoje 
nemirnu  uronih  dušu 
i  prve  zanose  svoje. 
Odnieše  godine  burne 


i  nad  i  spomen  bez  traga, 
tek  u  tvom  pogledu  plavom 
još  žive  legenda  draga : 


I. 

Iz  luke  moga  življenja, 
po  burnoj  pučini  sanja, 
po  talasima  osjećanja 
ja  pustih  brodovlje  svoje 
nedohitnom  za  srećom. 
Brodovlje  površjem  struji 
i  vodu  srebrnu  reže. 

i  himnu  pučine  sluša, 
nad  oči  podiže  dlan 
i  traži  u  daljini 
rumene  mladosti  san. 

I  dalje  brodovlje  plovi, 
gonjeno  udarcem  vjetra  — 
pa  škripe  čvrsti  bokovi, 
i  zvižde  jaki  konopi. 
Al  plovi,  plovi  uzalud  : 
Beskrajna  pučina  svud  ! 

Za  njim  galebi  kriče 
svoju  očajnu  pjesan, 
a  talas  kroz  noć  riče 
divlji,  prkosan,  biesan  . . . 
Al  onda  novom  zorom 
novi  u  srcu  nad  — 
bljesne  nekakav  sjaj 
i  vidjaš  čudan  kraj 
divan  razaznaje!  grad, 
što  se  kroz  rumen  žari : 
palače,  tomji,  kubeta, 
i  bašte  i  bulvari 
i  čeljad,  što  se  šeta  .  •  • 

Tad  veselje  napuni  grudi 

i  u  daljinu  oko  bludi. 

Al  kad  je  pri  zginuću  dana, 

tad  širiš  ruke,  prazni  grliš  prostor 

i  šapćeš : 

—  Fata  Morgana  !  — 

II. 

Na  pučini  je  pusto  ostrvo. 

Olujnom  ljubavi  more 
njegove  grebene  grli, 
a  strašni  uzdisaj  njihov 
beskrajnim  plavilom  hrli. 
Po  kamenu  se  vlači  smreke  grm 
i  raste  čempres,  šipak,  bor. 
Na  ostrvu  je  kraljev  dvor, 
učvršćen,  okovan,  strm. 
U  toj  samoći  žive  kralj 
i  goji  jedinu  kćer. 
Hodnike  robovi  brane, 
a  ljuti  zmajevi  dver. 


Oh,  krasno  kraljevsko  diete ! 
U  oku  titra  želja  iz  modraca, 
a  usta  gore  kao  struk  klinčaca. 
A  zlatna  kosa  poput  zlatne  bašte. 
I  češće  dodje  kraljeva  kći 
na  doksat  mramornog  dvora, 
i  gleda  preko  bučnog  mora 
i  vidja  prikaze  tašte 
života  ...  i  čezne.  Čezne  — 
za  čvrstom  junačkom  rukom, 
za  toplog  cjelo va  žarom, 
za  pustom  životnom  mukom, 
za  sretnim  ljubavi  darom  . . . 

Kroz  prazni  uzdiše  dvorac, 
ko  sablast,  umorna  starost 
i  zvižduk  vjetrine  huji, 
a  njoj  u  žilama  struji 
pomama  mladosti  sjajne, 
velika  volja  života, 
što  goni  u  vrtlog  burni, 
gdje  kolo  strasti  se  mota  . . . 
1  ona  čezne  i  Čezne : 
niz  doksat  visoki  spušta 
obilje  mirisne  kose  — 
golica  vale,  nek  oni 
po  svietu  čežnju  joj  nose. 

111. 

I  nakon  dugog  lutanja 
željena  granula  zora 
sipljuć  iz  naručja  ruže 
i  svježe  nade. 

Za  nama : 
prkosna  srdžba  mora, 
nesnosni  dani  čekanja, 
i  otvoreni  grobovi, 
i  neukrotni  vjetrovi. 
Pred  nama  :  strmo  ostrvo. 

1  smotaše  se  jađra 
ko  želje  uslišane, 
a  sidra  utonuše 
ko  nade  dočekane. 
A  s  broda  duše  moje 
odjeknu  radosti  krik  — 
a  prenu  se  na  doksatu 
tanani,  bljedjani  lik. 

,,—  Putniče  !  — "  doviknu  ozgor, 
„—  Otkuda  dolaziš  ?  Kamo 
Nosi  te  sudbina  ?  Što  li 
iz  vedrog  donosiš"  svieta  ? 
I  što  te  dovodi  amo 
na  pusto  ostrvo  boli  ?  — 
Jesi  li  igdje  srio 
gdje  moji  lutaju  sni  ? 
I  čežnje  moje  mladosti  ? 
I  izgubljene  radosti  ? 

I  jesi  P  na  morsko  dno 
poslao  vješte  ronce  svoje 

i  pokupio  biser -suze  moje  ? 

II  možda  katkad  kad  si  sidro  digo, 
med  algama  i  morskom  travom, 

ti  nadje  traga  srdašcu  krvavom?"  — 

„„—  O  diete  kraljevsko  drago  ! 

U  utrobama  ladja  svojih 

ja  nosim  ogromno  blago  — 

iz  zemlje  iskopano 

iz  mora  izvadjeno  : 

Bisernih  školjaka  srca, 

beriljne  oči  zmajeva, 

koraljna,  vatrena  krvca 

ahatne  čelenke  svietle, 

i  mliečnih  opala  uzdah, 

i  ametistani  pogled, 

i  slatki  rubinov  posmieh, 

i  čuvstva  i  osjećaja, 

i  nada  i  uzdrhtaja . . . 

Pa  ne  znam,  dušo,  med  njima 

da  1*  i  tvog  blaga  ima . . . 

No  ja  ću  skupit  najljepše 

što  imam  med  blagom  svojim, 

doći  ću  k  tebi  i  prostrt 

sve  to  pred  očima  tvojim""  . . . 

„—  Ne  smiješ,  ne  smiješ  !  Zmajevi 
čuvaju  ulaze  dvora. 
Neprohodni  su  trjemovi : 
brane  ih  vjerni  robovi. 
Neg  sadji  dolje  do  mora, 
na  greben  popni  se  ljuti : 
ja  ću  ti  dobacit  kosu  . . 

I  zlatno  pramenje  prosu. 


Kroz  bujnu  prašumu  kose, 
kroz  divnih  aroma  baštu 
ruke  me  okrutne  nose. 
U  sjajnom  ljepote  plaštu 
u  gdunje  mirisu  jaku 
opijam  misao  žarku. 
I  tamjan  i  vino  i  mladost, 
i  ljubav  i  duša  i  radost 
u  onom  raskošju  diše, 
vodeć  me  više  i  više  . .  • 

I  kada  na  doksat  stupili 
iz  trudnih  njedara  uzeh 
pregršti  dragulja  sjajnih. 
Al  neopazce  med  njima 
i  toplo  izvadih  srce  — 
vatreno,  biesno,  drhtavo, 
ko  rubin  plamno,  krvavo. 
A  malo  kraljevsko  diete 
ispruži  pohlepno  ruku : 

,  -  Ah,  dragulj  najljepši  to  je  !"  - 

I  medju  prstima  njenim 

srce  zaplamsalo  moje 

ko' sunce . . .  ko  sunce . . .  ko  sunce . . 

IV. 

I  jedne  olujne  noći 
sa  strmog  ostrva  ljuti 
raspršiše  se  krikovi : 

—  U  pomoć !  U  pomoć !  Dusi, 
zmajevi,  arve,  robovi 
odnieše  mi  jedinicu 
iz  strane  zemlje  brodovi !  — 

Ciknuše  mjedene  trublje 
i  planu  ostrvo  tmurno 
bacaj uć  goruće  zublje 
na  moje  brodovlje  žurno. 
I  na  nas  padahu  kruto 
prokletstva  udarci  teški 
i  srdžbe  nevrieme  ljute . . . 
Al  ladje  kroz  tamu  bježe 
kroz  borbu  talasa  biesnih, 
sve  tromije,  slabije  i  teže  — 
put  udesa  neizvjesnih  . . . 

A  zlatno  kraljevsko  čedo 
uz  moju  grud  se  privilo, 
drhtavo,  očajno,  bliedo, 
ko  bono  slomljeno  krik). 
Kroz  Sumu  njezine  kose 
udarci  vjetrine  struje 
i  zlatno  pramenje  nose. 

0  slatka,  mirisna  koso, 
zastavo  ljubavi  moje  ! 
lepršaj,  grli  me,  ovi, 

u  žice  zlaćane  tvoje. 

A  dotle  s  ostrva  glasi 

umiru.  Požar  se  gasi. 

—  Naprijed  !  Naprijed  !  —  kliče 

moj  pilot,  moja  sudbina. 

A  škripi  brodovlje  teSko, 

a  jeca  ponoćna  tmina. 

Kad  bješe  tamo  pred  zoru, 
daleko  dolje  na  moru 
ukazaše  se  nekakve 
galije  —  čudne,  velike. 

1  sve  se  bliže  i  bliže, 
bivaju  veće  i  veće, 

a  strah  se  oko  nas  diže, 
a  krvca  u  grlu  trepće  . . . 

Na  krmi  duša  podigla  dlan 
i  gleda,  gleda : 

Galije 

sa  perutavim  jadrima 
ko  crna  krila  Šišmiša. 
Užeta  od  ljudskih  boli, 
kormila  od  ljudskog  jada. 
A  Škripa  njihova  boka, 
ko  jecaj  iz  duboka. 
Utrobe  suza  su  pune 
što  s  patničkih  se  lica  trune. 

1  ciknu  očajno  duša. 
A  bliedo  kraljevsko  diete 
zadrhta  i  ruke  ovi 
o  moje  tielo.  A  talas 
zavija  —  kriče  galebovi. 

Bliže  se  usudne  ladje 
ko  crne  sablasne  slike, 
a  sa  njih  dopiru  glasi 


pijane,  zlorade  vike . . . 
I  munu  mimo  nas  prva  — 
A  dotle  mišica  vješta 
sa  oštrom  zahvati  kukom 
rub  moga  broda.  Ko  klješta. 
I  sudriše  se  brodovi, 
Skrinuše  ljuto  bokovi. 
Za  vrvi  paluba  moja 
od  rulje  pjanih  gusara  : 
konope  bradvama  režu 
i  sieku  jarbole  hitne, 
mornare  lancima  vežu. 
Sidjoše  ladjama  na  dno, 
skupiše  složeno  blago, 
skupiše  postave  skupe, 
i  —  svako  čuvstvo  mi  drago. 
I  sve  su  ponieli  sobom  . . . 

Tad  se  dosjeti  jedan  — 
i  diete  kraljevsko  vidje : 
surovom  pohotom  zgrabi 
tanano  tielo  —  a  jedra 
njeg'va  se  utisnu  ruka 
u  nježna,  mekana  njedra  . . . 

Ko  citra  drhtaSe  jauk 
iz  nje  srebrne  duše, 
s  udesnih  galija  zlobni 
gusari  smiehom  se  guše  . . . 

I  kuka  otpusti  snažna 
rubove  mojega  broda, 
rutava  gusarska  jadra 
nevjerna  odnese  voda. 
Ja  ostah  sam.  I  segnuh 
za  njima  rukam'  objema, 
a  duSa  moja  svisnula 
i  sliepa  —  i  hladna  —  i  niema. 
• 

Tako  su  zborile  oči 
ažurne,  duboke,  sjajne 
turobnu,  čudnu  legendu 
iz  dobe  davne  i  tajne. 
A  ja  sam  prignuo  čelo 
na  tvoje  koljeno  meko 
i  plako  za  nečim,  što  je 
iščezlo  —  mrtvo  —  daleko  

ANDRIJA  MILČINOVIĆ :  U  ARENI 

KOMEDIJAŠKA  PRIPOVIJEST 

U  velikim  arenama  produciraju  se  veliki  umjetnici,  skupocjeni  konji,  slonovi 
i  druge  životinje,  a  u  malenima  sve  je  neznatno,  maleno  i  jednostavno.  Ali 
tko  bi  u  velikim  arenama  poskidao  sav  onaj  nakit  s  konjskih  ormi  i  s  odijela 
umjetnika,  sav  onaj  umjetni  biser,  što  nije  nego  staklo;  tko  bi  zapovijedio  glazbi 
da  utihne  i  pogasio  ona  mnogobrojna  svijetla,  —  sva  do  jednoga  — ,  uvjerio 
bi  se,  da  bi  onda  i  u  velikim  arenama  bilo  sve  maleno,  neznatno  i  jednostavno  . . . 
Ljudi  u  velikim  gradovima  ne  vole  zalaziti  u  malene  arene.  A  čine  im  krivo. 

Konačno  u  svima  je  isto. 

Jahači,  koji  će  u  trku  zaskočiti  konja.  Čovjek  koji  hoda  po  napetom  užetu 
kao  po  carskome  drumu.  Čovjek,  koji  može  pregristi  gvoždje,  koji  može  svojim 
zubima  dići  petoricu,  čovjek,  u  koga  su  jaki,  željezni  zubi.  Koza,  koja  stoji 
na  grljku  od  boce  i  psići,  koji  će  preskočiti  svaki  obruč.  1  malo  ljudi . . . 

Arena  je  jedno  i  drugo.  „Komedijaš"  ostaje  „komedijaš"  bio  gdje  mu  drago 
i  pripadao  kojoj  mu  drago  vrsti . . . 

Glavno  je  :  imade  li  u  njemu  i  kaplja  one  krvi,  koja  ga  čini  „komedijašem". 

* 

Topla  je  jesenska  noć. 

Nebo  kao  baršun  po  kojem  su  se  djeca  poigrala  sitnim  biserom.  Tuj  zrnce 
i  opet  tamo  jedno.  Djeca  su  pozaspala,  a  ona  sitna  zrnca  ostadoše,  pogledavaju 
se,  smjeŠKaju,  namiguju  i  opet  se  pogledavaju. 

Ulice  opustješe,  a  Kapci  se  na  prozorima  SKlopiše. 

Spavaju. 

Tko  ne  spava  u  areni  je . . . 

Odanle  dopire  pjesma,  nošena  vjetrom.  I  zalazi  u  puste  ulice,  gubi  se  u 
mraKU  i  zamire  . . . 

NeKa  čudna  melodija. 

Kao  da  netko  luta  po  velikoj  poljani  i  plače.  Od  umora  je  sustao,  a  ruke 
mu  drhtavo  tapaju  i  traže.  Slijep  je.  I  sve  si  je  prste  već  izranio,  kožu  sa  ko- 
ljena izderao,  toliko  je  puta  pao.  A  za  njim  skakuće  pijana  rulja  ženskadije  i 
mami  ga  i  zove  svojom  pjesmom.  A  kada  se  on  okrene  i  hoće  da  koju  uhvati, 
stvore  se  opet  iza  njegovih  ledja  i  pjano  ga  zovu  i  pjesmom  mame.  Pjesma  je 
njihova  lijepa  i  slatka  i  njemu  se  čini,  da  bi  onaj  čas  usnuo  najčvršćim  snom, 
čim  bi  se  dotaknuo  njihovih  skuta.  Ali  svaki  put  kad  segne  uhvati  za  suhi 
trn,  a  kada  poteče  spotakne  se,  i  rani  sebi  lice  i  ruke. 

I  tako  one  neprestano  pjevaju,  zavodljivo,  sumorno  i  sanljivo,  a  on  posrče, 
pada  i  teško  se  diže  i  nastavlja  uzaludan  lov. 

Frula  uvijek  uzdiše : 

Ah  nemojte,  nemojte, 
ne  možete  me  stignuti. 
Izmedju  mene  i  vas 
predubok  je  j  a  z. 

A  gusle  se  prepiru,  hoće  da  ušutkaju  prve  gusle,  mole  ih  i  zaklinju  nek 
šute,  a  velike  gusle  i  veliki  bubanj  teSko  upadaju  i  razbijaju  svaku  nadu.  Mali 

bubanj  samo  kadikad  zaori  i  onda  odjekuje  glasno  i  kriještavo,  kao  da  sazivlje 
na  bojnim  poljanama  i  hoće  mrtve  da  oživi. 
U  areni  je  zaparno  . . . 

Nema  krova,  ali  opet  je,  kao  da  se  nebo  svojim  baršunom  i  crne  noći 
nadvik)  tik  nad  glave  i  pritište  svom  snagom. 
Ljudi  je  malo. 

Posjedaše  na  klupe,  koje  ne  imadu  naslona,  niti  su  pokrivene. 

Svijetla  nemirno  plamšu.  Petrolejske  svjetiljke  sa  debelim,  pamučnim  sti- 
jenjima,  što  izlaze  iz  razrogačenih  cijevčica,  razlijevaju  žuto  i  čadjavo  svijetlo, 
a  tek  kod  ulaza  i  u  sredini  smještena  je  po  jedna  acetilenova  s  lepezastim  bli- 
jedim plamenom.  Ljudi  sjede  mirno  i  bulje  preda  se.  Njihove  zgurene  i  izna- 
kažene  sjene  miču  se  po  zamazanom  platnu  kojim  je  arena  zatvorena,  kao  sa- 
blasti; čas  se  pomaknu  desno,  čas  lijevo,  proždiru  se,  rastu  i  nabubre  i  opet 
se  istegnu.kako  već  plamen  na  svjetiljci  lizne . . . 

Iza  drugoga  reda  su  mjesta  za  stajanje.  Ali  kada  nema  mnogo  ljudi,  onda 
i  oni  sjednu,  koji  su  platili  „za  stajanje". 

Predstava  je  već  davno  otpočela. 

Ljudi  su  već  vidjeli  čovjeka  koji  pleše  na  napetom  užetu  i  onoga  sa  željeznim 
zubima.  Vidjeli  su  onoga,  koji  guta  mačeve  i  goruće  baklje,  a  iz  ustiju  mu 
izlazi  cvijeće         Vidjeli  su  mnogo,  vrlo  mnogo  . . . 

Taj  čas  producira  se  neka  majka  s  dvoje  djece. 

Nije  lijepa.  Oči  joj  više  ne  sjaju  i  vrpca  u  kosi  već  je  davno  izbledjela. 
Nekada  je  možebiti  bila  lijepa,  ali  sada  joj  oči  više  ne  sjaju.  Djeca  su  joj  slična. 
Blijeda  i  mršava  s  velikim  potonulim  očima  i  raspletenim  plavim  kosama. 

Majka  ih  vodi  jedno  za  drugim  do  željezne  preče,  pridiže  ih  hvatajući  ih 
oko  tanana  struka.  I  ona  onda  uzvinu  noge  kao  da  će  zaplivati  i  hvataju  se 
blijedim  ručicama  za  željezo.  Mišice  im  se  napnu  i  kožu  podbije  rumen,  ali  lica  su 
im  još  blijeda.  Pridižu  se  mučno  i  sporo,  a  onda  im  istom  navali  krv  u  obraze, 
oči  ispuzaju  iz  svojih  dubina  i  budu  velike  i  krvave  kao  da  su  zagledale  užas. 

1  onda  se  provlače,  svijaju,  prevrću  i  naglo  sunovraćuju  zakvačivši  se  samo 
jednom  nogom  . . . 

Kao  da  i  nisu  živa  bića,  kao  da  i  nisu  krv  s  jedne  krvi,  nego  prosti  auto- 
mati, mrtvi  pojmovi  i  stvarce  od  bjelokosti.  Nišu  se  u  zraku,  obasjani  onim 
mutnim  i  čadjavim  žućkastim  svijetlom,  a  kosa  im  pliva,  ka«  vodene  alge  za 
lešom  utopljenika. 

Majka  ih  gleda. 

Kraj  ulaza  stoji  ravnatelj  i  promatra  izvadjanje. 
Svršilo  se. 

Naklanjaju  se.  Lijepo,  pristojno  i  ne  samosvjesno. 
Nema  pljeska. 

Sve  su  to  ljudi  već  davno  vidjeli. 

Pa  i  teže  stvari. 

Jednom  je  na  primjer  

Frula  teško  uzdiše,  gotovo  se  zagrcava,  a  i  gusle  i  bubnjevi  malo  su  tiši. 

 Trebao  bi  netko  doći,  tko  bi  svojoj  djeci  na  očigled  svega  svijeta 

iskopao  oči,  tko  bi  joj  polomio  ruke  i  noge,  tko  bi  ju  osakatio  na  duši  i  tijelu 

i  onda  ih  pustio  neka  prosjače,  neka  sagiblju  šiju  pred  svakim  grmom  neka  mole 
i  zaklinju  . . . 

Noć  je  tako  meka  i  topla  kao  da  i  nije  jesenja. 

Stabla  mrko  šute. 

Kadikad  stresu  rijetko  lišće  i  onda  se  opet  smire.  Kao  da  zapadoše  u 
tugu  za  ljetom,  za  životom.  Kao  ovce  kad  stresu  sa  sebe  hladnu  i  tešku  je- 
sensku kišu  i  onda  se  opet  smire;  Kao  ptice  što  se  stisnuše  na  vijencu  kuće 
promeškolje  se  i  opet  smire. 

* 

Iz  „odjela"  za  umjetnike  izadje  čovjek.  Zapravo  to  i  nije  „odio"  već  samo 
nenatkrovljeni  prostor,  što  se  prislonio  uz  arenu.  S  jedne  je  strane  zatvoren 
„komedijantskom"  putničkom  kućom,  a  s  ostalih  nešto  višom  ogradom  od  platna. 

Obukao  je  preko  komedijaškoga  odijela  dugi  tanki  ogrtač,  uzvinuo  na  njemu 
ovratnik  i  duboko  na  čelo  nabio  šešir.  Na  nogama  su  mu  tanke  papuče.  Kaput 
mu  se  privinuo  uz  tijelo  i  kako  je  tanak  gotovo  se  svaka  mišica  kroza  nj  na- 
slućuje. 

To  je  „čovjek-zmija". 

Pošao  je  ravno  pod  stabalje. 

Ondje  su  neke  „manje  vrijedne  stvari"  što  spadaju  areni;  nekoliko  praznih 
sanduka,  nekoliko  vreća  i  naručaj  dva  sijena. 
Ondje  ga  čeka  Ona. 
Svaku  večer.  Sjedi  i  čeka  na  nj. 

On  to  zna,  tako  sigurno,  kao  da  će  sutra  svanuti  dan.  Nigda  se  ne  pita  : 
je  li  došla  i  večeras. 

Upoznali  su  se  na  putu,  u  jednom  gradu,  negdje  daleico  i  nigda  se  više  ne 
će  vratiti  onamo.  I  od  onda  živu  zajedno. 

Ona  ga  prati.  Ne  kao  „umjetnica".  Ona  zapravo  i  ne  spada  njihovom  društvu. 
Kroz  dan  pravi  u  svom  stanu  cvijeće,  cvijetne  košarice,  sitne  ptice  i  leptire 
od  kruha  i  papira  i  to  onda  prodaje  po  gradu.  Obilazi  dućane  i  gostione,  ide 
od  kuće  do  kuće  i  nudja  ljudima,  a  kada  im  dosadi  onda  se  je  sigurno  primaklo 
kraju  i  vrijeme  boravku  arene  u  tom  gradu. 

Onda  krenu  dalje. 

Ali  Ona  zapravo  i  ne  putuje  s  njima. 

Zato  ju  i  ne  vole.  Čemu  ide,  pitaju  se  pogledima  i  govore  medju  se,  ali  njemu 
ne  kažu  ništa.  Znadu  da  kada  je  ne  bi  bilo  jedne  večeri,  on  ne  bi  skupio  snage 
da  nastupi  i  izvede  svoju  tešku  točku.  Zato  svi  šute  i  ne  govore  pred  njima  ništa. 

Njegova  je  točKa  najteža.  Radi  nje  ljudi  i  dolaze.  Nije  on  „čovjek-zmija" 
kao  što  su  obično  takovi  ljudi.  Ne  stavlja  noge  za  vrat,  ne  hoda  (na  rukama) 
poput  žabe.  Dok  hoda  visoko  diže  glavu,  ali  on  umije  puzati,  puzati  kao  zmija!.. - 
Glavna  se  atrakcija  i  sastoji  u  tome,  da  on  „čovjek-zmija"  puza  izmedju  oštro 
nabrušenih  noževa,  koji  su  tako  zabijeni  u  dasku  po  kojoj  on  puza,  da  iz  nje 
samo  oštrice  vire.  I  svaki  je  nož  dvosjeklica,  oštro  nabrušen  s  obih  stran.,.  Iz 
medju  noževa  ponamještene  su  niske  goruće  baklje,  koje  nisu  pričvršćene  ni 
dasku,  nego  se  mogu  izvaliti  čim  ih  tkogod  samo  dotakne. 

„čovjek-zmija"  legne  medju  te  redove  noževa  i  gorućih  bakalja  i  stane  se 
onda  provlačiti.  Upire  se  o  glatki  pod  svom  težinom  tijela,  grči  mišice  i  uda 

i  tako  se  pomiče  puza  Ako  ga  sile  izdaju  onda  mora  segnuti  za  britku 

oštricu  i  tako  se  povuče  naprijed. 

Noge  su  mu  sputane,  oči  svezane.  Tako  se  miče.  Puza.  Ako  dotakne  samo 
jednu  baklju,  ona  če  se  izvaliti  i  opalit  će  ga,  ako  se  samo  jednoga  noža  ne- 
oprezno maši,  zasjeći  će  mu  se  u  golo  meso  i  zakrvarit  će . . . 

A  baklje  i  noževi  na  gusto  su  poredani  i  čini  se,  da  je  nemoguće  provući 
se  izmedju  njih,  a  ni  o  što  ne  zadjeti  .  •  • 

Cijela  ta  sprava  smještena  je  preko  dana  na  ulazu  arene,  da  se  svatko 
može  uvjeriti  o  oštrini  noževa,  a  na  večer,  kada  ta  točka  dodje  na  red,  unesu 
ju  u  arenu  i  onda  mu  netko  iz  općinstva  sveže  oči  i  noge  i  postavlja  cilj. 

A  —  „netko  iz  općinstva"  —  nisu  istom  kakovi  god  ljudi.  To  su  (u  malim 
gradovima)  ljudi  sumnjičave  ćudi . . .  koji  se  ne  Sale ...  i  hoće  „baš  da  vide"  . . . 

I  čvrsto  mu  vežu  noge  i  oči  i  teško  mu  stavljaju  cilj  (malo  zvonce  na  pero 
koje  neprestano  tucka),  a  onda  se  još  uvjere  nisu  li  baklje  možda  pričvršćene ! 

I  istom  kada  je  sve  u  redu,  zadovoljno  sjedaju  na  svoja  mjesta  i  gledaju 
kako  će  biti  ovaj  put  ! . . . 

Ljudi  u  malim  gradovima  sumnjičave  su  ćudi  i  ne  vole  plaćati  badava 
svoja  tri  groša  ! 


Korak  mu  je  trom  i  hoda  kao  isprebijan.  Nešto  je  na  njemu  surovo  i  divlje, 
a  ipak  izmučeno. 

Glavu  je  danas  sagnuo.  Kao  da  i  ne  zna  kuda  polazi.  Kada  je  došao  do 
manje  vrijednih  stvari"  i  opazio  Nju,  onda  se  samo  malo  lecnuo  i  podigao  glavu. 
Ništa  joj  nije  rekao.  Ni  ruke  joj  nije  pružio.  Sjeo  je  do  nje  šutke  i  za- 
mišljeno. 

Već  je  tri  dana  ovako  šutljiv  i  mrk. 

Gledao  je  čvrsto  preda  se  kao  da  traži  točku  o  koju  bi  zapeo,  a  onda  je 
tiho  i  slomljenim  glasom  otpočeo : 

Sanjao  sam  . . .  ružan  san  !  Bio  sam  u  areni.  Na  redu  je  bila  moja  točka. 
Unijeli  su  dasku  s  noževima,  a  onda  upališe  baklje.  Netko  je  izašao  iz  općinstva, 
neki  grozni  i  strašni  stvor  i  svezao  mi  oči  i  noge.  Onda  me  polegoše  i  rekoše : 
ajde  !  A  moje  su  oči  progledale.  Onoga  zavoja  kao  da  i  nije  bilo  i  ja  sam  ugledao 
strašnu  sliku.  Svaki  čovjek  u  općinstvu  imao  je  samo  glavu.  Tijela  nije  imao. 
Glave  su  lebdjele  u  zraku  i  cerile  zube  kao  da  će  sada  na  zagristi  u  živo  meso... 
Svi  su  siktali  i  roktali :  Ajde  ! . . .  ajde  ! . . .  A  moji  se  noževi  užariSe  i  na  svakom 
je  bila  upisana  gorućim  slovima  po  jedna  laž . . . 

Moje  je  tijelo  postalo  lako  kao  uzduh  i  neprestano  se  dizalo.  Ja  nisam 
mogao  naprijed,  ja  se  nisam  mogao  ni  o  što  oduprijeti,  a  čim  bi  mi  se  tijelo 
uzdignulo,  znao  sam,  da  će  ga  opaliti  baklje,  koje  su  gorjele  mirno  i  nemilosno 
kao  istina. 

Noge  su  mi  bile  sputane,  a  one  su  se  glave  cerile  i  samo  su  kao  da  čekale 
da  zapnem,  da  se  o  što  bilo  zadjenem . . . 

Ovako  sam  ležao  jedan  trenutak,  dug  i  taman  kao  život. 

Onda  sam  se  probudio.  Kraj  mene  si  ležala  Ti.  Ruka  je  tvoja  počivala  na 
mojem  vratu.  Zagrlila  si  me  i  zaspala.  Mirno  si  disala  i  ja  se  dugo  nisam  mogao 
snaći.  Dodirnuo  sam  se  tvoga  lica  i  prikaze  nestadoše. 

Istom  pred  zoru  smirih  se  posvema,  ali  zaspati  nisam  mogao  i  evo  je  drugi 
Jan,  Sto  mi  se  taj  san  ne  skida  s  očiju. 

Stabla  su  mirno  Šutjela,  a  prve  su  gusle  tužno  plakale.  Srce  bi  se  čovjeku 
raspuklo 

izmedju  mene  i  vas 
predubok  je  jaz... 

Dugo  su  Šutjeli. 

Položio  je  glavu  u  njeno  krilo  i  stao  joj  Saptati :  Ženo,  majko,  ljubo  . . .  čuj 
me,  ne  laž  svijeta  i  istina  svemira.  Ja  tih  laži  ne  poznajem  i  one  me  se  istine 
ne  tiču.  Svaki  je  onaj  nož  bila  po  jedna  moja  laž  i  one  su  baklje  meni  svijetlile. 
A  svijetlile  su  tako  mirno  i  pusto  ko  mrtve  istine.  Ja  sam  se  morao  hvatati  za 
one  noževe  o  kojima  sam  znao  da  su  otrovani  najžeSčim  otrovom,  ja  sam  se 
morao  uklanjati  onim  bakljama  koje  mogu  svijetliti  samo  za  mrtvace. 

Ja,  ja  sam  laž  u  svakoj  svojoj  žilici  u  svakom  svome  disaju  !  1  mene  peče 
Sto  to  tako  jasno  vidim,  što  nisam  kao  drugi,  koji  s  njom  mirno  lijegaju  i 
ustaju.  SluSaj,  ne  boli  me  tuga  svijeta  ne  njegov  jad  i  nevolja  ...  o,  ja  sam 
tako  tužan  i  nevoljan  !  

1  gorko  je  zaplakao. 

Ramena  su  mu  se  tresla  Bubanj  je  teSko  bubao  . . . 

Prihvatila  je  glavu  njegovu  i  stala  mu  gladiti  kosu. 

Mekim  i  dugim  prstima  prolazila  je  kroz  njegovu  vlažnu  kosu  od  čela  do 
tjemena,  od  tjemena  do  zatiljka.  A  on  je  sve  slabije  i  slabije  jecao. 

 Ja  nisam  kao  drugi,  ja  ne  mogu  biti  kao  drugi.  Shvati,  razumij  ! . .  - 

Ne  poželi  me  nigda  boljega  nego  Sto  sam  —  ne  poželi  me  nigda  ljepšega  nego 
kakav  sam.  

Uzmi  srce  moje  težko  izranjeno  i  zamataj  ga  u  paučinu  duše  svoje ...  i 
ne  pitaj  nigda  zaSto  je  takovo. 

Glas  mu  je  bivao  sve  tiši. 

Po  svem  je  tijelu  osjećao  kako  mu  iz  kože  izbija  znoj,  a  ispod  koljena  i 
na  onim  mjestima  gdje  se  zemlje  doticao  osjećaSe  kao  da  počiva  na  žeravici. 
Ali  nije  se  micao. 

Iz  arene  je  dopiralo  pucketanje  biča.  To  se  producirao  ravnatelj  s  njihovim 
jedinim  konjem.  A  onda  će  se  konjče  ispraviti  na  stražnjim  nogama,  pasti  na 
koljena,  položiti  glavu,  i  smiriti  se  posvema,  kao  da  je  poginulo,  kao  da  je  mrtvo. 
Ravnatelj  će  mu  stati  jednom  nogom  na  vrat,  a  drugom  na  bok,  njihat  će  se 
onako  i  pucketat  će  bičem,  a  možda  će  ispaliti  i  kuburu,  ali  konjče  se  ne  će 
podignuti . . . 

Glazba  je  već  počela  svirati  mrtvačku  koračnicu. 

Poslije  te  točke  dolazi  na  red  njegova.  On  bi  već  morao  biti  ondje  i  čekati. 

Pogledao  ju  je  pogledom  punim  neizrečne  tuge  i  samo  je  proSaptao : 

Idi . . .  idi . . .  jer  ja  inače  ne  ću  moći  leći  medju  noževe,  ja  ne  ću  moći . . . 

Danas  je  dan  koji  se  u  svemu  razlikuje  od  prijaSnjih  i  svih  ostalih. 

Dugo  ga  je  gledala  i  nije  ga  mogla  razumjeti.  JoS  nikada  ju  nije  od  sebe 
tjerao.  Naprotiv,  znala  je,  da  mu  podaje  snage,  dok  ovako  nedaleko  čeka  na 
njega  dok  izvede  svoju  točku. 

Ali  njegov  je  glas  bio  tako  pun  molbe,  zvučao  je  tako  bolno,  da  ga  nije 
ništa  pitala. 

Ustala  je,  bacila  mu  se  na  grudi  i  otišla. 

—  čekaj  me  kod  kuće  !  Ja  ću  odmah  doći !  Čekaj  me  ! . . .  — 

A  onda  se  i  on  otputio  na  svoje  mjesto.  Prije  nego  je  zamaknuo  u  „odio 
za  umjetnike"  ogledao  se  još  jednom,  ali  Nje  više  nije  vidio.  Sakrila  ju  noć. 


I  onda  je  došla  na  red  njegova  točka. 
Uniješe  dasku. 

Neki  veliki  i  jaki  čovjek  iz  prvoga  reda  sam  ju  je  uprtio  i  nosio,  a  uz  njega 
stupao  je  i  samo  se  držao  za  nju  još  jedan  drugi.  Kada  su  ju  polož'li  stadoše 
namještati  baklje.  Na  daski  su  bila  naznačena  mjesta,  ali  oni  su  baklje  i  na 
gušće  namještali.  Onda  je  ravnatelj  pozvonio  i  u  arenu  udje  on. 

Bio  je  blijed.  Zaodjenut  žućkastim  tankim  trikotom.  Ruke  su  mu  bile  gole 
Uo  ramena.  Na  nogama  nije  imao  papuča.  Pristupio  je  daski  i  poklonio  se  općinstvu. 

Onaj  veliki  i  jaki  čovjek  stane  mu  za  ledja  i  stade  mu  vezati  oči.  Dok  mu 
je  on  vezao  oči  sputavao  mu  je  onaj  drugi  noge.  Kada  je  i  to  bilo  gotovo  onda 
mu  staviše  cilj.  Glazba  utihne  i  „Čovjeka  zmiju"  polegoše  na  dasku.  Zvonce  je 
promuklo  tuckalo.  Svi  su  napeto  čekali. 

Kao  da  sluša  odakle  se  javlja  cilj. 

Dželati  sjedoše  na  svoja  mjesta  u  prvi  red  i  viknuše :  ajde  ! . . . 

Ali  on  se  nije  maknuo. 

Kao  da  sluša  odakle  se  javlja  cilj. 

Onda  pridje  ravnatelj  i  prigušeno  mu  prišapne  :  ajde  ! . . . 

Ali  on  se  još  uvijek  nije  maknuo. 

U  općinstvu  nastade  žamor  : 

Zašto  ne  puza  ? . . .  Zašto  se  ne  provlači  ? . . . 

Istom  kada  je  žamor  postao  glasniji  i  kada  je  netko  viknuo  :  Mi  smo  platili ! .  . . 
onda  kao  da  je  nešto  uljezlo  u  „čovjeka  —  zmiju",  kao  da  ga  je  nešto  za  srce 
ujelo  trgne  se  nadnaravnom  snagom,  tržne  nogama,  spona  pukne  i  on  se  osovi. 
Jednim  kretom  ruke  skine  povoj  s  očiju  i  zagleda  se  spram  one  strane  odakle 
je  dopro  povik. 

Oči  su  mu  bile  krvave.  Ruke  su  mu  drhtale. 

što  je  ? . . .  Što  hoćete  od  mene  ! . . .  Ja  ne  mogu  ...  1  zašto  bi  morao  ?  ! 
Tko  ste  vi  da  me  Šaljete  sputanih  nogu  i  svezanih  očiju  k  cilju,  koji  ne  vidim, 
koji  tek  mogu  naslućivati  po  zvuku,  koji  do  mene  dopire  ? 

Tko  ste  vi,  koji  me  nagonite  da  derem  živo  meso  sa  sebe  i  palim  krv  svoju 
u  žilama  ? 

Tko  ste  vi,  koji  tražite  od  mene  sporu  i  sigurnu  smrt  ? 

Tko  ste  vi  ?  i  tko  vam  je  dao  pravo  da  razarate  tudji  život  ? ...  Ja  nisam . . . 

Vi  ste  slijepi  i  surovi,  vi  ste  glupi  i  pijani ...  Vi  ste  .  . . 

Jedan  iz  prvih  redova  ustade. 

Bio  je  jak  i  velik  kao  crna  zemlja. 

Ravnatelj  priskoči,  ali  čovjek  (zmija)  ne  htjede  zašutati. 

Sipao  je  pitanja,  klevete  i  poruge. 

Ljudi  se  uskomešaše.  Jedni  su  vikali :  kako  smije  vrijedjati  ? !  a  drugi 

su  mirili :  ne  vidite  li  da  je  lud  ? 

—  Ali  ne  smije  vrijedjati !  —  prijetili  se  goropadni. 
A  on  je  sve  dalje  vikao. 

Srtao  je  spram  najbjesnijih,  grčio  pijesti  i  vikao  :  Jest,  jest  vi  ste  mc  okrali, 
orobili  ste  me  i  oteli  sve  što  je  čovječje,  vi  tati  i  varalice,  vi  podlaci  i  lopovi  ! . . . 

A  kada  je  pristupio  k  njemu  onaj  što  je  bio  jak  kao  crna  zemlja,  pljunuo 
mu  je  „čovjek  zmija4'  u  lice  i  viknuo : 

Ja  sam  Krist,  a  ti  si  razbojnik  ! . . . 

Onda  je  „razbojnik"  zakoračio  velikim  korakom,  ščepao  jadnoga  čovjeka 
zmiju  za  šiju,  dignuo  ga  kao  perce  i  bacio  ravno  na  dasku  s  noževima.  


Svima  zastade  dah,  a  onaj  što  je  bio  jak  kao  crna  zemlja  mahne  rukom, 
pljucne  i  otare  si  brk. 

One  je  noći  u  svojoj  sobici  dugo  čekala  na  Njegov  povratak  i  zagrljaj. 
Mrači  su  puzali  pustim  stijenama,  a  mrtve  su  ruže  stale  disati. 
Onda  je  osjetila,  da  je  poginuo,  da  je  mrtav  i  miran. 


D.  M.  DOMJANIĆ :  STARINSKE  PJESME 

I. 

Stare  gitare  sa  malo  još  struna 
mrki  portreti  na  ruševnom  zidu, 
satovi  drevni,  Što  jedva  još  idu, 
sumračna  soba,  sva  šaptanja  puna. 

Prašina  sipi  po  alabastru 
maloga  hrama  sa  staračkim  satom, 
stapa  se  tiho  s  izbliedjelim  zlatom, 
šute  gitare  —  i  sjene  sve  zastru. 

Gdjekada  samo  kroz  razbita  stakla 
leptir  zabludi  u  odaje  tajne, 
krila  mu  ruže  su  leteće,  sjajne, 
pa  su  ta  krila  gitare  se  takla. 

Zvukovi  sitni  ko  paučine, 
bude  se  tiho  sa  zaspalih  struna, 
pjesma  se  izvija  prašine  puna, 
il  netko  drhtavo  priča  iz  tmine : 

Vječna  je  smrt,  ona  mladosti  briše, 
život  nam  bio  pun  nada  i  jada, 
pauka  mreže  sve  prekriše  sada. 
Zar  je  to  svrha  —  i  ništa  više  ?  !  — 

II. 

I  Vaše  staze  su  biele,  diskretne, 
idu  daleko  od  svačijeg  puta 
pokraj  rezeđe  i  slatke  i  sjetne 
tamo  put  parka  i  šutljivog  kuta. 

Trava  je  gusta  od  baršuna  meka 
obični  korov  joj  saga  ne  kvari, 
preko  su  seljačka  polja  daleka, 
tamo  sred  korova  mak  se  žari. 

Gredice  ruža  i  hladne  fontane, 
krug  oleandra  pred  stubištem  pustim, 
strmogled  spušta  suhonjave  grane 
za  onim  grmom  j  asm  ino  v  im  gustim. 

Turobni  ribnjak  sa  zelenom  mrenom, 
iglice  jela  se  spuštaju  tiho, 
padaju  vodi  po  površju  snenom, 
daleki  brezik  je  lahor  zanjiho. 

Dvorac  je  stari  od  šutnje  zadriemo, 
sunce  se  sigra  po  crnom  kaminu, 
veliki  prozori  gledaju  niemo, 
na  njim  ciklame  od  dosade  ginu. 


VLADIMIR  LUNAČEK:  IGNJAT  BORŠTNIK 

Dne  17.  o.  mj.  slavio  je  Ignjat  Borštnik  triđesetgodišnjicu  svojega  glu- 
mačkoga i  umjetničkoga  djelovanja.  Jednu  trećinu  toga  rada  u  najboljoj  svojoj 
dobi,  u  zenitu  svojega  umjetničkoga  umijeća  žrtvovao  je  on  hrvatskoj  Taliji 
u  Zagrebu :  umjetnost  kao  putokaz  budućnosti  i  ovdje  je  upravila  svoj  put 
k  hrvatsko-slovenačkoj  bratskoj  uzajamnosti.  Veliko  je  i  mnogo,  Što  je  Borštnik 
dao  našem  malenom  kulturnom  svijetu,  ali  je  ono  tim  dragocjenije,  šio  je  to 
od  srca  dao  brat  bratu.  A  malo  ih  je  izmedju  nas  samih,  a  još  manje  izmedju 
južnoslavenskog  plemena,  koji  bi  uvidjeli,  đa  se  guslama  javorovim  prolazi  od 
Triglava,  pa  sve  do  Soluna,  od  Jadranskoga  pa  sve  do  Crnoga  mora  i  da  na  naj- 
tanji glasak  odjekuju  svuda  iste  pjesme.  Ne  uvidjaju  da  nas  ni  krv  ne  dijeli, 
pa  ni  ona  prolivena  u  osveti  i  kavzi. 

A  jednako  je  i  isto,  što  trebamo :  kulturnih  i  modernih  rademka  na  svim 
poljima,  da  uzmognemo  ispunjati  svoje  puste  i  neobradjene  poljane  i  da  mo- 
žemo uporedo  koracati  s  velikim  ostalim  svijetom,  da  ne  zaostanemo.  A  našu 
umjetnost  čeka  ta  velika  zadaća,  a  glumci,  ta  zrcala  svojega  doba,  neka  budu 
iskreni  i  pravični,  neka  se  zanose  onim  ciljem,  što  si  ga  je  Borštnik  postavio.  Po- 
odmaklo  je  doba,  kad  je  prvi  puta  progovorio  nama  sa  trošnih  dasaka  čedne 

stare  Talijinc  kolibice,  pa  sve  do  danas,  kad  je  stao  da  se  ogleda  za  prova- 
ljenim putem.  Sa  krutih  brdina  slovenačkih  spustio  se  poput  proroka  u  nizinu, 
da  nas  neumoljivom  snagom  zagrije  za  vječne  istine  života  i  prirode.  Bio  je  tu- 
mačem njihovim,  telalom  velikih  otkrivača  i  kraljeva  sa  Parnasa  sumornog 
sjevera.  Stao  je  i  zavikao :  „Stanite,  ljudi,  ta  svi  smo  jednaki  u  našoj  duši,  u 
našem  životu.  Iste  nas  plamene  strasti  biju,  iste  nas  zlobe  drže,  isti  nam  vatreni 
plamovi  dobrote  izbijaju  iz  srca,  a  srvu  nas  iste  siaboće.  Nitko  im  ne  če  uteći. 
Stanite,  pa  mi  se  nadivite". 

Lijep  je  čovjek,  lijep  je  život,  koga  svaki  od  nas  provodi  i  lijepa  je 
priroda,  što  ga  odasvud  okružuje.  I  što  se  više  približujemo  toj  modernoj  misli 

0  jedinstvenosti  i  cjelini  ljepote,  to  više  radimo  ne  samo  na  polju  opće  ljudske 
kulture,  već  se  i  mi  razdvojeni,  kako  jesmo,  zbližujemo  srcima  našima.  A 
Borštnik  je  vazda  tumačio  ove  misli,  usvojio  ih  kao  cilj  i  sadržinu  svojega  umijeća. 

U  tome  stoji  značenje  Borštnikova  umijeća,  koje  je  on  u  našem  krugu 
najljepše  razvio,  a  njegov  prirodjeni  dar  u  tom  će  ga  razvitku  i  dalje  po- 
magati. 

A  samo  umijeće  Borštnikovo  i  njegovo  djelovanje  opseže  najraznije  mo- 
mente književne  dramske  produkcije.  I  on  ih  je  vazda  obasuo  nekim  modernim 
shvaćanjem  donoseći  na  pozornicu  ono  ljudsko  —  ono  prirodno,  Što  imade 
prvo  i  jedino  da  glumac  pred  svoje  gledaoce  iznese.  1  donoseći  nam  okrutnu 
javu  u  svim  svojim  oblicima  mi  smo  ga  radi  njegove  istinite  umjetnosti  ne 
samo  kao  umjetnika,  već  i  kao  glumca  zavoljeli.  Neka  opora  i  tvrda  neumo- 
ljivost čini  se  na  prvi  mah  ljegovo  umijeće,  ali  iz  bliza  ta  je  tvrda  i  opora  umjet- 
nost sastavljena  od  samih  sitnih  mekanih  i  majušnih  časaka.  od  lakih  gesta, 
od  lagano  intoniranih  glasova.  Ispod  na  oko  opore  vanjštine  izbija  na  javu 
svom  svojom  krepčinom  slovenski  naturalizam  svojim  toplim  valovima.  1  možda 
nas  se  baš  poradi  loga  doimlje  Borštnikova  umjetnost  uza  svu  njegovu  mo- 
dernu i  na  našoj  pozornici  osamljenu  i  neobičnu  sadržinu. 

Naturalizam  Borštnikove  glume  drugačije  je  od  naturalističkoga  načina  naših 
ostalih  glumačkih  prvaka.  Borštnik  shvaća  svoje  umijeće  možda  s  manje  srca 

1  s  manje  temperamenta,  ali  za  to  sa  čitavom  svojom  inteligencijom.  I  ta 
inteligencija  prevladava,  odlučuje  kod  Borštnikovih  uspjeha.  Za  to  on  kao  tumač 
svojega  umjetničkoga  poriva* to  više  osvaja,  to  više  vjerujemo  u  njegov  poriv 
u  istinitost  njegove  glume,  što  bliže  nam  je  donosi  pred  naš  intelekt. 

Borštnik  je  dosele  taj  svoj  poziv  časno  i  savjesno  izvršio  povtsujući  od  dana 
do  dana  vrijednost  svojemu  umijeću. 


MILAN  MARJANOVIĆ :  VLADIMIR  VIDRIĆ 

U  ono  lijepo  i  čarobno  doba,  kada  je  u  Hrvatskoj  još  postojala  intimna  po- 
rodica mladih  sanjara  i  umjetnika,  kada  je  osjećanje  poezije  i  ljepote  bilo  najinten- 
zivnije i  najiskrenije,  kada  su  zajedno  počeli  da  pjevaju,  sanjaju,  zamišljaju 
i  raae  i  književnici  i  muzici  i  slikari,  u  ono  ooba  se  je  pojavio  meaju  nama  zdrava, 
rumena,  svježa  lica,  topla  srca,  vlažnih,  aobrih  očiju,  plava  prama  preKo  čela. 

„Svitaše.  Još  bi  tama  u  lugu. 
Pan  se  ukaza  s  omašnim  mijehom, 
On  stupi  na  čistac  pod  jasiku  tanku 
I  tu  se  oglasi  smijehom". 

Vremena  su  se  promijenila,  porodične  je  intimnosti  medju  mladjima  nestalo, 

život  je  sanjare  učinio  praktičnijima.  Zevs,  divan  bog,  silnu  je  glavu  spustio. 

ko  od  bola  i  rekao  : 

1  ti,  koj'  sniš  o  divnoj,  nagoj  ženi 
Na  tamno-modrom  valu  što  se  rodi, 
Kad  sidješ  k  zemlji,  u  jablana  sjeni 
Nad  plug  se  sagni  i  za  brazdom  hodi. 

I  kao  ti  paane  znoj  na  čelo  tio 
Pod  oblacima  istog  ovog  neba, 
Zatajit  ćeš  me  rad  muke  i  hljeba". 

I  zatajiSe,  ili  bar  i  preko  volje  pritajiše  ga  mnogi,  Zevsa,  divnog  boga 
Ali  on,  Vladimir  Vidrić  „na  oblaku  je  ponad  mora  bio"  i  ostao  je,  kao  da  nije 
sašao  k  zemlji.  On  je  ostao.  „Purpurna  pomrčina  njegve  je  vjedje  prekrila,  od 
sunca,  vjetra  i  vina".  I  leprša  oko  nas,  ko  vjetrovi  oko  Peruna 

,,I  leteć  viču :  Pomiluj  bože  !  Kamene  čaše  kruže  ! 
Odjekuju  polja  !  Tvoj  naroa  se  gosti.  —  A  goste  djevojke  služe. 
U  bučnom  kolu  blagoslov  zbori.  —  Tvoj  pjesnik  kralj  od  kraljeva 
U  nebo  upire  slijepe  oči  i  divnu  ti  pjesmu  pjeva  !" 

On  je  ostao  u  začaranom  krugu  prvih  dana  mladosti  i  —  priznajmo  svi, 
on  je  gotovo  jedini  za  to  i  ostao  u  duši  mlad  i  svjež,  iskren  i  poetičan.  Augurski 
haljetak  nije  ga  zamamio  i  on  nije  ušao  „u  augursko  zvanje"  i  —  ne  „podade 
za  gusku  Ateninu  sovu".  On  i  danas  podržava  sveze  sa  svim  onima,  koji  su  bili 
od  prvog  početka,  pa  dalje  na  okupu,  on  i  danas  nema  druge  misli  i  drugoga  osje- 
ćaja od  one  tople  prijateljske  sućuti  i  vesele  poetske  bezbrige.  Za  njega  je  svijet 
sličan  gaju,  a  on  je  u  njemu  mladi  Pan. 

,,A  svitaše  jutro.  Rosa  je  pala. 
Pa  se  u  krupnih  kapljah  blista. 
Sja  jutarnja  zvijezda.  Drhće  i  trepti 
Jasika  širokog  lista . . . 
A  šumi  lug,  to  ioe  vjetar 
O  prvom  osvitu  dana  . . ." 

I  baš  ovo  njegovo  ustrajanje  u  raspoloženju  posve  poetskom,  ovo  njegovo 
prelaženje  preko  sviju  onih  pukotina  i  brazda,  što  ih  Život  medju  ljude  ruje, 
pokazuje,  kako  je  Vidrić  i  u  životu  jedino  pjesnik  i  jedino  umjetnik. 

Pjesništvo,  literatura,  umjetnost  nije  za  njega  ni  zanimanje  ni  zvanje  • 
on  nema  nikakovih  ličnih  interesa  kod  toga.  Ne  pjeva  rad  drugih,  ne  pjeva  ni 
za  druge,  ne  pjeva  iz  profesije,  niti  iz  taštine.  Ta  on  nije  redovno  ni  jedne  svoje 
pjesme  napisao,  niti  na  javu  dao.  Spjevao  ih  je  u  sebi  i  za  sebe,  recitirao  znan- 
cima, koji  bi  ih  pribilježili  i  dali  u  štampu.  I  trebalo  je  deset  godina,  da  se  je 
odlučio  na  to,  da  opet  pregleda  i  omogući  izdanje  zbirke  svojih  pjesama,  ne- 
davno izašle,  pa  i  ta  zbirka  nema  više  od  25  pjesama  na  53  stranice. 

A  ipak  !  Vladimir  Vidrić  je  jedan  od  najskladnijih,  najsugestivnijih  naših 
pjesnika  novije  generacije  i  u  našoj  literaturi  markantna  ličnost.  Ali  on  niti 
svoju  ličnost  niti  svoju  sugestivnost  ne  markira  nikada,  već  ko  bistar  vrutak 
u  gustoj  šumi,  ko  Parsifal,  taj  „Čisti  nevježa",  ko  božanska,  neiskvarena,  na- 
ivna golotinja  samo : 

„Odmiče,  —  staje  —  dubok  smijeh  je  Čut. 

I  kao  da  kaže : 

„Putniče  sustaj,  ogledaj  se,  svrni, 

Gle,  mjesec  sja  —  i  tvoj  se  bijeli  put !" 

Kod  njega  ne  ćemo  naći  nikada  direktnoga  apela  ili  ciljanja  na  Čitaoca  i 
diranja  u  njegove  strune,  jer  se  Vidrić  ne  obraća  pjesmom  na  publiku,  da  njoj 
nešto  iznudi,  da  nju  na  nešto  upozori,  da  joj  bude  mentorom.  1  za  to  njegova  li- 

rika  nije  ni  u  kojoj  formi  retorička.  Viđrić  se  niti  iskaljuje,  tražeći  plačidruga  ili 
utjehu,  niti  pjevajući  drži  govore.  I  u  ovom  njegovu  svojstvu  možemo  naći 
jedan  od  izvora  velikoj  slikovitosti,  toj  osnovnoj  osebini  njegove  poezije.  Ne  osje- 
ćajući potrebe,  da  svoju  poeziju,  kako  je  on  ćuti  i  zamišlja,  tumači,  razlaže 
i  utuvljuje  drugima,  ne  treba  retorike,  nego  mu  posve  dostaje  tu  poeziju  do- 
nijeti i  prikazati  u  onom,  u  čemu  ju  je  i  on  osjetio,  dostaje  mu  iznijeti  onu 
sliku,  onu  situaciju,  koja  ga  je  nadahnula  i  osvijetliti  je  onim  svijetlom,  u  kojem 
ju  je  vidjelo  njegovo  poetsko  oko.  Ali  baš  time  Vidrić  kod  svakoga  onog,  koji 
imade  otvoren  duh  i  srce,  kod  svakoga,  koji  uopće  može,  da  sebi  intenzivnije 
predočava  i  da  intenzivnije  osjeća,  postizava  daleko  jače,  trajnije  i  opsežnije 
poetsko  raspoloženje  i  dublji  dojam  negoli  mnogi  lirik,  koji  riječima  hoće  da 
o  p  i  Se  ili  o  z  n  a  č i  svoj  osjećaj,  svoj  poetski  dojam  predmeta  ili  dogodjaja 
ili  da  na  nas  izravno  zvukom  riječi  djeluje.  Vidrić  nam  ne  priča  o  boji  svojih 
naočara,  kroz  koje  gleda  na  život  i  svijet,  već  nam  odmah  daje  gotovu  sliku 
toga  gledanja.  Sliku,  pejsaž,  zgodu  ili  detail  nam  naslika  takovim  bojama, 
da  nam  omili,  da  nam  postane  bliz,  ugodan  i  zavodljiv  i  tako  nas  prenese  u 
svoje  raspoloženje  kao  pedagog  što  djeluje  na  dijete  bolje  zornom  obukom  i 
isticanjem  uzora  negoli  teorijom  i  moralnim  kodeksom. 

Drugi  moment,  koji  stoji  u  svezi  sa  slikovitošću  Vidrićeve  poezije,  mo- 
žemo naći  u  njegovu  senzualizmu.  Dosta  je  značajno,  što  je  Vidrić  od  pr- 
vi po.euj,  pa  :  »c  do  danas  ostao  u  živom  saobraćaju  s  našim  likovnim 
umjetnicima.  Likovi  i  boje  su  ga  privlačile  i  privlače  ga  više,  negoli  riječi  i 
teorije.  On  pTirodu  ljubi  i  gleda  bolje  i  radije  od  drugih  naših  pjesnika  i  naj- 
manje se  od  svih  od  nje  odmiče.  On  ne  destilira  njene  pojave  u  apstrakcije  i 
ne  kupi  samo  pjenu  osjećaja,  u  koju  se  mrve  njeni  valovi,  kada  udaraju  o 
naše  srce.  On  gleda  preko  tih  apstrakcija  i  kroz  tu  pjenu  na  same  one  pojave, 
na  same  one  valove,  i  to  za  to,  jer  on  u  prvom  redu  hoće  da  ima  pred  očima 
ne  toliko  posljedak,  koliko  izvor,  ne  efekat,  nego  supstrat  i  povod.  On  hoće 
iia  gleda,  da  vidi,  jer  je  zdravlje  glavna  oznaka  njegove  naravi,  jer  je  prirodni 
život  radost  zdravlja,  jer  je  svijetlo  element  radosti,  a  slika  efekt  svijetla. 

I  na  taj  način  Vidrić  osjeća  sebe  i  prirodu  kao  dvije  točke,  dvije  strane 
jedne  iste  cjeline.  On  se  ne  stavlja  prirodi  nasuprot  kao  nešto  izvan  nje,  kao 
nešto,  što  je  od  nje  bilo  jače  bilo  slabije.  On  u  prirodi  i  životu  vidi  ravnopravna 
prijatelja  i  druga.  I  za  to  mu  je  grčka  mitologija,  naročito  tip  Satira,  tako 
bliz  i  omiljeo.  Za  to  on  ne  vidi  u  prirodi  grubu  neku  silu,  koja  ruši  ideale  čo- 
vječje. Za  to  su  za  njega  element  poezije  isto  tako  duh  kao  i  tvar,  isto 
tako  srce  kao  i  želudac : 

„Tamo  u  dolu,  gdje  lovori  šume 
I  srebrene  vode  teku, 
Kucaju  srca.  —  Crni  satiri 
Rumenog  ovna  peku". 

Za  to  u  pjesmi  ,,Ex  Pannonia"  starac-rob,  otac-barbar  uz  leš  svoje  kćeri 

,,A  krčag  je  bliže  primako 
I  svu  noć  je  plako  i  pjevo 
I  svu  noć  su  drhtale  zvijezde 
A  mjesec  s  visoka  sijevo". 

Likovne  umjetnosti  već  po  svojoj  naravi  prikazuju  i  hvataju  samo  vanjske 
razne  foime  i  mogu  da  podaju  samo  nešto,  što  u  nekom  Času  jest,  a  nipošto 
neki  razvoj.  Prostorni  raspored  je  tu  bitni  element  harmonije,  prostorni  sta- 
bilitet  glavno  tehničko  pravilo.  Glazbene  umjetnosti  odrazuju  pak  promjenljive 
forme  u  vremenu,  nešto  što  se  razvija.  Vremenski  raspored  je  njihov  bitni  ele- 
ment harmonije.  Književne  umjetnosti  obuhvaćaju  posredno  oba  elementa.  Oba 
ova  elementa  obuhvata  i  poezija.  Kao  što  ima  „muzike  stihova",  tako  imade 
'  „slikovitih  stihova".  Stihovi  uopće  djeluju  na  nas  tek  posredstvom  pojmova 
i  predočaba,  ali  oni  mogu  da  djeluju  više  jedamput  zvukom  i  ritmom,  drugi 
put  predodžbama,  koje  izazivlju,  da  djeluju  više  na  uho  ili  više  na  maštu. 
Glazba  je  najneposredniji  umjetnički  izražaj  osjećanja,  dok  su  likovne  umjet- 
nosti najneposredniji  izražaj  predočaba.  I  za  to  poezija,  koja  je  u  prvom  redu 
'zraz  subjektivnoga  osjećaja,  pretežno  je  u  stihovima  muzična,  dok  je  ona  poezija, 
koju  nalazi  ili  intuira  pjesnik  u  nekom  vanjskom  predmetu,  pretežno  u  stihovima 
zorna  i  opisna  ili  prikazivalačka. 

U  doba,  kad  se  je  javio  kod  nas  Vidrić,  pojavile  su  se  obje  struje.  Imali 
smo  poeziju  umiranja  i  poeziju  oživljavanja,  poeziju  jeseni  i  proljeća,  poeziju 
drhtaja  duša  i  poeziju  života,  poeziju  slabosti  i  poeziju  snage.  Imali  smo  poe- 
ziju Nikolića.  Domjanića  i  dr.  i  poeziju  Vidrića,  Begovića,  Nazora  i  dr.  Slu- 
šali smo  šapat  sjena,  što  su  pričale  konac  priče,  kojoj  ni  jesmo  znali,  a  možda 
ni  doživjeli  početka,  poeziju  sućuti  s  dušom  i  poeziju  početka  i  jutra,  žamor 
vjetra,  što  ga  bude  zrake  prvoga  sunca,  vjetra  Što  nosi  oplodne  klice  i  stresa 
rosu  s  lišća. 

Ovo  je  odgovaralo  i  situaciji  i  razvoju  :  bili  smo  i  sinovi  svojih  otaca 
ali  i  klice  novih  života.  Bio  je  to  čas  prelaza,  čas,  kada  mladić  stupa  u  život 
i  plače  s  uspomene  roditeljskog  krova  i  sanja  o  stazi,  Što  se  pred  njim  širi. 
I  bilo  je  posve  prirodno,  da  je  lirika  uspomena  bila  zvonka  ali  melankolična, 
kao  što  je  svaki  posve  čisti  i  intimni  osjećaj,  a  da  je  lirika  sanja  bila  sliko- 
vita, više  zorna,  dakle  senzualna,  a  za  to  i  vedra  i  radosna. 

U  ovoj  su  vedrini  tražili  i  pjesnici  života  harmoniju  vanjskih,  likovnih 
forama,  pak  je  njihova  prednost  naročito  u  sastavu  pjesama  i  u  projekciji  slika. 
Oni  su  birali  one  slike,  koje  za  kulturnoga  čovjeka  mogu  najbolje  da  označe 
punoću  i  poziti\most  života,  dakle  slike  iz  milieua  klasicizma,  rennaisance,  staro- 
slavenskog neznabožaštva,  baroka.  Tako  je  i  Vidrić  iz  ovih  milieua  crpao  svoje 
Mike.  Ali  ovo  ne  znači,  da  je  on  prezreo  savTemenost  našu  i  da  je  krug  nje- 
govih misli  i  osjećaja  anahronističan.  I  misaoni  i  osjećajni  elementi  njegove 
poezije  su  oni  isti,  koji  su  provijavali  i  ostale  naše  pisce.  Ruho  im  je  drugo, 
ali  i  opet  vrlo  općenito  i  tako  birano,  da  ne  sapinje,  nego  baš  još  bolje  otkriva 
jezgru.  On  je  birao  slike  iz  onih  milieua,  koji  su  po  vaskolikoj  svojoj  karakte- 
ristici najdosljednije  izdjelali  stanoviti  duh,  stanovito  raspoloženje.  Kad  govori 
o  askezi,  uzima  milieu  Gonzage  ;  kad  govori  o  sanjavoj  strasti,  uzima  milieu 
čarobnoga  Nila  ;  kad  govori  o  vedroj  obijesti  života,  uzima  pompejanski  mi- 
lieu ;  kad  o  robiju,  rimski  ;  kad  o  borbi  o  ženu,  uzima  viteški,  sredovjekovno- 
španjolski  itd. 

Ako  promotrimo  same  motive,  bez  obzira  na  milieu  i  ruho,  naći  ćemo 
tu  satiru  na  augursko  i  zvanično  prostituiranje  poezije  („Mentor  i  pjesnik"). 

ironiju  na  suhi  nehumani  asketizam  („Gonzaga") ;  sućut  sa  prevarenim  mužem 
(„Romanza") ;  podsmijevanje  ženskoj  kreposti  („Scherzo"),  staračkoj  nemoći 
(„Coena"),  ironiju  nad  socijalnim  poretkom  („Pomona"),  plač  nad  robljem  i 
robovanjem  (motiv,  koji  se  najčešće  javlja  i  u  „Roblje"  i  u  „Elije  Glauko" 
i  u  „Kraljici  Nila"  i  u  „Ex  Pannonia"  itd.). 

Ove  motive,  bili  još  i  koliko  općeniti,  ne  će  ovako  na  okupu  upotreblja- 
vati, ni  isticati  svaki  pjesnik  svakog  vremena  i  —  svakog  naroda  !  A  uva- 
žimo li  to,  onda  ne  možemo  reći,  da  Vidrić  živi  izvan  kruga  svoga  vremena 
i  svoga  naroda.  Njegove  pjesme  bile  su  spjevane  redovno  u  pravi  čas  i  bile 
su  sa  jezgrom  svojih  pogleda  i  misli,  bile  su  i  povodom  svoga  postanja  u  uskom 
savezu  sa  savremenim  našim  životom  i  onim  općim  pojavama  u  njemu,  koji 
pjesnika  Vidrićeve  kulture  i  temperamenta  mogu  da  zaokupe  i  da  zadahu  u. 

Kada  spominjem  Vidrićevu  kulturu,  onda  to  činim  namjerice  i  s  akcentom. 
Jer  Vidrić  je  doista  pjesnik  rijetko  opsežne  i  intenzivno  proćućene  kulture.  On 
nije  t.  zv.  „stručnjak"  i  specijalista,  ali  poznaje  mnoga  i  razna  područja  bolje 
Hi  bar  sa  većim  shvaćanjem  od  mnogih  stručnjaka.  Bavio  se  je  na  mahove 
proučavanjem  raznih  epoha  ljudske  kulture  i  historije  :  čas  indijske,  čas  stare 
orijentalske,  Čas  klasičke.  čas  sredovječne,  ili  stare  hrvatske,  ili  opet  anglo- 
saske,  pa  moderne  itd.  Bavi  se  naukama  pravnim  i  prirodnim,  literarnim  i 
socijalnim.  Od  sve  te  naučnosti  ne  ćemo  zapaziti  napadno  vidljivih  tragova 
u  njegovim  pjesmama.  Njegove  pjesme  se  ne  razmeću  erudicijom  ni  u  načinu 
izražavanja,  ni  u  izboru  predmeta,  a  možda  ne  odaju  erudicije,  ali  za  to  poka- 
zuju duh  i  shvaćanje  duha  raznih  područja  i  epoha.  Vidrić  umije  u  4  do  5 
kitica,  u  jednoj  slici,  da  nam  neobičnom  bistrinom  i  jednostavnošću  sinteti- 
zira duh  jednoga  doba  ili  jednoga  milieua.  Za  to  je  svakako  potrebno  nešto 
više  nego  prirodni  talenat,  za  to  je  potrebna  i  izobrazba  i  kultura.  I  baš  ta 
jednostavnost,  ta  kristalna  bistrina  njegove  poezije  čini  je  tako  lijepom  i  tako 
toplom.  Ta  poezija  je  naime  i  u  jezgri  i  do  u  najmanje  tančine  iskrena,  posve 
iskrena  i  istinska.  A  kako  je  Vidrić  prirodan,  mio  i  vanredno  dobar,  kako  je  uza 
svu  svoju  kulturu  sačuvao  božansku  naivnost,  ta  je  poezija  topla  i  dobra,  ta 
je  poezija  i  božanski  smirena  i  skladna  i  u  tome  moderno-klasična,  bez  traga 
banalnosti  i  tričave  niskoće. 

Ovakav  je  i  pogled  pjesnikov  :  olimpijski  miran  i  pun  harmonije.  Na  život 
on  gleda  okom  slikara  i  umjetnika,  koji  hoće  da  taj  život  ocrta  kao  zanimljivu 
i  lijepu  višu  realnost.  A  ta  realnost  poprima  u  njega  oblik  čarobne  iluzije  : 
toliko  je  njegov  unutarnji  i  vanjski  život  u  skladu.  On  opetovano  spominje 
oblake,  koji  od  iskona  plave  po  nebu  nad  zemljom  i  veličajnim  se  mirom  pre- 
Ijevaju  njihovi  oblici  jedni  u  druge  : 

,  Laki  na  nebu  oblaci,  svijetle  pahulje  dana, 
Lebde  i  gasnu  nad  jablani.  I  dalje  od  šumnih  grana, 
Nad  livadom  —  blijede  i  putuju  put  tihih  i  neznanih  strana. 
...  A  moja  se  ruka  ganula. 
Koja  pjesmice  sklada. 
Svijetlu  je  suzu  utrla 
Što  mi  sa  zjena  pada  . . . 

U  jednom  od  posljednjih  brojeva  prošloga  godišta  ovoga  lista  kusao  sam, 
da  pod  ovim  natpisom  s  kulturnog  gledišta  objasnim  današnji  politički  položaj. 
Istakao  sam  općenite  kulturne  momente,  koji  na  narodnu  politiku  utječu  i 
moraju  utjecati,  kad  je  ona  samo  jedan  organski  dio  cjelokupnog  života. 
Taj  se  naš  narodni  život  u  svim  granama  nalazi  na  prelazu  izmedju  romantike 
i  realizma.  Pa  kako  svaka  nova  kulturna  epoha  daje  novu  sadržinu  starim 
pojmovima,  kako  ona  mijenja  vrijednost  pojedinih  pojmova  po  naše  mi- 
šljenje i  osjećanje,  tako  je  ona  bitno  morala  utjecati  i  na  našu  politiku. 

Još  prije  deset  godina,  kad  nam  je  domovina  bila  lijepa,  vrlo  zaplakana 
žena,  s  prijestolja  svrgnuta  kraljica,  koju  su  naši  pjesnici  trnjem  krunili  i  na 
križ  razapinjali,  a  dok  nam  je  narod  bio  obožavani  kumir  bez  pogrješke  i  bez 
mane  i  samo  poradi  krivnje  drugih,  njegovih  dušmana,  vrlo  nesretan,  mogla 
je  u  našem  javnom  životu  podići  krilatica:  „Mi  ne  trebamo  novih  ideja". 

No  unatoč  ovog  otpora,  na  koji  su  „nove  ideje",  koje  konačno  nijesu  zna- 
čile ništa  drugo,  nego  kritičnu  analizu  romantične  sadržine  naših  kulturnih 
pojmova,  nailazile,  one  sebi  vremenom  toliko  probiše  put,  da  danas  zaista  mo- 
žemo reći,  da  romantika  mučeništva,  ovaj  politički  wertherizam  u  našem  ži- 
votu iščezava.  U  politici,  koja  se  je  prije  gradila  na  osjećajima,  opaža  se  danas 
gotovo  tendencija,  koja  hoće  čuvstvo  posve  da  potisne  u  pozadinu,  te  jedinu, 
odlučnu  riječ  da  da  razumu.  Zanos  se  sputava,  ogorčenje  se  ublažuje :  eksten- 
zivni patriotizam  postaje  intenzivnim.  Nije  nam  više  do  patriotskih  manifesta- 
cija, već  do  vršenja  patriotske  dužnosti  u  radu.  Nije  nam  do  forme,  već  do 
realne  sadržine.  Računamo  s  Činjenicama,  te  ih  lučimo  od  želja. 

Ova  promjena  u  političkom  shvaćanju  došla  je  do  izražaja  u  riječkoj  re- 
zoluciji. Do  tada  opozicijone  stranke,  koje  su  čitav  naš  javni  život  promatrale 
s  gledišta  svojih  programatizovanih  želja,  postavile  su  se  riječkom  rezolucijom 
na  realno  stanovište  faktičkih  prilika.  Mjesto  sloge  u  programima  za  budućnost 
nastupila  je  sloga  u  radu  za  sadašnjost  Naši  političari,  koji  su  do  nedavna 
izdavali  narodu  kao  proti vu vrijednost  za  povjerenje,  što  su  ga  tražili,  mjenice 
od  programa,  plative,  kad  njihova  stranka  dodje  u  većinu,  napustiše  ovaj  posao 
političkog  bankarstva  zadovoljivši  se  s  ulogom  narodnih  radnika,  ne  smatrajući 
sebe  nenadoknadivima,  ali  znajući,  da  su  nenadoknadive  njihove  sile,  ako  ih 
u  danom  momentu  ne  upotrebe. 

Sukob  izmedju  krune  i  madžarske  koalicije  uzmutio  je  dobre  odnošaje  iz- 
medju ove  i  narodne  stranke.  Narodna  stranka,  koja  je  već  davno  bila  iscrpla 
i  posljednji  trunak  povjerenja  u  narodu,  bila  bi  se  bez  riječke  rezolucije  ipak 
održala  na  vlasti,  a  vladavinu  bi  svoju  bila  mogla  održati  trajnom  samo  još 
jačim  terorom,  negoli  ga  je  prije  razvijala,  dakle  još  jačim  stezanjem  i  ugu- 
šivanjem  svake  ustavnosti.  Uspostava  ustavnosti  i  zagarantovanje  njezino  bile 
bi  same  po  sebi  dovoljne,  da  opravdaju  riječku  rezoluciju  kao  taktički  korak 
koalicije. 

No  ako  se  ova  taktička  svTha  revolucije  :  da  se  oduzme  narodnoj  stranci  tlo 
pod  nogama  ustrojenjem  druge  Madžarima  prijateljske  skupine,  koja  će  prvi 
momenat  svoje  vladavine  upotrebiti,  da  nas  ustavno  ojača  i  proti  Ugarskoj 

i  proti  novim  pokusima  khuenovštine  u  zemlji,  —  ako  se  ova  taktička  svrha 
rezolucije  ne  da  poreći,  tim  ipak  nije  iscrpena  njezina  sađržina. 

Riječkom  rezolucijom  formulirani  su  i  kao  uvjet  za  spo- 
razum s  Ugarskom  postavljeni  oni  zahtjevi,  koje  je  čitava  hrvatsko- 
srpska  koalicija  bez  obzira  na  stranke  smatrala  maksi- 
mumom onoga,  Sto  se  u  doglednodobadade  provesti. 
Stranka,  koja  je  držala,  da  se  dade  više  postići  negoli  se  riječkom  rezolucijom 
traži,  ne  bi  mogla  te  rezolucije  prihvatiti.  Bilo  bi  politički  nemoralno,  da  je  za 
volju  izgleda  na  vlast  napustila  ili  odgodila  provedenje  ma  i  jednog  zahtjeva 
svoga  programa,  koji  u  riječkoj  rezoluciji  ne  bi  bio  sadržan,  a  koji  bi  ona  u 
postojećim  prilikama  smatrala  ostvarivim.  Takva  bi  stranka  poput  Starčevi- 
ćeve  stranke  prava,  koja  takodjer  nije  načelno  proti  svakom  savezu  s  Ugar- 
skom, bila  morala  ostati  izvan  koalicije,  te  tražiti  sama  za  sebe  većinu  u  narodu, 
kako  to  Starčevićeva  stranka  prava  čini,  da  dodje  u  priliku,  da  svoj  program 
provede. 

Stoji  li  stvar  tako,  a  mi  ne  smijemo  iz  lojalnosti  ni  prema  kojoj  stranci 
pretpostaviti,  da  ne  stoji,  onda  iz  toga  slijedi,  da  je  hrvatsko-srpska  koalicija 
u  pitanju  odnošaja  prema  Ugarskoj  jedna  ne  samo  složna,  već  i  jedinstvena 
politička  skupina.  Ako  su  u  riječkoj  rezoluciji  iscrpeni  svi  zahtjevi  koje  sve 
stranke  smatraju  maksimum  onoga,  što  se  dade  u  današnjim  prilikama  pro- 
vesti, a  ispunjenje  tih  zahtjeva  smatraju  opet  sve  stranke  uvjetom  sporazuma 
s  Ugarskom,  onda  u  državopravnom  pogledu  ni  u  kojem  pravcu  ne  može 
biti  razlike  izmedju  pojedinih  koalicijonih  stranaka.  Jer  što  znači,  da  su 
zahtjevi  riječke  rezolucije  uvjet  za  trajni  sporazum  s  Ugarskom?  To  znači,  da 
sve  koalicijone  stranke  nalaze  u  ispunjenju  zahtjeva  riječke  rezolucije  takvo 
uredjenje  državopravnog  odnošaja  izmedju  Ugarske  i 
Hrvatske,  koje  će  zadovoljiti  njih  i  narod  tako,  daubu- 
duće  ne  će  biti  razmirica  izmedju  obje  savezne  kra- 
ljevine. Bez  toga  potpunoga  zadovoljenja  ne  može  biti  ni  sporazuma,  a  opet 
se  taj  sporazum  Ugarskoj  ne  može  obećavati,  ako  ispunjenje  zahtjeva  riječke 
rezolucije  za  koju  stranku  u  koaliciji  ne  znači  i  ispunjenje  svih  narodnih  zahtjeva- 

Bilo  bi  politički  neozbiljno  i  naivno  pomišljati,  da  će  Ugarska  na  zahtjeve, 
koji  se  bez  njezine  privole,  budući  da  znače  mijenjanje  nagodbenog  ugovora,  ne 
dadu  ostvariti,  pristati,  kad  bi  ti  zahtjevi  imali  biti  samo  uvjetom  ..sporazuma" 
za  sada,  kad  oni  ne  bi  imali  značiti  neko  ustaljenje  odnošaja  izmedju  Ugarske 
i  Hrvatske,  već  samo  jednu  etapu  u  razvoju  toga  odnošaja  —  jednom  riječi : 
kad  riječka  rezolucija  ne  bi  sadržavala  uvjete  mira,  već  samo  uvjete  pri- 
mirja izmedju  obiju  kraljevina. 

Znam,  da  će  se  na  mene  sasuti  prigovor  radi  napuštanja  prava  naroda 
na  potpunu  slobodu  i  samostalnost,  dakle  na  više  nego  Što  riječka  rezo 
Iucija  traži.  Ovo  pravo  treba  zaista  poštovati  i  —  ne  napuštati.  No  držim, 
da  narod  svoje  pravo  na  samostalnost  i  slobodu  najbolje  dokumentira  tim, 
ako  se  sam  drži  ugovora,  koji  je  samostalno  sklopio  i  ako  se  sam  zadovoljava 
ispunjenjem  onih  uvjeta  sa  strane  drugog  kompaciscenta,  koje  je  samostalno 
postavio.  Tko  je  za  nagodbeni  odnosa j  s  Ugarskom  pod  stanovitim  uvjetima, 
taj  ne  može  biti  za  drugu  konkrel  izaći  ju  idealne  narodne  slobode,  negoli  za 

onu,  koja  je  tim  uvjetima  dana.  Tko  je  za  zajednicu  s  Ugarskom  pod  stano- 
vitim uvjetima,  taj  ne  može  tražiti  drugu  samostalnost,  nego  li  se  u  toj  za- 
jednici daje  s  ispunjenjem  tih  uvjeta.  Ova  sioboda  i  samostalnost  zaista  nije 
idealna,  ali  odgovara  snazi  naroda,  ako  se  veća  ne  da  postići,  a  odgovara  i 
potrebi  naroda,  ako  se  narod  zadovoljava  s  ispunjenim  uvjetima. 

S  vremenom  kad  snaga  narodna  poraste,  kad  mu  okvir  autonomije,  za 
kakvom  ide  riječka  rezolucija,  postane  preuzak,  poprimat  će  i  sloboda  drugi 
oblik  i  drugi  će  biti  uvjeti,  da  narod  bude  u  savezu  s  Ugarskom  zadovoljan, 
negoli  su  oni,  koje  postavlja  riječka  rezolucija.  Nagodba  od  godine  1868.  i 
sve  njezine  revizije  nijesu  drugo,  nego  zakonsko  fiksiranje  razmjerja  snage  iz- 
medju  Hrvatske  i  Ugarske,  kakvo  je  ovo  godine  1868.  i  kod  daljnjih  revizija 
bilo.  Narodna  je  stranka  nagodbu,  kakva  je  danas,  smatrala  pravim  izražajem 
snage  narodne.  Preko  nagodbe  nije  polazila.  Novih  zahtjeva  nije  postavljala. 
Hrvatsko-srpska  koalicija  fiksirala  je  u  zahtjevima  riječke  rezolucije  onaj  stu- 
panj narodne  snage,  za  koji  misli,  da  zaista  toj  snazi  odgovara.  Narodna  je 
stranka  pala,  jer  je  narodna  snaga  danas  toliko  porasla,  da  nagodbeni  ugovor, 
koji  je  saborska  većina  dužna  vršiti  prema  Ugarskoj,  danas  ne  odgovara  vise 
potrebi  narodnoj. 

U  smislu  riječke  rezolucije  revidirana  nagodba  morala  bi  biti  temeljeni 
svake  većine,  koja  bi  tim  preuzela  obvezu  za  s  t  a  b  i  I  i  t  e  t  ođnoSaja  iz- 
medju  Ugarske  i  Hrvatske.  Moguće  je,  da  takva  većina  ne  bi  dugo  vladala  : 
da  bi  je  brzo  potisnuli  radikalniji  elementi.  U  tom  počiva  tragika  svake  na- 
godbene  većine,  jer  se  narod  razvija,  njegove  potrebe  rastu,  te  izazivlju  vre- 
menom potrebu  drugog  uredjenja  odnošaja  prema  Ugarskoj.  Narodna  je  stranka 
kušala  toj  tragici  izbjeći  sve  oštrijim  nasiljima  kusajući  zadržati  vlast  u  svojini 
rukama.  Nije  se  mogla  održati.  Koalicijone  stranke  mislile  su  se  osigurati  tako, 
da  pridrže  in  suspenso  svoj  program,  dok  se  riječka  rezolucija  ne  provede,  aii 
istodobno  agitirajući  i  nadalje  u  narodu  sa  svojim  „suspendiranim"  programima. 
Postupak  ovaj  zaista  nije  bio  podesan,  da  ustali  odnošaj  izmedju  većine  ugarskoga 
i  hrvatskog  sabora,  jer  je  bio  jednak  navještenju,  da  se  koalicija  ne  će  zado- 
voljiti s  tim,  da  se  ispune  uvjeti  riječke  rezolucije,  već  da  će  nakon  njihovog 
ispunjenja  postaviti  koalicijone  stranke  nove  zahtjeve. 

Nije  ovdje  mjesto,  da  istražujem,  Sto  bi  se  bilo  dogodilo,  da  se  je  koali- 
cija na  temelju  riječke  rezolucije  stopila  u  jednu  jedinstvenu  nagodbenu  revi- 
zijonističku  stranku,  kojoj  program  ne  bi  presezao  okvira  riječke  rezolucije.  Ali 
da  je  ovakva  stranka,  koja  bi  u  odnosa  ju  prema  Ugarskoj  postala  konserva- 
t  i  v  n  a,  u  onom  momentu,  kad  bi  nagodba  bila  u  smislu  njezinih  zahtjeva 
revidirana,  te  bila  pripravna  braniti  svoje  djelo  na  račun  svoje  popularnosti 
i  konačno  svoje  stranačke  eksistencije,  —  da  je  takva  stranka  nužna,  to  ?e 
počinje  danas  sve  življe  osjećati. 

Mi  rado  govorimo  o  našoj  politici  prema  Ugarskoj  kao  o  našoj  izvanjskoj 
politici.  Analogija  tu  neka  s  izvanjskom  politikom  samostalnih  država  zaista 
postoji.  Ali  ako  je  tako,  onda  moramo  biti  pripravni  i  na  to,  da  većine  mogu 
pasti  radi  izvanjskih  ugovora,  koje  su  sklopile,  ali  ne  mogu  s  klupa  većine  na- 
viještati,  da  taj  ugovor  kane  u  zgodnom  momentu  prekinuti,  ako  ne  će  da 
s  takvim  naviještanjem  izazovu  prije  reda  medjunarodni  konflikt. 

Ovo  naviještanje  budućeg  oporbenjaštva  proti  djelu,  koje  se  imade  od  te 
iste  buduće  oporbe  istom  provesti,  pa  još  k  tomu  u  sporazumu  s  onim,  proti 
komu  se  buduća  oporba  naviješta,  bio  je  jedan  znak  od  tragova  romantizma 
u  našoj  politici.  Bio  je  to  dokaz,  da  se  još  uvijek  rado  mnogo  govori  i  o 
neostvarivim  programima  u  dogledno  vrijeme,  mjesto  da  se  sve  sile  upotrebe 
za  stvaranje  moguće  nove  situacije  tako,  da  joj  daljnja  budućnost  bude  samo 
prirodna,  logična  posljedica. 


PETAR  PETROVIĆ :  JAZ 

Na  nekoliko  slupanih  dasaka,  pokrivenih  s  već  nagnječenom  slamom  po- 
legao  se  on  . . .  Ruke  podvio  pod  glavu  i  upro  oči  gore  vise  sebe  u  malu  pukotinu 
kroz  koju  se  iz  vana  ispod  streje  krala  polusvijetla  mutna  zraka  nešto  vidnije  noći . . . 
Oko  njega  širio  se  mlak  nešto  nakiseljast  miris  suhog  sijena,  trine  i  natopla  duha 
s  konja  Što  su  drijemajući,  malo  dalje  od  njega,  umorno  spustili  glave  na  polu- 
prazne  jasle . . . 

A  u  vani  noć,  —  isto  onaka  kad  je  on  negdje  pred  dvije  godine  morao  osta- 
viti sve  to  i  s  malim  zavežljajem  maknuti  se  s  rodjenog  praga . . . 

—  Baš  pred  dvije  godine . . .  poče  on  razmišljati,  sjećati  se,  slušajući  nesvjesno, 
kako  do  njega  dopire  nekakav  šum  rastegnut  i  mutan  nalik  na  šumor  liića,  mi- 
canje konja  i  časovito  lupkanje  njihovih  kopita  o  nabijenu  zemlju,  i  onda  potmuli, 
nejasni  nječiji  koraci  gore  iz  kuće . . . 

—  Još  nijesu  legli,  —  pomisli  on  i  neko  čudno,  izmiješano  čustvo  samoprijegora 
i  bezgranične  osamljenosti  ovlada  s  njim  taj  čas  i  ne  otimljući  se  već  kao  sileći 
se,  da  se  što  dublje  zakopa  u  to  sve,  poče  da  bezredno  zamišlja  slike*. . .  I  kao 
da  gleda... 

Negdje  u  svojoj  sobici  tamo  desno  od  ognjišta  skupila  mu  se  stara  obnemogla 
mati  u  postelji  i  spava  ...  Ne,  ne  spava,  i  ona  sad,  baš  kao  i  on  premišlja  mučno 
i  teško  o  svemu,  što  se  dogodilo  . . .  Sirota  mati,  —  ni  sama  nije  znala . . .  Dodje 
mu  na  žao  . . .  Učini  mu  se,  kao  da  o  njemu  premišlja,  da  ga  žali  i  da  onano  iz  tiha, 
da  je  nitno  ne  čuje  plače  za  njim  i  saxriva  suzu  zagrcavajući  se ...  I  Kaje  se,  možda, 
za  sve . . .  Podudari  ga  topal,  vruć  mlaz  negdje  zaostalih  suza ...  Pa  onda  za- 
mišljujući  nju,  kiko  ju  ruši,  guši  bol  poče  se  tješiti  sam  sobom  i  podavati  svemu, 
što  se  dogodilo  nenaitav  ljepši,  čišći  i  naravniji  značaj.  Kao  da  se  sve  to  moralo 
dogoditi,  i  da  tome  nitKo  nije  Kriv  ...  A  on  sam  . . .  Zdrav  je  on  i  mlad,  izdržljiv, 
jaic,  —  a  to,  istina,  boli,  al*  opet  prenijeće  se ...  I  ona,  mati . . .  Kako  samo  ono 
jučer  u  suton . . .  Sjedeći  kraj  ognjišta,  kršeći  prstima  tanku  treskolinu,  šuteći, 
gledao  ju  ispod  oka,  katoo  se  povlači  po  kući  taknuta  teškim  razarnim  godinama, 
hvatajući  kroz  polutamu  mutni,  bolesni  izražaj  duboko  upalih  očiju  i  ona  dva 
naplava,  široka,  natečena  kolobara  ispod  očiju . . .  Pomicala  se  po  kući  lijeno, 
teško,  i  šutila  je . . .  Skromno,  podatno  tiho,  kao  da  se  osjećala  niža  od  sviju,  zadnja, 
—  i  kao  da  joj  je  to  godilo  ...  U  svoj  njoj  kao  da  je  titralo  gorko  okajanje  za  onaj 
čas  ...  A  on  je  vidio  onda,  kako  ona  nema  pravo  bez  razloga  mučiti  se  tako,  i  bik) 
mu  je  da  se  digne,  da  joj  piidje  i  da  klone  pred  njezine  noge.  I  ne  zna,  ne  bi  li  to 

bio  učinio,  da  se  nije  u  taj  čas  na  stražnja  kućna  vrata  kao  sjena  uvukla  s  nešto 
nablijedjelim  obrazima  žena  njegova  starijeg  brata  po  ocu  . . .  Onda  je  i  on  izišao 
van  prišao  k  ogradi  i  neodlučan  ni  na  Što,  smišljao  Šta  li  će  učiniti . . .  Bilo  mu 
je  mučno,  nepodnošljivo. . .  Znao  je  da  se  iz  toga  mora  van,  ua  to  treba  dokrajčiti 
i  da  je  tu  u  taj  čas  izlišan,  suvišan  ...  Ne  znajući  što  će,  s  omaglicom  u  duši  i  u 
mislima  pošao  je  niz  puteljak  u  živice  . . .  Kod  mravinjaka  se  ustavio  . . .  Prizrak 
sladak  i  zanosan,  —  prizrak  preživjelog  al'  nedovršenog  života,  osjećanja  razli 
se  po  njem  . . . 

Eto  isti  putić,  živica,  eno  i  staro  izlizano  gumno,  i  mravinjak,  i  sve . . . 

A  on  mlad,  snažan,  u  čistom  pranju,  nedotaknut  patnjom,  nakrivljenom 
kapicom,  zabačenim  haljincem  preko  ramena  gazio  je  snažno,  tvrdo,  s  nadanjem 
i  čežnjom  nešto  pred  dvije  godine  istini  ovim  puteljcima  u  prve  sutone  k  njoj . . . 
Ona  bi  ga  dočekivala  i  izlazila  preda  nj  do  pod  breze.  Onda  bi  sjeli  na  malu,  travom 
obraslu  i  suvim  brezovim  lišćem  posutu  brinu  uskog  jarka,  upili  se  jedno  u  drugo 
i  šutili,  slušajući  u  opoju  kako  drhturi,  šapće  brezovo  lišće,  kako  popci  cvrče,  i  kako 
se  u  nijemoj,  rastegnutoj  tišini  spušta  noć  na  kraj . . . 

—  1  dokle  ćemo  tako? . . .  Dugo  još? 

—  Do  smrti ! . . . 

—  Da  . . .  šanula  bi  ona  i  umukla. 

—  Da,  —  ponovio  bi  onda  on,  nešto  življe,  strastvenije,  —  i  sve  što  dalje, 
sve  jače,  ludje  ...  Iz  dana  u  dan  jače,  kako  da  rečem,  silnije  ...  I  već  dugo  tako  . . . 

—  Tri  godine  . . . 

—  Uh  !  izbacuje  onda  on.  —  Ubiću  se  ja,  —  vidićeš,  —  presvisnuću,  —  oću 
boga  mi,  —  i  znaj,  eto  znaj  da  ne  mogu  bez  tebe ! . . 

Jedan  se  konj  mače  i  frknu  nozdrvama.  On  se  trže  . . .  Misao  na  prošle  dane 
razlijevala  je  po  njem  čustvo  jake,  slatke  sjete . . . 

—  Da  mi  je  uvijek  ovako  . . .  pomisli  on  sa  željom,  i  samosvijest,  da  je  to  sve 
prošlo,  taknu  ga  se  bolno  sažalno  . . .  Najteže  mu  je  bilo,  što  u  svemu  tome  nije 
mogao  naći  nikoga,  koji  bi  mu  bk)  kriv.  Svi  su  oni  oko  njega  bili  dobri,  prijazni, 
i  njihova  ga  je  susretljivost  bolila,  očito  za  to,  što  je  mislio  da  ga  oni  pojme,  i  da 
ga  na  neki  način  tješe,  sažaljevajući  ga ...  I  da  bi  se  riješio  tih  misli,  počeo  je  da 
zamišlja  iz  početka  silom,  kako  je  to  onda  sve  bilo . . . 

i  dugo  tako  . . .  Svanjiva  jutro,  sunce  se  penje,  diže  na  više,  onda  se  polako 
negdje  na  zapadnoj  strani  neba  počinju  radjati,  nicati  uske  crvene  strijeke,  dok 
se  ne  priliju  u  krvavo,  gusto  rumenilo,  u  kojem  sunce  polako  počne  umirati,  — 
i  prva  sjena,  što  se  povije  po  njivama,  nadje  ih  skupa  pod  brezama ...  I  dugo  tako 
je  on  negdje  u  kasne  noći,  dolazeći  od  nje,  ležeći  u  besanici  s  mislima  na  nju  u 
svježem  sijenu  drhtao  i  očekivao  dan,  kad  će  je  dovesti  u  svoju  kuću.  Ta  mora  on 
to  ...  1  maja  već  spominje  . . . 

—  Rasteš,  veli  mu,  gledajući  ga  s  ponosom,  —  Širiš  se  . . . 

—  Eto  ! . . .  odgovara  on  stidljivo. 

—  Ta  momak  ! 
On  saginje  glavu. 

—  A  nešto  mi  i  kasno  dolaziš  po  noći !  A? . . .  napola  strogo,  —  a  napola 
milo  nastavlja  ona. 

—  A  tako,  s  prijateljima  !  brani  se  toplo  on. 

—  Neka,  neka,  —  i  stara  sam  ja,  a  pcsa*  velik  . . .  Gledaj  u  ime  božije . . . 

I  onda  izlazi  on  van  s  malom,  ugodnom  drhtavicom,  smeteno,  površno  laća- 
jući se  posla  i  napinje  ga  želja  da  sad,  odmah,  brzo,  hitro  pretrći  polje,  da  zadje 
pod  breze,  da  zovne  nju,  i  da  joj  kaže  sve,  Sto  mu  je  maja  rekla  . . . 

I  kad  se  negdje  u  zatišju  noći  prateći  je  ispod  breza  njezinoj  kući,  ustavio  skupa 
s  njom  kraj  plota,  uzeo  ju  je  za  ruku,  milo  je  i  toplo  pritegao  k  sebi,  i  uzdrhtalim 
glasom,  zapinjući  i  gušeći  se  od  neke  slatke  sile  izbacivao  je  iz  sebe  : 

—  Znaš  i  maja,  i  ona  Y>će,  kaže  :  „ženi  se",  boga  mi,  eto,  —  i  sve  ju  jace  pri- 
teže  k  sebi,  stišće  i  pram  njezine  kose,  što  joj  se  uzmrsio  i  pao  na  ćelo,  škaklja  ga 
milo,  toplo  negdje  oko  usana  . . . 

I  onda,  —  nastavlja  s  prizrakom  bola  strepeći  od  onog  što  se  poslije  dogo- 
dilo, —  onda  još  nekoliko  dugih,  rastegnutih  dana  nadanja,  iščekivanja,  ugodnog 
drhtanja  i  kao  zanošenja  u  skoru  jesen,  što  će  ju  k  njemu  dovesti,  —  i  onda  ona 
noć . . . 

U  mislima  za  ćasak  zastade . . .  Polusvijetla  zraka  noći  prodirala  je  još  uvijek 
kroz  pukotinu  ispod  streje,  mirisalo  je  natrulo  sijeno  negdje  ispod  jasala,  konji 
disali  nateško,  raztegnuto,  a  pod  njim  od  časa  na  Čas  zaškripila  daska . . .  Gore 
više  njega  iz  sobe  je  još  uvijek  dopirao  isprekidani  nečiji  hod  . . . 

Dodje  mu  teško . . .  Osjeti  beznadje,  i  samosvijest  da  se  to  više  nikad  neće 
vratiti.  —  I  pričini  mu  se  kao  da  gleda  neku  čudnu  gomilu,  kojoj  ne  mogaše  u  čas 
opredijeliti  oblika  kako  se  valja,  valja,  i  sve  krši,  gazi,  što  joj  na  domak  dodje  . . . 

Vrijeme,  —  pomisli  on  i  gledaše  sam  sebe  daleko  negdje  u  svojoj  budućnosti 
slaba,  shrvana  godinama,  stara  i  sijeda  ...  I  nešto  toplo,  vruće  zagolica  ga  posred 
grla  i  on  žestoko  zahvati  zubima  donju  usnu,  podvi  glavu,  okrenu  se  na  bok  i  skupi 
se,  kao  uvuče  se  sam  u  se ...  Baš  kao  i  onda  . . . 

. . .  Prokapala  jesen ...  Na  živice,  plot,  naslagana  drva  na  sve  pala  vlaga 
i  preko  svega  dunuo  prohladni  sumorni  vjetrić  i  zalelujao  s  tmastim  pramovima 
dima,  što  se  dizao  s  njegove  badže . . .  Brda  se  zaplavila,  zacrnila,  s  breza  već 
pada  lišće,  truni  se,  zemlja  zamirisala  nekako  snažno,  silno ...  1  pjesma  nekako 
mutnija,  otegnutija,  tiša  . . . 

A  u  njemu  život ...  U  plećima  se  raširio,  uzvio  glavu,  a  oči  mu  se  sjaje . . . 
Snaga  ga  podiže,  previja  . . .  Ulazi  u  kuću ...  Kao  da  vidi . . .  Kraj  žrvnja  stajala 
je  zdjela  s  nekoliko  krumpira,  a  u  njoj  zahrdjal  nož . . .  To  je  od  pokojnog  mu 
oca . . .  Nad  ognjištem  su  visile  verige,  prazne,  crne . . .  Lijevo  vučija,  na  njoj 
čep . . .  Onda  polica  i  poluotvorena  vrata  sobe  . . .  Odnekud  se  čuo  škrip  i  mati 
mu  se  odjednom  stvorila  pred  njim  . . . 

—  Sta  si  ti? . . .  zapitala  ga  je  mučno,  čudno  podboči vši  se  o  bokove  . . .  Glas 
joj  je  drhtao  i  rasao  . . .  S  očiju  joj  je  odsijevalo  začudjenje,  nemir,  povrijedjen 
ponos,  gnjev  . . . 

—  Šta  si  ti?  ponovila  je  sva  se  kao  tresući  i  gledala  ga  razvaljenim,  dugim 
pogledom . . . 

Njega  poli  studen . . .  Zagrcnu  se  . . . 

—  Zašto? 

—  Poludio  si ! . . . 

—  Zašto? 

—  Pjan  si ! . . .  Zblanut  si ! . . .  Pameti  nemaš  ! . . . 

—  Ma,  zašto? 

—  Za  to  sam  ja  tebe  na  noge  podizala,  —  poče  ona  vikati  s  glasom,  Sto  je 
prolazio  u  kuknjavu,  i  kao  ne  slušaj  ući  i  ne  očekujući  njegova  opravdanja,  —  zato 
sam  se  ja  mučila  i  kršila  ruke  oko  ovo  jadne  sirotinje,  da  je  sačuvam  i  da  je  u  miru 
i  dobrom  glasu  užijem  s  tobom,  —  s  tobom  sine,  nesine  . . . 

—  Ma  . . . 

—  Šuti,  šuti ! ...  i  kao  ne  znajući  šta  će,  pomače  se  s  mjesta,  zalamata  ru- 
kama kao  nad  mrtvacem  i  uzšeta  se  po  kući . . . 

—  A  tako  to  meni  vraća  moj  sin,  —  uzdanica  moja  . . .  tako  on  svojoj  staroj 
majci  poljepšava  i  krasi  evo  dane . . .  Gubi  noći  i  dane  u  neradu  skitajući  se  bog 
zna  kuda... 

—  Kuda? 

—  Odlazi ! . . .  Odlazi,  sram  te  bilo  ! ...  tu  se  ustavila  pred  njim  i  malo  se 
kao  presavila  u  pasu,  naklonila  kao  da  će  pljunuti,  a  onda  se  naglo  ispravila,  uz- 
bacila  glavu  i  dodala  nekako  uzvisitim,  jakim  glasom  Što  je  odražavao  čudjenje : 
—  Pa  da  'e  s  kim  ! . . .  Uh,  uh  I . . . 

I  onda  je  nastala  tišina  . . .  Žeravica  je  tiho  izgarala,  i  još  samo  mali  plamičak 
već  dogorele  cjepanice  vitlao  se  slabo,  drhtavo  oko  nje.  Ona  se,  mati  mu,  okre* 
nula  od  njega,  dala  se  u  nekakav  posao  i  zašutila,  kao  da  više  nikad  neće  progo- 
voriti . . . 

Njemu  je  postalo  u  jedan  čas  sve  jasno  . . .  Ona  nije  htjela  da  on  ženi  „nju"* 
Kao  u  omaglici  osjetio  je  kako  se  nešto  jako  i  veliko  nenadano  i  brzo  dovaljalo 
preda  nj  i  pred  njegov  život ...  I  htio  se  oduprijeti ...  I  bi  on,  da  nije  ona,  njegova 
mati,  sva,  sa  svojom  pojavom,  glasom,  predbacivanjima  i  odgovaranjima,  sa  svime, 
djelovala  na  svega  njega  nekako  čudno,  zarazno,  i  kao  skidala  s  njegove  duše  zanos 
i  osjećanje  za  „nju".  Krivo  je  tome  bilo  neko  naviknuto  zanašanje,  koje  ga  je  vo- 
dilo pod  breze  k  njoj . . .  Bilo  je  časova  kad  je  on  i  priznavao  to  sam  sebi  i  to  ga 
je  bolilo . . .  činilo  mu  se  tako  pokatkad,  da  bi  on  i  mogao  bez  nje  biti,  da  ona 
njemu  nije  baš  bog  zna  kako  potrebna,  i  da  je  samo  kakva  jača  sila  stala  izmedju 
njih,  —  ne  zna,  ne  bi  li  se  bio  od  nje  okrenuo  ...  Pa  i  ona  sama  . . .  Dočekivala 
je  ona  njega,  istina  uvijek  toplo,  —  ali  izgledalo  je  to  njemu  kao  običajno,  na- 
učeno ...  I  na  njoj  se  više  puta  vidjeli  tako  po  koji  put  znaci  neke  zasićenosti, 
umora ...  Tu  su  obično  stajali  jedno  uz  drugo  kao  kakvi  jako  dobri  i  blizi  pri- 
jatelji, kao  brat  uz  sestru  . . .  Sve  nekako  mlako,  neražareno ...  I  oboje  su  tada 
osjetili,  kako  se  izmedju  njih  maklo  nešto  što  ih  je  uzvrućivalo,  zanašalo ...  No 
samo  časovi,  —  i  ništa  više  . . .  U  obadvoma  njima  Širila  se  i  bujala  jaka,  snažna 
ljubav,  o  kojoj  oni  jedno  drugom,  a  ni  sami  sebi  nisu  znali  računa  polagati . . . 

Pa  istu  noć,  dugo,  —  ležeći  u  postelji,  s  nekim  čudnim  mirom  ponavljao  je 
materine  riječi  u  mislima,  u  kojima  je  „ona"  stajala  nekako  poblijedjela,  daleka, 
tudja . . . 

—  I  zar  nju? . . .  brujio  je  u  njegovim  ušima  materin  glas,  —  nju,  koja  je 
samo  za  svoju  'asnu  našla  tebe  i  splela  te  u  svoje  mreže  ! . . .  Misli,  —  lijepa  zemlja, 
kuća . . .  svekrva  će  mi  biti  dobra,  puno  svega,  otresti  se  jednom  od  sirotinje  pa 
Šta? ...  Ee,  kako  da  ne  bi ! . . .  Neko  'e  lud,  eno  l  . . . 

I  pod  snagom  njezinih  riječi  zamišljao  je  on  „nju"  i  pričinjalo  mu  se  kao  da 
je  ona  zbilja  to  htjela  . . .  Nije  ona  njega  volila,  nije,  —  zaključivao  je  naprečac, 

brzo,  osjećajući  prema  njoj  neku  vrst  mržnje  i  kao  hothnice  počeo  da  bira  iz  či- 
tavog njezina  ponašanja  ono  najgore,  najveće,  što  je  išlo  njemu  u  prilog ...  I 
eno  vidi  je,  kako  se  jednom  nevoljko,  kao  ne  mareći  za  nj  privila  uza  nj,  —  pa 
onaj  pogled,  s  kojim  je,  idući  s  njim  od  crkve,  pogledala  ovog  ili  onog  momka, 
kako  je  jedamput  i  došla  kasno  pod  breze  ...  A  on  ju  je  čekao  dugo . . . 

—  Nijesam  mogla,  maja  mi  je  sama,  a  posa, . . .  ispričavala  mu  se  . . . 

Sad  mu  se  to  učinilo,  da  je  ona  onda  lagala,  i  da  očito  nije  htjela  doći,  kao 
ne  mareći  za  nj . . . 

—  Pa  i  otac  joj  onaj  nesretni  vavje'  onda  pjan,  —  bruji  dalje  materin  glas, 
već  promukao,  razbijen  od  silna  govora  i  zapijevanja,  —  sramota  ! . . .  A  mati 
joj ! . . .  Ko  zna  ! . . . 

—  Maja  zlobi  ! . . .  pomisli  on  i  odjednom  mu  se  učini,  kao  da  sve  to  nije  istina. 
I  „ona"  mu  se  učini  nekako  dobra,  mirna,  bez  sviju  tih  želja,  koje  joj  eto  maja 
prišiva  ...  Pa  sama  maja ...  I  sjeti  se,  kako  je  još  kao  dijete  taknut  nečim  čudnim, 
još  do  tad  ne  prokušanim  čustvom,  stojeći  u  kotarini  slušao  očajni  krik,  plač  i  jauk 
njezin,  kako  se  razliježe,  širi  po  kući,  oko  kuće,  po  selu  . . .  Unutra  u  kući  ležao 
mu  je  na  odru  otac  . . .  Onda  kako  je  došao  po  nj  njegov  brat  po  ocu,  stariji  od 
njega,  već  skoro  momak,  uzeo  ga  za  ruku  i  poveo  u  kuću  . . . 

—  Da  ćaku  poljubiš !  —  rekao  mu  je  muklo,  razbijeno ...  I  onda  kako  je 
negdje  u  hrpi  žena,  što  su  stajale  oko  odra,  vidio  i  nju,  —  maju ...  I  bi  mu  da 
i  sad  cikne  za  njom  u  plač  baš  kao  i  onda  . . .  Onda  kako  je  „on"  brat  mu  otišao 
na  rad  daleko,  —  a  on  ostao  sam  s  njom . . .  I  vidi,  kako  se  ona  previ  ja,  sagible, 
radi  i  muči  se,  a  on  sve  za  njom  još  nejačak,  slab  . . .  Sjeća  se  kako  su  lijegali  skupa 
u  jednu  postelju,  kako  ga  je  tetošila,  zašuškavala  i  uvlačila  mu  malu  ručicu  u 
svoja  ogoljela  prsa,  —  da  je  otopli ...  I  onda  kako  ju  je  dugo  još  poslije  nailazio 
samu  u  sumoma  predvečerja  kraj  na  pola  ugašena  ognjišta,  gdje  plače . . . 

Još  onda  vidio  je  on  kako  je  u  njoj  kao  staložena  želja  i  čežnja,  da  on  bude 
sretan  . . .  Koliko  ga  je  samo  puta  uzela  na  krilo  još  nejačkog,  slabog,  gladila  mu 
kosicu  na  tjemenu,  spuštala  lagano  svoje  na  pola  uvele  usne  na  njegovu  glavu, 
pritiskivala  ga  uza  se  grčevito,  nježno,  —  a  on  s  njezina  krila  gledao  kako  lagano 
zalazi  sunce  i  kao  opijen  slušao  topli  bruj  klepaka  i  rastegnuti  nečiji  pijev . . . 

—  Sto  gledaš  sine . . .  zapitala  bi,  —  slušaš  pjesmu  'eli? ...  1  ti  ćeš  tako, 
dok  budeš  veliki,  —  a  onda  bi  nekako  s  uzdisajem  dodala  : 

—  Ako  bog  da'  ! . . . 

I  puno  tako  i  dugo,  slika  za  slikom,  i  ona,  maja  mu,  izlazila  je  preda  njegove 
oči  nekako  dobra,  prijatna,  sveta,  puna  strepnja  za  nj  i  7a  njegovu  sreću.  Pričini 
mu  se,  da  nije  moguće  da  mu  ona  želi  zlo.  Pa  i  kako  bi  ! . . . 

Ne,  ne,  —  mislio  je  on,  —  zna  maja,  —  čula  'e  ona  za  nju,  propitkivala  i  rekli 
joj ...  A  eto  on  od  svega  toga  nije  ništa  znao ...  Tri  godine  ! . . .  I  poče  da  za- 
mišlja sebe  . . .  Dodje  mu  u  pamet,  kako  je  jedne  večeri  u  sjeni  vrba  sjedio  na  cr- 
kvenom zidiću  . . .  Svuda  tišina,  noć  se  polegla,  samo  se  crkvena  jabuka  bjelasala, 
sjajila  na  mjesečini ...  Bio  je  sam  . . .  „Nju"  je  ostavio  pod  brezami.  Pa  dok  je 
čvrstim,  odrešitim  koracima  grabio  preko  njive,  nešto  rasrdjen,  taknut  zlovoljom 
i  srdnjom,  —  dotle  je  ona  gledala  za  njim  stojeći  na  jednom  mjestu . . .  Ujela  ga 
je,  uvrijedila  ljuto,  ošinula,  —  gadno  . . .  Nije  ga  htjela  zvati . . .  Onda  je  došao 
do  crkve,  klonuo  i  sjeo  na  zidić  . . .  Zahvatila  ga  je  onda  tuga,  prekoravanie  i  jak 

prigušen  prijegor. . .  I  suze  su  mu  navrle  od  nekog  žalenja  za  svim  onim  što  je 
pred  njim  ležalo  kao  razmrskano  . . . 

Sjeća  se  kako  je  onda  došao  kući ...  U  kuću  nije  ni  ulazio.  Maja  mu  spavala  . . . 

Savio  se  negdje  pod  stog,  i  dugo  je  kao  omamljen  ležao  pod  njim  i  mislio  o 
,njoj"  . . .  Sjetio  se  onda,  kako  ga  je  jednom  kod  kola  ostavila  a  ona  uz  njive  pošla 
s  Radojicom  Marinim  . . .  Srce  mu  se  zahinjalo,  uzdrhtalo,  obnevidio  je  . . . 

Pa  i  sad,  baš  i  kao  i  onda  osjeti  on  prizrak  toga  ružnog,  gadnog  osjećanja  . . . 

—  Jest,  nevalja  ona,  —  zaključio  on  s  goi Činom  i  razočaran,  —  ništa  ona 
ne  valja,  —  i  maja,  —  kaico  je  samo  to  mogla  znati . . . 

A  sutradan,  —  K.ao  da  mu  se  prelomi  misao,  —  a  sutradan,  sjeća  se  on,  kaico 
je  namrgodjeno,  nešto  podvitom  glavom  išao  uz  živice,  zakrenuo  na  put,  a  onda 
uperio  njezinoj  kući . . .  Pod  brezami  je  stao  . . .  S  čvrstom  odlukom  i  tupim  bez- 
nadjem,  da  će  se  ikad  više  s  njom  sastati,  i  željom  da  se  ne  skrši  pred  njom,  čekao 
je  na  nju  dok  izadje  . . . 

Sjeća  se  kako  je  izišla.  Lagano,  kao  vukući  se,  očito  nemarno,  kao  da  i  ne  ide 
k  njemu,  išla  je  kroz  travu  i  strugala  hotimice  zastajkujući  opancima  po  njoj.— 
Pričinilo  mu  se  to  onda,  kao  neki  nemar,  zapostavljanje  i  ravnodušnost  s  njezine 
strane  prama  njemu.  I  to  mu  je  godilo . . . 

—  Bar  smo  sad  gotovi  ! . . .  pomislio  je  on  i  zakoračio  preda  nju  tvrdo,  na- 
mrgodjeno, uvredljivo . . . 

—  Došla? . . .  zapitao  ju  je  nabusito  . . . 

—  Eto... 

—  A  ja  mislio  da  nećeš  . . . 

—  A  što  ne  bi,  —  ta  čekaš  me  ...  i  ona  je  nekako  čudno,  nezgodno  odgova- 
rala. Glas  joj  je  odavao  nemar,  kao  prezir,  šta  li . . . 

Kako  li  mu  se  samo  to  onda  pričiniti  moglo  ...  I  onda  je  osjetio,  kako  je  sve 
što  ih  je  vezalo  jedno  za  drugo  kao  već  davno  počelo  pucati,  —  a  onda,  da  je  došao 
samo  čas,  u  kojem  su  oboje  došli  do  tog  uvjerenja  ...  U  njem  je  zavladala  žuč- 
ljiva  bol . . . 

—  Reka'  sam  maji  za  te  . . .  počeo  je  duboko,  teško,  nakon  male  šutnje,  gla 
deći  opankom  travu  i  gledajući  poda  se  . . . 

Ona  je  Šutila  . . .  Kao  da  se  nije  ni  brinula  . . . 

—  Nijesam  joj  ništa  zatajio  . . . 

—  Je  li? . . .  lanula  je  ona  kratko,  zajedljivo  . . 

—  I  neda  mi  da  te  prevedem  . . . 

—  Gle  ! 

—  Molio  sam  je  . .  prividno  toplo  izbacivao  je  on. 

—  Zbilja  ! . . .  još  uvijek  zvonio  njezin  glas  na  nemar,  zajedljivost,  ruganje 
U  njem  je  kipilo  . . 

—  Kaže,  nevaljaš  ! . . 

—  A  ona? ...  i  krv  joj  je  odjednom  udarila  u  obraze. 

Njemu  se  nešto  navuklo  na  oči . . .  Žestoko  kao  izvan  sebe  koraknuo  je  k  njoj . . , 

Ona  se  malo  izmakla  

Trže  se  . . .  Desni  konj  frknu  nozdrvama  i  pomačesemalo  bliže  k  brvnima. 
Oko  njega  vladala  je  tišina  gusta,  mračna  . . .  Samo  negdje  više  njega,  tu  malo 
dalje,  gdje  li,  zvrnđala  je  duboko,  sanjivo  jednolično  muva  . . .  Prestajala  i  opet 

zujila ...  On  zatvori  oči . . .  Neka  vrst  kajanja,  predbacivanja  poče  se  talasati 
po  njem  ...  I  kao  da  mu  je  i  sad  dosta  muka  i  bez  tog,  poče  da  se  hotimice  povadja 
za  zujom  muve  . . . 

—  Zuji,  —  poče  on,  silom  se  podavajući  tome  zujanju  i  zamišljajući  čem  je 
sad  ono  slično  . . .  Kao  da  neko  hrče,  al'  negdje  daleko ...  Ne,  pjeva  to  netko, 
il  gusli . . .  Jest,  gusli ...  1  već  vidi,  kako  su  se  svi  skupili ...  1  on  se  promiče  da 
vidi . . .  Oblijetava  da  nadje  otvor  kuda  bi ...  I  ne  može  . . .  Samo  čuje,  kako  gusle 
jauču  ...  1  opet  sluša  zuj . . .  Kao  sajam,  kao  razgovor  dalek,  mutan  ...  Ne,  kao  . . . 
i  tu  mu  dodje  teško,  bolno.  Sjeti  se,  kako  je  negdje  ožalošćen,  jadan,  isprebijan 
životom  i  radom  umoran  i  klonuo  sjeo  na  tešku  željeznu  traverzu  u  kut  velike, 
prostrane  tvornice,  i  u  neprebolnoj  čežnji  mislio  amo  na  sve  ...  1  na  maju  i  na  „nju". 
S  dlanovima  obuhvatio  obraze,  a  palce  zatiskao  u  uši . . .  I  misli . . .  Oko  srca 
ga  je  hvatao  bol . . .  A  žamor,  vika,  zapovijedanje,  dozivanje,  lupa,  zveka,  sve 
je  to  brujilo  u  njem  muklo,  teško  . . .  Baš  kao  muva  što  sad  zuji . . .  pomisli  on  — 
okrenu  se  poledjice,  podvuče  ruke  pod  glavu,  opruži  se,  uzdanu  i  mirno,  sneno 
zatvori  oči . . .  I  gleda  sam  sebe,  kako  se  negdje  osmi,  deveti  dan,  šta  li,  zavukao 
u  tamni  kut  zadušljive,  čadjave  trbušine  parobroda,  što  je  mlitavo,  teško,  silno 
klizio  po  pučini,  —  i  jecao  savijen  u  luk,  grčeći  se  od  muke  i  srčane  boli,  sakrivajući 
suze  pred  drugima  i  dozivajući  u  pamet  sve  ...  sve  .. . 

Al*  nekako  mnogo  ljepše,  toplije . . .  Drukčije,  sasvim  drukčije,  nego  tu  kod 
kuće . . .  S  bolnom  sjetom  u  gorku  pregaranju,  mislio  je  on  na  nju  ovo  poldrug 
godine  u  tudjem  svijetu,  kao  o  komadu  svoje  sreće,  što  ga  je  iza  sebe  ostavio,  i 
kojega  se  više  nikad  ne  će  domoći . . .  Prijatna,  mila,  dobra,  skromna  i  mirna  izla- 
zila mu  je  pred  oči  u  svako  doba  dana  i  pobudjivala  u  njem  čuvstvo  kajanja,  prije- 
gora  i  osamljenosti . . .  Sta  li  je  to  samo  učinio? . . .  pitao  se,  sjećajući  se  onog 
toplog,  čudnog  pogleda,  kojim  ga  je  gledala  jedne  večeri  pod  brezama  . . . 

—  Lud  sam  ja  bio,  lud  ! . . .  ponavljao  je  predbacivajući  sam  sebi ,  motajući  se 
i  vrzući  se  smeteno,  nesabrano  izmedju  radnika  u  ogromnoj,  crnoj  tvornici  punoj 
lupe,  —  dočaravajući  opet  drugu  večer,  kako  se  sklanjala,  privijala  uza  nj,  nasla- 
njala svoju  malu  na  pola  kuštravu  glavu  na  njegova  prsa  i  gledala  ga  nekom  čudnom 
nemoći  kao  u  opoju  . . . 

I  u  osami  tako  sjećao  se  nje  vazda  onake,  kakva  mu  je  bila  najmilija  i  kakvoj 
je  morao  vjerovati . . .  Nije  ju  mogao  drukčije  zamisliti,  nego  lijepu,  mirnu,  pre- 
datnu,  makar  je  to  i  htio  samo  da  ublaži  i  nekako  zasjeni  svoje  kajanje,  pogrešku 
i  prijegor  . . .  Koliko  je  samo  puta  onako  crn,  čadjav,  poslije  dovršenog  rada  izlazio 
van  u  luku,  dočekujući  teške  parobrode,  krcate  s  njegovim  svijetom,  amo  iz  nje- 
govih krajeva  . . .  Kao  da  mu  se  na  palubi  vozi  čitavo  njegovo  malo  selo  sa  svima, 
tako  mu  je  srce  drhtalo  u  nekoj  slatkoj  čežnji  i  očekivanju,  gledajući  daleko  dolje 
niz  pučinu  i  na  njoj  vrške  jarbola  i  crnih  dimnjaka  . . . 

Bilo  je  dana  i  noći  kad  je  uvjeren  bio,  da  će  i  ona  za  njim  doći ...  Ne  zna 
otkud  mu  to,  al' svaki  put,  kad  bi  izlazio  u  luku,  napeto  je  i  pozorno  gledao  u  hrpe 
svijeta,  što  se  iskrcava,  ne  bi  li  nju  gdjegod  vidio  . ..  Pa  kad  je  ne  bi  našao,  uzdahnuo 
bi,  kao  malo  razočaran,  sa  željom,  da  što  prije  dodje  sutrašnji  dan,  jer  sutra  će 
sigurno  doći . . .  Bijaše  to  s  neke  ruke  ugodna  i  lijepa  zabava  za  nj. 

Nije  bio  siguran,  da  ne  će  doći  i  ta  ga  je  neizvijesnost  bodrila  na  rad  . . .  Koliko 
li  je  samo  puta  s  jednom  grčevitom,  jakom  voljom  u  čvrstim  zamasima,  s  gvozdenim 

hvatalima  turao  željezne  stupce  u  ražarene  peći ...  A  onda  će  doći  plaća  . . .  Dolazi... 
I  to  sve  za  nju  . . .  Sve  će  on  njoj  to  dati  kad  dodje ...  Bit  će  to  jedan  život . . . 
I  stan  će  naći . . .  Ona  ne  će  trebati  ništa  aa  radi . . .  Lijepo  će  joj  biti . . .  činilo 
mu  se,  da  bi  to  bila  kao  neka  odšteta  i  naknada  za  sve  one  patnje,  koje  joj  je  on 
svojini  odlaskom  pribavio  . . . 

—  A  ako  ona  nije  patila,  ako  ne  pati,  i  ako  je  htjela,  da  on  ode  ! . . .  sunulo 
mu  je  više  puta  mozgom,  misleći  tako  o  svemu,  onda  se  je  s  nekim  tupim  čuvstvom 
ništetnosti,  bezvrijednosti  i  nesmisla,  pun  zategnute  lijenosti,  s  ubijenom  voljom 
vrzao  tromo,  lagano  kroz  radnike,  Šuteći  ogorčeno,  otrovano .:. . 

Inače  uvijek  nada  lijepa,  velika  . . .  Kao  aa  se  gleda  ...  U  maloj,  zadimljenoj, 
niskoj  sobi  sjedi  s  njih  dva  tri . . . 

—  Mater  mi  ostala  na  domu  sama  ...  Ja  sam  mora'  amo  . . .  Komšije  joj  po- 
mažu, da  sredi  ono  zemlje ...  Ja  šaljem,  što  se  more ...  Pa  i  štedim,  trebaće  . . . 

—  Žene  nemaš? . . . 

Njega  nešto  taknu  po  srea  srca  . . . 

—  Da,  zaručnicu  u  mom  selu,  —  čeka  me  ...  I  kao  da  je  to  mak),  što  je  rekao, 
kao  da  to  jako  slabo  zadovoljava  njegove  naae  i  čežnje,  nastavi,  lažući  sam  sebi,  — 
brzo,  kao  uvjeren  u  svoje  riječi : 

—  More  i  'amo  doći ...  Pa  ćemo  se  ovdje  i  vjenčati . . .  Čekam,  aa  poruči  po 
novce . . .  Ako  ne,  —  a  ono  ću  onda  ja  sam  tamo  ...  Na  kući  sam,  vala  bogu,  jak  . . . 
da'će  se  . . .  

—  Eh,  kad  bi  to  bilo  ! . . .  Kad  bi  to  bilo  . . .  šaptao  je  s  neprebolnom  željom, 
idući  sam  u  noć  u  daleko  predgradje,  i  jedva  čekajući  da  se  zarije  u  svoju  pc  stelju 
i  da  proplače  kao  nikad  u  životu  . . . 

I  sve  se  te  misli,  sva  ta  nađanja  zarila  u  nj  nekako  ozbiljnije,  čvršće,  aa  je  i 
sam  u  to  sve  vjerovao  ludo,  bez  sumnje  i  kolebanja . . .  Šta  li  će  to  biti ! ...  Iz  dana 
u  dan  sve  jače,  lud  je  i  nesnosni  je . . .  Neka  vrst  nestrpljenja,  tjeskobe  i  gramzljive 
želje  za  njom  i  za  svim  amo,  uspirila  je  jednoga  dana  u  njem  prizrak  odluke,  da  se 
makne  i  da  ode  natrag  . . .  Više  nije  mogao  podnijeti ...  1  pisao  je  kući ...  U  tom 
je  stiglo  i  materino  pismo  ...  Iz  njega  je  saznao,  da  ga  ona,  mati,  želi  vidjeti,  neka 
dodje  natrag  . . .  Daljina  je  to,  a  njoj  srce  puca  za  njim  . . .  Sama  je,  kaže  . . . 
Ono  istina  došao  je  i  „on"  —  njegov  polubrat  —  iz  Belgije  s  rada . . .  Postario 
se  i  donio  nešto  novaca  . . .  Dobar  je  s  njom  i  pazi  je  . . .  Al'  ipak  sin  druge  matere  . . . 
Teško  je  to  ...  A  uzdisati  za  rodjenim  iz  tolike  daljine  mučno  je  i  gorko  . . .  Nego 
neka  dodje,  da  joj  bliže  k  srcu  . . .  „On"  —  veli.  i  radnike  platio  za  oranje  ...  I 
kuću  pokrio  . . .  Platio  i  Luku  trgovca  . . .  Sve,  —  sve  dovodi  u  red  ...  I  sad  nakanio 
da  se  oženi ...  I  mnogo  toga,  al'  o  „njoj"  ni  riječi . . .  Uza  sve  to  jedan  ga  je  dan  makao 
s  mjesta,  pokupio  se,  otkazao  rad,  stiskao  u  rogalj  crvenog  rupca  nekoliko  dolara, 
zabacio  ih  u  njedra  i  na  oko  mirno  čekao  u  pristaništu,  da  se  ukrca  za  natrag  . . . 

—  „Za  natrag"  —  izbacio  je  on  kroz  zube  jedva  čujno,  i  pomislio,  kako  je 
negdje  na  palubi  sjedeći  uz  debela  smotana  užeta,  gledao,  kako  iza  njega  daleko 
tamo  tone,  nestaje  tudja  zemlja,  u  kojoj  je  op  ostavio  toiiko  snage  i  života  . . . 
Pa  kad  mu  se  i  to  izgubilo  s  vida  i  kao  potonulo  u  nešto  uzbibanu,  ustalasanu 
pučinu,  onda  je,  ne  znajući  ni  sam  zašto,  izvadio  iz  džepa  suknenih  hlača  malo 
okruglo  ogledalce  i  dugo  dugo  gledao  u  njem  svoje  nešto  opale  obraze,  i  male  polu- 
tamne  kolutove  ispod  nešto  namutnih  očiju  . . .  Svršit  će  se.) 

Večernje  se  sjene  u  odaji  tako  zgustile,  da  je  ovuda  svaka  stvar  'gubila  svoje 
konture,  a  i  sama  pojava  Balda  Marina  s  nastajnom  se  je  noći  stapala  u  mrko  i  ne- 
prozirno klupko. 

Već  su  mu  po  drugi  put  javili,  da  ga  starac  zove,  no  on  se  još  i  dublje  uvalio 
u  naslonjač,  što  je  pod  njime  škripao. 

—  Čini  se,  kao  da  starina  nije  još  dočitao  cijelu  čitulju  protiv  tebe.  Ali  ti 
ostani  tu  i  —  ne  miči  se  ! 

I  nije  se  makao. 

U  kući  bilo  sve  mirno,  a  život  se  slegao  i  vani,  u  ulicama.  Jedino  što  bi  tu,  sad 
u  kraćim,  sad  u  oduljim  razmacima,  zamnio  po  koji  osamljen  glas,  kratak  pozdrav, 

dalek  odziv  ali  sve  to  se  izmijenjivalo  brzo  i  naglo,  kao  i  koraci  čeljadi, 

što  se  gubila  u  debelu  mraku.  I  opet  bi  se  sve  upokojilo.  Tada  bi  mladi  čovjek  pri- 
sluškivao časkom  laganom  romonu  kišice,  dok  bi  se  odjedared  trgo  kao  oboden 
onim  nečim  hladnim  i  sumorastim,  što  se  kroz  otvoren  prozor  uvlačilo  u  odaju. 

—  Hoće  da  se  do  kraja  izlaje.  Ali  ti  se  ne  daj  !  Pokaži,  e  je  i  u  tebe  nešto  čo- 
vještva,  što  treba  braniti ! 

Na  to  je  njegovo  „čovještvo"  u  ova  posljednja  dva  dana  palo  dosta  grubih. 
I  lupežem  ga  potvorio  stari  tast.  Kad  se  samo  sjeti,  već  ga  po  licu  oblije  krv. 

Ali  ima  trenutaka,  kad  nemilom  dogadjaju  gleda  mirnije  u  oči,  i  tada  umalo 
te  se  ne  poćuti  krivim.  On  je  u  više  zgoda  i  bez  znanja  tasta  načelnika  dizao  novac 
iz  općinske  blagajne.  On  zna,  da  to  nije  u  skladu  sa  službom,  što  je  obnašani  s  usta- 
novama kaznenog  zakona.  Što  više,  ima  i  takovih  časova,  kad  on  osjeća  negdje 
dolje  u  krajnjim  stranama  duše  neku  nevoljkost  i  negodovanje  nad  onim,  što  je 
počinio.  Ali  krivnje  bilo  je  i  na  drugima. 

—  Ti  si,  umovao  je  on,  posezao  na  onaj  novac  jedino  u  zgodama,  kad  bi  se 
u  kuću  uvalila  „teta"  oskudnost,  pa  je  uz  tebe  i  drugima  bolje  bilo.  Svi  su  jeli !  

Ovo  :  „svi  su  jeli !"  naletilo  mu  nekuda  nenadno,  i  on  je  zadovoljno  ponavljao 
u  sebi  tu  riječ,  koja  mu  je  vanredno  godila. 

—  S  njom  hoću  da  ih  utučem  !  Meni  —  lupež ! 

Tu  mu  palo  u  pamet,  kako  je  ono  uljezao  u  ovu  obitelj  i  od  toga  mu  se  oči 
skupile  u  grub  izraz  i  nemio  pogled.  Poškakljan  nedavnim  uspomenama,  sjeti  se 
kako  se  ovamo  uvalio  ovjenčan  slavom  „narodnog  mučenika".  Imao  je  lijepo  mjesto 
u  kotarske  oblasti,  bio  je  dosta  cijenjen  i  voljen,  kad  ga  ono  naglo  otpuhnuše,  to- 
bože poradi  zanemarivanja  zvaničnih  dužnosti,  doklem  je  i  vrepcima  bilo  znano, 
da  mu  je  tu  poparu  skuhalo  njegovo  neustrašivo  i  odlučno  držanje  prigodom  ne- 
kakvih izbora.  Zanemarivanje  dužnosti !  Kao  da  u  kotarskim  uredima  nije  nikada 
bilo,  i  kao  ni  sada  nema  čeljadi,  kojoj  je  služba  deveta  ! 

Shvatio  je  to  narod  dobro,  pa  nije  propustio,  da  svome  „mučeniku"  ne  iskaže 
svoje  udivljenje  i  priznanje. 

Lijepi  su,  Bože,  bili  oni  dani !  Svijet  sav  u  zanosu  i  ushitu,  a  on  „mučenik", 
obasut  samim  cvijećem  i  lovorima.  A  pročulo  se  o  njemu  i  dalje,  neke  su  novine 
dapače  donijele  i  njegovu  sliku  druge  se  opet  jagmile  za  brzojavkama,  kojima 
je  narod  pozdravljao  svoga  miljenika.  Jedna  je  od  tih  brzojavka  glasila : 

„Ti  si  pećina,  na  kojoj  će  narod  sagraditi  slobodu  svoju.  Uz  Zriniskog  i  Fran- 
kopana  tvoje  će  ime  do  vijeka  sjati  na  obzorju  domovine  naše". 
Neki  mu  je  djak  poručio : 

„Potamnio  si  slavu  Leonide  !  Ti  nas  vodi  ili  k  smrti  il'  k  slobodi !" 
Opći  plamen  oduševljenja   zahvatio   i  staroga   načelnika  Dujma  i  on 
spuštenom,  mladom  otadibeniku  smjesta  ponudio  službu  općinskog  blagajnika. 

—  A  ti  si,  poput  lude  ribe,  odmah  zagrizao  i  —  uhvatio  se.  Starac  je,  očito, 
imao  kod  toga  svoje  tajne  namjere.  To  je  izbilo  malo  kasnije,  kad  ga  ono  uveo 
u  kuću,  gdje  je  već  čekala  starija  načelnikova  kći  Marija :  sva  drhtava  i  zapa- 
ljena. A  on  mlad,  lud  . . .  ni  sam  nije  znao,  kako  se  ujedared  našao  s  konopom 

0  vratu. 

Ostalo  dokrajčio  u  crkvi  pop. 

Jedan  sam  pogled  u  kuću  dostajao  mu,  da  razabere,  kako  su  joj  temelji  kli- 
mavi. Stari  je  Dujam  puštao,  da  sve  teče  već  odavno  utvrdjenim  kolosijekom. 
On  nijeo  kutnjim  stvarima  vodio  nikakvih  računa,  ali  je  za  to  uvijek  letio  za  nečim, 
što  je  bilo  izvan  njegova  kruga  i  rado  se  zanašao  za  nedohodnim  i  fantastič-iim. 
Tako  ga  u  mladosti  sasvim  zaokupile  ilirske  sanje  i  poleti,  dok  ga  narodni  pokret 
u  matorim  godinama  povukao  u  vatru  protiv  Talijana.  Pod  starost  ga  pak  za- 
pala čast  prvog  gradjanina.  Sve  mu  je  to  donijelo  mnogo  slave,  ali  gotovo  nikakve 
probiti. 

A  kuća  je  i  drugačije  stradala.  Regjina,  Dujmova  žena,  nije  nikada  držala  za- 
pravo ni  iva  kutnja  nugla.  Kad  je  pak  ono  iznenada  odmaglila,  ostavivši  muža 
sama  s  dvoje  nejake  ženske  djece,  popusti  i  to  posljednje  slabo  uporište  i  kuća 
se  nagnula  sasvim. 

Stari  je  to  vidio  i  ne  vidio.  Valjda  je  umovao :  Doći  će  mladji,  pa  neka  oni 
lome  time  glavu  ! 

—  Lukavac  !  Za  cijelo  je  on  tako  mudrovao  i  onda,  kada  te  je,  kao  pauk  muhu 
smotao  u  svoje  mreže  —  i  naprtio  ti  na  ledja  kćer  i  kuću.  Ali  se  vrijedni  starina 

1  prevario  u  svom  računu.  Ti  si  nosio  i  podnosio,  dok  je  išlo,  a  kada  te  je  stalo  du- 
šiti,  zagrabio  si  tamo,  gdje  ti  je  bilo  najbliže.  A  svega  toga  ne  bi  trebalo,  da  si  uljegao 
u  koju  bolju  kuću  i  uzeo  koju  bogatunku  —  Što  si  i  mogo,  ta  koliko  se  mladih, 
lijepih  i  bogatih  srdaca  otimalo  za  tobom  !  —  Da  si  tako  uradio,  ne  bi  danas  ni- 
kome na  um  palo,  da  te  objedjuje  i  lupežem  nazivlje. 

Lupež  !  Kod  te  mu  se  je  riječi  pest  sama  po  sebi  zgrčila  i  već  je  htio  da  je  obori 
na  sto,  kad  na  suprotnoj  strani  iza  vrata  nenadano  zamnije  starački  kašalj. 

—  Ha,  Baldo,  čuvaj  glavu,  eto  i  opet  na  tebe  strijela  i  gromova  !  — 
Vrata  zaškripe  i  podom  se  odaje  prelila  bijela,  svijetla  pruga. 

II. 

Lampa,  Što  ju  je  starac  nosio  u  ruci,  svojim  mu  je  zelenim  zaslonom  zasje- 
njivala  lice.  časkom  popostane  na  pragu,  te  uze  nemirnim  pogledom  da  traži  po 
sobi.  Po  tom  se,  pritvorivši  za  sobom  vrata,  teškim  i  otegnutim  korakom  prikuči 
k  stolu,  položi  na  nj  svijeću  i  spusti  se  na  obližnji  stolac. 

Svijetlo  mu  je  sada  jače  udarilo  u  lice,  na  kome  je  sve  treperilo  nespokojem  i 
uzbudjenrsti. 

42 


Digitized  by  Google 


Blijedo  i  usahlo  prividjalo  se  to  lice,  a  oči  zastrte  i  sumrtve,  kao  utopljene  pod 
narovanim  čelom,  niz  koje  se  u  neredu  prosulo  nekoliko  bijelih  prainova  čupave, 
rijetke  kose. 

Prebacio  noge  jednu  preko  druge,  a  ruke  skupio  na  koljenu,  pa  ispod  oka 
pozirnuo  na  naslonjač,  na  kome  je  sjedio  Baldo  licem  okrenutim  prema  prozoru. 

Starac  je  nekoliko  puta  pomaknuo  usta,  kao  aa  će  progovoriti,  a  kako  bi  mu 
se  bezubne  čeljusti  jako  razmakle,  obilna  bi  mu  i  sasvim  bijela  brada  odskočila 
duboko  na  prsi. 

Nakon  poduljeg  kolebanja  nakašlja  se  i  prousti : 

—  Baldo  ! 

Glas  mu  nije  zvučio  suviše  strogo,  ali  Baldo,  zaokupljen  mišlju  na  oluju,  koja 
se  imala  sada  izdušiti  na  nj,  izvije  glavu,  pa  će  okosito : 

—  VidiS,  meni  je  toga  do  grla  i  preko  !  

Lupi  Šakom  po  stolu,  ustane  i  ušeta  se  odajom. 
Starcu  zaigrali  prsti  na  rukama. 

—  Meni  je  oo  u  aušu,  pa  se  susprežem  

Pa  dignuvši  glasom : 

—  A  grub  bih  mogao  i  ja  biti  

—  To  sam  već  imao  prilike  i  vidjeti  i  ćuti. 

—  Ne  ćeš  više. 

—  Hvala  Bogu  ! 

—  Ne  ćeš,  jer  za  ono,  Što  si  ti  uradio,  nisu  psovke,  nisu  grdnje,  već  lanci, 
verige . . . 

—  To  si  mi  već  reko. 

—  Robija  . . . 

—  I  to  

—  Lupežu  !  Razbojnice !  upre  Dujam  objema  rukama  o  sto. 

—  I  to  i  to  

Baldo  se  jače  uskoraca. 

—  Sve  si  mi  već  reko,  sve  —  sve  —  sve.  Za  to  nisam  htio  ni  doći,  kad  si  me 
zvao  Ne ! 

—  Ali  zato  sam  ja  došao  . . . 

—  Da  me  psuješ? 

—  Da  te  pitam,  što  je  tebi  skrivila  ova  moja  starost,  da  je  tako  gaziš  i  lomiš? 
Da  te  pitam,  tko  će  odvrnuti  od  ove  kuće  ruglo  i  sramotu,  koja  se  nad  njom  situplja  ? 
tko?  tko? 

Sav  njegov  gnjev,  strepnja  i  groza  prešla  je  u  ovo  pitanje.  Nastade  šutnja. 
Vani  je  kiša  pojačala,  vjetar  je  na  mahove  popuhavao. 

Baldo  pridje  k  prozoru,  da  ga  pritvori.  Nad  mjestom  se  nadvio  golem  oblak, 
crnji  od  noći,  iz  kojega  je  lijevalo  sve  jače  i  jače. 

Baldo  zatvori  prozor,  sprodje  se  još  nekoliko  puta  odajom,  pa  se  spusti  na 
prvašnje  svoje  mjesto.  Oko  mu  pane  na  staroga,  koji  je  otvorenih  usta  nepomično 
gledao  u  vis,  kao  da  odonud  iščekuje  nešto.  Pri  tom  mu  je  i  lice  promijenilo  svoj 
dojakošnji  izražaj  :  izgubilo  je  ono  nešto  mrko  i  oporo  a  poprimilo  tjeskobni  i  pa- 
tnički  vid. 

Ova  je  promjena  bila  Baldu  neprilična,  pa  se  s  nje  ponešto  užapnuo.  Volio  bi 
bk)  on,  da  je  stari  tast  pridržao  svoje  bojovno  lice,  jer  bi  i  njemu,  u  pomanjkanju 
boljih  razloga,  bila  obrana  grubom  protunavalom  laglja  i  uspješnija. 

—  Znao  si,  da  ne  ću  dugo . . .  mogao  si  me  poštediti . . .  dahne  Dujam  na 
otvorena  usta. 

Baldo  je  i  na  ovo  Šutio. 

—  Neka  starina  samo  zabrodi  u  sentimentalne  vode . . .  pomisli  on.  Neka  se 

razriješi,  rasplače  Ja  ću  medjuto  naoštriti  svoje  zube  i  nokte,  pa  da  vidimo, 

tko  će  odnijeti  tanji  kraj.  Žalosnim  tonom  produži  starac. 

—  Tolike  godine  poštena  života,  oduševljena  rada  oko  javnog  dobra  i  ostva- 
renja jedne  velike  misli  —  pa  sve  u  ništa.  Otišlo  ime,  otišla  čast  —  a  što  ostane  od 
moje  uspomene,  bit  će  žigosano  za  navijek. 

Baldo  pomisli,  e  je  sada  zgoda,  da  se  i  on  javi : 

—  To  bi  se  bik)  dogodilo,  preuze  on  glasom  sniženim,  ali  krepkim,  kad  bih  ja  bio 
pustio,  da  rijeka  poteče  svojim  tokom.  Ali  to  nije  bila  moja  misao,  kao  što  nije  bila 
ni  onda,  kada  sam  posegnuo  za  općinskim  novcem,  moja  nakana,  da  ukradem. 
Uzet  ću,  reko  sam  u  sebi,  a  poravnat  će  se,  kako  se  bude  moglo  i  znalo.  Ali  tomu 
treba  vremena.  Za  to  je  i  bilo  s  tvoje  strane  vele  nesmotreno,  kad  si  se  onako  una- 
prečac  odrekao  časti  načelnika.  Zakutna  nekakva  novina  odapela  protiv  uprave 
prvu  svoju  strijelu,  a  tebe  već  spopao  strah. 

—  Gorčina  a  ne  strah  —  uleti  Dujam.  Ja  ćutim  blizinu  crva,  koji  hoće,  da 
podruje  i  rastoči,  što  smo  mi  s  trudom  i  velikom  ljubavi  digli,  pa  hoću  da  idem. 
Hoću  da  budem  daleko  od  razora,  daleko,  daleko . . . 

—  A  ja  sam  te  molio  i  kumio,  da  ostaneš,  pa  kad  si  na  sva  moja  zaklinjanja 
ostao  gluh  i  na  javnoj  sjednici  položio  svoju  čast,  je  sam  li  ja  mogao  drugačije,  nego  li 
sa  suštom  istinom  tebi  u  brk  ? 

—  Ali  ti  si  morao  znati,  da  će  to  blato  i  bez  toga  jednom  na  sunce  ! 

—  Dok  je  vlast  u  tvojim  rukama,  nije  bilo  čemu  bojati  se . . . 

—  Baldo  !  —  prosvjedova  načelnik. 

—  Djelo  je  bilo  dobro  zaštićeno,  prihvati  Baldo  mirno.  Tko  da  posumnja  u 
mene,  „narodnog  mučenika",  —  u  tebe  —  „staroga  borca",  —  u  tvoje  vijećnike 
„drevne  veterane  slavne  narodne  epopeje  ?" 

—  Ti  se  rugaš,  ali  naša  je  savjest  čista.  Mi  smo  dali,  što  je  od  nas  tražilo  naše 
doba. 

—  Ono  je  već  zaključeno.  Sad  se  drukčije  jedri,  ali  se  ne  pita  za  vašu  pamet, 
jer  se  ona  u  tome  ne  bi  mogla  da  snadje.  Zaman  !  Tako  i  ti.  Dok  je  bilo  rušiti  Tali- 
jane, tu  si  ti  bio  na  mjestu  i  cijela  te  je  krajina  smatrala  kao  nekim  karbonarom. 
Pa  i  bilo  je  nešto  u  toj  raboti,  što  te  je  dizalo.  Nego  Čim  se  vojska  razmetnula,  ti  se 
odmah  utaborio  pod  tvojim  rodjenim  zvonikom.  1  tu  te  napala  čudna  misao  :  htio 
si,  da  budeš  ovom  tvojem  Činkovcu  nekakav  novi  Perikle.  Svaka  ti  je  druga  riječ 
bila  :  Ukras,  ljepota  mjesta ...  A  zašto  ?  Jer  te  je  zapeklo,  što  ti  je  stari  Talijanac 
Venier  rekao  u  času,  icad  je  u  tvoje  ruke  polagao  svoje  propalo  načelničko  dosto- 
janstvo : 

—  Vi  ste  jači,  rekao  je  on  tebi,  ali  mi  smo  dublji.  Za  vas  svjedoči  riječ  —  za  nas 
svaki  kame.i. 

—  A  ja  sam  htio,  oa  mu  pokažem,  kako  može  i  lama  zadobivena  sloboda 
usjeći  u  kamen  svoje  vječito  svjedočanstvo. 

—  Da,  i  to  te  je  tako  zaokupilo,  te  je  za  tebe  sve  drugo  bilo  sporedno  :  i  kuća 
i  općina  i  služba  i  sve.  A  takovi  su  i  oni  tvoji  drevni  „veterani".  Kad  si  im  uredio 
pločnike  i  pročistio  ulice  pred  njihovim  kućama,  oni  su  se  blaženo  i  zadovoljno  sku- 
pili u  sebe  i  puStali  su,  da  svoju  malu  „Atinu"  preporadjaS  u  znaku  —  ukrasivanja  i 
ljepote.  Da,  a  medjutim  su  nezadovoljni  miSevi  po  gorskim  gudurama  i  urvinama 
sve  više  i  viSe  pružali  svoja  namrgodjena  rila  i  u  svojoj  ludoj,  miSjoj  pameti  nehotice 
poredjivali  svoje  klizave,  lomne  i  nedohodne,  kozje  staze  svijetlim  i  pročišćenim 
ulicama  tvoje  „Atine". 

—  što  hoćeš  time  da  kažeš  ?  prekine  ga  starac. 

—  Htio  sam  te  podsjetiti,  kako  nije  ni  u  tebe  ni  u  tvojih  „veterana"  sve  samo 
suho  zlato. 

Stari  se  je  Dujam  jedva  susprezao,  da  ne  plane. 

—  Ti  ćeš  nama  suditi,  kad  opereš  svoje  nevaljaljštine. ! 

—  A  vi  meni,  kad  opravdate  vaše  lakoumlje. 

—  Sto  si  reko  ? 

—  Vaše  lakoumlje . . .  Hoću  da  kažem  tvoje  i  tvojega  slavnoga  vijeća.  Da  ti 
nisam  ja  iskazao,  ti  ne  bi  ni  sada  znao,  kud  se  zamelo  ono  para.  Nije  li  to  lakoumlje  r 

—  što  ?  Tako  li  ti  krstiš  naše  neomedjeno  pouzdanje . . . 

—  Meni  je  neomedjeno  pouzdanje,  što  i  —  lakoumlje. 

—  Reci,  da  smo  ti  kod  kradje  pomagali ! . . .  reci,  ako  ti  obraz  pušta. 

—  Prosudi  

—  Nitkove  !  grunu  starac  i  skoči  na  noge.  Nitkove  !  

—  Prosudi,  bih  li  ja  bio  mogao  dignuti  novac  bez  tvoje  privole  ? , 

—  Šuti !  

—  Za  takav  posao  treba  uvijek  gazdina  punomoć.  Ti  si  mi  je  potpisao,  a  da 
nisi  ni  znao,  što  potpisuješ. 

—  šuti !  Šuti !  Šuti !  — 

—  Na  slijepo  si  mi  je  potpisao,  kao  što  bi  bio  potpisao  i  svoju  smrtnu  odsudu. 
Ne  gleaaj  me  tako . . .  Nisi  sam  Ima  i  drugih,  koji  tako  rade. 

Dok  je  Baldo  govorio,  u  staroga  se  Dujma  sve  jače  i  jače  nadimale  prsi,  od  čega 
se  na  posljedku  sav  zapijehao. 

—  I  takj  smo  svi  pomalo  krivi,  pa  je  i  pravo,  da  svi  pomalo  odgovaramo.  Svi  — 

svi  smo  jeli !  Završi  mladi  čovjek.  Ustane,  podje  k  vratima,  pa  ih  otvori. 

Starac  se  naglo  ogleda  oko  sebe,  kao  čovjek,  koji  nešto  traži.  U  isti  mu  se  mah  ruka 
dotače  stoca.  On  ga  objema  rukama  zgrabi  i  u  bijesu,  što  je  iz  njega  provaljivao, 
htjede,  da  ga  obori  na  zeta,  ali  on  je  medju  to  šmugnuo  iz  sobe. 

Nešto  sporo  i  nerazumljivo  ote  se  starcu  ;  časkom  mu  se  razmakle  čeljusti,  kao 
čovjeku,  koji  hoće  da  podigne  viku,  ali  ga  u  to  nešto  u  grlu  stisne,  —  i  on  se  kao 
oSinut  spusti  na  stolac. 

Mak)  za  tim  uljeze  u  odaju  služavka  Luce  i  javi,  da  je  večera  na  stolu. 

Stari  se  načelnik  lecne,  uzme  svijeću,  ustane  te  izidje. 

Služavka  podje  za  njim. 

—  Šior !  

—  ć  a  !  okosnu  se  on.  Zamače  na  prva  vrata  i  zalupi  ih  za  sobom. 

U  hodniku  se  uhvati  mrak.  Luce  ostala  nekoliko  časaka  na  mjestu,  što  od  čuda, 
a  Sto  od  izvjedljivosti,  hoteći  razabrati,  što  ono  starac  u  sobi  sam  sobom  gudnja  i 
mljaska. 

—  Da  nije,  Bog  nas  očuvao,  —  štuknuo  pameću  !  zgrozi  se  Luce.  Prekrsti 

se  i  naglo  pohiti  u  kuhinju. 

III. 

Te  se  je  noći  Baldo  povukao  rano  :  mahom  iza  večere. 

Tmušasta  bila  je  ta  večera.  Kao  da  je  nešto  olovno  pritisnuto  odaju  i  sto,  za 
kojim  je  njih  dvoje  sjedilo.  Baldo  se  uzalud  trudio,  da  se  pokaže  miran  i  hladan  : 
malopredjašnji  prizor  s  tastom  nije  mu  nikako  mogao  iz  glave.  A  to  ga  uzbudjivalo. 

Još  mu  i  većma  dosadjivala  žena  sa  svojim  neprekidnim  uzdisajima  i  brigom 
za  oca  : 

—  Od  jutra  na  tašte  . . .  Onaki  starac  ! . . .  Naudit  će  mu  . . .  Oh  !  Bože  sveti, 
Bože  sveti !  — 

Ali  ni  u  krevetu,  nije  mogao  naći  mira.  Neprestano  se  protezao,  pokašljavao  i 
zijevao. 

Medjuto  je  Marija  čučnuvši  do  koljevke,  uljulja  vala  dijete  u  san,  ali  ne  kao 
druge  večeri  pjesmom  i  tepanjem,  već  uz  tiho  i  gotovo  bezvučno  njijanje. 

Ona  je  znala  sve,  što  se  je  u  ova  ava  potonja  dana  odigralo  medju  njenim 
mužem  i  ocem.  Mnogo  je  toga  čula  —  ostalo  je  pogodila. 

To  je  bilo  juče,  poslije  pocrne  iza  njegovog  prvog  okršaja  sa  starim  Dujmom. 
Netom  je  stari,  ljut  kao  ris,  izišao  iz  odaje,  prikuči  se  ona  k  mužu  i  stane  pred  njim 
sva  blijeda  i  drvena.  Njegovo  je,  inače  tako  lijepo  i  fino,  crnomanjasto  lice,  bilo  na- 
grdjeno  nečim  grubim  i  surovim.  1  oči,  one  njegove  prije  tako  sjajne  i  crne  oči,  gledale 
ju  sada  nekuda  izazovno,  divlje.  Od  toga  pogleda  zadrhtalo  joj  srce.  Prividjelo  joj 
se,  da  je  u  njemu  plamenim  slovima  napisano  cijelo  grdno  i  mrsko  muževljevo  ne- 
djelo. 

Zgrožena  odvrne  od  muža  oči,  sakrije  ih  rukama  i  zaplače.  Na  to  je  on  zapalio 
cigaru  i  s  glavom  izvrnutom  u  vis  gledao  mirno  u  modre  kolutiće  dima,  kako  ih 
pomalo  nestaje. 

Ona  pak  u  svojoj  uzbudjenoj  mašti  gledala  suce  i  žandare.  Gledala  je  staroga 
oca  na  klupi  optuženika  i  slušala  obijede,  što  su  se  sipale  na  njegove  stare  dane. 
I  bilo  joj  je,  kao  da  ju  već  probija  mrazan  hlad  zatvora  i  gorki  dah  sramote.  —  U  to 
doleti  u  odaju  mala  Cvijeta  i  koliko  bi  okom  trenuo  već  je  bila  na  Baldovom  koljenu. 
On  odloži  cigaru  i  uze  dijete  kao  po  običaju  gladiti  i  ljubiti  po  zlaćanoj  kosi. 

Baldo  je  volio  maloj  kćerci  i  vrlo  joj  je  ugadjao.  Za  posljednje  bolesti,  koja  je 
nedavno  bila  ugrozila  onaj  nježni  i  mladjahni  život,  on  je  bio  ko  bez  glave.  Mije- 
njao liječnike,  trošio  na  skupocjene  lijekove,  tražio  savjeta,  gdje  je  samo  mogao, 
a  činio  je  to  i  poslije,  kad  se  je  mala  već  odavna  dobrano  bila  oporavila. 

A  znala  se  mala  privijati  uza  nj.  On  ju  je  morao  dizati  na  ramena  više  glave, 
bacati  je  na  divan  A  sve  se  to  vršilo  uz  smijeh  i  graju  oca  i  kćeri. 

A  tako  je  bik)  i  juče. 

Netom  je  dijetestupilousobu.  Marija  je  silom  udušila  suze,  dok  joj  se  ruke  same 
po  sebi  spustile  na  sto  i  ona  je  sada  s  tugom  u  duši  gledala  u  muža  i  kćer,  kako  se 
hvataju  i  natežu  u  smijehu  i  bezbrižnosti . . . 

Mala  se  u  neke  umorila,  sjela  i  opet  ocu  na  koljena,  sklonih  glavicu  na  njegovo 
rame  i  zadrijemala. 

Baldo  ustane  i  polako  tepajući  ponese  je  u  susjednu  sobu,  pa  se  malo  zatim 
vrati  na  svoje  predjašnje  mjesto. 

Na  njegovu  licu  nije  više  bilo  ni  traga  gruboći  ni  onomu  nečemu  divljemu,  od 
čega  se  Marija  mak*  prije  toliko  užasnula.  Sve  se  to  razišlo,  ostalo  je  samo  ono 
toplo  i  muževno,  što  joj  je  nekoga  nezaboravnoga  dne  prvog  puta  uskucalo  srce 
prelasnim  osjećajem  najtajanstvenijeg  čeznuća ...  To  milo  spominjanje  zaječi  joj 
u  srcu  i  ona  je  uzdahnula  teško  i  bono  kao  za  nečim  dalekim  i  nedohodnim. 

Baldo  je  čuo  taj  uzdah.  Nije  ga  ganuo,  ali  ga  je  potaknuo,  da  prekine  šutnju. 
Govorio  je  dugo,  reska  mu  je  riječ  prelazila  iz  opravdanja  u  optužbu,  iz  samoobrane 
u  navalu. 

—  Je  li  se  kada  tvoj  otac  ogledao,  kako  je  u  kući  sve  klimavo  ?  Je  li  ga  ikada 
napalo  pitanje  :  može  li  se  s  ono  kukavne  moje  plate  voditi  život,  kako  ga  mi  vodimo, 
razdavati  u  „narodne  svrhe",  priredjivati  „patriotičke"  gozbe,  slave,  godišnjice  . . . 
uzdržavati  kćer  u  zavodu,  trošiti  lijevo  i  desno,  uzduž  i  poprijeko  ?  A  je  li  se  ti, 
dobra  i  skrbna  majčica,  upitala  kada  :  otkud  mome  mužu  onolike  pare  za  liječnike  i 
za  oporavljenje  djeteta  ?  Da  je  tebi  tko  rekao  u  trenutku,  kad  je  na  našu  jedinicu 
vrebala  smrt:  —  Marijo,  namakni  mi  novaca  i  rpasit  ću  ti  dijete.  Pa  da  ti  samo  okom 
namigne,  da  su  ti  novci  negdje  blizu  u  općinskoj  blagajni,  reci,  ne  bi  li  se  ti  bila 
bacila  na  nju  poput  lavice  i  grabila,  grabila  . . .  ?  Mjesto  tebe  sam  ja  to  uradio,  pa 
nam  je  dijete  čilo  i  zdravo,  a  meni  je  do  toga  puno  više,  nego  li  do  grdila,  do  kojega 
se  u  vašem  „svetom  i  pravednom"  gnjevu  razvikaste  na  mene  danas  ti  i  tvoj  otac. 

Stotina  prikora  bilo  joj  je  već  u  grlu  gotovih,  da  mu  ih  dobaci,  ali  lijepe  usne 
ostaše  bezglasne  . . .  Njegove  riječi :  „naše  dijete",  „naša  jedinica"  bile  su  kao 
ulje  na  ustalasane  valove.  A  dojmilo  se  je  i  ono  o  rastrošnosti  i  očevu  nesredjenom 
gospodarenju  . . .  Tražila  je  riječ,  da  to  odbije,  ali  je  nije  našla  . . . 

Ona  je  gledala  u  muža  nijema,  pogoćjena  u  živac  —  kao  čovjek,  komu  je  s  ruku 
spalo  oružje  i  on  ne  može,  da  se  brani. 

A  on  prihvati  tvrdo  i  neumoljivo : 

—  Sad  vidiš,  da  nisam  bio  ja  jedini,  koji  sam  natjerao  kola  u  glib  ...  pa  ne  bi 
ni  pravo  bilo,  da  ih  ja  sam  otale  izvlačim. 

Kao  smrvljena  ostala  je  ona  pod  onom  grubom  optužbom.  Ni  jučer  ni  cijeli 
današnji  dan  ona  se  nije  osmjelila,  da  preda  nj  iznese  ma  ni  jednog  slova,  koje  bi 
se  ticalo  nesretnog  dogodjaja.  Istom  sada,  pošto  je  uspavala  dijete,  prinuče  sa 
ona  iz  tiha,  na  prstima,  krevetu  i  zagleda  se  u  muža. 

—  Baldo,  dahne  ona,  je  li,  to  će  sve  proći  ?  — 

—  Mene  ne  pitaj . . .  hrakne  on  i  ušuti. 

—  A  da  koga,  do  li  tebe  ?  —  umiljato  će  ona.  Polagano  se  spusti  na  krevet  i 
svoje  obje  ruke  zakopa  u  njegovu  crnu  kosu. 

U  očima,  u  glasu,  u  smiješku,  kojim  je  popratila  one  svoje  riječi,  bilo  je  toliko 
dražesti  i  topline,  da  je  Baldo  ostao  Časkom  kao  udivljen.obvladan  

Njoj  to  nije  izmaklo,  ali  se  ipak  učini  nevještom,  te  ga  neprestano  gledaše 
onim  svojim  prelijepim  očima,  kojih  trepavice  zastirahu  sav  unutarnji  nemir  i  zebnju. 

—  Ti  ćeš  to  sve  poravnati,  lane  ona  i  primakne  mu  se  bliže.  On  ne  skidaše  s  nje 
očiju.  Činilo  se  mu,  kao  da  je  sada,  nakon  dugo  vremena,  prvi  put  vidi.  Ona  je  pak 

ćutila,  kako  joj  srce  naglo  udara,  a  osjećala  je  i  nekakovu  toplotu  u  obrazima.  Sve 
se  više  nagibala  na  nj,  dok  joj  se  plamteće  lice  nije  naSlo  uz  njegovo  na  istom  uz- 
glavlju. 

Ona  zaplače. 

—  Baldo  !  —  izusti,  kao  da  izdiSe. 

U  imenu  tom  bila  je  sva  njena  duSa,  njena  muka  i  molitva. 

Njemu  je  to  godilo  i  diralo  u  njemu  i  one  žice,  što  ih  je  jednom  njegova  žena 
zaigrala  a  vrijeme  poslije  kao  u  drvo  premetnulo  .... 

Iz  beSike  zamnio  kao  srebro  tanak  glasić.  Dijete  progovaralo  iza  sna . . . 

Baldo  izvije  polako  ispod  pokrivača  ruku  i  ovije  ju  ženi  oko  vrata.  Ona  uzvine 
glavu,  lice,  koje  se  u  jedan  mah  kao  preobrazilo.  Na  njemu  nije  vise  bilo  nemira  ni 
boli,  pače  i  onaj  „oogodjaj"  činio  se,  kao  da  se  odmaknuo  nekud  daleko  u  prošlost. 
Sve  —  sve  je  sada  zasjenjivao  onaj  jedini  plam  očiju  —  plam  ženskoga  slavodobića  . . 


Ali  u  dubokoj  noći,  dok  su  se  te  oči  zaman  sklapale  na  san,  ona  se  je  predjašnja 
misao  na  novo  vraćala.  Mlada  se  žena  u  neke  okrenula  k  mužu,  koji  se  je  do  nje  još 
uvijek  prevrtao  budan. 

—  Baldo,  daj,  da  te  nešto  pitam  . . . 

—  Ja  već  znam  Sto,  odgovori  on  s  ponešto  dosade. 

—  A  ti  odgovori . . . 
On  se  ne  javi. 

—  Ti  ćeš  znati,  kako  se  ovakove  stvari  drugud  poravnjuju. 

—  Na  sto  načina . . . 

—  Kazuj  ! 

—  Dosadna  si.  Pusti  me,  da  zaspim. 

—  Ja  te  molim . . . 

—  Hoćeš  !  —  puhne  on  gotovo  ljutito  i  uze  da  traži  u  pameti. 

—  Eto.  Tvoj  otac  dodje  jednoga  dana  u  ured  i  učini,  kao  da  je  tada  prvi  put 
zamjetio  prazninu  u  blagajni.  Kao  bez  glave  stane  trčati  tamo  amo,  grajat«,  lo- 
matati  nogama  i  rukama . . .  sazivati  Ijude.čupati  kose  i  hukati : 

—  Udrite  tata  !  udrite  tata  !  — 

—  Pa  se  nagne  nad  prozor,  kao  da  će  se  s njega  strmoglaviti . . .  Čeljad  prestra- 
vljena skoči,  da  ga  zadrži  —  on  se  otimlje,  preklapa  koješta  bez  glave  i  repa.  Svijet 
ga  zapanjeno  gleda,  a  on  drobi  sve  veće  besmislice  i  gluposti,  dok  nije  na  posljedku. 
svima  očito,  da  se  je  čovjek  raskrstio  s  pameću. 

—  Moj  otac  ! . . .  zgrozi  se  ona. 

—  On  ili  tko  drugi . . .  Mogo  bi  i  bježati  ili . . . 

—  Baldo ! 

—  Oh  !  neka  te  nije  strah.  Ja  bih  odabrao  nešto  sasvim  drugo . . .  Nekoliko 
poteza  pera  —  i  stvar  bi  se  izravnala.  Najkraći  put :  nekoliko  poteza  pera . . . 

Posljednje  mu  se  riječi  izgubile  u  mraku.  On  zašuti,  a  ni  ona  nije  više  ništa 
pitala. 

Vani  je  kiša  tjerana  vjetrom  dosadno  tuckala  na  vratnicama  prozora. 

(Nastavit  će  sc> 

LISTAH. 


SOCIJOLOGIJA 

KRIMINALNA  SOCIJOLOGIJA.  (E  n  r  i  c  o 
Ferri:   La  sociolog  i  e  crimmel'e.) 

Značajka  je  duševnoga  djelovanja  XIX. 
vijeka  težnja,  da  se  prekine  sa  svakom  iluzijom. 
Ta  se  težnja  zrcali  u  beletristici  u  formi  realizma 
(Zola,  Hauptmann,  Gjalski).  Mi  hoćemo  stvari 
da  gledamo  onakove,  kakove  su,  pa  makar  i 
srušile  naše  ideale.  Taine  reducira  slavu 
Napoleonovu  do  čina  jednoga  condottiera ; 
R  e  n  a  n  kuša  Kristu  poreći  značaj  božanstva  ; 
ideju  božanstva  izvode  iz  potrebe  duše  čovjekove, 
a  postanak  vjere  tumače  iz  kulta  pradjedova. 

U  središtu  toga  modernog  gibanja  stoje 
prirodoslovne  znanosti,  koje  su  konačno  i  krimi- 
nalnu znanost  dovele  do  toga,  da  poprimi  in- 
duktivnu metodu,  a  zabaci  dedukciju,  koja  često 
i  ne  zna,  šta  traži,  i  na  koju  se  može  u  pora  vi  ti 
riječ  Claude  Bernarda:  le  chercheur  qui 
ne  sait  pas  ce  qu'il  cherche.  ne  comprend  pas 
a  qu'il  trouve. 

Pod  tim  se  prilikama  rodila  u  Italiji  krimi- 
nalna pozitivna  Škola,  vezana  za  tri  imena, 
koja  joj  sjaj  daju :  Lombroso,  Ferri.  Garofilo. 
Umbroso  je  osnivač  te  Škole,  njezin  apoStol 
je  Ferri,  a  logičarom  joj  je  barun  Garofalo.  — 
Hoću  za  sada  da  svratim  pažnju  na  gornje 
vrlo  zanimljivo  djelo  Ferrijevo. 

Ta  pozitivna  Škola  nastoji  pomoću  eksperi- 
mentalne metode,  izučavajući  socijalnu  pato- 
logiju u  pojavama  kriminaliteta,  da  nestane 
onoga  protivuriječja  izmedju  teorije  zločina  i 
kazni  pa  realnosti  svakidanjih  činjenica.  — 
Kriminalno  pravo,  izvodi  Ferri,  nijesu  na  dosto- 
janstvo filozofskoga  sustava  uzvisili  ni  Rimljani, 
ni  pravnici  srednjega  vijeka,  već  Beccaria. 
Iza  njega  nastade  klasična  kriminalna  škola, 
kojoj  je  bila  praktička  svrha  :  u  ir  a  n  j  e  n  j  e 
kazni,  a  teoretska  metoda :  izučavanje  a 
priori  delikta  kao  apstraktnoga  juridičkog  biv- 
stva. —  Malo  godina  iza  Beccarije  izazvao  je 
analogno  gibanje  John  Howard.  koji  si  je 
stavio  ciljem :  poboljšati  život  u  kaznionicama. 
Za  klasičnoga  kriminalista  je  osoba  delinkventa 
posve  drugotan  elemenat ;  takov  je  delinkvenat 
bio  živa  lutka,  na  čija  ledja  sudac  udari  broj 
kojeg  kaznenog  paragrafa. 

Pozitivna  pak  škola  ne  ide  za  tim,  da  se 
umanje  kazni,  već  da  se  umanje  zločini; 
ona  ide  za  potpunim  izučavanjem 
delikta,  ne  kao  juriš tičke  apstrakcije,  već 
kao  ljudskog  djela,  kao  prirodne 


i  socijalne  činjenice;  ona  traži  pri- 
rodne uzroke  ove  pojave  socijalne  patologije, 
koja  se  zove  deliktom.  Pozitivna  Škola  ne  ide 
samo  za  antropološkim  izučavanjem  delikventa  ; 
ona  traži  potpuno  obno  vlj  enj  e,  radikalnu  promjenu 
znanstvene  metode  u  izučavanju  kriminalne 
socijalne  patologije. 

Osnovne  su  teze  klasične  škole  ove  tri: 

1.  zločinac  je  snabdjeven  irtim  idejama 
istim  Čuvstvima  kao  i  svaki  drugi  čovjek ; 

2.  glavni  uspjeh  kazni  jest :  zapriječiti 
porast  delikta  : 

3.  čovjek  ima  slobodnu  volju,  pa  je  stoga 
po  zakonu  odgovoran  za  svoje  delikte. 

No  eksperimentalne  znanosti«  dokazuju : 

1.  antropologija:  da  zločinac  nije 
normalan,  već  da  poradi  organičkih  i  psihičkih, 
baštinjenih  i  stečenih  abnormalnosti  sačinjava 
posebnu  klasu,  jedan  varijetet  ljudskoga  roda  ; 

2.  statistika:  da  porast  i  pad  delikta 
vise  o  drugim  uzrocima  negoli  su  kazni ; 

3.  psihologija:  da  je  tobožnja  slo- 
bodna volja  puka  subjektivna  iluzija. 

•  * 

Kriminalna  antropologija  je  prirodna  povijest 
kriminalnoga  čovjeka,  koja  dokazuje,  da  delin- 
kvent prikazuje  u  savremenoj  civilizaciji  infe- 
riornu rasu.  da  je  različit  od  normalnoga  tipa 
zdrava  čovjeka.  Tehnička  strana  neprestanih 
istraživanja  o  organičkom  i  psihičkom  ustrojstvu 
delinkventa  je  rezervirano  područje  nove  auto- 
nomne znanosti :  kriminalne  antropologije.  Za 
kriminalnoga  pak  socijologa  su  ovi  podaci,  koji 
su  za  antropologa  cilj,  tek  ishodištem  za  pravno- 
socijalne  izvode.  —  Socijalni  milieu  daje  oblik 
delikta,  koji  ima  svoj  korijen  u  bijoloSkom 
faktoru.  —  Postoji  zločinački  tip,  pod  kojim 
se  razumijeva  individuj.  štono  ima  mnogo  viSe 
atavičkih,  degenerativnih  i  patoloških  stigmata, 
nego  individuj  iste  socijalne  klase  i  istog  etničkog 
izvora,  koji  nije  delinkvirao.  Taj  veliki  broj 
anomalija  sačinjava  pravu  osobnu  predispozi- 
ciju za  delikt,  koji  se  uz  povoljne  prilike  ne 
mora  počiniti.  Preobrazujući  milieu  može  se 
utjecati  na  veliku  masu  zločinaca  od  prilike 
i  od  navade.  —  Cijela  gomila  zločinaca  može 
se  udijeliti  u  ovo  5  grupa  :  1.  zločinci  —  ludjaci; 
2,  rodjeni  zločinci  ;  3.  zločinci  od  navade  ; 
4.  zločinci  iz  strasti  ;  5.  zločinci  od  prilike. 
Tako  zvani ,, politički  zločinci"  ili  nijesu  zločinci 
ili  pripadaju  u  jednu  od  tih  kategorija.  —  Klasična 

Škola  ne  poznaje  nego  dva  pojma :  zločin  i  kazan. 
Kriminalna  socijologija  ih  pozna  tri .-  zločin, 
zločinca  i  primjereno  sredstvo  socijalne  obrane. 

•    •  . 

I  kriminalitet  evoiucijomra ;  civilizacija  ap- 
sorbira oblike  kriminaliteta  stvarajući  nove : 
kriminalitet  sve  vise  i  vise  prelazi  iz  materijalnih 
oblika  sile  u  intelektualne  oblike  podmuklosti  i 
prevare.  Kriminalitet  tako  reproducira  onu  umirnu 
evoluciju,  kojom  se  čovjek  neprestano  udaljuje 
od  svoga  životinjskog  i  divljačkog  porijekla. 
Delikti  proti  vlasništvu  sve  se  više  umnažaju, 
ako  ih  isporedimo  sa  krvnim  deliktima,  a  i  ovi 
dobivaju  sve  to  vile  intelektualne  oblike  Za 
brutalnim  čedomorstvom,  koje  nam  prikazuje 
Tolstoj  u  ..Moći  tmine"  opisujući  oca.  koji 
?voje  dijete  pod  gredom  zdrobi,  slijedi  čedo- 
morstvo, koje  nam  prikazuje  d'Annunzio 
u  svom  ,,L' Innocente".  Opisujući  oca,  koji 
izvrgava  novorodjenče  noćnoj  studeni  te  siroče 
umire  od  upale  pluća.  Kriminalitet  prelazi  iz 
stanja  akutnoga  i  sporadičkoga  u  stanje  kronično 
i  epidemično.  Ne  radi  se  o  kriminalitetu  f  i  n  d  e 
s  i  e  c  I  e.  kako  to  nekoji  hoće,  ni  o  kriminalitetu 
fin  de  race,  kako  to  N  o  r  d  a  u  misli ;  već 
Sto  Sighele  kaže,  o  kriminalitetu  fin  de 
c  1  a  s  s  e.  jer  danas  opažamo  u  gradjanskoj 
klasi  pojave  socijalne  degeneracije,  koja  je  pod 
konac  t&  vijeka  upućivala  na  propast  tada 
vladaj ućih  klasa  i  koja  je  metnula  V  o  1 1  a  i  r  u 
u  usta  riječi,  da  ćuti  „grande  envie  de  marcher 
a  quatre  pattes".  (SvrSit  će  se) 

Dr.  Erntsl  Miltr. 

FILOZOFIJA 

P.  I.  ODAVIĆ:  RAZMIŠLANJE  0  LEPOM. 
Beograd.  Dri.  Štamparija.  1907.  U  ukusnoj  knji- 
žici sabrao  je  poznati  novelista  srpski  P.  I.  Odavić 
nekoliko  estetskih  rasprava  i  objelodanio  ih  pod 
skupnim  natpisom  „Razmišljanje  o  Lepom". 
Rasprave  mogle  su  ući  pod  jedan  natpis,  jer  ih 
veže  jedna  osnovna  misao,  da  „raditi  na  Le- 
pome,  znači  raditi  sa  najviSe  Šansa  na  putu 
ka  kulturnom  savršenstvu",  „jer  i  moral  pa  i  re- 
ligija cvetovi  su  koji  niču  na  estetskoj  osnovi". 
Pisac  se  prislanja  uz  filozofe,  koji  su  ljepoti  i  njoj 
jedinoj  pripisivali  misiju  odgojnu  u  kulturnom 
usavrSivanju  čovječanstva,  koji  su  gradili  svu 
njegovu  sreću  na  smislu  za  ljepotu.  On  poput 
Ruskina  vjeruje,  da  će  kultivisanje  lijepoga  biti 
jedini  lijek  protiv  socijalnoga  zla.  Ova  osnovna 
misao  piščeva  može  se  opravdati  samo  tako.  da 


se  pojam  lijepoga  uzima  u  preSirokom  smislu. 
Učinimo  li  pak  to,  prekoračili  smo  nedopustivo 
granice  ovoga  psihološkoga  pojma.  Na  ovoj  po- 
grjeSd  su  se  doista  i  razbili  dosele  svi  pokusi,  da 
se  sagradi  nazor  o  svijetu  upravo  na  poj  imanju 
ljepote  Kako  je  autorova  knjižica  pisana  vise 
popularno,  nije  se  on  našao  nikako  ponukan,  da 
brani  svoj  problem  protiv  oprečnih  nazora  mo- 
dernih filozofa. 

Ipak  mu  je  uspjelo,  da  pod  dojmom  ove 
vodHje -misli  naniže  nekoliko  uspjelih  opaski. 
U  članka  „O  kultivisanju  lepog"  potiče  na  uži- 
vanje prirodnih  ljepota  i  zgodno  prikazuje,  kako 
se  pod  vidom  ovih  ljepota  joS  najprije  smiruje 
vazda  nemirna  i  nespokojna  ljudska  duša.  Ali 
i  u  ovom  se  članku  vidi.  kako  je  pisac  preširoko 
shvatio  pojam  lijepoga,  iz  presmjelih  njegovih 
izvoda.  Tako  je  vrlo  problematična  tvrdnja: 
..umjetnik  a  u  običnom  životu  podlac  —  takvi 
pojmovi  mogu  vladati  samo  u  niskim  đruš 
tvima",  kad  tu  tvrdnju  obara  iskustvo.  Nekri- 
tična je  tvrdnja  :  „lepo,  osim  elemenata  istine 
i  dobra.  Sto  u  sebi  nosi.  ima  joS  u  sebi  i  elemenat 
vječnosti".  Istina  i  dobrota  nijesu  nipošto  atri- 
buti ljepote,  a  isto  koliko  vječnost  mogao  bi 
tkogod  i  prolaznost  držati  atributom  ljepote. 
Tako  se  stvar  doista  i  ima. 

U  članku  o  Turgenjevu,  koji  je  najuspjeliji 
u  zbirci,  imade  takodjer  na  pretek  presmjelih 
zaključaka.  Pisac  svoje  osjećaje  i  simpatije 
nekrit  Čno  generalizuje  u  norme.  U  opažanjima 
svojih  dojmova  kod  čitanja  Turgenjeva  javlja  se 
novelista  i  ta  su  opažanja  doista  vrlo  lijepa. 
Turgenjev  prenosi  svoga  čitaoca  u  neku  „idealnu 
ravnotežu",  zato  kliče  pisac  Turgenjevu :  Ecce 
poeta,  i  misli,  da  je  u  Turgenjevu  našao  uzorak, 
kako  se  pravi  pjesnik  ima  doimati  publike.  Ipak 
imade  „poeta".  koji  se  ne  daju  smjestiti  pod  ovu 
piščevu  shemu. 

Posljednji  sastavak  „Naša  literarna  kritika" 
obračun  je  autorov  sa  srpskom  dnevnom  kri- 
tikom. Osobito  oštro  precizira  svoje  stajalište 
prema  t.  zv.  nacijonalnoj  pripovjed.  Oštrica 
njegovih  razlaganja  doista  dosiže  ono  veliko  jato 
novelista  srpskih  (a  i  hrvatskih),  koji  prikazuju 
Mitka  iz  Surdulice  „samo  kao  Mitka,  sa  onim 
njegovim  lokalnim  obilježjem",  dok  bi  se  o  tvrdnji, 
da  nema  u  Sofokla  i  drugih  ništa  nacijonalnog 
dalo  prepirati. 

čitava  je  knjiga  potekla  iz  živa  osjećaja  za 
ljepotu,  poglavito  za  ukus  u  životu  i  u  literaturi. 
Ona  je  apologija  toga  protančanoga  ukusa  i  dok 
ga  preporuča  publici,  koja  za  nj  gubi  od  dana 
do  dana  sve  više  smisao,  preporuča  se  njoj  i  sama 
po  sebi  Ld. 

KM  JI  2  EV  N  OST 

A-  ASKERC  JADRANSKI  BISERI.  BA- 
LADE IN  ROMANCE  SLAVENSKIH  RJBJČEV. 
Nova  knjiga  Antona  ASkerca  i  novi  dogadjaj. 
Kad  uSčitate  tu  knjigu,  bit  će  vam  kao  4a  ste 
osjetili  miris  kadulja  i  smilja.  Sioe  vam  pred 
otima  bijelo  jedro  i  za  čas  se  neopazice  rastvoriSe 
dosadni  zidovi  samotne  sobe  i  dok  su  vam  joS 
06  umorne  od  golih  kraških  vrhova«  već  niču 
čudne  mračne  hridi,  daleko  se  zlati  pijesak,  a 
grebene  prelijevaju  valovi  i  kao  da  fantastične 
životinje  stresaju  tamne  glave,  kad  se  val  raspe 
u  pjene  Sapćuć  preko  obale.  Pa  onda  se  daleko, 
daleko  pružila  glatka  pučina.  Sira  od  neba,  sto 
se  u  njoj  drhtavo  ogleda.  I  samo  se  nebo  u  njoj 
utapa  na  horizontu,  gdje  posjedaše  bijeli  i  Ša- 
reni leptiri  —  ribarske  barke.  Vidite  more.  naSe 
sanje  more.  Ljubi  ga  sunce,  makar  ga  gleda  dan 
na  dan.  Dan  na  dan  vidi.  kako  se  čas  diže  suncu 
čas  pada  bez  nade.  a  nikad  se  ne  može  dići  do 
sunca,  makar  u  strasti  drSće  i  čezne.  A  more 
vidi  njegove  ljubavne  boli  i  za  to  ga  cjeliva. 
(Morje  in  sobice). 

Ali  kad  sunce  potone  u  moru.  skupe  se  u 
portić  ribari,  peru  mreže  i  gledaju  u  dalj.  Lica 
hn  ozbiljna,  gotovo  hladna,  u  naborima  mnoga 
im  bura  zarežala  brazde. 

K  njima  je  doSao  pjesnik  i  sluSa  pričanja  o 
moru  (predgovor),  zamišljena  oka  gleda  niz  pu- 
činu i  sluSa  pozorno  priče  mračne  ko  noći  i  opet 
vedre  ko  primorsko  jutro.  SluSa  pjesnik,  koji 
je  u  mnoStvu  osamljen,  a  Šutnja  mu  govori, 
hoće  da  čuje  riječi.  Sto  more  zbori  na  samu  s  ri- 
barem  (Klic  na  mnrju). 

Katkad  se  samo  razvedri  mornarsko  lice 
i  čujete,  kako  od  kamene  obale  ozvanja  veseli 
pjesnikov  smijeh,  u  kojemu  nema  lažnog  pri- 
zvuka naSe  ..kulture". 

I  te  priče  „strahu  so  polne,  polne  so  prelestij" 
i  pjesniku  se  čini,  da  kao  ribar  biserje  iz  mora 
lovi  i  iz  priprostih  ribarskih  duSa  diže  blago  — 
balade  i  romance.  U  istinu  je  to  biserje  narodne 
duSe,  ne  biserje,  okovano  u  lažne  diademe,  nego 
rasuto,  koje  rasipa  sanjarskom  rukom  kraljevna 
iz  priče. 

U  tim  je  pjesmama  život  mornarske  duSe : 
pogibije  i  sanje  i  Sala  i  strava.  Ima  mistike, 
Sto  svagda  nastaje,  kad  je  čovjek  sam  sa  pri- 
rodom. Nije  čudo,  da  prevladavaju  misli  o  smrti, 
kad  pane  noć  na  more.  koje  je  možda  jedino 
tako  duboko  i  tajno  kao  smrt  Možda  i  čovjek 
sam  blizu  prirode  jasnije  Čuje  glas  svoje  duSe 
sto  zovu  slutnjama.  {Ribičeva  vrnitev,  Mrlič  na 
morju.  Ribičeva  pomoćnica.  Ribičeva  ljubica. 


Posledaja  plesalk*.  Božja  pot  v  Barbano.)  Pa  kad 
se  probude  tajne  sile  dubine  i  noći.  rodi  se  ele- 
rueuzami  stran  —  strava  i  gledaj«  oči  junaka  — 
momara  straSne  prikaz*.  (Kapttan.  NoC  ribića 
Petra,  Balada  o  kresni  noći.  Ribtćev  strah.  Crni 
maček,  LaUeli  ribič.) 

Glas  savjesti,  koji  je  sred  ljudske  yreve  tih 
kao  korak  grijeha,  čuje  se  jasno  na  samu  (Ribi- 
čeva  hči.  Utopljeno  dete).  1  kao  da  isto  more 
ima  savjest,  barka  se,  jer  se  u  nj  nacio  zločinac, 
da  izbjegne  pravdi  i  bnnkat  će  se,  dok  ga  ne  iz- 
baci (Razialjeno  morje).  Ta  i  more  ima  srce  i  veli 
djevojci : 

Povej.  kdo  vidi  već  veselja 
ko  jaz,  ki  ves  obsegam  svet? 
Kdo  vidi  več  trpljenja,  boli 
pod  nebom  nego  moj  pogled? 
( Dckle  in  morje. ) 

Koliko  se  u  onoj  dubini  skriva  tajna,  koliko 
smrti :  brodovi  potonuli  i  mrtvi  mornari.  Zato 
se  i  gdjekad  u  tihoj  noći  zvjezdanoj  i  beskrajnoj 
Čuje  sa  dna,  kako  zvoni  —  podmorski  zvon  — 
i  bude  se  duSe  utopljenika. 

Ali  i  razna  fantastična  stvorenja  živu  u 
dubini :  Vragoljan  spak  vara  momara  i  vodi  brod 
na  pučinu  ili  se  kao  bradati  vrag,  zavlači  u  ri- 
barske mreže,  a  kad  mrežu  izvuku  i  ribari  se  od 
čuda  prekrste,  skoči  u  more.  —  Morski  mož  — 
zelen  bradat  s  perajama  mjesto  ruku  drsko  gleda 
djevojke,  dok  se  kupaju  i  ako  mu  ne  pobjegnu, 
odnese  ih  u  strasnom  zagrljaju  u  svoj  kristalni 
grad.  Morske  žene.  u  sjajnim  ljetnim  noćima 
sjedaju  na  pećine  i  raspustivSi  duge  cme  vlasi 
pjevaju  kao  nitko  drugi  —  ljepše  nego  crkveni 
zborovi  i  orgulje  i  mame  ribara  u  zagrljaj  i  ispiju 
mu  krv  stisnu vSi  ga  na  male  bijele  grudi  Cme 
ribe  govore  i  savjetuju  ribaru,  kako  će  dobiti 
svoju  odabranicu.  Delfini,  zavode  mlade  dje- 
vojke. Morske  fate  (vile)  skupljaju  se  na  obali 
i  razilaze  po  usnulom  selu  i  blagosilju  dobre 
ljude,  a  zle  proklinju  i  kazne,  a  znalični  Radovan 
gleda  ih  tobože  neopažen  iza  kamena,  ah  ga  za 
drskost  zlatnom  iglom  iz  kosa  u  srce  ubode 
i  ubije  fata.  —  Povodnji  mož  — ,  Sto  se  zaljubio 
u  djevojku  i  otimlje  je,  kad  sama  u  noći  ide  kući. 

1  ljudi  u  takovoj  okolini  postanu  čudni  za- 
mišljeni, a  nekoji  pače  čudaci  i  čarobnjaci,  te  se 
čini  da  vladaju  elementima  (Frat,  Znamenje  sv. 
Salomona). 

I  u  onom  raskidanom  kamenju  obale  i  gre- 
bena narod  ne  gleda  život  prirode,  ne  misli  da 
su  to  tisućljeća  stvarala  i  razarala  —  to  prepuSta 
znanosti.  On  vidi  priče  o  kapucinu,  0  dvjem 
sestrama,  o  opatici  devinskoj,  n  Mahčevom  oltaru. 


Digitized  by  Google 


0  fantastičnom  su  gradu  Djevinu  na  strmoj 
hridi  povrh  mora  nastale  legende  i  pjesnik  ih 
pjeva  u  krasnim  baladama  (De vinska  balada. 
Ribiča  Plesa  pravljica  o  Devinu). 

1  pobožnost  je  nekud  praznovjerna  u  tom 
kraju,  ribar  nastrada,  jer  je  u  božičnoj  noći  iSao 
na  ribolov. 

Ipak  prevladava  neka  neznabožačka  nota, 
vjera  u  prirodu  i  čovjek  osjeća,  da  je  dio  one 
silne  prirode,  gdje  se  nebo  grli  s  morem.  I  upravo 
u  tom.  Sto  se  gubi  u  svemiru,  osjeća,  da  je  dio 
njegov  i  da  je  samo  po  tom  vječan  —  kao  potok 
Sto  utječe  u  more  (Potok  in  morje). 

Težak  je  život  mornarski  i  sudba  mu  je  — 
čma  žena  —  koja  mu  svaki  zalogaj  kruha  pruža 
tek  u  žuljevu  ruku,  a  okvasi  ga  njegovim  vrućim 
znojem. 

Dolazi  tudjin  —  Talijan  i  otima  mu  kruh 
svakidašnji  —  ribe  (Balada  o  čozotih),  zato  narod 
grne  preko  Oceana.  Tako  je  i  Andrej  otiSao  u 
Ameriku,  da  si  zasluži  hljeba,  a  Ro za  ga  je  Ro- 
ja nsk  a  čekala  godine  i  konačno  držeći,  da  se  ne  će 
vratiti,  udala  se  za  drugoga,  a  Andrej  se  vratio 
bas  na  njezin  vjenčani  dan. 

Pa  kako  primorac  ljubi  more,  ono  mu  je 
i  njiva  i  majka  (Jutma  pesem  ribičeva).  U  svježa 
jutra  i  vedre  dane  puni  mu  duSu  veseljem  i  niču 
nevine  Sale  :  o  delfinu,  koga  je  prestigao  morski 
puž  sjedeći  neopažen  na  njegovu  repu.  O  mor- 
naru, Sto  je  gledao  gorućeg  konja  —  a  samo  se 
nasrkao  odviSe  istarskog  terana,  o  ribi,  koja  ne  ide 
iz  mreže,  —  o  djevojci,  koje  ne  voli  iz  srca. 
Da  je  tu  zbirku  pisao  pravi  pjesnik,  vidi  se  iz 
pjesme  Ribičeve  sanje,  u  kojoj  opisuje  dosta 
obični  slučaj,  kako  je  ribar  zaspao  u  čamcu,  pa 
ga  je  prevezao  parobrod  —  ali  kako  opisuje  ! 

U  toj  knjizi  ima  i  zanimljivih  pričanja  iz 
povijesti  i  predaje :  o  Danteovom  Skolju,  o  Atili 
i  ribaru. 

Ima  biserja  u  moru,  ali  ih  može  samo  junak 
u  jednoj  noći  godine  naći,  ima  biserja  u  duSi  na- 
rodnoj, ali  ih  nalazi  samo  —  pjesnik. 

S  formalne  strane  izdanje  je  vrlo  ukusno, 
jer  je  nakladnik  L  Schuenter  u  Ljubljani. 

Dragutin  Domjanii. 

A.  BENEŠ1Ć :  KRALJEVIĆ  MARKO. 
Drama  u  pet  činova.  Dionička  tiskara  1907- 

Marko  nije  poput  drugih  narodnih  junaka 
jedinstvena  pojava,  u  njemu  ima  i  ta- 
kovih crta  koje  ne  rese  heroja.  (Usporedi  nacrt 
njegova  značaja  u  Jagićevu  Archivu.)  A  ipak 
je  Marko  mio  ne  samo  Srbima  i  Hrvatima,  nego 
mu  je  slava  doprla  i  do  skrajnjih  medja  jugo- 
slavenstva do  Slovenaca  i  do  Bugari 


Čudno  je,  da  takav  Marko  do  danas  nije 
pjesnički  dostojno  obradjen.  Preradovićev  Kra- 
ljević Marko  mitičan  je,  spava  i  čeka  do  boljih 
dana.  U  Preradovićevoj  drami  je  narod,  ili  bolje, 
neka  ideja  narodna  —  junak. 

Bit  će  da  je  upravo  istaknuta  razno- 
likost Markova  kriva,  da  iz  njega  nije  nijedan 
naS  pjesnik  umio  saliti  konkretnu  i  jaku  pojavu. 
Ili  zar  u  istinu  Slaveni  nemaju  smisla  za  hero- 
izam,  za  div-junake? 

Kad  čitamo  BeneSićeva  Marka,  gotovo 
bismo  rekli,  da  nemaju  !  Jer  ovomu  Marku  ne- 
dostaje baS  ona  crta,  kojoj  sam  se  po  prvim  sce- 
nama, dakle  po  obećanju  pjesnika  samoga  nadao. 
Ono,  što  o  njemu  govori  Janja,  ljuba  Markova, 
te  guslar  i  drugi  neobistinjuje  sama  Mar- 
kova pojava.  Ne  mislim  time  prigovoriti  zavr- 
šetku drame,  prespavanju  kosovske  bitke.  Ovaj 
Marko  nema  niSta  demonskoga,  ništa  od  one 
iracijonalne  sile,  koju  treba  da  ima  n;  samo  u 
tijelu  nego  i  duhu  narodni  naS  junak.  Marko 
treba  vise  lakoumnosti  i  više  prkosa,  srdžbe  i 
više  srca  !  Strasti  Markove  moraju  da  plamte 
scenama,  u  kojima  se  on  pomalja.  A  zbiva  se  u 
Benešića  upravo  protivno:  politički  dogo- 
vori, savjeti,  kabinetska  intrigua  i  saborska  za- 
sijedanja  ugusuju  heroični  ton  drame.  Marko 
suviše  racijonalno  zbori  :  „Tako  nešto  dobismo 
vremena"  ili  „Zao  mi  je,  primiti  ne  mogu"  ;  on 
je  razložan  u  cijeloj  svojoj  zadaći : 
..Iznikli  smo  iz  naroda  našeg 
Za  njeg  ćemo  krvcu  prelijevat 
Za  slobodu  roda  i  naroda". 

Lijepo  je  i  pohvalno,  da  Marko  tako  misli, 
ali  nije  —  poetično.  Nije  zato  poetično,  jer  nam 
otima  svaku  iluziju  o  onome  Marku,  koga  je 
naša  mašta  stvorila,  i  koga  je  i  sam  pisac  za- 
mišljao. Da  je  zamišljeni  Benešićev  Marko 
ljepši  i  veći  od  stvorenoga,  mogao  bih  do- 
kazati isporedjivanjem  onih  mjesta,  gdje  o  njemu 
druga  lica  drame  govore,  Janja  veli : 

Ti  bijaše  kao  oro  suri 

Nad  vrletnim  Timorom  kad  kruži . . . 

.,A  sada  nijesi  više  orao.  Spustio  si  se  u 
nizinu.  Ja  te  više  ne  poznajem  !"  Tako  bi  Janja 
mogla  produžiti. 

Cijeli  Benešićev  Marko  nosi  biljeg  neke 
umjerenosti,  koje  nijesain  primijetio  u  ranijim 
mu  pjesmama. 

Ali  moguće  je,  da  je  pisac  upravo  htio. 
da  Marka  riše  više  kao  čovjeka,  nego  junaku  ! 
To  naslućujem  po  lakom  stilu,  kojim  su  i  govor 
i  scene  gradjeni.  Kroz  svu  dramu  teče  vino.  pije 
se  i  nazdravlja  :  u  nekoliko  navrata  revnuje  se 

protiv  proždrljivoj  ti  crkve,  a  i  završetak,  ono 
bomersko  spavanje  Markovo  u  svojoj  biti  je 
više  komičan  no  tragičan  izlaz.  Humor  tinja 
ovdje  ondje  i  u  radnji  (brada  Lazarova,  pijani 
šarac).  Dok  te  crte  sabirem,  nehotice  se  sjećam 
one  slavonštine  u  pjesmama  i  u  idili  Be- 
nešićevoj.  I  zato  ovaj  Kraljević  Marko,  kao  da 
te  i  opet  pravi  proizvod  srijemske  poezije,  u 
kojoj  nema  veličaj  nosti  ni  demonske  snage, 
koja  je  preblaga  za  Marku. 

Ali  Benešić  mogao  je  baš  ovom  žicom 
svoje  poezije  da  proslijedi  i  da  je  digne  na  neku 
potenciju,  da  sazda  kraljevića  Marka  razbijača, 
kavgadžiju  i  pijanicu.  Time  bi  Marko  dobio  u 
nfku  ruku  značaj  o  p  e  r  e  t  n  i.  Izbjeći  bi  se  toj 
pogibli  dalo,  kad  bi  pjesnik  umio  da  jakim  poe- 
tičnim lirskim  dojmovima  nadomjesti  glazbu. 
Ev »  zato  primjera :  Cvrano  de  Bergerac  iz 
Gaskonje  —  iz  francuskoga  Srijema. 

Sporedna  lica  „car"  Lazar,  vojvode  i  sve- 
ćenici, svi  su  mnogo  plastičniji,  nego  Marko. 
Lazar  prikazan  je  kao  despot  i  podli  intrigan, 
bizantinac  i  razbludnik.  što  bi  tomu  rekla  sta- 
rija estetična  škola,  koja  nije  dozvoljavala,  da 
se  dira  u  narodnu  iluziju  o  „svetom  e"  caru 
Lazaru?  Matija  Ban  je  dapače  nekoč  raspravljao. 
iia  ni  ne  može  tko  drugi  da  bude  junakom 
kosovske  drame  do  Lazara.  A  sad,  evc,  koja 
nevjera  !  Smatram  Benešićevu  izmijenu  sretnom, 
ona  moguće  n  e  odgovara  h  i  s  t  o  r  i  č  k  o  j  istini, 
ali  pogadja  poetičnu:  Lazar  kao  despot, 
može  da  u  poeziji  igra  onu  ulogu,  koju  su  despoti 
prije  njega  igrali.  Lazar  u  nar.  pjesmi  donekle 
slići  francuskom  kralju  Ljudevitu  XVI.  -  ja- 
canjcu,  koji  nosi  grijehe  svijeta. 

.Marka  je  Benešić  podigao  do  predstavnika 
ajelog  jugoslavenstva.  Ta  mi  se  ideja 
čini  vrlo  umjetna. 

Svojim  realizmom  osobito  u  sporednim 
scenama  drama  Benešićeva  natkriljuje  mnoge 
dosadašnje  kosovske  drame,  ispjevane  u  dese- 
tercima. Čemu  opet  deseterac?  To  je  stih,  koji 
Benešićevoj  poeziji  upravo  najmanje  pristaje. 

Za  prikazivanje  morala  bi  se  drama 
preudesiti  dramatizovanjem  ili  brisanjem  onih 
razgovora  o  situaciji,  kojih  g  I  e  d  a  I  a  c  ne  može 
da  pravo  razumije  i  slijedi. 

Dr.  D.  Prohaska. 

VLADIMIR  NAZOR:  KRVAVI  DANI. 
Roman  iz  istarske  prošlosti.  Nakladom  Lav. 
Kleina.  Zagreb  1907- 

Kada  je  pjesnik  Vladimir  Nazor  pred  ne- 
koliko godina  bio  iz  Zadra,  gdje  je  službovao 
kao  srednjoškolski  profesor,  premješten  u  Pazin, 


nije  bilo  teško  pogoditi,  da  će  i  on,  koji  za  svoje 
pjesme  rado  i  često  bira  patriotske  motive,  poći 
običnim  putem  istarskih  pisaca,  koji  postaviše 
svoje  djelovanje  u  službu  hrvatsko-slovenskoj 
stvari  u  Istri,  gdje  se  naš  brojem  veći  živalj 
odavna  bori  sa  gospodu jućirn  Talijanima.  Istarski 
su  se  narodni  prvaci  možda  nadali,  da  će  do- 
laskom V.  Nazora  dobiti  jednoga  aktivnoga  po- 
litičkoga borca  više,  ali  je  pjesnik  „Slavenskih 
Legenda"  i  ..Zivane"  povučen  čovjek,  koji  mjesto 
da  se  javnoj  borbi  izlaze,  voli  u  osami  stvarati 
i  u  svojim  stihovima  iznositi  prošlost  hrvatskoga 
naroda,  a  u  zadnje  doba  posebice  istarskoga 
paćeničkoga  puka.  —  Već  je  u  sonetima  opjevao 
mnoge  istarske  gradove,  a  u  eposu  „Krvava  Ko- 
šulja" jednu  zgodu  iz  tmurnih  feudalnih  vre- 
mena u  Istri. 

Natpis  sada  mu  izašloga  romana  Krvavi 
Dani  daje  naslućivati  sličnost  s  „Krvavom 
Košuljom"  i  jednaku  tendenciju.  Bez  okolišanja 
treba  odmah  reći,  da  taj  opsežni  roman  nije  baš 
umjetničko  djelo,  ali  rekao  bih  da  pisac  nije  ni 
išao  za  tim.  Sadržaj  bi  u  kratko  bio  ovaj  :  — 
Idealni  Hrvat,  jedan  od  zadnjih  rodjenih  istarskih 
plemića,  mladi  i  hrabri  Ivan  Ginković  Lupo 
glavski  nastoji,  da  dobije  što  veći  dio  Istre  u 
leno  i  tako  oslobodi  jadne  kmetove  od  tiranije 
tudjinskih  grofova,  baruna  i  plemića,  koji  se  u 
njoj  bane.  (Izmedju  mnogih  lica  u  ovom  romanu 
nahodimo  i  zloglasnoga  komesara  J.  Rabattu, 
kojega  spominje  i  August  Senoa  u  svojoj  „Čuvaj 
se  senjske  ruke").  Lijepa  i  bogata  vlastelinka 
grofica  udova  Barbo  znade  za  Sinkovićevu 
osnovu  i  željna  osvete,  jer  je  odbio  nju  i  uzeo 
drugu  za  ženu,  nagovori  preko  svoga  najamnika 
Mlečiće,  da  navale  na  Sinkovićeve  gradove  i  sela. 
Hrabri  Sinković  Lupoglavski  dašto  suzbi  ne- 
prijateljsku navalu.  Grofica  Barbo  slušala  je 
sa  svoga  obližnjega  dvora  riku  topova  i  u  zadnji 
čas.  morena  grizodušjem,  sva  izvan  sebe  pohrli 
na  bojište.  Sam  je  Ivan  nadje  ranjenu  i  ponese 
je  u  svoj  dvor.  Ona  tu  podlegne  ranama.  Ivan 
spozna,  da  je  tu  ženu  trebao  za  svoje  veličajne 
osnove,  koje  ne  shvaćaše  prava  mu  supruga. 
Radnja  se  zbiva  koncem  XVI.  stoljeća.  Premda 
je  Ivan  S.  L.  bio  stekao  svojim  junaštvom  mnogo 
zasluga  za  državu,  po  madridskom  miru  (1617.) 
bi  zaključeno  uništiti  njega  i  hrabre  mu  uskoke. 
Ranjen  je  ležao,  kada  primi  tu  vijest,  koja  mu 
pospješi  smrt. 

Sve  je  to  s  mnogo  romantike  ispripovije- 
dano, s  nemalo  senzacijonih  primjesa  i  mjestimice 
mak)  odveć  fantastično.  Ta  knjiga  ima  sve  vr- 
line i  sve  pogrješke  sličnih  djela.  U  njima  su 
naši  ljudi  obično  prikazani  uvijek  kao  idealni 

rodoljubi  i  junaci,  a  tuđjmci  kao  sami  krvnici, 
nasilnici,  otimači  i  kukavice  Obzirom  na  ten- 
dencijo razumljivo  je,  zašto  pisac  riše  neke 
stvari  u  odveć  crnim  bojama.  Možda  će  koji 
urednik  dnevnika  požaliti,  sto  ta)  roman  ne  iz- 
lazi u  njegovu  list«,  jer  sva  ona  roMjenja.  pa- 
lenja,  silovanja,  samoubojstva,  umorstva  itd, 
drže  tt  vantednoj  napetosti  čitatelja,  koji  jedva 
čeka  konac  svih  tih  sakoba,  spletaka,  takmenja. 
ratova  ttd  „Krvavi  dani"  bez  sumnje  će  naći 
mnogo  čitatelja,  osobito  kod  mladeži,  koja  se 
naslzđjuje  historickim  romanima  Evg.  Kumičića 
iii  Josipa  E.  Tomića.  I  ako  Nazorov  roman  nije 
umjetničko  djelo,  ne  može  se  poreći  nužda  i  ta- 
kovih kn  j  fra,  koje  su  u  prvom  redu  namijenjene 
Širokim  čitalačkim  krugovima,  da  istisnu  iz  njih 
slične  tudjinske  tvorevine.  —  Obzirom  na  sa- 
moga pisca  moramo  se  radovati.  Sto  se  dao  na 
roman,  a  nadajmo  se,  da  će  i  u  tom  stvoriti  nešto, 
sto  po  umjetničkoj  vrijednosti  ne  će  zaostajati 
za  prijaSnjim  mu  djelima.  — i. 

Dr.  FERDO  SlSlĆ:  KRALJ  KOLOMAN 
I  HRVATI  GODINE  1102.  Zagreb  1907-  Izdanje 
knjižare  i  papirnice  u  korist  „Kluba  Ćirilo- 
Metodskih  zidara".  Cijena  f  krunu. 

Veliki  madžarski  državnik  Deak  zazirući 
od  utenjačkoga  spora  u  pitanju,  o  kojem  tako 
duhovito  i  temeljito  raspravlja  šiJić  u  svojoj 
najnovijoj  knjizi,  smatrao  se  ponukanim,  da  se 
kao  političar  uplete  u  taj  spor,  pak  je  u  jednom 
spisu  medju  inim  važnim  izjavama  izričito 
naglasio  i  to,  da  Hrvati  ni  jesu  podjarmljeni, 
pa  sve  da  i  jesu.  da  nema  smisla  o  tome  govoriti 
kod  modernih  političkih  pitanja.  I  ako  je  pitanje 
u  prošlosti  nejasno,  jedno  je  jasno,  da  su  Hrvati 
vazda  imali  svoju  slobodu  i  svoja  politička  prava. 

Tako  je  mogao  govoriti  državnik  daleka 
pogleda  nezaražen  glupom  sarnourmšl j enošću  i 
Strvini  zrnom.  Današnji  madžarski  državnici  daleko 
su  od  takova  shvatanja,  a  ni  madžarska  histo- 
rijografija  ne  može  da  se  otrese  nekritkizma. 
hotomičnog  izvrtanja  činjenica,  a  sve  tobože 
,,ad  majorem  glonzm  Hungariae". 

Svakako  je  signum  temporis,  da  su  Madžari 
makar  i  u  svojoj  žurnalistici  počeli  opet  živo 
da  se  bave  pitanjem  god.  1102.  Vrlo  rašireni 
dnevnik  madžarski  „Budapestt  Hirtap"  donio 
je  jedan  članak,  koji  je  diktirala  naopaka  mržnja 
na  Hrvate,  a  za  nas  mislim  imade  taj  članak 
samo  u  toliko  značenje,  u  koliko  je  izazvao 
dra.  Sišića,  da  svom  svojom  spremom  raspravi 
to  pitanje  i  dovede  na  čistac  za  široku  našu 
javnost,  jer  mora  se  zaista  priznati,  kako  to 
SiSć  veli,  da  našoj  javnosti  osim  zaključka. 


tla  Magjah  imaju  krivo,  jer  fabrikuju  historiju, 
nije  baš  o  tom  pitanju  mnogo  više  po  "»»to. 

Ja  ću  odmah,  prije  no  što  se  upustim  u  prikaz 
ove  najnovije  šišićeve  brošure,  istaknuti,  da  je 
dr.  šiiić  sjajno  svojim  razlaganjima  uspio 
Nema  tu  ni  najmanje  učenjačke  suhopamosti, 
a  opet  mu  se  ne  može  ni  s  koje  strane  prigovoriti, 
da  se  nije  poslužio  svim  znanstvenim  sredstvima. 
Brojnim  svojim  djelima  pokazao  je  šišić  (osobito 
povješću  Hrvatske),  da  umije  pogoditi  pravi 
ton.  pa  zato  će  njegove  historijske  knjige  naći 
mnogobrojnih  čitalaca. 

Poslije  ove  brošure  možemo  slobodno  reći, 
da  je  pitanje  o  Kolomanu  i  god.  1102.  za  nas 
Hrvate  jednom  za  vazda  riješena 

Dr.  Sišić  razdijelio  je  svoju  raspravu  u  tri 
dijela,  jer  je  člankopisac  „Budapesti  Hirlapa" 
slijedeće  tvrdnje  izbacio :  i.  Do  god  1830. 
nije  nijednom  Hrvatu  sunulo  u  glavu,  da  postoji 
Hrvatska  država  i  svi  su  smatrali  o  s  v  o  j  e  n  j  e 
izlazištom  ugar.-hrv.  zajednice.  2.  Ugovor 
izmedju  K otomana  i  Hrvata  od  god  1102. 
glup  je  falsifikat.  J.  Krunisanje  Kotom  anovo 
hrvatskim  kraljem  je  izmišljen  dogadjaj.  U 
prvom  dijelu  svoje  brošure  iznaša  dr.  Sišić 
mnijenje  Hrvata  i  Madžara  o  svezi  g.  1102. 
Da  nemamo  nikakvog  posebnog  dokumenta,  za 
nas  su  od  neprocjenive  vrijednosti  sabori  ce- 
tinski od  god.  1527..  pak  pragmatička  sankcija 
nd  1712.  No  osim  ovih  dokumenata  imade  i 
mnogo  drugih,  koji  nam  nedvojbeno  dokazuju, 
da  su  Hrvati  govorili  vazda  o  sebi 
kao  o  slobodnoj  državi,  koja  se 
svojevoljno  pridružila  Ugarskoj. 
Redom  onamo  od  XVII.  vijeka  do  god.  1830. 
citira  dr.  Sišić  sve  hrvatske  i  madžarske  pisce, 
koji  se  podudaraju  u  glavnom  u  tome,  da  su 
ugarski  vladari  postali  gospodari  u  Hrvatskoj 
voljom  Hrvata  na  osnovu  krunisanja  i  ugovora. 
Kada  su  poslije  požunskog  sabora  g.  1830.  na- 
stale opreke  izmedju  Hrvata  i  Madžara,  stali 
su  se  najednoč  odnošaji  naročito  za  Kotomana 
drugačije  shvaćati.  Historićka  djela  zamjenjuju 
polemične  brošure.  Madžari  sanjare  o  jedinstvenoj 
državi  i  đržavo-pravni  odnošaj  Hrvatske  prema 
Ugarskoj  postaje  Madžarima  za  zoran  i  nepriličan. 
Hrvatska  i  Dalmacija  najednom  su  sabljom 
osvojene  pokrajine,  memoriale  Tome  arcidjakona 
(bolje  „trogirski  dodatak")  je  falsifikat,  krunisanje 
ako  je  i  bilo  nema  važnosti.  Stjepan  H  o  r  v  a  t  h 
trudi  se  sa  strane  Madžara  da  to  dokaže.  No 
odnošaji  se  opet  mijenjaju  (apsolutizam),  prema 
tome  i  shvaćanja  madžarskih  historičara  (Czirakv 
i  Majlath).  Nakon  povraćenog  ustava  (1860.) 
počinju  čarkanja  sa  Szalayem,  a  nakon  sklopljene 

nagodbe  rujodhčniji  madžarski  historičar  Pauler 
prihvaća  Horvatbove  tvrdnje,  koji  i  danas 
ovladavaju  madžarskom  javnošću. 

Iz  svega  se  vidi,  da  su  Madžari  pitanje 
od  1»02.  preinaćivali  prema  političkim  prilikama 
i  ponašali  se  nekritički  i  tendencijom«.  Hrvati 
od  vajkada  brine  »to.  Na  svojim  saborima  i  u 
svojim  historijskim  djelima  sve  do  najnovijeg 
vremena.  Stanovište  je  njihovo:  personalna 
unija. 

U  dračom  dijel«  brošure  govori  dr.  Šttić 

0  trogirskom  dodat ku  ili  memo- 
r  i  a  I  u,  u  kojem  je  sačuvana  spomen  o  ugovoru 
izmedju  Hrvata  i  Madžara.  Taj  „trogirski  do- 
datak" nije  falsifikat,  nego  spis.  koji  zaslužuje 
svaku  vjeru.  Izrađjen  je  po  svoj  prilici  po  jednoj 
»istini  samoga  Kolomarra  ođ  god.  1*02.  Intere- 
santno je  i  to.  da  su  dva  velka  austrijska  histo- 
ričara Hufccr  i  Bidinger  taj  trogirski  dodatak 
smatrali  vjerodostojna«. 

U  trećem  dijelu  pobija  se  Paulerova  tvrdnja, 
koji  smatra  ispravu,  u  kojoj  se  sačuvao  spomen 
na  Kolomanovo  krunisanje  falsifikatom.  Valja 
»taknuti,  da  nitko  prije  njega  nije  ovu  ispravu 
smatrao  falsifikatom.  AH  PauTera  ravna  kod 
njegovih  tvrdnja  neodoljiva  averzija  prema 
svemu  onomu  §to  je  hrvatsko,  a  istina  mu  je 
deseta  stvar. 

Ovo  je  u  glavnom  sadržaj  brošure  dra. 
Stttta.  Izvodi  drugog  i  trećeg  dijela  su  najvažniji 

1  najljepši  dio  ove  brošure,  koju  ja  toplo  pre- 
poručam  inteligentima  svih  slojeva.  Zar  mi 
ne  bismo  mogli  sami  prirediti  sto  prije  izdanje 
ove  brošure  u  madžarskom  i  njemačkom  jeziku  ? 
Trud  i  trošak  zaista  bi  nam  se  isplatio. 

Utjcsljivu  pojavu  Mljeli  dr.  SrSić  na  koncu 
svoje  knjige.  Odličan  madžarski  historičar 
biskup  Fraknoi  na  temelju  jedne  do 
do  sada  nepoznate  listine  kralja  Laaislava,  izdane  u 
•  madžarskoj  akademiji,  osravfj  a  dosadan  je 
stanovište  i  prihvaća  stanovište,  hrvatskih  pi- 
saca ođ  vijekova.  U  interesu  je,  veli  dr.  šiSić. 
ugleda  madžarske  historijograftje,  a  i  polftike, 
da  taj  odhčni  glas  ne  ostane  glas  vapijućega  u 
pustit  u. 

Pripominjem,  da  su  knjizi  priloženi  foto- 
irTitski  snimci  „trogirskog  dodatka"  i  isprave 
o  Kelomanovu  krunisanju.      Dr.  M.  P — og. 

Dr.  DANE  GRUBER :  DALMACIJA  ZA 
LUDOVIKA  I.  (1358.-13*2.)  I.  DIO  (135* 
do  1367.)  Prestampano  iz  „Rada  jugoslavenske 
akademije". 

Dr.  Gruber  spada  raedju  najbolje  i  naj- 
ozbiljnije radnike  na  polju  nase  domaće  historije. 


Gore  c  rtova  na  akademska  rasprava  nastavak  je 
već  prije  od  istog  autora  u  „Radu"  akademije 
odštampan«  radnje:  „Borba  Ludo  vika  I.  %  Mfc- 
Čanima  za  Dalmaciju".  Ovdje  se  potanko  opisuju 
naprezanja  i  mnogogodišnji  ustrajni  rad  zname- 
nitog Anžuvinca  Ludovika  I..  da  is  trgne  rz  mle- 
tačkih ruku  Dalmaciju.  Mirom  u  Zadru  135«. 
svršava  se  ta  borba  s  Mkčanima  u  korist  LjuoV 
vi  tom.  Dalmatinski  gradovi  i  otoci  vraćaju  se 
zakonitom  kralju  i  materi  zemlji  Hrvatskoj, 
jer  je  na  Dalmaciju  imao  Ludovik  pravo  kao 
hrvatski  kralj.  Dužd  mletački,  koji  je  onamo 
od  Kttt.  godine  nosio  naslov  vojvode  Dalmacije 
i  Hrvatske,  mora  se  toga  naslova  odreći  Slavna 

takndjer  n  zaštitu  hrvatskougarskog  kralja. 

Za  MJečane  bio  je  to  užasan  udarac.  Oteti 
im  Dalmaciju,  značilo  je  oteti  hn  njihovo  gos 
pođstvo  na  Jadranskom  moru.  Ludovik  sasvim 
ispravno  shvaća  poslije  zadarskog  mira  svoju 
zadaću.  Upotrebljava  sva  sredstva,  da  osnuje 
svoju  prevlast  na  Jadranskom  moru.  Zato 
uioii  veliku  brigu  u  novo  stečenu  kraljevinu. 
Posebno  kraljevsko  povjerenstvo  ima  da  sto 
povoljnije  uredi  upravu  u  Dalmaciji.  Treba 
podići  trgovinu  dalmatinskih  gradova,  a  tune 
vrela  novom  blagostanju.  Kralj  će  blagostanje 
zemlje  upotrijebiti,  da  dobije  od  te  zemlje  Sto 
vise  dohodaka,  a  dohotke  će  opet  upotrijebiti 
za  uzdržanje  Sto  jačega  brodovlja,  kojim  će  sebi 
osigurati  prevlast  na  Jadranskom  moru.  Odličan 
jedan  Zadranin  imenovan  bi  od  kralja  admiralom. 

Dakako,  da  su  Mlečani  i  poslije  mira  u  Zadru 
nastojali,  da  ostanu  gospodari  na  Jadranskom 
moru.  Oni  ne  trpe  suparnika,  pa  će  uvijek  smetati 
Ludoviku,  koji  će  često  imati  s  njima  posla. 

Gruber  nam  sve  to  nastojanje  kraljevo 
detaljno  i  znala  u  svojoj  raspravi  Tom  se  zgodom 
crtaju  i  političke  prilike  dalmatinskih  gradova, 
a  napose  Dubrovnika.  Odnosa  ju  Dubrovnika 
prema  kralja  pa  prema  susjednim  bosanskim 
i  srpskim  vladarima  posvetio  je  Gruber  osobitu 
pažnju. 

Moćni  Ljudevit  ide  medjuthn  i  za  drugim 
cHjevhna.  Poznato  je.  da  je  Ljudevit  dovršio 
posao  svog  predsasnika  Karla  Robe  rta,  koji 
je  išao  za  tim,  da  uniiti  moć  hrvatskih  knezova, 
koji  su  gotovo  kao  samostalni  dinaste  vladali 
u  Hrvatskoj.  U  upravi  Dalmacije  opaža  se 
jasno  tendencija,  da  ta  uprava  bude  takova, 
da  kralj  ito  više  vlasti  zadrti  u  svojoj  ruci. 
U  gradovima  nameće  za  knezove  takove  ličnosti 
koji  su  njemu  po  volji  Biskupska  mjesta  ispunja 
ljudima,  koji  su  njemu  beznvjetno  odani.  Zaludu 
se  kusaju  dalmatinski  gradovi  oteti  kraljevom 

samovoljnom  postupku.  Kralj  se  ne  žaca.  krnjiti 
ni  banske  vlasti  ne  obazirući  se  na  to,  što  je  to 
bUo  protivno  pravima  i  slobo5tinama  hrvatskog 
kraljevstva. 

Lijepu  i  temeljitu  raspravu  dra.  Grubera, 
koja  obradjuje  jedan  znameniti  odsjek  hrvatske 
povjesti,  toplo  preporučim  u  prvom  redu  struč- 
njadma,  za  laika  će  biti  od  manjega  interesa. 

Dr .  M.  P—cg. 

KOLEDAR  „SVAČIĆ"  ZA  GOD.  190S. 
Do  pred  koju  godinu  bilo  je  u  nas  skoro  pravilo, 
da  samo  prosvjetna  narodna  društva,  koja  ne  idu 
za  dobitkom,  izdavaju  knjige  od  prave  književne 
vrijednosti,  a  knjižare  isključivo  senzacione  ro- 
mane i  slične  loše  stvari.  Kao  da  je  knjižarska 
Spekulacija  morala  ići  uporedo  sa  rdjavošću, 
osobito  u  izdavanju  koledara.  Hrvatska  knjižara 
u  Zadru  prekinula  je  taj  loSi  i  neopravdani  običaj. 
I  ako  zadarska  knjižarnica  kao  rodoljubno  podu- 
zeće, osnovano  u  korist  siromašnih  hrv.  uče- 
nika u  talijanaškom  Zadru,  mora  ići  za  dobitkom, 
ipak  je  vazda  znala  spojiti:  —  „utile  dulci". 
Skoro  nijednom  se  njezinom  izdanju  ne  može 
poreći  književna  vrijednost,  a  najmanje  koledaru 
„Svačić",  što  ga  već  petu  godinu  izdaje.  Taj 
koledar  je  ne  samo  dokaz,  da  se  i  takova  izdanja 
mogu  vrlo  dobro  udesiti  u  pravom  književno 
umjetničkom  pravcu,  nego  je  i  dao  života  dvjema 
drugim  sličnim  pothvatima.  („Strossmaver"  i 
..Koledar  Ćirilo  Metodskih  zidara").  Ovogodišnji 
„Svačić"  donosi  i  krasne  reprodukcije  od  devet 
radnja  slikara  Emanuela  Vidovića,  popraćenih 
fotografijom  njegovom  i  shodnom  raspravicom 
o  originalnom  mu  umijeću.  Uz  to  su  i  fotografije 
svih  zastupnika  iz  Dalmacije  na  carev,  vijeću. 
Književni  je  sadržaj  slijedeći : 

D.  Sirovica  „30.  travnja"  (pjesma),  M. 
Gorski  ..Pjesnikova  autobiografija".  Heine-M. 
Begović :  ,.Die  Nordsee"  (izvrstan  prije- 
vod!), J.  Ivakić :  ..Mlada  žena".  B.  Lovrić 
,,E.  Vidović".  V.  Nazor  ..Otmica  djevojaka" 
(pjesma).  Iva  Rod  „Vrapčeva  osveta".  I.  Rod 
„Kad  sam  okusio  zelene  grane",  dr.  R.  Horvat 
„Ban  Gj.  Zrinjski",  dr.  F.  Ilešić  „0  narodnom 
pokretu  u  Dalmaciji  god.  1848—1849.".  A.  Ko- 
stelić  „Posljednji  čin",  R.  F.  Magjer  „Na  ma- 
juru", dr.  V.  Drapczvnski  „0  proricanju  vre- 
mena". V.  grofica  Borelli  „Na  balkonu"  (pjesma), 
R.  Katalinić  Jeretov  „Brodarica",  S.  Tucić 
„Narcis",  J.  Onyszkiewicz  „što  je  Mati  donijela 
kaprajlija"  (humoreska),  Z.  B.  llijin  „Ljepota 
snage",  Kronike.  —  Kako  se  vidi  radnje  idu 
»zlatnom  sredinom",  ali  obzirom  na  čitatelje, 
kojima  je  „Svačić"  u  prvom  redu  namijenjen, 
to  je  razumljivo. 


Radostan  je  pojav  da  veći  dio  radnja  u 
ovogodišnjem  „Svačiću"  potiče  od  banovinskih 
pisaca.  Prije  nije  običavalo  biti  tako  u  dalm.  pe- 
riodičnim izdanjima,  premda  su  i  pisci  izvan  Dal- 
macije dobivali  na  vrijeme  poziv  za  suradnju, 
a  odazvalo  bi  ih  se  samo  par  njih  ili  nitko,  na- 
ravno najviše  zbog  poznate  naše  lijenosti,  pa 
onda  se  vikalo  na  tobožnji  ..dalmatinski  separa- 
tizam". Dakako  nema  smisla  govoriti  o  separa- 
tizmu jednih  ili  drugih  ili  trećih,  jer  svi  smo 
jedno  i  lijepo  je,  Sto  nastojimo  barem  u  knji- 
ževnosti da  se  unatoč  državnim  granicama, 
takvi  i  pokažemo.  — s. 

„NOVIJI  SRPSKI  PRIPOVJEDAČI".  (Iza- 
brane pripovjetke).  Zagreb  1907-  (Izdalo  srpsko 
akad.  potporno  društvo  u  korist  osnivanja  srpske 
menze  u  Zagrebu.)  Vrlo  je  sretna  bila  misao 
izdati  antologiju  mlade  srpske  pripovjetke,  o 
kojoj  se  toliko  pisalo*.  U  ovoj  je  knjizi  zastupano 
7  mladih  pripovjedača  srpskih :  Gorović.  Budi- 
savljević.  Stanković.  Domanovtć.  Ćipiko,  Kočić  i 
Uskoković.  i  to  svaki  sa  dvije  do  tri  ponajbolje 
pripovjetke.  Kako  su  se  izdavači  kod  izbora 
obazirali  na  sud  kritike  i  na  savjete  samijeh  pi- 
saca, to  nema  sumnje,  da  je  u  ovoj  knjizi  u  istinu 
ono,  što  je  u  srpskoj  mladoj  pripovijeci  po- 
najbolje. 

Prigovoriti  je,  što  su  zastupani  samo  oni  pisci, 
koji  su  se.  kako  se  u  predgovoru  kaže,  „dosad 
javili  s  posebnim  zbirkama.  Mladi  se 
Veljko  Milićević  ne  bi  smio  mimoići.  Milan  je 
Pribićević  izišao  s  posebnom  zbirkom  pripo- 
vijedaka, pa  nije  ušao  u  antologiju.ma  da  i  on 
ne  zaostaje  po  snazi,  a  k  tome  je  udario  sasvim 
drugim  pravcem,  u  opisivanju  sela  i  seljana 
(učenik  je  Švedskih  i  norveških  pisaca).  Tako  bi 
i  knjiga  izišla  veća  i  potpunija.  No  kako  mu 
drago,  ovakova,  kakova  je,  ova  je  antologija 
dobro  došla  svakome,  tko  želi  da  ima  pred  so- 
bom na  okupu  sve.  što  je  najljepše  u  mladoj 
srpskoj  pripovijeci  Tu  je  Borisavljev  Vranjanac, 
Kočićev  Bosanac  ćipikov  Dalmatinac  Budisav- 
Ijevićev  Ličanin,  svi  jedan  pored  drugoga  ,,s  istim 
vrlinama  i  manama,  samo  što  žive  drugim  ži- 
votom, samo  što  ih  druge  nevolje  tište".  „Sve 
je  skupa",  —  kaže  se  dalje  u  predgovoru  — 
„cjelokupan  jedan  život  s  obadva  naličja  i  ako 
težak,  a  ono  pošten  i  svjetao.  Mlada  je  srpska 
pripovijetka  vijenac  ljubavi  i  poštovanja  seljaku 
srpskom.  Nikada  ga  do  danas  nitko  nije  tako 
opjevao,  nikada  niko  tako  razumio." 


•  U  nas  „Kolo  Matice  Hrvatske  knjig.  I. 
za  1905."  i  „Savremenik"  1906.  br.  3- 

Ovu  lijepu  knjigu  i  zbog  njezine  vrijednosti 
i  zbog  plemenite  svrhe,  kojoj  je  namjenjena, 
preporučamo  našim  čitaocima.  S.  M. 

AUDIATUR  ET  ALTERA  PARS.  Isprva 
sam  bio  samo  ljubomoran,  Sto  je  gosp.  dr.  Br.  D. 
služeći  se  mojom  rukopisnom  Studijom  time  iz- 
nakazio  njenu  jezgru,  što  ju  je  razvodnio. 
No  sad  se  moram  da  obranim  i  od  literarnoga 
..trača".  (Savr.  1907.  br.  12.) 

Ne  stoji,  da  se  g.  prof.  M.  nije  slagao  s  re- 
zultatom moje  disertacije.  Čudim  se,  kako  to 
može  g.  polemičar,  da  drukčije  iznosi,  no  što 
sam  mu  ja  pripovijedao  *  (Uzaludno  on  saziva 
i  ime  J — evo  !)  G.  dr.  D.  se  uza  to  niti  ne  žaca 
odati,  da  mi  je  I  o  š  e  ispravljao  jezik  !  (Što  se 
jezika  tiče,  neka  onaj  prvi  na  mene  digne  kamen, 
koji  se  u  našoj  književnoj  republici  osjeća  bez- 
grješnim  !) 

A  najljepše  jest  ovo  :  sam  g.  D.  ogledava  se 
u  moj  barok  i  pozlaćuje  njime  baroknom  raskoši 
sve  staze  svoje  „studije",  a  sad,  kad  sam  na- 
tuknuo, koje  je  provenijencije  taj  čarobni  barok, 
—  on  više  u  njega  „ne  vjeruje"  !  Kiselo  groždje  ! 

1  ovomu  se  domišlja  g.  D. :  „primijenio  je 
metodu  nekoga  njemačkoga  pisca  0  talijanskom 
pjesniku  (!)  Gravini  na  ove  naše  pjesnike".  Ma 
zar  ne  znate,  štovani  gospodine,  da  je  Vincenzo 
Gravini  teoretičar,  i  da  „novom  estetikom" 
otvara  boj  protiv  baroka?!  Izvolite  dakle 
Vi  primjenjivati  radnju  o  njemu  na  naše  pje- 
snike !  (n.  pr.  mesijanizam  primijenjen 
prema  prof.  Zdiechovskomu  na  Preradovića !) 
To  je  tim  lakše,  kad  se  uopće  ne  citiraju  vrela 
pojedinim  „idejama",  nego  se  igra  skrivača. 

I  Vi  ste  se  usudili  uvažiti  „nepriliku  pisca", 
te  citirati  moju  radnju.  Bilo  je  dobro  ovako  iz- 
bjeći parnici  radi  plagijata  ! 

Koliko  razabiram,  ipak  glavni  Vam  je  ar- 
gumenat  —  u  autoritetima.  Prekrasna 
metoda  !  Onda  malo  ističete  i  svoje  domoljublje 
za  književničko  mučeništvo  (uzdah  za  velikom 
nakladom  !),  pa  malo  još  izvraćate  koju  po- 
hvalu u  ironiju  i  obratno . . .  Sjajna  polemika  ! 

Znači  li  to  put  u  —  žurnalistiku  !  —  Onamo 
Vas  ja  ne  bih  želio  slijediti. . . 

Dr.  D.  Prohaska. 

UMJETNOST  I  GLAZBA 

PRVA  SLOVENSKA  IZLOŽBA  U  TRSTU. 
Već  su  godine  1900.  slovenski  umjetnici  slavili 
u  Ljubljani  prvi  svoj  uspjeh  ;  o  kakvom  velikom 
interesu  nije  bilo  govora,  ali  svejedno  otvor 
izložbe  nije  bio  bez  odziva,  put  je  bio  prokrčen. 


Slovenski  se  slikari  rastaše  zadovoljni,  gore  po 
njih,  jer  ih  je  na  kraju  1902.  čekak)  gorko  izne- 
nadjenje.  Aranžovali  su  drugu  izložbu  u  većem  stilu 
prikazali  se  s  nešto  150  gotovih  djela,  iz  kojih 
je  već  jasno  izbijala  plein  —  airistična  nota, 
što  slovenskoj  umjetnosti  zajamčuje  lijepi  raz- 
vitak. Niti  jedno  djelo  nije  bilo  prodano.  Tako 
lošem  uspjehu  nitko  se  živ  nadao  nije,  umjetnici 
biše  prisiljeni  kaniti  se  svakoga  daljnjega  kul- 
turnog djelovanja.  Reklo  im  se,  javno  u  listovima, 
da  nemaju  pravo  brinuti  se  za  duševno  uboštvo 
svoga  naroda,  a  još  manje  priredjivati  izložbe 
u  Ljubljani.  Medjutim  je  tuđja  umjetnost  slavila 
svoje  uskrsnuće  Od  godine  na  godinu  Niemci 
su  priredjivati  u  prostorijama  „Kazina"  omanje 
izložbe  i  to  s  ne  malim  uspjehom,  što  svjedoče 
otkupljene  slike  i  kipovi.  Razumije  se.  da  se 
medju  kupcima  našlo  i  Slovenaca.  Domaći 
umjetnici  boreći  se  za  eksistenciju  obradjivali 
su  polja,  vodili  su  gospodarstvo,  bavili  se  drugim 
zanatima,  a  tek  u  dokonim  časovima  laćahu 
se  kista  i  šarenila,  da  zabilježe  na  platnu  kakvu 
impresiju  ili  Skicu.  Godine  prolazile,  a  u  svaki- 
danjoj  jednoličnosti  javila  se  samo  dva  ljepša 
momenta :  dvije  jugoslavenske  izložbe.  Opet 
nešto  života,  opet  nešto  žurbe,  nastojanja, 
zanašanja.  ali  i  ono  kao  da  je  za  sobom  ostavilo 
samo  jedno  ugodno  sjećanje.  Neko  vrijeme  opet 
minu  u  radu  i  miru  do  ove  prve  izložbe  u  Trstu. 
Dne  19.  oktobra  g.  1907.  otvori  ju  službeno 
g.  M.  Gabrijelčić:  s  lijepim  riječima  zahvalio 
slovenskim  umjetnicima  za  izvanredni  užitak. 
Što  ga  prirediše  svojoj  slovenskoj  braći  na  oba- 
lama sinje  Adrije.  Istakao  je  značenje  toga 
kulturnog  momenta  i  rekao:  „Naše  slavje  je 
dalekosežnoga,  da,  naravnost  epohalnoga  po- 
mena . .  .  zabeležen  bo  ta  dan  z  zlatnimi  črkami 
v  zgodovini  našega  kultumega  razvoja..." 

B.  L 

VJEKOSLAV  ROSENBERG  -  RUZlĆ  : 
..DRUGA  ZBIRKA  PJESAMA",  za  mezzo- 
sopran  ili  bariton  uz  pratnju  glasovira.  —  Cijena 
3  K  60  fil.  —  Vlastita  naklada.  -  Varaždin.  — 
1907- 

Studirajući  dosadanje  bolje  radove  g.  Ru- 
žića,  nadjosmo  u  njemu  veoma  interesantnu  i  pri- 
vlačivu  glazbenu  pojavu,  jednu  posebnu  glaz- 
benu individualnost  punu  krasnih  karakternih 
osobitosti.  I  upravo  zato  šteta  je,  što  je  g.  R.  u 
popjevkama  „Skoči",  „Iz  mladjih  dana"  i  „Tako 
se  mijenja  čas"  ove  zbirke,  bez  sumnje  s  velikim 
samoprijegorom  žrtvovao  svoj  lijepi  umjetnički 
„ja"  za  volju  t.  zv.  „narodnom  duhu".  —  Eto 
ponovnog  dokaza,  kako  folkloristična  ideja  u 

mu  ličkom  umijeću  mole  da  uvede  na  stazu 
frivolnosti  i  dobre  komponiste.  Očito  je.  da  ove 
radnje  treba  uvrstiti  u  ranije  auk  torove  pokušaje. 

Nakon  navedenih  popjevaka  treba  istaknuti 
..Letiš  golube",  „Notturno",  „Prvi  cjelov".  ro- 
mance, koje  mogu  vite  da  zainteresuju  svojom 
obradbom  nego  U  glazbenim  idejama. 

„Romanca",  „Ljubim  te",  ,,U  ruci"  i  „Eto 
svijeće",  popjevke  su,  koje  jasno  karakterišu 
glazbenu  individualnost  našeg  auktora,  a  koje 
su  obradbom  i  zamišlju  jednako  interesantne. 
Osobito  se  to  tiče  popjevke  „Pruži  mi  ruku"  i 
„1  svedjer".  Ovdje  ima  umjetničkih  osjećaja  bez 
prena vijanja  i  afektadje.  Ovo  su  odsjevi  nekoga 
bogodanog  duševnog  poriva,  blijesak  nekog  čisto 
pjesničkoga  momenta.  Prožete  su  najintimnijim 
umjetnikovim  osjećajima  iz  časova  pjesničke  in- 
spiracije. Ovdje  se  radjaju  nježne  glazbene  ideje 
u  dubinama  njegove  duše  s  najvećom  lakoćom. 
Ovdje  su  melodije  srasle  uz  pjesničku  misao 
teksta.  G,  R.  umije  osobito  prirodno  da  spoji 
glazbeni  akcenat  s  metrom  samog  teksta,  pak 
mu  je  pjev  sličan  neprisiljenoj  deklamaciji. 

Interesantna  je  i  hanaonička  obradba  nekih 
boljih  njegovih  kompozicija.  G.  R.  traži  haimo- 
ničke  efekte  u  prvom  redu  u  disonanci,  koju  on 
upotrebljava  veoma  slobodno,  ah'  zato  i  veoma 
promišljeno.  Treba  takodjer  s  priznanjem  istak- 
nuti, e  je  i  slog  glasovirske  pratnje  tehnički  posve 
korektan  i  mjestimice  pun  efekta.  U  nekim  mo- 
mentima, sretnom  zamialju,  glasovir  vrlo  lijepo 
interpretira  smisao  teksta.  Tako  a.  pr.  u  „Ro- 

C  R.  dobar  je  poznavalac  sviju  svojstava 
i  sviju  tančina  najidcalnijega  glazbala  —  ljud- 
skoga grla.  On  nerado  zalazi  do  skrajnih  gra- 

Dužnost  je  svih  naJih  glazbenih  korporacija 
i  diletanata,  barem  moralno  podupirati  ovog 
našeg  vrsnog  auktora  produkcijama  njegove 
muzike.  U  tu  svrhu  osobito  možemo  da  pre- 
poručimo iz  ove  zbirke  one  kompozicije,  iz  kojih 
jasno  izbija  prMačiva  ghzbena  individualnost 
gosp.  R.  Antun  Ddbronit. 

KAZALIŠTE 

H R VATSKO  POK RAJI N SKO  KAZALIŠTE. 
Nakon  mnogo  deputacija  i  predstavki  „Hrv. 
dramatskog  društva"  u  Varaždinu  konačno  je 
izjavio  prošle  godine  pod  ban  dr.  Nikolić  u  ime 
vlade,  da  će  se  podijeliti  iz  prtštednja  tolika  ze- 
maljska potpora,  da  bude  moglo  pokrajinsko 
kazalište  stupiti  u  život  već  u  jeseni  ove  godine, 


a  za  g.  1908.  da  će  se  uvrstiti  u  zemaljski  pro- 
račun stalna  subvencija.  Sada  se  probudise  i 
Osječani  Oni  stvoriše  preko  noći  kazališno 
društvo,  sabraše  vrlo  velik  broj  članova  i  za- 
tražiše  u  vlade  potporu,  pa  da  će  oni  sami  pri- 
vesti u  život  željno  očekivanu  kazališnu  đružtmi. 
Vlada  im  je  dala  predbježno  samo  4000  K  za 
investicije,  ali  ih  je  giedom  na  subvenciju  upu- 
tila, da  se  sporazumiju  s  Varaždincima.  Pro- 
mjena vlade  prouzročite  je,  da  je  eto  izostala 
potpora  za  ovu  godmu,  a  za  narednu  godinu 
nema  odobrena  proračuna.  Nadamo  se,  da  ne  će 
nijedna  vlada  uskratiti  potpore,  obećane  od 
Pejačevićeve  vlade,  jer  je  i  hrvatski  sabor  na 
predstavku  „Hrv.  dram.  društva"  jednoglasno 
zaključio  na  početku  ove  godine,  da  se  ima  sub- 
vencionirati pokrajinsko  kazalište. 

Mi  smo  se  Varaždinci  odrekli  za  sada  tnisN. 
da  ustrajamo  posebnu  družinu,  obrativši  se  na 
visoku  vladu,  da  izruči  cijelu  zemaljsku  sub- 
venciju osječkom  kazališnom  društvu,  koje  se 
obvezalo,  da  će  k  nama  dolaziti  njegova  družina 
svake  godine,  i  to  u  kasnoj  jeseni  ili  u  ranom 
proljeću,  i  da  će  kod  nas  djelovati  dva  mjeseca- 
Za  naše  prilike  je  to  dosta.  Ja.  koji  sam  najviše 
radio,  da  se  oživotvori  hrv.  kazarršrra  družina 
za  pokrajinu,  bio  sam  posve  zadovoljan.  Va- 
raždin se  nikako  ne  može  isporedrh*  s  Osijekom, 
koji  je  mnogo  veći  i  bogatiji,  a  ima  i  više  hrte«, 
genrije  od  Varaždina. 

U  drugoj  polovici  rujna  počeše  se  kupiti  u 
Varaždinu  članov  ihrvatskog  osječkog  ka- 
zališta, kako  ga  prozvaše  u  Osijeku,  a  na  čelo 
njegovo  posta vi$e  bivšega  dramaturga  hrv.  ze- 
maljskog kazališta,  dra.  Nikolu  Andrića.  De- 
setak dana  se  vježbalo,  a  3-  listopada  bijaše 
prva  predstava,  premda  smo  mi  u  Varaždinu 
željeli,  da  to  bude  kasnije,  kada  ne  bude  znatan 
dio  građjanstva  zaposlen  po  vinogradima  i 
poljima. 

Dok  sam  si  ja  pomišljao  pokrajinsko  kaza- 
lište, da  će  ono  njegovati  dramu,  a  tek  nuz- 
gredno  operetu,  Osječani  odTučrše,  da  bude  nji- 
hova družina  njegovala  dramu,  operetu  i  opera. 
Ja  sam  kimao  glavom,  kada  sam  to  doznao,  tek 
sam  morao  uvažiti,  da  u  Osijeku,  u  kome  hna 
vrlo  mnogo  stranog  življa,  hrvatsko  kazalište 
ne  može  istisnuti  njemačko  samo  s  pomoću 
drame.  Ipak  ni  u  Zagrebu  ne  uspijeva  sve  troje 
bez  velike  subvencije,  pa  kako  da  bude  bolje  u 
Osijeku  i  u  našim  još  manjku  provincijalnim 
gradovima? 

Osječani  dadoše  u  Varaždinu  mjeseca  listo- 
pada (za  27  dana)  17  predstava,  a  jedna  iH  dvije 
bijahu  u  večer  otkazane  radi  bolesti  primadone  : 

»  dramatskih  »  7  operno-operttnih  (Prodana 
nevjesta,  Ksenija  i  Lijep*  Gaiateja  po  dva,  1 
Vesela  udovica  po  tri  ptita). 

Priznajem,  da  je  drama  osječka  vrlo  dobra, 
bolja  od  Svake  glumačke  d rutine  —  izuzevši 
dakako  Zagreb  —  Sto  ih  se  dosLje  javilo  na  hr- 
vatskom zemljištu.  To  je  kulturna  stečevina  pr- 
ti* podnose  kritike  (Markovićeve  ne  poznam) ; 
slušajući  Osječane  osjećamo  prvi  put  u  Varal- 
Ana  neki  blagi  dašak  umjetnički  To  je  bite  op- 
čeno  mnijenje  u  Varaidinu.  Cjelina  ne  bješe 
doduše  uvijek  skladna  —  ta  glumci  đođjoše 
i  s  brda  i  s  dola  —  nego  je  svaka  predstava  ipak 
pokazivala,  da  u  družini  ima  valjanih  sila,  i  da 
nad  njima  lebdi  obrazovan  duh,  kakova  joS 
ne  bijaSe  izvan  Zajeba.  Ovo  hvalu  smo  dužni 
izreci  f.  dru.  Arutriću.  Pojedinih  glumaca  i  glu- 
mica i  ne  spominjem,  da  kome  krivo  ne  učintm. 
Nijesam  naime,  borave*  mnogo  radi  svojih 
književnih  studija  izvan  Varaždina,  prisustvovao 
ni  polovici  predstava. 

varaždinsko  kazalište  ne  obiluje  dekoracijama. 
Osječko  društvo  nabavljaše  nova  odijela  samo 
za  davane  opere  i  operete.  Tako  nijesmo  čuti 
ni  jednog  pučkog  ni  historićkog  komada,  jer 
istu  mnogo  kostima,  kojih  ne  bješe. 

Nije  na*  sud  tako  povoljan  o  operi  i  opereti. 
U  „Prodanoj  nevjesti"  nijesmo  čuft  ni  jednog 
prave«  opernog  soliste.  Primadona  je  stigla  iz 
Praga  kasno,  dugo  je  bila  u  Varaždinu  pa  nije 
htjela  ili  nije  mogla  pjevati  Veselu  udovicu  nije 
pjevala  prva  subreta,  jer  nije  mogla  da  nauči 
hrvatski  tekst.  To  su  eto  neprilike,  koje  za- 
davali osječkoj  družini  pjevači,  kakogod  Sto  ih 
zidavaju  i  većim  kazalištima.  Ta  ovih  sam  dana 
^kisao  u  Zagrebu  „Car  valcera"  bez  praveg 
tenora  ! 

Nekoliko  dana  iza  varaždinske  predstave 
„Vesele  udovice"  slušao  sam  ovu  operetu  u 
Ljubljani  od  njemačkog  društva,  pa  ne  oklijevam 
kazati  istinu,  da  mi  se  je  više  svidjalo  varaž- 
dinsko izvodjenje.  U  Ljubljani  sam  našao  doista 
boljih  solista,  tek  nijesam  primjetio  ni  trunka 
humora,  bez  kojega  opereti  nema  smisla.  A  u 
varaždinskom  kazalištu  bješe  srdačnog  veselog 
raspoloienja,  koje  je  osvojilo  sva  publiku. 

Osječani  trebaše  da  ostanu  u  Varaždinu 
dva  mjeseca,  listopad  i  studeni ;  no  g.  Andrtć 
već  u  polovici  listopada  izjavi,  da  će  krajem  mje- 
seca  a  Karlovac  Varaždin  mu  je  premalo  nosio. 
Hi  smo  tu  pilukt  progutnuli,  premda  smo  bih 
uvjereni,  da  bi  studeni  donio  mnoge  veći  prihod. 
Nijesmo  javno  prigovarali,  da  ne  ogor Čujemo 


djevičanski*  dana  osječke  družine.  Tiho  ne 
zadovoljstvo  bijaše  rađi  njezinog  preranog  od- 
laska općenito,  čega  radi  nije  doitvjeta  živahnih 
ovauja.  kojima  inače  Varaždinci  ne  običavaju 
Škrtariti 

Medjuthri  prihod  varaždinski  ne  bijaše  ne- 
znatan. 17  predstava  sa  malom  redovitom  sub 

drnštvo"  isplatilo,  prerrđa  je  još  nije  primilo 
od  gradske  blagajne  (1000  K),  donijelo  je  brutto 
prihod  od  po  prilici  9000  Kruna. 

Dopuštamo,  da  bi  bio  mogao  grad  dati  još 
štogod  izvanredno  :  no,  kako  da  to  bude  u  oči 
gradskih  izbora,  a  kod  prazne  blagajne? 

Osječko  društvo  ne  bi  bilo  moglo  ipak  iz- 
držat*  a  Varaždinu  datnji  mjesec  dana,  jer  drama 
ne  mogaše  da  muči  potrebin  broj  novih  komada, 
pa  tako  valjaše  da  se  seli  u  Karlovac  pa  da 
ondje  odigra  varaždinski  repertoar  i  da  nauči 
što  novo.  Drogi  put  ćemo  biti  za  cijelo  zadovolj- 
niji i  mi  i  osječko  društvo  t  U  Karlovcu,  kako 
čujem,  imadijaše  g.  AnđrK  sa  svojim  pjevačima 
joi  većih  nevolja  nego  u  Varaždina. 

A  kako  će  biti  u  Osijeku?  Imponirala  mi  je 
vijest  da  je  osječko  gradsko  zastnpstvo  votiralo 
svojem  hrvatskom  kazalištu  za  g.  t908.  to.000 
kruna.  Skidam  kapu. 

Nego  iz  osječkih  listova  razbiram,  da  ka- 
zališna uprava  brzojavno  traži  u  Pragu  nove 
pjevače  i  pjevačice. 

Već  opereta  stvara  u  nas  neprilika,  jer  ne- 
mamo domaćih  sila  (naš  je  glazbeni  zavod  za 
čudo  sterilan),  a  opera  uzrokuje  još  vise  glavo- 
borje-  To  vidimo  najbolje  u  Ljubljani,  gdje  se 
osoblje  slovenske  opere  —  Česi  i  Poljaci  —  svake 
godine  mijenja,  a  to  je  za  malo  kazalište  gotova 
propast 

Ja  žtvo  želim  -  a  to  je  želja  svih  prosvijet- 
ljenih Hrvata  —  da  hrvatsko  osiječko  kazalište 
bude  naša  dika  i  ponos,  tek  se  bojiir,  da  ne  na- 
strađa  —  radi  opere.  It*»  MUML 

DECEMBAR.  Ni  ovoga  mjeseca  nije  bilo 
hrv.  originalnih  noviieta.  Strane  novitete  pri- 
kazat ćemo  u  narednom  broju.  Onamo  će  ući 
i  referati  o  beogradskim  i  ljubljanskim  novi- 
tetima. 


STANISLAVV  W  YSP1ANSKI.  Nedavno  je 
narod  poljski  izgubio  svoga  velikog  slikara  i  dra- 
matHEara,  a  stari  kraljevski  Wawel,  što  stoji 
usred  Krakova  kao  sjajan  spomenik  prošlosti, 
izgubio  je  svoga  prijatelja  i  pjesnika,  koji  je 

razumio  one  nijeme  priče  starih  zidina  i  šiljatih 
tornjeva  i  grobni  muk  velikoga  zvona,  koji  je 
sve  to  tako  opjevao,  da  se  ljepše  viSe  ne  bi  moglo. 
—  izgubio  je  Stanislava  Wyspianskoga.  TeSka 
bolest  pritisnula  ga,  ispila  mu  snagu  i  28.  stude- 
noga skršila  ga  sasvim.  Sad  počiva  u  grobnici 
zaslužnih  muževa  iza  teških  životnih  muka  on, 
koji  pjeva  u  svom  Weselu  :  . . .  ale  žebym  ja  byl 
trup,  nie  ivierz  Marys,  bo  to  klam.  žywie  Duch, 
žywie  Duch  ! 

Taj  je  gubitak  po  poljski  narod  s  tim  veči. 
jer  takvoga  pjesnika  nijesu  imali  iza  velike  tro- 
jice :  Mickiewicza,  Slowackoga  i  Krasinskoga. 
Neobično  je  velika  bila  snaga  njegova  duha.  Tom 
je  snagom  brzo  ovladao  i  u  kratko  vrijeme  osvojio 
sva  srca  i  sve  duše.  jer  je  prijestolje  svoje  po- 
stavio na  wawelskim  grobovima.  Iznajprije  su 
na  njega  gledali  sa  Čudjenjem,  no  poslije  su  pla- 
nuti entuzijazmom,  kakov  se  u  poljskoj  duši 
davno  već  nije  zapalio.  To,  što  je  govorio  bilo 
je  nešto  nečuveno,  novo,  nešto,  što  je  trgalo  kao 
vir  i  tako  živo.  da  je  preporodilo  krv  društva, 
koja  je  življe  počela  teći  žilama,  koje  su  se  već 
ovapnenile.  On  je  rastrgao  šablonu  i  otvorio 
nove,  sasvim  nove  sjajne  putove. 

Pjesnika  kakav  je  Wyspianski  mogao  je  — 
po  mnijenju  I.  Kotarbinskoga  —  roditi  jedino 
K rakov.  Nijedan  od  poznatih  poljskih  pisaca 
nije  tako  srasao  sa  zemljom,  na  kojoj  je  nikao. 
Da  se  može  potpuno  razumjeti  i  shvatiti  Wyspi- 
anskoga,  mora  se  uživjeti  u  atmosferu  krakovsku, 
u  kojoj  su  se  ispremiješale  struje  narodne  tradi- 
cije sa  šumom  i  disanjem  moderne  kulture.  Treba 
osjetiti  miris  uzduha,  koji  okružuje  zidine  sta- 
roga grada,  zadahnute  pričom  vijekova. 

Wyspianski  se  rodio  g.  1869.  u  Krakovu. 
Otac  mu  je  bio  u  svoje  vrijeme  popularan  kipar. 
Stanovao  je  i  imao  je  radionicu  na  podnožju  Wa- 
wela  u  kući,  koja  je  sačuvala  biljeg  davnih  vre- 
mena. Bio  je  to  krakovski  zakutak,  koji  čovjeka 
prenosi  u  srednji  vijek  i  okružuje  nekom  atmo- 
sferom pobožnosti  i  ugleda,  koja  kao  da  se  upila 
u  zidine  i  opeke.  Djetinjima  je  očima  dan  na 
dan  pogledavao  na  Wawel,  nekadanji  kraljevski 
dvor.  taj  spomenik,  kojemu  je  svaka  gruda, 
svaki  pedalj  zemlje  posvećen  prastarom  tradi- 
cijom. Ti  su  se  utjecaji  snažno  otisnuli  u  mla- 
denačkom duhu  pjesnika  i  porasli  u  goleme  slike. 
I  baš  od  Wawela  počinju  se  počeci  pjesničkoga 
stvaranja,  a  u  kasnijima  djelima  Wyspianski  se 
raspjevao  pjesmom  o  Wawelu,  kao  tvrdji  i  uto- 
čišću  narodnoga  duha. 

Gimnaziju  sv.  Ane  svršio  je  u  Krakovu. 
Iza  toga  je  polazio  krakovsko  sveučilište  i  stu- 
dirao je  literaturu,  umjetnost  i  historiju,  a  ujedno 


je  polazio  akademiju  lijepih  umjetnosti,  gdje  je 
u  Matejka  našao  razumnoga  vodju  I  srdačnoga 
prijatelja.  Ta  sveza  izmedju  mladoga  učenika 
i  velikoga  majstora,  uplivala  je  silno  na  Wyspi- 
anskoga.  Onda  je  otišao  u  tud j inu  i  živio  je  neko 
vrijeme  u  Miinchenu.  neko  opet  u  švicarskoj,  dok 
se  nije  ustalio  u  Parizu.  Tu  je  probavio  četiri 
godine  u  gotovo  potpunoj  osami ;  zadovoljio  se 
samo  malim  brojem  prijatelja,  medju  koje  je 
brojila  Olga  Boznanska  i  Gauguin,  francuski 
slikar,  odlična  ličnost,  koji  je  odlučno  utjecao  na 
Wyspianskoga  kao  slikara  i  crtača. 

U  Parizu  je  s  23.  godinom  započeo  posao 
literarni ;  no  plodove  svoje  tajio  je  pred  svijetom. 
Ovamo  padaju  prve  zamisli  „Legende".  Meleagra 
i  Warszawianke.  Neke  prizore,  kao  i  općeniti 
nacrt  donio  je  Wyspianski  u  K rakov,  gdje  se 
stalno  nastanio  iza  petgodišnjega  boravka  u 
tudjini.  I  nitko  nije  onda  u  onom  tihom,  zatvo- 
renom čovjeku  naslutio  budućega  pjesnika 
naroda. 

Kad  je  g.  1897-  stupio  u  Krakovu  na  lite- 
rarno polje  bio  je  već  ugledan  slikar,  jedan  od 
pionira  „nove  umjetnosti".  U  svojoj  radionici 
izložio  je  g.  1898.  slike  :  „Blago  Sezama"  (Skarby 
Sezama),  golemu,  općenito  nerazumljenu  kom- 
poziciju ,,KroIewstvo  basni"  i  „Topiel"  i  neke 
manje  radove,  koje  je  većinom  donio  iz  Pariza. 
To  su  studije  i  skice  iz  svijeta  proletarijata  pa- 
riškoga, koje  je  dovršio  u  Krakovu.  One  su  svra- 
tile na  se  pažnju  i  pozornost  kao  individualni 
izraz  neobičnoga  talenta,  koji  traži  nove  putove 
u  bogatom  kraljevstvu  umjetnosti.  On  je  i  zbilja 
otvorio  nove  vidike,  prije  njega  jedva  i  na- 
slućene. Svijet  Wyspianskovoga  stvaranja  te 
epohe  bio  je  tako  odjelit  i  osobit  da  je  mnogo 
vremena  prošlo,  dok  su  se  ljudi  priučili  na  nje- 
gove nečuveno  originalne  simbole  i  na  one  bijedne 
izvangradske  slike,  pune  očaja  i  žalosti,  na  gla- 
vice bolesne  djece,  izmučene  prije  reda  nevoljom, 
koja  je  prozirala  iz  bolesnih,  suzavih  očiju 
modela 

U  ono  doba  literarnoga  razmaha,  prislonio 
se  Wyspianski  uz  kolo  modernista  literarnih, 
koji  su  se  skupili  oko  časopisa  „Život",  što  ga 
je  osnovao  Ljudevit  Szczepanski,  nastojeći  stvo- 
riti organ  reformatorskoga  micanja  u  literaturi 
i  u  umjetnosti.  Neko  vrijeme  g.  1899.  bio  je  on 
urednik  dijela  artistično-crtarskoga.  život  je 
iznio  prve  njegove  stilizovane  ilustracije  Home- 
rove Ilijade  na  sasvim  originalan  način.  One  su 
pune  snage  i  karaktera,  no  nekoji  drže,  da  nijesu 
u  stilu  homerskom,  one  su  se  preobrazile  prema 
shvaćanju  legendarne  prošlosti  samoga  umjet- 
nika. Život  je  donio  i  njegove  ornamente,  u  ko- 

jima  je  pravi  majstor.  Tu  razvija  veliko  bo- 
gatstvo stilizovanih  motiva  biljaka,  osobito: 
kestena,  žalfije,  različka.  Donio  je  „Život"  i  nje- 
fove  vitrale,  med  ju  kojima  su  spomena  vrijedne 
tri  vitrale  na  prozorima  wawelske  katedre  i  to : 
Kazimir  Veliki,  sv.  Stanislav  i  Henrik  Pobožni. 
Predaleko  bi  vodilo,  da  ih  opisujem.  Te  su  kom 
pozicije  i  strasne  i  divne  u  isti  mah. 

Svim  tim  narasla  je  slava  Wyspianskoga  kao 
slikara.  Onda  je  tek  stekao  glas  velikoga  pje- 
snika svojim  djelima  literarnim  -  dramskim. 

Taj  fakat,  da  je  Wyspianski  u  svojoj  dvo- 
vrsnoj  stvaralačkoj  snazi  —  veli  Kotarbinski  — 
prešao  od  slikarstva  k  literaturi  razjašnjuje  nje- 
govu pojeziju,  a  osobito  manjak  subjektivnosti. 
On  se  razlikuje  od  velikih  romantičara  polskih 
tim.  da  misli  i  čuvstvuje  plastično,  slikarski 
i  sakriva  svoje  „ja"  iza  plastike  slika.  On  ne  iz- 
nosi pred  svijet  u  poeziji  svojoj  vlastite  boli,  ni 
fragmente  života. 

Prvi  put  je  stupio  na  pozornicu  svojom 
dramom :  „Warszawianka.  pjesma  iz  g.  1831." 
Sam  se  nije  nadao,  da  će  se  drama  uopće  pri- 
kazivati i  da  će  uspjeti.  No  uspjeh  je  bio  silan. 
Ghunce  su  opsipali  cvijećem,  a  u  kazalištu  se 
čuo  plač. 

To  je  jednoaktovka  :  točno  rečeno  —  to  je 
samo  sjajna,  potresna  situacija.  Radnja  se  do- 
gadja  na  treći  dan  bitke  Grohovske.  Dok  u  da- 
ljini zveči  bojno  oružje,  dotle  se  u  salonu  seoskoga 
dvorca,  uredjena  u  slogu  empire,  sakupilo  iza- 
brano vojničko  društvo,  medju  njima  Chlopicki. 
ex-diktator.  Razgovor  je  nemiran,  jer  se  očekuju 
vijesti  s  boja,  Medjutim  kćerke  kućedomaćine : 
tamnooka  Marija  i  svjetlokosa  Ana  sjede  kod 
glasovira  i  sviraju  Warszawianku,  patriotično- 
bojnu  pjesmu  Delavigne-a.  U  to  dolazi  star. 
ranjen  vojnik,  sav  blatom  poštrcan  i  donosi  vijest 

0  porazu  onoga  dijela  vojske,  u  kojem  se  borio 
sodjenik  Marijin,  željan  slave,  i  pruža  smotak, 
povezan  vrpcom  kao  spomen  od  paloga  junaka 
za  Mariju.  Chlopicki  prima  šuteći  žalosne  vijesti, 
no  ne  govori  nikom  ništa,  zadržaje  svoj  vanjski 
mir,  da  zataji  nesreću  pred  Marijom,  koja  svira 

1  upija  oči  u  lice  vod  je.  To  je  jedan  od  najjačih 
efekata.  Wyspianski  umije  izazvati  momente 
srrozne  tišine.  Marija  sluti  zlo,  predosjeća  ne- 
sreću. I  kad  poslije  nadje  na  pianinu  vrpcu,  koju 
je  dala  sudjenome  svome  prije  boja.  onda  se  njen 
predosjećaj  pretvori  u  sigurnu  zdvojnost  I  opet 
se  vraća  nota  Warszawianke ;  Marija  tiho  ope- 
tuje riječi  pjesme :  Kto  przežvje  —  wolnym 
bedzie,  kto  umiera  —  wolnym  juž  !  (tko  će  pre- 
živjeti —  bit  će  slobodan,  tko  će  umrijeti,  — 
taj  je  već  slobodan  !)  i  krikom  iskrene  boli  i  ne- 


sreće, zaklanja  i.  lavu  pred  snagom,  koja  je  u  led 
pretvorila  njeno  srce.  Za  nju  nije  osvanuo  dan 
slobode,  jedino  je  njezin  nesudjenik  postao  slo- 
bodan u  bezgraničnim  prostorima  svemira.  Sve 
se  smiri  ;  za  pozornicom  sviraju  trublje  u  slavu 
bijeloga  orla. 

Tu  kod  prikazivanja  Warszawianke  pao  je 
prvi  izraz  iskrenoga  veličanja  i  ljubavi,  kakovom 
je  Krakov  neprestano  darivao  svoga  pjesnika. 
Entuziazam  je  rasao  od  vremena  do  vremena, 
dok  nije  postigao  svoju  kulminaciju  trima  dra- 
mama, a  te  su :  ..Legion"  (Legija).  ,.Wesele" 
(Svatovi)  i  ,,Wyzwolenie"  (Oslobodjenje).  Svjema 
trima  je  problem  bivstvo  bića  i  života  poljskoga. 
Feldman  ih  naziva  trilogijom  i  tumači,  da  je 
teza  u  Legionu  —  ekstaza  duha  koja  poriče  život 
materijalni,  antiteza  u  Weselu  —  ugrezavanje  u 
materiji,  a  sinteza  u  Wyzwoleniu  prikazuje  život 
oslobodjen.  život  herojski. 

U  Legionu  iznosi  pisac  pred  nas  dvanaest 
snažnih  slika,  koje  su  više  zajedno  složene,  nego 
čvrsto  organski  medju  sobom  svezane.  Tu  je 
glavna  ideja  moći  duha,  žrtve  duhovne,  ideja 
ostvarenja  kraljevstva  duha  na  zemlji.  Za  nju 
treba  prije  svega  čisto  srce,  živa  vjera,  volja  pri- 
pravna na  svako  posvećenje.  Junak  toga  djela 
je  pjesnik  Adam  Mtckievricz,  koji  sakuplja  svetu 
legiju,  kojom  će  osloboditi  domovinu.  Smućen 
i  bijedan  traži  savjeta  u  jednostavne,  nenaobra- 
žene  opatice,  majke  Makrvne  Mieczyslawske. 
Ona  ne  zna  propovijedati  velikih  ideja,  ali  se 
duhom  uzdigla  tako  visoko  da  ne  osjeća  ni  ne- 
navistj,  ni  zlih  požuda,  već  sva  samo  gori  pla- 
menom ljubavi,  koji  sve  obsiže.  Ona  osjeća  du- 
ševno stanje  pjesnikovo,  uznemireno  predosje- 
ćajima  i  pripravna  je  i  mučeništvo  podnijeti,  da 
ga  spase.  Ona  mu  dokazuje  potrebu  pokore  i 
skrušenj  a  pred  Bogom.  I  on  očišćen  od  svega, 
što  je  u  njemu  bilo  zemaljsko  i  nesavršeno  pre- 
dobije  i  papu  Pija  IX.  za  sebe.  jer  mu  taj  daje 
blagoslov  na  putu  izbavljenja  naroda  —  riječju 
i  to  riječju,  oduhovljenom  uzvišenim  sadržajem, 
da  treba  baciti  sa  sebe  svako  samoljublje  i  po- 
dati se  samo  uslugama  drugih.  Pjesnik  kroči 
hrabro  naprijed,  on  vidi  pred  sobom  svoj  cilj 
carstvo  duha.  Ništa  ga  ne  može  svratiti  s  toga 
puta,  ni  one  litavske  nimfe  i  boginje,  koje  su  se 
pojavile  pred  njim  u  crkvi  sv.  Petra  i  koje  ga 
mame  k  sebi,  ni  zemaljska  slava,  ni  veličanje 
puka  na  Kapitolu.  koji  ga  ovjenčava  kao  naj- 
većega pjesnika.  On  zatvara  oči  pred  svim  tim 
i  poziva  na  pobjedu  Duha.  No  narod  ne  razumije 
tih  njegovih  apstraktnih  ideja,  već  hoće,  da  ih 
on  vodi,  da  osvajaju,  krv  proljevaju  i  slobodu 
steku.  A  kad  se  on  odvraća  od  takova  djela. 

•>»da  mu  raziku  zastave  i  ostave  ga  med  ju 
raskidanim  kri«evtma  i  komadinu  razderanih 
zastava  —  samoga.  No  to  još  nije  dosta.  On  se 
morao  još  uvjeriti,  da  se  željena,  veličana  ideali- 
zovana  Sloboda,  ako  nema  duhovne  stege,  pre- 
vraća  u  tiranstvo  i  despotizam.  On  je  raskinuo 
okove  Slobode,  a  ova  vidjevši  se  bez  stege,  po- 
gledava na  svoga  izbavitelja  s  Htalouvažavanjem 
i  prijezirom,  sjeda  u  kola  Cezarova  i  ne  sluša 
opomena  pjesnikovih,  već  osjeća  samo  svoje 
pravo,  pred  kojim  sve  pada :  u  prah  se  ruse  pa- 
lače i  kameni  stupovi  a  ona  —  Sloboda  prolazi 
u  svojim  triumfatorskim  kehrna  preko  svega 
toga,  ha  to  vi  njeni  gaze  i  untftuju  sve  i  mrve 
ljude  —  cijeni  masu  pred  sobom.  Mickiewicz 
potišten  od  boli  i  jadan  gleda  na  taj  prizor,  gubi 
nadu,  da  bi  mogao  nešto  postići.  Javlja  se  i  Kra- 
sinski  i  pun  velikih  misli  svraća  oči  njegove  od 
svega  zemaljskoga  i  upravlja  ih  u  nebesa,  u  bu- 
dućnost, da  nadje  utjehu  i  mir.  No  Mickiewicz 
ipak  ne  postiže  cilja  ;  on  ne  uvodi  u  nebo,  on  je 
kao  Mojsije  samo  pokazao  put  Od  nekolicine 
izabranika,  od  svete  legije  dobiva  prisegu,  da 
će  poći  za  njim,  da  će  uzdržati  sve,  da  će  se  od- 
reći i  najmilijih  veza.  ako  bi  te  bile  na  Štetu 
ostvarenju  velike  namjere  a  onda.  taj  čas  osnovat 
će  novi  Jeruzalem,  kako  se  pripovijeda  u  Ob- 
javljenju, o  kojem  su  snatrili  toliki  proroci- 
reformatori :  „iz  smrti  tijela  rodit  će  se  —  Duh 
Riječ.  Riječ  snaga  —  od  mrtvih  ćete  uskrsnuti 
mladi !"  —  Jedino  na  taj  način  žrtvom  duha. 
svladavanjem  tjelesnih,  materijalnih  sila.  osnovat 
će  se  blaga  budućnost,  koja  će  dokazati  prete- 
žitost  Duha  nad  Materijom,  koja  će  dovesti  kra- 
ljevstvo Duha  na  zemlju. 

Wesele  —  antiteza  —  je  raznobojna,  realno- 
fantastična  drama,  koja  donosi  sliku  života  sa- 
vremene  Poljske.  Tu  prvi  put  u  poljskoj  litera- 
turi istupaju  seljaci  kao  ravni  s  gospodom,  s  in- 
teligencijom. U  kolibi  poljskoga  seljaka  drže  se 
svatovi.  On  udaje  svoju  kćer  za  gospodina.  — 
umjetnika.  Na  svatove  su  pozvana  gradska  go- 
spoda i  seljaci.  Tu  su  :  pjesnik,  žumalista,  Židov- 
krčmar.  njegova  emancipirana  kći  Rahela,  sve- 
ćenik, —  cijela  savremena  Poljska.  Svi  ti  ljudi 
zajedno  gube  se  u  fantazijama,  snuju  velike 
misli  i  planove  i  gube  se  u  njima  ;  to  nijesu  ljudi 
čina.  I  pjesnik  i  žumalista  ljudi  su  svijesni  svoga 
duševnog  položaja,  no  slabi  su.  Pjesnik  se  pri- 
kazuje gostima  kao  „ždral".  koji  dolijeće  u  rodni 
kraj  preko  ljeta,  gradi  tu  sebi  gnijezdo  iz  ruža, 
razgledava  se  u  okolici,  sabire  materijal  za 
pjesme,  a  kad  ga  tko  rani,  onda  odleti  na  Šumne 
valove,  gdje  traži  sna  u  dubini.  Na  svatovima 
se  bavi  flirtom  čas  s  Marvsiom.  čas  s  RaheJom. 


s  emancipiranom  Židovkom,  koja  sanjari  o  slo- 
bodnoj ljubavi.  S  gospodarom  govori  o  snazi 
naroda ;  naginje  k  velikim  ekscentričnostima 
i  kad  samo  Rahela  spomene,  da  bi  vrijedno  bHo 
na  svatove  pozvati  ..Chochoia"  (ružin  grm. 
omotan  slamom)  on  je  odmah  za  to,  jer  bi  to 
moglo  pobuditi  veliki  smijeh.  A  žumalista,  taj 
nekad  imao  ..srce  mlado",  puno  ideala,  no  sve 
je  to  stisnuto  konvencionalnim  okovima.  Svuda 
vidi  samo  glupost  i  bezmjemu  pustoj  i  zato  je 
došao  na  svatove,  da  se  ras trese. 

Oni  se  svi  vesele,  no  oko  ponoći  dogodi  se 
nešto  čudno.  U  sobu  se  donjiše  slamnati  ..chocboT 
iz  vrta,  da  se  na  svatovima  proveseli.  On,  koji 
je  pozvan  bio  samo  od  šale,  dolazi,  postaje  go- 
spodarom položaja  i  raga  se  djelom  svatovskom 
društvu.  Ghochol  se  njiše  i  pjeva : 

Sto  u  duši  igra  kom. 
Sto  tko  u  snu  vidi  svom, 
Bio  grieh. 
Bio  smieh. 

II'  on  gospar,  il'  on  bies. 
Na  svatovski  doć  će  ples. 

I  sad  se  pojavljuju  čudni  gosti,  dolaze  dusi 
iz  prošlosti.  Marvsji  se  pojavi  sablast,  njen  po- 
kojni zaručnik,  žumalista  vidi  Stanczvka,  dvor 
skoga  lud  jaka  kralja  Sigismunda,  koji  mu  daje 
svoje  ludjačko  žezlo  s  riječima : 

Na  ti,  uzmi 

Kaduceus  eto  tebi  poljski 
Muti  njime  vodu,  muti. 

Uplašenom  pjesniku  prikaže  se  vitez  ir. 
jagelonske  dobe  i  on  stvori  u  duši  pjesnikovoj 
viziju  velike,  slavne  prošlosti.  Kućegospodam 
dolazi  Werayhora,  koji  mu  daje  zlatan  rog, 
neka  njime  prikupi  narod  na  djelo,  neka  skupi 
vojsku  i  rano  jutrom  neka  bude  spreman.  Ali  on 
je  pospan  i  daje  rog  mladome  Jasieku.  da  ide 
i  trubi  i  sazove  narod.  Nc  Jasiek  izgubi  rog,  kad 
se  prignuo  da  digne  svoju  kapu  s  paunovim 
perjem,  koju  mu  je  vjetar  zbacio  s  glave.  Drugo 
jutro  dolaze  seljaci  sa  srpovima  i  kosama  a  kuće- 
gazda  se  sjeti  duhova  noći.  no  izgubljen  je  zlatni 
mg,  ko  im  bi  narod  povukao  na  d  elo  i  nikako 
ne  može  ljude  oko  sebe  probuditi  iz  ukočenosti. 
U  to  dotapa  opet  iz  vrta  chochol  i  zapovijeda 
Jasieku,  da  uzme  seljacima  kose  iz  ruku  i  da  ih 
postavi  za  ples.  „Nestalo  je  čara",  veli  Jasiek 
„Ne,  —  odgovara  chochol  —  to  je  novi  čar". 
Gradska  gospoda  i  seljački  momci,  seljačke  dje- 
vojke i  gospodjice  kreću  se  polako  u  krugu,  a 
Jio.hol  pjeva :  Imao  si,  seljače,  zlatni  rog,  imao 
si  kapu  s  perjem :  kapu  je  vjetar  nos«,  rog  je 

kimam  zvućio.  ostala  ti  samo  uzica,  ostala  ti 
sara*  uzica". 

I  tako  cijela  ta  množina  Sto  ne  zna  da 

kad  joj  je  oružje  uzeto  iz  raku.  a  onaj  slamnati 
chochoL  koji  Je  doiao  da  se  naruga  svemu,  on 
upravlja  tim  ljudima  kao  lutkama. 

Napokon  je  Wyspianski  podao  sintezu  u 
..Wyzwolenru*'.  Po&lije  mnogih  stoljeća  lutanja 
i  bojeva,  pokore  i  iskustva  vraća  se  Konrad 
(junak  iz  Mickiewiczevih  „Driada")  iz  daleka. 
Vraća  se  silan  dahom,  jer  je  prošao  kroz  vatru 
iskustva,  dolazi  da  oslobodi  narod  svoj  iz  okova 
duba.  kojima  je  genij  prošlosti  stegnuo  narod. 
On  osjeća  da  treba  doći  i  otvoriti  vrata  makar 
silom.  Konrad  vodi  narod  u  Wawel  i  optužuje 
društvo,  koje  se  gubi  u  tlapnjama  prošlosti. 
Svaki  narod  ima  svoju  najsvetiju  prošlost,  no 
on  će  i  prekinuti  s  njom,  provesti  reforme,  uvesti 
nove  elemente,  a  u  Poljskoj  je  prošlost  zapreka 
svemu.  I  Konrad.  koji  je  prošao  kroz  vatru 
kušnje,  on.  koji  se  osjeća  slobodan,  koji  sve  pod- 
vrgava kritici,  on  dolazi  u  katedru  waweLsku 
sa  zubljom  u  ruci.  koju  mu  je  dala  Hestija,  bo- 
žica domaćega  ognjišta,  i  vidi  Genija  (Mickie- 
wicza).  koji  je  narod  zaludio  i  sasvim  omotao 
koprenom  mistike  i  koji  ih  hoće  povesti  k  spo- 
menicima prošlosti,  k  kraljevskim  grobovima. 
I  svojom  zubljom  strese  on  Geniju  .  latnu  čašu 
napitka  „Otale  poezijo  !  Tiran  si !  —  viće  Ge- 
niju —  Donosim  pobjedu  iz  krvi  i  tijela  —  iz 
žive  volje  i  žive  sile  —  Konrad  ostaje  sam  ; 
muče  ga  strašne  Erinije.  Oslijepio  je.  ne  vidi 
izlaza,  ali  mu  je  ostala  nada,  da  je  iznio  veliku 
ideju  a  već  će  se  netko  nad.  tko  će  otvoriti  put 
njegovoj  misli. 

Konrad  je  ovdje  čovjek  novoga  doba  ;  mjesto 
>uckiewiczeve  vjere,  u  njega  je  volja,  čvrsta 
volja,  on  hoće  da  jednom  već  dodje  kraljevstvo 
ođobod jenja,  a  ne  kraljevstvo  križa 

Osim  tih  drama,  koje  su  postigle  najveći 
uspjeh,  stekao  je  slavu  i  drugim  dramama,  kojih 
je  na  broju  svega  21.  Pisao  ih  je  ovim  redom : 
..Legenda"  (1892).  ..Meleager"  (1894  ).  ,,War- 
szawianka"  (1898).  „Protesilaos  i  Laodamia" 
M899).  ,.Lelewel"  (1899),  „Kletva"  (Kletva 
1809),  ..Legion"  (1900),  ..Boleslaw  šmialy" 
(pjesma.  1900).  ..Kaztmierz  Wielki"  (1900), 
.,Wesele"  (1901  ).  ..Wyzwolenie"  (1903  ).  ,,Bo- 
leslaw  Smialv"  (drama.  1903  ).  ..Piast"  (1903  ). 
,.Noc  listopadowa"  (Studenska  noć.  1903), 
..Acrdlles"  (1904  ).  ..Akropolis"  (190+  ).  „Haralet" 
(1905).  ..Skalka"  („Pećina"  1906).  ,.Powrot 
Odvssa"  (1907.).  ,.Cyd"  (1907.),  ,,Sedziowie" 


(Sud  1907.).  U  rukopisu  je  još  ostala  drama: 
..Zvgmunt  August  i  tutora". 

Golem  jc  bio  rad  Wyspianskoga.  Stvarao  je 
i  radio  do  zadnjega  časa.  Malo  vremena  prije 
smrti  obratio  se  na  svoga  prijatelja  g.  Chmiela 
i  zamolio  ga.  da  se  posavjetuje  s  kritičarom 
Fddraanom  radi  drame  Zvgmunt  August  koja 
je  svršena  bila  samo  u  fragmentima.  Poslije  je 
još  samo  zamolio :  Dajte  više  svijetla,  najviše 
što  možete !  Otvorio  je  oči  i  vidio  sobu  punu 
sjaja,  i  svijetla,  koje  je  padalo  sa  svjetiljaka. 
Cas  —  i  za  uvijek  je  zaklopio  oči  taj  Uubtmaf 
Poljaka. 

,,S  časom  smrti  -  veli  Makuszynski  —  po- 
činje se  besmrtnost  njegova  u  duši  poljskoj, 
besmrtnost,  koju  je  dozvao  glasom  Zlatnoga 
roga  i  zlatnim  zvukom  svojih  struna-  On  je  imao 
u  Poljskoj  cijelu  četu  duša,  koje  su  ma  bik  ne- 
obično odane,  koje  su  u  njega  gledale  kao  u  sunce, 
čekali  na  svako  njegovo  slovo-  Pjesnik  je  imao 
pravo,  kad  je  rekao :  ..Zemlju  sam  svoju  silno, 
upravo  divlje  uzljubio ...  U  svakom  sam  čo- 
vjeku. Živim  u  svakom  srcu"  . . . 

Zdtnka  Marhovii. 

BILJEŠKE 

DRUŠTVO  HRVATSKIH  KNJIŽEVNIKA 
-  IGNJATU  BORSTNIKU.  Povodom  proslave 
25-godišnjice  umjetničkoga  djelovanja  I  g  n  j  a  t  a 
BorŠtniLa  zaključio  je  upravni  odbor 
..Društva  hrv.  književnik  a",  da  se 
umjetniku  na  ime  društva  preda  srebrni  lovor  - 
vijenac  Taj  zaključak  su  izvršili  gg.  društveni 
tajnik  Mihovil  Nikolići  pravi  član 
Viktor  Badalić  prigodom  predstave 
„Zemlje"  na  otvorenoj  pozornici.  Jubilarca  je 
tom  zgodom  oslovio  društveni  tajnik  ovim 
riječima : 

Dragi  svečaru !  Meni  je  čast  pozdraviti 
Te  u  ime  „Društva  hrvatskih  književnika". 
Hrvatski  književnici,  a  naročito  hrvatski  đra 
matski  pisci  imadu  mnogo  razloga,  da  se  priključe 
današnjoj  Tvojoj  slavi.  Ti  si  svagda  bio  odličnim 
tumačem  njihovih  misli  i  osjećaja  :  Ti  si  stajao 
uz  koljevku  modernoj  hrvatskoj  dramatskoj 
književnosti,  pomagao  ju  pridizati  i  odgajati, 
dao  joj  snagom  svoje  umjetnosti  jači  polet  i 
čvršća  krila.  A  svojom  ambicijom,  voljom  i 
zanosom  za  umjetnošću  davao  si  svagda  svijetli 
primjer  vedroga  i  otmjenoga  umjetničkoga  rada. 
Za  sve  to  Ti  danas  hrvatski  književnici  hvale, 
a  s  njima  i  svi  oni,  koji  u  umjetnosti  traže  potrebu 
svoje  duše  i  užitak  srca  i  koji  ju  duboko  razume 
i  ljube.  Ja  Ti  u  ime  „Društva  hrvatskih  knji- 

ievnika"  čestitam  i  predajem  ovaj  lovorvijenac. 
Neka  Ti  on  buđe  dokazom,  kolikom  ljubavi 
su  hrvatski  književnici  znali  svagda  prigrliti  i 
razumjeti  Tebe  i  Tvoju  vanrednu  umjetnost. 

SABRANE  PRIPOVJETKE  MILANA  M 
DELIĆA.  Izišla  je  iz  Štampe  prva  sveska  sa- 
branih pripovijedaka  ovoga  srpskog  pisca,  koji 
je  svojim  svježim  i  živim  slikama  iz  gornjo- 
krajiškog  života  mnogo  puta  uresio  „Vijenac" 
i  druge  nekoje  hrvatske  listove.  I  ako  mu  pri- 
povijetke nijesu  uvijek,  rekli  bismo,  dovoljno 
izradjene,  ono  se  iz  svake  vidi  lijepi  piščev  ta- 


UREDNIŠTVO  primilo  je  ove  KNJIGE: 

Narodna  pjesmarica.  I zdala  „Ma- 
tica Dalmatinska".  Zadar  1907.  Naklada  „Ma- 
tice Dalm."  Cijena  2  K. 

Drag.  Inkiostri-Medenjak,  Pre- 
porodjaj  srpske  umetnosti.  Beleške 
iz  teorije  umetnosti.  Beograd  1907-  štamparija 
„Davidović".  Cijena  1.20  dinara. 

DrugoprogonstvoEugena  K  v  a- 
t  e  r  n  i  k  a.  OžaŽeo  iz  njegova  dnevnika  Che- 
rubin  Šegvid  Zagreb  1907.  Izdanje  knjižare  u 
korist  „Kluba  ĆiriloMctođskih  zidara"  (šimunić 
i  drug).  Cijena  2  K  50  fil. 

Janko  Polić-Kamov,  Na  rod  je- 
noj  grudi.  Dramatizovana  studija.  Zagreb 
1907.  Tiskara  Maravića.  Cijena  70  f. 

Janko  Polić-Kamov,  Psovka. 
Pjesme,  Zagreb  1907.  Tiskara  Maravića.  Cijena 
60  fil. 

Janko  Polić-Kamov,  Tragedija 
mozgova.  Tri  scene.  Zagreb  1907.  Tiskara  Ma- 
ravića. Cijena  1  K. 

Janko  Polić-Kamov,  Ištipana 
h  a  r  t  i  j  a.  Pjesme.  Zagreb  1907.  Tiskara  Ma- 
ra vića.  Cijena  K  1.S0. 

Novijisrpski  pripovjedači.  I  za- 
brane pripovjetke.  Zagreb  1907.  Izdalo  srpsko 
akademsko  potporno  društvo.  Cijena  2  K. 

Dr.  Branko  Drechsler:  Slavon- 
ska književnost  u  XVIII.  vijeku.  Stu- 
dija. Zagreb  1907.  Naklada  knjižare  M  Breyera. 
Cijena  1  K. 

Dr.  Dane  Grube  r,  Dalmacija 
zaLudovikal.  (1358- — 1382.)  I.  dio  (1358— 
1367.)-  PreŠtampano  iz  Rada  „Jugoslavenske 
akademije".  Tisak  Dioničke  tiskare.  Zagreb 
1907- 

Viktora  Cara  Emina  Novele. 
III.  (U  mraku).  Naklada  Hrv.  industrije  papira 
(L.  Klein).  Zagreb  1907.  Cijena  50  fil. 

lenat.  Ostale  su  mu  pripovjetke  razbacane  po 
..Brank.  kolu",  „Srbobranu",  „Bos.  Vili"  i 
drugdje,  a  sad  će  izaći  sakupljene  u  20  svezaka. 
Kad  dobijemo  sve  sveske  progovorit  ćemo  0 
njima  opširnije.  Naručbe  se  šalju  na  pisca  u  Za- 
greb. (Uredništvo  „Srbobrana".) 

LAZA  KOSTIĆ.  Javili  smo.  da  će  se  do 
godine  svečanim  načinom  proslaviti  pedeset- 
godišnjica  pjesničkog  rada  ovoga  odličnog  srp- 
skog pjesnika.  Sad  javljaju  srpski  listovi,  da  će 
sam  pjesnik  uveličati  svoj  jubilej  najnovijim 
djelom,  s  trilogijom  pod  imenom :  „Jevrosima". 


Dr.  Dane  Grube  r.  Dalmacija 
za  Ludovika  I.  (1358-— 1382.).  II.  dio 
(1367— 1382.).  PreŠtampano  iz  Rada  „Jugo- 
slavenske akademije".  Tisak  Dioničke  tiskare. 
Zagreb  1907. 

D  r.  F.  J.  Spevec-,  Posjed  stvari 
i  posjed  prava  prema  svome  najnovijem 
razvoju.  Zagreb  1907.  Knjižara  L.  Hartmanna 
(St.  Kugli).  Cijena  K  1. 

Izdanja  Društva  sv.  Jeronima 
za  god.  1907. : 

Danica.  Koledar  za  g.  1908.  Cijena  40  f. 
—  Poučni  razgovori  II.  —  D  r.  R  u- 
dolf  Vimer,  Život  sv.  Pavla.  —  Dr. 
Franjo  Milobar,  O  narodnom  go- 
spodarstvu. —  Josip  Milaković, 
Hrvatska  pjesma.  Izbor  imjetnog  pjes- 
ništva za  puk.  —  Ljetopis  i  imenik  knji- 
ževnoga društva  sv.  Jeronima  u  Zagrebu  za 
god.  1906. 

M.  Jurić-Zagorka.  Razvrgnute 
zaruke.  Slike  i  dojmovi  iz  pomirbe  i  posljed- 
njega rata  s  Magjarima  u  zajedničkom  saboru 
u  Budimpešti.  Zagreb  1907-  Tisak  Milivoja 
Majcena.  Cijena  60  f. 

Učitelj.  Pedagoško-književni  list.  Or- 
gan učit.  udruženja  u  kraljevini  Srbiji :  svih 
srpskih  učitelja.  God.  XXVII.  Urednik  Mih.  M. 
Stanojević.  Beograd  1907.  štamparija  „Davi- 
dović". Izlazi  mjesečno.  Cijena  na  godinu  za 
Članove  5  dinara,  a  za  nečlanove  10  dinara. 

Z.  O.  Đačić.  Beograd  u  službi 
tudjinu.  Javno  predavanje,  u  korist  kola 
srpskih  sestara.  Beograd  1907.  Štamparija 
„Dos.  Obradović".  Cijena  50  para. 

Kalendar  Matice  Srpske  za  g. 
1908.  Novi  Sad  1907-  Cijena  70  fil. 

Dr.  Ferdo  šišić,  kralj  Koloman 
i  Hrvati  god.  1102.  Zagreb  1907.  Naklada 
knjižare  u  korist  „Kluba  Cirilo-Metodskih  zi- 
dara" (šimunić  i  drug).  Cijena  K  1. 

SAVREMENIK 


BR.  2  VELJAČA  1908  GOD.  III 

MJESEČNIK  DRUŠTVA  HRV.  KNJIŽEVNIKA 


MATICA  HRVATSKA 

„Matica  Hrvatska"  vlada  đo  danas  kroz  dva  puna  ljeta  apsolutistički  ne  sa- 
zivajući ni  za  g.  1906.  a  ni  za  g.  1907.  glavne  skupštine,  da  na  njima  a  pred  svojim 
članovima  položi  račune  o  svom  književnom  radu,  koliko  se  ona  približila  svrsi 
koju  je  sebi  postavila  i  kako  je  upravljala  društvenom  imovinom.  Ta  je  činje- 
nica to  važnija,  što  je  na  posljednjoj  glavnoj  skupštini  za  g.  1905.  utvrdjeno,  da 
je  broj  članova  prinosnika  spao  za  jednu  čitavu  hiljadu,  a  pronosi  se  glas  i  za 
još  jedan  takav  minus  u  god.  1906.,  te  bi  tako  broj  članova  spao  za  dvije  hiljade. 
Ako  je  tako,  onda  je  u  neku  ruku  i  razumljivo,  za  što  se  oteže  sazivom  glavne 
skupštine.  Morat  će  se  naći  nekakav  modus,  kako  bi  se  ovaj  neuspjeh  mogao  ob- 
jasniti većini  „književno  kvalifikovanih"  skupštinara.  Ta  golema  većina  ,,M.  H.". 
koja  opravdava  vodstvo  današnjega  odbora,  pozna  književnost,  tek  po  kvantitetu 
izdanja.  Mnogo  prodavana  knjiga  —  dobra  knjiga  ;  slabo  prodavana  knjiga  —  loša 
knjiga  !  U  tome  imadu  pravo,  ali  oni  ne  mogu  istraživati  i  znati  tomu  razloga. 

Mi  smo  upozorili  odbor  i  poglavice  ,,M.  H."  na  to,  da  ako  bude  ,,M.  H."  pošla 
i  dalje  svojim  putem,  da  će  broj  pretplatnika  sve  više  padati,  da  će  ,,M.  H."  gu- 
biti  sve  više  na  svojoj  aktualnosti  i  značenju  za  našu  lijepu  knjigu.  Upozorili 
smo,  da  se  pravila  i  ustanove  ovoga  zavoda,  zamišljene  davno  prije  nas,  osvježe 
modernijim  i  savremenijim  a  ne  tek  tjesnogrudnim  tumačenjem.  Tradicije  se  mogu 
poštivati,  ali  se  ne  dadu  nikada  učiniti  organskim  živim  faktorom  kulture. 

Upozorili  smo  ,,M.  H".  da  se  danas  svaki  književni  nakladni  zavod,  —  a  to 
i  jest  ,,M.  H."  i  to  najveći  —  mora  odazvati  savremenosti,  ako  ne  će  da  podlegne 
konkurenciji  tudje  knjige.  U  tu  svrhu  predloženo  je,  da  kod  književnih  izdanja 
,,M.  H."  odlučuju  tek  književni  i  artistički  momenti  i  savremeni  znanstveni  i  soci- 
jalni problemi.  Ovi  postulati  imali  su  svrhu,  da  učine  „M.  H."  izdavaćicom  po- 
najbojih  književnih  produkata  hrvatskih,  da  manjak  te  produkcije  upotpuni 
prevodima  iz  savremene  strane  lijepe  knjige,  a  onda,  da  se  čitalačko  općinstvo 
upozna  sa  stanjem  i  uspjesima  modernih  pozitivnih  prirodnih  nauka,  koje  se  u 
nas  ni  jesu  nikako  gojile,  i  da  se  uz  njih  podigne  smisao  za  povijest  i  umjetnost 
našu  i  stranu. 

Dakako  da  je  uvjet  za  ove  postulate  bio,  da  odbor  „M.  H."  mora  biti  sastavljen 
od  ljudi,  koji  će  znati  prosuditi  književni  dar  pisca  i  njegove  knjige  i  koji  će  po- 
štivajući  svačije  mnijenje  u  knjizi  puštati  slobodu  svakomu  hrvatskom  piscu, 
bez  obzira  na  njegovo  političko  i  književno  uvjerenje  i  njegov  nazor  0  svijetu. 

Odbor  ,»M.  H."  kroz  tri  godine  odbija  te  zahtjeve.  Odbija  ih  ne  argumentima  na- 
učenjaka  ili  književnika,  već  argumentima  društvenih  pravila,  koje  čuva  kao 
paladij,  kao  ishodište  i  uvjet  hrvatske  književne  produkcije  uopće.  Odbor,  kako 
je  sastavljen  od  raznolikih  ljudi  raznolikoga  mišljenja,  na  usta  je  svojega  pred- 
sjednika i  potpresjednika  palam  et  magna  voće  objavljivao  i  posve  protivne  knji- 
ževne programe  za  izdavanje  knjiga.  Presjednik  je  isticao  potrebu,  da  se  Siri 
medju  narodom  idejalna  književnost  s  uzgojnim  ciljevima,  koja  bi  bila  ograni- 
čena zahtjevima  ćudoredja  i  onakovih  ideja,  koje  nikoga  ne  iritiraju.  Potpre- 
sjednik  pak  otarenuo  je  program,  pak  je  izjavio,  da  je  književna  zadaća  ,,M.  H." 
posve  sporedna  i  da  joj  je  glavna  zadaća  širiti  za  puk  korisne  nauke  u  formi  dobrih 
knjiga.  Prema  tome  mora  da  ,,M.  H."  prcštampava  beletristične  knjige,  koje  su 
svojom  prodjom,  svojim  sadržajem  dokazale,  da  su  puku  omiljele,  a  s  druge  strane 
da  Siri  poučne  knjige  a  u  njima  ustaljene  i  u  znanstvenom  svijetu  o p r o- 
baneistine.  Prema  tome  ne  može  ,,M.  H."  da  Širi  onakove  teorije  moderne 
znanosti  medju  pukom,  koje  još  i  nijesu  dovoljno  istražene  i  koje  bi  mogle  tek 
da  mu  Škode.  Ovakovi  nazori  dašto  da  nijesu  mogli  uroditi  željenim  plodom.  Bde- 
trističke  Matičine  edicije  zaostajale  su  za  niveauom  izvan  Matice  izdanih  knjiga, 
a  poučne  knjige  bile  su  puke  kompilacije,  kojih  uspjeh  nije  odgovarao 
obećanjima. 

Posljedica  toga  bila  je,  da  su  svi  znatniji  pjesnički,  pripovjedalački  i  dra- 
matski produkti  u  pojedinim  revijama  ili  opet  kao  posebne  knjige  izašli  mimo 
Matice,  jer  pisci  ne  htjedoše  dopustiti,  da  im  vrhovna  cenzura,  odbor  „M.  H.", 
koji  sastavljaju  uzmak)  izuzetaka  nebeletristički  elementi,  djelo  iznakazi  ili  osa- 
kati. Prema  tome  vidi  se,  da  glavni  tok  današnje  književne  produkcije  ne  ide  idea- 
lističkim smjerom,  s  nekom  popularno -poučnom  sadržinom,  već  da  naši  književ- 
nici izvan  kruga  ,,M.  H."  idu  smjerom  savremene  svjetske  književnosti  ističu6 
potrebu  artističke  produkcije.  Odbor  ,,M.  H.u  bacio  je  na  zastupnike  toga  smjera 
anatemu,  da  služe  protunarodnim  ciljevima,  dok  ona  ,,M.  H."  i  njen  odbor  moraju 
da  budu  i  ostanu  čuvarima  prave  narodne  književnosti. 

Ta  se  tako  zvana  književnost  posve  tjesnogrudno  shvaćala.  Narodnu  knji- 
ževnost shvaćali  su  oko  ,,M.  H."  kao  neke  političke  brošure,  samo  se  je  sadržaj 
svake  takove  knjige  morao  vrlo  oprezno  uklanjati  svim  mogućim  „otrovima", 
koji  su  bili  iole  pogibeljni.  Nu  uza  sve  to  čisto  književna  izdanja  ,,M.  H."  iza- 
zvaše  kod  klerikalaca  u  ove  dvije  godine,  a  i  kod  radikalnih  nacijonalista  oštru 
protivštinu  i  protivukritiku. 

što  je  beletristička  knjiga  bila  bez  svake  boje  i  sadržine  nije  dakle  ni  čudo, 
kod  takovih  književnih  zahtjeva  sa  strane  ,,M.  H."  No  i  poučna  izdanja  ,,M.  H." 
na  koja  je  odbor  ,,M.  H."  polagao  najveću  važnost,  nijesu  bolje  prošla,  što  više, 
nitko  ih  nije  ni  čitao.  I  eminentna  „poučna  i  narodna"  tendencija  tih  knjiga  nije 
ni  u  čem  drugom  bila  no  u  plahosti,  strašljivosti  i  obzirnosti  ne  prema  na- 
rodu, već  prema  stanovitim  povjerenicima,  koji  odlučuju  kod  sakupljanja  pret- 
platnika. 

Razlog  je  tome  vrlo  razumljiv.  Nijedna  knjiga  ne  može  da  djeluje  na  narod, 
koja  ne  imade  ustaljenoga  i  odredjenoga  nazora  o  svijetu,  a  odbor  je  ,,M.  H." 
upravo  zahtijevao  od  svojih  suradnika,  da  oni  svoj  nazor  o  svijetu  i  životu 
pritaje. 

No  ne  samo,  Što  su  Štetne  posljedice,  —  na  koje  su  slobodni  književnici  odbor 
,,M.  H."  upozorili,  —  danas  jasno  i  nepobitno  izbile  na  javu  već  poslije  treće  go- 
dine toga  apsolutističkoga  režima  — ,  već  je  „M.  H."  dotično  njezin  odbor  to  sve 
uvidio  i  udario  drugim  putem.  Kad  su  slobodni  književnici  zahtijevali,  da  se  uz 
slobodnu  književnost  goji  u  ,,M.  H."  i  umjetnost,  odgovorilo  se,  da  to  nije  svrha 
,,M.  H."  i  da  za  to  nema  ni  sredstava.  Unatoč  toga  izdala  je  H."  za  g.  1906. 
„Album  hrvatskih  umjetnika",  a  ove  godine  slično  djelo,  dok  se  medju  književna 
izdanja  za  g.  1908.  namjerava  takodjer  uvrstiti  jedno  umjetničko  djelo,  koje  bi 
imalo  prikazati,  kako  nastaju  umjetničke  produkcije  likovnih  umjetnosti.  Spo- 
menuti „Album"  snabdjeven  je  prekrasnim  reprodukcijama.  No  to  nije  sve.  Odbor 
„At  H."  odlučio  je  izdavati  godimice  djela  o  hrvatskoj  umjetnosti  a  po  primjeru 
„Meisterwerke  der  Farbe",  „Nations  Pictures"  i  „Hundret  best  Pictures"  i  t.  d. 
No  taj  pothvat  nije  uspio.  Naša  publika  nema  većim  dijelom  razumijevanja  za 
pravu  sliku  i  pravu  plastiku,  pj»  je  trebalo  za  to  djela  od  svi  j  u  naših  umjet- 
nika popratiti  dovoljnim  tekstom. 

Tekst  u  tom  albumu  nikako  ne  odgovara  svrsi.  Tekst  je  sličan  onome  gore 
spomenutih  njemačkih  i  engleskih  izdanja,  ali  to  za  nas  nije.  U  nas  freba  naj- 
prije podignuti  smisao  za  umjetnost,  ojačati  i  ucijepiti  pojmove  o  umjetnostii 
osobito  o  dobroj  umjetnosti,  a  ne  ograničiti  se  tek  na  opise  kipova  i  slika.  Vid, 
se  dakle,  da  je  „M.  H."  unatoč  toga,  Što  je  odbila  zahtjev  „mladih",  da  se  pođu 
pire  i  goji  umjetnost,  ipak  počela  da  radi  u  tom  smjeru,  ali  loše,  bez  razumi- 
jevanja, bez  jury-je,  koja  bi  kod  izbora  tih  izdavanja  odlučivala,  i  bez 
ustaljene  osnove. 

Odbor  ,,M.  H."  u  vidjet  će  doskora,  da  se  ne  dade  lijepim  slikama  i  opremom 
zabašuriti  nedostatak  ideje  i  stalne  osnove,  da  jedan  stanoviti  broj  lijepih  slika 
ne  odštećuje  sputanost  beletristike  u  „Matičinim"  izdanjima  i  kompilativnu  bez- 
bojnost  i  dosadu  njezinih  poučnih  knjiga.  A  čitaoci  će  još  i  prije  uvidjeti,  da  tuj 
današnji  odbor  ,,M.  H."  nema,  ili  ne  će  ili  ne  smije  da  imade  svoga  nazora  o  svi- 
jetu i  životu,  već  da  imade  staru  i  prekalupljenu  shemu,  koja  ne  odgovara  savre- 

Književnici,  koji  stoje  s  onu  stranu  „Matice  Hrvatske",  ne  će  utjecati  ni  pozi- 
tivno ni  negativno  na  rad  ,,M.  H.",  jer  to  bi  značilo  pod  stanovitim  uvjetima  i 
opet  preuzeti  baštinu  današnjega  odbora,  a  ipak  se  književne  zadaće  ,,M.  H."  u 
sa  vremenom  i  modemom  smislu  ne  bi  ni  sada  mogle  prema  našoj  kulturnoj  potrebi 
provesti.  Ti  književnici  dakle  čekaju,  dok  odbor  ,,M.  H."  sve  većim  izdacima  za 
svoje  eksperimente  i  za  subvenciju  posve  suvišnoga  „Glasa  M.  H.'\  a  sve  manjim 
brojem  Matičinih  pretplatnika,  bude  morao  da  najavi  likvidaciju  svojega  rada  i 
djelovanja.  Za  cijelo  on  će  likvidirati  i  sa  svojim  posve  nastranim  i  zastarjelim 
idejama  i  prepustit  će  vodstvo  ,,M.  H."  elementima,  koji  ne  će  književničkoga 
staleža  briskirati  i  cjepkati,  već  ga  znati  bez  razlike  imena  i  djela  okupiti 

ANTE  TRESIĆ  PAVIČIĆ:  BUNTOVNICI 

SUNČANA  DRAMA  U  JEDNOM  PRIZORU 
LICA: 

GENIJ  SUNCA,  GENIJ  ZEMLJE,  GENIJ  MARTA. 
Poromicst :  Planetarni  sunčani  sustav. 

Ploveći  sunčanim  carstvom,  pučinom  svjetlosti  bide 
Jednom  se  sastade  Zemlja  sa  Martom  u  najbližem  spoju. 
Bratska  ih  pritežu  srca.  Oh,  kako  se  braća  vesele ! 
Magnetska  krvca  im  drhtnu,  izaže  čarobnu  boju 
Na  oba  pola.  Širnom  stožernom  zorom  si  šalju 
Pozdravne  posmjehe  svjetla.  Mars  se  rumeno  kriesi, 
Gledajuć  Zemlju  gdje  bliedi,  na  istoku  svojemu  Kralju, 
Tonuć  u  raskošnim  zrakam,  kojim  joj  odoru  resi. 
Genij  Marta  tad  reče  Zemlje  Geniju :  „Zdravo  ! 
Kakav  put  ti  bijaše  ljetos  kroz  nebo  plavo  ? 

GENU  ZEMLJE 

Ne  pitaj,  brate !  Užasno  dosadno. 
Kotrljat  uviek  surovi  ovaj  šar 
U  istom  roku  oko  Sunca 
Strašno  jednolično,  dan  za  danom  . . . 

Sudbina  moja  naliči  udesu 
Na  gumnu  konja  znojnoj  u  vršitbi  ; 
I  tim  je  gora,  Što  iz  moje 
Vječite  vršitbe  zmja  nema  . . . 

Tek  uviek  vršim,  svezan  uz  čvrstu  os 
Neizmjernoga  gumna  na  središtu  ; 
Nit  mogu  uze  prekinuti ! 
Užasno  dosadno  !  A  ti  brate  ? 

GENU  MARTA 

Gore  sudbine !  jer  širim  krugom  put  mi  se  vije. 
Stariji  od  tebe  uviek  drhćem  s  vučarne  ciče. 
Deblji  neg  tebe  zimi  ljeti  led  mene  bije. 
Toplom  na  pojasu  samo  hrana  za  djecu  mi  niče . . . 

GENIJ  ZEMLJE 

Ti  ćeš  bar  znati  kamo  Sunce  nas  vezane  vodi. 
Meni  je  poznato  samo  da  moram  valjati  grudu 
Blata  kroz  eter  čisti ;  al  ne  znam  kamo  se  brodi. 
Nedavno  naukom  Njuton  djecu  mi  pouči  ludu, 
Kako  se  ljubavlju  bratskom  privlače  nebeska  tiela. 
Sada  misle  da  znadu,  zašto  se  vrtimo  krugom, 
Ne  sluteć  našega  bića,  ni  naporna  brižljiva  djela. 

- 

Kcpler  nas  nasluti,  al  ga  odmah  ušutkaše  rugom. 

Laplas  im  postanak  naš  mehanički  stumači  samo. 

Bar  nas  ko  bogove  svjetla  Grci  štovahu  stari ! 

Ali  naduvenjaci  današnji  na  meni  amo 

Za  nas  ne  znadu  ;  a  svaki  od  njih  hinjeno  sanjari 

Svetoj  o  Prirodi ;  pjeva  divotne  njene  ljepote 

Nadutim  ushitom  ;  misleć  sve  to  da  slučajno  biva  ; 

Ne  znajuć  kolikim  trudom  mi  stvaramo  ove  divote  ; 

—  Jedin  pomoćnik  nam  Sunce,  kad  svjetlom  nas  toplim  cjeliva  — 

Ne  sluteć  koliko  pustih  vjekova  neumorna  rada, 

Mozganja,  naprega  s  tvrdim  počelima  surove  kore, 

Pokusa  bezbrojnih  marnih  trebaše,  dokle  zavlada 

Red  u  kaosnim  silam,  što  se  na  nama  bore. 

Kako  je  trebalo  kroz  noć  nereda  korakom  mrava 

Stupat  i  padat,  dok  prvu  stanicu  stvoriš  života, 

Prvi  kristal  dok  zgušneš,  il  prva  nikne  ti  trava, 

Pak  se  postupno  vinut  do  tolikih  mudrih  krasota, 

Osuti  cviećem  i  šumam  ;  stvoriti  razne  živine ; 

Napokon  čovjeka  !  Skrbit,  da  niko  s  giada  ne  gine  ! 

GENIJ  MARTA 
što  ružiš  djecu  ?  Sam  si  ih  stvorio 
Od  svoje  puti,  od  svoga  razuma  ! 
Pametnijim  ih  stvorit  bješe : 
Ruglo  ti  nj  ino  na  obraz  pada. 

GENIJ  ZEMIJE 

Sve  sile  uma,  volje  i  ljubavi 
Napregnuh  ,da  mi  blaženi  postanu  ; 
Al  kakvo  brašno  primih,  taku 
Pogaču  zgotovih  Suncu  ocu. 

GENIJ  MARTA 

Ne  jadaj.  Sunce  nije  ti  moglo  dat 
Boljega  brašna,  nego  je  imalo. 
Ta  otac  ti  je  !  Nije  samo 
Postalo  slučajno  u  praznini. 

Al  Onaj,  koj  ga  skalupi  česticam 
Svemirna  brašna,  zavrti,  porinu 
Pram  nekom  cilju,  kog  ne  znamo, 
Znati  će,  zašto  je  Sunce  tako, 

A  mi  ovaki . . .  Nemoj  se  tužiti, 
Jer  tebe  Sunce  sretnijim  učini, 
Neg  mene.  Tebe,  ko  mezimče, 
Ostavi  bliže  svom  zagrljaju. 

Od  zime  tvoja  djeca  ne  umiru  . . . 

GENU  ZEMLJE 


Oh,  ragje  da  ih  skočanje  ledovi, 
Neg  da  im  groznu,  biedu  gledam  ! 
Po  srcu  gorke  mi  kaplju  suze  . . . 

Bar  da  su  čedni !  Al  kano  lješine 
Naduvaju  se  mračnim  u  grabovim, 
U  mraku  svome.  To  me  boli . . . 

GENIJ  MARTA 

Iskustvo  zar  ih  ne  opameti  ? 

GENIJ  ZEMLJE 

Živu  u  vječnome  ratu  sebičja,  svih  proti  svima. 
Drpe  se  za  komadičak  moje  pustarne  kože 
Neplodne :  svaki  svoj  dio  jer  od  nje  hoće  da  ima, 
Mjesto  da  svačija  bude.  Ko  zvieri  se  rad  toga  glože. 
Kraljima  služe  još  danas . . .  Dižu  se  na  milijone, 
Hametom  dok  se  ne  zatru  nemaju,  krvnici,  mira. 
Biju  se  i  radi  vjere,  a  duh  im  u  poganstvu  tone . . . 
Vilebni  Genij  Sunca  ne  može  Razum  svemira 
Pojmiti ;  jerbo  sa  kraja  do  beskraja  ne  ima  puta  ; 
Oni  misle  da  mogu !  U  božje  ime  im  kipi 
2učju  na  inovjerce  duša  pogana  ljuta. 
I  radi  vjere  još  danas  čovjek  u  ratove  gjipi. 
Velebne  hramove  dižu,  al  u  srcu  nemaju  Boga  ; 
Sebičje  sa  tog  oltara  na  plieno  zvjerski  im  vreba  ; 
Spremni  su  tome  kumiru  i  oca  žrtvovati  svoga. 
Grade  banke  i  burse ;  ludnica  ko  da  ne  treba  ! . . . 

Trebaju  bludišta,  trusta,  kramara,  žandara,  sudova  . . . 

Krvnika,  tvrgja,  vojarna,  a  nemaju  bolnica,  škola  . . . 

Vježbaju  vojske,  a  polja  nemaju  mirnih  plugova. 

Rieke  im  odnose  zemlju,  a  brda  su  posvema  gola. 

Govore  jezike  razne.  U  tisuću  država  žive. 

Najpreči  svima  je  cilj  proširiti  rodu  megjaše ; 

Satrti  susjeda.  Slavi  najviše  onog  se  dive, 

Koji  je  oružjem  jači  i  kojeg  se  najviše  plaše. 

U  izumievaniu  bojnog  oružja  majstori  velji, 

Takme  se  s  mojim  umiećem  i  stvaraju  zatoma  čuda. 

Naprega  uma  im  divska  !  Dostojna  bolje  cijelji ! 

Divlji  su  inače  ovi  mesožderi  na  meni  svuda. 

Kami  im  sanjati  danas  o  državi  jednoj  na  jednoj 

Zemlji ;  o  gradu  mira,  ljubavi,  bratstva,  slobode ! 

Strah  Tre  je,  da  će  ih  prije  nestat  na  kori  mi  bieđnoj, 

Nego  li  steku  pamet  i  k  ljubavi  lucrdobrode. 

Ali  stariji  ti  si,  pametniji ;  na  tebi  vlada 

Možda  odavna  carstvo  ljubavi,  mira  i  znanja. 
De  me  pouči,  brate ;  rieši  me  zloslutna  jada  ; 
Pričaj  do  kakva  su  tvoji  ljudi  doprli  stanja  ; 
Eda  po  nj  inom  razvitku  tješim  se  čarobnom  nadom, 
Da  će  ljubav  zavladat  i  mojim  sveopćim  gradom. 

GENIJ  MARTA  (ZakaŠljuca,  ko  čovjek  u  neprilici.) 

Moji  se  ne  kolju  vise  rad  jezika,  vjere,  kraljeva. 
Prešli  su  nevolje  te ;  uredili  povrSje  moje 
Divno,  mamošću  pčela.  Obilnim  plodom  dozrieva 
Svaka  mi  najgora  gruda,  ko  najbolje  poljane  tvoje. 
Širokim  jarugam  na  sve  mi  strane  izrovaše  lice, 
Da  natapaju  ravni  i  brze  pute  pmsieku. 
čudna  izumiše  svjetla,  neznanja  pršeći  tmice. 
U  tri,  putujuć,  dana  cieli  mi  objem  opteku, 
Leteći  zrakom,  il  kopnom,  il  morem  munjevnim  zorom. 
Divni  me  gradovi  rese  i  ljepša  kitnjasta  sela ! 
Jedan  se  perivoj  širi  mojom  svladanom  korom, 
Svuda  dokle  mi  sniega  ne  dopire  koprena  biela . . . 
Podzemlje  moje,  ko  krti,  izrovaše  mrežom  rovara. 
Tajna  već  nikakvih  za  njih  ne  krije  utroba  moja. 
Sve  mi  otkriše  sile ;  čudesa  stvoriše  nova, 
Lučeć  moja  počela,  u  tisuć  vežuć  ih  spoja. 
Zimu  pobiediše,  iz  mog  srca  vodeć  toplinu. 
Bolesti  svladaše  divskim  naporom  uma  i  volje. 
Mudrim  računima  groznu  pobiediše  svieta  širinu  ; 
Teže  zviezde  i  mjere  vasfone  beskrajno  polje. 
Umjetnost  njihova  davno  umjetnost  moju  preteče. 
Do  savršenstva  ih  razvih  ;  učit  ih  više  ne  mogu. 
Ali . . .  svi  jednaci  nisu ...  a  to  ih  užasno  peče. 
To  je  nesuglasna  kajda,  koja  im  razbija  slogu . . . 
Iz  tog  se  nezadovoljstvo,  zavist  i  mržnja  poragja . . . 
Tomu  doskočit  ne  smogoh  naporom  tisuća  ljeta. 
Plemstva  isplinu  glupost.  Svak  se  istopravan  ragja. 
Križića  nema ;  iščeznu  slojeva  razlika  kleta. 
Nema  ni  trgovaca,  trutova  u  ulištu  mome. 
Težačko  odlično  zvanje  od  svih  se  najviše  časti. 
Pjesnici  i  filosofi  svećenstvo  su  narodu  svome, 
Jedini  hram  je  Božanstvu  u  srca  čistoga  lasti. 
Ali  svi  jednaki  nisu . . .  Zavist  s  nižega  kuha, 
Dokle,  ko  voda  u  loncu,  ne  uzavre,  glogolje  baci. 
Prevratom  prevrne  sve  i  pogazi  plodove  duha  ; 
Divljač  raskorlati  drevnu  ;  zavladaju  sebičja  mrači : 
Dok  se  ne  iskali  zavist,  i  klone  očajna,  gola, 
Videć  svoju  rugobu ...  tad  svjetlost  znanja  pobiedi . .  • 
Dodaj  k  tome  da  zima,  navaljujuć  sa  oba  pola, 

Stiska  ih  pram  ekvatoru  sve  vise . . .  Proti  toj  biedi 
Zalud  im  izumi,  zalud  oštroumni  napori !  Znaju 
Nesretni,  da  im  do  koju  tisuću  na  meni  ljeta, 

—  Časak  !  premda  mi  vise  neg  tebi  godine  traju  — 
Neće  biti  života.  Hvata  ih  očajna  sjeta, 

Ne  znajuć  čemu  su  ovgje,  ni  kamo  se  prostorom  plovi, 

Niti  Sto  od  njih  biva,  kad  prolazni  pojav  im  mine . . . 

Lieka  za  tu  grozotu  ne  daju  im  najljepši  snovi . . . 

Htio  bih,  da  im  Čama  utješna  istina  sine, 

Al  ini  zabrani  strogo  Sunce  odati  tajnu  ; 

Nek  se  —  najljepši  dar  —  na  kušnji  im  vježba  sloboda . 

Osjećam  sve  ljuće  studen  i  tromost  starosti  vajnu. 

Kako  je  nekada  Sunce  divotno  sjalo  sa  svoda  ! 

Regbi  da  stara  i  biva  hladnije.  Da  nam  je  htjelo 

Kazati  barem  što  misli  i  kamo  nas  vrtlogom  vodi ! 

Gdje  ćemo  selit,  kad  ovo  ohladni  blatno  nam  tielo  ? ! 

Brate,  iskreno  veleć,  meni  taj  poso  ne  godi. 

Dosada  pusta  !  Jauk  biednika  srce  mi  para. 

Kad  će  ta  naporna  konjska  prestati  vrtnjava  stara  ? 

GENIJ  ZEMLJE 

Uvigjam  po  tebi,  brate,  da  ni  meni  nikada  neće, 

Niti  porodu  mom  čarniji  sinuti  dan. 
Ista  nas  čeka  sudbina  !  Iste  smo  tvari  i  sreće. 

Tvoja  mi  iskusna  rieč  rasprši  varavi  san. 

GENIJ  MARTA 
Starost  je  nesreća  ;  ti  je,  mlad  si,  ne  poznaješ  jošte  ! 
Nekad  se  izmegju  mene  i  Jupitra  čaroban  vio 
Drug  nam  sjajni  planet  ;  oh,  gledat  ga  puste  milošte  ! 
Zlatnim  viencim  ovijen  od  svih  je  najljepši  bio. 
Okićen  sa  pet  mjeseca  nije  poznao  mraka. 
Jednoga  dana  ...  ja  ne  znam  što  mu  u  glavu  sunu. 
Uzigra  naopako.  Ludo  mu  zasija  zraka. 

—  Nikad  tog  prizora  neću  zaboravit !  toliki  dunu 
Sa  njega  vjetar  strave  !  Još  mi  se  naježi  kora, 
Kada  se  sjetim,  a  to  je  potres  za  djecu  mi  biednu  ! 
Vajme  !  na  tisuće  i  sad  potresna  gnjeći  ih  mora, 
Nenadno  ;  jer  odavna  koru  ne  uzbibah  leđnu.  — 
Sjećam  se.  planulo  nebo  nenadno  s  njegove  strane, 
Kanda  će  svemir  izgorit.  Vienci  mu  prsnuše  žuti. 
Kano  aždaje  ognja.  Svaki  komad  im  plane. 
Kišom  repaća  strašnih  neba  se  osuše  puti. 
Mjesece  užasnom  silom  prama  Jupitru  baci, 

Kano  žarane  kuglje.  —  Četiri  Jupiter  vinu 

Tokom  oko  sebe.  §  njima  sad  njegvi  kite  se  mrači.  — 

Tada  mu  utroba  puknu.  Tisuću  komada  rinu, 

Kano  krvave  ploče  mjeseca  noćnom  modrinom. 

Požarom  planu  nebesa,  a  sunce,  ko  Iješina  mrknu. 

Plamni  mi  jezici  Sume  izgoriše.  Mojom  oblinom 

Umre  sve  živo.  Svemir  od  praska  gromorna  krknu. 

Tutnjem  zagruvaše  muklo  mrki  prostori  jaza, 

Kanda  pukoše  osi  sunčanih  sustava  sviju  ; 

Kanda  se  zviezde  u  kaos  s  grozna  smotaše  sraza. 

Vasmir  planu  ko  peć,  po  kojoj  se  glavnjice  viju 

Usjanih  komada,  čutih  gdje  mjeseci  od  mene  bježe. 

Os  mi  se  zaljulja,  kano  jambor  na  talasju  mora  ; 

Ko  da  se  prekinu  nit,  što  s  Suncem  vječno  nas  veže. 

Kanda  mi  kormilo  ispa  sred  olujnih  kaosnih  gora  .  . . 

Nosi  me  ršum.  ko  pero.  Napokon  sunce  se  sabra. 

Uzde  pritegnu  i  red  uvede  megju  planete. 

Kojim  se  od  straha  koža,  ko  drhtavu  vižletu,  nabra. 

Tako  im  utrobu  groza  stisnu,  tako  ih  smete. 

Da  su  do  mjeseca  svojih  rigali  plamenu  lavu. 
Genij  Zemlje,  sječajuć  se  onog  davnog  preora,  najeli  se  od  u{asa  i  kibnu  kroi 
nordrve  Btne,  Krakatoe.  Popokalepetla  i  sto  drugih  vulkana,  a  stotine  tisuča  ie- 
maljskib  mrava  ostadoše  pod  krovovima  trusom  srušenih  mravi šta.  Još  više  ib  osla 
pod  lavom  i  pepelom  i  {agušetiib  otrovnim  plinovima. 

Prošio  je  davno  i  lo.  Sve  se  je  smirilo.  Sada 
Tisuć  ih  mjesto  jednog  rese  ekliptiku  plavu, 
Manjih  i  većih.  Rieka  krhotina  struji  i  pada 
Katkad  meteorskih  na  nas  od  rasprsla  njegova  tiela. 
Zašto  se  ono  zbilo  ?  Ne  znam  . . .  Jednoga  dana 
Sa  mnom  u  spoju  bijaše  ;  svjetlost  mu  tamnila  biela. 
Tužan  izgledaše  . . .  Tajnih  ne  htjede  otkriti  rana  . . . 
Mislim  na  njegovim  ulomcim  da  više  život  ne  cvate  . . . 
Možda  je  bolje  tako  ...  Što  misliš  o  tome,  brate  ? 

GENIJ  ZEMLJE  (Duboko  uzdahnu./ 
Ja  ?  Ne  znam  . . .  Mislim,  tvoja  je  mudrija  ! . . . 
Oh,  uspomeno  strašna  grozovita  ! 
Al  zašto,  znaš  li,  onaj  konac  ? 
Samoubojstvo  zar  s  očajnost;  ? 

GENIJ  MARTA 

Valjda  . . .  Sunce  će  znati . . .  Onda  nas  sakupi  bliže  ; 
Pa,  ko  i  do  tada,  hajde,  vrti  neprestano  kolo . . . 
Nikakve  promjene  više  !  Ljeto  za  ljetom  se  niže, 
Viek  za  viekom  u  vrtnji  kroz  dosadno  prostorje  golo. 
Munjevnom  letiš  brzinom  kud  moraš,  a  ne  vidiš  kamo. 
Regbi  na  istome  mjestu  u  viek,  ko  smantano  ptiće. 
Jedva  u  tisuć  vjekova  da  zamietiš  mrvicu  samo, 

Kako  se  raspored  zviezda  mienja,  i  sjever  se  miče  . . . 
Opazih  istom  nedavno,  da  pravcem  se  mičemo  Vege, 
Kako  je  kod  tebe  zovu.  Ali  ne  vidim  kraja 
Ludom  vrtenju,  ni  svrhe,  ni  uzroka  tiranske  stege  . . . 
Srce  mi  para  jauk  i  lelek  očajna  vaja 
Moje  ozeble  djece,  gladne,  koja  me  kune, 
—  Ona  bo  znade  za  me  —  ko  krivca  njena  začeća, 
Sretnijom  što  je  ne  stvorih.  Iskustva  mjere  su  pune : 
Nade  već  nema,  da  se  nasmieši  varava  sreća. 
Sve  će  na  gore  ići.  Led  se  pobjednik  stere 
Pram  ekvatoru  i  život  sve  užim  lancem  skriva. 
Prostor  mi  hladni  toplinu  ispija,  sile  mi  ždere. 
Postaću  grobnicom,  koju  hladna  ploča  pokriva 
Blistava  leda . . .  Dok  bijah  mlad,  ko  i  ti,  ja  rada 
Plesah  u  vrtložnu  kolu.  da  Sunce  mi  dječicu  grije, 
Grud  mi  oplogjuje . . .  Davno  svaka  mi  isplinu  nada. 
Nikakva  već  se  Morgana  po  Beskraju  meni  ne  j>mije. 
Duša  mi  dosadom  trune.  S  pomisli  groza  me  hvata : 
Biti  pokopan  živ  pod  ledom,  u  kaljuži  blata  ! . . . 

GENU  ZEMLJE 

Po  tvoje  djece  užasnom  udesu 
Uvigjam  kakav  sprema  se  mojima 
I  meni . . .  Tvoje  zadnje  rieči 
Grozom  mi  srčiku  prožegoše. 

GENIJ  MARTA 
Slušaj  me,  brate :  čas  je,  da  stresemo  odurne  lance  ! 
Dok  smo  u  spoju  napregni  sve  Što  sakupiš  sila. 
Krenimo  s  koloteka  sredobježno,  nešto  postrance  . . . 
Biće,  što  bude  . . .  Bratska  odavna  ljubav  me  mila 
K  tebi  neizbježno  vuče.  Dielimo  istu  sudbinu  ; 
Budimo  dvije  duše  u  jednome  skladnome  tielu. 
Mami  me  čama  sloboda  u  prostora  svietlu  Širinu  . . . 
Prestaće  na  nama  plač,  a  leđnu  koprenu  bielu 
Bratski  će  zagrljaj  vrući  izgorit  u  gromornu  srazu. 
Svršimo  teglenje  konjsko,  kojemu  svrhe  ne  znamo. 
Stresimo  ropstvo ;  životu  novu  tražimo  stazu. 
Divno  smieši  se  Sirij  i  zviezda  mirijade  tamo. 
Zar  li  se  bojiš  ?  Napregni  !  Što  nam  se  može  dogodit  ? 
Zamamno  Ništa  ;  il  sretno  i  slobodno  prostorom  brodit. 

GENIJ  ZEMLJE 

Nek  bude  !  Valja  biednim  se  kukcima 
Smilovat,  što  nam  površjem  gamižu. 
Napregni  !  Drž  se  !  Zbogom  Sunce  ! 
Kada  me  opaziš,  nadaj  mi  se. 

Škrinušt  Marta  i  Zemlje  osi,  ko  prasak  ledova 
Mračnoj  u  zimi  na  polu.  Obruči  površne  kore 
Prasnuše  tutnjem  gromova,  od  naprcge  vječnih  Divova. 
Osi  se  skratiše.  Kano  biato  se  slegnuše  gore. 
Stisnute  utrobe  tisuć  probudiše  starih  vulkana. 
Vazdah  se  plamenom  lavom  napuni.  Stožerni  mrazi 
Pukoše  morskoga  do  dna.  Nestade  noći  i  dana. 
Gjisnuše  pram  ekvatoru  himalajski  vodeni  mlazi ; 
Kanda  će  okean  zviezde  propetom  udunut  vodom. 
Okruži  polarna  luč  Sarovitom  stožere  krunom, 
Ko  da  raskorlati  tisuć  groznih  repača  svodom. 
Sara  polni  katod  nebesa  plamenom  vunom. 
Sikaju  s  nabreklih  žila  planeta  munjevne  zmije. 
Ovi  polutnike  šarni  vienac,  od  naprege  puste, 
—  Poput  onoga,  kojim  stari  se  Saturn  ovije  — 
Krenuše  s  mrske  elipse  u  pare  smotane  guste. 
Deimos  i  Fobos  i  Mjesec,  ko  žarana  zrna  iz  topa 
Suknuše  u  susret . . . 

Djece  namjeru  očajnu  smjelu 
Sunca  božanstveni  Genij  opazi.  Uzde  im  spopa : 
Zemlju  afhćlijem  vinu  polako ;  a  Marta,  ko  strielu, 
Rinu  niz  perihćlij.  Bacajuć  bljeskove  strašne, 
Viknu  im  svoje  korone  plamenih  jezika  znakom  : 

GENU  SUNCA 

Vršite  dužnost !  a  svrhu  i  brige  djece  vam  plašne 
Pustite  meni,  kojem  Beskraj  ih  povjeri  ! 

Jakom 

Stegnuti  uzom  oni  starim  putem  se  srede, 
Valjajuć  koluti  dalje  od  straha  užasna  bliede. 


PETAR  PETROVIĆ :  JAZ  (Svršetak) 

—  Muka  je  to  bila,  muka  ! . . .  ponavljao  je  on  i  ovu  noć,  ležeći  tu  na  nekoliko 
slupanih  dasaka  sam  . . .  Baš  sam  ...  I  ništa  nego  on  . . .  Konji  eto  . . .  Drijemlju, 
katkad  se  maknu  . . .  Gore  u  sobi,  više  njega,  tišina  mir  . . .  Ni  muva  kao  da  ne  zuji 
više . . .  Zraka  još  uvijek  prosjauje  i  pravi  okrugli  mali  kolobar  na  ugnječenoj 
zemlji,  tamo  blizu  vrata  . . .  Samo  nešto  šumi . . .  šumi  duboko,  tajinstveno, 
muklo  . . .  Sad  opet  drijemljivo,  tiho,  čudno  . . .  Kao  lišće,  —  onda  onaj  dan  . . . 

I  kao  da  sama  sebe  gleda  . . . 

Zaprašen,  znojav,  opaljen  od  žege  i  sunca,  umoran ,  a  opet  pun  neke  strepnje  i 
jake,  neodoljive,  čudne  čežnje,  polegao  se  pod  široku,  razgranatu  staru  brezu, 
ispod  koje  je  prvi  put  poslije  nekoliko  godina  vidio  crne,  razrovane  i  uzorane  ora- 
nice svoje  zemlje,  što  su  se  Širile  i  kao  gubile  u  duž  daleko,  daleko ...  I  svaka  brazda, 
svaki  trn,  što  je  porastao  dolje  u  duguljastim  dalekim  živicama  i  svaki  onaj  pramen 

dima,  što  se  siromašno  lelujao  i  vijugao  s  crnih,  Čad  javih  badža,  malenih  niskih 
kućica,  sve  to  donašalo  mu  je  dugo  ne  osjećani  miris  zdravlja,  svježine  i  snage  . . . 
A  tamo  na  onoj  livadi . . .  Sjeća  se  on  . . .  Koliko  !i  je  puta  ležao  nauznak  na  njezinoj 
travi  i  gledao  u  nebo,  kako  se  plavi,  i  kako  niče  pi  va  zvijezda  . . .  Davno  je  to  bilo  . . . 
Težak,  naporan,  silan  rad,  što  kida  mišice,  kao  da  je  sve  to  zatprao,  zakopao  n 
njem  i  pomračio  sjećanje  na  sve  . . .  Bolan,  sjetan  osjećaj  preživjelosti,  svijest  o 
teškom  nastupu  razorne  starosti  takla  ga  se  taj  čas  pod  brezom,  čije  je  lišće  šumilo 
tiho,  sneno,  mrmoreći ...  A  ispod  njega  dolje  selo  . . .  Njegovo  selo  . . .  Šta  li  će 
ona? . . .  pomišljao  je  on  zureći  u  daleku  prijatnu  dolju,  osjećajući  Čustvo,  kojeg 
osjećaju  bolesnici  u  cik  proljeća,  kad  se  pridignu  sa  samrtničkih  postelja . . . 
I  zamišljao  ju  je  . . .  Zamišljao  ju  je  i  onda,  kad  se  strmom  prodolicom  spuštao  u 
selo,  a  srce  mu  drhtalo,  treslo  se,  s  duga  i  slatka  nevidjenja  i  rastanka ...  1  eno, 
prva  živica  . . .  Žuti  se  i  zlati  na  suncu  prvi  slamnati  krov  na  štali ...  Eto  i  plot . . . 
Gle,  kuća  . . .  Projurio  ga  je  mlaz  opojan,  zanošljiv,  sladak  i  drhtav ...  I  onda 
ono . . .  Širok  razvaljen  pogled,  ukočenost  i  prizrak  gorke,  mučne  nemoći,  onda 
omaglica,  zastoj  srca,  i  jedan  bolestan,  jak  žigavac  negdje  posred  prsa,  —  i  mrak 
preko  očiju  ...  I  samo  što  su  dopirale  do  njega  riječi,  mutne,  nerazgovijetne,  trome. 

—  I  mater  ti  ostarila  . . .  obnemogla  . . .  Drukčije  zdrava,  vala  bogu  ! . . . 
A  i  brat  ti ! . . .  Vratio  se  . . .  Podiga'  bo'me  zdanje  lijepo,  zgodno  . . .  Ama  ti  krivo 
učinio . . . 

—  šta? . . .  ko? . . .  Zar  on? . . .  Brat? ...  i  prizrak  jake,  lude  sumnje  i  gad  jenja 
na  nepravdu  zaokupio  ga  je  taj  čas  ...  I  samo  što  se  primakao  bliže  k  plotu  . . . 

—  Oženio  ti  curu  . . . 

On  se  prihvatio  za  plot,  čvrsto,  snažno . . .  Osjetio  je  kako  mu  negdje  u  vrh 
čela  niču,  iskaču  kaplje  hladnog  znoja  . . . 

—  Nju?  . . .  promucao  je  čudno,  promuklo  . . . 

—  Ja  ti  reko  » ...  A  na  svatovske  ostanke  ćeš  prispjeli . . .  požuriš  li . . . 
Mrak  mu  se  navukao  na  oči . . . 

>—  „Šta  li  je  to  dalje  bilo"  —  mislio  je  on,  rastvarajući  lagano  oči,  pružajući 
se  i  rastežući,  i  kao  skidajući  sa  sebe  ono  isto  čustvo,  koje  je  na  nj  i  sad  sjećanje 
na  to  sve  dovadjalo ...  I  gledajući  umorno,  bolesno,  osjećajući  vlagu  na  očima, 
u  malu  pukotinu  nad  gredom,  tupim  čustvom,  ne  misleći  ni  na  Što,  obamrlim 
mislima  i  kao  zaledjenim  sjećanjem,  poče  mu  ta  mala,  polusvijetla  pukotina  igrati 
pred  očima,  širiti  se  i  suzivati,  sad  opet  bližiti  se  i  odaljivati  kao  živa  ...  1  sad  kao 
da  to  nije  ona,  već  na  širokoj,  morskoj  pučini  daleka,  daleka  luč  svjetionika,  što 
se  osamljen  podigao  pred  dugačkom  lukom  i  svijetli . . .  Umorno,  sanjivo  i  maglenoj 
daljini  škilji  i  kao  drijema ...  Ne  ni  to .. .  Daleko  tamo,  jako  daleko,  izvire  iz 
tamnih  talasa  parobrod  i  valja  se  ...  A  gore  na  vrh  jarbola  svjetluca  ...  A  on 
na  usječenoj  kamenoj  obali  čeka  . . .  Uzdiše  ...  I  najednom  miris  sijena  . . .  Trže 
se  . . .  Rastvori  jače  oči . . .  Zraka  kroz  pukotinu  još  uvijek  prosjauje,  bjelasa  se  . . . 
I  opet  kao  prije  ...  U  zanosnom,  polusnenom  gledanju  nekako  mu  se  izmače. 
odalji  od  očiju  slabi  taj  njezin  sjaj,  nekako  drukčije,  bolnije  ka  okrvavi  je  zasja  i . . . 
Jest,  luč  je  to,  što  se  s  prozorčića  male  uske,  njemu  dobro  znane  sobice,  u  kojoj 
.se  provadjala  dane  njegova  mati,  —  rasiplje  u  noć,  —  onu  istu  noć,  koju  je  on  do- 
čekao ležeći  sakriven  u  širokoj  živici,  omotan  mladim  raspupalim  šibljem,  gledajući 

i  zureći  u  kućna  vrata  i  čekajući  pun  drhtave  strepnje  i  bojažljive  Čežnje,  koga  li 
će  mu  prvog  opasati  pogled  . . .  Dugo  je  i  dugo  zurio  i  napinjao  pogled  i  prvi  talasi 
noći  počeli  mu  omatati  i  kuću  i  plot,  sakrivati  mu  otvorenu  avliju,  i  polagano  mu 
donašati  dugo  neslušanu,  otegnutu  pjesmu  ozdo  s  njiva,  pomiješanu  s  mutnim, 
promuklim  lavežom  tomih  pasa  i  sitnim,  nabolnim  brencanjem  klepaka  otud 
s  poljskih  puteva  . . .  Beskrajno  slatka  i  sjetna  osjećanja  savila  su  ga  u  klupko 
i  onako  savijen,  zgrčen,  kroz  gusto  šiblje  gledao  je  i  osjećao,  kako  se  na  njegovu 
umornu  i  ubogu  ukrajinu  navlači  noć,  pusta  Široka,  Šutljiva,  kako  prokapavaju 
zvijezde  sitne,  malene,  kako  se  odnekud  rasula  bljedičasta  mjesečeva  svjetlost 
i  kako  je  najednom  sa  dragog  mu  prozorčića  iznikla  slaba,  polusnena  zraka  luči . . . 

Onda  se  makao  i  on  . . .  Kroz  pusti  mir,  u  kojem  je  spavalo  sve  i  u  kojem  je 
samo  tiho,  jedva  čujno  Šumilo  lišće  staroga  jasenja  tu  uz  njegovu  kućicu,  —  pro- 
micao je  on  lagano  uz  živicu,  udahnuo  miris  sijena  skoro  s  nadjevenih  stogova,  i 
zagazio  na  gumno  . . .  Kod  stožera  je  stao  . . .  Još  uvijek  gorila  je  luč  kroz  slabo 
zamagljena  stakalca  prozorčića  i  nečija  je  sjena  pokadkad  munula  iza  njeg  i  opet 
nestajala  . . .  Ona  je  to  . . .  Mati  mu  . . .  Čustvo  neuzdržane  slatke  boli  i  sjetnog 
zanosa  podiže  ga,  mače  i  on  u  nekoj  ugodnoj  omaglici  zakorači  i  pridje  bliže  k  njemu ... 

Pokuca  . . .  Slabo,  tiho  ...  I  srce  m  u  je  skakalo  u  podgrlac,  gušilo  ga  Pokuca 

još  jednom  . . .  Mukli  slabi  koraci,  škrip,  i  on  se  oduprije  rukom  o  zid  . . . 

—  Ko  'e?  . . .  zazvonio  je  meki,  na  plač  zanošljivi  glas  i  razletio  se,  rasprštao 
u  noć  . . . 

—  Ja  sam,  majo  ! . . . 

I  onda  jedan  Čas  teške,  velike  šutnje,  —  ukočen  pogled  pun  začudjenja  i  rasko- 
madanog staloženog  nenadan  ja,  jedan  kratki,  od  sreće  i  duga  nevidjenja  mukli, 
skršeni  krik  i  on  je  onda  osjetio,  kako  negdje  na  njegovu  lijevu  ruku.  kojom  je  držao 
njezinu,  kaplju  krupne,  vruće  i  dugo  izdržavane  suze  . . . 


—  1  željna  sam  te  bila  —  govorila  mu  je  ona,  sjedeći  uza  nj  u  svojoj  sobici, 
kamo  ga  je  kradom,  potiho  dovela,  s  glasom,  u  kojem  se  odražavala  bol  i  poniznost, 
ni  ne  gledajući  ga  pravo  u  oči,  —  i  mislila  sam  na  te,  i  molila  se  za  te,  da  te  bog 
uzdrži . . . 

Njemu  je  preletio  gorak  smiješak  preko  usana  i  glava  mu  se  malo  opuzla,  sni- 
zila . . . 

—  A  znam  i  patio  si  dosta  !  nastavljala  je  sve  jednakim,  sumrtvim,  tupim 

glasom,  iz  kog  je  izvirala  samosvijest  o  njezinoj  krivnji  za  sve  ono,  što  je  on  daleko 
tamo  radeći  i  prebijajući  se  u  svojoj  duši  prepatio . . . 

—  Patio  sam  . . .  progovorio  je  odjednom  i  on  izrazom  već  davno  pretrpljenog 
bola,  koji  mu  je  u  duši  ostavio  trag,  što  pomalo  zarašćuje  . . . 

—  Tuka  te  rad? ...  A? . . . 

—  I  rad  . . . 

—  I  gladan  si  bio? . . . 

—  To  ne  ! . . .  Al . . . 

—  A«'? . . . 

—  Jadan  sam  bio,  eto  to  ! . . .  Trpio  sam  ! . . .  i  glas  mu  se  nekako  slomio, 
skršio,  umirao  negdje  u  njemu,  i  on  je,  nemoćan  da  još  Što  progovori,  podigao 
dlan  desne  ruke  i  pokrio  njim  čelo  . . .  Osjećao  je,  kako  ga  ona  gleda  i  bilo  mu  je, 

da  se  rasplače  ...  A  onda  je  kao  da  se  želi  rastresti,  svrnuti  razgovor  na  što  drugo, 
šta  li,  spustio  ruku,  uzvisio  malo  glavu,  prebacio  nogu  preko  noge,  i  nešto  čvršćim, 
kao  vedrijim  glasom,  da  i  nju  ne  ražali,  nastavio  : 

—  A  i  on  se  vratio,  —  brat? . . . 

—  Vratio  se  . . .  teško,  tiho,  kao  da  se  duša  otkida  od  nje,  progovorila  je  ona, 
oborenom  glavom,  kao  da  izdržava  kaznu  . . . 

—  I  oženio  se,  čujem? . . . 

—  I  oženio  se . . .  svejednako  odgovarala  je  ona,  ni  ne  dižući  glave  . . .  Ramena 
su  joj  polako  podrhtavala . . . 

—  Sretan? ... 

Lagano  je  slegla  ramenima ...  I  nastala  je  Šutnja  . . . 

S  teškim,  raskomadanim  srcem  gledao  ju  je  ispod  oka,  kako  sjedi  tu  pred 
njim  sva  savijena,  slaba,  obnemogla.  Kako  joj  se  sijeda,  glava  spušta  sve  niže,  i 
kako  upada  u  ispijena,  mršava  i  košćata  ramena  i  kako  joj  se  ova  najednom  zatre- 
soše,  zadrhtaše,  i  on  vidje,  kako  se  ona  najednom  previ,  savi,  i  kako  udari  u  tih, 
prigušen  i  neuzdržljiv  plač . . . 

Navriješe  mu  suze . . . 

—  Nemoj,  vidiš . . .  počeo  je  gutajući,  prekidajući  teško,  —  zašto  ? . . .  Nema 
tu  ništa . . .  Nije  to  zbog  tog  da  sam  ja  trpio,  nije  vjeruj,  eto,  neg  eto  tako . . 
Bilo  *e . . .  Bože  moj . .  ■  Dogadja  se . . .  Pa  neka  . . .  Nemoj  plakati . . .  Znam 
ja ...  i  glas  mu  se  tresao,  drhtao,  zanosio  na  plač,  i  jedva  da  je  suze  mogao  uz- 
državati ...  A  ona  se  sve  više,  jače  skupljala  u  se  i  grcala,  jecala  kao  nad  naj- 
ljepšim i  najvećim  prebijenim  i  skršenim  komadom  sreće . . . 

A  kad  se  negdje  pred  zoru  trgao  u  snu.  našao  se  na  pola  obučen  na  njezinoj 
postelji,  a  u  dno  njegovih  nogu  smotala  se  ona  priljubljena  uz  donju  zastavnicu, 
samo  da  njemu  ne  bude  tijesno,  nešto  nablijeda  slaba,  ispijena,  s  duboko  upalim 
očima  i  tamnim  kolobarima  ispod  njih  . . . 

Spavala  je . . . 


I  onda  je  došlo  sve  ono  drugo . . .  Kraj  nožice  malog  nevješto  slupanog  hra- 
stovog stola,  rasipale  se  sunčane  zrake  u  velik  kolobar  i  on  se  osjećajući  u  sebi 
neko  novo  čustvo  puno  nadanja  i  očekivanja  na  nešto,  sjedeći  na  postelji  oblačio, 
strepeći  da  ne  dodje  koje  od  njih  i  da  ga  takog  neobučenog  ne  zateče . . .  Mati 
mu  već  izišla  . . .  čuje  onako  na  prekid  korake,  potmulu,  tihu  zveku  veriga,  ne- 
čiji nejasan  glas  tamo  s  ceste  i  nešto  nalik  kuckanju  žlica  jednu  o  drugu . . .  — 
„Samo  da  ona  ne  bi  došla  !"  —  pomišljao  je  on,  makar  je  jako  dobro  znao,  da 
ne  će.  „Kako  il  joj  sad  mora  biti  ? . . .  javlja  se  u  njem  nova  misao,  zamišljujući 
kako  joj  je  maja  rekla  sve ...  I  za  nju  je  to  jedan  novi  dan,  drukčiji  i  ljepši,  —  pa 
opet  tako  strašan  i  čudan  ...  Baš  kao  i  za  nj ...  Šta  li  će  to  biti ! . . .  I  misli  mu  se 
vrzle  glavom,  a  osjećanje  s  nečeg  nenadanog,  a  što  će  tako  brzo  doći,  napunjavalo 
ga  je  čuvstvom  ugodne  strepnje  i  drhtavice ...  Pa  i  on  sam,  brat  mu  I . . .  I  kao 
da  je  osjetio  čas  u  kojem  on  mora  sad  na  vrata,  počeo  je  da  se  brže,  grčevitije, 
žurnije  oblači . . . 

Jaki  mlaz  krvi  Šiknuo  je  kroza-nj  kad  je  tamo  iza  vrata  dopro  —  do  njega 
težak,  rastegnut  korak,  i  kad  se  razlijegnuo  po  kući  još  uvijek  prijatni,  nešto  malo 
oslabljeli  glas  njegova  brata . . . 

—  Diga'  se  već  ? . . .  Probudio  se,  a  ? . . . 

Nešto  mu  mati  odgovorila,  nu  nije  čuo  Šta.  —  Onda  je  čuo  korak  kako 
bliži  sve  bliže . . .  Grčevito  navukao  je  na  se  sukneni  kaput . .  čekao  je ...  I  kad 
je  osjetio  potpuni  mir,  i  vidio  da  nitko  ne  ulazi,  lagano  s  nešto  uzdrhtalim  srcem 
prišao  je  vratima  i  uhvatio  za  kvaku,  potegao  i  zakoračio  preko  praga . . . 

—  Dobroj'tro  ! . . . 


—  I  dobro  putova'  ? . . .  Zdravo,  mirno,  —  a  ? . . .  razlijegao  se  po  kući 
dobri,  nasmješljivi,  vedri  glas  njegova  brata  po  ocu,  i  odražavao  neku  veselost, 
bez  brigu  i  nesmetano  st . . . 

—  Dobro  ! . . .  odgovarao  je  i  on  prividno  veselo,  očito  odmoren,  osjećajući 
negdje  na  dnu  duše  zgrudani  prijegor  i  bol . . . 

—  Eto  i  doša\  i  neka  si ! . . .  nastavljao  je  onaj  odbijajući  starački,  bezbrižno 
kratke  dimove  s  lulice,  što  mu  je  nespretno  visila  iz  lijevog  kuta  ustiju.  —  1  dobro 
'e  da  si  doša* . . .  Više  nas  je ...  A  i  treba  nas ...  I  ovo  zemlje  treba  da  se  obradi, 
uredi . . .  Plaćati  je  teško  ...  1  treba  . .  A  ti  oronuo  a  ? . . . 

—  Pa  i  nijesam . . . 

—  Oslabio  ? . . . 

—  Eto  . . . 

—  A  rad  težak  . . .  Znam  ja  . . . 

On  je  zašutio  . . .  Nije  ništa  odgovorio  . . .  Gledao  ga  je  sa  strane,  kako  mu 
se  brada  povećala,  uzgustila  ...  I  one  strijeke  na  čelu  kako  su  oduljile,  udubile . . . 
Pa  i  bore  oko  očiju  . . .  Ostario . . . 

„—  Kakva  li  je  ona,  bože  moj  !"  . . .  pomislio  je  taj  Čas  na  nju  i  neka  želja 
ga  zaokupila  da  zapita  za  nju  ...  I  ne  zna  ne  bi  li  to  učinio,  da  ga  nije  on  već  u 
započetoj  pripovijeci  kroz  srdačan,  prijatan  iskren  smijeh,  prekinuo  s  glasom, 
što  je  odavao  dobrotu,  prostodušnost . . . 

—  A  ja  onda  velim,  zašto  ka'  ne  bi ! . . .  I  gori  su  se  oženili,  pa  šta  ne  bi  i 
ja  ! . . . 

—  Te  merkaj  ovdje,  merkaj  ondje,  te  b6me,  brate  moj,  spade  knjiga  na  dva 
slova ...  Eh  šta  *š  ! . . .  Ne  bi  ja,  ama  kuća ...  A  mati  nam  sama,  slaba,  izne- 
mogla ...  Te  ku*  ću,  šta  ću,  b6me  nju . . .  Dopala  mi  se . . .  Nemoj,  veli,  brat  ti 
je  obegenisa* . . .  Neka,  vala,  velim  ja  da  'e  nije  on  zavolio,  ne  bi  ni  za  me  bila  . . . 

A  njemu  se  slušajući,  stezalo  i  stiskak)  srce  od  neke  muke  i  beznadja,  da  će 
se  ikad  više  vratiti  sve  ono.  činilo  mu  se  kao  da  je  iz  tudjeg  svijeta,  iz  te  goleme 
daljine  došao  ovamo  natrag,  samo  za  to,  da  prelije  grob,  u  koji  je  zakopao  eto 
sve . . . 

Onda  se  digao,  popravio  hlače  negdje  oko  koljena  i  teškom  nepodnošljivom 
gorčinom  u  duši  govorio  materi,  Što  se  kod  naćava  unijela  u  posao,  —  onda,  kad 
je  on,  brat  mu  već  izišao  da  obadje  plašila  na  oranju  . . . 

—  Zašto  je  to  sve  ? . . .  Zbog  Šta  ? . . .  počeo  je  brzo,  grčevito  kao  srdeći  se 
stei  na  se,  čudnim  pridušenim  glasom,  kao  da  se  u  njem  nešto  prekinulo,  odmo- 
talo —  Zbog  šta  sam  ja  mora*  u  tudji  svijet  i  ko  'e  zbacio  u  me  tu  patnju  ? . . 
ko  ? . . . 

Mati  mu  se  zastala  i  kao  upila  se  uz  direk  vrata,  gledajući  ga  na  pola  sažalno, 
a  na  pola  prestrašeno  . . . 


—  Kriv  li  sam  ja  za  to  i  kome  ? . . .  Ogriješi  li  se  ja  ikad  o  boga,  pravdu,  il* 
ma  o  Što  ? ...  I  kad  li  sam  ja  šta  nelijepa  i  ružna  počinio,  zbog  šta  sam  se  mora 
zlopatiti ! . . .  IP  Šta  ? . . .  Pa  šta  onda  ? ...  Pa  šta  je  to  onda  ? . . . 

1  nekako  je  visoko  u  jakom  zamahu  podigao  ruke  više  glave,  stojeći  malo 
preklopljen  pred  njom,  —  kao  dokazujući  joj,  pravdajući  se,  —  a  onda  ih  je  naglo 
spustio  i  široki,  teški  žuljavi  dlani  pali  su  po  mišićavim  mu  bedrima  . . . 

I  dugo  bi  joj  tako  govorio,  da  nije  osjetio,  kako  iz  njegova  glasa  izvire  nešto, 
pod  čijim  je  prizrakom  meka  duša  njegove  matere  počela  podrhtavati . . .  Onda 
je  prestao,  ushodao  se  po  kući  lagano,  lijeno  kao  na  pola  ubijeno ...  Ni  sjedao 
nije ...  Za  tim  je  ušao  u  sobu,  primakao  se  k  prozorčiću,  naslonio  čelo  na  pro- 
hladno stakalce  i  zagledao  se  van  . . .  Još  nešto,  i  to  ono  što  je  najglavnije  trebalo 
doći . . .  Ona  ...  I  gledajući  tako  malo  u  zasjenjena  polja  obuhvataše  ga  čuvstvo 
velike,  jake  sjete ...  1  opet  će  nastati  život . . .  Opet  će  se  trgati  mišići  njegovih 
ruku  ravnajući  branu  po  oranju,  opet  će  se  savijati  negdje  po  pasu  okopavajući 
istom  izbile  kukuruze,  —  opet  će  teći  znoj ...  Pa  ipak  na  toj  rpi  zemlje,  pod  ča- 
djavim  ovim  krovićem,  što  mu  pokriva  glavu,  ne  će  on  više  ništa  naći ...  Sve 
ono  najljepše,  najsnažnije,  progutale  su  puste,  mučne  godine,  što  su  prošle ...  1 
jedan  obračun  još,  —  obračun  s  njom,  i  onda  će  opet  onamo,  otkud  je  i  došao  . . . 
Pa  zašto  i  to  ? . . .  pitao  se  on  ne  shvaćajući  pravog  razloga  i  smisla,  da  govori 
s  njom  . . .  Sve  je  to  sad  mrtvo,  ubijeno  ...  I  dodje  mu  na  pamet  ona  . . .  Nije  ju 
vidio,  nit  je  pitao  za  nju  . . .  Sakrila  se  valjda  negdje . . .  Bilo  mu  je  to  ugodno, 
ni  sam  ne  zna  zašto,  —  makar  je  želio  da  ju  vidi . . .  Pričinjalo  mu  se,  da  se  negdje 
previla  u  tišini,  na  osami,  i  da  grca,  plače ...  I  kao  da  je  on  tome  kriv  sa  svojim 
povratkom,  počeo  je,  kao  da  kažnjava  sama  sebe  zato,  misliti,  kako  će  on  svima 
njima  i  njoj  pribaviti  jedan  lijepi,  prijatni  mir  kad  se  opet  makne  i  udari  preko 
živica  na  dugi,  teški  i  mučni  put  što  vodi  na  krvavu  zaradu  daleko  tamo ...  I 
taj  je  čas,  sjeća  se,  počeo  na  njegovu  dušu  valjati  teška  bolesna  spominjanja  na 
sve  ono,  što  je  pretrpio  u  buci  i  dimu  Širokog,  čađjavog  grada  . . .  Napopao  ga  je 
prizrak  dubokog,  razarnog  straha  . .  • 

—  Zar  još  jednom  sve  ono  ? . . .  motalo  mu  se  po  moždjanima  to  strašno  pi- 
tanje i  on  je  počeo  i  nehotice  da  na  neki  način  mjeri  svoju  izdržljivost,  snagu  i 
da  uporedjuje  težinu  života  kojega  bi  provadjao  daleko  od  sviju  njih,  —  i  života 
koji  bi  nastao,  kad  bi  on  ostao  tu  na  svojoj  zemlji . . .  Tamo  sam  . . .  Gorka  sje- 
ćanja na  sve,  lagani  zaborav  i  ljut,  bolestan  prijegor . . .  Iskapiti  to  treba,  isr- 
kati ...  A  onda  možda  u  najljepšem  času,  zaborava,  nebrige  i  neke  vrsti  bez  osje- 
ćanja na  sve,  taknuće  ga  se  godine  trome  i  teške  . . .  Ostariće  ...  1  šta  onda  ? . . . 
Jedan  je  život  umro,  presvisnuo  u  njem ...  Ta  kao  da  je  to  već  sad  sve  skupa 
na  nj  naišlo,  podbi  ga  neka  vrst  sažaljenja  i  samilosti  sa  samim  sobom  i  srce  mu  se 
pokrenu,  mače . . .  Gust,  vruć  mlaz  suza  osjetio  je  taj  čas  u  podgrlcu,  nemoćno  se 
makao,  prišao  k  postelji,  klonulo,  sumrtvo  previo  se  preko  nje,  zaturio  glavu  u 
rukave  i  ramena  su  mu  se  lagano  zatresla . . . 

...  I  kao  radionica  . . .  Široka,  velika,  crna  . . .  Oko  njega  radnici :  vrzu  se, 
motaju  . . .  Bukti,  prašti  razbijeljeni  plamen  i  mota  se  u  kovitlac  u  usijanim,  ra- 
žarenim  golemim  pećima . . .  Drndaju,  lupaju  i  zvone  željezni  balvani,  što  ih  iz- 
andjale  crne,  žuljave  ruke  vuku  s  dugačkim  kukama  jedan  preko  drugog,  da  ih 
onda  rinu  u  plamen  ...  I  on  tu  ...  U  njemu  bol,  pod  kojom  mu  se  umrtvuju  živci, 

mišice  . . .  Osjeća  nemoć . . .  S  visoke  naslage  treba  da  savalja  željezni  stup  . . . 
Primiče  mu  se . . .  Duga  željezna  kuka  vuče  se  za  njim  nemoćno . . .  Jedva  je  drži . . . 
Šta  li  je  to  ? ...  I  neki  strah,  slutnja  obavija  ga,  ruši . . .  Počinje . . .  Ruke  mu  se 
tresu  ...  I  eno  ...  U  zadimljenom,  zaprašenom  zraku  crni  se  kuka . . .  Potegnu  . . . 
Još  jače . . .  Nešto  zaškripi ...  —  Pazi !! ...  ču  se  krik  i  jaka,  mutna  orljava, 
orcanje,  strka,  još  uzvici,  padanje  nečeg  strašnog,  teškog  i  on  obnevidje  . . .  Sagnu 
se  i  poče  da  bježi . . .  Odjednom  stade . .  •  Jedan  jak,  čudan  svjetlac,  —  težak 
udarac  negdje  po  vratnim  žilama  i  on  se  sroza,  onesvijesti . . .  Počeše  da  ga  dižu, 
drmaju  . . . 
Trže  se . . . 

—  Sine  ! . . .  Srećo  ! . . .  Spava*  si  ? . . . 

Uzvjereno,  izobličeno  pogleda  više  sebe . . .  Drhtao  je  . . .  Nad  njim  se  nad- 
vila mati  mu  . . . 

—  Majo  ! . . . 

—  Šta  srne  ? . . .  Sanja'  si  što  ? . . . 

I  on  se  počeo  dizati,  sabirati  se . . .  Pod  dojmom  strašnog  sna  tresao  se  sav  . . . 

—  Bolan  si,  srećo  moja  ? . . . 

On  ju  pogleda . . .  Slaba,  opala  previla  se  pred  njim  brižno,  materinski,  a 
glas  joj  ječao  blago,  toplo,  svetiteljski ...  U  njem  se  nešto  rastvori,  puče,  kao 
rastopi  se,  —  i  on,  ne  znajući  ni  sam,  taknut  nečim  velikim,  svetim  podiže  riike, 
izpruži  ih,  —  lagano,  milo  privuče  ju  k  sebi  zari  glavu  u  njezina  opala,  omekšala 
prsa,  ljubeći  njezinu  uztrepetanu  biljelu  košulju  na  njima  . . . 

Samo  je  osjetio  kako  njezina  suva  ruka  podrhtava  negdje  na  njegovom  za- 
tiljku  

 Adje,  sine,  ručaćemo  ! . . . 


S  jakom,  napadnom  drhtavicom  sjedio  je  za  stolicom,  na  kojoj  su  već  bile 
porazmještene  žlice . . .  Oborio  je  glavu  i  šutio  . . .  Mati  mu  se  nekako,  voljko 
nešto  veselije  vrzla  oko  veriga  i  kotla  na  njima,  miješajući  palentu  i  držeći  poda- 
leko, kao  otklanjajući  glavu,  od  guste,  tople  i  mirišljive  pare,  što  se  dizala  . . . 
I  brat  mu  već  sjedi ...  Ne  kao  prvi  put . . .  Kao  nešto  zabrinut  za  posao  šta  li . . . 
To  ga  je  malo  bolilo  ...  Ni  govorio  nije  mnogo,  a  i  kad  bi  progovorio  nije  mu  ječao 
glas  onako  vedro,  čisto  kao  onda  . . . 

—  Zbog  mene  je  to  ! . . .  pomišljao  je  on  osjećajući  se  neodvažan,  nemoćan  i 
kao  bezponosan,  nizak  . . .  „Nje"  još  nije  bilo . . .  Tek  što  nije  došla ...  I  sad 
mu  se  pričinilo  da  ona  zbog  njega  neće  da  dodje  ...  I  on,  brat  mu  kao  da  vidi, 
opaža . . .  Osjetio  je  u  času,  da  ne  radi  dobro,  što  ne  pita  za  nju  . . .  Baš  to  kao 
da  baca  sumnju  na  sve  ...  A  treba  . . .  Oni  su  sad  rodjaci . . . 

—  Hm  ! . . .  s  prijegorom  i  sjetom  izbaci  kroz  nos,  da  se  jedva  čulo  i  neka 
tupa,  uzmućena  odluka,  da  uporno  Šuti,  poče  da  se  taloži  u  njem ...  I  još  niže, 
jače  sagnuo  je  glavu,  podupro  je  rukom  i  nekako  grčevitije,  čvTŠće  stisnuo  ju  je, 
stežući  se  sav  u  tijelu,  kao  upijajući  se  u  se  zaustavljajući  drhtavicu  ludu,  ne- 
snosnu . . . 

A  tiha  zvonjava  veriga,  dogaranje  ugarka  na  ognjištu,  —  slabo  šuštanje  ma- 
terine suknje,  sve  to  skupa  u  jedan  čas  miješalo  se  u  prijatan  šum,  kojega  je  od- 
jednom prekinuo  nešto  namutni,  malo  razbijeni  glas  bratov . . . 

—  E,  oćemo  li  ? ...  1  ona,  *dje  'e  ona  ? . . . 
Njemu  se  zagegalo  srce . . . 

—  Sa'  će  ! . . .  U  konopljami  je  ! . . .  odgovorila  je  mati  i  kao  ne  znajući  Šta 
će  prije,  usadila  je  u  otvrdlu  palentu  mješaju,  poturnula  ugarak  na  sred  ognjišta 
i  prišla  k  vratima  . . . 

—  Oo,  Stano  ! . . . 

Krv  mu  je  prošikala  u  obraze  naglo,  silno ...  I  kao  da  je  htio  da  sakrije  to, 
i  da  ne  vidi  nje  kad  udje  na  vrata,  uvalio  je  glavu  u  dlane,  i  gledao  nepomično 
tvrdo  preda  se  . . . 

A  onda  Čas  —  u  kojem  se  kida  život ...  Čas  u  kojem  svom  snagom  nastupa 
i  izlazi  lijepa,  zanosna  prošlost  pred  oči,  a  u  isti  trenutak  gubi  se  i  nestaje  da  se 
više  nikad  ne  vrati,  —  eto  bio  je  to  za  nj  taki  čas  kad  je  negdje  s  kućnih  vrata 
dopro  do  njega  prijatni,  slatki  šum  njezine  suknje  . . .  Srsi  su  ga  prošli  i  opojna  pa 
opet  gorka  nemoć  ovladala  je  s  njim  u  času,  kad  je  podigao  i  nehotice  glavu,  i  po- 
gled, rastegnut,  čudan  upr'o  u  nju  ...  A  ona  ? . . .  Nešto  raskrupnjela,  zaobljena, 
aP  nekako  meka,  taknuta  sjetom  i  uzdržljivom,  tihom  tugom,  malo  nablijeda,  a 
lijepa,  namutnim  očima  zastala  je  kod  vrata,  držeći  se  rukom  za  žrvanj,  kao  po- 
dipurući  se  ...  A  onda  je,  kao  taknuta  nečim,  da  ne  radi  dobro,  skupila  svu  snagu 
i  nestalno  pomalo  zastajkujući  prišla  hliže  . . . 

On  je  htio  da  se  digne  . . .  Ukočenost,  nemoć  šta  li  uvukla  mu  se  u  zglobove  . . . 
Srce  mu  se  treslo  i  oduzimalo  mu  riječ  . . . 

—  Elem,  došla  ? . . .  A  ? . . .  progovorio  je  opet  brat  mu,  i  učinilo  mu  se,  kao 
da  mu  je  glas  opet  onako  vedar,  čist ...  A  mi  te  čekamo  . . .  nastavio  je  jednako 
svesrdno,  toplo,  a  onda  se  pomakao  na  stočiću,  okrenuo  se  najprije  k  njoj,  —  a 
onda  pokazao  na  nj . . . 

—  Vidiš,  doša'  nam  ! . . . 

S  gorkim  prijekorom  pomiješanim  tugom  prebacila  je  ona  oči  i  uzvila  ih 
na  nj . . .  Onda  se  popridigao  i  on  malo  posrnuo,  zapeo  u  tren  za  stolicu  i  zako- 
račio nemoćno  drhtavo  k  njoj . . .  Donja  mu  je  vilica  podrhtavala  . . . 

—  Pa  pozdravi  ga  ! . . .  izbacio  je  nenadano  brat  mu  i  kao  da  nije  htio  vi- 
djeti što  će  biti  okrenuo  se  od  njih,  nadvio  se  nad  stolicu  i  u  nekoj  brzini  počeo  po- 
razmještati  žlice... 

—  Do . . .  Dobro  nam  doša' ! . . .  izrekla  je  tiho,  drhtavo,  i  tih,  slomljen  glas 
zaostajao  joj  je  negdje  v  podgrlcu  . . .  Onda  je  oborila  glavu,  nisko,  duboko  do  na 
prsa,  i  nemoćno  podigla  ruku  i  pružila  mu  je . . . 

—  Bolje  naša' ! . . .  izrekao  je  i  on  na  silu,  —  osjećajući  njezinu  meku,  punu 
ruku  u  svojoj  i  topal,  vruć  mlaz  nečeg  beskrajnog  slatkog  i  tužnog  razlio  mu  se  po 
srsima  ...  i  samo  što  je  grčevito,  čvrsto  stisnuo  usne  i  nešto  jače  raširio  oči . . . 


Maja  mu  izišla  van  . . .  Mrvice  palente  pokupila  sa  stolice,  strpala  ih  u  pregaču 
i  otišla  da  ih  prospe  pilićima.  Brat  mu  negdje  u  vani  pribija  u  ogradu  proštac . . . 
On  je  pun  velike  ugodne  strepnje  stajao,  ledjima  naslonjen  na  trošni,  stari  čadjavi 
i  nespretno  slupani  ormar,  i  netrepimice  gledao  nju  kako  sjedi  na  stočiću,  savijena, 
zaturenim  obrazima  u  dlane  . . .  Nepomična  je  bila  . . .  Mirna ...  I  sve  je  bilo 
tiho . . .  Njih  dvoje  sami  tu  pod  krovom ...  U  osami  prvi  put ...  Iz  vana  se  amo 
čuli  laki,  kratki  udarci . . .  Tamo  opet  sitno,  dosadno  pijukanje  pilića,  rakoljenje 

pijevaca,  kvocanje  ...  A  u  njem  se  rastegla  tuga,  prijegor  i  golemo  pusto  bez- 
nadje  ...  Još  uvijek  sjedi ...  I  uvijek  mirna . . . 

—  Teško  joj  je  !  .  . .  pomislio  je  on  ...  I  pkče . . .  grca . . .  sakriva . . . 

Zaokupi  ga  sažaljenje  i  prizrak  jak,  snažan  nedovršena  čuvstva,  Sto  se  pre- 
kinulo tu  pod  istim  komadom  neba,  slomilo  se  i  sad  se  eto  vraća  lagano  aP  snažno 
i  silno. . .  Bilo  mu  je  da  joj  pridje  i  da  klone  da  se  sroza  tu  kraj  nje  i  da  u  grčevitom 
jakom  jecaju  pokapa  suzama  rub  njezine  suknje ...  I  joS  čas  i  on  je  osjećao  kako 
se  u  njemu  neSto  valja,  diže,  Siri  i  kao  otkida  ga  od  ormarića  i  prinosi  ga  k  njoj . . . 
JoS  čas . . . 

Na  vratima  se  pokaza  on,  —  brat  mu . . .  Mutno,  smeteno  zastao  je  jedan 
Čas,  pogledao  najprije  nju,  —  onda  njega  onda  još  malo  stajao  na  istom  mjestu,  — 
za  tim  se  okrenuo  i  mirno,  teSko  izišao  opet  van  . . . 

Kratka,  mučna  bol,  Sto  je  naginjala  na  strah,  zbunjenost,  grijeh,  Sta  li,  — 
zavladala  je  u  njem  taj  čas . . .  Taknut  nečim  čudnim  odupro  se  od  ormara,  la- 
gano, tromo,  kao  na  pola  ubijeno  prošao  je  kraj  nje,  opasavši  još  jednom  pogledom 
njezina  puna  pleća,  —  primakao  se  k  vratima,  okrenuo  se  još  jednom  na  kratko 
brzo  na  nju,  —  i  zakoračio  preko  praga  . . . 

Ona  se  nije  ni  makla . . .  Još  uvijek  prekrilivši  dlanima  obraze,  nalakćena  o 
koljena  sjedila  je  mirno  . . .  tužno  . . .  Kao  da  se  u  njoj  prelomio  život . . . 

A  on  je  prošao  kroz  avliju,  zakrenuo  za  desni  rogalj  kuće,  mirno  prišao  na 
pola  razrušenoj  ogradi,  naslonio  se  na  nju  i  zagledao  se  nekud  u  koso,  preko  male 
strmine  brežuljka  u  komad  neba  . . . 

Pomislio  je  na  brata  . . .  Onaj  pogled  i  ona  šutnja  s  kojom  je  ušao  i  onda  izi- 
šao .. .  čudno  ga  se  to  dojmilo  . . .  Jedva  da  je  on  to  mogao  podnijeti ...  Pa  onda 
ona  . . .  Ono  njezino  držanje  kraj  ognjišta  kad  joj  je  muž  ušao  ...  Ni  da  se  gane . . . 
Pustu  nebrigu  za  sve,  dovaljala  je  patnja  na  njezinu  dušu  . . . 

—  Patnja . . .  ponavljao  je  on  kroz  zube,  osjećajući  se  skupa  s  njom  tako 
osamljen,  nesretan  s  razbijenim,  promašenim  životom ...  I  misleći  o  njoj  kao  da 
je  zaboravljao  sam  na  se  i  na  svoju  patnju,  i  divio  joj  se  i  žalio  sve  u  jedan  Čas . . . 
Onako  savijena,  na  pola  mrtva  s  golemom  tugom  i  prijegorom  u  sebi  nije  mu  mopla 
iz  misli  izaći . . .  Ništa  ga  jače  nije  moglo  vezati  tako  usko  uza  nju  kao  to ...  To 
je  bk)  čas  u  kojem  je  on  bio  spreman  dati,  žrtvovati  za  nju  sve . . .  AP  prošlost . . . 

Lagano  se  okrenuo . . .  Mutni,  daleki  koraci  amo  iza  kuće  trgli  su  ga  nena- 
dano iz  misli ...  Iza  roglja  izlazio  je  on  brat  *nu,  noseći  u  ruci  bradvu . . .  Na- 
popade  ga  želja  da  mu  pridje,  prepriječi  put  i  da  mu  rekne  štogod  . . .  Bolilo  ga 
je  da  je  on  taki  prama  njemu  . . .  Možda  ga  je  krivo  razumio . . .  Jednu  riječ  samo 
i  on  bi  znao  sve  . . .  Ne  radi  sebe,  radi  njega  je  on  to  htio  . . .  Teško  bi  to  bilo  i  ludo, 
da  i  on  još  trpi . . .  Odupr'o  se  od  plota,  al'  nešto  ga  je  jako  Čvrsto  držalo  na  jednom 
mjestu  ...  Tek  su  mu  široko  razvaljene  oči  pratile  njega,  kako  se  nekako  mirno 
pomute  glave  i  pošiknutih  plećiju  povlači  uz  brvna  ispod  streje  u  kuću  . . .  Na  nju 
se  ni  okrenuo  nije  . . . 

Još  dugo  gledao  je  on  na  vrata  kud  mu  je  vrat  zamakao  i  unj  je  kao  kapalo 
gorko  i  bolno  uvjerenje,  da  izmedju  njih  dvojice  počinje  zijevati  jaz,  iz  kojega  kao 
da  počinje  nicati  nešto,  što  će  ga  naskoro  maknuti  po  drugi  put  izmedju  njih . . 

Klonulo  i  umorno  naslonio  se  nanovo  na  plot,  nalaktio  se  na  kolac  i  dlanom 
podupro  obraz,  prepuštajući  se  sasvim  bolesnim  i  razarnim  mislima ...  I  neka 

vrst  nebrige  zavladala  je  s  njim  taj  čas . . .  Sve  ono  što  će  nadoći,  kao  da  mora  doći, 
a  pod  jaram  tog  budućeg  teškog,  mučnog  života  on  eto  savija  svoj  vrat ...  I  vući 
će . . .  I  mjesto  o  sebi  poče  i  nehotice  da  misli  o  njoj  i  o  njezinom  životu  . . .  šta 
li  će  ona  ? . . .  I  kao  da  je  vidi  kako  iz  dana  u  dan,  iz  mraka  u  mrak,  radi,  rinta, 
vuče,  i  kako  se  onda  poslije  svega  savije  tako  kod  ognjišta  trpi,  guta  suze  baš 
onda  kad  najvole  teći . . . 

—  Presvisnuće  ! . . .  pomišljao  je  on  i  neka  nova  snaga  u  nov  život  počela  ga  je 
na  sebi  dizati ...  I  zamišlja  kako  daleko  snjom  negdje  jako  daleko  živarka.  živi 
radi  i  krvari  se  sve  za  nju  . . .  Daleko  . . . 

I  neki  daleki,  mukli  glas  kao  da  mu  došaptava  : 

—  „A  on  ? . . .  šta  će  on  ? . . . 

—  A  ja  ? . . .  Sra  ću  ja  ? . . .  Pa  ona  ? . . . 

—  A  mati  ti  ? .. . . 

Nešto  nalik  na  groznicu  osjetio  je  po  čitavom  tijelu  . . .  Gorio  je  . . .  U  mož- 
djanima  rastegla  mu  se  neka  vrst  ukočenosti . . .  Osjećao  je  slabinu  . . .  Oma- 
glica,  smućenost,  beznadje,  Škripac  bez  izlaza,  potonuo  život  sve  u  jedamput  kao 
da  ga  mače  s  mjesta  i  on,  osjećajući  se  nemoćan,  vukao  se  lagano,  tromo  na  gumno 
otalen  zaokrenuo  je  kotarini,  prišao  stogovima  i  stao . . .  Umor  ili  slabina,  bo- 
lest, šta  li  savila  ga  je  odjednom  i  on  se  srozao  niz  plast  i  pružio  se  nauznak  poda  nj, 
udišući  željno  mlak,  topal  miris  još  lanjskog  sijena  . . . 

A  ozgo  s  polja  zaigravao  se  lagodan,  tih  vjetrić  s  prašnjavim  istom  izbilim  li- 
šćem, dugih,  izprekrštanih  živica,  i  nanosio  od  nekud  kiseljast  zadah  namočenih 
konopalja  . . .  Prizrak  prvog  sutona  već  se  nadvio  nad  zemlju  . . .  Oblačak  jedan 
siv,  providan  plovio  je  nebom  u  neopredjeljenom  pravcu ...  On  se  zagledao  u  nj. 
I  kao  da  je  lagano  zaboravi  iao  na  sve  motrio  je,  ležeći  tako,  šta  li  sve  iz  tog  obla- 
čića  biva  . . .  Kako  li  se  mijenja,  prevrće,  uvija,  suzuje  i  širi ...  I  eno  kuća  velika 
sa  dimnjakom ...  Gle  . . .  crkva  je  to  . . .  I  eno  toranj . . .  Eno  sad  jablan  . . . 
Bože  moj,  kako  je  to  čudno ...  Sad  opet  eno  cijeli  grad  ...  A  ne,  —  kao  vojska 
je  to,  ili  kao  šuma,  gaj . . . 

—  Gaj . . .  pomislio  i  lagano  je  zatvorio  oči ...  I  vidi . . .  Davno  je  to  bilo  . . . 
Negdje  tamo  podalje  bucali  se  volovi . . .  Bogalj  rezao  rakače  za  ribu  ...  On  opet 
amo  naprijed  čekao  na  nju  . . .  Sjedi  na  gromom  spaljenu  i  srušenu  janjiću,  na- 
Iakćen  o  koljena  vrteći  s  kandižilukom  u  dlanima ...  I  čuje  . . . 

—  čeka'  si  me  dugo  ? . . . 

—  Pa  i  nijesam . . . 

—  I  prije  bi  ja  . . . 

Sad  opet  kao  da  to  nije  gaj  već  eno  breze,  kod  koje  joj  je  išao  . . .  Srce  "mu  za- 
staje od  nekog  milja  i  dočaravanja  . . 

—  I  mila  sam  ti  ? . . .  Reci ! . . . 

—  Da,  mila  si  mi . . . 

—  Jako  ? . . 

—  Jako  . . . 

—  Jako  ! ! . . .  Jako  povuci !  I . . .  zazujio  mu  je  odjednom  u  ušima  kreštav, 
opor  glas,  što  se  uzdizao,  uzvitlavao  nad  buku  i  šum  u  širokoj  radionici  u  kojoj 
je  radio  . . . 

84 


Digitized  by  Google 


I  on  navlači,  vuče,  trga  se  i  trza  u  pasu,  zglobovima  svuda  i  željezni  stupovi 
i  traverze  samo  stružu,  drndaju  . . . 

Gle,  kola . . .  Prelazi  ulicom,  mota  se  i  vrze  kroz  svijet,  a  kola  drndaju  stružu. 
ugmju  se  jedna  drugima ...  I  eno  se  parobrod  već  oporo,  duboko  javlja  svojim 
tulenjem ...  I  zvoni  već  na  njem ...  I  on  eno  sluša  . . .  Sjedeći  kraj  potoka  uz 
zidić  sluša  kako  jednolično,  bolno  brenca  zvonce  s  tornja  njegove  crkve ...  I  miris 
tamjana ...  Ne,  to  je  metvica,  koju  mu  maja  meće  u  pranje  da  miriši ...  i  ide 
eno  crkvenim  putem  . . .  Obučen,  čist ...  Ide  uz  put  oprezno,  nabadajući . . . 
Boji  se,  da  se  ne  oklizne,  jer  put  je  kaljav  od  jučerašnje  kiše ...  Ide  dalje . . .  Za- 
kreće ...  I  nekakav  ga  uomr  počeo  savladavati . . .  Zalazi  na  strminu . . .  Još 
mak)  i  najednom  mu  se  izmakoše  noge . . . 

Trže  se . . .  Nešto  providan  suton  slegao  se  već  na  sve ...  Iz  polja  brujio  je 
glas  oporo,  sneno  u  jednostavnoj  pjesmi . . .  Nogdje  u  vrh  če'a  pod  kosom  osjećao 
je  znoj . . .  Miris  noći  rasipao  se  svuda . . . 

Ležao  je  još  jedan  čas,  premišljavajući  što  li  mu  je  sve  to  dolazilo  u  pamet, 
a  onda  se  s  malo  utišanom  boli  podigao  stresao  sa  sebe  slamke  sijena,  i  pošao . . . 
Obišao  je  stog,  odmah  tu  eto  drugi,  —  dohvatio  se  i  trećeg  —  i  odjednom  ga  je 
prostru jila  krv  i  vrući  mlaz  dugo,  dugo  iščekivane  sreće . . .  Zastao  je . . .  Uz  stog, 
kao  da  ga  je  čekala,  stajala  je  ona  ovijena  predvečerjem  sama,  sumrtva,  blijeda . . . 
Gledali  su  se  jedan  čas . . .  Oko  u  oko  . . .  Jedan  veliki  silni  život  prolazio  je  kraj 
njih  . . .  Stajali  su  bez  riječi  

—  Zašto  si  doša'  ? . . .  pridušen,  gorak  šapat  prosuo  se  odjednom  s  njezinih 
usana  . . .  Zašto  si  doša'  ? . . .  ponovila  je  s  bolnim  prijekorom,  gledajući  ga  široko, 
kao  u  omaglici ...  Da  si  osta' ! ...  da  si  tamo  osta* ! . . .  mučno  i  teško  mucala 
je  i  zagrcavala  se  ona,  i  oči  joj  se  pomalo  prevlačile  tankim  sumorom . . . 

—  I  tamo  se  pati ! , . .  progovorio  je  onda  on,  osjećajući  kako  mu  se  srce  trese 
i  kako  mu  uskračava  glas . . . 

—  Znam  ja,  pa  ope*  bolje  bi  bilo  . . . 

—  I  prenositi  pre'o  duše  sve  to  tamo  ? . . .  Stano  ! . . . 

—  A  sad  ? ...  i  oči  velike,  mutne  u  kojima  je  tinjala  bol  i  dugo  zadržavana 
suza,  uprla  je  jače  u  nj . . . 

—  Mislio  sam  ja  naći  ću  te . .  .Ni  zna*  ja  nijesam  za  to . . . 

—  Uh  • . . .  dahnula  je  ona  snažno  iz  duše,  i  kao  da  se  u  njoj  nešto  podiglo  na- 
stavila je  s  bolom,  gorčinom  s  uvjerenjem :  —  Ubija  mene  to  i  nema  lijeka .... 

Tu  je  savila  glavu  kao  da  će  proplakati . .  .Taklo  ga  se  to  tužno,  čudno  . . . 

—  Stano  ! . . .  izvio  se  najednom  njegov  meki  blagi,  topli  glas  što  je  donosio 
suze  za  sobom . . . 

—  Uh,  ne  znaš  ti . . .  izbacila  je  ona  gorko,  beznadno  izvila  malo  glavu,  a  onda 
je  nanovo  spustila  i  kao  uvukla  u  ramena,  i  zajecala  gorko  pridušeno . . . 

Drhtavo,  oprezno  prišao  joj  je,  suzdržavajući  suze  i  počeo  da  ju  tješi . . . 

—  Otiđi,  otiđi . . .  počela  je  grcati,  kao  da  joj  se  sa  svakom  riječi  kida  komad 
život?,  —  neda  se  ovo  podnijeti . . .  Otiđi . . .  Puno  *e  toga  za  me ...  Ne  mogu 
ja ! . . .  i  onda  je  nanovo  udarila  u  suze  i  nekako  sva  savijena,  pognuta,  kao 
plačem  istrgana  počela  se  uvlačiti,  upirati  u  stog,  da  uguši  plač  i  da  se  ne  čuje 
gdje  jeca  . . . 

86 

Digitized  by  Google 


A  on  stojeći  uza  nju  pledao  je  u  večernjaču  što  se  negdje  o  po  neba  uzdigla, 
kako  se  sjaji,  drhće ...  A  sve  drugo  pod  njom,  cijela  zemlja,  svijet,  sve,  kao  da 
to  ne  nekud  pada,  umire  —  

Nešto  malo  poslije  toga  sjedio  je  on  u  sobici  svoje  matere  u  dno  njezine 
postelje . . .  Podalje  od  njega  na  maloj  klupici  sjedila  je  ona  mati  mu  podmo- 
tavši  ruke  pod  prsa,  polivena  slabom,  drhtavom  zrakom  luči,  što  je  visila  na 
gredi,  zureći  šutljivo,  mimo  preda  se . . .  Oboje  njih  kao  da  su  osjećali  isto  . . . 
Obadvoje  kao  da  su  opažali  kako  se  sve  to,  što  je  oko  njih  i  u  njima  prena- 
teže,  prenapinje  . . .  Teško  će  se  to  moći  izdržati . . .  Popustiti  treba  ...  I  on 
je  onako  sjedeći  motrio  nju  i  premišljavao  što  li  će  to  iz  svega  toga  biti . . . 
I  kao  da  ju  gleda  ...  Tu  s  kućnog  praga  sva  drhtava,  klonula  gleda  kako  joj 
se  on  gubi  s  očiju,  idući  uz  put  sve  dalje  zavežljajem  na  ledjima  ...  1  treba  . . . 
Ubilo  bi  njv'ga  da  ostane  ...  I  nju  mater  mu  . . .  I  brata . . . 

—  „Zašto  si  doša  ?"  —  zabrujio  mu  je  odjednom  dobro  znani  slatki,  nešto 
skršeni  Stanin  glas,  pod  čijim  je  bru jom  osjetio  da  treba  što  prije  da  ode  natrag  . . 
I  nekako  se  uspravio,  isprsio,  kao  skupljao  snagu  da  smogne  riječ . . . 

—  Majo  ! . . . 

Ona  je  digla  glavu  i  pogledala  ga  . . . 

—  Ja  ću  otići . . . 

—  Sine  ! 

—  Ne  mogu  ja  tako . . .  govorio  je  s  uvjerenjem,  kao  dokazujući  sam  sebi, 
—  Otići  treba  . . .  Mučno  'e  to  i  teško  . . . 

—  Krivo  ti  je  šta  ? . . . 

—  A  ! . . .  i  on  je  podigao  ruku  na  čelo  . . . 

—  Ne  podnaša  li  te  'ko  ? . . .  pitala  je  ona  dalje,  silom  sakrivajući  zabunu  . . 
Jako  je  dobro  znala  šta  mu  je  . . . 

—  Ne  to  . . . 

—  Neg'  šta  ?  . . . 

On  je  jedan  Čas  šutio,  oborio  glavu  i  zagledao  se  u  vrh  desnog  opanka,  — 
a  onda  je,  osjećajući  njezin  pitajući  pogled  na  sebi,  —  promrsio  kroz  zube  tiho, 
jedva  da  se  čulo  . . . 

—  Ništa  . . . 

Tu  je  ustao,  prošetao  se  po  sobici  nesvjesno,  kao  da  ne  želi  više  mučiti 
ni  sebe  ni  nju,  i  kao  kajući  se,  Što  joj  je  i  govorio  da  će  otići.  Nije  on  to  trebao, 
premišljavao  je  on,  nabacivati  joj  o  svom  odlasku  a  da  joj  ne  spomene  razloge, 
koji  su  ga  na  to  nukali.  A  kazati  joj  sve  nije  mogao.  Tužna  bi  to  pripovijest 
bila  za  njih  oboje.  On  već  snaša  to  kako,  tako,  al'  ona,  ona,  —  mati  mu . . . 

Izmedju  brata  i  sebe  vidio  je  prolom,  jaz  . . .  Nijedan  od  njih  ga  nije  mogao 
preći,  premostiti.  Zavukla  se  medju  njih  podozrivost,  uhad janje  puno  sumnje 
i  nelijepa,  ružna  osjećanja  . . . 

—  Uh,  gadno,  —  gadno,  —  mrmljao  je  šećkajući  po  sobi  i  ustavljajući  se 
pokatkad  kod  pendžerića  i  gledajući  na  stogove,  osjećajući  u  duši  zbrku,  neraz- 
riješivost  svega,  umor  od  neke  vrsti  gadjenja  na  sve. 

Pa  kao  da  se  to  sve  skupa  u  njem  počelo  ublaživati,  prorijedjivati  i  razbi- 
stravati,  lice  mu  je  gledajući  tako  kroz  prozorčić  poprimalo  sjetni  izražaj  u 
kojem  se  odrazivala  žalba  i  žrtvovanje  samoga  njega. 

Da,  ona,  Stana  . . . 

Pomislio  je  na  nju  i  na  njezin  susretaj  kod  stogova,  i  bolan,  skršen  glas 
njezin  zujk)  mu  je  još  i  sad  u  ušima  : 

—  „Zašto  si  doša'  ?"  — 

I  učinilo  mu  se  to  sad  kao  njezin  gorak  prijekor.  Jest  prekorava  ga,  što 
je  došao  i  što  joj  je  kao  povećao  jade,  patnje.  Kako  li  se  ona  samo  smirila 
poslije  njegova  prvog  odlaska  onda . . .  Istina  sve  je  zadrijemalo  u  njoj,  kao 
pretmulo . . .  Bolilo  ju  je  na  javi  i  na  snu  . . .  Ovako,  stezalo  je,  a  kao  grč . . . 
Al'  sve  to  na  mahove ...  Pa  nekako  već  i  naučena  na  to . . .  Zaboraviti  se  nije 
moglo . . .  Rana  je  bolila,  al'  polagano  i  zarašćivala,  makar  bi  i  ostao  trag  dubok, 
bolan,  jak . . . 

Odjednom  je  eto  došao  on,  zario  nokte  u  to  i  rastro vao,  ozlijedio . . . 
Napopade  ga  kajanje... 

Pred  njim  tamo  daleko  pružaju  se  eto  daleke  ravni,  a  kroza  njih  kao  tanka 
nit  provlači  se  putić,  kojim  je  otišao  onda . . . 

—  ,,I  opet  natrag  !"  —  sijevnu  mu  glavom  i  pomisli  na  teški,  mučni  rad 
tamo  u  tudjini. 

On  sam,  pa  njegova  snaga  ...  A  ovi  tu  ...  Pa  taj  rastanak  ! . . . 

—  Ne,  ne,  —  zatrese  on  glavom  kao  u  omami  i  početak,  sjenka,  šta  li,  jedne 
misli  zaokupi  mu  dušu  . . . 

—  Da,  to . . .  micale  su  mu  se  grčevito  usne  u  besvjesnom  šapatu,  —  otići . . . 
otići  i  nikom  se  ne  javiti . . . 

—  Kradom  ! . . .  izrekao  je  nešto  glasnije,  i  srce  ga  je  zaboljelo  . . . 
I  nehotice  podigao  je  desnu  ruku  k  njemu  . . . 

A  treće  zore,  pune  kiše  i  magle  nadjoše  ga  pod  stogovima  ozebla,  izne- 
mogla, promočena  i  isplakana  . . .  kraj  njega  zavežljaj . . , 

Bio  se  spremio  da  ode  . . .  Stegnuo  srce,  skupio  se  sav,  podvio  glavu,  okrenuo 
se  još  jednom  na  sve  i  pošao  . . .  Došao  već  i  na  njive  . . .  Vjetar  je  ujk)  preko 
polja  i  nanosio  mu  u  obraze  mlazove  kiše . . .  Besvjesno,  ludo  srljao  je  sve 
dalje  . . .  Postajao  je  . . .  Slogovi  mu  se  brzo  omicali  ispod  nogu  ...  A  vjetar 
je  s  kišom  ujio,  zujio,  šumio  i  fijukao . . .  Sve  dalje  srljao  je  kroz  gust,  mrtav 
mrak,  i  činilo  mu  se  da  sve,  i  vjetar  i  kiša,  i  zaplakano  nebo,  i  uspavana  narav 
i  mrak  čak  i  umrtvljena  zemlja  preko  koje  je  koracao,  da  je  sve  to  odjekivalo 
plačnim,  očajnim  Staninim  vriskom : 

—  Ne  idi  ! ...  Ne  idi ! . . . 

—  Ne,  ja  moram  ići ! . . .  kričao  je  promuklo  i  mučno  on  u  noć . . . 

—  Ne,  ne  idi ! ...  Ne  idi !.. .  čuo  je  opet . . .  Stao  je . . .  Okrenuo  se  je  još 
jednom,  pogledao  ...  I  poSao  je  natrag. . . 

Uvučen  u  stogove  gledao  je  kroz  mrak  u  pendžerić  sobice  gdje  je  ona  bila, 
i  sve  jače,  silnije,  branio  se  od  suza,  koje  su  izvirale,  tekle  slobodno  i  gorko  . . . 

Uveli  su  ga  u  kuću:. . .  Mati  se  previla  kraj  njega,  obuhvatila  njegove  pro- 
zeble prste  i  staračkim  dahom  grijala  ih,  razgrijavala . . .  Ona,  Stana,  s  pre- 
trnulim  srcem  odtrčala  iza  Štale,  pritisnula  rukama  srce,  i  nekim  čudnim,  tupim 
Klasom,  u  kojem  se  odrazivalo  beznadje  i  bespomoć  muklo  šaptala,  grcala 
kao  branila  se  . . . 

—  O  bože,  spasi  me  ! . . .  Spasi  me  ! . . . 

A  brat  mu  se  odmah  tu  pred  kućom  naslonio  na  plot  mrk  i  šutljiv. 
Nalakćen  na  osušeno  šiblje  gledao  je  kroz  kišljiv  dan  i  pramove  maglice 
niz  polja,  pa  onda  daleko  nekud  preko  brda  . . . 

Mislio  je  o  Americi . . . 

—  Da  podjem  tamo  ! . . .  pomislio  je,  uzdrhtao  na  čas,  uzdahnuo  i  dugo. 
dugo  još  ostao  tako,  gledajući  u  vrške  brda.  Što  ih  je  polako  zastirala  magla  .  . 


VLADIMIR  NAZOR:  PETAR  SVAČ1Ć 

I. 

Strši  na  grdnoj  gomili  mrtvaca 
I  sabljom  maše.  Sunce  na  umoru 
Krvave  zdrake  u  lice  mu  baca. 
Kralj  klikće  kao  ono  na  timoru. 

Koloman  viče  :  Petre  !  Sam  si . . .  gledaj  ! 
Zašto  se  boriš?  Sto  te  peče  rana. 
Junače  vrli,  smiri  se  i  predaj, 
A  ja  ću  tebe  postavit  za  bana  — 

—  N*,  sam  ja  nisam.  Gle,  uz  bok  mi  stoje 
Ljutovit,  Braslav,  Mojslav,  Tomislave. 
Iz  zemlje  niču,  iz  pare  krvave. 

Sve  gledaju  me.  Znam  čega  se  boje. 

Posljednji  vladar  mora  da  se  sruši 

S  krunom  na  glavi,  ponosom  v  duši  !  — 

II. 

Strši  na  grdnoj  gomili  Iješina 

I  kliče  :  —  Nisam  sam  !  Preda  mnom  velo 

Mnoštvo  se  neko  na  liti  uspelo  ; 

Muče  me  motri  sa  lomnih  visina. 

Madžaru,  strielu  napni,  u  rog  puni. 
Ne,  Hrvat  svaki  izdajica  nije  ! 
Krvce  će  kaplja  da  ko  biser  sije 
Na  čelu  momu,  na  hrvatskoj  kruni  — 

Reče.  Strijele  zazviždaše  lake. 
Poleti  urlik  nebu  pod  oblake. 
Rog  klancem  ječi,  grmi  u  uvali. 

Sunčani  trak  se  slomi  i  utrnu. 
Urlajem  divljim  Madžar  napred  srnu. 
Ogroman,  težak,  kralj  se  u  prah  svali. 

III. 


Sruši  se  ko  hrast  te  vjetar  iščupa. 
Zatutnji  zemlja  kada  o  nju  lupne. 
Al  zalud  vojnik  udove  mu  krupne 
Da  digne  kuša  —  ne  pomaknu  trupa. 

—  Posiecite«ga,  bacite  ga  psima  !  — 
Singidum  biskup  veli :  Mrča  Štedi ! 
Rodna  ga  gruda  drži  na  prsima 
Ko  pečat . . .  Tudju  zemlju  ne  uvriedi !  — 

Smrklo  se.  Grmi ;  a  vjetrine  lome 
Po  Gvozdu  granje.  Turobne  i  trome 
Djedova  sjene  po  bojištu  blude. 

Bugare  tužno  vile  ponoćnice. 

Aveti  idu  i  padaju  nice 

Kraj  mrtvog  kralja  —  u  čelo  ga  ljube. 


RIKARD  KATALINIĆ  JERETOV :  SUDIT  ĆE  PRAVICA 

—  Dujo  !  —  od  ! 

—  Ola  —  6  !  —  odvrati  glas  s  broda  usidrena  posred  „konala"  glasu  s  kraja 
i  neko  skoči  u  „kajić"  pa  za  vesla  k  obali. 

Mjesečina  pala  po  uspavanu  moru,  što  bi  zasjalo  kao  žeženo  zlato  kod  svakoga 
zaveslaja.  Za  ladjicom  blistao  rijez  kao  samo  drago  kamenje.  Htjelo  se  nekoliko 
časaka,  dok  je  kajić  pristao  uz  obalu.  Kad  se  domakao  kraju,  baci  onaj  iz  la- 
djicc  ogrljak  na  kraj,  a  onaj,  što  no  čekao  pritegne  „kajić"  podobro,  pa  skoči 
u  nj.  Atore  se  zatalasa,  zapljuska,  zasvijetli,  pa  opet  utihnu,  te  se  sve  umiri. 

—  Ti,  Ile,  na  straži,  a  nema  V  Duje  na  brodu  ?  —  zapita  pridošlica. 

—  Nema  ga  . . .  otišao  na  „spašegj". 

—  Kuda  ? ! 

—  što  znam  ja,  Šime. 

—  Znaš,  Gospe  mi . . . 

—  Otišo  na  „fraj"  —  odvrati  Ile  zlobnim  smiješkom,  pa  pusti  vesla  u 
more,  da  zavesla. 

—  Ne  veslaj,  svetog  ti  Ilije  !  I  pridošlica  zaveza  čvrsto  kajić  o  željezni 
prsten,  pa  će: 

—  Besjedi,  platit  Ću  ti  sutra  dvolitru. 
Ili  se  nasmijaše  oči,  pa  Šapne : 

—  Miješa  se  s  Lučom. 

—  S  Lučom  ?  !  Gospa  ga  sapela  !  Luca  je  meni  vjera  dala  —  plane  mornar, 
a  oči  mu  sijevnuše.  Bit  će  krvi,  svetog  mi  Nikole  !  I  šime  dirnu  kao  za  potvrdu 
mornarski  nož  za  pašom. 


—  Boga  ti,  ima  djevojaka  —  mirio  ga  lle  ;  ali  ipak  nadostavi  gursuzki : 

—  Kad  nema  tebe  na  brodu,  uvijek  se  povlači  „rivom"  ona  „štriga",  a 
Dujo  leži  na  pramcu,  pa  pilji  u  nju  ko  u  sveticu. 

—  Govori  —  drhtnu  šime. 

—  I  ja  mu  rekoh,  po  bogu  brate,  Luce  je  šimina,  ta  on  je  prstenovo  prije 
polaska  u  Pulu.  Pazi  se  ti,  junak  je  Šime. 

—  On  na  to  ?  promuca  Sime. 

—  Ako  j'  on  junak  i  ja  sam  od  bokešice,  kaž'  mu,  da  ću  biti  večeras  u 
Bože  s  Lučom.  Ne  htjedoh  ti  reći  odmah,  meni  nije  draga  kavga  . . .  ajdmo  na 
brod . . . 

—  Ne  idem  na  brod  . . .  s  Bogom  —  i  skoči  Šime  na  kraj. 

—  šime  !  —  zaupi  lle  prestravljen,  ali  osta  kao  prikovan  u  ladji  ...  Ni  glasa. 

* 

Božina  konoba,  malena  i  tamna  je  to  vinara  u  „Varoši".  U  njoj  dvije  ogromne 
bačve  vina,  veliki  stol,  a  s  jedne  mu  i  druge  strane  dvije  velike  drvene  klupe. 
Večeras  nema  u  njoj  nikoga  osim  debeloga  Bože  pod  crvenkapom,  a  za  stolom 
sjedi  mlad  i  kršni  mornar  s  lijepom  crnkom,  baS  gizdavom  djevojkom . . . 

...  Iz  vana  škilji  u  vinaru  preko  prozoičića  čovjek.  Ruka  mu  seže  za  pas  — 
—  i  čeka  pred  vratima. 

Ne  Čekao  dugo.    Ono  se  dvoje  diglo. 

Nešto  zabljesnu  u  tmici,  a  muški  glas  zaupi : 

—  Ubi  me,  majko  I 

—  Pomagaj,  ubilo  Duju  —  zalomi  djevojka  Luce  . . . 

Ile  čeka  prestravljen  u  ladjici,  a  ipak  mu  srce  ne  da,  da  spasi  Duje.  I  njemu 
je  bila  Luce  mila.  Pa  Što  je  sudjeno  to  će  se  i  dogoditi  ! 
Eto  Šime.  Drhtav  je  i  blijed. 

—  Što  učini,  Gospe  ti  ? 

—  Zakalah  mu  nož  u  srce  —  odvrati  mrko  šime. 

—  Gadno  li  ga  ubi  —  progundja  lle  —  vješat  će  te,  umakni . . . 

—  Bježati  ? !  Osvetih  se  !  Sad  nek  mi  sude  . . .  Idem  do  žandara,  besjede  mi. 
Ubojica  se  izgubi  u  noći. 

•  *  * 

Pa  ?  !  Dujo  ode  pod  ledinu.  Brod  otplovio  bez  Šime.  Odagnalo  ga  na  robiju 
u  Kopar.  Ilu  otjerao  „paron"  Niko,  gospodar  broda,  jer  ne  prepriječio  krvi. 
On  traži  sad  ukrcaj,  vuče  se  po  konobama  s  Lučom,  koja  se  i  drugima  smi- 
ješi . . .  Dogodi  li  se  štogod  opet,  sudit  će  pravica,  a  Luce  će  se  i  dalje 
smijati. 


00 


Digitized  by  Google 


DR.  FR.  ILEŠIĆ  ILIRSKA  PJESNIKINJA  JOSIPINA  KU- 
NOVIĆEVA  (1818.) 

Rodila  se  u  Varaždinu  1817-,  umrla  u  Pragu  1860.  Pisala  je  na  češkom,  hrvat- 
skom i  njemačkom  jeziku.  Na  pjesnički  i  kulturni  rad  potaknu  je  godina  1848. 

što  hoću  da  ovdje  kažem  o  ovoj,  koliko  vidim,  u  našoj  literarnoj  povijesti 
nepoznatoj  književnici,  nije  plod  mojega  istraživanja,  već  izvješće  o  raspravi 
koju  je  pod  naslovom  „Slovanska  Dennice  v  Praze  r.  1848— 9-  a  jeji  zakla- 
dateika  Jos.  Kubfnova"  dr.  Čenćk  Zfbrt  priopćio  u  češkom  ljeposlovno-naučnom 
mjesečniku  „Os  v  St  a"  1907.,  br.  6.  i  8. 

God.  1848.  osnovana  su  u  Pragu  dva  ženska  društva,  i  to  ,,Sestry  Slovanske", 
kasnije  nazvano  „Spolek  Slovanek",  te  „Slovanska  Dennice";  prvo 
društvo  ustanovila  je  Poljakinja  Honorata  z  Wiszniewskych,  udata  za  Čeha  Zapa, 
a  drugo  Hrvatica  Josipina  Kunovićeva,  udata  za  Čeha  K  u  b  i  n  a. 
Oba  ova  društva  bila  su  dosada  tek  po  imenu  poznata,  a  o  radu  obiju  odušev- 
ljenih glasnica  ideje  slavenske  nije  gotovo  ništa  poznato.  Dr.  Zibrt  je  u  arhivu 
biblioteke  „Musea  krilovstvi  českćho"  našao  listine,  račune  i  zapisnike  obaju 
društava,  pa  je  iz  ove  gradje  prikazao  kulturnu  crticu  o  „Spolku  Slovanek" 
u  „Kvžtu"  1907- br.  1.  A  o  „Slavenskoj  Danici"  priopćio  je  raspravu  u  „Osvžti". 

Na  organizaciju  slavenskoga  ženstva  potakla  je  Kunovićevu  velika  sve- 
slavenska skupština  u  Pragu  o  Duhovima  g.  1848.  Već  onda  pobudila  je  Ku- 
novićeva pozornost  vatrenom  riječi  češko-hrvatskom  o  značenju  braće  slavenske, 
sakupljene  u  Pragu,  upozorujući  osobito  na  goste  jugoslavenske.  Odmah  drugi 
dan  objavila  je  Josipa  „Kunović,  udata  Kubinova",  zanosan  poziv  sestrama 
slavenskim,  potičući  ih  na  udruženje  slavensko  i  preporučujući  Češkinjama  nošnju 
hrvatske  narodne  odjeće  sa  znakovima  češkim  i  hrvatskim  (danica  s  lirom)  itd. 
Ovaj  poziv  izišao  je  u  posebnom  otisku  pod  natpisom  „Provedanf  k  mym 
slovanskjm  sestram"  (Poziv  mojim  slavenskim  sestrama). 

Svojim  pozivom  o  slikovitom  kraju  jugoslavenskom  ponukala  je  oveći  broj 
gospodja  i  gospodjica,  da  su  osobito  na  narodne  besede,  na  ženska  sijela  dola- 
zile u  krasnoj  odjeći,  kako  ju  je  preporučala  Josipina  Kubinova,  obučena  na 
hrvatsku.  (Isp.Gajeve  „Novine"  1849-,  br.  39). 

Znak  hrvatski,  zvijezda  danica,  nije  bio  Česima  nepoznat.  „Oduševljena 
Hrvatica  izabrala  je  ovaj  naziv  kao  simbol  probudjenja,  jutra,  za  društvo  žensko, 
za  koje  je  htjela,  da  se  osniva  na  uzajamnosti  slavenskoj  u  svrhu  osvješćenja 
žena  čeSkih,  širenja  izobrazbe  i  ćudorednosti  žena  i  djevojaka  čeških  u  smjeru 
novodobnoga  pokreta  slobodomisaonoga  i  prosvjetnoga".  Njen  „Spolek  pani" 
je  djelovao  u  listopadu  1848.,  a  ne  može  se  stalno  utvrditi,  je  li  od  oblasti  bio 
već  dozvoljen  ili  nije.  Poslije  poznatih  listopadskih  dogadjaja  u  Beču,  otiskuje 
Kubfnova  opet  poziv  na  sve  rodoljubne  gospodje,  „kojima  nesreća  Beča  leži  na 
srcu",  neka  bi  se  sakupile  na  dan  Svih  Svetih  u  njezinu  stanu  ;  „Spolek  pani" 
želi,  da  bi  se  sastavila  adresa  na  cara  o  što  blažoj  sudbini  grada  Beča.  („V  Praze, 
dne  30.  rijna  1848.) 

Taj  „Spolek  pani"  išao  je  za  tim,  da  se  osnuje  zavod  za  odgoj  odraslijih  djevo- 
jaka u  duhu  modernom  i  narodnom.  Koncem  studenoga  i  prosinca  razašiljala 
je  Kubinova  podrobni  program  djevojačkoga  učilišta.  Dok  je  Poljakinja  Zapova 

u  „Spolku  Slovanek"  sabirala  krugove  učiteljske,  profesorske,  advokatske  itd., 
tražila  je  Kubinova  sklonosti  u  mnogo  brojnijem  svijetu,  u  krugovima  rukotvoraca 
i  obrtnika. 

Dan  14.  prosinca  1848.  prvi  je  sasvim  oficijelni  dan  rada  društvenoga.  Tu 
se  prvi  put  javi  društveni  naziv  „SlovansklDennic  e".  Njegov  rad  trajao 
je  do  posljedjega  travnja  1849.  Kubinova,  ,,rodj.  Kunović,  Jugoslavenka",  bila 
mu  je  osnivačica,  tajnica  i  učiteljica  (za  ručni  rad),  članica  bilo  je  preko  90. 

Čini  se,  da  se  osnivačici  Kubfnovoj  bilo  boriti  protiv  spletki  za  oblasnu 
dozvolu  učiliSta.  Od  opčinskoga  vijeća  praškoga  bila  je  (2.  travnja  1849-)  po- 
zvana, da  predloži  svrhu  i  pravila  društva.  Kubinova  je  odmah  odgovorila.  Ističe, 
da  članice  društvene,  kao  „slobodne  gradjanke  slobodnoga  naroda  i  kćeri  zemlje 
slavne"  hoće  da  stječu  obrazovanosti  duha,  a  da  se  okane  nadute  domišljatosti 
luksusa,  neradinosti,  pa  da  utvrde  ćudorednost  narodnošću,  „ta  narod  bez  na- 
rodnosti jest  tijelo  bez  kosti".  U  pravilima  učilišta  bila  je  i  ustanova :  „.obra- 
zovati i  gojiti  slavenske  jezike".* 

Ujedno  poče  za  svoje  društvo  agitirati  i  u  svojoj  rodjenoj  domovini.  „Sla- 
venski Jug"  1849-  donio  je  u  br.  49-  njezin  dopis,  gdje  pripovijeda,  kako  je 
ustanovila  u  Pragu  društvo,  kako  češkinjama  uvijek  govori,  neka  se  ugledaju 
u  hrvatske  rodoljupke  „opominjući  ih  na  jasnu  sestru  našu  Danicu,  koja  si 
izabra  najvjernijeg  druga  mladog  mjeseca  u  osobi  Jelačića  bana.  Taj  naš  pri- 
rodni simbol  ne  može  da  trpi  tminu  i  mrak,  ne  može  da  gleda  suze  slavnoga 
naroda  slavjanskoga" ;  urednika  moli,  da  bi  ustupio  malo  mjesta  zemljakinji, 
„kojoj  je  jedina  želja,  vidjeti  jednom  svoj  narod  u  pravoj  i  potpunoj  slobodi  izo- 
braženosti,  te  tako  u  privremenom  blaženstvu . . .". 

U  „Museu  kr.  č."  je  dr.  Zibrt  našao  i  svežanj  rukopisnih  pjesama  J.  Kubl- 
nove.  spisateljice  češke,  hrvatske  i  njemačke.  Rukopisni  sveščić  posvetila  je  Ku- 
binova muzejnomu  bibliotekaru  V.  Hanki  posebnom  posvetnom  pjesmicom  s  akro 
stihom  („Hanka").  Doba  postanja  ovih  pjesama  označila  je  pjesnikinja  sama 
primjedbom :  „Dobroslavic  rod.  Kunovič  Jihuslovanka  v  Zlati  Pr£hy  svobodnim 
konstitucnhn  roku  1848.  a  roku  oktrojirki  1849-  do  serpna". 

Kubinova  bori  se  sa  češtinom  i  smješa  je  s  hrvatskim  jezikom,  premda  joj 
je  majka  bila  Češkinja.  U  literarnoj  historiji  češkoj,  čini  se,  dosada  se  nitko 
nije  osvrnuo  na  spisateljski  rad  Kublnove  Kunovićeve. 

Zibrt  je  iz  muzejnoga  rukopisa  štampao  nekoliko  primjeraka :  Me  končeni 
od  krisne  Čechie  (Moj  oproštaj  sa  krasnom  Češkom).  „30  ho  Dubna  na  den  smrti 
mćho  jedineho  Ditete"  (30.  travnja  na  dan  smrti  mojega  jedinoga  djeteta), 
„Na  nemocneho  Pfitele,  a  velikeho  zastupce  slovanstva"  (Bolnomu  prijatelju 
i  velikomu  zastupniku  slavenstva),  „Kde  Domuv  mfij",  ,,Odrodylky",  „Slovaček 
znamenanf  Vlastenc«  vyborni". 

Prva  kitica  pjesme  „Kde  domov  mfij?"  glasi : 

Kde  domov  mfij  !  Kde  domov  mfij? 
K  Krapini,  kde  po  skllinach 

*  Istodobno  u  jesen  184&  utjecala,  je  vatrena  Hrvatica  i  na  djacko  družtvo  „Slavia",  koje  je 
na  njezinu  pobudu  osnovalo  „stolice  svih  slavenskih  jezika" ;  ilirski  je  jezik  bio  prvi  medju  njima, 
a  predavan  ga  je  u  dvorani  „Slavii"  njezin  starosta  Dušan  Lambl  (o  njem  gL  „Zbornik  Mat. 

Slov."  1906.). 

rožni  rostu  i  dolinach, 
všude  skvire  z  jara  kvžt, 
zcmsky  raj  to  na  pohlčt, 
a  !  to  jest  ta  ka<na  zemf, 
zem'  Croatie  domov  mfij. 

A  zadnja  kitica  glasi : 

Kde  domov  mfij,  kde  domov  mfij? 
Kde  Denice  jasne  sviti, 
blaho  naše  močne  skviti 
hrdina  dobava  čest, 
rekovnikuv  sidlo  jest, 
to  jest  ta  zem  staroslavna, 
zem'  Croatie  domuv  mfij, 
zem'  Croatie  domov  mfij. 

U  proslavu  vjenčanja  Njegova  Veličanstva  g.  1854.  predložila  je  Hanki,  neka 
bi  se  izdala  u  četiri  glavna  slavenska  jezika  „Slavjanska  Antologija"  sa  slikom 
kralja  i  kraljice,  te  grada  Praga,  da  bi  se  tako  obistinile  njezine  riječi : 

Praga  !  Baš  ti  pravo  ime 
blagi  čovžk  nekoč  dao, 
ter  zaisto  se  u  vrieme 
Slavam  s  tebe  Sunce  sjao(!). 

Za  ovaj  posao  preporučila  je  Hanki  gimn.  profesora  u  Zagrebu,  Katkića,  „go- 
rućega rodoljuba  koliko  srcem  toliko  duhom"  ;  sama  je  obećala  češke  prinose. 

O  otkriću  spomenika  Radeckomu  u  Pragu  1858.  izdala  je  njemački  „Lor- 
beerkranz"  (1.  VVĆnceslava  oder  die  Kdnigs-Pathe,  Ein  Drama  in  4  Acten  —  iz 
života  Vaclava  IV. ;  2.  Milada,  Eine  Erzžhlung  nach  einer  bdhmischen  Volks- 
sage).  Već  god.  1853-  bila  je  Radeckomu  samomu  poslala  rukopisnu  zbirku  pje- 
sama i  novela,  kao  čeških  proizvoda,  pa  je  za  to  primila  zahvalu  od  Radeckoga 
i  banice  Hrvatske. 

Drugu  knjigu  „Ein  Blumenstrausschen  den  ViHkern  des  grossen  Oesterreichs 
ge^idmet"  itd.  posvetila  je  g.  1858.  kralju  i  kraljici  0  rodjenju  kraljevića  Ru- 
dolfa.  To  je  zbornik  pjesama  i  proze ;  u  njem  su  njemačke  pjesme,  češke  razli- 
čitih pjesnika;  ,,L  j  u  b  i  c  e",  hrvatske  pjesme  J.  K  u  bino  ve  (medju 
njima  hvalospjev  Pragu,  iz  kojega  je  gornji  citat),  I.  Mažuranića,  Trn- 
s  k  0  g  a  itd.  Dodala  je  svoju  dramatsku  pjesmu  „Popels  Tochter".  Antologija 
završuje  s  njezinom  starohrvatskom  pripovjetkom  „Slogas  Asche". 

O  rodi«  i  životu  Josipine  Kunovićeve  imamo  dva  izvješća :  podatke  gospodje 
M.  Fabkovićeve,  koja  je  u  god.  1848.  i  1849.  živjela  u  Pragu  kod  svojih  ro- 
ditelja, pak  kazivanje  sina  Josipine  Kunovićeve,  profesora  Jos.  Kubfna  u  Piseku. 

M.  Fabkovićeva  pripovijeda : 

,,S  g.  J.  Kubinovom  upoznala  sam  se  posredovanjem  gospodje  Naetherove 
početkom  g.  1849-,  kad  je  „Slavenska  Danica"  već  propadala.  Društvo  se  sa- 
stajalo  jedva  jedamput  na  tjedan,  dame  se  bavile  pjevanjem  i  glazbom.  Kazalo 
mi  se,  da  su  veliku  ladicu  povoja  i  sjajnu  sablju  poslale  banu  Jelačiću.  Prilike  g. 
Kubinove  bile  su  onda  još  jako  žalosne.  Sve  je  nosila  u  založnicu,  stanodavka 
zaplijenila  joj  pokućtvo.  Ostala  bez  krova,  bez  odjeće.  Bivala  neko  vrijeme  kod 

nas,  spavala  sa  mnom . . .  Sretnim  slučajem  pomirila  se  sa  suprugom,  s  kojim 
se  prije  rastavila  poradi  velikih  izdataka  za  „Slavensku  Danicu". 

U  Češku  bila  je  doSla  s  glumačkim  društvom  češkim  protiv  volje  roditelja  ; 
g.  Kubin,  poštenjak,  spasio  ju  je  za  sretni  život  porodični". 

Sin  Kubinove,  profesor  Jos.  Kubin,  priopćio  dru.  Zibrtu  o  svojoj  majci  ove 
podatke :  Jos.  Julijana  Kubinova  rodila  se  20.  aprila  1817.  u  Varaždinu  i  bila  kći 
županijskoga  liječnika  Stj.  pl.  Kunovića  i  njegove  žene  Margar.  Jos.  rodj.  Theis, 
koja  je  bila  rodjena  u  Klatovima.  Po  smrti  roditelja  bila  je  g.  1836.  Josipina  dru- 
žicom plemenitoj  Brigljevićki,  vlastelinki  u  Trgovištu  (Zagorje),  a  g.  1836. 
otputovala  je  u  Klatovek  svojoj  teti  Theisovoj,  a  nije  istina,  da  bi  bila  otišla 
protiv  volje  roditelja  (ta  otac  joj  umre  1833.,  a  majka  1834.).  U  Klatovima  upozna 
se  s  Kubfaom,  te  se  vjenča  s  njim  1838.  Bilo  je  sedmero  djece.  U  jeseni  ili 
zimi  1849-  posjetila  je  svoga  brata  u  Prišlinu  u  Zagorju  na  štajerskoj  granici, 
s  njom  je  putovala  gdja.  Naetherova  i  gospodična  Frechova  (kasnije  udata 
Fabkovićeva).  Iz  Prišlina  pošla  je  nakon  kratkog  boravka  u  Krapinu  k  dekanu 
Bedenku,  stricu  njezine  svasti,  u  Varaždin  i  u  Jasku,  gdje  je  bila  u  gradu  poldrugu 
godinu  odgojiteljicom.  Na  molbu  supruga  povrati  se  u  Klatove.  Kasnije  je  bila 
u  Pragu  pozvana  od  namjesnika  Mecsere  i  baruna  Paumanna,  da  ustanovi  dje- 
vojački penzijonat  i  atelier  za  damski  rad  ;  no  to  se  nije  zbilo ;  umrla  u  Pragu 
27.  IV.  1860. 

Osim  već  napomenutih  proizvoda  izda  godine  1852.  u  Varaždinu  :  Der  Kranz- 
Cvklus  v.  Gedichten  (Platzer). 

Neobjavljeni  rukopisi :  Leibeigene,  Nevolnice,  Olga  —  Venceslava  (češki), 
Milada  (češki),  Sebrane"  basnd.  Ove  rukopise  i  životopisne  izvore  darovao  je  prof. 
Kubin  „Museu  kral.  česk.". 


MARKO  CAR :  DALMATIA  —  POR  EVER ! 

Nema  sumnje :  Dalmacija  je,  u  turističkom  svijetu,  izišla  na  veliki  glas. 
Po  jednoj  statistici  bečke  vlade,  koja  je  nedavno  objavljena,  saobraćaj  stra- 
naca u  Dalmaciji  kroz  posljednji  decenijum  dosegao  je  do  cifre,  koja  se  već  ne 
broji  na  hiljade.  Ova  naša  krasna  postojbina,  svojim  divnim  morem,  svojim  živo- 
pisnim primorjem  i  svojim  istorijskim  uspomenama,  ima,  u  ostalom,  sve  pogodbe 
da  postane  omiljeno  sastanište  bogatih  dangubnika  iz  oba  svijeta.  I  zbilja, 
dok  su  ostale  zemlje,  naročito  neki  klasični  krajevi  starog  kontinenta,  više-manje 
proputovani,  više-manje  eksploatisani,  Dalmacija  (a  ovdje  uzimljem,  naravno, 
i  Dubrovnik  s  Bokom)  ostaje  još  uvijek  djevičanski  svježa  i  originalna,  baš  kao 
zemlja  istom  otkrivena. 

Ali  niko  od  stranaca  Dalmaciju  tako  ne  voli  i  ne  zna  da  cijeni,  kao  Što  to 
znaju  Englezi.  Od  čuvenog  arhitekta  Roberta  Adama,  koji  je  u  XVIII.  vijeku 
idealno  rekonstrujisao  Dioklecijanove  dvore  u  Spljetu,  pa  sve  do  savremenog 
nam  književnika  Le\  isa  Villaria,  koji  je  otrag  dvije  godine  napisao  najljepšu 
došle  monografiju  0  dubrovačkoj  republici  —  mogao  bi  se  nabrojiti  čitav  niz 

engleskih  putnika,  koji  su  o  Dalmaciji  pisali.  Za  njih  je  ova  zemlja  bila  uvijek  : 
one  of  the  most  romantic  and  inseresting  countries 
of  the  *orld,  i  oni  su  o  njoj  pisali  ne  samo  kao  umjetnici-probirači,  koji 
uživaju  u  posmatranju  neobične  prirode  i  zanimljivih  starina,  no  i  kao  bespri- 
strani  umnici,  koji  se  dive  našoj  stoljetnoj  kulturi  i  vidnim  tragovima,  što  ih 
je  ta  kultura  ostavila  na  zemlji  i  stanovnicima. 

Potonja  u  kolu  tih  ilustratora  arheološke  i  umjetničke  Dalmacije,  javlja  se 
evo  sada  jedna  ženskinja,  Mistress  Maude  M.  Holbach,  koja  je  krajem  prošle 
godine  izdala  zanimljivu  knjigu:  Dalmacija,  zemlja  u  kojoj  se 
istok  sučeljava  sa  zapadom.*  Knjiga  gospodje  Holbachove  nije, 
da  rečemo,  neka  iscrpna  studija  o  starim  dalmatinskim  spomenicima,  ili  kakva 
političko-etnološka  rasprava,  kao  Što  bi  se  zar  moglo  slutiti  po  natpisu.  Ona  je 
htjela  biti  mnogo  skromnija,  te  nam  iznijeti  samo  putne  utiske  jedne  obrazovane 
ženske  glave,  koja,  ma  da  i  ne  putuje  naoružana  bogzna  kakvim  stručnim  znanjem, 
a  ono  se  opet  odlikuje  dvima  izvrsnim  osobinama,  od  kojih  je  jedna  zajednička 
vrlina  cijele  anglo-saksonske  rase,  a  druga  specijalna  odlika  britanskog  plemena  : 
hoću  da  rečem  :  savjesnim  i  temeljitim  opažanjem  i  traganjem  za  prošlošću, 
i  finim  i  živim  osjećanjem  svega,  što  je  lijepo  i  originalno. 

Za  gospodju  Holbachovu  je  Dalmacija  zemlja  prošlosti  i  ujedno  zemlja  bu- 
dućnosti, t.  j.  zemlja  prošle  istorije  i  budućeg  putovanja  :  the  landof  past 
h  i  s  t  o  r  y  and  the  land  of  future  trave  1.  Ali  ona  ne  vodi  svoje 
čitaoce  samo  kroz  oveća  mjesta,  gdje  obično  svraćaju  i  najužurbaniji  putnici, 
već  očitom  predilekcijom  svoju  pažnju  obraća  i  manjim  mjestima,  u  koja  obični 
putnici  rijetko  zalaze;  pa  ne  samo  što  nam  prikazuje  zemlju  i  običaje,  nego  će 
uvijek,  koliko  toliko,  uzeti  u  prizrenje  lokalnu  istoriju  i  kulturne  spomenike. 
Stranice,  na  primjer,  što  ih  je  posvetila  rimskim  spomenicima  Spljeta  i  Solina, 
dubrovačkoj  kulturi  u  prošlosti,  prirodnim  ljepotama  krčkog  vodopada  i  Boke 
Kotorske,  odaju,  većim  dijelom,  takovu  istorijsku  i  estetičku  spremu,  kakvu 
bismo  zaman  tražili  kod  nekih  putnika  druge  narodnosti.  Ne  velim  time  opet, 
da  su  lične  refleksije  g.  Holbachove  mahom  originalne ;  ima,  šta  više,  u  njenim 
opservacijama  i  dosta  toga,  što  je  prosta  kompilacija,  aU  je  ta  kompilacija  uvijek 
prikazana  ukusno  i  sa  nekom  spisateljskom  okretnošču,  koja  je  daleko,  ama  vrlo 
daleko  od  ropske  imitacije  tudjega. 

I  tako  se,  zaslugom  ove  umne  ženske  glave,  u  engleskoj  literaturi  nastavlja 
tradicija  o  ljepoti  i  originalnosti  dalmatinskoga  primorja,  koliko  u  pogledu  geo- 
grafskom, toliko  i  još  više  u  pogledu  umjetničkom  i  arheološkom.  Krajem  pro- 
šloga vijeka  bijaše  nam  došao  u  pohode  čuveni  oxfordski  arhitekat  T.  G.  Jackson, 
i  u  zdravlje  njegovo  dobismo  prvi  put  pravu  i  temeljitu  ocjenu  dalmatinske  arhi- 
tekture, kojoj  taj  priznati  stručnjak  odredjuje  „odvojeno  mjesto  medju  raznim 
nacionalnim  stilima  srednjevjekovne  Evrope",  oslanjajući  svoju  tvrdnju  na 
čitav  niz  najsolidnijih  razloga.  Gospodja  Holbachova  zadužila  nas  je,  sa  svoje 
strane,  time,  Što  je  naučno  ispitivanje  Jacksonovo  svojom  knjigom  popularisala, 
naročito  u  onom  dijelu,  Što  se  odnosi  na  spletske  starine  iz  doba  rimskoga, 

*  Dalnutia,  the  land  where  east  meets  west  By  Maude  M.  Holbach.  With  upwards  of  50 
ilkistrations  from  photographs  by  O.  Holbach  and  a  map.  London,  John  Une  MCMV1II. 

na  knežev  dvor  u  Dubrovniku  i  na  saborne  crkve  u  Trogiru  i  Šibeniku.  „Radi 
samog  zapadnog  portala  katedrale  Šibenske  —  veli  gospodja  Holbachova  — 
zaslužuje,  da  čovjek  prevali  put  od  Okeana  do  jadranskog  mora".  U  svome  za- 
nosu pak  za  gradjevinskim  spomenicima  dubrovačkim,  ide  ona  tako  daleko,  da 
je  —  veli  —  nena vidna  na  one  svoje  zemljake,  koji  u  Dubrovnik  dolaze  bez 
štampanog  kalauza  (putne  knjige),  „ne  znajući  što  ih  tamo  čeka  i  bivajući  tako 
u  mogućnosti,  da  ih  onaj  kremeniti  pojem  (this  1  o  v  e  1  y  p  o  §  m  in  Stone) 
do  najveće  mjere  iznenadi  i  u  njihovom  duhu  izazove  naprasnu  viziju  onih 
iščezlih  ljudi,  koji  bijahu  podigli  ovo  sjajno  zdanje  (knežev  dvor)  i  od  njega  na- 
pravili središte  svoga  gradjanskog  života". 

Ali  za  čudo  !  Gospodja  Holbachova,  čije  su  predstave  o  našoj  prošlosti  uvijek 
tako  bistre  i,  u  neku  ruku,  pogodjene,  ne  pokazuje  svagda  istu  bistrinu,  kad  je  riječ 
o  našoj  sadašnjici.  Tako  će  ona  na  jednom  mjestu,  govoreći  o  življem  pokretu 
na  ekonomskom  polju,  što  se  u  potonje  vrijeme  kod  nas  opaža,  kazati  oblo  :  „da 
je  pod  austrijskom  vladavinom  Dalmacija  postojano  napredovala  u  dobrobiti" 
(Under  the  Austrian  Government  Dalmatia  has  stea- 
dily  increased  in  prosperitv).  Nakon  svega  onoga,  što  se  je,  baš 
u  potonje  vrijeme,  u  ovom  predmetu  pisalo  i  što  je  svakom  dobro  poznato, 
bilo  bi  izlišno  gornji  navod  pobijati.  No  jedno  moram  ipak  da  odličnoj  spi- 
sateljici primjetim.  Da  je  u  Dalmaciji,  u  potonje  doba,  bilo  nešto  materijalnoga 
napretka,  to  se  ne  da  poreći ;  hvala  privatnoj  inicijativi  i  preduzimljivom  duhu 
nekih  stranih  kapitalista,  stali  smo  najzad  i  mi,  da  se  koristimo  prirodnim  blagom 
ove  zemlje  i  da  življe  eksploatišemo  glavno  polje  našeg  ekonomskog  rada :  naše 
sinje  more. 

Mi  smo  se,  prema  tome,  prilično  odmakli  od  onog  vremena  (1843.  god.), 
kad  je  Sir  Gardner  VVilkinson  (opet  jedan  zaslužni  Englez)  u  Dalmaciji  nazirao 
austrijski  Sibir  i  bečku  vladu  oštro  korio  sa  zapuštenosti,  u  kojoj  nas 
drži ;  ali  da  se  taj  čedni  ekonomski  napredak  ima  upisati  u  zaslugu  austrijskoj 
vladi,  koja  u  sto  godina  svoga  STećnog  režima  nije  kadra  bila,  da  nam  sagradi 
ni  jednu  ciglu  željeznu  prugu  trgovačke  prirode,  —  to  je,  nek  mi  oprosti  go- 
spodja Holbachova,  jedna  zabluda,  koju  bi  iz  njezine,  inače  dobre  i  korisne 
knjige,  trebalo  zbrisati ! 

Svakojako,  uz  devizu  „Dalmatia  for  ever  !",  kojom  kao  da  su  sve  te  en- 
gleske publikacije  o  našoj  zemlji  proniknute,  mi  ovo  djelo  gospodje  Holbachove 
možemo  da  uvrstimo  u  bolje  književne  pojave  ovoga  roda.  Spoljašnja  je  izrada 
knjizi  takodjer  veoma  spretna,  a  uza  sami  tekst  umetnuo  je  izdavač  i  nekoliko 
vrlo  ukusnih  fotografija,  uzetih  na  licu  mjesta.  Ukupno  uzevši,  izdanje  gospodsko, 
ili  drugim  riječima,  izdanje  englesko. 

R*** :  SA  BIOGRADSKOGA  POZORIŠTA 


DANAK  U  KRVL  DRAMSKI  FRAGMENAT  OD  BRANISLAVA  NUSlĆA 

Od  četrdeset  i  još  ne  znam  već  koliko  komada  podnijetih  na  ovogodišnji 
dramski  konkurs  „Danak  u  krvi"  oglašen  je  bio  kao  najbolji,  i  -  kako 
se  još  doznalo  —  izmakla  mu  je  prva  nagrada  samo  što  nije  imao  više  od 
jednog  čina  za  kakve  se  komade  mogla  dosuditi  samo  treća  nagrada.  Ovo  je 
bio  malo  rdjav  način  istaći  jedan  komad  Br.  NuŠića  na  štetu  drugoga  njegova 
komada,  koji  je  dobio  prvu  nagradu. 

„Danak  u  krvi",  po  zamisli  Br.  NuŠića,  već  je  drugi  fragmenat,  pored  „Knez 
Iva  od  Semberije",  u  jednoj  čisto  nacijonalnoj  trilogiji  petvijekovnoga  robovanja, 
koju  Br.  Nušić  namjerava  uskoro  da  završi.  Sve  je  ovo  bilo  unaprijed  objavljeno 
poznato,  i  najzad  jedan  biogradski  list  (Politika)  đonk)  je  u  feuilletonu  izvadak 
iz  historiske  rasprave  akademika  Jovana  Tomića,  po  kome  je  i  uzet  predmet  za 
„Danak  u  krvi".  Uz  to  još  bila  je  vrlo  srećna  okolnost,  što  je  Br.  Nušić  svojim 
„Knez  Ivom  od  Semberije",  koji  je  te  večeri  prethodio  „Danku  u  krvi",  spremio 
već  gledaoce  za  jednu  vrstu  emocije,  koja  se  bez  mnogo  muke  mogla  progresivno 
nastaviti  s  novim  komadom,  što  se  to  nije  desilo,  kriv  je  sam  „Danak  u  krvi", 
koji  je  i  po  obradi  i  po  efektu  mnogo  slabiji  od  „Knez  Iva  od  Semberije".  Ovo  se 
moglo  očekivati.  Jer  glavni  efekat  „Knez  Iva  od  Semberije"  prenesen  je  direktno 
i  bez  ijedne  nove  kombinacije,  iz  narodne  pjesme,  koja  je  dramskom  piscu  dala 
svu  onu  svečanu  formu  za  jedan  zaista  dramski  razvoj.  Medjuthn  historiska  ras- 
prava Jovana  Tomića  dala  je  dramskom  piscu  samo  inspiraciju,  bez  forme  i  fabule. 
Za  „Danak  u  krvi"  trebalo  je  više  talenta,  a  naročito  mnogo  više  poezije,  nego  za 
„Knez  Iva  od  Semberije". 

Ovakav,  kakav  je  „Danak  u  krvi",  mogao  bi  biti  jedna  epizoda  od  efekta 
u  jednom  većem  dramskom  djelu,  u  kome  bi  mnoge  druge  dobre  osobine  Br.  Nušića. 
na  primjer,  umješan  scenički  talenat  i  izvanredan  smisao  za  efekte,  nadoknadio 
poeziju,  koje  u  Nušića  nema.  Ovakvi  dramski  pisci,  koji  vode  mnogo  obzira  o  sceni, 
a  manje  su  sposobni  da  zadovolje  jedan  viši  zahtijev  literature,  nijesu  nikako 
beznačajni.  Na  protiv.  Danas  u  Francuskoj  ima  serija  takvih  dramskih  pisaca,  koji 
najčešće  Imaju  najviše  uspjeha,  i  medju  kojima  naročito  treba  istaći  Viktorijana 
Sardou-a.  Navodimo  kao  primjer  „Patrie",  djelo  konstruisano  s  nenadmašnom 
dramskom  tehnikom,  s  milimetarski  proračunatim  dijalozima,  čudo  za  oko  od  sce- 
nerije  i  sa  svima  nuansama  za  silan  efekat,  ali  napisano  romantičnom  frazeologijom, 
koja  je  u  jedno  vrijeme  dovodila  u  pitanje  sam  stil  drame  u  prozi.  Docnije  s  triumfom 
Ibsenove  i  Maeterlinckove  drame  ponovo  se  utvrdilo,  da  nema  literarnoga  i  umjet- 
ničkog djela  bez  svoga  stila,  bez  poezije  riječi  i  fraze,  u  kojoj  jedna  misao  ili  do- 
gadjaj  dobije  svoju  atmosferu  i  svoj  sugestivni  „stimmung". 

Zato  se  s  pravom  može  reći,  da  je  Br.  Nušić  sa  svojim  osvjedočenim  vodvilj  - 
skim  talentom  veći  umjetnik  nego  s  dramskim  u  pravom  smislu  te  riječi.  Manje 
sposoban  za  duboku  dramsku  inspiraciju,  on  najjače  uoči  i  prikazuje  ono,  što 
ima  vodviljski  ili  melodramski  karakter. 

Predmet  „Danka  u  krvi"  imao  je  sve  uslove,  da  se  razvije  s  dosta  uspjeha. 
U  svakom  od  nas,  koji  smo  se  srodili  s  našom  historijom  i  narodnom  pjesmom. 

ideja,  uzeta  za  predmet  u  komadu,  bila  je  unaprijed  izradjena  sa  svom  svojom 
tragičnošću.  Na  taj  način  uštedjen  je  bio  sav  potrebn  napor,  koji  čini  svaki  dramski 
pisac  u  svojoj  ekspoziciji,  da  svojoj  zamisli  dade  onu  visinu  i  ton  svoje  inspiracije. 
Nušićeva  inspiracija  za  „Danak  u  krvi"  bila  je  opšta,  kao  tradicija,  koju  smo  u 
njenoj  punoj  formi,  i  sa  svim  dubokim  bolom,  dobili  preko  historije  i  narodne 
poezije.  Piscu  je  ostalo  samo  da  dade  još  izraz  svoje  dramske  umjetnosti  i  svoje 
lične  poezije.  Kao  primjer  neka  posluži  Mažuranićev  Smrt  Smajilage 
Č  e  n  g  i  ć  a.  Izlazi  ovo  :  predmeti  iz  naše  historije  ili  iz  narodne  pjesme  zahtije- 
vaju neobično  jaku,  —  elementarnu  poeziju.  Jer  oni  već,  kao  tradicije  sa  svom 
svojom  poezijom  prošlosti,  stoje  na  jednoj  izvjesnoj  umjetničkoj  visini,  koju  treba 
ne  samo  dosegnuti  —  što  se  tako  rijetko  dešava  —  već  i  nadmašiti. 

Br.  Nušić  u  svom  komadu  „Danak  u  krvi"  trebao  je  da  dade  izraza  u  istoj 
mjeri  i  svoga  sceničkoga  talenta  i  svoje  poezije.  To  se  nije  desilo.  Ovaj  put  se  osje- 
tilo, da  je  razvijen  scenički  talenat  malo  bio  od  koristi  komadu,  u  kome  je  poetična 
inspiracija  tako  slabo  izražena. 

Nušićev  „Danak  u  krvi"  ima,  dakle,  sklopljenu  fabulu  i  dogadjaj  sa  svima 
detaljima  u  dijalozima,  sa  kulisnom  pozadinom,  koja  se  obično  uzima  za  jedan 
patriotski  efekat.  Na  sceni  su  tri  žene,  koje  su  svojoj  djeci  salomile  ruke,  iskopale 
oči,  da  bi  je  tako  onakaženu  ostavili  janičari,  koji  su  se  digli,  da  kupe  „danak  u 
krvi",  otržući  nejaku  djecu  iz  roditeljskih  ruku  za  sultanovu  vojsku.  Medju  jani- 
čarima,  koji  kupe  djecu,  stiže  prvi  Ibiš-aga,  u  kome  pod  utjecajem  nečega  mistič- 
noga, kao  što  to  biva  u  starim  viteškim  romanima,  odmah  iza  prvih  surovih  riječi 
sa  seoskim  knezom,  oživi  daleka  uspomena,  i  kao  da  najedamput  sazna,  da  je  ovo 
selo  njegovo  rodno  mjesto,  i  sve  se  više  dosjeća,  poznata  mu  i  ova  crkva,  gdje  se 
sad  pričešćuju  djeca  prije  nego  ih  odvedu  sa  sobom  janičari ;  opominje  se  i  jednog 
potoka,  koji  tamo  silazi  sa  stijene,  zna  da  ima  tamo  dalje  i  jedno  groblje  i  livada, 
gdje  raste  smilje,  i  najzad,  kad  padne  riječ  na  Ristovića  kuću,  Ibiš-aga  kao  da  se 
iz  daljine  prisjeća  nečega  i  ponavlja  :  Ristovića  kuća  !  Tako  po  svemu  razgovoru, 
gledaoci  zaključuju,  da  će  ovaj  Ibiš-aga  biti  od  Ristovića  porodice,  i  da  su  i  njega 
nekad  odveli  janičari,  kao  što  će  biti  i  s  ovom  djecom,  koja  se  pričešćuju.  Tako  i 
jeste.  Kad,  malo  poslije  Teftiš-aga  proziva  djecu  po  svojim  tefterima,  a  Ećim, 
t.  j.  Ijekar,  stade  da  pregleda  tu  djecu,  da  odvaja  zdrave,  a  odbacuje  bolesne  dje- 
čake, kad  matere  počeše  da  nariču  prva  kao  i  druga,  treća  kao  i  prva  i  druga,  Ibiš-aga 
—  vidjelo  se  to  po  skupljanju  obrva  —  pokazuje,  da  se  duboko  u  njemu  nešto 
bolno  dešava,  te  najzad,  kad  dodje  red  na  Rosa  Ristovića  sa  svojim  djetetom 
Stankom,  i  kad  majka  stade  preklinjati,  da  joj  ne  uzimaju  djeteta,  i  nuditi  sebe, 
mladu  i  lijepu,  da  je  vode,  umjesto  sina,  kud  hoće  na  pazare,  u  harem,  Ibiš-aga 
steže  neprestano  pjesnice,  kida  mu  se  nešto  u  srcu,  izvuče,  naposlijetku,  pištolj  iz 
pojasa,  opali  na  dijete,  koje  je  branila  mati,  da  joj  ga  dva  crnca  ne  otrgnu.  Dijete 
pade  mrtvo,  a  mati  skoči  za  gušu  Ibiš-agi,  i  nastade  jedna  nijema  scena,  iza  koje 
sirota  žena  razumije  ubicu,  te  tiho  izgovori :  Hvala  ti !  Uzima  dijete  na  ruke  i  uz- 
vikuje :  „Sad  je  moj  !"  Crkvena  se  vrata  otvaraju  i  s  praga  se  čuje  sijedi  sveštenik: 
„Tvoj  i  božiji !" 

Efekat  je  u  toj  posljednjoj  sceni.  Ali  nije  posve  uspio,  došao  je  najedamput, 
da  završi  komad.  Da  je  uloga  Ibiš-age  bila  izradjena  s  još  nekoliko  detalja  i  kako 
valja,  ne  bi  tako  bilo.  Čudno  izgleda,  kako  je  Br.  Nušić,  koji  tako  mnogo  vodi  ob- 

ziia  o  sceni,  mogao  zanemariti  ovako  IbiŠ-agu.  Ovo  je  bila  uloga,  koja  je  mogla 
dati  komadu  najviše"mteresa.  Poslije  prvoga  razgovora  s  knezom  seoskim,  Ibiš-aga 
bio  je  u  pravom  smisiu  nijema  figura,  koja  je  glumila  mimikom  i  trebala  je  nepre- 
stano, da  ostane  na  sceni,  da  na  kraju  samo  ispali  pištolj  na  maloga  Stanka.  „Pre- 
kratih  !"  —  rekao  je  Ibiš-aga. 

Najljepša  je  uloga  u  komadu  stari  sveštenik  Sirafim.  Njegov  monolog  priče- 
šćenoj  djed  najbolje  je  mjesto  u  komadu  i  jedino  u  kome  ima  literature. 


VELJKO  PETROVIĆ :  DOĆI  ĆU  TI  DRAGA  .  .  . 


Doći  ću  ti  draga  jedno  veče, 
u  sjeničin  povjerljivi  kut, 
mjesečina  kad  mirom  poteče, 
bicla,  glatka,  ko  ženina  put. 

Zastrepit  ćeš,  ko  ružino  pruće  ; 
ja  Ću  biti  i  rječit  i  niem ; 
zaiskat  ću  prste  tvoje  vruće, 
da  ih  mrsim,  ljubim,  gutam,  trem. 

U  širokim  tvojim  će  da  kupa 
zenicama  oko  moje  gled  ; 
a  iz  grla  stisnuta  i  tupa 
šaptat  ću  ti  rieči,  kao  med. 

I  reći  ću  da  te  silno  volim  ; 
ai  ne  vjeruj  i  odbi  me  ti, 
budi  krepka  i  ne  daj  na  golim 
da  prsima  moja  glava  spi . . . 


Doći  ću  ti,  draga,  jedno  jutro, 
kad  noć  sahne  u  zori  do  dna, 
prvi  vjetar  dok  još  nije  utro 
s  obraza  ti  puhor  topla  sna. 

Zderat  ću  ti  od  ljiljana  tanje 
na  prsima  čipke,  kao  vuk, 
al  ti  cikni,  ne  daj  moje  janje, 
breklom  rukom  da  ti  lomim  struk. 


Udari  me  djevojačkom  šakom, 
nek  s  usana  brižne  rumen  mlaz 
i  utrne  plamen  žut  i  lakom, 
ma  medj  nama  zino  crni  jaz. 

Jer  kad  bih  ti  s  obljubljena  grla, 
ko  plod  zreli  s  grane,  pao  sit : 
gumo  bih  te.  Za  me  bi  umrla. 
Medj  nama  bi  pukla  svaka  nit. 


Ja  bih  htio  da  te  mnogo  želim, 
da  zbog  tebe  duge  noći  bdim  ; 
da  se  borim  sa  fantomom  vrelim, 
u  snovima  da  se  lomim  s  njim. 

Ja  te  volim  tako  netaknutu, 
čežnji  mojih  neistočiv  vir. 
Nek  me  šatre  u  drskom  trenutu 
nedostižnost  tvoja  i  tvoj  mir. 

Ali  jedne  mlake,  ljetne  noći, 
kada  zrenje  pobjedjuje  smrt : 
pozvat  ću  te  sobom,  ti  ćeš  doći, 
u  osjenčen,  sočni,  šumni  vrt. 

I  dok  ptiče  s  toplog  gniezda  javi, 
da  sa  zorom  sljubio  se  mrak  ; 
obgrljeni  na  kadivnoj  travi, 
slavit  ćemo  nerazdvojni  brak  ! . . . 

DRAGICA  LEPPE:  SANJA 

Petar  je  Petrović  bio  upravo  pomamno  veseo.  Ono,  što  je  on  osjećao  gotovo, 
da  se  ni  ne  da  opisati.  Dvadeset  godina  robije  »  Ko  dvadeset  vijekova  !  A  sad 
je  svemu  kraj.  Skupio  je  konačno  svu  svoju  snagu  i  u  jednom  energičnom  času 
zbacio  sa  sebe  sve  one  strašne  verige,  što  mu  se  već  gotovo  upiljile  u  mišice 

—  izjedale  mu  život.  I  sad  je  stajao  pred  svojim  očima  velik  kao  pobjeđitelj 

—  ravan  Cezaru,  Aleksandru  i  Napoleonu,  da,  veći  od  njih,  jer  oni  su  otimali 

carstva,  svladavali  vojske  —  a  on  je  pobijedio  ženu  !  Pobijedio  !  Nakon 

dvadeset  godina  mučna,  krvava  otimanja  za  gospodstvom. 

Ah !  Da  je  Petar  Petrović  ikad  i  slutiti  samo  mogao,  da  će  ona  nježna,  pla- 
vokosa djevica,  koja  se  je  svakoga  časa  deset  puta  porumenila,  čije  su  male  ru- 
čice bile  stvorene  tek  za  zabavu  cvijeću  i  malom  žutom  kanarincu,  da  će  ta 
nježna  djevica  umjeti  tako  energično  vladati  —  nikad  se  ne  bi  bio  mogao  od- 
lučiti na  tu  dragovoljnu  robiju. 

A  bio  je  ludo,  upravo  ludo  u  nju  zaljubljen  ! 

Kad  mu  je  ona  još  kao  zaručnica  znala  s  onako  djetinjastom  zbiljom  ti  Klasu 
reći: 

—  Ali  znate,  Petre,  gospodar  u  kući  bit  ću  ja  !  —  On  se  je  onda  samo 
zadovoljno  smiješio  i  ljubeći  njene  ružičaste  noktiće  mislio :  Ah,  janje  moje  ! 
Kako  je  slatko  biti  robom  takovu  gospodaru  ! 

A  onda  je  dvadesetgodišnja  praksa  pokazala,  ka*o  to  zapravo  ne  samo,  da 
nije  lako,  nego  upravo  neizrecivo  teško  i  gorko. 

Petar  je  Petrović  uzdahnuo.  Jest,  gorko  !  Ovo  je  bio  pravi  izraz.  Gorak, 
upravo  gorak  je  bio  njegov  život !  Kroz  dvadeset  godina,  on  je  svako  jutro  ustavši 
znao,  da  ga  čeka  njegov  zalogaj  pelina  —  i  u  večer,  spremajući  se  na  počin, 
još  je  ćutio  gorčinu  posljednje  pilule.  I  to  sve  samo  zato,  jer  je  nekoć  jednoj 
maloj  plavokosoj  djevici  u  ljubavnoj  ekstazi  prisizao,  da  će  joj  biti  rob. 

—  Zlato  moje  !  Ti  ne  znaš,  kako  ću  ti  biti  dobar !  Na  rukama  ću  te  nositi, 
dlanove  ću  svoje  stavljati  pod  Tvoje  nožice,  samo  da  se  ne  dotičeš  zemlje.  Ti 

ćeš  biti  moja  kraljica  —  moja  i  tu  su  onda  slijedila  slatka  imena,  što 

bi  mu  samo  pala  na  um. 

Petar  je  Petrović  kasnije  bio  uvjeren,  d*  ga  je  u  ono  doba  obilazio  vrag, 
ali  istom  kasnije  —  puno  prekasno  došao  je  do  tih  misli  —  onda,  kad  je  već 
mala,  plavokosa  preuzela  vladu. 

A  vladala  je  —  ah,  Gospode  ! 

Nijem  i  blijed  od  straha  i  začudjenja  gledao  je  Petar  Petrović,  kako  se 
od  dana  u  dan  ruši  i  obara  sve  ono,  što  je  on  gradio,  kako  sve  jedna  za  drugom 
nestaju  one  drage  i  mile  navade  bezbrižna,  slobodna  neženje.  I  sve  to  pod  vladom 
jedne  sitne  nježne  ručice  ! 

Kako  je  on  strastveno  volio  pušiti !  Kad  bi  se  onako  poslije  objeda  ležerno 
uvalio  u  naslonjač  i  zapalio  svoj  čibuk,  fin  —  mirisavi  čibuk  iz  višnjevine  — 
pa  sav  zadovoljan  motrio,  kako  ga  kruže  mali,  plavetni  oblačići  dima  —  onda 
je  u  onom  moru  mirisa  bio  kadar  zaboraviti  na  sve.  A  onda  bi  najednom  ma 
otkuda  došla  ona  i  s  beskrajnim  zgražanjem  u  pogledu  rekla  mu : 

—  Ah,  Petre,  da  se  vidiš,  kakova  si  ti  nelijepa  pojava  !  — 

I  Petar  je  Petrović  napokon  morao  uvidjeti,  da  je  on  sa  čibukom  u  ustima 
—  rastegnut  u  fotelju  odista  neestetska  pojava  —  i  s  njegova  pisaćega  stola 
svih  je  onih  lijepih  iskićenih  i  mirisavih  čibuka  lagano  nestajalo  —  jedan  za  drugim. 

I  tako  sve  dalje. 

—  Petre,  mene  tvoj  šešir  čini  upravo  nervoznom  !  — 

I  crni  bi  umjetnički  Šešir  sa  Širokim  krilima  otprhnuo  u  roportamicu. 

—  Tvoja  kravata  je  upravo  grozna !  —  Do  skrajnosti  neukusna  !  — 
Lijepa,  ljubičasta  kravata,  sa  sitno  utkanim  listićima.  Svima  se  je  kolegama 

u  uredu  svidila,  —  ali  ona  je  pronadje  neukusnom  i  Petar  je  Petrović  to  morao 
usvojiti. 

Dvadeset  punih  godina  on  je  hodao  tim  križnim  putem  sveudilj  se  nadajući, 
da  će  se  dogoditi  Čudo.  Bio  je  na  smijeh  kolegama,  na  teret  samome  sebi.  Svaki 
je  gotovo  dan  idući  u  ured  i  natrag  smišljao  govor,  kojim  će  joj  zagrmiti : 

—  Nezahvalnice  !  —  reći  će  joj.  To  je  zar  nagrada  za  moju  ljubav  ? !  — 
Ah  sve,  sve  će  joj  reći  —  sve,  Sto  ga  sapinje  i  tišti ...  A  onda  bi  se  opet  pro- 
mislio. Ne  —  ne  će  joj  mnogo  govoriti,  tek  će  joj  jednostavno  reći : 

—  Moja  draga  —  jest  upravo  ovako,  jer  to  zvuči  osobito  porugljivo. 

—  Moja  draga,  ovako  to  dalje  ne  ide  !  Od  sad  ću  biti  ja  gospodar  u  kući! 
I  onda  —  Bog  zna  kojim  slučajem  —  do  tih  govora  nije  nikad  došlo. 
Ona  je  vladala  i  dalje,  a  on  je  i  trpio  dalje. 

Tek  jučer  mjera  se  prevršila. 

Bio  je  vruć,  sparan  dan.  Poslije  ureda  rekli  su  mu  njegovi  kolege : 

—  Petre  Petroviću,  kod  „Janjeta"  je  hladovit  vrt  i  sjajno  pivo  •  Ajde  s  nama, 
da  se  rashladimo  !  — 

—  Hvala  !  —  rekao  je  na  to  on  tobože  ravnodušan  —  ne  pijem  pivo, 
škodi  mi !  — 

1  tu  je  lagao  !  Lagao,  jer  je  upravo  s  užitkom  pio  pivo.  i  jer  mu  nikad  nije 
naškodilo. 

Oni  su  se  onda  razišli  —  a  on  je  idući  kući  osjećao  upravo  nesavladivu 
želju,  da  se  vrati  i  podje  za  njima.  I  mašta  mu  je  dočaravala  hladovit  vrt  s  ve- 
likim krošnjastim  kestenjima  —  zeleno  oličenim  stolicama  —  a  na  stolovima 
vrčeve  s  pivom.  Talasa  se  bijela  pjena,  a  čaše  se  osule  hladnom  rosom. 

Da  podje  ?  Pa  da  se  u  večer  vrati  —  a  ona  će  onda  poslije  večere  posve 
nevino  iznijeti  onu  knjižicu,  u  koju  bilježi  dnevni  potrošak  i  pitat  će  ga  po  običaju  : 

—  Petre,  jesi  li  ti  danas  što  potrošio  ?  Da  ubilježim  ! 
A  on  će  onda  citirati : 

—  2  čaše  piva  —  24  novčića  ;  jedan  perec  —  2  novčića  ;  napojnica  — 
3  novčića ...  Ah  !  —  ovdje  će  ona  uskliknuti  od  čuda.  Gospodaru,  zar  si  avan- 
zirao  —  ili  ti  plaću  povisilo,  kad  se  tako  razmećeš ! 

1  nije  išao.  Ali  pregoriti  nije  mogao  toga  piva.  Smrknut  večerao  je  i  otišao 
u  svoju  sobu,  da  od  prkosa  spava. 

I  tuj  je  onda  za  njim  došla  ona.  U  Petru  je  Petroviću  još  sve  kipjelo  — 
i  ona  mu  je  upravo  zgodno  došla. 

—  Šta  ćeš  ti  tako  rano  u  krevet  ?  —  pitala  ga  je. 

—  Nego  što  hoćeš  ?  Da  tebi  možda  pamuk  držim  ?  Što  li  ?  —  viknuo  je 
nervozno. 

—  Petre  Petroviću,  Bog  budi  s  tobom  !  —  sva  je  iznenadjena  ona  uskliknula. 

—  Nikakvi  Bog  budi  s  tobom,  nego  ti  mene,  moja  draga,  čuj !  —  rekao 
je  on  onda. 

!  tu  je  provalilo.  Svi  oni  već  na  izust  naučeni  govori,  sad  se  stopiše  u  jedno 
i  provališe  poput  bujice. 

—  I  tako  će  biti !  —završio  je  napokon  —  ili  ču  ja  biti  ovdje  gospodar 
—  ili  se  ti  skupi  i  nosi !  Jesi  li  me  razumjela  ?  — 

I  posve  surovo  potresao  ju  je  za  rame,  pa  onda  za  ruku. 

A  ona  se  sva  skršila  pred  njim  i  plakala.  Nakon  dvadeset  godina  žena  je 
Petrovićeva  prvi  put  plakala.  A  on  je  s  beskrajnim  triumtom  u  duši  motrio, 
kako  se  ona  sva  lomi  u  plaću,  kako  jeca  i  moli  ga : 

—  Petre,  dragi  moj !  Sve  će  biti  kako  ti  hoćeš  —  sve  !  Ja  ću  te  slušati 
i  sve  ću  ti  učiniti  —  na  rukama  ću  te  nositi  —  samo  mi  oprosti !  — 

On  je  tvrdokorno  šutio. 

Ona  se  sva  ponizna  privukla  k  njemu  i  molila  ga  dalje : 

—  Reci,  reci,  da  se  ne  ćeš  više  ljutiti  na  mene  —  oprosti  mi !  —  i  sve 
je  kušala,  da  se  dočepa  njegove  ruke. 

A  on  joj  tobož  okrenuo  ledja  —  i  nehajno  joj  onako  s  visoka  rekao ; 

—  Promislit  ću  !  — 

I  bik)  mu  je  pri  tom  da  poludi  od  veselja  !  

A  onda,  sred  tog  veselja  pričini  mu  se,  kao  da  čuje  poznati  rezak  glas : 

—  Što  ti  ne  misliš  danas  u  ured,  Petre  ?  !  Već  je  pol  osam.  Ustaj !  — 
Kraj  kreveta,  stajala  je  njegova  žena  i  običnim  ga  ljubeznim  tonom  budila. 
On  je  isprva  buljio  u  nju  s  potpunim  nerazumijevanjem,  a  onda,  kad  je 

počeo  pojimati,  nevoljko  se  rastegnuo  —  zijevnuo  dva,  tri  put  —  i  onda  se 
mučno  stao  odijevati.  


Petar  je  Petrović  već  mnogo  toga  pretrpio  od  svoje  žene  —  i  mnogo  joj  toga 
oprostio  —  ali  da  ga  je  trgnula  iz  takove  sanje  —  toga  joj  ne  će  oprostiti  nikad  ! 

VIKTOR  CAR  EMIN :  NOVE  BORBE  (N*tiv.k) 

IV. 

Ure,  što  se  negdje  u  daljini  odbijale  u  mrak,  padale  su  na  srce  staroga 
načelnika  kao  mukli  odjek  grdnoga  dogadjaja.  A  vjetar,  što  nad  kućnim  krovom 
huji  i  fijuka,  čini  se,  kao  da  mu  se  ruga  i  da  svemu  svijetu  ogiašuje  crno  ne- 
djelo njegova  zeta.  I  zoru  je  dočekao  budan. 

Kroz  pukotine  na  prozorima  zirkao  je  u  sobu  mutan  osvit  nastajnoga  dana. 
Taj  prvi,  blijedi  odraz  daleka  svijetla  probio  se  starcu  duboko  u  dušu,  pa  kako 
su  se  sa  štropa  nad  njegovom  glavom  odvajale  sjene,  tako  je  sada  i  on  sve 
jasnije  pronicao  u  onu  grdnu  nepodopštinu. 

Kroz  onu  cijelu  i  vječitu  noć  u  njegovoj  je  nutrini  haralo  dvoje :  bura 
gnjeva  protiv  drzovita  istupa  cinika-zeta  i  silovita  provala  očaja  pred  ponorom, 
što  je  tako  nenadno  izvalio  na  nj  svoja  bezdana  zjala. 

Ovomu  se  na  posljetku  pridružilo  i  nešto  treće.  Ma  koliko  se  branio  od 
optužbe,  koju  mu  je  nedavno  dobacio  Baldo,  on  se  nije  nikako  mogao  oteti 
osjećaju,  da  u  toj  ogavnoj  stvari  nije  ni  on  bez  udjela.  Domala  je  taj  osjećaj 
poprimio  jasniji  i  izrazi  Uji  oblik  i  starac  je  sada  uzeo  da  nesmiljeno  i  neumo- 
ljivo rašćinjava  sebe,  svoj  život,  svoje  djelovanje  u  ovo  potonje  doba.  I  tako 
je  pred  njim  odjednom  posve  jasno  izbila  sva  ona  grješna  površnost,  popust- 
ljivost i  lakoća,  što  mu  ju  ono  spočitnuo  zet. 

—  Kriv  si,  Sto  nisi  pazio  na  njegove  korake,  kriv  si,  što  nisi  vodio  računa 

0  njegovu  životu  !  —  prekoravao  je  sebe. 

Potom  je  zašao  još  i  dublje.  Njemu,  staromu  borcu,  priznavale  su  se  sve 
zasluge  i  svak  je  znao,  da  je  on  općini  odveć  velik  junak  i  svetac,  a  da  bi  se 
itko  drznuo  podrmati  piedestalom,  na  koji  ga  je  postavila  narodna  volja,  a  to 
je  sve  većma  i  većma  uspirivalo  onaj  plamičak  samoljublja  i  djetinjske  taštine, 
što  je  negdje  sakriveno  u  njemu  tinjao.  Taj  bi  plamičak  često  zaplamsao  pravim 
plamenom,  a  uznijetile  bi  ga  hvale  i  laskanja,  kojima  je  on  nerijetko  i  dosta 
rado  naklanjao  uši.  Sad  mu  je  to  tjeralo  u  obraze  rumenilo,  a  još  ga  je  jače 
ubadala  pomisao,  kako  se  ono  pomalo  uživljavao  u  tu  svoju  veličinu  i  kako 
je  mislio,  da  je  već  nadošlo  doba,  gdje  može  da  mirno  i  spokojno  otpočine  na 
zasluženim  lovorikama. 

—  A  što  će  svijet,  kad  se  o  tom  pročuje  ?  Hoće  li  mi  vjerovati,  da  su 
moji  prsti  bili  daleko  od  tih  prljavština  ? 

Hoće  stotina,  hoće  svi  oni,  što  ga  poznadu,  ali  naći  će  se  uvijek  dvojica, 
trojica  njih,  koji  će,  bilo  iz  pizme  ili  iz  čega  drugoga,  reći : 

—  Ništa  nije  nemoguće  na  tom  bijelom  svijetu !  

Već  bi  unaprijed  mogao  kazati  imena  onih,  koji  će  govoriti  tako.  U  tom 
kolu  bit  će  u  prvom  redu  Talijanac  Venier,  a  odmah  uza  nj  File  Sodić,  davno 
čangrizalo,  puno  zlobe  i  jala,  rgjav  čovjek,  koji  je  njemu,  Dujmu,  svom  inače 
starom  drugu  u  narodnim  borbama,  zavidio  svaki  uspjeh,  svaku  čast. 

—  A  bit  će  i  drugih  nezadovoljnika  možda  i  u  samom  vijeću  . . . 

Kako  su  ga  samo  gledali,  dok  se  ono  na  posljednjoj  sjednici  odricao  časti 

1  službe  načelnika.  Čulo  se  doduše  nekoliko  poklika,  kao :  „ta  nemojte  !"  „ne 
damo  !"  „ostanite  !" . . .  ali  sve  je  to  zvučilo  mlako,  gotovo  mrzovoljasto.  Njima 
je  očito  drago,  Što  odilazi,  a  ne  bi  reko,  te  nisu  i  poradili  na  tom,  da  ga  se 
riješe  . . .  Tko  zna,  nije  li  taman  od  njih  potekao  onaj  dopis,  u  kome  se  sadašnja 
uprava  objedjuje  zbog  neke  ukočenosti  i  kržljavosti ... 

Ta  je  pomisao  primila  potkrijepe  i  od  raznih  drugih  sitnica,  Sto  mu  ih  je 
sada  upaljena  mašta  u  valovima  ogorčenja  donosila  pred  oči. 

Onomadne  mu  je  bio  imendan  —  a  od  vijećnika  došlo  je  samo  neko  desetak, 
da  mu  čestita.  A  tako  je  u  posljednje  vrijeme  već  nekoliko  njegovih  govora  prošlo 
bez  onog  bučnog  odobravanja,  na  koje  je  godine  i  godine  bila  navikla  svaka 
njegova  riječ.  Sve  ga  je  to  pomalo  natjeralo,  te  se  je  onomadne,  ako  i  ne  bez 
gorčine,  izjavio  umornim  i  svega  sirim  . . . 

Ležao  je  naledjaške,  očima  uprtim  o  tavan,  na  kome  su  sve  življe  i  življe  ti- 
trali bijeličasti  pramenovi  jutarnjeg  rasvitka.  Bljedjani  taj  odsjev  sumorasta 
praskozorja,  vrijedjao  mu  staračke  oči,  kojih  se  vedje  zaklapale  sve  teže  i  teže, 
kao  da  ih  tišti  nešto  mrtvo. 

U  glavi  mu  se  još  uvijek  lomilo  ono  pitanje  :  —  „A  Sto  će  svijet,  kad  se 

0  tom  pročuje  ? !"  Tako  potraja  sat  i  više.  Po  tom  je  to  pitanje  uzelo  pomalo 
dangubi  u  svojoj  upornosti,  kadšto  bi  se,  pače,  sasvim  rasplinulo,  razišlo,  da 
se  za  trenutak  opet  vrati,  ali  sve  nejasnije  i  neodredjenije,  dok  nije  na  posljetku 
posve  izginulo. 

Starca  obvladao  drijem. 

Prenuo  se  u  dan  bijeli  i  ostao  neko  vrijeme  kao  trapovijesan  :  —  bez  misli 

1  bez  sjećanja.  Po  tom  mu  oživjela  svijest  i  stala  da  mu  polako,  sve  listak  po 
listak,  vrača  spomen  na  mrsko  djelo  i  na  ono  teško  i  neriješeno  pitanje :  —  što 
će  svijet,  kad  se  o  tom  pročuje  ? 

Život  je  na  dvoru  bio  u  svom  jeku  ;  s  ulice  dopirali  'uz  bučnu  mješavinu 
raznovrsnih  glasova  brzi  razgovori,  topot  koraka  i  daleko  struženje  točkova, 

Otkad  se  probudio,  već  su  mu  dva  puta  pokucala  na  vratima,  ali  on  se 
ne  oglasi.  Kad  je  po  treći  put  zamnijelo  kucanje,  odmakne  pokrivač,  pa  se  pri- 
digne podvivši  noge  poda  se.  Kad  se  kucanje  i  opet  javi,  on  se  nakašlje,  ustane 
i  onako  na  pola  odjeven  podje  da  otvori. 

Udje  Marija  nazvavši  ocu  „dobro  jutro".  Položi  na  sto  pladnjić  s  kavom 
i  stane,  da  pričeka,  dok  starac  sjedne.  On  medjuto  pritvori  vrata  i  bacio  na  sebe 
kaput,  pridje  k  prozoru,  te  ga  otvori. 

Vrijeme  se  ponešto  razgalilo,  ali  nebom  se  na  mjestima  još  uvijek  povlačile 
gomile  oblaka.  Starcu  se  zamagli  —  ne  bi  znao  reći,  da  li  od  navale  svjetila 
ili  od  čega  drugoga  —  i  podidje  ga  osjećaj  i  kao  da  mu  je  sad  na  umrijeti. 
Naglo  odmakne  od  prozora,  mrvo  se  zaljulja,  dohvati  najbliži  stolac  i  spusti  se 
na  nj. 

Ona  se  držala  malo  podalje  na  nogama.  Oči  su  joj  gledale  nekuda  nemirno, 
kao  da  je  u  njih  ušao  nekakav  čudan  strah. 

Drugačije  bila  je  sva  milovidna,  a  jutarnja  svilena  haljina  pristajala  je  upravo 
prekrasno  vitkom  joj  rastu  i  životu. 

Miješajući  kavu  starac  podiže  polako  glavu  i  umorno  mu  oko  stane  na  bijelim 
čipkama,  što  se  prosule  niz  prsi  i  ramena  njegove  kćeri. 

—  Kada  ti  je  kupio  to  ?  muklo  će  on. 

Ona  htjede  da  izbjegne  odgovoru.  Posadi  se  nasuprot  njemu,  pa  prousti : 

—  Oče,  ohladnjet  će  . . . 

—  Da  mi  više  u  tome  ne  dohodiš  na  oči  !  Ukradeno  je  to . . . 

—  Bog  s  vama,  oče,  što  vi  to  —  

—  Podji,  i  skini  to,  a  mužu  reci,  nek  se  pripremi  na  ono,  što  ga  čeka. 

—  Oče  ! 

Mješao  je  kavu  sve  brže,  brada  mu  drhtala  —  očito  se  u  njemu  razgarao 
gnjev. 

—  Na  sud  ću  sa  zlotvorom  —  nek    tamo  odgovara  

Oči  mu  pod  namrštenim  Čelom  zaigrale. 

—  Baldo  će  sve  poravnati  prihvati  ona,  ali  je  stari  presječe  : 

—  Kojim  novim  nedjelom,  nije  li  ? 

—  On  veli,  da  ima  više  načina  —  —  — 

—  Ja  poznam  samo  dva  . . . 

Pogleda  je  oštro  i  neumoljivo,  pa  zaintači : 

—  Ja  poznam  samo  dva    vratiti  novac  ili  —  na  sud.  To  mu  reci  • 

—  Na  sud . . . 

Glas  joj  zazvučio  nekuda  trpko,  skoro  izazovno.  Ali  zastade,  da  oca  ne 
razdraži  jače. 

—  Na  sud !  na  sud  !  —  ponovi  on  žešće. 

Sad  nije  vise  mogla  da  se  suspregne.  Mrka  i  bojovna  ponamjesti  se  na  stolici 
i  dobaci  ocu : 

—  Neka  —  a  on  će  sa  svim  Sto  znade  pred  suca. 

—  Što  —  što  si  rekla  ?  zažagri  Dujam  očima  i  problijedi  strašno 

Ona  se  u  licu  sva  zapalila. 

—  Svi  smo  jeli  zavapi,  ali  se  u  isti  mah  trže,  kao  od  straha  da 

će  se  u  taj  tren  nešto  porušiti  na  nju. 

Učinak  njezinih  riječi  bio  je  doista  strašan.  Starac  učini,  kao  da  će  se  pri- 
dići. Pruži  ispred  sebe  obje  pesti,  ali  mu  u  isti  mah  klonu  i  ruke  i  noge  a  glava 
mu  kao  mrtva  udari  o  oslon  stolice. 

Marija  protrne  od  užasa  i  vrisne.  Kao  obeznanjena  gledala  je  časkom  u 
očevo  na  smrt  ublijedjelo  lice  i  sva  iznemogla  srušila  se  preda  nj  na  koljena. 

—  Oče,  prostite  dahne  i  uze  da  mu  ljubi  ruku. 

Njegove  su  oči  gledale  ukočeno,  široko,  tupo ;  ruke  se  tresle  i  ledile,  dok 
se  je  glava  s  cijelim  gornjim  životom  nagibala  na  stranu. 
Ona  se  uprepasti. 

—  Oče  !  —  zovnu  kroz  strah  i  suze. 

Starac  šutaše,  na  grlo  mu  tek  prodirali  nekakvi  nejasni  zvukovi  nalik  na 
hropac. 

Užasnuta  skoči  Marija  na  noge,  obujmi  oca  oko  pazuha  i  učini  kao  da  će 
ga  pritegnuti  k  sebi. 

—  Baldo  !  Baldo  !  Baldo  » 

I  dok  se  mašila  za  čašom  vode  i  prinijela  je  starčevim  usnama,  zazivala 
je  muža  glasom  punim  strave  i  očaja. 
Napokon  se  na  vratima  pojavi  Baldo. 

—  Što  si  me  zvala  ? 

—  Fomozi !  —  pridušeno  će  ona. 
On  priskoči. 

—  Na  krevet ! 

Starac  skrete  lagano  glavom. 

—  Ne  !  —  hropne  jedva  razumljivo. 

S  mnogo  se  natege  ponamjesti  na  stolici,  pa  ispije  do  dna  čašu,  Što  mu  ju 
Marija  pružila. 

—  Pustite  me,  izlane  i  zapane  u  prvašnje  mutilo. 

Baldo  i  Marija  ukrutili  se  po  strani :  ona  oborila  oči  na  zemlju  a  ono  vjesio 
glavu  od  velike  nevoljkosti  i  dosade.  Otkako  ga  prošle  noći  napala  žena,  da  joj 
kaže  način,  kojim  će  ono  poravnati,  on  premeće  neprestano  u  glavi,  kako  će 
iz  toga  pasjega  škripca  van  i  ništa  mu  valjano  ne  dohodi  u  pamet. 

Sve  bi  se,  dašto,  dalo  urediti  izvjesnim  —  kako  je  već  ono  reko  —  „po- 
tezom pera",  ali  tu  bi  trebala  ruka  „staroga",  a  to  će  reći :  znati  unaprijed 
da  od  toga  ne  bude  nikada  ništa. 

Stari  je  Dujam  medjuto  podigao  svoje  mutne,  od  boli  i  jada  nabrane  oči 
upiljio  ih  pravcem  spram  zeta. 

—  Ona  mi  je  ovdje  rekla  . . .  progovori  promuklo,  da  si  nakan  ono  poravnati. 
Reci  —  kako  ?!  

Brada  mu  je  kod  zadnje  riječi  poduboko  otskočila  a  bezubna  usta  ostala 
širom  izvaljena,  kao  da  čekaju,  što  če  doći. 

Baldo  se  mrvo  zbuni,  te  nije  odmah  mogao  a  ni  znao,  što  da  odgovori. 
Stari  ga  tast  preteče: 

—  Ja  znam  samo  dva  načina :  vratiti  novac  ili  —  na  sud. 

—  Pa  vratit  ćemo ...  sa  širokim  će  kretom  ruku  Baldo. 
Stari  zaklopi  usta  i  pogleda  ga  oštro. 

Baldo  nije  nikako  mogao  da  podnese  oštrine  toga  pogleda,  zato  je  i  neho- 
tice skrenuo  očima  na  stranu. 

—  Naći  će  se  i  u  mene  štogod . . .  prihvati  kao  da  lovi  riječi.  Pa  kao  da 
se  dosjetio,  produži : 

—  Nedavno  mi  je  u  svijetu  poginuo  brat . . .  Mati  će  mi,  držim  ustupiti 
njegov  dio . . .  Nt  će  biti  mnogo,  ali  svejedno,  nešto  će  se  i  time  zatrpati . . . 

—  A  ono  ostalo  ?  

Balda  je  već  bila  minula  ona  trenučana  zabuna,  ali  riječ  mu  je  sasvim  tim 
zvučila  bez  one  običajne  žice  izazovnog  sarkazma,  pače,  ta  je  riječ  hinila  sada 
mir,  ozbiljnost  i  odlučnost,  koja  bi  bila  vrsna  zavesti  i  otančanije  uho,  nego 
li  je  bilo  ono  staroga  Dujma  i  njegove  kćeri. 

—  Trebat  će  zasukati  rukave,  ogledati  se  za  boljom  privredom,  Što  li  ?  — 

—  Pa  i  u  kući  ćemo  štedjeti :  na  odijelu,  hrani  —  na  svemu . . .  dometne 
Marija  ugodno  iznenadjena  onim  Baldovim  mirom. 

Dujam  spusti  glavu  i  pogledom  upiljenim  o  pod  ostade  časkom,  kao  da 
premišlja. 

—  Za  to  treba  vremena,  rekne  nakon  odulje  šutnje. 

—  Pa  bit  će  ga. 

—  Kako  ?  Sad  dolaze  drugi  gospodari  —  i  sramota  će  na  vidjelo. 

—  Ali  ako  ti  ostaneš  ? . . . 

—  Poslije  što  sam  se  odrekao  ? 

—  E,  vidiš,  da  si  slušao  mene  ...  U  ostalom  i  to  se  može  popraviti ...  Već 
će  se  naći,  tko  će  te  zamoliti,  da  ostaneš,  a  ti  prihvati . . . 

U  taj  par  upade  u  odaju  mala  Cvijeta.  Skakutajući  poleti  ponajprije  k  ocu, 
koji  je  pogladi  i  poljubi,  pa  k  majci,  a  po  tom  se  uz  bučan  i  zvonak  smijeh  prpe 
djedu  na  koljena  i  uze  da  ga  čupka  po  bradi. 

Razgovor  se  prekide.  Marija  i  Baldo  ostaše  još  časak  u  odaji  a  zatim  se 
pok upiše  polagano,  skoro  neopaženo. 

Medjutim  se  je  mala  vragoljica  neštasko  mazila  oko  starca.  Nije  mu  dala 
mira ;  sa  stotinu  je  nesuvislih  pitanja  navaljivala  na  nj,  na  što  je  starac  od- 
govarao isto  tako  nesuvislo  i  rasijano.  Cijela  je  njegova  misao  bila  u  sudbonosnom 
pitanju  :  —  Hoće  li  se  ono  moći  poravnati  onako,  kako  je  to  zet  izložio  ?  — 

—  Možda  bi  se  s  ono  baštine,  s  nešto  više  privrede  i  štednje  moglo  ipak 
kakogod  izaći  na  kraj  ! . . .  računao  je  starac  u  pameti. 

Tu  mu  je  minula  misao  na  Olgu,  mladju  kćer,  Što  je  u  zavodu. 

—  A  eto,  trebat  će  joj  pisati,  da  se  vrati . . . 

On  je  i  nadalje  brojio  i  računao  u  sebi,  a  dijete  se  o  nj  vješalo  i  natezalo, 
smiješkalo  mu  se  i  tuckalo  ga  po  narovanom  čelu  i  nikako  da  rastjera  oblačine, 
što  se  izmedj  onih  brazda  nakupile. 

Tako  je  ostao,  dok  ga  pozvaše  k  objedu,  koji  je  protekao  u  muku.  Tek 
pod  kraj  javi  se  Baldo: 

—  Bio  sam  pod  „lodonjom".  Velika  preklapanja  i  nagadjanja  o  našoj  krizi 
na  općini.  Kandidata  kao  gljiva.  Kapelan  drži  sastanak  za  sastankom . . .  Kažu, 
da  se  sprema  na  nekakav  istup . . .  Nego  znaš  li,  tko  se  najvećma  uzvrpoljio  ? 
A  ma  Sodić.  On  hoće  da  postane  načelnikom  njegov  čovjek  ili  on  glavom. 

Stari  se  Dujam  trže,  kao  da  ga  zapljuskalo  nešto  hladno,  hladno. 

—  Hoće  on,  ta  jedva  je  to  i  dočekao . . .  promrmlja  kroza  zube  i  osjeti  veliku 
tjeskobu. 

Baldo  učini,  kao  da  nije  zamjetio  ništa. 

—  Ali  se  Sodić  na  tvrdo  namjerio.  Ti  znaš  kapetana  Belinića,  znaš,  kako 
on  Sodića  ne  može  ni  živa  da  vidi,  a  znaš  i  kako  mu  je  pri  duši,  kad  ono  iz- 
befi  usta  i  kada  ono  zaškilji  na  stranu.  Tako  je  bilo  i  tamo  pod  „lodonjom". 
Nagnuo  se  on  k  nama  dvojici,  trojici.  Što  mu  bijasmo  na  dohvatu :  —  Sodić  na- 
čelnik ?  —  nakrivi  se  on.  A  ma  braćo :  „lipa  li  mi  broda,  a  loša  kapetana  ! . . ." 
ha  !  ha  !  ha  !  —  nasmijao  se  onim  svojim  smijehom,  što  ide  do  u  kosti.  Smi- 
jasmo  se  i  mi,  samo  je  Pepić  Filinić  kimao  nekuda  zabrinuto  glavom  i  domet- 
nuo :  —  Ljudi,  ja  vidim  :  —  „nevjera"  je  blizu.  Bit  će  smutnje,  velike  smutnje. 
Zato,  Baldo,  recite  vi  našemu  staromu  Dujmu,  neka  ne  pušta  ni  „škole"  ni  kor- 
mana  iz  ruke,  ako  ne  će  da  se  rastrijeska  brod  i  barka.  Ljudi,  ne  govorim  li 
pravo  ? 

—  Sasvim  pravo,  rekoše  drugi,  i  već  su  uzeli  da  mozgaju,  kako  će  na  tebe 
navaliti,  da  ostaneš.  Ta  znao  sam  ja . . . 

Starac  ne  odgovori.  On  je  mislio  na  Sodića.  Da  uspije  ?  Da  se  uvuče  u  op- 
ćinu, pa  da  naidje  na  onu  strahotu  ? 

Sad  se  najedared  sjeti,  da  je  ovo  već  drugi  dan,  što  nije  bio  u  uredu. 

Ako  i  nije  više  u  časti  a  ono  je  u  službi ;  nju  mora  da  vrši,  dok  općina 
ne  dobije  svoju  novu  glavu.  Dva  dana  iz  ureda !  A  da  je  čije  oko  

Starca  obuze  strava.  Ustane  naglo  i  uputi  se  spram  ulaza.  Na  vratima  se 
okrene  i  rekne: 

—  Ti  ćeš,  Marijo,  pisati  Olgi,  da  dodje  kući.  Ne  treba  da  znade  zašto . . . 
Tanka  je  u  nje  duša  . . .  Ubilo  bi  je  . . . 

Kad  su  se  za  njim  zatvorila  vrata,  Marija  se  mahom  nagnula  k  mužu  i 
prošaptala  : 

—  Ja  ne  vjerujem,  da  je  Filinić  govorio  onako... 

—  Nije  on,  ali  je  netko  drugi. 

—  Ti  ?!  — 

—  Svejedno.  Pusti  meni  

V. 

Medjutim  je  Dujam  sašao  dolje  na  ulicu,  a  odovud  se  brzim  korakom  uputio 
u  općinski  ured. 

Izmed  kaljnih  oblaka  provirivalo  na  mahove  sunce :  blijedo  i  mrtvačko 
kao  oko,  u  kome  se  život  gasi.  Zrak  je  bio  bez  vjetra,  ali  hladan  i  vlažan. 

Dujam  je  spješio.  Odabrao  je  dulji  put,  Sto  se  uvija  naokolo  po  uskim  i 
zabitnim  ulicama,  kuda  ima  manje  svijeta.  Klonio  se  ljudi,  kao  da  se  boji  nji- 
hova glasa,  njihovih  možebitnih  upita  i  pogleda  . . . 

Općinski  je  dom  na  kraju  grada.  Pročelja  mu  se  dotiču  lisnate  grane  sto- 
ljetne, goleme  „lodonje"  opasane  oniskim  zidićem  za  odmor  i  razgovor  dokonih 
gradjana. 

Ponekle  mu  odlane  videći,  da  je  pod  stablom  sve  tiho  i  pusto.  Velika  su 
ulazna  vrata  općinske  kuće  biia  širom  otvorena.  On  udje.  Na  drvenoj  klupi, 
u  predsoblju  protegnuo  se  Fanat  Vlce  i  zadrijemao  lulom  u  ustima.  Dujam  ga 
probudi.  Fanat,  čovječac  sitan  i  žut,  u  izlizanoj  odori  općinskog  pođvornika,  od- 
skoči s  klupe  kao  pero,  izmuca  nešto  na  opravdanje,  pa  se  sav  smućen  uparad 
pred  starcem. 

—  Otvorite,  Vlce  ! 

—  Evo,  šior ! 

Tjeskobno  čuvstvo  neiskazane  potištenosti  obuze  starca  u  času,  kada  je  prvi 
put  nakon  one  Baldove  ispovijesti  prestupio  prag  svoga  ureda.  Podvornik  je  za 
njime  zatvorio  vrata  i  Dujam  ostade  nasred  dovrane  sam,  očima  uprtim  u  gvoz- 
denu blagajnicu  u  kutu  i  u  one  dvije  omašne  knjižurine,  što  leže  tamo  na  stolu. 
Srce  ga  izdaje,  ali  on  prilazi  sve  bliže  i  bliže,  dohvati  se  svoje  stare  stolice  i 
spusti  se  na  nju  sav  slomljen  i  smrvljen. 

Na  dohvatu  su  mu  obje  one  knjižurine.  Rukom  se  maši  za  iednu,  otvori 
je  i  dovuče  bliže  —  do  pod  same  oči.  Kako  ie  knjigu  otvorio,  tako  je  ona  ostala 
ležeći  pred  njime.  Objema  se  rukama  zalaktio,  a  u  dlane  naslonio  glavu,  te  sve 
gleda  i  gleda  u  one  brojke,  kao  u  nešto,  što  se  diglo  protiv  njega,  pa  hoće,  da 
ga  šatre.  Glava  mu  sve  više  pritište  dlane  i  već  ga,  kao  ono  jutros  kraj  prozora, 
podilazi  onaj  čudan  osjećaj  klonulosti  i  umiranja,  ali  on  još  uvijek  gleda  u  one 
brojke,  koje  se  u  neke  kao  razigrale,  pobrkale,  uzvrtljale,  tako  da  ih  više  ni 
gledati  ne  može . . ,  Zažmiri  oči,  pa  ih  opet  otvori,  a  to  više  nema  pred  njim 
ni  onih  knjiga,  ni  brojaka  —  sve  je  nekud  iščezlo. 

A  tako  je  nestalo  i  one  crne,  željezne  blagajnice  tamo  u  kutu.  samo 

što  se  sada  na  njenom  mjestu  nešto  miče . . .  nešto  živo,  golemo  i  strahovito. 
Ptičurina  je  nekakva  sura,  što  je  spram  njega  protegla  dugi  vrat  i  kljun,  pa 
ujedared  zamahnuta  krilima  i  uz  silan  šum  i  prodiran  cik  sunula  na  nj,  da  ga 
poklopi.  i 

On  se  trže  i  podigne  glavu  u  času,  kad  se  otvarala  vrata,  na  koja  je  u 
taj  mah  ulazio  mlad  Čovjek,  ponešto  bljetkast  u  licu,  ali  uzrastom  pristao  i 
skladan.  Lagano  se  nakloni  starcu,  odloži  šešir  i  sjedne  za  omanji  sto  smješten 
medju  dva  prozora  dvorane. 

Stari  Dujam,  kad  se  malko  razabrao  od  onog  svoga  privjdjenja,  pogleda 
na  uru,  što  mu  je  visjela  na  zidu  više  glave,  i  vidje,  da  još  nisu  dva  sata. 

—  Točan  je  on,  pomisli  i  pogleda  ispod  oka  mladoga  činovnika,  koji  se  već 
bio  nagnuo  nad  nekakav  spis. 

Ime  je  mladomu  čovjeku  Petar  Medenić.  Nešto  čudno,  ako  i  ne  posve  neo- 
bično natmurilo  je  taj  mladi  život. 

Dok  je  još  njegov  otac,  kapetan  Jure,  mlatio  more,  desilo  se  jednom,  da 
mu  je  užasan  orkan  odnio  jedra  i  slomio  jarbole.  Tako  raskopan  i  raspasan  brod 
lutao  je  oceanom,  a  da  se  za  nj  dugo  nije  znalo,  kamo  je  dospio.  Kapetana 
su  već  kod  kuće  oplakivali  mrtva  ;  malen  tračak  nade  čuvala  mu  samo  žena. 
koja  onako  priprosta,  pobožna  i  sujevjema,  zavjetova  u  onoj  stisci  sina  crkvi 
uz  uvjet,  da  joj  Bog  vrati  muža.  I  doista,  nakon  nekoliko  vremena  vratio  se 
čovjek  čil  i  zdrav  iz  svijeta,  a  time  je  i  sudbina  maloga  Petra  zapečaćena  bila: 
on  će  biti  pop.  Nego  kad  je  trebalo  u  sjemenište,  mladić  se  živo  opro  i  na  tom 
otporu  razbio  se  majčin  zavjet. 

Otac  nije  puno  vjerovao  ni  u  što,  ali  se  je  u  njemu  duboko  dolje,  na  dnu 
duše  često  javljao  nekakav  tajinstveni  strah,  valjda  naslijedjen  od  davnih  pri- 
mordijalnih  doba.  Kapetan  je  o  tome  šutio,  jer  se  je  stidio  odati  takav  osjećaj, 
ali  je  za  to  sinu  odrezao  jasno  i  glasno,  da  se  od  njega,  oca,  više  ni  Čemu  ne 
nada. 

Kad  je  za  to  uzaznao  načelnik  Dujam,  on  je  otvoreno  izbacio  svoju. 

Što  ?  Ovakav  darovit  dečko,  pa  da  se  izgubi !  Svaka  Čast  zavjetu,  ali  crkva 
je  na  ovom  svijetu  razvezala  i  mnogo  krupnijih,  pa  može  i  to. 

Sve  u  vjetar :  kapetan  Jure  ne  popušta.  Ali  ne  popušta  ni  Dujam,  već  jed- 
noga dana  uhvati  dečka  ispod  ruke  i  povuče  ga  za  sobom  u  ured. 

—  Bit  ćeš  moj  Činovnik,  a  po  vremenu  i  tajnik  ! 

Tako  i  bi.  Dujam  nije  nikada  požalio  toga  svoga  Čina.  Petar  je  Medenić 
radio  za  dvojicu,  pa  ako  i  je  kadšto  izvodio  nekakve  čudne  misli  o  nekoj  novoj 
kolotečini,  na  koju  da  bi  trebalo  navrnuti  cijelo  narodno  poslovanje,  to  je  stari 
načelnik  odbijao  na  mladićeva  ljeta  i  rado  mu  praštao. 

Dujam  je  i  opet  gledao  u  onu  knjižuiinu  i  uzeo  da  lista  po  njoj. 

U  dvorani  bio  muk,  čuo  st  samo  kucaj  ure  na  zidu. 

Za  Čudo,  ni  mladomu  čovjeku  nije  danas  posao  polazio  od  ruke  kao  po 
običaju.  Pero  mu  je  često  zastajalo,  zapinjalo,  a  misao  se  nekuda  gubila,  pre- 
kidala —  sve  je  na  njemu  pokazivalo  nemir  i  nespokojstvo.  Od  časa  do  časa 
pozirnuo  bi  ispod  oka  na  starca,  onda  bi  i  opet  pokušao  da  radi,  ali  nije  išlo. 
Po  tom  odloži  pero,  pokoleba  časkom,  pa  ujedared  ustane  i  nesigurno,  gotovo 
plašljivo  približi  se  načelnikovu  stolu.  Tu  popostane  mrvo  kao  neodlučan,  dok 
ga  u  neki  mah  ne  izdade  glas : 

—  Gospodine  načelniče  ! . . . 
Dujam  se  lune  i  podiže  glavu. 

—  Ima  već  duže  vremena,  te  mi  je  nešto  na  srcu. 
U  glasu  ječalo  mu  jako  unutarnje  uzbudjenje. 

—  Vas  je  rastužilo,  što  je  onomadne  pisalo  u  „Zori"  protiv  naše  uprave  . . . 

—  Tko  ti  to  reče  ? 

—  Ja  znam.  Vas  je  ono  zaboljelo  i  natjeralo  na  odlučan  korak. 

—  No,  pa  što  onda  ? 

Dujam  namršti  čelo  i  zagleda  se  u  mladoga  činovnika. 
Nastade  šutnja.  Časkom  se  i  opet  čulo  kucanje  ure  na  zidu. 
Petar  Medenić  prihvati  glasom  tihim  i  drhtavim  : 

—  Ja  vam  dugujem  mnogo,  gospodine  načelniče  ...  Ali  vi  znate  moje  misli . . . 
Zatajiti  ih  nisam  mogao  . . . 

—  Što  ?  —  ispravi  se  starac,  kao  da  pogadja. 

—  Ono  sam  ja  napisao . . . 

—  Ti  ?!  - 

U  mladića  zaigrale  usne. 

—  Ima  u  naSoj  upravi  i  izvan  nje  mnogo  toga,  Sto  ne  vodi  dobrome. 

—  Što  si  vidio  ?  Šta  znaš  ?  Reci !  Govori  !  saspe  Dujam  na  dušak,  jer  se 
je  pobojao,  da  nije  mladić  izvidio  štogod. 

—  Vi  ste  Čitali,  gospodine  načelniče  . . . 

Starcu  odlane,  ali  izraz  mu  se  lica  ne  promijeni. 

—  I  ti,  dakle  . . .  ?  prošapta  s  puno  gorčine. 
Zasta  Časkom,  pa  prihvati : 

—  A  ja  nisam  mogao  ni  da  poslutim,  premda  sam  te  stotinu  puta  čuo  go- 
voriti onako  ...  Jer  ono  su  tvoje  riječi :  —  „Nove  struje",  „nove  težnje",  „novi 
ciljevi"  sve  novo  . . . 

—  I  nove  borbe,  gospodine  načelniče.  One  su  tu  —  u  zraku  ...  Ja  ih  osje- 
ćam ...  I  one  će  harati  u  nama  i  medju  nama  divlje  i  žestoko,  a  tužnom  žrtvom 
tih  naših  kreševa  i  nadmetanja  bit  će  i  opet  onaj  naš  jadni,  onaj  naš  sirotni 
puk.  Svi  ćemo  ustajati  u  njegovo  ime,  a  on  će  sirota  zapušten,  prezren  i  ne- 
pripravan stajati  po  strani  i  gledat  će  u  na*  tupo  i  bez  shvaćanja. 

—  I  tomu  ću  ja  biti  kriv  ?  

—  Vi  i  drugi,  gospodine  načelniče.  Meni  je,  kao  dragi  san,  još  uvijek  u  pa- 
meti onaj  lijepi  dan,  kada  ste  ono  prvi  put  zasjeli  na  ovu  stolicu.  Ondje  do 
vrata  stajao  sam  ja,  ludo  i  nestašno  dječarce  i  slušao  Vašu  toplu,  zanosnu  i  ve- 
liku riječ  o  novoj  narodnoj  zori,  o  našem  novom  suncu  i  životu.  Vi  ste  mi  u 
onaj  trenutak  bili  tako  sveti,  da  sam  bio  gotov  kleknuti  pred  vas  i  zaplakati 
od  slatke  uzbudjenosti  i  miline.  Otada  je  minulo  punih  petnaest  godina  i  mene 
često  puta  napada  pitanje :  —  Što  se  je  u  to  vrijeme  uradilo  za  dušu,  što  za 
tijelo  onoga  našega  gorskoga  patnika  ?  Je  li  se  skinula  ma  cigla  jedna  halka 
na  lancima  njegovim  ?  Je  li  se  ičim  olakšalo  teško  breme  mučnog  mu  života  ? 
Nije,  gospodine  načelniče.  Onaj  nevoljnik  je  i  sada  ondje,  gdje  je  i  prije  bio,  on 
je  pače  na  gorem,  jer  je  doživio  jedno  razočaranje  više.  A  ipak  je  onaj  naš  ubogi 
crv  zavrijedio  više  srca  i  topline  ! . . . 

—  I  ti  to  meni  

—  Mogao  sam  Šutjeti  i  navaljivati  iz  busije,  ali  to  mi  ne  bi  podnosila  duša, 

ni  obraz.  Znam  ja,  da  to  nije  u  skladu  s  mojim  položajem  ovdje  za  to 

vam  ja  već  ovim  časom  izjavljam,  da  sam  pripravan  na  sve,  što  me  čeka. 

Da  je  biio  koji  dan  prije,  Dujam  bi  bio  planuo  i  pokazao  drzniku  vrata. 
Pa  i  sada,  dok  je  mladić  govorio,  nije  mogao  da  sasvim  utaži  gnjev,  što  je  u 
njemu  ključao,  ali  bilo  je  nešto,  te  ga  je  priječilo,  da  ga  ne  iskali. 

—  A  da  ovaj  mladunac  znade  sve . . .  kako  bi  tek  onda  grmio  preuzetni 
njegov  glas !  —  munu  starcu  glavom,  pa  je  za  to  mjesto  jeda,  izbio  na  njegove 
usne  glas,  koji  je  većma  zanašao  na  malodušnost,  nego  li  na  prijekor : 

—  Krivo  mi  činiš,  mladiću.  Ja  sam  našemu  puku  želio  uvijek  dobro  —  samo 
dobro . . . 

—  Nema  ga,  tko  bi  vam  to  poricao.  Vi  ćete  dugo  i  dugo  ostati  uzorom  ple- 
menite požrtvovnosti,  idealnog  osjećanja  i  poštenja.  Toga  vam,  gospodine  na- 

čelničc,  ne  će  nitko  oteti ...  ali  ne  upišite  mi  u  zlo  ovu  grubu  i  neumoljivu 
riječ  :  —  Vaše  je  vrijeme  prošlo  . . .  Prošlo  u  nepovrat . . . 

Prestane  trenutak,  pa  uzvine  glavu  i  kao  da  se  zagledao  nekud  daleko,  da- 
leko proslijedi  glasom  promjenjenim,  blagim,  gotovo  razmiljenim : 

—  Vrijeme  divno,  puno  iskrenog  zanosa  i  topline.  Doba  velikog  okupljanja 
naroda,  velebni  dani,  u  kojima  se  kao  sunčane  zrake  u  ognjištu  skupljali  davni 
odrazi  nekošnje  narodne  snažne  mladosti,  bujnog  procvata  i  nadčovječnih  na- 
prezanja za  sačuvan  je  slobode.  Vi  ste  udahnuli  plamen  u  iskru,  koja  je  već  davno 
bila  zapretana  i  vaša  je  zasluga,  što  se  je  taj  plamen  razbuktio  i  zahvatio 
uspavalu  narodnu  dušu ...  Sve  ste  to  vi  učinili,  ali  onda  ste  pustili,  da  dodje 
hladan  vjetar,  pa  da  vam  raznese  pepeo  . . . 

—  Ti  meni  samo  o  zlu  —  i  kao  da  je  već  sve  propalo  —  a  ja  od  svega 
ne  vidim  prekine  se  starac  naglo  i  ušuti. 

—  Ja  vidim  zk)  —  spusti  mladić  glas.  Eno  mu  gnijezdo  !  

Nehotice  pogleda  starac  pravcem,  kojim  je  Petar  Medenić  pokazivao  rukom. 
Tamo  podalje,  iznad  kućnih  krovova,  gubio  se  u  magli  crn,  oštrljat  šilj 

s  krstom  na  vršku. 

—  Zvonik  otme  se  Dujmu. 

Petar  Medenić  spusti  ruku,  a  starac  se  u  nastaloj  Šutnji  sjeti  Baldovih  ri- 
ječi :  „  ...  Ti  si  se  odmah  utaborio  pod  tvojim  zvonikom . . 
Nego  mladić  preuze  : 

—  Vi  ne  vidite  zlo,  ali  ja  ga  već  gledam,  kako  plete  svoje  crne  mreže  : 
drugačije  od  onih,  što  su  ih  nekoć  njegovi  predšasnici  pleli  na  obalama  tibe- 
rijadskoga  mora  ...  Kapelan...  produži  mladić  nešto  tiše,  n  j  e  g  ogv  je 
sada  čas,  a  polje  slobodno  i  sasvim  otvoreno  . . . 

Starac  se  uvukao  u  šutnju.  Vidi  i  on  mnogo  toga,  ali  što  da  kaže,  kad 
ima  još  i  gore,  puno  gore  ? . . . 

U  to  udje  u  ured  neka  žena  i  zatraži  nekakvu  ispravu.  Za  njom  su  dohodili 
drugi  i  time  je  bio  kraj  razgovoru. 

Bila  je  već  noć,  kad  je  stari  Dujam  izišao  iz  ureda  i  baciv  pogled  pod 
„lodonju",  gdje  se  u  mraku  crtala  dugoljasta  i  pognuta  figura  staroga  Veniera 
naglo  zavrne  iza  čoška  i  pospješi,  kao  da  se  od  nečesa  plaši.  Njemu  se  privi- 
dilo,  da  je  onim  svojim  munjevitim  pogledom  zamjetio  na  prikazi  raznačelnika 
Talijanca  nešto  zlobno  . . . 

Misao  mu  klonula  ;  kao  da  izdiše  i  moli  pomoć,  a  nemoćno  mu  srce  u  gru- 
dima treperilo  i  poželjelo,  da  se  gdjegod  smiri  i  da  otpočine. 

Pane  mu  u  pamet  župnik,  p  r  e  Frane.  Otkad  mu  se  ono  u  kući,  uslijed 
ženina  bijega  porušilo  ognjište,  Dujam  bi  u  teškim  časovima  tražio  svoga  dav- 
noga prijatelja  župnika,  i  jedino  njemu  razotkrivao  srce  i  dušu. 

—  Da  podjem  k  njemu  

Nije  stao  ni  premišljao,  već  udario  ravno  prema  župnom  domu. 

Našao  je  popa  Frana  u  kuhinji.  Srdit  a  u  licu  crven  kao  rak,  koracao  je 
stari  župnik  od  jednoga  kraja  do  drugoga  i  sve  nešto  grajao  i  lomatao.  Dujam 
ga  je  upravo  zatekao  u  Času,  kad  je  po  nekoliko  puta  dobacio  u  lice  staroj  ku- 
harici Marti,  koja  se  kraj  ognjišta  sva  skamenila : 

—  Ovi  mali  dani,  što  imam  joS  da  živim,  hoću  da  budu  moji  i  od  nikoga 
drugoga ...  Ja  služim  Bogu,  hvala  mu  i  čast !  —  kako  najbolje  znam  i  mogu 
—  ali  jezuit  nisam  bio  nikada  i  ne  ću  da  budem  —  ne,  ne,  ne,  ne.  To  neka 
oni  zapisu  sebi  za  uho  !  — 

Na  to  ugleda  na  vratima  Dujma,  pa  se  sav  uzvrpolji  i  umekša. 

—  A  eno,  već  sam  mislio,  kako  ću  do  tebe  . . . 

—  Ama  što  je  to  s  tobom  pre  Frane  ?  —  u  čudu  će  Dujam. 

—  Pričat  ću  ti,  uzdigne  pop  obrvama.  A  vi,  Marto,  nikome  ni  riječi.  Znaš, 
obrati  se  Dujmu,  uzeo  ga  ispod  ruke,  bio  bih  puko,  da  se  pred  kime  ne  iskalim 
 i  tako  sam  eto  njoj  samo  . . . 

Izidju  iz  kuhinje  i  predju  preko  hodnika  u  pokrajnu  odaju,  koja  je  pre 
Franu  služila  za  ured  i  primanje  gostiju. 

Soba  ne  odviše  prostrana,  ali  natrpana  mnogim  i  raznolikim  namještajem, 
dok  su  sve  četiri  strane  uokolo  upravo  obložene  slikama  svakojake  veličine  i  oblika. 

Tu  je  na  počasnom  mjestu,  više  ogromna,  crno  olaštena  stola  za  pisanje, 
velika  slika  biskupa  Jurja  Dobrile.  Na  suprotnoj  strani,  više  drevne  knjižnice, 
izbijaju  veličinom  portreti :  Strossmajera,  Starčevića  i  Vitezića  —  okrunjeni 
stotinom  većih  i  manjih  slika,  grupa,  krajolika . . .  Stakleni  ormarić  do  prozora 
pun  je  svakojakih  stvaraca,  Što  su  ih  župniku  donosili  iz  tudjine  mnogobrojni 
prijatelji  pomorci.  Na  pokrajnom  bambusnom  stočiću  položen  je  omašan  dale- 
kozor, na  koji  je  pre  Frane  u  doba  jedra  i  bujnijeg  pomorskog  života  gledao 
s  najvišeg  prozora  na  tavanu  župničkoga  doma  prijateljske  brodove,  što  su  do- 
hodili i  odlazili.  Ali  najljepša  uspomena  starome  župniku  ostao  je  omašni,  okrugli 
sto  u  sredini  odaje. 

Koliko  li  se  za  tim  stolom  izmijenilo  lica,  kolike  li  se  prijateljske  večeri 
provele  za  njim,  u  svijetlu  one  goleme  lampe,  što  još  i  sada  visi  nad  njim  na 
tri  pozlaćena  lanca  !  — 

—  Ovaj  je  sto  predobio  našu  općinu  !  —  s  pdriosom  je  spominjao  pre  Frane 
i  pri  tom  se  rado  zanašao  duhom  u  one  daleke,  pokadšto  mučne,  ali  uvijek  li- 
jepe dane  !  — 

Za  taj  sto  posjedali  i  sada  davni  prijatelji,  pre  Frane  i  načelnik  Dujam, 
da  u  svijetlu  stare  lampe,  za  izmijenu  onoga,  što  im  je  na  srcu  teško  i  gorko, 
potraže  jedan  u  drugoga  utjehe  i  okrepe. 

—  Isprašili  me  započe  pre  Frane  grčeći  od  uzbudjenosti  suhe  prste 

na  ruci.  Ljudski  me  isprašili  znaš,  ni  da  sam-  kakvo  ludo  djače,  a  oni 

u  „biskupiji"  sve  sami  moji  učitelji.  Tutora  hoće  da  mi  dadu  ono  mla- 
dunče —  kapelana  . .  .meni  starcu  !  Jezuiti,  tri  puta,  deset  puta  jezuiti «... 

Zažmirio  očima  i  nervozno  se  počesao  na  navoranom  žutkastom  čelu,  kod 
čega  mu  se  nekuda  čudno  ustreslo  ono  nekoliko  bijelih  čuperaka  na  glavi. 

—  A  što  vele  ?  —  priupita  Dujam  s  očitim  zanimanjem. 

—  Vele  no  pričekaj,  da  ti  pokažem. 

Još  nije  pravo  ni  dorekao  i  već  mu  se  u  ruci  zabijelio  odulji  list  papira. 
Natakne  cviker  i  uze  da  čita. 

Pismo  je  bilo  dugačko.  U  njem  je  biskup  uzvisivao  kapelana  označujući  ga 
čovjekom  vanredno  odlučnim,  gorljivim  i  revnosnim. . .  Sjajne  njegove  sposobnosti 
daju  već  sada  naslućivati,  da  je  crkva  u  njemu  našla  neustrašiva  vojnika,  koji 

će  u  nastajnom,  velikom  boju  biti  zvan.  da  se  bori  u  prvim  redovima.  „Za 
dahnut  tom  utješljivom  nadom",  pozivlje  biskup  župnika,  neka  ne  satno  ne 
>priječava  odličnog  kapelana  u  njegovu  neumornom  revno vanju,  već  neka  radi 
suglasno  prema  uputama  i  instrukcijama  mladoga  čovjeka. 

—  Ako  pak  sve  to  dobro  ožmeš,  upre  župnik  pogledom  u  Dujma,  zna* 
li,  što  će  da  izadje  ?  —  „Ti  si  pre  Frane  stara  budala,  pa  je  tebi  mjesto  u  za- 
pećku" —  viš,  to  je.  Sto  možeš  iz  toga  da  iscijediš.  Lijepoga  mi  blagoslova 

pod  stare  dane  !  E,  e  !  A  mladunac  :  odlučan,  gorljiv,  revnostan  ! . . .  Hm  ! 

Da  je  njima  vidjeti  bilo  sve  one  pa  ranke,  što  ih  je  trebalo  napeti,  dok  ga  se 
ono  uvuklo  u  sjemenište  !  Nego  tko  da  pita  za  to  ?  Glavno  je,  da  je  dečko  od- 
lučan i  neustrašiv ...  Da,  —  a  ti,  moj  stari  pre  Frane  ?  Još  nisi  znao,  da  je 
dva  i  dva  Četiri  i  već  ti  je  mala,  siromašna  tvoja  izbica  bila  puna  malih  oltarića 
a  crkva  najmilije  zaklonište.  Vidjeli  su  to  tvoji  ubogi  starci,  Bog  ih  upokojio  ! 
pa  su  za  tebe  dali  svoje  suho  i  sirovo,  samo  da  im  budeš  pop.  U  toj  misli  si 
izrastao,  u  toj  si  misli  pošao  u  sjemenište,  hvaleći  Bogu,  što  ti  je  udijelio  toliku 
milost.  A  kad  si  izišao,  ona  se  je  tvoja  misao  udvojila  :  jedan  joj  je  tračak  gledao 
u  nebo,  a  drugi  u  ubošku  zemunicu  sirote  puka,  koji  je  prezren  i  bespravan 
ginuo  u  svojoj  tužnoj  zapuštenosti  i  mrtvilu.  Takovi  smo  mi  bili,  a  moj  Dujme. 

a  bili  smo  dobri,  ja  to  mogu  reći  Da,  a  sada  meni  pod  stare  dane  .  . . 

ovako   

Glas  mu  se  u  grlu  prelomio  i  on  ušuti. 

I  Dujam  je  gledao  ispred  sebe  bez  riječi  i  kao  bez  misli.  I  njemu  je  do- 
lazilo, da  pred  prijatelja  iznese  cijelu  svoju  bol,  ali  nije  za  to  imao  dovoljno 
srca  ni  snage.  Laglje  je  župniku.  On  može  sa  svojom  gorčinom  vedra  čela  pred 
svijet  —  i  svijet  će  mu  se  diviti,  ali  on,  Dujam  ?  

Nakon  odulje  stanke  javi  se  i  opet  župnik. 

—  Onomadne  mi  nije  bilo  drago  čuti,  što  si  položio  čast,  ali  danas  ti  velim  : 
pravo  si  uradio  !  Tako  ću  i  ja,  vidjet  ćeš,  ne  će  potrajati  dugo.  Stari  smo  — 
neka  se  drugi  kolju  i  kosmaju,  kako  najbolje  znadu  i  umiju.  Meni  je  već  svega 
dosta  —  a,  držim,  i  tebi . . . 

Dujam  se  strese  na  cijelom  tijelu. 

—  Vidiš  ...  ja  mislim  ipak,  da  nije  . . .  najbolje  . . .  puštati  narod  iz  ruku  . . . 
Osobito  sada  ...  u  ovo  vrijeme  . . ,  gdje  ga  čekaju  nove  borbe  . . .  novi ...  što 
ja  znam  !  —  zaplete  se  starac  i  umukne. 

ZupniK  ga  pogleda  nešto  više  izbliza,  pa  se  gotovo  prepade  videći  ga  onako 
blijeda  i  opala. 

—  Tebi  je  nešto  na  srcu,  Dujme  . . . 

—  Nije,  pre  Frane,  eto  —  nije  ... 

Naglo  se  pridigne  i  uze  da  se  prašta. 

Bilo  je  to  prvi  put,  što  je  pred  svojim  davnim  prijateljem  htio  da  nešto 
prikrije,  ali  ga  je  izdavao  glas :  u  njemu  je  drhtala  sva  njegova  bol  i  tjeskoba. 
Pokunji  se  i  ode. 

Pre  Frane  je  dugo  gledao  za  njim  i  sve  kimajući  premetao  glavom :  otkud 
je  starac  postao  odjednom  tako  čudnovat  i  zagonetan  ? . . . 

—  Ima,  Dujam,  nešto  na  srcu,  ima  

(Nastavit  će  se.) 

t  DR.  STJEPKO  ŠPANIĆ 

U  najboljim  godinama  —  kad  je  jedva 
navršio  trideset  i  Šestu  —  pokosila  je  smrt 
(18.  1.  o.  g.)  dr.  Stjepka  Spanića,  jednoga  od 
mladjih  hrvatskih  književnika  l  publicista. 
Stjepko  Spanić  bio  je  lirski  pjesnik.  I  to  baš 
lirik  iz  devetdesetih  godina.  Njegova  se  je  pjes- 
nička karijera  završila  s  danima,  kad  je  nova 
generacija  prekinula  staru  tradiciju  i  zamijenila 
i  u  lirici  staru  idealističku  struju  „modernom". 
Njegova  zbirka  lirskih  pjesama  pod  natpisom  i 
„Immortelle"  (Zagreb  1892.)  raspojasala  se  je 
upravo  u  motivima  ove  lirike.  Mnogobrojne  i 
jednolične  varijacije  tih  motiva  odaju  očitu 
decadencu,  ali  osnovna  je  nota  prešla  pjesnicima 
u  krv  i  u  časovima,  kad  se  pokriva  s  formom, 
ima  u  nje  doista  pojezije. 

Listajući  španićevim  „Immortelle"  naći 
ćemo  ovakovih  uspjeha.  U  pj.  XVI.  izbija  motiv 
prelijevanja  ljubavi  prema  dragoj  u  ljubav 
prema  domovini  ove  nježne  stihove  1 

Ali  gdje  je  veća  srodnost, 
Nego  duše  Sto  su  naše  — 
Tebi  majku,  a  mom  rodu 
Gle  slobodu  pokopa  Se  ! 

Ta  bar  tuga,  krasno  čedo. 
Nek  nam  mlade  svele  grudi, 
Kad  već  sreću  zavide  nam 
Nemilosni.  zlobni  ljudi. 


Sva  Spanićeva  lirika  kreće  se  u  siromaštvu 
onodobnih  motiva.  Njegovu  osobnu  notu  naći 
ćemo  tek  u  nekim  prenježnim  pointama.  Tko 
je  poznavao  Spanića  joS  u  vrijeme  njegovih 
gimnazijalnih  nauka,  sjećat  će  se  njegove  nježne, 
gotovo  boljeiljive  pojave.  Bio  je  žut  i  suh,  prema 
Školi  apatičan,  vazda  je  neSto  skrivao  i  bio  je 
sam  sobom  zabavljen.  Osobito  lukavim  drugo- 
vima uspjelo  je,  da  mu  uvrebaju  pjesničku 
bilježnicu.  Kao  loS  djak  on  se  je  stidio  svoga 
pjesničkoga  nagnuća  i  čuvao  je  brižno  svoju 
pojeziju  za  sebe.  Za  mene  je  ta  pojezija  bila 
jedno  s  njegovim  čitavim  bićem.  To  je  i  ostala. 
Njezino  se  biće  izcrpljuje  u  nekom  obratu  u 
nježnost,  u  jedno  čuvstvo,  koje  bi  htjelo  pogoditi 
srce  u  najtanju  žicu.  U  onu,  koj*  se  P,a$i  izviti 
glas  '. . . 

Sjetno  slavulj 
U  gaju  žubori. 
Njega  tuga 
A  za  drugom  mori  ; 
Milotno  mu 
Pjesma  se  razlieže 
Moje  srce 

U  grudima  steže  

Kadgod  čujeS, 
Gdje  on  tako  poje. 
Znaj  da  tu  je 
Polak  tuge  moje  I 

Ili: 

Kad  ti  ono  dadoh  cvieće. 
Ljubičica  kitu  plavih, 
Oprezno  u  čašku  jednu 
Tajnu  suzu  s  oka  stavih. 

I  na  grudih  kad  si  svojih 
Nosila  ti  ovo  cvieće. 
Ova  suza  u  grud  pade. 
Pa  ti  moju  ljubav  reče  I 

Njegovi  politički  feljtoni  istom  su  pointom 
pointirani.  Satira  prelazi  u  maskeratu.  On  ih 
je  i  potpisivao  pseudonimom  Medul  Hasan . . . 

S  A.  VVeberom  napisao  je  Spanić  dramu 
„Sike"  (Sisak  1907  )  Lani  se  je  na  ovome  mjestu 
hvalila  jedna  dobro  uspjela  figura  u  toj  drami  1 
Rajmond  „odlikovani"  Zanetti-Polessi.  I  ova 
drama  je  dokumenat  Spanićeva  patriotizma. 

Po  čitavom  svojem  nježnom  biću  bio  je 
španić  prilagodljiv,  pak  su  mu  vazda  dobro 
uspijevali  prijevodi.  Prevodio  je  Kollarove  sonete. 
Pjesmu  nad  pjesmama  i  Sekspira.  Ld. 


114 


Digitized  by  Google 


POLITIKA 

PROGRAM  DANA  PAVLA  BARUNA 
RAUCHA.  Ministar  predsjednik  dr.  Wekerle 
predložio  je  baruna  Pavla  Raucha  za  bana  hr- 
vatskog, a  Njegovo  Veličanstvo  je  taj  prijedlog 
prihvatilo  i  odobrila  Dr.  Aleksander  pl.  Ra- 
kodczay  je  pao,  ne  naiavši  potpore  ni  jedne 
stranke  u  Hrvatskoj,  pa  je  naprosto  politički 
razbor  imao  mjerodavnim  krugovima  diktirati, 
da  odstrane  one  razloge,  radi  kojih  dru.  Ra- 
kode  za. yu  nije  uspjelo  održati  se  na  banskoj  sto- 
lici. Na  žalost  se  mora  konstatovati,  da  se  to  sa 
programom  novoga  bana  nije  dogodilo.  Gospodin 
je  barun  Rauch  taj  svoj  program  razvio  16.  siječnja 
a  mi  ovdje  iz  njega  prenosimo  one  stavke,  na 
koje  je  nužno  da  se  obzirom  na  njihovu  važnost 
pobliže  o«vmema 

„Prije  svega  —  reče  preuzviSeni  gospodin 
ban  —  hnadem  razjasniti  kako  mislim  o  akade- 
mičkoj  r?zmirici,  koj«*  je  nastala  ovkraj  i  onkraj 
Drave,  da  li  sačinjavaju  zemlje  krune  sv.  Stje- 
pana saveznu  ili  jedinstvenu  državu  ?  Ja  se  u 
tom  pitanju  držim  strogo  zak.  čl.  I.  oo  god.  1868., 
koji  ju  jedno  70  puta  nazivlje  zajednicom.  Mi 
inuaemo  naš  posebni  politički  teritorij,  mi  smo 
posebni  politički  narod  i  mi  imademo  naSu  op- 
sežnu autonomiju,  ali  naprama  svakom  trećemu 
nismo  ino  v?n  jedna  nerazdruživa  cjelina  i  prema 
pragmatičkoj  sankciji  i  prema  jasnom  slovu 
zakon.  čl.  1.  od  god.  1668." 

Gospodin  barun  Rauch  nazivlje  dakle  shva- 
ćanje samog  temelja  našeg  ođnoiaja  prema 
Ugarskoj  akademskom  razmiricom,  a  to  je  prvo, 
čim  se  ne  možemo  složiti,  jer  na  shvaćanju  samog 
temelj?  državopravnog  odnošaja  temelji  se  či- 
tav? interpretacija  nrgodbe,  a  prema  tome  i 
promjena  njezinih  ustanova  u  dnevnoj  politici 
„Akademska  razmirica"  urodila  je  oficielnim 
madžarskim  tumačenjem  o  magjarskom  dr- 
žavnom i  hrvatskom  zemaljskom  je- 
ziku, a  privilegovansti  hrvatskog  je- 
zika na  stanovitim  područjima,  ali  i  s  u  v  e  r  e- 
rosti  madžarskog  kao  državnog  jezika,  u 
svim  zemljama  krune  sv.  Stjepana.  I  ne  samo 
jezični  spor,  već  i  svi  drugi  sporovi,  aoji  su  na- 
stali povredama  nagot  be  prema  hrvatskom  shva- 
ćanju imadu  svoj  korijen  u  „akademskoj  razmi- 
rici" o  jedinstvu  države  i  državnoj  zajednici. 
Stoga  ako  i  priznajemo,  da  prosudjivanje  k  a- 
raktera  državopravnog  ođnoiaja  izmedju 
kraljevina  Hrvatske  i  Ugarske  prema  kriteri- 
jima znanosti  zaista  jest  predmetom  znanstvenih  i 
rasprava,  —  iz  toga  opet  ne  možemo  zaključiti,  < 
da  vlada*  koja  je  sebi  porta  vila  zadaćom  pro-  i 

115 


vedbu  jednog  zakona,  ne  bi  imala  biti  na  čistu 
o  s  v  o  m  shvaćanju  toga  zakona.  Kad  ugarska 
vlada  s  ugarskog  stanovišta  interpretira  na- 
godbu kao  državno  jedinstvo,  onda  se  sa  strane 
hrvatske  vlade,  kao  drugoga  faktora  pri  provedbi 
nagodbe,  stanovište  ugarske  vlade  ili  prihvaća 
ili  ne  prihvaća.  Ne  prihvaća  li  se  pako,  onda  je 
nužno,  da  vlada  označi  i  u  afirmativnom  ob- 
liku svoje  stanovište  prema  ugarskomu. 

Gospodin  barun  Rauch  izjavio  se  zaista  u 
tom  pogledu,  da  smatra  odnoiaj  naS  prema 
Ugarskoj  zajednicom,  ali  samo  formalno,  dok 
su  materijalno  Ugarska  i  Hrvatska  i  za  baruna 
Raucha  jedna  „nerazdruživa  cjelina".  Pri  tom 
se  je  gospodin  ban  pozvao  na  zak.  ČL  I.  1868. 
No  nagodba  poznaje  nerazdruživost  —  i  to  ne- 
razdruživost  na  temelju  pragmatičke  sankcije, 
—  ali  ne  poznaje  nerazdruživu  „cjelinu",  već 
samo  nerazdruživu  „zajednicu",  to  jest  neraz- 
druživost dvaju  posebnih  državopravnih  subje- 
kata, prema  trećima.  Tako  je  gospodin  barun 
Rauch  doduSe  mogao  zadovoljiti  ugarsku  vladu, 
a  da  ne  spomene  državnog  jedinstva,  koje  ta 
vlada  u  svim  prigodama  ističe,  ali  nije  zadovoljio 
ni  Hrvatske,  ni  zakona,  na  koji  se  pozivlje. 

„Ustanoviv  to  svoje  stanovište,  —  nastavio 
je  novi  ban  —  prelazim  na  one  nesporazum  ke, 
koji  su  nastali  iz  krivog  shvaćanja  nagode.  Tu 
imademo  slučajeva,  koji  se  dadu  upravnim  putem 
rijeSiti,  kako  to  dokazuju  grbovi  na  zajedničkim 
uredima,  koji  su  providjeni  hrvatskim  napisom, 
kako  će  to  u  najkraće  vrijeme  u  porabi  biti.  Ali 
imade  i  takovih  slučajeva,  koji  se  ne  dadu  na 
takov  način  urediti  nego  ih  treba  putem  regni- 
kolarnih  deputacija  rijeSiti,  drugim  riječima: 
valja  ih  urediti  revizijom  nagode,  koja  se  ali 
imade  kretati  u  točno  opisanom  okviru,  kako 
slijedi: 

1.  Jezično  pitanje  imade  se  rijeSiti  do  u  naj- 
manje sitnice,  tako,  da  ne  bude  u  budućnosti 
doSlo  do  razmirica,  kakovih  imademo  žalibože 
danas. 

2.  Pitanje  zastave  imade  se  dovesti  na 
čistac 

3-  U  financijamom  pogledu  bi  se  imalo 
jedno  novo  pravo  našeg  sabora  oživotvoriti. 

U  jezičnom  pogledu  razložio  je  na  to  go- 
spodin barun  Rauch  najprije  poznato  stanovište 
zajedničke  vlade,  a  onda  reče : 

„Hrvatsko  stanovište  usuprot  jest,  da  je 
na  području  Hrvatske  i  Slavonije  hrvatski  jezik 
službeni  jezik  za  svaki  organ  vlade,  bez  obzira 
na  to,  gdje  i  u  kakovom  svojstvu  su  namješteni, 
dočim  magjarski  nazor  ide  za  tim,  da  se  jezične 
odredbe  nagode  ne  protežu  na  državna  podu- 

/.eća,  dakle  niti  na  željeznice.  Stanovište  zajed- 
ničke vlade  jeste  dakle  osnivajuće  se  na  mno- 
gogodišnjoj praksi,  a  izjavila  je  to  već  više  puta, 
da  nije  ni  mogla  riješiti  ovo  prijeporno  načelno 
pitanje,  dapaCe  da  ga  nije  ni  dirnula.  To  je  pi- 
tanje ostalo  otvoreno.  Samo  regnikolarne  de- 
putacije mogu  biti  pozvane  da  ga  riješe.  Uz  to 
prianjam  i  ja.  te  želim,  da  se  ta  stvar  predloži 
regnikolarnim  deputacijama,  te  da  se  oživotvori 
sporazum  prema  načelnim  odredbama 
nagodbenog  zakona. 

Kad  sam  prihvatio  evo  razloženi  način  rije- 
šenja  tog  zlosretnog  pitanja,  imao  sam  pred 
očima,  da  tu  ne  može  i  ne  smije  biti  ni  pobije- 
djenih  ni  pobjednika,  nego  da  valja  sklopiti 
pošteno  primirje,  dok  se  raspaljenje  ovkraj  i 
onkraj  Drave  ne  umiri.  Putem  regnikolamih 
deputacja  mora  se  sklopiti  toliko  žudjeni  bratski 
nm." 

Kako  se  iz  ove  izjave  vidi,  nije  barun  Rauch 
ni  u  pitanju  pragmatike  zauzeo  svoga  stano- 
višta. Nije  prihvatio  ni  madžarskog  tumačenja 
prema  kojem  je  uporaba  hrvatskog  jezika  točno 
ograničena,  te  se  ne  proteže  na  državna  podu- 
zeća, ni  hrvatskog  tumačenja  o  suverenosti  hr- 
vatskog jezika  na  svim  poljima  javnog  života 
na  teritoriju  ovih  kraljevina.  Iz  izjave  novog 
bana  razabire  se  samo,  da  on  zaista  smatra  že- 
ljezničke činovnike  organima  državnih  podu- 
zeća, za  koje  nema  u  nagodbi  propisa  glede  služ- 
benog jezika,  pošto  nagodba  o  državnim  podu- 
zećima uopće  ne  govori.  Za  to  barun  Rauch 
pristaje  na  regnikolarne  deputacije,  da  se  nagodba 
glede  službenog  jezika  na  državnim  poduzećima 
nadopuni. 

Stanovište  je  ovo  s  gledišta  nagodbenog  za- 
kona naprosto  neprihvativo,  jer  §  9-  nagodbe 
ubraja  željeznice  medju  zajedničke  p os- 
love, a  željezničke  činovnike  imenuje  z  a  j  e  d- 
n  i  č  ki  ministar  trgovine.  No  kad  bismo  i  do- 
pustili, da  su  željeznički  činovnici  organi  dr- 
žavnog poduzeća,  oni  su  organi  poduzeća  za- 
jednice, a  pošto  je  suverenitet  narodnog  jezika  na 
stanovitom  teritoriju  bitnom  oznakom  p  o  1  i- 
tičkog  naroda  s  posebnim  teri- 
torijem, to  zajednički  sabor  nije  kompe- 
tentan da  jezično  pitanje  za  hrvatsko  područje 
rješava. 

Ako  su  dakle  kompetentne  regnikolarne  de- 
putacije za  nadopunu  nagodbe  u  pitanju  jezika 
na  poduzećima  državne  zajednice,  onda  je  ban 
morao  poreći  zajedničkom  saboru  kompeten- 
ciju, da  u  jezičnom  pitanju  na  željeznicama 
uobće  odlučuje,  a  dosljedno  tomu  morao  je  izja- 
viti, da  željezničarska  pragmatika  ne  može  imati 


pravne  snage  za  Hrvatsku.  Ban  barun  Rauch 
to  nije  učinio,  a  tim  je  nestalo  jednog  jamstva, 
da  će  u  pitanju  jezičnom  na  željeznicama  u  reg- 
nikolarnim deputacijama  doći  do  sporazuma. 
Ugarski  sabor  ne  će  jamačno  pristati  na  pro- 
mjenu statusa  quo  putem  regnikolamih  depu- 
tacija, tad  se  zajedničkom  saboru  sa  strane  hr- 
vatske priznaje  kompetencija,  da  on  sa  svojom 
ogromnom  madžarskom  većinom  status  quo  po 
svojoj  volji,  a  pravno  obvezatno  za  Hrvatsku 
mijjnja.  Kao  glavnu  točku  svoga  programa  istakao 
je  barun  Rauch  jednu  financijalnu  reformu.  Tu 
reče  novi  ban : 

„Imade  mnogo  puta  u  našem  autonomnom 
djelokrugu  posala,  koji  se  ne  dadu  izvesti  ni  sa 
najboljom  voljom  u  okviru  redovitog  proračuna, 
a  ipak  su  silni.  Imale  bi  se  izvesti  investicije  kao 
gradnja  pučkih  škola,  regulacija  rijeka  i  ovećih 
potoka,  isušenje  močvarnog  zemljišta,  oveća 
potpora  za  unapredjenje  narodnog  gospodar- 
stva —  jednom  njsčju  imale  bi  se  praviti  plo- 
donosne investicije,  a  sredstva  nedostaje.  Ima- 
jući pred  očima  ovo  više  puta  prežalosno  stanje, 
utanačio  sam  sa  ministarskim  vijećem,  da  ćemo  u 
zajednici  predložiti  regnikolarnim  deputacijama 
prijedlog,  da  se  pravo  našega  sabora  topogledno 
tamo  raširi,  da  bude  ovlašten  za  prijedlog  kr. 
zemaljske  vlade  raspisati  zemaljski  prirez  ili 
namet  na  poreze,  koji  će  se  pobliže  svojedobno 
naznačiti,  ali  ipak  s  tom  stegom,  da  se  ustanovi 
postotak  zakonom,  do  koje  granice  može  ići  taj 
zemaljski  namet.  Nadalje  se  imade  proširiti  pravo 
našeg  sabora  u  tom  pravcu,  da  mu  se  podijeli 
vlast,  da  opunomoći  bana,  da  sklapa  z;  jmove 
u  sporazumku  sa  ministrom  financija.  Visina  tih 
zajmova  ograničena  je  svotom  prije  napome- 
nutog godišrjeg  nameta,  koji  se  smatra  anui- 
tetom. Opetujem,  da  će  se  morati  taj  namet  i  ti 
eventualni  zajmovi  upotrebiti  lih  za  plodonosne 
investicije. 

Držim,  mtja  gospodo,  da  je  ta  točka  naj- 
važniji u  mojem  programu,  jer  sam  time  pokazao 
put,  na  kojem  se  dade  revidirati  nagodba,  a  da 
se  ne  naruši  njezin  driavo-pravni  temelj.  k< ji 
držim  vazda  nepromjenljivim.  Valja  naime  po- 
misliti, da  danas  post«  je  posve  druge  okolnosti, 
nego  prije  četrdeset  godina.  Onda  je  bila  država 
rek  bi  u  začetnom  starju,  uprava  je  bila  više 
manje  redarstvena,  narodno  gospodarstvo  Je 
apatično  spavalo.  Danas  se  je  to  sve  promijenilo. 
Život  svakog  posebnog  individua  a  time  i  cje- 
line postao  je  živahniji,  kolanje  intelektualne 
krvi  je  ubrzalo,  uprava  imade  posve  drugu  pod- 
logu a  i  zadaću,  nego  li  prije.  Redarstveni  duh 
je  izginuo,  a  pravo  društva  je  Izbilo  na  površinu." 

Ovomu  se  dijelu  programa  baruna  Kaucha 
ne  bi  dalo  prigovoriti.  Plodonosne  investicije 
podižu  poreznu  snagu  naroda  te  se  amortiziraju 
tečajem  vremena  same  pn  sebi.  Kod  nas  se  je 
zaista  često  osjetila  potreba,  da  se  investiraju 
u  gospodarske  svrhe  veće  svote,  koje  daleko  na- 
dilaze okvir  našeg  autonomnog  proračuna.  Ta 
polovica  naših  investicionalnih  troškova,  kako 
se  u  malim  obrocima  stavljaju  u  proračun,  pro- 
gutao je  upravni  aparat,  dok  se  je  faktički  više 
od  godine  do  godine  krparilo  nego  investiralo. 
Pošto  se  pako  investicije  imadu  upotrij;biti  u 
granama,  u  kojima  smo  autonomni,  to  proši- 
renje prava  sabora  na  raspisivanje  prireza  i 
sklipmje  zajmova  zaista  znači  i  učvršćuje  i 
proširenje  naše  autonomije.  Tangenta  tu  fak- 
tički nije  više  pokrićem  proračuna,  već  jednim 
vrelom  pokrića,  koje  se  dade  udesiti  prema  po- 
trebama. Nedostatak  dakle  ne  pcstoji  u  tom,  što 
g.  barun  Rauch  tu  obećaje.  već  u  onom  što  ne 
obećaje,  a  to  je  uredjenje  našeg  financijalnog 
odnošaja  prema  Ugarskoj.  Ne  pružaju  se  jamstva, 
da  će  se  prinos  Hrvatske  za  zajednku  zaista  i  u 
korist  Hrvatske  upotrebljavati  i  da  će  se  pra- 
vednije uđesiti  način  obračuna  izmeđju  obiju 
kraljevina.  No  o  tom  i  o  autonomnom  dijelu  pro- 
grama baruna  Rauch  a  drugi  put.  — dl. 

SOCIJOLOGIJA 

li  RIMIN ALMA     SOCIJOLOfjlJA.  (N:<- 
st  vai;  )   Svaki  je  delikt  rezultanta  triju  pri 
rodnih  faktora  :  antropološkog,  fizičkog  i  soci 
jalno«.  Antropološki  faktori  vise  o  osobi  delin- 
kventa t.  j.  o  njegovu  organičkom  i  psihičkom 
ustroju  i  ličnom  značaju. 

Pod  fizičkim  se  faktorom  razumijevaju  svi 
uzroci  fizičkoga  milieu-a  kao:  klime,  prirode 
tla,  godišnje  dobi,  atmosferičkih  uvjeta  i  dr. 

Socijalni  faktori  rezultiraju  iz  socijalnog 
milieu-.i.  u  kojem  zločinac  živi.  Amo  pripada 
gustoća  pučanstva,  ustroj  porodice,  sustav  od- 
foja,  ekonomska  i  politička  organizacija,  zako- 
nodavstvo i  đr. 

Antropološki  faktori  u  mnogom  vise  o  so- 
cijalnima ;  fizički  su  faktori  nepromjenljivi,  pa 
stoga  najveća  važnost  ide  socijalne  faktore,  koje 
je  moći  mijenjati. 

Očito  je.  da  je  niveau  kriminaliteta  svake 
godine  determiniran  različitim  uvjetima  fizičkoga 
i  socijalnoga  milieu-a,  kombinovana  s  priro- 
djenim  tendencijama  i  prigodnim  porivima  in- 
diviđuja,  i  to  temeljem  zakona,  koji  Ferri 
po  analogiji  iz  kemije  zove  zakonom  krimi- 


nalnog zasićenja.  Kao  sto  se  u  stani>- 
vitom  obujmu  vode  pri  stanovitoj  temperaturi 
može  rastopiti  točno  fiksirana  količina  stano- 
vite kemičke  supstancije,  ni  jedan  atom  više, 
ni  jedan  manje,  —  isto  tako  se  u  stanovitom  so- 
cijalnom milieu-u.  kod  determiniranih  indivi- 
dualnih i  fizičkih  uvjeta,  zbiva  determiniran 
broj  zločina,  ni  jedan  više,  ni  jedan  manje.  Ali 
kao  u  kemiji  što  može  da  nastane  poradi  povi- 
šenja temperature  i  izvanredno  prezasiće  je. 
tako  opažamo  u  kriminalnoj  socijologiji  katkada 
poradi  izvanrednih  uvjeta  socijalnoga  milieu-a 
i  pravo  kriminalno  prezaUćenje. 
Tako  glavno  i  tipično  delinkviranje  ima  svoje 
refleksno  delinkviranje,  jer  porast  težih  ili 
Češćih  delikta  povlači  sam  po  sebi  kao  prirodnu 
konsekvenciju  i  veći  broj  otpora  proti  javnim 
zvaničnicima,  veći  broj  krivih  svjedočanstva 
i  t.  d.  A  s  druge  opet  strane  imadu  stanoviti 
delikti  svoje  komplementarne  delikte. 
Tako  kradje  povlače  za  sobom  sakrivanje  i  ku- 
povanje ukradenih  stvari,  preljubi  imadu  kon- 
sekvencijom  uvrede,  dvoboje  itd. 

Dva  su  osnovna  zaključka,  koja  valja  za 
kriminalnu  socijol<»giju  povući  i/  toga  zakona 
o  kriminalnom  pre- zasićenju  : 

1.  )  nije  ispravna  tvrdnja  Oueteletuvj, 
da  postoji  mekanička  redovitost  zločina,  da  ek- 
sistira  budget  zločina,  jer  zločini  vise  o  svojim 
prirodnim  uvjetima,  a  ako  se  ovi  promijene, 
promijenit  će  se  i  njihove  posljedice  t.  j.  zločini : 

2.  )  kazni,  kako  se  sada  uporavljuju.  ne- 
moćne su,  da  spriječe  porast  zločina,  jer  zločini 
rastu  i  padaju  iz  posve  drugih  u/.roka. 

Zločini  i  kazni  se  kreću  u  dvije  tako  reći, 
ekscentrične  sfere.  Kazneni  sustavi  promašili 
su  svoj  cilj,  koji  ne  smije  biti  drugi  nego  obrana 
društva  od  zločinaca.  Kazan  ne  može  imati  ni- 
kakov  utjecaj  niti  na  fizičke,  niti  na  socijalne 
faktore  kriminaliteta,  jer  u  kazni  nalazimo  samo 
motiv  psihološki,  a  prirodni  je  zakon,  da  sile. 
koje  se  hoće  da  pobiju  ili  neutraliziraju,  moraju 
biti  homogene,  pa  će  tako  i  kazan  kao  psihološki 
motiv  moći  djelovati  samo  na  psihološke  fak- 
ore  zločina. 

Kazan  dakle,  koja  bi  sama  trebala  da  bude 
moćnim  lijekom  protiv  svih  faktora  zločina,  nije 
nego  tek  neki  lijek.  Kazan  ima  vrlo  ograničenu 
obrambenu  važnost,  pa  s  toga  kriminalni  soci- 
jolog  traži  druga  sredstva  za  obranu  društva, 
koja  će  se  moći  primijeniti  različitim  faktorima 
delikta.  A  kako  su  za  promjenu  najpođesniji 
socijalni  faktori,  to  valja,  kao  što  P  r  i  n  s  kaže, 
za  socijalna  zla  upotrebiti  socijalne  lijekove. 
Klasična  se  Škola  bavila  jedino  ublaženjem  k?zni. 

mjesto  dt  najveću  važnost  položi  na  prevenciju 
zločina. 

Budući  da  kazni  ne  odgovaraju  svrsi,  valja 
u  potrebiti  druga  sredstva.  I  otale  je  nastala  u 
Ferriu  ideja,  da  u  mnogim  slučajevima  stavi 
na  mjesto  kazni  surogat  (sostitutivi 
penali).  Prirodno  je,  da  će  uvijek  biti  neki 
minimum  prirodnoga  i  a  ta  vičnoga  krimina- 
liteta poradi  faktora  antropoloških,  a  za  takov 
će  ostati  kazan,  ali  preudešena.  Ideja  tih  Ferri- 
Jevih  „sostitutivi  penali"  je  ova :  Neka  zakonske 
uredbe  (političke,  ekonomske,  upravne,  gra- 
djanske,  kaznene)  od  najvećih  institucija  društva 
do  najmanjih  detaila  budu  takove,  da  ljudima 
oduzmu  mogućnost  da  podju  krivim  putem. 

Tu  izbija  socijalizam  Ferrijev.  Ferri 
postulira  posve  drugi  socijalni  red  negoli  je  da- 
našnji. On  traži  kolektivno  vlasništvo  produk- 
djonih  sredstava,  traži  osiguranje  životnih  uvjeta 
za  svakoga,  koji  radeći  vrši  dužnost  svoju,  jer 
će  samo  onda  presušiti  tri  velika  izvora  krimi- 
naliteta: ekstremno  bogatstvo,  ekstremno  siro- 
maštvo i  besposličenje.  (Svršit  će  se.) 

Dr.  Etned  Miler. 


PRIRODNE  ZNANOSTI 

SEISMOLOGIJA-  Odazivljući  se  želji  g. 
urednika,  da  kod  zgode  izvijestim  o  razvoju 
fizikalne  nauke,  odlučio  sam,  da  saopćim  nešto 
o  rezultatima  istraživanja  potresa. 

Seismologija  —  ta  po  svojem  predmetu  za 
nas  i  odviše  aktuelna  nauka  —  danas  je  u  živom 
razvoju.  Do  nedavna  bili  su  geolozi  gotovo 
jedini,  koji  su  se  ovom  naukom  bavili.  Karakte- 
ristično je  za  taj  stariji  rad,  da  su  sredstva 
opažanja  bila  sasvim  nedostatna :  nije  bilo 
mjerenja,  koja  bismo  bar  nekim  pravom  mogli 
zvati  objektivnima.  No  dok  onoga,  o  čemu 
govorimo,  ne  znamo  mjeriti  i  brojem  izraziti, 
dotle  je  —  veli  K  e  1  v  i  n  —  naše  znanje  vrlo 
neznatno  i  nedostatno,  dotle  smo  možda  tek 
na  početku  znanja,  ali  jedva  da  smo  doprli  do 
znanosti  same,  radilo  se  o  bilo  kojem  predmetu. 

Na  razvoj  seismologije  ove  riječi  vrlo  dobro 
pristaju  :  sav  njezin  napredak  u  najnovije  vrijeme 
nije  drugo  već  plod  napretka  instrumenata 
(seismografa  itd.)  I  kada  budu  instrumenti  još 
bolji  i  kad  ih  bude  više  porazmješteno  na  zemlji, 
ne  će  izostati  uspjesi  kud  i  kamo  obilniji  od 
dosadašnjih. 

Fizičara  za  sada  u  prvom  redu  zanima, 
kako  se  točka  zemljine  površine  giblje.  kad 
ispod  naših  nogu  prolaze  valovi  potresa,  i  kakovi 


su  to  valovi.  Najjači  potresi  dosta  su  jaki,  da 
potresu  redom  sve  dijelove  zemlje  toliko,  da  i 
na  najudaljenijim  mjestima  potrese  „osjećamo" 
seismograflma.  Dobiveni  „seismogrami"  na  prvi 
su  pogled  vrlo  zamršeni  i  na  raznim  mjestima 
kod  istog  potresa  različiti.  Zamršenost  ova 
dolazi  od  raznih  faktora,  koje  sve  možemo 
sabrati  u  jedno:  utjecaj  tvari  zemaljske,  kroz 
koju  treba  da  prodju  valovi.  Potanje  pro- 
učavanje valova  potresa  dovest  će  dakle  do 
nekog  poznavanja  zemljine  nutarnjosti.  Kad 
bude  slika  o  valovima  u  nutarnjosti  zemlje 
potpunija,  moći  će  teorija  ići  i  dalje :  do  ishodišta 
potresnih  valova,  pa  će  se  moći  pristupiti  k  rije- 
šavanju  pitanja,  kakovi  treba  da  se  zbivaju 
pojavi  na  ishodištu,  da  budu  valovi  onakovi. 
kakovi  jesu.  Ovakav  se  razvoj  predvidja  za 
seismologiju,  a  sličan  je  bio  razvoj  nauke  o 
svijetlu.  Sva  se  je  sila  znanja  o  pojavama  svijetla 
sabrala,  a  tek  se  je  danas  došlo  do  toga,  da  se 
s  uspjehom  kuša  graditi  teorije  o  tom,  kako 
svijetlo  nastaje. 

Poučni  izvještaj  o  dosadašnjim  stečevinama 
seismologije  podao  je  Wiechert  na  sastanku 
njem.  prirodoslovaca  i  liječnika  u  D  r  a  ž  d  j  a- 
nima  u  rujnu  1907.  (Phvsik.  Zeitschr.  9-. 
str.  36-)Wiechert,  predstojnik  geofizikalnoga 
zavoda  u  Gčttingenu,  na  glasu  je  zbog  znatnih 
radova  i  na  polju  čiste  fizike  i  na  polju  geofizike, 
pa  ću  neke  njegove  izvode  iznijeti. 

Prije  toga  valja  mi  bar  s  nekoliko  riječi 
razložiti,  kakvu  sliku  crta  seismograf,  kad 
na  nj  stignu  valovi  od  vrlo  udaljenog  ishodišta. 

Do  početka  pojava  seismograf  bilježi  ravnu 
crtu  (p  etpostavivši,  da  je  seismogram  skinut 
sa  valjka  i  protegnut  u  ravninu).  Potresno  pako 
gibanje  označeno  je  zmijolikom  crtom  od  mnogo 
zavoja.  Zamah  je  kod  pojedinih  zavoja  različit, 
a  ni  širina  zavoja,  t  j.  vrijeme  jednoga  titraja, 
nije  svagdje  jednaka.  Gibanje  prestaje  gdjekad 
tek  nakon  nekoliko  sati.  Unatoč  toj  velikoj 
raznolikosti  zavoja  odmah  nam  udaraju  u  oči 
grupe  zavoja,  koje  nesumnjivo  za  se  Čine  jednu 
užu  cjelinu.  Naročito  zamjećujemo  prvih  nekoliko 
minuta  t.  zv.  „prve  valove  preteče",  zatim 
„druge  valove  preteče".  Nakon  dalnjih  nekoliko 
minuta  dolaze  titraji  jači,  kojim  su  periode 
osobito  isprva  dulje  (20—30  i  više  sek.) ;  to  su 
„glavni  valovi".  Iza  toga  gibanje  sve  više  popušta. 
Razne  se  ove  „faze"  to  bolje  medjusobno  razli- 
kuju, što  smo  dalje  od  ishodišta. 

Proučavanjem  tih  seismograma  naskoro  se 
došlo  do  uvjerenja,  da  valovi  preteče  dolaze 
k  nama  kroz  nutamjost  zemlje,  a  glavni  valovi 

povrSinom  zemlje.  Valovi  preteče  stižu  ranije 
od  glavnih,  jer  imadu  ne  samo  da  prevale  manji 
put  već  se  i  brže  giblju.  Prvi  su  valovi  preteče 
longitudinalni,  t  j.  čestice  zemlje  titraju  u  smjeru, 
u  kojem  se  valovi  Sire  (isp.  valove  u  Stapu,  na 
čiji  kraj  u  smjeru  Stapa  udaramo) ;  drugi  su 
valovi  preteče  transverzalni,  t  j.  čestice  zemlje 
titraju  okomito  na  smjer,  u  kojem  se  valovi 
Sire  (isp.  valove  u  Stapu,  na  čiji  kraj  poprijeko 
udaramo).  Longitudinalni  valovi  mogu  se  Siriti 
kroz  svaku  tvar.  koja  je  stlačiva,  ali  transverzalni 
Sire  se  samo  u  tvarima,  koje  su  dosta  krute, 
koje  se  dosta  opiru  promjeni  oblika.  Nutarnjost 
zemlje  je  dakle  kruta. 

I  kod  glavnih  valova  možemo  razlikovati 
dvije  vrsti :  kod  prvih  (malo  bržih)  zemlja  titra 
transverzalno  i  to  horizontalno,  kod  drugih 
zemlja  titra  i  horizontalno  u  smjeru  Sirenja  i 
vertikalno.  Brzina  glavnih  valova  iznosi  blizu 
4  km.  u  sek. 

Glavne  valove  W.  isporedjuje  za  valovima, 
koji  bi  mogli  nastati  u  ledu,  koji  se  nalazi  nad 
vodom,  pa  pomiSlja,  da  zemlja  ipak  nije  sasvim 
kruta,  nego  da  je  kora  tekućom  „magmom", 
od  jezgre  odijeljena.  Ta  magma,  ako  i  jest  dosta 
tekuća,  te  se  mogu  glavni  valovi  u  kori  Siriti, 
ipak  nije  toliko  popustljiva,  da  se  ne  bi  mogli 
kmz  nju  samu  Siriti  drugi  valovi  preteče. 

Uzimajući  za  magmu  temperaturu  od  koje 
tisuće  stupnjeva  C  možemo  uzeti,  da  magma 
počinje  u  dubljini  od  kojih  25  do  $0  km.  No  i 
valovi  potresa  dovode  Wiecherta  do  nekoga 
broja  za  debljinu  kore.  Pokazalo  se  naime,  da 
se  kod  glavnih  valova  svih  velikih  svjetskih 
potresa  susrećemo  s  jednom  te  istom  periodom 
od  kojih  16  do  20  sek.  Vjerojatno  je,  da  se  tu 
radi  o  „stojnom"  valovitom  gibanju  zemaljske 
kore  na  ishodištu  potresa.  Dok  gornji  dio  kore 
ide  na  jednu  stranu,  dolnji  ide  na  suprotnu 
stranu,  a  sloj  u  sredini  izmedju  gornje  i  dolnje 
medje  kore  miruje.  Poznavajući  periodu  titranja 
i  brzinu  valova  lako  se  izračunava  debljina  kore. 
Izlazi  30  do  40  km.,  dakle  broj,  kakav  se  može 
očekivati.  (SvrSit  će  se.) 

Dr.  Stanko  Hondl. 

KNJIŽEVNOST 

NOVIJE  KNJIGE  IVANA  CANKARA. 
Ivan  Cankar  bez  sumnje  je  sada  najmar- 
kantniji pisac  slovenski.  Osobito  mlad j i  narastaj, 
već  medju  djacima.  vazda  bi  se  stao  pitati: 
„Kako  bi  zasnovao  Cankar  ovo  i  ovo  i"  No 
Čanka  rova  sloga  i  Čanka  rovih  ideja  puno  je  u 
njihovim  spisima,  štampanim  i  neštampanim. 


Stariji  pisci  prema  tomu  ne  mogu  da  sasvim 
Sute,  nego  katkada  kusaju,  da  svjedoče,  kako 
i  oni  znadu  meditirati  i  pisati  kao  Cankar.  Sta 
vise,  mladež  ide  za  Čanka  rom,  makar  i  u  pogibao. 
Prije  nekoliko  godina  pokuSali  su  mnogi,  da 
zatvore  put  Cankaru  i  cankarizmu  Sto  parivi- 
tetom.  Sto  opet  oštrim  oružjem  i  otrova nim 
strjelicama.  Uzalud !  Cankar  stupaše  preko 
njih  ;  kao  kovač  vatru  što  kropi  vodom,  da  je 
vrućijom  učini,  tako  je  i  Cankar  počeo  bivati 
vrući j i  i  vrućiji.  a  protivnike  je  sebi  izabrao 
predmetom  oštrih  satira,  pa  se  rugao  i  njima 
i  —  sebi . . . 

Beletristika  slovenska  puna  je  krcata  čanka- 
ri zrnom.  „Sapientes"  medju  prijateljima  knji- 
ževnosti često  se  pitahu :  „Kad  će  doći  vrijeme, 
kada  bude  općinstvo  slovensko  kliknuti:  „Sa- 
pienti  sat' !"  —  Zašto  ?  Prijatelji  solidnog 
napretka  narodovoga  bojali  su  se  negdašnjega 
cankarstva ;  jer  cankarstvo  bijaše  istovetno 
s  pesimizmom,  misticizmom,  s  neprozirnom 
maglovitošću  itd.  Cankar  pak  kao  hotimice  i 
njima  za  inat  napiše  najmističniju  svoju  knjigu 
,.N  i  n  a"  (u  Ljubljani,  kod  Schwentnera).  Nekoji 
čitahu  i  čitahu  ovu  knjigu  nadajući  se,  da  će  im 
uspjeti  zaviriti  u  tvornicu  piščevu,  a  mnogi 
odbaciš«  „Ninu". 

Nekoliko  mjeseci  poslije  izilazi  na  svijet 
(kod  „Narodne  založbe",  u  sredini  godine  1907.) 
knjiga  „  A  I  e  S  iz  Razor  a",  na  oko  dija- 
metralno različna  od  predjašnjih  Cankarovih 
djela.  U  tom  djelu  nema  nejasnih  poteza.  Vir- 
tuoznom tehnikom  i  psihologičkom  finoćom 
predočuje  Cankar  seljaka  laži  bogoljubna  —  ni 
sveci  mu  nijesu  dosta  sveti !  —  i  okrutno  pohlepna 
i  škrta,  koji  ni  umirući  ne  priuštuje  ženi 
korice  hljeba. 

Na  jesen  1907.  g.  izda  Cankar  novu  knjigu 
istoga  obilježja,  kao  što  ga  ima  „AleS".  knjigu : 
„Hlapec  Jernej  in  njegova  pra- 
vica" (kod  Schwentner?).  Slovenska  knji- 
ževnost nema  djela,  koje  bi  tako  savršeno  spajalo 
lapidarnu  priprostost  i  duboku  psihologičku 
temeljitost,  osobitost  nazora  u  slovenskoga  se- 
ljaka i  kosmopolitičke,  s  prirodnošću  spojene 
zakone  i  utjecaje  socijalizma.  —  četrdeset  je 
godina  „hlapec  Jernej"  rabotao  i  radio  za  kuću 
i  baštinu  svojih  gospodara  ;  ali  kad  umre  stari 
gazda,  baci  mladi  nasljednik  staroga  slugu  pored 
svega  njegova  truda  bezobzirno  iz  kuće.  Jernej 
je  pogodjen  u  srce:  on  je  izgradio  kuću  i  pri- 
vri jedio  blagostanje  radeći  godine  i  godine.  Zato 
zaključuje,  da  mu  je  dana  „pravica**  da  sada 
uživa  plodove.  A  nitko  mu  te  „pravice"  ne 
htjede  da  prizna  :  svi  mu  eov^rahu  :  „Ti  ri  sluga. 

gospodar  te  smije,  kad  mu  drago,  baciti  iz  kuće  !" 
Tako  traži  bijedan  ftarac  „pravice"'  svuda,  a 
svuda  uzalud :  kod  župana,  kod  susjed  i,  kod 
nevine  djece,  kod  suca.  kod  cara,  kod  pape .  . . 
Nitko  mu  ne  pri/naje  pravice.  Jedino  gladan 
djak  vagabund  inu  je  priznaje,  ali  mu  je  ne 
može  da  da.  Očajan  vrati  se  Jernej  u  svoj  zavičaj 
i  zapali  bivšemu  svomu  gospodaru  zgrade, 
bijesni  pak  seljaci  bace  Jerneja  u  oganj.  — 
Tko  hoće  da  upozna  Cankara  bez  okoliša,  neka 
čita  Klasičnu  tu  knjigu.  Upoznat  će  Cankarovu 
vještinu,  kojom  umije  udahnuti  sitnicama  dušu, 
a  iz  sitnica  psihičkom  intuicijom  razabrati  dušu. 
Jasnoća  osnove  dala  je  piscu  jasnoću  dikcije,  a  ne 
možda  kakav  čudesni  preokret  u  njegovu  značaju 
U  prosincu  prošle  godine  izdao  je  Sclnventner 
u  Ljubljani  dramatsko  djelo  našega  Cankara 
„Farsu  v  3  aktih  :  Pohujšanje(  =  sablazan) 
v  dolini  šc  n  t  f  I  or  j  a  n  sk  i".  Premijera 
toga  dramatskoga  djela  bila  je  u  ljubljanskom 
kazalištu  2t.  XII.  1907.  pred  velikim  mnoštvom 
gledalace.  koji  su  —  osobito  mladež  —  zanosno 
klicali  nazočnomu  pjesniku.  —  Ova  farsa  gro- 
teskna je  satira  na  političko,  vjersko  i  umjetničko 
licumjerstvo.  Vatrenom  duhovitošću  baca  iz 
nje  munje  užasa,  katkada  pak  je  Farsa  nešto 
tendencijozna.  Glavno  je  lice  Krištof  Kobar. 
„umetnik  in  razbojnik".  Uz  njega  stoji  Jacinta. 
„družica  njegova,  lepa  bez  primere.  Ijubezniva. 
Ijubeča,  svojeglavna,  brezpokojna,  vsegaželjna 
in  vsegasita  ženska  od  frizure  do  šolnov".  Važnu 
ulogu  ima  ..zlodej"  (djav.10)  ;  ovaj  je  sklopio 
s  Krištofom  savez,  nek.i  tnu  izopači  i  rine  u  grijeh 
svu  „dolinu  šentfiorijansku"  (  t  j.  slovensku 
domovinu).  Djavao  će  ca  platiti  udobnošću,  a 
zato  će  dobiti  njegovu  dušu.  Krištof  se  lati 
svoga  djela  i  Živi  u  ..dolini"  sa  :  vojom  Jacintom 
na  veliku  (dapače  licemjersku!)  sablazan  gridjana, 
koji  su  svi  već  pokvareni,  te  bi  željeli  sudjelovati 
kod  sablažnjivoga  pothvata  Krištofova.  Budući 
da  bijaše  u  t  olini  već  prije  sva  izopačeno, 
ni  Krištof  ni  djavao  nemaju  više  posla.  Poradi 
toga  je  đjavolu  veoma  žao.  što  je  molio  Krištofa 
za  onaj  posao.  A  najužasuije  mu  je,  što  se  otkrije, 
da  Krištof  zaista  nije  pravi  Krištnv.  Tako  su 
Krištof  1  stanovnici  u  dolini  šent'lorjanskoj 
zaista  ..prehudićili  hudiča". 

Cankar  pak  snujući  se  prevede  općinstvo 
žedna  preko  vode.         Dr.  Josip  Tommisk. 

ALEKSA  5ANTIĆ  :  POD  MAGLOM.  Sliku 
iz  gornje  Hercegovine.  Beograd.  190;.  Ova 
je  dramska  slika  pjesnički  protest  protiv  ise- 
ljivanja srpskoga  naroda  u  prekomorske  krajeve. 
Za    čudo   zastupaju   misao   iseljivanja  starci 


seoski  knezovi,  dtkle  konzervativni  i  praiijar- 
halni  elerrenat,  dok  se  mladi  seoski  učitelj  Stanko 
bori  za  ideju  ustrajanja  i  pregaranja  na  rodnoj 
grudi.  Ako  i  njegove  plamene  riječi  osvjednčavaju 
starce,  čitaoca  uvjerio  bi  posve  tek  gotovi  Čin. 
Rodoljubna  tendencija  autorova,  njegov  pokušaj 
da  oslobodi  svoje  ljude  iz  magle  potištenosti. 
u  koju  su  zapali  teškim  socijalnim  i  ekonomskim 
prilikama,  utekla  se  jakom  sredstvu  —  glumištu, 
neka  bi  se  po  Sto  po  to  čulo.  da  je  ono.  što  narod 
čini  najgore  zlo.  Drugo  i  nije  autor  postignu««. 

Dikciji  je  njegovih  stihova  lijepa,  šteta 
što  se  ne  otima  prekomjernoj  širini  narodnoga 
sloga.  Preobilje  riječi  dalo  bi  se  nadomjestiti 
poezijom.  l.d. 

PODNOPOUSKI:  KARIŠIK  BELETRI 
STIČKI  natpis  je  nove  knjižice,  što  ju  nedavno 
izdao  štamparsko-umj etnički  zavod  Pahera  i 
Kisića.  U  lijepo  opremljenom  svesku  većinom 
su  sabrane  omanje  crtice.  Što  su  otprije  bile 
tiskane  u  „Srdju  i  ..Brankovu  kolu".  Podno- 
poljski rr.i  je  odavna  poznat.  Bilo  je  t«>  još  u 
;: rugom  razredu  gimnazije,  kad  smo  pod  po- 
kojnim Fabrisom  vrlo  marljivo  učili  na  pamet 
srpske  i  hrvatske  pjesnike,  te  odlomke  iz  raznih 
naših  pripovjedača.  Fabrisa  Često  nije  bilo  u 
školi,  jer  boležljiv  ;  a  skoro  vazda  zamjenjivao 
(T.i  njegov  tijesni  prijatelj  Podnopoljski  (Trip- 
•;ović.)  Tako  me  jednoga  zimskog  jutra  Tripković 
•jpita,  što  imademo  za  lekciju.  Ja  jedva  dočekao, 
pa  ću  njemu  :  ..Dubrovnik"  od  M.  Pucića.  ,.De 
kali,  mali"  —  reći  će  on,  a  ja  tio  i  bojažljivo 
počeh  deklamovati :  „Dubrovniče.malomjesto"  .  . 
Kad  sam  svršio  pogladi  me  nekoliko  puta  po 
licu  i  kosi.  I  sada  čitajući  njegove  crtice.  viJim. 
Ja  se  moj  učitelj  od  onog  jutra  nije  ništa  pro- 
mijenio. Vazda  dobar,  iskren,  sentimentalan. 
Najprije  posvećuje  nekoliko  stranica  svom  ne- 
zaboravnom Fabrisu.  a  zatim  nam  priča  o  svojoj 
ljubavi,  sanjama  i  suzama.  Podnopoljski  umije 
vrlo  lijepo  pričati,  tek  šteta,  da  su  mu  pointe 
odviše  sentimentalne.  Ne  svidja  ni  se.  što  katkad 
rabi  u  opisima,  mitološka  imena  vjetrova,  sunca 
i  mora.  Cemu  te  klasične  reminiscencije,  kad 
nijesu  od  potrebe.  Da  nije  Podnopoljski  i  suviše 
i  samo  iskren,  mogao  bi  vrlo  lijepo  djelovati, 
jer  poznaje  jezik  i  ima  ukusa  i  smisla  za  stil. 

B.  /.. 

UMJETNOST  I  GLAZBA 

UMJETNIČKA  POKRAJINSKA  IZLOŽBA 
U  SPLITU.  U  proljeću  ove  godine  bit  će  napokon 
završene  radnje  oko  zvonika  stare  splitske 
stolne  crkve  (sv.  Dujma).  nekadašnjega  mau- 

n<lt}i  glasovite  palače  cara  Dioklecijana.  Te 
radnje  traju  skoro  tri  decenija  i  već  je  vrijeme 
dl  zvonik  buđc  jednom  oslobodjen  od  onoga 
siliu-ga  drvlja  (armadure)  oko  sebe.  Tko  razumije 
što  znači  trud  oko  uzdržavanja  starih  rimskih 
i  sredovječnih  spomenika,  lako  će  shvatiti  važnost 
me  zgode.  Dalmatinski  umjetnici  sasvim  umjesno 
hvataju  tu  svečanu  prigodu.  d.i  iznesu  pred 
nijet  svoje  radnje.  Za  našu  je  umjetnost  ovo 
ne  mali  korak  naprijed.  Izložbe  obično  budu  u 
Zagrebu,  gdje  je  i  moguće  da  budu  priredjerie 
v  velikom  stilu,  ali  —  osim  pučanstvu  glavnoga 
Krađa  —  pristupačne  su  samo  onima,  koji  mogu 
doći  tamo.  Dakle  imućnima.  U  pokrajini  obično 
izlažu  pojedinci  po  koju  svoju  radnju,  a  u  pro 
ijcću  Split  će  imati  prvu  veliku  izložbu.  Na  njoj 
će  sudjelovati  svi  poznatiji  dalm.  slikari  i  kipari. 
Takodier  će  biti  pozvana  dvojica  o,t  umjetnika 
i?  Zagreba,  neka  tako  budu  barem  djelomice 
zastupani  umjetnički  krugovi  iz  središta  hrvatske 
kulture.  Ne  treba  ni  reći,  da  je  ovo  vrlo  dobro 
sredstvo  za  popularisanje  naše  —  i  u  domovini 
slabo  po/nate  —  umjetnosti.  S  toga  gledišta 
skf.ra  umjetnički  pokrajinska  izložba  pripravit 
će  publiku  za  budućnost.  To  će  omogućiti,  da 
5  vremenom  bude  priredjen  i  u  Splitu  ili  uopće 
u  Dalmaciji  druga  opća  izložba  svih  hrvatskih 
umjetnika.  Sto  obzirom  na  onamošnje  prilike 
r.ije  n  sada  moguće.  Tim  je  dovoljno  istaknuta 
važnost  proljetne  izložbe  u  Splitu,  koja  će  biti 
u  prostorijama  nove  lijepe  zgrade  Hrvatskoga 
Donu.  U  pripravni  izl.  odbor  ušlo  je  i  dosta 
splitskih  uglednih  gradjana.  To  je  dokaz,  da 
našoj  umjetnosti  sviću  bolji  dani.  jer  ovo  ne- 
obično zanimanje  znači  shvaćanje  i  ljubav 
7i  nju.  --5. 

JOSIP  RAČIĆ.  U  Miinchenu  sam  ga  prvi 
put  upoznao,  pred  akademijom  lijepih  umjet- 
nosti. Plave  bistre  oči.  kovrčaste  kose  i  dje- 
tinski  smijeh.  Snažan  je,  zdrav  i  velikim  pouz- 
danjem gleda  u  svoju  budućnost.  Vazda  inu  je 
jasno  sto  hoće.  a  odluka  je  njegova  čin.  Bio  je 
pistir.  pa  tipograf,  a  sada  slikar.  Kao  tipograf 
prištedio  je  oveću  svotu  i  jednog  dana  javio 
svome  ocu,  da  ide  u  Njemačku.  Došao  je  u  Mun- 
chen.  a  pokojni  ga  Ažbe  primi  besplatno  u  svoju 
školu.  Poslije  nekoliko  mjeseci  umre  Ažbe.  a 
Račić  bez  potpore,  bez  radnje,  na  pločniku. 
Iz  Munchenskih  vijesti  dozna,  da  jedna  tiskara 
u  Berlinu  traži  dobra  tipografa.   Ponudi  se. 
Dobi  povoljan  odgovor  i  ne  časeći  časa  krenu 
u  Berlin.  Ondje  je  marljivo  radio  jedno  6  mjeseci 
t  opet  prištedio  par  stotina  maraka  i  tom  svotom 
vriti  se  u  Munchen.  da  se  upiše  u  Akademiju 
lijepih  umjetnosti.  Ovo  je  treća  godina  Sto  uči 


■  najbolji  je  djak  u  Habermannnoj  školi.  To 
mu  je  sim  učitelj  priznao  i  ako  nerado  gleda, 
što  ne  će  da  slijedi  njegovih  stopa.  Račiće  vi 
su  ideali  Ve!asquez,  Rubens.  Rembrandt,  Haus 
i  njih  s  hvačanjem  i  vrlo  marljivo  -uči.  Kolorit 
je  njegova  strast,  voli  zdravlje,  krepkost,  snagu, 
život.  Pleinair  i  sunce  titra  mu  u  zjeni.  a  nago 
žensko  tijelo  izvor  mu  je  nadahnuća.  On  je 
za  užitak,  za  mladost  i  sreću.  Svi  njegovi  radovi 
nose  taj  biljeg,  što  nam  govori  o  raspojasanoj 
i  zdravoj  fantaziji  našega  zagorskog  sina.  Račić 
je  neosporivo  najdarovitiji  slikar  od  mladje 
generacije.  Lijepo  je  i  pravo,  da  ga  društvo 
hrvatskih  umjetnika  i  vlada  potpomažu.  Gg. 
Kršnjavi  i  Frangeš  ne  će  se  pokajiti.  što  su 
se  zauzeli  za  Josipa  Račića.  P.  L 

Četrnaest  moških   in  mešanih 

ZBOROV.  Uredil  M  a  t  e  j  H  u  b  a  d.  —  Izdala 
in  založila  ..Glazbena  Maticu"  v  Ljub- 
ljani  1<X>7-  —  Cena  o  K. 

Naša  slovenska  braća  mogu  da  s  najvećim 
ponosom  motre  rad  svoje  Glazbene  Ma- 
tice. Ovom  zbirkom  ona  poklanja  rodu  svome 
34.  svesku  zbornih  partitura,  kvantitet.  s  kojim 
se  cjelokupna  naša  glazbena  literatura  ne  može 
da  omjeri.  —  S  osobitim  priznanjem  treba 
istaknuti,  kako  uprava  toga  uglednog  društva 
ne  samo  što  širom  otvara  vrata  komponistima 
bratskih  jugoslavenskih  plemena,  nego.  da  im 
pače,  gdje  pravda  to  ište.  daj:-  čak  i  prednost 
pred  svojim  zaslužnim  domaćim  trudbenicima. 

Od  14  kompozicija  u  nazočnoj  svesci,  > 
su  za  mješoviti  ali  za  muški  zbor.  Zastupam' 
je  10  auktora. 

Podrobna  analiza  svake  pojedine  kompo- 
zicije zavela  bi  nas  predaleko,  ograničit  ć-mio 
se  na  to.  da  o  svak»m  auktoru  istaknemo  samo 
za  ni  znatno  i  što  je  štiocu  za  razumij-vinje 
najnužnije. 

„Koza  r".  od  odličnoga  srpskog  komp-- 
niste  St.  Mokranjca.  stvar  je.  koja  svojim 
originalnim  stilom  pobudjuje  pažnju-  Pisana  je 
pretežno  za  četiri  mješovita  glasa,  ali  se  ta 
kompozicija  mjestimice  rastvara  do  u  sedam 
glasova,  čitava  ta  skladba  miluje  te  svježim 
lahorom  srpske  pučke  muzike.  Iz  surova  pučkog 
glazbenog  mnijenja  intuicijom  je  auktor  izažeo 
samo  duh  i  tipično  odstrani/  sve  trivi 
alnosti.  kojim  inače  pučka  umjetnost  u  svom 
zarotku  vrvi.  Melodična  i  harmonična  je  ob- 
radba postila  daleko  iznad  pučke  muzike.  — 
Izvadjanje  ove  kompozicije,  koja  je  najorigi- 
nalnija  u  svoj  zbirci,  stavlja  na  pjevače  prilično 
velike  zahtjeve.  —  Bila  bi  za  našu  publiku 

velika  glazbena  šteta,  kad  ju  naia  pjevačka 
društva  ne  bi  upoznala  s  ovom  zbilja  lijepom 
i  uspjelom  radnjom. 

Slovenac  dr.  G.  Ipivec,  zastupan  je 
s  tri  kompozicije,  od  kojih  je  „Naše  gore" 
mješovit  zborsbaritonomsolo.dočimsu.B  r  o  d  ar* 
i  ,,P  1  a  n  i  n  e  c"  pisani  za  muška  grla.  Auktor 
kao  da  svu  svoju  pažnju  posvećuje  melodiji. 
Zbog  te  zasebne  pažnje  melodija  mu  polučuje 
neko  pretežno  lirsko  obilježje,  šteta  Sto  je  u 
tom  svom  Krizmu  nešto  monotono  plačljiv. 
U  nutrnjoj  umjetničkoj  koncepciji  i  u  spolaSnjoj 
strukturi  njegove  melodije  ne  mogu  da  u  nama 
uzbude  nikakav  zaseban  interes,  jer  su  malko 
zastarjeloga  soja.  Po  modemom  pojimanju 
melodija  mora  da  sliči  vise  nekoj  erfatičnoj 
deklamaciji  nego  li  nekom  slatkom  biglisanju, 
za  koje  se  stari  Talijani  toli  zagrijavahu.  Ni  u 
harmoniji  kompozicije  dr.  I.  nijesu  privlačive. 
čitavu  harmoničku  zgradu  oso  vi  ju  je  on  pretežno 
na  tonici  i  dominanti  te  se  rijetko  kad  laća 
kojega  pobliže  srodnoga  akorda.  A  takva  harmonija 
brzo  umara.  —  Kompozicija  se  preporuča  po- 
četničkim pjevačkim  društvima. 

Mješoviti  zbor  ,,D  e  k  I  i  c  a  i  n  ptić" 
odaje  u  Adamića  veoma  interesantnih  za- 
sebnih svojstava.  Melodija  mu  je  gipka,  nepri- 
siljena  i  nježna ;  harmonija  duboka  te  ukusno 
protkana  bujnom  ali  ne  s krajnom  kromatikom. 
koja  Čitavoj  ovoj  nježnoj  kompoziciji  udahnjuje 
neki  osobito  privlačivi  zadah  Života. 

Muški  zbor  sa  sopranom  i  Baritonom  solo 
„Na  O  z  I  j  u  g  r  a  d  u"  od  našeg  plodnog  kom- 
poniste  g.  F  r.  S.  V  i  1  h  a  r  a  bi  odiikovan  za- 
časnom  nagradom  u  lanjskom  natječaju  ,,G.  M" 
U  harmoniji  vidi  se  prilična  jednostavnost  i 
zbitost  akorda.  Ovu  kompoziciju,  kao  i  neke 
spomenike,  treba  posmatrati  iz  neke  daljine. 
Kod  izradjivanja  auktor  je  gledao  na  cjelinu, 
a  valja  i  priznati  e  mu  je  pošlo  za  rukom  da  po- 
luči jedinstven,  cjelovit  i  velebni  efekat.  Izvedba 
nije  osobito  teška,  a  ipak  je  veoma  efektna. 

U  muškom  zboru  „Idila"  A 1  o  i  z  S  a  c  hs 
veoma  sretno  karakteri  se  smisao  teksta.  Stvarca 
je  dobro  zasnovana  a  još  bolje  satkana. 

„Svoji  k  svoji  m"  za  muški  zbor  od 
Karela  Bendla,  pun  je  herojskog  izra- 
žaja i  ne  bez  glazbene  vrijednosti,  šteta  što  je 
auktor  i  u  sitnim  i  u  krupnim  glasovima  posegao 
skoro  za  skrajnim  granicama  glasovnoga  opsega, 
jer  je  time  izvadjanje  znatno  oteščano.  Radnja 
odiše  odiučnošču,  koju  radja  samo  nesebični 
patriotizam. 

Dr.  Anton  Schvvab,  ne  uzbudjuje 
nikakav  osobiti  glazbeni  interes.  Harmonička 


strana  ovih  kompozicija  posve  je  primitivna, 
bez  interesa  i  bez  života. 

Puna  tjeskobe,  tuge,  peča  li,  mirno  i  bolno 
ali  dostojanstveno  niže  se  „Slovenska  zgo- 
do vina"  od  Stanka  Premrla.  Melo- 
dija mu  je  doduše  malo  elastična  ali  nije  bez 
dubljeg  života,  koji  na  glazbeno  misaona  slu- 
šaoca  veoma  snažno  djeluje.  A  taj  dojam  melo- 
dične mirnoće  i  jačine  znatno  je  povećan  snagom 
bujne  kromatike,  kojom  je  čitava  kompozicija 
na  sitno  nanizana.  Kao  osobito  efektni  momenat 
treba  Istaknuti  kvartet  pun  elegićnog  izražaja. 
Izvadjanje  traži  veoma  vješte  pjevače. 

Kratka  kompozicija  našeg  maestra  g.  I  v  a  n  a 
pL  Zajca,  ..Dijaška"  protkana  je  mla- 
denačkim žarom  i  poletom.  1  nema  sumnje  da  će 
kod  mladeži  naći  dostojan  odziv. 

OVLStahuljaku  govorit  ćemo  drugom 
prigodom 

Redakciju  je  veoma  uspjele  zbirke  ruko- 
vodio zaslužni  slovenski  glazbenik  M  a  t  e  j 
H  u  b  a  d,  pa,  jer  je  izborom  kompozicija  do- 
kazao duboki  umjetnički  osjećaj,  istančan  ukus 
i  oštar  i  ispravan  kritički  sud,  neosporivo  je,  da 
dobar  dio  zasluga  oko  ovoga  uspjeha  ide  upravo 
njega. 

Hvala  neumornoj  revnosti  „Glazb.  Matice" 
zbirka  je  ova  bolja  i  umjetnički  interesantnija 
od  predjašnje.  Anton  Dobronii. 

KAZALIŠTE 

ZAGORKA:  1NTERMEZZO.  Prigodom  de- 
setgodišnjice  književnoga  rada  poznate  spisate- 
ljice Marije  Jurić-Zagorke  iznijela  je  uprava 
hrv.  kazališta  njezinu  aktovku  pod  gornjim 
natpisom.  Ovo  je  najbolji  dramski  produkt 
Zagorkin.  Njezini  predjašnji  radovi  imali  su 
više  uspjeha  kao  oštre  satire  na  savremene 
društvene  prilike  nego  kao  dramatski  pokusi. 
Autorica  nije  se  zadovoljavala  iznašanjem 
društvenih  nastranosti  nego  ih  je  vazda  izvrgala 
i  ruglu  i  pogrdi.  Neprikrivena  rodoljubna  ten- 
dencija nailazila  je  na  odobravanje  svojom  u 
neku  ruku  novinarskom  neposrednošću.  I  doista 
taj  način  Zagorkin  nije  bio  u  našim  prilikama 
na  ođmet. 

U  novoj  aktovci  ostao  je  cd  toga  jedino 
lokalni  kolorit,  inače  je  sujet  opće  ljudski.  Mla- 
dome suprugu  htjelo  bi  se  stranputica  ;  žena  mu 
ulazi  u  trag  upravo  u  nezgodan  Čas,  kad  mu  se 
žuri  na  rendez-vous.  U  tom  se  „intermezzu" 
sve  biće  mlade  zaljubljene  žene  opire  suprugovoj 
nevjeri.  I  s  uspjehom,  jer  je  Zagorka  doista  uhva- 

tih  nekoliko  opravdanih  i  uvjerljivih  momenata 
a  toj  ljubavnoj  utakmici.  U  sujet,  koji  se  već 
davno  udomaćio  na  pozornici,  unijela  je  Zagorka 
i  tehnike  i  nepatvorenih  Čuvstava.  Ovo  joj  se 
može  zabilježiti  na  račun  uspjeha.  Li 

GAVAULT  I  CHARVA  Y :  GOSPODJICA. 
JOSETTE,  MOJA  SUPRUGA.  Graciozna  i 
laka  francuska  komedija  s  jednom  briljantnom 
ulogom  i  s  jednom  velikom  scenom.  Obilježja 
karakteristična  za  modernu  francusku  komediju, 
koja  i  ne  traži  drugo  nego  bezuvjetan  pozorišni 
uspjeh.  Ovdje  se  mnogo  Sto  dopušta,  da  bude 
publika  zadovoljna.  Ovdje  se  i  ljubi  i  ljubaka, 
da  bude  emocija.  I  krojaCtca  i  čari  glumice  — 
sve  je  ovdje  od  znatnosti.  Male  nepristojnosti 
uzimaju  se  kao  dražest,  strastveni  cjelo  vi  i  lju- 
bavno draškanje  —  kao  ona  velika  pobjednica 
ljubav . . .  Samo  jedamput  u  odlučan  čas,  u 
velikoj  sceni  —  tu  se  traži  od  pisca  da  bude 
čovjek  od  pozornice,  doista  literat,  dapače  i 
pjesnik.  Ovo  je  kamen  kušnje . . .  Francuski  su 
autori  iznijeli  pobjedu.  Svagdje  je  naišla  njihova 
komedija  na  uspjeh.  Publika  se  bezuvjetno 
zabavlja.  Način,  kako  oni  umiju  voditi  scenu, 
osvaja  i  strogoga  kritičara . . .  Kod  nas  se  je 
tomu  pridružila  i  izvrsna  igra  gdje.  Dimitrijević. 

Ld. 

SCHOENHERR :  „ZEMLJA."  Neposredno 
pod  dojmom  predstave  napisao  sam  u  „Obzoru" 
prikaz  ove  „komedije  života",  kojemu  bih  jedva 
mogao  Što  dodati,  pak  ga  prenosim  i  ovamo. 
Obilježio  sam  ondje  biče  dramatsko  ove  inte- 
resantne glume,  po  kojemu  upravo  ona  imade 
za  nas  osobitu  vrijednost 

„Tko  zemlju  razgrće  i  sije  u  njezine  brazde 
sjeme,  tko  je  ore  svojim  žuljevima  i  svojim  zno- 
jem, tko  se  raduje  s  njezinim  radostima  i  srnu- 
čuje  od  njezine  nerodice  —  ne  čini  to  bez  kazni 
na  svojoj  duši.  Nadčovječna  snaga  elementa 
privlači  ga  snažnim  lukama  na  svoje 
grudi  i  ne  da  mu  oduška.  Veliki  njegovi 
zakoni  podvrgavaju  sebi  ljudske  živote,  obli- 
kuju ih  na  svoje,  bezobzimošću  i  okrutnošću 
svojih  neobuzdanih  sila.  U  „zapuštenoj  do- 
lini", stisnutoj  zidovima  vTletnih  hridi,  još  je 
teže  čovjeku.  Ondje  nema  izletanja  ni  prese- 
zanja preko  svojih  sila.  Tko  je  nepokoran  i  srce 
mu  ne  miruje  —  ne  preostaje  mu,  nego  da  se 
uteče  pjesmi  „prve  ptice"  ili  čežnji  ili  uzda- 
sima ...  Od  rodne  grude  otkinut  se  ne  će . . 

U  ovim  zakucima  imade  sila  i  nagona, 
koji  djeluju  od  pamtivijeka,  imade  navada  i  zi- 
kona,  koji  su  stari  i  nepomični  poput  njihovih 


hridi.  Sto  se  ovdje  zove  Život,  kruta  je  zbilja  i 
pritište  fizički  kao  kamena  ploča  grob . . .  Ovdje 
život  nema  ni  budućnosti  ni  prošlosti,  nego  je 
vječno  jedan,  —  nazočan.  Ali  taj  Život  je  jak  i 
krepak,  obnavlja  ga  proljeće,  a  ne  uspavljuje 
zima,  i  gdje  se  je  u  grudima  ugnjezdio,  gnijezdo 
je  orlovo,  gdje  je  uhvatio  klicu,  isisava  kor  je- 
nima,  širi  grane  poput  divskih  ruku  i  dotiče  vrš- 
cimx  oblake  .  .  . 

f  Ako  igdje,  uselio  se  je  taj  život  u  grudi  starca 
Grutza,  junaka  ove  „komedije  života".  Radnja 
se  odigrava  pod  njegovim  krovom  on  stoji  u 
središtu ;  sva  okolina  njegova  na  dodiru  je  nje- 
gove duše ;  izrasao  je  silan  i  neslomiv  na  sred 
puta,  neukloniv  ;  zgmuo  je  sve  ljude  i  sve  stvari 
svoje  blizine,  i  tko  se  dotakne  stvari,  dotakao 
se  je  njega,  tko  udari  hrast  njegov,  udario  je 
njega  u  živo  meso.  Njegov  sin  Ivša  porasao  je  u 
njegovoj  sjeni  slabašno  i  bezvoljno  drvce.  Očeva 
je  premoć  tolika,  da  sin  ni  ne  osjeća  nemoći  svoje. 
Zene,  gazdarica  Meni  i  služavka  Trina,  sa  svojim 
ga  djevojačkim  čežnjama  katkad  bude  oda  sna. 
Ali  njemu  je  njihov  poziv  muka.  Jer  on  se  je 
snašao  sa  svojom  sudbinom,  on  je  zadovoljan, 
ta  on  ima  svoje  jelo . . .  svoj  posao . . .  i  s  koko- 
šima u  krevet ...  a  više  Čovjek  ni  ne  treba  ! 
Sin,  sa  svojom  skučenom  naravi,  ni  ne  pomišlja, 
da  se  opire  ocu.  Ali  upravo  to  zaoštrava  sukob 
u  kuci  Grutzovoj.  Sin  je  bezvoljna  lutka  u  ru- 
kama žena,  po  njemu  njihove  težnje  dosežu  na 
osobito  osjetljiv  i  tragičan  način  oca. 

Trina  je  ostarjela  kao  služavka  Grutzova 
i  Ijubovca  Ivšina.  Poput  sviju  ukućana  osjeća 
i  ona,  da  je  ni  brak  ne  bi  oslobodio  robovanja, 
dok  ima  starca  Grutza.  U  njegovoj  kući  nema 
prostora  za  njezinu  sreću.  Ondje  ona  smije  tek 
da  sanja  zatvorena  o  svojoj  sreći.  I  tako  se  po- 
miče njezin  život  iz  dana  u  dan  na  plimi  i  os  jeci 
staračkoga  zdravlja  Grutzova.  Bog  zna.  kako 
bi  je  dugo  zavaravale  njezine  sanje,  da  nije 
došla  mladja  i  ljepša  Mena.  I  njoj  je  uspjelo  za- 
mamiti  slabašnoga  Ivšu.  I  ona  ima  tajnu  želju 
svih  ropskih  duša:  oteti  se  gospodstvu  i  gaziti 
po  svojoj  zemlji,  ma  bilo  je  i  pedalj,  koliko  se 
dade  pokriti  dlanom.  Ali  u  nje  je  toplija  krv, 
budnija  narav  i  krepči  nagonski  život.  U  pri- 
lici ona  će  podleći  iskušenju,  da  natjera  staroga 
Grutza  u  propast ;  kod  nje  se  ne  da  obuzdati 
radost,  kad  stari  Grutz,  udaren  od  konjskoga 
kopita,  slabi  i  pogiba  i  sad  će  da  nestane ...  A 
kad  se  je  stari  Grutz  oporavio  i  kad  joj  je  utr- 
nula nada,  da  će  se  maknuti  s  puta,  ona  ide.  U 
bbgoslovenom  stanju  prihvaća  ponudu  ..Razde 
s  ledenoga  vrha"  i  uspinje  se  na  zabitnu  vrlet, 
da  bude  ondje  svoja  .  . . 

S  njome  je  pošla  i  sreća  IvŠina.  Ostao  je 
bez  nje  i  dalje  rob  u  kući  očevoj,  utomio  je  u 
srcu  veliku  radost  očinstva  i  podlegao  je  bez- 
voljno premoći  očevoj,  tvrdom  zakonu  svoga 
života  u  ..zapuštenoj  gorskoj  dolini." 

Schoenherrova  je  drama  najoriginalnija  po 
ovoj  svojoj  gradji.  U  detaljima,  licima  i  načinu, 
kojim  ide  za  efektima,  prislanja  se  očito  uz  uzor 
Hauptmannov.  Kao  kod  Hauptmanna  promašuju 
kadikad  sredstva  iščekivani  dojam.  To  potvr- 
djuje  najbolje  konačna  scena  s  mrtvačkim  san- 
dukom. Gdjice.  Auhičić  i  Vavra  i  gg.  Borštnik, 
Barbarić  i  Rašković  kreirali  su  finim  umjetničkim 
osjećanjem  svoje  uloge.  Ld. 

HRVATSKO  OSJEČKO  KAZALIŠTE  U 
KARLOVCU,  čitav  mjesec  studeni  prošle  go- 
dine gostovalo  je  ktKl  nas  u  Karlovcu  novo  ustro- 
jeno osječko  kazalište.  Odmah  ću  u  početku  ka- 
zati, da  je  ono  izvršilo  svoju  misiju  kod  nas  časno 
i  bez  prigovora.  I  izbor  komada.  Što  su  se  da- 
vali, i  glumci  i  igra  njihova  sve  je  to  bilo.  kako 
treba.  Doduše  tko  bi  htio  zanovijetati,  mogao 
bi  zabaviti  gdješto  (ali  samo  gdješto  !)  reper- 
toaru. No  ja  kažem  :  majstorija  je  složiti  repertoar 
za  ovako  jedno  purgarsko  mjesto. 

Pa  ipak  G.  je  ravnatelj  Andrić  to  udesio 
i  -  držim  —  zgodno  udesio.  On  je  gledao  da 
uredi  repertoar  donekle  i  prema  ukusu  naše 
publike,  a  opet  nije  smetnuo  s  uma  ni  onu  višu 
misiju,  koju  osječko  kazalište  imade  kod  nas  u 
provinciji,  ono  budjenje  pravoga  estetskoga  os- 
jećaja, ukusa  i  smisla  za  umjetnost ;  pa  onda 
proširivanje  duševnoga  horizonta  kod  posjeti- 
telja kazališta  iznašanjem  djela  velike  literarne 
cijene.  A  ni  to  još  nije  sve  !  Valjalo  je  paziti 
na  to.  koji  će  komad  donijeti  koristi  u  finartci- 
jalnom  pogledu,  valjalo  je  misliti  i  na  blagajnu. 

Dramske  su  večeri  bile  obično  jako  slabo 
posjećivane  :  ali  za  to  je  bilo  na  operama  i  na 
operetama  sve  dupkom  puno.  Od  drama  su  bile 
najbolje  posjećene  ove  dvije:  „Graničari" 
i  „Posljednji  Zrinjski."  Kazalište  je 
napunila  naša  srednja  klasa  gradjanska.  To  je 
komad,  koji  je  njima  blizu,  koji  oni  razumiju, 
koji  odgovara  njihovu  ukusu  ;  pa  kad  se  daje 
takav  komad,  oni  idu  u  kazalište.  Ne  će  biti  ob- 
mama.  ako  rečem,  da  i  ta  naša  srednja  klasa  ima 
nešto  ljubavi  i  smisla  za  kazalište.  A  da  ona  bude 
razumijevala  i  oduševljavala  se  za  stvari,  koje 
su  mnogo  veće  literarne  kvalitete  od  ..Grani- 
čara", to  je  poso  osječkoga  kazališta,  koje 
imade  vršiti  odgojnu  misiju  ovdje  u  provinciji. 

Drama  nijedna  nije  doživjela  reprize  :  od 
opera  i  opereta  davala  se  dvaput  samo  ..Pro- 


dana nevjesta".  »„Vesela  udo- 
vica" pet  put(!)  I  svakiput  je  bilo  sve  do 
zadnjeg  mjesta  rasprodano.  Peti  put,  kad  je 
gostovala  gdja.  Polakova  —  a  to  je  bila  ujedno 
i  zadnja  predstava  -  ljudi  su  se  upravo  otimali 
za  karte. 

Dramski  je  personal  osječkoga  kazališta 
jako  dobar,  osobito  muškarci.  Medju  njima 
imade  gotovo  majstora,  koje  čovjek  s  nasladom 
i  s  užitkom  gleda.  Najbolji  su  bez  sumnje  gg. 
Dinić  i  Papić,  koji  su  daleko  odskočili  od 
ostalih. 

Sve  u  svem  :  mi  moramo  biti  sretni  i  za- 
dovoljni, da  uz  zagrebačko  kazalište  imademo 
još  jedno  valjano  kazalište  u  glavnom  gradu 
Slavonije,  koje  će  Širiti  hrvatsku  riječ,  promi- 
cati i  popularizirati  dramatsku  literaturu  i  do- 
maću i  stranu  ;  ono  će  istisnuti  iz  Osijeka  i  iz 
Slavonije  k<  jekake  njemačke  i  madžarske  dru- 
žine, štono  su  se  ondje  tako  često  šepirile  i  bile 
neki  pijoniri  „Dranga  nach  Osten."  Osječki* 
kazalište  dakle  imade  i  političku  misiju,  patri- 
jotsku.  hrvatsku.  Jo;a  IvakU 


FEUDLLETON 

TKO  JE  AUTOR  r  (Afera  Ogrizović.)  Od 
nekoliko  dana  ovamo  razmahala  se  u  našoj 
javnosti  jedna  afera,  koja  je  važan  dokaz  za 
našu  potpunu  nekulturnost  i  nesredjenost. 
„Prokletstvo"  što  su  ga  zajedno  napisali  Mil- 
činović  i  Ogrizović.  bilo  je  već  više  puta  pred- 
metom javne  diskusije.  Izašlo  u  „Savremeniku" 
prije  dvije  godine,  svojim  je  sujetom,  —  obra- 
djuje  jednu  borbu  proti  kaptolu  u  starom  Zagrebu. 

a  ponešto  i  stranačkom  reklamom,  koju  je 
u  ..Pokretu"  vodio  baš  sam  Ogrizović,  izazvalo 
odmah  neke  naše  ljude,  da  mu  podvale  protiv- 
vjersku  tendenciju.  Već  onda  se  bila  razmahala 
hajka,  u  kojoj  nije  nedostajalo  ni  gorčine  ni 
stranČarstva.  Ali  nba  autora  stajahu  na  braniku 
svojih  prava  i  umjetničke  slobode,  pa  je  naša 
cenzura  dramu  ipak  propustila.  Do  predstave 
ipak  nije  došlo,  drama  bude  u  zadnji  čas,  tvrdi 
se,  baš  intervencijom  klerikalnih  krugova  skinuta 
s  repertoira.  Simpatija  svih  slobodoumnih  ljudi 
bila  je  onda  na  strani  autora,  učinila  im  se  očita 
nepravda  Autori  medjutim  sa  tim  simpatijama 
ne  bijahu  zadovoljnj.  U  njih  se  bila  razmahala 
ratobornost  i  oni  bi  bili  najradije  vidjeli  svu 
javnost  u  jednoj  svetoj  borbi  proti  crnim  četama, 
koje  u  Hrvatskoj  suzuju  slobodu  mišljenja  i 
izražaja.  Odluče  dramu  odštampati  u  posebno 
izdanje,  da  tako  rasture  misli  svoga  junaka, 

majstora  Tome.  u  sto  Sire  krugove.  Doskora  to 
izdanje  izadje  i  opet  je  bio  Ogrizović,  koji  je 
za  djelo  pribavio  predgovor  od  A.  G.  Atatoša. 
koji  predgovor  cijeloj  našoj  javnosti  i  crnoj  i 
necmoj  gotovo  predbaci  reakcionarstvo,  što 
nije  odlučno  ustalo  za  „Prokletstvo",  za  misli 
glavnoga  junaka  i  za  progonjene  autore.  Tako 
su  autori  s  velikom  ambicijom  zastupali  svoje 
djelo  i  svakom  su  se  zgodom  kako  Milčinović 
tako  Ogrizović  sa  tendencijom  toga  djela  i 
iznesen  im  mis'ima  posve  identifikovali,  dapače 
oni  su  svojim  postupkom  tim  mislima  istom 
podali  značenje  tendencije. 

Sada  najednom  donese  ..Hrvatsko  Pravo" 
nepotpisanu  izjavu  gosp.  Ogrizovića.  da  on  kod 
„Prokletstva"  nije  toliko  sudjelovao  kao  autor, 
nego  vise  kao  dramatski  pomagač,  da  se  sa 
mislima  glavnoga  junaka  u  najvećem  dijelu  ne 
slaže  i  da  se  uopće  u  nekojim  stvarima  (vjerskim) 
u  drami  predaleko  zašlo.  Kada  znamo,  da  je 
gosp.  Ogrizović  to  djelo  kroz  dvije  godine  uporno 
branio  i  javno  zastupao,  nije  čudo,  da  je  sva 
javnost  na  njegovu  izjavu  ostala  lecnuta.  Nazori 
na  svijet  napokon  nijesu  nepromjenljivi,  pa  kan 
Sto  drugi  ljudi  iskustvom  i  naukom  često  obmu 
svoje  nazore  o  svijetu  i  životu,  moramo  istu 
slobodu  dozvoliti  i  umjetniku,  dapače  još  prije, 
jer  njegov  rad  imao  bi  biti  upravo  izraz  njegove 
duševnosti.  U  izjavi  gosp.  Ogrizovića  pak 
smetalo  je  vrlo.  Sto  ju  nije  potpisao,  pa  izgleda, 
kao  da  nije  plod  nutarnje,  duševne  nužde.  A 
kad  se  doznalo,  da  gosp.  Ogrizović  kandidira 
za  hrvatski  sabor  i  da  je  tu  izjavu  dao  iznebuha, 
da  može  ušutkati  protivnike  svećenike  u  stranci, 
koji  su  ustali  proti  njegovoj  kandidaturi ;  da  je 
ta  izjava  nekako  stilizovana  onako,  kao  da  gosp. 
Ogrizović  to  djelo  i  njegove  misli  ni  do  sada 
nije  odobravao,  jer  da  je  on  religiozan,  katolički 
odgojen  čovjek,  onda  ostadosmo  pred  jednim 
dogadjajem,  koji  vrlo  opasno  poremećuje  naše 
pojmove  o  umjetničkom  stvaranju  i  umjetničkoj 
kar&kternosti. 

Koliko  god  čovjek  tražio  neki  logični  slijed 
u  tom  činu  Ogrizovića,  uvijek  ostaje  u  stvari 
neka  nedosljednost  i  prema  tome,  neiskrenost, 
da  upotrebimo  najblaži  izraz.  Neiskrenost  pak 
u  umjetničkom  stvaranju  nije  nego  nekarak- 
temost,  a  nekaraktemost  isključuje  pravi  um- 
jetnički rad.  Takav  autor  prestaje  biti  umjetnik, 
on  postaje  Što  Nijemci  vele  „Macher",  piska- 
ralo. Sve  se  je  dakle  obratilo  na  drugog  autora 
djela,  na  Milčinovića  ;  on  je  kadar  to  pitanje 
razjasniti  i  možda  spasiti  Ogrizovićev  integritet, 
i  on  je  progovorio  u  interviewu  sa  Marjanovićem 
u  „Zvonu".  On  na  jednostavan  način  potvrdjuje 


stvarni  sadržaj  Ogrizovićeve  izjave.  Jest.  on  i 
nije  pravi  autor  „Prokletstva"  ali  suradnik, 
artistički  suradnik,  koji  je  Milčinovićevin  mis- 
lima dao  oblik.  I  mi,  to  možemo  shvatiti,  jedan 
autor  dao  je  misao,  drugi,  njegov  prijatelj,  po- 
mogao djelu  dati  željenu  umjetničku  formu,  za- 
interesovan  je  na  djelu  i  brani  ga  kroz  dvije  go- 
dine. Ta  izjava  Milčinovićeva  mogla  bi  dakle 
spasiti  integritet  Ogrizovića.  Ali  sada  se  do- 
gadja  najčudnovatije  u  stvari.  Ogrizović  time 
nije  zadovoljan.  Njegova  ambicija,  koja  ga  je 
od  literature  već  otjerala  u  p<  litiku,  diže  glavu 
i  on  se  na  obojicu  ove  prijatelje  obori,  povuče 
ih  u  blato  i  reklamira  devet  desetina  drame  za 
sebe.  On  je  autor,  poglavito  on  !  Njegov  drug. 
da  uopće  nije  kadar  dramu  napisati,  da  je  kod 
cijele  stvari  bio  samo  kao  neka  vrst  prišipetlje, 
da  postigne  polovicu  honorara.  Ako  je  tako  što 
onda  znači  Ogrizovićeva  izjava  ?  1  tko  je  dakle 
autor  „Prokletstva"  ?  Milčinović  ili  Ogrizović  ? 
Je  li  Milčinović  autor,  a  Ogrizović  samo  dramski 
pomagač  ili  je  autor  Ogrizović,  a  Milčinović 
„pretrglija"  i  Ogrizović  nas  stavlja  pred  niz 
pitanja,  kojima  je  čitavu  situaciju  pobrkao.  Iz- 
gleda kao  namjerice,  da  dupira  svoje  velečasne 
protivnike  u  stranci  i  čestite  izbornike  ili  našu 
nervoznu  javnost  ili  literarnu  historiju,  —  a 
možda  i  sve  zajedno.  U  književnoj  republici 
dosad  nevidjena  taktika,  i  moguća  samo  u  im- 
bientu  posve  nesredjenih  pojmova.  Za  nas  je 
dovoljno,  da  su  djelo  potpisala  oba  autora  ; 
Ogrizović  dapače  na  prvom  mjestu.  A  i  isto  tako 
nam  je  jasno,  da  Ogrizović  svoj  nazor  na  svijet 
od  onda  kad  još  nije  bilo  napisano  ..Prokletstvo", 
pa  do  danas  nije  promijenio,  barem  ne  tako,  da 
bi  mogao  opravdati  svoju  izjavu  i  ne  tako,  da 
bi  se  to  iz  izjave  moglo  vidjeti 

Ali  izbornici  otočanski  i  svećenici  stranke 
javili  si',  da  ih  izjava  Ogrizovićeva  posve  za- 
dovoljava —  pa  možda  prihvaćaju  i  onih  devet 
desetina  Ogrizovićevih  na  djelu.  U  politici  je  to 
možda  moguće.  Ta  njegova  stranka  progutala 
je  i  Kršnjavoga.  Ali  pitanje  književnika  Ogri- 
zovića, pitanje  je  naše  kulture,  —  a  ta  je  možda 
ipak  već  toliko  ojačala,  da  tu  „trgovinu  ideja" 
ne  će  progutati.  Ogrizović  je  ovaj  put  i  suviše 
jasno  pokazao  karte  --  i  platio  je  igru  svojom 
književničkom  reputacijom.  D.  P. 

IZ  PISAMA  OSKARA  WILDEA  NOVI- 
NARIMA.  Iz  netom  objelodanjenih  pisama 
donosimo  nekoja  značajna  mjesta: 

„Područje  umjetnosti  i  područje  etike  su 
nešto  posve  različno  i  odijeljena" 

„  . . .  Vi,  čini  se,  kao  da  zagovarate  bezočnu 
teoriju,  da  bi  trebalo  da  vlada  neke  zemlje 

cenzurira  beletrističnu  književnost  To  je  teorija 
protiv  koje  ja  i  svi  književnici  mojega  poznanstva 
najoštrije  prosvjedujemo;  svaki  kritičar,  koji 
priznaje  razboritost  takovoj  teoriji,  odaje  namah. 
da  je  posve  nesposoban  da  pojmi,  Sto  je  knji- 
ževnost i  koja  su  joj  prava.  Tako  bi  se  mogla 
usuditi  neka  vlada,  da  naloži  slikarima,  kako 
treba  da  slikaju,  ili  kiparima,  kako  treba  da 
modeliraju,  ili  bi  mogla  da  pokuša  smetajući 
da  utječe  na  stil,  obradbu  i  gradju  literarnoga 
umjetnika;  a  ne  bi  smjelo  biti  književnika, 
bilo  najođličnijega  bilo  najneznatnijega,  koji  bi 
odobravao  teoriju,  koja  bi  književnost  kud  i 
kamo  više  ponižavala  nego  bi  to  mogla  da  učini 
ikoja  didaktična  ili  tobože  nemoralna  knjiga." 

„Kritičar  neka  se  nauči  suditi  o  djelu  a  da 
se  nikako  ne  dotakne  piščeve  osobe.  To  je  doista 
početak  svake  kritike." 

„Da  sam  francuski  pisac  i  da  mi  knjiga 
u  Parizu  ugleda  svijetlo,  ne  bi  se  našao  nijedan 
književni  kritičar  u  Francuskoj  ni  u  kojim 
novinama  od  ugleda,  koji  bi  samo  za  čas  po- 
mišljao,  da  je  prosudi  s  etičkoga  stajališta.  A 
da  to  učini,  ne  bi  se  blamirao  samo  u  očima 
svih  književnika,  nego  dapače  i  kod  velike 
publike." 

„Puritanstvo  nije  nikad  tako  uvredjljivo  i 
štetno,  kao  kad  se  bavi  umjetničkim  pitanjima. 
Ovdje  je  njegov  utjecaj  priđpijelno  zlo." 

„Nikako  nije  dozvoljeno  ograničivati  umjet- 
nosti. Umjetnosti  pripada  sve,  što  jest  i  sve, 
Što  nije..." 

„Prava  književnosti,  prava  su  intelekta" 

„Crkvenjaci  tvrde,  umjetnina  je  forma 
djelovanja.  To  ne  stoji.  Ona  je  najviši  pro- 
ces mišljenja,"  u. 

POLEMIKA 

MALO  ODGOVORA"  BEZIMENOM  AU- 
TORU „HRVATSKE  BOSNE".  Vrlo  pošto- 
vani g.  uredniče  I  Budite  tako  ljubezni  i  dozvo- 
lite mi  malo  prostora,  da  bezimenom  autoru 
„  Hrvatske  Bosne",  o  kojoj  sam  referirao  u  jednom 
od  prošlogodišnjih  brojeva  „Savremenika",  od- 
govorim na  njegov  protučlančić  u  „Hrvatskoj 
Smotri".  Tu  njegovu  epistolu  preštampao  je  u 
dva  podlistka  i  sarajevski  „Hrv.  Dnevnik".  Re- 
dakcija ovog  lista  popratila  je  tu  epstohi  primjed- 
bama, na  koje  ne  ću  u  cijelosti  odgovarati.  Onaj, 
koji  je  i  malo  upućen  u  prilike,  u  kojima  živo- 
tari taj  dnevnik  znade,  da  jedva  imade  većih 
ignoranata  na  slavenskom  jugu  od  onih,  što 
sjede  u  redakciji  ovog  lista.  Ne  smijem  medjutim 
ipak,  da  mimoidjem  onaj  pasus  u  primjedbi  ve- 


lečasne redakcije,  u  kojem  me  ta  redakcija  na- 
zivlje „historicom  falsifikatorom",  jer  sam  to- 
bože falzificirao  broj  katoličkog  pučanstva  u 
Bosni  spomenuvši  u  svom  prikazu,  da  u  Bosni 
imade  214.000  katolika  prema  službenoj  sta- 
tistici. Ovu  insinuaciju  odbijam  s  prezirom.  Us- 
trpljive  čitaoce  „Hrv.  Bosne"  upućujem  na  str. 
47-  na  kojoj  će  čitati  u  drugom  pasusu,  da  je 
statistika  od  god.  1895.  iznijela,  da  u  Bosni  ima 
po  vjeri  224.142  katolika.  Po  svoj  sam 
prilici  u  brzini  reproducirajući  data  g.  „uče- 
njaka" i  ja  nehotice  uzeo  krivu  brojku,  kako 
je  odštampana  u  „Hrv.  Bosni".  O  falzifikatu 
nema  govora.  Redakcija  „Hrv.  Dnevnika"  pri- 
hvatila je  tu  krivo  citiranu  brojku,  da  me  može 
pofjrđiti  s  falzifikata.  Najveća  ironija,  jer  baš 
velečasna  redakcija  „Hrv.  Dnevnika"  danomice 
puni  svoje  stupce  najgrdnijim  falzifikatima ! 

Redakcija  „Hrv.  Dnevnika"  sva  je  ushi- 
ćena od  odgovora  bezimenog  autora.  Zove  ga 
„klasičnim".  Odgovor  bezimenog  „uče- 
njaka" zaista  je  klasičan.  Klasičan  je  ciničnom 
svojom  mržnjom  prema  Srbima,  svojom  zasli- 
jepljenosti, i  svojom  ignorancijom.  Bezimeni,  od 
vas  toliko  hvaljeni  autor  u  tom  je  svom  „kla- 
sičnom" odgovoru  otkrio  sve  svoje  karte.  U 
„Hrv.  Bosni"  držao  se  barem  donekle  rezervi- 
rano, jer  je  htio  da  dadne  svom  pamfletu  „znan- 
stveni", „ozbiljniji"  karakter.  Ali  u  tom  svom 
odgovoru  pokazao  se  u  svoj  svojoj  golotinji  1 

U  svom  referatu  o  „Hrv.  Bosni"  iznio  sam 
po  g.  „učenjaka"  karakteristične  momente.  Pre- 
pustio sam  više  misaonom  čitaocu,  da  si  sam 
stvori  sud  o  tome,  kakvim  „naučnim"  aparatom 
radi  ovaj  po  „Hrv.  Dnevniku"  „jedan  od  prvih 
naših  naučnih  radnika".  Bik)  bi  zaista  apsurdno 
i  suvišno,  da  sam  znanstvenim  aparatom  išao 
pobijati  osobito  historičke  izvode,  koji  će  u  sva- 
komu nepristranomu  naučnjaku  pobuditi 
smijeh,  a  možda  i  ogorčenje.  Glavna  mi  je 
bila  nakana,  da  inteligentnog  čitaoca  upozorim 
na  jednu  žalosnu  pojavu  u  nas.  Ima  u  nas  s  t  a- 
novitaklika,  koja  će  nazvati  nekoga  zato 
„jednim  od  prvih  naših  učenjaka",  jer  je  u  hatar 
njezine  loše  samoubilačke  politike  latio  se  pera, 
da  tobože  sa  znanstvenog  gledišta  opravda  nje- 
zinu žalosnu  nenarodnu  borbu,  a  sve  tobože 
„za  historička  prava  Hrvatske". 

U  dugoj  čitulji  odvraća  mi  bezimeni  autor 
benevolentnom  pozom.  Mislite  li  možda  stvarno  ? 
Ne  1  Od  tog  je  on  vrlo  daleko.  On  je  zaboravio 
u  svojoj  raspravi  neka  divna  historijska  doku- 
menta i  evo  ga,  da  uhvati  zgodu,  pa  da  nado- 
knadi ono  što  je  propustio.  Moram  priznatu  da 
sam  se  snebivao.  Ne  —  tako  ne  može  pisati  ni 

„učenjak" !  To  je  plod  jednog  zaslijepljenog 
fanatika.  Ima.de  u  tom  odgovoru  takovih  stvari, 
za  koje  bi  se  stidio  i  žurnalistički  Šegrt  u  ,.Hrv. 
Dnevniku." 

Bezimeni  autor  uhvatio  je  jednu,  kako  veli 
moju  »frazu"  o  jednokrvnoj  braći  i  na  Široko  me 
uvjerava,  da  su  svi  Srbi  hajduci,  lopovi,  raz- 
bojnici i  palikuće.  Uvjerava  me  dalje,  da  nije 
trebao  tek  on,  da  svojom  raspravom  raspiri 
mržnju  (kao  da  sam  ja  to  igdje  u  svom  referatu 
ustvrdio !)  izmedju  Hrvata  i  Srba,  jer  da  je  ta 
mrima  historijom  zadnjih  vijekova 
sankcionirana  baština.  Zadnjih  vi- 
jekova !  Zaista  se  čudim,  da  nam  veleuvafeni 
bezimeni  autor  nije  iznio  o  tome  dokumenata, 
kako  su  Hrvati  i  Srbi  ono  prije  par  stoljeća  vo- 
dili bratoubilačku  borbu.  On  u  ostalom  barata 
sličnim  „naučnim  aparatom"  vrlo  često. 

Dragi  moj  g.  učen  jače  1  Mržnja  izmedju 
Hrvata  i  Srba  nije  historijom  zadnjih  vijekova  (!) 
sankcijonirana  baština-  Ona  je  zabluda  zadnjih 
decenija  I  Ali  čujte  t  I  kod  Hrvata  i  Srba  vazda 
je  bilo  svijetlih  umova,  kojima  je  naSa  politička 
i  kulturna  povijest  odredila  prvo  mjesta  Oni 
su  vazda  s  gnjuSanjem  odbijali  izlijeve  zave- 
denih masa  i  sav  svoj  politički  i  prosvjetni  rad 
posvetili  onoj  ideji,  koju  vi  nazivate  „frazom". 
No  Vama,  umišljeni  moj  gospodine,  što  vrijedi 
jedan  Rački,  Strossmaver,  Nodilo  itd.  što  to- 
liki drugi  ?  Što  vama  vrijedi  historički  kapacitet 
jednoga  Račkoga  ?  Vama  jedan  D a n i č i ć  za- 
pada u  filološki  naivitet  i  to  samo 
zato,  jer  vi  navlačite  znanstveno  (!)  ime  Srb  od 
servus,  a  on  „naivan"  filolog  drugdje  traži  korjen 
ovom  imenu.  Razumije  se,  da  vi  s  najvećom 
učenjačkom  nonchalantnošću  pripovijedate  svo- 
joj publici,  da  su  Rassi  ( Rasci-  Rašani)  ogranak 
s  ruskog  stabla!  Kako  bi  to  okrstili  g. 
učenjače  ?  Duhovito  zaista  nije !  Ako  u  Vas 
imade  zere  ozbiljnosti  morali  ste  se  se  sami  nas- 
mijati, kad  Vam  je  evo  ispod  pera  izašlo.  Tje- 
šite se  !  Imade  zahvalne  publike  !  Evo  —  „Hrv. 
Dnevnik"  i  njegovi  Čitaoci  drže  i  ovaj  Vaš  novi 
»dokaz"  klasičnim.  Nešto  ću  Vam  prišapnuti ! 
Nikada  —  pamtite  —  nikada  se  ne  biste  usudili 
ovakovu  be/umnost  svojim  imenom  potpisati. 

Recite  napokon  iskreno,  kako  bi  valjalo 
okrstiti  ovaj  vaš  postupak,  kad  se  usudjujete 
anonimno  izbaciti  i  ovu  izreku :  „Jedina  su 
mjesta  na  hrvatskom  thi,  gdje  „Srbi"  uživaju 
neprijeporni  majoritet :  Lepoglava,  Mitrovica  i 
Zenica !"  Izabrao  sam  samo  ovaj  cvijetak  iz 
pregršti  epiteta,  što  ih  nadijevate  Srbima.  Na 
koncu  naše  čitulje  tumačite  uzrok  Vašoj  ano- 
nimnosti. Vi  se  bojite  puške  „iz  busije"  — 


„vlaške"  puške.  Imate  i  pravo.  Ja  se  ne  bih  ni 
čudio,  kada  bi  koji  Srbin  žešće  ćudi  pročitavši 
gadne  vaše  psovke  i  poruge  na  srpski  narod 
obračunao  s  Vama,  ali  ne  vjerujem,  da  bi  to 
trebao  učniti  iz  busije,  kao  što  Vi  iz  busije  na- 
padate njegov  narod.  Pače  ja  Vas  uvjeravam, 
da  bi  čestiti  Srbi  našli  sasvim  drugi  način,  da 
Vam  u  buduće  na  Vašem  udobnomu 
mjestu  onemoguće  ovakove  napadaje  iz 
busije. 

Još  nekoliko  opaski  na  onaj  dio  vaše  či- 
tulje, koji  ste  posvetili  mojoj  malenkosti  Ne  ću 
se  obazirati  na  zadirkivanja.  Velite  mi  na  jednom 
mjestu,  da  ni  jesam  historičar,  barem  ne  onakav, 
kakvoga  si  Vi  predstavljete.  Znajte,  da  se  time 
ponosim.  Po  Vašem  receptu  morao  bih  biti  his- 
toričar, kakvim  me  krsti  velečasna  s  vama  spri- 
jateljena  redakcija  „Hrv.  Dnevnika"  —  historičar 
falziflkator.  Na  takovu  rabotu  ne  ću  se  nikada 
dati.  Ja  Vama  prepuštam  sumnjivu  slavu  da 
„svoje  argumente  utvrdite  još  boljima."  Ozbiljni 
ljudi  —  vjerujte,  ne  trebaju  da  budu  zato  histo- 
ričari stručnjaci  —  prijeći  će  ili  s  posmijehom  ili 
s  prijezirom  preko  ovakove  rabote,  kakova  je 
Vaša  „Hrvatska  Bosna". 

Primite  g.  uredniče  za  uvrštenje  ovog  od- 
govora iskrenu  zahvalu  od  odanog  Hisiorua. 


BILJEŠKE 

SPOMENIK  JOSIPU  KOZARCU.  Iza  smrti 
pok.  Kozarca,  ponukom  g.  Švarca,  predsjednika 
eskomptne  banke  u  Vinkovcima  i  trgovca, 
skupila  se  svota  od  kakovih  2000  kruna  za 
spomenik.  Kašnje  je  ta  svota  raznim  prinosima 
povećana  i  sada  doseže,  mnijem,  svotu  od  blizu 
3000  kruna  (?).  Pitanje  spomenika  raspravljao 
je  u  tu  svrhu  izmedju  vinkovačkih  gradjana 
stvoreni  odbor,  a  osvijetlila  ga  i  „Svjetlost", 
vinkovački  list  -  tjednik.  Ona  je  naglasila, 
da  se  ne  podigne  jednostavni  spomenik, 
što  ne  bi  ni  bilo  baš  podesno  u  Vinkovcima, 
nego  naprotiv  da  se  na  uspomenu  pokojniku 
osnuje  „Kozarčev  dom".  To  je  svakako  napred- 
nije i  neprispodobivo  bolje.  S  jednostavnim 
spomenikom  posred  trga  ne  bi  se  postiglo  u 
malenim  Vinkovcima  skoro  ništa,  ali  s  jednim 
domom  —  mnogo.  U  nj'  bi  se  mogle  smjestiti 
kulturne  institucije,  kao  pjevačko  društvo  „Relj- 
ković",  „Pučka  knjižnica",  „Hrvatska  čitaonica", 
„Hrvatski  sokol".  Svako  ovo  društvo  —  osim 
valjda  „Pučke  knjižnice"  ima  zakladu  kakovu 
odnosno  nešto  kapitala  i  te  bi  se  imovine  lako 
mogle  spojiti  s  imovinom  „za  Kozarčev  spo- 

menik".  Gruntovni  vlasnik  mogu  biti  sva  društva, 
a  dom  se  može  i  treba  da  se  zove:  „Kozarćev 
dom". 

To  bi  bio  najbolji  spomen  njemu.  To  bi 
odgovaralo  posve  njegovu  duhu  i  radu.  U  spo- 
meniku njemu  posvećenu  vršiti  kulturnu  i  pro- 
svjetnu zadaću,  u  istom  spomeniku  Širiti  napredak 
i  jačati  snagu,  bodriti  duh  i  tijelo. 

To  bi  nadopunilo  intencije  njegovih  ..Živih 
kapitala". 

Na  odborima  je.  na  gradjanima  je  vinko- 
vaćkim.  da  to  omoguće  i  tako  pokažu  da 
umiju  cijeniti  njega,  koji  je  i  većega 
dostojan.  Koja  od  naših  nakladnih  knjižara 
trebala  bi  se  takodjer  zauzeti  i  izdati  njegova 
sveukupna  djela  u  dogovoru  s  njegovom  gdjom. 
udovom  i  kćerkim,  a  pri  tom  s  kojim  %  čista 
prihoda  sjetiti  se  gornjega  spomenika.  Doba  je  ! 

od. 

SPOMENIK  FRAN  U  KURELCU.  U  Ogulinu 
Mvifjju  slavnoga  hrv.  književnika  Kurelca 
obrazovao  se  odbor  /.a  podignuće  spomenika 
Kurelcu.  Troškovi  za  spomenik  pokrit  će  se 
milodarima  i  čistim  prihodom  od  utrška  pokoj- 
nikovih djela,  koja  će  odbor  objelodaniti. 


HOLGER  DRACHMANN.  Kad  Drachmanna 
čitamo  kao  da  smo  ušli  u  prašumu,  sdje  je  sve 
snaino  i  divlje,  slobodno  i  lijepo,  mirno  i  prot- 
kano tajanstvenim  žagorenjem  ptica.  Nešto  ve- 
lik",  slobodno  javlja  se  u  njegovoj  lirici,  kao  što 
su  visoki  i  slobodni  njegovi  rodni  bregovt.  Pjesma 
mu  nije  dugo  tkana,  izradjena,  već  teče  i  šumi 
raspojasano  poput  nabujala  potoka.  On  stvara 
u  neodoljivu  nadahnuću  :  .,u  delirijumu  duše,  kad 
pjeva  neumrle  stihove",  kako  sam  veli  u  romanu 
„Osudjenicima".  Sve  su  Drachmannove  pjesni 
subjektivne.  Sam  kaže  u  „Ružama  i  vinjsgi": 
„Nosim  svoj  klobuk  kiko  hoću  i  pjevam  pjesmu, 
koju  volim  i  mogu."  Vazda  je  llričan  i  u  roma- 
nima i  eposima  i  dramama,  jer  je  mislio,  da  je 
lirika  najprirodniji  izražaj  našega  doba.  „Jer  u 
doba,  gdje  se  u  ništa  ne  vjeruje,  gdje  nema  jednog 
zajedničkog  nazora  na  svijet,  može  se  s  pravom 
lirski  pjesnik  pozvati  na  časovita,  prolazna  nas- 
trojenja  i  kazati:  „Evo,  rad  čega  se  borim." 

Holger  je  Drachmann  umro  pred  nekoliko 
dana.  Sprovod  se  obavio  bez  crkvenih  obreda, 
u  koncertnoj  dvorani,  a  zbor  je  pjevao  nekoliko 
kantata  s  Drachmannovim  tekstom.  Bio  je  spaljen, 
po  vlastitoj  želji  ;  prah  u  žari  bi  odnešen  u  opje- 
vano pjesnikovo  mjesto  :  Ska\v.  B.  L. 


UREDNIŠTVO  primilo  je  OVE  KNJIGE  : 

Nastavni  plan  za  nepodijeljene  niže 
pučke  škole  u  kraljevini  Hrvatskoj  i  Slavoniji. 
Sastavio  Mirko  Goranić.  Zagreb  1907.  Naklada 
knjižare  L.  Hartmanna  (St.  Kugli).  Cijena  K  1. 
Na  platnu  napet  sa  štapovima  K  3 

Ivan  Čanka  r,  HlapecJernej  i  n 
njegova  pravica.  Ljubljana  1907.  Založil 
L.  Schwentner.  Cena  broš.  K  1.40 ;  eleg.  vez 
K  2. 

Protest  birača  splitskog  izbornog  sreza. 
Zagreb  1907-  Tisak  Dioničke  tiskare. 

Nikodim.  episkop  dalmatinski, 
rukopoloženje  kao  smetnjabraku. 
Kanonistička  radnja.  II.  izdanje.  Mostar  1907- 
Izdanje  knjižarnice  Pahera  i  Kisića. 

Spomen  spis  I.  hrv.  svesokol- 
skog  sleta  u  Za  grebu  2—3.  rujna  1906. 
Uredio  dr.  Franjo  Bučar.  Izdao  „Savez  hrv. 
sok.  društava".  Tisak  Dioničke  tiskare. 

V.  Svesokolski  slet  u  Pragu. 
Napisao  dr.  Franjo  Bučar.  Sokolska  knjižica. 
Sv.  VII.  Zagreb  1907-  Naklada  „Saveza  hrv. 
sok.  društava".  Cijena  80  fil. 

S  v  a  č  i  ć  1908.  Hrvatski  ilustrovani  ko- 
ledar. Izdaje  „Hrv.  knjižamica  u  Zadru".  Cijena 
K  1.20 ;  ukoričeno  K  1.60. 


Jovan  Skerlić:  Pisci  i  knjige. 
II.  Beograd  1907.  Cena  2  dinara. 

Dr.  T.  G.  M  a  s  a  r  y  k  a,  G  o  v  o  r  od  20 
VII.  1907.  Knjižica  „Kremenjaka".  Br.  l.  Šibenik 
1907.  Cijena  20  f. 

Dr.  A.  B  a  z  a  1  a,  P  u  č  k  a  sveučilišna 
predavanja.  (Njihova  uredba  i  svrha). 
Zagreb  1907.  Cijena  60  f. 

Zvono.  Opća  smotra.  Izdaje  i  uredjuje 
M.  Marjanović.  Izlazi  dvaput  u  mjesecu.  Zagreb 
1907.  Cijena  na  godinu  5  K. 

A.  Ugrenović,  0  diferencijaciji 
ekstremiteta  za  gibanje  u  c  o- 
I  e  o  p  t  e  r  a.  Morfološko-biolnška  studij  1.  Sla- 
tina 1907. 

I.  V  a  z  o  v.  Kazalarska  carica. 
S  bugarskoga  preveo  Dr.  Fran  S.  Gundrum- 
Oriovčanin.  Dionička  tiskara  u  Osijeku.  19<»7- 
Cijena  2  K 

Dr.  H.  Sure,  Etnologija.  Preveo  Dr 
T.  R.  Gjorgjević.  122-  izdanje  zadužbine  I.  M. 
Kolarca.  Beograd  1907.  Demokratska  štamparija 
P.  Rankovića.  Cijena  4  dinara. 

A.  Aškerc,  Jadranski  biseri.  Ba- 
lade in  romance.  V  Ljubljani.  1907.  Založil  L. 
Schwentner.  Cena  broi.  K  3  —  eleg.  vez.  K  4.5" 
poStom  20  f.  vise. 

SAVREMENIR 


BR.  3  OŽUJAK  1908  GOD.  III 

MJESEĆNIK  DRUŠTVA  HRV.  KNJIŽEVNIKA 


STANKO  MIHOLIĆ :  PRIRODNE  NAUKE)  I  MEDJUNARODNA 
POLITIKA 

Ćija  sila,  onoga  i  pravda  —  kaže  naša  narodna  poslovica.  U  ovoj  je  prosto- 
narodnoj  poslovici  sadržana  jezgra  novije  prirodoslovne  nauke,  koja  od  Darwina 
ovamo,  po  kom  se  i  zove  danvinizam,  uči,  da  u  borbi  za  bitak  samo  jači  organizmi 
uspijevaju,  a  slabiji  propadaju.  U  toj  našoj  prostonarodnoj  poslovici  izrečena  je 
i  osnovna  misao  najnovije  njemačke  filozofije,  koju  zastupa  Nijemac  Nietzsche, 
koji  se  nimalo  ne  ustručava  tvrditi,  da  je  jezgra  dobre  i  zdrave  aristokracije  mirne 
savjesti  žrtvovati  stanovitu  množinu  ljudi,  koji  se  imadu  u  njezinu  interesu  po- 
tisnuti i  sniziti  do  nepotpuna  čovjeka,  do  robija,  do  pukoga  orudja. 

Obje  ove  aristokratske  nauke  i  Darwinova  i  Nietzscheova  u  teoriji  dosta  su 
bezazlene,  ali  mogle  bi  biti  i  pogibeljne,  kad  se  stanu  primjenjivati  i  privoditi  u 
praksu.  Moderni  imperijalizam,  o  kojem  se  danas  dosta  čuje  i  piše,  nije  ništa  drugo 
nego  primjena  spomenutih  dviju  nauka  na  politiku.  Ali  imperijalizam  ne  postoji 
tek  od  danas ;  mnogo  je  stariji,  puno  stariji  i  od  Danvina  i  od  Nietzschea. 

Stari  Rimljani  skučiše  pod  svoje  gospodstvo  gotovo  sve  evropske  narode, 
osvojiše  dio  Azije  i  Afrike.  Danas  nema  više  rimskoga  imperija  ;  nema  ni  Rim- 
ljana —  nekoć  gospodara  svijeta.  Ali  ostavimo  drevni  Rim,  od  kojega  nas  dijele 
toliki  vijekovi.  Eno  na  početku  novoga  vijeka  Španjolske,  najmoćnije  države  ev- 
ropske. I  kad  bijaše  na  vrhuncu  svoje  moći,  mogao  je  kralj  španjolski  Karlo  1. 
reći :  U  mojoj  državi  sunce  ne  zapada  !  Pa  šta  smo  doživjeli?  Vidjeli  smo  na  svoje 
oči,  da  je  posljednja  zraka  toga  sunca  utrnula  u  Španjolsko- američkom  ratu  na  oba- 
lama Kubanskim  i  u  Filipinskim  vodama  i  jedva  da  će  ikad  više  osvanuti.  Ali  naj- 
tragičniji bijaše  ipak  imperijalizam  Napoleonov.  Jedan  Bog  na  nebu,  jedan  car 
na  zemlji  —  bijaše  njegova  lozinka  ;  a  njegova  sudbina?  U  Moskvi  još  —  car  ca- 
reva, a  na  Sv.  Heleni  —  carski  zatočenik  ! 

Svaka  batina  —  kaže  se  —  ima  dva  kraja  ;  pa  tako  je  i  sa  danvinizmom.  Po 
istoj  onoj  Darwinovoj  nauci,  po  kojoj  se  samo  jaki  organizmi  održavaju  u  borbi 
za  bitak,  a  slabi  propadaju,  po  toj  istoj  nauci  mijenjaju  se  neprestano  ne  samo 
vrste  i  individui  već  i  sami  organi  jednoga  istoga  individua.  Ove  se  promjene  do- 
gadjaju  u  dvojakom  smjeru.  Svaki  organ  ima  da  vrši  u  organizmu  stanovitu  za- 
daću —  funkciju,  za  koju  je  odredjen.  Vršenjem  te  svoje  zadaće  jača  i  sam  organ, 
razvija  se ;  ako  li  je  pak  s  kojih  mu  drago  razloga  ne  vrši  nikako  ili  samo  djelo- 
mično, slabi  i  gine,  a  može  ga  posvema  i  nestati.  Na  taj  se  način  mijenjaju  ne  samo 

individui  već  i  čitave  vrste  i  postaju  nesposobne  da  vrše  neke  zadaće,  koje  su  vr- 
šile nekoć  ;  jednom  riječi  izrode  se,  degeneriraju.  Kod  parasita  na  pr.  ne  nalazimo 
nekih  organa,  jer  ih  živući  od  drugih  organizama  ne  trebaju  ;  ali  zato  i  jest  njihov 
bitak  uvjetovan  bitkom  onih  organizama,  od  kojih  živu.  Može  se  dakle  desiti  i  de- 
šava se,  da  se  baš  oni,  koji  se  tove  tudjom  mukom,  ugnjave  u  vlastitom  salu. 

Prirodne  dakle  nauke  i  Darvinizam  u  koliko  možda  brane  i  opravdavaju 
imperijalizam,  u  toliko  ga  ruše  i  razaraju,  jer  nije  isključena  mogućnost,  da  se  jaki 
na  jačega  namjeri . . . 

A  s  onom  drugom  naukom,  s  filozofijom  Nietzscheovom  lako  je  izaći  na  kraj. 
Jer  kao  što  je  Abraham  rodio  Izaka,  Izak  Jakova  tako  je  do  danas  svaki  filozofski 
sistem  rodio  drugi,  iz  kojega  logičkom  nuždom  slijedi  sve  ono  protivno,  što  slijedi 
iz  prvoga.  Inače  bilo  bi  nemoguće,  da  u  povijesti  filozofije  nalazimo  uz  dualizam 
i  monizam,  uz  idealizam  i  materijalizam,  uz  panteizam  i  monadizam  ili  atomizam. 

Kad  bi  za  ljude  vrijedili  jedino  i  isključivo  zakoni  prirodni,  fizički,  onda  bi 
kanibalizam  bio  vršak  u  razvitku  roda  ljudskoga.  Jer,  ako  u  borbi  za  bitak  po  pri- 
rodnim zakonima  veliki  parcov  pojede  maloga,  šta  priječi  veliki  narod,  da  u  istim 
prilikama  po  istim  prirodnim  zakonima  ne  izjede  mali? 

Priječi  ga  ono,  što  je  ljudsko  u  čovjeka  i  različito  od  onoga,  što  je  životinjsko, 
živinsko,  zvjersko ;  priječi  ga  humanizam,  koji  je  različit  od  animalizma,  bruta- 
lizma.  bestijalizma.  Istina,  golema  je  i  ogromna  razlika  izmedju  humanizma  i  ka- 
nibalizma, daleko  veća  od  one  izmedju  kanibala  i  sudanjskog  majmuna  i  Što  više 
ljudstvo  napreduje  u  prosvjeti,  biva  ta  razlika  i  opreka  veća. 

Kršćanski  svijet  i  danas  svake  godine  na  četvrti  dan  božića  slavi  uspomenu 
nevine  djece,  kad  je  Irud  dao  pogubiti  svu  dojenčad  betlehemsku  u  misli,  da  će 
tako  smaknuti  i  Isusa.  To  isto  činili  su  davno  prije  Iruda  i  stari  Egipćani,  kad  su 
uprli  svim  silama,  da  u  sjemenu  zataru  Izraelce  otimljući  materama  izraelskim 
muška  čeda.  To  isto  činili  su  više  tisuća  godina  poslije  i  Turci  otimljući  materama 
kršćanskim  mušku  djecu,  da  učine  od  njih  ljute  janjičare  i  zaklete  neprijatelje 
svoje  domovine  i  naroda  svoga.  A  ne  čine  li  to  isto  i  danas  kulturni  narodi,  kad 
djeci  drugoga  naroda  otimlju  njihov  materinski  jezik,  da  ih  otudje  domu  i  rodu, 
da  učine  od  njih  moderne  janjičare  ili  renegate? 

Ne  može  biti  sumnje  o  tomu,  da  je  čovjek  kao  tjelesno  biće  podvržen  zako 
nima  fizičkim,  ali  je  isto  tako  stalno  i  sigurno,  da  je  čovjek  i  bićem  moralnim  i  kao 
takav  podvržen  i  zakonima  moralnim,  koji  su  za  čovjeka  i  preči  i  jači  od  fizičkih, 
jer  se  na  njima  osniva  čitavo  društvo  ljudsko  i  sva  prosvjeta  od  više  tisuća  godina. 

Već  Aristotele,  najveći  grčki  mudrac  prije  dvije  tisuće  godina  i  više  reče  za 
čovjeka,  da  je  £wov  t:oXituc6v  t.  j.  biće  društveno.  I  doista  što  je  pojedinac  čovjek 
ili  narod  koji  kulturniji,  to  su  i  njegove  potrebe  veće  ;  a  što  su  ove  veće,  to  je  više 
upućen  na  druge,  više  ovisan  o  društvu. 

Uzmimo  na  pr.  današnjega  kulturnoga  čovjeka,  gdje  u  jutru  u  kavani  srče 
kavu,  čita  novine  i  puši  cigaru.  Koliko  je  tu  ruku  bilo  zaposleno  čitave  godine 
na  plantažama  u  Kubi  i  Javi,  Portoriku  i  bog  zna  gdje,  dok  je  ono  zrno  kave,  koje 
on  danas  treba,  stiglo  u  Evropu ;  dok  se  iz  sladorne  blitve  ili  sladorne  trske  do- 
bavio slador  ;  dok  je  ratar  posijao  i  požeo  pšenicu,  mlinar  samljeo  brašno,  pekar 
ispekao  pecivo ;  dok  je  mljekarica  rano  u  jutru  ustala,  nahranila  blago,  pomuzla 
krave  i  odnijela  mlijeko  u  grad,  dok  je  on  još  spavao  ;  dok  su  rudari  razudili  zemlju 

i  iz  utrobe  njezine  izvadili  ugljen  ;  dok  su  drvari  povalili  Sumu,  da  je  kuhač  uopće 
mogao  spržiti  i  skuhati  kavu  i  svariti  mlijeko.  O  papiru  i  novinama,  o  cigari  i  ži- 
gicama ne  ću  ni  da  govorim.  Tko  bi  izbrojio  je  stotine,  tisuće  i  milijune  zaposlenih 
ruku,  Sto  ih  današnji  kulturni  čovjek  treba  a  da  ne  strada !  I  kad  bi  te  ruke  stale 
za  24  sata  —  a  to  nikoja  fizička  sila  zapriječiti  ne  bi  mogla  —  vidjelo  bi  se,  da 
je  današnji  kulturni  čovjek  sam  o  sebi  slab  i  nemoćan  kao  ono  nejako  čedo,  koje 
njeguju  majčine  ruke,  paze  majčine  oči,  grije  majčino  srce. 

Ova  sve  to  veća  spoznaja  vlastite  slaboće  i  nemoći  i  najjačih  u  jednu  ruku, 
a  u  drugu  ruku  sve  to  veća  i  jača  svijest  bespravnih  i  potlačenih  o  svojoj  snazi 
'  vrijednosti  vodila  je  i  vodi  do  otpora  i  borbe,  do  popuštanja  i  ugovora,  do  duž- 
nosti i  prava. 

Seoba  puka  rimskoga  na  Sveto  brdo  ne  bijaše  ništa  drugo  već  otpor  plebe- 
jaca  protiv  samovolje  patricija  i  da  ne  bijaše  umnoga  Menenija  Agrippe,  koji  je 
u  dobro  shvaćenom  obostranom  interesu  svojom  pričom  o  želucu  i  ostalim  udo- 
vima znao  predobiti  i  sklonuti  plebejce  na  povratak  u  Rim  tko  zna,  kojim  bi 
tijekom  bili  udarili  svjetski  dogadjaji  i  kako  bi  se  bila  dalje  razvijala  povijest 
rimska  ! 

Nietzschea  danas  nema  medju  živim«,  ah  da  je  živ,  pa  da  one  legije  bespravnih 
i  potlačenih,  koje  bi  on  htio  u  interesu  dobre  i  zdrave  aristokracije  vidjeti  poni- 
žene do  robija  i  pukoga  orudja,  pokucaju  na  njegova  vrata  i  zagrme:  Hljeba, 
hljeba  gospodaru  !  Ne  vidjesmo  davno  hljeba  !  —  držim,  da  bi  se  i  Nietzsche  pre- 
domislio i  kazao :  Ljudi,  nijesam  ja  baš  to  tako  mislio ! 

Iz  svega  proizlazi,  da  djavao  nije  tako  crn,  kako  izgleda.  Kulturni  narodi 
danas,  ako  su  i  maleni,  ne  propadaju.  Tomu  se  protive  zakoni  moralni,  po  kojima 
i  slabi  dolaze  do  prava ;  protivi  se  svedj  rastući  humanizam,  koji  je  protivan  i 
oprečan  bestijalizmu ;  protive  se  narodna  neotudjiva  prava,  koja  su  i  stalnija 
i  trajnija  od  brutalne  sile. 

I  tako  mogaše  u  duši  našega  naroda  uz  onu :  čija  je  sila,  onoga  i  pravda  — 
dozrjeti  i  druga  kao  dopuna  onoj  prvoj :  Svaka  sila  za  vremena,  a  kneževa  za 
godinu  dana. 


TUGOMIR  ALAUPOVIĆ:  U  TEŠKOJ  NOĆI 

Okle  si  mi  pala  s  vjetrom  i  sjeverom. 
Što  na  dvoru  plače  i  zavija  pute, 
U  teškome  času,  kad  i  moje  bole 
Skvrčile  se  s  groze  pa  mramorkom  šute. 

Noć  je  crna,  strašna  —  a  ti  si  tako  hladna . . . 
Oj  ne  reci  bratu,  što  te  vuče  amo. 
Zar  iz  tvojih  usta  da  dočujem  tajnu. 
Što  mi  jadni  ljudi  ne  ćemo  da  znamo. 

Grijalo  nas  jedno  srce  u  milosti, 
Andjeo  si  bila,  zlatna,  umiljata. 
Zar  su  tako  hladni  svjetovi  i  zvijezde, 
Da  se  mrzne  ljubav  za  rodjenog  brata  ?  — 

Eno  čedo  malo  kako  ognjem  gori, 
Otkucaji  srca  kako  su  mu  brzi ! 
Zaklinjem  te  grobom  i  majčinom  hranom 
Na  čeoce  vrelo  blijedu  ruku  vrzi. 

Moja  svijest  se  mrsi,  a  po  duši  strašna 
Nagoni  se  pustoš  i  očajno  —  ništa. 
Kuda  ču  da  raspem  to  pepela  mlaka, 
Što  od  vrelog  nekad  ostade  ognjišta  ? 

Sam  ću  grud  raskopat,  izvaditi  srce 
Pa  sve  na  dar  uzmi  za  mezimče  ono, 
Sto  je  roditelju  u  vječnom  končanju 
Blagovijesna  svijeća  i  uskršnje  zvono. 

Jer  na  svijetu  što  ću  ko  ukleta  zmija, 
Što  je  nikad  sunce  ne  oživi  ljute. 
Stani,  zajedno  ću  kroz  mrak  s  vama  i  ja, 
Grobovi  gdje  stari  i  krstovi  šute. 


NAPOLEON  IV.  ŠPUN-STRIŽIĆ:  ABJID1NA  SMRT 

Milostivi  bili  vječni,  svemogući  bozi  mučeniku,  koji  mora  da  prodje  onim 
pijeskom  od  El-Herut  do  Seime. 

U  hladnoj  čerme  el-Herut  neka  još  jednom  umije  i  ogleda  obraz  ;  možda 
će  bolje  pregorjeti  onih  dugih  osamdesetišest  milja  do  Ha?iš-Česn:e,  malena 
ali  živa  i  vječna  vrela,  što  ih  iz  mekom  baršunastom  mašinom  prekrita  pećinja 
baca  uzani  trak  vode  na  vazda  žedni  pijesak. 

Dubokim  poklonima  i  ozbiljnom  vapijućom  prošnjom  —  Hašiš-Česme,  Rahma- 
Rahma  —  ulaze  sumrtvi  putnici  u  duboki  hlad  onih  gordih  paoma. 

Vani  na  crvenom  beskrajnom  pijesku  i  violetnim  pećinama  titra  suhi  uzduh, 
ali  bajnim  sagom  od  hvacinthe,  tubarose  i  sočnog  korova  prekrita  oaza  leži  u 
hladnom  tajinstvenom  sumraku. 

Na  podrugu  milju  prostire  se  prastari  gaj.  Valjda  ga  nije  nigda  još  čovjek 
prošao.  Već  na  rubu  šume  od  paoma,  gdje  voda  izvire,  padaju  na  ležaj  izmoreni 
ljudi  i  životinje,  a  ni  lovac  ne  bi  smio  u  neproglednu  i  neprohodnu  guštaru  i  korov, 
gdje  u  sumrak  i  u  zoru  zvjerad  izilazi  na  vodu. 

U  cvijeću  se  bijeli  po  koja  čista  okosnica  čovjeka  ili  konja,  koji  sretni  za  uvijek 
ostadoše  u  tišini  ovoga  hlada  

Valjda  su  ih  one  čudne  neshvatljive  melodije  žive  vode,  ono  tajnovito  bibanje 
ogromnoga  paomina  lišća,  ona  omamna  zadaha  mnogoga  cvijeća  i  one  male  smedje 
zmije  sa  svojim  grazioznim  tihim  kretnjama  odvratile,  da  ne  podju  dalje  u  onaj 
mrtvi  pijesak  

Spremismo  se  za  noć. 

Hoće  li  sad  doći  ona  toliko  puta  opjevana  večernja  ura,  uz  golemu  vatru  i  živu 
vodu  pod  zvjezdanim  arapskim  nebom? 

Hoćemo  li  čuti  priču  staroga  Hakim-Hanhra,  koji  joS  toga  dana  nije  pro- 
zborio riječi  —  ni  onda,  kad  nam  u  prodolu  medju  pećinama  zastade  dah  i  kucaj 
srca  od  daleka  žvižduka  monsuma? . . . 

Bijedne  izmorene  živine  ne  mogu  da  se  smire.  Cvijeće  i  korov  trepeće  od  ne- 
čujne brze  kretnje  zmije,  a  u  guštari  puca  trn  i  sušanj  pod  Širokom  pandžom  ri- 
sovom ...  Od  časa  do  časa  srču  Beduini  vodu  iz  tikvice.  Sto  u  tikvici  ostaje,  to 
pomno  svaki  natrag  u  vrelo  izlijeva. 

Bez  riječi  buljimo  u  vatru,  prisluškujemo  žubonfvode. 

Osjećam  da  me  zahvaća  groznica.  Krv  udara  u  sljepočice,  trudne  vruće  vjedje 
padaju  preko  oka,  a  od  besprekidna  nošenja  teške  karabinke  otečene  ruke  na  ma- 
hove podrhtavaju.  Daleko,  daleko  bludi  misao  umirućega.  Zasitio  sam  se 

lijepih  avantira,  zasitio  rijetka  lova  i  zanimljivih  pohoda.  Sve  misli  moje  vraćaju 
se  domu  

Hakim-Hanhra  je  mudrac  —  liječnik,  zato  mu  je  ime  Hakim,  on  će  znati 
što  je  dobro  protiv  bolesti  i  tuge  što  me  obilazi. 

—  Hanhra  give  me  „hašiš !" 

On  natruni  iz  rožnate  kutije  hašiša,  na  onaj  nerazmjerno  bijeli  dlan,  a  ja  mu 
ga  sa  dlana  srknem.  Onda  sreže  od  šuplje  trstike  dvoje  rašljica,  zameće  ih  mokrom 
mašinom,  pa  stisnuv  mi  ih  vrh  zatiljka,  ovije  sve  čvrsto  svijetlim,  mekim  rogozom. 

Drijemajući  slušam. 

Hanhra  mi  prevadja  svojim  francusko-englezkim  jezikom  pripovijest,  što  ju 
Ferreh-Maha,  preko  ruba  prljava  rupca,  kojim  je  vrat  i  bradu  sve  preko  doljnjih 
usana  zavio,  jednolikim  šaptom  šapće. 

Ne  znam  zašto  Beduini  vazda  u  mraku  šapću. 

—  Ti  si  Hanhra  mudrac,  zato  ću  tebi  pripovijedati,  što  ovi  drugi  ne  bi  razu~ 
mjeti  mogli ! 

Ferreh-Maha  još  tješnje  i  više  svine  rubove  rupca  oko  vrata,  pa  još  tiše 
šapne : 

—  Umire  nam  ovaj  gentleman  ;  suši  se  život  u  njem  kao  u  sočnoj  ljusci,  što 
ju  čovjek  baci  u  ovaj  crveni  pijesak. 

Ferreh-Maha  izvuče  iza  pasa  khasabu  —  dugu  žućkastu  frulu  od  trstike  — 
pa  zaprebire  mekim,  čistim  glasom  žalobnicu.  Ostali  Beduini  ritmički  njišu  krasnim 
glavama  tiho  tužeći :  Valahu  alam,  Valahu  alam  

Za  čas  onaj  odmakne  frulu,  podjari  kocem  vatru,  pa  se  vrati  na  pripovijest. 

U  Beduina  se  vazda  sve,  što  se  pripovijeda  —  kao  u  nas  bijelih  u  knjigama  — 
najprije  naimenuje. 

Zato  Ferreh-Maha  prije  no  otpoče  stisnu  pijesti  na  srce,  pa  tiho  jaukne  : 

—  Abjida,  Abjida  -  Moahdi! 

—  Bili  su  me  zatvorili  u  koljebu  za  kužne.  Već  drugi  mi  je  dan  turski  liječnik 
plavim  mastilom  prekrižio  zamiruća  prsa.  To  je  značilo,  da  će  me  sjutra  s  drugim 
Iješinama  odvući  dolje  u  guduru.  Bio  sam  [najmladji  od  umirućih,  pa  mi  ne- 
dostajalo ničesa.  Sama  mi  Nakibova  najljepša  žena  donašaše  kischr,  mlijeka, 
meda  i  datulja,  a  njih  trojica  dan  i  noć  čučeći  uz  ležaj  ne  odmakoše  khasiba  od 

ustiju  Ali  ne  pomože  mi  Hanhra  ni  pretužna  pjesma  khasaba,  ni  med,  ni 

mlijeko,  ni  datulje  ;  ni  one  oči  najljepše  nakibove  žene  mi  ne  pomogoše.  Groznica 

izgaraše  mozag,  a  kužne  rane  razvodniše  krv  ...  Bilo  mi  je  toli  tužno  — 

premudri  Hanhra  —  umirati  daleko  od  moje  Maohdi,  za  koju  jedinu  življah.  Najmih 
se  po  drugi  put  bijelima  vodićem,  samo  da  uzmognem  kupiti  nju,  Abjidu,  da  mi 

nije  prazan  ležaj  u  šatoru,  da  mi  rodi  sina,  da  mi  ljubi  gosta  Zato  velim  bje 

mi  toli  tužno  umirati,  kad  evo,  mjesto  Abjide,  mjesto  one  divne,  blage,  tihe  gazele 
Abjide,  stigoh  kugu  i  smrt  

Ferreh-Maha  izvuće  opet  khasšibu  pa  zatugalji ;  a  oni  drugi  dirnuti  minulom 
već,  a  opet  oživjelom  tugom,  uznjišu  glavama  savivši  ruke  na  šiji  pod  turban  : 
Valahu  alam,  Valahu  alam  

Prenem  se  u  groznici :  Do  hiljadu  vragova  !  Zar  i  vi  crni  krasni  razbojnici, 
neustrašivi  i  okrutni  na  boju  i  lovu,  mukotrpni  na  ovoj  žezi  i  suhom  pijesku,  zar 
i  vi  ginete  od  ljubavi? 

Vatra  se  smanjila.  Konji  se  i  mule  opet  usplahirili.  Iz  rogoza  se  čuje  živo  puc- 
kanje  trnja  i  oštar  težak  dah  zvijeri. 

—  Šafi  —  Šafi  —  hu  —  hu  —  zatuli  ona  crna  čeljad,  a  Hanhra  se  poput 
krepkog  ocijelnog  pera  vine  na  noge,  i  zrno  već  šikne  onom  guštarom.  Dva  tri  teška 
skoka,  sitno  opadanje  onoga  nasuhlog  korova,  što  ga  je  zrno  poodsjecalo  —  onda 
se  opet  sve  smiri  do  pod  visoko  zvjezdano  nebo.  Samo  voda  opet  zažubori  onim 
prevrtljivim  capriciozno  nejednakim  Žuborom.  Sad  je  hora  za  spavanje.  Na  to  se 
je  čekalo.  Sad  će  podjariti  vatru,  pa  mirni  usnuti  do  ponoći. 

Ali  još  prije  sna,  zašapuće  opet  Ferreh-Maha. 

—  Teško  mi  je  bilo  —  oštrooki  Hanhra  —  umirati,  jer  nije  dolazila  Abjida, 

da  me  grli  pred  smrt.  Sklopih  oči  bez  daha  —  neka  dodje  kraj  Kad  posred 

noći  dodje  Abjida,  krasna  blaga  gazela,  moja  Abjida.  Klečeći  uz  ležaj  svojom  mekom 
kosom  otiraše  zamiruće  tijelo,  a  svojim  njedrima,  krasnim  kao  lotos  na  mjesečini, 
prekrivaše  goruće  mi  rane.  Njezine  oči  i  njezin  šapat  donesoše  san . . .  Kad  se 
noć  razdani  oživjeo  skočim  izmedj  mrtvih  i  umirućih  i  zovnem  Abjidu.  Danas  eto 
me  živa  ispred  tebe  o  premudri  Hanhra.  Abjida  je  istoga  onog  jutra  —  šesdeset 
pohoda  daleko  od  mene  —  umrla  u  groznici  

Valahu  alam,  Valahu  alam  

Vatra  zapraska  življe,  visoko  lizne  crveni  plamen  a  ljudi  utihnu. 
Vani  je  beskrajna,  tiha  pustinja . . . 


< 

XERES :  IVO  CIPPICO 

PORTRET 

I. 

Molim  vas, 
da  se  ne  ču- 
dite ! 

Vi  ste  sigur- 
no čitajući  li- 
jepe Cippicove 
radnje,  pomiš- 
ljali na  nj  ko  na 
otmjena,  od- 
mjerena čovje- 
ka. Dali  ste  mu, 
valjda,  u  svojoj 
misli,  fino,  ari- 
stokratsko  lice 
oduljeno,  ure- 
šeno mekom 
kosom.  Pomiš- 
ljali ste  njego- 
ve oči  duboko 

čeznutljive, 
pod  kojima  tih 
i  skladan  po- 
smijeh  urezuje 
tanku  sarkas- 
tičnu crtu.  Vi- 
djali  ste  ga  uz 

more,  gdje  luta  i  tumara  i  sentimentalno  sluša  krik  galebova  i  buku  talasa .  . . 
Ali,  oprostite  —  prevarili  ste  se  ! 

1  ne  samo  u  tome.  Vi  ste  o  njemu  mislili  još  laskavije  :  odjeli  ste  ga  u  mo- 
deran kaput.  Pokrili  ga  Šapoom  ,,d  e  r  n  i  e  r  c  r  i".  Usadili  njegovu  glavu  u  visok 
ovratnik.  Omotali  mu  vrat  širokom  kravatom.  Dali  ste  mu  manšete,  štapić,  ci- 
pele s  visokim  petama  . . . 

Ali  —  i  u  tome  ste  se  prevarili  ! 

Pa  —  i  u  još  nečemu.  Kad  god  ste  uzeli  da  čitate  njegovu  knjigu,  zaželjeli  ste, 
da  upoznate  tog  čeznutljivog  pojetu.  Toga  prijatelja  I  ljubavnika  prirode.  Toga 
samilosnika  i  druga  niskih  i  potlačenih.  A  onda  vam  se  je  pričinilo,  kako  on  mora, 
da  je  raskošan  govordžija,  duhovit  „causeur",  spretan  i  društven  Čovjek. 
Ako  ste  slučajno  dama,  mislim  mlada  i  lijepa  dama,  rad  bi  čuli  od  njega  nekoliko 
ljubaznih  riječi,  kakovu  galanteriju,  osjetili  stisk  njegove  ruke,  drhtnuli  pod  sna- 
gom njegova  pogleda,  što  provire  do  srca  . . . 

Ali  —  oprostite,  dragi  Cippicov  Čitatelju,  i  još  draža  gospo  Cippicova  Čita- 
teljice —  vi  ste  se  i  ovaj  put  prevarili  ! 

Vaš  auktor  je  sasma  drugo  Čeljade.  Ništa  od  svega  onoga,  Što  te  vi  o  njemus 
mislili.  Dapače  nekoje  njegove  konture,  koje  ću  ja  ovdje  označiti,  lako  da  učine, 
pa  se  malko  razočarate. 

Ali  nemojte  — 

Ta  niste  se  razočarali  ni  onda,  kad  ste  prvi  put,  nakon  što  ste  bogzna  koliko 
puta  uživali  njegovu  pjesmu,  vidjeli  slavulja,  koji  izgleda,  da  je  istog  roda  i  ple- 
mena, koga  i  vrabac. 

II. 

Ivo  (pl.)  Cippico  je  nadšumar.  C.  k.  nadšumar. 

Nekada  je  služio  pri  moru,  na  Hvaru  —  a  danas  nadzire  moje  krasne  rodne 
šume  u  Vrlici. 

Naravno,  da  on  ima  smisla  više  za  šumu  nego  za  šumarstvo.  Jer  on  je  Pan. 
Pravi  pravcati  Pan. 

Za  to  ne  znam,  koliko  je  njemu  do  nadziranja  Šuma,  do  brige  okolo  stabalja, 
do  oplemenjivanja  žira,  do  navrtanja  pitomih  mlad:ca  na  divljake.  Ne  znam,  za- 
nimaju li  ga  novi  nasadi  i  pošumljivanje  goleti  i  klisurastih  predijela. 

Znam,  da  to  Pana  nije  zan  malo  nikad,  što  bi  se  Pan  brinuo  za  šume  ?  Dobri 
Zevs  ih  je  za  nj  stvorio  i  napuč  o  nimfama  i  drijadama.  Pan  nije  globio  uboge  ljude 
koj  ma  je  bilo  zima,  pa  su  zašli  u  gaj,  da  nasijeku  drva  i  da  se  ogriju.  Pan  je  živio 
zajedno  jedan  život  s  onim  stabaljem.  Pod  njim  ležao,  u  njemu  ašikovao,  s  njime 
osjećao.  Svako  gušće  šikarje  —  bijaše  njegova  zaklonica.  Svaki  šuplji  dub  — 
njegovo  skrovište.  Svaki  čistac  —  zgoda  za  njegovu  pustopašnost. 

I  Cippico  je  takov. 

U  polju,  u  šumi  —  u  prirodi  on  je  kod  kuće. 

On  ne  promatra  i  ne  uživa  prirode  kao  drugi  On  se  s  njom  ujedinjuje.  On 
nema  svijesti,  da  je  už  va,  kao  što  mi  nemamo  svijesti  da  uživamo  n.  pr.  zdravlje. 
Imamo  ga  —  pa  to  je  u  redu.  Nikad  nam  ne  pada  na  pamet,  da  se  divimo  našoj 
zdravoj  ruci,  da  uživamo  u  krepčini  naših  prsiju,  ili  da  zadovoljno  ističemo  pro- 
bavna  svojstva  našega  stomaka.  Ni  Cippicu  nikad  ne  padne  na  pamet,  da  klikne 
„Krasna  !i  zapada  V  —  „Divne  li  noći !"  —  „Kako  lišće  šumi !"  —  itd.  Svi  ti  po- 
javi izg'eda  na  oko,  da  ne  djeluju  na  njega.  Ali  da  je  zaviriti  kome  u  nutrinu  njegove 
duše,  vidio  bi  kako  je  ona  u  potpunoj  harmoniji  sa  svim  onim  što  se  oko  nje  do- 
gadja. 

Ona  je  jedan  zvuk,  jedna  boja,  jedna  crta  u  mnoštvu  i  bezbroju  zvukova, 
boji  i  crta  velike  majke  prirode. 

Doduše,  da  se  to  odrazuje  i  u  Cippicovim  radnjama.  Al ,  mislim,  da  je  Gppico 
najvećma  čedo  prirode  onda,  kada  s&m  za  se  živi  i  osjeća. 

Hoćeš  ne  ćeš  literatura  je  i  za  nj  neka  poza  :  On  nešto  radi,  Što  će  drugi  kri- 
tikovati.  Što  hoće,  da  steče  priznanja.  Što  mora  biti  lijepo  i  za  drugoga.  Cippico 
živi  bez  poze. 

Malo  mu  je  stalo,  hoće  li,  ne  će  li  kogod  kritikovati  kako  on  živi.  Ne  pita  pri- 
znanja, ako  je  slučajno  noćas  prospao  u  kukuruzima.  Ne  mari,  ako  mu  ko  zamjeri, 
da  se  gd  golcat  kupa  u  Cetini . . . 

To  je  za  nj  lijepo  —  i  basta. 

III. 

Naravno  —  takav  čovjek  dolaz  često  u  sukob  s  ljudima,  koji  ga  okružuju. 
Ta  Cippico  je  —  žalibože  —  javni  službenik.  Mora  vršiti  svoje  zvanje.  A  to  znači 
raditi  nešto,  što  drugi  hoće. 

A  i  da  nije  toga,  još  uvijek  bi  se  našlo  opreka,  kojim  se  tako  ako  ne  može 
ugnuti.  Ne  može  Čovjek,  pa  bio  on  i  Cippicova  kova,  živjeti  bez  drugih  ljudi. 

A  ljudi  od  kojih  ti  je  potreba,  pa  bilo  to  i  u  najindiferentnijem  smislu,  ne  tipe 
onoga,  koji  im  priskrbljuje  neugodnosti  ili  im  se  opire. 

Uz  to  je  Cippico  do  skrajnosti  otvoren.  Ima  li  kome  što  reći  —  reče  mu  u  brk, 
bilo  mu  drago  ili  ne. 

Ambijenat  u  kome  danas  živi,  drži  ga  nekud  za  nekog  čudaka.  Pametniji 
svijet  drži  ga  za  dobra  pisca  —  i  ako  ne  čita  njegovih  publ  kac  ja. 

Kad  on  reče  kome  koju  neugodnu  ist  nu,  on  to  učini  tako  naprasno,  tako  že- 
stoko, a  u  isto  doba  s  nekim  dobrovoljastim  smiješkom,  da  i  najos  etljivija  natura 
ne  reaguje.  Onaj  koga  se  tiče  razumio  je.  Malo  se  osmijehne,  okrene  se  na  stolici 
i  —  proguca.  Prisutni  su  se  pogledali  u  čudu,  ne  usudjuju  se  odobriti  brbljavom 
nesmotrenjaku  —  a  Cippico  je  kazao,  Što  je  kazati  htio. 

Vidio  sam  mnoge,  koji  mu  iskazuju  prijazno  lice.  On  zna,  da  ga  ne  vole.  Ta 
nemaju  razloga  da  ga  vole.  Ali,  on  za  to  malo  mari !  Nije  njemu  stalo  ni  do  lju- 
bavi njegovih  starješina,  pred  kojima  mora,  u  uniformi  ,,h  a  b  t  A  c  h  t"  stajati 
—  a  medjutim  u  duši  kune  i  psuje  ko  Turčin  . . . 

Kako  to,  da  on  mora  baš  u  onom  čovjeku  imati  svoga  starješinu  ! 

Starješina  on  uopće  ne  voli.  U  slobodnoj  ih  prirodi  nema.  Pa  ne  treba  ih 
ni  njemu. 

IV. 

Ali  naš  Pan  nije  obiko  nikakvom  otmjenom  općenju.  Njegovo  tijelo  nema 
elasticiteta. 

On  se  nespretno  klanja.  Još  nespretnije  komplimentuje.  Prava  žena  počimlje 
i  svršava  za  nj  kod  seljakinje.  Sve  gospodske  i  varoške  ženske  za  nj  su  lutke.  Blju- 
tave svojim  odijevanjem.  Smiješne  svojim  karikovanim  govorom.  Nesnosne  svo- 
jom prisilnom  gracijom. 

One  ne  govore  —  one  pište.  Ne  hodaju  —  nego  se  gegaju. 

Ali  on  ih  ne  razumije. 

Kultura  ih  je  odalečila  od  prirodnosti  u  življenju  i  osjećaju.  Cippico  to  ne  voli. 

Jednog  dana  reče  mi :  —  „Gospodsko  žensko  smrdi  od  sapuna  i  parfema,  a 
seljačko  miriše  zdravljem  i  mesom". 

Za  to  nema  nikad  Cippica,  gdje  su  varoški  sastanci  i  zabave.  On  se  izgubi 
u  polju,  u  noći.  Svi  prozori  njegove  kućice  otvoreni  su  —  i  zalud  ga  tražiš.  Tek 
kad  kasno  obnoć  ideš  sa  zabave,  srest  ćeš  ga  sama  na  putu. 

Vraća  se  Pan  iz  polja. 

Bog  zna  gdje  je  bio  !  Negdje  dolje  na  ravnici,  povalio  se  na  tle,  prislonio  uho 
o  ledinu  i  —  slušao  kako  zemlja  diše  . . . 

Ili  sio  gdje  na  brijeg,  prama  vjetru,  gdje  šušti  drveće  —  zaboravio,  da  je 
živ... 

Ili  se  verao  možda  uz  kakvu  seosku  kuću  i  vrebao  na  jaranicu,  onu  neku  nje- 
govu ...  i  tako  dalje. 

Katkada  ti  prisile  prilike  našega  Pana,  da  dodje  u  doticaj  i  s  otmjenijim  žen- 
skinjem.  A  onda,  da  ga  vidiš !  Nespretnjakovića.  Gleda  što  rade  drugi,  pa  pred 
jednom  te  istom  damom  skida  do  tri  puta  svoj  šešir. 

I  onda  se  ruga. 

Veli  meni :  —  „Bogom  te  kumim  i  molim,  reci  mi,  jeli  to  vrlo  fino,  kad  se 
jednoj  gospodji  triput  zasebice  skida  kapa  !"  — 

Ali  ako  on  ne  rado  zalazi  u  tako  društvo,  bome  ni  on  nije  najmiliji  gost  u 
njemu.  Malo  je  dama  kod  nas,  koje  mare  ili  znaju  cijeniti  umna  čovjeka. 

Osim  toga  naš  Pan  bocka  i  satirizuje  svakoga,  „bez  razlike  spola  i  roda'\  a 
uz  to  i  odjeven  je  vrlo  nezgrapno. 

Prsluk  mu  je  uvijek  nadignut.  ČakŠire  padaju.  Pa  se  vidi  košulja,  koja  se  na- 
tegne  preko  odebela  trbuha. 

Naravno,  sva  je  ta  roba  masna  i  iznošena.  Onda  nadodajte  tamnu  turističku 
košulju,  zamazan  škrljak,  a  kravata  . . . 

Da  —  kravate  nema.  Nosi  je  samo  kad  podje  u  grad,  kad  je  u  paradi ...  I 
sjećam  se,  zadnji  put  imao  ju  je  na  „kraljev  dan". 

V. 

Cippico  ima  malu  kućicu.  U  njoj  su  dvije  sobice  i  kuhinja.  Posvuda  vlada 
„uzoran  red".  Za  to  se  brine  „hitra  i  storučna  njegova  služinčad",  malen  dječarac, 
od  kojih  desetak  dvanaest  godina. 

On  mu  nosi  vodu,  pere  posudje,  pomete  kuću,  naloži  vatru. 

Ostalo  Čini  sam  Cippico. 

On  kuha,  on  začinja,  on  posprema,  on  kupuje  —  i  tako  dalje.  Sam  ide  k  oštaru 
i  izbere  meso.  Ode  u  polje  i  povraća  se  punim  džepovima  krumpira,  graha  ili  biža. 
Prijatelj  pošalje  jarebicu.  S  kaludjerom  kupi  na  polovicu  pastrve.  Mali  je  na- 
bavio raka. 

I  tako  živi  naš  Pan  ! 

Je  li  iz  njegove,  kuhinje  izadje  dobro  i  u  redu  priredjeno  jelo  —  ne  znani  ! 
ali  poslije  svakog  obroka  Pan  se  izvuče  iz  svoje  kuće,  lijeno  se  šeta  cestom  sit  i 
—  probavlja. 

Nadje  li  se  slučajno  od  volje,  eto  ga  u  mjesnu  štionicu  i  tu  ga  čekaju  varoške 
dangube  s  kartama  u  ruci. 

Pa  tu  nastaje  pazar !  Gubi  li  —  psuje  i  grdi.  Pa  da,  kad  gubi !  Dobiva  li  — 
viče  i  kune.  Ta  malo  dobiva  !  Ili  —  ne  dobiva  samo  on  ! 

Naravno  njegova  galama  i  Ijutina  ostavlja  hladne  lukave  igrače,  a  ostali  kar- 
taški komšiluk  veselo  sluša  i  kojekako  draži  razbješnjela  Pana. 

VI. 

Ali  nemojte  misliti,  da  je  naš  Pan,  pukli  siromah.  Doduše  ne  nosi  on  lijepo 
odijelo  kao  mnogi  činovnik  više  dijeten-klase  od  njega  —  nema  on  u  kući  ras- 
košnog komoditeta  kao  njegov  starješina.  Ali  Cippico  ima  novaca. 

Nema  puno  —  nije  bogataš,  no  ne  treba  ničije  milosti. 

On  može  i  prijatelju  posuditi.  Pa  to  i  čini.  Bez  kamata.  Ali  daje  katkad  i  na 
kamatu. 

Pan  —  bankir ! 

Možebiti,  a  i  tako  jest,  mnogi  ga  rešpektuju,  jer  znadu,  da  on  ima  šaku  kru- 
nica u  svom  budjelaru. 

I  taj  novac  nije  stečen  baštinom.  Cippicovi  stari  bili  su  pametni,  pa  su  sve 
na  vrijeme  potrošili.  A  nije  bogme  stečen  ni  literaturom.  Srpski  pisac,  kao  i  hr- 
vatski, ne  postaje  gazdom  zaslugom  svoga  pera. 

To  je  sve  dala  Šumarija  i  štednja.  Neki  bi  rekli  i  škrtost.  Ali  Cippico  nije  škrt. 
Ne  troši,  jer  ne  mari  za  ono  što  drugi  drže  neophodno  potrebitim.  Luksus  je  za  nj 
sve,  što  prelazi  granice  nužde.  Nije  se  nikad  gospodio  i  za  to  je  gospodin.  Mali 
gospodin  —  ali  vazda  gospodin. 

Neprestano  sanja  kako  će  u  penziju,  pa  kupiti  jedno  dobarce  i  kuću.  Pa  onda 
tamo  živjeti  bez  starješina  i  bez  uniforme. 

Osloboditi  se  svega  što  ga  još  veže  i  tišti  i  biti  Pan  —  pravi  pravcati,  nespu- 
tani, pustopašni  Pan. 

VII. 

Cippico  radi  vrlo  malo.  Ne  da  mu  se.  Veli,  nema  raspoloženja.  Ja  mislim,  sa- 
kuplja utiske.  A  onda  njemu  je  preče  živjeti,  nego  pisati. 

Je  li  zamislio  štogod,  priča  i  govori  o  tom  kao  o  gotovoj  stvari.  Stvar  se  pro- 
nese  i  dodje  u  javnost.  Svak  misli :  ima  Cippico  torbu  bilježaka,  nacrta,  misli, 
okosnica,  te  se  tiču  njegova  novog  djela.  A  kad  tamo  —  ništa.  Ne  treba  njemu, 
toga.  Kad  mu  se  prohtije  sjest  će  i  napisati. 

Piše  mi  jučer  „prepisujem  roman,  ne  „Pauci",  već  „Baština" . . ." 

Ne  vjerujem. 

Vjerovat  ću,  kad  vidim  štampano. 

Cippico  čita  vrlo  malo.  Malo  knjiga,  a  još  manje  novina. 

On  je  od  onih,  koji  tvrde,  da  se  pisac  radja,  a  ne  postaje.  On  veli :  dosta  je 
prebrditi  neke  nauke,  pa,  imaš  li  talenta,  uspjet  ćeš.  Drži,  Što  pisac  manje  čita, 
to  je  više  svoj.  Originalni ji  je. 

Najviše  ga  znadu  naljutiti  oni  neki  svršeni  univerzitetlije  —  s  ispitom  više 
škole  u  džepu,  pa  kad  se  pred  njim  nadmeću  svojom  kulturom  i  načitanošću. 

Vele  mu  oni,  kako  se  bez  toga,  uza  sav  talenat,  ne  postaje  književnim  veli- 
kanom ;  kako  je  dosta  malo  talenta,  a  mnogo  nauke,  da  se  odlikuješ  itd.  itd.  A 
Cippico  im  se  čudi,  kako  se  to  oni,  uza  svu  svoju  naobrazbu  i  načitanost,  ni  jesu 
odlikovali.  „Ostadoste",  veli  im,  „obični  ljudi'*. 

Cippico  malo  politikuje.  Tek  ima  vrlo  zgodnih  riječi  za  svu  našu  politiku. 
Osobito  dalmatinsku.  Ona  mu  je  otrcana,  nečista,  ušljiva  dolama,  o  čija  su  se  dva 
kraja  uhvatili  fratar  i  advokat.  Pa  se  natežu  . . .  Teško  onom,  ko  se  nada,  da  će  se 
tom  dolamom  pokriti  i  odjeti.  T.  j.  teško  narodu  ! 

Cippico  je  po  osjećanju  Srbin. 

Zašto  —  ne  znam.  Ali  on  nije  izuzetak  kod  nas.  Ima  u  Dalmaciji  i  drugih  ljudi, 
koji,  davnim  porijetlom  Talijani,  uvidješe,  da  na  ovom  tlu  moraju  postati  adop- 
tivna  djeca  ovog  naroda.  Postadoše  Srbi. 

To  im  je  bilo  ljepše. 

I  ne  Čudi  me.  Mnogo  toga  ima  kod  nas  Hrvata,  Sto  odbija  inteligentna 
čovjeka. 

Naš  klerikalizam.  Naš  servilizam.  Naša  duševna  sputanost.  Naša  politička 
ovisnost.  Naša  nevaspitana  inteligencija.  Naš  proračunani  patriotizam.  I  ko- 
ješta još. 

VIII. 

Zanimljivi  su  Cippicovi  nazori  o  svijetu  i  životu. 

Za  današnje  naše  društvo  on  nema  nego  samo  ruga  i  satire.  On  zna  tako  oštro 
i  bezobzirno  kritikovati  običaje,  predsude  i  prilike,  da  „korektan"  i  „moralan" 
član  društva  ne  može  toga  slušati.  Svaki  njegov  sud  njemu  zvuči  kao  paradoks. 
Više  puta  se  čudiš  oštrini  njegove  misli,  jasnoći  njegova  posmatranja,  logici  nje- 
gova dokazivanja.  A  opaske  su  njegove  pune  ruke  žuči,  pesimizma  i  sarkazma  — 
i  ako  on  to  obično  izriče  bezbrižnom  gestom  i  dobroćudnim  posmijehom. 

Katkada  mi  se  pričinilo,  da  Cippico  cituje  riječi  Garborgova  junaka  iz  — 
„Umornih  duša".  Ali  —  naravno  —  on  Garborga  nije  Čitao.  Dapače  nije  ni 
čuo  za  nj. 

Tako  on  ima  zgodnih  definicija  za  pr  jateljstvo,  za  domoljupstvo,  za  brak, 
za  rodbinsku  svezu,  za  ljubav,  za  moral,  za  dobročinitelje,  za  poštenje . . . 

Katkada  njegova  poruga  na  najuzvišenije  ideale  naših  otaca  izgleda  kao  ci- 
nična uvreda  —  a  većinom  je  samo  kuražno  priznanje  naših  slaboća  i  kukavičluka. 

Cippicova  religija ...  Ali  da,  o  tom  nije  potreba  govoriti. 

Pan  vjeruje  u  svog  Oca  i  Dobročinitelja,  u  Stvoritelja  šuma  i  rijeka,  mora  i 
polja  —  u  velikog  Zevsa  t 

IX. 

I  evo  me  pri  koncu. 
Zbogom,  Cippicov  čitatelju ! 

Ako  te  želja  spopane,  da  vidiš  svoga  ljubimca  —  podji  u  Vrliku  •  Ako  ti  to 
nije  moguće,  a  ti  kupi  Stuck-ova  „Der  schlafende  Faun",  pa  hrani  iluzijom 
svoju  želju. 

Zbogom,  draga  gospo  Cippicova  čitateljice  ! 

Ti  ostani  kod  kuće.  Slušaj  pjesmu  svoga  slavulja,  koji  eto  izgleda  ko  — 
vrabac 

Zbogom  i  tebi,  dragi  Pane,  revni  šumaru  ! 
Pozdravi  mi  i  čuvaj  mi  dragi  vrlički  gaj ! 

IVO  CIPPICO :  ULOMAK  IZ  ROMANA  „BAŠTINA" 


Božić,  bijel,  čist  proslavio  je  Rade  hicem  iz  hajdučke  kubure,  a  komšijnske 
pištolje  i  one  iz  okrajnih  kuća,  odgovoriše  bistrom  i  jakom  pucnjavom  i  na  ma- 
hove ruse  tajanstveni  mir,  Sto  ga  prvi  snijeg  selu  donese. 

Brat  i  sestra  sa  komšijama,  gazeći  snježanikom,  žure  ka  crkvi.  Iz  čopora  dere 
pištolj,  stiže  se,  i  najednom  odjeknu  praska  sa  svih  strana. 

Pa  oduši  i  za  neko  vrijeme  nastade  tajac  i  zavlada  snježana,  velika  tišina 
ozbiljna,  neoskvrnuta  i  bijela  kao  i  svijetla  pojava  noćašnjega  novorodjenčeta. 

Ali  ona  ne  može  da  savlada  baštinjene  Radine  navade  i  nagone. 

Rodio  se  ovdje  u  ovome  kraju  zemlje,  gdje  tri  riječi,  u  zgodni  čas  rečene, 
iscjeljuju  blago  i  čeljad  od  ujeda  ljute  zmije,  gdje  čarka  može  da  rastavi  dvoje  naj- 
milijih :  —  curu  od  momka,  ženu  od  čovjeka,  gdje  tajanstveno  složeni  zapis,  bolje 
lječi  od  Ijekareva  savjeta,  gdje  plodna  zemlja  voli  se  od  rodjene  majke,  a  vol  hra- 
nitelj i  pobratim  od  srca  jače  od  rodjenoga  brata. 

Junačka  pjesma  zanosi  i  starcima  sjakte  oči,  kad  se  priča  o  hajdukovanju  ; 
osveta  je  jača  i  sladja  od  samilosti,  inat  i  nagon  vlada  nad  razumom.  —  I  to  je 
podjareno  u  putu,  gazeći  preko  golemih,  junačkih  i  živinskih  stopa,  utisnutih  u 
živome  kamenu,  kojima  se  pokoljenja  dive,  kod  grdnih  planinskih  provalija,  preko 
kojih  na  konjima  preskakahu  starodavni  junaci,  u  dubokim,  planinskim  peći- 
nama, gdje  hajduci  s  ortacima  plijen  dijelijahu. 

I  leži  zapretano  u  duši  i  kad  se  stakne  izbiva :  i  kod  rodjenja  i  u  strasti  i  u 
smrti  i  —  ispoljava  se  u  tajanstvenome  dagadjanju  i  gatanju  —  u  znakovima  po- 
čamši  od  nebeskih  zvijezda  do  sitne,  isprekrštane  janjeće  plećke ;  naslijedjeno 
od  koljena  do  koljena—  a  izraženo  u  pjesmi. 

Radi  vraćajući  se  iz  crkve  učini  se,  kao  da  se  oslobodio  jednoga  nametnutog 
tereta,  veselo  gazi  snijeg,  pali  iz  hajdučke  kubure  i  prilazi  curama,  gdje  srebreni 
djerdan  zvekće. 

Kad  stigoše  kući,  brata  i  sestru  roditelji  rukama  obilato  zasiplju  bjelicom 
pšenicom  u  znak  berićeta  i  ljube  se  s  njima. 

Gaze  po  posutoj  slami,  na  kojoj  je  žito  raslo,  a  koja  se  zimi  blagu  polaže,  i 
prilaze  —  k  božičnoj  vatri.  Pali  se  božična  svijeća,  zalaže  se  mrsom  i  počima  — 
Božić. 

Rade  ga  je  dočekao  u  momačkoj  snazi  i  skladu,  zadovoljan,  što  ga  je  junački 
opremio. 

U  visokoj  planini  usjekao  je  badnjake,  sanio  ih  sam  i  naložio  ih  na  vatru, 
a  u  oči  badnjega  dana  dočekao  je  oca  u  po  puta,  bijaše  pošao  u  primorje  po  vino, 
zalažući  glavu,  preko  snježane  planine,  samo  da  ga  po  običaju  na  vrijeme  sanese. 

Otac  gasi  božičnu  svijeću  pšeničnim  kruhom  i  kapljama  toga  primorskoga, 
pitomoga  vina,  a  Radu  um  nosi  u  božično  kolo  gdje  uz  zveku  srebrenoga  djer- 
dana  caruje  curska  ljepota,  nosi  ga  medju  momčad,  gdje  u  umetanju  sa  teškim 
kamenom  ogleda  se  momačka  snaga,  osobiti  ponos  i  slava  toga  dana.  Lani  je  od- 
bacio svojim  vršnjacima,  a  da  vidiš,  ove  godine ...  i  Čisto  ruke  se  same  pružaju, 
da  dohvate  teški  kamen  . . . 

Sviće  i  svjetlost  snježana  dana,  uvlači  se  u  kuću,  ali  ne  može  još  da  savlada 
na  ognjištu,  rasplamtjeli  plamen  božične  vatre.  Rade  ne  može  dugo  da  sjedi  uz 

vatru,  najeo  se,  napio  i  zapalio.  Diže  se  i  otvori  kućna  vrata.  Jednako  snijeg  pada, 
zahvatio  je  sa  svih  strana,  kao  da  je  nakastio  cijeli  dan  padati.  Zao  mu  je,  boji  se 
ne  će  biti  kola  ni  umetanja,  a  paljenje  iz  kubure  ne  može  da  savlada  njegove 
zabrekle  momačke  snage :  gdje  će  je  utrošiti  ?  —  i  želi  svim  srcem,  da  zazgali. 

Oko  podne  dodje  u  pohode  božićni  polaznik,  hriSćanin  Vojkan  Vujić,  čestita 
i  želi  sreću  i  blagosov  kući,  blagu,  polju  i  ukućanima  i  dotakavši  se  badnjaka  sjeda 
uz  vatru.  Zalažu  se  pečenicom,  puSe  i  piju  iz  pune  bukare  vino ;  na  mahove  raz- 
govaraju, a  ponajviše  pušeći  u  vatru  gledaju.  I  u  tome  spušta  se  suton  i  selo  za- 
krili božična  noć . . .  Radi  tek  sada  izbivaju  pred  oči,  meke  i  jezive  uspomene  iz 
djetinje  dobe ;  i  život  i  navade  ispoljuju  se  jače  i  skladnije  sa  tajanstvenošću 
ove  velike  noći ;  dok  ih  san  posvema  ne  savlada. 

Dok  je  svanulo,  kao  da  se  dana  zaželio,  diže  se  i  Ijubopitan  proviri  na  vrata : 

—  jednako  vazduh  je  snježan.  Stakne  zapretanu  vatru,  da  je  ožive,  a  s  njom  oživi 
i  kuća,  pokrivena  debelim  slojem  nakijala  snijega. 

Drugi  dan  Božića  roditelji  i  sestra  podjoše  k  crkvi.  Rade  posjedavši  založi  se, 
položi  blagu  i  osjeti  se  sam  i  —  ispuštan. 
Kud  će  sada  ? 

Prestalo  je  kijati,  pa  gonjen  svojom  glavnom  mišlju,  uputi  se  od  kuće.  Misli : 

—  biće  neko  da  zametne  kolo ;  ali  kod  seoskoga  bunara  nema  nikoga.  Ljuti  se  na 
lijene  momke  i  cure :  boje  se  snijega  ? 

I  jest  zasuo ;  zajazio  je  puteve,  jaruge  i  nogostupe,  preodjenuo  i  pokrio  bi- 
jelim, čistim  pokrivačem  kuće  i  glavice  i  nad  selom,  planinu  ojajio  ;  i  sve  je  uokolo 
pritisnuto  olovastim  nebom,  krcatim  snijega,  a  obasjano  blijedom,  snježanom 
svjetlošću  —  ali  nije  mogao  da  uguši  vječiti  šum  rijeke,  ni  žamor  slapa  nad  mlino- 
vima, što  se  odozdo  odijelito  čuje  i  jednako  u  ušima  bruji. 

Rade  čeka. 

Na  bunar  dolaze  žene  ;  dolaze  i  cure  i  vraćaju  se,  ali  nema  Božice,  a  za  nju 
se  odlučio.  Nju  je  ponajviše  u  snu  milovao,  a  na  javi  u  gonjanju  najjače  mu  se 
opirala. 

Istina,  s  nategom  savladao  bi  je  i  rukom  dohvaćao  do  gola  tijela,  ali  cura  u 
najljepšu,  osjetivši  na  sebi  njegov  muški  bijes,  istrgla  bi  se  iz  ruku  mu  i  ponik- 
nuvši  —  klonila  ga  se. 

—  Ali  eto  ide  !  —  opazi  Rade  Božicu  sa  jednom  drugom  u  društvu  i  veselo 
podje  joj  u  susret. 

—  Drago  mi  je,  što  te  nadjoh  —  veli  joj  razdijelivši  je  od  druge  i  povukavši 
je  za  sobom  na  stranu. 

—  A  što  ? 

—  Odlučio  sam  se  za  te . . .  Hoćeš  li  ? 

—  Ko  nam  brani  ?  —  uzvrati  cura. 

Rade  je  snažno  uhvati  za  obje  ruke.  Djevojka  se  ne  otima  već  ga  ravno  u  oči 
gleda.  I  neko  vrijeme  gledaju  se ...  U  snijegu  pod  natuštenim  olovastim  nebom, 
izgledaju  im  obrazi  blijedi,  prljavi,  ali  kad  se  jedno  drugome  nasmije,  zabijelile 
se  jaki  zubi,  jače  od  snijega,  a  oči,  što  govore,  zaigraše  sjajem,  u  kojem  kao  da  se 
sakupila  sva  toplota  mladih  života,  pa  ni  olovasto  nebo,  ni  blijeda  snježana  boja 
nije  mogla,  da  savlada  u  njima  mladićske  vatre. 

—  Ne  će  mene  tvoji  —  posumnja  djevojka  —  traže  prćijašicu . . . 

142 


Digitized  by  Google 


—  Ko  će  ih  pitati  ?  —  ja  se  ženim  . . . 

Sutra  kad  zahvati  mrak,  dodji  ovdje,  ponesi  sobom  ono  tvoje  cursko  - .  — 
ne  govori  nikome  ništa,  pa  da  vidiš ...  —  govori  joj  uvjerljivo,  a  riječi  zvuče 
jedro  i  odijelito. 

—  Pa  ? 

—  Povešću  te  sobom,  je  li  vjera  ? 

—  Vjera  ti  je,  doći  ću ! 

Rade  trgne  kuburu  iz  zapašaja,  trenom  nategne  i  —  naloži. 

Pa  rekavši  „Sa  Bogom"  tragom  svojih  stopa  povrati  se  kući. 

Sutradan,  kad  je  Rade  povirio  na  kućna  vrata,  bilo  je  vedro,  a  kad  odanilo, 
pokaza  se  sunce,  ali  ne  može  da  savlada  debele  smetove  snijega,  već  odanj  ne- 
moćno se  odbljeskuje,  a  prije  nego  će  da  zadje  kao  za  naknadu  razasu  poljem  svoje 
zrake,  a  visove  planine  nad  selom  pozlati ;  na  njima  neko  vrijeme  u  sjaju  oklijeva, 
ali  ne  mogavši  ih  zagrijati  —  klone ...  A  dok  se  suton  spustio  pokaza  se  mjesec 
u  vedrini. 

Rade,  zaogrnut  svojom  novom  kabanicom,  Što  još  mekom  ispranom  vunom 
miriše,  ide  k  seoskome  bunaru.  Miran  je  —  Božica  će  sigurno  doći,  a  kad  dodje 
znat  će  što  da  radi,  —  odlučio  je  danas. 

I  cura  dolazi.  Kao  i  on  zagrnuta  svojom  novom  curskom  kabanicom,  koju 
Radi  u  prćiju  nosi. 

—  Božice  !  —  javi  se  Rade  i  uhvativši  je  za  ruku  povede  je  za  sobom,  čutke 
s  nogostupa  zagaze  u  snijeg  do  sada  ničijom  nogom  neoskvrnut.  Rade  što  više 
zalazi  u  nj  stasnije  ga  gazi,  ćisto  uživa  kad  mu  noga  zapane  u  bijelu  podatnu  me- 
kobu,  pritiska  je  sve  jače,  hoće  da  je  zgazi,  šatre,  uništi . . .  Tako  živo  nemilosrdno 
gazeći  oboje  se  zagrijaše. 

—  Evo  ovdje  nam  je  ložnica  —  okrete  se  k  curi  Rade  i  ustavi  kod  torine,  pa 
pokaza  na  kolibicu  pokrivenu  debelim  snijegom,  u  kojoj  se  čovjek  jedva  može 
da  ispruži. 

—  Udji ! 

—  A  što  ?  —  učini  se  cura  nevješta. 

—  Udji,  žena  si  mi !  —  i  obgrlivši  je  povuče  je  za  sobom,  pod  svoju  novu 
kabanicu. 

—  Vodi  me  kući !  —  šapnu  djevojka  ispod  kabanice. 

—  Ne  ću,  noćas  bi  nas  moji  ometali,  sjutra  ću  te  povesti . . . 

—  Hoćeš  ? 

—  Hoću,  prečiste  mi  djevice  ! 

Časom  ćute,  osluškuju  ispod  kabanice  svoj  ispremješani  topli  dah.  A  i  oko 
njih  sve  ćuti,  samo  dolje  vječita  rijeka  šumi . . .  Mjesec  gd  oprezno  straži,  njegova 
svjetlost  u  blijedoj  vedrini  treperi,  cijedi  se  vazduhom  kao  mlijeko,  a  iz  tajan- 
stvenih, opruženih,  nepomičnih  sjena  još  mrak  vreba . . .  Nad  sve,  dokle  oko  do- 
pire, pala  je  snježana  duboka  zimnja  noć,  čista  bijela,  neoskvrnuta  kao  prečista 
djevica ...  A  njihovi,  obgrljeni  životi  gore  i  u  vatri  se  troše . .  - 

Rade  se  najednom  trže,  veli  joj : 

—  Sto  drhtiš  ispod  ruke  mi,  kao  list  na  trepetljici  ?  —  a  glas  mu  u  tišini,  u 
proredjenu  vazduhu,  odzvanja  jedro,  odijelito. 

—  Milo  mi  je ...  —  odgovori  djevojka,  priljubivši  se  bolje  u  za  nj. 

—  A  da,  želja  te  kao  i  mene  ! ...  —  i  pustivši  je  iz  zagrljaja,  snimi  s  nje  njenu 
cursku  kabanicu,  pa  saževši  se  pri  ulazu  u  kolibicu,  postre  je  po  zemlji. 

—  Taman  je  uz  slamu  priljubila  —  pomisli,  —  i  ispruživši  se  veli  curi : 

—  Sad  je  sve  u  redu,  udji ! 

Božica  se  sleže,  srebreni  djerdan  s  nje  zvekće,  a  Rade  ulazeći  za  njom  veli 

joj : 

—  Pod  mojom  novom  kabanicom  biće  nam,  vala,  noćas  ljepše  i  prostranije 
nego  u  kući . . . 

...  U  osvit  mladenci  pomoliše  iz  kolibice;  zimsko  jutro  sačeka  ih  i  zaspe 
im  obraze  svojom  sivom  svjetlošću ;  sunce  još  oklijeva,  premda  visovi  planine 
već  se  obojadisaše  bistrom  ružičastom  bojom.  Oko  njih  leži  satrven  pogažen  snijeg 
i  lijepo  se  vidi  trag  njihovih  noćašnjih  stopa. 

—  Volila  bi,  da  nam  je  novi  snijeg  zameo  trag  —  veli  Božica,  kao  poplašeno 
gledajući  oko  sebe  u  prljavi,  pogaženi  snijeg. 

—  Ne  budali !  —  odgovori  mirno  Rade  i  nasmijavši  se  reče : 

—  Ne  zameće  se  noćašnji  trag  tako  lako ! . . .  Već  ajdemo,  ženo  moja  !  —  i 
uhvativši  je  za  ruku  povede  je  tragom  noćašnjih  stopa  svojoj  kući. 


DINKO  SIROVICA :  LJUBAV 

Kad  život  zdvojne  zaokupe  tmine, 
A  miso  traži  vrutak  svietla  traka, 
Kad  srcem  gmilji  klupko  trovnih  zmija, 
Pa  život  gine,  ko  da  nesta  zraka,  

Tad  duša  smjela  grozničavom  čežnjom 
U  vastrg  leti,  tražeć  ima  1'  jošte 
Što  stvorena  i  I  nestvorena  igdje 
Da  ublaži  joj  boli  bar  s  milošte  . . . 

I  kopa,  ruje,  ko  lagumar  znojni 
U  rudniku  što  pod  udarcim  mlata 
Iz  kremen-živca  u  zagušnom  mraku 
Čeka  na  komad  alema  i;  zlata. 

Najzad,  —  kad  nad  je,  kad  se  duša  smiri 
I  gleda  sretna  u  tu  rietkost  novu, 
Čudi  se  sama  . .   znala  je  već  za  nju, 
Znala  je  :  ljudi  da  je  —  „ljubav"  zovu. 

Sad  je  tek  cieni,  pa  je  čuva,  pazi. 
Ah,  svi  kad  ljudi  cienu  joj  spoznadu 
Na  samoj  zemlji  nać  će  sve,  što  tTaže, 
Jer  kraj  će  biti  mržnji  i  inadu. 

VAN  JA  KOSAN:  MOJI  STARCI 

SOCIJALNI  PORTRETI 

Umiru  oni,  moji  starci,  iz  mog  Šora,  umiru . . .  Dobri  su  oni  ljudi,  dobričine, 
ali  ne  radi  dobrote,  nego  iz  sebičnosti  neke,  iz  ponosa  i  oholije,  iz  toga  —  da  po- 
kažu, šta  mogu.  Oni  će  skinuti  i  pokloniti  i  košulju  sa  sebe.  A  zašto  ?  Evo  kako 
oni  govore : 

—  Dat  ću  ja  tebi  šta  Vš . . .  Srce  je  u  mene,  znaj,  duša  ! . . .  Uzmi  —  po- 
mozi  si . . . 

I  dok  tako  govore  s  lica  im  čitaš  drugo,  čitaš  : 

—  Viš,  ja  ti  dajem  zato,  da  vidiš  da  ja  to  mogu,  da  sam  to  kaderan,  da  znaš, 
da  ja  —  ja  Šokac  —  dajem,  da  te  prisilim  da  se  diviš  meni,  da  hvališ  mene.  I  zato  ti 
dajem,  da  ti  dokažem,  da  sam  dobar  i  bolji  i  viši  čovjek  da  sam,  da  sam  nad  tobom. 

Ja  ih  štujem,  ali  ih  i  mrzim,  mrzim  polu-ne  htijući  skoro  do  pakosti.  Otrovni 
su  oni,  otrovani,  gnjili,  truli.  I  većega  cinizma  i  grdjega  filistarstva  od  njihova 
nema  pod  suncem  ! 

Sva  sreća  te  mriju,  ginu  u  nepovrat . . .  Svake  godine  jednom,  dvojici  pre- 
trgne  se  nit  života.  Žive  još  trojica :  Didak-Pava,  did-Joja  i  did-lgnja. 

Tri  njih  :  tri  su  pognuta  postarana  tijela  na  mršavim  nogama,  u  masnim  dvo- 
gačama,  u  suknenim  obojcima.  U  sva  tri :  navorano  lice,  omrskano,  puno  mišičja, 
oduljeni  nosovi  s  velikim  nozdrvama,  iz  kojih  vire  čekinjaste  žutkaste  dlake,  usta, 
s  debelim  usnama,  trepavke  rijetke  i  sijede,  brkovi  opali  i  žutkasti  od  duvanskoga 
dima  i  cijedja.  A  hod  ?  Vazda  oprezan,  svagda  sustajkivajući.  Kretnje  umorne, 
grimase  —  osim  u  di  -Joje  —  trome  i  šuštale  ;  oči  različite.  U  didak-Pave  obične 
su  staračke  oči,  slabe,  bezbojne,  skoro  bijele,  u  didak-Joje  krupne,  crne  i  sukr- 
vave,  a  u  did-lgnje  sitne,  zelene  i  svjetljucave,  mačje.  Pavšino  je  lice  okruglo,  Jo- 
jino  dugoljasto,  s  krmeljima  pod  očima,  a  u  Ignje  s  izbočenim  vilicama. 

Imadu  oni  i  svoje  navike.  Tako  did-Pavu  možeš  ljeti  naći  gdje  svednevice 
leška  u  prisunju,  govori  o  umiranju  i  tuži  se  na  grozničavost.  Zimi  opet  s  dana  u 
dan  Čuči  na  ognjištu,  s  lulom  u  zubima,  obvio  rukama  koljena,  a  za  sumraka  isto 
tako  sčučuren  u  zapećku.  Ne  hoda  nikad  po  selu. 

Did-Joja  je  posve  drugojačiji.  On  nikad  kod  kuće.  Neprestano  traži  sudi- 
vandžije,  hoda  po  sokacima  i  sustajkiva  ljude  i  zamiće  štokakve  razgovore  i  pri- 
povijesti. Ob  noć  mu  se  ne  da  spavati.  Zato  po  cijelu  noć  sjedi  u  krevetu,  mrmlja 
i  ispušava  lulu  za  lulom  uz  skoro  nikakove  misli.  Istom  pred  zoru  zaspiva. 

Did-lgnja  pak,  kako  mu  već  u  krvi  iz  doba  zvonarije,  ide  svako  jutro  u  crkvu, 
a  nedjeljom  i  svetkom  i  na  propovijed.  Tamo  kleca  u  zadnju  klupu,  mrko  se  ogle- 
dava i  na  glas  moli.  Kad  zapazi  da  gdjekoja  svijeća  nepravilno  izgara  ili  se  utrne 
ide  pobožno  sagnute  glave  do  svijećnjaka  i  redi.  Novčić  „lemozine"  ne  baca  prije 
u  škrabicu,  dok  ga  ne  poljubi  s  obadvije  strane.  Kad  ide  iz  crkve  tura  cijelu  ruku 
u  svetu  vodu,  kvasi  čelo  njome,  križa  se  i  izlazi  uz  naprezane  glasne  uzdisaje. 

Sve  trojica  dosta  su  zemlje  rasuli,  dosta  se  zadužili. 

A  riječ  njihova,  govor  njihov  ?  To  ti  samo  milji  i  milji,  u  sva  tri  se  izvlači  < 
kroz  prorijedjene  zube  monotono,  jednako,  kao  jednoviti,  jednobrojni  konac  kakav. 
Tek  u  didaka-Joje  ponekad  biva  riječ  mekušna  i  slatka,  a  ponekad  opet  reska 
•    ogorčena  ili  vatrena. 

Kad  poslušaš  tako  njihovu  govoru,  obično  ne  zamišljaš,  da  slušaš  riječ,  ljudski 
govor,  nego  naprotiv  zamišljaš,  da  čuješ  kako  se  samilosno  i  teretom  nekim  ot- 
kida nešto,  što  proizvodi  zvuk  i  onda  pada . . .  pada  uz  laku,  meku  jeku  . . .  Baš 
kao  ono  kapljice  s  lišća  za  kišovitih  dana  sumorne  jeseni,  čap  . . .  čap  . . .  čap- 
čap-čap . . .  padaju  kapljice,  padaju  kao  suzice  preživita  ljeta  i  sjajne  bujnosti, 
padaju  ko  uzdasi  pregora  i  klonuća  ili  ko  prosnijevi  preživitih  pregnuća  života 
mašte  i  sjetilnosti. 

Tako  im  nekud  riječ  zamamljiva.  Onda  pak  kad  se  didak-Joja  zanese  mišlju 
u  svoje  mlade  dane,  onda  čuješ  i  kako  glas  bruji  i  šumi  šumom  proljetne  nigle 
kiše,  kako  mijenja  niske  i  visoke  note,  kao  ciganski  hitri  prsti  i  kako  raste  i 
pada  kao  brz  talas  bujajućih  vodi  Onda  je  u  tom  glasu  čuti  i  sraz  gorčine  i 
patosa,  čudjenje  i  tugu,  bol  i  razdraženost,  krik  presahle  strasti  i  cik  mrtve  ne- 
obuzdanosti. 

A  ona  dvojica  —  didak-Pava  i  Ignja  ?  Kod  njih  tek  navorana  lica  posluju. 
Ono  mišičje  i  one  bore  po  obrazima,  one  usne,  one  oči  —  izrazuju  ćut  i  osjećanje 
nutrine.  Tamo  u  njih  u  onom  natezanju  mišičja,  oduživanju  i  suživanju  bora,  uzi- 
gravanju  i  umrtvivanju  očiju,  drhatu  usana,  pokimavanju  glave,  odmahivanju 
ruke  —  čuvstvo  kn,  osjećaj,  srce,  duša . . . 

 |  

Nego  mi  smo  i  proveli  nešto  dana  uskupa.  Godine  smo  proveli.  Ljeti  nasjeno 
na  ledini  šora  u  hladu  granatih  dudova,  ili  na  klupi  pred  kućom,  s  proljeća  u  pri- 
sunju  uza  plot  ili  dovratak,  a  jeseni  i  zimi  kraj  ognjišta  na  banku.  Pripečemo  se 
vatri,  pušimo,  pogrijavamo  ruke  i  divanimo.  Plameni  poigravaju,  na  promaji  za- 
huje  i  uzmrmore,  drvo  pucketa  ili  cijuka.  2ive,  sjajne  šare  pletu  se  i  spliću  sa  mr- 
tvim sjenama  mračne  kuhinje.  I  čas  ti  oganj  vas  žutol  k,  ljubičasta  veziva,  bez 
dima,  čas  opet  u  suktavu  dimu,  omikao,  zakrvavljen  kao  rano  zimsko  su  ce,  a 
plameni  zmijuljavi,  zmijski,  siktavi. 

Zimu  smo  svi  volili.  Njih  tri  i  bila  su  samo  zimi  kraj  ognjišta  raspojas  £0- 
vorljiva  i  raspričana.  Ej,  pa  što  si  nijesmo  onda  znali  probesjediti,  ispripovijediti ! 
1  što  je  vani  bilo  golije,  mrtvije  i  crnje  —  to  je  u  njima  bilo  više  nagona  i  volje  us- 
krsavati spominjanjem  sjaj  mladosti  i  momaštva  svoga,  izvijati  i  raspredati  misli 
o  svijetu  i  žitotu,  upokojivati  slutnje  srdaca  i  ublaživati  sumnje  duša. 

Gore&  nad  ognjištem,  uvrh  nas,  vise  iz  odžaka  goleme  tančane  verige,  a  o 
njima  v^isi  bakren  kotao  i  zapjćva  vođa  u  njem.  Još  dalje  gore,  u  blistavo  laštećem 
se  crn6m*zjalu  velika  odžaka,  vise  đvoredovi  kobasica,  vise  pleća,  šunke  i  oni  ru- 
meni, nesravnjivi  slavonski  kuleni  i  udara  otud  omamljiv  miris,  podraživ  do  ću- 
ćenja  jaka-  gliđa.  Lijevo  i  desno  od*  nas  raspete  su  po  zidovi  ogromne  slanine,  na- 
dimite,  kao  ciganska  mrka  put.  ^ 

A  oni  govore . . .  divane  . . . 

—  He . . .  he  . . .  da  . . .  da  . . . 
V  Hra .,.  hm... 

—  I.  je,  i* je«. . .  da . . .  ispuštaju  oni  i  počinju  . . . 

■t-  Još  dan  . . .  još  dva  i  upokojit  ćemo  se . . .  'Oćemo . . .  'oćemo . . .  sunca 
ne  vidio  —  govori  jedab»( 

—  A  po  zemlji  u  što  smo  tapali,  a  ? ...  U  što  trpili,  radili,  smijali  se,  veselili  ? 
—  pita  drugi. 

—  Tko  da  to  zna  ? . . .  Tko  da  to  zna  ? !  Nitko  iz  mesa  ne  zna  to  ! . . .  I  ne 
može !  —  tvrdi  treći. 

—  Baš  aferim !  —  potvrdjuju  prva  dvojica. 

—  Hm,  da,  ja  - .  •  svršuju  sva  tri  u  jedan  glas. 

Tako  oni  govore  o  skorom  prekidu  njihovih  života.  Tako  obično  i  počinju  svoje 
razgovore. 

A  razgovori  njihovi  ?  Šta  ti  je  u  njima  nakrcano  ! . . .  Eno  samo  didak-Pava. 
Kako  taj  divani !  Pogleda  nas  oko  sebe,  kašljucne  i  počne  polako,  a  tempo,  nagla- 
šujući  neke  izraze  tek  gestama  lijeve  ruke  i  uzvinjavanjem  rijetkih  obrva. 

—  Ne  znam  ja  šta  j*  to ...  1  otkud  tako,  ne  znam . . .  priča  on  —  Al'  već  kako 
se  dignem  porano,  iz  nauka,  u  doba,  kad  sluge  napajaju  konje  i  pastiri  blago  — 
ja  Čujem.  A  šta  čujem  ?  —  čujem,  kako  škriplju,  cijukaju  ove  naše  djerme.  Mene, 
vi'te,  to  škripanje  nj'ovo  boli.  Ja  ne  znam  otkud  i  zašto,  al'  sve  mi  dodje  pa  mi- 
slim . . .  mislim  vam  ja  :  te  djerme  plaču,  plaču  nešto,  plaču  nekog,  nas,  dicu  našu, 
život  naš ...  Eto. 

—  I  je  ! . . .  Nego !  .\  .  Ko  amen  !  —  potvrde  mu  didak-Joja  i  Ignja.1 

—  Kako  mislite  ?  Ne  razumijem  ?  —  govorim,  rečem  ja,  a  on  odmah  dodje 
kao  u  zabunu  i  žilice  mu  zadrhtale  pod  vjedjama. 

—  Kako !  Hm . . .  Tako ...  eto . . .  tako  zamišljam  :  plaču.  Jer  što  su  one 
vidile,  ajaj !  Šta  li  priživile  ! . . .  Evo  naša  djerma.  Nju  i  Šibu  dovezo  iz  Slavira 
na  rastočenim  kolima  moj  diko,  znam,  ko  dana; ...  A  moj  dido,  to,ti  je  biočo'ek, 
uh ! ...  Bio  je  on  L  „fulišic"  kod  majora . .  .On  ju"i  odild  i  postavio  i  umro.  Ona  je 
priživila  njega,  priživila  moga  oca,  sve  stričeve,  priživit  će  —  vidim  —  i  mene, 
a  i  dicu  moju  !  Eto,  to  vam  je,  vi'te !  — 

—  No,  pa  ?  —  pitam. 

—  Pa  ?  —  ozovu  se  i  ona  dva  starca,  kao  jeka  moga  glasa,  a  njegovo  se  lice 
odmah  skupi  bore  se  upopriječe  i  oči  ukoče.  Čudi  g& 

—  Viš  ih,  bože !  Velim :  poživila  —  vidila.  Vidila  je  najprvo  onoga,  koji  je 
skuckavo  krajcar  po  krajcarak,  busen  zemlje  do  busena,  a  po  njemu  opet  one, 
koji  su  sve  to  rastipali,  izoravali  lipe  medje  i  šikare,  kidali  zemlje,  krčili  šljivike, 
d  lili  se,  a  sad  ope'  one,  koji  rask  dano  proda  u  i  jedu.  Danas  se  sve  Jede  ...  ka- 
žem :  danas  l  udi  zemlju  jedu,  novce  jedu.  Prije  ne  mož'  škudu  potrošit'  za  misec 
dana,  a  danas  ne  ćeš  pa  ne  ćeš  i  nestane  za  sat.  Eto.  To  je  tako  proždrljiv  život 
nasto. . .  Zato  i  kažem:  djerma  je  poživila,  vidila.  Zato  škripi.  To  je  njen  plač. 
njeno  revanje.  I  namažem  je-  Svedno.  Ona  i  ope'  reve  rad'  našega  propadanja  ! . . . 
Ja  to  slušam  i  odma'  vidim  one  čopore  marve^onu  lipotu  našeg  života,  ono  dobro. 
Vidim  i  ovo  sadanje :  roditelje  pizmenjake,  diobe  i  sudove,  Švabe  na  ognjištima 
našim ...  To  me  boli,  to  me  u  grob  goni ! . . .  £ 

I  tako  njegova  riječ  znade  ići  sve  dalje  i  dalje,  neprekidno  jednaka,  mono- 
tona, ko  onaj  čap . . .  čap . . .  čap  . . .  s  lišća  u  jeseni.  I  ne  vidiš  na  njemu  da  ga 
to  zbilja  boli,  da  mu  je  radi  toga  zbilja  teška 

—  A  zašto  niste  i  vi  sticali,  zašto  niste  i  vaše  sinove  sticati  učil',  zašto  ?  — 
pitam  ih  više  put. 

—  Nije  onda  još  trebalo . . .  Lipo  se  živilo . . .  Pond*  ko  bi  bio  i  misl'o  na 
to. . .  Dok  ne  oboliš,  ne  tražiš  n  lika  !  —  odgovaraju  6ni  i  ruže  dalje  sami  sebe 
prosto,  iskreno 

—  Mi,  kakvi  smo  mi  to  ljudi !  —  razlaže  didak-Joja  —  Kakav  smo  svit «... 
Mi  možda  i  nismo  već  svit !  Zakleo  se  ne  bi  da  jesmo ! . . . 

—  Ni  ja  ! ...  ni  ja  !  —  šapuću  druga  dvojica. 

—  Mi  smo  kaljavi,  blatni,  musavi.  I  duša  nam  musava.  Ko  perač.  I  grabež- 
ljiva, zavidna.  Jastrebovi.  Čupamo  se,  bijemo.  A  dica  ?  Momci  ?  Cure  ? . . .  Sve 
pogospodite  zaludito,  ulinito,  a  tusto.  Svi  smo  mi  ko  krmeljiva  mačad  u  zaptčku. 
. . .  Istinu  govorim  —  ukočio  se,  lažem  li . . . 

Tako  govore  o  sebi.  Tako  misle.  U  svojoj  kući,  u  svojih,  ili  u  selu  poraditi 
pak  i  ispraviti,  da  ne  bude  tako  u  zlu.  svesti  život  u  drugi  tok  —  ne  mare,  a  i  ne 
misle,  da  je  možno. 

—  T\  ne  mož'  čo'ek  boži  posd  prominit !  Taki  smo  i  samo  taki  —  kaka  je 
Njegova  sveta  volja.  Ni  vlas  s  glave  ne  pada  bez  njega.  Pa  Šta  da  se  mišimo  u  bo- 
žje stvari ! . . .  Šta  će  bog  onda,  ako  i  mi  uzmemo  svršavati  njegove  stvari  ?!  

A  njihov  kućni  život  ?  Evo  didak-Pava.  On  pripisao  sinu  sav  imetak.  Sin  ga 
sad  svakidan  goni.  Svakidan  je  sto  i  sta  prebacivan  a  i  izražaja  one  žučljive  mržnje 
najbližega  rodbinstva  medju  njima.  Ali  didak-Pava  nikada  o  tomu  ne  govori. 

—  Svomu  zlu  ne  trebam  svidoka  !  —  reče  on  filozofskom  mirnoćom,  kad  se 
nadje  tkogod  te  zapne  o  njegov  kućni  život. 

Pa  kakav  je  on  još  !  Pijanice  i  bećare  osudjuje  i  kune. 

—  To  je  propast  naše  krvi.  To  su  čirevi  na  našemu  tilu  —  kazuje,  a  nema 
jutra,  da  ne  uzme  iz  ormarića  onako  kradom  polić  i  ne  kupi  rakije,  koju  pijucka 
sve  do  podneva.  Jednom  mi  je  i  o  tomu  govorio. 

—  Rakija,  sinko,  viš,  to  je  moj  najveći  grih.  Drugoga  ne  imam.  Možda  je 
grih  još  i  to,  Što  si  dimim  ispod  nosa.  Ali  kad  mlado  —  ludo  pomiluje  curu,  na- 
treseš  tudjih  jabuka,  razbiješ  s  tudje  njive  par  bundeva  svojim  svinjama,  iz  šume 
izneseš  po  koja  kola  drva,  slažeš  kad  treba  —  ah,  mani,  sinko,  to  nije  grijota.  Prid 
sudom  možda,  al'  prid  Bogom  nikako. 

Kuća  mu  sirota,  a  ponosan  je  kao  bosanski  beg. 

—  Ja  ne  skidam  kapu  prid  tom  našom  gospodom  —  veli  on  !  Nisu  oni  go- 
spoda, oni  su  sluge.  A  ja  nisam  ničiji  sluga.  Moju  bi  kapu  samo  u  crkvi  skinio.  A 
u  nju  ne  idem,  jer  ne  ću  da  je  skidam. 

A  did-lgnja  on  je  posve  drugojačiji.  On  dogod  govori  s  kojim  od  općinskih 
činovnika  neprestano  drži  kapu  u  ruci,  drhturi  i  smješka  se  ropski  ponizno  i  ula- 
guje se. 

Didak-Joja  pak  radi,  kako  mu  se  kad  svidi.  Taj  čovjek  opet  ima  svoj  život  ! 
2vače  baguš  po  cijeli  dan  i  samo  zanovijeta  ukućanima.  S  ničim  i  s  nikim  nije 
zadovoljan.  A  kad  se  napije  onda  razgniva  sjekirom,  nožem  ili  čim  drugim  sve 
svoje.  I  sin  mu  ne  može  ništa. 

—  Kad  ja  poludim  onda  moraju  svi  bižat  iz  kuće  —  kazuje.  To  mora  bit.  I 
ja  sam  prid  mojim  ocem  bižo.  Pa  šta  mi  fali  ?  Co'ek  sam  na  svome  mistu  . . .  Tako 
se  uči  dicu  pameti  i  vlast  se  drži  u  ruki. 

Svagda  mu  imponira  sila  i  moć,  veličina  i  širina.  Kakvoća  mu  sporedna.  Tje- 
lesno jake  ljude  poštiva.  Lice  mu  je  neiscrpivo  u  uvještačenim  grimasama.  Na 
sokaku  sustajkiva  mlade  snaše  i  cure  i  podiže  rukom  za  njihovim  tijelom. 

—  Molitvu  vam  vašu  dićju  . . .  ček'te ...  da  vas  dida  malo  pomiluje  !  —  go- 
vori im,  štipa  ih  i  neslane  zbija  šale  s  njima. 

Uvijek  spominje  dobra  jela  i  pića  i  čezne  2a  njima. 

—  Da  mi  jest'  i  pit'  kad  mi  se  i  Šta  mi  se  ustije  —  s  kraljevima  se  ne  bi  minjo. 
Ni  za  kake  novce  ne  bi ! . . . 

A  drugda  opet,  kad  je  nujan  i  sjetan,  posve  je  drugi  čovjek.  Iskren,  dobar, 
turoban.  Onda  oštro  osudjuje  i  sebe  i  svoje  ljude,  seljane  . . . 

—  Aj,  prokleta  je  narav  u  nas,  u  šokaca . . .  Nas  bi  trebalo  tući,  tući  do  mr- 
tvila, svakidan  —  drukče  smo  ludovi,  behari ;  spavamo.  Samo  batine  bi  izličile 
nas  utovite,  ugnjilite  ...  I  dok  su  se  batine  dilile  misto  rešta  —  dobri  smo  bili.  I 
sad  kad  ih  nije  —  razmaženi  smo  ko  dica  bisni  ko  pijani  konji . . .  Danas  ideš  u 
rešt  da  se  odmaraš,  ideš  pivajući :  „Dok  sam  krao  i  gospodi  davo . . .  Nisam 
nikad  u  tamnici  spavo. . Iz  rešta  opet  iduća  za  inat :  „Ne  bojim  se  kotara  ni 
suda . . .  rešt  je  meni  draži  nego  škuda  !"  . . .  Ali  kad  si  ti  dobio  dvaestpet  ili  pe- 
deset misliš  prije  na  marinsku  sviću,  nego  li  na  pismu  !  Rešt  je  s  r  a  m  0 1  a,  — 
kažu  —  aP  batine  bole!  —  govori  didak-Joja  u  takovom  raspoloženju. 

Didak-Pava  pristaje  uz  njega.  I  domiće  još  štoto. 

—  Da  . . .  da  ...  od  sramote  se  ne  umire,  od  boli  itekako  ...  I  otrovan  smo 
mi  soj,  kakog  nigdi  zemlja  ne  rodi.  Eto.  Ja  mislim,  često  mislim  ovako :  Mi  smo, 
moji  ljudi,  ko  vrblje,  ko  vTbici ! . . .  Gledješ  :  ama  šuma,  šuma  ...  uh  ! ...  go- 
leme li  šume . . .  jedan  oblak  drv&,  jedan  svit  granja !  A  kad  ispoJsicaš  vrbik, 
složiš  i  uzmeš  sagarati  —  to  da  crkneš  !  Sve  puno  vode,  gnjilo.  I  kad  gori  —  gori 
silnim  dimom,  plamenom  do  neba,  aP  bez  snage,  bez  žara.  Ništa  na  toj  vatri  ne 
iskuva,  ništa  ne  sagrija  !  Ali  se  čuje  !  To  du  !  Pišti  i  svira,  cvijulji  svako  parčence, 
ko  pisak  u  gajdaša.  A  kad  pogori  —  ni  traga  niti  toploti  niti  pepelu.  Kud  je,  kud 
ta  silesija  drva,  taj  svit  granja  ?  U  Šta  je  'ošlo  ?  —  pitaš.  A  kud  ?  Ne  zna  se.  Eto. 
Taki  smo  mi  pogan  svit ! 

Dakako  da  se  i  did-Ignja  javi  kojom  riječju  o  tomu.  On  obično  govori : 

—  Manite  se  pripovisti  o  tomu  ...  Šta  ljudi,  šta  mi  ?  ! . . .  Ljudi  su  kukavice 
I  'ko  nije  kukavica  —  taj  je  više  od  ćo'eka  ! 

Drugačije  did-Ignja  slabo  pripovijeda.  On  samo  upada  onoj  dvojici  u  raz- 
govor poklicima  i  uzvicima,  krši  prste  i  bez  prestanka  kao  da  se  porugljivo  smi- 
jucka svojim  zelenim  očicama. 

On  je  bio  po  svoga  života  zvonar.  Sam  je  sa  ženom  u  kući. 

Ili  evo  kako  on  govori : 

—  Ta  nisam  ja  baš  ni  sam  sa  Evom,  viru  joj  njenu  ! . . .  Uvik  kod  nje  vise 
štokake :  —  „drage"  i  „mile",  cure  i  snaše . . .  Uvik  ti  ona  s  njima  nešto  čara. 
baje,  šapće,  spravlja.  Vrag  ih  odnio !  . .  I  pržit  će  se  one  u  paklu  ! . . .  1  drago 
mi  je,  da  će  se  osladit  vragovi  s  njima  ! . . .  Eno,  dok  sam  bio  zvonar.  Moro  sam 
krasti  za  njih  sviće,  koje  su  palite  bile  na  božićnju  noć,  nosati  nj  ove  vražbine  da 
noćuju  po  oltarima  i . . .  Puno  je  toga.  Upravo  me  Boga  stra'  zato  ! . . . 

Govori,  da  se  straši  Boga  zato,  a  što  je  krao  ili  —  kako  on  veli  —  uzimao 
„lemojzinu"  s  oltari  sebi  za  rakiju  i  duvan,  to  ga  ne  straši. 

—  Kad  uzmem  —  pripovijeda  on  —  onda  lipo  kleknem  do  oltarar  izmolim 
očenaŠ  i  virovanje,  prikrižim  se,  poljubim  oltar  —  pa  kud  će  više  ! . . .  Oprostit 
će  to  Bog  ! . . .  1  oprostio  mi  je ...  A  i  šta  će  svetima  novac  ! 

Nije  njima  do  novca ...  A  rakija  mene  kripi  —  tamjan  joj  njen  —  ala  kripi, 
ko  pričest  grišnu  dušu  ! . . .  No,  bož'  moj,  aP  zato  sam  i  ja  činio  svoje.  Oltar, 

s  kojeg  uzmem  po  groš  po  dva  —  uredim  onaj  dan,  ko  da  će  biskup  za  njim  go- 
voriti misu.  

Zato  ipak  —  uzasvu  tu  sjajnu  misaonost  i  prikaz  sebe,  svojih  seljana  i  svoga 
soja  u  takovoj  jadnoj  slici,  —  oni  upravo  sa  slašću  pričaju  poganštine  svojih  ži- 
vota, s  dostojanstvom  izgovaraju  sadržaj  svojih  pustolovina,  s  ponosom  se  i  užit- 
kom spominju  svog  nemorala  i  svojih  zlodjela.  Dakako  da  nikad  ne  dovode  svoja 
djela  u  savez  sa  zlom.  Oni  samo  govore,  da  je  ovo  i  ono  lijepo,  da  je  smiono,  ju- 
nački, da  je  neobično,  slast,  užitak  i  t.  d.  a  pojam  dobrote,  dobra,  sude  samo  sa 
stajališta  svoje  koristi  i  svojih  običaja. 

—  Aha,  da  ! . . .  A  šta  kažeš  Pava  na  ono  ! . . .  To  je  bilo  življenje,  a  ?  — 
govori  did-Joja,  kad  se  uzme  spominjati  mladjih  dana  i  oči  mu  se  sve  krijese,  ruke 
drhte,  glas  visok.  —  Mi  u  opaklijama,  sikere  kraj  nas,  noć  crna,  ko  sudnji  dan . . . 
Konji  pomamni . . .  Dodjemo  u  šumu,  izaberemo  hrastinu,  pa  s  njom  o  zemlju. 

Izrežemo,  natovarimo  i  sutra  ujtro  već  piješ  bez  brige  u  Vukovaru  dja- 

volsku  rakiju,  ljutu  ko  sičan  i  jedeš  dunavsku  ribu  ko  gospodin,  a  banke  ti  u  djepu 
šušte,  kao  svila  oko  mladog  divojaćkog  tila  ! . . . 

—  Da,  da ...  —  spominje  se  i  did-Pava  —  II'  srne  kad  zavatimo  tamo  u  'noj 
spajinskoj  šumi ...  lja  !  Divote  ! . . .  Mesa  ko  u  svatovi ...  Pa  i  ribu  kad  smo 
išli  'vatavat'  s  mrežama ...  I  u  Bosnu,  medju  age  i  begove,  „švercovat",  a,  kad 
idjasmo  ?  Kava,  svinji  dugogubičavi,  svila  ! . . .  A  financi  ?  Dvi-tri  banke  pa  ruka 
ruku  mije,  lice  obadvije  !  Ej  —  bilo  ti  je  to  —  ko  carstvo  nebesko  f 

—  IP  onda  dok  je  bilo  vrele  krvi  u  nama  l  —  znade  podsjetiti  did-Ignja. 

—  E,  da  ! . . .  u  mladosti !  —  prihvati  odmah  did-Joja  razblaženim  glasom* 
Legneš  na  stanu  u  sino  i  samo  čekaš  dok  misec  uzašeta.  Sve  mirno,  ukucito.  Ni 
miša  ne  čuješ.  Ni  travke,  ni  lista.  Tišina  velika.  Daleko  samo  na  livadama,  vidiš, 
svitlucka  tijo . . .  polako  po  koja  vatrica.  I  čuliš  uši . . .  'Oće  P  već !  —  pomišljaš. 
I  zbilja.  U  neke  tamo  s  drugog  stana  hkne  neko  i  onda  još  zazove  tanko,  glaso- 
vito :  „Ej,  Joso  !"  Djipiš  odma'  ko  žarilom  podboden.  Ne  paziš  na  kolje,  na  nasad, 
na  prošće.  Priskakivaš,  ko  garov  kaki ! . . .  Samo :  up  !  up  ! . . .  Letiš ...  I  evo 
te :  grlite  se,  ljubite,  pa  u  kolibu  —  amena  mu!  A  u  njoj  ko  u  rajskim  dvorima. 
Perje  meko,  ćebe  vruće,  Mara  kako  sunce  med  Gospama,  a  usta  ?  Aja,  ni  med 
nije  taki ! . . .  Goriš,  vriješ,  bisniš  ko  oluja,  oriš  ko  gromovi  nad  Šumom,  nad  Sla- 
virom,  a  ona  cikti  ko  prva  žica  u  egeda  Ciganina  Gliše  kljakavoga  ! . . .  A  vani  ? . . . 
Ponoć.  Misec  miran  i  ukočen.  I  blid  —  ko  razmilovana  cura.  Njive  zasinite  go- 
lemim šinama,  po  Bosutu  živo  srebro  pliva,  a  selo  bilo  med  gumnima  crnim  — 
ko  bile  dojke  med  kosama  vranim  i  zasutim.  Od  Crnog  gaja  opel  psi  laju,  laju, 
ni  da  laju  ! . . .  Laju  —  ko  da  vilenjake  gone  ! . .  .Ej.  sunca  oči  moje  nikad  ne  gle- 
dale —  to  bi  život  cara  u  Stambulu ! 

I  onda  didak-Joja  izvadja  to  sve  dalje  i  dalje  i  budi  se  u  njemu  ona  davna 
mladost,  lica*  se  zasjenjuju  pomamom  i  strašću,  a  glas  sve  raste  i  raste,  ko  pro- 
ljetne mutne  vode  po  ritovi  njegove  domaje. 

Didak-Pava  i  Ignja  jedva  čekaju  da  svrši  i  upravo  se  otimlju  za  riječ . . . 

—  A  ja  ?  A  ja  ?  —  priča  did-Ignja  —  Ja  i  moja  Kaja,  pa  Aga,  pa  Eva  ? . . . 
Ob  dan  ko  pauni,  ob  noć  ko  cigani.  Aj  —  ta  ljubili  smo  se  ko  golubovi ,  griali  ko 
psićad  ! . .  Sve  tri  su  mi  dikom  bile,  a  Eva  je  eto  i  ženom,  aP  obljubio  sam  sve  tri 
i  izljubio  od  timena  do  nožnoga  palca  ! . . . 

—  TI,  kako  i  ne  bi !  —  prihvaća  did-Pava  —  Mi  smo  zato  i  bili  momci !  Mom- 
čekanje !  A  ne  sluščad  i  dračje  ko  momčad  naša.  Kad  mi  zapivamo,  zaigramo, 
da  je  gora  —  one  bi  se  tresle  ! ...  A  kad  se  tek  povezirimo  Sirom  šora  —  ne  mož' 
čuti  boga  grmećega  !  . . .  A  eno,  znate  1' . . .  nego  da  znate,  moju  Olu,  moju  prvu 
curu ! . . .  Ej,  kad  se  je  ota  nasmijala,  misliš,  srni'  se  zora  u  rodjaju  !  AP  i  bila  je 
komad  !  Za  čo'eka,  za  dva  —  široka  je  bila.  Nije  drugo  nego  —  jablan,  grudi  ope' 
gunje  mirisave.  Usne  dvi  u  nje  —  ko  dvi  kriške  ognja  krvavoga !  A  oči,  a  ?  šta 
velite  ? . . .  Izvor- voda  —  oči  su  joj  bile  plave  ko  različak  po  naši'  livada . . .  Dva 
miseca  s  njom  sam  se  volio.  I  od  sile,  volbe,  mrića,  ludila  i  milovanja  suv  sam  bio 
ko  voštana  svića  !  1  onda  me  je  ostavila . . .  Zasitila  se . . .  I  ubit  sam  je  'tio,  ali 
nisam  mogo.  Kad  je  ugledam  sav  poštrepim,  zinem,  ko  ciganče  i  —  ni  makac. 
A  ona  se  porugljivo  smije,  očimice  se  smije.  1  meni  —  ko  da  guja  živo  srce  grize  ! 

.Ej,  volio  sam  vam  je,  ej  ! . . .  Deset  godina  kašnje,  oženit  kod  ovaca  udaro 
sam  glavom  o  tor  rad  nje  ! . . .  I  sad  eto  zar  bi  zno  da  sam  živio,  da  sam  diso,  da 
sam  bio  —  da  mi  nije  bilo  Ole  i  volitbe  s  njome  !  

I  kad  jednom  upanu  u  ovakova  spominjanja  ne  mož  ih  trgnut  ničim.  Da  im 
umire  majka,  otac,  brat,  seka,  —  ni  onda  se  valjda  ne  bi  digli  i  pričanja  napustili. 
Tu  spomenu  cijelu  jednu  generaciju  svoga  sela  sa  svim  odnošajima  ljubavi  i  volbe, 
prikažu  jedan  drugomu  sto  i  sta  noći  svog  momaštva  i  sve  drugo,  cio  život  do  u 
tančine.  Pred  tobom  samo  niču  i  ginu  sjajno  ispričane  slike  kola"  i  divani,  preli  i 
posijela,  svatovi  i  karbini.  Vidiš  kako  kradom  prelaze  Savu,  kako  vuku  srne, 
kako  pile  hrastine,  kako  gužvaju  banke,  kako  preskaču  prošca  i  plotove,  kako 
grizu  nabrekle  dojke . . .  Čuješ  cik  strasti,  krik  ljubomora,  mamen  cilik  egeda, 
tužna  zapjćvanja  srodstva  kraj  odari,  hihot  bluda  i  stenjanje  bludobola.  Silan 
ponos  gledaš  po  licima,  sumor  i  tugu  i  mrzovolju  Čitaš  na  zjenama ...  1  od- 
jednom opet  slušaš  tugaljivoj  pjesmi  sumorna  pastira  kako  raste  i  buja  do  bjes- 
nila i  vijora  i  onda  se  opet  gubi  i  guši  u  rsku  razbitih  Čaša  ...  u  potoku  prolivena 
pića  ...  u  krvi ...  I  onda  dalje  v  diš  crveno  tusto  lice  slavonskog  bećara  sa  zolu- 
fama  i  šiškama  do  p6  čela,  s  naherenom  crnom  kapom,  na  oko  mirno  i  trijezno, 
kako  jednom  rukom  lijepi  peticu  cigi  na  čelo,  da  zasvira  još  bolje,  još  gromkije, 
još  divlji  "e ...  A  u  drugoj  ruci  svrće  drugu  banku,  hladnokrvno  je  pali  o  žigicu  i 
onda  njome  istom  pripaljuje  cigar  u  zubima ! . . .  Priča,  pjesma,  epopeja,  grozota ! . . 

I  tako  je  to  s  dana  u  dan,  godine  i  godine,  u  svanući  i  u  sumrake,  bez  kraja  i 
konca.  Samo  priče  i  priče,  spominjanja  i  spominjanja  diljem  ote  plodne  ravne  zem- 
lje. Strašan  je  to  život.  I  lijep  je  u  svojoj  strahoti.  Ali  strašan  do  jeze,  odsudan 
—  svakako  t  I  moraš  ih  zamrziti. 

—  Preuredite  život,  preokrenite  se . . .  Evo  ovako  i  ovako . . .  govoriš  im. 
Ali  oni  niti  da  čuju. 

—  A  šta  mi  možemo  kad  je  tako . . .  Kako  je  —  tako  je.  Od  zime  ne  napra- 
vismo  prolića.  Sve  je  to  Bog  uredio ...  da,  da,  da . . .,  izgovaraju  se  oni,  cinici, 
filistri.  I  Čine  se  nedoumni,  ludi.  A  čas  kašnje  već  se  i  opet  dalje  guše,  dalje  tope 
sjajnom  riječju  u  sjaju  uspomena,  u  blijesku  priči.  Ne  haju. 

—  AP  vaša  će  krv,  vaša  unučad  skupo  platiti  vaša  pričanja,  plakat  će  vaše 
uspomene,  kleti  vaše  kosti ...  I  već  je  tako  ! . . . 

—  T  !  Baš  kako  im  volja  !  Šta  nas  briga  za  ono,  što  bude,  kad  iz  nas  ne  bude 
ni  kosti  ni  mesa.  —  To  je  njihov  odgovor. 

Eto  i  takovi  su  oni,  ti  isti  ljudi,  ti  starci  dobroćudna  lica  i  ponosna  izgleda,  ti 
sinovi  plodnog  kraja,  ti  sinovi  pjesme  i  milovanja,  te  žive  priče  i  iz  kosti  i  mesa, 
ti  mislioci !  —  P6  života  su  dali  na  pjesmu  i  ljubav,  sazdali  kolo  priča  i  pustolo- 
vina, a  u  drugoj  poli  eto  se  samo  griju  i  griju,  bez  umora  i  bez  stanke,  sagnjili  i 
drjemovni  na  žaru  tih  sjajnih  uspomena  maštovite  prošlosti !  


Nego  umiru  oni,  umiru  ! 

Smrt  prelama  i  pretrzava  priče  na  njihovim  ustima  nemilosrdno  jednog  za 
drugim  zasipa  ona  ista  meka,  plodna  zemlja,  koju  su  svijesno  raskidavali  i  pro- 
davali tudjinu,  zemlja,  koje  nijesu  znali  niti  mogli  sačuvati . . .  svatiti ...  ra- 
zumjeti. 


JOSIP  PASARIĆ:  OMLADINSKA  KNJIŽNICA 

l. 

O  novoj  godini  izdalo  je  „društvo  hrvatskih  srednjoškolskih  profesora"  prvu 
knjigu  svojih  književnih  edicija,  „Hrvatske  pripovjedače",  što  ih  je 
priredio  urednik  beletrističnog  odjela,  prof.  dr.  Milan  0  g  r  i  z  o  v  i  ć.  Time  je 
profesorsko  društvo  počelo  da  izvodi  svoju  hvale  vrijednu  namisao  o  izdavanju 
d  j  a  č  k  e  k  n  j  i  ž  n  i  c  e,  što  je  s  odobravanjem  prihvaćena  na  posljednjoj  glavnoj 
društvenoj  skupštini.  Ta  knjižnica  ima  (prema  „prospektu"  u  5.  svesci  „Nastavnog 
Vjesnika")  dva  odjela  :beletrističkiiklasično-komentatorski. 
Prvi  odio  ima  omladini  da  „poda  najpotrebniju  beletrističko-poučnu  lektiru" 
iz  domaće  i  strane  novije  književnosti  i  da  „otvori  poglede  u  općeno,  poglavito 
estetičko  obrazovanje".  Uz  prikaz  života  i  rada  pojedinih  pisaca  donosit  će  p  o 
jedno  ili  dva  izabrana  manja  djela,  u  kojima  se  najviše  ogleda  način  pi- 
sanja i  glavne  karakteristike  prikazanoga  pisca.  Pored  tih  skupnih  izdanja  izlazit 
će  veliki  i  značajni  pisci  novijega  doba  u  posebnim  knjigama 
sa  izvacima  iz  ponajboljih  im  djela.  Tako  će  mnogi  od  onih  novijih  pisaca,  Što 
izidju  u  skupnom  izdanju,  izići  opet  i  posebice.  Uza  to  će  ovaj  odio  izdavati  kraće 
eseje  o  tehnici  drame,  novele,  studije  iz  književnosti,  estetike,  specijalne  filo- 
zofije, astronomije,  mitologije,  a  onda  pomalo  i  iz  onih  disciplina,  koje  se  u  školi  uče. 

Klasički  odio  (urednik  dr.  Drag.  Boranić)  izdavat  će  hrvatske  i  srpske 
klasične  autore  s  kritičnim  tekstom  i  komentarima.  Pored  komentara  svaka  će 
se  knjiga  popratiti  zgodnim  uvodom.  I  tu  će  se  u  jednim  knjigama  štampati  po- 
jedinačna djela,  dok  će  u  druge  ući  odabrani  dijelovi  iz  jednoga  autora  ili  iz  više 
njih.  Kad  se  izdadu  ponajglavnija  djela  hrvatskih  i  srpskih  autora,  ući  će  u  ovu 
drugu  seriju  i  komentari  stranih  klasika.  —  Za  „hrvatskim  pripovjedačima"  do- 
laze u  prvom  odjelu  na  red  „srpski  pripovjedači"  (priredio  prof.  dr.  Drag.  B  o- 
r  a  n  i  ć),  a  u  drugom  odjelu  izići  će  g.  1907.  8.  ove  knjige  :  1.  Odabrane  epske  na- 
rodne pjesme,  priredio  dr.  B.  Drechsler  ;  2.  Mažuranić:  „Smrt  Smail-age  Čengijića", 
priredio  dr.  M.  Ogrizović;  3.  Demeter :  „Teuta",  priredio  dr.  D.  Boranić. 

Pothvat  profesorskog  društva  zaslužuje  svaku  hvalu  i  priznanje,  jer  se  u  nas 
već  dugo  osjećala  prijeka  potreba  djačke  knjižnice.  No  iskreno  priznajemo,  da 

smo  očekivali  pomnije  izradjenu  osnovu  o  načinu  izdavanja,  nego  Sto  je  u  „pro- 
spektu" izložena.  Tu  se  naprosto  odred  ju  ju  dva  odjela :  beletristički  i  klasičko- 
komentatorski,  a  ne  spominju  razlozi  toj  Čudnoj  podjeli.  Nema  sumnje,  da  bi  bilo 
vrlo  teško  iznaći  dovoljan  razlog  takoj  diobi.  Klasički  bo  autori  (Hektorović,  Gun- 
dulić,  Palmotić,  Reljković,  Demeter,  Mažuranić,  Bogović,  Preradović,  Botić,  Mar- 
ković,  Njegoš,  Držić,  Kačić,  Marlić,  Radičević,  SapČanin.  Jovanović),  koji  se  kane 
izdati  u  klasičko-komentatorskom  odjelu,  s  v  i  su  podjedno  predstavnici  lijepe 
knjige,  a  mnogi  noviji  t.  zv.  beletristički  pisci,  napose  „veliki  i  značajni 
pisci  novijega  vremena"  (kao  Šenoa,  Tomić,  Jurković,  Tordinac,  Kozarac,  Gjalski, 
Kumičić  itd.),  koji  će  dobiti  svoju  posebnu  knjigu  u  beletrističkom  odjelu,  za- 
pravo nijesu  ništa  drugo  nego  klasici.  Pojmovi  „beletristički  i  klasički  pisci"  nijesu 
različni,  već  homogeni,  a  na  homogenosti  ne  može  da  se  gradi  valjana  razdioba. 
A  budući  da  se  ne  može  povući  točna  medja  izmedju  beletristićkih,  napose  „ve- 
likih i  značajnih  pisaca  novijega  vremena",  i  klasičnih  autora,  može  lako  da  dodje 
do  raspre  medju  urednicima,  u  koji  odio  da  uvrste  kojega  „velikog  i  značajnog 
pisca",  da  li  u  beletristički  ili  pak  u  klasički.  Za  školu  i  omladinu  i  onako  je  dobro 
tek  ono,  što  je  najbolje,  pa  zato  će  se  i  medju  beletrističkim  piscima  moći  da  iz- 
daju jedino  oni,  koji  su  uzorni  i  prvostepeni  autori,  a  ti  se  obično  i  zovu  klasicima. 
Na  pitanje,  što  je  klasik,  Saint-Beuve  dao  je  ovaj  zgodni  odgovor :  „Pisac,  koji 
je  duh  ljudski  obogatio,  glavnicu  njegovu  zaista  povećao,  pomakao  ga  za  korak 
naprijed ;  pisac,  koji  je  nesumnjivu  ćudorednu  istinu  otkrio  ili  pronašao  neku 
samoniklu  strast  u  srcu  čovjekovu  ;  pisac,  koji  je  svoje  misli,  refleksije  i  izume 
prenio  u  kojigod  oblik,  koji  je  po  sebi  velik,  širok,  oštar  i  razuman,  zdrav  i  lijep, 
koji  svima  govori  svojim  sopstvenim  stilom,  ali  stilom,  u  kojem  se  ogleda  stil  svakoga, 
koji  je  istodobno  star  i  mlad  i  potječe  iz  svih  stoljeća,  —  takav  je  pisac  klasi  k". 
Toj  glasovitoj  definiciji  odgovara  po  smislu  ono,  što  se  općenito  i  neodredjeno 
veli  u  „prospektu"  o  „velikim  i  značajnim  piscima".  Po  svemu  se  vidi,  da  gornja 
podjela  nema  smisla  i  da  je  beletristički  odio  gotovo  suvišan.  A  i  inače  program 
toga  odjela  izaziva  kritiku.  Odio  ima  da  se  zove  beletrističkim,  a  svrha 
mu  je,  da  poda  omladini  beletrističko-p  o  u  Č  n  u  lektiru,  pa  <!e  s  toga  donositi 
kraće  e  s  e  j  e  o  tehnici  drame . . .  studije  iz  specijalnefilozofije,  mito- 
logije, astronomije  i  iz  onih  disciplina,  koje  se  u  školi  uče  (dakle 
prirodopisa,  zemljopisa,  povijesti,  fizike  itd.).  Otkada  pripadaju  poučnaina- 
u  č  n  a  lektira,  eseji  i  studije  iz  specijalne  filozofije,  astronomije,  prirodnih 
nauUa  —  beletristici?  Očito  je,  u  prvom  dijelu  „prospekta"  vlada  pometnja 
primitivnih  pojmova :  u  jednu  se  ruku  hoće  da  podigne  umjetna  ograda  medju 
„velikim  i  značajnim"  beletristama  i  klasičnim  autorima,  a  u  drugu  se  poučna 
i  naučno-popularna  književnost  svrstava  pod  —  beletristiku! 

Uza  to  ima  beletristički  odio  posebnu  povlasticu.  Dok  naime  klasičko-komen- 
tatorski  odio  ima  pravo  da  izdaje:  1.  pojedinačna  djela  („Ribanje",  „Osman", 
„Satir",  „Teuta"  itd.),  2.  odabrane  dijelove  iz  pojedinih  pisaca,  (iz  Držićevih  ko- 
medija, iz  KaČićeva  „Razgovora",  iz  Preradovića  itd.),  i  }.  odabrane  dijelove  iz 
srodnih  književnih  vrsta  (dubrovačka  lirika,  lirika  ilirskoga  doba,  epske  i  lirske  na- 
rodne pjesme  itd.),  dotle  je  beletristički  odio  ovlašten,  da  k  edicijama  pod  1 2. 
i  3.  doda  novu  :  skupno  izdanje  odlomaka  iz  različnih  domaćih  i  stranih  autora 
s  različnim  i  nesrodnim  književnim  smjerovima.  Toj  potonjoj 

vrsti  izdanja  pripadaju  i  „Hrvatski  pripovjedači4',  za  kojima  će  slijediti  „pripo- 
vjedači srpski",  pak  ostali  slavenski  kao  i  strani,  u  prvom  redu  franceski  i  sjever- 
njački. Protiv  takve  vrste  omladinskih  izdanja  govore  pedagoški  i  literarno  estetski 
razlozi.  Omladinskoj  kao  i  svakoj  lektiri  glavna  je  zadaća,  da  čitaoce  uvede  u 
shvaćanje  književnih  djela  i  upozna  s  mislima  i  čuvstvima  dotičnih  autora.  To 
shvaćanje  može  da  bude  opažajno  i  tiče  se  poglavito  sadržaja  čitanih  djela,  na- 
dalje historijsko,  koje  se  osvrće  na  postanak  književnih  djela  i  prosvjetno-povjesni 
im  razvoj,  pak  estetsko-kritičko,  koje  književno  djelo  prosudjuje  po  filozofsko- 
umjetničkim  kriterijima.  Ima  mnogo  pedagoga,  koji  hoće  da  kritičko  razmatranje 
posve  izluče  iz  omladinske  lektire,  jer  ova  ima  u  prvom  redu  da  potiče  na  mišljenje 
i  samostalno  ponimanje,  a  ta  se  svrha  ne  postizava,  kada  se  gotovi  literarno-kritički 
sudovi  nameću  Čitačima.  Istina,  mnogi  veliki  pisci  nijesu  pisali  djela  svoja  da  od- 
gajaju omladinu,  pa  zato  treba  takva  djela  popratiti  podesnim  tumačem,  da  se 
olakša  shvaćanje  njihovo ;  no  taj  tumač  ne  smije  da  se  izvrgne  u  estetsko  klasi- 
ficiranje i  shematizovanje.  Osnovka  pak  svakomu  shvaćanju  pojedinih  autora 
jest  bez  sumnje  poznavanje  glavnih  im  djela  ili  barem  jednoga  cijelog  glavnog 
djela.  Iz  jedne  ili  dvije  manje  stvarce  ili  pukih  ulomaka,  ako  se  i  prizna,  da  se  u 
njima  može  „najviše  da  ogleda  način  pisanja  i  glavne  karakteristike"  piščeve,  ne 
može  se  dobiti  jasna  i  potpuna  slika  individualiteta  autorova.  Veli  se  doduše: 
,,ex  ungue  leonem",  ali  kao  svaku  općenu  rečenicu  tako  i  ovu  treba  uzeti  cum 
grano  salis.  Rijetki  ulomci  i  manja  djelca  nose  na  sebi  pečat  lavske  snage  auto- 
rove, a  gdje  se  i  nalazi,  jedva  će  ga  i  iskusan  znalac  zapaziti.  S  ovoga  se  gledišta 
ne  može  odobriti,  ako  se  prema  ..prospektu*1  našoj  omladini  kani  podati  tako  blijeda 
i  površna  slika  novijih  domaćih  i  stranih  pripovjedača,  komediografa  i  lirika,  kako 
je  to  učinjeno  u  prvoj  knjizi,  u  „Hrvatskim  pripovjedačima".  Tu  je  prikazano 
14  pripovjedača :  August  Šenoa,  Josip  Eugen  Tomić,  Ante  KovaČić,  Evgenij  Ku- 
mičić,  Janko  Jurković,  Vilim  Korajac,  Juraj  Tordinac,  Josip  Kozarac  Vjenceslav 
Novak,  Ksaver  Sandor  Gjalski,  Gjuro  Turić,  Fran  Mažuranić,  Josip  Draženović, 
Janko  Leskovar.  Uz  prikaz  života  i  rada  pojedinih  pisaca  dolazi  po  jedan  ili  dva 
ulomka  ili  manja  djelca  njihova.  To  je  zastarjeli  sustav  školskih  čitanaka 
za  više  srednjoškolske  razrede,  o  kojem  se  može  reći :  ex  omnibus  aliquid,  ex 
toto  nihil.  U  drugim  se  omladinskim  literaturama  izdaju  ili  pojedinačna  djela  ili 
pojedini  pisci  u  posebnim  knjigama.  Naš  je  evo  specijalitet  skupna  izdanja  ulo- 
maka i  manjih  djelca  iz  više  pisaca  različitih  smjerova  i  literarnih  genrea.  Vrlo 
sumnjamo,  da  će  takva  izdanja  biti  podobna  da  „otvore  poglede  u  opće  no, 
poglavito  estetičko  obrazovanje",  jer  tomu  može  da  posluži  poznavanje  pot- 
punih i  cjelovitih  glavnih  umotvora,  a  ne  tek  ulomaka  i  manjih  stvaraca.  Po  našem 
sudu  ova  izdanja  nemaju  prave  svrhe  i  ova  sekcija  može  se  kao  suvišna  ukinuti. 
U  njezinu  programu  uopće  ne  vidimo  sustava  i  ozbiljnosti.  NavijeSta  se  izdanje 
pripovjedača  slavenskih,  a  malo  niže  spominju  se  samo  ruski  pisci,  a  od  tih  ne- 
ispravno Dostojevski  mj.  Dostojevskij,  pak  Gorki  mj.  Gorkij,  dok  se  mukom  pre- 
lazi preko  poljskih,  Čeških,  slovenskih,  slovačkih  i  bugarskih  autora.  Pisac  pro- 
spekta kao  da  ne  zna  za  Mickiewicza,  Kraszewskoga,  Sienkiewicza,  Prusa,  Or- 
zewskowu,  za  Nerudu,  Vrchlickoga,  čecha ;  za  PreŠerna,  Gregorčića,  Aškerca, 
JurČića ;  za  Kollara,  Puškina,  Gogolja,  Gribojedova,  Lermontova,  Gončarova, 
Vazova  itd.  Ističe  Hamsuna  i  Hanssona  (!),  a  zaboravlja  Tegnera.  Od  franceskih 

autora  spominje  Huga,  Sandovu  i  Zolu,  a  Šuti  o  Ba'zacu,  Flaubertu  i  Daudetu, 
Maupassantu,  Bourgetu  i  dr.  U  nizu  cm'adinskih  autori  za  čudo  nalazimo  i  Oskara 
W  ldea.  Svaka  čast  VVildeovoj  umjetnosti ;  no  s  pedagoškog  glediSta  vrlo  sumnjamo, 
da  bi  sadržaj  njegovih  d>!a  bio  podoban,  da  prema  programu  predgovora  upot- 
puni etičko  obrazovanje  hrvatskoga  djaka,  ili  pače  da  „odgaja  potpune 
mladiće-44 

II. 

„Hrvatskim  pripovjedačima"  napisao  je  urednik  dr.  M.  Ogri- 
zović  poseban  predgovor,  u  kojem  u  ime  profesorskoga  društva  razlaže  program 
tihjknjiževnih  izdanja  i  potanje  govori  o  toj  prvoj  knjizi.  Tu  medju  ostalim  do- 
znajemo,  da  dr.  M.  Ogrizović  nije  samo  urednik  beletrističnog  odjela,  koji  je  valjda 
njemu  za  volju  i  stvoren,  već  da  je  preuzeo  i  izdanje  Mažuranićeva  čengijić-age 
(pravije :  Smail-age  čengijića !)  za  klasićki  odio,  a  u  zamjenu  priredio  je  opet 
urednik  klasićkog  odjela  „Srpske  pripovjedače44  za  Ogrizovićev  beletristički  odio. 
Dakle  neka  vrsta  uzajamna  monopola  !  Nadalje  se  tu  u  ime  profesorskoga  društva 
ponovno  tvrdi,  da  su  „velika  svjetska  djela44,  koja  kani  društvo  uz  domaće  pisce 
izdati,  napisali  jedino  „veliki  pisci  ostale  Evrope  ',  ili  „beletriste  ostalih  evropskih 
naroda44.  Pisac  predgovora  kao  da  smeće  suma,  eima  „velikih  svjetskih  djela  i  pi- 
saca i  izvan  Evrope,  n.  pr.  u  Americi  (Emerson,  M.  Twain,  Bret  Harte  i  dr.)  i  Aziji. 

Najznatniji  beletristički  pisci  novije  književnosti  i  odabrani  klasici 
namijenjeni  su  očito  u  prvom  redu  odraslijoj  omladini  u  višim  razredima  srednjih 
škola.  Aštojesalektiromzamladežnižihrazreda?  „Prospekt44 
i  „predgovor"  sasvim  je  puštaju  s  vida  ;  a  ipak  je  potonja  u  mnogom  pogledu 
potrebnija  i  važnija  od  prve.  Omladinska  lektira  za  više  razrede  u  nas  je  u  glavnom 
uredjena  posebnim  propisima  nastavne  uprave  i  pristupna  je  što  u  izdanjima  „Mat. 
Hrv."  (Šenoa,  Tomić,  Marković,  Jurković  itd.),  Što  u  posebnim  edicijama  („Karlo 
Drački44,  „Kohan  i  Vlasta44,  Botićeve  pjesme  itd.).  Naprotiv  omladinska  lektira 
za  niže  srednjoškolske  razrede,  za  mladež  u  dobi  od  10.  do  15.  godine,  kod  nas  je 
još  neizorano  polje  i  nitko  joj  ozbiljne  pažnje  ne  posvećuje.  Mladež  nižih  razreda 
prepuštena  je  sama  sebi  u  izboru  štiva  i  ako  ima  volje  za  čitanje,  guta  svašta,  što 
joj  slučajno  ruku  dopane.  A  poznato  je,  da  su  dobre  knjige  rijetke.  Na  takav  se  način 
u  mladeži  već  za  rana  kvari  ukus  i  smisao  za  valjanu  knjigu,  a  trebalo  bi  baš  obratno 
da  bude,  t.  j.  mladeži  bi  valjalo  u  nižim  razredima  pružati  izabranu  umjetničku 
lektiru,  da  se  tako  pripravi  i  uzgoji  za  lektiru  klasika  u  višim  razredima.  Omla- 
dina, koja  je  kojekakvim  štivom  („šundom")  pokvarila  ukus  u  nižim  razredima, 
poseže  i  u  višim  razredima  više^za  Sherlock  Holmesima  i  sličnim  plitkim  senza- 
cijama nego  za  domaćim  i  stranim  klasičkim  piscima. 

Poznato  je,  da  lektira  ima  da  bude  prilagodjena  dobi  i  stepenu  duševnog 
razvoja  čitaočeva.  Svakoj  dobi  svoje  štivo.  Zato  postoje  kod  drugih  naroda  po- 
sebni popisi  odabranih  omladinskih  spisa'u  glavnom  za  tri  stepena :  1.  od  6—10. 
god-,  2.  od  10—15.,  3-  od  15— 20.  g/.U  nas  se  pučko  učiteljstvo  brine  [za  omla- 
dinske spise  1.  stepena,  najprečoj  potrebi  3.  stepena  udovoljava  lektira  u  višim 
srednjoškolskim  razredima,  a  2.  stepen  ostao  je  do  sada  posve  odnemaren.  Tu 
treba  da  zasuče  rukave  naše  profesorsko  društvo,  ako  želi  da  doskoči  živoj  i  prijekoj 
potrebi.  Mjesto  gotovo  nepotrebnog  beletrističkog  odjela  moglo  bi  ustrojiti  posebni 

odio  za  izdavanje  odabranih  omladinskih  spisa  2.  stepena,  da  tako  poda  zdrave 
duSevne  hrane  pretežnoj  većini  srednjoškolske  omladine. 

U  prospektu  i  predgovoru  ne  nalazimo  spomena  još  o  jednoj  važnoj  grani 
omladinske  književnosti :  o  životopisima  znamenitih  ličnosti,  puto- 
pisima, čuvenim  povjesnim  djelima  (n.  pr.  Michelet,  Carlvle,  Mommsen, 
Ranke,  Taine  itd.),  pak  o  onoj  vrsti  idealističnih  spisa  svjetske  književnosti,  u  ko- 
jima se  priprosto  izražavaju  plemenita  Čuvstva  i  najčišće  čovječje  misli,  kao  u  bi- 
blijskim i  budističnim  parabolama,  a  koje  spise  Tolstoj  zove  idealom  omladinske 
književnosti,  jer  vrlo  zgodno  pristaju  idealističnoj  mladenačkoj  dobi.  Životopisi 
snažno  djeluju  na  razvoj  značaja,  putopisi  proširuju  vidokrug,  a  povjesna  djela 
uz  upoznavanje  povjesnih  činjenica  oštre  sud  i  rasvjetljuju  historijsko  shvaćanje. 

U  predgovoru  (Ogrizovićevu)  u  jednu  se  ruku  neispravno  označuje  svrha 
srednjoškolske  obrazovanosti  tvrdnjom,  da  ..škola  u  naučnom  pogledu  širi 
duševni  h  o  r  i  z  o  n  t",  a  u  drugu  se  prevršuje  mjera  izjavom,  da  će  ta  izdanja 
ne  samo  „upotpuniti  opće  estetsko  i  etičko  obrazovanje,  nego  da 
su  podobna  zajedno  sa  školskim  knjigama  da  „odgoje  potpuna  mladića". 
Ima  naime  razlika  medju  obrazovanošću  i  naukom  (znanjem).  Obra- 
zovanost čini  čovjeka  zrelim  i  slobodnim,  što  se  ne  može  tvrditi  za  nauku  i  znanje 
samo  o  sebi.  Ima  učenih  ljudi,  koji  su  u  obrazovanosti  vrlo  blizi  varvarima.  Znanje 
ili  nauka,  veli  Schonbach  (u  djelu  „Ueber  Lesen  und  Bildung"),  jest  puko  orudje, 
koje  samo  o  sebi  ili  združeno  s  drugim  znanjem  ne  može  ništa  vrsno  da  stvori. 
Tek  obrazovanost  osposobljuje  ga  za  stvaranje.  Znanje  je  sluga,  a  gospodar  je 
obrazovanost.  Samo  znanje  ne  dostaje  obrazovanosti,  već  je  tomu  potrebna  i 
odgoja  radne  sposobnosti.  Srednja  Škola  ima  da  uzgaja  sposobnost  za  samostalan 
rad,  ozbiljan  i  solidan  rad,  uopće  treba  da  bude  ne  samo  naučna  učionica, 
nego  i  r  a  d  i  o  n  i  c  a.  Ovo  se  shvaćanje  ogleda  i  u  reformnim  predlozima  prijatelja 
humanistične  gimnazije,  koji  naglasuju,  da  srednjoškolska  obrazovanost  nije 
sveopća,  u  tome  smislu,  da  bi  obuhvatala  sva  područja  nauke  i  života,  ili  da  bi 
pružala  po  nešto  od  svake  naučne  struke.  Ona  nije  završnja  i  gotova  obrazovanost, 
nego  u  glavnom  daje  pobudu  za  dalje  obrazovanje,  pa  se  s  toga  ima  u  prvom  redu 
paziti  n  e  na  to,  da  se  što  više  učevne  gradje  upamćuje,  već  na  to,  da  se  njome 
pobudjuje  živi  mar  za  predmete,  pak  da  se  jačaju  volja,  ćutilno  i  duševno  zamje- 
ćivanje,  sudjenje,  moralna  i  estetska  čuvstva.  U  kratko:  ona  je  više  inten- 
zivna nego  ekstenzivna  prema  onoj  staroj  rečenici :  Non  multa,  sed  multum ! 
Nije  u  redu,  da  se  pod  egidom  profesorskoga  društva  šire  tako  površni  i  djelo- 
mice naopaki  pedagoški  nazori.  Pisac  predgovora  nadalje  očito  precjenjuje  vrijed- 
nost omladinske  lektire,  kada  u  savezu  s  gornjim  navodom  tvrdi,  da  je  ona  po- 
dobna ne  samo  da  „upotpuni  opće  estetsko  i  etičko  obrazovanje",  nego  i  da  za- 
jedno sa  školskim  knjigama  ,,o  d  g  o  j  i  p  o  t  p  u  n  a  mladića".  Istina,  lektira  je  vrlo 
važno  obrazovno  sredstvo  i  upliva  u  velike  na  estetska  i  intelektualna  čuvstva, 
koja  su  podlogom  razvoju  moralnog  značaja  ;  ali  da  bi  ona  sama  bila  podobna 
da  „odgoji  potpuna  mladić  a",  da  bi  ona  bila  takva  čudotvorna  panaceja 
i  pedagoški  arcanum,  to  je  svakako  izum,  na  koji  g.  Ogrizović  može  da  uzme 
patenat. 

(SvrSit  će  se.) 

R*~:  S  BIOGRADSKOGA  POZORIŠTA 

POD  ŽRVNJBBL  TRIPTIHON.  NAPISAO  DRAGOSLAV  NBNADIĆ 

Na  ovogodišnjem  dramskom  konkursu  od  četrdeset  i  nekoliko  podnijetih 
komada,  ovaj  dramski  triptihon,  i  ako  nije  dobio  nikakvu  nagradu,  uvTšćen  je 
na  četvrto  mjesto,  kao  prvi  od  najboljih  nenagradjenih  komada.  Pozorišna  uprava 
oglasila  je  to  preko  biogradskih  listova  napominjući,  da  je  ovaj  triptihon  uzeo 
za  gradju  život  i  svijet  iz  najniže  klase  našega  prijestoničnog  društva  i  sa  tri 
pregradja,  u  koja  su  se,  daleko  od  grada,  povukla  sirotinja  i  porok. 

Mi  smo,  dakle,  unaprijed  očekivali  tri  slike  u  kojima  će  se  pokazati,  kao 
u  Maksim  Gorkovu  ,.Na  Dnu",  „bivši  ljudi"  ;  iz  našega  najnižeg  društva,  bijedni 
i  siroti,  pola  prosjaci,  pola  lupeži  i  gotovi  na  sve  poroke. 

Tako  je  bilo.  Prva  je  slika  „Veseli  dom",  u  kome  živi  jedan  vječito  pijan 
krpač,  koji  svu  zaradu  od  okrpljenih  obuća  popije,  njegova  žena,  koja  neprestano 
viče,  svadja  se  sa  susjedima,  goni  na  rad  svoga  pijanoga  muža,  otima  od  svoje 
kćeri  novac,  koji  joj  ona  donosi  u  jutru  iza  prospavane  noći  van  doma,  ne 
poima  svoga  sina  propaloga  studenta  s  univerziteta,  po  malo  jektičava,  više 
bolesna  romantika,  zaljubljena  i  sa  „filozofijom"  rdjavih  lirskih  pjesnika  o  životu  ; 
najzad,  efekta  radi,  tu  ima  i  jedan  mladji  sin,  koji  se  jutrom  lunja  po  trgu  i 
vraća  se  s  kakvom  ukradjenom  stvari,  ovog  puta,  s  jednim  velikim  komadom 
mesa,  čemu  se  mati  mu  raduje,  jer  će  se  moći  najesti  mesa  koga  tako  rijetko 
imaju,  i  t.  d.  Sto  nam  je  stalo  do  intrige,  nje  i  nema,  upravo  reći,  jer  dramski 
razvoj  nije  u  ubistvu  sina,  jektičava  studenta,  čije  ljubavno  pismo  nije  htjelo 
da  primi  kći  jednoga  bogatog  trgovca.  Sta  ima  u  ovoj  slici  ?  Odrpanih  kaputa, 
pantalona,  razvratna  konversacija,  u  kojoj  teče  neprekidna  svadja,  puna  po- 
grdnih riječi ;  ne  preza  se  ni  od  čega,  sin  materi,  mati  svojoj  kćeri,  brat  svojoj 
sestri  kazuje  tu  najgore  riječi,  pune  uvrede  i  grdnje  i  nema  se  nimalo  pije- 
teta  prema  najbližem  krvnom  srodstvu.  Sin  će  s  tobožnjom  rćalnom  filozofijom 

0  svome  životu  reći  materi  i  ovakove  riječi :  Što  si  me  rodila  ?  Što  ?  Zašto  ste 
me  izbacili  na  svijet  ?  Htjeli  ste  na  moj  račun  zadovoljiti  svoj  životinjski  nagon 
na  pljesnivoj  slamnjači  i  postelji  od  prljavih  krpa. 

Od  prave  literature  nije  tu  bilo  ni  riječi.  Za  ovakve  tipove  trebalo  je  mnogo 
umjetnosti,  mnogo  duše,  mnogo  čovječnosti  i  duboke  socijalne  saosjećajnosti, 
sve  ono  više  osjećanje  koje  od  bijednih  i  propalih  ljudi,  moralno  utučenih,  ubi- 
jenih, stvori  elokventan  izraz  i  živu  predstavu  o  onom  crnom  ponoru  u  koji  fa- 
talno propada,  nestaje  masa  svijeta,  bez  snage,  i  materijalne  i  moralne,  da  se 
spasu  sirotinje,  poroka  i  prljavština.  Tolstoj  je  znao  s  historijom  jedne  bludnice, 
u  svom  romanu  „Uskrsnuće",  da  veže  najčistiji  kršćanski  moral  o  otkupljenju 
učinjenoga  grijeha,  o  duševnoj  čistoći,  o  pokajničkom  ispaštanju.  Gorki  u  svome 
„Na  dnu"  dao  je  izraz  bijede  i  poroka  kao  završenu  materijalnu  i  moralnu  de- 
gradaciju jednoga  velikog  dijela  današnjeg  čovječanstva,  koji  je,  iz  raznih  soci- 
jalnih ili  moralnih  uzroka,  ostao  odbačen  od  društva,  te  živi,  propada  u  porocima 

1  očajanju,  bez  ijedne  sreće  i  radosti,  koje  Čovjeku  po  pravu  humanosti  treba 
da  dade  kultura  našega  vijeka.  Zola  u  svojim  romanima  prilazi  ovim  istim  ti- 
povima kao  veliki  propovjednik  socijalne  revolucije ;  a  posljednji  njegovi  romani, 

koji  svi  skupa  nose  opšti  naslov  „  Quatre  Evengiles",  ističu  ovu  propovjedničku 
težnju  za  novini  socijalnim  moralom  i  preokretom. 

Na  trima  dramskim  slikama  (čiju  fabulu  ne  nalazim  osobita  interesa  da 
prepričavam)  osjeća  se  direktan  utjecaj  Maksim  Gorkoga  i  Zole ;  i  to  Gorkoga, 
po  tipovima  i  po  sklopljenoj  fabuli,  a  Zole,  po  težnji  za  socijalnim  protestom. 
Ali  i  jedno  i  drugo  izraženo  je  površno,  bez  više  inspiracije  humanosti  i  pravoga 
političkog  smisla.  Sva  proza  u  ovim  trima  komadima  izdaje  stil  nedovoljno  oba- 
vještenih  socijalističkih  frazera.  Tu  je  mržnja  protiv  militarizma  izražena  onom 
banalnom  mržnjom  prema  lakovanim  oficirskim  čizmama.  Tu  je  život  čitave  jedne 
porodice  (u  drugom  komadu  „Na  prelomu")  vezan  za  sudbinu  jednoga  starog 
propalog  kljuseta  koji  treba  da  lipše  i  domaćina  (taljigaša)  da  prinudi  da  sa 
svojim  sinovima,  —  dva  kršna  mladića  —  ode  u  opasnu  kradju  te  iste  noći  itd. 
čudan  je  i  način  kako  ti  isti  ljudi  razmišljaju  o  životu.  U  njihovim  riječima 
ima  mnogo  rdjava  žurnalizma.  Jedan  od  njih  reći  će :  U  životu  se  bore  dobro 
i  zlo,  i  na  kraju  radja  se  satana,  a  ko  u  to  ne  vjeruje  —  budala  je  (!) 

Ali  ovaj  triptihon  (kako  ga  je  nazvao  naš  dramaturg  —  gimnazijski  pro- 
fesor retorike)  od  literarnog  je  interesa  u  toliko  samo  u  koliko  stoji  u  neposrednoj 
posljedičnoj  vezi  s  našim  javnim  životom,  u  kome  za  sad  površni  socijalizam 
ide  uporedo  sa  rdjavim  žurnalizmom.  Pisac  je  mlad  čovjek,  njegovo  se  političko 
shvatanje  i  literarno  obrazovanje,  silom  mnogih  prilika,  razvija  u  ovoj  sredini 
i  u  ovom  smislu.  Njegove  tri  dramske  slike  (recimo  baš  „triptihon"  !)  imaju 
kombativni  polemički  karakter,  a  nijednu  opsežniju  inspiraciju  za  bijedu  i  porok 
koja  imaju  svu  poeziju  i  duše  i  riječi. 

Ovakve  književne  vrste  u  francuskoj  drami  imale  su  i  svoj  kratki,  ali  ste- 
rilni perijod  poznat  pod  imenom  theltre  rosse. 

Ali  to  nije  bila  drama,  niti  uopšte  prava  književnost. 


JOSIP  MILIČIĆ:  PROCESIJA 

Iz  sjajne  crkve,  kao  duga  zmija 
u  tamu  Šumom  otiče  povorka, 
a  iz  nje  pjesma  vije  se  skrušena 
„Pomilui  bože  !" 

„Pomiluj  bože  !  —  i  odreni  od  nas 
nevolju  gorku,  a  blagodat  neba 
izlij  na  naše  neutješne  dane 
i  djecu  našu  !" 

Nad  njome,  kao  nesmiljena  grižnja 
nad  nekom  dušom  crnom  i  očajnom, 
pusto  se  nebo  turobno  nadvilo, 
pusto  i  nisko. 

Pa  nekim  čudnim  ispunja  otajstvom 
vjernika  grudi,  Sto  su  glavu  svoju 
prignuli,  kao  izmoždeni  voli 
pod  teSki  jaram. 

Povorka  teče,  a  ja  gledeć  stojim 
kroz  tamu  gdjeno  prolazi  polako 
i  gdjeno  noć  je,  kao  sablast  crna 
kri  ima  skriva. 

A  nešto  poput  neshvatljiva  straha 
u  duši  klije,  ko  kad  me  samotna 
zateče  ponoć  te  se  plašim  silno, 
o  mila  majko  ! 

sablasti  tvojih,  sa  dubokim,  groznim, 
velikim  okom,  štono  zemljom  prše 
dok  negdje  trudan  ne  zapjeva  glasno 
pietao  prvi. 

Puca  mi  srce,  puca.  Ono  nešto 
tešk  ■  na  duši  klečati  me  sili : 
„Zašto  si  tako  moje  srce  mlado 
svezala,  majko  ?" 

„Zašto  si  takve  učila  me  priče 

0  strašnom  bogu  ?  Ja  bih  sada  smiehom 
gledao,  kako  promiče  se  mnoštvo 
svezano  ropski." 

„Zašto  mi  niesi  mjesto  križa  na  vrat 
mirisni  vjenčić  objesila  nekog 
modroga  cvieta  i  rekla  mi :  Sinko, 
vjeruj  i  ljubi  !" 

„Zašto  me  niesi  sklapajuć  mi  ruke 
učila  molit  molitvu  veliku : 
Sunce  i  sutra  prospi  kišu  z'ata 
na  moje  lice  !*• 

„0  zašto  niesi !  ?  Ja  se  vječno  mučim, 
da  silom  tvoje  poraskidam  veze 

1  pustim  srce,  da  slobodno  bije, 
al  ono  puca  !" 

Al  ono  puca,  kao  kriva  grana 
pod  rukom,  koja  ispravit  je  rada, 
pa  tužno  puštam,  da  sablasti  tvoje 
more  mi  dušu  ! 


15V 


VIKTOR  CAR  EMIN :  NOVE  BORBE 


(Nastavik) 


VI. 

Sutradan  kod  objeda,  kad  su  Dujam  i  Baldo  ostali  časkom  sami,  podsjeti 
stari  načelnik  zeta  na  ono  baštine. 

—  Podji  i  zatraži  svoj  dio.  Samo  da  sam  već  jednom  vani  iz  tih  voda,  što 
me  guše. 

Baldo  se  namršti  i  jedva  mu  uspije  prikriti  svoju  nevoljkost.  On  ne  zna  ni 
sim,  kako  mu  je  ono  juče  izmaklo,  i  već  hoće  stari  tast,  da  ga  je  ta  misao  jed- 
nom napala  —  čini  mu  se  na  glas  bratove  smrti,  ali  joj  se  poslije  nije  vraćao  nikada. 
Kako  bi  ?  Imanje  maleno  i  bez  vrijednosti,  k  tomu  odaljeno  i  sklonjeno  visoko 
u  gorskom  kraju.  Ali  da  ga  stari  dulje  ne  napastuje,  slegne  ramenima  i  mljasne. 

—  Ići  ću,  kad  se  razvrijemi . . . 

Oni  u  riječi  a  sunce  o  cakla.  Dujam  ustane  i  pridje  k  prozoru. 

—  Oblak  ide  van  —  a  u  moru  vidim  trag  „burinjola".  Mogo  bi  već  danas . . . 

—  Daleko  je,  morao  bih  prenoćiti. 

—  A  ti  prenoći.  Otjerati  te  mati  ne  će  —  sve  da  si  je  i  zaboravio.  Podji 
i  —  uredi. 

Baldo  je  bio  unaprijed  uvjeren,  da  se  to  ovako  urediti  ne  da,  ali  da  mu 
tast  više  ne  zabavlja,  odluči  krenuti  još  ono  poslije  podne. 
Malo  izvan  grada  otpratila  ga  Marija  s  djetetom. 

—  Učini  sve,  da  se  to  poravna,  rekne  praštajući  se  s  njime.  On  obeća,  po- 
ljubi nju  i  dijete,  pa  zamakne  u  guštaru. 

Put  je  bio  loman  i  oklizak,  a  noge  Baldu  već  dugo  ne  navikle  na  takovu 
muku. 

Za  njim  je  u  prevaljenoj  daljini  zamirao  šum  mora  i  života,  i  on  počuti  kao 
da  ga  je  kraj  srca  nešto  steglo.  Kad  se  pak  ispeo  povisoko  u  duboku  gorsku 
tišinu,  bilo  mu  je  još  mučeni  je  i  njega  je  tu  prvi  put  zaokupila  čudna  misao: 
kako  će  odigrati  ulogu,  što  ju  je  ovako  ludo  i  nesmotreno  preuzeo  na  sebe.  On 
je  to  zamišljao  ovako :  Zagazit  će  u  blatno,  lokčarsko  selo,  uljesti  u  provaljen 
kućerak,  sastati  se  s  majkom,  koje  nije  već  dugo  vidio,  niti  se  mnogo  brinuo, 
da  se  propita,  je  li  starica  još  gdjegod  u  životu.  Misao  na  taj  sastanak  bila  mu 
je  veoma  neugodna  i  dosadna.  Sto  će  da  joj  rekne  ?  Sto  ona  njemu  ?  

Uzgorica  postajala  lomnija,  a  Baldove  noge  sve  teže  i  sporije.  Srce  mu  je 
jače  udaralo,  a  grudi  mu  dublje  uđisale  valove  pune  svakojakih  šumskih  mirisa  : 
od  ispalog  osušelog  lišća  do  istrunjenog  magriža. 

I  to  ga  podražilo  —  podražilo  vrlo  neugodno.  Sjetio  se,  kako  ga  je  taj  miris 
pratio,  dok  je  ovuda  kao  dječarac  skakutao  za  ovcama,  gladan,  odrpan,  bos  — 
—  a  to  je  dostajalo,  da  u  njemu  razbudi  osjećaj  poniženja  i  reske  mrzosti. 
I  peklo  ga  je,  i  on  se  ljuto  grizao  u  sebi,  što  se  još  nije  u  njemu  podrezalo  ko- 
renje  staroga,  djedovog  stabla. 

To  je  stablo  negdje  pred  pola  vijeka  presađjeno  iz  tudje  zemlje  u  ovu. 

U  to  se  doba  Baldov  djed,  Ubaldo  Morin,  doselio  ovamo  iz  okolice  Vidma. 

Došao  go  kao  prst.  O  vratu  mu  žena  i  nejako  muško  dijete,  a  u  Šaci  tr- 
nokop  —  sve  imanje  i  jedini  alat. 

Obavljao  je  najnapornije  rabote :  na  polju,  na  moru,  u  kamenolomu. 

Svršio  je  tužno.  Jednoga  se  dana  nad  njim  odronila  hrid  i  zasulo  ga. 
Malo  poslije  oborila  mu  ženu  podagra,  Sto  ju  donijela  sobom  iz  svoje  prve 
postojbine. 

Ostao  dječarac  Zorzi  slm  kao  u  gori  od  vjetra  povaljena  mladica. 

Već  drugi  dan  iza  majčine  smrti  pozvalo  ga  na  općinu  i  udarilo  izgonom, 
ali  on  je  još  istoga  dana  odmaglio  na  Rijeku,  ukrcao  se  i  otplovio  u  svijet. 

U  činkovac  se  je  vratio  gotovim  momkom.  Sve  ga  je  hvalilo  kao  vrsna 
mornara,  a  budući  nije  bio  nikome  na  teret,  to  ga  je  sada  i  mjesna  oblast  puštala 
u  miru. 

Zorzi  je  često  mislio  na  sebe,  na  svoje  crno  i  tužno  djetinstvo  i  to  ga  je 
poticalo  da  premišlja,  kako  bi  izmakao  grdnoj  sudbini  svojih  nevoljnih  roditelja. 
Ali  kamo  da  zasjekne  ?  Sreća  je  na  moru  varava,  na  kraju  nestalna  —  a  mlade 
godine  kao  ljetni  vjetar :  nagle  i  kratke. 

—  Bilo  ovako  ili  onako,  ja  moram  da  sebi  nadjem  krov,  snovao  Zorzi  i  uzeo 
da  se  ogleda  za  ognjištem,  koje  će  mu  u  nevolji  i  nemoći  biti  utočište  i  odma- 
ralište. 

—  Da  se  oženiš !  —  To  bi  bilo  nešto  za  tebe.  

Tom  se  je  misli  zanosio,  ona  ga  nije  puštala  nikada  —  ni  u  snu.  Po  stoti 
put  prošao  je  u  duhu  sve  cure  u  gradu  i  okolici,  ali  oko  mu  nije  ni  na  jednoj 
moglo  da  ostane.  Na  ikoliko  ugledne  nije  on,  pusti  beskućnik,  smio  ni  da  po- 
mišlja ;  to  se  je  cvijeće  gajilo  za  druge  kape . . .  Bila  je,  istina,  u  okolici  jedna 
od  „boljih",  koja  ga  je  rado  gledala,  ali  je  kuća  bila  krcata  braće  i  svojte  a  on 
nije  htio  s  kim  da  dijeli. 

Zorzi  je  tražio  jedinicu.  I  našao  ju  visoko  u  gorskoj  zabiti.  Kata  je  Rada- 
nićeva  bila  jedina  u  oca  i  majke,  i  tako  je  u  nje  našao,  što  je  tako  željno  tražio : 
nelošu  kuću  i  lijepo  imanje.  Cura  nije  bila  nikakva  ljepotica,  ali  mu  je  bila  mila, 
ta  on  ju  je  zavolio  još  i  prije  nego  li  ju  je  i  ugledao. 

U  djevojke  je  pak  progovorilo  srce.  Ona  ga  je  zavoljela,  jer  je  Zorzi  bio 
pristao  momak,  a  okom  —  soko  sivi. 

I  mladenci  se  uzeli,  ali  ne  bez  protivštine.  Na  prvi  glas,  da  mu  Zorzi  obi- 
lazi oko  kćeri  uspriječio  se  stari  Radanić  : 

—  Sto  ?  Oni  „Talijan"  —  oni  dotepuh,  te  je  ovamo  pao,  da  ne  znaš  kako 
ni  od  kuda  —  on  da  mijvodi  jedino  dijete  ?  Ne  ćeš  l 

Ali  Zorzi  je  iz  svoje  prve  postojbine  donio  nešto,  čega,  po  Katinom  sudu, 
nije  bilo  ni  u  kojem  drugom  seoskom  momku. 

Donio  je  one  dvije  žarke  oči  s  ono  zamamljiva  pogleda,  te  obijaj  oko  dje- 
vojke danas,  previjaj  se  oko  nje  sjutra  i  eno,  izmedju  njih  se  zametnulo, 

što  se  u  takovim  prilikama  često  i  lako  zameće . . . 

čim  se  ukazali  prvi  znaci  „grijeha",  u  kući  se  digao  pakao. 

Mati  u  kutu  i  nariče  a  otac  stao  sred  kuhinje  i  škriplje  zubima  —  gotov 
da  nasrne  na  kćer. 

To  je  trajalo  puna^dva  dana.  Treći  se  je  dan  oluja  ponekud  slegla,  čulo 
se  jošte  samo  očevo  roptanje,  kao  šum  grmljavine,  što  se  udaljuje  

Da  ne  bude  ljage?na  imenu  i  obrazu,  cijela  se  stvar  predala  popu. 

I  tako  se  eto  dogodilo,  te  se  Zorzu  napokon  nasmiješila  sreća  i  on  se  našao, 
kako  je  već  to  davno  žudio,  pod  krovom ....  To  ga  je  pridiglo,  a  kako  je  bio 

161  11 


Digitized  by  Google 


okretan,  promećuran  i  bogato  nadaren  svim  prednostima  ljudi  svoje  rase,  domalo 
je  ušao  starcima  u  volju,  pa  se  ubrzo  zaboravila  ona  upadica . . . 
U  takovim  se  prilikama  rodio  Baldo. 

Na  općini  je  tada  vladao  Venier,  ali  već  se  u  to  doba  pod  njim  kolebao 
prijesto.  Uzi  jul  jao  ga  svojim  strijelama  nekošnji  vatreni  Ilirac  Dujam,  sav  za- 
dahnut  i  uznesen  novom  misli,  koja  je  u  neko  neiskazano  uveličeno  svijetlo  oba- 
vijala nade  i  težnje  prezrena  i  tlačena  naroda. 

Bistro  i  pronicavo  Zorzijevo  oko  pogodilo  je  u  prvi  mah,  na  koju  će  stranu 
bojna  sreća  i  on  se  tijelom  i  dušom  postavio  u  redove  potlačenih,  jer  je  znao, 
da  će  doskora  biti  njihovo  kraljevstvo  —  na  općini. 

S  protivne  mu  se  strane  spočitavalo  krvno  izdajstvo,  našto  je  on  dozivao 
gospodi  u  pamet  onaj  neki  izvjesni  izgon . . . 

Medjutim  umio  je  on  da  svoju  „politiku"  i  drugačije  brani.  Najmilija  mu 
je  krilatica  bila : 

—  Eno  vam  Garibaldia  !  Ne  lijeva  li  taj  junačina  jednakom  ljubavi  krv  za 
svoju  Italiju,  kao  i  za  sve  druge  potlačene  zemlje  i  narode  ?  Ne  diže  li  se  njegova 
Šaka  istim  gnjevom  na  tirana  Talijana,  kao  i  na  zatirača  slobode :  Nijemca  ili 
Francuza  ? 

Dujmovi  mu  ljudi  povladili,  i  dadoše  mu  u  svojim  redovima  jedno  od  važ- 
nijih mjesta,  što  je  na  osobit  način  poškakljalo  njegovu  samosvijest.  Što  ga 
je  Venierova  čeljad  većma  grdila  i  ponizivala,  to  je  na  drugoj  strani  više  iskakala 
njegova  ličnost,  a  kako  je  bio  rječit  i  odlučan,  to  se  je  njegova  u  narodu  bro- 
jila —  i  te  kako.  A  bio  je  Zorzi  čovjek  meka  srca.  Kod  vina  se  rado  rastapao, 
pa  bi  kadšto  pred  udivljenim  ljudima  zacvilio  i  zatužio,  što  nije  i  po  krvi  njihov. 

—  Nego,  što  nisam  ja  —  bit  će  moj  sin  —  on  je  svoju  narodnost  usisao 
majčinim  mlijekom  

Baldo  se  i  sada  spominjao  tih  riječi,  pa  mu  je  to  sjećanje  natjeralo  na  usne 
veseo  smiješak : 

—  Otac  je  bio  veliki  majstor  

A  umalo  te  se  nije  glasno  nasmijao,  kad  mu  nenadano  sunulo  u  pamet,  kako 
bi  se  ono  stari  kadšto  u  ljutini  proderao  na  majku : 

—  AUa  malora,  brutta  schiava ! 

Ali  to  se  dešavalo  u  kući,  medju  četiri  zida.  Vani  je  drugačije  grmjela  nje- 
gova riječ.  Od  nje  je  odjekivala  cijela  gora  —  nije  bilo  kućerka,  koji  je  ne  bi 
slušao  i  slijedio ...  a  kad  ga  ono,  nakon  zauzeća  općine,  izabralo  u  vijeće,  sva 
su  brda  plivala  u  milju  i  veselju . . . 

—  Svakako  —  velik  majstor !  

Baldo  se  u  prvi  mrak  dokopao  glavice  na  brijegu. 

Sav  se  zapjehao,  a  kako  ga  je  već  izdavala  snaga,  stane,  da  mrvo  odahne. 

Njemu  nad  glavom,  visoko  u  zraku,  zadnji  se  sunčani  traci  rasplavljuju  u 
tisuću  boja  i  lagano  umiru  na  krilima  večernjih  sjena,  što  se  preko  dubokih 
jazova  i  urvina  nose  dolje  prema  moru. 

Nekako  besćutno  gledao  je  Baldo  u  to  predvečernje  umiranje.  Šuma  mu 
je  naokolo  govorila  poznatim  glasovima ...  a  ti  su  glasovi  njemu  bili  neiskazano 
dosadni.  Pa  i  sve  to,  što  je  gledao  oko  sebe,  bilo  je  za  nj  bezlično,  bezimeno 
i  bezbojno . . . 

Sto  se  većma  spuštao  mrak,  to  je  cijeli  taj  okoliš  u  njegovim  očima  po- 
primao sve  sumorniji  vid.  Činilo  mu  se,  kao  da  je  u  onim  oštrljatim  hridima 
gorskim  pritajeno  nešto  neprijateljsko,  a  prividjalo  mu  se,  kao  da  ga  i  rijetki  pro- 
laznici, što  ih  je  stizavao,  gledaju  nekuda  čudno  i  sumnjivo . . . 

Noć  je  na  domaku,  a  do  Grabrova  još  su  puna  dva  sata  hoda.  On  se  sjeti, 
da  je  tu  u  blizini  nekakav  prečac ;  potraži  ga  okom,  pa  kad  ga  ugleda,  udari 
pravcem  prema  njemu. 

Puteljak  r  'jav,  kamenja  po  njem  malo,  a  i  ono,  Što  ga  ima,  oštro  je  kao 
nož  ili  izlizano  kao  ledac.  Sve  je  drugo  samo  blato  i  voda,  Što  niz  brda  otiče. 
Prava  jaružina. 

Na  dva  je  mjesta  poskliznuo  i  da  ne  bi  grmlja,  o  koje  bi  se  u  času  pogibli 
uhvatio,  utopio  bi  se  u  glibu. 

Što  je  dublje  silazio,  to  je  i  mrak  bivao  gušći,  pa  mu  je  bilo  trudno  paziti 
na  noge,  da  mu  se  o  što  ne  spotaknu.  K  tomu  ga  po  licu  šibalo  granje  mladih 
breza  i  jasena  izraslih  s  obje  strane  puteljka,  tako  te  se  pokaja,  što  je  odabrao 
prečac  i  uopće,  što  se  podao  na  ovaj  put. 

Ovo  ga  je  potonje  upravo  razdražilo  i  on  udari  u  grube  riječi.  A  nije  štedio 
ni  sebe. 

—  Ele,  sad  vidiš,  kamo  si  dospio.  Tvoj  je  otac  bio  pametniji.  On  je  bio 
sebi  osjegurao  nekakav  krov,  a  ti  ?  Kraj  svega  tvoga  znanja  i  sve  mudrosti, 
što  si  je  pozobao,  reci,  što  brojiš  ? . . .  Sjetio  se  svojih  drugova  iz  univerze. 
Svi  su  nešto.  —  Mnogi  su  se  dokopali  ugleda,  neovisnosti,  ćasti  i  novaca,  dok 
je  njemu  ostala  jedino  ona  njegova  djavolja  „slava",  koja  mu  se  sada  osvećuje 
tako  ljuto ...  I  u  duši  zapsova  na  onoga  svoga  bivšega  pretpostavljenika  „Kranjca  ", 
koji  je  svemu  njegovomu  zlu  jedini  krivac.  Ono  njegovo  bakreno,  birokratsko 
lice,  oni  njegovi  suludi  zahtjevi,  ona  njegova  željezna,  „kranjska"  disciplina  — 
to  je,  što  mu  je  omrznulo  službu  i  pretrglo  karijeru. 

On  nije  doduše  otišao  kao  kakav  obični  otpušteni  činovnik,  što  više  :  njegov 
se  je  otpust  obavio  u  slavno  mučeničko  ruho,  tako  da  mu  je  bilo  dano  okušati 
sve  voljkosti  triumfa,  ali  sve  je  ono  lijepo  i  dobro  dosta  naglo  ohladnjelo  i  ot- 
puhnuto —  a  ostala  je  sama  gorčina  i  samoiz  jedan  je. 

—  A  sada  ? 

Što  bi  sada  njegov  otac,  da  je  živ,  videći  ga  ovakva  ?  Što  li  nije  sve  dao 
za  nj  ?  Koliko  li  se  napuzao  pred  narodnim  dobrotvorima,  samo  da  ga  protura 
dalje,  pa  gle  !  u  što  sve  to  ? 

Nekuda  široko  gledao  bi  stari  Zorzi.  da  mu  je  sada  ustati  iz  groba  i  vidjeti 
svoga  prvi  enca,  svoga  „studenta",  kako  se  evo  savio  poput  sićušnog,  neznatnog 
crva,  pa  se  sada  sam  grize  i  rastače,  pošto  je  rastočio  očinstvo  i  materinstvo 
svoje  ! ...  Ali  tu  se  probudio  u  njemu  osjećaj  samoobrane. 

—  Ja  —  rastočio  ?  A  tko  me  je  turao  u  škole  ?  Neukrotiva  taština  i  sujeta 
mojih  časnih  roditelja  —  eto.  Da  su  me  ostavili  kod  ovaca,  bio  bih  možda  dru- 
gačiji —  bio  bih  poput  pokojnoga  brata  :  bio  bih  dobar  i  podatljiv,  bio  bih, 
što  je  i  on  bio  —  stup  obitelji. 

Kod  nenadane  pomisli  na  mrtvoga  brata,  poćuti,  kako  ga  je  u  srcu  nešto 
bocnulo.  Sjetio  se,  kako  je  pokojnik  želio  postati  kapetan,  pa  ga  jednom  zamolio 

za  pripomoć.  Baldo  ga  je  otpravio  dosta  grubo,  rekavši  mu,  neka  se  okani  tih 
svojih  „veličina",  on  da  za  njih  novaca  nema. 

Već  se  je  bilo  dobrano  smrklo,  kad  je  izišao  iz  guštare  i  stupio  na  put,  što 
vodi  ravno  u  njegovo  selo.  Imao  je  do  tamo  jošte  dobar  sat  hoda,  a  njega  su 
onako  izmorena,  izbodena  i  izgrebena,  jedva  nosile  noge. 

Pade  mu  u  pamet,  da  je  tu  negdje  blizu  krčma.  Pospješi,  i  doista  već  iza 
prve  zavojice  ugleda  svjetlo,  što  je  dolazilo  iz  niske  samotne  kuće  dolje  na  raspuću. 

To  je  stara  Gajanova  krčma  —  ubogo  gorsko  zaklonište.  Iz  krčme  ozvanjali 
na  daleko  glasovi,  smijeh  i  rječkanje. 

Baldo  upravi  k  vratima,  i  već  je  htio  da  predje  preko  praga,  kad  ču,  da 
mu  neko  spominje  tasta. 

Podraškan  radoznalosti,  stane  i  naćuli  uši,  da  bolje  čuje. 

—  A  ja  vam  govorim,  izdušio  se  nekaki  sipljivac,  da  je  u  staroga  dobar 
nos.  Da  je  samo  malo  počekao,  zbacili  bismo  ga  bili  mi  sami  —  njega  i  one, 
koji  su  s  njime  u  nutri . . . 

—  A  ja  vam  pak  velim,  da  ne  biste.  Svi  ste  vi  velike  plašivice,  svi  

—  javi  se  u  to  krupan  i  žestok  glas: 

—  Tko  veli,  da  ne  bismo  ?  Neka  naš  „gospodin"  samo  prstom  makne,  pa 
da  vidite,  kako  će  se  to  sve  okrenuti. 

—  Vaš  gospodin  ? 

—  Da,  naš  kapelan  dolje  iz  grada.  Mlad  čovjek,  ali  mu  je  svaka  zlato. 
Svi  smo  mi  uz  njega,  jer  je  i  on  s  nama.  On  se  skrbi  za  našu  dušu  

—  A  vi  za  njegovo  tijelo,  grune  onaj  žestoki  glas. 
Zabruji  grohot. 

—  Što  ?  javi  se  i  opet  onaj  prvi,  pa  će  kroz  kašalj :  Ne  zamjerite,  ali  vi 
nemate  tu,  što  da  govorite.  Vi  niste  više  naš,  vi  živite  daleko  odavlen,  u  „fa- 
brikama", medj  tudjim,  neznabožnim  svijetom,  pa  ne  možete  suditi,  kako  treba. 
Ali  ja  vam  velim :  neka  samo  dospije  općina  u  ruke  našega  „gospodina",  pa  da 
vidite  čuda  ! . . .  Tko  služi  Bogu,  taj  će  imati  srca  i  za  ubogoga  kmeta . . . 

—  Vi  to  mislite  ?  — 

—  Bog  to  zapovijeda. 

—  Tako !  Ali  mi  u  našim  „fabrikama"  umijemo  malko  drugačije.  Mi  ne 
griješimo  toliko  protiv  druge  zapovijedi  božje  kao  vi  što  činite,  ali  se  strogo 
držimo  one  njegove :  —  Pomozi  sebi,  čovječe  slm,  pa  ću  i  ja  pomoći  tebi.  Za  to, 
kad  nas  u  „fabrikama"  mori  glad,  mi  ponizno  molimo,  da  nam  dadu  kruha. 
Ako  se  pak  nitko  ne  miče,  da  nam  ga  dade,  mi  onda  lopatom  u  kut,  pa  pesti 
u  vis,  neka  se  gospodski  djavo  trese.  Moj  prijatelju,  kada  vas  zlo  pritisne,  ne  čekajte 
pomoći  od  popa  ni  od  fratra,  već  složno  udri,  lupi,  pa  da  vidiš  čuda... 

—  Tako  valja,  povladi  netko  iz  društva. 

—  Ele,  nadometne  onaj  siputljivac,  nekuda  pokunjeno,  kako  da  sebi  po- 
mogneš  ?  Neko  te  hvata  s  desna,  drugi  nateže  s  lijeva ...  i . . . 

—  A  znatepi  ovu  ?  —  prihvati  onaj  od  „fabrike",  uze  da  pjeva  svojim 
dubokim  glasom : 

„Vogliamo  scienza,  pace  e  lavoro !  — 

—  Znanje,"  mir  i  rad  —  to  hoćemo  mi,  a  sada,  braćo,  još  ovu  Čašu,  pa  laku 
noć!  

Iz  svega  onoga,  što  je  čuo,  Baldo  zaključi,  da  ne  bi  bilo  najuputnije  sastati 
se  s  onim  ljudima  u  krčmi,  te  odluči,  da  će  ravno  proslijediti  put  Grabrova. 

U  to  izidje  iz  krčme  onizak,  isušen,  nešto  nagrbljen  čovjek  odjeven  u  rad- 
ničko odijelo  sa  širokim,  mekanim  šeširom  na  glavi. 

Baldo  zamače  na  stranu,  časkom  pogleda  za  čovjekom,  koji  se  {medjuto 
ubrzo  izgubio  u  mraku,  te  udari  put  Grabrova. 

Visoko  gore,  u  beskrajnim  vedrinama,  počiva  nebo  i  kao  neizmjerno  noćno 
oko  s  bezbrojem  je  svojih  plamtećih  zjenica  poniknulo  na  ove  tužne,  gorske  sjene, 
šuma  zaječila  svojim  hladnim,  stravičnim  zavijanjem,  dok  se  niže  u  gudurama 
razbija  vjetrina  hukom  muklim  i  potresnim. 

A  iz  te  mješavine  zvukova  tisućgrle  prirode  odvojao  se  tamo  daleko  u  samoći 
gorskoj  slab,  opor  i  hrapav  glas : 

„Vogliamo  scienza,  pace  e  lavoro..." 

VII. 

Baldo  u  selo,  a  na  lice  mu  naleti  dim  i  svojim  mu  zapahom  razbije 
vonj,  što  ga  je  širila  živina  ispod  izderanih  krovova  na  pola  povaljenih  Štagalja 
svojih.  I  val  ga  zapljuskao  ljudskih  glasova,  što  je  dopirao  iz  kućeraka  i  ko- 
ljeba,  izmedj  kojih  je  sada  prolazio. 

Išao  je  trudno  i  sporo :  nešto  od  duga  i  umorna  puta,  a  nešto  od  bljuzgavice, 
u  koju  kan  da  je  cijelo  ugazilo  selo. 

Sto  dalje,  to  mu  je  i  noga  dublje  grezla  i  posrtavala. 

Na  pragu  rodjene  kuće  dočeka  ga  pseto,  što  je  štekćući  nasrtavalo  na  nj. 

—  Moro !  —  oču  se  iznutra  starački,  ženski  glas. 

—  Moro !  —  ponovi  Baldo  i  pogleda  bolje,  da  vidi,  je  li  još  to  onaj  stari 
kudro  od  nekoć. 

Ali  već  je  u  to  stari  čuvar,  prepoznavši  glas  svoga  nekošnjega  mladoga  gospo 
dara,  zalajao  još  —  jače  i  —  da  li  od  čuda  ili  veselja  ?  —  živo  se  razmahao 
repom,  pa  se  odjednom  trgo  i  zaletio  u  kuhinju,  da  najavi  gosta. 

—  Sto  da  joj  kažem  ? 

To  ga  je  pitanje  kao  prikovalo  na  kućnom  pragu. 

Ali  ne  za  dugo,  jer  se  umalo  ne  u  isti  mah  na  dnu  uzane  veže  vojavi  crna  pri- 
kaza duboko  pognute  starice  —  njegove  majke. 

Očito  ju  onaj  pasji  lavež  natjerao,  da  izidje  i  vidi,  tko  je.  Ugasle  su  joj  se  oči 
nekuda  nemirno  širile  i  povlačile  tijesnim  prostorom,  kao  da  nešto  traže. 

—  Dobar  večer,  mamo  !  —  javi  se  on  ali  se  ne  mače  s  praga.  Ona  kao  da  nije 
jošte  razabirala  pravo.  Nadnese  lukijernicu,  što  joj  je  drhtala  u  ruci,  nad  oči,  pa 
najednom  zine  od  čuda  i  iznenadjenja. 

—  Ti  ?  dahne  i  nešto  joj  nedobro  preleti  licem. 

—  Pa  evo  došao  sam . . .  rekne  on,  pokroči  bliže  i  dohvati  se  majčine  ruke. 

Ta  je  ruka  bila  hrapava  kao  kora  staroga  hrasta. 

I  mati  i  sin  ćutahu  neko  vrijeme  od  neprilike.  Na  posljetku  će  ona : 

—  Udji ! . . . 

Glas  joj  je  zvučio  suh,  bez  topline  i  srdačnosti.  Balda  to  žacnu  i  on  se  po- 
novno najedi  na  sebe,  što  se  dao  na  taj  ludi  pohod. 

Uljeznu  u  prostranu  kuhinju,  crnu  od  čadje  i  raspucanu  od  starine. 

Baldu  pade  pogled  na  dugi  sto,  za  kojim  se  je  u  minule  dane  okupljala  Čitava 
obitelj  na  jelo  i  razgovor.  Taj  je  sto  još  uvijek  na  svom  mjestu,  ali  je  već  sav  ras- 
kliman i  kao  izglodan  zubom  vremena. 

Umoran  i  loman  spusti  se  Baldo  na  jedan  od  preostalih  stolaca.  Šuteći  po- 
zirkivaše  čas  na  kukavnu  starost  rodjenoga  doma,  čas  na  žalosnu  pojavu  stare 
matere,  koja  je  sva  stisnuta  i  savinuta  u  tijelu,  a  ispita  i  žuta  u  licu,  pristupila 
k  vatri  i  ovjesivši  lukijernu  pod  široku,  naherenu  napu,  sjela  na  rub  oniskog 
ognjišta,  pa  se  zagledala  u  razgorjeti  plamen. 

Svježe  je  granje  na  ognju  cvtljelo  a  odazivao  mu  se  visoko  u  dimnjaku  huk 
vjetrova,  što  se  negdje  nad  visovima  gorskim  pogone  i  prevrću. 

Inače  je  u  kuhinji  bilo  tiho. 

Nešto  je  teško  ležalo  u  tom  mukuj  tištilo  majku  i  sina.  Baldo  nije  gotovo 
nikada  zapadao  u  mekotu  i  nježnost,  ali  ma  koliko  se  sada  odupirao,  nikako  nije 
mogao  da  prignječi  ono  nevoljko  nespokojstvo,  što  mu  je  u  ovaj  mah  obuzelo  dušu. 
I  doista :  pocrnjela  kuhinja  s  raskopanim  ognjištem,  onaj  mukli  huk  u  dimnjaku, 
pa  ovaj  starinski  sto  s  mršavim  i  prljavim  psetom,  što  mu  je  poleglo  do  nogu  i  tupo 
se  u  nj  zagledalo  —  sve  je  to  u  njemu  budilu  sliku  djetinjih  dana :  —  život  on- 
dašnji i  rasulo  današnje.  A  sjevnule  mu  u  pamet  i  pojave  pokojnika" :  oca  i  brata, 
i  bilo  mu  je,  kao  da  ćuti,  kako  se  te  prikaze  u  ovoj  mukloj  osami  moraju  često  da 
lome  u  duši  one  skršene  starice  na  ognjištu. 

Danas  su,  izazvane  njegovim  nenadanim  pohodom,  za  cijelo  još  i  bolnije  stale 
pred  isušene  joj  oči.  Već  je  neko  vrijeme,  otkad  neprestano  pozirkuje  na  te  jadne 
oči  i  sve  mu  se  čini,  da  vidi,  kako  se  u  svojim  izdubinama  pod  navoranim  čelom 
sve  življe  okreću  i  da  gleda,  kako  joj  se  ono  nabrane  kože  na  ispitom  licu  grči . . . 
A  gle,  i  usne  joj  dršću  i  dršću,  kao  da  će  iz  njih  provaliti  nešto  neizmjerno  mučno 
i  bono ...  I  eno  —  već  se  slažu  u  nekakav  otegnut  i  tugaljiv  prizvuk  žalobite  pjesme 

naricaljke ...  u  kojoj  je  plakala  pradavna  tuga  iz  koje  je  hujila  prva,  žestoka 

bd  pradjedovske  duše . . . 

Dugo  je  tužila.  Sazivala  je  mrtvoga  sina,  spominjala  njegovo  djetinstvo, 
njegovo  dobro  srce  i  ljubav  k  njoj,  starici  majci.  Kako  će  joj  sada  biti  bez  njega? 
Tko  će  joj,  sirotici,  pomagati  u  starosti? 

I  u  svom  očaju  dizala  je  glavu  i  obje  ruke,  same  kosti,  i  zaklinjala  Boga,  da 
je  uzme. 

Prve  note  tužnog  majčinog  žaljenja,  probudile  su  u  Balda  neku  samilost,  ali 
taj  se  je  osjećaj  u  jedan  mah  rasplinuo.  Čim  je  starica  naričući  uzela  da  uzvisuje 
vrline  i  dobrotu  mrtvoga  sina. 

—  Hoće  da  te  ubada,  pomisli  on  i  srce  mu  se  uvuklo  u  prvašnji,  kruti  oklop. 
U  neke  ustane,  ušeta  se,  pa  progovori : 

—  Od  plača  ti  nema  koristi,  znaš . . . 

Ona  se  lecne.  U  čudu  ga  pogleda,  kao  da  se  pita,  je  li  to  njegov  glas.  Uduši 
jecaj,  pa  odgovori,  kao  da  umire : 

—  Da  ne  plačem?  A  to  mi  je  sve . . .  Drugo  sam  sve  izgubila . . . 

—  I  opet  žalac !  —  namršti  se  on,  ali  ostade  miran. 

—  Mamo,  došao  sam  k  tebi,  da  te  vidim . . .  Nije  ti  žao?  

—  Poslije  četiri  godine . . . 

Baldo  posluti,  da  će  sada  slijediti  najneprijatnije  —  i  bude  mu  neiskazano 
dosadno. 

Ona  je  medjuto  složila  ruke  na  koljenu,  pa  zagledavši  se  ponovno  u  oganj, 
produži  glasom,  Sto  je  više  zanašao  na  gorčinu  nego  li  na  prijekor  : 

—  Znao  si,  da  sam  slma  i  nesretna  i  nisi  došo . . . 

—  Pomogao  ne  bih  bio,  a  opet . . . 

—  S&ma  kao  suho  drvo . . .  Dohodilo  mi,  da  će  me  sad  na  stisnuti . . .  Onda 
mi  se  duh  nekako  i  opet  vrnuo,  ali  srce.  srce,  kao  da  će  mi  u  stotinu  komada . . . 
Nebogi  sinak  moj ! 

Šuma  na  ognju  plane  življe  ;  crvenkasti  odraz  plamena  zalije  sumrtvo  sta- 
ričino lice. 

—  A  je  li  bolovao  dugo?  —  priupita  on,  nešto  od  radoznalosti  a  nešto  u  na- 
mjeri, da  odvrati  od  sebe  majčine  ubode. 

—  Kao  stijena  bio  je  čvrst  i  uvijek  zdrav . . .  sve  dok  ga  nije  zla  sreća  na- 
nijela u  onu  crnu  Braziliju,  kojoj  sam  ja  već  i  zadnji  kamen  uklela . . .  Tamo  mi 
ga  spopala  ona  kruta,  „žuta"  bolest,  obrvala  ga  i  —  ranice  moja  !  —  u  malo  dana 
oborila.  A  nikoga  blizu,  da  mu  milu  riječ  kaže,  da  mu  pruži  vođe,  da  mu  mrtvu 
oči  stisne ...  Sto  mi  se  puta  već  prikazao  u  snu,  i  svaki  put  ga  gledam,  kako  se 
teško  dijeli  od  ovoga  svijeta,  i  čujem  ga,  kako  me  zove  ...  a  ja  nemam  ni  toliko, 
da  platim  za  pokoj  njegove  duše . . . 

Baldo  sjedne  na  svoje  prvašnje  mjesto. 

—  Zar  se  nije  iza  njega  ništa  našlo?  —  zapita. 

—  A  što  da  se  nadje?  Ono  malo  progutali  troškovi :  liječenje,  ukop ...  a 
drugo  otišlo.  Kud  ću  ja,  sirota  !  —  zakuka,  pa  se  pokunji. 

—  Bit  će,  da  je  ipak  nešto  ostalo  tamo  od  prije . . .  progovori  on  nakon 

stanke. 

Ona  skupi  obrve  i  dugo  ga  pogleda. 

—  Kakvo  je  to  u  tebe  pamćenje?  A  tvoje  škole?  a  očeva  bolest  i  smrt?  Ništa  

ništa  nije  u  nas  čisto ...  i  kuću  i  zemlju  —  sve  to  tišti  dug . . . 

—  Ja  sam  mislio,  da  je  već  to  brat  izravnao . . . 

—  Htjela  sam  ja,  da  se  štogod  uplati,  ali  on  ni  čuti.  Veli :  kako  bi  on  mogao 
pustiti,  da  mu  rodjena  mati  strada?  Drugima  je  svima  dobro,  govorio  je  on,  du- 
šica mu  se  raja  naužila,  a  mojoj  starici  da  bude  zlo  !  Trošilo  se,  moram  reći . . . 
U  nedjelju  me  nije  puštao  bez  mrsne  juhe,  a  skrbio  se  i  za  moju  obuću  i  odijelo. 
Morala  sam  ga  slušati . . .  Napominjala  sam  mu  dug,  ali  on  je  uvijek  odgovarao, 
da  za  to  ima  vremena . . . 

Glas  joj  se  prekinuo  u  jecaju. 

Pretrgnutim  riječima  dala  mu  je  ona  pogledati  u  crne  dane,  što  će  joj  pri- 
tisnuti starost.  Oni,  kojima  duguje,  tražit  će  svoje  —  neki  se  već  javljaju  —  ka- 
mati rastu,  a  u  kući  s&ma  suha  bijeda. 

—  Evo,  na  svoju  ti  dušu  prisižem,  da  u  cijeloj  kući  ne  ćeš  naći  ama  ni  jedne 
krajcare . . .  Tjeraju  me,  da  platim  porez,  a  ja  nemam  otkud ...  Da,  vidiš,  kad 
si  već  tu,  neka  znaš . . .  Ovih  dana  sam  ti  htjela  poručiti ...  ali . . . 

On  je  šutio. 

—  Poznata  pjesma !  Stara  mati  hoće  da  ti  štogod  izmami . . . 
Ali  najvećma  ga  srdilo  to,  što  još  nije  isplaćen  dug. 

Ušutila  i  ona.  Plamen  se  na  ognjištu  pritajivao  i  voda  je  u  loncu  prestala 
da  ključa.  Ona  zahvati  nešto  suhorja,  baci  ga  na  žeravicu  i  plamen  se  iznova 
tazigra. 

—  Bit  ćeš  gladan . . .  javi  se  ona  ;  a  ja  imam  jedva,  Sto  da  ti  ponudim. 

—  Svejedno !  —  ml  jasne  on  mrko  i  zlovoljno. 

Mršava  večera :  malo  zelja  i  „palente".  Baldo  je  malo  jeo,  ali  je  za  to  više 
pio.  Vino  kao  krv  —  krepko  i  žarko. 

—  Mislila  sam,  da  će  biti  za  „njega",  kad  se  vrati . . . 

Baldo  je  sušio  čašu  za  čašom.  I  dolje  u  gradu,  kad  bi  mu  palo  Što  na  dušu, 
on  je  to  najradije  tjerao  vinom.  U  takovim  bi  prilikama  postao  razgovorljiv,  umalo 
ne  i  povjerljiv.  Tako  je  bilo  i  sada. 

Uzeo  da  propitkuje  ob  ovom  i  ob  onom,  o  susjedima  i  nekim  davnim  poznan- 
stvima. Mati  je  odgovarala  suho  i  kratko,  nekuda  kao  odsutna 

Po  tom  je  svrnuo  govorom  na  sebe.  Natuknu,  kako  mu  je  život  težak  i  kako 
nije  ni  on  našao  prave  sreće.  Ima  dana,  nastavi,  uspaljujući  se  sve  više  i  više,  kad 
mu  dohode  same  crne  misli,  i  njega  je  kadšto  strah  i  napomenuti,  na  što  ga  takovi 
strašni  časovi  nagone  . . . 

Htio  je,  da  probije  koru,  što  je  sjela  oko  majčina  srca,  pa  produži  nekud  meće, 
gotovo  razmiljeno : 

—  Sva  mi  je  sreća  ono  moje  jedino  dijete,  mala  Cvijeta.  Pa  za  vlas  da  nisam 
i  nju  izgubio.  Teška  bolest  i  dugotrajna . . .  Troškovi  neizmjerni ...  Do  grla  sam 

morao  u  dug,  samo  da  je  spasim  ...  I  ostala  mi  da  nije  —  zlo  po  mene  !  Ali 

da  znaš,  kakovo  je  to  dijete  !  Pravi  andjelak  !  čekaj,  da  ti  je  pokažem  u  slici . . . 

Dok  je  tražio  u  nutarnjem  džepu  kaputa,  proslijedi : 

—  Ali  da  je  vidiš  živu,  kad  se  ono  razigra  i  razleti  po  kući !  Velim  ti,  pojela 
bi  je  od  dragosti . . . 

Otvori  lisnicu  i  htjede  da  je  nadnese  majci  pred  oči,  ali  ona  odvrne  u  to  glavu 
i  trpak  joj  se  izražaj  preli  licem. 
On  se  smrknu. 

—  Imaš  zlo  srce  na  dijete,  a  ništa  ti  nije  skrivilo . . . 
Ona  se  nije  mogla  suspregnuti  više. 

—  A  što  je  pak  vama  skrivilo  ono  moje  nesretno  dijete,  da  se  niste  nikada 
udostojali  počastiti  ga  ni  jednim  slovom,  ni  jednim  pogledom?  Jeste  li  ga  kada 
pozvali  k  sebi  za  st6,  jeste  li  mu  mi  jednom  iskazali  mrvičak  dobra  srca?  A  ti  ne  znaš, 
kako  je  to  njemu  bilo  teško,  ti  ne  znaš,  koliko  puta  sam  ga  ja  vidjela,  gdje  radi 
toga  trpi  i  plače ! ...  I  ja  ću  ti  reći,  da  Vam  u  takovim  časovima  nisam  željela 
sreće,  ne  —  ni  vama,  ni  vašoj  djeci ...  Pa  i  večeras,  kad  si  ono  došao,  mene  je 
u  prvi  mah  naletilo  nešto,  da  te  turnem  od  sebe,  kako  si  ti  tjerao  moju  krv,  tvoga 
nebogoga  brata . . . 

f  Ona  zarida,  a  u  njemu  se  i  opet  uzvaljao  bijes  protiv  sebe,  što  je  uopće  došao 
ovamo.  Složi  lisnicu  u  džep,  pa  iskapivši  što  je  bilo  u  čaši,  ustane  i  rekne  oporo : 

—  Dosta  mi  je  . . .  Gdje  ću  leći? 

Ona  mu  jecajući  pokaza  rukom  pokrajna  vrata.  On  se  pokupi  i  ode  u  času, 
kad  je  na  kuhinjska  vrata  ulazio  seljak  progrušane  kose  i  brade.  Baldo  je  u' njemu 
prepoznao  susjeda  Tomaša,  s  kojim  se  njihova  kuća  od  davnine  pazila.  Ali  kako 
je  bio  mrk  i  zlovoljast,  zamače  ravno  u  sobu,  zatvori  za  sobom  vrata,  napipa  u 

tmici  krevet,  svlači  se  i  legne,  čuo  je,  kako  se  je  vani  spomenulo  njegovo  ime.  Na- 
ćuli uši,  ali  razgovor  je  medju  to  zapeo.  On  se  okrene  na  drugu  stranu  i  pokuša, 
da  zaspi. 

Usnuti  nije  mogao.  Majčini  ga  prijekori  uzbudiše  vanredno.  Tu  je  uzbudjenost 
podjarilo  u  njemu  vino  joS  i  jače,  i  on  nije  nikako  mogao,  da  sebi  nadje  mira. 

Onda  mu  se  odjednom  pred  očima  stvori  slika  pokojnoga  brata.  Vidio  ga  je 
kao  dječarca,  kad  se  je  prvi  put  dijelio  od  kuće,  da  zabrodi  morem.  Sjetio  se  i  opet 
one  njegove  najmilije  san'e :  postati  kapetanom  i  neprestanih  molba,  kojima  je 
dohodio  k  njemu,  svom  starijemu  bratu,  da  mu  pomogne.  A  sjetio  se  i  one  grube 
riječi,  kojom  ga  je  ušutkao  za  uvijek  . . . 

Baldo  zadršće  i  poćuti  se  nekako  poništenim. 

Ali  to  potraja  samo  časak. 

—  Da  je  odabrao  što  drugo,  a  ne  more,  možda  bi  i  danas  bio  živ,  —  pomisli 
on.  Pa  okrenuvši  se  na  drugi  bok,  nadoda :  Pa  ni  meni  ne  cvatu  ruže  i  tko  zna, 
ne  ću  li  ja  svršiti  još  i  jadnije.  Ova  mu  pomisao  otjerala  ispred  očiju  sliku  bra- 
tovu i  on  se  oćuti  spokojnijim.  Opet  pokuša  da  zaspi  i  već  mu  je  lagani  drijem 
sklapao  od  dima  izjedene  oči,  kad  ga  ono  prenuo  razgovor,  što  je  u  kuhinji  oživio 
iznova. 

Govorio  je  Tomaš. 

—  Današnja  mladost  kumo,  —  velika  pokora.  Ja  ne  znam  otkuda  to ...  Je  li 
vrijeme,  ili  su  Škole  ili  Što  drugo.  Bog  bi  znao ! 

—  Vi  ste  drukčije  udesili,  kume.  Vi  ste  svoga  prikovali  uz  ledinu,  pa  neka 
teži.  I  dobar  vam  je  

—  Odmjena  mi  je  velika  —  ajde,  da !  Ali  nije  ni  u  njega  sve  zlato.  Da  vam 
ga  je  samo  čuti  s  kakvim  mi  ono  fantazijama  dohodi !  Kalifomija,  Transvat,  ne- 
kakvi drugi,  ljepši  život  Čedno,  a? !  Nego  za  sreću  sam  ja  tu,  da  ti  mu 

svaki  put,  kad  ono  stane  mahnitati,  odbrusim  po  svih  sedam  zakona.  Ne  —  ne  

baš  kako  sam  prije  reko.  Nešto  je  ušlo  u  tu  našu  današnju  mladjariju.  Koji  je  to 
bijes  —  teško  je  reći,  a  ne  znaju  ni  drugi.  Ali  nešto  jest.  Dosta  ih  je  Čuti,  kad  ono 
umuju.  Vi  poznate,  kumo,  Zvanića  Barića  iz  Kuka?  Nema,  deran,  još  ni  dlake 
pod  nosom,  i  već  hoće  da  zna,  kako  je  ono  bilo  na  svijetu  pred  tisuću  milijuna 
godina  i  kako  se  je  čovjek  polagacko  izvukao  iz  životinje.  Ne  Čudite  se,  ima  još 
toga.  Neki  dan  je  u  gori  dokazivao  ludoj  mladjariji,  da  ćemo  jednom  tresnuti  u 
kakovu  zvijezdu,  i  od  toga  da  će  postati  novi  svijet,  na  kome  da  će  se  poslije  mi- 
lijuna i  milijuna  godina  izleći  nove  životinje,  pa  novi  ljudi  —  ama  velim  vam, 
da  ga  svežete  i  da  ga,  kako  ono  reče  gospodin  kapelan,  vržete  u  vrelo  ulje,  neka 
zna,  koji  mu  je  dan. 

Čovjek  se  bučno  nakašlja,  pa  proslijedi : 

—  A  onaj  delija,  što  piše  dolje  u  općini,  oni  „lutoran"  te  pušta,  da  mu  mati 
dušu  gubi,  jer  ne  će  da  ide,  kamo  ga  tjera  zavjet?  Ja  ne  znam,  kumo,  kako  da  se 
ona  čeljad  ne  boje  Boga !  Svi  znamo,  da  je  ovaj  svijet  najgrdja  od  svih  pokora 
i  da  je  najbolje  onomu,  koji  se  nije  nikada  rodio.  Ali  to  nije  pravo  onome  mudri- 
jašu dolje.  On  veli :  Tko  vam  kaže,  da  je  ljudski  život  tako  crn  i  zao,  da  ga  treba 

prezreti  i  mimo  čekati,  dok  umine  taj  vas  upućuje  krivo  i  vi  mu  recite  — 

ma  da  vam  to  i  s  oltara  govori :  ne  vjerujemo  ti !  Ako  vam  tko  veli :  Vi  ste  dužni 
slušati  svakoga,  koji  je  postavljen,  da  vam  zapovijeda,  vi  mu  odgovorite :  Mi  smo 

sami  sebi  gospodari,  pa  hoćemo,  da  svoj  život  upriličimo,  kako  nam  to  kaže  naša 
duša  i  naše  srce  ...  A,  kumo?  Nego  pravo  veli  kapelan  :  Satjerat  će  Bog  tim  mu- 
dronjama crva  u  uši,  da  ih  rastoči  i  da  im  pokaže,  kako  su  jadni  i  maljušni !  Dok 
se  pak  to  zbude,  veli  kapelan,  naša  je  dužnost,  da  uznastojimo  odvratiti  od  sebe 
gnjev  Gospodnji ...  Za  to  da  treba  na  noge  i  toljagom  u  ruci  lupati  po  onim  smu- 
šenim nevrijednicima.  A  to  i  hoćemo,  a  hoće  to  i  oblast,  a  ne  bude  li  htjela,  veli 
kapelan,  primorat  ćemo  je  mi . . .  Ako  je  pak  sudjeno,  da  i  krv  proteče,  neka  pro- 
teče.  I  naš  Spasitelj,  veli  kapelan,  prolio  je  svoju  krv  za  ljude,  pa  je  pravo,  da  je 
i  ljudi  prolijevaju  za  nj . . .  Bit  će  grdnog  natezanja,  ja  vam  kažem  —  —  — 

—  A  je  li  u  tom  i  on  moj  javi  se  Kate  nakon  šutnje. 

—  Baldo?  Ne  Čuje  se  ništa.  On  je  čovjek  kako  bih  rekd  —  onako  više 

na  vjetar.  Ako  je  istina,  što  se  o  njemu  pronosi,  on  sebi  ne  razbija  puno  glave  ni 
za  što.  Služba  kao  da  ga  se  mnogo  i  ne  tiče.  Društvo  mu  je  svakako  milije . . . 
Pa  i  dobar  zalogaj  —  i  krepka  kapljica.  Lagan  život  —  to  da  je,  vele,  njemu  naj- 
preče . . . 

—  Bit  će  da  zavrijedjuje  dosta  

—  To  ne  znam. 

Nastade  šutnja,  Kad  je  časkom  zatim  Tomaš  izišao,  obveseli  se  Baldo. 

—  Sad  će  valjda  nastati  mir  — 

Ali  u  kuhinji  je  još  uvijek  bilo  svijetlo. 

—  Što  Čeka?  Zašto  ne  legne?  —  naljutnu  se  on. 

Po  malo  ga  ipak  obvlada  san  i  svijest  mu  se  izgubi  u  mraku.  U  neke  se  trže 
i  kroz  san  mu  se  pričini,  da  se  u  sobi  nešto  maklo,  ali  kako  je  iznova  nastao  muk, 
on  se  uljulja  u  drijem,  prije  nego  li  je  mogao  razabrati  ni  raspoznati  sjenu,  Sto  se 
medjuto  polako  i  oprezno  odšuljala  iz  sobe . . . 

. . .  Otkako  je  otišao  Tomaš,  na  dušu  je  starici  polegla  nekakva  mučna  tje- 
skoba. Riječi,  što  joj  ih  je  dobacio  Baldo :  „—  Imaš  zlo  srce  na  dijete,  a  ništa  ti 
nije  skrivilo . . ."  ubadale  je  nemilo  i  ona  je  sada  požalila,  što  nije  znala  da  se 
suspregne ...  Pa  onaj  njegov  glas,  dok  je  govorio  o  svom  jedinom  djetetu  i 
andjelu . . 

—  Još  nije  sve  ugaslo  u  njemu  pomisli  i  bude  joj  nešto  lakše. 

Ali  dijete  joj  nije  nikako  moglo  iz  srca.  Što  dalje,  to  se  je  u  njoj  sve  većma 
razgarala  želja,  da  je  vidi.  I  sjeti  se  slike  u  lisnici. 

—  Kako  sam  se  ono  odvrnula  od  nje  !  Ni  da  je  jadno  Sto  krivo . . . 

Nešto  dobro,  veliko,  jedino  materinskom  srcu  znano,  dizalo  se  u  njoj  i  ob- 
vladalo  ju  sasvim.  A  time  je  u  nje  porasla  želja  i  Čežnja  za  djetetom  

—  Tamo  je  slika . . .  napane  je  kao  bljesak  misao  dok  joj  se  pogled  lomio  o 
vrata,  na  koje  je  ono  uljezao  Baldo. 

Srh  mile  razdraganosti  podidje  je  po  svem  tijelu.  Ne  premišljajući  vele,  ustane 
te  bez  kolebanja,  kao  pod  utjecajem  neke  više  sile,  ušulja  se  kradom  u  sobu,  na- 
pipa kaput,  izvadi  lisnicu,  pa  se  Sumke  vrati  k  ognjištu.  Još  nije  pravo  ni  sjela  na 
svoje  običajno  mjesto,  a  već  je  slika  male  Cvijete  drhtala  na  uvenulim  joj  usnama. 
Onda  ju  nadnijela  nad  oči  i  zagledala  se  u  nju  sva  blažena. 

Nad  glavom  joj  je  visjela  lukijerna.  U  onom  nujnom,  uljanom  svijetlu  činila 
joj  se  slika  drage  unučice  kao  nekakva  blago  prividjenje,  Sto  moli  za  oproštenje. 
A  vidjela  je  u  njoj  joS  neSto :  u  onim  sitnim  crtama  mladoga  lišća  čitala  je  svoju 

jedinu  sreću  —  djetinstvo  svoje  djece . . .  gledala  je  njihov  prvi  smiješak,  slušala 
njihov  prvi  glas,  prvo  slovo ...  1  za  čudo,  ona  kao  da  tu  sreću  preživljuje  i  sada. 
One  malene  očice  na  slici  govore  starici  davno  neslušanim  glasovima,  a  usne  kao 
da  ju  same  pozivlju,  da  ih  ljubi,  da  ih  cjeluje . . . 

Lukijerna  dogarala.  Što  je  svijetlo  većma  gasnulo,  to  je  starica  vidjela  dublje . . . 
Desna  joj  ruka  sa  slikom  klonula  na  krilo,  dok  se  je  iz  lijeve  polako  ispuzla  lisnica, 
iz  koje  se  na  tle  prosulo  nekoliko  papirnata  novca . . .  Visoko  u  dimniku  hujali 
noćni  vjetrovi,  dok  je  starica  prislonjena  o  stijenu  i  obavita  mrakom  snivala  o 
svojoj  sreći . . . 

I  tako  je  ostalo  do  zore. 

A  kad  se  je  Baldo  u  zoru  digd  i  ne  našavši  lisnice,  banuo  galameći  u  kuhinju, 
stara  se  mati  na  ognjištu  trže,  skoči  i  prestrašeno  zavrisnu. 

On  se  u  prvi  mah  zapanji,  ali  smorrivši  na  tlu  svoju  lisnicu  i  prosuti  novac, 
jedino  što  mu  je  došlo  u  pamet,  bilo  je,  da  ga  je  mati  htjela  da  oplijeni . . . 

—  Ružno  je,  što  si  uradila  ...  Da  si  me  pitala,  možda  bih  ti  bio  štogod  i  do- 
bacio  ovako . . . 

I  sagne  se,  da  pokupi  novac. 
Starici  se  zgrčilo  srce. 

—  Zadnja  mi  ura  bila,  ako  

U  grlu  ju  stislo  i  ona  se,  dršćući  sva  u  tijelu,  sruši  na  ognjište  i  zarida. 

Baldo  je  medjuto  pokupio  i  prebrojio  novac  i  htio  da  zaklopi  lisnicu,  kadno 
zamjeti,  da  mu  je  slike  nekuda  nestalo. 

Oko  mu  pane  na  majčinu  suhu  ruku,  u  kojoj  se  je  nešto  bjelilo . . . 

U  tren  bilo  mu  je  sve  jasno  i  on  se  poćuti  potišten  i  zastidjen. 

Vani  se  razdanilo.  Baldo  mljasne  nešto  na  pozdrav,  —  mati  mu  jedva  od- 
zdravi  a  on  izidje  na  dvor  ljut  na  sebe  i  na  cijeli  svijet. 

Za  njim  se  vuklo  slabašno,  prljavo  pseto  —  stari  „Moro". 

—  Marš  !  viknu  na  nj  Baldo. 

A  kako  ga  je  pseto  onim  svojim  krmeljivim,  na  pola  ugaslim  očima  nekuda 
začudjeno  gledalo,  digne  Baldo  na  nj  nogu  pa  ga  onako  gnjevan,  gurne  u  sta- 
račka rebra  tolikom  silom,  da  je  jadno  živinče  od  boli  tužno  zajauknulo. 

Neko  je  vrijeme  stari  „Moro"  ostao  na  mjestu  i  ovjesivši  glavu  i  rep,  poku- 
njeno je  gledao  za  svojim  mladim  gospodarom.  Kad  se  je  malo  za  tim,  teško  pre- 
mećući  noge,  dovukao  u  kuću  i  legao  do  nogu  svoje  gospodarice,  neprestano  je 
k  njoj  podizao  svoje  mutne  oči,  u  kojima  je  plakala  nekakva  tupa  bol.  Ali  ona 
svoga  staroga  čuvara  ne  vidi  i  ne  čuje  ;  bez  misli  i  bez  ćuti  ukrutila  se  starica  na 
rubu  svoga  opustjeloga  ognjišta. . . 

(Nastavit  će  se.) 


171 


Digitized  by  Google 


LISTAK 


POLITIKA 

DR.  FRAN  VRBANIĆ  O  FINANC1  - 
JALNOM  PROGRAMU  BARUNA  RAUCHA. 
Posljednji  put  obećali  smo  na  ovom  mjestu, 
da  ćemo  se  potanje  osvrnuti  na  financijalni 
program  baruna  Raucha.  Medjutim  je  u  „Ob- 
zoru" (br.  36  do  40)  izišla  u  tom  predmetu  tako 
temeljita  studija  iz  pera  sveučilišnog  profesora 
i  delegata  na  zajedničkom  saboru,  dra.  Frana 
V  r  b  a  n  i  ć  a,  da  svojoj  zadaći  potpuno  udo- 
voljujemo,  ako  naie  čitatelje  upoznamo  s  iz- 
vodima uglednog  našeg  finanđjalnog  stručnjaka. 

Jezgra  financijalnog  programa  baruna  Raucha 
jest,  da  bi  se  putem  regnikolarnih  deputacija 
hrv.-ug.  nagodba  imala  proširiti  u  tom  smjeru, 
da  hrvatski  sabor  bude  ovlašten  u  jednu  ruku 
raspisivati  zemaljski  prirez  ili  namet  na  stano- 
vite poreze  do  postotka,  koji  bi  se  imao  za- 
konom ustanoviti,  a  u  drugu  ruku  opunomoćiti 
bana,  da  u  sporazumku  s  ministrom  financija 
bude  mogao  sklapati  zajmove.  Visina  tih  zajmova 
ograničena  je  svotom  prije  napomenutog  go- 
dišnjeg nameta,  koji  se  smatra  anuitetom.  1 
namet  i  zajmovi  mogli  bi  se  upotrijebiti  za 
plodonosne  investicije.  Sad  dr.  Vrbanić  postavlja 
pitanje,  je  li  promjena  nagodbe  u  ovom  pravcu 
u  istinu  nužna,  te  koje  je  pravno  značenje  ovakvoj 
promjeni? 

Bilo  je  doduše  češće  govora  o  tom,  bi  li  se 
Hrvatska  za  svoje  izvanredne  potrebe  mogla 
poslužiti  kakvim  porezom  ili  nametom,  a  napose 
bi  li  Hrvatska  mogla  sklopiti  kakav  zajam. 
Mnijenja  su  se  o  tom  razilazila  ne  samo  medju 
muževima  raznih  političkih  stranaka,  nego  i 
medju  onima,  koji  su  stajali  na  jednom  te  istom 
političkom  stajalištu.  Tako  je  bivši  ban  grof 
Khuen  jedamput  u  proračunskom  odboru  izjavio, 
da  ne  uvid  ja  razloga,  zašto  ne  bi  Hrvatska  za 
pokriće  nekih  potreba  mogla  potrebita  sredstva 
namaknuti  zajmom.  Naprotiv  je  dr.  Egers- 
dorfer  zastupao  mnijenje,  da  bez  promjene 
cijeloga  našega  odnošaja.  koji  je  zakonito  uredjen 
u  nagodbi,  Hrvatska  ne  bi  mogla  ndredjivati 
zemaljski  namet.  God.  1873.  za  rasprave  za- 
kona od  30.  prosinca  1873-  o  izvedenju  javnih 
radnja  i  gradjevina.  dokazivao  je  dr.  Milan 
Makanec  da  je  „po  nagodbi  Hrvatska  vlasna 
zajmove  sklapati  ili  poreze  raspisati,  ako  to 
potreba  zemlje  zahtijeva."  Ovom  se  stajalištu 
nije  protivio  ni  Mrazović. 

Naprotiv  su  se  u  isto  doba  i  prigodom  iste 
rasprave  odlični  članovi  narodne  stranke  od- 


vjetnik Slavoljub  Vrbanić  i  dr.  Marijan  De~ 
renčin  izjavili  u  posve  protivnom  smislu.  „Valja 
pamtiti,  da  nismo  vlasni  novoga  nameta  niti 
novoga  poreza  uvadjati.  Nagodbom  su  nam  ve- 
zane ruke,  jer  ne  možemo  raspolagati  s  fi- 
nancijama". 

I  sam  dr.  Fran  Vrbanić  zastupao  je  prije 
deset  i  više  godina  otvoreno  mnijenje,  da  Hrvat- 
ska i  po  nagodi  u  svoje  posebne  gospodarske  i 
investicijonalne  svrhe  može  ne  samo  sklapati 
posebne  zajmove,  nego  i  odred  j  i  vati  posebne 
poreze.  Za  ovu  potonju  tvrdnju  pružao  je  i 
njemu  i  svakomu  drugomu  posebno  uporište 
gore  navedini  zakon  hrv.  sabora  od  30.  prosinca 
1873-  o  izvedenju  javnih  radnja  i  gradjevina, 
jer  tim  zakonom  uvedena  javna  daća  nema 
nikakova  obilježja  kakova  otkupa,  a  ima  sva 
obilježja  poreza. 

Medjutim  je  danas  dr.  Vrbanić  drugoga 
mnijenja,  a  obrazlaže  tu  promjenu  ovako: 

Dr.  Vrbanić  spominje,  kako  je  god.  1891  ■ 
prigodom  rasprave  o  izvješću  kraljevinskogi 
odbora  glede  promjene  |.  21.  nagodbenoga  za- 
kona o  zemljorasteretnom  nametu,  branio  sta- 
jalište, da  hrvatskom,  a  ne  zajedničkom  sa- 
boru pripada  pravo  raspisivati  zemljorasteretni 
namet.  Proti  tomu  stajalištu  nijesu  ustali  ni 
grof  Khuen  ni  današnji  podban  Czernkovich, 
već  jedini  dr.  Egersdorfer. 

„Nagodbom  je,  reče  tada  dr.  Egersdorfer, 
cijeli  financijalni  položaj  Hrvatske  takav,  da 
ne  može  biti  govora  o  kakovom  pravu  opre- 
djeljivati kakav  namet.  Razlika  je  velika  izmedju 
Hrvatske  i  pojedinih  austrijskih  zemalja,  te 
nije  u  tom  pogledu  ispravno  tvrditi:  kad  po- 
jedine austrijske  pokrajine  imadu  pravo  opre- 
djeljivati namet,  kako  da  mi  toga  prava  nemamo, 
jer  da  smo  inače  manje  nego  pojedine  austrijske 
pokrajine.  Ne  valja  zaboraviti.  —  tako  na- 
stavlja dr.  Egersdorfer  — ,  da  se  tu  ne  pita  za 
kvantitet.  nego  za  kvalitet  našega  prava.  Naše 
pravo  nije  ni  manje  ni  veće  od  prava  austrijskih 
pokrajina,  ono  je  drugačije.  Autonomija  Hr- 
vatske je  driavopravna,  a  autonomija  austrij- 
skih provincija  je  upravna,  baš  onako,  kao  što 
je  autonomija  naših  jurisdikcija.  Naše  juris- 
dikcije imadu  ono  pravo,  koje  i  provincije  au- 
strijske. Naše  jurisdikcije  i  naša  municipija 
mogu  namet  ustanoviti,  ali  za  to  nemaju  državo- 
pravne  autonomije,  nego  samo  upravnu.  Kraj 
drJavop ravne  autonomije,  kako  ju  ima  Hr- 
vatska, ne  može  biti  još  posebne  upravne  auto- 

nomije  kakovu  imadu  općine  i  municipija.  Naša 
je  autonomija  drlavopravna,  jer  nosi  tri  funkcije 
državne  vlasti ;  to  naSe  pravo  izvire  iz  |.  13- 
nagode,  zbog  kojega  imademo  pravo  na  dio 
javnih  dohodaka ;  t.  j.  nama  se  mora  dati  tolik 
dio  javnih  dohodaka,  kolik  je  nuždan  za  pokriće 
naših  troškova,  koji  su  potrebni  za  našu  auto- 
nomiju. Kad  bi  mi  raspisivali  zemaljski  namet, 
to  bi  bila  ludorija,  kako  bi  bila  ludorija  u  Ugar- 
skoj ili  Francuskoj  raspisivati  namet  uz  porez. 
Mi  smo  nosioci  funkcija  državne  vlasti,  pa 
participiramo  na  državnom  porezu,  radi  toga 
ne  može  biti  kod  nas  nameta  provincijalnog, 
jer  naša  autonomija  nije  upravna,  nego  državo- 
pnvna . . ." 

U  ovom  shvaćanju  mnogogodišnjega  sa- 
borskoga financi jalnoga  izvjestitelja  imade  rrisli. 
koje  se  ne  bi  smjele  mimoići  kod  prosudjivanja 
financi  jalnog  programa  ban.  na  Raicha.  Dr. 
Vrbanić  luči  strogo  pitanje  raspravljanja  na- 
meta i  pitanje  sklapanja  zajmova,  te  glede  ras- 
pisivanja nameta  veli: 

..Nema  sumnje,  da  načelno  u  postojećoj 
našoj  zajednici  nema  zapreke,  da  Ugarska  ima 
svoje,  a  Hrvatska  svoje  državno  gospodarstvo, 
te  da  svaka  od  njih  prema  dogovoru  doprinosi 
svoj  dio  za  poslove  zajednice ;  a  mogla  bi  se 
«tvar  urediti  tako,  da  zajednica  ima  svoje  po- 
sebno, a  svaki  ćlan  njezin,  dakle  i  Ugarska  i 
Hrvatska  za  sebe.  opet  svoje  posebno  gospo- 
darstva Nu  po  nagodbi,  kako  je  poznato,  ne 
postoji  ni  jedan  ni  drugi  od  ova  dva  načini. 

Financi  jalni  poslovi,  svi  bez  razlike,  spa- 
daju danas  u  red  zajedničkih  posala  i  glede 
zakonarstva  i  glede  uprave ;  spada  dakle  u  za- 
jednicu :  zajednički  porezni  sustav,  dozvolja- 
vati izravne  i  neizravne  poreze,  rukovoditi  i 
utjerivati  ih,  te  uvadjati  nove  poreze.  Dohoci, 
koji  tim  načinom  unilaze  od  poreznih  predmeta, 
nalazećih  se  na  teritoriju  Hrvatske  i  Slavonije, 
jesu  beziznimno  dohoci  kraljevine  Hrvatske  i 
Slavonije,  o  njima  imali  bi  se  po  nagodi  voditi 
posebni  iakazi.  Od  tih  dohodaka  pripada  Hr- 
vatskoj 44%  za  podmirenje  troškova  njezine 
državne  autonomne  uprave,  dok  se  56%  ima 
upotrijebiti  za  troškove  zajedničke.  Hoće  li  ovi 
iznosi  dosegnuti  za  podmirenje  jednih  i  drugih 
troškova,  za  to  se  ne  pita.  Hrvatska  mora  iz- 
datke za  svoje  autonomne  potrebe  Liediti  iako, 
da  s  tim  prihodom  izadje,  a  zajednica  ne  može 
tražiti,  da  joj  Hrvatska  nadoknadi,  ako  sa  tih 
56%  ne  bi  bio  podmiren  onaj  iznos,  Što  ga  je 
ona  dužna  platiti  po  kvoti  8.127%,  dok  u  pro- 
tivnom slučaju  višak  ima  pripasti  na  raspoložbu 
Hrvatske.  Od  tuda  slijedi  posve  jasno,  da  se  je 


nagedom  Hrvatska  odrekla  u  financijalnom 
pogledu  prava  zakonarstva  i  uprave  i  obzirom 
na  one  poslove,  glede  kojih  je  sebi  po  f.  47.  na- 
gode inače  pridržala  potpunu  suverenost,  ili 
tako  zvanu  državnu  autonomiju-  1  za  to  u  nas 
po  nagodi  danas  i  ne  može  biti  posebnoga  dr- 
žavnoga gospodarstva  kraljevine  Hrvatske  i 
Slavonije,  već  postoji  samo  zajedničko  državno 
gospodarstvo  i  samo  zajedničke  državne  finan- 
cije sa  svojim  primicima  i  izdacima". 

Nema  sumnje,  da  je  Hrvatska  time,  što  je 
svoje  pravo  glede  državnog  gospodarstva  pre- 
nijela na  zajednicu  izgubila  jednu  od  bitnih  oznaka 
svoje  suverenosti,  ali  se  njezin  financi  jalni  od- 
ri oJaj  i  ako  ne  u  potpunom  obsegu  od  10  do  10 
godina  obnavlja,  te  nije  isključena  mogućnost 
taj  financijalni  odnošaj  urediti  posve  drugoj a- 
čije  u  okviru  državne  zajednice,  te  u  skladu 
s  onom  podlogom  našega  državopravnog  odno- 
šaja.  po  kojem  je  Hrvatska  poseban  teritorij 
i  poseban  politički  narod. 

„Nema  sumnje  —  veli  dr.  Vrbanić  —  da 
se  Hrvatskoj  preko  odredjene  tangente  na- 
maknuti mogu  veća  i  izdašnija  sredstva  za 
nužne  investicije  samo  promjenom  financi  jalnog 
dijela  hrvatsko-ugarske  nagodbe,  koja  se  pro- 
mjena opet  može  provesti  samo  revizijom". 
No  revizijom  u  smjeru,  u  kojem  bi  ju  htio  pro- 
vesti barun  Rauch,  „promijenjeni  bi  bili  osnovi 
nagodbe  na  gore". 

„Državna  autonomija  Hrvatske  bila  bi 
uništena  ;  mjesto  nje  bila  bi  za  kraljevinu  Hr- 
vatsku i  Slavoniju  u  život  privedena  autonomija 
upravna  ili  za  pravo  općinska,  a  Hrvatska  bila 
bi  izjednačena  svakomu  samoupravnom  organu, 
u  prema  tome  svakoj  općini  ne  samo  gradskoj 
nego  i  ladanjskoj. 

Takovom  promjenom  donekle  bi  se  opet 
uspostavio  zemaljski  namet,  koji  je  postojao 
prije  nagodbe,  te  koji  je  u  §.  20.  dokinut  samo 
za  to,  jer  više  nije  bio  u  suglasju  s  državopravnim 
položajem,  u  koji  je  po  nagodbi  Hrvatska  došla 
naprama  Ugarskoj.  Kad  bi  se  s  toga  Hrvatskoj 
htjelo  dati  prava  na  poseban  namet,  to  bi  se 
moglo  učiniti  samo  tako,  da  se  državopravna 
autonomija  Hrvatske  dokine,  a  mjesto  nje  uvede 
autonomija  samoupravnih  organa". 

Javni  dohoci  Hrvatske  sačinjavaju  jednu 
cjelinu,  a  jedan  njihov  dio  ima  se  upotrijebiti 
za  namirenje  autonomnih  potreba  Hrvatske. 
Da  ovaj  dio  bude  u  istinu  i  dostatan,  to  je  bio 
jđavni  predmet  ra.- prava  počevši  od  1868.  do 
zadnje  obnove  financi  jalne  nagodbe.  Pa  ako 
to  nije  uspjelo  ni  s  posljednjom  financijalnom 
nagodbom  —  a  to  priznaje  i  barun  Rauch  —  onda 

to  samo  dokazuje,  da  čitav  ftnancijalni  odnošaj 
izmedju  Hrvatske  i  Ugarske  ne  počiva  na 
zdravoj  podlozi. 

„Ta  podloga  ne  može  se  popraviti  tim. 
ako  se  hrvatskom  saboru  dade  pravci,  da  može 
na  postojeće  poreze  raspisati  zemaljski  prirez, 
nego  samo  time.  da  *  e  Hrvatskoj 
financije  pred  adu  u  njezine  ruke. 
Samo  kod  financijalne  samostal- 
nosti dolazi  do  potpunoga  izra- 
žaja načela  par.  59.  nagod.  zakona, 
glede  političkoga  naroda  i  poseb- 
noga teritorija,  samo  s  tom  samostal- 
nošću dade  se  u  potpuni  sklad  dovesti  pravo 
Hrvatske  na  vlastito  zakonodavstvo  i  na  auto- 
nomnu saboru  odgovornu  vladu  glede  unutarnjih 
posala,  kako  t"  veli  par.  59.  nagodbe.** 

fr  što  se  pitanja  tiče,  može  li  Hrvatska  samo- 
stalno sklapati  zajmove,  dokazuje  dr.  Vrbanić 
to  pravo,  navodeći  cijeli  niz  slučajeva,  gdje  je 
Hrvatska  ovo  pravo  samostalno  vršila.  Po- 
sljednji put  je  to  bilo  zaključkom  sabora  od  26. 
ožujka  1907.,  kojim  je  ovlaštena  vlada,  da  u 
svrhu  nabave  pastuha,  bikova  i  drugih  gospo- 
darskih investicija  može  zajmom  namaknuti 
svotu  od  350000  kruna.  Revizija  dakle  nagodbe 
i  u  tom  pogledu,  da  bi  ban  mogao  sklapati  zaj- 
move samo  u  sporazumu  s  ministrom  financija, 
bila  bi  opet  revizija  na  gore,  jer  bi  zemlju  do- 
vela u  ovisniji  položaj,  nego  li  je  danas. 

„Kolikogod  dakle  priznajem  —  završuje 
dr.  Vrbanić  svoje  izvode  —  da  ban  financijalnim 
dijelom  svoga  programa  ozbiljno  nastoji  zemlji 
pribaviti  Sto  izdaSnijih  materijalnih  sredstava 
za  njezine  gospodarske  potrebe,  to  se  ipak 
ne  mogu  oteti  uvjerenju,  da  se  to  onim  putem, 
koji  se  ističe  u  banovu  programu,  ne  može  postići, 
,,a  da  se  ne  naruSi  njezin  državopnvni  osnov", 
koji  i  ban  vazda  drži  nepovredljivim,  već  stnto 
tako,  da  se  uz  veće  terete  uzdrmaju  oni  osnovi 
nagooe,  koji  joj  z?.jamčuju  njezinu  samostal- 
nost i  državnu  posebitost.  Uz  tu  cijenu  Hrvatska 
ne  bi  smjela  prihvatiti  taj  put,  kojim  joj  se  u 
izgled  stavljaju  veća  sredstva  za  podmirenje 
njezinih  potreba.  Jedini  put,  da  dodjemo  do 
toga  cilja,  a  da  ne  naruSimo  te  osnove,  jest 
financijalna  samostalnost  Hr- 
va t  s  k  e".  — dl. 

S.  S.  BOBČEV;  MEŽDU  HRVATSKITE 
BORCI  ZA  NARODNI  PRAVA.  Sofia  1907- 
Ugledna  bugarska  smotra  „Blgarska  Sbirka" 
često  se  i  prijazno  osvrće  na  naše  prilike  i  na 
„Savremenik".  U  posljednjim  brojevima  te 
smotre  priopćio  je  i  izdao  u  posebnom  izdanju 


poznati  prijatelj  Hrvata  S.  S.  Bobčev,  studiju 
pod  gornjim  naslovom.  Pisac  je  već  prije  u 
istoj  reviji  priopćio  uspomene  na  Zagreb 
pod  naslovom  „Majskite  dni",  u  kojima  se 
vidjelo  mnogo  ljubavi  i  poznavanja  naJih  prilika. 
(Blgarska  Sbirka  190S-  knjiga  VI.)  On  je  1907. 
putovao  u  Vichy  u  južnoj  Francuskoj,  pa  se 
ipak  svratio  u  Zagreb,  makar  mu  to  nije  bio 
najkraći  put  A  svratio  se  zato,  „jer  mu  se  činilo 
vrijedno  proučiti  na  mjestu  energičnu  borbu  u 
čitavoj  Hrvatskoj  i  Slavoniji  proti  madžarskom 
Sovinizrau,  Sto  hoće  uništiti  pravo  na  hrvatski 
jezik  u  hrvatskoj  zemlji.  Htio  je  saznati  u  čemu 
je  ta  borba  i  koja  joj  svrha,  je  li  to  samo  iskri 
planula  jučer,  da  ugasne  sjutra.  ili  duboki  pokret 
svezan  sa  proSloSću ;  tko  vodi  tu  borbu  i  tko 
je  proti  njoj".  U  Zagrebu  je  govorio  s  nekim 
prestavnicima  pojedinih  struja  i  veli  da  hoće 
dati  bugarskom  čitaču  makar  biljeSke  o  glavnim 
momentima  borbe,  jer,  veli  „da  u  toj  borbi 
ima  neSto  vanredno  poučno  za  sve  južne  Slavene, 
za  sve  Bugare." 

Zapravo  to  nijesu  biljeSke.  nego  studija,  iz 
koje  se  vidi,  kako  ozbiljno  je  proučavao  pisac 
naSu  borbu,  naSe  prilike  i  neprilike ;  makar  je 
samo  3  dana  boravio  u  Zagrebu.  Vidi  se  to  već  iz 
samih  natpisa :  U  čem  je  hrvatsko-madžarski 
spor.  Promjene  u  hrvatsko-madžarskim  odnosima. 
Nagodba  od  1868.,  Posljedice  nagodbe.  Progoni 
hrv.  jezika.  Privremeno  primirje  (Riječka  rezo- 
lucija), l*onovna  neprijateljstva  u  madžarskom 
saboru.  Parlamentarna  izdaja  i  borba  prenesena  u 
narod.  (Poglavje  II.— VIII.)  Jasnoća  i  kontiznost 
pisanja  u  tim  poglavljima  dokazuje,  da  ih  je  pisao 
pravnički  pisac,  koji  je  dobro  proučio  i  naie 
stručne  pravne  i  pravno-povij'esne  autore. 

U  poglavljima  VIII.  do  XIV.  sadržani  su 
nazori  pojedinih  znatnijih  političara  (Dr.  Ivana 
Lorkovića,  Dr.  Josipa  Franka,  Dr.  Ede  Lukinića, 
Stjepana  Radića,  Dr.  Josipa  Pliverića  i  Dr. 
Frana  Vrbanića).  Interesantno  je  čitati,  kako 
te  za  nas  posve  oprečne  nazore  shvaća  objektivni 
posmatrač.  Djelo  svršava  „Zaključenje"  (poglja- 
vije  XIV.)  u  kojem  je  možda  i  odviše  hvale  za 
Hrvate.  Možda  nam  je  i  milo,  Sto  i  objektivni 
posmatrač  vidi,  da  se  borimo  za  svoj  bitak, 
za  svoj  jezik  i  svoju  narodnost.  Ta  simpatija 
braće  Bugara  za  nas  Hrvate  često  se  dokumentira 
i  za  cijelo  je  mi  odviSe  malo  cijenimo. 

Htjeli  bi  da  i  u  nama  ostane  vazda  vjera 
„da  narod,  Sto  ima  takove  radnike  i  borce  u 
nauci,  lijepoj  umjetnosti  i  politici,  mora  imati 
sjajnu  budućnost  i  da  nikakovi  neprijatelji  ne  će 
pobijediti  i  uništiti  toga  naroda  i  da  će  on  preći 
sve  Sdle  i  Haribde." 

U  kratko:  iz  te  će  knjige  pune  znanja  i 
ljubavi*  upoznati  bratski  bugarski  narod  nas 
Hrvate,  a  Hrvat  će  naučiti,  da  viSe  cijeni  ljubav 
Bugarina  za  nas  i  —  svoju  borbu  za  jezik  i 
bitak.  D.  D. 

SOCIJOLOOIJA 

KRIMINALNA  SOCUOLOCUA.  (Svr- 
šetak.) Evo  nekoliko  primjera  tih  Ferri- 
j  e  v  i  h  „sostitutivi  penali"  ; 

U  ekonomskom  redu  valja  da  se 
uvede  slobodna  trgovinaidase  predu- 
sretne  abnormalnoj  skupoći  živeža.  Sto  će  za- 
priječiti mnoge  delikte,  osobito  one  protiv  vlas- 
ništva. Sloboda  emigracije  je  ventil 
za  osiguranje,  osobito  ako  se  iseljuju  individuji. 
lako  skloni  na  zločin.  Valja  odrediti  javne 
radnje,  kada  vlada  oskudica  ili  ciča  zima, 
jer  to  sprečava  porast  zločina  pro'iv  vlasništva. 
Porez  na  alkohol  i  ograničenje 
fabrikacije  i  prodaje  alkohola 
moćnija  su  prevencija  zločina  od  najmonumen- 
talnijih  tamnica,  činovničke  plaće, 
primijenjene  potrebama  i  ekonomskim  uvje- 
tima, zapriječit  će  korupcije  i  pronevjerenja  javnih 
novaca.  Željeznice,  tramwaji  spre- 
čavaju udruženja  zločinaca  na  ladanju,  kao  Sto 
to  čine  u  gradovima  Široke  ulice,  dobro 
rasvijetljene  ulice  i  kuće.  Rad- 
nički će  stanovi  prevenirati  nemoralne 
čine  i  t.  d. 

U  političkom  redu  valja  da  se  za- 
priječe politički  zločini,  i  da  se  u  sklad  dovede 
političko  stanje  s  narodnim  as- 
piracijama. Sloboda  će  mišljenja 
onemogućiti  tiskovne  delikte,  a  izborna  re- 
forma izborne  delikte. 

U  znanstvenom  su  redu  od  velike 
pomoći  proti  zločinima  tisak,  antropo- 
metrička  fotografija,  brzojav.  Li- 
ječničko zvanje,  izvršivano  od 
Žena,  prevenirat  će  mnoge  delikte  protiv  mo- 
rala i  porodice. 

U  gradjanskom  i  upravnom 
redu  će  zakon,  koji  olakoćuje,  da 
otac  pristane  na  ženidbu  sinovu 
i  zakon,  koji  dopuSta  potragu 
očinstva,  zapriječiti  konkubinat,  čedomor- 
stva, pometnuća.  Dobro  uredjeno  bi- 
Iježničtvo  predusrest  će  krivotvorenju  is- 
prava. Odvjetnici  za  siromašne  one- 
mogućit  će  mnoge  osvete  1  druge  veksadje.  Z  a- 
vodi  za  nahode,  pomoć,  pružena 


d  j  e  v  o  j  k  a  m  a-m  a  t  e  r  a  m  a.  zapriječit  će 
čedomorstva  i  pometnuća. 

U  vjerskom  redu  bi  zabranepro- 
cesija  izvan  crkve  zapriječile  nered  i 
tučnjave ;  ženidbe  svećenika  spri- 
ječile bi  mnoga  čedomorstva,  pometnuća. 
preljube. 

U  porodičnom  je  redu  rastava 
pravi  kazneni  supstitutiv  za  bigamiju,  preljub. 
OteSčanje  ženidbe  za  stanovite  osobe 
umanjilo  bi  zločine,  jer  bi  zapriječilo  neredi- 
tami  prenos  kriminaliteta.  Oportuno  ure- 
djenje  prostitucije  obranilo  bi  društvo 
od  rodjenih  prostitutka  i  zapriječilo  bi  mnoge 
delikte. 

U  odgojnom  redu  valja  istaći  z  a- 
branu  okrutnih  predstava  kao  vrlo 
važan  odgojni  momenat ;  uporaba  eks- 
perimentalne metode  u  pedago- 
giji, koja  polaže  svu  važnost  na  individualnost, 
učinila  bi  ljude  sposobnijima  za  životne  borbe 
i  tako  bi  se  umanjio  broj  deklasiranih,  tih  kan- 
didata za  zločine. 

Odgoj  zapuštene  mladeži  bi  u 
velike  predusreo  kriminalitetu  mladjanih. 

Ovim  kaznenim  sustitutivima  nije  svrha, 
da  onemoguće  zločine,  nego  da  ih  svedu 
na  minimum.  Ovi  su  kazneni  sustitutivi 
socijalna  prevencija,  koja  ide  da  pro- 
nadje  korijen  zločinima  i  bori  se  proti  njima 
svim  sredstvima,  osnovanim  na  psihološkim  i 
socijološkim  zakonima,  dok  t.  zv.  poticajna 
prevencija  sprečava  zločin,  kada  je  zamet 
već  raširen,  kada  već  pogibao  prijeti,  a  radi  uvijek 
prisilnim  sredstvima,  koja  su  često  neprikladna, 
šta  više,  provociraju  druge  delikte. 

Najradikalnija  konsekvencija,  koju  Ferri 
izvodi  iz  antropologije  i  kriminalne  statistike, 
njegova  je  teorija  o  odgovornosti.  Slo- 
boda volje  po  njemu  je  iluzija.  Svako  je  djelo 
čovječje  nuždan  efekt  determinacijonih  uzroka, 
koji  odredjuju  djelo  preira  vlastitoj  ličnosti 
individua,  Fizičkoj  i  moralnoj.  —  Upravo  poradi 
te  ličnosti  razlikuje  se  jedan  individuum  od 
svakoga  drugoga,  dapače  na  iste  izvanjske  uz- 
roke svaki  reagira  po  svojoj  ličnoj  fazoni,  raz- 
ličnoj  od  fazone  svih  ostalih  individua  i  pro- 
mjenljivoj već  prema  uvjetima  vremena  i  mjesta, 
prema  varijacijama  njegova  fizio-psihičkog  or- 
ganizma. S  toga  je  djelo,  koje  je  počinio,  nje- 
gova najvlastitija  svojina,  izražaj  i  nuždan  efekt 
nj**gova  organizma  i  njegove  ličnosti :  a  to  sa- 
činjava prvi  clemenat  ubrojivosti. 
I  uz  svu  negaciju  slobodne  volje  čovjek  ne  postaje 
automatom,  koji  je  podvržen  slijepom  f  at  ali  zrnu. 

U  prvo  vrijeme  uvrijedjeni  reagira  i  brani 
se  proti  navali  bez  obzira  na  nakanu 
napadačevi!,  dakle  je  krivnja  napadačeva 
elemenat  posve  tudj  i  nepoznat  individualnoj 
obrambenoj  reakciji,  a  tako  je  i  danas.  Taj 
karakter  čisto  defenzivne  i  osiguratelj  ne  obrane, 
neovisno  o  krivnji,  uvijek  je  živ  i  kod  đvilizo- 
vanih  naroda. 

Kazan  je  dosada  prošla  Četiri  faze: 

i.  primitivnu  t  j.  obrambenu  nepo- 
srednu reakciju ;  2.  religioznu,  gdje  se 
smatra  osvetom  božjom  ;  3-  etičku  t  j.  sre- 
dovječno kainjivanje  ;  4.  juridičku,  a  to 
je  nauka  klasične  škole  o  apstraktnom  i  apri- 
nrističkom  pravu. 

A  sada  se  radi  o  tom,  da  se  započne  i  5. 
socijalna  faza,  u  kojoj  kazan  mora  biti 

—  ne  odmazda  moralnog  grijeha  —  već  skup 
socijalnih  mjera,  preventivnih  i  represivnih, 
koje  će  odgovarajući  Sto  bolje  naravi  zločina, 
biti  najuspješnija  i  najčovječnija  obrana  društva. 

Osnovni  kriterij  represije  zločini  leži  u 
nuždi  uzdržanja,  a  ta  nužda  je  neza- 
visna o  svakoj  moralnoj  krivnji 
zločina.  Budući  da  nema  slobodne  volje,  nema 
ni  moralne  odgovornosti,  ali  to  još  ne  is- 
ključuje odgovornost  penalnu  ili  zako- 
nitu, a  za  ovu  dostaje  fizička  odgovor- 
nost Cio  je  život  vječni  —  ali  i  neumoljiv  — 
ritam  akcij  I  i  reakciji,  a  sve  druge  odgova- 
raju prvima.  Tom  vječnom  zakonu  se  ni  čovjek 
ne  može  oteti. 

Kao  prirodni  red  što  se  dijeli  u  fizički, 
biološki  i  socijalni,  tako  postoje  i 
t  r  i  velike  serije  prirodnih  reakcija  ili  sankcija : 
sankcija  fizička,  biološka,  socijalna. 

—  Svaki  čovjek,  svaka  živina,  kada  —  bilo  to 
nesvjesno  ili  svjesno  —  prekrši  zakon  prirode, 
sretne  u  prirodi  samo  neizbježivu  reakciju  ili 
sankciju. 

Tko  se  proti  zakonu  o  gravitaciji  nagne 
preveć  iz  prozora  —  ma  i  u  najplemenitijoj 
nakani  n.  pr.  da  spase  koje  dijete  —  onaj  pada  i 
umire  to  je  f  i  z  i  č  k  a  sankcija.  Tko  pre- 
već jede  —  oboli,  tko  zlo  upotrebljava  orga- 
nizam svoj,  osjeća  boli  to  je  biološka 

sankcija.  A  jednako  je  i  sa  socijalnom 
sankcijom.  Tko  počini  u  najboljoj  nakani  djelo, 
koje  se  kosi  s  gradjanskim  ili  trgovačkim  za- 
konom, njegovo  je  djelo  ništetno  i  on  nosi  štetne 
posljedice  njegove.  Tko  drugom  bez  nakane 
učini  štetu  odgovara  za  nju  ;  pregazi  li  kočijaš 
koga,  sudjen  je  na  tamnicu.  Sve  su  to  primjeri 
socijalne  sankcije  —  a  primjeri  se  mogu  posto- 
stručiti  — ,  a  počimlju  sankcijom  javnoga  mi- 


šljenja, a  svršavaju  kaznenom  presudom.  — 
Bitno  je  svim  tim  sankcijama  ovo :  d  a  s  u 
uvijek  nezavisne  o  volji  i  moral- 
noj ubrojrvosti  individua.  Jednako 
kao  i  kod  sankcije  onagradama  za  djela* 
korisna  po  društva  Operna  diva  je  izvrsno  pla- 
ćena, premda  nema  nikakove  zasluge,  što  ima 
milijune  u  grlu.  Premda  ne  postoji  zasluga  ili 
nezasluga,  ipak  ljudski  čini  imadu  kvalitet, 
koji  ih  čini  korisnima  ili  štetnima  po  društvo, 
pa  su  prema  tim  činima  nagradjivani  ili  kaž- 
njeni nezavisno  o  svakoj  moralnoj  slobodi  in- 
dividua. 

Država  imade  na  osnovu  socijalne 
odgovornosti  individua  pravo,  da  se  brani. 
Čovjek  je  odgovoran  zasvakopro- 
tivupravno  djelo,  jer  živi  u  dru- 
štvu i  tako  dugo,  dok  živi  u  dru- 
štvu. Socijalna  sankcija  je  uvijek  nezavisna 

0  krivnji  počiniteljevoj,  ali  se  ona  mijenja  kva- 
litetom  i  intenzitetom  prema  specijalnim  uvje- 
tima čina,  počinitelja  i  društva, 
koje  reagira. 

Sustav  obrambenih  mjera,  koji  sadržaje 
sve  oblike  socijalne  reakcije  proti  individualnim, 
antisocijalnim  činima,  jest  ovo: 

i.  preventivne  mjere,  koje  se  di- 
jele u  dvije  velike  kategorije:  a)  mjere  iz- 
ravne policije,  koje  zločin  sprečavaju, 
koje  dakle  sprečavaju  efekat,  za  čije  se  uzroke 
već  znade ;  b)  mjere  neizravne  poli- 
cije, koje  su  indirektne  i  udaljene  od  zločina, 
a  smijeraju  onamo,  da  odstrane  ili  ublaže  same 
uzroke  zločina ;  to  su  sostitutivi  pe- 
nali; Z  odštetne  mjere,  koje  se  upo- 
trebljavaju nakon  počinjena  dj'la,  a  dijele  se  u 
tri  kategorije:  a)  uništenje  protiv  u- 
pravnog  stanja;  b)  ništetnost  us- 
pjehi  protivupravna  čina;  c)  po- 
pravakštete,  finom  prouzročene; 

3.  represivne  mjere,  kamo  pri- 
padaju kazni,  globe,  zabrane  obrta  i  zvanja 

1  t  d.  ; 

4.  eliminativne  mjere  za  najpo- 
gibeljnije  zločince,  a  te  su  smrtna  kazan,  azili 
za  zločince-hidjake,  za  nepopravljive,  depor- 
tacija. 

Kazan  t.  j.  socijalna  obrana  ima  se  mjeriti 
prema  budućoj  pogibiji,  koja  se  razumno 
može  predvidjati  po  počinjenom  zločinu,  prema 
lakoći  ponavljanja,  prema  Lvjetima  lica,  vre- 
mena, mjesta.  To  je  ta  vjerojatna  pogibao,  ta 
t  e  m  i  b  i  1  i  t  i.  A  ovom  kriteriju  valja  još 
dodati  po  Garofalu  uvedeni  kriterij  pri- 
mjene zločinca  socijalnom  milieu-u 

Ta  dva  kriterija  se  imađu  uporaviti  prema  većem 
ili  manjem  antisoci  jalnom  kvalitetu  č  i  n  a  i 
poCinitelja:  antisotijalnost  čina  rezul- 
tira iz  povrijedjenog  prava  i  uvje- 
ta, koji  čin  determiniraju,  antiso- 
cijalnost  pak  počiniteljeva  prema  antropo- 
loškoj kateporiji,  u  koju  pripada. 

L 

Nedostaje  prostora  za  detaljnu  kritiku. 
Zato  valja  da  se  osvrnemo  tek  na  najhitnije, 
(shodiite  je  Ferrijevo  socijalizam.  Da  se 
oživotvore  njegovi  „sostitutivi  penali",  traži 
on  promjenu  dojakoinjega  socijalnog  reda.  A 
tako  je  i  Min,  taj  filozof  socijalizma,  osno- 
vao praktičku  provedivost  svojih  teorija  na 
evoluciji,  te  kako  većina  evolucijonista  tvrdi, 
da  se  evolucijonira  jedva  zametljivim,  pola- 
ganim i  postepenim  prelazima  (u  opreci  sa 
spontanom  Le  Vries-ovom  mutacijom),  to 
će  se  na  oiivotvorenje  socijalizma  morati  joS 
dugo  čekati,  pa  je  već  prema  tomu  Ferri- 
j  e  v  a  t*orija  za  sada  praktički  neprovediva 

AntropoloSki  tip  zločinca,  koji  je  Ferri 
preuzeo  od  Lombrosa,  ne  postoji  naprosto 
s  toga  razloga,  što  ne  postoji  stabilan  pojam 
zločina.  Tek  kada  bi  ovakov  nepromjenljiv 
pojam  zločina  postojao,  moglo  bi  se  govoriti 
o  antropološkom  tipu  zločinca.  Evolucija  zlo- 
čina dokazuje,  da  stabilnog  pojma  zločina  ne- 
ma ;  zločini  nastaju  i  prolaze  kao  i  sve  druge 
pojave  na  svijetu.  Sto  je  posve  opravdano  us- 
tvrdio Merkel  sa  svojom  teorijom  o  akres- 
cenciji  i  dekrescenciji  zločina. 

Ni  ta  teza  —  koju  u  ostalom  uz  F  e  r  r  i  j  a 
prihvaća  i  većina  kriminalista  — ,  teza  dakle, 
da  je  zločin  patoloSka,  abnormalna  pojava  u 
društvu,  nije  neprijeporna,  jer  ima  učenjaka 
(n.  pr.  A  1  b  r  e  c  h  t,  D  u  r  k  h  e  i  m),  koji  tvrde, 
da  je  ta  pojava  normalna. 

Ferri  se  odviSe  upire  o  izvode  krimi- 
nalne statistike  ;  no  nc  valja  zaboraviti,  da  nam 
savreinena  kriminalna  statistika  jedva  prika- 
zuje i  aproksimativni  tečaj  kriminaliteta,  jer 
mnogi  delikti  ostaju  neotkriveni,  mnogi  delin- 
kventi nepronadjeni,  mnogo  je  delikta  nepri- 
javljeno, mnogo  je  krivih  po  sudovima  rije- 
šeno. Ima  i  moralnih  ubojica,  koji  ne  ulaze  u 
statistiku.  Ima  i  blagih  porotnika  i  sudaca,  koji 
delinkvente  rješavaju.  Ima  genijalnih  branitelja, 
koji  krivca  spašavaju  —  sve  to  i  još  koješta 
drugo  ne  uzima  se  u  račun  u  kriminalnoj  sta- 
tistici, pa  zato  valja  njene  izvode  uzimati  cum 
grano  salis. 


Za  kazan  Ferri  ne  traži  moralne  odgo- 
vornosti, već  tek  zakonitu,  socijalnu.  Nu  to  je 
u  protivštini  s  načelom  evoh'dje,  kako  ga  na- 
lazimo u  pojavi  heredrtamosti.  I  naslage  mo- 
rala se  baštine.  Te  su  naslage  postale  svojinom 
poprječnog  dijela  čovječanstva  stanovite  epoke 
tako,  da  nam  se  svako  kažnjivo  djelo  ukazuje  i 
protivnim  moralu.  Ferri  previše  miješa  kri- 
minalnu znanost  s  bijologijom  ;  to  je  moda  i  u 
socijologiji  i  u  znanosti  o  državnom  pravu.  To 
je  Škola  organicistft,  koja  živi  od  analo- 
giji, ali  ona  danas  nalazi  svoje  žestoke  pro- 
tivnike —  da  ostanem  samo  u  kriminalu  —  u 
t.  zv.  „terza  scuola"  talijanskoj,  u  lyonskoj 
socijološkoj  školi  u  Francuskoj,  u  mlado-nje- 
mačkoj  školi  Lisztovoj. 

Ferri  propovijeda  f  a  t  a  1  i  t  e  t  zločina, 
a  novije  škole  traže  kauzalitet  zločina, 
jer  to  i  jest  zadaća  znanosti :  per  causas 
s  c  i  r  e.  • 

Ferri  priznaje  samo  kriminalnu  sorijo- 
togiju,  a  znanost  kaznenog  prava  mu  je  tek  dio 
kriminalne  socijologije,  dok  velika  većina  kri- 
minalisti tvrdi,  da  je  kriminalna  znanost  jedna 
autonomna  znanost,  a  kriminalna  socijologija. 
tek  pomoćna  njena  znanost 

Uza  sve  te  načelne  prigovore  velika  je  za- 
sluga Ferrijeva  i  pozitivne  škole,  što  su 
stavili  u  središte  promatranja  delinkventa  i 
što  su  fenomene  zločina  i  kazni  obradili  sa  so- 
cijoloSkog  stanovišta  tako.  da  istup  F  e  r  r  i  j  a 
i  drugova  znači  pravu  etapu  u  evoluciji  zna- 
nosti kriminalnoga  prava.      Dr.  E.  MtUr. 


FILOZOFIJA 

SKOLASTICNA  LOGIKA !  Dr.  A.  B  a  z a  1  a 
piše  mnogo  i  o  raznim  stvarima.  Pred  par  godina 
stao  pucati  na  „mlade"  u  stupcima  klerikalnog 
„Hrvatstva",  u  „Hrv.  Sm."  g.  1906.  priopćio 
članak  .,0  reformi  naših  srednjih  škola",  na- 
pisao prvi  svezak  „Povijesti  filozofije"  za  po- 
učnu knjižicu  „Mat.  Hrv.",  izdao  brošuru  o 
„Pučkim  sveučilišnim  predavanjima",  puno  sa- 
radjuje  u  „Glasu",  ističe  se  polemikama  protiv 
književnika  oko  „Savremenika",  saurednik  je 
,,Sk>va",  a  nedavno  je  čitao  kao  gost  u  akade- 
miji raspravu  svoju  o  Kačićevim  ,,E  1  e- 
mentaperipatet  c a",  i  t.  d.  Vidi  se, 
da  se  drži  sv.  pisma:  fađenđi  plures  libros 
nulhis  est  finiš.  Taj  mar  bio  bi  hvale  vrijedan, 
da  kvalitet  tih  radova  barem  donekle  odgovara 
kvantitetu  i  da  ga  vazda  vodi  težnja  za  istinom 
i  napretkom.  Potonje  se  napose  ne  može  reći  o 

njegovim  ratobornim  polemičnim  Člancima  i  o 
pomenutoj  raspravi,  u  koliko  su  rezultati  njezini 
poznati  iz  akademijina  izvještaja,  koji  je  ja- 
mačno po  poznatom  običaju  za  novine  sastavio 
sam  predavač.  Prema  tom  izvještaju  dr.  A. 
Bazala  „Elementa  peripatetica"  zove  i  smatra 
Kačićevom  logikom  i  predlaže,  da  se 
ta  skolastička  logika  uredi  kao  školska  knjiga  i 
mjesto  današnje,  koja  je  po  sudu  dra.  A.  Bazala 
„okosnica  bez  duha  i  života",  uvede  u  naše 
srednje  škole.  Te  dvije  točke  u  izvještaju  nemalo 
su  osupnute  svakoga,  tko  i  malo  poznaje  pome- 
nuta  „Elementa"  i  napredak  novovjeke  logike. 

Predavač  počinja  u  prvom  redu  literarno- 
historijski  falzifikat,  kada  „Elementa" 
smatra  i  zove  „Kačićevom  logiko m", 
jer  je  to  djelo  napisano  vjerno  po  Scotovim 
skolastičnim  djelima,  što  se  i  u  naslovu 
njegovu  posve  jasno  ističe:  „Elementa  peri- 
patetica juxta  mentem  substilissimi  docto- 
ris  Joannis  DunsScot  i".  Sam  KaČić  ponovno 
iskreno  priznaje  u  predgovoru,  da  je  to  djelo 
izradio  ,,j  u  x  t  a  mentem"..  Duns  S  c  o  t  i", 
pak  pri  koncu  predgovora  po  treći  put  isto 
potvrdjuje:  „Iis  igitur,  qui  in  Aristotele  sec 
tando  subtilissimi  doctoris  mei  ve- 
st i  g  i  i  s  inhaerere  cupiunt,  parvam  hane 
Logicam  exhibeo".  Pored  toga  Kačić  diljem 
cijele  knjige,  gotovo  na  svakoj  stranici  po  više 
puta  neprestano  cituje  Duns  Scota.  Pomenute 
autentične  izjave  i  ti  bezbrojni  citati  Kačićevi 
jasan  su  dokaz  svakomu  —  osim  dru.  A.  B.  — 
da  „Elementa"  nijesu  i  ne  mogu  biti  Kačićeva 
duševna  svojina  (,,juxta  mentem...  Scoti"), 
pa  da  se  dosljedno  tomu  i  ne  mogu  spravom  na- 
zivati naprosto  „logikom  Kačićevo m". 
Protiv  toga  falzifikata  ustaje  i  sam  Kačić,  koji 
u  predgovoru  posve  točno  i  nedvoumno  označuje 
skromnu  svoju  ulogu  kod  toga  djela  riječima : 
,.En  tibi,  amice  lector,  Elementa  peripatetica, 
quae  in  suis  fontibus  obscura..  clariora, 
ac  intellectu  faciliora,  quam  potu- 
erim.  in  lucem  profero",  t.  j.  Kačić  je  nastojao, 
da  nejasnu  Scotovu  nauku  razloži 
što  jasnije  i  shvatljivije.  U  tome  i 
ni  u  Čem  drugom  Kačićev  je  duševni  rad  u  ovom 
djelu.  Kačić  ne  će  da  se  kiti  tudjim  perjem, 
a  dr.  A.  B.  silom  ga  meće  na  nj,  da  može  tako 
prikazati  to  djelo  kao  našu  kulturnu  stečevinu, 
koju  bi  po  njegovu  sudu  valjalo  uskrisiti  radi 
„kontinuiteta  u  kulturnom  radu".  No  dr.  A.  B. 
ne  zadovoljava  se  s  ovim  falzifikatom,  već  kroči 
i  dalje  tim  pravcem.  Tvrdi  naime  (prema  iz- 
vještaju), da  u  „Elementima"  „sve  razlaganje 
teče  lako  i  prirodno  i  neprisiljeno.  u  jedno- 


stavnim pitanjima  i  odgovorima".  Ali  i  tu  ga 
opet  pobija  sam  Kačić,  koji  u  predgovoru  posve 
iskreno  priznaje,  da  ovdje  upotrebljava  sta- 
rinski stil  i  metodu  (,,Stylo  quidem 
methodoque  usus  sum  p  r  i  s  c  o,  apud 
Scholasticos  nempe  usitato)".  uobičajene  kod 
skolastičnih  pisaca,  pa  se  upravo  izvinjava,  što 
mu  dikcija  ne  teče  glatko  i  rječito, 
već  filozofski  oteško  i  prisiljeno  („mihi 
quoque  omisso  deleetu  verborum  ac 
dicendi  fuco,  philosophico  licet  d u  - 
r  i  n  s  c  u  1  o  sermone  utendum  censui").  I  doista, 
tko  pomno  pročita  samo  nekoliko  stranica  tih 
„Elemenata",  mora  da  se  divi  iskrenosti  suda 
u  Kačića,  a  —  neispravnosti  u  dra.  A.  B.  !  Raz- 
laganje teče  tek  iznimice  ,,u  jednostavnim  pi- 
tanjima i  odgovorima",  a  redovno  i  obično  iza 
pitanja  dolaze  po  skolastičnom  običaju  t.  zv. 
objekcije,  a  poslije  njih  odgovori.  Koga  zanima, 
neka  pročita  odgovore  n.  pr.  na  str.  114.  ,(„Ad 
omnia—  praedicamenta").  ili  dva  kraća  odgovora 
na  str.  29.  (..Di  itur  —  inferioribus")  i  na  str. 
172.  (.,  Ouid  est  quando  —  ad  tempus"),  da  se 
uvjeri,  kako  su  ti  odgovori  „laki,  prirodni,  ne 
prisiljeni,  jednostavni"(!),  kako  ih  krsti  dr.  B. 

Naprotiv  na  njih  kao  i  na  većinu  pitanja, 
objekcija  i  odgovora  u  „Elementima"  posve 
pristaje  poznata  rugalica  u  Goetheovu  „Faustu", 
gdje  se  šiba  skolastični  „colleghim  logicum". 
u  kojem  se  duh  „dresira"  i  u  kalupe  sputava, 
a  glavno  je,  da  se  sve  „reducira"  i  „klasificira", 
„Elementa  peripatetica"  nose  na  sebi  sva  zna- 
čajna obilježja  skolastične  metode,  koju  zgodno 
karakterišu  VVindelband  (Gesch.  der  Philos.  p. 
248)  i  Wundt  (Philos.  Stud-  XIII.  345).  Me- 
djutim  i  sam  dr.  A.  B.  dopušta,  da  u  tom  djelu 
ima  „kojekakvih  skolastičnih  mu- 
drolija i  doskočic a",  koje  bi  po  sudu 
njegovu  trebalo  „izbaciti"  kod  priredbe  za 
Školu.  No  ako  se  sve  te  skolastične  mudrolije 
i  doskočice  iz  „Elemenata"  izbace,  što  će  ostati? 
Dr.  A.  B.  misli,  da  bi  napokon  ostala  „nauka 
Aristotelova  u  svijetlu  Scotovu",  što  je  očito 
nesmisao.  Ako  već  dodje  do  izbacivanja  „koje- 
kakvih skolastičnih  mudrolija  i  doskočica", 
morat  će  se  eo  ipso  da  izbaci  i  to  „svijetlo  Sco- 
tovo",  koje  u  glavnom  i  nije  ništa  drugo,  nego 
te  skolastične  mudrolije  i  doskočice  (subti- 
1  i  s  s  i  m  u  s  doctor  !)  Ta  logika  Duns  Scotova 
bila  je  namijenjena  u  prvom  redu  vježbanju 
za  javne  disputacije,  na  kojima  su  se  silogistični 
argumenti  jedne  strane  pobijali  preciznim  silo- 
gizmima druge  strane,  t.  j.  vježbanju  u  uporabi 
mudrolija  i  doskočica  t  Tako  dr.  A.  B.  sam 
sebe  tuče.  kada  u  isti  mah  izbacuje  skola- 

stične  mudrolije  i  doskočice  i  pridriaje 
„svijetlo  S  c  o  t  o  v  o"  !  i 

No  dr.  A.  B.  i  u  drugim  tvrdjnama  nije  osobit 
prijatelj  istine.  Tako  med  ju  ostalim  veli  u  iz- 
vještaju, da  Kačić  „samo  jednom"  u  tom 
djelu  spominje  Tomu  Akvinca";  a  to  . 
nije  istina,  jer  na  str.  200.  t  r  i  puta,  spominje 
„Divus  Thomas",  a  na  str.  446.  po  četvrti 
put  izrijekom  ističe  nauku  Tominu  u  opreci  sa 
Scotovom  riječima  :  „si  s  t  o  t  i  s  t  a  convictus 
concfderes  non  dari  distinotionem  formalem. 
vel  T  h  o  m  i  s  t  a  virtualem".  Ui  moida  dr.  A. 
B.  nije  studijem  ni  dopro  do  stranice  446.  „Ele- 
menata", a  ipak  o  cijelom  djelu  piše  raspravu 
i  čita  jeuakademiji!  Kako  da  se  to  dolično 
okrsti?  Iz  svega  toga  biva  jasno,  da  „Elementa 
peripatetica"  nijesu  Kačićeva  logika,  izvorno 
djelo  Kačićevo,  već  kompilacija  Scotovih  spisa, 
kako  ih  Kačić  skromno  zove,  „opservationes 
quasdam  adnotationesque  (opaske  i  bi- 
lješke) c  i  r  c  a  . . .  Logicam  minorem.  i  to  posve 
u  duhu  Scotovu  (,.j  u  x  t  a  mentem  subtil. 
doct.  J.  Duns  Scoti").  Stil  i  metoda  jest  starin- 
ska, skolastična,  a  dikcija  ukočena  i  teška,  kao 
ohično  u  skolastičnim  filozofskim  spisima.  Ka- 
čićeva zasluga  po  vlastitom  priznanju  stoji  je- 
dino u  tome.  Sto  je  nastojao,  da  ono,  što  je  u 
Duns  Scota  tamno  i  zamršeno,  prikaže  što 
jasnije  i  shvatljivije. 

A  jedino  poradi  toga  ne  mogu  se  „Elementa" 
s  pravom  nazivati  „logikom  Kačićevo  m" 
i  dosljedno  tomu  nije  opravdan  zahtjev,  da  se 
u  ime  „kontinuiteta"  u  našem  „kulturnom 
radu"  uzmu  za  osnov  našoj  logici  školskoj. 

što  se  tiče  toga  kontinuiteta,  čini  se,  da  dr. 
A.  B.  ne  shvaća  posve  ispravno  smisao  Kači- 
ćevih  riječi  .,$  t  i  n  a m  naravnim"  i  „vi- 
soke, plemenite  i  gospodske  pa- 
lače". Kačić  na  dotičnom  mjestu  u  predgo- 
voru svomu  „Razgovoru  ugodnom"  govori  je- 
dino o  spoljašnjem  obliku,  o  stilu  i  dikciji  i  na- 
ročito naglasuje:  „Retorike  ni  poezije, 
nakićena  ni  napirlitana  veza  ne  ćeš 
naći.  nego  jednu  zgradu  svrhu  tvrdoga  temelja 
od  istine  zidjanu,  stinam  naravnim 
u  dubokih  jama.  po  nastojanju  siromaha  Milo- 
vana iskopanih.  Ako  se  nasladjujeŠ  u 
zgradjam  n  a  r  e  š  e  n  i  ni,  evo  sam  ti  kamenje 
pripravio,  pilaj  ga,  teši  i  kreši  tvojizim 
haiatom,  koga  si  stekao,  ter  načinjaj  visoke, 
plemenite  i  gospodske  palače:  ja 
ti  dotrovoljno  dopuštam  i  čestitu  u  tvom  ruko- 
dilu  sriću  nazivam".  „Stinama  naravnim" 
Kačić  očito  zove  čisti  pučki,  narodni  jezik  za 
razliku  od  umjetne  „retorike,  poezije. 

nakićena  i  napirlitana  vez  a",  koje 
opet  isto  tako  slikovito  nazha  „zgradjam  na- 
rešenim",  pak  „visokim,  plemenitim  i  gospodskim 
palačama".  Istu  je  misao  kraće  izrazio  Kačić 
u  predgovoru  „Elementima"  riječima:  „mihi 
quoque  omisso  delectu  verborum 
a  dicendifuc  o".  Kačić  očevidno  ima  ovdje 
na  umu  samo  spoljašnju,  jezičnu  i  formalnu, 
a  ne  unutrašnju,  misaonu  i  kulturnu  stranu 
svoga  djela.  Po  tom  se  iz  gornjih  riječi  ne  može 
različito  općeni  sud  izvoditi,  da  „je  Kačić 
više  od  jednoga  našega  pisca 
Želio  kontinuitet  u  kulturnom 
radu,  gdje  jedan  nastavlja  djelo  dru- 
gog a".  Kačić  je  želio  tek  jezični  razvoj  i  usa- 
vršavanje umjetnog  pjesništva  u  formalnom 
pogledu  na  osnovu  prirodnog  narodnog  jezičnog 
Naga. 

Dr.  A.  B.  nadalje  prevršuje  mjeru,  kada 
govori  o  gotovim  drugim  filozofskim  djelima 
Kačićevim.  Veli  naime,  da  je  „Šteta,  Što  su  se 
izgubila  djela  Kačićeva  o  velikoj 
logici,  objema  fizikama  i  o  metafizici".  Odatle 
se  vidi,  da  dr.  A.  B.  ozbiljno  misli,  e  je  Kačić 
ta  djela  doista  do  kraja  napisao  i  potpuno  do- 
gotovio. Sam  Kačić  na  dva  mjesta  tek  ističe, 
da  kani  izdati  takva  djela,  i  to  „opaske  i 
bilješke  iz  velike  logike,  obiju  fizika  i  metafi- 
zike" („opservationes  quasdam  adnotationesque 
circa   Logirum,   Phvsicam    utramque,  Meta- 

physicamque   publici   juriš   facere  de- 

crevi") ;  a  na  drugom  mjestu  izrijekom  nagla- 
suje, da  će  to  učiniti  pod  uvjetom,  ako  se 
svidi  ova  mala  logika  („Logicam  deinde 
majorem,  utramque  Physicam,  metaphysicamque, 
s  i  haec  minor  Logica  p  I  a  c  u  e  r  i  t.  paulo 
post  e  x  h  i  b  i  t  u  r  u  s").  1 1  te  uvjetne  izjave 
ne  može  se  razložito  izvoditi  pozitivan  za- 
ključak, da  je  Kačić  ta  djela  doista  potpuno 
dovršio  i  do  kraja  izveo. 

Tim  falzifikatima  i  naopakim  tvrdnjama 
stavio  je  dr.  A.  B.  krunu  predlogom,  da  se  ta 
skolastična  logika  („Aristotelova  lo- 
gika  u  svijetlu  Scotovu")  uredi  kao  školska 
knjiga  i  uvede  u  naše  srednje  škole '. 
Čovjek  se  snebiva  od  Čuda,  da  u  prosvijetljenom 
20.  stoljeću  s  takim  predlogom  izlazi  na  javu 
jedan  doktor  filozofije,  koji,  nota  bene,  prije 
toga  u  „Povjesti  filozofije  (str.  29'/.  i  >30.)  i 
sam  priznaje,  da  se  „doista  u  19-  vijeku" 
u  logici  „opaža  napredak  preko 
granica"  od  Aristotela  postavljenih,  pak 
da  sud  Kar.tov,  kako  logika  od  Aristotela  nije  ni 
u  čem  dalje  pokročila,  „ne  vrijedi  dana  s", 
gdje  se  i  na  području  logike  mnogoprivri- 

jedi)  o".  Kakva  metamorfoza  in  pejus !  Ta 
zabluda  upravo  je  neponjatna  poslije  Bacona 
Verulamskoga,  Komenskoga.  Kousseaua,  Lockea, 
Kanta,  Milla,  Hamiltona,  Wundta,  Jcvonsa, 
Siguarta  i  dr.  Da  ne  spominjemo  drugih  auto- 
riteta, pozivamo  se  na  Wundta,  koji  u  pred- 
govoru k  II.  izdanju  logike  zove  skolastičku 
logiku  danas  „neuporabivom"  (unbrauchbar)  i 
izriče  nad  njom  ovu  osudu :  ,.Auf  Grund  einer 
unhefangenen  Betrachtung  der  Verstandes- 
funktionen  tviirde  heute  doch  schwerlich  mehr 
jemand  die  Auffassung  fur  zutreffend  halten. 
dass  das  Denken  nichts  als  eine  fortwlhrenđe 
Subsumtionstechnik  sei  oder  dass  gar 
den  Kunsten  der  scholastischen 
Svllogistikirgend  *inrealerWert 
zukomme".  Bacon,  obretnik  induktivne 
logike,  rekao  je  za  Skolastičku  logiku,  da  je 
„višV  Štetna,  nego  korisna"  (Nov.  Org.  I. 
ti:  magis  damnosa,  qurm  utilis).  Skolastička 
logika  u  glavnom  ie  deduktivna  i  bavi  se  silo- 
gizmom, a  sam  Kant  je  osudjivao  „den  u  n- 
nutzen  Plunder  der  svllogist.  Figuren". 
Danas  se  općenito  zabacuje  Trendelenburgov 
pokušaj,  da  čistoj  Aristotelovoj  logid  pribavi 
mjesto  u  Školi.  Napredak  znanosti  dao  je  novom 
vijeku  induktivnu  logiku,  s  kojom  se  mora  i 
mladež  upoznati,  ako  hoćemo  da  uči  shvaćati 
svijet  i  život  i  dobije  pojam  o  velikim  proble- 
mima, koje  je  čovječji  duh  vazda  kusao,  da 
rije5i.  Aristotelova  logika  ima  za  osnov  znanje 
svoga  vremena,  a  modema  logika  treba  da  se  os- 
niva na  savremenoin  stanju  nauke  i  novovjekoir. 
zamašnom  napretku  logične  discipline.  Dr.  A.  B. 
doduše  veli,  da  bi  se  ta  Aristotelova  logika  u 
svijetlu  Scotovu  morala  za  školu  dodacima 
i  povjesnim  bilješkama  upotpuniti  do  danas ; 
ali  bi  ipak  ostala  glavna  sadržioa  i  jezgra  aristo- 
tetovsko-skolastičke  logike.  Protiv  toga  besmis- 
lenog i  mračnjačkog  predloga  moramo  se  od- 
lučno ograditi  koli  u  ime  kulture  i  napretka 
toli  u  dobro  shvaćenom  interesu  naše  mladeži. 

J.  Pasarič. 

PRIRODNE  ZNANOSTI 

SEISMOLOGIJA.  (Svršetak.)  Iz  analize 
Gčttingenskih  seismograma  izvedene  metodom 
Wiechertovom  dobiveni  su  znameniti  brojevi 
za  brzinu  prvih  i  drugih  valova  preteča.  Po- 
kazalo se  za  jedne  i  druge,  da  su  im  brzine 
u  raznim  dubljinama  različite.  Blizu  površine 
zemaljske  ova  je  brzina  najmanja:  8  (km. 
u  sek.)  za  prve,  4  za  druge  preteče.  S  dub- 
ljinom  brzine  ove  rastu.  Ali  taj  porast  ide  samo 
do  1500  km.  dubljine  (t.  j.  nešto  manje  od  »/4 


polumjera  zemaljskog),  gdje  su  brzine  13  i  8. 
U  toj  d  ubij  ini  na  jedamput  brzine  prestaju 
rasti,  pa  u  još  većim  dubljinama  ponešto  padaju: 
jamačno  do  vrijednosti  10  i  6.  (Rezultati  su 
nepotpuni,  jer  bi  trebalo  imati  podatke  od  potresa 
u  Tihom  Oceanu,  dakle  od  takvih  mjesta,  da 
valovi  preteče  moraju  zaći  dosta  duboko  u  zemlju, 
prije  nego  stignu  u  Gdttingen.  I  ovi  su  rezultati 
bili  samo  time  omogućeni,  što  su  stigli  podaci 
od  njem.  starije  na  Samoi.)  W.  ne  sumnja, 
da  u  toj  dubljini  od  1500  km.  postoji  neki  diskon- 
tinuitet  u  razdiobi  zemaljskih  masa. 

Ovaj  je  broj  osobito  zanimljiv.  Pred  desetak 
godina  W.  je  rješavao  neko  sasvim  drugo  geo- 
fizikalno  pitanje.  Kako  valja  porazdijeliti  mase 
u  nutarnjosti  zemaljskoj,  da  podamo  računa  o 
srednjoj  gustoći  zemlje,  o  obliku  njezinu  i  o 
drugim  geodeti  čkim  i  astronomskim  podacima? 
Najjednostavnija  bi  hipoteza  bila,  da  je  zemlja 
homogena  —  razumije  se  —  bar  približno. 
Osim  inih,  finijih,  ali  sasvim  pouzdanih  razloga 
govori  proti  tomu  vrlo  očito  razlog  taj.  da  je 
prosječna  gustoća  tvari  na  površini  zemaljskoj 
manja  od  prosječne  gustoće  zemlje  same.  Dakle 
su  u  nutarnjosti  tvari  svakako  gušće  nego  na  po- 
vršini. Jedna  homogena  tvar  nije  dakle  zemlja 
ni  približno.  W.  je  okušao  hipotezu,  koja  bi  iza 
ove  bila  najjednostavnija,  ne  bi  li  se  naime 
dalo  svim  podacima  udovoljiti,  ako  uzmemo, 
da  zemlja  u  glavnom  sastoji  od  dvije  tvari : 
od  teže  homogene  jezgre  i  od  laglje  opet  homogene 
ljuske.  ProvedavŠi  račun  došao  je  do  rezultata, 
da  se  uz  ovu  hipotezu  može  doći  do  sklada 
s  opažanjima,  ako  uzmemo,  da  je  gustoća  jezgre 
tolika  kolika  gustoća  željeza,  gustoća  ljuske 
tolika  kolika  gustoća  najobičnijeg  kamenja,  a 
debljina  ljuske  1300— 1600  km. 

A  sada  uče  i  valovi  potresa  da  doista  u  dub- 
ljini od  1500  km  postoji  neki  dlskontinuitet. 
Pomislimo  li,  da  su  putovi,  koji  vode  do  ovih 
brojeva,  skroz  različiti,  ne  možemo  se  oteti 
uvjerenju,  da  u  Wiechertovoj  hipotezi 
dvodjelne  zemlje  ima  jezgra  istine. 

Oldham  (Nature  Nro.  1968  ima  kratki 
referat  o  predavanju  držanom  u  London.  Geo- 
logical  Societv.)  proučavao  je  valove  preteče 
imajući  pred  očima  opet  drugo  pitanje:  je  li 
razdioba  oceana  i  kopna  —  recimo  —  slučajne 
nepravilnosti  ili  joj  je  razlog  u  nutarnjoj  kon- 
stituciji zemlje  Oldham  zamjećuje  neke 
razlike  glede  brzine  valova  u  dubljinama  ispod 
oceana  i  dubljinama  ispod  kopna.  Te  se  razlike 
mogu  konstatirati  do  dubljine  od  */♦  zem-  P°lu" 
mjera.  Nema  li  možda  sveze  izmedju  ovog 
rezultata  i  Wiechertova? 

Rezultati  seismologije  važni  su  i  za  čistu 
fiziku.  Znamo  li  brzinu  valova  longitudinalnih 
i  transverzalnih  u  nekoj  tvari,  možemo  na  osnovi 
teorije  elasticitete  odrediti  t.  zv.  elastične  kon- 
stante, naročito,  kojom  se  silom  tvar  opire 
stlačivanju,  a  kojom  se  silom  opire  promjeni 
oblika,  drugim  riječima,  kolika  je  stlačivost  i 
kolika  je  krutost.  Tako  nam  seismologija  može 
dati  računa  o  svojstvima  tvari,  koje  se  nalaze  u 
prilikama,  kakvih  u  laboratoriju  ne  možemo 
izveisti  (ogromni  tlak  1)  Izlazi,  da  se  tvar  jezgre 
zemaljske  4%  puta  teže  stlačuje  nego  li  ocal. 

Ovim  se  rezultatom  služi  engleski  „elastičar" 
Love  u  svojoj  teoriji  oblika  zemlje.  Izvijestio 
je  o  toj  teoriji  u  predsjedničkom  govoru  matem. 
—  fiz.  odjela  udruženja  British  Associatkm  u 
Leicesteru  mjes.  kolovoza  1907-  (Nature  Nro. 
1970.)  Masa  velika  poput  zemlje  po  Loveu  ne 
mora  biti  „gravitacijono  stabilna".  Ako  je 
stlačivost  dosta  velika,  bit  če  namještaj  masa, 
kod  kojega  kugla  sastoji  iz  homogenih  koncen- 
tričnih slojeva,  labilan,  t  j.  nemoguć  (košto 
iglu  u  misli  možemo  postaviti  na  šiljak,  a  u 
zbilji  ne.)  Mase  će  se  onda  razmjestiti  u  slojeve, 
koji  nisu  koncentrični,  tako  da  če  i  težište  pasti 
izvan  središta.  Ova  bi  ekscentričnost  djelovala 
i  na  razmješaj  oceana  na  toj  kugli.  Pretežnost 
oceana  na  jednoj  strani  zemlje  (Tihi  ocean), 
a  pretežnost  kopna  na  suprotnoj  strani  doista 
nas  upućuje  na  ovakvu  ekscentričnost  težišta 
zemaljskog.  Da  se  pojav  ne  opaža  u  većoj  čistoći, 
t  j.  da  nije  sve  more  zemaljsko  na  jednoj  strani, 
a  sve  kopno  na  drugoj,  razlog  je  tomu  ta|,  što 
se  tomu  superponiraju  još  drugi  pojavi,  osobito 
djelovanje  rotacije  i  djelovanje  mjeseca,  koji 
je  nekada  zemlji  mnogo  bliže  bio.  (Love  je 
t  zv.  „sfernom  harmoničkom  analizom"  mate- 
matički rastavio  učinke  tih  pojedinih  faktora.) 
No  —  kako  seismologija  uči  —  današnji  otpor 
nutamjosti  zemaljske  protiv  tlaka  prevelik  je, 
a  da  bi  kraj  njega  moglo  doći  do  one  ekscen- 
tričnosti. Ekscentričnost  zem.  težišta  ostatak  je 
dakle  od  onih  prastarih  vremena,  kad  se  je  nu- 
tarnjost  zemaljska  nalazila  u  bitno  drugim  pri- 
likama nego  li  danas. 

Još  ću  reći  koju  o  nekim  naslućivan j  ima 
japanskog  fizičara  Nagaoke.  (Nature  Nro. 
1960.)  On  je  proučavao  podatke  o  erupcijama 
Krakatoe  (g.  1883  )  Iz  njih  slijedi,  da  se  kao 
interval  izmedju  pojedinih  erupcija  ističu  brojevi 
oko  3  h.  20  m.  i  oko  67  m. 

Prvi  se  broj  dobro  podudara  sa  brojem 
3  h.  19  m.,  a  to  je  vrijeme,  što  ga  trebaju  glavni 
valovi,  da  jedanput  obidju  zemlju.  Ovaj  sklad 
možda  nije  slučajan.  Erupcija  daje  povod  valo- 

vima.  Ti  se  valovi  od  ishodišta  šire  kao  glavni 
valovi  na  površini  zemlje,  šire  se  isprva  u  sve 
većim  krugovima  (kao  valovi,  koji  nastaju 
udarcem  kapljice  kiše  na  površinu  vode),  a  onda 
na  suprotnoj  strani  zemlje  prelazeći  u  sve  manje 
krugove  konvergiraju.  Kod  antipoda  se  sretnu, 
a  onda  prodrijevši  se  šire  dalje  t.  j.  natrag  opet 
do  ishodišta.  Sastavši  se  u  ishodištu  valovi 
se  sumiraju  do  jakosti,  koja  je  dovoljna,  da 
može  —  ne  znam  kojim  mehanizmom  —  izazvati 
novu  erupciju. 

Interval  od  67  m.  pripisuje  N  a  g  a  0  k  a 
hipotetično  pulzaciji  zemlje.  Zemlja  može  kao 
cjelina  titrati  i  to  na  mnogo  načina.  Naj- 
jednostavnije titranje  biti  će  takovo,  kod  kojega 
kugla  prelazi  čas  u  splošteni  čas  u  nategnuti 
elipsoid.  Kad  bi  srednja  krutost  (otpor  proti 
promjeni  oblika)  bila  izmedju  krutosti  ocal  a 
i  krutosti  stakla,  bila  bi  perioda  onog  najjedno- 
stavnijeg titranja  67  m.  Po  K  e  I  v  i  n  o  v  i  m 
dedukcjiama  osnovanim  na  opažanjima  plime 
izlazi  sa  nekom  vjerojatnošću,  da  je  srednja 
krutost  zemlje  od  prilike  jednaka  krutosti  ocal  a. 
Kelvinov  rezultat  govori  dakle  u  prilog 
Nagaokinoj  hipotezi 

Osvrnuo  sam  se  ovdje  i  na  neke  činjenice 
i  na  neke  spekulacije.  Možda  se  već  iz  njih  može 
crpsti  uvjerenje,  da  nam  je  od  seismologije 
očekivati  rezultate,  koji  će  biti  našemu  duhu 
od  najveće  vrijednosti.     Dr.  Stanko  Hondl. 

KNJIŽEVNOST 

A.  BENESlć:  PETRONIJ.  Tragedija  u  5 
Činova,  napisana  uporabom  romana",  Ouo  vadiš". 
Dionička  tiskara.  Zagreb  1907. 

Benešić  je  otkrio  u  Petroniju  zanimljiv  tra- 
gični problem.  Petronije  estetik  po  duši,  arbiter 
elegantiarum,  pada  u  času,  gdje  se  iznevjeruje 
ljepoti,  „čarobnoj  laži",  a  prigrljuje  istinu,  što 
mu  donosi  smrt 

Z  a  daća  p  j  esn  ikova  poglavito  se  morala  usredo- 
točiti na  analizovanju  onih  duševnih  doživljaja 
Petronijevih.  koji  ga  dovedoše  iz  carstva  ljepote 
u  krik)  istini  i  smrti. 

Benešić  se  zadovoljava  ovdje  više  vanjskom 
nego  nutarnjom  motivacijom  Njegov  se  Petro- 
nije mijenja  povodom  apostolske  propovijedi 
sv.  Petra.  Mijenja  se  utjecajem  iz  vana. 

Ovakovo  rješenje  problema  ne  čini  mi  se 
dovoljnim 

Petronij  je  došao  pred  Petra  1.  da  pomogne 
Viniciju  do  Ligije,  a  2.  da  se  Neronu  za  volju 
informira  o  kršćanstvu,  jer  Nero  navodno  tvrdi 
da  su  kršćani  neprijatelji  umjetnosti 

To  su  motivi  vanjski,  a  mogli  bi  postati  nu- 
tarnji, da  je  Petronije  sam  prožet  potrebom,  da 
umjetnost  utvrdi  na  nekoj  novoj  solidnijoj  osnovi, 
da  ga  umjetnička  slutnja  odvede  —  u  kršćan- 
stvo !  Time  biobratitragičnakrivnja 
bila  postignuta  putem  razvitka,  organično. 
Problem  bi  bio  dobio  na  dubljini  i  nutarnjostL 

Onda  bi  i  rješenje  problema  glasilo  isprav- 
ni je  :  ljepota  i  istina  ni  jesu  protivnice,  one  se 
podudaraju.  Sto  pjesnik  spoznaje  intuitivno 
(slutnjom),  to  uCenjak  (mislilac)  spoznaje  inte- 
lektualno. 

U  priču  o  „čarobnoj  laži"  ne  vjerujem  ni  ja, 
ni  g.  Benešić.  Jer  eno  on  sam  Ispovijeda  na  usta 
Petronijeva,  dj  kršćanstvo  ne  ruSi  umjetnosti 
(str.  76 :  od  krićanstva  ne  prijeti  nikakova  opas- 
nost umjetnosti).  Tom  je  izjavom  g.  BeneSić 
otupio  tragediji  svojoj  tragičnu  oštricu  po  drugi 
put.  Jer  ako  se  kršćanstvo  i  umjetnost  ne  isklju- 
čuju, nego  jedno  drugomu  može  da  služi  (str.  77.), 
zaSto  se  Petronije  radi  umjetnosti  ne  stavlja  u 
službu  kršćanstva.  Kao  kršćanin  on  bi  dosljedno 
morao  poginuti. 

No  BeneSić  je  pustio  s  vida  i  tu  nutarnju 
motivaciju,  te  prihvatio  opet  vanjsku  iz  Sien- 
kiewkzeva  romana :  Petronije  se  ubije,  jer 
napisao  nepovoljnu  kritiku  na  Neronova  djela. 

U  zadnjem  času  saznajemo,  da  to  niti  nije 
bilo  potrebno,  jer  se  Nero  pročitavši  Petronijevu 
kritiku  sam  ubio. 

Gdje  je  tu  ostala  tragična  nužda  za  smrt 
Petronijevu?  I  zaista  ova  tragedija  ne  ostavlja 
jasnog  tragičnog  učinka  u  čitaoca. 

S  pozornice  stvar  može  da  unatoč  svojoj 
slaboj  psihologičkoj  osnovi  pobudi  zanimanja. 
Sujet  je  literaran  i  otmen  a  lica  su  plastična  i 
okretna.  Scene  se  živahno  stizavaju.  BeneSić  je 
vješto  dramatizovao  neke  momente  Sienkiewi- 
czeva  romana.  Osim  I.  čina  imaju  svi  ostali  do- 
voljno jake  završetke.  Samo  dijalog  nije  poe- 
tičan. Reminiscencije  iz  klasične  mitologije  i  kolo- 
rita rimskoga,  ne  mogu  da  pobude  onaj  estetički 
lirizam,  koji  bi  bio  ovoj  drami  vrlo  potrebit. 
Iz  pojave  Ligi j ine  dalo  se  mnogo  više  učiniti. 
Ona  je  mogla  i  na  Petronija  dublje  da  djeluje. 
Ovako  nam  se  svagdje  One  crte  prekrupne,  su- 
više nabačene  i  neizradjene.  Glupost  jednoga 
Vitelija  i  njegove  pratnje  može  se  na  više  načina 
prikazati,  premda  uz  to  i  on?j  provodni  motiv 
gluposti:  „božanstveno,  božanstveno",  može 
ostati.  I  glupost  zahtijeva  diferenciranje  u  stilu  ! 
Ili  zar  se  u  današnjem  životu  ne  može  naći 
dosta  Vitelija,  Što  se  klanjaju  zlatnom  teletu ? 
I  'još  neSto.  Spisi  Petronijevi  pokazuju  dru- 
goga čovjeka  nego  je  onaj  u  Sienkiewkza  i 


Benešića.  Benešićev  Petronije  je  plaha  dje- 
vojčica u  ljubavi,  prema  piscu  Satvrikona. 

Dr.  D.  Prokuha. 

OBITELJSKI  ZVUČI.  Pjesme.  Spjevao 
dr.  Anton  Antončić.  Krk  1907.  U  VIII0, 
str.  10&.  Stoji  1.60  K. 

U  Krčkoj  tiskari  izaSla  je  ovih  dana  pod 
gornjim  natpisom  ukusno  opremljena  zbirka 
izabranih  pjesama  A.  Antončića  o  pjesnikovu 
trošku. 

Antončić  je  poznat  čitateljima  „Pro- 
svjete" i  Tresićeva  „Novog  Vieka".  pa  ,,Hr- 
vatske",  pa  i  puljskog  „Omnibusa".  U  posljed- 
njim listovima  je  naštampao  više  pjesama  pri- 
godnih koje  izazvaše  savremeni  politički  do- 
gadjaji.  Antončić  je  pjevao  i  u  slavu  novom 
kurzu  u  Hrvatskoj. 

U  ovoj  zbird  nalazimo  22  pjesme,  djelo- 
mično namijenjene  pjesnikovim  roditeljima,  se- 
stri i  ženi,  pa  obiteljskim  prilikama  uopće  — 
odatle  natpis:  „Obiteljski  Zvuči".  Pjesnički 
oblik  ovih  pjesama  je  raznolik  i  razmjerno  bez 
prigovora.  Pjesnik  voli  osobito  tercinu.  Poezija 
Antončićeva  je  većinom  refleksivna,  elegična. 
Amo  tamo  zamjećuje  se  i  ton  ode.  Antončiću 
se  ne  može  zanijekati  obilje  istinitog  čuvstva. 
U  njega  nema  afektacija.  Ne  voli  ni  kićena  je- 
zika. Naziranje  njegovo  na  svijet  može  se  kome 
činiti  da  nije  moderno;  no  pjesnik,  kada  is- 
kreno izriče  svoje  misli  o  ovome  i  o  onome  svi- 
jetu ;  kada  u  njega  nema  himbe  te  ne  trči  preko 
svoga  uvjerenja  za  popularnošću,  zaslužuje  sva- 
čije priznanje.  Nazori  su  njegovi  u  opće  pleme- 
niti, etični.  Dr.  Antončić  je  ugledan  istarski  ro- 
doljub i  odvjetnik  u  Krku.  Njegovo  prozaično 
zvanje  ostavlja  živih  tragova  i  u  njegovoj  poe- 
ziji. Nahođimo  to  u  svih  naših  advokata-pjes- 
nika:  Zahara,  Harambašića,  španića...  Po- 
mislimo i  na  Srbina  Subotića.  šta  ćemo,  kada 
je  u  nas  književničko  zvanje  nuzgredno  zani- 
manje, a  glavno  je  svakidašnji  kruh  :  činovnička 
karijera,  profesura,  advokatura  itd.,  pa  hr- 
vatski književnik,  osobito  u  pokrajini,  ne  može 
da  razvije  svih  svojih  duševnih  sposobnosti. 

/.  M. 

RUDOLFO  FRANJIN  MAGJER :  ZA- 
PISCI  SA  SELA.  Pripovijesti.  Knjiga  prva. 
Osijek  1907.  Cijena  K  1.50. 

I  opet  jedna  knjiga  „seoskih  pripovijedaka". 
Od  nekog  vremena  ne  možemo  se  potužiti  na 
nedostatak  te  vrste  literarne  produkcije.  Imamo 
čitav  niz  pisaca,  koji  ju  obradjuju  većim  ili  ma- 
njim uspjehom.  Na  čelu  im  stoji  P.  Petrović 
svojom  sentimentalnom  psihologijom  seljačke 

duše,  a  za  njim  slijede  Milčinovići,  Ivakić, 
Bertić,  Kuztna  Nović,  Klarić  i  Sudarević  i  još 
dosta  njih.  kojih  se  ovaj  Čas  ne  mogu  sjetiti 
Svi  iznašaju  slike  iz  seoskog:*  života,  no  razli- 
kuju se  u  tendencijama.  Neki  su  od  njih  čisto 
umjetnici,  kao  što  Milčinovići,  drugi  psiholozi 
kao  Petrović,  neki  folkloriste  kao  Bertić,  a  neki 
opet  pedagozi,  kao  Sudarević  i  Klarić.  Jedno 
im  je  zajedničko  svima :  težnja  da  što  vjernije 
prikažu  seljaka  u  njegovim  svakidašnjim  ži- 
votnim prilikama,  što  iz  toga  prikazivanja  iz- 
bija za  čitaoca,  to  je  uspjeh  piščeva  individu- 
alnoga shvaćanja  i  obradbe.  Samo  fotografi- 
ranje prizora  iz  seljačkoga  života  stoji  u  bele- 
trističkoj  produkciji  svakako  na  najnižoj  ste- 
penici ;  ono  može  da  posluži  samo  kao  materijal 
za  folkloru,  baš  tako  kao  što  fotografija  za 
model  u  likovnoj  umjetnosti.  Umjetnički  pak 
dojam  takove  produkcije  može  biti  samo  psiho- 
loški. U  izjavama  duševnoga  života  tih  ljudi 
primitivne  kulture  mili  nam  se  viditi  elemente 
našega  vlastitog  duševnog  života,  a  poseban 
čar  nalazimo  baš  u  tom.  što  te  pojave  ovdje 
nalazimo  u  primitivnim,  instinktivno  jačim 
oblicima.  Zato  pisac  ovakovih  slika  iz  seljačkog 
života,  —  ako  ne  će  da  bude  puki  folklorista  ili 
tendenciozni  pedagog  —  mora  da  bude  sam 
posmatrač  duboke  psihološke  kulture.  Treba 
da  dobro  pozna  psihu  seoskoga  čovjeka  i  da  u 
svom  prikazivanju  umije  iznijeti  karakteristična 
obilježja  te  psihe.  Ima  tu  mnogo  opasnosti,  na 
koje  se  može  nasukati  ovakav  pripovjedač. 
Može  da  unaša  u  lica  svog  prikazivanja  ono, 
što  bi  htio  da  u  njima  nadje,  pa  je  prešao  u 
ideali  zovanje ;  može  da  se  zanese  samim  rea- 
lizmom, pa  kopirajući  vječno  pučki  govor  padne 
u  maniru  i  postaje  dosadan.  Ima  ih  kojima  je 
uspjelo  nacrtati  dobar  lik  iz  seoskoga  svijeta, 
pa  onda  ga  ponovno  i  bez  kraja  iznašaju,  —  pali 
su  nakon  iscrpljenja  u  sterilnost.  Napokon  po- 
staju ovake  slike  često  —  kao  što  i  u  ostaloj 
beletrističkoj  produkciji  —  iz  samoga  posje- 
dovanja tudja  produkcija.  To  samo  po  sebi 
nebi  bilo  zk>,  kad  bi  posljedovatelj  imao  i  indi- 
vidualnoga talenta ;  dobre  tvorevine  stvaraju 
vazda  i  treba  da  stvaraju  „škole".  No  „škola" 
ne  smije  se  izvrći  u  maniru,  koja  je  nastala  sa- 
mim obiranjem  s  vrha.  Ovako  nastaju  snobovi 
u  literarnoj  produkciji,  koji  su  kadri  svojoj 
školi  nanesti  više  zla  nego  dobra.  Mogu  da  ju 
diskreditiraju,  pa  se  gubi  ono,  što  je  u  njoj  dobra 
bik). 

Nije  mi  na  umu,  da  sve  ovo,  što  sam  opće- 
nito rekao  o  toj  seljačkoj  beletristici  primijenim 
na  Magjerovu  knjigu,  no  nešto  od  toga  nadaje 

se  i  kod  čitanja  njegove  knjige.  I  sam  pisac  sta- 
vio je  sebi  na  Čelo  knjige  ocjenu  te  vrsti  kad  je 
tu  priopćio  pismo  dr.  Fr.  Ilešića,  kojim  se  je 
odazvao  na  njegove  pripovijesti.  Dr.  Ilešić 
veli,  da  su  te  slike  „različite  vrijednosti".  Na- 
dalje pita  pisca,  zar  u  tom  „vanjskom  obliku 
slavonskoga  života"  nema  doista  ništa  drugo 
van  ,.nevjerno5t  u  ljubavi  i  braku,  nasilje  vla- 
stele „pijanstvo".  Shvaća  li  pisac  ovaj  mig 
svoga  kavalirskog  ocjenitelja  ?  Pristajem  pot- 
puno uz  njega,  i  ne  moram  u  ovoj  literarnoj 
ocjeni  biti  tako  kavalirski,  kao  što  dr.  Ilešić  u 
privatnoj  korespondenciji.  Kazat  ću  dakle  Ma- 
gjeru  posve  iskreno,  da  je  sa  svojim  slikama 
došao  već  mak)  pokasno.  Došao  je.  kad  smo 
počeli  već  bivati  siti  tih  slavonskih  seljačkih 
pijanica,  raspikuća  i  kurtizana.  To  su  već  po- 
stale nekakve  ..narodne  pripovijetke"  sa  obi- 
lježjem „isto,  samo  malo  drukčije".  Napokon« 
čemu  da  se  svedjer  s  tim  gnjavimo  ?  S  folklo- 
rističke  nam  je  strane  to  već  dovoljno  izneseno, 
sa  psihološke  i  umjetničke  motivi  su  već  do 
dosade  iscrpljeni.  Za  pedagoške  tendencije  ne- 
maju smisla  baš  onih  kojih  se  tiče,  t.  j.  seljački 
svijet,  za  umjetničko  stvaranje  na  tom  području 
preostaje  dakle  samo  nedignuto  iz  njega  blago. 
Srećom  je  to  blago  neiscrpivo,  to  je  život  svaki- 
dašnjega  čovjeka  izražen  u  prilikama,  gdje  nje- 
gova psiha  dolazi  do  kulminacije  svoga  ču- 
stvovanja  i  htijenja.  To  su  situacije,  koje  na- 
lazimo jednako  zanimljivim  u  Homerovoj  Ili- 
jadi i  Maupassantovim  crticama.  Za  takovo 
prikazivanje  treba  prirodjeni  stvaralački  talenat. 
no  treba  takodjer  i  sprema  za  pogled  u  širinu  i 
dubinu  predmeta.  Ono  prvo  dobiva  se,  ovo 
drugo  treba  steći.  Pisac  ovih  ..slika"  ne  sum- 
njivo je  primio  nešto  toga  dara,  no  oko  spreme 
imao  bi  se  ipak  još  brinuti.  Velika  produkcija 
u  njegovim  prijkama  mogla  bi  svakako  biti 
na  uštrb  valjanosti  njezinoj.  Sama  dobra  re- 
produkcija pučkoga  govora,  realističko  crtanje 
svakidašnjih  epizoda  iz  seljačkoga  života  ne 
mogu  da  podadu  umjetničku  vrijednost  svakoj 
slici.  Sađržina  mora  da  stoji  u  nekoj  osnovnoj 
misli,  koja  mora  da  pobudjuje  na  daljnje  raz- 
mišljanje, —  nema  li  takove  misli,  nema  ni 
efekta,  koji  želi  proizvesti  vanjskom  formom, 
imenrto  onim  vječnim  crticama  pauze.  No 
sumnjam,  da  će  g.  pisac  pravo  shvatiti  ove  dobre 
mišljene  opaske.  Li.  D. 

U    KOLJE  VCI    HRVATSKE  POVJES- 
N1CE.  Rad  „Bihaća",  hrvat,  društva  za  istra- 
živanje domaće  povjesti  u  prvom  deceniju  nje- 
govog opstanka.  Napisali:  dr.  I.  Kržanić 
prof.  Jos.  Barač.  Zagreb  1907- 

Nema  valjda  naroda,  koji  toliko  rado  pri- 
povijeda o  svojoj  velikoj  i  sjajnoj  prošlosti, 
kao  Sto  smo  mi  Hrvati.  Činilo  bi  se,  da  smo  u 
jednakom  razmjeru  i  spremni,  da  podupiremo 
i  one  naše  narodne  i  prosvjetne  institucije,  koje 
idu  zatim,  da  nam  otkrivaju  našu  prošlost,  koja 
je  prilično  tamna.  Mislim,  da  bi  o  ovom  drugom 
kad  bi  se  počelo  ispitivati  izašle  na  vidjelo  gorke 
činjenice,  koje  bi  nam  natjerale  rumen  stida  na 
naša  lica.  Možda  bi  učeni  —  skromni  don 
Frane  Bulić,  za  kojeg  autori  gore  citirane  knjige 
na  jednom  mjestu  vele:  da  je  i  predsjednik  i 
tajnik  i  pisar  „Bihaća",  mogao  pričati  stvari, 

0  kojima  je  bolje  šutiti  „radi  narodne  naše  re- 
putacije". 

Zadjite  malo  medju  naše  t.  zv.  inteligente 

1  popitajte  ih  za  svrhu  „Bihaća".  Nemojte  za 
boga  zaći  dalje  i  pitati  ih.  Sto  je  to  društvo  uči- 
nilo za  otkrivanje  naše  prošlosti  od  svoga  op- 
stanka do  danas !  To  bi  bila  jedna  ialosna  ka- 
pitola. 

Decenija  i  decenija  doba  naše  narodne  di- 
nastije prekrivena  su  tamom.  Na  koji  ćemo 
način  popuniti  te  praznine !  U  izvještaju  o 
radu  „Bihaća"  g.  1902.  —  rekao  je  Bulić  ove 
riječi:  „Dobar  dio  povijesti  naše  leži  pod 
zemljom.  Dignimo  je,  ako  smo  ljudi,  na 
sunce  božje,  neka  je  svijet  vidi,  pa  neka  nas 
poštuje,  neka  je  narod  upozna,  pa 
neka  se  ponosi  i  na  nova  djela  slobodi".  To  je 
bila  deviza  „Bihaća".  1  to  društvo  može  se 
ponositi,  vele  autori  knjige,  o  kojoj  referiramo, 
da  je  bilo  kod  zakupa,  sretne  ruke.  štogod  je 
dosada  uradilo,  a  uradilo  je  mnogo,  sve  je  bilo 
sretno  i  probitačno.  U  glavnom  sve  se  im  ade 
zahvaliti  „vještačkoj  ruvi  i  gotovo 
proročanskom  oku  don  Frane,  n  j  e- 
govom  ustrpljenju,  koj  im  čovjeka 
može  oboružati  samo  domovinska 
ljubav  i  božanska  iskra  znanost  i". 

I  ovu  lijepu  knjigu  o  radu  „Bihaća"  za- 
mislio je  don  Frane.  Zasnovao  je  i  započeo  sada 
pokojni  dr.  Kržanić,  a  prof.  Barač  preradio  i 
dovršio.  Vanredno  je  autorima  uspjelo,  da  za- 
dovolje svojoj  namisli:  „što  više  se  približiti 
narodnom  pripovijedanju  i  pučkoj  opširnosti, 
ne  bi  li  knjiga  našla  pristupa  i  u  one  kuće  na- 
roda našega,  gdje  obično  vladaju  gusle  javo- 
rove". Osobitu  hvalu  z&ttužuju  autori,  što  im 
uza  sve  to  knjiga  ni  najmanje  nije  izgubila  na 
svojoj  znanstvenoj  i  kritičnoj  cijeni. 

Knjiga  nam  lijepo  opisuje  s  jasnim  ilustra- 
cijama dvorac  bana  Trpimira  (Rižinice),  dvo- 
rove hrvatskih  kraljeva  na  Mirima,  koji  se  zovu 
i  sv.  Petar  od  Klobuka,  sv.  Martin  (stara  bazi- 


lika iz  doba  hrvatskih  knezova),  zatim  glaso- 
vitu Mariju  od  Otoka  s  još  glasovitoj  im  sarko- 
fagom kraljice  Jelene  nesumnjivo  najboljom 
tečevinom  društva  „Bihaća"  i  don  Frane  Bulića. 

Nijesam  do  sada  čitao  nigdje  ni  najjeđno- 
stavniie  objave  ove  knjige.  Istina,  da  je  ta  ras- 
prava bila  štampana  u  prošlom  godištu  „Pro- 
svjete", pa  je  tako  i  bila  čitana  i  u  Šinm  krugo- 
vima. Ja  joj  želim  u  novom  ruhu  Što  više  čita- 
laca u  svim  slojevima  našega  naroda.  Ona  to 
zaista  zaslužuje.  Dr.  M.  P—og. 

BIBLIOGRAFIJA  SRPSKO- HRVATSKE 
DRAMSKE  KNJIŽEVNOSTI.*  Prije  nekoliko 
godina  naručila  je  uprava  srpskog  pozortšta  u 
profesora  Vladana  Jovanovića  „Biblio- 
grafiju srpske  dramske  književnosti".  Kad  je 
posao  bio  gotovo  dovršen,  izmijenila  se  uprava, 
a  novi  upravnik  zahtijevao  je,  da  se  unesu  i  hr- 
vatska djela.  Autor  je  zadovoljio  i  ovu  želju, 
a  kad  je  predložio  rukopis,  odbila  je  kazališna 
uprava  pisca,  jer  da  je  „ovakav  jedan  rad  posve 
nepotreban  (!)  pozorištu !"  Na  sreću  nije  toga 
mnijenja  bila  „Srpska  kraljevska  akademija", 
koja  je  nedavno  izdala  u  svojim  „Spomenicima" 
ovu  rijetku  knjigu.  Prvu  svoje  vrste  !  Nije  ni  u 
stranoj  književnosti  poznato  što  slično. 

Jovanovićeva  „Bibliografijasrpsko 
hrvatske  dramske  književnosti" 
spominje  izdanja  od  g.  1551-  do  1905-  Tu  je  — 
da  se  poslužim  autorovim  predgovorom  — 
„brižljivo  prikupljeno  od  dr?mskih  djela  sve. 
što  je  god  štampano,  a  što  je  prema  današnjim 
književnim  prilikama  i  kod  Srba  i  kod  Hrvata 
moguće  bilo  sabrati.  Pregledana  su  i  izbilježena 
sva  djela,  svi  književni  listovi,  časopisi,  novine, 
povremeni  spisi,  kalendari,  zbirke  itd.,  do  kojih 
se  moglo  doći,  i  uopšte  sve,  gdje  se  samo  moglo 
pomisliti,  da  će  biti  štampano  bilo  kakovo  ori- 
ginalno djelo,  bilo  kakav  prijevod,  ili  samo  kakav 
odlomak". 

Uzme  li  se,  da  je  to  p  r  v  i  p  u  t,  da  se  netko 
dao  na  ovaki  posao,  to  se  autor  s  pravom  ispri- 
čava :  „Tko  zna  s  kakovim  je  poteškoćama  skop- 
čano prikupljanje  ovakog  materijala,  taj  ne  će 
smjeti  zamjeriti,  ako  je  štogod,  a  toga  će  biti 
vrlo  malo,  propušteno".  Ova  se  radnja  ne  može 
dovoljno  pohvaliti,  i  ako  je  toga  više  propušteno 
nego  autor  misli.  Zabilježio  je  1526  drama,  alfa- 
betskim  redom  po  autorima  i  prevodiocu.  Kod 
svake  je  knjige  ispisan  potpuni  naslovni  list, 


•  O  ovoj  vrlo  znamenitoj  knjizi  donijet 
ćemo  još  dva  opsežna  refeiata,  jedan  iz  pera  Ka- 
mile Luceme,  a  drugi  iz  pera  Milana  Ćurčina. 

Ured. 

gdje  i  kada  je  Sto  izašlo,  u  kojem  obliku  i  na 
koliko  strana.  Unesena  su  i  razna  izdanja  jednoga 
istog  djela.  Kod  mnogih  starijih  srpskih  i  kaj. 
kivskih  drama  sumnjiva  podrijetla,  koje  su  pre- 
vedene  s  ruskoga,  talijanskoga,  pa  ća  i  s  engles- 
koga jezika,  a  njemačke  su  radnje  —  spomenut 
je  i  original.  No  autoru,  kao  da  i  to  nije  bik) 
dosta.  Na  završetku  knjige  on  nas  iznenadjuje 
statističkim  pregledom,  koji  upravo  zapanjuje 
svojom  preciznosti,  što  čovjek  dulje  lista  po  ovoj 
radnji,  biva  mu  sve  vrednija,  pa  se  pravom  pita, 
kako  je  moguće,  da  smo  sve  do  danas  bili  bez 
nje.  Zato  će  autor  dobro  učiniti,  ako  nam  za 
koju  godinu  upotpuni  svoju  „Bibliografiju".  Ko- 
liko sam  u  prvi  čas  opazio  nijesu  uvrštene  ove 
radnje : 

1.  Daščarić  Todor :  „Svežnji".  Zagreb.  1888. 

2.  DuŠić  Stanko  (Begović  Milan) :  ,.Myrrha'\ 
Prag,  1902. 

3-  Ester  Gjuro  :  „Redateljske  neprilike".  Ko- 
privnica, 1885- 

4.  Ester  Gjuro :  „Ašešori".  Koprivnica  1887. 

5-  Freudenreich  Josip  :  „Udmanić".  (Izdanje 
Strmecki.)  Zagreb,  1892.  (i 891.). 

6.  K.  1.  G. :  „Finiš  regni".  Zadar,  1904. 

7.  Littrow  vitez  H. :  „Ksantipa".  Sušak, 
1880. 

8.  Lunaček  Vladimir :  „Dužnik"  („Pokret") 
Zagreb.  1904. 

9-  Ostrovski :  „Krivo  okrivljeni".  Križevac, 
1895. 

10.  Popović  I.  Sterije:  „Naod  Simeon".  Iz- 
danje „Srpske  književne  zadruge"  (XII.  koto.) 
1903. 

u.  Puškin:  „Boris  Godunov".  Prijevod  Ise 
Velikanovića.  Matica  Hrvatska  1899- 

12.  Račine:  „Ifigenija".  Prijevod  fra.  Grge 
Martića.  Mostar  1902. 

13.  Schneider  Artur  i  Sedmak  Jakša: 
„Rajska  vodica",  Zagreb  1899. 

14.  Schneider  Artur:  „Proljetna  pjesma". 
(Posebno  izdanje.)  Zagreb  1904. 

1 5-  Sobjeska-  Ka yser  Georgina :  „Svako  djelo 
dodje  na  vidjelo".  Zagreb,  1894. 

Nema  sumnje,  da  je  još  više  toga  ostalo 
neuneseno.  A  tu  i  tamo  uvukla  se  i  po  koja  po- 
grješka. Tako  n.  pr.  na  str.  9.  19-  (br.  245.)  i  31. 
stoji  da  je  libretista  Zajčeve  opere  ,,Boisyska 
vještica"  E.  Gost,  a  treba  da  se  ispravi  u  E. 
Corta.  Kod  br.  616.  valja  spomenuti  da  je  izašli 
i  prva  i  druga  čest  „Nebožije  komedije"  od  Kra- 
jinskoga. Br.  693.  izašao  je  i  latinicom,  a  ne  samo 
ćirilicom,  dok  je  broju  716.  krivo  označ»n  pseudo- 
nim. Autor  „Kobnog  pisma"  nij*  Derenčin,  nego 
Devide.  Kad  već  bivaju  spomenuti  pseudonimi, 


moj;lo  bi  se  broju  782.  i  783.  dometnuti,  da  je  G 
Mitović  —  Lucema  CamiUa.  Isto  bi  tako  trebalo 
naznačiti  autora  broju  1141.  jer  je  poznato,  da 
je  Fridrik  Habn  napisao  tragediju  „Sampiero". 
Kao  i  broju  11 70.,  da  je  od  Fridrika  Schillera. 
Br.  12S1.  valja  da  se  ispravi  u  Aleksej  Konstan- 
tinović  Tolstoj,  a  ne  kako  je  pogrješno:  Lav 
Nikola jević  Tolstoj.  A  i  broju  1372.  neka  se  na- 
znači autor:  Gorlan.  Br.  1474.  valja  da  posve 
ispadne  —  jer  ta  knjiga  nije  izašla,  nego  je  iamo 
još  jednom  pod  drugim  natpisom  spomenut  br. 
1473.  S  istog  razloga  valja  i  na  str.  102.  izbaciti 
onu  stavku.  Bilo  bi  za  to  zgodno,  da  svatko,  ko- 
jemu je  poznata  koja  nespomenuta  ili  krivo  upi- 
sana radnja,  upozori  na  nju.  Pisac,  koji  se  primio 
takova  teška  posla,  pa  ga  izradio  ovom  spremom 
—  zaslužuje  to  punim  pravom.   Josip  Bodu 

VEČERNJE  NA  NEDEUE  I  SVETCE 
PO  VSE  LETO,  PO  CRKVENIM  KNJIGAM 
GLAGOLSKIM  S  priloženijem  ju- 
tru i  Casov  velih  blagdan  i  drugih 
mol  i  ta  v.  (U  zagradi  glagolskim  slovima: 
Vesperal  Rimsko- Slovenski.)  Krk.  Rashodi  Sta- 
rostovenskije  Akademije  1907.  U  VIII0,  str. 
343  +  104. 

Ova  ukusno  štampana  knjiga  (u  Pragu), 
iskićena  mnogim  dobrim  slikama,  od  kojih  su 
neke  sitnije  ostale  nejasne,  izašla  je  o  trošku 
„staroslavenske  akademije"  u  Krku.  Krčka  aka- 
demija imade  zadaću,  da  unapredjuje  slavensku 
glagoljsku  liturgiju  medju  Hrvatima.  Doslije 
je  izdala  dobrih  stvarca  trudom  svoga  bivšega 
scriptora  g.  Josipa  Vajsa,  sada  kapelana  —  u 
Pragu.  Neka  njezina  izdanja  imadu  i  znan- 
stvenu vrijednost.  Čudna  stvar,  Ceh  pa  radi 
oko  hrvatske  crkvene  glagoljske  književnosti '. 
Vajs  je  svećenik  praške  nadbiskupije.  Imao  je 
nekoliko  godina  dopust  od  svoga  nadpastira, 
pa  je  živio  u  Krku,  učio  mladež  crkveno  pje- 
vanje i  izdavao  glagoljske  odlomke  iz  starije 
hrvatske  književnosti.  Tako  je  nastavljao  dje- 
lovanje popa  Ivana  Brčića.  Vajs  je  tako  pro- 
učio staru  crkvenu  hrv.  književnost  te  je  danas 
jedan  od  prvih  njezinih  poznavalaca. 

Praški  nadbiskup  uskratio  mu  je  dalnji 
dopust,  pa  je  sada  u  Zlatnom  Pragu  —  kape- 
lan, a  zaslužuje  prema  svojim  sposobnostima 
bolju  sudbinu  !  Naučio  je  dobro  hrvatski,  samo 
mu  nedostaje  potanje  poznavanje  čakavštine. 
Stekao  si  je  i  znatnu  vještinu  u  paleografiji, 
a  vješt  je  i  staromu  crkvenom  slavenskom  je- 
ziku, koji  je  učio  na  praškom  sveučilištu.  Po- 
zna iz  autopsije  glavne  i  najstarije  glagoljske 
liturgičke  spomenike,  što  se  nahode  u  Zagrebu, 

Ljubljani,  Beču,  Pragu,  Parizu,  na  Krku  i  u 
Novome. 

Kada  se  već  silom  ili  milom  vratio  u  svoj 
Prag,  proučava  sada  ondješnje  glagoljske  spo- 
menike te  je  priopćio  proSle  godine  u  Časopisu 
Češkoga  Muzeja  opis  glagoljskog  psaltira,  koji 
se  nalazi  u  knjižnici  kneza  Lobkovica.  U  i. 
ovogodišnjem  svesku  istoga  časopisa  objelo- 
danio je  opet  opis  Vrbničkih  Kodeksa  (na  otoku 
Krku).  I  u  „Starinama"  jugoslavenske  akade- 
mije Štampao  je  jedan  zanimljivi  glagoljski 
prilog.  Vajs  je  složio  i  Vesperal,  kojega  naslov 
dolazi  na  čelu  ovoga  maloga  prikaza.  Gdje  se  u 
nas  održao  u  crkvi  slavenski  jezik,  narod  mnogo 
više  sudjeluje  uz  svećenike  kod  crkvenih  obreda, 
nego  u  ostalim  hrvatskim  biskupijama,  gdje 
vlada  latinski  jezik.  To  se  osobito  vidi  na  ve- 
likoj misi  i  na  večernji.  Narod  znade  glavnije 
psalme  na  pamet,  samo  dosta  kvari  tekst,  jer 
nema  priručne  tiskane  knjige  Vajs  je  doskočio 
pomenutim  Vesperalom  ovoj  potrebi  te  će  narod 
dobiti  u  ruke  knjigu,  u  kojoj  je  Štampan  tekst 
svih  večernja.  Djelo  će  jednako  dobro  doći  i 
svećenicima  i  vjernicima.  Jezik  je  Vajsova  Ves- 
perala  stari  crkveno-slavenski  hrvatske  recen- 
zije. G.  Vajs  je  u  toliko  modernizirao  stari  cr- 
kveni jezik.  Sto  je  ispustio  poluglas,  mjesto  jata 
je  uveo  prema  čeSkom  običaju  slovo  &  a  počesto 
je  unio  mjesto  poluglasa  t  z.  sekundarni 
ViSe  ne  možemo  da  govorimo  na  ovome  mjestu 
ni  o  jeziku  ni  o  transkripciji  ove  praktične  i 
korisne  knjige,  kojoj  je  ta  svrha,  da  bar  u  ne- 
kim hrvatskim  biskupijama  ne  nestane  stare 
baStine  slavenskih  apostola,  koja  je  pomogla 
na  obalama  hrvatskog  mora  spasti  hrvatsku 
svijest  i  narodnost.  Ivan  MiUttU. 


UMJETNOST 

ZIMSKA  IZLOŽBA  SECESSIJE  U  MO- 
NAKOVU.  (Albert  v.  Keller.  —  Filip 
Klein.)  Dne  28.  prosinca  proSle  godine  otvo- 
riSe  se  dveri  kralj,  umjet,  izložbene  palače  na 
Kdnigsplatz-u.  jer  je  monakovska  „Secessija" 
ovogodišnju  zimsku  izložbu  predala  javnosti. 
U  deset  dvorana  prizemlja  smjestiSe  svoj  životni 
rad  tri  majstora,  tri  med  ju  sobom  samostalni 
i  posve  različna  umjetnička  individualiteta.  Iz 
radova  svakoga  pojedinog  od  njih  izbija  samo 
vlastiti  umjetnički  „ja",  po  koncepciji  i  po 
sujetu,  a  tako  i  po  detalju  i  po  boji.  Ovi  su  umjet- 
nici jaki  zato,  jer  su  iskreni,  jer  daju  iz  sebe 
samo  ono.  iz  čega  njihovo  biće  sastoji,  a  imaju 
dovoljno  snage,  da  to  pređadu  javnosti  baš 


onako  kako  to  sami  ćute,  ne  obazirući  se  na 
bilo  kakve  ine  veze,  do  svoga  umjetničkoga 
čuvstvovanja.  Ne  raspravljam  o  objektivnoj 
veličini  njihovoj,  jer  to  će  odrediti  historija*  ali 
ističem  da  su  za  nas,  svoje  savremenike,  veliki 
svaki  u  svom  pravcu,  jer  su  „čisti  umjetnici", 
jer  nijesu  imitatori,  nego  ostaju  i  u  svom  raz- 
vitku, sami  sebi  vjerni. 

To  je  značajka  sve  trojice,  a  osobito  Alberta 
v.  Keller-a  i  žalibože  prerano  preminuloga  Filipa 
Kleina.  Treći  je  Charles  Tooby,  slikar  životinja. 

Albert  v.  Keller  je  interesantna  ličnost. 
Stari  gospodin,  rodjen  g.  1845-.  a  potpredsjednik 
monakovske  „Secessije".  Oni  koji  ga  osobno 
poznaju,  opisuju  ga  kao  čovjeka  elegantna,  vi- 
soke kulture,  duSevnoga  aristokratu,  bez  vanj- 
skih pretenzija,  koji  živi  u  sebi  i  u  svojem  svijetu, 
i  koji  sam  sebi  dostaje.  On  ide  svojim  posebnim 
putevima.  Ne  vazda  istim  pravcem,  ali  vazda 
zasebno.  —  Naučni  smo  bili  u  bečkoj  Secessiji 
motriti  eksperimente  u  boji  i  tehnici,  bizarne 
rasvjete  itd.,  toga  nema  u  Kellera.  Njegova  mo- 
demost  leži  u  sujetu  i  izražaju,  ne  u  boji.  Boja 
služi  sujetu  i  izražaju,  pak  je  samo  u  toliko  oso- 
bita, u  koliko  je  to  za  realizaciju  umjetničke  kon- 
cepcije potrebna  Sa  razsvjetom  svoje  slike 
znade  upravo  sjajno  razpolagati,  ali  i  to  Čini 
samo  da  podigne  cjelokupni  jedinstveni  dojam 
umjetnine,  a  nije  nikad  ingenioznost  razsvjete 
sama  sebi  ciljem. 

Umjetnički  individualitet  njegove  nutar- 
njosti,  i  posebni  putovi  njegove  duSe.  dolaze  do 
izražaja  u  osobitosti  situacija,  koje  su  podlogom 
njegovim  tvorevinama.  U  tom  je  potpuno  iskren. 
I  gdje  god,  na  kojem  god  polju  života  može  da 
nadje  sujet.  koji  odgovara  zahtjevima  njegove 
nutamjosti  on  ga  obradjuje  na  svoj  način.  U 
tom  leži  zajedno  i  nezavisnost  njegova  od  sama 
sujeta,  jer  on  sujetu  i  radnji  udara  svoje  obi- 
lježje i  svoj  vlastiti  izražaj,  a  ne  obratno.  Zato 
iz  svih  radnja,  ma  kako  im  razni  bili  predmeti, 
viri  vazda  on  glavom,  pod  najraznoličnijim 
nuansama.  On  ne  producira  lagano ;  u  njegovoj 
nutamjosti  dozrjeva  tek  polagano  umjetnina, 
i  s  borbom  i  smišljanjem  je  radja.  Dokazuju  to 
mnogobrojne  Skice,  koje  su  svakoj  većoj  radnji 
prethodile.  I  svaka  se  ta  Škica  razlikuje  od  one 
koja  joj  je  prethodila,  sve  dotle,  dok  umjetnik 
ne  nadje  sama  sebe,  a  onda  je  stvorio  i  veliko 
djelo.  Ima  u  njega  psiholoSke  snage  i  on  ju 
znade  dovesti  do  jakog  izražaja,  ali  držim,  da 
uza  svu  jakost  psiholoSke  strane  njegova  bića, 
on  ostaje  vazda  Nijemac 

On  je  izložio  145  slika.  Spomenut  ću  samo 
neke.  Pune  su  psiholoSke  snage  radnje:  ,.An- 

dacht",  „Betende  Frau"  i  „Madeleine".  Po  go- 
tovo potonja,  koja  prikazuje  Magdalenu  pokor- 
nicu. Koja  razlika  izmedju  ove  modeme  živ- 
čane Magdalene  i  onih  starih  dobro  ugojenih 
Magdalena  Pompea  Battoni-a,  Guide  Reni-a, 
A.  Caracci-a  i  dr.  Kellerova  Madeleine  je  du- 
ševno uništena  očajna  žena  s  crtama  u  licu  od 
boli  razorenim,  iz  kojih  prosijeva  zadnji  tračak 
nade.  Lijepa  je  u  svojoj  strahoti.  Osobito  se 
doima  „Monđschein".  Gola  žena  —  mučenica  — 
pribita  na  križu,  a  sve  obasjano  mjesečevim  su- 
mornim svijetlom.  Velikih  su  dimenzija  radnje 
„Die  gluckliche  Schwester"  i  „Grosse  Kreu- 
2igung".  Prva  prikazuje  opaticu  na  odru,  oko 
koje  mole  sestre.  Glave  živih  sestara  vide  se  u 
svijetlu  svijeća.  Apartan  sujet,  ingeniozno  ob- 
radjen.  Potonja  prikazuje  razapeta  Isukrsta  uz 
dva  razapeta  razbojnika.  Težište  izražaja,  boje 
i  snage  je  središnja  figura  Isukrstova.  Iz  biblić- 
Icoga  je  svijeta  i  slika  „Die  Aufenveckung." 
Isus  svojim  rukama  podiže  i  uskrisuje  na  novi 
život  Jairovu  kćerku,  na  veliko  začudjenje  pri- 
sutnika.  Oba  ova  religiozna  sujeta  su  radnje 
dotjerane,  slobodne  i  velike  ali  s  nešto  većom 
zatajom  vlastitoga  „ja"  radjene.  Slika  „Die 
Liebe"  pravi  je  Keller.  Samodopadno  stoji  za- 
dovoljena lijepa  naga  skoro  izazovna  žena  a  do 
nje  na  divanu  pruženo  truplo  mišičava  —  po- 
bijedjena  —  muškarca  bez  glave,  koja  odsječena 
bez  života  leži  na  zemlji,  a  staklene  je  svoje  oči 
ukočila  prema  ženi.  Iz  trupla  ćurkom  se  lijeva 
crvena  krv.  „Die  Liebe  des  Weibes  tćHet  den 
Mann"  -  to  je  motiv.  Keller  je  htio,  držim, 
alegorizirati  sraz  izmedju  žene,  koja  je  sva  ljubav 
i  čuvstvo,  i  mužkarca,  kojemu  glavni  ciljevi 
i  težnje  idu  preko  ljubavne  senzitivnosti,  a  koji 
pred  ženom  gubi  ovaj  svoj  najbolji  „ja",  jer  ga 
žena  hoće  svega  da  ima.  Ovu  je  tragiku  Keller 
zaodjeo  u  sjajne  i  efektne  boje.  Ova  je  slika  kao 
neko  središte  Kellerove  izložbe. 

Ima  u  Kellera  i  vrsnih  portreta,  modernih 
po  pozi  i  izražaju.  Sjajno  svladava  bogate  tka- 
nine i  interieure. 

Od  Filipa  Kleina  su  izložene  42  slike.  U 
prvoj  njegovoj  dvorani  je  zeleni  vijenac  sa 
crnom  vrpcom.  U  najboljim  muževnim  godinama 
prekinula  mu  je  smrt  dne  9-  V.  1907.  nit  života. 
Umro  je  od  srca.  Taj  snažni  umjetnički  indivi- 
viduum,  pun  stvaralačke  snage,  pun  života  i 
svijetla  je  potpuni  autodidakt.  Svršivši  gimna- 
ziju, morao  je  radi  neke  nezgode  ostaviti  časničku 
karijeru,  pak  se  od  189Z  posvetio  u  Munchenu 
slikarstvu  bez  učitelja.  1896.  izložio  je  prvu 
sliku  u  Glaspalastu  a  god.  1904.  postao  je  član 
monakovske  „Secessije".  Njegova  velika  slika: 


„Vor  der  Abreise"  dobila  je  zlatnu  medalju. 
Lanjske  smo  godine  imali  prilike  vidjeti  jednu 
od  njegovih  najboljih  slika  :  „Vor  der  Redoute" 
izloženu  u  Mlecima,  gdje  se  je  opravdano 
isticala  medju  svojim  d ružicama.  Stvaralačko 
polje  Kleinovo  nije  tako  opsežno  kao  što  je 
Kellerovo.  on  ne  filozofira,  on  nije  bojovan  kao 
Keller,  nije  tako  dubok,  nije  tako  težak.  Klein 
je  lagan,  svijetao  i  slobodan.  Njegovi  su  sujeti 
svi  jednog  genre-a.  Prikazivanje  mu  je  široko, 
boje  žive  i  lagane,  ali  sočne  i  pune.  On  ljubi 
svakidašnji  život  onakav  kakav  jest ;  on  ljubi 
golotu,  jer  bez  nje  nema  života  ;  on  ljubi  bujnost, 
jer  je  život  takav  ;  a  ljubi  svjetlost  i  slobodu,  jer 
je  njegova  nutamjost  takva.  U  njega  nema  disso- 
nanca,  nema  boli,  pa  i  kad  slika  krajobraz  za 
oluje  nijesu  oblaci  ni  cm  i  ni  teški. 

Slobodan  i  iskren  u  sebi.  slobodan  je  i  iskren 
u  načinu  prikazivanja,  u  crtanju,  boji  i  sujetu. 
Njegova  iskrenost  čini  ga  nama  simpatičnim, 
bliskim  i  baš  u  tomu  modernim.  Svijet  njegova 
prikazivanja  niti  je  misaono  težak  niti  je  velik. 
Većinom :  potpuno  svijetli  interieuri  sa  ženskim 
licima  pri  toaleti,  odnosno  svlačenju  i  oblačenju  ; 
prozračne  šuštave  haljine  u  laganim  svijetlim 
bojama  i  nippes.  Ima  i  nešto  krajobraza  i  Stil- 
leben-a.  Spomenuta  već  slika :  „Vor  der  Ab- 
reise", jest  interieur  s  poluodjevenom  ženom, 
koja  sprema  svoju  prtljagu.  Posebni  čar  daje 
slici  onaj  bogati  nered,  što  ga  uzrokuju  raz- 
bacane Šuštave  ženske  haljine.  Pomenuta  :  „Vor 
der  Redoute",  je  interieur  s  tri  mlade  žene.  koje 
se  spremaju  na  polazak  redoute.  I  opet :  pu- 
i  haljine.  Interesantna  je  slika  „Alissa"  plesat 
čiča  sa  sjajnom  haljinom  ..Sommerlust"  je 
krajobraz  s  gradskim  izletnicima,  koje  spaja  ve- 
selje nad  probudjenom  prirodom. 

Treći  izložitelj  je  izvrsni  slikar  životinji 
Charles  Tooby.  On  je  težak  po  boji  i  sumoran, 
ali  jak  i  siguran  u  crtanju  i  u  boji.  Njegove  su 
slike  velikom  većinom  iz  carstva  životinjskoga. 

Dr.  Ivan  Krojač. 

KAZALIŠTE 

PERIŠIĆ:  DUET:  PERIŠIĆ  I  ILIJ1N : 
SIRENA.  Jedna  aktovka  iz  činovničkoga  života 
i  jedna  drama  u  tri  čina  iz  radničkoga  života  — 
dramatski  su  prvijenci  hrv.  autori.  Aktovka 
„Duet"  ima  dramatičan  dijalog  i  uz  dobru  igru 
(gdjica.  Vavra  i  g.  Štefanac)  kadra  je  zaintereso- 
vati  publiku.  Bankovni  činovnik  a  van  žira  po 
ljubakanju  svoje  žene  s  ravnateljem.  Iz  ove  od- 
vratne situacije  on  bi  se  htio  osloboditi.  Ženin 
argumenat    -  nesnošljivost  siromaštva  —  svla- 


1S7 


Digitized  by  Google 


dava  njegov  otpor :  prijetnje  s  revolverom  i  sla- 
boću  karaktera.  I  cio  se  sukob  obraća  opet  u 
ništa,  gine  pod  valovima  mutne  svakidašnjosti. 
U  scenama  ima  oštrine,  i  replike  su  neki  odsijev 
društvenih  opornosti,  ali  one  se  tiču  više  opće 
loših  društvenih  neprilika  nego  li  individualnosti 
suprug!.  Za  to  se  doima  aktovka  gledalaca  kao 
slika  oštroga  spora,  prepirke  neke,  a  ne  kao 
dramski  sukob.  Nedostaje  joj  nutarnje  uvjer- 
ljivosti motiva,  za  koje  bi  nužno  obje  stranke 
izilazile  na  mejdan. 

Aktovka  imade  običan  sujet  i  ne  diferencira 
osobitim  stvaralačkim  darom  svojih  ljudi,  ipak 
se  „Sirena"  po  svojem  sujetu,  po  licima,  po  efek- 
tima i  po  misaonoj  sadržim  još  više  prislanja  na 
već  poznato  i  iskušano.  U  sva  tri  čina  nema 
drugih  vrlina  do  možda  neke  scenske  živahnosti 
u  prvom  činu.  U  prikazivanje  radničkoga  života 
ne  unosi  se  nikoja  nova  crta  i  sam  pogled  na  taj 
život  nema  novih  perspektiva.  K  tomu  dolazi 
još  i  posve  loša  dramska  tehnika,  koja  ne  da 
radnji  naprijed,  a  gradi  na  nutarnjoj  nedosljed- 
nosti prikazanih  lica.  Radnik,  štrajkaš,  koga  su 
izdali  za  štrajka  drugovi,  ubija  svoju  obitelj 
i  sebe.  Medju  stotinama  najenergičniji  i  najjači 
pada  kod  prvoga  neuspjeha  u  očaj  i  meće  ruku 
na  sebe  '.  čime  da  se  to  opravda?  A  pošto  nije 
opravdano,  prikaz  se  njegova  zločina  doima  kao 
isprazna  scenska  senzacija,  koja  vrijedja  bolji 
ukus. 

Socijalistička  tendencija  kreće  se  u  formu- 
lacijama nekadašnjega  gravaminalnoga  socija- 
lizma, njezini  efekti  danas  nijesu  posve  svježi. 
To  se  osjeća  dapače  već  i  kod  Hauptmannovih 
„Tkalaca".  Iz  današnjih  forma  socijalizma  iz- 
bijaju kud  i  kamo  jači  dramski  elementi  nego 
su  to  apeli  na  čovječansku  samilost  S  tim  će 
trebati  da  računaju  budući  obradjivači  soci- 
jalizma. 

Drama  ne  podaje  glumcima  osobitih  po- 
ticaja. Ld. 

FED1LLETON 

OPERA  ILI  OPERETA?  Moj  člančić  u 
i.  broju  ..Savremenika"  o  hrv.  pokrajinskom 
kazalištu  izazvao  je  g.  kapelnika  A  Mitrovića 
te  je  napisao  u  3-  broju  Marjanovićeva  „Zvona" 
članak  pod  natpisom  :  „Uspostava  naše  opere". 

Negdje  oko  polovice  siječnja  o.  g.  koncer- 
tirao  je  g.  Mitrović  sa  svojim  vojničkim  orke- 
strom u  Ljubljani,  gdje  smo  se  sastali,  pa  mi  je 
on  ponješto  ironično  predbacio :  „dakle  i  vi  ste 
protiv  opere,  a  za  operetu  ?" 


Ne,  ja  sam  —  odgovoriti  mu  —  samo  iz 
nužde  za  operetu,  u  kojoj  se  dade  „fušariti"  ; 
a  u  istinu  ja  sam  prijatelj  samo  drame  i  opere, 
jer  je  ovdje  isključeno  „fušarenje"  ! 

Potanje  nijesmo  pretresali  ovoga  pitanja, 
jer  ne  bijaše  kad. 

Iza  nekoliko  dana  upozori  me  neki  moj  ljub- 
ljanski prijatelj  na  pomenuti  Članak  Mitrovićev 
u  „Zvonu".  Da  je  g.  Mitrović  čitao  sve  što  sam 
pisao  u  raznim  hrvatskim  listovima  o  kazalištu, 
ne  bi  me  prekoravao,  e  sam  neprijatelj  opere, 
a  obožavatelj  operete.  Obratno  je  baš  istina  ! 
Pišuči  onu  noticu  za  „Savremenik"  imao  sam 
na  umu  samo  naše  pokrajinske  prilike,  a  ni- 
kako Zagreb.  Kod  osnivanja  pokrajinskog  ka- 
zališta mislio  sam  ponajprije  na  valjanu  dramu, 
koja  ima  za  nas  veću  važnost  i  od  opere  i  od 
operete.  Ja  sam  o  tome  mnogo  raspravljao,  i 
usmeno  i  pismeno,  sa  bivšim  nadredateljem  hrv. 
2 em.  kazališta  g.  N.  Milanom  i  s  g.  L.  Dragu  - 
tinovićem,  redateljem  slov.  kazališta  u  Ljub- 
ljani. G.  Milan  zagovaraše  otržito  samo  dramu, 
dok  g.  Dragutinović  iz  praktičnih  razloga  pre- 
poručaše  pored  drame  i  operetu.  Ja  sam  držao, 
da  se  popusti  nješto  ukusu  većine  općinstva, 
koje  traži  i  pjevanje,  pa  da  se  pored  drame 
nuzgredno  njeguje  i  „mala"  opereta.  U 
ovakovoj  se  opereti  može  —  kako  sam  rekao 
g.  Mitroviću  —  „fušariti" :  nije  potrebno  veliko 
pjevačko  osoblje,  a  prema  tome  ne  bi  bili  ni  oso- 
bito veliki  izdaci.  Ovakova  opereta  mogla  bi 
se  izvoditi  u  svakom  povećem  gradu  hrvatskom, 
gdje  ima  prostranija  dvorana  sa  pozornicom. 

Ove  ruke  je  većina  njemačkih  putničkih 
kazališnih  družina.  Drama  radi,  a  opereta  „pri- 
vlači" one  slojeve,  koji  malo  misle,  a  hoće  —  da 
se  zabavljaju.  Nije  to  moj  ideal,  ali  šta  ćemo, 
treba  računati  i  s  blagajnom. 

Drukčije  stvar  izgleda,  ako  imamo  na  umu 
i  operu.  G.  Mitrović  je  pred  više  godina  sanjao 
o  provincijalnoj  hrvatskoj  operi.  Ja  sam  njegovu 
misao  primio  s  najvećom  skepsom,  a  ona  je  bila 
doista  već  u  zametku  mrtva.  Da  pokrajinska 
hrvatska  opera  dobiva  veliku  subvenciju,  opet 
bi  to  ostala  slaba  opera  i  ne  bi  se  mogla  odr- 
žati Pomislimo  samo  to,  da  u  današnjoj  Hr- 
vatskoj imadu  izvan  Zagreba  samo  dva  kaza- 
lišta (Rijeka  je  i  za  hrvatsku  umjetnost  potpuni 
separatum  corpus),  u  Dalmaciji  2—3  (ni  za- 
darsko nije  naše),  u  Bosni  ni  jedno.  Opera  bi 
dakle  bila  upućena  na  kojekakve  dvorane  — 
u  kojima  bi  ona  izgledala  kano  lucus  a  non  lu- 
cendo.  Putnička  opera  trebala  bi  i  svoj  orkestar, 
jer  u  svakom  našem  gradu  i  nema  glazbe,  a 
vojnički  orkestri  opet  nijesu  gusto  posijani. 

Ne  smijemo  zaboraviti  ni  toga,  da  su  nali 
gradovi  daleko  jedan  od  drugoga  (sjetimo  se 
n.  pr.  udaljenosti  i  općili  izmedju  Osijeka.  Sa- 
rajeva, Varaždina  i  Dubrovnika),  pa  da  u  malo 
kojem  mole  biti  kazalište  otvoreno  dva  mje- 
seca. Prava  dakle  opera  je  nemoguća  izvan  Za- 
greba, barem  dotle,  dok  naši  gradovi  ne  postanu 
veći  i  bogatiji. 

Ja  sam  savjetovao  g.  Andrića,  koji  bi  rad 
preletio  svake  godine  sve  hrvatske  zemlje,  neka 
ograniči  djelovanje  osječkog  društva  na  Što 
manji  broj  gradova  poradi  golemih  putnih  troš- 
kova i  drugih  neprilika.  Umjetnika  može  dra- 
žiti promjena  općinstva,  opet  će  mu  dosaditi 
vječno  seljenje  poput  nomadskih  dgana. 

Manje  opere  mogu  se  doduše  davati  i  u 
Karlovcu  i  u  Sisku,  i  na  Sušaku,  i  u  hrvatskoj 
čitaonici  na  Rijeci,  i  u  Opatiji  i  u  sarajevskom 
„društvenom  domu"  ;  nego  kako  ? 

Mi  dakle  volimo,  da  ne  bude  n  ikako ve  opere, 
nego  takova,  koja  —  nije  pristojna  opera. 

U  opereti  ne  ište  šire  općinstvo  ni  osobite 
umjetnosti  ni  osobitog  umjetničkog  izvod  jenja. 
Ovdje  mogu  zastupati  tenora  i  subretu  slabije 
sile  —  i  općinstvo  je  zadovoljno;  jer  se  za- 
bavlja . . . 

To  sam  evo  mislio,  kada  sam  u  „Savre- 
meniku"  izrazio  svoju  bojazan,  da  bi  osječko 
kazalište  moglo  nastradati  —  radi  opere.  Rdjava 
opereta  može  živjeti  i  „nositi"  ;  rdjava  opera 
ne  moie,  a  stoji  mnogo. 

Sto  se  tiče  Zagreba,  bolje  bi  bilo,  da  ima 
pored  drame  operu  pa  da  napusti  operetu  ; 
no,  dok  se  u  Zagrebu  sve  pomami  ju  je  za  ope- 
retom, ne  može  se  očekivati  od  nas  u  provinciji, 
gdje  ima  mnogo,  mnogo  manje  inteligencije 
nego  u  glavnom  gradu,  da  ćemo  njegovati  operu, 
da  ćemo  biti  umjetničkiji  od  Zagrepčana. 

Ja  se  dakle  načelno  posvema  slažem  s  g. 
kapelnikom  Mitro  vičem,  tek  ne  mogu  da  osta- 
nem slijep  kod  očiju,  kada  uzimljem  u  obzir 
naše  kazališne  prilike  u  pokrajini 

G.  Mitrović  brani  i  zemaljski  glazbeni 
zavod  protiv  moje  sporedne  primjedbe:  „naš 
je  glazbeni  zavod  za  Čudo  sterilan".  Ova  je  moja 
tvrdnja  možda  neopravdana,  jer  stojim  daleko 
od  toga  zavoda  pa  ne  poznam  pravo  njegovih 
uspjeha,  a  nanj  bacih  svu  svoju  zlovolju  radi 
naših  kukavnih  glazbenih  prilika. 

Kada  je  g.  dr.  Andrić  kupio  u  Varaždinu 
u  rujnu  1907-  umjetničko  osoblje  za  operu  i 
operetu,  nalazio  je  velikih  poteškoća  kod  sa- 
stavljanja zbora,  osobito  ženskog.  Domaće  sile 
se  ne  javljahu,  a  i  one,  koje  se  ponudiše,  po- 
stavljahu pretjerane  zahtjeve.  Ako  početnica 


koristka  misli,  da  smije  zahtijevati  mjesečno. 
80—100  for.  samo  zato,  jer  je  Hrvatica,  onda 
je  to  za  pravo  smiješna  Za  te  novce  mogu  se 
dobiti  u  tudjini  prilično  dobri  solisti  Pa  i  ova- 
kovth  aspirantica  Hrvatica  bijaše  malo.  Tako 
je  g.  Andrić  angažirao  za  svoj  ensemble  gotovo 
same  čehe.  Nekako  ljutit,  kada  smo  o  tome 
razgovarali,  kliknu  on  :  predamnom  ..a  zašto  po- 
stoji zem.  glazbeni  zavod  ?"  Meni  se  je  činilo  ovo 
pitanje  nekako  opravdanim,  premda  sam  uvje- 
ren, da  će  valjano  i  dobro  subvenciorano  pokra- 
jinsko kazalište  stvoriti  malo  po  malo  valjani 
domaći  pjevački  i  glumački  podmladak,  koji  će 
biti  prirodno  vrelo  za  pomladjivanje  hrv.  ze- 
maljskog kazališta.  Zadaća  bi  ipak  bila  učitelja 
zem.  glazbenog  zavoda,  da  u  svojih  pitomaca 
bude  ljubav  ka  kazalištu.  Ta  ako  naše  svršene 
licej ke  i  preparandice  postaju  guvernante  i 
kontoiristice,  ne  će  biti  nečasno  ni  za  pitom  - 
kinje  glazbenog  zavoda,  ako  prijedju  u  kaza- 
lišni zbor.  Ta  početnica  ne  može  da  bude  odmah 
primadona.  Čedno  se  može  i  ovdje  živjeti  i  — 
napredovati.  /.  MU14H. 

BILJEŠKE 

DR.  MARIJAN  DERENClN.  Društvo  hr- 
vatskih književnika  zadesio  je  početkom  ove 
godine  težak  gubitak  neprežaljenom  smrću  jed- 
noga od  najodlićnijih  radnika  na  javnom  polju 
i  u  našem  sveukupnom  kulturnom  životu. 

Dr.  Marijan  Derenčin,  pravi  član  i  časni 
sudac  D.  H.  K.  preminuo  je  8.  veljače  o-  g. 

Mi  ćemo  se  u  narednom  broju  pobliže  baviti 
radom  i  životom  ovoga  rijetkoga  hrvatskoga 
trudbenika  i  označiti  njegovo  značenje  u  po- 
vijesti našega  naroda  za  zadnjih  decenija. 

Društvo  hrv.  književnika  zastupao  je  na 
sprovodu  društveni  odbor  s  predsjednikom  prof. 
Natkom  Nodilom,  a  nad  otvorenom  rakom  iz- 
rekao je  u  ime  društva  potpredsjednik  dr.  Gjuro 
Surmin,  ovo  slovo : 

„Zalobni  zbore  !  Nad  ovim  grobom  bih  naj- 
volio  zapjevati  dugu  dugotrajnu  tužaljku.  Ona 
bi  možda  mogla  da  bude  odjeka  gubitku,  što 
ga  osjeća  njegov  dom  i  svaka,  može  se  reći,  vrsta 
rada  u  Hrvatskoj. 

Za  Marijanom  Derenčinom  tugujemo  iskreno, 
u  žalosti  smo,  jer  izgubismo  pregaoca,  koju«  od 
mladih  svojih  dana,  uzgojen  kulturom  blagoga 
zapada,  nastojao  sve  do  svoje  stare  starosti, 
kako  bi  podigao  ono,  čega  u  nas  nije  bile,  ili  što 
se  nije  pravo  moglo  da  razvije.  Ljubav  za  ovu 
rodjenu  grudu  i  neumorna  radinost  postaviše  ga 

medju  naše  prve  redove.  Nije  bilo  rada,  od  ko- 
jega bi  on,  duševni  velikan,  prezao.  Govornica, 
sudnica,  publicistika,  politika,  književnost  i 
umjetnost  može  ga  s  uspjehom  med  ju  svoje 
brojiti. 

Onaj  mladenački  žar.  kojim  je  Marijan  De- 
renčin  joj  i  s  velikim  sjedinama  na  glavi  znao 
da  zagrmi  na  nepravdu,  znao  je  i  kod  najtežih 
briga  da  di-hovito,  prema  potrebi,  rastjeruje 
oblačine.  .  . 

Hrvatska  pravna  znanost,  hrv.  publicistika, 
hrv.  govornica,  književnost  i  umjetnost  zavite 
su  u  crno  zbog  ovoga  groba.  Ali  plodovi  velikoga 
duha.  koji  je  vodio  ovaj  ovdje  položeni  prah. 
Čuvat  će  nam  harnu  uspomenu  na  Marijana  De- 
renčina.  govorit  će  nam  dugo  o  njegovim  za- 
slugama za  ovu  hrvatsku  grudu,  u  kojoj  evo  na- 
lazi blaga  počinka. 

Rastajući  se  mi,  vrli  pokojnice,  od  ovoga 
tijela,  čuvat  ćemo  lijepe  uspomenu  zbog  tvoga 
rada,  tvoga  značaja,  a  tvome  će  pepelu  biti  ova 
hrvatska  gruda  lakšom,  jer  si  je  ti  svojim  radom 
činio  rahlijom  za  sebe  i  za  nas.  Od  Tvoga  trudo- 
vanja  bit  će  ploda,  a  u  narodu  će  Ti  se,  vrli  sve- 
strani poborniče,  razlijegati  trajna  slava". 

DRUŠTVENI  ODBOR  ZA  GODINU  1908. 
Nakon  izbora  na  poslednjoj  glavnoj  skupštini 
obdržavanoj  dne  27.  siječnja  o.  g.  konstituirao 
se  odbor  „Društva  hrvatskih  književnika" 
ovako : 

Predsjednik  :  prof.  Natko  Nodilo,  prvi 
potpredsjednik  :  dr.  G  j  u  r  o  š  u  r  m  i  n,  drugi 
potpredsjednik:  dr.  Dane  Grube  r.  Tajnik: 
Dušan  Plavšić.  Blagajnik:  prof.  Oton 
Bošnjak.  Urednik  „Savremenika"  :  dr.  B  r  a- 
n  i  m  i  r  L  i  v  a  d  i  L  Knjižničar  :  dr.  Branko 
Drechsler.  Odbornici :  dr.  Milivoj  DeŽman, 
dr.  Dragutin  p).  Domjanić,  Zofka  Kveder  Je- 
lovšek,  Milan  Marjanović,  Ivan  Muhvić,  Vladimir 
Treščec  Borota  Nadzorni  odbor:  Franjo 
KesterČanek.  Milan  Krešić,  Josip  Pasarić.  časni 
sud:  dr.  Marijan  Derenčin,  Simon  V.  Frank, 
dr.  Nikola  GrŽetić,  dr.  Gjuro  Korbler,  dr.  Franjo 
pl.  Marković. 

Na  odborskoj  sjednici  istoga  dana  zaklju- 
čeno je,  da  se  imade  namjestiti  poslovodju  za 
obavljanje  društvenih  upravnih  posala  i  za 
upravu  „Savremenika",  te  je  to  mjesto  povjereno 
g.  Andriji  Milčinoviću. 

Društveni  ured  i  uprava  Savreme- 
nika nalaze  se  od  i.  veljače  o.  g.  u  društvenim 
prostorijama:  Zagreb,  Gajeva  ulica  4, 
u  kojima  poslovodja  ureduje  dnevno  od  6  do  8 
sati  poslije  podne.  Sve  reklamacije,  narudžbe, 


pretplate,  pisma  koja  se  tiču  uprave  društva  ili 
„Savremenika"  neka  se  šalju  na  gornju  adresu. 

IVAN  STOZlR,  um.  profesor,  umro  je 
0.  mj.  u  Zagrebu.  Pokojnik  bio  je  u  neku  ruku 
prvi  naš  meteorolog  i  ojnovatelj  današnjega  me- 
teorološkog  observatorija. 

JOSIP  ETTINGER,  šumarski  stručnjak, 
umro  je  0.  mj.  u  Zagrebu.  Pokojnik  je  napisao 
svu  silu  radnja  Šumarske  struke,  koje  su  se  u 
stručnim  krugovima  i  izvan  Hrvatske  mnogo 
cijenile.  Ufpješno  se  je  bavio  i  zoologijom,  te 
spada  medju  prve  osnivače  zem.  zoološke*: 
muzeja. 

MILOVAN  D.  GLIŠIĆ,  srpski  književnik, 
umro  je  o.  mj.  u  Dubrovniku.  Glišić  djelovao  je 
dug  niz  godina  kao  dramaturg  Narodnoga  Pozo- 
rišta  u  Beogradu.  Napisao  je  mnogo  jedrih, 
svježih  i  zanimljivih  seoskih  pripovijedaka.  Medju 
njegovim  dramama  osobito  je  popularna  „Po- 
dvala", kao  prvi  ozbiljni  pokušaj  seoske  reali- 
stične drame  u  Srbiji.  Mnogo  je  zaslužan  i  kao 
plodan  i  izvrstan  prevodilac,  poglavito  iz  ruske 
književnosti. 

„NUOVA  RASSEGNA",  poznata  našim 
čitateljima,  u  najnovijem  broju  ne  donosi  obi- 
čajne rubrike:  „ Hrvatsko-srpska  književnost", 
jer  urednica  ovog  odjela,  gdjica.  Umberta  Grif- 
fini,  nije  valjda  dospjela,  da  što  napiše  ili  pre- 
vede, a  nijedan  joj  Hrvat  nije  ništa  poslao.  Ona 
je  nedavno  pozvala  Hrvate  i  Srbe,  koji  znadu 
talijanski,  neka  se  sjete  „Rassegne"  bar  kako- 
vom sitnom  vijesti  o  književnosti  i  umjetnosti 
hrvatskoj  ili  srpskoj,  pa  opet  se  nije  javio  nitko. 
Došli  je  su  suradjivali  samo  neki  požrtvovni 
ljudi ;  ali  kod  našeg  nemara  još  će  i  nestati 
odsjeka  hrvatsko-srpskoga. 

Medjutim  u  1.  svesku  ovogodišnje  ..Ras- 
segne" nahodimo  već  i  osobit  odio:  „Lettera- 
tura  Ungherese".  Na  znanje  Hrvatima,  koji 
znadu  talijanski ! 

„Nuova  Rassegna"  izlazi  u  Firenci  (63, 
Via  Ricasoli),  a  stoji  za  inozemstvo  za  cijelu  go- 
dinu 15  talij.  lira.  M. 

KNJIŽEVNA  ZAMOLBA.  R.  F.  Magjer 
(Valpovo)  moli  omladinske  pisce,  da  mu  pošalju 
svoja  izdanja,  jer  pribire  grad  ju  za  „Povijest 
hrv.  omladinske  književnosti"  i  „Bibliografiju 
hrv.  omi.  knjiž.". 

NATJEČAJ.  Mjeseca  listopada  1908.  raz- 
dijelit  će  Jugoslavenska  akademija  znanosti  i 
umjetnosti  u  Zagrebu  iz  zaklade  Julija  Bubano- 
vica  onima,  koji  na  ispitu  dokažu,  da  najbolje 
govore  ruski,  četiri  nagrade,  od  kojih  će  svaka 
iznositi  po  prilici  180  K. 

OD  UREDNIŠTVA.  P.  n.  gospodi  našim 
suradnicima  saopćujemo  ovime,  da  smo  prisi- 
ljeni iz  tehničkih  razloga  —  da  list  uzmogne  na 
dobu  izaći  —  zaključiti  redakciju  pojedinih  bro- 
jeva vazda  25-  prijašnjega  mjeseca,  tako  da  se 
i  članci  za  „Listak"  mogu  uvrstiti  samo  onda, 
ako  stignu  uredništvu  najkasnije  do  24.  u  mje- 

—  Istodobno  saopći1  jemo  našim  pretplatni- 
cima, da  ćemo  od  sada  u  svakom  godištu  ,.Sa- 
vremenika"  donijeti  po  nekoliko  originalnih 
umjetničkih  priloga  od  naših  hrvatskih  umjet- 
nika. Jedan  takav  prilog  (originalni  bojadisani 
drvorez  od  Tomislava  Krizmana)  donijet  ćemo 
u  narednom  broju. 

NAS  IM  PRETPLATNICIMA.  Dobivamo 
mnogo  reklamacija,  što  nam  je  žao,  jer  nije  krivnja 
na  ekspediciji.  Poduzeli  smo  korake,  da  se  ta- 
kovi slučajevi  ne  ponove  i  molimo  gg.  pret- 
platnike, da  to  izvole  uvažiti.  Istodobno  molimo, 
da  se  brojevi  koji  ipak  ne  bi  prispjeli,  ne  re- 
klamiraju prije  tri  dana  iza  kako  je  dotični  broj 
štampan  pošto  se  dogadja  da  pojedinci  zbog 
prebrze  reklamacije  dobivaju  po  dva  primjerka. 
Molimo  stoga  da  se  ne  reklamira  prije  trećega 
svakoga  mjeseca,  pošto  reklamacije,  koje  budu 
učinjene,  prije  ne  će  moći  biti  uvažene.  Rekla- 
mirati se  može  na  običnoj  ceduljici  papira,  te 
nije  potrebna  u  tu  svrhu  dopisnica. 

—  Ona  gg.  koja  su  se  na  „Pret- 
platnici" potpisom  obvezala,  da 
će  ..Savremenik"  pretplatiti  i  dr- 
žati ne  mogu  ga  obustaviti,  te  će 
imselistslatiiubudućemagaoni 
i  vratili,  pošto  će  ga  morati  pla- 
titi. „Pretplatnica"  je,  kako  je  to 
na  njoj  naznačeno,  utuživa. 

Uprava  Savremtnika. 


DRUŠTVENE  VIJESTI 

..GLAVNA  SKUPŠTINA  „DRUŠTVA  HR- 
VATSKIH KNJIŽEVNIKA"  dne  27.  siječnja 
1908.  za  1907.  godinu.  Predsjednik  Natko  Nodilo 
pozdravi  sabrane  skupštinare,  naglasujući  svoju 
radost,  što  toliko  članova  vidi  na  okupu,  pa  pri- 
hvaća ovu  priliku,  da  im  se  svima  zahvali,  što 
su  ga  tia  prošlogodišnjoj  skupštini  izabrali  pred- 
sjednikom. A  na  to  je  nadovezao  ove  riječi : 

„Postepenom  evolucijom,  ili,  ako  je  ova  riječ 
nekima  mrska.postepenim  napretkom,  savremeno 
društvo  uopće,  pa  i  naše  književno  napose,  pri- 
anja u  jednom  svom  dijelu  uz  slobodoumna  na- 


čela. Poneki,  doduše,  tome  prigovaraju,  u  ime 
tako  zvanih  načela  konzervativnih.  Uzdržnu  tra- 
diciju iz  baštine  naših  otaca  ni  mi  nipošto  ne  ot- 
klanjamo, ali  u  naše  doba.  kad  oko  nas  cijeli 
svijet  teži  za  ljudskom  boljom  pravdom  i  za 
većom  svjetlošću  u  svemu,  te  i  u  knjizi,  dođje 
eto  red  i  na  nas,  da  se  mičemo.  A  mičemo  se,  ne 
u  ime  lažnog  liberalizma,  koji  za  izvjesne  staleže, 
t.  j.  za  sebe,  prisvaja  svu  slobodu,  već  u  ime 
jednakog  napretka  sviju  ljudi.  Zbiva  se  pokret 
i  u  našoj  Hrvatskoj,  tako  da  i  mi  napuštamo 
neke  arhaizme,  tim  više.  što  gonjeni  od  hude 
sudbine,  mi  nemamo  da  baš  mnogo  šta 
konzerviramo.  Slobodarsko  mišljenje  i  ako 
ne  sviju  književnika,  a  to  barem  jednoga  dijela 
njih,  ogleda  se.  gospodo,  i  u  našoj  smotri,  u 
„Savremeniku".  koji  prestavlja  književnu  re- 
publiku, gdje  je  svakome  prosto,  na  pristoni 
način  izlagati,  što  misli  i  što  osjeća.  O  neke 
pravce  i  o  neke  riječi  mi  se  ne  spotičemo.  Natu- 
ralizam,  ili  kako  ćete  ga  drukčije  nazvati,  rea- 
lizam u  slavenskim  zemljama,  verizam  u  Italiji, 
taj  naturalizam  već  hoće  da  se  tanji ;  mak)  po 
malo  promeće  se  u  sve  to  blaži  humanizam,  što 
gleda  na  sirote,  na  izrabljivane  i  na  ponižene  u 
svijetu.  „Savremenik",  ma  kakav  bio.  teče  sve 
to  više  prijatelja,  premda  se  i  njemu  ovo  i  ono 
zamjera.  Ja  ne  tajim  gdjekoje  omaške  mladjih 
pisaca,  no  vi  znate,  da  je  mladost  plahost ;  ona 
je  kao  novo  vino,  što  kipi,  vri,  no  hoće  po  tom 
da  se  stiša  i  utaži.  Valjda  su  i  gospoda  mojega 
mišljenja,  da  mi  mladež  silno  trebamo,  nadajući 
se  od  nje  vedrijim  danima  u  domovini,  nego  li  su 
ovi.  Sto  ih  dosad  doživjesmo". 

Tajnikov  izvještaj  bijaše  ovaj : 
U  godini  1907.  održao  je  odbor  11  što  redovitih 
mjesečnih,  a  što  izvanrednih  sjednica,  u  kojima 
su  se  pretresali  upravni  poslovi  društva.  Pored 
toga  održano  je  i  više  sjednica  društvenih  od- 
sjeka. Najčešće  se  sastajao  glazbeni  i  beletristički 
odsjek,  a  urednik  „Savremenika"  sazivao  je  u 
važnijim  zgodama  redakrionalni  odbor.  Do  mi- 
nule godine  postojao  je  u  društvu  1  novinarski 
odsjeki  ali  samo  po  imenu,  jer  se  nije  sastajao, 
premda  bijaše  sazivan.  Minule  godine  (12. 
travnja)  održan  je  u  našem  društvu  prvi  sa- 
stanak hrvatskih  novinara  u  Zagrebu,  a  na  dru- 
gome njihovome  sastanku  došlo  je  do  samo- 
stallne  organizacije  hrvatskih  novinara.  Ako  se 
ova  organizacija  i  odcijepila  od  našega  društva, 
ni  smo  ipak  zadovoljni,  da  je  uopće  do  nje  došlo. 
Napokon  minule  godine  održana  je  i  jedna 
izvanredna  glavna  skupština,  koja  je  odobrila 
odborov  prijedlog,  da  se  „Savremenik"  izdaje 
i  1908.  godine. 

Glavna  je  naša  briga  bila  i  minule  godine 
posvećena  Sa  vremenitu",  a  bit  će  tako  i  u  bu- 
duće, doklegod  ne  postignemo  svoj  cilj :  da  bude 
Savremenik  novim  vremenima  ono.  Sto  bijaše 
„Vijenac"  starim  vremenima  —  da  on  postane 
središtem  svega  književnoga  života  i  da  sam 
bude  najglavniji  faktor  u  djelovanju  na  naS 
književni  život  Prilike  „Savremenika"  u  ovo 
kratko  vrijeme  poslije  izvanredne  skupštine 
znatno  su  se  promijenile,  i  to  na  bolje.  Odbor 
birao  je  različita  sredstva  —  neka  su  se  izjalovila, 
a  neka  su  uspjela  —  da  „Savremenik"  nadvlada 
one  poteškoće  i  nevolje,  s  kojih  su  različiti  časo- 
pisi u  nas  propali :  bili  pa  nestali.  U  posljednje 
doba  na  početku  trećeg  godiSta  odbor  je  obratio 
osobitu  pažnju  na  administraciju,  u  prvom  redu 
njezinu  agitacionom  dijelu,  u  čemu  se  odboru  i 
društvu  mnogo  zadužio  g.  Vladimir  Treščec  Bo- 
rota,  a  odbor  nije  žalio  žrtava,  pa  mi  danas  mo- 
žemo reći,  da  smo  ne  samo  našli  put  do  konač- 
noga cilja,  već  da  smo  i  prevalili  sve  one  ne- 
prilike, u  kojima  časopisi  iščezavaju  i  da  smo 
došli  onamo,  gdje  oni  počimaju  cvasti.  Prema 
posljednjem  iskazu  naše  administracije  imađemo 

pravih  članova  društva  po  K  6. —   171 

djaka  po  K  1a—   120 

redovitih  pretplatnika  po  K  12. —   433 

knjižare  po  K  12. —  uz  20%  provizije  ...  307 
Prema  tome  ima  Savremenik  danas  !03t  pret- 
platnika, a  to  izbacuje  okruglo  nešto  više  od 
K  10.000  na  godinu,  dok  čitava  režija  lista  za 
prošlu  godinu  iznosi  nešto  više  od  K  8.000. — . 
„Savremenik"  će  dakle  moći  ove  godine  sam 
sebe  uzdržavati  i  sam  se  iz  sebe  dalje  razvijati. 

Ali  odbor  ne  će  šuštati  na  prvoj  točki  svoga 
uspjeha.  U  odboru  je  stvoren  zaključak,  da  on 
donekle  preobrazi  svoje  djelovanje,  pa  će  iza- 
brati već  na  današnjoj  svojoj  sjednici  društvenog 
poslovodju,  koji  će  energično  provoditi  zaključke 
odbora  i  kome  će  biti  povjerena  administracija 
„Savremenika".  Imat  ćemo  dakle  najbolju  ad- 
ministraciju, a  pod  vlastitim  krovom. 

Potpuno  obezbjedjenje  „Savremenika"  bit 
će  prvi  uvjet,  da  društvo  sigurnim  korakom 
prijedje  na  ostvarenje  drugih  svojih  ideja  za 
procvat  hrvatske  knjige,  na  što  nas  ovlaštuju 
društvena  pravila,  a  kad  nam  ova  budu  pre- 
tijesna, mi  ćemo  ih  proširiti.  Od  društva  našeg 


UREDNIŠTVO  primilo  je  OVE  KNJIGE : 

Dr.  T.  R.  G  j  o  r  g  j  e  v  i  ć.  Srpske  narodne 
igre.  Iz  9.  knjige  „Etnografskoga  zbornika  srp. 
kr.  akademije".  Beograd  1907- 

M.  Delić,  Sabrane  pripovijetke 
Sv.  1.  Zagreb  1907.  Tisak  M.  Maravića. 


mnogo  očekivaju  književnici  i  naša  književnost 
U  današnjim  prilikama,  gdje  se  sva  pažnja  i  du- 
ševna napetost  obraća  na  politička  pitanja, 
što  je  u  ostalom  posve  prirodno,  naša  bi  knji- 
ževnost bez  jake  i  uspješne  akcije  mogla  zapeti 
u  svome  razvitku.  Ako  narodna  politika  treba 
da  se  bori  za  našu  narodnu  egzistenciju  i  indi- 
vidualnost, onda  treba  književnost  ići  uporedo, 
da  bude  i  ona  afirmacijom  naše  narodne  biti  i 
našeg  kulturnog  života. 

Možda  upravo  radi  toga  rodila  se  minule  go- 
dine u  odboru  misao,  da  se  traži  način  izmirenja 
izmedju  „Matice  Hrvatske"  i  velikoga  dijela 
hrv.  književnika,  koji  su  u  svoje  doba  istupili 
protiv  M.  H.  sa  svojom  poznatom  izjavom. 
Odbor  je  to  smatrao  svojom  patriotskom  duž- 
nošću, opirući  se  na  svoja  pravila,  po  kojima  je 
prva  svrha  našeg  društva  :  u  n  a  p  r  e  d  j  i  - 
vanjehrvatskeknjiževnosti.  Premda 
se  za  ovu  plemenitu  ideju  osobitom  ljubavi  za- 
uzeo naš  predsjednik  g.  Natko  Nodilo.  smatra- 
jući je  svojom  zadaćom  ;  premda  smo  preko 
novina  djelovali  na  javno  mnijenje  u  pomirljivu 
smislu  i  premda  Matica  radi  ovoga  spora  ne 
može  napredovait,  dapače  ne  može  ostati  ni  na 
onoj  visini  svojih  izdanja,  gdje  je  bila  prije,  a 
svaki  gubitak  Matice  u  današnjim  je  prilikama 
još  uvijek  i  gubitak  hrvatske  knijge  —  to  je 
ipak  predsjednik  Matice  Hrvatske  već  a  priori 
odbio  našu  ponudu,  da  radimo  oko  izmirenja, 
dapače  smatralo  se  društvo  hrvatskih  književ- 
nika nenadležnim,  da  posreduje  u  ovome  tako 
važnome  i  eminentno  književnom  pitanju. 

Ova  naša  akcija  nije  uspjela  ;  zato  društvo 
treba  da  traži  način,  kako  bi  ipak  omogućilo 
izdavanje  beletrističke  i  znanstvene  savremene 
hrvatske  knjige  svim  književnicima.  Naš  (  4.  b) 
promjenjenih  pravila  od  16.  rujna  1906.  ovlaštuje 
nas  doista  na  izdavanje  časopisa  i  k  n  j  i  g  i.  a 
književnici,  jer  opseg  Savremenika  nedostaje  za 
publiciranje  većih  radnja,  javljaju  se  sve  češće 
i  traže,  da  se  u  društvu  organizira  nakladništvo 
za  savremenu  hrvatsku  književnost  Ovo  je  pi- 
tanje danas  otvoreno  —  pa  kako  je  Savremenik 
osiguran,  možemo  sada  ne  samo  misliti  o  toj  ža- 
rna šnoj  stvari,  već  "ložemo  polako  pristupiti  i 
k  njezinom  ostvarenju.         (Nastavit  će  se.) 


P.  Karlić,  Matica  Dalmatinska. 
Dio  I.  Osnutak  i  rad  do  izdanja  nar.  pjesama 
1865-  Zadar  1907.  Naklada  „Matice  dalm." 
Cijena  1  K. 

Vlad.  Vidrić,  Pjesme.  Zagreb  1907. 
Dionička  tiskara.  Cijena  1  K. 

SAVREMENIK 


BR.  4  TRAVANJ  1908  GOD.  III 

MJESEČNIK  DRUŠTVA  HRV.  KNJIŽEVNIKA 


DR.  DANE  GRUBER:  STOGODIŠNJICA  PADA  DUBRO- 
VAČKE REPUBLIKE* 

I. 

Nema  primjera  u  povijesti,  đa  bi  se  koja  druga  mala  državica,  okružena  moćnim 
neprijateljima,  podigla  do  tolike  poiitičke,  duševne  i  materijalne 
moći  i  snage,  kao  što  se  bila  digla  mala  dubrovačka  republika  (oko  2.500  km." 
i  oko  60.000  stanovnika  za  svoga  najvećega  prostranstva).  Ona  je  doista  isprva 
bila  podvrgnuta  vrhovnoj  vlasti  stranih  velesila,  najprije  bizantinskoj 
(od  polovice  VII.  stoljeća  pa  dog.  1205-).  a  onda  mletačkoj  (od  g.  1205— 13S8.)> 
što  ju  je  dosta  zaustavljalo  u  razvoju  i  napretku,  ali  iza  g.  1358.,  kad  je  ugarsko- 
hrvatski  kralj  Ljudevit  I.  (1342— 1 382.)  skršio  mletačku  vlast  u  Dalmaciji,  na- 
stupilo je  doba  njezine  državne  samostalnosti,  koja  je  razvezala  sile 
njezine  tako,  da  se  mogla  dići  do  vrhunca  svoje  moći  i  slave.  Ona  je  doista  pri- 
znavala po  imenu  vrhovništvo  u  g.  -  h  r  v.  kraljeva  i  kasnije  turskih  sultana, 
plaćajući  im  neki  godišnji  danak,  ali  je  inače  i  unutrnjem  i  u  vanjskom 
svom  vladanju  bila  sasvim  nezavisna. 

Na  čelu  je  republike  bio  knez  (rektor),  izabran  na  odredjeno  vrijeme  (u 
kasnije  doba  na  mjesec  dana),  a  uz  njega  malo  vijeće  (od  11  članova) ;  oni 
su  vodili  upravu  i  imali  egzekutivu  u  svojim  rukama.  Prava  vlada,  sud  i  zakono- 
davno tijelo  bilo  je  u  m  0  1  j  e  n  0  v  i  j  e'ć  e  ili  s  e  n  a  t  (najposlije  sa  48  članova), 
a  u  najvažnijim  pitanjima  odlučivalo  je  veliko  vijeće,  u  kojem  su  sjedili 
svi  punoljetni  (20  godina  stari)  plemići  (njih  do  330  u  doba  državne  cvatnje).  Du- 
brovnik je  procvao  stoga,  što  se  dao  za  rana  na  more  i  trgovinu,  takmeći  se  s  Mle- 
čanima,  svojim  suparnicima  na  Jadranskom  i  Sredozemnom  moru.  On  je  u  tom 
tako  uspio,  da  su  ga  zvali  „Mali  Mleci"  ili  druga  „Holandija".  Uspjeh  pako  taj 
imade  pripisati  svojoj  politici  laviranja  (,.le  sette  bandiere  di  Ragusa"), 

*  Kod  izradbe  ove  rasprave  rabio  sam  ova  djela:  Giov.  Cattalinich  „Memorie  degli 
avvenimenti  successi  in  Dabnazia  dopo  la  caduta  della  republica  vene  ta",  Spatato  1841.  —  Jo- 
hann  Christ  v.  Engel  „Geschichte  des  Frevstaates  Ragusa",  Wien  1807.  —  Giuseppe 
Gelcich  ,,Delk>  sviluppo  civile  di  Ragusa",  Ragusa  1884.  —  Giacomo  Chiudina  „Stona 
del  Montenero".  Spalato  1882.  —  Ottftv  „Slovnik  naučnv"  Dil  VIII..  Prag  1894.  str.  95— 100. 
—  Dr.  Lujo  knez  Vojnović  „Finiš  reipublicae"  u  „Savremeniku"  god.  II.  (1907)  br.  3—6. 
i  „0  periodama  dubrovačke  historije',  u  prilogu  „Hrvatske"  k  br.  33-  g-  1908.  —  Tad.  Smi- 
čiklas  „Povijest  hrvatska",  Zagreb.  D.  I.  g.  1882.  i  D.  II.  g.  1879-  —  Osim  toga  općenite  po- 
vjesnice od  Webera,  Weissa,  Kronesa  i  dr. 

193  13 


Digitized  by  Google 


kojom  se  on  znao  uzdržati  u  prijateljstvu  s  najrazličitijim  državama  i  narodima. 
Trgovina  njegova  išla  je  najprije  u  bližnje  krajeve  (na  Balkanskom  i  Ape- 
ninskom poluotoku),  onda  u  u  d  a  1  j  e  n  i  j  e  krajeve  (u  bizantinsko,  kasnije  tursko 
carstvo,  u  Francusku,  Spaniju  i  sjevernu  Afriku),  a  napokon  i  u  n  a  j  d  a  1  j  e  kra- 
jeve (izvan  Sredozemnoga  mora,  n.  pr.  Englesku,  Ameriku  i  Istočnu  Indiju).  Sa 
svim  ovim  državama  i  zemljama  sklapali  su  Dubrovčani  trgovačke  ugovore,  da 
time  rašire  i  osiguraju  svoju  tamošnju  trgovinu.  U  to  su  ime  osnovali  u  tim  kra- 
jevima i  svoje  kolonije  s  jednim  konzulom  na  čelu,  n.  pr.  u  Carigradu,  Solunu, 
Sofiji,  Drinopolju,  Sarajevu,  Biogradu,  Silistriji,  Novom  Pazaru,  Ruščuku,  Pro- 
kuplju.  Trnovi,  Skoplju  i  dr.  na  Balkanskom  poluotoku,  u  Brusi  i  Smirni  u  Maloj 
Aziji,  u  Aleksandriji  i  Kairu  u  Egiptu,  u  Ankoni,  Veneciji  i  Firenci  u  Italiji  i  u 
Palermu  i  Sirakuzi  na  Siciliji.  Osobiti  zaštitnik  dubrovačke  republike  bijaše  špa- 
njolska, čime  je  ona  mogla  raširiti  svoju  trgovinu  sve  do  Amerike,  ali  je  podjedno 
morala  ratovati  za  Španjolce  dva  vijeka  po  različitim  morima.  Trgovina  je  dakle 
dubrovačka  bila  svjetska,  koja  joj  je  donijela  silno  blago  i  bogatstvo  (državni 
dohoci  iznosili  su  do  300.000  dukata  na  godinu).  Sami  Mlečani  klanjahu  se  bogatstvu 
Dubrovčana  i  njihovoj  trgovini  „po  svim  stranama  svijeta",  i  priznavanu,  da 
Dubrovnik  žive  „kao  republika  slobodna  i  nikomu  podložna". 

No  ne  samo  u  političkom  i  materijalnom,  nego  i  u  duševnom  pogledu 
di?ao  se  Dubrovnik  do  velikoga  stepena.  Dubrovački  plemići,  natekavši  sebi  tr- 
govinom velikoga  bogatstva,  prionuše  ravno  i  uz  nauke  i  umjetnosti,  koje  su  u 
XV.  i  XVI.  stoljeću  slavile  u  Italiji  svoj  preporod.  Usisavši  te  nauke  na  vrelu  (po 
školama)  u  Italiji,  vraćaju  se  oni  zadojeni  tom  kulturom  kući,  pa  ju  onda  gledaju 
presaditi  u  svoj  rodni  grad.  Tim  načinom  procvate  Dubrovnik  na  brzo  u  duševnom 
obziru;  u  njemu  se  pojaviše  mnogobrojni  učenjaci  svake  ruke  (bogoslovi, 
povjesnici,  matematičari)  i  pjesnici,  koji  proslaviše  i  sebe  i  svoj  rodni  grad. 
Od  učenjaka  ističu  se  ponajpače :  matematičar  Marin  Getaldić  (f  1627), 
vatikanski  bibliotekar  Stjepan  Gradić  (t  1683),  slavni  liječnik  B  a  g  l  i  v  i 
(f  1707.),  benediktinac  Anseltno  Banduri  (f  1743  ).  suradnik  pariške  edi- 
cije bizantinskih  pisaca,  astronom  Rugier  Bošković  (f  1787  ),  i  dr.  Od 
pjesnika  su  važniji  ovi:ŠiškoMenčetić(f  1 550.),  DjoroDržić  (rodjen 
oko  g.  1460.),  AndrijaČubranović  (f  1550.),  NikolaNalješković 
(f  1587.),  Maroje  Držić  (f  1580.),  Dinko  Ran  j  ina  (f  1607),  Dinko 
Z 1  a  t  a  r  i  ć  (f  1607-),  Ivan  Gundulić  (f  1638.),  Djono  Palmotić 
(t  1657.)  i  dr. 

Ovo  doba  cvatnje  dubrovačke  republike  opisuje  nam  jedan  pisac  ovako: 
„Nikad  se  nije  vidjelo  sretnije  zemlje,  procvjetale  hvalevrijednom  obrtnom  mar- 
ljivošću,  mudrom  štedljivošću  i  uredjenim  blagostanjem.  Svatko  je  imao  svoje 
zemlje,  i  nitko  nije  morao  kod  drugoga  stanovati ;  sama  kuća  bila  je  malena,  ali 
čista  i  zgodnim  namještajem  iz  Francuske  ili  Engleske  urešena.  Svaka  je  obitelj 
imala  i  ljetnikovac,  nekoje  bogate  obitelji  i  po  dva  ili  tri.  Zemlja  je  bila  malena, 
ali  krasno  obradjena ;  ni  pedalj  zemlje  nije  bio  zanemaren.  Običaji  su  bili  vanredno 
blagi  kod  svih  staleža,  kod  sretnih  i  marljivih  seljaka,  kod  imućnih  g  r  a  d  j  a  n  a, 
koji  su  mnogo  putovali,  i  kod  p  1  e  m  i  ćja,  koji  su  obično  u  Sieni  ili  Bologni  po- 
hadjali  visoke  škole,  pa  od  tuda  lijepe  običaje  i  mnogo  znanja  kući  donosili.  Viši 
društveni  položaj  priučio  ih  je  na  finiji  saobraštaj,  a  njihove  se  gospoje  mogahu 

sravniti  s  najotmenijim  damama  iz  Milana  ili  Bologne.  Učenjaci,  kao  Bošković 
i  opat  Zamanja  bijahu  ukras  ovoga  grada.  Pravo  zemljište  Dubrovčana  bijaše 
more,  njihove  ladje  plovile  su  sve  do  Antila  i  Istočne  Indije". 

Iza  ove  dobe  cvatnje  nastupi  (u  XVII.  stoljeću)  doba  nazadovanja  [dubro- 
vačke republike,  a  prouzrokovali  su  to  nazadovanje  osvojenje  Balkanskoga  polu- 
otoka po  Turcima  i  trgovačka  utakmica  većih  vlasti  (Španjolaca,  Francuza,  En- 
gleza i  Holandeza)  iza  otkrića  Amerike  i  puta  u  Istočnu  Indiju.  No  najteži  udarac 
zadao  je  gradu  veliki  potres  (od  6.  travnja  1667.).  koji  je  uništio  mnogo  kuća  i 
usmrtio  do  4.000  ljudi.  Od  toga  doba  nije  se  više  mogla  republika  pravo  oporaviti, 
a  koncem  XVIII.  stoljeća  padala  je  sve  više  i  radi  toga,  što  je  strančarstvo  pre- 
oteto mah.  Plemstvo  se  u  glavnom  dijelilo  na  dvije  stranke :  Salamankeze, 
(koji  su  učili  u  Salamanki)  ili  konzervativce,  pristaše  stare  politike,  i  Sorbo- 
ne z  e  (koji  su  učili  na  Sorbonni  u  Parizu),  mlade  ljude,  zadahnute  francuskim 
idejama.  Trgovina  je  pri  koncu  republike  išla  još  glavno  u  Crno  more,  ali  ladja  je 
još  uvijek  bilo  do  260  (po  drugima  do  400),  od  kojih  su  162  ladje  bile  oboružane 
sa  10—40  topova. 

11. 

Medjutim  približavala  se  sad  velika  oluja,  koja  je  imala  donijeti  propast  re- 
publici. Primirjem  u  Leobenu  (18.  travnja  1797.)  i  mirom  u  Campo  Formiu  (17. 
listopada  1797  )  pripade  Austriji  nekadašnja  mletačka  država  zajedno  s  njezinim 
pokrajinama  Istrom  i  Dalmacijom.  Austrijska  vojska  pod  vodstvom  generala  baruna 
Mati  je  Rukavine  otplovi  (29.  lipnja)  iz  Trsta  i  Rijeke  na  brodovima  (17)  u  Dalma- 
ciju i  bi  velikim  slavljem  primljena  u  Zadru,  gdje  Rukavina  preuze  upravu.  Zatim 
nastavi  Rukavina  svoj  put  dalje  po  Dalmaciji,  te  do  20.  rujna  preuze  cijelu  zemlju 
sve  do  Kotora.  Dubrovnik  očuva  doduše  svoju  slobodu,  ali  je  bio  u  velikom  strahu, 
da  mu  ju  Austrija  ne  bi  otela.  Zato  kad  su  se  g.  1798.  seljaci  u  Konavlu  radi  nekih 
novih  poreza  pobunili  bili  protiv  republike,  posumnjali  su  Dubrovčani,  da  nije 
Austrija  nahuškala  te  seljake  na  ustanak,  samo  da  lakše  uzmogne  srušiti  njihovu 
republiku  ;  zato  otpremiše  2  poslanika  u  Carigrad,  da  u  sultana  kao  svoga  vr- 
hovnog gospodara  traže  zaštite,  a  takodjer  2  poslanika  i  u  Beč,  da  ispitaju  na- 
mjere bečkoga  dvora.  Medjutim  Austrija  nije  mislila  dirati  u  slobodu  Dubrov- 
čana, pače  na  njihovu  molbu  naloži  generalu  barunu  TomiBradvjuu  Kotoru, 
da  otpremi  Dubrovčanima  u  pomoć  jedan  odio  vojske  (od  1 .200  momaka).  Bradvja 
su  i  Konavljani  molili  za  pomoć,  ali  on  im  odbi  molbu  i  izjavi,  da  po  nalogu  ca- 
revu šalje  Dubrovčani  pomoći ;  to  je  djelovalo,  Konavljani  položiše  oružje  i  iz- 
miriše  se  svojim  gospodarima. 

Dubrovčani  imali  su  sad  mira  sve  dok  nisu  došli  u  Dalmaciju  Francuzi.  Mirom 
požunskim  (26.  prosinca  1805.)  morade  car  Franjo  II.  ustupiti  Dalmaciju  caru 
Napoleonu  kao  talijanskom  kralju.  Ovaj  otpremi  preko  Hrvatske  jednu  vojsku 
(od  5.000  ljudi)  pod  vodstvom  generala  M  0  l  i  1 0  r  a  u  Dalmaciju,  da  preuzme 
ovu  zemlju.  Molitor  stiže  12.  veljače  u  Knin,  gdje  preuze  tamošnju  tvrdjavu,  a 
na  to  se  uputi  u  Zadar.  Austrijski  namjesnik  general  Brady  izda  18.  veljače  proglas 
na  narod,  u  kojem  javlja,  da  će  od  sutra  Francuzi  preuzeti  upravu  zemlje,  pa  se 
on  zato  prašta  s  narodom.  Malo  po  malo  zauzeše  Francuzi  svu  Dalmaciju,  samo 
se  ne  mogoše  dočepati  Boke  Kotorske. 

Rusima  naime  nije  bilo  pravo,  što  je  Dalmacija  imala  doći  u  ruke  francuske, 
pa  zato  otpremiše  oni  u  Jadransko  more  svoje  brodovlje  (od  11  linijskih  brodova 
i  nekoliko  fregata  i  korveta)  pod  zapovijedi  viceadmirala  Senjavina,  a  na 
njemu  oko  5  000  kopnenih  četa  pod  zapovijedi  generala  Palkera  i  Popandopola. 
Kad  je  ovo  brodovlje  doplovilo  do  Boke  Kotorske,  ohrabri  to  Bokeze,  kojima  nije 
bilo  milo  doći  pod  tudjinsku  vlast  francusku,  i  oni  odluče,  da  će  se  s  pomoću  Rusa 
i  svojih  susjednih  srodnika  Crnogoraca  oprijeti  Francuzima.  U  to  ime  zamolišo 
crnogorskoga  vladara  Petra  1.  Petrovića  Njeguša  (1783—1830.),  da 
bi  im  sa  svojim  hrabrim  Crnogorcima  u  savezu  s  Rusima  pritekao  u  pomoć  protiv 
Francuza.  PosavjetovavSi  se  (15.  veljače  1806.)  s  narodnim  poglavicama  usliša 
ih  on  i  posla  namah  poslanika  austrijskom  generalu  markizu  Ghisetieriju 
s  molbom,  da  preda  njemu  i  Rusima  Boku  s  tvrdjavom  Kaštel  Novim.  Ghiselieri 
to  i  učini,  a  na  to  je  vladika  Petar  I.  odslužio  svečanu  misu  u  manastiru  S  a  v  i  n  • 
u  prisuću  admirala  Senjavina,  ruskoga  savjetnika  viteza  Sankovskoga, 
poslanika  u  Crnojgori,  grofa  Markalvelićai  nebrojenog  puka.  Poslije  službe 
božje  blagoslovio  je  vladika  zastave,  koje  su  se  imale  razdijeliti  medju  Bokeze, 
i  opomenuo  ih  je,  neka  se  uvijek  sjećaju  ovoga  presretnoga  dana,  kad  ju  se 
sjedinili  sa  svojom  braćom  po  rodu,  vjeri,  valjanosti  i  slavi,  a  pod  zaštitom 
moćnoga  cara  ruskoga. 

Dubrovčanima  dakako  nije  bik)  mik),  da  su  se  u  njihovu  susjedstvu  uvrije- 
žile dvije  neprijateljske  velevlasti,  koje  su  sad  morale  doći  do  sražaja,  jer  su  se 
morali  bojati,  da  pri  tom  ne  izgube  svoju  samostalnost.  Zato  su  gledali,  da  sebi 
s  obje  strane  osiguraju  neutralnost.  U  to  ime  poslaše  namah,  čim  je  Molitor  uljezao 
u  Zadar,  dva  senatora  k  njemu,  da  mu  preporuče  slobodu  svoga  grada.  Molitor 
je  medjutim  odlučio,  da  će  preko  dubrovačkoga  zemljišta  poći  u  Boku,  da  ju  po- 
kori svome  caru,  pa  zato  pisa  francuskom  konzulu  u  Dubrovniku,  neka  mu  spremi 
hrane  za  vojsku.  S  druge  strane  opet  zahtijevahu  Rusi,  da  im  Dubrovčani  do- 
zvole zaposjesti  grad  i  njegove  utvrde,  prije  nego  li  dodju  Francuzi,  da  ga  od  njih 
brane  i  da  po  njem  laglje  obrane  Boku,  a  oni  da  inače  ne  će  dirati  u  slobodu  re- 
publike. 

Sad  su  bili  Dubrovčani  u  velikom  Škripcu.  Sakupi  se  senat  na  vijećanje,  što 
da  se  u  ovim  prilikama  učini.  Jedni  su  bili  za  to,  da  se  primu  u  grad  Rusi,  drugi 
opet,  da  se  uzdrži  bezoružana  neutralnost.  Ivan  Kaboga  pako  predloži,  da  radije 
ostave  Dubrovnik,  nego  li  da  u  njem  živu  u  robstvu,  i  da  se  nasele  na  jednom  otoku 
u  Arhipelagu  ili  kojem  drugom  kraju  turskoga  carstva,  koji  bi  im  darovao  njihov 
dosadašnji  zaštitnik  sultan,  pa  da  tamo  u  novom  Dubrovniku  nastave  svoj  život 
po  svojim  starim  zakonima,  običajima  i  uredbama.  Većina  vijeća  odluči  se  medjutim 
za  neutralnost,  i  odredi,  da  se  ona  ista  dva  senatora  povrate  Molitoru  i  da  ga  za- 
mole, neka  ostavi  u  miru  Dubrovčane  i  neka  preko  njihovih  zemalja  ne  prolazi, 
jer  da  su  im  Rusi  i  Crnogorci  zaprijetili,  da  će  im  zemlje  poharati,  čim  Francuzi 
na  njihovo  zemljište  stupe.  U  isto  doba  otpremiše  Dubrovčani  mnogo  hrane  u 
Ston,  da  stoji  spremna  francuskoj  vojsci,  ako  se  ne  bi  Molitor  smilovao  na  molbe 
grada.  Molitor  primi  poslanike  lijepo  i  obeća  im,  da  ne  će  prelaziti  preko  njihove 
zemlje.  Razveseljeni  tom  viješću  Dubrovčani  vrate  opet  onu  spremljenu  hranu 
iz  Stona  u  Dubrovnik.  Rusi  su  medjutim  križarili  po  dubrovačkom  primorju, 
ne  dirajući  u  grad,  pače  su  dolazili  više  puta  prijateljski,  da  sebi  nakupuju  hrane. 

Medjutim  je  veselje  Dubrovčana  bilo  kratkotrajno,  jer  su  Francuzi  Dubrov- 
čane zavaravali  i  nastojali  ih  uljuljati  u  nebrigu  i  nerad.  Oni  nisu  mogli  ostaviti 
Boku  u  rukama  Rusa  i  Crnogoraca,  jer  bi  oni  od  ovud  mogli  neprestano  ugroža- 
vati Francuze  u  Dalmaciji.  A  buduć  da  se  po  moru  kraj  jakoga  ruskoga  brodovlja 
nisu  usudili  udariti  na  Boku,  morali  su  odabrati  put  po  kopnu,  a  taj  je  vodio  preko 
dubrovačkog  zemljišta.  K  tomu  su  Francuzi  išli  i  za  tim,  da  Dubrovnik  dobiju 
u  svoje  ruke,  jer  je  on  svojim  jakim  utvrdama  i  zgodnim  položajem  pružao  dobru 
operacionu  osnovku  za  ratovanje  u  Boci.  A  bilo  se  i  bojati,  da  on  ne  će  možda  doći 
u  ruke  francuskih  neprijatelja  Rusa  i  Crnogoraca,  čime  bi  sam  opstanak  Francuza 
u  Dalmaciji  bio  ugrožen.  I  tako  najednom  osvanu  francuska  vojska  (od  1200— i  SOO 
ljudi)  pod  vodstvom  generala  Aleksandra  Lauristona  na  tlu  dubro- 
vačke republike.  Kao  grom  iz  vedra  neba  stiže  (26.  svibnja  1806.)  u  Dubrovnik 
vijest,  da  su  Francuzi  prodrli  od  Stona  do  Slanoga,  samo  šest  milja  daleko  od 
Dubrovnika.  Sve  se  prepade,  a  vijeće  otpremi  odmah  dva  senatora  na  rusku  fre- 
gatu, koja  je  stajala  izmedju  Dakse  i  Lokruma,  da  obavijeste  zapovjednika  o  ovom 
dogadjaju  i  zamole  ga  za  pomoć  ako  ustreba,  jer  Dubrovčani  daće  očekivati  Fran- 
cuze bez  otpora,  a  samo  će  ih  upitati,  što  kane  učiniti.  Drugi  dan  (27.  svibnja) 
bili  su  već  Francuzi  pred  samim  Dubrovnikom,  a  dva  ih  dubrovačka  senatora  za- 
pitaše, što  su  nakanili.  Lauriston  im  izjavi  želju,  da  ga  uvedu  u  grad  pred  mak) 
vijeće,  gdje  će  otkriti  svoje  nakane.  1  doista  ga  oba  senatora  i  francuski  konzul 
uvedu  u  grad  pred  vijeće,  gdje  zamoli,  da  mu  dozvole,  da  se  njegova  umorna  vojska 
samo  jedan  dan  u  gradu  otpočine  i  okrijepi,  a  prekosutra  da  će  krenuti  dalje  na 
Kotor.  Vijeće  mu  to  dozvoli  i  vojska  uljeze  u  grad.  Ali  sada  skinu  Lauriston  krinku 
s  lica  i  stade  zapovijedati.  Moradoše  mu  predati  ključeve  svih  gradskih  utvrda 
a  on  postavi  na  vratima  francuske  straže.  Uz  dubrovačke  zastave  sv.  Vlaha  dade 
izvjesiti  i  francuske,  svoju  vojsku  umnoža  i  razmjesti  ju  po  samostanima,  otkuda 
protjera  fratre  i  opatice.  Od  senata  zatraži  toliko  novaca,  te  se  moralo  iz  crkve 
iznositi  srebro,  da  se  od  njega  skuju  novci,  jer  su  se  već  blagajne  izpraznile  bile. 
Na  to  izda  (28.  svibnja)  u  ime  Napoleonovo  proglas,  u  kojem  veli,  da  su  Dubrov- 
čani ugadjali  neprijateljima  Francuske,  zato  da  je  ona  prisiljena  učiniti  kraj  splet- 
kama ovoga  grada.  U  ostalom  obećaje,  da  će  štititi  običaje  i  zakone  dubrovačke 
i  da  će  grad  ostaviti  u  staroj  slobodi,  čim  Rusi  ostave  Albaniju,  Krf  i  ostale  ne- 
kada mletačke  otoke.* 

III. 

Kad  su  dočuli  Rusi  i  Crnogorci,  da  su  Dubrovčani  primili  u  svoj  grad  Fran- 
cuze, smatrali  su  to  oni  za  prekršenje  neutraliteta  i  za  priključak  Dubrovčana 
uz  Francuze,  pa  zato  su  namah  počeli  postupati  s  njima  kao  sa  svojim  neprija- 
teljima. Sve  trgovačke  ladje  dubrovačke,  koje  su  plovile  po  Jadranskom  i  Sredo- 
zemnom moru,  biše  od  Rusa  i  njihovih  saveznika  Engleza  pohvatane,  a  one,  koje 

*  Kiko  su  Francuzi  iskreni  bili  u  ovom  uvjeravanju,  da  ne  misle  dirati  u  slobodu  dubro- 
vačku, vidi  se  po  tom,  ito  je  Napokon  u  isto  ovo  doba  ugovarao  s  Ferdinandom  IV.,  protjeranim 
kraljem  obiju  Sidlija,  da  će  mu  prepustiti  dubrovačku  državu  (ili  koju  drugu  zemlju),  ako  se 
odreče  Napulja,  koji  je  predan  bio  Josipu  Bonapartu  (u  svibnju  1806.  uniSao  je  ovaj  u  Napulj, 
a  Ferdinand  IV.  pobjegao  je  u  Siciliju,  gdje  se  je  s  pomoću  Engleza  održao).  Ferdinand  me- 
djutim ne  btjede  na  to  pristati. 

su  se  nalazi!e*u  lukama  naroda,  protivnih  Francuzima,  biše  zaplijenjene  zajedno 
sa  svojim  tovarom.  Podjedno  se  Rusi  i  Crnogorci  spremiše,  da  udare  s  vojskom 
na  sam  Dubrovnik. 

Vladika  Petar  I.  skupi  7.000  do  8.000  Crnogoraca  kod  Kaštel  Novoga,  Rusi 
takodjer  nekoliko  hiljada,  a  uz  njih  pristade  i  lijep  broj  Bokelja.  Francuzi  odoše 
im  u  susret,  ali  biše  suzbijeni  i  zatjerani  u  Cavtat ;  nekoliko  dana  zatim  biše  i  od 
ovud  istisnuti  i  moradoše  se  povući  natrag  u  Dubrovnik.  Tu  stadoše  na  brzu  ruku 
utvrdjivati  Lokrum  i  visine  naokolo  Dubrovnika,  na  kojima  porazmjestiše  svoje 
čete.  Crnogorci  i  Rusi  odoše  uzastopce  za  njima  i  stigoše  pred  Dubrovnik.  Tu  se 
namah  odvažiše  (5.  lipnja)  na  juriš  protiv  francuskih  utvrda  na  bregovima.  Pri 
tom  su  se  osobito  istakli  Crnogorci,  koji  su  bili  vješti  ratovanju  po  brdovitom  kraju. 
Oni  su  se  neustrašivo  penjali  na  vrletne  vrhunce,  sokoljeni  od  samoga  vladike, 
a  za  njima  su  se  poveli  i  Rusi,  vodjeni  knezom  Vjazemskim.  Francuzi  su  se  branili 
hrabro,  pade  i  njihov  general  la  Gourge  kod  Berguta,  ali  na  koncu  moradoše  pred 
premoćnijim  i  junačkim  neprijateljima  uzmaknuti  u  grad,  kamo  su  ih  ovi  pro- 
gonili sve  do  mosta  pred  gradom  i  do  dohvata  francuskih  topova,  koji  su  sa  grad- 
skih utvrda  udarali  na  neprijatelje. 

Kad  je  tim  načinom  okolica  dubrovačka  bila  očišćena  od  francuskih  četa, 
postade  ona  plijenom  neprijatelja.  Crnogorci  razoriše  vodovod  i  stadoše  nemilice 
harati  i  paliti  dubrovačke  zaselke,  kuće,  vrtove  i  vinograde  po  Konavlima,  Župi, 
Pilama,  Gružu  i  Rijeci,  a  potpomagali  su  ih  u  tom  i  Konavljani,  koji  su  jedva  do- 
čekali ovu  nevolju  dubrovačke  republike,  da  se  ponovno  dignu  na  nju.  Nisu  po- 
Štedili  ni  crkvi,  jer  su  poharali  i  porušili  crkve  sv.  Jakova  i  sv.  Josipa,  a  uz  to  i 
Kalvariju,  na  kojoj  je  bio  velik  mramorni  križ  sa  14  postaja  križnoga  puta.  Ukupno 
je  porušeno  oko  660  kuća.  Uplašeni  svijet  iz  okolice  rpimice  je  bježao  pred  ovim 
užasom  u  grad,  u  kojem  nije  bilo  dosta  mjesta  za  ovoliki  pribjegli  narod,  koji  je 
ovdje  tražio  utočišta.  Šteta  je  bila  ogromna,  koju  su  ovom  prigodom  pretrpili 
Dubrovčani,  a  računa  se  na  9  miliuna  franaka,  pače  sa  zarobljenim  ladjama  i  nji- 
hovim tovarima  računa  se  šteta  na  14  miliuna  franaka. 

Iza  toga  opkoliše  neprijatelji  Dubrovnik  sa  kopnene  strane,  a  doplovi  u  Gruž 
i  rusko  brodovlje  pod  zapovijedi  admirala  Senjavina  i  blokira  grad  i  sa  morske 
strane ;  tako  započe  (17.  lipnja)  20-dnevna  podsada  Dubrovnika,  koja  dovede 
u  veliku  stisku  i  grad  i  francusku  vojsku  u  njem.  Kad  je  general  Molitor,  vrhovni 
zapovjednik  francuskih  četa  i  namjesnik  u  Dalmaciji,  doznao  za  ovu  nevolju  Du- 
brovnika, odluči  on  priskočiti  gradu  u  pomoć.  No  kako  je  u  Dalmaciji  bilo  malo 
francuske  vojske,  koja  je  bila  raštrkana  po  gradovima  i  kulama,  nije  Molitor  mogao 
skupiti  više  od  1.000  momaka  za  oslobođjenje  Dubrovnika.  On  je  podjedno  pro- 
glasom pozvao  Dalmatince,  da  se  i  oni  dobrovoljno  pridruže  njegovim  četama 
i  priskoče  u  pomoć  Dubrovniku,  jer  inače  da  će  po  padu  Dubrovnika  i  oni  doći 
na  red,  te  će  neprijatelji  i  njihovu  zemlju  poharati  mačem  i  ognjem.  Ali  odziv 
bijaše  slab  ;  dodje  samo  300  neretvanskih  krajišnika  pod  zapovijedi  Franje  Non- 
kovića. 

Ove  se  čete  združiše  s  francuskima  na  Neretvi  i  one  zajedno  krenu  prama 
Dubrovniku.  Kod  Stona  zakrči  im  put  jedna  četa  Rusa  i  Crnogoraca,  ali  bude 
suzbijena.  U  ovom  su  se  okršaju  osobito  istakli  oni  krajišnici  neretvanski,  te  su 
kasnije  njihov  zapovjednik  Nonković  i  župnik  od  Vida  bili  odlikovani  redom  po- 

časne  legije.  Na  to  nastaviše  Francuzi  put  prema  Dubrovniku,  kamo  stigoše  pred 
večer  5-  srpnja.  Ruske  čete  pod  vodstvom  kneza  Vjazemskoga  utaborile  su  se 
na  bregovima  povrh  Dubrovnika  kod  Zarkovca  i  Sv.  Djurdja,  gdje  su  smjestile 
svoje  topove,  kojima  su  udarale  grad,  dok  su  ispod  njih  bili  smješteni  Crnogorci 
od  izvora  Rijeke  sve  do  med  je  turske.  Francuzi  udariše  namah  smjelo  i  od  važno 
na  Crnogorce  i  tako  ih  uplašiše  i  zbuniše,  da  su  gotovo  bez  otpora  stali  bježati 
kroz  dolinu  Zupe  prema  Cavtatu  i  Kaštel  Novom.  Kad  su  vidjeli  Rusi,  da  su  ih 
Crnogorci  ostavili  na  cjedilu,  ostavi  ih  hrabrost,  i  napustivši  topove,  hranu  i  ratnu 
zairu  povukoše  se  u  Gruž,  gdje  se  naglo  ukrcaše  na  ladje  i  otploviše  u  Kaštel  Novi. 
Sutra  dan  (6.  srpnja)  uljeze  Molitor  s  vojskom  u  Dubrovnik,  dočekan  velikim 
veseljem  od  dubrovačkoga  naroda,  jer  ga  je  spasao  od  krajnje  nevolje  i  propasti. 

Molitor  medjutim  nije  imao  dovoljno  sila,  da  nastavi  vojnu  s  mnogo  jačim 
neprijateljima,  koji  su  se  utaborili  kod  Kaštel  Novoga,  zaštićeni  s  jedne  strane 
ovom  jakom  tvrdjavom,  a  s  druge  strane  ruskim  brodovljem,  koje  se  je  usidrilo 
pred  tvrdjavom  na  ulazu  u  Boku  Kotorsku.  Zato  zatraži  on  od  cara  Napoleona 
da  mu  pošalje  pojačanja.  Napoleon  na  to  s  jedne  strane  pozva  odrješito  austrijsku 
vladu,  da  zatraži  od  Ruske,  neka  prema  uvjetima  požunskoga  mira  preda  Fran- 
cuzima Boku  Kotorsku,  a  s  druge  strane  ne  nadajući  se  valjda  uspjehu  od  te  svoje 
reklamacije  odredi  generala  Marmonta,  da  ide  u  Dalmaciju  s  9  000  vojske  i  da 
kao  vrhovni  zapovjednik  vodi  vojne  operacije  protiv  Rusa  i  Crnogoraca  u  Boki. 

Došavši  Marmont  u  Dubrovnik  uputi  se  on  kroz  Župu  i  Konavle  prema  Kaštel 
Novomu.  Putem  morao  se  on  boriti  s  Crnogorcima  i  Bokezima,  koji  su  se  (njih 
oko  10.000)  učvrstili  po  bregovima  i  vrhuncima  Zupe  i  Konavla,  dok  su  se  Rusi 
(njih  6.000)  pod  zapovijedi  generala  Popandopola  utaborili  pred  Kaštel  Novim. 

U  tim  okršajima  izgubi  Marmont  nekoliko  stotina  ljudi  i  generala  Soulić-a,  ali 
sebi  ipak  probi  put  sve  do  Sutorine.  Tu  ga  medjutim  dočeka  cijela  neprijateljska 
vojska  i  zametne  (i.  listopada  1806.)  s  njime  bitku.  Borba  je  bila  žestoka  i  dugo 
neodlučna  ;  na  koncu  se  stavi  sam  Marmont  na  Čelo  talijanskih  karabinijera  i  udari 
kod  Debelog  brda  na  najjaču  poziciju  neprijateljsku,  pa  kad  je  od  ovud  neprija- 
telja istisnuo,  stade  ovaj  i  sa  ostalih  strana  uzmicati  i  povuče  se  natrag  do  Kaštel 
Novog  pod  zaštitu  ove  tvrdjave  i  ruskog  brodovlja  ;  400  Rusa  i  toliko  Crnogoraca 
i  Bokeza  ostade  na  bojnom  polju,  ne  računajući  one,  koji  su  poginuli  u  metežu, 
kad  su  bježali  na  brodove ;  200  Rusa  pako  bude  zarobljeno  i  otpremljeno  u  Du- 
brovnik u  sužanjstvo. 

Kraj  sve  ove  pobjede,  nije  bilo  izgleda,  da  će  Marmont  tako  skoro  i  lako  istis- 
nuti neprijatelja  iz  Boke,  jer  najprvo  je  trebalo  zauzeti  tvrdjavu  Kaštel  Novi, 
a  zatim  svladati  sve  one  zapreke,  koje  je  sama  priroda  stavljala  napredovanju 
vojske  od  Novoga  do  Kotora,  jer  u  ovom  gorovitom  kraju  mogle  su  i  manje  čete 
zaustavljati  prodiranje  veće  vojske.  Zato  je  gledao  da  dobije  na  svoju  stranu  sta- 
novnike Boke  Kotorske.  U  to  ime  izda  drugi  dan  iza  bitke  proglas  na  Bokeze, 
u  kojima  ih  pozivlje,  da  se  dobre  volje  predadu  u  vlast  silnoga  cara  Napoleona, 
komu  prema  ugovorima  s  drugim  vlastima  imadu  pripasti,  inače  će  ih  stići  njegov 
gnjev.  No  taj  proglas  nije  imao  nikakva  uspjeha.  Tad  je  nastojao  Marmont,  da 
mu  pomogne  osvojiti  Boku  sama  Austrija,  koja  je  prema  požunskom  miru  bila 
dužna  predati  Boku  Francuzima.  Zato  on  zatraži  od  bečke  vlade,  da  istjera  Ruse 
iz  Boke  i  preda  ovu  tad  Francuzima.  Austrija  se  odazva  tom  zahtjevu  njegovu 

i  ukrca  na  brodove  3.000  momaka  pod  zapovijedi  generala  Bellegarda,  koji  su 
imali  preuzeti  Boku  iz  ruku  Rusa  i  onda  ju  predati  Francuzima.  No  ni  ova  vojska 
ne  postignu  cilja.  Rusi  ne  htjedoše  isprazniti  Boke,  a  austrijska  vojska  ne  htjede 
ili  se  ne  usudi  prisiliti  ih  na  to.  Deset  mjeseci  pregovaraše  ona  s  Rusima,  boraveći 
sad  na  otoku  Korčuli  sad  u  Cavtatu  i  na  šipanu,  pa  kad  je  sve  to  bilo  uzalud,  vrati 
se  neobavljena  posla  kući,  ostavivSi  Ruse  i  Francuze,  da  sami  riješe  svoju  razmiricu. 

IV. 

Marmont  je  medjutim  nastojao,  da  najprije  zauzme  Kaštel  Novi,  a  onda 
da  krene  dalje  sve  do  Kotora,  ali  nije  uspio.  Da  osigura  Dubrovnik,  dade  sagraditi 
na  vrhu  sv.  Srdja  Fort  Imperial,  a  na  Lokrumu  Fort  Royal  s  nizom  obalnih  ba- 
terija. Marmont  je  imao  naputak  od  Napoleona,  da  Dubrovčane  umiri  raznim 
obećanjima,  ali  da  nema  nipošto  ostaviti  grada  ni  po  svršetku  vojne.  Dubrovnik 
je  imao  postati  veliko  francusko  pristanište  za  orijent.  Pritisnuti  kontribucijama, 
rekvizicijama  i  svakojakim  gubicima,  šiljali  su  Dubrovčani  na  sve  strane  svoja 
poslanstva,  u  Pariz,  Beč,  Carigrad,  bosanskom  paši  i  dr.,  da  traže  zaštite  i  pomoći, 
ali  sve  je  bilo  uzalud.  Tilsitskim  mirom  (7.  srpnja  1807.)  bi  odred jeno,  da  se  Boka 
Kotorska  ini  ade  predati  Francuzima,  a  to  je  doista  i  izvedeno  ;  ruske  i  crnogorske 
čete  isprazniše  Boku  i  predadoše  ju  u  ruke  Mannontove.  Iza  toga  došao  je  red 
i  na  Dubrovnik,  koji  se  imao  pridružiti  ostalom  francuskom  posjedu  u  Dalmaciji. 
General  Clausel  dade  (6.  siječnja  1808.)  skinuti  dubrovačku  zastavu  sv.  Vlaha 
sa  gradskoga  stupa  (Rolanda),  i  istaknuti  samo  zastavu  kraljevine  Italije,  a  pod- 
jedno  je  naložio  gospodarima  dubrovačkih  ladja,  da  od  sada  imadu  njihove  ladje 
ploviti  pod  zastavom  talijanskoga  kraljevstva.  Osim  toga  tražio  je  od  dubrovačke 
vlade,  da  u  roku  od  15  dana  imade  od  svojih  podanika  pribaviti  francuskoj  floti 
100  mornara.  Senat  odbi  taj  zahtjev  i  podjedno  se  potuži  Clauselu  na  sve  povrjede 
dubrovačke  nezavisnosti  od  dana  okupacije  Dubrovnika  pa  sve  do  6.  siječnja  1808. 
unatoč  onoga  proglasa  od  28.  svibnja  1806.,  koji  je  uvjeravao  Dubrovčane,  da  će 
francuska  vojska  napustiti  Dubrovnik  i  povratiti  ga  u  njegovu  predjašnju  pot- 
punu nezavisnost,  tek  što  Rusi  očiste  Jadransko  more.  Osim  toga  je  senat  za- 
ključio, da  će  poslati  poslanika  Dživu  Kabogu  u  Pariz,  da  tamo  zajedno  s  pri- 
jašnjim poslanikom  Antunom  Sorkočevićem  učini  kod  Napolena  potrebne  korake 
za  održanje  dubrovačke  republike.  Medjutim  ovaj  poslanik  nije  nikada  otišao  na 
put,  jer  mu  to  Francuzi  nisu  dozvolili. 

Francuzima  je  olakšao  izvršenje  njihove  namjere  unutrašnji  razdor  u  Du- 
brovniku, jer  su  francuski  pristaše  išli  za  tim,  da  sruše  vlast  plemstva  i  osnuju 
demokratsku  vladavinu.  Senat  je  za  to  doznao  i  htio  jedno  60  francuskih  pristaša 
gradjanskoga  staleža  uništiti  ili  prognati,  ali  su  Francuzi  to  osujetili.  U  to  stiže 
(24.  siječnja)  Marmont  u  Dubrovnik  putujući  u  Kotor,  da  preuzme  ovaj  grad  u 
francuske  ruke.  Tom  prigodom  zamoli  ga  senat,  da  dozvoli  Kabogi  putovati  na 
dvor  Napoleonu,  ali  mu  on  poruči,  da  će  se  na  svom  povratku  iz  Kotora  s  njime 
dogovoriti  0  svemu.  Medjutim  je  taj  dogovor  ispao  sasvim  drugačije,  nego  li  se 
senat  nadao.  Veliko  vijeće  izabra  doista  (28.  siječnja  1808.)  Matiju  Getaldića  knezom 
za  mjesec  veljaču,  ali  ovom  nije  bilo  sudjeno,  da  ikad  upravlja  dubrovačkom  re- 
publikom. 

Kad  se  Marmont  u  nedjelju  (31.  siječnja  1808.)  vratio  u  Dubrovnik,  zatraži 
on  namah,  da  se  još  istoga  dana  sastane  senat,  jer  da  mu  on  ima  nešto  važna  pri- 
općiti. Senat  se  doista  sastade  oko  2  sata  po  podne,  a  u  nj  dodje  pukovnik  D  e  1  o  r  t, 
podšef  glavnoga  Stopa  u  pratnji  francuskoga  poslanika  i  generalnoga  konzula 
Rene-a  Charles- a  Brućre-a  des  Rivaux-a,  ratnog  povjerenika,  zapovjednika 
tvrdjave,  dragomana  za  istočne  jezike  Vernace-a  i  nekoliko  štopskih  časnika. 
Vojska  opkoli  palaču  a  topovi  sa  tvrdjava  biše  upereni  protiv  grada.  Delort,  sjed- 
nuvši  uz  kneza,  izvadi  iz  džepa  jedan  spis,  iz  kojega  pročita,  da  su  se  Dubrovčani 
opirali  izvješenju  zastave  francuskoga  cara,  da  su  proskribovali  francuske  pri- 
staše, da  su  tražili  pomoći  kod  Turaka  protiv  Francuza,  i  da  su  vjerom  (ophodima 
i  dr.)  gledali  narod  fanatizirati  protiv  Francuza,  pa  zato  da  glavni  zapovjednik 
francuske  vojske  odredjuje,  da  se  dubrovačka  vlada  i  senat  te  sadašnji  gradjanski 
i  kazneni  sudovi  raspuštaju,  a  vlada  predaje  privremeno  u  ruke  Brućre-a,  i  ustra- 
jaju  novi  mješoviti  sudovi  (od  plemića  i  gradjana).  Senatori  su  bili  potreseni  od 
iznenadjenja,  te  istom  iza  neke  stanke  ustade  senator  Dživo  Kaboga  i  reče,  da 
je  njima  čista  savjest  glede  ovih  francuskih  objeda  i  da  se  oni  pokoravaju  volji 
božjoj,  koja  im  se  naviješta  od  velikoga  cara.  U  isto  doba  unidje  francuska  vojska 
u  kneževski  dvor,  zauze  vrata,  državnu  kancelariju  i  riznicu,  pa  carinaru  i  sve 
ostale  kancelarije  i  stavi  na  nje  svoje  pečate. 

Tim  načinom  prestade  faktično  živjeti  oha  hrvatska  republika  iza  više  od 
tisućgodišnjega  slavnoga  opstanka.  Plemstvo  je  dakako  bilo  ranjeno  u  srce,  ali 
bespravni  dosad  pučani  veselili  su  se  ovom  dogadjaju,  te  su  još  istoga  dana  pri- 
redjenjem  sjajnoga  plesa  na  čast  Marmontu,  dosjetlivim  alegorijama  u  čast  no- 
voga vladara  i  svakakvim  znacima  prijateljstva  prema  njemu  vidljivo  izrazili 
svoje  zadovoljstvo  nad  novim  poretkom,  koji  je  nastao  u  Dubrovniku.  Sam  pako 
Marmont  već  drugoga  dana  (1.  veljače)  opširno  ubavi  jesti  cara  Napoleona  oovim 
dogad jajima  u  Dubrovniku.  Car  odobri  (18.  veljače)  njegov  čin,  samo  mu  savje- 
tova, neka  pošlje  pod  policajnom  paskom  desetak  bivših  senatora  u  Mletke  i  u 
Milan,  da  se  spriječi  rovarenje  i  možda  buna  protiv  novoga  poretka.  No  Marmont 
nije  to  trebao  učiniti,  jer  su  se  Dubrovčani  izmirili  sa  svojom  sudbinom,  koju  nisu 
mogli  promijeniti,  i  pokorili  se  svemoći  cara  Napoleona,  koji  iz  zahvalnosti  po- 
dijeli (1.  ožujka  1808.)  Marmontu  naslov  „vojvoda  od  Dubrovnika"  (duc  de  Raguse). 

Kad  je  Napoleon  bečkim  mirom  (14.  listopada  1809.)  dobio  bio  od  Austrije 
Istru  s  Trstom,  Kranjsku,  dio  Koruške  i  dio  gradjanske  i  vojničke  Hrvatske  (do 
Save  i  Une),  složi  on  sve  te  zemlje  zajedno  s  Dalmacijom  i  Dubrovnikom  u  jedno 
upravno  tijelo  (sedam  ilirskih  pokrajina),  pod  upravom  Marmonta,  u  ko- 
jemu je  zemljište  nekadašnje  dubrovačke  republike  zajedno  s  Korčulom  i  Bokom 
Kotorskom  sačinjavalo  posebnu  pokrajinu.  No  francuska  se  vlast  ne  održa  dugo 
u  Dalmaciji  i  Dubrovniku.  Iza  nesretne  Napoleonove  vojne  na  Rusku  (1812.)  za- 
počeše  (g.  1813.)  evropejske  velevlasti  veliku  vojnu  za  slobodu  Evrope  od  tira- 
nije Napoleonove,  i  nisu  odložili  oružja,  dok  ne  postigoše  svoju  svrhu. 

Za  ove  vojne  bila  je  i  Dalmacija  pozorištem  ratnih  dogadjaja.  God.  1813. 
podsjeli  su  Englezi  dubrovačke  otoke  i  grad  Cavtat.  Plemstvo  bivše  republike 
naumi  se  okoristiti  ovom  zgodom  i  dići  ustanak,  ne  bi  li  obnovilo  republiku  s  po- 
moću Engleske,  ali  na  žalost  ne  bijaše  složno,  jer  je  bilo  mnogo  njih,  koji  su  radije 
voljeli  služiti  velikoj  vlasti,  nego  li  gospodovati  miniaturnom  državom.  Dne  15- 

studenoga  1813-  bude  u  Cavtatu  opet  istaknut  dubrovački  stijeg  i  pozdravljen 
gruvanjem  topova  s  engleskih  fregata.  Seoski  pako  narod  pod  vodstvom  plemića 
Ivana  Natalića,  grofa  Blaža  Kaboge  i  markiza  Bunića  započe  zajedno  s  Engle- 
zima podsijedati  Dubrovnik.  Dne  8.  siječnja  1814.  prispije  u  Gruž  i  austrijski  ge- 
neral Milutinović  s  dva  bataljuna  graničara,  ali  bez  topova.  Imao  je  nalog,  da 
ne  podupire  dubrovačkoga  ustanka,  ali  jer  su  nastale  razmirice  s  Englezima  i  jer 
se  je  bilo  bojati,  da  bi  se  oboružano  seosko  ljudstvo  moglo  razbjegnuti,  bude  pri- 
siljen, da  se  približio  dubrov.  ustašama.  Na  to  je  dubrov.  plemstvo,  sakupljeno 
u  palači  Djordjića  na  Rijeci  zaključilo  (18.  siječnja  1814.),  da  se  ima  obnoviti  du- 
brovačka republika  i  imenova  namah  privremenu  vladu.  Tad  se  i  Dubrovčani 
u  samom  gradu  pobunise  protiv  Francuza  i  izvjesiše  dubrovačke  zastave  na  tor- 
njevima,  ali  oni  htjedoše  imati  republiku  demokratsku,  a  ne  aristokratsku.  Ko- 
načno dodje  i  francuskoj  posadi  pod  zapovjedništvom  generala  Montricharda 
do  gusta,  i  ona  se  predade  (28.  siječnja  1814.),  a  na  to  unidjoše  u  grad  Englezi 
i  Austrijanci.  No  ovi  potonji  nisu  htjeli  ništa  znati  za  dubrovačku  republiku,  pa 
zato  dade  sutradan  (29-  siječnja  1814.)  general  Milutinović  odstraniti  dubrov. 
zastave,  a  15-  veljače  prisili  Dubrovčane,  da  su  morali  priseći  vjernost  austrijskomu 
caru.  Samo  knez  dubrov.  otoka  Jeronim  Natalić  ne  htjede  bez  dozvole  Engleske 
skinuti  britansku  zastavu,  što  se  dogodilo  istom  13.  srpnja  1814.  Uzalud  je  du- 
brovačko plemstvo  prosvjedovalo  protiv  austrijske  okupacije  i  zahtijevalo,  da 
se  obnovi  dubrov.  republika.  Bečki  kongres  dosudio  je  (g.  1815.)  Dubrovnik  Austriji, 
jer  se  za  dubrovačku  republiku  nije  nijedna  velevlast  zauzela. 

I  tako  propade  konačno  ova  hrvatska  republika  iza  tisućljetnoga  slavnoga 
opstanka  i  dodje  opet  u  svezu  s  ostalom  svojom  hrvatskom  braćom  pod  jednim 
te  istim  vladarom.  Dao  Bog,  da  bi  se  Dubrovnik  opet  podigao  i  procvao  u  novom 
svojem  položaju,  pa  da  bi  ga  poput  pjesnika  I  vana  Viđala  i  opet  mogli  zvati  „krunom 
svih  hrvatskih  gradova". 


VL.  NAZOR :  KRALJEVO  ORANJE* 

1. 

—  Klonusmo,  kralju,  od  srama  i  truda- 
Uzalud  nama  muka  i  rabota, 

Jer  plug  je  težak,  opora  je  gruda. 

Mač  opet  daj  nam :  on  će  da  nas  hrani. 
Ta  zemlja  trajem  radja  A  kralj  reče: 

—  Da  ste  mi  sjutra  na  vašoj  poljani !  — 

A  kada  zora  za  goricom  sinu, 
Njihovo  ralo  i  volove  dignu 
Sijedi  kralj  i  podje  na  ledinu. 

*  Iz  zbirke  ..Hrvatski  kraljevi"  —  Petar  Kriesimir  Veliki. 

Na  njivi  k  suncu  on  okrene  lice  ; 
Volove  liene  tankom  Sipkom  taknu 
I  snažno  upre  o  drven  ručice, 

A  lemeš  škripnu,  plug  se  dalje  maknu. 
11. 

Orao  prama  suncu  na  istoku 
Sijedi  orač.  Sievala  mu  brada, 
A  zviezda  sjala  u  staračkom  oku. 

Orao  dalje  i  osjećo :  teče 

Iz  zemlje  snaga  u  trome  mu  žile, 

I  miške  jača,  i  napried  ga  kreće. 

Godina  teret  neko  mu  obori 
Sa  pleća,  sunce  čelo  mu  cjeliva, 
U  dugom  pramu  vjetrić  mu  žubori. 

Jaka  ga  ruka  podiže  i  grli, 
Iz  srca  snaga  u  rame  se  penje, 
Duboko  diše  i  ko  momak  hrli 

Za  plugom  onim,  što  škriplje  i  stenje. 
III. 

Orao  starac  i  klicao:  —  Pluže, 
Pjevaj  mu  pjesmu  o  zemlji  i  suncu. 
Oj,  rad  je  svet,  a  život  lijep,  druže  ! 

Prenuo  ognjen  zmaj  se  ;  a  je  1*  dosti 
Sladjana  mlieka  u  dojkama  njenim  ? 
Poj,  pluže,  pjesmu  o  vječnoj  mladosti !  — 

Orao  starac,  a  s  vreće  na  pleći' 

U  brazde  sitno  padalo  sjemenje 

Ko  zlatan  prah  se  na  suncu  svietleći. 

U  bližnjem  gaju  vrelo  žuborilo, 
šumile  smreke,  krkočilo  more, 
A  sunce  s  visa  sjaj  i  toplot  lilo 

Na  starca  kralja,  koj  pjeva  i  ore. 
IV. 

Orao  kralj  je  —  u  brazdam  onijem 
Klijalo  sjeme,  pupio  je  stručak, 
Zrijalo  zrnje  na  klasim  zlatnijem. 

Sunčani  kolut  na  zreniku  sjao, 
ćarlijo  vjetrić,  a  ko  more  sinje 
Kraljev  se  usjev  šumeć  talasao. 

I  orač  stane.  Otre  znoj  i  stupi 

K  negdašnjim  borcim,  k  ženam  i  težacim. 

Selo  se  cielo  oko  njega  skupi. 

—  Oj,  zapis  kazuj  tom  djelu  čudesnu : 
Kamen  il  travu  od  Boga  ti  danu  !  — 
A  kralju  njima  pruži  ruku  desnu 

1  žulj  im  kaza  na  bijelom  dlanu. 


DINKO  ŠIMUNOVIĆ  :  ALKAR 

I. 

Golemo  sinjsko  polje,  na  žarkom  ljetnom  suncu,  činilo  se  još  veće,  jer  je  mo- 
drušasta  maglica  sakrivala  očima  udaljene  bregove.  Sve  je  mirovalo  u  podnevnom 
žaru  i  plavušastoj  magli,  što  je  blažila  jarke  šare  ljetne.  Samo  daleke,  daleke  ka- 
mene planine  jače  se  modrile,  vireći  nepomično  iza  te  niske  i  tanke  maglice.  Činilo 
se,  da  je  cijela  krajina  u  raskošnu  ljetnom  snu  ili  kao  da  počiva  nakon  ljute  borbe 
i  izvršena  junaštva. 

Krajem  toga  polja  vuče  se  tihano  nevelika  rijeka,  s  koje  je  silno  sunce  dizalo 
ovu  plavu  maglu,  da  se  kroza  nju  poigra  sjajnim  svojim  zrakama.  To  je  Cetina, 
Što  daje  ime  svoj  prostranoj  krajini,  na  daleko  i  Široko  okolo  sebe. 

Uz  polje  je  selo  do  selašca,  brijeg  do  brežuljka  i  kula  do  kule.  U  vrhu  Han 
i  Čitluk  spojeni  velikom  „ćuprijom",  —  pod  njima  Begluk  ispod  Kadine  glavice 
sa  razorenom  Hasan-kulom,  a  još  niže  Odžak  selo,  s  Ali-česmom  po  srijedi. 

I  tako  sve  dalje  po  velikoj  krajini. 

A  misleći  na  ta  imena,  kao  da  čuješ  hodžin  glas,  Što  je  odjekivao  nekad  medju 
tim  bregovima  i  gubio  se  u  tom  prostranom  polju. 

Pa  kad  bi  negdje  medju  brdima  začuo  otegnutu  i  čudnu  junačku  pjesmu  što 
spominje  tamnicu  i  okove,  krv  i  handžare,  —  ili  vidio  zalaziti  u  klanac  zapeški- 
rena  kršna  momka  sa  sjajnim  srebrenim  tokama  i  dugim  dževerdanom,  —  oćutio 
bi  blizinu  čarobnoga  i  junačkoga  Istoka. 

Ta  Cetinjani  ni  sad  ne  misle  kako  bi  živjeli  mirno,  već  živu  mirno  što  moraju 
i  što  nema  nikoga  da  se  s  njima  bori. 

Turci  su  davno  otišli,  ali  prije  toga  zažegoše  u  njima  želju  za  borbom  i  slavom, 
za  snagom  i  za  osvetom.  Mučila  ih  je  ta  želja  a  i  zavadjala  na  koješta,  što  ne  bi 
zvali  junaštvom  u  onim  krajevima,  gdje  nikad  nije  bilo  Turaka. 

Nu  ipak,  krajina  se  činila  mirna  i  pospana  u  žaru  ljetnoga  sunca,  ali  kao  da 
počiva  nakon  borbe  i  izvršenoga  junaštva. 

Baš  se  toga  ljeta  navršilo  stotinu  i  šezdeset  godina,  što  su  Cetinjani  istjerali 
Turke,  a  bila  je  to  zadnja  velika  borba,  jer  manjih  je  i  kasnije  mnogo  bilo.  I  kasnije 
su  Cetinjani  bili  samo  pć  dana  hoda  udaljeni  od  turske  medje. 

A  ta  zadnja  velika  borba,  bila  je  tako  strašna  i  Čudnovata,  da  se  o  njoj  i  sad 
pripovijeda  legenda :  Njihova  je  Gospa  u  silni  turski  tabor  poslala  srdobolju  i  za* 
prijetila  Turcima  mačem  s  varoškog  kaštela,  pa  je  bila  uništena  velika  turska 
vojska.  Bit  će,  da  se  je  ta  legenda  pripovijedala  često,  jer  nije  bilo  u  Cetini  od- 
raslijega  čeljadeta,  koje  ne  bi  znalo  za  tu  legendu. 

Nu  više  nego  išta,  ponavljala  bi  svake  godine  junačka  igra  „alka",  spomen 
na  to  doba  slave  cetinske. 

Bio  je  dan  u  kolovozu  mjesecu,  kada  bi  Cetinjani  obučeni  u  sjajno  odijelo 
starinskih  junaka,  na  konjima  u  trku,  kopljem  pogadjali  u  gvozdeno  kolo.  Ali 
su  trčali  tu  alku  samo  bogati  varošani  ili  mladići  iz  najboljih  kuća  sa  sela,  kojima 
bi  varoški  koljenovići  htjeli  da  pozajme  alkarsko  odijelo  i  skupu  opremu  dobru  konju. 

A  dobrih  je  konja  u  ravnoj  Cetini  bilo  mnogo.  Ta  najveći  su  dio  cetinskog 
polja  sočne  livade,  na  kojima  svakoga  ljeta  pasu  velike  hrpe  brzih  konja.  I  čilih 
momaka  bilo  je  dosta,  Što  su  se  na  njima  utrkivali  i  preskakivali  jaruge  i  grmlje. 
Samo  tim  momcima  što  su  protrkivali  poljem,  trebala  su  ona  sjajna  odijela  da 
mogu  i  u  alci  pokazati  svoje  junaštvo. 

A  kako  je  to  lijepo  bilo  pred  hiljadama,  što  se  okupe,  da  vide  tu  sjajnu  trku  ! 

To  je  polje  sad  žeglo  silno  sunce,  tako  da  je  nad  njim  titrao  zrak  od  žara  usjane 
zemlje,  činilo  se  iz  daljega  bez  išta  živa,  ali  pod  vrbama  kraj  Cetine  i  njezinih 
pritoka,  odmarali  se  konjari  i  gdjekoja  čobanica,  kraj  konja  što  su  polegli  izmučeni 
žegom  i  jutarnjom  trkom.  Tu,  više  „sitnih  livadica"  u  vrh  polja,  Šumilo  Paušino 
vrelo  okolo  kojega  se  ukočile  hrpe  niskih  vrba  i  visokoga  jablanja.  U  njihovim 
tamnim  i  kratkim  sjenama,  tri  konjara  iz  sela  Begluka,  čekali  večernju  zahladicu 
da  opet  protrču  livadama,  pak  da  isprate  ljepše  Čobanice  do  njihova  sela. 

Izvaljeni,  u  samim  bijelim  razgaljenim  košuljama  i  modrim  suknenim  ga- 
ćama, razgovarali  se  ti  momci  o  konjima  i  livadama,  o  sijelu  i  djevojkama,  pak 
o  jačermama,  nožima  i  puškama.  Govorili  su  i  govorili  dugo,  dok  najmladji  od  njih 
ne  zamuknu  i  zagleda  se  daleko  k  rijeci,  gdje  se  nešto  medju  rakitom  bijelilo  i  po- 
micalo, kadgod  u  sjeni,  a  kadgod  na  suncu. 

A  to  su  bile  beglučke  čobanice  i  peračice,  što  su  se  svaki  dan  o  podnevu  svla- 
čile, da  se  okupaju  u  tom  okuču  Cetine.  I  Salku  se  od  svjetlosti  stisnute  zjenice 
raširile,  da  razaberu  te  lijepe  čobanice,  Što  se  svlačile  medju  rakitom. 

Taj  je  Salko  momak  još  djetinjega  lica,  ali  uzrasta  tako  jaka,  da  bi  se  drugi 
momci  čimgod  izgovarali,  kad  bi  došlo  do  toga  da  se  s  njim  porvu.  S  obilnom  i  pla- 
vušastom  kosom  a  bez  brkova,  sa  sjajnim  velikim  očima  i  dugim  trepavicama, 
pak  oblim  rukama  prekriženim  na  bijelim  izbočenim  prsima  —  onako  nauznak  — 
sličio  prkosnoj  djevojci,  što  draži  svojega  jarana. 

Drugovi  mu  bili  isto  tako  lijepi  i  kršni  momci  kao  i  on  sam,  ali  koju  godinu 
stariji  od  njega.  Nu  sva  su  trojica  dobri  prijatelji,  odrasli  u  istom  selu  i  još  su  od 
djetinstva  zajedno  potrkivali  poljem,  pa  jedan  drugome  uticali  bez  zavisti  i  bez 
svadje.  Bilo  je  možda  i  djetinjskih  šaka,  ali  radi  koješta,  čega  se  više  niti  ne  spominju. 

Podnevno  je  sunce  pržilo  i  umaralo  sve  živo  u  tom  polju  i  livade  isparivajući 
kroz  pukotine,  davile  zagušljivim  mirisom. 

Nu  ti  čili  momci  nijesu  osjećali  ni  umora  ni  vrućine.  Smiješili  su  se  sretni  i  za- 
dovoljni, spominjući  djevojke  po  svojim  selima  i  pripovijedali,  što  su  sve  Čuli  ili 
govorili  na  sijelima  onoga  dana. 

Znali  su  đa  je  Salko  zaljubljen  u  Martu,  najljepSu  curu  u  Begluku,  pa  je  nijesu 
spominjali  pred  njim.  Nu  znali  su  i  to,  da  je  njemu  samo  osamnaest  godina,  a  ona 
je  dvije  godine  starija  i  nije  moguće  da  mu  bude  žena.  Te  još  :  Salkin  je  otac  bio 
hajduk  i  strašno  je  naprasit  čovjek,  a  Martina  je  mati  vještica,  pa  su  se  momci  klo- 
nili i  njezine  kuće  i  njezinih  pogleda.  Za  to  sui  govorili  o  njihovoj  ljubavi  samo  u  šali. 

Ali  se  Salko  i  Marta  nijesu  ljubili  baš  za  šalu. 

Salko  jedamput  samo  što  se  nije  utopio  plivajući  preko  Cetine  k  Marti,  a  Marta 
se  veselo  nasmiješi  svaki  put  kad  ugleda  Salka. 

Nego  za  to  neki  ne  znali,  a  neki  i  ne  vjerovali,  pa  se  njih  dvoje  grlilo  svaki 
dan  sve  jače,  nesmetano  od  čijih  pogleda  niti  od  čijeg  prisluškivanja.  A  grlili  su 
se  i  toga  ljeta  u  mnogim  zaklonjenim  hladovima  kraj  Cetine.  Tu  bi  ga  pričekala 
Marta  iza  kako  se  okupala  i  Salko  se  čudio  čime  ona  tako  miriši. 

A  ona  je  zdravljem  i  mladosti  mirisala. 

Ali  ništa  nije  bilo  zla  u  toj  ljubavi,  koju  su  očitovali  samo  bezbrojnim  cjelovima. 

Zato  je  Salko  i  počeo  biti  nemiran,  jer  se  bližalo  vrijeme  njihova  sastanka, 
pa  je  rasla  sve  više  u  njemu  želja  za  poljupcima  Martinim.  Tim  više,  što  je  već 
deseti  dan  da  je  nije  vidio  i  što  je  slutio  da  mu  se  Marta  uklanja  navlaš,  a  nije 
znao  zašto. 

Ali  Juriša  i  Gare  ležali  su  pod  vrbama  u  prijašnjem  razgovoru  i  ne  opažajući 
Salkova  nemira. 

Ispod  tih  se  vrba  gdje  su  oni  ležali,  vidilo  sve  polje,  samo  gdjegdje  zaklonjeno 
redovima  stabalja  i  pramovima  maglice.  Ali  se  ništa  drugo  otale  nije  moglo  viditi, 
pa  se  tim  momcima  ono  polje  činilo  cio  svijet,  u  kom  su  oni  gospodari  i  toga  pro- 
stora i  one  tišine.  Zato  su  ne  misleći  baš  pravo  o  ničem,  govorili  koješta,  da  prodje 
taj  dugi  ljetni  dan.  I  nije  im  bilo  ni  teško  ni  čudno,  te  su  im  želje  bile  nekako  slične 
toj  sivkastoj  maglici  što  je  ovila  okrajke  polja :  činilo  im  se,  da  se  je  sve  ono  što 
je  bilo  i  sve  ono  što  ima  biti,  nalazilo  baš  sada  —  tu,  okolo  njih.  Trebalo  je  samo 
dignuti,  pak  imati  ono  što  su  želili,  jer  ona  sreća  za  kojom  ljudi  trču  uzalud,  bila 
je  već  u  njihovim  dušama.  Zato  ni  dignuti  se  pak  imati,  nisu  mislili  da  je  potrebno, 
ćuteći  da  su  tako  mladi  i  ne  će  im  pobjeći  ono  što  žele  i  tako  jaki,  da  mogu  svaki 
čas  savladati  sve,  što  bi  se  protivilo  njihovim  željama. 

I  takav  je  dan,  da  je  najljepše  bilo  ležati  baš  tu  kraj  Paušina  vrela,  pa  čekati 
dok  sunce  izaspe  svu  svoju  snagu  u  tu  veliku  zemlju.  A  večer  će  i  onako  za  stalno 
doći  i  čobanice  ne  će  pobjeći  prije  nego  što  ono  zadje. 

Nu  još  je  daleko,  vrlo  daleko  bilo,  do  onoga  doba  kad  zalazi  sunce,  što  je  baš 
sada  najžešće  pripicalo  u  suhu  i  raspucanu  zemlju. 

I  konji  su  na  različite  načine  ispruženi,  dahtali  mirno,  osim  Salkova  vranca 
što  je  koracao  medju  vrbama,  lagano  hržući  i  kopkajući  nogom. 

Čudan  je  to  konj  bio,  ne  mnogo  veći,  ali  puno  ljepši  od  ostalih  cetinskih  konja. 
Salkov  ga  je  otac,  jedne  tamne  noći.  još  dok  je  hajduk  bio,  doveo  u  kuću.  A  bio 
je  to  konj  nekakva  livanjskog  bega,  što  ga  je  pod  Prologom  ubio  i  s  ostalim  haj- 
ducima podijelio  njegovo  blago. 

Pripovijedali  su,  da  je  uz  toga  bega  bilo  hiljadu  zlatnih  dukata,  bez  srebre- 
noga oružja  i  zlatom  vezene  odore,  nu  hajduk  je  Rašica,  a  to  je  otac  Salkov,  volio 
tom  vrancu.  Samo  je  toga  vranca  uzeo  sebi,  a  pustio  društvu  da  dijeli  medju  se 
sve  ostalo. 

1  nitko  nije  rekao  da  je  Rašica  učinio  loše.  Ali  su  pripovijedali  i  to,  da  mu 
je  beg  izdišući  rekao :  „Ne  će  ti  moj  vranac  u  kuću  donijeti  sreće". 

Bio  je  to  konj  mlađ  jošte,  vitak  kao  djevojka,  male  glave  i  tankih  nogu,  pa 
u  svemu  drugome  lijep,  da  bi  ga  vazdan  mogao  gledati  i  ne  bi  ti  dodijalo.  Sjajan 
i  crn  kao  zrela  trnjina,  a  brz,  Bože  !  ne  možeš  ga  ni  sagledati  kad  trči.  A  šaka  sjene 
njemu  je  dosta  i  umoriti  se  ne  će  nikad,  pa  da  jašeš  na  njemu  tri  duga  dana,  bez 
počinka. 

Samo  čist  je  želio  biti,  kao  da  znade  kako  je  lijep.  I  milovati  se  bilo  mu  drago, 
osim  u  početku,  dok  još  nije  bio  zaboravio  svoga  bega.  A  od  Salka  mu  i  Rašice 
nije  nedostajalo  milovanja.  1  nijesu  ga  zvali  vranac  već  Arap,  sve  od  same  dragosti. 
Ta  nijesu  ni  vidjeli  ni  čuli,  da  ko  drugi  ima  slična  konja.  Samo  je  to  bio  konj  predljiv 
i  ako  pametan,  da  bi  znao  što  mu  i  misli  gospodar.  Zovneš  li  ga  po  imenu,  odmah 
dodje,  ili  dok  pristupiš  k  njemu  s  uzdom,  pruža  glavu  i  otvora  usta,  pa  stotinu 
drugih  stvari.  Ali  kad  vidi  što  još  nije  vidio,  ili  čuje  kakovu  neobičnu  buku,  osim 
pucnjave  pušaka,  iskidat  će  i  uzdu,  pa  ga  ne  ćeš  sagledati  okom.  Nu  pucnjave 
se  pušaka  nije  plašio,  već  samo  zastriže  ušima,  zarže  malo  i  zakopa  nogom,  kao 
da  je  bio  u  boju.  Ali  u  boju  nije  bio,  osim  one  crne  noći  kad  je  poginuo  njegov  beg, 
jer  je  njegov  beg  bio  junak,  pak  se  nije  predao,  dok  ga  hajdučko  zrno  nije  pogo- 
dilo u  srce. 

Taki  je  to  bio  konj,  što  je  oko  Salka  kopkao  svojom  vitkom  nogom  i  lagano 
'rzao,  znajući  da  će  i  to  popodne  protrkati  livadama  do  onog  okuča  Cetine.  A  Salko 
je  pogledao  svog  Arapa  i  nadao  se  da  ga  čeka  Marta. 

Digao  se  tiho,  prihvatio  vranca  za  grivu  i  zakoračio  na  gola  Arapa,  ne  veleći 
Gari  i  Juriši  ništa,  kao  ni  dosad  kad  bi  odlazio.  Arap  samo  nisko  prigne  glavu, 
savijajući  svoj  lijepi  sjajni  vrat  kao  gudalo  i  zagrabi  ravnim  livadama,  preskačući 
lagano  male  isušene  jaruge.  Suhe  livade  zatutnjiše  muklo,  a  bijela  Salkova  ko- 
šulja i  plava  duga  kosa,  sjali  se  u  punom  svijetlu  ljetnoga  podneva. 

Ali  malo  zatim,  sustavi  Salko  konja  u  trku  i  pojaše  korakom,  jer  mu  je  neka 
silna  radost  ispunila  prsi,  pa  je  htio  da  zapjeva. 

Trava  raste  djetelina, 
Po  njoj  pasu  tri  pauna, 
I  četiri  paunića. 
Čuvala  ih  djevojčica. 
Na  njoj  tanka  košuljica. 
Nit  je  tkana,  nit  predena, 
Već  od  zlata  salivena.  — 

 pjevao  je  Salko,  a  glas  mu  se  gubio  na  otvorenom  polju,  pa  se  činilo 

da  pjesma  dolazi  iz  neke  silne  daljine. 

A  nije  Salko  ni  pustio  svome  grlu  maha,  jer  je  to  bila  djevojačka,  a  ne  ju- 
načka pjesma. 

A  kad  je  Salko  odmakao  daleko  u  polje,  progovori  Juriša : 

—  Perić  je  pitao  u  njih  vranca  za  alku. 

—  Perić !  A  koji  to  Perić,  —  reče  Gare. 

—  Marko  Perić,  ne  znaš  ga  ?  To  je  nećak  onoga  trgovca  u  varošu,  što  nosi 
fes  i  ima  veliki  dućan  kod  crkve.  Ali  mu  Salko  ne  će  zajmiti  Arapa. 

—  Ima  razlog.  Oni  na  alci  konje  strašno  izmuče.  A  vranac  je  još  i  plašiv,  pak  — 

—  Ne  zato,  već  i  Salko  hoće  da  trče  alku  ove  godine.  A  vidio  bi,  ne  bi  bilo 
ni  onakoga  konja  ni  onakoga  alkara. 

Sada  se  zagledaju  niz  užareno  polje,  kao  da  vide  ispred  sebe  prolaziti  sjajnu 
povorku  lijepih  alkara  na  čilim  konjima  i  kao  da  su  ti  alkari  izvezeni  samim  tra- 
cima ljetnoga  sunca. 

—  što?  —  progovori  napokon  Gare  —  a  odakle  Salku  alkarska  odora?  Ta 
ove  će  godine  trkati  najmanje  trideset  alkara,  jer  će  biti  taka  alka,  kakva  nije  Hla 
otkako  je  postala :  svak  će  držati  svoje. 

—  Eh!  za  odoru  je  njemu  lako.  Ili  u  Rašice  nema  hajdučkih  novaca!  Hi  ne  znaš? 

Ta  Rašica  je  davno  naručio  sve  što  treba,  i  dolamu  i  jačermu  sve  suhim 

zlatom  vezeno,  da  će  ih  malo  biti  ljepših.  A  sedlo  i  uzde  ima  begove,  ta  vidio  si 
ih,  —  ja  mislim,  da  i  ne  može  biti  bolje  op/eme  za  konja.  Vranac  crn,  a  na  njemu 
sve  samo  srebro !  Samo  Što  Rašica  nije  naručio  odoru  za  Salka. 

—  Nuti !  što  je  to  opet?  Nije  naručio  za  Salka  !  A  što  će  mu  onda  alkarska 
odora ! 

—  Rašica  je  to  naručio  sebi ! 

Ali  se  Gare  nije  vele  ni  začudio.  Znao  je  da  je  Rašica,  stari  hajdučki  aram- 
baša,  silen  kao  kakav  kralj,  te  na  glasu  junak  i  binjedžia.  A  bogat,  pa  hoće  da  se 
o  njemu  govori  i  više. 

—  Onda,  zbogom  Salko  alka  !  —  vikne  Gare  i  sjedne.  —  što  Rašica  zabije  u 
glavu,  to  mu  ne  će  niko  izvaditi.  Pa  što  govoriš  onda  da  će  Salko  

—  Nu  Salko  kaže  da  će  ga  toliko  moliti  i  moliti,  dok  mu  ne  pusti  da  trče  i  odoru 

mu  dade,  a  oba  su  istoga  kipa  .  Ili  ne  znaš?  Pače  ti  nijesi  bio  jučer  kod 

Matasova  grmlja,  —  Salko  je  to  pripovijedao ...  A  pomisli :  Salku  je  osamnaest 
godina,  a  Rašici  eto  pedeset  ! 

—  I  ne  će  da  pusti  ? 

—  Ne  će! 

Oba  se  zamisle  i  umuknu. 

Salko  se  više  nije  vidio :  bit  će  da  je  još  davno  zašao  medju  vrhe  i  rakitu  kraj 
Cetine.  A  sunce  je  sve  jednako  žeglo  i  tišina  činila  se  još  veća  nego  prije. 


Sjajno  je  i  pusto  polje  potamnilo  i  oživilo. 

Zapadna  su  brda  počela  pružati  svoje  sjene  preko  široka  polja  i  stali  se  jav- 
ljati glasovi  konjara  i  čobanica.  Tamo  amo  sad  rika  i  mukanje  goveda,  sad  'rzanje 
i  topot  konja  a  sad  sve  to  zajedno,  pomješano  s  pjesmama  o  ljubavi  i  junaštvu. 

Kad  je  sunce  zašlo,  zemlja  je  stala  duboko  disati  i  vjetrić  s  istoka  počne  hla- 
diti užarenu  krajinu.  A  krajina  kao  pomilovana  djevojka  zarumenila  se  od  ma- 
glice i  sunčanih  trakova  sa  zapada.  Činilo  se,  kao  da  je  krvlju  natopljena  zemlja 
ponikla  crvenim  cvjetovima. 

A  golemo  polje  vazda  je  čudno  tutnjilo,  kad  bi  ga  udarala  kopita  konjska, 
kao  da  ječi  izmoreno  od  tolikih  konjanika  turskih  i  cetinskih. 

Ali  je  tutnjilo  stoga,  što  je  nekoć  to  polje  bilo  silno  jezero,  a  sad  je  zaraslo 
korom  od  zemlje  i  trave.  Pa  i  sad  se  pod  njim  talasa  bezdana  voda  i  zato  tutnji 
pod  kopitima  dobrih  konja.  I  cetinski  se  momci  ne  plaše  one  tutnjave,  već  im  se 
prikažu  silne  čete  konjanika  sa  svilenim  barjacima  i  talambasima,  dok,  zatvara- 
jući oči,  zapjevaju  o  četama,  što  su  tud  prolazile. 

A  i  čobanice  su  u  svojim  pjesmama  prijetile  onima  što  ih  misle  oteti  i  više  je 
njihovih  pjesama  govorilo  o  junaštvu  i  oružju,  nego  o  momcima  i  o  ljubavi. 

I  čujući  onu  tutnjavu  i  te  pjesme,  rekao  bi,  da  se  diže  sva  krajina  i  srče  u  boj 
nekamo  daleko,  t8  iste  noći  dostigne  neprijatelja,  što  je  utekao  s  plijenom. 

Tad  se  i  Juriša  i  Gare  digoše  i  uzjahaše  na  konje,  tražeći  očima  u  daljini  naj- 
milije čobanice. 

Nu  čobanice  su  već  znale  gdje  će  biti  njihovi  najdraži  momci,  pa  su  tud  tje- 
rale svoje  blago. 

1  tako  se  vidjelo  poljskim  putima  čopore  konja  i  goveda  da  sami  idu,  pak 
hrpe  momaka  i  djevojaka  sa  rukom  u  ruci  ili  zagrljenih,  a  mladji  ih  jašeći  obila- 
zili. Gdjekoji  se  momci  utrkivali  poljem,  ali  tima  su  sve  čobanice  bile  jednako 
drage. 

I  što  je  sunce  sve  dublje  zapadalo,  pustile  livade  sve  više,  a  na  poljskim  pu- 
tima ispod  sela,  dizala  se  sve  više  prašina  od  mnogih  nogu. 

A  na  raskršćima  popostajali  malo  da  se  još  našale  i  onda  bi  se  razilazili  i  do- 
zivali jedno  drugo  kroz  smijeh  i  pjesmu.  Sve  su  to  cure  i  momci  a  starijih  i  djece 
bilo  samo  gdjekoje.  Ali  u  selima,  svako  malo,  vidjale  se  hrpe  muške  i  ženske  djece, 
koju  nije  lako  razlikovati  jedne  od  drugih. 

Svako  i  ciglo  bilo  bjelokoso  i  odjeveno  u  dugu  bijelu  košulju,  potpasanu  cr- 
venom strukom.  Obično  se  po  vazdan  vidjali  medju  brežuljcima  po  petero,  po  Še- 
stero, s  dugim  prućem  u  ruci  i  gologlavi,  da  hodaju  besposleni  ili  za  kakvom  stokom. 
A  i  po  vrhuncima  brežuljaka,  bilo  ih  je  vidjeti  bijele  i  visoke,  gdje  se  ističu  na  ob- 
zorju kao  spomenici  od  sadre.  Pred  večer  bi  i  medju  njima  zaredala  dozivanja  i  dugi 
otegnuti  odzivi,  pa  zvonka  pjesma  mladih  grla,  što  su  treptala  u  trku  niz  strme 
obronke.  Kasnije  bi  se  ti  glasovi  pomiješali  s  vikom  i  pjesmom  braće  i  sestara, 
s  bukom  konja  i  goveda  što  se  iz  polja  vraćali,  —  svi  u  jednom  vrtlogu  oko  bijelih 
kućica,  izmedju  divljih  orasa  i  zovine. 

Za  takovih  bi  se  ljetnih  večeri,  dolje  pod  selom  Beglukom  rastajao  Salko  od 
Marte,  pred  kućom  njezinom. 

A  sastanci  i  rastanci  njihovi  bili  su  prije  tako  česti,  da  su  se  činili  svaki  put 
posve  jednaci. 

Držali  bi  se  za  ruke,  gledajući  jedno  drugome  u  oči  i  obazirali  kadgod  na- 
okolo, da  vide  nije  li  koga  blizu.  A  onda  bi  se  poljubili  nekoliko  puta  i  tad  bi  Salko 
otišao  obazirući  se  na  Martu  sve  dok  ne  zadje  u  ulicu,  medju  zidove.  Nu  Marta 
bi  dugo  gledala  preda  se  kao  da  gata  budućnost.  I  baš  zato  što  su  je  često  vidjali 
zamišljenu,  govorili  su  seljani  da  će  biti  vještica  kao  i  majka.  Druge  cure  nijesu 
nikada  vidjali  zamišljene. 

Pa  i  te  večeri  stala  je  pred  kućom  dugo  i  nije  dizala  očiju,  jer  se  čudila  svojim* 
mislima.  Sve  se  radi  nečesa  bojala  da  ne  dodje  Salko. 

Bila  je  zor-cura  ta  Marta.  Lijepa  joj  glava  ovita  crnom  kosom,  a  lice  tamno- 
rumenkasto  s  garavim  obrvama  i  usnicama  napučenim  i  crvenim  kao  skrlet.  Ve- 
like tamne  oči  iz  dubine  žarile  Čudno,  da  bi  ti  uda  klonula  od  njezina  pogleda. 
Stas  joj  krepak,  reko  bi  saliven  od  mjedi,  a  prsi  se  izbočile  i  nadizale  oporu  ko- 
šulju, kao  da  je  najtanja  koprena.  Gledajući  je,  ćutio  si  pritajenu  snagu  što  je  u 
njoj  i  želio  bi  započeti  borbu  s  tom  silom,  koja  je  buktila  samo  za  to,  da  izazove 
borbu  pak  da  podlegne.  Ali  da  podlegne  onoj  sili,  koja  je  mnogo  jača  od  nje. 

I  ako  je  bila  siromašna,  odijevala  se  prilično :  ništa  gore  nego  bogatije  cure. 
Malo  je  na  njoj  bilo  nakita,  nu  sve  čisto  i  sputno,  a  pristajalo  joj  oko  lijepa  tijela, 
te  se  činilo,  da  je  njezina  odora  sputna  i  lijepa  zato,  što  je  na  njoj.  I  nema  momka, 
koji  je  ne  bi  poželio,  kad  bi  je  ugledao  tako  zdravu  i  obasjanu  večernjim  svijetlom, 
u  kojem  se  činila  još  ljepša. 

Ali  se  matere  njezine  bojale  momačke  majke,  pa  i  oni  mislili,  da  se  ne  boje 
bez  razloga. 

Još  je  tu  stajala  Marta  zamišljena  i  oborenim  dugim  trepavicama,  dok  je  ne 
prenu  majčin  glas. 

Starica  je  nosila  nešto  šume,  a  uza  nju  je  koracao  i  RaŠica,  otac  Salkov. 

Nu  čim  su  zazvečale  srebrene  toke  na  Rašici  Crnošiji  i  čim  je  čula  njegov 
silni  glas  što  samo  zapovijeda,  problijedila  je  Marta  kao  smrt,  pak  se  zacrvenila 
kao  rascvačena  boliglava. 

A  toga  puta  više  nego  prije,  jer  je  čula  da  RaŠica  s  majkom  njezinom  govori 
o  njoj.  Nu  on  je  samo  zamolio  da  mu  studene  vode  iznese,  oštro  je  pogledao,  pak 
otišao  hajdučkim  korakom,  da  je  zemlja  tutnjila  i  pozvekivale  srebrne  toke. 

Te  večeri  nije  pitala  Marta  što  je  Rašica  govorio  o  njoj,  jer  se  bojala  o  tom 
hajdučkom  arambaši  i  misliti,  a  ne  što  bi  se  užimala  pred  ukućanima.  T&  majka 
njezina  nije  bila  vještica  kao  što  su  govorili,  nego  samo  stara  i  ružna  žena,  a  otac 
je  odavna  bio  bolestan,  pa  nije  ni  slušao  što  bi  se  govorilo  pred  njim.  A  mala  Iva, 
mladja  joj  sestra,  bila  još  dijete  i  druge  čeljadi  u  kući  nije  ni  bilo.  Ali  ni  majka 
nije  spominjala  ništa,  već  je  sjela  pred  kuću  i  zagledala  se  u  daleko  polje  što  je 
postajalo  sve  tamnije. 

Graje  je  po  brežuljcima  bilo  sve  to  manje,  pa  se  sad  čuli  samo  pojedini  glasovi 
Što  bi  daleko  iznikli  pa  se  izgubili  brzo. 

Nu  malo  zatim  kad  je  svu  krajinu  pritisla  topla  i  tiha  ljetna  noć,  nije  se  više 
ništa  čulo  osim  mukla  šuma  Cetine  i  kliktanja  jeine. 

A  u  krajini  su  tako  tihe  noći  ima  već  stotinu  i  šezdeset  godina :  i  na  snenoj 
ljetnoj  mjesečini,  i  onda  kad  ju  pritisne  težak  snijeg  u  studenoj  noći  zimskoj. 

II. 

Čudan  je  i  nemiran  bio  život  toga  Rašice  Crnošije,  oca  Salkova.  Razmazio 
se  kao  jedinac  u  bogatih  roditelja,  ali  nije  omekoputio,  jer  za  takovu  se  čeljad 
nije  ni  čulo  u  Cetini.  Samo  se  naučio  da  ga  odveć  hvale  i  da  se  izvrši  sve  ono  što  želi. 

Kako  mu  nije  bilo  para  u  ljepoti  i  snazi,  tako  ni  u  bogastvu  i  glasu  kućnom, 
pa  kad  je  bio  za  ženidbu,  mogao  je  birati  djevojku  u  svoj  Cetini.  Ali  RaŠica  nije 
htio  drugu  nego  Stanu,  a  to  je  majka  Martina,  koju  sad  zovu :  „vještica  stara". 

Nu  u  to  je  doba  bila  ona  kao  i  Marta :  ni  uzmi  ni  podaj. 

Može  biti  da  je  bila  i  ljepša,  jer  se  Rašica  s  roditeljima  posvadio  ljuto,  što  su 
htjeli  da  uzme  drugu,  bogatu  curu.  Nego  su  oni  poznavali  svoga  Rašicu,  pa  mu 
napokon  rekoše  :  „Uzmi  je  sinko  s  blagoslovom  !  Ako  je  i  siromašna,  zato  je  naj- 
ljepša izmedju  sviju  cura  što  ih  znamo.  A  i  ne  trebamo  blaga  Lucina,  jer  ga  i 
sami  imamo  dosta". 

Tako  rekoše,  jer  kad  moraju,  neka  im  njihov  RaŠica  bude  zadovoljan  posve. 

A  i  je  se  tada  veselio !  Govorili  su,  da  kad  ide,  i  ne  staje  nogama  na  zemlju 
od  radosti  i  z6ra. 

To  je  bilo  ljeti,  a  imali  su  se  vjenčati  kao  na  jesen. 

Nu  toga  ljeta  pade  bič  na  svu  Cetinu :  stadoše  moriti  crne  ospice,  pa  zvona 
brecala  po  vazdan.  I  nije  bilo  kuće  iz  koje  ne  iznesoSe  mrtvaca,  te  joS  i  sada  spo- 
minju tu  strašnu  godinu,  najcrnju  od  turskih  zemana. 

A  taj  božji  bič  pohodi  i  lijepu  Stanu.  Dosta  se  napatila,  ali  je  za  svoju  ne- 
sreću ostala  živa.  Jer  kada  je  ozdravila  i  vidjela  se  u  ogledalu,  odmah  je  rekla  Ra- 
širi :  „Ja  tvoja  biti  ne  mogu". 

I  zbilja  je  iza  bolesti  postala  taka,  da  je  i  rodjena  majka  nije  mogla  poznati. 
Bila  je  prava  nakaza  osim  samih  očiju.  Ali  i  te  lijepe  oči  postadoše  kasnije  ružne, 
a  sve  od  crnih  misli. 

Nu  Rašica  je  toliko  ljubio  Stanu,  da  ju  je  htio  i  onaku  za  ženu.  Ali  ona  ne 
htjede  nikako  i  tako  ju  je  najposlije  pustio  u  miru. 

Tugovali  su  i  tugovali  jedno  za  drugim,  pa  onda  Rašica  uzme  Lucu  „dota- 
ricu",  a  Stana  se  uda  za  siromaška  Iliju.  Jer  ostati  usidjelica  ili  se  ne  oženiti,  bilo 
u  Cetini  najveća  sramota.  Ali  ni  jedno  ni  drugo  nijesu  oćutili  radosti  u  svom  srcu 
i  ako  su  bili  još  vrlo  mladi.  Nijednomu  od  njih  nije  još  bilo  dvadeset  godina,  a 
tuga  im  je  dovodila  smrt  pred  oči. 

A  od  tada  navališe  na  Stanu  svakakve  nevolje  i  nije  bilo  dana  da  ju  ne  bi 
što  zadesilo.  Najprije  ju  proglasiše  za  moru,  a  kad  se  udala  i  za  vješticu,  —  pa 
ako  koga  iznenada  zaboli  ili  krava  prestane  davati  mlijeka,  svemu  je  ona  bila 
kriva.  Pa  i  ako  bi  se  štogod  izgubilo,  dolazili  bi  na  njezina  vrata  pitati  za  tu  stvar. 

Stana  prikloni  glavu  pred  tim  nesrećama  i  bila  je  mužu  dobra  žena,  nu  Ra- 
širi je  Luca  „dotarica"  bivala  sve  to  nemilija,  što  je  dulje  živio  s  njom.  Rodila 
mu  je  i  sina  Salka,  ali  on  postajaše  sve  to  mrkiji  i  sve  to  goropadniji. 

A  kad  mu  pomriješe  roditelji  i  kad  učesta  pucatanja  na  turskoj  medji,  od- 
vrže  se  od  kuće  i  bude  arambaša  hajdučki.  Tako  postade  strašilo  Turcima,  a  i  dru- 
gima što  su  trgovali  s  njima. 

Tad  nastadoše  i  one  pjesme  o  Rašici  arambaši,  velikom  junaku,  radi  koga 
plaču  kadune  i  bule. 

Kad  je  čuo  da  mu  je  umrla  žena,  povrati  se  Rašica  na  ognjište  da  više  ne  ode, 
ali  se  i  prije  svraćao  kadikad,  kao  i  onda,  kad  je  doveo  begova  vranca. 

Prošle  su  tri  godine  da  se  je  smirio  u  kući ;  —  Salku  je  onda  bilo  petnaest  a 
Rašici  četrdeset  i  sedam  godina.  A  donio  je  tad  toliko  novca  srebrena  i  zlatna, 
pa  drugih  stvari,  da  su  Cetinjani  u  svadji  govorili :  „Ne  ću  pa  da  mi  dadeš  Ra- 
šičino  blago !" 

I  ne  reče  Rašici  nitko  ništa,  pače  su  ga  častili  ne  samo  seljani,  već  i  oni  u  va- 
rošu.  Taki  su  onda  zemani  bili. 

Još  su  ga  izabrali  i  za  glavara  sela  Begluka,  nu  Rašici  se  Crnošiji  činilo  da 
i  ne  može  biti  drugačije,  ali  ostade  svejednako  otresit  i  zao. 

Nu  u  ovo  zadnje  doba,  kao  da  se  je  nešto  promijenio.  Nije  bio  više  onako 
mrk  već  mnogo  veseliji  i  kao  da  se  nasmjehne  koji  put  i  baš  onda,  kad  se  nije  bilo 
čemu  smijati.  Lice  mu  se  preobrazilo  i  postalo  mnogo  mladje,  a  ubojite  oči  stale 
sjati  blagom  vatrom,  kao  i  u  sina  mu  Salka.  I  nije  više  pjevao  iza  glasa  hajdučke, 
već  potiho  same  djevojačke  pjesme. 

A  seljani  govorili :  „Eto  je  postao  glavar,  ima  sina  zdrava  momka  i  punu 
kuću  svega,  pa  zašto  da  se  ne  veseli?  Zato  su  mu  hajdučke  misli  i  otišle". 

Ali  se  Rašica  nije  veselio  s  čega  su  oni  mislili. 

Kad  se  je  RaSica  iz  hajduštva  povratio,  klonio  se  svakoga  i  jedva  se  odazvao 
kad  bi  ga  pozdravljali.  Samo  je  gradio  i  gradio  svoju  novu  kulu  na  tri  zboja  pod 
„orlovim  stijenama"  s  visokom  avlijom  i  puškarnicama,  kao  kakovu  tvrdju.  I 
bio  samo  sa  Salkom,  kao  da  je  želio  nadoknaditi  sve  ono  vrijeme  što  nijesu  bili 
zajedno.  Alt  kad  bi  mu  Salko  Štogod  govorio,  okrenuo  bi  glavu  kao  da  ne  čuje. 
Tako  je  bilo  sa  svakim,  jer  je  mislio  da  nije  nitko  Sto  on,  a  sa  sinom  zato,  jer  mu 
se  činilo  da  je  još  pravo  dijete. 

Nu  i  seljani  se  klonili  njega. 

„Ta  ubijao  je  ljude,  pa  makar  i  Turke,  a  još  se  nije  ni  ispovijedio  Sto  je  sve 
učinio.  A  može  biti  da  je  ubio  i  kakva  našega  brata  kršćanina". 

Tako  su  mislili,  a  za  glavara  ga  izabraše  s  toga,  Sto  su  znali  da  će  ga  svi  slu- 
šati, jer  umije  da  zapovijeda. 

Ali  je  došla  i  jesen,  druga  iza  kako  se  povratio  iz  hajduka,  a  s  njome  i  mračni, 
kiševiti  dani. 

Kulu  je  zgotovio,  ali  je  bila  tako  pusta  i  tiha,  da  mu  je  dolazio  plač  sjediti 
u  njoj.  A  kad  bi  otišao  vani,  bilo  je  isto  tako  tužno,  jer  je  i  polje  i  sva  krajina  bila 
ovijena  studenom  maglom  i  pritisnuta  sitnom  kišom,  te  Što  nije  imao  nikakva 
posla  ni  u  kuli  ni  vanka  nje.  Pa  ni  glasa  nije  se  nikakva  čulo,  a  Salko  je  bio  negdje 
u  selu  i  pjevao,  može  biti,  s  curicama  kod  vesele  vatrice. 

A  Rašici  se  činilo  da  je  sam,  posve  sam  na  cijelom  svijetu.  Znao  je  i  to,  da 
ga  nitko  ne  ljubi  i  ako  ga  se  boje,  pa  ni  isti  Salko. 

I  hodajući  jedne  take  večeri  po  pustoj  kuli,  pane  mu  na  pamet  duga  i  pusta 
zima  što  dolazi,  i  Božić,  koji  ne  će  biti  ništa  veseliji  od  toga  tužnoga  je- 
senskog dana. 

A  brojeći  dane  do  Božića,  stade  kod  dana  mrtvih  i  njegove  tmurne  misli  po- 
stadoše  još  tužnije :  sjetio  se  svoje  pokojne  žene  „dotarice  Luce"  i  svega  onoga 
što  joj  je  skrivio. 

Sjetio  se  je  onoga  dana  svoga  odlaska  u  hajduke,  kad  ga  je  ona  zagrlila  da 
ostane  i  kako  ju  je  oturio,  —  pa  onoga  prestrašenog  i  umiljatog  pogleda,  što  je 
gledao  za  njim  na  odlasku.  Onda  i  sviju  onih  noći  kad  bi  se  svraćao  u  kuću,  i  u 
kojima  ne  bi  sa  ženom  ni  progovorio,  već  samo  muklo  pripovijedao  o  ugrabljenom 

blagu,  što  ga  je  naslagao  u  pećini  Kako  je  Salko  drhtao  od  straha  i  gledao 

ga  prestrašeno,  a  on  bi  ga  uzeo  preda  se,  ali  ga  ne  bi  poljubio,  samo  da  se  i  Luca 
„dotarica"  ne  obeseli.  I  sjetio  se  onoga  Ijubeznog  i  krotkog  pogleda  njezina,  s  kojim 
bi  se  i  nehotice  susreo,  —  i  kako  bi  ona,  od  straha,  brzo  oborila  svoje  velike,  ali 
plave  i  vodenaste  oči. 

Sada  mu  se  činilo,  da  te  oči  nijesu  ni  bile  tako  ružne  i  da  bi  pregorio  sve  šio 
ima,  samo  da  ih  još  jedamput  vidi.  A  najviše  zato  da  se  opravda  pred  njom,  radi 
svega  onoga  Što  joj  je  učinio. 

Htio  je  da  barem  zagrli  Salka,  koji  je  jedini  ostao  iza  nje,  ali  ni  Salka  nije 
bilo  sad  tu. 

Spomenuo  se  je  i  toga,  da  je  umrla  sama  i  zapuštena,  pa  i  u  smrtnim  časo- 
vima da  je  mislila  samo  na  njega.  Ta  ostavila  je  sve  svoje  njive,  livade  i  drugo 
što  je  imala,  baš  njemu  a  ne  sinu.  A  on  je  dobro  znao,  koliko  je  ljubila  Salka  :  ta 
ljubila  ga  je  kao  udovica  jedino  dijete,  što  joj  ostane  iza  miloga  muža. 

I  od  takovih  misli  čudna  i  teška  tuga  poklopi  cijelu  mu  dušu,  i  Rašica  pro- 
plače,  što  nije  od  djetinstva. 

A  onda  pomisli  i  na  sve  one,  Što  ih  je  ubio  kao  hajduk  u  klancima,  okolo  ka- 
menoga Prologa. 

Spomenuo  se  je,  kako  bi  oni  kroz  dolinu  veselo  pjevali  o  junaštvu  ili  o  ljubavi, 
hiteći  k  svojima,  što  ih  željno  čekaju. 

A  osobito  mu  jasno  pade  na  pamet  jedna  zimska  noć,  u  kojoj  je  padao  gust 
snijeg,  a  bilo  tako  tiho,  te  se  riječi  pjesme  razabirale,  kao  da  je  putnik,  na  sami 
jedan  hitac  daleko. 

To  se  je  junak  razgovarao  sa  svojim  doratom : 

Što  se  noćas  plašiš  u  planini 
IP  od  vuka  ili  od  hajduka? 
Vuk  na  vuka  u  planini  ne  će, 
Krilo  moje,  hajduk  na  hajduka. 
Ti  su  vuci  naše  društvo  vjerno 
Gavranovi  naši  razgovori ! 

Baš  kao  da  je  sada  slušao  tu  pjesmu,  tako  se  dobro  sjećao  one  zimske  noći. 

I  sjećao  se  kako  je  naprašio  pušku,  pa  kako  se  je  do  skora  na  okuču,  medju 
gustim  pahuljicama,  pokazao  mlad  Turčin,  lijep  i  stasit,  baš  onaki  kao  njegov 
Salko. 

Da,  bk)  je  baš  kao  Salko ! 

čuo  je  u  taj  čas  i  po  drugi  put  njegov  silni  krik,  kao  i  onda  kad  ga  je  pogodio 
zrnom.  Pa  mu  se  činilo  viditi  da  se  maša  za  kuburu,  nu  kako  mu  je  odmah  klo- 
nula ruka  i  kako  se  je  prevalio  u  snijeg  kao  posječena  jela. 

I  tako  mu  se  obnavljale  sve  zgoda  iza  zgode,  nu  sve  tužne  i  krvave,  a  medju 
njima  niti  jedne,  gdje  bi  Rašica  bio  milostiv  ili  učinio  kome  dobra. 

Ali  je  on  u  isto  doba  mislio,  da  je  tome  kriva  samo  njegova  zla  sudba,  što 
ga  prati  od  poroda.  Nu  ipak  je  odlučio  da  će  poći  na  pokoru  poslije  toliko  godina 
i  tako  olakšati  dušu.  I  to  baš  na  dan  mrtvih,  kad  će  platiti  i  molitve  za  svoju  po- 
kojnu Lucu,  kojoj  je  skrivio  najviše. 

Ali  mrtvi  dan  te  jeseni,  nije  bio  ni  tmuran  ni  žalostan,  kao  dani  prije  njega. 

Sunce  je  već  od  rana  jutra  veselo  sjalo,  a  brežuljci  okolo  polja  Šarenili  se  od 
tamnozelena,  žuta  i  rumenkasta  lišća  voćnjaka  i  vinograda.  2ene  i  djevojke  pro- 
lazile k  crkvi  s  grančicama  jelice  i  voštanicama,  a  njemu  se  medju  njima  činilo, 
da  je  to  dan  slave,  zdravlja  i  života,  a  ne  tužno  spominjanje  mrtvih. 

Pokoru  je  izvršio  i  pričestio  se,  bez  oružja  i  srebrenih  toka  na  sebi,  pa  se  ćutio 
okrijepljen  i  pomladjen,  bez  krivnje  i  bez  crnih  misli,  Što  su  ga  toliko  morile  ono  dana. 

Nu  ipak  je  htio  da  izvrši  sve  ono  što  je  odlučio,  pa  ode  sa  Salkom  na  grob 
svoje  žene,  da  i  oni  zataknu  grančicu  jele  i  da  se  pomole. 

Ali  je  toliko  svijeta  bilo  okolo  njih,  da  nije  mogao  moliti  ni  ono  što  zna,  već 
je  stao  gledati  u  šarene  hrpe  ženskadije,  što  se  tiskale  oko  grobova. 

Čuo  se  plač  i  naricanje,  nu  sunce  je  tako  veselo  sjalo  i  nevjeste  sa  djevojkama, 
zelenim  granjem  uz  mlada  lišća,  prolazile  spokojno  preko  tihi  grobova.  Zato  je 
i  njegova  misao  bila  veoma  daleko  od  umiranja  i  smrti. 

,,A  zašto  da  umrem  —  mislio  je  —  i  zašto  da  se  patim  radi  onih  što  su  umrli? 
Za  ono  što  sam  skrivio,  ja  sam  se  pokajao  i  sad  sam  čist  i  dobar  kao  dijete.  Trpio 

sam  i  ja  dosta  nu  više  ne  ću.  Još  ću  živiti  i  veseliti  se  suncu  i  zdravlju,  a  evo  i  Šalica 
kod  mene  " 

Nu  tad  ga  opet  saletiše  tužne  misli,  jer  nije  mogao  znati,  kakav  će  to  biti  njegov 
budući  život  i  ako  bude  zdrav  a  sunce  sjalo  kao  i  toga  dana.  A  ta  je  promjena  na- 
stala u  njemu,  kad  je  usporedio  svoje  buduće  življenje  sa  Salkovim. 

Salka  će  ljubiti  djevojke  pak  žena,  a  i  on  će  se  izgrliti  s  djevojkama,  pak  vjen- 
čati onu  što  mu  bude  najdraža.  Ta  nije  moguće,  da  mu  sin  bude  nesretan  baš  u  čemu 
i  on.  I  od  tih  misli  opet  tužno  obori  glavu. 

Nu  kad  je  podiže,  opazi  malo  koraka  pred  sobom,  pokraj  nekakva  staroga 
groba,  curicu,  a  to  je  bila  Marta,  kći  Stanina. 

Ona  je  veselo  govorila  s  drugaricom  i  milovala  joj  lice  grančicom  jelovom. 

Marti  je  tad  bilo  šesnaest  godina,  nu  činila  se  već  odrasla  djevojka,  pripravna 
za  ljubav  i  za  milovanje. 

Kad  ju  je  ugledao  Rašica,  stinula  u  njemu  krv,  i  zamaglilo  mu  se  pred  očima, 
kao  da  ga  je  zagrlila  smrt.  Nu  odmah  iza  toga  stade  krv  brže  teći  po  njegovim 
žilama :  zarumenio  se  i  oči  mu  zasjaše.  I  stajao  je  tako  žmirkaj uć  očima,  kao  da 
je  iz  tmine  izišao  na  žarko  sunce,  ili  kao  da  ne  vjeruje  onome  što  vidi. 

Pa  i  morao  se  je  čuditi  Marti,  ali  ne  samo  ljepoti  njezinoj,  već  i  tome,  što  je 
na  dlaku  sličila  majci  svojoj,  —  njegovoj  nesudjenoj  Stani. 

Slika  mu  je  Stanina  lica  bila  potamnila  u  duši,  jer  ju  je  u  zadnje  doba  vidjao 
onako  naboranu  i  postaranu  od  tuge  i  siromaštva.  Ali  sad,  kad  je  vidio  njezinu 
Martu,  kao  da  sviju  onih  nesreća  nije  ni  bilo  i  kao  da  se  je  povratio  u  svoju  dvade- 
setu godinu.  —  Sve  pritajene  radosti,  želje  i  nade,  uskovitlaše  se  u  njegovoj  duši. 

Nu  kad  je  opazio,  kako  su  se  Salko  i  Marta  nasmiješili  jedno  drugome  kao 
stari  znanci,  časom  se  zamisli.  Onda  podignu  prkosno  svoju  junačku  glavu  i  ode 
preko  grobišta,  ne  gledajući  nikoga  i  ne  zovući  Salka  sa  sobom. 

I  od  toga  dana,  ljubio  je  Rašica  Martu  od  svega  srca,  isto  onako,  kao  pred 
toliko  godina  njezinu  majku. 

A  baš  je  sad  bio  u  najboljoj  snazi,  junačan  i  lijep,  pa  ne  bi  nikome  u  oči  palo, 
kad  bi  ga  vidili  u  kolu  s  drugim  momcima. 

Kadgod  je,  iz  početka,  Rašica  htio  zaboraviti  na  tu  svoju  ljubav  i  novu  i  staru, 
a  osobito  kad  bi  gledao  Salka.  Ali  mu  to  nije  bilo  moguće,  jer  je  srce  u  njega  bilo 
još  vrlo  mlado  i  Marta  je  veoma  sličila  svojoj  majci.  A  majku  je  njezinu  on  ljubio 
svom  snagom,  onda,  kad  je  bila  isto  onaka,  kao  što  je  sad  njezina  kći. 

Nego,  nitko  nije  znao  za  tu  ljubav,  niti  je  ko  mogao  i  naslutiti  što  mu  je  u 
srcu.  Pa  ni  on  sam,  kroz  cijele  te  prve  dvije  godine  ne  reče  ni  riječi  Marti.  Samo 
bi  ju  katkad  čudno  i  oštro  pogledao  u  oči,  kao  da  pita  :  Ta  jeli  moguće  da  me  ne 
razumiješ?  Ili  je  moguće  da  ne  znaš  kako  te  ljubim  ako  i  mučim? 

1  pogadjao  je :  ona  što  je  vrlo  ljubljena,  mora  da  to  opazi,  pa  sve  da  joj  se 
i  uklanjaš. 

A  Marta  je  zbilja  slutila  njegovu  ljubav,  ali  se  nije  smjela  ni  ustaviti  na  tome. 
Ona  je  mislila  da  ljubi  samo  Salka,  jer  je  mlad  i  lijep  kao  i  ona,  pa  nije  moguće 
da  se  ne  ljube. 

Ali  gledajući  u  Salkove  oči,  činilo  joj  se,  da  one  mole  za  ljubav  što  istom  ima 
doći,  a  gledajući  u  oči  hajduka  Rašice,  ćutila  je,  da  joj  zapovijeda  i  oživljuje  neku 
ljubav  što  je  postojala  već  odavna. 

Poljupci  su  joj  Salkovi  postajali  sve  običniji,  a  on  još  i  sada  moli  za  te  po- 
ljubce  i  preda  od  nje  kad  se  god  ona  namrgodi,  makar  i  za  Salu.  A  ona  je  očekivala 
neku  drugu  ljubav,  koja  joj  ne  će  dati  ni  da  diše. 

Rašica  je  ovoga  zadnjeg  ljeta  znao,  da  se  Salko  s  Martom  sastaje  često,  i  slutio 
je  da  se  šale  i  smiju  jedno  s  drugim.  Nu  znao  je  i  to,  da  tako  čine  svi  čobani  i  čo- 
banice  otkad  se  spominje,  a  činio  je  tako  i  on,  kad  je  bio  konjar. 

Ali  da  bi  se  Salko  već  sada  ženio,  nije  mislio,  a  da  bi  pak  Martu  htio  za  ženu, 
nikad  mu  nije  došlo  ni  na  kraj  pameti. 

Znao  je  da  nikakav  momak  nije  pitao  Marte,  a  još  manje  će  je  pitati  u  bu- 
duće, jer  je  svaki  dan  to  starija  i  sad  joj  je  dvadeset  godina. 

A  nijesu  je  pitali  jer  je  puka  sirotinja,  a  majka  joj  je  vještica,  s  kojom  plaše 
djecu  u  svoj  Cetini.  Zato  je  ni  najsiromašniji  ne  će,  a  kamo  li  da  bi  Salko  htio  Sta- 
ninu  kćer  dovesti  u  kulu  na  tri  zboja. 

A  svemu  se  je  tome  on  veselio.  Kao  da  je  sam  namještao  da  bude  baš  onako, 
kako  je  najbolje  za  nj. 

Ako  se  njemu  budu  rugali,  malo  mu  je  stalo.  Dosta  je  da  Marta  bude  nje- 
gova, a  što  su  drugi  govorili,  to  mu  ni  do  sad  nije  davalo  brige.  Znao  je  da  će  ro- 
ditelji Martini  proplakati  od  radosti  kad  je  zapita,  ali  ona?  Nije  baš  mislio  da  ga 
ljubi,  ali  se  je  nadao,  da  će  drage  volje  poći  za  nj. 

Nu  ipak  je  nastojao  da  se  koji  put  sastane  s  Martom,  da  dozna  što  misli. 

A  osobito  toga  ljeta,  tražio  je  osamljene  sastanke  s  Martom,  a  ona  se  tim  sa- 
stancim  nije  ni  uklanjala. 

I  baš  onda,  kad  bi  Salko  uzalud  čekao  Martu  kod  Cetine,  razgovarali  se  oni 
u  kojoj  sjenatoj  ulici  pod  Beglukom.  Ali  je  tako  bilo  samo  ono  zadnjih  dana,  pred 
alku,  na  svršetku  srpnja  mjeseca.  Pa  i  tada  nijesu  govorili  o  ljubavi,  već  o  koječem, 
i  samo  gledali  jedno  drugo. 

A  Marta  se  u  to  doba  stade  uklanjati  Salku  kad  je  god  mogla. 

Tako  i  onoga  dana,  kad  je  odjašio  od  Gare  i  Juriše,  nije  je  našao  kod  okuča 
rijeke,  gdje  su  se  prije  sastajali  svaki  dan. 

Marta  je  svojih  dvoje  goveda  stala  slati  u  pašu  po  maloj  Ivi,  sestri  svojoj, 
a  ona  bi  ostajala  kod  kuće.  A  kad  je  Salko,  misleći  da  je  bolesna,  došao  k  njoj  u 
kuću,  sjela  je  kod  bolesna  oca  i  tako  joj  nije  mogao  reći  ništa. 

Salko  je  bio  tužan,  što  se  ne  mogu  sastati  na  samo,  ali  mu  se  činilo  da  znade 
što  je  Marti. 

On  je  mislio  da  mu  se  uklanja  što  mu  ne  vjeruje  i  misli,  da  ju  on  ne  bi  htio 
za  ženu.  Zato  je  i  korio  sam  sebe,  što  joj  to  nije  spomenuo  nikad,  pa  odluči  da  će 
joj  to  reći,  čim  prvi  put  bude  s  njom  na  samu.  A  tako  isto  da  mora  odmah  govoriti 
s  ocem  radi  Marte  a  i  radi  alke. 

1  sve  se  više  talasalo  u  njihovim  dušama,  kao  zrelo  klasje,  kad  večernji  vjetar 
jača  nad  prostranim  poljem.  Rašica  i  Salko  i  Marta  prisluškivali  tome  talasanju 
u  svojim  dušama,  i  kao  da  su  nehotice  pogledali  na  veliko  obzorje,  bliža  li  se  oluja. 

Nu  krajina  se  činila  mirna  i  pospana  u  žaru  ljetnoga  sunca  i  nije  se  vidjelo 
ni  oblačića  na  plavom  i  tihom  nebu.  A  za  kratkih  rosnih  noći  bilo  je  još  mirnije  i  tiše. 

(Nastavit  će  se.) 

VLADIMIR  ŠIFFER :  PARTIJA  ŠAHA 


Mi  igrasmo  šaha  —  zima  je  bila, 
Na  krovove  pahulje  padale  sniježne. 
Nad  ruku  dok  krasnu  nasloniste  glavu, 
Ja  tiho  sam  šapto  riječi  Vam  nježne. 

Raskošno  soba  je  mirila  topla, 
Sa  svijeta  je  svietlo  padalo  bijelo. 
Ko  plaštevi  tanki  sa  ljubavnih  tajni, 

0  kojima  jedva  bi  zborit  se  smjelo. 

Dok  sjenom  je  sumrak  nam  punio  sobu 

Vi  bijaste  strogi  u  misli  i  riječi. 

Tek  lupkaste  nogom  po  mekanom  sagu, 

1  htjedoste  silom  pobjedu  steći. 

A  noć  kad  je  sašla  i  dublja  i  tiša, 
Kad  mjesec  nam  svietlom  prozore  zali, 
Već  smiješak  milostiv  na  usni  Vam  drhto, 
Koketno  su  biserni  zubići  sjali . . . 


A  ja  sam  osvajo  —  konjike,  pješake 
I  kule  i  dame  —  u  igri  i  šali. 
Na  zidu,  dok  dugo  je  kucala  ura, 
Već  ljubazno  posve  ste  uzmicat  stali. 

Nagibaste  prkosno  glavicu  zlatnu, 
Čudnovato  grudi  talasat  se  stale. 
Vaše  su  oči  duboke  i  mirne, 
Ko  zvijezde  nad  morem  usnulim  sjale. 

Pogasnule  svijeće.  DovrŠismo  igru, 
Po  strogome  redu  ratnoga  prava. 
Vi  šah  mat  ste  bili,  kraljice  lijepa, 
Turobne  duše  i  pogleda  plava  . . . 


VALJA  BAT JANOV :  PROŠTENJARI 

Mihal  Pikec  nije  bio  neznabožac,  jer  je  nekad  kršten  u  staroj  crkvi  na  bri- 
jegu, koja  ima  nakrivljen  toranj  s  novim  limenim  krovom  one  užasne  crvene  boje, 
što  se  vidi  na  rupcima  prsi  ju  zagorskih  žena.  Opet  se  ne  može  tvrditi,  je  li  u  što 
vjerovao.  To  mu  u  ostalom  nije  smućivalo  duševnog  mira.  Išao  je  u  crkvu,  jer  i 
drugi  susjedi  idu,  jer  je  otac  išao,  a  i  poslije  mise  bilo  je  dugih  razgovora  pred 
crkvom.  Mogao  je  i  što  saznati  za  svoje  gospodarstvo.  U  ostalom  gospodin  župnik 
je  svršio  latinske  i  velike  škole,  pa  mora  znati,  što  govori.  Valjda  je  to  istina,  što 
on  govori.  Ako  čovjek  ne  živi  poslije  smrti,  dobro  je,  ima  mira,  ako  živi  u  nebu, 
nema  ovrhovoditelja,  filoksere,  suda,  tuče,  —  pa  čast.  Jedino  je  vjerovao,  da 
ima  netko  veći  od  sve  gospode  i  to  je  biće  gledao  sa  najvećim  počitanjem  i 
strahom,  gledao  u  svojoj  duši :  biće  najjače  i  nepodmitljivo  —  Boga.  I  molio 
se  Pikec  u  večer,  ako  nije  prije  zaspao,  a  riječi  molitve  nije  shvaćao  ili  nije 
mislio,  Što  znače. 

Ali  žena  je  njegova  Gera  vjerovala  sve,  dapače  i  u  kipove,  što  ih  je  dovezao 
lani  u  crkvu  šepavi  Boltek  iz  Zagreba,  išla  j  e  na  ispovijed  vrlo  često,  a  u  crkvi  je 
silno  uzdisala  pod  prodikom,  a  pod  misom  najzadnja  zategnuta,  kad  se  pjevalo  i 
tukla  se  u  prsa  pod  podizanjem,  da  se  Čulo  u  sakristiju.  Pikcu  je  to  bilo  pravo  „to 
se  i  pristoji  za  žene."  On  joj  se  nije  rugao  vjeri,  dapače  !  On  je  bio  drugo  —  muš- 
karac i  odbornik.  Jedino  je  rado  polazio  s  njom  na  proštenja.  Tamo  se  u  crkvi  li- 
jepo pjeva,  svijeće  gore  kao  na  božić,  a  kod  Zidova  uz  crkvu  ima  dobro  pivo  i  pe- 

čenarke  na  trgu  peku  fino  meso.  Svake  je  godine  Gera  zavjetovala  ili  sebe  proti 
bolesti  ili  koji  komad  blaga.  Mihalu  to  nije  bilo  krivo,  jer  je  bilo  jeftinije,  nego  doktor 
ili  maršeći  doktor.  Ako  koristi,  Čast,  ako  ne,  he,  zabavljat  će  se. 

Zato  je  išao  i  ljetos  na  proštenje.  Zavjetovali  su  novog  konja.  Dobro  su  ga 
kupili,  a  slabo  se  ishranio. 

Pošli  su,  kad  se  sunce  bilo  već  dosta  diglo  na  nebu.  Već  se  u  zraku  skupljala 
sparina.  Cesta  se  bjelasala  daleko  po  ravnici.  S  lijeva  su  se  popinjale  šume  po  bre- 
žuljcima, ali  su  bile  tihe,  jer  šume  po  danu  spavaju.  S  desne  se  vijugala  Krapina 
„rijeka",  vazda  mutna  i  lijena  i  zavoji  joj  se  pomicali  kroz  daleke  travnike  kao 
beskrajna,  sita  zmija.  Mihal  se  svetačno  odjenuo,  a  škornje  su  sjale  kao  lampaš. 
Gera  je  bila  u  Čistoj  bjelini  a  u  ruci  držala  je  debeli  molitvenik  s  obilnom  pozlatom 
Kola  su  bila  puna  svježeg  sijena  i  konj  se  Često  ogledao  na  ugodni  miris  sijena,  koje 
je  bilo  za  nj  priredjeno.  A  daleki  travnici  su  se  zelenili  i  miris  je  pokošene  trave 
ležao  izmedju  kvrgastih  vrba  čekajući  vjetar,  da  ga  raznese  po  selima.  Po  cesti  su 
se  za  svakim  kolima  protezali  niski  oblaci  prašine.  Mihalovo  je  konjče  veselo  ka- 
salo, a  Mihal  bi  ga  često  laskavo  poškakljao  bičem  po  ušesima.  S  desna  projurila 
po  željeznoj  cesti  željeznica,  a  Mihal  pljucnuo  i  promrljao :  „vozi,  vozi,  tu  na  ko- 
lima sam  ja  gazda,  idem,  kad  ja  hoću."  Biizu  prošteništa  trebalo  je  polako  voziti, 
jer  je  dolazilo  sve  više  kola  i  prašina  se  kupila  u  jedan  veliki  oblak,  koji  je  padao 
sitno  i  neprestano  po  bijelom  rublju  i  po  rutavim  konjima. 

Još  mala  uzbrdica  i  blizu  crkve  su.  Ceste  se  u  mjestu  nije  vidjelo.  Gurao  se 
Čovjek  uz  konja,  dijete  uz  starca,  a  žena  je  bilo  sve  puno.  Iz  gostiona  se  s  obe  strane 
ceste  Čulo  zvečanje  čaša  i  sviranje  raznih  mužikaša,  a  posred  stiske  dizali  se  bar- 
jaci, za  kojima  su  išle  procesije.  1  svi  su  pjevali,  punim  glasom,  pobožni  i  znojni. 
A  svaki  su  pjevali  drugu  pjesmu.  Negdje  je  verklec  siputljivo  pjevao,  a  svaki  čas 
je  netko  zadro  u  drugoga  i  bez  prestanka  se  čulo  „hop"  „na  stranu." 

Onda  se  povrh  sve  buke  razlijala  zvonjava  zvona  sa  crkve  i  narod  je  grnuo  u 
crkvu. 

Mihal  je  spremio  konja  i  kola  u  krčmi  na  kraju  sela  i  pošao  s  Gerom  u  crkvu. 
Tamo  je  bio  Čovjek  do  čovjeka,  a  vrućina  nesnosna.  Mihal  je  kupio  u  sakristiji  svi- 
jeću tanku,  pletenu,  punu  ružica,  a  Gera  je  napalila  i  držeći  u  ruci  vukla  se  na  golim 
koljenima  triput  oko  crkve  po  oštrom  pijesku.  Mnogima  su  koljena  bila  krvava. 
Mihal  se  izgubio,  ne  zato,  jer  je  žalio  Gerina  koljena,  nego  žedjao  je  strašno.  Li- 
jepo se  smjestio  u  vrt  k  debelom  Moricu  i  hladio  si  pivom  pod  sjenom  gustih  kes- 
tena, a  medjumurski  su  mužikaši  svirali,  kako,  —  treba  čuti. 

Oko  podneva  je  stalo  mnoštvo  sukljati  na  sva  vrata  crkve.  U  predvorju,  po 
stubama,  uz  cestu  sjedjeli  su  prosjaci;  nakaženi,  bez  ruku,  bez  nogu,  ranjavi,  slijepi, 
i  sve  su  glasnije  počeli  sipati  očenaše  i  nakažene  se  ruke  ticale  prolaznika, a  u  šešire 
i  u  limene  zdjelice  od  časa  do  časa  zazveknuo  sitan  novac.  Starac  s  gadnom 
ranom  na  licu,  naklanjao  je  k  ljudima  svoju  ranu,  a  mladić  slijep  imao  je  na 
sasvim  iskrenutoj  ruci  ovješenu  harmoniku,  a  drugom  zdravom  rukom  vukao  i 
prebirao  po  tipkama  i  pjevao :  „Darujte  me  milujte  me  !"  Lice  mu  je  bilo  ne- 
kako cigansko. 

Po  šatorima  nastala  vreva,  prodavale  se  i  kupovale  svete  slike,  vrpce  i  uspo- 
mene. Ovdje  je  bila  i  Gera.  Mihal  je  dočekao  sa  seoskim  starješinom  i  s  velikim 
gladom.  Krčme  se  punile,  stale  se  dizati  s  tanjura  pare  vruće  juhe  i  za  čas  se  svuda 

samo  jelo  i  žvakalo.  Odojak  je  bio  pečen  kao  od  stakla,  a  vino,  no— gospodsko.  Pilo 
se  kao  za  okladu,  jer  je  bilo  vruće-  A  pod  starom  je  lipom  u  dvorištu  bio  debeo  hlad. 
Tamo  preko  porušena  plota  zelenio  se  travnik,  a  s  onu  stranu  potoka  bila  su  kola 
prekrita  hasurom.  Takova  kola  imaju  cigani  prosjaci  „gegači".  To  su  oni  kljasti  i 
svakojaki,  što  i  djecu  kradu,  pa  ih  nakazuju  i  prosjače  s  njima.  Uz  kola  je  pasao 
konj,  visok,  mršav,  sav  išaran  od  biča  i  bičala.  Kadgod  bi  Mihal  izašao  do  plota 
(a  to  je  bilo  dosta  često),  vidio  bi  toga  konja  i  smijao  se  pod  svoj  debeli  brk.  „Ne 
bi  ni  mislio,  da  konj  ima  toliko  rebara."  Konj  se  samo  tužno  okretao  onamo,  gdje 
se  Čulo,  kako  se  sipa  zob  i  kako  šušti  fino  sijeno.  On  je  jedva  našao  koju  travku 
tamo,  gdje  su  obično  stajali  vrtuljci.  I  onda  bi  svaki  put  Mihal  potreptao  svoga 
konja  po  čvrstom  stražnjem  stegnu.  U  razgovoru  sa  starješinom  ugrijao  se  Mihal, 
te  je  Gera  morala  sama  ići  na  medicu. 
Sunce  je  već  bilo  nekako  blijedo. 

Iznenada  su  se  počeli  razlijevati  metalni  zvukovi  zvona  s  krasnoga,  visokog 
zvonika  i  teško  se  spuštali  po  onom  zraku,  punom  sparine,  praha,  znoja  i  peče- 
njarskoga  dima.  Ali  tamo  niz  dolinu  slobodno  su  plovili  nekud  daleko,  daleko,  a  na 
jug  se  zaplitati  na  bregovima  u  gusto  granje  šuma,  u  kojima  su  pod  šutljivim  kroš- 
njama sred  mahovine  izvirali  bistri  i  ledeni  izvori. 

Na  crkvena  vrata  nahrupilo  ljudstvo,  a  iz  crkve  se  talasali  zvuči  orgulja,  po- 
miješani modrikastim  dimom  tamjana. 

Bila  je  večernjica. 

Crkva  se  opet  dupkom  napunila. 

U  kutovima  i  oko  visokih  stupova  skupljale  se  neke  magle,  a  kroz  šarene  je 
prozore  išlo  svijetlo  i  risalo  crvene,  žute,  modre  mrlje  po  bijelim  odijelima  seljačkim. 
Ljudi  su  bili  već  umorni  od  puta,  vrućine  i  vina.  U  dnu  crkve  plamsalo  stotinu  svi- 
jeća, a  medju  njima  se  isticala  crna  slika  bogorodice  s  Kristom  —  djetetom,  slika, 
koja  se  jedina  spasla,  kad  je  izgorjela  davno  čitava  crkva.  I  one  su  oči  bile  sjajne 
kao  od  suza.  Sumrak  je  sve  dalje  dolazio  iza  stupova,  a  svijeće  su  zaplamsavale. 
Koluti  tamjana  savijali  se  u  neke  srebrenaste  arabeske,  a  po  crkvi  se  sve  više  čulo 
uzdaha  ispod  grubih  seljačkih  košulja. 

I  kad  je  na  oltaru  zasjalo  Sveto  otajstvo  u  zlatnom  sjaju  sunce  provalilo  kroz 
prozor  i  obasjalo  na  čas  oltar. 

U  taj  čas  je  sve  kleknulo  i  sve  se  udaralo  u  prsi,  a  nad  svima  gledala  je  dobrim 
i  tužnim  očima  Majka  Božja.  I  nestali  su  oni  stupovi  i  svećenici  i  ljudstvo,  a  svaki 
je  gledao  u  svojoj  duši  Ljubav,  koja  se  smiluje,  Ljubav  koja  prašta,  Ljubav  koja 
je  život.  U  najgrubljoj  duši  probudila  se  svačija  i  vječnja  čežnja  za  nečim  beskrajno 
moćnim  i  blagim,  ono  mistično,  što  ni  jesu  brisali  ni  vi  jekovi  ni  vjeroispovijesti : 
osjećaj  i  potreba  Dobrote. 

Tad  je  zavladala  takova  tišina,  da  si  čuo,  kako  je  zabludjeli  bijeli  leptir  udario 
o  visoki  crkveni  prozor. 

* 

*  * 

Nakon  večernjice  sve  se  skupilo  po  krčmama.  Sve  je  bilo  izmučeno,  tromo. 
Tko  je  sjeo,  teško  se  dizao  i  vino  se  i  pivo  upravo  lijevalo  u  grla.  činilo  se,  da  već 
sumrak  dolazi,  makar  je  svijetlo  bilo,  ali  i  oči  su  bile  izmorene  od  praha,  dima  i 
vreve.  Preko  neba  se  prevukla  siva  prevlaka  od  omare,  a  nigdje  nije  bilo  ni  ćuha 

vjetra.  Drveće  kraj  ceste  sa  sivim  lišćem  stresalo  je  prašinu,  kad  bi  se  koja  kola 
ili  supijani  seljak  naslonio  o  stablo. 

Mihal  se  razglagoljao,  a  Gera  je  pijuckala  kraj  veseloga  starješine.  Kad  jeMihal 
već  počeo  pjevati  (Sto  je  bio  zao  znak)  tjerala  je  žena,  da  se  ide.  Ali  joS  jednu  litru, 
da  se  pomire  i  drugu  za  sretnoga  puta  i  —  Gera  je  pjevuckala.  Kola  za  kolima  izla- 
zila iz  dvorišta,  a  oni  su  još  sjedili.  Mihal  je  počeo  namigavati  odojcima,  koji  su 
pružali  ružičasta  rilca  iz  blizog  koca,  a  Gera  bliže  sjela  k  starješini. 

Tamo  iza  koca  zabavljala  su  se  dva  dječačića  i  kušala  novu  igru,  koja  ih  je 
vanredno  zabavljala.  Jedan  je  palio  Žigice,  a  drugi  pljucao  u  velikom  luku,  dok 
nije  ugasio  žigicu.  To  je  trajalo  dva,  tri  sata.  Oni  su  naravski  mijenjali  uloge.  Blizu 
je  naslonjen  na  stog  sijena  hrkao  neki  Posavac. 

Preko  potoka  vrzao  se  oko  kola  sa  hasurom  ćukljavi  cigan,  što  je  pred  crkvom 
vukao  harmoniku,  a  konj  se  ogledao  ili  na  svoja  rebra  ili  na  sijeno  u  dvorištu  krčme. 
Privezali  ga  nisu,  jer  nije  bilo  straha,  da  kamo  pobjegne. 

Konačno  je  ipak  trebalo  krenuti.  Mihal  je  iz  štale  izveo  konja  ka  kolima  i  htio, 
da  ga  upregne,  ali  to  nesretno  remenje  neprestano  se  zaplitalo. 

Najednom  se  razdao  krik  „Vatra  !"  Sve  se  strčalo.  Stog  sijena  je  planuo.  Po- 
savcu  se  opalila  košulja.  Svinje  su  očajno  roktale.  Dječaka,  koji  su  bacali  žigice, 
dakako,  nije  bilo  u  blizini.  Nastala  je  strka.  Ljudi  su  vukli  vodu  na  zdencu,  cesta 
se  napunila  gledalaca,  koji  nijesu  pomagali,  nego  samo  savjete  dijelili.  Vatrogasci 
su  dovezli  štrcaljku,  ali  kad  su  je  ipak  složili,  nije  štrcala,  jer  su  miševi  progrizli 
platnenu  cijev.  Mihal  je  priletio  k  vatri,  zaboravio  na  konja  i  na  Geru,  koja  se  samo 
krstila  i  digla  suknje,  da  ih  ne  poliju. 

A  Mihalov  konj,  radujući  se  slobodi,  ođšetao  do  potoka  i  stao  se  njušiti  s  ci- 
ganskim kljusetom,  koje  je  pilo,  da  se  zasiti.  U  to  priskočiše  cigani,  upregnuše  Mi- 
halova  konjica  pred  kola  s  hasurom  i  tjeraj  ! 

Opaz:o  nije  nitko. 

Plamen  je  zahvatio  i  kotac,  pa  su  brže  bolje  pustili  svinje,  koje  se  razbježaše 
po  polju.  Sijena  je  na  sreću  bilo  malo,  a  kotac  nov  i  drvo  još  svježe,  pa  se  vatra  po- 
lako širila,  a  pošto  je  zdenac  bio  blizu,  brzo  pogasiše  oganj.  I  crni  je  ostatak  stoga 
samo  još  kroz  gusti  dim  tinjao. 

Medjutim  su  ovezali  nekoliko  rubaca  oko  vatrogasne  cijevi  i  debeli  mlaz  vode 
pljusnuo  upravo  po  Geri,  koja  je  išla  prema  štali  i  smočio  joj  čitavu  stražnju  str;  nu 
odjeće. 

Kad  su  sijeno  pogasili,  tražio  je  Mihal  svoga  konja  i  našao  kod  potoka  —  ci- 
gansku mrhu.  Ona  ga  je  motrila  tužnim  pogledom  iz  jednog  oka,  a  drugoga  je  sli- 
jepo oko  gledalo  tako  izazovno,  da  je  Mihal  udario  škornjom  kljuse  u  rebra.  Ali 
konj  se  nije  micao. 

Sad  se  Mihal  nešta  otrijeznio  i  stade  ga  vika  :  „Tati,  tati  !4'  Ljudi  se  uskome- 
šaše, svinje  su  roktajući  bježale,  a  gazda  za  njima.  Gera  je  sasula  sve  psovke,  Što 
ih  je  znala,  na  jadnog  muža,  ali  njihova  konja  nije  bilo.  „To  ti  je  kad  ločeš,  dok  su 
dobri  kršćani  kod  svete  mise  !"  A  cigansko  se  kljuse  nekako  stidilo,  što  ga  toliki 
gledaju,  i  razne  je  udarce  i  bubotke  u  rebra  smatralo  nekim  milovanjem. 

Na  viku  prispješe  i  oružnici  i  kad  su  iz  kiše  riječi  Gerinih  razabrati  „opis  čina*', 
trebalo  je  poći  u  potjeru  za  „gegačima".  Teško  se  našla  kola,  platio  ih  je  dakako 

Mihal.  On  je  bio  pijan,  pa  nije  mogao  s  oružnicima,  nego  uzeše  veseloga  starješinu 
sa  sobom,  da  upozna  konja,  ako  ga  uhvate. 

Mihal  se  morao  odvesti  i  čekati  uspjeh  potrage- 

Tužno  je  uprezao  mršavo  kljuse,  a  Gera  sipala  psovke  na  jadnoga  muža. 
Svaku  je  krupniju  osjetio  konj  u  rebra. 

Na  sjeveru  su  jurila  ciganska  kola  s  Mihalovim  konjicem  uzbrdice,  niz- 
brdice, a  svaka  im  se  kola  ugibala,  da  se  ne  strovale  u  potok.  Za  njima  je  da- 
leko slijedila  potjera  i  oružničke  se  perjanice  vijale  na  lakom  vjetru,  što  se  iz 
sutona  digao. 

A  na  zapad  se  vukla  kola,  pred  njima  sjena  od  konja,  a  u  nj  ma  razdražena 
Gera  i  pokorni  Mihal.  Biča  je  već  nestalo,  a  bičalo  će  se  naskoro  potrgati,  ali  konj 
ide  ili  bolje  šepa  nadgrobnim  korakom. 

Kad  su  došli  u  šumu,  spustila  se  kiša,  granje  udaralo  Mihala  u  nos,  a  kad  je 
odeblja  grana  šinula  konja  i  posula  kišom,  poletio  je  malo.  Mihal  se  sladogorko  nas- 
mijao i  rekao  Geri :  „Primi  uzde,  da  ne  pobjegne  !"  Na  to  je  pljucnuo  i  nije  više 
govorio,  a  bičalo  bacio  u  jarak. 

Neki  susjed  ih  je  prestigao,  pokazao  konja  i  prasnuo  u  smijeh. 

Šuma  je  šuštala,  budila  se  od  sna  i  od  sparine,  a  sa  sivog  neba  padala 
je  blaga,  zagorska  noć . . . 


M.  PAVIĆEV1Ć*:  ZIMA  CIČA 

Zima  ciča,  vjetar  huji, 
Pahuljice  snježne  lete. 
Do  kostiju  studen  struji, 
Dršćem,  jecam  ko  dijete. 

Krv  se  smrzla  u  žilama 
I  na  dušu  mraz  je  pao. 
U  srcu  mi  pustoš  sama, 
Svud  sam  bole  osjećao  . . . 

U  toj  muci,  jadu,  studi 
Spasio  sam  duh  života, 
Gdje  se  smoren  ko  rob  hudi 
U  očaju  vije,  mota  . . . 

•  Donosimo  ovu  pjesmu  andgorskoga  pjesnika  kao  živ  odraz  crnogorskih  prilika. 

BOŽO  LOVRIĆ  :  LJUBIČASTE  SJENE 


MRAK 

Pred  ikonom  tinja  uljenka.  Njezina  zelenkasta  svjetlost  podrhtava  na  izblije- 
djelim  crtama  gospe.  Tužno  je  lice  nadvila  vrh  sina,  što  počiva  u  njezinu  krilu. 
Bolna  je  briga  prekrila  majčine  oči,  u  čijim  se  zenicama  razlila  jedna  suza,  ugušena 
suza,  da  ne  kapne  na  rumene  jagode  njezina  čeda.  Čedo  je  slatko  ustanca 
skupilo  kao  da  u  snu  siše  rumeni  vrh  majčinih  njedara.  A  punana  mu  ručica 
klonula  kraj  srca  rodilje :  kucaj  ga  u  snu  njihao  i  ono  je  zaspalo,  slušajući 
neizrečene  riječi  i  nepjevanu  uspavanku  majčina  srca. 

Plamenčak  na  uljenci  podrhtava,  budeći  po  zidovima  i  visokom  svodu  duge, 
plašne  sjene,  što  ih  jedan  titraj  rodi.  a  drugi  uništuje.  Crkva  je  pusta,  bez 
nakita,  bez  svetih  slika,  bez  oltara,  samo  u  pročelju,  na  goloj  stijeni,  iz  okvira 
stare  ikone  tuguje  tužna  gospa.  A  uljenka  tinja  kao  jedna  pokajnička  duša  i 
svojom  zelenkastom  svjetlošću :  svojom  bolnom  nadom  ublažuje  samoću  i  tugu 
zapuštene  majke  i  njezina  sina,  od  kojih  ona  milost  ište. 

Pusto  je  u  crkvi :  samo  katkad  poput  zelene  kapi  ulja  sklizne  odraz  svijetla 
niz  glatke,  crne  stupove.  Oni  nose  tešku  kupolu,  a  kad  se  jače  uzvine  pla- 
menčak, rek  bi  da  se  duge,  plašne  sjene  skrivaju  za  njihovim  deblima. 

Pusto  je  u  crkvi,  a  mrak  navire  i  bez  šuma  pl  azi  po  kutovima  sve  zastirući 
kreljutima,  s  perjem  lakšim  od  paučine,  a  tamnijim  od  ponoći.  Lice  skriva  kri- 
lima, sklopljene  su  mu  vjeđje,  jer  ga  groza  hvata  na  samu  pomisao,  da  mu 
glatka  površina  kakvoga  stupa  ne  odrazi  blijedilo  njegova  obličja.  Šuljajući 
se  susteže  dah  i  kad  je  plazeći  došao  pod  ikonu,  željan  svjetlosti  i  utjehe,  ras- 
krili krila  i  uzdignu  vjedje,  da  crnim  očima  uroni  u  izblijedjele  crte  zapuštene 
majke.  Od  radosti  mahnu  krilima,  a  ona  slaba  slomiše  se  i  perje  lakše  od  pau- 
čine prekri  ikonu  i  ugasnu  uljenku. 

PROLJETNI  OBLACI 

Ondje  iza  gore  narastao  je  golem,  bijel  oblak.  Sve  je  veći  i  veći,  da  se 
najposlije  od  puste  težine  ne  raspane  poput  sniježne  gromade  u  manje  grude. 
Onda  zaplove  nebom  nošene  od  svježa  vjetra  i  zastiru  plavet  uokvirujući  je, 
a  iz  prebijela  okvira  smije  se  sinja  vedrina.  Ona  kao  da  će  se  sad  otvoriti, 
da  iz  nje  niktie  lik  polunage  boginje,  što  će  jednom  kretnjom  podatne  ruke 
spustiti  na  zemlju  prvi  bajamov  cvijet,  prvi  žuti  jaglac,  prvu  rumenu  ružicu, 
prvu  mavu  ljubicu,  prvi  grozd  djurdjica  i  prvu  čašku  opojnoga  jakinta. 

Putuju  oblaci :  zračne  korablje  nebesa,  a  korablje  su  pune  raznih  sjemenja, 
klica,  pupoljaka,  što  u  jednoj  kapi  nose  zametak,  cvijet,  list  i  plod.  Brze  su 
korablje,  a  nad  njihovim  jedrima  leprši  Šarena  duga,  ta  nebeska  zastava  pro- 
ljeća i  sunca.  A  na  nebu  skoro  da  miruje  krnji  mjesec :  časovito  pristanište 
zračnih  korablja.  čas  pristanu,  da  se  umah  otisnu  u  neizmjerje  plavetnila,  ši- 
reći sva  jedra  i  zakrećući  kormilom  prama  suncu,  gdje  im  zlatni  gradovi  i  go- 
ruća mora  otvaraju  luke  i  zatone.  Tad  korablje  brže  zaplove,  krećući  na  osva- 
janje, bore  se  kljunom  o  kljun,  krmom  o  krmu,  da  se  od  sraza  raspanu.  Raz- 
bacano komadje  pluta  po  površini  sinje  vedrine,  a  po  koja  silna  korablja  slavo- 

dobitno  izmiče,  ostavljajući  za  sobom  rasap.  Ona  pristaje  uz  sunce,  zastire 
ga  ogromnim  jedrima,  koja  bacaju  dugu  sjenu  na  goru,  dol  i  izoranu  njivu, 
u  čijim  brazdama  miruje  voda,  što  odrazuje  plavet  i  oblake,  sunce  i  mjesec 

Oblak  dalje  plovi,  a  sunce  na  novo  grleći  cjeliva  svaku  grudu,  Sto  je  iz- 
ravna brana  i  svaku  brazdu,  što  je  odgmu  oštri  lemeŠ.  Sve  će  biti  kao  lani, 
a  opet  drugojačije,  jer  nebo  i  voda  odrazuju  samo  oblake,  što  putuju,  da  se 
razidju,  a  nestaju,  da  izniknu.  Samo  krnji  mjesec  ta  polomljena  hostija,  kao 
da  čeka  svemoguću  ruku,  da  posveti  novi  porod  i  novi  život,  jer  je  život  samo 
vječan  u  blagoslovu  misterija. 

Nad  zemljom,  nad  vodama,  nad  suncem  bdije  duh,  blagosivljajući  istok 
i  zapad,  život  i  smrt.  A  oblaci  dalje  plove  nošeni  od  svježega  vjetra . . . 


MILAN  ĆURČIN:  BIBLIOGRAFIJA  SRPSKO-HRVATSKE 
DRAMSKE  KNJIŽEVNOSTI 

Bolje  bi  bilo  da  ova  knjiga  nije  ugledala  sveta.  Ona,  pre  svega,  nije  bila  po- 
trebna. Zna  se,  da  Srpski  Seminar  beogradskog  univerziteta  radi  već  od  više  godina 
srpsku  biblijografiju,  koja  će  u  prvom  redu  nastaviti  pa  onda  i  popuniti  Nova- 
kovićevu.  Tu  biblijografiju  Srpskog  Seminara  primila  je  već  beogradska  Aka- 
demija, pre  više  od  godine  dana,  za  svoje  izdanje,  i  ona  će  svakako  skorim  izići. 
U  njoj  će  biti  naravno  i  cela  dramska  književnost,  a  u  njenom  registru  biće  začelo 
ta  dramska  književnost  na  okupu,  kao  i  kod  Novakovića.  Našto  će  dakle  ova 
biblijografija  sada,  i  zašto  izdaje  Akademija  istu  stvar  dvaput  malo  te  ne  isto- 
dobno? —  Ne  bi  se  mogao  opravdati  ovaki  posao  ni  u  okviru  u  kojem  je  u 
prvi  mah  zamišljen  i  otpočet  — :  jedan  dramaturg  Srpskog  Narodnog  Pozo- 
rišta  u  Beogradu  poručio  je  dramsku  biblijografiju  kod  autora  ove  knjige,  sva- 
kako da  bi  imao  ručnu  knjigu  za  svoje  potrebe.  I  njemu  bi  koristila  ovaka  knjiga 
tek  onda,  kad  bi  u  njoj  našao  ne  samo  ćirilicom  i  latinicom  štampane  drame, 
jer  njih  bi  našao  i  u  općoj  biblijografiji,  već  i  sve  r  u  k  o  p  i  s  e  drama  koje  dolaze 
u  obzir  za  prikazivanje  ;  to  je,  uostalom,  jedna  razborita  pozorišna  uprava  i  navela 
autoru  glavnim  razlogom  što  ovaki  rad  ne  može  primiti.  Pa  čak  i  s  rukopisima 
bilo  bi  štampanje  ovake  knjige  izlišno,  jer  za  onaj  mali  broj  primeraka 
koji  je  potreban,  ne  bi  se  isplatilo  izdavanje  ovako  obimnog  dela,  već  bi  se  dra- 
maturzi beogradskog,  zagrebačkog  i  novosadskog  pozorišta  zadovoljili  prepi- 
sima.  Kad  stvari  dakle  ovako  stoje,  sasvim  je  nerazumljiv  i  neopravdan  po- 
stupak Akademijin,  a  ona  nosi  glavnu  odgovornost  za  pojavu  ove  knjige. 

Još  veći  teret  pada  na  Akademiju,  što  je  uzela  u  svoja  izdanja  ovaku 
biblijografiju.  Stručni  referent  morao  je  na  prvi  pogled  videti,  da  ima  posla 
s  diletantom,  u  kojega  niti  je  dara  niti  spreme  niti  strpljivosti  i  pažljivosti  za 
biblijografa,  i  nije  smeo  preporučiti  delo  za  štampu.  Akademijin  referent,  me- 
djutim,  il  nije  bio  stručan,  il  nije  bacio  ni  prvi  pogled  na  stvar  koju  preporučuje  ; 
teško  je  reći,  koje  je  od  ta  dva  zla  manje.  On  je,  kako  izgleda,  slepo  poverovao 
rečima  samoga  autora,  da  je  u  ovoj  knjizi  „brižljivo  prikupljeno  od  dramskih 

dela  sve  Sto  je  god  štampano,  a  što  je  prema  današnjim  književnim  prilikama 
i  kod  Srba,  i  kod  Hrvata  moguće  bilo  sabrati",  da  su  „pregledana  i  izbeležena 
sva  dela,  svi  književni  listovi,  časopisi,  novine,  povremeni  spisi,  kalendari,  zbirke 
i  t.  d.,  do  kojih  se  moglo  doći,  i  uopšte  sve,  gde  se  samo  moglo  pomisliti  da  će 
biti  štampano  bilo  kakvo  originalno  delo,  bilo  kakav  prevod,  ili  samo  kakav 
odlomak".  Ali  sve  su  to  samo  reći,  reći,  reći,  s  kojima  se  uvodi  kod  nas  ružan 
običaj,  da  autor  u  predgovoru  kazuje  sam  svoj  sud  o  brižljivosti  i  potpunosti  svoga 
rada,  mesto  da  na  tome  mestu  govori  o  načelima,  kojih  se  držao,  i  o  izvorima, 
kojima  se  služio  pri  svome  poslu.  Uistini,  u  samoj  knjizi,  ne  krije  ni  sam  autor, 
da  nije  pregledao  i  izbeležio  sva  dela  do  kojih  se  moglo  doći,  jer  ispod  mnogih 
knjiga  piše,  da  ih  nije  video  ili  da  ih  nije  imao  u  rukama,  i  citira  ih  po  dru- 
gima ;  a  tek  niko  ne  će  tvrditi,  da  se  do  knjiga  iz  mostarske  Male  Điblijoteke 
Pahera  i  Kisića  nije  moglo  doći.  Jedan  dramski  biblijograf  piše  bez  skru- 
pula, da  nije  video  knjige,  koje  ima  u  rukama  najšira  publika !  —  Ali  i  da 
se  ostavi  na  stranu  sve,  što  je  ovaj  autor  uneo  u  svoju  knjigu,  a  kaže,  da  nije 
video,  i  sve,  što  je  uneo,  a  ne  kaže,  da  nije  video,  i  sve,  što  nije  ni  video 
ni  uneo,  pa  da  se  uzme  u  obzir  samo  ono,  što  je  videvši  uneo,  ostala  bi  ova 
knjiga  jedna  loša  rabota  u  svakom  pravcu,  i  u  celini  i  u  pojedinostima.  Ona 
se  ne  daje  ni  ispraviti,  jer  je  skroz  pogrešna,  i  jer  bi  lakše  bilo  napisati  novu 
dramsku  biblijografiju. 

Očevidno  je,  da  prof.  Vladan  Jovanović  nije  promerio  ni  shvatio  značaj 
ovakoga  posla,  niti  je  predvideo  teškoće  s  kojima  je  skopčan.  Pisati  biblijo- 
grafiju ne  znači  nipošto  skupiti  na  gomilu  knjige,  do  kojih  se  na  brzu  ruku 
može  doći,  pa  ih  manje  više  tačno  i  manje  više  po  redu  popisati  prema  natpisu, 
za  taj  se  posao  traži,  osim  marljivoga  dugoga  rada,  veće  od  običnoga  iskustvo 
i  verziranost  sa  knjigama  uopće,  pa  onda  upućenost  u  predmet,  i  naročiti  osećaj 
za  preglednost  i  tačnost,  zat.  zv.  biblijografsku  tačnost.  —  Za  jed- 
noga čoveka  to  je  velik  zadatak,  a  često,  kad  je  materijal  odviše  velik,  skoro  i 
nemoguć.  U  našem  slučaju  materijal  još  nije  toliki,  da  ga  jedan  spreman  biblijo- 
graf i  stručan  dramaturg  ne  bi  mogao  savladati.  Ali  biblijografska  svojstva 
ovog  saradnika  Akademijina  ne  bi  dostajala  ni  za  klasif  i  kovanje  knjiga  i  uvo- 
djenje  u  katalog  za  kaku  omanju  biblijoteku,  a  kamo  li  za  stručnu  dramsku 
biblijografiju  s  naučničkim  pretenzijama. 

Da  nije  knjigu  izdala  Akademija  Nauka,  moglo  bi  se  brzo  svršiti  s  delom 
ovake  vrednosti.  Ovako,  kritikujući  više  Akademiju  nego  samoga  autora,  potrebno 
je  da  izbliže  dokažem  što  sam  rekao.  To  nije  lako,  jer  se  pre  svega  mora  do- 
vesti u  neki  sistem  jedna  ogromna  masa  raznorodnih  pogrešaka  i  nedosled- 
nosti,  pa  iz  hrpa  izabrati  za  primer  ono,  što  će  jasno  predočiti  stvar.  Pri  tom 
je  Često  teško  i  nemogućno  odeliti  metodske  pogreške  i  čudne  navode,  koji  po- 
tiču iz  nepoznavanja  bibliografskih  principa  od  faktičnih  pogrešaka  iz  neznanja 
i  nepažnje. 

* 

*  * 

Ova  bibliojografija  štampanih  dramskih  dela  na  srpskom  i  hrvatskom, 
nije  ni  izdaleka  potpuna.  U  njoj  nema  spomena  o  velikom  nizu  vrlo  poznatih 
i  manje  poznatih  drama,  dramskih  odlomaka  i  pojedinih  izdanja  dramskih  dela. 

Ja  sam  na  brzu  ruku  i  bez  naročitog  truda  pronašao  preko  trideset  takih  izo- 
stavaka,  sve*  same  drame,  koje  je  „prema  današnjim  književnim  prilikama"  vrlo 
lako  bilo  sabrati,  jer  ih  ima  čak  i  u  knjižarskim  katalozima.  Tako  je  trebalo 
u  velikom  katalogu  beogradske  knjižarnice  Mite  Stajića  samo  otvoriti  odeljak 
„Pozorišna  dela'\  pa  naći  odma  nekoliko  drama,  kojih  u  ovoj  knjizi  nema. 
(Katalog  Str.  305  :  Stefanović  Dim.,  Milo  za  drago,  i  t.  d. ;  Str.  307 :  Pikar, 
Dva  bračna  para  i  t.  d.) ;  isto  tako  u  katalozima  poznate  zagrebačke  knjižar- 
nice Lavoslava  Hartmana  i  najmodernije  južnoslovenske  izdavačnice  Dioničke 
Tiskare  (Katalog  L.  Hartmana  od  1891,  Str.  17:  Daščarić  T.,  Svežnji,  vesela 
igra  i  t.  d. ;  str.  18  :  Lepušić  Ivan,  Majčin  amanet ;  Str.  19:  Vujatović  Šarov 
Špiro,  Kosovska  djevojka,  opereta  i  t.  d.  U  katalogu  Dioničke  Tiskare  Str.  25, 
ima  zabeležen  Zmajev  prevod  Madačeve  „Oovekove  tragedije"  latinicom).  U  njoj 
nema  tako  poznatog  pesničkog  dela  kao  Što  je  dramski  spev  „Pesnik"  Vojislava 
Uića  (Štampan  1893  u  1.  od  devet  brojeva  „Glasnika"  Mila  Pavlovića).  U  njoj 
nema  mnogih  drama  iz  časopisa  i  listova,  čak  ni  iz  onih,  kojima  se  inače  služio 
autor ;  to  je  ujedno  karakteristično  za  ovaj  rad.  Iz  „Vienca"  su  na  pr.  re- 
dovno ispisane  sve  drame,  koje  u  Sadržaju  stoje  pod  odeljkom  Dramsko  Pes- 
ništvo,  a  drame  i  naročito  odlomci,  koji  su  ušli  u  Sadržaj  pod  opću  rubriku  Pes- 
ništvo,  prosto  su  previdjeni ;  takih  je  dosta  („Vienac"  1876.  br.  51.  52:  Mare- 
tićev  prevod  3.  čina  Molierova  „Tartuffa"  ,  i  br.  15.  16.  prvi  Čin  Racinova  „Brita- 
nika"  ;  u  istoj  godini  „Vienca",  br.  32—35.  štampan  je  prvo  i  prevod,  koji  je 
u  ovoj  biblijografiji  naveden  pod  br.  246.  —  Isto  je  tako  Silvija  Kranjčevića 
„Prvi  grijeh"  štampan  prvo  u  „Viencu"  od  god.  1893  br.  37—40.  —  „Vienac" 
od  1895.  ima  Milana  Begovića  kantatu  „Na  novu  godinu"  odma  u  1.  broju.  „Vienac" 
1899.  prevode  iz  Puškina :  „Prizor  iz  Fausta"  od  A.  Radića  i  „Prizor  iz  Borisa 
Godunova"  od  Ise  Velikanovića.  1  t.  d.  I  t.  d.).  Kod  nekih  dela,  za  koja  je 
znao  autor  da  su  prvi  put  štampana  u  časopisima,  jer  piše  na  njima,  nije  potražen 
navedeni  izvor,  već  je  citat  iz  časopisa  naprosto  izostao  (tako  kod  br.  262.  662. 
862.  1110.  1252.  Kod  poslednjeg  piše  na  kraju,  da  je  preštampano  iz  „Zastave" 
i  da  je  prevodilac  M.  Mušicki).  Kad  bi  se  malo  samo  prionulo  uz  pregledanje 
kataloga  i  časopisa,  porastao  bi  broj  izostavaka  u  nedogled.  Ne  smem  da  se 
upuštam  u  ispitivanje  specijalnih  grupa,  ali  nije  teško  i  nestručnjaku  konsta- 
tovati,  da  je  na  pr.  dubrovačka  drama  u  ovoj  knjizi  još  grdnije  prošla  od 
moderne. 

Nasuprot  ovom  nedostajanju  stoje  suvišnosti,  jer  ima  u  ovoj  dramskoj 
biblijografiji  navedenih  dela,  koja  nisu  dramska.  Pred  očima  jednog  biblijo- 
grafa  treba  jednako  da  lebdi  princip,  da  kod  odabiranja  ne  odlučuje  oblik  već 
sadržina  dela,  i  da  se  delo  ne  srne  klasifikovati  po  samom  natpisu.  U  zabludi 
je  autor,  koji  drži,  da  je  svaki  spis  u  dijalogu  drama,  što  je  isto  tako  kao  kad 
bi  se  sva  dela  u  vezanom  slogu  ubrojala  u  pojeziju  ;  isto  tako  ne  može  spa- 
dati jedno  delo  ovamo  samo  zato  što  u  natpisu  ima  kaka  reč  iz  dramske  ter- 
minologije (br.  564.  L.  Kostića  spev  u  četir  pesama  „Beseda").  Tako  imamo 
ovde,  uz  začetke  pobožne  drame  starih  dubrovačkih  i  dalmatinskih  pesnika  i 
uz  razne  pastirske  razgovore  i  ekloge,  „idile",  „trijumfe"  i  „toržestva",  po- 
zdravne deklamacije  naših  pisaca  iz  početka  devetnajstog  veka,  još  i  moralno- 
verske  traktate  i  čisto  didaktičke  spise  istorisko-političke  i  geografske  sadr- 

224 


Digitized  by  Google 


žine,  kako  su  ih  moralisti  i  pedagozi  osamnajstog  veka  na  zapadu,  a  za  njima 
i  naši,  rado  prezentovali  u  obliku  razgovora  (osobito  izmedju  oca  i  sinova  ili 
dece),  a  koji  naravno  nemaju  inače  nikakve  veze  sa  dramskom  književnošću. 
Novaković  im  je  u  svom  registru  redovno  tačno  odredio  mesto,  koje  im  pripada, 
i  greh  je  bilo  ne  osvrtati  se  na  to.  (Najjasniji  su  primeri  u  ovom  pogledu  pod 
br.  549-  710.  1150.  i  dr.).  Ima  onda,  dalje,  u  ovoj  dramskoj  biblijografiji  navoda 
tek  pojedinih  pesama  iz  kake  drame  s  pevanjem,  pod  zasebnim  brojem  (br.  963. 
993). » »ma,  najzad,  nota,  nota  s  potpisanim  tekstom  i  čistih  nota  bez  reči !  (br. 
399-  421.  664.  963-  1312.). 

Toliko  0  onom  Čega  nema  a  treba  da  ima,  i  o  onom  čega  ima  a  ne  treba  da  ima 
u  ovoj  knjizi. 

Biblijograf  ne  treba  da  citira  knjige  kojih  nije  video  a  mogao  ih  je  videti. 
Ispod  preko  Šezdeset  navoda  u  ovoj  knjizi  ima  napomena  autorova,  da  delo  nije 
video ;  medju  tim  delima  su  knjige  Male  Biblijoteke  Pahera  i  Kisića  (brr.  260. 
881.  888.  1103.  1238.  1466—8.  1522.)  i  druge  lako  pristupačne  knjige  (br.  186. 
u  beogradskoj  Narodnoj  Biblijoteci  pod  br.  4548,  br.  1221  ibidem  pod  bbr.  4747 ; 
brr.  253-  1337.  1359.  i  t.  d.).  Ovamo  dolaze  slučajevi,  kad  je  autor  imao  ne- 
potpune primerke  u  rukama,  te  citirao  po  njima.  Kod  starih,  retkih  ili  zabačenih 
knjiga  ovakav  bi  se  postupak  mogao  razumeti,  ali  ovo  su  često  dela  iz  zadnjih 
desetina  godina.  Zanimljivo  je,  kad  jedan  današnji  biblijograf  ima  hrabrosti 
potpisati  pod  citat  iz  jednog  časopisa  od  godine  1902.,  da  je  od  časopisa  video 
samo  6.  i  7.  broj  (br.  29  ) !  —  Onda  dolaze  slučajevi,  gde  autor  ne  kaže  ništa, 
a  citira  dela,  koja  nije  video.  To  u  ovoj  knjizi,  koja  kipti  pogreškama,  nije  lako 
kontrolovati,  ali  se  iz  raznih  momenata  daje  konstatovati.  Jasno  je,  medjutim 
da  autor,  kad  je  i  imao  knjigu  u  ruci,  redovno  nije  u  nju  dublje  zagledao,  već  je 
na  brzu  ruku  prepisao  natpis  i  ovlaš  pogledao  cifru  na  poslednjoj  strani.  Ovo 
se  ističe  na  razne  načine.  Kod  nekih  drama  nije  nadjeno  ime  pisca  ili  prevo- 
dioca, i  ako  ga  ima  onde,  ali  ne  u  natpisu  (brr.  579-  656.  1252.).  Neka  se  dela 
citiraju  samo  s  korica  mesto  s  natpisne  strane  (br.  423.),  ili  tek  iz  Sadržaja 
časopisa. 

Ovaki  su  citati  nedovoljni  i  nepotpuni,  i  najmanje  smeju  poslužiti  za 
biblijografski  podatak.  Evo,  na  primer,  kako  autor  u  časopisu  pregleda  delo 
za  svoju  svrhu.  U  dubrovačkom  „Slovincu"  za  god.  1879,  u  brojevima  3—22, 
ima  Budmanijev  prevod  „Sakuntale"  ;  u  primerku  „Slovinca"  iz  beogradske 
Narodne  Biblijoteke,  koji  je  autoru  bio  pri  ruci,  slučajno  nema  broja  22.,  i 
on  je,  ne  gledajući  samu  stvar,  to  prevideo  pa  citirao  samo  brojeve  3—21  (br. 
522.).  Slično  se  desilo  kod  citata  jedne  započete  Šaljive  igre  iz  „Domišljana  " 
od  1874.  (u  biblijografiji  br.  1250,  gde  je  izostao  navod  strana  jednog  nastavka 
(iz  23.  broja)  samo  zato,  što  je  previdjeno  da  nema  slučajno  tog  broja  u  pri- 
merku Narodne  Biblijoteke ;  da  je  autor  zagledao  samu  dramu,  video  bi  da 
posle  šeste  pojave  drugoga  čina  ne  može  doći  odma  četvrta  pojava  (trećega 
čina.  Str.  325—7  i  510. ;  knjiga  u  Nar.  Bibl.  pod  br.  14578).  —  Ali  i  gde  je 
posao  bio  sasvim  prost,  i  gde  je  bilo  dosta  prepisati  natpisni  list  i  zabeležiti 
oblik  i  strane,  nije  odgovoreno  zadatku,  i,  prema  mom  računu,  teško  da  je  i 
deseti  dio  svih  navoda  u  ovoj  knjizi  čist  od  manjih  i  većih  pogrešaka,  omašaka, 
izostavaka  i  raznorodnih  netačnosti,  ne  uzimajući  pri  tom  u  obzir  interpunk- 

ciju,  koja  je  takodjer  često  neopravdano  i  pogrešno  izmenjivana  i  preuđeša- 
vana.  Kud  je  otišla  biblijografska  tačnost,  kad  se  u  latinici  brkaju  slova  i  znaci ; 
kad  se  u  navodima  iz  crkvenoslavenskog  i  slavenosrpskog  svaki  čas  ne  razlikuje 
debelo  i  tanko  j  e  r,  e  od  a  i  u  od  u,  i  t.  d. ;  kad  se  izvrću  reči  (br.  142 ;  J06  ; 
576 ;  587  -  8.  9 ;  1155 ;  i  t.  d.) ;  kad  se  meće  što  nema  u  natpisu  i  ne  spada 
u  navod  (cena  i  drugo,  vidi  brr.  18.  30.  577.  718.  i  720.  743  -  768.  801.  1476. 
1478.  i  t.  d.) ;  kad  se  izostavi  čega  ima  u  natpisu  i  što  spada  u  navod  (br. 
42.  239.  691.  743.  1450.  1457.  i  t.  d.) ;  kad  se  čak  netačno  prepisuju  navodi  iz 
druge  i  treće  ruke  (140.  141.  1004.  1221.  i  t.  d.*).  Naročitu  pažnju  zaslužuje 
u  ovom  pogledu  citiranje  strana  knjiga  u  ovoj  biblijografiji.  Tu  vlada  kaos. 
Kod  zasebno  štampanih  dela  citiraju  se  strane  čas  onako  kako  su  u  knjizi,  bez 
obzira  dokle  ide  tekst  drame,  i  onda  je  nemogućno  dobiti  pojam  0  veličini  dela, 
jer  su  tu  ubrajani  i  predgovori  i  objave,  i  spisak  pretplatnika  (brr.  12.  13.  19. 
i  20.  156.  387.  it.  d.  i  t.  d.) ;  čas  se  odeljuje  tekst  od  ostaloga,  ali  i  tu  ponekad 
samo  od  predgovora,  ponekad  samo  od  spiska  pretplatnika,  i  tome  slično.  Retko 
je  tačna  slika,  koja  se  može  dobiti  iz  ovih  brojaka  o  samim  delima,  jer  je  mesto 
sistema  u  i  onako  raznoliku  paginaciju  unesena  još  zbrka  i  zabuna.  Isto  je 
tako  kod  dela  iz  časopisa.  Tu  se  citira  jedanput  po  brojevima,  jedanput  po  stra- 
nama časopisa,  ponekad  i  po  brojevima  i  po  stranama ;  kod  strana  navedena 
je  većinom  samo  prva,  gde  se  javlja  drama  u  broju,  tako  da  je  i  ovde  isključena 
mogućnost  stvoriti  sebi  sliku  0  obimu  citiranog  komada.  Uza  sve  to,  do- 
laze  još  pogrešno  citirane  brojke  uopće  (br.  43-  80.  141.  200.  248.  313.  i  t.  đ. 
i  t.  d  *•) 

Jedino  što  bi  se  dalo  navesti  u  prilog  dosad  navedenim  nedostacima,  koji 
potiču  većinom  iz  nepažnje,  nebrižljivosti  i  oskudice  osećaja  za  tačnost,  jeste 
da  to  još  nije  najgore  na  ovoj  knjizi.  Sasvim  joj  oduzima  svaku  vrednost  tek 
to,  što  je  shvatanje  kako  se  ovaki  posao  radi  sasvim  nedovoljno  i  metod 
pogrešan,  i  što  je  neupućenost  autora  u  predmet  malo  te  ne  potpuna. 

(Svršit  će  se.) 

*  Radi  poredjenja  ispisujem  citat  pod  br.  726,  pod  kojim  stoji  napomena,  da  je  iz  Kuku- 
ljevica,  naporedo  sa  dotičnim  citatom  iz  Kukuljevićeve  bibliografije  (pod  br.  106O). 

Jov. :  Marulić  Marko,  fratar,  malobratjanin  r.  iz  Spljeta.  NoviSćenje  muke  Isusa 
spasitelja  našega.  II.  izdanje  u  Mletcih  kod  Franceska  Brogiola.  1672.  Na  16-ni,  str.  78.  III. 
izdanje  u  Mletcih  kod  Bartola  Occhi,  1702.  Na  16-ni,  str.  56.  IV.  izdanje  pod  naslovom:  Plač 
B.  D.  Marie.  U  Mletcih  kod  Bonvekiata.  1841.  Na  16-ni.  str.  69. 

Kuk. :  Marulić  o.  Marko,  fratar,  malobratjanin,  r.  iz  Spljeta.  NaviSćenje  muke  Isusa. 
U  Mletcih  kod  Marki  Ginama  1636.  u  16-ni.  str.  78;  II.  izd.  u  Mletcih  kod  Franceska  Brogiola 
1672.  u  16-ni  str.  78;  III.  izdanje  u  Mletcih  kod  Bartola  Occhi  1702.  u  16-01  su.  56;  IV.  izd. 
pod  naslovom:  Plač  B.  D.  Marie.  U  Mletcih  kod  Bonvekiata  1841.  u  16-ni  str.  69. 

**  Primeri  u  zagradama  nisu  naročito  odabirani,  i  mogu  se  redovno  gomilati  u  nedogled. 

J  P„:  DR.  MARIJAN  DERENČIN 

IR.  28.  RUJNA  1837.  t  8-  VELJAČE  1908.) 


Da  ga  je  Prerad  preživio,  hvalio  bi  „providi,  Sto  nam  ga  je  dala",  i  jamačno 
bi  ga  posebnim  sonetom  uvrstio  u  narodni  Panteon,  u  kolo  milih  pokoj- 
nika, „za  življenja  koji  rodu  učinise  glas,  a  primjerom  svojim  bodre  nas,  da 
nam  trudnja  i  napor  ne  jenja  '.  I  to  s  punim  pravom,  jer  je  dr.  M.  Derenčin 
jedan  od  onih  izrednih  genija,  koji  urezuju  duboku  brazdu  na  njivi  narodnoj 
i  udaraju  pečat  vremenu  svome.  On  je  kao  pravnički  stručnjak  stvorio  pravno- 
naučna  i  zakonodavna  djela  neprolazne  vrijednosti  i  kao  branitelj  i  parlamen- 
tarac  izrekao  dugi  niz  sjajnih  govora,  koji  su  po  stručnom  sudu  „prava  remek- 

djela  govorničke  vještine,  puni  duha  i  jurističnog  oštroumlja".  Na  političkom 
se  polju  odlikovao  kao  reformator  oporbe  i  organizator  ustavne  borbe,  a  na 
publicističkom  kao  ponajbolji  naš  polemičar  i  duhovit  feljtonista.  U  povjesti 
hrvatskog  kazališta  ime  je  njegovo  zabilježeno  zlatnim  slovima :  kao  intendant 
toga  narodnog  zavoda  pokrenuo  je  misao  o  gradnji  nove  kazališne  zgrade,  usa- 
vršio artističku  upravu  i  obogatio  dramski  i  operni  repertoire.  Na  književno- 
umjetničkom  polju  s  uspjehom  je  njegovao  dvije  najteže  vrste  :  dramu  i  satiru.  U 
čitavoj  političko-kulturnoj  fizionomiji  dr.  M.  Derenčin  jest  ličnost  tako  izrazito 
izvorna,  osebna  i  tipna,  da  mu  je  teško  nad  premca  kod  drugih  kulturnih  na- 
roda. U  njega  su  u  najljepšem  skladu  rijetke  sposobnosti  uma  i  srca  sa  te- 
meljitom i  opsežnom  naobrazbom,  neprekidna  radinost  s  neobičnom  plodnošču, 
genijalna  duhovitost  sa  enciklopedijskom  mnogostručnošću.  U  shvaćanju  narodnih 
ideala  i  širokom  pogledu  srodan  velikanu  Strossmaveru,  u  trijeznom  političkom 
sudu  pronicav  i  dalekovidan  poput  Ivana  Mažuranića,  u  duhovitosti  i  radinosti 
premac  Augustu  Senoi,  okupljao  je  u  sebi  prednosti  i  vrline  čitavog  niza  umnika 
i  značajnika.  A  povrh  toga  bio  je  čovjek  slobodouman  i  iskren  prijatelj  na- 
pretka i  evolucije,  živim  marom  prateći  kulturne  pojave  u  velikih  naroda  i 
sveudilj  napredujući  s  duhom  vremena. 

Rodom  Riječanin  zavolio  je  za  rana  talijanski  jezik  i  knjigu,  ali  ta  ljubav 
prema  Italiji  i  njezinoj  kulturi  nije  ga  odvratila  od  ljubavi  prema  rodjenoj  grudi 
i  narodu  hrvatskomu.  Naprotiv  poznavanje  talijanskog  preporoda  i  političkog 
pokreta  oko  ujedinjenja  snažno  je  uplivalo  na  smjer  njegove  naobrazbe,  načela  i 
političkog  mu  rada.  Već  u  početku  narodnog  pokreta  pridružio  se  Strossmaverovoj 
stranci,  koja  je  nastavljala  djelo  ilirskih  preporoditelja,  pa  se  hrabro  i  požrtvovno 
borio  protiv  zastupnika  tudje  državne  misli,  a  protivnika  hrvatske  samostalnosti 
i  slobode.  A  tomu  je  glavnom  smjeru  u  politici  ostao  vjeran  sve  do  smrti  svoje. 

Marijan  Derenčin  rodio  se  na  Rijeci  28.  rujna  1836.  Otac  Pavao  Antun 
bio  je  ugledan  riječki  trgovac,  a  bio  je  rodom  iz  Mošćenice  u  Istri.  Mati  mu 
rodj.  Milić  bila  je  takodjer  Istranka.  Otac  se  Derenčinov  dvaput  ženio  i  iz  oba 
braka  imao  šesnaestoro  djece.  Marijan  bio  je  najstariji  sin  iz  drugoga  braka. 
Pučku  školu  i  gimnaziju  sve  do  šestoga  razreda  polazio  je  na  Rijeci.  God. 
1852—3-  prijedje  u  sedmi  razred  zagrebačke  gimnazije.  Tu  su  ga  stariji  pri- 
morski znanci  uveli  k  dru.  A.  Starčeviću,  oko  kojega  se  za  crnih  dana  apsolu- 
tizma sakupljalo  nekoliko  mladih  ljudi.  U  razgovorima  —  kazuje  dr.  M.  De- 
renčin u  brošuri  „Evolucija  političkih  ideja"  (str.  15)  —  Starčević  ih  „učio 
mrziti  Austriju  i  apsolutizam  i  ljubiti  slobodu  i  Hrvatsku".  U  tom  se  drugo- 
vanju po  svoj  prilici  zametnula  klica  onoj  simpatiji,  s  kojom  on  kasnije  uza 
svu  načelnu  protivštinu  u  spisima  svojim  govori  0  dru.  A.  Starčeviću.  —  Me- 
djutim  je  gimnazija  na  Rijeci  dobila  osmi  razred  i  Marijan  se  vrati  u  riječku 
gimnaziju,  u  kojoj  je  i  položio  g.  1854.  ispit  zrelosti.  Podje  u  Beč  na  sveučilište, 
gdje  je  više  godina  učio  medicinu,  a  onda  prijedje  na  pravoslovni  fakultet  i 
svrši  s  izvrsnim  uspjehom  pravne  nauke.  Dne  26.  lipnja  1860.  bio  je  na  bečkom 
sveučilištu  promoviran  na  čast  doktora  prava.  Iz  Beča  podje  na  Rijeku  i  stupi 
kao  perovodja  u  odvjetničku  pisarnu  riječkoga  rodoljuba  Faustina  Suppea. 

One  godine  (1860.)  zapodjeli  su  magjarski  agenti  akciju,  da  se  Rijeka 
odcijepi  od  Hrvatske.  Riječki  Hrvati,  koji  nijesu  tajili  hrvatskog  rodoljublja, 

bili  su  izvrženi  neprestanim  napadajima  potplaćene  fakinaže.  Najviše  od  svih 
pretrpjela  je  porodica  riječkoga  trgovca  i  posjednika  Pavla  Antuna  Derenčina. 

0  tome  kazuje  jedan  stariji  politički  pobornik  u  „Obzoru"  od  16.  stud.  1896. 
ovo :  „Nikada  i  ni  kod  jedne  zgode,  kod  koje  je  bila  moguća  strka,  ne  bi  ma- 
gjarski  agitatori  na  Rijeci  propustili,  da  na  kući  Derenčinovoj  ne  razlupaju 
prozore,  da  ne  izviždaju  i  psuju  Hrvate  pred  njom.  Ušuljali  bi  se  dapače  u 
susjedne  kuće  i  po  noći  bacali  otraga  na  verandu  i  na  dvorište  stare  lonce  i 
kojekakav  smet,  samo  da  razdraže  čestitu  hrvatsku  obitelj.  Inzultirani  su  i 
pojedini  Članovi  obitelji,  a  poslu  trgovačkom  nastojalo  se  škoditi  na  sve  moguće 
načine.  A  sav  taj  bijes  raspirio  se  istom  onda,  kad  se  je  na  Rijeku  vratio, 
svršivši  pravne  nauke  u  Beču,  najstariji  sin  obitelji  Derenčinove,  dr.  Marijan. 
Bilo  je  to  u  vrijeme,  kad  je  oglašena  listopadska  diploma.  Medju  prvima,  koji 
su  ustali  protiv  pokreta  za  odcijepljen  je  Rijeke  od  Hrvatske,  bio  je  dr.  Ma- 
rijan Derenčin.  Ne  samo  u  „Pozom",  nego,  u  koliko  se  dalo,  i  u  tadašnjem 
riječkom  listu  ,,L'  eccho  di  Fiume"  branio  je  mladi  doktor  neustrašivo  i  otvo- 
reno pravo  kraljevine  Hrvatske  na  Rijeku  i  žigosao  one,  koji  rade,  da  se  Rijeka 
otudji  domovini  svojoj.  Dr.  M.  Derenčin  započeo  je  politički  rad  neustrašivom 
borbom  za  cjelokupnost  hrvatske  domovine,  a  kako  je  tada  započeo,  tako  je 
radio  sve  do  smrti,  imajući  svedj  pred  očima  korist  i  dobrobit  svoga  naroda. 
Rijeka  je  ostala  i  nadalje  njegovim  mezimčetom.  Uvijek  se  živo  zanimao  za 
dogadjaje  na  Rijeci  i  budno  pratio  sve  faze  nemiloga  riječkoga  pitanja.  O 
Rijeci  i  riječkom  pitanju  napisao  je  toliko  članaka,  dopisa  i  bilježaka,  da  bi 
skupljeni  sačinjavali  omašnu  knjigu.  Tako  n.  pr.  u  „Obzorovim"  člancima 
„Riječki  provizorij"  od  14—18.  listopada  1897.  razlaže  postanak  t.  zv.  krpice 

1  dokazuje,  da  je  ugarska  vlada  uredjujući  na  svoju  ruku  riječki  provizorij 
prekoračila  granice  svoga  mandata  povredom  prava  Hrvatske.  Rijeka  je  cjelo- 
kupni dio  Hrvatske  i  ni  sama  nagod  ,  naročito  ni  njezin  ispravljeni  paragraf  66. 
nije  to  pitanje  riješio  na  štetu  Hrvatske.  Potonju  je  tezu  kao  svoje  lično  mnijenje 
branio  u  saborskom  govoru  u  prosincu  g.  1899-  Na  tu  se  izjavu  osvrnuo  pok. 
dr.  !.  Pliverić  u  svom  đesetsatnom  govoru  o  Rijeci  početkom  veljače  1902.,  pri- 
kazujući labavost  prava  Hrvatske  na  Rijeku  i  braneći  svoju  teoriju  o  condo- 
miniumu.  Dr.  M..  Derenčin  odgovorio  mu  je  u  saboru  6.  veljače  1902.  S  nekim 
njegovim  izvodima  nije  se  slagala  saborska  koalicija,  napose  mu  članovi  stranke 
prava  zamjeravahu,  što  neizravno  priznaje  zakonsku  snagu  t.  zv.  krpici. 

Mladi  se  M.  Derenčin  tako  odlikovao  u  borbi  za  hrvatstvo  Rijeke,  da  ga 
je  g.  1861.  prva  riječka  županijska  skupština  izabrala  podbilježnikom  uz  prvog 
bilježnika  dra.  Antu  Starčevića.  Tu  je  čast  obnašao  do  g.  1863.,  kad  je  predao 
ostavku,  postavši  kr.  javnim  bilježnikom  na  Rijeci.  U  tom  je  zvanju  ostao 
do  g.  1873-,  kad  je  na  Rijeci  ustrojen  ugarski  kr.  sudbeni  stol.  Tim  se  povodom 
dr.  M.  Derenčin  odrekao  javnog  bilježništva  i  primio  službu  odvjetnika  i  kr. 
javnog  bilježnika  za  županiju  riječku.  God.  1865.  bio  je  u  trsatskom  ketaru 
prvi  put  biran  u  hrvatski  sabor  kao  član  liberalne  narodne  stranke.  Od  onda 
sve  do  konca  1905-,  osim  malog  prekida  g.  1885.  i  saborske  periode  g.  1892—97., 
pripadao  je  hrvatskom  saboru.  God.  1868.  bio  je  u  oštroj  opoziciji  protiv  Raucha 
i  nagodbe,  pa  je  s  12  drugova  zastupnika  iz  Srijema  i  Primorja  s  prosvjedom 
ostavio  nagodbeni  sabor.  Unatoč  tomu  pravaši  su  mu  kasnije  spočitavali,  da 

je  pomogao  stvoriti  nagodbu,  a  kad. tamo  po  klasičnom  svjedočanstvu  Deren- 
činovu  (v.  čl.  „Domaće  političke  causerie"  u  „Obzoru"  od  24.  ož.  1896.)  upravo 
su  „pravaši  sa  pok.  drom.  A.  Starčevićem  na  čelu  puno  doprinijeli  k  tomu, 
da  je  nagodba  zakonom  postala';  pače  „barunu  Rauchu  ne  bi  možda  bilo  pošlo 
za  rukom,  da  bez  pomoći  dra.  Starčevića  utre  put  k  nagodbi".  Dr.  A.  Starčević 
je  pritekao  u  pomoć  Rauchu  time,  Sto  je  pod  zaštitom  njegovom  udarao  pam- 
fletima, punim  lažnih  objeda,  na  one,  koji  su  stajali  u  odlučnoj  oporbi  protiv 
nagodbe,  na  koju  se  je  Rauch  spremao.  Pače  oporučni  nasljednik  Starčevićev 
u  vodstvu  stranke  prava,  dr.  J.  Frank,  bio  je  izravni  pomagač  kod  stvaranja 
nagode.  O  toj  Frankovoj  ulozi  govori  dr.  M.  Derenčin  u  „Obzorovim"  člancima 
„Domaće  političke  causerie"  od  24.  ož.  1896.  i  „Demagozi"  od  22.  rujna  1896. 
U  prvom  članku  ističe  ukratko :  „Dr.  Frank  vijećao  je  tada  sa  slavonskom  go- 
spodom, koja  su  Magjarima  daleko  više  nudjala,  nego  li  sam  Rauch"  ;  a  u 
drugom  članku  bilježi  tu  činjenicu  ovako :  Dr.  J.  Frank  „je  godine  1867-8.  bio 
sekretar  slavonske  aristokracije  i  vodio  zapisnike  u  njezinim  sastancima,  u  ko- 
jima su  zabilježene  izjave :  da  će  se  Slavonija  odcijepiti  od  Hrvatske,  ako  po- 
tonja bude  odbijala  uniju  s  Ugarskom".  Usprkos  toj  izravnoj  potpori  magja- 
ronima  kod  sklapanja  nagodbe  pravaši  su  dra.  J.  Franka  objeručke  primiti  u 
svoje  kolo  i  izabrali  ga  vodjom  i  predsjednikom  svoje  stTanke,  kojoj  je  osnovna 
točka  programa :  nepriznavanje  nagodbe. 

Dr.  M.  Derenčin  živo  je  sudjelovao  u  svim  pokretima  liberalne  narodne  stranke, 
koja  je  poslije  apsolutizma  više  puta  mjerodavno  uplivala  na  razvoj  političkoga 
života  Hrvatske.  Ta  se  je  stranka  držala  načela,  da  Hrvatska  ima  u  realnoj  zajed- 
nici s  ostalim  zemljama  monarkije  očekivati  obezbjedjenje  svoje  relativne  državne 
samostalnosti.  Vjerna  tom  načelu  ona  se  je  g.  1861.  u  saboru  protivila  centraliza- 
ciji Schmerlingovoj,  otklonila  poziv  krune,  da  sabor  pošalje  svoje  zastupnike  u 
carevinsko  vijeće  i  ovako  posvjedočila  svoje  nastojanje,  da  Hrvatskoj  u  krilu  mo- 
narkije osigura  što  širu  državnu  samostalnost.  U  tom  nastojanju  naglasila  je  ne- 
odvisnost  Hrvatske  od  Ugarske,  zastupajući  misao,  da  su  dogadjaji  1848.  preki- 
nuli državnu  svezu  izmedju  tih  kraljevina.  Kad  je  uvidjela,  da  se  u  Beču  ne  po- 
pušta od  težnje,  da  se  monarkija  centralistički  uredi,  približila  se  Ugarskoj,  nada- 
jući se,  da  će  iz  sporazumka  s  njome  osigurati  Hrvatskoj  veću  državnu  samostalnost. 
Nakon  neuspjelih  pregovora  prvih  ugarsko-hrvatskih  regnikolarnih  deputacija  i 
poslije  nesretno  dovršenog  rata  s  Pruskom  zagovarala  je  g.  1866.  u  federativnoj 
adresi  hrvatskoga  sabora  uredjenje  monarkije  na  federativnoj  osnovi.  Austro- 
ugarska nagoda  g.  1867.  i  ugarsko-hrvatska  nagoda  g.  1868.  uništile  su  i  ovu  nadu, 
pa  je  stranka  kasnije  rujanskim  manifestom  doduše  pobijala  zakoniti  postanak 
ugarsko-hrvatske  nagode,  ne  isključujući  ipak  pripadnost,  da  u  okviru  dualizma 
novom  nagodom  uredi  državopravne  odnošaje.  Poduprtoj  jednom  frakcijom  unio- 
nističke  stranke,  pošlo  je  narodnoj  stranci  za  rukom  skloniti  Ugarsku  na  reviziju 
nagode,  koja  je  ispala  jako  mršavo  (Dr.  M.  Derenčin  :  „Evolucija  političkih  ideja", 
str.  25-26.) 

Puno  je  zamašniji  Derenčinov  rad  na  pravosudnom  i  zakonodavnom  polju. 
U  saboru  bio  je  izvjestiteljem  svih  važnijih  zakonskih  osnova,  koje  su  zasjecale  u 
pravosudnu  i  upravnu  struku. 

Kad  je  g-  1874-  vlada  podnijela  saboru  osnove  zakona  o  uvedenju  mirovnih 
sudova  i  o  bagatelnom  postupku,  ustao  je  dr.  M.  Derenčin  u  pravosudnom  odboru 
protiv  vladine  osnove  i  upozorio,  da  bi  ukinuće  mjesnih  sudova  i  uvedenje  mirovnih 
sudova  kod  nas  uzrokovalo  narodu  mnogo  suvišna  troška  i  dangube,  a  kotarske 
sudove  opteretilo  silnim  poslom.  Uz  to  je  naglasio,  da  je  zadaća  zakonodavstvu 
nadovezati  na  postojeće  uredbe  i  ispraviti  im  mane.  Po  nalogu  pravosudnog  odbora 
dr.  M-  Derenčin  je  izradio  novu  osnovu  zakona  o  ustroju  mjesnih  sudova  i  postupku 
bagatelnom.  Ta  je  osnova  na  zahtjev  vladin  donekle  preudešena  i  radijeljena  u 
dvije  osnove,  koje  su  u  saboru  prihvaćene  i  nakon  sankcije  postale  zakonima  od 
y  listopada  1876.  Kao  izvjestitelj  pravosudnog  odbora  dr.  M.  Derenčin  u  više  je 
prigoda  zastupao  načelo  o  odgovornosti  vlade  saboru  i  o  neodvisnosti  sudaca.  Uz 
to  je  u  saborskim  raspravama  često  zasvjedočio  osobitu  juridičku  spremu  i  pokazao 
vanredan  govornički  talenat.  Time  je  svratio  na  sebe  pozornost  bana  Mažuranića, 
koji  ga  predloži  kralju  za  predstojnika  pravosudnog  odjela.  Imenovan  predstoj- 
nikom 20.  studenoga  1876.  proveo  je  zakon  o  sastavljanju  gruntovnih  uložaka  i 
zakone  o  mjesnim  sudovima  i  o  postupku  maličnom.  Nadalje  su  za  njegova  pred- 
stojnikovanja  stvoreni  ovi  zakoni  na  polju  gradjanskog  prava  :  zakon  od  g.  1876. 

0  izvlazbi  nekretnina  u  gradu  Zagrebu  i  ovršna  novela  od  g.  1876.  Na  polju  pak 
kaznenog  prava  stvorio  je  dr.  M.  Derenčin  dva  djela,  kojima  si  je  —  kako  ističe 
stručni  pisac  dr.  J.  Šilović  u  „Mjesečniku"  —  podigao  u  našem  narodu  za  sva  vre- 
mena monumentum  aere  perennius,  a  to  su:  ovršenje  kazni  slobode  po  irskom  sus- 
tavu i  osnova  kaznenoga  zakona.  Najznamenitije  Derenčinovo  zakonodavno  a  i 
znanstveno  djelo  jest  po  sudu  istoga  stručnjaka  njegova  osnova  kaznenoga  zakona 
od  g.  1879-i  koja  zbog  utjecaja  ugarske  vlade  nije  mogla  da  postane  zakonom.  Veoma 
su  je  povoljno  ocijenili  i  strani  kriminalistički  stručnjaci.  Dr.  Šilović  ističe,  da  se 
sve  komparativne  kriminalističke  studije  kulturnih  naroda  na  nju  obaziru,  njezine 
ustanove  citiraju  i  kritici  podvrgavaju. 

Na  polju  civilnog  prava  napisao  je  dr.  M.  Derenčin  od  g.  1877-  do  1883.,  dakle 
za  svoga  predstojnikovanja,  tri  djela:  „Tumač  zakona  o  maličnom  postupku44, 
,.0vršni  postupak44  i  „Tumač  k  općem  austrijskom  gradjanskom  zakonu."  Od 
potonjeg  djela  izišle  su  samo  2  knjige,  te  Derenčin  nije  dovršio  ovoga  velikog  djela. 
Ta  djela  u  oba  pravna  područja  pribavila  su  mu  u  juridičkom  svijetu  autoritet  pr- 
voga reda. 

Nu  u  dra.  M.  Derenčina  bio  je  agilan  duh,  mnogostručan  talenat  i  umjetnička 
ćud,  pa  je  uza  sav  taj  znanstveni  rad  i  silne  poslove  svoga  resorta  nalazio  i  vremena 

1  volje,  da  se  intenzivno  bavi  upravom  hrvatskoga  kazališta  i  da  vodi  akciju  za 
gradnju  novoga  kazališta.  Kad  se  je  sredinom  svibnja  1879-  radilo  o  tome,  da  li  će 
opera  ostati  ili  ukinuti,  sazvao  je  ban  konferenciju,  u  kojoj  se  odlučilo,  da  uz  dramu 
ima  i  nadalje  postojati  opera.  Upraviteljima  drame  i  opere  bili  su  imenovani  Man- 
drović  i  Zajc  na  godinu  dana,  a  dodijeljeno  im  je  nadzorno  vijeće,  koje  je  imalo 
paziti,  da  se  angažuje  valjano  operno  i  dramatsko  osoblje  i  da  bude  reportoire  udešen 
prema  umjetničkom  ugledu  narodnog  kazališta.  U  taj  su  nadzorni  odbor  imeno- 
vani :  predstojnik  dr.  M.  Derenčin  i  književnici  J.  E.  Tomić  i  August  Senoa.  U  re- 
cenzijama „VijenČevim44  priznaje  se  novoj  upravi  dobra  volja  i  požrtvovnost  i  ističe 
umjetnički  i  materijalni  uspjeh  ove  sezone.  U  opernom  repertoiru  se  nalaze  uz  os- 
tale Maverberova  „Afrikanka44,  Halevyeva  „Židovka44,  Rossiniev  „Vilim  Teli44,  a 


231 


u  dramskom :  Ibsen,  Dumas,  Voltaire,  Calderon  i  dr.  Pod  kraj  sezone  podnio  je 
nadzorni  odbor  banu  konkretne  predloge  za  buduću  sezonu  i  nacrtao  glavne  točke 
za  rješenje  kazališnog  pitanja :  da  se  podigne  nova  kazališna  zgrada,  osnuje  mi- 
rovinska zaklada  i  otvori  dramatska  škola.  Ban  Ladislav  PejaČević  odobrio  je  pred- 
loge odborove,  medju  kojima  bijaše  i  taj,  da  uz  dramu  ima  i  nadalje  postojati  i  opera. 
Kazalište  stoji  pod  nadzorom  vlade,  a  upravu  vodi  neposredno  odbor  od  4  lica  sa 
konzultativnim  glasom  i  predsjednik  odbora,  koji  je  egzekutivni  organ  vlade.  Dramu 
ima  rukovoditi  Mandrović,  operu  Zajc.  Predsjednikom  odbora  imenovan  je  dr.  M. 
Derenčin,  a  odbornicima  :  Janko  Ivković,  A.  Senoa,  Ladislav  Mrazović  i  Dinko 
Blažić.  Ujedno  je  odbor  pozvan,  da  izradi  mirovinski  statut.  Obnovljena  uprava 
započela  je  sezonu  1880.— l.  s  velikim  nadama,  uspjeh  se  pokazivao  dobrim,  no 
strašni  potres  pomrsi  sve  račune  i  njegovom  žrtvom  pade  opera  za  ovu  sezonu. 
God.  1881.  ban  je  na  predstavku  kazališnog  odbora  odredio,  da  se  opera  ima  us- 
postaviti, a  predsjednik  odborov  dr.  M.  Derenčin  podje  u  Milan  i  angažuje  tenora 
Denegria,  basa  Vespasiania,  primadonu  Dottievu  i  baritona  Prandia.  Operna  je 
sezona  otvorena  sjajnom  predstavom  Verdieve  „Aide".  Pomnu  je  brigu  posvećivao 
i  drami  i  iznio  uz  ostale  umjetnine  Shakespeareova  „Kralja  Leara".  Novinstvo  i 
jedan  dio  općinstva  stadoše  prigovarati,  Što  se  na  narodnoj  pozornici  opera  tali- 
janski pjeva  i  zahtijevati,  da  se  angažuj u  domaći  i  slovenski  pjevači.  Došlo  i  do  de- 
monstracija protiv  talijanskih  pjevača,  a  kad  se  je  uz  to  i  ton  kritike  zaoštrio,  ka- 
zališni je  odbor  sa  predsjednikom  na  čelu  predao  vladi  ostavku  i  početkom  lipnja 
g.  1882.  bude  na  mjesto  dra.  M.  Derenčina  imenovan  opet  Kneisel  vladinim  povje- 
renikom u  upravi  hrvatskoga  kazališta. 

Kao  intendant  podnio  je  dr.  M.  Derenčin  26.  siječnja  1881 .  hrvatskoj  vladi 
predstavku  0  potrebi  gradnje  novoga  kazališta  u  glavnom  gradu  Zagrebu,  koje  bi 
odgovaralo  i  zahtjevima  umjetnosti  i  kulturnim  potrebama  povećanoga  broja  pu- 
čanstva. Budući  da  je  vlada  imala  do  tada  u  tu  svrhu  samo  200.000  for.,  predložio 
je  dr.  M.  D.  u  svrhu  namaknuća  potrebne  još  svote  organizaciju  dobrovoljnih  pri- 
nosa uz  pripomoć  zemaljskih  oblasti.  Ban  Pejačević  pristade  u  načelu  na  taj  predlog, 
a  nato  je  kazališni  odbor  izdao  proglas  na  narod  s  pozivom,  da  se  nadje  samo  10.000 
rodoljuba,  koji  bi  za  gradnju  novog  kazališta  dali  svaki  dan  novčić  i  da  se  javi  što 
više  imućnika,  koji  bi  kao  utemeljitelji  u  to  ime  priložili  1000  for.  Ujedno  je  odbor 
imenovao  300  povjerenika.  Tu  je  organizaciju  zasnovao  i  velikom  revnošću  vodio 
predsjednik  odborov  dr.  M.  D.  Ujedno  se  pobrinuo  za  nacrte  i  osnovu  nove  kaza- 
lišne zgrade  i  na  ponuku  njegovu  predložena  je  saboru  zakonska  osnova  o  gradnji 
kazališta,  koja  je  i  sankcionirana  31.  listopada  1881.  Dr.  M.  D.  je  nadalje  26.  listo- 
pada 1881.  predložio  vladi,  da  odobri  nabavljene  nacrte  i  da  se  pristupi  gradnji, 
koja  bi  se  imala  dogotoviti  do  listopada  1883.  Vlada  je  na  tu  predstavku  šutjela, 
a  1.  srpnja  1882.  podnese  dr.  M.  D.  vladi  novi  predlog,  da  se  odobri  gradnja  do  ras- 
položive gradjevne  glavnice  od  200.000  for.,  a  ne  prihvati  li  vlada  taj  predlog,  oči- 
tuje, da  otklanja  sudjelovanje  kod  toga  pothvata  i  moli,  da  mu  se  podijeli  apsolu- 
torij.  Vlada  se  nije  odazvala,  a  dr.  M.  D.  odreče  se  g.  1883.  predsjedništva  odbora 
za  gradnju  kazališta.  Sada  vlada  raspusti  taj  odbor,  izdavši  mu  priznanicu,  da  je 
prinosima  namakao  znatnu  svotu  od  126.937  for.  za  gradnju  novoga  kazališta. 

Kazalište  i  umjetnost  dramska  tako  ga  zaokupiše,  da  se  je  dao  na  prevodjenje 
tudjih  dramskih  proizvoda  i  pisanje  izvornih  drama.  Jedno  od  prvih  njegovih  djela 

te  ruke  jamačno  je  komedija-alegorija  u  1  Činu  „Zaruke  Hrvatske",  namijenjena 
u  prvom  redu  dobrovoljačkim  družinama  i  privatnim  društvima.  Izišla  je  ta  ak- 
tovka u  posebnoj  knjižici  g.  1884.  tiskom  Dioničke  tiskare,  ali  je  po  svoj  prilici  mnogo 
ranije  napisana.  U  njoj  se  u  obliku  alegorije  i  u  stilu  komedije  obradjuje  popularna 
misao  o  narodnom  jedinstvu,  sjedinjenju  Dalmacije  i  emancipacije  Hrvatske 
od  Magjara  i  Nijemaca.  U  licima  Magjara  Kalmana  i  Deutschu  Hermannu  izvrsno 
su  ocrtani  poznati  prohtjevi,  da  se  skuči  Hrvatska  pod  tudji  jaram  i  liši  samostal- 
nosti svoje,  a  u  Hrvatskoj,  Dalmaciji  i  Hrvoju  Hrvatu  alegorijski  je  prikazana 
prošlost  i  sadašnjost  Hrvatske  s  vedrim  pogledom  u  budućnost.  Ta  je  komedija 
vrlo  zgodna  za  budjenje  narodne  svijesti  i  širenje  rodoljubnih  misli.  U  njoj  je  dr. 
M.  Derenčin  pokazao,  da  je  ostao  vjeran  idealima  svoje  mladosti  i  da  je  odstupom 
sa  vlade  prešao  u  redove  opozicije,  pošto  su  stvari  krenule  putem  protivnim  nje- 
govu političkom  programu.  God.  1883.  izišla  je  u  „Hrvatskoj  Vili"  njegova  izvorna 
komedija  ,,Tri  braka",  koja  se  je  tek  nakon  osam  godina,  17-  travnja  1891.,  prvi 
put  glumila  na  našoj  pozornici.  Dr.  M.  D.  bio  bi  u  tih  osam  godina  jamačno  napisao 
još  koju  dramu,  da  ga  zapreke,  koje  su  se  stavljale  prikazivanju  „Triju  brakova", 
nijesu  odvraćale  od  pisanja.  U  komediji  ključa  pravi  dramski  život.  Puna  je  zgodnih 
efekata  i  živih  przora,  a  dialog  sve  vrvi  duhovitim  dosjetkama  o  našem  javnom  i 
družtvenom  životu.  Općinstvo  je  živim  izrazom  radosti  i  zadovoljstva  pozdra- 
vilo tu  premieru,  kako  u  „Vijencu"  priznaje  kritičar  pok.  dr.  M.  Šrepel.  Napose  se 
ističe  drugi  čin  kao  pravo  dramsko  djelo,  organično  i  skladno.  Kao  u  „Zarukama" 
tako  se  i  u  tom  djelu  opaža  nagnuće  autorovo  satiri  i  humoru.  Dokaz  je  tomu  lik 
Mravca,  potištene  Činovničke  duše,  koji  govori  i  o  priprostoj  stvari  u  zašarafljenom 
kurijalnom  slogu.  Zaledje  je  drami  oštra  satira  savremenoga  života.  Autor  zago- 
vara emancipaciju  od  ropske  potištenosti,  odvraća  od  smiješne  nadudosti  i  žigoše 
nedostojno  gramženje  za  častima.  Pisac  takove  drame  bio  je  kao  predestiniran. 
da  napiše  pravu  političku  komediju  i  da  u  „Ladanjskoj  opoziciji"  izvrgne  ruglu 
pusto  frazerstvo  i  političku  kabotinadu.  No  prije  te  komedije  napisao  je  dr.  M.  D. 
još  dvije  drame :  tragičnu  aktovku  „Slijepčeva  žena"  i  veselu  igru  „Primadona4*, 
koje  su  se  prvi  put  prikazivale  23.  ožujka  1893-  U  jednu  se  večer  prikazivao  i  kao 
tragik  i  kao  komik,  pa  je  na  jednom  i  drugom  polju  održao  pobjedu,  potvrdivši 
time  onaj  stari  nazor,  da  pravi  dramatičar  mora  da  bude  jednako  vrstan  tragediji 
kao  i  u  komediji.  U  „Slijepčevoj  ženi"  stvorio  je  potresnu  modernu  dramu  i 
majstorski  prikazao  konflikt  u  duši  slijepčevoj.  Poput  Verge  u  „Cavall.  rusti- 
cani"  stegao  je  tragičnu  radnju  u  cigli  jedan  čin.  U  „Primadoni"  pisac  se  ruga 
primadonstvu,  pa  ako  i  ideja  nije  posve  izvorna,  komedija  ugodno  zabavlja 
općinstvo.  Upleće  i  satiru  na  novinstvo  i  pri  tom  se  ismijeva  pisanju  organa 
vlastite  svoje  stranke. 

U  „Ladanjskoj  opoziciji"  (1896.)  išibao  je  bičem  satire  komedijaštvo  i  frazerstvo 
u  tadašnjem  našem  političkom  životu.  Dr.  M.  D.  bio  je  uvjeren,  da  je  jedna  od 
glavnih  mana  našeg  javnog  života  i  velika  zapreka  uspješnom  narodnom  poslu 
i  preporodu  ona  t.  zv.  velika  opozicija,  koja  pjeva  i  deklamira  0  slobodi  i  ne- 
zavisnosti, a  kad  tamo  nalazi  puta  i  načina,  da  slavi  nosioce  protunarodnog  su- 
stava i  da  tomu  sustavu  služi.  „Ladanjska  opozicija"  polučila  je  na  premieri  9. 
studenoga  1896.  sjajan  uspjeh  i  izmamila  općinstvu  salve  smijeha.  Sve  je  bilo 
kao  elektrizovano  duhovitim  dosjetkama,  finim  doskočicama,  oštrim  sarkazmom, 

a  neodoljivom  komikom  situacije  i  zgodnom  ironijom,  punom  duha  i  atičke  soli. 
A  uz  to  su  karakteri  —  dr.  Sedmak,  Hasenfuss,  Brus,  Pijevac,  Mazalo  —  bili 
tako  životu  slični,  izraziti  i  markantni,  kao  da  su  fotografski  snimljeni  iz  punoga 
savremenog  života.  Ta  je  satira  pogodila  u  živac  one,  na  koje  je  nišanila,  i  ostavila 
u  redovima  njihovim  duboki  žalac  Zato  su  pogodjeni  sjutradan  odapeli  na  autora 
papirnate  svoje  strjelice  i  za  drugu  predstavu  spremili  demonstraciju  protiv  autora 
i  figure  Hasenfussove,  jer  da  se  njome  ruga  izraelićanima.  Da  se  malobrojnim 
demonstrantima  ugodi,  dva  su  glumca  sa  pozornice  ekstemporirala  protiv  figure 
Hasenfussove.  To  krpanje  izvorne  uloge  na  drugoj  predstavi  uvrijedilo  je  pisca, 
koji  je  sjutradan  u  „Obzoru"  izjavio,  da  voli  svoju  komediju  povući,  nego  da 
se  u  tako  nagrdjenom  obliku  prikazuje.  I  doista  komedija  nije  se  poslije  toga 
prikazivala.  Uz  to  je  autoru  priredjena  pod  okriljem  noći  demonstracija  pred 
njegovim  stanom  i  kuća  mu  crnilom  poprskana.  Taj  nekulturni  dogadjaj  nije 
nimalo  umanjio  vrijednost  DerenČinova  djela,  koje  je  zamašan  pojav  na  našem 
dramskom  polju  kao  i  na  socijalno-političkom  poprištu,  jer  je  bez  sumnje  pri- 
donijelo saniranju  nezdravih  prilika  u  našem  javnom  životu.  U  njem  je  autor 
satirom  ošinuo  tadašnje  naopake  političke  prilike  i  ujedno  u  obratnoj  slici  opo- 
zicije nagovijestio  reformatorski  program  budućnosti.  Poslije  toga  napisao  je  so- 
cijalnu dramu  „Zadruga  Malović",  u  kojoj,  kako  natpis  pokazuje,  obradjuje 
agrarni  problem  i  potiče  misao  socijalno-ekonomskih  reforma  u  prilikama  maloga 
seljačkoga  posjeda.  Ta  je  drama  jamačno  napisana  u  duhu  njegovih  istodobnih 
reformnih  predloga  u  korist  seljaštva,  što  ih  je  iznosio  u  saboru  i  živo  zagovarao 
u  krilu  opozicije.  Kako  je  cenzura  spriječila  prikazivanje  te  drame,  bilo  bi  dobro, 
da  se  sada  izda  u  posebnoj  knjizi  i  tako  s  njome  upozna  naša  javnost.  Osim 
toga  napisao  je  i  političku  komediju  „Ivan  i  Jovan",  u  kojoj  je  valjada  došla 
do  izražaja  misao,  koja  u  „Obzorovu"  članku  „Hrvatsko-srpska  razmirica  od  \y 
travnja  godine  1895-  ovako  izriče  :  „Mi  smo  duboko  uvjereni,  da  će  nadoći  vri- 
jeme, kad  se  budu  i  Jovani  i  Ivani  čudili,  kako  je  negda  moglo  da  medju  njima 
bude  ovake  prepirke,  ovakih  svadja  i  ovakih  težnja.'4 

Dr.  M.  Derenčin  njegovao  je  satiru  i  humorizam  u  bezbrojnim  feljtonima 
„Obzorovim"  i  u  humorističnim  listovima  „Arkivu"  g.  1885.  i  „Muhi"  g.  1897-, 
kojima  bijaše  pokretač  i  glavni  suradnik.  Ti  su  listovi  potpuno  odgovarali  zadaći 
humorističkih  časopisa  i  uvjetima  zdravog  humora.  U  njima  se  pristojnom  dosjet- 
kom i  satirom  prati  socijalni  i  politički  život  i  sve  važnije  pojave  podvrgavaju 
duhovitoj  kritici. 

Zanimljivo  je,  da  se  u  2.  broju  „Arkiva"  ironizuje  i  sam  dr.  M.  D.,  što  se 
kao  načelni  pristalica  „slobodne  crkve  u  slobodnoj  državi"  nalazi  u  istoj  stranci 
sa  dr.  K.  Vojnovićem,  koji  lomi  koplje  za  konkordat.  Na  publicističkom  polju 
razvio  je  živu  djelatnost  poslije  odstupa  s  vlade  g.  1883.  Taj  je  svoj  korak  pro- 
tumačio na  javnoj  skupštini  26.  studenoga  1899-  u  Zagrebu  ovako :  „Ja  se  svoje 
političke  prošlosti  ne  stidim  ;  u  javnom  životu  radio  sam  uvijek  kao  pošten  ro- 
doljub, pa  sam  ostavio  pred  šesnaest  godina  vladu,  kad  sam  uvidio,  da  mi  tamo 
uz  moje  nazore  nema  mjesta."  Tada  se  pridružio  starim  svojim  prijateljima,  koji 
su  prije  godinu  dana  radi  Davidove  magjarske  škole  istupili  iz  narodne  stranke 
i  osnovali  neodvisnu  narodnu  stranku.  Sada  je  dr.  M.  D.  svoje  duševne  sile  po- 
svetio „Obzoru",  komu  je  kroz  više  godina  bio  duševnim  vodjom  i  faktičnim 

urednikom  sve  do  dolaska  Politeova.  Od  g.  1894.  do  1897.  opet  je  vrlo  živo  su- 
radjivao  u  ,, Obzoru"  i  vodio  polemiku  sa  pravaškim  organima,  zagovarajući  re- 
formu oporbe  u  smislu  realne  i  aktuelne  politike  i  pobijajući  puste  fraze  i  prazne 
deklamacije.  Njemu  se  ima  mnogo  zahvaliti,  što  se  stvorila  snažna  organizacija 
ustavne  borbe  i  što  je  došlo  do  sloge  Hrvata  i  Srba  i  tako  do  koncentracije  na- 
rodnih sila.  O  tome  svjedoče  i  njegovi  politički  spisi  „Evolucija  političkih  ideja, 
i  „Raspust  sabora"  (g.  1905.). 

Može  se  reći,  da  je  zahtjev  o  realnoj  i  aktuelnoj  politici  jedna  od  glavnih 
političkih  misli  Derenčinovih.  Ona  je  regbi  njegova  misao  vodilja  u  posljednjih 
12  godina  političkog  mu  djelovanja.  U  službi  te  zdrave  i  spasonosne  misli  dr. 
M.  Derenčin  živo  je  djelovao  u  krilu  koalicije  od  g.  1897.  i  sjedinjene  hrvatske 
stranke  prava  od  g.  1902.  Ta  se  misao  jasno  odsijeva  u  koalicijonim  adresama 
od  godine  1897.  i  g.  1901-,  kao  i  u  glasovitoj  gravaminalnoj  adresi  od  godine 
1899-,  koje  su  i  potekle  iz  majstorskog  Derenčinova  pera.  Ta  je  misao  jamačno 
služila  snažnom  pobudom  njegovim  znamenitim  predlozima  i  zakonodavnim 
osnovama,  kao  o  zaštiti  seljaštva  s  ograničenjem  ovrhe  kod  sejlačkih  posjeda, 

0  izbornom  redu,  o  zaštiti  izborne  slobode,  o  osnutku  poljodjelske  banke  i  dr. 
Vodjen  tom  mišlju  dr.  Derenčin  odrešito  je  pobijao  protunarodni  magjarizatorski 
sustav  Khuenov,  nazrijevajući  u  njem  jednu  od  glavnih  zapreka  uspješnoj  hr- 
vatskoj narodnoj  politici,  a  ujedno  je  nemilosrdno  raščinjao  nerealni  program 
dra.  Ante  StarČevića  izvrgao  ruglu  neozbiljnu  metodu  dra.  J.  Franka. 

Kad  je  za  nemira  g.  1903.  zaprijetila  „Obzoru"  ozbiljna  pogibao,  dr.  M. 
Derenčin  mu  je  požrtvovno  priskočio  u  pomoć  i  latio  se  odgovornog  uredništva. 
Da  se  skupe  svi  članci  i  feljtoni,  što  je  dr.  M.  D.  u  „Obzoru"  u  45  godina  pri- 
općio, izišla  bi  cijela  knjižnica. 

Dr.  M.  Derenčin  bio  je  govornik  u  pravom  smislu  riječi.  U  saboru,  sudnici 

1  na  javnim  skupštinama  izrekao  je  dugi  niz  sjajnih  govora,  u  kojima  je  umjet- 
nički oblik  staroga  govorništva  spajao  sa  konverzacionim  tonom  modernih  par- 
lamentaraca.  Svakoga  se  snažno  doimala  njegova  živahnost  i  mladenački  polet, 
slikovitost  riječi  i  sjaj  izražaja  uz  onu  trijeznoću  misli,  poznavanje  teorije  i  vje- 
štinu prakse.  Idealizam  i  realizam  bio  je  u  njega  u  divnom  ravnovjesju  i  pot- 
punom skladu.  O  njemu  se  spravom  reklo,  da  napadaj  i  obranu,  kritiku  i  polemiku, 
oštrinu  duha  i  jezgrovitost  misli,  humor  i  ogorčenost  umije  u  govoru  vanrednom 
vještinom  izmjenjivati.  Njegove  kretnje,  nikad  pretjerane,  bile  su  uvijek  pune 
života  i  temperamenta.  Dr.  M.  Derenčin  bio  bi  na  diku  bilo  kojemu  velikom 
parlamentu. 

JOSIP  PASARIĆ:  OMLADINSKA  KNJIŽNICA  (Svitak) 


III. 

Ogrizovićevo  izdanje  „Hrvatskih  pripovjedača"  po  našem  je 
sudu  posve  promašeno  i  ne  zaslužuje  ni  iz  daleka  one  pohvale  i  priznanja,  kojim 
ga  je  bučna  reklama  u  našim  novinama  obasula.  U  tim  se  reklamama  medju 
ostalim  javljalo,  da  je  g.  Ogr.  tu  knjigu  pomnoismnogoukusa  priredio  ; 
da  društvo  u  izboru  urednika  nije  moglo  biti  bolje  sreće,  da  je  g.  Ogr.  kao  tanko- 
ćutan književnik  duhovito  i  živo,  vrlo  živim  i  temperamentnim  stilom  obradio 
svakoga  pisca  ;  da  je  u  malo  riječi  mnogo  rekao  i  iznio  mnogo  novih  ka- 
rakteristika itd.  U  samom  predgovoru  g.  0.  mnogo  je  skromniji,  pa  medju 
ostalim  veli :  ,,N  i  s  u  ti  prikazi  nov  i",  ili :  „pa  se  tom  prilikom  rodila  i  p  o  k  o  j  a 
nova  misa  o".  Čemu  ono  izvraćanje?  Pogrješna  je  i  zamisao  i  izvedba.  Staro 
je  pedagoško  načelo,  da  se  lektira  omladini  ne  daje  u  odlomcima  i  manjim  spo- 
rednim djelcima,  kao  u  školskim  Čitankama,  koje  su  tek  surogati,  već  u  c  i  j  e  1  i  m 
glavnim  umjetničkim  djelima.  Ako  je  naime  ektiri  svrha,  da  pru- 
žajući umjetnički  užitak  uzgaja  ukus  i  estetski  sud  i  podjedno  čitaoca  uvede  u 
shvaćanje  autora  i  umjetničkog  djela  njegova,  onda  je  očito,  da  se  to  ne  postizava 
s  jednim  ili  dva  manja  odlomka,  pa  bili  ti  i  kako  karakteristični  u  sadržajnom 
i  formalnom  pogledu.  Zar  je  „Pruski  kralj"  najkarakterističnija  stvar  šenoina, 
ili  zar  se  u  šali  „Na  vozu"  zaista  razbiraju  glavnije  osebine  Tomićeva  pera  ?  Zar 
je  „Liječnik  u  stupici"  najkarakterističnija  crtica  Janka  Jurkovića,  ili  „Gaj"  naj- 
glavnije  djelo  Ksavera  Šandora  Gjalskoga?  Takim  se  samovoljnim  klasificiranjem 
autorovih  djela  šire  krivi  pojmovi  i  mjesto  shvaćanja  postizava  —  neshvaćanje. 
Takav  je  način  lektire  po  našem  sudu  najmanje  podesan,  da  odgaja  potpune 
mladiće.  Istaknutoj  bi  svrsi  puno  bolje  odgovarala  pojedinačna  cijela  glavna  djela, 
kako  ih  snuje  klasički  odio,  ili  više  glavnih  manjih  djela  od  pojedinih  pisaca  u 
posebnoj  knjizi.  Knjiga  sa  14  površno  i  na  brzu  ruku  skalupljenih  životopisa  i  sa 
po  jednim  ili  dva  odlomka  ili  djelca  od  svakog  pojedinog  pisca  podaje  uistinu  vrlo 
nejasnu  i  blijedu  sliku  o  novijim  hrvatskim  pripovjedačima.  Takva  lektira  po- 
dobna je  da  uzgaja  površne  frazere,  a  ne  —  potpune  mladiće.  Nadalje  prikazi 
života  i  rada  pojedinih  autora  u  takvim  izdanjima  imali  bi  po  našem  sudu  da  budu 
samostalne  studije  (kao  u  poznatim  Graeserovim  edicijama  školskih  klasika), 
a  ne  tek  —  loše  kompilacije.  A  da  su  te  kompilacije  doista  !oŠe  i  ispod  kritike, 
opaža  se  na  prvi  pogled  ne  samo  na  prikazima  o  Senoi  i  Jurkoviću,  koji  su  izra- 
djeni  po  Markovićevim  studijama  u  Spomen-knjizi  „Mat.  Hrv."  (1892.),  nego 
i  na  većini  ostalih  životopisa.  No  najjasnije  se  to  vidi  na  prvom  prikazi t.  j. 
živo'.opisu  Augusta  Šenoe.  Dr.  Marković  u  svojoj  studiji  o  Senoi  istinito  ističe : 
„Roditelji  Augustovi  živo  se  zanimali  za  lijepu  književnost,  za  glazbu  i  ka- 
zalište . . .  Tako  je  August  u  svom  djetinjstvu  primio  od  svojih  roditelja 
prve  pobude  za  lijepu  književnost"  ;  a  dr.  Ogrizović  iskrivljuje  tu  činjenicu  i  ogra- 
ničuje tu  pobudu  samo  na  m  a  j  k  u  riječima,  da  „mu  je  u  prvoj  djetinjoj  dobi  či- 
tala pjesme  iz  strane,  poglavito  njemačke  književnosti  učeći  ga  deklamaciji". 
Zanimljiv  biografski  momenat,  da  Senoa  „svoje  uspomene  na  dječačke  igre  za 
burne  g.  1848.  prikazuje  u  pripovijesti  „Dusi  narodne  straže",  posve  je  mimoišao 
dr.  M.  0.,  premda  takva  uspomena  po  prirodi  svojoj  baš  spada  u  omladinsku  knjigu. 

Jednaku  „sposobnost"  za  omladinskog  pisca  zasvjedočio  je  priredjivač  time,  Sto 
je  iz  Markovićeve  studije  propustio  prenijeti  uz  ostale  i  ove  važne  i  po  Senou  vrlo 
karakteristične  činjenice  :  l.  da  lektira  Gundulićeva  „Osmana"  u  razvoju  Senoinu 
znači  „početak  njegova  narodnogpreporoda";2.  da  je  Senoa  djačko 
svoje  doba  prikazao  u  svojim  „Književnim  pismima"  (Vijenac  g.  1879.) ;  3-  da 
je  „njetila  njegov  mar  za  starinu  domovine  takodjer  starodavna  stolna  crkva 
zagrebačka,  kojoj  se  je  on,  po  službi  svoga  oca,  nekako  tjesnije  privezan  ćutio ; 
s  njom  je  i  ostale  starine  Zagreba  već  u  djetinjsko  doba  svom  dušom  prigrlio" ; 
4.  da  je  Senoa  g.  1861.  iz  Praga  poslao  „Pozoru"  vrlo  znatnu  podužu  raspravicu 
,,Srbi  i  Hrvati",  u  kojoj  temeljito  dokazuje  potrebu  sloge  Srba  i  Hrvata"  ;  5.  da 
se  Senoin  „živi  mar  za  hrvatsku  prošlost,  koji  se  je  poslije  tako  sjajno  očitovao 
u  njegovim  romanima,  vidi  već  u  Pozorovu  članČiću  (g.  1861.)  „Starine",  kojim 
zagovara,  neka  se  sve  u  Hrvatskoj  i  Slavoniji  našaste  starine  u  buduće  Šalju  na- 
rodnomu muzeju  zagrebačkomu"  ;  6.  da  je  g.  1863.  priopćio  u  „NaSe  gore  listu" 
rodoljubnu  didaktičnu  pjesmu  „Hrvatskom  sinu";  7.  da  je  g.  1864.  ,,hu- 
morističkom  povjesticom  „Šah-mat",  pak  ozbiljnom  povjesticom  „Zagreb",  u 
kojoj  se  po  narodnom  pričanju  slavi  postanak  imena  glavnoga  nam  grada,  z  a- 
počeo  Senoa  slavljene  svoje  pjesničke  tvorove  iz  hrvatske  proSlosti"  ;  8.  da 
Je  u  Pragu  početkom  g.  1865.  dovršio  svoju  satiričku  k  o  m  e  d  i  j  u  iz  zagrebačkog 
života  „Ljubicu",  pa  da  je  u  „Dragoljubu"  g.  1867.  priopćio  „Ulomak  iz  Slavke", 
t.  j.  prvi  i  drugi  prizor  svoje  započete  tragedije  iz  povijesti  polapskih  Sla- 
vena" ;  9-  da  je  kao  artistički  ravnatelj  i  dramaturg  narodnoga  kazališta  znatno 
unaprijedio  glumačku  vještinu  i  vrijednost  dramskoga  repertoara,  . . .  mnogo  činio 
za  prikazivanje  izvornih  hrvatskih  i  srpskih  drama,  za  udomljivanje  sjevero- 
slavenskih,  franceskih  i  Shakespeareovih  dramskih  umotvora"  ;  10.  da  je  Senoa 
povjesticom  „Zlatni  krst"  o  izbavi  Janka  Sibinjanina  iz  turskoga  ropstva 
„započeo  svoj  znameniti  rad  u  toj  vrsti  pjesništva  i  prvi  put  upo- 
rab  0  u  većem  pjesmotvoru  jambsko  mjerilo",  da  je  nadalje  „krasnim  prijevodom 
Racinove  tragedije  „Fedre"  u  desetercu  započeo  svoje  zaslužne  prijevode 
uzornih  dramskih  umotvora  iz  svjetske  književnosti",  pak  da  je  medju  ostalim 
uzornim  dramskim  djelima  preveo  Shakespeareovu  tragediju  „Romea  i  Juliju". 
A  evo  opet  primjera,  gdje  je  dr.  M.  0.  i  s  k  r  i  v  i  0  Markovićeve  podatke  :  Dr. 
Marković  veli :  „prezime  S  e  j  n  o  h  a  dosta  je  često  u  Ceha,  i  znači  „krvonog", 
a  dr.  M.  O.  tvrdi,  da  se  češka  porodica  Senoina  „zvala  Sejnoha  ili  Š  a  j  n  o  h  a". 
Dr.  Marković  veli :  „Prve  četiri  godine  (u  zagrebačkoj  gimnaziji)  učio 
August  još  hrvatskim  nastavnim  jezikom,  ali  od  početka  svoje 
šeste  Škole  do  konca  gimnazijskih  nauka  njemačkim"  ;  a  dr.  O.  je  tu  jasnu  reče- 
nicu zamrsio  ovako :  „drugi  i  ostale  (gimnazijske  razrede  svršio)  u  Zagrebu,  gdje 
se  unatoč  njemačkogduha...  ipak  sve  to  više  budila  u  omladini  hr- 
vatska svijest",  te  Senoa  ,,u  šestom  razredu  nije  htio  dugo  odgovarati  nje- 
mački, pošto  se  onda  (g.  1855.)  nametnuo  taj  jezik  kao  nastavni".  Iz  Ogrizovi- 
Lćva  će  prikaza  djak  na  prvi  pogled  dobiti  dojam,  da  je  Senoa  u  svim  gimnazijskim 
razredima  učio  njemački.  Dr.  Marković  ističe  značajnu  činjenicu,  kako  je  Senoa 
jednom  opazio  u  svoga  školskoga  druga  Vukića  Gundulićeva  „Osmana" :  „to 
ga  žacnu,  i  s  velikom  željom  kupi  knjigu  i  dade  se  s  ustrajnim  trudom  na  čitanje 
njezino"  ;  a  dr.  M.  0.  je  taj  biografski  podatak  iskrivio  ovako :  „mladi  i  zanosni 

Šenoa...  posjećivao  još  i  preporoditelja  Ljudevita  Gaja,  posudjujući  iz 
njegove  knjižnice  stare  hrvatske  pisce  (—  prva  mu  je  knjiga,  što 
ju  je  čitao,  bila  (!)  Gundulićev  Os  m  a  n  — )"  ;  odakle  će  djak  nesumnjivo  izvesti 
krivi  zaključak,  da  je  „Osmana"  šenoa  posudio  iz  Gajeve  knjižnice.  Dr.  Mar- 
ković  lijepo  ističe,  da  je  Šenou  „vukla  želja  u  slavenski  svije t",  pa  da 
„Zlatni  Prag,  novo  ognjište  slavenske  misli,  stjecište  Sla- 
vena iz  svih  krajeva  sjevera  i  juga,  središte  češkoga  narodnoga  preporoda . . . 
otvaraše  mladomu  hrvatskom  pjesniku  Široko  obzorje  političke  i  književne  po- 
vijesti svega  Slavenstva  i  pritezaše  njegovu  žarku  dušu  u  živu  borbu 
slavenskogasvijeta  proti  njemačkomu"  ;  a  dr.  M.  O.  naumice  zabašu- 
ruje  tu  izrazitu  slavensku  notu  u  Šenoinu  značaju  i  naprosto  veli,  da  je  za  Pragom 
„već  davno  čeznu  o",  ne  iznoseći  razloga  tomu  čeznuću.  Dr.  Marković  veli 
nadalje :  „Tako  je  on  na  političkom  i  beletrističkom  polju  radio  iz  Praga . . .  o 
boljku  svoje  domovine  i  o  duševnoj  svezi  njezinoj  s  Česima  i  ostalim  Slavenima, 
pa  kako  je  kasnije  i  Hrvatsku  i  Sloveniju  upalila  jedna  njegova  zgodna  riječ  : 
„Nas  dijeli  samo  Sutla,  —  Sutla  je  voda,  a  krv  nije  voda"  ;  a  dr.  M.  0.  zašućuje 
ove  važne  momente.  Dr.  M.  veli,  da  se  tek  g.  1864.  u  „Naše  gore  listu"  javljaju 
,,p  r  v  i  p  u  t  njegove  čuvene  „Hrvatulje"  ;  a  dr.  M.  O.  prikazuje  (riječima  :  „Uzato 
je  slao  pjesme  u  „Naše  gore  list"  (Hrvatulje),  u  Leptira)  stvar  tako,  kao  da  su 
šenoine  pjesme  u  „Naše  gore  listu"  same  „Hrvatulje",  što  nije  istina  ;  jer  je  Šenoa 
od  g.  1861.,  t.  j.  od  osnutka  lista,  kitio  „Naše  gore  list"  i  drugim  svojim  pjesničkim 
tvorovima  i  iste  godine  1864.  priopćio  još  i  „Brojanice",  niz  od  deset  ljubavnih 
pjesmica.  Jednako  zašućuje  dr.  O.  i  „Posavke",  niz  ljubavnih  pjesmica,  što  ih 
Šenoa  g.  1865-  u  „Glasonoši"  priopćio.  Govoreći  dr.  M.  0  Šenoinoj  dramaturškoj 
studiji  „0  hrvatskom  kazalištu"  ovako  iscrpljuje  njezin  sadržaj :  „Njom  raz- 
loži svoje  misli  0  upravi  i  razvoju  hrvatskoga  kazališta  ;  dokaza  potrebu,  da 

se  dade  pretega  francuskoj  klasičnojimodernoj  drami  nad  njemačkom"  ; 
a  dr.  O.  iskrivljuje  taj  navod  ovako  :  „tom  je  prilikom  pisao  i  studije  0  hrvatskom 
kazalištu  izdižući  francusku  konverzacionu  dramu".  Dr.  M.  karakteri- 
zuje  „Zagrebulje"  (str.  120)  ovako:  To  su  duhovito  i  živo  pisane  koje  humo- 
ristične, koje  satirične,  koje  ozbiljne  poveće  slike  iz  hrvatskoga 
političnoga,  društvenoga,  književnoga  i  umjetničkoga  života",  a  dr.  O.  nasploh 
ih  samovoljno  krsti  „satiričkima"  (str.  2).  Isto  tako  iskrivljuje  dr.  O.  i  pre- 
zime „Ištvanović"  (mj.  Ištvanić),  pak  ujedno  zašućuje,  da  je  šenoa  svojoj  za- 
ručnici ispjevao  niz  krasnih  ljubavnih  pjesama  „Slavici"  i  priopćio  ih  u  „Drago- 
ljubu". Dr.  M.  veli  (str.  192) :  „Vanjski  tečaj  šenoina  života,  od  kako 
se  oženio  razvija  se  jednostavno:  u  gradskoj  službi,  u  upravi  na- 
rodnog kazališta,  u  radu  za  beletristički  časopis  „Vijenac"  ;  a  dr.  0.  kompilira 
to  ovako :  „i  od  to  mu  je  doba  vanjski  život  i  služba  jednostavn  a",  što 
pak  potonje  ne  odgovara  ist  ni,  kako  se  vidi  iz  vjerodostojnog  navoda  Marko- 
vićeva  malo  niže  na  istoj  strani :  „Službeni  njegovi  poslovi  bijahu  v  e- 
I  i  k  i ;  u  molben  ci  svojoj  na  gradsko  zastupstvo  od  8.  kolovoza  g.  1871.,  da  bude 
izabran  za  vijećnika  gradskoga,  napominje  za  dokaz  0  b  i  1  n  o  s  t  i  svoga  s  1  u  ž- 
b  e  n  0  g  a  p  0  s  1  a,  da  mu  je  od  1 .  siječnja  do  8.  kolovoza  te  godine  dodijeljeno 
bilo  na  rješidbu  1155  službenih  brojeva".  Doista  „jednostavna"  služba!  —  Dr. 
M.  ističe  „velike  zasluge"  Šenoine  za  stalnu  hrvatsku  operu  i  veli :  „Kao 

dramaturg   mnogo  je  doprinio  tomu,  da  je  g.  1870.  pozvan  Ivan  Zajc  iz 

Beča  i  osnovana  stalna  hrvatska  opera.  Za  nju  bijaše  malo  tko  tako  oduševljen 

kao  Šenoa ...  Za  operni  repertoir  preveo  je  više  libreta  na  hrvatski  jezik  ; 

a  od  njega  je  i  izvorni  libreto  „Lazaroni"  ;  a  dr.  O.  ograničuje  (napomenom :  ,,a 
sudjelovao  je  i  kod  osnutka  hrvatske  opere  prevedavši  i  udesivSi  mnogo  libreta") 
„velike  zasluge"  i  ono  „mnogo  doprinio'  na  puko  sudjelovanje  i  prevodjenje 
libreta  !  Dr.  M.  veli  u  prikazu  „Seljačke  bune"  (str.  209),  da  je  Šenoa  s  opsežnom 
prikazom  javnih  dogadjaja  spleo  „dva  vješto  izmišljena  ljubavna  zapleta :  t  r  a- 

gičnu  ljubav  dvoje  mladih  iz  seljačkoga  svijeta  ,  a  romantičnu 

ljubav  dvoje  mladih  iz  plemićkoga  kruga"  . . . ;  a  dr.  O.  iskrivljuje  taj  sud 
ovako :  „samo  što  su  ovdje  dvije  tragične  ljubav  i",  kao  da  je  roman- 
tično isto,  što  i  tragično !  Dr.  M.  (str.  210)  zgodno  ističe,  da  „vrsnoćom  izradbe 
takmi  se  „Seljačka  buna"  sa  „Zlatarovim  zlatom",  a  nadmašuje  ga  veličajnošću 
p  r  e  d  m  e  t  a  i  i  d  e  j  e"  ;  dok  dr.  0.  nadmašnost  priznaje  samo  —  ideji  riječima  : 
„pače  je  u  idejnoj  jezgri  svojoj  „Seljačka  buna"  još  veličajnija".  A  vrhunac 
izopačivanja  jest  nesumnjivo  u  ovome  :  Dr.  M.  razlaže  (str.  221),  da  „različiti  tra- 
gični obiteljski  zamršaji  pak  tragična  ljubav  Angjelije . . .  s  mladim 

junakom  Berislavom  Paležnikom,  potisku  juprikazuvelikenarodne 
borbe  donjekle  u  d  r  u  g  i  r  e  d,  te  se  tako  ponješto  gubi  jedinstvo  u  radnji  ro- 
mana" ;  a  dr.  M.  0.  hoće  ovdje  da  bude  originalan  i  gornju  misao  zaodijeva  u  ovu 
prispodobu :  „Nesretna  ljubav  Angjelije ...  i  mladoga  Berislava  Palež- 
nika  d r h ć e  (!)  sred  tih  burnih  dogadjaja  kao  plam  kandila  sred  olujne 
noći".  Na  prvi  se  pogled  vidi,  da  je  potonje  po  smislu  upravo  obratno  od  onoga, 
što  ističe  dr.  Marković.  Ogrizović  je  valjda  u  brzini  zamijenio  objekt  sa  subjektom 
i  napisao  —  nesmisao.  Isto  mu  se  dogadja  i  na  nekim  drugim  mjestima,  gdje  je 
ht  o  da  pokaže  neku  samostalnost  suda.  Tako  n.  pr.  dr.  Marković  ističe  dva  puta 
(str.  196  i  197)  odrešitost  kao  bitnu  značajnu  crtu  Gaše  Alapića  (u  „Se- 
ljačkoj buni")  riječima :  „ali  im  se  odrešito  protivi  suban  Gašpar  Alapić", 
pak  :  ,,o  d  r  e  š  i  t  i  politički  borac  Gašo  Alapić"  ;  a  dr.  M.  O.  u  težnji  za  origi- 
nalnošću pretvorio  najprije  „subana"  ili  „bana",  kako  ga  zove  Šenoa,  u  ,,pod- 
bana",  ispustio  bitnu  duševnu  značajku  „odrešit"  i  zamijenio  je  sa  nebitnim  i 
sporednim  tjelesnim  obilježjem  „nakazan".  Tako  jeodrešitisubani  odre- 
šiti  politički  borac  Gašo  Alapić  lišen  svoje  glavne  značajke  i  pod  perom 
Ogrizovićevim  ostao  tek  —  ,,p  o  d  b  a  n  n  a  k  a  z  n  i  Gašo  Alapić"  (str.  4.).  Istina, 
Šenoa  ga  u  romanu  zove  (str.  46.  i  47  )  „grbavim  subanom"  i  „banom  grbuljkom"  ; 
no  ima  razlika  medju  spoljašnjim  tjelesnim  svojstvom  i  bitnom  duševnom  zna- 
čajkom nekoga  lica,  a  i  medju  grbavcem  i  —  nakazom.  Bojimo  se,  da  bi  takve 
omaške  u  omladinskoj  knjizi  bile  podobne,  da  uzgoje  —  ne  „potpune",  već  — 
površne  i  plitke  mladiće. 

IV. 

Isto  je  tako  kriv  i  neosnovan  Ogrizovićev  općeni  sud  o  Šenoi  u  zaglavku  toga 
prikaza.  Po  njegovu  naime  mnijenju :  „Šenoine  pripovijesti  idu  u  onu 
staruromantiku,  kojoj  je  već  z  a  p  a  l  o  s  u  n  c  e",  pa  ako  se  i  danas  „i  p  a  k" 
čitaju,  biva  to  ne  samo  za  to,  što  se  „u  njima  vraćaju  drevni  dani  hrvatske  slave 
i  prošlosti  živući  ponovnim,  pjesničkim  ž  i  v  o  t  o  m"  i  što  ih  je  „stvorila  bujna 

fantazija  udružena  sfinimosjećajemzaumjetnost"kaoi  zbog 
svoga  laganogislatkog(!)pripovjedalačkogsloga  protkanog 
patriotizmom  i  čovjekoljubnim  humorom",  —  već  i  zato,  Sto  Čitajući  Šenou  „iska- 
zujemo počast  znamenitom  kulturnom  momentu :  stvaranju  našega  romana". 
I  literarni  laik  zamijetit  će  na  prvi  pogled  u  tom  zaista  originalnom  sudu  očito 
protivurječje.  Ako  Šenoine  pripovijesti  „idu  u  onu  staru  romantiku,  kojoj  je  već 
zapalo  sunce",  onda  su  bez  sumnje  te  pripovijesti  zastarjele,  mrtve  i  nemaju  više 
života  ;  a  ako  je  tomu  tako,  kako  mogu  u  njima  drevni  dani  hrvatske  slave  ,,ž  i- 
vjeti  ponovnim,  pjesničkim  životom"?  Nadalje  ako  su  te  pripovijesti 
tvorevine  „bujnefantazije  udružene  sfinimosjećajemzaumjet- 
n  o  s  t"  i  ako  se  odlikuju  „laganim  i  slatkim  pripovjedalačkim 
s  I  o  g  o  m"  —  što  su  sve  karakteristična  obiljež  a  pjesničkih  djela  trajnije  umjet- 
ničke vrijednosti  —  onda  eo  ipso  n  e  pripadaju  medju  djela  modne  i  brzo  prolazne 
vrijednosti,  t.  j.  ,,u  onu  staru  romantiku,  kojoj  je  već  zapalo  sunc e". 
„Difficile  est  satvram  non  scribere"  na  ovakvu  lakomislenu  pisaniju  za  —  omladinu  ! 

A  nije  istina  ni  to,  da  sve  Šenoine  pripovijesti  „idu  u  romantiku",  a  nekmo  li 
u  „onu  staru" ;  kao  ni  to,  da  je  onakvoj  romantici  „već  zapalo  sunce".  Pojam 
romantike,  kako  je  poznato,  prilično  je  neodredjen  već  kod  osnivača  toga  pravca 
u  književnosti  i  duševnom  životu,  a  ima  gotovo  u  svakoj  kulturnoj  zemlji  drugi 
smisao.  Franceska  romantika  je  nešto  dru^o  nego  n.  pr.  njemačka.  U  francesku 
i  njemačku  knjigu  prešao  je  taj  naziv  iz  Engleske,  gdje  su  se  u  početku  18.  stoljeća 
divlji  i  fantastični  krajevi  zvali  „romanskima",  pa  se  tom  riječju  označavala  težnja 
sjevera  k  jugu,  k  ljepšemu  svijetu,  čežnja  za  višim  životom  i  neobičnim  slastima. 
Iz  područja  spoljašnje  prirode  prešla  je  ta  riječ  u  književnost,  estetiku  i  etiku. 
Kant  govori  o  „romanische  Handlungen"  srednjovjekovnih  viteza,  a  ljepotu  i  ple- 
menštinu  zove  „romanskom",  ako  prevršuje  srednju  mjeru.  Jednima  je  romantika 
zbliženje  uzvišena  i  čudesna  (Hugo),  a  romantici  su  čudaci  i  osebujni  ljudi.  Drugi 
nalaze  romantiku  u  prekomjernom  upotrebljavanju  zvučnih  i  krepkih  epiteta, 
u  gomilanju  hiperbola,  apstrakcija,  simbola  itd.  Treći  rekoše,  da  romantika  očituje 
težnju  za  prirodom  i  prosvjed  protiv  pseudoklasičkih  nastranosti.  Četvrtima  je 
ona  preporod  srednjeg  vijeka,  zanos  za  prošla  vremena,  za  stare  narodne  običaje 
i  život  narodni  itd.  Petima  je  romantika  borba  mladih  protiv  starih,  koja  se  vodi 
gromkim  frazama  i  urnebesnom  vikom.  Vulgarno  shvaćanje  napokon  ubraja  u  ro- 
mantiku sve,  što  nema  nikakva  dodira  sa  zbiljom  i  istinom  ;  što  je  ishitreno  i  iz- 
mišljeno, ekstravagantno  i  na  puki  efekat  proračunano.  Tko  iole  pozna  Šenoine 
pripovijesti,  mora  da  prizna,  da  se  glavnije  gornje  oznake  ne  mogu  potpuno  pri- 
mijeniti na  sve  pripovijesti  Šenoine.  Poznato  je,  da  je  u  noveli  „Mladi  gospodin" 
živo  po  istini  opisan  starac  kapelan,  koga  je  Šenoa  u  Gorici  upoznao. 
Za  „Prijana  Lovru"  veli  i  sam  Ogrizović  (str.  6),  da  je  ,,u  ovoj  noveli  od  svih  še- 
noinih  najviše  mraka  i  krutoga  realizma,  pa  da  je  „ona  upravo  osam- 
ljena pored  vedre  (!)  romantike  ostalih  novela".  Romantičnom  ne  može 
se  opravdano  nazvati  ni  novela  „Vladimir",  koja  je  po  sudu  Markovićevu  „idejom, 
sastavom,  radnjom,  karakteristikom  osoba  i  doba  izvrsn  a",  a  prikazuje  vjerno 
prema  životu  pad  plemićke  madžaronske  porodice  i  daje  prednost  načelima,  u 
kojima  se  „patriotizam  i  čuvstvo  združuje  s  realnošć u".  U  romantiku  ne 
može  se  ubrojiti  ni  pripovijest  „Prosjak  Luka",  u  kojoj  je  Šenoa  —  kako  veli  Mar- 

ković  —  „upotrebio  zbiljsketipeu  selima  pod  oblašću  grada  Zagreba,  upo- 
znavši ih  u  svojem  gradskom  službovanju",  a  u  kojoj  su  i  po  Ogrizovićevu  pre- 
pisanom sudu  :  ,,p  r  i  z  o  r  i  sa  sela  i  neki  tipovi  izvrsno  ipoistiniocr- 
t  a  n  i".  A  što  se  tiče  historijskih  romana  i  pripovijesti,  pobija  Ogrizevićevu  tvrdnju 

0  zapaloj  „romantici"  sam  Senoau  predgovoru  njemačkom  izdanju  „Dioge- 
nesa",  gdje  ovako  uvjerava  o  svojoj  težnji  za  istinom:  ,,U  novelističkom 
prikazivanju  historijske  grad  je  iz  prošlosti  svoje  otačbine  uzeo  sam  si  načelom, 
da  budem,  koliko  je  samo  moguće,  vjeran  istini  i  da  samo  ondje  odstupim 
od  nje  u  nebitnim  točkama,  gdje  to  zahtijevaju  pravila  umjetničkoga  sastava". 
U  tom  smislu  zgodno  je  opazio  stručnjak  prof.  dr.  Šišić  (u  raspravi  „Istorij.  ele- 
menat  u  Šenoinoj  „Kletvi"),  da  se  Šenoa  „za  svoje  romane  pripravljao  kao  istorik 
za  znanstvenu  raspravu",  da  ,,u  njega  pravi  dogadjaj  ostaje  vjeran  istini, 
da  je  uza  sve  to,  što  se  prepustio  fantaziji,  „glavnu  nit  dogadjaj  a 
p r i d r ž a o",  pa  da  se  najveći  dio  romana  „Kletve"  podudara  sa  istinom" 
itd.  Na  takve  pak  pripovijesti  ne  mogu  se  opravdano  gornja  obilježja  romantike 
uporaviti,  a  najmanje  potonje,  na  koje  je  po  svoj  prilici  Ogrizović  i  mislio,  na- 
zvavši šenoinu  romantiku  „starom".  U  ostalom  već  je  Nehajev  u  studiji  „Novi- 
narski rad  Augusta  Šenoe'*  („Obzor"  od  29.  ožujka  1902.)  ustao  protiv  šablonskog 
uvrštavanja  šenoe  medju  romantike  riječima :  „Htio  bih  samo  spomenuti,  kako 
je  k  r  i  v  0  i  beskorisno  Šenou  kušati  protumačiti  dojmom  tudjih  literatura, 
porediti  ga  s  VValter  Scotom,  govoriti  o  njemu  kao  0  nekom  roman- 
t  i  k  u".  Istina,  u  pripovijestima  Šenoinim  ima  tu  i  tamo  više  ili  manje  jasnih 
tragova  romantičnomu  elementu,  kao  što  ih  sporadično  ima  u  djelima  Balzaca, 
Zole,  Lotia,  Daudeta,  Gogolja,  Turgenjeva,  Tolstoja,  Nerude,  Bjornsona  itd.,  no 
nije  i  ne  može  biti  istina,  da  sve  pripovijesti  njegove  zato  pripadaju  romantici, 

1  to  onoj  „staroj",  kojoj  je  već  zapalo  sunce.  Jednako  nije  istina,  da  je  romantici 
„već  zapalo  sunce",  jer  se  danas  posvuda  (kako  medju  ostalima  razlaže  Schonbach 
u  pomenutom  djelu)  diže  jaka  reakcija  protiv  naturalizma  i  u  potonje  vrijeme  ro- 
manticizam  opet  bujno  razvija  (Rostand,  Maeterlinck,  Fogazzaro,  D'  Annunzio, 
Hauptmann  sa  „Hannele"  i  „Versunkene  Glocke"  i  dr.).  Napokon  nije  istinita  ni 
posljednja  tvrdnja,  da  kod  šenoe  iskazujemo  počast  „stvaranju  našega 
roman  a".  Dr.  Marković  doduše  (str.  224)  veli  za  Senou :  ,.On  je  stvorio 
hrvatski  h  i  s  1 0  r  i  č  k  i  roman",  pri  čem  očito  misli :  usavršio  do  umjetnine,  jer 
se  hrvatski  roman  počeo  stvarati  i  prije  Šenoe,  kako  se  razbira  iz  Klaićeva 
osvrta  „Novela  i  roman  u  Hrvata"  (Vijenac,  1885.  br.  36  i  38) ;  ali  dr.  M.  i  u 
tom  smislu  ne  govori  0  hrvatskom  romanu  uopće,  već  samo  0  historičkom. 
No  tko  bi  izbrojio  sve  krive  navode  Ogrizovićeve  ?  Mjesto  toga  besmislenog  za- 
glavka  mogao  je  Ogrizović  u  kratko  prenijeti  sintetični  zaglavak  Markovićeve  stu- 
dije, u  kojem  se  kratko  i  jezgrovito  prikazuju  zamašne  zasluge  Šenoine  i  po  istini 
karakterizuje  književni  mu  rad.  Uz  to  je  trebao  iz  članka  đra.  Vel.  Deželića  (u 
„Prosvjeti"  g.  1904)  0  „sporu  Dim.  Demetra  i  Augusta  šenoe",  iznijeti  značajnu 
izjavu  Šenoinu  0  zadaći  književnosti  (iz  g.  1866),  koja  i  jest  osnovni  program 
njegova  književnikovanja.  Ta  izjava  glasi :  „Dramatika  kao  i  sva  literatura  imade 
jednu  praktičnu,  ali  i  uzvišenu  svrhu.  Ne  piše  se,  da  stoje  knjižnice  pune  drago- 
cjeno vezanih  knjiga,  ne  igra  se,  da  se  općinstvo  samo  nasmije,  da  si  prikrati  čas  ; 
već  zato,  da  se  uzgoji  narod,  da  se  u  njegovo  srce  zasadjuju  p  1  e- 

menita  čuvstva,  koja  ga  oduševljavaju,  te  pomiču  naprijed  civi- 
lizaciju; i  upravo  zato  treba  govoriti  narodu  po  njegovu  srcu,  po  njegovoj 
ćudi,  buditi  valja  sve  plemenite  misli".  Markovićev  sintetični  sud  i  ta  izjava 
Senoina  puno  bi  vise  poslužili  shvaćanju  djela  Šenoinih  nego  li  gornje  floskule  o 
„staroj  romantici,  kojoj  je  već  zapalo  sunce".  Napokon  u  omladinskoj  knjizi  va- 
ljalo bi  bar  s  nekoliko  riječi  spomenuti  činjenicu,  koju  prof.  I.  Milčetić  iznosi 
u  52.  broju  „Vijenca"  g.  1881. :  da  je  šenoa  svojim  poticajem  pomagao  stvarati 
mladji  naraštaj  književni  i  dao  je  bio  jedan  od  prvih  odgojitelja  mladje  hrvatske 
generacije. 

Na  sličan  su  način  skalupljeni  prikazi  i  ostalih  —  13  pripovjedača.  Tako  je 
n.  pr.  u  životopisu  Jurkovićevu  (str.  73)  Markovićev  podatak :  „Početkom  srpnja, 
kadsevećprimicašedannjegovared  jenja,  odluči  posvetiti  se 
književnom  radu  u  svjetovnom  staležu,  te  na  molbu  bude  mu  . . .  dozvoljen  istup 
iz  klera"  Ogrizović  izopačio  ovako :  „pa  kako  je  morao  dugo  čekati  na 
r  e  đ  j  e  n  j  e,  a  uz  to  se  posvema  dao  na  književni  rad,  istupi  iz  svećeničkoga  sta- 
leža" . . .  Izostavio  je  Jurkovićevu  klasičnu  uputu  (str.  241)  0  književnom  jeziku, 
koja  bi  lijepo  pristajala  u  omladinsku  knjigu.  U  prikazima  Kumičića  i  Kovačića 
jasno  se  vidi,  da  ih  nastoji  izdići  nad  ostale.  Metodu  Ogrizovićevu  najbolje  osvjet- 
ljuju ovi  primjeri :  govoreći  0  oštroj  satiri  na  ilirski  preporod  u  „Fiškalu"  Kova- 
čićevu  Ogrizović  cituje  (po  studiji  Kmičevoj  u  „Nadi"  g.  1902.)  dio  nepovoljna 
Kovačićeva  suda  o  ilirizmu,  ali  zašućuje  značajnu  povoljnu  stranu  toga  suda : 
„Ipak  je  on  razbudio  narod  i  prodramio  ga  na  radnju  i  opreznost".  Dr.  Krnic  veli 
za  roman  „U  registraturi",  da  je  Kovačićevo  glavnodjelo,  a  recimo  odmah 
i  jednoodglavnih  djela  u  hrvatskoj  literaturi"  ;  a  Ogrizović  je  iz  toga 
načinio  ovaj  superlativ :  „To  je  n a j 0 r i g i n a  1  n i j e,  upravo  vanredno 
djelo  ucijeloj  našoj  književnosti,  a  teško,  da  će  mu  se  naći . . . 
premca  iustranomsvijet  u".  Ovakve  hiperbole  nose  na  sebi  očiti  biljeg 
neozbiljnosti  i  nesmisla,  pa  kao  takove  najmanje  pristaju  u  omladinsku  knjigu. 
Tako  se  mladež  ne  uzgaja,  nego  zavadja.  —  Prikaz  0  Korajcu  preradio  je  po  Gr- 
lovićevu  „Albumu",  a  mogao  je  upotrebiti  vrlo  instruktivan  Hranilovićev  prikaz 
u  „Vijencu"  g.  1899-,  gdje  su  iscrpene  vlastoručne  životopisne  bilješke  Vil.  Ko- 
rajca  i  iznesene  značajne  crte.  —  U  prikazu  0  Draženoviću  (str.  221)  priznaje, 
da  je  uzeo  podatke  iz  „Vijenca"  g.  1902.,  ali  zašućuje,  da  je  ono  u  „Vijencu"  pisao  — 
Jovan  Hranilović.  Isto  tako  u  prikazu  o  Janku  Leskovaru  prešućuje  recenziju 
Hranilovićevu  („Vijenac"  g.  1901.)  i  studiju  Jakšinu  („Vijenac"  1899- ),  a  ističe 
samo  Marjanovićevu  u  „Nadi"  i  Nehajevu  u  „Životu".  U«  je  možda  Ogrizoviću 
nepoznato  i  ono,  što  je  u  „Vijencu"  pisano  0  tim  pripovjedačima  ? 

Iz  obilja  nesmisla  i  krupnijih  pogrješaka  ističemo  sa  str.  219.  ovaj  pasus: 
„1  Mažuraniću  je  i  Draženoviću  uzor  Turgenjev,  naročito  njegove  „Pjesme  u 
prozi"  I  „S  e  n  i  1  i  a",  . . .  gdje  Ogrizović  pomišlja  i  tvrdi,  da  su  to  d  v  a  raz- 
lična  djela,  a  kad  tamo  ,,P  j  e  s  m  e  u  p  r  0  z  i"  i  s  1 0  v  e  t  n  e  su  sa  ,,S  e  n  i- 
1  i  a"  ;  potonjim  ih  je  imenom  prozvao  sam  Turgenjev ! 

Prikazi  Ogrizovićevi  vrve  gramatičkim  i  stilističnim  pogrješkama,  kao  n. 
pr.  „p  o  š  1 0"  u  uzročnom  smislu,  „ilirskih  vlastel  i  n  a"  (str.  6),  „obiju  romana" 
(str.  61),  „nezdravi  rimski  zrak  vr  a  t  i  š e  ga  rodnom  Djakovu  (str.  112) ;  „od- 
luči se  za  pravne  nauke  s  v  r  Š  i  v  š  i  dva  tečaja  u  Zagrebu"  (nesmisao  !)  str.  2., 

,,a  kako  se  još  zadobavio  reumatizma  odležavši  u  krevetu  (!)  cijelu  zimu" 
(str.  58)  itd.  I  tekst  dodanih  ulomaka  manjih  djela  na  vise  je  mjesta  promijenjen 
na  gore  ili  su  ispuštene  pojedine  riječi  i  cijele  izreke  ;  tako  n.  pr.  na  str.  dolazi : 
„i  dobri  prijatelji,  ljubimci . . .  kako  stoj  i",  a  u  originalu :  „kako  koji"  ; 
na  str.  130.  „pomjela  se"  mj.  „ponijela  se"  ;  na  str.  12  „duša  opalila"  mj.  „o  k  alila"  ; 
na  str.  116  uz  riječ  „očevinu"  dolazi  u  originalu :  „a  i  svu  svoju  stečevinu" ;  na 
str.  235  poslije  riječi  „čisto  zadovoljan  s  njime"  ima  u  originalu  rečenica :  ,,A  ipak 
on  ne  bijaše  pravi  učitelj"  i  t.  d.  i  t.  d.  i  t.  d.  Iz  svega  toga  izlazi  sud  obratan 
onomu,  što  ga  je  u  prvi  mah  prijazna  novinska  reklama  nasumce  o  toj  knjizi  izrekla. 

Bilo  bi  željeti,  da  naše  profesorsko  društvo  u  buduće  pomno  pregleda  i  prouči 
takve  spise  prije  nego  ih  pod  svojim  imenom  preda  javnosti. 


VIKTOR  CAR  EMIN :  NOVE  BORBE 

VIII. 

—  Olga  dolazi  danas !  

Kod  tih  riječi  zaigrale  Dujmu  oči  a  glas  mu  zazvučio  živo,  veselo,  gotovo  na- 
smješljivo. 

Mariji  se  prividi,  da  je  od  toga  smiješka  zasjala  cijela  kuća :  prvog  puta  nakon 
ovo  nekoliko  sumornih  i  natmušenih  dana. 

—  Idem,  da  joj  opremim  sobu,  rekne  mlada  žena  vraćajući  ocu  sestrin  br- 
zojav. 

—  Stani,  zadrži  je  on.  Pa  zagledav  se  o  tle  produži  muklo :  Ona  će,  kad  do- 
dje, pitati,  zašto  smo  je  zvali ...  Na  nama  je,  da  se  na  vrijeme  sporazumimo,  što 
ćemo  joj  reći.  Ja  sam  o  tom  premišljao . . .  pada  je  ne  ranimo,  kažimo  joj  za  sada 
samo  pola  istine . . .  Napomenimo  joj,  da  nemamo  novaca  Ona  će  shva- 
titi.. .  Ima  u  nje  srca  ima  ljubavi,  dobrote  i  mnogo  razumijevanja ...  za- 
nosio se  starac 

U  takav  bi  zanos  zapadao  svagda,  kad  bi  se  poveo  govor  o  mladjoj  mu  kćeri. 
Bila  mu  je  i  starija  mila,  ali  ne  kao  Olga  —  njegova  draga  mezimica.  On  je  o  njoj 
govorio  rado  i  često  napominjao,  kako  je  „mala"  zadahnuta  velikim  i  za  cijelo 
najboljim  dijelom  duše  njegove,  dok  je  starija  Marija,  mnogo  u  čemu  podsjećala 
na  odbjeglu  grješnicu . . .  Osobito  očima,  onim  neprozirnim  tamno-modrim  očima, 
iz  kojih  odsjeva  nešto  hladno  i  zagonetno ...  Za  to  je  Dujam  nerado  gledao  u  te 
oči... 

—  A  upozori  i  muža,  da  mu  ne  bi  što  izmaklo,  prihvati  on  ponešto  tvrdim 
glasom.  Pa  produži  podigav  mrvo  oči : 

—  Eno  —  već  je  blizu  podne,  a  njega  nema . . . 

—  Daleko  je,  oče,  a  bit  će,  da  je  i  put  nevaljat.  Doći  će  on.  Glavno  je,  da  ne 
dodje  praznoruk. 

—  I  neka  ne  dodje  !  nadoveza  on  još  i  tvrdje.  Hoću  da  mi  se  vrati  moj  mir, 
moj  počitak.  Ne  znaš  ti,  kako  je  meni.  Na  svaki  glas,  svaki  korak  ja  se  sav 
sledim.  Sve  mi  se  čini :  —  evo,  sad  dohodi  netko,  da  mi  u  obraz  dobaci  naše  blato. 
A  moje  noći  ? . . . 

Spopala  ga  usrujanost,  koja  mu  je  u  ova  dva  tri  posljednja  dana  bacala  tijek) 
u  česte  trzavice  i  držala  ga  u  dugotrajnoj  zebnji.  Ta_mu  je  uzrujanost  i  sada 
tresla  srce  i  stiskala  zube. 

Razmaha  se  rukama,  kao  da  je  tim  kretnjama  htio  da  još  nešto  kaže,  pa  za- 
makne  u  svoju  sobu. 

Mariju  je  boljelo  gledati  oca  u  onim  mukama,  ali  im  nije  dosezala  dubljine. 
Otkad  je  u  njoj  ponekle  oslabio  onaj  strah  od  oružnika,  sudaca  i  zatvora,  cijela  joj 
se  stvar  pričinila  manje  važnom,  dok  je  očeve  ispade  i  navale  odbijala  na  njegovu 
starost  i  temperamenat. 

Bodrila  ju  i  ona  Baldova  mirnoća  i  ono  njegovo  pouzdanje  u  sebe,  pa  kad  bi 
joj  na  očeva  žaljenja  crne  misli  i  opet  zakljuvale  u  glavi,  Marija  bi  ih  otjerala  onom 
svojom  običajnom: 

—  On  će  to  već  poravnati . . . 

Ali  Baldov  povratak  uskolebao  je  u  njoj  ponešto  tu  vjeru. 
Desilo  se  u  kuhinji,  kad  ga  je  ugledala,  gdje  se  vraća  sav  otrcan  i  isprebijen 
od  duga  i  rdjava  puta. 

Iz  namračena  mu  lica  i  zastrta  pogleda  razabrala  je,  da  ne  donosi  ništa  dobra. 
U  tom  ju  utvrdile  i  prve  njegove  riječi : 

—  Ja  lud,  kad  sam  tamo  pošao  ! . . . 

I  onako  sumoran  i  ljut  sune  u  gostinsku,  pa  se  poput  odsječene  trupine  raz- 
maknutih ruku  uvali  na  divan  i  zapuše  šumno. 

Ona  se  polako  ušulja  za  njim,  stane  nasred  sobe  i  priupita  tiho,  skoro  bo- 
jažljivo : 

—  Ne  da  ništa  ? . . . 

—  Ne  da,  jer  nema.  Ali  ni  po  jada,  da  je  samo  to . . .  Ja  lud  ! . . .  zaintači  i 
lupivši  se  po  čelu,  nadometne :  Kakvo  poniženje  ! . . .  Koliko  ruglo  '. . . . 

Marija  je  smatrala  suvišnim,  da  pita  za  razloge  svekrvinom  držanju.  Ona  je 
te  razloge  pogadjala,  a  bilo  joj  je,  kao  da  i  u  sebi  osjeća  žalac  staričina  neraspo- 
loženja. Od  toga  poćuti  ona  nekakvu  mrzovolju  i  kao  nekakav  ljuti  ujed  u  živac 
svoje  samosvijesti. 

Ali  ne  kaza  ni  riječi,  što  više,  dok  je  Baldo  odahnuvši  pripovijedao  svoj  su- 
sretaj  s  majkom,  dotle  se  je  ona,  premda  ju  to  ubadalo,  držala,  kao  da  je  se  sve 
to  ni  najmanje  ne  tiče. 

Baldo  je  to  zamjerio  i  kako  mu  je  u  duši  bilo  mračno,  dočeka  to  kao  nekakvo 
omalovaženje,  pače  i  više  :  kao  izazov. 

Na  posljetku  ga  to  razdraži. 

—  Vidiš,  ja  moram  da  se  za  tvoga  oca  lomim  i  mrcvarim,  dok  ti  za  moju  mater 
nemaš  ništa  do  prezira. 

—  Ja  je  ne  poznam . . .  uzvrati  ona  žacnuto.  Jesi  li  me  kada  poveo  k  njoj  ? 

—  Jesi  li  me  pitala . . .  ? 
Ona  ne  odgovori. 

—  Zlovoljan  je  —  pomisli  —  pa  hoće  da  se  iskali. 

I  doista,  bilo  je  tako.  Gore  u  Grabrovom  poleglo  mu  na  srce  toliko  toga,  pa  hoće 
da  to  sada  nekuda  odvali.  I  uze,  da  se  razbacuje  prijekorima,  žaljenjem  i  ubadanjem. 

Marija  je  šutjela,  samo  što  bi  od  časa  do  časa  pogledala  plaho  na  vrata  od 
straha,  da  se  stari  odjednom  ne  pojavi. 

Mjedjutim,  taj  je  strah  bio  suvišan,  jer  se  je  bura  već  stišavala  polako.  Kad 
jc  pak  malo  za  tim  dotrčala  u  odaju  mala  Cvijeta,  sve  se,  kao  po  običaju,  izvr- 
nulo  u  smijeh  i  galamu. 

Marija  je  časkom  izišla,  da  zaviri  u  kuhinju,  pa  kad  se  i  opet  vratila  u  sobu  i 
zamjetila,  kako  se  je  s  Baldova  čela  otkinuo  i  posljednji  oblačić,  javi  se  ona  tiho,  tiho 

—  Hoćeš  li,  da  ja  ocu  kažem . . .  ? 

—  Ostavi,  reći  ću  mu  ja. 

—  Sve  ! 

—  Vidjet  ću. 

Popostane  časkom,  kao  da  premišlja  : 

—  Pusti,  ja  već  znam  . . .  rekne,  pa  opet  u  smijeh  i  galamu. 

Grajanje  nije  prestalo  ni  poslije,  kad  je  Dujam,  dovabljen  Baldovim  glasom 
uljegao  u  odaju,  da  vidi,  što  mu  zet  donosi. 

—  Marijo  odvedi  dijete,  rekne  starac. 

Ali  mala  se  savila  oko  oca,  pa  se  ispriječila  : 

—  Ne  ću,  ne  ću,  ne  ću . . . 
Glas  joj  je  već  zanosio  na  plač. 

—  Ne  ljuti  je,  javi  se  Baldo,  za  naš  razgovor  imat  ćemo  i  poslije  vremena. 
Dujam  je  izgarao  od  nestrpljivosti.  Nije  mogao  da  čeka. 

—  Hoće  li  ti  što  -  dati  ?  priupita  tiše  i  otežući. 

—  Hoće . . .  istisne  Baldo  i  nehotice  pogleda  ženu. 

—  Koliko  ? 

—  Vela  ne  će  biti ...  ali  —  eto  onako . . .  prilično. 

—  Pet,  šest  hiljada  ? 

—  Možda  i  toliko. 

Dujam  je  navaljivao  sve  naglije. 

—  Odma? 

—  To  ne.  Trebat  će  počekati . . . 

—  Mogo  si  požuriti,  dočeka  starac  razočaran  i  namračen. 

—  Ne  bi  išlo.  Ponajprije  treba  da  iz  Brazilije  stigne  amo  potvrda  bratove 
smrti  za  tim  valja  da  se  sve  podijeli . . .  rasproda . . .  izmišljao  Baldo,  a  na- 
pokon ...  U  kratko :  treba  vremena  —  eto  —  vremena  treba . . . 

Tu  se  okrene  k  maloj,  koja  ga  je  jednom  rukom  držala  za  ovratnik  a  drugom 
mu  čupkala  bradu  sileći  ga  svojim  tankim  kliktanjem  na  obično  natezanje. 
Dujam  ostane  na  mjestu  i  obori  čelo. 

—  A  koliko  će  to  potrajati  ?  —  upita. 

Tko  zna?  Možda  godinu  —  možda  i  dvije . . .  odvrati  Baldo  i  nastavi  igrati  se. 
Stari  se  pokunjeno  povuče  iz  odaje. 

Kod  objeda  je  i  opet  navrnuo  razgovor  na  ono  baštine,  ali  Baldo  se  nije  ni 
jednom  riječi  pomakao  dalje  od  onoga,  što  je  već  prije  reko. 

—  Dobit  će  se,  ali  po  vremenu  . . .  Trebat  će  počekati . . .  ponavljao  on  suho 
i  jednolično. 

Dujam  upiraše  u  nj  svoje  oštre  poglede,  kao  da  je  htio  uroniti  u  njegovu  mi- 
sao, ali  Baldovo  je  lice  bilo  ko  stijena  :  tvrdo  i  neprodirno. 

Starac  spusti  glavu  a  u  nutrini  ga  podidje  osjećaj,  kao  da  je  već  sasvim  u 
vlasti  onoga  čovjeka  . . .  (Nastavit  će  se.) 

PRIRODNE  ZNANOSTI 

TRANSMUTACJJA  ELEMENATA.  Mnogo 
se  u  zadnje  vrijeme  govori  o  padu  atomističke 
teorije  o  sastavu  i  konstituciji  materije,  kao  i  o 
davnom  naslućivanju  aUrimista,  da  se  jedan  ele- 
menat  dade  pretvoriti  u  drugi. 

Poznato  je,  da  se  pod  elementom  misli  vrsta 
materije,  koja  se  poznatim  fizikalnim  i  kemijskim 
sredstvima  ne  da  rastaviti  na  sastavine,  koje  bi 
imale  medjusobno  različita  svojstva,  željezo  ili 
kisik  na  primjer  nikojim  se  sredstvima  ne  daju 
rastaviti  na  neSto,  Sto  nije  željezo  ili  kisik. 

Poznato  je  i  to,  da  su  se  mnoge  substance 
smatrale  dugo  elementima,  a  kasnije  se  naSlo 
sredstvo,  kojim  se  pokazalo,  da  su  to  spojevi. 
N.  pr.  za  natrij evu  i  kalijevu  lužinu  držali  su, 
da  su  elementi,  a  istom  je  elektralitičkim  putem 
pokazano,  da  su  spojevi  natrija,  odnosno  kalija, 
kisika  i  vodika. 

Poznato  je  i  to,  da  broj  elemenata  danomice 
raste.  Tako  su  primjerice  u  zadnjem  deceniju 
otkriveni  plemeniti  plinovi :  helij,  argon,  krvpton 
i  t  d.,  a  i  mnogo  spominjani  radioaktivni  ele- 
menti :  radij,  aktinij,  pokmij  i  t  d. 

Znamenita  je  zato  zasluga  za  rješenje  pro- 
blema elemenata  to,  Sto  je  jedan  od  najvećih 
predstavnika  moderne  kemijske  nauke  Dimi- 
trije  Medjeljejev  elemente  svrstao  u 
prirodni  sistem  na  osnovu  njihovih  atomnih  te- 
žina i  tako  pokazao,  da  su  svojstva  pojedinih 
elemenata  perijodičke  funkcije  njihovih  atomnih 
težina.  Pojedini  se  elementi  razlikuju  samo  zato, 
jer  su  im  različne  atomne  težine. 

To  je  bio  prvi  korak  za  ideju  o  transmutaciji 
elemenata. 

Elementi  nijesu  nerastavive  jedinice  u  ab- 
sotutnom  smislu.  Jer  misao  perijođičkoga  ponav- 
ljanja svojstava  u  sistemu  elemenata  nosi  u  sebi 
nužnu  supoziciju,  da  je  postojala  jedinstvena 
pramaterija,  iz  koje  su  se  razvile  pojedine  vrste 
materije  sa  različitom  veličinom  atoma. 

Otkriće  radij  a  i  radij  o  aktivnost  i 
daljnji  je  korak  u  pitanju  transmutacije  eleme- 
nata. Radioaktivnost  sastoji  se  u  emitiranju 
materijalnih  čestica  t  zv.  at,  6  i  y  zraka,  koje 
posjeduju  vanrednu  energiju  —  a  ipak  se  kod 
toga  radioaktivna  substanca  minimalno  troSi. 
Omjer  je  upravo  frapantan-  Izračunato  se  pri- 
mjerice, da  hi  jedan  gram  radija  na  i.ooo  kg. 
sunčane  mase  dostajao,  da  se  protumači  sva 
emisiona  sunčana  energija. 


Da  se  dade  razjašnjenje  tim  čudnovatim 
pojavima  postavio  je  amerikanski  fizičar  Ru- 
therford  teoriju,  koja  je  poznata  pod  imenom 
teorije  o  raspadanju  atoma. 

Dakle  atom,  za  koji  se  doslije  držalo  da  je 
posljednja  granica,  do  koje  ide  djelivost  mate- 
rije, i  ta  najsićušnija  čestica  imala  bi  se  po  toj 
teoriji  joS  i  dalje  raspadati.  Jezgra  se  te  teorije 
sastoji  u  tome,  da  se  radijoaktivni 
atom  raspada  odaSiljući  iz  sebe 
at,  3  i  Y  zrake.  Kod  toga  može  tako  postali 
atom  opet  biti  radijoaktivan  i  raspasti  se  dalje 
na  slijedeći,  s  joS  manjom  težinom.  Radijoaktivni 
elementi  bi  se  prema  tome  tako  poredali,  da  svaki 
od  njih  nastaje  raspadanjem  onoga,  koji  je  pred 
njim.  Dobio  bi  se  niz  t  zv.  desintegracijona  se- 
rija, koja  počinje  s  onim  radijoaktivnim  ele- 
mentom, koji  ima  najveću  atomnu  težinu,  a 
svršava,  da  se  posljednji  joS  radijoaktivni  ele- 
menat  pretvori  u  inaktivan. 

U  tom  bi  onda  bila  transmutacija  elemenata. 
Pitanje  je,  imade  li  za  Rutherfordovu  teoriju 
dokaza. 

Ponajprije  je  eksperimentalno  dokazano,  da 
radijoaktivni  elementi :  radij,  thor  i  aktinij  ot- 
puStaju  iz  sebe  uz  oslobad janje  topline  neku 
substancu,  koja  ima  svojstva  plina.  Ona  di- 
fundira  t  j.  prolazi  kroz  membrane,  dade  se  kon- 
denzirati i  opet  pretvoriti  u  paru.  Taj  tako  na- 
stali indiferentni  plin  nazvali  su  emana- 
čijom. 

Ramsay  i  Soddy  pokazali  su  dalje, 
da  se  i  radijeva  emanaclja  opet  raspada,  a  kao 
produkat  raspadaj  a  konstatirali  su  poznati  ple- 
meniti plin  h  el i  j.  To  stoji  neosporiva  Jer  naj- 
prije se  mislilo,  da  postoji  moguće  spoj  radija  i 
helija  (Radijev  helid),  koji  se  onda  raspada  na 
svoje  konponente.  Ali  to  se  nije  dalo  ničim  do- 
kazati. Sto  viJe,  istraživanja  su  dovela  do  toga. 
da  je  h  e  I  i  j  uopće  produkt  raspadanja  radio- 
aktivnih tjelesa. 

Prama  teme  bi  se  raspadaj  atoma  radijo- 
aktivnih  tjelesa  sastojao  u  tome,  da  svaki  atom 
umanji  svoju  težinu  za  jednu  ot-česticu,  a  drugi 
raspadajni  produkt  uvijek  je  helij.  Budući  da  je 
atomna  težina  helija  4,  to  se  mislilo,  da  se  atomna 
težina  radijoaktivnih  elemenata  neprestano  uma- 
njuje za  4  —  iz  čega  bi  slijedilo,  da  su  sve  atomne 
težine  multiplum  od  4. 

Već  odmah  iza  otkrića  radija  konstatovalo 
se,  da  se  svojstvo  radij oaktivnosti,  t  j.  svojstvo 
emitiranja  spomenutih  zraka  prenaša  i  na  tjelesa. 

koja  su  mu  u  susjedstvu.  To  je  tako  zvani  i  n- 
đncirani  r adijoaktivite t 

Rutherfordova  teorija  tumači  taj  pojav  tako, 
da  se  emanacija  raspada  na  jedno  novo  radio- 
aktivno tijelo,  koje  se  sjedne  na  okolna  kruta 
tjelesa  i  tako  ih  aktivira.  To  radijoaktivno  tijelo 
prozvali  su  radij  A.  a  pokazalo  se,  da  se  i  njegov 
atom  mora  da  dalje  raspada,  jer  su  konstatirali 
i  radij  B  i  onda  dalje  do  radija  F. 

Svi  se  ti  radiji  razlikuju  po  jakosti  radijo- 
aktiviteta,  koja  se  dade  odrediti  raznim  vrlo 
suptilnim  metodama. 

Još  je  za  Rutherfordovu  teoriju  od  osobite 
važnosti.  Sto  je  engleski  fizičar  F.  Soddv 
nakon  dugotrajnog  istraživanja  konstatirao,  da 
se  i  sam  radij  (Sto  su  ga  otkrili  supruzi  Curie) 
stvara  direktno  od  elementa  u  rana.  To  je  znatno 
zato,  Sto  je  u  ran  elemenat,  koji  imade  najveću 
atomsku  težinu.  Dok  se  za  elemenat  a  k  t  i  n  i  j 
misli,  da  se  nalazi  kao  produkt  raspadaja  iz- 
medju  urana  i  radija.  Kad  su  se  k  tome  joS 
istražili  i  produkti  raspadaja  elementa  t  h  o  r  a, 
mogla  se  već  postaviti  čitava  ljestvica  elemenata. 
Sto  nastaju  jedan  iz  drugoga. 

U  tom  bi  se  dakle  sastojala  transmutadja 
elemenata.  Rezultati  joS  su  mladi  i  dovoljno  ne- 
sigurni. Ali  fakat  je,  da  su  se  istraživanjima  na 
tom  polju  posvetili  ponajbolji  predstavnici  ke- 
mijske i  fizikalne  znanosti.  Danomice  dolazi  se 
do  novih  rezultata. 

Dakako,  da  su  se  uz  tu  ideju  i  uz  ove  re- 
zultate pojavile  i  mnogobrojne  druge  teorije. 
Tako  je  primjerice  misao,  da  je  radijoaktivitet 
uopće  svojstvo  svekolike  materije,  a  radi  se  samo 
o  stupnju  njegovu,  koji  se  danaSnjim  meto- 
dama dade  joS  konstatirati.  Vele,  da  je  sa  radij o- 
aktivitetom  slično  kao  i  s  magneti  zrnom.  I  za 
cvaj  se  nekad  mislilo,  da  je  specifično  svojstvo 
željeza. 

Jedno  je  kod  toga  od  znatnostl  Na  osnovu 
tih  rezultata,  a  i  na  tumačenju  joS  i  drugih  fizi- 
kalnih svojstava  i  pojava  kao  n.  pr.  katodnih, 
Rflntgenovih  i  drugih  zraka  postavio  je  J.  J.  1 
Thomson  novu  teoriju  o  konstituciji  mate- 
rije, koja  je  prozvana  elektronskom  te- 
orijom. O  njoj  će  biti  govora  na  drugom 
mjestu.  Fran  Bubanovii. 

KNJIŽEVNOST 

LOUIS  XIV.  ET  RACUSE  PAR  LE 
GOMTE  L.  DE  VOINOVICH.  (Eatrait  de  la 
„Revue  d'histoire  dipk>matique")  Pariš  Typo- 
graphie  Plon  Nourrit  et  Co.  1907-  8,  43  — 

Poznati  povjesničar  Dubrovnika  Gonte  Lujo 
Vojnović  posvetio  je  svoje  zanimanje  drevnim 
odnoSajima  republike  prema  Ljudevitu  XIV., 
a  ovaj  spis  tek  je  izvadak  iz  većega  djela :  „Fran- 
cuska i  republika  dubrovačka",  a  nadovezuje 
na  djelo  „Dubrovnik  i  osmansko  carstvo"  I. 
knj.  (Beograd  1899  ). 

Pripovijedanje  Vojnovićevo  teče  odličnom 
stvarnošću.  Ja  bih  zato  ovo  djelce  stavio  uz 
ono  K.  Jirečeka:  Poselstvi  republikv  Dubrov- 
meke  k  Katarine  11.  (Prag.  1893.  izd-  češke 
akademije).  Oba  pisca  im  adu  i  sličan  nazor 
o  propadanju  Dubrovnika.  Dubrovnik  propadaše 
s  razloga,  Sto  su  se  na  sjeveru  Evrope  stvarale 
velike  državne  formacije  (Francuska,  Pruska, 
Rusija),  koje  su  počivale  na  apsolutistič- 
kom sistemu,  a  dubrovačka  republika 
nije  mogla  naći  njihove  simpatije,  (str.  11.) 

To  je  osnovna  nit  i  u  odnosaju  prema  Lju- 
devitu XIV.  Oholi  kralj  francuski  otpravljao 
je  dubrovačke  poslanike  nekom  kraljevskom 
snishoditeljnoSću.  Gotovo  kao  da  ih  je  driao 
sretnima,  kad  mu  riječi  i  potpis  čitaju.  Veliki 
kralj  bio  je  i  —  bez  novaca.  Dubrovčani  su 
se  dvaput  utjecali  njegovoj  milosti:  prigodom 
nesreće  od  užasnoga  potresa  god.  1667-  i  kasnije 
u  pogibelji  od  okupacije  Dubrovnika  sa  strane 
Turaka. 

U  ovome  poslu  dižu  se  osobito  dva  velika 
dubrovačka  diplomata  Stjepan  Gradi  i  Nikola 
Bunić.  Prvi  kao  posrednik  u  Parizu,  a  drugi- 
kao  mučenik  u  turskom  poslanstvu.  Nikola  Bunić 
taj  moderni  Regulus  (str.  32)  mogao  bi  da  po- 
služi zanimljivoj  historičkoj  drami  iz  najdra- 
matičnije dobi  dubrovačke  proSlosti. 

Dr.  D.  Prokuka. 

PRIJEGLED  SAVREMENE  HRVATSKE 
OMLADINSKE  KNJIŽEVNOSTI.  V  Ljubljani 
1907*  Učitelj  Rud.  Magjer  iznio  je  u  „Slov. 
SoL  Matici"  takav  „prijegled".  „Slovenska 
Matica"  očevidno  nije  znala,  tko  ie  Magier, 
pa  mu  je  dozvolila,  da  govori  ispred  čitave 
Hrvatske,  da  „kritikuje"  svoje  starije  kole/e, 
kojima  nije  dorasao  ni  do  koljena.  A  valjda 
ni  u  nas  ne  znaju,  tko  je  taj  „dvadesetgo- 
diSnji"  kritičar  i  Njegovo  je  ime  poznato  samo 
u  jednoj  županiji  naSe  domovine,  gdje  je  on  od 
g.  1905.  do  danas  napisao  i  raširio  ravnih 
dvanaest  knjiga.  U  dvije  cigle  godinice; 
dvanaest  kila  pjesama,  dvanaest  nedonoSćađi 
poetskih  !  Dok  najvidjeniji  pjesnici  naše  domo- 
vine čekaju  i  po  dvadeset  godina  dok  izdadu 
svoje  „prve  pjesme",  Magjer  je  prve  dvije  godine 
svoga  rada  izdao  ravnih  dvanaest  svezaka  \ 

Ja  mislim,  da  je  dosta  ovo  konstatovati,  pa  da 
budemo  posve  točno  informirani  o  tome  dilber- 
momčetu.  Dosele  su  od  njegove  nedonošćadi 
imali  glavobolju  i  novčanu  Štetu  samo  stanovnici 
virovitičke  Županije  i  oni  jadnici,  koje  je  Magjer 
molio  i  kumio,  da  mu  pišu  „ocjene",  a  medju  te 
sretnike  pripadam  i  ja,  koja  sam  ga  i  suviše 
Š  t  e  d  i  1  a  ne  sluteći,  da  ću  time  odgojiti  čak  — 
„kritičara".  Ama  sad  je  hora.  da  se  i  ja  javim 
u  drugome  tonu,  da  mi  ne  reknu,  da  svu  sadaSnju 
i  odsadašnju  nedonoščad  ja  imam  na  duši  1 
Magjer  se  naime  grozi,  da  je  već  ,,u  rukopisu" 
II.  svezak  od  svake  pojedine  njegovih  dvanaest 
knjiga  !  Jao  ljudi  !  — 

Kolikogod  je  Magjer  blagi  otac  svojoj  du- 
ševnoj djeci,  toliko  je  strog  tudjoj  —  u  gore  na- 
pomenutom „prijegledu".  Mene  doduše  milo- 
stivo zove  „najvrsnijom"  spisateljicom,  ali  su 
za  to  drugi  jadno  prošli,  a  on  ih  nabraja  sve 
redom,  koji  su  ikad  u  životu  zamrčili  pero  u  kom 
dječijcm  listiću.  Je  li  time  dao  prijegled  hrv. 
omladinske  knjige,  —  to  dakako  niko  ne  će  tvr- 
diti. Nijednom  riječi  on  ne  govori  pregledno  o 
toj  vrsti  literature:  ne  kaže  nam  u  koliko  je 
hrvatska  omi  knjiga  originalna,  a  u  koliko  prije- 
vođna,  ne  čujemo  ni  to,  kojemu  je  narodu  najviše 
privoljela,  t  j.  gdje  je  sebi  tražila  uzore,  a  po 
gotovo  se  ne  osvrće  na  glavni  momenat  t  j.  na 
to :  u  koliko  se  omi.  hrv.  knjiga  oslanja  na  dičnu 
našu  narodnu  poeziju,  koja  bi  joj  mo- 
rala da  bude  glavno  vrelo  i  jedini  uzor  u  smislu 
„narodna"  odgoja.  Njemu  je  dosta,  da  je  sve 
književnike  rubricirao  u  (prostorom)  veće  ili 
manje  rubrike,  prema  tomu,  kako  mu  se  koji 
čini  „najvrsniji"  ili  samo  „vrsniii  ili  po  gotovo 
samo  „vrstan".  Posao  ga  na  ovaj  način  nije 
stajao  mnogo  truda,  a  za  tili  čas  ležala  je  pred 
njim  debela  knjižurina,  koju  je  nazvao  najprije 
„antologija",  a  poslije  u  mršavijem  ponovnom 
izdanju  „prijegled".  Sada  obećava,  da  će  isto 
nedonošče  još  dva  puta  ugledati  svijeta  sa 
promijenjenim  natpisom  „Gradja  za  povijest 
omladinske  književnosti"  —  i  „Bibliografija  hrv. 
omlad.  knjige" 

Vrijeme  je,  da  se  pogleda  na  prste  tome 
hiperproduktivnom  literatu,  a  ako  sam  mu 
ja  prvoj  nedonošćadi  i  suviše  prijazno  ku- 
movala, sve  dalje  porod  ja  je  ne  primam  na 
dušu  nipošto !  Ja  mislim,  kad  bi  bio  Magjer 
mjesto  u  ubavoj  Slavoniji  u  strogoj  Lici,  — 
bio  bi  izliječen  od  „pjevanja"  a  po  gotovo  od 
„kritičarstva".  Učitelj  i-kupci  njegovih  dvanaest 
kilograma  pjesama  bi  odahnuli  u  —  virovitičkoj 
županiji. 

J.  —  B.  B. 


SR.  J.  STOJ KOVIć  KRALJEVIĆ  MARKO. 
Literarno  istraživanje  uzroka  njegove  slave  i 
popularnosti  u  srpskom  narodu.  Beograd  1907- 

Ovo  je  natpis  jednoj  vrlo  zanimljivoj  Stu- 
diji, koja  zaslužuje,  da  se  na  nju  svrati  pozornost 
i  hrvatske  čitalačke  publike.  Kraljević  Marko, 
taj  „junak  nad  junacima"  jednako  mio  svim 
južnim  Slavenima,  zanimljiv  je  i  za  historičara  i 
književnika.  Malo  imade  o  njemu  historijskih 
podataka,  a  i  ono  malo  što  ih  ima  pomućeno  je, 
bik)  nepouzdanošću  Ijetopisaca  i  historičara,  bilo 
miješanjem  historijskih  činjenica  s  pjesničkim 
slikama  narodne  tradicije.  No  i  ona  historijska 
fakta,  koja  su  pouzdana,  prikazuju  Marka  u  sa- 
svim drugoj ačij em  svijetlu  nego  li  narodna  pre- 
daja i  epska  poezija.  U  njima  nema  razjašnjenja 
za  Markovu  ličnost,  kakovu  je  naslikao  narod. 
Historijski  je  Marko  vazal  i  „udvorica"  turskih 
sultana  —  vjerno  vršeći  svoju  vazalsku  službu, 
ratujući  vazda  na  strani  turskoj  protiv  kršćana, 
a  ipak  ga  narod  uzdigao  u  svojim  pjesmama 
kao  najvećeg  junaka.  Otkuda  Marku  tolika 
slava  i  popularnost  u  narodu  ? 

Stojković  sabire  najpnje  sudove  prvih 
stručnjaka,  koji  su  pisali  Studije  o  Marku  i  ti 
ga  nikako  ne  zadovoljavaju.  Jagić  traži  uzroke 
Markove  popularnosti  u  velikoj  fizičkoj  snazi 
njegovoj,  a  kao  mimogred  ističe  i  to,  da  je  Marko 
u  bliskom  dodiru  s  Turcima  mogao  povoljno 
intervenirati  u  korist  podjarmljenih.  Maretić 
vidi  uzroke  popularnosti  takodjer  u  neobičnoj 
tjelesnoj  jakosti  Markovoj,  pa  dodaje,  da  su 
poslije  smrti  njegove  počele  se  priče  drugih  ju- 
naka prepijevati  na  Marka.  1  Stojković  ne  za- 
bacuje ova  mnijenja,  premda  za  njih  nema  his- 
torijske potvrde,  ali  s  putpunim  se  pravom  pita, 
je  li  gruba  fizična  sila  sama  sobom  toliko  moćna, 
da  u  njoj  možemo  naći  jedino  objašnjenje  za 
golemu  slavu  Markovu  i  neobičnu  ljubav  na- 
roda  prema  njemu. 

Ruski  učenjak  Halanski,  koji  je  napisao 
do  sada  najopsežniju  Studiju  o  Marku  misli,  da 
je  ideja  nesreće  i  saučešća  prema  heroju  prevla- 
djivala  u  najranijem  eposu  o  Marku.  Marko  je 
nevoljni  stradalnik,  nesrećni  vladalac,  koji  strada 
bez  krivice.  Saosjećanje  prema  sudbini  i  prema 
samoj  ličnosti  Markovoj,  glavni  je  uzrok  nje- 
gove popularnosti. 

Najviše  se  shvatanju  Stojkovića  približio 
Gjorgjević.  koji  veli,  da  je  Marko  ako  i  turski 
vazal  volio  svoj  narod  i  svuda  ga  od 
zla  b  r  a  n  i  a  Stojković  traži  po  raznim  pjes- 
mama o  Marku  one  karakterne  crte,  koje  su  naj- 
vidnije  istaknute  i  koje  su  najjače  zastupane. 

Samo  ovaj  put  dovest  će  do  cilja,  da  se  nadju 
pravi  uzroci  Markove  slave  i  veličine. 

Iztraživanja  Stojkovićeva  dovela  su  do 
slijedećeg  rezultata:  Dvije  su  glavne  i  karak- 
terne strane  Markove:  neobična  snaga,  hi- 
trina, samoprijegor,  zatim  veliki  broj  njegovih 
viteških,  plemenitih  i  čovječan- 
skih  vrlina.  Ova  druga  strana  nesumnjivo  uz- 
diže njegovo  ime  na  veliku  visinu  i  velikim  sjajem 
ukrašava  njegova  herojska  poduzeća.  Uz  pjesme, 
koje  uzdižu  Markovo  junaštvo  odmah  dolaze 
onakove,  u  kojima  se  ističu  njegove  lijepe  oso- 
bine i  VTline.  Marko,  sudi  Stojković,  pravi  je 
vitez. 

On  vrSi  savjesno  svoju  dužnost  služeći 
caru,  kršćanskoj  crkvi  i  narodnim 
običajima;  brani  pravdu  i  zakon  svagda  i 
prema  svakomu  ;  poštuje  svoje  roditelje  i  svoje 
ognjiite,  svoju  rodbinu,  prijatelje  i  drugove ; 
Štiti  Ženskinje,  slabe  i  nejake,  pomaže  siromašne 
bijedne  i  nevoljne ;  bori  se  protiv  zuluma,  ne 
praSta  uvrijede  i  poginut  će  za  čast  i  obraz.  To 
su  vrline,  koje  su  Marka  učinile  velikim  i  slavnim. 
Obiljem  primjesa  iz  narodnih  pjesama  prika- 
zuje nam  Stojković  Marka  „kao  svjetao  i  uz- 
višen karakter."  Samo  takav  Marko,  inače  turski 
vazal  i  udvorica  mogao  je  postati  toliki  narodni 
ljubimac  i  samo  takvom  Marku  mogao  je  narod 
oprostiti  historijske  njegove  pogrješke  i  uči- 
niti ga  svojim  idealom.  U  preko  200  pjesama  iz 
svih  južno-sla venskih  krajeva  narodni  pjevači 
naročito,  a  ne  nuzgredno  ističu  pomenute  Mar- 
kove vrline. 

Po  samom  junaštvu  Marko  ne  bi  mogao 
postati  narodni  ljubimac  Zato  je  trebalo,  da 
Marko  bude  takovih  vrlina  „koje  su  nepo- 
sredno utjecale  na  srce  i  dušu  na- 
rodnu." Pri  koncu  svoje  studije  osvrće  se 
Stojković  i  na  loše  strane  i  mane  Markove,  o 
kojima  govori  narodna  pjesma.  Dokazuje,  da 
su  neke  samo  sporednog  karaktera  i  ne  utječu 
na  jačinu  opće  Markove  karaktemosti.  One  pak. 
koje  su  posve  protivne  vrlinama,  što  se  Marku 
uopće  pripisuju,  dosta  su  rijetke.  Posve  je 
med  ju  tim  prirodno,  dodaje  Stojković,  da  na- 
rodna pjesma  i  o  manama  kazuje.  Marko  je  prije 
svega  čovjek  sa  strastima  i  slabostima  ljudskim. 
Na  njega  je  narod  prenio  i  dobre  i  loše  svoje  oso- 
bine. U  Markovu  se  karakteru  ogleda  karakter 
samoga  naroda.  Ovo  je  u  kratko  sadržaj  ove  li- 
jepe literarne  studije,  pisane  posve  popularnim 
stilom  i  lijepim  jezikom.  2elim  joj  što  više  či- 
talaca. 

Dr.  M.  P—og. 


UMJETNOST  I  GLAZBA 

IVAN  TIŠOV.  Slikar  Ivan  Tišov  odlikuje 
se  medju  zagrebačkim  umjetnicima  rijetkim 
znanjem,  spremom  i  marljivošću.  Nedavno  se 
sav  posvetio  portraitu,  naslikao  je  lih  radi  studija, 
samo  radi  ljepote,  nekoje  vidjenije  dame  i  gospo- 
djice. Gospod  ju  Spevec  portraitirao  je  u  čitavoj 
veličini,  zanesen  njezinom  otmjenošću  i  ele- 
gancijom. Što  se  očituje  u  onom  kadensalnom 
valu  njezina  hoda  i  čije  su  toilette  djelo  jednogi 
vrlo  rafiniranog  ukusa.  Takova  jedna  pojava 
daje  ton  čitavu  društvu,  nosi  klicu  mnogih 
slika,  pjesama  i  romana.  To  je  od  prilike  i  Tišov 
želio  izraziti  potezima  svojega  kista. 

Ne  manje  zanimljiv  je  portrait  gospodjice 
Mercedes  Valenti.  Njezine  crne,  živahne  oči, 
cvijet  njezinih  šestnaest  ljeta,  njezin  tanki  struk 
vabi  nam  posmjeh  na  usne ;  ni  sami  ne  znamo 
zašto,  tako,  jer  nam  sve  s  vid  ja.  Majstor  prikazao 
ju  kako  sjedi  za  glasovirom,  lista  po  notama, 
obrnuta  je  prama  slušaocima  i  kao  da  ih  pita« 
koju  će  pjesmu,  da  zapjeva  ili  odigra.  Gospodjica 
posjeduje  krasan  alt,  jedan  ruski  alt,  uči  u  glaz- 
benom zavodu,  te  se  najozbiljnije  bavi  pje- 
vanjem i  glasovirom,  želeći  se  posvetiti  pozornici 
Kod  nje  je  Tišov  iznio  ovaj  momenat,  te  je 
za  to  i  portrait  izradjen  impresionistički,  a 
sastav  čitave  kompozicije  isto  je  sretan  ;  duhovito 
je  uokvirena  glava  gospodjice.  U  jednoj  lijepoj 
vazi  je  kita  crvenih  makova  i  bijeloga  poljskog 
cvijeća,  te  joj  otraga  kruni  kose.  Pozicija  je 
ruku  veoma  lagana,  a  čitava  je  slika  izradjena 
svježe  i  spontano. 

Portrait-studija  gospodjice  Darinke  Hanuš 
nije  mi  poznat,  ali  je  Tišov  s  tom  radnjom  vrlo 
zadovoljan.  Zanimale  su  ga  tamne,  duboke  oči 
i  inteligentni  izraz  njezinih  pogleda.  Jest,  Tišov 
je  takav,  on  zavoli  jednu  partiju  i  radi  toga 
će  izraditi  čitav  potrait.  Tišov  ući,  neprestano 
uči,  traži  nove  putove,  jer  još  nije  na  čisto, 
kojim  bi  pravcem  udario,  da  dostigne  svoj 
ideal. 

Osim  ovih  slika  izradjuje  Tišov  portraite 
gospodja:  Zofke  Kveder-Jelov'ekove,  Marije 
Jurić  (Zagorke)  i  g.  B.  L.  Vidio  sam  skicu  ovoga 
posljednjeg  i  veseli  me,  što  je  lijepo  intonirana, 
jer  Tišov  u  tome  katkada  griješi.     B.  L 

VLADIMIR  STAHUUAK  :  „MUŠKI  ZBO- 
ROVI". -  Vlastita  naklada.  -  Zagreb  1907. 
Cijena  K  3.—. 

Iz  čitave  se  ove  zbirke  (25  što  većih  što 
manjih  kompozicija)  razabire,  da  je  auktor  pre- 
težno lirski  temperamenat.  I  doista  su  zborovi 
lirski  uspjeliji  od  onih,  u  kojima  posiže  za  epskom 

strukturom.  U  ovim  poznijim  kompozicijama  su- 
srećemo cesto  i  po  koju  naivnost  Premda  mnoge 
melodije  —  a  napose  one  herojskoga  izraiaja  — 
nijesu  vazda  u  svojim  idejama  interesantne,  ipak 
treba  s  priznanjem  istaknuti,  da  je  spoljašnja 
struktura  skoro  sviju  melodija  korektna,  te  da 
se  veoma  prirodno  prilagodjuje  pjesničkoj  za- 
misli i  metričkom  akcentu  samoga  teksta.  —  U 
pogledu  harmonije  auktor  se  je  prilično  držao 
diatonike  zbog  česa  po  gdjegdje  postaje  harmo- 
nički  monoton.  Ipak  je  mjestimice  posegao  za 
spretno  promišljenom  i  efektnom  krom  a  tikom.  — 
Dinamičke  gradacije  takodjer  su  ukusno  raspore- 
dane.  —  Mjestimice  potkrale  se  neke  prilično 
krupne  harmoničke  grjeSke  (usporedne  i  sakrite 
kvinte  i  oktave).  Osim  toga  opaža  se,  da  auktor 
nije  jo5  toliko  gospodar  nad  samim  sobom,  a  da 
bi  nam  u  svakoj  kompoziciji  dao  nešto  novo, 
već  da  u  glavnom  vazda  zapada  u  svoju  maniru. 

Sa  svojom  zbirkom  izilazi  auktor,  mislim 
prvi  put  kao  komponista  pred  nasu  javnost  i 
prema  tomu  su  u  mladoga  skladatelja  navedeni 
nedostaci  shvatljivi.  Služi  mu  na  čast.  Sto  on 
sebi  ni  ne  utvara,  da  se  je  ovom  zbirkom  do- 
mogao visokoga  umjetničkcg  zenita,  dok  sam 
kaže  :  „Bude  li  samo  jedna  popjevka  ove  zbirke 
prodrla  u  narod  i  postala  popularnom,  tad*  sam 
dostigao  cilj,  za  kojim  svaki  hrvatski  skladatelj 
mora  (?)  težiti".  U  lošim  prilikama  našega 
zbornog  pjevanja  dolazi  i  ova  zbirka  u  dobar 
Čas.  I  unatoč  svih  ovih  nedostataka  ima  u 
auktora  prirodne  dispozicije  za  komponovanjem. 
Uz  nešto  mara  primit  ćemo  bez  sumnje  od 
auktora  i  koje  djelo  čisto  umjetničke  vrijednosti, 
kojemu  će  biti  popularnost  nešto  posve  sporedno. 

Antun  Dobronii. 

KAZALIŠTE 

R.  KOLARIĆ-KIŠUR  :  OKOVI  ZlVOTA 
(Drama  u  tri  čina  s  epilogom)  KiSur  je  u  svojim 
dramatskim  radovima  do  „Okova"  pokazao 
mnogo  svojstava,  koja  su  mu  osiguravala  naj- 
ljepšu  perspektivu  za  budućnost  Radnje  mu 
nijesu  bile  stvarane  na  jedan  kalup,  a  i  osim  toga 
u  svakoj  je  bilo  mnogo  crta,  mnogo  tonova,  koji 
su  svi  redom  ođavali,  da  je  to  čovjek  koji  po- 
znaje pozornicu,  koji  uza  to  ipak  ne  će  stupati 
utrtim  stazama  ;  da  je  duhovit  kadikad  sr- 
dačan, ozbiljan  i  Sto  je  najglavnije,  nije  dosa- 
dan. Znao  je  upozoriti  na  koju  ideju,  ali  se  radi 
toga  nije  odmah  duboko  uozbiljio,  nego  kao 
da  je  htio  reći :  imade  i  toga  u  životu.  Imade  u 
životu  stvari,  koje  čovjeka  nagone,  da  se  u  njih 
zamisli  —  ali  ja,  tako  mi  duše,  nemam  volje. 


nemam  vremena,  da  kraj  njih  i  radi  njih  tugu- 
jem, rezoniram,  da  se  u  njih  duboko  zamišljam. 
Ali  eto,  moglo  bi  se,  tko  bi  htio  —  ali  meni  se 
ne  da.  —  I  upravo  ta  sposobnost  nalaziti  u  ži- 
votu probleme,  ali  ne  uzimati  ih  teSko,  to  je  bila 
glavna  značajka  njegovih  radova  do  „Okova". 
Uza  to  je  oštro  opažao  i  radi  toga  dobro  crtao 
ljude  i  momente  života  i  to  je  bilo  uzrokom,  da 
je  mogao  lijepo  i  lako  vladati  pozornicom.  Us- 
pjesi nijesu  mogli  uzmanjkati  i  očekivalo  se  od 
njega  i  više.  U  „Okovima  života"  je  Kišur  što 
no  reći  „prevrnuo",  prebacio  se  kao  neko  te 
neko  vino.  Kišur  je  mislio  da  mora  donijeti,  da 
mora  stvoriti  nešto  većega,  nešto  po  malo  epo- 
halnoga. Veliku  tragediju,  začinjenu  s  mnogo 
gorke  satire,  nešto  opće  ljudsko,  duboko  po 
zamisli  i  u  isti  čas  osnovano  na  Širokoj  osnovci. 
I  da  bude  ipak  i  interesantno  i  efektno.  U  jednu 
riječ  —  Kišur  je  htio  mnogo.  I  to  bi  sve  bilo 
samo  pohvalno,  da  je  mogao  svojoj  zadaći  za- 
dovoljiti. Napisati  dramu  interesantnu  i  s  teh- 
ničke strane  dotjeranu  na  način  „Poslova"  ili 
koje  od  Wildeovih  drama  iz  savremenoga  ži- 
vota, a  dati  joj  duboku  pozadinu,  tako  da  to 
ne  bi  bio  samo  „Theaterstuck"  nego  cijelo  i 
potpuno  djelo,  to  bi  bilo  svakako  vrlo  mnogo 
vrijedno  i  nije  čudo  ako  se  u  piscu  KiSurovih 
sposobnosti  rodi  ovakova  želja.  Ali  Kišur  je  tu 
zadaću  shvatio  čini  se  odviše  lahkoumno.  U 
njega  jesu  sposobnosti,  ali  u  „Okovima"  ih  nije 
dobro  upotrijebio. 

čuo  sam,  da  su  se  „Okovi"  zvali  prije 
„Portret"  i  zaključujem  po  tome,  da  je  to  djelo 
u  mnogočem  grad j eno  po  životu,  po  zgodama 
i  ljudima  iz  života.  Pa  ipak  škodi  „Okovima" 
ponajviše  to,  što  u  tom  djelu  imade  tako  malo 
života  zbiljskoga,  pravoga  života,  kojega  svaki 
od  nas  poznaje. 

Čovjek  neprestano  opaža  ruku.  koja  je  tra- 
žila, slagala,  sklapala  i  pamet  koja  je  izmišljala, 
umjesto  očiju,  koje  bi  gledale  i  srca,  koje  bi 
osjećalo.  Ta  dakako,  da  u  životu  imade  i  ta- 
kovih ljudi  i  takovih  scena  i  takovih  zgoda, 
slika,  konflikata  kakove  nam  je  Kišur  iznio, 
imade  i  još  nevjerojatnih  i  kompliciranijih  i  joS 
manje  lijepih,  ali  da  se  i  ne  obaziremo  na  smi- 
jeSno  pitanje  treba  li  ih  iznaSati  moramo  se 
svakako  ozbiljno  zapitati,  kako  ćemo  ih  iz- 
nijeti, da  budu  vjerojatne,  da  čovjek  gledajući 
ih  ne  dospije  upitati  se :  a  čemu  sve  to  ?  a  što 
znači  sve  to  ?  Gospod  ja  Inna  ljubi  strastveno 
Juhja.  a  kad  dozna  od  Julijeve  majke,  da  Ju- 
lijo  ljubi  i  neku  Mary,  odriče  se  Julija  i  ne  samo 
da  ga  se  odriče  nego  doprinaša  žrtve  za  to,  da 
spasi  Julija.  Roman  je  vrlo  praktičan,  trijezan 

i  ciničan  čovjek,  ili  pogiba  od  strasti  za  — 
svojom  Ženom  i  Štedi  njezinoga  Štićenika  Ju- 
lija  za  to,  jer  ma  se  vlastita  tena  podala.  Prak- 
tičnom, trijeznom  i  ciničnom  Romanu  !  Kada 
sazna  da  mu  tena  —  s  kojom  nije  dvije  godine 
tivio,  koja  mu  je  valjda  bezbroj  puta  dokazala, 
da  ga  prezire  —  da  mu  ta  žena,  koja  dakle  za- 
pravo niti  nije  njegova,  bila  ..vjerna",  onda 
navijeJta  bankrot  i  kidiie  na  se.  jer  je  on  htio, 
da  mu  ona  rodi  dijete . . . 

Roman,  Ira  i  Julije  govore  na  časove  mu- 
dro, upravo  mudruju,  ali  to  im  nikako  ne  pri- 
staje. Bolje  su  Kišuru  uspjeli  oni  ljudi  i  one 
scene  u  kojima  se  mnogo  ne  mudruje.  Romanov 
brat,  i  njegova  sestra  pa  Irina  sestra  i  Julijeva 
majka  odišu  daleko  vije  životom.  Ti  nas  ljudi 
i  te  scene  sjećaju  na  prijaSnje  radnje  Kišurove. 
Kadikad  A  Ima  (sestra  Irina)  previše  sjeća  na 
Icevice  u  životu  i  našem  društvu,  ali  to  se  još 
uvijek  laglje  oprašta  nego  kad  netko  mudruje 
komu  to  ne  pristaje . . . 

Kišur  je  jak  talenat  i  nadati  se  je,  da  mu 
neuspjeh  s  ..Okovima  života"  ne  će  pokvariti 
volje  za  rad.  Moguće  je  naprotiv,  da  bi  ga  upravo 
„Okovi  života"  mogli  navmuti  opet  na  pravu 
njegovu  stazu.  I  onda  bi  to  bio  njihov  naljepši 
uspjeh. 

..Okovi  života"  su  pisani  za  pozornicu,  za 
glumce  u  prvom  redu,  ali  to  ne  znači,  da  pružaju 
glumcu  mnogo  prilike  za  pravo  stvaranje.  Is- 
taknuti se,  istaknuti  pojedine  momente  i  poje- 
dine crte  u  karakteru  pojedinca  nije  teško,  ali 
na  taj  način  zapada  se  najlagle  u  skrajnosti  i 
onda  neprirodnosti,  koje  je  skrivio  autor,  izbi- 
jaju kao  očita  protuslovja  i  nemogućnosti. 

A.  M — i—ć. 

FEUILLETON 

SVATOPLUK  CECH.  Sad.  kad  je  njegov 
rad  prekinut  okrutnom  i  neuprosnom  smrti,  ne 
smije  i  ne  može  se  njegovo  jedinstveno  životno 
djelo  ocjenjivati  ni  s  jedne  druge  strane,  osim 
one,  s  koje  se  ocjenjuje  rad  i  nastojanje  prvih 
preporoditelja  i  buditelja  narodne  češke  svijesti 
i  slavenskog  duha  :  Dobrovskog,  šafarika,  Jung- 
manna,  Erbena,  Kollara,  Celakovskog,  Palackog 
i  svih  drugih,  koji  su  široku  i  dobru  humanost 
podložili  svemu  svomu  češkom  i  slavenskom 
radu  i  nastojanju.  Perioda  Češkog  preporoda 
narodnog  a  s  njime  sasvim  usko  povezanog  lite- 
rarnog zasebna  je  jedna  perioda,  uz  koju  se  da- 
našnji život  češki  ne  može  prisloniti  ni  idejom 
ni  radom.  Svatopluk  Cech  nastavio  je 
direktno  rad  ovih  genija,  udaljen  i  od  bojovnog 


Havllčka  i  od  sentimentalnog  Miche  i  od  visoko 
kulturnog  Nerade.  Išao  je  svojim  zasebnim  pu- 
tem, bez  velikih  literarnih  pretenzija,  skroman 
i  optimističan.  Udaljen  od  svake  literarne  poli- 
tike nije  se  obazirao  na  nove  smjerove.  Huma- 
nost bila  je  etički,  socijalni  i  politički  ideal  S. 
Cecha,  baš  kao  i  prvim  preporoditeljima,  za  koje 
je  izjavio  Kollar:  „Zvolašli  Slovan.  at'  ti  se 
vždycky  ozve  človek".  Kulturno-prosvjetni  smjer 
prevladava  u  Češkoj  humanosti,  pa  je  tim  pu- 
tem pošao  i  Svatopluk  Cech. 

Rodio  seSvatoplukčechu  Ostredku 
u  Posazavi,  21.  veljače  g.  1846.  Osnovnu  je 
Škotu  polazio  u  Postupickh,  gdje  mu  je  otac 
bio  upravitelj  vlastelinskog  dobra,  a  gimnaziju 
u  Litomericama  i  Pragu.  Kao  apsolvirani  pravnik 
udje  u  redakciju  ,,P  o  k  r  o  k  a"  a  g.  1870.  predje 
k  ..Svetozor u",  gdje  ostane  samo  godinu 
dana.  U  „Lumiru"  (Hilek-Neruda)  počeo  je 
raditi  od  g.  1872.  Tu  je  izašlo  njegovo  gran- 
diozno epsko  djelo  „Adamitć".  Prvu  zbirku 
pjesama  izdao  je  g-  1874.  pod  natpisom :  — 
„Basne"  (Pjesme).  Poslije  putovanja  po  Ru- 
siji i  Balkanu,  radio  je  opet  kod  „Lumira",  gdje 
je  otštampana  najljepša  njegova  proza.  O 
božicu  1878.  izadje  prva  knjiga  Cechove  proze 
,,P 0 v i d k y  ,arabesky  a  humoresk y". 
G.  1875.  bio  je  Cech  u  Hrvatskoj.  Najplodniji 
rad  Cechov  pada  oko  godine  1878.  i  18SO ,  kad 
je  s  bratom  Vladimirom  i  s  prijateljem  Hellerom 
Izdavao  časopis  ,,Kvety".  a  1880.  izadje 
„Novi  sbirka  veršovanych  p  ra- 
ci", u  kojoj  je  uvrštena  poznata  politička 
pjesan  „Evropa".  U  „Kvetima"  su  otisnute 
njegove  najbolje  radnje.  U  „Narodnim  Listinu" 
radio  je  na  feljtonu  g.  188O.— 82.  Put  na  sjever 
po  Danskoj  rodio  je  najveće  pjesničko  djelo 
Cechovo  „Dagmar"  (g.  1883.— 1884.)  God. 
1885-  izašlo  je  u  „Kvetima"  najveće  Cechovo 
djelo  u  prozi,  roman  „Ikaros".  God.  1887. 
otrgo  se  Cech  od  eposa  i  priklanja  se  lirici.  ,,J  i- 
trni  plsne",  pa  „Pfsne  otroka"  priba- 
vile su  mu  slavu  i  u  stranom  svijetu. 

Harmoničan  i  bogat  je  Cechov  pjesnički 
duh.  Ona  mirna  grandioznost  i  ucijeljena  nar- 
moničnost  osjećaja  izbija  osobito  u  ,,M  o  d  - 
litby  k  Neznamemu".  G.  1898.  done- 
soše  ,.Kvety"  Cee  novu  dramatičku  pjesan.  ,,R  o- 
hlč  na  Sion  e".  Tu  je  Cech  smjestio  svoja 
najljepša  čuvstva,  bogatstvo  svoje  fantazije  i 
svoj  češki  kredo.  Svoj  bogati  talenat  darovao 
je  pod  konac  svog  rada  ovoj  krvavoj  tragediji, 
tragediji  „Češke  Braće".  ..Rohač  na  Sione" 
ostao  je  nedovršen.  Ipak  se  odlikuje  nekojim 
izvrsnim  i  savršenim  scenama  i  figurama,  čiji 

su  karakteri  nedostižni.  Kralj  Zigmund  i  sam 
Rohač,  to  su  takve  figure,  koje  se  vazda  mopi 
postaviti  uz  klasične  svjetske  dramske  tipove. 
Tragedija  čeSkog  vjersko-narodnog  pokreta  bila 
je  svojom  etičnosti  tako  bliza  harmoničnoj  Ši- 
roko ljudskoj  duši  Cechovoj,  da  ju  je  on  obradio 
u  više  mahova.  (Ađamite,  Zižka  i  Rohač  na 
Sione)  „Evropa"  (1878.)  i  „Slavi a"  g. 
(1882.)  odlikuju  se  dubokim  mislima,  a  njima 
se  približuje  epos  iz  češke  povijesti  poslije  bitke 
na  Bijeloj  Gori :  ,,V  1  c  1  a  v  z  M  i  c  h  a  1  o- 
vic"  (1880.). 

U  „Vadavu  z  Michatovic"  sačuvao  je  Cech 
historijsku  istinitost,  dok  je  u  „Adamitama" 
savremene  ideje  zaodjeo  historijskim  figurama. 
U  „Vadavu  z  Michalovic"  upleo  je  i  utkao  Cech 
opće  narodne  težnje  i  ideale  češke.  Epos  ,,D  a  g- 
mar"  (1883.)  odlikuje  se  vanrednom  savrše- 
nosti kompozicije  i  harmoničnosti.  Dok  su  drugi 
historijski  epi  Cechovi  oduševljavali  i  svidjali 
se,  „Dagmar"  ostaje  zdena  i  kamenita.  Nema 
onih  toplih  čuvstava,  koja  su  tako  odlična  n.  pr. 
u  „Vadavu  z  Michalovic"  ili  drugim  epima ; 
pa  onda  i  sam  dogodjaj  nije  narodni,  češki,  već 
tudji,  danski.  „Han  uman"  (1884.)  nije 
baš  uspio  kao  „Pravda"  (1885)  gdje  se  šiba 
konvendjonalnost  savremcnog  društva.  ,,5o- 
tek"  (1886.)  je  najljepša  Cechova  pjesnička 
priča  satirička. 

Kako  je  normalan  pjesnički  razvitak  čechov, 
dokazuje  najbolje  ova  činjenica:  historija  za- 
tražila je  u  njega  formu  epa  ili  drame,  savre- 
menost  i  realnost  zahtj evala  je  liričnost 

Savremeni  češki  problem  narodni  riješava 
S.  Cech  u  ovim  radnjama:  „Lešetinskv 
kovar"  (1883.),  „Zpevnik  Jana  B  u- 
riana"  (1887.)  i  „Vaclav  2ivsa"  (1889.) 
Posao  je  u  glavnom  to :  Kako  sačuvati  osobitost 
češku  u  doticaju  sa  zapadnom  kulturom.  S. 
Cech  zahtjeva  energije,  ali  i  kršćanske  ljubavi. 
U  „Sekačima"  (Kosci)  (1903.)  je  ovaj  zahtjev 
još  snažniji.  Tu  prestaje  uopće  i  pomisao  na 
silu  i  krvave  katastrofe.  Ovo  raspoloženje  u 
pjesnika  prati  forma  sve  lirski  ja.  Starost  Cechova 
zatražila  je  najbolju  ljubav  i  altruizam,  a  lirika 
se  tome  sklonila  najmekša.  „Jitrni  pisne". 
„Pisne  otroka"  i  ,,Modlitby  k  Neznanemu" 
odlikuju  se  jedinstvenom  kompozidjom  u  sebi, 
jedinstvenim  raspoloženjem,  dok  su  druge  knjige 
pjesama  razbite  i  nepovezane.  U  „Pjesmama 
roba"  („Pisne  otroka")  je  bez  sumnje  osjećaj 
Čechov  najintenzivniji  i  naj čovječni] i,  jer  nije 
vezan  i  ograničen  ni  slavenskom  politikom  kao 
osjećaj  u  .Jutarnjim  pjesmama"  („Jitrni  pisne"). 
ni  češkom  patriotskom  utilitarnostL  Pa  zato  je 


i  umjetnost  u  ovoj  zbirci  najviša  i  najčišća. 
Svatophik  Cech  nije  nigda  bojovno  istupio 
sa  svojim  idejama,  bilo  narodnim,  bik)  slaven- 
skim ili  opće  ljudskim,  u  njegovo  se  rješavanje 
problema  uvukla  vazda  humanost  i  milosrdje. 
da  Cecha  se  ne  može  reći,  da  je  kapitulirao  pred 
neuspjehom  svojih  nastojanja  i  negadjom  svojih 
težnja  ;  on  je  bio  i  previše  optimističan,  a  u  dnu 
svog  karaktera  i  temperamenta  pravi  pravcati 
Slaven  i  Ceh.  izraziti  tip  čovjeka,  kojeg  je 
historija  i  nemile  tradicije  priličila  snositi, 
raditi  i  nadati  se.  On  se  nada  pomoći 
od  Rusa  baš  kao  i  naš  Preradović.  Ova  dva 
velikana  tako  napadno  sliče  jedan  na  drugoga 
i  radom  i  životnom  uajeljenosti. 

Da  se  S.  Cech  nije  nigda  desperatno  razo- 
čarao, doprinjelo  je  to,  što  ga  nije  nigda  mogla 
realnost  okrutno  i  bolno  da  zahvati.  Njegov 
proročki  duh,  ona  posebna  trešnja  egzaltovane 
duše  vazda  je  optimistički  držala  pjesnika  u 
vizijama  i  snima.  Ovo  proročko  raspoloženje 
oduzimlje  pjesnicima  smisao  i  priliku,  da  ideje 
svoje  približe  savremenom  viru,  a  probleme 
da  učine  aktuelnim  pitanjima.  Kolika  je  raz- 
lika n.  pr.  izmedju  egzaltovanog  Brezine  i  rea- 
lističkog Machara,  koji  i  onda,  kad  ulazi  u  an- 
tikni milieu  iznaša  današnjeg  čovjeka  sa  svom 
nuždom  savremene  aktuelnosti.  S.  Cech  je 
svojom  silnom  ljubavi  za  češki  narod  i  Slaven- 
stvo sačuvao  još  donekle  istinitost  i  realnost 
svojih  ideja,  inače  bi  se  bio  izgubio  u  snima  i 
reelnosti  poput  Zeyera  ili  Hlavička. 

Sodjalna  i  narodna  tendendja,  pa  sa- 
tira, privukla  je  Cecha  bar  kašto  k  realnosti. 
Humanost  Cechova  spriječila  je  u  njegovim 
djelima  izražaj  čina.  Pasivnost  je  na  štetu  raz- 
vitka radnje.  Ova  negativnost  bila  je  posebnim 
obilježjem  i  prvih  Čeških  preporoditelja,  a  Cech 
je  nastavio  djelo  mrtvih  genija  i  predao  ga 
smrću  svojom  u  ruke  mladoj  generadji,  koju 
je  poučila  ova  negativnost  i  pasivnost,  te  koja 
će  se  i  u  literaturi  i  u  politid  umjesto  humanosti 
poslužiti  moralkom  sile.  „Nacijonalizam  je 
forma  sveukupnog  kulturnog  života"  ima  mlad  ja 
generacija  geslo,  a  rad  u  tom  smjeru  spriječit 
će  možda  tragike  Husa,  2ižke  i  Pa'ackoga,  koje 
bi  se  mogle  u  drugoj  formi  opetovati.  Time  će 
ujedno  ideje  i  djela  Svatopluka  Cecha  gubiti 
nešto  od  svoje  aktuelnosti.    Milan  Vfbanić. 

EDMONDO  DE  AMIC1S.  Ruše  se  stupovi 
starije  talijanske  literarne  generacije.  Ponajprije 
G.  Giacosa,  zatim  G.  Cardud,  a  sad  i  de  Amiris. 
Nestaje  lagano  onih  ljudi,  koji  su  stvarali  svoje- 
dobno literarnu  Italiju,  gube  se  jedan  za  drugim. 

Sjajni  pogrebi,  telegrami,  cvijeće  i  komemoracije 
traju  tjedan  dana,  a  zatim  se  počima  naslagati 
na  njih  prašina,  silna,  gusta  praJina,  koje  se  nitko 
ne  usudjuje  otpuhivati,  jer  prvo,  ne  bi  bio  aktu- 
alan, a  drugo,  jer  bi  ta  prašina  mogla  sakriti 
i  potamniti  horizonat  Nestalo  je,  da  tako  re- 
čemo i  toga  zadnjega  predstavnika  starije  tali- 
janske literature,  literature  čuvstva  i  srca.  „II 
capitan  cortese"  legao  je  u  grob.  Mlad  ja  literarna 
generacija  unaša  cinizam,  sarkazam,  porugu  i 
bijes,  a  pod  time  sakriva  donekle  i  svoju  nespo- 
sobnost Blagoga,  samilosnoga  smiješka  i  turobne 
sućuti  nestaje ;  nastupa  ironija  i  grkost  — 
De  Amicis  kao  da  ne  spada  više  u  današnje  doba 
svojom  blagom  iskrenošću  i  svojim  poštenim 
smiješkom  —  veli  Pascoli.  Ali  radi  toga  mi 
ne  možemo  kuditi  njega,  nego  spočitavati  sa- 
mima sebi.  —  De  Amicis  nije  bio  pisac  i  pjesnik 
naturalista  —  već  prirodan,  nije  bio  verista  — 
nego  istinit,  nije  bio  humanista  —  nego  čovječan, 
dapače  čovjek,  dapače  dječak.  Njegov  je  bio 
motto :  Budite  vi  i  ništa  drugo,  no  samo  vi ! 
Treća  je  Italija  baš  radi  ove  svoje  iskrenosti  i 
vjernosti  u  opisivanju  prirode  i  imala  toliko 
svijetla,  na  snopove  svijetla  i  sjaja.  Taj  sjaj  nije 
toliko  zaslijepljivao  oči,  koliko  godio,  jer  je  bio 

raznobojan  i  različan.  Taj  motto :  Budite  vi  ! 

pravio  je  mnogostruku  varijaciju,  ali  opet  stvarao 
je  u  cjelini  skladnu,  nježnu  i  raskošnu  harmoniju. 

Započeo  je  karijeru  (literarnu)  sa  svojim 
nedostiživim :  „Bozzetti  militari".  Kao  što  sam 
kao  dijete  plakao  čitajući  „II  Cuore",  tako  mi 
kao  dječaku  blistale  suze  u  očima,  kad  sam  pre- 
listavao stranice  tih  slika  i  sličica.  Sućut  je  to 
silna,  pomiješana  s  još  silnijom  ljubavi,  patri- 
otske su  to  i  humane  suze.  Od  vajkada  sam  na- 
ilazio na  neku  sličnost,  dapače  frapantnu  sličnost, 
izmedju  tih  „slika  iz  vojničkoga  života"  i  Turge- 
njevljevih  „LovČevih  zapisaka".  U  obojice  isti 
dar  opažanja,  ista  golema  sućut  i  ljubav.  Tur- 
genjev  pisao  je  svoje  zapiske  u  Njemačkoj,  a 
de  Amicis  svoje  slike,  kad  je  baš  kanio  istupiti 
iz  talijanske  vojske.  Ponavljam  ponovno,  da  je 
glavna  karakteristika  de  Amicisova  silni  patrio- 
tizam i  blaga,  tiha,  ali  velika  sućut  i  ljubav  do 
onih  nježnih  mališa,  koji  su  tekar  počeli  otvarati 
oči.  To  je  definicija  njegova  literarna  rada,  koji 
se  opet  bazira  na  jakom  daru  promatranja  i  opa- 
žanja, te  iskrena  i  vjerna  opisivanja  prirode. 
Kroz  sva  njegova  djela  prepliću  se  ove  niti. 
Dapače  ni  u  tako  realnim  sujetima  kao  što  su 
putopisi,  ni  tu  ih  ne  nedostaje,  ne  nedostaje 
ovih  karakterističnih  poteza.  Upravo  naprotiv, 
na  toj  se  njegovoj  naturi  i  baziraju  i  ta  djela : 
sućut  ga  i  ljubav  nagone  i  na  takav  posao. 


Njegove  knjige  „Marocco".  „Constantino- 
poli",  ,.L'  Olanda",  „Sulf  Oceano"  obiluju 
oštrinom  intuicije  i  blagom  ironijom,  uz  blistavo 
i  sjajno  opisivanje.  Djela  kao  ,,La  carrozza  di 
tutti"  i  ,,L'  Idioma  gentile"  su  kao  neki  blagi 
nalog  omladini,  da  ljubi  domovinu,  da  ljubi  svoj 
jezik  ;  uputa  su,  kako  se  mora  domovina  ljubiti. 
De  Amicis  u  jednom  je  Životu  proživio  dva. 
Taj  je.  kako  bi  ga  mogao  nazvati,  „blagi  snatrilac 
o  miru"  u  prvom  svom  životu  sabrao  i  dao  na 
javu  sve.  Što  je  posjedovala  plemenitije  i  ljepše 
talijanska  buržoazija,  stvorena  ili  pretvorena  u 
jednu  naciju,  sabrao  je  entuziazam  historičkoga 
jednog  perijoda,  koji  je  obećavao  slogu,  mir, 
sreću  i  civilizaciju  svih  društvenih  klasa  :  sabrao 
je  sve  to  i  bio  pisac  svih,  bogatih  i  siromašnih, 
mladih  i  starih,  izobraženih  i  indolentnih,  miro- 
ljubivih i  revolucionarnih.  Ali  kad  je  završio 
perijod,  kad  je  zašutjela  idilska  poezija  optimi- 
stičkih iluzija,  kad  se  digla  u  narodu  druga  masa, 
druga  kompaktna  cjelina,  drugi  narod,  tada  je 
on  prešao  i  počeo  nanovo  živjeti,  pod  auspici- 
jama  rada  i  žuljeva,  znoja  i  patnja.  Taj  drugi 
narod  bio  je  radnički  narod,  ta  druga  ideja  bila 
je  ideja  socijalizma.  I  nije  prešao  u  drugu  liniju 
uz  cinički  smiješak  jednog  „Uebermensđu". 
nego  raskriljenih  ruku,  otvorena  srca,  sa  suzama 
u  očima.  I  vjerovao  je  čvrsto  u  uspjeh,  u  realiza- 
ciju svojih  sanja,  u  provedbu  svojih  ideja 

Padaju  stari,  ruše  se,  nestaje  njihovih  sa- 
milosnih  suza.  Danas  kud  pogledamo,  vidimo 
usta  nategnuta  na  cinički  posmijeh.  Moguće  je 
tomu  kriv  duh  vremena,  ili  je  to  posljedica 
ekonomsko-moralnih  odnošaja. 

De  Amicisa  ljubili  su  svi.  Njega  se  kao  pisca 
nije  moglo  štovati  ili  diviti  mu  se,  njega  moglo 
se  je  samo  ljubiti,  nježno  ljubiti,  kao  što  se  ljubi 
majka  ili  otac.  On  leži  u  zemlji,  posut  mu  je  grob 
cvijećem,  ali  i  suzama,  a  za  jednoga  pisca,  to  je 
već  najviši  dokaz  odanosti.  Kad  je  ležao  na 
odru  Bordighera  ni  Riviera  nije  imala  već  cvijeća, 
da  na  njega  saspe.  Ja  dodajem,  da  Italija  ne  može 
imati  dosta  suza,  da  ih  isplače  za  de  Amicisom. 

—  Piangemo  amici  !  —  Stupovi  se  ruše  ! 

Danilo  Marjanovii. 

KNJIGA  MUDROSTI,  (/f  „Misli  i  raz- 
matranja".) Cang-Vu.  sin  sunca,  bijaše  mudar 
Čovjek.  I  oni,  koji  ga  takovim  smatrahu,  činili  su 
pravo,  dokazujući  time,  da  znadu  cijeniti  mudrost 

Pa  gle !  Odlučio  se  on  jednom  da  napiše 
knjigu  mudrosti.  Knjigu,  kako  će  čovjek  da  se 
dovine  do  savršenstva  Života.  I  doista,  dade  se 
na  posao  sa  željom,  da  svojom  mudrošću  oko- 
risti čovječanstva 

Pune  dvije  godine  radio  je  Cang-Vu  na 
ovom  svojem  djelu,  a  kad  ga  dovrši,  bijaše  ono 
doista  savršeno. 

Ali  on,  mudar  čovjek,  ne  htjede  svoga  djela 
predati  odmah  ljudima,  već  se  povuče  u  sa- 
moću i  poče  proučavati  svaku  stranicu.  Zar  da 
se  on  —  sunce  nebeskoga  carstva  —  osramoti 
pred  ljudima  ? 

Pet  godina  promišljavao  je  i  onda  se  od- 
luči predati  djelo  čovječanstvu.  Povrati  se  u 
grad  mudraca  i  gle  čuda !  čim  se  je  izmiješao 
s  ljudima,  odmah  uvidi,  da  se  svijet  silno  na- 
prijed pomaknuo,  promijenio.  Njegova  knjiga 
savršenstva  bijaše  savršena,  ali  za  doba,  za 
koje  je  bijaše  zamišljao. 

Okrene  se  Cang-Vu  i  povrati  brzo  u  samoću, 
sretan,  da  svoga  djela  nije  pokazao  ljudima. 

Dade  se  ponovo  na  posao  i  opet  prodje  pet 
godina,  dok  je  svršio  i  zadnju  stranicu. 

Podje  medju  ljude,  ali  se  dogodi  kao  i  prije. 
Opet  se  svijet  pomaknuo  napnjed,  opet  ga  pre- 
tekao. No  Cang-Vu  bijaše  mudrac,  zar  je  on 
smio  da  malakše  ?  Povrati  se  natrag  i  baci  na 
nov  posao. 

Pet  puta  dovršavao  je  svoje  djelo  i  pet  puta 
vraćao  se  medju  ljude.  I  došao  je  do  toga,  da  je 
sve  ono  što  je  napisao  i  sve  nove  misli  koje  mu 
se  glavom  vrzle,  znao  na  izust  Cang-Vu  postade 
pet  puta  mudriji,  a  brada,  bijela  kao  snijeg  na 
vrhu  Kavkaza,  pala  mu  do  pasa. 

I  došao  je  dan,  kad  je  Cang-Vu  šesti  put 
svoje  djelo  završio.  Ali  ga  sad  ne  ponese  sa  sobom, 
već  ga  zakopa  u  pijesak  kraj  kolibe  i  podje  medju 
ljude. 

Sto  je  i  predvidjao,  dogodi  se  i  opet  1  on 
se  napokon  uvjeri,  da  savršenstva  nikako  ni 
nema. 

Zamisli  se  Cang-Vu  i  povrati  u  samoću. 

Dan  se  primicao  kraju,  a  sunce  tonuk)  iza 
horizonta,  za  ravnom  crtom  pješčane  pustinje, 
zlateći  srebrenu  bradu  Cang-Vu-ovu,  koji  je 
pognut,  pogrulen  u  mislima  sjedio. 

I  na  jednom,  nasmija  se  sunce,  nasmija  se 
i  Cang-Vu.  Nije  uzalud  razmišljavao.  Naloži 
vatru,  iskopa  svoju  knjigu  i  baci  je  unutra.  Per- 
gamena  se  praštila  i  uvijala  na  ognju,  koji  je 
nemilosrdno  uništavao  mudrost  dugo  skupljanu. 
I  naskoro  od  sve  mudrosti  ostade  šaka  pepela. 

A  kad  je  sunce  pošljednjom  zrakom  cje- 
lunulo  zemlju,  Cang-Vu  razvije  svoj  plašt,  leže 
nanj  i  usnu  vječnim  snom,  snom  mudraca,  a 
zadovoljan  posmijeh  razvedri  lice  njegovo . . . 

Thom  Sptttator. 


BILJEŠKE 

NAS  UMJETNIČKI  PRILOG.  Donosimo  u 
ovom  broju  reprodukciju  u  bojama,  sliku  od- 
ličnoga našeg  umjetnika  T.  Krizmana :  S  otoka 
Hvara.  U  narednom  broju  donijet  ćemo  osvrt 
na  rad  Krizmanov. 

SIMO  MATAVULJ.  IX  ožujka  a  g.  umro 
je  u  Biogradu  naglom  smrću  Simo  Matavulj, 
jedan  od  najodličnijih  pripovjedača  srpske  i 
hrvatske  književnosti.  U  svojem  najznameni- 
tijem djelu  :  „Bakonja  fra  Brne"  dao  je  Matavulj 
klasičan  izražaj  ideji  sloge  Hrvata  i  Srba.  I 
sam  je  svojim  književnim  radom  vjerno  služio 
toj  ideji.  Tako  ga  je  i  „Savrememk"  brojio 
s  ponosom  medju  svoje  saradnike.  „Društvo 
hrv.  književnika"  poslalo  je  na  njegov  sprovod 
svoga  odbornika  dr.  Br.  Livadica.  Matavulj  ev 
književni  rad  prikazat  će  u  narednom  broju 
„Savremenika"  odlični  srpski  pjesnik  Jovan 
Dučić.  Ideja  bratstva  Hrvata  i  Srba  izgubila  je 
smrću  Matavuljevom  nenadoknadiva  pobornika. 
Vječna  mu  slava! 

DR.  ANTUN  PETRIĆ.  Na  otoku  je  Visu 
umro  u  ožujku  o.  g.  filozof  dr.  A.  Petrić.  U 
lanjskom  „Savremeniku"  donijeli  smo  opsezan 
prikaz  njegova  rada  iz  pera  dr.  A.  TresiĆa- 
Pavičića.  Tresić  drži,  da  je  Petrić  svjetlošću 
svoga  uma  rasvijetlio  mnogu  nejasnu  stranu 
praktične  filozofije ;  da  mu  je  stil  neobično 
iskren  i  da  ga  je  u  njegovu  radu  vazda  vodila 
ljubav  prema  ljudstvu,  samilost  prama  njegovu 
nesavršenstvu.  Dr.  Petrić  izdao  je  sedam  knjiga 
iz  područja  praktične  filozofije. 

DANILO  MARJANOVIĆ.  Duboko  me 
se  dojmila  vijest  o  nagloj  smrti  Danila  Mar; a- 
novića.  Ta  baš  u  zadnje  vrijeme  počesmo  do- 
pisivati o  književni  stvarima.  Marjanović  je 
iz  svoje  pobude  htio  da  napiše  opsežni  u  stu- 
diju o  novijoj  slovenskoj  lijepoj  kn  izi  pa  me  je 
zato  dne  4-  veljače  iz  Kastva  molio,  neka  mu 
pribavim  nekoja  djela  na  pr  Cankarova,  Sor- 
lijeva,  Aškerčeva  itd..  javljajući  mi,  da  on  već 
„od  dugo  vremena  prati  sa  zanimanjem  slovensku 
literaturu",  i  da  želi,  neka  bi  je  Hrvati  uopće 
bolje  upoznali.  Očevidno  htio  je  slov.  književ- 
nost već  po  obliku  izdanja  popularizirati.  Na 
moj  poziv  bio  bi  dapače  došao  i  u  Ljubljanu, 
da  ovdje  na  licu  mjesta  prouči  „ljude  i  djela", 
a  to  nekoliko  kasnije ;  za  sad  (u  veljači !)  ne 
može  radi  „zaokupljenosti  oko  izdavanja  jedne 
svoje  knjige" . . .  Dalje  veli :  . . .  „Med  u  ostalim 
imao  bi  i  drugih  ideja,  na  Čije  ostvarenje  mogu 
se  nadati  samo  u  Slovenaca ...  U  Zagreb  ta- 

kod  jer  ne  mogu  sada  ići  radi  ve  navedenoga 
uzroka,  a  opet  u  Zagrebu  ne  može  se  ni  raditi 
radi  društva  i  velegradske  buke.  Takt  radnje 
moraju  se  stvarati  samo  u  tihoj  samoći  ili  u 
mjestu,  gdje  se  pozna  malo  ljudi,  pa  su  čovjeku 
ruke  slobodne".  Predbjeino  odlućio  je  da  radi 
pomoću  svoje,  kotarske  učiteljske  i  ćitaoničke 
knjižnice.  Prije  nego  što  sam  mu  poslao  zamo- 
ljeno Cankarovo  djelo  „Pohujšanje  v  dolini 
šentflorijanski",  pisao  mi  je  dne  11.  ožujka  iz 
Kastva,  neka  mu  u  Zagreb  pošljem  jedan  t  zv. 
»kompletni"  njemački  katalog,  te  mi  obrekao, 
da  »će  se  skoro  iz  Zagreba  javiti  o  onoj  stvari, 
koju  je  medjutim  već  i  započeo".  A  sad  do- 
lazi katastrofa  !  Žalimo  iskreno,  da  je  time  na- 
iemu  radu  otet  revan  mlad  trudbenik  ! 

Dr.  Fr.  1UHI. 

SKUPŠTINA  „MATICE  DALMATINSKE". 
Dne  7.  ožujka  o  g.  bila  je  skupStina  „M  D." 
SkupJtini  je  predsjedao  dr.  Pero  Klaić.  Po 
izvjettaju  blagajnikovu  imala  je  ,,M  D."  u  g. 
1907.  prihoda  K  11.24X61.  Razhod  je  iznosio 
K  11.200.99.  Glavnica  »M.  D."  koncem  g.  19070 
iskazuje  svotu  od  K  72.075. 

O  radu  je  ,,M  D."  izvjestio  prof.  Karlić. 
Iz  njegova  izvještaja  vadimo  zanimljivu  pojavu, 
da  se  za  knjigu  u  spomen  Mihovila  Pavlinovića 
nije  naSlo  dovoljno  radova.  Matica  izdat  će  u 
god.  190&  „Geologiju  Dalmacije"  od  dr.  R.  J. 
Schuberta.  Prigodom  četirsto  godišnjice  rodjenja 
hrv.  pjesnika  Zoranića  izdat  će  se  spomen-radnja. 
Toga  se  je  posla  prihvatio  dr.  Matid 

Kisić  predlaže,  da  ft  osnuje  „Mala  biblio- 
.teka"  poput  njemačke  „Universal  Bibliothek". 
..Matica"  će  prijedlog  provesti. 

GLAVNE  SKUPŠTINE.  Tijekom  mjeseca 
ožujka  obdržavale  su  „Jugoslavenska  Akademija", 
a  napokon  i  „Matica  Hrvatska"  svoje  glavne 
godišnje  skupštine.  Dok  nam  stigne  službeno 
izvješće  skupštine  Matičine,  mi  ćemo  se  opsežnije 
osvrnuti  na  radove  ovih  institucija. 

SPOMENIK  FRANU  KURELCU.  Ogu 
Unski  rodoljubi  počeli  su  već  sabirati  novčane 
prinose,  da  se  u  Ogulinu  podigne  na  vidnome 
mjestu  spomenik  Franu  Kurelcu,  hrvatskom 
književniku,  izvanrednome  stilisti,  poznavaču 
narodnoga  govora  i  obljubljenome  nastavniku. 
Nema  sumnje,  da  je  Kurelac  to  i  zaslužio,  a 
njegova  neizmjerno  markantna  glava  bit  će 
zahvalan  predmet  za  studij  kojemu  od  naSih 
umjetnika.  AH  odbor  u  svome  pozivu  javlja, 
da  kani  „izdati  svaukupna  djela  Frana  Ku- 
relca  u  svrhu  namiren  ja  njegova  spomenika", 
1  tu  mislim,  da  je  odbor  zasnovao  veću  osnovu, 


nego  Sto  je  može  izvesti,  a  kad  bi  je  i  mogao  iz- 
vesti, ne  bi  postigao  ono,  za  čim  ide.  Kurelčev 
književni  rad  svojim  sadržajem  nije  danas 
nimalo  aktualan,  pa  ne  bi  bilo  zanimanja  za  ova- 
kovo  poduzeće,  a  ono  i  nije  nužno,  jer  njegove 
knjige  nijesu  joS  bibtiografičke  rijetkosti.  Njegov 
književni  rad  ima  veliku  važnost  za  njegovo 
doba,  ali  za  Kurelčevim  knjigama  posegnut  će 
danas  samo  naučnjak,  koji  proučava  ono  doba. 
Kad  bi  se  dakle  izdala  „svaukupna"  njegova 
djela,  bila  bi  to  velika  knjiga,  golem  trošak,  a 
kupaca  ne  bi  bilo,  pa  se  nikako  ne  bi  mogao 
prodjom  knjige  pokriti  ni  trošak  izdanja,  a  nekmo 
H  bi  Sto  ostalo  u  svrhu  namiren  ja  troškova  nje- 
gova spomenika.  Moglo  bi  se  dapače  desiti,  da 
izdanje  proguta  sabrane  prinose,  pa  da  ne  bude 
ni  izdanja  ni  spomenika. 

Ako  odbor  svakako  hoće  izdati  prigodom 
otkrića  spomenika  knjigu,  moglo  bi  se  i  to.  ali 
drukčije.  Neka  se  izda  isopljiva  monografija 
o  životu  i  radu  Frana  Kurelca.  a  mogla  bi  se 
knjizi  dodati  i  njegova  korespondencija,  koja 
je  veoma  zanimljiva,  a  slabo  poznata.  Ovaka  bi 
knjiga  našla  lijep  odziv  i  p  rod  ju,  jer  je  potrebna, 
te  trošak  ne  bi  bio  velik,  a  izbacila  bi  svakako 
neSto  čiste  dobiti.  Takova  bi  se  monografija 
s  korespondencijom    dakako  mogla  sastaviti 
samo  u  Zagrebu,  jer  će  u  arhivu  akademije  i  u 
sveučilišnoj  biblioteci  jamačno  biti  dosta  grad  je 
za  ovaj  posao,  a  mimogredce  spominjem,  da  se  i 
spomenik  Kurelčev  može  modelirati  samo  u  Za- 
grebu, gdje  joS  ima  dosta  ljudi,  koji  su  pozna- 
vali Kurelca  i  živjeli  s  njime  u  vrlo  srdačnim 
odnošajima,  pa  bi  oni  jamačno  rado  bili  umjet- 
niku vazda  pri  ruci,  bez  čega  se  i  ne  može  pomi- 
sliti vjerni  snimak  karakteristične  glave  Kurel- 
čeve. 

Ogulinski  rodoljubi  neka  budu  uvjereni, 
da  je  njihovo  poduzeće  svakome  simpatično, 
a  ovi  reci  napisati  su  samo  zato,  da  ono  Sto  bolje 
uspije.  Dr.  B.  D. 

ISPRAVI  1  U  3.  broju  na  str.  183.  8.  redak 
odozdo  ima  glasiti:  Ne  sumnjam...  i  t  d. 

DRUŠTVENE  VIJESTI 

GLAVNA  SKUPŠTINA  „DRUŠTVA  HR- 
VATSKIH KNJIŽEVNIKA.  Tajnikov  iz- 
vještaj (nastavak) :  Odbor  je  minule  godine 
u  ime  potpore  podijelio  čitavu  svotu  označenu 
u  proračunu,  a  pomogao  je  time  tri  udovice  i 
jedno  siroče  hrvatskog  književnika  te  jednog 
svoga  člana  za  vrijeme  teške  bolesti  Kako  se 
razbira,  društvo  ne  može  potporama  utjecati  i 

na  sam  rad  hrvatskih  književnika,  premda  bi 
i  to  bila  naša  dužnost,  pa  se  odbor  predstavkom 
obratio  na  kr.  zemaljsku  vladu  moleći  godišnju 
subvenciju,  pa  kako  u  nas  sve  kulturne  institu- 
cije uživaju  potporu  vlade,  posve  je  sigurno, 
da  će  je  i  naie  društvo  steći,  da  tako  jače  utječe 
na  razvitak  savremene  hrvatske  književnosti. 

Društvo  je  minule  godine  učestvovalo  kod 
različitih  proslava :  kod  Zajčeve  70  godišnjice, 
kod  otkrića  spomen-ploče  Ljudevitu  Tomšiću 
u  Vinici  i  kod  25  godišnjice  umjetničkog  djelo- 
vanja Ignjata  Borštnika-  Prigodom  promocije  za 
počasnoga  doktora  čestitalo  je  društvo  A  Kredu 
Jensenu,  odličnome  istraživaču  stare  hrv.  knji- 
ževnosti, a  povodom  smrti  Milorada  I.  šapča- 
nina  izrazilo  je  društvo  saučešće  „Društvu  srp- 
skih književnika  i  novinara"  u  Beogradu.  Mi- 
nule godine  obavljena  je  napokon  na  društveni 
trošak  ekshumacija  pjesnika  A.  Palmovića  na 
Mirogoju,  kojega  smo  25  godišnjicu  smrti  pro- 
slavili donijevši  u  „Savremeniku"  dvije  radnje 
o  njegovu  životu  i  radu. 

Na  društvo  hrv.  književnika  obratila  se 
minule  godine  kr.  zem.  vlada  u  predmetu  glaz- 
benoga uzgoja  kod  mladeži  i  u  predmetu  defi- 
nitivnog uredjenja  glazbene  škole  hrv.  zemalj- 
skog glazbenog  zavoda  u  Zagrebu,  na  što  je 
vladi  odgovorila  naša  glazbena  sekcija.  Uprava 
hrv.  zem.  kazališta  u  Zagrebu  obratila  se  na 
odbor,  da  izabere  dva  člana  društva  u  porotu 
za  Demetrovu  nagradu,  a  odbor  je  delegirao 
članove  dr.  M  Dežmana  i  dr.  B.  Livadica.  Od 
književnika  obratili  su  se  na  društvo  dr.  M. 
Ogrizović  i  A.  Milčinović  u  stvari  drame  „Pro- 
kletstvo", koje  je,  kako  je  poznato,  iznajprije 
cenzurom  dozvoljeno,  ali  je  na  privatnu  inter- 
venciju s  privatne  strane  prikazivanje  ipak 
spriječeno.  Odbor  se  obratio  predstavkom  na 
kr.  zem.  vladu,  da  se  stvar  riješi,  pa  je  na  po- 
novnu molbu  autora  još  jednoč  požurio  rje- 
šenje, ali  pored  svega  toga  nije  do  danas  stigao 
nikakav  odgovor  na  našu  predstavku. 

U  odboru  nastale  su  tečajem  minule  godine 
znatne  promjene.  Ljuba  Babić  Gjalski  položio 
je  Čast  prvoga  predsjednika  i  odbornika,  a  odbor 
je  izabrao  prvim  predsjednikom  dra.  Gjuru 
Šurmina.  Radi  premješten  ja  zahvališe  se  na 
odbomičkoj  časti  dr.  Ivan  Kmic  i  Mihovil  Ni 
kolić,  a  sam  je  najavio  istup  dr.  JVL  Ogrizović. 
S  Mihovilom  Nikolićem  izgubilo  je  društvo  i 
svoga  tajnika.  Napokon  prema  društvenim  pra- 
vilima ističe  mandat  odbornicima  iz  1905.  go- 
dine, a  to  su  prof.  Oton  Bošnjak,  dr.  Dane 


Gruber  i  dr.  Branimir  Livadić.  Prema  tome  će 
današnja  glavna  skupština  birati  sedam  odbor- 
nika. Na  koncu  treba  da  sa  žalošću  spomenem, 
da  su  minule  godine  preminula  dva  ugledna 
člana  društva :  Gjuro  Deželić  i  Stjepko  španić, 
od  kojih  je  prvi  bio  jedan  od  prvih  pokretača 
za  osnutak  „Društva  hrvatskih  književnika". 
Izvještaj  blagajnikov: 

Slavna  glavna  skupštino  ! 

Čast  mi  je  izvijestiti  prisutnu  gg.  članove 
našega  društva  0  gospodarskim  resultatima  za 
poslovnu  godinu  1907.  sa  primjedbom,  da  su 
Kg.  nadzorni  odbornici  Milan  Krešić  i  Josip  Pa- 
sarić  dne  21.  o.  mj.  pregledah  račune,  poslovne 
knjige  i  bilancu  te  su  njihov  sadržaj  našli  u  pot- 
punom redu. 

Imali  smo  31 1  članova  pravih  i  vanrednih, 
koji  su  tečajem  god.  1907.  uplatili  69%  čla- 
narine. 

Naša  bilanca  iskazuje  god.  1907-  ove  stavke : 

Zakladnine  K  18.000—  ±  0;  Potporna 
zaklada  K  324.—  ±  0;  Utemeljiteljnih  prinosa 
K  59  72512  +  1080.— ;  Marulićeva  zaklada 
K  2012.32  +  71  16;  Lisinskova  zaklada  K 
633  81  +  24.13  ;  Upisnine  K  1392.—  +  52  — 
Ukupno  K  82.087  25  +  1.227-29. 

Ove  stavke  pokrivaju : 

Vrijednosni  papiri  K  29-300-—;  Preduj- 
movi K  400.—  ;  Našastar  K  11.072.49;  Knjiž- 
nica  K  5.144.56;  Blagajna  K  24.804.02;  Zaliha 
„Savremenika"  g.  1906.  K456.—  (57  primjeraka) ; 
Zaliha  „Savremenika"  g.  1907-  K  60.—  (5  pri- 
mjeraka) ;  Zaliha  romana  „Mat  riječ"  kruna 
4.566.4Z  Ukupno  K  75-803-49- 

Prema  tome  svršava  g.  1907.  s  ukupnim 
deficitom  od  K  6.283.76  (+  1427  08);  Člana- 
rine je  ubrano  K  3-888.—  (—  275-—) ;  Kamata 
je  ubrano  K  2.17S25  (+  40.78).  Ukupno  K 
6.063.25. 

Potrošeno  je  na: 

Upravni  trošak  K  3.783.50  (—  561.68); 
Proslave  K  398.22  ( +  310.22) ;  Potpora  je  po- 
dijeljeno K  615  —  (—  23  —);  Gubitak  na 
„Savremeniku"  K  Z693-61  (—  1-602-33);  - 
Ukupno  K  7-490.33- 

Ovogodišnji  deficit  K  1. 427  08,  povećan  za 
deficit  od  prijašnjih  godina  K  4.856-68-  Ukupni 
deficit  kao  gore  K  6.283.76. 

Predlažem  slavnoj  glavnoj  skupštini  bi- 
lancu te  obračun  o  trošku  i  pokriću  g.  1907-  te 
molim  za  blagohotni  apsolutorij. 

(SvrJit  će  se.) 

SAVREMENIK 


BR.  5  SVIBANJ  1908  GOD.  III 

MJESEČNIK  DRUŠTVA  HRV.  KNJIŽEVNIKA 


SREĆKO  ZINDL :  NARODNOSNO  PITANJE  U  HRVATSKOJ 
I  SLAVONIJI 

Godine  1899-  držao  je  sveučilišni  profesor  i  akademik  dr.  Fran  Vrbanić  u 
juridičko-filozofskom  razredu  jugoslavenske  akademije  predavanje,  kojemu  je 
stavio  naslov :  „Jedno  stoljeće  razvoja  pučanstva  Hrvatske  i  Slavonije".  U  tom 
je  predavanju  zaslužni  naš  naučenjak  na  temelju  ključa  o  godišnjem  porastu  pu- 
čanstva, što  ga  je  ustanovio  prema  razvoju  pučanstva  u  posljednjih  100  i  više 
godina  sa  0-57%,  bio  preračunao,  da  će  se  pučanstvo  Hrvatske  i  Slavonije  do 
godine  1905-  umnožiti  na  2,400.000  duša,  a  taj  se  je  račun  na  osnovu  posljednjeg 
popisa  pučanstva  zaista  pokazao  ispravnim.  Do  konca  godine  1905-  nadmašio  je 
broj  pučanstva  dapače  očekivanje  dra.  Vrbanića,  što  bi  zaista  bilo  pojavom  ra- 
dosnom, kad  ovaj  višak  porasta  ne  bi  išao  u  ogromnom  dijelu  u  korist  stranoga, 
inojezičnog  elementa. 

Već  u  spomenutom  svom  predavanju  konstatovao  je  dr.  Vrbanić  poraznu 
činjenicu,  da  su  u  posljednjih  pedeset  godina  strani  elementi  znatno  potisli  naš 
domaći.  Još  godine  1840.  bio  je  domaći  elemenat  isključivi  gospodar  u  svim  kraje- 
vima zemlje.  Broj  je  Hrvata  i  Srba  bio  onda  iznosio  98.42%  cjelokupnog  pučanstva, 
dok  je  strani  elemenat  sačinjavao  samo  1.58%  žiteljstva  ovih  kraljevina.  Prije 
50  godina  nije  bilo  izim  Hrvata  i  Srba  nijedne  narodnosti,  koja  bi  sačinjavala 
1%  pučanstva.  U  doba  Vrbanićeva  predavanja  nasuprot  sačinjavao  je  strani 
elemenat  već  12%  sveukupnog  pučanstva,  a  Madžari  sami  3-15%. 

Ova  pojava  medjutim  —  reče  dr.  Vrbanić  —  ne  bi  toliko  zabrinjavala,  kad  bi 
se  ovi  strani  elementi  u  jednakoj  mjeri  dijelili  po  čitavoj  zemlji,  te  kad  bi  hrvatski 
narod  imao  dovoljno  snage  da  prirodnim  porastom  prirast  stranih  elemenata  pa- 
ralizira. Ali  strani  elementi  se  koncentriraju  u  pojedinim  krajevima,  a  glede  pri- 
rodnih mijena  žiteljstva  ne  dostaje  podataka,  koji  bi  bili  i  sa  sanitarnog  i  sa  prak- 
tičnog stajališta  nužni.  Svakako  statistika  dokazuje,  da  je  hrvatski  i  srpski  ele- 
menat u  posljednjih  pedeset  godina  zaostao  za  stranim  življem. 

Od  doba  Vrbanićeva  predavanja  prošla  su  gotovo  dva  decenija.  Kako  se  je  od 
toga  doba  razvijalo  pučanstvo  po  narodnosti  u  našoj  domovini?  Jesu  li  trajale 
po  domaći  elemenat  nepovoljne  pojave  i  nadalje  i  u  kojoj  mjeri?  Ako  jesu,  koji  su 
uzroci  tim  pojavama?  Ako  se  ti  uzroci  ne  odstrane,  koje  će  biti  posljedice  u  bu- 
dućnosti ? 

U  „Obzoru"  od  19-  travnja  o.  g.  ja  sam  kušao  u  kratkim  crtama  odgovoriti 
na  prvo  od  ovih  pitanja,  no  u  novinskom  članku  nije  bilo  ni  mjesta  ni  prilike,  da 
se  upustim  u  potanje  razglabanje  uzroka  i  posljedica  njihovih  za  budućnost.  Ovdje 
to  mogu  da  učinim,  pa  ako  mi  posao  ne  bude  onako  potpun,  kako  bih  želio  i  kako 
bi  znatnost  stvari  iziskivala,  bit  će  to  razumljivo  zbog  nedostataka  statističkog 
materijala,  koji  mi  stoji  na  razpolaganje. 

I.  Rasvo]  pučanstva  po  narodnosti 

Za  izhodište  svoga  prikaza  uzeo  sam  rezultate  popisa  pučanstva  od  godine 
1880.,  te  se  razvoj  cjelokupnog  pučanstva  do  konca  godine  1905-  prikazuje  ovako  : 
Godine  Broj  žiteljstva         Godine  Broj  žiteljstva 

1880   1,892.499  1900   2,400.766 

1890   2,186.410  1905   2,560-903 

Porast  u  apsolutnim  brojevima  :  Porast  u  postocima : 

god.  1880.— 1890.  .  .  .   293  911  god.  1880.— 1890.  ...   15-5  % 

god.  1890.— 1900.  .  .  .   214-356  god.  1890.— 1900.  ...     9-8  % 

god.  1900.— 1905-  •  •  •   160.548  god.  1900.— 1905-  •  •  •  6.69% 

god.  1880.— 1905-  •  •  •  668.815  god.  1880.— 1905-  .  .  .  35-34% 

U  dvadesetpetgodištu  1880.— 1905-  umnožalo  se  je  dakle  žiteljstvo  kralje- 
vina Hrvatske  i  Slavonije  za  35  34%.  Da  ostane  isti  razmjer  izmedju  Hrvata 
i  Srba,  te  ostalih  narodnosti,  kakav  je  bio  1880.,  morao  bi  se  bio  hrvatski  i  srpski 
elemenat  u  tom  dvadesetpetgodištu  takodjer  umnožiti  za  35-34%.  Je  li  se  to  zaista 
dogodilo? 

Godine  1880.  bilo  je  žiteljstvo  Hrvatske  i  Slavonije  po  narodnosti  razdije- 
ljeno ovako : 

Hrvati   1,220.686  Slovaci   9  078 

Srbi   491.667  Rumunji   2.044 

Madžari   41.417  Rusini   2.833 

Nijemci    83.139  Ostali   41.635 

Prema  tome  iznosili  su  od  sveukupnog  pučanstva  postotaka : 

Hrvati   64.5%  Slovaci   0.5% 

Srbi   26.0%  Rusini   0.1% 

Madžari   2.2%  Ostali   2.2% 

Nijemci   4.4% 

Diagram  razvoja  narodnosti  u  Hrvatskoj  i  Slavoniji  od  god.  1880.— 1906.  u  po- 
stocima pučanstva. 

Razmjer  pučanstva  u  Hrvatskoj  i  Slavoniji  godine  1880. 


Hrvati  i  Srbi  sačinjavali  su  dakle  godine  1880.  zajedno  90.5%  pučanstva, 

dok  su  Hrvati  sami  za  sebe  samo  za  14.5%  nadmašivali  polovicu  sveukupnog 
pučanstva.  No  je  li  se  barem  ovaj  razmjer  održao? 

Popis  pučanstva  od  godine  1890.  pokazuje  već  ovaj  razmjer : 

Hrvati                    1,395-588           Slovaci   13-614 

Srbi                          562.131           Rumunji   2.826 

Madžari                      68.794           Rusini   3-606 

Nijemci                     117-493           Ostali   58-358 

Porast  u  apsolutnim  brojevima  iznosio  je  dakle  kod 

Hrvata                     174902          Slovaka   4-536 

Srba                         70.464           Rumunja   782 

Madžara                     27-337           Rusina   773 

Nijemaca                    34-354           Ostalih   16.723 

Izrazimo  li  ovaj  porast  u  postocima,  vidimo,  da  je  u  desetgodiStu  1880.— 
1890.  porasao  broj 

Hrvata    za               12.53%          Nijemaca     za  ...  .  29-48% 

Srba       ,                 12.53%          Svih  ostalih   41.01% 

Madžara  „  66.10% 

Razmjer  pučanstva  u  Hrvatsko]  i  Slavoniji  godine  1905. 


Dok  je  dakle  porast  sveukupnog  pučanstva  kako  smo  prije  vidjeli,  —  u  deset - 
godiStu  1880.— 1890.  iznosio  15-5°;  ,  a  pojedine  narodnosti  sudjelovale  su  u  tom 
porastu  sa  29  48,  41.04  i  66.10%,  iznosio  je  porast  kod  Hrvata  i  Srba  samo 
f2.53%.  to  jest  bio  je  za  2.97%  niži,  nego  porast  sveukupnog  žiteljstva. 

Tim  se  dakako  promijenio  i  razmjer  izmedju  pojedinih  narodnosti,  tako,  da 
od  sveukupnog  pučanstva  godine  1890.  otpada  na 

Hrvate   62.2%  Nijemce   5.4%, 

Srbe   257%  Sve  ostale   3-6% 

Madžare   }.!% 

Prema  godini  1880.  pao  je  dakle  postotak  Hrvata  od  64.5  na  62.2,  Srba  od 
26.0  na  25.  7,  dok  je  postotak  Madžara  porasao  od  2.2  na  3.1,  a  Nijemaca  od  4.4 
na  5.4%,  svih  ostalih  narodnosti  pak  od  2.9  na  3.6%.  Hrvati  sa  Srbima  pak  skupa 
koji  su  1880.  sačinjavali  90.5%  sveukupnoga  pučanstva,  čine  godine  1890.  već  samo 
87.9%  žiteljstva,  dok  Hrvati  sami  za  sebe,  koji  su  1880.  sve  ostale  narodnosti 
nadmašivali  sa  14.5%  nadmašuju  ih  sada  samo  sa  12.2%c. 

Ova  nepovoljna  pojava,  gdje  strani  elemenat,  tudjega  jezika  i  tudje  kulture 
potiskuje  domaći,  traje  i  u  desetgodiStu  1890.— 1900. 

Prema  popisu  pučanstva  od  1900.  otpadalo  je  od  popisanih  2.400.766  ži- 
telja na 

Hrvate   1,482.353  Nijemce   134.000 

Srbe   607.381  Ostale   86.852 

Madžare   90.180 

Apsolutni  porast  iznosi  prema  tome  u  deset-godištu  1890— 1900.  kod 

Hrvata   86.765  Nijemaca   16.507 

Srba   45.250  Ostalih   28.494 

Madžara   21.386 

U  postocima  izraženo  porasao  je  prema  godini  1890.  broj 

Hrvata   za   6.22%  Nijemaca  za   12.19% 

Srba      ,   8.05%  Ostalih     ,   48.83% 

Madžara  „  31-50% 

I  u  ovom  desetgodištu  zaostaju  Hrvati  i  Srbi  prema  cjelokupnom  porastu 
žiteljstva.  Cjelokupni  je  porast  u  tom  deceniju  iznosio  9  8%,  dok  su  se  Hrvati 
umnožili  samo  za  6.22%,  a  Srbi  za  8.03%. 

Time  se  je  i  opet  pomaklo  razmjerje  narodnosti  na  našu  štetu  tako,  da  godine 
1900.  otpada  od  sveukupnog  pučanstva  u  postocima  na 

Hrvate   61.6%  Nijemce   5.6% 

Srbe   25.4%  Sve  ostale   3  6% 

Madžare   3.8% 

Spao  je  dakle  postotak  Hrvata  prema  godini  1890.  od  62.2  na  61.6,  posto  jak 
Srba  od  25.7  na  25.4,  dok  se  je  digao  postotak  Madžara  od  3.1  na  3.8,  a  postotak 
Nijemaca  od  5.4  na  5.6.  Hrvati  i  Srbi  zajedno  sačinjavaju  već  samo  87%  sve- 
ukupnoga pučanstva  naprama  87-9%  u  godini  1890.  i  90.5%  u  godini  1880.,  a 
Hrvati  sami  imadu  samo  11.6%  nad  svim  ostalim  narodnostima.  Decenij  je  1890  — 
1900.  medjutim  još  razmjerno  povoljan  prema  deset-godištu  1880—1890.,  ali 
je  na  žalost  povoljniji  i  od  posljednjeg  petgodišta  1900.— 1905-,  koje  smo  uzeli 
u  kombinaciju,  kako  se  to  razabire  iz  ovih  podataka. 

Koncem  godine  1905-  iznosilo  je  sračunano  žiteljstvo  kraljevina  Hrvatske 
i  Slavonije  u  svemu  2,560.903  glave,  a  dijelilo  se  po  narodnosti  ovako  : 

Hrvati   1,566.553  Rumunji   990 

Srbi   644.843  Rusini   5.582 

Madžari   105.941  Ostali    68.442 

Slovaci   20.023 

Apsolutni  porast  iznosi  prema  godini  1900.  kod  : 

Hrvata   84.200  Nijemaca   14.529 

Srba   37-462  Svih  ostalih   8.1 31 

Madžara   14.761 

U  postocima  izraženo  umnožao  se  broj 

Hrvata  za   5.4%  Nijemaca  za   10.8% 

Srba    6.2%  Ostalih    „   9-4% 

Madžara  ,   16.4% 

Cjelokupno  pučanstvo  umnožalo  se  je  u  razdoblju  1900.— 1905.  —  kako  smo 
u  uvodu  naveli  za  6.69%.  Kako  vidimo  zaostaje  pak  i  u  ovom  razdoblju  porast 

Hrvata  i  Srba  za  prosječnim  porastom  čitavoga  pučanstva,  dok  kod  Hrvata  iz- 
nosi 5.4%,  a  kod  Srba  6.2%. 

Razmjer  se  je  narodnosti  time  opet  na  štetu  domaćega  elementa  promijenio, 
te  se  koncem  godine  1905-  prikazuje  ovako:  Od  sveukupnog  pučanstva  sačinjavaju 

Hrvati   61.00%  Nijemci   5  80% 

Srbi   25.20%  Ostali   3-86% 

Madžari   4.14% 

Hrvati  i  Srbi  sačinjavaju  tu  već  samo  86%  svega  pučanstva,  a  Hrvati  sami 
za  sebe  nadmašuju  samo  sa  11%  sve  ostale  narodnosti. 

Uzmemo  li  sada  u  račun  čitavo  dvadesetipetgodište  1880.— 1905.,  to  vidimo, 
da  su  pojedine  narodnosti  ovako  porasle. 

U  apsolutnim  brojevima : 

Hrvati   345. 867  Nijemci   64-390 

Srbi   163.176  Svi  ostali   39-452 

Madžari   64-524 

U  postocima  izraženo  porasao  je  u  razdoblju  1 880.— 1905-  broj 

Hrvata   za   28.3%  Nijemaca  za   77-5% 

Srba       ,   31-3%  Ostalih     „   71.0% 

Madžara    155-8% 

Pošto  je  prosječni  porast  cjelokupnoga  pučanstva  u  razdoblju  1880.— 1905- 
iznosio  35-34%,  vidimo,  da  je  porast  i  kod  Hrvata  i  Srba  daleko  zaostao  za  pro- 
sjekom, dok  kod  narodnosti  opet  individualni  porast  prosjek  u  ogromnoj  mjeri 
nadmašuje. 

Kako  su  pojedine  narodnosti  bile  razdijeljene  u  zemlji  0  tom  imamo  pouz- 
danih podataka  samo  iz  rezultata  posljednjega  popisa  pučanstva  od  god.  1900. 
Za  našu  svrhu  dostaje,  ako  u  tom  pogledu  uzmemo  u  obzir  samo  Madžare  i  Ni- 
jemce, s  jedne  strane  za  to,  jer  od  ostalih  neslavenskih  narodnosti  brojimo  samo 
neznatan  postotak,  a  slavenske  narodnosti,  kao  Česi  i  Slovaci,  ne  ugrožavaju  ka- 
raktera naše  domovine,  te  dapače  čine  dobro  došlu  zamjenu  za  domaći  elemenat 
u  krajevima,  gdje  preotima  mah  iseljivanje.  Tu  je  svakako  bolje,  da  zemlja  dođje 
u  slavenske,  nego  li  u  tudjinske,  nama  neprijateljske  ruke. 
Prema  popisu  od  1900.  bilo  je  Madžara  u  županiji : 

Lika-Krbava   60  Bjelovar-Križevci   .  .  .  14.050 

Modruš- Rijeka   601  Požega    13  726 

Zagreb   1-598  Virovitica   3* -001 

Grad  Zagreb   2.805  Srijem   22.783 

Varaždin   438 

Nijemaca  je  bilo  u  županiji: 

Lika-Krbava   134  Bjelovar-Križevci   .  -  .  4.217 

Modruš- Rijeka   512  Požega    12.965 

Zagreb    1.784  Virovitica   31.141 

Grad  Zagreb   4.250  Srijem   59941 

Varaždin   858 

Dok  je  dakle  u  hrvatskim  županijama  osim  bjelovarsko-križevačke  broj  Ma- 
džara i  Nijemaca  još  dosta  neznatan,  ozbiljno  moraju  zabrinuti  podaci  iz  slavonskih 

i  iz  bjelovarsko-križevačke  županije.  Ovdje  vidimo,  da  su  Nijemci  i  Madžari  sačinja- 
vali zajedno  u  županiji : 

bjelovarsko-križevačkoj    18.267  virovitičkoj   62.142 

požeškoj   26.691  srijemskoj   82.724 

žitelja. 

Pošto  je  god.  1900.  iznosilo  cjelokupno  žiteljstvo  županije : 

bjelovarsko-križevačke    302.209  virovitičke   243.101 

požeSke   229- 361  srijemske   381.739 

žitelja,  vidimo,  da  Madžari  i  Nijemci  sačinjavaju  zajedno  u  županiji : 

bjelovarsko-križevačkoj    6.05%  virovitičkoj   25-56% 

požeSkoj   11.64%  srijemskoj   21.67  % 

pučanstva  pojedinih  županija.  (Nastavit  če  se.) 


VELJKO  PETROVIĆ:  U  PROLJEĆE 

VLADIMIRU  VIDRIĆD 

Robotanja  teškog  isteko  mi  sat, 
i  sad  kao  pušten  na  slobodu  tat, 
iz  tamnice  svoje  bezobzirce  bježim, 
da  sperem  taj  pljesan  mirisima  svježim 
i  ispravim  jednom  slomljeni  mi  vrat. 

Toplo,  plaho  sunce  pozdravlja  me,  dok 
crne,  podle  misli  puze  mi  uz  krok. 
Ali  zalud  srču,  ko  na  strv  hijene;  — 
moja  radost  sad  je  jača  i  od  stiene. 

—  Predamnom  se  puši  i  prelieva  Cmrok. 

Kroz  sklopljene  kapke  mene  ljubi  zrak; 
cio  sviet  mi  rumen,  tugaljiv  i  mlak; 
u  ušima  zuji  bezbroj  šumnih  trila : 
to  je  bračna  pjesma  mladoga  aprila;  — 
ja  u  svjetlost  gazim,  zaostaje  mrak  

Ja  živim  tog  trena,  ne  mislim  na  kraj, 
na  jazbinu  briga\  na  dužnost,  na  vaj. 

—  Po  suncu  roj  muha  uzavrjeo  leti. 
One  su  mi  kao  zlatni  amoreti  

—  Ja  gazim  u  svjetlost,  u  proljetni  sjaj  


264 


Digitized  by  Google 


JURE  TURIĆ:  PROSCI 

BAKINI  PROSCI 

—  Pri  svakoj  ženidbi  i  udaji  razdere  vrag  jedne  opanke  !  reče  starica,  i  uz- 
dahnu. Sjeti  se  ona  svoje  udaje,  pa  kako  je  kćer  udavala,  a  eto  sad  gleda,  kako  se 
petlja  oko  njezine  unuke,  dok  je  dorasla  do  udaje.  I  opet  uzdahnu.  Činilo  joj  se, 
da  vrag  obuva  sve  čvršće  opanke,  kad  se  spremi  na  trku  oko  djevojačke  udaje. 
Hoće  da  raskopa  sklad  i  sreću,  pa  da  sjedini  ono,  Sto  skupa  ne  ide.  Tako  se  starici 
činilo,  i  ona  motrila  u  duhu  pute  vražje,  kod  tih  svih  udaja. 

I. 

Tiha  je  proljetna  veče.  Nad  mirnom  Krajinom  sjaji  mjesec.  Bakica  i  danas 
vidi  tu  mjesečinu,  nagnuta  na  ogradu  otvorene  verande  sluša  noćni  mir.  U  kući 
su  svi  već  polegli,  otac  njezin  —  krajiški  poručnik,  otišao  je  u  „štop"  (pukovnij- 
sko mjesto)  kao  zapovjednik  straže,  pa  je  ona  smjela  da  izidje  pred  kućna  vrata. 
Nije  se  bojala  hajduka  ;  bili  su  kao  u  zemlju  propali,  a  nju  sve  nešto  vuklo  pred  kuću. 
Iz  daljine  se  začu  muški  korak,  i  sve  se  bliže  primicao.  Djevojka  sustav  i  dah  pozorno 
gledajući  došljaka.  Kad  ga  je  prepoznala  u  sjajnoj  mjesečini,  opazi,  da  je  ipak  poradi 
njega  izašla  u  noć,  poradi  tog  momka,  što  polagno  prolazi  ispred  kuće  i  oštro  gleda, 
kano  da  bi  htio  nekoga  da  vidi  i  kroz  zatvorene  drvene  kapke  na  prozorima.  Dje- 
vojke nije  mogao  opaziti,  jer  je  ona  ostala  prislonjene  glave  na  ogradi  i  u  sjeni. 

—  Vratit  će  se,  znam,  m  slila  ona  i  nešto  je  nukalo,  da  mu  se  javi,  kad  bude 
natrag  prolazio.  Ali  što  ja  radim,  što  radim  !  sijevnulo  joj  kroz  glavu  na  pomisao, 
da  mu  se  javi.  Cutila  se  krivom,  a  da  i  ne  zna,  je  li  kriva  poradi  sebe,  ili  poradi 
momka.  Ona  je  vidjela,  da  nešto  nije  pravo  u  tom  njezinu  očekivanju  tog  momka. 
A  nije  znala  ni  da  će  doći  !  Ta  gdje  je  on  kod  kuće  !  Na  protivnoj  strani  od  satni  jskog 
mjesta.  Ali  ona  je  sretna  nad  njegovim  noćnim  pohodima.  Koliki  put,  kolika  pogibao 
i  od  hajduka  i  od  vuka  i  od  momaka  u  njezinu  selu.  Pa  nema  ni  nade,  jer  prije 
da  ne  če  biti  njegova,  nego  hoće.  A  momak  se  vraća  tik  ograde  vrtića  pred  kućom 
i  zuri  u  kuću,  a  mjesec  mu  obasjava  žarke  oči  i  upravo  nježno,  bjeličasto  lice. 

Da,  da,  i  sastali  su  se  !  Ona  se  ne  sjeća,  da  li  se  je  javila,  nehotice  nakašljala, 
ili  je  sama  njega  nešto  privuklo.  Za  nekolika  časa  šaptala  je  ona,  skrivajući  svoja 
usta  :  Samo  ne  ljubiti,  samo  ne  ljubiti  !  A  on  je  nju  žarko  ljubio  po  vratu  i  po  ko- 
sama, a  i  po  licu,  koliko  je  mogao  doprijeti. 

No  ona  ljubila  nije.  Nije  dala  ni  njemu  do  usta  svojih.  Bilo  joj  baš  milo,  da  je 
on  tako  žarko  cjeliva,  kroz  tijelo  joj  se  razlijevali  valovi  iskrenog  i  čistog  milinja, 
ali  njezine  usne  nijesu  gorjele.  Ni  na  pamet  joj  ne  dodje,  da  poželi  i  ona  njega  po- 
ljubiti. Ali  nema  momka,  koji  bi  nju  jače  mogao  usrećiti  svojim  milovanjem  nego 
eto  taj.  No  da  ona  njega  zamiluje,  na  to  je  nije  još  ništa  poticalo. 

Drugi  joj  se  dan  otac  povrati  iz  Štopa,  a  s  njim  mlad  i  glatko  obrijan  straž- 
meštar,  s  čvrsto  zasukanim  brčićima  i  glatkim,  oblim  podbratkom.  Bio  je  i  ljepši 
i  uredniji  od  onoga  seoskoga  desetnika,  pa  i  ugladjeniji.  Znao  je  kao  linijski  Časnik 
govoriti  s  djevojkom  ni  o  čem,  da  ni  na  čas  ne  bi  zamukli ;  ali  —  starica  se  i  danas 
dobro  tog  sječa  —  ona  nije  pože  jela  ni  da  je  uzme  za  ruku,  a  upravo  joj  bilo  ne- 
ugodno, kad  bi  pomislila,  da  bi  je  i  ovaj  mogao  poljubiti  pri  mjesečini.  Bi  ga  Ša- 
kom u  nos  !  —  pomisli  ona,  i  odvratno  joj  bilo  njegovo  lice  s  jamicom  na  bradi  i 
nekakovom  staklenom  kožom. 

II. 

Tamna  je  proljetna  noć.  Oblaci  se  zgusli  i  zbili,  a  jak  južni  vjetar  još  ih  više 
zbija  i  nagomilava  i  udara  s  njima  o  klisuro  srtme  planine.  Iz  šuma  se  Čuje  po- 
jedini oštri  fićuk,  a  onda  škripa  nekih  vrata,  koja  na  časove  lupnu,  malo  se  smire, 
a  onda  opet  škripnu. 

U  takovoj  noći  čekao  onaj  momak  Pavle  na  kćer  poručnikovu,  današnju 
bakicu.  Čekao  je  malo  dalje  od  kuće,  u  grmu,  kako  se  ide  na  vrelo.  Tamo  je  on 
već  s  večera  pričekao  neku  njezinu  vršnjakinju,  pokumio  je  Bogom,  neka  reče 
poručnikovoj  Milki,  da  izadje  samo  na  čas,  jer  joj  mora  nešto  da  reče.  Djevojka 
djevojci  isporučila,  ali  još  reče,  da  je  Pavle  mrk  kao  zla  godina  i  da  je  oboružan. 

—  Ako  si  što  kriva,  ne  idi,  reče  strašivo  djevojka. 

Od  te  je  poruke  prošlo  već  dobrano  vremena,  i  noć  se  duboka  spustila,  a  Pavle 
Čeka.  Sluša  vjetar,  pogledava  u  oblake  i  u  onu  stranu,  otkud  bi  djevojka  mogla 
da  dodje.  A  Milka  u  kući  posvršava  poslove,  i  sve  joj  srce  zaigrava,  kad  pomisli, 
da  je  Pavle  čeka.  Boji  se,  da  ću  se  udati  za  ovog  „smrzlu"  !  šaptala  ona  misleći 
na  gradskog  stražmeštra,  i  bila  je  sretna  nad  tim  Pavlovim  strahom.  Ona  nije  pro- 
mišljala, hoće  li  se  ukrasti  ili  ne  će  do  momka,  kad  se  svi  u  kući  smire.  Ako  zaspem, 
ne  ću  otići,  ne  zaspem  li,  vidit  ću.  Tko  zna,  i  hoće  li  se  moći  otad.  A  kad  se  je  sve 
smirilo,  i  ona  legla,  a  legla  je  odjevena,  nije  mogla  naravno  da  zaspe.  Slušala  je 
urlanje  vjetra,  ali  je  to  ne  uplaši.  Naprotiv,  ona  pomisli,  kako  bi  bilo  lijepo  uza  nj 
u  toj  strašnoj  noći.  A  onda  se  sjeti  njegovih  čvrstih  ruku,  kojima  se  ona  ne  može 
oteti.  Pa  ako  je  i  savlada,  kad  mu  se  iz  ruku  otimlje,  kako  je  on  ipak  uvijek  i  čedan 
i  obziran,  pa  je  niti  jednom  riječi  ne  uvrijedi.  On  zna,  Što  je  njoj  milo,  a  što  bi  je 
uvrijedilo.  —  I  ona  se  polagano  diže,  izadje  tiho  iz  kuće,  a  da  nije  svijesno  odlučila. 
Njom  je  samo  vladala  sreća  nad  njegovim  milovanjem,  pa  je  to  nju  diglo  i  upravljalo 
njezinim  kora  ima.  Sad  se  je  načekao,  pa  neka  me  zljubi !  —  to  je  njoj  bilo  svijesno, 
i  bila  je  sretna  nad  tim  čekanjem  i  ljubljenjem.  Hitro  stupala  ona  nekim  putićem, 
a  kamečki  se  ispod  nogu  omicali.  Znala  je  zaklonicu  od  vjetra,  gdje  je  Pavle  čeka. 
Kad  je  doletila  do  njega,  lupi  ga  obijesno  rukom  po  ramenu,  i  bila  je  spremna,  da  se 
snjim  hrve  i  nateže,  ali  je  on  samo  čvrsto  uze  za  ruke,  i  pritegnu  je,  da  uza  nj  sjedne. 

—  Dosta  je  toga,  reče  on.  Sad  se  mora  govoriti  drugačije,  jer  se  radi  o  glavi. 
Ona  ga  htjede  kroz  mrak  bolje  pogledati,  pa  se  nadvi  pred  njega,  i  sad  je  tek 

uhvati  stTah,  kad  se  sjeti  opomene,  da  je  Pavle  mrk,  i  neka  k  njemu  ne  ide.  Ona 
se  htjede,  da  odmakne. 

—  Ne  misli,  reče  on,  da  sam  uzbijesnio,  da  sam  kraj  Tebe  izgubio  glavu.  Ja 
Tebe  štujem,  kao  mater  svoju,  a  da  bi  se  Tebe  nepoštenom  misli  dotakao.  Ja  Tebe 
volim  kao  sunce,  i  volio  bih,  da  si  danas  moja,  nego  raj  nebeski,  ali  taj  raj  nije  u 
tom,  da  izgubimo  glavu  i  Ti  i  ja,  da  zaslijepimo,  nego  je  u  tom,  da  Ti  svojim  srcem 
i  dušom  trebaš  mene,  kao  što  ja  Tebe  tTebam,  pa  makar  se  Tvog  tijela  nikad  ne 
dotakao.  O  tom  se  eto  radi  !  —  A  onda  zamuča.  U  njoj  pako  nestajalo  obijesti, 
a  javljalo  se  nešto  velika  i  tjeskobna,  kano  da  ulazi  u  nju  onom  hukom  vjetra. 
Oćuti  neku  težinu  na  srcu  i  na  cijelom  biću,  kano  da  ju  pritište  mrak  i  tamne  oblačine. 

—  Meni  je  red  ili  da  odem  u  hajduke,  ili  u  Italiju  dobrovoljno,  k  prvom  bata- 
Iijonu,  ako  ću  da  ostanem  živ,  i  da  Tebe  živu  gledam.  Mene  napastuje  i  ocrnjuje 
ova  rdja,  novi  stražmeštar,  i  znaš,  da  poradi  Tebe,  jer  bi  Te  htio  uzeti.  Ne  zna 
hrdja,  kako  bi  do  Tebe,  i  kako  bi  do  časničke  kćeri  i  zaštite,  i  da  se  dočepa  i  umi- 

ješa  medju  obitelj,  pa  eto  će  na  taj  način.  Na  svakom  me  koraku  stiže  i  prestiže  i 
pute  križa,  i  u  pogrješki  lovi,  ne  bi  li  me  uveo  u  napast.  Pred  dva  —  tri  dana  doveo 
sam  k  satniji  podvoze  iz  svoga  sela,  a  zaostao  Gjukićev  Vujadin.  I  on  odmah  na 
mene,  da  ili  se  bojim  hajduka,  ili  s  njima  ortačim,  kad  nema  podvoza  iz  hajdučke 
kude.  A  kapetan  je  bio  blizo  i  samo  me  oštro  pogleda,  da  vidi,  o  komu  se  govori. 
Ti  moja  ne  bi,  ako  nije  izgleda,  da  ču  se  ja  moči  medju  časnike  da  pomiješam,  pa 
bilo  to  kada.  Ali  ostanem  li,  dospjet  ču  ja  na  klupu,  a  ne  medju  časnike.  Ja  sam 
zato  odlučio,  a  Ti  biraj  !  U  Italiju  će  s  menom,  ako  ćeš,  dva  moja  bratiča  i  moj 
stariji,  oženjeni  brat,  jer  bi  i  oni  htjeli,  da  se  netko  iz  kuće  digne  medju  gospodu, 
da  i  njihova  kuća  ima  zaštite,  oslona  i  Štovanja,  a  i  Ti  si  im  draga,  pa  će  to  učiniti, 
ako  ćeš  biti  njihova.  I  ja  ću  tamo  kao  čovjek,  da  zaslužim  sreću  svoju,  pa  i  Tebe, 
ako  ćeš  Ti !  Ako  ne  ćeš,  a  ja  ću  u  hajduke,  pa  bude  li  on  Tvoj  muž,  ja  ne  znam 
što  ću  ;  ne  bude  li,  ja  ću  prije  li  kašnje  s  njega  živa  kožu  derati !  A  vjera  je  i  Bog, 
da  bih  najvolio  živ  ne  biti,  ako  mi  Ti  život  svoj  ne  daš,  jer  ja  sam  bez  Tvoga  ži- 
vota još  gore  nego  bez  svoga  ! 

A  bakica  se  još  i  danas  sjeća,  kako  mu  je  pala  na  prsa,  kako  ga  je  ljubila  u  oči 
i  usta,  a  suze  su  po  njemu  kapale  iz  njezinih  očiju.  Sjeća  se,  kako  je  on  nju  mirio, 
kako  je  nije  poljubio  ni  jednom,  kako  je  samo  držao  na  rukama,  kano  da  je  čuva, 
i  onda  je  —  kad  se  je  smirila,  ponio  do  kuće  u  naramku,  kano  da  je  malo  dijete. 
Sjeća  se,  kako  se  je  povratila  u  svoj  krevet  posvema  drukčija  nego  je  otišla.  Ne- 
stalo obijesti,  nestalo  one  neke  lagode  nad  milovanjem  ;  nije  mogla  ni  pomisliti, 
da  bi  nju  sad  veselilo  ono  natezanje  s  Pavlom,  i  šalenje  ;  nestalo  bezbrige,  a  mjesto 
svega  ovladala  silna  Čežnja  da  bude  njegova  i  briga,  da  li  će  se  sve  to  onako  ispuniti, 
kako  je  on  mislio,  a  ona  i  bez  riječi  pristala.  Kako  li  je  on  njoj  sada  bio  posve  druk- 
čiji. Da  i  prije  on  njoj  bio  drag,  jer  joj  godilo  njegovo  milovanje,  ali  sad  je  ona 
sretna,  jer  on  tako  muževno  hoće,  da  i  ona  njega  voli,  da  je  i  on  njoj  drag,  jer  drugač 
živjeti  ne  može.  Sretna  je  ona  bila,  jer  je  njegov  život  u  njoj,  i  ona  svojom  voljom 
i  svojim  životom  drži  na  životu  ono,  Što  je  njoj  najdraže. 

III. 

I  tako  je  bio  cio  život.  Koliko  su  sreće  u  tom  životu  njih  dvoje  pribavili  jedno 
.  drugom.  Te  je  sreće  toliko  bilo,  da  se  ona  već  i  ne  sjeća,  kako  je  nju  otac  jednom 
izlupao,  kad  nije  htjela  reći,  zašto  ne  će  onog  stražmeštra  „smrzlu"  sa  staklenom 
kožom  na  licu  i  rupicom  na  obloj  bradi.  1  dok  je  ona  tako  u  svom  krajiškom  selu 
uzdisala,  dotle  je  Pavle  u  krvavom  boju  zaslužio  zlatnu  kolajnu,  i  kao  stražmeštar 
upravo  utekao  pred  poručnićijom,  da  nju  vjenča.  Bože  moj,  kako  je  bila  Čudna  onu 
veče,  kad  je  on  banuo  u  selo,  a  da  ga  se  nitko  nije  nadao.  Hvatao  se  suton,  a  bila 
već  druga  jesen,  kako  je  otišao.  Ona  je  bila  na  dvorištu  i  držala  tele,  a  sluga  je 
kravu  muzao.  I  u  času  stvori  se  on  u  dvorištu.  Skočio  je  preko  plota,  da  se  pravo  ni 
vidilo  nije  kako  i  već  je  nju  držao  u  naramku.  Kasnije  bilo  smijeha,  kako  je  tele 
skočilo  preko  sluge,  sluga  se  prevrnuo,  krava  djipila  preko  njega  i  učinila  se  silna 
graja,  da  se  je  sve  u  dvorište  sletilo.  A  njih  dvoje  nit  šta  vidjeli,  nit  šta  čuli !  Do- 
letio i  njezin  otac,  pa  se  uzvikao,  i  nije  znao,  što  je,  nego  poviknuo  na  mater,  da  mu 
dohvati  pušku.  „Najzad  se  ipak  sve  smirilo,  i  ja  od  srama  pobjegla,  gdje  su  me 
vidjeli  u  njegovu  naramku,  a  oni  svi  opazi še  na  njegovim  prsima  zlatnu  kolajnu. 
Ja  je  nijesam  vidjela,  nego  mi  doletila  kazati  moja  mladja  sestra".  Tako  završi 
starica  svoje  živo  sjećanje.  (Nastavit  će  se.) 

Uz  obronke  se  skuplja  mrak, 
već  travnici  u  noći  tonu, 
a  krvavi  još  požar  sja 
na  zapadu  na  neboskionu. 

Bregova  niz  do  zapada 
ko  valovlje  se  mrtvo  pruža, 
rumenilo  im  posu  vrh 
ko  latice  od  tisuć  ruža. 


Tek  oblaci  su  nad  njima, 
a  dalje  se  daljinam  kraj 
sve  zlato  ih  i  grimiz  rubi, 
u  beskraju  i  šutnji  gubi. 


DINKO  ŠIMUNOVIĆ:  ALKAR  (Nastavak) 

III. 

Još  je  bilo  osam  dana  do  alke. 

Osam  dana  do  onda,  ali  još  mnogo  prije  sva  se  krajina  uznemiri.  Nabrajaju 
se  konji,  alkari  i  njihovi  momci,  pa  odore  momaka  i  alkara. 

A  osobito  u  središtu  cetinske  krajine,  Sinju  lijepom,  sva  srca  življe  udaraju 
a  mišice  i  žile  mladića  nategnute  su  kao  negda  viteški  lukovi.  Ta  Sinj  je  kolijevka 
i  davno  sijelo  alke ;  a  do  nedavna  alku  su  trkali  sami  Sinjani.  Nu  u  novije  doba 
mogu  i  ostali  iz  krajine  sinjske  samo  ako  su  junačkoga  srca  i  struka  a  poštenja 
okaljali  ni  jesu :  ta  i  njihovi  su  stari  prolijevali  krv  za  slobodu. 

Pa  i  sami  je  varoš  gledati  kao  viteško  gnijezdo :  stare  se  kuće  okupile  kraj 
dviju  kula  iz  davnih  vremena,  jedna  je  niža  na  strmoj  klisuri  sred  varoša,  a  druga 
više  mjesta,  takodjer  na  strmini,  s  bedemima  i  kruništima. 

A  s  njih  se  vidi  golemo  polje  s  dugim  redovima  jablanja  i  vrba,  kao  vojska 
što  pozivlje  na  junački  megdan.  1  na  dalekim  brdima  vide  se  druge  kule,  jednako 
ratoborne  i  ohole. 

Na  tome  istom  polju,  u  staro  doba  a  kolovoza  mjeseca,  sinjski  vitezovi  po-  * 
raziše  Mehmed-pašu  i  posijaše  to  polje  s  jedanaest  hiljada  turskih  lješina. 

Od  tada  je  i  postala  alka  na  vječnu  uspomenu  onoga  junaštva  —  i  za  to  da 
se  ono  staro  viteštvo  ne  izgubi.  Nu  u  Cetinskoj  krajini  služila  je  alka  u  istinu,  da 
želja  za  slavom  i  pobjedama  bude  još  veća. 

Ta  na  raskršćima  i  njivama,  po  livadama,  seoskim  putima  i  svuda,  vidja  se 
povaljeno  ogromno  kamenje,  s  kojima  se  cetinski  momci  umeću  —  i  biljege  do 
kojih  su  se  uskakivali.  A  kad  bi  kakav  delija  drugu  metu  vrlo  prebacio,  rekli  bi 
Cetinjani,  da  bi  se  junak  mogao  ukopati,  koliko  ga  je  nadmetnuo.  Pa  vidilo  se 
u  svemu,  da  je  Cetinjanima  junačka  smrt  nešto  najljepše  na  svijetu. 

Ali  i  umetanje  i  uskakivanje  i  hrvanje,  pa  konjska  trka  po  livadama,  ništa 
su  prama  alci. 

Ta  alka  je  začarala  i  dvije  krunjene  glave  !  Dva  su  kralja  došla  da  vide  tu 
alku  i  oba  dadoše  bogate  darove  i  alci  i  dobitnicima,  a  slika  je  te  junačke  trke  u 
kraljskom  dvoru  i  sad. 

1  nije  da  se  u  samoj  Cetini  o  njoj  govori.  Ta  svake  godine  dovrve  stotine  i  sto- 
tine iz  krajine  Imocke,  Kninske  i  Vrličke,  —  pa  Petropoljci  i  Primorci  te  oni  iz 
Bosne  bogate  i  gospode  od  svukud,  —  a  ne  čini  se  toliko  puta  uzalud.  Svi  odu  za- 
dovoljni i  opet  se  druge  godine  vraćaju,  da  se  čude  istom  prizoru. 

Pa  i  imaju  se  čemu  čuditi. 

Tu  vidiš  sav  sjaj  kraljevske  pratnje,  sve  junaštvo  starih  vitezova  i  Šarenilo 
svakojakih  nošnja  narodnih,  da  se  to  ni  pripovjediti  ne  da.  Gledajući  u  žaru  kolo- 
voskog sunca  povorku  alkara  na  čilim  konjima  ne  vidiš  drugo  do  prelijevanja 
baršuna  i  svile,  pak  blijesak  zlata  i  srebra. 

A  kakvi  su  sve  to  momci :  neki  visoki  i  široki  kao  planine,  da  se  zemlja  pod 
njima  trese,  a  drugi  vitki  i  okretni,  da  bi  i  tri  konja  preskočili  u  jedamput.  Nu  svi 
mišićavi,  vatrena  oka  i  junačkoga  držanja,  da  bi  s  njima  udario  i  na  Čitavu  vojsku. 

Koji  momak  nije  taki,  ne  može  ni  da  trče  alku. 

Na  svakom  je  alkaru  kalpak  od  kunovine  s  bijelom  visokom  čelenkom  od 
ždralova  perja,  a  na  nogama  čizme  obrubljene  srebrom  i  zlatnim  uresom,  pa  kitom 
i  oštrim  mamuzama.  Britka  mu  je  ćorda  o  bedri  a  ubojito  koplje  u  ruci.  A  dolama, 
gaće  i  jačerma,  sve  od  najbolje  čoje,  zlatnom  i  srebrenom  srmom  izvezeni  i  na 
prsima  se  sjaju  puca,  takodjer  srebrena  i  zlatna. 

Pa  „momci"  njihovi,  štitonoša  i  buzdovanari,  —  te  oni  što  vode  Edeka.  — 
konja,  svega  u  srebru  okovana,  —  krasni  su  i  oni.  Kamparan  im  je  crvenom  čojom 
i  gajtanima  okićen,  jačerma  sa  srebrenim  tokama ;  gaće  modre,  „krožet"  bijel, 
a  crvena  kapa  na  glavi  i  zapeškirena.  Za  svilenim  pašom  reži  starinski  handžar 
uz  dvije  puške  male,  pa  fišeci  srebreni,  —  a  na  ramenu  ubojita  diljka.  To  je  stara 
cetinska  nošnja. 

Konji  alkarski,  i  pod  samarom  lijepi,  okićeni  su  zlatnim  i  srebrenim  nakitom, 
što  zveca  pri  hodu,  a  čudno  šumi  kod  trke.  A  preko  sedla  su  prebačene  isto  tako 
sa  zlatom  i  srebrom  vezene  „abaje",  što  pokrivaju  konje  do  koljena. 

Nu  kad  se  ta  četa  u  redu  uputi,  nema  oka  što  bi  trenulo,  pa  i  zaljubljeni  ne 
gledaju  više  jedno  u  drugo.  I  staro  i  mlado,  i  ženske  i  muškarci,  gledaju  samo  tu 
sjajnu  povorku  i  slušaju  čudni  šum  svile,  i  zveket  zlata  i  srebra,  što  se  razabire 
i  med  ju  glasovima  tisuća. 

Tako  opremljeni  alkari  u  divljem  trku,  jedan  po  jedan,  vitkim  kopljem  po- 
gadjaju  u  gvozdeno  kolice,  koje  se  i  zove  „alka". 

Ta  je  alka  načinjena  od  dva  obručića  jedan  u  drugome,  što  su  spojeni  s  trim 
tracima  takodjer  gvozdenim.  I  tako  su  na  alci  četri  otvora,  u  koja  se  pogadja  kopljem. 

Koji  alkar  pogodi  u  srednje  kolice  što  je  najmanje,  dobiva  broj  tri;  gornji 
razdijelak  što  je  više  središta,  vrijedi  za  broj  dva,  —  dočim  druga  dva  razdijelka, 
što  su  sa  strane  središtu,  samo  za  broj  jedan.  Ta  „alka"  visi  na  konopčiću  vi- 
soko pripetu,  ali  tako  da  se  lako  može  otrgnuti,  a  velika  je  jedva  pedalj  preko  nje. 

I  ne  samo  zato  da  je  teško  pogoditi  alku  što  je  malena.  Trče  se  iz  prilične  da- 
ljine, ali  ta  trka  mora  biti  taka,  da  se  jedva  vidi  i  konjanik.  Koplje  je  u  ruci  dosta 
dugo  i  teško,  pa  se  mora  namještati  istom  nekoliko  koraka  pred  „alkom"  da  se 
pogodi. 

A  zatim  konj,  s  kojim  je  teško  upravljati,  jer  svaki  ne  će  da  trče  uprav  već 
krivuda,  plaši  se,  a  često  i  sama  „alka"  ne  stoji  mirno,  a  osobito  ako  je  imalo  vjetra. 

Onda  žamor,  krika  i  vika,  pa  tisuće  uprtih  očiju  u  alkara  što  trče,  smućuju  i  onoga, 
koji  je  i  ostario  u  takoj  trci. 

Pa  još  i  suze  što  se  skupe  na  očima  u  brzom  trku,  —  i  pažnja  da  što  ne  pane 
od  odore  ili  nakita  konjskoga,  —  te  stotinu  drugih  stvari,  —  čine  da  je  pobjeda 
toliko  teška,  koliko  i  željena. 

Svaki  alkar  trče  tri  puta,  i  koji  od  njih  u  ta  tri  puta  najviše  brojeva  postigne, 
dobio  je  alku.  Ako  dvojica  postignu  isti  broj,  trču  opet,  dok  jedan  nadvlada. 

Samo  svaki  mora  da  se  drži  junački  i  da  ništa  ne  padne  ni  s  njega  ni  s  konja 
mu,  a  na  to  paze  za  to  postavljeni  suci. 

Ako  pak  alkar  pogodi  kopljem  „alku",  pak  ju  pred  sobom  baci,  a  onda  ju 
opet  na  letu  i  u  trku  uhvati  kopljem,  brojevi  mu  se  podvostručuju.  Tako,  ako  ju 
opet  uhvati  u  srijedu,  dobiva  broj  šest,  a  to  je  najveće  junaštvo,  što  se  može 
učiniti  u  toj  trci. 

A  slava  koju  dobitnik  postigne,  tako  je  u  Cetini  velika,  da  se  taj  alkar  onaj 
čas  ne  bi  mijenjao  s  nikim  na  svijetu. 

Glazbe  udaraju,  neizbrojni  narod  viče  i  buči,  kao  valovi  oceana  kad  se  raz- 
bijaju o  klisure.  Tisuće  i  tisuće  očiju  u  nj  su  uprte  a  on  ponosan,  onako  sjajan  i  lijep, 
gizdavo  jaše  kroz  mnoštvo  što  mu  sve  više  maše  i  kliče,  —  k  vodji,  da  mu  svilenim 
trakom  okiti  junačko  koplje. 

Zatim  dobiva  kraljev  dar  od  dvjesta  forinti  u  zlatu,  koji  obično  potroši  za 
sjajnu  gozbu,  na  kojoj  oko  svoje  sofre  okupi  prvu  gospodu  cetinsku.  A  sva  krajina 
za  dugo  i  dugo  vremena  pronosi  njegovo  ime,  pače  se  o  ničem  drugom  i  ne  govori. 

Nije  dakle  čudo,  da  je  trkati  alku  najveća  sreća  junačkom  Cetinjancu,  tim 
više,  što  svaki  od  njih  u  sebi  vidi  dobitnika. 


 Krajina  se  sve  više  uznemirivala,  a  Salko  ne  jede 

i  ne  spava  ima  već  treći  dan.  A  četvrti  je  dan,  što  je  prispjela  ocu  mu  Rašici  sjajna 
alkarska  odora  i  petnaesti  što  nije  vidio  Marte. 

Kroz  ta  tri  dana  nije  ni  odlazio  od  Paušina  vrela  u  polju  nego  je  sve  mislio 
i  mislio.  Pa  što  je  više  mislio,  sve  više  rasla  srdžba  u  njemu  prama  ocu  Rašici. 

Već  ga  je  bio  zamolio  da  njemu  dade  odijelo  i  pusti  trkati  alku,  nu  Rašica 
reče  :  „Ne  ćeš  !"  A  kad  on  reče  „ne  ćeš",  ne  treba  više  ni  pitati. 

Sutradan  se  Salko  malo  umirio,  pak  opet  ode  k  ocu. 

—  Dobro  je  —  reče  mu  —  trči  alku  ti.  Ali  onda  ćeš  mi  pustiti  nešto  drugo. 

—  Reci  slobodno,  veli  mu  on. 

—  Ja  ću  se  ženiti  na  jesen. 

—  Sto  ? 

—  Zenit  ću  se  na  jesen.  To  ml  moraš  pustiti. 

Oba  su  dugo  mučali  i  disali  naglo.  A  onda  upita  Rašica  : 

—  A  koju  misliš? 

—  Martu  Staninu.  Mi  smo  se  odavna  zadražali. 

Salko  je  vidio  kako  je  Rašica  pomodrio  u  licu  i  pogledao  ga  tako  divlje,  da 
je  uzmaknuo  dva  tri  koraka  natrag. 

Nu  Rašica  se  je  savladao  i  upitao  opet : 

—  A  jesi  li  joj  to  i  rekao? 

—  Nijesam  još. 

270 


Digitized  by  Google 


—  !  ne  govori !  —  viknu  Rašica  takim  glasom  da  je  u  Salku  stinula  sva  krv. 

—  A  zašto?  —  reče  drhtavo. 

—  A  jesi  li  drag  i  ti  Marti?  upita  i  on  njega. 

—  Ta  rekao  sam  ti  da  se  ljubimo  odavna ! 
Časom  je  bila  strašna  tišina,  a  onda : 

—  Izdiri  djetetino  !  Vanka  drtesino  ! . . . .  grmilo  je  u  kuli,  da  su  se  i  prozori 
tresli,  a  kandžija  u  Rašičinoj  ruci  zviždala. 

1  od  toga  dana  ležao  je  i  ležao  Salko  tu  u  hladu  vrba,  nu  svako  bi  se  malo  pri- 
dizao  da  pogleda  na  svoje  selo  i  tad  si  mu  mogao  vidjeti  na  licu  crvene  i  modre 
tragove  kandžije.  A  sve  selo  počelo  govoriti  o  njemu,  jer  su  konjari  pripovijedali, 
da  leži  kao  mrtav  pod  vrbom,  ne  odgovara  i  ne  će  kući. 

—  Neka  leži  i  dignut  će  se !  rekao  bi  Rašica  svaki  put  kad  bi  mu  kazivali. 
Ali  ipak  nije  odolio.  Počelo  mu  je  biti  žao  sina. 

Četvrtoga  dana  što  nije  vidio  Salka,  uputi  se  u  polje  k  PauŠinu  vrelu,  ali  pro- 
dulji put  i  podje  ulicom  što  se  udubila  ispred  Martine  kuće. 

Toga  se  je  dana  bila  po  nebu  prevukla  nekakva  bijelkasta  maglica,  pa  sunce 
nije  onako  sjalo  kao  prije,  ali  je  zato  bilo  još  sparnije.  Zrak  se  nije  micao  i  sve  drugo 
kao  da  se  ukočilo,  pa  i  sama  Cetina  nije  šumila  kao  po  noći. 

Rašica  je  koracao  zamišljeno  kroz  pusto  selo,  ali  bi  kadgod  stao  da  pogleda 
put  Paušina  vrela  i  ako  je  znao  da  iz  te  daljine  ne  može  viditi  ništa.  Na  Salka  se 
je  ljutio  ali  i  oćutio  koliko  ga  ljubi  i  želio  je  govoriti  s  njime.  Ali  prije  toga  želio  je 
svakako  da  vidi  i  Martu,  samo  ako  bude  u  domu. 

Nu  Marta  je  bila  pod  murvom  više  kuće  i  kad  je  ugledala  Rašicu,  najprvo 
je  htjela  da  se  ukloni,  nu  iza  nekoliko  koraka  stade  i  prisloni  se  uz  deblo  trepet- 
Ijike.  Rašici  se  učinilo  kao  da  ne  može  na  nogama,  pa  brzo  preskoči  zidić  da  joj 
pomogne.  Nu  stade  i  sam,  jer  je  Marta  oborenih  očiju  i  strašno  blijeda,  stajala  tako 
poništeno,  da  nije  znao  što  će  učiniti  ili  reći. 

Marta  je  već  čula  što  se  dogodilo  izmedju  Salka  i  oca.  Bilo  joj  žao  Salka  ali 
i  Rašice,  jer  je  znala,  da  je  i  on  bio  nesretan.  Ljubila  je  obojicu,  ali  s  ljubavi  posve 
različitom. 

Salka  je  ljubila  kao  lijepa  dječka  i  druga  ođ  djetinstva,  pa  i  zato  što  je  znala 
da  i  on  nju  silno  ljubi.  Ali  nikako  nije  mogla  zamisliti,  kako  bi  on  mogao  biti  njezin 
muž.  Ona  je  želila  da  muža  časti  i  da  ga  se  boji,  nu  Salko  se  je  bojao  nje  i  nikada 
je  nije  smio  prvi  ni  da  zagrli. 

Kad  bi  ga  gledala  onako  bez  brka  i  golobrada,  s  djetinjim  licem  i  blagim  očima, 
dolazila  joj  želja  da  se  s  njim  poigra  i  da  ga  izljubi.  Ali  je  vjerovala,  da  se  pravi 
muž  ima  poigrati  sa  ženom,  a  ne  ona  s  njime. 

Pa  zato,  kad  bi  gledala  junački  stas  Rašičin,  njegovo  ozbiljno  lice  s  krasnim 
mrkim  brkom,  velikim  obrvama  i  oštrim  pogledom,  snalazila  je  želja,  da  mu  se 
preda  dušom  i  tijelom,  bez  volje  i  bez  misli.  Ćutila  je,  kako  joj  srce  zamire  i  mrak 
se  navlači  na  oči,  a  ipak  joj  je  bilo  tako  ugodno  kao  da  je  hvata  sladak  san.  A  tako 
joj  je  bilo  vazda,  kad  bi  zamislila  da  ju  je  on  čvrsto  zagrlio. 

Nu  kad  bi  pomislila  da  je  obojica  ljube,  smutila  se  duša  u  njoj  posve  i  nije 
mislila  baš  ništa,  već  bi  najvolila  da  se  isplače. 

Pa  i  sada,  kad  je  Rašica  pristupio  k  njoj,  privila  se  još  jače  uz  trepetljiku 
i  zaplaka  tako  silno,  da  se  je  sva  tresla. 

RaSica  ju  je  samo  gledao  nekoliko  časaka,  a  onda  ju  upita : 

—  Plačeš  li  to  radi  Salka? 

Nu  ona  ga  pogleda  tako  moleći  i  tako  pokorno,  da  je  sav  protrnuo  od  svoje  misli. 

On  je  pomislio  da  ga  taj  ganutljivi  pogled  moli  da  se  smiluje  Salku  i  učini 
im  po  volji.  Ali  je  ona  taj  čas  želila  samo  da  je  on  izbavi  tih  muka,  pa  učinio  Sto 
mu  drago  i  vjerovala  je  da  može.  To  je  govorio  njezin  pogled. 

Možda  je  htjela  da  je  on  odmah  uzme  i  povede  kamogod  daleko  i  tako  učini 
kraj  onoj  tjeskobi  Sto  ju  muči,  a  za  koju  nije  znala  kako  će  svršiti.  Ali  onaj  čas 
nije  ni  sama  znala  pravih  svojih  želja. 

Nu  kad  Rašica  nije  niSta  ni  rekao  ni  učinio,  stane  ju  tuga  u  srcu  daviti  joS 
jače,  pa  stade  toliko  jecati,  da  je  HSće  trepetljike  Sumilo  u  kroSnji,  udarajući  jedno 

0  drugo. 

Tada  je  Rašici  bilo  kao  da  se  pod  njim  otvara  silna  praznina  i  oćutio  je  kao 
da  za  njega  vise  ničega  nema.  Pogleda  joS  jedamput  u  krasno  i  od  suza  mokro 
lice  Martino,  pa  se  trgnu  i  smrče,  kao  da  je  odlučio  nešto  veliko. 

—  Zbogom  Marta  —  reče  joj  —  ne  će  viSe  nitko  trpiti  radi  mene.  Dosta  je 
bilo  svega  !" 

—  Zbogom !  reče  joS  jedamput  i  oštrim  korakom  uputi  se  k  ulici. 

—  RaSko  !  viknu  za  njim  Marta  kao  luda  i  pruži  ruku  da  ga  ustavi.  Nu  Ra- 
šica se  i  ne  obazre  već  proslijedi  dubokom  ulicom  k  polju. 

—  Raško . . . . !  zazove  Marta  plačno  i  vilice  joj  zadrhtaše. 

Zali  me  —  pomisli  RaSica  —  ali  nije  potreba  da  me  žale :  moje  je  dovršilo ! 
—  i  stade  još  brže  koracati,  kao  da  bježi  od  svojih  crnih  misli. 

Ali  što  se  je  više  približivao  k  Paušinu  vrelu,  koracao  je  sve  polaganije  i  glavu 
spuštao  sve  niže,  tako  da  Salko  nije  ni  opazio  kad  je  k  njemu  došao  otac. 

Nad  je  ga  da  leži  nepomično  s  licem  zakopanim  u  ledinu. 

časkom  je  gledao  njegovo  vitko  tijelo,  plavu  kosu  i  bijeli  zatiok.  I  kad  je  opazio 
na  njemu  crveni  i  modri  trag  kandžije,  brzo  ga  i  tiho  zovnu. 

—  Salko  ! 

A  on  podignu  svoje  blijedo  lice  s  dugim  dvjema  modricama,  pa  ugledavši 
oca,  smrknu  se  kao  oblak  i  oči  mu  sijevnuše  prkosom  i  mržnjom.  Nu  kad  je  ugledao, 
kako  se  ocu  tresu  usnice  i  da  su  mu  oči  pune  suza,  začudi  se  i  sjedne. 

Nu  Rašica  brzo  i  isprekidano  progovori,  kao  da  se  je  zadihao : 

—  Eno  ti  Marte  —  ona  te  ljubi.  Uzmi  je  ako  hoćeš  i  sutra  — ja  ti  ne  smetam. 
Pa  je  meni  i  drago  da  ju  uzmeš.  Dobra  je  ono  cura  i  ljubi  te  mnogo  —  znaš  ! 

To  reče  i  oćuti  kao  da  je  nešto  u  njemu  puklo  i  opet  mu  se  učini,  da  je  neka 
neizmijerna  praznina  pod  njim.  Nu  u  brzo  se  sabra  i  vikne : 

—  Nu  ja  ću  trkati  alku  —  jesi  li  čuo  ?  A  ti  ćeš  mi  biti  za  „momka14  i  budi  za- 
dovoljan" ...  A  sad  ajde  k  Marti  —  ona  te  čeka  —  nadoda  šaljivo  i  nasmije  se. 

Nu  rastadoše  se  oba  suznih  očiju. 

Rašica  ode  kroz  pusto  polje  u  varoš  a  Salko  u  Begluk,  govoreći  sam  sobom 

1  mašući  rukama.  Radost  ga  je  smutila  posve,  pa  je  i  na  alku  sasvim  zaboravio. 

Sunce  je  zalazilo  u  tanak  i  žutkast  oblak  na  zapadu,  a  bregovi  i  sela  posiviše. 
A  malo  zatim  sve  oživi  od  stotinu  glasova  jasnih  i  pritajenih :  najprije  jedan,  pak 
drugi,  pak  onda  po  pet,  pak  po  deset  jedan  za  drugim  i  zajedno,  da  opet  drugim 
redom  izginu,  kad  nastane  noć. 

- 

Marta  je  još  tiho  plakala  kad  je  k  njoj  dotrčao  Salko  i  sjedila  pod  istom  tre- 
petljikom. 

Kad  je  od  nje  onako  naglo  otišao  Rašica,  nije  mogla  misliti  ni  na  ono  Sto  je 
sad,  ni  što  bi  moglo  biti.  Samo  je  znala  da  plače  radi  „njih"  koji  su  je  ljubili  a  koje 
je  i  ona  ljubila  i  da  je  pripravna  za  njih  i  poginuti.  A  slutila  je  i  to,  da  je  ona  uzrok 
njihovoj  nesreči,  kao  što  je  Rašičinoj  njezina  majka  i  ako  nije  bila  kriva.  Kašnje 
se  poboja  za  Salka,  da  mu  otac  štogod  ne  učini,  jer  je  znala  da  je  čovjek  naprasit 
i  da  su  ljuto  posvadjeni  a  sve  radi  nje. 

Radi  toga  je  plašljivo  prisluškivala,  kao  da  če  nešto  strašna  čuti  i  stresala 
se  ćuteči  neku  veliku  nesreću.  A  nije  ni  iz  daleka  pomišljala,  što  je  u  sebi  odlučio 
Rašica,  kad  je  pobjegao  od  nje. 

Zato  se  je  silno  iznenadila  i  obradovala,  kad  je  ugledala  radosno  Salkovo 
lice,  koje  joj  se  pričinilo  ljepše  i  mladje  nego  ikada  prije. 

Nu  kad  je  došao  bliže,  ugledala  je  i  ona  dva  modra  prutka  preko  lica  i  sjeti 
se  da  ih  je  primio  od  očeve  kandžije,  a  radi  nje.  Pa  radi  tih  prutaka  i  od  veselja 
da  ga  vidi  živa  i  zdrava,  digla  se  i  zagrlila  ga  vatreno  i  ne  misleći  što  čini.  I  nije 
joj  palo  na  pamet  taj  čas,  da  bi  se  tako  zagrlila  s  njime  na  svakom  sastanku  ovo 
zadnjih  godina. 

A  Salko  je  onda  stane  ljubiti  u  mokre  oči  i  odmah  joj  brzo  i  zadihavajući  se, 
pripovjedi  što  mu  je  rekao  otac. 

Marta  u  prvi  mah  nije  ni  razumjela  što  joj  govori,  nu  kad  je  napokon  poj- 
mila da  je  Rašica  daje  Salku,  obezdanila  se  i  zadrhtala,  nu  ruku  nije  skinula  s  nje- 
gova vrata.  Samo  je  još  dublje  spustila  blijedo  lice  na  njegove  prsi  i  nije  odgova- 
rala ni  riječi. 

A  Salko  ju  je  tako  žestoko  grlio  kao  nikad  prije  i  od  silnoga  veselja  govorio 
svakakve  čudne  riječi,  da  joj  ga  je  i  sad  bilo  žao. 

Sjetila  se  je  svih  njihovih  sastanaka  i  kako  se  je  Salko  vazda  djetinski  ra- 
dovao kad  bi  je  vidio.  Pa  ćuteći  kako  mu  se  sad  od  velike  radosti  nadimlju  prsi 
i  kako  mu  riječi  zapinju  u  grlu,  smili  joj  se  još  više,  pa  počne  tiho  plakati,  sve  onako 
zagrljena. 

Tad  se  i  Salku  oči  zališe  od  ganuća,  pa  je  stade  kao  lud  ljubiti  i  u  kosu  i  u 
čelo  i  u  vrat  i  svuda,  —  a  Marti  se  usta,  kao  i  srce,  stisla  i  nije  mogla  da  progovori 

riječi  —  —  —  —  —  —  —  

 Pa  i  sve  ono  dana  do  alke,  malo  je  od  nje  odlazio  i  opet  se  brzo 

vraćao,  a  ona  ga  gledala  milo  i  tužno  i  ni  jednu  od  tisuće  misli  nije  mu  rekla,  jer 
nije  želila  da  ga  rastuži.  Pa  da  je  i  htjela,  nije  bilo  moguće  naći  riječi,  kojima  bi 
izrekla  ono,  što  je  ćutila. 

Nu  Salko  je  bio  zadovoljan  sa  svim  onim  što  je  ona  činila,  pa  je  u  velikom 
veselju  grlio  majku  joj  Stanu  i  bolesna  oca  i  maloj  je  Ivi  našarao  prešljicu. 

A  Rašice  sve  to  dana  nije  bilo  ni  blizu. 

Kad  je  u  Sinju  sve  uredio  radi  alke,  pošao  je  kući  kasno  obnoć.  I  cijelim  putem, 
pa  ispod  sela,  pjevao  je  tako  gromovito  nekakvu  hajdučku  pjesmu,  da  su  se  Beg- 
lučani  pridizali  u  svojim  krevetima  da  bolje  Čuju,  a  onda  se  opet  spuštali  govoreći 
jedno  drugome: 

„Ono  se  je  Rašica  nakitio  „hrvaštinom"  ! 

Nu  Rašica  nije  bio  ni  te  noći  pijan,  kao  i  nikad  u  svome  životu. 

IV. 

Još  se  nijesu  bili  pravo  slegli  oblaci  prašine,  Sto  su  ih  digle  bezbrojne  noge, 
vraćajući  se  od  čudotvorne  Gospe  sinjske. 

Tih  dana,  okolo  petnaestoga  kolovoza,  silan  se  narod  kupi  u  Sinju  na  svečanost 
Velike  Gospe,  u  koji  se  je  dan,  za  starijega  doba  i  alka  trkala. 

Sada  se  trče  tri  dana  kasnije,  na  rodjeni  dan  kraljev. 

A  tad  se  nad  svim  cestama  i  poljskim  putima,  širom  sve  prostrane  krajine, 
stanu  dizati  novi  oblaci,  zastirući  kadikad  bezbrojne  hrpe  pješaka,  konjanika  i  kola. 

U  sjaju  kolovoškog  sunca,  po  užarenim  putima,  šarenile  se  kroz  prašinu  naj- 
različitije  nošnje,  ali  je  triju  boja  bilo  najviše :  crvene,  bijele  i  modre.  Reklo  bi 
se  da  su  to  dugačke  lijehe  procvale  čudnim  cvijećem. 

To  se  narod  kupi  da  vidi  sjajnu  alkarsku  trku. 

A  sve  se  to  slijegalo  s  obiju  strana  široka  puta,  na  južnoj  strani  varoša  Sinja, 
gdje  se  trkala  alka. 

Već  prije  tri  sata  poslije  podne,  veliki  i  dugi  trjemovi  s  obiju  strana  trka- 
lišta, bili  su  već  tako  puni,  pa  je  čudo  bilo  da  se  ne  ruše.  Pak  pred  njima,  pod  njima 
i  iza  njih,  tiskalo  se  drugo  još  veće  mnoštvo,  gurajući  se  i  potežući  radi  malo  vidika. 
A  medjutim  su  stizale  sve  nove  i  nove  hrpe,  nastojeći  da  potisnu  one  što  su  stigli 
prije.  A  i  na  krajnim  varoškim  kućama,  više  trkališta,  sjedilo  svijeta  i  na  krovo- 
vima, a  mjesta  na  prozorima,  bila  su  izmoljena  još  davno  prije  toga  dana. 

Kud  se  god  pogleda  oko  trkališta  sve  je  zbijeno :  glava  do  glave,  rame  do 
ramena,  —  i  malo  je  ko  imao  komadić  zgodna  mjesta  da  ga  ne  gnječe  i  da  ga  ne 
prožiže  sunce. 

Samo  trijem  alkarski,  pa  oni  za  suce,  vlasti  i  svećenstvo,  bili  su  dosta  pro- 
strani i  zaklonjeni  od  sunca,  pa  krasno  iskićeni  barjacima,  zelenilom  i  cvijećem. 

Ti  su  trijemovi  bili  još  prazni,  jer  su  oni  za  koje  su  odredjeni  dolazili  pred 
sami  početak  igre.  Nu  na  drugima  već  je  sada  bila  takova  stiska,  da  su  mnogi  pro- 
blijedili  od  guranja  i  sparine.  I  tako  je  trebalo  izdržati  cijelo  ono  po  podne,  nu  nije 
se  nikad  čulo,  da  je  tko  otišao  prije  nego  dovrši  trka. 

I  za  čudo,  od  toga  mnoštva,  čuo  se  samo  šum  i  mukao  žamor,  kao  da  vjetrić 
piri  kroz  šumu  ili  da  kruži  silan  roj  pčela.  Svi  su  očekivali  nešto  veliko  i  svečano, 
pa  su  i  nehotice  tišali  silnu  uzbudjenost  u  prsima,  a  zato  su  im  i  glasovi  zamirali 
u  grlu. 

Tako  su  prolazili  časovi  u  ljetnom  žaru  s  jednakim  šumom,  samo  što  bi  se 
kadikad  začuli  jači  usklici  onih  što  su  još  dolazili. 

Rekao  bih  da  je  silno  sunce  nastojalo  uspavati  i  to  mnoštvo  puka,  kao  što  je 
i  pustu  okolicu  na  daleko. 

Kad  najednom,  začuju  se  iz  varoša  veseli  zvuči  glazbe,  što  je  obilazila  mjestom, 
javljajući  da  se  alkari  upućuju  i  da  je  čas  trke  blizu. 

Časkom  zastade  i  dah  u  tisućama  da  bolje  čuju  još  daleke  ali^radosne  zvukove, 
nu  onda  sve  oživi  od  veselih  usklika. 

Već  davno  prije  toga,  na  jedan  sat  poslije  podne,  trubljač  je  alkarski  obišao 
mjesto,  okupljajući  na  sastanak. 

Kad  su  se  pripravili  i  obukli  u  potpunu  vitešku  i  bojnu  odoru,  jedan  po  jedan, 
jašeći  lagano,  uputili  su  se  alkari  k  alaj-čaušu,  najstarijem  časniku  iza  vodje,  a 

pred  svakim  gizdavi  „momak",  noseći  mu  koplje  bojno.  Tu  ih  je  alaj-čauš,  jednog 
po  jednog,  pregledao  strogo,  a  tako  konje  i  „momke",  —  pak  su  se  u  potpunom 
redu  i  s  glazbom,  uputili  k  vodji. 

Tu  je  već  bio  barjaktar  sa  svojim  pobočnicima,  pobočnik  vodjin,  štitonoša 
i  buzdovanari,  sa  starinskim  štitom  i  buzdovanima  srebrom  okovanim,  pa  „momci" 
s  Edekom,  najboljim  konjem  od  pričuve,  iskićenim  bogato. 

Tu  ih  je  vodja  opet  pregledao,  a  alkari  s  kopljem  i  momci  s  puškama,  iskazali 
su  mu  propisanu  čast.  Kad  su  se  kod  vod  je  1  agano  pogostili,  uredila  se  četa  i  s  glazbom 
na  čelu,  uputila  se  gizdavo  k  trkalištu. 

Zato  su  zvuči  glazbe  zaustavili  dah  u  prsima  onoga  mnoštva,  a  zatim  izazvali 
veselo  klicanje,  navješćujući  da  se  približuje  alkarska  četa. 

Redari,  žandari  i  vojnici,  stadoše  žurno  razmicati  svjetinu  da  očiste  trka- 
lište i  staviše  se  u  redove  da  očuvaju  slobodan  prostor  po  kome  će  nesmetano  pre- 
lijetati viloviti  alkarski  konji. 

Već  dodjoše  i  suci  u  crnim  odjećama  s  plavom  vrpcom  na  prsima  kao  znak 
njihove  časti,  —  pak  svećenstvo  u  mantijama  takodjer  crnim,  te  vojnički  časnici 
i  vlasti  u  sjajnim  odorama.  I  zauzeše  svoja  mjesta  u  ložama,  praćeni  tisućama  očiju. 

Što  su  gromki  zvukovi  glazbe  postajali  bliži  i  glasniji,  udarala  su  srca  sve 
jače,  a  bezbrojne  se  glave  pridizale  prama  ulazu  na  trkalište. 

I  napokon,  eto  tako  željena  časa. 

Prva  je  išla  glazba  udarajući  ratobornu  koračnicu,  a  za  njom  krasni  cetinski 
„momci"  sa  svojim  arambašom  u  dvoredu,  s  puškama  na  ramenu,  držeći  cijev  u 
desnoj  ruci,  a  kundak  iza  ledja. 

Zemlja  tutnji  pod  njihovim  teškim  korakom,  a  oštrim  pogledom  pozdravljaju 
desno  i  lijevo. 

Medju  njima  je  i  Salko,  sretna  i  vesela  lica,  a  obučen  divno,  u  očevu  hajdučku 
odoru. 

Kamparan  mu  je  od  crvene  čoje,  gajtanima  okićen  i  srebrenim  pločama  na 
prsima.  Na  jačermi  goleme  srebrene  pak  pozlaćene  toke,  a  za  žutim  svilenim  pašom 
krasne  kubure,  handžar  i  fišeci,  sve  zakovano  srebrom.  Držao  je  na  ramenu  veliku 
pušku  kremenjaču,  možda  još  donesenu  s  Istoka.  Na  glavi  mu  je  crvena  kapa  i 
svilen  peškir,  a  laganaobuća  svilom  i  gajtanima  nakićena,  pase  je  sav  sjao  na  suncu. 

Prava  slika  narodnoga  junaka  ! 

Samo  lice  njegovo  bilo  jednako  djetinje  i  nije  gledao  onako  mrko,  hajdučki, 
kao  ostali  momci,  već  mu  je  pogled  blag  i  veseo,  kao  i  na  livadama  u  polju. 

Za  momcima  alkarskim,  išao  je  ponosno  štitonoša  i  štit  mu  oslonjen  na  prsa 
sijevao  čudno,  —  a  sa  strane  buzdovanari  s  buzdovanima  na  ramenu.  A  odjeveni 
su  kao  i  „momci",  što  su  pred  njima  išli. 

Pak  Edek,  golem  konj,  sa  svim  onim  što  je  trebalo  junaku  u  staro  doba  kad 
bi  polazio  u  boj,  a  noge  mu  jedva  vire  ispod  svilena  pokrivala.  Vode  ga  dva  kršna 
momka  za  dizdume  i  susprežu  da  se  ne  propinje  od  buke  glazbe,  zveke  oružja 
i  nakita. 

Za  njima  jaše  pobočnik  vodjin,  a  u  ruci  mu  sijeva  gola  sablja,  pa  vodja  sam 
na  najljepšem  konju  i  u  odijelu  najljepšem,  pa  se  sav  od  zlata  sjaji  kao  sunce. 

Zatim  ostali  alkari,  dvojica  i  dvojica,  sve  jedan  ljepši  od  drugoga,  poigrava- 
jući na  konjima  i  propinjući  ih  koji  put  lijevom  rukom  na  zadnje  noge,  ali  ipak 

u  dobru  redu.  Svaki  je  od  njih  u  desnici  držao  bojno  koplje,  malko  naslonjeno 
na  desno  rame,  gledajući  ozbiljno  i  oštro,  pripravni  na  pozdrav.  Nakiti  su  na  ko- 
njima oštro  zvečali,  a  bijele  perjanice  alkarske,  treptale  kao  kovilje  na  vjetru. 

Kad  bi  ko  za  prvi  put  ugledao  tu  četu,  prošli  bi  ga  ježurci,  pa  mu  se  sve  činilo, 
da  je  na  nekom  novom  svijetu  nikad  nevidjenu  i  zaboravio  bi  na  sebe  i  na  sve  one 
što  su  okolo  njega.  I  doista  se  sjajno  odjevena  alkarska  četa  pričinja  kao  divan  san 
tako  malo  sličan  svakidašnjoj  zbilji. 

Zadnji  je  išao  alaj-čauš  u  crnu  baršunu  izvezenu  srebrom,  držeći  dugo  koplje 
pruženo  pred  sobom  u  znak  svoje  vlasti,  jer,  na  njemu  je  starost  i  odgovornost 
za  red  i  vladanje  alkara. 

Odmah  pred  alaj-čaušom,  jašio  je  ponosno  na  svom  Arapu  Rašica,  gledajući 
oholo  i  mrko  u  trjemove.  A  bio  je  zbilja  krasan,  možda  najljepši  od  sviju  alkara 
i  najsličniji  starim  hrvatskim  vitezovima.  Odijelo  mu  sjajno  da  ne  može  sjajnije, 
a  načinjeno  po  junačkoj  nošnji  još  iz  dobe  centiskih  knezova  Nelepića,  nu  skoro 
isto  kao  i  u  ostalih  alkara.  Samo  se  činilo  bogatije,  jer  Rašica  nije  žalio  novaca. 
„Neka  bude  što  je  moguće  ljepše,  a  na  trošak  ne  misli !"  rekao  je  kad  ga  je  naručio. 

A  radi  vranca  i  opreme  na  njemu,  svi  su  mu  zavidili,  nu  na  tom  vrancu,  ne  bi 
se  nitko  drugi  ni  usudio  trkati  osim  Rašice. 

Doista,  bio  je  s  njime  dva  puta  na  pokusnoj  trci,  što  se  drži  nekoliko  dana 
prije,  ali  se  vranac  i  sad  plašio  i  samo  ga  gvozdena  ruka  Rašičina  držala  u  redu. 

Muklo  je  zažamorilo  mnoštvo,  kad  je  ugledalo  Rašicu. 

—  Eno  Rašice  !  —  i  upirali  prstima. 

—  Živio  Rašica  !  —  i  mahali  rupcima. 

—  Koji  je  to  Rašica?  Gdje?  —  pitali  mnogi. 

—  Rašica,  arambaša  hajdučki !  —  odgovarali  njima. 

—  Gdje?  gdje?  koji  je  to?  — 

—  Zadnji  na  lijevo !  Zadnji  do  nas !  Odmah  pred  alaj-Čaušom !  Onaj  lijepi 
čovjek  na  vrancu  s  lijeve  !  —  vikali  sa  sviju  strana. 

—  Vranac  mu  se  plaši ! 

—  Nu,  ne  boj  se,  njega  ne  će  baciti !  —  odgovarali  drugi. 

I  četa  prodje  gizdavo  kroz  svjetinu  pozdravljajući  vlasti  i  suce,  i  to  alkari 
spuštajući  vrh  koplja  k  zemlji,  barjaktar  s  barjakom,  pobočnici  sabljama,  a  vodja 
rukom. 

A  narod  maše  bijelim  i  šarenim  rupcima,  a  vika  se  orila  kao  grmljavina  bojna. 

Cim  je  četa  stigla  na  mjesto  odakle  započinje  trka,  stade  se  vodja  vraćati  u 
pratnji  svojih  pobočnika  i  četiriju  po  izbor  alkara,  a  medju  njima  je  bio  i  Rašica. 
Pa  kad  dodjoše  pred  alkarsku  ložu,  vodja  i  pobočnici  sjašiše,  a  momci  im  brzo 
prihvatiše  konje  i  četiri  se  alkara  od  pratnje,  odmah  povrate  oštrim  kasom  na 
mjesto  trke.  A  sve  to  tako  hitro  i  mrko,  baš  kao  na  početku  boja  u  kojem  se  ima 
proliti  silna  krv  junačka  i  kad  je  svakome  samo  čast  i  slava  na  pameti. 

Tad  vodja,  pobočnici  mu  i  barjaktar,  udjoše  u  ložu  alkarsku,  odmah  do  su- 
daca, a  prama  gradjanskim  i  vojničkim  vlastima. 

A  štitonoša,  buzdovanari  i  Edek,  pa  „momci"  alkarski  sa  svojim  arambašom, 
povratiše  se  i  poredaše,  odmah  s  desne  strane  mjesta  gdje  je  visila  „alka"  i  to  onim 
redom,  kako  će  im  trkati  gospodari.  1  onda,  na  zapovijed,  spustiše  složno  i  gromko 
puške  k  nozi. 

Salko  je  bio  baš  blizu  desnoga  stupa  i  kad  pogleda  preko  trkališta  pred  sobom, 
opazi  medju  hrpom  djevojaka  Martu,  da  ga  gleda.  Odmah  je  opazio  da  je  nemirna 
i  nešto  blijeda,  nu  ipak  mu  se  nasmiješi,  ali  tako  tužno,  da  mu  je  zazeblo  srce. 
I  preko  cijele  trke  kad  ne  bi  imao  službe,  gledao  je  samo  nju,  jer  mu  se  činila  strašno 
čudnovata. 

U  to,  od  mjesta  odakle  započinje  trka,  dodje  oštrim  korakom  k  „alci"  alaj- 
čauš,  i  postavi  se  da  pazi  na  red  i  vladanje  podložnih  mu  alkara  i  pripravan  na 
zapovijedi  vodje  i  sudaca  koje  će  možda  upraviti  pojedinim  alkarima. 

2amor  je  postajao  sve  manji,  što  je  napetost  bila  veća,  i  kad  je  alaj-čauš  stao 
pred  ložu  vodjinu  javljajući  mu  da  je  sve  spravno  za  trku,  zavlada  takova  tišina, 
kao  da  nikoga  nije  tu  bilo. 

Vodja  nešto  reče  sucima,  pak  se  obrati  k  alaj-čaušu  i  zapovijedi  da  se  počne 
trka.  Ovaj  doviknu  trubljaču  i  odmah  se  glas  trublje  sred  opće  tišine  razlijegnu 
na  daleko,  a  koplja  i  čelenke  alkara  malo  zadrhtaše. 

Oču  se  silan  topot  brza  konja,  pa  sve  brži  i  brži.  Na  njemu  se  ukaza  mlad 
alkar,  blijed  i  s  već  spuštenim  kopljem,  gledajući  oštro  u  gvozdeni  kolobar,  komu 
se  je  približivao  u  silnom  trku.  Taj  se  je  mladić  natjecao  prvi  put,  a  vidjelo  se  i  po 
tome,  što  je  nekako  nesigurno  držao  dugo  koplje,  te  koji  put  u  trku  pogledao  medju 
uši  svome  konju. 

Vršak  njegova  koplja  projuri  silnom  brzinom  kraj  ,,alkeu,  ali  je  i  ne  dotakne. 

Njegov  „momak"  odmah  otrče  za  njim  i  povrati  se  vodeći  mu  konja,  a  mladi 
alkar,  još  blijedji  nego  prije,  uspe  se  u  alkarsku  ložu. 

Kratak  žamor  i  smijeh  dječurlije  tamo  amo,  pak  opet  tišina  i  muk. 

Trublja  se  oglasi  i  po  drugi  put,  —  i  opet  se  očuje  topot  konja  i  zveket  srebra, 
sve  jače  i  jače.  To  je  trkao  drugi  alkar,  velik  i  cm,  na  malenu  ridju  konju,  ali  brzu 
kao  strijela. 

Nu  ovaj  pogodi  u  broj  dva  i  odleti  silovito  naprijed. 

Veseo  žamor  zabruji  u  mnoštvu  i  brzo  prestade,  a  „momak"  se  toga  alkara 
brzo  postavi  pred  alkarsku  ložu  da  čeka  gospodara.  Sad  eto  i  njega  s  alkom  na 
koplju,  ali  jednako  ozbiljna  i  mrka.  Živahno  dojaši  pred  suce,  spusti  „alku"  i  po- 
zdravi kopljem  vlasti,  suce  i  vodju.  Predade  „momku"  koplje,  odjaši  k  mjestu 
za  konje  i  povrati  se  pješice  u  alkarsku  ložu. 

I  tako  jek  trublje  jedan  za  drugim. 

Treći  alkar  dobije  opet  broj  dva,  četvrti  jedan,  peti  jedan,  šesti  opet  dva, 
sedmi  ništa,  osmi  ništa,  deveti  broj  jedan,  a  deseti  je  imao  trkati  Rašica. 

I  njegovo  se  ime  stade  opet  pronositi  iz  stotinu  grla.  Stotine  upita  i  stotine 
odgovora  dovikivali  jedni  drugima.  Prvo,  što  je  bio  na  daleko  čuven  kao  hajdučki 
arambaša  i  krasan  čovjek,  —  drugo,  što  je  svima  zapeo  za  oko  svojim  junačkim 
stasom  i  sjajnom  odorom,  —  i  treće,  što  su  opazili  da  mu  je  vranac  silno  plašiv, 
pak  su  se  bojali  da  ne  će  dobiti  alku  i  što  bi  bilo  još  gore,  da  će  ga  baciti  vatreni 
Arap.  Te  napokon,  što  je  bilo  prvi  put  da  trče  i  što  je  sa  sela,  pa  je  narod  najvolio 
da  baš  on  dobije. 

A  kad  je  trublja  po  deseti  put  jeknula,  svi  poustajaše  sa  svojih  mjesta,  — 
stadoše  se  propinjati  na  prste  od  nogu  i  hvatati  se  jedno  drugome  za  ramena,  ali 
glasa  nije  se  čulo. 

Rašica  se  je  približivao  silnom  brzinom.  Vranac  se  ispružio,  pa  se  Činilo  da 
se  i  ne  tiče  zemlje,  nu  sad  je  bjelkast,  jer  je  sav  pokriven  pjenom. 
To  ga  je  Rašica  izmučio  da  ga  umiri. 

A  sad  je  malko  pognut  k  vratu  konja  i  uzdignutim  kopljem  trkao  nevidjenom 
brzinom  prama  „alci",  pa  mu  se  nije  moglo  ni  ugledati  lica.  Nu  kad  je  bio  blizu, 
ispravi  se,  naperi  koplje,  a  koplje  projuri  kroz  sredinu  „alke". 

Gromovit  pljesak,  ponosna  vika  i  pobjedni  zvuči  glazbe,  hučali  kao  oluja. 
I  tisuće  šarenih  marama  zalepršaše  zrakom,  kao  raznobojno  cvijeće  kad  ga  za- 
talasa vjetar. 

Kad  se  je  Rašica  povratio  sa  središtem  „alke"  na  koplju,  mahanje  i  vika  po- 
stade još  jača,  a  Salko,  stojeći  uspravan  pred  alkarskom  ložom,  pogleda  i  nehotice 
gdje  je  stajala  Marta. 

I  opazi,  kako  je  i  ona  mahala  i  vikala  nešto,  sva  preobražena  u  licu,  kao  izvan 
sebe.  Ali  na  nju,  u  onoj  silnoj  buci,  nije  ni  pazio  nitko  osim  Salka.  I  videći  je  onaku, 
smuči  mu  se  i  jedva  je  prihvatio  koplje  i  konja  ocu,  ali  ga  oštar  pogled  njihova 
arambaše  opet  odrveni,  —  pače  se  je  i  nasmijao  kad  je  pogledao  oca.  Ali  je  to  bio 
neki  čudan  smijeh,  grčevit  i  nategnut. 

Zatim  se  je  nastavila  trka  s  različnom  srećom,  a  kađ  je  protrkalo  tri  diiela 
alkara,  pristupi  alaj-čauš  k  vodji,  imenova  mu  svoga  zamjenika,  i  ode  da  se  pri- 
pravi za  trku,  jer  alaj-Čauš  trče  uvijek  zadnji. 

Napokon  dodje  i  na  njega  red  da  trče. 

Bio  je  to  Čovjek  iz  stare  viteške  porodice  sinjske,  u  najboljoj  snazi,  kršan  i  lijep. 

Više  je  takovih  davnih  i  bogatih  porodica  bilo,  u  kojima  su  se  radjali  sve  sami 
junaci,  što  su  se  proslavili  u  različnim  vijekovima :  prije  na  bojnim  poljanama, 
a  kasnije  na  trkalištu  alke. 

Pa  i  sadanji  alaj-čauš  bio  je  iz  take  porodice  i  pobjednik  u  mnogim  trkama, 
pa  teško  mu  bilo  naći  para  medju  alkarima  u  junaštvu  i  vještini. 

Zato  se  opet  podigoše  glave  i  nastade  tiskanje  i  borba  za  bolji  vidik,  pa  opet 
mukla  tišina  kao  u  pustom  polju  za  ljetna  podneva. 

Trublja  jeknu  tišinom,  pak  opet  silan  topot  i  zuka  oružja  i  nakita.  A  divan 
bijelac  prostriže  kao  munja  kroz  silne  redove  i  koplje  alaj-čauša  proleti  strjelovito 
kroz  sredinu  „alke". 

Zatim  kao  i  prije  kad  je  trkao  Rašica,  gromki  usklici  i  pljesak,  pobjedni  zvuči 
glazbe  i  pozdravi  šarenim  rupcima. 

Sada  se  ljubav  svjetine  podijeli  izmedju  alaj-čauša  i  Rašice,  a  Salko  i  opet 
pogleda  Martu,  pak  se  nasmiješi  zlorado.  Želio  je  taj  čas  svom  dušom  da  ne  po- 
bjedi otac  mu,  a  da  nije  ni  sam  uprav  znao  zašto.  Neka  mu  kobna  slutnja  tištila 
dušu,  gledajući  preobraženo  lice  Martino. 

Kad  je  svršila  prva  trka,  sva  se  alkarska  četa  sakupi  i  uredi  kao  i  na  početku, 
pak  svečano  prodje  trkalištem. 

A  onda  se  nanovo  razmjeste  i  započe  druga  trka. 

I  opet  neki  dobiše  broj  jedan,  neki  broj  dva  a  neki  ništa.  A  kad  je  došao  red 
na  Rašicu,  poleti  kao  munja  i  kad  se  je  povratio,  bila  mu  je  i  po  drugi  put  „alka" 
sa  svojim  središtem  nataknuta  na  koplju.  A  buka  medju  narodom  postade  još 
veća  nego  prvi  put. 

Zatim  se  vika  stišala,  pa  neki  stadoše  mirno  gledati  trku  drugih  alkara,  nu 
većina  se  veselo  razgovarala  o  koječem,  nu  najviše  o  Rašici  i  alaj-Čaušu. 

Pa  istom  kad  je  alaj-čauš  imao  da  trče,  nastade  tišina,  i  opet  življe  zakucaše 
sva  srca. 

Nu  i  alaj-Čauš  pogodi  opet  u  sredinu  „alke",  i  silan  nemir  obuze  sve. 

Nova  vika,  pljesak,  glazba  i  mahanje  rubaca.  I  dugo  je  vremena  prošlo,  dok 
se  je  umirilo  ljudstvo. 

Sunce  je  sve  slabije  žeglo  i  popuhnu  lagan  zapadnjak,  noseći  prašinu  s  trka- 
lišta, a  svjetina  postade  još  veselija. 

Izmedju  druge  i  treće  trke,  svečana  povorka  alkara  prolazila  je  po  treći  put 
jednako  ponosno,  s  glazbom,  i  od  topota  mnogih  nogu  drhtala  je  zemlja. 

A  nečiji  velik,  žut  i  kuštrav  pas,  podvita  repa,  stvori  se  odnekud  cvileći  tužno. 

Bježao  je  tamo  amo  po  trkalištu,  motajući  se  izmedju  konjskih  nogu.  Htio 
se  je  sakriti  medju  svjetinu,  nu  kad  bi  god  pristupio  kojoj  hrpi,  gromko  viknuše 
na  njega,  a  on  bi  se  još  više  nakostrušio  štekćući  tužno  i  pobjegao  k  drugoj  hrpi. 
Nu  tu  ga  i  opet  dočekaše  silnom  vikom,  a  on  preplašeno  odskakuta  na  drugu  stranu* 

Silan  smijeh  zaori  u  mnoštvu,  nu  Salka  je  taj  smijeh  rastužio  još  više.  I  sve 
same  čudne  misli  i  čudna  čuvstva  talasala  mu  u  duši.  činilo  mu  se,  da  je  njemu 
kao  i  tom  psu,  a  svi  drugi  da  su  zadovoljni  i  sretni. 

„Pa  što  ga  ona  tako  gleda"  —  mislio  je  u  sebi,  kad  bi  pogledao  u  Martu,  koja 
je  neprestano  tražila  očima  njegova  oca.  A  te  su  oči  bile  tako  čudne  i  udivljene 
kad  bi  god  pale  na  Rašicu  i  nešto  bi  sijevnulo  u  njima. 

Salku  je  grozno  zašumilo  u  glavi,  kad  je  prvi  put  pomislio  da  bi  to  mogla  biti 
ljubav.  1  stade  prevrtati  u  mislima  sve  dogadjaje  u  zadnje  doba,  pa  mu  se  sve  više 
činilo  da  pogadja. 

,,I  zašto  u  mene  nikad  ne  gleda  ili  me  pogleda  tako  tužno,  kao  da  sam  onaj 
pas,  što  su  mu  se  toliko  smijali"  —  mislio  je  opet :  ,,A  znade  da  ću  joj  biti  muž"  ! 

Kadgod  bi  se  stao  i  tješiti,  misleći  kako  ono  što  nagadja  nije  moguće : 

„Kad  o  n  svuče  onu  odoru,  opet  će  biti  kakav  i  dosada,  pak  će  o  n  a  ljubiti 
mene  kao  i  prije,  jer  sam  ja  i  ljepši  i  mladji". 

A  na  tu  misao  ustrepta  opet  radost  u  njemu  i  zaplamsa  ljubav  u  potpunom 
žaru  i  svoj  sili  mlade  duše,  što  prvi  put  ljubi. 

Pa  i  lice  Martino  sijevalo  osobitom  srećom  i  milinom  kao  nikad  prije,  pa  bi 
najvolio  poletiti  da  je  zagrli  tu  pred  cijelim  svijetom  i  odnese  iz  te  gungule  i  ispred 
tih  alkara,  Što  mu  se  pričinjali  kao  mladi  kraljevi.  Pak  da  se  stvore  na  onom  okuču 
Cetine,  gdje  ih  nije  niko  gledao  kad  bi  se  ljubili. 

Ali  mu  se  isti  čas  sreća  i  milina  na  njezinu  licu  činila  nešto  vrlo  daleka  i  s  čime 
on  nema  nikakva  posla. 

I  zbilja,  kad  bi  god  Marta  pogledala  Salka,  promijenilo  se  i  njezino  lice  te 
postalo  tužno  i  oporo.  Nije  da  bi  mrko  gledala,  ali  kao  da  ga  žali,  —  nu  zašto? 
„Ta  sad  barem  mogla  bi  biti  radosna,  jer  joj  ne  ostaje  više  ništa  da  želi  —  kao 
i  meni  —  a  može  biti  da  se  meni  samo  onako  čini".  Začu  se  i  opet  glas  trublje 
jače  i  gromkije,  a  zatim  poče  treća  i  zadnja  trka,  koja  odlučuje  o  pobjedi. 

Nu  i  u  ovoj  trećoj  trci,  malo  je  ko  mario  za  ostale  alkare  i  samo  su  brojili  ko- 
liko ih  još  mora  da  protrče  do  Rašice  i  do  alaj-čauša.  Jer,  sad  je  bilo  jasno,  da  ni- 
jedan osim  njih  dvojice  ne  može  biti  pobjednik  u  trci. 

Ali  i  treća  trka  prodje  kao  i  prijašnje  dvije :  i  Rašica  i  alaj-čauš,  pogodiše 
i  po  treći  put  u  sredinu  „alke". 

Sve  se  je  zapanjilo  od  čuda,  a  svjetina  je  bila  kao  izvan  sebe :  ta  nikad  se  što 
slična  nije  dogodilo  u  koliko  se  spominju. 

Medju  sucima  nastade  živahno  vijećanje,  a  ostali  se  alkari  sklonuše,  već  umorni, 
u  svoj  trijem. 

Silan  nemir  obuze  i  varošane  i  seljake  cetinske,  a  ništa  manje  i  one,  što  su 
došli  iz  daljih  krajeva. 

I  cigli  je  znao  da  se  sada  imaju  natjecati  o  pobjedu  samo  oni :  Rašica  i  alaj-čauš. 

I  zbilja,  doleti  pobočnik  vodjin  i  javi  ponovnu  trku,  a  parci  odjašiše  i  opet 
na  mjesto  odakle  se  započinje. 

Kad  se  je  začuo  u  tišini  silan  glas  mjedene  trublje,  mnogi  su  problijedili,  — 
jedni  zinuli  silno  razkolačenih  očiju,  a  neki  pače  naperili  ruku  kao  koplje  i  podigli 
jednu  nogu,  kao  da  će  i  sami  trkati. 

Prekrasni  vranac  RašiČin,  kao  da  je  to  prvi  put,  jedva  se  ticao  zemlje  u  trku. 
Dolama  na  Crnošiji  viorila  kao  krila  grabežljive  ptice,  a  on,  stisnutim  zubima  i  na- 
mrštenim obrvama,  letio  sve  bliže  i  bliže. 

Nešto  pred  „alkom"  podignu  koplje  i  projuri  s  njime  uprav  kroz  sredinu,  kao 
da  je  se  nije  ni  dotakao. 

Nu  odmah  zatim,  žestoko  uzmahnu  kopljem,  a  „alka  "poleti  u  zrak  i  naprijed. 

Strašan,  rekao  bi  životinjski  krik,  bijesan  i  sulud,  začu  se  od  mnoštva.  Ali 
Rašica  u  isti  mah,  a  sve  u  trku,  podmetnu  koplje  i  uhvati  „alku"  u  sred  sredine, 
pa  izčeznu  u  varoškoj  ulici. 

Nu  sad  nije  bilo  ni  glasa  čuti.  Kao  da  je  smrt  svojim  crnim  krilom  prešla  preko 
svega  mnoštva,  začepila  sva  grla  i  odrvenila  sve  ruke.  Glazbari  koji  su  morali 
da  zasviraju  pobjednu  koračnicu,  zaboraviše  svoju  dužnost  i  svaki  s  glazbalom 
u  pruženoj  ruci,  gledali  su  to  čudo  i  otišli  sa  svoga  mjesta  na  sred  trkališta. 

Tako  je  bilo  nekoliko  trenutaka,  dok  nijesu  ugledali  Rašicu  da  se  vraća,  znojan 
i  crven,  a  koplje  mu  malo  drhtalo  u  ruci.  Vidilo  se  da  je  i  on  bio  potresen. 

Ali  tad,  kad  su  ga  ugledali,  narod  kao  da  je  pomahnitao.  Neki  stadoše  i  pla- 
kati, a  neki  lupali  nogama,  pa  bacali  kape  i  peškire  u  zrak. 

Svjetina  nagrnu  sa  svojih  mjesta  i  nije  bilo  sile,  koja  bi  ju  ustavila.  I  nastade 
strašan  nered  i  tako  bjesnilo,  koje  se  smirilo  istom  onda,  kad  se  začuo  očajan  plač 
žena  i  vriska  prestrašene  djece. 

—  Što  se  je  ovo  dogodilo?  —  pitali  su  jedni  druge. 

Pa  svi  kao  pijani  teturali  se  i  gurali  na  svoja  mjesta,  pred  bajunetama  oružnika. 

Salko  se  kao  skamenio  i  nije  pritrkao  k  ocu  da  mu  prihvati  konja  i  koplje, 
kao  Što  mu  je  bila  dužnost,  nu  Rašica  iza  kako  je  predao  „alku"  vodji  i  sucima, 
sjaše  sam  i  stade  grliti  Arapa  i  ljubiti  ga  u  znojni  i  sjajni  vrat. 

I  nije  više  bilo  tišine. 

1  ako  je  alaj-čauš  trkao  i  pogodio  u  sredinu  alke  i  po  četvrti  put,  svjetina  je 
urlikala  kao  bijesna  sve  jednako  dobitniku  Rašici,  kome  su  uračunali  broj  šest 
za  sami  posljednji  put.  Urlikala  je  pomamno  i  onda  kad  je  vodja  vješao  svilene 
trakove  na  dobitničko  Rašičino  koplje,  i  onda  kad  je  na  svršetku  govorio  o  slavi 
cetinskoga  junaštva. 

A  kad  je  sve  svršilo,  navališe  valovi  od  tisuća  tjelesa  k  Rašici  i  ustavljali  se 
naglo  pred  njim,  a  tad  bi  se  sve  i  jače  ustalasalo. 

I  alka  se  svrši  u  neredu  kao  nikad  :  jedva  su  dospjeli  da  se  kako  tako  poredaju 
i  otprate  vodju. 


Već  je  bio  sumrak  i  poćimala  divna  ljetna  noć  bez  mjeseca.  Na  nebu  slabo 
treptile  blijede  zvjezdice,  a  nad  varošom  se  protezali  oblačci  prašine  i  dima  — 
i  hrpe  za  hrpama  odlazile  raznim  putima.  Ulicama  ječale  pjesme,  a  razgovori  i  ko- 
raci Šumili. 

Nu  još  prije  nego  je  nastala  potpuna  noć,  susrete  Rašica  Martu,  koja  se  već 
s  drugaricama  vraćala  u  Begluk. 

Išao  je  sam  i  pješice,  ali  još  u  alkarskom  odijelu,  da  se  umije  i  opraši.  Kad 
je  ugledao  Martu,  noge  mu  malko  zadrhtaše,  jer  je  bio  vrlo  izmučen  i  nemiran, 
nu  sva  mu  se  današnja  slava  učini  vrlo  malenom,  kad  je  ugledao  nju.  Zato  htjede 
brzo  proći  da  ga  ne  ugleda,  ali  Marta  izostade  iza  hrpe  Begluškinja,  a  tad  stade 
i  Rašica  kao  prikovan. 

Časom  su  se  gledali  mukom,  nu  kad  je  Marta  zajecala,  prihvati  joj  ruke  za- 
Čudjeno. 

—  Što  ti  je  —  reče  joj  —  ili  mi  imaš  što  reći  ?  Ja  sam  učinio  što  ste  želili, 

Pa  

Nu  Marta  se  približi  k  njemu  i  šapne  tiho : 

—  Ti  me  nisi  razumio ...  ja  ne  ću  nikada  za  Salka  —  ni  živa  ni  mrtva . . . 
A  on  ju  htjede  da  ogrli,  ali  se  ona  otrže  i  pobrza  da  dostigne  svoje  drugarice. 

(Svršit  će  se.) 


B,  BRANKO;  KAKO  SU  FRANJEVCI  U  BOSNI  DOBILI 
ATHANAMU* 

0  Uskrsu  dodje  k  meni  stara  Jelka  iz  komšiluka,  da  mi  zaželi  sretne  blag- 
dane. Koliko  je  baki  godina,  to  ne  znam,  a  ne  zna  ni  ona,  već  se  samo  spo- 
minje, da  joj  je  mladovanje  davno  prije  zapreme  —  još  za  turskoga  carstva  —  bilo. 

Na  ručnom  su  joj  zglobu  crnoplave  belenzuke,  koje  nikada  ne  skida,  jer  su 
isijecane  i  izbocane  i  čadjom  risane.  Na  dlanu  joj  je  tetovirano  „kolo"  i  „ograde", 
a  na  mišicama  ispod  lakta  isprepleteni  su  sunce,  mjesec,  križi,  križići,  grančice 
i  još  koješta,  kako  to  već  u  kršćanke  treba  da  bude. 

Ponudih  joj  kolača,  šunke  i  žežene  rakije.  Zakusi  ona  hrane  i  okrijepi  se 
starom  šljivovicom,  a  kad  otisnu  dva  tri  dima  duhana,  razgovori  se  o  svem 
i  svačem. 

—  Živ  bio,  dragi  moj  gospodine  !  Baška  je  sada  bolje,  nego  što  je  bilo. 

—  Zar  bijaše  zlo? 

*  BiljeSka.  Athanama  =  povelja ;  belenzuke  =  narukvice ;  pusti  rahat  =  na  volju ;  ala- 
liti  =  oprostiti,  Stediti ;  basanak  =  skaline ;  alka  =  gvozdeni  kolut ;  fukariti  =  prosjački  ži- 
vjeti ;  kurban  =  ovca,  koju  Muslimani  na  Bajram  žrtvuju  ;  gurbeče  =  mladi  čoban  ;  moma  -  dje- 
vojka ;  jendek  =  graba ;  klisiti  =  priskočiti ;  ćatib  =  pisar. 

—  Beli  zlo !  Prije  no  što  ste  vi  doSli  i  Bosnu  zapremili,  u  Sarajevu  na 
svakom  čošku  djavo. 

—  Eto  čuda !  —  Vidje  li  ga  ti? 

—  Kako  ne  bi !  Gnusan  bješe,  Bože,  da  se  kazat  ne  da ! 

—  i  ništa  ti  ne  učini? 

—  Ne  smije,  zašto  mi  je  na  prsima  križ  izbockan.  Valja  mu  bježati  ispred 
katolika. 

—  A  kako  to,  da  ga  sade  vidjeti  nije? 

—  E,  gospodine,  više  se  sad  Bogu  moli.  Podigoše  crkve  i  zvonike,  te  djavla 
istjeraše. 

—  Da  bogme,  tako  je !  —  No  i  prije  je  bilo  crkava  i  bogomolja. 

—  Malo  kojih,  gospodine,  samo  onih  časnih  otaca  Franjevaca. 

—  Kako  da  ih  Turci  ne  izagnaše? 

—  A  jok !  Ne  izagnaše  ih.  Car  im  turski  pusti  rahat. 

—  Je  li  za  novac  ili  kako?  —  Nuder  pričaj ! 
Eto  što  mi  je  starica  pripovijedala : 

Kad  je  car  Muhamed  silnom  vojskom  Bosnu  poplavio,  pade  mu  u  roblje 
jevrejski  rabin,  hrišćanski  proto  i  jedan  otac  franjevac. 

Htjede  car  da  čuje,  kakov  je  zakon  u  jevreja,  hrišćana  i  kršćana  Bosne,  te 
naredi,  da  mu  ih  redom  izvedu  pred  njegovo  sjajno  lice. 

U  svilenoj  je  šatri  na  šarenima  dušecima  zasjeo  padiša. 

Dovedoše  najpreč  jevreja.  Sputan  u  teške  lance,  pade  nice  na  prostirak  od 
crvene  kadife. 

—  Ustaj,  kaurine  kleti !  —  opsuje  ga  car. 
Ele  usta  jadni  rabin. 

—  čujder,  ako  ti  je  mila  rusa  glava,  to  ti  smisli  što  ćeš  rijeti. 

—  Jao  meni !  —  vapi  jaše  rabin.  —  Sjajno  sunce  od  Istoka,  alali  mi  života  ! 

—  Ne  stenjaj,  kučko,  dok  ti  do  nužde  nije ! 

Zamuknu  rabin.  Tek  klopot  zubi,  koji  od  strave  i  straha  cvokotahu,  ne 
mogne  zatihnuti. 

Domisli  se  padiša,  te  izmudri  priču : 

—  Ugrabio  Turčin  mladu  jevrejku,  te  snjom  noćivao.  Kad  joj  bi  pod  srcem 
dijete,  baci  je  niz  basamake  na  kaldrmu.  Nek  se  tornja  oskvrnjena,  a  na  djubru 
kopile  rodila ! 

Je  li  tako  pravo  ili  nije?  —  Kazuj  jevreju  !  —  zapovjedi  padiša. 

—  Jest,  pravo  je,  silni  care !  Na  čast  djevojci  bilo,  Što  ju  je  Turčin  grlio. 
Smrknu  se  lice  padiše.  Niš  ne  veli  već  samo  rukom  mahnu.  Dvije  zaptije 

odvedoše  rabina  —  taman  na  ubilište.  Na  proplanku  ispred  šatre,  na  kolac  ga 
nabiše. 

Nuto  izvedoše  pred  cara  hrišćanskoga  protu.  Bijele  su  mu  vlasi,  još  bje- 
lija  mu  je  brada,  —  ko  mjesečevo  blijedo  svijetlo  kad  se  na  snježnom  polju  cakli. 
Oko  vrata  starcu  alku  prebaciše,  a  ruke  mu  u  željezne  okove  sapeše. 
Pokloni  se  proto  po  tri  puta  i  poljubi  skut  padiše. 
I  opet  će  car  reći : 

—  čujder,  starče  !  Smisli  dobro  prije  no  što  odgovoriš,  e  da  ti  ne  kidišem 
životu. 

—  Plamni  zmaju,  što  je  zapovijed  tvoja? 

—  Hoću  čuti,  kako  tvoj  zakon  sudi.  —  Ovako  je  bilo :  Oteo  Turčin  snašu 
hrišćanku  i  s  njom  lijegao.  Kad  je  zanosila,  istjera  je  iz  kuće,  nek  fukari,  a  ko- 
pile na  smeću  rodi !  —  Kazuj,  da  li  mu  je  tako  raditi  bilo  ili  nije? 

—  Krivo  bi  mi  bilo,  da  to  koji  drugi  bješe.  Tek  jer  je  Turčin  bio,  —  de- 
lija našega  milostivog  gospodara,  —  slobodno  mu  bilo. 

Prevari  se  proto,  ujela  ga  zmija !  —  Car  mahnu  rukom,  zaptije  alku  prite- 
goše,  protu  kao  kurbana  na  ubilište  izvukoše.  Blisnu  ćorda,  prsnu  krv,  a  srebren- 
vuna  bijednoga  starca  okvasi  se  vrućom  krvcom. 

Ovdje  leži  glava,  —  ondje  trup.  Sam  bi  ih  Svevišnji  sastaviti  mogao. 

Trećega  dovedoše,  prsna  muža,  oca  franjevca. 

Na  nogama  mu  gvoždje,  a  ruke  su  mu  sapete  konopcem,  istim  onim  njegovim, 
kojim  se  oko  struka  pasaše. 

Poklonio  se  je,  carev  je  skut  poljubio. 

Gleda  ga  padiša  i  Čudo  mu  je,  što  takav  junak,  kojemu  bi  britka  sablja  pri- 
stajala, u  bogomolji  vrijeme  bavi.  —  Ele,  svidje  mu  se  fratar,  u  kojeg  je  srce  bilo, 
da  pred  njim  moćnim  carem,  ne  obori  plaho  oči. 

—  Ta,  gurbeče  jedno,  tko  je  tebe  u  habit  spremio? 

—  Volja  moja  i  providnost  božja. 

—  Zar  tvoj  Bog?  —  Nema  Boga  do  Allaha  ! 

—  Bog  nama,  —  Allah  vama.  —  Jedno  je  to,  silni  care » 

Zamislio  se  car  i  zaboravi  na  čas  na  fratra,  pače  i  na  miris-čibuk  u  svojoj  ruci. 
Tad  će  kazati : 

—  Vidjet  ću,  je  li  isti  Bog  naš  i  vaš;  je  li  tvoj  zakon  isto  veli,  što  i  moj. 
Pričat  ću  ti  nešta,  a  ti  sudi  po  zakonu  tvome.  —  Eto  što  je :  Bila  je  kršćanska 
moma,  koju  je  neki  Turčin  ujagmio,  da  mu  bude  priležnica.  —  Odmaknulo  je 
vrijeme,  a  ona  bi  trudna.  Istjera  je  Turčin,  neka  obilazi  kuće  i  plotine,  nek  se 
kopile  u  jendeku  rodi.  —  Je  li  grehota  bila  ili  nije? 

—  Zar  grehota !  —  pitaš  padišo.  —  Grijeh  bješe !  Nebo  da  šatre  onu  crnu 
dušu !  —  uzvikao  se  Časni  otac,  pa  podiže  sapete  ruke. 

Nabreknule  mišice,  pukne  konop  od  silne  snage  golema  muža.  Gnjevan  fratar 
podigao  desnicu  i  pesnicom  se  grozi.  Taman  da  će  na  cara  zaskočiti. 
Klise  zaptije  i  kavazi  —  šćepaše  i  nadvladaše  ljutoga  božjeg  borioca. 

—  Stojte !  —  zapovjedi  car.  —  Kad  je  u  njiha  takov  zakon,  rahat  im  bik) 
njemu  služiti ! 

A  tad  će  ocu  franjevcu  povladiti  : 

—  Pravo  sudiš,  fratre !  Nema  većega  grijeha,  do  onoga,  kad  Turčin  s  kaur- 
krnjom  djecu  radja. 

Mudar  bješe  car,  ali  se  prevari,  gdje  mišljaše,  da  časni  otac  s  toga  gnjevom 
plamti,  kao  on  što  mnije,  jer  ne  bi  dijete  muslimanske,  već  kršćanske  vjere  bilo. 

Ćitaba  je  car  dozvati  dao  i  athanamu  mu  u  pero  kaza :  Nek  su  franjevci 
kršćani  Bosne  slobodni  u  zakonu  i  u  svojim  bogomoljama. 

 Zaman  bi  bilo  staroj  Jelki  kazivati,  da  se  je  to  drugojačije  de- 
silo. Ona  nas  Švabe  mnogo  poštiva,  ali  da  bi  mi  takve  stvari  mogli  bolje  znati, 
nego  što  ih  narod  znade,  —  jok,  —  toga  nerna  ! 

RIKARD  KATALINIĆ  JERETOV: 
JADRANU  I  NJEGOVIM  OTIMAČIMA 

O  piloto  e  i  Udri  slavi* 
tengono  il  nare, 

 I  lupi  di  Croazia 

vinno  in  preda  con  ogni  vento. 
„Nave"  G.  D' Annuntio. 

OplakujeS  mirne  žale,  gdje  se  naša  pjesma  vije, 
Gdje  hrvatska  snažna  ruka  podigla  je  svoje  dvore. 
Sve  od  Trsta,  pa  do  Špica  naše  ti  se  sunce  smije 
Odrazuješ  slavska  polja  i  hrvatske  lomne  gore. 

U  dubinam  tvojim  hladnim  tvoj  val  naše  predje  krije 
Borioce  za  slobodu  protiv  lava  svetog  Marka, 
Strah  i  trepet  tirjanina  holih  dužda  mletačkije', 
Uskočko  im  srce  bilo,  uskočka  im  duša  žarka. 

Gorda  riječ  nek  zaori :  mi  ne  damo  našeg  mora, 
Po  njim  pali  prvi  traci  neumrle  rodne  slave, 
Na  njemu  nas  jošte  čeka  nova  sreča,  bolja  zora. 

Dižite  vi  nove  Marke  i  gradite  silnu  „Nave" 
Nas  podžiže  sveta  prošlost  i  bodre  nas  davne  sjene, 
Mi  ne  damo  našeg  mora,  mirne  žale,  timor-stijene ! 


DANILO  MARJANOVIĆ:  OABRIELE  D'ANNUNZIO 

Kao  da  mi  je  pred  očima,  kako  šeće  riječkim  „Corsom",  ležerno  uhvativ  ispod 
ruke  gojazna  Garavagliu.  Aristokratskim  gestama  ruke  odzdravlja  na  smjerne 
pozdrave  publike,  koja  ga  smeta  u  živahnu  razgovoru.  Pravi  velike  odmjerene 
korake,  a  mali  Garavaglia  nikako  ne  može,  da  uhvati  korak. 

D*Annunziu  zrcali  se  na  licu  uvjerenje  i  osvjedočenje,  a  Garavagli  zanos 
i  oduševljenje. 

Gledao  sam  ih  pred  par  mjeseci,  kad  je  D'  Annunzio  bio  došao  na  Rijeku, 
da  pred  „Compagniom  Stabile"  pročita  svoje  najnovije  djelo :  ,,La  Nave". 

„Taj  čovjek  nikad  ne  može  da  šuti  ili  mora  on  govoriti  ili  hoće,  da  se  o  njemu 
govori.  Pogriješio  je  karijeru,  bio  bi  vrlo  dobar  ciceron"  —  reče  o  njemu  jednom 
stari  Carducci. 

Iza  neuspjeha  s  tragedijom:  „Piu  che  1*  amore",  nije  se  dugo  o njemu  ništa 
čulo,  šaptalo  se  samo,  da  radi  grozničavo  i  intenzivno.  I  on  je  zbilja  kroz  tri  go- 
dine sabirao  historičke  dokumente,  prekapao  prašne  arkive  i  pred  par  dana  izašao 
na  javu  s  rezultatom  toga  svoga  rada.  Je  li  mu  rad  ovjenčan  uspjehom?  I  jest 

♦  Oj  peljaru,  slavenski  hajduci  drže  more  . . .  Hrvatski  vuci  idu  na  otimačinu  sa  svakim 
vjetrom.  Op.  pjesnika. 

i  nije  !  Najnovija  njegova  radnja  ističe  ponovno,  da  je  D'  Annunzio  vazda  ostao 
fraseurom,  ali  da  zna  naći  jednu  seriju  momenata,  dubokih  i  potresnih,  punih 
tragike  i  suzne  ljepote,  koje  samo  on  zna  dostojno  obraditi ;  da  zna  jednu  ideju, 
koja  bi  za  svakoga  bila  ,,une  sujet  indecis"  tako  plastički  i  genijalno  izraziti,  da 
mu  se  doista  moramo  klanjati.  On  sanja,  ima  prividjenja,  on  te  sanje  lovi,  bilježi 
ih,  pojačava  njihov  efekat  svim  sredstvima.  Omnia  licet !  Sve  moguće  Sare  i  bo- 
je, što  mu  ih  može  dati  literarna  paleta,  slaže  jednu  uz  drugu,  duhovito,  s  rafi- 
niranim ukusom,  i  tim  pravi  sebi  pozadinu  sjajna  i  blještava  kolorita.  Grabi  na 
sve  strane,  sve  mora  da  mu  se  pokori :  i  glazba  i  ples  i  pozornica  i  ljudi,  koji  glume 
i  ljudi,  koji  slušaju.  Ali  time  on  ne  pojačava  generalnoga  efekta,  nego  samo  za- 
sljepljuje momentano  oči.  Sve  to  konačno  umata  u  riječi,  riječi  i  same  riječi,  da 
nas  zadnjom  zaključnom  riječju  udari  u  lice  i  da  nam  ironički  se  smiješeći  pri- 
šapne :  —  La  comedia  i  finita  ! 

A  ipak  slava  je  ovdje,  triumfi  su  ovdje,  vijenci,  knjige,  spisi,  cjelovi,  sve  je 
to  ovdje,  ali  se  stari  Olindo  Guerrini  smiješka  i  gundra  :  —  Efemerna  je  to  slava  !  — 
A  Stecchetti  zna,  što  kaže.  Ali  gledajte,  to  je  upravo  Čar,  što  ga  D*  Annunzio  po- 
sjeduje, da  nas  zna  opčarati,  zavesti,  opsjeniti,  premda  osjećamo  i  ćutimo,  da 
je  to  double-zlato,  da  su  to  Cora-dijamanti.  Sa  svim  tim  pretpostavkama  dolazimo 
u  glumište,  da  gledamo  njegove  komade,  ali  kad  te  Mile  đi  Codra,  te  Francesce, 
te  Basiliole  pred  nama  žive,  kad  ih  gledamo  ćuteći  s  njima,  tada  izilazimo  iz  ka- 
zališta zamišljeni,  pogruženi  i  šapćemo,  da  nas  nitko  ne  bi  čuo  :  —  Ipak  je  D'  Annun- 
zio krasan  čovjek  ! 

čim  se  njegove  tragedije  odlikuju?  Psihološka  je  strana  glavnih  lica  popriječno 
dosta  slabo  akcentuirana,  osim  ako  se  neka  psihološka  crta  ide  tražiti  u  diktiranim 
kretnjama  i  u  bujici  riječi.  Ne,  on  ne  pozna  psihologije  pojedinaca,  on  zna  samo 
za  psihologiju  mase,  momenta,  fakta.  Njegova  Mila  di  Codra  (Figlia  di  Jorio)  plače, 
uzdiše,  jeca,  proriče,  grozi  se  i  zgraža,  čuvstvena  je  i  mekana,  lirička  duša,  sve, 
samo  da  je  može  Grammatica  prikazati  raskalašenom,  da  kreira  prostitutku.  Ba- 
siliola  (Nave)  plače  s  nesreće  svoje  obitelji,  kune,  pretvara  se,  žudi  za  osvetom, 
pravi  se  Dalilom,  dapače  Juditom,  a  sve  to  tek  da  završi  kao  Cleopatra,  nakon 
što  je  zadnje  momente  života  htjela  da  bude  ThSis.  Tako  u  drami ;  a  na  pozor- 
nici? Individualno  shvaćanje  glumice  učinit  će  je  sad  Suzanom,  a  sad  Salomom. 

,,L'  alta  di  questo  undecimo  di  del  gennaio  del  1908  i  sorta  nel  cielo  di  Roma 
senza  ben  comprendere  V  importanza  deir  augurio  che  era  in  essa"  —  tako  za- 
počima  Guelfo  Civinini  svoj  prikaz  o  premijeri  „Ladje"  u  ..Corriere  della  Sera1*. 
Bombastično,  uz  zvukove  fanfara  i  talambasa  barnumske  reklame  stupio  je 
D*  Annunzio  ponovno  pred  rimsku  publiku.  Stao  je  puhati  u  jadra  svoje  „Ladje", 
za  pomagače  uzeo  i  Garavagliu  i  Paolijevu  i  Cambellotti-a  i  Hildebranda  da  Parma, 
svi  su  puhali  i  puhali,  jadra  se  nadula  i  „Ladja"  je  zaplovila : 

—  AUeluja  ! 

—  Cristo  e  il  popolo  ! 

Cristo  e  San  Marco !  Cristo  e  Santo  Ermagora ! 

a  Basiliola  pada,  baca  se  u  vatru : 

—  Se  coniare  non  potei  nelPoro 
romano  la  mia  faccia,  ebbene  guarda, 
io  la  imprimo  nel  fuoco.  — 

Masa  urla  od  groze,  šapće : 

-  Lode  a  Dio !  - 

Tragedija  ,,La  Nave"  ispjevana  je  u  slobodnim  endekasilabima,  a  podijeljena 
je  u  četiri  dijela :  Prolog,  prvi,  drugi  i  treći  čin  (za  pravo  Epizodij).  Malo  ima  u 
ovim  slikama  glavnih  lica,  većinom  su  lica  sporedna.  Pozadinu  stvara  puk,  masa, 
plebs.  Ali  je  to  posve  druga  masa,  nego  u  Hauptmannovim :  „Tkalcima".  Kod 
D'Annunzia  ova  masa  ima  doduše  gotovo  glavnu  ulogu,  ali  u  stanovitim  mo- 
mentima pada,  sakriva  se  iza  ledja  tih  tobožnjih  glavnih  lica,  koja  se  isto  dadu 
kadgod  voditi  od  mase. 

Radnju  prati  glazba  mladoga  maestra  Hildebranda  da  Parma.  Taj  je  uglazbio 
liturgijske  korove  i  poganske  i  udesio  plesove.  Glazba  je  u  antiknom  Štilu  grčkom 
Predominiraju  glazbeni  momenti :  eolski,  dorski,  jastijski  i  frigijski.  Korovi  bro- 
darski osnivaju  se  na  liturgijskom  tematu  „Ave  mariš  Stella".  U  drugom  epizo- 
diju  ima  religijozni  kor  „Christus  imperat",  a  u  trećem  „matutinum".  Korove 
pjevaju  katekumeni  i  brodari. 

Radnja  se  zbiva  g.  552.  na  osnovima  današnjih  Mletaka.  Grad  je  tek  osnovan ; 
sto  je  godina  prošlo  iza  što  su  Atiline  horde  razorile  Akvileju.  U  gradu  bore  se 
dvije  stranke  za  prvenstvo.  Obitelj  Faledro  bila  je  do  sad  na  vladi,  ali  radi  nekih 
malverzacija,  što  ih  počini  gradski  tribun  Orso  Faledro,  te  radi  njegova  šuro- 
vanja  s  Bizantom  bude  skinut  s  časti.  Bijesna  masa  iskopa  oči  njemu  i  četvorici 
njegovih  sinova.  Peti  sin  Ivan  vojuje  u  Bizantu,  a  kći  mu  Basilida  živi  negdje  u 
Orientu.  Gradom  će  sad  da  zavlada  porodica  Gratico.  Diaconessa  Ema  (sveće- 
nica), udovica  Stjepana  Gratico  ima  dva  sina  Marka  i  Sergija,  obojica  su  otputo- 
vali, da  u  ruševinama  stare  svoje  domovine  pronadju  svete  moći,  pa  da  ih  pre- 
nesu u  novi  grad.  Kad  se  vrate,  Marko  bit  će  tribunom,  a  Sergej  biskupom,  jer 
grad  ne  će  doskora  imati  ni  duhovnoga  poglavara,  pošto  biskup  umire  u  bazilici. 
To  je  nužno  znati  prije  radnje  same  tragedije. 

U  Prologu  vidimo  masu,  koja  živi  u  neprestanom  strahu.  Kormilar  se  Šimun 
očajno  pita: 

—  Dove  porremo  la  nostra  patria? 
a  tajni  mu  glas  odgovara  iz  visina  : 

—  Sulla  nave ! 

Javljaju  dolazak  dviju  ladja.  Dolazi  Basilida  i  opaža  nesreću  svojih  dragih. 
U  drugoj  ladji  vraćaju  se  braća  Gratico.  Puk  ih  aklamira.  Otvaraju  se  vrata  ba- 
zilike, a  klerici  iznose  mrtva  biskupa  :  —  Jeli  imenovao  prije  smrti  nasljednika?  — 
Jest,  jest,  rekao  je  :  Sergije  !  —  Masa  podiže  Marka  na  tribunsku  rostru,  a  Sergija 
aklamira  kao  novoga  biskupa.  Basiliola  sakriva  svoje  osjećaje,  guta  suze  i  pleše 
pred  Markom-pobjednikom  ples.  Hoće  da  ga  zaludi,  da  mu  se  osveti.  On  blijedi. 
Basiliola  mjesto  da  zapleše,  pada  licem  na  zemlju  i  plače,  jeca  i  rida.  U  prvom 
epizodiju  vidimo  Basiliolu,  kako  je  već  omotala  svojim  mrežama  Marka.  U  špilji 
Fui  utamničeni  su  oni,  koji  su  svojedobno  zbacili  obitelj  Faledro,  a  sad  se  htjeli 
oprijeti  i  kući  Gratico,  samo  da  se  domognu  vlasti.  Marko  dao  ih  je  na  milost  i 
nemilost  Basilioli.  Ona  dolazi  i  sluša  im  vapaje.  Oni  mole  smrt  iz  njenih  ruku, 
našto  ih  ona  jednoga  po  jednoga  ubija  strijelicama.  Zadnji,  najmladji  moli  po- 
ljubac s  njenih  mžičnih  usana  prije  smrti.  Ona  ga  cjeliva,  a  zatim  ubija.  Samostan  ac 
je  Traba  kori  s  raskalašena  života.  Ona  hoće,  da  ga  ubije,  ali  nadolazi  Marko.  Ba- 

siliola  se  razodijeva,  da  se  pokaže  u  potpunoj  ljepoti,  naSto  Traba  bježi.  Marko 
je  cjeliva  i  pokriva  svojim  tribunskim  skrletom.  U  drugom  se  epizodiju  slavi  u 
bazilici  bakanal.  Biskup  Sergije  ljubi  Basiliolu.  Ona  je  i  njega  zatravila,  da  se 
zatim  porodi  svadja  medju  braćom.  Dio  mase  sudjeluje  u  orgiji,  drugi  se  dio  zgraža 
radi  svetogrdja.  Nastane  tumult,  nadvladaju  pobožni,  ali  im  se  Basiliola  s  oltara 
ruga.  Dolazi  Marko,  ona  ga  nudi  vinom  iz  bratove  Čaše,  no  on  baca  čašu  o  pod. 
Nastaje  konflikt,  borba  izmedju  braće,  u  kojoj  Marko  ubija  Sergija.  Basiliola  bila 
bi  voljela  protivno,  Marku  se  otvaraju  oči  i  tare  svoj  krvavi  bratoubojni  mač  o 
Basilioline  zlatne  pramove.  Treći  epizodij  vodi  nas  opet  na  obalu,  gdje  stoji  spremna 
ladja  „Totus  mundus".  S  njom  hoće  Marko  da  zaplovi  u  svijet.  Zove  drugove. 
Stari  se  pilot  Lucije  Polo  takodjer  pridružuje.  Basiliola  je  svezana  uz  vatru  na 
žrtveniku,  uz  nju  stoji  stražar  i  čeka  na  zapovijed,  da  joj  razbijeljenim  u  vatri 
mačem  izbode  oči.  Ona  zove  Marka,  da  toga  ne  čini !  Diaconessa  Ema  nalaže  stra- 
žaru,  da  svoje  izvrši.  On  se  nećka,  jer  je  i  on  zatravljen  ljepotom  Basiliolinom. 
Ona  moli,  da  je  ubiju  na  drugi  način,  neka  joj  ne  iskapaju  oči,  da  barem  vidi 
svoju  smrt. 

—  Ma  gli  occhi  no,  ma  gli  occhi 

no !  Lasciame  li !  Lascia  che  m'  anechi 
la  morte !  — 

Zove  opet  Marka.  Neka  je  uzme  na  ladju  i  neka  je  baci  u  more.  On  dolazi, 
razvezuje  je,  premda  mu  se  mati  protivi.  Marko  klikće: 

—  Mancava  a  questa  nave 
la  figura  di  prua.  — 

(Na  jedredjacima  obično  je  na  provi  izrezan  lik  kakve  žene  u  prirodnoj  veličini.) 

—  V  Aquila  d'  Aquileia  su  la  prua  ! 
Aquila  d'  Aquileia,  a  prua,  a  prua ! 
0  Faledra,  ti  do  la  bella  morte.  — 

Daje  nalog,  da  je  živu  pribiju  na  provi.  Ali  ona  se  otima  mornarima  i  baca  u  vatru. 

Fantastički  millieu,  koji  prevladjuje  u  prvim  dvim  epizodijima  nije  se  dopao, 
ali  ondje,  gdje  je  tragedija  sačuvala  grandioznost  sujet-a,  gdje  zahvaća  početke 
venecijanske  slave,  ondje  je  obuzela  srca  publike.  Ondje  se  vidi  ponovno  onaj 
stari  D'  Annunzio,  koji  je  iz  mora  crpio  svježinu  svojim  djelima.  Mora  se  priznati, 
da  je  to  njegova  najveća  radnja,  koja  u  imaginativnoj  intenzivnosti  prelazi  sve 
druge.  To  više  nije  besmisleno  lutanje  iz  jedne  poezije  u  drugu,  to  je  organizam, 
Čvrsti  organizam  genija,  koji  je  despotom  volje,  to  je  iradijacija  umjetnosti  na 
tamnu  i  opskurnu  povijest.  Posve  je  to  novo,  nečuveno  i  nevidjeno,  to  je  početak 
i  začetak  nove  drame,  gdje  sudjeluju  sve  umjetnosti.  Začetak  je  to  liričke  drame. 

Zamjeriti  se  može  samo  to,  da  su  sva  čuvstva,  svi  osjećaji  dotjerani  do  ekstrema. 
Ovdje  vladaju  srdžba  i  bjesnilo,  ljutina  postaje  ludošću,  ambicija  je  frenetička, 
ljubav  je  delirij.  Ubojstva,  muke,  svetogrdja,  griješi  se  i  protiv  čovjeka,  protiv 
prirode,  protiv  Boga.  „Ladja"  imala  je  uspjeha,  ali  to  je  uspjeh  grandioznoga 
djela  poetičke  fantazije,  koja  se  nameće  prije  očima,  no  umu,  svidja  se,  zabavlja, 
privlači,  prije  no  uvjerava. 

Pisac  je  u  sjajnoj  alegoriji  prikazao  narod,  koji  se  radja  nanovo  iz  ruševina, 
iz  propasti ;  razbiješnjen  je  taj  narod  od  groze  i  pogibelji,  postao  je  ratničkim 
iz  samoobrane,  ima  sve  frenetičke  težnje  siromaštva  i  mladosti,  zaslijepljen  je 
korupcijom  drugoga  jednog  naroda,  koji  izgara  u  plamu  raskoši  i  bluda.  D'  Annunzio 

nam  je  htio  prikazati  polagani  i  misterijozni  razvitak  naroda  u  njegovoj  najranijoj 
mladosti.  Tragediji  ima  se  tražiti  korjenje  u  legendi,  iz  nje  uzela  je  historički  pomen 
i  simboličku  cijenu.  Ovdje  su  antagonizmi,  koji  se  radjaju  u  jednog  naroda  za 
njegove  malodobnosti.  Okrutnost  bi  ove  tragedije  bila  nepodnošljiva,  kad  ne  bi 
bila  ublažena  polaganim  razvijanjem.  Radnju  podiže  na  momente  dah  proročki, 
on  ubija  grozote,  ornata  ih  u  neko  velo  misterija  i  antiknoga.  Ovdje  izilazi  na  vi- 
djelo ideja  piščeva ;  ima  u  njoj  malo  šovinizma.  Proročanstva  budućega  grada, 
budućih  triumfa,  nada  naroda  u  budućnost,  to  je  za  pisca  simbol  sadanjih  nada 
u  skorašnju  budućnost. 

Prvi  put  je  to,  da  se  u  dramu  uvadja  masa  u  takovu  Stilu,  s  takovom  smje- 
lošću,  masa  s  hiljadu  glasova.  Put  i  mornari  to  su  protagonisti  radnje.  Druga  su 
lica  deuteroganistima,  pokoravaju  se  volji  te  mase,  njenom  su  željom,  njenom 
mladošću,  njenim  grijehom.  Braća  su  Gratico  smjelost  i  poduzetni  duh  toga  na- 
roda, Diaconessa  Ema  je  vila  ponosne  duše  njegove,  a  Đasiliola  je  personifika- 
cija njegove  raspojasanosti,  korupcije  bizantinske  i  gradjanske  nesloge.  Stari 
slijepi  Faledro  urla  pred  kipom  svojih  iznakaženih  sinova,  „Fossa  Fuia"  pretvo- 
rena je  od  Basiliole  u  klaonicu,  pred  oltarom  se  zgadja  bratoubojstvo,  Basiliola 
baca  se  u  vatru  ili  točnije  meće  lice  u  plamen,  otvorenim  ga  ustima  upija,  dok 
joj  ne  planu  zlatni  pramovi.  Moglo  bi  se  misliti,  da  je  pjesnik  htio  okrutnost  i  gro- 
zote upotrijebiti  kao  najveći  dramatski  efekt.  Ali  ta  nas  okrutnost  toliko  ne  vrijedja, 
jer  je  kako  rekoh  na  mnogo  načina  ublažena,  a  i  ne  izgleda  nam  jako  gadnom, 
jer  su  nam  neprestano  pred  očima  ona  nejasna  polutamna  vremena  i  ondašnji 
barbarski  običaji. 

Pjesnik  je  odviše  podao  znatnosti  umjetnosti  glumaca  i  sceničkom  efektu, 
a  u  samoj  se  tragediji  podao  odviše  lirizmu.  Doduše  ,,La  Nave"  i  jest  jedna  tra- 
gedija posve  lirička,  pjesnik  ju  je  gledao  u  formi  velike  grandijozne  alegoričke 
slike.  Prestavljanje  je  smanjuje  i  nagrdjuje.  Realizam  osoba  i  ,,mise-a  en  scene" 
ne  može  nam  pružiti  slike  sanje  i  vizije.  Ovoj  tragediji  sačuvati  estetsku  i  zna- 
čajnu pojavu  na  pozornici  bit  će  nemoguće,  i  to  je  morao  pisac  znati  unaprijed, 
kad  je  stvarao  detaljno,  proučavajući  svaku  liniju,  svaku  kretnju,  svaku  boju. 
Ponavljam,  to  je  morao  D'  Annunzio  unaprijed  znati,  jer  ima  u  tom  već  dostatno 
iskustva.  Koliko  je  put  mogao  da  vidi  svoje  dramatske  radnje  na  pozornici  bez 
one  idealne  ljepote,  koja  im  je  bila  uništena  nespretnim  strojevima,  s  kojima  se 
htjelo  pojačati  scenički  efekat  i  iluziju  gledalaca.  D'  Annunzio  će  raditi  vazda 
jednako,  bez  obzira  na  sve  to,  on  će  možda  i  napustiti  kazalište,  a  ne  će  uvidjeti, 
da  je  njegova  umjetnost  plastička,  da  su  njegove  drame  samo  vizije,  krasne  vizije, 
koje  ne  može  svatko  razumjeti.  Potrošilo  se  100.000  lira  za  kostime  i  scenenje, 
sve  je  bilo  realno,  iluzije  nije  moglo  ni  biti,  jer  je  sve  bilo  zbilja  prirodno,  ali  sa 
svim  tim  od  same  tragedije,  od  kolosalnoga  scenskog  aparata,  ostala  je  samo  riječ. 
Ali  i  ta  riječ,  koja  je  jedina  preostala,  nije  doprla  do  slušaoca  onako  vjerno  i  čisto, 
da  bi  u  njemu  mogla  probuditi  čar  iluzije  i  suzu  ganuća.  D'  Annunzijev  dijalog 
nije  nego  indirektni  izražaj  ideje  ili  osjećaja.  —  Glazba  je  to  —  kaže  sam  pjesnik. 
Ali  to  ne  može  zadovoljiti.  Pozornica  zahtijeva  govor  jasan  u  svojoj  logici  i  u  svom 
značenju,  da  može  slijediti  beskrajne  gradacije  osjećaja,  koje  hoće  da  izrazi.  U 
ovoj  tragediji  ne  govore  strasti,  nego  glazba  autorova  jezika,  punoga  tonova  i  duše. 
Riječi  su  to,  riječi  i  same  riječi ;  njihovo  blagozvučje,  koje  opaja  i  osvaja . . . 

VLADIMIR  LUNAĆEK :  TOMISLAV  KRIZMAN 

Ne  možemo  odijeliti  Čovjeka  od  umjetnika.  Jedan  uvjetuje* drugoga.  Tek 
čitav  Čovjek  —  je  čitav  umjetnik.  Rastrovana,  ojadjena  ili  opet  radosna  ljudska 
nota,  nesredjenost  misli  i  nauke  odra  zuje  se  i  u  umjetničkim  produkcijama  naj- 
većega talenta.  Umjetnička  strana  tako  je  utančana,  tako  osjetljiva,  da  na  nju  i 
najsitniji  i  jedva  zamjetljivi  životni  momenat  utječe.  Ali  i  umjetnička  dispozicija 
ne  ostavlja  čovjeka  bez  svojih  dubokih  tragova.  I  tako  nije  samo  čitav  čovjeka, 
preduvjet  Čitavu  umjetniku  i  njegovoj  umjetnosti,  več  tu  postoji  neka  uzajamnost, 
neka  fluktuacija  ljudskoga  i  umjetničkoga  elementa  u  jednom  tijelu.  Treba  vre- 
mena, razvitka,  nauke  i  borbe,  dok  se  ti  oprečni  elementi  u  svojoj  burnoj  mlade- 
načkoj fluktuaciji,  u  izbibanoj  svojoj  nutrini,  smire.  Krizman  je  umjetnik,  u  kojem 
se  počimaju  stišavati  elementi,  čovjek  i  umjetnik  začeli  su  novi  život  harmonič- 
niji, mirniji,  sredjeniji  u  njegovoj  nutrini.  To  je  prelazni  čas.  I  dolazi  do  erupcije. 
Sad  prevladava  umjetnički  polet  sad  ljudski  instinkt.  A  produkti  toga  unutarnjega 
nadbijanja  nose  onda  na  sebi  neki  biljeg  nemira,  nervoznosti  —  a  često  i  plahosti, 
kao  da  se  odaje  neka  tajna,  koju  bi  mogao  razotkriti  gledalac  i  ugledati,  da  se  tu 
bore  dva  elementa.  Tako  se  doimaju  Krizmanove  radnje  posljednje  njegove  faze, 
osobito  pak  njegova  grafična  djela,  u  kojima  se  čini.  da  je  izrazitiji,  vještiji  i  da 
ih  više  voli  od  slikarija. 

Krizman  je  umjetnik  hrvatski  ali  druge  generacije,  posve  druge,  nego  što  je 
ona,  što  je  doletjela  poput  roja  pčela  i  zujeći  i  bodući  konačno  dobila  i  svoju  koš- 
nicu. Krizman  imade  lijet  slobodniji,  u  njemu  se  može  umjetnički  njegov  instinkt 
lakše  odrvati  neprijatnim  momentima  njegove  čovječnosti.  Prva  generacija  utrošila 
je  sve  svoje  sile  još  napose,  da  stvori  domaju  mladoj  hrvatskoj  umjetnosti.  U 
toj  borbi  trebalo  je  pokazati  sve,  što  se  umije,  sve,  što  se  osječa  katkad  i  pre- 
više žurno,  a  uz  to  je  trebalo  priljubiti  i  najnižu  prozu  najnužnijih  ljudskih  po- 
treba samo  da  se  dosegne  cilj.  I  za  to  mi  u  malo  umjetnika  prve  generacije 
opažamo  onu  notu  borbe  izmedju  ljudskog  i  umjetničkog  elementa,  koja  je  umjet- 
nicima ustaljenih  tudjih  umjetničkih  domaja  i  sjedišta  malo  ne  svima  zajednička. 

U  umjetnika  se  prve  naše  generacije  pokazuje  pogodovanje  umjetničkom  osje- 
ćanju čitavom  snagom  mladoga  poleta  i  čitavim  talentom  i  umijećem.  Rijetko 
se  —  baš  kao  u  prvih  naših  pjesnika  prošloga  vijeka  —  javljaju  dublji  umjet- 
nički problemi.  Rijetko  izbijaju  ljudski  momenti  u  njima  na  javu  žestinom  upita, 
otpora,  vike  ili  srdžbe.  Sve  je  bilo  oko  njih  tako  —  da  su  se  radije  podavali 
ugodnom  strujenju  svojega  umjetničkoga  poleta.  Krizman  je  došao  medju  njih 
kad  je  ta  snatriva  struja  bila  na  domaku,  a  s  njome  su  uvenula  već  i  mlade- 
načka lica,  u  čas,  kad  su  se  kod  mnogih  počeli  skupljati  prvi  nabori  na  Čelu. 
Uzeo  je  kist  u  ruke  i  učio  kod  Csikosa  i  Crnčića  u  doba,  kad  se  je  prvi  povukao 
u  se  nekako  razočaran,  nekako  poništen,  a  drugome  nezadovoljstvo  potenciralo 
jur  od  poroda  baštinjenu  nervoznost. 

To  nije  moglo  baš  da  podjari  u  mladoga  talenta  veselje  i  radost,  vedrinu,  koja 
je  nužna  kao  sunce  mladom  pregaocu. 

„Svatko  može  naučiti  slikati  i  risati  kao  i  ja"  —  znao  bi  često  reći  Csikos  pred 
Krizmanom  i  preda  mnom.  A  te  riječi  bile  su  nekako  gorko  izrečene,  a  za  cijelo 
nijesu  Krizmana  ushitile.  Csikos  je  negirao  talenat,  nije  mu  pripisivao  važnosti 
nije  mu  dao  odlučna  udijela  kod  umjetničke  produkcije.  Sve  je  rutina  —  sve 
je  tehnika.  I  u  tom  smjeru  odgajao  je  on  svoga  —  onda  jedinoga  vjernog  uče- 
nika, pravog  druga.  I  u  tom  tehničkom  smjeru  dignuo  je  Csikos  Krizmana  do 
vještine  i  do  visine,  koja  je  zadivila  one,  koji  su  ga  primili  u  Beču.  I  malo 
da  nije  Krizman  ponio  sa  sobom  lošu  baštinu  od  Csikosa.  Csikos  —  onaj  Csikos 
—  koji  je  snatrio  u  bojama,  koji  se  u  njihovu  čaru  znao  rastapati,  skrenuo 
je  k  tamnijem  slikanju.  Tek  na  Čas.  No  tu  ga  je  drugi  njegov  učitelj  —  drug 
Crnčić,  koji  ga  je  i  potakao  na  kultiviranje  grafičkih  umjetnosti,  uzdržao  na  vi- 
sini modernog  slikarskog  kolorita.  Što  je  ponio  Krizman  od  ove  obojice  učitelja 
a  kasnije  već  umjetničkih  drugova,  nije  bilo  loše,  što  više,  bilo  je  mnogo :  kolorit 
i  tehnika  i  solidni  način  risanja. 

Ali  se  već  u  prvim  radnjama  Krizmanovim  opaža  silna  razlika  izmedju  njega 
i  Csikosa  i  Crnčića.  I  kod  ove  je  razlike  ostalo.  Sve  dalje  i  dalje  odmiče  on  od  njih 
razvijajući  se  sam.  Njegove  su  boje  sočne,  on  ih  gleda  u  širokim  plohama  i 
zastire  ih  finim  velom  nijansa.  On  radi  više  s  dojmom  negoli  s  risarskim  mo- 
mentima. Efekat  mu  nije  toliko  u  šarolikim  bojama,  već  više  u  zgodno  poredjanim 
plohama.  1  za  to  se  on  ostavio  onog  sanjarenja  u  dalmatinskim  i  primorskim 
morskim  motivima.  Zavolio  je  dublje  i  umjetnički  ozbiljnije  i  dalekosežnije 
motive ...  A  i  vidokrug  mu  se  u  tudjini  proširio  ne  toliko  gledom  na  raznolike 
sujete,  već  u  toliko,  što  on  svaki  sujet  gleda  širim  pogledom  umjetnika  i  čovjeka. 
Taj  pogled  je  u  naših  umjetnika  malen,  uzak,  jer  su  i  prilike  takove,  premda 
se  sujeti  mogu  na  slikama  naći.  Prema  tome  dobila  je  umjetnička  produkcija  i  na 
životnoj  intenzivnosti.  Produkcija  seže  dublje  i  sadržava  više.  Osobito  se  to  opaža 
u  njegovim  grafičkim  djelima  i  radnjama  veće  i  manje  kompozicijone  snage.  U 
dva  albuma,  koje  je  izdao  uzevši  motive  iz  Bosne  i  Hercegovine.  I  baš  u  tim 
grafičkim  radnjama  odaje  se  čitava  ćud  Krizmanova  i  njegovo  čitavo  umijeće. 

Tehnički  i  artistički  u  tim  radnjama  on  se  ukazuje  kao  umjetnik,  koji  traži 
prividnu  jednostavnost  prirode  prikazati  što  vjernije  i  odustati  od  svega,  što 
taj  jednostavni  prirodni  dojam  narušuje.  On  se  laća  najrazličnijih  tehnika,  spaja 
ih  medju  sobom,  zamišlja  sam  postupak  kod  tiska  pojedinih  grafičkih  listova. 

Zato  se  i  čini  Često  kao  da  će  sada  zapasti  u  maniru  i  iz  nje  nikad  vise  ne  izaći 
kao  slobodan  umjetnik.  No  onda  najednom  iznenadjuje  nas  posve  novim  na- 
činom. Tko  bi  rekao  na  prvi  pogled,  da  su  njegovi  radirung  „Uz  Dunav",  pa 
njegove  slike  iz  Bosne  i  onda  nekoji  portreti  radnje  jedne  iste  ruke.  Još  iz- 
medju  nekojih  monotvpa  i  njegovih  posljednjih  portreta-radirunga  postoji  neka 
veza  tehnička.  Jake  odlučne  crte,  točne  silhuete  i  jako  opadanje  svijetla.  Ali 
i  tu  bi  se  često  prevarili.  Tako  portret  gdje.  D.  pa  ona  glava,  što  je  donosimo, 
pokazuje  ne  samo  posve  drugu  tehniku,  nego  i  posve  drugo  shvaćanje  o  slikovitom. 
U  njima  on  hoće  da  sugerira  jedan  od  velikih  i  neriješenih  problema  tehničkih, 
kako  bi  se  prividno  jednoličnoj  ploštini  podala  sva  ona  bogata  sadržina  nijansa, 
koju  ona  za  osjetljivo  umjetnikovo  oko  a  i  za  pomnjivijeg  posmatrača  doista  ima. 
Baš  u  spomenutim  portretima  vidi  se  očita  težnja  isticanja  tih  nijansa,  ali  opet 
ne  toliko,  da  bi  se  činilo  kao  da  je  to  bio  jedini  umjetnički  ili  bolje  reći  tehnički 
motiv  slici.  Krizman  odviše  dobro  osjeća,  da  tek  glava  u  portretu  vrijedi,  a  oko- 
lina da  se  imade  što  manje  naglasiti,  ali  ipak  mu  je  žao  sve  one  sitnice  ostaviti 
te  ih  bar  toliko  ne  istaknuti,  koliko  je  nužno,  da  ih  oko  zamjeti,  da  izgled  ljud- 
skoga lica  dobije  što  prirodniji  nimbus.  Nu  baš  se  u  tome  vidi,  da  je  Krizman 
ozbiljno  započeo  da  razvija  svoju  umjetnost.  Njega  zanima,  kako  će  svladati 
jedan  od  najtežih  tehničkih  problema.  1  ako  mu  to  vazda  ne  uspijeva,  kako  bi  on 
htio  ili  kako  bi  baš  moralo  da  bude  prema  prirodi,  to  neka  znade,  da  ne  valja  pri- 
rodu tek  uzeti  za  uzor.  Za  uzorima  zaostaje  svaka  umjetnost.  Iz  prirode  treba 
uzimati  —  otimati  najbolje  što  ima.  Onda  je  ono  uzeto  i  oteto  stečeno  vlas- 
ništvo —  njegovo  sopstveno. 

Nema  sumnje,  da  je  Krizman  pošao  odlučnim  putem  svoje  emancipacije.  Po 
onome,  što  je  dosada  uradio,  mora  se  reći,  da  će  mu  ta  emancipacija  i  uspjeti.  On 
se  Čini  kao  čovjek,  kojemu  je  trag  poznat,  koji  je  taj  trag  i  našao,  ali  koji  još  nije 
dosegao  cilja,  jer  ga  traži.  Krizman  nije  jedan  od  onih  individualiteta,  koji  tražeći 
dosegnu  u  stanovito  doba  svoju  metu,  pa  onda  nikad  preko  nje  ne  prelaze.  Za  to 
je  njegova  narav  odviše  nemirna,  njegova  inteligencija  previše  savjesna,  a 
talenat  preopsežan.  Uz  to  je  i  marljiv  i  radin,  pa  ne  sustaje,  ako  mu  rad  ili  djelo 
nema  onih  uspjeha  ili  ono  u  sebi,  što  je  on  želio.  Ovo  traženje  ne  očituje  se  tek  u 
tom,  što  svaki  čas  ide  za  drugom  tehnikom,  nego  i  u  tome,  što  obradjuje  najraznije 
sujete.  Sve  to  posvjedočava,  da  on  hoće  naprijed,  nekuda  dalje,  nego  gdje  je  šuštala 
današnja  obična  umjetnička  rutina.  Tjera  ga  uz  to  i  njegov  nazor  na  život,  koji  je 
moderan  i  ozbiljan.  On  gleda  i  posmatra  oko  sebe.  On  nije  idealist,  koji  bi  sebi  stav- 
ljao pitanje,  kako  bi  moralo  ovo  ili  ono  da  bude,  već  se  on  pita,  kako  bi  se  prili- 
kama današnjega  svijeta  dala  primijeniti  ova  ili  ona  tečevina  našega  doba,  kako  bi 
ona,  prodrijevši  medju  mase  pučanstva,  mogla  podizati  njihov  niveau,  poboljšati 
ih,  a  onda  privesti  do  boljega  općenog  shvaćanja  lijepoga.  To  lijepo  uklju- 
čuje za  nj,  —  kao  i  za  mnoge  druge  moderne  umjetnike  —  sve,  što  se  oko  čovjeka 
zbiva.  Ljepotu  razumjeti,  proniknuti  osjećati  —  je  najetičnije  čuvstvo  i  ne  može 
nitko,  vodjen  od  toga  čuvstva,  posrnuti.  I  za  to  on  odbacuje  svaku  tradicijo- 
nalnost  ne  samo  u  svojoj  umjetnosti,  već  i  u  svom  shvaćanju.  Cesto  —  prirodno  je 
to  —  potkrade  se  njemu  neka  hotimičnost,  neka  tvrdoglavost,  neka  previše  istak- 
nuta želja  za  originalnošću.  Ali  to  će  otpasti  s  vremenom,  kad  se  posve  razvije  i 
kad  će  njegove  sile  biti  kao  jedan  jaki  val,  koji  će  otjecati  samo  k  jednome  cilju. 

Držim,  da  to  ne  će  dugo  potrajati.  Krizman  doći  će  medju  nas  kao  gotov  umjetnik 
i  donijet  će  sa  sobom  svjetski  kulturni  zadah,  jer  ga  on  udiše  punim  mladim  plućima. 
Bit  će  gotovim  umjetnikom,  a  to  je  jedno,  što  njegova  emancipacija  od  škole  i 
učitelja.  I  baš  će  ta  emancipacija  pokazati,  da  su  ti  učitelji  bili  dobri,  da  nijesu  u 
mladom  talentu  skršili  snage,  da  mu  nijesu  podrezali  krila.  Na  tu  emancipaciju 
mora  da  pomišlja  svaki  umjetnik.  I  naši  umjetnici  starije  generaije  su  se  emanci- 
pirali. Treba  samo  uzeti  u  obzir  njihov  današnji  kolorit,  pa  ga  isporediti  s  onim, 
što  su  radili  na  akademijama.  Csikos,  Bukovac,  Medović,  Iveković,  Crnčić  i 
drugi  postali  su  koloristi  ovdje  u  Zagrebu,  što  više,  bojali  su  se  još  u  svom  početku, 
da  se  odreknu  onog  atelierskoga  tona  u  slikanju,  koji  su  naučili  na  akademijama, 
misleći,  da  će  se  iznevjeriti  svojim  majstorima,  misleći,  da  su  počinili  neko  izdajstvo. 
„Kolike  li  šarolikosti !"  uskliknuše  mnogi  od  naših  umjetnika,  kad  ugledaše  Medo- 
vićev  „Bakanal"  —  pa  ipak,  kako  je  tamna  i  sumorna  ta  slika  Medovićeva  u  ispo- 
redbi  s  njegovim  poznijim  slikama. 

1  kod  Krizmana  moramo  računati  na  to,  da  će  najednom  kod  njega  nastati 
preokret.  Ne  toliko  preokret  tehnike  ni  preokret  u  koloritu,  već  preokret  u  shva- 
ćanju. On  već  sada,  gdje  mu  je  vještina  velika,  gdje  mu  je  talenat  izvježban,  na- 
pušta sve  više  t.  zv.  načelo  dobroga  slikanja.  To  mu  više  nije  cilj,  to  mu  je  pred- 
uvjet slike.  On  ne  ide  više  ni  za  tim,  da  prikaže  nešto  slikovito,  bez  obzira,  znači  li 
to  što,  ili  ne  ne  znači ;  on  hoće  da  u  tu  sliku  unese  nešto  od  svoga  ljudskoga  osjećanja 
i  mišljenja,  on  nam  hoće  da  prikaže,  kako  na  nj  okolina,  iskustvo,  život  utječe  i 
kako  on  u  toku  svoga  življenja  svakim  danom  u  najmanjoj  sitnici  opaža  veličinu 
prirode.  Krizman  postaje  osobniji.  To  je  vazda  najbolji  znak  umjetničke  emanci- 
pacije. Ovo  isticanje  osobnosti  ne  stoji  tek  u  isticanju  posebne  tehnike  ili  manire, 
posebnoga  kolorita,  već  u  isticanju  svojega  Čitavog  ljudskoga  ja.  I  kad  je  to  posti- 
gnuto —  onda  je  smirena  ona  više  spomenuta  borba  u  njegovoj  nutrini,  što  se  krije 
izmedju  njegovih  ljudskih  instinkta  i  njegovih  umjetničkih  ciljeva  i  težnja. 

MILAN  ĆURČIN:  BIBLIOGRAFIJA  SRPSKO-HRVATSKE 
DRAMSKE  KNJIŽEVNOSTI 


G.  prof.  Vladan  Jovanović  hteo  je  da  označi  dramska  dela  u  svojoj  knjizi 
brojevima.  Upravo,  ja  ne  znam  Sta  je  on  hteo  da  označi  brojevima,  da  li 
dramska  dela,  ili  pojedine  knjige  i  listove  u  kojima  ima  dramskih  dela,  ili  i 
jedno  i  drugo,  ili  ni  jedno  ni  drugo.  U  stvari,  ispalo  je  ovo  poslednje,  jer  imaju 
Često  dve  i  više  drama  pod  jednim  brojem  (i 3 5.  340.  387.  424.  726.  834.  888. 
964.  i  t.  d.)  zato  što  su  u  jednoj  knjizi,  dok  je  naprotiv  inače  knjiga  sa  više  drama 
podeljena  na  onoliko  brojeva  koliko  ima  drama.  Pod  dva  i  više  broja  dolaze  obično 
i  drame,  koje  su  prosto  preštampane,  bilo  iz  časopisa  u  zasebnu  knjigu  (često 
s  istom  paginacijom),  bilo  u  nepromenjeno  drugo  izdanje.  Isto  su  tako  pod 
zasebnim  brojem  odlomci,  koji  su  štampani  u  kakom  časopisu  pre  celoga  dela. 
Ali  ni  sve  to  nije  opet  konsekventno  sprovedeno.  Računam  ovamo  samo  što  je 
svesno  uradjeno,  jer  slučajevi  da  ista  drama  dolazi  na  dva  razna  mesta  pod  raznim 
imenima  i  tome  slično  (v.  dalje)  idu  većinom  na  račun  nepoznavanja  predmeta, 
dakle  nesvesno  uradjenoga.  —  Prema  svemu,  teško  bi  bilo  reći,  našto  su  ovi 
brojevi,  i  na  cifru  1523,  koja  je  krajnja  u  ovoj  knjizi  i  koja  bi  trebala  da  kaže, 
koliko  ima  Štampanih  drama  na  srpskom  i  hrvatskom,  ne  može  se  niko  osloniti 
ni  kad  bi  mu  zatrebalo  da  zna  približno,  koliko  ima  dramskih  dela  zabeleženih 
u  ovoj  biblijografiji. 

Te  brojeve  hteo  je  autor  da  poredja  po  azbučnom  redu  imena  pisaca  ;  ako 
na  natpisnom  listu  nije  bilo  piščeva  imena,  hteo  je  uvesti  delo  pod  imenom  pre- 
vodioca, a  ako  nije  bilo  nikakog  imena,  pod  prvo  slovo  u  natpisu.  Inače  je 
još  redovno  na  azbučnom  mestu,  van  i  izmedju  brojeva,  citirano  delo  i  pod 
imenom  prevodioca  ili  prevodilaca,  kompozitora  i  slično  s  uputstvom  na  ime 
pisca  (Mesto  samog  imena  i  uputstva  na  pravo  mesto,  imamo  ovde  potpune 
citate,  te  su  tako  dela  citirana  dva  put,  tri  put  i  više  puta.  Tako  je  na  pr. 
libreto  Veberova  .„Freischutza"  naveden  Četir  puta :  pod  Kind,  pod  Brančić, 
pod  Grčić  i  pod  Dimović,  a  da  je  autor  bio  pažljiviji,  morao  bi  ga  bio  na- 
vesti, prema  ostalom,  i  po  peti  put  pod  Veber,  kao  što  je  naveo  isti  tekst 
latinicom.).  U  ovoj  podeli  po  azbučnoj  sistemi,  kod  imena  pojedinih  pisaca, 
poredjana  su  dela  po  godinama  izlaženja.  Imamo  dakle  azbučni  sistem  kombi- 
novan  sa  podelom  po  godinama.  Budući  da  su  razna  izdanja  istoga  dela  (ma 
bila  i  prosto  preštampana)  pod  zasebnim  brojevima,  poredjana  su  i  ona  po  go- 
dinama, tako  da  i  u  navodima  pod  istim  piscem  imamo  često  veoma  Šarenu 
sliku  (U  brr.  986—1028,  na  pr.,  koji  padaju  na  Steriju  Popovića,  dolazi  „Tvr- 
dica"  prvo  pod  br.  990.,  pa  pod  992.,  onda  tek  pod  1004.  i  1005.  (ovde  nema 
uopće  godine),  i  pod  1007. ;  „Pokondirena  tikva"  pod  brr.  991.  1008.  1010 
(bez  god.) ;  „Laža  i  paralaža"  pod  brr.  989-  1006.  1019-  (bez  god.)  1028.  i  t.  d.); 
pri  tom  je  Često  hronologija  netačna  ili  neodredjena,  ili  godina  rdjavo  zabeležena.) 

Stojan  Novaković  u  svojoj  biblijografiji  držao  se  suprotnog  principa  podele  : 
on  redja  knjige  po  godinama,  a  u  godini  po  azbučnom  redu  imena  pisaca,  ali  srpskih 
imena.  Novakovića  je  vodio  dobar  osećaj  i  poznavanje  gradiva,  kad  je  za  srpsku 
bibliografiju  usvojio  glavnu  podelu  po  godinama.  Naša  je  književnost  tako  razno- 
rodna i  tako  malo  sistematska,  da  su  godine  još  jednako  najzgodniji  moment 

kad  freba  izvršiti  neku  podelu  medju  delima,  sve  da  se  i  ne  uzme  u  obzir 
da  su  godine  u  jednoj  mladoj  književnosti  redovno  same  po  sebi  karakteristične 
za  pojavu  dela.  Isto  je  tako  i  u  Kukuljevića,  koji  se  drži  azbučnog  sistema,  upu- 
tilo poznavanje  doondašnje  hrvatske  književnosti,  da  polaznom  tačkom  načini 
hrvatska  imena,  te  da  na  pr.  kod  Šekspira  i  šilera  uputi  na  navode  pod  imenom 
njihovih  prevodilaca.  Ovo  bi  za  dramu  u  dvostrukoj  meri  bilo  promišljeno : 
s  jedne  strane,  u  originalnoj  drami  smo  slabi,  naših  je  dramskih  pisaca  malo ; 
s  druge  strane,  prevodi  i  prerade  vrlo  često,  u  ranije  doba  skoro  redovno,  ne 
spominju  ime  pisca,  te  tako  princip  da  se  dramska  dela  redjaju  po  imenima 
pisaca  svaki  čas  izneverava :  sad  je  delo  bez  autorova  imena,  sad  je  prerada 
bez  napomene,  da  je  prerada  i  t.  d.,  i  to  sve  onda  ide  pod  pogrešnim  imenom. 
To  je  mogao  unapred  reći  svaki  ko  je  i  malo  upućen  u  predmet,  i  zato  je, 
medju  načelima  po  kojima  bi  se  mogla  izraditi  stručna  dramska  biblijografija 
u  nas,  ovo  načelo  najnesrećnije  odabrano.  To  se  jasno  vidi  iz  ove  knjige,  u 
kojoj  ni  polovina  dela  nije  citirana  pod  imenom  pravoga  autora.  K  tomu  još 
dolazi ,  da  su  ovde  izmešane  ćirilica  i  latinica,  pa  kako  se  autor  odlučio  za 
azbučni  red  ćirilice  za  dela  štampana  latinicom,  ovaka  je  podela  već  a  priori 
dobrim  delom  iluzorna. 

Medjutim,  sve  su  to  prigovori  samome  ovakom  principu  podele  za  dramsku 
biblijografiju  u  nas.  Ali  autor  ove  knjige  nije  ni  ovaj  princip,  za  koji  se  odlučio, 
sproveo.  On  je  bio  dužan  upoznati  se  s  elementarnim  načelima  ovakog  posla, 
i  poznao  bi  ih  bio  lako,  da  je  proučio  ma  kaku  poznatiju  biblijografiju,  ili  da  je 
malo  bolje  zagledao  ma  u  kakvu  knjigu  o  bibliografskom  radu  i  sklapanju  kataloga. 
Njegov  bi  posao  najzad,  ispao  bolje,  da  se  udubao  ma  samo  i  u  biblijografiju 
Novakovićevu  od  pre  četrdeset  godina. 

U  azbučnom  katalogu  treba  navesti  delo  pod  imenom  pisca ;  ime  piščevo 
mora  biti  ispisano  jasno  i  potpuno.  Već  ovde  ostavljaju  našeg  biblijografa  i 
znanje  i  snaga.  On  se  u  svom  redakcijonom  delu  navoda,  kod  prvog  imena, 
ne  ume  naći  i  ne  zna  Čega  da  se  drži,  te  ispisuje  puno  i  tačno  ime  samo  kad 
ga  slučajno  zna  ili  kad  ga  nadje  na  natpisnom  listu ;  inače  ga  prepisuje  s  nat- 
pisnog  lista,  bez  obzira  da  li  je  pogrešno  ili  nedovoljno,  naprotiv  praveći  sam 
pogreške  i  onde  gde  ih  nema,  na  pr.  kad  prenosi  ime  iz  flektovanih  padeža 
u  nominativ.  Tako  je  taj  prvi  navod  imena  masnim  slovima  čas  puno  ime  i 
prezime,  čas  samo  prezime,  čas  prezime  s  prvim  slovom  ili  slovima  od  imena  ili 
imeni,  čas  prezime  s  predikatom ;  pa  onda  ili  je  ispisan  ćirilicom,  današnjim, 
slavenosrpskim,  pa  i  staroslovenskim  pismenima  i  pravopisom,  ili  latinicom. 
Pri  tom  autor  ne  zna  imena  vrlo  poznatih  dramatičara :  on  se  daje  zavesti 
Emanujilom  Jankovićem  pa  piše  G  o  1  d  o  n  i  n  i  (t  br.  2430,  po  Budmaniju 
K  a  1  i  d  as  (br.  522.)  i  po  nekim  srpskim  prevodiocima  S  i g  1  i  g  e  t  i  j  a  (mesto 
Sigligeti,  br.  11 53-);  on  pogrešno  prepisuje  imena:  Berguin  mesto  Berquin 
(br.  80.),  Ljotić  (mesto  Lotić),  Račine  Francois,  Trepov  (Treptov)  i  t.  d. ;  on 
pravi  pogrešne  nominative,  ne  znajući  poznate  dramatičare :  Demetar(ođ 
Demetra,  mesto  Demeter),  M o r e t  (Moreto),  Devrienta  (Devrient,  jedan 
od  najpoznatijih  dramaturga  i  razgranata  glumačka  porodica) ;  piše  D'Orme- 
v  i  1 1  e  K  a  r  1  e,  i  toliko  je  zbunjen,  da  misli,  da  je  „Fra  Franceskan"  ime,  te 
ga  pridaje  Ivanu  Velikanoviću  (br.  i 39  ) ;  a  kod  komada  „Velikovečnik"  (br. 

1450  ne  vidi,  da  je  N.  Andrić  (kojega  uostalom  propušta  citirati)  ovoj  kaj- 
kavskoj drami  našao  izvor  u  „Burgermeisteru"  grofa  Bruhla,  već  drži,  da  je 
grof  Bruhl  —  Biirgermeister !  On  čak  ne  ume  ni  citirati  ime  na  svom  mestu 
po  azbuci,  već  ga  unosi  pod  titulom  Don  (br.  329)  ili  pod  predikatom  de  (288. 
289.),  šta  više  pod  prevedenim  predikatom  O  d  (Br.  913 :  Od  Kampoamoza 
Ramon  Don  !).  —  Tek  ako  je  delo  anonimno  i  ako  se  ne  zna  ime  pisca  niti 
se  može  doznati,  dolazi  za  azbučni  red  u  obzir  natpis  dela.  Ovde  medjutim 
ima  dela  citiranih  pod  imenom  prevodioca  ili  preradjivača  i  kad  autor  nije  znao 
za  ime  pisca,  ali  i  kad  je  znao  (brr.  426.  427.  430.  471.  631.  712.  715-  1029— 33. 
1102.  i  t.  d.) ;  isto  tako  pod  pseudonimom,  i  kad  je  umeo  da  ga  razreši  (brr. 
369.  417.  438.  441.  621.  9476.  1064.  1159  )  i  kad  nije  znao  ko  se  pod  njim 
krije  a  trebalo  bi  da  je  znao  (brr.  115. :  Brdjanin  Borko  —  Svetozar  Gavrilović  ; 
467:  Ipanov  S.  P.  —  Petar  Stojković ;  1161  :  Silva  Karmen  —  rumunska 
kraljica  Jelisaveta,  i  t.  d.).  Do  komičnog  zaključka  dolazi  u  napomeni  pod 
br.  1138.,  gde  citira  šaljivu  igru  Milana  Savića  „Friše  fire"  po  katalogu  knji- 
žare Braće  Popovića,  ali  se  domišlja,  da  je  to  možda  pogrešno  označeno,  jer 
ima  jedna  šaljiva  igra  pod  tim  nazivom  od  Koste  Ristića,  koju  je  on  pod 
br.  1107-  već  naveo,  ne  znajući  da  je  Milana  Savića  pseudonim  bio  neko  vreme 
Košta  Ristić.  —  Ima,  zatim,  dela  citiranih  pod  Šiframa,  krsnim  imenima  i  početnim 
slovima,  što  sve  spada  u  anonime,  te  ih  je  trebalo  citirati  pod  natpisima.  Najposle 
neka  vrlo  poznata  dramska  dela  citirana  su  kao  anonimna,  medju  njima  Mo- 
lijerov  „Bontonirani  ćifta"  (br.  103.),  Šilerova  prerada  „Sinovac  kao  stric" 
(brr.  550.  i  1170.),  Halmov  „Sampiero"  (br.  1141),  „Hernani"  Viktora  Iga  (br. 
1185.) !  Veća  je  nevolja  za  jednog  dramskog  biblijografa  samo  još,  kad  ne  raz- 
likuje tako  poznatu  književnu  kompaniju  kao  što  su  Erkman-šatrijan,  već  ih 
drži  jednom  ličnošću  s  imenom  Erkman  i  prezimenom  Satrijan  (br.  1416.) ! 
Jedan  poznati  princip  biblijografski  je,  dalje,  da  dela  istog  pisca  treba  da  dodju 
pod  jednim  imenom,  i  to  pod  kojim  je  najpoznatiji ;  za  svaki  slučaj,  upućuje 
se  kod  ostalih  imena,  ako  ih  ima,  na  pravo  mesto.  Mesto  toga,  nalazimo  ovde 
istoga  pisca  na  više  mesta,  i  njegove  drame  pod  raznim  imenima.  Tako  se 
na  pr.  Milan  Begović  spominje  prvo  pod  pravim  imenom,  zatim  pod  jednim  pseudo- 
nimom, pa  pod  drugim  (br.  67.  68 ;  Xeres  de  la  Maraja  627 ;  Cetinski  Tugomir 
1398.) ;  isto  tako  Dežman  Milivoj  Ivanov  dolazi  i  pod  samim  Ivanov  (brr.  295. 
i  438—40.),  Gjuro  Deželić  i  pod  ,,1-nin  Stj.",  Pavletić  Krsto  i  pod  Krstinić 
Pavle,  a  nedavno  preminuli  Derenčin  Marijan  ne  samo  pod  pseudonimom  Pri- 
morac Milivoj,  nego  i  pod  samim  Marijan  (br.  307.  —  1064.  —  716.).  Ponekad 
ne  zna  autor  da  razna  imena  označavaju  istog  čoveka,  te  tako  navodi  neka 
dela  pod  jednim  neka  pod  drugim  imenom  (Milan  Nikola  i  Simeonović  Milan 
Nikola,  brr.  750.  i  d.  i  1164. ;  Kemala  Namik  i  Namik-Kemal,  brr.  538.  i  835  ; 
slavni  musičar  Veber  citira  se  uzastopce  pod  „Veber  M.  G"  i  „VVeber  pl.  M. 
Ch."  !).  I  ne  javljaju  se  samo  isti  pisci  na  raznim  mestima  u  ovoj  knjizi,  nego 
i  ista  drama  pod  više  brojeva  (brr.  203.  i  268.,  242.  i  822.,  431.  i  648.,  526. 
i  529-,  527.  i  528.,  802.  i  1188.,  1185.  i  1331-  1372.  i  1403-,  1500.  i  1502., 
i  t.  d.).  —  Lep  primer  konfuznosti  daje  raspored  preradjenih  drama  kajkavskih 
pisaca,  o  kojima  je  u  poslednje  vreme  toliko  pisano.  Pod  imenom  poznatog 
izdavača  ovih  prerada,  Tomasa  Miklušića,  došlo  je  jedno  izdanje  „Grabanci- 

jaša  djaka",  kojeg  je  Miklušić  izdao  1821  zajedno  sa  Jandrićevim  „Ljubomiro- 
vićem",  koji  se  pod  njim  i  navodi ;  dva  ranija  izdanja  „Grabancijaša"  navode 
se  medjutim  pod  imenom  njihova  preradjivača,  Tita  Brezovačkog ;  prerada  Veli- 
mira  Gaja  ove  prerade  Brezovačkoga  citira  se  pod  Gajem.  Isto  se  tako  pod 
MikluSićem  citira  „Diogenesh",  za  koji  kaže  autor  u  napomeni,  da  ga  je  na- 
pisao Brezovački,  ali  ga  kod  njega  ni  ne  spominje.  Najzad,  pod  MikluSićem 
se  navodi  i  kajkavski  „Lizimakush"  od  1823,  za  koji  zna  autor,  da  ga  je  na- 
pisao Rue  Karlo,  a  preveoo  Joseph  Sibenegg,  čiji  prevod  u  ranijem  izdanju 
navodi  posle  i  pod  Sibenegg ! 

Pod  imenom  Miklušićevim  ima  navedena  još  jedna,  četvrta  drama,  „Huta 
pri  Savi",  i  njen  navod  je  opet  zanimljiv  na  svoj  način.  Učinilo  se  autoru 
potrebno,  da  ispod  toga  citata  ispiše  u  osamnajst  redi  kajkavski  uvod,  i  da 
posle  napomene,  kako  taj  „predgovor  i  prolog  obuhvata  4.  lista".  Ovaki  ispisi 
su  doduše  izuzetak  i  u  ovoj  knjizi,  ali  naročito  čudnih  citata  ima  u  njoj  dosta. 
Ovamo  spadaju  poglavito  citati  iz  druge  ruke,  kod  kojih  se  redovno  ne  zna 
Šta  pripada  izvoru  a  šta  autoru  (brr.  8.  186.  200.  292.  293.  431.  619-  674.  i  t.  d.). 
Za  osudu  je,  kad  se  u  napomenama  ispod  navoda  ne  kaže  izvor  odkuda  su  uzete 
(brr.  13.  145-  471.  481.  490.  730.  748.),  ili  kad  se  za  jednu  knjigu  naročito  ističe, 
da  je  „nema  u  biblijografiji  Novakovićevoj"  (br.  1214.),  a  kod  Novakovića  je 
jasno  zabeležena  (pod  br.  2716) !  Napomene  uostalom  nisu  samo  pozajmljene, 
oskudne,  najivne  i  netačne,  nego  vrlo  često  i  nepotrebne ;  naprotiv,  onde  gde 
su  bile  potrebne,  nema  ih.  Trebalo  je,  na  pr.,  reći,  kakvi  su  to  prevodi  iz  Mo- 
lijera  u  dubrovačkom  „Slovincu",  i  ko  su  Tudizić  i  družina,  a  to  onde  piše ; 
isto  je  tako  trebalo  reći,  ko  je  izdao  Jelisejićeve  drame  1832  i  1833,  a  i  to 
onde  piše  ;  i  trebalo  je  reći,  da  je  Rajićev  „Uroš  V."  prerada  Kozačinskove  drame, 
prve  srpske  drame  novijega  doba,  i  trebalo  je  još  mnogo  šta  reći.  — 

Kad  autor  ove  knjige  nije  znao  kako  će  i  šta  će  kod  osnovnih  principa,  pri- 
rodno je,  da  je  kod  komplikovanijih  pitanja  sasvim  posustao ;  kako  se  ispisuju 
navodi  iz  zbiraka,  kako  se  upućuje  na  pravo  mesto,  kako  se  citiraju  časopisi  i 
odredjuju  format  i  detalji,  i  još  mnogo  drugo,  —  u  sve  to  ne  može  biti  upućen 
neko,  koji  ne  ume  prepisati  natpis  i  poredjati  imena  azbučnim  redom.  —  Zastaću 
samo  još  kod  „Dodatka"  i  kod  „Statističkog  pregleda",  koji  dolaze  iza  teksta 
same  biblijografije,  i  u  kojima  ponovo,  u  mnogo  kraćem  vremenu,  defiluje  pred 
nama  cela  nesposobnost  ovog  autora  za  dramskog  biblijografa. 

Isti  autor,  koji  je  didaktičke  skice  u  dijalogu  turio  medju  drame,  u  „Do- 
datku" donosi  niz  šaljivih  komada  i  lakrdija  iz  humorističnih  listova,  i  kaže 
za  njih :  „Ovo  nisu  prava  dramska  dela,  ali  su  potpunosti  radi  stavljena  ovde", 
mada  je  u  samu  biblijografiju  napred  uvrstio  „već  dosta  istih  takih  „nepravih 
dramskih  dela",  lakrdija  (brr.  106.  329.  469-  482.  506.  575-  760.  892.  974.  975. 
i  t.  d.).  A  koliko  je  još  takih  lakrdija  i  dijaloga  po  šaljivim  i  drugim  listovima, 
kojih  nema  u  ovom  oskudnom  „Dodatku"  ! 

Još  je  čudnija  stvar  „Statistički  pregled".  Registar  imena  pisaca  i  materi- 
jala potreban  je  danas  u  svakoj  manjoj  biblijoteci,  a  donosi  ga  već  i  svako 
obimnije  književnoistorijsko  delo ;  jedna  biblijografija  ne  daje  se  bez  njega  ni 
zamisliti.  Ovoj  biblijografiji,  ovako  ispremeštanoj,  on  bi  trostruko  dobro  došao ; 
on  bi,  da  spomenem  samo  jedno,  učinio  izlišnim  onih  pet  stotina  citata  iz- 

medju  brojeva,  koji  zapremaju  petinu  čitave  knjige.  Mesto  njega  dobijamo 
ovde  na  punih  deset  strana  sitne  brojke,  obične,  podvučene,  u  zagradama,  sa 
zvezdicom  ;  u  raznim  krupnijim  i  sitnijim  kategorijama,  i  pod  raznim  često 
vrlo  čudnim  titulama,  bez  smisla  i  bez  mogućnosti,  da  se  praktično  upotrebe ; 
strašno  ih  je  i  pogledati,  a  kamo  li  njima  se  poslužiti.  Ne  zna  se,  šta  je  gore, 
kad  se  autor  javlja  u  svojstvu  redaktora,  pa,  deleći  brojeve  na  sitne  vrste, 
pušta  „tragikomediju"  uz  „dramu"  u  užem  smislu,  ili  kad  slepo  citira  razne 
ćudi  raznih  pisaca  i  raznih  vremena,  pa  pojedince  navodi  brojeve  pod  tobožnjim 
dramskim  vrstama  kao  Sto  su :  zbitije,  studija,  vizija,  dramatička  vizija,  crtica, 
lirika,  poslovica,  proverbe,  žanr,  brbljanje,  dramska  dolora,  medju  ostalim.  — 
Autor  ove  knjige  je,  kako  se  iz  svega  vidi,  potpuno  netaknut  od  ideja 
kako  se  ove  stvari  rade.  Nerazumljiva  je  njegova  ambicija  da  izradi  do  kraja 
posao,  kad  se  odma  na  početku  morao  po  sto  puta  spotaći  o  teškoće,  koje  nije 
umeo  savladati,  i  kad  je  morao  osetiti  i  uvideti,  da  ovaki  posao  premaša  nje- 
govu snagu  i  stoji  van  domašaja  njegova  umenja.  Pa  ipak,  ima  opravdanja, 
što  u  nas  svaki  misli,  da  može  raditi  na  nauci  gde  i  kad  mu  na  um  padne, 
jer  eto  Akademija  Nauka  odobrava  i  naplaćuje  ovaki  rad.  Zašto?  — :  Da  li 
Akademija  ne  pazi  dosta,  ili  ne  ume  bolje? 

NAPOMENA  UZ  OCJENU.  NAPISALA  CAMILLA  LUCERNA 

Ova  biblijografija  srpsko-hrvatske  dramske  književnosti,  o  kojoj  dr.  M. 
ćurčin  gore  izriče  stručnjački  sud,  pobudila  je  u  meni  čitav  niz  desiderata 
glede  proučavanja  i  unapredjivanja  drame  u  Jugoslavena.  Do  sada  bio  je  svaki 
ma  i  površni  prijegled  ove  vrsti  srp.-hrv.  književnosti  skopčan  s  upravo  smiješno 
velikim  gubitkom  vremena  i  truda.  Tko  je  iskusio  ovakovu  nevolju,  bit  će  au- 
toru zahvalan,  da  mu  je  omogućio  bolju  orientaciju.  A  od  orientacije  vodi  put 
do  organizacije  sredstava  i  sila.  Nema  sumnje,  prikupljena  se  gradja  imala  obra- 
djivati  drugojačije,  ali  da  je  na  okupu  u  posebnoj  knjizi,  ne  ću  da  žalim.  Na 
protiv,  neka  se  dotjerava  obzirom  na  domaću  uporabljivost.  Za  historiju  knji- 
ževnosti bio  bi  poredak  po  godinama  svakako  zgodan,  trebalo  bi  po  moguć- 
nosti i  pribilježiti  godinu  postanka.  Ujedno  bi  se  prijevodi  i  preradbe  mogle 
lučiti  od  izvornih  komada,  te  poredati  u  posebne  kolone.  Popis  pseudonima 
bezuvjetno  je  potreban.  A  budući  da  već  imamo  u  raznim  publikacijama  gradju 
za  historiju  jugoslavenskih  pozornica,  dala  bi  se  slika  izgradjivati  tačnim  po- 
pisom svih  u  Srba  i  Hrvata  prikazivanih  drama.  Time  bi  se  „suvišna"  biblijo- 
grafija dakako  pretvorila  u  neku  vrst  priručne  knjige  jednako  potrebne  histori- 
čaru kao  i  dramaturgu.  Ovakova  bi  knjiga  mogla,  prosta  od  formalno-naučnoga 
pribora  izaći  kao  dokumenat  saveza  zagrebačke,  biogradske,  novosadske,  a  možda 
i  ljubljanske  pozornice,  ona  bi  odlučno  upućivala  na  ekonomsko  izmjenjivanje  kao 
i  na  jezično  izjednačivanje  prijevodnoga  rada  !  Na  takovu  osnovu  jugosla- 
venske dramaturgije  bi  se  nadovezivale  središnje  godišnje  publikacije,  u  kojima  bi 
i  ispravci  i  dodaci  i  stručne  rasprave  našle  svoje  sigurno  mjesto.  Povijest  srpsko- 
hrvatske  drame  zdravo  će  porasti  iz  tako  pregledno  poredanoga  materijala.  Već  iz 
ove  se  knjige  dade  zgodno  razmatrati  pojavljivanje  i  plodnost  pojedinih  vrsta  i  mo- 
tiva, postanak  i  utjecaj  svjetskoga  repertoara,  nakladnički  pokušaji  i  neuspjesi, 
knjižarske  prilike  i  neprilike  u  Hrvatskoj  prama  onim  u  Srbiji  i  mnogo  drugo. 

VIKTOR  CAR  EMIN:  NOVE  BORBE 


(Nastavak) 


IX. 

O  iižini  uputi  se  Dujam  k  moru. 

Parobrod  nije  bio  daleko ;  već  mu  se  je  razabirala  pjena,  Sto  mu  je  ključala 
o  kljunu. 

Nebo  je  bilo  bez  oblaka,  ali  ne  sasvim  jasno,  već  kao  podvučeno  tankom, 
bjeličastom  koprenom.  Niže  prema  suncu  taj  je  veo  sve  većma  gusnuo,  propu- 
štajući kroz  svoja  gusto  prepletena  vlakanca  nekakvo  sumrtvo,  mutno-žuto  svije- 
tlo. To  je  predvečernje  žutilo  već  zamiralo  na  spuštenim  jedrima  onih  dviju,  triju 
„bracera",  Sto  su  se  uz  pravilan  ritam  vesala  lijeno  vukle  prema  luci. 

Svijeta  je  bilo  na  „rivi"  malo.  Dujam  se  držaše  postrance  uz  crni,  bršljanom 
zarasli  zid  već  davno  opustjelog  i  neuporabivog  groblja.  Davno  je  već,  Što  se  u 
taj  žalosni  vrt  mira  i  pokoja  nije  zadrla  grobareva  lopata ...  tek  je  kosi  dopušteno, 
da  jedamput  na  godinu  odstrani  do  pojasa  izraslu  travu  i  drač.  Za  kosom  poma- 
ljaju tada  grobni  humovi  svoja  gola  tjemena,  ali  ih  ničije  oko  ne  prepoznaje  više, 
jer  su  im  već  davno  s  čela  povaljeni  krstovi,  rastočeni  i  istrunuti.  Po  tom  ih  po- 
novno prikrije  mekani  zelen-sag,  da  još  i  bolje  čuva  skupnu  i  tajnu  bezimenost 
njihovu . . . 

Dujam  je  u  tu  nujnu  sliku  gledao  s  udivljenjem. 

—  Nestati,  pa  da  nitko  više  za  te  ne  zna  i  ne  pita,  kakova  sreća  !  —  pomisli 
on,  pa  se  još  bolje  skunji  za  zid,  kao  da  se  boji,  da  mu  ne  bi  oči  nepriličnih  pro- 
laznika pogledale  u  dušu. 

Ali  izbjeći  im  sasvim  nije  mogao.  Već  iz  podaljega  opazio  ga  stari  vijećnik 
Filinić,  pa  je  razmahavši  se  rukama  na  pozdrav,  upravio  k  njemu,  sav  veseo  u 
glasu  i  u  licu,  da  ga  vidi. 

—  A  ma  kamo  si  se  to  zakopao  !  —  Gdje  se  to  kriješ  !  Ima  već  po  vijeka,  da  te 
nije  vidjeti.  Što  je  to  s  tobom  ?  Gle,  nekako  si  u  licu  propao.  Kakva  nevolja,  bo- 
lest, što  li  ? 

Starkelja  se  pred  njim  raskorači  i  upirući  se  desnom  rukom  o  krupnu  batinu, 
upilji  u  nj  svoj  neobično  dugi  i  oštrljati  nos,  pa  popostane  časkom,  da  dočeka  od- 
govor. 

Ponešto  smiješnim  prividja  se  čovuljak  u  toj  pozi.  A  nekuda  čudnovato  je  i 
odijelo,  što  ga  na  sebi  ima  :  nitko  ne  bi  reko,  da  je  krojeno  za  nj,  već  za  čeljade 
barem  dva  put  omašnije.  Vele,  da  mu  ga  je  kao  obično  sašila  žena,  a  kako  su  u  go- 
spodje  Ulije  oči  mrvo  rdjave,  slučilo  se,  te  joj  je  i  ovaj  put  izišlo  djelo  nešto  obi- 
latije  iz  ruke.  No  najčudnovatije  je  u  toga  Čovjeka  lice  odugoljasto,  bijelo  i  bez 
nabora  ali  i  bez  izraza  kao  i  one  sitne,  sive  očice,  što  nekuda  lijenjivo  žmirkaju 
pod  neobično  izbočenim  čelom. 

Dujmu  je  bio  nekuda  nepriličan  onaj  nos  što  tako  dugo  i  uporno  u  njega  pilji. 
U  neke  sažme  ramenima  i  izmuca : 

—  Je  li  bolest  ili  što  drugo  ja  ni  sam  ne  znam . . .  Dobro  mi  nije . . . 

eto . . . 

—  No  da,  kako  već  u  našim  godinama.  Nego  dok  je  srce  vruće  a  jetra  zdrava, 
nikakva  straha  u  se.  Najmanje  pak  sada,  gdje  te  čeka  novi  poso . .  - 

—  Mene  ? . . .  pogleda  ga  Dujam  u  čudu. 

Starkelja  se  lukavo  osmijehne. 

—  Tebe,  tebe ...  E,  moj  dragi,  ne  će  djelo  s  čovjeka,  kao  ni  rdja  s  gvoždja. 
A  ti  si  već  valjda  mislio,  kako  ćeš  se  sada,  jadan,  naplandovati.  Ha,  ha !  Ne  će 
brate  ! . . .  Nije  li  ti  ništa  napomenuo  Baldo  ? 

—  što  da  mi  napomene  ? 

—  Hoće,  lukavac,  da  te  iznenadi.  Bit  će,  da  ti  je  ipak  govorio,  kako  se  u  Vi- 
jeću otimlju  o  načelništvo  ? 

—  Govorio  mi  je  nešto  o  Sodiću  i . . . 

—  A  šta  ti  na  to  ?  istakne  Filinić  još  i  jače  svoj  bodljikavi  nos.  Ali  nije  samo 

on,  polakomili  se  i  drugi.  Da,  da  A  ti,  da  ne  bude  nikome  krivo,  trebat  će, 

đa  i  opet  sjedneš,  gdje  si  sjedio  prije,  znaš  li  ?  Inače  nam  se  oni  djavoli  poklaše . . . 

Filinić  se  tupo  nasmije  pa  proslijedi  tiše  i  kao  povjerljivije  : 

—  Ali  što  je  najljepše,  ja  i  Baldo  udesit  ćemo  to  tako  lijepo,  da  će  te  sami  ti 
nesudjeni  načelnici  doći  moliti,  da  primiš  na  novo  svoju  staru  čast.  Ima  već  Baldo 
čitavu  osnovu  . . . 

—  Ne  razumijem,  kakova  posla  ima  tu  moj  zet . . . 

—  Doista  ne  znaš  ?  No  reko  sam  :  hoće  da  te  iznenadi.  Ali  to  ne  valja.  Ovako 
neupućen  mogao  bi  nam  pokvariti  sve.  Ajde,  da  ti  kažem . . . 

Dujam  stajaše  kao  drven  na  mjestu,  dok  mu  se  starkeljin  kljun  primakao 
licu,  gotov  da  ga  pokljuva 

—  Ele,  da  ti  pripovi jedim.  Prekojuče  uhvatio  me  u  čitaoni  Baldo,  pa  onako, 
kako  se  ono  veli,  iz  neba  pa  u  rebra,  navrnuo  razgovor  na  dogodjaje  u  općini.  Na- 
pomenuo mi,  kako  se  ljudi  trgaju  o  tvoje  mjesto,  nabacio  ono  o  Sodiću,  a  ja  — 
kao  i  Belinić  —  ti  već  znaš  —  prije  bismo,  da  nam  vrag  zapovijeda,  nego  li  ona 
napržica  tamo.  Ja  se  odmah  ugrijao  i  —  ne  znam,  kako  je  to  došlo,  požalio  tvoj 
odstup.  A  Baldo  ?  Još  nisam  pravo  dožalio,  a  on  ti  na  mene,  brate,  ama  kao  na 
psa.  Veli :  sada  jadikujete,  ali  kada  je  trebalo  govoriti,  šutjeli  ste  kao  zaliveni. 
Moj  tast  je  vama  dao  svoje  najljepše  godine,  svoj  život,  sve  svoje  tjelesne  i  umne 
sile,  a  vi  ?  —  Što  ste  vi  njemu  na  uzvrat  ?  Trošio  je  i  istrošio  se  za  vas  a  vama  ni  da 
bi  jednom  palo  na  um  da  se  pitate  :  —  Je  li  pravo,  da  jedan  sam  čovjek  raskapa 
i  ruši  svoju  kuću  za  nas  —  ne  samo  bez  nagrade,  već  i  bez  svake  naknade  ? . . . 

—  To  ti  je  reko  ?  dahne  Dujam  i  pred  očima  mu  se  smrkne. 

Parobrod  je  već  zviždao  vani,  ali  on  je  jednako  stajao  na  svom  mjestu  kao 

prikovan. 

Starkelja  proslijedi  zadovoljstvom  brbljavca,  kome  se  nadala  prilika,  da  se 
iskali. 

—  Tvoj  zet  ?  —  Nikada  ne  bih  bio  reko,  da  ima  u  onoga  čovjeka  onoliko  srca ! 
Ja  sam  mu  na  to  uzvratio :  —  Naš  grijeh,  eto . . .  Ali  ako  se  što  dade  popraviti, 
neka  računa  na  mene.  I  tako  smo  ti  nas  dvojica  skovali  pravi  „komplot" ...  A 

djelo  ću  ja  preuzeti  na  sebe  cijelo  znaš,  da  se  ne  dosjete  ...  No,  vidjet  ćeš : 

ne  će  proći  ni  punih  osam  dana  i  ti  si  i  opet  naš  načelnik.  A  kako  se  od  nikoga  ne 
može  tražiti,  da  radi  mukte . . . 

—  Filiniću !  — 

—  Ostavi,  to  će  se  sve  urediti  lijepo  i  onako  „diplomatički,,  —  hoće,  vi- 
djet ćeš. 

Dujam  se  sav  tresao  od  uzbudjenosti. 

—  Ja  nisam  nikada  pomišljao  na  platu,  nikada . . . 

—  A  to  ne  valja,  dočeka  Filinid  Svako  djelo  traži  nagradu,  a  ludo  čini  onaj, 
koji  tudju  kuću  diže,  a  svoju  obara.  Nego,  kako  rekoh,  pusti  meni.  A  ne  treba, 
da  mi  za  to  ni  hvališ.  Danas  ja  tebi,  sjutra  ti  meni  . .  Najzada  ruka  ruku  pere  i 
 Viš,  parobrod  je  već  pristao. 

U  tren  oka  pristanište  se  napunilo  svijetom.  Nastade  žurba,  komešanje,  ža- 
mor i  križanje  veselih  pozdrava,  poklika,  smijeha. 

Filinić  prihvati  Dujma  ispod  ruke  i  podje  s  njim  prema  „rivi". 

—  čekaš  li  koga  ? 

On  mu  ne  odgovori.  Filinić  ga  pogleda  nešto  pozornije,  a  kako  nije  mogao  da 
dokuči,  što  se  u  starčevoj  nutrini  mota,  slegne  ramenima,  pozdravi  i  izgubi  se 
u  vrevi. 

—  Hoćete,  da  mi  na  starost  pljunete  nitkovi !  —  uzbuni  se  u  staroga 

načelnika  duša. 

Svijet  se  dogurao  do  njega,  i  on  se  odjednom  našao  u  onom  metežu.  Potis- 
kivan sa  svih  strana,  imao  je  dosta  muke,  da  se  uzdrži  na  nogama,  što  se  pod  njim 
trese.  A  kako  ga  je  onaj  živi  obruč  još  i  jače  stisnuo,  njemu  je  u  neke  ponestalo 
daha  i  on  pomisli,  da  je  već  sve  svršeno.  Kad  taman  u  taj  mah  oču  se  iz  vreve  zvo- 
nak, svijetao  glasić : 

—  A  eno  mi  ga .. .  Moj  tata  ! . . . 

Dujam  uzvine  naglo  glavu  i  vidi  dvije  velike,  drage  oči,  vidi  on  svoju  ljubav, 
svoju  dušu. 

—  Mila  !  —  klikne  starac,  kao  da  je  njemu  nešto  puklo.  I  tople  i  obilne  obliše 
ga  suze. 

Klupko  se  oko  njih  razmaklo.  Svijet  je  sa  zanimanjem  pozirao  na  to  dvoje, 
što  se  savilo  u  ljupki  zagrljaj,  topeći  se  u  milim,  toplim,  nježnim  i  srdačnim 
riječima. 

Onda  se  dosjetiše,  da  ih  svijet  gleda  i  bude  im  od  toga  neprilično,  te  neho- 
tice oboriše  oči,  kao  da  se  stide. 

Ali  to  ne  potraja  ni  trenutak.  Mlada  se  djevojka  ubrzo  snadje,  uzvine  ona 
dva  velika  luka  —  prekrasne  veoma  guste  obrve  —  te  zaokruži  uokolo  po  lju- 
dima onim  svojim  dubokim  očima. 

Smiješkom  ljupkim  i  prelasnim,  što  joj  je  malo  ne  vječito  igrao  na  usnama 
i  u  kome  je  sada  drhtala  tiha  suza,  pozdravljala  je  ona  svoje  znance  i  prijatelje. 
Nekima  je  pružila  ruku,  a  s  dvjema  se  je  trima  prijateljicama  izgrlila  i  izljubila. 
Po  tom  uhvati  oca  ispod  ruke  i  oboje  krenu  za  rpom,  koja  se  žamoreći  pomalo 
razilazila. 

Gipka  i  kao  pero  lagana  privinula  se  uz  svoga  starca  i  vodeći  ga  nježno  ispod 
ruke,  dizala  k  njemu  svoje  mlado,  ružično  lice,  na  kome  je  odsijevala  sva  dražest 
njene  tanke  i  mekane  duše. 

—  Svi  su  kraji  lijepi  —  Zagreb  je  divan  —  ali  dom,  svoj  dom,  to  je,  oče, 

najljepše  . . .  Kako  sam  sretna  !  oduševljavala  se  ona  stišćući  od  radosti 

očevu  ruku. 

U  neke  poćuti,  kako  je  ta  ruka  drhtnula,  a  udarila  joj  u  oči  i  bljedoĆa 
očeva  lica. 

Smiješak  joj  ugasne  na  usnama. 

—  Nekako  mi  se  ne  činite  najbolje  volje . . .  Niste  mi  rekli,  kako  vam  zdravlje, 
okolišala  ona  zabrinuto. 

—  Nije  mi  ništa . . .  pobrza  on.  Sasvim  ništa .  .  zaintači  i  usiljeno  se  na- 
smijehne. 

Da  pak  izbjegne  daljnjim  pitanjima,  nadometne  odma : 

—  A  kako  mi  ti  ?  Je  li  te  u  velike  začudilo  Marijino  pismo  ? 

—  Da  istinu  kažem,  došlo  mi  malo  nenadano  i  —  ne  tajim  —  u  prvi  me  je 
mah  malko  preplašilo.  Pa  ni  sada  nisam  posve  mirna . . .  Mora,  da  se  je  nešto  slu- 
čilo  u  kući . . .  Kako  Marija  ? 

—  Zdrava  svi  zdravi  i  mala  Cvijeta  vidjet  ćeš  je . . .  Da, 

a  to  što  smo  te  pozvali ...  No  čut  ćeš  već  . . .  Eno,  kako  nas  gledaju . . . 

Prolazili  su  mimo  zidić  „pod  murvama",  gdje  se  obično  u  dokonim  časovima 
kupi  čeljad.  Otud  je  pukd  pogled  na  luku,  na  cestu  —  tu  se  zapravo  stiče  ušće  žile 
kucavice  —  glavne  mjesne  ulice,  tu  se  sabire  i  zgrće  gradja  za  dokone,  više  manje 
bezazlene  razgovore. 

Olga  je  neprestano  naklanjala  glavu  na  pozdrav  i  dobacivala  poznatima  po 
koju  Ijubeznu  riječ  —  sve  uz  onaj  mili  i  srdačni  smiješak,  koji  je  njenom  licu  već 
sam  po  sebi  podavao  osobit  i  vanredno  neodoljiv  čar. 

A  svijet  „pod  murvama"  odgovarao  isto  tako  milo  i  usrdno  —  od  čega  je  i 
Dujmu  postajalo  u  duši  nekuda  svjetlije  i  lakše,  što  dalje,  to  je  ulica  bivala  tjesnija 
a  zrak  u  njoj  zadušljiviji  i  nečistiji.  Iz  krčama  se  širio  zapah  vina,  iz  niskih  tamnih 
dućana  vonj  slane  ribe  i  bakalara  —  sve  to  ispremiješano  dahom  stareži,  što  je 
od  sebe  odavale  pocrnjele  zidine  i  trošni  krovovi.  Sve  je  to  podraživalo  živo 
nečim  neugodnim  i  nesnosnim. 

Prolazili  su  kraj  oveće,  bolje  zidanice.  Olga  se  časkom  otkine  od  oca,  poskoči 
do  vrata  i  zavikne  unutra  : 

—  Dobar  večer,  gospa  Tonca  ! 

—  Bog  daj !  A  tko  me  to  zove  ?  —  ozva  se  iznutra  starački  ženski  glas.  — 
A  viš,  što  ja  to  pitam . . .  klikne  gotovo  u  isti  mah  dobra,  sićušna  ženica,  što  se  u 
to  ukazala  na  kutnjim  vratima. 

Puna  nabora  na  dobroćudnom  licu,  puna  pepela  na  obilnoj  kosi,  ali  uza  sve 
to  gospa  se  Tonca  mati  općinskoga  tajnika  Petra  Medenića,  dobro  držala. 

—  Naša  Olga  !  zapjeva  ona  sva  blažena.  Tako  nenadano  !  produži 

držeći  malu,  nježnu  i  punanu  Olginu  ruku  u  svojoj  staračkoj. 

—  Teško  nam  je  bez  nje  —  uplete  se  Dujam,  pa  eto  —  pozvali  smo  je . . . 

—  I  pravo  ste  uradili . . .  Nego  što  vas  ja  to  držim  ovdje  pred  vratima . . . 
uzbrbljala  se  starica.  Dajte,  uljeznite . . . 

—  Ne  sada,  mahnu  Olga  glavom.  Ali  vratit  ću  se  —  možda  još  večeras . . . 
Hoću  svakako ...  Vi  znate  zašto !  —  šapnu  joj  u  uho.  A  sada,  do  vidjenja  ! 

Nabori  se  na  staričinu  licu  trznuli  i  ona  ostane  na  mjestu  bez  riječi. 
Olga  joj  stisne  ruku  i  krene  s  ocem  dalje. 

Stupajući  u  vežu  rodjene  kuće  poćuti,  kako  je  i  opet  drhtnula  očeva  ruka. 

—  Vidiš,  pobrza  on,  da  predusretne  kakovo  pitanje  i  prikrije,  Što  se  je  u  njemu 
valjalo  —  malo  je  rashladilo  a  po  meni  se  već  prosuli  mrzli  srsi. 

Na  vrh  stuba  dočekala  ih  Marija  s  malom  Cvijetom  Olga  umalo  da  ih  grleći 
ne  udavi  i  ne  proguta.  Mala  je  zatražila,  da  joj  se  odrni  dade,  što  joj  je  donijela 

„tetića".  Taman  u  to  udje  mornar  s  prtljagom  na  ramenu,  pa  nije  bilo  druge,  nego 
otvoriti  kovčeg  i  raskopati  sve,  Sto  je  bilo  u  njemu,  dok  se  je  našla  ona  blažena 
lutkica,  koju  je  sada  mala  pograbila  i  uzela  da  je  gladi  i  ljubi,  kao  da  je  živa.  I 
skakućući  zamakne  u  pokrajnu  sobu. 

—  Baldo  ?  —  upita  Olga  vadeći  neke  stvarce  i  slažući  ih  na  stfl. 

—  Baldo  je  vani,  odgovori  Marija  udobrovoljena  sestrinim  upitom.  Za  čas 
će  se  valjda  vratiti. 

I  ode  za  kćerkom. 

Nastane  Šutnja.  Stari  se  Dujam  prislonio  do  prozora,  na  koji  je  u  odaju  stru- 
jilo  nešto  bljetkastog  sutonskog  svijetla. 

—  Hoće  da  pijunu  na  moju  starost  duSio  se  on  u  sebi  misleći  na  riječi 

Filinićeve. 

Olga  je  medjutim  još  uvijek  kopala  u  svom  kovčegu,  kao  da  nešto  traži. 

—  Evo  je !  —  klikne  na  posljetku.  Skoči  k  prozoru  i  pokaza  ocu  prekrasnu, 
svilenu  samim  zlatom  izvezenu  kapu.  Stari  se  lecne,  nesvijesno  primi  u  ruke  kapu, 
osmijehne  se  i  da  prikrije  svoj  unutarnji  nemir,  rekne : 

—  Vidji,  vidji . . . 

Ona  se  pred  njim  osovi  u  komično-ozbiljnoj  pozi. 

—  Gle  ti  njega,  s  onim  njegovim :  „Vidji",  „vidji"  . . .  Ovakova  kapa,  pravo 
remek-djelo  samostanske  umjetnosti ! . . .  Možda  je  pedeset  ruku  radilo  na  njoj . . . 
I  te  kakvih  ruku  !  a  on  :  Vidji,  vidji . . . 

—  Pa  i  ja  velim  eto :  prekrasna  je . . . 

Smiješak  mu  naleti  na  usne  i  bilo  mu  je,  kao  da  je  za  Čas  zaboravio  na  svoju 
tugu. 

—  Malo  je  to :  „prekrasna".  Treba  je  iznijeti  na  svijetlo,  pa  da  vidite,  kakovo 
je  to  djelo.  A  kad  uzaznate,  tko  ga  je  sve  radio  i  zašto ...  Za  cijelo  će  vam  onda 
otpuhnuti  sa  čela  te  grdne  oblačine,  što  ja  nikako  ne  mogu  da  gledam. 

—  Ali... 

Ona  ga  prekine  bacivši  mu  se  oko  vrata. 

—  Pst !  ni  riječi !  Moje  srce  ne  vara  Vi  znate  —  još  dok  sam  bila  posve 

malena,  sami  ste  često  govorili,  kako  nas  dvoje  imamo  nerijetko  iste  misli,  iste 
osjećaje.  Nije  li  ?  Onda  ste  vi  to  tumačili  tako,  kao  da  se  naša  srca  nevidjeno  raz- 
govaraju, te  da  u  tom  tajnom  domjenku  saopćuju  jedno  drugome  svoje  kucaje. 
Nego  o  tom  poslije.  Sada  dvije  o  kapi. 

Ona  se  mrvo  odmakne  od  njega  i  odsjev  daleke,  večernje  zažare  oblije  joj 
mlado,  svježe  lice. 

—  Već  sam  vam  često  puta  pisala,  prihvati  ona,  koliku  mi  ljubav  iskazuju 
moje  družice  u  školi.  To  mi  je  s  prva  bilo  malo  začudno,  to  više,  što  u  samostanu 
imade  mržnje,  imade  zavisti,  svadje  i  inada  kao  i  drugdje  —  možda  i  koliko  više. 
A  vi  opet  znate,  da  ja  nisam  nikakav  andjeo . . .  produži  s  osmijehom  kakvim 
slikari  obično  slikaju  svoje  krilate  nebesnike,  nisam  andjeo,  da  bih  zavrijedila 
onoliko  pažnje  i  nježnosti.  I  doista  ta  velika  „ljubav"  i  nije  išla  mene ...  ona  je 
bila  namijenjena  nekome  drugome . . . 

—  Drugome  ? 

—  Da  —  vama . . . 

—  Meni  ? 

302 


Digitized  by  Google 


—  Ma  da,  upravo  vama.  Bit  će,  te  znate,  oče,  da  se  u  samostanima  moli  mnogo, 
ali  ne  uvijek.  I  ne  uči  se  uvijek . . .  tako  da  preostane  nekoliko  vremena  i  za  raz- 
govor, za  predavanja,  pa  i  za  politiku.  I  za  „politiku",  da !  Škola  nam  o  tome 
ništa  ne  pripovijeda,  za  to  su  nam  ovakovi  razgovori  osobito  dragi.  A  biva  to  ovako: 
Sastane  se  nas  petnaest,  dvadeset  u  kakvom  mrvo  zaklonjenijem  mjestancu,  i 
razgovor  započne.  Ako  nema  nikakvih  vijesti  izvana,  razgovor  teče  običan,  hladan 
i  dosadan,  ali  ako  je  kojojgod  uspjelo  prikriomčariti  kakvu  novinu  —  e  onda  se 
društvance  prometne  u  pravi  mali  parlamenat.  Tu  dolaze  na  rešeto  Nijemci,  Ma- 
džari a  na  posljetku  i  naši  Talijani.  Kad  dodje  na  njih  red  treba  da  se  ja  izvrpim, 
pa  da  kao  kakav  mali  istarski  Bismark,  stanem  drobiti  našu  malu  i  jadnu  istar- 
sku politiku.  Da  vam  je  samo  čuti,  kako  ja  to  njima  sipljem  !  Ama  kao  da  imam 
sve  u  malome  prstu.  A  one  slušaju  i  slušaju.  No  najvećma  ih  zanima,  kad  im  sta- 
nem pričati  o  nekom  starom  gospodinu ...  (tu  se  djevojka  nekud  znamenovno 
osmijehne)  o  nekom  meni  vrlo  milom,  starom  gospodinu,  koji  je  u  svojoj  prvoj 
mladosti  čuo  slavnu  riječ  dobroga  našega  Biskupa  i  kao  blagonosno  sjeme  po- 
sizao  je  u  svom  rodjenom  Činkovcu . . 

—  Olga  ! . . . 

—  ...  da  ubogoga  našega  čovjeka  pridigne  iz  mučnoga  siromaštva  i  da  mu 
dade  jednu  domovinu ...  To  sam  im  ja  rekla,  a  iskazala  sam  im  oče,  i  sve  vaše 
muke,  vaše  patnje  i  trpljenja  u  toj  tvrdoj  borbi ...  A  ni  sama  ne  znam,  koliko 
sam  puta  morala  da  im  pripovijedam  onu  tužnu  zgodu ...  —  sjećate  li  se  oče  ? 
—  Kad  su  vas  ono  Venierovi  ljudi  na  ulici  napali,  košulju  na  vama  razderali  i 
svega  vas  iskrvarili !  —  Bile  smo  još  onda  vrlo  malene,  ja  i  Marija,  ali  meni  je  i 
sada  pred  očima,  kako  smo  ono,  videći  na  vama  krv,  protrnule  od  straha  i  vik- 
nuvši  savile  se  oko  vas . . .  A  vi  ? . . .  proslijedi  prislonivši  mu  glavu  na  prsi,  a  vi, 
onako  krvavi  spustili  ste  se  tu  nasred  sobe  na  stolac,  obujmili  ste  nas  i  k  sebi  sti- 
skali, dok  vam  je  iz  zadobivenih  rana  na  glavi  i  ruci  krv  polako  miljila ...  A  u 
kući  nikoga  da  pomogne . . .  Mama  je  već  bila  prije  otišla . . . 

—  A  vi,  uleti  naglo  Dujam ;  vi  moje  dvije  male  moje  dvije  jedine  curice,  sitne 

i  slabašne,  prihvatile  ste  vode  i  rupcem  ispiraste  mi  rane  i  krv  I  lijepo  ste 

mi  omotale  glavu  i  ruke ...  A  onda  htio  je  da  proslijedi  zanoseći  se  tom 

svojom  malom  uspomenom,  ali  ga  ona  prekine : 

—  Onda  ste  nas  uzeli  na  koljena,  zagrlili  nas  i  da  nas  mine  strah,  zapjevali 
ste  nam  našu  staru :  —  Još  Hrvatska  ni  propala ! 

—  A  vi  ste  mi  pomagale  i  tako  sam  ja  zaboravio  na  one  svoje  rane . . . 

—  Da,  to  ja  njima  najradije  pripovijedam  i  one  me  slušaju  tako  tužno . . . 

A  snuždila  se  i  ona.  Jedna  po  jedna  pomaljahu  joj  se  u  pameti  dobre  i  drage 
družice  ;  ona  ih  vidi,  kako  se  sa  suzom  u  očima  redom  od  nje  odvajaju. 
A  i  njemu  zaplakala  duša. 

Vani  je  sve  zasjalo  u  sutonskom  grimizu,  kao  u  posljednjem  uzdahu  sunca, 
što  se  negdje  daleko  smiruje. 

Odsjev  vanjske  rumeni  zadahnuo  i  zlato  na  kapi,  što  ju  djevojka  držala  u 
ruci : 

—  I  eto,  oče,  javi  se  ona  nakon  žalobne  šutnje,  njihove  su  ruke  ovo  izvezle . . . 
svaki  trak  zlata  —  malena  je  uspomena  onih  dobrih  duša . . . 

Glas  joj  je  zazvučio  tiho  i  bolno,  kao  da  je  u  njemu  zamirala  na  čas  probu- 
djena  nostalgična  čežnja  za  nečim,  Sto  je  minulo  kao  lijep  i  mladjahan  san. 

Ali  duge,  suzne  trepavice  zatreptale  naglo  a  prekrasne,  velike  oči  zasjaše  i 
opet  svojim  živim,  draguljskim  sjajem. 

—  A  sad  da  vidimo  !  klikne. 

Malo  se  odmakne  i  laganim  kretom  ruku  navuče  ocu  kapu  na  glavu. 

—  Pa  da  nije  prava  divota !  —  zaplješće  djevojka  veselo,  malo  ne  obijesno. 

—  Ti  ćeš  im  lijepo  zahvaliti . . .  progovori  Dujam  i  poljubi  kćer. 
Olga  strese  glavom. 

—  A  da  !  Ne  dostaje  njima  to.  One  hoće  platu.  Ima  tamo  u  kovčegu  cijela 
vreća  „Albuma"  Evo  ih  ! 

Ona  se  sagne,  dohvati  iz  kovčega  desetak  krasno  uvezanih  „Spomenara"  i 
pokaza  ih  ocu. 

—  Svaka  hoće  da  ima  po  koju  vašu  lijepu  riječ  ili  barem  potpis.  Nije  druge, 
već  naoštriti  pero,  i  neka  se  kreše  !  — 

Složi  knjige  u  kovčeg,  pa  snizivši  glas  prihvati. 

—  A  sada,  da  vas  nešto  pitam :  Ja  sam  evo  došla,  a  da  još  ne  znam  pravo 
za  što  • . . 

On  se  tržne  u  obrvama. 

—  Nešto  mi  dotužalo  bez  tebe  . . .  znaš,  star  sam  ...  A  drugo . . . 
Ona  mu  pogleda  ravno  u  oči. 

—  A  drugo  ? . . . 

—  Ni  sam  ne  znam,  kako  bih  ti  reko.  Život  je  danas,  Olgice,  vrlo  težak  

kuća  jadna,  klimava  . . .  privrede  nikakove . . .  ovaj,  vidiš . . .  Okolišao  starac, 
dok  ga  u  grudima  davila  gruba,  teško  susprezana  istina. 

Ona  se  zamisli. 

—  Ali  to  mi  je  trebalo  reći  prije,  prousti  nakon  stanke.  Pa  kao  slijedeći  neku 
daleku  misao : 

—  Vidiš,  moje  Šutnje  ! . . .  Dohodilo  meni  ne  jedamput,  da  vas  pitam  :  otkud 
nama  novac  i  

—  Ali  ti  se  sada  ne  žalosti . . .  Već  će  se  urediti . . .  rekne  on  i  pogleda  je  ne- 
kako čudnovato. 

Djevojci  nije  izmakao  taj  pogled. 

—  Meni  se  tu  nešto  krije . . .  pomisli  i  bude  joj  od  toga  vrlo  tužno. 

Oko  njih  se  motale  večernje  sjene.  Olgi  se  pričini,  kao  da  im  na  sebi  ćuti  te- 
žinu. Sva  se  pokunji. 

A  on  nije  mogao  da  je  gleda  takovu. 

—  Da  sam  znao,  te  ćeš  to  uzeti  k  srcu  . . . 

—  Ali  ne  tržne  se  ona . . .  Moja  je  misao  bila  sasvim  negdje  drug- 
dje ...  Eno :  —  klikne  kao  dosjetivši  se,  obećala  sam  gospodji  Tonci,  da  ću  je 
pohoditi  još  večeras . . .  Gle,  već  je  noć  Trčim,  dok  jače  ne  zamrači. 

Poljubi  oca  i  udalji  se  s  osmijehom  na  usnama. 
S  osmijehom  blijedim  i  usiljenim  . . . 

(Nastavit  će  se.) 

LISTAH 


SOCIJOLOGIJA 

NARODNA  PJESMA  I  POPIJEVKA 
DANAS-  Za  narodnu  pjesmu  danas  može  se  u 
nas  reći,  e  je  potpuno  izumrla.  —  Nije  reći,  da 
ne  ima  pjesnika  koji  rabe  i  formu  i  motive 
i  epiteta  čisto  narodna,  ali  to  ne  stvara  čistu 
narodno  poeziju,  nego  tek  podraiuje  njoj  umrloj. 
To  je  „umjetna"  „narodna"  pjesma. 

Pokojni  Fra  Grga  Martić  čini  nam  se  na- 
rodnim pjevačem,  jer  njegova  djela  nose  i  po- 
sjeduju sve  karakteristike  narodnoga  pjesnika, 
narodne  pjesme,  ali  —  kako  gore  rekoh  —  to  je 
podražaj  tek,  jer  njegova  ličnost  već  sama  po 
sebi  isključuje  stvaranje  prave  narodne  pjesme. 

Narodna  pjesma  nije  pjesma  pisaru,  nije 
produkt  jedne  ličnosti,  nego  produkt  i  svojina 
jednoga  velikog  dijela  a  i  svega  naroda.  I  čim 
je  ona  to,  oborena  je  mougćnost  autora,  ličnosti, 
jedinice,  a  obratno  autorom,  ličnoJću  gubi  se 
narodna,  a  nastaje  umjetna  pojezija. 

Sve  narodne  pjesme  kriju  doduše  autore, 
ličnosti  u  sebi,  ali  nepisane  ih  posvojio  je  narod 
i  predajući  ih  od  koljena  na  koljeno  mijenjao 
im  i  sadržaj  i  raspored  i  veličinu  i  srastao  se 
s  njima  i  svako  je  osjećao  takovu  pjesmu  svo- 
jinom. Ilijadu  i  Odiseju  —  vele  —  satvorio  je 
Homer.  Moguće.  Ali  fakat  je :  sto  i  sto.  tisuće 
njih,  narod  cio  Helade,  generacije  toga  naroda, 
upotpunj ivali  su,  uljepšavali  i  t.  d.  te  epopeje 
i  gledali  ih  kao  svojinu. 

Nego  —  reći  će  se  —  još  vazda  ima  po  na- 
rodu novih  narodnih  pjesama  ili  bolje  povijest« 
u  stihovima.  Ima.  Povijesti  pak,  velim,  zaoto, 
što  u  ovim  novim  narodnim  pjesmama  slabo  je 
ili  nikakovo  goiovo  obilježje  estetsko.  To  su  tek 
stihovi  u  narodnom  dahu  i  ako  im  se  ne  zna 
za  autora.  Izazvali  ih  posebni  dogadjaji,  koji 
n^se  ili  značaj  veličine  kakove  ili  znatnosti  po 
život  naroda,  ili  su  opis  romantičnih  zgoda  i  dra- 
matski snažnih  Čina,  efektnih  bilo  po  dobroti, 
bilo  po  zloći 

Tako  ličnosti,  značaj  i  djela  hajduka  satvo- 
.iše  mnogu  pjesmu  u  kasnije  doba.  Satvoriše  ju 
i  razbojnici  Udmanić,  Polić,  Tošo  llić  i  dr. 

Tiranska  vladavina,  sistem  korupoje  i  na- 
silja opjevan  je  takodjer  u  dosta  pjesama.  Tako 
opjevava  narod  i  saborske  izbore,  narodne  slave, 
umorstva  (kralja  Aleksandra  i  kraljice  Drage), 
a  ima  ih  —  takovih  pjesama  —  i  čisto  lokalna 
karaktera.  U  posljednim*  dolaze  do  izražaja 
čisto  lokalne  zadjevice. 


Ali  u  svim  tim  pjesmama  ni  izdalflca  nema 
pojezije,  uzvišene  pojezije  i  čara  Kraljevića 
Marka,  Asan-Aginice  i  dr.  Mjestimice  nalazi  se 
lirskih  momenata  (naročito  u  Srijemu  i  Bosni), 
koji  su  presadjeni  iz  umjetne  erotske  pojezije  u 
narod. 

Ipak  jedno  je  još  sačuvano  i  ne  izumire. 
Mislim :  popijevke.  Tima  je  bogata  naročito 
Posavina,  Slavonija  i  Bosna.  One  imadu  još 
posve  narodan  karakter  i  posve  su  samostalne. 
I  medju  njima  ima  ih,  koje  će  biti  istrgnute  iz 
kakove  narodne  pjesme  n.  pr. : 

Nasloni  se  smilje  na  bosilje. 
Moje  lane  nasloni  se  na  me. 

Ipak  te  nijesu  tako  brojne.  Brojnije  su  one, 
koje  potječu  još  iz  poganskih  vremena,  gdje  se 
pjeva  o  Lađi,  Zori  i  Mladom  Sunašcu  i  njegovoj 
ostarjeloj  Majci  i  L  d.  Najveći  pak  dio  tih  po- 
pijevaka  satvorilo  je  i  satvara  kolo,  prelo,  divan. 
One  su  izgradjene  za  sve  zgode,  predočuju  nam 
i  Čisto  banalne  stvari.  U  njima  opjevani  su 
konji,  volovi,  cvijeće,  oranje,  zore,  sutoni,  ljubav, 
volba  (sevdalisanje),  švaleranje,  prostitucija,  sr- 
ditost,  mržnja  i  dr.  Iznose  nam  pred  oči  uske 
staze,  kojima  dika  ide  svojoj  diki.  pričaju  nam 
o  gumnima,  šuštavoj  slami  i  valjuškanju  po  njoj, 
čujemo  kako  djevojka  uzdiše  kroza  nje,  što  će 
se  morati  udati  i  dati  mužu  —  „dušmaninu 
svome"  i  t  d. 

Sve  su  pak  popijevke  lake  i  kratke,  rimo- 
vane, s  izražajem  jaka  natura'izma.  Spominjem 
neke : 

Da  je  moja  dika  priko  puta, 
Vid'la  bi  je  na  dan  po  sto  puta, 
Al'  je  moja  želja  na  kraj  sela. 
Pa  je  vidjam  samo  po  nedjelja. 
• 

Da  zna  dika  kuda  valja  proći, 
Mogo  bi  mi  svakoveće  doći. 
• 

Da  je  dika  ko  zelena  trava. 
Ne  bi  mene  ni  bolila  glava, 
Al'  je  dika  ko  rumena  ruža, 
Pa  me  boli  i  srce  i  duša. 
• 

•  Devet  šori,  devet  dika  moji'. 
Iz  svakoga  imam  po  jednoga. 

Ao,  moja  koso  ukudrana, 
Cerez  tebe  osta  neudana. 

Visok  pendier,  a  ja  cura  mala. 
Pa  ne  mogu  zagrlit  bećara, 
* 

Bećar  jesam,  bećarsko  mi  tik), 
Još  da  mi  je  bećarsko  odilo. 
• 

Ima  ih  dakako  i  takovih,  gdje  se  narod 
nije  ugrizao  za  jezik,  gdje  ne  Škrtari  u  svom 
j  argonu : 

Ne  bojim  se  suda,  nijcotara. 
Dok  su  dojke  mlade  u  nidara. 

Moja  mama  voli  kapelana, 
A  ja  :  ćerka  —  svakom  sam  Svalerka. 
• 

Naši  momci  —  to  su  ko  trgovci. 
Danas  curi  krunu  meće, 
A  sutra  je  —  ne  će. 

Tisuće  i  tisuće  je  tih  popijevki  Medju  njima 
ima  sentimentalnih,  romantičkih.  erotskih,  ru- 
galici i  t.  d.,  ali  uzasve  najjača  je  nota :  ona  na- 
turalistička.  1  da  nijesu  te  popijevke  ni  za  Sto 
drugo,  za  to  su  da  se  prosudi  po  njima  l  narav 
i  ćud  i  niveau  kulture  i  morala  naroda  u  kojemu 
niču  i  koji  u  njima  uživa  i  njih  pjeva.  One  su  za 
sve  to  sigurno  mjerilo  ;  jer  se  dotiču  sviju  pitanja 
i  sviju  odnoSaja  sela  i  seoStine  ;  analima  su  vjere 
i  shvaćanja,  biljezima  psihe,  instinkta  i  socijalnih 
odnoSaja.  U  jednu  :  znatan  socijalan  prilog  o  ži- 
votu naSega  naroda.  V—nja. 

PRIRODNE  ZNANOSTI 

ATOMISTIKA.  Čudna  misao,  da  eksisti- 
raju  atomi,  stara  je  malo  ne  kao  i  sama  filo- 
zofija, a  starija  od  svake  znanstvene  fizike  i 
kemije.  Jedan  od  njenih  začetnika,  D  e  m  o  k  r  i  t, 
živio  je  u  5.  stoljeću  prije  Krista.  Prema  Po- 
sidoniju  i  Strabonu  bio  bi  joj  začetnik  Mošus 
iz  Sidona  u  doba  predtrojansko.  Od  tih  se  je 
davnih  vremena  atomistika  uzdržala  medju 
filozofima  i  prirodoslovcima  sve  do  danas  sad 
sa  većim  sad  sa  manjim  brojem  pristaša.  Raz- 
ličiti su  oblici,  što  ih  je  atomistika  za  to  doba  po- 
primila. Što  nam  je  danas  misliti  o  atomima, 
gledat  ću  da  u  ovim  recima  razložim. 

I.  Za  to  nam  treba  bar  neke  karakteristične 
oblike  atomistike  u  kratko  prikazati. 

Po  Demokritu  „atomi"  su  nedjeljivi 
i  nezamjetljivi,  pa  zauzimlju  neki  prostor. 
Oni  su  dakle  „puno".  Od  njih  treba  razlikovati 
„prazno"  t.  j.  prostor,  u  kojemu  nema  ništa. 
S  ovakvim  atomima  dade  se  svašta  protuma- 


čiti, pa  su  se  prirodne  nauke  njima  obilno  slu- 
žile. Medju  najpoznatije  uporabe  ide  kinetička 
teorija  uzdušnina.  Zašto  n.  pr.  vodene  pare 
izvode  tlak  na  stijene  posude?  Kinetička  teorija 
odgovara  jednostavno:  jer  svaka  uzdušnina 
sastoji  od  izoliranih  atoma  (resp.  molekula 
ili  skupina  atoma),  koji  lete  na  sve  strane,  bom- 
bardiraju stijene  i  time  izvode  pritisak  na  njih. 

Jedna  je  znatna  poteškoća  kod  tih  Demo- 
kritovih  atoma.  Oni  su  nedjeljivi,  premda  za- 
uzimlju prostor.  Inače  se  sve.  Sto  zauzimlje 
prostor,  dade  —  pa  makar  velikom  silom  — 
dijeliti.  Zar  da  kod  atoma  naSa  misao  stane? 
što  drži  tvar  jednoga  atoma  tako  apsolutno 
čvrsto  na  okupu?  Nadalje  ako  atom  zauzimlje 
prostor,  kakav  mu  je  oblik?  Zar  je  kugla  ili 
kocka  ili  posve  nepravilna,  slučajna  oblika? 
Jesu  li  atomi  bijeli  ili  crni?  Zar  u  opće  ima  smisla 
govoriti  o  boji  njihovoj?  Kinetička  teorija 
uzdušnina  treba  atome,  koji  su  savršeno  elastični, 
pa  se  poput  lopti  medjusobno  ili  od  stijena  od- 
bijaju; no  elastičnost  uvjetuje  promjenljivost 
oblika,  a  ova  opet  neku  labavost  tvari,  koju 
nam  je  teško  spojiti  s  nedjeljivošću.  U  kratko 
Demokritovi  atomi  im  adu  ili  odviše  svojstava 
ili  je  bar  za  našu  misao  teško,  da  ta  svojstva 
od  njih  apstrahira. 

Smiona  je  misao  sadržana  u  Boškovi- 
ćevoj  (1711.— 1787.)  atomistici.  Za  nj  atomi 
nijesu  samo  sitni  nego  su  apsolutno  maleni, 
bez  svake  prostornosti,  puke  točke.  Te  se  točke 
jedna  drugu  privlače  ili  odbijaju,  one  su  središta 
sila.  Je  li  geometrijska  točka  djeljiva  ili  nije, 
o  tom  se  ne  razmišlja,  je  li  bijela  ili  crna,  tvrda 
ili  meka,  ni  o  tom  nema  pitanja.  Ovo  je  u  pravom 
smislu  riječi  „jednostavna"  atomistika.  Kod 
matematičke  obradbe  za  Demokritove  atome 
treba  uzeti,  da  im  je  odbojnost  neizmjerno  ve- 
lika već  onda.  kad  se  „tiču",  dakle  dok  su  joS 
u  konačnoj  udaljenosti  jedan  od  drugoga,  za 
Boškovićeve  atome  postaje  odbojnost  neiz- 
mjerno velika  tek  onda.  kad  medjusobna  uda- 
ljenost atoma  bude  neizmjerno  malena,  a  ne  samo 
vrlo  malena.  Za  mnoga  razmatranja  pokazali 
su  se  atomi-točke  spretniji,  pa  su  se  naročito 
veliki  francuski  teoretičari  prve  pole  prošlog 
stoljeća  njima  obilno  služili 

Bošković  daje  svojim  atomima  još  jedno 
karakteristično  svojstvo.  Dok  smo  voljni,  da 
u  najmanjim  udaljenostima  atomima  pripišemo 
odbojnost,  a  u  običnim  udaljenostima  Newto- 
novu  privlačivost,  Bošković  pomišlja,  da  će 
možda  biti  potrebno  uzeti  ne  samo  jedan  prijelaz 
iz  odbojnosti  u  privlačivost.  nego  više  njih, 
tako  da  sa  prirastom  udaljenosti  poviše  puta 

privlačivost  predje  u  odbojnost  i  obrnuto.  Od 
Jobi  Boško  viceva  do  danas  mnogo  je  novih 
misli  niklo  na  području  atomistike,  no  i  danas 
se  fizičari  —  osobito  Englezi  —  rado  vraćaju 
na  „Boškovićeve"  atome.  To  čini  n.  pr.  slavni 
Kelvin  u  svojim  Baltimore  Lectures  19Q*- 
(gdje  Boikovićevo  djelo  „Theoria  Philosophiae 
Naturalis"  zove  „velikim".)  Kelvin  veli.  da  je 
čudnovato,  koliko  se  dade  Boškovićevim  ato- 
mima protumačiti  u  kristalografiji  i  elastici- 
teti  krutih  tjelesa  i  na  području  termo-elastičnih 
svojstava  krulih.  tekućih  i  uzduSnih  tjelesa, 
a  da  se  ipak  u  BoSkovićevu  zakonu  sila  ne  uzme 
vise  nego  samo  jedan  prijelaz  iz  odbojnosti 
u  privlačivost  i  jedan  obrnuti  prijelaz.  J.  J. 
Thomson,  jedan  od  vodja  na  polju  naj- 
aktuelnijih  fizikalnih  istraživanja,  služi  se  Boško- 
vićevim  zakonom  sila,  da  odkloni  neku  teSkoću, 
na  koju  se  dodje,  kad  se  hoće  elektronima  ili 
električkim  atomima  tumačiti  pojave  u  spektru. 
(The  Corpuscular  Theorv  of  Matter.  2.  izd. 
1907.) 

Od  ovih  je  atomistika  bitno  različna  K  e  I  v  i- 
nova  teorija  vrtložnih  atoma.  Proizvedemo 
li  jak  vrtložni  prsten  u  uzduhu  —  poput  prstena. 
Sto  ih  izvode  pušači  — ,  taj  će  se  prsten  za  čudo 
dugo  uzdržati  i  ako  ne  bude  zapreka,  ići  će 
jednoliko  naprijed.  Iz  Helmholtzovih 
(1858.)  teoretičnih  istraživanja  vrtloga  izlazi, 
da  bi  u  tekućini  bez  viskoznosti  ili  nutarnjeg 
trenja  ovakav  prsten  bio  nerazoriv.  Ovakve 
tekućine  doduše  ne  poznajemo:  nema  tekućine, 
koja  se  u  čaši  uzburkana  ne  bi  vise  nikad  pri- 
mirila. No  ako  zamjetljive  tekućine  i  nijesu  bez 
trenja,  ipak  nema  zapreke,  da  ovo  svojstvo  pri* 
pišemo  pratvari,  koja  se  rek  bi  sakriva  za  ku- 
lisama zamjetljivih  dogadjaja.  Desetak  godina 
iza  Helmholtzovih  istraživanja  Kelvin  (tada 
još  W.  Thomson)  nabacuje  misao,  da  bismo 
mogli  atom  smatrati  vrtložnim  prstenom  u  ideal- 
noj tekućini  bez  trenja.  Ti  su  prsteni  nerazorivi, 
potpadaju  zakonu  ustrajnosti  u  gibanju,  a  po- 
kazalo se  pokusima  u  običnim  tekućina  a, 
a  i  teorijom,  da  dva  prstena  jedan  na  drugi 
izvrSuju  sile  i  to  posredstvom  —  tlakovima 
—  tekućine,  koja  se  ne  vrti.  Imadu  dakle  ponaj- 
glavnija  svojstva.  Sto  ih  tražimo  od  atoma, 
a  ipak  se  svi  pojavi  reduciraju  na  puko  gibanje 
jedne  jedine  tekućine.  Ova  teorija  naskoro  do- 
vodi do  nesavladivih  matematičkih  teškoća, 
pa  se  nije  daleko  razvila.  Svakako  je  ona  za- 
nimljiv primjer  za  to.  kakove  se  mogućnosti 
dadu  zamisliti  kod  tumačenja  atoma.  Ona  je 
kompromis  dvaju  na  oko  posve  oprečnih  mi- 
šljenja :  ona  jest  atomistika,  jer  uzimlje. 


da  se  u  pratvari  nalaze  individui,  koji  su 
radi  svoje  rotacije  oštro  definirani,  premda  su 
i  sami  pratvar,  ona  nije  atomistika,  jer  ne  po- 
znaje praznog  prostora. 

Najnoviji  razvoj  atomistike  sadržan  je  u 
teoriji  elektrona.  Elektron  je  atom  elektrici- 
teta, koji  valja  staviti  uz  bok  atomima  običnih 
kemijskih  elemenata.  Uspjesi  ove  nove  atomistike 
za  cijelo  nisu  manji  od  dosadašnjih.  I  dok  je  ve- 
ćina fizičara  druge  polovice  prošlog  stoljeća 
odnemarila  atomistiku,  pa  dok  su  ih  u  tom  po- 
čeli slijediti  već  i  sami  zastupnici  kemije,  kojoj 
su  do  nedavna  sva  razmatranja  bila  osnovana 
na  atomistici,  —  danas  atomistika  u  elektronici 
doživljuje  preporod,  kojemu  se  pred  dva  dece- 
nija nitko  nije  mogao  nadati. 

Dakako  da  se  i  elektronika  javlja  u  raznim 
formama.  Može  se  uzeti,  da  je  elektron  kugla, 
kojoj  je  sav  volum  ili  sva  površina  homogeno 
ispunjena  elektricitetom,  moglo  bi  se  even- 
tualno uzeti,  da  je  elektron  točka,  no  teoretično 
je  najjednostavnija  misao,  da  se  elektron  gi- 
banjem deformira  u  elipsoid.  Nasuprot  ovome 
ima  rezultata,  u  kojima  vlada  sklad.  Tako  is- 
kustvo stečeno  na  vrlo  različnim  područjima 
upućuje  na  to,  da  razlikujemo  elektron,  koji 
je  slobodan,  od  elektrona,  koji  je  „opterećen" 
atomom  obične  materije.  Slobodnih  elektrona 
ima  samo  jedna  vrst,  negativno  su  električki, 
a  masa  im  je  znatno  manja  od  mase  najlagljeg 
atoma  t.  j.  atoma  vodika. 

Elektroniku  upotrebiše  i  na  to.  da  se  pot- 
krijepi zamamna  ideja  o  jedinstvu  tvari.  Nisu 
li  elektroni  ona  najsitnija  gradja,  od  koje  se  gradi 
atom  obične  materije?  Netom  spomenuta  svojstva 
doista  upućuju  na  to.  J.  J.  Thomson  po- 
sljednjih godina  u  više  se  navrata  vraća  na  tu 
misao.  On  gradi  atom  obične  tvari  tako,  da  po- 
mišlja volum  pozitivne  elektricitete  u  obliku 
kugle,  u  njoj  kruže  bez  zapreke  (negativni) 
elektroni.  Čitav  planetarni  sustav !  Ovakovira 
se  atomima  dade  štošta  naročito  u  kemiji  jedno- 
stavno tumačiti,  a  neprisiljeno  se  tumači  i  ras- 
padanje ili  dezintegracija  atoma. 

Ima  i  drugih  pokusa,  da  se  konstruira  atom 
s  pomoću  elektrona,  ali  ni  Thomsonova  — 
do  sada  najjednostavnija  —  misao  ne  vrijedi 
ni  samom  autoru  više  nego  li  kao  model  ili  ilu- 
stracija provizorne  naravi. 

Možda  je  i  suvišno  upozoriti,  da  po  tom 
mišljenju  dosadašnji  kemijski  atomi  prestaju 
biti  „atomi"  u  etimološkom  smislu  riječi,  jer 
nisu  nedjeljivi,  već  se  mogu  raspasti.  No  dok 
postoje,  ipak  su  odredjeni,  zasebični  individui, 
koje  treba  takvima  priznati  i  krstiti  ih  osobitim 

imenom.  Radi  običaja  može  im  staro  ime  ostati, 
ako  možda  i  nije  prikladna 

Osobito  važnima  smatra  Thomson  rezultate. 
Sto  ih  je  u  posljednje  vrijeme  dedudrao  iz  pokusa 
vrlo  raznovrsnih.  Sve  izlazi  na  to,  da  se  broj 
elektrona  u  atomu  ne  može  znatno  razlikovati 
od  atomne  težine,  ako  uzmemo  atomnu  težinu 
vodika  kao  jedinicu  mjere.  Ova  će  činjenica 
možda  znatno  osvijetliti  pitanje  o  konstituciji 
atoma. 

Svakako  elektronika  pokazuje,  da  nije 
bez  izgleda,  ako  se  nadamo  doći  do  jedinstvenog 
shvaćanja  materije.  Dakako  da  onda  preostaje 
pitanje :  Sto  je  elektriciteta,  Sto  je  elektron? 
Uz  to  sveudilj  fizičari  podržavaju  pojam  etera, 
kojim  im  treba,  da  mogu  razumijeti,  zaSto  elek- 
troni jedan  na  drugi  djeluju.  Eter  je  sredstvo, 
koje  pronosi  električku  silu.  Hoćemo  li  jedin- 
stveno shvatiti  svu  materiju,  dakle  i  eter,  bit  će 
dosljedno  uzeti,  da  elektron  nije  drugo  nego 
modifikacija  etera.  Kakova,  to  je  drugo  pi- 
tanje. A  pristanemo  li  na  sve  ovo,  još  se  uvijek 
pita:  Sta  je  eter  i  kakav  je  njegov  sastav  ? 

(Svršit  će  se.) 

KNJIŽEVNOST 

KSAVER  MESKO:  NA  POLJANI.  (Kne- 
zova knjižnica  Matice  Slovenske,  XIV.  svezak.) 
U  Ljubljani  1907-  —  MeSko,  po  svom  staležu 
svećenik,  joS  dosta  mlad  (tek  30  godina),  pri- 
pada medju  najvrsnije  spisatelje  slovenske; 
nipošto  kakav  rdjav  natražnjak,  ma  odvažan 
modernist  Jezgra  njegova  stvaranja  mnogo 
je  puta  sasvim  istoga  biljega  kao  i  kod  Can- 
kara,  ovoga  bezobzirnog  kolo  vod  je  moder- 
nizma slovenskoga.  Pored  svega  toga  ne  ćemo 
lako  naći  krupnije  razlike  medju  MeSkom  i 
Cankarom,  i  to  poradi  oblika,  u  kojem  pri- 
kazuju svoje  misli  i  osjećaje:  Cankar  radikalno, 
neprikrivenim  riječima,  sad  batinom,  sad  Silom, 
sad  otrovom,  sad  slatkom  uzicom;  Meško  vazda 
čistim  odijelom,  drhtavim  srcem,  jasnim  očima, 
nježnom  rukom.  Oba  hoće  da  odstrane  pakost 
i  trulost,  no  Cankar  smijeSeći  se  i  rugajući, 
Meško  sentimentalnom  tužbom  i  iskrenom 
molbom,  neka  se  u  čovječanstvu  opet  digne 
do  vedra  neba  —ljubav! 

MeSkovo  evangjelje  jedno  je  jedino  u 
svim  prilikama :  u  ljubavi  je  spas! 
Spas  je  u  spoljaSnjoj  ljubavi,  u  ljubavi  majke 
za  djecu,  djece  za  majku,  momka  za  djevu, 
čovjeka  za  čovjeka  i  za  božanstvo . . .  Ljubav 
neka  bude  plemenita,  puna  žrtava,  nikada  strasna 
ili  požudna.  Može  biti  i  objektivno  nesretna. 


ma  cvate  joj  subjektivno  sreća.  Zbog  toga  je 
najuzviSenija  i  najsilnija  ljubav  majke  prema 
djeci,  te  najviše  sreće  uživa  na  tom  svijetu 
djetešce,  jer  ga  pazi  majčino  oko  puno  lju- 
bavi i  jer  svaki  neizopačen  smrtnik  ljubi  djecu 
i  jer  djeca  u  svome  optimizmu  sama  vjeruju, 
da  je  svijet  kuća  ljubavi  i  svi  ljudi  da  su  medju 
sobom  prijatelji,  kao  što  se  dječak  bez  oklijevanja 
pobrati  s  tudjim  dječacima. 

Ovake  ljubavi  medju  odraslima  spisatelj 
ne  može  da  nadje  mnogo,  Sto  više,  ne  s.  staje 
se  s  njome  gotovo  nikad.  Pored  toga  lasno  mu 
je  iskustvo  donijelo  odviše  užasa;  motrio  je  svoga 
susjeda,  svoga  brata,  kao  pastir  svoje  stado, 
a  raz.brao  je,  da  je  realan  svijet  i  kod  niega  i 
napram  njemu  okrutan.  Poradi  to^a  predao  se  je 
u  jednoj  svojoj  knjizi  („0  b  tihih  večeri  h*' 
Ljubljana,  kod  Bamberga)  lijepom  sanjarenju 

0  sreći,  a  u  drugoj  (,JW  i  r  b  o  ž  j  i",  kod  istoga) 
tražio  je  Utjehe  u  neSto  mističkoj  ljubavi  prema 
idealima  i  u  pouzdanoj  ljubavi  za  ono  najviše, 
koje  je  čovjeku  »  srce  usadilo  klicu  ljubavi. 
Pak  doista,  koliko  puta  ćeš  s  ovakom  ljubavlju 
u  srcu  primaknuti  se  u  okrutnome  svijetu  pot- 
punoj propasti  ovoga  osjećanja,  što  ga  puk  na- 
zivlje Ijub-vlju !  To  boli  i  žeže  !  1  našega  pisca 
često  je  dirnulo  u  dušu.  poradi  toga  puni  su  krcati 
bili  njegovi  spisi  tužaba  i  jauka,  a  ne  manje  puni 
vatrenoga  požrtvovan  ja. 

Ova  naša  knjiga  „Na  Poljani"  po  svome 
sadržaju  drukčijega  je  značaja.  Dojako  je  pisac 
istraživao  najviše  lične  svoje  osjećaje  kroz  svu 
dob  svoga  Života,  osobito  kroz  prošlu  djetinsku 

1  sadašnju  muževnu,  istraživao  je  u  mnogim 
crticama,  objavljenim  u  „Ljubljanskom  Zvonu", 
u  „Matici  Slovenskoj",  u  „Družbi  sv.  Mohora" 
i  t.  d.  —  Knjigu  „Na  Poljani"  posvetio  je  „Do- 
movini, s  sladkostjo  in  bridkostjo  ljubljeni", 
te  hoće,  da  nju  izbavi  svake  nesreće  i  zlokobnosti. 
Domovina  ima  kod  Meška  pravi  svoj  zavičaj 
u  selima  i  seljački  život  reprezentira  mu  kretnje 
čitavoga  naroda.  Ovdje  medju  seljacima  neka 
najprije  iznosi  svoju  snagu  ona  blagotvorna  ljubav 
i  svećenik  neka  bude  blagovjesnik  njezin.  Jao 
njima,  koji  ostavljaju  domovinu,  tražeći  sreću 
u  tudjini,  jao,  jer  „tudja  majka  ljubi  svoje"; 
primit  će  te  kao  tudjinca  i  vazda  ćeš  joj  biti 
tudjinac;  iščupati  će  te  i  iscrpsti  i  napokon  ba- 
citi napolje  !  A  i  ti  ćeš,  ostavivSi  rodnu  grudu, 
čeznu  ti  za  njom  i  katkad  i  iščeznuti.  Ipak  ima 
ljudi  skitalačke  ćudi,  što  ne  mogu.  da  traže 
mirno  zadovoljstvo  uz  domaću  baštinu;  tudjina 
ih  vuće  neodoljivom  silom  na  svoje  grudi  (str. 
105.):  „Pa  Bog  s  teboj  !  Ce  hočeš,  ne  obdrži  te 
nihče  tukaj  v  dolini.  Ne,  če  bi  te  privezan'  k  dre- 

vcsu.  Ce  ne  pojdeS  jutri,  pa  pojutriJnjem,  če 
ne  letos,  pa  drugo  leta  Poznam  to  iz  lastne 
izkuSnje.  V  krvi  je  to!" 

Nebrojeni  naši  ljudi  već  su  ostavili  do- 
movinu, radnici  rukom,  radnici  duhom;  koliko 
ih  se  upropastilo  u  talasima  života  !  Mnogi  sebi 
niti  ne  biraju  sami  ovaj  put,  već  njihovi  na- 
stavnici Šalju  ih  nizbrdo  medju  tudjince,  tobože, 
da  će  njima  naprečac  niknuti  cvijetak  sreće  ! 
A  Sto  se  zbude  napokon?  Zbude  se  ovo  (gl. 
str.  147  ):  „Izgubljen  Student  —  propao  djak, 
djevojka  bludnica,  momak  bogalj !"  Izliječiti 
može  ovake  rane  opet  jedino  milosrdna  ljubav; 
ona  nadvlada  sve  zlo,  kroz  njezin  miris  ne 
prodre  propa'ica  ! 

Ovakih  misli  i  osjećaja  puno  je  u  MeJkovoj 
knjiz%  pisanoj  krasnim  jezikom  i  vatrenim 
srcem.  Prikazivan,  su  u  obliku  romana  Šareni 
pruori  iz  seljačkoga  života.  kadSto  dramatički, 
kadšto  kao  u  s  nj  i,  katkad  patetički,  vazda  sen- 
timentalno i  nježna 

Meško  je  slovenski  lirik  u 
prozi;  Meško  je  u  prozi  ono,  što  je  Gregorčić 
u  slovenskoj  lirici :  anima  candida ! 

Dr.  Josip  Tominiđk. 

VIKTOR  CAR  EM1N.  ,,U  MRAKU"  je 
natpis  treće  Car  Eminove  novele,  Sto  ju  izdala 
knjižara  Lav.  Kleina.  M?io  koji  od  hrvatskih 
pisaca  umije  bolje  izraditi  nacrt  pripovjetke  ili 
romana.  Sjetimo  se  samo  ,.  Usahlog  vrela",  čijoj 
bi  arhitekturi  zavidio  ponajbolji  naš  pripovjedač 
Šteta,  da  u  mnogim  radovima  Cara  Emina,  nije 
obradba  na  visini  sižea.  Kao  da  nema  dovoljno 
snage  da  nas  zgrabi,  da  jednim  snažnim  kretom 
ruke  umijesi  glinu  i  u  nju  utisne  one  crte  i  plohe, 
što  očituju  velikog  majstora.  I  novela  „  U  mraku" 
je  dobro  nacrtana,  ali  boje  su,  sad  odviše  oštre, 
sad  odviše  suhe,  kao  lakirane,  da  ne  kažem 
akademske. 

Opaža  se,  da  je  Car  Emin  do  nedavna 
išao  u  školu  starijih  pripovjed?ča,  gdje  su  fraze 
i  izrazi,  boje  i  nianse  bile  konvencionalne,  kad 
se  na  stil  i  na  kolorit  veoma  malo  pazilo.  A  i 
naravno  je,  jer  su  se  hrvatski  pisci  još  borili 
za  riječ,  za  izraz  i  bili  su  sretni,  kad  su  svoju 
misao  mogli,  makar  i  slabo,  hrvatski  izreći. 
Mi  s.no  u  tom  pogledu  dobrano  koraknuli,  taka 
da  dan  danas  imademo  vrlo  dobrih  poznavalaca 
jezika  i  izvrsnih  stilista.  Ni  Car  Emin  nije  ostuo 
posve  stran  ovome  razvitku,  ali,  rek  bi,  da  je 
još  na  raskruju,  pa  ne  zna  bili  desno  ili  lijevo. 
Opet  jedan  nerazmjer,  opet  jedna  neharmoničnost. 
Sto  smeta  Viktoru  Caru,  da  se  očituje  kao  majstor 
i  umjetnik. 


Zanimljiva  je  ideja  novele  „U  mraku"  i 
ako  nije  nova.  Anka  je  lijepa  djevojka.  Zaručena 
je.  Dan  će  se  njezine  punoljetnosti  proslaviti 
sjajnom  gozbom,  ali  nenadano  primi  poziv,  da 
s  roditeljima  dodje  na  sud.  Sudac  im  javi,  iza 
kratkog  ispitivanja,  da  je  Gustav  Stein  položio 
u  ljubljansku  banku  dvije  hiljade  ftorina,  koji 
da  se  na  dan  punoljetnosti  uruče  njegovoj  kćeri, 
Anici  Petrićevoj.  Anka  je.  dakle,  nezakonita 
kći.  a  njezina  majka  Marija  uzela  je  Petrića, 
da  sakrije  sramotu  i  da  sebe  i  svoje  tek  začeto 
čedo  spasi  od  nevolje.  I  tako  ga  je  varala  dvadeset 
i  četiri  godine.  Petrić  nije  se  ničemu  dosjetia 
jer  je  Mariju  vjenčao  neposredno  poslije  njezina 
pada.  Marija  od  žalosti  i  sramote  umre ;  onog 
istog  dana.  čim  se  kući  povratila,  pade  joj  kap. 
A  Luka,  Petrićev  brat,  veli  Anki:  „Proživjela 
si  dvadeset  i  Četiri  godine  u  najljepšoj  sreći  i 
miru.  ne  znajući  za  svoje  jadno  podrijetla  na 
koje  nije  padala  ni  najmanja  sjena  kakove 
šumn  e,  jer  ga  štitila  izjava  čovjeka,  koti  te 
svojom  priznao.  Tako  si  eto  živjela  dvadeset 

1  četiri  godine,  a  dvadeset  i  četiri  godine  računaju 
nešto  u  ljudskom  životu ...  a  bila  bi  i  nadalje 
tako  živjela,  da  nije  onaj  nesmotreni  sudac . . 
Dakle  je  laž  potrebita,  kad  se  radi  o  sreći  jedne 
obitelji.  Problem  je  Cara  Emina  nikao  iz  Ibse- 
nove  „Divlje  patke".  B.  L 

SPOMEN  NA  KNIGA  ZA  HILJADOGO- 
DIŠN1CATA   NA  CAR   BORISA  907—1907- 

2  MAJ  1907-  Prevelike  daljine  oslijepe  vid,  a 
predaleka  se  prošlost  gubi  u  magii  priča.  Samo 
se  jače  ističu  brutalne  bitke  i  propasti  naroda, 
a  krvlju  se  plemena  rišu  medje  novih  država. 

Kulturne  borbe  ostaju  u  pozadini,  ili  se  za- 
boravljaju ili  ih  masa  ne  vidi. 

O  kršćanstvu  se  može  suditi,  kako  mu  drago, 
ali  nema  sumnje,  da  je  pokrštenje  jednoga 
snažnog  naroda  velik  kulturan  dogadjaj. 

Prošle  je  godine  slavio  bratski  bugarski 
narod  tisuću  godina  od  smrti  svetoga  kneza  Bo- 
risa-Mihajla,  nazvana  po  narodu  svetim  carem 
Borisom 

U  ono  se  davno  vrijeme  dva  imperija  borila 
o  prevlast  nad  svijetom :  istok  —  Bizant  i  zapad 
—  Rim.  Na  udaru  dvaju  svjetova  bila  je  jaka 
bugarska  država.  Po  snazi  oružja  država  se  ja- 
čala, a  medje  se  širile,  ali  u  zemlji  su  se  borila 
dva  jaka  življa :  neslavenski  osvajati  Bugari  i 
starosjedioci  Slaveni.  Bugari  su  bili  u  manjinii 
ali  oni  su  kao  boljari  imali  najviše  p*r  ,'a  i  vlas* 
nad  slavenskim  pukom,  koji  je  bio  u  većini.  I 
kao  što  često  u  povijesti,  htjelo  je  to  plemstvo, 
da  svoju  vlast  ojača,  slabeći  tim  vladarsku  vlast 

i  kao  Sto  često  u  prošosti,  morao  je  vladar  po- 
godovati puku,  da  oslabi  moć  boljarsku,  koja  je 
smetala  njegovoj  snazi  i  cjepkala  silu  državnu. 
Zgodan  je  način,  kako  je  to  car  Boris  —  izvrstan 
političar  —  postigao.  Medju  pukom  je  bilo  već 
mnogo  kršćana,  a  bol  jari  su  proganjali  kršćanstvo 
glavno  radi  toga,  da  mogu  vladati  pukom.  Car 
Boris  je  vidio,  kako  i  blizi  Bizant  i  daleki  Rim 
više  kršćanstvom,  nego  mačem  (a  često  i  mačem 
u  ime  kršćanstva)  pokoravaju  narode ;  vidio  je, 
da  mu  i  Zapad  i  Istok  hoće  obratiti  narod  možda 
radi  ideje,  ali  viSe  radi  svoje  prevlasti  —  i  od- 
lučio se  sam.  da  narod  svoj  pokrsti.  Možemo 
vjerovati,  da  je  učinio  to  jer  je  bio  osvjedočen 

0  moralnoj  ljepoti  i  kulturnoj  misiji  kršćanstva, 
ali  moramo  vidjeti,  da  je  tim  oslabio  moć  bo- 
ljara,  koji  su  njegovu  vlast  slabili,  ojačao  sla- 
venski narod,  a  oduzeo  iz  ruke  oružje  dvjema 
najmoćnijim  imperijima:  Rimu  i  Bizantu. 

To  bi  bila  politička  važnost  njegova  djela. 
Ali  ima  i  kulturna  i  narodna  važnost. 

Koristeći  se  suparništvom  izmedju  Rima  i 
Bizanta,  nije  se  Boris  podložio  direktno  ni  Istoku 
ni  Zapadu,  nego  je  na  općem  crkvenom  saboru 
u  Carigradu  (869 — 870.)  ishodio  za  Bugarsku 
arhiepiskopa,  nad  kojim  je  samo  imao  vrhovnu 
vlast  carigradski  patrijarha. 

Tim  je  bila  položena  osnova  samostalnoj 
bugarskoj  crkvi  —  narodnoj  crkvi. 

U  ono  vrijeme  se  silno  ojačao  upliv  rimski 
u  drugoj  velikoj  slavenskoj  državi :  Velikoj  Mo- 
ravskoj,  te  su  učenici  sv.  Cirila  i  Metoda  pro- 
ganjani Boris  ih  je  gostoljubivo  primio  u  svoju 
zemlju  i  poslao,  da  naučaju  narod  u  riječ  božju 

1  da  piSu  knjige  u  „jaziku  slovjenskom". 

Tako  se  rodila  iz  narodne  crkve  prva  na- 
rodna književnost  slavenska. 

Te  su  misli  crpljene  iz  predavanja  prof.  V. 
Zlatarskog  ,.0  pokršten  ju  Bugara  i  posljedi- 
cama", što  ga  je  čitao  na  svečanoj  skupštini  u 
Narodnom  teatru  u  Sofiji  na  dan  slave  Z  maja 
1907..  a  i  iz  govora  ministra  za  narodnu  pro- 
svjetu N.  Apostolova,  iz  zanosnih  i  patriotičnih 
riječi  S.  S.  Bobčeva  na  istoj  skupštini  i  iz  govora 
propovjednika  sofijske  crkve  djakon a  Himitlijskog 
te  dr.  St.  Cankova,  podsekretara  sv.  Sinoda,  što 
su  ih  rekli  prigodom  svečane  službe  božje  u  sa- 
bornoj  crkvi  sofijskoj. 

Slava  se  slavila  u  čitavom  narodu  i  bila  je 
više  narodna,  nego  službena.  Službeni  je  program 
slave  bio  svečana  služba  božja  u  sabornoj  crkvi, 
skupština  u  Narodnom  teatru,  objed,  ophod  po 
gradu  i  do  gradine  kneza  Mihajla,  pučka  sve- 
čanost i  muzikalno-teatralna  večer  u  kazalištu. 


Osim  toga  je  po  svoj  Bugarskoj  i.  i  2.  maja  u 
Školama  bio  praznik. 

U  početku  se  htio  jubilej  u  velikom  stilu 
(spomenik  caru  Borisu,  spomen -dom  za  književ- 
nike itd.)  ali  radi  raznih  zapreka  morala  se  slava 
stegnuti. 

Izdane  su  spomen-kolajne  u  zlatu,  srebru 
i  niklu,  nabavljena  slika  cara  Borisa  za  Dvorac 
i  izdana  2  spomen-spisa. 

U  našoj  spomenoj  knjizi  je  reprodukcija 
slike,  umjetnine,  slikane  po  slikaru  Mrkvički, 
snimka  jubilejne  poštanske  karte  i  maraka,  čitav 
tečaj  proslave  u  Sofiji  i  po  zemlji,  govori,  jubi- 
lejna  himna  Ivana  Vazova  (komponovana  po 
D.  Georgievu  i  pjevana  u  kazalištu),  pjesma  D. 
K.  Popova,  te  pozdravna  pisma  i  brzojavi.  Ima 
ih  iz  svih  krajeva,  samo  ne  —  iz  Hrvatske, 
žalosno  je,  da  se  nije  nitko  u  nas  sjetio  takove 
kulturne  i  opće  slavenske  proslave.     D.  D. 

JOV.  N.  TOMIĆ:  O  SRPSKIM  NA- 
RODNIM EPSKIM  PESMAMA.  Beograd 
1907.  Pokojni  llarion  Ruvarac  osvijetlio  je 
poneke  česti  naše  narodne  epike,  pa  je  šteta. 
Sto  se  historičari  ne  povode  za  njim  i  prepuštaju 
sav  rad  oko  izučavanja  narodnih  tradicija  filo- 
lozima. Od  hrvatskih  historičara  ne  bavi  se  danas 
niko  ovim  zanimljivim  predmetom,  a  od  srpskih 
najintenzivnije  oko  toga  radi  Jov.  N.  Tomić. 
On  je  dosele  napisao  dvije  uspjele  ovakove  radnje: 
„Ko  je  Djemo  Brdjanin?  (Beograd,  1901.)  i 
„Motivi  u  predan  ju  o  smrti  kralja  Vukašina" 
(Petrograd.  1904.).  Pomenuta  rasprava,  0  kojoj 
je  ovdje  riječ,  jest  treća,  a  nastala  je  povodom 
rasprava  Andre  Gavrikvvića  u  Radu  1 53  i  Glasu 
72.  Ova  je  naučna  polemika  zanimljiva  i  vrijedna, 
jer  pisac  ne  obara  samo  rezultate  rada  svoga 
protivnika,  već  ocjenjuje  čitavu  jednu  metodu 
u  ispitivanju  narodnih  tradicija,  koja  je  baš 
sada  ,,u  jeku",  a  osniva  se  na  „domišljanju" 
i  na  postavkama  a  priori.  Pored  toga  pokazuje 
pisac  nove  putove,  kojima  treba  da  krenu  i 
naši  istraživači  tradicija,  koji  pored  filologije, 
mitologije  i  nešto  političke  historije  potpuno 
zaboravljaju  na  kulturnu  historiju,  sociologiju, 
etnologiju  i  na  primjenjivanje  zakona  i  pojava 
utvrdjenih  istraživanjem  tradicija  drugih  na- 
roda. 

Valja  priznati,  da  metoda  domišljanja 
bez  opravdanih  premisa  u  zaključivanju  nema 
naučne  podloge  te  je  viSe  štetna  nego  korisna, 
a  nije  drugo  nego  nastavak  preživjele  mitološke 
metode.  Pomenuti  Gavrilovićevi  radovi  imadu 
doista  „sve  nedostatke"  ove  metode;  on  dapače 
—  kako  je  pisac  dokazao  —  falzificira  ili  stvara 

činjenice,  koje  ne  postoje,  da  dokaie  svoje 
apriorne  sudove,  pa  zato  bijaše  lagan  posao 
povodom  ovih  radova  ocijeniti  rdjave  strane 
metode  domišljanja.  Ali  bilo  bi  nužno,  da  je 
Tomić  istaknuo,  koje  istraživače  narodnih  tra- 
dicija smatra  pristašama  metode,  koju  ocjenjuje, 
jer  on  sad  kaže,  da  idu  putem  Gavrilovićevim 
,,joi  mnogi  od  Srba  i  Hrvata",  a  sad  se  Čini, 
kao  da  joS  vecma  generalizira,  te  poistovetuje 
sav  danaSnji  rad  oko  istraživanja  narodnih 
tradicija  s  metodom  domišljanja,  a  ne  može  se 
baš  reći  ni  jedno  ni  drugo.  Samo  na  jednom 
mjestu  spominje  Tomu  Maretica.  te  ga  u  neku 
ruku  smatra  predstavnikom  ove  metode  veleći. 
da  Gavrikmć  i  ostali  „danas  idu  njegovim  sto- 
pama". O  prof.  Maretiću  se  to  zaista  ne  može 
reći:  on  nije  predstavnikom  ni  pristašom  ove 
metode.  On  je  dosele  izdao  samo  jednu  oveću 
gradju  o  narodnoj  tradiciji :  „Kosovski  junaci 
i  dogodjaji  u  narodnoj  epici"  (Rad.  97).  gdje  su 
iznesene  dvije  hipoteze :  1.  da  naSe  pjesme 
starijega  vremena  ponajviše  sadržavaju  slo- 
bodne internacionalne  motive,  pa  da  u  toj  epici 
ne  treba  tražiti  ni  mitologiju  ni  historiju,  već 
pripovjedači  materijal;  2.  da  naS  narod  nije  imao 
epskih  pjesama  prije  Kosova.  Oba  ova  zaključka 
stvorena  su  upravo  protiv  onih  istraživača, 
koji  su  se  služili  metodom  „domišljanja".  J. 
Polivka  nazvao  je  prvu  Maretićevu  hipotezu 
preokretom  u  studiju  jugoslavenske  narodne 
epike,  a  golemo  djelo  M.  Halanskoga :  .Južno- 
slavjinskija  skazanija  o  Kraljević  Marku" 
0892—1895)  donesk)  je  na  ovoj  osnovi  istra- 
živanja silu  pozitivnih  rezultata  te  je  potpuno 
utvrdilo  mišljenje  Maretićevo.  Druga  njegova 
hipoteza  neSto  je  suviše  odsječena,  ali  u  glavnome 
slaže  se  s  rezultatima  proučavanja  tradicija 
u  drugih  naroda :  ni  naSa  junačka  pjesma  ne 
može  biti  starija  od  dogadjaja,  o  kojima  pjeva, 
i  koji  su  je  zapravo  jedini  mogli  stvoriti.  Jagić 
je  doduše  već  prije  toga  iz  rijeci  vizantinskog 
pisca  Gregorasa  Nicefora  izvodio,  da  su  Bugari 
i  Srbi  imali  junačku  pjesmu  pred  1326.  go- 
dinom, ali  Maretić  i  A.  Pavić  dokazaSe.  da  pisac 
grčki  na  odred jenom  mjestu  ne  govori  «  ju- 
načkim pjesmama  {nlia  dvđguv)  Bugara  i  Srba, 
već  —  Grka.  Metoda  domišljanja  jest  u  opće 
neSto  posvema  oprečno  čitavu  naučnom  radu 
prof.  Maretica,  jer  on  i  ne  izlazi  iz  prikupljene 
gradje,  a  domišljanja  ima  u  njega  —  reći  ćemo 
—  radije  premalo  nego  odviSe,  Sto  najljepše  do- 
kazuje i  netom  izaSla  knjiga :  „Metrika  naSih 
narodnih  pjesama".  Pri  kor  J.  Tomića  uopće  se 
ne  može  ticati  rada  oko  tradicionalne  književ- 
nosti u  hrvatskoj  knjizi,  i  to  naprosto  zato, 

jer  izim  prof.  Maretića  u  nas  na  ovom  otvorenom 
polju  niko  ništa  ne  radi. 

Ali  ako  itko  to  je  Gavrilović  tipičan  pred- 
stavnik metode  domišljanja.  On  je  iznio  doista 
posve  novu  hipotezu  o  postanju  i  razvitku  narodne 
nase  epike :  prvo  historijsko  doba  u  narodne 
poezije  počima  se  od  onda,  otkad  je  narod  počeo 
predmete  historijske  sadržine  unositi  u  svoje 
pjevanje,  a  svršava  se  oko  kraja  XV.  ili  početka 
XVI.  vijeka;  drugo  historijsko  doba  narodne 
poezije  nastalo  je  iza  nekakva  sloma  u  na- 
rodnoj tradiciji,  te  su  motivi  iz  ranijeg  doba 
obučeni  u  novo  epsko  ruho  —  prvo  doba  ima  naime 
samo  kratke  epsko- lirske  pjesme,  kakva  je  Hekto- 
rovićeva  ,.1  kliče  djevojka"  —  zbog  čega  pisac 
i  nazivlje  postanje  narodne  epike  početkom 
XVI.  vijeka  „ponovnim  pjevanjem  narodnim". 
Kako  je  ova  hipoteza  osnovana  na  apriornom 
domišljanju,  natezanju,  pače  i  na  izopačivanju 
činjenica,  ne  može  se  o  njoj  reći  ni  da  se  ne 
može  pozitivnim  dokazima  oboriti. 

Tomićevi  zanimljivi  argumenti  tako  su  jaki, 
da  i  po  jedan  ruši  ovu  kuhi  od  oblaka,  ali  re- 
cenzent htio  je  biti  neizcrpiv,  pa  je  posizao  i 
za  takovima,  koji  ne  stoje,  a  mi  ćemo  se  samo 
na  ove  obazreti,  a  time  ne  ćemo  Gavriloviću  po- 
moći, ni  recenzentu  odmoći. 

Tomić  je  iz  Hektorovićeva  „Ribanja", 
koje  jest  naj znatniji  izvor  za  ispitivanje  starine 
naSih  narodnih  pjesama,  izvadio  jedno  mjesto 
protiv  Gavrilovića,  ali  kako  nije  filolog,  shvatio 
ga  je  sasvim  krivo.  Ribar  Paskoje  potiče  Nikolu 
na  pjevanje  ovako:  „rec'mo  po  jednu,  za  vrime 
minuti  —  bugaršćinu  s  rednu  i  za  trud  ne 
čuti".  Iz  toga  recenzent  zaključuje :  „da  je  joS 
u  ono  doba  bik)  i  dužih  bugarttica  od  ovih 
prosečno  srednje  dužine  i  da  su  ih  sami 
ribari  znali."  To  je  rdjav  zaključak.  Hektorović 
uopće  ne  govori  osrednjim  već  osrednim 
bugaršticama,  a  to  nije  isto.  Riječ  „sredan" 
(složenica  kao  na  pr.  uredan,  kajk.  sređen) 
znači :  pristao,  doličan.  Danas  ove  riječi  nema, 
a  rječnik  akademički  nije  tako  daleko  došao, 
ali  savremenik  Hektorovićev  hvarski  pjesnik 
Lučić  u  posveti  „Robinje"  Paladiniću  upo- 
trebljava riječ  „sredan"  u  naSem  značenju  pi- 
Sući :  „i  eto  Ti  ju  prikazuju  (dar  u  istinu  ozirom 
dostojanstva  imena  Tvoga  mao  i  može  biti 
nepristao),  da  Ti,  znam,  učiniti  hoćeS  ga  s  r  e  d  n  a 
i  v  e  1  i  k  a".  BugarStice  bile  su  dakle  i  u  XVI. 
vijeku  kratke  junačke  pjesme,  kakve  nam 
se  javljaju  u  XVII.  i  XVIII.  vijeku,  a  du- 
gačkih nije  bilo,  pa  ako  se  za  ovu  pojavu 
hvata  Gavrilović.  neka  mu  bude  prosto. 

Tomić  protiv  Gavrilovića  utvrdjuje  mni- 
jenje, da  prva  polovina  XVI.  vijeka  nije  doba 
postanka  narodne  epike,  jednom  veoma  valnom 
pojavom  :  to  su  guslati,  koji  stvaraju  od  narodne 
epske  pjesme  posebno  zanimanje,  a  oni  se  javljaju 
i  u  drugih  naroda  tek  u  drugom  periodu  života 
narodne  epike,  kad  se  ona  već  razvila  i  ustalila, 
a  ne  u  doba  njezina  postanja.  Tomić  doista  navodi 
slijepca  pjevača  iz  jednog  spljetskog  izvještaja 
na  mletačku  sinjoriju  1547.  god.  i  nekog  Dimi- 
triju  Karamana  guslara  spomenutog  u  ma- 
džarskoj jednoj  kronici  pisanoj  latinskim  sti- 
hovima 1554.  god.  Mi  pridržajemo  postavku 
Tomićevu  o  izdvajanju  guslara  iz  mase  naroda 
u  doba  ustaljenosti  narodne  epike,  ali  valja  nam 
istaknuti  njemu  nepoznatu  činjenicu,  đa  se 
srpski  guslar  spominje  več  na  dvoru  Vladislava 
Jagiela  i  Jadvige  i  to  1415.  godine  (Monum. 
med.  aevi.  B.  XV.  Dr.  F.  Piekosinski :  Rachunld 
Wladyslawa  Jagielly  i  Jadwigy  p.  457-  i  459.). 
Popularnost  naših  guslara  postade  domala 
ovdje  tako  velika  i  razvikana,  da  je  trebalo 
protiv  njih  stvarati  posebne  zaključke  (Archiv, 
XXIX.  i  3.  p-  237  ).  Naši  su  guslari  u  Poljaka 
izim  gotovih  narodnih  pjesama  jamačno  pjevali 
i  nove  po  uzoru  onih,  da  budu  po  sadržaju  bliže 
Poljacima,  jer  poljački  pjesnik  Miaskowski 
(1549—1622)  crtajući  našega  guslara  veli,  da 
je  pjevao :  „jak  przed  laty  Turkow  bili  Polacv 
y  mgžne  Horwaty".  Prema  tome  pada  doba 
ustaljenosti  narodne  epike  već  u  početak  XV. 
vijeka,  a  to  dokazuje  jasnije  od  svega,  kako  je 
Gavrilovićeva  hipoteza  o  postanju  narodne  epike 
početkom  XVI.  vijeka  samovoljna  i  naivna, 
do  čega  uvijek  vodi  metoda  domišljanja,  pa  se 
i  mi  slažemo  sa  željom  Tomićevom,  da  naše  naj- 
više naučne  institucije  u  buduće  ne  daju  ova- 
kovim  radovima  naučan  karakter. 

Df-  Bfonko  DTtchsltT. 

VJESNIK  HRVATSKOGA  ARHEOLOŠ- 
KOGA DRUŠTVA.  Organ  arheološkoga  odjela 
narodnoga  muzeja  u  Zagrebu.  Urednik  dr.  Josip 
BrunŠmid.  Nove  Serije  sveska  IX.  1906.-7. 
Zagreb  1907. 

Medju  stručnim  časopisima  hrvatskim  čini 
se,  da  se  Vjesniku  hrv.  arheološ.  društva  ne  po- 
daje  u  javnosti  našoj  onakova  pažnja,  kakova 
je  običajna  u  svim  kulturnim  zemljama  spram 
Časopisa  ovakova  smjera. 

časopis  ovaj,  kao  organ  arheološkoga  odjela 
narodnoga  muzeja  a  zajedno  i  glasilo  hrvatskoga 
arheološkoga  društva,  stoji  obzirom  na  vanjsku 
svoju  opremu  kao  i  nutarnji  svoj  sadržaj  — 
dakle  sa  tehničke  i  sa  strukovne  strane  —  na 

istoj  visini,  na  kojoj  stoje  slični  časopisi  vanjskih 
arheoloških  zavoda,  muzeja  i  društava- 

Otkako  ga  ured j uje  direktor  zagrebačkoga 
arheološ.  muzeja  profesor  BrunŠmid  —  izašlo  je 
9  svezaka  sa  biranim  radnjama  naših  arheologa 
i  historičara. 

Sadržaj  tih  radnja  i  rasprava  jeste :  bilo 
strogo  arheološki,  bilo  arheološko-historijski  ili 
čisto  historijski,  a  svaka  od  ovih  izašlih  svezaka 
bogato  je  ilustrovana  sa  cinkografskim  crtežima, 
litografskim  i  autotipskim  slikama.  Pa  pored 
svega  toga  interesantnog  sadržaja  u  materijalu, 
koji  zasijeca  razne  prošle  kulturne  perijode  na- 
šega naroda  dotično  naše  domovine  —  ostaje 
arheološki  „Vjesnik"  pri  svome  izlasku  redovno 
u  javnome  društvu  našemu  neopažen  ;  ta  upravo 
nepažnja  jest  i  kriva,  što  je  broj  pretplatnika 
ovoga  časopisa  razmjerno  prema  našim  prilikama 
upravo  minimalan. 

Kako  je  izdavanje  ovakovoga  časopisa  zbog 
brojnih  ilustracija,  skopčano  sa  velikim  nov- 
čanim troškovima,  teško  bi  uredništvu  bilo  dr- 
žati svoj  časopis  na  tako  doličnoj  visini,  da  nije 
potpore  sa  strane  zemlje  i  sa  strane  arheološkoga 
društva. 

Da  ali  publikovanje  ovoga  Časopisa  uzmogne 
redovno  izlaziti  nužna  je,  pored  ove  stalne  sub- 
vencije, ipak  što  izdašnija  potpora  i  sa  strane 
pretplatnika,  budući  da  se  troškovi  za  tisak 
i  honorari  za  pisce  namiruju  iz  subvencije,  a 
troškovi  za  crteže  i  slike  iz  pretplata.  Od  pret- 
platnika dakle  visi  da  li  će  časopis  izaći  bogatije 
ili  slabije  ilustrovan,  prema  tome  za  vanjski 
znanstveni  svijet  vrijedniji  ili  manje  vrijedan 
pogotovo  ako  se  uzme  na  um  da  danas  arheološki 
časopisi  bez  valjanih  ih.  strati  ja  nemaju  a  ma  baš 
nikakove  vrijednosti. 

Uzevši  u  obzir,  da  „Arheološki  Vjesnik" 
pribavlja  knjižnici  arheološ.  muzeja,  dakle  na- 
rodnome institutu,  svake  godine  do  180  raznih 
stručnih  časopisa,  koji  se  dobivaju  u  zamjenu  za 
„Vjesnik"  a  reprezentiraju  daleko  veću  nov- 
čanu vrijednost,  nego  li  zemaljska  subvencija 
iznosi,  pa  zatim  uzme  li  se  u  obzir  i  to,  da  je 
„Vjesnik"  po  svojem  ozbiljnom  sadržaju  i  bo- 
gatim ilustracijama  stekao  u  stranome  znanstve- 
nome svijetu  takav  ugled,  da  se  sadržaj  svake 
sveske  u  kraćim  ili  duljim  izvacima  objavljuje, 
dapače  da  se  pojedine  radnje  u  prijevodu  donose, 
što  u  velike  diže  prama  vani  vrijednost  hrvatskoj 
znanstvenoj  literaturi  —  to  je  upravo  dužnost 
naše  narodne  inteligencije  ovaj  časopis  što  iz- 
dašnijom pretplatom  poduprijeti  i  tako  finan- 
cijalno  olahkotiti  brigu  uredništva  oko  izdavanja 
ovoga  časopisa. 

I  IX.  sveska  ovoga  časopisa,  ne  zaostaje 
ni  milo  aa  prijašnjim  sveskama.  Sadržaj  joj  je 
slijedeći : 

B  r  u  n  š  m  i  d  dr.  Jos. :  Kameni  spome- 
nici hrvatskoga  narodnoga  muzeja  u  Zagrebu. 
-  Nekoliko  našašća  novaca  na  skupu  u  Hr- 
vatskoj i  Slavoniji.  XXVI— XXVII. 

Hoffillerdr.  Viktor:  O  nekim  sta- 
rinama, nabavljenim  za  narodni  muzej  godine 
1906.  —  Donnerov  oltar  u  crkvi  sv.  Katarine  u 
Zagrebu. 

Klaić  Vjekoslav:  Topografske  sit- 
nice. 

Krnic  dr.  Bogoljub:  Judicium  ge- 
nerale (opći  sud)  u  Ugarskoj  i  Hrvatskoj. 

Szabo  Gjuro:  Tri  benediktinske  opa- 
tije u  županiji  požeškoj  (Sv.  Jelena  de  Podborje, 
Bijela,  Rudin). 

Sišić  dr.  Ferdo:  Prilog  rodoslovlju 
Kurjakovića,  knezova  krbavskih  od  plemena 
Gusić. 

Razne  i  književne  vijesti. 
Nekrolog  arkeologa  prof.  Otta  Benndorfa. 
Kako  se  iz  navedenog  sadržaja  vidi,  ma- 
terijal je  i  u  toj  svesci :  strogo  arheološki,  histo- 
rijsko-arheološki  i  čisto  historijski.  O  većoj  i 
posve  ori-rinalnoj  radnji  prof.  Kmica  bilo  je  već 
ovdje  govora. 

Rasprava  prof.  Sišića  popunjuje  Klaićevu 
radnju,  u  Radu  akademijonom  o  rodoslovnim 
prilikama  knezova  krbavskih. 

Prof.  Klaić  donosi  i  opet  u  svojim  „topo- 
grafskim sitnicama"  svoja  veoma  zanimiva  hi- 
storijsko-topografska  razmatranja  o  nekim  našim 
mjestima  i  geografskim  točkama  kao :  Kostroman 
(Castra  romana),  Gora  zaprta  (Mons  Claudius), 
Bile  vode  (Aquae  gradatae,  Weisswasser),  Ti- 
tuševina  (Totuševina),  Bezjačija  i  Hampovica. 

Prof.  Szabo  opisuje  nam  u  svome  članku 
(izvadak  iz  njegove  velikom  pomnjom  sastav- 
ljene radnje  o  hrvatskim  gradinama)  uz  histo- 
rijsko dokumentiranje  ostanke  triju  benedik- 
tinskih opatija  u  požeškoj  županiji  :  Sv.  Je- 
lene Podborske,  Bijele  i  Rudine.  Razvaline 
benediktinskoga  samostana  sv.  Jelene  od  Pod- 
borja  kod  Daruvara  kao  i  zidine  (pokrivene  sli- 
kama) opatije  sv.  Mihajla  zvane  „Rudin"  kraj 
sela  čečavca,  zajedno  s  divotnim  ostancima  ne- 
kadanje veličanstvene  gotske  crkve  benediktin- 
skoga samostana  Bijele  kod  Daruvara,  na  sra- 
motu našu  potpuno  su  danas  već  raskopane, 
razlupane  i  sa  zemljom  izravnane.  Rasprava 
ova  u  neku  je  ruku  ogorčeni  poziv  odlučujućim 
faktorima,  da  uznastoje  oko  čuvanja  naših 
drevnih  gradjevina. 


Sam  urednik  prof.  Brunšmid  opisuje  nam 
kao  nastavak  (dio  III.)  „Kamene  spomenike  hr- 
vatskoga narodnoga  muzeja  u  Zagrebu."  Opis 
ovaj,  koji  je  na  veliko  zamišljen,  služit  će  kad 
bude  gotov  u  jednu  ruku  kao  katalog  posjetni- 
cima arheološkoga  muzeja  a  u  drugu  stručnja- 
cima kao  vrelo  za  poučavanje  rimske  pokrajinske 
umjetnosti  u  današnjim  hrvatskim  zemljama. 
Drugi  članak  urednikov  „Nekoliko  našašća  no- 
vaca na  skupu  u  Hrvatskoj  i  Slavoniji"  spada 
u  ciklus  numiznatskih  radnja  njegovih  (do  sada 
27),  publikovanih  u  raznim  prijašnjim  godiš- 
tima Vjesnika.  U  ovome  članku  opredjelio  je  i 
opisao  urednik  dva  našašća  rimskih  novaca  i  to : 
našašće  rimskih  antonijana  trećega  stoljeća  u 
Satnici  (kotar  Djakovo)  i  našašće  rimskih  ba- 
krenih novaca  s  kraja  trećega  stoljeća  iz  Mačje 
grede  (kotar  Gračac).  Muzejski  kustos  dr.  Ho- 
filler  u  svome  Članku  opisuje  rimske  starine, 
nadjene  u  našim  krajevima  a  nabavljene  za  na- 
rodni muzej.  Medju  nabavljenim  starinama  in- 
teresantan je  opis  tipične  olovne  pločice  iz  Srpske 
Mitrovice  sa  relijafhim  prikazima  iz  kulta  nekih 
božanstva,  pa  opis  dvaju  rimskih  bronsanih 
kaserola  iz  Siska  i  Surčina,  kojim  se  popunjuje 
članak  u  VII.  svesci  (Bronsane  posude  iz  Hr- 
vatske i  Slavonije  u  narodnom  muzeju  u  Za- 
grebu), a  služi  za  popunjevanje  općeg  študija 
o  fabrikaciji  bronsanih  rimskih  posuda. 

U  članku  „Donnerov  žrtvenik  u  crkvi  sv. 
Katarine  u  Zagrebu"  donosi  Hoffiller  izvadak 
članka  gospodje  G.  Tietze-Gourat,  koji  pod  nas- 
lovom „Unbekannte  Werke  von  G.  R.  Donner" 
izišao  u  časopisu  „Jahrbuih  der  K.  K.  Zentral- 
kommission  zur  Erforschung  und  Erhaltung 
der  Kunst-  und  histor.  Denkmale".  N.  F.  III. 
1905.  Oltar  ovaj  nalazi  se  još  i  danas  na  svome 
prvašnjemu  mjestu  u  crkvi  sv.  Katarine  i  to  u 
jednoj  od  postranih  kapelica  lijevo  od  ulaza. 

Od  istoga  pisca  nalazi  se  pri  kraju  sveske  i 
nekrolog  profesora  bečke  univerze  i  ravnatelja 
austrijskog  arheološkoga  inštituta  Ottona  Benn- 
dorfa, koji  je  po  svome  učenjačkome  djelovanju 
znatno  uplivao  na  razvitak  arheološke  znanosti 
u  hrvatskim  zemljama  bilo  direktno  kao  učitelj 
bilo  indirektno  svojim  stručnjačkim  savjetima ; 
kad  se  naime  na  zagrebačkoj  univerzi  pomiš- 
ljati stalo  na  uvadjenje  arkeologije  kao  disci- 
pline, sudjelovao  je  Benndorf  u  komisiji,  kojoj 
je  bila  ta  zadaća  povjerena,  isto  je  tako  uz  do- 
mrće  stručnjake  procjenjivao  Nugentovu  zbirku 
skulptura,  koju  je  tadanja  hrvatska  vlada  bila 
nabavila  za  arheološki  muzej.  Ovo  je  evo  kratki 
izvadak  sadržaja  IX.  sveske  Arheološ.  Vjes- 
nika.  časopis  ovaj  uredjivan  u  duhu  moderne 

arheološke  znanosti  vrijedan  doista  Sto  izdaS- 
nije  novčane  potpore  sa  strane  narodne  inteli- 
gencije, tim  više  Sto  je  cijena  ovome  uglednome 
strukovnome  časopisu  hrvatskome  razmjerno 
prema  obilju  gradje  Sto  ju  nam  pruža  vrlo  ma- 
lena —  tek  4  krune  na  godinu.    A.  JirouUk. 

UMJETNOST 

IVAN  MEŠTROVIĆ.  Prvi  i  drugi  broj 
„Erdgeista"  donio  je  reprodukcije  Meštrovićevih 
djela.  Od  starijih  radova :  „Na  zdencu  života", 
..Starčeva  glava".  ..Majčina  briga".  ..Portrait  dr. 
Cingrije",  „Medicina" ;  a  od  novijih :  „Adam  i 
Eva".  ..Stara  pjesma".  „Borba".  „Portrait  knji- 
ževnika Abels-a"  „Poluakt".  „Stup"  i  „Upitnik". 
Šteta,  da  „Erdgeisf  •  n  je  iznio  MeStrovićeve  pr- 
vijence,  jer  bi  na  taj  nač  n  imali  čitavi  prijegled 
njegova  stvaranja  i  razvitka.  Tome,  rek  bi,  da 
će  udovoljiti  posebni  svezak  „Kunst  fur  Alle", 
Sto  će  biti  posvećen  kiparu  MeStroviću. 

Tko  se  zanimao  za  MeStrovića,  znade,  da 
su  na  njega,  u  početku,  najviSe  utjecali  ruski 
pripovjedači:  Tolstoj.  Andrejev.  Gorki,  a  na 
osobit  način  Dostojewski.  Oni  mu  bijahu  naj- 
bliži, jer  je  i  on  čedo  religioznog,  siromaSnog, 
zapuštenog,  ali  koStunjavog,  nepokvarenog  na- 
roda. Djetinjstvo  je  proživio  u  nevolji,  gledajući 
kako  se  njegovi  roditelji  kine.  da  prehrane  obi- 
telj. Bez  kuće  i  kućiSta  lutao  je  MeStrovićev 
otac  poput  nomada  po  čitavoj  Slavoniji.  Bosni 
i  Hercegovini,  u  potragu  za  radom :  za  nad- 
nicom. I  zato,  kad  je  MeStroviĆ  počeo  da  misli 
svojom  glavom,  najprije  oćuti  sućut  prama 
sebi,  a  to  čustvo  je  neposredno  primijenio  na  sve 
ostalo  Čovječanstva  To  je  pnrodna  posljedica 
njegovi  uzgoja  i  ambienta,  gdje  se  rodio  i  raz- 
vio. Njegova  je  osjetljiva  duSa  još  jače  oćutila 
bol  i  bijedu  nevoljnoga  dalmatinskog  Zagorca  i 
on  je  tom  osjećaju  dao  potpun  izraz  u  prvim 
svojim  djelima.  Radi  ideje  same  zanemario  je 
plastičnost,  a  bit  će,  da  je  tome  joS  jedan  uzrok: 
Sto  se  u  MeStrovića  razvilo  nagnuće  za  samo- 
•  stalnim  stvaranjem,  prije,  nego  je  mogao  da 
vlada  s  materijalom. 

Meštrovićcva  najmarkantnija  djela  iz  prve 
periode  jesu  :  ..Zadnji  cjelov",  „Bolesnica"  i 
„Žrtva  nevinosti".  Leit-motiv  je  sućut  i  ljubav 
prama  bolnima  i  bijednima  ;  ali  prevaren  u  oče- 
kivanju sa  strane  bližnjega  postao  je  sarkastičan 
i  ironičan.  Parodija  „Žrtve  nevinosti"  je  „Čežnja 
za  strašću".  S  izmoždenim  „Pjesnikom"  ruga 
se  sebi  i  sličnima.  „Pjesnik"  je  po  čuvstvu  brat 
..Žrtve  nevinosti",  ali  ga  u  istinu  ubija  „Čežnja 
za  strašću". 


U  „Majčinoj  brizi"  prikazao  je  siromašnu 
rodilju.  Tu  se  javlja  kipareva  proSlost,  sjeća  se 
svoje  majke,  bijede  i  nevolje  i  osjeća,  da  je  i  sad 
bliži  njima  nego  li  onom  društvu,  u  kome  živi. 

Njegova  je  „Medicina",  junakinja,  tip  ruske 
djevojke,  Sto  se  žrtvuje  za  cijelo  čovječanstvo 
umjesto  za  jednog  čovjeka 

Djela:  „Moja  puca",  „Pjevajuća  duša", 
„Curče"  i  „Mali  Vidović"  ubrajam  u  očitovanja 
mekani  čuvstva,  u  liriku.  Izvanredna  je  mode- 
lacija  i  izradba  ovih  manjih  kipova,  ali  ovdje  ne 
prevladjuje  Meštrovićeva  jača  strana.  Daleka  su 
od  simbolike  „Prvog  zahtjeva". 

Zanimljivo  je.  kako  MeStroviĆ  nastoji,  da 
nam  se  prikaže  poganinom.  On  se  nikada  ne  će 
moći  oteti  sućuti,  kajanju,  boli,  koja  je  naj- 
značajnije obilježje  ItrSćanstva,  a  to  je  najbolje 
dokazao  s  „Timor  Dei".  Diže  se  protiv  pojma 
božanstva,  jer  je  taj  fautom  uzrok  mnogih  ne- 
sreća i  jer  je  prvi  strah  stvorio  Boga.  StraSna, 
nesmiljena,  orijaSka  noga  gazi  ljudstvo  i  ne  pita 
za  boli  djeteta  i  majke,  za  pregaranje  djevice  i 
slabosti  starca.  Jedini  filozof  otima  se  toj  groz- 
noj sili,  ali  i  on  propada  u  talasu  ostaloga  ljud- 
stva, jer  je  preslab,  da  odoli,  da  mu  se  otme. 
Samo  umjetnost  i  poezija  uzdiže  se  nad  svim 
tim  i  slobodna  je  u  carstvu  svome.  Ideja  je  za- 
ista poganska,  ali  sama  sućut  za  ostale  bijednike 
već  je  kršćanska. 

I  eto  nas  do  jedne  nove  faze,  gdje  se  Me- 
Stroviću otvaraju  novi  vidici  uslijed  čitanja 
Schopenhauera,  Stirnera  i  Nietzschea.  Me- 
StroviĆ je  „Na  zdencu  života"  prikazao  život 
u  potpunoj  snazi,  te  ga  utjelov.o  u  pojavama 
pojedinih  individua.  U  jednoj  je  grupi  ljubavnik 
pun  strasti,  koji  na  najprimitivniji  i  najpriiodniji 
način  hoće  da  ogrli  ženu.  zatim  slijedi  dvoje 
idealno  zaljubljenih,  Sto  u  cjelivanju  kušaju 
cijelu  slast  života,  treći  je  par  sanjarski  ras- 
položen, a  izmedju  četvrtoga  punano  je  dijete : 
prirodni  plod  ljubavi.  Jedan  je  umjetnik  osam- 
ljen, te  zamišljeno  gleda  u  val  vode  i  vidi  ni- 
Stavilo  ovog  svijeta  i  pustu  prolaznost  (Scho- 
penhauer).  On  je  sve  uživao  Sto  i  one  grupe, 
sve  je  prošao  i  sve  će  proći,  pa  sada  mu  je  jedina 
svrha  života,  da  bude  samostalan,  svoj,  osam- 
ljen —  potpuni  individuum,  „Nadčovjek" 
(Stimer  i  Nietzsche). 

U  „Veneri"  ruga  se  ljepoti  i  estetici  •-  ona 
je  lijepa,  ali  je  prava  savremena  Žena  sa  svim 
manama,  strastima  i  porocima.  To  je  najsavr- 
Senija  ironija  staroj,  antiknoj  Veneri.  Ova  je 
puna  mesa,  krvi  i  pohote,  te  stiSće  na  svoje  krilo 
malog  i  nagog  Amon. 

U  „Ženinoj  tajanstvenosti"  prikazan  je 
nigon  za  uzdržavanjem  rase  i  života. 

S  ..Conte  Ugolino"  nije  mu  bila  jedina  svrha 
da  ilustrira  Dantea,  već  da  iznese  ogavnu  sliku 
Allighierova  stoljeća. 

S  ovim  se  djelima,  i  ako  prodahnut  pesimi- 
stićkim  nazorom  o  svietu,  vise  ili  manje  povratio 
k  antiknom  shvaćanju  plastičnosti,  proširujući 
tehničku  stranu  u  koliko  se  služio  današnjim 
modelom  i  primjenjujući  kiparstvu  tečevine 

I  koncepcije  su  pojedinih  grupa  vedrije, 
spontanije,  nose  u  sebi  jednu  sveljudsku  notu, 
baveći  se  najradije  problemom  erotike  i  ra- 
djanja  života.  Pesimizam  Nitschea  je  prekaljen 
na  Zaratustrinom  plamenu  Njegov  „Izvor  ži- 
vota" (druga  česma)  prikazuje  dvoje  starih  i 
dvoje  mladih,  Starci  kao  da  odlaze  od  života, 
ustupajući  svoje  mjesto,  mladima,  jakima.  Sto 
su  željni  ljubavi  i  užitka.  A  jedne  i  druge  zdru- 
žuje kao  jedna  kruna,  kao  jedna  pjesma  kolo 
djece  u  reliefu.  Nad  njima  je  napupila  dojka, 
puna  mlieka,  puna  hrane,  a  iz  njezine  bradavice 
teče  slatki  tekućina  pod  lakim  pritiskom  jedne 
dugačke  ruke.  Zatim  „Adam  i  Eva" :  on  jak. 
s  teškim  potezom  misli  na  čelu,  a  Eva  puna, 
obilna,  sočna  kao  netom  i  zarana  brazda,  sto  je 
primila  sjeme  iz  podatne  sijačeve  ruke.  Ali  se 
MeStrović  vraća  do  ironije,  do  kritike  i  slušajući 
Nietzschea  ruga  se  i  sažaljeva  čovjeka.  Sto  bi 
čitavi  život,  da  mu  je  moguće,  prospavao  u  za- 
grljaju žene  „Borba"  (ili  „Modemi  LaokoorT)  pri- 
kazuje, kako  Žena  svladava  muškarca.  Bore  se, 
ali  čovjek  je  slabiji,  jer  misaon,  a  žena  je  kao  i 
priroda  besmis:e,u.  bez  sadržine,  ali  zavodljiva  i 
silna,  jer  joj  muškarac  dao  sadržaj  i  on  se  klanja 
onome.  Sto  je  sam  stvorio  i  pobjedjuje  ga  njegov 
vlastiti  stvor  kao  ljudi  Boga.  MeStrović  je  mi- 
zogin,  poput  svog  učitelja,  koji  je  rekao :  ..IdeS 
li  k  ženama  ne  zaboravi  biča".  To  se  osjeća  u 
„SUroj  pjesmi".  „Draškanju"  i  ..Veneri".  U 
prvom  reliefu  naglaSuje  smiješnu  ulogu  izraož- 
denog  starca,  a  u  drugom  reliefu  i  „Veneri" 
ruga  se  ljudima,  Sto  su  se  ponizili  do  perver- 
siteta.  Po  Meštroviću  žena  ima  jedino  dužnost, 
da  radja  djecu  i  da  čovjek  bude  njezin  go- 
spodar. 

Ovim  sam  jedino  nabacio  neke  misli  o  dje- 
lima Ivana  Meštrovića.  hcrpljivije  ću  ih  pri- 
kazati u  ovećem  essai-u,  gdje  ću  razložiti  i  od 
kakvog  su  značenja  portraiti  po  MeStrovićevu 
umjetnost,  te  djela  kao:  „Zidanje  Skadra"  i 
„Djed  i  unuk". 

Bo\o  Lovrtć. 


KAZALIŠTE 

ANDREJEV:  ŽIVOT  ČOVJEKA.  U  pet 
sceničkih  slika  hoće  Andrejev,  da  prikaže  veliki 
misterij  ljudskoga  života.  Sa  svim  potanko- 
stima on  opisuje,  kako  se  neznatni  plamečak 
čovječjega  života  otima  vječnoj  tmini,  kako 
plamsa  i  opet  tone  u  tmine,  iz  kojih  je  mučno 
proizašao.  Veličini  predmeta  kusa  se  pjesnik 
približiti  simbolikom  *.  najprije  izrazitom  — 
kako  ju  u  drami  prikazuje  „onaj  netko  u  sivo" 
sa  svijećom,  koja  se  je  upalila  i  opet  utrnula ; 
a  onda  prikritom  —  nekom  hladnom  i  ukočenom 
plastikom  tipičnosti,  koja  u  svaku  scenu  unosi 
osjećaj  vječno  istoga,  vječno  ljudskoga  i  nepro- 
mjenljivoga. Tako  nije  čitava  drama  drugo  nego 
jedan  niz  nastrojen  ja,  koja  nas  upućuju  i  pre- 
nose čas  u  fizičke  i  duševne  procese  životnoga 
nastajanja  i  zamiranja,  čas  u  tipična  raspolo- 
ženja našega  bitka 

Kod  poroda  sve  se  zaogrće  u  velo  mistike. 
Veseli  plamečak  života  probija  se  u  svijet  kroz 
fizičke  boli  rodilje.  Najjači  mu  je  plamen,  kad 
se  je  Čovjek  priljubio  životu  punom  snagom 
svojih  instinkta,  kad  ljubav  i  glad  pokreću  ci- 
jelim njegovim  organizmom.  A  onda  dolazi 
stagnacija.  S  postignućem  želja  gubi  se  čar  ži- 
vota u  dosadi  tričavih  društvenih  maljuSnosti. 
I  čovjek  srče,  bijen  nesrećama,  u  očajni  stadij, 
kad  mu  je  za  igračke  života  nestalo  djetinje 
duše.  Ovakova  ga  snalazi  smrt :  nad  kaotičnom 
rastvorbom  krvi  titraju  lutajuće  iskre  život- 
noga plamena. 

Tipične  crte  Andrejevljeva  prikaza  života 
prikazuju  više  crnu  sudbinu  mase  nego  li  indi- 
vidualnu ljudsku  sudbinu,  u  kojoj  životna  volja 
nalazi  svojih  radosti  i  u  svijetlu  i  u  sjeni.  Za  to 
njegov  misticizam  ne  upućuje  u  nedohitne  kra- 
jeve čeznuća,  nada  i  poleta  nego  se  gubi  u  mr- 
tvom beznadju  tromoga  fizičkoga  bitka.  U. 

KAZALIŠTA  U  FIRENCI. 
Firenze  1 

U  tom  imenu  za  mene  je  bilo  sve,  sve  što 
ima  lijepa :  od  veličanstvene  prirode,  do  najsa- 
vršenijih  tvorevina  čovječjeg  uma  i  ukusa. 

Firenze  t 

I  dok  sam  ure  i  ure  neumorno  šetao  kroz 
sobe  i  koridore  fiorentinskih  galerija ;  dok  sam 
s  najprofanijim  ali  najjačim  čuvstvom,  kojega 
nijesam  nigda  prije  ćutio.  skidao  šešir  u  crkvama, 
čudovištima  ljepote  i  arhitektonike ;  dok  sam 
nekom  neponjatnom  čežnjom  upravo  hrlio  do 
vrha  božanskoga  djela  Brunelleschi-a  i  Giotta ; 
dok  sam . . .  dok  sam  prolazio  kroz  cijelu  Fi- 

renzu,  sve  san.  se  više  Čudio,  više  divio  veličan- 
stvenom spomeniku  uma  ljudskoga. 

Ali  kad  sam,  umoran  od  dubokih  dojmova 
velikih  majstora  L'sta  i  d'ijeta.  htio,  da  se  na- 
c":vim  i  čarob  m  svećenicima  lijepe  Thalije, 
pozi'io  sam.  po'ilio  korak,  koji  sam  učinio. 
Kao  da  je  zavidan  neko  htio  da  bezobzirnom  i 
opakom  rukom  barem  za  č?s  (govo  im  za  čas  1) 
potamni  neizb.lsivi  dojam  v  \.  nstva. 

Prosta  fasada  obične  grad  jar  xt  kuće  koje 
nikada  ni  u  snu  ne  bih  uzeo  za  kazalište,  zatvara 
iza  s.be  najfinije  ili  bolje  najaristokratskije  ka- 
zalište fiorentirsko :  „Teatro  Niccolini". 

Tek  nakon  te  ikoga  bog?stva  arhitel  tonike, 
kao  da  čovjek  i  ne  pita  viSe,  kao  da  je  prezasićen, 
umoran  ve'ičinom,  te  mu  je  tu  nekako  lakSe  ! 
A  u  gledal'Stu  ćuti  se  nekako  intimnijim,  slobod- 
nijim iza  simoga  p.It'ska  dvorane  cinquecenta  u 
„Pa'azzo  della  Signoria"  i  kupole  genija  Bru- 
nellesci. 

Sto  je  najfinije,  Sto  najailstokratskije  u 
Firenzi,  naSlo  je  svoje  mjesto  u  običnim  kaza- 
HSnim  ložama  „Teatro  Nieco;ni".  „Jeunesse 
dorće"  u  najljepSim  fotel'una.  s  monoklom  i 
smokingon  pozire  naokolo  —  a  fina,  bezizra- 
žajna aristokratska  lica  ."orentinsica,  ukočeno, 
a  i  <m  svojim  očima,  lijeno  i  samouvjereno  jedva 
jedvice  rr'ču,  kao  da  iz  samilosti  darivaju  po- 
gled* 

Zvoni . . .  Pot/mlje  predstava . . .  Najnoviji 
talijanski  pozoiISni  komad  od  Zamb«>di-a. 
Uspjelo  u  Venec  'i  i  JV  anu  (tako  barem  kaže 
plakat)  druStvo:  De  Sanctis. 

Prvi  „vic"  sluSkinje  ili  popa  iz  te  komedije 
,,La  moglie  de>  dottore"  (L  ečnikova  žena)  i 
kazrliSte  prasnu  u  smijeh  !  Ni'?sam  vjerovao. 
Opet  mimo  naprijed.  „Vic"  !  Publika  iz  naj- 
finijih loža  pljeSče.  I  bilo  mi  je  žao  žao,  što  se 
n«  jesam  prije  varao,  jer  sam  smatrao  gtiiehom 
onaj  pljesak,  koji  se  mjesam  nadao  čuti  u  umjet- 
ničkoj Firenzi. 

I  tako  cijele  predstave.  Aplausa,  koji  su  na 
nekim  mjestima  morali  da  nadare  glumce,  bijaše 
veoma  malo.  Ta,  aristokracija  je  škrta  s  aplau- 
sima  i  u . . .  nas  ! 

A  komad? 

Hladan  i  ne  izrazit  prvi  un.  kao  da  je  po- 
služio auktoru  samo  za  uvod.  Kulmnacija  je  u 
drugom  činu.  Gledaoc  su  neprestano  u  ve'ikoj 
napetosti.  I  glumci  sa.  pobrali  p. '.lično  aplausa. 

Ali  nakon  drugog  čina,  činilo  mi  se,  kao  da 
nije  moguće,  da  slijedi  joS  jedan  čin,  jer  bi  po- 
kvario sav  dojam.  Atktor  ga  je  napisao.  Možda 
je  htio,  da  jače,  bolje  opiSe  karakter  liječnika  i 
žene  mu.  Komedija  svršava  mirno. 


U  nekom  malom  gradu  mladi  je  inžinir 
zaveo  učite' j im,  pa  je  nagovorio,  da  se  prije 
vremena  oslobod'  ploda  grješne  ljubavi,  a  onda 
je  ostavio.  Dobar  i  valjan  jedan  liječnik  liječio 
je  r.  ieljicu,  pa  kad  ju  je  oteo  smrti,  oženi  je. 
Liječnik  znao  je  za  grijeh  učiteljice,  ali  nije 
htio  znati  za  grijeinika,  koji  ju  je  zaveo.  Sreća  b 
bila  savršena,  da  nije  bilo  automobilske  nesreće, 
u  kojoj  malo  ne  nastrada  jedna  trudna  žena, 
koja  zbog  tog  udarca  ima  da  porodi  u  kući 
liječnikovoj.  A  ta  žena  bijaše  supruga  inžinira 
zavodnika  učitelj ićin?.  Došao  je  i  inžinir  u  kuću 
liječnikovu,  a  učiteljica  jedva  jedvice  se  uzdrži, 
da  ne  oda  mužu,  tko  je  taj  inžinir.  Ali  kad  zbog 
nesmotrenosti  sluškinje  sazna  bivša  učiteljica 
(liječnikova  žena),  koja  je  silno  željela,  da  postane 
majkom,  da  je  ostala  sterilna  zbog  onoga  nasil- 
noga poroda,  a  pred  sobom  vidi  svojega  zavod- 
nika u  smrtnom  strahu  radi  supruge  i  udesa 
onoga,  što  će  da  se  rod-,  nije  se  mogla  više  suspreg- 
nuti, već  iskali  svu  svoju  bol  u  lice  svojem  zavod- 
niku. U  taj  čas  izlazi  liječnik  sav  veseo  iz  sobe 
rodilje  i  najavi  sretan  porod  i . . .  upozna  zavod- 
nica. 

U  trećem  činu  izgubio  je  liječnik  svoj  mir, 
jer  je  doznao  ono,  što  nije  htio  znati.  Mješavina 
ljubomora,  sebcljublja,  uvrijedjene  časti  Ali  i  ovo 
prodje.  Liječnik,  koji  je  htio  ostaviti  ženu,  izmiri 
se  s  njom.  Oni  otputuju  zajedno  daleko  odanle. 

Ovo  je  siže. 

Neke  talijanske  novine  hva'e  (La  Tribuna) 
komad,  dok  kritičar  „Gaio"  u  „Marzocco"  pri- 
lično kudi  komad,  a  glumce  mnogo. 

Tako  najaristokratskije  kazalište  fioren- 
tinsko  i  najnoviji  talijanski  pozorišni  komad. 

A  druga  kazališta? 

O  „Pergola"  ne  govori  n,  jer  je  zatvoreno, 
a  kažu,  da  se  tu  najbolje  predstavlja.  „Teatro 
Verdi"  uprav  protivno  „Niccolini".  Pub'ika  tri- 
vijrlna.  Za  predstave  (čudno,  je  li?)  i-iblika  sa 
galerija  glasno  dovikuje  najtrivijalnije  viceve  ! 
Kaz  lište  ogromno  i  fteukusno.  „Teatro  Alfieri** 
pretvoreno  je  sad  u  dijilettalnn  kazalište.  No- 
v:  li  (ne  glumac  !)  (pseudonim  Yambo),  Soldani 
i  Bertolazzi  obećaše  svoje  radove.  Od  starijih 
davahu  do  sad  poznatu  Machiavellijevu  „Man- 
drago'u",  a  dav.t  će  i  druge  klasične  komade 
cinquecenta.  „Teatro  Salvini"  operno  kazahšte 
nikakve  osobite  vrijednost'.  „Poli.eama  Nazio- 
nale"  (bivša  arena)  za  cirkus,  operetu  i  operu. 

Kako  se  iz  ovog  kratkog  pregleda  vidi,  ka- 
z?'ište  je  u  Firenzi  slabo.  I  baš  stoga  upitao  je 
ovih  dana  „Giornale  d'  Italia"  vidjenije  Fioren- 
tince  za  uzroke  nazatku  kazališta  i  kako  bi  se 
moglo  sanirati  prilike. 

Do  sad  se  javiše  Novelli  ( Yambo)  i  neki 
drugi  s  raznim  mijenjima.  Netko  je  spomenuo 
kinematografe  kao  jedan  od  uzroka.  Svaka 
ulica  fiorentinska  malo  ne  ima  barem  jedan 
kinematograf.  Od  prvoga  sutona,  pa  do  kasno 
u  noć  pita  se  buržoazija  sentimentalnim  i  smiješ- 
nim  slikama  kinematografa.  Duge  povorke  vuku 
se  neprestano  od  „Cinemat  reale"  do  „Edi- 
sona",  od  „Edisona"  do  ,.Excebiora"  i  t.  d. 

Tako  se  hrane  duševno  Fiorentinci. 

Kad  sam  čitao,  da  u  programu  D*  Annunzijevu, 
po  kojem  putuje  sa  svojom  „Nave".  nema  Fi- 
renze,  bilo  mi  je  začudno. 

Sad  razumijem  ! 

F  i  r  e  n  z  e  10.  veljače  1908.  Sibđ. 


FEUILLETON 

„MATICA  HRVATSKA".  Preda  mnom  leže 
izdanja  Ni  H.  za  god.  1907-  Prevrćem  ih  i  ne  mogu 
se  oteti  nekom  nezadovoljstvu,  a  donekle  i  ražo- 
čaranju,  koje  me  spopada.  Spadam  medju  one, 
koji  su  u  svoje  doba  u  M.  H.  gledali  glavnu  pred- 
stavnicu našeg  literarno-kulturnog  života.  Sjećrm 
se  još,  kao  da  je  danas,  onih  sjajnih  godina 
kada  je  sva  hrvatska  javnost  očekivah  izdanja 
M.  H.  sa  najvećom  napetosti  i  zvjedljivosti. 
Znala  su  i  onda  zakašnjivati  ta  izdanja,  ali  se 
vazda  čekalo  sa  nekom  pobožnom  nestrpljivosti. 
A  kada  su  knjige  došle  svako  je  hrvatsko  glasilo 
smatralo  za  svoju  dužnost,  da  te  knjige  oglasi 
kao  dogodjaj  u  našem  narodnom  životu,  a  prvo 
ljudi  i  prva  pera  su  se  natjecala,  da  ih  ocijene. 
Popularitet  i  značenje  M.  H.  bik)  je  toliko,  da 
se  je  čak  jedan  naš  profesor  matema  čar  jednom 
u  razredu  izjavio,  da  je  dužnost  svakog  Hrvata 
da  pročita  godišnja  izdanja  Ni  H.,  da  znade  što 
ima  novoga  u  našem  kulturnom  svijetu  i  jer  je 
to  kriterij  za  inteligenciju  dotičntka. 

Ali  to  je  bik)  onda,  kada  se  još  r'Jesu  klja- 
Štrila  djela,  koja  će  Ni  H.  izdati,  kada  se  je  sma- 
tralo najvećim  uspjehom  i  dikom,  da  koji  hrvatski 
književnik  udje  u  Ni  H.  svojim  djelom,  kada  je 
M.  H.  sa  ponosom  izdavala  i  oglašivala  pripo- 
vijesti Gjalskoga.  koga  sada  blati,  jer  joj  je  u 
njenoj  pustoši  uspjelo  dobiti  djelo  mladog  ta- 
lenta, koji  je  medjutim  već  odavna  suradnik 
„Savremenika".  To  je  bik)  onda,  kada  je  Ni  H. 
još  imala  neki  program  po  kojemu  je  radila, 
kada  su  njena  izdanja  bila  neki  odraz  svoga 
vremena,  te  predstavljala  neku  cjelinu.  To  su 
bile  one  godine,  kada  nam  je  M.  H.  dala  i  svjetsku 
povijest  i  zemljopis  i  izabrana  djela  iz  prirodo- 
slovlja, prijevode  i  pojedine  prikaze  iz  svjetske 


književnosti  i  doista  najbolje  radnje  onoga  vre- 
mena na  polju  lijepe  naše  knjige.  Kako  god  sta- 
novište tko  zauzeo  prema  njenom  ondašnjem 
programu,  ipak  je  to  bio  rad  promišljen,  iz- 
gradjen  po  nekim  temelj  ima  i  sa  dobrim  svaćan j  em 
potreba  Širih  slojeva  čitalaca. 

Danas  su  te  prilike  posve  promijenjene. 
Danas  se  knjige  Ni  H.  ne  očekuju  onom  zvjed- 
ljivosti kao  nekada,  ni  čitaoci  ni  kritika  tim  dje- 
lima ne  posvećuje  danas  više  pažnje,  nego  što 
baš  iziskuje  pietet  pred  slavnim  tradicijama  M.  H. 

Knjige  za  god.  1907.  izašle  su  velikim  za- 
kašnjenjem, kao  što  je  za  dvije  godine  bila  za- 
kasnila i  zadnja  glavna  skupština  M.  H.,  i  kad 
čovjek  pročita  izvještaj  te  skupštine  (a  skup- 
štine M.  H.  bile  su  takodjer  u  svoje  doba  do- 
godjaj  u  našem  javnom  životu)  i  reklamno 
oglašivanje  matičinih  izdanja  u  „Glasu",  pa  onu 
motivaciju,  zašto  u  opće  „Glas"  izlizi,  onda  je 
posve  jasno,  da  je  danas  M.  H.  ne  samo  izgubila 
svoju  staru  poziciju  u  narodu,  nego  ona  je  posve 
izgub:,a  i  onaj  tako  nužni  duševni  kontakt  sa 
svojim  Čitaocima  i  članovima,  a  i  kontakt  sa  da- 
našnjim vremenom.  Društvo,  koje  mora  izdati 
posebno  glasilo,  da  u  vječnim  polemikama  obrani 
svoju  svakim  danom  slabiju  poziciju,  koje  se 
mora  dati  na  posve  nereelnu  reklamu,  blativ&i 
svoje  prijašnje  najzaslužnije  suradnike,  da  uz- 
drži svoje  članove  i  povjerenike  na  okupu,  koje 
više  ne  nalazi  odziva  ni  u  kojem  javnom  glasilu, 
kako  sama  M.  H.  priznaje  u  „Glasu",  i  koje 
teškom  mukom  skalupljuje  svoja  godišnja  iz- 
danja, te  dapače  mora  obilato  preštampavati  već 
poznate  i  starije  radnje,  koje  više  ne  može  za 
svoje  glavne  skupštine  izazvati  nikaki  jači  interes 
u  narodu,  takovo  društvo  sigurno  nema  prava 
da  se  poziva  ma  na  koje  zaledje  u  narodu. 
Narod  kreće  i  u  kulturi  mimo  svih  njegovih 
korektora  naprijed,  a  M.  H.  ide  od  godine  do 
godine  natrag. 

Danas,  kada  imademo  više  sjajnih  literarnih 
talenata,  nego  smo  ih  imali  ikada,  danas  Ni  H. 
nema  gotovo  što  da  izdaje.  Tri  knjige  beletristike 
pokazuju  našu  lijepu  knjigu  mršavijom,  nego 
i  jedno  godište  Ni  H.  Iz  raznih  novina  skupljene 
pjesme  Gjure  Arnolda,  „Čeznuća  i  maštanja" 
pokazuju  najslabiju  stranu  preživjele  njegove 
muze,  koja  je  već  davno  ispjevala  svoju  zadnju 
notu.  Upravo  najslabija  lirika,  koju  je  Ni  H. 
danas  u  Hrvatskoj  kraj  tolikih  sjajnih  Fričkih 
talenata  u  našoj  književnosti  mogla  naći.  Druga 
knjiga  su  preštampana  „Manja  djela"  J.  E. 
Tomića,  pripovijesti  napisane  u  prošlim  deceni- 
jima, koje  ni  onda  nijesu  imale  druge  pretenzije, 
nego  da  budu  laka  zabavna  proza.  Jedina  treća 

knjiga,  slike  i  priče  „Iz  neretvanske  krajine" 
Nika  Andrijaševića,  nova  su  stečevina  naše  lijepe 
knjige,  ali  i  tim  radnjama  fali  ona  velika  kon- 
cepcija i  pogled  na  svijet,  koji  bi  ih  mogao  staviti 

0  bok  djelima  velikih  naiih  pripovjedača.  Dva 
zbornika,  koja  je  M.  H.  ove  godine  izdala,  „Hr- 
vatsko kolo"  i  „Slovenske  novele  i  pripovijesti" 
pokazuju  jasno,  kako  je  M-  H.  nemoćna  da  pro- 
vede kaku  novu  ideju,  ma  ta  ideja  bila  još  tako 
lijepa.  „Hrvatsko  kolo"  nije  ni  izdaleka  ono. 
Sto  su  sebi  pod  takim  zbornikom  pomiSljali  svoje- 
dobni predlagači  toga  izdanja.  To  nije  naučno- 
književni  zbornik  kao  ogledalo  savremenog  naSeg 
nastojanja  u  književnosti  i  znanosti.  U  M  H. 
je  taj  zbornik  postao  zbirka  slučajnih  manjih 
radnja,  koje  su  došle  do  ruku  matičinog  odbora 
ili  koje  je  dospio  preštampati.  Dva  tri  novija 
pisca,  koji  su  u  „Kolu"  zastupani,  ne  mogu  taj 
dojam  popraviti.  Osim  toga  je  M.  H.  uvela  u 
„Kolo"  posebnu  rubriku  „Književni  obzor",  koji 
je  upravo  smiješan  sa  svoje  manjkavosti,  te  izgleda, 
kao  da  je  uopće  uveden  samo  u  svrhu  polemike. 

1  doista  već  na  prvom  mjestu  donosi  tobožnji 
prikaz  o  „Savremeniku",  koji  u  taj  ..Obzor" 
zapravo  i  ne  spada.  Ali  nakana  matičinog  odbora 
se  je  izjalovila,  po  tom  prikazu  će  kraj  sveg  pod- 
metanja čitaoci  vidjeti,  kako  je  ozbiljno  i  sa- 
vremeno  štivo  u  našem  listu  i  da  je  u  dobrom 
duhu  uredjivan.  pa  nam  ne  preostaje.  nego  da  se 
M.  H.  za  tu  reklamu  najljepše  zahvalimo.  — 
Prof.  Ilešić  pak  stvara  slovensku  antologiju,  koja 
po  našem  mnijenju  ne  odgovara  pravoj  svrsi, 
jer  donaša  u  većini  odlomke  iz  raznih  djela,  a  to 
nema  smisla,  ako  se  izmjenično  štampanje  slo- 
venskih djela  u  M.  H-  i  hrvatskih  djela  u  „Matici 
Slovenskoj"  shvaća  ozbiljno.  Šta  će  nam  desetak 
slovenskih  knjiga  s  odlomcima.  U  taj  zbornik 
spadaju  samo  potpuna  djela  i  to  po  mogućnosti 
novija,  još  nigdje  ne  štampana.  Samo  tako  će  ta 
uzajamna  izdanja  biti  za  zbliženje  od  važnosti. 

Kao  što  naučno-književnc  „Kolo",  tako  na 
žalost  ni  „Kolo  hrvatskih  umjetnika"  ne  poka- 
zuje kaki  cilj,  za  kojim  M.  H.  s  tim  reprodukci- 
jama hrvatskih  umjetnina  ide.  Slike  se  u  tom 
„Kolu"  dona  Jaju  bez  programa  i  opet  samo.  u 
koliko  ih  se  M.  H.  slučajno  domogla.  O  mnogim 
umjetnicima  mora  publika  po  tim  reprodukcijama 
dobiti  posve  kriv  pojam,  osobito  kraj  tako  mize- 
rabilnog  popratnog  teksta.  Kršnjavi  započeo  je 
popraćivanje  tih  slika  sa  svojim  literarnim  Spe- 
cijalitetom, ..naklapanjem",  pa  se  stoga  ne  može 
ozbiljno  govoriti  ni  o  popratnom  tekstu  u  drugom 
„Kolu",  jer  je  Oton  Iveković  pošao  stopama 
Kršnjavijevim,  ali  bez  njegove  rutine.  Kad  je 
M.  H.  već  naumila  da  izda  naše  umjetnine  po 


njemačkom  uzoru  „Meister  der  Farbe",  mogla 
je  uvažiti  i  način,  kako  se  slike  u  njemačkom 
izdanju  popraćuju.  pa  onda  ne  bi  i  taj  lijepi  pri- 
jedlog mladjih  književnih  krugova  postao  onako 
jalov,  kakav  je  danas.  Tako  od  redovitih  iz- 
danja M.  H.  ostaje  samo  Skabićevskova  „Povjest 
novije  ruske  književnosti",  koja  doduše  ne  do- 
nosi najnovije  kritičke  produkte  ruske  literarne 
kritike,  ali  koju  će  hrvatska  čitača  publika  moći 
pozdraviti  sa  zadovoljstvom. 

Medju  nakladninama  izdala  je  M.  H.  i  za 
god.  1907-  dvije  knjige  svoje  „Male  biblioteke". 
Jedna:  Scheinerova  „Uredba  svemira"  gotovo 
bi  se  moglo  reći  da  je  suvišna,  jer  je  NI  H.  već 
izdala  „Naše  nebo"  od  Kučere,  a  ima  na  ze- 
maljskim poljima  još  toliko  u  našoj  književnosti 
neobradjenih  brazda.  Ali  i  tu  je  valjda  glavno 
poticalo  bilo  lični  momenat  Druga  knjiga  pak  : 
„Prometna  politika"  Brdovačkog  naći  će  našu 
Čitaču  publiku  dosta  nepripravnu  za  tu  lektiru, 
osobito  u  koliko  se  tiče  našeg  državnopravnog 
položaja  prema  Ugarskoj,  o  kojem  predmetu 
već  dugo  badava  očekujemo  kakvo  popularno 
djelo  od  M.  H.  Ali  mi  rado  pozdravljamo  nasto- 
janje M.  H.,  da  i  takim  pitanjima  posvećuje 
svoja  izdanja,  pa  želimo  samo  dobar  nastavak. 
Na  takova  popularna  izdanja  je  M  H.  u  današnjim 
našim  prilikama  upravo  pozvana. 

Ovidijeve  Metamorfoze  dobro  će  doći  našim 
gimnazijalcima. 

Tako  bi  osim  ..Glasa"  spomenuli  sve  što  je 
M  H.  ove  godine  izdala.  A  „Glas",  kojega  M  H., 
kako  sama  kaže,  izdaje  poglavito  za  sebe  i  svoje 
ljude,  čini  nam  se  kao  utočište  matičinog  odbora 
za  utjehu  i  opravdanje  ne  više  sasma  tihe  nje- 
gove savjesti,  da  je  njegov  rad  zbilja  tako  savršen, 
kako  bi  htio  da  uvjeri  ne  više  posve  lahkovjerne 
hrvatske  čitaoce. 

Kako  se  vidi  dosta  knjiga  za  jedan  nakladni 
pothvat,  ali  vrlo  malo  sadržaja  za  jednu  „Maticu 
Hrvatsku".  A  u  tome  leži  ujedno  najoštrija  kri- 
tika njenog  današnjeg  rada. 

Mi  ćemo  se  na  pojedina  izdanja  M.  H.  na- 
pose osvrnuti.  D.  P. 

SUZA.  <7r  „Midt  i  raprnUr**,*")  Slučajno 
namjeriti  se  jednom  na  sprovod.  Stao  sam  u 
stranu  groblja  i  gledao  obred.  Konopci  su  se  tr- 
ljali po  lijesu  i  naskoro  poče  po  njemu  padati 
zemlja  muklim  udarcima. 

Tmuran  je  jesenji  dan.  Nebo  sve  u  sivoj 
magli  a  u  zraku  vlaga.  Mnoštvo  oko  groba  stoji 
mimo,  kao  zbunjeno  ovom  Čudnom  zbiljom. 
Ovdje  ondje  prodre  prigušeni  jecaj,  pa  opet  mir. 

Napokon,  zasvira  glazba  tužaljku,  žalosni, 
dirljivi  zvuči,  miješali  se  s  očajnim  zavijanjem 
hladnoga  jesenjeg  vjetra. 

Najednom  se  nehotice  osvrnem.  Tik  iza  mene 
sjeo  na  kraj  ceste  čovjek,  putnik.  Na  njemu 
tanko  iznoSeno  odi  jek),  a  na  zemlji  mali  svežnjić. 
Nije  opazio  da  ga  gledam.  Duboke,  crveno  ob- 
rubljene  patničke  oči,  upro  u  gomilu,  a  niz  lice 
tekla  mu  suza. 

Ja  sam  ga  sa  zanimanjem  motrio.  Ta  po- 
kojnik mu  je  nepoznat,  za  kim  suze? 

Ali,  plači,  plači  moj  prijatelju.  Ne  plačeš  ti 
za  njim.  Bog  zna.  za  kim  je  ta  zaostala  suza 
imala  poteći.  Možda  vidiš  pred  sobom  poznati 
grob  ili  plačeš  nad  samim  sobom? 

Bik)  Sto  bilo.  Ova  suza,  uzdiže  te,  pokazuje 
da  imaš  srca  —  jer  i  to  je  nešto  —  a  ja  sam 
sretan,  da  mogu  tvoju  bol,  makar  i  potajno 
dijeliti.  Thom  Sptctator. 

POLEMIKA 

DR.  Ml  LAN  OGRIZOVIĆ  —  U  ..GLASU 
MATICE  HRVATSKE"!  Dr.  M.  Ogrizović 
polemizuje  u  ..Glasu  M.  H."  s  J.  Pasarićem  u 
povodu  njegove  recenzije :  „Omladinska  knjiž- 
nica", izašle  u  „Savremeniku"  III.  3.  i  4.  Ja  ću 
se  ovdje  osvrnuti  na.  izvode  dr.  O.  u  koliko 
se  mene  tiču. 

Dr.  M.  O.  dokazao  je  i  suviše  jasno  svojom 
a  erom  oko  „Prokletstva",  a  sad  (1908))  i 
svojim  hodočašćem  od  zelenoga  papirića  Sa- 
vremenikova  (1906 !)  do  Bazale.  da  njemu  nije 
stalo  do  književne  reputacije.  Koje  čudo,  da  bi 
on,  dr.  M.  Ogrizović.  htio  i  mene  imati  u  svojem 
društvu  ?  Za  to  se  ne  žaca  mene  kao  urednika, 
koji  sam  u  svojem  programu  jasno  izjavio,  da 
ću  čuvati  svaJiju  slobodu  raspravljanja,  pozi- 
vati na  odgovornost  za  neku  nepovoljnu  ocjenu, 
koja  je  potpisana  punim  imenom  autorovim. 
Po  logici  dr.  Ogrizovića  ne  bi  smio  „Savreme- 
nik"  donositi  nepovoljnih  ocjena,  jer  bih  ja  kao 
urednik  morao  pročitati  nekoliko  stotina  djela, 
da  mogu  imati  o  njima  i  svoj  sud.  Kako  je  ap- 
surdno mišljenje  dra.  M.  O.,  dokazuje  najbolje 
konkretan  slučaj.  O  knjizi:  „Bibliografija  srp- 
sko-hrvatske  dramske  književnosti"  donio  je 
„Savr."  tri  recenzije  —  koja  je  moje  mišljenje  ? 

Ali  kad  je  već  dr.  O.  za  ljubav  svojemu 
gostoprimcu  zapao  u  tu  besmislicu,  mogao  je 
biti  bar  nešto  oprezniji  u  svojim  napadajima 
na  mene.  Pasarić  misli  u  svojoj  recenziji,  da  bi 
sekciju  za  izdavanje  modernih  pisaca,  kako  je 
po  objavljenom  programu  zasnovana,  trebalo 
ukinuti.  Za  ovu  misao  zove  dr.  O.  mene  na  od- 


govornost i  kliče  slavodobtno :  „Zbog  ličnih 
eto  obzira  branit  će  ti  ljudi  i  najnatražnije  i 
najnemodernije  stanovište.  Aj  modemi,  aj 
napredni !"  Mene  se  mišljenje  ni  Ogrizovićevo 
ni  Pasarićevo  ništa  ne  tiče,  ali  moram  priznati, 
da  se  u  tom  pitanju  ne  bih  mogao  onako  na- 
prečac odlučiti  za  Ogrizovićevo  mišljenje,  koje 
on  drži  tako  nenatražnim  i  naprednim.  Na- 
predni i  moderni  dr.  O.  nije  dakako  o  toj  stvari 
nikad  dublje  razmišljao.  On  nije  nikad  opazio 
pogibelji  takovih  ulomaka  i  izdanja  po  doista 
moderni  i  napredni  odgoj  mladeži.  Neka  se  dr. 
O.  podvrgne  jedamput  trudu  i  prouči  n.  pr.  u 
„Njemačkoj  čitanci  za  VII.  i  VIII.  r."  ulomke 
iz  literature.  Ako  mu  je  poznata  njem.  litera- 
tura, brzo  će  opaziti,  da  je  slika  te  literature 
u  čitanci  upravo  nakazna.  Po  njoj  izilazi  kao 
da  je  sva  njem.  literatura  jednobojna,  pisana  u 
pedagoškom  duhu  Herder-ROckertovu.  Ne  bi 
li  i  ..ulomci"  iz  moderne  literature  u 
„Omladinskoj  knjižnici"  takodjer  poprimili  uni- 
formu te  pedagoške  literature  >  Ne  bi  li  n.  pr. 
Wilde  izašao  pred  lice  svojih  čitalaca  kao  neki 
imitator  Herderovih  priča  i  paramvthija  a  ne 
kao  pisac  „Slike  Doriana  Graya"  ili  zapisaka 
..De  profundis"  ?  Kakova  bi  bila  njegova  lite- 
rarna fiziognomija  ?  —  Ja  mislim,  da  ovakove 
skrupule  nijesu  ni  natražne  ni  nemoderne,  a 
ispravan  odgovor  na  njih  bio  bi  u  našim  prili- 
kama doista  —  ukinuće  modeme  serije.  Tako  je 
to  u  istinu  nenatražni  i  napredni  dr.  Ogrizo- 
viću  !  Kako  vidite  vaše  fraze  i  vaši  stilistička 
skokovi  ne  mogu  prikriti  faktično  stanje  stvari  ! 

Još  je  smiješniji  dr.  M.  O.  u  svojoj  pozi  kao 
mentor,  koji  hoće  da  nekoga  kapacitira  svojom 
podukom  o  roman  lici.  O  toj  lemi  dr.  O.  kao 
razborit  čovjek  ne  bi  smio  ni  usta  otvoriti,  jer 
dr.  O.  nema  ni  pojma  o  vrelima  romantike  t.  j. 
0  djelima  njemačkih  romantičara.  Njemu  se 
čini  tvrdnja  Pasarićeva,  da  je  pojam  romantike 
neodredjen  kod  osnivača  i  u  ž  i  v  o  t  u,  ne- 
ispravnim, što  jasno  dokazuje,  da  dr.  O.  ne 
zna,  da  je  to  i  bio  najprije  zapravo  životni  nazor. 
Taj  nazor  kulminira  u  ideji,  da  bi  trebalo  život 
prožeti  pojezijom.  Prvi  su  romantici  slavili 
Hans  Sachsa  kao  pjesnika-postolara.  To  po- 
kazuje i  njihov  život,  poglavito  život  Frldrika 
šlegela  i  Novalisa.  U  tom  potpunom  neznanju 
još  je  čudnije  dr.  O-u,  da  romantika  može  zna- 
čiti i  „težnju  za  prirodom".  To  dokazuje  da  ne 
pozna  romana  t.  zv.  „mladjih  romantičara", 
kod  kojih  je  ta  težnja  za  prirodom  upravo  bitno 
obilježje  romantici  zrna.  Iz  istih  razloga  ne  shvaća 
napokon  dr.  O.  treće  Pasarićevo  tumačenje 
pojma  romantike,  premda  to  obilježje  dolazi 

direkte  iz  knjige  Vilima  Serera,  koga  zovu  ocem 
njem.  lit  kritike. 

Ipak  to  nepoznavanje  romantike,  đr.  O-a 
ne  meta,  da  se  onako  usput  u  svojoj  dražesnoj 
frazeologiji  ne  nazove  „intimnim  prijateljem" 
neoromantike.  Njegov  kolega  Maeterlinck,  pravo 
dijete  njem.  romantike,  bio  bi  —  da  ga  pozna  — 
brzo  razočaran  ! 

Toliko  o  mudrovanju  dr.  Ogrizovića  i 

U  svojem  intimnom  razgovoru  s  „Glasom  Ma- 
tice  Hrv."  proglašuje  me  dr.  O.  .Jcruhojalcem**. 

On.  dr.  Milan  Ogrizović  ...     B.  Livađii. 

BILJEŠKE 

DR.  VALTA2AR  BOGIŠIĆ  umro  >e  4. 
travnja  o.  g.  na  Rijeci.  Velik  broj  njegovih 
pravno-historijskih  djela  proslavio  je  njegovo  ime 
u  znanstvenom  svijetu.  Najznamenitije  su  nje- 
gove rasprave  o  pravn'm  običajima  u  Slavena,  kao 
i  kodifikacija  zakona  •.  „Zbornik  za  Crnu  Goru". 

NI.  JUGOSLAVENSKA  UMJETNIČKA 
IZLOŽBA  SAVEZA  ..LADE".  Ova  će  izložba, 
na  kojoj  će  sudjelovati  izvrsni  umjetnici  bu- 
garski, srpski,  slovenaćki  i  hrvatski,  biti  otvo- 
rena u  Zagrebu  od  1.  svibnja  o.  g.  Mi  ćrmo  o 
tom  odličnom  umjetničkom  nastojanju  naše 
čitaoce  potanko  obavijestiti. 

PORTRETI  PRERADOV IĆA  I  SENOE 
OD  BUKOVCA.  Knjižara  R.  Bačić  u  Oiijcku 
izdala  je  vrlo  lijepe  reprodukcije  u  bojama  po 
slikama  Petra  Preradoviči  i  Augusta  Senoe  od 
prof.  Vlaha  Bu!:ovca.  uz  cijenu  od  K  5.—  po 
komadu.  Obje  glave  naših  pjesničkih  velikana 
naJikane  su  pravom  Bukovčevom  vještinom,  a 
reprodukcije,  u  veličini  poznatih  glavi  zn?  ne- 
nitih  ličnosti  u  posebnim  otiscima.Jugenda",  vrlo 
su  lijepe  i  vjerne  prema  originalu-  Uokvirene  u 
zgodnim  tamnocrvenim  okvirima,  koji  pokazuju 
samo  sliku  bez  kartona,  ove  su  reprodukcije  vrlo 
zgodne  za  ukras  naših  stanova,  te  mi  taj  pothvat 
poduzetne  osječke  knjižare  našim  čitaocima  naj- 
toplije preporučamo. 

PRIJEVODI.  Dobro  uredjivani  obiteljski 
i  ženski  časopis  slovački  „Dennica",  što  već 
jedanaestu  godinu  izlazi  u  Pešti,  donaša  u 
broju  za  ožujak  i  travanj  ove  godine  osim  us- 
pjelih izvorr'h  stvari  i  pr'jevoda  iz  Man,e 
Konopnicke,  A.  Tennysona  i  Turgenjeva  izvr- 
stan prijevod  pjesme  Silvija  S.  Kranjčevića 
„Eli,  eli,  lama  azavtani"  i  pripovijesti  Zofke 
Kvederove  „Nade".  đd. 

ISA  GREGROVA.  Iza  smrti  Hane  Kva- 
pilovć  zadtsio  je  „Narodno  kazalište"  u  Pragu 
opet  novi  nemili  gubitak  bolešću  gdjice-  I  se 


Grćgrove.   Dne  ti.  travnja  oprostila  se 
od  praške  publike  u  ulozi  Mine.  Kao  naivka 
stupila  je  na  pozornicu  „Narodnog  Divadla" 
god.  1895-.  u  sedamnaestoj  godini.  Njezin  talenat 
i  umjetnički  slobodni  instikt  razbijao  je  u  po- 
četku sve  škole,  smjerove  i  teorije,  u  koje  ju  se 
pokušalo  suziti.  Ali  mukotrpni  taj  umjetnički 
život  ovlažio  je  i  omio  u  djevojčinoj  duši  onaj 
nježni  naivni  kolorit,  onaj  tanki  relief  —  i  oru 
posta  individualnosti  tvrdjom.  Počela  je,  da  za- 
bacuje sentimentalnost  i  sve  više  naginjala  du- 
bini i  tajanstvenosti  života.  Ovo  je  tražila  nje- 
zina ženska  snag.-.  I  ona  je  počela  tananom 
predjom  da  veže  sve  one  Skale  čuvstava,  koja 
su  je  dijelila  kao  naivnu  Minu  (Pertin)  od  Wil- 
deove  strastvene  Salome.  Ovaj  porast  i  ovaj 
novi  smier  u  njezinoj  umje.nosti  nije  bio  tek 
slučaj.  Njezin  boravak  izvan  domovine  ni<e  to- 
liko utjecao  na  nju  koliko  literarno-dekadentski 
ambijenat  domaći.  Mlada  literarna  generacija, 
koja  je  u  umjetnosti  kao  i  u  životu  naginjala 
dekadenci,  nije  ostala  bez  utjecaj-,  i  to  stalnih 
i  bogatih  utjecaja  na  gdjicu.  Isu  Gregrovu. 
Rafinovani  dekadentni  osjećaj  zahtjevao  je  u 
igri  gdjice.  Ise  Gregrove  onaj  posebni  nervovi 
i  impresionistički  „stimmung",  u  koji  je  neho- 
tice sklonošću  svog  naturela  upala  i  pokojna 
Hana  Kvapilovl.  Ovaj  intimri  kontakt  izmedju 
mLde  lit.  češke  generacije  i  glumaca,  iznio  je  i 
obogatio  tako  izrazite  talente  na  češkoj  pozornici 
„Narodnog  Divadla".  pa  se  i  porast  gdjice.  Ise 
Grćgrove  ima  zahvaliti  baš  tome  momentu. 

Našoj  je  publici  u  dubokoj  uspomeni  ostala 
gdjica.  Isa  Gregrova  sa  svojom  Sabmom,  a  ja 
ne  ću  nigda  zaboraviti  njezinu  Marvšu,  Manu 
i  Hedvigu.  Odlaskom  njezinim  i  smrću  Hane 
Kvapilovć,  ostao  je  g.  Vojan  jedinom  zvijezdom 
na  pozornici  „Narodnog  Divadla"  u  Pragu. 

Milan  Vrbamć. 
..MODERNA  BIBLIOTEKA  ZA  KRUNU". 
I  ~lazi  svaki  mjesec  u  jednoj  knji-i.  a  donaša 
najznamenitija  djela  svih  naroda  zabavnoga  i 
znanstvenoga  sadržaja.  Netom  je  izašao  1.  broj: 
Guy  de  Maupassant :  ..Pripovjesti".  Pretplate 
pi  na:  Mate  Malir.ar,  Zigreb.  Prilaz  br.  S..  II. 

UPRAVA  „SAVREMENIKA"  javlja  ovim 
onoj  p.  n.  gospođi  pretplatnicima,  kuji  su  zatra- 
žili pojedine  brojeve  „Savremenika"  od  god. 
1907.  i  1906.  da  imade  na  skladištu  i  voljna  je 
poslati  (uz  jednu  krunu  po  primjerku):  svaki 
broj  od  godine  1906..  4.  5-  6.  7.  8-  9-  10.  11.  12. 
broj  od  godine  1907.  —  Potpunih  (kompletnih) 
godišta  od  godine  1907.  za  sada  nema,  a  od  go- 
dine 1906.  razašilje  kompletno  godište  za  cijenu 
od  K  12—  (dvanaest  kruna). 

SAVREMENIK 


BR.  6  LIPANJ  1908  GOD.  III 

MJESEČNIK  DRUŠTVA  HRV.  KNJIŽEVNIKA 


NATKO  N0D1L0:  ARTIZAM 

Velika  riječ,  zar  ne  ? 

Ovdje  kanimo  nešto  malo  primetnuti  onome,  Sto  jednom  napisasmo  o  toj 
pojavi  u  književnosti.  Nadovezati  ćemo  zatim  joS  jednu  dvije  opaske  o  nekom 
artizmu  i  u  politici. 

Već  kazasmo,  da  je  smioni  Flaubert-ov  aforizam  ,,F  art  pour  r  art"  malne 
jednakim  oblikom  i  u  drevno  doba  iznesen,  pa  da  nas  pravcem  to  vodi  u  poganski 
svijet.  Kod  Helena  i  Rimljana  umjetnost,  sama  sebi  prepuštena,  otimala  se  i  od 
najmanjeg  ograničenja,  koje  danas  tanji  ukus  nameće  pretežnoj  većini  pisaca. 
Moderna  plemenitija  duša  odbija  književna  „bacchanalia".  No  ni  sam  Flaubert, 
premda  onu  parolu  razglasi,  jamačno  ne  mišljaše,  pored  svega  naturalizma,  o 
hirovitoj  kakovoj  dekadenciji,  istom  iza  njega  na  polje  iznesenoj.  A  niti  duboki 
posmatrač  čitave  „comćdie  humaine",  romanopisac  Balzac,  po  svom  uvjerenju 
legitimist  i  pristalica  burbonske  monarhije,  pisao  nije  raspušteno,  ni  prianjao  uz 
nazore,  što  vjekovnu  tradiciju  u  lijepoj  knjizi  prevraćaju.  Ova  dva  velika  knji- 
ževnika nipošto  ne  namjeravahu,  da  već  ukopanu  poganštinu  iz  groba  podignu 
i  na  njoj  tek  da  izmijene  od  dugoga  ležanja  izangjalo  odijelo.  Oni  se  ne  otresoše 
zakona  etičnih  i  besjede  pristojne ;  svakako  ne  htjedoše  obnavljati  otrcani  pa- 
ganizam.  Osjećahu,  svijesno  ili  nesvijesno,  da  nam  je  kršćanstvo  u  am'artet  dalo 
viši  moral,  te  donekud  promijenilo  i  književni  ukus. 

U  francuskoj  književnosti,  vrijednoj  pažnje,  do  golog  poganstva  u  misli,  a 
često  i  u  izražaju,  dogje  se  docnije.  Do  toga  se  unizi  pjesnik  Baudelaire  sa  svo- 
jima „Fleurs  du  mal".  Ali  na  njegovu  u  višoj  knjizi  donle  izuzetnu  pojavu  gledali 
Francuzi  kao  na  čudo  neko.  Bijaše  prirodom  preobilno  nadaren :  uman,  lijep, 
bogat.  Odan  svakoj  po  izbor  eleganciji,  a  još  više  u  vlastitu  osobu  zaljubljen, 
fino  se  nosio,  fino  jeo,  skeptički  i  cinički  pisao  u  sobi  sjajnoj,  raskošnoj.  No,  taj 
egoistični  estet,  koji  sebi  za  uzor  držaše  Bvrona,  nije  znao  da  velikodušnim  jed- 
nim pregnućem  svoj  vijek  svrši.  Genialni  sin  Britanije,  a  skitački  bjegunac  iz 
nje,  uloži,  u  zadnju,  jošte  mladi  život  za  nešto  plemenito,  za  slobodu  Grčke;  Bau- 
delaire, i  on  prilično  mlad,  umire  tijelom  istrošenim  i  zamračenom  pameću.  Cio 
aristokrat  po  nagnuću  duše,  a  lažan  trenutačni  demokrat  po  modi,  najposlije  amo 
tamo  artistično  teturao  nestalnom  mišlju.  U  ničije  zdravlje,  ostavio  za  sobom, 
iz  cvijeća  svojih  pjesama,  oštri  miris  moralnoga  zla.  Rgjav  onaj  vonj  naskoro 
ipak  izduši  u  svježem  vazduhu  Galije;  Baudelaire-ova  huda  vila,  koja  kliktaše : 

dolje  ljudski  obzir  !  ne  poletje  daleko  na  francuskoj  zemlji,  zemlji  bistrine  i  vedre 
duhovitosti.  Pjesniku  otrovnog  cvijeća  nagje  se  samo  jedan  na  glasu  drug,  daro- 
viti, no  jadovni  Verlaine,  navadni  gost  zadimljene  krčme  i  tužne  bolnice,  pri  mo- 
ralnoj anarhiji  života. 

Megju  Francuzima  pjesnički  razmetni  artizam  dospje  ovako  na  golu  „bo- 
li eme",  ne  na  onu  Murger-ovu,  veselu  i  ponajviše  bezazlenu,  koja  muzici  Puc- 
cini-evoj  čarobnih  zvukova  izmami,  već  na  drugu,  razularenu  i  nevaljanu,  čijoj 
bi  igri  zgodno  pristale  ciganske  egede.  Poezija  noćnog  bluda,  mjesto  dnevne  vedre 
pjesme  u  sjaju  božjeg  sunca ! 

S  većim  uspjehom,  nego  li  u  Francuskoj,  za  našeg  vremena  u  Italiji,  paga- 
nizam  metnu  neku  smutnju  u  literaturu,  jer  tu  nagje  znamenitog  umjetnika  Car- 
ducci-a,  autora  mnogo  spominjane  himne  Satani.  „Odi  barbare"  ovoga  najprvog 
savremenog  talijanskog  lirika  idu,  duljinom  apeninske  zemlje,  od  usta  u  sva  usta. 
Nazorima  je  svojim  Carducci  zbilja  poganik  i  šoven,  a  kako  se  brojio  u  najviše 
masone,  jedan  dio  štampe  preko  mjere  njega  i  uzdignu,  smjestivši  ga  nekako  do 
samog  Danta.  On,  rogjeni  Toskanac,  doduše  istanji  prekrasni  talijanski  svoj  jezik 
do  uzorne  finoće,  no  u  odama  pjesnika  ima  ponegdje  i  suhoga  sušnja.  U  obnov- 
ljenoj duši  ljudi  našeg  doba  ne  može  više  da  harmonično  trepti  svaka  poganska 
struna,  pa  ni  njegova.  Oholome  Carducci-u  nestaje  socialne  ljubavi  jedne  Ade 
Negri  za  malim  pukom  i  idealnog  uzleta  jednog  Fogazzara  na  kršćanske  visove. 
Sotoninu  pjesniku  sjene  se  oči  prema  svjetlosti  klasične  Helade  i  negdašnjoj  veli- 
čini svog  domaćeg  Rima.  On  na  taj  način  donekud  promaši  vrijeme,  i  ako  ostade 
na  visini  dobrog  ukusa.  Snažni  Carducci-evi  stihovi  nisu  nigdje  ovlaženi  hakom 
pornografije. 

U  Italiji,  po  Carducci-evoj  nedavnoj  smrti,  bani  se  na  bogovskom  Olimpu 
D'  Annunzio,  i  on  poganik,  a  uz  to  do  nesnosnosti  naduti  šoven.  Ovo  barem  po 
sudu  Dalmatinaca,  Što  ih  taj  nacionalist  prisvaja  Italiji,  na  našoj  strani  Jadrana. 
Ali  je  megju  onom  dvojicom  pjesnika  ipak  znatna  razlika.  Prvi  se  u  svom  klasi- 
cizmu tek  ponosi,  dok  drugi,  osobiti  majstor  kitnjaste  fraze,  pelivani  se.  Rogjen 
u  Abruzzima,  na  teatralnoj  zemlji  skorašnje  napuljske  kraljevine,  on  igra  igru 
punoga  latinskoga  „superhomo".  Nego,  umotvori  toga  natčovjeka,  u  svijet  pro- 
turani  žustrom  reklamom,  u  opće  nisu  takovo  drago  kamenje,  što  će  čvrstinom 
svojom  prkositi  vremenu.  Istina,  lakoćom  stiha  on  je  neosporni  pjesnik  i  načinom 
pisanja  vrijedni  prozator.  Ali  u  njegovu  jednom  romanu,  ,,Le  vergini  delie  roccie", 
proslavljenu  udvornom  kritikom,  psihološka  plitkoća  umara  Čitaoca  ;  u  dramama 
njegovim  običnu  prazninu  istinskog  života  ne  ispunja  ,,grandiloquenza"  sa  strasnim 
ishitrenim  uzvicima  i  bučnim  talambasima  ;  u  pjesmama,  što  su  ponajviše  krasne 
plastikom  jezika,  nije  slušati  glasova,  koji  bi  se  iz  duboke  duše  otrgli.  Ele,  D(  An- 
nunzio nije  na  nebu  umjetnosti  zvijezda  prve  veličine,  za  misaone  ljude,  niti  u  samoj 
Italiji,  i  ako  ga  takovim  smatra  talijanski  nacionalizam,  što  oči  upire  u  „amaris- 
simo  Adriatico".  D'  Annunzia  posluži  sreća.  Uzvisi  ga  književna  kritika  iz  Fran- 
cuske, sad  naklonjene  latinskoj  sestri  Italiji,  pak  pomalo  i  ljubav  Duse,  što  mu 
svojim  umjećem  po  koju  dramu  oživljuje  i  uveličava. 

Napuljskog  spisatelja,  stjecajem  srećnih  prilika  obasipana  hvalom  i  slavom, 
vrijeme  ne  će  Ije,  kažemo  opet,  pribrojiti  pravim  velikanima  talijanske  knjige. 
Tašt  je,  raspušten  je  poganskom  mišlju,  a  gdjekad  i  krutim,  golcatim  izražajem 

te  misli.  Nije  nikad  Carducci  vulgaran,  dočim  je  u  često  takav  glagoljivi  njegov 
nasljednik  u  neznabožačkom  pravcu.  Istrčao  se  još  od  njega  dalje,  smjerom  ne- 
obuzdana verizma,  jedini  Stecchetti.  Hoće  ovaj  pjesnik  u  dekadenciji  zaigrati  knji- 
ževni „cancan",  pa  da  ga  ljudi  razdragani  zablenuto  gledaju.  Gnjila  jabuka  ! 
Niti  u  mekoj  Italiji  veći  dio  čitalačkog  općinstva  ne  nalazi  estetičnoga  užitka  u 
tome.  Ispred  ovake  književne  rabote  obrazovani  Talijani  začepljavaju  nos,  uz 
riječ  svog  velikog  satiričara :  ,,Musa,  turati  il  naso !" 

Šušti  paganizam  u  književnosti  ne  osvaja  dakle  Italiju,  premda  ga  ovdje 
kušao  uvesti  pjesnik  visokoga  leta,  Carducci,  a  kuša  ga  širiti  pjesnik  visoke  vike, 
D'  Annunzio.  Makar  što  našem  vremenu  zamjeravale  reakcionarne  kojekakve  družbe, 
vodi  Europu,  kako  sloboda,  tako  i  razbor,  pa  po  njoj  zbog  toga  poklonici  šoven- 
skoj  sili  i  nepitomoj  knjizi  sve  to  rjegji  postaju.  U  ovo  lijepo  pramaljeće  naprednog 
čovječanstva  gora  ne  lista,  nit  se  čini  hora  za  književne  hajduke  sa  D'  Annunzievim 
značajkama.  Ne  pomaže  pusta  gola  riječ  :  naturalizam,  verizam,  artizam.  A  čudan 
bi  bio  i  prohtjev,  da  mi  našu  književnu  kuću  raskućimo  prema  uzoru,  što  nam 
pružaju  Baudelaire,  Verlaine,  D'  Annunzio,  Stecchetti.  U  našem  Primorju  velik 
je  doista  utjecaj  italske  misli,  no  ne  će  dati  Bog,  da  se  našoj  književnoj  omladini 
oko  srca  savija  bludna  samoživost  jednoga  D'  Annunzia. 

U  modernih  naroda  promijenio  se  je  opći  ukus.  Sto  u  drevno  doba  bijaše  prosto, 
mi  sada  smatarmo  kao  nešto  divlje.  Na  primjer  poneki  epigrami  inače  duhovitog 
Marciala,  koji  u  elegantnim  krugovima  dekadentnog  Rima  dražahu  ugodno  živce 
i  bugjahu  voljki  smijeh,  sada,  u  posijelu  uglagjenom,  ne  bi  se  drage  volje  ni  Čitali, 
ni  slušali.  Šta  više  ?  Publika,  u  današnjim  pozorištima,  ispsikala  bi,  a  zar  još  i 
zviždima  pratila  Aristofanove  nekad  glasite  taetralne  umotvore  „Oblaci"  i  ,,2abe"  ; 
ne  bi  ih  voljela  za  to,  što  su  posuti  prekrupnom  atičkom  solju.  „Oblaci"  su  neskladni 
i  zlobni.  Konzervativni  Aristofan  pozlobio  Sokrata  radi  naprednih  mu  načela. 
Izgrgjenome  filozofu,  slabome  poštovatelju  državne  religije,  „Oblaci"  iz  daleka 
možda  pripraviše  potonju  osudu  sa  neznaboštva,  uza  smrtnu  čašu  kukute. 

Pojam  artizma,  sregjena  ili  nesregjena,  može  u  neku  ruku  da  se  primijeni  i 
na  politiku.  U  vrevi  i  lomu  naših  dana  sa  sve  to  silnijom  tražbom  pravičnosti  i 
jednakosti,  to  po  neminovnom  zakonu  napretka,  ljudsko  ogromno  komešanje 
odmotava  se  kao  najživlji  i  najzanimljiviji  od  sviju  romana.  Ima  u  njemu  i  so- 
cialnih  trzaja  i  neukrotivih  težnja  za  narodnim  ujedinjenjem  i  vapaja  za  slobodom. 
Daj  časom  da  vidimo,  kako  se  u  ovom  romanu  ispoljava  ,,1'art  pour  l'art", 
kod  nas. 

Prvo  je  to,  što  nam  je  još  nekud  mučno  oteti  se  retorici  i  patriotskoj  dekla- 
maciji. Južnim  Slavenima,  zar  po  primjeru  susjednih  Madžara,  usta  puna  histo- 
rijske veličine  svog  naroda,  te  i  slavnog  zadatka  u  doba,  što  je  eto  na  domaku. 
„Ampullae  et  sesquipedalia  verba",  kazao  bi  Horacije.  Maleni  smo,  kao  što  i  Ma- 
džari, brojem  pučanstva,  narodnom  privredom,  skokom  trgovine,  maleni  na  pro- 
širenom igralištu  savremene  historije,  pri  današnjim  velikim  silama  i  velikim  na- 
rodima, no  sve  ovo  nam  nimalo  ne  gasi  vatru  patriotičnog  uznošenja.  Bez  sumnje 
vele  vrijedi  časno  ime,  koje  mi  toliko  ističemo,  pa  i  svaka  časna  uspomena  iz  dav- 
nine, ali  to  nije  sve.  Kulturni  rad  tegli  više  od  hvalisavog  nacionalnog  imperia- 
lizma.  Manji  narodi,  kao  norveški,  švedski,  nizozemski,  ne  traže  sreću  u  snovima 
jedne  proljetne  noći,  već  u  dnevnom  radu,  kroz  godinu,  na  polju  prosvjete.  A 

uljudba  eno  njih  prodiči  i  pronese  im  slavu.  Uznese  ih,  u  sitnoj  državi,  plemenština 
pojedinaca.  U  tima  narodima  nije  običaj  brojati  ljude,  nego  ih  mjeriti  po  duševnoj 
težini.  Madžari  nasuprot  prekopavaju  svoje  arhive,  iznose  pergamene  i  historijsko 
pravo,  ne  toliko  zato,  da  se  tim  prigodnim  srestvom  služe  za  ljudsko  živo  pravo 
u  ovoj  na  pola  još  feudalnoj  Austriji,  već  za  svaku  vlastitu  šovensku  pohotu.  Si- 
leni  imperializam  jest  bučnoj  Madžariji  nešto  veličanstveno,  kano  presveti  kovčeg 
zavjeta,  ispred  koga  svi  će  protivnici  nikom  poniknuti  i  od  stida  i  straha  u  crnu 
zemlju  gledati.  Odabrani  taj  narod  tresnuti  će  svojom  snagom,  kao  lav  grivom. 
Pred  licem  napredne  i  pametne  Europe  politički  artizam  stvara  ovako  operetu. 
Padaju  i  operetne  riječi,  poput  one  jednoga  ministra  predsjednika  u  Pešti,  koji 
u  svom  zanosu  uzviknu  :  „sveti  šovinam  !"  Uživaju  strani  podsmjevači  i  rugači. 

Što  se  našeg  naroda  tiče,  slaba  je  zbog  svakakovih  neprilika  njemu  pomoć 
od  mrtvog  iii  zamrlog  davnašnjega  prava  umjesto  živoga  prava,  od  konzervativne 
historijskom  hipnozom  ukočene  misli,  umjesto  savremene  misli,  demokratskim 
duhom  zadahnute  i  unapregjene.  Ova  potonja  zahtijeva  malo  Božje  pravde  na 
zemlji  našoj,  gdje  je  jada  i  suviše ;  ona  prva  može  da  ravno  vodi,  logičnim  sli- 
jedom teorije,  i  do  same  legitimnosti  napuljskih  Burbona,  čija  vlada  bijaše  ne- 
gacija Boga,  po  riječi  Gladston-ovoj.  Naći  je  u  nas  strogih  teoretičara,  koji  svoju 
političku  lagju  nakrcavaju  teretom  kojekakvih  želja  i  spomena  iz  prošlosti.  Goni 
se  s  toga,  u  ime  čistine,  ili  narodne,  ili  vjerske,  hajka  Hrvati  na  Srbe  i  Srbi  na 
Hrvate,  kao  da  je  sad  nama  najpreči  posao,  dosadnom  logomahijom  pa  bizantskom 
načinu,  dugo  i  dugo  tražiti  u  čijim  žilama,  hrvatskim  ili  srpskim,  struji  zdrava 
krv  plemenska,  a  u  čijoj  pameti  sjaji  jedino  spasavajuća  vjera.  No  i  prehistorija 
i  fiziologija  dokazuju,  da  dandanas  više  nema  čistokrvnih  naroda  i  da  miješanje 
etničko  nije,  dajbudi  kod  Arijaca,  na  štetu,  već  da  je  ljudskome  soju  na  korist. 
Pa  da  sve  ono  bude  i  ljepše,  poznata  slavenska  strastvenost  doprinosi  jošte  mi- 
rodiju svojih  otadžbeničkih  psovaka  i  teoloških  kletava.  U  to,  nad  cijelom  našom 
igrom  od  veselja  tare  ruke  svaki  napasnik,  dok  se  mi  onako  gubimo  u  maglovitim 
vizijama  daleke  sreće  za  idealnu  državu  i  idealnu  vjeru.  Ala  korisnog  artizma  u 
politici ! 

Ovako  mi  se  na  našu  štetu  natežemo  zarad  dvojakog  imena  i  trojake  vjere- 
Osobito  oganj  vjerski  podmeće  se  narodnoj  kući  Hrvati  i  Srbi.  Ali  na  sreću  svakim 
danom  manja  je  opasnost,  da  se  kuća  upali,  jer  i  u  nas  neuklonivim  napretkom 
vremena  jača  poštovanje  svačijeg  iskrenog  uvjerenja.  Doduše  neki  cijene,  da  ćemo 
mi  svi,  koliko  nas  ima  jednog  jezika,  pristupiti  u  jedno  vjersko  kolo  s  jednim  ime- 
nom. Zasjena  očevidna  !  Danas  te  države  nema,  koja  bi  na  svoja  legja  naprtila 
pothvat  prisilnog  preobraćanja.  Takva  sila  već  popušta  i  u  samoj  Rusiji.  A  ne  di 
se  niti  narodno  ime  nametnuti  pojedincima.  U  ime  vjere  nije  više  ni  ratovati,  ni 
zapljenjivati  imovinu,  ni  podizati  lomaču.  Ljudski  je  red,  da  dojedna  propa" 
ganda  svoj  rad  stegne  na  blagi  nagovor.  Nego  i  taj,  naravno,  vele  ne  uspijeva  kod 
čeljadi  priproste  i  dušom  privržene  pradjedovskome  običaju.  Okrenuti  vjerom 
ne  će  olako  naš  čovjek  seljačke  ruke,  a  seljačka  nam  je  narodna  većina.  Propa- 
ganda tako  nije  drugo,  do  artistična  igra,  kad  nije  naprosto  igra  naivna. 

Mi  smo  mišljenja,  da  je  puka  igrarija  i  ono,  što  klerikalno  „Jutro"  želi  svom 
narodu,  dakako  čisto  katoličkom  i  čisto  hrvatskom.  Piše :  „Književnik  je  slo- 
bodan, ali  ga  steže  dobar  ukus  Hrvata,  što  misle  i  osjećaju  kršćanski".  I  za  nas 

kršćanstvo  u  moralnom  pogledu  jest  najuzviSenija  vjera.  Nego  nadarenom  umjet- 
niku, koji  slabo  vjeruje,  ili  čak  ne  vjeruje,  niko  ne  smije  kratiti  slobodu  pristojnog 
stvaranja.  Inače  mi  Hrvati  hrlimo  natrag  u  ono  drevno  doba,  kad  je  vasđjeloj 
umjetnosti  mrežu  namještala  mitologija,  ili  idemo  u  srednji  vijek,  kad  je  realno 
istraživanje  i  nauku  dosta  sapinjao  omiljeli  skolastični  silogizam  i  osim  arhitek- 
ture čitavu  umjetnost  manje  više  kočila  dogma.  Nek  „Jutro"  oprosti,  ali  sa  nje- 
govom formulom  naša  bi  Hrvatska  bila  u  Europi,  ovo  naših  dana,  baš  izuzetna 
zemlja  obzirom  na  umjetnički  ukus. 

0  vjerskom  fanatizmu,  koji  Božjeg  ploda  ne  daje  megju  ljudma,  već  u  njima 
potiče  mržnju  i  svagju,  u  prkos  uzvišenom  uskliku :  ,,pax  in  terra!"  nije  nam  ovdje 
dalje  govoriti.  Pogledajmo  grubi  ,,V  art  pour  1*  art"  u  politici,  moralom  nesregjenoj. 

U  ovomu  prednjače  sada  Nijemci.  I  naš  narod  veli :  ko  umije,  njemu  dvije, 
ali  Nijemci  svoju  nacionalnu  politiku  dotjeraše  do  savršene  moralne  anestezije, 
upravo  do  neos jecanja  pravde  i  nepravde.  Ima  u  nas  pisaca,  te  dižu  u  vis  zastavu 
germanske  prednosti,  držeći,  da  je  Nijemstvo  u  svemu,  pa  i  u  etici,  na  čelu  čovje- 
čanstva. To  donekle  cijeni  i  g.  dr.  Bazala,  koji  u  ostalom  lijepo  razlaže,  kako  stroga 
etika  ne  odobrava  političko  nadmudrivanje,  prevejanost,  lukavštinu.  Sa  naše 
strane  kažemo  iskreno  :  mi  Nijemcima  ne  volimo,  premda  njima  koješta  priznajemo. 
Eruditno  znanje,  načitanost  je  u  njih  velika,  zar  u  svijetu  najveća.  Štampa  se  kod 
njih  toliko,  koliko  nigdje.  Poslije  rata,  tamo  od  g.  1870.— 1.,  razvi  im  se  za  čudo 
ordinerna  industrija  i  trgovina;  trgovinske  im  lagje  već  plove  po  svim  morima; 
uzimlje  maha  i  vojna  flota  tako,  da  se  zbog  toga  zamislila  i  sama  Engleska,  kra- 
ljica oceana  i  svjetskoga  prometa.  Badava,  što  jest,  jest.  Radinošću  i  žurnim  po- 
slovanjem odskoči  bogastvo  njemačkoga  naroda,  makar  da  državne  financije 
carstva  boluju  od  sve  to  većeg  deficita,  a  da  obrt  sa  superprodukcijom  prijeti  sreći 
brojnih  radnika  i  mirnome  razvitku  zemlje. 

Pa  ipak  Njemačka  nije  podobna  da  prisvaja  srca,  sa  suhim  materializmom 
svog  Haeckela,  s  originalnim  psostima  svog  Nictschea,  sa  zvekom  sablje  svojih 
abnormalnih  junckera  a  la  Eulenburg.  Romantična  legenda  o  idealnosti  Germa- 
nije,  od  mnogih  vjerovana  u  prvoj  polovini  prošlog  vijeka,  već  ode  u  nevrat :  sada 
tamo,  ni  humanih  pjesnika,  ni  pravednih  mislilaca.  Pri  svijetlu  današnjih  su- 
protnih Činjenica,  knjige  u  pohvalu  sjevernjaka*,  što  ih  jednom  napisa  duhovita 
Švajcarka,  madame  de  Stati,  prebiraju  se  hitno,  dok  na  usnama  čitaoca  titra 
posmijeh.  Današnji  Nijemci,  prispjevši  državnim  ujedinjenjem  do  broja  i  do  ja- 
čine, obožavaju  tek  sebičnu  silu,  koju  oni  krste  imenom  „zdravog  egoizma".  Po- 
gledajte slike  i  kipove  njihovih  političkih  velikana :  hoće  da  te  plaše.  Pogledajte 
Bismarcka,  u  čijem  se  licu  izražava  obijest  i  prezrenje.  Bezdušan  u  artističnim 
svojim  varkama,  gledao  da  nadmudri  i  samog  „Principe",  nacrtana  po  bezočnom 
majstoru  Macchiavelli-u.  Nijemci  mu  se  ipak  dive  i  klanjaju  do  duboke  ikono- 
latrije.  Gle,  on  i  bešćutni  mrazoviti  Moltke  uzoriti  su  junaci,  na  koje  se  valja  ugle- 
dati, zastavnici  su  njemačkog  pobjedonosnog  nacionalizma.  No,  lako  njima  spre- 
mom po  gotovo  trostruke  vojne  sile  svladati  Francuze  i  slomiti  tijelom  oronulog 
trećega  Napoleona,  na  posljetku  nesugjenoga  vjesnika  novog  načela  slobode  za 
podjarmljene  narode.  Megjutim  u  Europi  sa  svake  strane  led  ubija  egoističnu 
Njemačku,  koja  diplomatski  sve  više  biva  usamljena,  i  pored  lukavih  Bis- 
marckovih  koncepcija. 

Usprkos  poloma  Francuzi  stoje  još  jednako  u  najprvim  redovima  megju  po- 
bornicima životvorne  siobode.  Osobito  na  dva  naroda,  na  francuskom  i  engleskom, 
kao  na  dva  najjača  stupa,  počiva  opća  civilizacija,  čovječanski  napredak.  Bi- 
strina latinske  misli  i  okretna,  duboko  prodiruća  mentalnost  galske  rase  izdiže 
Francuze,  kao  god  što  Engleze  nosi  pouzdano  naprijed,  sve  dalje  i  daije,  trijezna 
im  pamet  i  puritanska  značajnost,  koja  svoj  najbolji  sok  ožimlje  iz  kršćanskoga 
strogog  nauka.  U  Engleskoj  i  Francuskoj  ima  sada  čovječji  rod  glavno  žarište  svoje 
visoke  kulture.  Onamo  svako  može  da  gleda  ekonomski  i  moralni  postupni  raz- 
vitak svega  socialnog  života,  u  novije  ovo  doba.  Pribada  se  Francuzima  malo 
plodni  brak,  no  nade  je,  da  će  se  i  to  ispraviti,  kako  se  ovo  već  vidi  na  kolonialnim 
iseonicima.  Velika  njemačka  pismenost  prilazi  istom  na  trećem  mjestu  u  ljudskoj 
prosvjeti. 

Ni  ta  pismenost  nije  bez  osobitih  mana.  Nijemcima  u  estetičnom  vidu,  izu- 
zmeš  li  najodličnije  im  prvake,  češće  nestaje  jasnog  bojadisanja,  takta,  duha,  u 
književnim  sastavcima.  Razvlače  bez  mjere,  to  po  sjevernjačku,  pak  im  stil  ne 
teče  lagačak  i  ugodan.  Mjesto  toga  njemački  učenjaci  mudruju  sve  u  šesnaest ; 
puna  im  glava  filozofskih  formula  i  artističnih  floskula.  Nego,  visoka  estetika 
i  lijepo  mudrovanje  nije  zadržavalo  Gothea,  da  se  ne  ide  pokloniti  Napoleonu, 
razaraču  Germanije  ;  nije  ni  najmanje  smetalo  krajnjeg  pesimista  Schopenhauera, 
da  sladokusno  objeduje  i  večerava  u  izboritim  hotelima  ;  nije  sustezalo  artista 
VVagnera,  kome  polifonijska  najfinija  muzika  bješe  religija,  da  po  istoj  religiji 
smatra  sebe  stvorom  prekonaravnim,  te  se  sam  klanjao  vlastitome  božanstvu,  po 
načinu  kakvog  egipatskog  faraona. 

U  svome  brojnom  narodu  Nijemci  imaju  doista  mnogo  ljudi  od  uma  i  od  oka, 
ali  živo  srce  njima  ne  bije  osjećajem  pravičnosti  i  humanitarnosti.  Germanizam, 
vidimo,  gnjavi  Poljake,  a  nama  južnim  Slavenima  avetinja  je,  što  pravi  stravu, 
Šireći  crna  krila  nad  Balkanom,  njezinom  Ost-Markom.  Etika  Nijemaca  omegja- 
šena  je  granicama,  do  kojih  dopire  glas  njemačkoga  govora,  dočim  ona  u  Fran- 
cuza i  Engleza  obuhvata  svijet  u  znamenu  slobode.  Eno  Englezi  dadoše  slobodu 
inojezičnim  ljudima  n  Kanadi,  a  sada  je  daju  Boerima,  skorašnjim  buntovnicima. 
Ako  se  Nijemac  zagrijava  za  slobodno  mišljenje,  to  je  u  stvarima  vjere ;  inače, 
nazadan  je  u  politici ;  prepokoran  je,  pa  ma  bilo  kakvoj  vladi,  i  uživa  u  vladinoj 
milosti.  Ono  trkanje  i  lomkanje  na  polju  svake  vjerske  misli,  makar  ateistične, 
ukrašava  on  zvučnim  imenom  „liberalizma".  Nego  u  dugoj  historiji  njemačkih 
ratova  taj  liberalizam  ne  iznosi  niti  jedan  Valmy,  epohalnu  bitku  za  Čovječja 
prava.  Mjesto  toga  sjeverna  sociologija  bavi  se  sada  kojekakvim  tezama,  koplja 
lomeći  i  za  slobodu  ljubavi.  U  ovome,  tanki  psiholog  Bourget  i  pronicavi  realist 
Prćvost,  premda  napredni,  eto  vole  tradicionalnim  nazorima,  dok  sjeverni  mislioci 
skloni  su  ulagati  naučnu  mudru  svoju  riječ  za  razvalu  braka.  Pa  da  nisu  artisti 
i  slobodoumni  do  čuda  ti  prijesni  prijatelji  „crvenoga"  padšaha ! 

Glasu  čovještva  odaziva  se,  po  našem  mnenju,  bolje  od  Njemačke  savremena 
Italija.  Već  i  ovdje  gori  luč  novovjeke  prosvjete.  Neki  u  nas  sude,  regbi  površno, 
zlo  o  Italiji,  kao  da  je  ono  zemlja  prošle  slave,  a  današnje  začmalosti.  Smatraju 
nju  tek  čuvaricom  umjetnih  spomenika,  dabome  širom  svijeta  najuglednijih  od 
sviju :  ,,la  terre  des  morts",  kako  jednom  reče  Lamartine,  a  suzbi  ga  Giusti,  valjda 
u  najljepšoj  svojoj  pjesmi.  Ne  valja  da  mi  Italiju  ocijenimo  po  krivičnoj  parnici 

Nasi-evoj,  u  opće  ne  po  sicilianskoj  „maffii"  i  napuljskoj  „camorri"',  sramnim 
ostacima  konzervativne  i  klerikalne  uprave  Burbonaca.  Italija  napreduje !  Dogje 
do  jedinstva  krvnim  žrtvama  svojih  sinova,  diplomatskom  vještinom  Cavoura, 
duševnim  viteštvom  Garibaldi-a.  Dogje  do  toga  na  svjetliji  način,  nego  li  Nje- 
mačka. Liberalnog  Cavoura,  pri  tankoj  tvarnoj  snazi  u  borbi,  uznositi  će  historija 
kao  slavnijeg  državnika  od  mrkoga  reakcionarca  Bismarcka.  Očigledno,  danas 
Italija  nije  troma  stražarica  najvećeg  umjetničkog  blaga  na  zemlji.  Podosta  ona 
koraknu  naprijed.  Pučanstvom  svojim  plodna,  obrtom  zaposlena,  trgovinom  sve 
to  više  okretna,  eto  znatnim  viškom  u  državnoj  financi  nadmašuje  druge  velike 
sile.  A  megju  velevlastima  jedina  se  pridružuje  Engleskoj  i  Francuskoj  praksom 
i  strogom  odgovornošću  parlamentarne  svoje  vladavine.  Istina,  izuzetno  zalazi 
u  narodno  vijeće  po  koji  nevrijedni  prestavnik  iz  južnih  krajeva,  ali  unatoč  tomu 
zemlji  su  na  diku,  a  i  moćni  jesu  nosioci  narodnog  suverenstva  ;  univerzitetski  pro- 
fesori, kao  socialist  Ferri,  mogu  da  u  slobodarsdoj  monarhiji  očituju  čak  i  republi- 
kansko lično  uvjerenje,  pa  niko  ni  makac  na  njih.  Živo  se  kreću  radnici  u  grado- 
vima, kmetovi  u  polju,  dočim  njima  u  pomoć  priskače  demokracija.  Istom  od  jedno 
po  vijeka  uskrsnu  Italija,  a  već  pokazuje  izumioce  kao  Marconi.  Pak  i  u  samo 
potmumo  vrijeme  ropstva  ragjala  je  pjesnike,  kakvi  su  Leopardi,  Manzoni,  Giusti, 
koji  stoje  na  vrhuncima  svjetske  poezije.  A  tek  značajnost,  samopregor  talijanskih 
mučenika  za  slobodu  i  jedinstvo  ! 

Naročito  u  plemenitom  patriotizmu  moderna  Italija  može  da  drugima  bude 
na  ugled.  Za  svakoga  ima  pouke  u  historiji  ,,del  rinascimento",  kako  oni  tamo 
vele.  Pred  licem  stranca,  ,,lo  straniero",  Talijani  nisu  se  u  mišljenju  razilazili,  nisu 
nigdje  bili  megju  sobom  svadljivi,  razdraženi,  zadrti.  Kršćanima  i  bezvjercima, 
monarhistima  i  republikancima,  ista  veličina  duha  i  srca.  Nisu  se  prepirali  o  vjeri 
i  nevjeri,  o  čistoći  i  nečistoći  političkog  nauka.  U  polutami  ropske  Italije,  nije  im 
svjetlucao  fosfor  načelnog  najstrožeg  vjerovanja  i  načelnog  najstrožeg  patrio- 
tizma. Mjesto  mrtvorogjenih  programa  tvrda  zasada  im  bijaše  ova:  uvjerenja 
nikad  ne  mijenjati  po  ličnoj  koristi,  a  mijenjati  ga,  kada  god  nesebičnim  promi- 
šljanjem to  zahtijeva  bolja  pamet.  Ta  i  sam  katolički  katehizam  siječe  ovako : 
protivi  se  Duhu  Svetomu,  ko  poznatu  istinu  odbija.  Već  je  više  puta  rečeno, 
da  Gladstone,  čovjek  visokog  uma  i  visoke  moralnosti,  od  torvevca  razvi  se  u 
wigovca,  od  wigovca  u  liberala  do  demokratizma ;  njegov  suparnik  Disraeli, 
čovjek  oštre  pameti  i  skeptičan  u  moralu,  od  radikala  bude  torvevac,  te  dvorskom 
milošću  kraljice  Viktorije  načini  se  lord  Beaconsfield.  ,,L'  art  pour  art"  u  čitavoj 
finoći !  Fino  je  i  ono,  što  klerikali  vele,  da  je  njima  dosta  i  vanjsko  pristajanje  u 
njihovu  vjeru.  Ovaki  artizam  plazi  na  zemlji,  ako  valjda  nije  supernormalna 
percepcija,  koju  ne  shvataju  laici. 

U  svemu  tomu  proigrava  vrzino  kolo  pred  očima  ljudi,  koji  nisu  nadareni 
ni  tankim  razbiranjem  ovakih  posala,  niti  dalekosežnom  vidovitošću. 

MARIN  SABIĆ:  TAJNA 


Je  P  to  s  neba  vedra  zviezda  zadrhtala, 
ili  s  drva  grana  zašuštila  gusta  ? 
Je  P  to  utvar  neka  pokraj  mene  stala 
ili  noć  u  mraku  uzdahnula  pusta  ? 

Je  P  to  dah  života  te  se  noćnim  mukom 
ispod  zviezda  Siri  —  ko  da  zemlju  kreće  ? 
Hi  samrt  niema  te  ne  vidnom  rukom 
svud  života  trga  prohujalo  cvieće  ? 

Hoću  P,  hoću  jednom  da  te  vidim  s  kojih 
bezdanih,  živote,  ti  izvireš  vrela  ? 
U  da  čujem,  smrti,  s  hladnih  usna  tvojih 
kud  raznosiš  život  poput  cvieća  svela  ? 

Ja  se  u  se  stišćem  u  dubokoj  tami  — 
ko  da  slutim  nešto,  Što  se  oku  krije, 
ko  da  dršćem  s  tajne,  te  u  beskraj  mami 
i  u  vrtlog  miso  kao  slamku  vije. 

O  mramorna  sfingo,  koja  tupom  zjenom 
neizmjerjem  gledaš  i  vječito  šutiš, 
i  nad  život  jednom  nadvijaš  se  sjenom 
i  života  šumnog  šarnu  igru  mutiš  — 

kad  ćeš  zrakom  jednom  kopren  da  probiješ 
te  nam  trudne  oči  ko  noć  tište  gluha ; 
kad  ćeš,  kad  ćeš  tvrdi  pečat  da  raZbiješ 
te  je  usta  tvoja  pritisnuo  suha  ? 


JURE  TURIĆ:  PROSCI  (Nastank) 
MAJČINI  PROSCI 

I. 

Kad  se  starica  sjeti  na  udaju  svoje  kćeri  Anice,  još  ni  danas  pravo  ne  zna- 
bi  li  se  ljutila,  ili  bi  se  smijala,  ili  bi  sama  sebi  prigovarala  radi  onolikog  plača,  što 
joj  se  danas  učini  ludim,  pa  se  i  na  nj  ljuti.  Bilo  je  to  sedamdesetih  godina  prošloga 
vijeka.  U  Bosni  planula  krvava  buna.  K  nama  prebjegla  „raja"  i  mnogi  ranjenici. 
Na  sve  strane  sabirali  se  milodari  i  davali  koncerti.  Iz  Krajine  već  bile  otišle  neka- 
dašnje krajiške  pukovnije,  samo  se  gdjekoji  upravni  časnik  vidio  još  u  uniformi, 
a  obnašao  je  čast  pristava,  predstojnika  ili  koje  drugo  zvanje.  Sila  božja  na- 
grnulo  sudaca,  inžinijera  i  drugih  službenika.  Živjelo  se  baš  bezbrižno  i  slavno ! 
Tako  se  jednom  u  nekom  seocu  blizu  gradića  N.  utopilo  neko  dijete,  što  li,  i  u 

komisiju  izišla  dva  tri  sudca,  dva  liječnika,  dva  pisarska  činovnika,  a  za  komi- 
sijom došla  hrpa  dokone  gospode  iz  obližnjega  gradića  N.,  te  priredili  cijeli  pir. 
Pa  tako  to  išlo  iz  dana  u  dan.  1  danas  se  joS  oblizuju  gospoda,  kad  se  sjete 
onih  vremena. 

U  tim  slavnim  vremenima  oženio  se  svaki  činovnik.  Samo  ostadoše  nepo- 
ženjeni  oni,  koji  se  nikad  ne  rastrijezniše,  pa  ni  jesu  mogli  vidjeti  oko  sebe,  koja 
ih  je  djevojka  odabrala.  1  nikad  se  nije  znalo,  zašto  neki  čovjek  uzima  upravo 
onu  djevojku,  a  ne  drugu.  Ako  je  gdje  omrkao  veseo,  a  nije  ga  te  noći  dotuklo 
vino  do  kraja,  sigurno  je  bio  sutradan  zaručen.  No  i  dobro  je  tako  bilo.  Oni,  koji 
se  ne  poženiše,  već  su  odavno  pod  ledinom,  a  koji  nijesu,  još  im  je  gore,  nego  da 
su  pomrli.  Vuku  se  po  zemlji  zadušljivi,  iznemogli,  i  jedva  smognu  snage,  da  pot- 
pišu namire.  Da,  služe  i  danas,  jer  bi  preveć  narasao  mirovinski  izdatak ;  inače 
svejedno,  brali  oni  plaću  ili  tko  drugi. 

i  u  ta  blažena  vremena  dogodi  se  nešto,  što  je  oko  udaje  Ankine  splelo  čitav 
niz  neprilika.  Svemu  je  bila  kriva  —  politika !  Prije  Ankine  udaje  nije  starica 
nikad  ni  čula  tu  nesretnu  riječ,  niti  se  je  znalo  za  nju,  za  tu  neman,  koja  ljude 
mami,  pa  ih  proguta.  Tek  je  tad  razabrala,  da  je  i  u  Italiji  politika  mnogo  zla  po- 
činila, i  radi  nje  su  naši  toliko  puta  morali  u  Italiju.  No  tad  je  politika  komugod 
i  dobro  došla,  jer  je  na  njoj  zaslužio  zlatnu  kolajnu,  ali  eto  tu,  kad  se  je  uvukla, 
nije  nikomu  dobro  došla. 

Gospodja  je  Milka  opažala  neku  čudnu  promjenu  na  svojoj  Anki  od  onoga 
časa,  kad  je  djevojka  počela  da  pohadja  pokuse  za  koncerat,  što  su  ga  priredjivali 
djaci.  Množina  ih  se  sabrala  po  prvi  puta  u  njihov  mirni  gradić  N.  Bilo  je  domaćih 
a  oni  dovedoše  sobom  gostova  iz  dalekih  strana.  Svaki  bi  čas  došao  po  koji  noseći 
Anki  ulogu,  ili  je  doprati,  ili  otprati  i  vječno  su  pravili  nekakove  osnove,  i  razgo- 
varali o  nečemu,  što  gospodja  nije  pravo  ni  svaćala.  Pa  se  je  upravo  iz  toga  izlegla 
nevolja. 

Još  od  prije,  a  i  u  to  vrijeme  zalazio  u  kuću  neki  žandarmerijski  natporučnik. 
Čovjek  korektan  i  solidan  do  dosade.  On  je  pred  Ankom  razvijao  svoja  načela 
o  braku,  t.  j.  opetovao  joj  opće  poznate  mudre  savjete.  Anka  je  slušala  i  ledenila  se. 
Njoj  se  gubio  iz  očiju  Čovjek,  i  ona  gledala  u  natporučniku  samo  žandarmerijski 
propisnik,  ali  ga  slušala  i  pomišljala  sebe  gospodjom,  koja  ima  dužnost  paziti  na 
čistoću  tog  propisnika  i  nastojati,  da  bude  što  sjajniji.  I  gospodja  Milka  nije  se  odu- 
ševljavala za  njega  ;  njezin  je  Pavle  bio  drugi  momak  !  Ali  je  pomišljala,  da  to  tako 
valjda  mora  da  bude  medju  gospodom.  Njezin  je  Pavle  bio  onda  desetnik,  seljački 
momak,  a  to  je  eto  čovjek  s  „carskim  zlatom."  No  što  je  više  Anka  općila  s  tim 
djacima,  sve  se  više  tudjila  od  natporučnika,  a  pred  materom  mu  se  smijala.  A 
natporučnik  nije  ništa  opažao,  nego  sve  ozbiljnije  govorio  sa  svojim  starim 
drugom  natporučnikom  Pavlom. 

U  isto  vrijeme  počeo  da  zalazi  u  kuću  gospodje  Milke  dr.  Krpan.  Bio  je  to 
mlad  čovjek  i  prvi  doktor  i  liječnik  iz  njihova  kraja.  Nije  se  moglo  reći,  da  u  kuću 
zalazi  poradi  Anke.  On  se  je  rado  razgovarao  sa  starijima,  a  s  Ankom  je  razgovarao 
samo  u  šali.  Kad  tad  bi  razgovarajući  se  s  gospodjom,  dulje  vremena  motrio  dje- 
vojku, kano  da  proučava  i  pamti  njezin  oblik,  i  ne  bi  se  ni  malo  smeo,  ako  bi  ga  tko 
zatekao  u  tom  promatranju.  Otkad  je  Anka  pošla  na  te  pokuse,  zalazio  on  još  češće 
u  njihovu  kuću  i  rado  slušao  djevojku,  kad  bi  mu  pripovijedala  svoje  misli  o  tim 

mladim  ljudima  i  o  životu,  što  ga  ona  baš  upoznaje.  Sve  je  to  mirno  teklo,  dok  ne 
odlučiše  ovi  mladi  ljudi  da  će  prirediti  svečane  zadušnice  za  „sve  žrtve  hrvatskoga 
naroda."  Natporučnik  je  Pavle  znao  iz  Italije,  da  se  na  taj  način  počinju  nove  bune, 
koje  množe  žrtve.  Zato  se  žestoko  usprotivi,  da  i  pri  tom  sudjeluje  Anka.  Dr.  Krpan 
nazva  pred  starcem  sve  to  mladenačkom  ludorijom  ili  nekom  petljanijom,  koju 
netko  priredjuje  u  neke  potajne  svrhe.  On  nagovori  starce,  da  silom  ne  zapriječe 
Anici  prisustvovanje.  Tako  je  i  bilo. 

Na  odredjeno  jutro  Anica  je  stupila  iz  roditeljske  kuće  sva  zažarena.  Mati  joj 
prigovarala,  što  je  obukla  crninu,  „namaškarala  se."  Otac  joj  reče  i  opet,  kako  je 
čuo,  da  su  ljudi,  za  koje  su  priredjene  zadušnice,  bili  urotnici,  i  da  ih  je  stigla  kazna 
smrti  poradi  urote,  i  dodade,  da  su  i  oni  spremni  na  urotu,  koji  priredjuju  svečane 
zadušnice.  To  je  djevojku  smelo.  Kad  je  izišla  na  ulicu,  vidje  nekolike  malogra- 
djanke  takodjer  u  crnini  i  one  se  k  njoj  pridružiše  veselo  se  smijući.  Pripovijedae 
su,  da  kraj  crkve  stoji  policajni  nadstražar,  a  malo  odalje  glavom  okružni  glavar. 
No  one  su  prošle  kraj  obadvaju  ponosno  i  bez  straha.  Djevojke  su  sve  to  shvaćale 
kao  neku  paradu,  koja  je  nepovoljna  okružnom  glavaru,  a  one  će  njom  prkositi 
okružnom  glavaru  i  pokazati  mu,  da  ga  se  ne  boje.  U  crkvi  se  sabrala,  osim  djaka, 
dva  tri  dokona  i  neradina  zanatnika,  pa  te  ženske,  i  jedan  učitelj,  a  drugi  je  svirao 
na  orgulje.  Svi  se  oni  smijali,  i  pitali :  „Jesi  li  ga  vidio  ?"  Poslije  obreda  stadoše 
učesnici  pred  crkvu  i  kliknuše :  „Slava  im  !"  Anica  jedva  čekala,  da  se  odmakne 
od  te  hrpe  i  požuri  kući.  Kod  kuće  se  uginjala,  da  se  ne  srete  s  ocem  i  materom. 
Pred  podne  dodje  žandarmerijski  natporučnik.  Mati  ga  uvede  u  gostinjsku  sobu  i 
htjede  dozvati  Anku,  no  on  nekako  suhoparno  zahvali,  te  izjavi  u  slnžbenom  tonu 
i  slogu,  da  bi  „„odnosnih  posala  radi  bilo  mu  nužno  stati  u  saobraćaj  s  gospodinom, 
natporučnikom."  Ubrzo  dodje  starac  i  žandarmerijski  mu  natporučnik  izjavi,  da 
„pozivom  na  ono,  što  se  je  jutros  dogodilo,  on  —  natporučnik  žandarmerijski 
kao  takov,  i  uvažajući  svoj  položaj,  mora  da  povuče  natrag  svoje  riječi,  koje  su  se 
ticale  mogućih  sveza  s  gospodjicom  Ankom ;  zato  on  povlači  sve  u  predjašnji, 
bespredmetni  položaj !"  A  onda  se  oprosti. 

,,Ajd'  do  vraga  !"  promrmlja  starac  za  njim.  Razumio  je,  što  je  mladac  htio 
reći,  i  bilo  mu  je  milo.  Ni  starica  ne  pokaza,  da  se  je  u  velike  ražalostila,  ali  su  oboje 
bili  u  brizi,  ne  će  li  se  jošte  šta  izleći  iz  te  „komedije".  Pomišljali  oboje  na  zatvor, 
ali  ne  htjedoše  ništa  reći.  Anica  legla  na  divan,  da  je  bolesna.  Ni  objedovati  nije 
htjela,  niti  se  je  ustajala  k  objedu.  Mati  je  dolazila  k  njoj,  prigledavala,  i  reče  joj,  da 
je  žandarmerijski  natporučnik  bio  u  posjetima.  Anica  je  šutila.  S  užasom  pomisli, 
da  će  je  mati  goniti  u  gostinjsku  sobu.  No  mjesto  toga  gospodja  Milka  joj  reče,  po 
što  je  došao.  Djevojka  se  ispravi  živo  na  divanu. 

—  Nije  ipak  sve  to  tako  glupo  i  smiješno,  kad  se  je  taj  „mlakov"  prepao  !  — 
pomisli  ona.  I  mati  je  to  mislila,  ali  se  zato  bojala  druge  nevolje.  Ipak  je  žao  bilo 
gospodji  Milki,  da  se  je  to  sve  razvrglo.  Morala  je  prizuati,  da  se  i  njoj  žandarme- 
rijski natporučnik  Činio  nekako  suh,  ali  —  govorila  starica  :  „Takovi  su  dobri  mu- 
ževi". No  na  posletku,  tješila  se  gospodja,  da  će  se  valjda  i  za  njezinu  Anku  naći 
povoljna  prilika. 

Medju  mladim  ljudima,  što  su  dolazili  k  Anici  u  novije  doba,  bio  je  i  neki  Viktor. 
On  je  najčešće  dolazio, 

Isti  taj  dan,  oko  četiri  sata,  javi  djevojka,  da  je  taj  „gospodin  Viktor"  došao. 
Anica  se  namrgodi,  i  htjede  poručiti,  da  je  bolesna,  no  predomisli  se  i  sadje  s  njim 
u  bašču.  „Vodja"  je  bio  ponosan  na  svoje  djelo.  Gospodin  Viktor  bijaše  u  istinu 
vodja  mladeži. 

—  Ne  smije  se  pri  tom  stati,  —  reče  on.  —  Ovdje  je  sjeme  posijano  i  snaga 
ideje  ne  će  se  dati  zagušiti  od  svih  okružnih  glavara  i  poticajnih  činovnika  i  časnika. 

—  Da  li  se  bojite  kakovih  posljedica  ?  —  upita  ga  Anica 

—  Nikakovih  !  Ja  sam  mašina,  stroj,  orudje  ideje.  1  ponosan  sam  na  to.  Sutra 
ću  poći  u  sela. 

—  I  ja  bih  željela  poći,  ali  kako. 

—  Žrtva  se  mora  doprinijeti,  —  reče  Viktor.  —  Mi  moramo  organizirati  „vojsku 
ideje".  Ja  sam  došao  na  tu  misao,  i  ja  ću  je  provesti,  pa  će  se  povećati  redovi  dičnih 
boraca.  Evo  kako :  Sklapat  će  ženidbe  bogati  pristaše  ideje  sa  siromašnijim  dje- 
vojkama, koje  se  odluče  stupiti  u  vojsku  ideje,  a  bogate  će  članice  vojske  uzeti  siro- 
mašne Članove.  No  živjet  će  razdruženo,  ne  kao  muž  i  žena.  Samo  će  skupa  sijati 
sveto  sjeme  !  Onda  će  moći  skupa  da  putuju,  da  rade,  da  se  bore. 

Mladić  je  i  dalje  govorio  o  snazi  ideje  i  oduševjavao  se  nad  veličinom  cilja,  za 
kojim  se  ide.  Stvoriti  veliku  državu,  ujediniti  dijelove,  imati  svog  okrunjenog  kralja, 
svoju  vojsku,  svoje  ministre,  ta  je  misao  njega  opajala  i  on  je  s  toga  sjaja,  s  te  go- 
spoštije  bio  sretan.  „Narod  će  onda  biti  drukčiji  i  bit  će  mu  drukčije,  bit  će  svoj, 
ponosan,  slavan,  velik,  a  do  toga  dovesti  ćemo  ga  mi  maleni,  malobrojni  i  prezreni !" 
A  onda  je  okrenuo  da  govori  o  pogibeljima,  o  žrtvama,  o  zatajavanju  samoga  sebe. 
Djevojka  je  slušala  sve  to,  i  na  nju  je  prešlo  njegovo  oduševljenje.  Oduševljavala 
je  nju  misao  na  cio  taj  sjaj  krune,  prestolja,  ministara,  generala,  koji  će  svi  biti 
„naši"  i  govoriti  hrvatski,  a  dražila  je  i  pogibelj,  na  koju  je  pomišljala.  Progoni, 
žrtve,  patnje  i  sve  za  neku  ideju,  sve  za  nešto,  što  je  izvan  vlastitih  interesa  !  Ta 
je  misao  nju  opajala. 

—  čujete,  i  ja  ću  sutra  s  Vama,  —  reče  ona,  kad  je  mladić  na  čas  zamukao.  — 
Mi  ćemo  —  ako  Vam  je  pravo  —  danas  izjaviti  mojim  roditeljima,  da  smo  zaručeni, 
i  da  ćemo  se  vjenčati. 

—  I  Vi  bi  htjeli  ?  —  upita  on  nekako  začudjeno  i  smeteno.  Ona  je  opazila  tu 
smetnju. 

—  Možda  ste  Vi  već  drukčije  odlučili  ? 

—  Ništa  nijesam  odlučio  ;  ali  Vi  promislite.  Pa  Vaši  roditelji.  —  A  njemu  je  u 
istinu  bilo  neugodno,  jer  nije  ni  pomislio,  da  bi  i  on  morao  na  taj  način  da  se  ženi 
Pa  borba  s  njezinim  i  sa  svojim  rodijeljima,  pa  brige,  što  se  mogu  izleći,  pa  on  bi 
htio  biti  posvema  slobodan,  da  se  može  posvetiti  najtežim  i  najopasnijim  poslovima 
idejine  vojske.  Takove  se  misli  strjelimice  motale  po  njegovoj  glavi  i  on  nije  znao. 
što  će  djevojci  da  odgovori. 

Iz  neprilike  ga  izbavi  dolazak  doktora  Krpana. 

—  Junaci  i  junakinje  dana,  moj  vam  poklon  !  —  govorio  on  smješkajući  se. 

—  Ne  će  nas  smesti  Vaše  smješkanje  i  podrugivanje,  —  reče  Viktor.  —  Žalosno 
je,  da  ima  i  mladih  ljudi,  kojima  je  trbuh  sve,  a  ideji  se  smiju. 

—  Ako  se  smijem,  onda  samo  Vama,  a  ne  ideji,  —  reče  doktor. 

—  Pa  Čemu  i  nama  ?  Mi  se  ponosimo  svojim  Činom,  i  spremni  smo  radi  ideje, 
kojoj  služimo,  sebe  pregorjeti.  Mi  sami  sebe  poradi  ideje . . . 

—  Možda  poradi  ponosa  !  —  prekine  Anku  doktor. 

—  Pa  da,  ponosimo  se,  da  služimo  ideji,  i  zato  joj  služimo  ! 

—  Prije  se  ponosite,  nego  imate  čime!  —  dalje  je  doktor  draškao  djevojku.  — 
Jer  ono  danas . . . 

—  A  nijeste  vidjeli,  kako  se  uzvrpoljiše  tudjinski  služnici?  —  uplete  se  Viktor. 

—  Pa  sutra  počinje  i  rad,  —  reče  Anka  i  pripovjedi  doktoru,  da  če  sutra  Viktor 
i  ona  u  neka  sela,  da  počnu  propagandu.  Još  mu  pripovjedi  o  parovima  idejine 
vojske. 

—  Sjajni  ste  Vi  ljudi !  —  reče  doktor.  —  Ali  na  nešto  bih  ja  vas  podsjetio.  —  I 
on  otpoče  ozbiljno  da  govori.  —  Vi  to  kano  da  kanite  počiniti  samoubojstva. 

—  Zašto  ? 

—  Tako.  Duševna  samoubojstva.  Ubit  ćete  sami  sebe,  svoja  čuvstva  i  težnje, 
da  služite  ideji.  Je  li  tako  ? 

—  Tako  je  !  —  rekoše  oboje. 

—  Onda  ste  vi  sami  sebi  malo  vrijedni. 

—  I  ne  ćemo  da  budemo  sebi  što  vrijedni,  velim  Vam.  Pa  molim  Vas,  što  je 
Čovjek  vrijedan  sam  po  sebi  i  drugomu  i  samom  sebi  ?  Ništa !  Postaje  vrijedan 
tek  po  onom,  čemu  služi. 

—  Sveta  li  zanosa  !  —  šaljivo  uskliknu  doktor  i  raskrili  ruke.  —  Ja  vidim,  — 
nastavi,  —  da  nijesam  u  vašim  očima  ništa  vrijedan.  No  to  me  ne  smeta,  da  vas 
pozovem  sutra  sobom,  jer  i  ja  idem  u  ta  sela  pregledavati  ucijepljene  koze  budućim 
sudionicima  vaše  slave  i  ponosa.  Hoću  da  poslužim  nesebičnim  svećenicima  velike 
ideje,  kad  već  sam  ne  mogu  medju  njih  da  se  ubrojim.  Pristajete  li  dakle,  pa  da 
sutra  rano  stanem  s  kolima  pred  kućom  ? 

—  Pristajemo  !  —  rekoše  oboje,  a  Viktor  reče  Anki :  Onda  ne  će  trebati  ništa 
objašnjavati  vašim  roditeljima. 

—  Ja  sam  spremna,  da  im  objasnim  svoju  odluku,  pa  što  ne  bude  danas,  bit  će 
za  koji  dan ! 

—  Sto  to  ?  —  upita  doktor. 

—  i  ja  ću  stupiti  u  vojsku  ideje. 

—  Pa  se  združiti  s  jednim  vojnikom,  i  ostati  neudata  ?  —  upita  je  doktor  pa 
otvori  široko  oči. 

—  Tako  je. 

—  I  to  je  možda  gospodin  Viktor  ? 

—  Lako  i  to  da  bude  ! 

—  Stvar  postaje  sve  zanimljivijom  !  —  uskliknu  doktor  i  zagleda  se  u  lijepu 
djevojačku  spodobu. 

—  A  ne  bi  mene  uzeli  za  druga  vojaka  ?  —  upita  šaljivo. 

—  Vas  ?  —  i  djevojka  se  malo  zarumeni.  —  Ja  to  ne  mogu  pomisliti,  jer . . . 
ja  ne  znam  zašto,  ali  mi  je  nemoguće  to  pomisliti  za  Vas.  Ja  vas  gledam  drukčije, 
nego  gospodina  Viktora  i  ove  druge,  što  su  u  našem  kolu.  Ovo  su  moji  drugovi,  a 
vi  ste  mlad  liječnik  i  oženja.  Eto  na  ! 

—  Što  ste  vi  postali  neka  mudrica  u  ovo  par  dana  !  —  reče  doktor  i  onda  se 
podiže,  da  ode.  I  njih  se  dvoje  digoše,  da  idu.  Sunce  je  zalazilo,  za  brežuljke,  a  oko 
njega  se  sabrali  sitni  zlatni  oblačići.  Anka  i  doktor  se  zagledaše  tamo  i  ćutili  su,  da 

ih  prevladavaju  ista  čuvstva.  Kano  da  je  to  bila  neka  čežnja  u  daljinu.  I  ona  ne- 
hotice uzdahnu. 

—  Kako  je  sad  tamo  ?  —  tiho  reče  ona,  gledajući  u  plavičaste  brežuljke  i 
oblačke  oko  mjesta,  gdje  je  sunce  potonulo. 

—  Pitate,  kako  je  sad  tamo  ?  —  teče  Viktor.  —  Žalosno  je,  ropstvo  je,  i  treba 
poći  i  protjerati  one  domaće  izrode,  što  drže  u  lancima  mukotrpni  narod. 

Doktor  i  Anka  pogledaše  začudjeno  na  njega,  i  ona  oćuti,  da  joj  je  taj  čovjek 
sasvim  daleko :  S  njim  ću  se  moći  zaručiti  u  vojsci  ideje  !  —  završi  ona  misao,  pa 
nehotice  pogleda  na  doktora,  koji  je  još  motrio  okolicu.  I  njoj  se  mililo  to  uživanje 
u  ljepoti. 

III. 

Sutra  dan  krenuše  sve  troje  na  put.  Kad  se  je  dan  prije  Krpan  rastao  s  Ankoni 
srete  na  dvorištu  gospodju  Milku  i  reče  joj,  da  je  pozvao  djevojku  i  Viktora  sobom, 
i  neka  joj  dozvoli  ići.  „Koristit  će  joj !"  govorio  on  gospodji,  i  ona  pristade.  Tu 
večer  i  sutra  dan  češće  on  pomišljao  na  Anku  i  na  Viktora.  Bilo  mu  nejasno,  što  oni 
to  hoće,  i  je  li  moguće  izvesti  takovo  „samoubojstvo".  Njemu  se  Anka  činila  dje- 
vojkom punom  života  i  težnje  za  srećom,  pa  mu  bilo  čudno,  da  ona  može  sve  to 
pregorjeti  i  odlučiti  se  postati  orudjem  ideje.  Ljetni  vrući  dan,  što  ga  je  čekao 
imao  mu  je  da  protumači  cijelu  zagonetku. 

Kad  je  dr.  Krpan  u  prvom  selu  otišao  pod  lipu,  uz  općinsku  kuću,  da  vrši  svoje 
zvanje,  pridje  Viktor  k  jednoj  hrpi  seljaka,  koja  je  nedaleko  stajala  i  htjede  s  njima 
da  zametne  govor.  Ali  nije  znao,  kako  da  počme.  Jedan  ga  upita,  što  je  najbliže  bio, 
da  li  je  liječnikov  pisar  ? 

—  Ja  sam  djak,  i  učim  pravo,  —  reče  im  on,  i  protumači  im  na  pitanje,  da  uči 
za  suca,  ali  ne  će  biti  sudac.  On  bi  htio  služiti  narodu,  a  ne  da  narod  tlači,  htio  bi 
biti  slobodan,  pa  da  i  narod  bude  slobodan.  Gospoda  su  krvopije. 

—  Tako  je,  —  reče  jedan  seljak.  —  Briga  ubija  čovjeka.  I  ja  bih  htio  predati 
svu  zemlju  „carstvu",  pa  ću  na  njoj  raditi,  a  „carstvo"  neka  se  brine  za  mene  i  za 
moju  djecu.  Tako  bi  Čovjek  bio  slobodan,  pa  i  vi  radite  o  tom.  Onda  ne  će  trebati 
ni  suda,  ni  sudaca,  ni  drugih  krvopija. 

—  Ali  kad  se  pobijemo  ?  —  doda  drugi. 

—  Pa  mi  smo  se  pobili ;  briga  carstvo  za  to  ! 

—  Ne  radi  se  o  tom  !  —  reče  smeteno  Viktor,  —  a  onda  poče  živim  rječima  da 
pripovijeda  glavne  momente  iz  hrvatske  povijesti.  Hrvatska  je  bila  velika  i  bila  je 
posebna,  neovisna  kraljevina,  sa  svojim  okrunjenim  kraljevima,  to  je  on  dokazivao, 
Njegovi  su  slušači  hvatali  samo  pojedine  misli  i  riječi,  no  ipak  su  razabirali  u 
svemu  sve  kao  dokaz,  da  će  i  opet  to  biti,  da  će  biti  i  opet  neko  veliko  kraljevstvo, 
kad  pojedinac  zaboravi  sam  na  sebe,  zato  neka  budu  i  oni  spremni,  kad  dodje  Čas 
i  budu  pozvani ...  A  to  se  vrijeme  približuje,  narod  će  se  ujediniti,  pravda  će  po- 
bijediti, kad  narod  cio  upozna  nju  i  bude  tražio,  da  se  izvrši  pravda.  Jaki  su 
okovi,  ali  će  pasti  pod  čarobnom  snagom  narodnoga  prava,  jer  ne  bi  Bog  bio 
stvorio  u  prošlosti  tu  kraljevinu,  ne  bi  se  bio  sačuvao  njezin  trag  do  danas,  kad 
ne  bi  bilo  odredjeno  u  vječnim  zakonima,  da  se  i  opet  ostvari,  da  i  opet  bude ! 
„Neprijatelji  hrvatskoga  naroda  ne  dadu  dignut  se  iz  groba  mučenici,  našoj  domo- 
vini, jer  se  boje  njezine  veličine  i  slave.  Zato  pute  narod  na  ovo  i  na  ono,  zavode 

vlastite  sinove,  pa  i  oni  ne  mare  za  veličinu  i  slavu  svoje  domovine".  Kad  se  razvije 
barjak  slobode,  neka  se  saberu  oko  njega  i  čuvaju  ga  vjerno,  jer  je  u  njemu  moć  i 
snaga,  u  njemu  je  slava  i  sreća,  on  je  njihova  svetinja  !  Od  tog  barjaka  će  ih  od- 
vraćati ropske  du5e,  rodjene  za  robovanje,  lakome  na  činovnički  život.  Neka  ih 
gone  od  sebe.  Kad  ideja  slobode  i  jedinstva  ovlada  svim  njima,  onda  će  genij 
slobode  razlupati  teški  nadgrobni  kamen,  onda  će  uskrsnuti  majka  Hrvatska, 
okrunjena  svetom  krunom  naših  otaca,  sabrat  će  sirotnu  svoju  djecu  (i  on  u 
jednom  dušku  nabroji  sve  zemlje  i  pokrajine  od  Istre  do  Macedonije),  ,,a  izrodi  će 
i  ljudi  ropske  ćudi,  koji  vas  danas  gule,  tlače  i  krv  vam  iz  živoga  tijela  sišu,  ponik- 
nuti  pred  vama  ničice.  Ali  da  to  bude,  treba  prestati  misliti  na  sebe,  pa  misliti  na 
slavu  i  sreću  domovine.  Treba  zaboraviti  na  lakomo  gramzenje  za  imanjem,  za 
poslom,  za  znanjem,  a  samo  imati  pred  očima  slavu  i  veličinu  domovine,  jer  iz 
toga  izvire  sreća  i  svakog  pojedinca  !" 

—  Tko  vas  plaća  ?  —  upita  ga  jedan  od  prisutnih,  koji  nije  ništa  slušao,  ni  ra- 
zumio, nego  gledao  samo,  kako  on  živo  govori.  Činilo  mu  se  katkad,  da  se  mladić 
ljuti,  ali  je  vidio,  da  nije  ljutit,  pa  je  zaključio,  da  je  to  služba  tog  mladića. 

—  U  istinu,  svakakova  li  kruha  ima  !  —  dodade  drugi. 

—  Nije  ovo  moj  kruh,  niti  je  to  kakova  sužba,  nego  je  to  žrtva  za  ideju,  kojoj 
služim.  I  po  ovom  nesebičnom  radu  poznat  ćete  borce  slobode  i  stanite  pod  barjak 
onoga,  koji  je  cio  svoj  život  posvetio  domovini  i  pregara  odričući  se  svake  vlasti, 
slasti  i  službe  !  A  sad  s  Bogom  !  Sijte  ovo  sjeme  dalje  medju  narod  i  pripravljajte 
se  za  velike  dane.  Lozinka  je :  Bog  i  Hrvati ! 

—  Da  je  kapelan,  bi  se  sve  žene  za  njim  pomamile,  kako  zna  pripovijedati,  — 
reče  jedan,  i  svi  su  gledali  za  Viktorom,  koji  je  samosvi jesno  koracao  prema  kolima. 

—  Vi  ste  prave  bene,  —  reče  jedan.  —  Vi  ne  znate,  što  je  on,  i  što  on  to  hoće. 

—  A  ti  znaš,  je  li  ? 

Medjutim  je  Viktor  sjeo  na  svoje  mjesto  u  kolima  i  otirao  s  čela  znoj. 

—  Pa  kako  ste  zadovoljni  svojom  misijom  ?  —  upita  liječnik  vječno  se  smi- 
ješeći. 

—  Ja  ne  mogu  s  njom  biti  ni  nezadovoljan,  ni  zadovoljan  ;  ona  se  mene  ne  tiče. 

—  Ne  radi  sebe,  ali  radi  ideje,  kojoj  služite  !  —  reče  Anka. 

—  Ima  svagdje  ljudi  rodjenih  za  ropstvo.  Na  njih  ideja  ne  djeluje.  To  je  ropski 
nakot,  smet  cijelog  svijeta,  rodjen  za  robovanje  i  za  trbuh.  Taj  ne  može  da  primi 
svete  nauke.  Ali  ih  ima,  velim  Vam,  koji  su  primili  u  sebe  sjeme  i  sjeme  će  to  donijeti 
obilatog  ploda.  Jeste  li  Vi  što  učinili  ?  -  upita  Viktor  Anku. 

—  Medju  njezinom  publikom  bile  su  same  mješine,  koje  se  zabavljaju  samo 
oko  mješina.  pa  im  je  ona  još  pomagala.  Nju  treba  tekar  obratiti.  Ali  po  Vašemu, 
kano  da  nije  svatko  zato  stvoren. 

—  1  nije,  —  reče  Viktor.  —  Ali  gospodjica  Anka  jest,  o  tom  sam  uvjeren. 

—  A  ja  ?  —  upita  liječnik. 

—  Vi  kano  da  ste  liječnik  i  ništa  dalje. 

—  Gotova  mješina  dakle !  —  uskliknu  Krpan.  —  Meni  je,  čini  se,  red  i  ostati 
takovim. 

Anka  je  slušala  taj  razgovor  i  bivala  sama  sobom  sve  nezadovoljnija.  Sunce  je 
žestoko  prižeglo,  a  debela  se  prašina  dizala  po  općinskom  putu,  pa  Anku  smetalo 
jedno  i  drugo.  Svaki  joj  čas  padalo  na  pamet  pitanje :  čemu  se  ona  prebija  na  ko- 

lima  u  društvu  s  dva  tudja  mlada  čovjeka?  Mati  joj  je  ostala  kod  kuće  žalosna,  otac 
ljut,  a  zašto  ih  ona  žalosti  i  ljuti  ?  Vjeruje  li  ona  u  ono,  radi  česa  to  radi  ?  Nije  li  nju 
nagnala  na  to  pomisao,  da  bi  se  mogla  udati  za  nadporučnika  ;  ili  možda  ona  to  radi 
poradi  nekakove  slave,  nekakovog  glasa,  kog  će  joj  pribaviti  novost  toga  pojava  ? 
Ona  je  sama  pred  sobom  morala  priznati,  da  je,  zabavljajući  se  s  djecom  i  s  mate- 
rama, posve  zaboravila  na  ono,  pošto  je  došla.  I  kad  se  bila  primakla,  da  čuje  Vik- 
tora, oćutila  je,  da  je  njoj  sve  to  tudje  i  teško.  To  je  valjda  ta  žrtva  !  pomislila  je 
tada  i  podje  k  ženama,  koje  su  već  pokazale  liječniku  djecu,  pa  htjede  da  s  njima 
zametne  razgovor,  „da  sije  sjeme",  kako  je  to  upravo  govorio  Viktor.  Pa  koliko  joj 
i  bilo  teško,  poče  ona  da  im  govori,  neka  budu  Hrvatice  i  neka  odgajaju  svoje  sinove 
za  junake,  koji  će  biti  spremni  i  hrabri  vojnici  u  borbi  za  domovinu. 

—  Ne  bojte  se,  uzet  će  ih  u  vojnike  odmah  kod  prve  stavnje  !  I  kad  na  to  po- 
mislimo, žao  nam  je  već  sad  naše  muke.  Za  koga  ih  radjamo,  i  zašto  se  mučimo  ? 

—  Ne  će  vam  biti  žao,  ako  budu  vojevali  za  slavu  domovine. 

—  Što  će  sirotinji  slava  ?  Daj  Bog  i  suha  kruha  !  —  reče  jedna  uzdišući  i  odije- 
vajući svoje  dijete. 

—  Šuti  ludo.  To  gospojica  nama  govori,  da  i  mi  čujemo  lijepu  riječ.  Vidiš,  kako 
žugori  kao  ptičica.  1  onako  osim  riječi  božje  ne  čujemo  ništa  drugo  nego  psovku, 
kletvu  i  razgovor  o  nevolji.  A  ona  je  tako  dobra,  pa  nam  barem  lijepu  riječ  daje. 

Anka  se  uprepasti  tih  riječi  i  jedva  se  uzdrža  da  ne  zaplače,  pa  požuri  k  liječ- 
niku, da  mu  i  dalje  pomaže.  „Nema  u  meni  prave  vatre,  pa  za  to  ne  mogu  ni  drugog 
da  raspaljujem",  mislila  ona,  vozeći  se  u  vrućini  i  dvojila  o  tom,  je  li  pozvana,  da  se 
posveti  ideji,  ili  je  i  ona  samo  za  niske  brige.  I  ona  je  sebe  prezirala,  ljutila  se  na  se  ! 
Ali  još  je  nešto  smetalo.  Svaki  čas  i  nehotice  mislila  ona  u  isto  vrijeme  na  Viktora, 
na  natporučnika  i  na  liječnika.  Natporučnik  joj  se  sve  više  pričinjao  kao  drveni  vojnik 
za  igračku,  kao  neka  stvar,  koja  bi  se  dala  upotrijebiti  korisno,  a  inače  smeta, 
upravo  kao  peć  ljeti.  Viktora  cijeni  poradi  ideje,  ali  ta  cijena  pada,  dok  zaboravi  na 
ideju,  i  ona  mora  silom  da  dozove  u  pamet  sve  one  riječi,  što  su  budile  u  njoj  zanos, 
i  onda  joj  se  tek  probudi  neko  štovanje  prema  tom  mladiću.  A  doktora  bi  u  isto 
vrijeme  morala  da  prezire,  ali  to  ne  može  da  osjeti,  pa  se  i  koliko  silila.  Ni  zamrziti 
ga  nije  mogla,  prem  je  osjećala,  da  se  on  smije  svem  tom,  što  ona  misli,  da  će  u  njoj 
zamijeniti  nju  samu.  „Držim  li  ja  dakle  što  do  toga,  opstoji  li  to  u  meni,  ili  ja  sama 
sebi  lažem  ?  A  zašto  lažem  ?  Da  mi  je  biti  kod  kuće,  pa  da  se  isplačem",  pomisli 
ona  i  otkrene  se  na  stranu,  da  ona  dva  ne  vide  njezinih  suza. 

Tako  su  po  najvećoj  vrućini  došli  u  drugo  selo.  Tamo  su  jeli  u  sjeni  krošnjata 
jasena,  a  onda  liječnik  podje  za  svojim  poslom. 

—  Da  se  i  mi  uhvatimo  svog  posla,  —  reče  Viktor  i  podiže  se,  da  ide  do  težaka, 
Što  su  kupili  sijeno  na  livadi  uz  cestu.  Na  sred  livade  bio  hrast,  a  pod  hrastom  sjedio 
starac  pušeći  lulu.  Vidilo  se,  da  nadzire  svoje  težake,  i  Viktor  je  po  dugom  kamišu, 
po  podčasničkoj  kapi  i  košulji  od  kupljenog  tankog  platna  sudio,  da  je  to  kakov 
umirovljenik.  „Da  vidim,  može  li  se  iz  ovoga  starca  iskresati  koja  iskra,"  pomisli 
on  i  pozdravi.  Starac  mu  odzdravi,  ponudi  sjesti  kraj  sebe  na  razastrtom  vunenom 
biljcu  i  upita  ga,  je  li  i  on  došao  s  liječnikom,  pa  što  mu  je  on,  a  što  ona  ženska?  Iz 
toga  se  razvede  razgovor  i  Viktor  je  živo  tumačio  starcu  svoje  misli.  Brzo  se  ukaza 
da  je  starac  već  o  tom  Čuo. 

—  Komu  je  do  toga,  da  Siri  svoju  državu,  taj  će  nju  i  proširiti  sebi  na  slavu,  a 
ja  nemam  za  to  novaca,  a  za  na  vojsku  sam  star. 

—  Pa  tko  vas  ište  novaca  ?  Tko  vas  zove  na  vojsku  ?  —  reče  Viktor  začudjeno. 

—  Nego  Sto  ? 

—  Pristanite  uz  tu  misao,  pa  kad  dodje  hora,  tražimo  složno  svoja  prava  i  uje- 
dinjenje, i  ne  će  trebati  ni  novca  ni  vojske.  Moć  pravde  će  izvojevati  više,  nego  mi 
novcem  i  bajunetama !  Hoćete,  da  vas  ubrojim  medju  čelične  sinove  majke  Hr- 
vatske ? 

—  Ne  branim,  ako  je  tako  ;  i  onako  nas  gledaju  nova  gospoda  preko  ramena. 
Zašto  i  mi  da  ne  dignemo  ponosno  glavu. 

—  Tako  je  !  —  reče  oduševljeno  Viktor  i  s  njim  ovlada  pravo  i  iskreno  ganuće. 
Kad  se  je  povratio  kolima,  upita  ga  kočijaš,  je  li  možda  htio  posuditi  od  onoga  starca 
novaca  ? 

—  Kako  vam  je  to  pitanje  doSlo  na  pamet  ?  —  upita  začudjeno  Viktor. 

—  Tako  !  Onaj  ne  će  drugač  ni  da  razgovara,  nego  ili  kad  posudjuje,  ili  kad 
bere  kamate.  Krvopija  !  Vidite  li  ono  roblje,  što  mu  sijeno  kupi  ?  Ni  jednog  ne  će 
platiti,  a  rade  mu,  jer  ne  mogu  svake  nedelje  točno  da  donesu  ugovorene  kamate  : 
groš  na  forint. 

—  Što  zato  !  To  su  njegovi  trgovački  privatni  posli.  Ali  on  je  pristaša  ideje  i 
njezin  junački  pobornik.  On  je  stupio  u  vojsku  ideje. 

—  Vragu  je  on  stupio  u  vojsku,  koji  će  ga  i  najzad  odnijeti !  reče  kočijaš  i 
pijunu. 

IV. 

Sunce  je  još  žestoko  pripicalo,  kad  su  sjeli  u  kola.  Vozili  su  se  drugim  putem 
kući,  ali  je  liječnik  imao  posla  još  u  jednom  selu  blizo  gradića.  Zato  se  je  i  žurio. 
Anka  i  doktor  bili  su  izmučeni  poslom  i  vrućinom,  pa  su  u  kolima  mučali.  Zato  se 
Viktor  okrenu  kočijašu  i  zametnu  s  njim  razgovor.  Vidilo  se,  da  je  on  htio  upotrije- 
biti svaku  zgodu.  On  zapodjede  razgovor  o  svom  najnovijem  pristaši  s  livade. 

—  „Ne  pita  se,  kakov  je  tko  čovjek,  nego  se  pita,  koja  načela  on  ispovijeda",  — 
tumačio  on  kočijašu,  koji  je  pomalo  pušio  i  gledao  lijeno  u  rudo.  —  „Ako  on  pristaje 
uz  ideju  jedinstva  i  slobode,  onda  je  posvetio  svaki  svoj  čin,  jer  jača  snagu  ideje, 
pa  je  prema  tomu  sitnica,  što  on  može  učiniti  pojedincu.  On  služi  ideji  i  domovini! 
Kakova  je  korist  od  toga,  ako  je  tko  dobar  činovnik,  ili  težak,  ili  liječnik,  a  deveta 
mu  briga  jedinstvo  i  sloboda  naroda,  ili  ako  ni  riječi  ne  progovori,  kad  se  o  tom  za- 
metne razgovor,  a  kamo  li,  da  se  sam  izjavi  za  njezinu  slavu  i  veličinu  ?  On  je 
ništa  i  pače  gore  nego  ništa,  jer  je  više  jedna  smetnja,  koja  je  na  putu  ovom  je- 
dinstvu, slavi  i  veličini !" 

—  „Tko  je  sit  i  pijan,  tomu  je  do  slave  i  veličine,  a  komu  se  krpelj  upije  u  kožu, 
taj  se  češe.  Eto,  tako  je  !  A  tako  će  biti  i  kad  svane  ta  slava  i  veličina  u  tom  neka- 
kvom drugom  carstvu".  Kočijaš  je  govorio  te  riječi  oporo,  a  kad  je  svršio,  ošinu  ne- 
milo konje  i  zamuča. 

Anka  je  šutila,  kano  da  drijema,  a  u  istinu  nije  drijemala.  Doktor  je  pušio  ci- 
garu i  kad  bi  uhvatio  njezin  pogled,  nasmiješio  bi  se.  Jednom  joj  pokaza  na  Viktora 
i  porugljivim  znakovima  je  pokazivao,  kako  neprestano  brblja.  Anka  je  i  sama  vi- 

djela,  da  je  to  brbljanje,  ali  je  grizlo,  gdje  je  morala  da  uvjeri  samu  sebe,  kako  to 
nije  brbljanje,  nego  rad  za  ideju,  a  nije  se  mogla  o  tom  uvjeriti. 

—  Jeste  Vi  sretni,  doktore  ?  —  upita  ona  najednom  i  zagleda  se  u  oči  mla- 
dićeve. 

—  Ja  sam  zadovoljan  u  životu,  —  reče  doktor.  —  Ali  kako  dodjoste  na  to 
pitanje  ? 

—  Eto  tako.  A  Sto  čini,  da  ste  zadovoljni  ? 

—  Što  Čini,  da  sam  zadovoljan  ?  Kako  da  vam  rečem  ?  Posao,  koji  me  hrani 
i  veseli ! 

—  1  vi  drugo  ne  trebate  ? 

—  Ovaj  čas  ne.  Možda  nešto  po  vremenu  zaželim.  Ovaj  čas  ne.  Ja  sam  dugo 
gladovao  i  mučio  se  po  Školama.  Kad  se  opočinem  i  iznajedem,  možda  mi  bude 
trebalo  još  koje  sredstvo  sreći.  A  vi  ?  Vi  ste  siti  i  vama  je  lahko,  od  kako  ste  živi, 
pa  možete  biti  sretni. 

—  Nijesam  sretan.  Velite  i  sami,  da  kad  se  izna jedete,  prestat  će  ova  sreća. 

—  Pa  tražite  još  koje  sredstvo. 

—  Ja  ne  znam,  kako  bih  vam  ja  rekla,  a  da  se  ne  nasmijete.  Ja  bih  bila  sretna, 
kad  bih  mogla  naći  nekoga  nesretna,  pa  da  ga  usrećim.  Ja  sam  danas  pošla  u  tu 
prašinu  i  vrudnu,  i  Bože  moj,  kako  sam  ja  mislila,  da  ću  svojom  riječi  podizati 
ljude.  Pa  eto  l . . . 

—  Kako  vi  to  rekoste,  da  bi  bili  sretni  ?  —  upita  doktor,  poslije  neke  stanke. 

—  što  vama  treba  tudja  nesreća,  da  sami  sretni  budete  ?  A  ja  mislim,  da  bi  se 
čovjek  morao  uklanjati  tudjoj  nesreći,  jer  smeta. 

—  1  vi  ste  liječnik,  a  tako  velite  ? 

—  No  da,  ali  ja  sam  sretan,  kad  pomognem,  ali  sebe  radi ;  ne  bih  bio  nesretan 
zato,  da  ne  pomognem.  —  Je  li  to  ta  veličina  žene  i  matere  ?  —  pomisli  on  i  zagleda 
se  u  nježne  crte  djevojčine,  pa  mu  se  ona  učini  još  nježnijom  i  ljepšom,  nego  do  tada. 

—  Ne  bih  li  i  ja  zaželio  ovakovu  „nesretnicu",  pa  da  bude  htjela  primiti  od  mene 
sreću  svoju,  —  pomisli  on,  pa  reče  glasno :  Od  žene  kano  da  čovjek  može  naučiti 
tražiti  sreću. 

Anka  mu  ništa  ne  odgovori.  Uporno  je  gledala  na  stranu  i  kano  da  je  nastojala 
ne  čuti  ništa. 

U  to  dodjoše  do  krčmice,  gdje  je  liječnika  čekao  zadnji  posao  tog  dana.  „Pri 
kraju  je  moj  križni  put  I"  pomisli  Anka,  silazeći  s  kola. 

Liječniku  pristupi  krčmar  i  umoli  ga,  da  prigleda  k  njegovoj  ženi,  koja  je  ležala 
u  drugoj  kućici  uz  krčmu.  Krpan  podje  tamo,  i  brzo  se  povrati,  da  obavi  s  djecom 
posao,  a  onda  da  će  prigledati  točnije  k  ženi.  On  se  prihvati  posla,  Anka  je  neko 
vrijeme  bila  uza  nj,  a  onda  ode  s  lijepom  mladom  djevojkom,  krčmarevom  sestrom, 
u  onu  drugu  kućicu  k  bolesnoj  ženi,  da  pije  kavu. 

V. 

Iz  krčme  su  dopirali  glasovi  pijanih  seljaka.  Viktor  stade  da  sluša  pod  pro- 
zorom njihov  razgovor.  Odlučio  je  bio  otići  medju  njih.  Ali  evo  što  je  razabrao  iz 
njihove  vike.  Govorili  su  o  zadušnicama  i  o  njemu,  t.  j.  o  njegovu  razgovoru  u  jutra 
Jedni  su  od  seljaka  išli  iz  gradića  N.,  gdje  su  čuli  o  tim  zadušnicama,  a  drugi  su 
došli  od  općine,  gdje  su  se  taj  dan  s  njim  razgovarali. 

—  Ja  ne  znam,  Sto  ste  vi  s  njim  jutros  razgovarali  i  otkud  je  on  i  Sto  će,  ali 
znam  to,  da  je  u  gradu  služio  pop  zaduSnice  i  da  je  bio  pod  sabljom  kod  oltara,  a  na 
sredini  crkve  da  su  stajali  neki  vitezi.  Kad  je  bilo  gotovo  i  oni  izašli  van,  zagrmilo 
je  i  zatutnjilo  i  čulo  se  skroz  do  Zagreba  i  vojska  je  iz  Zagreba  krenula,  a  pred  njom 
komanda  i  juri  ovamo  k  nama. 

—  No  eto  !  Nije  li  on  rekao,  da  će  neki  general  Geno  povesti  vojsku. 

—  1  govorio  je,  da  će  pući  pećina,  da  će  se  dići  okrunjena  kraljica,  i  svi  će  po- 
padati pred  njom  na  zemlju. 

—  Da  nije  i  on  taj  vitez  koji,  Sto  je  bio  u  crkvi  ? 

—  Maljan  je !  U  viteza  je  dulji  mač,  nego  je  do  on  ! 

—  A  Sto  ono  reče  o  barjaku,  jesu  li  se  već  vidjeli  ti  barjaci  ? 

—  Nijesu  još.  Treba  ga  upitati,  gdje  su,  jer  on  reče,  da  je  to  svetinja,  koja 
sve  dobro  daje,  a  od  zla  čuva. 

—  Možda  je  već  u  popa ! 

—  Ako  je  u  popa,  onda  od  njega,  od  tog  barjaka,  nama  mala  korist.  Nego 
da  ga  uzme  načelnik,  ili  bilježnik. 

—  Isto  kao  i  kod  popa.  Nego  dok  se  barjak  digne,  treba  da  se  sastanemo  i 
podijelimo  ga  na  onoliko  krpica,  koliko  je  u  općini  kuća,  i  svaki  neka  zatakne 
svoju  krpicu  gdje  pod  rožnik  ili  zakopa  pod  kućni  prag,  pa  siguran  on  i  kuća ! 
Ali  rekao  je  on,  da  će  biti  lopova,  koji  će  skriti  barjak.  Ovi  „varakani",  gospoda 
u  fraku  čivutskom.  Jer  onda  bi  i  mi  bili  gospoda ;  a  to  se  njima  ne  će. 

—  E  da  1  Pa  je  on  govorio  i  o  lancima  i  da  ćemo  na  robiju,  Sto  li ! 

—  Pazi  na  gvoždje  i  na  barjak !  reče  jedan  tajinstveno  i  svi  zamukoše. 

—  Tko  se  dotakne  barjaka,  carski  je  sin  i  sretan  do  devetog  koljena !  uz- 
dahnu jedan  poslije  duljeg  mučenja.  I  onda  se  opet  zametnu  razgovor. 

—  Samo  da  je  znati,  gdje  je  ta  pećina,  pa  da  odemo  tamo.  Ima  tamo  tih 
barjaka. 

—  A  on  je  još  govorio,  da  će  doći  pozivnice  i  govorio  je  o  Bosni. 

—  U  Bosni  se  već  biju  nekolike  godine. 

—  Oni  se  biju  s  Turkesinom.  A  pozivnice  hoće  doći,  rekao  je. 

—  Sad  ja  njega  pravo  razumijem.  To  se  je  njima  javilo  iz  pećine,  dobili 
su  proročanstvo,  i  on  sad  ide  po  selima.  Je  li  da  je  rekao,  da  je  poslan  ! 

—  Ali  ne  htjede  kazati,  otkud  je,  i  gdje  je  pećina.  „Varakan"  je  i  on ! 

—  Tko  zna,  možda  nas  hoće  da  namami  na  kakova  vraga.  Ima  njih  sva- 
kakovih.  Sablja  je  batinala,  ovi  varaju.  Nema  ipak  gospodina  bez  sablje. 

—  On  sve  to  pripovijeda,  kao  da  dolazi  sudnji  dan.  Veli,  da  će  se  skupiti 
cio  narod.  A  gdje  ? 

—  Oko  te  pećine.  I  veli :  kako  je  Bog  stvorio,  onako  će  biti. 

—  To  znamo  i  bez  njega.  Za  gospodu  je  dobro  stvorio.  „Varakan"  je  on. 
Sto  će  onda  i  barjaci  i  kraljica  iz  pećine  i  general  Geno,  ako  će  biti,  Sto  je  bilo 
Pop  osta  pop,  gospodin  osta  gospodin,  a  mi  hrdje  ko  i  bili ! 

—  Idem  k  njima,  da  razbijem  sumnju  !  reče  na  po  glasno  Viktor  i  udje  u  sobu. 
Dok  je  slušao  pod  prozorom  razgovor  seljaka,  na  časove  bi  mu  se  činilo,  da  je 
sve  to  ludo,  što  oni  govore ;  ali  bi  onda  počeo  da  objašnjava  njihove  riječi : 
„Glavno  je,  da  oni  žele  dolazak  slobode  i  jedinstva,  da  ga  očekuju,  da  imaju 
vjere  i  da  su  spremni !  Ta  Isus  Hrist,  i  on  je  tako  nejasno  dočekivan  i  došlo  je 

spasenje  !  Pa  i  tu  evo  dvojbe  niču  !  Ali  ih  raspršiti  treba  !"  Viktor  sigurno  otvori 
širom  vrata,  popostade  i  uzdignute  glave  gledaše  zažarena  i  znojna  lica.  A  kad 
se  svi  pogledi  u  njega  upriješe,  uskliknu : 

—  Bog  i  Hrvati !  S  tim  vas  svetim  pozdravom  pozdravljam,  braćo,  mučenici 

—  Evo  ga  braćo  !  Ovomu  vile  kazuju,  gdje  mora  da  bude.  Vile  ga  tamo  i  do. 
nesu  !  I  oni  s  udivljenjem  gledahu  na  Viktora,  a  on  dostojanstvenim  korakom  stupi 
k  stolu. 

—  Svagdje  se  vidi  prst  Božji,  i  da  je  Bog  s  našim  poduzećem  !  A  Vi  ste  dvo- 
jili, da  li  sam  ja  pravi  poslanik  ?  Krv  moju  tražite,  srce  otvorite  i  svagdje  ćete  naći 
ono,  što  svi  želimo,  za  čim  čeznemo,  što  je  naša  dika  i  slava.  Ne  dolazim  ja  u  svoje 
ime  ;  on  me  šalje,  on  div,  on  naša  nada  i  utjeha  !  Evo  ga,  evo  slike  njegove,  evo 
čovjeka,  koji  kao  u  pustinji  u  svojoj  ćeliji  čami  dane  i  plače  skupa  s  Vama.  Ali  ne 
plače  samo,  nego  kao  lav  ruči,  da  se  tresu  zidovi  tamnica,  u  kojima  gnjijemo,  a 
našim  tamničarima  se  srca  ledene ! 

—  Potvrdi  s  ovom  čašom,  da  je  to  sve  istina  !  reče  jedan  i  pruži  Viktoru  čašu 
punu  vina.  U  otrov  neka  se  pretvori,  ako  nijesi  pravi !  dodade,  i  pazio  je,  da  li  će 
Viktoru  ruka  zadrhtati,  a  na  druge  seljake  namignu,  da  i  oni  paze. 

—  Neka  bude  ovo  čaša  bratstva  i  ljubavi !  reče  svečano  Viktor. 

—  I  ova !  uskliknu  drugi,  pružajući  svoju  čašu. 

—  Pridonosim  žrtvu  na  oltar  svete  majke  Hrvatske ! 

Tako  se  je  to  opetovalo  još  dva  puta,  jer  su  bila  četiri  seljaka.  Viktora  omami 
vino,  dim  i  sparan  uzduh.  No  on  je  neprestano  govorio  ;  oduševljeno  mu  je  tekla 
riječ,  plakao  je  od  ganuća,  a  seljaci  su  ga  ljubili  i  otirali  o  njega  svoja  oznojena  i  za- 
prašena  lica.  

*  • 

Hvatao  se  je  sumrak.  Liječnik  je  bio  u  sobi  bolesnice  ;  Anka  je  sjedila  pred 
kućom,  u  kojoj  je  bila  bolesnica  i  čula  je  njezino  stenjanje  i  liječnikov  rad.  U 
kuću  i  iz  kuće  prolazila  je  Ijepušasta  ona  djevojka,  sestra  krčmareva,  prinoseći 
liječniku  potrebne  stvari.  Anka  je  razabirala  i  što  se  u  krčmi  govori  i  nije  ni 
sada  znala,  što  bi  o  tom  mislila.  Je  li  razgovor  pjanih  ljudi,  ili  je  to  odušev. 
ljenje,  koje  vodi  k  cilju,  kako  eto  Viktor  svaća  i  sam  medju  njima  govori. 
I  ona  je  tako  sjedila  i  jedva  čekala  da  kući  dodje.  Zvijezde  su  se  već  pekazivale, 
kad  joj  liječnik  poruči  po  sestri  krčmarevoj,  da  će  brzo  biti  gotov.  Djevojka 
se  žurila  k  zdencu,  što  ga  je  Anka  vidjela  na  drugom  uglu  krčme.  Upravo  kad 
je  djevojka  htjela  da  se  vrati  s  vodom,  izidje  Viktor  iz  krčme  i  opazi  djevojku. 
On  je  nju  vidio  odmah,  dok  su  došli.  Sad  prileti  k  zdencu  i  poče  djevojku  da 
uznemiruje,  i  kad  je  bio  predrzak,  pljusnu  djevojka  pun  kabao  vode  po  njemu, 
kriknu  i  poče  zvati  brata  u  pomoć.  Anka  je  sve  vidjela,  strese  se  i  skoči  na 
noge.  U  to  izleti  krčmar,  a  djevojka  mu  brzo  reče,  što  je.  Krčmar  se  razvika. 
ali  Viktora  je  nestalo.  Izletiše  i  oni  pijani  seljaci  i  počeše  se  groziti  krčmaru. 
Oni  nijesu  ni  razumjeli,  što  on  govori,  nego  su  prijetnje  sipali,  ako  se  što  do- 
godi „poslaniku".  I  pitali  su,  gdje  je.  Zvali  su  ga,  i  kad  se  ne  odazva,  onda 
zaključiše,  da  je  valjda  po  duhovima  i  opet  pozvan  nekamo  k  braći ! 

—  Pazite  ljudi  na  ovu  noć  i  na  ove,  što  idu !  reče  značajno  jedan.  „Vidit 
ćete  znakove  čudesa,  ja  vam  velim !"  Drugi  poskidaše  kape  i  počeše  da  se  kri- 
žaju i  udarali  se  pri  tom  šakom  u  prsa. 

VI. 

Doktor  pozva  u  kola  krčmarevu  sestru,  koja  je  išla  u  grad  po  lijekove.  Pratio 
ju  je  jedan  momak.  Kad  su  već  sjedali,  sjetio  se  Krpan  Viktora  i  upita,  gdje 
je.  Svi  su  šutili,  dok  se  ne  oglasi  kočijaš : 

—  Manite  se  vraga ;  svakakovih  sam  vidio,  ali  ovakova  joS  nijesam !  Sje- 
dajte, pa  da  idemo. 

Liječnik  pogleda  u  Anku,  ali  ona  je  šutila  i  ozbiljno  gledala  u  stranu.  U 
kolima  se  je  šutilo.  Brzo  dodjoše  do  gradića  i  stanu  pred  Ankinom  kućom.  Gospod  ja 
Milka  izleti  pred  kuću,  dok  je  čula,  da  kola  staju.  Anka  skoći  s  kola  i  jecajući  pade 
materi  oko  vrata.  Krpan  se  začudi  na  taj  pojav,  a  onda  i  on  veselo  skoči  s  kola 
i  upita  staroga  natporučnika,  je  li  Sto  za  večeru,  jer  da  bi  baS  on  tu  večerao. 

* 

Kako  li  se  živo  sjećala  gospodja  Milka  te  večere.  Anka  se  najprije  isplakala, 
a  onda  bila  vesela,  obijesna  i  mila,  kao  i  prije  tih  svih  neugodnosti,  što  ih  je  rodi- 
teljima zadavala  u  ova  nekoliko  dana.  NatporuČnik  pripovjedi  liječniku,  da 
se  je  sam  glavar  zemlje  požurio  u  taj  kraj  na  brzojavno  izvijcšće,  Sto  ga  je 
juče  poslao  okružni  glavar  o  tim  zaduSnicama,  a  da  je  ipak  sve  ludorija !  Oni 
stari  natporučnik,  bio  je  kod  pukovnika  M.,  rodjaka  poglavice  zemlje,  i  ovaj 
da  je  otpravio  poglavici  dugi  brzojav,  pa  je  poglavica  ostao  kod  kuće,  a  okruž- 
noga poglavara  pozvao  k  sebi.  Ovaj  da  je  već  otišao.  Medjutim  je  izbilo  na 
javu,  da  je  ta  „mladjarija"  bila  sredstvo  u  rukama  nekog  prefriganca,  koji  bi 
htio  da  se  oslobodi  okružnog  glavara,  koji  je  u  istinu  bio  luckast.  Anka  se 
rumenila  od  stida,  pa  pobježe  iz  sobe.  A  onda  doktor  dolazio  joS  nekoliko  dana* 
pa  zaprosi  djevojku,  i  stvar  je  bila  u  redu. 


OBREN:  U  JESEN  MUTNU 

Vrh  sela  i  polja,  livadi  goli, 
1  sive  i  mokre,  beskrajne  magle 
Plazaju  i  hrle,  —  sumora,  boli 
KO  da  su  to  niti  mračne  i  nagle. 

Po  tlima  već  groblje  lišća  je  žuta . . . 
Rosa  se  smrzava  plačnih  po  grana . . . 
A  zjena  tek  suzi,  suzi  i  luta, 
Uzdah  se  čemeran  kida  s  usana . . . 

A  tamo . . .  odonud . . .  ludjački  blijeda 
Gdje  svietla  plešu,  i  vodi  od  oni', 
Onamo  sumračja  veo  se  spređa 
I  cinkaj  razbiven  zvonici  toni . . . 


I  šaš  i  vrblje  onamoka  stoji, 
Ledina,  dolac  kuća  i  klupa: 
Spomeni  najcjenji  iz  dneva  moji'. 
Ovamo,  Vesno,  zamirasmo  skupa . . . 

Ovamo  ushita  moga  i  tvoga, 
Cjetov  i  zanos  i  smijeh  rodio  se,  — 
I  suza  se  gorka  istočila  mnoga. 
I  život  tamo ...  i  on  —  slomio  se . . . 

I  sada  odonud  strava  tek  vije, 

I  jugo  tuli  i  cikti  i  skače, 

1  hladnim,  mrtvim  se  smijehom  smije  — 

Dok  život  slomljen  moj  u  meni  plače  !  • . . 


340 


Digitized  by  Google 


JOSIP  KOSOR:  ROMAN 


Bio  je  mladić  jednako  kao  i  starac  u  duši  i  tijelu,  jer  je  previše  patio. 
Kose  su  mu  padale  prije  nego  su  bile  sve  izrasle,  umirao  je  polako  prije  nego  li 
je  živio. 

Proklet  je  bio  on,  proklet  na  svim  putevima,  koji  su  vodili  k  sreći . . . 

Zašto  živim,  zašto,  bez  činova,  bez  tragova,  iza  zadnjeg  dana  ?  —  pitao  se  u 
nijemom  očaju,  tužno  previjajući  glavu.  —  Je  li  za  to  da  nule  na  zemlji  pomnažam  ? 

Tuga  mu  je  izjedala  srce,  misli  su  mu  kao  i  pahuljice  u  tmastu  noć,  bludile  u 
prošlost.  Možda  se  nadje  štogod  utješna  u  prošlim  mrtvim  danima. 

Nu  sve  je  bilo  pustoš,  pustara  sa  beskrajnom  uzanom  cestom,  kojom  se  strogo 
i  mistično  vukla  cma,  isušena  žena  —  njegova  prošlost . . . 

i  obuzme  ga  strah,  da  će  prekasno  početi  da  živi . . . 

Tako  se  život  njegov  pred  njim  razodkrio. 

EPILOG. 

Htio  je  iznova  da  živi,  nu  kucnu  dvanaesta  —  kobna  i  prekasno  je  bilo  poći 
po  nova  djela  u  beskraj,  gdje  su  se  zelenile  dubrave  lovorova . . .  Snaga  ga  je  osta- 
vila, čula  su  mu  ogluhnula. 

Bilo  mu  je  da  zdvoji,  —  kad  li  se  odjednoč  spasi  —  ciglom  mišlju.  O,  on  ne  da 
da  ga  smrt  —  koja  se  povlači,  šulja  —  uništi ;  on  ne  će  smilovanja  i  sućuti,  jer  mu 
se  smrt  čini  sućut . . . 

I  on  htjede  tragom  orla . . .  Hodočastio  je  na  Himalaju. 

Iza  duga,  duga  vremena  pope  se  doista  na  neprispodobiva  gorostasa. 

Jedne  večeri,  kad  su  na  rudastim  oblačićima  pjevali  andjeli  i  nizine  zemske 
drhtale  u  odjeku  slasti,  proplane  ga  želja  da  jednim  skokom  s  uzvišene  gore  zahvati 
crvenu  sunčanu  kuglju  i  otme  je  od  noći  za  se,  za  život . . . 

2elja  je  bila  beskrajno  luda  —  ali  —  velika  ! 

On  ispruži  ruke  i  sa  zadnjom  sviješću,  sa  zadnjom  snagom,  baci  se  prema 
suncu  —  leteći  demon  ! . . . 

Cigli  taj  puta  živio  je  on,  cigli  taj  puta  pao  mu  je  mrtvi  pogled  u  beskrajnost, 
gdje  su  se  zelenile  dubrave  lovorova  ! . . . 


JOSIP  KOSOR :  DAN  NA  MORU 

S  Emilijom  provedoh  jedan  dan  u  Čamcu  na  moru.  Kupasmo  se  izmjenično 
u  zlatnim  trakama  i  plavoj  vodi.  Koja  ugoda  ležati  na  suncu,  čovjek  se  ćuti  u  nje- 
govu svijetlu  i  žaru  kao  da  ne  će  nigda  umrijeti,  nego  trajati  vječnost. 

To  je  bio  za  me  dan,  gdje  su  mi  bile  misli  uspavane  usred  pijanih  čula.  Ja  za- 
boravih svoju  prošlost,  zbacih  je  kao  košulju  sa  sebe. 

Ponajprije  zaveslah  prema  kupalištu. 

Divne  li  igre ! 

Velika  smedja  tjelesa,  gipka  i  mišićava  ostavljaju  kabine,  lutaju  kroz  sunčane 
mreže,  poskakuju,  šale  se  medjusobno,  a  onda  jednim  skokom  na  glavu  u  žive  va- 
love !  I  ovaj  me  prizor  više  veseli,  nego  li  ikoja  opereta . . . 

A  južne  tamno-smedje  gospodje,  čije  oči  jače  pale,  nego  sunašce  samo. 
Emilija  se  zadube  u  mušku  stranu  kupališta,  a  ja  zaronili  sa  svom  dušom  u 
žensku.  O  čuvstvu  ljubomora  ni  trunka. 

Lijepe  gospe,  zamamne  nimfe,  labuđi  mora.  Vaša  su  uda  ljiljani  smedji,  usne 
crveni  korali,  oči,  a  oči  veliki  crni  biserovi.  More  je  ljepše  i  ponosnije,  kad  vas  svojim 
vodenim  rukama  grli  i  na  svoje  gorde  grudi  svija . . . 

0  bože,  zašto  ni  jesam  more,  obdaren  s  plamnim  čulima  čovjeka,  da  sunce 
odražavam,  da  radjam  bure  i  orkane,  a  nada  sve  da  ljubim  žene  silenom  i  bes- 
krajnom snagom  mora ...  Svi  bi  mi  biseri  pošli  u  darove,  svi  moji  orkani  u 
strasti . . .  Radjao  bih  čuda  životna.  SunaSce  bi  zarobio,  kad  bi  se  spuštalo  u 
vode  moje... 

Onda  bi  moj  život  imao  pravi  uzrok  svoj,  ali  ovako  skučena  bijeda  —  još 
bijednija  poradi  želja . . . 

Nujnih  očiju  ostavljamo  kupalište.  Bog  zna,  kakve  li  želje  kolahu  dušom 
Emilije  ? 

Velike  želje  nastroje  me  tugom  . . . 

1  dalje  skliže  čamac.  More  se  smije,  vali  se  savijaju  pod  čamcem,  potisku- 
jući ga  dalje.  U  koji  sveti  čas  mirujemo  oba  polegnuvši  u  čamac  previjenih  ruku, 
grud  do  vrele  grudi,  kako  i  doliči  ludoj  djeci  mora.  Svakim  uzdahom  i  pogledom 
slavimo  život.  Hosana  tebi,  veliko  sunce !  Mi  smo  u  hramu,  sazdanom  rukom 
Gospoda,  što  ga  zasvodjuje  nebo.  Svećenik  je  Amor,  orgulje  šumni  vali,  a  tamjan 
mirisi  južni... 

Ja  sam  u  ekstazi  rodjen  i  mrijet  ću  u  ekstazi . . . 
Strast,  strast  mi  je  Bog. 

I  dolaze  čudni  časi  duševna  ođsuća.  Nažeti  ponad  ruba  Čamca  tonemo  pogledom 
u  silnu  plavu  vodu,  da  gledamo  u  njoj  divote,  školjke  ko  biseri,  crvene,  zlatne  i 
bijele  ribe  u  hrpama  omiču  se  gubeći  u  zelene  dubrave.  Zelena  baršunasta  trava  u 
obliku  mreža,  čarobni  vrtovi  nimfa  šire  se  i  privlače  tajno ...  U  dubljim  i  daljim 
vodama  mora  naslućuje  čovjek  carstvo  prekrasnih  žena  i  povodnih  andjela,  učaro- 
likim  bojama  kao  afričke  ptice ...  I  dalje  snivaš  o  putu  u  raj,  koji  obećaju  svete 
knjige,  u  raj  bez  molitava  i  smrti . . . 

A  pane  li  pogled  u  daljinu,  to  vidi  ljepotu  kako  na  tananoj  crti  magle 
tone  u  mistiku . . .  Otoci  problijedili  pod  plavim  krugom . . .  Vodene  ceste  viju  se 
maglom  u  bezgraničje,  nagovještajući  nevidjene  svijetove . . .  Galebi  kruže  kao 
bijeli  dusi... 

Toga  sam  dana  usnio  sanju,  koje  još  niko  usnio  nije !  Stvorila  se  Emilija  u 
biser,  u  najveći  biser  sviju  mora,  a  ja  u  patuljka,  te  na  vjernim  grudima  nosim  taj 
biser,  biser  prelijepi  i  ogromni,  kroz  sve  prostore  mora  i  regije  vječnosti.  Svete  čete 
andjela  i  nimfa  padaju  nam  u  susret  i  viju  kosama  i  cvijećem  uzduhom  i  jecaju  i 
plaču  i  suze  rone  od  udivl jenja . . . 

A^onda  su  sve  ovili  večernji  bajni  plamenovi  i  stinuli  mi  krv  u  žar. . . 

D.  RADULOVIĆ :  VEČERNJA  PJESMA 


Miriše  mi  vazduh  dahom  nečeg  sjetnog, 
Osjećanog  davno,  sanljivo  i  vedro, 
Možda  kake  priče  iz  djetinjstva  cvjetnog, 
Mirisne  i  blage,  ko  majčino  njedro. 

Tužno  ćuti  gora  strma,  Sto  se  svodi 
Nad  riekom.  Modrikast  talas  teče  mirno 
I  svakoga  trena  novi  akord  rodi. 
Struji  melodija  kroz  veče  prozirno. 

Zategnuta,  čudna,  izrazita,  glasna. 
Znam  te,  tužna  pjesmo,  osječana  davno, 
Preživjeh  te  jednom  pred  kraj  dana  jasna. 
I  u  duši  osta  navještenje  tavno, 

Koje  budi  suton  ove  noći  svete, 
Sa  snovima  svojim  surovim  i  liepim. 
Drhti  melodija  kd  strune  napete 
Odveć ;  —  napregnuto  ja  slušam  i  strepim. 

I  dok  bono  struji  slast  sred  srca  moga 
Pred  valima  toplim  nabujale  pjesme. 
Preobražen,  ćutim  prisustvo  Vječnoga, 
U  trenutke  ove,  kad  se  disat  ne  srne. 


DINKO  ŠIMUNOVIĆ:  ALKAR  (Sv^k) 
V. 

Od  toga  dana  nastade  teška  borba  u  Rašičinoj  duši.  Već  zorom  odlazio  bi 
s  puškom  preko  ramena,  a  vraćao  se  kasno  u  noći,  samo  da  ne  govori  sa  Salkom  a 
ni  s  Martom,  dok  se  ne  raščisti  medju  njima.  Znao  je  da  će  biti  svega,  i  zato  je  tu- 
marao poljem  i  brdima  i  sve  onuda,  gdje  je  mislio  da  ne  će  susresti  nikoga.  Nu 
Rašici  i  nije  bilo  teško  samovati  tuda :  livade  su  bile  pokošene  davno,  a  kukuruzi 
odvezeni  iz  polja,  i  baš  su  se  sada  komušali  pred  pojatama,  na  gumnima  seoskim. 

I  nije  lovio  Rašica,  već  bi  sio  u  koje  zaklonjeno  mjesto,  pa  mislio  i  prevrtao 
sve  što  je  bilo  i  što  bi  moglo  biti. 

Znao  je,  kako  težak  udarac  Čeka  njegova  sina,  te  promišljao  u  koliko  je  kriv 
njegovoj  nesreći.  A  najposlije  je  smislio,  da  nije  kriv  on  već  Marta,  a  zato  neka  ona 
i  odluči  po  svojoj  volji,  a  on  će  se  držati  daleko  i  ne  će  biti  kriv.  I  neka  bude  baš 
tako^da  mu  ni  Salko  ni  svijet  ne  budu  mogli  reći  ništa. 

Nu  ipak,  kadgod  mu  se  učinilo,  da  bi  morao  reći  sinu  makar  što,  jer  je  o  n 
n  j  e  g  o  v,  —  nu  ta  bi  ga  misao  digla,  pa  bi  stao  ubijati  ptičice,  što  su  skakutale  po 
grmlju.  Jer  tuda  nije  bilo  drugoga  lova,  ubijao  je  njih  i  činilo  mu  se  lakše. 

A  Salko  je  htio  da  pođje  k  Marti,  pa  izvidi  što  misli,  nu  ona  je  odmah  sutradan 
alke  otišla  k  nekoj  rodici  u  planinu,  što  je  ljetovala  na  stajama,  dan  hoda  daleko. 
Nadala  se  je,  da  će  se  kroz  malo  vremena  dogoditi  „nešto",  a  to  je  „nešto"  imalo 
olakšati  njezinu  dušu  i  učiniti,  da  ne  bude  kriva  ničemu.  I  baš  radi  onoga  što  će  se 
dogoditi,  ne  će  trebati  da  govori :  jer  je  bila  pripravna  na  sve,  samo  razjasniti  nije 
mogla  ništa.  A  za  ono,  čemu  se  nadala  da  će  biti,  mislila  je,  da  je  dosta  dva  dana. 
Nu  ona  se  nije  vratila  ni  drugoga  dana,  a  na  početku  trećega  saznade  Salko,  da  će 
doći  u  večer. 

Potraži  odmah  oca  i  nadje  ga  pod  nekom  glavicom,  na  mjestu  odakle  se  moglo 
pregledati  cijelo  polje. 

Ta  je  glavica  u  davno  doba  bila  groblje,  pa  i  sad  medju  grmljem  leže  goleme 
ploče  i  po  dva  aršina  debele,  a  mjestimice  obavljene  zelenom  mašinom  i  žutkastim 
lišajem. 

Po  tom  brdašcu  raslo  mnogo  staroga  hrašća,  brijesta  i  grabova,  pa  gusto  grmlje 
i  drača,  a  malo  niže,  po  livadama,  redalo  se  jablan  je  i  vrbe.  U  blizini  šumila  Cetina, 
tiskajući  se  kroz  kamenje,  što  ga  ljudi  u  sušno  doba  dovaljali,  da  prijedju  na  drugu 
stranu. 

A  zvala  se  Tičija  glavica,  jer  bi  tu  svake  večeri  dolazile  noćevati  tisuće  ptica 
svake  vrste,  kao  što  u  mjesto  samotno  i  Šumovito.  Tako  samotno  i  mrko,  da  po  noći 
nije  smio  nitko  doći  u  tu  glavicu,  a  rijetko  i  po  danu. 

I  čudnih  se  stvari  o  njoj  pripovijedalo :  Da  su  ovdje  u  staro  doba  nekakvi  sva- 
tovi izginuli  od  Turaka,  pa  i  sada  za  tamnih  noći,  nevjesta  s  mladoženjom,  zagrljeni 
i  svako  sa  svijećom  u  ruci,  tuda  hodaju  ;  da  u  njoj  nešto  po  svu  noć  zavija  i  Štekće, 
a  isti  stari  hrasti  šeću  kao  živi,  pružajući  velike  žile  pred  sobom.  I  mnoge  iznenada 
zabolilo,  kad  bi  došli  u  glavicu  i  ne  bi  dugo  iza  toga  živjeli.  Nu  tako  je  bivalo  davno, 
jer  sada  više  nitko  ne  zalazi  u  to  mjesto.  S  toga  je  i  rasla  u  Tičijoj  glavici  trava  do 
koljena  i  staro  nadgrobno  kamenje  jedva  se  vidilo  od  nje,  jer  niti  je  tko  žeo  ni  pasao 
tu  prokletu  travu. 

A  u  toj  guštari  legle  se  lisice,  kune,  Čaglji  i  bezbrojne  zmije,  a  zimi  bilo ;  vukova. 

Uza  sve  to,  lovci  malo  dolazili  u  glavicu,  Što  je  bila  na  tako  zlu  glasu.  Cetinjani 
se  nisu  bojali  ni  handžara  ni  puške,  ali  su  se  bojali  vukodlaka  i  mrtvih,  o  kojima  su 
im  pripovijedali  još  i  onda,  kad  nisu  mogli  ni  razumjeti,  što  im  se  govori. 

1  baš  podno  te  glavice,  uz  nekakav  stari  panj  sa  zmijskim  nogama,  ležao  je 
Rašica  s  puškom  na  krilu,  kad  je  k  njemu  došao  Salko. 

Bilo  je  još  dugo  do  podne  i  zadnji  dani  kolovoza,  nu  više  nisu  bili  onaki  kao 
prije  alke.  Jesen  je  te  godine  kao  uranila. 

Sparna  jugovina  još  od  nekidan  počela  valjati  sive  oblake,  pa  je  i  sva  okolica 
potamnila,  jer  sunce  nije  moglo  probijati  zadušeno  nebo.  Žestoki  je  vjetar  silno 
šumio  kroz  grmlje  i  stabla  i  svakim  trenom  bivao  sve  jači,  pa  valjao  sve  veće  i  sve 
crnje  oblake,  ali  kiše  nije  bilo.  Stabla  se  u  pustom  polju  uvijala  i  strašan  šum  pro- 
lazio preko  njega,  te  se  činilo,  da  baš  taj  šum  a  ne  vjetar,  savija  jablanje  i  vrbe. 


—  Ti  si  mi  rekao,  da  uzmem  Martu,  ako  ću  i  sutra !  —  viknu  Salko  ocu,  da 
nadglasa  šum  vjetra. 

1  dok  se  je  Rašica  začudjeno  pridizao  da  sjedne,  produži  vikati : 

344 


Digitized  by  Google 


—  Evo  i  jeseni !  —  Ali  se  ti  kloniš  i  ne  govoriš  samnom,  a  i  Marte  eto  nema, 
pa  mi  se  sve  nekako  čini  čudno ! ...  Ti  si  mi  otac,  pak  mi  pomozi  i  reci,  Sto  ću 
učniti ! 

A  RaSica  obori  glavu  i  promislivši  malo,  odgovori  muklo : 

—  Hajde,  pa  je  zaprosi ! 

i  —  Sto  ? ...  —  upita  Salko,  naginjući  se  k  njemu,  jer  je  vjetar  hučao  sve  žešće 

—  Podji  je  zaprosi !  —  viknu  RaSica  i  pogleda  ga  samo  za  tren,  pak  i  odmah 
obori  oči. 

—  Ona  će  doći  večeras  iz  planine,  —  reče  Salko,  —  pak  valja  da  podjeS  i  ti . . . 
A  znaS,  kakav  je  običaj  —  ja  ne  treba  ni  da  idem.  —  Podji  sam,  ili  uzmi  koga  druga, 
pak  je  prstenuj  za  me . . . 

—  Nu  valja  prvo  govoriti  s  curom  . . . 

—  Ta  govorio  sam  s  njome  i  ne  samo  jedamput ! . . . 

—  Zaludu ...  i  to  je  običaj . . . 

—  Što  to  govoriS  ? . . . 

—  Govori  joS  jedamput  s  njome,  pak  ću  poći ! . . . 

...  —  ZnadeS,  da  nemam  majke,  a  tko  će  govoriti  zame,  ako  ne  ćeS  ti ! 

Taj  spomen  na  majku,  potrese  RaSicu  živo  i  nije  se  usudio  da  pogleda  Salka. 
I  baS  mu  htjede  reći  neSto  iskrena  i  mila,  nu  kao  da  ga  je  netko  zaustavio,  namrgodi 
se  i  reče  oStro : 

—  Podji  joS  večeras,  velim  ti,  i  govori  s  njom,  —  a  sutra  ćemo  je  zaprositi . . . 
i  budi  mirna! 

Kad  je  Salko  otiSao  utjeSen  i  veseo,  bio  je  RaSica  tako  uzbudjen,  da  se  cijeli 
dan  i  cijelu  večer  nije  vraćao  u  selo.  Hodao  je  s  puSkom  preko  ramena  i  po  polju  i 
preko  brda  unatoč  silnom  vjetru,  joS  i  onda,  kad  je  nastala  tako  crna  noć,  da  nije 
ni  vidio  kud  hoda. 

Negdje  je  u  daljini  tutnjilo  straSno,  kao  da  se  tresu  osnovi  zemlje,  a  RaSica  bi 
stao  da  prisluSkiva.  SluSao  je  i  gledao  sve  okolo  sebe,  ali  su  mu  bili  vazda  na  pameti 
Salko  i  Marta. 

Salka  mu  je  bilo  silno  žao  i  kad  bi  mu  doSlo  pred  oči  njegovo  tužno  i  zabrinuto 
lice,  stalo  bi  ga  daviti  u  grlu  i  nije  mogao  ni  disati.  A  kad  se  sjetio  Salkovih  riječi : 
„Ja  nemam  majke,  a  tko  će  govoriti  za  me  ?"  —  zbilja  je  zaplakao  i  sjeo  na  pustu 
livadu,  s  odlukom,  da  će  se  malo  sabrati  i  promisliti,  Sto  da  učini. 

Nu  iza  kako  je  malo  sjedio,  pomisli  opet :  ,,A  Sto  ću  mu  ja,  ako  ga  ona  ne  će  ? 
ZaSto  da  i  ja  budem  bez  Marte,  ako  mora  on  ?  A  Marta,  moja  Marta  mila . . ." 

I  zatim  nastavi  tumarati  kroz  noć,  po  tim  pustim  mjestima. 

Jugovina  i  oblaci  sve  viSe  pritiskivali  cetinsku  krajinu,  a  silni  je  vjetar  nosio 
oblake  zemlje  s  dalekih  njiva  i  ako  se  nisu  vidjeli.  Ali  su  čestice  suhe  zemlje  oStro 
udarale  po  licu  i  Rašicu  u  polju  i  Salka,  što  se  je  u  svečanoj  odori  uputio  k  Marti, 
kroz  duboku  ulicu  pod  Beglukom. 

Bio  je  u  hajdučkoj  odori  očevoj,  što  ju  je  imao  i  na  ulici,  s  malim  puškama, 
fiSecima  i  handžarom  o  pasu,  ali  bez  velike  kremenjače,  Sto  je  bila  donesena  s  Istoka. 

Pa  kad  se  je  oćutio  u  toj  lijepoj  i  junačkoj  odori,  porasle  su  njegove  nade  joS 
više,  pa  je  koracao  tako  veselo,  da  je  koji  put  i  poskočio,  a  crne  misli  nije  imao  ni- 
kake.  S  njime  je  bila  zavladala  posve  mladost  i  ljubav,  pa  Sto  je  žešće  u  nj  udarao 
vjetar,  bivao  je  sve  radosniji. 

Istom  kad  je  ušao  u  Martinu  kuću,  zazeblo  ga  neSto  u  duši,  jer  je  našao  Martu 
zaplakanu,  a  majka  joj  Stana  nije  se  ustavila  plakati  ni  onda,  kad  je  ugledala  Salka. 

Obe  su  sjedile  kod  ognjišta  kraj  male  vatrice,  a  očev  je  krevet  bio  nešto  podalje 
u  potpunoj  tmini. 

Kad  se  je  Marta  vratila,  odmah  je  uvidila,  da  se  ništa  nije  dogodilo  i  da  su  je 
čekale  iste  prilike,  kako  ih  je  ostavila  na  odlasku.  Zato  je  stisla  srce  i  baš  je  malo 
prije  svršila  pripovijedati  majci  i  ocu  o  svojoj  ljubavi.  Ali  s  malo  riječi  čudnih  i  ne- 
odredjenih,  koje  bi  prekidala  teškim  plačem,  što  bi  koji  put  trajao  dugo  vremena, 
bez  ijedne  riječi.  Kad  bi  se  malo  umirila,  rekla  bi  i  opet  nešto,  nu  vidilo  se,  koliko 
joj  je  teško  govoriti,  ali  i  to  da  mora.  Pa  i  sama  je  ćutila,  kako  je  krajnje  vrijeme, 
da  sve  kaže. 

Otac  joj,  izmučen  teškom  bolesti,  malo  je  Što  razumio  od  cijela  njezina  pri- 
čanja. Samo  kad  bi  Marta  jače  zajecala,  podigao  bi  uvježbanom  kretnjom  svojih 
suhih  ruku  pokrivalo  i  upalim  očima  gledao,  kako  se  Martino  lice  od  plača  trza. 
Razumio  je  tada  da  trpi  mnogo,  ali  da  je  to  bol  drugojačija  od  njegove  i  da  joj  ne 
može  pomoći.  Prebacio  bi  tada  opet  pokrivač  preko  glave,  te  proplakao  i  sam,  ne- 
moćno i  tiho,  kao  čovjek,  koji  se  je  već  naučio  trpiti. 

Mala  je  Iva  već  spavala,  nu  Stana . . .  razumjela  je  sve  ! 

Spomenula  se  je  sebe  i  Rašice,  njihove  mladosti  i  ljubavi  i  pojmila  posve,  Što 
je  medju  njim  i  Martom.  Ali  joj  nije  mogla  reći  ništa,  jer  i  sad  je  za  nju  Rašica  bio 
najljepši  i  najbolji  čovjek  na  svijetu  i  takav  junak,  kakva  i  nema  nigdje. 

Ali  ju  je  ipak  njegova  ljubav  za  Martu  upekla  ljuto  i  ako  je  znala,  da  ju  Rašica 
ljubi  samo  zato,  što  sliči  na  nju  i  da  joj  u  njegovoj  kuli  ne  bi  pomanjkalo  ništa. 
Upeklo  ju  je,  Što  se  je  Rašica  tako  manito  zaljubio  u  njezinu  kćer  i  ćutila  je  žalost 
i;tjeskobu,  veću  nego  onda,  kad  se  je  oženio  s  „dotaricom"  Lučom.  Ta  onda  je  dobro 
znala,  da  se  ženi  samo  onako,  da  ne  ostane  samac  i  cetinjanima  za  pripovjetku. 

Radi  toga  je  njezino  srce  bilo  na  strani  Salkovoj,  —  ali  je  pomislila  i  to,  da  bi 
na  mjestu  Martinu  i  ona  bila  taka. 

Salko  je  stao  kao  ukopan  kod  ognjišta,  začudjen,  što  mu  nitko  ne  odgovara  i 
uprepašćen  od  njihovih  pognutih  glava  i  lica  zaplakanih. 

—  Što  se  dogodilo  ?  —  upita  ih  opet,  ali  tako  prestrašeno  i  krotko,  da  su  ga 
pogledale  obje.  A  Stana,  videći  njegovo  dobro  i  djetinje  lice,  skoči  se  i  zagrli  ga, 
kvaseći  još  obilnijim  suzama  na  njegovim  prsima  zlatom  vezeni  „krožet". 

I  Salku  se  smili,  a  da  i  sam  nije  znao  zašto,  pa  bi  tako  još  dugo  stajali.  Ali  se 
Marta  diže,  pa  dršćući  svim  tijelom,  popravljala  je  rubac  i  kapu  na  glavi,  kao  da 
ne  zna,  što  će  učiniti. 

I  videći,  da  joj  se  majka  grli  sa  Salkom  i  da  je  sad  odlučan  čas,  odjedamput  joj 
lice  postade  odlučno  i  mrko,  pa  reče  čudnim  glasom : 

—  Salko  odlazi !  —  nu  odmah  i  umuknu,  jer  se  je  i  sama  prestrašila  svoga 
glasa.  Te  su  joj  se  riječi  učinile  tako  opore,  da  je  protrnula  od  njih,  ali  joj  je  grk)  bilo 
toliko  suho  i  stisnuto,  da  nije  mogla  ni  govoriti  drugojačije. 

Ni  Salko  ni  Stana  ne  odgovoriše  ni  riječi,  nego  se  samo  odvojiše,  a  Salko  je 
prestrašeno  i  začudjeno  gledao  u  Martu,  kao  da  mu  se  ukazala  smrt.  A  Marta  po- 
gleda njegovo  izobličeno  lice,  pa  kad  je  strašan  udarac  vjetra  zadrmao  s  vratima, 
oćuti  u  sebi  nekakav  prkos  i  bijes,  da  je  zaviknula  kroz  plač  od  ijeda  i  Ijutine : 

—  Odlazi !  Tvoja  ne  ću  biti  nikad  ! 

Nu  odmah  zatim  klonu  na  stolac  jecajući  očajno,  kao  da  je  ubila  nešto  veliko 
i  dobro. 

A  Salko  učini  korak  dva,  kao  da  će  posrnuti,  nu  brzo  ga  prihvati  Stana,  pa  i 
ne  znajući  sama  što  govori,  stade  mu  vikati : 

—  To  je  sve  zarad  Rašice  ! . . .  Ona  hoće  za  Rašicu  —  čuj  me  ! ...  On  se  je 
zaljubio  u  nju ...  Ali  Salko  moj ! . . .  što  ti  je  ? . . .  Nuti  ga  ! . . .  Smiri  se  —  ona 
će  se  još  i  predomisliti ! . . .  Ah  ! . . . 

Nu  Salko  je  pomućenih  i  krvavih  očiju  stao  po  kući  bacati  stolice  i  drvlje  kod 
ognjišta,  vičući  strašno: 

—  To  je  od  alke  ! . . .  To  je  radi  alke  ! ...  To  je  radi  alke  ! ...  To  je  od  alke  !  — 
a  sve  baca  po  kući  i  lomi. 

—  Ali  i  ja  mogu  dobiti ! ...  i  ja  ću  trkati  alku  i  baciti  ju  u  oblake ...  pa  ju  pri- 
hvatiti opet ...  na  koplje  ! . . . 

I  tako  vičući,  baci  nekakav  veliki  panj  u  sred  vatre,  a  žerava  i  iskre  poletješe 
na  sve  strane. 

Svi  u  kući  vrisnuše,  a  Salko  stade  tražiti  u  tmini  taj  panj,  da  se  opet  razmaše 
s  njime.  Nu  kad  je  čuo  i  vapaj  Martin,  da  ga  zazivlje  i  miri,  pa  očajan  jauk  bolesna 
oca  njezina,  otvori  naglo  vrata,  te  istrča  u  tminu  i  vjetar. 

A  taka  je  tmina  bila  i  taki  vjetar,  da  je  za  čas  stao,  nu  onda  počne  skakati  preko 
zidova  i  grmlja,  ne  tražeći  puta  i  ne  ćuteći  udaraca  po  nogama  i  u  bokove,  kao  ni 
vjetra  ni  krupnih  kapi  kiše. 

Iz  početka  je  htio  da  ode  u  Tičiju  glavicu  i  da  nadje  oca  gdje  mu  drago,  pa  je 
svaki  čas  imao  u  ruci  sad  handžar,  a  sad  kuburu  malu.  Nu  kasnije  nije  znao  ni  sam 
što  je  htio,  jer  mu  se  očima  prikazivalo  sve  ono,  na  što  je  mislio,  pa  nije  bio  stalan, 
jeli  baš  tako,  kao  Što  mu  se  čini. 

Već  kod  prvoga  stabla,  s  kojim  se  je  sudario,  pomisli  da  mu  je  to  otac,  što  je 
došao  prisluškivati  njegovu  razgovoru  s  Martom.  Nu  kad  je  osjetio  udarac  tvrdoga 
drva  u  čelo,  pomisli  da  je  to  svakako  neki  neprijatelj  njegov.  Zamlati  po  njemu 
šakama,  zakreše  handžarom  i  odleti  bijesan  dalje. 

Pa  svaki  udarac  o  zid,  sve  ogrebine  drače  i  grmlja,  —  i  vihor  što  mu  je  odnio 
kapu,  i  pljusak  kiše,  što  mu  je  većma  smračio  vid,  —  držao  je  za  neprijatelje,  što 
su  se  složili,  da  ga  ojade  još  više  i  unište  posve. 


I  sam  se  začudio,  kad  se  je  našao  u  Tičijoj  glavici,  ali  nije  znao,  je  li  to  baš  ona, 
jer  je  u  njoj  već  bila  Marta  s  njegovim  ocem,  i  zagrljeni  baš  pod  panjem  sa  zmijskim 
nogama,  —  i  htjeli  su  se  sakriti  u  guštaru,  i  sva  su  se  stabla  i  grmlje  stali  naginjati 
da  ih  zaklone,  njemu  za  inad. 

A  oblaci,  —  i  oni  se  spustili  i  pomiješali  s  grmljem,  da  mu  zapriječe  put  i  sa- 
kriju Martu.  Ali  su  ipak  kroz  to  grmlje  i  kroz  te  oblake  prelijetali  alkari,  mašući 
kopljima  i  smijući  se  njemu  što  ne  može  dalje. 

I  ondje  iza  grmlja,  svakako  mora  da  je  svadba  njegova  oca,  i  svi  su  alkari  došli 
na  svadbu  svome  najboljem  drugu.  I  Rašica  viri  ondje  izmedju  grmlja,  u  alkarskoj 
odori  i  on,  —  a  gdje  se  god  makne,  stvori  se  i  Marta  pokraj  njega,  pa  užiiu  po  grmlju 
svjećice,  koje  se  odmah  i  trnu.  Ali  on,  alkari  i  Marta,  užižu  sve  nove  i  nove ...  1  svi 
se  smiju,  grohoću,  a  Vranac  hrže,  kopa  i  lupa  nogama  kao  da  ga  zove.  Nu  ne  može 
naprijed  nikako,  od  grmlja,  stabala  i  oblaka,  što  su  se  poredali  pred  njim. 

—  Ali  i  ja  hoću  da  budem  medju  njima  —  i  da  ih  bodem  sa  kopljem,  —  reče 
Salko  i  činilo  mu  se  da  viče,  ali  ne  on,  već  kao  da  je  to  zavikao  netko  drugi  kod  njega. 
I  on  pozove  toga  drugoga,  da  mu  pomogne  provaliti  te  oblake  i  to  grmlje,  nu  ni  on 
mu  nije  htio  pomoći. 

A  kad  se  je  cijela  gomila  stabala,  oblaka  i  grmlja  stala  smijati  i  hvatati  ga  za 
ruke,  za  noge,  te  čeprljati  po  obrazu  samo  da  ne  ode  k  tim  alkarskim  svatima,  — 
strašno  bjesnilo  uskipi  u  njegovim  žilama.  Trgnuo  je  handžar  iza  pasa  i  stade  sjeći 
sve  pred  sobom,  nu  alkari  zajedno  s  Martom  i  Rašicom,  odmicali  su  sve  dalje,  što 
se  je  on  više  približivao  k  njima. 

Hu  —  h-u-u  ! . . .  Sumio  je  i  praskao  vjetar  kroz  Tičiju  glavicu,  a  Salko  je  kršio 
i  lomio  padajući  preko  starih  grobnica,  u  svom  lijepom  odijelu,  ukrašenu  srebrenim 
i  pozlaćenim  tokama. 

Jata  preplašenih  ptica  dizala  se  u  tminu,  klopoćući  krilima  i  klikćući  prestra- 
šeno i  tužno. 

Krupne  kapi  prve  jesenje  kiše  štropotale  čudno  kroz  grane  hrastove  i  padajući 
na  stare  nadgrobne  ploče. 

-  Čekaj  Marta  -  i  ja  sam  alkar  «...  Vidit  ćeš,  kako  trčem  i  kako  „alka"  leti 
u  zrak  —  samo  da  uklonim  ovo  grmlja  —  i  ove  oblake  —  i  ove  mrtve,  što  predame 
prevaljuju  ove  velike  ploče . . .  čaća ...  ej ! . . .  Mar-ta-a-a  ! . . . 

H-u-u-u,  h-u-u-u  ! ...  šumio  je  i  lomio  vjetar  kroz  stabla  i  grmlje,  a  crna  jata 
uplašenih  ptica,  dizala  se  i  spuštala  tamo  amo,  lupajući  krilima  i  cvrkućući  tužno. 

VI. 

I  od  toga  dana  nije  se  nikad  pravo  znalo  za  Salka,  kao  ni  za  RašiČina  vranca, 
koga  je  takodjer  nestalo  one  noći. 

Istina,  jedni  su  pripovijedali,  da  ga  vidješe  trčati  na  konju  u  polju,  pak  da  je 
mršav  i  crn,  —  nu  drugi  su  govorili,  da  je  tada  bio  u  nekim  dalekim  selima,  bez 
vranca,  ali  su  ga  susreli,  da  mu  nosi  bisage  pune  zobi.  Neki  su  pače  kazivali,  da  su 
ga  vidjali  po  noći  okolo  kuće  Martine  i  očeve  kule,  —  nu  varošani  su  pripovijedali, 
da  je  u  isto  doba  bio  na  trkalištu  alke  i  da  je  skakao  tamo  amo  s  nekakvim  kopljem 
u  ruci. 

Zato  se  nije  vjerovalo  nikome  i  nije  se  mogla  doznati  prava  istina. 

Mnogi  su  govorili  i  to,  da  je  Salko  već  umro  ili  se  ubio  negdje,  pa  se  povuko- 
dlačio,  —  jer  drugčije  ne  bi  mogao  biti  u  isto  doba  na  više  mjesta. 

I  tako  se  kroz  nekoliko  dana  nije  zborilo  ni  o  čem  drugom,  već  o  Salku  Crnošiji, 
a  osobito  u  Begluku. 

A  kad  se  Rašica  i  Marta  vjenčaše,  a  Salka  svejednako  nije  bilo,  uzbunilo  se 
cijelo  selo.  Stadoše  ga  tražiti  svukuda,  ali  ga  ne  nadjoše. 

Tražili  su  ga  po  rupama  i  jarugama,  u  rijeci  i  po  planini,  ali  uzalud.  Sve  se 
užurbalo,  a  samo  Rašica,  Marta  i  Stana  muče.  Lica  su  im  požutila  i  posivila  od  neke ' 
tajne  muke,  ali  kao  da  su  im  zapečaćena  usta  :  svejednako  muče,  ili  vele  da  ne  znadu 
za  nj. 

Iz  početka  se  potajno  šaptalo  i  dogovaralo,  nu  onda  stadoše  svi  govoriti  na 
glas,  da  nije  kriv  nitko  drugi,  već  vještica  Stana.  Ta  ona  je  imala  i  razloga,  da 
makne  Salka,  jer,  kako  se  je  moglo  dogoditi  ono  čudo,  da  stari  Rašica  uzme  njezinu 
Martu.  Znali  su  i  to,  da  je  pred  toliko  godina  Rašica  imao  vjenčati  baš  Stanu,  —  a 

i  drugih  su  stvari  nabrajali,  pak  se  napokon  složiše  u  tome,  da  Stana  mora  znati  za 
Salka  i  nitko  drugi. 

A  najviše  se  uzbunili  od  vjenčane  noći  Rašičine.  Tu  je  noć  po  selu  nešto  trčalo 
i  urlikak)  tako  strašno,  pa  nitko  nije  smio  poviriti,  da  vidi  što  je  ta  Kroza  svu  grm- 
ljavinu, pljusak  i  huku  oluje  sa  zapada,  moglo  se  je  čuti  čovječje  urlikanje  i  trka 
konja,  malo  ne  te  cijele  svadbene  noći  Martine.  Ali  je  ona  vika  tako  malo  sličila 
čovječjem  glasu,  da  su  Beglučani  za  stalno  vjerovali,  kako  se  je  Salko  povukodlačio 
i  sada  trče  na  vrancu  i  plaši  mirne  ljude. 

—  Nu  tko  ga  je  ubio  i  radi  česa  ?  Pa  zašto  RaŠica  ne  traži  ni  Salka  ni  vranca, 
a  Stana  više  i  ne  izlazi  iz  kuće  ? 

Srčaniji  su  obilazili  oružani  oko  kule  Rašičine  i  Stanine  kuće,  ne  bi  li  opazili 
što,  ali  ne  ugledaše  čemu  se  nadali. 

Nu  jedne  su  noći  vidjeli,  kako  je  neka  spodoba,  nakićena  čudno,  hodala  pred 
vratima  Staninim,  a  zatim  su  čuli,  kako  je  nešto  prašio  i  zaškrinulo.  Ali  se  približiti 
ne  usudiše,  već  su  potezali  jedan  drugoga  za  rukav  i  ježurili  se,  gledajući  iz  daleka, 
kako  se  iz  kuće  Stanine  vije  gust  dim,  u  to  neobično  doba. 

,,A  zašto  je  bio  taj  dim  i  taj  prasak  u  mrklo  doba  noći,  pak  ta  prikaza  ispred 
vještičine  kuće  ?"  pitali  u  rano  jutro  po  selu  jedni  druge  —  i  za  čas  se  na  Podiću 
sakupilo  mnoštvo  Beglučana.  A  to  je  bila  neka  velika  ledina  na  povišem  mjestu,  a 
usred  sela,  gdje  o  Božiću  igralo  kolo,  pa  i  u  svim  većim  prigodama  sakupljali  se  na 
dogovor. 

Poslije  toliko  mutnih  i  kišnih  dana  opet  se.izvedrilo,  pa  osvanuo  carski  dan, 
ni  jesenji  ni  ljetni.  Topli  vjetrići  popuhivali  s  različitih  strana,  pa  lagano  dizali  u 
čisti  uzduh  žutkastu  kukuruzovinu  lepušinu,  ili  vozili  pramove  bijele  paučine.  A 
sunce  blago  sjalo,  kao  da  siplje  mir  i  sreću  po  zemlji,  što  se  spremala  da  počine. 

Isušena  trava  na  Podiću  opet  se  zazelenila  od  kiše  i  trakova  sunčanih,  nu 
mnoge  ju  noge  stadoše  gaziti,  ne  žaleći  tu  mladu  travicu,  što  se  prije  zimskih  mra- 
zova  budila  na  kratak  život. 

Svako  malo  stizala  na  Podić  druga  čeljad,  da  vide  što  se  tu  snuje.  Zamorilo  se 
dosta,  ali  bez  vike,  jer  su  svi  bili  ustrašeni  i  tužni,  pa  smišljali,  što  bi  se  dalo  učiniti. 
Zato  se  ni  o  čem  drugom  i  ne  govorilo,  već  o  Salku. 

I  svi  se  sjetiše,  kako  je  bio  dobar  i  lijep,  pa  stadoše  govoriti  jedno  za  drugim : 

—  Nikad  nikome  ne  reče  žalne  riječi ! 

—  I  učinio  bi  svaku  ljubav  —  i  sve,  što  mu  se  reklo ! 

—  Pa  javio  se  uvijek  mekom  besjedom ! 

—  Ta  ko  je  vidio  onako  zorna  momka ! 

—  Ono  je  bio  cura,  a  nije  momak,  —  i  zašto  ga  ubiše  ? 

—  Pitajte  Stanu  zašto  !  To  je  sve  ona  stara  vještica  splela  ! 

—  Nu  hajdemo  je  pitati,  jer  ona  sama  mora  znati,  što  je  od  njega  ! 

—  Ta  pitali  smo  je,  ali  kaže  da  ne  zna  ! 

—  Treba  je  prisiliti  da  govori,  —  hajdemo  svi  k  njoj.  1  ponesite  Štape,  pa  ako 
ne  bi  htjela  kazati . . . 

—  Ponesimo  štape . . .  dakako ! 

—  I  kliješta ! 

—  Imate  razlog  I  Bez  toga  ne  će  ni  sada  reći  ništa, ! 

—  I  uže . . .  pak  ćemo  je  potkaditi  slamom . . . 

Ali  u  to  stari  Vukelja,  Sto  je  sjedio  na  nisku  kamenu,  podiže  obje  ruke,  kao 
dvije  suhe  čampre.  A  sve  okolo  njega  umuče,  jer  je  to  bio  znak,  da  će  nešto  reći. 

Govorili  su,  da  je  Vukelji  bilo  stotinu  godina  i  nekoliko  još,  pa  je  morao  znati, 
a  i  znao  je,  vise  nego  drugi.  Zato  bi  ga  i  pitali  u  teškim  prilikama,  da  im  svjetuje  i 
nikad  ih  nije  naputio  krivo :  kako  bi  rekao,  onako  je  i  bilo,  a  prevario  se  nije  nikad. 

Još  je  nosio  perčin  i  visoku  kapu  oštruljicu,  a  taj  mu  perčin  ispod  nje  virio  kao 
kratak  leden  mosur  i  gdjekoji  čuperak,  takodjer  oštar  i  bijel  kao  mraz.  Oči  mu  du- 
boko upale,  a  zuba  nijednoga  nije  imao  u  glavi,  što  mu  se  od  starosti  tresla. 

Pa  kad  je  sve  umuklo,  spusti  Vukelja  dršćuće  ruke  na  koljena  i  progovori  šuš- 
Iječući,  —  kao  čeljade  što  nema  zubi.  Govorio  je  polako  i  zato  je  bilo  okolo  njega 
tako  mirno,  da  se  je  Čulo  i  tiho  šuštanje  vjetra. 

—  Nemojte,  ljudi  i  braćo,  —  bojte  se  Boga ! . . .  Nemojte  ni  štapom  ni  kiije- 
štima,  i  nemojte  potpaljivati  slamu,  kao  da  prljužate  prase . . . 

—  Kako  to,  dide  ?  —  Kako  to  ?  A  kako  ćemo  onda  doznati  ?  A  ko  je  drugi 
kriv,  ako  nije  ona  ? 

—  Može  biti  da  je  pravedna  i  da  ne  zna  za  ništa,  pa  ne  griješite  svoje  duše . . . 
Nego  ću  vam  pripovijedati,  što  sam  ja  doživio  u  stari  zeman,  a  u  mojim  mladim 
danima ...  Bit  će  osamdeset  godina  od  toga,  a  onda  sam  imao  više  od  dvadeset, 
pak  se  još  dobro  spominjem  svega  ...  U  mene  bila  strina,  a  Štirka  je  zvali  —  baš 
zato,  što  je  imala  trinaestero  djece.  Zvali  je  štirkom  za  šalu.  Bili  su  odijeljeni  od 
nas,  pa  svaki  čas  pomanjkaj  po  kakav  komad  naše  robe  ili  iz  kuće  ili  sa  sušila,  a 
kašnje  bi  tu  robu  poznali  na  njezinoj  djeci.  I  mnogo  puta  radi  toga  bila  u  komšiluku 
buna,  a  ona  vazda  :  „Aša,  ja  nisam  !"  Kad  jednog  dana  nestade  iz  naše  kuće  cijele 
trube  sukna.  Nije  to  šala  —  bilo  ga  je  više  od  dvadeset  aršina  !  Moj  ćaća  ne  bio  kod 
kuće,  već  na  radnji  u  Sinju.  Tamo  se  gradila  nekakva  kuća,  a  on  bio  zidar  i  hodao 
je  tamo  amo  po  radnji,  gdje  bi  ga  zvali ...  I  tako  se  naučio  piti,  pa  sve  dati  za  vino. 
Uzalud  bila  njegova  radnja,  jer  bi  se  još  i  udužio,  mjesto  da  donese  štogod  u  kuću. 
A  moj  stric  bio  dobar  i  štedljiv  čovjek,  kao  što  mu  je  i  nužda  bilo  s  toliko  djece . . . 
Dakle,  braćo  moja  —  kad  je  nestalo  te  trube  sukna,  svi  mi  u  jedan  glas :  Nije  niko 
drugi,  već  Štirka  !  —  Jer  svak  je  u  komšiluku  vjerovao,  da  joj  bilo  drago  krasti  i 
ako  ne  radi  sebe,  a  ono  radi  svoje  djece.  No  ona  i  sad  :  „Aša,  ja  nisam  l"  —  Nego 
joj  ovoga  puta  ne  upalilo.  Sav  je  komšiluk  navalio  na  nju,  —  kao  što  je  bik)  dodijalo 
svima.  Pa  zato  htjedoše,  da  joj  se  sudi  po  starom  običaju.  A  stari  je  običaj  bio  ovaki 
Uzavreli  bi  kotlušu  vode  i  u  tu  vrelu  vodu  bacili  komad  usjane  mazije.  Krivac  je 
morao  golom  rukom  iz  te  vrele  vode  izvaditi  mazi  ju,  pa  ako  mu  ne  bude  ništa  i  ne 
zajaukne,  —  onda  je  prav,  akoli  se  sprži  —  kriv  je ! . . .  Samo,  dakako,  valja  prije 
toga  sazvati  Boga  u  pomoć,  da  očituje  pravdu.  I  što  ćete  viditi  ljudi  moji !  Uzavreše 
kotlušu  vode,  ubaciše  usjanu  mazi  ju  u  nju,  pa  dovukoše  Štirku  da  vadi.  A  kad  ona 
vidi  da  nema  druge,  zaroni  rukom,  izvadi  maziju  i  baci  je  na  zemlju ...  a  ruka  bila 
ka  i  bila  !  Niti  viknu  ni  jauknu,  a  mi  svi  pokunjenih  glava  odosmo,  pitajući  sve 
jedno  po  jedno  proštenje  u  nje.  A  ona  muči,  potulila  se  i  ne  odgovara  ništa ...  I  što 
ćete  viditi  ljudi  moji !  Sutradan  dodje  moj  ćaća  s  radnje  i  kad  smo  mu  rekli,  Što  je  i 
kako  je  bilo,  kaza  nam,  da  je  on  kriomice  odnio  sukno  i  založio  u  nekakva  trgovca, 
jer  mu  služili  novci,  da  podmiri  u  krčmara  dug.  I  zbilja  je  kašnje  iskupio  i  donio  to 
isto  sukno  u  kuću.  A  od  tada  ne  reče  nitko  Štirki  riječi,  sve  ako  bi  čega  i  nestalo. 

Svi  su  mučali  i  nitko  nije  progovorio :  tako  su  se  začudili. 

Samo  nekakav  veliki  stari  gavran  proleti  više  tog  skupa  i  dva  puta  zagrakta 
muklo. 

—  što  vam  se  čini  —  a  ?  —  upita  Vukelja,  kad  mu  ne  rekoše  ništa. 

I  stopro  ga  sad  razumješe,  pa  veseli  usklici  i  odobravanje  začu  se  od  sviju,  a 
najvećma  od  Juriše  i  Gare. 

—  Hajdemo,  hajdemo  svi ! 

—  Pa  neka  vadi  mazi  ju,  ako  ne  htjela  kazati ! 

—  Ja  ću  ponijeti  kotlušu . . . 

—  A  ja  idem  u  kovača  pitati  komad  mazije  —  nove  ! 

—  A  drva  ? . . . 

—  Drva  ne  treba  —  drva  će  i  u  nje  biti ! 

I  uputiše  se  žurno,  a  djeca  trčala  pred  svima.  Nu  za  njima  poletješe  matere 
njihove  i  stadoše  hvatati  djecu,  da  ih  vještica  ne  postrijeli.  Nu  mnoga  utekoše,  da 
se  opet  povrate  u  zgodan  čas. 

Kroz  malo  vremena  velika  se  hrpa  BegluČana  i  Beglučkinja  nadje  pred  kućom 
Staninom  s  tolikom  vikom  i  štropotom,  da  je  i  ona  istrčala  pred  kuću,  sluteći  ne- 
kakvo zlo.  A  to  se  je  moglo  vidjeti  i  na  njezinu  izobličenu  Hcu,  što  je  odavalo  silan 
strah. 

I  mjesto  da  se  na  to  lice  smile,  mnoštvo  je  na  njemu  pročitalo  skrušenost  i 
krivnju  i  pograbiše  ju  odmah  mnoge  ruke,  da  im  po  čemu  ne  uteče.  A  druge  su  već 
naviješale  kotlušu  s  vodom  i  grijale  maziju  u  vatri. 

Nu  vele  govora  nije  sad  tu  bilo,  kao  što  bi  se  moglo  misliti,  u  tako  znamenitu 
dogadjaju. 

Veliki  krug  Beglučana,  što  je  opkolio  Stanu,  Vukelju  >  starije  ljude  iz  sela, 
mučao  je,  znajući  da  im  sad  vještica  ne  može  uteći  i  da  je  medju  pravednim  sucima. 
I  zato,  što  će  se  sve  izvršiti  u  ime  božje,  pa  da  moraju  biti  mirni  kao  u  crkvi.  Nu 
osim  toga  čekali  su  još  i  čudo,  koje  će,  možda,  ugledati  na  svoje  vlastite  oči. 

A  u  sredini  toga  uskog  i  zlokobnog  kruga,  davala  se  svedj  ista  pitanja  i  čuli  se 
isti  odgovori  —  a  ti  se  upiti  ponavljali  samo  radi  toga,  da  se  ispuni  vrijeme,  dok 
uzavre  voda  i  dok  se  usjaje  mazija. 

—  Kazuj,  što  je  od  Salka  ? 

—  Ja  ne  znam  —  jadna  ti  sam ! 

—  Ti  moraš  znati  gdje  je  i  kazuj,  ili  ćeš  vaditi  maziju  ! 

—  Ne  znam  nesretnica,  pa  da  me  ubijete ! 

—  Kazuj  gdje  je  Salko,  ili  ćeš  poginuti  danas  ! 

—  Možete  mi  i  oči  iskopati,  ali  ne  znam  ! 

Pa  slična  pitanja  i  slični  odgovori  po  stotinu  puta,  sve  dok  ne  viknuše  s  vrata  : 

—  Voda  je  uzavrela,  a  mazija  se  zacrvenila  !  Hoćemo  li  donijeti  ? 

—  Čekajte  još  čas !  -  Hoćeš  li  kazati  ? 

—  Donesite  !  -  reče  Vukelja  oštro. 

—  Donesite,  donesite !  —  zavikaše  i  ostali. 

Iz  kuće  se  začuje  tužan  i  drhtav  jauk  bolesnoga  Ilije,  pa  svi  umukoše  i  ledeni 
im  trnci  prodjoše  tijelom. 

—  Bojte  se  Boga  ljudi  —  što  ste  to  naumili  ?  Stane  moja  ! . . .  Sta-ne  ! ...  do- 
zivao je  slabim  glasom  nemoćnik. 

Tišina  i  neodlučnost  zavlada  u  hrpi,  ali  samo  za  čas. 

A  kad  je  Stana  ugledala,  kako  hitro  dodavaju  kotlušu  i  maziju,  Sto  se  i  na 
suncu  jarko  crvenila,  skoči  se  i  viknu  glasno : 

—  Ja  ne  znam  gdje  je  Salko,  ali  ću  vam  kazati  sve  drugo  što  znam  ! . . .  Salko 
je  poludio,  ali  ja  nisam  kriva  !  —  i  stade  očajno  čupati  ono  malo  sijedih  kosa,  Sto 
joj  ostalo. 

—  Haha,  haha,  progovorila  je  !  —  viknuSe  svi  i  zinuše,  da  bolje  čuju. 

—  A  kotluSu  i  maziju  metnite  i  opet  na  vatru  !  —  rekoše  suci. 

—  Pitajte,  pitajte !  Vidite  li,  da  znade  !  —  rekoše  mnogi  iz  kola. 

Blag  vjetrić  zastruji  preko  glava  i  opet  stade,  a  sunce  zasja  veselo  i  spokojno 
nad  svom  krajinom,  nad  Beglukom  i  nad  tim  mimim  ali  strašnim  skupom. 

—  Dakle  je  poludio  ?  A  kako  ti  to  znaS  ? 

—  Bio  je  kod  mene  prošle  noći . . . 

—  Istina  je,  istina  !  Istinu  veli  t  —  rekoše  neki. 

—  Kazuj,  kazuj ! . . . 

—  I  čudnovat  je  strašno  —  malo  što  nisam  umrla  od  straha  !  Na  prvi  ga  mah 
nisam  ni  poznala,  tako  je  mršav  i  raščupan.  Zakitio  se  svačim,  što  je  mogao  objesiti 
na  se  —  a  govori  svašta ...  kao  što  govori  lud  čovjek  ! 

—  Pa  onda  ? . . .  Govori !  —  rekoše  suci  opet. 

—  Pa  onda  ? . . .  Govori !  —  ponoviše  mnogi  glasovi  Beglučana  kao  jeka  i 
tiskali  se  sve  bliže  okolo  njih. 

—  Onda  mi  je  razbio  vrata,  jer  nisam  smjela  otvoriti.  Naložila  sam  mu  vatru, 
jer  je  drhtao,  a  ja  sam  mislila  da  je  to  od  studeni. 

—  Istinu  govori!  Mi  smo  čuli  prasak  i  vidjeli  dim . . . 

—  Ja  sam  ga  vazda  ljubila  kao . . . 

—  No,  muči!  —  samo  ne  govori  toga,  nego  kazuj!  prekide  je  stari  Vukelja. 

—  Pa  je  govorio  svašta  —  a  ja  ništa  nisam  mogla  razumjeti  što  govori,  samo 
me  je  bilo  strah  • . .  Malo  šta  umrla  nisam! 

—  Ne  laži  vještice  stara! 

—  Nego  nam  red,  za  što  je  poludio  ? 

—  I  što  ste  mu  učinili? 

—  Pa  zašto  je  došao  baš  u  tebe? 

—  Kazuj . . .  Govori! . .  .  vikali  su  sve  glasnije  okolo  nje,  pružajući  ruke 
i  grčeći  prste,  baš  pred  njezinim  starim  i  drvenim  obrazom. 

Stana  je  mučala  i  na  jednom  pogleda  preplašeno  sviju,  a  onda  sjede,  spusti 
glavu  na  koljena  i  zaplaka  tako  silno,  da  su  svi  umukli  i  ne  rekoše  više  ni  riječi. 

A  u  toj  se  tišini  i  opet  iz  kuće  začuje  glas  nemoćnika,  kao  mekan  je  maloga  janjeta 
kad  ga  odvoje  od  stada.  Ali  se  nitko  ne  nasmija,  pače  jedna  žena  reče  kroz  plač  : 

—  Sto  mi  ovo  činimo  braćo!  Grehota  je  mučiti  nesretnu  čeljad  ! 

Nu  stari  Vukelja  pruži  suhu  ruku  kao  orao  svoju  čampru  i  pridižući  Staninu 
glavu,  reče  joj  blaže: 

—  Vidimo,  da  znadeš  sve.  Reci  istinu,  pa  ti  ne  će  biti  ništa.  —  A  zašto  je  Salko 
poludio?  Govori!  Mi  ćemo  ti  vjerovati  sve  što  rečeš! 

Tada  se  pridignu  Stana  i  stade  sušiti  suze  suhom  i  drhtavom  rukom. 

—  Ja  vještica  nisam  i  ne  želim  nikome  zla.  A  sad  se  više  ne  bojim  vrele  vode, 
ni  mazi  je  ni  vas,  —  ali  ću  isto  kazati  živu  istinu  i  sve  ono  što  znam.  Tako  me  pomo- 
gao Bog! 

I  lupi  se  u  stare  mršave  prsi  Što  se  nadimale  od  uzbudjenja,  a  oči  joj  sijevale. 
Poslije  toliko  mučanja  i  trpnje,  nakupilo  se  u  njoj  toliko  ne  izrečenih  ćućenja  i  misli, 
koje  su  sad  htjele  da  izbiju. 

Beglučani  najprije  stadoše  mučkati  jedni  druge,  pa  onda  i  umuknuše  posve 
da  bolje  čuju  kazivanje  Stanino. 

1  dok  je  govorila,  čuli  se  često  usklici  čudjenja,  ali  se  na  svim  licima  vidjelo 
đa  vjeruju  što  veli. 

A  ona  im  je  kazivala  sve  što  je  znala  i  onako  kako  je  razumjela,  o  ljubavi  iz- 
medju  Salka  i  Marte,  pa  Marte  i  Rašice:  sve  od  početka  do  kraja,  jer  joj  Marta  nije 
zamučala  ništa.  Kazala  im  je  i  ono,  što  se  je  dogodilo  kad  je  Salko  zadnju  večer 
bio  kod  nje  i  Marte,  i  kako  je  odletio  vani  u  oluju,  —  pak  pripovjedila  i  opet  o  njegovu 
čudnom  povratku  u  njezinu  kuču,  prošle  noči. 

Mnoge  su  žene  i  djevojke  počele  plakati,  a  ljudi  zamišljeno  oborili  glavu.  I  za- 
ista o  takovoj  ljubavi  niti  su  kad  čuli,  a  doživili  je  još  manje. 

A  kad  je  Stana  opazila  da  je  njezino  pripovijedanje  ganulo  sviju,  htjede  da  im  još 
na  tanje  razloži,  što  je  i  kako  je  bilo.  Nu  u  to  brzim  korakom  i  sva  znojna,  prispije 
.Marta  k  tom  skupu  i  stade  se  tiskati  da  prije  ugleda  mater. 

Več  je  bila  čula  za  odluku  sela  i  njihovu  skupštinu,  pa  kako  nije  bilo  Rašice 
kod  kuće,  potrčala  je  da  brani  majku.  Žurila  se  tim  brže,  što  je  i  u  taj  čas  promislila. 
„Salkovoj  nesreći  nije  kriv  nitko,  a  najmanje  moja  majka.  Ako  li  je  itko  kriv,  — 
to  sam  ja!"  I  zato  je  hitila  svom  snagom  na  zaštiti  mater,  makar  i  svojim  životom. 

Nu  kad  je  prispjela  i  ugledala  dobra  i  ganuta  lica  Beglučka,  te  majku  usred 
skupa  da  im  nešto  pripovijeda,  začudila  se  vrlo  i  stade. 

Neki  se  ukloniše  i  pustiše  je  k  majci,  a  Marta  potrča  odmah  k  njoj.  Zagrli 
je,  pak  se  ogleda  radosno  okolo  sebe. 

činila  se  još  ljepša  nego  prije  i  svi  se  pogledi  ustaviše  na  njoj :  njezina  kra- 
sota  kao  da  je  sviju  zadivila. 

Nu  stari  se  Vukelja  smrče  i  opirući  se  na  štap,  stade  se  polako  dizati.  A  kad 
se  je  digao  on,  digoše  se  i  neki  drugi  starci,  što  su  sjedili  kraj  njega. 

Cijeli  je  skup  zažamorio  i  umukao  naglo,  jer  se  vidjelo  đa  će  Vukelja  i  opet 
nešto  reći.  I  zbilja,  podignu  štap  malko  u  vis,  pak  reče : 

—  Čuli  smo,  ljudi,  da  je  stana  prava.  Meni  se  tako  čini,  a  vidim  da  mislite 

i  vi  tako  Nu  jeli  pravedna  i  ova  ovdje  ?  —  i  pokaza  palcem  desne  ruke 

Martu. 

A  kad  ne  dobi  nikakva  odgovora,  reče  i  opet : 

—  Ljudi,  nije  šala !  Najboljega  vašeg  momka  zadesila  je  taka  nesreća,  te 
bi  bolje  bilo  da  ga  je  pokosila  smrt.  A  zašto?  Jer  ga  je  ova  ovdje  odbacila  i  nije 
htjela  za  nj !  Nije  htjela  onakoga  momka,  —  a  radi  koga  ?  Radi  njegova  oca . . 
staroga  Rašice  ! . . .  Promislite  i  recite  ! 

Iza  tih  riječi  svi  i  opet  upiljiše  poglede  u  Martu,  kao  da  nešto  očekuju,  nu 
vidješe  samo  stas  i  lice  od  neizrecive  ljepote,  a  iz  njega  je  prosijevala  sreća. 

Ona  je  razumjela  Vukeljine  riječi,  ali  nije  razumjela  što  od  nje  želi.  Ta  sada 
je  svršilo  sve,  i  ona  je  zakonita  žena  Rašičma,  pa  nema  prava  nitko,  osim  njega, 
da  joj  sudi :  on  je  sad  jedin  njezin  gospodar. 

No  kad  je  oćutila  sve  poglede  na  sebi  i  opazila  da  čekaju  što  će  i  ona  reći 
prihvati  blago  Vukelju  za  rame : 

—  Čast  tebi  starče,  ali  ne  govoriš  pravo  !  Sto  sam  imala  učiniti  kad  sam  za 
volila  Rašicu  više  nego  Salka?  Tko  može  zapovjediti  i  meni  —  i  drugoj  —  koga 
ću  ljubiti,  kad  to  ne  možemo  zapovjediti  ni  same  sebi  ? 

Svi  se  stadoše  čuditi  što  to  govori  Marta,  jer  takovih  riječi  još  nikad  ne  čuše. 
A  sad  ih  eto  čuju  iz  ženskih  usta.  Već  su  znali  da  Marta  nije  bila  kao  druge  cure 
ali  su  se  ipak  začudili. 

Zato  ju  je  i  Vukelja  gledao  zinuto  i  mrko,  te  nije  ni  odgovorio. 

—  Pa  ti  bi  htio,  zar,  da  sam  prevarila  Salka  i  došla  u  njegovu  kuću,  voleć 
Rašici  nego  njemu    ...  Bi  li  učinila  sto  puta  grdje? 

—  Dakako  ! . . .  Ima  pravo  ! . . .  To  je  žena  ! . . .  čuli  se  glasovi  iz  skupa 

—  I  ako  sam  znala  da  sam  Salku  draga,  nisam  mogla  znati  da  će  mu  se  do- 
goditi što  mu  se  dogodilo  —  a  meni  ga  je  žao  više  nego  ikomu  od  vas . . . 

Casak  se  zamisli  pak  produži  naglo: 

—  A  i  da  sam  znala,  ne  bi  se  udala  za  nj,  ali  ne  bi  ni  za  Rašicu  ! 

—  Dobro  govori !  Bolje  bi  bilo  da  su  sve  cure  take  !  —  rekoše  Beglučani. 

—  Sad  nisam  kriva,  —  nu  da  sam  pošla  za  nj  —  prevarila  bi  ga  grdno  i  mo- 
rala bi  varati  i  lagati  svaki  dan ...  A  ja  varati  i  lagati  ne  znam  —  reče  opet,  a 
na  licu  joj  zasine  istina  i  ljubav. 

—  Evala  ti  Marta  —  viknuše  neke  žene  —  dobro  si  učinila  ! 

Nu  Vukelja  srdito  lupi  štapom  po  zemlji  i  uputi  se,  kad  je  čuo  od  sviju  kako 
daju  razlog  Marti,  a  njemu  krivo,  eto  za  prvi  put. 

Još  jedan  gavran  proleti  više  njih  šutke,  samo  što  su  mu  krila  zlokobno  Šu- 
mila,  pa  izčeznu  u  tihom  plavetnom  zraku. 

A  Beglučani  i  Beglučkinje  pogledali  se  veselo  i  bili  su  radosni,  kao  da  su  sa- 
znali neku  ugodnu  novost. 

Jer  su  znali  da  se  od  pamtivijeka  u  Cetini  udaju  cure  samo  po  zapovijedi  svojih 
roditelja,  pa  da  mnoge  žene  ne  ljube  svoje  muževe.  A  znali  su  i  to,  da  se  cure  i  ne 
opiru  za  nedraga  poći  —  a  zato,  što  nije  običaj  da  cura  govori  o  ljubavi,  i  što  ne 
smije  pokazati  da  joj  je  koji  momak  drag. 

Zato  su  i  bili  začudjeni  čujući  iz  ženskih  usta  taki  govor,  ali  im  je  bilo  svima 
milo  što  su  čuli  od  nje.  Samo  Vukelja  i  još  neki  starci  rekoše,  da  se  ne  pristoji, 
ispred  cijela  sela,  nevjestama  govoriti  tako,  —  i  da  su  davali  Marti  razlog,  što  se 
boje  Rašice. 

I  Beglučani  se  razidjoše  posve  drugojačije,  nego  što  su  se  skupili :  Došli  su 
k  Staninoj  kući  kao  mukao  olujan  oblak,  pun  tuče  i  munja,  a  sad  su  se  razlazili 
kao  „ovčice"  po  bistrom  proljetnom  nebu.  Rekao  bi  da  je  Ljubav  svojim  pitomim 
daškom  pogladila  sviju,  osim  onih  što  se  oklopili  starim  tijelom  i  starim  mislima. 

Ali  nisu  zato  prestali  žaliti  Salka,  —  nu  krivili  nisu  nikoga,  osim  njegovu 
zlu  sudbu. 

Juriša  i  Gare  bili  su  najveći  neprijatelji  Marti  i  majci  joj,  jer  su  veoma  lju- 
bili svoga  druga.  Ali  sad  razilazeći  se,  Juriša  nije  mogao  da  odoli : 

—  Ne  može  biti  ni  svak  nesretan  ni  svak  sretan,  pa  nekome  mora  da  izidje 
i  naopako ! 

A  Gare  se  zamisli,  kao  da  nešto  traži  po  svojoj  pameti,  pa  odgovori  živo : 

—  Znaš  li  što  je  !  Curina  je  ljubav  što  i  alka.  Dvojica  je  ne  mogu  nikako  do- 
biti. Onaj  što  je  srčani ji  taj  je  i  sretniji,  a  toga  će  i  biti :  kao  što  alka,  tako  i  cura  . . . 

—  BaS  tako,  —  i  ne  treba  se  žalostiti  zato,  jer  dvojica  ne  mogu  imati  istu  stvar  ! 


Cijeloga  toga  dana  sjalo  je  sunce  veselo  i  blago  nad  Beglukom  i  svom  kra- 
jinom, —  a  čeljad  se  povratila  mirna  i  zadovoljna  svojim  svakidašnjim  poslima. 
Samo  Rašice  nije  u  Begluku  bilo :  on  je  tražio  svoga  Salka  po  zabitnim  mjestima 
dalekih  sela  i  nikakovih  utješnih  riječi  nije  čuo. 

va. 

Sve  do  proljeća  nije  se  čulo  ništa  o  Salku.  Ali  kad  su  svršile  dugotrajne  pro 
ljetne  kiše  i  topli  sunčani  zraci  ugrijali  zemlju,  prispijevali  su  glasovi  o  njemu 
sve  češće. 

Čulo  se  da  vrluda  po  dalekim  mjestima  i  počinja  takovih  stvari,  kakvih  do 
sad  ne  bi  činio  nijedan  ludjak. 

A  evo  što  se  o  njemu  pripovijedalo. 

U  selu  čabru,  na  velikoj  kiši  i  vjetru,  susreo  popa  pod  novom  kožnatom  ka- 
banicom. Projašio  kraj  njega  i  stigao  nekakvu  staru  prosjakinju,  zagrnutu  u  dro- 
njavu  haljetinu.  Onda  se  je  brzo  povratio,  oteo  popu  kabanicu  i  dao  je  prosjakinji, 
a  njemu  haljetinu  bacio  po  glavi.  A  kad  ni  jedno  ni  drugo  nisu  htjeli  da  pristanu 
na  tu  izmjenu,  malo  što  ih  nije  ubio,  pa  je  moralo  biti  na  njegovu. 

A  u  drugom  selu,  prisilio  je  kamatnika  nekoga,  da  povrati  sirotnoj  udovici  za- 
plijenjenu kravu. 

Susreo  Salko  udovicu  da  plače,  a  kad  mu  je  pripovjedila  svoju  nezgodu,  brzo 
je  otrčao  kamatniku  i  navalio  na  nj  tako,  da  je  odmah  pustio  kravu.  I  tako  mu 
strašno  zaprijetio,  da  je  nije  smio  više  ni  pitati  natrag,  a  osobito  kad  je  čuo  da 
cijelo  selo  daje  pravo  ludome  Salku. 

A  opet  u  Rogošici :  Otac  potjerao  sina,  što  je  umakao  djevojku,  a  oni  tada 
prislonili  uza  zid  nešto  drvlja,  pokrili  slamom  i  nastanili  se  u  toj  kolibici.  Nego, 
kolibicu  njihovu  raznijela  prva  bura,  a  ludi  Salko  stao  zidati  njima  kuću.  Do- 
vukao iz  sela  nečija  kolica,  upregao  vranca,  pa  udri  vozi  sve  što  treba,  čije  bilo 
da  bilo.  Od  ovoga  oklesanog  kamena,  od  onoga  drvlja,  pak  pržine  i  klaka :  gdje 
bi  što  našao,  ondje  bi  i  uzeo. 

Ljudi  iz  početka  vikali,  ljutili  se,  nu  onda  se  nasmijaše  i  svi  im  složno  na- 
ČiniŠe  kuću  na  općinskoj  zemlji,  bolju  nego  ijednu  u  selu.  A  onda  se  svidi  i  otac, 
pak  im  dade  u  kuću  sve  ostalo  što  treba,  i  svi  su  se  veselili  zajedno. 

I  Salko  je  živio  nekoliko  vremena  kod  mladih,  a  zatim  i  opet  ode  u  druga  mjesta. 

No  u  Vučidolu,  malo  što  ga  ne  ubiše. 

Jašio  on  na  svom  vrancu  pokraj  groblja,  a  nosila  s  mrtvacem  u  groblje.  Tada 
Salko  na  konju  u  propanj,  pa  k  njima.  Svi  se  prestrašili  i  spustili  nosila  na  zemlju, 
a  kako  i  ne  bi.  Mršav  konj,  a  konjanik  i  mršaviji  pa  nakićen  svakojako :  vidi  se  — 
lud  čovjek. 

—  Koga  to  nosite  —  pita  ih. 

—  Umrla  naša  cura  —  vele  mu  —  nego  se  nosi  otale,  dok  te  nismo  prebili, 
jer  nije  nama  do  šale. 

A  Salko : 

—  Neka  vidim  tu  curu,  da  nije  Marta  !  —  i  dok  se  oni  čudili,  skoči  s  konja 
i  strgnu  iznenada  pokrov  s  mrtvaca. 

—  Ona  nije  umrla  i  ja  je  ukopati  ne  dam  !  Nije  Marta,  ali  je  isto  lijepa  i 
mlada  cura  ! 

A  oni  po  njemu  šakama,  —  a  Salko  na  njih  sve  se  uskomušljalo  oko 

mrtva  tijela  i  padaju  jedno  po  drugom.  A  majka  djevojčina,  da  ne  pogaze  njezinu 
mrtvu  kćer,  prostrla  se  više  nje  i  stala  kukati. 

Nu  od  jedamput,  skočila  je  kao  izvan  sebe : 

—  I  nije  umrla  —  evo  diše  —  viče  ona.  Pustite  momka,  ta  eto  ga  ubiste  ! 
Istom  tad  pustiše  Salka  jedva  živa,  pa  ih  oboje  odnesoše  kući.  Nu  do  malo 

dana  bili  su  zdravi  i  davali  im  svega  što  se  našlo  u  selu. 

Pa  da  je  Salko  htio,  bili  bi  ih  i  vjenčali,  jer,  rekoše  :  „Nije  on  pravo  lud,  već 
nekakav  neobičan  čovjek  i  da  nije  bilo  njega,  sad  bi  naša  cura  trunula  pod  zemljom". 

Nu  Salko  reče,  da  on  ima  maćiju,  koju  će  uzeti  kad  mu  umre  ćaća  i  kad  do- 
bije alku.  A  tad  su  pomislili,  da  je  baš  pravo  lud  i  pustiše  ga. 

Glas  o  tome  čudu  dopre  i  u  Begluk,  ali  i  ne  povjeravaše  svi  u  ono  što  su  čuli. 
Jer,  dok  bi  se  saznalo  gdje  je  Salko,  već  bi  Rašica  s  kojim  drugom  otrčao  u  ono 
selo,  ali  ga  tamo  ne  bi  našli.  A  tu  bi  im  pripovijedali  istu  stvar,  ali  na  drugi  način. 

Kazivali  su  još  da  je  Salku  dobro,  jer  da  je  i  on  dobar  sa  svakim,  a  osobito 
s  djecom  i  siromasima.  U  mnogo  ga  sela  već  poznavali  ili  po  vidu  ili  po  Čuvenju 
i  davali  sve  što  bi  služilo  i  njemu  i  konju,  a  mršavi  su  bili  samo  od  velikoga  pu- 
tovanja. Nu  što  je  najčudnovatije,  neki  su  govorili  i  ovako:  „Daj  Bože  meni  nje- 
govu pamet"  —  a  bit  će  da  tako  rekoše  čeljad  luda  kao  i  on. 

I  za  dugo  poslije  onoga  „uskrsnuća",  nije  se  čulo  za  nj. 

Samo  još  jedamput  doznaše,  što  se  dogodilo  lipo  u  Majevici . . 

Na  kraju  Majevice  bila  velika  pusta  kuća  s  podrumom  i  razorenom  avlijom, 
a  stala  tako  prazna  još  od  pomora,  kadno  morile  crne  ospice.  Bila  je  vazda  od  tad 
na  zlu  glasu  ta  kuća,  a  u  zadnje  doba  počelo  u  njoj  i  plašiti  i  sva  sreća  što  nije 
usred  sela. 

No  tuda  je  put  i  k  crkvi,  i  na  vodu,  i  u  mlin,  —  pa  ženske  nikako  proći.  Išle 
bi  cijele  po  ure  dulje,  ali  kraj  nje  nijedna,  a  osobito  trudne  žene. 

Po  danu  je  ta  kućetina  bila  tamna  i  mukla  kao  grob,  a  po  noći  u  njoj  lupalo, 
zviždalo  i  jaukalo,  kao  u  paklu.  A  crvena  bi  svjetlost  zasinula  iz  podruma  ili  na 
kojem  prozoru  to  češće,  što  je  grdja  i  tamnija  bila  noć.  Pa  djeca  i  žene  u  bližim 
komšilucima  ne  bi  ni  iz  kuće  poslije  zalaza  sunca. 

Baš  na  Uskrs  prispije  ludi  Salko  u  selo,  i  nagovoriše  ga,  da  oko  ponoći  ode 
u  tu  kuću.  On  pristane  dragovoljno  —  i  nastane  baš  taka  noć,  kakvu  su  Majev- 
čani  želili :  mrkla  i  kiševita. 

Još  mnogo  prije  ponoći,  čuli  se  iz  te  kuće  zvižduci  i  hukanje,  pa  se  i  veselili 
i  bojali  u  selu,  čekajući  Salka  hoće  li  se  povratiti  živ,  da  kaže  što  je  bilo. 

Nu  on  je  došao  istom  u  jutro  kući  gdje  ugovoriše,  s  čudnim  smijehom  i  pognut, 
a  na  ledjima  mu  bisage  i  još  košara  nekakva.  Dotrčalo  po  sela  pa  se  čudilo  Salku 
i  njegovu  teretu.  A  istom  kad  je  stao  vaditi  iz  košare  i  bisaga  velike  komade  pe- 
čena i  varena  mesa,  pa  ulomaka  kruha  i  boca  rakije,  —  prasnuše  u  smijeh  i  sje- 
tiše  se  što  je  bilo. 

—  PobjegoŠe,  dok  su  me  ugledali  —  reče  Salko. 

I  odmah  od  toga  dana,  manje  nestajalo  iz  torova  i  kokošinjaka. 

Zatim  nastade  žarko,  plameno  ljeto,  a  s  njime  i  kolovoz  mjesec,  kad  se  kroz 
modrušastu  maglicu  i  oblake  prašine,  stanu  micati  šarene  hrpe  k  Gospi  čudo- 
tvornoj i  trkalištu  alke. 

Salka  su  u  krajini  Cetinskoj  već  i  zaboravili,  pa  se  govorilo  samo  o  tim  sve- 
čanim danima :  o  petnaestom  i  osamnaestom  kolovoza. 

I  sela  i  varoš  zakitili  se  novim  odijelima,  što  se  vjetrila  i  redila,  —  zobili  se 
konji  i  svjetlalo  oružje-  Jer  tih  je  dana  svak  u  pirnome  ruhu  i  takih  nemaju  druge 
krajine :  dana  svetih  i  junačkih. 

Sve  jedan  po  jedan  vruć  i  sparan  dan  prolazio,  a  na  rodjeni  dan  kraljev,  slegle 
se  tisuće  naroda  oko  trkališta,  da  vide  alku.  Neki  po  prvi,  a  neki  i  po  trideseti  put, 
ali  i  jedni  i  drugi  očekivali  radosno  i  nemirno  početak  trke,  jer  se  te  ljepote  ne  možeš 
nagledati  nikad. 

A  ove  godine  rekao  bih,  da  je  bilo  više  svijeta  nego  lani. 

Govorili,  da  će  se  i  opet  natjecati  Rašica  i  alaj-čauš,  pa  došli  i  oni,  što  nisu 
ni  mislili'  doći.  Već  od  podneva  tiskalo  se  silno  mnoštvo  iz  blizih  i  dalekih  kra- 
jeva, po  skelama,  njivama  i  svuda,  kao  jata  mravi  kad  navale  na  komadić  sočna 
hljeba.  Tamo  ni  livada  u  svibnju,  nije  bila  šarenija  od  toga  mora  ljudstva,  što 
se  ljeskalo  na  žarkom  suncu. 

Pa  sve  te  šare,  žamor,  vika,  usklici  i  pjesme,  —  a  onda  daleki  šum  u  gradu 
i  veseli  zvuči  alkarske  glazbe,  —  opijali  više  nego  sunce  i  vino.  I  sama  misao  na 
oni  dugi  niz  godina,  u  kojima  se  isto  ovako  sakupljali  njihovi  stari  junaci,  —  pa 
spomen  na  one  rane  i  mrtve  glave  u  prošlim  vijekovima,  treptali  njihovim  tje- 
lesinu, što  bi  drugčije  odrvenila  od  svakidašnjih  briga. 

A  istom  kad  bi  se  imala  mjeriti  dva  srca  i  dvije  snage  za  pobjedu  i  slavu,  nitko 
od  tih  tisuća  nije  mislio  da  su  ti  borci  sinovi  iste  zemlje :  Jedan  brani  otadžbinu, 
a  drugi  je  neprijatelj  njezin,  —  i  zato  su  na  svršetku  sva  srca  za  dobitnika,  jer 
je  taj  mogao  biti  samo  „naš".  Onaj  što  podlegne  svakako  je  „neprijatelj",  jer  je 
i  sami  Bog  s  onima  što  trpe  i  na  njihovoj  je  strani  pravica. 

A  neprijatelja  mora  da  bude  :  sve  što  je  bilo,  htjelo  je  da  nas  potare,  pak  sve 
što  ostade,  spasila  je  srčanost  i  snaga.  Nu  svi  što  pišu,  pisali  su  samo  ono  što  nas 
veže,  a  spasili  su  nas  oni,  što  su  prolili  svoju  i  tudju  krv.  Jer  svaki  put  kad  bi  se 
prolila  ta  krv,  nastalo  bi  bolje,  a  oni  su  uzmakli,  bili  su  krivi  Tako  nisu  mi- 
slile, ali  su  tako  ćutile  one  bezbrojne  hrpe,  očekujući  trku. 

Zato  su  i  drhtale  te  hrpe  za  trke  svakoga  alkara,  jer  je  to  bila  njima  borba 
ne  jednoga,  već  jurišanje  cijele  čete  na  bezbrojnu  vojsku  dušmana.  I  kad  bi  koji 
alkar  pogodio  u  središte,  to  bi  koplje  proburazilo  vodju  neprijateljske  vojske 
a  ne  gvozdeno  kolo. 

Nu  kad  se  nadju  takova  dva  junaka,  što  ne  uzmiču  ni  pedlja  jedan  pred  drugim 
—  ne  znadu  koji  je  „naš",  i  tada  srca  dršću  a  lica  blijede. 

Ali  je  ovaj  nemir  toliko  ugodan,  da  se  zaboravlja  na  sve  domaće  brige,  pa 
svako  srce  i  svaka  misao  leti  za  velikim  stvarima,  zajedničkim  svima. 

Zetelice  ostaviše  kukuruze  a  kosci  livade  ;  majke  ponesoše  djecu  i  starci  osta- 
više logove  svoje,  da  vide,  koji  će  ovoga  puta  ostati  dobitnik  i  koji  je  od  njih  dvaju 
„naš"  :  Rašica  ili  alaj-Čauš. 

Beglučani  i  bliži  njima,  znali  su  da  Rašica  ne  će  trkati  radi  Salka,  nu  iz  daljih 
mjesta  dodjoše  svi,  ne  bi  li  ugledali  i  drugo  čudo.  Ono  što  su  vidjeli  prošle  godine, 

tako  ih  je  potreslo,  da  su  cijelu  godinu  nemirno  živjeli,  očekujući  alku.  I  ta  im 
mila  alka  postade  još  draža,  radi  RaSice  i  alaj-čauša,  jer  je  junačka  igra  lijepa, 
samo  kad  je  junaka. 

 I  stade  prolaziti  med  ju  njima  sjajna  alkarska  četa,  kao  zbor  mladih 

kraljevića,  jašeći  ponosno  uz  ratoborne  zvukove  glazbe :  zemlja  se  tresla,  a  oružje 
i  srebrene  toke  zvečale. 

Narod  zaustavi  dah  i  očima  broji  alkare,  nu  kad  ne  nadjoše  Rašice  medju 
njima,  svi  uzdahnuSe  duboko  i  začuše  se  čudni  zvukovi  iz  nebrojenih  grla.  To 
su  bili  glasovi  nezadovoljstva  i  ljutine. 

Isti  alaj-Čauš,  jašeći  zadnji,  bio  je  zlovoljan  i  ljutit,  što  mu  je  pobjeda  sigurna 
i  što  nema  premca  dostojna  sebi. 

—  Nema  Rašice  ! 

—  Nema  ! 

—  Eto  ti  ga  vraže  ! 

—  Eto  ti  ga  i  vraže  i  djavle! 

—  Ubio  ga  Bog  veliki ! 

—  A  Što  mu  se  dogodilo  ? 

—  Odnio  ga  je  vrag  —  eto  što  ! 

Tako  su  vikali  i  psovali  sa  sviju  strana,  još  i  onda,  kad  je  već  počela  trka. 

Nu  jedva  su  proletila  dva  alkara,  kad  se  na  mjestu  gdje  trka  započinje,  očuje 
silna  vika,  psovke,  smijeh  i  taka  gungula,  da  svi  umukoše,  naginjući  glave  na  onu 
stranu. 

Ali  se  u  to  začu  brz  konjski  topot  i  —  na  mršavu,  crnu  konju,  ukaza  se  takav 
konjanik,  kakva  ne  možeš  zamisliti  ni  u  snu. 

A-a-a-a   A-a-a-a  A-a-a-a  —  kao  brz  val,  širilo  se 

prigušeno  s  obiju  strana,  kako  je  ta  čudna  spodoba  promicala  ispred  očiju. 

Na  tom  mršavom,  crnom  konju,  trkao  čovjek  još  vrlo  mlad  i  lijep,  ali  odora 
njegova  udarala  neobično  u  oči. 

Bio  je  bos,  gaće  mu  otrcane,  a  na  kamparanu  i  jačermi,  takodjer  starima, 
poskakivale  „toke"  i  „ploče",  ali  i  mnoge  druge  stvari.  Bili  su  to  svakovrsni  spuži 
i  domaći  i  morski,  pa  babuške,  različite  limice,  šareni  papir,  stakalca,  —  i  svega 
što  se  može  naći  na  smetlištima.  A  na  glavi  je  imao  veliku  kudravu  šubaru  za- 
kićenu perjem  sve  okolo  naokolo,  pa  sličila  kruni  kakvoga  divljačkog  kralja.  Bilo 
je  tu  perja  od  tuka,  pijevaca,  pataka,  vrana,  —  ali  i  dva  velika  paunova  pera, 
pa  je  čudo  bilo,  da  se  u  onakom  trku  nije  razletjelo  sve  to  perje.  Bit  će  da  je  bilo 
prišiveno  dobro. 

A  u  ruci  je  taj  čudni  konjanik  nosio  „ostan",  kojim  se  ojkaju  voli,  ali  na  takav 
način,  da  se  odmah  vidjelo,  kako  je  odlučio  služiti  se  s  njim,  kao  alkar  s  kopljem. 

I  zbilja,  kad  se  je  približio  k  alci,  podignu  svoj  ostan  i  naperi  ga  baš  kao 
koplje  alkar. 

Tisuće  glava  s  iskolačenim  očima  i  otvorenim  ustima,  pratile  ga  u  trku,  a 
tišina  bila  veća,  nego  kad  je  prošle  godine  trkao  RaŠica  i  alaj-Čauš.  Samo  se  Šuma 
od  ruku  podigla  i  naginjala  tamo,  amo,  kako  bi  se  tjelesa  privijala  da  bolje  vide 
to  Čudovište. 

1  vidješe,  kako  je  ostan  projurio  kroz  središte  alke,  i  kako  se  je  skotrljala 
k  ruci  toga  neobičnog  alkara,  —  pa  kako  se  je  mučio  da  alku  opet  baci  s  ostana 

u  zrak.  Ali  ostan  nije  imao  „braniča"  kao  alkarsko  koplje,  te  bi  alka  poletjela  malo 
ostanom  i  opet  udarila  natrag  u  ruku.  A  onda  taj  čovjek  kao  bijesan  zamahnu 
silno  ostanom  i  udari  nogama  konja,  pa  otrča  kao  vjetar,  kroz  ulicu  Sto  je  pro- 
duljivala trkalište. 

Najprvi  se  osvijestiše  oružnici  i  redari,  te  potrčaSe  za  trkačem,  a  u  isto  doba 
Beglučkinja  neka  zavikne : 

—  Salko  ! 

—  Salko  ! . . .  Salko  ! . . .  —  zaviču  i  ostali  Beglučani. 

—  Koji...?  Što...?  ZaSto...?  Kako...?  —  sipala  pitanja,  pa  sve  za- 
Šumilo  i  zapraskalo,  kao  da  prolazi  vinar  kroz  ogranke  suhe  Sume. 

—  Ludi  Salko . . .  !  Salko  CrnoSija . . . !  RaSiČin  sin  ...  ! 

—  Stana  vjeStica . . .  Marta  i  RaSica  arambaša  odgovarali  Beglučani* 

Pa  čudna  povijest  njihove  ljubavi  u  joS  čudnijem  obliku,  pričala  se  na  brzu  ruku 

i  dobacivala  od  jednih  k  drugima.  Tako  je  postajala  sve  zamršenija  i  sličnija  pričama 

0  zlim  vilama  i  vukodlacima,  o  začaranim  dvorjma  i  momcima  okamenjenim. 

Rekao  bih,  da  su  od  silna  sunčana  žara,  uzavreli  svi  moždani,  jer  su  neki  sa 
suhim  a  neki  zapjenjenim  ustima,  hrapavim  i  isprekidanim  glasovima,  kazivali 
mutnu  i  nerazumljivu  priču  o  ludilu  i  ljubavi,  pa  o  junaStvu  i  ljepoti. 

A  sad,  medju  tim  suludim  i  bijesnim  hrpama,  nije  bilo  Salka  ni  Stane,  ni  Ra- 
sice ni  Marte,  —  ali  i  sama  imena  njihova,  drmala  svim  duSama  i  oživljavala  ih 
kao  udarci  bure  u  sparini. 

Kad  se  Čulo  za  Salkovu  ljubav,  pa  sve  Sto  je  činio  u  Čabru,  RogoSici,  Vuči- 
dolu  i  Majevici,  pustiSe  ga  iz  pritvora  i  rekoSe :  „Neka  ide  u  miru  božjem,  —  ta 

1  onako  ne  čini  niSta  zla". 

A  Salko  nastavi  lutati  svuda,  ali  se  nije  svraćao  u  Begluk.  A  gdje  bi  god  stigao, 
pripovijedao  je  veselo,  kako  će  vjenčati  maćiju  svoju,  kad  mu  umre  otac  i  kad 
dobije  alku. 

Zato  ga  i  nisu  viSe  zvali  „luđi  Salko",  već  „Salko  alkar". 


SREĆKO  ZINDL :  NARODNOSNO  PITANJE  U  HRVATSKOJ 

I  SLAVONIJI  (Nastavak) 
IL.  Stanje  razvoja  narodnosti  i  uzroci  mu. 

Prije  nego  li  predjemo  na  uzroke,  koji  su  do  danaSnjega  nepovoljnog 
stanja  narodnosnoga  pitanja  u  Hrvatskoj  doveli,  treba  da  joS  prikažemo,  kako 
su  narodnosti,  a  naročito  Madžari  i  Nijemci  po  zemlji  razdijeljeni.  Iscrpive  po- 
datke o  tom  nalazimo  u  članku  „Naseobine  madžarske  i  njemačke  u  Hrvatskoj 
i  Slavoniji",  Sto  je  izaSao  sa  vrlo  poučnim  grafičkim  prikazom  madžarskih  i  nje- 
mačkih naselja  u  „Obzoru"  od  i.  siječnja  1908. 

Kao  početni  broj,  od  kojega  su  se  počela  brojiti  naselja,  uzet  je  tu  minimum 
od  30  žitelja  madžarske,  odnosno  njemačke  narodnosti,  koji  na  nekom  ograni- 
čenom prostoru  dotično  mjestu  zajedno  stanuju.  Prema  takvome  brojenju  iz- 
laze za  pojedine  županije,  dotično  njihove  kotare  naselja,  kako  slijedi : 

A.  MADŽARSKA  NASELJA. 
1.  Županija  srijemska. 

Kotar  Ilok   8 

Irig   .   9 

„    Mitrovica   10 

„     Stara  Pazova   8 


Kotar  Šid  .  .  . 
„  Vinkovci 
„  Vukovar 
„  Zemun  . 
„  Županja 


Kotar  Osijek  .  . 
„  Slatina .  . 
„  Virovitica 


Ruma   14 

2.  Županija  virovitička: 

Kotar  Djakovo   15 

Miholjac   6 

Našice   6 

3-  Županija  požeška: 

Kotar  Brod   10 

„    Daruvar   10 

Nova  Gradiška   9 

4.  Županija  bjelovar^ko-križevačka: 
Kotar  Bjelovar   7     Kotar  Grubišnopolje 


Kotar  Novska 
„  Pakrac 


Koprivnica . 
Križevci 
Kutina  . 


Kotar  Novimarof 
„     Varaždin . 


„    Čazma   i 

„    GareŠnica   4 

„    Gjurgjevac   6 

5-  Županija  varaždinska: 

Kotar  Ivanec   1 

„    Ludbreg   4 

6.  Županija  zagrebačka: 
Kotar  Dugoselo   i 

„    Vel.  Gorica   1 

„    Karlovac    2 

„    Pisarovina   1 

7.  Županija  modruško-riječka: 

Kotar  Sušak 


Kotar  Sisak  

„    Sv.  Ivan  Zelina 
Zagreb  


Kotar  Crikvenica   1 

„     Delnice   1 

  1 


„  Vrbovsko 


Ogulin 


B)  NJEMAČKA  NASELJA. 

1.  Županija  srijemska: 
Kotar  Ilok   9 

.,    Irig   6 

„    Mitrovica   IO 

„    Stara  Pazova   i) 

Ruma   15 

2.  Županija  virovitička: 
Kotar  Djakovo   15 

„    Miholjac  doljni   6 

„    Našice   6 


Kotar  Šid  .  .  . 
„  Vinkovci 
Vukovar 
Zemun  . 
Županja 


» 


Kotar  Osijek  .  . 
Slatina .  . 
Virovitica 

8.  Županijapožeška: 

Kotar  Brod   8     Kotar  Novska   4 

„    Daruvar   10        „    Pakrac   10 

„     Nova  Gradiška   8 

4.  Županija  bjelovarsko-križevačka: 

Kotar  Bjelovar   5      Kotar  Grubišnopolje   2 

„     Garešnica   4        „    Križevci   2 

„    Gjurgjevac   1        „    Kutina   2 

5.  Županija  varaždinska: 

Kotar  Ivanec   1      Kotar  Novimarof   2 

„    Krapina   1        „    Zlatar   1 

Ludbreg   1 

6.  Županija  zagrebačka: 

Kotar  Dugoselo   1      Kotar  Kostajnica   t 

Velika  Gorica   3        „    Samobor   1 

„    Karlovac   2        „    Sisak   2 

7-  Županija  modruško-riječka: 

Kotar  Crikvenica   l      Kotar  Sušak   1 

»    Ogulin   1        „    Vrbovsko   1 

Ovi  su  podaci  sastavljeni  na  osnovu  popisa  pučanstva  od  godine  1900.,  a 
ovdje  ih  popunjamo  postotnim  razmjerom  pojedinih  narodnosti  prema  župani- 
jama prema  popisu  pučanstva  od  iste  godine.  U  postocima  izraženo  sačinjavale 
su  pojedine  narodnosti  u  pojedinim  županijama  prema  cjelokupnom  pučanstvu 
dotične  županije  ove  postotke: 

1.  Županija  bjelovarsko-križevačka: 

Hrvati   74.1      Nijemci   1.4 

Srbi   14.8      Ostali   5-1 

Madžari   4.6 

2.  Županija  ličko-krbavska: 

Hrvati   48.3      Nijemci   0.1 

Srbi   51.5      Ostali   0.1 

Madžari   0.0 

3.  Županija  modruško-riječka: 

Hrvati   66.1      Nijemci   0.2 

Srbi   32.2      Ostali   1.2 

Madžari   0.3 

4.  Županija  požeška: 

Hrvati   54.2      Nijemci   5-5 

Srbi   25-8      Ostali   8.5 

Madžari   6.0 

5.  Županija  srijemska: 

Hrvati   26.8     Nijemci   16.3 

Srbi   44.9      Ostali   5-8 

Madžari   6.2 

6.  2upanija  varaždinska: 


Nijemci 
Ostali  . 


0.3 
0-9 


Nijemci   14-3 

Ostali   3-4 


Nijemci   0.4 

Ostali   t.4 


Nijemci   47-6 

Ostali   3-2 


Nijemci   6.3 

Ostali   7.0 


Hrvati   97.7 

Srbi   0.9 

Madžari   0.2 

7-  Županija  virovitička: 

Hrvati   48.8 

Srbi   18.3 

Madžari   14.2 

8.  Županija  zagrebačka: 

Hrvati   74.8 

Srbi   23.I 

Madžari   0.3 

9-  Grad  Zemun: 

Hrvati   8.7 

Srbi   35.4 

Madžari   5-1 

10.  Grad  Varaždin: 

Hrvati   81.7 

Srbi   2.1 

Madžari   2.9 

11.  Grad  Osijek: 

Hrvati   26.6 

Srbi   8.8 

Madžari   96 

12.  Glavni  grad  Zagreb. 

Hrvati   71.2 

Srbi   4-5 

Madžari   4.6 

Sto  vidimo  iz  ovih  brojeva  ?  Da  Hrvatisami  posebi,  daklebez 
Srba,  sačinjavajuapsolutnumanjinuužupanijamaličko- 
krbavskoj,  srijemskoj  i  virovitičkoj,  dok  se  samo  snez- 
natnimpostotkom  drže  u  većini  nad  ostalim  narodnostima  u  županiji  po- 
žeškoj. Hrvati  pako  skupa  sa  Srbima  nalaze  se  u  manjini  prema  narodnostima  u 
gradovima  Osijeku  i  Zemunu,  a  rapidno  nazaduju  u  Varaždinu,  gdje  raste  jedino 
madžarski  elemenat  i  u  Zagrebu,  gdje  je  jedna  četvrtina  pučanstva  tudjega  ma- 
terinskoga jezika,  a  gotovo  jedna  trećina  nehrvatske  narodnosti. 

Silni  porast  narodnosti  u  zemlji,  koji  je  do  ovakovog  stečaja  doveo  mislimo, 
da  ćemo  najbolje  prikazati  ovim  grafičkim  prikazom,  za  koliko  se  je  pojedina  na- 
rodnost umnožala  u  razdobljima  1880.— 1890  ;  1890.— 1900  ;  1900.— 1905  ;  1880.— 
1905. 

(Nastavit  će  se.) 


Nijemci 
Ostali . 


52.3 
2.7 


Nijemci    6.6 

Ostali   13-1 

„HRVATSKO  KOLO" 

NAUČNO-KNJIŽEVN1  I  UMJETNIČKI  ZBORNIK. 
I. 

„Hrvatsko  Kolo"  zauzimlje  medju  Matičinim  edicijama  posebno  mjesto ; 
po  svom  postanku  i  po  svom  značenju.  Izdavači  „Hrvatskoga  Kola"  (odbor  ,,M. 
H.")  smatraju  taj  zbornik  „idejnim  nastavkom  krasnoga  „Kola"  „Matice  Ilirske", 
a  ipak  treba  priznati,  da  se  je  s  izdavanjem  toga  zbornika  htio  postignuti  neki 
posve  drugi  cilj. 

„Hrvatskim  Kolom"  trebalo  se  je  doskočiti  jednoj  sasvim  savremenoj  po- 
trebi, koja  se  očituje  u  tome  Sto  pisci,  a  i  čitača  publika  voli  kraćim  sastavcima 
i  što  se  je  konačno  broj  pisaca  kod  nas  u  toliko  pomnožao,  da  danas  više  ne  bi 
mogli  doći  do  riječi  ni  polovica  od  onih,  koji  to  zaslužuju,  kada  bi  svaki  morao 
ispuniti  cijelu  knjigu. 

Odbor  „Matice"  jamačno  je  već  davno  i  sam  uvidio,  da  usprkos  pravilima 
ne  može  biti  još  i  danas  glavnom  zadaćom  „Matice  Hrvatske"  širiti  u  prvom  redu 
poučno  Štivo,  nego  da  je  zapravo  oduvijek  bilo  i  da  će  i  ostati  i  nadalje  veće  polje 
djelovanju  za  „Maticu"  u  tome  da  širi  lijepu  knjigu.  A  kako  su  se  radnici  naše  lijepe 
knjige  iz  dana  u  dan  množali  trebalo  je  pomišljati  na  to,  da  im  se  pruži  prilika 
da  se  svi  koji  nešto  vrijede  jave  u  Matici. 

„Hrvatsko  Kolo"  osvanulo  je  kao  naučno-književni  i  umjetnički  zbornik. 
Takovim  zbornikom  moglo  se  je  odista  našoj  širokoj  Čitaćoj  publici  pružiti  i  lijepu 
i  prilično  potpunu  sliku  našega  sveukupnoga  kulturnoga  nastojanja,  sve  u  samim 
malim  odlomcima  tako,  da  bi  bio  mogao  nemalo  svatko  naći  u  zborniku  po  nje- 
koliko  stranica,  koje  bi  odgovarale  njegovom  ukusu  ili  njegovom  zanimanju. 
Ali  tko  samo  i  prolista  tri  knjige  zbornika,  što  ih  je  „Matica"  do  sada  izdala,  uvjerit 
će  se,  da  taj  cilj  nije  niti  izdaleka  bio  na  umu  izdavačima  „Hrvatskoga  Kola". 

Vidi  se  to  najbolje  po  tome  kako  je  došlo  do  izdavanja  „Hrvatskoga  Kola". 

Odbor  „Matice  Hrvatske"  odlučio  je  izdavati  „Hrvatsko  Kolo"  stoga,  jer 
se  je  uvjerio,  da  ne  može  davati  i  na  dalje  potpore  najstarijem  hrvatskom  Časo- 
pisu „Vijencu",  koji  je  do  tada,  tijekom  nekoliko  decenija,  imao  zadaću:  infor- 
mirati našu  široku  publiku  o  svestranom  nastojanju  na  polju  naše  lijepe  i  poučne 
knjige  i  umjetnosti."  Evo  što  o  tom  postanku  „Hrvatskoga  Kola"  čitamo  u  pred- 
govoru prvoj  knjizi : 

„Čim  se  je  odbor  „Matice  Hrvatske"  iza  dugotrajnoga  vijećanja  u  sjedni- 
cama pod  konac  prošle  godine  (t.  j.  1904.)  uvjerio,  da  „Matica  Hrvatska"  bez 
štete  za  redovna  svoja  izdanja  ne  može  „Vijencu"  davati  potpore,  a  kamo  li  ga 
sama  izdavati,  počeli  su  se  sve  to  više  u  odboru  dizati  glasovi  i  prijedlozi  za  izda- 
vanje kakovoga  drugog  povremenog  časopisa,  u  kojem  bi  mogle  naći  mjesta  i 
manje  radnje  i  u  kojem  bi  se  držala  na  oku  književna  hrvatska  kritika  i  umjetnost. 

Pošto  se  je  pokazalo  da  „Matici"  nije  moguće  izdavati  za  sve  članove  ni  mje- 
sečnika, ni  dvomjesečnika,  ni  četvrtgodišnjaka,  odlučio  se  je  odbor  u  sjednici  dne 
23.  ožujka  1905.  za  izdavanje  godišnjega  zbornika  (Almanaka)". 

Odbor  „Matice"  uvidjao  je  dakle  potrebu,  da  „Matica"  izdaje  kakav  povre- 
meni časopis,  ali  se  nije  mogao  odlučiti  na  to,  da  i  dalje  podupire  izdavanje  ,,Vi- 

jenca",  pa  prema  tome  niti  izdavanje  kakvoga  drugog  časopisa  i  onda  je  za- 
ključio izdavati  godišnjak ! 

Ovdje  doduše  nije  zgoda  raspredati  na  Široko  o  tome,  kako  je  moglo  doći  do 
toga,  da  su  se  u  odboru,  „sve  to  više  dizali  glasovi  i  prijedlozi  za  izdavanje  k  a- 
kovoga  drugoga  povremenoga  časopisa",  kada  se  je  taj  isti  odbor  (ili  nije 
bio  isti  ?)  „pod  konac  prošle  godine  uvjerio,  da  „Matica  Hrvatska"  bez  štete 
za  redovna  svoja  izdanja  ne  može  „Vijencu"  davati  potpore,  a  kamo  li  ga  sama 
izdavati" ;  kada  je  poznato,  da  je  upravo  „Vijenac"  bio  naš  najstariji  književni 
časopis,  pa  bi  već  samo  to  moralo  biti  razlogom  za  „Maticu  Hrvatsku",  da  ga  i 
uz  neke  žrtve  uzdrži  (kada  se  već  dižu  glasovi  u  odboru  za  izdavanje  kakovoga 
drugoga  časopisa !)  i  kada  je  konačno  poznato,  da  investicije,  koje  se  u  takovo 
poduzeće  ulože  za  to,  da  ga  se  pridigne,  ne  mogu  odmah,  pa  ni  druge  ili  treće  go- 
dine donijeti  željena  ploda. 

Odbor  „Matice"  smetnuo  je  u  tom  času  hotimice  s  uma,  jednu  od  svojih  glav- 
nih zadaća  (koju  inače  često  naglašuje),  naime,  da  je  „Matica  Hrvatska"  čuva- 
rica tradicija,  ali  nije  u  tom  času  postupao  niti  ekonomski,  jer  je  prezreo  i  samu 
mogućnost,  da  se  bilo  kada  isplatilo  ono,  što  je  „Matica"  za  „Vijenac"  izdala. 

Nije  dakle  postupao  s  pietetom  spram  tradicija,  a  ni  ekonomski,  uza  sve  na- 
glašivanje  štete  i  veliku  brigu  za  redovna  svoja  izdanja. 

Ali  pustimo  „Vijenac". 

Kako  se  iz  citiranoga  mjesta  vidi,  nije  odboru  pri  stvaranju  zaključka,  da  se 
izdaje  „Hrvatsko  Kolo"  lebdila  pred  očima  nikakova  važnija,  veća  zadaća,  nika- 
kova  odredjena  svrha. 

Samo  taj  razlog,  da  se  nadje  mjesta  i  manjim  radnjama,  mogao  bi  biti  važan 
kada  bi  „Matica"  bila  samo  zato  tu,  da  se  podupire  literate,  ali  taj  je  razlog  sasvim 
tehničke  naravi  i  sam  o  sebi  vrlo  malene  i  problematične  vrijednosti. 

Tako  izlazi  po  svemu,  da  si  odbor  nije  stavio  nikakove  zadaće  odlučivši  se  na 
izdavanje  „Hrvatskoga  Kola",  osim  da  na  taj  način  osnuje  stovarište  za  manje 
radnje  nekojih  svojih  prijatelja  i  pristaša. 

To  se  vidi  i  po  tomu,  što  je  u  prvoj  knjizi  zbornika  štampano,  i  odatle,  što  je  u 
predgovoru  prvoj  knjizi  zbornika  rečeno  osmjeru  i  pravcu,  koji  je  odabran 
za  „Hrvatsko  Kolo". 

Iz  poznatih  već  razloga  „odlučio  se  je  odbor  u  sjednici  dne  23.  ožujka  1905- 
za  izdavanje  godišnjega  zbornika  (Almanaka)  s  onakovim  smjerom  i  prav- 
cem, kako  je  to  odbor  po  prijedlogu  podpredsjednika  knjiž.  umj.  odbora  ,,M. 
Hrv.",  prof.  Vjekoslava  Klaića,  bio  prihvatio  u  sjednici  dne  3.  listopada  1904.  i 
kako  je  to  tiskano  u  Izvještaju  ,,M.  H."  za  god.  1902.  i  1903.  na  str.  48." 

Kako  je  od  onda  već  prilično  vremena  poodmaklo,  a  odbor  ipak  nije  našao 
za  vrijedno  (ili  je  imao  koji  drugi  razlog,  da  to  ne  učini),  objelodaniti  u  predgovoru 
prve  knjige  zbornika  smjer  i  pravac,  kojega  je  odbor  ,,M.  H."  odredio  „Hrvat- 
skom Kolu"  bit  će  potrebno,  da  ovdje  iznesem  ona  mjesta  (iz  „Izvještaja"  od 
god.  1902. 11903.)  koja govoreosmjeruipravcu  —  »„Hrvatskoga 
Kola"  —  nego  „Vijenca",  kojega  je  u  ono  doba  izdavala  „Matica" .... 

„Smjer  i  pravac  revije  ima  biti  e  k  1  e  k  t  i  č  a  n.  Nema  se  ograničavati  sloboda 
misli  i  nauke  —  ali  sve  što  se  u  nju  prima,  ima  se  odlikovati  najpristojnijim 
oblikom  i  dostojnim  načinom  prikazivanja. 

Polemike  su  apsolutno  isključene. 

Osim  pjesama,  romana  i  pripovijesti  —  Sto  vise  pouke  i  to  Sto  viSe  dobrih 
referata  iz  stranih  literatura. 

Sasvim  je  naravno,  da  revija  ima  biti  organ  Matičinog  odbora,  koji  će  u  njemu 
saopćivati  svoje  glavnije  rasprave,  zaključke,  a  i  intencije  u  pogledu  napredka 
literature  i  literata.  Oglasa  ne  smije  „Vijenac"  nikako  primati,  van  strogo  knji- 
ževnih i  umjetničkih. 

Ocjene  stranih  pojava  literarnih  i  umjetničkih  imadu  biti  Sto  strože  — 
osobito  treba  istaknuti,  ako  bi  u  njima  bilo  Sto  na  uStrb  našem  narodnom  raz- 
vitku. 

Domaće  produkte  treba  ocjenjivati  s  najvećom  benevolencijom  —  radosno 
isticati,  Sto  je  u  njima  dobro,  ne  zašutivši  ni  ono,  Sto  ne  valja. 

Absolutno  nevaljale  domaće  stvari  ne  treba  ni  objavljivati,  pak  ih  šutnjom 
već  odsuditi". 

Eto  to  su  točke,  koje  govore  o  smjeru  i  pravcu  revije  i  na  koje  se  pozivlje  odbor 
,,M.  H."  kao  na  smjer  i  pravac  „Hrvatskoga  Kola". 

Nigdje  ni  jedne  riječi  o  kakovom  godišnjaku,  o  kakovom  zborniku,  nego  se 
neprestano  govori  o  reviji  t.  j.  o  „Vijencu". 

Kako  to  ? 

Da  se  sve  ovo  uzmogne  pravo  shvatiti  treba  znati,  da  su  „Vijenac",  kojemu 
je  bio  odredjen  ovaj  pravac  uredjivali  posljednje  godine  ljudi,  koji  nisu  bili  ni 
malo  po  ukusu  većini  u  Matičinom  odboru,  da  su  vodje  te  većine  u  odboru  odlučili 
poSto  po  to  obustaviti  „Vijenac"  i  da  su  onda  uvidivši  pogrješku  što  su  je  učinili 
uništenjem  „Vijenca"  htjeli  popraviti  izdavanjem  „Hrvatskoga  Kola". 

Kada  se  sve  to  znade,  onda  je  mnogo  toga  razumljivo,  Sto  čovjek  inače  ne 
može  shvatiti.  Tako  čovjek  inače  ne  bi  mogao  razumjeti,  kako  to,  da  si  odbor  „Ma- 
tice" nije  stvorio  nikakav  plan,  kada  se  je  odlučio  na  izdavanje  „Hrvatskoga  Kola", 
nadalje,  kako  to,  da  odbor  „Matice"  nije  odredio  za  „Hrvatsko  Kolo"  drugi  smjer 
i  pravac,  kada  je  poznato,  da  postoje  nemale  razlike  izmedju  godišnjaka  i  mje- 
sečnika. 

(Što  valja  za  mjesečnik  ne  mora  valjati  za  godišnjak.) 

Ali  odboru  nije  bilo  do  toga,  da  o  svemu  tomu  razmišlja ;  da  razmišlja  bilo 
o  zadaći  i  planu,  Sto  bi  ga  morao  imati  ovakav  godiSnjak  ili  o  smjeru  i  pravcu, 
kojim  bi  se  morao  kretati,  da  postigne  svoj  cilj. 

Godišnjak  „Hrvatsko  Kolo"  je  prkos-izdanje,  a  počelo  se  ga  izdavati,  da  se 
pokaže  nekim  ljudima,  da  se  može  i  bez  njih  i  mimo  njih,  a  odluka  o  tome,  da  ga 
se  izdaje,  sigurno  je  vrlo  brzo  stvorena. 

Medjutim  za  onoga,  tko  hoće,  da  prikaže  vrijednost  „Hrvatskoga  Kola",  to 
nije  odlučno  i  mi  ćemo  se  ovdje  pozabaviti  tim  smjerom  i  pravcem  bez  obzira  na 
to,  je  li  on  prvobitno  odredjen  za  reviju  ili  za  godišnjak,  bez  obzira  na  to,  je  li  „Hr- 
vatsko Kolo"  imalo  zamijeniti  „Vijenac"  ili  ne. 

Prva  točka  smjera  i  pravca  govori  o  slobodi  misli  i  nauke  i  svršava  sa  —  ali ! 

Jamačno  ne  će  biti  potrebno  puno  raspravljati  o  tome,  da  se  pokaže  što  znače 
ovakove  klauzule.  Pa  kada  se  zahtjeva  k  tomu  još  i  najpristojniji  oblik. 

To  znači  od  prilike,  da  se  gotovo  svakom  obliku  može  prigovoriti,  da  nije 
dovoljno  pristojan. 

To  znači  imati  vazda  u  pripravi  barem  jedna  vratašca.  Jer  Sto  je  za  mene 
pristojno,  ne  mora  biti  pristojno  za  moga  susjeda.  Samo  se  po  sebi  razumije,  da 
glede  pristojnosti  imade  granica,  kojih  se  svi  ljudi  i  bez  posebnoga  i  naročitoga 
sporazumljivanja  drže,  ali  kada  se  več  unapred  naglašuje  pristojnost,  onda  to 
znači,  da  se  zahtjeva  daleko  vise  od  običnoga,  da  se  zahtjeva  ona  debela  pristoj- 
nost, s  koje  sve  kaplje  moral,  krijepost  i  glupost. 

Druga  točka  isključuje  apsolutno  polemike.  Čovjek  se  mora  pitati  čemu 
je  potrebno  izbjegavanje  svake  polemike? 

Polemike,  ako  ih  se  stvarno  vodi,  nigda  ne  mogu  biti  na  Štetu.  Polemikama 
se  bistre  pojmovi,  polemikama  se  unosi  svijetla  u  mnoga  pitanja,  koja  su  prijeporna. 

Dakako,  sasvim  je  drugačije,  ako  je  „Sasvim  naravno,  da  revija  ima  biti  o  r- 
gan  Matičinoga  odbora,  koji  če  u  njemu  saopćivati  svoje  glavnije  ras- 
prave, zaključke,  a  i  intencije  u  pogledu  napredka  literature  i  literat  a". 

Jest,  odbor  „Matice",  čini  se,  često  je  vrlo  zabrinut  za  napredak  literata.  Samo 
čovjeku  nije  jasno,  kakove  bi  to  intencije  morale  biti,  koje  bi  unapredjivale  lite- 
rate.  Bili  te  intencije  mogle  imati  formu  dobrih  savjeta  glede  toga,  kako  se  imadu 
literati  ponašati  kao  ljudi  ili  glede  toga,  kako  imadu  pisati  ?  Čini  se,  da  je  vjero- 
jatnije ovo  drugo.  A  vidi  se  to  i  po  onim  govorima  matičinoga  predsjednika,  u  ko- 
jima se  neprestano  svjetuje  literatima,  kako,  što  i  o  čemu  imadu  pisati. 

Evo  nekoliko  takovih  intencija,  Sto  sam  ih  izvadio  iz  govora  predsjednikova, 
što  ga  je  izrekao  na  redovitim  glavnim  skupštinama  „Matice  Hrvatske"  obdrža- 
vanima  26.  VII.  1903 .  i  16.  X.  1904. 

„Hrvatskomu  narodu  treba  umjetnosti,  koja  će  korijenje  njegove  eksisten- 
cije  oplodjivati  i  jačati,  koja  će  njegov  život  činiti  boljim  i  ljepšim  i  koja  će  trajno 
dizati  njegovu  otpornu  i  okupljajnu  snagu." 

Na  pitanje,  kako  se  dolazi  do  takove  umjetnosti,  evo  odgovora  ; 

„Imadu  li  se  u  tvorevinama  lijepe  knjige  svuda  ogledati  ne  samo  osebine  na- 
roda nego  i  kraj  u  kome  žive  ;  imade  li  iz  njih  izbijati  poznavanje  prošlosti,  svijest 

0  sadanjoj  vrijednosti  i  pouzdanje  u  budućnost,  i  imade  li  konačno  sve  to  biti  pro. 
žeto  žarom,  neuštrašivosti  i  veličinom  —  kako  književnosti  za  cio  narod  dolikuje 
—  onda  pjesnici  ne  će  moći  stvarati  štogod  i  kakogod,  nego  će  morati,  da  putujući 
po  narodu  i  boraveći  u  njemu  izučavaju  njegove  običaje  i  navike,  njegove  pjesme 

1  priče,  njegove  poslovice  i  zagonetke.  Zaronivši  u  sve  to  i  mišlju  i  čuvstvom,  oni 
će  nuždno  izbjegavati  tudje  riječi,  mjerila  i  oblike,  te  stvarati  djela,  kojih  visina 
ne  će  biti  nedohitna  narodu  već  zato,  što  će  se  u  njima  vjerno  zrcaliti  on  i  oko- 
lina njegova.  Takova  će  djela  sve  nehotice  otvarati  narodu  oči,  ujedinjivati  ga  i 
oduševljavati,  a  pjesnici  će  po  njima  biti,  što  po  svom  pozivu  i  treba  da  budu, 
glasnici,  učitelji  i  opominjaoci  svoga  naroda". 

Dakle  ovdje  je  jasno  rečeno :  Ako  pjesnici  hoće,  da  ne  stvaraju  istom  štogod 
i  kakogod  (ali  što  je  to  „štogod  i  kakogod"  o  tome  se  pobliže  ne  govori),  onda  mo- 
raju putovati  po  narodu  i  boraveći  u  njem  izučavati  njegoveobičaje  i 
navike,  njegove  pjesme  i  priče,  njegove  poslovice  i  zago- 
netke. —  Zašto  ? 

Jer  će  zaronivši  u  sve  to  mišlju  i  čuvstvom  nužno  izbjegavati  tudje  r  i- 
ječi,  mjerilaioblikei  stvarati  djela,  koja  ne  će  biti  nedohitna  narodu! ! ! 

A  čemu  sve  to  ? 

Jer  „Takova  će  djela  sve  nehotice  otvarati  narodu  oči,  ujedi- 
njivati ga  i  oduševljavat i". 

Ove  vrlo  zagonetne  intencije  mogle  bi  vrijediti  punim  pravom  kao  matičine 
poslovične  intencije,  koje  odista  ne  će  moći  otvoriti  oči  nikomu,  koje 
ne  će  moći  oduševiti  i  ujediniti  nikoga,  jer  u  njima  sve  miriši  po  —  priči ! 

Ili  zar  ne  zvuči  kao  priča,  kada  netko  ozbiljno  ustvrdi,  da  će  pjesnik,  koji  je 
zaronio  u  narodno  blago  nužno  izbjegavati  tud  je  riječi,  tudja 
mjerila  i  oblike?  Ne  zvuči  li  poput  priče,  kada  se  izbjegavanje  t  u  d  j  i  h 
r  i  j  e  č  i,  m  j  e  r  i  1  a  i  o  b  1  i  k  a  naglašava,  kao  najvažniji  momenat,  kada  se  to 
izbjegavanje  smatra  uvjetom  za  stvaranje  onakovih  djela,  koja  narodu  ne  će  biti 
nedohitna  ?  I  konačno  ne  zvuči  li  kao  priča,  kada  se  ustvrdi,  da  će  ona  djela  u  ko- 
jima se  je  izbjegavalo  tudjim  riječima,  oblicima  i  mjerilima  otvoriti  narodu  oči, 
ujediniti  (!)  ga  i  oduševiti  ? 

Neko  drugo  mjesto  iz  tih  govora  glasi  ovako :  „Narodni  nas  pripovjedač  vodi 
uvijek  u  svijet,  kojega  prilike,  ljude  i  svojstva  nekako  poljepšavai  pove- 
ćava, te  nas  time  nehotice  otimlje  svagdašnjosti  i  u  neku  ruku  otvara  vječnost. 
Današnji  pripovjedač  obrnuto  odabire  ponajviše  ljude  u  kojima  svim  eksperimen- 
talnim sredstvima  može  otkriti  la  bete  humaine,  te  nas  time  nuždno 
prikiva  uz  svagda šnjost  i  napaja  dušu  ogorčenjem.  Onaj  prvi  sve  pove- 
ćava i  p  o  1  j  e  p  š  a  v  a,  jer  ga  na  to  sili  duša  čije  se  toplo  čustvo  i  vrela  mašta 
tek  u  velikim  dimenzijama  snalazi ;  onaj  drugi  sve  razćinja  i  zaprljava,  jer  to 
znanstveni  eksperimentalni  duh  vremena  tobože  zahtjeva.  Novrijememože 
zahtjevati,  što  ga  je  volja,  ali  ono  ne  može  razum  učiniti 
osnovom  poezije  mjesto  čuvstva  i  mašte. 

Poezija  mora  da  ostane,  Što  je  nedjelja  med  ju  djelat- 
nim danima;  neko  odmaranje  u  višim  sferama. 

Sto  da  čovjek  rekne  na  ove  nazore  „eines  Sonntagsjagers  in  đer  Poesie"  ? 

Dakle  nedjelja  medju  djelatnim  danima  ? 

Ne,  ne,  poezija  i  književnost  se  ne  sastoje  u  pisanju  u  spomenare,  poezija  i 
književnost  ne  mogu  imati  zadaću  poljepšavati,  jer  u  tom  slučaju  po  gotovo  ne 
bi  mogle  više  nikomu  otvoriti  očiju,  niti  bi  pjesnici  mogli  biti,  „učitelji  i  opo- 
minjaoci  svoga  naroda".  —  To  su  nazori  lirskoga  pjesnika  zadojena  najcrnijim 
pesimizmom,  koji  više  ne  može  gledati  istinu,  kojemu  je  svijet  odista  tako  crn, 
da  voli  gledati  i  najgrublju  „šminku",  nego  li  zdravu  i  golu  istinu. 

Nije  li  karakteristično  kada  se  preporuča  sasvim  jasno  i  glasno :  treba  prilike, 
ljude  i  svojstva  nekako  poljepšavati  i  povećavati !  Ovo  povećanje  proteže  se  da- 
kako na  dobra  svojstva,  prilike  i  ljude,  a  ono  što  nije  dobro  i  lijepo  ono  treba  po- 
Ijepšati  t.  j.  prikazati  ljepšim,  boljim  nego  što  jest  —  u  jednu  riječ  treba  lagati ! 

Kako  —  to  je  svejedno,  glavno  je,  da  se  prešuti  istina,  ako  nije  lijepa. 

Eto,  to  je  —  komentar  —  tačci  smjera  i  pravca,  u  kojoj  se  govori  oslobodi 
misli  i  nauke,  sa  —  ali. 

Ovakova  aličarska  sloboda,  ovakovi  nedjeljni  nazori  o  svrsi  literature,  nazori 
puni  priča  i  bajki,  ovakovi  smjerovi  i  pravci  bez  i  jedne  dublje  i  zdravije  misli, 
sve  je  to  moralo  naše  književnike  rastaviti  u  razne  grupe  i  konačno  uroditi 
ovakovim  „Hrvatskim  Kolom"  kako  ga  je  povela  naša  „Matica". 

A  sada  o  samom  „Kolu".  (Nastavit  će  se.) 

Đ.  P,:  TREĆA  JUGOSLAVENSKA  UMJETNIČKA  IZLOŽBA 


Prvi  puta  se  u  Zagrebu  viju  uporedo  barjaci  bugarski,  srpski,  slovenski  i 
hrvatski.  Viju  se  pred  Umjetničkim  paviljonom,  gdje  je  sada  dozvolom  ministra 
izvanjskih  poslova  naše  monarhije,  baruna  Aehrenthala,  otvorena  treća  jugosla- 
venska izložba. 

Unatoč  našoj  autonomiji  i  hrvatskoga  bana  i  unatoč  tome,  što  su  naši  umjetnici 
već  više  godina  Članovi  saveza  jugoslavenskih  umjetnika  „Lađe",  i  u  zajednici 
s  Bugarima,  Srbima  i  Slovencima  sudjelovali  na  jugoslavenskim  umjetničkim 
izložbama  u  Beogradu  i  Sofiji,  morala  je  molba  za  dopuštenje  ove  treće  jugosla- 
venske izložbe  proći  sve  instancije  preko  bana  i  ministra  predsjednika  VVekerla 
do  baruna  Aehrenthala,  da  bude  povoljno  riješena.  Doista  karakteristično  za  naše 
prilike.  Tim  više  karakteristično,  što  se  nalazimo  u  eri,  u  kojoj  se  jugoslavenska 
ideja  u  monarkiji,  a  napose  u  Hrvatskoj  hoće  silom  da  diskreditira;  kada  se  na 
našem  teritoriju  zabranjuje  kongres  slavenskih  žurnalista;  udešavaju  progoni 
narodnih  ljudi  i  želi  ideju  jugoslavenske  kulturne  zajednice  prikazati  antidinastičnom 
i  državnom  izdajom. 

Svakako  loše  auspicije  za  svaku  jugoslavensku  manifestaciju  i  za  svaku 
narodnu  reprezentaciju.  Pa  se  to  doista  opaža  i  na  ovoj  trećoj  jugoslavenskoj  umjet- 
ničkoj izložbi. 

Izložba  u  Beogradu  i  izložba  u  Sofiji  nosile  su  na  sebi  biljeg  ideje  i  samosvi- 
jesti. Otvorile  su  se  slavljem  pravih  narodnih  manifestacija,  bile  su  i  po  izloženim 
umjetninama  kud  i  kamo  bolje  nego  zagrebačka  izložba  i  doista  su  poslužile 
uzajmičnom  upoznavanju  i  idejnom  zbliženju.  Upravo  se  opažalo,  da  su  to  bile 
dvije  izložbe  priredjene  na  samostalnom  slavenskom  terenu  i  sa  samosvijesti  slo- 
bodnih država. 

A  ipak  se  mora  istaknuti,  da  je  ideja  jugoslavenske  zajednice  baš  u  Hrvatskoj 
bila  uvijek  najbudnija,  te  imade  ovdje  svoju  posebnu  značajnu  i  zanimljivu  povijest, 
koja  se  od  cijeloga  našeg  političkog  i  kulturnog  života  zadnjega  stoljeća  ne  da 
odijeliti.  Hrvatska  je  rodila  čitav  niz  apostola  jugoslavenstva,  pa  i  danas  se  mora 
Zagreb  nazvati  najzgodnijim  terenom  i  upravo  središtem  svakoga  nastojanja 
oko  jugoslavenske  narodne  i  kulturne  zajednice,  i  ako  se  možda  nigdje  nije  toliko 
griješilo  proti  toj  ideji,  koliko  baš  u  Zagrebu 

Zagrebačku  izložbu  „Lađe"  medjutim  ne  možemo  nazvati  uspjehom  ili  do- 
bitkom za  jugoslavenstvo.  Radi  gore  spomenutih  prilika  u  našoj  domovini  nekako 
se  je  ta  izložba  pojavila  krišom  i  bez  pravih  priprava.  Otvorena  je  bez  samosvijesti 
i  bez  slave,  i  u  bojazni,  da  se  ne  izvrgne  u  ruglo  one  svrhe,  kojoj  treba  zapravo 
da  služi.  Tako  je  baš  u  Zagrebu  kod  prvoga  istupa  ta  jugoslavenska  kulturna 
ideja  izašla  posve  razvodnjena,  a  kako  izložba  osim  toga  i  po  kvalitetu  umjet- 
ničkoga sadržaja  nije  ni  najmanje  reprezentativna,  moramo  požaliti,  da  se  je  uopće 
sada  priredila. 

Briga  priredjivača  jugoslavenske  umjetničke  izložbe  u  Zagrebu  morala  je  biti, 
da  ta  izložba,  za  umjetnosti  ostalih  Jugoslavena  bude  u  toliko  reprezentativna, 
da  nam  umjetnost  naših  bratskih  naroda  pokaže  na  najvišoj  njihovoj  visini 
i  da  nam  u  retrospektivnom  pogledu  donese  najznačajnije  radove  njihovih  umjet- 

nosti.  Zagrebačka  izložba  ne  zadovoljava  ni  jednom  ni  drugom  zahtjevu,  jer  u  njoj 
niti  su  zastupani  svi  ili  barem  svi  znatniji  umjetnici  Bugara,  Srba  i  Slovenaca, 
niti  stoje  izložene  radnje  u  najvećem  broju  na  visini  umjetničke  proizvodnje 
naše  jugoslavenske  braće.  Neuljudno  je  dapače,  ali  moramo  konstatovati,  da  su 
izložbeni  odjeli  Bugara,  Srba  i  Slovenaca  po  kvaliteti,  a  donekle  i  po  broju  sla- 
biji od  odjela  hrvatskoga,  koji  je  sam  po  sebi  slabiji,  nego  Sto  je  bila  i  jedna  do- 
sadašnja izložba  naših  umjetnika. 

Osobito  nas  iznenadjuju  odjeli  srpski  i  bugarski.  Očekivali  smo  od  njihove 
izložbe  snažne  pobude  za  naše  umjetnike,  pobude  u  pogledu  narodnih  osebina 
tih  umjetnosti.  Narodni  život  i  tradicije  narodnoga  života  u  Srbiji  i  Bugarskoj 
mnogo  su  jače  nego  kod  nas,  pa  smo  nešto  toga  narodnoga  izražaja  mislili  naći  i  u 
umjetnosti  Srba  i  Bugara.  Medjutim  osim  par  slabih  crkvenih  slika  Uroša  Predića 
u  srpskom  odjelu  i  nekih  drugih  rijetkih  izuzetaka  ne  nalazimo  od  svega  toga 
ništa  u  srpskih  i  bugarskih  umjetnika.  Nema  tu  ni  jedne  karakterističnije  slike 
iz  srpskog  i  bugarskog  milieua,  ili  prirodnog  okoliša.  U  većini  su  to  jednostavni 
krajobrazi,  mondaini  portreti  ili  posve  anacijonalni  sujeti,  sve  srednjeevropski 
slikarski  realizam  i  općenito  srednjeevropsko  shvaćanje,  tako,  da  uop^e  cijela 
izložba  ne  čini  drugi  dojam  no  koja  god  općenita  izložba  umjetnosti  u  kojem 
sređnjeevropskom  gradu.  Dapače,  ako  u  toj  izložbi  imade  neki  intimniji  odnošaj 
izmedju  umjetnika  i  njihova  nacijonalnoga  okoliša,  ako  imade  slavenskoga  osjećaja 
i  neka  veća  originalnost  tehnike  i  shvaćanja,  to  se  to  jedino  opaža  u  hrvatskom 
odjelu  izložbe.  Tako  je  ta  izložba  doista  donijela  našim  umjetnicima  najljepšu 
zadovoljštinu  za  prigovore  onih  naših  i:adrinanxlnjaka,  koji  su  našim  umjetnicima 
tako  nepravedno  prebacivali  potpunu  internacijonalnost.  Nej  ćemo  medjutim, 
da  time  izrečemo  kakvu  općenitu  osudu  srpske  i  bugarske  umjetnosti,  jer  i  u  jednom 
i  drugom  odjelu,  kao  što  napokon  i  medju  Hrvatima  i  Slovencima  nedostaju  mnoga 
reprezentativna  imena,  koja  su  upravo  za  taj  dio  srpske  i  bugarske  umjetnosti 
mjerodavna.  Tako  kod  Bugara  nije  zastupan  ni  jednom  slikom  Mrkvička  i  čitav 
niz  njegovih  učenika  Bugara,  koji  su  udarili  temelj  i  stvorili  lijepu  realističku  Školu 
bugarskih  umjetnika,  koji  su  u  svojim  slikama  ovjekovječili  sav  milieu  bugarskog 
narodnog  života  i  balkanskih  krajeva.  Isto  tako  ne  možemo  vjerovati,  da  Pajo 
Jovanović,  koji  takodjer  u  toj  izložbi  nije  zastupan,  nije  barem  neki  utjecaj  imao 
na  modernije  srpske  umjetnike.  Naprotiv  nalazimo,  da  baš  srpski  umjetnici  stoje 
posve  pod  utjecajem  njemačke  moderne  slikarske  škole,  osobito  monakovske, 
te  su  nam  u  tom  pogledu  slike  Marka  Murata  upravo  klasičan  primjer,  kako 
se  jedan  umjetnik  može  upravo  izgubiti  u  posve  tudjem  shvaćanju  i  tudjim 
sujetima. 

Ne  možemo  dakle  nikako  da  o  toj  izložbi  govorimo  kao  o  izložbi  jugosla- 
venskoj, nego  tek  kao  o  izložbi  umjetnina  različitih  umjetnika,  i  tu  ćemo  naići 
na  dosta  mnogo  dara  i  znanja  i  na  mnogu  utješljivu  pojavu. 

(Svršit  će  se.) 

VIKTOR  CAR  EMIN:  NOVE  BORBE 


(Nastavak) 


X. 

Na  nebu  je  bilo  vidjeti  zvijezda,  ali  ne  mnogo.  A  ni  sjaj  im  nije  bio  osobito 
jasan  :  nekako  sanljivo  i  tugaljivo  drhtale  su  rijetke  božje  krijesnice  na  zamaglenim 
visinama. 

Skupivši  haljine,  Olga  je  ponešto  oborene  glave  hitila  mračnim  i  tijesnim 
ulicama. 

Srcem  joj  je  treperio  nemir,  Sto  joj  je  ostao  od  razgovora  s  ocem.  Pridružilo 
se  ovome  još  i  drugo.  Ona  nije  bila  sama  sobom  na  čistu,  što  će  da  kaže  gospodji 
Tonci. 

Sjeti  se,  kako  je  otrag  dva  mjeseca  učinila  ovaj  isti  put,  negdje  u  ovo  isto 
večernje  doba.  Veliki  su  Školski  praznici  bili  na  izmaku  i  ona  je  kao  po  običaju 
polazila,  da  se  prije  odlaska  od  Medenićevih  oprosti.  Osobito  od  stare  gospodje, 
koja  joj  je  onamo  od  djetinstva  bila  kao  neka  druga  mati  —  bolja  mati . . . 

Tonca,  koju  je  one  večeri  slučajno  kod  kuće  zatekla  samu,  primi  je  kao  uvijek 
lijepo  i  usrdno.  U  nevelikoj  ali  vrlo  prijatnoj  odaji  posadila  ju  do  sebe  na  divan, 
uzela  joj  mekanu,  toplu  ruku  u  svoju  i  obasipajući  je  cjelovima  neprestano  go- 
vorila : 

—  Dobro  dijete !  Moja  dobra  dušice  ! 

A  to  su  joj  govorile  i  oči,  dobre  materinske  oči,  s  kojih  nije  gotovo  nikada 
silazilo  ono  nešto  nemirno  i  tužno . . .  Još  i  nemirnije  i  tužni  je  gledale  su  te  oči  u 
onaj  čas,  i  djevojka  pomisli,  da  ima  biti  nešto,  te  se  iza  njih  krije. 

Kao  da  je  pogodila  djevojčinu  misao,  udari  starica  u  svoju  staru  tugu  i  ja- 
danje : 

—  Da  ti  je  znati,  dijete  moje,  kolike  ti  noći  ovako  provodim  :  sve  u  nekakvu 
strahu  i  zebnji.  I  sve  uzdišem  :  kako  će  se  to  svršiti,  kako  će  se  to  svršiti  t . . . 

Uzdahnula  i  sada,  pa  složivši  ruke  na  krilu  prihvati : 

—  Najviše  straha  zadro  mi  je  u  kosti  kapelan.  Gdjegod  me  vidi,  u  crkvi  ili 
na  ulici,  žestoko  se  prodire  na  mene :  —  Bog  je  uvrijedjen,  veli,  a  vi  što  čekate, 
što  radite,  da  ga  udobrovoljite?  —  što  čekam?  Sto  radim?  A  koliko  sam  već  puta 

molila  i  zaklinjala :  —  Petre,  sine,  ne  gubi  duše  materine  smiluj  se  ! . . .  I 

klečala  sam  pred  njim,  a  on  uvijek  u  ono  jedno :  —  Ne  mogu,  majko,  a  ne  bih  mogo 
ni  da  me  na  smrt  vode ...  I  tako  će  moje  obećanje  ostati  do  vijeka  neispunjeno. 
Teško  ti  ga  duši  mojoj  i  njegovoj !  — 

Zaplakala,  te  u  neke  pritisla  djevojku  sebi  na  grudi  i  uzela  da  joj  šaptom 
govori : 

—  Olgice,  drago  dijete,  ti  polaziš  sada  u  svetu  kuću,  medju  svete  ljude . . . 
Potraži  koju  dobru,  božju  dušu,  da  ti  kaže,  je  li  bi  se  to  moglo  kakogod  popraviti. 
Puno  sam  već  u  to  ime  molila,  a  platila  sam  i  nekoliko  misa  —  ne  budi  Bogu  pod 

nos  !  —  a  platila  bih  još,  samo  da  mi  je  znati,  je  li  će  biti  prošteno  meni  i 

njemu . . . 

Olga  obećala  i  netom  je  stigla  u  samostan,  prva  joj  briga  bila,  da  se  u  duvna 
i  u  nekih  vidjenijih  svećenika  o  tom  propita. 

Njihov  je  odgovor  bio  upravo  porazan.  Pače  i  prekinuli  je  neobično  oštro 
i  okosito: 

—  Dosta  !  Grijeh  je  i  zboriti  o  tom.  Zavjet  je  dug :  teško  onome,  tko  ga  ne  plati. 
Više  nego  li  same  riječi  porazila  je  Olgu  tvrdoća  tona,  kojim  su  bile  izrečene. 

Nikakve  samilosti,  nikakva  učešća,  kao  da  se  i  ne  radi  o  čovjeku . . . 

0  tom  je  ona  Često  premišljala  u  tišini  hladnih,  samostanskih  noći.  Ona  je 
u  svojoj  prostodušnosti  umovala  ovako :  Bog  je  neizmjerno  dobar  i  milostiv  i  je- 
dino toj  neizmjernoj  dobroti  ima  gospodja  Tonca  da  zahvali,  što  joj  se  kapetan 
Jure  onadar  vratio  živ  i  zdrav.  Dobri  Bog  ne  bi  bio  tako  velik,  kad  bi  se  pri  tom 
bio  dao  sklonuti  od  onog  obećanja,  jer  je  unaprijed  mogao  znati,  da  ne  će  biti  ispu- 
njeno, a  ne  bi  bio  ni  neizrecivo  dobar,  ako  bi  gospodja  Tonca  imala  da  poradi  toga 
izgubi  dušu. 

U  neke  ju  napalo  pitanje : 

—  Ne  bi  li  bilo  dobro  i  Bogu  ugodno  djelo  vratiti  onoj  sirotici  mir  duše  i  srca? 
Ali  kako?  Da  joj  sve  to  prikaže  prema  svome  sudu  i  shvaćanju? 

Uzaludan  trud.  Djevojka  je  pogadjala  već  unaprijed,  da  tu  ne  bi  koristila 
nikakva,  ma  ni  najuvjerljivija  riječ.  Trebalo  bi,  da  progovori  netko  viši,  u  koga 
bi  starica  imala  vjere  pouzdanja.  Trebalo  bi  da  joj  na  priliku  kaže,  kako  je  već 
to  riješava  onog  obećanja,  Što  je  za  nj  već  do  sada  toliko  podnijela.  Tako  ili  kakogod 
drugačije . . . 

Ali  tko  da  bude  taj  „netko  viši"?  Tu  je  djevojci  dohodila  u  pomoć  sama  go- 
spodja Tonca. 

—  „. . .  Ti  polaziš  sada  u  svetu  kuću,  medju  svete  ljude . . rekla  joj  je  bila 
one  oprosne  večeri. 

Jedna  riječ,  jedno  zgodno  slovo  iz  usti  tih  „svetih  ljudi"  za  cijelo  bi  je  se 
dojmilo  duboko,  pa  kako  je  prostodušna  i  lakovjerna,  moguće  da  bi  se  sasvim 
otresla  onog  vječitog  nespokojstva  i  mučnog  beznadja. 

Medjutim  kako  su  oni  „sveti  ljudi"  živjeli  samo  u  mašti  uboge  starice,  tako 
je  trebalo  izmisliti  i  onu  zgodnu  riječ  i  ono  tajanstveno  slovo. 

Ali  duša  je  u  Olge  bila  svijetla,  iskrena  i  otvorena,  pa  joj  je  već  sama  pomisao : 
poslužiti  se  neistinom,  bila  neizrecivo  mrska.  U  njoj  se  doduše  javljao  glas,  da  se 
tu  radi  ne  o  kakvom  ličnom  koristoljublju,  već  samo  o  miru  jedne  dobre  i  Bogu 
odane  duše,  ali  joj  je  često,  kadšto  i  sasvim  bez  razloga,  dohodio  u  pamet  i  mladi 
Medenić ...  a  to  ju  smućevalo  vanredno. 

Otuda  i  nemir  i  nepokoj,  s  kojim  se,  evo,  večeras  prikazala  pred  gospodju 
Toncu. 

Stara  ju  je  prijateljica  dočekala  na  vratima  svoje  kuće.  U  glasu  joj  je  drhtalo 
uzbudjenje  i  neko  napeto  čekanje. 

—  Dobro,  da  si  došla,  dok  sam  sama . . .  Podjimo  gore,  da  nas  ne  zateku  . . . 
Znaš,  ja  ti  sva  gorim . . . 

Govoreći  to,  primi  je  za  ruku  i  povede  u  prvi  kat.  Na  stepenicama  i  u  hod- 
niku bilo  tamno.  Tonca  otključa  prva  vrata :  jak  miris  zapahnu  djevojku  na  ulazu 
u  tamnu  odaju,  onaj  osobiti  miris  naših  primorskih  „primaćih"  soba,  punih  pre- 
različitih  egzotičnih  sitnica,  od  kojih  je  svaka  donijela  sobom  i  sačuvala  nešto 
parfuma  daleke  svoje  postojbine. 

Djevojci  je  ta  soba  bila  dobro  poznata  ;  ona  bi  bila  mogla  i  sada  u  ovoj  tmici 
postaviti  ruku  na  svaku  od  onih  brojnih  „galanterija",  što  ih  je  kapetan  Jure 
zgrnuo  tekom  svojeg  mnogogodišnjeg  putovanja  po  svim  stranama  svijeta.  Bilo 

je  tu  raznih  stvari  iz  Kine,  Japana,  Indije,  Palestine. . .  Bilo  je  tu  indijskih  ško- 
ljaka, kineskih  tomjića  i  šatulja,  palestinskih  križeva,  kaleža... 
Uljegnu  šuteći  i  lagano  kao  aveti. 

Tonca  zatvori  za  sobom  vrata  i  tapajući  oprezno,  dopipa  divan  na  koji  se 
spusti  bez  šuma. 

—  Olgo  ! . . .  zovne  tiho. 

—  Evo  me  ,  šapne  djevojka  i  sjedne  pokraj  starice. 

—  Ostanimo  u  mraku  bolje  ovako . . . 

Kako  je  vani  sve  većma  rasla  noć,  tako  se  je  i  na  prozorima  gubio  posljednji 
odsjev  izdahlog  dana,  a  s  njim  je  i  na  ulici  padao  žamor. 

Tiho  bijaše  i  u  odaji.  Ta  je  tišina  bila  puna  nekog  iščekivanja . . .  čini  se, 
da  su  se  i  same  mračne  stijene  nekuda  nagnule,  kao  da  hoće  i  one  da  nešto  čuju. 

Olga  je  prisluškivala  naglom  staričinom  disanju.  Do  ušiju  joj  je  dopirao  i 
brzi,  napeti  lapat  njena  srca  i  bilo  joj  je,  kao  da  vidi,  da  osjeća  svu  njezinu  muku. 
Stara  joj  se  gospodja  sažali  neizmjerna 

—  Grijeh  je,  puštati  je,  da  ovoliko  trpi,  pomisli  ona,  i  u  čas  sazre  u  njoj  od- 
luka, da  onom  nježnom  neistinom  olakša  sirotici  dušu  i  život. 

Primi  joj  ruku  u  obje  svoje  i  uze  govoriti  s  prva  lagano,  pa  sve  življe  i  življe, 
kao  da  se  je  sama  uživjela  u  ono,  što  su  tobože  izjavile  one  neke  „svete"  duše  u  gradu. 

—  Ama  Olgice ! . . .  uzdrhta  u  starici  duša  šireći  se,  kao  da  se  polako  izvija 
iz  nečega,  što  je  teško  sapinje. 

Djevojka  je  govorila  dalje  ističući  osobito  ono  o  neizmjernoj  dobroti  Boga, 
koji  za  sebe  ne  traži  drugo  osim  ljubavi  i  dobrote. 

—  A  te  dobrote,  gospa  Tonca,  vaše  je  srce  prepuno.  Vi  ste  uz  to  i  mnogo 
podnijeli ...  —  a  Bog  je  milostiv . . . 

—  Hvala  mu  budi !  —  uzdahne  starica  podigavši  ruke  u  mrak.  Glas  joj  zamrije 
u  jedva  čujnom  šaptu,  u  kome  se  od  časa  do  časa  razabirala  tek  po  koja  riječ  hvale 
i  slave  božje. 

Nešto  mistično  dizalo  se  iz  tog  mraka,  tišine  i  onog  tihog,  staričinog  šapu- 
tanja.  A  tu  su  mističnost  povećavali  oni  egzotični  parfemi,  koji  kan  da  su  sada 
u  odaji  zastrujali  jače. 

U  taj  se  mah  stara  gospodja  okrenula  k  djevojci  upitom,  u  kome  se  pritaja- 
vala  strepnja: 

—  A  za  njega  ...  za  Petra ...  što  vele? . . . 

A  kako  djevojka,  ponešta  zatečena,  nije  odmah  odgovorila,  nadoda : 

—  Za  njegovu  dušu ...  jesi  li  pitala? 

—  Jesam . . .  otpovrnu  nešto  otegnuto  Olga,  ali  joj  na  vrijeme  sinula  u  glavu 
prava  riječ: 

—  Neka  vas  to  ne  smućuje  . . .  Njegova  je  duša  izvan  svega  toga . . .  Tako 
su  mi  oni  rekli . . . 

Starica  i  opet  rukama  u  vis. 

—  Hvala  ti  Bože !  a  hvala  i  tebi,  majčice  božja  s  Trsata  t  topila  se  ona  od 
sreće  i  tople  blagodarnosti.  Oh  !  dušo  moja,  da  znaš,  kakav  su  mi  kamen  te  tvoje 
mile  riječi  odvalile  sa  srca  ! 

—  Vi  ste  mnogo  trpjeli ...  ja  znam,  rekne  djevojka,  da  uduši  u  sebi  nevoljkost 
što  ju  u  njoj  budio  taj  nemili  prizor. 

—  Podnijeti  bih  mogla  još  mnogo  —  mnogo ...  Nije  čudo :  ide  o  dušu  — 

0  moju  i  njegovu  . . .  Kad  na  sve  moje  molbe  nije  htio  da  primi  na  sebe  sveti  red, 
ja  sam  odmah  pomislila :  opčiniše  mi  ga.  Velim  :  nečistomu,  potari  ga  sveti  križ  !  — 
ide  u  račun,  da  odvrača  duše  od  Boga,  pa  ja  odmah  pokupim  nešto  njegove  odjeće 

1  podjem  time  na  Rijeku  kapucinima.  Oni  blagoslovili  —  no,  rek  bi,  da  je  „ne- 
čisti" bio  jači . . .  Nego  mirovala  nisam.  Gdjegod  bi  se  javio  tkogod,  što  razdrije 
šuje  čine,  ma  kako  daleko  bilo,  s  mjesta  bih  pohitila  k  njemu  ...  Bez  troška  nije 
išlo . . .  ali,  hvala  Bogu  !  —  mišljah,  samo  da  bude  u  dobro.  Ali  pomoći  ni  otud 
nikakve.  Sve  kao  u  more  so.  A  kako  me  je  kapelan  neprestano  plašio  paklom 
vječnim  ognjem,  zatjerao  mi  se  u  kosti  strah  i  već  mišljah  —  eto  poludjet  ću.  Tu 
se  sjetih,  proslijedi  tiše  i  nekako  tajanstveno,  ali  ovo  ne  zna  nitko . . .  sjetih  se, 
da  ima  dolje  blizu  Pule ...  u  Peroju  . . .  pop  . . .  grčki  pop  . . .  Pošla  sam  i  k  njemu  . . 
On  molio,  zaklinjao ...  ja  platila  sve,  što  je  tražio  —  pa  ništa  

—  A  pop  Frane? 

—  Pop  Frane . . .  znaš  . . .  dobar  je  Čovjek  —  ali,  rek  bi,  da  njegova  mnogo 
ne  važe ...  On  je  bio  od  uvijek  Čovjek  širokih  rukava ...  Za  slaboće  ljudske  za- 
tvara često  po  jedno,  a  ako  ustreba  i  obje  oči ...  A  to,  veli  kapelan,  da  ne  valja. 
A  čujem,  da  nije  to  ni  biskupu  nekako  pravo . . .  Nego  bila  sam  ja  i  u  popa  Frana 
i  sve  sam  mu  iskazala ...  On  —  stisnuo  plećima,  poklimao  glavom  —  vidjela  sam 
žali  me  i  rado  bi  pomoći  —  no  

—  Nešto  vam  je  ipak  rekao?  

—  Rekao  mi  je :  —  Bog  je  dobar,  Tonca ...  i  drugo  ništa. 

—  A  znate  li  vi,  što  je  on  time  htio  da  kaže?  —  klikne  djevojka  veselo  uz- 
budjena. 

—  Znam  i  ne  znam,  ali  kako  sam  ti  već  prije  rekla,  on  puno  ne  broji  i  ja  nisam 

u  njega  našla,  što  sam  tražila.  Nego  oni  tvoji . . .  oni,  što  si  ih  pitala  mora 

da  su  svakako  veliki  umnici  i  božji  ugodnici. 

—  Sveci !  —  gospodja  Tonca,  rekne  Olga  ustajući. 
Bojala  se  novih  pitanja  . . . 

—  Silne  glave,  kanonici,  profesori?  upita  starica  digavši  se  takodjer. 

—  Sve  sami  vrlo  odlični  duhovni  oci . . .  odvrati  djevojka  i  uze  da  se  prašta. 

—  Hvala  ti,  drago  dijete.  Ja  ti  ne  mogu  reći,  kako  mi  je  sada  lako,  neizmjerno 
lako . . .  govorila  starica  sva  razblažena.  Olgi  se  pričini,  kao  da  je  u  onom  mraku 
zamjetila  na  njenom  navoranom  licu  trakove  nekog  čudesnog  svijetla.  A  pričini 
joj  se,  kao  da  su  u  onaj  mah  i  nekuda  jače  zamirisale  one  cedrove  kutijice,  oni 
maslinovi  krstovi  s  getsemanskog  vrta,  one  brojne  jeruzalemske  krunice  blago- 
sovljene  na  Svetom  Grobu  . . . 

Gospodja  je  Tonica  poprati  do  izlaza. 

—  Ti  si  moj  dragi  andjeo  šapne  joj  na  rastanku  i  živo  je  poljubi  u  ruku. 

—  Sada  srce  u  mir,  gospodja  Tonca  —  i  laka  vam  noć !  —  mahne  joj  dje- 
vojka rukom  i  ode  praćena  suzom  i  osmijehom  staričine  sreće. 

A  Olgi  se  činjaše,  da  je  mir,  što  ga  je  preporučivala  gospodji  Tonci,  odbjegao 
nju  samu.  Kakogod  je  to  predočivala  sebi,  uvijek  je  dolazila  na  misao,  da  je  ipak 
zlorabila  staričinu  dobru  vjeru  —  a  to  ju  smućivalo. 

Ali  kad  se  sjeti,  koliko  je  za  sobom  ostavila  sreće,  ojunači  se  i  rekne : 

—  Glavno  je,  da  ona  ima  mir  —  sobom  ću  ja  već  obračunati  nekako . . . 

Ulica  se  stišala-  S  okrajka  neba,  što  je  puko  izmedj  dva  reda  kuća,  gledale 
su  sada  zvijezde  nekuda  prijaznije  na  zemlju.  Na  mahove  dolijetavao,  bogzna  otkle, 
lagašan  vjetrić,  poigrao  bi  djevojci  oko  kose,  pa  zamro  negdje  kao  sustao,  sanen 
smiješak. 

A  nekakav  se  je  šuštali  osmijeh  urezao  i  u  usne  djevojke,  dok  je  lagano  i  za- 
mišljeno ulazila  u  svoj  očinski  dom. 

. . .  Sjutradan,  u  popodnevno  doba,  izišla  je  Olga,  da  pohodi  neke  prijateljske 
kuće  u  susjedstvu.  Navratila  se  i  u  popa  Frana,  pače  u  njega  se  zadržala  i  najdulje. 

—  U  zgodu  mi  dohodiš . . .  Imam,  da  te  izgrdim,  dočeka  je  starac  glasom 
što  je  na  silu  navijao  na  strogost. 

Ona  je  to  primila  za  šalu. 

—  Dozvolit  ćete  mi  ipak,  da  vas  prije  lijepo  i  srdačno  pozdravim,  djevojka 
će  s  onim  svojim  ljupkim  osmijehom. 

—  Lijepo  i  srdačno . . .  nakrivi  se  pop  Frane  oponašajući  je  u  glasu.  Evo  — 
tako  ona . . .  Misli :  kupit  ću  ja  njega  s  dvjema,  trima  medenima,  pa  će  sve  biti 
dobro.  Ali . . .  dat  ću  ja  tebi . .  • 

—  Oho  !  prodika  ! 

—  Sad  ćeš  čuti  —  ali  ne  tu  . . .  Ovamo ! 

Dohvati  je  za  ruku  i  povede  u  sobu,  u  onu  svoju,  kako  ju  ono  nazivaše  — 
„historičku  sobu". 

—  Tu  sjedni !  —  pokaza  joj  rukom  stolicu,  pa  se  nekuda  mrko  ušeta  po  sobi. 
Olga  uzvine  glavu  natraške,  te  spustivši  ponešto  one  svoje  duge  trepavice, 

žmirne  na  nj  nekakvim  obijesnim,  nasmješljivo-lukavim  pogledom. 

A  starac  se  silio,  da  izgleda  što  mrči  i  tmurni j  i,  ali  nije  mogao.  Ne  samo  to, 
već  poćuti,  kako  ga  oko  usana  nešto  škaklje,  pa  da  ga  ne  izdade  smijeh,  progovori : 

—  Vidiš,  ja  sam  te  rasprokšio ...  ali  da  sam  znao . . . 
Ujedared  stane,  pa  će  uzvisiv  glas: 

—  Što  si  ono  naprtljala  onoj  jadnoj  gospi  Tonci? 

—  Zar  je  bila  u  vas?  —  trgne  se  djevojka  i  podidje  je  lagašan  nemir. 

—  Sve  mi  je  iskazala . . . 

—  A  vi? . . . 

—  Da  si  mi  bila  bliže,  čula  bi ...  Je  li  to  pamet !  — 

—  Ako  joj  je  rekao,  da  je  ono  sve  obmama?  —  pomisli  ona  i  odjednom  joj 
lice  poprimi  izraz  nemirne  zabrinutosti. 

—  NeSto  ste  joj  rekli? . . .  napeto  će  ona  ustajući. 
On  je  promatraše  skrstivši  na  prsima  ruke. 

Ona  korakne  spram  njega,  pa  će  mu  uzbudjeno : 

—  Velečasni ...  ne  mučite  me . . . 
Starac  potrese  glavom : 

—  Aha  !  hvata  nas  strahić . . . 

—  Molim  vas . . . 

—  Moja  je  dužnost  bila,  da  joj  sve  iskažem . . . 

Grudi  se  u  djevojke  zatalasale  nekom  radosnom  napetosti. 

—  Hoćete  li  da  pogodim? . .  lane  ona  primivši  starca  za  ruku. 
Pop  Frane  saže  ramenima : 

—  Što  ću?  Došla  amo  sva  sretna  i  blažena ...  A  ja,  eto  nisam  imao  srca  . . . 

—  No  —  to  sam  i  slutila  klikne  djevojka,  kao  da  je  u  jedan  mah  poćutila 

veliku  olakšicu.  U  vas  je  duša  zlatna . . .  Sagne  se  i  poljubi  mu  ruku. 

On  se  otimaše. 

—  Vidjet  ćemo,  što  će  na  to  onaj  gore ...  A  ti  mi  se  više  u  to  ne  pleti  — 
Grijeh  je  to . . . 

—  Ja  bih  rekla,  da  nije,  jer . . . 

—  Pst !  Više  ne  ću  ništa  da  čujem . .  Vidji  ti  nje ...  U  kakvu  jabuku  hoće 
da  zagrize  ! . . .  Ajde,  sjedni,  pa  mi  pričaj,  Što  te  to  donijelo  kući . . .  ovako  — 
prije  dobe. 

—  Pozvali  me . . . 

Pa  spustivši  se  na  stolac  prihvati : 

—  Vesela  je  dakle  bila  gospa  Tonca? !  I  Bogu  će  biti  milo . . . 

—  1  opet.  Rekao  sam  ti . . . 

—  Hoće,  za  cijelo.  Ta  vi  ste  joj  sami  jednom  rekli :  —  Bog  je  dobar,  gospa 
Tonca . . . 

—  Premalo  sam  rekao . . . 

—  Sve  ste  rekli,  sve,  sve,  sve . . .  zapljesne  ona  rukama,  a  licem  joj  zaigra 
neka  neobična  radost. 

—  Ala,  dosta !  Pozvali  te,  a  zašto? 

—  Pravi  razlog  ne  znam.  Otac  veli,  da  je  život  težak ...  Ja  to  vjerujem, 
ali  svejedno  držim,  da  se  iza  toga  još  nešto  krije.  Vi  ste  naš  davni  prijatelj,  pa 
vam  mogu  i  ovo  reći :  —  Nisam  ja  našla  našu  staru  kuću,  kako  sam  je  ostavila. 
Ni  otac  nije  više  onaj.  koji  bijaše  prije,  ni  Marija,  ni . . . 

—  A  nije  više  ni  načelnik . . . 

—  Da,  i  ta  nagla  odreka  Zaman  —  nešto  se  skupilo  nad  one  moje 

ljude . . . 

Ona  umukne,  obori  glavu  i  snuždi  se. 

—  Vidiš,  to  sam  i  ja  zamjetio.  Ima  nešto  na  srcu,  moj  stari  Dujam ...  No 
di,  mahne  rukom,  kao  čovjek,  koji  hoće  da  od  sebe  otjera  nekakvu  nemilu  misao  — 
no  da,  ako  i  je  što,  proći  će  

Pre  Frane  navmuo  i  opet  razgovor  na  gospodju  Toncu: 

—  Banula  ti  mi,  brate,  sva  svijetla  i  plamena,  pomislih,  sad  će  na  zaplesati 
preda  mnom.  Veli :  pre  Frane,  pre  Frane,  vi  i  ne  znate  koja  sreća  !  „Sveti"  ljudi 
poručili  mi,  da  je  zavjet  brisan  ;  otkupile  da  su  ga  moje  muke . . . 

—  A  tko  su  ti  „sveti"  ljudi?  —  Ma  oni  veliki,  božji  ugodnici,  što  uče  našu 
Olgu?  —  Hm  !  a  tko  vam  to  reče?  —  Ta  ona,  Olga,  —  naša  Olga . . .  Vratila  se  . . . 
u  mene  je  bila . . .  čim  mi  je  napomenula  tvoje  ime,  odmah  sam  bio  na  čistu  :  —  Gle, 
to  je  ona  ishitrila  —  jest,  za  cijelo.  I,  evo,  nisam  se  prevario.  Poznam  ja  tebe.  Pa 
rekoh :  Ne  ću  da  ovoj  nevoljnici  kvarim  veselja,  ali  onu  drugu  hoću  da  izgrdim. 

—  A  vi  me  grdite,  do  mile  volje,  samo  neka  je  njoj  lakše.  Kuda  li  se,  jadnica, 
sve  probijala  tražeći  pomoći  i  utjehe  !  Bila  je  na  Rijeci  u  kapucina,  obišla  je  koju 
stotinu  vračara,  a  pošla  je  čak  i  tamo  preko  

Djevojka  stane  kao  užasnuta. 

—  Kamo?  —  ml  jasne  župnik  skupljajući  obrve. 

—  U  Peroj  —  grčkomu  popu . . . 

—  Ne  spominji  —  ne  spominji  uleti  pop  Frane  i  izraz  negodovanja  na- 

mrači  mu  lice. 

—  Od  vruće  vjere  pa  do  pustog  sujevjerja,  kakav  li  je  to  malen  i  sitan  korak  !  — 
napane  ga  nenadana  misao,  i  bude  mu  od  toga  u  duši  teško  i  tmurno. 

—  Neka !  —  javi  se  nakon  Šutnje,  samo  da  njezina  sreća  ne  pane  na  duše 
naše . . . 

—  Pa  neka  pane,  ta  vi  ste  sami,  velečasni,  rekli  gospi  Tonci :  —  Bog  je  dobar  !  — 

—  Ele,  sve  na  mene ...  Pa  zastavši.  Koliko  okapanja,  a  da  je  onaj  „galijot" 
pošao,  kamo  ga  je  mati  slala . . .  Nego  znam  ja,  kako  to  ide . . .  „Na  lijevoj  strani 
kraj  srca . . ."  zapjevucka  starac  i  položi  ruku  na  srce.  Kraj  toga  mu  se  lice  tako 
nakrivilo,  a  oči  tako  izbečile,  da  je  djevojka,  gledajući  ga  onakova,  prasnula  u 
glasan  hihot,  od  kojega  se  sva  tresla. 

—  Kako  ste  zločesti !  —  rekne  ona  kroza  smijeh. 

—  A  da  ipak  kažem  sve,  što  nagadjam? 

—  A  Što  to? 

—  Pogledaj  mi  dobro  u  oči . . .  tako  !  Znaš  li  ti,  da  ja  ne  bih  rekao  dva  puta . . 

—  što  ne  biste  rekli  dva  puta? . . . 

—  Ne  bih  rekao  dva  puta ...  da  ona  „teška  ranica . .  .*'  Vidji,  kako  se  za- 
palila ! . . . 

—  Ali  velečasni ! . . .  u  jedan  se  mah  uozbilji  djevojka.  Što  vi  to  meni? ! . . . 

—  Pusti !  Neka  je,  kao  da  nisam  rekao  ništa.  Pa  i  bilo  je  onako  od  šale,  da 
A  Što  je  do  njega,  reći  ću  ti :  Koga  duša  ne  zove,  neka  na  sebe  ne  udara  časne  man- 
tije. Oltar  božji  nije  nikakvo  stratište . . .  Tko  će  da  na  njemu  služi,  neka  to  čini 
vedra  i  vesela  srca. 

Medjutim  je  Olgi  i  opet  zasjalo  lice  svim  svojim  prirođjenim  dražima,  i  ona 
se  malo  za  tim  srdačno  i  milo  oprosti  od  svoga  staroga  prijatelja,  popa  Frana. 

Na  povratku  u  kuću  nije  se  kao  po  običaju  oglasila  u  gostinjskoj,  već  je  ravno 
uljegla  u  svoju  odaju  i  stala  do  prozora  pogledom  upiljenim  u  daljinu. 

Glava  joj  je  bila  puna  malopredjašnjeg  razgovora  s  popom  Franom.  čutila 
se  mirnijom  ;  bilo  joj  je,  kao  da  joj  je  dobri  starac  skinuo  s  duše  nekakav  veliki 
teret.  Otišlo,  što  ju  tištilo,  a  već  se  nekud  izgubile  i  pojave  popa  Frana  i  gospodje 
Tonce.  Nešto  je  ipak  ostalo :  —  daleka  jeka  onog  staračkog  pjevanja  o  „teškoj 
ranici . . 

I  Olga  se  sjeti  župnikovih  riječi . . . 

—  Ne  —  nije . . .  usprotivi  se  u  njoj  duša. 

Pred  njom  uskrsnu  lik  lijepa,  nešto  bljedjahna  mladića.  Pred  očima  joj  je, 
i  ona  ga  gleda,  kako  joj  se  podsmjehuje  iskreno,  povjerljivo,  bratski  —  kao  obi- 
čajno, kao  u  doba,  dok  su  još  bili  djeca . . . 

—  Ne,  nije . . .  klikne  ona  ponovno  i  oko  joj  se  još  dublje  zaleti  u  daleku  pu- 
činu neba,  salivenu  blijedom,  ljubičastom  bojom,  koja  je  sada  u  suton  lijepoga, 
jesenskoga  dana  u  tankim  prelazima  silazila  k  otocima  i  drijemljivom  moru.  Po 
tom  se  ljubičasta  maglica  sve  većma  i  većma  redila,  dok  se  nije  negdje  sva  ras- 
plinula.  Onda  je  u  dalekom  neizmjerju  nastalo  kao  nekakvo  iščekivanje,  dok  nije 
izmedj  dubokih,  eternih  sjena  izmiljila  prva  zvijezda  trepereći  milo  i  Čeznutljivo. 
Olgi  se  pričini,  kao  da  joj  u  istom  ritmu  treperi  i  mlada  duša,  ustalasana  nečim 
novim  i  čeznutljivim   (Nastavit  će  se) 

LISTAK 


PRIRODNE  ZNANOSTI 

ATOMI STI  KA.  (Nastavak.) 
IE. 

Prikazavši  ovako  ponaj znatnije  atomističke 
teorije  nastojat  ćemo  da  raspravimo  pitanje, 
hoćemo  li  ikad  biti  na  Cistu,  je  li  osnovna  misao 
atomistike  ispravna. 

Da  shvatimo  izvanji  svijet,  mi  ga  trgamo 
u  mnoštvo  objekata.  Govorimo  o  drvu,  kao  da 
eksistira,  o  željezu,  o  kući.  Pojmovi  o  tim  objek- 
tima gdjekada  nam  se  nameću  tolikom  snagom, 
drugim  riječima  naivni  duh  ljudski  tako  tvrdo 
vjeruje  u  eksistenciju  onih  objekata,  da  bi  se 
svakomu  činilo  čudnim,  kad  bi  netko  htio  one 
pojmove  nadomjestiti  drugima.  No  jedni  su 
objekti  izvanje  prirode  našim  ćutilima  više  ,,di- 
rektno"  pristupačni,  do  spoznaje  drugih  dolazimo 
gdjekad  tek  posredstvom  zamršenih  zaključaka. 
Vjera  u  eksistenciju  algolova  pratioca,  kojega 
moida  nikad  ne  ćemo  vidjeti,  mogla  bi  u  astro- 
noma biti  tako  jakom,  da  bi  za  nj  svaka  sum- 
nja bila  nesmislom.  Tako  ni  činjenica,  da  još 
nitko  nije  „direktno"  zamjetio  atoma,  ne  otimlje 
mogućnost,  da  njihovu  eksistenciju  sa  najvećom 
sigurnošću  primamo.  Moglo  bi  se  doduše  prigo- 
voriti, da  je  drugo,  kad  umom  spoznamo  nešto, 
što  bi  ipak  moglo  postati  ćutilima  našima  pri- 
stupačnije, a  drugo,  kad  te  nade  nema,  kaošto 
je  kod  atoma.  Na  to  valja  odgovoriti :  ponaj. 
prije,  zar  se  može  reći,  da  nikad  ne  će  biti  znan- 
stvenih otkrića,  koja  bi  atom  svačijim  ćutilima 
tako  približila,  da  bi  mu  i  svaki  laik  neodoljivom 
nuždom  priznao  eksistenciju  ?  il  ako  toga  ne 
bude,  zar  se  ne  bi  mogao  zamisliti  takav  stadij 
nauke,  da  bi  sve  niti  teorije  vodile  na  atome 
kao  koncepciju,  kojom  se  jedinom  jedno- 
stavno shvaća  priroda  ? 

Da  taj  stadij  još  nije  nastupio,  možda  je 
tome  razlog  taj,  Što  se  mnoga  znanstvena  istra- 
živanja kreću  na  područjima,  gdje  je  pitanje  o 
atomima  bez  važnosti,  pa  nijesu  svi  fizičari 
došli  u  priliku,  da  se  udube  u  onakva  raznu- 
tranja,  kakvima  se  je  na.  pr.  bavio  B  o  I  t  z- 
mann,  jedan  od  najumnijih  pristaša  atomistike. 
Za  Boltzmanna  su  svakako  atomi  postojali  i 
svaka  protivna  misao  činila  mu  se  možda  tako 
nezgrapnom,  kao  da  bi  tko,  jer  nije  vidio  Nia- 
garinih  slapova,  tvrdio,  da  tih  slapova  nema. 

Bit  će  da  se  promašuje  cilj,  kad  se  veli, 
da  će  kraj  atomističkoga  tumačenja  biti  uvijek 
moguće  i  njemu  protivno.  To  je  istina,  ali  će 


možda  s  vremenom  biti  baš  tako  nesmisleno 
nijekati  atome,  kako  bi  nesmisleno  bilo  dirati 
u  obične  sheme,  u  koje  je  naivni  duh  ljudski 
poredjao  izvanji  svijet. 

Shvaćajući  pitanje  ovako,  sa  gledišta  eko- 
nomije mišljenja,  ono  nije  pitanje  filozofsko, 
već  samo  pitanje  fizike  i  kemije.  Danas  se 
pita  trebaju  li  prirodne  nauke  pojam  atoma  i 
pojam  elektrona,  pa  ima  izgleda,  da  će  se  na 
ovo  pitanje  odgovoriti  tako  definitivno,  da  se 
odgovoru  nitko  razborito  ne  će  moći  protiviti. 
Analogno  pitanje  u  nauci  o  svijetlu  definitivno 
je  riješena  O  vremenskom  periodicitetu  pojave 
svijetla  nitko  ne  sumnja,  premda  nitko  ne  može 
direktno  brojiti  one  biljune  titraja  u  sekundi. 
Zašto  da  ne  budemo  ovako  na  čistu,  da  li  ima 
(prostorni)  periodicitet  u  sastavu  tvari? 

činjenica,  da  sada  operiramo  s  atomima 
krupnije  i  finije  vrsti,  jasno  pokazuje,  kamo  se 
ide.  Nema  li  atoma  još  finijih,  na  koje  ćemo 
morati  da  svrnemo  pogled,  kad  nauka  i  opet 
bitno  uznapreduje.  Nijesu  li  to  možda  atomi 
etera  i  Pitanje  se  sve  više  odmiče :  prirodne  nauke 
ne  dolaze  do  toga,  da  pitaju,  kako  je  tvar  sa- 
stavljena i  n  u  1 1  i  m  a  1  i  n  e  a.  To  je  područje 
filozofa ;  filozof  će  ovdje  tražiti  odgovora  bez 
obzira  na  to,  što  je  s  krupnijim  atomima  od 
fizičara  i  kemičara  naučio.  Pitanje  o  posljednjem 
sastavu  tvari  tako  malo  zasijeca  u  prirodnu 
nauku,  kako  malo  bi  joj  se  dolikovalo,  da  predje 
sve  mogućnosti  astronomske  spoznaje  i  pita, 
kakav  je  svijet  ondje  odakle  nikad  nikakvoga 
vijesnika  nema.  (Svršit  će  se.) 


KNJIŽEVNOST 

NIKO  ANDRIJAŠEVIĆ:  SLIKE  I  PRlCE 
IZ  NERETVANSKE  KRAJINE.  Niko  Andri- 
jašević  bio  je  do  sada  gotovo  nepoznat.  „Godine 
1902.  tiskao  mu  je  „Vijenac"  —  valjda  u  ne- 
stašici materijala  —  jednu  priču,  što  li,  —  i  od 
onda  jedva  se  gdjegod  javio,  a  nikomu  u  pameti 
ostao." 

Ovako  đr.  A.  Radić  u  „Glasu  Matice  Hr- 
vatske" (br.  21—24). 

Pratim  dosta  savjesno  našu  lijepu  knjigu 
i  na  Žalost  i  meni  nije  ostao  u  pameti  Niko  Andri- 
jašević.  Može  biti  je  tomu  krivo  i  to,  što  mi 
ovamo,  s  ovu  stranu  Velebita,  ne  pratimo  do- 
voljno pisanje  dalmatinskih  časopisa,  čuo  sam 
naime  kasnije,  da  je  Niko  Andrijašević  napisao 

već  prije  nekoliko  stvari  u  nekim  (ili  jednom  ?) 
dalmatinskim  tjednicima,  dnevnicima. 

Naj volim,  ako  se  mogu  upoznati  s  novim 
piscem  prije,  nego  Sto  ću  početi  čitati  njegovu 
knjigu.  Dakako,  ne  osobno.  Dovoljno  mi  je,  da 
saznam  o  njemu  onoliko,  koliko  od  prilike  čovjek 
treba,  da  znade  o  autoru,  prije  nego  podje  na 
premieru. 

Kalo  sam  znao,  da  naSa  „.Matica"  ne  običaje 
u  predgovoru  predstaviti  publici  novoga  pisca, 
pričekao  sam  na  prikaze.  Znao  sam,  da  će  se  po- 
žuriti oni,  koji  stoje  bliže  „Matici"  i  znadu  više 

0  novom  piscu. 

I  eto.  Sto  sam  naSao  u  „Matičinom  glasu" 
od  8.  travnja  1908.,  Sto  ga  je  napisao  dr.  A. 
Radić. 

D  r.  A.  Radić  počinje  svoj  prikaz  o  Niki 
AndrijaSeviću  ovako: 

Imamo  ga !  Imamo  op°t  pripoviedača  — 
altroche  Gjalski ! 

Da  t  „Altroche"  Gjalski  —  da  govorimo 
primorskim  žargonom. 

Nismo  tako  sičuSni,  da  bi  nam  ovu  poredbu, 
na  Štetu  toboi  Gjalskomu,  pod  pero  natjerala 
zlovolja  radi  nespretnih  nesporazumaka,  koji  su 

1  Gjalskoga  (koji  u  ostalom  ništa  više  ne  piše) 
odvratili  od  „Matice  Hrvatske". 

NipoSto  ! 

Mi  s  podpunim  uvjerenjem  kažemo,  da  je 
Andrijašević  njeSto  posve  drugo  nego  Gjalski". 

„Nije  ovdje  mjesto",  nastavlja  dr.  A.  Radić, 
„da  pišemo  o  Gjalskom,  ali  kad  počesmo  tako, 

—  Sto  je  zapravo  bio  Gjalski  ?" 

Počnimo  s  „Maričonom",  nastavimo  s  „11- 
lustrissimus  Bathorvch-em",  priedjimo  preko 
,,U  noći",  ustavimo  se  „Pod  starim  krovovima" 

—  i  eto  nas  vrlo  brzo  kod  „Osvita"  i  „Materinske 
riječi"  ;  od  naivne  pseudorom antike  („Maričon"), 
preko  pseudorealizma  i  tobožnjega  „socijalnoga 
romana",  eto  nas  kod  tendencioznih  i  zato  ne- 
uspjelih historijskih  romana . . ." 

Napisao  —  dr.  A.  Radić  i  —  ostade  živ  ! 

Jest,  boga  mi !  Tko  ne  vjeruje,  može  g.  taj- 
nika vidjeti  u  „Matičinoj"  kući,  prizemno  desna 

1  ja  sam  bio  kod  njega. 

Kako  da  ne  odem  pogledati  ovakovo  čudo 
od  literarnoga  kritičara  ? 

Dakle,  jest !  Napisao  i  —  ostao  živ  ! 

G.  dr.  A.  Radić  valjda  ne  drži,  da  bi  trebalo 
ozbiljno  govoriti  o  tome.  Sto  je  on  tuj  rekao. 

Glavno  je,  da  „nismo  tako  sićuSni . . ." 

Dakle  karakteristika  Gjalskoga  u  glavnim 
crtama  glasi  (slobodno)  po  Radiću  ovako: 
Počnimo  . . .  nastavimo . . .  prijedjimo ...  i  eto 
nas  vrlo  brzo  —  tajnikom  „Matice  Hrvatske  t" 


Ovako  bi  mogao  gotovo  svatko. 
Ovako :   počnimo . . .   nastavimo .  . .  prie- 
djimo . . . 

I  mi  bi  „prešli"  preko  ovako  vili  ekspekto- 
racija  gospodina  dra.  A.  Radića,  kada  ne  bi  u 
njima  bilo  isto  toliko . . .  koliko . . . 

Glavno  je  da  „nismo  sićušni . .  .'* 

G.  dr.  A.  Radić  neka  znade  prije  svega,  da 
ja  nikako  ne  spadam  medju  slijepe  poštivače 
Gjalskijevog  pera,  da  bi  i  ja  i  mnogi  drugi  mogli 
takodjer  omalovažavati,  ali  to.  Sto  čini  g.  dr. 
A.  Radić,  nije  obično  omalovažavanje,  to  nije 
ni  zanovijetanje,  to  je  mnogo  gorj°. 

Čovjek  se  ne  bi  zaustavljao  kod  ovakovoga 
pisanja,  da  je  to  g.  dr.  A.  Radić  napisao  u  svo- 
jemu  „Domu"  ili  „Slovv",  ali  to  je  napisano  u 
organu  odbora  „Matice  Hrvatske",  zapravo  u 
jednoj  ediciji  „Matice  Hrvatske",  za  koju  je 
radio  godine  i  godine  i  g.  Babić-Gjalski. 

Za  to  je  to  ipak  malo  odviše. 

To  dakako  nije  —  sićušno  i  ako  čovjek,  koji, 
tako  piše,  hoće  da  ublaži  dojam  toga  pisanja 
onda  treba  malo  bolje  prevrnuti  očima,  nego 
što  je  to  učinio  dr.  A.  Radić,  spominjući  „ne- 
spretne nesporazumkc",  koji  su  i  Gjalskoga  od- 
vratili od  „Matice  Hrvatske". 

Ali  pustimo  ga. 

„Poštovani  čitaoci  neka  nam  oproste",  kaže 
dr.  A-  Radić  u  istom  prikazu,  „ovu  stranputicu  ; 
nametnula  nam  se  pod  neodo- 
ljivim dojmom,  što  ga  na  nas 
čine"  —  ispadi  dra.  A.  Radića. 

Vratimo  se  AndrijaSeviću. 

Dakle :  Altroche  Gjalski !  Imamo  ga ! 

U  „Narodnim  Novinama"  svršava  dr.  An- 
drić  svoj  prikaz  o  Andri'aševiću  s  usklikom,  da 
smo  u  Andrijaševićt  dobili  —  hvala  budi  pro- 
vidnosti —  našega  neretvanskoga  Tur- 
g  e  n  j  e  v  a. 

Eto,  to  je  sve,  što  sam  čitao  o  AndrijaSeviću 
prije,  nego  sam  počeo  čitati  njegove  „Slike  i 
priče".  (Jest,  malo  te  nc  zaboravih,  čitao  sam 
još  jedan  prijateljski  topli  pozdrav  Andrija- 
Seviću, Sto  ga  je  napisao  u  „Hrvatskom  Pravu" 
neki  njegov  prijatelj). 

Ali  bolje  bi  bilo,  da  nisam  ni  to  čitao. 

Jer  tko  da  se  otme  velikim  očekivanjima, 
I  ada  uzčita:  Altroche  Gjalski!  neretvanski 
Turgenjev  !  itd.  itd. 

Pomislio  sam :  Ili  je  nešto  odista  velikoga 
i  vrijednoga,  ili  je  prosti  „švindl",  kao  ono  lani 
s  Marušićem. 

I  —  prevario  sam  se  ! 

* 

Niko  Andrijašević  je  mlad  Čovjek.  U  tome 
je  njegova  najveća  prednost,  ali  i  mnogi  nedo- 
statak. Prednost  radi  toga,  jer  ta  njegova  mladost 
uključuje  u  sebi  i  snagu  i  zdravlje  i  prirodnost, 
Sto  se  u  njegovim  radnjama  očituje  u  tome,  da 
bez  konca  i  kraja  priča  o  ljubavi,  o  ljubavnim 
strastima  i  bolima  (dakako  sve  u  vrlo  pristojnom 
obliku) ;  a  nedostatak  u  tome  što  svrhu  svoga 
pisanja  ne  vidi  ni  u  čem  drugom,  nego  u  tome, 
da  nam  to  ispriča.  Andrijašević  nije  početnik  i 
njegov  rad  ne  nosi  biljege  početništva.  Kod  njega 
ss  ne  vidi  traženja.  Znade,  Sto  hoće  naslikati. 
Taj  osjećaj  sigurnosti  doimlje  se  ugodno,  ali  to 
nije  dovoljna  Doimlje  se  čovjeka  ugodno  i  to, 
što  je  pjesnik,  čovjek  mekane,  dobre,  pjesničke 
ćudi.  Niko  Andrijašević  ne  pozira,  a  čini  se,  da  i 
sam  ne  pripisuje  svojem  spisanju  osobite  važnosti 

Pučki  je  pisac  u  punom  smislu  te  riječi. 
Stvari,  koje  piše,  izvadjene  su  iz  puka,  ali  i  jesu 
gotovo  samo  za  puk.  Gradski  čitatelj,  pa  i  onaj 
pučanin,  koji  nije  Dalmatinac,  slabo  će  se  za- 
baviti njegovom  knjigom  Onaj  prvi  stoga,  jer 
je  Andrijašević  kao  pisac  vrlo  skroman  i  nema 
drugih  želja,  nego  da  nam  ispriča  nekoliko  jedno- 
stavnih slika  bez  osobite  dubine,  bez  osobitoga 
značenja,  a  onaj  drugi,  jer  će  mu  biti  težko  ra- 
zumjeti Andrijaševićev  jezik. 

Andrijaševićeve  „Slike  i  priče"  trebala  je 
izdati  „Matica  Dalmatinska",  ili  koja  privatna 
dalmatinska  knjižara,  a  ponajprije  su  trebale 
izaći  u  podlistku  kojega  gospodarskoga  lista  u 
Dalmaciji. 

Prosudjujući  Andrijaševićeve  „Slike  i  priče" 
ne  možemo  si  postaviti  pitanje :  što  je  autor  htio 
s  tom  knjigom  ?  i  prema  tomu  promotriti,  koliko 
mu  je  uspjelo  postignuti  cilj.  Andrijašević  si  i 
nije  postavio  nikakova  osobitoga  cilja.  Jeli  nas 
htio  upoznati  sa  svojim  ljudima  ?  I  jest  i  nije. 
Jer  da  je  imao  samo  taj  cilj  pred  očima,  onda  bi 
njegove  „Slike  i  priče"  drugačije  ispale.  Ne  ona- 
kove  niti  slične  onima  iz  Marušićevih  „Zapisaka", 
nego  veče,  dublje  i  značajnije.  Andrijašević 
nam  je  htio  pokazati,  da  umije  pričati,  pa  kako 
je  zdrav,  mlad  i  „ne  pokvaren  kojekakvom  lek- 
tirom", kako  voli  svoje  selo,  u  kojem  je  odrasao 
i  ljude,  s  kojima  je  danomice  općio,  kako  može- 
biti  i  ne  poznaje  drugoga  svijeta,  odabrao  je  u 
njemu  gradju  za  svoje  slike.  U  njega  je  još  dosta 
mašte,  da  je  mogao  i  u  onim  ljudima  i  u  onim 
prilikama  naći  dovoljno  grad  je  za  pričanje  i 
maštanje.  Njegovi  seljaci  nisu  „salon-baueri" 
i  ako  ih  je  često  lijepo  ovio  i  idilički  prikazao. 
Od  vremena  do  vremena  proviri  opanak  i  gruba 
platnena  košulja. 


Sinovi  zakapaju  Čaču  (Siromasi  iza  brda); 
netko  Šuti,  neko  moli  „pokoj  vječni",  najmladji 
plače,  a  onda,  kada  su  ga  već  počeli  zatrpavati 
zemljom,  najednom  će  Simun  najmladjem  bratu : 

—  Ivane,  čuješ,  Ivane,  deder  odriješi  onu 
uzicu  oko  čačine  glave,  trebati  će  nam  . . ." 

„Siromasima  iza  brda"  sve  treba,  može  biti 
i  ona  uzica,  kojom  su  svezali  mrtvom  čači  glavu 
(valjda  da  dolnja  čeljust  ne  vjesi),  samo  im  ne 
treba  kojekakvih  finih  i  gospodskih  čuvstava . . . 

Kada  se  autor  zabrine,  što  nisu  mrtvacu 
iskopali  dublju  jamu,  nego  samo  nogu  dubine, 
odgovori  mu  seljak,  koji  kopa  grob : 

—  A  moj  gospodaru '.  Nije  umro  od  kuge, 
nego  od  groznice  i  starosti.  Vidiš,  da  je  isti 
praljak.  Slabo  će  se  njim  zemlja  pomoći. 

Slaboćese  zemljanjimpomoći. 
To  je  eto  ona  prava  nota.  Zemlja,  pa  onda  ja, 
a  onda  opet  ja,  pa  zemlja ! 

šteta  je  samo,  što  nema  takovih  opažanja 
u  Andrijaševićevim  pričama  više.  Bila  bi  nam 
se  možebiti  onda  pružila  prilika  upoznati  ck» 
jedan  novi  svijet  Ali  ovako  je  Andrijaševićeva 
knjiga  smjesa  slika  i  priča,  u  kojoj  imade  često 
čisto  suprotnih  opažanja. 

Ipak  prevladava  u  knjizi  osjećaj  čisto  obič- 
noga sentimentalnoga  idealizma,  koji  se  očituje 
u  tome,  da  je  Andrijašević  kadar  vidjeti  u  svojim 
seljacima  sve  prije,  nego  ljude  otvrdnute  u  svaki- 
dašnjoj borbi  s  prirodom. 

Dakako,  to  je  i  posve  razumljivo,  kada 
čovjek  opazi,  kolika  je  u  Andrijaševića  žica  za 
pjesništvom,  kako  ga  goji  naša  tradicionalna 
književnost.  Andrijašević  je  stoga  kadar  iz  čisto 
obične  priče  o  tome,  kako  je  neki  seljak,  u  kojega 
bijaše  lijepa  kći,  koja  se  još  k  tomu  nesretno  za- 
ljubila, počeo  paliti  kreč  i  nastradao  kao  krečar 
(„Nesretna  ktačina"),  izmisliti  cijeli  maleni 
roman.  Dakako  roman  pun  koječega,  što  nije 
nigda  bilo,  ili  bi  se  moglo  samo  teško  zbiti. 

Andri  jaše  vicu  to  ne  smeta.  On  hoće  pričati, 
hoće  fabulirati  dok  hoda  s  puškom  o  ramenu  po 
svojoj  krajini  i  ne  pita  ništa,  hoće  li  izgledati 
vjerojatno  ono,  što  bude  „fabulirao"  i  je  li  u 
opće  potrebno  „fabulirati". 

Samo  se  po  sebi  razumije,  da  je  Andrija- 
šević vrlo  nezgodan,  kada  hoće  podučavati,  jer 
za  to  nije  dovoljno  samo  bogastvo  osjećaja  i 
mašte.  Ali  najnezgodniji  je,  kada  se  baci  na 
satiru.  A  i  to  on  znade.  Onda,  kao  Što  i  kada 
podučava,  sasvim  izbije  pisac  čisto  lokalnoga 
značenja  i  vrijednosti. 

Andrijašević  nije  psiholog.  Za  ovu  vrstu 
literature  (smjesa  priča  i  pjesničkoga  slikanja), 
koja  nije  gotovo  po  ničemu  slična  pripovjeci, 

nije  ni  potrebna  psihologija.  Ugodno  se  čita  i 
ovako,  a  čim  čovjek  odloži  knjigu,  onda  je  i  za- 
boravio, Sto  je  čitao  i  može  iz  nova  početi,  kao 
da  nije  prije  ništa  ni  čitao. 

Dok  čitate,  rijetko  vam  se  misao  ima  čime 
zabaviti  On  sam  ne  iznosi  ni  novih,  ne  bavi  se 
nikakovima,  ne  zanimaju  ga,  pa  stoga  i  ne  budi 
nikakovih  u  vama.  Za  njega  je  seljak  biče,  o 
kojemu  umije  ugodno  i  zabavno  pričati,  doda vaj ući 
mu  bez  i  najmanjega  sustezanja  svoje  osjećaje. 

Zar  na  selu  ljudi  zbilja  posvećuju  ljubavnim 
pitanjima,  patnjama,  radostima  i  neprilikama 
najveći  dio  svoga  duševnoga  života  ?  Zar  se  još 
i  danas  ne  može  napisati  desetak  pripovijedaka 
sa  sela,  a  da  ih  osam  ne  radi  poglavito  o  ljubavi  ? 
Tko  je  živio  na  selu  barem  koju  godinu,  znat  će, 
da  se  seljakova  duša  mnogo  vise  bavi  mnogim 
drugim  brigama,  pitanjima  i  nevoljama.  Pa  kada 
se  već  nikako  i  nikako  ne  može  pustiti  po  strani 
seljačku  ljubav,  zašto  se  ju  onda  ne  iznese 
jednom  tako,  da  bismo  zbilja  i  u  toj  seljačkoj 
ljubavi  mogli  vidjeti  nešto  drugoga,  nego  što 
smo  već  stotinu  i  stotinu  puta  čuli  i  čitali.  Naši 
pučki  pisci  (nabrojit  ću  samo  nekoje:  Bertić. 
Petrović,  Turić)  znadu  i  o  tome  mnogo  više 
novoga  iznijeti.  Spomenuti  ću  samo  Bertićeve 
„Ženske  udese".  Andrijašević  se  tima  piscima 
ne  približava,  a  o  tome  što  ga  se  izdiže  nad  Gjal- 
skoga,  ne  vrijedi  govoriti.  Andrijaševićeve  „Slike 
i  priče"  nisu  nipošto  crtice,  jer  za  crtice  se  hoće 
daleko  više,  nego  što  Andrijašević  može.  Naslov 
—  slike  i  priče  —  posvema  označuje  formu  i 
strukturu  i  cijelu  bit  Andrijaševićevih  radnja. 
Istom  kada  napise  samo  jednu  pripovijest,  koju. 
će  se  moći  staviti  o  bok  kojoj  iz  „Ženskih  udesa", 
onda  će  se  moći  govoriti  o  Andrijaševiću  kao 
pripovjedaču  sa  sela,  a  o  tome  da  bi  mogao  postati 
bilo  kada  piscem  Gjalskijeve  kvalitete,  nikada. 

PREGLED  RIMSKE  KNJIŽEVNOSTI  OD 
NAJSTARIJEGA  VREMENA  DO  SMRTI 
TROJANOVE.  Sastavio  prof.  Milan  Zepić, 
Zagreb  190&  Naklada  kr.  zem-  vlade.  Zem. 
vlada  misli  da  će  ovom  knjigom  dopuniti  onu 
prazninu,  koja  se  na  žalost  osjeća  kod  naše 
omladine  već  davno  t.  j.  da  iz  klasične  gimnazije 
ne  ponesu  solidna  znanja  bar  iz  literature  grčke 
i  rimske.  Držim  da  će  svakoga  i  nestručnjaka 
zanimati  ovo  mojih  nekoliko  riječi  uopće  — 
o  pisanju  literature  za  srednje  Škole,  grčke  i 
rimske  —  u  potanka  razlaganja  ovdje  ne  ću 
se  upuštati.  Koliko  put  imaju  prilike  profesori 
da  Čuju  od  svojih  učenika,  kad  već  postanu 
ljudi,  kako  oni  n.  pr.  ne  znaju  u  čemu  leži  ljepota 


Katulovih,  Propercijevih,  Tibulovih  i  Ovidijevih 
pjesama  —  da  ne  govorim  o  Horaciju,  Vergiliju 
a  i  0  drugima  piscima  pojezije  i  proze.  Što  vrijedi 
za  rimsku  književnost,  vrijedi  i  za  grčku.  Pisci 
takovih  knjiga  i  suviše  se  ropski  drže  djela 
njemačkih  ili  francuskih  te  nabrajaju  samo 
djela  pojedinih  pisaca  a  i  suviše  ih  slabo  karak- 
terišu.  Druga  je  pogrješka  tih  pisaca,  što  na  žalost 
veoma  slabo  prate  savremene  publikacije  iz 
klasične  nastave. 

Da  čovjek  ili  mladić  u  srednjoj  Školi  — 
a  osobito  u  čisto  klasičnoj  gimnaziji  shvati 
n.  pr.  ljubavnu  rimsku  elegiju  —  treba  mu 
reći,  da  ona  ima  samostalan  karakter  i  da  joj 
je  tvorac  Gornelius  Gallus.  Lijep  i  poučan  Članak 

0  toj  temi  nalazi  se  u  Rhein.  Mus.  1905.  F. 
Jacoby  „Zur  Entstehung  der  roemischen  Elegie". 

O  utjecaju  grčke  pojezije  na  rimsku  uopće 
vrijedno  je  proučiti  djelo  Johannes  Tolkihen 
„Homer  und  die  romische  Poesie",  Leipzig 
1900.  —  samo  ćemo  tada  tek  moći  učenicima 
—  osobito  u  gornja  dva  razreda,  protumačiti 
dobro  utjecaj  Grka  na  Rimljane. 

U  knjizi  piščevoj  str.  15.  stoji:  „On  je 
(L  j.  Terencije)  napisao  6  komedija,  koje  su  sve 
sačuvane".  Ne  mogu  da  shvatim,  za  što  pisac 
ne  kaže,  kako  se  bar  zovu  ?  Sramota  je  za  našeg 
maturanta,  da  ne  zna  0  tome  ništa  a  ovamo 
će  se  možda  odati  na  klasičnu  filologiju.  To 
isto  vrijedi  i  za  Senekine  tragedije.  O  Luciliju 

1  Marku  Terenciju  Naronu  Reatinskom  mora 
se  više  reći  i  to  po  rezultatima  savremene  nauke. 

Isto  tako  držimo,  da  je  g.  pisac  trebao 
sistematični  je  da  obradi  onaj  odjeljak  o  filozofiji 
Ciceronovoj    —  n.  pr.  po   Schanz-u   (1907  ) 

Nazori  piščevi  o  spisima  bellum  Africanum 
i  bellum  Hispaniense  ne  će  biti  posve  tačni  — 
bar  za  bellum  Africanum  uporedi  izdanje  Rudolfa 
Schneidera,  Berlin  1905.  Držim  dalje  da  pisac 
nije  trebao  upotrijebiti  čitave  dvije  strane  za 
sadržaj  Enejide  Vergilijeve,  i  ako  tako  rade  i 
Nijemci  n.  pr.  Dr.  Max  Zoeller,  čiju  je  književnost 
pisac  trebao  upotrijebiti. 

Za  Ovidijeve  Metamorphoses  kaže  pisac : 
„Djelo  je  izradjeno  slobodno  po  grčkim  uzorima." 
Svakako  bi  dobro  učinio  pisac  da  za  drugo 
izdanje  prouči  umnoga  francuskog  filologa 
Lafaye-a,  a  od  Nijemaca  Dietze-a  i  V/ilhelma. 

Za  Perzija,  satiričara  napisano  je  samo 
dva  reda  a  to  je  i  suviše  mak).  Slobodan 
sam  spomenuti,  da  ne  rade  svih  6  satira  njegovih 
„0  glavnim  naukama  stoičke  filologije."  O  Čemu 
na  pr.  radi  prva  ? 

O  najboljem  filozofskom  piscu  Seneki  malo 
je  kazano  a  zna  se  ovamo  da  je  0  njemu  veoma 

lijepu  studiju  napisao  L.  Friedlinder  (Hist- 
Zeitschrift  N.  F.  49  Bd-,  2  Heft). 

Trebalo  je  učenicima  —  osobito  maturan- 
tima istaći,  da  je  Seneka  imao  više  t.  z.  esprit-a 
nego  ukusa  i  da  se  u  jeziku  može  kod  modernih 
uporediti  s  Nietzscheom. 

Ovoliko  sam  imao  da  primjetim  o  ovoj 
inače  dobroj  knjizi  za  peti  i  šesti  razred  klasične 
gimnazije  —  u  sedmom  i  osmom  razredu  već 
se  mora  književnost  po  našem  mišljenju  drugo- 
jačije  učiti.  GMa  Lafii. 

GLAZBA 

JOSIP  HATZE:  ,.COSl  COME  LE 
NUBE  .  .  .  ."  („POPUT  OBLAKA  .  .  .  ."). 
Melodija  za  pjevanje  uz  glasovirsku  pratnju. 
Cijena  1.20  K.  Izdanje  Jon  Hoffmann.  Prag. 
Melodiju  ovu  nad  talijanskim  i  njemačkim  tek- 
stom, vrijedno  je  istaknuti,  jer  potječe  od 
onoga  našeg  skladatelja,  koji  svoje  pa  i 
omanje  radnje  dugo  izgladjuje  prije  nego  ih 
javnosti  poklanja.  Jednostavnost,  prirodnost, 
glatkoća,  nježnost  i  elegičnost,  izbija  koli  iz 
ukupnog  dojma  toli  iz  svakoga  detalja  ove  kom- 
pozicije. U  jednu  riječ  i  u  ovoj  se  maloj  radnji 
ističu  sve  one  glazbene  osebine,  s  kojih  je 
Hatzeov  dar  tako  omilio  našim  inteligentnijim 
glazbenim  krugovima.  Antun  Dobrmii. 

KAZALIŠTE 

TRESIĆ-PAVICIĆ:  CICERONOVO  PRO- 
GONSTVO. Tresićeva  drama,  koju  je  uprava 
iznijela  ove  sezone,  prvi  je  dio  tetralogije,  u 
kojoj  će  autor  prikazati  pad  rimske  republike. 
Mi  ćemo  se  još  na  djelo  opsežnijom  kritikom  na 
drugome  mjestu  vratiti. 

DEČAK  :  ADRESA.  Ova  je  kratka  ,,scen.>" 
završila  niz  premijera  iz  hrv.  dramatike.  Poznati 
je  mladi  autor  s  uspjehom  okušao  svoj  talenat 
i  svoju  pozorišnu  rutinu  na  posve  neznatnom  su- 
jetu. Mlada  gospodja  hoće  da  noći  u  kući  svoje 
prijateljice.  Kad  je  došla  u  kuću  dočeka  je  mjesto 
prijateljice  prijateljičin  suprug,  udvarač  go- 
spodjin.  On  je  to  sebi  tako  udesio  otpravivši  iz 
kuće  svoju  ženu.  Upropašćena  gospodja  hoće  to 
da  javi  svojoj  družici  i  traži  uporno  njezinu  adresu. 
Med  ju  tim  je  uspjelo  suprugu  umekšati  srce  svoga 
neobičnoga  gosta  i  kad  joj  on  spreman  pruža 
adresu  svoje  žene.  ona  je  više  ni  ne  će  da  ima . . . 

Autor  je  dramatsku  situaciju  u  punoj  mjeri 
izrabio.  Njegovu  scenu  provejava  jako,  pikantno 
nastrojenje  diljem  čitava  niza  živih,  dramatskih 


detalja.  U  dialogu.  koji  se  ne  Čini  nikako  ishitren, 
imade  na  pretek  gibanja  i  oštrine . . .  Gdjica. 
Mihičić  i  g.  Fijan  stavili  su  autoru  na  dispoziciju 
svu  svoju  otmjenu  umjetnost. 

GOSPODJICA  ANCICA  KERNICOVA. 
Mlada  je  hrv.  umjetnica,  angažovana  u  tudjini. 
došla  da  pokaže  kod  kuće  svoju  umjetnost.  Go- 
spodjica  je  odabrala  četiri  uloge:  Salomu,  Kri- 
stinu (Schnitzlerovo  „Ljubakanje"),  Ofeliju  i 
Colombinu  (Komova  bajazzada).  U  ovim  je 
ulogama  našla  gospodjica  dovoljno  prilike,  da 
nam  predoči  svu  širinu  svoga  talenta.  Ovdje  nas 
je  zadivila  svojim  govorom,  koji  obuhvaća  jednako 
snagu  jakog  dramskog  patosa  kao  i  umiljne, 
jedva  čujne  glasove  pritajenih  bola.  Ovdje  nam 
se  je  prikazala  kao  gotova  vještakinja  u  mimici, 
jednako,  kad  je  trebalo  u  licu  odraziti  tragičnu 
bol  kao  i  onda  —  ili  još  više  —  kad  je  trebalo 
dočarati  ljupki  smijeiak ...  U  isti  mah  pri- 
kazala nam  se  gospodjica  i  kao  pronicava  su- 
radnica pjesnika  pogadjajući  njihove  intencije . . 

Ove  su  njezine  vrline  sigurno  osvajale  pu- 
bliku i  onda,  kad  nije  bilo  u  ulozi  angažovano 
čitavo  biće  mlade  umjetnice,  kad  joj  srce  nije 
moglo  stigncti  uma  i  glumačkih  vještina.  Dok 
se  to  zbude,  zabacit  će  gospodjica  i  mnogu 
vanjsku  napravu,  a  da  joj  ne  će  nedostajati 
uspjeha ...  Lđ. 

FEUILLETON 

NEKOLIKO  RIJECI  ODGOVORA  „GLA- 
SU MATICE  HRVATSKE." „Glas"  seusvojem 
ovogodišnjem  9-  broju  osvrće  na  inoj  letimični 
prikaz  izdanja  M.  H.  za  god.  1907-,  u  prošlom 
broju  „Savremenika".  Razumije  se,  da  se  osvrće 
u  žućljivom  i  surovom  tonu.  kojim  se  odlikuje 
uopće  pisanje  ..Glasa".  Navlaš  ističe  ..Glas" 
ovaj  u  feuilletonu  „Savremenika"  štampan 
prikaz  kao  kritiku,  te  ju  naziva  šablonskom, 
valjda  jer  je  nepovoljna,  aodbor  je  M.  H.  nažalost 
već  tako  naučan  na  nepovoljne  kritike,  da  su 
za  nj  take  kritike  postale  šabkmom.  Da  ta  ša- 
blona odboru  M.  H.  nije  ugodna,  shvatljivo  je. 
Ne  bi  dakle  bilo  nužno,  d'  se  na  ovo  ovakovo  pi- 
sanje „Glasa"  osvrćem,  da  me  ne  okrivljuje  s  nekih 
lažnih  tvrdnja.  Prva,  da  je  moja  lažna  tvrdnja, 
da  su  djela  „Matičina"  bila  popularna,  dok  se 
nijesu  kljaštrila.  Najprije  moram  istaknuti,  da 
moja  izreka  ne  glasi  ovako,  a  zatim  mi  je  dovoljno 
spomenuti,  da  je  kod  nas  i  najširoj  javnosti  po- 
znato, da  je  „Matica"  (njen  odbor,  tko  li)  klja- 
štrio  djela.  Dovoljno  je  podsjetiti  na  izjavu, 
koju  nam  je  u  tom  pogledu  ostavio  pokojni 

Josip  Kozarac  u  svojoj  autobiografiji  i  pismima. 
Njegovo  djelo  „Medju  svijetlom  i  tminom'« 
okljaštrila  je  „Matica"  upravo  u  najsnažnijim 
odlomcima.  Za  to  on  nije  ni  htio  „Matici"  da 
dade  kakvo  drugo  svoje  djelo.  Taj  postupak  u 
„Matici",  koji  je  zadesio  i  druga  djelat  Novak  '.), 
odbio  je  poslije  i  mnoge  druge  pisce,  te  se  sa  svojim 
djelima  nijesu  „Matici"  ni  obraćali.  Fakat  je 
dakle,  a  n»  laž,  da  su  se  djela,  koja  je  „Matica" 
izdala,  kljaštrila.  A  priznaje  to  notabene  i  sam 
„Glas"  kad  kaže :  „Zašto  D.  P.  sadašnjemu  od- 
boru, kao  krivnju  nameće,  što  je  on  odstranio  ?" 
A  odbor  nije  mogao  kljaštrenje  odstraniti,  ako 
toga  kljaštrenja  nije  bilo.  što  pak  „Glas"  taj 
„grijeh"  tura  na  prijašnje  odbore,  treba  ga  pod- 
sjetiti, da  je  većina  članova  sadanjega  odbora 
bila  i  u  prijašnjim  odborima. 

Druga  da  je  moja  lažna  tvrdnja,  da  ima  u 
„Kolu"  preštampanih  radnja.  Koji  li  grijeh  — 
ovaj  prigovor !  „Matičin"  odbor  je  već  toliko 
zastranio,  i  proti  njemu  su  izneseni  tako  važni  i 
sudbonosni  prigovori,  da  u  žućtjivoj  svojoj  pozi 
odbrane  i  ne  vidi,  kako  Je  jadan,  te  i  u  takovim 
prigovorima  vidi  napadaje,  koji  napokon  za  rad 
„Mitice"  ne  bi  morali  biti  važni.  Ali  i  taj  moj 
prigovor  je  opravdan,  jer  Kuzmanovićev  „Jaz" 
već  je  prikazivan,  već  je  poznat,  dakle  nije  isklju- 
čivo „Matici"  namijenjen  rad,  nego  ga  je  jav- 
nosti već  odavna  poznatog  „Matica"  odštampala 
u  ..Kolu",  žalosno  je,  da  odbor  „Matičin"  prihvaća 
take  nuzgredne  gotovo  formalne  prigovore,  da 
polemizira,  a  ne  osvrće  se  na  tolike  moje  stvarne 
prigovore,  tako,  te  je  moje  letimične  domjenke  o 
prošlogodišnjem  izdanjima  samo  potvrdio.  U 
svoj  svojoj  prevejanoj  naivnosti  pita  „Glas", 
da  gdje  su  ti  toliki  sjajni  Ikički  talenti,  koje  bi 
bilo  vrednije  izdati  nego  li  Amolda,  a  ne  vidi, 
da  je  u  tome  baš  najveća  osuda  današnje  „Ma- 
tice", da  za  nju  u  Hrvatskoj  ne  postoje  drugi 
pisci,  koji  što  vrijede,  osim  njezinih  odbornika 
i  par  ostalih  njihovih  pristalica.  To  baš  i  potvr- 
djuje  moju  tvrdnju,  da  je  „Matica"  izgubila 
kontakt  s  našim  vremenom  i  s  našim  kulturnim 
napretkom. 

Kako  god  ko  tumačio  pravila  M.  H.  u  glav- 
nome bi  joj  morala  biti  svrha  i  zadaća,  da  sa 
svojim  izdanjima  posreduje  izmedju  naših 
kulturnih  nastojanja  i  narodnih  potreba,  te  naj- 
važnijih produkata  svjetske  književnosti  i  s  jedne 
strane  i  naše  čitaće  publike  s  druge  strane. 
Morala  bi  dakle  stajati  na  visini  naše  književne 
proizvodnje  i  podati  narodu  sukus  te  proizvodnje. 
Morala  bi  pratiti  sve  naše  narodne  potrebe,  poli- 
tička i  kulturna  nastojanja,  te  dati  narodu  po- 
trebna popularna  djela  iz  tih  područja.  Morala 


bi  pratiti  napredak  znanosti  i  književnosti  u 
stranom,  napose  slavenskom  svijetu,  te  našem 
narodu  prikazati najvažnijanjegova djela.  Onda  bi 
„Matica"  bila  narodna  inštitucija,  koja  bi  doista 
utjecala  na  naš  književni  i  kulturni  razvitak  i 
na  uzgoj  našega  naroda.  Ovako  je  ona  samo  jedan 
nakladnički  pothvat,  koji  živi  po  svojoj  finan- 
cijalnoj  moći,  dok  većina  hrvatskih  književnika 
i  najbolja  naša  savremena  književna  izdanja 
moraju  apelirati  na  privatnu  i  knjižarsku  nakladu. 
O  izdanjima  ,,M.  H".  izvjestit  će  u  „Savre- 
meniku"  osim  mene  i  drugi.  D.  P. 

..SLOVENSKE  NOVELE  I  PRIPOVI- 
JESTI". Gosp.  D.  P.,  koji  je  u  petom  broju  „Sa- 
vremenika"  prikazao  ovogodišnje  publikacije  „Ma- 
tice Hrvatske",  na  koncu  svojega  prikaza  obećava, 
da  će  se  na  pojedina  izdanja  napose  osvrnuti. 

Već  radi  ove  namjere  gosp.  D.  P.  moram  da 
označim  svoje  stajalište  u  stvari  „Slovenskih 
novela  i  pripovijesti".  Misao  o  izdanju  ove  anto- 
logije nije  moja,  ali  je  odobravam. 

Prvo  kaže  gosp.  D.  P.,  da  antologija  ,.ne 
odgovara  pravoj  svrsi,  Jer  donosi  u  većini  od- 
lomke iz  raznih  djela,  šta  će  nam  desetak  slo- 
venskih knjiga  u  odlomcima  !"  Pitam  :  što  jest 
ili  treba  da  bude  prava  svrha  izmjeničnoga 
štampanja  knjiga  ?  Na  to  u  prikazu  g.  D.  P. 
nema  odgovara,  te  je  zato  sve  nejasno.  Svrha 
može  biti  (za  Hrvate)  da  upoznaju  slovensku 
književnost,  a  prije  nego  razumijem  sadašnjost, 
treba  da  poznam  prošlost,  (barem  vrijedi  to  kod 
odraslih,  napose  obrazovanih  ljudi,  koji  već  po- 
znaju jednu  sadašnjost).  Uopće  književnost 
nije  tek  plod  naših  vremena,  već  je  bila  i  prije. 

Drugo:  Radi  ograničenog  prostora  nije 
moglo  ljetos  u  knjigu  doći  i  najnovije  vrijeme. 

Treće :  Nemam  knjige  još  u  rukama,  a  čini 
mi  se,  da  nije  ni  istina,  da  bi  većinom  bili 
odlomci.  (Levstik,  Jurčtć  i  Stritar  zastupani  su 
cijelim  spisovima  —  kod  Krsnika  mi  nakladnik 
nije  dopustio  preštampati  cijeli  spis  !)  U  ostalom: 
Ulomci  mogu  zainteresovati  za  cijeli  spis  kao 
cijeli  pojedini  spis  za  sva  djela  kojega  pisca, 
čitamo  li  najedamput  ili  uopće  sva  djela  sva- 
koga pisca  ? 

Četvrto :  Veoma  ozbiljno  shvaća  se  izmje- 
nično štampanje  hrvatskih  i  slovenskih  spisa. 
Sumnja  o  tome  mi  je  nerazumljiva  ;  želim  samo, 
da  bi  svi  kulturni  ljudi  istotakvom  ozbiljnošću 
pratili  ovaj  pokret,  kao  Što  je  bio  započet. 

Peto:  Ljubavi,  nepromjenjive  i  umom  vo- 
djene  ljubavi  nam  treba,  ako  hoćemo  Hrvati  i 
Slovenci  da  izadjemo  iz  barbarskih  svo- 
jih uzajmičkih  prilika  u  klasičke 
prilike  grčke. 

Nadam  se,  da  ćemo  se  g.  D.  P.  i  ja  naći 
na  dubravama  slovensko-hrvatskim. 

Dr.  Fr.  IUUč. 

Pripomena.  Pročitan  sam  gornje  retke 
g.  dnu  Fr.  IleSića.  U  spomenutoj  knjizi  su  Štam- 
pani odlomci  iz  djela  Janka  Kersnika,  Josipa 
Stare-a  i  dra.  Janeza  Mencingera.  Uvjeren  sam, 
da  ću  se  sa  g.  drom.  Fr.  llešićem  naći  na  dubra- 
vama hrvatsko-slovenskim.  Da  se  razumijemo 
u  našim  tein  jama,  svjedoči  najbolje  to,  što  sam 
dr.  Ilešić  ne  misli  izdanje  hrvatskih  autora  u 
„Matici  Slovenskoj"  udesiti  na  način,  kakovo 
je  izdanje  slovenskih  autora  u  „M.  H."  „Matica 
Slovenska"  izdat  će  u  svojim  edicijama  potpuni 
i  još  ne  štampani  roman  Vladimira  Nazora,  te 
će  time  u  velike  zadužiti  čitaoce  slovenske  i  hr- 
vatske i  doista  nešto  doprinijeti  za  uzajmično 
upoznavanje.  Na  tom  putu  g.  dra.  IleSića  od 
srca  pozdravljam.  D.  P. 

GJALSK1  I  ODBOR  „MATICE  HRVAT- 
SKE".  Odbor  je  „Matice  Hrvatske"  u  svojem 
plemenitom  nastojanju  oko  napretka  hrvatske 
knjige  izvrgnut  tolikim  napadajima,  da  je  na- 
stala potreba,  da  izdaje  jedan  posebni  list  u  svoju 
obranu-  Urednik  toga  Usta  vrlo  je  savjestan 
čovjek :  skuplja  prigovore  i  odgovara,  kako  naj- 
bolje umije.  Ali  kod  velikog  posla  dogadjamuse 
katkad  malheur:  on  odgovara  pun  žara  i  rato- 
bomosti  na  „šablonske  kritike",  a  zaboravlja 
druge  neke  prigovore,  od  kojih  bi  ipak  trebalo 
obraniti  svoje  gospodare.  Tako  je  nedavno  donio 
jedan  zagrebački  dnevnik  u  nešto  oštrom  ali 
uvjerljivom  tonu  jedan  prigovor,  na  koji  bismo 
ipak  htjeli  da  čujemo  i  „obranu".  U  interesu 
dobroga  glasa  odborova,  pak  jer  znamo  da  go- 
spoda čitaju  naš  list  —  mi  ćemo  taj  „napadaj  u 
cjelosti  prenijeti.  „Prostote  odbora  „Ma- 
tice Hrvatske.  Zajedno  sa  svojim  edi- 
cijama izdala  je  „M  H."  i  ljetos  „Reklamu". 
Lani  bila  je  ta  reklama  gotov  humoristički  list, 
ljetos  imalo  je  prostaštvo  zamijeniti  humor. 
Pisac  te  „reklame",  tajnik  ,,M  H."  usudio  se  je 
u  ime  odbora  prigodom  prikaza  AndrijaŠevi- 
ćevih  „Slika  i  priča"  napasti  jednoga  od  da- 
leko najzaslužnijih  radnika  ,,M. 
H."  i  najodličnijega  našeg  književnika  Gjalskoga 
načinom,  koji  se  je  na  žalost  posve  udomaćio  u 
odboru  ove  „prosto-narodne"  institucije.  Pošto 
je  predsjednik  ,,M  H."  dr.  Amold  sebi  priuštio 
pet  stranica  prije  toga  služnički  hvalospjev  svoje 
lole  i  neprobavljive  knjige,  dozvolio  je  Radiću 
da  napada  Gjalskoga  bez  svakoga  po- 
voda i  na  posve  nedozvoljenom 
mjestu.  Dakako  da  je  Gjalski  veličinama  a  la 
B a  zala,  Amold  i  Radić  i  pseudoromantičan  i 


pseudorealističan  i  „tobožnji"  sociolog,  jer  se 
nije  umio  pokoriti  njihovu  finom  realističnom  i 
romantičnom  društvu,  jer  nije  dozvolio,  da  se 
pod  njegovim  imenom  tjeraju  veliki  odborski 

poslovi,  što  se  to  tiče  Radića  i  Amolda, 

da  je  Gjalskomu  jedinomu  uspjelo  hrvatsku  knji- 
ževnost proslaviti  i  izvan  granica  svoje  domo- 
vine, da  je  Gjalski  ljuto  stradao, 
dok  je  „Matica  Hrvatska"  njegove 
knjige  prodavala  sve  do  zadnjega 
eksemplara!  Gg.  Amold  i  Radić,  koji  su 
izvalili  ovaj  prostački  napadaj,  ne  mogu  dakako 
nikako  pojmiti  zlovolje  Gjalskove  radi  „ne- 
spretnih" nesporazumaka,  ali  bilo  bi  već  skrajnje 
vrijeme,  da  im  se  ti  nejasni  pojmovi  objasne. 

. . .  Doista  na  sramotniji  način  nije  se  mogla 
dati  ,,M  H."  u  shižbu  lične  taštine  i  ličnih  inte- 
resa !  Zar  zbilja  nema  poštenih  rodoljuba,  koji 
bi  mogli  učiniti  kraj  tim  drskim  anomalijama  ?" 

Na  ove  retke  očekujemo  od  ,JVt  H."  odgovor. 

BILJEŠKE 

PROSLAVA  ZORAN1ĆEVE  CETRISTO- 
GODIŠNJICE  U  NINU.  U  Ninu  konstituirao  se 
odbor  za  proslavu  Zoranićeve  četristogodišnjice 
pod  predsjedništvom  Manfreda  kneza  Borellia, 
a  uz  tajnika  kanonika  P.  pl.  Zankia.  Odbor 
hoće  da  proslavi  u  Ninu  spomenpločom  najstari- 
jega hrv.  patriotičnoga  pjesnika,  koji  se  je  rodio 
koncem  1508.  ili  početkom  1509-  u  Zadru,  i 
ostavio  svome  narodu  čuveni  pjesmotvor  „Pla- 
nine" (1536- ;  jedino  sačuvano  pjesnikovo  djelo). 
Uz  spomen-ploču  htio  bi  odbor  da  izda  i  „kulturni 
spomenik  Zoranićevoj  uspomeni"  povjesno- kul- 
turnu sliku  sjeverne  Bijele  Hrvatske  za  XV.  i 
XVI.  stoljeća.  Odbor  se  u  to  ime  utiče  potpori 
svih  hrv.  rodoljuba.  Dan  svečanosti  u  Ninu  oglasit 
će  se  naknadno. 

ISPRAVI  !jU  5-  broju  „Savr."  ispremetnula 
se  kod  štampanja  stihovi  u  Domjanićevoj  pjesmi 
„U  predvečerje".  Pjesma  imade  ovako  da  glasi : 

Uz  obronke  se  skuplja  mrak. 
Već  travniđ  u  noći  tonu, 
a  krvavi  još  požar  sja 
na  zapadu  na  nebosklonu. 

Bregova  niz  do  zapada 
ko  valovlje  se  mrtvo  pruža, 
rumenilo  im  posu  vrh 
ko  latice  od  tisuć  ruža. 

Tek  oblaci  su  nad  njima, 
sve  zlato  ih  i  grimiz  rubi, 
a  dalje  se  daljinom  kraj 
u  beskraju  i  šutnji  gubi. 

DR.  GJURO  ŠURMIN :  VATROSLAV  JAOIĆ 

*  6.  SRPNJA  1838. 

Sa  deset  godina  gledaše  u  Varažd  nu,  u  rodjenom  svome  mjestu,  prijelaz  hrvatske 
vojske  pod  banom  Jelačićem  u  Ugarsku.  Za  dječaka  onakvih  sposobnosti,  kakve 
su  Jagićeve,  bijahu  uzroci  pohoda  Hrvata  1848.  god.  od  velikih  dojmova.  I  u  Varaž- 
dinu se  znalo,  da  Hrvati  idu  u  borbu  za  svoj  jezik,  da  idu  na  obranu  svoga  prava. 

U  doba  apsolutizma,  koji  je  pritisnuo  Hrvatsku  poslije  prolivene  krvi  i  po- 
slije velikih  narodnih  žrtava,  imao  je  potanje  doznavati,  koje  su  ideje  dovele  do 
sukoba  s  Madžarima.  Njemu  kao  Varaždnicu  malo  mogaše  biti  poznato  u  dje- 
tinjstvu, što  su  značile  misli 
ilirskih  otaca  uz  lozinku  :  ho- 
ćemo slogu  s  braćom  Srbima. 
U  Varaždinu  to  nije  bilo  go- 
ruće pitanje.  Kad  se  upućivao 
u  stanje  svoje  domov:ne  kao 
mladić,  sve  više  ga  zanošaše 
misao  Gajevih  drugova.  Kao 
zreo  čovjek,  razumljivo  je, 
našao  se  u  kolu  onih,  koji  su 
i  Trsku  ideju  pod  drugim  ime- 
nom dalje  držali  u  životu  i 
radili  na  kulturnom  polju  oko 
njezina  ojačavanja. 

U  Beču  je  učio  filologiju 
kod  prvih  profesora  ;  u  Beću 
je  upoznao  Miklošića  i  njegov 
rad  oko  slavenske  filologije. 
Od  1856.— 1860.,  pod  kraj  ap- 
solutističke vladavine,  imaše 
prilike,  da  uz  klasičnu  filolo- 
giju upozna  zadaće,  na  koje 
su  pozvani  baš  Slaveni,  da  o 
njima  razglase  šrokomu  svi- 
jetu, što  je  slavenstvo,  što  bi 

ono  moralo  biti.  U  poznanstvu  s  Vukom  Karadžićem  i  Gjurom  Daničićem  lako 
je  bilo  razbirati  Miklošiću,  da  će  se  od  klasičnoga  filologa  razviti  slavenski  filolog. 

Jagićeva  živahnost,  okretnost,  brzo  i  duboko  shvaćanje  svega  i  u  malenoj 
Hrvatskoj  brzo  dodje  do  cijene.  On  je  kao  gimnazijski  profesor  u  Zagrebu  od 
1860.— 1870.  razvio  toliku  književnu  djelatnost,  koliku  bi  drugdje  mogli  s  uspjehom 
da  razviju  ljudi,  koji  nijesu  imali  onoliko  posla,  koliko  ih  jedan  gimnazijski  pro- 
fesor ima.  Jagić  je  kao  samostalan  čovjek  podizao  u  Zagrebu  takve  poslove,  na 
koje  se  kod  nas  u  ono  doba  mogahu  da  odvaže  ljudi  samo  njegove  radinosti 
i  njegova  shvaćanja  i  razumijevanja  vrijednosti  književnoga  naučnoga  poslovanja. 

U  „Pabircima  po  cvijeću  našega  narodnoga  pjesništva"  (1861.)  radi  pod 
dojmor.i  klasične  filologije.  Homer  ga  je  privlačio,  ali  je  mislio,  da  nije  potrebno 
govoriti  u  Hrvatskoj  o  Homeru,  koliko  upozorivati  na  sličnost  naše  poezije  sa 
starom  grčkom.  Prva  njegova  radnja  pokazivaše  pravac,  u  kojem  on  mišljaše  da 
upotrijebi  svoje  sposobnosti  i  studije. 

Jagića  kao  klasičnoga  filologa  nestalo  je  u  Hrvatskoj.  Kao  gimnazijski  pro- 
fesor 1861.  god.  radio  je  samo  za  slavistiku.  U  Hrvatskoj  je  radio  samo  na  polju 
hrvatske  i  srpske  književnosti  i  jezika  unoseći  novi  duh,  novi  pravac  novo  shva- 
tanje  medju  učitelje  i  učenike.  Po  svojim  pogledima  u  zadatke  nauke  nije  mogao 
da  se  zadovoljava  Babukićevim  radom.  Odlučnost,  vještina  i  znanje  eliminirale 
odmah  u  početku  šezdesetih  godina  prvoga  učitelja  „ilirskoga"  jezika  —  što 
u  ostalom  nije  bio  grijeh  spram  čovjeka,  koji  je  u  nevolji  izvršio  svoju  zadaću 
onako  časno,  kako  je  u  njegovo  doba  nije  nitko  drugi  mogao  da  opravi. 

Nije  bilo  godine,  da  u  pusto,  neizorano  polje  hrvatske  nauke  Jagić  ne  unese 
svoje  lopate,  da  njome  prekapa,  presadjuje,  preobrće  i  ne  usijava  svojih  novih  plo- 
dova. Oni  naši  ljudi,  koji  su  iza  ilirskih  i  bahovskih  vremena  znali  i  htjeli  da  po- 
rade bez  Ilira  ali  u  njihovu  pravcu,  brzo  su  u  Jagiću  upoznali  spremnika  prvoga 
reda.  Rački,  Torbar  i  drugi  s  Jagićem  se  udruži še  i  počeše  udarati  temelje  za 
akademiju.  Otvorite  godišnjake  „Književnika"  (1 864.— 1867.),  pa  ćete  vidjeti, 
koliko  je  različita  truda  Jagićeva  u  njima.  Ne  samo  ono,  Što  je  on  pisao,  nego 
i  ono,  što  je  poticao,  što  je  izazivao,  bijaše  takav  posao,  koji  je  u  Hrvatskoj 
mogao  da  izvodi  samo  on.  U  „Književniku"  je  pod  drugim  imenom  zastupan 
nastavak  teženja  ilirskih.  Srbin  pored  Hrvata,  Hrvat  pored  Srbina  stupa  u  „Knji- 
ževniku" k  poslu.  Nema  Slovenaca.  Ali  Slovenci  su  razmjerno  slabo  radili  i  u 
Gajevo  doba  oko  nauke,  a  u  Hrvatskoj  je  za  doba  „Književnika"  trebalo  riješiti 
preča  pitanja.  Slovenci  iz  apsolutističkoga  doba  nijesu  poslali  nijednoga  trud- 
benika u  Hrvatsku,  a  nijesu  ni  kod  kuće  imali  Čovjeka,  koji  bi  tad  razumio  Jagića 
i  njegove  drugove. 

Reklo  se,  da  je  „Književnik",  tvrda  građja  Jagićeva,  preteča  „Archivu  fiir 
slavische  Philologie".  Mi  u  Hrvatskoj  možda  ne  bismo  prihvatili  ove  misli,  ali  kad 
je  nabačena,  lako  se  razbira,  kako  se  visoko  cijeni  „Književnik".  Jagić  je  za 
Riegerov  „Slovnik"  pod  riječju  „Jihoslovane"  prikazivao  Hrvate  i  Srbe,  koliko 
su  bili  kadri  da  na  literarnom  polju  u  svoje  povjesno  doba  učine«  Prvi  put  je 
to,  da  se  na  okupu  moglo  naći  toliko  sabrane  gradje  s  kritičnim  dodacima  0  li- 
teraturi Hrvata  i  Srba,  koliko  je  Jagić  sabrao. 

Članak  „Jihoslovane"  i  radovi  u  „Književniku",  od  kojih  su  mnogi  i  danas 
u  potpunoj  svojoj  vrijednosti  kao  i  u  doba,  kad  su  pisani,  utirahu  Jagiću  put, 

da  bude  kod  osnivanja  akademije  medju  prvim  i  najvrsnijim  njezinim  člano- 
vima. On  je  sa  svojim  drugovima  u  ovom  novom  zavodu  imao  da  provodi  misao, 
na  kojoj  treba  da  se  osniva  budućnost  Hrvata.  Nigdje  i  nikada  ekskluzivist,  već 
svagdje  na  sintezi  stvarajući  svoje  zaključke  mogaše  da  ojačava  ideje,  koje  su  ve- 
likoga oca  naše  akademije  Strossmavera  vodile.  Jagić  kao  rodjeni  Hrvat  pripadaše 
onoj  skupini  naših  ljudi,  koji  su  samo  iz  sloge  i  zajedničkoga  rada  sa  Srbima  mogli 
da  proriču  bolju  budućnost  u  razvoju  jednih  i  drugih.  Ne  bih  mogao  ustvrditi, 
da  se  Jagić  u  ovo  doba  potpuno  otresao  Miklošićeve  tvrdnje  o  Hrvatima  i  Sr- 
bima. Ali  on  je  u  doba  nepoznavanja  gov6r£  južnih  Slavena  davao  toliko  svojega 
individualnoga  shvaćanja  Miklošićevoj  teoriji,  da  je  u  „Historiji  književnosti 
naroda  hrvatskoga  i  srpskoga"  (1867.)  otvoreno  priznao,  „da  odijeliti  hrvatsko  od 
srpskoga  (u  narodu)  upravo  je  onako  nemoguće,  kao  što  bi  i  suvišno  bilo".  Pri- 
znaje, da  postoji  neki  dualizam,  ali  „se  on  ne  osniva  toliko  na  narodnosti,  po 
kojoj  se  niti  ne  bi  da  nije  što  drugo  nikakva  razlikost  osjećala,  koliko  na  oba,  s  vana 
religijom  i  kulturom  dobavljena  faktora,  a  to  su  „zakon"  (vjera)  i  pismo".  Malo 
ih  je  onda  bilo,  koji  su  i  u  nauci  bili  toliko  jaki,  da  se  na  jednoj  strani  odupru 
autoritetu  Miklošićevu,  a  na  drugoj  strani  da  ne  podlegnu  dnevnim  fluktuaci- 
jama i  ne  postanu  eksluzivisti.  Jagić  je  išao  pravim  putem. 

U  akademiji  je  Jagić  prvih  godina  bio  najglavniji  i  najradiniji  istraživač 
istorije  jezika  i  literature.  Nema  godišta,  nema  gotovo  „Rada"  ili  „Starina",  gdje 
ne  bi  bilo  njegova  truda.  Ono,  što  je  odgovaralo  potrebama  u  „Književniku", 
mislim  kritiku,  to  je  on  njegovao  i  u  „Radu". 

Kao  sin  ove  zemlje,  kao  Hrvat,  nije  mogao  ostati  miran  na  sve  ono,  što  se  do- 
gadjalo  pod  banovanjem  prvoga  nagodbenoga  bana.  1  kao  priznatoga  trudbe- 
nika i  jednoga  od  najvrsnijih  učitelja  stiže  ga  osveta  vlasti,  te  ga  u  lipnju  god. 
1870.  ban  L.  Rauch  otpusti  iz  službe. 

Ima  ih  jošte  živih  svjedoka  ovoga  nasilnoga  čina,  ima  ih  živih,  koji  bi  mogli 
kao  savremenici  prikazati  tadašnje  vladino  postupanje  s  Jagićem  i  njegovim  dru- 
govima. Ne  ću  da  o  tom  govorim,  jer  bih  predaleko  zašao  u  ovom  članku.  Samo 
treba  osobito  da  se  iztakne,  da  je  u  ovom  otpustu  za  Jagića  nastao  potpuni  pre- 
okret. Njegov  rad,  njegova  sprema  otvorala  mu  je  duševne  vidike,  a  nasilje  vlasti 
prisililo  ga,  da  podje  u  svijet  i  da  u  širokom  svijetu  svojoj  energiji  pribavi  pri- 
znanje, što  mu  ga  je  rodjena  gruda  htjela  uskratiti  i  po  mogućnosti  uništiti. 

Dakako  da  su  dnevne  brige  s  otpustom  iz  službe  bile  velike  i  za  Jagića.  Ali 
je  on  već  do  1870.  god.  sebi  svojim  upješnim  radom  stekao  toliko  poznanstva 
i  prijateljstva,  da  su  Miklošić,  Sreznjevski,  Grigorović  i  drugi  ljudi  svjetskoga 
glasa  postali  njegovim  zaštitnicima.  Njihovom  pomoći  bude  pozvan  za  profesora 
u  Odesu.  Prije  negoli  je  tamo  počeo  s  predavanjima  sanskrsta,  pošao  je  u  Berlin, 
da  sluša  Webera.  No  i  u  Berlinu  je  on  radio  za  slavensku  stvar,  pa  je  iz  Odese 
već  1874.  god.  bio  pozvan  za  prvoga  profesora  slavistike  na  berlinsko  sveučilište, 
gdje  je  zasnovao  „Archiv  fur  slavische  Philologie",  tu  riznicu  znanja  o  svim  Sla- 
venima. Ko  bi  htio  u  ovakvom  prigodnom  Članku  da  samo  približno  natukne  sva 
zanimanja,  rasprave  i  kritike  Jagićeve  u  „Archivu",  pogotovo  iz  prvih  godina 
njegova  izlaženja,  dao  bi  se  na  posao,  koji  traži  i  više  vremena  i  više  prostora* 
Ali  to  ću  spomenuti.  Jagićeva  se  radinost  razvija,  ako  je  moguće,  još  u  većoj 
mjeri  nego  prije,  a  pravac  njegova  rada  u  „Archivu"  ostaje  isti,  kakav  je  bio  i  prije. 

Preko  „Archiva"  upoznata  je  i  hrvatska  nauka,  preko  „Archiva",  zaslugom  Ja- 
gićevom,  doznavao  je  Široki  svijet  za  našu  akademiju  i  za  nas  kao  ljude,  koji 
idu  s  kulturnim  svijetom  naprijed. 

„Archiv"  izlazi  32  godine  pod  redakcijom  osnivačevom.  Rijetki  su  časopisi,  koji 
izlaze  tako  dugo  u  privatnoj  nakladi;  ako  izlaze,  zasluga  je  to  njihove  vrsnoće. 
Ono,  što  je  Jagić  kao  zreo  čovjek  zasnovao  u  tudjem,  slavenstvu  neprijatnom 
svijetu,  znao  je  on  održati  na  jednakoj  visini  i  u  svojim  poodmaklim  godinama. 
„Archiv"  ga  nije  nikad  apsorbirao.  Uz  obilje  kritika  i  članaka  iz  njegova  pera 
dolazili  su  njegovi  učenici,  koji  su  mu  danas  potpora  u  izdavanju  ovoga  važnoga 
časopisa  za  slavensku  nauku.  Jagić  ga  je  tako  osigurao,  da  sam  može  da  pred- 
uzima  i  druge  omašne  radove  izvan  časopisa.  Izdanje  zografskoga,  marijinskoga 
evangjelja,  vinodolskoga  zakona,  izdavanje  korespondencije  Dobrovskoga  i  Ko- 
pitara, izdanje  mineja  itd.,  itd.,  što  je  on  sve  uredio  i  poslao  u  svijet  s  izda- 
vanjem „Archiva",  k  tomu  brojni  Članci  i  kritike,  govore  o  neutrudivosti  i  svje- 
žosti  duha,  štono  se  prvi  put  javio  u  hrvatskoj  književnosti  s  pitanjem  0  narodnoj 
poeziji.  Nema  uopće  područja  slavenske  nauke,  u  kojem  on  ne  bi  bio  poradio  i 
uvijek  iznio  novih  misli. 

Kakav  mu  je  rad,  takav  i  život.  U  Berlinu  je  ostao  do  1881.  god.,  kad  ga  po- 
zvaše  u  Petrograd,  da  bude  nasljednikom  1. 1.  Sreznjevskomu.  Novo  društvo,  novi 
svijet  za  njega,  ali  i  novo  vrelo  za  rad.  Ista  ruska  državna  vlast  odlikovala 
ga  je  za  njegove  književne  zasluge.  Dakako,  da  su  se  akademije  i  učevna  društva 
još  i  prije  njegova  puta  u  Petrograd  natjecale,  da  ga  uvrste  medju  svoje  članove. 
Ali  od  političkih  oblasti  učini  ga  tek  ruska  vlada  državnim  savjetnikom  uvažujući 
njegove  zasluge  za  slavenstvo. 

Miklošić  je  još  u  sedamdesetim  godinama  pomišljao,  da  bi  mu  mogao  Jagić 
biti  najdostojnijim  zamjenikom.  Kad  je  otišao  navršivši  sedamdeset  godina  ži- 
vota, bude  Jagić  1886.  god.  pozvan  za  profesora  u  Beč,  gdje  će  eto  6.  srpnja  o. 
g.  i  on  dočekati  zdrav  i  bodar  svoju  sedamdesetu.  Paralelu  izmedju  Miklošića 
i  Jagića  neka  provede  istorija. 

Kod  vanrednih  ljudi  priroda  kao  da  je  koncentrirala  sve  svoje  osobitosti  i 
odlike.  Za  Jagića  danas  ne  bi  niko  rekao,  kad  ga  vidi,  kakav  je,  i  kad  znade,  što  sve 
radi,  da  mu  je  sedamdeseta  ha  domaku.  Njegov  rad  u  slavenskom  seminaru  bečkoga 
sveučilišta,  njegova  korespondencija,  njegova  briga  za  započetu  slavensku  enci- 
klopediju kao  da  ne  dopuštaju  prirodi,  da  se  približi  ovom  duhu  sa  svojim  kon- 
sekvencijama  godina.  On  ima  još  mno?o  toga  da  opravi,  za  to  mu  treba  zdravlja 
i  snage.  Veliki  ga  svijet  nije  odbio  od  domovine.  Ostao  je  Hrvatom,  koji  ljubi 
slavenski  svijet,  ali  koji  i  u  svojim  poodmaklim  godinama  kao  Hrvat  budno 
prati  dogadjaje  u  Hrvatskoj.  Veseli  se,  kad  vidi,  da  je  slobodoumni  pravac  došao 
i  medju  nas,  jer  se  nada,  da  će  sinovi  znati  i  moći  popraviti  ono,  što  su  oci 
bilo  s  kojega  razloga  propustili.  Još  i  više  ga  veseli,  kad  vidi,  da  je  njegov  na- 
učnjački  rad  u  obziru  narodnih  odnosa  došao  do  realnoga  provodjenja.  Nje- 
gova straha,  da  ćemo  se  poraskidati  za  volju  drugih,  za  volju  tudjinaca.  ne- 
stalo je,  pa  on  danas  sa  svom,  ali  samo  Jagićevom  energijom  nastoji,  da  konačni 
rezultati  prave  znanost  dođju  đo  vrijednost;  i  u  prakt  čnom  životu.  Zelmo  mu, 
da  :h  doživi  i  už:va  u  današnjoj  snazi  svoga  duha  i  tijela ! 

DR.  DRAG.  PROHASKA:  ENCIKLOPEDIJA  SLAVJANSKOJ 
FILOLOGIJI 

S  filologijom  se  svaka  nauka  dotiče,  jer  svaka  treba  da  ono,  što  misli,  i  z- 
r  i  č  e,  a  filologija  joj  je  na  pomoći,  kad  se  radi  o  izricanju,  o  riječima  i  govoru. 
Filologija  kritikom  o  riječi  pripravlja  posestrimskim  naukama  najodličniji  naučni 
materijal  —  jezik.  Ona  ga,  velim,  pripravlja,  ona  ga  ne  stvara.  Njezinu  po- 
moć osobito  osjećaju  oni,  koji  jezikom  neobradjenim  i  siromašnim  prevode  s  je- 
zika bogatijega.  A  ni  oni,  koji  izvorno  misle,  koji  s  novim  mislima  i  riječima  do 
novih  zaključaka  dolaze,  takodjer  ne  mogu  prezreti  njene  pripomoći. 

To  je  praktička  vrijednost  filologije. 

I  već  radi  nje  mora  da  je  svakomu  misliocu  i  kulturnom  radniku  milo,  da 
nadje  filologiju  obradjenu,  jaku  i  razboritu.  Na  žalost  ima  malo  ljudi,  koji  bi  ra- 
zumjeli, u  čemu  stoji  vrijednost  filologije. 

A  što  bismo  takovima  rekli  preporučujući  dapače  filologiju  nepraktičku 
filologiju,  koja  ne  služi  drugomu  čemu,  izvan  sebe,  nego  samo  sebi,  filologiju  č  i- 
sto  naučnu?! 

Neka  nam  je  u  neprilici  ovoj  dopuštena  kratka  isporedba.  Svatko  n.  pr.  zna, 
da  izmedju  čistioca  odijela  i  kemičara  ima  neka  razlika,  koja  se  poglavito  u  tome 
sastoji,  da  jedan  kemiju  p  r  i  m  j  e  n  j  u  j  e,  a  drugi  je  proučava.  Svatko  znade 
da  prvi,  praktičar,  stoji  ispod  drugoga  teoretičara,  jer  od  ovoga  on  uzajmljuje 
spoznaju  i  zaključak.  A  da  takova  razlika  i  u  jezikoslovnom  poslu  postoji,  o  tome 
rijetko  misle-  Školnik  gramatičar,  koji  uči  p  r  a  v  i  1  a  n  j  e  z  i  k,  i  purist,  koji  čisti 
jezik  od  tudjica  i  kvarenja,  nalik  je  na  čistioca  odijela,  dok  filolog,  Što  ulazi  u  tajne 
jezičnih  zakona  i  razumijevanje  života  jezikova,  nalik  je  na  kemičara,  koji  na  oko 
beskorisnom  analizom  dolazi  do  tajna  sinteze  ili  spojeva  kemičkih. 

Za  ovu  drugu  naučnu  filologiju  šire  općinstvo  nikada  nema  onoliko  smi- 
sla kao  za  koju  prirodoslovnu  nauku,  jer  filologija  joj  je  nauka  suviše  pojmovna, 
netvama,  nezorna  i  zato  nerazumljiva.  I  kad  filologija  pristupa  k  enciklope- 
d  i  č  k  o  m  obradjivanju  sebe  same,  onda  ona  to  i  ne  Čini  za  to,  da  se  popularizira 
—  kao  Što  to  i  neki  „filolozi"  misle  !  —  nego  ona  hoće  da  se  naučno  r  e  s  u  m  i  r  a 
da  sama  sobom  obračunava. 

Enciklopedija  slavenske  filologije  nalik  je  dakle  na  neki  kongres,  na  kojemu 
se  raspravljaju  od  pozvanih  sva  glavna  pitanja  nauke,  na  kojemu  se  zapisnički 
utvrdjuje  cjelokupno  stanje  stvari. 

Premda  dakle  nema  enciklopedija  slavistike  praktičku  svrhu,  jer  niti  je  ona 
praktična  slovnica  za  slavenske  jezike,  niti  enciklopedički  rječnik,  a  niti  antolo- 
gija duševnih  tvorevina  slavenskih,  premda  ona  sve  to  nije,  ipak  mora  da  ima 
i  za  nestručnjake  neki  čari  neku  znamenitost!  1  ako  tko  nije  zvanični 
filolog,  nego  samo  političar  slavenski  ili  učenjak  na  drugom  području,  on  će  ne 
samo  o  filologiji  nego  i  o  svojemu  narodu,  o  svojoj  rasi,  o  čovjeku  uopće  dobiti 
nove  pojmove,  a  što  je  najzanimljivije,  on  će  se  upoznati  pitanjima,  koja  su  mu 
se  već  samomu  češće  otprije  nadavala,  i  vidjet  će,  da  je  i  on  kao  i  svaki  čovjek 
donekle  filolog.  Razlikovat  će  filologa  od  nefilologa,  učenjaka  od  stručnjaka. 

Enciklopedija  je  slavenske  filologije  izrasla  iz  potrebe. 

Stanje  slavenske  filologije  danas  je  već  takovo,  da  ona  više  i  nije  sla- 
venska. Udaljismo  se  od  predaje  onih,  koji  su  je  osnovali.  Bilo  je  to  u  dobi 
opće  slavenskoga  preporoda  —  u  nas  ilirizma  —  kad  su  ljudi  kao  Šafarik, 
Sreznjevski,  Kopitar,  Vuk,  Gaj  itd.  na  temelju  upoznavanja  svoje  slavenske  na- 
rodnosti dizali  kulturnu  i  političku  snagu  slavensku  do  nenaslućene  visine.  Što 
naša  slavenska  nepolitičnost,  a  Sto  opet  nagli  naši  uspjesi  pa  s  njima  naše  narodno 
individualiziranje  učiniše,  da  je  onaj  plodni  i  epohalni  uzajmični  interes  ugasnuo, 
a  egoizam  sa  svim  svojim  ignorantizmom  zavladao  našim  javnim  i  naučnim  ži- 
votom. 

Enciklopedija  ova  u  prvom  redu  znači  psihološko  ozdravljenje  slavistike  —  a 
s  njim  stoji  u  savezu  i  neko  dozrijevanje  Slavena  za  zadaćeopćesvjetske. 

Psihološko  je  ovo  ozdravljenje  toliko,  što  će  uzajmično  proučavanje 
Slavena  njih  same  dovesti  do  posve  novih  nazora.  Govoriti  o  tudjoj  stvari  znači 
donekle  sebe  zatajiti,  a  spoznavati  u  drugomu  dio  sebe  samoga  znači  porasti 
od  individua  do  stepena  v  r  s  t  i,  a  kao  vrst  domoći  se  zadaće  više  —  opće  svjetske. 
Slavensku  vrst  ili  rasu  drži  kolos  kontinentski  Evropa  i  Azija  na  srcu,  u  zagrljaju. 
Ovdje  može  da  otkucava  sudbina  zemlje  !  Da  Slaveni  kao  rasa  imaju  neku  opće 
svjetsku  zadaću,  to  nije  samo  tlapnja  naših  pjesnika  Mickiewicza,  Preradovića, 
Mereškovskoga,  nego  to  mora  da  mimo  intuiciju  pjesničku  nama  dokaže  i  naš 
razum,  koji  crpe  pozitivno  znanje  o  Slavenima.*  Razumno  upoznavanje 
Slavena  otklonit  će  i  svaku  sumnju  tudjinaca  o  panslavizmu,  koji  oružjem  osvaja 
Evropu,  o  barbarskoj  invaziji,  jer  ono,  što  se  počinje  razumom,  ne  vodi 
do  —  nerazuma  ! 

Ne  samo  da  će  slavenstvo  ojačati  proučavanjem  Slavena,  nego  će  se 
krepče  razviti  (kao  i  poslije  slavenskoga  preporoda)  i  same  pojedine  slavenske 
narodnosti.  Jer  ono,  što  je  u  njih  individualno  (narodnosno),  izići  će  jačom 
snagom  na  svijetlo  spoznaje  isporedjivanjemsa  srodnima  dijelovima 
jedne  cjeline  nego  li  bi  izišlo  isporedjivanjem  s  dijelovima  drugoga  organizma.  Samo 
tako  spojit  će  razum  ono,  što  je  povijest  i  brutalna  sila  rascijepila.  (Hrvati  i 
Srbi !) 

Već  prvi,  jezikoslovni,  dio  slavenske  enciklopedije  može  da  djeluje 
u  tome  smislu.  Mislim,  da  će  onaj,  koji  prouči  dijalektologiju  slavensku,  posve 
drugojačije  suditi  o  pograničnim  rasprama  Slavena,  nego  tko  svoje  znanje  crpe 
iz  novina,  koje  argumentiraju  političkim  zemljovidom  u  ruci.  Vidjet  će,  da  se  jedno 
narječje  u  drugo  prelijeva  kao  što  se  virovi  na  vodi  stvaraju,  dodiruju  i  raspli- 
njuju.  Ovakova  mirna  spoznaja  utrt  će  i  u  životu  put  k  mirnom  sporazumku 
i  organičnom  napretku. 

Ovim  promatranjem  još  se  niti  ne  dotakosmo  strogo  naučne  svrhe 
enciklopedije. 

Predaleko  bi  me  zavelo,  da  tu  pustim  riječima,  slobodna  maha.  Enciklope- 
dija služi  filologu  isto  kao  dobar  tloris  graditelju,  ili  specijalna  karta  turistu.  On 
se  po  njoj  razaznaje  u  svojoj  nauci.  1  zato  će  enciklopedija  metodički 
silno  utjecati  na  dalnji  razvitak  slavenske  filologije.  Ona  će  vazda  kao  kritika 

*  Vidi  takovu  razumnu  spoznaju  o  Slavenima  i  u  njemačkoga  učenjaka  Krumbachera :  Der 
Kultunvert  de»  Slavischen  und  die  slavische  Philologie.  (Internationale  Wochenschrift  1908.) 

a  priori  predusresti  lošim  provincijalnim  proizvodima.  Svaki  radnik  stajati 
će  pod  kontrolom  tlorisa  i  sagradi  li  štogod  krivo  i  lažno  enciklopedija  će  ga  o  d  a  t  i. 

Danas  je  vaskolika  slavistika  nalik  na  babilonski  toranj  nesredjenih  problema 
i  protivurječnih  rezultata.  Enciklopedija  će  ih  svesti  na  zajednički  nazivnik 
i  nivelirati  ekstreme  na  razinu  istine  i  objektivnosti.  Ona  će  i  modernizirati  za- 
ostale discipline,  jer  će  ono,  što  je  najbolje  uspjelo  iz  svoga  središta  prenijeti  na 
zadnju  periferiju  nauke.  Ona  će  biti  rasadnica  naučna. 

Preda  mnom  leži  12.  sveska  Enciklopedije  kao  prva  pošiljka  velikoga  pot- 
hvata. U  njoj  se  nalazi  prospekt  prvomu  t.  j.  jezikoslovnomu  dijelu,  (književno- 
povjesni  i  etnografski  dio  još  nijesu  prospektom  obradjeni).  Ne  mogu  ovdje  da 
navedem  bogati  sadržaj  prospekta,  označio  sam  ga  po  natpisima  već  na  drugom 
mjestu.*  A  bit  će  prilike,  da  se  tim  sadržajem  upoznamo  kad  prispije  prva  sveska, 
koja  će  kako  mi  prof.  V.  Jagić  javlja,  doskora  izaći  s  njegovom  radnjom  o  po- 
vijesti slavenske  filologije. 

Slučilo  se,  da  ovoga  mjeseca  urednik  enciklopedije  slavi  svoju  70.  godišnjicu 
Ruska  akademija  predala  je  dakle  golemi  posao  u  ruke  starcu.  Znadem,  da  ga 
hvala  i  slava,  koju  bismo  ovdje  rekli,  ne  bi  nimalo  okrijepila  i  uzdignula,  znadem, 
da  ima  u  njega  dovoljno  životne_snage,  te  ne  treba  ni  poticanja  ni  priznanja.  On 
je  u  svojoj  nauci  suvereni  kralj  i  gospodar.  On  je  sam  jedna  živa  enciklo- 
pedija, zato  mu  naše  riječi  ne  pomogoše  ni  odmogoše.  On  nije  nikad  bio  pu- 
rist  ni  školnik  gramatik,  dapače  nije  nikad  niti  zabavne  antologije  izdavao.  Bio 
je  vazda  naučni  filolog.  I  zato  mu  kriticizam  jamči,  da  će  strogim  mjerilom  na 
učnim  izgraditi  začetu  Enciklopediju.  On  je  tome  dorastao  starješina  u  republici 
svojih  suradnika. 

Samo  jedno  hoću  da  kažem  sijedoj  glavi  na  utjehu  o  70.  rodjendanu.  Moje  je 
to  1  i  Č  n  o  mišljenje,  a  nigdje  ga  ne  tajim. 

Jagićev  razvitak  nije  samo  u  naučnom  nego  i  u  moralnom  smislu  bio 
progresivan.  Značajno  je,  da  se  on  u  svojoj  mladosti  zamjerio  oficijelnoj 
politici  na  Markovu  trgu,  koja  je  zaštićivala  stranačko  nasilje.  Izgubio  je  zato 
službu,  za  gradjansku  slobodu  žrtvovao  je  svoju  egzistenciju.  Sudbina 
ga  zatim  zanese  u  Rusiju,  tu  mu  je  patriotizam  postao  neaktuelan,  ali  se  javljala 
savjest  na  širem  borilištu  slavista,  borio  se  protiv  slavenofilskog  ignorantizma 
u  nauci,  i  time  se  omrazio  ruskim  „slavistima".  Jagić  moralno  prerastavši  i  ovaj 
milieu  polazi  na  poziv  u  Berlin,  ondje  osniva  „Archiv  fur  slavische  Philologie"  i 
živi  za  naučnu  slobodu.  (Njoj  za  volju  on  je  u  to  doba  odbio  ponudjenu 
stolicu  u  Zagrebu !).  Poslije  smrti  Miklošićeve,  kako  je  poznato,  dolazi  učenjak 
na  bečku  katedru  slavistike,  ali  stupivši  na  tlo  slavenske  Austrije  on  i  nehotice 
mora  i  hoće  da  sudjeluje  u  javnom  životu,  štono  se  zove  politika.  I  tu  mu  savjest 
ulazi  u  novu  fazu.  Jagić  odlučno  ulaže  svoj  autoritet  u  korist  kulturnom  raz- 
vitku slavenskih  naroda.  To  isto  se  ponavlja  u  više  navrata,  a  najnoviji  je  spor 
doživio  sa  srpskim  javnim  mnijenjem  zato,  što  je  javno  priznao  egzistenciju  Al- 
banaca u  srpskim  krajevima  i  što  je  i  njima  dosudio  prava  na  kulturni  razvitak. 
S  visine  opće  ljudskoga  humaniteta  on  se  dakle  lišio  popularnosti  u  svojoj  otadž- 
bini. Žrtvovao  je  opće  ljudskoj  slobodi! 

•  Vidi  „Obzor-  br.  154.  o.  g. 

SILVIJE  STR.  KRANJČEVIĆ:  HRISTOVA  SLIKA 


0  stijeni  slika  visi,  stara  slika  Hrista  Boga, 
Naslikana  na  Golgoti  čemernoga  nekog  dana ; 
Jadnik  ju  je  mnogi  gledd  sa  patničkog  svoga  loga 
I  blag  mu  je  cjeliv  primd  izbl'jedjelih  sa  usana. 

Dolazaše  vazdan  sunce  da  miluje  Nazarenca, 
U  raskošnim  haljinama  da  ga  pita,  je  I'  ga  boli, 
Da  mu  teške  rane  kiti  svetokrugom  zlatna  v'jenca 

I  da  mu  se  blagoj  misli  vječno  klanja,  vječno  moli. 

A  Hrist  se  je  svakog  dana  milo  na  sve  osmješkivć, 
Micale  usne  žive  —  oprost  sami,  ljubav  sama  — 
Kao  kad  je  s  brda  nekad  dragom  r'ječi  sve  cjeliv6, 

II  milovd  meke  kose  na  malenim  glavicama. 

Al  jednoga  onda  dana  podigoše  tamo  ljudi 
Katedralu  silnu,  divnu,  a  otada  sunce  nije 
Prodirati  više  moglo  da  Hristovu  glavu  ljubi 
Od  zidova  načičkanih  i  tornjeva  ledenijeh. 

I  sad  Hristos  mrtvo  visi  —  na  usnama  nema  sm'ješka  ; 
Divna  slika  na  Golgoti,  naslikana  jednog  dana 
Visi  mrtva,  bez  topline,  kao  kakva  krpa  teška, 
Sva  od  sjene  crkve  silne  pomračena,  zamazana. 


MILKA  POGAČIĆ:  JEDAN  ŽIVOT 

Mladenci  otputovaše.  Gosti  se  još  neko  vrijeme  zabavljahu,  onda  se  i  oni 
razidjoše,  a  gospodin  i  gospodja  Rokič  ostadoše  sami. 

Ona  je  izrazom  brižne  domaćice  promatrala  ostanke  jela  i  pila.  a  on  je  stojeći 
u  kutu  i  u  sjeni  napalio  cigaretu  i  zadivljeno  promatrao  svoju  ženu.  Onda  naglo 
odbaci  cigaretu  i  odlučno  pristupi  k  njoj. 

—  Marijo,  —  reče,  a  glas  mu  je  podrhtavao,  —  Marijo,  kako  je  to  sve  nekud 
kao  onda,  kad  smo  se  mi  vjenčali . . . 

Uzeo  ju  je  za  ruku,  no  ona  ju  mirno  istrže,  pa  i  ne  gledajući  ga  pritisne  na 
zvonce.  Kad  su  služavke  unišle,  podje  Rokić  i  opet  u  svoj  kut,  napali  cigaretu, 
i  opet  se  zagleda  u  svoju  ženu.  Ona  je  osjećala  njegov  pogled  i  njene  su  zapovijedi 
bivale  kraće  i  odlučnije,  kao  da  ne  može  dočekati,  dok  bude  sve  pospremljeno. 
Kad  je  nestalo  posljednjih  tanjura  i  čaša  sa  stola,  a  soba  se  napunila  hladnim, 
svježim  zrakom,  podje  ona  k  prozoru,  da  ga  zatvori.  Rokić  priskoči  k  njoj. 

—  Nahladit  ćeš  se,  —  reče  zabrinuto  i  kao  slučajno  dotakne  se  njenih  ra- 
mena, prekritih  lakim  čipkama. 

Ona  je  kao  zadrhtala,  naglo  uzmaknula,  a  on  je  zatvorio  prozor. 

—  Marijo,  čula  je  malo  zatim  njegov  glas  sasvim  blizu  i  osjećala  je,  kako 
joj  njegov  vrući  dah  udara  u  zatiljak. 

—  Marijo  i  ti  si  kao  onda,  lijepa  si  —  još  ljepša  ! 

—  Jeste  li  zatvorili  vrata  na  hodniku,  prekine  ga  Marija  pitajući  sobaricu. 

—  Jesam,  milostiva  gospodjo.  Zapovijedate  li  

—  Ništa. 

Sobarica  zaželi  laku  noć  i  izadje,  a  oni  ostadoše  i  opet  sami.  On  je  oćutio,  kako 
mu  srce  žestoko  udara,  gotovo  mu  nestaje  daha,  a  ona  kao  da  je  zaboravila  na 
njega.  Prilazila  je  k  ovom  ili  onom  predmetu,  dotaknula  ga  i  kao  milovala  svojim 
mirnim  pogledom.  Onda  je  pošla  u  kut  do  prozora  k  malom  stoliću,  uz  koji  su  bila 
dva  stolca,  njezin  i  kćerin  i  kao  ne  znajući  nježno  je  pogladila  naslon,  na  kojem 
je  tako  često  počivala  glava  njezine  kćeri,  kad  je  svoj  mladi,  pitajući  pogled  upi- 
rala  u  nju. 

—  Marijo  —  čula  je  opet . . . 

—  Laku  noć,  Filipe  !  —  odgovori  i  ne  pogledavši  ga,  polagano  izadje. 
Široko  otvorenim  očima  gledao  ju  Filip,  pognuo  se  naprijed  kano  da  će  poletiti 

za  njom,  onda  se  nasmijehnuo  i  posegnuo  za  novom  cigaretom. 

Ona  je  dotle  unišla  u  sobu  svoje  kćeri,  tu  se  spustila  u  naslonjač  kraj  postelje 
i  odahnula  duboko,  kao  čovjek  koji  je  odvalio  sa  sebe  teški  teret,  ali  još  ne  može 
pravo  uživati  u  tome,  još  je  preumoran  da  se  u  istinu  odmara. 

Čula  je  kako  se  negdje  otvaraju  vrata,  čula  je  njegov  korak  i  on  je  malo 

poslije  unišao  u  sobu,  ali  je  ostao  kod  vratiju. 

—  Ti  dozvoljavaš  ?  —  pitao  je  tiho,  a  sam  se  ljutio  na  sebe,  što  je  tako  zbunjen 
i  što  mu  je  glas  tako  plah. 

—  Izvoli !  —  reče  ona  i  pokaže  rukom  na  onizak  stolac.  Filip  ga  privuče  k  njoj 
i  sjedne. 

—  Napokon  sami,  pokuša  se  našaliti.  Znaš  li  Marijo,  da  sam  drhtao  radi  ovoga 

časa,  cijeli  dan  i  jučer  i  prekjučer,  sve  ove  dane  otkad  otkad  sam  više  kod 

kuće,  govorio  je  sve  više  uzbudjeno,  sileći  se  ipak  da  bude  miran  i  da  ne  obori  oči 
pod  njenim  pogledom.  Marijo,  znaš  li  

—  Znam,  reče  ona  mirno,  a  onda  najednoć  naglo  pruži  u  vis  ruke,  kao  da  bi 
htjela  prokušati,  može  li  još  njima  micati,  tako  kao  Što  ranjena  ptica  kuša  da  ra- 
širi krila.  —  Znam,  ponovi  ona  ;  i  ja  sam  drhtala  radi  ovoga  Časa.  Oh,  i  kako  !  Ne 
tek  dva  tri  dana,  ne  tek  dvije  —  tri  godine. 

—  Marijo ! 

Kako  je  to  sretno  i  slatko  zvučilo.  Onako  kao  nekad  u  ono  doba.  1  Filipove  se 
oči  krijese  kao  onda,  ista  je  kretnja  ruku,  kojima  hoće,  da  ju  zagrli  —  a  njoj  se  steže 
srce  u  boli  nad  sobom  i  nad  životom.  Lagano  strese  glavom. 

—  Ne,  Filipe,  ne ! 

I  nije  to  izrekla  ni  gnjevno,  ni  gorko,  a  on  je  ipak  ćutio,  da  se  taj  „ne"  ne  može 
više  poreći.  Onda  se  kao  nemoćno  naslonio  i  zagledao  u  nju. 

Tiho  i  nijemo  promatrali  se  oni  kano  dva  protivnika,  koji  osjećaju,  da  je  borba 
dovršena.  1  oboje  se  i  nehotice  zanijeli  u  davna  prošla  vremena,  kad  su  se  sastali 
i  kad  su  od  budućnosti  tražili  posve  drugo,  nego  što  im  je  dala. 

Kao  da  su  zaboravili  jedno  na  drugo  u  toj  tišini,  koju  je  prekidalo  tek  ku- 
canje ure  na  stijeni  i  njeno  odbijanje  satova.  I  opet  je  stara  ura  nešto  hrapavo  za- 

393 


Digitized  by  Google 


škripila  i  počela  da  odbija  —  udarila  teško  polagano  jedan  —  dva  puta  i  čulo  se 
kako  se  napreže  da  udari  i  treći  put  —  onda  je  utihnula. 

Marija  se  prene.  —  „Nije  navita  !"  reče  i  mekanično  ustane  gledajući  na  uru 
kao  da  će  ju  naviti.  Onda  kao  da  se  predomislila,  mahne  rukom  i  opet  sjedne  obra- 
tivši Filipu  svoje  lice  još  mokro  od  suza,  koje  su  joj,  a  da  nije  ni  znala,  tekle  iz  očiju. 
1  danas  prvi  put  osjećao  je  on  te  suze  đrugojačije  nego  do  sad.  Kao  da  mu  je  neko 
svijetlo  planulo  u  glavi.  Gotovo  ju  je  vidio  i  u  isti  tren,  ne  jedan  nego  stotinu,  ne- 
qrojeno  puta  tako  mokrih  obraza  i  sebe,  kako  na  taj  pogled  hvata  svoj  šešir,  pa 
gnjevno  i  uvrijedjeno  izlazi  od  kuće  i  leti  ravno  —  k  njoj,  pa  u  njenom  zagrljaju 
zaboravlja  ovo  od  suza  mokro  lice.  A  sad  kao  da  mu  ove  i  sve  one  davne  suze  ka- 
paju po  srcu,  te  se  ono  steže  i  grči  kao  da  na  nj  kaplje  nešto  goruće.  1  to  goruće 
diže  mu  se  na  oči,  pa  kao  kroz  maglu  gleda  svoju  ženu,  tako  gleda  kao  da  nakon 
dugih,  dugih  godina  vidi  njenu  finu,  plemenitu  glavu,  ovjenčanu  tamnom,  valo- 
vitom kosom,  ove  lijepe  ruke,  što  su  se  sada  tako  umorne  složile  na  koljenu . . . 
Kako  su  se  jednoć"  ove  iste  ruke  sklopljene  dizale  k  njemu  s  očajnom  molbom  . . . 

—  Kao  nekad,  . . .  progovori  napokon  Marija,  zamišljeno  i  bez  gorčine,  kao 
da  govori  o  nečem  dalekom,  tudjem.  —  Mladenci  se  odvezoše,  a  roditelji  ostadoše 
sami.  —  Onda  je  otac  zagrlio  majku  i  njihove  se  suze  slijevale  u  jednu.  1  onda  su 
oni  započeli  novi  život,  drugo  blago  proljeće,  koje  je  njihova  lica  Činilo  tako  mla- 
dim, a  njihove  oči  tako  toplim. 

—  0  Marijo,  daj  da  i  mi  započnemo  novi  život . . . 

Ona  tek  lagano  potrese  glavom  i  onda  kao  da  su  ju  pritisle  sve  one  gorke  us- 
pomene, sva  ona  duga,  duga  ljeta,  i  kano  da  ih  mora  skidati  sa  sebe,  mora  jedan 
put  jednome  čovjeku  reći,  što  nije  nikad  nikome  rekla.  I  ona  bi  bila  valjda  upravo 
tako  govorila,  da  je  bila  sama  ili  da  je  uz  nju  sjedio  neki  drugi  čovjek.  A  ne  bi  bila 
govorila,  šutila  bi  bila  kao  što  je  vazda  šutila,  da  ju  nije  danas  i  jučer  i  sve  ove 
dane  gledao  kako  nikad  prije,  da  nije  sad  nalazila  u  njegovim  očima,  glasu,  u  to- 
likim sitnim  znacima  ono,  što  je  nekad  takovom  čežnjom  tražila  i  očekivala. 

—  Ah  Filipe,  da  ste  onda,  da  ste  prije . . .  Onda,  kad  sam  se  s  vama  odvezla  iz 
roditeljskoga  doma,  da  ste  onda  imali  za  me  nešto,  samo  nešto  ljubavi . . .  Kako 
sam  vas  tražila,  kako  sam  vam  nosila  čitavo  svoje  srce,  čitavo  svoje  biće,  milovano 

nježnom  brigom  oca  i  majke  koja  me  ipak  nije  činila  ni  oholom  ni  sigurnom. 

Dapače  —  svaka  vaša  dobra  riječ  bila  mi  je  neka  beskrajna,  nezaslužena  sreća  i 
ja  bih  se  bila  prostirala  po  vašem  putu  sretna,  da  me  gledaju  vaše  oči. 

Tako  je  kratka  bila  ta  sreća.  Nekoliko  dana  ! 

Vi  ste  bili  tihi,  ozbiljni,  zamišljeni.  Ja  sam  vas  često  dva  i  tri  puta  nešto  pi- 
tala, a  vi  mi  niste  ni  odgovorili.  Ili  ste  me  nekom  grozničavom  žurbom  vodili  po 
Veneciji,  tumačili  ste  mi  ljepote  i  znamenitosti  njene,  gotovo  izbjegavajući  svakoj 
prilici,  da  govorimo  o  sebi,  da  sebi  živimo.  Ne  mislite,  da  sam  se  tužila  na  vas,  — 

ja  sam  bila  sretna,  da  ste  uza  me,  da  vas  gledam  i  slušam,  dok  Sjećate  li  se, 

jednoga  smo  dana  lutali  Venecijom  sjećam  se,  dan  je  bio  prekrasan,  u  sa- 
mom zraku  titralo  je  nekakvo  veselje,  koje  se  odražavalo  na  ljudima,  Što  su  pro- 
lazili mimo  nas  veselih  pogleda  i  posmijeha.  Ja  sam  se  privinula  uz  vas  i  nijesam 
više  osjećala  one  ponizne  plahosti,  kojom  me  je  punila  vaša  ozbiljnost,  dapače 
oćutih,  da  se  moram  obi  jesno  šaliti,  da  se  moram  smijati,  glasno  smijati,  tako  kao 
što  sam  to  znala  doma,  kad  sam  se  po  vrtu  igTala  sa  seljačkom  djecom,  ili  sam 

letila  s  prelom  preko  livade,  šalila  se  s  ocem  i  majkom  —  onda  Filipe,  dok  nijesam 
upoznala  vas  i  osjetila,  da  je  moj  život  vaš  i  za  vazda  u  vašim  rukama.  . . . 

Ali  vaše  su  ruke  skidale  s  mene  sve  malo  po  malo  moju  šalu  i  smijeh.  Ja  sam 
postajala  tiša  i  ozbiljnija,  da  budem  takova,  kakovom  me  vi  hoćete.  Kadikad  još 
tamo  doma,  u  početku  našega  zaručničkog  doba,  znalo  se  u  meni  dizati  neko  bun- 
tovno čuvstvo  i  ja  sam  se  pitala :  zašto  se  mračite,  kad  sam  ja  vedra  i  obijesna, 
zašto  se  kao  ledenite,  kad  se  ja  glasno  nasmijem  ?  Al  već  u  isti  mah  prekorila  sam 
samu  sebe.  Ta  u  našem  tihom  zaseoku,  u  našoj  samoći,  što  sam  ja  znala  o  svijetu, 
iz  kojega  ste  vi  došli  k  meni,  lijep,  kao  onaj  princ  iz  priča,  ponosit,  obavit  nekom 
tajinstvenom  ozbiljnošću  —  bili  ste  visoko  nad  svim  onim  ljudima,  koje  sam  po- 
znavala !  A  svi  ovi  ljudi  nekako  se  podlagali  vašoj  volji,  divili  se  vašem  umu,  pa 
kako  da  se  ja  bunim,  što  gubim  nešto  od  sebe  same.  Tek  kad  je  tako  titralo  zrakom 
veselje  i  svijetlo,  onda  se  budilo  u  meni  ono,  što  vi  nijeste  trpjeli,  onda  me  sale- 
tila  neka  sjeta  i  želja,  da  vam  rečem  :  vrati  mi  moje  veselje,  daj  mi  smijeh,  koji  si 
mi  uzeo ! 

Smijah  se  toga  jutra,  koje  je  bilo  tako  puno  toplote,  mirisa  i  veselja.  Nešto 
snažno,  pobjedničko  bijaše  u  meni,  nešto  što  me  Činilo  u  taj  mah  jačom  od  vas, 
tako  kao  da  sam  kadra  ja  primiti  uzde  u  ruke  i  voditi  vas  —  razvedriti  vaše  čelo 
i  dušu  i  učiti  vas  uživati  život  pun  mladosti,  snage  i  zdravlja. 

U  to  smo  stali  pred  izlogom  staretinara  u  nekoj  tijesnoj  ulici  predgradja  i 
meni  zape  pogled  o  starinskoj  ogrlici,  koja  se  isticala  čudnovatim  oblikom  izmedju 
svakakvih  starih  najčudnovatijih  predmeta.  Tanki,  fini  zlatni  lančić  divne  radnje, 
s  koje  u  jedva  zamjetljivu  okovu  visio  prekrasan  biser,  pritezao  je  s  prašnoga 
baršunastog  toka  moje  oči  i  fantaziju.  I  tako  kako  sam  nekad,  dok  sam  još  bila 
dijete,  znala  oživljavati  fantazijom  sve  mrtve  stvari  oko  sebe,  tako  je  u  meni  gle- 
dajući ovu  ogrlicu  niknula  priča  o  njoj  i  ja  vam  je  pripovijedah. 

Sjećate  se  ?  Znam  joj  svaku  riječ. 

Tamo  daleko  daleko  u  moru  divlji  je  samotan  otok,  a  na  njemu  živi  silna  kra- 
ljica, koja  vlada  otokom  i  morem.  Narod  njen  nije  brojan,  ali  je  ponosit  i  smion. 
Kad  more  najjače  bijesni,  kad  se  valovi  propinju  kao  gore,  kad  vihor  zviždi  zra 
kom,  da  se  u  čovjeku  ledeni  krv  od  groze,  onda  stasiti  momci  pjevajući  otiskuju 
brod  iz  luke,  a  u  očima  im  sijeva  divlje  veselje.  Kao  da  se  igraju  lete  pučinom  i  ga- 
njaju bogate  brodove  iz  kojih  vade  obilan  plijen,  često  put  poštrapan  krvlju  onih, 
koji  su  ga  branili.  Onda  se  vraćaju  k  svome  otoku.  Pred  nje  izlazi  silna  kraljica  i 
izabire  najljepše  i  najdragocjenije  za  sebe,  a  ostalo  dijeli  smionim  razbojnicima. 

Jednoć  se  vraćahu  oni  s  ponosnim  brodom,  s  kojega  je  još  vijorila  zastava 
sv.  Marka.  Kličući  pozdraviše  svoju  kraljicu,  kad  je  stala  na  brod.  Pred  njene  noge 
rasprostriješe  divno  blago  istoka,  zlato  i  dragulje,  sagove  i  svilene,  zlatom  protkane 
tkanine,  bijele  i  prozirne  kao  fina  magla.  Ali  kraljica  se  ni  ne  dotače  divnoga  blaga. 
Njene  su  oči  počivale  na  blijedom  mladiću,  koji  je  s  nekim  kraljevskim  prkosom, 
okovan,  a  ipak  kao  slobodan  bez  straha  gledao  kraljicu. 

I  onda  ona  prezirno  turne  nogom  sjajno  blago,  podje  k  zarobljenu  mladiću, 
skine  mu  okove  i  povede  ga  iz  ladje. 

„Sve,  sve  je  tvoje,  kud  ti  pogled  seže",  rekla  mu  je,  kad  su  stajali  navrh  kule ; 
—  „moji  ponositi  brodovi,  hitri  kao  vjetar,  moji  divlji  ljudi,  smioni  kao  djavli. 
Sve  je  tvoje"  —  ponovila  je,  kad  su  stajali  u  riznici,  gdje  je  bilo  nakrcano  blago 

sa  svih  strana  svijeta.  „Sve  je  tvoje"  —  šaptala  je  stojeći  pred  njim,  kad  se  spu- 
štala topla  raskošna  noć,  a  mirisi  ćudnovatih  cvjetova  opajali  osjetila . . . 

Ali  njegov  je  pogled  bludio  u  daljinu.  Tamo  preko  mora  u  Čarobnoj  Veneciji 
njegova  je  misao  i  čežnja.  Ondje  je  ona,  ljubljena  !  On  osjeća  u  sebi  njezin  život, 
zna  da  broji  dane  i  čase,  da  upire  svoje  oči  u  daljinu,  izgledajući  svoj  brod . . . 

I  ne  odgovara  kraljici  i  ne  prima  ništa  i  ne  vidi,  kako  ona  pogiba  za  njegovom 
ljubavi. 

Kao  sjena  tumara  kraljica  dvorom.  Brodovi  njeni  odlaze,  ona  ih  ne  gleda, 
brodovi  dolaze,  mornari  se  ubijaju  radi  plijena,  ona  im  ne  sudi,  u  burnim  noćima 
ne  pali  svijetla,  da  namami  brodove  u  nevjerničku  luku  —  već  i  urota  iz  potaje 
diže  ruku,  ona  ne  mari.  Ljubavi  prosi,  a  ljubavi  nema  ! 

Takve  ljubavi  kao  što  je  njegova,  jača  od  smrti. 

Minuo  dan  zadanom,  ali  kraljici  ne  donese  nijedan  ono,  za  čim  je  ginula.  Jed- 
noga je  dana  sjedila  sama  u  parku,  zaklonjena  gustim  grmovima  čudnovatoga 
cvijeća,  čula  je  korake,  čula  je  glasove,  ali  nije  marila,  dok  najednoč  ne  začuje 
njegovo  ime.  Stade  slušati  i  protrne.  Dva  se,  najodanija  joj  mornara  dogovarala, 
da  će  noćas  ubiti  zarobljenika,  radi  kojega  propada  i  kraljica  i  oni  —  jer  ljudi  po- 
stadoše  mlitavi  i  plahi,  otkada  kraljica  ljubi ;  ne  će  da  idu  na  more,  a  tudji  bro- 
dovi plove  u  opasnoj  blizini  i  vrebaju  na  otok.  —  Očarao  je  kraljicu,  ubiti  ga  treba, 
da  ona  ozdravi . . . 

Onda  je  kraljica  oćutila  ljubav  jaču  od  života.  Tiho  i  oprezno  šuljala  se  do 
pećine,  na  kojoj  je  sjedio  zarobljenik  i  gledao  u  daljinu  parma  rodnom  gradu.  La- 
gano se  taknula  njegovih  ramena,  a  kad  se  on  okrenuo  k  njoj,  vidio  je  krupnu, 
sjajnu  suzu  kako  se  polagano  runi  niz  njeno  lice. 

„Slobodan  si",  reče  mu.  „Idi  dolje  u  onaj  brod,  na  kom  se  vije  kraljevska 
zastava,  neka  te  nosi  k  onoj,  koju  ljubiš." 

On  se  sagnuo  nad  njenu  ruku,  u  to  osjeti  u  svojoj  vruću  veliku  kraljičinu  suzu. 

Brod  je  zaplovio  u  more,  s  pećine  gledala  ga  je  kraljica,  a  suza  u  mladićevoj 
ruci  sve  se  više  ukrućivala.  Kad  je  nestalo  s  vidika  divljega  otoka,  pretvorila  se 
suza  u  divni  biser.  Kad  je  prvi  put  ladja  pristala  uz  obalu,  potražio  je  mladić  umjet- 
nika zlatara,  da  okuje  biser,  koji  će  pokloniti  dragoj,  a  onda  upravi  brod  kući. 

Dršćući  tražio  je  očima  njezin  balkon.  Tu  će  ga  Čekati,  tu  ga  mora  izgledati. 

Ali  ona  ga  nije  čekala.  Davno  prije  nego  što  su  njega  zarobili  gusari,  ona  se 
vjenčala  s  drugim  . . . 

A  biser,  pitali  ste.  —  Biser,  rekoh,  išao  je  od  ruke  do  ruke,  od  vrata  do  vrata, 
ali  nitko  nije  znao,  da  je  to  prva  i  posljednja  suza  ponosne  kraljice.  Eto,  ja  znam, 
kupi  mi  ga  Filipe  ! . . . 

Vi  ste  nekim  neobičnijim  interesom  slušali  moje  pripovijedanje,  onda  ste 
šuteći  pošli  u  dućan  i  mi  smo  zajedno  pregledavali  ogrlicu,  koja  nam  se  sad  činila 
kao  neka  draga  poznata  stvar. 

—  500  lira,  reče  stari  zamrljani  trgovac,  a  oči  mu  se  zakrijese  videći  strance, 
koji  tako  željno  gledaju  starinski  nakit.  Bujicom  riječi  uvjeravao  je,  da  stvar  vri- 
jedi puno  više  i  da  bi  antikvar  u  gradu  tražio  za  nju  pet  puta  toliko.  Ja  sam  drh- 
tala od  želje  i  veselja  da  će  biti  moja,  ali  vi  ste  Filipe  odlučno  metnuli  ogrlicu  na 
stol  i  rekli :  Ajdemo,  preskupa  je. 

—  Pa  dao  bi  ju  jeftinije,  pokušam  ja  —  plaho,  no  vi  mi  ni  ne  odgovoriste, 
već  podjoste  brzim  koracima  dalje,  kao  da  me  želite  Sto  prije  udaljiti  od  toga  mjesta. 

I  ja  sam  ušutila.  Prvi  put  sam  vas  nešto  molila,  a  znala  sam,  da  vam  je  moj 
otac  dao  dosta  novaca  i  osim  toga  jednu  svotu  priložio  napose  za  mene,  budem  li 
želila  sebi  nešto  da  kupim.  Neprestano  sam  razmišljala,  zašto  ste  mi  odbili  molbu 
i  već  nijesam  osjećala  —  veselja  i  radosti  kao  malo  prije,  čini  se,  da  vam  je  bilo 
žao,  jer  ste  mi  tumačili,  da  je  to  velika  svota  i  da  stvar  ne  vrijedi  ni  pd  toga,  pa 
kad  bi  ju  kupili,  da  bi  se  morali  vratiti  kući  mnogo  prije,  nego  smo  odlučili,  a  možda 
bi  nam  i  nedostajalo  za  Napulj.  —  Ja  sam  se  smirila,  nijesam  više  govorila  o  na- 
kitu, ali  nekom  sjetom  sjećala  sam  se  bisera,  koga  sam  u  svojoj  djetinjskoj  fan- 
taziji zvala  „kraljičinom  suzom". 

Napokon  smo  imali  poći  dalje.  Dan  prije  još  smo  lutali  Venecijom,  posjećivali 
slike  i  mjesta,  koja  smo  zavoljeli,  onda  vas  zamolih,  da  posjetimo  još  i  „kraljičinu 
suzu".  Vi  ste  se  nasmjehnuli,  meni  se  činilo  malo  porugljivo  i  poveli  me  onim  pu- 
tem. No  u  izlogu  već  ne  bijaše  ogrlice.  Htjela  sam  pitati  staretinara,  koji  je  upravo 
izašao  na  vrata  i  prijazno  pozdravljao,  ali  vi  mi  ne  daste.  Ne  gubimo  vremena 
s  takvim  tričarijama,  kad  je  nema,  znak  je,  da  ju  je  prodao,  —  rekoste  oštro  i  od- 
lučno. Prvi  put  ste  mi  govorili  takvim  glasom  ! 

Je  li  Filipe,  da  je  tako  bilo,  —  reče  Marija  nakon  kratke  stanke.  Oh,  ja  se  tako 
dobro  sjećam  svake  ove  sitnice.  Sve  je  to  kao  neka  granica  u  mome  životu.  S  on- 
kraj je  ostao  smijeh,  maštanje,  sklad  u  duši,  s  ovu  je  stranu  počeo  nemir  i  

Drugo  jutro  —  već  je  bilo  sve  gotovo  da  odemo  —  otišli  ste  vi  na  poštu,  da 
vidite  nije  li  koje  pismo  još  za  nas.  Ja  sam  vas  čekala  u  stanu.  Pregledavajući 
nijesmo  li  štogod  zaboravili,  dignem  vaš  jastuk  i  nadjem  pod  njim  mali  zamotak. 
časak  razmišljah,  onda  razmotam  tanki  papir  i  eto  u  pamuku  brižno  zamotane 
 „kraljičine  suze"  ! 

—  Marijo  —  tržne  se  Filip,  a  ona  nastavi : 

Ah  kako  mi  je  drago  i  blaženo  bilo  u  duši.  Ipak  mi  nije  odbio  želje,  kupio  ju 
je,  hoće  da  me  iznenadi,  mislila  sam.  U  to  začujem  vaš  korak  i  glas.  Razgovarali 
ste  s  nekim.  Brzo  zamotam  ogrlicu,  pa  ju  metnem,  gdje  je  i  bila,  da  vam  ne  pokvarim 
veselja.  Vi  ste  unišli  i  stali  predavati  prtljagu  sluzi  da  je  iznese.  Vidjela  sam,  za- 
boravili ste  na  ogrlicu,  a  nijesam  znala,  kako  da  vas  sjetim.  Našalim  se,  htijući  vas 
sjetiti  i  povećati  u  vama  veselje,  da  ćete  me  zaista  milo  iznenaditi,  pa  rečem :  1 
tako  ja  idem  iz  Venecije  bez  „kraljičine  suze"  !  A  vi  ste  se  na  to  mašili  u  džep  i 
—  problijedili,  pa  okružili  pogledom  po  sobi  kao  da  nešto  tražite.  Onda  ste,  ne  od- 
govorivši  mi,  uzrujano  rekli :  Ajdemo  zakasnit  ćemo  vlak.  Ajde  —  ja  ću  sebi  samo 
još  napuniti  šibičarku.  —  Ja  sam  se  u  sebi  smijala  i  čekala,  no  vi  ste  mi  još  jednoć 
nestrpljivo  i  oštro  doviknuli :  ajde  samo,  ta  valjda  znaš,  da  ću  doći  —  i  odoste 
k  postelji.  Vidila  sam  kako  mećete  zamotak  u  džep,  mrko  i  zlovoljno  izlazite  iz 
sobe.  Vaš  mi  je  glas  natjerao  suze  u  oči  i  vi  ste  to  opazili.  Pamti,  Marijo,  rekoste, 
suze  i  scene  mrzim  ! 

Tako  smo  otišli  iz  Venecije,  šuteći,  s  nečim,  Što  se  kao  uvalilo  medju  nas.  Ne- 
stalo je  moje  radosti,  nijesam  više  ni  željela  ogrlice,  nijesam  više  mogla  vjerovati, 
da  ste  me  njome  htjeli  iznenaditi.  Sva  sam  drhtala  u  nekom  nemiru  i  teško  gutala 
suze,  koje  su  me  gotovo  gušile.  A  vi  ste  se  još  više  mračili,  još  manje  govorili.  Osje- 
ćala sam,  da  se  nekako  udaljujemo,  osjećala  sam  se  tako  samom,  ostavljenom  u 

tudjem  dalekom  svijetu,  sva  sam  se  kao  lomila  pod  beskrajnom  boli ;  gledala  sam 
cvatuća  polja,  kojim  smo  jurili,  hodala  po  bogatim,  krasnim  gradovima,  stojala 
pred  divnim  umjetninama  kao  u  snu.  Ništa  nije  dopiralo  do  moje  duše,  koja  se 
mučila  pitanjem  —  mora  li  tako  biti,  hoće  li  to  vazda  tako  da  ostane  ?  Napokon 
me  prevladala  neizreciva  čežnja  za  roditeljima,  za  mojim  dragim,  mirnim  domom, 
gdje  su  mi  svi  bili  tako  dobri  i  pažljivi,  gdje  nijesam  nikada  Čula  oštre  riječi.  — 
Kako  mi  je  trebalo  ljubavi,  dobrote,  a  vi  ste  bili  od  dana  u  dan  hladniji.  Osjećala 
sam  da  vas  odbijam  svojom  tugom,  da  vam  je  neugodan  moj  pogled  vazda  pun 
suzi  —  Ah,  kako  sam  bila  bijedna,  kako  sam  želila  umrijeti ! 

Onda  jedne  večeri  —  bilo  je  u  Firenci,  kad  ste  rekli,  da  ćemo  sutra  dalje  — 
nijesam  se  više  mogla  svladati.  Zaplakala  sam  gorko,  glasno  kao  nikad  prije.  I 
molila  sam  vas,  da  me  pustite  doma-  Tada,  kao  da  sam  vam  se  sažalila,  uzeste  me 
u  ruke  i  miriste  me.  Zašto  vam  nijesam  već  prije  rekla,  da  želim  doma,  pitali  ste, 
a  ja  sam  osjećala,  da  mi  hvalite,  što  hoću,  da  se  vratim  kući.  Odmah  drugo  jutro 
krenusmo  mjesto  dalje  natrag  i  Što  smo  se  više  približavali  domovini,  to  je  boliim 
bivao  naš  saobraćaj.  Vi  ste  postajali  rječitiji  i  pažljiviji,  da  i  nježniji,  a  ja  sam  se 
sjećala  tetke  Ljube,  koja  je  takva  putovanja  mladenaca  smatrala  najvećom  glu- 
posti i  upravo  nesrećom,  jer  da  se  ljudi  baš  na  putovanju  najteže  pri  viknu.  Tu  da 
i  nehotice  izbiju  neugodne  strane  čovjeka,  a  i  teže  se  podnosi  ono,  što  bi  se  doma 
lakše  primilo  i  lakše  zaboravilo. 

I  tako  smo  jednoga  dana  banuli  doma.  Vi  ste  htjeli,  da  idemo  u  Zagreb,  ravno 
u  naš  stan,  no  napokon  ste  popustili,  da  vrijeme  vašega  dopusta  sprovedemo  kod 
mojih  roditelja. 

Ah,  kojim  sam  se  čuvstvom  vozila  onom  starom  alejom.  Ozbiljni  visoki  ja- 
blani, polja  i  livade,  rodni  dvorac  što  se  iz  daleka  bijelio,  sve  me  to  u  svom  miru 
i  dragosti  kao  pozdravljalo,  i  tiho  korilo  Što  sam  ih  ostavila.  A  ja  sam  znala  samo 
jedno  :  doma  sam,  doma,  gdje  je  toliko  ljubavi  i  pokoja.  Tu  ću  biti  opet,  što  sam 
bila  i  sve  će  biti  kako  je  nekada  bilo,  sve  tako  dobro,  čisto  i  jasno. 

No  već  na  pragu  osjetila  sam,  da  i  doma  ne  mogu  više  biti  ona,  koja  sam  bila. 
Otac,  majka  izletiše  na  susret,  —  njihova  draga  lica,  blijeda  od  nemira,  njihove 
pitajuće  oči  i  dršćuće  ruke  —  sve  je  to  potisnulo  suze,  koje  bi  mi  olakšale  srce,  da 
sam  ih  mogla  isplakati.  —  Ja  sam  se  smiješila,  uvjeravala  sam  ih,  da  sam  se  vratila 
samo  za  to,  što  je  na  putu  tako  neudobno,  i  jer  smo  želili,  da  budemo  kod  njih 
još  to  vrijeme,  dok  mine  vaš  dopust.  Oni  su  vjerovali,  naročito,  kad  ste  vi  pripo- 
vijedan, kako  sam  teško  podnosila  strani  svijet  i  tudje  običaje.  —  0,  vi  ste  bili 
posve  izmijenjeni,  Filipe.  Onaj  jedan  dan  vi  ste  više  govorili,  iskazali  ste  mi  više 
pažnje,  nego  li  sve  one  dane,  što  smo  ih  sproveli  daleko  od  doma.  Gotovo  ste  oži- 
vjeli, a  ja  nijesam  mogla  skinuti  pogleda  s  vas,  a  sve  me  mučilo  pitanje,  zašto  ni- 
jeste  sve  ove  duge  dane  imali  za  me  barem  nešto  od  toga.  Ta  ja  bih  bila  tako  sretna  ! 
Moji  su  roditelji  medjutim  na  svoju  tumačili  moje  poglede,  i  zadovoljno  se  smješ- 
kali, i  nijesu  se  već  toliko  zabrinjivali,  što  sam  im  se  vratila  tako  slaba  i  blijeda. 

Drugi  dan  ujutro,  dok  smo  još  bili  sami,  rekoste,  da  morate  u  Zagreb  ;  pitala 
sam  vas  zašto,  no  vi  mi  odgovoriste  onim  oštrim  glasom  kao  ondje  u  Veneciji,  da 
ne  volite  ispitivanja.  —  Dosta  je,  kad  ti  rečem  :  idem,  pamti  —  zašto  i  kamo,  to  je 
posve  moja  stvar  !  Je  li,  da  ste  tako  rekli,  Filipe  ?  obrati  se  Marija  kmužu.  Upam- 
tila sam,  nastavi  mirnim  posmijehom  i  nijesam  više  pitala  ni  zašto,  ni  kamo. 

Sve  su  to  sitnice,  i  ja  ne  bih  trebala,  da  o  tome  na  tanko  pripovijedam.  Ali  vi- 
dite, ove  sitnice  bile  su  preteče  onih  velikih  stvari,  a  vjerujte  mi,  vise  sam,  najgore 
sam  pretrpila  baš  u  ovo  vrijeme  i  rad  ovih  sitnica.  — 

—  Poslije  smo  došli  u  blagovalište  i  vi  ste  opet  bili  kao  vazda  pred  mojim 
roditeljima.  Rekli  ste,  da  morate  u  Zagreb.  I  otac  je  pitao :  zašto,  a  meni  je  za- 
kucalo srce  od  straha,  da  i  njemu  ne  odgovorite,  kao  malo  prije  meni.  No  vi  mi 
učtivo  pripovijedaste,  da  vam  je  davni  prijatelj,  odvjetnik  Jurinić  bolestan,  pa 
ga  želite  posjetiti,  uz  to  da  ćete  i  pregledati,  je  li  u  našem  stanu  sve  u  redu,  kako 
je  u  uredu  i  koješta .  —  I  opet  mi  se  uzbunila  čitava  duša.  Ta  zašto  nije  to  i  tako 
i  meni  rekao  ?  —  pitah  se  i  gotovo  se  lomih  pod  nekim  stidom.  Zar  sam  preglupa, 
da  bi  to  razumjela,  zar  sam  despotska,  da  bih  mu  branila,  ili  —  mu  tako  malo 
vrijedim  ? 

Otišli  ste  vlakom  i  rekli,  da  ćete  se  u  večer  vratiti.  Nijesam  vas  pratila  kao 
nekad  do  one  stanice  ispod  naše  šume.  Ostala  sam  u  mojoj  nekadanjoj  sobici  i 
gledala  za  vama.  Išli  ste  živo,  elastično,  mašući  štapom  i  — ne  znam  zašto  i  kako, 
došlo  mi  je  u  glavu,  da  tako  idu  ljudi,  koje  ljubav  zove.  Možda  sam  se  sjetila,  da 
sam  takvim  korakom  i  ja  letila  pred  vas. 

Nijesam  se  mogla  otresti  svakakvih  misli.  Takvu  me  nadje  otac.  Privine  me 
k  sebi,  te  me  blago  prikori,  što  se  žalostim  radi  vašega  odlaska.  Mi  muškarci,  reče, 
stojimo  u  životu,  koji  od  nas  mnogo  više  traži,  pa  ne  možemo  i  ne  smijemo  popu- 
štati svakoj  ženskoj  željici.  Vidiš  i  tvojoj  se  mamici  kadšto  činilo  krivo,  što  ja 
moram  od  kuće,  ali  kad  sam  joj  rekao  zašto  i  kamo  me  dužnost  zove,  onda  se  nije 
mamica  namrštila  i  nije  imala  oči  pune  suza,  nego  je  hrabro  podnosila  svoju  sa- 
moću i  veselila  se  mome  povratku.  Zar  ćeš  ti  biti  drugačija  ?  pitao  me  milujući  me 
kao  nekad,  a  ja  sam  zakopala  glavu  u  njegove  prsi  i  plakala,  plakala,  a  opazi v 
njegovo  uplašeno  lice  jedva  se  sabrala,  da  nekako  protumačim  taj  plač.  Kad  je 
majka  pridošla,  sjedili  smo  svi  troje  na  starom,  prostranom  divanu,  ja  medju  njima 
a  oni  držeći  me  za  ruke  obasipavali  me  nježnostima,  i  kao  da  su  mi  gladili  dušu. 
Onda  ih  zapitah,  kako  su  se  upoznali  i  zavoljeli,  a  oni  Bog  zna  po  koji  put  počeše 
pripovijedati  povijest  svoje  ljubavi  i  braka,  povijest  tako  punu  sigurnoga  mira, 
obzira,  beskrajne  dobrote  i  sreće,  a  meni  je  bilo  kao  da  sam  opet  sitno  dijete,  koje 
oni  uspavljuju  sjajnim  pričama.  Činilo  mi  se  sve  tako  daleko,  činilo  mi  se,  da  sam 
opet  samo  njihova  i  kad  je  majka  pošla  da  prigleda  po  kući,  ja  sam  počela  obav- 
ljati one  poslove,  što  su  bili  i  prije  meni  na  brizi. 

Za  objedom  se  našali  otac,  da  tetka  Ljuba  ipak  ima  pravo  i  da  bi  pamet- 
nije bilo,  da  smo  ostali  doma.  U  ostalom,  primjeti  zagrozivši  mi  se  prstom,  dugo 
baš  ne  bi  bili  mogli  ni  ostati  na  putu,  pa  da  vas  nije  dotjerala  tvoja  Čežnja  za  nama, 
dotjerao  bi  vas  prazni  džep. 

—  Zar  Filip  nije  imao  više  novaca,  zapitam  ja  začudjeno. 

Sad  se  i  otac  uozbiljio.  Pa  zar  ti  nijesi  znala  koliko  Filip  ima  i  koliko  trošite  ? 
Promucam  nešto,  da  sam  zaboravila,  ali  njemu  je  ipak  bilo  neugodno  te  reče,  da 
nam  je  dao  dosta  novaca  i  da  bi  želio,  da  ja  vazda  znam,  koliko  i  na  što  se  troši. 
Sad  je  nastavio  otac  govoriti  o  razboritom  i  složnom  gospodarstvu  supruga,  ali 
ja  sam  malo  razumjela.  1  opet  se  mučih  pitanjem  :  Zašto  mi  nije  rekao,  da  nemamo 
više  mnogo  novaca  ?  I  opet  se  sjetih  ogrlice  i  začudih  —  zašto  mi  je  već  nije  dao? 

(Svršit  će  se.) 

Sunce  se  žari  vrh  polja . . .  Usijan  zrak  se  talasa, 
2ito  se  zlati  niz  dalji.  Klasovi  prepuni  ploda 
K  zemlji  su  sagnuli  glave.  Mak  se  ko  plamen  rumeni, 
Jablani  nad  njim  se  dižu  visoko  plava  put  svoda. 

Šarena  slika  života  legla  nad  poljane  mirne, 
Sve  je  u  naponu  snage.  U  svakoj  travci  i  cvijeću 
Jedan  dozrijeva  život,  svojoj  svrsi  se  žuri, 
Visoko  zrelim  nad  žitom  veselo  laste  lijeću . . . 

Leptiri  prozirni  hite,  nose  ih  krioca  zlatna, 
Mirisnim  čaškama  gdjeno  ljubav  je  gnijezdo  svila. 
Treba  pozvanje  vršit,  treba  proživjeti  život, 
Skoro  će  cvjetovi  svenut  i  zlatna  klonuti  krila . . . 


BUDE  BUDISAVL JEVIĆ :  U  SPOMEN- KNJIGU 

Poda v na  je  bilo,  ima  tomu  ravna  četvrt  vijeka  i  malo  ne  godina  još  cijela  : 
što  se  digli  u  hram  božji  „kita  i  svatovi"  a  u  starom  gradu  pod  Sokolovcem.  Poći 
im  je  baš  u  oči  svete  nedjelje,  ta  subotom  za  podnevom  eto,  a  mjeseca  osmog, 
kadno  jošte  dosta  često  pozaječi  timor  —  jeka  lle  gromovnika. 

Ranim  se  jutrom  mrki  oblaci  nadvili  bili  i  svaki  čas  htjaše  da  se  prospe  plaha 
kiša,  a  Šikne  li  huda  nametnica,  uz  njen  pljusak  ode  po  nehari  i  časna  gozba  i  svad- 
bena bujna  dragovolja  u  prostranom  vrtu  kraj  potjesnog  stana,  čazba-gozba 
brojnih  zvanica.  No  kad  minulo  podne,  a  ono  kan'  da  se  nešto  posvadili  oblaci 
daždnjaci :  od  jednom  se  stali  pdriti,  trgati,  pa  hrpe  k6  krpe  rinu  i  okrenu  svaka 
na  svoju  stranu  i  otplove  te  zamaknu  za  ono  milovidno  gorje  od  Papuka  do  Krn- 
dije  desno.  Otplovila  neskladna  braća,  nestalo  ih  bez  traga  i  glasa,  a  nebo  se  nad 
Požegom  gradom  okitilo  krašanom  vedrinom,  uprav  poput  krasne  neve  vjen- 
čanoga dana,  okitlio  da,  i  ljetnim  žarom  sunašce  jarko  zasjalo  iznovice. 

Na  zvoniku  istom  bije  peta  a  prostranim  trgom  kićeni  svatovi  k  božjemu 
hramu  lagahnim  krokom  kroče.  Dilber  moma,  mil jušna  a  sitna,  vesela  lica  plivka 
uz  djevera  mladog,  a  za  njima  evo  vidiona  mladoženje  s  djeverušom,  od  oka  dje- 
vojkom. Iza  njih  su  kumovi,  svatovi,  sve  u  ruhu  doličnu,  svečanu.  —  Ma  gledni  de 
samo  trenom,  druže,  mladjušnu  nevjestu  pa  de  reci :  nije  '1  Čedo  u  svu  mjeru  pri- 
stalo i  strojno,  stidljivo  i  skromno,  kao  da  se  je  odnunalo  na  kriocu  pjesme  na- 
rodne. Tek  ponegdje,  kad  okašcem  svrne  k  stasitomu,  zlatokosom  milovanju  svomu, 
iz  onoga  zrijeća  sijevne  sijevak  sreće  neiskazane,  a  na  njem  opet,  na  njenom  vojnu 
i  u  njem  eno  sve  pjeva  s  ponosa,  zanosa,  veljeg.  —  1  primiše  naši  mladenci  u  go- 
spodnjem  hramu  sveti  blagoslov  a  onda  se  drugim  putem  povratiše  „kita  i  sva- 
tovi". —  Kad  na  domak  nevinomu  domu,  u  susret  im  njena  majka  hita,  ruke 
Širi,  u  lice  ih  ljubi,  a  nju  on  i  ona  u  bijelu  ruku.  I  sitnom  rosicom  zablistale  oči  ta 
kćeri  ta  majci,  oči  pune  slatkog  milja  i  omilja.  —  Zvanice  se  ponamakle  pa  u  okrug 

okupite,  da  pozdrave  novovjenčanike  i  njihove  drage  roditelje,  a  onda  će  i  voljno 
i  homo  za  stolove  posjedati  u  zelenom  vrtu.  Dok  se  okrijepili  biranim  ponudama, 
zaredale  kićene  zdravice,  zagruvali  gromki  poklici.  Svačija  grutca  buji  od  radosti 
i  s  radosna  sluta :  e  će  biti  srećni,  dugoljetni  Danica  i  Pero.  Ta  i  sjajani  je  mjesec 
iskočio,  pa  se  puna  a  rumena  lica  s  nebeskoga  svoda  srni  jul  j  i,  u  svatove  voljko  zagle- 
dava; oko  njega  pribilesezvjezdice-svjetlice  te  i  one  o  lijepoj  slavi  a  od  mila  svjetlu- 
caju i  pjevucaju.  Eh  lijepo,  do  Boga  je  lijepo  bilo,  bilo  pa  prošlo  a  ma  časno,  krasno! 

Iza  toga  svijetloga  dana  projurile  medene  nedjelje  kao  sladak  san  a  onda 
se  mladi,  svako  o  sebi  ozbiljno  zabavili :  ona  u  kući  i  o  kući,  on  u  Školi  i  o  nauci. 
I  minula  brzo  godina,  podruga  u  najljepšem  skladu,  u  ljubavi  čistoj,  ničim  ne  po- 
mućenoj :  ta  gledali  se,  milovali  kao  golubovi.  U  to  Danci  pod  srdašcem  biljeg 
zakucao,  pa  kad  to  stidna  drugu  prišapnula,  kao  da  im  se  rajske  dvori  otvorile. 
A  kad  negdje  pred  zoru  ptiće  zacvrkutalo,  dragolika  sitna  curičica,  od  blaženih 
roditelja  valjda  na  širokom  svijetu  nigdje  srećnijih.  —  Za  godinu,  dvije  opet  radost 
nova  na  dogledu  pa  i  dalje  tako,  a  za  desetak  godina  i  nešto  više  u  blaženom  se 
roditeljskom  domu  već  naleglo  petero  piladi.  Mladoj  majci  pune  ruke  posla,  puna 
glava  brige,  ali  brige  slatke,  sladjahne,  a  tajko,  tajko  sve  to  jače  prianjao  i  svu  čilu 
snagu  polagao,  da  uz  koristan  nastavnički  rad  biranim  umijem  oplodi  domaću  knjigu. 

I  koliko  mlada  majka  tetošila  oko  «vojih  zlatnih  pilića,  dospjevala  je,  dok 
su  na  okupu  bili  —  svagda,  da  biranom  pažnjom  ugodi  i  svojim  dobrim  rodite- 
ljima i  da  im  osladi  starije  pa  po  tom  sve  to  mučnije  dane  života.  —  U  krasnom 
skladu  porodice  uživali  te  kako  i  dalji  rodjaci  i  bliži  prijatelji. 

Nu  šta  će  se !  Otkad  teče  svijeta  i  vijeka,  „stalna  na  tom  svijetu  samo  mijena 
jest",  kako  reče  veliki  naš  pjesnik.  U  drugoj  poli  drugoga  desetka  uzoritog  braka 
od  jednom  se  negdje  već  pod  jesen  na  jasnom  nebu  porodične  sreće  ukazale  magle 
i  to  one  teške  jesenske  magle,  što  u  ljudskoj  grudi  sapinju  dah,  radjaju  tjeskobu.  — 
Djeda  po  mlijeku,  dobom  poodmakla,  uzela  pritezati  starost—  slabost  te  do  mala 
pod'jela  mu  snagu  i  još  prije  jaroga  proljeća  --  u  crnu  ga  zemlju  zapretala.  Eto, 
red  mu  bio  poći  Bogu  na  istinu  pa  tako.  Oplakali,  sahranili  oca,  djeda,  supruga 
i  tasta  a  udova-majka  pribila  se  k  svojoj  kćerci  pa  se  mal  po  malo  u  njihovoj  grudi 
opet  stišavala  bdlja,  uzmičući  pred  tihanom  sjetom.  U  to  grune  kao  iz  oblaka  nova 
teška  briga  i  nevolja :  zlatnog  oca-hranitelja  zahvatila  ljuta  groznica  pa  danas 
pa  sutra  i  stane  ga  gušiti  suhi  kašalj  a  podbijati  ledeni  znoj,  onaj  smrtni  znoj, 
što  je  već  tolike  i  tolike  a  mladih  im  dana  survao  u  rani,  prerani  grob.  Protrnule 
i  majka  i  baka  i  skrušeno  se  bogu  molile  bez  prestanka,  a  bolja  ne  jenjava,  već 
zategnula  i  u  treću  godinu  zašla  —  naopako.  Bježao  bolesnik  u  toplije  primorske 
krajeve  zemlje  Hrvatske,  Istre  dokosne  pa  i  na  talijansku  Rivieru,  i  onamo  blizu 
Genue  pa  u  gore  Koruške-Štajerske,  u  Tarvis  i  drugamo  —  uzalud  .  došao  bješe 
samo  kost  i  koža.  Ranim  proljećem  devedesete  trgne  se  još  jednom  do  Tržića  u 
Koruškoj  i  ondje  jadnik,  baš  kad  se  s  pratilicom  —  ženkom  natrag  spremao  — 
iznenada  dokonao,  muku  domučio :  ta  Bog  mu  se  je  smilovao,  dobri  pravedni 
Bog,  pozvavši  čistu  njegovu  dušu  u  rajsko  naselje.  —  Krute  li  sudavi,  što  onako 
rano  još  nejačkoj  dječici  otela  bješe  oca-hranitelja  a  vjernoj  druži  druga  vjen- 
čanoga, njoj  i  njima  hranu  i  obranu,  sve  dobro  njihovo !  Ne  pitaj,  kako  je 
sad  bilo  mladoj  majci  a  s  petero  sire  siročadi,  koliko  ii  je  probdila  crnih,  beskrajnih 
noći,  koliko  li  prenijela  tmurnih,  mrkih  dana :  to  samo  znade  Bog.  I  svisnula  bi 

bila  od  boli  i  tuge  nesrećnica ;  ali  srce,  taj  sveti  hram  uzviSenih  krieposti  pleme- 
nite žene,  materinsko  srce  jačalo  je,  krijepilo  joj  snagu  i  ne  dalo,  da  malakše  pod 
sinjim  bremenom.  Ridala  je  dašto  i  dan  i  noć  i  debela  ju  poklopila  tmura,  pri- 
tisnuo mrak.  U  bonom  cvijelu  tješila  ju,  koliko  je  znala  i  mogla,  ostarjela  majka, 
i  sama  već  oplasnule  snage,  trošna  zdravlja,  pa  se  trgle  obe  složno  pridizati,  pri- 
gledati  djecu,  od  koje  već  troje  u  školu  bijaše  pošlo.  Tek  za  koju  godinu  mogla 
je  opet  mal  po  malo  tišati  se,  jenjavati  grdna  tmura  u  njezinoj  grudi  a  mjesto  ove 
javljao  se  tihi  jecaj  gorko  ucvijeljena  srca  za  predragim  drugom-roditeljem.  Đijedna 
žena  jedva  jedvice  počela  nešto  malo  pribirati  snage  i  vedrije  volje,  kad  al  dobroj 
majci  okrenulo  na  gore  pa  sad  i  ona  stala  kopniti  iz  dana  u  dan  sve  to  vidnije.  a 
to  kćeri  s  nova  zadavalo  ne  male  brige  i  boli. 

Pred  šest  godina,  došavši  u  Zagreb,  sretnem  ju  svu  u  crnini,  gdje  se  kući  vraća 
iz  crkve  a  oko  nje  privilo  se  sve  petero  mlade  siročadi,  tri  sestrice  i  oba  im  brata. 

Zastanem,  ne  znajući  u  prvi  tren  pravo,  šta  da  uradim,  a  u  to  ma  i  nehotiee 
stupim  postrance,  i  duboko  ganut  duboko  se  poklonim  u  onaj  mah  nekud  sve- 
tačkomu liku  divne  majčice.  Tek  za  nekolido  časa  priberem  se  te  pristupim,  da  se 
priupitam  za  njezino  i  za  zdravlje  onih,  što  su  pali  od  njena  srca. 

—  Vi  iz  crkve  —  naleti  mi  riječ. 

—  Jest  iz  crkve  idemo ;  danas  su  dvije  godine,  što  je  dobro  moje,  sve  moje 
pod  crnu  zemlju  leglo  —  ozva  se  ona  polomljenim  glasom  i  usne  joj  zadrktale, 
a  oči  nakipile  i  plaho  se  u  zrak  ustrijemile  ta  njoj  ta  djeci,  osobito  starijoj  (naj- 
mladjemu  tek  sedma  godina  tekla).  —  Protrnuo  sam,  zamukli  smo  svi  —  i  oni 
podjoše  dalje  a  ja  se  nijem  pridružiti,  da  ih  do  stana  otpratim.  I  doista  ne  mogoh 
govoriti :  ta  sve  me  je  nešto  gušilo  u  vratu,  kad  se  sjetih,  kako  je  ono  bik)  pred 
do  mala  dvadeset  godina,  kadno  bjehu  „kita  i  svatovi"  put  božjega  hrama  krenuli . . . 

Na  rastanku  izmilovah  djecu  i  obrekoh,  da  ću  im  do  skora  u  pohode  doći. 
Ne  imadoh  mira,  dok  pobliže  ne  razberem,  ne  obaznam,  kako  traju  dane. 

Starica  se  majka  nešto  pookrijepila  pa  tihano  snosi  teret  godina  i  tištac  onaj 
drugi,  a  patnica  mlada  preda  mnom  na  silu  stegnula  srce,  ali  česta  suza  nekud  isu- 
šila joj  oči  i  trajna  ih  tuga  isprutala.  Kad  pogledaš  umorne  one  oči,  kao  da  u  njima 
urezanu  čitaš  onu  narodnu  tužaljku :  Sunce  moje,  rano  li  mi  za  goricu  zadje !  — 
Povedosmo  riječ  amo  tamo,  al  u  brzo  nakrenusmo  —  k  njemu. 

Ustane  ona  pa  mi  donese  sliku,  crnim  rubom  zarubljenu.  Jest,  on  je  to  dašto, 
kako  sam  ga  u  Požezi  vidjao,  kad  je  u  velikoj  gimnaziji  učiteljevao.  I  laznuše  mi 
glavom :  gusta,  žuta  mu  kosa,  modrikaste  povelike  oči,  dosta  krupni  ridji  brci 
a  okratka  pristrižena  brada.  I  dodje  mi,  kao  da  čujem  tihi  žubor  umiljatog  njego- 
voga glasa,  kao  da  gledam  ljubeznu  prijazan  svake  mu  crte  u  licu  a  napetu  pažnju, 
riječ  li  poteče  o  lijepoj  knjizi,  ili  dragousti  smiješak,  kad  uzme  duhovite  priče 
začinjati  pecavom  šalom.  Jest,  jest,  on  je  to,  dobri,  plemeniti  čovjek,  umni,  ne- 
umorni nastavnik,  kakove  u  nas  kan'  da  još  ni  danas  u  svu  mjeru  cijeniti  ne  znamo. 

Trebalo  je  dosta  dugo,  dok  se  je  mlada  domaćica  nešto  bolje  poumirila  i  tek 
onda  podjemo  se  spominjati  o  kratkom,  ali  Časnom  životu  našega  pokojnika.  Još 
kao  dječačić  u  nižoj  gimnaziji  ostao  bješe  bez  oca  te  je  sve  onako  nejačak  išao 
druge  poučavati,  da  se,  dijete  pustoruke  majke  na  selu,  volj  što  lakše  prehrani 
u  gradu.  Od  prvog  je  maha  bio  te  i  ostao  med  prvima  svojih  drugova.  Stariji  ga 
zavolješe  i  s  božje  strane  ljudi,  do  mala  ga  u  nadbiskupsko  sirotište  smjestiše. 

Ondje  se  je  blagoj  mu  duši  za  sav  vijek  ucijepila  prava,  duboka  pobožnost.  S  od- 
ličnim uspjehom  obastavši  ispit  zrelosti,  svršio  je  za  tim  u  Zagrebu  filozofske 
nauke  i  postao  učiteljem  a  poslije  profesorom  gimnazije  jedne,  druge  te  i  one  u  Po- 
žezi, gdje  ga  je  obasjalo  sunce  bračne  sreće.  Pozvaše  ga  poslije  u  Zagreb,  staviše 
na  čelo  realnoj  gimnaziji  a  onda  pridijeliše  vladi  te  ponovno  poslaše  u  inozemstvo, 
da  proučava  nastavne  prilike.  Eh  valjao  je,  valjao  je  zlata,  krasni  pregalac . . . 

Dok  se  dječica  iz  škole  povratila,  mi  smo  prekinuli  ovaj  razgovor,  a  najstarija 
momica,  prava  slika  i  prilika  nekad  birane  ljepote,  blke  si  po  mlijeku,  donijela 
mi  „Pobratima"  iz  godine  1901.,  da  i  ondje  vidim  očevu  sliku  i  da  iznovice  pro- 
čitam, kako  je  blaženog  joj  tajka  novo  uredništvo  lijepo  ispratilo.  I  pravo  je  uči- 
nilo, jer  se  je  pokojnik  ne  samo  veliko  zanimao  za  osnutak  lista,  nego  je  „Pobra- 
tima" već  od  broja  5.  pa  dugih  sedam  godina  i  pd  te  kako  pomno  a  uspješno  ure. 
djivao,  vršeći  k  jednu  a  ma  požrtvovno  i  ostale  zadatke  tegotnoga  svoga  poziva. 
Kad  mu  se  zdravlje  već  jače  bješe  porušilo,  još  se  nekud  ne  mogaše  otkinuti  od 
svoga  „Pobratima"  te  mu  je  neko  vrijeme  pomagala  i  perom  i  nadzorom  štam- 
parskih posala  vjerna  ljuba,  zlatna  ženica.  A  koliko  je  bio  rad,  podići  cijenu  listu, 
namjenjenu  odrasli  joj  školskoj  mladeži,  sjetih  se  i  ja  sam,  jer  mi  je  0  tom  šest  nje- 
govih pisama  i  danas  svjedokom.  Dapače,  tražeći  od  mene  književni  prinos,  jadao 
se  je  negdje,  e  mu  slabo  pritječu  izvorne  pripovjesti,  a  razlogom  nedaći  činjaše 
mu  se  da  je :  kod  jednih  dolce  far  niente,  kod  drugih  auri  sacra  fames,  kod  trećih 
stranački  (!),  tja  i  ortografijski  i  još  koje  kakovi  obziri. 

Od  onda  sam  češće  vidjao  članove  mile  mi  porodice  a  utješiti  sam  ju  radio, 
kad  je  lani  pod  zimu  izgubila  i  dobru  staru  majku,  koja  je  do  šljednjega  časa  usrdno 
milovala  sve  to  napredniju  unučad  i  materinskim  miljem  krijepila  zlatnu  njihovu 
majčicu.  Starija  su  djeca  medju  to  poodmakla  naukom  a  meni  godi,  videći,  da  su 
i  čitala  i  proučavala,  što  je  njihov  roditelj  pisao  još  mladih  godina  pjesama,  a  poslije 
članaka  i  crta,  šaljivih  pripovjesti  pa  književnih  ocjena  u  „Viencu,  Lipi,  Smilju, 
Hrv.  Svjetozoru,  Narodnim  Novinama,  Dom  i  Svietu"  te  za  djačke  almanahe  ,,Ve 
lebit"  i  „Hrv.  dom"  ;  da  i  ne  spominjem  samoga  „Pobratima".  —  Stariji  sin  po- 
tanje znade  i  za  stručne  književne  radnje  očeve  i  za  prijevode  mu  s  talijanskoga 
jezika,  a  meni  je  osobito  u  pameti  ostala  izvrsna  ona  studija  0  „Gjulićima  uve- 
ocima"  slavnoga  srpskog  pjesnika  Zmaj-Jovana  Jovanovića,  što  no  ju  je  rado 
i  jednodušno  primio  ugledni  književni  odbor  „Matice  srpske"  za  svoj  „Ljetopis". 

Radio  je  kao  crv,  kao  mrav,  neumorni  trudbenik,  a  koliko  bi,  da  mu  bješe 
proživiti  cio  ljudski  vijek  —  koliko  bi  tek  privrjedio  bio  nastavi  i  književnosti, 
rodu  i  narodu  onako  savjestan  nastavnik,  uman  pisac,  veliki  prijatelj  mladeži, 
ona  poštena  plemenita  duša,  dragi  čovjek,  uzoriti  suprug  i  otac  —  Pero  Markovi*  — 
ao  tugo  naša ! 

*  * 

Tuj  nedavna  bane  k  meni  najstarija  kćerka  nezaboravnoga  pokojnika,  što 
mladjašna  sama  već  mladje  uči  i  miljahno  kiti  niti  po  šarom  vezivu  lijepe  naše 
knjige.  Banula  iznenada  i  pružila  mi  bijelu  knjigu  rudastih  korica  pa  će  stidno 
prošaputati,  neka  bih  joj  i  ja  štogodj  pripisao  za  spomen. 

A  ma  šta  te  k  meni  nosi,  Zdenko,  kakva  li  te  čudna  željica  podišla?  —  na- 
šalim se  ja  —  ;  staru  panju  red  je  u  hlad,  dijete,  a  ne  u  svijet  novopeka  znanja 
i  umjenja,  mudrosti,  vještine ! 

Ona  se  nešto  lecne,  zatrepcri  —  popogleda  u  me  oblim,  zagasitim  okicama 
a  na  rumene  joj  usne  zalahori : 

—  Pa  ta  vi  ste  majku  moju  ono  onda  u  crkvu  pratili  kao  vjenčani  kum  !  — 

—  E  jesam  zlato,  jesam  gle  —  trgnem  se  sad  ja  te  ću : 

„Ostav*  de  mi  dakle  knjigu,  čedo  materino,  da  našaram  koliko  se  još  sjetiti 
mognem".  Podavna  je  bilo,  ima  tomu  ravna  četvrt  vijeka  i  malo  ne  godina  još 
cijela  —  popomislim  poslije,  sjedem  i  za  pero  segnem. 


STJEPAN  MILETIĆ:  SEMMERING 

Ivanjska  je  noć.  Ranije  no  drugih  godina  došlo  je  ljeto  u  svem  svojem  ras- 
košnom sjaju.  U  velegradu  jedva  se  diše,  vrućina  ubija  volju,  muči  tijelo. 

Utekoh  se  brijegu  Bečani.  I  ljeti  i  zimi  Semmering  sa  svojim  raskošnim  hotelima, 
a  ipak  pun  gorske  idile  i  netaknute  prirode,  krcat  je  šarolikim  svijetom-  Godi- 
nama zaboravljen  i  zapostavljen,  dolazi  sada  pomalo  ,,u  modu".  Proslaviše ga  di- 
plomati :  Bulow,  Ahrenthal,  Titoni ...  Ali  sve  je  to  tek  —  en  route,  —  musique 
d'  avenir.  U  proljeće  i  u  jesen  naći  ćeš  tu  još  svu  ljepotu  Alpi,  netaknutu  snobizmom 
i  utriranim  sportom.  U  doba,  kad  dolaze  i  kad  polaze  laste . . .  kojih  maleno  srce 
traži  ljeto  Evrope  a  zimu  Afrike ...  te  pjesnikinje  izmedju  tolikih  pjevačica ! 

Šećem  visokom  promenadom,  što  okružuje  malone  cijeli  brijeg,  a  vodi  od 
podnožja  Sonnenwendsteina,  —  ta  ovi  topli  dnevi,  gdje  se  sunce  kreće  i  vTaća  s  visa 
u  nizine,  kuda  sve  klone  i  otkud  se  sve  radja  (ah,  taj  maleni  naš  život,  koliko  li 
i  on  sliči  zakonima  svemira  !)  ta  to  je  upravo  njegov  imendan  —  i  idem  od  vr- 
hunca klanca,  kraj  h6tela\  villl,  lijepe  crkvice  sve  onamo  do  Siidbahn-hdtela. 
Mislim,  da  se  posljednji  dio  ovoga  puta  zove  Friedrich-Schiiler-Weg,  jer  ovaj 
Nijemac,  koga  tek  jedan  ,,ii"  razlikuje  po  imenu  od  slavnoga  pjesnika  „Telia", 
imao  je,  štono  riječ,  srce  na  mjestu  i  smisla  za  prirodu,  te  je  tako  kao  ravnatelj 
južne  željeznice  otkrio  svijetu  i  našu  Opatiju  i  Semmering. 

Krasna  je  i,  za  ovo  doba,  topla  ljetna  noć.  Kroz  guste  grane  smreka,  koje 
obrubljuju  čitavi  put,  probija  od  časa  do  Časa  mjesečina.  Krijesnice  lete.  Kao  spomen 
na  bečku  operu  još  mi  u  ušima  zuje  velebni  akordi  VVagnerovih  „Meistersingera", 
te  himne  Ivanjdanu,  te  „vesele  igre"  pisane  sa  smiješkom  rezignacije  i  sa  znanjem 
boli.  „VVahn,  VVahn,  liberali  VVahn  !"  Tu  duša  pjesnika  skladatelja,  iza  strastvene 
boli  Tristanove,  poprima  dobroćudni  humor  niirnberškoga  pjesnika-postolara, 
da  završi  u  misticizmu  Parsifalovu.  „Tristan"  i  ,,Meistersinger-i"  u  svakoj  su 
noti  komad  biografije  njihova  stvoritelja.  To  je  pisano  krvlju  srca  kao  što  i  Shake- 
spearov  „Hamlet". 

No  moj  se  duh  odvraća  od  ovih  chef-d'oeuvres-a  kulture,  od  ovih  dokumenata 
germanske  rase.  Admiro  sed  non  me  subjeci !  Divim  se,  ali  ne  podliježem.  Zar 
je  to  zadah  južnoga  vjetra,  koji  mi  opaja  dušu? 

Shvaćam  misli  tako  nezahvalno  zaboravljenoga  Preradovića,  Čuvstva,  što 
ga  snadjoše  u  tudjem  kraju  a  pod  tijesnim  haljetkom  dužnosti  i  vojničke  pokor- 
nosti, shvaćam,  što  ga  je  ponukalo,  kao  taj  čas  i  mene,  da  „okrene  svoje  oči  ah 
onamo,  gdje  od  drage  domovine  svako  jutro  sunce  sine"  ;  shvaćam  Što  mu  je  sta- 

vilo  u  pero,  u  pogledu  stoljetne  t  u  d  j  e  kulture,  one  naivne  a  ipak  tako  tople  sti- 
hove :  „Domovina,  kakva  bila,  rodjenom  je  sinu  mila".  I  tiha  pojezija  Franje 
Markovića,  njegovo  snatrenje  za  prošlim  danima,  za  pokopanom  slavenskom 
veličinom,  danas  je  našoj  generaciji  slabo  poznata.  „Kohan  i  Vlasta"  zastarjela 
je  knjiga !  Što  nas  briga  za  te  zaprašene  bogove !  „Vive  le  prćsent !"  Kad  se  u 
Beču  slože  dva  kršćanina  i  tri  Židova  (to  je  obična  proporcija)  da  stvore  „novu 
kulturu"  (kao  da  to  ide  po  programu !)  —  eto  nas  skokom  za  njima !  To  je  go- 
tovo povratak  Daminu.  A  mogli  bismo  biti  „svoji"  i  „ljudi".  Tako  se  gotovo  sav 
mladi  perivoj  naše  prosvjete  sastoji  odpresadjena  drveća,  a  stare  naše  šume, 
lipove  i  hrastove,  ostadoše  prazne  i  puste,  nema  im  ptici  pjevici. 

Nijemac  VVagner  —  i  to  Nijemac  pun  šovinizma,  Nijemac,  koji  je  izustio 
ponosne  riječi :  Deutsch  sein,  heisst  eine  Sache  um  ihrer  selbst  willen  betreiben, 
koji  se  u  najtežim  časovima  Francuske  narugao  s  malo  „noblesse  du  coeur"  po- 
bijedjenima,  —  znao  je  svojim  „Prstenom  Nibelunga"  osvojiti  svijet  i  „Siegfried" 
i  „Meistersingeri"  pjevaju  se  danas  u  pariškoj  operi ! 

A  jesu  li  doista  nad  našim  slavenskim  Olimpom  uzvišeni  ti  germanski  bo- 
govi, što  ubijaju,  kradu,  robe  i  propadaju  zbog  niskih,  ljudskih  slaboća  i  strasti? 

Da,  ali  VVagner  je  bio  umjetnik  —  s  t  v  o  r  i  1  a  c  A  tko  želi  znati,  kako  na- 
staju kulturna  i  velika  djela,  —  bez  udruživanja,  bez  prethodnih  namjera,  — 
gotovo  spontano,  iz  sebe,  —  taj  neka  čita  krasne  riječi  biskupa  Nicolasa  u  Ibse- 
novim  „Pretendentima  kraljevstva". 

Danas  sutra  rodit  će  se  tako  i  u  našem  narodu,  bogzna  u  kojim  prilikama, 
bogzna  u  koje  doba,  duh,  koji  će,  i  sam  nesvijestan  svoje  veličine,  darivati  nas 
djelima  svojega  genija.  Drugi  će  ga  slušati  i  slijedit  će  ga  —  i  dobit  ćemo  narodnu 
umjetnost,  od  učenika  postat  ćemo  učitelji  drugima.  Ta  ima  nas,  samo  tu  na  jugu, 
do  osam  milijuna.  Tamo  pak  daleko  stere  se  u  veličanstvenom  prostorju  nedogledno 
slavensko  more.  Prelit  će  se  i  ono  jednom  preko  svojih  obala,  poplavit  će  svijet 
i  vodit  ćemo  zadnju  odlučnu  borbu,  sa  žutom  rasom  za  prvenstvo  svijeta.  Spasit 
ćemo  kulturu  po  posljednji  put,  mi,  koji  smo  se  pod  tudjim  gospodstvom  toliko 
puta  za  nju  borili.  I  smiješkom  na  usnama  sjećat  će  se  nas  naši  potomci.  A  dotle  — 
spavajmo  i  radujmo  se  sanjama! 

I  kao  nekoć  na  putu  po  Njemačkoj,  gdje  bi  me  svaki  čas  iskrivljeno  koje  sla- 
vensko ime  sjećalo  prošlosti,  a  pojave  djedova  iz  Markovićevih  i  Nazorovih  pje- 
sama postajale  mi  milim  pratiocima,  tako  se  eto  i  sada  sjetih,  kako  se  taj  Semmering 
sa  starim  i  ponosnim  svojim  smrekama,  jelama  i  borovima  nekad  negdje  morao 
zvati  „Smrečnik"  (jer  njemačko  Semmering  ne  znači  ništa)  i  kako  ima  i  danas  još 
po  dolinama  toliko  naših  imena.  Spomenuh  se,  kako  jedne  nedjelje  u  crkvi  otkrih 
u  rukama  seljaka,  većinom  odjenutih  u  alpinsko  odijelo,  hrvatske  molitvenike  pi- 
sane ikavštinom,  te  mi  bude  jasno,  za  što  je  semerinškim  župnikom  o.  Radovanović, 
Dalmatinac  s  Korčule  !  Naš  je  ovaj  svijet,  Što  pjeva  u  crkvi  njemačke  pjesme,  a 
moli  se  hrvatski.  Opet  jedna  otkinuta  grana  sa  stoljetnoga  stabla.  Ima  ih  toliko  ! 

Krasne  su  te  šume  Semmeringa.  Volim  ponosni  rast  njihovih  borova,  tamno 
im  zeleno  granje.  Ta  oni  stoje  strmo  na  pećinama,  kao  divovi,  što  straže  mrtvu 
stražu.  Svi  su  u  cvatu.  Slatko  mirišu  njihove  iglice  i  zelene  se  novim  životom . . . 

1  sad,  gdje  u  noći  prolazim  kraj  njih,  gotovo  mi  se  prividja,  kao  da  se  tu  njišu, 
ljuljane  od  južnoga  vjetra,  na  granama  duše  upokojenih  praotaca ...  I  skidam  šešir. 

De  spleti  kosu :  crni  bič 
i  ljuto  šibaj  moje  prsi, 
da  tielo  moje  prožme  slast 
ko  vrući  val  i  hladne  srsi. 

Al  Čekaj  samo  mrku  noć 
bez  mjeseca  i  zlatih  zviezda, 
kad  ptiče  skrije  drobni  kljun 
i  Suti  medju  perjem  gniezda. 


Kad  nebom  plovi  oblak  crn, 
smrt  noseći  u  krilu  svome, 
kad  mrtvim  morem  golem  val 
u  muku  plazi  očajnome. 

Ah  tada,  ženo,  spleti  bič 
da  bukne  plam  u  mojoj  duši, 
ja  volim  strast  i  njezin  bies, 
kad  mladost  mi  i  život  ruši. 


PETAR  PETROVIĆ:  IZ  BILJEŽNICE 

l. 

Sumrak . . .  Toplo  je . . .  Ona  na  divanu . . .  Polegla  se ...  On  podalje  od 
nje  nalakćen,  sumoran . . .  Šutnja  . . . 
Onda  se  ona  javila  : 

—  Jesam  li  ti  rekla,  da  nećeš  biti  sretan  uza  me  ! . . . 

—  On  je  tiho  uzdahnuo. 

—  IP  si  možda  sretan  ? . . . 

—  Ne  ! . . . 

—  Nesretan  ? . . . 

—  Da,  nesretan,  baš  za  to,  što  nisam  uza  te  ! 
II 

—  Zar  me  više  ne  ljubite  ? 
On  je  Šutio. 

—  Zar  me  zbilja  više  ne  ljubite  ? 

—  Ne,  ja  vas  mrzim  ! . . . 

—  Ta-a-ko  ? . . .  A  zašto  ? 

—  Za  to,  što  vas  ljubim  ! . . 

III. 

—  Zašto  te  život  tako  ruši,  razara  ? 

—  Mnogo  trpim  u  njem,  patim  se  ! . . . 

—  Ne  poznaš  patnje  ! . . 

—  Sve  sam  izgubio,  majku,  oca,  braću  . . . 

—  I  bez  njih  se  može  živjeti  ! . . . 

—  Ostao  sam  s4m  ! . . 

—  Sam  i  živiš  lakše  ! 

—  Izgubio  sam  mir  .  . 

—  Utvaranje  ! 

—  Zadovoljstvo  . . . 

—  Ne  znaš  ga  naći ! 

—  Zdravlje  sam  svoje  izgubio  ! . . . 

—  I  ozdravit'  ćeš ! . . . 

—  Zena,  koju  sam  ljubio  svom  dušom  . . . 

—  Umrla  ti  ? . . . 

—  Ne,  iznevjerila  me  ! . . 

—  Patniče  ! 

IV. 

Sjedili  smo  kraj  otvorenog  prozora.  Gledali  smo  u  noć.  Mir.  Nebo  puno  zvi- 
jezdi. Daleka  ravan  pružala  se  u  nedogled.  On  uvijek  mrk,  tužan. 

—  Gledaj,  noć  ! . 

On  je  šutio  kao  obično. 

2elja  za  željom  radjala  se  u  meni.  Sve  jača  i  sve  veća.  Kao  da  je  i  njemu  bilo 
tako. 

—  Što  bi  sad  najvolio  ? . . .  Reci ! . . . 

—  Zaplakati ! . . 

V. 

—  Umrijet*  ću,  kad  me  ostaviš  ! . . .  rekla  je  ona  njemu. 

—  Umrijet'  ću,  kad  me  ostaviš ! . . .  rekao  je  i  on  njoj. 
I  obadvoje  su  rekli  istinu,  makar  su  lagali. 

VI. 

—  Slušaj  slavulja ! 

—  To  on  plače  ! 

—  Da,  pjevajući  plače  ! 

—  II'  plačući  pjeva,  —  svejedno  je,  —  tek  ja  ga  razumijem  ! . . . 
VII. 

—  Udijelite  siromaku  ...  Gol  sam  i  bos . . .  Ništa  nemam  . . .  Prozebao  sam. 
Umoran  sam  i  satrven  od  teška  puta  . . .  Smilujte  se  . . .  Već  dva  dana  nisam  ništa 
jeo . . .  Gladan  sam  . . . 

—  Uh,  kako  si  sretan  !  rekaojje  s  očitom  zavisti  i  bacio  mu  nešto  novca  u 
stari  izlizani  šešir. 

Tko  zna,  možda  bi  i  njemu  tkogod  to  isto  rekao. 

VIII. 

—  Ja  vas  ljubim  ! . . 

—  Ja  sam  udata  1 

—  Makar ! 

—  Al'  vi  to  ne  smijete  ! 

—  O  smijem  » 

—  Ja  ljubim  svog  muža  ! 

—  A  ja  vas  ! 

A  u  isti  čas  bili  su  možda  obadvoje  svijesni,  da  lažu  jedno  drugom. 

IX. 

Bila  je  u  crnini  sva  zaplakana,  blijeda. 

—  šta  ga  još  niste  zaboravili  ? 

—  Kad  umrem,  onda ! 

U  ruci  je  imala  kitu  svježih  ljubičica. 
~  A  to  cvijeće? 

—  Da  mu  njime  okitim  grob! 
Bio  joj  je  istom  zaručnik. 

Jednog  sutona  našli  su  je  na  njegovom  grobu  s  prostrijeljenom  sljepočicom. 
Tog  sutona  umrli  su  skupa.  Ona  po  prvi.  —  a  on  po  drugi  put . 

X. 

—  Ti  dakle  odlaziš  od  mene  ? 

—  Tako  je  ! 

—  I  ostavljaš  me  ? 

—  Da. 

—  Makar  te  ljubim  ! 

—  Da. 

—  I  ne  ćeš  se  više  vratiti  ? 

—  Ne  ! 

—  Dobro. 

I  zaista  joj  je  se  on  nije  više  nikad  vratio,  makar  joj  je  došao  natrag. 
XI. 

Predavali  su  joj  vijence  ogromne,  raskošne  svježe.  Obasipali  je  kitama  sku- 
pocjenog cvijeća.  Ona  se  smiješila  zadovoljno,  sretno. 

Onda  je  prišao  i  on.  Blijed  i  sjetan  Drhćućom  rukom  predao  joj  je  jednu 
jedinu  uvelu,  već  izblijedjelu  ružu. 

Smiješka  je  nestalo  s  njezinih  usana,  a  po  cijelom  gledalištu  osjećao  se  miris 
uvele  ruže. 

XII. 

Idu  jedno  uz  drugo  priljubljeni.  Pred  njima  se  u  prvim  sjenama  predvečerja 
gubi  vijugavi  šumski  putić. 

Sjene  bivaju  mutnije,  dublje.  Šuma  postaje  tamnija.  Čuvstvo  u  obadvoga 
kao  da  postaje  dublje  . . . 

I  oni  idu  dublje,  sve  dublje  . . . 

XIII. 

Iza  sebe  ostavila  je  svoj  vlastiti  grijeh  i  nevjerstvo,  zbog  koga  su  se  i  razišli 
Sad  mu  se  vratila  slaba,  razočarana. 

—  Sad  istom  znam,  što  si  mi  bio  • 

—  Ono,  što  ti  više  ne  mogu  hiti  ! 

—  Pa  ipak  osjećam,  da  sam  te  istom  sad  podpuno  vrijedna  ! 
On  je  nije  razumio. 

XIV. 

Predvečerje.  Salon.  Sjede  podaleko  jedno  od  drugoga.  Jedva  se  i  naziru  u 
polutami,  šutnja. 

Odjednom  je  on  uzdanuo  duboko,  drhtavo. 
Onda  je  i  ona  uzdanula  duboko,  drhtavo. 

I  u  isti  čas  osjetili  su  obadvoje,  kako  su  se  priljubili,  upili  jedno  uz  drugo  po- 
žudno i  željno,  —  makar  se  nisu  ni  pomakli  s  mjesta. 

XV. 

—  Šta  ljubiš  u  meni  ? . . .  Moju  ljepotu? 

—  Ne ! 

—  Moje  tijelo  ? 

—  Ne  » 

—  Dušu  ? 

—  Ne! 

—  Nego  ? 

—  Sebe  ! 

—  Hm! 

XVI. 

—  Nikako  mi  se  ne  svidja  vaša  šetnja  s  mojom  kćeri  po  javnim  mjestima  ! .  . 

—  Ni  meni  ! 

XVII. 

—  Odnemaruješ  me ! 

—  I  ne  ! 

—  Kao  da  me  ne  ljubiš  više  ? 

—  Da  budem  iskrena  ? 

—  Ja  to  i  želim  ! 

—  Ne,  ne  ljubim  te  ! 
Onda  ga  je  vidila  s  drugom. 

—  „Kako  sam  mu  mogla  lagati,  da  ga  ne  ljubim !"  rekla  je  prebacivajući 
samoj  sebi. 

AP  ona  nije  lagala  ni  onda  —  ni  sad. 

XVIII. 

Stajali  su  jedno  uz  drugo  prsa  u  prsa. 

—  Šta  je  to  medju  nama  izraslo,  što  nam  neda  jedno  drugom  ? 
A  baš  ih  je  to  najviše  privlačilo. 

,,Hony  soit . . . 

XIX. 

Spuštali  su  ga  u  grob.  Nje  nije  bilo. 

—  Nema  srca  ! . . .  osudjivali  je. 

A  meni  se  Činilo,  da  bi  ga  imala  mnogo  manje  da  je  došla. 

STJEPAN  KRALJ:  LIRSKI  MOTIV 


Ja  ću  danas  doći  k  tebi, 
Mene  mladost  tvoja  zove: 
Dodji,  da  mi  pjesmu  pjevaš, 
Moj  pjesniče,  pustolove! 


Ja  ću  danas  doći  k  tebi, 
Mene  kosa  tvoja  mami, 
Ni  u  krasne  Lorelaje 
Niesu  tako  zlatni  prami. 


Ja  ću  danas  doći  k  tebi, 
Meni  eto  mira  ne  da 


Ja  ću  danas  doći  k  tebi, 
Da  te  pitam,  nebo  moje, 
Da  li  ti  je  duSa  ljepša 
II  je  ljepše  tielo  tvoje? 


Oko  Tvoje,  oko  divno, 
Što  me  tako  milo  gleda. 


JURE  TURIĆ:  PROSCI 


(Nastavak) 


UNUKINI  PROSCI. 


1. 


Stara  bakica,  gospodja  Milka,  živjela  je  spokojno  u  obitelji  dra.  Krpana.  Sve 
joj  bilo  po  volji  osim  jednoga.  Njezinu  unućicu  Milu  slali  su  u  zagrebački  licej. 
Išla  je  tamo  osam  godina  !  Godinu  dana  poslije  završetka  nauka,  kad  je  već  dje- 
vojka stupila  u  dvadesetu  godinu,  jedno  proljetno  poslijepodne,  zametnu  se  medju 
bakicom  Milkom  i  njezinom  unukom  Milom  ovaj  razgovor. 

—  Kaniš  li  se  ti,  Mila,  udati  ? 

—  Ne  znam,  bako.  A  zašto  to  pitaš  ? 

—  Ne  vidim  na  tebi,  da  to  kaniš. 

—  Pa  što  bih  učinila  ?  Po  čemu  sudiš,  da  se  ja  ne  kanim  udati  i  o  tom  dvojiš. 
Po  svemu  sudim.  Ti  si  lijepa,  razumna,  marljiva,  imaš  imutka,  a  ništa 

ne  Činiš,  da  se  dopaneš  komu. 

Starica  je  govorila  istinu.  Krasna  modrooka  djevica  odijevala  se  istina  ukusno, 
pohadjala  društva,  ali  medju  muškarcima  ostajala  ravnodušna  i  niti  jednim  po- 
gledom ne  nastojala  privezati  uza  sebe  kakova  muškarca. 

—  Ja,  bakice,  ne  ću  muža  loviti,  to  je  istina.  Gadno  je  to  meni,  nedostojno 
mene.  A  danas  se  muškarci  ne  žene,  nego  njih  žene.  Ja  pako  ne  bih  htjela  čo- 
vjeka, koga  drugi  ženi  ili  koga  ja,  kako  se  to  veli,  ulovim  u  mreže.  Ne  trebaš  mi 
ništa  tumačiti !  —  zapriječi  djevojka  starici  govor.  Ja  znam,  što  mi  hoćeš  da  rečeš. 
Djevojka  mora  pokazati  mužu,  da  ga  može  voljeti,  a  on  onda  odluči,  da  li  će  pri- 
miti tu  ljubav,  ako  nije  već  prije  dao  znaka.  Je  li,  tako  je  to  bilo  s  tobom  i  s  dje- 
dom pokojnim.  A  ti  si  djeda  voljela  samo  zato,  jer  je  bio  tijelom  lijep  i  vidjela  si 
da  i  on  Tebe  voli.  Mama  se  je  već  drukčije  udala.  Pripovijedala  si  mi  sama  o  onom 
Viktoru.  I  malo  da  ga  zavoljela  nije,  a  on  nje  nije  ni  malo  volio. 

—  Samo  zato,  što  je  služio  ideji  nekakvoj  !  reče  starica  i  uzdahnu. 

—  No  vidiš »  A  on  je  bio  nevrijedan  nje;  ali  da  je  služio  ideji,  kako  je  govorio, 
ona  bi  pošla  za  nj.  Pa  se  je  onda  udala  za  oca,  koji  nije  služio  ideji,  nego  je  pokazao, 
da  voli  nju  i  da  bi  bio  sretan  s  njom. 

—  Pa  vidiš,  kako  im  je  lijepo. 

—  Ali  danas  nema  ljudi  ni  žena,  koji  se  tako  uzmu,  pa  da  budu  sretni.  Tko  se 
tako  uzme,  dosadno  mu  je  u  životu  !  No  najviše  mladića  i  djevojaka  počini  danas 
prevaru  ženeći  se.  A  ja,  bakice,  ne  ću  varati,  ali  ne  ću  ni  da  budem  prevarena. 

 Kako  to  misliš  o  varanju  ? 

—  Ljudi  se  žene  poradi  dobitka  i  dobre  njege,  a  žene  poradi  opskrbe  i  slo- 
bodna koraka  !  Ono,  što  je  u  tvoje  vrijeme  bilo  glavno  kod  ženidbe,  onoga  danas 
nema  ! 

—  To  su  sve  učinile  škole  !  uzdahnu  starica.  Danas  nema  sretnih  ljudi.  1  u 
naše  doba  bilo  je  takovih  ženidaba,  što  ti  zoveš  prevara,  ali  je  bilo  i  djevojaka  i 
momaka,  koji  su  bili  gladni  sreće  i  ljubavi,  a  ne  samo  lagode  i  uživanja.  Danas, 
veliš,  da  ih  nema  ! 

—  Ne  velim  bakice,  da  ih  nema.  Reći  ću  to  možda  za  pet  —  šest  godina! 
reče  djevojka  tiše. 

Starica  je  motrila  svojim  tjelesnim  okom  ovu  krasnu  pojavu  djevojačku  pred 
sobom,  a  duhovnim  okom  gledala  je  sebe  i  svoju  kćer  Anku.  Velika  je  razlika  bila 
međju  njima.  U  ove  njezine  unučice  živo  je  oko,  krepko  i  lijepo  tijelo,  srce  puno 
života  i  ljubavi,  ali  je  sve  to  tek  živo  u  kući,  s  bakicom  i  s  materom,  razgori  se  na 
samo  ili  uz  lijepu  knjigu,  a  inače  je  odmjereno  i  stišano.  Sve  to  djevojka  skriva 
pred  očima  svijeta,  jer  da  se  može  krivo  razumjeti ! 

Ali  nije  dugo  potrajalo,  pa  stara  gospodja  upozna  naš  mladi  svijet,  koji  će 
radjati  budućnost. 

II. 

Dan  poslije  toga  razgovora  bila  je  nedelja.  Mila  je  bila  u  crkvi  i  kad  je  izišla 
u  devet  sati,  podje  ravno  kući.  Ona  je  želila  razgovora  s  drugaricama  ili  s  mladim 
ljudima  taj  dan  i  uvijek,  ali  društva  ipak  nije  tražila.  Ona  nije  prezirala  te  dje- 
vojke, što  nastoje  da  se  udadu,  nije  prezirala  ni  muškarce,  koji 'Se  otimlju,  a  ni 
one,  koji  nastoje  ženidbom  da  se  pomognu,  da  im  žena  zajazi  sebičnost ;  ali  ona 
bi  počela  odmah  prezirati  sebe,  kad  bi  pomislila,  da  se  i  ona  u  to  umiješa.  A  kako 
bi  rada,  da  se  proveseli  i  pošali,  a  da  nitko  ne  pomisli  na  to  nesretno  lovljenje  i 
—  Da  mogu  već  jednom  proći  te  godine  lovljenja,  pomišljala  ona,  i  ozbiljno  se 
spremala  za  samostalan  život  i  privredu. 

Kad  je  već  prošla  šetalište,  Što  je  bilo  uz  crkvu,  pridruži  joj  se  gospodin  Jelić, 
njezin  znanac  već  odavna,  s  kojim  se  je  rado  zabavljala.  JeliĆ  je  bio  perovodja 
kod  odvjetnika.  I  sad  djevojka  veselo  pristade  na  njegovu  ponudu,  da  će  je  pra- 
titi do  kuće  i  oni  podjoše  niz  ulicu.  Bio  je  to  živ  i  okretan  momak.  A  Mila  pomi- 
šljala o  njemu,  da  je  veoma  dobar.  On  je  potjecao  od  siromašnog  činovnika,  svršio 
je  gimnazij  u  nekom  svećeničkom  siroti št u,  bio  je  već  i  odjeven  u  svećeničko  ruho 
i  godinu  dana  Studirao  bogosloviju,  a  onda  istupi  i  ode  na  pravni  fakultet.  Činilo 
mu  se  malo  užitka,  što  bi  mu  pružao  svećenički  stalež.  No  i  sad  on  od  navade 
ili  jer  mu  je  bilo  ugodno,  išao  nedeljom  u  crkvu,  križao  se,  poklicao  i  volio  ostati 
,,s  Bogom  na  dobroj  nozi",  kako  bi  sam  govorio. 

—  Ne  mislim  otvoriti  odvjetničku  pisarnu,  ne  mislim  se  ženiti,  zato  mi  do- 
zvolite da  idem  s  Vama,  reče  on  pristupajući  k  djevojci. 

—  Ali  je  neki  interes  ipak  po  srijedi  ! 

—  Sto,  znate  ? 

—  Ne  znam  ništa.  Ili  bolje  znam,  da  se  danas  ne  otvaraju  usta  bez  interesa, 
naime  usta  mladih  ljudi.  I  odista  eto,  da  je  tako. 

—  Sta  ću  tajiti  pred  Vama,  kad  Vi  licejke  sve  znate  !  Sam  je  vrag  smislio 
te  škole  za  ženske.  Kud  će  muškarci,  ako  sve  imućne  djevojke  posvršavaju  licej  ? 

—  Zaduženi  muškarci,  hoćete  da  rečete. 

—  Zaduženi,  lijeni,  lahkoumni,  Jelići,  ovakovi  kao  ja  i  slična  čeljad  ! 

—  Ah,  vi  ćete  već  naći !  uskliknu  djevojka  šaljivo  i  bila  je  zadovoljna,  da  se 
može  našaliti. 

—  Možda  bi  me  i  Vi  htjeli?  !  srete  on  šaljivo. 

—  Naravno,  poslije  one  ograde,  da  se  ne  kanite  ženiti ! 

I  tako  se  šalili,  dok  Jelić  ne  predje  na  ozbiljno  pitanje,  poradi  kojeg  je  pri- 
stupio k  djevojci. 

I  njihov  gradić  N.  oćutio  posljedice  teške  gospodarske  krize  i  posljedice  pre- 
laza  iz  vremena  starih  u  nova,  gdje  su  porasle  potrebe  na  sve  strane,  a  gospodarske 
se  prilike  promijeniše.  Trebalo  je  promijeniti  način  gospodarenja  u  samoj  općini, 
ali  još  je  više  izbijala  potreba,  da  općina  pomogne  pučanstvu,  koje  je  poklekk). 
Osim  nekolika  imućnija  čovjeka,  sve  je  drugo  bilo  siromašno,  zaduženo  i  nije  imalo 
posla,  niti  je  znalo,  da  ga  stvori  ili  nadje.  A  starih  poslova  nestalo,  nestalo  obila- 
tosti  i  jeftinoće.  Gradić  je  imao  velikih  i  lijepih  posjeda,  imao  je  i  svoje  šume,  pa 
se  je  moglo  nešto  urediti,  ali  Što,  to  se  nije  znalo,  širi  su  slojevi  htjeli,  da  se  Šuma 
pomalo  prodaje  i  njima  dijele  potpore,  i  drvo,  pa  da  se  još  pograde  vojarne,  i  da 
bi  grad  imao  dohotke  od  vojske.  Imućniji  su  opet  htjeli,  da  bi  se  uredio  grad,  po- 
ljepšao  i  život  učinio  udobnijim  i  zdravijim,  da  bi  se  na  to  više  trošilo.  No  Jeliću  je 
bilo  najvažnije,  da  on  dobije  mjesto  neke  vrste  gospodarskog  činovnika,  koje  su 
htjeli  da  urede  ;  taj  bi  činovnik  imao  sve  to  da  vodi,  to  novo  gospodarstvo.  Jelić 
je  htio  doznati,  što  misli  o  tom  dr.  Krpan,  koji  je  bio  ugledan  u  gradu  i  da  li  što  o 
tom  govori. 

—  Zašto  ravno  njega  ne  pitate  ?  upita  djevojka. 

—  E  to  vam  je  ta  moderna  umjetnost,  moderni  način  vodjenja  politike.  Pje- 
snički se  to  veli,  da  čovjek  prisluškiva  kucaju  narodnog  bila,  a  u  istinu,  on  hoće  da 
dozna,  što  većina  hoće,  pa  onda  iznese  to  kao  svoje  u  zgodnoj  formi  i  postaje  vodja 
pokreta  ! 

—  I  udje  u  kancelariju,  sjede  na  ministarski  fotelj,  ili  barem  na  zastupničku 
stolicu,  je  li  ?  Tako  je,  kad  danas  gospodi  nitko  ne  vjeruje  ! 

—  Ah,  vi  licejska  mudrica.  Oči  bih  iskopao  onima,  koji  ih  Vama  tako  otvoriše. 
Ali  ne  bih,  šalim  se.  Ja  bih  dapače  bio  sretan,  da  me  gledaju  tako  otvorene  oči. 

—  No,  no,  no  !  Hoćete  me  valjda  da  predobijete  za  svog  korteša.  Ali  čemu  vi 
to  želite,  to  mjesto  u  općini  ? 

—  Ne  volim  biti  odvjetnik,  ne  volim  se  mučiti,  ne  volim  se  boriti ;  a  ne  intere- 
suje  me  onaj  odvjetnički  položaj  i  to  sve  prisluškivanje  kucaja  narodnog  bila  i  srca. 
Ja  bih  rada  živio  mirno,  ugodno,  u  zapećku  kućnom  !  Ja  sam  se  već  nabučio,  to 
vi  znate,  natrčao  po  skupštinama  i  balovima,  tužio  i  bio  tužen,  pa  bih  rado  mi- 
rovao. Još  je  nešto.  Ja  sam  domoljub,  i  htio  bih  da  što  manje  visim  na  vratu  na- 
rodnom. 

—  Ali  pomozite  mu  ! 

412 


Digitized  by  Google 


—  Kako  ću  mu  ja  pomoći  ?  Tko  njemu  od  inteligencije  pomaže  ?  Njemu  može 
da  pomogne  Bog,  kao  i  nama,  a  drugi  mu  ne  pomože.  Trebalo  bi,  da  se  promijene 
ove  prilike,  u  kojima  živimo,  pa  da  panu  tereti,  da  mu  se  pruži  pomoć.  Slobode 
bi  nama  trebalo,  da  smo  svoji,  pa  da  se  sve  prevrne.  Sto  je  danas.  A  Sto  ćemo  mi 
sami ! 

—  Pa  vi  tako  govorite  ?  Ja  sam  mislila,  vi  ste  

—  Susta  Čovjek,  susta,  gospodjice  Milo  !  Pa  gledajte  ovaj  beznadni  život ! 
Godine  idu,  a  ideali  se  ne  primiču,  pače  se  odmiču  oni  ideali,  za  koje  se  čovjek  u 
mladosti  lomio  i  zanosio  !  Sad  su  se  javili  drugi  ideali,  druge  težnje !  A  ja  ne  mogu 
raditi  nego  ono,  Sto  mi  srce  razgrijava.  Da  vam  rečem  

—  Ne  treba,  gospodine,  ne  treba,  požuri  se  Mila  i  malo  se  zbuni.  Ona  se  zbuni, 
kano  da  neSto  sluti. 

—  Ne  ću.  AH  sam  htio  samo  reći,  da  bih  ja  i  opet  htio  podati  sebe  svega,  pot- 
puno, a  da  ne  tražim  niSta  drugo,  nego  da  se  primi  život  moj,  i  ja  bih  u  tom  živio. 
Ja  se  jednoga  bojim.  PosluSajte  me,  ne  bojte  se,  da  ću  Vam  i  što  reći,  na  što  bi  Vi 

morali  da  odgovarate  reče  on,  a  u  glasu  mu  drhtala  molitva,  i  Mila  povuče 

ruku,  koju  mu  je  već  pružila  na  pozdrav.  Bili  su  naime  već  pred  kućom  njezinom. 
Ne  bojte  se,  da  ću  o  Vama  što  reći,  govorit  ću  samo  o  sebi  i  bez  ikakove  nakane  ! 
Ja  se  bojim  dospjeti  u  bezdan,  u  koji  propadaju  naši  ljudi  već  nekoliko  desetke 
godina.  Netko  đodje  na  rub  tog  bezdana,  dok  zine  u  svijet,  netko  kasnije,  a  ja  mu 
se  evo  sad  primičem.  To  je  život,  a  da  se  ne  zna,  zašto  se  živi.  Sjećate  li  se  pred  tri 
četiri  godine,  na  onoj  zabavi,  kad  smo  se  prvi  put  sastali.  Vi  ste  pitali :  Zašto  se 
oni  mladi  ljudi  opijaju  ?  A  ja  Vam  nijesam  znao  odgovoriti,  pa  sam  Vas  upitao : 
Zašto  se  ne  žene,  pa  ne  bi  imali  novaca  za  opijanje,  i  ne  bi  im  dali  opijati  se.  Onda 
ja  nijesam  znao,  zašto  se  oni  opijaju.  A  kad  se  dosta  izopijaju,  onda  se  žene,  ako 
nadju,  tko  će  im  poisplaćivati  dugove.  Danas  ja  sve  to  znam  i  razumijem.  —  Lahko 
onom,  tko  može  da  ispuni  svoj  život  trkom  za  gospodstvom,  ali  mi  Hrvati  to  ne 
možemo.  Jedva  nekoji  naučiše  u  Pešti.  Takovima  ne  smeta  ni  praznina  u  duši, 
ni  led  u  srcu,  jer  je  uvijek  sunce  vani,  koje  ih  grije  !  Mi  drugi  to  ne  možemo.  Pa 
ako  nema  spasa  .... 

—  Pa  spasite  se,  kad  velite  

—  Spas  je  u  tudjim  šakama. 

—  Krušac  bez  žuljeva  ?  začudi  se  Mila. 

—  Ne  !  I  to  je  bezdan  !  Zena,  gospodjice  Milo  ! 

—  Brodolomci  !  reče  djevojka  sažalno  se  smijeSeći,  i  oni  se  oprostiše.  A  njoj 
u  istinu  bilo  žao  Jelića.  Je  li  ženi  svrha,  da  ovakove  spašava  ?  dolazila  joj  na  pamet 
misao  češće  put  cijelo  prije  podne.  „Tetošiti  oko  vječnog  duševnog  oporavlje- 
nika,  što  li  ?"  jednom  glasno  odgovori  na  ono  pitanje,  što  joj  se  samo  od  sebe 
namitalo. 

—  A  možda  se  i  varam  !  Možda  je  njegova  duševna  pustoš  samo  put  do  ži- 
vota i  sreće,  što  bi  je  on  umio  da  stvori  ženi,  kad  je  nje  tako  željan.  No  je  li  to  mo- 
guće, kad  ćuti  nemoć  i  ne  pozna  u  sebi  snage  i  cilja,  kuda  da  životom  uperi.  Sva- 
kako je  to  nova  vrsta  ljudi,  Što  ih  poznam  ! 

Tik  pred  podne  dobi  ona  list  od  Jelića,  koji  je  u  velike  smuti. 
„Kad  sam  počeo,  moram  i  dovršiti",  počeo  on  veliki  list,  što  ga  je  pisao  cijelo 
vrijeme,  otkad  se  s  djevojkom  rastao,  a  onda  se  ispričavao,  da  nije  ni  lakom,  ni 

sebičan,  nego  da  ćuti,  kako  je  u  njoj  njegov  spas.  A  u  čemu  je  taj  spas  ?  završio 
taj  odsjek,  a  onda  je  slijedio  odgovor  na  kraju  lista.  „Čutim  sad  već  sreću,  da  sam 
Vaš  i  da  ste  se  Vi  odlučili  ispuniti  moj  život  tom  srećom  i  tako  me  sačuvati  od  bez- 
dana. Ja  ne  ću  reći,  i  ne  mogu  reći,  da  Vas  ljubim,  jer  ovo  je,  što  ja  ćutim,  sebična 
težnja,  da  spasim  sam  sebe.  Ja  sam  gladan  čuvstva,  ja  sam  gladan  duha,  gladan 
sam  mira  i  suza  ljubavi,  a  vi  bi  mogli  davati  hranu,  da  ne  umre  duh  moj  od  te 
gladi.  Da  vi  znate,  kako  je  mene  okrijepio  već  ovaj  list.  Ja  njega  ljubim,  ovaj  list, 
i  ljubiti  ga  mogu,  jer  on  je  moj.  A  Vas  ne  ljubim,  jer  ginem  pred  Vama  i  jer  mogu 
opstati  samo  po  Vama". 

Mila  se  skloni  u  svoju  sobu  i  rasplaka  se  nad  tim  listom.  Ona  je  ćutila,  da  bi 
doprinjela  žrtvu,  kad  bi  se  odlučila  poći  za  tog  čovjeka,  ali  oćuti  i  sreću  nad  tom 
žrtvom. 

Mati  je  zateče,  gdje  plače  i  uplaši  se,  jer  dosad  djevojka  nije  plakala.  Go- 
spodja  Anka  je  bila  uvjerena,  da  je  tom  plaču  neki  duboki  razlog. 

—  Ne  ću  ti  tajiti,  reče  djevojka  mirno.  Ovaj  me  je  list  rasplakao.  Ali  ne  pla- 
čem poradi  sebe,  nego  poradi  drugog. 

—  Ali  su  tvoje  suze  i  tvoja  ih  bol  istište,  dijete  moje  !  reče  gospodja  Anka 
u  mislima  joj  se  obnovi  ono  veče,  kad  je  ona  plakala  vrativši  se  s  mužem  sa  sela. 
Suza  suzu  mami !  nadoda  ona  poredjujući  tobože  djevojčine  kose,  a  u  istinu  je 
htjela  djevojku  pomilovati,  da  Mila  to  i  ne  opazi. 

—  Mogu  suze  gdjekad  da  potrnu  požar,  ili  da  olakšaju  ladjici  preko  vira,  ili 
da  razfolaže  gorčinu  u  srcu !  —  reče  djevojka  smiješeći  se,  pa  uze  majku  pod  ruku, 
da  je  povuče  u  blagovaonicu  i  tim  prekine  razgovor. 

III. 

Za  objeda  reče  Mila  ocu,  Što  je  nju  pitao  Jelić. 

—  Baš  dobro,  reče  dr.  Krpan,  i  naloži  družinčetu,  neka  potraži  gospodina 
Jelića  i  umoli  ga,  da  bi  došao. 

—  Ah  ne  !  reče  nehotice  i  u  neprilici  Mila,  i  svi  se  na  to  začudiše  i  zgledaše. 
Ona  se  zbuni,  pa  da  skrije  svoju  zabunu,  reče,  da  je  ona  htjela  nekamo  poslati 
družinče.  Na  to  kaza  dr.  Krpan,  da  će  po  objedu  doći  neki  inžinijer  Rastovac  koji 
je  poslan  od  novčanih  zavoda,  da  razvidi  ekonomske  prilike  grada.  Nabrzo  po  objedu 
dodje  taj  Rastovac  mlad  čovjek,  srednje  visine  i  širokih  pleća,  oštra  pogleda  i 
odmjerena  koraka.  Kad  ga  je  dr.  Krpan  upoznao  s  gospodjama  i  s  Milom,  nakloni 
se  uljudno  i  sjede  na  mjesto,  koje  mu  je  pokazao  dr.  Krpan.  Iz  načina,  kako  je  sio 
i  pogledao  oko  sebe,  Činilo  se,  da  će  taj  čas  otvoriti  spise  i  početi  da  raspravlja  o 
poslu,  poradi  kojeg  je  došao.  Gospodja  Anka  to  opazi  i  diže  se. 

—  Mi  ne  ćemo  gospodi  smetati  u  ozbiljnu  razgovoru,  reče  ona  i  nakloni  se. 

—  Meni  ne  bi  smetali,  ali  bi  vam  naš  razgovor,  bojim  se,  dosadio,  reče  Ra- 
stovac, a  pomisli :  Pravo  radite,  što  idete  !  Gospod  je  pogodi  še  i  tu  njegovu  misao. 
Nabrzo  im  se  učini  novi  znanac  nekako  čudnim,  ali  i  veoma  simpatičnim.  Na  nje- 
govu pogledu,  posmijehu  i  kretnjama  opažalo  se,  Što  on  misli  i  osjeća.  Bio  im  je 
nekako  proziran  do  u  najdublje  misli,  i  kano  da  u  njemu  nije  bilo  baš  ništa,  što  bi 
on  imao  da  skriva.  No  ne  da  je  on  izlagao  to  hotimice  na  vidjelo,  da  je  on  hotimice 
bio  tako  iskren.  Ne,  toga  nije  bilo.  On  se  je  izjavljivao  iskreno  i  bez  ikakovih  odluka 
i  afektacija.  Liječnik  ga  ponudi  kavom  ili  vinom,  on  smiješeći  se  reče  prema  Mili : 

—  Baš  kao  u  hrvatskim  novelama  i  u  zbilji.  Tatek  pozvao  momka  na  posao, 
a  kćer  dočekala  s  crnom  kavom  i  vinom.  Samo  jedno  manjka  :  slatki  pogledi  i  eto 
zaruka.  I  on  je  to  tako  rekao,  da  su  se  svi  slatko  nasmijali. 

—  Ništa  ne  dobijete  »  reče  Mila  šaljivo,  a  gospodja  Anka  ostade  nehotice  u 
sobi,  pa  se  zametnu  živ  i  šaljiv  razgovor.  U  razgovoru  pripovjedi  Rastovac,  da 
je  Studirao  u  Pragu,  Beču  i  u  Strasburgu.  Otac  je  njegov  bio  časnik  i  oženjen  s  češ- 
kinjom.  Imao  je  i  jedan  štipendij,  pa  je  mnogo  putovao.  Mnogo  je  od  mladosti, 
osobito  u  praznicima,  proveo  u  češkoj.  Roditelji  su  mu  i  sada  živi,  a  mati  vodi 
komandu  u  kući.  Ona  se  na  njega  ljuti,  što  se  ne  smiri  na  jednom  mjestu,  ali  je 
njemu  najugodnije  baviti  se  ovakovim  poslovima,  kao  što  je  ovaj,  t.  j.  da  prou- 
čava gospodarske  probleme  u  jednom  kraju.  A  toga,  veli,  ima  kod  nas  sva  sila. 

Razgovor  se  pomalo  svrnu  i  na  Milu  i  na  njezinu  budućnost,  pa  kako  se  ona 
sprema  za  samostalan  život.  Htjela  je  biti  učiteljicom,  ali  je  odustala  od  toga,  jer 
se  je  izgubio  kod  nas  smisao  za  to  zvanje.  Kod  učiteljskoga  je  staleža  osoba  glavno, 
njezina  intelektualna  i  moralna  snaga,  a  propisi,  knjige,  osnove  i  nadzori  su  nuz- 
gredna  stvar.  Kod  nas  baš  osoba  ne  važe  mnogo.  Ona  se  sad  sprema  da  uredi  kao 
neku  tvornicu  za  preradjivanje  voća.  Ići  će  semestar  —  dva  na  sveučilište,  da  uči 
organsku  kemiju,  biologiju  i  fiziologiju  bilja,  a  onda  će  na  koji  tudjinski  gospo- 
darski zavod  i  najzad  u  sličnu  tvornicu.  Htjela  je  u  naš  gospodarski  zavod,  no 
odbiše  je,  jer  da  je  samo  za  muškarce,  Kano,  da  bi  ih  ona  pojela. 

—  Vi  kano  da  i  ne  kanite  u  lov  !  naših  se  Rastovac. 

—  Naša  je  plemenita  divljač  metiljava,  a  ja  sam  navikla  na  zdravu  hranu ! 
reče  Miia  i  pogleda  malo  ne  prezirno  Rastovca. 

IV. 

Daljni  razgovor  prekide  Jelić.  Mila  je  bila  u  neprilici,  osobito  kad  se  je  Jelić 
očito  zbunio  ugledavši  Rastovca.  Samo  je  Mila  razumjela  tu  zabunu  i  bilo  joj  je 
jasno,  da  je  Jelić  krivo  svatio  poziv  njezina  oca,  čega  se  je  ona  bojala.  Ona  se  brzo 
oprosti  od  muškaraca,  a  za  njom  izadjoše  i  gospodje.  Dr.  Krpan  upozna  gospodu 
i  reče,  da  ih  je  zato  obadva  pozvao,  jer  se  oba  interesuju  s  mjesnom  gospodarskom 
organizacijom,  pa  će  im  biti  od  koristi  da  izmijene  misli,  a  i  on  bi  htio  da  se  u  stvar 
uputi  prije  nego  će  što  savjetovati  druge.  Brzo  se  razabrala  razlika  medju  nji- 
hovim mišljenjima.  Jelić  je  htio,  da  se  namaknu  sredstva,  koja  bi  trošili  bilo  ovako 
ili  onako,  kako  hoće  siromašniji,  ili  imućniji  a  on  bi  trošenje  rukovodio  i  nad- 
zirao. Rastovac  je  htio,  da  se  namaknu  glavnice,  kojima  će  se  otvoriti  bogata  vrela 
privrede  za  sve.  On  je  već  razgledao  kraj  i  došao  do  mnoge  misli.  Šuma  je  imala 
da  poda  nužnu  glavnicu.  Potok  bi  mogao  dati  veliku  snagu  na  dva  mjesta,  za  tvor- 
nicu zemljane  robe  i  za  izradjivanje  drveta.  Pašnjaci  i  veliko  vojničko  vježbalište 
mogu  se  urediti,  odvodniti  i  navodniti,  pa  pretvoriti  u  livade  i  oranice.  Kraj  je  pri- 
kladan za  tvornicu  sladora,  žeste  i  za  stočarstvo.  Treba  još  urediti  veliku  kružnu 
peć  za  opeke,  pa  za  crijep,  da  se  ne  troši  drvo  za  zgrade.  Vojništvo  treba  premje- 
stiti, osobito  vježbalište,  na  onu  stranu,  gdje  je  zemlja  neplodna.  I  tako  je  Ra- 
stovac razvijao  veliku  osnovu  i  navodio  približne  brojke.  Dr.  Krpan  je  pomno 
slušao  razlaganje,  i  divio  se  snazi  mladićevoj  i  njegovom  znanju.  I  Mila  je  slušala 
razgovor  sjedeći  kod  otvorenih  vrata,  što  su  vodila  ravno  iz  sobe  u  vrt.  Njoj  se 
takodjer  svikla  snaga  duha. 

—  A  tko  bi  imao  sve  to  da  izvede  ?  upita  Jelić. 

—  Mjesto  ima  najmanje  osam  stotina  radnika,  a  danas  nema  pravoga  posla 
ni  za  tri  stotine,  odgovori  Rastovac.  Treba  ih  zaposliti,  da  imaju  svi  posla  tri  sto- 
tine dana,  dnevno  deset  sati.  Pa  i  okolica  je  bogata  na  i  adnicima. 

—  Ne  će  htjeti  ! 

—  Prisilit  ih  treba  poskupljivanjem  živeža  i  oteŠČavanjem  životnih  prilika. 
A  ne  će  li,  naći  će  se  Ceha,  Nijemaca  i  naSh  Ličana  i  Primoraca. 

—  A  ovi  ? 

—  Propast  će  !  To  je  posve  prirodno.  Ili  ćemo  pustiti,  da  i  dalje  izvadjaju 
najveći  zloćin. 

—  Kakav  zločin  ? 

—  Takov  !  Najveći  je  zločin  priječiti  upotrebu  prirodnog  blaga.  Takove  zlo- 
čine treba  ukloniti. 

—  Jeste  li  vi  Hrvat  ?  upita  začudjeno  Jelić. 

—  Kako  vidite,  jesam.  Ali  po  mojem  sudu  čovjek  je  tu,  da  služi  razvoju  kul- 
ture, ideji,  a  i  narodi  su  zato.  Što  je  slabo,  nespretno,  lijeno,  nemoćno,  mora  da  se 
ukloni,  pa  bio  to  jedan  čovjek  ili  jedan  narod.  Ja  ne  znam  i  ne  pitam,  je  li  naš  narod 
suviSan  ili  koristan,  niti  se  u  svom  radu  na  to  ja  mogu  da  obazirem,  ili  da  Sto  mi 
jenjam.  Ali  ne  ću  da  budem  ni  medjed,  koji  se  propinje  na  brzi  vlak  ! 

—  Evo,  Sto  nam  Šalje  Europa  !  reče  Jelić  trpko  se  smiješeći  prema  Mili,  koja 
je  dolazila  iz  baSče.  (Svršit  će  se.) 


„HRVATSKO  KOLO"  (Nastavak) 

u. 

PoSto  „Savremenik'-  nije  do  sada  donaSao  prikaze  o  pojedinim  knjigama 
„Hrvatskoga  Kola"  nego  samo  o  pojedinim  radnjama,  to  će  ovdje  biti  govora 
redom  o  svim  trim  knjigama  ..Hrvatskoga  Kola". 

U  predgovoru  prvoj  knjizi  „Hrvatskoga  Kola"  kaže  se :  „Po  odborovoj 
odluci  pozvani  su  i  posebnim  pismima  umoljeni  za  suradnju  u  ovom  zborniku 
s  v  i  (podcrtao  odbor  „Matice  Hrvatske")  oni  književnici,  koji  su  do  sada  za 
,M.  H."  radili,  pa  i  nekoji  drugi". 

,,Koji  su  se  pozivu  i  molbi  odazvali,  vidi  se  iz  sadržaja  prve  ove  knjige, 
jer  su  gotovo  sve  prispjele  radnje  i  uvrStene  ;  izostavljene  su  nekoje,  koje  su 
kašnje  stigle  ili  za  koje  nije  baS  sila  i  to  samo  za  to,  da  <>bseg  zbornika  joS 
više  ne  prevrSi  mjere. 

U  to,  da  je  mnogo  iole  vrijednoga  izostalo  teSko  je  povjerovati,  kada  čovjek 
samo  letimice  progleda  prvu  knjigu  „Hrvatskoga  Kola".  Jer  u  njemu  imade  rad- 
nika, koji  se  već  davno  nisu  javljali  u  našoj  književnosti,  tako  da  bi  ih  mogli 
mirne  duSe  nazvati  literarnim  penzionircima  i  invalidima,  pa  opet  takovih,  koji  su 
već  davno  prestali  dirati  pjesničke  žice  svoje  zapraSene  lire  i  već  davno  se  opa- 
sali samo  „kritičarskim  mačem",  a  sada  se  javljaju  kao  pripovijedači  i  pjesnici, 
onda  opet  takovih,  koji  su  dotle  bili  slabo  ili  nikako  poznati  naSoj  čitalačkoj  publici 
i  napokon  vrlo  mnogo  takovih  za  koje  bi  bilo  bolje,  da  se  nisu  nikako  javljali. 

Pravi  „literarni  landsturm". 

Ali  o  svemu  tomu  bit  će  govora  kasnije. 

A  sada  da  pogledamo  malo  broj  onih,  koji  su  morali  biti  pozvani  prema  tvrdnji 
odborovoj. 

Pri  ruci  mi  je  „Izvještaj  ,,M.  H."  od  g.  1902.  i  1903.  u  kojem  su  na  str.  76 
popisani  članovi  radnici  „Matice  Hrvatske".  Evo  ih  : 

Adamovič,  Andrić,  Arnold,  Babić-Gjalski,  Becić,  Bosanac,  Brusina,  Deželić 
Gj-,  Deželić  V.,  Dežman,  Divković,  Gjurašin,  Grlović,  Gruber,  Gudel,  Haram- 
bašić,  Hoić,  Hranilović,  Kišpatić,  Kostrenčić,  Kozarac,  Kućak,  Kučera,  Kuhač, 
Lobmayer,  Lovrenčević,  Maretić,  Marjanović  L.,  Marković,  Miler,  Miletić,  Mi- 
lobar,  Musić,  Nikolić,  Novak,  Ogrizović,  Pasarić,  Petračić,  Pinter,  Rac,  Radić 
A.,  Radić  S„  Smičiklas,  Šenoa,  Šrepel,  Tomić  J.,  Tomić  P.  i  Velikanović.  Ukupno  48. 

Ne  znam  kako  i  na  temelju  čega  imenuje  ,,M.  H."  književnike  svojim  članovima 
radnicima,  jer  medju  ovom  četrdesetosmoricom  imade  ih  za  koje  nije  poznato, 
da  su  kod  „Matice  Hrvatske"  izdali  bilo  koju  knjigu,  a  nema  medju  njima  dosta 
njih,  koji  su  izdali  kod  ,,M.  H."  jednu  ili  vise  knjiga.  Jer  su  radili  za  ,,M.  H.\ 
nabrojiti  ću  i  njih  : 

Klaić,  Carić,  Broz,  Vojnović,  Rabar,  Lepušić,  Vođopić,  Valla,  Jagić,  Osman- 
Azis,  Leskovar,  Tomić  H.,  Fiirst,  Tresić-PaviČić,  Mulabdić,  Poparić,  Car,  Draže- 
nović,  Kuzmanović,  Alaupović,  Bertić,  Medini,  Šišić,  Trnski,  Katalinić,  Kranjčević, 
Dukat,  Borota,  Marković  R.  Ukupno  29- 

Dakle  :  registriranih  48,  a  ne  registriranih  29,  što  čini  zajedno  77  književničkih 
imena,  sila,  radnika,  koji  su  sjegumo  svi  bili  pozvani  na  suradnju,  jer  su  ili  Čla- 
novi radnici  ili  su  izdali  u  „Matici"  po  koju  knjigu. 

Za  „Maticu"  su  radili  nadalje  i  oni  koji  su  suradjivali  u  Matičinom  „Spomen- 
cvijeću",  a  od  kojih  mnogi  nisu  ovdje  zabilježeni,  a  kako  je  i  blage  uspomene 
„Vijenac"  bio  u  neku  ruku  takodjer  neko  vrijeme  Matičin,  onda  bi  se  moglo  i 
njegove  suradnike  iz  posljednjih  godina  smatrati  književnicima,  koji  su  radili 
za  „Maticu".  Ja  ne  znam  da  li  je  i  odbor  ,,M.  H."  tako  mislio  pri  pozivanju  na 
suradnju  za  „Hrvatsko  Kolo",  tek  mi  je  poznato,  da  medju  ovim  ,,i  nekoji  drugi" 
dobiše  pozive  vrlo  mnogi,  tako,  da  se  može  uzeti,  da  je  na  suradnju  u 
„Hrvatskom  Kolu"  bilo  pozvano  100  do  150  književnika. 

I  od  toga  ih  se  odazvalo  na  molbe  i  posebna  pisma 
„Matičina"  odbora  ni  više  ni  manje  nego  22,  slovom  dva- 
deset i  dva. 

Kada  čovjek  to  uvaži  onda  se  mora  upitati,  kako  je  moguće,  da  se  na 
poziv  zavoda,  koji  je  bio  do  sada  tako  ugledan,  odazvao  tako  malen  broj  knji- 
ževnika; kako  to,  da  se  nije  odazvala  niti  polovica,  pa  niti  trećina  onih  koji 
su  do  sada  za  „Maticu"  radili  ili  ih  ona  računa  medju  svoje  radnike?  Jer  medju 
onima,  koji  su  se  javili  u  prvoj  knjizi  „Hrvatskoga  Kola"  imade  ih,  koji  nisu  do 
sada  radili  za  Maticu  i  koji  nisu  njezini  članovi  radnici. 

Kada  čovjek  uvaži  tu  golu  činjenicu  onda  ne  može  povjerovati  uvjeravanju 
pojedinaca,  da  nema  jaza  medju  našim  književnicima  i  „da 
zlovolji  nekolicine  (?)  književnika  nisu  poglaviti  razlog  nikakovi  specijalno  knji- 
ževnički i  umjetnosni  nazori  a  najmanje  nazori  današnjega  predsjednika  ,,M.  H.'"\ 

Međju  tom  nekolicinom  književnika  nalaze  se  dvije  trećine  onih,  koji  su 
za  „Maticu"  radili  ili  spadaju  medju  „Matičine"  radnike,  jer  se  nisu  odazvali 
Matičinom  pozivu  na  suradnji  u  „Kolu",  a  osim  toga  i  ona  44  književnika, 
koji  su  godinu  dana  prije  toga  izdali  poznatu  rezoluciju  (Borotha,  Badalić. 
Bach,  Begović,  Cihlar,  Car,  Domjanić,  Dežman,  Gudel,  Gjalski,  HrČić,  Jurić 
Kozarac,  Katalinić,  Kisić,  Kosor,  Krnic,  Lisičar,  Leskovar,  Livadić,  Lovrić,  Lu- 
naček,  Milčinović  Adela,  Milčinović  Andrija,  Miletić,  Nikolić,  Nazor,  Ogrizović, 
Petrović,  Pasarić,  Pogačić,  Rod,  Šurmin,  Schneider,  Tresić,  Tucić,  Tartaglija. 
Vojnović,  Vidrić,  Vukelić,  Vavra,  VVenzelides,  Jelovšek  Zofka  i  Jelovšek  Vladimir) 
rezoluciju,  kojom  otklanjaju  jednostranu  izjavu  „Ma- 
tičinoga" predsjednika  (glede  svrhe  književnosti  i  načina  kakova 
treba  da  bude  književnost)  „kao  protivnu  shvaćanju  pravih  ro- 
doljubnih dužnosti  i  slobode  umjetničkog  stvaranja 
kod  sviju  kulturnih  naroda." 

Medju  tu  „nekolicinu  književnika"  spadaju  i  Četiri  odbornika  (odnosno  odborska 
zamjenika)  „Matice  Hrvatske"  i  gospodarski  podpredsjednik  „Matice  Hrvatske", 
koji  su  se  zahvalili  na  svojim  častima,  jer  su  ,,d o §  1  i  u  opreku  sa  pred- 
sjednikom ,,M.  H."  i  njegovim  programom". 

Kada  se  dvije  trećine  „Matičinih"  književnika  ne  odazivlje  njezinom  pozivu 
za  suradnju  u  jednoj  od  njenih  novih  edicija,  kada  se  44  književnika  posve  izričito 
izjavljuje  protiv  izjava  „Matičinog"  predsjednika  i  kada  četiri  člana  „Matiči- 
noga" odbora  s  podpredsjednikom  gospodarskoga  odjela  istupaju  iz  odbora  „Ma- 
tice Hrvatske",  onda  mora  ipak  da  postoji  neki  jaz  medju  hrvatskim  književ- 
nicima, onda  mora  da  su  ipak  neki  književnički  i  umjetnički  nazori  razlogom 
zlovolji  tih  književnika. 

Posljedice  toga  jaza  i  te  zlovolje  najočitije  su  izbile  upravo  u  prvoj  knjizi 
„Hrvatskoga  Kola". 

Ponajvrednija  imena  naše  lijepe  i  poučne  knjige  zašutješe.  prirajiše  se  ili  se 
priključiše  nezadovoljnicima,  a  umjesto  njih  javiše  se  do  sada  gotovo  posve  nova 
i  nepoznata  imena,  zatim  onakova,  koja  suradjuju  za  inad  ili  konačno  ona- 
kova,  koja  su  bilo  s  kojih  vanjskih  razloga  prisiljena  na  tu  suradnju. 

Evo  tih  imena. 

Novak,  Hranilović,  J.  E.  Tomić,  Kuzmanović,  Podravski,  Radoslav,  Dra- 
ženović,  Evetović,  Risaković,  Ladanjski,  Weber,  Rittig,  Deželić,  Rožić,  Klaić, 
Arnold,  Cuka,  Kršnjavi,  Milčetić,  llešić.  Skerlić,  Šegvić. 

Nekoji  od  ovih  sjegurno  su  požalili  kada  su  vidjeli  u  kakovo  su  društvo  za- 
pali, a  nekoji  nisu  ni  znali,  da  će  poslužiti  odboru  „Matice  Hrvatske"  u  tu  svrhu, 
da  s  njima  napuni  svoje  prkos-i  zdanje. 

Da  je  odboru  moralo  biti  dosta  teško  i  uz  pismene  molbe  na  neupućene  i  uz 
usmeno  nagovaranje  znanaca  i  prijatelja  napuniti  prvu  knjigu  Matičinoga  „Hr- 
vatskoga Kola"  vidi  se  po  tome,  što  su  od  jednoga  književnika  štampana  po  tri 
priloga.  Odbor  po  svoj  prilici  nije  bio  ni  sam  uvjeren  o  valjanosti  svih  ovih  radnja, 
ali  jer  je  bila  izdana  parola  —  sve  uvrstiti  —  moralo  se,  i  tako  se  dogodilo,  da  je 
u  prvoj  knjizi  Matičina  „Kola"  došao  jedan  književnik  i  po  tri  puta  do  riječi, 
a  mnogi  vredniji  i  umoljeni  nije  se  javio  nikako. 

Kraj  svega  toga  treba  upamtiti,  da  je  odbor  ,,M.  H."  raspisao  za  najbolje 
radnje,  koje  će  prispjeti  za  „Hrvatsko  Kolo"  novčane  nagrade  osim  redovitoga 
honorara,  ali  treba  upamtiti  i  to,  da  je  odbor  ,,M.  H."  (ili  njezin  tajnik)  dobacio 
nezadovoljnicima  u  obraz  nisku  pogrdu,  da  je  nezadovoljstvu  mnogih  mladjih 
književnika  uzrokom  pohlepa  za  honorarima,  za  novcem. 

* 

Sadržaj  prve  knjige  „Hrvatskoga  Kola"  nije  strogo  razdijeljen  u  zabavni 
i  poučni.  Sjegurno  stoga,  jer  bi  takovo  razdijeljen  je  bilo  prilično  neprovedivo. 

Mnoga  radnja,  koja  bi  imala  vrijediti  kao  zabavna  nije  ni  malo  zabavna, 
a  mnogi  sastavak,  koji  bi  htio  poučiti,  ponajviše  je  zabavan,  jer  se  čovjek  zabavlja 
Čitajući  ga. 

S  pjesmicama  su  se  javili :  Jovan  Hranilović(Na  grobu  Stross. 
mavera),  Podravski  (Nitakrita),  M  i  r  o  1  j  u  b  (Nujni  časi),  A I  b  e  r  t  o 
VV  e  b  e  r  (Danse  Macabre),  Velimir  Deželić(Na  Gvozdu,  Chanson  d'  amour, 
Već  vene),  Viktorija  Risaković  (Suncu  na  rastanku),  Ferdo  Rožić 
(Imam  zlatnu  formingu,  Tri  pjesmice)  i  Gjuro  Arnold  (Iz  različitih  pre- 
tinaca :  Jedared  samo ...  —  Divne  li  su . . .  —  Kada  zvijezde  sviću ...  —  Bogu). 

Kako  su  to  većinom  sve  same  manje  pjesmice,  osim  „Nitakrite",  koja  mimo- 
gred  budi  rečeno  jako  sjeća  na  Vidrićevu  „Kraljicu  Nila"  (i  ako  ne  po  sujetu), 
a  ne  vrijedi  o  njoj  govoriti  niti  stoga,  jer  u  njoj  nema  baš  ništa,  što  je  pred- 
sjednik „Matice  Hrvatske"  toliko  naglašivao  u  svojim  govorima,  ne  ću  se  s  ni- 
jednom  posebice  na  dulje  baviti.  To  su  pjesmice  kako  ih  nalazimo  razsijane  po 
„Prosvjeti",  „Pobratimu"  i  sličnim  listovima  i  upravo  je  težko  shvatiti  razlog, 
koji  je  vodio  uredjivače  zbornika,  kada  su  ih  uvrštavali  —  ako  ne  prijeka  nužda, 
da  bude  u  zborniku  i  nekoliko  pjesmica ! 

Ni  jedna  ne  odaje  kakav  snažni  pjesnički  talenat,  ni  jedna  ne  može  vrijediti 
kao  posebne  pažnje  vrijedna  nova  nota  u  moru  pjesmica,  što  se  kod  nas  produciraju. 
U  svim  tim  pjesmicama  nema  ništa  snažno  ili  karakteristično  bilo  po  naše  doba 
i  prilike,  bilo  po  dotičnoga  pjesnika.  Kada  takova  pjesmica  osvane  u  kojem  listu, 
onda  ju  čovjek  ima  pred  očima  nekoliko  dana  i  čim  dodje  novi  broj  i  zaboravio 
je  već  na  nju.  Ali  u  zborniku  je  to  drugačije.  Mtfje  je  mnijenje,  da  se  u  zborniku 
iznosi  najbolje  od  vrlo  dobroga;  ono  što  bi  bilo  šteta,  da  se  zametne  u  kojem  ča- 
sopisu. Po  gotovo  to  vrijedi  kada  se  donosi  od  pojedinoga  pjesnika  samo  jedna 
pjesma.  Tako  primjerice  Hranilovićeva  „Na  grobu  Strossmavera",  u  kojoj  nema 
ništa  posebno  vrijednoga,  ništa  osobita  po  čemu  bi  zaslužila  da  ju  se  sačuva  u 
almanaku.  U  cijeloj  pjesmici  samo  je  ova  kitica  vrednija: 

Kroz  valovje  tuge  nad  grobnicom  tvojom 

Slava  tvoga  imena  svijetom  odjekuje, 

Uzalud  se  zlobni  raspinju  komarči, 

Da  i  njihov  zuj  se  kroz  tu  himnu  čuje. 

Nešto  je  sretnije  ruke  bila  misao,  kada  se  je  od  ovakovih  pjesnika  uvrstilo  po- 
nekoliko  pjesmica.  Ako  je  u  ovakova  pjesnika  ikoliko  literarne  fizionomije  onda  će 
se  ona  mnogo  laglje  moći  ugledati  kada  čovjek  pročita  nekoliko  takovih  pjesmica, 
nego  li  kad  pročita  jednu.  Dakako  u  svakom  slučaju  (Miroljub)  ni  to  ne  pomaže. 
S  pohvalom  treba  istaći  Deželićeve  pjesmice :  „Na  Gvozdu",  „Chanson  d'  amour" 

i  „Već  vene  .  • .",  jer  se,  kako  se  Čini,  rastao  s  raspoloženjem,  na  koje  je  naišao  u 
katakombama.  Još  je  zanimljiviji  u  tom  pogledu  Ferdo  Rožić  sa  „Zlatnom  formingom" 
i  s  „Tri  pjesmice",  jer  se  u  tim  pjesmicama  (po  gotovo  ako  se  u  prvoj  izostavi 
posljednju  kiticu),  ukazuje  u  pravoj  slici  mlada  i  zdrava  zaljubljena  čovjeka, 
koga  ne  smeta  ono  malo  crne  halje,  da  od  sve  duše  zapjeva  svojoj  djevojčici. 

Arnoldove  pjesme  već  su  poznate.  Mislim  naime  tako,  da  onaj  tko  poznaje 
samo  nekoliko  njih,  poznaje  ih  sve,  kako  je  to  rekao  i  njegov  ovogodišnji  kritičar 
u  matičinom  „Glasu".  Izmedju  ovih  pet  vrijedno  je  zabilježiti  samo  posljednju 
(„Bogu")  i  posljednju  kiticu  one,  koja  nosi  naslov  „Ohladnjeli  smo"  : 

„Zadubimo  se  radje  čežnjom  žednom 

U  prošlost :  sličnu  ljeta  žaru  danjem  — 

Prolisto  ne  bi  1'  ja  ko  bus  još  jednom, 

A  ti  ko  zadnja  blieda  ruža  na  njem!" 

Arnoldove  pjesme  koliko  god  i  izgledaju  izvještačene  i  nategnute  ipak  u  njima 
kadikad  prevlada  po  koja  duboko  proćućena  i  iskrena  nota.  Da  ih  je  takovih  više 
mogla  bi  nam  Arnoldova  muza  kadgod  osvanuti  i  u  posve  novom  i  preporodjenom 
ruhu.  O  „Suncu  na  rastanku"  i  VVeberovoj  pjesmici  „Danse  Macabre"  ne  vrijedi 
govoriti,  jer  to  su  neuspjeli  pokušaji  u  koliko  bi  se  moglo  o  njima  govoriti  kao  o  ori- 
ginalnim radnjama. 

Kao  pripovjedači,  noveliste  i  crtičari  javili  su  se :  V.  Novak  (Iz  vele- 
gradskoga podzemlja),  J.  E.  T  o  m  i  ć  (Paka  ljubav),  A.  Kuzmanović  (Zu- 
lumćar —  drama),  R  a  d  o  s  1  a  v  (Babina  vaza),  Draženović  (Iz  uspomena). 
Jovan  Hranilović  (Angjin  Božić),  Ladanjski  (Majčine  oči),  Sve- 
tozar  Ritig  (Moje  kumovanje),  iViktorija  Risaković  (Marta). 

Od  svih  ovih  radnja  najbolja  je  Novakova  „Iz  velegradskoga  podzemlja  4, 
ma  da  ne  obradjuje  sujet  iz  seoskoga  života,  ma  da  se  iz  nje  ne  vidi,  da  je 
pjesnik  prije  no  što  ju  je  počeo  pisati  proučio  narodne  običaje,  priče,  pjesme 
i  zagonetke-  Ja  ovdje  ne  ću  dokazivati  njenu  veliku  vrijednost.  Spomenut  ću 
tek,  da  su  nam  ovakove  radnje  daleko  potrebnije  od  svih  onih  usiljenih  u  ko- 
jima kipti  od  naroda,  narodnih  običaja  i  sličnoga,  a  čovjek  ne  vidi  u  njima  ni 
autora,  ni  čovjeka  pojedinca,  kakav  jest.  Slabija  je  Tomićeva  „Paka  ljubav", 
ne  stoga  što  joj  se  radnja  ne  odigrava  na  domaćem  tlu,  niti  za  to,  što  je  autor 
htio  u  glavnom  junaku,  kako  bi  s  prijezirom  rekao  predsjednik  ,,M.  H."  „otkriti 
,,la  bSte  humaine"  da  nas  time  nužno  prikiva  uz  svagdašnjost  i  napaja  dušu 
ogorčenjem",  nego  za  to,  jer  iz  cijele  radnje  probija  izvještačenost.  Kao  Što  svatko 
nije  pozvan,  da  iznosi  u  literaturi  zdravlje,  tako  ne  može  svatko  prikazati 
s  nekom  plemenitijom  svrhom  bolest.  Pitanje  je  naime,  da  li  su  osjećaji 
glavnoga  junaka  u  „Pakoj  ljubavi"  upravo  bolesni.  Ja  ovdje  o  tom  pitanju 
ne  ću  raspravljati,  nego  ću  samo  konstatovati,  da  je  lijep  pojav,  kada  i  „Matica" 
donosi  radnje,  koje  obradjuju  ljude,  koji  o  sebi  kažu :  „Čuo  sam  više  njih, 
koji  mi  u  lice  rekoše,  da  je  moja  ljubav  bolest,  izopačenost  prirodnoga  osjećaja, 
nakaza  psihička  itđ-  Pa  ako  je  ta  moja  ljubav  i  bolest  izopačena  i  nakazna, 
ona  me  ipak  u  srećava...  Ostavite  mi  ju,  ne  lomite  palice  nada  mnom 
i  ne  osudjujte  nešto,  što  se  nije  umjetno  stvorilo,  već  je  s&mo  niklo  iz  ljud- 
skoga srca,  u  kome  se  radjaju  sami  sobom  prerazlični  osjećaji  i  strasti,  kao 
Što  na  jednoj  te  istoj  livadi  rastu  jedna  uz  drugu  prerazlične  biline :  poljski 

cvijet  i  pitka  trava,  a  uz  ove  drač  i  otrovna  biljka.  Pustite  mi  tu  lju- 
bav!... Prekratka  je  Šetnja  kroz  ovaj  svijet,  Sto  ju 
životom  zovemo,  a  da  bi  se  isplatilo  ubijati  klicu  nje- 
zinu u  srcu,  gdje  tako  lijepo  uspjev a". 

Prigovoriti  treba,  Sto  je  autor,  da  prikaže  takova  čovjeka,  posegnuo  u 
društvo  aristokracije,  Sto  je  odabrao  čovjeka,  koji  govori  o  svojim  drugovima 
u  Parizu,  Londonu,  Madridu,  New-  Yorku,  Carigradu  i  Aleksandriji  kao  da 
takovih  i  upravo  i  sasvim  takovih  ljudi  nema  i  kod  nas  i  to  u  Čisto  običnom 
svagdanjem  životu  i  to  ljudi,  koji  nisu  zavirili  dalje  od  Podsuseda. 

Tomić  je  vjeSt  pripovjedač  stare  Škole,  koji  se  ne  obazire  mnogo  na  psiho- 
logiju, nego  veću  važnost  pripisuje  vanjskom  razvoju.  Ali  umije  joS  uvijek  pri- 
čati najzanimljivije  od  svih  naSih  starih.  (Nastavit  će  se.) 


SREĆKO  ZINDL :  NARODNOSNO  PITANJE  U  HRVATSKOJ 

I  SLAVONIJI  (Nastavak) 

Pitamo  li  se  za  uzroke  nepovoljnom  razvoju  razmjera  domaćega  prema 
stranom  elementu,  nametnut  će  nam  se  bez  sumnje  u  prvom  redu  kao  odgovor 
iseljivanje.  No  ovo  iseljivanje  domaćega,  a  doseljivanje  stranoga  elementa 
konačno  je  ipak  samo  sekundarna  pojava,  a  uzroci  su  joj  kulturni  i  gospodarski. 

Iseljivanje  je  posljedica  gospodarske  slabosti,  useljivanje  je  znak  gospodarske 
ekspanzivnosti  stranoga  elementa.  NaS  svijet  odlazi  iz  svoje  kuće,  napuSta  svoju 
zemlju,  da  sebi  stvori  eksistenciju  kao  radnički  proletarac  u  stranom  svijetu,  tudji 
elemenat  dolazi  k  nama  ne  u  svrhu  zarade  radničke,  već  da  ovdje  sebi  stvori  ek- 
sistenciju maloga  posjednika.  Pa  dok  naš  svijet  napušta  svoje  zemljište,  jer  ne 
može  da  na  njemu  živi,  strani  elemenat  na  tom  istom  zemljištu  uspijeva  i  napreduje. 

Naša  zemlja  nije  prenapučena,  niti  je  u  našem  narodu  proletarskoga  elementa 
toliko,  da  bi  tim  bilo  razjašnjeno  iseljivanje.  Ali  naš  narod  se  proletarizira  poste- 
peno, a  produkt  te  proletarizacije  je  glavni  kontingenat  iseljenika.  I  o  tom  neka 
brojevi  govore : 

Godine  1905-  iselilo  se  je  iz  Hrvatske  i  Slavonije  25.681  glava  obitelji 
i  pojedinaca  bez  obitelji.  Od  tih  25.681  samostalnih  privrednika  otpada  na 


Hrvate   16.413 

Srbe   7412 

Madžare   414 

Nijemce   880 

Ostale                                                    •  562 

Ukupno  .   .  25.681 

Od  16.413  Hrvata  opet  iselilo  se  je 

Samostalnih  poljodjelaca   8.161 

Poljodjelske  služinčadi   5.622 

Samostalnih  obrtnika   153 

Samostalnih  trgovaca   29 

Obrtničkih  i  trgovačkih  namještenika   1.88) 

Intelektualna  zvanja   40 

Nadničara   146 

Ostalih   379 

Okruglih  50  po  sto  dakle  svih  hrvatskih  iseljenika,  koji  su  glave  obitelji  ili 
pojedinci  bez  obitelji,  otpada  na  samostalne  poljodjelce,  to  jest  8161 
hrvatsko  gospodarstvo  napušteno  je  g.  1905-  od  svoga  gospodara.  Nasuprot  na 
faktički  proletarijat  na  nadničare  ne  dolazi  ni  1  cijeli  postotak. 

Nije  bolje  ni  kod  Srba.  Tu  od  7412  samostalnih  privrednih  iseljenika  dolazi 
na  samostalne  poljodjelce  3627  iseljenika.  Nasuprot  kod  iseljenika  Madžara  vi- 
dimo, da  od  414  iseljenika  dolazi  na  samostalne  poljodjelce  10$,  dakle  okruglih 
25  po  sto,  a  od  880  iseljenika  Nijemaca  dolazi  na  samostalne  poljodjelce  107  ise- 
ljenika, dakle  okruglo  12  po  sto. 

Usporedimo  li  pako  iseljivanje  pojedinih  narodnosti  sa  razmjerom  narod- 
nosti prema  cjelokupnom  pučanstvu,  dolazimo  do  ovoga  pregleda : 

Godine  1905-  bilo  je  od  sveukupnoga  žiteljstva 

Hrvata   1,566.553 

Srba   644.843 

Madžara   105-941 

Nijemaca   148.529 

Ostalih   95.037 

Ukupno  .   .  2,56a903 

Iselilo  se  je  pak  u  s  v  e  m  u  iste  godine  27.142  žitelja  i  to  : 

Hrvata  16.907 

Srba  7.830 

Madžara   464 

Nijemaca   1.210 

Ostalih   .   ■  731 

Ukupno  .   .  27.142 

Razmjerno  dakle  iselilo  se  : 

Hrvata  62.3% 

Srba  28.9% 

Madžara  1.7% 

Nijemaca  4.4% 

Ostalih  3.7%_ 

Ukupno    .   .  100.0% 

Dok  od  cjelokupnoga  pučanstva  iznose  kako  smo  vidjeli : 

Hrvati  61.  % 

Srbi   25.02% 

Madžari  4.14% 

Nijemci   5.08% 

Ostali   •  3-86% 

Ukupno  .   .  100.00% 

Iseljivanje  dogadja  se  dakle  isključivo  na  Štetu  Hrvata  i  Srba,  koji  u  njemu 
sudjeluju  u  daleko  većem  postotku  nego  li  je  njihov  razmjer  prema  cjelokupnom 

pučanstvu.  Pri  tom  valja  još  uvažiti,  da  se  veliki  dio  stranih  iseljenika,  dakte  Ma- 
džara i  Nijemaca,  seli  natrag  u  svoju  domovinu,  te  da  prema  tome  s  njihova  na- 
cionalnoga glediSta  ova  seoba  ne  znači  gubitak,  dok  se  naši  ljudi,  osim  neznatnoga 
postotka,  !;oji  otpada  na  Bosnu  i  Hercegovinu,  sele  u  strane,  tudje  krajeve,  tako 
da  njihova  seoba  ne  znači  samo  kvantitativni  gubitak  na  izvjesnom  narodnom 
teritoriju,  već  općeniti  narodni  gubitak. 

Sad  još  valja  uvažiti,  da  se  ogroman  dio  naših  iseljenika  iseljuje  u  najboljoj 
muževnoj  dobi,  kako  to  ova  tabela  pokazuje : 

Iseljenika  Hrvata  glava  obitelji  i  samostalnih  pojedinaca  bilo  je  starih 

do  20  godina   4.492 

od  20—29     „    5. 503 

od  30—39     „    3-929 

od  40-49    2.163 

preko  50     ,   326 

Iseljenika  Srba  glava  obitelji  i  samostalnih  pojedinaca  bilo  je  starih 

do  20  godina  2.386 

od  20-29    2.238 

od  30-39     „   1643 

od  40—49     ,   992 

preko  50    153 

Kako  se  ovi  pojavi  odrazuju  s  gospodarskoga  gledišta  prikazao  je  ukracko 
sveučilišni  profesor  dr.  Fran  Vrbanić  u  svojoj  rektorskoj  besjedi  god.  1900.,  pa 
neka  mi  bude  dopušteno,  da  njegove  izvode  ovdje  navedem  : 

„Nema  dvojbe  —  reče  dr.  Vrbanić  —  da  nisu  osamljeni  pojedini  uzroci,  koji 
na  ove  pojave  djeluju,  te  da  u  nizu  njihovom  vrlo  odlučnu  ulogu  igraju  razno- 
vrsne gospodarske  prilike  kod  pojedinih  narodnosti.  Za  dokaz  ove  tvrdnje  neka 
služi  samo  jedan  primjer,  što  nam  ga  pruža  službeni  popis  gospodarstva  po  stanju 
od  31.  prosinca  1895.  Po  ovom  popisu  vidimo  prije  svega,  kako  je  postotak  svih 
gospodara,  koji  su  bili  u  posjedu  ratarskih,  vrtljarskih  ili  vinogradarskih  gospo- 
darstva, te  kojima  je  materinski  jezik  bio  hrvatski  ili  srpski,  mnogo  manji,  nego  li 
onaj  postotak,  Što  ga  broji  naš  domaći  živalj  napram  cjelokupnomu  žiteljstvu, 
i  opet  obratno :  postotak  gospodara  tudjih  narodnosti  mnogo  je  veći  od  postotka, 
što  ga  ovi  tudji  življi  zapremaju  napram  cjelokupnomu  žiteljstvu.  Ne  ću,  gospodo, 
da  Vas  mučim  brojevima,  ali  je  vrijedno  istaći,  da  broj  gospodara  naše  krvi  i  je- 
zika iznosi  samo  79-07%  napram  87.22%  žiteljstva  iste  narodnosti,  naprotiv  iz- 
nosi broj  gospodara  narodnosti  madžarske  7.64%,  njemačke  11.03%  napram  3-74% 
odnosno  5-53%  kod  ukupnog  žiteljstva.  Nu  još  gore  od  ovoga  pojava  jest,  da  se 
naš  domaći  živalj  sve  više  steže  na  gospodarstva  sitna  i  malena,  a  Što  pojedina 
gospodarstva  postaju  veća  opsegom  svojim,  tim  više  pada  postotak  gospodari 
materinskoga  jezika  hrvatskoga  ili  srpskoga.  Kod  gospodarstva  s  površinom  od 
1—5  jutara,  zatim  kod  onih  od  5—10  jutara  zapremaju  gospodari  naše  krvi  i  na- 
šega jezika  preko  94%,  a  kod  onih  od  10—20  jutara  93%  ;  nu  čim  dalje,  sve  to 
gore  tako,  da  od  ukupnoga  broja  gospodara,  koji  imadu  gospodarstva  opsegom 
od  50—100  jutara,  gospodari  madžarskoga  i  njemačkoga  materinskoga  jezika 
zapremaju  20.43%,  kod  gospodarstva  od  100—200  jutara  25.46%,  kod  onih  od 

/ 

200—  500  jutara  30.74%,  kod  onih  od  500—  tooo  jutara  48.36%,  a  kod  onih  od  preko 
1000  jutara  60.59%. 

Kraj  ovakih  prilika  nije  čudo,  da  se  n.  pr.  kod  gospodarstva,  koja  imadu  opse^' 
od  preko  200  jutara  u  županiji  varaždinskoj  i  zagrebačkoj  samo  nešto  preko  po- 
lovine, a  u  drugim  niti  polovina  cijele  obradjene  površine  ne  nalazi  u  rukama  na- 
šega življa,  već  ponajviše  u  rukama  Nijemaca  i  Madžara.  Osobito  nepovoljna 
slika  ovih  prilika  vidi  se  u  donjim  krajevima  (županiji  bjelovarsko-križevačkoj 
i  Slavoniji),  gdje  je  domaći  živalj  u  daleko  većoj  mjeri  ispremiješan  s  tudjim  življem. 
Tu  se  opažaju  pojavi,  koji  nas  duboko  zabrinuti  moraju  ;  dovoljno  je,  da  u  tom 
pogledu  istaknem,  kako  u  županiji  virovitičkoj  malo  ne  polovica  Čitave  površine 
svih  gospodarstva  (48.67%)  pripada  gospodarima  tudje  krvi  i  tudjega  jezika". 

(Nastavit  će  se-) 


D.  P. :  TREĆA  JUGOSLAVENSKA  UMJETNIČKA  IZLOŽBA 

(Nastavak) 

Prije  nego  prijedjem  na  razmatranje  pojedinih  umjetnika  i  odjela  u  ovoj  iz- 
ložbi ne  mogu  mimoići  sam  arangement  i  opremu  izložbe,  koju  je  uredio  daroviti 
naš  arhitekt  Viktor  Kovačić.  Modeme  izložbe  stvorile  su  u  zadnjim  godinama  po- 
sebnu izložbenu  tehniku.  Dok  su  još  prije  jedno  desetak  godina  izložbe  bile  pri- 
godni magazini,  natovareni  umjetninama  i  ukrašeni  ozloglašenim  tapetarskim  uku- 
som, a  umjetnine  razvrstane  po  nekoj  plitkoj  simetriji,  to  su  u  zadnjim  godinama 
izložbene  prostorije  postale  intimni  hramovi,  u  kojima  se  sve  odstranilo,  što  bi  iole 
moglo  pomesti  dojam  pojedinih  umjetnina,  te  se  i  pozadina  i  razđijeljenje  prostora 
udešava,  kako  bi  dojam  pojedine  umjetnine  bio  što  jedinstveniji.  Težnja  je  toga 
udešavanja,  da  se  već  okolicom  omogući  što  intimniji  odnošaj  izmedju  gledaoca  i 
umjetnine.  U  današnje  vrijeme  brzoga  i  napornoga  života,  u  ovom  sveopćem  ame- 
rikanizmu  to  je  vanjsko  obilježje  nužno,  da  se  što  laglje  već  na  vratima  svakoga 
hrama  umjetnosti  odbaci  teret  dnevnoga  života  ;  jer  i  umjetnost  iziskuje  svoju 
posebnu  pobožnost. 

Tko  pozna  naš  umjetnički  paviljon  i  onu  pretrpanu  njegovu  nutarnju  arhi- 
tekturu, koju  su  šaljivdžije  zgodno  isporedili  predsobljem  kakvog  Dianinog  ku- 
pališta, morat  će  priznati,  da  je  trebalo  mnogo  dara  i  ukusa,  da  se  ta  hazarska  na- 
duvenost  pokrije  i  stvori  onaj  intimni  ulaz  u  izložbu  i  prostor  pod  kubom,  što  ga 
je  sa  najjednostavnijim  sredstvima  stvorio  naš  arhitekt.  Iz  brutalnog  foyera  našeg 
paviljona  načinio  je  Kovačić  onisko  predsoblje  iz  bijele  tkanine,  oko  kog  se  ispod 
stropa  vije  niska  polica  na  pozlaćenim  drvenim  gredama.  Na  tu  je  policu  poredao 
nekoliko  naših  tikvica,  a  dolje  uz  zid  poredao  okvire  s  narodnim  vezovima  iz  ate- 
liera  tvrtke  S.  Berger.  koje  je  taj  izvrsni  promicatelj  naše  kućne  industrije  dao  iz- 
raditi za  pariški  modni  salon  Pakin.  Tako  nas  već  to  predsoblje  pripravlja  za  umjet- 
ničke dojmove,  koji  nas  posve  zaokupe  dok  ulazimo  u  glavni  izložbeni  prostor  pod 
kubom.  I  taj  je  prostor  pretvoren  u  ovisoku  dvoranu  iz  bijele  i  svjetlosmedje  tka- 
nine, te  sadržaje  kiparske  radnje  ove  izložbe.  Jedini  je  nakit  te  dvorane  nešto  ze- 
lenja  oko  pojedinih  kipova  i  šest  rešetki  sa  biljem,  koje  vise  sa  stropa.  Iza  te  dvo- 

rane  još  ima  jedna  bijela  i  niža  odaja  s  akvarelima  i  grafičkim  radnjama,  dok  su 
desno  od  glavnog  prostora  odjeli  bugarski  i  hrvatski,  a  lijevo  srpski  i  slovenski. 

Kad  udjemo  u  bugarsko  odijeljen  je  izložbe,  odmah  nam  udaraju  u  oči  dvije  ove- 
like  reprezentacijone  slike  Jaroslava  Vješina,  koje  prikazuju  jubilarne  manevre  na 
Sipki  i  prvo  prisuće  bugarskih  kneževića  na  manevrima.  Obje  ove  slike  slikane  su 
i  komponirane  majstorski,  te  dominiraju  u  cijeloj  bugarskoj  izložbi.  Premda  re- 
prezentacijone slike,  jer  prva  ističe  prisustvo  kneza  Ferdinanda,  a  druga  kneže- 
vića Borisa  i  ćirila  na  manevrima,  to  je  ta  reprezentacijona  strana  tih  slika  tako 
diskretno  naglašena,  da  ni  najmanje  ne  smeta  potpunom  umjetničkom  izražaju  i 
umjetničkom  dojmu  tih  slika.  Osobito  manevri  na  Sipki  tako  je  krasna  i  istinska 
slika  onoga  kraja  Visokog  Balkana,  da  je  ste  strane  najljepši  krajobraz  u  cijelom 
bugarskom  odijeljenju.  Sav  rasporedjaj  manevra  i  pojedine  grupe  časnika  i  voj- 
nika, te  onaj  stari  vojskovodja  na  konju  u  prednjem  dijelu  slike  posve  su  prirodno 
prikazani,  da  se  ni  najmanje  ne  osjeća  usiljenost  arangementa  ili  portreta,  tek  poza 
mladih  kneževića  na  drugoj  slici  nešto  je  malo  napadna.  Obje  slike  pune  su  zraka, 
te  djeluju  svježe  i  neusiljeno.  Sve  ostale  slike  bugarskoga  odjela  prema  tim  su  rad- 
njima  nekud  slabe  i  nedovršene.  Naravno,  to  nije  ni  najmanje  osuda  bugarske  umjet- 
nosti, jer  ne  smijemo  zaboraviti,  da  ta  umjetnost  nije  starija  nego  oslobodjena 
Bugarska,  dok  iza  umjetnosti  Vješinove  osjećamo  ne  samo  sveopći  visoki  niveau 
češkoga  slikarstva  nego  i  stoljetnu  tradiciju  češke  umjetnosti.  Kao  što  spomenute 
dvije  slike  isto  je  tako  vještački  dotjeran  i  Vješinov  jedan  akvarel  „Polazak  na 
lov",  koji  je  u  ovoj  izložbi. 

Međju  ostalim  umjetninama  bugarskoga  odjela  možemo  razlikovati  poglavito 
dvije  struje,  jednu  stariju,  nešto  konvencijonalnu,  u  izražaju  slatku,  ali  u  svemu 
realističnu,  koju  osobito  reprezentiraju  Mihajlov  sa  svojim  portretima,  zatim  I  lijev. 
DojČev  i  Mihov  sa  krajobrazima  i  Georgijev  sa  genreom,  te  drugu  noviju  svježu  i 
snažniju,  impresionističku  struju,  koju  osobito  reprezentiraju  Zeleskov  sa  krajo- 
brazima, Karamihajlovna  i  Hodina  sa  portretima  i  Marinov  s  akvarelima.  Mo- 
derna umjetnička  nastojanja  zadnjih  decenija,  koja  su  težila  isključivo  za  slikarskim 
dojmovima,  a  zazirala  od  svake  literarne  primjese  dosta  su  nesklona  genreu,  koga 
je  starija  akademička  škola  posve  diskreditirala.  Moderna  nam  je  umjetnost  doni- 
jela poglavito  krajobraze  i  portrete  u  kojima  su  se  svim  mogućim  tehničkim  sred- 
stvima tražili  izrazi  intimnih  slikarskih  dojmova.  I  u  izložbama  južnih  Slavena, 
pa  i  u  ovoj  našoj  izložbi  prevladavaju  krajobrazi  i  portreti.  Bugarski  odio  naše  iz- 
ložbe sadržaje  samo  jedan  genre,  Georgijev  „Posjet  u  Turaka",  i  taj  nema  gotovo 
nikakih  slikarskih  kvaliteta. 

Dosta  je  veliki  broj  portreta  u  ovom  odjelu.  Portreti  Nikole  Mihajlova  ugla- 
djeni  su  i  mondaini.  ali  im  fali  personalnost.  Već  kod  ovih  portreta  se  opaža, 
kako  se  Bugarima  izjalovi  težnja,  gdjegod  traže  intimnost  i  štimung,  te  postanu 
konvencijonalni  i  sladjani.  Za  to  valjda  i  nema  u  cijeloj  njihovoj  izložbi  nijedan 
snažniji  štimung.  Jedna  jedina  slika,  koja  upravo  želi,  da  izrazi  štimung  —  Ro- 
senthalov  „Sirius"  —  posve  je  promašena.  Mnogo  bolji  i  uspješniji  su  Bugari, 
kada  su  posve  prirodni  i  strogi  naturaliste.  Snažniji  su  portreti  Elene 
Karamihajlovne,  koja  je  izložila  jedan  izvrstan  ženski  i  jedan  dječji  portret. 
Ti  su  portreti  nabačeni  u  svoj  jednostavnosti  i  slikani  nekom  slobodnom  širokom 
tehnikom,  ali  su  kraj  svega  toga  meki  u  oblicima  i  puni  života,  pa  ih  moramo 

ubrojiti  medju  najbolje  radnje  u  bugarskom  odjelu.  Sa  velikom  odvažnošću  i 
Širokim,  gotovo  nespretnim  kistom  naslikan  je  ženski  portret  Anke  Hodine,  na 
kome  tek  crvenilo  suknje  odviše  djeluje  kao  boja.  Jedan  vrlo  dobar  portret 
gospodjice  K.  izložio  je  Nikola  Petrov.  Lice  te  gospodjice  naslikano  je  toplim 
i  zagasitim  bojama,  ali  je  to  doista  put  lica.  Blijedu  mušku  glavu  jednoga  mla- 
dića punu  duševnoga  izražaja  izložio  je  Morozov. 

I  u  krajobrazima  su  Bugari  najbolji,  kad  su  šušti  naturaliste  i  kad  slikaju 
prirodu  bez  svakog  uf itil jenja.  Izvrsne  su  u  tom  pogledu  „Tapezica  kod  Trnove'4 
i  „Kucovlaške  kolibe"  Gospodina  2eleskova. 

Ilijev  u  „Zimi"  i  Dojčev  sa  „Pogledom  na  Dunav"  nijesu  toliko  uspjeli, 
premda  obe  ove  slike  pokazuju  dobre  kvalitete.  Obojica  tražili  su  neke  finije  doj- 
move, ali  su  zapali  u  konvencijonalnost,  pa  su  im  slike  ostale  bez  prave  snage. 
Mnogo  diskretniji  u  bojama  i  za  to  zaobljeniji  u  dojmu  je  „Dunav"  Atanaša 
Mihova.  Neku  svježu  simpatičnu  notu  imade  „Sofija"  od  Petrova.  Ostali  krajo- 
brazi Aleksandra  Mutaffova  (Kaliahra  i  Kaja  ćuprija),  Nikole  Marinova  (Zima)* 
Hrista  KabakČijeva  (Seoska  ulica  i  Zima)  i  drugih  djeluju  dosta  snažno,  premda 
su  neki  tvrdi  i  napadno  trijezni.  U  tehnici  su  djelomično  široki,  a  Kabakčijev 
i  Marinov  povadjaju  se  za  Segantinijem.  Vrlo  krasnih  radnja  izložili  su  Bugari 
medju  akvarelima,  te  moram  osobito  istaknuti  akvarele  Marinova  i  Božinova, 
koji  je  osim  toga  izložio  niz  karikatura  perom,  koje  su  tek  nješto  suviše  pointi- 
rane.  Krasni  su  takodjer  monotvpi  Stefana  Badjova,  koji  spada  medju  najdaro- 
vitije mladje  bugarske  umjetnike,  i  tempera  risarije  Haralambi  Tačeva,  koji  je 
izložio  nekoliko  naslovnih  listova  i  stilizirano  „Predvečerje". 

Medju  bugarskim  umjetnicima  imade  i  jedan  kipar,  koji  je  izložio  „Bustu 
djeteta"  iz  mramora  sa  vrlo  mekanim  obličjem  —  pravo  dijete.  Ostale  njegove 
radnje  vrlo  su  različite  vrijednosti  kao  i  Jovanovićeve  u  srpskom  odjelu,  tek 
Studija  jednoga  , .Starca"  u  sadri  živi  po  izvrsno  izraženim  očima. 

U  svemu  pokazuje  bugarski  odio  mladosti  i  snage  i  zdrav  prirodni  osjećaji 
koji  obećaje  njihovoj  umjetnosti  najljepši  razvoj. 

Posmatrajući  srpske  umjetnike  na  ovoj  izložbi  moramo  najprije  kazati,  da  se 
na  njihovoj  umjetnosti  ne  pokazuju  tako  jaki  i  zdravi  počeci  kao  na  umjetnosti 
bugarskoj.  Dapače  njihovim  slikama  u  velikom  dijelu  nedostaje  sav  onaj  svježi  čar 
prirode  i  Studija  u  prirodi.  Ali  za  to  opažamo  u  srpskih  umjetnika  nješto,  što  Bu- 
garima nedostaje,  a  što  ih  nama  Hrvatima  vrlo  približuje,  a  to  je  jaka  čustvenost  i 
čežnja  za  stimungima.  Ta  je  težnja  napače  tako  jaka,  da  ih  gdjegdje  i  zavodi,  kao 
primjerice  Murata.  Opažaju  se  u  srpskih  umjetnika  razne  moderne  težnje,  ali  je 
sve  nekud  raštrkano,  tako  da  kraj  svih  tih  darovitih  nastojanja,  ne  možemo  iz  ove 
izložbe  vidjeti  put,  kojim  će  srpska  umjetnost  poći. 

U  srpskom  odijeljenju  padaju  nam  u  oči  posve  različita  tri  umjetnika,  Beta 
Vukanović,  Marko  Murat  i  Uroš  Predić.  Moram  odmah  kazati,  da  je  najbolje  radnje 
izložila  Beta  Vukanović  —  (Nesrpkinja),  koja  u  svojim  slikama  imade  i  čustva  i 
tehnike  i  ukusa.  Njen  je  „Ljetni  dan"  s  velikom  ljubavi  študiran  i  vješto  naslikan 
genre,  koji  je  pun  raznih  refleksa  sunca,  a  u  izražaju  pun  realnog  života,  te  je  naj- 
bolja slika  u  srpskom  odjelu.  Isto  tako  lijepe  i  tople  su  njene  slike  „Posljedni  zraci" 
i  „Suton".  Ona  uopće  voli  reflekse  svijetla  i  sunca,  te  slika  prirodno  i  neusiljeno. 
Kraj  njenih  radnja  izgledaju  radnje  njenog  supruga  Riste  Vukanovića  dosta  školske, 

premda  su  radjene,  kako  se  vidi  po  triptihonu  „Molitva"  sa  velikim  Studijem,  ali 
sa  malo  invencije. 

Sa  više  većih  i  manjih  slika  zastupan  je  u  izložbi  Marko  Murat,  koji  predstavlja 
posebnu  notu  medju  svojim  suplemenicima.  On  je  Dalmatinac  i  slika  predjele  iz 
južne  Dalmacije,  osobito  dubrovačkog  i  kotorskog  kraja,  koji  je  tako  obilan  na  sli- 
karskim čarima.  Ali  kod  slika  Marka  Murata  ne  mogu  se  oteti  dojmu,  da  je  u  njega 
i  boja  i  fantazija  bolesna.  Njegove  slike,  premda  su  svijetle  i  držane  u  plein  airu, 
nemaju  ono  žarko  svijetlo,  onaj  prirodni  osjećaj  južno-dalmatinskog  kraja,  kojega 
smo  toliko  puta  osjećali  u  slikama  našega  Crnčića.  S  te  strane  je  simpatičnija  i  pri- 
rodnija i  slika  Josipa  Lalića  „Put  od  Pila  do  Dubrovnika",  premda  je  Lalić  kud  i 
kamo  slabiji  slikar  od  Murata.  Muratovoj  paleti  kao  da  nedostaju  neke  boje,  a  nje- 
govim slikama  neka  komplementernost  u  bojama,  koja  bi  im  dala  prirodan  izgled 
i  snagu.  Sujeti  njegovih  slika  dosta  su  ishitreni  i  našem  čustvovanju  tudji.  Osim 
toga  su  sve  njegove  figure  zlo  crtane  i  katkada  kao  u  „Kapiniki"  upravo  neu- 
kusne. Negdje  mu  njegove  figure  sjećaju  na  risarije  njemačkog  risača  Fidusa.  Murat 
teži  u  svim  tim  slikama  za  nekim  simbolizmom,  koji  medjutim  u  njegovoj  ruc 
ostaje  isprazan.  Inače  su  njegove  slike  slikane  dosta  vješto,  te  mu  je  „Dubrovnik"  i 
„Vrijes"  dost  a  uspio,  kao  i  onaj  žuti  cvijet  na  „Kapiniki".  Najbolja  mu  je  pako 
slika  „Proljetni  oblaci",  na  kojoj  je  i  ona  Ijepušasta  djevojačka  glava  prirodna  i 
proljetni  oblaci  pozadine  diskretno  svedeni  u  sklad  s  izražajem  mladog  djevo- 
jačkog lica.  U  toj  su  slici  i  boje  prirodnije. 

Uroš  Predić  prikazuje  nam  se  kao  slikar  crkvenih  slika.  Predić  htio  je  u  tim 
slikama  bizantinski  stil  pravoslavnog  crkvenog  slikarstva  dovesti  u  sklad  sa  mo- 
dernim shvaćanjem.  Već  dugo  se  teži  za  novim,  pomladjenim  stilom  pravoslavnog 
crkvenog  slikarstva,  te  su  ta  nastojanja  osobito  u  Rusiji  proizvela  cijelu  školu 
novijih  crkvenih  slikara.  Ali  je  do  sada  samo  Vasnecovu  uspjelo,  da  na  tom  putu 
otvori  doista  nešto  novo.  Njegovo  „Polaganje  u  grob"  i  njegove  slikanje  za  Ki- 
jevsku  lavru,  doista  su  neki  novi  stil  pravoslavnog  crkvenog  slikarstva,  koje  je 
skroz  savremeno,  a  da  se  nije  ogriješio  o  strogost  bizantinske  tradicije  pravo- 
slavnih crkava.  Predić  stoji  još  daleko  od  toga,  premda  i  njegove  slike  za  naše 
crkveno  slikarstvo  znače  veliki  napredak.  Inače  su  njegove  slike  pomno  študirane 
i  naslikane  nekom  glatkom  tehnikom,  koja  doduše  odgovara  bizantinskom  stilu, 
ali  je  bez  snage.  Vrlo  je  dobar  jedan  mali  portret  dr.  Laze  Kostića,  što  ga  je 
Predić  izložio.  Taj  portret  pokazuje  ujedno  svu  snagu  i  svu  slabost  njegova  kista. 
Taj  mali  portret  može  s  tom  njegovom  tehnikom  biti  dobar  samo  u  tom  malom 
formatu,  dočim  ta  tehnika  ne  dostaje  za  slikanje  u  naravnoj  veličini,  što  se  najbolje 
vidi  na  „Djeci  Djundjerskoga",  kojima  manjka  sva  snaga  izražaja.  Park  pako,  u 
kojem  su  djeca  Djundjerskoga  portretirana,  tom  je  tehnikom  uspio. 

Još  su  dva  slikara  u  srpskom  odjelu,  koji  su  zanimljivi  i  koji  odavaju  snažnu 
i  originalnu  sposobnost.  Jedan  je  Milan  Milovanović,  koji  svoje  slike  slika  na  način 
mozaika  („Dušanov  most  na  Vardaru")  i  s  originalnim  slikarskim  shvaćanjem. 
Drugi,  jeromonah  Rafael  Momčilović,  imade  tri  krajobraza  („Vratna  u  Krajini", 
„Vodopad",  „Rano  proljeće"),  koji  su  vrlo  dobro  slikani,  tek  što  imadu  neki  biljeg 
autodidakta,  ali  odaju  više  talenta  nego  mnoge  veće  radnje  u  tom  odjelu. 

Poček  i  Glišić  izložili  su  nekoliko  zgodnih  študija.  Portreta  imade  u  srpskom 
odjelu  malo  i  nijesu  osobiti.  Istaknuti  moram  pako  srpskog  ofortistu  Josima  Da- 

nilovca,  koji  je  izložio  čitavi  niz  bakropisa,  litografija  i  akvatintu,  koje  radnje 
odaju  otmjenu  i  solidnu  umjetničku  prirodu. 

O  srpskim  kiparima  teško  je  po  izloženim  radnjama  kazati  mnijenje.  Naj- 
bolje zastupan  je  Gjorgje  Jovanović,  ali  su  njegova  djela  tako  nejednake  vrijed- 
nosti i  tako  kolebaju  izmeđju  prave  umjetnosti  i  banalne  bazarske  robe,  da  je 
samo  teško  shvatljivo,  kako  je  moguće,  da  je  isti  umjetnik  izradio  „Tu^u"  i  na  pr. 
tako  površni  dječji  portret,  kao  Što  je  „Moj  Mirko".  Isto  tako  je  poprsje  kralja 
Petra  od  Ubavkiča  brutalno  u  izražaju,  dočim  njegov  „Fratar  podrumar"  po- 
kazuje dosta  intimnu  i  simpatičnu  notu.  Roksandićeva  „Borba",  bunarski  kip, 
borba  mladića  sa  zmijom,  dobra  je  akađemička  radnja. 

Slovenci  su  u  ovoj  izložbi  zastupani  najslabije.  To  je  tim  više  za  požaliti, 
što  smo  prije  par  godina  imali  prilike,  da  u  Ljubljani,  pa  i  ovdje  u  Zagrebu  vi- 
dimo slovenačku  umjetnost  u  potpunom  broju.  Ni  u  jednom  odjelu  se  prema  tome 
ne  osjeća  toliko  pomanjkanje  nekih  imena  kao  u  ovom.  Izostali  su  na  toj  izložbi 
Jakopič,  Jama  i  Strnen,  a  osim  toga  nije  ovaj  put  izložio  nijedan  slovenski  kipar, 
premda  bi  nas  bio  osobito  razvoj  mladoga  Bernekera  zanimao.  Slovenci  su  neke 
svoje  najnovije  radnje  u  zadnje  vrijeme  izložili  i  u  Bečkoj  secesiji  i  postigli  dosta 
lijep  uspjeh,  pa  nam  je  žao,  da  su  našoj  izložbi  posvetili  tako  malo  pažnje. 

Inače  i  na  ovoj  izložbi  opažamo  mnoga  dobra  svojstva  slovenačke  umjetnosti 
a  i  neke  nedostatke,  koje  smo  opazili  na  njihovoj  izložbi  prije  nekoliko  godina.  U 
glavnom  ostaju  Slovenci  kod  svog  širokog  načina  slikanja  i  kod  svojih  luminist  ičkih 
študija.  Po  svojoj  tehnici  imadu  dosta  dodirnih  točakas  a  Bugarima,  a  i  kod  Slove- 
naca opažamo,  da  se  rado  izgube  u  neku  slatku  maniru,  čim  žele  biti  intimniji.  Osim 
toga  i  u  ovoj  izložbi  opažamo  posvemašnje  pomanjkanje  pravih  krajobraza,  Što  je 
kod  Slovenaca  tim  začudnije,  što  oni  obitavaju  u  jednom  od  najljepših  krajeva. 

Jedan  jedini  veći  krajobraz  u  ovom  odjelu  ,,Šarka"od  Ivana  Vavpotića  ze- 
lena je  panorama,  u  kojoj  se  uopće  ništa  ne  vidi  od  zelenila,  koje  se  gledaocu  su- 
više narivava.  Ferdo  Vesel,  jedan  od  slovenačkih  umjetničkih  prvaka,  u  toj  je 
izložbi  takodjer  dosta  slabo  zastupan.  Samo  dvije  študije  „Stari  Gorenec"  i  „Tip 
iz  seljačke  bune"  prikazuju  nam  ga  na  njegovoj  visini.  To  su  doista  dva  tipa,  koji 
su  najvećom  vjernosti  sa  toplinom  života  preneseni  na  platno.  Njegova  „Svetica" 
zanimljiva  je  študija  boja  i  svjetla,  ali  nije  slika.  1  ženski  portret  u  pastelu  zanimiv 
je  radi  snažne  tehnike,  ali  ne  djeluje  jednovito. 

S  najvećim  veseljem  pako  moramo  pozdraviti  u  ovoj  izložbi  Henrietu  Santel, 
koja  je  poput  Elene  Karamihajlovne  u  bugarskom  odjelu  i  Bete  Vukanovićeve 
u  srpskom  odjelu  iznijela  palmu  medju  slovenačkim  umjetnicima  u  ovoj  izložbi. 
Još  nam  je  svježa  uspomena  na  njene  uspjele  akvarele  u  zadnjoj  izložbi  u  Za- 
grebu, dok  je  sada  izložila  čitavi  niz  uljenih  slika  i  študija,  koje  su  doduše  ne- 
jednake u  vrijednosti,  ali  pokazuju  zamjemo  znanje  i  snažan  razvitak.  Njena 
„Pralja",  zatim  „Plesačica"  i  „Starica  kod  svijetla"  spadaju  medju  najbolje  radnje 
izložbe.  Uz  dobar  crtež  način  je  njenog  slikanja  širok  i  snažan. 

Medju  slovenskim  portretima  razumije  se,  da  prvenstvo  ide  spomenutim 
Studijama  Veselovim,  a  jedan  dobar  portret  izložila  je  takodjer  Henrieta  Šantel. 
DoČim  su  portreti  Ivana  Vavpotića  suviše  izlizani  i  dosta  banalni  u  arangementu. 

Treba  još  da  spomenem  dva  tri  trouachea  Saše  Šantela  i  akvarele  Rudolfa 
Marčiča,  koji  su  vrlo  vješto  izradjeni.  (Svršit  će  se.) 

VIKTOR  CAR  EMIN:  NOVE  BORBE  (Nastavak) 
XI. 

Izaslanici,  koji  su  imali  skloniti  staroga  Dujma,  da  opet  primi  svoju  staru 
čast,  dali  su  sebi  ročište  „pod  lođonjom". 

Tiho,  potajno  i  bez  buke  sastavilo  se  to  odaslanstvo.  Zapravo  ono  se  i  nije 
samo  sastavilo,  već  ga  je  onako  nekako  na  svoju  ruku  „skalupio"  Baldo. 

On  je  pred  dva  dana  potražio  Filinića  u  stanu  i  našao  ga,  napomenuo  mu, 
da  je  već  vrijeme  zasukati  rukave. 

—  Dan  je  sjednice  blizu,  a  u  vijeću  su  mnogi  za  Sodića  Čujem,  da  i 

kapelan  nešto  namiguje  na  nj  natuknu  Baldo. 

—  Ne  će,  ma  da  se  posveti !  —  istisne  Filinić,  te  izjavi,  da  će  koliko  prije 
k  Dujmu. 

—  Dobro  bi,  da  poveđete  sa  sobom  Belinića  i  još  koga  na  priliku  — 

Marasa.  On  je  protiv  Sodića  još  od  onda,  kad  mu  ono  nije  htio  sina  na  brod. 

—  Vidiš,  dobra  ti  je  !  —  zakljuva  Filinić  svojim  dugim  nosom.  Ja,  Belinič  i 
Maras  —  to  neka  je.  „deputacija". 

—  A  i  bolje  je,  ima  li  vas  više.  Bit  će  od  većeg  dojma  na  staroga  i  na  viječe  . . . 
Ovakove  stvari  ne  uspjevaju  lako,  ako  nema  malo  onoga,  što  zablješćuje . . . 

—  Pa  naravno.  Kako  bi  to  išlo,  a  da  nema  malo  priprave.  Bez  toga  ni  u  raj  — 
znam  ja  to.  Tutto  il  mondo  —  un  teatro . . .  govorio  je  vaš  pokojni  otac,  a  Zorzi 
je  znao,  što  govori . . .  napomene  Filinić  s  osmjehom  i  znamenovno  ga  pogleda. 

Baldo  se  mrvo  zbuni,  ali  se  u  čas  snadje. 

—  Da,  a  na  sjednici,  gledajte,  da  vas  ne  preteku.  Hitac  treba,  da  se  ispali  od- 
mah i  u  zgodu ...  A  neka  pane  i  koje  lijepo  slovo :  onako  nešto  milo  i  dirljivo, 
što  mora  da  gane  i  zanese ...  To  djeluje ...  Ali  o  tome  —  tiho,  inače  bi  tkogod 
mogao  pomisliti,  da  je  to  sve  upriličeno  —  i  stvar  bi  za  cijelo  propala,  a  Sodiću 
bi  ostalo  polje  otvoreno  i  slobodno. 

—  Neka,  neka  —  znat  ćemo  mi  to  već  udesiti . . .  uvjeravao  Filinić  lukavo 
žmirkujući  onim  svojim  gusarskim  očima. 

Na  ročište  je  došao  prvi.  Naherio  glavu  i  sve  se  nešto  osmjehuje. 

—  Tutto  il  mondo  —  un  teatro . . .  ponavljao  on  šećući  gore  dolje  pod  go- 
lemim, granatim  stablom  i  osjećao  nekakvu  voljkost  od  toga,  što  je  eto  i  on  upleten 
u  tu  „smiješnu  historiju". 

Za  njim  je  došao  kapetan  Maras,  ljudina  poodmakle  dobe,  ali  dobro  uzdržan, 
jedrenast,  crven  u  licu,  u  vratu  i  na  rukama.  Pogled  mu  je  muški,  nešto  tvrdo- 
koran, što  mu  čitavoj  pojavi  podaje  vid  čovjeka  odlučna  i  vidjena. 

Posljednji  se  dovukao  Belinić.  Košćato,  zagasito,  na  ironiju  nakrivljeno  lice 
odavalo  ćud  zagrižljivu  i  nazlobnu,  koja  mu  je  provirivala  na  malene  žive,  nešto 
stisnute  zjenice,  boje  namutno-žute. 

—  Jesmo  li  svi  ?  —  upita  približiv  im  se. 

Kod  tih  riječi  lice  mu  se  nekuda  i  jače  nabekeljilo. 

—  Svi  ispriječivši  se  važno  u  jedan  će  glas  Filinić  i  Maras. 

—  Mnogo  nas  nema  —  jednako  će  podrugljivo  Belinić. 

—  Dosta  nas  ima,  rekne  Filinić.  Drugoga  i  onako  ne  bi  našao.  Mislio  sam, 
da  ima  Dujam  nešto  više  korjena  u  narodu ...  U  više  prigoda  pokušao  sam  da 

„poškandaljam",  Sto  misli  svijet  o  njegovu  odstupu,  a  to  ti  svak  jednako  sa- 
žimlje  ramenima  i  veli : 

—  Neka  !  —  nova  metla  bolje  mete  . . . 

—  Pa  čini  svijetu  dobro !  —  nasmija  se  Maras. 

—  Bit  će  na  tim  metlama  i  nešto  istine,  ali  svejedno  izmedju  dva  zla,  ja  volim 
birati  manje.  I  za  to :  neka  živi  naš  stari  načelnik  ! 

—  Živio  !  —  poprate  ona  dvojica  uz  smijeh. 
„Deputacija"  se  uputi. 

—  Trebat  će  ipak,  da  netko  prozbori  dvije. . .  —  sjeti  se  putem  kapetan  Maras. 

—  Lako  za  to,  mahne  Belinić  rukom. 
A  Filinić  nadoveza  : 

—  Držim,  da  ne  ćemo  naići  na  tvrdo.  Koliko  sam  mogao  nanjušiti,  Dujmu  je 
već  sada  žao,  što  se  ono  zatrčao  . . .  Privoljet  će  on,  možda  već  i  na  prvi  mig . .  • 
—  No  da  —  izbijeli  Belinić  zube,  stara  igra.  Položiš  čast  u  misli,  da  kad  tebe 
nema  —  nema  više  svijeta.  Pa  čekaš,  kako  će  se  sve  oko  tebe  savijati  i  sklopljenim 
te  rukama  zaklinjati,  da  za  Boga  ostaneš,  —  inače :  ode  domovina.  Kadgod  se  desi, 
te  bude  doista  na  tvoju  i  ljudi  skoče,  da  te  zadrže. 

Ti  se  isprva  skanjivaš  i  nećkaš,  ali  na  posljetku,  razumije  se,  ne  možeš  da 
,odoliš"  i  ti  popustiš,  dakako  radi  „domovine"  i  bereš  slavlje,  ovacije,  odušev- 
jenje ...  Ali  može  se  dogoditi,  da  se  i  zaletiš,  pa  da  svojim  odstupom  pretečeš, 
tajne  željice  ljudi,  koji  će  te,  ako  ustreba  poljubiti  i  u  gubicu,  sretni  što  su  te  se 
riješili  na  tako  lagašan  i  jeftin  način. 

—  Boga  mi  i  jest  tako,  potvrdi  Maras  kimajući  glavom. 

—  Tiho  ljudi,  opomenu  Filinić  —  evo  nas  pred  kućom  . . . 

Dujam  ih  dočeka  u  gostinjskoj  i  sa  strahom  zvjernu  na  njih.  Nakon  običnih 
pozdrava  prihvati  Belinić: 

—  Mi  smo  ti,  brate,  došli  u  deputaciji,  da  ti  donesemo  poruke  svih  pametnih 
ljudi  našega  mjesta. 

—  I  cijele  općine,  upotpuni  Filinić. 

—čeljad  smo  od  mora,  pa  ne  gledamo  mnogo  na  „retoriku",  a  opet,  med  ju 
starim  prijateljima,  kakovi  smo  mi,  i  ne  treba  puno  riječi.  U  kratko :  Činkovac 

hoće,  ili  moli,  kako  misliš,  da  je  bolje,  da  mu  budeš  i  dalje  glava  ti  i  nitko 

drugi . . .  Eto  —  ja  sam  rekd . . . 

—  A  mi  to  potvrdjujemo,  ispruži  Filinić  svoju  nosinu  i  punim  se  licem  okrene 
k  Marasu,  kao  da  ga  pozivlje,  neka  mu  i  on  odobri. 

—  Dašto  da  potvrdjujemo  usklikne  Maras  i  sav  se  uziblje,  kao  da  je  na 

brodu. 

Dujam  je  šutio.  Povlačio  je  pogled  od  Filinića  na  Marasa,  pa  ga  sustavio  na 
Beliniću,  kojega  se  lice  bilo  još  i  većma  uoštrilo  na  ironiju.  A  ta  je  ironija  bola, 
ujedala,  zadirala  do  u  kosti,  i  Dujmu  je  dohodilo,  da  onoga  čovjeka  pograbi  za  vrat 
i  da  ga  sune  na  polje. 

Nitko  od  one  trojice  nije  mogao  ni  da  posluti,  što  se  to  dogadja  u  starčevoj 
duši,  za  to  ih  je  njegova  šutnja  i  ona  strogost  u  licu  nekuda  začudila. 

Ljudi  zinuli  ne  znajući  u  prvi  čas,  što  bi. 

Jedini  se  Belinić  ubrzo  snašao. 

—  Mi  znamo,  veli,  da  te  nije  ni  obijest  ni  Sala  natjerala  na  onaj  korak,  ali  eto 
 viši  interesi  mjesta  —  općine . . . 

—  I  naroda  —  nadoda  Filinić  važno. 

—  Da  i  naroda  —  ponovi  Belinić.  Sad  prosudi  i  sam . . . 

Opet  šutnja  Dujam  bi  bio  najradije  rekao :  —  Primam...  samo  da  mu 
je  one  ljude  skinuti  sebi  s  očiju.  Ali  kako  je  već  od  prije  znao  od  kuda  to  sve  po- 
tječe, uzbudi  se  u  njemu  nekakav  mukli  gnjev  protiv  sve  te  čeljadi,  koja  hoće, 
da  oko  njegova  imena  zaigra  svoje  prljave  i  nedolične  igre.  Već  mu  je  sinula  i  misao, 
da  se  jednim  mahom  svega  otrese,  da  izadje  sa  svime  na  svijetlo,  oni  neka  na  nj 
kamenom. 

Od  te  mu  je  pomisli  u  glavi  zaključala  krv,  on  obnevidi,  svijest  i  volja  po- 
tamne, i  on  nije  mogao  da  suspregne,  da  suzdrži  riječ,  koja  mu  se  u  onoj  trenu- 
tačnoj slijeposti  izmakla  neobično  gruba  i  opora : 

—  Tko  vas  šalje  ?  U  čije  ime  dohodite  ?  Zašto  ne  odgovarate  ?  Hoćete  li, 
da  vam  ja  kažem,  hoćete  li  ? 

Bio  je  vanredno  blijed,  oči  mu  gorjele,  plamsale,  ruke  se  grčile  a  brada  naglo 
odskakala. 

—  Hoćete  li  ?  —  puhne  im  u  lice. 

Već  mu  se  usta  od  uzbudjenosti  trzala  i  slagala  na  tešku,  odsudnu  riječ, 
ali  u  to  poćuti,  kao  da  mu  je  u  mozak  udarilo  nešto  mrazno,  i  teška  mu  riječ  za- 
stade  u  grlu.  Nekako  ukočeno,  malo  ne  plaho  gledahu  ona  trojica  u  njega  pitajući 
se,  što  li  ga  je  to  odjednom  napalo  ? 

Prvi  se  javi  Filinić. 

—  Bit  će,  da  smo  ti  nešto  skrivili,  kad  se  toliko  uzrujavaš.  Možeš  reći,  pa  ako 
se  dade  popraviti . . . 

Kriza  je  medjuto  jenjavala  i  Dujam  se  pokunji. 

—  Prostite  prijatelju  . . .  meni  je  već  od  nekoliko  vremena  . . .  nekako  čudno 
i  teško  . . . 

Glas  mu  potamni  i  on  se  još  i  jače  smuti. 

—  Bolestan  si . . .  Zamjetio  sam  ja  to  na  tebi  već  onomadne  —  dolje  kraj 
groblja.  Staračke  nevoljice,  eto  —  razbrbljao  se  Filinić.  . 

—  A  što  će  biti  s  našom  porukom  ?  —  upita  u  neke  Belinić.  Primaš  li  ? 

Dujam  se  i  opet  namrači.  Poćuti,  te  je  nastupio  Čas,  da  na  lice  udari  obra- 
zinu i  da  zagazi  u  ulogu  neiskrenosti,  pretvaranja  i  —  laži.  Protiv  toga  se  u  njemu 
još  uvijek  nešto  opiralo,  bunilo,  rotilo,  ali  kako  je  trebalo,  da  nešto  kaže,  on  uze 
da  se  izvinjava.  S  jedne  strane,  veli,  visoko  doba,  mlohavost,  nove  borbe,  a  s  druge 
želja  za  mirom  i  spokojstvom,  to  je,  što  ga  natjeralo  na  onaj  korak ...  U  drugu 
ruku  općina  treba  novih  sila,  snažnijih,  poletnijih  ...  dok  je  on  u  istini  slab  i  — 
star . . . 

U  jedan  glas  navališe  ona  trojica  na  nj : 

—  Što  ? ...  Ima  u  tebe  snage  i  poleta  ...  a  što  je  glavno,  iskusan  si  i  razborit 
kao  itko  od  nas. 

—  Jedini  si,  kome  ne  će  na  kormanu  zadrhtati  ruka . . . 

—  1  koji  ne  će  izgubiti  „busule"  . . . 

—  I  kome  ne  će  popucati  jambori . . . 

Dok  su  oni  nešto  od  šale  a  nešto  od  zbilje  udarali  u  takove  i  slične  pohvale, 
Dujam  je  neprestano  Šutio.  Oborio  glavu  i  sav  se  sažeo  u  ramenima  i  u  tijelu  kao 
čovjek,  koji  hoće  da  pokaže,  kako  je  resigniran  i  na  žrtvu  pripravan  . . . 

—  Primaš  !i  ?  javi  se  i  opet  Belinić.. 

Lagano  i  teško  rasklapale  se  u  starca  oči  ;  on  prousti  muklo,  otegnuto,  kao 
da  žali  za  svakom  slovkom,  što  izmiče,  a  on  ne  može  više  da  je  dohvati  i  natrag 
povuče : 

—  Kad  već  to  od  mene  traži  javno  dobro  

—  2ivio  :  kliknuše  sva  trojica,  dok  se  njemu  pod  tjemenom  razbijali  topli 
valovi  stida  i  sramote. 

—  Evala  ti,  uhvati  ga  Belinić  za  ruku.  Znamo  mi,  stari  „patriote",  što  nam 
je  dužnost . . .  Vidjet  ćeš,  kako  će  se  naš  svijet  radovati . . . 

—  I  kako  će  se  ona  nagrda  od  Sodića  gristi . . .  nadoda  kapetan  Maras. 

—  Pucat  će  od  jeda  blaženo  se  osmijehne  Filinić. 

—  Neka  pukne  !  — 

„Deputacija"  se  malo  za  tim  oprosti  i  izidje  šuteći  na  ulicu. 

S  prozora  svoje  sobe  pratio  ih  je  očima  Dujam.  Vidio  ih  je,  kako  se  lagano 
miču,  kako  od  časa  do  časa  postojkuju  i  sve  se  ispod  oka  pogledaju.  Filinić  uz- 
vinuo  nos  i  sve  nekako  postrance  žmirkuje  na  svoje  drugove.  Maras  se  nekuda 
stisnuo  u  plećima,  zakopavši  glavu  duboko  izmedj  ramena,  pa  se  samonadimlje 
i  crveni,  dok  je  Belinić  nakrivio  lice  na  svoju  običajnu  narugljivu  grimasu  i  sve 
se  nešto  ceri  i  kesi. 

Dujam  poćuti,  kao  da  ga  je  nešto  ujelo  za  dušu.  Jednim  se  mahom  trgne  od 
prozora  i  sav  nemoćan  prisloni  se  o  stijenu. 

—  Rugaju  mi  se  zastenje  i  novi  mu  topao  val  stida  zapljuska  lice. 

Nekakva  mješavina  prezira  i  zlovolje  nad  samim  sobom  razlila  mu  se  u  gru- 
dima, a  na  mahove  spopadalo  ga  nešto,  kao  da  bi  rado  tresnuo  sobom  nekuda, 
gdje  bi  se  sve  to  imalo  u  čas  da  završi.  Ali  takav  čin  traži  snage  i  odlučnosti,  koje 
pak  u  njega  nema,  kaošto  je  ne  bijaše  ni  netom,  kad  ga  ono  napalo,  da  onim  lju- 
dima istrese  sve  u  lice,  a  on  se  povukd  i  podvio  kao  plaho  i  zastrašeno  pašče.  Da, 
malo  te  nije  i  puzao  pred  njima . . . 

—  A  čas  je  bio  zgodan,  kao  naručen  ;  trebalo  je  s  ono  prljavštine  na  dvor, 
pa  neka  ti  sude.  Ovako  moraš  da  ti  sebi  sam  sudiš,  da  optužuješ  sebe  i  svoje  mlako, 
kukavno  srce  ...  A  to  će  trajati  i  izdirat  će  te  . . . 

Cutio  se  vanredno  poniženim,  što  se  je  pred  njima  morao  da  pretvara.  Riječi: 
„Kad  već  to  od  mene  traži  javno  dobro..."  palile  mu  i  sada 
krv . .  • 

—  Kako  je  ono  bilo  lažno  i  mrsko ...  A  bit  će  toga  još :  komedija  je  istom 
započela ...  A  svemu  bi  bio  kraj,  da  si  imao  odvažnosti  reći :  —  Moj  zet  je  okrao 
općinsku  blagajnu  i . . . 

Tu  se  strese  i  misao  mu  se  prekine  kao  žica.  U  šumu,  što  mu  je  od  toga  zazujao 
u  glavi,  Čuo  je  gromke  i  reske  prijekore  onih  ljudi :  —  A  gdje  su  tebi  bile  oči  ?  Kako 
si  to  puštao  ?  Kriv  si,  kriv  . . .  Šibalo  ga  u  moždjanima,  dok  je  s  druge  strane  ječk) 
prodirljiv  vapaj  vijajući  strašne  upite :  —  Kamo  si  mi  zakopao  muža,  bezdušni 
oče  ?  —  Okrutni  djede,  zašto  mi  ne  vratiš  oca  ? 

On  zamahne  rukama,  kao  da  od  sebe  tjera  nešto  grozno,  užasno. 

—  Ne,  dahne  on,  za  Boga,  ne  ! , . . 

1  tako  će  nedjelo  ostati  u  njemu  zakopano.  On  ga  već  nosi  u  grudima,  gdje  u 
obliku  nebrojenih  niti  pušta  korjenje  na  sve  strane.  A  te  će  niti  sapinjati  i  daviti 
u  njemu  istinu,  u  njemu,  koga  je  sve  slavilo  kao  čovjeka  adomantnog  značaja, 
junaka  Čelična  i  plemenitog,  narodnog  viteza. 

Pa  eto,  u  što  se  je  izvodnjelo  to  njegovo  viteštvo  ! . . . 

A  da  rana  jače  zakrvari,  došlo  mu  u  pamet,  kako  je  u  doba  narodne  borbe 
grmio  i  pucao  na  one  „mljohavce,  malodušnike,  slabiće  i  kukavce",  što  su  u  svojoj 
griješnoj 'nemoći  da  podrezu  veze  pustih  svojih  obzira,  bili  velikom  zaprekom 
„sudbonosnom  i  svetom  narodnom  radu".  Sjećao  se  dapače,  kako  ga  je  nekom 
zgodom  ogorčenje  tako  zanijelo,  da  je  narodu  sabranom  u  skupštini  dobacio  ovu 
tešku  odsudu : 

—  Zaman,  braćo  !  Mi  nosimo  u  sebi  neko  ljuto  prokletstvo . . .  Bacite  pogled 
na  zemlju  našu  !  Pogledajte  joj  položaj,  prosudite  joj  važnost  i  značenje,  pa  mi 
recite,  da  je  u  krvi  nama  ili  našim  predjima  bilo  ma  samo  nešto  volje  i  odlučnosti, 
bili  ta  lijepa  zemlja  bila  danas  tudja,  neslobodna  i  obeščašćena? . . .  Evo  vam 
naše  povjesnice,  pa  mi  kažite  :  kada  je  taj  naš  svijet  digao  glavu,  da  nešto  traži, 
da  nešto  hoće  i  izvojšti  ? . . .  Ne  spominjite  mi  pojedince,  kad  im  se  i  onako  u 
rijetkom  poletu  zapliću  krila  u  mrežu  onih  tankih  i  nevidljivih  niti,  Što  ih  bez  pre- 
stanka prede  naš  vajni,  hrvatski  pauk  !  . . . 

Onda  su  te  riječi  bile  namijenjene  drugima.  Sada  su,  evo,  pogadjale  i  njega 
samoga . . . 

—  I  sve  mi  je  to  imala  donijeti  sa  sobom  ova  glupa  starost  moja  . . . 
A  smrt  Čeka  i  ruga  se . . . 

Starcu  klone  glava  natraške.  On  uzdahne  duboko  te  ostane  spuštenih  ruku 
i  staklena  pogleda,  koji  je  pokazivao,  da  je  u  njemu  sada  zamrla  svaka  misao, 
svaka  ćut . . . 

XII. 

Već  je  bio  blizu  dan,  kad  se  imalo  sastati  Vijeće,  da  bira  načelnika,  a 
Dujam  nije  mogao  ni  da  pomisli  na  nj,  a  da  mu  tijelo  ne  zahvati  nekakav  gluhi 
nemir  i  zebnja. 

Olga  je  uhodila  za  njim,  pazeći  na  sve,  što  bi  ma  kakogod  moglo  unijeti 
koliko  svijetla  u  tu  mračnu  tajnu.  Ali  utaman :  on  je  svojune  volju  krio  u  sebi 
i  davio  se  njome  u  časovima  osame  i  noćnjeg  nespanja. 

I  Baldo  se  smrknuo.  U  posljednji  se  je  čas  sjetio,  da  nije  to  s  općinom 
sve  onako  jednostavno,  kako  je  on  to  sebi  pomišljao  u  prvi  mah.  Po  gradu 
se  je  nešto  ćukalo  o  „deputaciji"  —  i  Baldu  dolazile  glasine,  da  je  Sodić,  stari 
petljanac,  uzaznav  za  to,  na  široko  zametnuo  mrežu  i  pogane  razvio  pletke . . . 
—  Hoće  li  Filinić  s  ono  čeljadi  imati  toliko  pronicavosti  i  okretnosti,  da  ga  raz- 
bije? —  pitao  se  Baldo. 

U  to  se  on  nije  pouzdavao  mnogo. 

—  Brbljavci  su  ono,  ljudi  bez  ugleda  i  upliva.  Tko  da  ih  slijedi? 

Što  se  je  više  bližao  odsudni  čas,  to  je  i  Baldo  sve  većma  gubio  vjeru  u 
uspjeh.  Palo  mu  u  pamet,  da  bi  bilo  zgodno  ogledati  se  za  drugim  ljudima  .  • . 
Bilo  bi  dobro,  ali  gdje  da  ih  nadje?  Nepouzdane  su  ove  vode  njegovu  brodu  . . 

ćutio  je  on  to.  Od  sjednice  dijelio  ga  je  još  samo  dan.  Pletke  se  Sirile,  množili 
a  njemu  bivalo  sve  nesnosnije.  U  toj  stisci  potraži  Filinića,  da  ga  bolje  pri- 
pravi na  boj. 

—  Vaša  mora  biti  prva  i  posljednja  —  nagovarao  ga  on.  Zahvate  li  oni 
maha  —  propade  sve.  Za  to  ni  časa  oduška . . .  Lupati  treba  i  kovati,  dok  se 
narod  ugrije.  Navaliti  pak  treba  oštro,  riječ  mora  teći  snažna  i  gromorna :  vi 
znate,  što  znače  na  našim  javnim  zborovima  dobra  pluća  i  jak  glas ...  . 

Filinić  ga  je  mirio.  On  već  vidi.  kako  će  se  sve  to  lijepo  rasplesti.  Narod 
kd  narod.  Tko  mu  prvi  napipa  žilicu  —  njegov  je.  A  za  pluća  i  glas  neka  se 
ne  boji.  Ima  toga  u  njih  trojice  i  na  pretek. 

—  Samo  da  ne  bi  ona  dvojica  izdali . . .  zabrinuto  će  Baldo. 

—  Tko.  Maras?  Vraže,  da  može,  pucao  bi  on  u  Sodića,  tako  ga  mrzi.  A 
Belinić? !  Isuse  Bože !  Sjutra  neka  Sodić  bude  načelnik  —  prekosjutra  na  Be- 
linića  kap  —  jest.  kao  amen !  A  najljepše  je,  što  nitko  pravo  he  zna,  zašto  se 
toliko  zlobe.  Ja  držim,  da  im  je  to  u  naravi.  Ima  pasi,  koji  već  kad  se  prvog 
puta  zgledaju,  hoće  da  se  raskinu  i  otada  ih  nitko  živ  više  ne  pomiri.  Tako 
biva  i  s  ljudima ...  A  Sodić,  ako  se  pravo  uzme,  nije  ni  čovjek.  Baldu  budne 
dosadno.  Još  mu  jednom  dozove  u  pamet  svoje  predjašnje  preporuke,  pa  se 
s  njime  oprosti  i  ode. 

Cijeli  taj  dan  osjećao  je  na  sebi  vanrednu  razdražljivost.  U  ured  nije  ni 
zavirio,  u  kući  nije  mogao  naći  mjesta,  a  tako  ni  vani. 

Glavinjajući  tako  pod  mrak,  nabasa  iznenada  na  Jadra,  sina  djeda  Srićka. 
Jadre,  seljačina  zdepasta  i  priprosta,  već  ga  iz  podaljega  pozdravi  veselo  f  pri- 
jateljski. Dobroćudni  je  debeljko  držao,  da  mu  to  pravo  daje  staro  prijateljstvo, 
što  ga  Dujam  već  kroz  tolike  godine  iskazuje  njegovom  ocu,  davnom  borcu  u 
redovima  narodnim. 

—  Da  te  djavo  odnese  !  —  bilo  je  već  Baldu  na  usnama,  ali  se  nekako 
suspregne,  te  mahnu vši  nevoljko  rukom  na  pozdrav,  krene  dalje. 

A  Jadre  za  njim : 

—  A  ma  vidite  li  sreće  !  Kako  da  sam  znao.  da  ću  vas  tu  sresti . . . 

—  Drugi  put  —  —  danas  nema  ureda,  uzvrati  Baldo  dosta  tvrdo  i  ne- 
prijazno. 

A  Jadre  svedjer  za  njim : 

—  Ne  vodi  mene  ovamo  nikakav  posao,  šior  Baldo.  Otac  me  šalje  s  po- 
rukom   

—  Za  mene?  —  upita  Baldo,  ne  promjeni v  glasa. 

—  Za  šior  Dujma.  Svejedno.  Naš  vam  je  stari  sav  kao  bez  glave,  otkad  je 
ono  šior  Dujam  izručio  Čast.  Mira  nema  ni  po  danu  ni  po  noći,  već  neprestano 
uzdiše : 

—  Ajme,  kamene  li  nam  sreće  !  Raznijet  će  nam  općinu.  Za  Boga,  ljudi, 
ne  dajte  ! . . .  Starac  je,  šior  Baldo.  pa  mu  je  teško . . . 

Dok  je  Jadre  govorio,  izražaj  se  na  Baldovu  licu  bio  nešto  smekšao,  dapače 
u  njemu  su  seljakove  riječi  pobudile  i  nešto  zanimanja.  On  stane. 
To  učini  i  Jadre,  te  proslijedi : 

—  I  eto  —  palo  to  staromu  ocu  na  dušu,  pa  sve  izvodi,  kako  bi  se  popra- 
vilo. Sad  čujte,  što  ga  ono  jutros  napalo.  NavukO  na  sebe  ono  nedjeljna  sukna 

i  veli :  —  Jadre,  ja  idem  u  grad  ...  —  Kuda  ćete,  zlo  vas  ne  vidjelo,  tako  klimav 
i  slabašak?  —  u  čudu  ću  ja.  —  Pusti,  veli  on  meni.  Ja  moram ...  Ne  ide  više 
dolje,  kako  bi  trebalo . . .  Idem  u  Šior  Dujma . . .  Valja  da  mi  obeća,  te  ne  će 
dati  općine  iz  ruku  . . .  Valja  da  obeća  . . . 

Navalio  na  nj  ja,  navalila  mi  žena,  navalili  svi  ukućani  : 

—  Nije  to,  ćaća,  za  vaše  noge ...  Što  bi  nam  svijet,  da  vam  se,  Bože  sa- 
čuvaj !  —  štogod  putem  dogodi ...  Ma  eto,  što  vam  ja  to  sve  pričam ;  trebalo 
je  vremena  i  muke,  dok  smo  ga  nagovorili,  da  se  ne  miče.  Da,  ali  morao  sam 
mu  obećati  tvrdo,  da  ću  još  danas  u  grad,  u  šior  Dujma,  i  u  njegovo  ga  ime 
zaprositi  —  —  —  kako  sam  vam  ono  rekd . . . 

Baldo  je  bio  hitar  u  misli,  pa  je  u  jedan  mah  prozreo  sve,  što  bi  mogao 
izbiti  od  toga  starca,  koji  mu  se  eto  sam  nameće. 

—  Che  colpo  di  scena  !  —  pomisli  susprežući  se  s  trudom,  da  ne  oda  svoj 
živahni  osjećaj. 

Podigne  oči  na  Jadra,  pa  će  mu  kao  čvjek,  koji  je  već  izgubio  svaku  nadu  : 

—  Ne  će  pomoći . . .  Molili  ga  i  drugi,  pa  eto  —  zaman.  Dotužilo  mu,  veli, 
a  uz  to  ga  i  sile  ostavile.  Sto  ćemo?  Godine,  brate . . .  godine . . . 

—  Pa  i  jest  tako.  Nego ...  ono . . .  da  mu  pripomenem  . . . 

—  Ne  bi  li  koristilo. 

—  Kuku  meni,  kada  to  starcu  dojavim.  Navalit  će  na  mene : 

—  Vidiš,  reći  će,  mogfi  si  me  pustiti  —  već  bih  ja  bio  znao,  kako  da  to 
udesim. 

—  E,  tko  zna?  —  pogleda  Baldo  k  nebu  i  učini,  kao  da  za  sebe  govori.  Tko 
zna?  Da  je  sam  stari  Srićko  došao,  pa  ga  onako  malo  ugrijao  sjetiv  ga  starih 
borba  i  stradanja  . . .  možda  ...  ne  velim  

—  Eh  !  počeše  se  Jadre  iza  uha,  to  je,  Što  veli  i  naš  stari.  Ako  ikoga,  to 
da  bi  prosluhnuo  njega. 

—  Vidite  li? . . .  Da  ste  ga  pustili . . . 

—  Muka  mi  je  starca,  šior  Baldo,  put  rdjav,  noge  nikakve . . . 

—  Znam  ja,  da  nije  Srićko  momak,  ali  da  mu  kakogod  pomognete  dvojica 
trojica  vas,  eno  starcu  olakšan  put  i  trud. 

—  A  ma  i  jest  tako . . .  nego . . .  zamisli  se  Jadre,  pa  će  i  opet  nakon 
stanke : 

—  Zaman,  sad  je  i  onako  kasno . . . 

Baldo  je  batinom  crtao  nešto  po  tlehu,  pa  će  sažev  se  u  ramenima : 

—  Zapravo  ne  bi  se  moglo  reći,  da  je  kasno . . .  Ima  još  i  sjutra  vremena  . . . 
Evo,  kako  ja  to  sebi  zamišljam  :  Vijeće  je  sabrano.  Svi  navaljuju  na  moga  tasta, 
da  primi  čast.  On  ne  će.  U  to  udje,  kao  iznenada  djed  Srićko,  prospe  dvije 
tri,  srdačne  i  tople  —  kako  to  on  umije  i  šior  Dujam  je  ugrabljen  za  srce,  te 
ne  može  više  ni  kud  ni  kamo.  Razumijete  li? 

—  A  ma  kako  ne  bih  razumio  !  Samo . . . 

—  Na  žalost,  drugačije  ne  ide ...  A  ja  vam  velim  :  dospije  li  općina  u  druge 
ruke,  odnio  je  vrag  sve  —  sve . . . 

—  Ma  to  veli  i  naš  stari . . .  Nego . . .  kada  već  drugačije  ne  može  da 
bude . . .  Zagleda  se  nekuda  daleko,  pa  zaključi :  A  našemu  je  staromu  Bog 
dobar  —  on  će  ga  čuvati . . . 

—  Ja  sam  vam  rekd  Što  mislim ...  a  drugo :  vaša  volja ! 

Kad  se  malo  zatim  Jadre,  zamišljen  i  smućen,  uputio  k  svojim  Brdima,  lice 
se  u  Balda  —  prvi  put  toga  dana  —  osvjetlilo  osmijehom  vedrim  i  veselim . . . 
 Sjutradan,  nešto  prije  desetog  sata,  uputi  se  s  tastom  u  vijećnicu. 

—  U  vijeću  je  sve  za  tebe  Samo  se  ti  drži . . .  prišapne  mu  u  neke. 

U  starca  se  uzvaljala  žuč,  zahvatio  ga  trepet,  ali  jezik  mu  i  usne  kao  odr- 

venile  i  on  ne  smogne  ni  cigle. 

Nebo  se  osulo  bijelim,  oblačnim  krpicama,  izmedj  kojih  je  sunce  proviri- 
valo s  dosadom.  Iz  starinskih,  olupljenih,  vječnim  hladom  zasjenjenih  kućnih  zi- 
dina izbijala  vlaga,  vijala  se  starež  i  plijesan.  Na  uličnim  zavojicama  nasrtavao 
vjetar  jače  i  prodirao  starcu  do  u  kosti. 

On  se  zguri  i  pospješi. 

Pred  općinskom  kućom  odvoji  se  od  njega  Baldo. 

—  Kako  sam  ti  ono  rek6 . . .  natuknu  mu  i  ode,  da  se  ogleda  za  Jadrom 
i  starim  Srićkom. 

Dujam  to  preču.  Teško  i  neodlučno  pređje  preko  pra.era  —  prave  planine. 

Na  ulazu  u  dvoranu  dočekaju  ga  Filinić,  Maras  i  Belinić  i  pozdrave  ga  bučno 
i  zanosno,  što  je  svima  dalo  u  oči. 

Dujmu  trepetale  usne  od  unutarnjeg  uzbudjenja,  ali  se  silio,  da  ih  drži  na  os- 
mijeh. Odzdravljao,  zahvaljivao,  naklanjao  se,  ali  sve  je  to  učinio  nekuda  plaho, 
smeteno  i  kao  nespretno.  Pogled  mu  oklizne  na  rpu  ljudi,  što  se  okupili  do  blagaj- 
nice. Usred  rpe  ispeo  se  čovjek  ćelav  i  navoran,  ali  jak  u  rastu  i  mišicama,  a  kretnja 
brzih  i  odlučnih. 

—  Sodić ! . . .  drhtne  u  Dujma  duša,  sasvim  nemoćna,  da  izdrži  ono  pogleda 
mrka  i  bojovna. 

Uze  da  traži  okom,  gdje  će  sjesti,  ali  se  u  to  dvoranom  razđa  Belinićev  glas  : 

—  Na  svoje  staro  mjesto  ! 

Primi  ga  ispod  ruke  i  povede  k  stolu,  što  je  bio  dvorani  na  čelu. 

—  Na  staro  mjesto !  ozva  se  Filinić. 

—  Živio  naš  stari  načelnik !  —  zaplješće  Maras. 

Odazvaše  se  dva  tri  osamljena  glasa,  pa  na  jednom  nastade  muk.  Vijećnici 
se  pogledavali  u  čudu  —  dvoranu  je  podilazio  drhtaj  neke  napetosti,  koja  je  po- 
lako prelazila  u  šapat  i  tiho  brujanje. 

—  Boga  ti,  colpo  di  stato!  —  prošapta  vijećnik  Bariša  Sodiću  u  uho. 

—  Vidjet  ćemo  ! . . .  mljasne  ovaj  zvjerajući  očima  po  dvorani. 

—  I  ja  velim  ! . . .  osovi  se  Bariša,  čeljade  jako  i  košćato  i  ostade  u  pozi  ko- 
kota, što  se  već  kostriješi. 

Medjutim  je  Dujam,  iza  nedugog  otimanja,  zasio  na  načelničku  stolicu  zakla- 
njajući oči,  kao  da  se  stidi  pogledati  u  svijet.  Njemu  je  onaj  muk,  pa  onaj  šapat 
pao  na  dušu  poput  teške  gromade  olova. 

A  zabrinulo  to  i  Belinića.  Pronicava  mu  pamet  uvidi,  da  ne  valja  čekati,  dok 
se  razbije  i  raspline  ono  trenučano  iznenadjenje  i  začudjenje.  Uz  to  mu  oko  padne 
na  Sodića,  Što  se  taman  u  taj  mah  izvrpao  iz  rpe  i  ispriječio  se  pripravan  na  juriš. 
To  podjari  u  Belinića  bijes,  te  on,  ne  čekajući,  da  se  najavi  početak  sjednice,  skoči 
na  noge,  pruži  ispred  sebe  ruku,  zaokruži  okom  po  dvorani,  pa  će  odlučno  i  odri- 
ješito : 

—  Gospodo  ! . . . 

Tamo  iz  kuta  poleti  gromka,  silovita  riječ : 

—  Je  li  ovo  vijeće  ili  sinagoga,  da  svak  trabunja,  što  mu  u  gubicu  naleti  ? 
Glasovi  zabruje  jače,  ali  se  u  onom  muklom  mrmoru  nije  moglo  razabrati  tko 

pristaje  ni  tko  prosvjeduje. 

—  Držimo  se  reda !  —  grunu  i  opet  Sodić. 

—  Red  je  sveta  stvar !  —  zakriješti  Bariša  svedj  u  pozi  bojovna  kokota. 
Belinić  uzavri : 

—  Ono  što  vi  zovete  red,  puke  su  drvene  forme . . . 

—  Ma  kakve  bile,  ja  ih  se  držim,  i  ne  dam,  da  ih  se  krši,  —  dočeka  Sodić. 

—  Tako  je !  —  potvrdi  Bariša. 
Belinić  se  jedva  susprezao : 

—  Ima  zgoda,  prihvati  on,  stišćući  zube,  kad  se  i  zakoni  obilaze,  a  nekmo  li 
forme . . . 

—  Ja  to  ne  dopuštam . . .  lupi  Sodić  nogom  o  tle. 

—  Voljate  !  —  zagrmi  Belinić  kao  izvan  sebe.  Ja  ću  govoriti,  pa  da  i  pukneš  ! 
Sodić  zatuli  nešto,  a  Bariša  i  još  trojica  do  njega  pomogoše  mu. 

—  Ej,  gospodo  nije  tu  sajam  poštujte  mjesto . . .  zaredaše  opo- 
mene. 

—  Ja  sam  počeo  i  hoću  da  dokrajčim,  mi  i  nebo  palo,  uzvika  se  Belinić,  pa 
proslijedi  uz  prosvjednu  buku  Sodića  i  njegovih  ljudi : 

—  Kad  se  onomadne  naš  gospodin  načelnik  odrekao  časti,  mi  smo  ostali  tako 
osupnuti,  da  u  onaj  prvi  mah  nismo  znali,  ni  da  se  snadjema  Ali  kad  smo  kasnije 
uzeli  da  premišljamo  i  prosudjujemo,  kolik  bi  to  bio  gubitak  za  našu  općinu . . . 

Komičan  smijeh  na  strani  Sodićevoj,  ali  Belinić  se  ne  dade  smesti,  već  pro- 
duži jače  i  oštrije : 

—  ...  mi  smo  odlučili  umoliti  našega  staroga  načelnika,  neka  bi  odustao  od 
svoje  nakane,  te  se  i  opet  poprimio  časti.  Gospodo  !  Pitam  vas  ja  sada :  treba  li 
nama  gledati  na  forme,  kad  se  radi  o  čovjeku,  kakav  je  naš  mili,  opće  štovani  i  ljub- 
ljeni načelnik  ? 

—  Živio  Dujam  !  —  zaplješće  Filinić. 

—  Živio !  Živio  !  odazove  se  Maras  i  još  nekolicina  drugih. 

—  Rekd  sam :  colpo  di  stato,  Bariša  će. 

—  Je  li  ovo  vijeće  ili . . .  zaupi  Sodić,  ali  ga  u  isti  mah  Belinić  nadgluši : 

—  Gospodo  !  čovjek,  koji  je  cijeli  svoj  život . . . 

žamor,  što  je  u  to  nastao  na  ulazu  u  dvoranu,  smete  ga  sasvim  i  on  se  prekide. 

Dujmu  je  ta  upadica  dobro  došla,  jer  nije  više  znao,  kamo  bi  očima  od  stida 
i  poniženja.  Sada  mu  je  pak  na  čas  odlanulo,  jer  su  eno  svačije  oči  upravljene  spram 
ulaza,  a  ne  na  nj,  kako  je  ono  bilo  do  ovoga  časa.  Pogleda  i  on  tamo  i  vidi,  kako 
se  je  „galerija",  koja  je  bila  okupljena  na  ulazu,  razmakla  i  dala  mjesta  sitnom, 
zgurenom,  gotovo  prelomljenom  starcu,  što  se  teško  upirao  o  Štap  i  još  teže  pre- 
birao svojim  drhtavim,  suhonjavim  nogama. 

—  Djed  Srićko !  —  dizali  se  glasovi  iznenadjenja. 

Općem  začudjenju  nije  se  mogao  oteti  ni  Dujam,  i  on  se  s  udivljenjem  zagledao 
u  onu  pognutu,  ispitu  i  sumrtvu  pojavu. 

(Nastavit  će  se.) 

FILOZOFIJA 

ROBERTO  ARDIGO.  Stari  raspop  filozof, 

0  kojem  ćemo  da  zabilježimo  par  podataka,  još 
Zivi,  sad  mu  je  gotovo  80  godina,  a  živi  udaljen 
od  službenih  počasti  i  sumornih  akademija. 
R.  Ardigo  je  osnivač  Škole  u  najpotpunijem 
smislu  te  riječi  Njegov  se  život  odlikuje  du- 
bokom iskrenoSću  volje  i  nepopustljivom  real- 
noSću  miiljenja.  Rodio  se  28.  siječnja  1828.  u 
Casteldidone  (Cremona).  Stric  mu,  natpop  Mar- 
tirij, koji  ga  je  od  majke  uzeo  joS  u  djetinjstvu 
na  uzgoj,  volio  je  dječaka,  jer  je  vidio,  da  se  u 
njemu  krije  izvanredan  um  i  vrlo  plemenit  duh. 
Unatoč  slaba  zdravlja  R.  Ardigo  temeljito  je 
proučavao  bogoslovlje  u  Milanu  i  Mantovi. 
Zaredjen  je  bio  za  svećenika  godine  1851-,  god. 
1854.  primiSe  ga  u  bečki  Augustineum,  da  steče 
bogoslovni  doktorat.  Ali  zbog  bolesti  povrati 
se  u  Mantovu,  gdje  1863.  bude  imenovan  ka- 
nonikom stolne  crkve.  Rodjen  pedagog,  brzo 
se  posveti  obučavanju  :  najprije  kao  pučki  učitelj 
u  mantovskom  sjemeništu,  iza  kako  se  uspo 
sobio  za  to  zvanje,  onda  kao  gimnazijalni  u 
istom  sjemeništu  i  to  kao  profesor  fizike  i  pri- 
rodopisa,  a  kaSnje  povijesti,  talijanskoga  jezika 

1  njemačkoga.  Kasnije  služio  je  i  kao  profesor 
po  javnim  gimnazijama ;  od  1864.  predavao  je 
u  liceju  filozofiju.  God.  1866.  usposobljen  je  na 
padovanskom  sveučilištu  za  predavanje  filo- 
zofije. Poslije  toga  ispita  bio  je  profesor  samo 
filozofije,  a  od  1870.  i  na  tehničkom  zavodu. 
Medjutim  je  u  njemu  dozrijevala  kriza,  koja 
je  urodila  tim,  da  je  morao  odložiti  znakove 
do  onda  slabo  osjećane  i  gojene  vjere.  Prvi 
znakovi  te  krize  vidjeSe  se  u  govoru,  Sto  ga  je 
Ardigo  izrekao  u  ožujku  1869-  u  Znanstvenom 
teatru  kod  mantovanskoga  gimnazija  o  P  i  e  t  r  u 
Pomponazziu.  Tom  je  prigodom  tvrdio, 
da  je  načelo  o  slobodi  razuma  temelj  monističnoga 
shvaćanja  prirode  i  duha.  Od  onda  počelo  je 
proti  smjelom  kanoniku  lagano  ustrajno  i  ne- 
pomirljivo progonstvo  sa  strane  katolika.  Naj- 
prije je  stavljen  bio  na  indeks  napomenuti  mu 
govor,  a  kasnije  je  pisac,  koji  ga  ne  htjede  po- 
vući, bio  svrgnut  a  divinis.  Kad  je  godine  1870. 
bio  proglaSen  dognut  0  papinoj  nepogrjeSivosti, 
Ardigo  ga  u  „Gazzetta  di  Mantova"  javno 
nazva  pravom  ludoSću.  Sigurno  bi  bio 
eskomuniciran,  da  se  nije  dne  7.  travnja  1871- 
sam  tomu  uklonio  i  izaSao  iz  svećeničkoga  reda. 

U  nedavno  izaSloj  knjizi  „Život  i  Misao 
Roberta  Ardigo"  jedan  od  njegovih  učenika 


Ivan  Marchesini  iznosi  bolnu  povijest 
ovoga  umnoga  prevrata.  Uzalud  je  monsignor 
Martini,  stric  Ardigov,  ustrajno  Štitio  svoga 
gojenca  od  udaraca  rimske  kurije,  ističući  nje- 
govu revnost,  dobrotu  i  krepost.  Uzalud  se  on 
obmanjivao  u  povodu  teikoga  nesuglasja,  koje 
je  kopalo  dubok  jaz  izmedju  filozofova  uma  i 
vjere.  Brižno  izbjegavani  sukob  i  rastanak  ipak 
dodjoSe.  Monsignor  Martini  pozdravljao  je  iz- 
gubljenoga prijatelja  ovim  pismom :  „Ja  ću 
moći  da  gorko  plačem,  ali  mi  je  nemoguće  da 
prestanem  ljubiti.  Ja  ću  slijediti  sv.  Ivana  Evan- 
gelistu, koji  tjeskobno  ide  u  potragu  za  svojim 
sinom,  te  videći  ga  kako  bježi,  baci  mu  se  pred 
noge  raskriljenih  ruku.  pozivajući  na  svoje 
srce  bjegunca,  uvjeravajući  ga  da  će  poginuti 
od  boli.  ako  se  ne  povrati  k  njemu,  koji  ga  zvaie 
kao  i  prije".  Ali  bjegunac  Ardigo  proslijedio 
je  svoj  usudni  put,  a  okrenuo  se  po  koji  put 
samo  da  požali  nezaboravno  sveto  izgubljeno 
prijateljstvo.  Ardigo  je  Matriniju  o  svojoj  odluci 
da  se  raspopi,  ovako  pisao :  „Morao  sam  se  od- 
lufiti.  da  svučem  crkvenu  haljinu.  Odijelo  da 
svučem,  a  ne  da  promijenim  život  i  načine,  jer 
u  ovom  ne  će  nikada  moći  da  bude  iSta,  Sto  bi 
me  prisililo  da  budem  drukčiji  od  onoga  kakav 
sam  vazda  bio."  Ardigo  je  održao  riječ,  jer  je 
i  nadal|e  ostao  svećenik,  ali  ne  vjere,  nego  filo- 
zofije. Zamijenio  je  metempiričnu  vjeru  vjerom 
znanstvenom,  hram  Školom,  a  opraštanje  gri- 
jeha odgajanjem  umova  i  jačanjem  gradjanske 
svijesti.  Ali  čovjek  osta  onaj  isti ;  čist,  pun 
žara,  vjeran  svojim  uvjerenjima  do  žrtvovanja 
sama  sebe,  skoro  asket  znanosti.  Isprva  se  za- 
dovoljio dalnjim  predavanjem  filozofije  u  Man- 
tovanskom  liceju,  ali  godine  1881.  ministar  na- 
stave Baccelli  pozva  ga  brzojavno  da  predaje 
na  Padovanskom  sveučilištu.  Godinu  kaSnje 
počeo  je  izlaziti  niz  Ardigoovih  djela  (9  svezaka), 
koji  je  tek  malenim  dijelom  obuhvaćao  već 
prije  objelodanjene  spise.  Da,  i  u  zadnjim  te- 
čajevima nekojih  talijanskih  znanstveno-filo- 
zofskih  revija  ima  opet  novih  radnja  mladenač- 
koga starca.  Marchesinieva  knjiga  sadrži  pomno 
izradjenu  bibliografiju  svih  Ardigo-ovih  djela : 
jasno  i  dokumentima  iznosi  filozofsku  mu  meto- 
dologiju, filozofiju  prirode,  psihologiju,  etiku  i 
pedagogiju.  Ukratko  se  može  reći  da  Ardigo-ova 
filozofija  ide  vazda  pozitivnim  i  ujedno  kri- 
tičkim pravcem  tako,  te  je  njegov  pozitivizam 
čist  od  svih  onih  dogmatskih  primjesa,  koje  su 
skoro  pretvorile  znanost  u  novu  metafiziku. 
Ardigo-ova  filozofija  ima  samo  jedan  kriterij 

sigurnosti  i  istine  :  tinitmcu.  —  V  e  r  u  m 
ipsum  factum  —  i  fakat  ima  apsolutno 
pravo  da  rijeSava  znanstvene  i  filozofske  pro- 
bleme. Fakat  je  božanski,  a  načelo  je  ljudsko. 
Ovim  vrhovnim  kriterijem  Ardigo-ova  filozofija 
priključuje  se  najčišćim  tradicijama  talijanskoga 
pozitivi  zrna,  od  Pomponazzia  do  Leonarda 
da  Vinci,  Telesia,  Bruna,  Campanelle  i  Vica. 
Ardigo-ov  pozitivni  realizam,  koji  prati  prirodne 
formacije  na  svim  poljima  bitka,  stoji  u  istoj 
daljini  i  od  materijalizma  i  od  staroga  idealizma, 
a  ako  nahodi  uvjerenih  zagovarača  u  prirodo- 
pisnim  naukama,  moralci  i  pravu,  to  znači  da 
svatko  mole  s  onim  načelom  plodonosno  djelovati 
u  svojoj  disciplini.  Za  to  Ardigo  zaslužuje  da  bude 
priznat  kao  odličan  osnivač  posebne  Škole  u 
savremenom  filozofskom  pokretu.  To  su  mu 
priznali  i  strani  veliki  filozofi,  kao  na  primjer 
Hoffding.  Velika  čet  a  učenika  njegovih  rasijana 
je  diljem  cijele  Italije.  Roberto  Ardigo  njezin 
je  veliki  ponos.  A. 

PMBODKE  ZNANOSTI 

ATOMISTIKA.  (Svršetak.) 
III. 

Pa  zar  su  zbilja  atomi  našim  ćutilima  tako 
nepristupačni  ?  Spomenut  ćemo  neke  pojave,  koje 
nas  dosta  direktno  na  njih  upućuju. 

G.  1827.  opazio  je  botaničar  Brown  u 
mikroskopu,  da  se  vrlo  sitne  krute,  čestice  ako 
lebde  u  tekućini,  neprestano  miču  na  neki 
karakteristični  način.  Pojav  je  općenit,  samo  se 
zahtijeva,  da  budu  čestice  dosta  malena  obujma, 
da  je  nutarnje  trenje  tekućine  neznatno.  Ako 
temperatura  raste,  gibanje  je  življe.  O  izvanjim 
utjecajima  pojav  ne  zavisi.  Svejedno  je  n.  pr. 
je  li  tekućina  bez  osobita  opreza  namještena  ili 
pako  na  mjestu,  gdje  vlada  što  veći  mir. 

Kušalo  se  raznim  načinima  ovo  gibanje 
tumačiti,  pa  i  atom  isti  kom.  Smoluchovski 
je  u  krakovskoj  akademiji  (Annalen  d.  Phvsik 
IV.  21.  1907  )  nanovo  podvrgao  predmet  mate- 
matičkom razmatranju  i  upozorio,  kako  jedino 
kinetičkom  teorijom  možemo  ovaj  pojav  skladno 
tumačiti. 

„Ako  Borownovo  gibanje  motrimo  pod 
mikroskopom,  dobivamo  neposredni  utisak,  da 
tako  treba  da  izgledju  gibanja  molekula  tekućina. 
Nije  to  titranje  a  nije  ni  postupno  gibanje,  već 
je  drhtanje  ili  —  kako  G  0  r  y  kaže  —  gamizanje 
(fourmillonement) ;  čestice  opisuju  nepravilna 
cik-cak-gibanja,  kao  da  ih  stavljaju  u  gibanje 
slučajni  srazovi  s  molekulama  tekućine,  i  unatoč 


svom  grozničavom  gibanju  idu  samo  lagano 
s  mjesta." 

Trajnost  pojava  dolazi  od  trajnosti  mole- 
kularnog gibanja.  Veće  se  čestice  od  udaraca 
molekula  zato  ne  stavljaju  u  gibanje,  jer  u 
kratkom  vremenu  toliko  molekula  na  njih 
udari,  da  se  po  vjerojatnosti  učinci  njihovih 
udaraca  medjusobno  uništavaju.  Gibanje  je 
jače  kod  više  temperature,  jer  se  po  teoriji  kod 
više  temperature  molekule  brže  giblju. 

Brownovo  gibanje  razlikuje  se  od  ostalih 
pojava,  koji  se  tumače  atomis  tikom,  načelno 
u  tom,  što  su  ostali  pojavi  posljedica  djelovanja 
golema  broja  atoma,  pa  se  odigravaju  na 
oko  „pravilno",  dok  nam  Brownovo  gibanje 
—  jer  se  proizvodi  kombinacijom  učinaka  ma- 
njega broja  atoma  —  otkriva  „nesredjenost" 
molekularnoga  gibanja. 

Zanimljiv  je  takodjer  poznati  pojav,  što 
ga  pokazuje  Crovkesov  spintariskop.  Tako 
zvane  a- zrake  udarajući  na  cinkov  sulfid  iz- 
vode svjetlucanje  ;  promatra  li  se  ovo  svjetlu- 
canje  pod  mikroskopom,  vidi  se,  kako  sad  ovdje 
sad  ondje  sine  kao  zvjezdica  i  odmah  opet  iš- 
čezne. Za  a- zrake  misli  se,  da  su  kao  tuča  atoma 
obične  tvari,  koji  su  pozitivno  elektrizirani. 
Pomislilo  se,  nije  li  svaki  bljesak  u  spintariskopu 
individualni  učinak  jedne  jedine  a-čestice. 
Da  jedan  jedini  atom  kraj  svoje  neznatnosti 
može  izvesti  tako  jak  udarac,  te  nam  njegov 
učinak  bude  vidljiv,  neka  ne  bude  čudnovato. 
Uzmu  li  se  od  druguda  poznati  brojevi  za  masu 
dimenzije  i  brzinu  a-čestice,  izlazi,  da  je 
dosta  velika  energija  potrebna,  da  se  takvo 
sitno  tane  zaustavi.  Hoćemo  li  ga  zadržati  na 
putu,  koji  nije  veći  od  premjera  čestice,  izlazi 
da  treba  upotrebrti  80  konjskih  sila  (Lodge.- 
Elektronen  oder  die  Natur  u.  die  Eigensch.  d. 
neg.  Elektr.  1907.,  prijevod  s  engleskoga). 

Rutherfordu  na  drugi  način  polazi 
za  rukom,  da  motri  učinke  pojedinih  a -čestica. 
(O  tom  je  držao  predavanje  u  Royal  Institut  ion 
31.  I.  1908-  ;  Nature  No  2001 .)  Navela  ga  na  to 
želja,  da  odredi,  kolik  je  električki  naboj  a-če- 
stice. (Riješi  li  se  ovo  pitanje,  znat  će  se,  je  li 
a -čestica  molekula  vodika  ili  atom  helija.) 
a-zrake  joniziraju  uzduh,  to  će  reći,  čine  uz- 
du h  dobrim  vodičem  ;  koliko  je  uzduh  joniziran 
d  ade  se  elektrometrom  odrediti.  Rutherford 
je  upoznao,  da  se  uvjeti  pokusa  dadu  tako. 
zgodno  udesiti,  da  se  već  jonizacija,  što  ju  iz- 
vodi let  jedne  a-čestice,  dade  jasno  elektro- 
metrom upoznati.  Pokus  je  u  kratko  ovaj.  Mjeri 
se  jonizacija  u  razredjenom  uzduhu,  koji  ispu- 
njava valjkovitu  posudu  od  kovine.  U  jedno 

osnovci  valjka  nalazi  se  sitni  „prozorćić"  od 
tinjca.  Vani  }e  pred  prozorćićem  i  to  dosta 
daleko  izvor  a-zraka.  Tek  nekoliko  * -čestica 
proleti  u  jednoj  minuti  kroz  prozorćić  i  to  u 
nejednakim  „slučajnim",  razmacima  vremena. 
Svaki  put.  kad  doleti  nova  čestica,  elektrometar 
dobije  na  novo  udarac.  Metne  li  se  pred  pro- 
zorčić  komad  papira,  elektrometar  se  odmah 
primiri:  papir  naime  zadržava  a -čestice.  Hoće 
li  pojedini  atom  ući  u  valjak  ili  ne  će,  zavisi  o 
tom  jesmo  li  prozorćić  papirom  zatrpali.  Do 
nekoga  stepena  može  se  dakle  i  s  pojedinim  ato- 
mima eksperimentirati. 

Ovo  je  od  najveće  teoretične  važnosti,  jer 
nas  dovodi  na  pitanje  o  valjanosti  principa  de- 
gradacije energije.  Taknuti  nam  se  je  dakle  i 
toga  principa. 

Uzmimo  primjer.  Spojimo  dri  je  posude, 
od  kojih  jedna  sadržaje  uzdušninu  visoke  tem- 
perature, a  druga  uzdušninu  niske  temperature. 
Iza  nekog  vremena  temperature  će  se  izjednačiti, 
a  onda  ne  možemo  vise  u  tom  sustavu  očekivati 
nikakvih  daljnjih  pojava.  (To  vri- 
jedi —  razumije  se  —  uz  uvjet,  da  je  sustav 
izoliran,  pa  da  nije  izvrgnut  izvanjim  utjeca- 
jima.) Prije  no  Sto  su  se  temperature  izjedna- 
čile, mogli  smo  se  razlikom  temperatura  poslu- 
žiti, da  kojim  spretnim  načinom  tjeramo  kaki 
kalorički  stroj  ;  toplinska  energija  uzdušnine 
vršila  bi  nam  onda  korisnu  radnju.  Ali  kad  su  se 
temperature  izjednačile,  te  mogućnosti  više 
nema.  U  njima  je  doduše  nakrcana  ista  mno- 
žina energije  kao  i  prije  izjednačenja,  ali  se  ta 
energija  ne  može  korisno  upotrijebiti :  ona  je 
degradirana. 

Po  drugom  osnovnom  teoremu  termodina- 
mike princip  degradacije  vrijedi  za  svaki  izo- 
lirani sustav  ;  svagdje  se  pokazuje  tendencija 
da  se  temperature  izjednače ;  svaki  izolirani 
sustav  ide  u  susret  takvomu  stanju,  u  kojem 
vile  nema  nikakve  promjene.  (Warmetod !) 
U  tom  principu  fizičari  sve  -vise  naziru  jedan 
od  osnova  znanosti. 

Bilo  je  veliko  djelo  Boltzmannovo, 
Sto  je  uputio  na  to,  kojim  se  načinom  ovjj  prin- 
cip može  dovesti  u  sklad  s  atoniistikom.  U  prvi 
mah  kanda  toga  sklada  nema.  Zar  se  ne  hi  u 
uzduSnini  jednolike  temperature  s  vremenom 
slučajno  molekule  veće  brzine  sabrale  većim 
dijelom  na  jednoj  strani,  a  ostale  na  drugoj  > 
A  onda  bi  uzdušnina  na  jedamput  soma  od  sebe 
poprimila  u  raznim  svojim  dijelovima  različitu 
temperaturu,  a  to  bi  bilo  proti  našem  principu  ! 
No  ako  se  to  s  atomističkog  gledišta  i  mora  pri- 
znati, valja  opet  i  to  priznati  da  je  takav  slučaj 


kraj  ogromnog  broja  molekula  posve  neviero- 
jatan. 

Princip  degradacije  treba  izvesti  iz  atomi- 
stike  uz  pomoć  računa  vjerojatnosti.  On  vri- 
jedi, jer  sustavi,  koje  motrimo,  sadržavaju 
ogromni  broj  molekula.  Kad  bi  moguće  bilo 
izrabljivati  gibanja  pojedinih  čestica  u  Brow- 
nowu  pojavu,  mogli  bismo  taj  princip  povrijediti. 

Fantastičan  primjer,  kako  bi  se  to  dalo 
drugačije  učiniti  izmislio  je  M  a  x  w  c  1 1.  Po- 
mislimo dvije  posude  napunjene  uzduhom 
svagdje  jednake  temperature.  U  stijeni,  koja 
dijeli  posude,  neka  su  maleni  otvori  —  dosta 
veliki,  da  mogu  propuštati  molekule  uzduSnine. 
Kod  svakog  otvora  neka  stoji  sa  zaklopcem 
„demon",  koji  će  paziti  na  molekule,  koje  do- 
laze k  otvoru.  Propuštat  će  iz  posude  A  u  posudu 
B  svaku  molekulu,  koja  ima  brzinu  iznad  pro- 
sjeka, a  iz  B  u  A  svaku  molekulu,  koja  ima  br- 
zinu ispod  prosjeka.  Onda  će  s  vremenom  pro- 
sjek brzine  dakle  i  temperatura  u  A  pasti,  a  u 
B  narasti.  Uzmemo  li  joS,  da  su  „demoni"  svoj 
posao  spretno  udesili.  tako  da  za  zatvaranje 
i  otvaranje  ne  treba  nikakve  spomena  vrijedne 
radnje,  onda  izlazi  čudni  rezultat,  da  može  u 
uzdušnini,  jednolike  temperature  bez  ikakve 
daljnje  spomena  vrijedne  promjene  nastati 
razlika  temperature. 

Ovaj  primjer  nije  Maxwell  izmislio  kao 
prigovor  principu  degradacije,  jer  tih  ,.de  - 
mona"  nema  i  ne  može  biti. 

Ne  može  biti  ? 

Zar  ne  će  nikad  čovjek  moći  upravljati 
pojedinim  atomima  i  time  na  način  nedogledan 
utjecati  na  prirodu  ? 

Dr.  Stanko  Hondl. 

KNJIŽEVNOST 

M.  RADOŠEVIĆ;  KARIKATURE.  Ro- 
man iz  savremenoga  života.  Tiskara 
Weiser,  Zagreb  1908.  Cijena  1  K. 

U  životu  čitavih  naroda  i  u  životu  poje- 
dinaca imade  takovih  razdoblja,  u  kojima  nazori 
i  uvjerenja  gube  svoju  stalnost,  svoju  odredjenu 
i  ustaljenu  formu,  a  sav  kulturni,  socijalni  i  po- 
litički život  nosi  biljege  vrućice.  To  su  prela  zni 
stadiji  u  razvitku  naroda  i  pojedinca,  koji  vode 
k  izgradnji  nova  života.  Stari  se  moral  odbacuje, 
jer  ga  čovjek  gleda  kao  zapreku  na  putu  k  pu- 
nijem  životu  — .  kidaju  se  spone  starih  socijalnih 
forama  i  konvencija,  a  novi  pogledi  u  život  nijesu 
još  poprimili  izrazitih  crta.  Čvrstih  uporišta  za 
intenzivni  život  nestaje.  A  ipak  se  radi,  i  to 
grozničavo  na  svim  područjima.  Samo,  ako  taj 

proces  disolucije  prati,  bilo  $  kojega  spoljašnjeg 
ili  nutrašnjeg  razloga,  takodjer  i  proces  polagane 
reorganizacije  života,  kako  je  to  kod  nas  —  onda 
su  upravo  oni  pojedinci,  knjl  su  sposobni  za  in- 
tenzivniji život,  osudjenl  na  neku  pasivnost, 
koja  je  ipak  samo  spoljašnja,  prividna. 

U  takovim  razdobljima  zapaiaju  se  u  glav- 
nom dva  tipa ;  jedan  aktivni,  a  drugi  pasivni. 
Prvi  tvorno  sudjeluje  u  javnom  radu,  provodi 
spomenuti  proces  polagane  reorganizacije,  a 
drugi  izgradjuje  sebe  :  u  njemu  se  izvršava  onaj 
proces  disolucije  u  većoj  mjeri,  pa  zato  nema 
volje  ni  snage,  da  javno  djeluje.  Kod  obojice  je 
aktivitet  po  prilici  jednak,  tek  je  kod  prvoga 
spoljašnji,  a  kod  drugoga  unutrašnji,  psihični. 
Organizam,  koji  je  po  svojoj  prirodi  predesti- 
niran  za  intenzivniji  život  ne  može,  da  se  zagrije 
za  neku  ideju,  dok  mu  nije  ona  probila  u  čitavu 
bit,  dok  nije  postala  svojinom  čitava  čovjeka, 
a  s  druge  strane  u  njemu  su  opet  jače  uvriježene 
stare  navike  i  imade  da  vodi  uporniju  borbu 
s  njima,  nego  li  takav  organizam,  koji  imade 
manju  sposobnost  intenziteta,  koji  je  vazda 
spreman,  da  brodi  s  vjetrom.  To  je  onaj  gra- 
djanski,  djelatni  pozitivni  čovjek,  koji  ulazi  u 
borbu,  kad  je  ona  već  u  punom  jeku,  koji  osjeća : 
ovo  je  staro  i  trulo  iz  ovoga  valja  izići,  i  koji 
vidi,  eno,  ono  je  novo.  bolje,  ali  se  ne  baca  u  to 
novo  svom  snagom,  nego  polagano  pliva  i  drži 
konopac,  da  svaki  čas,  bude  li  mu  ugrožena 
egzistencija  u  krugu  u  kojem  djeluje,  može  natrag, 
onamo,  gdje  je  čvršće  tlo.  Mnogi  od  njih  ostaje 
konzervativan  (ako  je  okolina  konzervativnija), 
njegova  liberalizma  polako  nestaje,  raspline  se 
bez  velikih  tragičnih  scena.  Drugi  je  napredan, 
vazda  radin ;  nikad  nema  posvemašnjih  ne- 
uspjeha, ali  ni  potpuna  uspjeha  ;  vazda  ima  u 
rezultatima  njegova  rada  tudjih  primjesa,  koje 
su  unijeli  takovi  momenti  iz  života,  preko  kojih 
se  nije  moglo  prijeći.  Budu  li  prilike  zgodne, 
onaj  pasivni  revoltira,  prelazi  u  potpuni  aktivitet 
prema  spoljašnjtm  prilikama,  ili  revoltira  osam- 
ljeno, na  mahove,  dok  se  ne  slomi  ili  ne  sredi 

Ovi  su  tipovi  prikazani  u  „Karikaturama" 
vrto  zgodno  u  seoskom  milieu-u.  Dobro  je,  što 
je  autor  odabrao  za  pozorište  svoje  radnje  selo ; 
jer  je  seoski  život  jednostavniji  i  pregledniji, 
pa  se  u  njemu  jasnije  opažaju  tipične  crte,  koje 
se  u  kompliciranijem  životu  gube  oku  slabijega 
po  sma  trača.  Time  se  je  uklonio  i  teškom  poslu, 
prikazivanju  raznih  nijansa,  bez  kojega  bi  mu 
bila  radnja  manjkava,  kad  bi  se  lica  njegova  ro- 
mana kretala  u  životu  većega  grada.  U  seoskom 
životu  bilo  mu  je  lakše  prikazati  i  onu  borbu, 
koja  faktično  postoji  izmedju  ta  dva  tipa,  ali 


koja  u  širem  životu  ne  dolazi  do  tako  jasna  iz- 
ražaja ;  jer  oba  idu  za  istim  ciljem,  samo  im  je 
put  različan.  U  značajnoj  pozi  ulazi  i  žena  u  taj 
život  Inteligentnija  priklanja  se  onom  na  oko 
pasivnom  tipu  i  postepeno  ga,  gotovo  neopazice 
svojom  pojavom  i  svojom  ženskom  prirodom 
sredjuje  i  privodi  k  aktivitetu.  k  radu.  On  se 
doduše  i  s  njome  bori,  ali  toj  borbi  ne  može  se 
ukloniti,  nego  ju  je  prinužden  dalje  voditi  i  Žena 
je  prva  točka,  oko  koje  će  započeti  integracija 
njegova  nutarnjega  Života.  Prvi  znaci  toga 
uredjivanja  izneseni  su  doduše  s  nekom  ironijom 
na  uzalud  u  borbi  potraćenu  snagu,  ali  priznanje 
nekih  pozitivnih  formi  iz  staroga  života  već  je 
ovdje,  a  s  njima  će  se  konačno  početi  računati  i 
živjeti. 

Glavna  je  značajka  toga  romana  otvoreno, 
bezobzirno  iznašanje  života,  i  to  upravo  podaje 
cijeloj  stvari  osobitu  snagu,  te  prikriva  tehničke 
i  stvarne  nedostatke.  A  to  znači  mnogo.  Autor 
nije  imao  nakanu,  da  nam  dade  u  ruke  napir- 
litanu  igračku  za  dokone  časove  (tko  to  traši  od 
literature,  taj  ne  će  biti  zadovoljan  s  „Karika- 
turama"), već  iznosi  komad  života  onakav,  kakav 
u  istinu  jest,  i  nuka  nas,  da  se  u  nj  zamislimo. 
Mi  smo  se  do  danas  već  toliko  izvještili  u  skri- 
vanju, pa  i  od  drugih  tražimo,  da  nam  koješta 
skrivaju,  i  čim  to  bolje  umiju,  mi  im  se  većma 
divimo ;  a  dodje  li  kogod,  pa  bezobzirno  odgrne 
zastor,  onda  nas  je  smeo.  Pred  nama  je  naša 
slaboća  i  to  nas  boli.  I  onda  eto  nas  sa  sviju 
strana,  s  moralnih  i  socijalnih,  s  političkih  i  kul- 
turnih, s  ekonomskih  i  religijskih,  gdje  nosimo 
cijele  i  razderane,  nove  i  stare.  Čiste  i  zamrljane 
pokrivače  i  žurimo  se,  da  skrijemo  golotinju. 
Ali  vazda  ostaje  ipak  nešto,  što  se  nije  skriti 
dalo,  i  na  tom  onda  radimo  i  stvaramo  nove 
uvjete  životu  i  tako  se  pomičemo  lagano  naprijed. 

J.S. 

FERDINAND  SEIDL:  „KAMNlSKE  ALI 
SAVINJSKE  ALPE.  NJIH  ZGRADBA  JN 
NJIH  LICE.  Poljuden  geološki  in  krajinski  opis. 
I.  zvezek.  S  6  geološkimi  prorezi,  z  1  geološkim 
načrtom  in  s  t7  krajinskimi  podobami".  Ljub- 
ljana 1907.  Izdala  „Matica  Slovenska". 

Ova  je  knjiga  bez  sumnje  najtrajnije  cijene 
medju  ovogodišnjima  publikacijama  „Matice 
Slovenske".  Spis  je  uz  konkretan  predmet  vrlo 
zanimljiv  rukovodj  u  geologiji,  koja  struka  u  Slo- 
venaca dosele  nije  bila  nikako  zastupana  ;  a  nije 
nikakav  oskudan  izvadak  iz  kakove  naučne 
knjige  geologičke,  nego  živa  slika  krasnih 
„Kamniških"  („Savinjskih")  planina  (Dolazak 
do  njih  iz  Ljubljane  u  5  sati).  Slika,  koja  se  nam 

utisne  u  pamet  i  srce,  kad  se  šetamo  u  pla- 
ninskoj opremi  —  ili  duhom  —  po  Šiljastim 
vrScima  onoga  snježnog,  do  2559  m.  visokog 
pogorja.  S  ovom  knjigom  u  ruci  turist  će  po- 
dvostručiti sebi  utitak.  jer  se  alpskim  krasotama 
ne  će  samo  diviti,  nego  ih  i  razumjeti.  Planinar 
će  pomoću  one  knjige  upoznati,  zašto  zijeva 
ondje  ponor,  zašto  se  na  onom  brežuljku  može 
pasti  stado,  a  na  ovom  se  stere  čitava  pustinja, 
zašto  nas  mogu  dovesti  ondje  do  vrha  udobni 
puteljci,  a  ondje  jedino  gvozdene  stepenice. 

Knjiga  združuje  (gl.  naslov  :)  i  kraj  opis  i 
geologiju.  Pisac  je  umio  sve  zaodjeti  u  onako 
lijepo  ruho,  da  će  ugadjati  svakomu.  Kao  geolog 
je  Seidl  poznat  med  učenjacima.  Ja,  nestručnjak, 
u  tom  pogledu  ne  mogu  da  presudim  knjigu  me- 
ritorno, no  ime  piščevo  jamči  sasvim  za  sigurnost 
njegovih  postavaka.  A  mogu  dajbudi  presuditi 
krajopisni  dio.  jer  ovo  gorje  poznato  mi  je  od 
podnožja  do  vrhova.  I  čudnovato  je,  kako  je 
tačno,  a  i  poetički  obradio  Seidl  svoju  osnovu. 

Braću  Hrvate  pak  pozivamo,  neka  dodju 
u  slovenske  Alpe,  da  ojače  tijelo,  uznesu  dušu  i 
zaborave  svu  mizeriju  patuljačkoga  ovog  svijeta! 

Dr.  Josip  Tominlek. 

JUGOSLAVENSKA  AKADEMIJA.  U  ni- 
st  ričko-filologičkom  razredu  Či'ao  je  prof.  dr. 
G.  Manojlović  svoju  raspravu :  „Druga 
i  treća  studija  o  spisu  cara  Konstantina  VII. 
Porfirogenita :  De  administrando  imperio". 

Nastavljajući  predavač  svoje  studije  o  tom 
spisu,  čita  najprije  svoju  drugu  studiju. 
Tu  dolaze  najprije  fragmenti  iz  dvorskih  bilježaka 
n  carskim  vrhovnim  komornicima  („parakimo- 
menima"),  a  onda  bilješke  o  dvorskim  ladjama 
i  osobito  zanimljive  bilješke  o  karijerama  nekih 
njihovih  kapetana.  Zatim  se  obradjuju  ,,res 
peloponnesiacae"  i  vojni  otkup  „zapadnih  te- 
matu"  (provincija)  carstva,  kod  čega  predavač 
nastoji  pokazati  novih  vidika  u  tadašnja  sla- 
venska plemena  Peloponesa  i  konstatirati  mnogo 
veći  broj  tih  plemena,  nego  što  se  mislilo  dosad  ; 
i  socijalna  struktura  Peloponesa  u  to  vrijeme 
može  se  dobro  razabrati. 

Treća  studija  („Načela  i  prizori  iz 
„istočne"  politike  carstva")  obaseie  predavačev 
II.  skup  „Potfirogenitovih"  fragmenata.  Podavši 
opće  vidike  na  tadašnji  „Istok"  za  vizantinsko 
carstvo,  t.  j.  na  Armeniju  i  Kavkasku,  razglaba 
predavač  zanimljivo  carsko  diplomatiziranje  sa 
zemljom  Taronskom  oko  početka  10.  stoljeća, 
kako  se  vidi  iz  carevih  fragmenata.  —  Predavač 
konstatira,  da  su  ovi  carevi  spisi  fragmenti  iz 
nekog  tako  rekavši  „državničkoga  seminara" 


na  carevu  dvoru  —  seminar  je  t?j  „posve  intiman » 
p?  se  bez  zazora  kaže  i  ono.  Što  bi  se  inače  pred 
javnošću  prikrivalo  ili  u  pogledu  prošlosti  preu- 
dešavalo.  Tobožnji  prijatelji  i  sluge  ocjenjuju 
se  s  pravoga  gledišta  vjernosti  njihove,  diplo- 
matički fe  porazi  ne  taje,  prave  težnje  i  osnove 
jasno  se  kažu". 

DR  PETAR  SKOK:  DOS1TEJ  OB  R  A  - 
DOVIĆ  I  J.  DE  LA  FONTAINE.  Prilog  za 
proučavan  e  izvora  Dositejevih  basana  (XII. 
Izvještaj  Velike  Realke  u  Banjoj  Lud  za  školsku 
god.  1906. i7-  Banjaluka  1907  ) 

Od  istoga  pisca  izišla  je  već  oveća  radnja, 
njemačka  dizertacija,  no  budući  da  se  ona 
bavi  specijalnom  filološkom  temom  iz  roma- 
nistike :  O  nastavcima  južno-francuskog  geograf- 
skog nazivlja,  ostala  je  u  nas  neopažena. 

I  ova  mala  raspravica  skrivena  je  tako, 
da  će  ju  rijetko  tko  uvažiti.  A  ipak  u  piscu 
upoznajemo  radnika  rijetke  ozbiljnosti  i  naučne 
metodičnosti.  Pisac  je  evo  jednostavno  i  pre- 
cizno izložio  odnošaj  Dositejev  prema  La  Fon- 
tainu.  On  je  razvrstao  karakteristiku  obih 
vrlo  zgodno,  samo  bih  želio,  da  ona  ide  obratnim 
redom :  najprije  nutarnja,  a  onda  stilistična 
razlika  Ovdje  se  moglo  i  —  uzevši  još  ovamo 
druga  djela  Dositejeva  —  povući  jedna  sumama 
značajka  Dositeja  kao  pisca. 

Prava  zadaća  piščeva  bila  je  znatno  oteščana 
time,  što  se  La  Fontaine  i  D.  Obradović  često 
služe  istim  izvorom,  pa  je  tu  trebalo  poći  u 
analizu  svake  pojedine  basne.  Sva  je  ta  analiza 
mirno  i  lijepo  provedena. 

Samo  ću  upozoriti  na  jedno.  Moguće  će 
sav  rezultat  ovoga  naučnoga  posla  biti  opet 
iluzoran.  Čim  se  nadje  knjiga  basni  La  Fon- 
tainovih  preradjenih  od  kakvog  njemačkog 
pisca  pred  Dositejem.  Meni  se  mnogo  čini,  da 
će  tko  naići  na  takav  njemački  uzor  Dositejev 
i  to  mislim  za  to,  jer  je  Dositejevo  izražavanje 
sasma  prema  njemačkom  jeziku  i  u  onim  sitni- 
cama, u  kojima  mu  je  La  Fontaine  jedinim 
uzorom.  N.  pr.  dok  La  Fontaine  veli  ,,et  de 
sa  voix  c  o  n  t  r  ef  a  i  s  a  n  t  1  e  ton"  Dositej 
veli  „ . . .  s  pretvorenim  glasom",  što  je  prema 
njemačkom  „mit  veranđerter  Stimme".  Ova- 
kovih  slučajeva  bih  mogao  više  pokazati.  Do- 
sitej i  inače  kuje  riječi  prama  njemačkom,  on 
n.  pr.  govori  zloupotreblenie  za  Mis- 
s  b  r  a  u  c  h,  i  slično  tomu. 

Time  ne  ću  da  sumnjičim  vrijednost  ove 
vrlo  simpatične  raspravice,  koja  zaslužuje  to 
više  nježnosti,  što  je  nastala  —  u  Banj  j  Luci. 

Dr.  D.  Prohaska. 

^MODERNA  BIBLIOTEKA.  Već  davno  se 
je  opažala  potreba  izdavanja  dobrih  prijevoda  iz 
savremene  knjige,  koja  bi  obuhvaćala  ne  samo 
rusku  nego  i  ostalu  književnost.  S  toga  nam  je 
pozdraviti  Molinarovu  modernu  biblioteku,  koja 
ide  za  tim  da  istisne  prijevode  kojekakvih  „Sun- 
dova",  koji  su  upravo  u  posljednje  doba  po- 
plavili nase  knjižarske  izloge.  Kod  nas  se  je  do 
sada  posebno  izdavalo  (za  razmjerno  dosta  skupi 
novac  !)  ono  Sto  je  bilo  prevedeno  za  Kuglijev 
„Dom  i  Svijet",  a  kako  takova  literatura  izgleda 
poznato  je.  G.  Molinar  odlučio  je  izdavati  u 
svojoj  modernoj  biblioteci  ponajbolje  stvari  iz 
suvremene  svjetske  književnosti  francuske,  tali- 
janske, švedske.  Do  sada  je  izdao  iz  romanskih 
književnosti  D' Anunzia  (Nevini)  i  Mau- 
passanta  (Pripovijesti),  a  u  Štampi  su  od 
sjevernjaka  Ibsen  (Neprijatelj  puka)  i  Gar- 
bo  rg  (Pokoj).  Po  ovom  izboru  može  se  zaklju- 
čiti, da  je  pravac,  kojim  g.  Molinar  kani  pro- 
slijediti udeSen  vrlo  dobro  za  naše  prilike.  Ono 
Sto  vani  čine  velike  knjižare  i  dobro  situirane 
literarne  udruge,  odlučio  je  kod  nas  učiniti  do 
sada  malo  poznati  Molinar.  Kako  Molinar  na- 
ilazi na  vrlo  lijep  odziv,  nadati  se  je,  da  će  mu 
uspjeti  podati  nam   za   koju  godinu  lijepu 
biblioteku.  Mnogo  tomu  doprinosi  malena  cijena 
njegovih  knjiga.  Roman  od  nekoliko  stotina 
stranica  zapada  u  njegovoj  biblioteci  jednu 
krunu,  za  koju  svotu  čovjek  ne  bi  dobio  ta- 
kovu knjigu  ni  u  drugih  naprednijih  naroda. 
Pretplata  je  na  godinu  (dvanaest  knjiga)  12 
kruna,  za  pol  i  četvrt  razmjerno,  a  pojedina 
knjiga  s  poštarinom  10  filira  viSe.  Pretplate  se 
Šalju  na  Matu  Molinar  a.  Zagreb,  Pri- 
laz. Mi  ovo  poduzeće  toplo  preporučamo.tim  vise. 
Sto  „Savremenik"  donosi  samo  originalne  stvari, 
pak  bi  njegovi  čitatelji  za  jeftin  novac  mogli 
popuniti  svoje  knjižnice  po  izbor  djelima  iz 
svjetske  savremene  književnosti.  Bilo  bi  samo 
za  poželjeti,  da  je  svakoj  knjizi  „Moderne  bi- 
blioteke" dodan  kratki  prikaz  rada  dotičnoga 
pisca  ili  prikaz  književnosti  odnosno  dobe  i 
struje,  kojoj  pripada.  Time  bi  ova  izdanja  do- 
bila na  informativnoj  strani,  koja  je  za  nas 
vrlo  važna. 


GLAZBA 

F.  S.  VILHAR:  BALKANSKA  VILA. 
ženski  i  muSki  zborovi.  Sv.  II.  Vlasništvo 
glazbotvorca.  Cijena  3  K. 

U  zbirci  nalazimo  tri  opsegom  prilično 
velike  radnje  u  formi  „fantazija".  Satkane  su 


„na  osnovu  hrvatskih,  slovenskih,  srpskih.'! 
bugarskih  pučkih  popjevaka".  Svaka  od  ovih 
„fantazija"  uklapa  po  nekoliko  omanjih  pučkih 
napjeva.  Po  sebi  se  razumije,  da  je  svaka  uvrštena 
pučka  popjevka  i  svojim  glazbenim  idejama  i 
svojim  pjesničkim  sadržajem  teksta  neka  mala 
zasebna  cjelina.  I  upravo  zato  skup  tako 
raznovrsnih  omanjih  glazbenih  olina  ne  može 
da  konačno  uzbudi  onaj  dojam  jedinstva, 
koji  je  bitni  uslov  umjetničke  vrijednosti  op- 
sežnije kompozicije.  Ovaj  se  nedostatak  forme 
osobito  ističe  u  zboru  ,,P  r  i  m  o  r  č  i  c  e"  i 
„Smilje  i  bosi  1  je".  Ovdje  se  je  auktor 
premalo  zadržavao  kod  pojedinih  popjevaka. 
Ovo  su  neke  vrsti  „potpuriji".  O  toj  formi 
veli  dr.  Reisman,  da  je  „treba  odlučno  osuditi 
i  zabaciti  kao  proizvod  spekulativnoga  glazbenog 
obrta". 

Stari  Nizozemci  upotrebljavahu  pučke  po- 
pjevke  po  posve  različitoj  metodi  nego  je  ova, 
kojom  krenuše  mnogi  sadanji  pa  i  vrsni  kompo- 
nisti.  Kod  svake  pa  i  oveće  kompozicije  posi- 
zavahu  oni  za  Sto  manjim  brojem  popjevaka, 
ali  zato  razvoju  svake  posvetiSe  zasebnu  i  veliku 
pažnju.  Ovdje  je  dakle  auktoru  pučka  popjevka 
bila  sredstvom,  a  nipošto  svrhom.  Oni  miSljahu, 
da  se  bez  obradbe  pučka  popjevka  ne  može 
da  digne  nad  samu  sebe. 

čini  3e,  te  je  ovaj  porok  često  pred  očima 
lebdio  i  samom  auktoru,  a  služi  mu  na  čast. 
Sto  mu  se  je  u  poznijem  opusu  „0  d  S  a  v  s  k  i  h 
b  r  e  g  o  v"  nastojao  oteti.  Sto  mu  je  donekle  i 
za  rukom  pošlo.  Ovdje  je  obradbi  svake  pojedine 
popjevke  posvećena  veća  pažnja,  svaki  je  pučki 
napjev  znatno  variran  i  raširen,  pa  to  i  jest 
razlog,  s  kojeg  nas  ovaj  zbor  zadovoljava  više 
i  predjašnjih.  Ova  je  kompozicija  zbilja  zaslu- 
žila ime  „fantazije". 

Izbor  pučkih  popjevaka  očituje  veliki 
auktorov  mar  a  i  ukus.  Probrana  je  tu  mnoga 
pučka  melodija,  koja  još  i  svojim  naturalizmom 
snažno  djeluje.  Poznato  je,  kako  je  u  pučkim 
popjevkama  deklamacija  teksta  uzorno  prove- 
dena, a  još  poznatije  je,  kako  narod  melodiju 
vješto  prilagodjuje  pjesničkom  sadržaju  teksta. 
A  sve  ove.  da  se  tako  izrazimo,  prirodne  prednosti 
pučke  muzike  u  kompozicijama  su  ovim  po- 
većane veoma  ukusnom  dinamikom  i  predava- 
njem. 

Harmonička  obradba  suče  se  po  sredini  iz- 
medju  stroge  diatonike  i  prebujne  kromatike, 
ni  previše  jednostavna,  ni  previše  tražena ; 
stoga,  ona  je.  osobito  u  konkretnom  slučaju, 
gdje  se  radi  o  vokalnoj  muzici,  od  efekta,  a  u 
izvedbi  nije  teška.  Pojedine  se  dionice  kreću 

ponajviše  sredinom  glasovnoga  opsega  tako  da 
ne  umaraju  pjevača.  Harmonija  stvarno  je 
korektna,  tek  u  jedanaesto-dvanaestom  taktu 
(str.  6.)  uvukla  se  izmedju  tenora  i  basa  jedna 
uporedna  kvinta,  kojoj  se  treba  u  po  sudu  Foer- 
sterovu  („Nauka  o  harmoniji",  primjer  217. 
i  218.)  —  vazda  uklanjati. 

Autun  Dobromi. 

KAZALIŠTE 

HRVATSKO  NARODNO  KAZALIŠTE  IZ 
OSIJEKA  u  SARAJEVU.  U  svoje  vrijeme 
naši  su  zagrebački  dnevnici  sviju  stranaka 
veoma  rado  registrirali  i  političke  i  kulturne 
dogadjaje  u  Bosni.  JoS  mi  je  u  živoj  uspomeni, 
kako  se  opširno  izvještalo  0  gostovanju  Hrv. 
zemaljskog  kazališta  u  sarajevskom  „Dru- 
štvenom domu".  Od  dvije-tri  godine  nazad 
nastao  je  neki  zastoj.  Političke  prilike  uzrokom 
su,  da  se  prešućuje  i  jedna  ovako  eminentno 
kulturna  stvar,  kakovo  je  gostovanje  osječkog 
kazališta  u  srcu  Bosne  —  u  Sarajevu.  Ovo 
nikako  ne  razumijem,  i  to  valja  odsuditi,  svakako 
odsuditi.  Osječko  kazalište  trebalo  je  doći  uz 
jaku  reklamu  našega  novinstva  u  Bosnu.  Možda 
ne  bismo  doživjeli  sramote,  kojoj  smo  dakako 
i  sami  krivi,  da  se  repriza  Zajčevoga  „Zrinjskog" 
morala  otkazati  radi  toga,  što  uopće  nije  bilo 
posjetnika. 

Osječko  kazalište  doživjelo  je  materijalni 
fiasko.  Razloge  ne  će  biti  teško  opredijeliti. 
Društvene  prilike  u  Sarajevu  radi  đogadjaja 
posljednjih  par  godina  upravo  su  dezolatne. 
Zaoštreni  odnošaji  izmedju  Hrvata  i  Srba 
držim  da  uopće  isključuju  uspjeh  jednoga  na- 
rodnog pozorišta  zvalo  se  ono  hrvatsko  ili  srpsko. 
Dodje  li  kakova  srpska  putujuća  družina,  ne 
posjećuju  je  Hrvati  (ne  bih  mogao  ustvrditi, 
da  je  baš  samo  politika  uzrok,  jer  te  družine 
znadu  biti  katkada  prave  „Smire"),  a  Srbi 
opet  ne  posjećuju  hrvatskih  predstava.  Najbolje 
prolaze  njemačke  operetne  družine  trećega  reda. 
Na  ovakovim  predstavama  naći  ćeš  i  Hrvate 
i  Srbe  uz  ostale  narodnosti.  Dapače  i  magjarsk? 
operetna  družina  mogla  se  jedne  godine  pohvaliti 
uspjehom.  „Hrv.  Dnevnik"  kao  jedini  politički 
hrvatski  list  u  Sarajevu,  ne  znam  s  kojih  razloga, 
a  ne  marim  ni  ispitivati,  nije  nikako  ispunio 
svoje  dužnosti,  da  reklannm  zainteresira  op- 
ćinstvo za  kazalište.  Sjećam  se.  da  je  znao 
kud  i  kamo  iscrpljivije  izvješćivati  o  njemačkim 
operetnim  predstavama.  „Srpska  riječ"  poz>ala 
je  svoje  ljude  da  posjećuju  kazalište  tek  onda. 
kad  je  materijalni  fiasko  bio  gotova  stvar. 


Medjutim  ni  kazališna  uprava  nije  došla 
sa  gotovim  programom  u  Sarajeva  Najprije 
je  odlučila  davati  samo  operne  i  operetne  večeri, 
onda  je  opet  najavila  čitav  niz  dramskih  predstava, 
od  kojih  je  kasnije  odustala,  davši  tek  dvije 
do  tri  bolje  stvari. 

Glumačka  osječka  družina  imade  mnogo 
sila,  koje  dakako  nadmašuju  niveau  glumaca 
jednoga  pokrajinskog  kazališta.  U  cijelosti  i  u 
detalju  potpuno  zadovoljava  zahtjevima.  Muške 
sile  znatno  su  bolje  od  ženskih.  Najbolja  sila 
osječkoga  pozorišta  je  g.  Jovanović.  Svojim 
je  kreacijama  „Kamenu  medju  kamenjem"  i 
„Nadi"  pokazao,  da  spada  medju  glumce  prvoga 
reda.  Glumilo  se  dakako  redovno  pred  posvema 
praznim  sjedalima. 

Operne  i  operetne  predstave  bile  su  bolje 
posjećene,  ali  ni  iz  daleka,  kako  bi  se  očekivalo. 
Albinijev„Nabob"  davao  se  gotovo  pred  praznom 
kućom.  „Vesela  udovica",  „Zrinski"  i  „Cavalleria" 
napunile  su  društveni  dom.  Zborovi  su  veoma 
slabi.  Od  solista  bila  je  valjana  gospodja  Savić 
i  g.  Savić  i  kao  gost  g.  Vulaković. 

Medjutim  ovaj  neuspjeh  ne  bi  smio  osječko 
kazalište  odvratiti  i  u  buduće  od  gostovanja 
u  Sarajevu.  U  prvom  redu  će  trebati  odabrati 
i  drugo  vrijeme  za  gostovanje,  a  ne  mjesec 
svibanj,  a  i  bolje  organizirati  reklamu. 

Iz  Sarajeva  se  otputila  družina  u  Mostar, 
ali  se  čini,  da  ni  ondje  ne  će  proći  puno  sretnije. 

x 

FEUILLETON 

ŠPIROBRUS1NA.  Neka  bude  i  na  ovom 
mjestu  kazano  nekoliko  riječi  na  spomen  i  po- 
čast nedavno  preminuloga  umirovljenog  univer- 
sitetskog  profesora  i  akademika  špire  B  usine. 
Jer  ideje,  što  ih  je  011  zastupao  od  znameno- 
vanja  su  za  razvoj  vascijelih  naših  kulturnih 
prilika. 

Dva  se  osebita  nazora  o  pozivu  i  zadaći 
znanosti  naglašuju  u  današnje  dane.  Kaošto 
mnogi  književnici  (primjerice  Oskar  Wilde)  is- 
tiču, da  je  umjetnost  nad  životom,  tako  je  i  medju 
predstavnicima  modernih  prirodnih  nauka  naći 
zastupano  mišljenje,  da  znanost,  čista  znanost 
nema  sa  životom  i  njegovim  malenim,  svaki- 
dašnjim-i  praktičnim  prilikama  ništa,  jer  njezin 
je  cilj  velika,  sveta  i  bezcbzirna  istina. 

S  toga  idealnog  stajališta  svrha  je  znanosti 
odviše  ukočena.  Jer  nema  sumnje,  da  i  ona  sa 
svojim  rezultatima  mora  da  p. stane  krv  i  sok 
kulture.  Kaošto  je  čovjek  potpun  onda.  kad  se 
u  njemu  nalaze  u  ravnoteži   i  jedinstvenoj 

cjelini  sve  njegove  duševne  i  tjelesne  sposob- 
nosti, tako  moraju  stajati  i  pojedini  kulturni 
pojavi  u  medjusobnoj  organičkoj  vezi.  ako  hoće 
da  sačinjavaju  potpunu  i  snažnu  kulturu.  I  baš 
su  prirodne  nauke  i  ideje,  pronikle  iz  rezultata 
njihovih,  pokazale  sudioništvo  svoje  u  razvoju 
čovječanstva,  jer  se  je  na  njihovu  temelju  iz- 
gradio moderni  nazor  o  svijetu.  A  to  znači  da 
su  povezane  na  Život  i  njegove  prilike,  iz  kojega 
su  i  nikle.  Jer  znanost  —  kako  kaže  filozof  Her- 
bert  Spencer  —  nije  drugo,  nego  viSi  stupanj 
svakidašnjega  znanja  i  iskustva. 

Pokojni  špiro  Brusina  bio  je  profesorom 
zoologije  na  hrvatskom  sveučilištu  u  Za- 
grebu. Rad  i  nastojanje  njegovo  stoji  u  uskom 
savezu  sa  razvojem  svega  ono^a.  Sto  su  Hrvati 
stvorili  i  pridonijeli  kao  skromni  obol  za  kolo- 
salnu zgradu  prirodnih  nauka.  Jer  on  je  bio  prvi 
upravitelj  prirodopisnoga  muzeja,  prvi  i  mno- 
gogodišnji profew  na  naSoj  univerzi  za  zoo- 
lošku granu  prirodnih  nauka,  on  je  bio  osno- 
vatelj  naSega  naravoslovnog  društva.  Kao  na- 
učnjak  i  stručnjak  pronio  je  hrvatsko  ime  u 
tudjem.  velikom  svijetu,  a  u  drugu  ruku  po- 
sijao je  kod  kuće  smisao  i  volju  za  rad  na  polju 
prirodnih  nauka,  jednako  kao  i  klice  onih  refor- 
matorskih i  liberalnih  ideja.  Štosu  nikle  kao  apli- 
kacija prirodnih  nauka  na  društvo,  kulturu  i 
čovjeka.  Njegovom  zaslugom  i  nastojanjem  nje- 
govih suborilaca  izbilo  je  i  kod  nas  na  površinu 
ime  Darwina  i  nazora,  Sto  se  kupe  oko  toga  zna- 
menitog imena. 

Evo  u  kratkim  crtama  život  i  rad  pokoj- 
noga špire  Brusine. 

Rodio  se  u  Zadru  god.  1845-,  gdje  je  i  svršio 
srednju  školu.  Već  u  srednjoj  Školi  počeo  se  ba- 
viti prirodnim  naukama.  a  kako  je  Živio  na  moru, 
to  mu  je  pažnja  pala  osobito  na  mekušce,  onu 
životinjsku  grupu,  kojoj  je  zbog  paleontološkoga 
zn  imenovan  ja  u  kasnijim  godinama  posvetio 
ponajviše  svoj  rad.  Studirao  je  u  Beču,  gdje 
mu  je  i  izdan  znanstveni  njegov  prvijenac : 
Conchilie  dalmate  inedite,  u  kom 
je  opisao  zbirku  školjaka,  što  ju  je  sakupio  još 
kao  gimnazijalac  u  Zadru.  Svršivši  nauke  u 
Beču  prihvatio  <e  privremene  suplenture  na  za- 
darskoj gimnazijLAli  joS  iste  godine  bude  pozvan 
od  Jugoslavenske  akademije,  da 
zauzme  upravu  Narodnogmuzeja,  Što 
su  ga  još  naši  preporoditelji  Ilirci  osnovali  god. 
1839.  Ovdje  posvetio  je  špiro  Brusina  svoje 
sile,  da  i  naš  muzej  zauzme  dolično  mjesto  med  ju 
ostalim  zavodima  te  vrsti.  Osobitu  pažnju  po- 
svetio je  zoološkom  odjelu  (jer  je  mineraloško- 
i:eo!oški  odsjek  prešao  u  ruke  pokojnoga  Gjure 


Pilara,  a  botanički  u  ruke  universitetskog  pro- 
fesora dra.  Bohuslava  Jiruša).  Zaslugom  špire 
Brusine  došla  je  doskora  na  svjetski  glas  zbirka 
recentnih  i  fosilnih  mekušaca  i  lokalna  ornito- 
loška zbirka,  pa  je  tako  i  naš  muzej  postao  po- 
zorištem  proučavanja  mnogih  znamenitih  is- 
traži vaoca  na  tim  područjima.  Posebnu  brigu 
posvetio  je  zavodskoj  biblioteci,  koja  je  upravo 
za  naše  prilike  na  izvanrednom  stepenu.  Tako 
je  primjerice  njegovim  posredovanjem  poklo- 
nila zoološkom  muzeju  engleska  vlada  ogromno 
djelo  znamenit*  „CInllengerove  ekspedicije"  u 
50  omaSnih  knjiga  sa  3.000  sjajno  izradjenih 
tablica. 

Kad  se  god.  1874.  osnovalo  hrvatsko  sveu- 
čilište zauzeo  je  na  preporuku  pok.  Brusine 
zoološku  stolicu  Fran  Erjavec  njegov  prijatelj 
i  vrstan  zoolog.  Erjavec  zahvalio  se  doskora 
na  profesuri  i  tako  je  preuzeo  sam  špiro  Bru- 
sina to  mjesto,  na  kojemu  je  djelovao  sve  do 
god.  1901.  Kroz  lijepi  taj  niz  godina  posvećivao 
je  svoje  silu  što  znanstvenom  radu.  što  radu 
oko  unapredjenja  zbirke  i  muzeja,  što  opet  od- 
goju i  poticanj l  mladjega  naraštaja  za  rad  na 
polju  prirodnih  nauka. 

Od  njegova  znanstvenoga  rada.  koji  je  našao 
priznanje  stručnjaka  gotovo  svih  naroda,  neka 
bude  spomenuto  njegovo  djelo,  izdano  prigodom 
osnutka  univerze :  „Pribzi  paleontolologiji  hr- 
vatskoj ili  kopnene  i  slatkovodne  tercijarne  is- 
kopine Dalmacije.  Hrvatske  i  Slavonije",  koje 
je  preveo  i  na  njemački  i  posvetio  meceni  bis- 
kupu Strossmaveru.  Zatim  posljednje  veliko 
njegovo  djelo :  ..Jconographia  Molluscorum  fos- 
silium  in  tellore  trrtiaria  Hungariae,  Croatiae, 
Slavoniae,  Dalmatiae.  Bosniae,  Hercegovina«, 
Serbiae  te  Bulgariae  inventorum".  U  toni  djelu 
imade  424  nove  vrsti  u  1.582  slike  na  30  tab- 
lica. Osim  mekušaca  i  ine  morske  faune  bavio 
se  Brusina  osobito  još  i  pticama,  pa  postoji  mni- 
jenje, da  je  svojim  djelom  u  dvije  knjige  :  „Ptice 
hrvatsko-srpske"  udario  temelje  ne  samo  omi- 
tologiji  čitavog  slavenskog  juga,  nego  i  naučno- 
narodnoj  nomenklaturi  naših  ptica.  Ini  njegov 
znanstveni  rad  izlazio  je  u  izdanjima  Jugosla- 
venske akademije,  gdje  je  djelovao  dugi  niz 
godina  kao  predsjednik  matematično-prirodo- 
slovnoga  odjela. 

Osobita  je  zasluga  pok.  špir**  Brusine,  Što 
je  god.  1855-  prigodom  proslave  petđesetgodiš- 
njice  našega  preporoda  osnova«,  prvo  prirodopisno 
društvo  na  slavenskom  jugu.  koje  je  preko  njega 
simpatično  pozdravio  i  sam  veliki  Danvin. 

Pokojni  Špiro  Brusina  bio  je  vrlo  agilan 
čovjek.  Njegova  agilnost  očitovala   se  u  živoj 

i  velikoj  korespondenciji  sa  mnogim  prirodo- 
slovnim stručnjacima  stranih  naroda,  u  raznim 
znanstvenim  putovanjima  i  u  sudjelovanju  na 
mnogobrojnim  prirodoslovnim  kongresima.  Kako 
je  bio  poznat  u  stranom  svijetu  pokazuju  časti, 
kojim  ga  počastiSe  upravo  mnogobrojna  društva, 
akademije  i  okrunjene  glave. 

Svoje  je  nazore  zastupao  otvoreno  i  kon- 
sekventno. Kao  prirodoslovac  prianjao  je  uz  evo- 
luciione  nazore  o  društvu  i  čovjeku.  To,  Sto  je 
umro  „pomirivši  se"  s  Bogom  —  kako  to  javlja 
jedan  klerikalni  naš  dnevnik  —  nije  znak  odri- 
canja onih  nazora,  Sto  ih  je  nekad  u  naponu 
svoje  snage  zastupao,  i  eg  >  teSke  shrvanosti  od 
bolesti  i  one  moći  konvencijonalizma,  gdje  čovjek 
za  volju  svojih,  koje  umirući  ostavlja,  učini  i 
takovu  formalnost. 

I  sa  strane  društva  hrvatskih  književnika, 
kojemu  je  bio  članom  i  iskrenim  prijateljem, 
neka  bude  pokojnom  špiri  Brusini  izražena  slava 
i  čast :  -U. 

JURISLAV  JANUŠIĆ.  Varaždinska  gimna- 
zija, gdje  se  počeo  razvijati  njegov  duh.  ponosila 
se  u  ono  doba,  da  ni  jedan  njezin  djak  nije  bio 
kod  spaljivanja  madžarske  zastave.  Ali  nas  je 
.ubijalo  njezino  mrtvilo  i  mi  smo  već  u  nižim  raz- 
redima grčili  pesti.  Stariji  djaci,  koji  su  se  već 
spremali  u  život,  gledali  su  na  nas  kao  na  neka 
mala  čudesa,  ali  naši  idejali  nijesu  ih  mogli 
više  dirnuti :  oni  su  bili  izgubljeni.  Išli  su  u  život 
mrtvi,  sa  zatisnutim  očima.  U  konzervativnosti 
Školske  odgoje  i  opskurnosti  milieua  razvijao 
se  i  njegov  radikalizam.  I  njega  su  zanosile 
ideje  Starčevićeve.  osobito  one,  kojih  on  nije 
nigda  ni  izrekao,  već  smo  mi  samo  slutili,  da 
su  se  krile  u  njegovoj  duši.  U  književnom  mrtvilu 
najviše  je  života  stvarao  Tresićev  „Novi  Vijek", 
pa  dakako :  mi  smo  pristali  uza  nj.  Janušić 
bio  je  najveći  obožavatelj  Tresićev  i  on  je  ostavio 
najjači  trag  u  njegovoj  duši  i  onda,  kad  ga  više 
nije  pritezao :  Janušić  je  ostao  uvijek  oboža- 
vatelj —  krilate  riječi ;  on  je  pjevao,  pisao  i 
govorio  —  plameno,  a  rekao  bih.  da  je  već  u 
ovo  doba  pod  tim  utjecajem  bila  odredjena 
putanja  njegova  razvitka :  od  poezije  k  filo- 
zofiji, od  filozofije  k  politici.  . 

Upisao  se  na  filozofskom  fakultetu  zagre- 
bačkoga sveučilišta  i  jedva  da  je  itko  osjetio 
•u  svojim  studijama  toliku  tragiku,  koliku  on. 
Svim  silama  radio  je  oko  svoje  discipline,  a 
unapred  je  odlučio,  da  ne  će  nigda  stupiti  u  službu. 
Nije  učio  za  kruh.  premda  je  uvijek  bio  potreban 
kruha,  već  je  učio  radi  same  nauke,  a  opet  je 
dobro  znao,  da  u  Zagrebu  ne  može  postići  ono, 
što  je  htio.  On  je  htio  u  svijet,  a  nije  mogao. 


Imao  je  neznatni  stipendij  (K  400),  pa  je  više 
puta  molio,  da  smije  na  kojegod  drugo  sve- 
učilište, ali  je  uvijek  bio  odbijen.  I  tako  je  uvijek 
ostao  ovdje.  Jamačno  su  bili  najsretniji  dani 
njegova  života,  kad  sam  ga  pozvao  u  Prag. 
da  mi  bude  nekoliko  dana  gost,  i  on  je  doista 
došao. 

■Kad  sam  se  vratio  iz  Praga  (1902.)  u  Zagreb, 
osnovali  smo  književni  list  „Mladu  H  r  - 
v  a  t  s  ku  ".  Ako  smo  i  bili  daleko  od  svakog 
doticaja  s  hrvatskim  književnicima,  ipak  nam 
je  bilo  poznato,  zašto  su  se  izjalovili  svi  veliki 
i  dobri  pothvati  hrvatske  moderne,  koji  bi  inače 
sami  sobom  morali  uspjeti.  U  hrvatskoj  modernoj 
u  samome  književnome  radu  opazili  smo  kom- 
promis, a  to  je  poslije  dovelo  i  do  spoljašnjeg 
kompromisa,  a  mi  smo  htjeli,  da  se  književni 
pravac  provede  samostalno  i  konsekventno. 
Prvi  udarac  zadala  nam  je  „Hrv.  Misao",  koja 
je  najprije  htjela  da  nas  uništi,  a  onda  nas  je 
htjela  privući  k  sebi.  Medjutim.  kad  je  časopis 
naš  već  lijepo  napredovao,  kad  je  izašla  najbolja 
sveska,  dodje  i  drugi  udarac :  državni  odvjetnik 
zaplijenio  je  „Mladu  Hrvatsku"  i  obustavio 
izdavanje.  Bio  je  zaplijenjen  jedan  članak 
Matošev  i  jedan  —  Janušićev. 

Janušić  je  radio  kao  pjesnik  i  kritičar. 
Njegova  kritika  bila  je  oštra,  odsječena  ;  njegova 
poezija  zanosna  i  duboka.  On  je  pj'vao  već  u 
.Novoj  Nadi",  a  u  ovo  doba  primio  ga  je  i  Silvije 
Kranjčević  medju  pjesnike  ..Nade".  Kad  je 
..Mlada  Hrvatska'  'propala,  a  ne  za  dugo  nastupilo 
potpuno    mrtvilo   u    hrvatskoj  književnosti, 
prestao  je  izlaziti  „Vijenac"  i  ..Nada",  tada 
vidjesmo,  kako  smo  ispravno  shvaćali  književnu 
situaciju.  Janušić  je  u  to  često  jadikovao.  što 
se  naš  pokret  izjalovio,  a  u  ovim  prilikama, 
da  nije  bilo  silničke  ruke,  on  bi  morao  napre- 
dovati. Janušić  još  nije  odustao  od  težnje,  da 
svoj  rad  posveti  hrvatskoj  knjizi,  ali  on  nije  htio 
da  se  priključi  kojoj  struji,  gdje  bi  mogao  i  pot- 
puno samostalno  raditi,  već  je  htio  da  izadje 
s  novom  strujom,  koja  bi  u  cjelini  odgovarala 
njegovim  idejalima.  Još  g.  1904.  primio  sam 
od  njega  pismo,  da  odmah  dodjem  u  Zagreb 
na  jedan  sastanak.  Došao  sam.  Janušić  je  sa- 
brao oko  sebe  kolo  mladih  ljudi  i  htio  je  da 
pokrene  književni  list.  Bio  je  golemi  optimista 
u  poduzećima,  jer  se  nije  bojao  rada  i  nije  nigda 
računao  na  zapreke.  Ja  sam  neumoljivom  lo- 
gikom razbio  njihove  iluzije,  i  osnova  pade. 
Iz  ovoga  bezimenog  kola  javio  se  poslije  toga 
samo  jedan  pravi  talenat  —  Josip  Kosor.  Ovaj 
pokušaj  bijaše  Janušićeva  posljednja  iluzija 
i  težnja  za  književnim  pokretom.  On  bi  mogao 

biti  velik  pjesnik,  ali  najednoč  napušta  on  misao, 
da  razvije  svu  snagu  svoga  duha  kao  književnik. 
*  književnosti  je  samo  zahvaljivao,  što  je  pomogla 
izgraditi  iz  njega  čovjeka  i  ostala  mu  i  dalje 
sredstvom  u  radu  oko  drugih  ciljeva. 

Janušić  se  odsele  intenzivnije  bavio  filo- 
zofijom. !  to  me  je  obradovalo.  Ta  naše  sveučilište 
nije  do  danas  odgojilo  ni  jednog  samostalnog 
radnika  u  toj  struci,  a  u  naučnoj  našoj  književ- 
nosti filozofija  stoji  najniže.  Njegove  studije 
odavale  su  odmah  samostalnost,  pronicavost 
uma  i  osobitu  plastiku,  a  ova  se  veoma  rijetko 
javlja  kod  filozofa.  Pbao  je  i  opsežnu  disertaciju 

0  Schopenhauerovoj  estetici.  On  je  mofao 
postati  samostalan  istraživač,  ali  je  i  s  filozofijom 
učinio,  što  i  s  književnošću  :  i  ona  bila  je  njemu 
samo  sredstvom,  a  ne  ciljem.  Filozofija  je  iz- 
gradila iz  njega  potpuna  čovjeka,  a  kao  izgradjen 
čovjek  stupio  je  Janušić,  baveći  se  još  pravnim 
naukama,  u  političku  borbu,  gdje  se  tek  osjeća 
u  svome  elementu  :  mogao  je  raditi  s  velikom 
masom,  bio  je  velik  dio  goleme  cjeline,  osjećao 
je  oko  sebe  neprekidno  gibanje,  a  njegove  oči, 
uvijek  pune  veselja  i  optimizma,  gledale  su  pred 
sobom  i  oko  sebe  —  živi  rad  i  napredak.  Ne  po- 
znajem čovjeka,  koji  bi  tako  žilavo  i  sistema- 
tično radio  oko  izgradjivanja  samoga  sebe, 
kako  je  to  radio  Janušić,  a  zato  i  ne  poznajem 
čovjeka,  kojemu  bi  život  bio  tako  čist,  kao  što 
bijaše  njegov.  Meni  se  Čini,  kao  da  je  poginuo 
na  barikadi :  ona  je  bila  već  u  plamenu,  a  on 
je  s  nje  govorio  sve  plamenije  i  sve  bojovnije 
mahao  svojim  rukama,  što  se  plamen  više  dizao 

1  što  se  barikada  jače  rušila  . . . 

Dr.  Branko  Drechsltr. 

„MATICA  HRVATSKA"  I  GJALSKI.  Gosp. 
dr.  A.  Radić,  tajnik  „M.  H.*\  pronašao  je  nakon 
naše  bilješke  u  posljednjem  broju  ..S."  ipak 
uputnim,  da  poliže  svoje  ispade  proti  Gjalskome 
u  prospektnom  broju  „Glasa".  Crni  se,  da  ga  je 
na  to  primorao  odbor  „M.  H.",  koji  sada  radi 
toga  surovog  čina  svoga  tajnika  pere  ruke  u  ne- 
vinosti. I  razumije  se,  g.  Radić  kaje  se  radi  svoga 
čina  na  pravi  gentelmentski  način  „eines  echten 
Bauem  in  der  Literatur".  U  11.  broju  ..Glasa" 
nalazi  se  ova  izjava :  „Navala  na  Gjal- 
skoga. Na  moje  pisanje  o  Gjalskom  u  po- 
sljednjim prospektnim  brojevima  „Glasa  M. 
Hrv."  osvrnule  su  se  žestoko  najprije  dnevne 
novine  („Pokret"),  a  onda  „Savremenik"  do- 
vodeći s  onim  mojim  pisanjem  u  svezu  i 
odbor  „M.  H."  i  njezina  predsjenika  Amolda. 
To  je  posve  neopravdano  i  neumjesno,  jer  ni 
odbor  ni  predsjednik  ..M.  H."  nisu  ni  sudjelovali 


kod  onoga  pisanja,  niti  na  nj  ikako  utjecali.  Što 
se  tiče  same  „navale"  na  Gjalskoga.  rado  pri- 
znajem, da  imadu  pravo  oni  „Matičini"  i  moji 
prijatelji,  koji  su  mi  još  prije,  nego  se  je  mojoj 
„navali"  u  javnosti  prigovorilo,  kazali,  da  je 
onaj  uvod  s  Gjalskim  bio  suvišan  i  neumjestan. 
i  to  tim  više,  što  tobožnjim  braniteljima  i  prija- 
teljima Gjalskoga  nije  vrijedno  davati  ni  pri- 
vidnoga povoda,  da  uzmognu  nastavljati  ne- 
prestano svoje  dosadno  zabadanje,  izvraćanje. 
pače  i  laganje.  —  Dr.  A.  Radić." 

Lijepo  je  od  „gentelmena"  tajnika  „M.  H.". 
da  priznaje,  da  je  ono  njegovo  pisanje  o  Gjalskom 
bik)  neumjesno,  ali  gornjom  izjavom  nije  opravdao 
radi  toga  gadnog  postupka  ni  sebe  ni  odbora  ,.M. 
H.",  niti  je  dao  zadovoljštine  Gjalskom  kao  jed- 
nomu od  najzaslužnijih  suradnika  „M.  H."  Ako 
se  odbor  ,,M  H."  tim  pisanjem  Radićevim  ne 
slaže,  kako  je  mogao  dopustiti,  da  to  pisanje 
udje  u  „Glas",  koji  je  organ  toga  odbora,  a  ne 
tajnika  Radića,  i  zašto  onda,  ako  je  iole  gentle- 
menski.  nije  dao  zadovoljštinu  svome  napadnutom 
suradniku,  koji  nije  najmanji  dio  doprinio  za 
popularitet  „Matičin".  Ta  dužnost  ostaje  i  na- 
dalje na  odboru  „M.  H."  i  njenom  predsjedniku, 
na  kome  taj  Radićev  napadaj  svejednako  leži 
neopran.  Radić  dakako  u  toj  izjavi  ponovno  na- 
valjuje i  to  na  Gjalskoga  prijatelje  i  „tobožnje" 
branitelje,  da  dosadno  zabadaju,  iz  vraća  ju,  pače 
i  lažu,  pravi  način  jedne  niske  duše,  vlastite  laži 
podmetnuti  drugima  i  oprati  vlastitu  sramotu 
pljujući  na  druge.  Ali  i  to  pljuvanje  pada  natrag 
na  Radićev  obraz. 


BILJEŠKE 

DRUŠTVO  HRVATSKIH  KNJIŽEVNIKA 
ZA  SILVIJA  STR.  KRANJČEVIĆA.  D.  H.  K. 
razaslalo  je  ovih  dana  prospekt  za  divot-izdanje 
Kranjčevićevih  najnovijih  pjesama,  koje  izdaje 
s  ilustracijama  hrv.  umjetnika  za  proslavu  25- 
godišnjice  pjesnikova  literarnog  rada.  Čisti 
prihod  toga  izdanja  namijenjen  je  pjesniku,  da 
se  12  svojoj  teškoj  bolesti  može  podvrći  nužnom 
liječenju.  Kako  Kranjčević  pripada  medju  prve 
naše  duševne  i  pjesničke  velikane,  a  knjiga  će 
biti  opremljena  kao  malo  koje  hrvatsko  izdanje, 
ne  bi  smjelo  biti  inteligentne  i  rodoljubne  hr- 
vatske porodice,  u  kojoj  ta  knjiga  ne  će  naći 
odlično  mjesto.  Pjesme,  koje  će  izaći  u  toj  knjizi, 
pripadaju  medju  najbolje  radnje,  koje  je  Kranj- 
čević do  sada  napisao.  I  prekrasna  i  duboka 
pjesma  u  ovom  broju  ,,S."  „Hristova  slika"  iz- 
vadjena  je  dozvolom  odbora  D.  H.  K.  iz  te 

knjige,  te  spada  med  ju  najnovije  pjesnikov« 
umotvore.  Prospekte  za  tu  knjigu  ra zašilje  na 
zahtjev  D.  H.  K.  svakome,  tko  se  za  to  izdanje 
zanima. 

„BEHAR".  Kada  je  prije  nekoliko  godina 
prestala  izlaziti  sarajevska  ,Nada"  bilo  se  bo- 
jati, da  će  dugo  potrajati,  dok  će  se  moći  pristu- 
piti k  izdavanju  sličnoga  časopisa.  Nekako  u 
isto  doba  počeo  je  izlaziti  „Napredak",  ali  „Na- 
predak"  je  imao  posve  drugi  smjer.  Od  ostalih 
listova  i  povremenih  časopisa,  koji  izlaze  u  Bosni 
i  Hercegovini  nije  ni  jedan  kušao  popeti  se  na 
ono  mjesto,  što  ga  je  zapremala  „Nada".  Knji- 
ževnici koji  livu  u  Bosni  kao  da  su  to  težko  osje- 
ćali. Vidi  se  to  po  tome,  što  su  se  ne  malo  svi 
okupili  oko  preporod  jenoga  „Behara",  koji  je 
napustio  svoj  prijašnji  program,  prema  kojemu 
je  bio  više  vjerske  nego  li  svjetske  naravi.  Iz- 
davači „Behara"  odlučiše  prepustiti  brigu  oko 
vjerskoga  odgoja  muslimana  hodiinskom  sta- 
ležu, a  „Behar"  podignuti  do  visine  ponajboljih 
naših  povremenih  časopisa.  I  po  ova  dva  broja 
novoga  godišta  može  se  zaključiti,  da  im  je  to 
potpuno  uspjelo.  Behar  goji  sve  rubrike,  obazi- 
ruć  se  uza  to  ipak  na  svoje  prilike,  a  uspjelo 
mu  je  okupiti  mnoga  vrijedna  i  ponajbolja  pera. 
Tako  nalazimo  u  prvom  broju   Niku  O sto- 
ji ća  (pjesma).  Safvet-bega  Bašagića 
(esej),  S.  St  Kranjčevića  (pjesmai,  K  u- 
zmanovića  (crtica),  Mirzu  Safveta 
(pjesma),   Lj.   Dvornikovića  (raspravu) 
M.  Alaupovića  (literarni  prikaz  Luke  Bo- 
tića),  Felim  Spahov  prijevod  iz  „Hiljadu  i 
jedne  noći",  Milakovićevo  priopćenje  jedne  ose- 
bujne narodne  romance  i  dvije  narodne  pjesme 
iz  zbirke  H.  Kariškovića.  Osim  toga  vrlo  je  biran 
i  pomno  uredjen  listak,  u  kojem  nalazimo  priloga 
iz  pera  dra.  M.  P-oga,  M.  Safveta  i  drugih.  Drugi 
broj  ni  malo  ne  zaostaje  i  u  njemu  se  javiše : 
Osman  Azis,  S.  Alagić.  Alaupović  i  ostali  poznati 
već  iz  prvoga  broja.  Osobito  treba  istaknuti  i 


pohvaliti  izvrsno  uredjeni  listak.  —  Nadati  se 
je  da  će  se  ovom  lijepom  broju  naših  priznatih 
književnika  iz  Bosne  priključiti  i  drugi,  koji  ne 
živu  u  Bosni.  „Behar*  je  privatno  poduzeće, 
koje  u  početku  iziskuje  pripomoći,  ali  će  do- 
skora moći  potpuno  i  u  svakom  pogledu  ispu- 
njati svima  zahtjevima.  Dužnost  je  naših  knji- 
ževnika da  podupru  nastojanje  svojih  bosanskih 
drugova,  a  čast  je  osvanuti  u  njihovom  kolu. 
Mi  „Behar"  najtoplije  preporučamo  pažnji  naše 
čitače  publike  i  naših  književnika. 

O  NAŠEM  JEZIKU.  U  2.  broju  češke 
revije  „Osvita"  izišao  je  jedan  članak  uvaženog 
naučen  jaka  dra.  H.  Jirečka.  Govoreći  u  tome 
članku  o  potrebi  zajedničkoga  slavenskog  je- 
zika, koji  bi  mnogo  doprinio  zbliženju  svih 
Slavena,  kaže  izmedju  ostaloga,  da  bi  taj  jezik 
imao  biti  hrvatski  jezik.  „Imali  bismo", 
kaže  JireČek  „jezik  gotov,  krasan  i  od  svih 
slavenskih  jezika  najmilozvučniji.  lak  za  učenje, 
bogat  s  mogućnošću  razvića,  jezik,  koji  se 
odlikuje  i  tim  da  ima  već  i  sad  u  jednom  pogledu 
izgled  svjetskog  jezika,  jer  ga  hrabri  mornari 
dalmatinski  raznose  po  svima  pristaništima 
naše  zemaljske  krugle." 

NOVE  KOMPOZICIJE.  Kod  L.  S  c  h  w  e  n  t- 
nera  u  Ljubljani  izašle  su  ove  nove  kompozi- 
cije, koje  najtoplije  prijateljima  glazbe  preporu- 
čamo :  P  a  r  m  a.  ,.0  te  ž  e  n  s  k  e".  Koračnica 
za  klavir  iz  operete  „Nećak".  Cijena  K  1.50. 
P  a  r  m  a.  „Mina  v  a  1  č  i  k",  za  klavir  iz  ope- 
rete „Nećak".  Cijena  K  2.40.  Bajuk.  Slo- 
venske  nar.  pjesme,  III.  zvezek.  Cijena 
K  1.—.  „Novi  akordi"  (Zbornik.  Uredjuje 
dr.  G.  Krek).  VII.  letnik.  Stev.  2.  3-  in  4—5- 
Cijena  pojedinoj  svesci  K  2 — .  Sveska  sadržava 
6  do  8  slovenskih  i  hrvatskih  kompozicija  za  gla- 
sovir i  za  pjevanje. 

ISPRAVI  •  Drugi  redak  treće  kitice  u  Kranj- 
čevićevoj  pjesmi  ima  da  glasi :  Micale  se  usne 
žive  —  oprost  sami,  ljubav  sama. 


UREDNIŠTVO  primilo  je  OVE  KNJIGE: 

A.  Benešić.  Kraljević  Marko. 
Drima  u  pet  činova.  Dionički  tiskara.  Zagreb 
1907.  Cijena  K  1.5z- 

A.  Benešić,  Pet  roni  j.  Tragedija  u 
pet  činova.  Dionička  tiskara.  Zagreb  1907. 
Cijena  K  1.50. 

Slobodna  Misao.  Naklada  „Slob. 
Misli".  Tisak  Dioničke  tiskare.  Zagreb  1907. 
Cijena  10  f. 

Vlad.  Jovanović,  Bibliografija 
srpsko-hrvatskedramske  književ- 


nosti. Spomenik  45.  razred  2.  38.  Beograd 

1907.  Drž.  štamparija  kralj.  Srbije.  Cena  2  din. 
Sv.  HurbanVajanski,  Suha  grana. 

Preveo  sa  slovačkoga  I.  Vučerić.  Knjige  Matice 
srpske  br.  22.  Novi  Sad  1907  Cena  K  2.—. 

I.  M  i  I  a  k  o  v  i  ć,  Marko  Kraljević 
i  Gjergjelez-alija.  Fragmenat  narodne 
pjesme  nadopjevao  I.  M.  Sarajevo  1907-  Zem. 
štamparija.  1906. 

Hrvatski  oružnički  godišnjak 

1908.  II.  godište.  Zagreb.  1907.  Naklada  oružničke 
momčadske  knjižnice. 

Kraj  svega  toga  treba  upamtiti,  da  je  odbor  ,,M.  H."  raspisao  za  najbolje 
radnje,  koje  će  prispjeti  za  „Hrvatsko  Kolo"  novčane  nagrade  osim  redovitoga 
honorara,  ali  treba  upamtiti  i  to,  da  je  odbor  ,,M.  H."  (ili  njezin  tajnik)  dobacio 
nezadovoljnicima  u  obraz  nisku  pogrdu,  da  je  nezadovoljstvu  mnogih  mladjih 
književnika  uzrokom  pohlepa  za  honorarima,  za  novcem. 

Sadržaj  prve  knjige  „Hrvatskoga  Kola"  nije  strogo  razdijeljen  u  zabavni 
i  poučni.  Sjegurno  stoga,  jer  bi  takovo  razdijeljen  je  bilo  prilično  neprovedivo. 

Mnoga  radnja,  koja  bi  imala  vrijediti  kao  zabavna  nije  ni  malo  zabavna, 
a  mnogi  sastavak,  koji  bi  htio  poučiti,  ponajviše  je  zabavan,  jer  *e  čovjek  zabavlja 
čitajući  ga. 

S  pjesmicama  su  se  javili :  Jovan  Hranilović  (Na  grobu  Stross. 
mavera),  Podravski  (Nitakrita),  Miroljub  (Nujni  časi),  Alberto 
VV  e  b  e  r  (Danse  Macabre),  Velimir  Deželić(Na  Gvozdu,  Chanson  d'  amour, 
Već  vene),  Viktorija  Risaković( Suncu  na  rastanku),  Ferdo  Rožić 
(Imam  zlatnu  formingu,  Tri  pjesmice)  i  Gjuro  Arnold  (Iz  različitih  pre- 
tinaca :  Jedared  samo ...  —  Divne  li  su . . .  —  Kada  zvijezde  sviću ...  —  Bogu). 

Kako  su  to  većinom  sve  same  manje  pjesmice,  osim  „Nitakrite",  koja  mimo- 
gred  budi  rečeno  jako  sjeća  na  Vidrićevu  „Kraljicu  Nila"  (i  ako  ne  po  sujetu), 
a  ne  vrijedi  o  njoj  govoriti  niti  stoga,  jer  u  njoj  nema  baš  ništa,  što  je  pred- 
sjednik „Matice  Hrvatske"  toliko  naglašivao  u  svojim  govorima,  ne  ću  se  s  ni- 
jednom posebice  na  dulje  baviti.  To  su  pjesmice  kako  ih  nalazimo  razsijane  po 
„Prosvjeti",  „Pobratimu"  i  sličnim  listovima  i  upravo  je  težko  shvatiti  razlog, 
koji  je  vodio  uredjivače  zbornika,  kada  su  ih  uvrštavali  —  ako  ne  prijeka  nužda, 
da  bude  u  zborniku  i  nekoliko  pjesmica  ' 

Ni  jedna  ne  odaje  kakav  snažni  pjesnički  talenat,  ni  jedna  ne  može  vrijediti 
kao  posebne  pažnje  vrijedna  nova  nota  u  moru  pjesmica,  Što  se  kod  nas  produciraju. 
U  svim  tim  pjesmicama  nema  ništa  snažno  ili  karakteristično  bilo  po  naše  doba 
i  prilike,  bilo  po  dotičnoga  pjesnika.  Kada  takova  pjesmica  osvane  u  kojem  listu, 
onda  ju  čovjek  ima  pred  očima  nekoliko  dana  i  čim  dodje  novi  broj  i  zaboravio 
je  već  na  nju.  Ali  u  zborniku  je  to  drugačije.  Mo*je  je  mnijenje,  da  se  u  zborniku 
iznosi  najbolje  od  vrlo  dobroga;  ono  što  bi  bilo  šteta,  da  se  zametne  u  kojem  ča- 
sopisu. Po  gotovo  to  vrijedi  kada  se  donosi  od  pojedinoga  pjesnika  samo  jedna 
pjesma.  Tako  primjerice  Hranilovićeva  „Na  grobu  Strossmavera",  u  kojoj  nema 
ništa  posebno  vrijednoga,  ništa  osobita  po  čemu  bi  zaslužila  da  ju  se  sačuva  u 
almanaku.  U  cijeloj  pjesmici  samo  je  ova  kitica  vrednija: 

Kroz  valovje  tuge  nad  grobnicom  tvojom 

Slava  tvoga  imena  svijetom  odjekuje, 

Uzalud  se  zlobni  raspinju  komarči, 

Da  i  njihov  zuj  se  kroz  tu  himnu  čuje. 

Nešto  je  sretnije  ruke  bila  misao,  kada  se  je  od  ovakovih  pjesnika  uvrstilo  po- 
nekoliko  pjesmica.  Ako  je  u  ovakova  pjesnika  ikoliko  literarne  fizionomije  onda  će 
se  ona  mnogo  laglje  moći  ugledati  kada  čovjek  pročita  nekoliko  takovih  pjesmica, 
nego  li  kad  pročita  jednu.  Dakako  u  svakom  slučaju  (Miroljub)  ni  to  ne  pomaže. 
S  pohvalom  treba  istači  Deželićeve  pjesmice :  „Na  Gvozdu",  „Chanson  d'  amour" 

A  ovaj  je  pripravljen  već  humanizmom  18.  vijeka.  Herder  je  prvi  izrekao  bla- 
goslov nad  Slavenima  izbaviteljima  svijeta.  Dodijelio  im  je  zadaću  mironosaca, 
jer  su  ljudi  „golublje  ćudi"  i  potlačeni.  Jaganjče  božje ! . . .  Mesijanizmom  kod  Po- 
ljaka, a  spiritizmom  kod  Preradovića  izgradjena  je  ova  ideja  u  Slavena.  Potlačeni 
Slaveni  najžešće  su  prigrlili  ideju  oetičkomodredjenju  naroda. 

Ovo  je  predhistorija  filozofije  prof.  Zdiechowskoga  o  Rusiji. 

Ona  dakle  ima  svoj  korijen  u  posebnom  položaju  poljačkoga  naroda  i  u  shili- 
jastičkoj  ideji  o  Slavenima. 

Prof.  Zdiechowski  podvrgnuo  je  kritici  sve  dosadanje  etičke  pokrete  Rusije : 
slavjanofilstvo  svih  forama  (Chomiakov-Aksakov-Katkov),  europeizam  i  revolu- 
donizam  (Aleks.  Hercen-Mich.  Bakunin-Lav  Tolstoj  i  Čičerin).  i  kršćanstvo  Solov- 
jova,  Čičerina  i  Mereškovskoga. 

Prof.  Zdiechowski  h  i  s  t  o  r  i  č  k  i  pripovijeda,  ali  ipak  ne  ističe  nigdje  ni  e  v  o- 
luciju  ni  logiku  razvitka.  Jer  on  je  deist  —  kršćanin,  a  isticanjem  kau- 
zalnosti  u  smislu  čisto  racionalnom  on  bi  mogao  izići  onim,  što  cijelom  knjigom  hoće 
baš' da  pobija,  t.  j.  pozitivistom.  Zato  nije  njegova  namjera,  da  pojedine  ideo- 
loge razjašnjuje  na  osnovu  utjecaja  književnoga  i  utjecaja  milieua.  Uzdržavanje 
ovakovo  pooštrava  mu  vid  za  ono,  što  je  i  n  d  i  v  i  d  u  a  1  n  o  u  pojedinih  spome- 
nutih pojava. 

A  ipak  !  Nikomu  nije  time  oduzeo  vjerovanje,  da  je  sve,  što  se  u  Rusiji  pot- 
hvatilo  i  mislilo,  proisteklo  nužnim  načinom,  a  takova  pomisao  opet  utvrdjuje  čo- 
vjeka u  nadi,  da  se  i  Rusija  etički  silno  —  razvija. 

Najznačajnija  su  zadnja  tri  poglavlja.  Ona  ne  rade  o  prošlosti,  nego  o  buduć- 
nosti Rusije.  Razmatranje  teče  vizionarno  s  riječima  Solovjova  i  Mereškovskoga, 
krilatica  misao  jest  s  j  e  d  i  n  j  e  n  j  e  crkve  ruske  s  crkvom  zapadnom.  Ovu  misao 
naziva  pisac  „velikom  i  plodnom." 

U  vjerskom  pokretu  prof.  Zdiechowski  nalazi  zdravu  jezgru  današnjega  revo- 
lucionarnoga vri  jenja,  jer  jedini  on  jamči  za  to,  da  će  Rusija  svladati  socijalnu  i 
političku  anarkiju. 

Protiv  te  se  anarkije  najvećma  moraju  u  Rusiji  da  bore  Poljaci. 

Položaj  je  Poljaka  takav,  da  su  oni  u  ovaj  čas  najsolidniji  zalog  jakosti  države 
ruske.  Oni  se  razlikuju  od  Židova,  koji  vode  kolo  socijalističkog  i  anarhističkog  po- 
kreta —  jer  Poljaci  imaju  što  izgubiti :  svoju  rodjenu  grudu,  svoj  jezik,  svoju  kul- 
turu. Poljaci  dakle  ne  mogu  da  se  zanesu  za  dalekosežnim  socijalnim  reformama,  jer 
imaju  da  čuvaju  i  spasu  ono,  što  je  najpotrebnije  za  s  v  o  j,  za  narodnosni  razvitak- 
I  radi  toga  su  Poljaci  najkonzervativniji  i  ujedno,  kao  kulturni  narod 
najsposobniji  za  mirni  razvitak  Rusije.  Jer  s  pojmom  kulture  ujedno  se  slaže  pojam 
evolucije.  Revolucija  je  za  kulturu  pogibeljna. 

Prof.  Zdiechowski  je  lično  općio  s  ruskim  državnicima :  knezom  Svjatopolk- 
Mirskijem  i  s  grofom  Witte-om,  no  nije  ih  mogao  dovoljno  uvjeriti  o  potrebi  „po- 
ljačke"  politike  u  Rusiji. 

Na  koncu  knjige  dozrijeva  potreba  reforme  ruske  crkve.  Prof.  Zdiechowski 
zahtijeva,  da  se  ta  reforma  provede  u  smislu  Solovljevljevu,  Rusa,  koji  se  otrgnuo 
uskih  spona  narodnosti  i  oslobodio  rusku  crkvu  ispod  gosudarstva  (države),  spojivši 
je  sa  živom  zajednicom  i  materom  crkvom  na  zapadu.  Istok  donosi  u  zapadnu 

crkvu  novu  struju  života,  a  sam  se  oslobađja  nijeme  letargije,  zastoja.  Sva  će  se 
crkva  tim  novim  savezom  preporoditi . . .  Ex  Oriente  lux  ! 

To  je  u  najkrupnijim  crtama  tendencija  ove  knjige. 

Isporedio  bih  je  s  Tacitovom  Germanijom,  da  ironija  sudbine  nije  rodila  tako 
silnim  kontrastom  izmedju  Rimljana,  koji  spašava  Rim  otkrivajud  mu  pogibao  od 
svježih  Barbara  i  Poljaka  Rimljanina,  koji  spašava  Barbare  Ruse,  otkrivajući  im 
snagu  krSćanskog  Rima. 

Vdika  je  važnost  ove  knjige,  jer  ona  ne  razdvaja,  nego  spaja.  Hoće  da  složi  dva 
najjača  slavenska  naroda,  ali  ne  na  podlozi  jednakosti  rase,  nego  sub  specie  općeno- 
svjetskog  sporazumka,  na  osnovi  kršćanstva.  I  zato  je  ova  knjiga  velika  vlast  u 
poslu  medjunarodne  snošljivosti. 

Osobito  je  važno,  Sto  prof.  Zdiechowski  prepuSta  glavnu  riječ  samim  Rusima 
čičerinu,  Solovjovu  i  MereSkovskomu,  a  svoje  želje  izriče  objektivno  i  razborito. 
Time  izbjegava  pisac  odioznost  zastupajući  kao  katolik  interese  katoličke  prema 
pravoslavlju.  —  Neobično  nam  se  čini,  da  su  osnovni  problemi  ruski  sadržani  u 
vjerskim  i  crkvenim  pitanjima,  čudno  je  to  nama  Evropljanima,  jer  znamo,  da 
smo  naSli  modus  vivendi  u  prividnim  ustavima  i  u  ravnovjesju  topova  i  oklop - 
njača,  kad  se  vjersko  i  nacionalno  sporazumljenje  joS  nije  našlo.  Ali  tko  poznaje 
Istok,  sa  stravom  gleda  ni  štetnost  i  labilnost  evropskoga  mira  i  razvitka,  jer  je  Istok 
veći  i  jači  fizički,  a  on  se  stavlja  uvijek  na  bazu  vjersku.  Vjera  je  ondje  je- 
dini zalog  miru.  A  s  druge  strane  vidjeti  je,  da  i  Evropa  stoji  pred  pitanjem,  štono 
je  u  svezi  s  metafizikom :  s  pitanjem  o  zadnjoj  svrsi. 

Raspravljanjem  tih  pitanja  knjiga  nas  prof.  Zdiechowskoga  trza  iz  mira  gra- 
djanskoga,  zanosi  nas  u  borbu  i  pobjedu  za  veće  stvari  od  naših  domaćih. 

Ova  se  knjiga  oštro  mora  lučiti  od  književnosti  klerikalne.  Dokazuje  to  njezina 
glavna  oštrica :  rastava  ruske  crkve  od  ruske  države  —  i  potpuno  ignoriranje  jednoga 
od  glavnih  zagovornika  gosudarstvene  (državne)  ruske  crkve  —  K.  I.  Pobjedo- 
n  o  s  c  e  v  a. 


DRAGUTIN  M.  DOMJANIĆ:  PJESME 

GLICINIJE 

Grozdovi  modrih  glicinija 
S  tihim  se  lahorom  njišu, 
Stabljike  čudne  uz  stubište 
Ko  arabeske  se  rišu, 

Buje  po  krovu  pocrnjelom, 
Cvieće  sve  mirisom  puni, 
Nigdje  ni  lista,  tek  cvjetovi, 
Bezbroj  se  latica  runi. 

Modri  se  sipaju  sagovi, 
Trošne  prekrivaju  stube, 
K  maloj  se  nožici  svijaju 
Ko  da  je  s  uzdahom  ljube. 

Rudaste  šume  zašuštale, 
Prva  se  zviezda  već  javi, 
Plaho  kd  ruka  po  kosi  Vam 
Prošo  je  šapat  po  travi. 

Skuplja  se  mrak  sred  glicinija, 
Smiešak  u  oku  Vam  gasne, 
Suton  je  drski  i  laskavi 
Prekrio  oči  Vam  krasne. 


MJESEČINA 


Staze  sve  pune  su  mjesečine, 
S  Čežnje  pod  oknom  Vam  izdišu  ruže, 
Hladne  fontane  u  mramorne  školjke 
Biserje  drobe  i  s  jecajem  tuže. 

Tako  je  tiho,  da  sni  se  već  bude. 
Dodjite,  biele  Vas  čekaju  staze, 
Znadu,  da  koraci  Vaši,  ko  šaptaj, 
Ne  će  ni  laticu  ruže  da  zgaze. 

Vidite  sjene  se  zlobne  i  mračne 
Pred  Vama  divlje  u  šikarje  kriju, 
Tamo,  gdje  ne  gleda  danju  ni  sunce, 
Noću  tek  strava  i  očaj  bdiju. 


Au  calme  cl&lre  de  lune  trlste  et  betu. 
Qui  fait  ržver  les  oiseaux  dans  les  irbres 
Et  sangloter  d'uctase  les  Jets  d'  eau  . .  . 

Paul  Verlaint. 

Gledajte,  ondje  sred  procvalih  lipa 
Jedna  za  drugom  se  kriesnice  pale, 
One  će  savit  Vam  drhtavu  krunu, 
Kao  da  s  neba  su  zvjezdice  male. 

Cviet  će  se  budit  i  gledat  u  Čudu, 
Kako  na  zlatnom  su  sunčanom  pramu 
Zasjale  zviezde  sa  noćne  modrine, 
Slavulj  će  kliktat  kroz  šutnju  i  tamu. 

Ako  Vam  kriesnica  pogleda  koja 
U  oči,  što  moja  sanja  tek  smije, 
Pa  ako  dignete  k  očima  ruke, 
Bit  će  ko  molitve  nevine  dvije- 


STJEPAN  LUKIĆ:  SLIKE 

i. 

Jedno  ljetno  popodne  sav  usopljen  doskakutao  općinski  stražar  Marko  pred 
cigansku  Čadjavu  Čergu,  što  se  je  uzdigla  na  kraju  sela  X  ...  uz  cestu  na  općinskoj 
ledini  i  strši  tamo  sama  kao  egipatska  piramida. 

Pred  čergom,  a  ni  na  ledini  nikoga  ;  samo  nedaleko  uz  živicu  pase  kljuse  mr- 
šavu travu,  mašući  lijeno  repom  i  ovda-onda  pružajući  vrat  preko  živice,  kao  ko- 
ketirajući s  bujnom  djetelinom,  što  je  izrastla  preko  živice  u  livadi. 

Nije  bilo  ni  Šarova  pred  čergom.  Marko  se  stao  ogledavati  i  obilaziti  čergu, 
napokon  se  sagne  i  zaviri  unutra. 

—  Ej,  cigo,  gdje  si  ?!  —  zavikne  on. 

Na  to  se  čulo  u  čergi  micanje  i  protezanje. 

—  Ustaj,  cigo !  —  opet  će  Marko. 

—  Eto,  eto,  —  ozva  se  iz  čerge  mukao  glas,  a  na  to  se  izvuče  iz  nje  onizak 
Ciganin,  gologlav,  u  čizmama,  u  crveno  prugastoj  košulji,  trljajući  si  rukama  oči, 
pa  opazivši  pandura,  duboko  mu  se  nakloni : 

—  Ljubim  ti  ruke,  eto  malo  zaspali ...  ova  žega . . . 

—  Da,  umorili  se  od  posla !  —  posprdljivo  će  Marko.  —  Nego,  zar  si  ti  još 
ovdje  ? . . .  Nisam  li  ti  još  jučer  rekao,  da  je  načelnik  odredio,  da  odavde  moraš 
odmah  seliti  ?  Sta,  zar  se  ne  ćeš  pokoriti  ? . . . 

—  Hoću,  hoću,  gospodine,  sad  ću . . .  sad  ću  . . .  ali  ded'  pusti  do  sutra,  tako- 
ti  sriće  ! . . . 

—  Nema  ništa  do  sutra  —  odma  ! 

—  Nemoj,  tako  ti  sriće,  ljubim  ti  ruke . . . 

—  Gospodin  me  načelnik  poslao,  da  se  s  mjesta  mičeš  odavde.  Ti  valjda  znaš, 
kad  načelnik  nešto  kaže  ! . . .  Smataj  samo  čergu  ! 

—  Sad  ču . . .  sad  ču . . .  al'  nemoj,  pusti  do  sutra,  ljubim  ruke  načelniku  •  •  • 
Eto,  samo  Što  nije  noč  pala,  kuda  ču  u  mrak  ? . . . 

—  Zakon  je  zakon  !  —  važno  če  Marko. 

—  Ljubim  ruke  i  zakonu . . .  pusti ! . . . 

Izmiljila  u  to  iz  čerge  ciganka  s  golim  djetetom  na  prsima  ;  za  njom  istrčalo 
ciganče  od  četiri  godine,  golcato-golcijano  i  uhvatilo  mater  za  suknju ;  za  njim 
istrčalo  drugo  od  pet  godina,  za  ovim  treće  od  Šest  godina  i  četvrto  tako  od  sedam 
godina  i  pohvatali  se  oko  matere  kao  piliči  oko  kvočke,  pogledajući  uplašeno  sad 
na  Markove  brčine,  sad  na  njegovu  sablju  ;  svi  su  kao  napuhnuti,  okruglih  glava 
i  kovrčastih  kosa.  Takih  se  andjela  vidi  na  slikama  Rafaelovim  i  Rubensovim. 

—  A,  što  smo  skrivili,  Boga  ti  ?  —  ciganka  če  Marku. 

—  Sve  da  i  niste  ništa  skrivili,  takav  je  zakon  ! . . .  A  što  niste  skrivili,  lako 
za  to !  —  oštro  če  Marko. 

—  Tako  ti  sriče,  reci,  što  ?  —  uze  cigo. 

—  Svijet  se  po  selu  na  vas  tuži,  —  odvrati  Marko. 

—  A  rad  šta  ? 

—  Sad  fali  guska,  sad  pura  . . . 

—  Eto !  Cigo  ukrao !  —  zaklima  cigo  glavom. 

—  Sad  krmče,  sad  konji . . . 

—  Eto  !  Cigo  ukrao  ! 

—  U  polju  trava  i  djetelina  popaSena . . . 

—  Eto  !  Cigin  džogat  popasao  ! 

—  Sad  bilo  kako  mu  drago,  dosta  je,  da  se  svijet  na  vas  tuži.  Nema  druge 
nego  se  valja  odavde  kupiti . . .  Ajde,  ajde  brže  ! 

—  Eh,  —  zaklima  cigo  glavom  i  poče  razvezivati  užeta  na  čergi. 

Marko  sjedne  na  ledinu  i  uze  promatrati  rušenje  đganinova  gnijezda.  U 
jednu  mu  ruku  bilo  kao  drago,  što  je  izvršio  načelnikov  nalog,  nu  u  drugu  mu 
došk)  ponekuda  žao . . .  On  samo  na  oko  izgleda  oštar  čovjek :  po  svojim  brčinama 
i  opasanoj  sablji . . .  nu  srca  je  on  meka.  „Zašto  ?"  nadalo  mu  se  pitanje.  „Zašto 
ne  pustiti  svakog  da  po  svojoj  miloj  voljici  živi  na  tom  bijelom  svijetu  ?  Eto  i  on 
imade  svoje  gnijezdo  s  petero  mališa,  pada  se  ko  usudi  da  ga  iz  tog  gnijezda  tjera, 
eh . . ." 

I  čadjavo  platno  pade,  a  pod  čergom  se  zacrveniše  prugasti  jastuci  i  perine 
povaljane  po  zemlji  uz  kola  ;  u  sredini  se  od  pepela  bjelasalo  ognjište ;  do  njega  se 
izvalio  garav  kotlić,  iznutra  se  žuteći,  još  neostrugan  od  žganaca  ;  tamo  se  opet 
prebacilo  korito,  a  kod  ulaza  nakovanj. 

Ciganka  spusti  dijete  s  prsiju  na  zemlju  i  uzme  kupiti  jastuke  u  perine  i  slagati 
ih  u  kola.  Jedno  ciganče  poletilo  prema  živici,  popelo  se  na  džogata  i  dojašilo  pod 
kola.  U  to  dotrčao  i  šarov  pa  se  zaustavio,  podignuvši  glavu,  očevidno  iznenadjen 
selidbom . . . 

Jedno  drugo  ciganče  potrčalo  k  njemu,  privezato  mu  uzicu  oko  vrata  i  svezalo 
ga  za  Hjevču. 

Eto  i  već  je  sve  u  kolima,  samo  se  na  ledini  bjelasa  ognjište ...  Još  na  džogata 
metnuSe  ormu  i  upregoše  ga  u  kola. 

Gganka  se  s  malim  djetetom  prva  pope  na  kola,  sjede  med  crveno-prugaste 
jastuke  i  zapali  lulu. 

Četvero  cigančadi  na  to  kao  prhnu  na  kola  i  posadiše  se  oko  matere. 
Tako  ljeti  prhne  s  njive  jato  vrabaca  na  živicu . . . 
Napokon  sjedne  i  cigo  u  kota. 

—  Z  bogom,  gospodine !  —  pozdravi  on  Marka. 

—  Sretno  pošli !  —  odzdravi  mu  on. 
I  kola  se  maknuše. 

Marko  je  još  dugo  sjedio  na  ledini  i  gledao  za  kolima,  dok  ih  nije  obavila  sla- 
vonska prašina . . . 

II. 

Istoga  dana  u  tom  selu  u  zgradi  i  pred  zgradom  pučke  Škole  bilo  osobito  živo. 

Djaci  ulijetati  i  izlijetali  na  školska  vrata,  vukući  na  cestu  u  kola  sanduke, 
košare,  stolice,  slike,  što  je  već  ko  uhvatio.  U  sobama  se  čulo  lupanje  i  zakivanje 
dasaka,  ovda-onda  zveknulo  staklo  o  pod  ili  se  okno  s  prozora  sasuto  na  ulicu. 

I  u  cijeloj  toj  ulici  bilo  ponekuda  življe,  no  što  je  obično  u  to  doba  bivalo  i  ako 
je  bio  radni  dan  ;  žene  izvjedljivo  provirivale  preko  taraba  ;  tu  i  tamo  se  vidjevalo 
ljudi  u  hrpama  u  razgovoru. 

—  Ja  vam,  ljudi,  samo  kažem,  da  takoga  učitelja  još  nismo  imali,  niti  ćemo 
skoro  imati,  —  reče  izmedju  jedne  hrpe  prosijed  seljak,  mašući  rukom  i  klimajući 
glavom,  a  pri  tom  zažmirivši  na  jedno  oko. 

—  Bog  bi  znao,  rad  Šta  su  ga  tako  naglo  premjestili  ?  —  drug  će. 

—  Valjda  je  takav  zakon,  -  treći  će. 

—  Bit  će  da  je  takav  zakon  kod  njih,  —  potvrdi  četvrti,  prekrstivši  otraga 
ruke. 

Učitelja  su  Janka  Zmajevića  svi  u  selu  zavoljeli ;  on  se  s  narodom  družio ; 
prisluškivao  njegovu  btlu,  bio  s  njime  jedna  duša. 

A  u  školi !  Njegovi  djaci  umiju  najljepše  da  pišu  od  svih  drugih  u  obližnjim 
školama.  Kako  tek  čitaju  i  računaju ! 

Selo  je  bilo  prijatno,  zdravo  mjestance,  na  brdašcu,  opkoljeno  šumama  i  po- 
ljima. Tu  je  mislio  da  se  napokon  smiri.  Imati  svoj  kutić,  bilo  mu  je  uvijek  idealom. 
Ovdje  je  počeo  da  služi  istom  drugu  godinu,  kad  odjedared  eto  odredbe,  da  se 
odavde  iz  službenih  obzira  premještava,  tri  stotine  kilometara  daleko  u  selo  P. 

I  ako  je  već  za  svog  službovanja  bio  privikao  neprestanom  selenju,  ovaj  ga  je 
put  ovo  premještenje  zabolilo. 

—  I  opet  —  osveta !  —  govorio  u  sebi. 

Bilo  mu  je  oko  trideset  i  pet  godina,  oženjen,  dosta  slabunjav  ovisok  čovjek, 
plavkaste  brade  i  brkova,  krupnih  očiju,  čovjek  načitan ;  kolege  o  njemu  govorili 
$  počitanjem  ;  imao  četvero  muške  djece  od  pet  do  devet  godina :  Držislava,  Zvonka, 
Krešu  i  Tomicu.  S  djecom  se  je  svojom  vazda  ponosio : 

—  To  će  biti  moji  osvetnici !  —  znao  bi  reći. 

Već  su  počeli  iznašati  ormare  u  kola,  a  kad  su  stali  da  nose  harmonij,  izišao  je 
na  cestu :  to  je  za  njega  bio  najvredniji  komad  pokućtva,  pa  je  htio  pripaziti,  da 
se  zgodno  u  kola  postavi. 

Taj  harmonij ! 

4M 


Digitized  by  Google 


I  ako  je  bio  star  i  od  selenja  izlupan  i  izgreben,  izlizanih,  požutjelih  tipaka, 
s  nekoliko  pokvarenih  glasova,  na  koje  bi  samo  zrak  duvao,  znao  je  on  svaki  dan 
po  nekoliko  sati  uzanj  prosjediti,  gazeći  i  prebirući  akorde. 

Onda  su  iznijeli  nekoć  zelen,  sada  izblijedjeli  divan,  onda  korito  i  kolijevku. 

Supruga  je  njegova  još  u  sobi  vezala  jastuke  i  perine  i  ovda-onda  joj  propa- 
divala  s  oka  suza... 

2ene  ne  vole  selidbe,  kad  već  jedared  negdje  sviju  toplo  gnijezdo . . . 

Ovdje  im  je  svima  bilo  tako  voljko . . . 

Mali  je  Zvonko  bio  prije  boležljiv,  a  tako  i  Krešo,  no  ovdje  su  se  mališi  posve 
oporavili,  bog  zna  kako  će  im  opet  biti  u  novom  gnijezdu,  —  mislila  u  sebi  mati, 
pobirući  iz  svakoga  kutića  i  najnesetniju  stvarcu,  čupajući  iz  stijene  i  najmanji 
čavlić,  ogledavajući  sena  sve  strane,  da  što  ne  ostane. 

A  medjutim  sve  više  i  više  počela  u  sobama  zijevati  praznina  i  njoj  postajaše 
sve  bolnije. 

—  Eto,  za  čas  dva  opustit  će  ovo  toplo  gnijezdo !  —  pomisli  ona  i  suza  joj  se 
skotrlja  niz  lice. 

Dotle  je  Tomica  u  dvorištu  s  nekom  važnošću  na  licu  spremao  svoga  drvenog 
konja  i  kolica,  natrpana  puškama,  sabljama  i  sviralama,  samo  još  bubnja  nije 
mogao  zgodno  smjestiti. 

Zvonko  se  medjutim  popeo  na  tavan,  da  pohvata  svoje  golubove,  a  Držislav 
svezao  na  vrpcu  Leona,  izveo  ga  na  ulicu  i  privezao  uz  lijevču.  Krešo,  kao  kakav 
trgovac  kod  rasprodaje,  nudjaše  seoskoj  djeci  uz  pol  cijene  stara  pera  i  puceta . . . 

Svi  su  oni  izgledali  veseli,  kao  da  idu  kamo  na  izlet. 

Doskakutala  još  jedared  baka  Stana,  susjeda  njihova,  ponesavši  sa  sobom 
ljekovitih  travki,  svezanih  u  više  krpica,  da  ih  predade  gospodji. 

—  Skoro  sam  zaboravila !  Evo  uzmite !  —  reče  ona,  pružajući  gospodji  kr- 
pice :  —  ovo  je  protiv  kašlja  i  probadanja,  ovo  za  rane,  ovo  protiv  glavobolje ;  ovo 
dajte  piti  Zvonku  i  Kreši,  to  je  protiv  malokrvnosti ...  Bog  bio  s  vama  !  Bili  ste 
nam  svi  dobri ! 

—  Hvala  bako ! 

Na  to  došla  druga  susjeda  i  predala  gospodji  u  krpi  zamotano  pečeno  pile  i 
komad  gužvare. 

—  Uzmite,  gospodjo !  Na  putu  se  ogladni !  Evo  mak)  jabuka  i  krušaka,  — 
reče  ona,  vadeći  iz  njedara  voće. 

—  Hvala  susjedo !  Kako  vi  svi  na  nas  mislite !  —  zahvali  gospodja. 
Došlo  joj  teško,  u  malo  da  na  glas  nije  proplakala . . . 


Nedaleko  pred  jednom  kućom  sjedila  na  klupi  dva  starca  i  razgovarala. 

—  Šteta  ga,  pametna  glavica !  —  jedan  će. 

—  Da,  da,  lijepo  je  ono  na  skupštini  govorio :  „Učimo  i  radimo  i  ne  prodajimo 
strancu  ni  pedlja  rodjene  zemlje" ...  —  prihvati  drugi.  —  Nego  onomadne  sam 
bio  kod  općine  i  tamo  čuo  pripovijedati,  da  je  odavde  premješten  radi  svojih  govora, 
što  li,  jer  da  narod  buni . . 

—  I  ja  sam  tado  nješto  čuo,  —  potvrdi  i  prvi. 

Onda  su  zašutili  i  dugo  jedan  drugomu  u  oči  gledali,  kimajući  glavom. 

Napokon  su  sve  stvari  bile  strpane  u  dvojim  kolima. 
Zmajević  se  još  opraštao,  rukujući  se  sa  seljacima,  što  su  se  medjutim  skupili 
oko  škole. 

Izražaj  mu  lica  bio  veseo,  nasmješljiv,  samopouzdan. 

—  Z  bogom,  braćo ! 

—  Sretno  pošli !  —  odvraćali  mu  oni,  skinuvši  šešire  i  mašući  s  njima. 
Zvonko,  Tomica,  Krešo  i  Držislav  na  to  kao  prhnuše  na  kola  i  posadiše  se, 

kako  je  koji  uhvatio  mjesto. 

Tako  ljeti  prhne  s  njive  jato  vrabaca  na  živicu . . . 

Napokon  sjedoše  otac  i  mati  i  kola  se  maknuše,  narod  ih  pozdravljao  i  dugo 
gledao  za  kolima,  dok  ih  nije  obavila  slavonska  prašina . . . 


ZDENKA  MARKOVIĆ :  U  STAROM  KANCONIERU . . . 

Danas  stoji  ondje  još  samo  balkon,  opleten  crvenim  ružama.  Kameni,  bijeli 
balkon  s  lijepom  balustradom,  onako  bogato  gotski  izradjen  kao  kakova  bra- 
bantska  čipka,  koja  resi  svilene  zastore,  što  vise  nad  posteljom  kakove  kraljevne, 
urešen  grančicama,  koje  se  previjaju  kao  da  i  nijesu  iz  kamena  već  iz  pamučne 
niti,  na  Ušću  se  razabiru  žile,  a  pojedini  cvjetovi  i  rozete,  što  proviruju  medju 
vitkim  stupićima,  upravo  su  umjetnički  izradjene.  A  preko  svega  toga  prebacila 
je  —  koje  od  starine,  koje  od  vlage  —  zelenkasta  mahovina  svoju  tanku,  meku 
baršunastu  prevlaku. 

Ne  zna  se,  što  je  ljepše:  balkon  ili  ruže,  koje  ga  svojim  dugačkim,  tankim 
hvojama  grle  i  crvenim  ga  mirisnim  ustima  svojim  ljube . . .  Jedno  i  drugo  ima 
poseban  neki  čar,  čini  se,  da  jedno  bez  drugoga  ne  bi  bilo  tako  lijepo ;  balkon  se 
ne  bi  dao  zamisliti  bez  tih  ruža,  a  one  opet  ne  bi  mogle  živjeti  bez  njega.  Boja  je 
tih  ruža  posve  neobična  :  purpurna,  a  uz  to  puna  sjaja,  kao  da  se  grimiznim,  bar- 
šunastim plaštem  skotrljala  kap  rose  i  ostavila  iza  sebe  sjajan,  srebrolik,  voden 
trak,  kojega  se  taknula  zraka  sunca,  što  se  prikrala  u  sobu  kroz  Šarena  stakla 
uskih  gotskih  prozora . . .  Takove  su  te  ruže  i  još  ljepše.  Puno  ljepše.  To  se  i  ne 
da  reći,  samo  se  dade  zamisliti. 

Od  toga  se  starinskoga  dvorca  nije  ništa  sačuvalo,  osim  zida  i  toga  balkona, 
koji  se  Čini,  da  visi  na  njemu  kao  kakovo  cvijetno  gnijezdo. 

Prije  nego  je  dvorac  posve  opustio,  našao  se  u  njemu  medju  mnogim  drugim 
vrijednim  i  starim  knjigama  i  mali  jedan  „Canconer  d'amor",  koji  je  potjecao  iz 
Španjolske.  Kako  je  taj  ljubavni  kanconijer  došao  ovamo  —  tko  bi  znao  !  Možda 
ga  je  jednom  kakav  mladi  trubadur  poklonio  kojoj  lijepoj  gospodji  ovoga  dvorca 
ili  ga  je  možda  kakova  mala  ženska  ruka  slučajno  gdje  našla,  uzela  ga,  puna  želje, 
da  pročita,  što  u  toj  maloj,  lijepoj  knjizi  piše,  pa  ga  možda  sakrila  i  spremila  u 
kakovu  kutiju,  modrom  svilom  podstavljenu,  koju  je  pod  ključ  metala,  jer  je  u  njoj 
čuvala  nizove  bisera,  plesne  bijele  rukavice  i  lepezu ...  ili  se  možda  od  starine 
nalazio  u  obiteljskoj  knjižnici  za  staklenim  vratima  ormara  možda  samo  zato,  jer 
je  bio  lijepo  vezan  u  koži  od  sanjana,  pa  je  resio  policu  ili , . .  Tko  bi  znao !  Medju 
njegovim  starim,  prožutjelim  stranicama,  medju  onima  pjesmama,  koje  su  od 

ljubavi  upravo  gorjele  i  podraživale  osjećaje,  kako  oči  podražuje  crven  granatni 
cvijet,  nalazila  su  se  dva  ispisana  lista  papira,  koja  su  uz  crvenu  svilenu  nit  bila 
umetnuta  u  knjigu.  Pisana  su  bila  ženskom  rukom.  Poslije  se  našlo  u  dvorcu  u 
raznim  ladicama  stolova  i  raznih  pisama,  ali  nijedno  nije  bilo  pisano  istom  ovom 
rukom  kao  ova  u  kanconijeru.  Na  ta  dva  lista  nije  bilo  zabilježeno,  tko  je  to  pisao 
i  tako  se  nije  ništa  znalo.  Tek  se  govorilo,  da  je  to  pisala  žena  mlada,  lijepa  i  umna 
i  da  je  njezin  portret  u  velikom  zlatnom  okviru  visio  u  dvorani,  gdje  je  bio  cijeli 
niz  portreta  djedova  i  pradjedova  gospodara  dvorca  i  da  je  mnoge  očarala  svojom 
ljepotom  —  ta  mrtva,  nijema  slika . . . 

Ne  zna  se,  je  li  to  imalo  biti  pismo  ili  možda  samo  stranica  dnevnika.  Ako  je 
bilo  pismo,  vidi  se,  da  nije  nikad  bilo  otposlano,  nego  je  —  tko  zna  kakvim  slu- 
čajem —  ostalo  zaboravljeno  u  knjizi,  a  ako  je  bila  stranica  dnevnika,  pisana  kao 
da  je  na  nekoga  upravljena,  ostala  je  samo  stranicom  dnevnika,  da  tudje  oči  ni- 
jesu  u  nju  zavirile. 

U  starom  kanconijeru  pisalo  je  ovo : 

. . .  Sjedim  medju  ružama,  mislim  na  naš  današnji  razgovor  i  pišem ...  Ne 
ljubim  Vas,  ne  mislite  toga,  ne  utvarajte  sebi  to.  Možda  ste  koji  čas  i  mislili.  Otišli 
ste  danas  od  mene  kao  obično  hladan  i  mrk.  čudan  čovjek  !  Da  Vas  netko  ljubi ! 
Hladan  kao  led  i  vazda  milostiv,  vrlo  milostiv  kao ...  Ne  ću  ni  da  kažem  dalje. 
Lice  vazda  jednako,  bez  posmijeha,  bez  vedrine ...  Oči  bez  riječi,  u  njima  nema 

ni  sreće,  ni  bijede,  ni  sanja . . .  Mir  Prividna  tišina.  To  ste  Vi.  Hladan, 

kameni  kip.  čovjeka  prodje  zima  uz  Vas.  Kao  da  u  Vama  i  oko  Vas  nikad  nije  bilo 
vedrine  i  topline,  nije  bilo  sunca,  kao  da  nikad  nijeste  osjetili  proljeća  i  čuli,  kako 
se  iz  sokova  i  topline  zemlje  budi  cvijeće,  kako  otvara  šarene  glave  svoje  i  okreće 
oči  za  životom. . .  Čini  se,  da  Vi  toga  ne  poznate;  ili  ne  shvaćate  ljepote  — života 
ili  sumnjate  o  njoj  kao  što  o  svemu  sumnjate . . .  Ledena  sfinga . . . 

A  ipak . . .  Kad  promislim  sve,  kad  se  sjetim  Vaših  hladnih  očiju  bez  vatre, 
bez  sjaja  i  bez  strasti,  a  opet  onih  gdjekojih  časova,  kad  je  u  hladnim  Vašim  zje- 
nicama sijevnula  neka  toplina,  koja  je  tako  godila,  kao  da  je  Čovjek  uza  svoje  lice 
prislonio  nečiju  toplu  ruku,  koja  ga  je  pogladila,  onda,  u  takovim  časovima  činilo 
mi  se,  da  se  Vaša  duša  probudila  i  da  je  čudnim  načinom  ogrijala  moju,  da  su  Vaše 
inače  nijeme  oči  najednom  progovorile,  da  su  nešto  počele  šaptati,  tiho,  da  nitko  i 
ne  čuje  i  da  ne  opazi  da  Šapću,  da  ih  modrina  neba  ne  razumije,  da  ih  crvene  latice 
ruža  ne  ulove  i  vjetru  ne  odadu,  pa  da  ih  taj  ne  raznese  svijetom . . .  Tiho  su  šap- 
tale  najljepše  priče,  dok  smo  mi  čavrljali  o  tako  običnim  stvarima.  Usta  su  mi 
Vaša  govorila  o  doživljajima  onoga  dana,  a  oči  o  davnim  doživljajima  Vaše  duše . . . 
Meni  se  činilo,  da  su  oči  Vaše  pričale  o  Vama  kao  o  putniku,  s  nemirnom  dušom, 
koji  vječno  luta  svijetom  i  traži  ono  nešto,  što  kao  divlji  oganj  pred  očima  titra, 
draži,  a  uhvatiti  se  ne  da  ...  I  dalje  su  mi  pričale,  da  su  vrlo  rijetko  vidjele  sreću, 
pa  da  je  u  opće  možda  vidjeti  ne  Će ...  I  dalje . . .  vazda  dalje . . .  o  tajnim,  mrkim, 
neispitanim  dubinama  duše  i  o  osjećajima,  koji  tu  niču  kao  šareno  mirisno  cvijeće 
u  ponorima,  osvjetljuju  dubine  duše  i  pretvaraju  ih  u  čarobne  špilje,  u  kojima  se 
od  mirisa  toga  cvijeća  na  sve  zaboravlja :  zaboravlja  se,  gdje  prestaje  neravna 
zemaljska  kora,  a  počinje  nebeska  modrina,  Što  se  ljeska  kao  razastrta  svilena  ma- 
rama, koju  sebi  zemlja  prebaci  preko  ramena,  kad  umorna  i  ugrijana  od  rada  u 
predvečerje  počiva  i  pušta,  da  joj  vjetar  hladi  ogorjele  obraze,  a  vjetar  raznosi 

4S7 


Digitized  by  Google 


zelenu,  svilenu  kosu . . .  Zaboravi  se  i  na  to,  da  sa  predvečerjem  prestaje  dan  a 
počinje  noć,  onda  se  čovjeku  čini,  da  je  oko  njega  vječan  dan,  vječno  sunce  i  sjaj . . . 

Kad  promislim  sve  to  i  kad  se  sjetim  svega  toga,  onda  mi  se  čini,  da  Vas  radi 
tih  lijepih,  velikih  časova  ipak  ljubim ...  Da,  ljubim  Vas,  jer  ste  neobičan,  posve 
drugojačiji,  nego  svi  drugi . . .  Ljubim  Vas  na  čudan  način  ;  onako,  kako  se  ljubi 
mlada  proljetna  Suma,  kad  jedva  prolista  i  ospe  se  zlatom  sunca,  da  čovjek  ne  zna, 
je  li  zelena  ili  zlatna,  je  li  java  ili  priča,  kad  sva  mirise  sokovima  i  probudjenim 
cvijećem,  kad  u  njoj  sve  nešto  tiho  Sumi  i  pjeva . . .  Kad  je  čovjek  jednom 
ovakovu  vidi,  neprestano  mora  onda  da  o  njoj  misli,  pa  i  u  veče,  kad  legne  i  za- 
tvori oči,  opet  mu  dolazi  u  pamet  sa  svim  bojama  i  Sto  se  dulje  na  nju  misli,  tim 
je  milija  i  ljepSa . . .  Tako  Vas  ljubim . . .  I  još  više . . . 

A  opet,  med  ju  nama  ni  jesu  nikad  pale  riječi  ljubavi.  Tih  nedostaje,  tih  ne- 
ma . . .  Velikih,  izgovorenih  riječi  nema.  Ne,  nema  riječi,  a  možda  ni  osjećaja  ni 
kod  Vas,  ni  kod  mene . . .  Kad  se  pravo  uzme,  sve  to  nema  smisla ...  Mi  se  ipak 
ne  ljubimo ...  Ne.  Suviše  smo  hladni.  Daleko  smo  jedno  od  drugoga,  silno  da- 
leko.. .  čini  mi  se,  da  smo  se  oboje  slučajno  naSli  na  osamljenoj,  uskoj  jednoj 
stazici  života  i  idemo  neprestano  jednim  putem,  imamo  iste  želje  i  iste  nade,  tek 
idemo  jedno  za  drugim.  Tko  će  stati,  da  pričeka  na  drugo  ?  SuviSe  smo  ponosni 
jedno  i  drugo.  Vi  ?  Mislit  ćete :  neka  se  približi  ona  —  dama,  njoj  je  lakše,  ja  ? 

—  neka  dodje  prvi  — on  kavalir.  Nastaje  igra,  skupa  igra  života,  u  koju  se  čovjek 
i  ne  misleći  zaplete,  a  plaća  je  velikom  boli. . .  On  dodje  bliže,  pun  topline  i  dobrote 
i  najradije  bi  rekao :  Dodji,  ostani,  dajmo  si  ruke  i  stupimo  u  život.  Tako  se  lakSe 
prolazi  svijetom.  1  već  će  da  kaže,  ali  ne  može ...  Tko  bi  znao  zašto !  Voli  je,  ali 
se  boji,  jer  ne  zna,  Sto  misli  ona.  On  krzma,  oklijeva ...  U  to  se  polako,  polako 
odmiče  ona  ;  umara  je  čekanje,  umara  je  pogled  na  njegove  nijeme  usne  i  na  ono 

—  na  oko  —  ledeno  srce . . .  Opet  se  približe.  Ona  mu  očima  svojima  nudi  naj- 
ljepše cvijeće  života,  ona  ga  obasipa  toplinom ...  On  je  sretan,  prima  sve,  ali  i 
opet  šuti,  ne  zbori  ni  o  čem  dubljem ...  On  ništa  ne  zna ...  A  opet  —  zna  sve . . . 
Teška,  bolna  igra  života . . . 

A  opet  možda  i  nijesmo  tako  daleko.  Na  časove  mi  se  čini,  da  su  nam  duše 
jednake,  da  smo  jedno,  mi  i  ne  vidimo,  da  smo  se  našli ...  Mi  smo  uopće  od  uvijek 
zajedno ...  A  opet  —  mi  se  možda  ne  razumijemo . . . 

Možda  bi  bolje  bilo,  da  se  više  ne  vidimo,  da  ne  govorimo  ni  riječi.  Zaboravimo 
sve  lijepe  časove . . .  Zaboravimo  na  one  bijele,  kamene  stube,  koje  su  vodile 
u  zimski  naš  park  i  bile  pokrite  lakom  naslagom  snijega  kao  bijelim  baršunastim 
sagom,  koji  je  za  nas  samo  bio  prostrt ;  na  one  kamene  vaze  na  ulazu,  u  kojima 
su  ljeti  cvali  kao  krv  rumeni  cvjetovi,  a  sada  su  se  mrčili  borovi,  koji  su  se  od  inja 
sjali  kao  srebro,  na  one  svježe  putove,  koje  smo  mi  prvi  utrli  u  parku  i  poput  djece 
se  veselili  našim  osamljenim  stopama  u  snijegu,  na  onaj  naš  bezbrižni,  veseli  smi- 
jeh . . .  Zaboravimo . . .  Podjimo  dalje.  Podjimo,  i  ne  sjećajmo  se  više  ni  one  je- 
senske aleje,  koja  se  sva  žutila  i  krošnje  se  drveća  prelijevale  čas  kao  bakar,  čas 
kao  zlato,  kako  je  sunce  na  njih  palo  i  na  nas  su  sipale  svoju  zlatnu  kišu ;  i  one 
starinske  fontane  od  terakote,  koja  je  u  dnu  njegovu  jednolično  mrmorila  i  sve  po 
laganije  vodu  štrcala,  na  one  bijele  golubove,  koji  su  svojim  crvenim  nogama  sta- 
jali na  rubu  i  pili  vodu  ravno  iz  ralja  zmajevih,  odakle  je  tekla,  na  ono  žuto,  Ši- 
roko lišće,  što  je  pak)  s  drveća  i  plivalo  vodom,  i  na  onoga  starinskoga  boga  Iju- 

bavi,  onaj  bijeli  mramorni  kip,  kojega  su  ljeti  oplele  ruže,  a  s  jeseni  ovijala  gusta 
magla  i  sakrivala  ga  našim  očima . . . ;  ostavimo  sve  to  i  podjimo  dalje . . .  Nije 
dobro,  da  se  sjećamo  svega  toga . . .  Uspomena  se  uopće  nije  dobro  sjećati . . . 
Ta  sjećanja  peku  i  bole  kao  rane.  Zato  nije  dobro,  da  mislimo  na  ono  proljetno 
predvečerje,  koje  nas  je  odvelo  tamo  za  zapadom  sunca,  za  onim  rumenilom,  kroz 
tamne  jablanove  na  ona  daleka,  ravna  polja.  Zelena,  mirisna  polja,  na  kojima  je 
cvjetalo  bijelo  ivanjsko  cvijeće,  a  Sturci  su  u  travi  počinjali  svoju  večernju  pjesmu, 
a  u  vrtovima  je  cvao  onaj  slatki  jorgovan.  Modar,  ljubičast,  gdjegdje  svijetao  i 
gotovo  proziran  kao  najsvjetliji  ametist,  Sto  visi  u  zlatu  okovan  o  vratu  kakove 
lijepe  patricijke,  gdjegdje  opet  taman,  posve  taman  kao  one  tamnoljubičaste  sjene. 
Sto  se  u  predvečerje  uvlače  izmedju  gora ...  O  tko  bi  to  znao  izreći . . .  Sve  je  oko 
nas  mirisalo :  i  polja  i  grmovi,  drveće  i  zemlja ...  O  to  proljeće,  kako  je  bilo  li- 
jepo, kako  divlje,  ono  je  uzbudilo  u  čovjeku  sve,  Sto  je  kroz  zimu  drijemalo . . . 
Sve  je  onda  u  nama  cvjetalo . . .  Nijesmo  si  doduSe  toga  rekli,  tek  smo  osjećali. 
Večer  se  spuStala ...  Mi  smo  na  Časove  zaSutjeli . . .  Sjećate  li  se  toga  ?  Vi  ste 
na  to  možda  već  posve  zaboravili,  ta  Šta  je  do  toga  bilo  Vama  stalo  ?!  Ja  to  pam- 
tim dobro.  Kad  smo  se  vraćali,  oblila  nas  je  slaba  mjesečina,  da  se  jedva  i  opažalo, 
samo  se  pričinilo,  da  je  netko  u  onom  sumraku  oko  nas  rasprostro  srebrenastu 
koprenu,  a  odsijev  njen  pao  nam  je  po  rukama . . . 

Ne,  ne,  zaboravimo  to . . .  Podajmo  si  ruke ...  Ne,  ne  treba  ni  to,  niSta  viSe 
ne  treba ... 

Podjimo . . . 

A  opet . . .  Kako  strašno  zvuče  ove  riječi,  kao  da  je  odčitana  smrtna  osuda. 
Da  se  zbilja  rastanemo  ?  Kako  bi !  Ne,  to  je  posve  nemoguće.  Od  ono  nekoliko 
naSih  razgovora  čini  mi  se,  da  smo  se  tako  zbližili,  da  nas  niSta  rastaviti  ne  može. 
Znam,  Sto  je.  Sanje  su  naše  isplivale  iz  naSih  duSa,  naSle  se,  da  mi  —  slijepci  — 
toga  ni  opazilf  nijesmo  i  zagrlile  se.  One  su  se  poput  bijelih  rascvalih  ruža  splele 
i  srasle  zajedno  nad  glavama  našima,  pa  nas  omamljuju  istim  mirisom  i  obasiplju 
staze  naše  istim  bijelim,  prozirnim  laticama . . .  čini  mi  se,  da  čujem,  kako  se 
jedne  trune,  a  druge  procvjetavaju  i  sraščuju  se  dalje  i  čvršće ...  Pa  da  se  onda 
rastanemo  ? ! 

Jednom  sam  čitala  staru  jednu  francusku  pjesmu.  Onda  mi  se  silno  svidjela. 
U  onoj  požutjeloj  knjizi  pjesama  sa  koricama  od  pergamenta,  označena  je  mo- 
drom svilenom  vrpcom,  koja  malo  proviruje  iz  nje.  Eno  je  na  polici.  Danas,  baš 
sada,  sam  se  sjetila  zadnjih  riječi  i  te  mi  neprestano  trepte  usnicama  kao  da  bi 
htjele  da  se  u  riječima  prospu  iz  usana,  da  ustitraju  zrak,  pa  da  te  male  riječi, 
nošene  uzdušnim  valićima,  ustitraju  oko  Vaše  glave  i  da  šapnu  mjesto  mene  tiho, 
posve  tiho,  da  ne  zbune  tišine : 

—  Ah,  al  ja  Vas  ipak  tako  silno  volim  i  ne  ću  Vam  reći :  adieu  ! 


To  se  naSk)  u  tom  malom,  starom,  požutjelom  kanconijeru . . . 

Padala  kiša,  a  sa  požućela  lozina  pruta 
Kidao  list  se  za  listom.  Kaplje  su  jesenje  kiše, 
Katkad  sa  visoke  strehe  na  kose  kapale  moje ; 
Katkad  bi  zavio  vjetar,  tiho,  pa  zginuo  tiše. 

Dizalo  golo  se  pruće ;  pustili  vezovi  čvrsti ; 
Suhi  su  kucali  vrsi  o  potpor  drveni  doli, 
A  neki  dizali  gole  koljence  nebu  u  vise, 
Ko  suha,  bolesna  ruka,  kad  život  očajno  moli. 

Dizali  koljence  gole  na  vjetra  lagani  dašak, 
Tresli  se,  tražili  život,  pitali  sunce  fl  nebo . . . 
. . .  Al  tužna  jesenja  kiša  smrtnim  je  padala  šumom 
I  prut  je  jedan  po  jedan  bolno  na  pergoli  zebo. 


MILKA  POGAČIĆ :  JEDAN  ŽIVOT  (Syriet>k) 

Da  ne  pobudim  sumnje  u  roditelja,  išla  sam  pred  vlak ,  s  kojim  ste  imali  doći. 
Došli  ste  izvrsne  volje,  pa  kad  smo  zamaknuli  u  našu  šumu,  primili  ste  me  oko 
pasa  i  privinuli  k  sebi.  To  ste  rijetko  činili,  ali  kako  sam  prvi  Čas  bila  osvojena 
vašom  nježnošću  —  tako  je  ona  već  drugi  čas  izgubila  svaki  čar.  Osjetih  na  vašem 
kaputu  jaki  miris  parfuma,  neponatog,  tudjeg  i  ne  znam  kako  ni  zašto  pomislih 

—  nije  li  tu  nešto  prije  počivala  glava  neke  druge  žene  ?  Nehotice  se  lecnem  i  iz. 
maknem  iz  vašega  zagrljaja,  a  vi  se  činjaste  uvrijedjenim.  Tako  smo  tihi  i  oz- 
biljni došli  u  dvorac  a  kod  večere  oboje  smo  nastojali,  da  pred  roditeljima  prikri- 
jemo  naše  raspoloženje.  Kad  sam  ja  s  majkom  izašla  iz  blagovališta,  ostali  ste  vi 
s  ocem  sami.  Već  sam  bila  u  postelji  kad  ste  unišli,  namrštena  čela,  stisnutih  usana. 
Ne  pogledavši  me  stali  ste  šetati  po  sobi,  onda  ste  najednoč  sjeli  k  meni,  pa  mi 
počeli  pripovijedati,  da  vam  je  otac  držao  malu  prodiku,  jer  me  nijeste  upućivali 
putem  o  potrošku.  Pogladili  ste  me  po  ruci  i  rekli :  „Ja  sam  tu  malu,  nestašnu 
glavicu  htio  poštediti  s  tako  prozaičnim  stvarima ..."  —  a  ja  samo  što  glasno  ne 
rekoh :  A  zašto  si  me  poštedio  i  s  onim  poetičnim.  —  U  to  opet  vi :  „Ovakva  djeca 
ne  poznaju  vrijednosti  i  kratkotrajnosti  novca.  Što  bi  tek  bilo,  da  si  ti  upravljala 
s  novcima.  Ti  bi  za  onu  ogrlicu  izdala  čitav  imetak,  a  mi  bismo  bili  morali  brzojavi« 
po  novac" 

—  Ogrlicu,  zapitam,  a  nešto  me  stegnuto  u  vratu. 

—  Pa  da,  benice  mal?,  ogrlicu  o  kojoj  si  toliko  pričala,  pa  ju  htjela  kupiti. 
Sto  bi  tata  istom  onda.  Dakako  on  misli,  da  se  danas  živi  i  putuje  kao  nekad,  dok 
je  on  bio  mlad.  Ti  mu  to  moraš  razjasniti.  Moja  plača  za  sad  još  nije  velika,  a  ipak 

—  treba  da  živimo  prema  našim  potrebama  i  položaju.  —  Tako  ste  mi  još  dugo 
govorili  —  ja  sam  vas  slušala  i  ne  slušala.  U  mojoj  se  pameti  redala  slika  za  slikom 

—  uspomena  za  uspomenom.  Možda  sam  snivala,  možda  ja  nijesam  u  istinu  pod 
vašim  jastukom  našla  ogrlice,  nijesam  je  u  ruci  držala  i  vi  sami  nijeste  bili  sa  mnom 

tako  —  nemili.  Ovo,  ovo  sada  je  istina.  To  je  vaš  glas,  vaše  su  ruke  i  sad  vi  govo- 
rite sa  mnom  o  našem  životu  i  dajete  mi  mjesto  uza  se.  Mora  da  sam  se  blaženo 
smješila,  morala  sam  vas  moliti,  da  mi  govorite  kao  sad,  tako  dobro,  tako  blago . . . 
Oh,  ja  sam  vam  bila  tako  zahvalna,  Sto  me  nijeste  korili  radi  suza,  koje  su  samo 
tekle.  Vi  ste  ih  brisali,  sagnuli  ste  se  k  meni,  milovali  me  kao  nikad . . . 

Vani  je  počelo  svitati.  Negdje  iz  daljine  čuli  se  pijevci,  na  ulici  za  štropota]  a 
kola,  prvo  se  jutro  javljalo  glasovima  života.  Marija  podje  časak  k  prozoru  i  za* 
gleda  se  u  mladi  dan,  a  onda  svrne  pogled  na  Filipa,  koji  je  u  ruke  upro  glavu  i 
nijemo  zurio  preda  se.  Onda  se  vrati  na  predjašnje  mjesto,  nasloni  se  o  naslonjač 
i  nastavljaše  : 

—  Sad  su  zaredali  dani  dobri  i  dragi,  puni  toplote,  tako  kao  oni  jesenski  dani 
u  kojima  priroda,  kano  da  na  čas  stane  i  zadovoljno  razgledava  što  je  stvorila. 
Ovi  su  za  koje  vam  hvalim  Filipe,  samo  u  ovim  sam  se  danima  osjećala  kao  urno* 
tana  u  vašu  ljubav,  i  bilo  mi  je,  da  sam  malo  ptiče,  koje  se  tako  voljko  osjeća  u 
svome  gnijezdu.  Vi  ste  me  pazili,  iskazivali  ste  mi  nježnosti,  meni  nove,  govorili 
ste  mi  o  svojim  osnovama  i  nadama,  dali  ste  mi  osjećati,  da  sudjelujem  u  svemu 
što  se  vas  tiče  i  što  vi  mislite  —  i  eto  ja  nijesam  imala  kad  mučiti  se  s  onim  mi- 
slima, koje  su  me  prije  uznemirivale. 

U  Zagreb  ste  išli  Često  ;  mene  to  nije  boljelo  ni  smetalo.  Ta  vraćali  ste  se  tako 
vedri,  tako  ste  mi  mnogo  pripovijedali  o  ljudima,  s  kojima  ćemo  općiti,  koje  ćemo 
kod  nas  primati.  Svaki  ste  mi  put  donijeli  pozdrav  gospodje  Jurinić,  žene  vašega 
najboljega  prijatelja  i  svaki  put  donijeli  ste  na  sebi  onaj  miris,  koji  je  meni  bio 
već  prvi  put  tako  neugodan.  Ni  sama  ne  znam,  kako  se  u  meni  spojila  žena  va- 
šega prijatelja  s  tim  parfumom  i  bilo  je  časova  kad  me  je  podilazilo  neko  tjeskobno 
neprijatno  čuvstvo.  Jednoć  sam  vas  i  pitala,  kako  to  ona  voli  tako  jake  parfume. 
Vi  ste  se  na  to  trznuli  i  zapanjeno  me  pogledali.  Onda  ste  mi  nešto  odgovorili  posve 
neodredjeno,  ali  ja  sam  osjetila,  da  vam  je  glas  malo  uzrujan.  Uznemirila  sam  se 
s  vašega  nemira  na  čas,  ali  je  prošlo  kao  magla,  koja  se  spusti  i  opet  digne. 

Medjutim  se  primicalo  vrijeme,  da  vi  nastupite  službu,  da  odemo  u  grad. 
Posljednji  put  išli  ste  —  kako  mi  rekoste,  kad  sam  vas  pratila  na  stanicu,  sami, 
i  u  večer  ste  se  imali  vratiti.  Baš  kad  sam  htjela  kao  obično  pred  vas,  stiže  br. 
zojav :  Ne  čekaj  me  večeras,  radi  ne  odgodiva  posla  dolazim  sutra  o  podne.  Tako 
ste  mi  javili.  Bilo  mi  je  teško,  no  —  vidite,  ja  sam  sebi  umišljala,  da  ste  nerado 
ostali  u  Zagrebu  i  nijesam  zaboravila,  da  ne  smijem  pitati  kamo  ni  zašto.  Ipak, 
mislila  sam,  da  ću  se  sutra,  kad  se  vratite,  stisnuti  k  vama,  da  ću  vas  moliti,  da 
me  više  ne  ostavite  same,  jer  se  moje  misli  bune  protiv  vas,  kad  nijeste  uza  me. 

Drugi  ste  se  dan  o  podne  vratili.  Ja  sam  vam  išla  u  susret  s  nesmirenom  bor- 
bom u  sebi.  Nekoliko  sam  puta  šuštala  i  htjela,  da  se  vratim  i  opet  nijesam  mogla. 
Sjetila  sam  se  jučerašnje  večeri,  koju  smo  sproveli  bez  vas,  tako  kao  nekad,  dok 
nijeste  vi  unijeli  medju  nas  nešto  tudje,  oprečno  našoj  jednostavnoj,  bistroj  naravi, 
nešto,  što  nije  mogla  nikad  prebroditi  ni  moja  ljubav,  ni  ljubav  mojih  roditelja, 
koji  su  me  vama  predali  s  najvećim  pouzdanjem,  da  ćete  me  usrećiti.  Ja  sam  iza 
dugih  dana  opet  sjela  k  glasoviru  i  svirala,  otac  i  majka  sjedili  su  svaki  na  svom 
mjestu  i  čitali.  Velika  svjetiljka  što  je  sa  stropa  visjela,  osvjetljivala  je  njihove 
drage  glave,  još  svježe,  —  tek  tu  i  tamo  protkala  se  bijela  vlas,  pa  kad  bi  se  jedno 
samo  maknulo,  već  bi  drugo  pogledalo  na  nj  izrazom  brige.  Želiš  li  nešto,  pitao  bi 

otac  s  onom  svojom  običnom  kretnjom,  u  kojoj  je  bilo  nešto  otmjeno,  viteško, 
pripravan  da  posluži  majku.  Treba  li  ti  nešto,  pitala  majka  —  i  njihovi  se  pogledi 
sretoše,  ruke  stisnuše  ;  oni  se  nasmiješili  jedno  drugome  i  bio  je  taj  posmijeh  kao 

hvala  i  kao  blagoslov.  Držeći  se  za  ruke  čitahu  dalje  a  ja  sam  sanjareći  pre- 

birala  po  glasoviru.  Srce  mi  se  raširilo  dragošću  i  željom.  Ah,  tako  živjeti,  kao  oni, 
životom  tako  čistim  i  dobrim  i  danas  sutra  —  kad  nam  dorastu  djeca  te  ih  damo 
njihovu  životu,  onda  živiti  drugo,  blago  proljeće  ljubavi  bez  bura  i  strasti,  puno 
mira  i  neograničenoga  poštovanja  ! . . .    Ah,  Filipe  —  tako  živjeti ! . . . 

I  najednoč  poletih  k  njima,  izljubili  njihova  draga  lica,  koja  su  se  —  nikad 
ne  izobličena  niskim  afektima,  toliko  puta  nagnula  nad  mene  nježnom  ljubavi, 
zaplakah  od  ganuća  i  plačući  pripovijedah  kakvom  mi  je  željom  nabujalo  srce. 
A  oni  me  gladili  i  uvjeravali,  da  ću  i  ja  s  vama  Filipe  baš  ovako  živjeti.  Ti  si  kći 
tvoje  majke,  reče  otac,  glavno  ipak  ovisi  o  ženi.  Budi  kao  što  je  majka  i  sve  će  doći 
samo  po  sebi ...  Ja  sam  šutila  prisižući  u  sebi  jedno :  ne  bude  li  tako  u  našem 
životu,  sama  ću  nositi  i  nikad  ne  će  moja  nesreća  smutiti  blaženu  sreću  onih  ljudi. 

Zato  sam  se  pričinjala  veselom  i  veselo  sam  vas  pozdravila  kad  ste  došli  i 
skočili  iz  vlaka.  A  vi  ste  izgledali  još  sretniji,  gotovo  izmijenjeni.  Pripovijedali 
ste  mi,  da  Jurinić  još  vazda  ne  izlazi  iz  kuće :  pa  da  je  danas  imao  neki  vrlo  važan 
posao,  koji  se  ne  može  povjeriti  nikome  nego  dobrom  prijatelju,  zato  ste  morali 
na  njegovu  molbu  ostati,  te  ga  jutros  obaviti.  Još  mi  rekoste,  da  ste  noćili  u  našem 

domu,  da  je  tako  lijep  i  elegantan  i  kako  ste  mislili  na  me,  kako  se  radovali 

misleći,  da  ćete  me  za  nekoliko  dana  uvesti  u  nj . . . 

Za  nekoliko  dana  podjosmo  u  Zagreb  

Kao  svladana  uspomenama,  koje  su  se  u  njoj  tako  jasno  dizale,  umukne  Ma- 
rija. U  blijedom  jutarnjem  svijetlu  već  su  se  dosta  dobro  razabirali  predmeti  po 
sobi  i  ona  mekanično  podje  da  utrne  svetiljku.  Prolazeći  mimo  njega,  omahne 
ga  i  ne  znajući  skutom  svoga  odijela,  a  on  se  trznuo  i  onda  dublje  zatisnuo  glavu 
u  svoje  ruke.  U  tišmi  Čulo  se  samo  Filipovo  disanje,  koje  je  naličilo  stenjanju 
onda  se  opet  javio  Marijin  mirni  kao  rezignirani  glas. 

—  Neizreciva  mi  tuga  stisnula  srce,  kad  sam  po  drugi  put,  sada  s  manje  nade 
i  s  toliko  nemira  i  slutnja  ostavljala  rodni  moj  dom,  a  još  više,  kad  sam  unišla  u 
novi.  Na  pragu  sustah,  nekakav  me  strah  obuzeo  i  sva  sam  počela  drhtati.  Vi  ste 
unišli  prvi  i  pošli  ravno  dalje,  onda  se  okrenuste  —  i  mora  da  sam  tako  izgledala, 
da  se  u  vas  probudila  neka  samilost.  Vratili  ste  se  k  meni,  uzeli  me  za  ruku  i  uveli 
u  sobu.  Ja  sam  morala  sjesti.  Svuda  su  bili  spušteni  zastori,  tmina  i  hladni  dah 
nemilo  me  se  dojmiše.  Kao  tamnica  činilo  se  meni.  vikloj  svijetlu  i  zraku.  —  Tu 
ćemo  živjeti,  rekoste  vi,  a  meni  je  nešto  govorilo :  tu  ćeš  tamnovati  i  trpjeti. 

Da  zatomim  svoje  misli  prihvatim  se  odmah  posla.  Vi  ste  otišli  kako  rekoste 
za  poslom,  pa  i  zato  dodaste  smiješeći  se,  da  me  ne  smetate  u  mojim  domaćinskim 
poslovima.  A  za  pomoć  meni  i  Jani,  staroj  našoj  kuharici,  koju  mi  je  majka  od- 
stupila, da  mi  bude  kako  reče,  komadić  prijašnjega  doma,  poslat  ćete  mi  ženu  pa- 
zikuće,  koja  će  i  Jani  pokazati  otkuda  će  donijeti  ako  nešto  ustreba.  —  Ja  sam 
se  preobukla,  dignula  zastore  i  širom  otvorila  prozore.  U  to  je  došla  i  pazikudna 
žena,  prijazna  stara  ženica  iskrenih  očiju,  koja  je  od  prvog  časa  zauzela  neku  pro- 
tektorsku  poziciju  naprama  Jani,  a  i  meni. 

Već  je  bilo  sve  prilično  u  redu  —  ta  moja  je  majka  skrbila,  da  mi  sve  udobno 
i  lijepo  namjesti  još  dok  smo  mi  putovali ;  već  je  i  podne  prošlo,  objed  već  davno 
bio  gotov,  a  joS  uvijek  nije  vas  bilo.  Kasno,  oko  dva  sata  došli  ste.  Ispričavali  ste 
se,  da  ste  čitali  da  je  večeras  zanimljivi  koncerat,  pa  da  ste  obletili  sav  grad,  da 
dobijete  karte.  Vidjevši  mi  na  licu,  da  ne  želim  na  koncerat,  postali  ste  nezado- 
voljni, pa  me  prekoriste  onim  oštrim  glasom,  koji  me  je  toliko  bollo.  Rastumačili 
ste  mi,  da  grad  nije  selo,  da  mi  sad  treba  drugojačije  živjeti  i  ako  vi  ne  žalite  truda, 
da  mi  pribavite  zabavu,  onda  ja  to  imam  drugojačije  primati.  I  samoj  mi  se  či- 
nilo, da  imate  pravo  i  da  je  želja,  da  prvu  večer  u  svom  domu  sprovedemo  zbilja 
seoska.  Pružih  vam  ruku  i  zahvalih,  a  vi  ste  je  zadovoljno  pogladili. 

Išli  smo  u  koncerat.  Kad  smo  stupili  u  dvoranu  pričini  mi  se,  da  je  nastalo 
neko  gibanje.  Vi  ste  se  zadovoljno  smiješili  i  rekli,  da  mogu  sebi  čestitati,  da  mi  se 
svijet  divi,  a  meni  postade  neugodno  medju  tolikim  pogledima,  koji  se  uprli  o  me 
i  najradije  bih  vas  bila  zamolila,  da  me  vodite  kući.  No  znala  sam,  da  bih  uzalud 
molila  i  zbunjena,  oborene  glave,  kao  da  sam  svim  ovim  ljudima  nešto  skrivila, 
išla  sam  kud  ste  me  vodili.  Jedva  smo  sjeli,  ustadoste  vi  opet.  Rekoste,  da  idete 
po  program,  a  ja  ostah  sama.  U  to  dodjoše  dvije  starije  gospodje  i  sjednu  pokraj 
mene.  Namještajući  se,  živahno  su  razgovarale  i  na  sve  strane  pozdravljale.  Is- 
prva nijesam  slušala,  dok  najednoč  ne  začujem  vaše  ime.  ,,l  lijepi  Rokić  je  ovdje*', 
reče  jedna  gledajući  napram  ulazu.  Sad  i  druga  okrene  glavu,  valjda,  da  vas  vidi, 
onda  zapita  susjedu  znade  li,  da  se  Rokić  oženio,  čini  se,  da  ova  to  još  nije  znala, 
i  sad  joj  stane  pripovijedati,  da  ste  bili  silno  zaduženi,  pa  ste  se  morali  bogato 
oženiti,  da  ste  uzeli  neku  šljivarku,  s  kojom  ste  dobili  mnogo  novaca  i  time  ste 
omeli  račune  mnogim,  koje  su  vas  lovile . . .  Htjela  sam  pobjeći  —  ustala  sam  — 
i  nijesam  znala  što  bi  medju  tolikim  tudjim  ljudima,  kojih  ne  poznam,  kojim  ni- 
jesam ništa  učinila,  a  oni  mi  ipak  režu  srce  svojim  pogledima  i  riječima.  Tražih 
vas  pogledima  i  opazih  gdje  idete  s  krasnom,  stasitom  gospodjom  i  pristarim  mr- 
šavim gospodinom.  Dolazili  ste  sve  bliže,  htjedoh  k  vama  —  sad  ste  rekli  nešto 
onoj  gospodji,  ona  me  pogleda  —  nešto  neprijateljsko  bljesnulo  joj  u  očima,  ali 
usne  su  se  nasmijale  i  ona  mi  pružila  ruku. 

„Gospodja  i  gospodin  Jurinić,  moji  dobri  prijatelji"  —  rekoste  

Meni  ?e  u  taj  čas  zamaglilo  pred  očima.  Na  ponositom  vratu  gospodje  Ju- 
rinić bijaše  tanak  lančić  s  jednim  jeditim  krupnim  biserom  —  bijaše  „kraljičina 
suza"  iz  Venecije. 

Oćutila  sam  da  mi  srce  sustaje.  Kao  kroz  maglu  vidjeh  vas  i  sve  oko  mene, 

žamor  ljudi  kao  da  je  odmicao  dalje  i  dalje  onda  sam  čula  da  mi  velite  da 

sjednem  i  sjela  sam.  —  Koncerat  je  započeo.  Netko  je  pjevao,  nešto  se  igralo  — 
ja  sam  bila  kao  negdje  izvan  sebe  i  gledala  nepojmljivim  čudom  onu,  koja  je  bila 
vaša  žena,  koja  je  sjedila  kraj  vas,  mekanično  pljeskala,  kad  ste  vi  drugi  to  činili 
i  onda  ustala  i  išla  kud  su  drugi  išli. 

Jurinić  je  predložio,  da  idemo  na  čašu  piva  —  vi  i  njegova  žena  rekli  ste  — 
idemo,  i  ja  sam  ponovila  istu  riječ  i  pošla  sam  s  Jurinićem,  dok  ste  vi  s  njom  išli 
za  nama.  On  mi  je  nešto  govorio,  ja  sam  od  časa  do  časa  nešto  primjetila,  sluša- 
jući više  vas  nego  njega.  Nijesam  razumjela  što  ste  govorili,  nijesam  ni  želila  znati, 
ja  sam  se  samo  Čudila  vašem  glasu,  koji  nije  nikada  tako  zvučio,  kad  ste  govorili 

meni.  Nešto  ste  molili,  nešto  ste  se  žestili,  ali  vazda  je  to  bilo  drugojačije,  nego 
kad  ste  mene  molili  i  na  mene  se  žestili. 

Tako  sam  sjedila  i  u  gostioni,  a  sve  mi  se  činilo,  da  to  ne  sjedim  ja,  ja  sam 
bila  negdje  daleko  i  podjedno  htjela  dokučiti  zašto  je  to  tako,  zašto  moj  život 
nije  ostao  kakav  je  bio  doma,  kod  mojih  dragih. 

Ona  je  bila  vesela,  mnogo  je  govorila,  šalila  se  s  vama,  s  mužem  i  očito  na- 
stojala, da  i  mene  uvuče  u  razgovor.  Najednoč  se  maši  za  vrat  i  obrati  k  mužu  : 

—  A  gle,  reče,  nijesam  ti  ni  pokazala,  što  mi  je  danas  Mirko  poslao.  Moj  brat, 
—  primjeti  pogledavši  mene,  kao  da  joj  je  stalo  do  toga,  da  upravo  ja  doznam 
tko  je  taj  Mirko  i  da  joj  je  on  poslao.  Onda  skine  ogrlicu  i  dade  suprugu-  Vi  se  pri- 
makoste  k  njemu,  uzeste  je  u  ruke  i  metnuste  preda  me.  „Je  li,  da  smo  sličnu  i  mi 
vidjeli!"  —  pitali  ste  me.  Ja  tek  kimnuh  glavom.  Vidjela  sam  kako  ste  pocrvenili 
i  stisnuli  usta,  osječala  sam,  da  sam  pred  Jurinićem,  koji  me  je  začudjeno  gledao, 
bila  neučtiva,  a  ipak  nijesam  mogla,  da  se  savladam  i  hinim  interes  za  ogrlicu, 
koja  je  u  meni  s  nova  razbudila  svu  bol  i  sve  sumnje.  Napokon  ona  uze  „kralji- 
činu suzu",  objesi  je  o  vrat,  a  za  našim  stolom  nastade  neugodna  šutnja.  Malo 
poslije  odosmo  kuči. 

Šutili  ste  putem  i  kad  smo  došli  doma,  šutila  sam  i  ja.  Htjela  sam  da  odem 
u  spavaču  sobu,  no  vi  ste  me  zaustavili,  da  mi  izrazite  nezadovoljstvo  nad  takvim 
ponašanjem,  napram  ljudima,  koji  su  vama  prijatelji,  s  kojima  opčite,  a  moram 
opčiti  i  ja.  Na  koncu  mi  se  zagroziste,  da  me  već  ne  ćete  nikuda  povesti,  budem  li 

se  još  tako  ponijela.  Ne  odgovarah  vam,  nijesam  mogla.  Kad  ste  svršili 

otišla  sam  u  spavaću  sobu,  turila  lice  u  jastuk  i  trudila  se,  da  ne  vidim,  ne  čujem 
i  ne  mislim. 

Takav  je  bio  moj  prvi  dan  u  novom  domu. 

Drugi  dan  za  objedom  rekoste  mi  da  ćete  večeras  kasnije  doći,  jer  da  imate 
neki  sastanak  s  prijateljima.  Poslije  objeda  sjedili  ste  još  neko  vrijeme  listajući 
po  novinama,  onda  ste  uzeli  šešir,  poljubili  me  u  čelo  i  otišli.  —  S  hodnika  ste  se 
još  jedamput  povratili  pa  mi  s  praga  doviknuli,  da  me  Jurinićevi  pozdravljaju  i 
žele  da  posve  ozdravim.  —  U  večer  čekala  sam  vas  dugo  s  večerom,  ali  sat  je  za 
satom  odbijao,  vas  nije  bilo.  Već  je  prošla  i  dvanaesta,  u  kuhinji  je  utrnula  vatra, 
služavka  je  sjedeći  zaspala.  Otpravim  ju  spavati  i  sjednem  opet  za  stol  dok  nijesam 
negdje  u  zoru  začula  kako  je  zazvonilo  na  prozoru,  kao  da  pada  pijesak  po  sta- 
klima. Otvorim  prozor,  bili  ste  vi,  doviknuli  ste  mi  da  vam  bacim  ključ,  čekala 
sam  dršćući  na  čitavu  tijelu,  kao  da  sam  nešto  kriva.  Unišli  ste,  malo  zbunjeni, 
izbjegavali  ste  moj  pogled  i  govorili  nešto  o  prijateljima,  koji  su  vas  zadržali,  onda 
ste  otišli  u  spavaću  %obu  i  počeli  se  svlačiti,  čekala  sam  dok  legnete,  onda  sam 
spremila  sto,  utrnula  svijetlo  i  spremila  se  u  postelju.  Vi  ste  čvrsto  zaspali,  ja  sam 
ležala  otvorenih  očiju  i  gledala  u  prozor  kako  se  radja  dan,  od  kojega  nijesam  niti 
šta  očekivala,  niti  šta  tražila. 

A  jedan  se  malo  razlikovao  od  drugoga.  Živjeli  smo  pod  istim  krovom  u  istim 
sobama,  a  svakim  je  danom  bilo  jasnije,  da  se  gibljemo  stazama,  koje  idu  raznim 
smjerom.  Ja  sam  neprestano  mislila  i  pitala  se  :  zašto,  zašto  ?  i  misleći  do  umora, 
nijesam  nalazila  odgovora,  zašto  je  moj  život  prije  tako  lijep  i  vedar,  postao  tako 
pust  i  gorak.  Vi  ste  dolazili  i  odlazili  od  kuće  nestrpljivom  žurbom  i  nijeste  ni  na- 
stojali sakriti,  da  vas  ne  ispunjuje  čuvstvo  doma  ni  kad  odlazite  ni  kad  se  vratite 

OpazivSi,  đa  sam  plakaia,  pogTabili  ste  šešir  i  otišli,  pa  biste  se  tad  redovito  kasno  u 
noć  vratili.  Razgovarali  smo  malo  i  tek  same  obične  stvari,  a  kad  smo  obavili  i 
primili  prve  posjete,  nijesmo  nastavljali  ni  gojili  poznanstva  —  ljudi  nijesu  želili 
općiti  s  takom  tihom  ozbiljnom  ženom  kao  što  sam  ja  bila.  —  Vi  ste  doduše  isprva 
tražili,  da  prijateljujem  s  Jurinićkom  —  ali  čini  se,  da  ste  kod  nje  našli  jednako 
malo  volje  kao  i  kod  mene,  pa  i  tu  nije  došlo  dalje. 

Koliko  sam  razmišljala  u  tim  danima  o  sebi,  o  svom  životu,  čemu  li  je  i  što 
da  učinim  i  nijesam  našla  odgovora,  nijesam  našla  utjehe.  Vjerovala  sam,  da  vam 
je  trebala  bogata  žena,  jer  svakim  mi  je  danom  bivalo  jasnije,  da  vas  nije  ljubav 
dovela  na  moj  put.  Da  se  vratim  doma,  k  mojim  roditeljima,  da  im  otrujem  zadnje 
dane  ?  Da  ostanem  uz  vas  i  živim  kao  sada,  dalje,  dugo,  do  konca  ?  Da  pokušam 
steći  vašu  ljubav  ? 

Neko  vrijeme  bavila  sam  se  s  tom  mišlju.  —  Moja  zdrava  narav  počela  se 
otimati  i  tražiti  neki  izlaz.  Sve,  samo  ne  tako  !  —  Sjetila  sam  se  očevih  riječi,  da 
napokon  sve  ovisi  o  ženi.  Trebalo  bi,  rekoh  sebi,  da  idem  nekako  u  susret  vama, 
nekako  da  vam  učinim  boravak  u  domu  ugodnijim,  da  se  prilagodim  društvenosti, 
kad  vi  to  želite ...  Da,  trebalo  bi  —  ali  pitah  se,  šta  bi  s  time  polučila  ?  Ljubav, 
koje  mi  uopće  ni  jeste  nikad  davali  ?  Onda  je  došlo  još  gore. 

Služavka  je  vidjela,  kako  sve  ide  krivim  putem  i  prem  je  Šutila  znala  sam,  da 
je  njezina  vječna  zlovolja  izraz  brige,  koju  je  za  me  već  od  malih  nogu  osjećala. 
Bojala  sam  se,  da  ne  oda  majci  kako  ja  to  živim,  a  nijesam  se  mogla  odlučiti,  da 
joj  nešto  rečem.  —  Sa  ženom  pazikuće  bila  je  u  velikom  prijateljstvu  i  kad  su  njih 
dvije  razgovarale,  rado  sam  sebi  našla  blizu  njih  posla,  od  straha,  da  ne  počnu  o 
nama  i  da  se  ne  širi  naš  nesklad  gradom.  Tako  sam  izašla  jednoga  dana  na  hodnik 
i  čula  Janu  gdje  se  žestoko  prepire  s  Baricom.  —  Pa  ja  sam  došla  zajedno  s  njima 
gore,  nosila  sam  stvari  iz  kola,  kad  su  došli,  tvrdila  je  Jana,  bome  bih  bila  vidila, 
da  ju  je  nosio.  Jedva  je  Barici  uspjelo,  da  ušutka  Janu.  Ma  čekajte,  to  nije  bilo 
onda,  kad  su  čisto  došli.  To  je  bilo  prije,  kad  su  samo  jednu  noć  ovdje  ostali.  Ja 
dobro  znam.  Baš  sam  zaključala  vrata  i  ugasnula  lampu  na  stubama,  pak  sam 
htjela,  da  idem  u  svoju  sobu,  kad  je  zaškrinuo  ključ  u  vratima.  Počekala  sam,  da 
vidim  tko  će  doći  i  vidila  sam  vašega  gospodina  i  jednu  gospodju.  No  pa  koja  bi 
druga  bila  ?  Ona  se  malo  bojala,  on  se  je  smijao  i  napalio  šibicu  da  posvjeti  — 
bogme  sad  sam  još  bolje  vidila,  a  znate,  da  je  na  stubama  dosta  svijetla  od  ulice. 
Na  to  je  brže  zaključao  vrata,  i  —  ja  ne  znam  zašto  ona  nije  htjela  ići,  dignuo  ju 
je  kano  da  je  dijete  i  nosio  po  stubama.  Eto  što  sam  vidila,  vidila  sam.  A  bome 
sam  drugo  jutro  spremala  sobu.  Gospodin  mi  je  sam  donio  ključ  i  poslije  je  došao 
po  njega 

Otišla  sam  u  sobu.  Razumjela  sam.  To  je  bilo  onda,  kad  ste  ostali  u  Zagrebu. 
To  je  bila  —  ona  ! 

A  ja  sam  osjećala,  da  sam  mati ! 

Ah,  Filipe  to  su  bili  teški  časi,  reče  Marija  prevladana  uspomenom,  dršćućim 
glasom . . .  Mati,  mati  djetetu,  koje  će  doći  na  svijet,  a  zapravo  ne  će  naći  oca  ! 

Ali  meni  je  bilo,  kano  da  je  taj  budeći  se  život  u  meni  —  jači  od  mene  i  moje 
boli,  kao  da  mi  odgovara  na  onaj  gorki  i  očajni  zašto,  koji  je  vikalo  srce,  kad  se 
osjećalo  samo,  uništeno.  Moja  bol,  gorčina,  srdžba  i  prezir,  sve  se  to  stišavalo  i 
taložilo,  a  život  mi  je  opet  postao  vrijedan  da  ga  živim. 

Bilo  mi  je  da  moram  još  jedamput  govoriti  s  vama  o  sebi  i  o  vama.  Bilo  je  to, 
sjećate  H  se,  upravo  na  godišnjicu  naših  zaruka.  Mi  smo  govorili  ne  kao  muž  i  žena, 
koji  su  jedva  nekoliko  mjeseci  vjenčani,  nego  kao  dva  čovjeka,  koji  su  sapeti  u 
iste  okove.  Dala  sam  vam  slobodu  — ,  i  s  nekim  sažalnim  posmjehom  na- 
doda —  i  polovinu  svoga  imetka.  I  vi  ste  mi  taj  put  bili  iskreni.  Rekli  ste  mi,  da  vas 
je  naglo,  neodoljivo  tik  prije  našega  vjenčanja  zahvatila  ljubav  spram  one  žene, 
a  za  tu  sam  vam  iskrenost  i  danas  zahvalna. 

Tako  smo  se  razišli  i  —  sastali.  Sakrivali  smo  pred  svijetom,  kako  smo  sebi 
daleko,  i  da  idemo  stazama,  koje  se  nikad  ne  sastaju.  —  U  meni  je  umrla  žena, 
ostala  je  samo  mati.  —  Danas  vam  mogu  reći  —  jedan,  jedini  put  bilo  mi  je  teško. 
Jedan,  jedini  put  osjetila  sam  žarku,  beskrajnu  želju  za  životom  punim  i 
potpunim  

—  Doktor  Ivanić,  dobaci  Filip. 

—  Da  on,  potvrdi  Marija  blagim  posmijehom.  —  Došlo  je  to  najednoč,  takvom 
neobuzdanom  snagom,  onda  kad  je  on  spasio  moje  dijete,  moju  Zoru  od  smrti  i 
počelo  onda,  kad  je  on  sjedio  i  bdio  sa  mnom  čitave  noći  kraj  Zorine  postelje.  — 
Ali  ja  sam  htjela  gledati  u  oči  svoga  djeteta  kao  što  je  moja  majka  gledala 
u  moje. 

U  to  je  doba  nestalo  u  meni  svega  što  je  još  bilo  protiv  vas.  Ja  sam  naučila 
razumjevati,  da  mnogo  zlo  što  ga  čovjek  čovjeku  nanese,  nije  vazda  krivnja,  nego 
najčešće  —  nesreća  i  da  život  nije  nikad  tako  uništen,  da  ne  bi  ostala  makar  ka. 
kova  grana,  koja  još  može  scvasti  i  nositi  plod. 

Vani  je  svanulo  jutro  u  svom  svježem  mladom  sjaju.  Pred  prozorom  njihali 
se  u  lakom  povjetarju  rosni,  mirisavi  grozdovi  jorgovana,  a  Marija  je  kod  otvorena 
prozora  duboko  udisala  svježi  jutrenji  zrak.  Dugo  je  t.iko  stajala  gledajući  u  da- 
ljinu ;  ondje  negdje  daleko  gdje  njezina  kći  počinje  novi  svoj  život,  a  onda  je  sklo- 
pila ruke,  kao  da  se  moli  za  njezinu  sreću. 

—  Sad  Filipe,  progovori  opet,  okrenuvši  se  k  njemu,  sad  idem  svojim  putem, 
činila  sam,  što  sam  morala,  dok  jenaše  dijete  bilo  medju  nama,  sad  hoću  da  živim 
sebi. 

—  Kuda  ćete,  protisne  Filip,  uspravi  vši  se. 

—  Onamo  otkuda  sam  i  došla,  otkuda  ste  me  odveli.  Dizat  ću  staro  naše 
imanje  za  moje  unuke  i  živjeti  za  one,  koji  će  me  trebati. 

—  Doktor  Ivanić  ? ! 

Nekim  samilosnim  pogledom  promjeri  Marija  Filipa,  onda  poče  otvarati  or- 
mare i  slagati  na  jednu  hrpu,  što  je  htjela  da  ponese  sa  sobom. 
Blijed,  kleca va  koraka  izadje  Filip  iz  sobe. 

JURE  TURIĆ:  PROSCI 


(Svrfetak) 


V. 

Kad  je  stupila  Mila  u  sobu  prekinu  se  razgovor,  što  se  je  do  tada  vodio  medju 
muškarcima.  Mila  ne  reče  ništa  na  Jelićev  usklik,  pa  on  zamuknu  potpunoma. 
Njemu  je  bilo  veoma  teško,  jer  je  ćutio,  da  Rastovac  i  ovakovi,  kao  što  je  on,  hoće 
i  njega  da  unište  i  s  njim  cio  hrvatski  narod.  Kad  je  Rastovac  nastavio  veseo  i 
bezbrižan  razgovor  o  umjetnosti,  pa  izrekao  nekoliko  nepovoljne  ocjene  o  nekim 
pojavima  na  našem  umjetničkom  polju,  uskipi  u  Jeliću  i  on  se  ukratko  oprosti, 
pa  ode. 

—  I  ja  bih  već  morao  otići,  da  dalje  ne  smetam,  a  upravo  ne  znam,  gdje  bi  mi 
ljepše  bik).  Dozvolite,  da  malo  podjem  u  vrt  i  da  ga  pogledam,  dok  jenja  ova  vru- 
ćina. A  vas  pri  tom  ne  bih  htio  ni  najmanje  da  smetam,  reče  Rastovac  prema  Mili 
i  liječniku.  Mila  mu  se  pridruži  i  nabrzo  prijedje  razgovor,  što  ga  povedoše  njih 
dvoje  u  vrtu,  s  cvijeća  na  Rastovčeve  osnove.  Mila  prizna,  da  je  slušala  razgovor, 
što  se  je  vodio  u  sobi.  —  Za  mene  su  vaše  misli  nešto  posve  nova  i  ovaj  čas  one 
su  meni  užasne.  Vi  rušite  našoj  cijeloj  obitelji  i  meni  ono,  u  čemu  smo  mi  do  sada 
živjeli  i  bili  sretni.  Bolesni,  siromašni  i  nemoćni  kupe  se  u  našu  kuću  i  mi  smo  na- 
stojali, da  ih  pridižemo,  da  za  njih  probudimo  samilost  imućnih.  A  vi  nas  \ 

—  Vi  ste  me  krivo  svatili.  Ali  jedan  narod,  jedno  mjesto  

—  Pa  ako  je  zaostao  i  malen  je,  i  slabiji  je,  je  li  zato  da  propane  ?  Gdje  je 
pravda  i  Bog,  ako  je  sve  sila ! 

—  Ne  drži  narode  pravda,  nego  snaga.  To  je  velika  istina,  koju  ne  će  ili  ne 
mogu  da  upoznaju  naši  ljudi.  A  onda  velite  —  Bog.  Pogledajte  u  svijet,  kuda  ho- 
ćete, pa  ćete  vidjeti  vlast  ogromne  sile.  Evo  gledajte  ovo  zrno  pijeska,  i  ne  da  se 
razdrobiti,  jer  je  u  njemu  sila.  Evo  ova  ruža  i  ona  krije  u  sebi  ogromnu  silu  stva- 
ranja. Sunce  je  danas  poslalo  neizmjernu  silu  na  svijet  i  ta  se  je  sila  skrila  u  bilj- 
kama, što  su  izrasle  i  porasle  danas,  a  iz  biljki  će  prijeći  u  životinje  i  t.  d.  Isto  to 
sunce  poslalo  je  ogromnu  silu  u  rijeke,  i  one  teku,  padaju,  nose  terete,  okreću 
strojeve,  rastvaraju  litice,  tvore  hranu  biljci,  i  Što  sve  ne  rade.  Nije  li  to  Bog ;  ili 
ako  ne  ćete  da  rečete,  da  je  baš  to  Bog,  a  ono  je  od  Boga.  I  ta  sila  odaje  se  u  preraz- 
ličitim  oblicima  i  na  mnogobrojne  načine,  pa  se  čovjeku  čini,  da  su  te  sile  u  nesu- 
glasju. No  to  se  njemu  samo  čini,  a  čini  mu  se  i  to,  da  su  te  sile  protivne  njemu  i 
njegovim  interesima.  Kad  ih  upozna,  posve  je  drukčije.  Razum  je  naime  takodjer 
jedna  sila,  i  ona  ima  da  dovede  sve  u  sklad,  pa  će  nestati  slaboće,  kukavičluka, 
podložnosti,  koji  su  vrela  svem  stradanju,  a  razvezat  će  se  sile  i  dovesti  u  sklad  ; 
u  njima  pako  i  u  tom  skladu  vrelo  je  zadovoljstva  i  uživanja.  Duševna  ljudska, 
borba,  t.  j.  nauka,  pa  tjelesna  prava  borba,  t.  j.  rad  razvezati  će  sile  i  uskladit  ih 
u  svjetsku  harmoniju.  To  je  zadaća  čovječanstva,  da  sebi  tako  pribavi  raj !  A 
tko  je  protivan  tom  nastojanju,  zločinac  je.  Ne  ću  reći  zločinac,  jer  zla  nema,  kano 
ni  dobra ;  on  je  zapreka,  koja  potječe  iz  tmine,  i  treba  je  ukloniti.  Treba  tu  za- 
preku ukloniti,  pa  makar  se  ona  pokazivala  u  obliku  vjerskih,  narodnih,  političkih  * 
ili  bilo  kakvih  pitanja,  koja  otklanjaju  čovjeka  od  njegova  poziva,  čovjek  će  sili 
služeći  doprijeti  do  zadovoljstva! 

—  Svećenik  sile  t  reče  nehotice  Mila. 

—  Ne,  ne,  stare  riječi  i  pojmove,  koji  su  zaveli  na  stranputicu,  nemojte  upo- 
trebljavati !  Čovjeku  je  najbolje  reći  čovjek.  Koliko  je  toga  čovjek  jezikom  zbaž- 
dao  i  slijepio  skupa,  a  da  skupa  ne  spada,  pa  je  tobože  stvorio  nešto  ;  a  to  nešto  je 
laž  i  ne  opstoji  predmet  te  laži.  Sve  ovo  oko  nas  ostalo  je  kod  svog  poziva,  ako 
samo  Čovjek  nije  reda  poremetio,  a  samo  se  je  čovjek  odmakao.  Da  bude  šutio, 
mislio  i  radio,  gdje  bi  mi  već  danas  bili !  Govori  i  govornici,  pjesme  i  pjesnici,  ma- 
štanje riječima,  sve  to  okrene  čovjeka  u  zlo,  ako  se  ozbiljno  svati.  Čovjek  može 
misliti  valjano  samo  o  djelovanju  sila,  raditi  može  valjano  samo  ravnajući  te  sile 
prirode.  Ako  on  nešto  hoće  da  stvori  iz  svog  duha,  pa  svaća  to  ozbiljno,  vjerujte, 
zašao  je,  zabludio  je  i  tvori  samo  spačke.  Stvarati  se  može  samo  za  zabavu,  a  to 
je  umjetnost,  i  tako  se  neka  i  svaća. 

Rastovac  prestade  govoriti,  a  Mila  nije  znala,  što  da  progovori.  Bila  je  po- 
tištena, kano  da  je  riječi  Rastovčeve  zasiplju  i  pritištu  k  zemlji. 

—  Vas  ovaj  govor  umara,  gospodjice  Mila,  ali  me  poslušajte  samo  još  malo. 
Ja  vam  hoću  da  govorim,  jer  vi  ste  eto  odlučili,  da  se  posvetite  radu,  i  ne  raču- 
nate na  svoju  ljepotu,  a  to  je  upravo  čudno.  No  pustimo  to  —  smete  se  malo  Ra- 
stovac —  kad  je  nehotice  duljim  pogledom  promatrao  djevojku,  što  sam  htio 

reći  ?  Ah  da  !  Mi  Hrvati,  po  svojoj  smo  naravi  narod  sretne  ćudi.  To  nas  je  i 

spasilo,  da  nijesmo  propali,  kao  što  propadoše  svi  oni  mali  narodi,  što  se  preblizo 
primakoše  Jadranu.  Mi  smo  onda  već  smišljali  i  radili  i  ostali  na  životu.  Ali  nak- 
nadno nas  prilike  naučiše  tući  se,  maštati,  posvećivati  se  nekakovim  žrtvama, 
gospoditi  se  i  osnivati  harem.  Naša  narav  ne  podnosi  alkoholičnih  pića.  Zato  se  i 
lako  i  opijamo  i  alkohol  nas  ubija.  Nijemac  je  posvema  drukčiji ;  on  pije,  tuče  se, 
ali  radi  sebe,  pa  i  živ  ostaje,  i  dospije  na  sve.  Hoće  li  nas  kakove  prilike  povratiti 
našoj  naravi  prije  nego  propanemo  ?  A  propast  je  blizo  !  Vidite  ove  trzavice,  ovo 
trčanje  u  Ameriku  bez  glave  i  bez  računa  !  Ovi  opet,  što  su  ostali  kod  kuće,  trče 
od  jednog  čudotvornog  mjesta  u  drugo.  Jedni  se  nastoje  spasiti  bježeći  iz  domo- 
vine, drugi  se  ufaju  u  čudesa.  Cio  narod  putuje,  bježi  tražeći  spasa  ;  bježi  od  zla, 
a  zlo  nosi  u  sebi,  kojeg  bi  se  morao  osloboditi.  A  komu  je  do  toga,  da  se  on  spasi ! 

—  Pa  vi  njegovi  sinovi,  reče  nujno  Mila  poslije  oduljeg  mučanja.  Vi,  koji  ste 
se  oteli ! 

—  Mi !  Ja  ne  ćutim,  da  sam  isti  s  tim  narodom  !  reče  Rastovac  tiho.  Čemu  se 
varati,  dodade  on  glasnije.  Ja  ne  ismjehivam  narod,  od  koga  sam  potekao,  a  ko- 
liko je  nas,  koji  se  smijemo  nad  svim,  što  je  njegovo  i  smijemo  se  samom  njemu. 
Ja  se  ne  smijem,  ali  i  ne  žalim.  Ja  najvolim  njemu  se  ukloniti !  Čemu  varati  i  sebe 
i  narod,  ima  naroda,  gospodjice  Milo,  koji  će  najviše  učiniti  za  cilj,  koji  je  podat 
čovječanstvu,  ako  propanu. 

—  I  onda  su  prve  na  redu  njihove  žene,  da  propanu  —  reče  Mila.  I  meni  se 
čini,  da  u  Hrvatskoj  ima  već  žena,  koje  prestaju  da  budu  žene. 

—  Imaju  i  pravo.  Samo  neka  prestavši  biti  žene  ne  postanu  životinje.  Neka 
postanu  saradnici  na  svjetskom  poslovanju.  Tko  može  da  se  bavi  spašavanjem  na- 
pola propaloga  naroda,  ako  je  okušao  da  radi  u  onom  svjetskom  poslovanju  ? 
Ili  se  brinuti  za  podmladak,  da  se  protegne  umiranje  i  proces  rastvaranja  ? 

Oboje  umukoše.  Mila  oćuti  silnu  tugu.  Njoj  se  učini,  da  se  je  sve  do  ovoga 
časa  nečemu  nadala,  a  da  ovim  časom  nestade  nade.  Ona  se  je  spremala  za  rad,  za 
samostalnost,  ali  u  dnu  duše  je  bila  uvjerena,  da  do  toga  ne  će  doći,  da  će  ona  nad 

čovjeka  i  voditi  život  ljubavi  i  požrtvovnosti,  a  ne  život  borbe  !  Ali  eto  tog  nema, 
ona  vidi.  Njoj  se  čini,  da  iz  tog  Rastovca  progovara  sve,  što  se  je  u  Hrvatskoj 
otelo  od  tužne  živinske  brige,  borbe  i  živinskoga  uživanja.  I  njoj  se  učini,  da  se 
sva  Hrvatska  gubi  pod  silnim  valovima  i  jaki  se  duhovi  spašavaju  otresajući  se 
od  nemoćne  gomile,  koja  ili  gine,  ili  se  valja  u  kalu. 

VI. 

Isti  dan  poslije  večere  sjedila  obitelj  Krpanova  u  vrtu.  Mila  je  bila  mučaljiva, 
a  razgovarali  se  Krpan  i  gospodje. 

—  Hrvati,  govorio  liječnik,  drže  malo  do  sebe,  do  svoje  svijesti  i  do  svoje  sreće. 
Oni  ne  cijene  sebe.  Nekad  su  živjeli  poradi  kršćanstva  i  junaštva,  u  ilirsko  vri- 
jeme poradi  jezika,  kulture  i  slavne  prošlosti !  Pred  nekoliko  godina  htjela  se  i 
naša  mama  rasplinuti  u  nekoj  ideji,  a  danas  eto  propada  u  novu  ideju  ovako  snažan 
čovjek,  kao  što  je  naš  novi  znanac.  Mali  narodi,  i  to  ovakovi,  kao  što  smo  mi,  hoće 
da  vrše  zadatak  velikih  naroda,  da  stvaraju  ideje  i  za  njih  se  po  svijetu  lome.  Ne 
razabim.  da  to  nas  ubija !  Što  je  zadatak  nas  malenih  i  siromašnih  ?  U  sebe  ući 
i  biti  jasnim  i  živim  dokazom,  da  čovjek  opstoji  za  sebe,  a  ne  poradi  bogatstva, 
poradi  ideja,  veličine,  raskoši,  slasti  ili  drugog  načina  opstanka,  što  je  izvan  njega. 
Sve  su  to  samo  sredstva,  da  opstoji  čovjek  za  sebe  i  po  sebi.  Čovjek  je  sebi  cilj  i 
sam  sebi  taj  cilj  pribavlja.  Ne  treba  da  se  bori  s  vanjskim  silama,  da  traži  vani  ci- 
ljeve !  Sam  sobom  neka  se  bori,  dok  ne  izvojuje  sam  u  sebi  svoju  sreću  ! 

—  Sve  je  to  istina  za  muškarce,  reče  tiho  Mila. 

—  A  zašto  ne  za  žene  ?  upita  liječnik.  Nije  li  tvoja  mati  sretna  po  sebi. 

—  Ali  je  ta  sreća  bila  i  danas  je  ovisna  o  tebi.  Emancipacija  

—  A  moja  o  njoj !  Od  čega  da  se  emancipiraš  ?  Od  sreće  ?  Svi  bi  mi  sad  htjeli 
biti  jednaki :  žene  i  muževi,  veliki  narodi  i  mali,  staro  i  mlado.  Svijet  gubi  šaroliku 
ljepotu.  Prestaje  glazba  složena  od  različitih  glazbala,  pa  se  čuje  samo  jedno,  i 
to  ništa  drugo  nego  udaranje  takta  !  Takt  klepće,  a  glazbe  nema. 

—  Meni  se  čini,  reče  stara  gospodja  Milka,  da  dolaze  sve  teža  vremena.  A 
najteže  ih  ćute  sirote  djevojke.  Sad  ljudskim  srcima  zasukuje  i  ovo  i  ono,  a  u  moje 

vrijeme  Prije,  u  moje  vrijeme,  živio  je  valjan  čovjek  zato,  da  se  muči,  a  . 

mučio  se,  ne  bi  li  se  mogao  oženiti.  A  danas?  Ako  se  ženi,  ono  je  radi  nečesa  drugog, 

i  ne  ženi  se,  ako  ga  na  to  neki  „poziv"  ne  dovede.  Ah  ti  „pozivi"  i  te  škole  !  Pa 
se  pokaže,  da  ti  pozivi  nijesu  ništa  nego  glupost,  i  eto  rastave !  Tko  bi  se  prije 
usudio  i  pristupiti  ženi,  ako  nije  živio  radi  nje,  a  ona  je  naravno  živjela  samo  po 
njemu.  Kolika  je  ogavnost  već  u  tom,  što  ljudi  danas  ćute  nuždu,  da  stvaraju 
zakone  o  rastavi  braka !  A  ti  —  janje  moje !  —  i  starica  pogladi  Milu  po  glavi, 
koju  je  duboko  spustila.  Ti  ostavi  te  pozive,  ideje  i  sve  drugo,  i  budi  žensko,  pa 
ćeš,  stvoriti  sebi  i  muža,  sve  ako  ćeš  i  od  tog  vučine  Rastovca  ! 

—  Ali  bakice ! 

—  No !  no  !  umirivala  je  starica,  i  pozva  na  počinak. 

—  Samo  neka  čovjek  sam  u  sebi  traži  sreću  svoju,  pa  će  je  i  naći.  što  radiš, 
radi  poradi  sebe !  Domovina,  jezik,  nauka,  priroda,  vjera,  sve  —  sve  je  sredstvo, 
a  „ja"  sam  cilj !  Ukloni  se  zlu,  ne  bori  se  s  njim,  to  je  za  male  narode  i  ljude.  Veliki 
ljudi  i  narodi  bore  se  i  vojuju.  Za  nas  je  dosta,  da  se  spašavamo  i  da  umijemo  oko- 
ristit  se  velikim  tekovinama.  Ali  što  mi !  ?  Ne  usavršavamo  sebe  i  svoj  život,  ne 

podižemo  sami  sebe,  nego  ovaki,  kakvi  smo,  niski,  sitni,  kukavci  i  slabi  stavljamo 
se  u  službu  velikih  ideja !  Dim  i  pjena  radja  se  iz  toga,  i  mi  više  i  ne  razlikujemo 
zbilje  od  dima  i  pjene,  pa  se  klanjamo  velikim  oblacima  dima,  velikim  gromačama 
pjene ! 

U  kući  je  već  odavna  sve  pozaspalo,  a  Mila  još  uvijek  otvorenih  očiju  gledala 
u  mrak.  Tišina  noći  i  samoća  ojačaše  utjecaj  današnjih  doživljaja  i  pod  tim  utje- 
cajem počeše  da  se  bude  njezina  vlastita  čuvstva,  misli  i  težnje,  posve  nove,  njoj 
nepoznate,  a  sve  oštre,  izrazite  i  jasne,  da  su  potresale  djelim  njezinim  bićem. 
Iz  duše  njezine  nestade  mira,  što  je  do  tada  vladao  i  onoga  nemara  za  ljubav  i 
naklonost  muškaračku.  I  ne  znajući,  kako  i  zašto,  njoj  se  učini,  da  je  ona  isto  s  ci- 
jelim zapuštenim  narodom  njezina  rodnog  mjesta,  a  prema  njima  stoje  Jelić  i  Ra- 
stovac  Jelić  se  hoće  da  nametne  svojom  ljubavi,  a  Rastovac  ne  mari,  odbija,  a 
uz  to  svim  svojim  bićem,  snagom  i  radom  može  da  usreći,  ako  hoće.  Hoćeš  li  lju- 
bav iz  zahvalnosti,  ljubav  nemoći  i  utjehe  ?  —  zvonilo  joj  u  duši,  kad  bi  se  Jelića 
sjetila.  I  njezin  se  duh  odvraćao,  da  svom  snagom  zaželi  onu  sreću  sebi  i  svom 
mjestu,  što  je  može  da  poda  Rastovac  Da  hoće,  da  mari  za  njih  !  I  na  čas  ga  mr- 
zila svom  dušom,  a  da  odmah  opazi  nemoć  svoje  mržnje  i  da  se  mržnja  pretvori 
u  tešku  bol  i  klonulost.  Na  časove  bi  nju  obuzela  klonulost,  pala  bi  u  neko  ništa- 
vik),  u  nemoć  i  činilo  joj  se,  da  je  moguć  samo  jedan  izlaz  —  ako  nestane  Rastovca, 
ako  ne  posve,  n  ono  barem  iz  njihova  mjesta.  No  mučila  je  i  ta  pomisao,  da  će  ga 
nestati,  da  će  otići  pun  nemara  za  njih,  da  će  možda  biti  protjeran  prostom  nji- 
hovom silom,  a  opet  da  će  im  se  samo  nasmijati ;  ili  će  ih  svladati  i  svoj  nemar  po- 
kazati i  onda,  kad  oni  budu  propadali.  A  uništit  ga,  ubit  ga,  oslobodit  se  njega  ? 
—  I  nju  spopade  užas  na  tu  pomisao.  „Može  li  se  u  njem  probuditi  ljubav  za  nas  ?" 
zasja  joj  na  jednom  misao,  i  ona  se  na  čas  oslobodi  od  nemilih  muka,  a  čežnja  za 
njegovom  ljubavi  obasja  joj  cijelo  biće  i  ona  se  podiže  iz  svoje  ložnice,  pa  pristupi 
k  prozoru.  Na  istoku  se  već  znalo  za  dan,  a  ostalo  nebo  bilo  tamno  i  na  njemu  se 
caklile  i  treptale  zvijezde.  I  duša  je  djevojčina  bila  takova.  Ovladala  je  potištenost, 
tamna  klonulost,  a  iz  te  tame  sjevkale  i  žarile  pojedine  boli.  Samo  se  s  jedne  strane 
javljala  živa  čežnja  i  nada  i  obećavala  sreću.  —  Hoće  li  svanuti  ?  Hoće  li  ?  pro- 
šapta djevojka,  a  suze  joj  potekoše.  I  tako  plačući  ostade  naslonjena  na  prozor. 

;  '  vit. 

U  srijedu  iza  ove  nedelje  dodjoše  trf  ratara  mješćana,  da  im  liječnik  ispere  i 
poveže  rane.  Jednomu  malo  da  nije  oko  ispalo  od  nemilog  udarca.  Rastovac  im 
je  zadao  te  rane  braneći  se  od  njihove  navale. 

—  Ne  će  više  !  reče  jedan  mirno.  Njih  je  nekoliko  došlo  u  polju  do  Rastovca, 
da  ga  pitaju,  što  mjeri  i  on  im  obrazloži  nakane. 

—  Ne  bude  od  toga  ništa !  reče  jedan.  Mi  ne  damo  svoje  zemlje. 

—  Dat  će  drugi,  a  vas  nitko  ni  pitati  ne  će !  rekao  je  Rastovac  i  htjede  svoj 
posao  da  nastavi.  Jedan  mu  htjede  istrgnuti  papire,  drugi  ga  gurnu,  i  stol  se  od 
mjerenja  prevali.  Rastovac  je  popao  teške  okovane  noge  tog  stola,  pa  je  s  njima 
navalio  na  ratare  i  sve  ih  je  rašćerao. 

—  Ako  još  jednom  dodjemo,  rekao  je,  da  će  nas  potući.  Ali  ne  će  imati  vre- 
mena ! 

Mila  napisa  list  Jeliću,  u  kom  ga  moli,  da  zapriječi  sukob  Rastovčev  i  njivohih 
sugradjana.  Jelić  joj  odgovori,  da  on  ne  može  ništa  da  učini,  jer  je  narod  bijesan, 
a  oblasti  kano  da  ne  mare  za  svu  stvar,  ili  je  ne  smatraju  ozbiljnom.  On  da  razu- 
mije bijes  naroda,  pa  će  i  sam  sve  učiniti,  da  prepriječi  Rastovčevu  nakanu.  Mila 
je  još  čula  od  oca,  da  su  svi  protivni  Rastovčevim  osnovama.  Sam  je  liječnik  odo- 
bravao te  osnove,  ali  je  i  on  govorio :  Nije  to  moguće  s  ovim  narodom !  Njemu 
treba  pomoći,  da  ne  propane,  treba  ga  čuvati  od  napora,  kojeg  se  on  boji.  A  Ra- 
stovac  hoće  da  turi  narod  u  borbu  i  napor,  pa  tko  osta,  tko  propa  l  Narod  ćuti  in- 
stinktivno, kamo  ga  Rastovac  tura,  pa  se  brani  i  opire.  Svi  vole  lazaret  i  zaklonište 
nemoćnih,  pa  tu  nema  druge,  nego  se  pokloniti  volji  sviju.  Možda  Rastovac  ima 
i  pravo,  da  ovaj  narod  ćuti  u  sebi  klicu  smrti,  pa  traži  zaklonište,  gdje  će  moći 
mirno  da  izumre.  Moguće  da  zato  i  ne  ćute  ništa  zajedničkoga  s  tim  polumrtvim 
tijelom  oni  jaki  elementi,  koji  se  priljubljuju  tudjim  narodima.  I  meni  se  pričinja 
ovo  naše  stanje  kao  potop.  Razlijala  se  voda  i  hrvatski  se  narod  u  njoj  guši,  a  tko 
može,  tko  ima  snage,  taj  se  hvata  grana  tudjeg  drveća  i  spašava  se. 

Sutra  dan,  u  četvrtak,  ustade  Mila  dosta  rano  i  zaželi,  da  ode  na  posjed.  Nji- 
hov je  posjed  bio  u  istom  kraju,  gdje  je  radio  Rastovac,  dakle  u  blizini  potoka, 
pa  velikih  ledina,  koje  su  se  ticale  šume.  Sav  kraj,  kud  je  prolazila,  bio  je  pun 
radnoga  svijeta.  I  na  njihovu  se  je  zemljištu  radilo.  Motika,  kosa,  vile  i  grabi  je 
sjale  se  i  ljeskale  u  suncu.  Mila  je  motrila  taj  svijet  i  pitala  sama  sebe,  da  li  tu  manjka 
sile.  i  česa  nema,  kad  je  eto  sile  dosta.  Iz  kolibice,  što  je  bila  na  ovišem  mjestu 
njihova  posjeda,  opazi,  kako  se  putem  od  grada  miče  oveća  hrpa  ljudi.  Vidi,  kako 
zovu  one  s  posla,  kako  si  nešto  domahuju  i  ovi,  što  su  do  tada  radili  pridružuju  se 
žurno  hrpi  noseći  sobom  orudje,  što  im  je  bilo  u  rukama.  Nad  onom  hrpom  u  zraku 
izmiješale  se  kose,  grablje  i  motike,  a  iz  te  smjese  širio  se  neodredjen  šum,  što  je 
postajao  od  vike.  Mila  opazi,  da  i  ženske  lete  za  onom  hrpom,  pa  se  i  ona  požuri 
dolje  k  mostu,  preko  kojeg  je  ta  četa  morala  da  predje,  ako  će  dalje.  Došavši  prije 
čete  do  mosta  brzo  razabra,  o  čemu  se  radi.  Išli  su  na  Rastovca.  Protjerat  će  ga, 
ili  utući,  da  obrane  svoju  djedovinu.  Kod  mosta  se  četa  ustavi,  a  dva  se  odijeliše 
i  podjoše  naprijed  da  vide,  gdje  je  Rastovac  taj  čas.  Mila  se  umiješa  medju  ženski 
svijet  2ene  je  tjerala  znatiželja  i  strah,  a  ljudi  su  ih  psovali  i  tjerali  natrag. 

—  Ne  natrag,  nego  naprijed,  na  most !  vikne  Mila  ženama.  Ne  dajte  im  u  zlo , 
koje  nas  više  bije  nego  njih.  Oni  se  oslobode  brige  ili  rakijom  ili  tučnjavom,  a  mi 
plaćamo  račun.  1  žene  se  protiskoše  do  Mile. 

—  Na  stran  žene !  viknu  najbjesniji  i  poče  se  potiskivati  prema  mostu. 

—  Natrag  k  poslu,  vi  pijanice !  kliknuše  žene,  a  neke,  koje  su  imale  u  Šakama 
orudje,  podigoše  ga  protiv  muškaraca. 

—  Branite  vi  djedovinu  od  sebe,  a  mi  ćemo  od  gospode  !  doviknu  jedna  žena, 
a  druga  dodade: 

—  A  nas  više  varati  ne  ćete ! 

Muškarci  sasipali  proste  psovke.  Da  su  plaćene,  da  im  se  hoće  stranih  ljudi, 
a  Mili  vikali,  da  je  to  maslo  njezino,  njezine  matere  i  babe,  da  je  i  otac  njezin 
dobio  novaca,  kojim  je  kupljena  njihova  djedovina,  na  Što  žene  još  jače  pobjesniše 
i  potiskaše  se  oko  Mile.  Mila  je  stajala  u  prvom  redu  do  muškaraca,  i  jedan  upravo 
htjede  da  zamahne  na  nju,  kad  ženama  iza  ledja  s  druge  strane  potoka  iskoči 
hrpa  konjanika,  što  časnika,  što  u  gradjanskom  odijelu.  Medju  njima  je  bio  i  Ra- 

471 


Digitized  by  Google 


stovac  u  odjeći  topničkog  poručnika.  To  jutro  se  on  spremio  da  se  prijavi  na  vojnu 
vježbu  i  da  povede  vojničkn  komisiju,  koja  je  imala  da  pregleda  staro  i  novo  vjež- 
balište. Muževi  se  smiriše  u  jedan  Čas,  a  ženske  posramljene  polete  na  stran. 

—  Eto  ploda  vašega  rada  !  reče  prikorno  Mila  Rastovcu  i  podje  prema  kolibici, 
otkud  je  došla. 

Medjutim  se  raspreo  medju  pobunjenim  ljudima  i  povjerenstvom  razgovor. 

—  Mi  smo  čuli,  reče  najsigurniji  i  najrječitiji,  da  gosp.  Rastovac  ima  sobom 
pismo,  kojim  naše  prodaje,  i  da  će  se  ovdje  redom  otvoriti  tvornice.  Neka  nam 
dade  pismo,  htjeli  smo.  No  eto  on  je  časnik  i  vi  drugi  ste  časnici  i  službenici,  pa 
kako  se  odredi,  onako  će  biti !  Neka  netko  dodje  „ozgo",  tko  će  odrediti,  kako 
mora  da  bude,  a  ne  da  tu  dodje  jedna  naša  rdja,  pa  hoće  da  zapovijeda  ! 

Na  to  progovori  njemački  najstariji  časnik,  i  oni  kimali  glavama,  a  da  nijesu 
ništa  razumjeli. 

—  Mi  imamo  i  danas  već  dosta  brige  i  muke,  reče  jedan.  Jesmo  sirotinja,  ali 
ne  damo,  da  nam  soli  pamet  i  da  nam  gospodari  naša  rdja.  Znamo,  gdje  slušati 
moramo  gospodu  i  vlast,  koja  je  nad  nama,  i  slušat  ćemo  je.  Ali  u  naš  život  neka 
se  nitko  ne  pača.  A  onda  i  zašto  da  svoje  dajemo,  da  se  na  našem  tudjin  bogati  ? 
To  ne  ćemo  !  Valjda  bi  se  htjelo  unuku  Miće  Rastovca,  da  se  vozi  na  četiri  konja, 
a  mi  da  u  tvornicama  zdravlje  i  život  gubimo  ?  Ako  je  časnik,  što  se  presvlači,  i 
što  petlja  ? 

Rastovac  medjutim  sjašio  s  konja*  i  pošao  za  Milom.  Kad  je  dostigao,  zagleda 
se  u  njezino  poblijedjelo  lice  i  upita  je,  kako  je  ona  došla  to  jutro  na  tako  opasno 
mjesto. 

—  Vi  ste,  gospodine,  bezdušan  čovjek  i  vi  ste  isto  kao  i  ovaj  narod,  od  kojeg 
se  hoćete  da  odalečite  i  kojeg  se  odričete !  Gdje  nastanu  tučnjave,  nema  rada ! 
A  mi  svi,  vidite  li,  ne  ćemo  se  dati  podaviti  za  volju  vašu. 

—  Ja  ne  bih  htio  ubijati  i  ništiti.  Tu  medju  ovim  narodom  ni  nema  života  ! 

—  A  što  diže  na  vas  ove  kose  i  motike  ? 

—  I  litica  se  ne  da  bušiti !  Jelić  poziva  u  boj  protiv  „Dranga"  ...  i  Rastovac 
htjede  da  nastavi,  oćuti  potrebu  da  se  opravdava,  no  prestade  i  zagleda  se  u  Milu. 
Mila  je  klonula  na  neku  klupicu,  pa  je  na  časove  podrhtavala  od  straha  i  uzbu- 
djenosti. 

—  Vama  nije  dobro  !  —  reče  on  i  smrknu  se.  —  Šta  se  ženske  miješaju . . . 
Mila  ga  pogleda  i  on  ne  svrši. 

—  Jesu  li  se  umiješale  radi  sebe  ? 

—  Baš  to  !  čemu  sebi  tko  zadaje  boli  i  brige,  upetljavajući  se  u  tudje  posle. 
Ja  to  podnijeti  ne  mogu  !  —  reče  on  žestoko.  —  Tko  to  treba  ?  čemu  ta  ženska 
plačljiva  primjesa,  to  čuvstvo,  Što  razkvasi  i  razmekša  sve  oko  sebe?  Ja  ne  ću,  da 
vama  zadajem  boli,  da  vam  činim  nepravdu.  Zabranjujem  vam,  da  se  za  mene 
brinete  ! 

Mila  se  savi,  kano  da  je  pao  po  njoj  teški  teret.  Sramila  se  sama  pred  sobom. 
Njezino  čuvstvo,  što  je  sezalo  k  njemu  kao  živ  plamen  i  obuhvatalo  sveg  njega, 
povraćalo  se  u  nju,  jer  ga  je  on  kao  suzbio  žestokim  vjetrom.  Njezina  su  prsa  sa- 
garala  od  tog  plamenog,  suzbijenog  čuvstva.  Do  toga  časa  ona  nije  ni  opažala,  što 
njom  pokreće,  što  je  nju  dovelo  na  to  mjesto:  ».Strah  za  njega !  A  njega  smeta  samo 
nepravda,  što  je  meni  nanešena,  kojoj  sam  ja  kriva  !  I  ništa  više 

Dotle  od  mosta  dopirao  čas  žamor,  čas  graja,  a  na  časove  se  razabirali  pojedini 
govornici.  Oni,  narod,  u  svemu  slušaju  oblasti,  idu  u  vojsku,  daju  porez,  koliko  mogu, 
podložni  su  sudu,  svakoj  oblasti,  ne  pačaju  u  gospodske  posle,  ali  ne  dozvoljavaju, 
da  se  tko  pača  u  njihov  život,  u  njihov  rad  i  gospodarenje.  Oni  hoće  svojim  da  go- 
spodare onako,  kako  je  njih  volja  !  Koga  briga,  ako  je  to  gore  po  njih.  Oni  ne  daju 
mijenjati,  pa  propali  ili  ostali ;  a  tim  bi  već  propali,  da  mijenjati  puste,  jer  sada, 
ako  će  biti  na  Rastovčevu,  onda  će  on  živjeti  i  raditi,  a  njih  i  nema,  kad  ne  misle, 
ne  živu  i  ne  rade  po  svoju  !  A  taj  Rastovac  eto  hoće  da  oni  propanu,  da  ih  nestane  ! 

—  Gospoda  ih  iz  povjerenstva  naprotiv  uvjeravala,  da  nije  to  Rastovčeva  volja,  jer 
se  u  opće  ne  pita,  tko  Sto  hoće  !  Svijet  je  tu,  nepromjenljivi  svijet !  Rastovac  ne 
radi  ono,  što  hoće,  ili  ne  će,  ne  radi  na  zapovijed,  ne  radi,  što  hoće  njima  da  škodi, 
ili  da  koristi  !  To  sve  teče  samo  od  sebe,  kao  i  ona  voda  ispod  mosta. 

—  Rastovac  je  kristal,  tvrd  kristal !  Nije  se  takov  sam  stvorio,  nego  ga  složiše 
sile  !  —  reče  jedan  od  gospode,  a  seljani  umukoše  na  te  nerazumljive  riječi. 

Kraj  Mile  je  još  uvijek  stajao  Rastovac.  Ona  je  ćutila,  da  on  tu  ostaje,  jer  ne 
može  da  govori  s  tim  pobunjenim  ljudima.  On  bi  se  s  njima  samo  potukao.  I  ona 
je  ćutila,  da  kraj  nje  stoji  tvrdi  kamen,  tvrdi  „kristal"  s  oštrim  bridovima,  a  o 
njega  se  odbija  sva  njezina  duša,  pa  ćuti  od  tih  udaraca  nemilu  bol,  a  odmaknuti  se 
ne  može,  nego  na  svaki  odraz  još  jačom  snagom  se  priljubljuje  k  tom  tvrdom  ka- 
menu. A  uz  to  je  čula  od  mosta  : 

—  Kako  će  čovjek  ili  narod  da  živi  i  radi,  ne  ovisi  o  njemu,  nego  mora  . . . 

—  Ako  ne  će  !  —  prekinu  jedan  iz  naroda  istog  gospodina,  što  je  spomenuo 
„kristal". 

—  Pa  će  propasti !  Propada  onaj,  koji  ne  zna  plivati  i  onaj,  koji  hoće  uz  brzicu 
da  pliva  !  Mora  . . . 

—  . . .  Rastovac  mora  da  poljubi  nosom  ledinu  ! 

—  Koji  je  to  rekao  ?  —  Ču  se  rezak  upit. 

—  Svi  !  —  bio  je  stoglasan  odgovor,  a  onda  se  i  opet  diže  vika.  Šake,  vile  i 
glasovi  bili  uprti  prema  Rastovcu. 

Rastovac  ih  je  mirno  motrio,  kano  da  promišlja,  kako  će  najlakše  i  najbrže 
ukloniti  s  puta  tu  besvjesnu  zapreku.  Taj  mir  i  pogled  raspaljivao  je  onu  gomilu. 
Mila  se  nehotice  podiže  i  prestrašeno  je  gledala  Rastovca.  Htjela  je,  da  ga  zaštiti ! 
On  to  opazi  i  mahne  nestrpljivo  rukom.  „Ne  pravite  teatera"  reče  on  osoro,  pa  se 
povuče  na  mjesto,  otkud  ga  ni  jesu  mogli  vidjeti  oni  s  mosta.  U  njemu  se  burkalo  ! 
Gledajući  Milu  i  nehotice  se  sjećao  svoje  matere.  Što  bi  njih  dvije,  da  mene  ubiju  ! 

—  te  se  misli  ne  mogao  otresti.  Sad  je  uvidjao,  da  se  narod  ne  će  dati  uništiti  od  njega, 
ako  i  uništava  sam  sebe.  Njih  ne  smeta,  ako  neopaženo  izginu  od  svoje  bezbrige, 
ali  ne  će  da  ih  drugi  utire.  Ne  će  ni  pomoći  tudje!  —  Ima  li  muškarac  pravo,  da  uni- 
Štuje  život,  kad  život  i  nije  njegov  ?  pane  mu  na  pamet  i  bilo  mu  jasno,  Žašto  žene 
mare  za  život,  a  muškarci  ne  mare.  On  živi  životom,  što  ga  je  mater  dala!  I  sve  mu 
žešće  smetala  bol  Milina  i  njegove  matere.  Pa  kad  je  već  počela  ta  neugodnost  da 
mu  nesnosna  postaje,  stupi  pred  njega  Mila. 

—  Otidjite  iz  ovoga  kraja  za  volju  matere  svoje  !  reče  ona  tiho  i  jedva  se 
susprežući,  da  ne  zaplače. 

—  Ne  mogu  otići  f  Ne  ću  otići !  Reče  žestoko  Rastovac  i  naglo  se  okrenu,  da  će 

k  mostu.  Mila  sunu  u  vis.  Oči  joj  bljesnuše,  a  licem  se  prosu  rumenilo.  Ona  skoči 
pred  Rastovca  i  zgrabi  ga  za  prsa. 

—  Ili  otići,  ili  

—  Ah  gledaj,  kako  je  vraška  !  pomisli  Rastovac,  kad  se  je  nešto  snašao.  jOnda 
se  zagleda  u  krasnu  djevojku,  koja  mu  se  unijela  u  oči,  a  iz  njezinih  očiju  sijevala 
snaga  i  odlučnost.  On  se  i  opet  sjeti  svoje  matere,  i  dušom  mu  se  razli  neko  slatko 
čustvo.  Ova  bi  se  i  pobila  s  menom,  poradi  mene  !  pomisli  on  i  nasmiješi  se^Mili. 

—  što  „ili"  ?  Upita  on  smiješeći  se. 

—  Ili  za  nas  raditi  na  našem,  ili  otići !  Mi  ćemo  vas  žene  odagnati,  razumijete  li. 
Ja  znam,  kud  ću  brzojaviti  vašoj  materi,  pa  danas  još  

—  Ne,  za  Boga !  uskliknu  Rastovac. 

—  Vaša  mati  ne  srni  je  plakati  nad  vama,  reče  Mila  !  Vi  mislite  samona^tu  slijepu 
silu  prirode  i  na  razum,  koji  njom  može  da  ovlada,  i  eto  onda  borbe  i  smrti,  [a  zabo- 
ravljate   

—  No,  našto  ? 

—  Srce  !  reče  tiho  Mila.  Ono  odrediti  mora,  u  što  će  razum,  da  upotrijebi  silu. 

—  Vaše  srce  mojim  razumom  !  uskliknu  Rastovac  u  šali,  a  Mila  se  zbuni, 
izgubi  smjelost  i  pojuri  prema  kolibici.  Bila  je  uvjerena,  da  ga  je  svladala  f 

—  Brzojavit  ću  !  doviknu  još  okrenuvši  se  Rastovcu,  koji  je  za  njom  gledao  i 
smiješio  se. 

—  Ne,  ne  !  Moram  ovdje  ostati,  moram  raditi ;  doći  ću  k  vašima  da'odredite . . . 
Ona  se  okrenu  i  zadovoljno  mu  kimnu  glavom.  A  on  podje  veselo  prema  mostu, 
otkud  su  se  muškarci  već  razilazili.  Ženske  gledale  za  Milom  i  u  njega,  pa  se  vrago- 
Ijasto  i  milo  smiješile.  I  on  se  njima  nasmiješi,  prolazeći  kraj  njih  i  učinile  mu  sve 
one  tako  blizo,  kao  nešto  njegova.  I  oni  težaci  s  kosama  i  motikama  učiniše  mu  se 
kao  njegovi ;  on  je  osjećao,  da  nije  prema  njima  ravnodušan.  —  Ne  ćemo  se  potući, 
—  reče  on  veselo  ženama.  —  Ne  da  gospodjica  Mila,  a  nju  se  slušati  mora.  Odmah 
se  ljuti !  —  doda  smiješeći  se. 

BABJA  VOJSKA. 

Na  onom  brežuljku  više  mosta  bijelila  se  krasna  kućica  mjesto  kolibice,  u 
kojoj  je  Mila  sjedila  prije  sukoba  s  pobunjenim  narodom.  Iz  gostinjske  sobe  vo- 
dila vrata  na  široku  terasu,  na  koju  je  kroz  gusto  granje  prodirala  sunčana  svjet- 
lost. Oko  stola  na  terasi  sjedila  jednoga  ljetnog  jutra  Mila  i  Rastovac,  a  uz  njih  i 
oko  njih  galamilo  četvero  njihove  djece,  jedno  zdravije  i  rumenije  od  drugoga. 
Rastovac  je  još  bio  blaženo  pospan  i  mirno  sjedeći  i  smiješeći  se  gledao  je  djecu. 
Ugodna  lijenost  i  pospanost  priječila  ga,  inače  bi  i  on  s  njima  poskočio.  Tvorničke 
sirene,  što  su  iz  blizine  dale  znak  za  rad  oživiše  i  njega  i  on  se  podiže. 

—  Kako  je  brzo  prošlo  tih  deset  godina,  što  smo  skupa,  a  kako  je  opet  mnogo 
tog  vremena,  kad  se  progleda,  što  se  je  proživjelo  i  stvorilo,  reče  on  i  nehotice  svrne 

<  pogled  na  djecu  i  na  okolicu.  Sve  se  je  izvelo,  što  je  on  namislio.  Potok  je  tjerao 
turbine,  bila  je  uredjena  tvornica  zemljane  robe,  pilana  i  tvornica  parketa,  odalje 
se  dizala  šećerana  i  tvornica  žeste  ;  a  oni  veliki  pusti  prostori  pretvoreni  su  u  ora- 
nicu. Na  pustim  brežuljcima,  gdje  se  je  kroz  borovicu  natjeravalo  mršavo  blago, 
osnovani  su  veliki  voćnjaci,  a  pod  njima  —  vidilo  se  je  s  te  terase  takodjer  —  bije- 

lila  se  tvornica  voćnih  konzerva,  sokova  i  destilata.  To  je  Mila  zamislila,  a  izved 
je  i  to  Rastovac. 

Na  toj  terasi  imade  se  da  proslavi  tu  večer  desetgodišnja  slava  bračnoga  ži- 
vota Milina.  Slavu  je  priredjivala  „babja  vojska".  Bila  je  još  na  životu  bakica 
Milka  i  gospodja  Anka.  Gospodja  je  Milka  poznavala  sve  radnike  i  radnice  i  nji- 
hovu obitelj,  i  kad  se  je  imao  da  uzme  novi  radnik,  uvijek  se  ona  pitala  i  ona  bi 
s  njim  govorila  i  uglavila  pogodbu  isto  onako,  kao  što  su  u  njezinoj  mladosti  uzi- 
mali družinčad  u  svoju  kuću.  Tako  se  malo  po  malo  nabilo  u  ta  poduzeća  sama 
rodbina,  a  Sto  nije  bilo  u  srodstvu,  to  se  pokumilo  i  poženilo  uSavSi  u  poduzeće., 
što  je  gospodja  Milka  bila  za  radnike,  to  je  Anka  za  činovnike.  Našla  je  ona  roda 
Rastovčeva,  Krpanova  i  svoga  djeda.  I  ona  je  ženila  i  udavala.  Svi  su  se  urotili 
protiv  Rastovca,  koji  je  nastojao  da  sebi  pribavi  što  bolje  radnike  i  činovnike, 
pa  bilo  otkud  i  bilo  koga.  Posao  i  nije  najbolje  nosio.  Neprestano  je  trebalo  Siljati 
mlađe  radnike  i  radnice  u  tudjinu,  da  uče.  Mnogi  su  se  vratili  valjani,  ali  mnogi  i 
propadose.  Rastovac  se  gdjekad  potužio  na  svoje  slabe  dohotke,  no  babja  ga  vojska 
brzo  ušutkala  i  on  već  posvema  zaboravio  na  gomilanje  novca  i  na  uživanje.  L 
ne  dospijevao  na  to  ni  da  misli,  zaokupljen  poslom,  obitelju,  koja  mu  svaki  slobodni 
čas  ispunjavala.  Iste  se  prilike  opažale  u  cijelom  poduzeću  i  u  svim  obiteljima. 
I  na  taj  dan,  na  desetgodišnjicu  Milina  vjenčanja  imalo  se  sve  da  osigura  propi- 
sima i  stalnim  pravilima,  što  se  je  razvilo  u  tih  deset  godina.  Pri  tom  uzakonji- 
vanju  sudjelovao  je  i  Jelić  i  u  šali  govorio,  da  se  tim  osvećuje  Rastovcu,  što  mu  je 
oteo  Milu.  Pa  što  su  to  oni  uzakonili  ?  Gospodja  Mila  je  to  protumačila  hrpi  žena* 
koje  su  pod  noć  došle  na  terasu  noseći  u  naramcima  djecu.  —  „Proizvod  rada  ima 
da  se  troši  na  ljubav,  a  ne  na  oružanje,  pa  će  nam  biti  svima  bolje.  Zato  ćemo  mi 
da  trošimo  dohotke  naših  poduzeća  na  radnički  kapital,  koji  se  ima  da  skupi  oko 
ovih  božjih  darova,  i  tako  ćemo  osigurati  opstanak  ovoga  blaga  za  nas  i  za  naše 
potomstvo.  Većinu  dohotka  će  trošiti  evo  ovi,  što  ih  nosimo  u  naramcima,  jer  su 
oni  glavni  kapital ;  njima  je  odredjeno,  da  budu  radnici  ovih  poduzeća.  Suviškom 
ćemo  razgranati  posao,  a  ulagat  će  se  i  u  zajedničke  domovinske  posle,  koji  i  nas  una- 
predjuju.  Moramo  eto  sudjelovati  pri  uredjenju  naše  rijeke,  koja  će  odvoziti  i  našu 
robu,  a  čim  ćemo  se  sačuvati  i  od  poplava.  Ne  dozvoljavamo  zgrtati  kapitale,  koji 
služe  kao  oružje  muškarcima,  da  uništuju  ljubav  i  brigu.  U  tom  je  emancipacija 
žene,  da  spasi  ljubav  i  brigu,  koju  hoće  muževi  da  nadomjeste  silom  i  kristalizo- 
vanjem  društva.  Prisilimo  naše  muževe  i  sinove,  da  moraju  biti  sretni  cio  život, 
a  ne  do  po  života  ili  raskalašene  ili  krvoločne  zvijeri,  koje  hoće  da  plaćaju  ženu, 
a  u  drugoj  polovici  života  kukavice,  koje  traže  samilost  u  žena.  Mi  svi  Hrvati  jedno 
smo  tijelo,  svaki  nas  mora  biti  roditelj  i  dijete  !  Samo  se  tako  možemo  da  spasimo, 
ako  živimo  poradi  sebe  i  svoje  sreće,  a  uvjet  je  sreći  radi  briga  za  drugoga  !  Nema 
jače  sile  od  one,  što  dolazi  od  žene,  i  ta  sila  jedina  će  moći  da  sačuva  ljudski  rod. 
Na  malim  je  narodima,  da  to  dokažu.  Knjige  se  pišu  o  uredjenju  društva,  i  ne 
može  da  se  nadje  prava  forma.  A  zašto  ?  Jer  svi  traže  formu,  kako  bi  se  nago- 
milao kapital  i  tko  će  da  s  njim  živi  bez  brige,  dakle  u  dosadi,  koja  traži  vanjskih 
dražila.  A  tko  treba  vanjska  dražila,  da  ispuni  prazninu  života,  taj  oštećuje  dru- 
goga. A  žena  će  urediti  društvo  i  bez  tih  knjiga,  ako  spasi  obitelj  i  prenese  obi- 
teljsko uredjenje  na  svako  društvo,  koje  se  okupi  oko  jednog  posla.  Zašto  je  žena 
pustila  u  društvu  svoju  ulogu,  koju  ima  u  obitelji  ?  Jer  je  htjela  prestati  biti  že- 

nom.  Pa  je  tim  otela  mužu  i  sebi  sreću.  Ona  je  dužna,  da  to  povrati  sebi  i  njemu. 
I  mi  smo  to  učinile". 

Za  toga  razgovora  okupilo  se  i  radnika  na  terasi,  a  došao  i  Rastovac  On  se 
smijeSio,  a  smješili  se  i  oni.  „Babja  se  vojska  organizirala"  reče  on  šaljivo  inžinirskom 
vježbeniku,  Sto  je  stajao  uz  njega  i  rukom  mu  pokaza,  da  sad  i  on  mora  biti  tiho  ! 

A  na  nebu  sagarao  tihi  ljetni  dan,  pun  zadaha  od  znoja  i  žarke  vrućine.  Majka 
je  domovina  Hrvatska  jecala  od  boli,  što  su  joj  zadavala  djeca  rujući  po  njoj,  ali 
se  sva  sretna  pružila,  otvorila  grudi  i  opojena  miljem  hranila  djecu  svoju,  i  ponosna 
bila,  gdje  ih  može  sve  da  nahrani.  A  kad  se  spustila  tiha  noć,  zamre  život  rada, 
a  dah  sreće,  mira  i  zadovoljstva  rasprostre  se  nad  majkom  domovinom  i  svakom 
kućicom  u  njoj.  I  u  tom  dahu  zameće  se  i  jača  nov  život  i  nova  snaga,  obnavlja  se 
sreća  u  čistom  mirisu  prirode  i  obitelji. 


RIKARD  KATALINIĆ  JERETOV:  PRINE 

I  napokon  je  njegovo  djelo  bilo  gotovo.  Pred  njim  je  stajala  mramorna  Frine 
i  u  njoj  gledao  je  on  svoju  ljubav  i  svoju  umjetnost. 

—  Ninon  —  reče  on  modelu  —  pokrij  se  ogrtačem. 

—  Jesi  li  zadovoljan?  —  upita  ga  Ninon,  malo  đjevojče,  koje  je  on  spasio 
čisto,  oteo  ga  sramoti  i  pariškom  bulvaru. 

—  Zadovoljan  sam,  dušo.  Siguran  sam,  da  ću  pokazati  ovim  djelom  svijetu, 
da  golota  nije  grijeh  i  nemoral,  već  velebna  pjesma  umjetnosti.  I  kipar  poljubi 
sav  razdragan  u  Čelo  malu  Ninonu. 


...  U  „Salonu"  zastajkivali  svi  pred  Frinom  zadivljeni  i  zapanjeni.  Kad 
pročuše,  da  je  to  samo  kopija  žive  ljepote  jedan  je  srh  želje  prostrujio  cijelim 
Parizom  :vidjetitudivotu.  I  lukavi  neki  impresario  zamisli  odmah, 
da  daje  F  r  i  n  u,  ali  da  se  u  njoj  općinstvu  gola  pokaže  lijepa  Ninon.  Umjetnik 
oduševljeno  pristane : 

—  Neka  i  drugi  uživaju  u  harmoniji  crta,  u  poeziji  Ninonina  tijela,  košto 
sam  ja  uživao ! 

Vajar  i  sanjar  gledao  je  svijet  svojim  okom,  okom  umjetnika.  I  nadodje 

večer  i  kipar  se  našao  u  mirisavom  bulvarskompozorištu  uz  ostali  elegantni 

i  gospodski  svijet,  što  je  grozničavo  čekao,  da  vidi  original  Frine.  Ukaza  se  Ninon 
sva  gola  i  bez  vela  na  pozornici,  a  umjetnik  sa  svoga  sjedalaza  plovi  okom  po  nagom 
tijelu  divnoj  pjesmi  djevstvene  prirode,  i  zaokruži  zatim  pogledom  po  pozorištu. 
Jao,  on  je  ulovio  do  stotinu  pohotnih  i  satirskih  pogleda,  do  stotinu  uzrujanih 
očiju,  iz  kojih  je  izbijala  strast,  žudnja  i  griješna  želja.  Umjetnik  protrnu .. .  i  kad 
opet  pogleda  na  pozornicu,  činilo  mu  se,  da  su  maloj  Ninoni  pala  angjeoska  krila 
i  da  je  on  opet  vraća  u  blato  i  kal,  da  svojom  rukom  trga  lijerni  vijenac  sa  njezine 
mile  glave  . . . 

Protrnu  kipar ...  i  kad  pozorište  zagrmi  burnim  pljeskom,  pljeskom  pohote  i 
strasti,  sanjar  se  našao  na  pariškom  bulvaru  satrvena  srca,  suznih  očiju  nad 
svojom  porušenom  dragom  sanjom. 

IVAN  S1SARIĆ:  LJUTO  MU  SE  OSVETIO 

(IZ  „NOVELA.  S  JADRANA".) 
I. 

Kao  iz  vedra  neba  grom  puče  glas  po  svemkoliku  Kaikohu,  da  se  Mateša  Ivanov 
sprema  kući  na  povratak.  Kaikohe  je  maorsko  selo  u  Novoj  Zemlji,  kamo  je  od 
nekog  zemana  navrnula  pliva  i  mrav,  da  iz  zemlje  vadi  „gomu".  Veći  dio  dose- 
ljenika u  Kaikohu  bili  su  Primorci  iz  srednje  Dalmacije.  Iz  jednog  istog  sela  bilo 
ih  je  preko  dvaestak,  a  svi  su  živjeli  skladno  pod  jednim  Čadorom.  Nema  još  ni 
pune  p6  godine  dana,  otkad  je  Matešu  k  njima  voda  donijela.  Cigli  jedan  nije  ostao, 
a  da  mu  nije  poviše  puta  pisao,  dok  ga  napokon  nijesu  k  sebi  primatali.  Dok  su 
još  bili  doma,  njihova  se  družina  znala,  pak  im  se  bez  njega  i  onamo  bilo  nekud 
teško  obiknuti.  Kad  je  Mateša  došao  u  Kaikohe  nije  po  družinu  „Ne  boj  se"  — 
tako  su  se  oni  doma  medju  se  zvali  —  bilo  u  životu  veće  radosti  ni  većeg  veselja. 
Nije  prošla  ni  puna  nedjelja  dana,  otkad  je  došao,  a  u  Kaikohu  nije  bilo  žive  duše, 
koja  nije  Mateše  u  oči  poznavala.  Krupna,  garava  momčetina,  po  cijele  je  glave 
preko  drugih  prekohitao.  Bog  s  njim,  bio  je  kd  brijeg,  mogao  si,  rekli  bi  u  nas, 
s  njime  planinu  odvalit.  I  bez  toga  je  njega  svak  živ  zavolio,  jer  je  po  naravi  bio 
priljubit  i  veseljaković.  Nije  mu  bilo,  nego  stopro  dvadeset  i  dvije  godine,  a  svijet 
je  u  jedan  glas  govorio,  da  se  on  ne  bi  ni  Antunova  vele  pobojao.  Da  i  nije  bio  to- 
liko jak,  svijet  je  tako  cijenio,  jer  mu  je  i  otac,  dok  je  bio  mladićem,  bio  vrag  pa- 
kleni, da  ga  nije  bilo  u  devet  sela  onakoga.  Kad  su  gradili  novu  crkvu  iznio  je 
s  mora  —  onda  je  bio  mladićem  kd  sad  njegov  Mateša  —  prag  od  crkve,  bilo  je 
u  njemu  dvama  šta  nosit.  To  se  ne  će  nikada  zaboraviti,  dok  u  selu  bude  crkve, 
a  na  crkvi  praga.  Nije  se  Mateša  vele  razmećao  svojom  snagom,  vidi  se  i  po  tom, 
što  u  cijelo  svoje  mladovanje  nije  imao  ni  s  kime  ni  crne  ni  bijele. 

Kad  se  je  jedne  večeri  vraćala  družina  s  radje,  dočeka  ih  Mateša  pred  ča- 
dorom —  njega  je  bio  taj  dan  red  da  ostane  doma  —  pa  im  u  dvije  tri  besjede  smrsi 
i  kaza,  da  te  iste  noći  odlazi  nazad  kući.  Zaludu  su  ga  oni  stali  kumit  i  zaklinjat, 
da  ostane  ili  da  bar  kaže,  zašto  ide  doma,  aja,  sve  im  je  to  bilo  jedno,  jer  je  Ma- 
teši  bilo  na  ustima  samo,  doma  i  doma,  a  zašto?  čut  će  se.  Kad  nije  bilo  druge, 
skupi  mu  družina  za  put,  a  on  im  ostavi  sve  orudje  i  svoj  dio  zemlje,  što  su  ga 
uzajedno  zakupili,  pa  zaplovi  sutradan  put  svoga  rodnoga  kraja. 

Medju  Matešinom  družinom  u  Kaikohu  zavlada  za  dugo  vrijeme  neka  tuga 
i  tjeskoba  ;  činilo  im  se  isto  kao  da  su  ga  pokopali,  netom  su  ga  pustili  onako  otići, 
ne  znajući  ni  zašto  ni  kako.  Još  bi  to  i  duže  tako  potrajalo,  da  nijesu  nakon  dvije 
tri  nedjelje  primili  iz  doma  pismo,  po  kojemu  su  odmah  razabrati,  zašto  je  Ma- 
teša onako  naglo  izmedju  njih  odmaglio.  U  pismu  se  puno  pelilo  i  preporučivalo, 
da  se  o  tome  Mateši  za  živa  Boga  ništa  ne  kazuje. 

Evo  što  se  bilo  dogodilo. 

To  je  bilo  na  dan  licem  na  Svisvete.  Dan,  Bog  stvorio,  ko  u  sred  srijede  ljeta. 
Drugi  je  zvon  bio  već  zvonio  za  u  crkvu.  Zenskadija  se  stala  pomalo  okupljat 
k  misi,  a  na  guvnu  malo  odalje  od  crkve  skupilo  se  kd  obično  veliko  mnoštvo  muš- 
kića,  pa  sjede,  puše,  razgovaraju  se  i  čekaju,  dok  precukne  na  misu.  Malo  kd  sa 
strane  na  krastulji  sjedio  je  Matešin  otac  Ivan,  Čovjek  od  preko  punih  pedeset, 
šesdeset  godina,  i  ako  mu  ih  ne  bi  nitko  živ  toliko  dao.  Zapalio  lulu,  pa  dimi  na 

Šarac  ko  Turčin.  Oko  njega  sjeo  skup  ostari j ih  ljudi,  pa  se  nešto  po  staračku  raz- 
govaraju. Kako  se  je  vise  primicao  treći  zvon,  tako  se  je  više  kupilo  svijeta  na 
guvnu,  i  veći  i  češći  skupi  ženskadije  prolazili  cestom  preko  guvna  u  crkvu.  Uprav 
stao  udarat  treći  zvon,  a  od  crkve  je  hodio  Antunov  oštrim  korakom  prema  guvnu. 
Ruke  prekrižio  ostrag,  a  glavu  digao  u  zrak  k6  konj.  Bit  će  momćetina  od  kakvih 
dvadeset  i  šest  i  sedam  godina  ;  stopro  se  je  lani  vratio  iz  Pole.  Kazivali  su,  koji 
su  s  njim  zajedno  u  vojništvu  bili,  da  bi  pušku  s  bodežom  kd  ništa  preskakivao. 
1  je  bio  i  na  oko  vidjet  baš  čusto  momče.  Mrk  i  ljutit  dodje  do  nasred  guvna  i  ra- 
šepari  se  na  sred  srijede  njega.  Odmah  je  svak  pomislio,  da  ga  on  ima,  s  kim  ima, 
da  ima,  samo  još  nijesu  znali  s  kime.  Svijet  se  uzvrpoljio  i  uskomešao,  a  Antunov 
stoji  sve  onako  nasred  guvna  savivši  ruke  na  prsima.  Najedamput  smrkne  obrve, 
okrene  se  prema  Ivanu  i  kažiprstom  desne  ruke  pozovne  j?a  k  sebi  na  sred  guvna 
ne  govoreći  mu  ni  crne  ni  bijele.  Ivan  se  nije  mogao  odmah  sjetiti,  da  mu  je  što  na 
žao  učinio,  ali  na  njegovu  je  licu  vidio,  da  nema  biti  dobro,  pa  ga  je  odmah  nešto 
u  dno  srca  zazeblo.  Crte  mu  se  lica  otegnuše,  a  medaljice  ispod  očiju  jače  pomodriše 
od  nenadane  uzbudjenosti.  Svijet  je  tako  napeto  očekivao,  što  će  se  sad  dogoditi, 
da  se  nitko  nije  ni  javljao,  kao  da  nije  ni  živ. 

Kad  se  je  Ivan  k  Antunovu  primakao,  zaori  on  ko  vučina  ne  gledajući  ni  u  nj, 
ni  u  svijet,  već  u  zrak  prema  planini : 

—  Ti  si  reka'  meni  u  oči,  da  mi  je  zet  lupetina  i  da  će  me  prevarit,  jesi  li? 

—  Pa  šta  ti,  bolan,  pada  na  pamet,  danas  na  Svisvete? 

—  Jesi  li? 

—  Jesam,  pa  ću  to  ja  s  njim  lako  uredit. 

—  Ti  si  reka'  opet  njemu,  da  mi  je  lupež  bio  čača,  pa  da  sam  i  ja,  jesi  li? 
Ivan  se  našao  sada  u  sto  jada.  Vidi  i  sam,  kriv  je  kd  kriv  ;  udarit  će  ga,  a  on 

mu  se  ne  može  oprijeti,  jer  ga  je  preotela  starost. 

—  Besidi  —  sto,  da  mu  njegovih,  zagrmi  Antunov  i  pograbi  Ivana  lijevom 
za  prsa,  a  desnom  zamahne  iz  svih  ramenica  i  kažiprstom  bubne  Ivana  po  nosu, 
da  mu  je  odmah  ćurkom  procurila  krv  na  tlo.  U  tren  oka  skoči  mlad  jari  ja  i  otkloni 
Antunova  od  stara  čovjeka.  Ivan  zaustavi jajuć  putem  krv  ode  vrčem  kući  pa 
pisa  odmah  sinu  pismo  te  mu  ispripovijedi  sve  tanko  po  tanko,  što  i  kako  se  do- 
godilo, a  završi  ga  ovako :  „Kad  se  ti  do  koju  godinu  vratiš  svojoj  kući,  'ko  zna 
'oćeš  li  naći  i  živa  svoga  oca,  a  može  bit  ćeš  i  zaboraviti,  kako  su  ga  sramotno  po- 
grdili,  ali  ćeš  zato  naći  u  oporuci  napisano,  da  ima  da  osveti  moje  dite  ili  od  moga 
dtteta  dite  od  danas  do  devet  kolina". 

Netom  je  Ivan  otišao  stao  se  i  svijet  trijebiti  brzo  s  guvna,  jer  je  već  davno 
bilo  precukk)  u  crkvu.  Putem  čulo  se  od  više  duša  govoriti : 

—  Bože  daj,  ma  ne  će  'vo  s  ovim  svršit. 

II. 

Jedne  subote  kasno  u  večer,  bit  će  dva  mjeseca  poslije,  nego  se  je  rastao  s  dru- 
žinom u  Kaikohu,  bane  na  vrata  očinske  kuće  u  Primorju  Mateša  Ivanov.  Nitko 
nije  nikad  ni  pomislio,  da  će  on  tako  iznenada  osvanut  doma,  pa  nije  nikakovo 
Čudo,  da  su  mu  se  majka,  a  na  prvi  mah  i  sam  otac,  silno  preplašili.  Mateša  kaza 
odmah  ocu  čisto  i  bistro,  što  je  i  kako  je.  Jadnome  je  ocu  sad  opet  bilo  nekud  teško 
pri  srcu,  u  neku  bi  sad  i  volio,  da  mu  nije  ništa  ni  pisao.  Kad  bi  se  opet  promislio, 

478 


Digitized  by  Google 


kako  ga  je  ona  hajdučina  pred  onolikim  pukom  osramotila,  uzavrela  bi  mu  ostarjela 
krv  u  žilama  i  veselio  se  je,  Sto  se  je  rodio  netko,  tko  će  ga  osvetiti.  S  nekom  oso 
bitom  slašću  gledao  je  Ivan  svoga  Matešu  ;  isti  istinuti  on,  kO  da  mu  je  na  usta 
izašao.  Gledao  mu  je  one  njegove  gvozdene  Sake,  ona  pleća  i  onu  gorostasnu  ki- 
pinu,  pa  mu  je  sve  srce  od  radosti  raslo.  Kad  su  se  dobro  izgovorili,  odu  svi  troje 
na  počinak,  očekujući,  što  će  sutra  dan  sobom  donijeti. 

Na  gumnu  kod  crkve  skupilo  se  sutra  dan  kO  obično  svakoga  sveca  i  nedjelje 
puno  gumno  svijeta.  Dan  je  bio  lijep,  samo  Sto  je  zrak  bio  malo  oštar  i  burovit . 
Još  nije  zvonio  treći  zvon,  ali  će,  kad  ti  drago,  pa  se  svijeta  kupi  odasvuda.  Jedni 
posjedali  po  bacamacima,  pa  gledaju,  tko  prolazi,  a  drugi  se  potegli  sa  strane, 
pa  se  ostojećke  razgovaraju  i  promijeraju  cure,  Sto  mimo  nje  prolaze.  Svijet  je 
preobučen  u  čisto,  svetačnje  odijelo,  pa  svačije  lice  izgleda  nekud  veselije.  Kako 
bi  se  god  koji  skup  ženskadije  ili  muSkića  pojavio  na  kraj  ceste  iduć  prema  guvnu, 
ne  bi  s  njih  pale  oči,  otkad  bi  ih  ugledali,  pa  sve  dok  bi  mimo  nje  prošli.  Na  kraj 
ceste,  gdje  baš  zakreće  medju  masline,  povirio  krupan,  stasit  mladić,  pa  ide  oštro 
prema  guvnu.  Netom  ga  ugledaše,  upitaše  svi  izreda,  koji  je  ovo? 

—  Bi  li  čovik  reka',  da  je  Mateša  Ivanov,  da  nije  otiša'  u  Novu  zemlju  ;  isti 
on,  kd  da  ih  je  jedna  mater  rodila  —  reče  jedan  izmedju  njih. 

Medjutim  se  mladić  već  približio  na  p6  puta  k  njima.  Svačije  su  oči  u  nj  uprte. 

—  Je  Mateša,  blažene  mi  Gospe  —  Ču  se  ujeđamput  više  glasova. 
Antunov,  koji  je  sjedio  sa  strane  pod  ratom,  gledao  je  prema  njemu,  ali  ga 

nije  mogao  prepoznati,  jer  su  mu  se  od  uzbudjenosti  oči  malo  osuzile.  Kad  je  došao 
na  desetak  koraka  prepoznadu  ga,  Mateša,  kd  Mateša,  pa  svi,  kft  nekim  nagonom 
pogledaju  prema  Antunovu,  koji  je  nastojao,  da  se  pričini,  kao  da  se  nije  stoga 
nimalo  uznemirio.  Netom  su  ljudi  prepoznali  Matešu  Ivanova,  odmah  je  svak 
znao,  zaSto  se  je  vratio,  pa  je  stoga  u  svačije  srce  ulizla  neka  zla  slutnja.  Kad  je 
pristupio  na  guvno,  prostrijeli  nekoliko  puta  bijesno  očima  kroz  svijet,  ne  bi  li 
gdje  uočio  onoga  deliju.  Antunov  je  znao  dobro,  da  one  oči  njega  traže ;  da  mu 
se  je  uza  nj  desio  nož  volio  bi  i  on,  ali  sad  ne  bi  pobjegao,  pa  taman  se  više  otale 
ne  makao.  Matcšin  izgled  bio  je  u  tom  času  tako  bijesan,  da  su  mu  se  i  najveći 
njegovi  prijatelji  sad  ominjali  javiti.  Kad  Mateša  ugleda  Antunova,  povadi  iza 
pasa  nož,  pa  poviče  iz  svega  glasa  prema  svijetu,  koji  se  je  odmah  stao  udaljivati 
od  Antunova  : 

—  Ko  skoči  ili  za  me  ili  za  nj,  nek  zna,  da  mu  je  na  mistu  smrt  —  pa  zatakne 
nož  opet  za  pas,  gdje  mu  je  i  mjesto. 

Antunov  je  stao  osamljen  na  istom  mjestu  i  oštrim  okom  pazio  na  svaki  kret 
Matešin.  Svijet  se,  što  razbježao,  a  što  u  skupima  izdaljega  promatrao,  kako  će 
se  svršiti  ova  homerska  borba,  ali  nitko  nije  ni  pomislio,  da  posreduje.  O  tome 
je  bio  svak  stalan,  da  do  malo  jedan  od  njih  ne  će  više  biti  živ. 

Tad  stade  MateSe  opet  vika  ;  stiskao  je  obe  šake  prema  Antunovu,  pa  se  dreči, 
Sto  može  i  ne  može : 

—  Ko  je  ovde  udrio  mog  oca,  nek  sad  udre  mene,  sto  mu  Isukrsta  njegovih . . . 

—  Ko  je  udrio  oca,  udrit  će  i  sina  —  poviče  Antunov  i  djisi  na  noge,  da  se 
brani,  ako  na  nj  nasrne. 

Nije  on  to  dobro  ni  izustio,  sunu  MateSa  prema  njemu  kao  pomamna  zvijer. 
Oči  mu  iskočile  i  pokrvavile,  kose  se  nakostruSile,  a  izgled  njegov  bio  je  sličniji 

izgledu  životinjskome,  nego  li  čovječjemu.  Antunov,  ne  bud  lijen,  poleti  ko  srna 
prema  njemu,  te  se  u  Čas  uhvate  oba  u  koštac  na  život  i  smrt.  Nekoliko  časaka 
trajalo  je  to  bijesno  hrvanje,  a  da  nitko  nikoga  nije  mogao  o  tle,  da  obali.  Oba- 
dvojici  je  pjena  skakala  na  usta  ko  konjima  od  velike  muke  i  naprezanja.  Na- 
jedamput  tresne  o  cestu  Antunov  kao  mrtvo  tijelo,  a  svrh  njega  Mateša  koliko  je 
dug  i  širok.  U  tren  oka  klekne  mu  Mateša  obim  koljenima  na  prsa,  jednom  ga 
rukom  stisne  za  grlo,  a  drugom  zamahne  te  ga  zamlati  šačetinom  u  slijepe  oči 
ko  čekičem. 

Antunov  je  ispod  njega  tulio  kao  vol. 

—  Ubio  ga  na  mistu  ko  bravče  —  vikao  je  tko  je  još  bio  tu  prisutan  i  bježao  otale. 
Zvono  je  prebrecivalo  zovuči  svijet  k  službi  božjoj. 


„HRVATSKO  KOLO"  (Nastavak) 

Malo  dobra  može  se  kazati  o  Radoslavu.  „Babina  vaza"  je  babja  priča 
po  sadržaju  i  obradbi.  S  našim  narodnim  poslovicama,  s  narodnim  običajima  i 
zagonetkama  nema  nikakova  posla,  kao  što  ni  „Paka  ljubav",  ali  nema  ni  druge 
kakove  vrijednosti.  Sjeća  me  jako  na  obiteljske  pripovijetke  o  zaboravljenim 
srećkama,  koje  na  jednom  dobiju  —  glavni  zgoditak !  To  su  tako  priče,  koje  su 
prikladne  za  „Kaffeekninzchen",  ali  nikako  ne  spadaju  u  odličniji  zbornik.  Ra- 
doslav  je  nekada,  u  starom  „Vijencu",  za  staroga  zemana  mogao  vrijediti  ali 
u  ovo  doba,  gdje  literaturi  ne  može  biti  jedina  svrha,  da  bude  nedelja  medju  radnim 
danima,  da  bude  isto  što  i  šalica  dobre  crne  kave  poslije  obilna  ručka,  danas 
više  ne.  Odbor  nije  učinio  glavni  zgoditak  s  „Babinom  vazom".  Radoslav  nije 
niti  vješt  pripovjedač.  Neko  pet  prvih  stranica  ispunio  je  razgovorom  dviju  mladih 
matrona  o  imućtvenim  prilikama,  o  dohocima  i  zaslužbama,  o  penziji  i  sličnom 
u  naših  odvjetnika.  U  „Pravničkom  vijesniku"  bilo  bi  ovakovo  raspravljanje 
na  svom  mjestu,  ali  ovdje  ne.  Ovdje  samo  škodi  i  onako  presporom  razvitku 
„radnje". 

Draženovićeve  „Uspomene"  nisu  iznesene  na  način  modernih  crtica  i  bi- 
lježaka, ali  to  im  ni  malo  ne  smeta,  da  ih  se  nazove  valjanim.  Šteta  je  samo 
što  u  njima  obradjuje  većinom  već  poznate  ideje,  a  ne  će  da  nam  iznese 
nešto  iz  svoje  dubine,  iz  svoga  srca,  koje  ne  mora  vazda  kucati  za  čovječanstvo, 
pravdu,  ljepotu,  milosrdje  i  kako  se  sve  ne  zovu  te  velike  stvari,  o  kojima  su 
već  svi  ljudi  redom  svoju  kazali. 

„Angjin  Božić"  od  Hranilovića  je  jedna  dosadna  stvar,  bez  soka  i  smoka, 
najbolji  primjer,  kako  ne  valja  pisati.  Niti  je  u  njoj  kakova  ideja,  niti  zanimljiva 
radnja,  ni  lijepa  obradba.  Na  neko  19  stranica  opisuje,  priča,  muči  autor  čita- 
telja stime,  kako  je  umirovljeni  kapetan  Perić  posjetio  umirovljenoga  kapetana 
Zorića  —  na  božić  —  i  kako  je  na  koncu  (ali  samo  na  koncu !)  Zorićevoj  Angji 
osvanuo  crni  božić,  jer  joj  je  vjerenik  poručio,  da  je  ne  može  uzeti. 

U  vještim  rukama  moguće  bi  se  iz  toga  dala  istesati  crtica  od  podrug  stranice* 
ali  više  ne.  Usiljeno  i  bez  toplote  pripovijeda  se  bez  kraja  i  konca,  kako  taj  umi- 
rovljeni gospodin  kapetan  Perić  dolazi  u  Metliku,  kako  se  vozi  Zoriću,  kako  ga 

ljudi  pozdravljaju,  kako  ti  ljudi  izgledaju,  kako  mu  odzdravljaju  i  tako  sve  redom, 
dok  ne  dodje  k  Zoriću. 

„Poslije  večere  sjedoše  kartati.  Šumar  je  mnogo  gubio,  a  Marko  i  Perić  do- 
bivali su. 

—  Šteta,  Sto  ne  igramo  na  seksere,  —  dražio  je  Marko  Šumara." 
Ili: 

—  čujeS,  učo,  Bili  ti  htio  ići  u  podrum,  da  doneseS  flašu  te  bakarske  vo- 
dice, samo  ako  ćeS  ju  raspoznati  od  drugih  flaša. 

—  šta  ja?  —  izbeči  se  Marko.  —  Popio  sam  ja  već  bakarske  vodice  nekoliko 
vjedara,  pak  da  ju  ne  raspoznam. 

—  Ne  će  biti  baš  tako  —  reče  pogledavši  ga  Zorić.  Ta  to  se  pije  na  ra- 
kijske čašice. 

I  tako  teče  ta  „siika"  dalje  bez  kraja  i  konca. 

Da  tkogod  ne  pomisli  e  sam  odabrao  hotimice  najplića  mjesta  moram  spo- 
menuti, da  su  ona  druga  još  mnogo  dosadnija  i  ni  najmanje  dublja,  ljepša  ili  bolja. 
Ono  umetanje  folkloristike  i  nekoje  opaske,  kao  Što  i  onaj  prisiljeni  humor  čine 
radnju  još  nesnosnijom,  nego  što  bi  bila  inače. 

Hranilović  je  mogao  sebi  prištediti  posao,  da  nam  se  prikaže  kao  posvemašni 
pripovjedački  penzionirao.  Čitao  sam  i  njegovih  beletrističkih  sastavaka  u  sta- 
rijim godištima  „Vijenca",  ali  ni  jedan  nije  bio  tako  nevaljan  kao  ovaj. 

L.  Ladanjskoga  „Majčine  oči"  je  kratka  stvarca,  ali  je  pisana  s  mnogo  osje- 
ćaja, duboka  i  lijepa.  To  je  uz  Novakovu  („Iz  podzemlja")  gotovo  jedina  stvar 
izmedju  pripovijedaka  i  crtica,  koja  je  u  punoj  mjeri  zaslužila,  da  udje  u  zbornik. 
Pisana  je  toplo,  bez  nakita  i  bez  usiljavanja. 

Rittigovo  „Kumovanje"  nije  uspjelo,  čitajući  ga  sjetio  sam  se  Tordinca, 
koji  je  ostao  bez  nasljedovatelja  i  zaboravljen.  U  Rittigovom  se  „Kumovanju" 
javi  kadikad  po  koji  umjetnički  momenat.  Ljubi  prirodu  i  to  je  mnogo,  ali  nije 
dovoljno.  Zaroni  li  pravo  u  čovječju  dušu  i  bude  li  imao  dobrih  učitelja,  med  ju  koje 
može  mirne  duše  uvrstiti  i  Tordinca,  koji  pozna  onaj  kraj,  one  ljude,  mogao  bi 
postati  dobar  crtač  onoga  kraja  i  ako  možda  ne  onako  zamišljen  kao  Tordinac 
i  Kozarac. 

O  Risakovićkinoj  „Marti"  teško  je  govoriti  poslije  one  zgode,  gdje  se  je  po- 
kazalo, da  je  jednu  tud  ju  pjesmicu  zamijenila  svojom  • .  •  čovjek  nikako  nije  si- 
guran čitajući  ju,  čita  li  upravo  nju  ili  koga  drugoga.  Medjutim,  u  svakom  slu- 
čaju „Marta"  nije  vrijedna  osobite  pažnje.  Pojedina  mjesta  odaju  naivno  pero, 
pa  je  to  autorica  (ili  ispravljač)  i  sama  osjećala.  Vidi  se  to  primjerice  iz  onoga  mjesta, 
gdje  se  je  Marta  „najednom  sjetila  (što  se  inače  nije  nikada  dogodilo  —  domeće 
naivno  autorica,  ili  ispravljač)  nekojih  riječi  iz  biblijske  povjesti."  I  onda  se  Marta 
sjetila  najednom  ne  samo  nekojih  riječi,  nego  doslovce  cijelih  stavaka  iz  biblije. 
Ili  iz  onoga  mjesta  kada  Marta  stane  razmišljati  o  svojoj  velikoj  sreći  i  davno 
željkovanoj  slobodi. 

Treba  naime  znati,  da  je  Marta  ciganski  nahod,  što  ga  je  neki  seljak  uzeo 
k  sebi  u  kuću,  ali  je  Marta,  kada  je  poodrasla  pobjegla  i  vratila  se  ciganskom  ži- 
votu. Eto  i  o  tome  je  —  takodjer  —  napisana  pripovijest,  ali  sa  svim  znacima  lo- 
šega početniStva. 

Risakovićka  svršava  kolo  pripovjedača,  crtičara  i  novelista  u  prvoj  knjizi 
zbornika,  a  poslije  nje  dolaze  ,,M ile  uspomene"  od  Vjekoslava  Klaića,  koje 
počinju  ovako  :  „Život  je  težak  i  postaje  dnevice  sve  teži.  A  otežčavaju  ga  još  više 
ljudi  sami,  kad  se  medju  sobom  grizu,  kada  se  gotovo  na- 
tječu, tko  će  komu  prije  iskopati  grob". 

Odista,  ovo  griskanje  i  kopanje  grobova  grdna  je  pošast,  koja  je  zavladala 
u  hrvatskoj  književnosti  i  samo  treba  požaliti,  što  se  i  sam  pisac,  koji  je  na  početku 
svojih  uspomena  napisao  ovu  lijepu  izreku  nije  mogao  tomu  oteti,  da  i  u  tim  istim 
uspomenama  ne  zagrize  mak)  ili  da  ne  zakopa  motikom  barem  nekoliko  puta  u 
tu  svrhu,  da  se  i  opet  nekomu  iskopa  „literarni  grob  ". 

Svoje  je  uspomene  započeo  s  Evgenijem  Kumičićem  i  zanimljivo  je  ne  toliko 
po  Kumičića,  koliko  po  Klaića,  kada  nam  priča,  kako  mu  je  bilo  teško  sklonuti 
Kumičića  na  suradnju  za  „Vijenac",  kojemu  se  je  on  (Klaić)  onda  ponudio  za 
urednika.  Evo  što  priča :  „Kumičić  je  po  uvjerenju  gorljivi  pravaš,  a  Vijenac  je 
svačiji  i  ničiji;  Kumičić  je  u  knjizi  privrženik  naturalizma, 
a  Vijenac  može  najviše  da  zaplovi  strujom  Turgenev- 
Ijeva  realizma.  Kako  da  se  s  njim  sporazumijem  na  osnovu  tako  razrokih 
načela?"  Treba  naime  znati,  da  je  Klaić  odlučni  protivnik  naturalizma,  pa  je  to 
priznanje  u  toliko  zanimljivo,  jer  se  po  njemu  može  zaključiti,  kako  bi  prošao  pisac 
naturalista,  da  je  kojim  slučajem  prisiljen  dati  svoju  radnju  „Matici". 

Druga  je  Klaićeva  uspomena  posvećena  Sandoru  Ksaveru  Gjalskomu.  radi 
kojega  je  Klaić  po  svoj  prilici  i  otpočeo  s  iznašanjem  svojih  „Milih  uspomena". 

U  toj  uspomeni  na  prvu  Gjalskijevu  radnju  „Ilustrissimusa  Battorvcha"  iznosi 
Klaić  4  pisma  Gjalskijeva,  od  kojih  se  je  na  dvima  podpisao  „Sandor"  (odnosno 
,,K.  pl.  Sandor- Gvala'4)  i  naznačio  svoju  odresu  ovako :  Monsieur  Xavier  de  S  a  n- 
d  o  r  -  G  y  a  1  a.  Posta  restante :  V  e  r  5  z  e,  Slavonie,  a  datirao  je  pisma  ovako  : 
B a r c s  —  odnosno  Drava  St.  T o m a s  .  To  je  naime  bilo  ono,  radi  čega  je  ta 
pisma  trebalo  iznijeti,  da  se  vidi,  kakav  je  Gjalski  bio  Hrvat ! 

I  Klaiću  je  uspjelo.  Jedne  zagrebačke  novine,  koje  imadu  razloga  napadati 
nekoje  naše  književnike,  iznijele  su  to  odmah  pod  slatki  med,  da  pokažu,  da  se 
vidi . . . 

Ali  su  se  Klaić  i  te  novine  ljuto  prevarile.  Klaić  je  pisao  svoje  —  mile  uspo- 
mene —  na  Uskrs  1905.,  prva  knjiga  „Kola"  izašla  je  početkom  1906.,  a  u  svibnju 
1906.  izabran  je  Gjalski  narodnim  zastupnikom ! 

Nije  tako  lako  iskopati  grob  književniku  Gjalskijeva  kova,  a  po  gotovo 
ne  na  ovakav  način.  Nije  na  meni  da  branim  Gjalskoga,  tim  više,  što  on  sam  nije 
našao  za  vrijedno,  da  se  osvrne  na  to  Klaićevo  iznašanje  privatnih  i  ni  malo  za 
javnost  opredijeljenih  pisama,  ali  je  za  to  ipak  jasno,  da  se  piscu,  koji  je  napisao 
nekoliko  knjiga  sa  jakom  patriotskom  tendencijom,  čije  su  radnje  bile  i  zaplje- 
njivane  i  koji  je  bio  zapostavljan  i  umirovljen  radi  svoga  književnoga  rada,  da  se 
takovom  piscu  ne  može  naškoditi  iznašanjem  takovih  stvari.  Ali  dakako,  trebalo 
je  Gjalskomu,  koji  se  je  odbio  od  „Matice"  i  pristao  uz  —  mlade  —  nezadovoljnike, 
dati  po  prstima.  A  da  je  to  bio  glavni  razlog  iznašanju  tih  pisama,  vidi  se  odatle, 
što  je  sve  ostalo,  što  je  u  toj  „miloj  uspomeni"  izneseno,  već  davno  prije  i  dobro 
poznato.  Da  Gjalskijev  jezik  nije  kakav  bi  trebao  biti.  to  je  već  davno  prije 
Klaića  ustanovila  kritika,  da  je  Gjalski  vazda  mnogo  pazio  na  formu  općenja  i 

lomu  se  ne  može  nitko  čuditi,  tko  ga  i  mak)  poznaje.  Čemu  je  onda  trebalo 
iznositi  ta  pisma,  u  kojima  inače  nema  ništa  što  bi  vrijedilo,  da  ih  se  objelo- 
dani- S  tima  pismima  se  literarni  kritičar  odista  ne  će  moći  ni  malo  koristiti.  Ali  ću 
iz  te  uspomene,  koja  je  posvećena  Gjalskomu,  iznijeti  nešto  drugo  i  ne  ću  se  bojati, 
da  bi  me  radi  toga  mogao  stignuti  prigovor,  da  sam  zloban.  Klaić  priča,  da  mu  je 
1883.  stigao  rukopis  „Ilustrissimus  Battorvch",  kojom  ga  je  zgodom  autor  molio 
u  popratnom  pismu,  neka  pročita  njegovu  radnju  i  neka  ju  uvrsti,  ili  neka  mu  ju 
vrati,  obavijestiv  ga  0  sudbini  rukopisa  u  dopisnici  uredništva.  Pismo  je  pisano 
pristojno,  ali  autor  nije  dobio  odgovora,  nego  se  polovinom  siječnja  1884.  javlja 
ponovno  molbom  da  mu  se  rukopis  vrati.  Podrug-mjeseca  čekao  je  autor  na  visoko 
rješenje,  čekao  na  i  najmanji  znak  0  odluci  urednika,  a  kada  ga  je  ponovno  molio 
za  povratak  rukopisa,  čudi  se  redaktor  i  kaže :  čudan  je  to  svat  moj  pseudonim 
Ksaver  pl.  Sandor  Gjalski !  Sad  je  u  Ugarskoj,  sad  u  Virovitici,  k  tomu  je  nestrpljiv, 
pak  traži,  da  mu  vratim  rukopis ! 

Lijepo  se  iz  ovoga  vidi  Klaićevo  shvaćanje  redaktorskih  dužnosti.  Ako  netko 
iza  skoro  podrug  mjeseca  ponovno  traži,  da  mu  se  javi,  što  je  s  njegovim  rukopisom, 
onda  se  gospodin  redaktor  čudi  i  po  malo  zamjera  nestrpljivosti  piščevoj. 
Vidi  se,  da  su  mu  slabo  poznati  običaji,  koji  vladaju  u  zapadnim  redakcijama.  A  bi 
li  pako  pogriješio  da  reknem,  e  je  Gjalski  morao  tako  dugo  čekati  na  odgovor,  jer 
se  je  (u  prvom  pismu)  potpisao  samo :  „Veleučenog  Vašeg  gospodstva  najodaniji 
Sandor"  i  da  mu  je  redaktor  otpočeo  sa  štampanjem  „Battorvcha"  u  „Vijencu" 
odmah  14  dana  poslije  urgencije  ponajviše  stoga,  jer  se  drugi  put  potpisao  ,,K.  pl. 
Sandor-Gyala",  za  onda  kotarski  pristav  u  Virovitici  ?  Bi  li  jako  pogriješio,  da 
ustvrdim,  e  je  gospodin  redaktor  istom  poslije  toga  (poslije  urgencije)  uzeo  čitati 
priposlani  rukopis  ? 

Ali  pustiti  ću  ta  ispitivanja.  Svakako  je  i  ova  „mila  uspomena"  dragocjeno 
priznanje,  koje  je  vrlo  karakteristično  po  postupak  redaktora  Klaića.  Treća  „mila 
uspomena"  posvećena  je  Kozarcu,  a  svršava  s  odgovorom  Kozarčevim  na  Klaićev 
poziv,  da  mu  bude  suradnikom  Matičine  revije  ili  almanaha. 

„Računao  sam  nekako  sigurno,  da  će  odlični  spisatelj  tridesetgodišnje  knji- 
ževno bratstvo  sa  mnom  rado  obnoviti . . ."  Klaić,  je  dobro  znao,  da  je  poznatu 
rezoluciju  kojom  četrdesetišestorica  hrvatskih  književnika  otklanja  jedno- 
stranu izjavu  predsjednika  „Matice  Hrvatsk e",  koju  je  i 
Klaić  nekoliko  puta  kušao  braniti,  potpisao  i  Josip 
K  0  z  a  r  a  c  i  da  se  je  taj  isti  Kozarac  još  davno  prije,  nego  je  onako  teško  obolio 
odbio  od  Matice,  (poput  još  nekojih  viđjenijih  književnika)  i  osjećao  se  bliže  neza- 
dovoljnicima, nego  li  Matičinim  tradicijama  —  (postupak  sa  Medju  svjetlom  i  tmi- 
nom i  dugogodišnja  suradnja  u  „Prosvjeti" !)  —  pa  ipak  je  „računao  nekako 
sigurno"  da  će  se  Kozarac  njegovu  pozivu  odazvati 

Inače  nije  ni  u  toj  „miloj  uspomeni"  izneseno  gotovo  ništa  nova,  tako  da  će  se 
ovim  Klaićevim  „milim  uspomenama"  moći  vrlo  malo  ili  nikako  poslužiti  literarni 
historičar. 

Prije,  nego  predjem  na  drugu  radnju,  koja  je  slična  Klaićevim  „milim  uspome- 
nama", jer  je  pisana  u  formi  uspomena  („Pogled  na  razvoj  hrvatske  umjetnosti") 
zabavit  ću  se  časak  Kuzmanovićevim  „Zulumćarom«. 

To  je  drama  iz  bosanskoga  života  u  pet  činova  i  autor  ju  s  pravom  smatra 
pučkom  dramom.  Svojim  sujetom  je  malo  zakasnila,  jer  smo  poslije  Osman  beg 
Stafićevih  „Vjernih  slugu"  i  njekojih  drugih  radova  hrvatskih  književnika  iz  Bosne 
navikli  već  davno  na  drugo  shvaćanje  Turaka  u  Bosni.  Ali  bilo  je  može  biti  potrebno 
i  to,  da  se  vidi,  kakovi  su  bili  ljudi,  ti  zulumćari,  o  kojima  se  tako  često  čuje.  A  treba 
priznati,  da  je  autoru  uspjelo  oživiti  pred  našim  očima  po  svoj  prilici  tip  takova 
zulumćara  u  osobi  Izetage  i  jadno  stanje  onodobne  raje.  Drama  je  prodahnuta,  kako 
se  to  i  samo  po  sebi  razumije,  plemenitom  i  uzvišenom  tendencijom,  pa  i  radnja 
joj  se  lijepo  razvija,  samo  je  Meta,  što  je  pisana  onom,  danas  već  zastarjelom 
tehnikom,  u  kojoj  igraju  važnu  ulogu  monolozi  i  govorenje  „za  se"  (odnosno  u  pu- 
bliku). A  tome  bi  se  dalo  vrlo  lako  pomoći,  pa  još  uz  neke  male  promjene  dobili 
bi  u  „Zulumćaru"  dobru  pučku  glumu,  kojih  nam  i  onako  treba. 

Matica  je  nagradila  „Zulumćara",  kao  najbolju  natječajnu  radnju  prispjelu  za 
„Hrvatsko  Kolo",  pa  se  moramo  čudom  pitati  zašto  ju  kazalište  nije  do  sada! 
iznijelo  ?  „Matičina"  nagrada  valjda  je  dovoljno  jamstvo  za  valjanost  „Zulumćara"? 
Ili  kazalište  imade  drugih  razloga,  da  to  djelo  ne  iznosi  na  pozornicu  ?  Onda  bi  bila 
dužnost  Matice,  da  te  zapreke  ukloni  i  ishodi  prikazivanje  „Zulumćara",  kojeg  je 
nagradila  prvom  nagradom. 

Kršnjavijev  „Pogled  na  razvoj  hrvatske  umjetnosti  u  moje  doba"  imade  pred- 
govor, koji  treba  prenijeti :  „Još  nije  došlo  vrijeme,  gdje  se  o  razvoju  naše  umjet- 
nosti može  pisati  objektivna  povjestna  studija.  Mi  smo  tek  sred  razvoja.  Jedino 
se  može  pribrati  materijal,  koji  će  tkogod  kasnije  obraditi.  Kanim  tek  pridonijet^ 
nješto  takova  materijala,  pa  ću  za  to  opisati  moje  subjektivne  utiske  i  doživljaje, 
u  koliko  se  tiču  pojava  u  nas." 

Kršnjavi  dakle  smatra  svoju  radnju  opisivanjem  subjektivnih  utisaka 
i  doživljaja,  a  na  drugima  je,  koji  su  taj  razvoj  pratili  kao  on,  da  iznesu  svoje  utiske 
i  doživljaje.  Tako  bi  se  onda  odista  sakupio  i  pribrao  sav  materijal,  potreban  za 
objektivnu  studiju,  kakovom  Kršnjavi  svoje  zapiske  nikako  ne  smatra.  Pošto  mi 
cio  taj  razvoj  nije  u  detalje  poznat,  to  ne  mogu  o  toj  radnji  opširnije  govoriti. 

Istaknut  ću  samo,  da  je  „Pogled  na  razvoj''  pisan  daleko  ugodnije  za  čitanje, 
nego  mnoga  druga  tobože  zabavna  radnja. 

Odio  čisto  poučnih  radnja  počimlje  Milčetićevom  krasnom  raspravom  o  Nikoli 
Tomaseu,  u  kojoj  je  pokazao,  kako  i  priznati  kritičar  Šegvić  umije  odati  potpuno 
nepoznavanje  stvari,  o  kojoj  piše.  Ovom  je  raspravom,  koja  je  osnovana  na  čisto 
znanstvenim  temeljima,  konačno  razbistrena  skroz  zanimljiva  literarna  pojava,  o 
kojoj  su  vladala  tako  oprečna  mnijenja. 

Prije  Milčetićeve  rasprave  trebao  sam  još  spomenuti  spomen-listak  dra.  Jakova 
čuke,  posvećen  uspomeni  biskupa  J.  J.  Strossmayer-a.  Radnja  je  pisana  biranim 
slogom,  ali  autoru  nije  uspjelo,  kako  to  i  sam  priznaje,  pružiti  nam  štogod,  što  nije 
već  mnogo  puta  izneseno  i  istaknuto.  Poslije  Milčetićeve  rasprave  o  N.  Tomaseu 
dolazi  Hranilovićev  „Osvrt  na  hrvatsku  beletristiku  od  g.  1900-  do  najnovijega 
vremena",  u  kojem  doduše  nigdje  nije  rečeno,  da  je  pisan  skroz  subjektivno,  ali 
koji  to  odista  jest  i  to  u  najvećoj  mjeri.  Još  malo  i  u  tom  osvrtu  ne  bi  bilo  govora 
ni  o  kome,  nego  o  nekoliko  osobnih  znanaca  i  istomišljenika  Hraniiovićevih.  Ja 
shvaćam,  da  je  Hranilović  u  ovoj  zgodi,  u  ovoj  knjizi  morao  dati  oduška  svom 
negodovanju,  svojim  ličnim  simpatijama  i  antipatijama,  ali  onda  ne  mogu  razu- 

mjeti,  čemu  je  bilo  potrebno  ono  mjestimično  prevrtanje  očima,  kao  da  se  Hrani- 
loviću  radilo  u  opće  o  tome,  da  prikaže  —  hrvatsku  beletristiku  I  Mi  svi  redom  po- 
znamo već  odavno  Hranilovića,  kao  braniča  tradicionalne  književnosti  i  kao  odu- 
ševljenoga —  zatornika  —  literarnoga  artizma  i  svega,  što  je  u  svezi  ili  podsjeća 
na  modernu  i  —  nezadovoljnike,  ali  nismo  znali,  da  će  si  dati  toliko  truda,  da  pod 
vidom  ozbiljnoga  prikaza  iz  vraća  u  tolikoj  mjeri  poznate  činjenice,  a  sve  samo 
za  to,  da  utaži  svoj  bijes  na  mlade.  U  „Ljetopisu  M.  Srp-"  kojega  redovito  svi 
ne  čitamo,  može  se  tako  raditi,  ali  u  Kolu  „Matice  Hrvatske1'  ne ! 

Ja  ću  se  obazrijeti  samo  na  nekoje  takove  tvrdnje,  što  ih  je  iznio  u  tom 
„Osvrtu".  Na  str.  341.  kaže :  „Kada  se  je  modernistički  pokret  bio  punim  jekom 
razmahao,  stariji  pjesnici  i  pisci  pokušali  su  sve  moguće,  da  rade  u  slozi  sa  mla- 
djima,  oni  su  im  pače  prepustili  i  „Vijenac"  i  glavnu  riječ  u  društvu  hrvatskih 
književnika,  pa  ipak  nije  bilo  napredka".  To  naime  tvrdi  —  Jovo  Hranilović, 
stariji  pjesnik  i  pisac  —  !  šteta  je  samo,  što  nije  ništa  pobliže  rekao  o  tom  vre- 
menu, kada  su  —  stariji  pjesnici  i  pisci  —  prepustili  mladjima  dapače  i  „Vi- 
jenac" i  „Društvo  hrv.  književnika".  Jer  čovjek  ne  zna,  je  li  to  bilo  onda,  kada 
je  kod  „Vijenca"  (dok  je  još  bio  vlasništvo  dion.  tiskare)  bilo  prepušteno  mla- 
djima mjestance  u  „Listku"  i  kada  je  isti  Hranilović  pucao  raznim  strelivom 
na  mlade  iz  toga  istoga  „Vijenca"  i  iz  „Obzora",  kada  nije  nasmagao  dovoljno 
porugljivih  bilježaka,  dovoljno  nepravednih  i  skroz  na  skroz  mržnjom  prodahnutih 
„ocjena"  i  prikaza  i  bilježaka  o  svemu,  što  su  —  mladi  —  učinili?  Ili  je  to  bilo 
onda,  kada  su  iz  „Matice"  morali  istupiti  mladi  i  kada  su  „Matičari"  ugušili 
„Vijenac"  ?  Kada  je  to  bilo?  Ili  će  zar  Hranilović  poricati,  da  je  itko  više  raz- 
dora posijao  medju  hrvatskim  književnicima,  nego  upravo  on  svojim  bijesnim 
navalama  na  mlade,  svojim  podvalama  i  napadajima  na  jedne,  a  uzvisivanjem 
i  kadjenjem  drugima  (koji  nisu  pristajali  uz  mlade  !).  I  već  danas,  poslije  ne- 
koliko godina,  piše  isti  taj  Hranilović  o  susretljivosti  starijih  pjesnika  i  književ- 
nika spram  mladih  i 

O  tome  medjutim  ne  treba  više  mnogo  trošiti  riječi. 

Tko  hoće  vidjeti  kako  Jovan  Hranilović  umije,  neka  pogleda  u  tom  istom 
„Osvrtu"  ono  mjesto  (na  str.  344.),  na  kojem  govori  0  Kranjčeviću.  To  je  ispalo 
tako  po  svoj  prilici  samo  za  to,  jer  su  ga  mladi  više  cijenili  od  raznih  drugih 
pjesnika,  koji  su  u  volji  Hraniloviću  i  njegovim  istomišljenicima. 

Ne  bi  imalo  svrhe  upuštati  se  u  razčinjanje  Hranilovićevih  nazora  0  knji- 
ževnosti, 0  tome  koji  su  pravci  i  smjerovi  vredniji,  bolji,  ljepši,  iskreniji,  pošte- 
niji i  prema  tomu  0  vrijednosti  i  značenju  pojedinih  naših  književnika,  dok  Hra- 
nilović hnade  smjelosti  ustvrditi,  da  su  „pokretači  nekih  listova  cijepkanjem  sila 
postignuli  to,  da  je  „Vijenac"  konačno  morao  prestati  izlaziti",  po  Čemu  izlazi, 
kao  da  su  mladi  uništili  „Vijenac",  a  naprotiv  je  poznato,  da  su  upravo 
oni  „susretljivi"  stariji  pjesnici  i  književnici  medju  kojima  zapada  najveća  slava 
i  Jovu  Hranilovića,  zaokrenuli  vratom  „Vijencu". 

Hranilović  u  svom  osvrtu  (str.  372.)  osudjuje  dijeljenje  malobrojnih  čitatelja 
domaćega  beletrističkoga  štiva  ,,u  literarne  gurmane  i  čitatelje  iz  dugočasice",  a 
zaboravlja,  da  je  u  svojim  onodobnim  prikazima  i  „ocjenama"  (dok  je  bio 
bio  urednikom  „Vijenca"  dioničke  tiskare),  kao  najblažu  ocjenu  i  najboljih  ra- 
dova mladih,  smatrao  to,  ako  im  je  porugljivo  dobacio,  da  su  to  stvari  za  lite- 

rame  gurmane  !  Upravo  on  je  unio  tu  klasifikaciju,  tu  terminologiju,  koju  sada 
u  svom  „Osvrtu"  ođsuđjuje.  Ali  jerbo  su  ju  onda  drugi  prihvatili,  jerbo  ju  je 
upotrijebio  i  jedan  mladi,  onda  ju  treba  sada  osuditi. 

Tako  se  eto  dogadja  čovjeku,  za  kojega  bi  se  moglo  reći,  da  je  —  naj- 
ustrajniji u  oduševljenju  za  borbu  protiv  mladih.  Divno  je  medjutim  pogledati 
kako  Hranilović  govori  u  svom  „Osvrtu"  o  pjesnicima,  koji  se  ne  ubrajaju  medju 
mlade.  Po  tome  može  se  zaključiti,  kako  onda  tek  govori  o  onima,  koji  mu 
nisu  simpatični.  0  M.  Sabiću  piše  (na  str.  345.)  ovako :  Marin  Sabič  nastavlja 
s  uspjehom  svoje  pjesnikovanje  puno  idiličnosti,  zadovoljstva  i  umovanja  o  pro- 
laznosti i  pravo  ima,  što  ne  če  da  uroni  u  valovlje  umišljene  svjetske  boljetice, 
kojom  je  malo  ne  sva  savremena  lirika  u  velikim  književnostima  prenasičena". 

Hraniloviču  nije  glavno,  da  rekne  štogod  vrijedno  o  Marinu  Sabiću  — 
glavno  je,  da  očepi  one,  koji  ne  pjevaju  tako,  da  bi  im  pjesnikovanje  bilo  puno 
idiličnosti,  zadovoljstva  i  umovanja  o  prolaznosti. 

I  pravo  ima  Jovan  Hranilović  —  samo  neka  mu  ne  bude  krivo,  ako  mu 
budu  mjerili  istom  mjerom  ! 

Da  tkogod  ne  pomisli  e  sam  izvadio  dugo  tražeći  po  „Osvrtu"  ovakovo 
mjesto,  iz  kojega  jasno  izbija  način  njegova  prikazivanja,  iznijet  ću  još  jedno, 
koje  je  na  istoj  stranici  (345.)  samo  jednu  alineju  više.  »Patriotski  akcenti  u 
pjesmama  Dinka  Sirovice  i  Ante  Petravića  doimlju  se  još  uvijek  prijatnije,  nego 
li  nervoznost  moderne  erotike  u  lirici  nekih  njihovih  pjesničkih  drugova  s  ovu 
i  s  onu  stranu  Velebita  i  nadam  se,  da  se  oni  ne  će  u  daljnjem  svojem  pjesni- 
kovanju  dati  smesti  prigovorom  „tiraderije",  kojima  se  je  pokušalo  bilo  diskre- 
ditirati pred  savremenom  čitaćom  publikom  pjesme  i  pjesnike  iz  osamdesetih  go- 
dina radi  njihovih  patriotskim  elementom  protkanih  pjesama". 

Tako  dakle.  Nije  glavno  ni  „Osvrt"  ni  Petravić  ni  Sirovica,  ni  osvrt  na 
njih  i  njihov  rad.  Oni  neka  budu  zadovoljni,  što  su  štafaža,  prigoda,  da  se  i  ovom 
zgodom  udari  po  prstima  —  mlade  — ,  koji  ne  skidaju  kapu  pred  pjesnicima 
iz  osamdesetih  godina  medju  kojima  je  —  to  treba  upamtiti !  —  i  Jovo  Hra- 
nilović ! ! ! 

Ne  radi  sela  —  jer  se  i  ne  radi  o  selu,  nego  o  pjesnicima  iz  osamdesetih, 
to  jest  i  o  njemu. 

Najprije  on,  onda  njegovi,  a  onda  opet  —  on  i  onda  opet  njegovi  i  tako 
do  konca. 

1  takovim  polemičkim,  takovim  zagrižljivim  tonom  pisan  je  cio  taj  „osvrt" , 
koji  je  valjda  takodjer  imao  zadaću,  da  izgladi  opreke  i  jazove,  koji  su  nastali 
medju  književnicima.  I  taj  posao  utiranja  puteva  do  sporazumka  povjerio  je 
književni  odbor  „Matice  Hrvatske"  —  Jovi  Hraniloviću! 

Je  li  dakle  Matičino  „Hrvatsko  Kolo"  prkos  izdanje  ili  nije?  Je  li  se  njim 
htjelo  ugoditi  osvetničkim  instinktima  (radi  eksodusa)  i  izazivati  ili  nije? 

Jovi  Hraniloviću  je  posao  uspio,  a  moguće  i  previše,  jer  je  osjetio  dužnost 
(on  ili  tkogod  od  književnoga  odbora),  da  se  napiše  i  „Pogovor"  tomu  „Osvrtu", 
koji  počinje  ovako:  „Rado  priznajem  i  sam  osjećam  nesavršenost  ovoga  prikaza 
triju  ogranaka  naše  beletristike  od  početka  ovoga  stoljeća  do  najnovijega  vremena". 

Ne,  ovaj  dokaz  „skromnosti"  posve  je  neumjestan,  jer  ovaj  je  „Osvrt"  odista 
—  savršen 

486 

Digitized  by  Google 


Ta  on  je  pisan  posve  u  duhu  onih  izjava  predsjednikovih  o  književnosti 
i  u  smislu  točaka  o  smjeru  i  pravcu,  kako  ih  je  izložio  potpredsjednik  na  sjed- 
nici od  3.  X.  1904,  medju  kojima  je  rečeno :  „Polemike  su  apsolutno  izključene" 
i  „Domaće  produkte  treba  ocjenjivati  s  najvećom  benevolencijom  —  radosno 
isticati  sve,  što  je  u  njima  dobro,  ne  zašutivši  ni  ono,  što  ne  valja  (ali  obzirno)". 

Mladi  nipošto  ne  traže,  da  im  se  sudi  obzirno,  ali  traže  barem  to,  da  im 
se  ne  predbacuje,  da  im  se  ne  zamjera,  ako  i  oni  sude  bez  obzira  i  bez  benevo- 
lencije. Neka  im  se  ne  spočitava  da  izazivlju,  vrijedjaju,  kada  na  ovakav 
način  „osvrtanja"  reagiraju,  kada  podvrgnu  oštroj,  ali  pravednoj  i  stvarnoj 
kritici  postupak  i  rad  svojih  protivnika-  Mladi  su  već  nebrojeno  puta  poka- 
zali da  sebi  medjusobno  ne  laskaju,  da  i  drug  drugu  umije  biti  oštrim  sudijom 
i  za  to  nikako  ne  mogu  odobriti  način  Hranilovićeva  kritikovanja  u  tom  slavnom 
„Osvrtu",  koji  se  sastoji  u  tome,  da  Jovan  Hranilović  citira  Marjanovića  ondje, 
gdje  Marjanović  ne  odobrava  mladim,  a  polemizuje  ne  s  Marjanovićem  (Iza  še- 
noe),  nego  —  s  mladima  —  gdje  Marjanović  sudi  nepovoljno  0  —  starima  — . 
Mladi  nisu  svi  na  isto  brdo  tkani  i  još  dugo  ne  kane  stupiti  u  stope  svojih  pro- 
tivnika, koji  ne  mogu  podnijeti,  da  od  bilo  koga  izmedju  svojih  (a  gdje  istom  od 
kojega  izmedju  protivnika)  čuju  prigovor  svomu  radu.  Eto  u  toj  velikoj  razlici 
izmedju  starih  i  mladih  leži  uzrok  cijelom  jazu  i  taj  se  jaz  ne  će  još  dugo  pre- 
mostiti, sve  dotle,  dok  se  stari  budu  smatrali  sakrosankti  i  izrabljivali  iskrenost 
i  dobre  namjere  mladih.  (Nastavit  će  se.) 


JOSIP  PASARIĆ:  ANDRIĆEVO  „IZNENADJENJE" 

U  12.  broju  „Glasa  Matice  Hrvatske"  od  25.  lipnja  0.  g.  priopćio  je  dr.  Ni- 
kola A  n  d  r  i  ć  članak  pod  natpisom  :  „Otkud  Vuku  „Zidanje  S  k  a- 
d  r  a"  ?"  članak  počinje  bombastičnim  riječima :  „Znam,  da  će  mnoge  struč- 
njake ovaj  natpis  malko  iznenadit  i".  To  bi  „iznenadjenje"  imalo  da  bude 
u  ovom  „otkriću" :  Vuk  Štefanović  Karadžić  je  dobio  ili  prepisao  iz  rukopisne 
zbirke  Anta  Franjina  Alačevića  tri  znamenite  pjesme :  „Zidanje  Skadra",  „Smrt 
majke  Jugovića"  i  „Bog  nikomu  dužan  ne  ostaje".  Te  su  naime  Vukove  pjesme 
gotovo  od  riječi  do  riječi  iste  s  pjesmama  u  zborniku  Anta  Alačevića,  hrvatskog 
sabirača  narodnih  pjesama.  Tu  je  po  Andrićevu  umovanju  „moguće  samo  dvoje  : 
ili  je  Vuk  dobio  ili  prepisao  svoju  pjesmu  („Zidanje  Skadra")  iz  Alačevićeva  ru- 
kopisa i  obratio  je  u  ijekavštinu,  ili  je  Alačević  prepisao  i  u  ikavštinu  obratio  Vu- 
kov  štampan  primjerak.  Tertium  non  datur  !"  Potonje  nije  i  ne  može  biti,  jer  je 
po  sudu  Andrićevu  Alačevićeva  pjesma  0  „Zidanju  Skadra"  i  z  v  0  r  n  i  j  a  od 
Vukove.  Dokaz  toj  većoj  izvornosti  dr.  Andrić  nalazi  u  ovom :  Alačević  piše  ne- 
dosljedno na  pet  raznih  načina  prezime  Mrljavčevića,  a  Vuk  vazda  pravilno  i  do- 
sljedno. Da  je  Alačević  prepisao  iz  Vuka,  on  bi  točno  i  pravilno  napisao  prezime. 
Iz  toga  izvodi  dr.  Andrić,  da  je  Vuk  prepisao  iz  Alačevića,  ispravio  pisanje  pre- 
zimena i  dosljedno  proveo  ;  pak  završuje  taj  veliki  dokaz  samodopadnom  pri- 
mjedbom :  „U  ovom  dakle  pitanju  ne  mislim,  da  bi  se  itko  mogao  dići  proti  momu 

razlaganju".  Drugi  je  dokaz  dru.  Andriću  njegovo  „uvjerenje,  da  je  pjesma  o 
„Zidanju  Skadra"  prvobitno  spjevana  „ikavskim  dijalektom". 

Svoje  „iznenadjenje"  osniva  u  glavnom  dr.  Andrić  na  ovoj  tvrdnji :  „Vuk 
Štefanović  Karadžić  naime  nije  poimence  zapisivao,  od  koga  je  dobivao,  gdje  je 

nalazio  i  kada  je  slušao  pojedine  pjesme,  koje  je  u  svojim  zbirkama  izdavao  

Mi  danas  želimo  znati  zasvakuinajmanjupjesmu,  tkojujepje- 
v  a  o  i  g  d  j  e  živi,  a  to  kod  Vuka  nenalazimonikak  o".  Istu  tvrdnju  ope- 
tuje pri  koncu  članka  :  „A  Sto  Vuk  nije  u  svojim  knjigama  zapisivao,  o  d  k  o  g  a 
je  dobivao  pojedine  pjesme".  .  .  . 

Taj  glavni  argumenat  Andrićev  mora  doista  da  „iznenadi"  ne  samo  „struč- 
njake", nego  i  književne  diletante,  koji  iole  poznaju  Vukov  rad  i  izdanja  narodnih 
pjesama.  I  ovima  je  naime  poznato,  da  je  Vuk  sve  ovo,  Sto  mu  dr.  A.  „struč- 
njački"  poriče  i  zamjerava,  vrlo  savjesno  i  tačno  činio,  kako  se  razbira  iz  pred- 
govora k  bečkom  izdanju  IV.  knjige  narodnih  pjesama  g.  1883.,  gdje  izrijekom 
veli  ovo :  „Zbog  m  1  o  g  i  uzroka,  a  osobito  zbog  gdekoji  razlika  u  jeziku,  nužno 
je,  da  se  zna,  odkogajeiizkoga  kraja  koja  pesma  prepisata; 
z  a  t  o  evo  ovde  to  naznačujem".  Tu  sada  Vuk  redom  i  poimence  spominje,  koje 
je  pjesme  dobio  od  Tešana  Podrugoviča,  Filipa  Višnjića,  starca  Milije  i  raznih 
drugih  pjevača  i  sabirača,  pak  na  str.  uz  ostale  ističe  ovo  o  pjevaču  pjesme 
„Zidanje  Skadra"  :  „Od  starca  R  a  5  k  a  (rodom  od  K  ol  a  5  i  n  a,  pa  još  u  po- 
četku Srpske  bune  na  daije  dobežao  u  Srbiju  i  namestio  se  naiji  Jagodinskoj  u 
selu  Sabanti) :  Iz  druge  knjige  :5.  „Gradgradilatribratarodjena" 
itd.  Broj  5.  nar.  pjesme  u  drugoj  knjizi  Vukovih  narodnih  pjesama  od  god. 
1828.  (str.  10.)  ima  natpis :  „Zidanje  Skadra"  i  počinje  stihom :  „Grad  gradila 
tri  brata  rodjena". 

Taj  predgovor  obara  u  prah  glavni  argumenat  Andrićev  i  nepobitno  do- 
kazuje, da  je  Istina  baš  protivno  od  onoga,  što  dr.  A.  o  Vuku  tako  samosvijesno 
i  „stručnjački  "  tvrdi.  Iz  ovoga  biva  jasno,  da  je  Vuk  upravo  po  i  mence  za- 
pisivao, od  koga  je  dobivao  i  gdje  je  nalazio  pojedine  pjesme,  koje  je  u  svojim 
zbirkama  izdavao  ;  pak  da  je  napose  glede  pjesme  o  „Zidanju  Skadra"  izrijekom 
n  a  z  na  Č  i  o  :  1.  da  ju  je  dobio  ili  slušao  od  starca  R  a  $  k  a  ;  2.  da  je  taj  Raško 
bio  rodom  od  Kolašina  (u  Hercegovini),  odanle  prebjegao  u  Srbiju  u  početku  bune 
na  dahije,  t.  j.  g.  1804.,  i  namjestio  se  u  nahiji  Jagodinskoj  u  selu  Sabanti.  Tako 
se  evo  po  klasičnom  svjedočanstvu  samoga  Vuka  glavni  i  „nepobitni'  argumenat 
Andrićev  ispoljuje  grdnom  neistinom! 

Jednako  je  neistinit  i  drugi  njegov  dokaz  o  prvobitnosti  Alačevićeve  pjesme. 
Da  naime  uglavi  prioritet  i  veću  izvornost  Alačevićeve  pjesme  o  „Zidanju  Skadra", 
ističe  na  jednom  mjestu,  da  je  „Alačević  već  pod  konac  18.  vijeka  kupio  narodne 
pjesme  po  Dalmaciji  i  počeo  ih  zapisivati  talijanskim  pravopisom",  a  na  drugom 
mjestu  veli,  da  je  Alačević  „trideset  godina  prije  Vukove  zbirke  od  g.  1828.  već 
imao  zapisane  mnoge  lijepe  pjesme".  Pripadom  spominjem,  da  se  je  Ante  Ala- 
čević, kako  se  nalazi  zabilježeno  u  uvodu  „Mat.  Hrv."  izdanju  „Hrv.  narodnih 
pjesama"  (g.  1896.),  rodio  g.  1T80.,  pa  da  bi  prema  tvrdnji  Andrićevoj,  e  je  30 
godina  (dakle  1793  )  prije  Vukove  zbirke  od  g.  1823.  imao  zapisane  mnoge 
pjesme,  morao  bio  da  ih  zapisuje  već  u  svojoj  dječačkoj  dobi  od  10—12  godina. 
Vrlo  duhovit  i  „stručnjački"  i  literarno-historijski  domišljaj ! 

No  kako  Andrića  kod  prvog  „dokaza"  u  pojam  ubija  sam  Vuk  svojom  ro- 
djenom  izjavom,  tako  ga  opet  ovdje  tuče  jednako  kompetentna  „Matica  Hrvatska", 
koja  u  uvodu  prvoj  knjizi  „Hrvatskih  narodnih  pjesama"  g.  1896.  veli  na  strani 
XII.  0  pjesmama  zbornika  Anta  i  Miroslava  Alačevića  izrijekom  ovo :  „Skupljene 
su  pjesme  izmedju  g.  1820.  do  1860.  u  Makarskom  Primorju"  itd.  Dakle,  ne  kon- 
cem 18.  stoljeća  ili  čak  30  godina  prije  1823.,  t.  j.  1793-,  već  cigle  t  r  i  godine  prije 
Vukova  izdanja  počele  se  skupljati  pjesme  Alačevićeva  zbornika. 

Uzme  li  se  pak  naum,  da  je  pjesma  0  „Zidanju  Skadra"  zapisana  na  strani  189. 
Alačevićeve  zbirke,  kako  priznaje  sam  dr.  Andrić,  iz  čega  proizlazi,  da  je  zapisana 
ne  odmah  u  g.  1820.,  već  mnogo  kasnije,  po  svoj  prilici  poslije  1823.  ;  a  uvaži  li  se, 
da  je  starac  Raško  g.  1804.  prebjegao  u  Srbiju  iz  Kolašina  i  da  je  tu  pjesmu  ja- 
mačno čuo  pjevati  i  zapamtio  prije  svoga  bijega  :  nema  nikakve  sumnje,  da  k  r  0- 
n  0 1  0  §  k  i  pripada  prioritet  i  veća  izvornost  Vukovoj,  odnosno  Raškovoj  pjesmi; 
dakle,  da  je  istina  upravo  obratno  od  onoga,  što  dr.  Andrić  poznatim  svojim  na- 
činom tvrdi  i  „dokazuje". 

U  ostalom  protiv  uskog  shvaćanja  0  isključivom  ikavskom  porijeklu  narodne 
pjesme  0  „Zidanju  Skadra"  govori  i  literarno-historijski  momenat.  Prof.  Jagić 
već  je  u  12.  svesci  svoga  „Archiva"  istaknuo  općeni  sadržaj  i  prastari  postanak 
te  pjesme.  Sadržaj  —  veli  Jagić  —  osniva  se  na  općeno  raširenom 
pučkom  vjerovanju,  koje  nije  posebno  srpsko  (ili  hrvatsko)  ni  slavensko. 
Paralela  joj  ima  na  cijelom  balkanskom  poluotoku.  To  se 
vjerovanje  u  Skadru  lokalizovalo,  opremilo  svim  epskim  moti- 
vima i  dobilo  lik  prave  epske  pjesme.  U  toj  je  pjesmi 
dokaz,  da  su  epske  pjesme  prastaro  dobro  srpskog  (i  hrvatskog)  na- 
roda i  da  nisu  tek  u  15.  stoljeću  s  neba  pale  na  zemlju.  Taj  literarno-historijski 
momenat  jak  je  dokaz  protiv  domišljaja  Andrićeva.  Nije  naime  moguće,  da  bi 
pjesma  s  tako  općenim  sadržajem  i  s  paralelama  sa  cijeloga  balkanskog  poluotoka 
bila  ograničena  samo  na  jedan  dijalekat  (ikavski) ;  nesmisao  je  nadalje  tvrditi, 
da  bi  pjesma,  lokalizovana  u  Skadru,  prvobitno  nastala  u  Makarskom  primorju, 
a  napokon  opće  epske  oznake  i  jasno  svjedočanstvo  0  prastarom  postanku  te 
pjesme  odlučno  pobijaju  misao  0  isključivu  ograničenju  porijekla  njezina  na 
izvjestan  zapadni  kraj. 

Jednako  tvrdi  dr.  Andrić  za  slavnu  pjesmu  „Smrt  majke  Jugovića",  0  kojoj 
kaže  Vuk,  da  je  „iz  Hrvatske',  pak  za  sjajnu :  „Bog  nikomu  dužan  ne 
ostaj  e",  da  su  prepisane  iz  Alačevićeva  zbornika.  Pjesma  „Smrt  majke  Ju- 
govića doista  dolazi  u  2.  knjizi  trećeg  izdanja  od  g.  1845.  s  oznakom  „iz  Hrvatske" 
i  u  predgovoru  posljednjem  svesku  toga  izdanja  nije  izrijekom  naznačeno,  od  koga 
je  Vuk  tu  pjesmu  dobio  ili  prepisao.  No  nije  tako  s  pjesmom  :  „Bog  nikomu  dužan 
ne  ostaje".  O  njoj  naime  Vuk  opet  u  istom  predgovoru  IV.  knj.  od  g.  1833.  jasno 
veli,  da  je  slušao  ili  dobio  „od  nekoga  Rova,  momka  gospodara  Jovana  Obreno- 
vića,  pjesmu  „Dva  su  bora  naporedo  rasla",  koju  je  priopćio  pod  br.  405  u  1.  knjizi 
(II.  izdanja)  od  g.  1824.  A  stihom  „Dva  su  bora  naporedo  rasla"  počinje  upravo 
pomenuta  pjesma :  „Bog  nikomu  dužan  ne  ostaje".  Prema  tome  bi  kronološki 
kriterij  mogao  vrijediti  jedino  za  „Smrt  majke  Jugovića",  jer  je  po  svoj  prilici  ta 
pjesma  na  strani  61.  Alačevićeva  zbornika  zabilježena  prije  Vukova  izdanja  od 
g.  1845-  No  dokaz  po  vjerojatnosti  i  kronološkom  slijedu  (post  hoc  ergo  propter 

hoc)  nije  u  očima  ozbiljnih  ljudi  valjan  dokaz  sve  dotle,  dok  se  ne  potkrijepi  iz- 
ravnim i  pouzdanim  podacima,  ili  „spoljašnjim  dokazima",  kako  bi  rekao  dr. 
Andrić. 

Pored  toga  dr.  Andrić  u  tom  je  članku  nanizao  više  neosnovanih  tvrdnja, 
koje  su  nemalo  „iznenadile"  i  „nestručnjake".  Iz  članka  jasno  proviruje,  da  dr. 
Andrić  dijeli  narodne  pjesme  u  čisto  srpske  i  čisto  hrvatske.  Protiv  toga  shvaćanja 
ustaje  dr.  Skerlić  u  „Srpskom  knjiž.  glasniku"  i  naglašava,  da  posljednji  i  nesum- 
njivi rezultati  naukeodlučnovojuju  protiv  takove  diobe.  I  doista  nigdje  nije  to  dije- 
ljenje manje  osnovano  nego  u  tradicionalnoj  književnosti,  a  napose  u  narodnoj  pjesmi, 
koja  je  par  excellence  zajedničko  blago  i  Hrvata  i  Srba.  Po  svemu  se  Čini,  da  dr.  An- 
drić ubraja  u  čisto  hrvatske  one  pjesme,  koje  su  spjevane  ikavskim  dijalektom, 
skupljene  na  hrvatskom  historijskom  teritoriju  i  zabilježene  od  hrvatskih  sabi- 
rača. Protiv  takova  shvaćanja  zgodno  opaža  dr.  Murko  u  28.  svesci  „Archiva"  str. 
359- :  „Ueberdies  sind  nach  unseren  heutigen  linguistischen  Begriffen  ein  abge- 
schlossener  einheitlicher  Štokavischer  und  čakavischer  Dialekt  ein  leerer  VVahn 
und  alle  Identifizierungen  der  Serben  und  Kroaten  mit 
irgend  vvelchen  dialektischen  Merkmalen  haben  doch  k  1  a g- 
lichen  Schiffbruchgelitte  n".  Hrvati  i  Srbi  su  ne  samo  jezično,  nego 
i  etnički  jedinstven  narod,  pa  zato  su  narodne  pjesme  jednako  hrvatske  kao  i  srpske. 
Dosljedno  tomu  ne  može  se  odobriti  tvrdnja  Andrićeva,  da  su  Srbi  „jači  u  epici", 
a  Hrvati  —  u  lirici.  Tu  se  za  čudo  dr.  Andrić  djelomice  slaže  sa  srpskim  šovinistom 
dr.  Curčinom,  koji  u  svojoj  poznatoj  disertacionoj  njemačkoj  raspravi  0  srpskim 
narodnim  pjesmama  isključuje  Dalmaciju  i  druge  zapadne  krajeve  od  stvaranja 
epskih  narodnih  pjesama.  Protiv  te  diobe  odlučno  govori  i  činjenica,  da  i  epska 
i  lirska  pjesma  ima  u  Dalmaciji  dugu  ujamčenu  povijest  (počevši  od  15.  stoljeća 
ovamo),  kako  ističe  dr.  Murko  u  pomenutoj  raspravi.  A  i  Vuk  sam  priznaje  u  pred- 
govoru prvoj  knjizi  drugog  izdanja  od  g.  1824. :  „Tako  i  k  zapadu  od  Srijema  što 
se  godj  dalje  ide  preko  Slavonije  k  Hrvatskoj  i  k  Dalmaciji,  sve  su  pjesme  j  u- 
n  a  č  k  e  u  narodu  v  i  š  e  u  0  b  i  č  a  ju"  ;  dok  za  lirske  pjesme  u  opreci  s  drom.  A, 
kaže,  da  ih  ima  „najviše  amo  dolje",  gdje  je  manje  junačkih,  t.  j.  u  Srbiji  i 
istočnim  krajevima. 

Isto  tako  nije  potpuno  ispravno  ono,  što  dr.  Andrić  govori  0  Vukovu  poprav- 
ljanju pjesama  i  obraćanju  iz  ikavštine  u  ijekavštinu.  Vuk  naime  u  predgovoru 
od  1824.  iskreno  priznaje,  da  je  to  učinio  s  „Asanaginicom"  i  onim  pjesmama,  Što 
su  u  prvoj  knjižici  štampane  u  Beču  g.  1814-,  a  one  pjesme,  što  su  u  drugoj  knjižici 
naštampane  i  sve  druge  (u  drugom  izdanju)  prepisivao  je  uz  usta  „pjevača  i  pje- 
vačica", dakle,  posve  vjemo.  Dr.  Andrić  kao  da  se  bori  protiv  pomisli,  da  bi  se 
pjesma  spjevana  ikavskim  dijalektom,  a  idući  od  usta  do  usta  po  narodu,  mogla 
u  narodu  pjevati  ijekavštinom.  Da  je  zavirio  u  Vuka,  mogao  bi  se  uputiti,  da  je 
to  nešto  posve  obično  i  prirodno.  U  istom  naime  predgovoru  veli  Vuk :  „Kad  ka- 
kva pjesma  dodje  iz  Hercegovine  u  donju  zemlju,  gdje  se  ne  govori  po  hercego- 
vačkom narječju,  ondašnji  je  ljudi  pjevaju  po  svom  narječju,  n.  pr.  d  e  v  0  j  k  a, 
d  e  c  a,  1  e  t  a  i  t.  d.,  ali  ,,i  j  e«'  ostane  u  mlogim  riječima,  gdje  je  nužno  da  se  ispune 
slogovi,  n.  pr.  lijepo,  bijelo,  vrijeme  itd.  Tako  bi  bez  sumnje  i  Erce- 
govci  činili,  da  kakva  pjesma  odozdo  dodje  medju  njih".  Ako  se  to  primijeni  na 
Vukov  i  Alačevićev  tekst  pjesme  „Zidanje  Skadra",  otpadaju  same  od  sebe  sve 

kombinacije  o  izvornosti,  što  ih  je  đr.  A.  prisnovao  na  tu  razliku  medju  oba  teksta. 
Obratno  je  vjerojatnije,  ako  se  smije  vjerovati  Vuku,  koji  u  predgovoru  prvoj 
knjizi  trećeg  izdanja  (g.  1841.)  veli  za  pjesme  iz  Dubrovnika  i  Primorja  (Dalma- 
cije) :  „Tako  se  slobodno  može  reći,  da  su  ono  gotovo  sve  prave  hercegovačke 
pjesme,  koje  su  gdješto  po  primorskome  načinu  u  govoru  okrenute".  Napokon  nije 
istina  ni  ono,  što  dr.  Andrić  veli  za  drugu  verziju  pod  crtom  u  pjesmi  „Zidanje 
Skadra",  da  je  naime  „ekavska".  U  toj  naime  verziji  nalazim  pored  ekavskih 
i  ove  ijakavske  oblike :  „bijeli",  „lijepe",  „bijelo"  ;  dakle  udrobljeno.  Kako  se 
vidi,  dr.  Andrić  se  ne  žaca  napisati  i  očiglednu  neistinu. 

Njegov  je  članak,  doista,  donio  mnogima  „iznenadjenje",  ali  nipošto  u  las- 
kavu smislu,  i  to  ne  samo  po  —  autora,  nego  i  po  urednika  „Glasa",  dra.  A.  Da- 
zalu,  koji  sas  gfine  (sic  !)uvršćuje  u  Matičin  organ  ovakovu  pisaniju. 


D.  P :  TREĆA  JUGOSLAVENSKA  UMJETNIČKA  IZLOŽBA 

(SvrSetak) 

Hrvatski  odio  u  ovoj  izložbi  po  izloženim  je  umjetninama  najzreliji.  I  ako 
je  veliki  dio  dalmatinskih  umjetnika  ovaj  put  ostao  po  strani,  to  izložene  radnje 
ipak  podaju  dosta  cjelovit  dojam  o  našem  umjetničkom  stvaranju  i  pokazuju 
zamjeran  niveau,  na  koji  se  naša  mlada  umjetnost  u  zadnjim  godinama  podigla. 
Moram  dapače  spomenuti,  da  se  pomanjkanje  Bukovca  i  Medovića  u  izložbi  ne 
osjeća,  koliko  nam  je  ipak  žao,  da  ni  jesu  i  oni  u  toj  jugoslavenskoj  utakmici  u 
našem  odjelu  zastupani. 

Po  sadržaju  i  tehnici  hrvatski  je  odio  vrlo  raznolik.  Većina  naših  umjetnika 
danas  su  izrazite  ličnosti,  te  gotovo  svaki  imade  svoje  polje  umjetničkog  rada 
i  svoj  način  izražaja.  Danas  nam  nije  više  teško  raspoznati  slike  Čikoševe,  Crnči- 
ćeve,  Auerove  i  drugih  naših  umjetnika,  ma  gdje  nam  se  prikazale.  Kraj  svih  tih 
raznolikosti  i  individualizma,  postoje  medju  našim  umjetnicima  neke  tijesne  veze 
u  shvaćanju  i  u  boji,  u  dekorativnosti  njihovih  radnja  i  dobrom  evropskom  ukusu. 
Sve  su  to  radnje,  u  kojima  imade  i  dobrog  študija  prirode  i  toplog  osjećaja.  Pa 
kolikogod  bio  daleki  put  od  Auera  do  Čikoša,  od  Bužana  do  Cmčića  i  od  Tišova 
do  Ivekovića,  ipak  se  njihovo  ukupno  umjetničko  stvaranje  prezentira  cjelovito. 
Mnogo  doprinaša  tomu  dojmu  i  to,  da  ima  u  dobrom  razmjerju  krajobraza,  por- 
treta, genrea,  mrtvih  priroda  i  historičkih  kompozicija,  tako  te  naš  odio  izložbe 
izgleda  najdotjeraniji. 

Slikarskih  študija,  koje  pretstavljaju  u  ostalim  odjelima  ove  zložbe  naj- 
interesantniji dio,  u  nas  gotovo  i  nema.  Osim  radnja  Krizmanovih,  koji  se  snažno 
razvija  i  traži  nove  umjetničke  izražaje  i  štimunge,  i  Bužanovih,  koji  uz  svu  mar- 
ljivost još  nije  probio  granicu  izmedju  prave  umjetnosti  i  nesigurnosti  autodidakta, 
ostale  su  radnje  u  većini  posve  dotjerane  i  zgotovljene  sigurnom  vještinom.  Dje- 
luju prema  tome  mirno  i  jasno.  Ta  gotovost  ovih  radnja  dobiva  u  nekih  upravo 
profesorsku  trijeznost,  a  čikoševe  radnje  su  u  cijeloj  izložbi  uz  Vješinove  naj- 
dotjeranije.  Ja  bi  dapače  rekao,  d  a  je  tu  naša  umjetnost  već  nadvladala  svu  ne- 

sigurnost  tražnje  ali  i  temperament  bukteće  mladosti,  te  bi  se  gotovo  moglo  reći, 
da  se  je  jedna  perioda  naše  mlade  umjetnosti  ustalila. 

0  većini  naših  umjetnika,  osobito  onih  od  prve  zagrebačke  umjetničke  ko- 
lonije ne  može  se  prema  tome  reći  po  ovoj  izložbi  ništa  nova.  Njihova  umjetnost 
kreće  se  dalje  po  istom  putu,  tek  što  su  se  po  tom,  što  su  postali  u  sebi  mirniji,  ne- 
kako više  približili  našim  prilikama  i  više  djeluje  na  njih  milieu,  nego  je  to  prije 
bilo.  Zato  baš  radnje  Krizmanove  i  Bužanove,  te  nekih  mladjih  i  manje  poznatih 
naših  umjetnika  u  toj  izložbi  pobudjuju  u  prvom  redu  našu  pažnju.  Osobito  za- 
nimivi  su  spomenuta  prva  dvojica.  Obojica  imadu  odvažnu  naturalističku  crtu 
u  svojoj  umjetnosti,  obojica  su  svježa  i  prirodna.  Tek  što  je  Krizmanova  umjetnost 
utjecajem  dobre  škole,  velegradskog  milieua  i  svijeta  postala  kulturna,  dovinula 
se  do  aristokratske  jednostavnosti,  te  je  katkada  i  afektirana  ili  da  blaže  kažem 
prisilno  stilizovana,  dok  se  Bužan  teškom  mukom  bori  za  nutarnju  i  vanjsku  harmo- 
niju u  svojim  slikama,  te  se  ipak  vidi,  da  mu  na  svakom  kraju  manjka  taj  toli 
uplivan  svjetski  pogled  i  sigurnost  škole.  Ali  ono,  što  je  on  u  svojoj  širokoj  i  zdravoj 
demokratičnosti  stvorio,  to  je  njegovo  i  to  je  vrlo  darovito.  I  ako  njegovi  genrei 
sa  Ciganima  (jednom  „kod  glasovira",  drugi  put,  u  ovoj  izložbi,  „na  telefonu") 
i  dečkima  nisu  osobito  duhoviti,  ipak  nijesu  ni  loši  i  svakako  bolji  i  originalniji, 
nego  toliki  švapski  genrei,  Što  se  u  reprodukcijama  vide  po  našim  kućama.  Nje- 
gove seoske  scene  pako,  obično  samo  lirički  momenti,  katkada  su  do  brutalnosti 
prirodne,  i  zato  nekud  disharmonične.  Imadu  prirodu,  ali  nemaju  poetičnost.  U 
opće  treba  naše  umjetnike  upozoriti,  da  naš  narod  ne  živi  samo  od  kola,  idile  i 
seoske  ljubavi ;  bome  ga  je  život  ljuto  pritisnuo.  Baš  ta  „brutalna  prirodnost4' 
Bužanova  osniva  se  na  toj  težini  života,  kako  je  legao  na  naš  narod.  1  čini  mi  se, 
da  bi  Bužan  bio  kao  stvoren,  da  iznese  i  koju  drugu  notu  iz  tog  našeg  seoskog 
i  pučkog  milieua.  Njegov  prirodni  osjećaj  zgodno  se  izrazuje  u  njegovim  portretima, 
te  je  upravo  zanimivo  prispodobiti  dva  djevojačka  portreta  u  ovoj  izložbi.  Bu- 
žanov  gdjice  P.  i  Auerov  gdjice  I.  Onaj  je  prirodan,  da  zaboravlja,  da  ni  kao  por- 
tretista ne  smije  biti  „nelijep",  ovaj  ufinjen  do  hiperestetizma,  grabi  tako  reći  samo 
miris  toga  lica,  ali  Bužanova  je  slika  zato  krv  i  meso,  Auerova  proljetni  mirisni 
dah  za  lijepi  salon.  Ali  svakako  je  Auer  dekorativniji.  Zato  je  vanredno  uspjela 
Bužanova  Starica,  koja  je  tako  dobar  portret  stare  čiste  seljakinje,  da  se  i  ne 
opaža,  da  je  to  „Molitva".  Portret  u  toj  slici  je  zanimiviji  nego  sl'ka.  „Portret 
g.  Z."  mogao  bi  biti  dobar  kao  portret  toga  gospodina,  ali  i  Bužan  katkada  koleba 
izmedju  tvrdoće  u  izrazu  i  slatkoće,  a  da  ne  zna  pogoditi  sredinu,  koja  bi  njegovim 
slikama  dala  toli  potrebnu  prilježnost. 

Krizman  je  u  Zagrebu  do  sada  izložio  dva  puta.  Poglavito  nam  se  u  tim  iz- 
ložbama prikazao  kao  pejsažista,  a  jednom  i  sa  simbolističkim  kompozicijama, 
koje  su  ostale  interesantnim  pokušajima.  U  ovoj  izložbi  imade  finu  uljenu  sliku, 
koja  je  na  pola  pejsaž,  na  pola  genre,  i  to  moderan  genre,  bez  literarnog  sujeta, 
ali  sa  krasno  uhvaćenom  psihologijom.  Slika  se  zove  „Dogadjaj",  premda  se  na 
slici  baš  ništa  ne  dogadja,  te  je  pred  nama  skroz  mirna  kompozicija.  Dogadjaj 
zbio  se  negdje  van  slike,  na  rječici,  a  mi  vidimo  samo  par  gledaoca  toga  dogadjaja 
na  mostiću.  Ali  ti  gledaoci  ili  bolje  njihove  silhuete,  su  upravo  majstorski  prikazani, 
dobri  u  poziciji,  sočni  u  boji.  A  sve  to  je  u  finom  i  široko  zahvaćenom  poetičnom 
pejsažu.  Zdravi  je  to  prirodni  osjećaj  i  prostodušno,  a  opet  vrlo  dotjerano  na- 

slikana  slika,  koja  ne  zamamljuje,  ali  energično  zaustavlja  gledaoca.  Dva  Široko 
nabačena  portreta  Krizmanova,  naravne  veličine,  u  bakropisu,  Marija  Delward 
i  njegov  vlastiti  portret,  dvije  su  snažne  umjetnine,  ali  djeluju  više  po  odvažnosti 
ove  tehnike,  kojom  Krizman  tako  vješto  barata,  nego  po  intenzivnosti  dojma, 
koji  je  osobito  u  njegovom  vlastitom  portretu  afektiranom  pozom  oslabljen.  Ali 
svakako  u  ova  dva  portreta  leži  tvorna  snaga,  koja  Krizmanu  kao  bakropiscu 
omogućuje  svaki  i  največi  razvoj.  Jedan  Krizmanov  monotvpe  u  bojama,  štimung 
rane  zore  ili  sunčanog  zalaza,  visi  dosta  nepovoljno  u  izložbi,  ali  se  čini  tehnički 
vrlo  vješta,  nu  posve  hladna  radnja. 

Medju  umjetnicima  zagrebačke  kolonije  u  ovoj  me  izložbi  najugodnije  iz- 
nenadio Oton  Iveković.  Njegova  velika  historička  slika  „Odmazda  u  Garindolu" 
morala  bi  se  vidjeti  u  dvorani  Djakovačke  općine,  za  koju  je  naslikana,  da  se  pravo 
odmjere  njene  kvalitete,  ovdje  visi  dosta  nepovoljno.  Ali  se  ipak  vidi,  da  boluje 
od  nekih  perspektivičnih,  logičnih  i  psiholoških  manjaka,  kao  obično  sve  ovakove 
slike,  koje  su  odredjene  za  reprezentaciju.  Ali  Iveković  je  kraj  ove  slike  izložio 
dvije  manje  slike  iz  ciklusa  o  Kraljeviću  Marku,  koje  su  vrlo  dobro  zamišljene 
i  vrlo  dekorativne.  Već  kod  Ivekovićevih  krajobraza  u  jednoj  od  zadnjih  izložbi 
pala  mi  je  u  oči  jaka  dekorativnost  njihova.  Ali  ovim  slikama  pogodio  je  Iveković 
pravi  smisao  moderne  ilustracije  i  dovrši  li  taj  ciklus,  dobit  ćemo  umjetničko  djelo, 
koje  će  svakako  valjati  popularizovati.  Na  jednoj  slici,  na  kojoj  se  ugledaše  Marko 
i  Musa  Kesedjija,  jasno  nam  je  bez  daljnjeg  komentara,  da  će  ova  dva  junaka 
sad  na  izaći  jedan  drugome  na  mejdan,  a  druga  sa  gradom  Prilipom  u  sniježnoj 
poljani,  kojom  se  baš  vraća  Marko  sa  glavom  Musinom,  prikazuje  u  svojoj  đe- 
korativnosti  čitav  naš  historički  milieu  onoga  vremena,  —  to  je  jedna  stranica 
našeg  ondašnjeg  života.  Iveković  je  još  izložio  jedan  mali  krajobraz  „Jutro", 
bujni  vrt  iz  zagrebačke  okolice,  koji  je  vrlo  vješto  i  sočno  naslikan. 

Crnčić  i  Kovačević,  naši  najizrazitiji  pejsažisti,  u  izložbi  su  zastupani  sa  vrlo 
simpatičnim  i  krasnim  radnjama.  Crnčić  sa  četiri  marine,  a  Kovačević  opet  sa  vr- 
bikom sa  obale  Save.  Obojica  slikaju  majstorski,  te  poznaju  i  svladavaju  svoj 
predmet  u  najtanje  tančine.  Crnčić  je  posve  proniknuo  u  prirodu  našega  mora 
i  pozna  gotovo  svaki  štimung,  koji  može  za  slikara  na  našem  moru  biti  zanimiv. 
Premda  su  njegove  radnje  obično  malene,  to  je  ipak  i  najmanja  njegova  slika 
upravo  dokumenat  našega  mora.  Nešto  veći  po  formatu  je  u  ovoj  izložbi  njegov 
„Školj  sv.  Marka",  koji  je  svakako  jedna  od  njegovih  najsavršenijih  radnja,  pa 
je  upravo  za  pohvaliti,  da  se  je  naša  akademija  odlučila,  da  tu  sliku,  kao  i  Ko- 
vačevićevo  „Predvečerje"  kupi  za  Strossmaverovu  galeriju  slika,  pa  će  te  dvije 
izvrsne  radnje  u  pravom  smislu  hrvatske  umjetnosti  ostati  nama  sačuvane.  Ko- 
vačević u  svom  „Predvečerju"  opet  je  iznio  jedan  topli  lirski  akord  sa  obale  Save 
u  zalazećem  suncu,  koji  Je  u  savršenstvu  harmonije  boja  nešto  najljepše, 
što  smo  u  našim  izložbama  do  sada  u  opće  vidjeli. 

Ivan  Tišov  imade  u  ovoj  izložbi  sličnu  radnju,  kao  što  je  bio  njegov  trip- 
tihon  „Slavonska  idila",  koja  je  prodana  u  Srbiju.  Samo  mu  „Pod  javorom"  nije 
tako  uspjela,  kao  njegova  idila.  Slika  je  dobro  slikana,  kao  sve  Tišovljeve  radnje, 
ali  je  kompozicija,  kako  bi  se  tehnički  reklo  „razderana",  te  se  upravo  vidi,  kako 
bi  ta  slika  bila  bolja,  da  je  takodjer  slikana  kao  triptihon.  Nema  u  toj  slici  ni  do- 
voljno dubljine  u  perspektivi,  te  je  čitav  su jet  potisnut  u  najpredniji  dio  slike  tako, 

da  već  radi  toga  ne  može  jedinstveno  djelovati.  Druga  Tišovljeva  slika,  portret 
jedne  od  najljepših  gospodja  zagrebačkih,  dosta  je  banalno  aranžirana,  te  je  kao 
portret  suviše  šarena  i  brutalna.  Tišovljev  naturburšentum  nije  dostajao  za  onu 
gracijoznost  i  mondainu  finesu  krasnoga  lica  gospodje  S.  tako,  da  joj  je  izraz  u 
slici  tvrd  i  tužan,  te  odaje  duševnu  dispoziciju,  koja  joj  je  sigurno  strana.  Slikan 
je  pako  taj  portret  izvrsno,  te  je  u  opće  bolji  kao  slika,  nego  kao  portret. 

Po  koncepciji  svojih  djela  već  davno  je  čikos  prvak  medju  našim  umjet- 
nicima. Gotovo  svaka  od  naših  dosadanjih  izložba  donijela  je  po  koju  njegovu 
radnju,  koja  je  novošću  i  osebujnošću  zanijela  poznavaoce.  Za  takozvanu  veliku 
publiku  dakako  on  ne  slika  i  ne  umije  joj  pogodovati.  Ali  za  utančane  ljubitelje 
fine  i  dozrele  umjetnosti,  njegove  su  radnje  pravo  uživanje.  Sve  je  u  njegovim  ra- 
dnjama promišljeno  i  pročišćeno.  Tu  nema  ništa  suvišnoga.  Neka  otmjena  jedno- 
stavnost, a  zrela  promišljenost  oznaka  je  cijelog  njegovog  rada.  I  crtež  i  boja  su 
prekaljeni  i  do  skrajnosti  dotjerani  u  sklad  sa  njegovom  umjetničkom  inten 
čijom.  Zato  su  sve  njegove  slike  upravo  profesorskom  točnošću  studirane.  Ni  jedna 
stvar  ne  nadvladava  drugu,  ni  jedna  boja,  ni  jedna  crta,  sve  je  odmjereno  na  cje- 
loviti dojam.  Kraj  svega  toga  su  njegove  radnje  skroz  slikarski  shvaćene  i  konci- 
pirane. On  obično  ne  uzima  sujete  iz  današnjeg  života,  ali  ih  slika  kao  izraz  da- 
našnjeg našeg  shvaćanja  i  današnjeg  stanja  prirode.  Od  bujnosti  u  formama  i 
boji  on  zazire,  te  svoje  slike  upravo  čuva  od  svake  napadnosti.  Tako  su  dosta  neopa- 
žene  od  publike  i  od  kupaca  ostale  njegove  slike  i  u  ovoj  izložbi,  premda  su 
u  svakom  pogledu  radnje  prve  vrsti.  Svim  trim  izloženim  slikama  „Bahantici" 
„Salomi"  i  „Sapphi"  temeljem  je  neka  seksualna  ideja,  koja  je  vrlo  diskretno 
izražena.  U  „Salomi"  sva  je  ideja  koncentrirana  u  finim  crtama  Salomina  lica, 
s  kojim  crvena  pozadina  i  zeleni  šal  sačinjavaju  jednovit  fino  proštudiran  akord 
boja  i  izražaja.  To  je  „Saloma"  za  koju  je  upravo  zgodno  primjetio  jedan  gle- 
daoc,  da  je  sasma  drugačije  svaćena,  nego  tolike  „Salome",  koje  smo  vični  gle- 
dati. Još  finija  i  jednovitija  u  tonu  je  „Sappho",  koju  je  čikoš  prikazao  u  momentu, 
kada  se  nadje  pred  kipom  gologa  muškarca,  te  ona  spoznaje  svu  zamašnost  svog 
prirodnog  položaja  spram  muškarca.  Samo  skroz  dozreo  umjetnik  može  biti 
kadar,  da  tu  ideju  riješi  u  slici  na  taki  diskretan,  skroz  slikarski  i  dotjeran  način. 
To  je  slika  koja  bi  bezuvjetno  morala  naći  mjesta  u  našoj  galeriji. 

Medju  portretima  u  izložbi  moram  istaknuti  vanredno  fini  „Portret  baruna 
M."  od  Jelke  Struppi,  do  sada  njena  najzrelija  radnja,  i  oštro  karakterizovani 
„Portret  filozofa  Petrića"  od  Miha  Marinkovića,  koji  je  prikazan  sa  malo  sred- 
stava u  širokim  odvažnim  crtama,  a  jakim  dojmom.  Ozbiljno  studiran  je  vrt 
„Iz  Kraljevice"  od  Branka  Senoe,  vrlo  simpatična  radnja,  tek  suviše  profesorski 
shvaćena  i  u  perspektivi  malo  preduboka,  ali  svakako  znači  medju  Senoinim 
radnjama  važan  korak  napred.  Vanredno  nježna  i  svježa  je  njegova  gonachna- 
ilustracija  „Proljeće",  koja  možda  označuje  polje,  koje  je  Šenoi  prirodjeno.  Mrtve 
prirode  Zore  pl.  Preradovićeve,  „Kasna  jesen"  Maše  Jankovićeve  i  miniature 
Ivana  Bauera,  ozbiljne  su  radnje,  te  ćemo  tim  umjetnicima  prigodice  morati  po- 
svetiti posebnu  pažnju. 

Medju  našim  kiparima  pojavila  se  ovaj  put  Renće  bar.  Vranyczany  sa  dva  por- 
treta u  sadri,  koja  su  vrlo  lijepa,  premda  lica  nisu  bez  stanovite  manire  radjena, 
koja  im  medjutim  ne  smeta.  Frangeš  i  Valdec  pako  imadu  čitav  niz  svojih  krasnih 

radnja,  od  kojih  treba  osobito  istaknuti  Valdecovog  „Kralja  Petra",  koji  je  naj- 
bolja kiparska  radnja  većeg  stila  u  izložbi.  Za  Frangešove  radnje  ne  može  čovjek 
reći,  koja  je  finija,  koja  ljepša,  to  je  otmjena  moderna  umjetnost,  koja  doista  može 
zastupati  svoje  mjesto  i  Luxemburgu.  Njegov  „Bijeg  u  Egipat",  njegov  „Bi- 
likum" i  njegove  veće  i  manje  plakete  spadaju  bez  dvojbe  u  najbolje  radnje  ove 
vrste,  koje  se  na  evropskim  izložbama  danas  vidjaju. 

U  svemu  je  ta  jugoslavenska  izložba  pokazala,  da  je  umjetničko  nastojanje 
u  sva  četiri  bratska  naroda  uhvatilo  ozbiljna  korijena,  da  se  radi  na  zdravim  teme- 
ljima, da  ta  umjetnost  vodi  računa  i  sa  modernim  napređkom  i  sa  našim  osebi- 
nama,  pa  treba  samo  ljubavi  i  potpore,  da  ju  možemo  u  najskorije  vrijeme  staviti 
na  cimer  našeg  zajedničkog  kulturnog  života.  U  to  ime  željno  očekujemo  daljnje  iz- 
ložbe „Lađe". 


JURE  TUR1Ć:  PROSCI  (Nastavak) 

Stari  je  Srićko  medjuto  pokročio  naprijed  ;  jedna  mu  se  ruka  bori  s  ono  ba- 
tine, o  koju  se  s  trudom  prislanja,  a  u  drugoj  mu  suhoj  i  žutoj  kapa,  staroga  već 
davno  zaboravljenog  kroja.  Stao  je  nasred  dvorane.  Kao  bezubna  usta,  tako  mu 
se  je  i  cijelo  ono  gotovo  sasvim  isušeno,  obrijano  lice  proširilo  u  dobrostiv  smiješak. 

Ponestalo  mu  daha,  pa  je  starac  ostao  nekoliko  šuteći.  A  mrvo  se  i  zabunio, 
što  mu  se  vidjelo  osobito  na  pogledu,  koji  kan  da  oko  sebe  nešto  traži. 

Kad  je  i  to  prošlo,  on  se  još  i  dublje  poguri  i  prousti  na  pozdrav  : 

—  Bog  vam  dao  sreću  dobru !  — 

—  I  vama,  stari  prijatelju . . .  dahne  Dujam  jedva  čujno. 

—  A  što  vas  ovamo  nosi  ?  —  upita  Sodić  suho. 

—  Stara  ljubav,  šior,  nasmija  se  djed  Srićko,  ogledajući  se  oko  sebe,  gdje  bi  sio. 
Jedan  se  od  zastupnika  gorana  digne  te  potisne  do  starca  svoj  stolac 

—  Hvala  ti,  sinko,  rekne  djed  i  sjedne  onako  nasred  dvorane. 

I  ostali  vijećnici  posjedoše  na  svoja  mjesta  uokolo,  osim  onoga  zastupnika, 
koji  se  povukao  do  stijene  prisloniv  se  do  nje. 

A  starac  se  je  i  sada,  sjedeći  upirao  jednom  rukom  o  štap,  dok  je  drugom  na 
koljenima  gužvao  svoju  starinsku,  suknenu  kapu. 

—  Stara  me  ljubav  nosi,  šior,  prihvati  on  nakon  neduge  stanke  s  onim  istim 

smiješkom.  Ove  moje  noge  za  cijelo  ne ...  A  kako  i  bi !  la  i  naš  pokojni  biskup 

Jure  —  Bog  mu  dao  duši  dobro  —  došli  smo  na  ovaj  božji  svijet  istoga  ljeta  —  is- 
toga dana ...  U  vas  je,  braćo,  pamet  hitrija  i  bistrija,  pa  vi  brojite,  koliko  ima  toga 
raboša   

—  Ali,  moj  Srićko,  sada  je  u  nas  sjednica,  prekinu  ga  Sodić  namračen  od  ne- 
strpljenja. 

—  E,  pa  za  to  sam  ja  i  došao  —  otpovrne  djed  Srićko  i  ne  okrenuv  se.  Znam, 
da  ono,  što  ja  ovdje  drobim,  nije  po  zakonu  —  i  ja  već  vidim,  kako  bih  letio  od  ovud, 
da  nisam  ovakav,  kakav  jesam.  Nego  sa  starosti  treba  kao  i  s  malenom  djecom . . . 
Ako  vam  je  pak  teško,  te  vas  bunim  —  a  vi  potrpite  i  recite  sebi :  —  Pustimo  sta- 
rinu, neka  se  „išćakula"  prva  mu  nije,  a  posljednja  bi  mu  mogla  biti  

495 


Digitized  by  Google 


Djed  se  Srićko  kod  posljednjih  riječi  mrvo  glasnije  nasmijao,  pa  nakašljao  — 
a  po  tom  mu  glava  kao  od  umornosti  klonula  na  prsi. 

Kad  ju  je  opet  pridigao,  bezubna  su  mu  usta  bila  sklopljena,  a  s  dobroćudnog, 
navoranog  lica  nestalo  ono  oširoka  osmijeha.  Nešto  mračno  i  turobno  preli  se  nje- 
govim ugaslim  očima  i  on  preuze  glasom,  koji  je  još  uvijek  zvučio  kao  i  prije  blago 
i  dobrijački. 

—  Kad  se  ono,  braćo,  bilo  svidjelo  Bogu,  da  našega  neprijatelja  ponizi,  a  nama 
da  vrati  našu  starinu,  ovu  našu  rodjenu  općinu,  moje  je  srce  zapjevalo,  kako  ono 
nekoč  sv.  šimunu  :  „Sad  otpuštaš  s  mirom  slugu  svojega,  Gospodine,  po  riječi  svojoj; 
jer  vidješe  oči  moje  —  spasenje  tvoje."  I  ja  sam  se  zavukao  u  moju  gorsku  pustoš. 
Htjeli  ste  me  imati  u  vijeću  i  drugdje,  ali  ja  nisam  htio.  Govorili  ste  mi,  da  sam 
to  pred  neprijateljem  zavrijedio,  ali  ja  sam  se  branio  i  govorio  vam  :  —  Vi  ste,  braćo, 
svi  mladji  od  mene.  Neka  je  to  za  vas,  a  mene  pustite,  da  u  zadnje  svoje  dane  gledam 
sreću  našega  puka  i  čast  ove  općine  naše ...  I  rek6  sam  vam  :  Pustite  staroga  djeda 
Srićka,  neka  kod  ognjišta  poč'va  i  mladjima  priča,  kako  je  ono  nekoč  bilo,  kad  su 
nam  nemilostivi  ljudi  pljuvali  u  lice,  grdili  nas,  otimali  nam  naše  dobro,  vukli  nas 
po  gnjilim  tamnicama,  tukli  nas  i  ubijali ...  A  ma ;  jesam  li  ja  vama  govorio 
tako  ? . . . 

Dok  je  starac  ovo  govorio,  Činilo  se,  kao  da  je  dvoranom  izdahnula  nekakva 
davna  promaja  potresujuči  srca  do  tihe  i  meke  razmiljenosti. 
Sodić  se  jedini  javi : 

—  Sve  je  to  bilo  tako  —  i  to  mi  već  sve  znamo  

—  Neka  se  starac  ne  prekida  javi  se  Belinić,  koji  nije  mogao  pregorjeti 

malopredjašnjih  upadica  onoga  zanovijetala. 

I  djed  Srićko  proslijedi  lagano  i  teško : 

—  A  ja  sam  gledao,  kako  se  naši  dižu  i  jačaju,  i  bilo  mi  je  lijepo,  jer  je  naše 
mučno  djelo  bilo,  hvala  budi  Bogu,  blagosloveno.  I  godilo  mi,  kad  bih  onako  u 
sebi  rekd  :  —  Vidiš,  Srićko,  ima  tu  nešto  i  tvoje  dike . . .  Ele,  vi  ćete  mi  se  smijati, 
ali  mi  ljudi  od  zemlje,  kad  bacimo  sjeme,  pa  ako  proklija,  gledamo  rado,  kako  to 
raste  i  cvate.  Ej,  kolika  bi  moja  sreća  bila,  da  mi  se  je  bilo  s  tom  misli  smiriti  za 
uvijek!  —  Nego  eto  —  okrenulo  drugo  vrijeme  i  već  se  mnogo  što  promijenila  Braćo, 
braćo  ! ...  Po  našim  se  pustim  gorama  pronose  sami  tužni  glasi,  čuje  se,  da  svaka 
glava  hoće  da  plete  nešto  drugo  i  da  netko  hoće  da  vozi  desno  a  drugi  lijevo. 
Iz  svega  se  vidi,  da  se  nesloga  radja ...  A  to  me  preplašilo,  ali  sam  se  nekuda  tješio, 
da  nad  nama  jošte  bdije  dobra  duša  našega  glavara.  On  će  već  znati,  pomišljao  sam 
u  sebi,  da  rastjera  zlo,  koje  nam  visi  za  vratom  . . . 

U  dvorani  bilo  sve  tiho,  tek  bi  Sodić  od  časa  do  časa  promrmljao  koju,  ali  bi 
ga  drugi  u  isti  mah  ušutkali. 

Starac  odahnu  mrvo,  pa  preuze  glasom  muklim : 

—  Kad  eto,  jedan  od  ovih  dana  stiže  do  nas  glas,  da  nas  i  on,  naš  dobri  otac, 
pušta,  jer  da  mu  je,  vele,  dotužilo.  Na  tu  žalosnu  poruku  mene  je  nešto  za  srce  po- 
grabilo i  ja  sam  rekd : 

—  Aoh,  Srićko,  u  što  tebi  tvoja  stara  i  krvava  muka  ! . . .  Nego,  velju,  možda 
mu  ta  još  nije  zadnja.  Da  podjem  dolje  u  grad,  pa  da  ga  lijepo  umolim,  da  ostane  ? 
...  —  A  ti  podji,  rekoh  u  sebi,  on  je  dobar,  naš  glavar  —  možda  će  posluhnuti 
staroga  Srićka. 

S  naporom  se  diže  na  noge,  pa  zaključi  glasom  dubokim  i  drhtavim : 

—  Evo . . .  braćo . . .  skupih  ovo  moje  zadnje  snage  i  dodjoh  k  vama  . . .  Evo, 
šior,  Dujam,  vašega  staroga  Srićka,  koji  vas  kao  oca  moli  i  zaklinje  :  —  Dobri  gla- 
varu ! . . .  Ostanite ...  i  čuvajte ...  ovo  vaše  i  naše  teško  djelo . . .  očuvajte  nam 
ga . . .  da  nam  ga  tudjinac  ne  razbije  i  ne  rastepe . . . 

Kapa  i  batina  našle  se  u  drhtavim  mu  rukama,  dok  mu  se  sa  sumrtva  oka  ko- 
trljala debela  suza  sve  poskakujući  od  nabora  do  nabora . . . 

Ovog  puta  nije  trebala  ničija  riječ,  da  baca  iskru  u  barut :  ganuće,  probudjeno 
starčevim  riječima  tražilo  je  oduška,  pa  je  samo  po  sebi  provalilo  u  živo  i  iskreno 
oduševljenje.  U  tren  se  je  oka  našlo  do  dvadeset  ruku  pred  načelnikovim  stolom 
i  tražile  njegovu  desnicu,  da  mu  je  stisnu  čvrsto,  srdačno  i  toplo. 

I  povici  se  orili : 

—  Živio  načelnik  !  živio  Dujam  ! 

Zapljeskala  i  „galerija",  i  bučnim  poklicima  slavila  Dujma,  vijeće  i  staroga 
Srićka,  koji  se  sada  sred  one  vreve  i  opet  Široko  i  blaženo  smiješio. 
Medjutim  se  Sodić  uzgrajao : 

—  Komedijaši ! ...  To  ste  vi  spleli,  da  zaslijepite  ćorave,  ali  ne  mene . . .  Platit 
ćete  vi  to  —  intriganti ! . . .  Naći  će  se,  tko  će  vam  razbiti  rogove  —  pričekajte  ! . . . 
A  sada,  tko  je  moj,  van  iz  ovog  tora  ! . . .  Dolje  obziri ! . . .  Mješte  pritajena  mum- 
ljanja, neka  otvoreno  tresne  strijela !...  Guerra!  Guerr?.!...  Sav  crven 
i  zapuhan  od  bijesa  i  mašući  rukama  kao  pomamljen  izidje  psujući  na  dvor. 

—  Rek6  sam  ja :  —  Colpo  di  stato  !  —  zaintači  Bariša  i  šmigne  za  njim. 
Sve  se  je  to  izgubilo  u  onom  bučnom  oduševljenju,  koje  je  u  neprekidnu 

strujanju  prelazilo  iz  jednoga  srca  k  drugome,  hvatalo  se  svačije  duše,  napunilo 
dvoranu  i  razdragalo  sve  živo  u  njoj. 

Filinić  pomisli :  —  Ovo  je  čas . . .  i  prišapne  nešto  Beliniću. 

Ovaj  poklima  glavom,  u  znak,  da  je  razumio,  te  Filinić  pristupi  k  Dujmu,  primi 
ga  ispod  ruke  i  pozove,  da  izidje  s  njime  časkom  napolje. 

Dujmu  bijaše  kao  da  se  obezumio.  U  ušima  mu  tutnjele  Sodićeve  grožnje,  od 
kojih  možda  on  jedini  nije  prečuo  ni  jedne.  A  davilo  ga  i  to  oduševljenje,  koje  mu 
je  u  moždanima  škripalo  kao  škrgut  najkrvavije  poruge.  Zaglušen,  omamljen,  ne 
znajući  ni  sam  pravo  što  radi  i  govori,  on  se  sasvim  predao  Filiniću,  neka  ga  vodi, 
kuda  hoće. 

Tako  je  i  vani  na  hodniku  s  nerazumijevanjem  buljio  u  njega  i  ukočeno,  dr- 
veno slušao,  što  mu  to  šapuće . . . 

—  Znaš . . .  dahnu  mu  Filinić  u  uho,  kako  sam  ti  onomadne  rek6  dolje  na 
moru  :  Ludo  čini,  tko  tudju  kuću  diže  a  svoju  raskapa.  A  ti  si  radio  upravo  tako. 

U  prvo  doba  ajde,  nekako  se  to  dalo  i  tumačiti,  jer  —  kako  se  ono  veli—  bez 

žrtve  nema  žetve ...  Ali  danas,  danas  to  nije  više  od  potrebe.  Vremena  su  se  iz- 
mijenila. Sada  je  naš  svijet  —  mali  gazda,  pa  neka,  vraže,  plaća.  Nego  što  ? ! . . . 
Samo  što  se  takovim  mislima  naši  ljudi  rado  ne  bave.  Oni  će  te  slaviti,  pljeskat  će 
ti  i  klicati,  koliko  hoćeš,  ali  da  ni  ti  ne  možeš  živjeti  od  same  riječi  božje,  na  to  nitko 
i  ne  misli.  Zaman,  treba,  da  ih  bocneš,  hoće  li  što  dati.  A  kamo  ćeš  zgodnijeg  časa  ! 
Svijet  ugrijan  do  ušiju,  dao  bi  i  sebe  za  groš,  a  kamo  ne  bi  tebi  potpisao  ono  ne- 
koliko stotina  fijorina  plate ...  Za  to  sam  te,  čovječe,  i  izvukao  i  pustio  Beliniću 
neka  s  vijećem  uredi  Gle  !  Čuješ  li,  kako  plješću  ?  To  će  reći,  da  pristaju  . . . 

497  32 


Digitized  by  Google 


Pa  naravno  —  zašto  ne  bi  pristali  ? !  Eto  i  vrata  nam  otvaraju  . . .  Gotovo  je . . . 
Udjimo.  Hajde  !  miči  se . . . 

Dujam  je  još  uvijek  buljio  u  nj  s  onim  tupim  izražajem  nerazumijevanja  na 
licu.  Kako  se  je  bez  otpora  dao  izvesti  iz  dvorane,  tako  je  sada  podatno,  gotovo 
nesvijesno  ulazio  u  nju. 

Ponovni  zaglušni  pljesak  pozdravi  ga  na  ulazu  i  opet  se  spram  njega  pružale 
ruke,  da  mu  čestitaju.  A  stupio  preda  nj  i  stari  Srićko : 

—  Sior,  na  mene  je  Bog  navalio  tešku  pokoru,  ovu  golu  starost  moju,  ali  — 
hvala  mu  budi !  —  još  mi  nije  uskratio  sunca  . . .  Mene  je,  šior,  to  sunce  danas  po- 
mladilo a  srce  mi  sve  nekako  igra  kao  u  onaj  naš  davni  dan,  kad  smo  ono  objavili 
našemu  svijetu,  da  smo  sada  i  mi  svoji,  da  smo  gospodari . . .  Svijetle  li  slave,  vo- 
ljani  Bože  !  Pola  sam  šume  sasjekao  i  naložio  takav  oganj,  da  mu  je  vrh  —  kako 
su  ono  novine  rekle  —  lizao  oblake ...  A  tako  hoču  da  bude  i  večeras.  Naše  brdo 
če  dati  znak . . .  Plamen  krijesa  govorit  če  nebu,  da  je  Bog  uslišao  prošnju  ubogoga 
starca.  A  govorit  če  to  i  druga  naša  rodjena  brda,  je  li  ljudi  ?  —  okrene  se  Sričko 
spram  zastupnika  Gorana.  Hoćete  li  ? 

—  Hoćemo,  djede  Srićko,  hoćemo ! 

—  I  vi  gradjani  ? 

—  Hoćemo  i  mi,  izjaviše  Filinić  i  Maras  u  jedan  glas. 

—  Dajte  ljudi !  Rasvijetlite  to  vaše  lijepo  mjesto  kao  u  onaj  prvi  dan  naše 
sreće !  Rasvijetlite  ga  u  čast  i  diku  našega  čovjeka  —  našega  oca . . . 

Dok  se  iza  tih  riječi  oko  Dujma  orilo  klicanje,  dotle  se  u  njemu  lomilo  srce. 
Pred  sobom  nije  vidio  nikoga  osim  onog  klonulog  starca,  u  kome  je  možda  za  po- 
sljednji put  zaplamsala  davna,  sveta  vatra.  Gledao  ga  je,  toga  svoga  staroga  su- 
borca i  prijatelja  poštenjaka  —  i  grud  mu  nije  više  mogla  da  izdrži . . .  Obje  ruke 
položi  na  starčeva  ramena  te  izlane,  kao  da  se  duša  od  njega  dijeli : 

—  Srićko  ! . . . 

Sagne  se  nada  nj  i  proplače  tužno  i  gorko. 

Mnoge  je  taj  prizor  tronuo,  pa  su  svome  ganuću  dali  oduška  novim  i  zanosnim 
izljevima.  Bilo  je  blizu  podne  i  svijet  se  u  dvorani  počeo  da  razilazi. 
Izidjoše  i  oni :  Dujam  i  Srićko. 
U  hodniku  čekali  ih  Baldo  i  Jadre. 

—  2iv  bio,  djede  Srićko  !  Lijepo  je  bilo,  doista . . .  usklikne  Baldo  i  potrepta 
ga  po  ramenu. 

—  Jesi  P  čuo  ?  okrene  se  starac  k  Jadru.  Da  je  bilo  na  tvoju,  ja  bih  sada  čučio 
u  Konjskom  i  Bog  bi  znao,  kako  bi  se  to  svršilo  bilo. 

—  E,  ali  kada  mi  je  šior  Baldo  razložio,  kako  je  upravo  potrebno  da  dodjete . . . 
zaleti  se  Jadre  nespretno  i  prekine  se  ošinut  Baldovim  mrkim  pogledom. 

Ali  Dujmu  je  već  bilo  sinulo  pred  očima.  Ruke  mu  pale  kao  odsječene,  žilama 
mu  projurio  mraz,  srce  se  stislo,  stisli  se  zubi  i  on  se  oprosti  gotovo  bez  riječi  i  udalji 
se  hladan,  drven,  pokunjen.  Tužno  iznenadjen  gledaše  za  njim  stari  Srićko  s  onim 
svojim  Širokim,  dobrostivim  i  pokornim  osmijehom  na  ugaslim,  bezubnim  ustima  . . 

XIII. 

Nebo  je  mrko  :  tek  za  čas  pojavila  bi  se  na  njemu  po  koja  zvijezda,  da  kao 
bljedjan,  nujan  osmijeh  sumorne  noći  ugasne  naskoro  u  dubinama  mračnim.  Ali 

planina  više  činkovca  caruje  još  nad  mirnim,  uspavalim  vodama  morskim,  od- 
razujući  u  njihovim  lijenim  talasićima  bujni  plamen  svojih  krijesova,  što  joj  se 
u  dugačkom  okrugu  poput  diadema  saviše  oko  gordoga  čela  i  tjemena. 

Već  o  „Zdravoj  Mariji"  zasjalo  Konjsko,  a  zasjala  i  druga  okolna  brda. 

Ali  kako  je  rasla  noć,  tako  je  padao  i  plamen  :  slabio,  savijao  se,  gubio  i  gasnuo. 
Po  koja  iskra,  po  koji  pramen  dima  —  pa  više  ništa.  Malo  potrajalo  i  planina  po- 
tamnjela  sva.  Zapah  paljevine,  što  bi  ga  od  časa  do  časa  donosila  gorska  struja, 
tek  je  podsjećao,  da  je  netom  negdje  buktio  oganj. 

Dalekim  se  brdima  odazivalo  i  mjesto,  ali  sve  nekako  neodlučno  i  kao  preko 
volje. 

Osvijetlila  se  po  koja  kuća  i  po  gdjekoji  prozor,  ali  svi  se  ti  rijetki  plamičci 
nekuda  plaho  ogledaju  oko  sebe  i  kao  da  se  pitaju  : 

—  A  ma  je  li  to  slava?  Je  li  to  rasvjeta? 

To  se  pitao  i  svijet,  kojega  se  te  večeri  neobično  puno  razlilo  ulicama. 
Digao  se  i  Sodić  s  Barišom  i  družbom,  te  se  otiskoše  mjestom,  da  broje  svijeće. 

—  Trideset  lojenih  ugaraka  —  i  to  je  rasvjeta  ! 

—  Funerao!  Funerao!...  hihotao  Sodić  tarući  sebi  zlorado  ruke. 

—  A  ma  taman  funerao,  povladi  Bariša,  pa  sklopiv  ruke,  zabugari  kao 
pop  na  pogrebu : 

—  Pomiluj  mene  Bože !  

A  bilo  je  i  drugih  šala  na  račun  te  tužne  rasvjete. 

—  Svake  večeri  kakova  nova  slava,  i  eto  riješena  problema  naše  mjesne  ra- 
svjete ! 

—  Samo  što  bi  to  trebalo  da  bude  nešto  svečanije.  Ovako  je  još  uvijek  nuždan 
Diogenov  fenjerić,  da  ti  pomogne  otkrivati  svijeće  po  prozorima. 

Filinić  da  pobjesni.  Slučajno  natrapa  na  Belinića,  pa  ga  sav  uzrujan  po- 
vuče za  kaput  i  uze  da  lomata  rukama : 

—  Kakvi  f  i  a  s  k  o  ! . . .  Oni  ludi  starkelja  ! . . .  U  vražju  nas  je  nepriliku 
uvalio.  Cijeli  se  grad  smije. 

Belinić  se  ispriječi,  podigne  obje  pesti,  pa  će  pridušeno : 

—  Govorio  sam  ja,  da  bi  te  komedije  moralo  biti  dosta.  1  rek6  sam :  —  Utukli 
smo  onu  gubu  —  uspjeli  smo,  —  što  nam  više  treba?  Bolje  mirovati,  rekoh,  nego 
tjerati  mak  na  konac,  jer,  rekoh,  dosjeti  li  se  svijet,  ode  sve  po  vragu.  Da,  ali  ti 
i  oni  Baldo?  Skočili  ste  na  mene  kao  na  psa  i  zalajali :  —  Sto?  mirovati?  Koješta  ! 
Grizi  djavla,  dokle  samo  možeš,  a  1 1  r  o  c  h  e,  mirovati ! ...  I  još  ste  rekli,  da  će 
to  biti  naš  barometar  i  da  ćemo  kroz  to  vidjeti,  koliko  nas  ima.  Koliko  svijeća, 
govorili  ste,  toliko  glava  —  za  nas ...  To  da  je  kao  sunce ...  No  di  —  a  sada 
brojite . . . 

Filinić  digne  glavu  i  pogleda  u  tamne  prozore  okolnih  kuća. 

—  Ipak  je  gadan  taj  naš  svijet.  Tamo  u  dvorani  činilo  se  :  rastopit  će  ga  od 
prevelike  ljubavi ...  dok  evo,  nakon  dvije  tri  ure  nema  ni  slamice,  da  mu  je  u 
slavu  zapali.  Nema  više  naroda . . .  zaman  ! 

Belinić  se  nasmija. 

—  A  da  što  je  ono  u  dvorani  bilo  no  slama.  A  slama  kd  slama  —  ne  možeš 
na  njoj  ni  čorbe  da  svariš.  Potpališ  —  bukne ;  puhneš  —  ode  plamen  i  pepeo.  A 
znaš  li  ti,  da  me  je  u  ovo  poslije  podne  možda  desetak  njih  pitalo,  tko  da  je  danas 

bio  u  vijeću  smješniji :  oni  starkelja  s  ono  prodike,  ili  mi,  Što  smo  ga  onako  pobožno 
slušali?  Pa  to  je  i  naravno :  ne  živimo  mi  vise  u  vrijeme  Jelačića  bana  i  njegove 
sablje  od  megdana ! . . . 

Nakon  stanke  primijeti  Filinić,  kao  da  za  sebe  govori : 

—  Ipak  sam  držao,  da  ima  prijatelj  Dujam  nešto  više  —  kako  bih  rekd?  — 
korijena  u  narodu  . . . 

—  Prijatelj  Dujam  ima  to,  što  i  zavredjuje.  On  je  od  onih  ljudi,  koji  ne  znadu 
pravo  pogoditi  čas,  kad  im  treba  seliti ...  Ti  ljudi  misle,  da  su  vječni,  nesvrzivi 
i  nenadoknadivi  —  a  to  je  ono  ludo  i  besmisleno,  jer  ako  nisi  ti,  drugi  su  tri  —  i  — 
„morto  un  papa,  si  fa  un  altro..." 

—  ipak  si  se  danas  i  ti  natezao  za  nj . . . 

—  Jesam,  ali  to  neka  zahvali  Sodiću  . . . 

Noć  je  bila  tiha,  bez  šuma,  pa  je  u  njoj  jasno  ozvanjao  smijeh,  graja  i  galama 
svijeta,  što  se  tiskao  ulicama.  Dopiralo  i  Barišino  zavijanje :  —  Pomiluj  mene 
Bože ...  pa  opet  smijeh,  buka  i  veseli  razgovor. 

—  Ne  ću  da  me  vide,  trže  se  Belinid  Idem,  da  se  molim ...  bit  će  najbolje. 
Dobra  noć. 

Pošao  i  Filinić. 

—  Zaman,  nema  više  naroda . . .  zagunja  kroza  zube  i  zakrene  na  ulicu, 
gdje  mu  je  bila  kuća. 

. . .  Svjetlije  bilo  je  u  gospodje  Tonce.  Na  kući  joj  ni  pedlja  sjene.  —  Sve  puno 
svijeća  i  raznobojnih  lampiona. 

Tuda  prolazi  najviše  čeljadi ;  neki  se  i  zaustavljaju,  da  gospodji  Tonci  če- 
stitaju, kako  je  to  lijepo  udesila. 

Došla  i  Olga  sa  sestrom  i  malom  Cvijetom.  Gospodja  ih  Tonca  veselo  do- 
čekala, povela  u  kuću  i  podvorila. 

Razgovor  se,  kao  što  bijaše  i  naravno,  kretao  oko  dogadjaja  današnjega  dana. 

Kapetan  Jure,  stari  pomorac,  čupave,  sive  kose  i  brade,  crnomast  i  okošt, 
desio  se  jutros  slučajno  na  „galeriji",  pa  sve  čuo  i  vidio.  A  znao  čovjek  i  pripovije- 
dati, te  je  domaćica,  slušajući  ga,  ne  jedamput  potegla  rukav  prema  ramenu  i  po- 
kazujući drugom  rukom  g6  lakat  govorila: 

—  Hoćete  li  vjerovati?  Mene  još  i  sada  podilaze  srs« . . .  Dobri,  stari  Srićko  ! 

—  No  da,  stari  je  iskazao,  Što  je  svima  nama  bilo  u  pameti.  A  govorio  je> 
valja  reći,  kao  da  Čita.  Evala  mu  !  A  Petre?  !  —  podigne  kapetan  Jure  oči  na  sina. 

Petar,  kome  je  misao  bila  kao  da  bi  odsutna,  trgne  se  naglo  i  prousti : 

—  Svakako . . .  svakako . . . 
I  zašuti. 

Ton,  kojim  je  to  izgovorio,  odjeknu  živo  u  djevojčinoj  duši.  Ona  podigne 
glavu  i  pogledi  im  se  sastaše.  Trajalo  je  to  samo  hip,  ali  i  taj  trenučani  bljesk  do- 
stajaše  njenom  ženskom  oku,  da  u  svom  munjevnom  letu  uhvati  nemirnu  sjenu, 
što  se  povlačila  negdje  duboko,  duboko  iza  mladićevih  stisnutih  zjenica.  Kako 
joj  je  pak  duša  bila  puna  brige  rad  oca,  porodila  se  u  njoj  misao  :  —  Možda  će  on 
znati  štogod? . . . 

U  nje  je  od  dana  na  dan  rasla  želja,  da  raskine  koprenu,  u  koju  joj  je  otac 
obavio  tajnu  svoje  tuge  i  bolje.  Danas  pak,  u  času,  kad  se  je  stari  načelnik  vratio 
iz  vijeća  kud,  ta  je  želja  postigla  svoj  vršak.  Olga  je  već  otprije  znala,  što  se  ono 

si  učilo  u  vijeću,  pa  je  sva  sretna  i  blažena  iščekivala  trenutak,  kad  će  zagrliti  svoga 
dragoga  slavljenika  i  prvi  put  nakon  toliko  vremena  zamijetiti  u  njegovim  očima 
nešto  sreće  i  spokojnog  zadovoljstva.  Kad  tamo,  on  se  vratio  sav  potišten,  kao 
čovjek  pogodjen  u  srce,  slomljen  i  utučen.  Lice  mu  bilo  blijedo,  oči  upale  još  dublje, 
usne  se  grčile  a  ruke  tresle.  Kod  objeda  nije  okusio  ničesa,  nenadano  se  digd  i  otišao 
u  svoju  sobu. 

Nijemi  joj  je  pogled  tražio  razjašnjenja  u  Balda.  On  je  medjutim  i  dalje  mirno 
jeo,  tek  je  u  neke  mljasnuo : 

—  Bit  će,  da  ga  je  ganulo,  potreslo . . . 

Izrekao  je  to  glasom  tvrdim  i  bez  saućešća,  što  je  djevojku  upravo  nemilo 
uzbudilo.  I  trglo  se  nešto  u  njoj,  sa  Čega  joj  je  najednom  postalo  mučno  i  oči  joj 
zablistale  od  suzi. 

Kad  nije  mogla  više  da  izdrži,  digne  se  i  zamakne  u  svoju  odaju,  gdje  je  ostala 
sve  do  večera. 

Sa  susjednih  prozora  zablistale  u  noći  prve  svijeće.  Gotovo  u  isti  mah  dodje 
po  nju  Marija  s  malom  Cvijetom  i  pozove  je,  da  izidju  vidjeti  tu  novu  slavu  sta- 
roga oca. 

Olga  ju  slijedila  muče  i  nesvijesno ;  gdjegdje  bi  prolazeći  izmedj  svjetine 
uhvatila  po  koju  podrugljivu,  ali  joj  nije  dosezala  ni  tražila  smisla. 
Tako  dodjoše  do  gospodje  Tonce,  gdje  su  i  stale. 

Ni  prijateljski  razgovor,  ni  hvale,  kojima  joj  je  stara  gospodja  obasipala  oca  — 
ništa  nije  moglo  da  rastjera  mrak,  što  se  nakupio  na  duši  ojadjene  djevojke.  Što 
je  pak  zamijetila  u  Petrovu  pogledu  i  glasu,  to  je  još  i  povećavalo  njezin  nemir 
i  nestrpljivost. 

U  neke  se  javi  mala  Cvijeta. 

—  A  gdje  je  tata?  Idimo  tražiti  tatu  

Ona  je  to  ponavljala  bez  prekida  i  nikako  da  je  primire. 
Nije  bilo  druge,  već  ustati  i  izaći. 

—  Popratit  ćemo  vas  ja  i  Petar,  nije  li?  —  okrene  se  Tonca  k  sinu.  Usput 
ćemo  vidjeti,  kako  to  gori  

Izidjoše. 

—  Pozdravite  mi  Dujma  i  recite  mu,  da  mu  se  radujem  dovikne  za  njima 

kapetan  Jure. 

Prvi  su  išli  Olga  i  Petar.  Djevojka  je  nešto  pospješila  korak,  da  bude  što  dalje 
od  sestre  i  gospodje  Tonce. 

Pobrza  i  on. 

—  Hoće,  da  mi  što  napomene  o  majci,  pomisli,  pa  da  je  preteče,  progovori 
ljupko  i  nježno : 

—  Puno  ti,  Olgo,  dugujem,  što  si  mi  primirila  majku  . . . 

Oni  se  tikali  još  od  djetinjstva  i  premda  joj  se  taj  mali  ostatak  nedužne  dje- 
tinje intimnosti  u  prvašnje  dane  činio  posve  prirodan,  u  ovaj  joj  je  mah  od  toga 
drhtnulo  srce  i  laka  je  obuzela  smetnja. 

Medjutim  to  nije  potrajalo  dugo,  jer  je  mladićeva  riječ  pobudila  u  njoj  jaču 
pozornost  i  veće  zanimanje. 

On  preuze : 

—  Tražio  sam  minulih  dana  zgodu,  da  ti  zahvalim  i  čestitam,  kako  si  ono 
vještački  splela.  Kako  ti  moja  stara  vjeruje  u  sve  to  ! ...  Ti  znaš,  meni  je  laž  od- 
vratna, upravo  mrska,  ali  na  ovakove  velikodušne  neistine  ne  mogu  gledati  bez 
onog  osobitog,  blaženog  smiješka,  koji  sve  praSta . . .  Kakvo  ti  je,  Olgo,  čovjek 
č«sto  veliko  dijete  !  Ma  ima  li  na  svijetu,  Sto  prirodnije  nego  li  reći  majci :  —  Mamo  ! 
Svaki  čovjek,  kad  se  rodi  i  dok  žive,  sačinjava  za  sebe  jedan  poseban  svijet  Taj 
svijet  ima  u  sebi  nešto  tajno,  što  mu  odredjuje  putove  i  staze,  i  nitko  živ  nema 
prava,  da  ga  s  tih  putova  i  staza  drugud  navraća  niti  da  ga  na  njima  zaustavlja. 
Tako  sam  ja  njoj  govorio  često,  a  kušao  sam,  da  joj  to  sasvim  jednostavno  predočim, 
služio  sam  se  izrazima,  koji  bi  i  djeci  jasni  bili,  ali  ona  ni  čuti.  Kad  si  pak  ti  došla 
i  progovorila  na  otajstvena  usta  neke  neznane  i  zagonetne  velečasne  gospode,  u 
moju  je  majku  u  jedan  mah  ušlo  uvjerenje  i  mir.  čudo,  nije  li?  Ali  još  je  veće  čudo, 
što  imade  na  hiljade  drugih,  koji  će  se  dati  isto  tako  obmanuti  kao  i  moja  mati. 
I  tako  ti  to  ide  od  pokoljenja  do  pokoljenja  . . . 

Petar  je  to  govorio  s  mnogo  dobrohotnosti,  ali  kod  riječi  —  „velečasna  go- 
spoda" zavio  inu  ponešto  glas  na  ironiju,  što  je  djevojku  žacnulo  i  ona  poćuti  po- 
trebu, da  se  opravda. 

—  Ja  sam  joj,  branila  se  ona,  govorila  o  dobroti  i  milosti  božjoj  i  dokazivala 
sam  joj  . . . 

On  je  prekine  sa  smiješkom. 

—  Ispričala  je  ona  meni  sve,  što  si  joj  rekla.  Ali  tvoje  riječi  ne  bi  bile  upalile, 
da  nisi  u  to  umješala  one  neke  nevidljive,  „više  velečasne",  za  koje  dobro  znaš 
da  ne  bi  onako  govorili . . .  Naprotiv  ! . . .  Nego  sad  je  sve  jedno  —  ona  je  smi- 
rena, a  to  je  glavno.  Jer  je  doista  bila  prava  muka  gledati  je,  kako  se  u  sebi  izdire, 
kako  plače,  uzdiše,  očajava  . . .  često  me  je  napadalo,  da  bi,  jadnica,  mogla  po- 
mjeriti pameću,  i  taj  se  strah  zabio  u  mene  tako  čvrsto,  da  sam  nekom  zgodom 
bio  odlučio  udovoljiti  joj  i  otići  u  sjemenište. 

—  A  zašto  nisi  pošd? . . .  rekne  ona  tiho,  pa  se  zbuni  i  oborivši  glavu,  ušuti. 
On  nije  odgovorio  odmah.  Nenadana  zabuna  mlade  djevojke  nije  mu  izbjegla, 

što  više,  ona  je  i  u  njemu  uzbudila  trenutačnu  smetnju  i  srce  mu  ustalasala  čuv- 
stvom nekog  slatkog  nemira. 

Popostavši  trenut,  produži : 

—  Kako  da  ti  kažem?  Eno  —  nisam  hotio,  da  razbijam  jedno  zlo  drugim  — 
za  cijelo  većim ...  Da  to  izjasnim,  reći  ću  ti,  da  ja  sebe  ne  smatram  ni  osobito 
dobrim  ni  osobito  rdjavim  čovjekom,  već  onako  nečim  prosječnim,  što  se  još  ne- 
kako dade  podnositi  u  svijetu.  Ali,  vidiš,  da  sam  kojim  slučajem  otišao  u  sjeme- 
nište, bio  bih,  držim,  izašao  iz  njega  puno  gori,  ako  ne  i  posve  propao  čovjek  . . . 

—  Petre !  —  otme  se  djevojci  glas  prijekora. 

—  Riječ  je  ponešto  opora,  ali  bih  mučno  našao  drugu.  Prosudi :  Ja  idem 
tamo  s  nazorima,  koji  su  sasvim  oprečni  onima,  što  se  ondje  ispovijedaju  i  do- 
spijem  u  priliku,  da  se  ili  prilagodim  ili  oprem.  Učinim  li  ovo  potonje,  zabacit  će 
oni  mene,  prilagodim  li  se,  zabacit  ću  se  ja  kao  čovjek  —  sam.  A  to  bi  se  ponav- 
ljalo i  poslije,  i  meni  ne  bi  na  posljetku  preostalo  drugo,  van  da  sa  sebe  zbacim 
Časno  ruho  ili  da  zaniječem  i  pogazim  ono,  što  je  u  meni  najbolje.  U  prvom  slučaju 
b»  društvo  na  mene  kao  na  zvijer,  u  drugom  bih  bio  prinudjen,  da  sam  sebe  pre- 

zrem . . .  Kakav  bi  to  bio  život?  Kakav  bih  ja  to  bio  čovjek?  Propao  i  život  - 
propao  i  čovjek. 

—  I  pop  Frane  je  nekoč  pošao,  pa  ipak . . .  primijeti  djevojka  ne  podigavši 
oči  sa  zemlje. 

—  Pop  Frane  je  pošao,  jer  ga  je  tamo  zvalo ...  Pa  i  vremena  su  ono  bila  dru- 
gačija. Tako  je  njemu  narodni  biskup  u  času,  kad  je  imao  izići  iz  sjemeništa,  dao 
svoj  blagoslov  i  rekao  mu  :  —  Idi,  sinko,  i  kad  dospiješ  u  svoje  selo,  neka  ti  je  pre- 
poručeno ono  bijedno  crvića,  ono  uboga  naroda  našega.  Digni  mi  ga  k  svijetlu  i 
očuvaj  ga  domovini.  Idi,  smko,  neka  te  Bog  prati ! ...  Te  su  riječi,  Olgo,  radjale 
prave,  oduševljene,  narodne  mučenike,  pučke  oce  i  dobrotvore,  kao  što  je  i  naš 
stari  pop  Frane  ...  Ali  danas  se  drugačije  zbori,  pa  se  i  drugačije  radi.  A  taj  nam 
rad  ne  donosi  ništa  dobro . . .  Neko  novo  ropstvo  spušta  se  na  izmučena  krila  naše 
narodne  duše . . . 

Išla  je  uporedo  s  njime  sva  zamišljena  nesvi jesno  se  uklanjajući  prolaznicima, 
Što  su  oko  nje  bučili. 

Dugo  su  šutjeli.  Ona  je  bez  prekida  slijedila  svoju  misao,  dok  je  njemu  oko 
srca  postajalo  sve  nekako  čudnije  i  nujnije. 

Ona  se  oglasila  prva  : 

—  Ali  o  svemu  tomu  nije  ipak  vidjeti  ništa . . . 
Lagašan  osmijeh  osvijetli  njegovo  bljetkasto  lice : 

—  Ni  crva  ne  vidiš,  dok  podgriza  stablo,  a  on  ga  ipak  polako  rastače-  Tako 
ti  je  i  u  nas.  Tisućljetnje  ropstvo  opasalo  je  naše  narodno  tijelo  ledenom  korom, 
ispod  koje  se  sve  ukrutilo,  ali  i  od  trulosti  uščuvalo.  Podunuo  topliji  vjetar  i  le- 
dena kora  uzela  da  popušta  i  naše  se  narodno  tijelo  pod  njom  omekšalo  i  otančalo . . . 
Sad  se  već  i  rastvara  ...  Ima  još  dosta  zdravoga  u  nas,  ali  se  nakupilo  i  puno  trula.  — 
A  crv  ruje  sve  dublje  i  dublje . . . 

—  Zašto  se  ne  pregne,  da  se  zlo  odstrani,  Petre? 

Ne  miču  se  oni,  koji  su  prvi  zvani.  Oni  se  ne  miču,  a  ne  dadu  ni  drugima,  da 
zarežu  u  ranu-  Na  razvoj  naše  svijesti  i  prilika  gledaju  onim  istim  očima,  kao  i  pred 
četrdeset  i  više  godina  te  puštaju,  da  ide  sve  starim,  kako  oni  misle,  već  za  sva  vre- 
mena ustaljenim  tokom.  A  ja  držim,  da  u  toj  upornosti  imade  i  osobna  taština 
svoj  nemali  udio.  Oni  vele  :  To  je  naše  djelo  —  a  takovo  neka  i  ostane.  Dirati  u  njega 
ne  damo . . . 

Djevojka  ga  slušala  sa  sve  to  većim  zanimanjem. 

—  Jesi  li  kada  govorio  o  tom  s  mojim  ocem?  —  prekide  ga  ona  iznenada. 

—  Jesam.  On  zna,  da  sam  i  pisao  o  tome. 

—  Ah,  ...  ti  si  i  pisao? . . . 

Olga  ušuti.  Njoj  se  pričini,  da  je  eto  izvukla  nit,  koja  će  joj  pokazati  put  u 
labirinat  očevih  zagonetnih  briga. 

—  Ti  si  1  pisao  dakle?  —  ponovi  ona  ponešto  uzbudjena. 

—  Vrijeme  je,  da  se  staro  tijelo  prodrma,  da  s  njega  otpane,  što  je  štetno  i  ne- 
valjato.  A  što  sam  tamo  natuknuo  —  bilo  je  iskreno  i  istinito.  Dotakao  sam  se 
našeg  zastoja,  nerada  i  tromosti,  koja  nas  je  obuzela.  Odsudio  sam  taj  kobni  drije- 
mež,  odsudio  sam  i  one,  koji  nas  ovako  traljavo  i  nemoćno  vode . . . 

—  Ocu  se  to  na  žao  dalo,  naravno . . .  primijeti  ona  na  oko  mirno. 

—  Mislim,  da  ga  je  to  natjeralo,  te  je  onomadne  položio  čast.  Ali  ja  sam  odmah 
izašao  preda  nj  i  iznesao  mu  razloge  . . . 

—  Trebalo  je  poštediti  starca?. . .  Trebalo  je . . .  rekne  ona  gotovo  prijekorno. 
Starima  je  život  mnogo  oteo ...  Mir  —  to  je  njihovo  posljednje  dobro . . .  Grje- 
hota je  dirati  u  nj . . . 

Petar  osjeti  žalac  prijekora  i  budne  mu  od  toga  mučno.  Nego  čim  je  i  opet 
prihvatio  riječ,  njegov  je  glas  zazvučio  siguran  i  miran  : 

—  Iz  tebe,  Olgo,  progovara  srce,  ono  isto  srce,  koje  te  je  potaklo,  da  se  za- 
uzmeš  za  spokojnost  moje  majke.  I  činit  će  ti  se  nelijepo,  možda  i  okrutno,  Što 
ja  ovako  uzvraćam  tebi  ■ .  •  Vjeruj :  drugačije  ne  bih  mogao,  jer  se  tu  ne  radi  o 
mojem,  već  o  tudjem  dobru. 

Olga  stane,  pa  će  kao  uvrijedjena : 

—  Po  tom,  moj  se  je  otac  o  nešto  ogriješio? ...  On  je  nešto  skrivio? !  Ali 
što? . . .  To  mi  još  nisi  rekao. 

Petar  se  pobojao  ražaliti  djevojke,  za  to  mu  je  taj  razgovor  postao  odjednom 
neugodan  i  nepriličan.  Već  je  smišljao,  kako  bi  ga  navrnuo  na  drugo,  ali  ga  pre- 
teče Olga: 

—  Hi  je  to  mome  ocu  plata  za  ono,  što  je  sve  učinio  za  nas  i  što  nas  je  po- 
digao svojom  mukom  i  svojom  dobrotom?  . . . 

Glasovi  se  Marije  i  Tonce  bližali.  Petar  i  Olga  upute  se  opet. 

—  Jest,  prihvati  Petar,  on  nas  je  dignuo,  ali  pravo  svijetlo  i  prava  istina  kriju 
se  u  mnogo  većim  visinama ...  K  tim  visinama  trebalo  bi,  da  su  upravljeni  naši 
pogledi,  naše  misli,  svi  naši  duševni  i  tjelesni  napori.  A  to  se  u  nas  ne  čini. 

—  1  tome  je  krivac  moj  otac  !? . . . 

—  Nehotični  krivac,  Olgo.  Kad  je  ono  slomio  neprijatelja,  držao  je,  da  je 
time  dokrajčio  ne  samo  svoju  misiju,  već  i  zaključio  djelo  našega  narodnoga  po- 
kreta. Otuda  nehaj  i  ono  sumrtvo  mlitavilo,  u  kome  se  polako  izjedamo  i  trošimo. 
Tužna  je  ova  sustalost,  što  nam  pritište  oči  i  dušu,  smrtonosan  je  mrak,  koji  nam 
i  opet  prijeti ...  I  evo  —  još  čas  —  i  mi  ćemo  biti  predani  na  milost  i  nemilost 
onome,  koji  je  već  tu . . .  koji  još  jedino  vreba  na  pravu  zgodu . . .  Olgo,  bolno 
će  mladić,  znaš  li,  što  hoće  od  nas  da  učine?  Crno  roblje,  besvijesnu  vojsku,  koja 
će  imati  da  Čuva  rasklimanu  stolicu  rimskih  nama  neprijateljskih  biskupa . . 
kako  je  ono  bilo  za  Zvonimira  i  prije  i  poslije  i  svagda  — 

Tu  mu  se  glas  prekinuo  i  prelio  u  nešto  turobno  i  muklo. 

U  to  dopre  do  njih  podrugljivo  Barišino  bugarenje  :  —  Pomiluj  mene  Bože  !  — 

Ona  nagne  uho,  pa  zapita  : 

—  Kakvo  je  ovo  pjevanje  ? 
Petar  ne  odgovori. 

Medjutim  ono  se  je  bugarenje  sve  većma  bližalo,  a  bližali  se  i  Sodićevi  ljudi, 
njihov  smijeh,  njihove  šale,  iz  kojih  je  djevojka  ubrzo  razabrala  sve. 

—  Ovo  se  rugaju . . .  dahne  s  trepetom  u  glasu. 

Podigne  oči  k  prozorima,  zaokruži  pogledom  uokolo  i  u  glavi  joj  budne  hladno. 
•  Kao  za  ruglo  svjetlucala  se  gdje  gdje  po  koja  blijeda  svjećica,  dok  su  drugdje  cijeli 
nizovi  kuća  zijevali  sumornom  tmušom. 

A  povici  se  i  ujedljive  dosjetke  križale  u  noći,  odjekivale  grohotom  i  grajom. 

—  Zašto  ovo? . . .  drhtnu  ona. 

A  kako  je  on  Šutio,  probudi  se  u  njoj  gnjev,  te  će  sva  uzrujana : 

—  Ja  vidim ...  Svi  ste  se  složili  protiv  njega  ...  I  optužujete  ga  —  ali  zaman. 
Ima  nešto,  što  će  do  vijeka  svjedočiti  za  nj :  njegov  život . . . 

Ona  stane,  pa  okrenuvši  se  naglo,  zovne : 

—  Marijo ! 

A  okrene  se  i  on  i  progovori  ljupko  ali  i  mirno  : 

—  Njegov  je  život  minuo  —  naš  se  istom  radja.  Budućnost  zabrinjuje,  Olgo. 

—  Evo  nas  !  —  javi  se  Marija  iz  bliza. 

—  Otac  je  sim . . .  Podjimo . . . 

Gospodja  se  Tonca  suprotnula,  ali  nije  pomoglo. 

—  Dobra  vam  noć,  gospodjo,  nama  je  ići . . .  rekne  djevojka  šaptom,  u  kome 
je  teškom  mukom  dušila  suze. 

—  Kad  je  tako  —  e  pa  laka  vam  bila  noć,  djeco  ! . . .  Laka  noć  ! . . .  pozdrav- 
ljala Tonca,  dok  je  Petar  ostavši  postrance,  nijemo  i  zamišljeno  gledao  za  dje- 
vojkom, koja  se  je  već  gubila  u  mraku. 

Oca  je  našla  u  gostinjskoj.  Uvaljen  u  naslonjaču  pričinjao  se  kao  oborena 
ruševina.  Sav  skutren  i  zavučen  u  sebe,  jedva  je  iza  sebe  zamijetio  korake.  S  trudom 
podigne  glavu  blijedu  i  sumrtvu,  pa  se  opet  pogruzi  u  misli. 

—  Je  li  već  uljegao  Baldo?  —  bile  su  prve  Marijine  riječi. 

Pri  pomenu  toga  imena  on  sav  ustrepta,  poluugasle  mu  se  oči  zaiskre  naglim, 
oštrim  plamenom  i  neko  čudno  rumenilo  probi  mu  upale  obraze. 

Ne  dobivši  odgovora,  Marija  se  s  djetetom  pomak)  udalji,  pa  obazrijevši  se 
još  jednom  na  starca,  slegne  ramenima  i  zamakne  u  pokrajnu  odaju. 

Starac  je  neko  vrijeme  gledao  za  njom,  a  po  tom  uze  da  prisluškuje  glaso- 
vima, što  su  dopirali  iz  vana.  Ujedared  se  javi  glasom,  koji  kao  da  je  dolazio  iz 
neke  duboke  pećine : 

—  čuješ  li,  Olgo,  kako  se  rugaju? . . . 

Ona  je  tražila  riječ  utjehe,  ali  je  nije  našla-  Lagano  se  spusti  do  njega  na  ko- 
ljena, ovije  mu  ruku  oko  vrata,  zagrli  ga  i  toplo,  toplo  poljubi. 
Cas  su  ostali  tako  bez  riječi,  bez  daha. 

Po  tom  provalilo  jecanje,  navalile  suze,  uzdasi,  pa  mile,  vruće  i  ispretrgane 
riječi  ljubavi  i  boli . . . 

(Nastavit  će  se ) 

VIDA  JERAJEVA.  PESMI.  Založil  L. 
Schwentner  v  Ljubljani.  1908 . 

Spominjem  se  jednog  plesa  u  t  zv.  boljim 
ili  visim  krugovima.  Sve  je  bilo  silno  korektno 
i  dekoltći  i  riječi  i  proste  kretnje  u  umjetnim 
koracima  i  pravi  briljanti  uz  krivi  smiješak, 
dekoracije,  nakloni  i  gardedame,  sve  u  stila 
I  sve  je  bilo  puno  sjaja  parketi  i  oči,  sve  puno 
Straussova  vaba,  žamora,  mirisa  parfema  i  znoja. 
Svuda  propisna  dosada.  Onda  sam  Čuo  od  nekale 
smijeh  tako  nenadan  i  zvučan  kao  Scvina  pjesma, 
a  vidio  sam  ga  u  nekim  očima.  Sto  su  tako  na- 
ivno iskreno  gledale.  Kad  sam  tu  djevojku  iz- 
nenadjen  pogledao,  zastidila  se  —  ti  taj  smijeh 
je  vulgaran,  a  i  one  su  oči  gledale  postidjeno. 

Tako  djeluje  i  prava  poezija.  Naravski,  mnogi 
se  zastidi.  Sto  mu  se  mogla  svidjeti  pjesma 
jer  to  —  nije  za  ozbiljna  čovjeka. 

Nema  samoće  teze  nego  sred  vreve  prosječnih 
ljudi,  medju  njima  si  tako  daleko  od  prirode,  a 
sam  sred  poljana,  medju  brezovima,  u  mjesečnim 
Šutljivim  noćima.  —  tako  si  blizu  sebi.  Kako  se 
otvara  kalež  ružin  i  nikne  klica  iz  zemlje  i  kako 
se  soko  vine  u  modro  nebo,  tako  se  u  prirodi 
probudi  u  duSi  čovjekovoj  njegov  Bog.  —  Est 
Deus  in  nobis. 

1  nikad  nije  čovjek  osamljen,  tudj.  Putovi 
vode  medju  borove  crne,  gdje  je  mir  i  mrak  i 
kamo  se  čovjek  skrene.  teSka  uspomena,  tamo 
nas  prate  misli  teSke.  brižne.  Sto  se  bijela  dana 
boje.  Putovi  vode  medju  breze  bijele,  gdje  je 
sunca  sjaj  u  liSću  sakrit  i  Saptaj  veseloga  pri- 
čanja —  tamo  s  tobom  Šeću  sanje  i  sigraju  se 
i  smiju  i  ružice  pletu  s  tobom.  Čudesna  ljetna 
noć  s  blistavim  očima  začara  zemlju  u  san,  a 
đuSa  se  tvoja  sve  više  smiruje  i  ideS  pobožno, 
gledaS,  kako  se  zvijezde  rune  i  čujeS  slavuja 
i  tajnu  silnu  pjesmu  žitnih  polja. 

I  onda  čovjek  osjeti,  da  nije  sam,  on  je  kao 
liljan  sred  polja  ili  biser  sred  mora  —  dio  pri- 
rode, kojoj  nema  u  ljepoti  premca.  Gdje  su  oči 
dublje  od  oceana,  žarke  ko  sunca  južnoga  žar, 
gdje  je  duša  nježna  kao  cvijet  na  rosi,  a  silna  i 
smjela,  kao  visoki  polet  orla  na  strmu  hrid? 
Gdje  su,  da  ih  IjubiS.  Ali  zvijezde  su  gorjele  — 
ne  znaju  za  njih,  ruže  su  cvale,  ne  znaju  za  njih. 
Nema  ljepote  nad  prirodu.  Sve  je  puno  ruža  i 
zvijezda  i  cesta  sunčanih  kroz  maj  i  sve  je  tvoje. 

Nigdje  nerta  kraja  u  beskraju  i  u  vječnom 
je  umiranju  vječna  obnova  —  život 


U  samotnim  danima,  u  tužnim  noćima  na- 
laziS  utjehe  u  prirodi  Sunce  ide  s  tobom,  zvijezde 
idu  s  tobom  sve  u  duboku  Sumu,  gdje  iz  pa- 
prati pozdravljaju  ciklame  i  gledaju  srne.  U 
bijelim  danima  pjevaju  ptice  s  tobom,  u  tužnim 
noćima  jecaju  lahori  s  tobom. 

I  kako  priroda  osjeća  sa  čovjekom,  osjeća 
i  on  s  njom  —  boli  ga  mrtva  zima  —  a  medju 
bijelim  brezama,  kada  se  sklanjaju  k  mjesecu 
snivajući,  vidiS  veseli  ples  vila.  lice  im  puno 
mjesečine,  vjetar  im  spliće  zlatne  prame  —  a 
tko  im  je  čuo  pjesmu,  ne  zaboravi  je  nikad, 
bježi  od  ljudi  blijed,  plah,  trali,  traži,  a  ne  zna 
—  Sto. 

Možda  bi  i  znao  Sto.  Traži  ono,  o  čemu  su 
sanjale  breze,  blijede  kraljevne  sa  srebrenim 
plašt  em.  kad  su  u  njihovim  granama  pjevali 
dvoje  ptić  i  ptica,  pa  su  se  vrbe,  tihe  koludrice 
stidite  i  gledale  dublje  u  vodu  —  traži  ljubav. 

Kako  ljubi  plaho  žensko  srce  i  kako  tu 
ljubav  može  prikazati  nježna  djevojačka  duša. 
shvatit  će  čitatelji,  ako  pročitaju  II.  i  III.  odio 
tih  pjesama.  Kad  bih  to  htio  ponoviti,  bilo  bi 
isto  kao  kad  čovjek  govori  o  svojoj  ljubavi 
tudjem  čovjeku  —  niSta  nego  blijede  riječi. 

Mora  se  spomenuti,  da  tu  ima  pjesama,  u 
kojima  je  tako  pogodjen  ton  narodne  slovenske 
pjesme,  kao  da  ih  je  narod  sam  ispjevao. 

Uopće  se  u  tim  pjesmama  osjeća  tako  iz- 
razito dah  cvijeća  sa  slovenskih  livada  i  bre- 
gova —  da  svatko  mora  vidjeti,  da  je  to  pisala 
Slovenka  —  i  nitko  drugi.  U  tom,  držim,  i  jest 
patriotizam  u  literaturi. 

U  II.  su  a  djelomice  i  III.  odjelu  te  zbirke 
pjesme,  koje  pružaju  slike  i  stimmunge  iz  pri- 
rode. Te  su  pjesme  tako  dio  slovenske  zemlje 
kao  kakova  vlat  trave  ili  cvijet  i  sjećaju  me 
po  svojoj  kongenijalnosti  pokojnoga  slovenskog 
pjesnika  Aleksandrova,  komu  je  krasne  dvije 
pjesme  posvetila  Vida  Jerajeva. 

U  njima  ima  toliko  iskrena  osjećaja,  da 
ne  znam  bih  li  ustvrdio,  da  je  izmedju  Vide  Je- 
rajeve  i  Aleksandrova  bilo  samo  prijateljstvo 
ili  nešta  viSe,  jer  ne  vjerujem  u  puko  prijateljstvo 
izmedju  muškarca  i  žene,  osim  možda,  ako  su 
oboje  literati. 

U  IV.  su  odjelu  pjesme,  koje  bih  nazvao 
dječijim,  ali  u  najboljem  smislu  riječi.  Svako  bi 
ih  dijete  moglo  čitati  i  razumjeti,  a  svaki  bi 
odrasli  čovjek,  koji  joS  malo  prirodno  i  djetinski 
može  da  osjeća,  morao  uživati  u  njima. 

U  nas  takih  pjesama  nema.  „Pesmi  Vide 
Jerajeve"  najtoplije  preporučam.  Izdanje  je  vrlo 
ukusno,  jer  im  je  nakladnik  poznati  L.  Schwentner 
u  Ljubljani.  Dragutin  Domjanit. 

SPIRIDION  PETRANOVIĆ:  VARNICE 
(1904.— 1907).  CRTICA  KNJIGA  I.  Poslije 
Katalinić-Jeretovljeva  „Inja"  ovo  je  prva  knjiga 
crtica,  aforizam  a,  bilježaka,  zapisaka  koja  za- 
služuje pažnju.  Ne  toliko  s  toga  sto  bi  bila  dobra, 
nego  jer  je,  kako  se  Čini,  potpuna  slika  čovjeka, 
koji  se  ozbiljno  prihvatio  pisanja  crtica.  Vidi 
se  to  već  na  prvi  pogled  Knjiga  imade  posvetu, 
predgovor,  zagovor,  ispravke  slagarskim  po- 
greškama (s  opaskom  namijenjenom  pronicavosti 
hrvatskoga  kritičara . . .),  132  strane  i  na  njima 
pede  set  „varnica" ! 

Pedeset  varnica! 

Crtica  knjiga  prva  ! 

Kad  sam  ih  pročitao,  uvjerio  sam  se,  da 
bi  Spiridion  Petranović  bio  kadar  napisati 
u  isto  vrjeme  (1904.— 1907-)  i  dva  i  tri  i  Šest 
puta  po  pedeset  ovakovih  varnica.  Kako  je 
rutiniran  i  „vamićav"  (sasvim  bijel  kao  i  ono 
Željezo,  Sto  ga  je  lupao  teSkim  maljem  njegov 
uzor-kovač  Mića)  mogao  bi  se  sav  pretvoriti 
u  vamice.  I  onda  bi  te  vamice  frcale  na  sve 
strane  npravo  kao  i  sada,  ne  bi  dohvaćale  cilja, 
kao  i  sada.  ili  bi  ga  pogodile,  ali  bi  bile  već  odveć 
hladne  i  mlake.  A  vamice  moraju  peći  i  ožeći. 
Tko  se  je  vrzao  pokovačnicama,  znade,  Sto  majstor 
radi  s  ovakovim  ohladnjelim  vamicama.  Meni 
se  čini,  da  će  i  Petranovićeve  „Vamice"  doži- 
vjeti ista  Za  valjane  vamice  iSte  se  mnogo  više 
duha,  samoniklosti,  dubine  i  pravoga  pjesničkog 
osjećaja-  Nije  dovoljno  „srditi  se",  tugovati 
i  uzdisati  i  umjeti  pisati,  jer  onda  bi  mnoga 
dubra  duša,  koja  se  ljuti  na  skupoću  mesa,  na 
prašinu,  na  svježe  oličene  klupe  ili  na  Štogod 
slična  mogla  takodjer  napisati  vamice.  Cemu 
o  svemu  tomu  pisati  varnice  ?  Ponosna  ruža  blista 
u  sjaju,  a  skromna  ljubica  je  povenula.  To  je 
varnica  br.  1.  s  naslovom  „Ruža  i  ljubica". 
Prekrasan  crveni  cvijet  imade  opojan  miris. 
Varnica  br.  2.  zove  se  „čedo  svijeta".  Vic  iz 
„Fliegende  Blatter".  koji  je  već  unišao  u  razne 
kolendare,  a  priča  o  dosjetljivom  šegrtu  i  o  tome, 
kako  se  taj  šegrt  zagledao  u  —  niš  —  i  kako  su 
onda  drugi  došli  i  takodjer  zurili  u  niš,  dok  im 
se  nije  on  narugao—  to  je  varnica  broj  3,  a  zove 
se  „Ništa".  Itd.,  itd.  Ja  bih  mogao  nasta/iti, 
ali  to  ne  bi  nikud  dovelo.  I  po  ovim  nekolikim 
primjerima  vidi  se  kvaliteta  ove  robe.  Inače, 
po  svemu  sudeći,  bit  će  da  je  Spiridion  Petra- 
nović sasvim  dobar  čovjek,  samo  bi  ga  trebalo 


odviknuli  od  ružne  navike,  da  svaki  krasni  cvijet 
prinosi  k  nosu  i  tuguje  za  ljubicama  i  konačno, 
da  o  svemu  tomu  i  o  sličnome  piše.  što  se  je  od- 
lučio izdati  ovakovu  knjigu,  bit  će  ponajviše 
krivi  govori  predsjednika  „M.  H.",  koji  ovakovu 
literaturu   izazivlju.  A.  M. 

T.  MARETIĆ:  METRIKA  NARODNIH 
NASlH  PJESAMA.  U  Zagrebu  1907-  Str.  200. 
(Preštampano  iz  168.  i  17a  knjige  „Rada" 
Jugoslav.  akademije.) 

Godine  1879-  priopćio  je  L  Zima  u  dvije 
knjige  „Rada"  opsežnu  studiju  o  narodnoj 
našoj  metrici  i  u  njoj  je  tačno  prikazao  sve  radnje, 
koje  su  o  tome  predmetu  izašle  prije  njega. 
Nakon  toga  se  pitanjem  o  našim  narodnim 
stihovima  na  širokoj  osnovi  bavio  W.  Wollner 
u  IX.  knjizi  Jagićeva  „Archiva"  (1886.)  Iste  je 
godine  M.  Srepel  objelodanio  svoju  radnju  o 
akcentu  i  metru  junačkih  pjesama,  a  T.  Maretić 
štampao  je  dvije  rasprave  o  graciji  deseterca: 
god.  1901.  u  „Nastavnom  vjesniku"  (X.)  i  god. 
1903.  u  „Zborniku  za  nar.  život  i  običaje"  (VIII.). 
Kako  se  iz  toga  vidi,  o  toj  se  stvari  dosta  pisalo; 
ali  uza  sve  to  mi  do  sada  nijesmo  imali  radnje, 
u  kojoj  bi  bila  prikazana  potpuna,  iscrpljiva  i 
posve  pouzdana  slika  naše  narodne  metrike 
sa  svim  pojavima,  koji  joj  pripadaju.  Takvu  nam 
sliku  podaje  evo  sada  prof.  Maretić  u  svojoj  stu- 
diji, koja  zaslužuje  pažnju  ne  samo  stručnjaka, 
nego  i  šire  obrazovane  publike,  poglavito  pak 
naših  pjesnika.  Kolikogod  se  u  našoj  umjetnoj 
metrici  nastoji  provoditi  akcenatski  princip, 
opet  se  opaža,  da  pjesnici  hrvatski,  a  pogotovo 
srpski,  i  ne  znajući  stoje  pod  jakim  utjecajem 
narodne  metrike. 

Većina  istraživača  naših  narodnih  stihova 
kušala  je  izvesti  njihove  zakone  na  osnovi 
napjeva.  Prof.  Maretić  s  pravom  ističe,  „da  doja- 
košnji  pokušaji  izvesti  narodnu  našu  metriku 
iz  melodičkijeh  zakona  nijesu  urodili,  može  se 
reći,  nikakvijem  plodovima  za  pravo  pozna- 
vanje te  metrike  Sto  su  Budmsin,  Zima  i  Wollner 
kao  rezultate  svoga  truda  iznijeli,  to  su  od  česti 
stvari,  do  kojih  se  može  doći  i  bez  muzike,  samo 
su  ih  rečeni  pisci  obavili  muzikologičkom  termino- 
logijom i  frazeologijom;  drugi  opet  rezultati 
rečenijeh  pisaca  ili  nemaju  nikake  vrijednosti 
za  narodnu  metriku  (već  samo  za  narodne 
napjeve),  ili  se  naprosto  moraju  odbiti,  jer  su 
dokazati  vrlo  rlabo  ili  nikako. . .  "  Ali  ako  prof. 
Maretić  i  proučava  metriku  bez  obzira  na  melo- 
dije, opet  se  on  nipošto  ne  protivi  muzikologič- 
kim  istraživanjima  ovoga  pitanja.  Tako  na  pr. 
i  on  drži,  da  će  možda  muzikolog  odgovoriti  na 

pitanje:  za  Sto  u  našoj  narodnoj  poeziji  nema 
deveteračkih  stihova?  Za  što  su  se  u  stihovima 
razvili  samo  neki  stanoviti  odmori,  a  ne  drukčiji? 
Zašto  u  junaCkom  desetarcu  naglašena  jedno- 
složnica  vrlo  rijetko  stoji  na  četvrtom,  na  osmom 
i  na  desetom  mjestu?  it<«.  Poglavito  se  od  muziko- 
logije  može  očekivati  odgovor  na  zanimljivo, 
ali  posve  tamno  pitanje  o  razvoju  jednih  stihova 
iz  drugih,  navlastito  pak  o  postanju  najobil- 
nijega našega  stiha  deseterca. 

Pošto  je  dokazao,  da  se  na  narodne  naše 
stihove  ne  mogu  i  ne  smiju  primjenjivati  zakoni 
staroklasičke  metrike,  kako  su  to  radili  na  pr. 
Vuk  St  Karadžić  i  Budman,  prof.  Maretić  za- 
bacuje diobu  na  stope,  koja  se  uči  u  našim  poe- 
tikama.  „Kako  naši  narodni  stihovi  nijesu  osno- 
vani na  govornom  akcentu  ni  na  kvantiteti, 
i  kako  ja  ritmičkoga  akcenta  ne  priznajem  u 
izgovaranju  (recitiranju)  naših  stihova,  tako  u 
njima  nema  ni  onih  pravilnih  razmaka,  a  kad 
toga  nema,  onda  nema  dabogme  u  njima  ni 
stopa".  Zato  on  dijeli  stihove  na  „članke"  te 
na  pr.  u  desetercu  nalazi  dva  članka  („Dva  su 
bora  (naporedo  rasla"),  u  jedanaestercu  tri  (,,Ob- 
vila  se  bela  loza  (vinova")  i  t  d.  Tako  je  sve 
vrste  stihova,  u  kojima  su  složene  n?  rodne  naše 
pjesme,  rastavio  u  članke,  i  treba  priznati,  da 
je  to  jedino  opravdana  diobs,  kojoj  se  zacijelo 
ne  će  protiviti  ni  muzikologija.  Na  daljim  stra- 
nama svoje  studije  pisac  govori  o  mješovitim 
stihovima,  o  pripjevima,  koji  su  doista  samo 
poradi  napjeva,  i  o  dosta  rijetkim  pojavima 
strofe,  koja  se  razlikuje  od  umjetne  strofe  time: 
što  se  ista  misao  ponavlja  kroza  sve  kitice  s  ne- 
zn?tnim  dodacima. 

U  specijalnom  dijelu  svoje  studije  prof.  Ma- 
retić potanje  razmatra  članke  i  njihovo  raspa- 
danje u  pojedine  riječi.  Iz  velikoga  mnoštva  iz- 
nesenih  činjenica,  koje  posve  novim  svijetlom 
obasjavaju  gradju  naših  narodnih  stihova,  istaći 
ću  ovdje  samo  jednu  stvar.  On  je  prvi  otkrio 
zakon,  da  su  narodnim  pjevačima  na  kraju  ju- 
načkih deset  eraca  mnogo  milije  one  dvosložnice, 
kojima  je  prvi  slog  dugačak,  negoli  one,  kojima 
je  taj  slog  kratak  („Uzet  ću  te,  da  mi  budeš 
1  j  u  b  a",  a  rte : . . .  ljuba  b  u  d  e  š) ;  ako  li  pjevač 
ima  izbor  izinedju  dvosložnice  sa  kratkim  prvim 
slogom  i  izmedju  trosložnice  (li  četverosložnice, 
on  će  ponajviše  gledati,  aa  na  kraj  stiha  stavi 
trosložnicu  ili  ćetvoro»ložnicu  („Nego  ćeš  mi  cara 
pozdravit  i",  a  ne :  ...  pozdraviti  ci  r a). 
Kako  ovaj  metrički  zakon  pjevači  dobro  osjećaju  i 
piovode,  to  je  pisac  jasno,  statistički  dokazao, 
a  ujedno  je  dokazao  i  to,  da  protiv  njega  mnogo 
griješi  u  „Gorskome  Vijencu"  onako  izvrsni  po- 


znavalac narodne  poezije,  kakav  je  bio  Njeguš. 
Pokojni  je  Folnegović  kao  urednik  „Vienca"  ne- 
komu poletarcu,  kad  mu  je  poslao  pjesmu  složenu 
u  desetercu,  poručio :  pošteaite  nas  !  u  tom  stihu 
umijemo  svi  graditi  pjesme  !  Kad  bi  se  s  obzirom 
na  sve  zakone,  što  ih  je  prof.  Maretić  iznesao. 
proučili  deseterci  naših  umjetnih  pjesnika  (na  pr. 
Botića,  Martića,  Veliča  i  dr.),  vidjelo  bi  se,  kako 
su  oni  često  rdjavo  graaili  svoje  stihove. 

U  daljoj  glavi  obradjuje  pisac  odmor  me- 
trički i 'prirodni  te  pokazuje,  s  kolikom  pomnjom 
nastoje  narodni  pjevači  oko  dobrih  odmora.  U 
mnogo  hiljada  stihova  našao  je  vrlo  malo  slabih 
ili  nikakvih  odmora.  Tako  je  isto  konstatirao, 
da  naša  narodna  pjesma  ne  voli  enjambementa, 
nego  s  rijetkim  izuzecima  provodi  odmore  na 
svršetku  stihova  jednako  dosljedno  kao  i  medju 
pojedinim  člancima.  Kao  nekim  drugim  tako  se 
i  ovim  zakonima  naša  narodna  metrika  znatno 
razlikuje  od  drugih  metrika,  na  pr.  njemačke.  I 
ako  rečena  pravila  o  odmoru  zapravo  i  nijesu 
kodificirana  u  našim  poetikama,  ipak  ih  se  naši 
umjetni  pjesnici  u  glavnom  dobro  drže,  pa  se 
stoga  to  neugodnije  doimaju  na  pr.  ovakvi  sti- 
hovi :  „No  ti  ne  htje,  da  kumirstvom,  —  Tvoje 
obožavam  čar  ,  —  Stoga  pobožnom  si  rukom  — 
Moje  srušila  oltare",  gdje  u  posljednja  tri  snhi 
uopće  i  nema  odmora,  ili :  „Dugi  sjen  na  mjese- 
čini", gdje  je  odmor  rdjav. 

Da  svaki  stih  ima  onoliko  slogova,  koliko 
upravo  treba,  na  to  pjevači  veoma  paze  te  na 
različne  načine  nastoje,  da  se  uklone  preko- 
brojnim ili  ispodbrojnim  stihovima.  Prof.  je  Ma- 
retić izložio  i  sva  sredstva,  kojima  se  pjev?či  pri 
tome  služe,  a  to  su  za  pokraćfvanje  stihova : 
elizija,  afere zi,  sinkopa,  siniceza.  resklanjanje 
imenica  i  pridjeva,  izostavljanje  prijedloga  i  ve- 
znika ;  a  za  produljivanje :  rastezanje  riječi 
(„Onoga  će  biti  d  i  j  e  v  o  j  k  a",  ,,D  v  a  a  konja, 
dva  samara"),  superlativ  mjesto  pozitiva,  ge- 
nitiv mjesto  akuzativa,  vokativ  mjesto  nomina- 
tiva, deminutivi,  različna  ponavljanja  u  istom 
i  u  zasobičnim  stihovima  i  t  d-  Neki  izmedju 
ovih  pojava  dosada  su  se  brojili  medju  figure, 
ali  poslije  studije  prof.  Maretića  nema  sumnje, 
da  su  ih  izazvale  upravo  potrebe  stiha.  Umjetni 
se  pjesnik  dakako  ne  će  poslužiti  većinom  ovih 
pomagala  narodnoga  pjevača,  koji  za  njima  po- 
seže u  brzini  improvizacije,  r li  za  gdjekojim  će 
ipak  biti  dobro  da  se  povede.  Tako  meo  ju  sredstva, 
kojima  se  stih  ispunjuje.  pripada  i  ponavljanje 
prijedloga  („Oj  na  djelu  na  golemu",  „Preko 
gore  preko  javorove"),  koje  je  vrlo  obično  i  u 
ruskoj  narodnoj  poeziji.  Kod  nas  se  često  s  mnogo 
efekta  tim  sredstvom  služi  KranjčeUć,  koji  je 

i  inače  kao  rijetko  koji  naš  pjesnik  zaronio  u 
dušu  rarodne  pjesme. 

U  IV.  glavi  svoje  studije  iznosi  pisac  zanim- 
ljive zakone  o  redu  riječi  u  stihovima  te  govori 

0  pojavima  t.  zv.  anafore  i  hi  ja  zrna,  a  u  V.  glavi 
obradjuje  srok  i  asonanđju.  U  „Dodatku"  na- 
pokon priopćuje,  koliko  se  pravil*  dan-  Snjih 
stihova  drže  stare  bugarStice. 

Prof.  je  Maretić  i  ovom  studijom  pokazao, 
da  s  potpunom  sigurnosti  i  lakoćom  umije  svla- 
dati golem  materijal.  Njegova  su  opažanja  vrlo 
oštra  i  temeljita,  te  se  može  reći,  da  mu  nije 
umakla  nijedna  činjenica,  koja  i  koliko  osvjet- 
ljuje gradju  naSih  narodnih  stihova.  Njegova 
radnja  obiluje  mnogim  rezultatima,  koji  će  ostati 
trajna  tekovina  znanosti,  a  pouzdano  se  mo- 
žemo nadati,  da  ne  će  biti  bez  koristi  i  za  našu 
umjetnu  metriku.  Drugi  slavenski  narodi  još  ne- 
maju djela,  u  kojemu  bi  se  s  takvom  potpunosti 
prikazivala  njihova  narodna  metrika ;  a  dok  se 
takva  djela  ne  napišu,  dotle  se  ne  može  pristu- 
piti uspješnomu  komparativnomu  izučavanju 
slavenske  metrike.  Dr.  D.  B. 

VJEKOSLAV  KLAIĆ:  ANTONU  VRA- 
MECZ  „KRONIKA".  Monumenta  spec 
tantia  historiam  Slavo  rum  meri- 
dionalium.  Vol.  XXXI.  Zagrabiae 
1908  Nesamo  lik  historiografa,  koji  je  prvi 
izdao  svoje  djelo  na  narodnom  jeziku  tiskom, 
već  i  čitavo  njegovo  doba  sasvim  je  neobradjeno 

1  nejasno  s  književnog  i  kulturno-povjesnoga 
gledišta,  što  je  tko  o  Vramcu.  o  njegovu  ž.votu 
i  radu  slučajno  zabilježi  1.  to  su  tek  sitnice,  a  te 
su  nekritične.  Tako  je  Vramec  markantna  po- 
java, stojeći  uposred  tako  zanimljivog  kulturnog 
milieua,  postajao  legendarnim  licem,  na  Što  je 
utjecao  i  njegov  lik  u  Senoinu  „Zlatarevu  zlatu". 
I  u  najnovijim  naučnim  radovima,  ono  malo, 
Što  je  0  njemu  zabilježeno,  nije  kritično.  Prof. 
Klaić  priredio  je  izdanje  njegove  „Kronike", 
što  je  bilo  doista  i  nužno,  pa  ga  je  popratio  op- 
sežnom i  lijepom  raspravom :  „Antun  Vra- 
mec i  njegova  djela".  Sreća  je,  što  je 
pisac  „Povjesti  Hrvata"  prihvatio  se  toga  posla. 
Literarni  historik  ne  bi  nigda  mogao  doći  do 
tako  obilatih  rezultata,  gotovo  bih  rekao,  ne  bi 
se  mogao  snaći,  jer  Vramčev  život  i  rad  pripada 
u  glavnome  političkoj  historiji,  a  pera  se  pri- 
hvatio tek  dva  puta :  prvi  put,  kad  je  promje- 
nama prilika  bio  potisnut  iz  javnog  života,  a 
drugi  put  pod  kraj  života,  kad  se  već  smirila 
njegova  dosta  neobuzdana  narav. 

Vramec  rodio  se  godine  1538.  U  spisima 
svetojeronimskoga  zavoda  u  Rimu  (1565 — 1 S67. ) 


imade  Vramec  uvijek  nadimak  di  V  r  b o  w  a  z 
ili  da  V r  b o  v a  z,  dakle  mu  je  rodno  mjesto 
Vrbovac  Vjerojatno  je,  da  je  to  selo  Vrbovec 
na  jugu  Save  zapadno  od  Podsusjeda,  koje 
danas  pripada  pod  kotar  i  župu  Samobor.  Prvu 
sigurnu  vijest  o  Vramcu  nalazimo  u  spisima 
svetojeronimskoga  zavoda  u  Rimu,  gdje  ga  je 
bratovština  2.  srpnja  1565.  izabrala  svojim  ka- 
pelanom. Ovu  je  službu  Vramec  vršio  do  13. 
srpnja  1567.,  kad  je  zamolio  dopust  na  tri  mje- 
seca, da  pohodi  svoju  domovinu,  ali  se  više  nije 
povratio.  Vrijeme  svoga  boravka  u  Rimu  u  po- 
trijebio  je  za  studije,  te  je  g.  1567.  napravio 
i  doktorat  „svetoga  pisma",  što  spominje  sam 
u  svojoj  „Kronici". 

Vramec  ostade  u  domovini,  jer  se  i  tu  kao 
veoma  učen  čovjek  domogao  časti  i  ugleda.  Već 
g.  1573.  spominje  se  kao  arcidjakon  va- 
raždinski, ali  ga  najčešće  susrećemo  u  raz- 
ličitim pravnim  poslovima,  gdje  fungira  kao  za- 
stupnik kaptola,  izaslanik  bana,  pače  i  kao  ko- 
mesar kraljev.  Na  početku  g.  1574.  postao  je 
Vramec  župnikom  sv.  Marka  na  brdu 
Gracu  (današnji  gornji  grad  Zagreb),  ali  je  za- 
držao i  predjašnju  svoju  čast  kao  kanonik  i  arci- 
djakon varaždinski.  Kao  župnik  sv.  Marka  pri- 
bivao je  i  on  8.  ožujka  1574.  velikoj  sinodi  za- 
grebačke biskupije,  na  kojoj  je  pod  predsjedanjem 
zagrebačkoga  biskupa  Jurja  Draškovića  osudjen 
i  izopćen  Mihajlo  Bučić  kao  privrženik  Kalvinove 
nauke. 

Poslije  toga  još  iste  godine  (1574.)  prestao 
je  Vramec  biti  arcidjakon  varaždinski  te  je 
primio  čast  arcidjakonabekšinskoga, 
ali  je  ujedno  ostao  župnikom  sv.  Marka  i  ka- 
nonikom zagrebačkim.  Koncem  god. 
1575.  ili  početkom  g.  1576.  nije  medjutim  više 
župnikom  sv.  Marka.  On  nije,  Čini  se,  živio  u 
najvećoj  slozi  s  gradjanima,  ima  pače  i  jedna 
parnica  izmedju  njega  i  župljana,  pa  je  vjero- 
jatno, da  je  sam  morao  ostaviti  ovu  službu. 

Vramec  se  sada  nekako  povukao  iz  javnoga 
života,  pa  neko  vrijeme  ne  čujemo  o  njemu 
ništa,  dok  nije  izašla  u  Ljubljani  1578.  njegova 
„Kronika",  a  iz  njezina  predgovora  sa- 
znajemo, da  je  on  zadržao  čast  zagrebačkoga 
kanonika,  ali  je  u  to  doba  (1578.)  bio  žup- 
nikom u  BreJcimi,  selu  u  južnoj  šta- 
jerskoj tik  do  Save,  dakle  u  tudjoj  biskupiji. 

Posljednji  dogadjaji,  što  ih  Vramec  spo- 
minje u  „Kronici",  padaju  u  godinu  njezina  iz- 
danja (1578.).  Tu  se  on  doduše  nazivlje  žup- 
nikom  u  Bre  scima,  ali  ove  godine  boravi  redo- 
vito u  Zagrebu,  gdje  se  dogadjaju  različite  pro- 
mjene, koje  i  njegovo  ime  opet  iznose  iz  zatišja 

u  život.  Banom  postade  ove  godine  Kristofor 
Ungnad.  On  proglasi  banovcem  Stjepana  Gre- 
gorijanca,  koji  je  isti  dan  počinio  silan  zulum 
isprebijavši  noću  na  povratku  u  varoš  Gradec 
(val jada  s  kaptola)  gradjanina  Krupica,  čuvara 
„Kamenih  vrata".  Radi  toga  vodili  su  gradjani 
protiv  banovca  dugu  parnicu,  u  kojoj  vidimo  i 
Vramca  kao  svjedoka.  On  se  sada  opet  javlja 
u  hrv.  saboru  kao  zastupnik  zagrebačkoga 
kaptola,  i  to  kao  arcidjakon  bekšinski,  a  g.  158O. 
postade  arcidjakonom  d  u  b  i  č  k  i  m. 

God.  1583—15*4.  ostao  je  Vramec  bez 
ikakvih  crkvenih  beneficija,  te  se  spominje  samo 
kao  „doctor"  ili  „sacrae  theologiae  doctor".  Ja- 
mačno nije  svojevoljno  ostavio  čast  zagrebačkog 
kanonika  i  arcidjakona  dubičkoga.  već  je  vjero- 
atno,  da  ga  je  svih  beneficija  lišio  novi  zagre- 
bački biskup  Ivan  Monosloj  Krančić.  Ovaj  je 
biskup  progonio  oženjene  svećenike  svoje  bisku- 
pije, a  vjerojatno  je,  da  se  Vramec  baš  u  ovo 
doba  oženio,  pa  je  radi  toga  HSen  beneficija,  ili 
je  možda  već  bio  otprije  oženjen,  pa  nije  htio 
ženu  odbaciti.  Ta  ženidba  kod  klera  u  ovo  doba 
nije  ništa  neobično.  Prigodom  jedne  vizitacije 
u  austrijskim  zemljama  pronadjeno  je  u  36 
muških  samostana  sa  182  redovnika  135  žena 
i  223  djece. 

Medjutim  Vramec  se  i  opet  iznenada  po- 
javio u  javnom  životu.  Na  hrv.  saboru  12.  travnja 
1584.  izabrali  su  ga  staleži  prisjednikom 
(assessor)  banskoga  suda,  koju  je  službu 
vršio  do  smrti.  A  kad  je  ove  godine  (13.  stude- 
noga 1584.)  umr'o  biskup  Krančic,  postao  je 
Vramec  (1585  )  župnikom  varaždin- 
skim, i  to  je  posljednja  njegova  duhovna 
služba.  Tu  je  izdao  1586.  svoje  veliko  djelo  u 
dva  dijela  „Postila"  i  posvetio  je  novome 
zagrebačkom  biskupu  Petru  Hercšincu.  Vramec 
je  umr'o  kao  župnik  varaždinski  god.  1587-  a 
sav  svoj  pokretni  i  nepokretni  imutak  ostavio  je 
svome  zakonitome  nedoraslome  sinu  Mihajlu. 

Vramec  je  veoma  zanimljiv  i  kao  književna 
pojava,  te  zaprema  vidno  mjesto  u  hrv.  kaj- 
kavskoj književnosti.  Prof.  Klaić  dokazao  je 
potpunu  neosnovanost  tvrdnja,  što  su  se  javile 
u  našoj  naučnoj  književnosti,  da  su  „Kronika" 
i  „Postila"  izašla  dva  puta,  a  lijepo  je  prikazao 
i  književnoaocijalne  prilike  u  Varaždinu,  kad 
je  Vramec  tamo  djelovao,  ali  je  inače  ostavio 
literarnim  historičarima  posao,  da  ocrtaju  po- 
javu i  značenje  Vramčevo  u  tadaSnjoj  knjizi. 
A  ostalo  je  neproučeno  još  jedno:  veoma  za- 
nimljiv jezik  Vramčev,  Što  dakako  i  nije  mogao 
biti  posao  historičara.  Kad  se  jednoć  prouči 
Vramčev  jezik,  a  to  nije  lako,  jer  ga  treba  ispo- 


rediti  s  jezikom  ostalih  kajkavskih  pisaca  te 
s  tadašnjim  živim  govorom  (kako  je  sačuvan 
na  pr.  u  sudbenim  zapiscima)  i  današnjim  dija- 
lektom, možda  ćemo  baš  u  tom  naći  odgovor 
na  neka  pitanja,  koja  nas  najviše  zanimaju, 
a  sama  historija  sa  svojim  dokumentima  o 
njima  šutL  Dr.  Branko  Drtchtltr. 


GLAZBA 

A.  DOBRONIĆ:  PREDAVANJA  IZ  PO- 
VJESTI  I  ESTETIKE  MUZIKE.  Stoji  1  K. 
Naklada  piščeva,  Drniš  (Dalmacija).  1908.  8». 
Str.  54. 

Pisac  je  ove  knjiž.ce  poznat  sa  svojih  glaz- 
benih kritika  u  „Savremeniku".  Mislimo,  da  je 
ovo  prva  knjižica,  kojom  stupa  pred  širu  javnost 
Radujemo  se  ovoj  pojavi,  to  više.  što  nam  je 
glazbena  njiva  u  pogledu  teorije  gotovo  pusta. 

Svojim  sadržajem,  ova  je  knjiga  za  nas 
posve  nova.  Svrha  joj  je,  da  uputi  glazbenoga 
diletanta  u  tajne  glazbene  umjetnosti,  i  da  mu 
tako  proširi  horizont  muzičkih  vidika.  Ne  bavi 
se  rješavanjem  novih  problema,  već  u  pregledu 
iznaša  pozitivne  rezultate  estetično-teoretičkih 
istraživanja.  Pisac  ne  prikazuje  samo  sadašnje 
stanje  glazbe,  nego  vodi  Čitaoca  i  u  glazbenu 
prošlost.  U  krupnim  potezima  i  u  jasnoj,  pre- 
glednoj  formi  prikazuje  starocrkveni  glazbeni 
sistem.  Zatim  ističe  bitne  momente  modernoga 
dur  i  moli  sistema.  Konačno  isporedjuje  modemi 
sa  starocrkvenim  glazbenim  sustavom 

Iz  čitanja  ove  knjige  dobivaju  se  posve 
jasni  pojmovi  o  sintetičnom  razvoju  teoretske 
glazbene  gradje  od  šesnaestoga  vijeka  do  danas. 
Da  je  knjiga  pregledna.  treba  zahvaliti  veoma 
zgodnoj  i  samostalnoj  piščevoj  metodi. 

Pisac  je  kod  izradbe  knjige  izbjegavao 
kronološki  poredak,  isto  tako  i  biografska  data, 
njemu  je  bilo  da  prikaže  logičnu  stranu  razvoja 
muzičke  umjetnosti.  Poredanje  gradje  poprimilo 
je  tako  posve  nov  oblik :  gradivo  se  raspreda 
na  veoma  zanimljiv  način,  a  prikazivanje  je 
jasno,  lako  shvatljivo  i  pregledna  Samo  tako 
je  moglo  uspjeti  piscu  da  u  malenoj  knjizi  obradi 
golemu  grad  ju. 

Knjiga  je  i  suviše  zbijena,  a  ta  zbitost 
oteščava  donekle  čitanje,  ali  se  može  oprostiti, 
kad  knjiga  nije  namijenjena  zabavi,  već  pouci. 
Treba  je  učiti,  a  ne  samo  čitati 

Ona  nema  samo  da  glazbeno  naobražava, 
nego  hoće  da  djeluje  i  filozofski,  naglašujući 
neprestano,  da  se  je  i  glazba  postepeno  razvijala 
uporedo  s  psihičkim  i  intelektualnim  razvojem 

čovječanstva :  „Glazba  je  od  val j kada  bila 
najčišća  i  najvjernija  manifestacija  ljudske 
psihe," 

Uspjelu  ovu  knjižicu  toplo  preporučamo 
svim  prijateljima  muzike.  &  N. 

FEUTLLETON 

„BEHAR".  U  zadnjem  broju  „Savreme- 
nika"  posvećeno  je  nekoliko  toplih  riječi  no- 
vom „Beharu".  Smatram  svojom  dužnošću, 
da  sto  Sta  u  onom  referatu  nadopunim,  jer  mi 
se  čini.  da  poštovani  pisac  onih  redaka  nije  o 
„Beharu"  iznio  ono,  Jto  je  kod  ovoga  zname- 
nitog kulturnog  poduzeća,  oko  kojeg  se  okupiSe 
ponajbolji  hrvatski  književnici  iz  Bosne,  naj- 
znatnije.  Hrvatski  književnici,  koji  su  redakciju 
„Behara"  od  novoga  godiSta  (1.  svibanj)  pre- 
uzeli, razložili  su  svoj  program  u  članku  ,,N  a 
početku  IX.  godist  a".  Članak  je  pot- 
pisan po  poznatoj  književnoj  firmi  Osman-Azis 
(Osman  Nuri-Hadžić  i  Ivo  Milićević).  Upravo 
je  vrijedno,  da  se  o  tom  programu  neSto  viSe 
kaže,  nego  Sto  je  to  učinio  pisac  spomenutih 
redaka.  „Behar"  u  osam  godina  svoga  izlaženja 
imao  je  zadaću,  da  klonuli  islamski  elemenat 
B.  i  H.  podrma,  da  se  i  on  kao  i  drugi  dijelovi 
jednog  te  istog  naroda  u  ovim  zemljama  prilagodi 
novom  vremenu.  „Behar"  je  služio  ideji  proSi- 
renja  kulturnoga  horizonta  islamskoga  dijela 
naiega  naroda,  da  se  očuva  na  rod j  eno j  grudi 
i  da  odgajajući  se  u  islamu,  crpeći  iz  njega  du- 
ševni život,  snagu,  ne  smatra  njegove  zasade 
mrtvim  slovom.  Bio  je  list  i  zabavan  i  vjersko- 
poučan.  Njegovi  glavni  urednici  i  suradnici  za- 
mjernom  su  radinosću  i  eneržijom  gledali,  da 
udovolje  duševnim  potrebama  islamskoga  dijela 
našega  naroda,  pa  kad  danas  čovjek  prolista 
sva  godišta  „Beharova",  mora  se  pokloniti  onoj 
maloj  četici  muslimanskih  književnika,  koji  su 
se  skupljali  oko  „Behara".  Pokloniti  to  viSe, 
Jto  je  predrasuda  i  sumnjičenja,  koja  im  je  va- 
ljalo od  sebe  odbijati,  bilo  toliko,  da  se  dobar 
poznavalac  bosanskih  prilika  mora  čuditi,  kako 
odmah  u  početku  svoga  rada  ne  klonu  se.  O 
tome  dakako  Sira  hrvatska  javnost  nepojmljivo 
malo  znade.  Dokazom  je  i  nevjerojatna  lako- 
umnost,  kojom  se  u  nas  u  Hrvatskoj  danomice 
prosudjuju  dogadjaji  u  Bosni.  Izdavač  lista, 
Ademaga  MeSić,  koji  je  godimice  doprinosio 
velikih  žrtava  za  „Behar".  doSao  je  napokon 
do  uvjerenja,  da  „Behar"  uza  sve  nastojanje 
svojih  suradnika  nije  naiSao  na  dostatni  odziv. 
Muslimani  laici  suradnici  „Beharovi"  odluČiSe 


da  hodžama  prepuste,  da  izda va ju  svoj  vjerski 
list.  a  ..Behar"  da  se  emancipira  od  vjerskoga 
svog  cilja  i  postane  beletrističkim  listom,  oko 
kojeg  će  se  okupiti  ne  samo  dosadan j  i  muslimanski 
suradnici  nego  svi  književnici  Hrvati  u  Bosni 
Ovo  je  geneza  novoga  „Behara".  A  sad  neSto 
joS  o  programu  i  zadaći  lista.  Književnici  sa- 
kupljeni oko  „Behara"  svijesni  su  sebi  velikih 
poteikoća,  koje  će  morati  svladavati  dok  učine 
iz  „Behara"  ono,  Jto  su  naumili.  Kod  nas  u  Hr- 
vatskoj  nikada  se  ne  vodi  računa  o  tome,  da  je 
jedan  dio  naJega  naroda  Živio  kroz  vije- 
kove  pod  dosegom  istoka  i  da  će  u 
njem  ostati  trajni  i  neizbrisivi  bi- 
lježi istoka  i  istočne  kulture.  Preko 
svega  toga  rado  prelazimo  na  dnevni  red  i  često 
radi  nepoznavanja  prilika  odbijamo  od  sebe 
jedan  dio  vlastitoga  naSeg  naroda.  „Behar" 
će  morati  voditi  o  tome  pomnu  brigu,  koja  će 
nepoznavaocu  prilika  katkada  biti  nerazum- 
ljiva, ali  onome,  koji  živi  posred  toga  dijela  na- 
Sega  naroda  jasna  kao  na  dlanu.  Osobitu  će 
pažnju  „Behar"  posvećivati  tomu,  da  otvara 
hrvatskomu  narodu  bogatu  riznicu  istočnih  knji- 
ževnosti tako,  da  će  se  hrvatska  knjiga  moći  ne- 
posredno obogaćivati  plodovima  turske  arap- 
ske i  perzijske  knjige.  ,,S  ljubit  će  dvije 
kulture  istok  i  zapad,  morat  će 
da  sljubljuju  i  jedan  narod  raz- 
nih vjeroispovijesti,  koji  može 
i  mora  biti  tim  razvijeniji.  Sto  se 
grije  na  dva  kulturna  sunca,  tim 
ljepši,  Sto  je  u  svom  razvoju  raz- 
ličit, ali  u  suštini  ipak  jedin- 
stven" 

Prvi  brojevi  ..Behara"  pokazuju,  da  re- 
d akcija  nastoji  svim  silama  da  ispuni  svoje  obe- 
ćanje. Trebat  će  dakako  joS  neSto  vremena, 
dok  „Behar"  zaista  u  Čitavom  svom  opsegu 
bude  ono,  Jto  je  zamislio  njegov  danaSnji  re- 
dakcijonalni  odbor.  Hrvatski  književnici  u 
Bosni  nadaju  se  s  punim  pravom,  da  će  hrvatska 
javnost  i  hrvatski  književnici  preko  Save  „Be- 
har" moralno  i  materijalno  podupirati,  da  ne 
propadne  ovo  poduzeće,  za  kojo  se  ne  žacam 
kazati,  da  je  važnije  od  svih,  Sto  su  ih  Hrvati 
u  posljednjem  deceniju  u  Bosni  zasnovali. 

Poštovani  referent  „Savremenika"  u  uvodu 
spominje  i  „Nadu".  Mislim,  da  se  ne  da  povući 
ni  iz  daleka  ni  u  kojem  smislu  paralela  izmedju 
pokojne  „Nade"  i  „Behara".  Isto  tako  isprav- 
ljam i  ono,  Sto  veli  o  listu  „Napredak".  Hrvatski 
književnici  nijesu  u  Bosni  nikad  izdavali  lista 
..Napredak".  X. 

SANJA-  (/?  ..Mislt  t  Tatmatranta".)  Crna  je, 
mrka  noć. 

Gusti  neprozirni  oblaci  nadvili  se  nebom 
Nigdje  svijetla,  tek  čini  ti  se,  da  svjetlucaju 
negdje  u  daljini,  sitne,  električne  krijesnice.  A 
gore  u  oblacima,  nešto  Sumi,  tutnji ;  prijeti  se 
muklom  nevidljivom  silom,  koje  ne  vidiš,  ne 
shvaćaš,  a  ipak  je  ćutiš. 

A  ja  stupam  kroz  mrak  po  nevidljivom 
putu.  Svaki  se  Čas  spotičem  o  kamenje.  Padam, 
ali  se  odmah  i  dižem  i  nekom  Čudnom,  očajnom 
snagom,  svladavam  sve  napore. 

Časom  snalazim  se  na  glatkom  putu.  I  gle, 
čuda  !  Ona  odvažnost,  kao  da  počinje  malaksati 
Imadem  vremena  da  razmišljam  i  s  nekim  ne- 
povjerenjem promatram  svrhu  svoga  putovanja. 

Ali  put  se  pogoršava.  Kamenje  mi  opet 
dolazi  pod  noge.  Iz  početka  padam,  hvata  me 
strava,  nemir,  —  ali  ne  za  dugo.  One  zapreke 
vraćaju  mi  snagu.  Mašta  se  vraća  u  zbilju.  Hod  mi 
postaje  sigurniji.  Ne  padam,  već  kao  da  me  neka 
nevidljiva  sila  i  ruka  vodi  preko  opasna  puta. 
Neko  divlje  nadahnuće  napunja  mi  grudi.  Osje- 
ćam se  Titanom,  koji  na  svojem  putu  ruši  pe- 
ćine, i  hitim  naprijed  k  svijetlu. 

Na  jednom  iz  mraka  čujem  glas : 

—  No,  no.  Ne  žuri  se,  stani  ! 
Ne  osvrćem  se.  Znam  onoga,  koji  govori. 

To  je  demon,  Što  stavlja  zapreke  i  zaklanja 
svijetla  1  stupam  dalje. 

—  Ludo !  —  Čuje  se  glas  —  kud  hitiš  ? 
k  svijetlu  ?  1  Ha.  ha,  ha.  Zahidu  ti  muka.  Svijetla 
nema. 

—  Ima. 

—  ima  ? !  Dobro.  Pa  da  ga  i  ima,  gdje  su  ti 
sile,  kad  ćeš  ga  stignuti  ? 

—  Stignut  ću. 

—  Ne  ćeš  ! 

Ovo  kao  da  počinje  djelovati.  Počeh  malak- 
sati. Stadoh  sumnjati  o  uspjehu  i  bio  bih  stao, 
da  se  ne  javi  drugi  glas  iz  tame. 

—  Stupaj  !  Pa  ako  i  ne  stigneš  cilja,  utrt  ćeš 
put  onima,  koji  za  tobom  idu.  Jedan  će  ipak  doći 
do  svijetla.  I  neka  je  blagoslov  bogova  s  tobom  ! 

Thom  Sptctaior. 

BILJEŠKE 

„GLAS"  M.  H.  O  DIVOT1ZDANJU 
KRANJCEVIĆEVIH  PJESAMA.  Zadnji  broj 
„Glasa"  preporuča  u  dosta  mršavoj  bilješci 
divotizdanje  Kranjčevićevih  pjesama,  što  ga 
sprema  Društvo  hrvatskih  književnika.  Kod 
toga  prigovara  izdanju,  koje  da  će  radi  skupoće 
opreme  pjesniku  donijeti  više  milostinju, 


nego  narodni  dar.  Kad  smo  pročitali  ovaj 
prigovor  organa  Matičinog  odbora,  pregledali 
smo  do  sada  stigle  prijave  na  ovo  djelo  i  konsta- 
tovali  smo,  da  su  od  Matičinih  odbornika  to 
djelo  supskribirala  cigla  dvojica,  a  i  med 
tima  nije  ni  predsjednik,  ni  potpredsjednik, 
ni  tajnik  M  H.  ni  urednik  „Glasa".  I  začudili 
smo  se  tolikoj  brizi  i  požrtvovnosti  ove  gospode 
za  toga,  kako  „Glas"  priznaje,  „bez  sumnje 
jednog  od  prvih  naših  pjesnika".  Zna  se,  da  D. 
H.  K.  to  izdanje  priredjuje  sa  svrhom,  da  se 
teško  bolesnom  pjesniku  namaknu  sredstva, 
da  spase  svoj  život.  Radi  se  dakle  više  o  prešnoj 
narodnoj  pomoći  za  pjesnika,  nego  o  narodnom 
daru.  Kraj  Matičara  ta  n?  rodna  pomoć  ne  bi 
bila  ni  narodni  dar  ni  pomoć,  nego  baš  milo- 
stinja. Ali  u  hrvatskom  narodu  imade  i  mimo 
Matičara  ljudi,  koji  znadu  ocijeniti  vrijednost 
jednog  pjesničkog  života  i  svoju  dužnost  prama 
njemu.  Supskripcija  na  Kranjčevićeve  pjesme 
posve  je  uspjela,  te  će  pjesnika  kraj  sve  skupocje- 
nosti  zapasti  više  hiljada  kruna,  —  sigurno  barem 
tolika  pomoć,  kakovu  je  Matica  pružila  svojim  po- 
trebnim suradnicima,  kao  što  su  bili  Novak  i 
drugi,  kada  je  izdavala  njihova  najvrednija  djela. 

HRVATSKIM  KNJ12EVNICIMA.  Odbor 
zagrebačkih  gospodja  za  Strossmaverov  spo- 
menik zaključivši  izdanje  Strossmaver-koledara 
za  godinu  1909.  odlučio  je  i  ove  godine  pozvati 
sve  hrvatske  književnike,  naućnjake,  umjetnike 
i  stručnjake,  da  doprinesu  buđ  kakav  dar  za  ovo 
izdanje  koledara,  a  time  i  za  njegovu  veliku 
svrhu.  Gg.  književnici,  umjetnici,  naučnjaci  i 
stručnjaci  neka  pošalju  svoje  prinose  najkasnije 
do  15.  kolovoza  o.  g.  na  adresu  gđjice.  Klotilde 
Cvetišić.  Zagreb.  Jelisavina  ulica  br.  Z  Posebni 
su  pozivi  već  razaslani  svakome  pojedinomu 
hrvatskomu  književniku,  pa  se  odbor  zagrebačkih 
gospodja  nada  i  ove  godine  brojnomu  odzivu. 

IZDANJE  STRUKOVNOGA  DJELA  NA 
POLJU  JAVNE  SIGURNOSTI.  Odavna  se 
već  osjeća  kod  nas  prijeka  potreba,  da  svi  or- 
gani javne  sigurnosti  dobiju  u  ruke  priručnu 
knjigu,  u  kojoj  bi  strukovno  i  shvatljivo  potanko 
obrazloženo  bilo,  kako  se  ima  postupati  pri  iz- 
viđima  raznih  protuzakonitih  čina,  da  se  do  što 
sigurnijega  i  boljega  uspjeha  dodje.  Satnik  M 
Mizler  (Zagreb)  napisao  je  na  osnovi  višego- 
dišnjega iskustva  uz  uporabu  djelž  H.  Grossa 
takovu  stručnu  knjigu  kod  naslovom:  „Potražna 
služba",  pa  ju  kani  tiskom  izdati ;  opsezat  će 
oko  20  tiskanih  araka  velike  osmine  sa  75  slika 
I  i  nacrta,  a  stajat  će  u  pretplati  u  originalnom 
platnenom  vezu  4  krune.  Narudžbe  treba  upraviti 
na  izdavatelja  najkasnije  do  15-  rujna  1908. 

SAVREMENIK 


BR.  9  RUJAN  1906  GOD.  III 

MJESEČNIK  DRUŠTVA  HRV.  KNJIŽEVNIKA 


HISTORICUS :  LAV  NIKOLAJCVIĆ  TOLSTOJ  (1828.-1908.) 

Ruski  književnički  krugovi  spremali  su  se  u  velike  za  proslavu  osamdesetgo- 
dišnjega  Jasnopoljanskog  velikana,  „trinaestog  apostola",  kako  ga  ono  netko 
nazva.  Veliki  starac  dosljedan  svojim  nazorima  odbio  je  svaku  manifestaciju. 
A.  Sergjejenko  posjetio  je  Tolstoja  u  Jasnoj-poljani  i  ondje  imao  prilike  čuti  i  oso- 
bite razloge.  Baš  u  ovoj  godini  bilo  je  više  uapšenja  samo  radi  citata  iz  Tolsto- 
jevih  spisa  ili  radi  kolportaže.  „Kakav  je  to  jubilej",  potužio  mu  se  Tolstoj  ogor- 
čeno, „kad  se  zatvaraju  najgorljiviji  pristaše  i  zagovaratelji  nazora  jubilanta  i 
povlače  po  tamnicama?"  Tako  je  po  želji  velikog  jubilarca  vanjska  manifesta- 
cija izostala.  Osnovat  će  se  u  Moskvi  Tolstojev  muzej,  izdat  će  se  njegova  djela 
u  jeftinim  izdanjima. 

Medjutim  djela  Tolstoja  odavna  su  posjed  čitavog  kulturnog  svijeta  i  njegov 
apostolski  rad,  makar  je  našao  najviše  terena  u  vlastitoj  mu  domovini,  nije  ostao 
lih  na  nju  ograničen.  Jubilej  Tolstoja  prema  tome  nije  samo  dogadjaj  u  životu  ru- 
skoga naroda,  nego  čitavog  prosvijetnog  svijeta.  Ovaj  će  dakako  u  najvećem  dijelu 
svom  u  Tolstoju  slaviti  velikog  umjetnika,  pisca  „Vojne  i  mira",  ove,  kako 
Solovjev  veli,  Ilijade  ruske,  do  sada  još  dostatno  neocijenjene  i  neshvaćene,  jer 
ogromne,  i  tolikih  drugih  literarnih  produkata,  koji  su  jednim  mahom  prešli  gra- 
nice golemog  carstva  i  osvojili  sav  naobraženi  svijet.  Za  sav  apostolski  njegov  rad 
ne  će  imati  ništa  drugo  do  riječi  sažaljenja,  što  je  Tolstoj  umjetnik  skrenuo  sa 
svoje  staze  i  pošao  putem  zabluda  za  volju  fantoma.  Rijetki  će  biti,  koji  će  u 
drugoj  periodi  nakon  kolosalnog  prevrata,  što  se  zbio  u  duši  ovog  velikana,  viditi 
velikog  mislioca  i  stvaraoca  novog  nazora  na  svijet,  proroka  budućeg  života  na 
sasvim  drugoj  podlozi,  nego  što  stoji  današnje  naše  društvo. 

Ne  možemo  se  potužiti,  da  u  našoj  književnosti  nemamo  Tolstoja  umjet- 
nika u  prijevodima.  Manjka  nam  sisematsko  izdanje.  Za  njegove  vjerske,  filozofske 
i  socijološke  spise  kao  da  u  nas  nije  nikada  bilo  življeg  interesa.  Istina  je,  da  se  rado 
bilježili  po  novinama  razni  kurioziteti  u  načinu  njegova  Života,  tu  i  tamo  mogli 
smo  čitati  kraće  ili  dulje  referate  njegovih  manjih  spisa,  rijetko  kada  i  po  koji  pri- 
jevod, ali  sistema  u  prevadjanju  nije  bilo  nikako.  U  tom  smo  pogledu  uopće  po- 
vršni, a  ne  samo  u  ovom  posebnom  slučaju. 

Nijesam  naumio  pisati  literarne  Studije  o  Tolstoju.  Iznijet  ću  nekoliko  misli 
o  Tolstoju  filozofu  —  Tolstoju  kršćaninu.  Nekako  se  općenito  uzima,  da  je  Tolstoj, 
taj  moderni  prorok,  moralni  propovijednik,  koji  hoće  propovijedanjem  plemenitih 

moralnih  načela  i  odsudjivanjem  postojećeg  pripraviti  veliki  preokret  u  kulturnom 
životu  svoga  vremena.  Ovo  velikom  spremom  pobija  Eugen  Heinrich  Schmitt 
u  svojoj,  po  mom  mnijenju  najboljoj  studiji  o  Tolstoju,  što  je  izašla  pod  naslovom: 
Leo  Tolstoi  und  seine  Bedeutung  fiir  unsere  Kultur.  Ovo  je  ujedno  i  pokušaj  si- 
stemizacije  Tolstojeva  nazora  o  svijetu  u  znanstvenom  vidu.  Schmitt  na  osnovu 
Tolstojevih  spisa  dokazuje,  da  Tolstoj  misli  svoje  velike  etičke  ciljeve  postići 
prevratom  u  spoznaji,  u  nazoru  o  svijetu. 

Prije  nego  ću  se  upustiti  u  razlaganja  Tolstojeve  nauku,  u  kratko  ću  se  samo 
taknuti  onih  momenata,  koji  su  važni  za  veliki  preobrat  u  Tolstojevom  životu, 
koji  je  u  svoje  vrijeme  zapanjio  sav  kulturni  svijet.  Onaj,  koji  je  i  s  malo  pomnje 
čitao  Tolstoja  umjetnika,  romanopisca,  novelistu,  jasno  će  razabrati  Tolstoja, 
kakav  nam  se  prikazuje  u  svojim  vjersko-filozofskim  spisima.  Tolstoj  je  u  svim 
svojim  pripovijestima  najvećim  dijelom  crtao  svoje  vlastito  unutarnje  stanje, 
svoje  vlastite  duševne  borbe.  Uzmite  samo  „Djetinstvo"  i  nastavke.  U  Nikoli 
Irtenjevu  crta  Tolstoj  sam  sebe.  Solovjev  u  biografiji  Tolstoja  veli  slijedeće :  Život 
dječakov  pričinjao  bi  se  sretnim.  Nitko  ga  ne  vrijedja,  ne  manjka  mu  ništa,  oko 
njega  sama  ljubav,  živi  u  obitelji,  koja  njega  ljubi  i  koju  on  ljubi.  A  ipak  je  ne- 
sretan i  nemiran,  čuvstva  su  abnormalna,  Nikola  teži  za  nečim  velikim  i  savršenim. 
Mjesto  radosnih  Čuvstava  javlja  se  muka,  žalosno  razmišljanje.  Upravo  je  očevidna 
u  to  rano  dječačko  doba  sklonost  rasčinjanja  do  u  najtanje  sitnice,  koja  je  T.  tje- 
rala u  stanje,  koje  graniči  s  ludošću.  Vjera  u  boga  i  religija  u  tradicionalnom  smislu 
u  to  dječačko  doba  Tolstoju  je  preživjela  forma,  koju  je  duh  vremena  pregazio. 
Ovaj  duševni  nemir,  ova  unutarnja  rastrganost  nije  Tolstoja  nikada  po  cijeli  život 
ostavila.  Kako  je  samo  zanimljiv  njegov  pokušaj  filantropizma,  koji  je  prikazao 
majstorskim  perom  utopizmom  u  „Vlastelinovom  jutru".  Kao  19.  godišnji  mladić 
ide  u  Jasnu  Poljanu,  odlučivši  život  svoj  posvetiti  mužiku  on  —  mladi  mora- 
lista. Ubrzo  se  razočara.  Schmitt  vidi  neuspjeh  i  utopizam  ovakove  filantropije 
u  tome,  jer  hoće  da  u  materijalnim  odnošajima  ljudi  nešto  izmijeni,  a  da  se  ne 
takne  najvažniji  kulturni  temelj,  opći  religijozni  nazor  0  svijetu. 

Pod  uplivom  Rousseau-a  poduzima  Tolstoj  jedan  pokušaj,  da  se  oslobodi, 
farizejske  forme  našeg  kulturnog  života,  u  kojem  sve  ide  samo  ,,pro  forma",  samo 
iz  vana  i  za  volju  javnog  mišljenja,  tako  da  se  čovjek  i  ne  može  baviti  unutarnjom 
istinom.  U  „Kozacima"  nacrtan  je  pokušaj  prilagodjenja  kulturnog  čovjeka 
jednostavnom  životu  „prirodnog  Čovjeka".  Tolstoj  kuša  kao  kozak  živjeti  na  gru- 
dima prirode,  kuša  osloboditi  se  kulturno  gnjilog  svijeta  gornjih  deset  tisuća  i  izmi- 
jeniti lažni  život  životom  ako  i  moralno  prilično  surovim,  ali  ipak  u  jezgri  zdravim. 
Medjutim  ni  taj  pokušaj  ne  uspije  kao  ni  onaj  filantropa.  Čvrsti  fundament  dje- 
tinski  naivnog  nazora  0  svijetu  ovih  „prirodnih"  ljudi,  potpuno  je  kod  kulturnih 
ljudi  razoren,  a  s  njime  je  propala  i  jedina  baza,  na  kojoj  bi  se  ovakav  život  mogao 
realizirati,  veli  Schmitt.  U  „Sevastopoljskim  pripovijestima",  u  kojima  je  velikom 
umjetničkom  snagom  opisao  tihi  heroizam  ruskih  prostih  vojnika,  a  koji  je  kasnije 
kud  i  kamo  većom  koncepcijom  prikazao  u  „Vojni  i  miru",  udara  već  na  rat  kao 
zločin  protiv  velike  zapovijedi  ljubavi  i  samozataje  i  protiv  duha  Kristova.  ,,l  ti 
su  ljudi  kršćani ...  i  ne  padaju  kod  pogleda  na  ono,  što  su  učinili  puni  pokajanja 
jednim  mahom  na  koljena  pred  onim,  koji  je  davši  im  život  ujedno  ulio  u  dušu 
svakoga  sa  strahom  pred  smrću  i  ljubav  prema  dobromu  i  lijepomu  i  ne  grle  se  sa 

suzama  radosti  i  sreće  kao  braća?!  Pred  zidinama  Sevastopolja,  veli  Solovjev, 
uznemiruje  veliku  naivnu  dušu  neprestano  pitanje  zašto.  GOthe  spominje 
negdje,  da  je  pravi  umjetnik  uvijek  naivan  kao  dijete.  Divi  se  naime  tomu,  čemu 
smo  se  mi  iskusni  ljudi  davno  prestali  diviti  i  stavlja  pitanja,  koja  su  za  nas  odavna 
izgubila  cijenu. 

Potonji  nazori  Tolstojevi  medjutim  najsnažnije  izbijaju  u  Ani  Karenini.  U 
Levinu  sabrao  je  Tolstoj  sve  svoje  sumnje,  borbe  i  patnje.  Vrlo  duhovito  prispodablja 
Solovjev  sudbinu  Tolstojevu  sudbini  Ahasvera.  Tajni  glas  svaku  minutu  zove : 
„Idi  i  traži  —  idi  i  traži !"  I  on  ide  i  traži.  Ide  u  sjajne  palače  i  nailazi  u  njima 
na  Borise,  Drubecke,  Vronske,  Karenine,  ide  medju  vlastelu  i  nailazi  na  Rostove, 
Nehljudove,  Bolkonske,  ide  medju  narod :  sevastopoljske  junake.  Ali  otajan  glas 
neprestano  se  javlja:  Idi  i  traži  —  idi  i  traži.  Putnik  staje,  vidi  da  cesta  njegova 
nema  kraja.  Crna  je  to  pruga,  koja  se  provlači  čitavim  svijetom,  a  ogromnom  tom 
krugu  nema  početka,  ishodišta.  Rado  bi  da  počine,  zaboravi,  da  završi  samouboj- 
stvom. Ipak  mora  dalje.  Zaprašen,  izmučen  još  se  jednom  diže  i  s  užasom  gledav 
neprestano  u  sudbonosni  problem  života.  Prema  priči  došao  je  napokon  Ahasver 
u  Jeruzalem  upravo  u  onaj  čas,  kad  je  nasilje  pribijalo  na  krst  Ljubav.  Ahasver 
ide  na  Golgotu  i  naglo  osjeti,  kako  na  njem  nježno  počiva  pogled  Isusov,  pun  mi- 
losrdja.  To  je  nešto  novo,  sasvim  drugo  nego  prijašnji  zapovijedajući  glas :  Idi 
i  traži !  Taj  pogled  obećaje  utjehu  i  nadu.  Na  Golgoti  stade  Ahasver  i  po  prvi  puta 
osjeti  mir  u  izmučenoj  i  ispaćenoj  duši.  Ovo  je  Tolstojev  život. 

Koncem  sedamdesetih  godina  došlo  je  napokon  do  preokreta.  U  „Ispovi. 
jesti"  crta  nam  ga  Tolstoj  upravo  dramatskom  snagom.  U  periodi  „obiteljske 
sreće"  počeo  je  osjećati  kao  da  prestaje  njegov  život  kao  da  ne  zna,  kako  mu  je 
živjeti,  što  da  radi,  padao  je  u  potpuno  malodušje.  Sve  češće  i  energičnije  dolaze 
pitanja :  Zašto  ?  a  što  dalje?  „Na  ovakova  pitanja  morao  sam  odgovoriti",  veli 
Tolstoj :  „Htio  sam  odgovoriti  djetinski  i  naivno  (tako  mi  se  bar  činilo),  ali  sam 
se  uvjerio,  da  su  to  najdublja  i  najvažniija  pitanja  u  životu  i  da  ne  ću  naći  odgo- 
vora, mučio  se  kako  mu  drago.  Prije  no  mi  je  upravljati  vlastelinstvom,  uzgajati 
sina,  pisati  knjige,  moram  znati,  zašto  ću  to  raditi.  Dok  ne  znam  zašto,  ne  mogu 
ništa  poduzimati.  Neodoljiva  sila  upravo  me  gonila  samoubojstvu.  Ni  jesam  se  žurio, 
jer  sam  htio  prije  sve  svoje  sile  napeti,  da  se  izvučem  iz  tog  položaja.  Ali  mi  to  ne 
podje  za  rukom,  imam  još  uvijek  dosta  vremena.  Kad  bih  bio  sličan  čovjeku,  koji 
od  poroda  živi  bez  prestanka  u  Šumi,  za  koju  znade,  da  iz  nje  nema  izlaza,  mogao 
bi  živjeti.  Ali  sa  mnom  je  bilo  drugačije.  Nalikovao  sam  čovjeku,  koji  je,  zablu- 
divši  u  šumi,  s  užasom  opazio  svoju  zabludu.  Mota  amo  tamo  samo  da  dodje  na 
cestu.  Znade,  da  se  sve  više  zapliće,  ali  ipak  mora  sad  amo  sad  tamo  bjegati.  Upravo 
to  je  najužasnije.  Da  se  tih  grozota  izbavim,  htio  sam  se  ubiti.  Užas  od  vječne 
tmine  odviše  me  strašio  i  htio  sam  se  što  brže  izbaviti  zrnom". 

Sav  život  vladajuće  klase  ne  ide  ni  za  čim  drugim  nego  za  osobnim  tjelesnim 
ciljevima  i  ispraznim  sjajem.  Zadah  trulosti,  koji  proizlazi  iz  svih  krasota  naše 
toliko  slavljene  kulture  osjetio  je  više  no  igda.  Uza  svu  istančanost  vlada  u  njoj 
duboka  surovost.  Znanost  ga  nije  zadovoljila  u  svim  velikim  pitanjima  života. 
Nije  našao  u  njoj  odgovora  na  pitanje,  kakav  je  smisao  života,  ali  ga  i  nije  mogao 
naći,  jer  se  znanost  tim  pitanjem  ne  bavi  i  ne  može  baviti.  Upravo  kao  što  u 
zakoniku  ne  smijem  tražiti  pouku  hoću  li,  da  saznam  što  je  moral,  upravo  tako 

ne  smijem  ni  čitati  Damina,  hoću  li  da  odgovorim  na  pitanje,  kakovi  je  smisao 
života,  veli  Solovjev.  Tražeći  utočišta  u  ljudima  svoje  okoline  našao  je  četveri 
izlaz  iz  sumnja.  Jedan  je  n  e  z  n  a  n  j  e.  Ovo  se  ogleda  u  tome,  da  čovjek  ne  zna 
i  ne  shvaća,  da  je  život  zlo  i  nesmisao.  Drugi  izlaz  jeepikureizam.  čovjek 
znade  za  svoje  beznadno  stanje,  ali  se  tješi  onom  :  Radosno  jedi  hljeb  svoj  i  s  ra- 
došću srca  pij  svoje  vino.  Treći  je  izlaz  samo  ubojstvo,  a  četvrti  slabost.  Ljudi 
shvaćaju,  da  je  život  zlo  i  nesmisao,  ali  se  ipak  ovim  životom  vuku. 

Nijednim  od  ovih  izlaza  nije  se  mogao  Tolstoj  smiriti.  Napokon  je  osjetio, 
hoće  li  shvatiti  smisao  života,  da  ga  nema  tražiti  u  onih,  koji  hoće  da  svrše  samo- 
ubojstvom, koji  su  protratili  svoj  život,  nego  u  onim  milijonima  ljudi,  koji  drže  i 
na  svojim  bedrima  nose  život  svoj  i  naš.  U  tim  nižim  slojevima  vidio  je  Tolstoj  du- 
ševni mir  i  harmoniju  života  i  umiranja,  premda  svoj  život  žive  u  odricanju 
i  teškom  radu.  Tražeći  razlog  ovom  duševnom  miru  i  ovoj  odanosti,  našao  ga  je 
u  religijoznoj  svijesti  i  religijoznom  životu.  Oficijelno 
kršćanstvo  davno  mu  omrznulo.  Daleko  je  od  nauke  evandjelja  od  Isusove  pro- 
povjedi na  brdu.  Općeći  s  raznim  pristalicama  brojnih  sekti  u  Rusiji  poučio  se  o 
tome,  da  stoje  blizu  evandjelju.  Baca  se  na  temeljiti  Studij  evandjelja.  Njegova 
biblioteka  u  Jasnoj  Poljani  napuni  se  masom  bogoslovskih  knjiga.  Uz  moskovskog 
rabina  uči  jevrejski,  da  shvati  bolje  evandjelje.  Napokon  je  došao  do  osvjedo- 
čenja :  ,,2ivi  prema  vjeri  i  uzvjerovat  ćeš".  Kao  razbojnik  na  križu  uzvjerovao 
sam  u  učenje  Kristovo  i  spasio  sam  se.  Tražio  je  boga  čitav  svoj  život,  veli  Solovjev, 
i  našao  ga  je  na  Golgoti.  Taj  Bog  je  ljubav  i  odricanje . . . 

Do  ovog  časa  govorio  je  čitavom  svijetu  o  svojim  sumnjama  —  sada  poslije 
preporodjaja  postaje  apostolom  nove  religije,  novog  morala,  novog  naziranja  na 
svijet.  Jedan  spis  za  drugim  naviješta  novu  njegovu  nauku.  Kao  nekada  u  prvo, 
doba  kršćanstva  što  su  dolazili  Isusu  i  apostolima  tako  je  od  tog  vremena  do  danas 
dolazilo  k  Tolstoju  na  stotine  i  stotine  posjetnika  sa  svojim  sumnjama,  pat- 
njama i  neriješenim  pitanjima,  a  odlaze  od  njega  slobodni  i  izmireni  sa  svijetom. 
Možda  mu  je  upravo  religijozni  prevrat,  veli  jedan  kritičar,  pribavio  svjetsku 
slavu  više  nego  umjetnička  djela. 

Grot  u  svojoj  raspravi  o  Nietzsche-u  i  Tolstoju  ističe,  da  svi  gladujemo  za 
novim  idealima,  da  smo  bolesni  od  skepse;  osjećamo  da  u  našem  unutarnjem  svijetu 
nije  nešto  u  redu,  da  je  u  njemu  nešto  osobita,  bolesno,  što  se  ne  može  trajno 
uzdržati.  Svaki  od  nas  gleda  da  to  potlači  ovako  ili  onako,  da  svlada  u  sebi  i  da 
sebi  postavi  novi  i  čvrsti  ideal  života.  No  ono  pravo  nije  još  nadjeno.  I  najple- 
menitiji dusi  zapliću  se  u  protivštine.  Od  doba  renesanse  živi  u  Evropi  kompromi, 
izmedju  poganskih  i  kršćanskih  ideala.  Takav  kompromis  je  nesmisao.  Naš  vijek 
pokušao  je  taj  problem  riješiti  nekolikim  pokusima,  koji  bi  se  dali  ovako  klasi- 
ficirati :  1.  Skrajnje  odbijanje  kršćansko- vjersko-moralnog  nazora  u  ime  nazora 
pozitivnog,  znanstveno-naprednog  t.  j.  poganskog.  2.  Skrajnje  odbijanje 
znanstvenog,  naprednog  poganskog  nazora  u  ime  kršćanstva  i  napokon  5.  Oba 
stanovišta  smiriti  na  novom  temelju.  Ovaj  potonji  pokus  nije  uspio.  Prva  dva  eks- 
trema imadu  propovjednike  duhove  prvog  reda  Nietzsche-a  i  Tolstoja.  Premda 
se  ne  bih  složio  u  toj  klasifikaciji  sasvim  s  Grotom,  jer  držim  da  je  odviše  s  uskog 
gledišta  postavio  svoju  klasifikaciju,  ipak  je  u  njoj  onako  u  glavnim  crtama  Grot 
zahvatio  ponajglavnije  struje,  kojima  se  kreće  danas  moderni  nazor  0  svijetu. 

616 


Digitized  by  Google 


Tolstoj  je  nesumnjivo  danas  najznatniji  reprezentant  kršćanskog  nazora 

0  svijetu,  u  svim  svojim  konsekvencijama,  pa  ću  pokušati  onako  u  velikim  crtama 
da  o  tome  nešto  kažem.  Tolstoj  sebe  zove  prakršćaninom,  ali  bi  se  varali,  kad  bi 
mislili,  veli  Schmitt,  da  je  njegov  nazor  o  svijetu  istovjetan  s  onim  prakršćanstva 

1  kad  ne  bi  uzeli  u  obzir  potrebitu  historijsku  diferenciju,  koja  mora  da  vlada. 
Ono  što  on  pripovijeda  nije  drugo  nego  nauka  Kristova,  ali  nauka  Kristova 
u  obliku,  koji  odgovara  stoljeću,  u  kojem  se  naviješta.  Temeljna  ideja  života 
jest  vjerska  ideja.  Znanost,  filozofija  ne  ravna  duh  ljudski,  ona  nije  vladaricom 
njegovom  nego  služavkom.  Vjera  daje  gotovi  nazor  o  svijetu,  a  znanost  ide 
putem,  koji  joj  pokazuje  vjera,  dok  znanost  samo  aplicira  taj  smisao  na  poje- 
dine njezine  strane.  Vjera  Tolstoja  dakako  nije  slijepa  vjera.  Tolstoj  u  evandjelju 
sve  ono,  što  je  predmetom  vjere,  preobrazuje  upredmet  spoznaje, 
dakle  je  Tolstojeva  religija  osnovana  na  spoznaji.  Tolstoj  naglašuje 
opetovano,  da  se  sve  samo  može  spoznati  kroz  svijetlo  razuma  i  da  je  svaka  druga 
nauka,  koja  počiva  na  drugoj  osnovi  prijevara,  jer  je  razum  najuzvišenija  objava 
božanskog  života  i  ujedno  jedina,  koja  nam  je  dana.  Vjera  je  stanoviti  od  čo- 
vjeka ustanovljeni  odnošaj  njegove  osobite  individualitete  prema  beskonačnom 
svemiru  ili  pratemelju,  a  putokaz  moral  njegova  života,  koji  iz  ovog  odnošaja 
proizlazi.  Početak  i  svršetak  sviju  stvari  leži  u  duši  čovjeka.  Svaki  je  čovjek 
bez  obzira  na  tjelesni  život  svijestan  razumnog  od  tijela  neodvisnog  duha.  Ovaj 
beskrajni  iz  beskrajnog  proizlazeći  duh  praizvor  je  svih  stvari  i  on  je  ono,  Što 
mi  zovemo  bogom.  Mi  ga  poznajemo  samo  u  sebi  samima,  ovaj  duh  je  početak 
našega  života  i  njega  valja  postaviti  nad  sve  drugo,  njemu  valja  živjeti.  Uči- 
nimo li  taj  duh  temeljem  života,  prihvaćamo  istinski,  beskrajni  život. 

Način,  kojim  beskonačno  činimo  našim  temeljem  jest  samospoznaja, 
pomoću  koje  postajemo  svijesni  beskrajnog  života,  što  se  u  nama  nalazi.  Isus 
veli :  Vi  ćete  istinu  spoznati  i  istina  će  Vas  učiniti  slobodnima.  Čovjek  pogan- 
skoga nekršćanskoga  nazora  razlikovao  se  od  životinje,  jer  je  imao  beskonačnu 
svijest,  ali  konačnu  sebespoznaju.  Tolstojev  kršćanin  je  čovjek  s  beskonačnom 
samospoznajom  —  bog  čovjek,  prema  životinji  čovjeku  i  diže  se  nad  poganskog 
čovjeka  kao  poganski  čovjek  nad  životinjom.  Isus  je  rekao :  Vi  ste  od  zemlje 
a  ja  od  neba ;  ja  i  otac  smo  jedno.  Carstvo  božije  je  u  Vama. 

Kršćanstvo  nije  mistična  nauka  nego  novi  nazor  o  svijetu  nama  dani  nazor 
razuma  ili  istine,  koji  zovemo,  bogom. 

Dakako,  da  ćete  u  Tolstojevim  spisima  često  naići  na  protivštine.  Nekoliko 
puta  spomenuti  Schmitt  u  svom  znamenitom  spisu  o  Tolstoju  mora  priznati, 
da  se  u  spisima  Tolstojevim,  u  njegovoj  nauci  opaža  očito  pomanjkanje 
znanstvenog  izvodjenja  njegovog  svjetovnog  nazora.  Tolstoj  dao  je  samo 
konture  ovom  „znanstvenom"  kršćanskom  nazoru,  o  čijem  bivstvu  i  upravo 
ogromnoj  intelektualnoj  premoći  nemaju  naučnjaci  pojma.  Njemu  je  poza  du- 
ševne nadmoći,  kojom  naučnjaci  odbijaju  Tolstojeve  spise,  upravo  smiješna, 
jer  ne  razumiju  pravo  kršćanstvo,  a  niti  se  ne  trude,  da  ga  razumiju. 

Ideja  vjerska  jest  idejom  praktičkom.  Ona  ne  vodi  čovjeka  samo  do  ispravnoga 
nazora  o  smislu  života  nego  i  k  djelima.  Ta  je  strana  u  Tolstoja  svestrano  obra- 
djena.  Tolstojev  nazor  o  svijetu  upravo  je  nerazdjeliv  od  životne  prakse.  Svaki 
je  skoro  njegov  redak  poziv  na  preobrazbu  života.  Evandjelje  mu  je  osnov. 

S  evandjeoskog  gledišta  razlaže  svoje  nazore  o  uredjenju  životnih  prilika  na 
ovom  svijetu.  Protiv  ukočenog  dogmatizma  oficijelne  kršćanske  crkve  ostavlja 
slobodnu  razumnu  spoznaju ;  vanjskom  bogu,  nebeskom  autokrati  pretpostavlja 
nutarnje  božanstvo,  koje  se  manifestira  u  svijetlu  razuma  i  svetoj  toplini  lju- 
bavi, a  to  božanstvo  nije  drugo  nego  univerzalni  život,  zakon  razuma  i  ljubavi. 

Nepomirljiv  je  protivnik  teološkog  naziranja  na  svijet.  Teologija  mu  je 
infamno  orudje  politike.  U  „Evandjelju"  veli :  „Da  me  razumijete,  morate  naj- 
prije znati,  da  moj  otac  nije  isti  kao  vaš,  koga  vi  zovete  bogom.  Vaš  otac 
je  tjelesni  bog,  moj  otac  je  duh  života.  Vaš  bog-otac  je  Bog,  koji  ubija  i  kaž- 
njuje  ljude,  moj  otac  daje  život.  Zato  smo  djeca  raznih  otaca.  Ja  tražim  istinu, 
a  vi  hoćete  da  me  u  čast  vašeg  boga  zato  ubijete.  Vaš  bog  je  sotona,  praizvor 
zla  i  služeći  vašem  ocu  služite  sotoni". 

Zakon  ljubavi  je  jedini  mogući  zakon  života.  Ljudski  će  se  život  bolje  urediti 
na  zemlji,  kad  se  probudi  kršćanska  svijest,  potlači  egoizam,  kad  zavlada  ljubav 
i  odricanje.  Tolstoj  čvrsto  vjeruje,  da  su  pokora,  ustrpljivost,  odricanje  i  ljubav 
temeljna  ljudska  svojstva.  Čovjeku  jeprirodjeno,  da  je 
sklon  dobru.  Ne  činite  ga  zlimibitće  savršeno  dobar.  Tolstoj  vje- 
ruje u  silu  ljudskog  razuma  i  ljudske  volje.  Veli  nam  da  ljubimo  i  vjerujemo  i  misli, 
da  ćemo  ljubiti  i  vjerovati,  čim  spoznamo,  kako  je  pogrješan  i  zao  naš  život.  Korjen 
zla  leži  u  tome,  što  je  čovjek  napustio  moralni  zakon,  Što  ga  ne  razumije  i 
što  živi  u  takovoj  socijalnoj  organizaciji,  koja  se  protivi  kršćansko-moralnom 
zakonu,  čitav  naš  život  osnovan  je  na  sili.  Jaki  i  moćni  vlada  nad  slabim,  učeni 
nad  glupim,  bogati  nad  siromašnim,  talentiran  nad  netalentiranim,  čitav  naš 
život  je  zao,  smjera  samo  nasilju,  štuje  ga  i  služi  mu. 

Zašto  se  ljudi  ne  drže  Kristove  nauke?  Na  to  odgovara  Tolstoj  time,  što  se  da- 
našnja svjetska  nauka  protivi  Kristovoj  nauci,  ona  vodi  do  bratoubilačkog  boja, 
mržnje,  zavisti  i  osramoćen  ja.  Odatle  napadaji  Tolstojevi,  katkada  posvema 
neopravdani,  na  modemu  znanost.  Ovo  se  s  pravom  ističe  kao  slaba  strana  Tolsto- 
jeva  i  tumači  pogdjegdje  kao  da  je  Tolstoj  uopće  protiv  znanosti.  Schmitt  to 
odlučno  poriče.  Radi  se  samo  o  borbi  protiv  znanstvenog  osnovnog  nazora,  nesa- 
vršeno razvite  samozataje.  Radi  se  o  tom,  da  ta  znanost  ne  zadovoljava 
u  pitanjima  velikog  problema,  bez  čijeg  rješenja  ljudi  moraju  ostati  bijedni  i  ne- 
sretni. Kako  je  to  pogrješno  shvaćanje  i  kako  neopravdano,  na  to  sam  sa  So- 
lovjevom  već  prije  odgovorio.  Dakako  da  Tolstoj  ne  štedi  i  s  vrlo  oštrim  izrazima 
Danvina.  Ne  mogu  potanko  u  svu  tu  kritiku  ulaziti.  Darwinizam  doživio  je  po 
mnijenju  Tolstojevu  potpuni  bankrot.  Inače  se  upravo  ruga  historičkim  i  socijo- 
loškim  znanostima.  Pristaše  Tolstojevi  s  nekom  gorčinom  pripovijedaju  o  prije 
žiru  i  omalovažavanju,  kojim  naučnjaci  susreću  Tolstojeve  radove.  Tko  dobro  pozna 
ton,  kojim  se  Tolstoj  služi,  ne  će  se  ni  najmanje  tomu  čuditi. 

Medjutim  prijedjimo  na  temu  o  protivštini  izmedju  današnje  svjetske  nauke 
i  Kristove  nauke  i  na  dalnja  razlaganja  Tolstojeva.  Današnja  socijalna  organiza- 
cija s  temelja  je  protivna  evandjeoskoj  nauci.  Negdje  sam  čitao  ovu  vrlo  karakte- 
rističnu anegdotu.  Idući  Tolstoj  jednom  Moskvom  opazi  policistu,  kako  surovo 
tjera  prosjake  od  vratiju,  gdje  im  je  bilo  zabranjeno  stajati.  Tolstoj  pristupi  k  njemu 
i  upita  ga  :  „Jesi  li  čitao  evandjelje?  Poznaš  li  ono  mjesto :  Tko  nahrani  gladnoga . . .? 
Poznavao  je  to  mjesto.  No  nekako  mu  budne  mrsko,  Što  ne  radi  pravo, 

premda  vrSi  svoju  dužnost  kako  treba  i  tjera  ljude,  kako  mu  je  naloženo. 
Htjedne  se  izgovarati.  No  najednom  plane  oganj  u  njegovim  razumnim  očima 
okrene  se  prema  Tolstoju  i  spremajući  se  da  podje  reče :  „Jesi  li  Čitao  naše  usta- 
nove?" Tolstoj  zaniječc.  „Onda  ne  govori".  To  je  bio  jedini  čovjek,  Sto  sam  ga 
poznavao,  koji  je  strogo  logički  odgovorio  na  vječno  ono  pitanje,  koje  mi  se  namitalo 
uz  današnje  naše  društveno  uredjenje,  a  mora  se  nametnuti  svakomu,  koji  se 
zove  kršćaninom.  Naš  život  je  pun  zla,  ali  kako  tomu  izbjeći  ?  Koja  je  to  sila, 
koja  tom  našem  životu,  punom  zla,  omogućuje  dalnji  opstanak?  Tu  tajinstvenu 
božju  silu  vidi  Tolstoj  u  jednoj  zapovijedi :  Neprotivi  se  zlu!  Svojem 
djelu  :  „Moderni  robovi",  u  kojem  je  Tolstoj  skupio  svoju  „sociologiju"  stavlja 
Tolstoj  za  motto  riječi  evandjelja :  „čuli  ste,  da  je  rečeno :  oko  za  oko,  zub 
za  zub.  Ja  vam  ali  kažem,  da  se  ne  protivite  zlu,  već  ako  te  tko  udari  na 
desni  obraz,  a  ti  mu  pruži  i  drugi.  Ako  te  tkogod  sili,  da  ideš  jednu  milju, 
a  ti  idi  s  njime  dvije.  Tko  te  moli,  a  ti  mu  daj,  a  ako  ti  tvoje  uzima,  ne  traži 
natrag.  Tko  se  mača  laća,  od  mača  će  i  poginuti". 

Kako  je  daleko  i  do  kojih  konzekvencija  Tolstoj  dotjerao  svoje  „ne-protivljenje" 
neka  svjedoči  i  njegova  izjava,  koju  Solovjev  bilježi,  prema  kojoj  se  Tolstoj  ne 
bi  „protivio",  kad  bi  neprijatelj  provalio  u  njegov  vlastiti  dom  i  pred  njegovim 
očima  ubijao  vlastito  dijete.  Ovdje  je  Tolstoj  došao  do  apsurda.  Veliki  pošto- 
valac  njegov  Solovjev  veli  na  ovo,  da  je  o  ovakovim  nazorima  sa  strane  filozofske 
suviše  raspravljati.  Buni  li  se  razum,  mogu  ga  još  podrediti  svojoj  volji,  ali  buni 
li  se  instinkt,  nemoćan  sam  upravo  kao  Što  ne  mogu  ostati  miran,  kad  me  tko 
iznenada  ubode  iglom,  kad  moram  kihnuti  uslijed  podražaja  nosne  sluzi.  Instinkt 
je  temelj  našeg  ljudskog  života.  Uništim  li  taj  temelj,  uništio  sam  i  mogućnost 
života. 

Kada  sam  kod  ovog  dijela  nauke  Tolstojeve,  moram  istaknuti  veliki  upliv 
raznih  ruskih  sekti,  a  napose  „duhoboraca"  na  Tolstoja.  Uska  veza  učenja  ovih 
sekti  s  naukom  Tolstoja  na  prvi  je  pogled  očita.  Općenje  s  pristalicama  raznih 
sekti  uvjerilo  je  Tolstoja  o  tome,  da  se  ovi  čitavim  načinom  svojega  života  drže 
strogo  evandjeoske  nauke.  Schmitt  ističe,  da  je  duh  ruskoga  naroda  u  tolikoj  mjeri 
kao  ni  jednog  drugog  naroda  zahvaćen  laganim  ali  kolosalnim  pokretom  u  smislu 
kulturnih  ciljeva,  kojima  je  dao  izražaja  Tolstoj  u  svojim  djelima.  Temeljni  nazor 
evandjelja :  ne  protiviti  se  zlu,  sili,  provadjaju  duhoborci  u  praksi.  Duhoborci 
zabacuju  brak,  svaku  oblast,  sudove,  kraljeve  itd.  Naš  kralj  je  naša  savjest,  naše 
sudište  medjusobna  ljubav  i  harmonija,  uče  duhoborci.  Do  tog  „prakršćanskog 
anarhizma"  (kako  sam  Tolstoj  to  krsti)  u  blagom  i  visokom  smislu  „bez  nasilja", 
„bez  sile",  u  smislu  Isusove  propovjedi  na  brdu,  došao  je  Tolstoj  u  svojim  po- 
sljednjim spisima,  kako  ću  to  kasnije  razlagati. 

Upravo  je  klasičan  slučaj  što  ga  je  Tolstoj  doživio  sa  seljakom  Sultajevom, 
koji  ne  mogu  prećutati,  jer  je  simptomatičan  za  vjerske  prilike  u  Rusiji.  Sutajev 
je  jednostavni  ruski  mužik.  Umrije  mu  kći,  a  pop  je  ne  će  pokopati,  jer  mu  Su- 
tajev ne  može  da  potpuno  plati  propisanu  taksu.  Ne  preostade  mu  drugo,  nego 
da  je  sam  zakopa  bez  popa.  Bistrouman  mužik  nema  sada  mira.  Hoće  da  se  upozna 
sa  svetim  knjigama,  jer  ne  može  pojmiti,  da  je  njegov  pop  naučio  takova  šta 
u  tim  knjigama.  Velikom  ustrpljivošću  nauči  najprije  čitati,  a  onda  se  baci  na 
evandjelje.  Dakako  da  je  u  evandjelju  našao  nešto  sasvim  drugo,  nego  što  je 

slušao  od  popa.  Kad  mu  se  rodi  drugo  dijete,  ne  će  da  ga  krsti.  Pop  ga  zove  na 
odgovornost,  ali  Sutajev  mu  donosi  evandjelje  i  dokazuje,  da  nema  u  njem  ništa 

0  krštenju.  Pop  razljućen  baca  evandjelje  o  zemlju.  Sutajev  ode  uz  izjavu:  „Sada 
sam  na  Čistu  s  vašom  religijom"  i  poče  propovijedati  nauku,  koju  je  našao  u  evan- 
djelju.  Mnogo  je  više  na  Tolstoja  djelovalo,  što  je  on  tu  nauku  proveo  i  u  životu. 
Kradljivci  mu  jednom  zgodom  odnesoše  vreće  žita  iz  hambara.  U  zadnji  čas  doleti 
Sutajev,  ostaviše  još  jednu  vreću,  a  on  uprti  i  ovu  i  poviče  za  njima :  „Vi  mora 
da  ste  u  velikoj  bijedi,  jer  kradete.  Uzmite  i  ovu  vreću".  Kradljivci  mu  sve  vraćaju 

1  postaju  njegovim  pristašama.  —  Evandjeoska  nauka  bez  zere  kompromisa  ! 
„Neprotivljenje",  „beznasilje"  nužna  je  konzekvencija  ove  nauke.  Po  obećanju 
Isusovu  pripast  će,  Tolstoj  veli,  zemaljsko  carstvo  ovim  blagima,  „bez  nasilja", 
makar  je  borba  ovih  blagih  s  golemom  organizacijom  nasilja  nejednaka. 

Podnašajte  dakle  nasilje,  ali  se  nemojte  njime  služiti !  Ljudi,  koji  zlo  rade, 
izmišljaju  sebi  takov  nazor  o  svijetu,  u  čijem  će  se  svijetlu  njihova  djela  pričiniti 
ne  kao  zla  nego  kao  posljedica  neizmjenljivih  zakona,  što  leže  izvan  sfere  ljudske 
sile.  Nekada  je  vladao  nazor,  da  je  neizmjenljiva  i  neprotumačiva  volja  boga  jednomu 
odredila  niski  položaj  i  rad,  a  drugome  visoki  položaj  i  užitak  dobara  svijeta.  Ro- 
bovi će  na  „onome"  svijetu  imati  bolje.  Poslije  toga  se  opet  tumačilo,  ako  već  ro- 
bovi moraju  ostati  robovima,  to  njihov  položaj  ne  mora  biti  loš,  ako  su  gospoda 
prema  njima  milostiva.  Kad  je  ropstvo  ukinuto,  počelo  se  opet  tumačiti,  da  je 
bogatstvo  dano  jednim  ljudima  od  boga,  da  stanoviti  dio  upotrijebe  za  dobro- 
činstvo i  da  bogatstvo  jednih,  a  siromaštvo  drugih  nema  u  sebi  ništa  zlo.  S  ovim 
su  se  tumačenjem  zadovoljili  osobito  bogati.  Napokon  su  siromasi  postajali  sve 
svijesniji  svojeg  položaja,  pa  je  valjalo  tražiti  drugo  tumačenje.  Ovo  je  prezen- 
tirano u  formi  znanosti  t.  zv.  nacijonalne  ekonomije,  koja  tvrdi,  da  je 
našla  zakone,  prema  kojima  se  dijeli  rad  i  uživanje  produkata.  0  ovoj  temi  na- 
pisalo se  bezbroj  brošura,  rasprava,  knjižurina  kao  o  prijašnjim  nazorima,  teoloških 
traktata  i  propovjedi.  To  su  sve  stvari  nerazumljive  i  maglovite  kao  i  teološki 
traktati,  ali  zadovoljavaju  svrsi :  tumače  postojeći  red,  koji  jednom  dijelu  ljudi 
dozvoljava  sprovadjati  vrijeme  bez  rada  i  izrabljivati  djelatnost  drugih  ljudi  u 
svoju  korist.  Ovi  „razbojnici",  kako  ih  Tolstoj  zove,  ne  rade  zlo.  Ta  zakoni  su  go- 
spodarski neizmjenljivi,  osim  što  ih  može  lagana  znanošću  ustanovljena  evolu- 
cija izmijeniti. 

Kako  je  odlučan  protivnik  nacijonalne  ekonomije  tako  je  protivnik  soci- 
jalnih teoretičara  i  socijalnog  demokratizma.  U  „Modernim  robovima"  raspravlja 
na  široko  o  radničkom  pitanju.  Žalosni  položaj  radništva  ne  vidi  u  tome,  što  su 
kapitaliste  u  posjedu  produkcijonih  sredstava.  Radništvo  se  ne  će  osloboditi  iz 
svog  položaja  smanjenjem  radnih  sati,  povećanjem  plaće,  komunalizacijom  pro- 
dukcijonih sredstava.  Socijalno  pitanje  uopće  nije  Tolstoj  u  neposredno  praktičko 
pitanje  nego  u  prvom  redu  pitanje  kulturno.  Politiziranjem  ne  će  se  postići  ništa, 
nego  radom  kulturnim,  koji  će  prosvijetiti  i  oplemeniti  karakter  i  samo  tako  će 
se  doći  do  plemenitog  vodjenja  društva.  Nevolja  radništva  ne  leži  u  tome,  što  su 
radnici  prisiljeni  raditi  pod  neprirodnim  i  životu  pogibeljnim  uvjetima.  Poznato  je, 
da  su  se  popravile  plaće,  da  je  umanjen  i  radni  broj  sati,  pa  ako  danas  elimini- 
ramo luksurijozni  način  života  radnika  (n.  pr.  radnik  se  bolje  odijeva,  nosi  uru, 
lanac,  puši  više  duhana,  pije  rakiju,  vina  i  pive),  ostalo  je  zdravlje  i  moral  kao 

i  negda.  A  baš  u  ovom  potonjem  leži  pravo  blagostanje.  Budući  ekonomski  život 
socijalizam  predstavlja  sasvim  utopistički.  Buduće  socijalističko 
d  r  u  š  t  v  o  baš  je  tako  malo  vjerojatno  kao  iteološki  raj.  Na  pitanje,  kako 
to,  da  mnogi  učeni  i  prosvijetljeni  ljudi  vjeruju  u  preinaku  društvene  organizacije 
na  osnovu  socijalističkih  teorija,  odgovara  Tolstoj,  da  oni  u  to  vjeruju,  jer  stoje 
pred  dilemom  :  Ili  su  nepošteni  ljudi,  što  izrabljuju  rad  svoje  braće  uložen  u  sve 
ono,  od  čega  imadu  korist  u  životu,  a  taj  rad  stoji  mnogo  života,  ili  moraju  vjero- 
vati, da  je  sve,  što  se  dogadja,  posljedica  neizmjenljivih  zakona  nacijonalne  ekono- 
mije za  opće  dobro.  Ovu  sebičnost  Tolstoj  vidi  uopće  i  kod  pristaša  ostalih  nauka 
protivnih  Kristovoj  nauci.  U  svemu  vidi  jedino  vezu  bogatih  s  vlastodršcima, 
kojima  znanost  služi  u  svrhu,  da  ljudi  ne  dodju  do  samospoznaje.  U  najboljem  slu- 
čaju dopušta  samoprijevaru,  ali  u  najviše  slučajeva  prispodablja  rad  reprezentanata 
moderne  znanosti  s  radom  najprepredenijih  popova.  Geslo  ovih  ljudi  jest :  Fiat 
cultura  —  pereat  justitia.  Pravi  prosvijetljeni  kršćanin  pako,  priznavajući  nauku 
evandjelja  o  bratimstvu  i  ljubavi  bližnjega,  morat  će  stajati  na  sasvim  protivnom 
stanovištu  :  Fiat  justitia  —  pereat  cultura  !  On  će  se  radije  povratiti  najprimitiv- 
nijoj komunikaciji,  on  će  zemlju  radje  batinom  i  rukama  okopati,  nego  da  99% 
ljudi  pada  u  ropstvo,  a  tisuće  lagano  ginu  u  radionicama,  koje  su  potrebne  radi 
produkcije  raznih  predmeta.  I  nehotice  se  nameće  Čovjeku  ona :  „credo,  quia  ab- 
surdum".  Ali  Tolstoj  nas  umiruje  dodatkom,  da  prava  korisna  kultura  ne  će  biti 
uništena.  Ljudi  se  ne  će  trebati  vraćati  kopanju  zemlje  rukama.  Treba  samo  da  shvate 
kako  im  nije  slobodno  izrabljivati  život  svoje  braće,  a  za  svoje  zabave,  onda  će 
umjeti  i  napredak  tehnike  tako  primijeniti,  da  ne  će  trebati  izlagati  život  svoje 
braće,  da  tu  svoju  braću  ne  će  stegnuti  lancima  ropstva.  Nijesmo  li  opet  došli  na 
utopizam  i  to  upravo  socijalistički,  koji  toliko  Tolstoj  napada?!  „Treba  samo  da 
shvate",  „napredak  tehnike  primijeniti,  itd."  o  svem  tomu  nam  pričaju  socijali- 
stički „utopiste"!! 

Na  koji  ćemo  način  dakle  doći  do  preobrazbe  društva?  Kako  će  zavladati 
kultura  „dobre  čiste  savjesti"  na  mjesto  današnje  sa  „zlom  savješću"? 

Ukinimo  ropstvo,  koje  još  uvijek  postoji,  traži  Tolstoj.  Glavni  uzrok  ropstva 
su  z  a  k  o  n  i  i  što  imade  još  uvijek  ljudi,  koji  zakone  mogu  propisivati.  Znanost, 
veli,  da  je  zakon  izraz  volje  čitavog  naroda.  Budući  da  imade  sve  više  ljudi,  koji 
zakone  krše  ili  bi  zakone  htjeli  kršiti,  a  ne  čine  to  samo  radi  straha  od  kazne,  nego 
ljudi,  koji  bi  se  zakonima  htjeli  pokoravati,  jasno  je,  da  se  zakoni  nemaju  smatrati 
nipošto  izrazom  volje  čitavog  naroda.  Organizirani  sistem  nasilja,  drugim  ri- 
ječima vlada,  stvara  zakone  i  to  takove,  koji  će  stanovitim  ljudima,  koji  uprav- 
ljaju „organiziranim  sistemom  nasilja"  biti  u  korist.  Stanje  ljudi  poboljšat  će  se 
kad  se  uništi  taj  „organizirani  sistem  nasilja"  ili  vlada.  Organizacija  države,  po 
Tolstojevom  mišljenju,  vrlo  je  umjetna,  nesigurna  i  najmanji  udarac  može  je  ra- 
zoriti. Takova  organizacija  nije  više  potrebna,  pa  ako  je  i  bila  jednom  potrebna 
danas  ne  samo  da  nije,  nego  pače  je  škodljiva  i  pogibeljna.  Kako  ćemo  uništiti  vlade? 
Silu  silom  odbijati,  nije  dovelo  k  cilju,  jer  mjesto  oborenih  vlada  dodjoše  druge. 
Ljudi  ne  smiju  biti  ravnodušni  prema  zločinačkim  činima  vlada,  kao  što 
je  to  obično.  Ne  smiju  sudjelovati  pri  njezinim  djelima  n.  pr.  davanjem  poreza, 
služeći  u  vojsci.  Ljudi  vladaju  jedni  nad  drugima  poglavito  zato,  jer  su  jedni  na- 
oružani, a  drugi  nijesu.  Vojska  služi  neznatnom  broju  vladajućih,  a  za  narod  je 

posvema  nepotrebna.  Skrajnje  je  vrijeme,  da  1  j  u  d  i  ,,u  v  i  d  e",  da  su  vlade  Štetne 
i  nemoralne  institucije  i  nijedan  pošten  čovjek  ne  smije  sudjelovati  u  njezinim 
djelima  davajući  joj  novaca  i  službom  u  vojsci.  Kad  će  većina  ljudi  ovako  ra- 
diti, onda  će  prestati  vlade  i  ropstvo. 

Provedbu  anarhije  u  „prakršćanskom  smislu",  pomišlja  sebi  Tolstoj  ovako. 
Ponajprije  ne  smije  nitko  ni  drage  volje,  ni  prisilno  sudjelovati  u  činima  vladi, 
dakle:  ne  ići  u  vojnike,  ne  uzimati  službu  ministra,  zastupnika,  p  rotnika  itd., 
itd.,  uopće  ni  jedno  mjesto  skopčano  s  nasiljem.  Ne  smije  plaćati  porez  od  svoje 
volje,  ali  niti  porezom  utjerani  novac  primati  n.  pr.  u  obliku  plaće  ili  penzije,  na- 
grade itd.  Ne  smije  se  koristiti  vladinim  institucijama,  koje  se  uzdržavaju  porezom, 
silom  od  naroda  utjeranim.  Napokon  čovjek  ne  smije  tražiti  pomoć  od  vlade  niti 
da  osjegura  svoj  zemljišni  posjed,  niti  za  sigurnost  svoje  osobe  niti  svojih  bližnjih. 
Tolstoj  sebi  predstavlja  rušenje  ili  bolje  uništavanje  vlada  „bez  sile  "  veoma  jedno- 
stavno !  Samo  kad  bude  većina  ljudi  htjela,  da  se  drži,  što  on  predlaže !  Sve  će 
ići  u  najljepšem  redu !  Progoni  duhoboraca  u  Rusiji  uvjerili  su  Tolstoja,  da  ona 
užasna  manjina,  koja  hoće  da  živi  bez  vlade,  silno  strada.  Hoće  li  biti 
u  svakog  pojedinca  ili  toliko  duševne  i  tjelesne  snage,  da  se  odupre  zahtje- 
vima organizirane  države?  Ovakovom,  koji  ne  može  i  ne  osjeća  u  sebi  dosta 
snage,  Tolstoj  svjetuje,  da  ne  ide  barem  u  službu  policije,  sudstva,  advokaturi, 
neka  uopće  zamijeni  državnu  službu  privatnom.  Slabi  rezultat ! 
Kao  da  u  privatnoj  službi  ne  će  pasti  u  još  možda  jadnije  ropstvo  i  u  sve  one 
pogrjeSke,  u  koje  mora  pasti  u  državnoj  službi. 

A  je  li  i  potrebno  nadovezati  na  taj  „anarhizam"  razmatranja?  Tolstoj 
nas  postavlja  pred  slijedeću  dilemu :  Smijemo  li  svoju  savjest  podvrći  posto- 
jećim okolnostima,  smijemo  li  i  možemo  li  imati  nešto  zajedničko  s  državom, 
koja  zabludjele  ljude  penje  na  vješala,  komandira  vojnike  u  smrt,  demoralizuje 
narod  opijumom  i  rakijom  itd.  ili  se  pokoravati  svojoj  savjesti  i  ne  Činiti  djela, 
kojima  se  ona  protivi.  A  što  će  biti  posljedica,  svega,  koju  će  formu  država  po- 
primiti? Na  ovo  Tolstoj  ne  odgovara.  On  znade  samo  jedno:  Ako  se  pod- 
vrgncm  razumnoj  ljubavi,  ne  može  ispasti  loš  i  zao 
rezultat. 

Iz  svih  ovih  nazora  Tolstojevih  ,  o  kojima  sam  do  sada  govorio,  proizlazi 
napokon  još  nešto,  u  čemu  je  Tolstoj  sasvim  istoga  mišljenja  s  oficijelnom 
Rusijom,  ruskim  autokratizmom.  Težnji  ruskog  liberalnog  društva  za  ustavom, 
pravnim  modernim  institucijama,  slobodom  štampe,  po  čemu  bi  se  Rusija  dovinula 
ceste  napretka  i  plemenitije  kulture  u  zapađno-evropskom  smislu,  nalaze  u 
Tolstoju  odlučnog  protivnika.  Tolstoj  drži,  da  su  te  „sloboštine"  zapada  samo 
prividne,  spretno  organizirana  prijevara  naroda  („prijevara"  vrlo  je  mnogo 
rabljena  riječ  u  Tolstoja),  koju  muževi  nasilja  i  demagogije  organizuju,  da 
narod  makinacijama  demoralizuju,  pa  da  i  u  Rusiji  kao  i  drugdje  gospoduju 
klike,  koje  će  zakone  stvarati,  kako  odgovara  sferi  njihovih  interesa !  Tolstoj 
pače  drži,  da  su  stvaraoci  modernih  sloboština  nepošteni  i  rafiniraniji . . . 

* 

Tolstoj  je  našao  mnogo  pristaša  u  Rusiji,  a  i  izvan  nje,  koji  su  osnivali  reli- 
gijozne  općine  u  smislu  njegove  nauke.  Dakako  izraz  „mnoge"  valja  ovdje  uzeti 
relativno.  Princip  ovih  općina  je  ekonomska  zajednica,  ali  ne  jedino  i  samo 

ona.  Ako  se  stanoviti  broj  ljudi  sjedini  samo  s  gospodarskih  razloga,  doskora  će 
se  razići  u  neprijateljstvu.  Prva  pretpostavka  kršćanske  zajednice  je  napuštanje 
osobnih  želja,  potiskivanje  osobnih  strasti,  ljubav  u  smislu  Kristovu. 
U  Tolstojevim  općinama  veže  sve  članove  vez  ljubavi.  Privatnog  vlasništva  nema. 
Svakomu  je  slobodno  biti  dionikom  svih  dobara.  Sve  u  tim  općinama,  veli 
Schmitt,  odiše  dubokim  religijoznim  duhom,  koji  podsjeća  na  evandjeoska  vre- 
mena. 

Tolstoj  i  njegovi  pristaše  vjeruju  Čvrsto  u  popravak  društva  u  smislu  evan- 
djeoske  nauke,  kako  je  on  naviješta.  Treba  da  se  najprije  rasprši,  veli  Schmitt, 
ono  nevjerojatno  neznanje,  koje  vlada  u  krugovima  naobraženih  o  temeljnim 
mislima  nauke  Kristove.  Zatim  raspršiti  i  bojazan,  da  bi  se  probudjenjem  nauke 
Kristove  vratili  natrag  u  doba  teologije.  Učinit  će  se  to  time,  da  se  novi  kr- 
šćanski nazor  o  svijetu  izradi  na  znanstveno  shvatljivi  način,  na  osnovu  rezultata 
moderne  spoznaje.  Tolstoj  je  samo  izradio  konture.  ,,l  približava  sevri- 
jeme  i  došlo  je  već,  kada  će  mrtvi  čuti  glas  sina  bo- 
žjega i  oni,  koji  će  ga  čuti,  oni  će  živjeti".* 


VLADIMIR  NAZOR:  KRALJICA  LEPA 

I. 

„Čuj !  —  zbori  —  Ti  si  moja  žudnja  živa. 
Jer  čelo  tvoje  ko  kremen  je  ploča, 
Jer  kosa  tvoja  ko  lavja  je  griva. 

Ljubim  te,  jer  si  mrk  i  ohol  kao 
Hunjor  mi  pradjed.  Je  1'  na  gorskoj  liti 
Sunčani  prvi  trak  si  ugledao  ? 

Ti  poznaš  vonju  šume  i  zvjerinja. 
Ja  sam  ti  liepa  i  strastvena  zvjerka, 
Ja  sam  ti  vrelo  žara  i  milinja. 

Još  takve  žene  ti  ne  nadje,  da  te 
Zedj  ljuta  mine,  glad  svoj  da  utoliš, 
Al  ja  sam,  eto,  banula  preda  te. 

Ja  čija  koža  vonja  ko  mladjane 
Pantere  krzno ;  ja,  vatrena  kao 
Kobila  jedra  rodne  mi  poljane. 

•  Moram  primijetiti,  da  mi  je  u  ovoj  raspravi  služio  poglavito  Schmitt  (citirano  u 
tekstu),  Solovjeva  biografija  Tobtoja.  Grotov  spis :  Nietzsche  i  Tobtoj,  zatim  Tolstojevi  spisi 
novih  izdanja. 

Jedino  ja  sam  kremen,  iz  kog  za  se 
Iskresat  možeš  iskru  od  plamena, 
A  prštim  da  medj  tvojim  ne  skrha  se. 

Kaži,  kad  ćutiS,  da  ti  duSa  plije 

U  valu  milja,  sreće  i  pokoja  ?  " 

A  on  će :  „Kad  mi  oko  vrata  vije 

Bijele  ruke  Tihomila  moja." 
II. 

„Junače !  —  žena  dalje  zbori  —  Teče 
U  žilam  mojim  krvca  Almasova. 
Preda  mnom  bani  i  banice  kleče. 

Kći,  sestta,  žena  krunjenih  sam  glava ; 
Ti  kraljev  sluga  jesi.  čuj :  hoćeš  li 
Da  budu  druge  tvoje  moć  i  slava  ? 

U  tebe  srce  gordo,  duša  smjela. 
Hoćeš  li  šija  pod  svojim  petama  ? 
Hoćeš  li  krunu  povrh  svoga  Čela  ? 

Rieč  kaži,  pa  će  koplje  i  sjekira 
Zasjat  na  Dravi,  ustat  će  Latini ; 
S  trona  ću  u  prah  srušit  Zvonimira. 

S  priestolja  glas  tvoj  kano  grom  će  jeknut, 
A  ja  ću  kosu  posuti  pepelom, 
Prignuti  glavu,  pred  tronom  ti  kleknut. 

Svačiću  Petre,  jednom  bez  drugoga 
Nam  sreće  nema !  Lavić  i  pantera 
Vladajujkupa  sred  luga  tamnoga. 

Desnu  mi  pruži,  čelo  mi  cjeluni 

Saveza  našeg  za  znak  i  znamenje. 

Što  krzmaš  ?  Sto  te  drži  ?  Sto  te  buni  ? . . .' 

A  ban  će :  „Savjest  moja  i  poštenje." 


JOZA  IVAKIĆ :  GOSPODIČNA  JELICA 


Učiteljica  u  selu  N.,  gospodična  Jelica  Rajkovičeva,  sjedi  u  svojoj  sobi  uz  prozor 
i  dosadjuje  se.  Četvrtak  je,  pa  nema  škole.  Poglftda  kroz  zatvoren  prozor  na  sokak, 
al  nema  šta  da  vidi. 

Lagašno  i  narijetko  padaju  sitne  pahuljice  snijega,  kd  da  im  se  ne  če,  padaju, 
tiho  i  nečujno  na  krovove,  na  kojima  je  već  debela  naslaga  bijeloga  snijega,  zalijeću 
se  na  ogoljele  dudove,  štono  su  se  poredali  usvuduž  sokaka  i  s  jedne  i  s  druge  strane. 
I  sav  je  sokak  u  bjelini  i  čitavo  se  malo  seoce  čini  nekud  ljepše,  svečanije . . . 

Vidi  to  gospodična  Jelica,  vidi  i  osjeća  ljepotu  zimske  idile,  o  kojoj  znadu 
tako  često  pjevati  poete,  a  noveliste  ju  trpati  u  svoje  novele  —  al  sita  je  toga,  sita 
do  grla. 

S  dana  u  dan  gledati  onu  jednoličnost,  one  niske  seoske  kućice  s  velikim  odža- 
cima,  one  tarabe  i  prostrane  avlije,  koje  su  skoro  na  dlaku  jedna  kO  i  druga,  onaj 
pusti  sokak  —  to  ipak  dodija,  pa  makar  sve  to  bilo  posuto  i  tom  krasnom  sniježnom 
bjelinom,  pa  makar  povrh  svega  toga  i  sitne  pahuljice  pršile  i  šaputale  priču,  sa 
njivu  i  davnu... 

Gospodična  Jelica  odvrati  pogled  od  prozora  i  zamisli  se. 

Kakav  to  ona  život  provodi? !  S  dana  u  dan  muči  se  i  nateže  s  djecom  u  školi 
govoreći  i  tešući  uvijek  jedno  te  isto  kroz  godine  i  godine ;  kroz  godine  i  godine 
gleda  ona  zamusana  i  prljavalica  seoske  dječurlije,  koja  ju  znaju  tako  često  rasrditi 
i  upravo  joj  ogorčati  život.  I  sva  izmučena  ide  poslije  škole  u  svoju  samotnu  so- 
bicu, gdje  je  ne  čeka  nikaka  radost,  i  ondje  sjedi . .  • 

A  godinice  prolaze  netragom . . . 

Ona  osjeća,  kako  pomalo  nestaje  one  prijašnje  svježine  s  njezina  lica,  vidi, 
kako  joj  se  tijelo  raskrupnjelo.  I  ako  su  crne  oči  njene  još  uvijek  jasne  i  sjajne, 
ipak  one  nisu  onake,  kao  negda  što  su  bile  ;  ne  sijeva  više  iz  njih  čar  prve  i  nestašne 
mladosti  ženske ;  preko  njih  se  prelio  neki  ozbiljni,  tvrdi  i  skoro  zabrinuti  izraz.  Ru- 
mene se  usta  njena,  još  uvijek  sočna  i  jedra  ;  al  ipak  to  više  nisu  usta  vesele  dje- 
vojčice, nisu  to  ona  njena  usta  otprije,  štono  su  se  tako  nedužno-prkošljivo  isti- 
cala na  licu.  Pa  i  kosa  !  To  nije  više  ona  ista  kosa,  ona  bogata  i  gusta  crna  kosa, 
koja  je  upravo  uveličavala  njezinu  ljepotu.  Nije  više  onako  gustsu  Prorijedila 
se.  To  ona  opaža.  Ta  svaki  dan,  kad  je  češlja,  vidi,  kako  joj  opada. 

A  i  tijelo  nije  više  onako,  kao  negda  ;  sve  pomalo  dobiva  matronalni  lik.  U 
nje  je  ljepota,  koja  pristaje  udatoj  mladoj  ženi,  a  ne  djevojci. 

Pa  u  što  joj  prodje  sve  to?  U  što  joj  prodje  ona  prva  djevojačka  mladost, 
štono  se  raspupala  kano  cvijeće  u  bašči,  kad  ga  obasja  proljetno  sunce,  kano  cvijeće 
istom  raspupalo,  štono  još  brižno  čuva  u  pupoljku  miris  i  čare,  koje  će  tek  raz- 
otkriti, kad  se  omami  toplinom  ljeta  ? !  Tko  je  vidio  čare  te  njezine  prve 

mladosti  i  tko  se  njima  ushitio? !  Za  koga  se  oblačila  i  kitila  u  tom  malom  selu, 
gdje  nema  ama  baš  nikoga,  tko  bi  bio  spram  nje? ! 

Stužila  se  gospodična  Jelica.  Nešto  joj  se  stalo  kupiti  u  grudima  oko  srca 
i  penjati  sve  više  i  više,  do  grla . . . 

I  ona  je  s  mukom  gutala  suze  svladavajući  se  i  sileći  se,  da  ne  brižne  u  plač. 

Al  to  je  bilo  samo  časak.  Onda  se  i  opet  smirila  i  načas  se  predala  drugim  mi- 
slima, no  ipak  se  nije  mogla  otresti  toga,  da  ne  misli  o  sebi.  I  kad  je  opet  u  duši 

prclctila  svoj  dojakošnji  život,  koji  je  bio  po  njezinu  mišljenju  tako  prazan,  tako 
bez  sadržaja,  obuzela  ju  je  tiha  žaoba,  što  u  tom  njenom  životu  nije  bilonikakoga 
dogadjaja,  što  nema  nijedne  uspomene,  kod  koje  bi  se  mogla  s  omilinjem  zadržati, 
na  kojoj  bi  se  mogla  ogrijati . . .  Ništa,  baš  ništa  nema,  čega  bi  se  ovako  snatreti 
mogla  sjećati,  od  čega  bi  joj  već  od  spominjanja  drhtala  sva  duša . . . 

I  sad  ju  je  obuzela  vruća  i  neodoljiva  želja,  da  nešto  doživi,  dok  joj  još  sasvim 
ne  povene  mladost . . . 

Al  šta  da  doživi?  Šta  da  doživi  u  tom  jadnom  selu,  koje  je  daleko  od  svijeta, 
„za  božjim  ledjima"? ! 

I  nehotice  pogleda  na  pusti  sokak,  koji  kao  da  je  drijemao  sav  zavijen  i  umotan 
snijegom. 

Al  začas  će  se  produditi  sokak.  Eno,  ide  pijani  Bana  čordašev  teturajući  i 
pjevajući  promuklim  i  rapavim  glasom,  a  njegovi  opanci  ostavljaju  tragove  u 
bijelome  snijegu.  Ako  se  nalupa  žene,  kad  dodje  kući,  —  a  to  obično  biva  —  eto 
dogadjaja ! 

Gospodična  se  Jelica  trpko  nasmiješi,  pa  i  ne  hoteći  stane  gledati  za  pijanim 
Banom. 

U  to  se  začuje  zveckanje  praporaca,  a  lake  saone  sa  dva  vranca  projure  so- 
kakom. U  saonama  je  sjedio  nekakav  gospodin,  umotan  u  bundu  sa  zelenim  še- 
širom na  glavi.  Kako  su  saone  naglo  proletjele,  nije  se  moglo  vidjeti,  katkav  je 
to  gospodin,  kako  mu  je  lice,  je  li  mlad  ili  star.  Nego  i  po  kočijašu  i  po  konjima  i  po 
saonama  odmah  se  vidjelo,  da  taj  gospodin  dolazi  iz  varoši. 

Pijani  Bana  opazivši  saone  htjede  im  bajage  zakrčiti  put,  pa  digne  obadvije 
ruke  uvis  držeći  u  jednoj  svoju  kapu  i  onako  gologlav  stane  i  poviče : 

—  Ej,  duka  ti  tvoga,  stani !  Sad  ću  ja  tebi . . . 

On  je  bio  u  onom  stadiju  pijanstva  (a  valjda  je  u  opće  bio  take  naravi  u  piću), 
kad  su  ljudi  željni  viteških  afera. 

No  nije  mu  pošlo  za  rukom  izazvati  vitešku  aferu.  I  ne  doreče  ono,  što  je 
htio ;  kočijaš  ga  obidje,  pa  ošinuvši  ga  usput  kandžijom  odjuri  dalje. 

Psuje  Bana  i  viče  za  njim  mlateći  rukama  i  prijeteći  se. 

—  „Tko  li  je  to,  Bože  !?"—  pomisli  gospodična  Jelica  gledajući  za  saonama. 

—  „Prolaze  li  samo  selom  ili  će  gdjegod  stati?  Sigurno  samo  prolaze  selom"  — 
mislila  je  ona  dalje. 

Al  saone  stanu  i  to  pred  kućom  stare  Lipovčevke. 

Gospodična  se  Jelica  u  prvi  čas  začudila,  al  onda  se  sjetila,  da  stara  Lipov- 
čevka,  udova  pučkoga  učitelja,  imade  sina  gimnazijskog  profesora.  To  će  biti  on. 
Sigurno  je  on.  Došao  je  valjda  na  neko  vrijeme  u  goste  k  materi. 

Oh,  koliko  joj  je  o  njem  pripovijedala  stara  Lipovčevka,  kako  ga  je  hvalila! 

Dobra  je  to  duša,  ta  stara  Lipovčevka.  Gospodična  je  Jelica  znala  češće  otiti 
k  njojzi  na  razgovor.  I  svakiput  bi  joj  ondje  vrijeme  ugodno  proteklo,  ma  da  joj 
i  nije  bilo  mnogo  do  razgovora  s  njome.  Al  ono  staričino  dobroćudno  i  bezazleno 
ćeretanje,  oni  sitni  razgovori  o  kojekakim  tricama,  ona  briga  i  nastojanje,  da  ju 
što  ljepše  podvori  i  ugosti,  da  joj  ugodi  —  sve  je  to  veselilo  gospodičnu  Jelicu. 

Tako  je  češće  zalazila  k  njojzi  i  upravo  se  s  njome  sprijateljila  ;  izmedju  njih 
se  razvio  neki  osebiti,  topli  odnošaj,  s  tim  više,  što  i  onako  nije  bilo  nikoga  u  selu, 
s  kim  bi  mogla  općiti.  1  tako  se  ona  osjećala  kod  stare  Lipovčevke  kao  kod  kuće, 

sasvim  kao  da  je  kod  svoje  starije  rodjakinje.  Starica  joj  je  govorila  „ti"  i  zvala 
ju  odmila  „kćerkom". 

Sad  je  gospodičnu  Jelicu  gonila  radoznalost,  da  ode  staroj  Lipovčevki  i  da 
vidi,  kako  to  izgleda  taj  njezin  hvaljeni  sin.  Znala  je,  da  nije  baš  najpristojnije 
odmah  sada  tamo  otići,  jer  bi  im  samo  smetala ;  ali  radoznalost  je  pobijedila. 

Nije  mnogo  promišljavala.  Vesela,  što  joj  sretni  slučaj  daje  priliku,  da  se 
oslobodi  one  teške  dosade,  zagrne  toplu  vunenu  maramu  i  izadje  na  sokak. 

II. 

„Da  nije  to  kakav  dogadjaj,  koji  ću  kasnije  spominjati?"  —  mislila  je  ona 
u  sebi  lagašno  skakćući  po  snijegu  gologlava  i  držeći  obim  rukama  krajeve  ma- 
rame, kojom  se  bila  zaogrnula,  tako  da  si  je  prekrila  i  bradu  i  usta.  „Možda  će 
se  razviti  kaka  simpatija  i  topliji  odnošaj  izmedju  njega  i  mene.  Tko  zna? !" 

Odmah  se  i  nasmijala  toj  svojoj  pomisli,  koja  joj  se  činila  posve  neosnovana 
i  naivna. 

„Bože,  ja  istom  štogod  mislim  !  Kako  sam  smiješna  !  No  napokon  taj  njegov 
dolazak  i  može  biti  dogadjaj  i  jest  dogadjaj  za  čitavo  selo,  a  i  za  mene.  Svakako 
je  veći  dogadjaj,  nego  li  kad  Bana  Cordašev  prodje  pijan  selom  i  kad  istuče  svoju 
ženu !" 

U  to  je  došla  do  Lipovčevkine  kuće. 

U  dvorištu  se  sastane  s  kočijašem,  koji  se  vraćao  iz  kuće,  gdjeno  je  ostavio 
malenu  prtljagu  gospodinovu. 

Začas  se  otvore  kućna  vrata,  a  na  njima  se  pojavi  onaj  isti  gospodin,  samo 
bez  bunde  i  bez  šešira.  Odmah  on  poviče  kočijašu : 

—  Da,  zbilja  !  Hej,  Vi,  kako  se  zovete  ?  Hoćete  li  odmah  natrag  ili  ćete  se  ovdje 
malo  odmoriti? 

—  Ne,  fila  !  Odma*  ću  natrag  —  odgovori  kočijaš  i  podje.  'Oću  da  još  za  dana 
stignem  u  varoš. 

—  Kako  Vas  volja. 

Gospodična  je  Jelica  za  vrijeme  toga  kratkoga  dijaloga  časkom  usporila  korak 
a  onda  je  pošla  prema  kući. 

Sad  ju  je  istom  on  opazio.  Njihovi  se  pogledi  sastanu,  a  ona  videći  njegov 
ispitljivi  pogled  rekne: 

—  Dopustite,  je  li  kod  kuće  gospodja  Lipovčevka? 

—  Jest,  mama  je  kod  kuće,  —  odgovori  on  i  ponudi  joj  da  udje. 
„Dakle  pogodila  sam.  To  je  on",  —  mislila  je  ona  ulazeći  u  kuću. 

—  Baš  mi  je  milo,  da  si  došla,  —  odmah  joj  stane  u  sobi  govoriti  gospodja 
Lipovčevka  stišćući  joj  ruku,  a  na  licu  joj  je  sjala  sreća  i  radost.  Eto,  došao  mi 
sin,  moj  lijepi  golub.  Došao,  da  pohodi  staru  si  majku.  Pogledajder  ga,  kakav  je  ! 
K6  sokol Nema  takoga  krasnika  na  daleko.  Eto,  sad  se  sama  možeš  uvjeriti,  da 
nisam  pretjeravala,  kad  sam  ga  pred  tobom  hvalila. 

Tako  je  starica  veselo  ćeretala. 

—  Nemojte  joj,  gospojice,  zamjeriti,  —  rekne  mladi  Lipovac  Znate,  kakve 
su  matere.  Ali  izvolite  sjesti ! 

—  Ta  gle,  zbilja,  mi  još  uvijek  stojimo !  —  odmah  opazi  Lipovčevka.  Bože, 
kaka  sam !  Oprosti  mi,  dušice !  Znaš,  sva  sam  ti  smetena  od  radosti  i  nenadane 

sreće  Al  ajde,  ajde,  sjedite,  a  ja  ću  se  ogledati  za  užinom.  Sto  ćeš,  Milane,  da  ti 
priredim?  Kafe  ti  nećeš,  znam.  Suvoga  mesa  i  vina?  Je  i'  tako?  IP  hoćeš,  da  štogod 
spečem  ? 

—  Ta  nemojte  se  toliko  brinuti !  Meni  je  svejedno. 

—  Već  ću  ja  sve  udesiti.  Voliš  li  još  kisele  krastavce?  Donijela  bi  malo  s  mesom 
Voliš  znam,  da  voliš.  A  za  nas  ću  dvije  skuvati  malo  kafiće.  Tako  tako ;  vi  se  li- 
jepo razgovarajte,  dok  ja  sve  to  priredim. 

—  Hvala  Vam,  draga  tetiće !  —  javi  se  gospodična  Jelica  —  ja  ću  odmah 
otići.  Nisam  rada,  da  Vam  budem  na  smetnju,  a  i  imadem  posla  kod  kuće. 

—  Kaku  smetnju !?  —  rekne  začudjeno  Lipovčevka.  Zašto  bi  ti  bila  nama 
na  smetnju  ? 

—  Al  ipak,  ipak.  Banula  sam  onako  kd  i  obično  svaki  dan  iznenada  i  ne  zna- 
jući, da  Vam  je  došao  tako  rijedak  i  mio  gost. 

—  Gledaj  je  sad !  —  upade  Lipovčevka.  Da  ne  bi  još  okrenila  po  etiketi ! 
Odmah  da  si  tu  ostala !  —  završi  ona  šaljivo  i  ode  u  kuhinju. 

Gospodična  se  Jelica  pokori  i  ostane. 

U  sobu  se  stao  spuštati  mračak.  onaj  šaputljivi  zimski  mračak,  štono  se  ob 
zimu  tako  naglo  i  iznenada  spušta  na  selo  i  sokake,  pa  sve  zaogrće  svojim  tamnim 
plaštem ;  i  zavlači  se  kroz  pendžere  u  sobu  i  sakriva  radoznalu  babjem  oku  čez- 
nutljivo stiskivanje  ruku  i  poglede  željne  i  žarke . . .  Uvlači  se  mračak  tanašni 
i  meki  kd  koprena  laka  i  prekriva  svu  sobu  i  daje  joj  nejasan,  tajnovit  i  čaroban 
oblik ;  uvlači  se  i  šapuće  nešto  tiho  i  nečujno.  I  ne  možeš  ušima  čuti  šaputanja 
njegova  i  ne  možeš  razabrati  zamamljive  riječi  njegove  —  tek  ih  srcem  ćutiš  i 
osjećaš. 

—  Nisam  se  nadao,  da  ću  ovdje  naći  ovaku  ružicu,  —  započne  mladi  pro- 
fesor razgovor  sasvim  konvencionalnom  i  otrcanom  frazom  ne  znajući,  što  da 
rekne. 

On  je  bio  upravo  razdragan  i  ugodno  se  osjećao.  Vožnja  na  saonama,  pa  svježi 
zimski  zrak  —  to  je  osobito  godilo  njegovu  zdravu  tijelu.  No  to  ugodno  osjećanje 
prati  njega  već  odavno—  ddonda,  kadno  je  promoviran  na  čast  doktora  filozofije 
i  kad  je  o  njegovoj  doktorskoj  disertaciji,  kojoj  je  naslov :  „Tragovi  grčke  filo- 
zofije u  sv.  pismu"  izišla  pohvalna  ocjena  u  uglednom  filološkom  njemačkom 
časopisu. 

Odonda  mu  se  život  Čini  nekako  vedriji,  ljepši,  zamamljiviji ;  6ddnda  se  u 
njemu  nastanilo  neko  radosno  čuvstvo,  koje  ga  svega  pridiže,  jer  je  uvjeren,  da 
sad  mnogo  više  vrijedi  u  očima  sviju  svojih  poznanaca  i  kolega.  I  on  se  znade  često 
zaustaviti  mislima  kod  te  svoje  disertacije  i  s  ljubavlju  je  se  sjećati  i  u  duhu  proći 
čitavu  njezinu  sadržinu.  A  i  dalje  on  misli  i  snuje,  kako  će  obraditi  i  istumačiti 
upotrebu  i  značenje  grčkoga  participa  u  veoma  prostranoj  radnji,  koja  će  biti 
upravo  dogadjaj  u  filološkom  svijetu. 

I  sad  se  on  više  zanosio  takim  mislima,  nego  li  što  je  pazio  na  gospodičnu 
Jelicu  i  na  ono,  što  je  s  njome  govorio. 

—  Vi  kažete:  ružicu?  —  rekne  ona.  Šalite  se  ili  hoćete,  da  mi  se  narugate. 
Davno  je  to  bilo,  kad  se  mene  moglo  isporedjivati  s  ružicom. 

—  Ali  kako,  molim  Vas  !?  Ja  Vam  se  zaista  čudim . . .  Ovako  mlada  i  liljepa 
gospojica ! 

—  Hvala,  hvala !  Odviše  mi  laskate. 

Ma  da  je  gospodična  Jelica  tako  govorila,  ipak  je  to  uza  sve  opiranje  razuma 
ugodno  škakljalo  njezinu  žensku  taštinu,  što  ju  on  isporedjuje  sružicom. 

—  Čemu  da  Vam  laskam? !  Govorim  ozbiljno. 

—  Radije  mi  pripovijedajte  Štogod  o  svom  školovanju  i  životu  na  sveučilištu, 

0  gradovima,  u  kojima  ste  bili,  —  tako  ma  štogod  !  —  brzo  mu  ona  uleti  u  riječ. 

Sad  je  razgovor  skrenuo  na  drugu  stazu  i  razvio  se  topao,  ugodan.  A  mračak 
se  već  sasvim  uvukd  u  sobu,  pa  i  dalje  šaputao  onako  zamamljivo ...  Sa  ugrijane 
lončarske  peći  polijeva  ugodna  toplina  čitavu  sobu,  a  tamo  se  kraj  nje  u  budžaku 
izvalila  stara  kuja  i  drijema  smirena. 

Uto  udje  u  sobu  stara  Lipovčevka  noseći  mesa  i  kiselih  krastavaca.  Ona  odmah 
na  pragu  zastane  i  rekne: 

—  A,  gle,  vi  ste  još  u  mraku  !  Zaboravila  sam  upaliti  lampu,  čekajte,  odmah 
ću  ja . . . 

I  ona  metne  krastavce  i  meso  na  stol,  a  onda  upali  lampu,  pa  i  opet  ode  u  ku- 
hinju, da  donese  kavu  za  sebe  i  za  gospodičnu  Jelicu. 

Začas  je  donijela  kafu  i  onda  svi  sjednu  k  stolu  i  stanu  jesti. 

Gospodična  se  Jelica,  koja  je  bila  u  prvi  kraj  malko  nesigurna,  sad  već  osje- 
ćala kao  i  obično,  kad  dodje  na  razgovor  k  staroj  Lipovčevki. 

I  već  se  sasvim  unoćalo,  i  već  su  svi  mali  prozorčići  na  seoskim  kućama  odavno 
bili  rasvijetljeni,  kad  je  pošla  kući,  kamo  ju  je  dopratio  mladi  profesor  Lipovac 

III. 

—  Jeste  P  se  nadivanili?  —  javi  joj  se  snaša  Oliva,  žena  iz  komšiluka,  koja 
ju  je  očekivala. 

Ta  ju  je  snaša  Oliva  posluživala  i  dvorila.  Bez  plaće  ju  je  dvorila.  Htjela  joj 
se  nekako  odužiti  za  iskazane  usluge.  Snaša  je  Oliva  naime  imala  sina,  koji  je 
bio  u  vojništvu.  I  kadgod  bi  joj  od  njega  stiglo  pismo,  uvijek  je  išla  gospodični 
Jelici,  da  joj  ga  pročita  i  napiše  odgovor  na  nj. 

—  Vi  ste  to,  snaša  Oliva  !?  —  upita  Jelica. 

—  Ta  da\  Čekam  ja  Vas,  čekam . . .  Al  di  !  Nema  moje  gospodične.  Reko' : 
prigledat  ću,  trebate  1'  štogod,  da  Vas  poslužim.  A  Vi  otišli,  s 

—  Di,  bila  sam  kod  gospoje  Lipovčevke. 

—  A  kažite,  molim  Vas,  je  P  vesela,  što  joj  je  došd  sin?  Ta  šta  i  pitam? ! 
Zna  se,  da  je  vesela.  Kako  ne  bi  bila  vesela !  Nego,  draga  gospodična,  baš  je  to 
lip  čo'ek.  Vidila  sam  ga,  kad  se  provezd  na  saonama.  A  mora  da  je  i  velik  gospodin. 
Vidite,  gospodična,  to  bi  bio  čo'ek  spram  Vas.  Udajte  se  Vi  za  njega ! 

—  Ha,  ha,  ha!  —  nasmije  se  od  srca  gospodična  Jelica  njezinoj  prostodušnosti 

1  naivnosti.  Vi  istom  štogod,  snaša  Oliva ! 

—  Ta  nije  to  istom  štogod,  —  branila  se  snaša  Oliva. 

—  Manite  se  toga !  Ajdemo  unutra ! 
Jelica  otključa  i  oni  udju. 

Stan  se  njezin  sastojao  od  sebe  i  kuhinje.  Sve  je  tu  bilo  skromno  i  jednostavno 
Pokućstvo  si  je  ona  sama  pomalo  nabavila,  i  to  najnužnije,  a  tako  isto  i  najnužnije 
potrepštine  za  kuhinju ;  jer  ona  si  je  sama  kuhala. 

U  kuhinji  zapali  Jelica  svijeću  i  podje  s  njome  u  sobu. 

—  Trebate  V  me  štogod?  —  upita  sad  snaša  Oliva. 

—  Ne  ću  ništa  trebati.  Nego  ded  pogledajte  u  peć  !  čini  se,  da  se  zatrnila  vatra 
Vatra  se  zbilja  bila  zatrnila. 

Snaša  se  Oliva  odmah  prihvati,  da  naloži  vatru  u  peći. 

Jelica  zbaci  sa  sebe  onu  zimsku  maramu  i  upali  lampu,  a  svijeću  utrne. 

—  Čujete,  gospodična,  —  javi  se  odande  od  peći  snaša  Oliva  —  recite,  Šta 
Vas  je  volja,  al  ja  bi  se,  da  sam  na  Vašem  mistu,  udala  za  toga  Lipovčevkinog  sina. 

—  I  opet  ona  !  Ta  to  ne  ovisi  o  meni . . .  Ili . . .  uopće  to  nema  smisla . . .  Nema 
smisla  o  tom  ni  govoriti.  Nije  to  tako,  kako  Vi  mislite.  To  je . . .  Uopće  Vi  to  ne 
razumijete. 

—  Ta  doduše  ja  k6  prosta  ženska  mislim  :  zašto  se  ne  bi  vas  dvoje  uzelo,  kad 
ste  jedno  spram  drugoga?  Zašto  Vi  ne  bi  pošli  za  njega? 

—  Al  kažem  Vam :  to  ne  ovisi  o  meni. 

—  Sta  Vi  to? !  Zar  bi  on  Vama  mog6  zabaviti?  Vama,  ovakoj  lipoti,  kakoj 
nema  ravne  na  daleko? !  Sve  bi  si  prste  lizd  ! 

Snaša  se  Oliva  upravo  ražestila.  Dosad  je  čučila  uz  peć  ložeći  vatru  ;  al  sad 
je  sve  ostavila  i  digla  se,  pa  stala  nasred  sobe  podboćivši  se  obim  rukama  o  kukove. 

—  Al  šta  je  to  Vas  napalo,  pa  Vi  sad  najedanput  o  mojoj  udaji?  —  upita  Jelica. 

—  Šta  me  je  napalo? !  Vidim :  prilika  je  tu ;  pa  zato  i  divanim. 

—  Al  ja  se  ne  ću  udavati,  —  rekne  Jelica  zamišljeno,  tako  da  su  joj  se  samoj 
te  njene  riječi  činile  kao  daleka  jeka. 

—  Udajte  se  Vi,  udajte !  —  govorila  je  snaša  Oliva.  Bolje  je  to  nego  li  'vako. 
Nć  dl  se  to  tako  ;  nije  to  nikaki  život.  A  onako  čeljade  ima  svoga  druga  ;  ima  se 
na  koga  osloniti  i  ima,  u  koga  će  se  pouzdati.  Teško  se  podnosi  to  samovanje,  oso- 
bito kad  pritisne  starost.  Poslušajte  Vi  mene ! 

S  tim  se  i  svršio  njihov  razgovor. 

Snaša  je  Oliva  naložila  vatru  u  peći,  natrpala  u  nju  drva  i  otišla  kući. 

Gospodična  Jelica  ostala  sama.  Nije  si  išla  priredjivati  večeru,  jer  nije  bila 
gladna.  I  ništa  drugo  nije  mogla  raditi.  Ni  čitati  nije  mogla. 

Sjela  je  na  stolac  kraj  peći  i  u  duši  ponavljala  doživljaje  današnjega  dana. 
čutila  se  mnogo  zadovoljnijom,  nego  li  kad  je  ono  danas  poslije  ručka  gledala 
kroz  prozor  na  prazni  i  dosadni  sokak,  čisto  se  sama  čudila,  kako  je  njoj  malo 
trebalo,  da  uzmogne  biti  zadovoljna.  Dodje  jedno  novo  lice,  unese  mak)  promjene 
u  pusti  i  jednolični  život  i  odmah  ti  je  nekako  vedrije,  lakše.  Eto,  šta  je :  promjena,  — 
to  je  ono,  što  pridiže  čovjeka  i  život  čini  zanimljivijim  ! 

I  stala  je  razmišljati  o  profesoru  Lipovcu.  Zaljubila  se  nije  u  njega  —  o  tom 
nema  ni  spomena,  čini  joj  se,  da  se  već  i  ne  bi  mogla  zaljubiti,  bar  ne  onako,  kako 
se  to  pripovijeda  i  kako  pišu  u  romanima.  Ali  on  se  nje  ugodno  dojmio  i  ona  će 
na  nj  misliti  možda  još  dugo  i  češće  ga  se  spominjati.  Da  je  mjesto  njega  došao 
kaki  drugi  čovjek  i  ona  se  s  njime  upoznala,  možda  bi  se  i  taj  nje  isto  tako  dojmio 
i  ona  bi  isto  tako  i  na  njega  mislila.  Sve,  što  je  novo,  mami  i  privlači  već  svojom 
novošću,  a  kamoli  kad  se  čovjek  guši  i  gnjavi  u  jednoličnosti  i  dosadi  f 

I  ona  sad  jedva  čeka,  da  prodje  noć  i  da  se  sutra  s  njime  sastane,  da  se  na- 
razgovara. 

A  bogzna,  misli  li  on  na  nju?  •  —  najedared  joj  naleti  ta  misao.  Kad  je  to 
pomislila,  odmah  je  i  silno  poželjela,  da  bi  tako  bilo. 

I  u  povodu  te  misli  ona  se  prepustila  maštanju  i  snatrcnju,  koje  ju  je  zanijelo 
daleko  u  budućnost ...  U  času  je  preletila  u  duši  sve  dogadjaje,  koji  bi  se  mogli 
izmedju  njih  dvojega  razviti. 

S  dana  u  dan  oni  će  se  sastajati  —  to  je  sigurno  —  samo  ako  on  duže  vre- 
mena tu  ostane.  Pa  zašto  onda  ne  bi  izmedju  njih  neopazice  nastao  kaki  topliji, 
intimniji  odnošaj?  Ali  tko  zna,  kako  će  dugo  on  tu  ostati? !  Sigurno  će  samo  ne- 
koliko dana  ostati.  Više  i  ne  može.  Pa  šta? !  I  za  nekoliko  dana  dade  se  koješta 
doživjeti.  A  ona  iz  sve  duše  sad  upravo  čezne,  da  nešto  osobito  doživi,  ono  nešto, 
njojzi  još  nepoznato  i  neokušano ...  Ali  čemu,  da  si  taji? !  Ona  čezne  za  ljubavnim 
dogadjajem,  kojega  bi  se  dugo  s  nasladom  mogla  spominjati. 

I  njoj  nije  ni  čudo,  da  ju  sad  obuzimlje  taka  želja.  Jer  šta  joj  je  dao  život 
dosad?  Ništa,  sasvim  ništa.  Mladost  je  njena  tako  pusta,  bez  cvijeća  i  mirisa . . . 
I  ta  mladost  već  i  prolazi,  nestaje  je  pomalo,  a  nije  joj  ostavila  nikake  svjetle  i 
radosne  uspomene. 

Al  sad  joj  se  čini,  da  je  jedared  granulo  sunce  i  na  njezina  vrata.  Ona  se  sasvim 
sigurno  nada,  da  će  susret  s  ovim  čovjekom  biti  za  nju  draga  uspomena. 

1  stane  joj  se  nesigurno  i  istina  šuljati  glavom  pomisao :  ,,A  šta,  ako  bi  se  on 
u  mene  zaljubio,  pa  ako  bi  došlo  do  ženidbe?"  No  odmah  je  uvidjela,  da  je  dosta 
neosnovano  tako  misliti.  Ta  ona  je  i  starija  od  njega  za  dvije  godine  !  I  s  rezigna- 
cijom je  gonila  tu  misao  od  sebe  ne  mogavši  je  se  ipak  posve  otresti.  Ona  se  i  ne 
hoteći  zadržavala  kod  te  misli. 

„Ej,  ipak  bi  to  krasno  bilo  1"  —  razmišljala  je  ona.  „Pravo  ono  reče  snaša 
Oliva :  dobro  je  imati  svoga  druga ;  ima  se  čovjek  na  koga  osloniti.  A  teško  se 
podnosi  samovanje,  kad  pritisne  starost". 

Takim  se  mislima  bavila  gospodična  Jelica  sjedeći  na  stolcu  kraj  peći.  I  kad 
je  legla  u  krevet,  dugo  nije  mogla  zaspati ;  još  su  joj  se  uvijek  motale  po  glavi 
take  misli. 

IV. 

Ujutru  se  probudila  s  mislima  na  njega.  Te  su  je  misli  tako  ugodno  zabav- 
ljale. Od  njih  joj  je  duša  bila  sva  puna  radosnih  osjećaja.  1  ono  joj  se  zimsko  hladno 
jutro  pod  dojmom  tih  misli  činilo  veselije  i  pusti  joj  se  seoski  sokak,  sav  umotan 
snijegom,  nije  činio  tako  tužan  kd  prije.  U  njezinu  je  srcu  evala  radost  od  iščeki- 
vanja sreće . . . 

Kad  se  obukla  i  počešljala,  dugo  se  promatrala  u  ogledalu  i  bila  je  zadovoljna 
Ipak  je  ona  još  lijepa  !  I  ako  joj  nisu  usta  sasvim  kao  u  mlade  djevojčice,  al  ona 
su  još  uvijek  rumena  i  jedra  ;  sočna  su  i  nijesu  ocvala.  A  ove  oči  njene,  crne  i  sjajne, 
još  su  pune  vatre,  još  su  zamamljive.  I  lice  je  punačko  i  okruglo  i  na  jedrim  obra- 
zima jedva  se  i  vide  dvije  malešne  jamice,  koje  znadu  tako  dragušno  izbiti,  kad 
se  nasmije  ;  i  tijelo  je  njezino  skladno  i  stas  krasan.  Eno,  kako  dražesno  podrhta- 
vaju punane  grudi  njene,  kako  se  prkošljivo  ističu,  kO  da  će  probiti  flanelsku 
bluzu  ...  A  kako  ispod  tankoga  pasa  lijepo  pristaje  njezinu  tijelu  suknena  suknja 
i  milo  plazi  preko  kukova  oblih ...  U  nje  je  ljepota  sazrele  djevojačke  mladosti. 
Uvjerena  je,  da  i  taka  ljepota  može  zamamiti,  a  ne  samo  onaka,  što  resi  mladu 
djevojčicu.  Lijep  je  pupoljak  ;  al  je  krasna  i  zamamljiva  i  sazrela  jabuka,  rumena 
i  jedra.  Taka  je  ljepota  kao  vedar  ljetni  dan,  kao  ljetno  sunce,  štono  grije  i  pali . . . 

Tako  je  mislila  gospodična  Jelica  gledajući  se  u  ogledalo.  Već  se  dugo  nije 
tako  gledala  ni  mislila  tako  o  sebi.  Drugda  bi  se  sama  sebi  učinila  smiješnom  i 
možda  bi  se  i  rugala  sama  sebi.  Ali  sad  joj  se  to  nije  ništa  činilo  smiješnim. 

Radosna  i  zadovoljna,  kako  već  dugo  nije  bila,  otišla  je  u  školu. 

• 

*  * 

Oko  četiri  sata  popodne,  poslije  škole,  bila  je  k6  na  žeravici.  Nikako  se  nije 
mogla  smiriti  u  svojoj  sobi.  Silno  je  željela  da  ode  k  Lipovčevki,  a  opet  se  nekako 
sustezala  bojeći  se,  da  se  to  ne  bi  rdjavo  tumačilo  ;  moglo  bi  se  —  naopako !  — 
reći,  da  se  namiče.  Zato  nije  ni  dopodne  poslije  škole  otišla  onamo,  ma  da  je  to- 
iz  sve  duše  željela.  No  sad  ju  je  mučila  silna  nestrpljivost  i  dosada  i  ona  je  osje- 
ćala, da  će  morati  onamo  otići.  Makar  načas.  A  kad  već  dodje,  onda  će  je  oni  za- 
držati —  to  je  sigurno.  Ići  će,  svakako  će  ići  onamo. 

Podje  pred  ogledalo,  da  si  popravi  kosu,  a  onda  se  začas  zaustavi  kod  pro- 
zora i  pogleda  na  sokak.  Ali  kako  se  ugodno  iznenadila! 

Na  sokaku  je  bio  on  —  Lipovac  Baš  je  išao  prema  njezinu  stanu.  Spazio  ju  je 
na  prozoru  i  pozdravio.  Ona  sva  razdragana  otvori  jedno  okno  i  upita  ga  : 

—  A  kamo  ste  se  Vi  to  zaputili,  gospodine  profesore?  U  šetnju? 

—  Ne.  Pošao  sam  baš  k  Vama.  Klanjam  se!  —  pozdravi  on  još  jedamput. 

—  Veoma  mi  je  drago,  veoma  mi  je  drago.  Izvolite,  molim,  unutra! 
Lipovac  podje,  a  ona  zatvori  okno  i  podje  mu  u  susret. 

—  Moja  se  majka  čudi,  da  niste  danas  dopodne  došli  k  nama  poslije  škole,  — 
rekne  Lipovac,  kad  je  unišao  u  sobu.  Ona  Vas  je  za  stalno  očekivala.  A  ja  sam 
upravo  čeznuo  za  Vama.  Zbilja,  bez  šale.  Htjelo  mi  se  Vašega  razgovora  i  Vaše  blizine. 

Gospodična  je  Jelica  silno  pocrvenila,  kad  je  on  došao.  Osjećala  je  dobro,  da  je 
crvena  i  ljutila  se  poradi  toga.  I  što  je  više  mislila  na  to,  bivala  je  sve  crvenijom, 
a  neprilika  je  njezina  rasla.  Na  te  njegove  laskave  riječi  nije  ništa  znala  ni  da  kaže 
od  neprilike.  Ipak  se  začas  snašla  i  ponudila  mu  da  sjedne. 

Lipovac  sjedne  i  stane  se  nesmetano  ogledati  po  sobi. 

—  Ugodna  sobica!  —  rekne  on  odmah.  Sa  svake  stvarce  ko  da  dopire  neki 
ženski  dašak  i  miris.  I  sve,  Što  je  tu,  nekako  ushićuje  čovjeka,  sve  je  tako  milo. 

—  Ma  Vi  ste  neki  pjesnik!  —  usklikne  ona  veselo  i  pogleda  mu  u  oči. 

—  Nisam.  Odviše  sam  suvoparan,  da  bih  mogao  biti  pjesnik.  Nego  možda  bih 
postao  pjesnikom,  kad  bih  češće  zalazio  u  sobe  mladih  učiteljica,  gdje,  evo,  svaka 
stvarca  odiše  poezijom.  —  završi  on  i  nasmije  se. 

Odmah  se  pokajao  radi  tih  rieči. 

„Glupo  sam  to  rekao,  upravo  savršeno  glupo.  Mogla  bi  se  još  i  uvrijediti. 
Govorim  kao  kakav  oficir  ili  trgovački  pomoćnik.  Sram  te  bilo,  moj  dragi  pro- 
fesore Lipovče  i  doktore  filozofije  !" 

Tako  je  on  mislio.  Ali  ona  se  nije  uvrijedila. 

Lipovac  nije  ni  dočekao,  da  ona  štogod  rekne,  nego  odmah  doda : 

—  A  ja  Vam  nisam  ni  rekao,  zašto  sam  došao,  ovamo.  Došao  sam  naime, 
da  se  s  Vama  oprostim.  Sutra  ću  otputovati. 

Gospodični  Jelici  začas  preleti  neki  tugaljivi  izraz  preko  lica. 

—  Ali  zašto  tako  brzo?  —  upita  ona.  Ta  sad  će  istom  nastati  Vaše  božične 
ferije !  Zar  ne  ćete  božićovati  s  majkom  ? 

—  Ne  mogu.  Poslovi  me  zovu. 

—  Kako:  poslovi?  Sad  na  ferije? 

—  Zaista,  gospodjice !  Moram  natrag  u  Zagreb.  Te  mi  ferije  baš  dobro  do- 
laze. Radit  ću  svaki  dan  u  sveučilišnoj  biblijoteci.  Pišem  naime  jednuras  pravu 
za  akademiju.  Moja  majka  to  zna  i  ne  će  se  žalostiti.  Ja  bar  mislim. 

—  Vi  mislite.  Al  majčinu  je  srcu  teško.  Da  znate,  koliko  Vas  ona  spominje 
i  kako  uživa  u  Vama !  Bit  će  joj  žao. 

Ona  časkom  zašuti,  a  onda  doda  nesigurno : 

—  I  meni  će  biti  žao. 

—  Zaista?  —  upita  on  malko  začudjeno.  No  to  mi  zbilja  laska. 

—  Jest,  bit  će  mi  žao,  —  prihvati  ona  sad  već  sigurnije.  Kako  bi  lijepo  pro- 
veli božić  !  A  ovako  će  biti  dosadno  i  možda  tužno. 

—  Zar  Vi  ne  idete  božićovati  k  svojim  roditeljima  ? 

—  Nemam  ja  roditelja.  Nikoga  nemam.  Ja  sam  posve  sama. 

—  Meni  Vas  je  žao,  gospodjice,  jer  mogu  pojmiti,  da  je  zaista  katkad  dosadno, 
kad  je  čovjek  osamljen.  Al  ipak  valjda  nije  tužno? 

—  Oh,  i  kako  je  tužno !  Osobito  ovako  u  pustom  selu,  u  samoći,  čovjek  upravo 
osjeća,  kako  život  kraj  njega  prolazi  i  to  u  daljini ...  1  ne  vidi  ga  pravo,  da  ga 
se  bar  gledajući  naužije. 

—  Nemojte  tako,  gospodjice !  To  je  sasvim  kriva  sentimentalnost  i  krivo 
shvaćanje.  Život  je  u  svakoj  formi  lijep  i  ugodan,  samo  ako  čovjek  ima  volje  i  Iju 
bavi  za  nj.  A  to  se  stiče  samo  radom  ;  jer  samo  rad,  ozbiljan  i  neumoran  rad  čini, 
da  čovjeku  cvate  život,  a  besposlica  ga  ubija.  Vi  ćete  možda  kazati,  da  su  to  stare 
fraze.  Neka  su  !  Al  ipak  one  su  istinite. 

—  Možda  ste  i  Vi  u  pravu,  a  možda  sam  i  ja.  Vi  tamo  u  glavnom  gradu  živite 
više  razumom,  a  mi  ovdje  više  srcem.  I  kad  nema  dosta  hrane  za  srce  onda  i  život 
vene,  ne  cvate . . . 

On  je  Časak  šutio  i  pozorno  ju  promatrao,  a  onda  rekne : 

—  Gospodjice,  Vi  mora  da  ste  nešto  neugodno  doživjeli,  Što  Vas  je  potreslo 
ili  bolje  da  kažem :  nešto,  što  Vas  je  razočaralo. 

—  Ta  sve,  sve,  čitav  je  moj  život  jedno  krvavo  i  gorko  razočaranje.  Ništa 
nema,  sasvim  ništa  od  onih  mojih  idejala,  o  kojima  sam  maštala  i  sanjarila  u  pre- 
parandiji. 

—  Ali  čemu  maštati  i  sanjariti? '.  —  upade  živo  Lipovac.  Mi  smo  skoro  svi 
taki.  Svi  smo  nekake  kukavne  pjesničke  duše,  pa  samo  maštamo  i  sanjarimo. 

On  časak  pošuti,  a  onda,  kao  da  se  sjetio,  rekne 

—  Al  ja  sam  Vam  već  možda  i  dosadan  s  tim  svojim  poučnim  tonom.  Go- 
vorimo o  čem  drugom  !  Vi  jako  volite  cvijeće,  kako  vidim.  Puna  Vam  je  soba  lo- 
naca  s  cvijećem. 

—  Jako  volim  cvijeće,  —  rekne  gospodična  Jelica  rastreseno,  a  onda  usklikne : 

—  A  ja  Vas  nisam  ničim  ni  ponudila  !  Joj,  kaka  sam  !  Hoćete  li,  da  skuham: 
čaja?  Drugo  ništa  nemam.  Hoćete,  dakako  da  hoćete.  Začas  će  to  biti  gotovo. 
Na  samovaru  ja  kuham,  čaj  doduše  nije  osobit,  al  morate  biti  zadovoljni.  Bo- 
ljega ne  možemo  dobiti.  I  taj  kupimo  u  varoši.  Imam  i  ruma.  Sama  ga  pravim. 
Radoznala  sam,  hoće  li  Vam  se  svidjeti. 

Tako  je  ona  čavrljala  k6  ševa.  On  izjavi,  da  će  s  najvećim  oduševljenjem 
piti  čaj,  što  ga  ona  skuha. 

Gospodična  Jelica  priredi  maleni  samovar  i  užurba  se  po  sobi.  Lipovac  ju 
je  promatrao.  Sad  mu  se  činila  odista  zamamljivom.  Ono  njeno  ponešto  zagasito 
lice  sad  je  odjedared  veselije  sjalo,  a  crne  su  oči  bile  jasnije.  Pa  onaj  obli  i  ljepu- 
šasti  vrat,  na  zatiljku  posut  tanašnim  pahuljicama  crne  kose,  onaj  punani  vrat, 
štono  tako  milo  proviruje  iz  flanelske  bluze,  —  tako  mu  se  svidja,  upravo  ga  sili, 
da  zaustavlja  kradom  pogled  na  njemu.  A  pogled  njegov  kriomice  i  naglo  šiba 
i  dalje ;  plazi  po  njedrima,  za  bluzom  sakritim,  i  dugo  se  zaustavlja  ondje  naslu- 
ćujući sakrivene  čare  njihove  ;  i  guta  gipki  struk  i  kukove  oble  i  dražesne,  i  miluje 
ruke  jedre  i  punačke,  štono  vire  iz  kratkih  rukava.  Pa  i  ona  pregača,  ona  pre- 
gača od  crnog  satćna  sa  volanom  lepršavim  i  na  gusto  srozanim,  tako  joj  krasno 
pristaje,  upravo  uljepšava  cijelu  pojavu  njenu.  A  ona  kosa  crna,  ona  još  uvijek 
bogata  kosa,  tako  je  bajna  !  Miris  dopire  s  nje  i  struji.  Miris  struji  sa  čitave  po- 
jave njene  i  čovjeka  omamljuje ...  To  je  miris  rascvale  mladosti  ženske  i  ljubavi, 
dugo  pritajivane . . . 

„Ama,  kako  je  to  ona  danas  neobično  dražesna !"  —  mislio  je  Livovac  gle- 
dajući u  nju. 

Silno  ga  je  obuzimala  želja,  da  je  zagrli  i  svu  izljubi,  ali  ju  je  u  sebi  ugušivao 
i  srdio  se  slm  ni  se,  što  mu  padaju  na  um  tako  lude  misli  i  što  ga  obuzimlju  tako 
čudne  želje. 

,,Ja  se  nisam  u  nju  zaljubio,  o  tom  sam  uvjeren"  —  mislio  je  on  u  sebi.  „Ne 
pada  mi  ni  na  kraj  pameti,  da  bi  se  ženio,  a  razumije  se,  da  se  ne  ću  ni  s  njom  ože- 
niti. A  sad  odjedared  te  čudne  želje  !  Ja  sam  proklet  čovjek  !  Opak  do  zla  boga  ! 
Evo,  uvjeren  sam,  da  bih  ja  bio  kadar  zavesti  ovu  valjanu  djevojku,  okoristiti 
se  prilikama,  koje  mi  slučaj  pruža.  Jest,  taka  sam  ja  beštija !  Prava  beštija  !  Al 
ne,  ne  ćeš  tako  !  No  to  bi  bilo  lijepo  !" 

A  dotle  je  gospodična  Jelica  priredila  i  nalila  čaj. 

—  Izvolite !  —  ponudi  mu  ona.  Radoznala  sam,  hoće  li  Vam  se  svidjeti. 

—  Ja  sam  unaprijed  uvjeren,  da  će  mi  se  osobito  svidjeti. 
Stalo  se  smrkavati.  Gospodična  Jelica  upali  lampu. 

—  No,  je  li  dobar  čaj?  —  upita  ona. 

—  Izvrstan,  osobit,  gospodjice ! 

—  Vi  to  samo  tako  kažete,  a  bogzna,  da  li  Vam  prija.  Je  li  Vam  dosta  slatko? 
Al  dopustite,  da  ja  kušam. 

I  ona  pridje  posve  blizu  k  njemu,  malko  se  nagne  i  zagrabi  svojom  žličicom 
njegova  čaja.  Smiješila  se  koketno  i  sva  se  rumenila. 

—  Ta  to  nije  skoro  ništa  slatko  !  —  usklikne  ona.  Još  treba  metnuti  šećera. 
Alaj  se  sad  istom  činila  dražesnom  Lipovcu !  Ona  želja,  da  ju  zagrli,  sad  je 

bivala  sve  silnijom.  A  on  se  trudio,  da  je  u  sebi  uguši.  Nastojao  je,  da  ju  što  manje 
gleda,  silio  se,  da  misli  o  svojoj  disertaciji  ili  o  grčkom  participu,  ali  mu  nije  po- 
lazilo za  rukom.  Grčki  je  particip  bježao  od  njega  ;  bio  je  u  nekoj  maglovitoj  da- 
ljini, a  pred  njim  je  stajala  ona,  samo  ona,  rumena  jedra  i  zaamamljiva. 

—  Pokazat  ću  Vam  svoj  album  fotografija,  —  rekne  ona,  kad  su  popili  čaj. 
Začas  je  sjedila  na  stolcu  uza  nj  prevrćući  debele  listove  u  albumu  i  pokazu- 
jući fotografije: 

—  To  je  moja  prijateljica  iz  preparandije.  I  ovo,  i  ovo.  Same  ženske  fotografije. 
A  što  je  muškaraca,  to  su  mi  sve  sami  rodjaci. 

Ona  se  i  ne  hoteći  primakla  posve  blizu  k  njemu,  tako  da  ga  je  njezina  kosa 
Škakljala  po  licu. 

A  njega  je  sad  već  skoro  prevladala  želja,  da  ju  zagrli.  Osjećao  je  njezin  dah, 
ćutio  je  miris  kose  njene  i  onoga  jedroga  i  svježega  tijela,  još  netaknutoga  muška- 
raćkom  rukom,  slušao  je  njezino  čavrljanje  i  nasladjivao  se  onim  glasom,  koji 
mu  se  sad  činio  zamamljiv  i  topao  i  mazan  i  mazan . . . 

—  Znate  li,  što  bih  Vas  lijepo  molila? 

—  Šta  to? 

—  Hoćete  li  mi  poslati  svoju  fotografiju,  da  povećam  svoj  album? 

—  Hoću,  drage  volje.  Čim  dodjem  kući,  odmah  ću  Vam  poslati. 

,,A1  samo  kako  je  u  nje  lijepa  ruka  !"  —  mislio  je  on  promatrajući  ju.  „Kako 
je  okrugla  i  punačka  !  Pa  vrat !  Ovaj  glatki  vrat,  štono  je  na  zatiljku  posut  ta- 
našnim  pahuljicama  crne  kose  —  kako  je  lijep !  Kako  bih  rado  savio  ruke  oko 
njega  !  A  istom  prsa!  Alaj  su  negdje  bujna  i  krasna  !  Ta  sva  je  ona  mila  i  zamam- 
ljiva,  sva,  sva  !  Kako  me  samo  ugodno  draška  po  licu  ono  nekoliko  raščupanih 
vlasi  njene  kose !  Ej,  da  mi  je  čitavo  lice  sakriti  u  tu  kosu,  crnu  i  mirisavu,  i  opa- 
jati se  njenim  slatkim  mirisom  !" 

Lipovac  već  nije  mogao  vladati  sobom.  Njegova  se  ruka  sama  od  sebe  ovije 
oko  pasa  gospodične  Jelice. 

Kad  se  dotakao  njezina  tijela,  činilo  mu  se,  ko  da  će  mu  prsti  izgorjeti,  a  opet 
mu  je  to  bilo  milo.  I  drugu  je  ruku  ovio  oko  njena  tijela  i  privinuo  ju  ni  se.  A  ona 
se  nije  branila.  Njezino  čitavo  biće  kao  da  se  podavalo.  Njeni  su  obrazi  gorjeli. 
Sva  je  drhtala  k6  šiba  na  vodi  od  uzbudjenja  i  sreće,  što  je  došao  čas,  za  kojim 
je  dugo  u  potaji  Čeznula . . . 

„Ali  šta  ja  to  radim? !  šta  radim? !"  —  odmah  se  prene  Lipovac  i  stane  se 
u  mislima  karati.  „Ja  sam  zaista  proklete  naravi.  Kako  sam  se  kao  dječak  pre- 
pustio strasti,  da  me  nosi  sklizavom  stazom  !  Al  sreća  je,  da  sam  se  u  pravi  čas 
prenuo". 

On  je  ispusti  iz  svoga  zagrljaja,  ustane  i  stane  se  naglo  praštati. 

—  Oprostite,  gospodjice,  molim  Vas,  oprostite  mi!  —  govorio  je  on  sav  crven 
u  licu.  Ostajte  mi  zdravi^! 

I  on  ode. 

A  gospodična  je  Jelica  gledala  za  njim  ne  shvaćajući  pravo  sve  to,  obuzeta  sva 
—  kao  nigda  prije — strasnom  i  silnom  željom  za  zagrljajem  i  poljupcima  slatkim . . . 

Sutradan  rano  ujutru  otputovao  je  profesor  Lipovac.  Gospodična  ga  Jelica 
nije  vidjela,  kad  je  odlazio,  a  nije  se  ni  poslije  nigda  sastala  s  njime. 

Nego  nekoliko  dana  iza  njegova  odlaska  dobila  je  od  njega  razglednicu  iz 
Zagreba.  Fotografiju  nije  poslao,  ma  da  je  obećao.  Sigurno  je  zaboravio. 

Onu  njegovu  razglednicu  češće  je  uzimala  u  ruke  gospodična  Jelica  i  čitala 
i  s  ljubavlju  promatrala  ono  nekoliko  nemarno  nadrljanih  redaka.  Ti  su  je  reci 
sjećali  jedinoga  dogadjaja  iz  njezina  života,  koji  za  nju  nije  bio  običan,  jedine 
uspomene,  kod  koje  se  ipak  rado  zaustavljala  njezina  duša  i  dalje  snatrila  zanoseći 
se  i  grijući  na  maštanju  i  željama  pustim  

RIKARD  KATALINIĆ  JERETOV: 
S.  S.  KRANJČBVIĆU  (1883.— 1908.) 

Na  prolomu  bure,  na  udaru  mora 
Pjesnikinja  Tebe  poljubila  vila, 
Zajvedroga  dana  suncem  nasmijana 
Darova  Ti  snažna  prometejska  krila. 

Na  Parnasu  našem  Tvoj  se  polet  vinu 
U  zamjerne  nama  neznane  visine 
Kadar  da  i  nebo  dostigne  i  zvijezde, 
I  da  žarko  sunce  za  svoj  narod  skine. 

U  titanskoj  borbi  ojača  Ti  duša, 
Al  Ti  klonu  slabo  umrličko  tijelo, 
Zavidnici  Bozi  slomiše  Ti  srce 
I  sumornom  boli  vjenčaše  Ti  čelo . . . 

Ali  eto  njima  na  Parnasu  tamo 

Svih  nas  drugih  polet,  svih  nas  drugih  krila, 

Ali  Tvoje  krilo  nek  ostave  rodu, 

Ta  bez  njega  Sto  bi  naša  pjesma  bila  ? ! 


ADAM  KOSTELIĆ:  VJEČNA  BOL 

[. 

Bilo  je  već  kasno  u  večer.  U  sobi  je  bio  mrak,  po  kojemu  se  samo  gdjegdje 
blještila  svjetlost,  Sto  se  ukrala  u  sobu  iz  vana,  s  ulice.  Jelena,  žena  Nikole  Bo- 
rića, nije  ni  opažala,  da  se  mrak  već  sav  ušuljao  u  sobu  :  tako  je  bila  i  zamišljena 
i  rastresena.  Ona  ne  zna  ni  sama  kako  to,  da  je  baš  večeras  došao  čas,  koji  joj  ne  da 
ni  odanuti,  čas,  koji  ju  je  svu  zaokupio  i  svladao.  Da  je  bar  bio  kakav  povod  tom 
njezinom  današnjem  raspoloženju,  ne  bi  ništa  rekla,  ili  bi  bar  bila  tužna  i  sjetna 
poradi  toga,  Što  je  nastupio  taj  povod ...  Ali  ovako,  kad  je  sve  došlo  samo  od 
sebe,  ovako  ona  mora  biti  dvostruko  nesretna.  Ponajprije  joj  se  Čini,  da  je  tu  po 
srijedi  neki  fatum,  nešto  čemu  ona  nije  i  ne  može  biti  kriva,  a  to  je  zaista  grozno, 
tako  grozno,  da  je  hvata  strah,  nije  li  možda  zbilja  pod  utjecajem  kakove  nevidljive 
sile,  kojoj  se  ona  ne  može  oprijeti,  i  nikada  ne  će  ni  moći.  A  onda  opet  sama  stvar, 
koja  je  nastupila  !  Da,  da.  Opaža  ona  to  dobro,  i  ne  tek  od  jučer,  nego  već  cijelu 
ovu  godinu,  od  kako  živi  s  njim,  sa  svojim  mužem,  s  Nikolom  Borićem.  Opaža, 
da  ona  i  ne  živi,  da  samo  markira  nekakav  život,  koji  je  zaista  više  sličan  pola- 
ganom umiranju  nego  li  baš  samom  životu.  Da,  to  je  ona  opažala  već  i  prije,  ali 
danas  je  sav  taj  neugodni  osjećaj  nastupio  jače  i  opredjeljenije.  Kad  samo  po- 
misli, kolika  je  razlika  medju  životom,  Što  ga  danas  živi,  i  onim,  kojim  je  živjela 
prije  svojega  vjenčanja.  Prije  vjenčanja  cvalo  joj  u  srcu  samo  krasno,  bujno,  svježe 

cvijeće,  koje  je  mirisalo  zamamnim  mirisom  ljubavi  i  sreće ...  a  danas,  i  već  cijelu 
ovu  godinu,  raste  u  njenom  srcu  otrovna  bilina,  koja  je  svoje  korjenje  razgranila 
po  svim  žilama  lijepog  tijela  Jelen  inog.  Danas  buji  u  njenoj  duši  neki  korov,  koji 
zaudara  po  vječnoj  boli  i  po  beskrajnoj  nesreći. 

I  ovako  zamišljena  nije  Jelena  ni  opazila  kako  se  mrak  ušuljao  u  sobu.  Tek 
u  času,  kad  je  prolazila  kraj  zrcala,  i  u  njemu  opazila  svoje  lice  i  gornji  dio  tijela 
tek  onda  je  prestala  razmišljati  o  svojim  neugodnim  osjećajima,  i  stala  misliti 

0  nečemu  drugomu.  Zućkasto-zelena  svjetlost,  što  je  dolazila  iz  vana  u  sobu,  pala 
je  po  njezinom  tijelu,  a  ona  je  baš  taj  čas  slučajno  pogledala  u  zrcalo.  Vidjela  je 
ondje  sebe,  još  posve  mladu  i  jedru,  vidjela  je  u  isti  mah,  kako  joj  se  oči  krijese 
a  usta  se  nešto  nabubrila  i  razmočila,  vidjela  je  kako  joj  se  domaći  reform  sav 
priljubio  uz  tijelo,  koje  se  na  nekim  mjestima  tako  napelo,  da  bi  moglo  rastrgati 

1  one  čipke  na  košulji  i  sam  reform.  I  pogledavši  se  tako  sve  u  onom  jednom  je- 
dinom času,  kad  je  kraj  zrcala  prošla,  došlo  joj  priznanje,  da  je  ona  zaista  lijepa, 
da  ima  na  sebi  mnogo  zamame,  da  je  u  nje  još  puno  života,  a  ipak,  gle,  kako  se 
to  s  njom  udes  ponaša,  kao  da  nije  vrijedna  da  živi,  kao  da  je  stvorena  za  bol, 
muku  i  nesreću.  Na  sreću  svoju  nije  ona  nastavljala  u  tom  smjeru,  već  se  brzo 
povratila  na  ljubljenu  misao  o  svojoj  ljepoti  i  svojem  ženskom  biću.  Da,  eto 
to  je  još  jedino  što  ima,  to  je  jedino  njezino,  to  eto  jedino  opravdava  njezin  život. 
A  taj  život  pripada  za  sada  Nikoli  Boriću . . . 

Čim  se  Jelena  sjetila  Borića,  sjetila  se  ujedno,  da  će  on  skoro  doći.  On  nije 
slutio,  da  će  se  dogoditi  ovo,  što  se  dogodilo,  nije  slutio,  da  će  u  Jelene  izbiti  ova- 
kovo  Čuvstvo,  a  ipak  je  izostao  od  kuće  nešto  dulje  nego  obično  kao  da  je  znao 
zato.  Ona  je  u  taj  čas  pomislila,  da  je  neki  čudni  i  smioni  udes  odlučio  njegovim 
korakom,  pa  da  on  nije  drukčije  ni  smio  učiniti  nego  što  je  učinio.  Udes  !  Ah  ! 
To  je  opet  ono,  što  neki  drugi  udes  ne  bi  smio  dopustiti,  ako  bi  imao  u  sebi  bar 
nešto  smisla  pravice.  No  o  njemu  ona  ne  će  ni  razmišljati,  budući  da  znade  pre- 
dobro, da  je  on  prečesto  bio  samo  igračka  u  mnogim  ustima.  Udes !  Zar  je  i  to 
nešto?  Zar  to  nije  samo  lijepa  riječ  za  ljude,  koji  nemaju  ljepše  riječi?  Zar  to  nije 
ćuška  u  lice  pojmu  slobodne  volje? . . . 

Medjutim  ona  o  tomu  i  nije  mislila  raspravljati.  To  je  uopće  dosadno,  a  do- 
sada ju  grize  i  previše  a  da  bi  i  sada  još  o  takvoj  stvari  razmišljala. 

Za  sada  ju  samo  to  zanima,  da  će  skoro  doći  Borić.  Gle  ovaj  čas  joj  dolazi 
misao,  da  se  zapita,  tko  je  taj  Borić.  Kao  da  ne  zna,  tko  je  on.  Kao  da  je  to  ne- 
kakav čovjek,  o  kojemu  je  eto  sad  saznala  iz  kakova  romana ...  Pa  to  je  njezin 
muž.  Muž? . . .  Vrlo  zgodno  !  Muž? . . . 

Jeleni  se  pričinilo,  da  imade  zaista  pravo  smijati  se  nad  pomišlju,  da  je  Borić 
njezin  muž.  Ali  u  isti  čas  se  dosjetila,  da  je  isto  tako  bezazleno  i  glupo  o  tomu  su- 
mnjati, jer  ona  je  ipak  s  njim  vjenčana  ;  vjenčala  se  eno  s  njim  pred  godinu  dana, 
dakle  nema  sumnje,  da  je  Borić  njezin  muž.  I  kad  sada  bude  došao  kući  Borić 
onda  je  došao  njezin  muž ...  A  što  će  biti  kad  on  dodje?  Hoće  li  ona  osjetiti  gdjegod 
bilo,  da  je  došao  njezin  muž  k  njoj?  Što  će  se  dogoditi  s  njenim  srcem,  hoće  li  se 
nasmijati  usta,  oči? . . .  Hoće  li  raširiti  ruke  i  s  uzdahom  i  drhtavim  tijelom  do- 
čekati njegov  poljubac  ili  koji  drugi  iskreni  izljev  ljubavna  čuvstva? . . .  Hoće  li 
ju  on  uloviti  za  ruke,  pogledati  sa  žarom  i  strasti  u  oćima,  ili  će  ju  uhvatiti  oko 
pasa,  pritisnuti  svoje  muško  tijelo  uz  njezino,  —  hoće  li  osjetiti  topli  val  i  miris, 

Što  se  širi  iz  njenih  njedara?  Hoće  li  se  njegovo  oko  pozabaviti  zabavnim  crtama 
njezina  lica,  ili  pravilnim  konturama  njenih  oblih,  punih  i  čvrstih  bokova? . . . 
Ah,  ne,  sigurno  ne  će.  I  ova  pomisao  je  besmislena,  kad  je  Jeleni  uopće  poznato, 
da  toga  još  nije  bik)  otkako  su  se  vjenčali.  Ni  to  malo  što  je  nabrojala,  ni  to  ne  će 
biti,  a  kamo  li  sve  ono,  što  bi  ona  htjela,  na  što  ona  ima  pravo,  što  ona  smije  oče- 
kivati od  svojega  muža.  Ta,  da,  ona  ne  zaboravlja,  da  je  on  ipak  njezin  muž. 
A  uza  sve  to  ne  će  on  doći  kući  kao  čovjek,  kao  muž,  nego  tek  kao  prijatelj,  koji  nema 
prava  da  ju  pogleda,  koji  smije  tek  riječ  progovoriti,  a  čim  opazi,  da  se  u  njemu 
Mi  u  njoj  pojavljuje  štogod  vatre  ili  malo  žara,  čim  takva  šta  opazi,  odmah  mora 
okrenuti  lice,  stisnuti  zube  i  pregarati. 

Ah,  a  kako  bijaše  prije  vjenčanja ! . . .  Onda  je  bio  zapravo  njezin  muž,  a 
sada  tek  dobri  prijatelj.  Mjesto  da  je  onda  bio  samo  prijatelj,  koji  se  nada,  da  će 
jednom  doći  dan  i  čas,  kad  će  se  smjeti  k  njoj  približiti  kao  zakoniti  muž,  —  on 
je  sada  mrtav  za  nju,  a  onda  je  bio  sve,  onda  je  bio  i  ljubavnik  i  zakoniti  muž. 
Ah,  kolike  li  promjene ! 

A  što  je  krivo  toj  promjeni?  Je  li  kriva  ona  ili  on?  Ili  je  možda  kriv  tkogod 
treći,  nešto  izvan  njih?  Tko  bi  to  znao? !  Ona  tek  znade,  da  ona  nije  kriva,  da 
upravo  ne  može  biti  kriva.  Je  li  on  kriv?  To  bi  mogk)  biti,  i  ako  ona  ne  može  naći 
ništa  čim  bi  on  bio  nešto  skrivio  ?  Jer,  o  tom  nema  sumnje,  da  je  cijeli  taj  njegov 
postupak  i  njemu  težak  i  neugodan,  nema  sumnje,  da  je  ovu  godinu  i  njegovo  srce 
otrovano,  da  i  ono  krvari,  ali  da  ni  on  ni  ona  ne  mogu  i  ne  znadu  naći  izlaska  iz 
toga  stanja.  Ona  se  dobro  sjeća,  kako  je  on  pred  nekoliko  dana  zamišljeno  gledao 
preda  se  cijeli  dan,  kako  nije  ni  jeo  ni  s  kim  razgovarao.  I  kad  ga  je  ona  zapitala, 
što  mu  je,  on  ju  je  samo  pogledao  s  čežnjom  i  strašću,  okrenuo  lice,  sakrio  suze 
i  otišao  u  drugu  sobu.  A  jučer  —  baš  jučer  se  opet  dogodilo  nešto,  što  će  joj  ne- 
izbrisivo ostati  u  pameti.  BiJo  je  baš  tako  nekako  u  to  doba,  kao  danas.  Vani  se 
već  sasvim  smrklo,  a  ona  je  u  sobi  zapalila  lampu.  Kad  je  on  poslije  ručka  otišao, 
rekao  joj,  da  će  danas  doći  nešto  kasnije  kući,  možda  tek  oko  devet  sati,  jer  ima 
posla  s  jednim  bolesnikom,  koji  je  na  umoru.  Jelena  je  bila  poslije  podne  u  šetnji 
i  nije  se  žurila  kući.  Došla  je  tek  onda,  kad  je  vani  već  bio  mrak.  Najprije  je  sjela 
na  stolac,  (svega  se  ona  dobro  sjeća  !)  da  se  malo  odmori  od  šetnje  i  hodanja.  To 
je  učinila  još  u  tami  bez  svijetla.  Tek  poslije,  kad  je  zapalila  lampu,  stala  se  svla- 
čiti. Najprije  je  skinula  svoj  crni  proljetni  šešir  s  crno  bojadisanim  nojevim  perom. 
Vani  je  duvao  vjetar  i  raznio  joj  kosu  na  sve  strane.  A  ona  je  odmah  čim  je  ski- 
nula šešir  raspustila  kosu  da  joj  slobodno  visi.  Kosa  joj  bila  crna  i  sjajna,  duga 
i  gusta.  1  ona  je  sebi  utvarala,  da  nitko  ne  bi  znao  reći,  kakvu  bi  ju  radije  gledao, 
da  li  ovako  s  raspuštenom  kosom  ili  s  urednom  frizurom:  jer  kad  je  ženska  kosa 
crna  i  sjajna,  duga  i  gusta,  onda  je  uvijek  lijepa,  bila  u  najvećem  redu  ili  neredu. 
A  Jelena  je  mislila,  da  je  tako  i  u  nje.  Iza  toga  snimila  je  jaku,  takodjer  crne  boje 
s  uskim  bordurama.  A  onda  je  redom  skidala  gornju  i  donju  suknju  i  bluzu  i  steznik. 
Obavljajući  taj  obični  svakdanji  posao  bila  je  ona  posve  mirna  uživajući  još  u 
čistom  zraku,  što  ga  je  udisala  malo  prije  na  šetnji.  A  u  času,  kad  je  htjela  sjesti 
svući  cipele  i  čarape  odredjene  samo  za  šetnju . . .  zazvonio  je  netko  na  vratima. 
U  kući  je  bila  sama  i  morala  je  otići  pogledati  tko  je.  Nije  bila  u  strahu,  da  do- 
lazi tkogod  strani  i  nepoznati,  znala  je  ona,  da  je  to  došao  Borić,  njezin  muž,  ali 
se  ipak  trgnula  i  zarumenila,  jer  se  tomu  nije  nadala,  ta,  on  je  rekao  da  će  danas 

kasno  doći.  Uostalom  možda  to  i  nije  on,  možda  je  tko  drugi.  No  svakako  je  ne- 
ugodno. Jelena  je  pošla  do  vrata  i  zapitala,  tko  je.  Javio  joj  se  on,  njezin  muž. 
Njoj  je  bilo  taj  čas  gore,  negoli  da  je  došao  tkogod  drugi.  Da  je  došao  tkogod,  koji 
ne  spada  u  kuću,  ona  bi  mu  rekla,  neka  malo  počeka,  da  će  ona  odmah  otvoriti  — 
itd.  No  sada  ona  to  ne  može  reći  njemu,  svojemu  mužu.  Što  bi  on  mogao  misliti 
o  njoj,  kad  mu  ne  bi  odmah  otvorila?  Za  nju  je  ovaj  čas  bio  čas  velike  muke  i  pre- 
garanja.  Ali  se  nije  dalo  puno  razmišljavati,  jer  kad  je  jedamput  rekao,  da  je  on, 
onda  se  mora  otvoriti,  pa  bilo  štogod  bilo.  Jelena  se  još  jače  zarumenila,  pokrila 
rukom  prsa,  koja  su  joj  ostala  napolak  gola,  jer  ih  košulja  nije  mogla  posvema 
pokriti.  Onda  je  naprosto  otvorila.  A  on  je  unišao  s  brigom  i  zlovoljom  u  hodnik. 
Vidjelo  mu  se  na  licu,  da  ga  je  nešto  vrlo  shrvalo  i  da  mu  treba  mira.  I  on  nije  ni 
dospio  kazati  joj  po  običaju :  dobar  večer  —  ili  što  slično,  nego  joj  samo  pružio 
svoju  uznojenu  ruku  i  malo  je,  posve  malo  stisnuo.  I  zabrinuto  htio  poći  u  sobu. 
No  u  taj  čas  je  opazio,  da  je  Jelena  nešto  u  neprilici,  da  je  rumena,  da  joj  obrazi 
prekrasno  gore,  —  opazio  je,  da  mu  pruža  ruku,  ali  ne  gleda  u  njega,  da  drugom 
rukom  skriva  prsa  . . .  Opazio  je  njezinu  zabunu  i  stid.  A  on  je,  naravno,  odmah 
znao  i  čega  se  ona  stidi.  Znao  je  on,  da  se  nije  ništa  drugo  dogodilo,  nego  to,  što 
ju  je  on  eto  sada  ulovio  u  času,  kada  se  ona  svlači ...  u  času,  kad  je  napolak  gola  . . . 
a  to  je  prviput  poslije  vjenčanja,  prviput  poslije  godinu  dana.  Ona  je  odmah  poslije 
toga  odletila  u  sobu,  a  on  je  najprije  zaključao  vrata,  a  onda  pošao  za  njom.  Išao 
je  polagano  u  sobu.  Znao  je,  da  ona  treba  vremena,  dok  se  obuče,  i  da  će  joj  biti 
ugodno,  ako  ju  ne  zatekne  pri  odjevanju,  jer  u  sobi  bi  vidjeo  previše :  ovdje  u 
hodniku  vidio  je  sve  tek  napolak,  jer  je  sumrak.  Osim  toga  je  išao  polagano  i  zato, 
što  je  ipak  dosta  vidio,  da  razmišlja  o  tomu.  U  njegovu  oku  ostala  je  jasna  slika 
bijele  košulje  s  finim  čipkama,  a  osobito  mu  se  utisnula  slika  bijelih  grudiju,  koje 
je  primijetio,  i  ako  je  bio  sumrak,  koje  je  vidio  u  svoj  ljepoti,  i  ako  ih  je  ona  na- 
stojala sakriti  jednom  rukom.  Uživao  je  u  toj  slici  i  njemu  se  činilo,  da  bi  on  htio, 
da  se  ovaj  čas  protegne  što  dulje,  htio  bi,  da  ovaj  put  u  sobu  bude  što  duži.  1  kad 
je  napokon  došao  u  sobu,  našao  ju  je  već  pokrivena  tijela,  bez  zabune  i  bez  stida. 
Ali  njegovo  je  oko  još  tražilo  po  njenom  tijelu  kojugod  tačku,  koja  bi  mogla  biti 
zabavna.  Tek  je  to  činio  tako,  da  ona  ne  primijeti.  No  njezinu  oku  nije  ni  ovo  na- 
stojanje ispalo,  ona  je  predobro  primijetila,  što  on  želi,  ona  se  veselila  tomu,  i  kad 
bi  imala  bar  malo  odvažnosti,  ona  bi  ovaj  čas  strgla  sa  sebe  košulju,  stala  bi  pred 
njega  uzburkanim  čuvstvom  i  rekla : 

—  Eto  me,  dragi  Nikola,  eto  me  !  Ja  sam  tvoja  žena . . . 

No  ona  je  morala  šutjeti,  morala  je  pregarati.  Ona  nije  smjela  učiniti  ono, 
što  svaka  druga  na  njenom  mjestu  smije.  Ona  je  eto  jedna  takva  žena,  koja  to 
ne  smije. 

...  Da,  tako  je  to  sinoć  bilo,  tako  to  sebi  bar  tumači  Jelena,  da  je  bilo.  I  dok  se 
ona  večeras  ovako  svlačila,  dolazile  su  joj  te  misli  intenzivno  i  snažno,  i  kad  bi 
ona  i  svom  silom  htjela  da  se  riješi  tih  misli,  ona  to  ne  bi  mogla.  Ne  bi  mogla  već 
zato,  jer  su  to  ugodne,  ljubezne  misli,  koje  razdražuju  čuvstva,  a  ona  to  sve  tako 
zamamno  osjeća  po  bijeloj  površini  svoga  tijela.  Ovi  su  osjećaji  mnogo  jači  od 
njena  razuma,  talasi  uzburkanih  grudiju  imadu  u  nje  veće  znamenovanje  od  svih 
titraja  njena  mozga.  I  ona  sama  ne  zna,  kako  joj  došlo,  da  takova  što  pomisli  : 
ona  bi  htjela,  da  se  i  danas  isto  dogodi,  što  i  jučer,  dapače  ona  bi  zapravo  i  više 

želila.  On  će  eto  sada  skoro  doći,  pa  kako  bi  bilo,  mislila  Jelena,  da  i  danas  onako 
učini  kao  jučer,  samo  mnogo  ljepše  i  zgodnije.  Možda  bi  to  na  njega  djelovalo, 
možda  bi  se  on  ipak  promjenio,  možda  bi  ga  kakogod  natjerala  u  svoj  naručaj, 
u  kojemu  bi  zajedno  s  njim  mogla  osjetiti  blaženstvo  i  sreću  bračnoga  života.  Može- 
biti,  da  se  on  nešto  već  i  promjenio,  jer  jučer  je  ona  dobro  opažala,  dobro  je  sve 
vidjela.  Osim  toga  bi  se  moglo  dogoditi,  da  se  povrate  lijepi  časovi,  što  su  ih  zajedno 
uživali  prije  vjenčanja,  i  koji  se  nikada  više  odonda  nijesu  povratili . . . 

Zapalila  je  lampu,  —  i  onda  brzo  stala  pred  zrcalo,  da  se  još  jedamput  dobro 
pogleda,  da  vidi  kakva  je  danas,  (ma  li  u  nje  i  danas  ono  nešto,  što  je  jučer  pro- 
drmalo  živce  njena  muža.  Kako  ne,  o  tomu  ne  može  biti  sumnje,  da  ima.  Od  jučer 
se  valjda  nije  ništa  promijenila.  Stojeći  ovako  pred  zrcalom  promatrala  je  Jelena 
svoju  kosu,  čelo,  oči,  obraze  i  usta  i  sve  joj  se  svidjelo.  Onda  je  i  dalje  gledala, 
i  kudgod  je  pogledala,  svagdje  je  zadovoljno  primijetila,  da  se  ona  sama  sebi  svidja, 
da  je  na  njoj  sve  još  mlado,  sočno,  gotovo  netaknuto.  1  sretna  sa  svoga  vlastitoga 
priznanja,  ona  se  ljupko  i  slatko  nasmijala,  kao  da  već  ima  pred  sobom  svoga  muža, 
kojemu  će  se  ovako  nasmijati  Čim  opazi,  da  ga  štogod  dira  i  da  mu  se  živci  giblju. 

A  dok  se  ona  ovako  posmatrala  u  zrcalu,  dotle  se  u  njenoj  glavi  razvila  misao 
i  sazrela  odluka,  činilo  joj  se,  da  se  dosjetila  nečemu  izvanrednomu  i  neodoljivomu. 
Srce  joj  kucalo  naglo  od  veselja  i  uzbudjenosti,  a  grudi  se  nadimale,  da  je  jedva 
disala.  No  ona  je  morala  svoju  ideju  odmah  izvesti,  jer  on  bi  morao  svaki  čas  doći. 
Za  to  je  najprije  pogledala,  da  li  su  vrata  otvorena,  i  kad  je  vidjela,  da  jesu,  povra- 
tila se  u  sobu.  A  onda  započela.  Brže  svukla  sve  sa  sebe,  tek  košulju  ostavila. 
Raspremila  krevet,  presvukla  sve  jastuke  i  jorgane  u  bijelo,  čisto  svježe  rublje, 
pa  legla.  Pokrila  se  jorganom  i  pričinila  se,  da  spava.  I  u  snu  se  tobože  otkrila,  tako 
da  joj  je  bila  samo  polovica  tijela  pokrivena.  Jedna  cijela  strana  njena  tijela,  od 
glave  do  nogu,  ostala  je  otkrita,  jer  se  tobože  nehotice  otkrila.  Sve  je  pomno  udesila 
i  bila  je  uvjerena,  da  je  dražesna  i  neodoljiva.  Čekala  je  ovako  samo  nekoliko  ča- 
sova. A  za  to  vrijeme  zavrjela  joj  krv,  a  u  glavi  joj  se  vrtjelo  od  šuma  i  buke,  što 
se  razvila  iz  one  velike  tišine  i  mira  u  sobi.  I  dok  je  ona  uživala  u  slikama  uzavrjele 
mašte,  koje  su  joj  prikazivale  najsladje  Časove  u  životu,  dotle  su  joj  se  grudi  valjale, 
a  usne  grčile  od  treme,  od  zimice  i  vrućice  u  isti  mah.  Ona  je  u  tim  trenucima 
samo  osjećala,  a  mislila  nije  ništa.  Ona  je  bila  samo  jedno  čuvstvo,  koje  se  nadalo 
sreći  i  životu,  —  sreći  i  životu,  što  ga  je  već  puno  puta  osjetila  prije  vjenčanja, 
ali  sada,  poslije  vjenčanja,  ni  jedamput.  I  srsi  su  joj  prolazile  kroz  cijelo  tijelo,  kroz 
sva  uda,  jer  je  mislila,  da  će  se  sada  na  povratiti  ono,  što  je  bilo  već  izgubljeno  . . . 

Medjutim  je  došao  njezin  muž,  Nikola  Borić.  Došao  je  s  ozbiljnim  i  mirnim 
licem  kao  obično.  Kao  uvijek  tako  je  i  sada  bio  sav  natrunjen  sredjenim  i  neuzburka- 
nim  Čuvstvom,  bio  je  čovjek,  koji  živi  tek  za  svoju  ideju,  a  zaboravio  na  svaki  uži- 
tak, čovjek,  koji  je  već  kanda  ostario  proživivši  sve,  štogod  se  može  proživjeti, 
a  sada  se  odmara  u  nesmetanom  staračkom  miru.  Tek  se  činilo  kao  da  je  taj  čovjek 
nešto  previše  rano  ostario  ili  kao  da  je  veoma  dobro  sačuvan,  —  jer  ipak  izgleda 
posve  mlad. 

Borić  je  odmah,  čim  je  opazio  da  nema  Jelene  u  prvoj  sobi,  otišao  u  drugu, 
a  odavle  u  treću.  U  trećoj  sobi  našao  je  Jelenu.  Našao  ju  onako,  kao  što  je  htjela 
da  ju  nadje.  Trebalo  mu  nekoliko  časova  dok  se  snašao.  A  kad  je  vidio  o  čemu  se 
radi,  kad  se  dosjetio  razloga  ovog  njenog  spavanja  (on  je  mislio,  da  je  obolila)  onda 

je  tek  primijetio,  da  je  nepokrivena.  No  ipak,  i  ako  je  primio  ova  dva  dojma  o  njenoj 
bolesti  i  nagosti  u  isto  vrieme,  on  nije  umio  sastaviti  ova  dva  dojma  u  jednu  pomisao: 
da  bi  je  trebalo  pokriti.  Ovaj  se  Čas  izgubio  liječnik  i  zabrinuti  muž,  a  našao  se 
jedino  iznenadjeni  ljubavnik.  I  njegove  su  oči  žedno  gutale  lijepe  crte  i  konture, 
što  su  ostale  nepokrivene,  a  mašta  je  zanosno  stvarala  sliku  pokritoga  tijela.  Tek  je 
stisnuo  usne  i  stisnuo  je  pjesti  i  stisnuo  je  zube.  Ah,  —  ono  lijepo  lice . . .  krasna  glava! 
...  I  ovo  tijelo! ...  Ah  —  to  je  užasno! . . .  Užasno! . . . 

I  gotovo  posve  sklopljenih  očiju  tiho  se  na  prstima  došuljao  do  kreveta,  a 
stisnutim  šakama  i  grčevitim  prstima  zgrabio  jorgan  i  pokrio  Jelenu.  A  dok  ju  je 
pokrivao,  pričinilo  mu  se  da  je  čuo  i  osjetio  težak,  otkinut  uzdah,  koji  mu  se  za- 
sjekao  u  srce  i  u  dušu. 

Onda  je  otišao  iz  sobe,  opet  tiho  i  mirno,  a  kad  je  došao  u  prvu  sobu.  sjeo 
na  otoman,  zakopao  lice  u  dršćuče  ruke  i  bolno,  bolno  zašaptao : 

—  Sirotice  moja  !  Sirotice  moja  ! . . .  (Svršit  će  se.) 


„HRVATSKO  KOLO"  (NasUvaio 

Ilešić  se  je  u  svojem  ,,ocrtu"  pokazao  vrlo  —  opreznim  crtačem.  On  crta,  samo 
crta,  ali  tako,  da  čitateljeve  simpatije  moraju  ostati  svakako  na  strani  slovenačkih 
—  starih,  koji  mimogred  budi  rečeno,  izlaze  još  uvijek  u  vrlo  lijepom  svijetlu, 
jer  su  medju  njima  ličnosti,  kao  što  je  Aškerc,  Govekar,  Finžgar.  Uza  sve  ono 
oprezno  crtanje  ipak  nam  se  ukazuje  u  čudnoj  slici  borba  izmedju  slovenačkih 
starih  i  mlađih.  Izgleda  kao  da  ne  će  biti  sve  onako,  kako  Uešićcrta.  Ono  neće  biti 
ne  istine  ali  je  razdioba  svijetla,  kojim  je  sve  to  rasvjetljeno  po  svoj  prilici  malo 
nepravedna  i  jednostrana.  Puno  više  osvaja  čovjeka  Skerlić,  koji  odmah 
sam  kaže,  da  se  je  odlučio  na  težak  posao  govoriti  o  „književnim  proizvodima 
svoga  doba,  o  književnosti,  koja  se  još  stvara,  o  ljudima,  s  kojima  živi  i  s  ko- 
jima se  bori".  (SkerliĆ  —  pa  Hranilović  !)  Skerlić  nam  na  mnogo  manjem  pro- 
storu od  llešića  crta  ne  toliko  razvitak  mlade  srpske  lijepe  knjige,  koliko  poje- 
dine markantnije  pojave,  gledajući  ih  s  čisto  književnoga  stajališta,  šteta  je, 
Što  Skerlić  nije  svoju  lijepu  radnju  na  Šire  osnovao,  nego  se  ograničio  samo  na 
najnužnije.  On  se  ne  stavlja  na  stanovište  trećega  poput  llešića,  jer  je  to  jamačno 
najgorje,  ali  se  vidi  po  svemu,  da  bi  on  bio  kadar  i  svojim  ljudima  suditi  pra- 
vedno i  ne  prešućivati  ničesa,  što  je  potrebno,  da  se  istakne.  Njegov  je  prikaz 
uslijed  toga  dobio  na  krepčini  i  fizionomiji,  a  ipak  mu  se  ne  može  prigovoriti 
jednostranost. 

0  Šegvićevoj  „Genezi  najnovijih  pojava  u  hrvatskoj  književnosti",  kao  drugoj, 
trećoj  kojoj  li  radnji,  koja  je  namjenjena  tomu,  da  mlade  prikaže  u  što  lošijem 
svijetlu  ne  ću  trošiti  mnogo  riječi.  To  je  feuletonsko  čavrljanje  o  t.  zv.  „gemein- 
platzima"  u  literaturi,  znanosti,  kulturi,  koje  imade  svrhu  pokazati  načitanost, 
ali  valjda  za  to  još  ne  i  temeljito  poznavanje  svega  o  čemu  se  u  takovom  Ča- 
vrljanju naklapa. 

Meni  bi  se  sada  pružila  zgoda,  da  poput  Hranilovića,  kada  citira  Marjano- 
vića  protiv  mladih,  citiram  Milčetićev  sud  o  Segviću  i  Šegvićevom  pisanju  u 

stvari,  za  koju  bi  se  moralo  pretpostaviti,  da  će  ju  Še  gvić  poznati  puno  bolje, 
nego  sve  ono,  o  čemu  govori  u  „Genezi",  ali  ne  ću.  To  bi  bio  dokaz  kritičarske 
tjesnogradnosti  i  nekorektnosti.  Neka  živi  i  hrvatski  M.  Nordau  i  neka  se  obara 
i  na  pozitivizam  i  Nietzschea  i  na  mlade  —  išlo  mu  u  slast ! 

Taka  je  evo  prva  knjiga  almanaka,  što  ga  je  pokrenula  najstarija  knji- 
ževna institucija  u  Hrvatskoj.  U  cijeloj  knjizi  od  462  stranice  gotovo  nema 
radnje,  koju  bi  trebalo  pročitati,  koju  bi  inteligentni  Hrvat  morao  pročitati. 
U  „naučno-književnom"  dijelu  prevrću  se  mjestimice  i  strašno  subjektivno 
razne  stare  uspomene,  a  u  „umjetničkom  dijelu"  progovaraju  kao  zastupnici 
naše  lijepe  knjige  Hranilović,  Zahar,  Rittig,  Risakovićeva,  Rožić,  Evetović  itd. 
Zar  gospoda  urednici  nisu  mislili  na  to,  da  će  malo  inteligentniji  čitatelj  upitati, 
a  gdje  su  oni  pjesnici,  pripovjedači,  što  smo  ih  već  nekoliko  puta  sreli  u 
Matičinim  izdanjima,  što  smo  ih  tako  često  susritali  u  raznim  časopisima. 
Zar  gospoda,  koja  su  uredjivala  prvu  knjigu  Hrvatskoga  Kola,  nisu  pomišljala 
na  to,  da  je  sramota,  ako  se  s  ovakovom  knjigom  izadje  pred  svijet,  ako  se 
s  „Angjinim  božićem",  „Babinom  vazom",  „Martom",  pa  s  pjesmicama  Eve- 
tovića,  Rožića  i  Webera  i  sličnih  izadje  pred  svijet,  kao  s  primjerima  lijepe 
književnosti,  koja  je  zaslužila,  da  udje  u  almanak?  Zar  gospoda  nisu  na  to  pomi- 
šljala, da  takovim  postupkom  škode  ne  samo  ugledu  lijepe  naše  knjige,  nego 
i  njenoj  budućnosti,  njenoj  prodji  i  njenoj  produkciji?  Kada  ljudi  vide,  da  je 
Matica  spala  na  takove  radnje,  zar  ne  će  onda  punim  pravom  odnemariti  hr- 
vatsku knjigu,  zar  se  ne  će  onda  još  gori  pisci  „Angjinih  božića",  „Babinih 
vaza",  „Marti",  pomamiti  na  što  veću  produkciju?  Zar  gospoda  nisu  na  sve  to 
pomišljala,  kada  su  takove  radnje  uvrštavala  u  —  almanak? 

Ili  su  zar  odista  vjerovali,  da  su  te  radnje  dobre,  da  su  zaslužile,  da  budu 
štampane  i  to  u  Matičinom  almanaku? 

Ni  po  muke,  kada  bi  im  mogla  vrijediti  isprika,  da  boljih  kraćih  stvari  nema, 
da  ih  se  ne  producira.  A  našu  čitaču  publiku  nije  briga,  zašto  se  nisu  javili 
—  bolji  —  zašto  se  nisu  javili  drugi  i  s  boljim  radnjama.  Bile  opreke  kakove 
mu  drago,  dužnost  je  bila  uredjivači  „Hrvatskoga  Kola",  da  te  opreke  izglade, 
da  okupe  oko  sebe  najbolje  ili  da  odustanu  od  nakane  izdati  „Kolo"  s  ovakovim 
radnjama.  Radi  ugleda,  radi  časti  „Matice  Hrvatske"  i  radi  dobrobiti  hrvatske 
knjige.  Bolje  ništa  nego  tako.  Jedan  almanak  kadra  je  pokvariti  jedna  loša 
radnja,  a  Što  biva,  kada  ih  je  u  njemu  više,  pokazuje  prva  knjiga  Matičinoga 
„Hrvatskoga  Kola". 

Ali,  dakako,  glavno  je,  da  gospoda  mogu  pokazati,  da  oni  —  baš  !  —  mogu, 
da  Jovo  Hranilović  može  napisati  „Osvrt",  a  Klaić  „Uspomene" ! 

Ali  za  to  onda  nije  trebalo  izdati  knjigu  od  462  stranice  i  sramotiti  Maticu 
i  škoditi  hrvatskoj  knjizi.  Hranilović  je  mogao  napisati  i  štampati  svoj  „Osvrt" 
i  u  kojem  dnevniku,  a  isto  tako  su  mogle  i  „Mile  uspomene"  izaći  kao  pod- 
lisci  kojih  zagrebačkih  novina  —  i  svrha  bi  bila  postignuta. 

O  slikama,  to  jest  0  reprodukciji  umjetnina  u  prvoj  knjizi  „Kola",  bolje 
je  šutjeti.  Čuditi  se  čovjek  mora  samo  našim  umjetnicima,  koji  su  pristali 
na  to,  da  im  se  radnje  na  taj  način  u  „Kolu"  reproduciraju.  Kuda  li  je  onaj 
umjetnički  ponos,  koji  je  nekada  progovarao  iz  svake  stranice  ,,2ivota"? 


542 


u. 

U  drugoj  knjizi  „Hrvatskoga  Kola"  nalazimo  32  (odnosno  40)  radnja  od 
27  radnika.  Broj  radnika  poskočio  je  za  pet,  a  broj  radnja  za  sedam  odnosno 
devet,  ako  računamo  svaki  sastavak  posebice,  ma  on  bio  u  sadržaju  naznačen 
pod  zajedničkim  naslovom.  Radnika  iz  prve  knjige  „Kola"  (starih)  javilo  se 
u  drugoj  knjizi  12,  a  novih  je  pridošlo  15.  Od  starih  ne  nalazimo  u  drugoj 
knjizi  „Kola"  sedmoricu  (Skerlić,  Milčetić,  čuka,  Rožić,  Deželić,  Podravski  i  Kuz- 
manovič),  a  pridošli  su :  Đerkićeva,  Marinković,  Jenovski,  Jugovič,  Grančarić, 
Jukić,  Lončar,  Kuhač,  Lozovina,  Horvat,  Radič,  KuČera,  Kempf  i  Šenoa.  Ako 
omjerimo  broj  poznatih  novih  sa  brojem  poznatih,  koji  izostaše,  vidjet  čemo, 
da  se  ta  dva  broja  nekako  pokrivaju,  ma  da  je  novih  15,  a  izostalih  7,  tako 
da  se  može  reči,  da  je  „štand"  suradnika  ostao  od  prilike  isti  kao  i  u  prvoj 
knjizi.  Dva  vrijedna  i  poznata  Novak  i  Tomič,  koji  su  u  prvoj  knjizi  vrijedili 
kao  najjači  predstavnici  zabavne  proze,  zamuknuše  za  uvijek. 

Što  se  tiče  gradje,  to  je  u  drugoj  knjizi  obilnije  zastupan  zabavni  dio 
(oko  206  stranica,  prema  prvoj  knjizi  Kola  za  20  stranica  više),  ma  da  je  drugoj 
knjizi  dodan  listak,  koji  sam  obuhvaća  49  stranica.  Naučni  dio  spao  je  od 
276  stranica  na  204.  Vidi  se  odatle  lijepo,  da  uredjivači  „Hrvatskoga  Kola"  i 
sami  uvidjaju,  da  je  zabavni  dio  u  ovakovom  almanaku  daleko  važniji,  ma 
se  on  i  zvao  naučno-književni  i  umjetnički  zbornik.  Ljudi  još  uvijek  i  unatoč 
svemu  naglašivanju,  da  je  svrha  Matice  promicati  u  prvom  redu  naučnu  knjigu, 
ne  mogu  zaboraviti,  da  je  Matica  nekada  bila  na  glasu  radi  svojih  izdanja  lijepe 
književnosti-,  a  ne  naučne  književnosti.  To  je  medjutim  i  sasvim  prirodno.  Ova- 
kova  institucija,  koja  računa  na  široku  publiku,  ne  može  naći  dovoljno  spremnih 
Čitatelja  za  strogu  naučnu  knjigu,  dok  je  za  lijepu  knjigu  nalazila  vazda  naj- 
više čitatelja. 

Ali  0  tome  kasnije,  kad  dodjem  do  naučnoga  dijela  druge  knjige  „Hrvatskoga 
Kola". 

Zabavni  dio  druge  knjige  ispunila  su  petorica  pjesnika  (Arnold,  Weber,  Eve- 
tović,  Brkićeva,  i  Hranilović)  sa  sedam  pjesama  i  osam  prozaista  (šenoa,  Jukić, 
Ladanjski,  Draženović,  Rittig,  Marinković,  Jenovski  i  Risakovićeva)  sa  šesnaest 
što  pripovijedaka  i  novela,  što  crtica. 

VVeber  i  Brkićka  zastupaju  osim  toga  hrvatsku  dramu,  a  Grančarić  glazbu 
(dvije  kompozicije). 

Kako  se  iz  ovoga  vidi,  nije  pridošao  medju  pjesnike  nitko  (u  današnje  pjes- 
nički produktivno  doba  !),  nego  se  je  kolo  matičinih  pjesnika  u  drugoj  knjizi 
„Hrvatskoga  Kola"  suzilo  za  četiri  pjevidruga  (Podravski,  Deželić,  Rožić,  Ri- 
sakovićka),  a  broj  pripovjedača  i  crtičara  ostao  je  u  glavnom  isti,  samo  što 
su  se  izmijenila  neka  imena:  Marinković  umjesto  Novaka(l),  Jenovski  umjesto 
Tomića,  Jukić  umjesto  Hranilovića  i  Šenoa  umjesto  Radoslava,  a  u  drami  Herma 
Beralt  (VVeber-Brkićka)  umjesto  Kuzmanovića.  Jesu  li  ove  izmjene  bile  sretne 
i  uspjele  ruke,  vidjet  će  se  odmah. 

Potrebno  je  samo,  da  se  prije  rekne  koja  0  pjesmama,  koje  su  osvanule 
u  drugoj  knjizi  Kola.  Kako  je  u  istoj  knjizi  i  Hranilovićev  prikaz  najnovijega  hr- 
vatskoga pjesništva,  te  se  iz  njega  jasno  vidi  način  i  metoda,  kojom  on  kritizuje 
hrvatske  najnovije  pjesme,  ne  će  biti  teško  progovoriti  0  tim  pjesmama  sa 

stanovišta  i  načinom,  kojim  bi  on  progovorio,  a  to  će  biti  i  jedino  i  najbolje 
Sto  se  može  o  njima  reći. 

U  „Pilatu"  opjevao  je  Arnold  već  toliko  puta  opjevanoga  biblijskoga  Pi- 
lata. Mi  se  ne  ćemo  baviti  tim,  odgovara  li  Pilat,  kako  ga  je  u  toj  pjesmi 
prikazao  Arnold,  Pilatu  slobodoumne  povjesnice.,  samo  ćemo  primjetiti,  da 
psihologija,  kojom  je  pjesnik  pokuSao  rastumačiti  duSevno  raspoloženje  Pilatovo, 
vrlo  slabo  odgovara  mogućnosti.  Stihovi  teku  glatko,  ali  treba  prigovoriti  ve- 
likim žrtvama,  koje  su  učinjene  za  volju  rime,  a  na  Štetu  prirodnosti.  Izno- 
simo samo  ova  mjesta.  Odmah  u  početku  (peti  redak)  glasi :  „Pod  trijemom  Pilat 
u  svom  stolcu  —  d  r  m  i".  D  r  m  i  t  i  je  tako  malo  poznata  riječ,  da  je  upravo 
Šteta,  Sto  je  upotrebljena  za  volju  toga,  da  se  peti  redak  uzmogne  rimovati 
sa  sedmim  (grmi).  Malo  niže  govori  se  o  Nazarencu,  da  stoji  „nekud  niem  i  v  e  d  a  r 
ko  za  tiSine  libanonski  ceda  r",  ma  da  je  jasno,  da  su  vedri  cedrovi 
jednako  nepoznati,  kao  i  oblačni.  Ne  može  se  mimoići  tom  zgodom  ni  ono  mjesto 
(15  redak),  u  kojem  se  kaže,  da  „narod  sve  to  viSe  mukne  — "  (za  volju 
sroka  sa  —  pukne  !),  kao  Sto  ni  mjesto,  koje  glasi : 

„1  Pilat  drhtne  ko  u  gori  dub, 
Kad  Šupljim  srcem  proleti  mu  striela". 

Vrlo  si  je  teSko  zamisliti  dub  koji  drhtne  i  Šuplje  srce,  pak  bi  bilo  mnogo 
bolje  upotrebljavati  poredbe,  koje  nisu  tako  riskantne.  Početniku  se  to  ne  bi 
zamjeralo,  ali  prema  čovjeku,  koji  je  napisao  već  toliko  stihova,  moramo  biti 
stroži.  —  VVeberovoj  pjesmi  „Rendezvous"  treba  prigovoriti  upotrebljavanje  stranih 
izraza  (Ferali,  Kvpris  itd.)  i  joS  nekoje  nedostatke  u  formi.  Miroljub  (Ante 
Evetović)  pjeva  o  proljeću  čuvstveno  i  skromno,  kako  to  samo  on  umije,  a 
Hermina  Brkić  pjeva  o  danima,  kad  će  njezina  i  njegova  duša  poletjeti  kao 
dva  nova,  sjajna,  velika  svijeta.  Iz  Brkićkine  pjesme  vidi  se,  da  marljivo  Čita 
svoju  učiteljicu  Milku  Pogačić,  ali  da  je  joS  ne  može  dostignuti.  Od  triju 
pjesama  Jovana  Hranilovića  najbolja  je  prva,  posvećena  uspomeni  Gjure  Ba- 
dovinca.  U  njoj  imade  topla  osjećaja,  a  teče  prirodno.  Ne  može  se  to  reći  o 
„Tiranovoj  duši"  i  o  „Besmrtnoj  duši",  koje  mnogo  sjećaju  na  nekoje  pjesme 
Preradovićeve.  Posljednja  odaje  mnogo  tragova  usiljenosti,  te  se  čini  više  kao 
neka  programna  pjesma,  a  ne  duboko  i  istinsko  vjerovanje  pjesnikovo.  Dolazi 
to  po  svoj  prilici  otuda,  što  pjesnik-svećenik  smatra  valjda  svojom  dužnosti 
pjevati  o  besmrtnoj  duši. 

A  sada  ostavimo  na  čas  Hranilovića  i  njegovu  metodu  kritikovanja,  pa  re- 
cimo ovako  :  Svih  sedam  pjesmica  —  nazivljem  ih  pjesmicama  radi  njihove  kva- 
litete, ma  da  su  nekoje  i  prilično  duge  i  spjevane  u  formi  ozbiljnih  pjesama  — 
ne  vrijede  mnogo,  jer  nam  ne  podaju  niSta  novo ;  ne  otkrivaju  nam  novih  čuv- 
stava, ne  bdde  u  nama  novih  raspoloženja.  I  o  tiraninu  i  o  duSi,  o  Pilatu  i  o  pro- 
ljeću pjevalo  se  tako  i  upravo  tako  i  prije  dvadeset  i  prije  trideset  godina.  Pjesnici 
nam  u  svim  tim  pjesmama  nisu  kazali  ništa,  što  bi  bilo  vrijedno,  da  čujemo  i  što 
nisu  već  toliki  drugi  i  malo  bolje  i  malo  gore  prije  kazali.  Za  to  evo  te  pjesmice 
ne  mogu  vrijediti,  pa  bile  one  po  svojoj  formi  ne  znam  kakove.  Pjesnik,  koji  re- 
flektira na  to,  da  ga  čitamo,  mora  nam  imati  neSto  reći,  nešto  svoga  i  mora  nam 
to  do  kraja  iskreno  reći.  Dakako,  iskrenost  i  novost  same  o  sebi  nisu  jedini  uvjet 
valjanosti,  ali  sigurno  spadaju  medju  glavne  uvjete.  (Nastavit  će  se.) 

JOSIP  PASARIĆ :  I  OPET  ANDRIĆEVO  „IZNENADJENJE" 


Dr.  Andrić,  čini  se,  nema  sreće  sa  svojim  iznenadjenjima  i  otkrićima  na  lite- 
rarnom polju.  Ponosno  je  navijestio,  da  će  njegov  Članak  o  izvoru  Vukova 
„Zidanja  Skadra"  „mnoge  stručnjake  malko  iznenadit  i",  a 
kad  tamo  —  stručnjake,  kao  n.  pr.  prof.  Jovana  N.  Tomića  (u  najnovijem  broju 
„Srpskog  književnog  glasnika"),  nemalo  iznenadjuje  „neznanje  g.  Andrića  i 
najelementarnijih  stvari  za  proučavanje  narodnih  pjesama",  kao  i  „smjelost4' 
njegova,  „da  jedno  i  suviše  jasno  pitanje  pravi  spornim".  Medjutim  dr.  A. 
u  posljednjem  dvostrukom  broju  „Glasa  Matice  Hrvatske"  nastavlja  svoja  „iz- 
nenadjenja"  i  otkrića  i  na  dva  mjesta  i  punih  pet  stranica  iz  petnih  se  sila 
upinje,  da  bar  prividno  obrani  svoje  nazovi  otkriće.  Ta  obrana  sve  je  prije  nego 
li  „stručnjačka"  i  živo  podsjeća  na  ono,  što  se  u  narodnoj  pjesmi  veli  za  Arapku 
djevojku:  „Sve  što  se  je  više  umivala,  sve  joj  lišće  crnje  dohodilo". 
Stručnjaci  hoće  razloge  i  dokaze,  a  ne  doskočice  i  izmišljotine,  kakvima  ih  nudi 
dr.  A.  u  tom  članku. 

Iz  njegova  pisanja  sve  jasnije  izbija  tendencija,  koja  ga  kod  te  rabote 
vodi.  U  prvom  ju  je  Članku  tako  lukavo  prikrio  i  obavio  plaštem  jezičnih  i 
metričkih  kriterija,  da  se  je  mogla  tek  naslućivati.  U  drugom  članku  posve 
je  očita  i  kao  na  dlanu.  Dr.  A.  naime  misli,  e  je  sada  hora,  da  se  „raskrinka" 
Vuk  i  prikaže  kao  mistifikator.  Dr.  Andrić  doduše  to  izrijekom  ne  kaže,  ali 
tko  umije  čitati  izmedju  redaka,  a  upućen  je  u  stvar,  jasno  vidi,  na  što  dr.  A. 
nišani.  Zato  se  on  u  prvom  članku  upinje  da  dokaže,  kako  je  Vuk  tobože  ikavsku 
pjesmu  „Zidanje  Skadra"  preobrazio  u  ijekavsku,  ne  kazavši  ništa  o  toj  prije- 
tvorbi  i  lukavo  zašutjevši  izvor  toj  pjesmi,  t.  j.  Alaćevićev  zbornik.  A  da 
ta  tvrdnja  dobije  neki  privid  vjerojatnosti,  izbacio  je  izmišljotinu,  da  Vuk  nije 
,,n  i  k  a  k  o"  naznačivao  izvore  pjesmama,  koje  je  u  svojim  zbirkama  izdavao. 
Kad  mu  je  nato  u  „Savremeniku"  citatima  iz  Vuka  dokazano,  da  je  taj 
njegov  glavni  argumenat  jedna  krupna  neistina,  dr.  A-  kuša  u  drugom  članku 
da  se  iz  škripca  izvuče  izgovorom,  kako  se  tobože  on  nije  „htio  zadovoljiti  onim 
podacima"  i  ujedno  iznosi  novu  izmišljotinu  o  Vuku,  da  „i  k  a  v  š  t  i  n  e 
uopće  nije  uvažava o",  pa  kako  „udara  u  oči  neobičan  fakat,  da  se 
po  V  u  k  u  gotovo  ine  zna  za  ikavske  pjesni  e",  premda  je  „danas 
više  nego  utvrdjeno,  da  je  od  literata  i  zapisivača  s  hrvatske  strane  primao 
pjesme".  Pod  svaku  cijenu  Vuk  mora  da  iziđje  falsifikatorom  i  mistifikatorom  ! 
Na  to  očito  smjera  i  ono,  što  dr.  A.  u  drugom  članku  uvijeno  natuca  o  Vukovoj 
neiskrenostiio „vratolomnom  poslu  prekrajanja  i  trans- 
formiranja narodnih  pjesam a".  Tomu  nadalje  bez  sumnje  ima  da 
služi  ono,  Što  s  emfazom  ističe,  kako  je  „nama  Hrvatima  Vuk  učinio  v  e- 
liku  nepravd  u"  i  kako  smo  se  eto  preko  pola  vijeka  (t.  j.  do  Andrićeva 
otkrića)  morali  otimati  od  njegovih  teških  zagrljaj  a".  Amo  uz  ostalo 
jamačno  pripada  i  tobože  novo  otkriće  Andričevo,  da  se  je  Vuk  „slažući  svoj 
Rječnik  koristovao  starijim  hrvatskim  leksikografima". 

Ali  uzalud  dru.  Andriću  sve  naprezanje.  Što  jest,  jest,  a  što  nije,  nije  ! 
A  jest,  i  to  neoborivo  jest,  da  jakost  Vukova  stoji  baš  u  onom,  što  mu  dr.  A. 
osporava,  t.  j.  u  vjernosti  i  iskrenosti ;  a  nije  i  nikako  ne  stoji  nijedna  od 

tvrdnja,  koje  dru-  A.  služe  kao  polazne  i  osnovne  točke  tobože  u  potvrdu  i 
„dokaz"  glavne  njegove  misli.  Sve  su  to  ne  samo  medju  stručnjacima  nego  i 
literarnim  diletantima,  ili  kako  bi  rekao  dr.  Andrić :  „kibicima",  tako  općenito 
poznate  i  gotovo  elementarne  istine,  da  je  pravo  Čudo  i  „iznenadjenje",  što 

0  njima  nema  ni  pojma  tako  „ozbiljan  i  hladan"  naučenjak,  kakvim  se  gradi 
dr.  Andrić  u  polemici  s  prof.  drom.  J.  Skerlićem.  Tu  on  naime  čedno  zove 
ponovno  svoj  članak  „raspravom",  i  to  dakako  „ozbiljnom"  i  „hladnom"  raspra- 
vom, i  stidljivo  krsti  sebe  „specijalistom"  i  „ozbiljnim"  naučenjakom  i  t.  d., 
posve  u  stilu  poznatih  kazališnih  reklama.  Dašto,  spram  takova  duševnog 
gorostasa  dr.  Skerlić  i  pisac  „Savremenikov"  tek  su  patuljci  i  ništice !  Prvoga 
s  visoka  kori,  da  se  „ove  stvari  ne  traitiraju  tako  o  1  a  k  o",  pa  ga  očinski 
podsjeća,  kako  je  imao  iznijeti  „teške  i  ozbiljne  razloge"  i  napisati 
„hladnu  raspravu",  kao  što  je  ,,m  o  j  a"  (t.  j.  Andrićeva),  jer  se  na  onu 
moju  (t.  j.  Andrićevu)  raspravu  može  odgovoriti  ili  o  z  b  i  1  j  n  o  ili  — 
nikako".  Razumije  se,  dr.  Sk.  nije  odgovorio  „ozbiljno",  već  —  „nikako". 
,,l  ja"  (t.  j.  dr.  Andrić)  se  dakako  ne  može  „zadovoljiti  s  onako  malini, 
gotovo  praznim  odgovorom",  kakav  je  po  Andrićevu  sudu  Skerlićev !  ,,Tn 
bi  —  naime  —  bilo  nedostojno  ozbiljne  stvari,  o  kojoj  se  radi". 
Njegov  ukus,  kako  se  vidi,  nije  kraćina  i  jezgrovitost,  već  veličina  i  punoća ! 
No  da  ne  bude  nikakve  sumnje,  e  je  dra.  Skerlića  do  nogu  potukao,  progla- 
šuje  na  koncu  njegov  članak  „vrlo  slabašnim  i  sasvim  —  izlišni  m", 

Medjutim  u  drugom  dijelu  članka,  gdje  odgovara  piscu  „Savremenikovu", 
taj  se  „hladni"  i  „ozbiljni"  naučenjak  promeće  rugačem  i  satirom  i  udara  u 
još  banalnije  polemične  žice,  kojih  bi  se  stidio  ne  samo  svaki  pravi  stručnjak, 
nego  i  posljednji  literarni  „kibic".  Tu  on  svoga  tobože  nepoznatog  i  „tajin- 
stvenog"  protivnika  počašćuje  sada  nadimkom  „dubokog  morskog  norca",  sada 
„mudraca  od  istoka",  a  u  „repu"  pače  nazivom  „kibica"  i  „neozbiljnog  knji- 
ževnika" i  t.  d.  Ovaj  ton  „govori  —  rekao  bi  dr.  A.  —  više  nego  debela  knjiga". 
On  rječito  svjedoči,  da  dr.  A.  ne  može  razlozima  i  dokazima  pobiti  „Savreme- 
nikov" članak.  To  naprosto  konstatujemo  i  prelazimo  na  analizu  novih  literarnih 
otkrića,  što  ih  dr.  A.  i  opet  u  drugom  članku  iznosi  na  nemalo  čudo  i  stručnjaka 

1  literarnih  diletanata. 

Otkriće  o  Vukovu  rječniku!  Dr.  A.  prikazuje  kao  novu  i  dosad 
nepoznatu  stvar  činjenicu,  da  se  je  Vuk  slažući  svoj  rječnik  koristovao  starijim 
hrvatskim  leksikografima :  Mikaljom,  Stulliem,  Jambrešićem,  Dellabellom,  Belo- 
stencem  i  dr.  To  „otkriće"  lična  je  zasluga  dra.  A. !  Evo  njegovih  čednih 
riječi :  „Ja  se  1  i  č  n  o  evo  već  duže  vremena  bavim  time,  da  sebi  objasnim, 
koliko  se  je  Vuk  slažući  svoj  rječnik  koristovao  starijim  hrvatskim  leksikogra- 
fima ...  I  nikada  nisam  pravo  smio  da  s  tim  izadjem  na  javu  bojeći  se  pri- 
govora „nacionalističkog  samohvalisanja".  A  evo  —  „sad  prije  nekog  vremena 
dobije  prvu  knjigu  „Vukove  prepiske",  iz  koje  se  vrlo  krasno  razabira  sav  tečaj 
pripremanja  za  Vukov  rječnik".  Medjutim  to  nije  nikakav  lični  pronalazak 
Andrićev,  već  davno  i  općenito  poznata  literarno-historijska  činjenica !  Vuk 
ju  je  sam  glavom  posve  iskreno  objasnio  svomu  biografu  Sreznjevskomu,  a 
ov^j  je  još  g.  1842.,  dakle  prije  66  godina,  priopćio  u  životopisu  Vukovu  (u 
Moskovskom  Zborniku).  Tu  činjenicu  pominje  uz  ostale  biografe  i  akademik  A. 

Pavić  god.  1885.  u  77.  „Radu"  jugoslavenske  akademije  (u  životopisu  Gjure 
Daničića  str.  141))  ovim  riječima:  „Vuk  pripovijedaše  svomu  biografu  Sreznjev- 
skomu-  I  prije  g.  1815.  nagovaraše  me  Kopitar,  da  bih  sabirao  srpske  narodne 
riječi ;  ja  sam  mu  to  i  obrekao  Činiti,  ali  od  toga  posla  ne  bi  ništa.  Kad  tamo 
jednoć  on  ti  dodje  k  meni  noseći  cijelu  rizmu  papira  na  kartice  razrezanu.  „Do- 
zovite  si  u  pamet  riječi,  za  koje  znate,  da  ih  narod  govori,  i  bilježite  svaku 
na  osobitoj  kartici.  Malo  po  malo  skupit  će  ih  se  za  čitav  rječnik".  Posao  mi  nije 
bio  težak  i  radio  sam  oko  njega  vrlo  marljivo.  Da  mi  bude  lakše,  Ko- 
pitar mi  donese  na  ugled  rječnik  Voltigjin,  poslije 
i  Mikaljin,  Bjelostijenčev,  Jambrešićev,  Štuli  će  v.  Nu 
ja  sam  te  rječnike  više  listao  nego  učio  i  pisao  sam  na  kartice  radje  riječi  iz 
glave,  ili  sam  iz  rječnika  uzimao  samo  one,  za  koje 
sasvim  pouzdano  znah,  da  ih  narod  govori"...  Ta  je 
dakle  stvar  poznata  iz  usta  samoga  Vuka  davno  prije  i  dra.  Andrića  i  „Vu- 
kove prepiske",  pa  nije  trebala  tek  Čekati  na  dra.  A-,  da  je  kao  „lično"  otkriće 
iznese  na  javu.  Ako  već  ne  poznaje  Sreznjevskoga,  morao  je  kao  „specijalista" 
barem  ogledati  lako  pristupnu  studiju  Pavićevu,  da  ponovno  ne  blamira  sebe 
i  hrvatsku  knjigu,  u  kojoj  hoće  da  igra  ulogu  ne  samo  obična  radnika,  nego 
i  stručnjaka  specijaliste. 

Otkriće,  kako  Vuk  ikavštine  uopće  nije  uvažavao! 
U  prvom  je  članku  dr.  A.  nasumce  ustvrdio,  da  Vuk  ,,n  i  k  a  k  o"  nije  zabilje- 
žavao,  od  koga  je  dobivao,  gdje  je  nalazio  i  kada  je  slušao  pojedine  pjesme, 
koje  je  u  svojim  zbirkama  izdavao.  Pošto  je  taj  glavni  njegov  argumenat  oboren 
doslovnim  citatom  iz  Vukova  predgovora  k  bečkom  izdanju  IV.  knjige  g.  1833., 
dr.  A.  se  brzo  domislio  jadu  i  u  zamjenu  za  taj  propali  argumenat  ishitrio 
novi  .kako  tobože  Vuk  nije  ikavštine  uopće  uvažavao. 
Njemu  je  naime  „udario  u  oči  neobičan  fakat,  da  se  po  Vuku 
gotovo  i  ne  zna  za  ikavske  pjesm e",  a  kad  tamo,  ikavština 
se  u  narodnim  pjesmama  obiljem  i  krasotom  najljepših  egzemplara  bori  za 
prvenstvo  s  ijekavštinom,  ostavljajući  za  sobom  ekavštinu  u  nedoglednoj  daljini". 
Taj  „neobični  fakat"  služi  mu  za  dokaz,  da  je  Vuk  prekrojio  iz  ikavštine  u 
ijekavštinu  tri  pjesme  iz  Alačevićeva  zbornika.  Medjutim  je  taj  novi  argumenat 
u  tako  općenitom  i  apodiktičnom  obliku  jednako  neistinit  kao  i  jur  oboreni 
njegov  brat.  0  tom  se  može  svatko  na  rodjene  oči  uvjeriti,  tko  samo  letimice 
prolista  prvu  i  drugu  knjigu  Vukovih  pjesama,  a  da  0  ostalim,  napose  haj- 
dučkim ,  pjesmama  i  ne  govorimo.  U  prvoj  knjizi  izrazito  su  ikavske  sve 
one  pjesme,  koje  nose  oznaku :  „iz  Sinja",  kao  300a  (str.  222),  303a  (str.  227), 
^42  (str.  256),  615  (str.  459).  730  (str.  573).  742  (ssr.  593),  748  (str.  608),  760 
(str.  636).  Iz  pjesme  300a  evo  par  ikavskih  stihova :  „Dosta  lipa  robija  za- 
robiše.  —  Maša  joj  se  rukom  u  nidarca.  —  Vira  moja,  draga  dušo  moja. 
—  A  ona  njemu  b  e  s  i  d  i  1  a.  —  Ako  nisi  ljubio  d  i  v  0  j  k  e".  —  Iz  pjesme  303a 
spominjem  primjera  radi  ove  stihove :  „Paka  ide  ona  u  dvor  bili,  Paka  liga 
na  meke  dušeke.  —  Već  vas  molim,  draga  dico  moja"  itd.  Iz  pjesme  342. 
evo  ovih  stihova  :  „Idu  svati  po  1  i  p  u  d  i  v  0  j  k  u.;  Kad  su  bili  i  s  p  r  i  d  bila 
dvora.  —  Da  ja  sebi  tražim  likarije.  —  P  r  i  v  a  r  i  se  majka  d  i  v  0  j  a  č  k  a".  — 
Komu  se  hoće  i  više  primjera,  neka  ogleda  prije  pomenute  pjesme.  Pored  toga 


Digitized  by  Google 


ima  tu  i  tamo  tragova  ikavštini  u  onim  pjesmama,  što  su  iz  gornjega  primorja 
i  iz  pojedinih  mjesta  južne  Dalmacije,  osim  Dubrovnika  i  okolice.  U  drugoj 
knjizi  izrazito  je  ikavska  95.  pjesma  „Ženidba  Jakšića  Mitra4',  koja  je  opet 
,.iz  Sinja"  i  ima  evo  ovakih  stihova:  „Razboli  se  Mitar  dite  mlado,  Razboli 
se  bolom  brez  b  o  1  i  s  t  i,  K  njem'  dolazi  robinja  d  i  v  o  j  k  a".  Osim  toga  ima 
dosta  sporadičnih  ikavskih  oblika  u  pjesmama  iz  zapadnih  krajeva.  No  treba 
priznati,  da  u  drugoj  knjizi  ima  razmjerno  manje  ikavštine  nego  li  u  prvoj, 
u  kojoj  se  ikavske  pjesme  upravo  ističu  ljepotom  sadržaja  i  oblika.  Istina,  bilo 
je  vrijeme,  kada  Vuk  nije  uvažavao  ikavštine.  To  je  naime  bilo  u  prvom  i  dru- 
gom periodu  njegova  rada,  kad  je  još  nije  poznavao,  t.  j.  prije  Vukova  puta 
po  Primorju  g.  1834  i  18)5.  Na  tom  je  putu  Vuk  lično  i  na  izvoru  upoznao 
ikavštinu  i  ujedno  se  uvjerio,  da  velik  dio  naroda  govori  h  gdje  treba,  pa  je 
od  sada  počeo  uvažavati  i  ikavštinu  i  u  spisima  pisati  slovo  h  Poradi  toga  i 
nalazimo  u  zbirkama  trećeg  izdanja,  koje  je  priredio  poslije  toga  puta,  pored 
ekavskih  i  ijekavskih  i  priličan  broj  ikavskih  pjesama.  Sve  su  to  tako 
elementarne  stvari,  da  ih  ne  bi  smio  neznati  ne  samo  jedan  „specijalista", 
kakim  se  samosvijesno  gradi  dr.  Andrić,  već  i  posve  običan  literarni  „kibic". 

Otkriće,  da  su  tri  narodne  pjesme  doslovno  iste 
u  Vuka  i  Alačevića!  U  prvom  je  članku  dr.  A.  ustvrdio,  da  je  Ala- 
čevićeva  „Pisma  od  zidanja  kralja  Ukašina"  „gotovo  od  riječi  do  ri- 
ječi ista  s  Vukovim  „Zidanjem  Skadra,  samo  što  je  Alačevićeva  pjesma 
ikavska,  a  Vukova  ijekavska".  Na  to  „otkriće"  nadovezao  je  ovo  umovanje : 
„Nije  moguće  zamisliti,  da  bi  dva  različna  sabirača  naišla  u  razno 
doba  na  jednu  te  istu  pjesmu  istoga  tipa.  Pa  da  su  naišli  i 
na  istoga  pjevača,  ne  vjerujem,  da  bi  im  on  mogao  kazivati  od  stiha 
do  stiha  i  gotovo  od  riječi  do  riječi  tok  istepjesm e". 
Iza  toga  tvrdi  i  za  Vukovu  pjesmu  „Smrt  majke  Jugovića",  da  je  „gotovo 
doslovno"  uzeta  iz  Alačevića,  a  za  pjesmu  „Bog  nikomu  dužan  ne  ostaje", 
da  je  „i  opet  od  stiha  do  stiha  prepisana  iz  Alačevića". 
Tu  dakle  dr.  A.  tvrdi  troje:  1.  pjesme  „Zidanje  Skadra"  i  „Smrt  majke  Jugo- 
vića „jesu  gotovo  od  riječi  do  riječ  i",  „gotovo  doslovno 
iste"  u  Vuka  i  Alačevića  ;  2.  da  je  pjesma  „Bog  nikomu  dužan  ne  ostaje" 
samo  „od  stiha  do  stiha"  ista  u  Vuka  i  Alačevića ;  3.  da  dva  raz- 
lična sabirača  ne  mogu  zapisati  u  razno  doba  jednu  te  istu  pjesmu 
istoga  t  i  p  a,  pa  da  jedan  te  isti  pjevač  ne  može  kazivati  od  stiha 
do  stiha  i  gotovo  od  riječi  do  riječi  tok  iste  pjesme. 
Kako  se  odatle  vidi,  dr.  A.  tu  govori  0  „gotovo  od  riječi  do  riječi"  istim, 
gotovo  doslovno  istim  i  0  „jednim  te  istim  pjesmama  istoga  tipa, 
dakle  0  nepotpuno  istovetnim  pjesmama.  No  u  drugom  članku  na- 
pušta dr.  A.  to  ograničenje,  izraženo  riječcom  „gotovo",  i  odlučno  tvrdi  pot- 
punu i  s  t  0  t  u  pomenutih  pjesama  u  Vuka  i  Alačevića.  U  polemici  sa  drom. 
Skerlićem  izrijekom  ističe,  da  su  to  „iste  pjesme  u  istom  oblik  u",  da 
su  ,,d  o  s  I  0  v  n  0"  iste,  pa  da  je  Vuk  primio  „cijelu  onu  pjesmu  iz  Ala- 
čevićeva zbornika",  a  ujedno  poziva  dra.  Skerlića,  da  mu  od  sto  hiljada 
hrvatskih  i  srpskih  pjesama  „navede  samo  jednu,  koju  su  dva  različita 
sabirača  makar  u  istom  kraju,  u  isto  doba,  pa  ma  i  od  istih  kazivača  zapisala 

onako  doslovno,  kao  Sto  su  potnenute  tri  u  Alačeviča  i  Vuka".  Svatko,  u  koga 
je  zdrav  razum  i  umije  logično  suditi,  zna  dobro,  da  postoji  nemala  razlika  medju 
pojmom  „ista  pjesma  u  i  s  t  o  m  o  b  I  i  k  u"  ili  ,,d  o  s  1  o  v  n  o  i  s  t  a 
p  j  e  s  m  a",  i  medju  pojmom  , ,g  o  t  o  v  o  od  riječi  do  riječi  ista"  ili  „gotovo 
doslovna  pjesma".  „Iste  pjesme  u  istom  obliku"  ili  „doslovno  iste  pjesme" 
bile  bi  bez  sumnje  one,  koje  bi  pjevale  jedan  te  isti  događjaj  i  imale  ne  samo 
isti  oblik  i  tip,  nego  i  isti  broj  i  slijed  stihova  kao  i  jedne  te  iste  riječi  u  istom 
slijedu.  A  „g  o  t  o  v  o  od  riječi  do  riječi  iste"  ili  gotovo  doslovno  iste  pjesme 
jesu  one,  koje  doduše  pjevaju  isti  dogadjaj  i  imaju  redovno  isti  pjesnički  oblik 
i  tip,  ali  im  broj  i  slijed  stihova  nije  posve  jednak  i  uz  to  nemaju  posvuda  iste 
riječi  i  u  istom  slijedu-  Prve  pjesme  od  dva  različna  sabirača  ili  od  dva  ista  kazi- 
vača vanredna  su  rijetkost,  pa  ako  dr.  A.  poziva  dra.  Skerlića,  da  mu  navede 
samo  jednu  takvu  pjesmu,  traži  od  njega  nešto,  što  je  moguče  famo 
kao  izredan  izuzetak.  Ujedno  treba  već  ovdje  naglasiti,  da  dr.  A.  iskrivljuje 
stvar,  kada  u  drugom  članku  tvrdi,  da  su  pjesme  „iste"  i  „doslovno*'  iste  u 
Vuka  i  Alačevića  i  da  je  Vuk  „c  i  j  e  1  u"  pjesmu  „Zidanje  Skadra"  primio  tobože 
iz  Alačevićeva  zbornika. 

Naprotiv  pjesama  druge  vrste  ima  ne  samo  u  Vukovim  zbirkama,  nego 
još  više  u  izdanim  zbornicima  „Matice  Hrvatske",  koji  bi  barem  morali  biti 
poznati  dru.  A.  kao  redaktoru  „Matičinih"  narodnih  pjesama.  1  djaci  viših 
razreda  gimnazijskih  moraju  znati,  da  je  poznata  pjesma  „J  a  k  š  i  ć  i  ku- 
šaju ljube"  gotovo  ista  u  Reljkovića  i  Vuka.  Pjeva  naime  isti  dogadjaj, 
deseterac  je  u  jednoj  i  drugoj,  nadalje  ima  isti  broj  i  slijed  stihova,  ali  nema 
posvuda  iste  riječi  i  nije  vazda  isti  slijed  njihov,  a  Što  je  upravo  značajno, 
u  Reljkovića  se  miješaju  ikavski,  ijekavski  i  ekavski  oblici,  dok  je  u  Vuka 
gotovo  čista  ijekavština.  Za  tu  pjesmu  iskreno  priznaje  Vuk  u  primjedbi  (str. 
624) :  „Ova  je  pjesma  štampana  u  Satiru  Reljkovića,  ali  sam  je  ja  saslušao 
i  u  narodu  našemu,  osobito  od  jednoga  momčeta  iz  Užičke  nahije,  od  koga 
sam  je  ovako  prepisa  o".  To  je  gotovo  ista  pjesma,  zapisana  od  dva  raz- 
lična zapisača  u  razno  doba  i  na  raznim  mjestima.  Evo  nekoliko  stihova  iz 
Reljkovića  i  Vuka,  da  se  vidi  razlika  izmedju  jedne  i  druge  pjesme :  R.  :  ,,I 
sam  glavom  car  srpski  Stjepane"  ;  V. :  „I  sam  glavom  srpski  car 
Stjepane".  —  R. :  „To  je,  brate,  s  tvoje  vime  ljube"  ;  V. :  „To  je,  brate, 
s  tvoje  vjerne  ljube".  —  R. :  ..„I  on  ište  sedlo  o  b  a  1  j  a  n  o"  ;  V. :  .,1  on  ište 
sedlo  okovano".  —  R. :  ,,!  joštere  sedlo  okovano"  ;  V.:  „I  on  ište 
sedlo  okovano"  i  t.  d.  Tko  od  stiha  do  stiha  sravni  oba  teksta,  mora  priznati, 
da  je  to  od  dva  sabirača  gotovo  ista  ili  gotovo  doslovno  ista  pjesma,  ali 
nipošto  posve  ista  ili  posve  doslovno  ista.  Ovoj  drugoj  vrsti  pjesama  po  svoj 
prilici  pripada  i  sljepačka  pjesma  „Ljuba  Bogatoga  Gavana"  (str.  133.  I.  knj. 
dri  izdanja),  0  kojoj  Vuk  u  bilješci  iznosi  uz  ostale  i  ove  zanimljive  podatke : 
„Od  (sljepice)  Jece  (u  Zemunu)  ovu  je  pjesmu  meni . . .  prepisao  i  poslao  još 
1826.  godine  zemimski  paroh  . . .  g.  Avram  Živanović.  Ja  sam  je  potom  (I838.) 
slušao  i  u  Imotskome  (u  Dalmaciji)  od  ljudi,  koji  ni  jesu  slijepci  ni  prosjaci". 
1  tu  se  evo  radi  0  gotovo  istoj  pjesmi  zabilježenoj  od  dva  različna  sabirača 
u  različno  doba  i  u  različnim  krajevima. 

Iz  „dodatka"  prvoj  knjizi  Matičinih  Hrvatskih  narodnih  pjesama  dozna- 
jemo  o  tom  pitanju  ove  zanimljive  podatke:  1.  O  motivu  „Kako  je  u  raju" 
ima  u  Lovretića  (iz  Otoka  u  Slavoniji,  od  Bare  Augustinović,  st.  17)  ista 
pjesma  kao  u  Klotilđe  Kučere  br.  67  (iz  Otoka  u  Slavoniji  od  Bare  Augusti- 
nović,  st.  17).  Prvi  je  zbornik  nabavljen  1885-,  drugi  1884.  Svakako  izniman 
i  rijedak  slučaj :  ista  pjesma  s  istim  brojem  stihova  od  istog  pjevača,  od  raz- 
ličnih  zapisivača,  u  istom  mjestu  i  gotovo  u  isto  doba.  Sličan  mu  je  ovaj  slučaj 
iz  Dalmacije :  0  motivu  „Bolani  Dojčilo  i  Crni  Arapin"  ima  u  Nališa  iz  Bogo- 
molja na  Hvaru,  st.  142  ista  pjesma  kao  u  Ivančića  iz  Bogomolja  na  Hvaru 
st.  146.  Oba  su  zbornika  nabavljena  g.  1885-  —  Nadalje  o  motivu  „Ne- 
zahvalni sinovi"  ima  u  Volčića  iz  Istre,  st.  6o,  gotovo  ista  pjesma  (,,s  ne- 
znatnim promjenama")  kao  u  Kukuljevića  X  br.  57-  Volčićeve  pjesme  sa- 
brane su  g.  1851.,  a  Kukuljevićeve  od  g.  1840—1865.  —  A  o  motivu  „Sveci 
dare  dijele"  ima  kao  u  Primorca  iz  Hrv.  Primorja,  st.  46.  gotovo  ista  pjesma 
još  u  ovih  sabirača :  u  Rakovca  iz  Omiša  u  Dalmaciji,  st.  36,  u  Strohala  (od 
slijepca  na  Sušaku),  st.  42,  i  u  Volčića  (iz  Istre),  st.  41  ;  a  ujedno  je  Ugarkovi- 
čeva  pjesma  br.  1 38.  iz  Starigrađa  u  Gornjoj  Krajini  sasvim  n  a  l  i  k  na 
Primorčevu.  Osim  toga  0  tom  motivu  ima  u  Nališa  iz  Sućurja  na  Hvaru  upravo 
taka  pjesma  kao  u  Angjelinovića  br.  69  iz  Sućurja  na  Hvaru.  Isto  tako  0  mo- 
tivu pod  natpisom  „Ćuprija  na  Drini"  („Zidanje  Skadra")  ima  u  Ivaniševića 
(oko  Svinjara  iz  Slavonije)  pjesma  sasvim  taka  kao  u  Bogdešića  br.  26 
iz  Dragovaca  u  Slavoniji.  Sasvim  je  taka  pjesma  i  u  Terezije  Burazović 
iz  Novske  u  Slavoniji  i  u  Gabrića  iz  Oriovca  u  Slavoniji.  0  motivu  „Zmaj  mlado- 
ženja" ima  u  Ljubidraga  (iz  Dubrovnika  —  od  Gusta  Agacija,  st.  625)  g  0- 
t  0  v  0  ista  kao  i  u  toj  knjizi  sprijeda  štampana  Glaviće va  (od  Rada  Sise- 
vića  iz  Trnove  kraj  Stona,  st.  620).  Komu  se  hoće  još  više  podataka,  neka 
ogleda  st.  500.  i  510.  („dodatka")  u  prvoj  knjizi  i  u  drugoj  str.  323,  326,  337 
346,  367  i  390,  a  da  i  ne  spominjemo  neke  gotovo  iste  pjesme  u  Pavlinovića  i 
Alačevića.  U  oči  tih  činjenica  upravo  je  smiješna  tvrdnja  Andrićeva  u  prvom 
Članku  :  „Nije  moguće  zamisliti,  da  su  dva  r  a  z  1  i  č  n  a  sabirača  naišla  u  razno 
doba  na  jednu  te  istu  pjesmu  istoga  t  i  p  a.  Pa  da  su  i  naišli  i  na  istoga 
pjevača,  ne  vjerujem,  da  bi  im  on  mogao  kazivati  od  stiha  do  stiha  i  g  0- 

1 0  v  0  .od  riječi  do  riječi  tok  iste  pjesme". 

A  upravo  prvoj  nuanci  ove  kategorije  i  pripadaju 
pomenute  tri  pjesme  u  Alačevića  i  Vuka!  O  tom  se  je 
pisac  ovih  redaka  uvjerio  iz  autopsije,  koja  mu  je  ovih  dana  bila  omogućena 
sretnim  slučajem  „nesporazumljenja".  Medju  tekstovima  veća  je  razlika  nego 

11  medju  Reljkovićevom  i  Vukovom  pjesmom  „Jakšići  kušaju  ljube".  Nije  isti 
u  njima  broj  stihova :  pjesme  „Bog  nikomu  dužan  ne  ostaje"  i  „Smrt  majke 
Jugovića"  imaju  u  Alačevića  po  jedan  stih  manje  nego  u  Vuka,  a  „Zidanje 
Skadra",  0  kojem  je  u  glavnom  i  govor,  ima  u  V  u  k  a  čak  p  e  t  stihova  više 
nego  u  A  I  a  č  e  v  i  ć  a,  što  je  dr.  A.  u  svojoj  jezičnoj  i  metričkoj  analizi  mudro 
zašutio !  Tih  pet  stihova  dolazi  pri  završetku  pjesme  iza  stiha :  ,,I  ka  dvoru 
opet  odnositi",  a  glase: 

,,I  to  Rade  za  bratstvo  primio, 
Ostavi  joj  prozor  na  očima, 

Te  da  gleda  ka  bijelu  dvoru, 
Kade  će  joj  Jova  donositi 
1  ka  dvoru  opet  odnositi". 

Tim  se  stihovima  kazuje,  da  je  neimar  Rade  udovoljio  i  drugoj  želji  mlade 
Gojkovice,  neka  joj  pri  uzidavanju  ostavi  prozor  na  očima,  kako  joj 
je  prije  toga  po  želji  ostavio  prozor  na  dojkama.  Prema  tomu  je  u 
Alačevića  pjesma  nepotpuna  i  krnja,  jer  iz  nje  ništa  ne  doznajemo,  je  li  Rade 
udovoljio  i  toj  drugoj  želji  Gojkovičinoj.  Ova  značajna  razlika  „govori  vi?e 
nego  debela  knjiga"  —  protiv  izmišljotine  Andrićeve.  Uz  to  ta  razlika  u  broju 
stihova  ruši  njegovu  tvrdnju,  da  je  ta  pjesma  u  Vuka  i  Alačevića  „ista  od 
stiha  do  stiha"  ili  „doslovno  ista".  U  Vuka  su  nadalje  čisti  deseterci,  dok  u 
Alačevića  ima  više  deveteraca  i  jedanaesteraca,  pače  i  jedan  osmerac :  „Zlo 
je,  moja  v  i  r  n  a  ljubo"  (u  Vuka  :  „Zlo  je,  moja  v  i  j  e  r  n  i  c  e  ljubo").  J  e  d  a  n  a  e- 
st  ere  i  su  ovi :  i.  „Kad  nastala  Četvrta  godinica"  ;  2.  „Rade  viknu  tri  stotine 
majstora"  ;  3.  „Ne  privari  se  moja  virna  ljubo"  ;  4.  i  5-  „Tebe  zdravlje  !  priboliti 
ne  mogu"  (132-  i  137.) ;  6.  „Povedoše  u  grad  da  je  ugrade"  ;  7.  „Ne  sića  se  ta- 
nena  nevistica"  ;  7-  „Jer  diveri  u  nju  i  ne  gledaju"  ;  8.  „Nek  ti  kupi  roba 
il  robiginju".  Deve  terci  su  ovi:  1.  „Eto  ste  tri  brata  rodjena"  ;  2.  „I  do- 
nese majstorim  ručak"  (st.  72) ;  3.  „Podraniše  tri  Mrljaviće"  ;  4.  ,,2ao  mu 
je  ljube  virnice"  (st.  154);  5-  „Ne  ti  više  gledati  ljubu".  Taj  metrički  kriterij 
je  i  opet  dr.  A.  zašutio. 

Oba  se  teksta  nadalje  znatno  razlikuju  frazeologijom,  jezičnim  oblicima 
i  poretkom  riječi :  Al. :  .Jednom  ime...  (st.  3),  a  V. :  „Jedno  bješe...; 
Al. :  „Trići  b  i  š  e"  . . .  (st.  5).  V.:  .,  Treće  bješe"  ...;  Al. :  „Ne  muči  se, 
Vukašine  kralju,  V. :  ...  kralje;  Al. :  „Tako  će  se  temelj  0  z  d  r  ž  a  t  i",  V.  : 
. . .  0  b  d  r  ž  a  t  i"  ;  Al. :  ,,I  tako  ćeš  sagraditi  k  u  1  u",  V. : . . .  g  r  a  d  a  ;  Al. : 
„On  dozivlje"  . . .,  V. : . . .  doziva;  Al. :  „Dosad  mi  si  bijo  slugavirn  a", 
V. :  Do  sad  si  mi  bio  vjerna  sluga  (poredak  riječi !) ;  Al. :  „Vataj,  sinko,  konja 
najboljega",  V. :  „Vataj,  sine,  k  0  n  j  e  u  intove"  ;  Al. :  „Dovedi  u  Skadru  na  Bo- 
jani", V. :  „Dovedi  i  h  Skadru  na  Bojanu"  ;  Al. :  „On  uvati  konja  u  istove", 
V. :  „On  uvati  konje  u  intove"  ;  Al. :  „Pak  se  vrati  Skadru  na  Bojani",  V. : 
,,Pa  se  vrnu  Skadru  na  Bojanu";  Al. :  „On  pod  viknu  Radu  neimare",  V. : 
„On  podviknu  Rada  neimara"  ;  Al. :  „Kralj  ga  gradi,  vila  oballva",  V. :  „Kralje 
gradi,  vila  oba  1  j  u  j  e"  ;  Al. :  „Tako  ćete  sagraditi  grade",  V. : . . .  grada"  ;  Al. : 
„U  svakoga  ima  vama  ljuba",  V. : .  . .  vjerna"  . . .  ;  Al. :  „Tako  će  se  sagraditi 
grade",  V. :  „Tako  ćemo  sagraditi  grada"  ;  Al. :  M  a  je  P,  braćo"  . . .,  V. :  N  0 . . . ; 
Al. :  Već  na  sriću  da  i(h)  ostavimo",  V. :  „Već  na  sreću  da  i  m  ostavimo"  ;  Al. : 
„Večeraše  gosposku  večeru",  V. :  ...  gospodsku  ;  Al. :  „Ne  privari  se,  moja 
virna  ljubo",  V. :  „Ne  prevar'  se,  vjernamoja  ljubo"  ;  Al. :  „Kad  u  jutro 
danak  osvanuo",  V. :  „Kad  u  jutru  jutro  osvanulo"  ;  Al.  :  I  0  d  0  š  e  na  grad 
na  Bojanu",  V. :  „0  t  i  d  0  Š  e . . ."  ;  Al. :  „A  redak  je  gospoje  kraljice",  V. :  A 
redak  je  gospodji  kraljici"  ;  Al. :  „Jetervice,  mlada  gospojice",  V. :  ,,Jetrv:ce 
mlada  Gojkovice"  ;  Al.  :  „Ugleda  ga  tanena  nevista",  V. :  „  . . .  tanana  nevjesta", 
Al. :  „Krotko  odi,  t  i  j  0  besidjaše",  V. :  „Krotko  hodi,  tiho  besjedjaše"  ;  Al. : 
„Steći  oćeS  i  bolju  jabuku",  V. :  ,,A  salićeš . . ."  ;  A. :  „Pa  na  stranu  obivlceva 
g  1  a  v",  V. :  „Pa  na  stranu  odvratio  glavu"  ;  Al. :  „Dva  dlvera  Gojkovlca  mlade", 

V. :  „Dva  djevera  Gojkovice  mlade"  ;  Al. :  „Rado  viku  i  nj  im  trista  majstora", 
V. :  „Rade  viknu  do  trista  majstora";  Al. :  „Počeše  je  u  grad  ogradjivat": 
V. :  „Turiše  je  u  grad  ugrađjivat"  ;  Al. :  „No  ti  piši  mojoj  staroj  majci",  V.: 
„No  ti  prati . . ."  ;  Al. :  „Ostavi  mi  prozor  na  dojkamT',  V. :  . . .  dojkama"  ;  Al. : 
„To  je  Rado  za  brajstvo primio",  V. :  ...  bratstvo";  Al. :  „Kaca  će  ml  Iva  donositi", 
V. :  „Kad  će  mene  Jova  donositi";  Al. :  „Pak  done>9  čedo  u  kolibci  -;  Pa  donese 
čedo  u  koPJevci".  Alačević  nadalje  piše  :  „arči",  „arčimo",  „ol",  „ter",  „gospodare'1 
,.ju"  itd.  ;  a  Vuk :  „harči",  „harčimo",  „jal",  „no",  „gospodaru",  „je".  Ako  se 
k  ovima  pribroje  razlike,  što  ih  je  dr.  A.  (tobože  sebi  u  prilog)  iznio  u  prvom 
članku,  napose  stihove  :  „M  a  mi  v  a  1  j  a  čedo  okupati,  A  bijelo  platno  i  z  a- 
p  r  a  t  i"  (u  Vuka:  „No mi  1  ud  o  čedo  n  e  k  u  p  a  t  o,  A  bijelo  platno  neisprato") 
pa  uzme  li  se  na  um,  da  je  pjesma  u  Alačevića  izrazito  ikavska,  a  u  Vuka  isto 
tako  izrazito  ijekavska :  mora  svak  nepristran  da  prizna,  da  se  tu  radi  o  pjesmi 
doduše  istoga  karaktera  i  pjesničkog  oblika,  ali  o  dva  znatno  različna  teksta,  koje 
su  dva  različna  sabirača  samostalno  zapisala  od  dva  različna  kazivača  i 
u  različnim  krajevima  ;  dakle,  da  tu  imamo  posla  sa  pjesmom  samo  „gotovo 
istom  ili  samo  „gotovo  doslovnom",  a  nipošto  sa  sasvim  „istom"  ili  posve 
„doslovno  istom",  kako  bi  htio  dr.  A.  u  drugom  članku.  To  jasno  izbija  naročito 
iz  potertanih  stihova,  u  kojima  je  većinom  ne  samo  posve  drukčiji  poredak  riječi, 
nego  i  sasvim  inaki  izrazi  a  mjestimice  pače  i  različni  pojmovi.  Upozorujem  na- 
pose na  stih,  koji  u  Alačevića  glasi :  „No  ti  p  i  š  i  mojoj  staroj  majci",  a  u  Vuka  : 
„No  ti  prati"...  Pratiti  u  narodnoj  pjesmi  u  istočnim  i  južnim  krajevima 
znači :  poslati  nekoga,  da  usmeno  isporuči  ono,  što  se  obično  med  ju  pis- 
menim ljudima  javlja  pismom.  Ova  dva  izraza  očito  odaju  dva  različna  stepena 
naše  narodne  kulture  u  prvoj  polovini  prošloga  stoljeća.  Kulturnom  stanju  Dal- 
macije potpuno  odgovara  izraz  „piši"  u  ustima  kazivača  Alačevićeva,  a  opet 
riječ  „prati"  posve  dobro  pristaje  starcu  Rašku  iz  Kolašina  (bilo  crnogorskog 
bilo  hercegovačkog).  Posve  slični  tip  pokazuju  i  tekstovi  pjesama  o  smrti  majke 
Jugovića  i  „Bog  nikomu  dužan  ne  ostaje"  u  Vuka  i  Alačevića.  —  U  tom  razlićnom 
porijeklu  ima  se  bez  sumnje  tražiti  i  razlog  tobože  zagonetnom  pojavu,  što  Ala- 
čević piše  nedosljedno  na  pet  raznih  načina  prezime  Mrljavčevića,  a  Vuk  vazda 
pravilno  i  dosljedno.  Da  je  dr.  A.  zavirio  u  Bogišićevu  zbirku  naših  bugarštica 
„iz  starijih  najviše  pr  imor  s  k  i  h  zapisa",  vidio  bi,  da  se  u  tim  narodnim  pjesmama 
iz  južne  Dalmacije  vlastita  imena  narodnih  junaka  isto  tako  samovoljno  mijenjaju 
i  iskrivljuju,  kao  i  u  Alačevićevoj  pjesmi.  Tako  se  Vukov  Musić  Stevan  zove  u 
bugarštici  Bušič  Stjepan,  a  sluga  mu  Vaistinu-Oliver,  Vukovi  Jugovići  prekršteni 
su  u  Ugoviče,  Miloš  O  b  i  1  i  ć  pače  u  Miloša  D  r  a  g  i  1  o  v  i  ć  a,  Nikola  Kosančić 
u  Kosovčića,  Sutiska  u  S  u  s  t  i  c  u,  Udbin  u  Udin,  Dunaj  u  D  a  n  a  j ;  a  u 
18.  bugarštici  (str.  53—6)  se  Miloš  zove  najprije  U  g  r  i  n  j  a  n  i  n  (2  puta),  zatim 
O  h  r  i  n  j  a  n  i  n  (2  puta),  pak  O  h  r  i  n  s  k  i  ban,  a  na  kraju  opet  ,,U  g  r  i  n  s  k  i 
ban".  U  56.  bugarštici  se  Grozdana  zove  Prezdana,  a  u  drugoj  Relja  Bošnja- 
nin  —  „Bošanin".  Sličnih  primjera  ima  i  u  „iMatiČinim"  zbornicima.  Tako  se 
Vuk  Branković  zove  Vrankovićem  (l.  knj.,  str.  274.),  Bošnjanin  —  BoSljaninom, 
Sibinjanin  —  Sibiljaninom  (II.,  111.).  Angjelija  —  Vangjelijom  (142.),  Herceg 
—  Jercegom  (245  ).  Ravijojla  —  Rafiolom,  Ravijolom  i  Arajelom  !  Dapače  u 
varijanti  llićevoj  (II.  knj.,  str.  323  )  zovu  se  Mrnjavćeviči  —  M  r  n  j  a  v  i  č  i  m  a, 

dakle  kao  u  Alačevića.  Uzrok  tomu  pojavu  leži  na  dlanu.  Što  je  kazivač  bliži 
mjestu  ili  zavičaju  junakovu,  to  če  jamačno  vjernije  pominjati  u  pjesmi  imena 
njihova,  a  što  se  pjesma  u  narodu  više  širi  i  udaljuje  od  mjesta,  na  koje  je  loka- 
lizovana,  i  od  zavičaja  junakova,  to  če  se  više  dotična  vlastita  imena  mijenjati 
i  iskrivljivati ;  a  to  osobito  vrijedi  za  oduža  imena,  kao  što  je  „Mrljavčević". 
Stoga  je  shvatljivo,  što  je  Raško  iz  Kolašina  (možda  crnogorskoga  ?)  vazda 
pravilno  Vuku  kazivao  ime  „Mrljavčevića",  dok  je  posve  prirodno,  da  ga  je  Ala- 
čevičev  kazivač  iz  Makarskog  Primorja  na  pet  raznih  načina  izgovarao.  S  istoga 
je  razloga  taj  kazivač  jedamput  rekao  „Uglješa",  a  drugi  put  „Ugreša",  a  to  valjda 
po  analogiji  prema  „turkovati"  mj.  „tolkovati"  (u  pjesmi  Ljubidragovoj,  str. 
11.  II.  knj.  Hrv.  n.  pjesama,  str.  159.).  S  istoga  razloga  piše  Alačevič  ne  samo 
„zvečanah",  nego  i  „bojanu",  pak  „Domjan  mj.  Damjan".  Taj  kriterij  upravo 
rječito  govori  protiv  razlaganja  dra.  A.  i  odlučno  vojuje  u  prilog  mnijenju,  da 
su  ta  dva  teksta  posve  neovisno  jedan  od  drugoga  zabilježena.  Dr.  A.  hoće  da 
dokaže  veću  izvornost  Alačevićeve  pjesme  time,  što  ističe,  da  u  posljednjem  stihu 
stoji  u  Alačevića  oblik  „ne  i  m  a  d  e",  a  u  Vuka  „ne  im  a",  jer  da  se  oblikom 
,,n  e  i  m  a"  izdaje,  e  je  ijekavština  nasilno  i  izvještačeno  proturana  u  ovu  pjesmu. 
Medjutim  se  isti  taj  oblik  „ne  ima4'  nalazi  u  149-  stihu  Alačevićeve  pjesme : 
„Ne  ima  šta  če  Gojkovica  mlada",  pa  bi  na  isti  način  mogao  služiti  dokazom 
za  veću  izvornost  Vukovu.  Krivo  je  i  ono,  što  dr.  A.  govori,  da  AlaČević  dal- 
matinski dativ  plurala  „majstorimam"  piše  u  svi  m  primjerima,  jer  u  st.  72. 
piše  samo :  „majstorlm".  Jednako  veli  dr.  A-,  da  Alačević  zove  sina  mlade  Goj- 
kovice  „Ivo"  (g.  Ive),  a  u  istinu  u  st.  215.  piše:  „Kada  dodje  moj  nejaki 
Ive".  Evo  tako  izgledaju  jezični  kriteriji  dra.  A.  u  analizi  „Zidanja  Skadra". 
Sličan  mu  se  malheur  dogodio  sa  „vrlo  važnim  oblikom"  „gnii"  u  17.  stihu  pjesme 
o  Jugovićki :  „Više  gnii  devet  bojni  koplja",  koji  stih  u  Vuka  glasi :  „I  više 
njih  devet  bojnih  koplja".  Dr.  A.  izmišlja  o  tom  teoriju  i  tvrdi :  „To  je  onaj 
izuzetni  slučaj  u  našoj  narodnoj  poetici,  gdje  se  jedan  glas  u  pjevačevu  reci- 
tiranju računa  za  dva.  Alačević  je  dapače  napisao  dva  „i",  jer  je  tako  čuo 
u  narod  u".  Odatle  se  vidi,  da  dr.  A.  nema  ni  pojma  o  povjesnom  razvoju 
hrvatskog  pravopisa.  Da  je  samo  zavirio  u  Maretićevu  „Istoriju  hrvatskog  pravo- 
pisa latinskim  slovima",  bio  bi  vidio,  da  mnogi  stari  hrvatski  pisci,  napose  iz 
Dalmacije,. udvajaju  slova,  da  tako  označe  duljinu,  osobito  u  gen.  plur.;  — 
n.  pr.  u  Bernardina  Spljećanina  (1495  )  „otaae"  (gen.  plur.),  naas ;  u  Gradića 
(1567.)  „prilikaa"  (gen.  plur.),  „riječi!"  (gen.  plur.),  „plodii"  (3.  sing.),  ,.zvečll4< 
(}.  sing.),  u  Vramca  (1578.)  „mužii"  (virorum),  „dnil"  (đierum) ;  u  Budiniča  (1582.) 
,,iniih"  (aliorum) ;  u  D.  Zlatarića  (1597.)  „užiivam",  „izilt"  (exire) ;  u  Vrančića 
(  I606.)  „uboziih",  „dobriih"  ;  u  Nenadića  (1768.)  „daraa"  (donorum),  „otacaa" 
(patrum),  pak  ,,mli"  (nos),  „til"  (tu)  ;  u  Ambroza  Markovića  (1826.)  „narodaa" 
(populorum),  „razloog"  (g.  pl.)  itd.  Na  sličan  je  način  i  Alačević  napisao  „gnii" 
(dva  ,,i"),  da  označi,  kako  je  to  dugo  ,,i"  gen.  plurala.  Da  je  tomu  zaista  tako, 
vidi  se  malo  niže  iz  21.  stiha  :  ,,A  pored  nlih  devet  gliuti  (ljutih)  lava",  gdje  opet  za 
oznaku  duljine  u  gen.  plur.  dolaze  dva., i",  premda  više  ne  treba  da  se  jedan  slog  ra- 
čuna za  d  v  a.  Takvi  elementarni  lapsusi,  doista,  nijesu  na  čast  jednom  ..specijalisti". 

Vukov  „vratoloman  posao  prekrajanja  i  transfor- 
miranja narodnih  pjesama!"  Ovako  označuje  redaktor  ..Matičinih" 

ženskih  pjesama  rad  toga  klasičkog  i  zaslužnog  sabirača  narodnih  umotvorina ! 
Tim  se  tonom  dosada  o  Vuku  anonimno  pisalo  u  šovinističkim  zakutnim  no- 
vinama, a  sada  ga  evo  uvodi  u  organ  „Matice  Hrvatske"  punim  svojim  imenom 
dr.  Nikola  Andrić,  učenik  Jagičev !  Takova  karakteristika  Vukova  rada  oko 
narodnih  umotvorina  iz  pera  dra.  Andrića  najbolje  osvjetljuje  njegovu  „sposob- 
nost" za  redaktora  narodnih  pjesama,  a  činjenica,  da  je  taj  „sud"  mogao  izići 
u  „Matičinu"  organu,  rječito  svjedoči,  na  kake  je  grane  spalo  to  kulturno 
društvo  pod  sadašnjom  upravom.  Ta  je  naime  karakteristika  u  tom  drastičnom 
i  općenitom  izričaju  grdna  neistina.  Istina  je  naprotiv,  da  Vuk  nije  nigdje 
pa  ni  u  prvoj  knjižici  t.  zv.  „Pesnarici"  od  g.  1814.  „vratolomno"  prekrajao  i 
transformirao  narodne  pjesme.  U  toj  je  knjižici  izdao  uz  „Asanaginicu"  pjesme, 
što  ih  je  u  Beču  pisao,  „kolikosemogaoopomenut  i."  „Zato"  su  gdje- 
koje  —  iskreno  priznaje  u  predgovoru  od  g.  1824.  —  koje  iz  neznanja,  koje  že- 
leći (po  ondašnjemu  opštem  mnijenju  naši  književnika)  jezik 
popraviti,  gdješto  i  nepravo  napisane  i  naštampan  e";  t.  j.  Vuk 
je  u  toj  prvoj  knjižici  obratio  ikavštinu  u  „Asanaginici"  u  ijekavštinu  i  u  drugim 
pjesmama  mjestimice  po  želji  ondašnjih  književnika  popravio  jezik; 
a  to  nipošto  nije  isto,  što  i  „vratolomno  prekrajanje  i  transformiranje"  ci- 
jelih pjesama.  Vuk  je  medjutim  već  u  drugoj  knjizi  g.  1815.  p  o  p  r  a  v  i  o  tu  po- 
grješku „iz  neznanja"  i  poteklu  iz  „opšteg  mnijenja"  tadašnjih  književnika,  i 
pečatao  od  sada  pjesme  onako,  kao  što  ih  je  „od  različnih  pjevača  i  pjevačica 
čuo  da  se  u  p  r  a  v  o  p  j  e  v  a  j  u",  t.  j.  posve  vjerno  i  bez  popravljanja  jezika. 
To  isto  priznaje  Vuk  i  u  predgovoru  drugoj  knjižici  od  g.  181 5-  veleći :  „Pjesne 
su  ove  sve  tako  napečatane,  kao  što  sam  ih  ja  prepisivao  iz  usta  Srba  i  Srp- 
kinja, i  zato  su  p  r  a  v  i  1  n  i  j  e  u  smotreniju  (pogledu)  govora  narodnog  nego  one 
prve,  koje  sam  u  djetinstvu  slušao,  i  lani(g.  1814  )  ovdje  (u  Beču)  pisao."  Vuk  je 
učio  veliko  načelo :  piši,  kakonarodgovori,  pa  se  je  toga  načela  vjerno 
držao  i  kod  skupljanja  narodnih  pjesama.  To  se  jasno  razabira  i  iz  njegovih  mnogo- 
brojnih bilježaka  o  dijalektičnim  osobitostima  narodnog  govora  ne  samo  u  pred- 
govoru k  „Poslovicama",  nego  i  u  zbirkama  narodnih  pjesama.  A  protiv  „vrato- 
lomnog prekrajanja  i  transformiranja  narodnih  pjesama"  ustao  je  odlučno  glavom 
sam  Vuk  u  ovećoj  bilješci  k  pjesmi  „Marko  Kraljević  u  Azačkoj  tamnici"  u 
trećem  izdanju  II.  knjige  od  g.  1845.  Neki  Konstantin  Kaulicija  bio  je  g.  1836. 
u  Budimu  preštampao  iz  Vukove  druge  i  Četvrte  knjige  (II.  izdanja)  sve  pjesme 

0  Marku  Kraljeviću  u  posve  iskrivljenom  obliku,  tako  da  su  „mnoge  riječi  iz- 
mijenjene i  čitavi  stihovi  nagrdjeni."  Vuk  osudjuje  tu  „vratolomiju"  ovim  ri- 
ječima :  „Da  su  pjesme  ove  preštampane  vjerno  od  slova  do  slova,  onda  ja 
ovdje  ne  bih  ni  spominjao  nepravde,  koju  mi  je  knjižar  s  tijem  učinio  svoga 
dobitka  radi ;  ali  su  one  tobožnijem  popravljanjem  tako  iskvarene 

1  naprdjene,  da  je  k  r  i  v  0  po  sav  narod  naš  i  sramota  gotovo  po  sve  naše 
književnike  današnjega  naraštaja."  A  pri  kraju  bilješke  žigoše  taj  postupak 
ovako :  „Po  ovome  sad  svaki  pametan  čovjek  može  pomisliti :  kad  se  ovako 
čini  s  narodnijem  pjesmama,  koje  su  naštampane  . . .  a  Šta  bi  od  njih  bilo,  da  su 
ih  0  v  a  k  i  naši  književnici  skupljali  i  prvi  put  štampali?"  To  je 
evo  rodjeni  Vukov  odgovor  na  besprimjernu  objedu  Andrićevu,  da  je  on  ,,v  r  a- 
tolomno  prekrajao  i  transformirao  narodne  pjesme !" 

Filolog  dr.  M.  Murko  („Archiv",  28.  sv.,  str.  358)  doduše  tvrdi,  kako  to- 
bože nema  sumnje  o  tom,  da  si  je  Vuk  prema  „našem  današnjem"  shva- 
ćanju dozvolio  „unzulassige  Eingriffe"  u  slaganju  jezično  korektnih  tekstova, 
ali  ga  odmah  iza  toga  (369)  izvinjava  i  tumači,  da  su  mu  to  odobravali  Kopitar 
i  Grimm,  jer  se  je  0  tom  radilo,  da  se  stvori  uzor  za  književni  narodni  jezik 
u  opreci  prema  crkveno  slavenskoj  rusko-srpskoj  mješavini.  „Dieser  Zweck  ist 
auch  erreicht  worden  ;  im  Vergleich  damit  haben  allerdings  unsere  h  e  u  t  i  g  e  n 
Bedenken  gegen  seine  Textbehandlung  wenigzubedeute  n."  No  od  toga 
iznimnog  popravljanja  nekih  nepravilnih  oblika,  poglavito  u  prvom  periodu,  do 
—  „vratolomnog  prekrajanja  i  transformiranja  narodnih  pjesama"  uopće 
dalek  je  put. 

Neki  naopako  misle,  da  su  Vukove  zbirke  tako  krasne  i  klasičke  s  toga, 
što  je  on  dotjeravao  i  poljepšavao  narodne  pjesme.  A  u  istinu  uzrok  ljepoti  Vu- 
kovih  zbirki  leži  u  ovome  :  Vuk  je  crpući  iz  živoga  narodnog  vrela  pomno  i  z- 
birao  pjesme  i  uzimao  u  svoje  zbirke  samo  ono,  što  je  najljepše,  odbacivši  sve, 
što  je  slabije.  0  tome  svjedoči  njegova  izreka  u  „rječniku"  sub  Zlota  Protopopa : 
„ja  sam  0  tom  i  pjesmu  slušao,  ali  se  nijesam  mogao  namjeriti  na  pjevača,  koji 
bi  mi  je  lijepo  po  redu  kaza 0",  pak  izjava  u  predgovoru  prvoj  knjizi 
drugog  izdanja  od  g.  1824. :  „Osim  ovi  u  II.  knjizi  naštampani  stariji  pjesama 
od  Kosova  ja  sam  još  slušao  pjesmu  0  ženidbi  svetoga  Save ...  i  0  ženidbi: 
kralja  Vukašina  ;  no  za  sada  nijesam  se  mogao  namjeriti  na  čovjeka,  koji  bi 
mi  ih  po  redu  lijepo  mogao  kazat  i."  Vidi  0  tom  i  prepisku  Vukovu 
sa  Grimmom  u  Jagićevu  „Archivu",  3.  sv.  Dakle  savjesnom  izbiranju,  a  ne  „vra- 
tolomnom prekrajanju"  imamo  da  zahvalimo  klasičnu  ljepotu  Vukovih  narodnih 
pjesama. 

AlaČevićevrukopislDa  utvrdi  veću  izvornost  Alačevićevih  pjesama, 
ističe  dr.  A.  u  drugom  Članku  ovo :  1.  Alačevićev  stariji  i  mladji  zbornik 
razlikuju  se  ortografijom  za  neko  80  i  100  godina.  (Oba  su  zbornika  pre- 
dana „Matici"  &  ^888.  i  prema  tomu  bi  A.  Alačević  bio  počeo  pisati  zbornik 
još  kao  dijete  u  svojoj  7.  godini,  jer  se  rodio  1781.  !) ;  2.  već  sama  ortografija, 
starost  i  izblijedjelost  Alačevićeva  mastila  i  hartije,  na  kojoj  je  ispisan  cijeli 
njegov  zbornik,  zajamčuje  rukopisu  s  t  a  r  0  s  t  od  100  godina,  pa  nema  nijednog 
spoljašnjeg  ni  unutrašnjeg  znaka,  da  bi  pjesme  (Alačevićeve)  mogle 
biti  prepisane  tek  u  p  e  t  0  m  d  e  c  e  n  i  j  u"  ;  3-  >.i  druga  polovica  (starije)  zbirke 
(Alačevićeve)  pisana  je  istimpravopisom,  isti  m  mastilo  miistim 
jezičnimosebinam  a".  Pisac  ovih  redaka  baš  je  s  obzirom  na  ove  tvrdnje 
ogledao  rukopis  starijega  Alačevićeva  zbornika  i  do  str.  150.  tačno  ga  pretražio, 
pa  može  svojom  riječi  jamčiti,  da  ovi  podaci  Andrićevi  ne  odgovaraju 
istini.  Nepobitna  je  činjenica,  0  kojoj  se  može  svak  na  svoje  oči  uvjeriti  uvidom 
u  taj  zbornik,  da  u  njemu  imavišeiortografijairukopisa  (najmanje 
tri),  a  mastila  još  više.  Jedan  je  rukopis  pisan  pretežno  talijanskim  pravo- 
pisom, kao :  gnima  (njima),  Bogliani  (Bojani),  brachio,  jetrviza,  giardina,  xivoga 
(živoga),  vech(e)  (veče),  sinco  (sinko),  kragl  (kralj),  ochies  (hoćeš),  igie  (idje), 
podoi  (podoji)  itd. ;  ali  ima  u  njemu  i  očitih  tragova  prilagodjivanja  novomu 
pravopisu,  što  ga  je  Gaj  uveo,  kao  n.  pr.  bilja  (16.  str.  u  pj.  „Bog  nikomu  dužan 
ne  ostaje),  korak,  kolevka,  oboje,  pocese  (počeše),  vec  i  vec.  (već),  stace(šta  će), 

pisi  (piši),  kupi,  oces  (hoćeš),  život,  zaarza,  ponora,  cija,  cedo,  Jugovića  i  Ju- 
govića itd.  Nema  sumnje,  da  je  takovom  mješavinom  pravopisa  pisala  starija 
—  generacija  u  Dalmaciji  ne  samo  u  petom  deceniju,  nego  i  mnogo  kasnije.  Drugi 
je  rukopis  pisan  novim  književnim  pravopisom  (str.  93  — 4.),  a  izmedju  njih  ima 
još  jedan  rukopis  (str.  102.— 116.)  i  to  pretežno  po  novom  pravopisu.  Na  str. 
117-  ima  opet  predjašnji,  a  na  str.  118.  i  124.  opet  srednji.  Novijim  su  ru- 
kopisom prepisane  na  str.  125-,  126.,  128.  i  131.  obiteljske  isprave,  medju  kojima 
se  nalazi  i  prijepis  ovjerovljena  Alačevićeva  imenovanja  za  „tenenta"  kao  i  fran- 
cuske putnice,  o  kojoj  dr.  A.  govori  u  prvom  Članku.  Iz  novijeg  rukopisa  te 
putnice  jasno  se  vidi,  da  je  mnogo  kasnije  upisana  u  zbornik.  Na  str.  132.  za- 
bilježena je  jedna  pjesma  posve  novim  pravopisom  i  drugim  mastilom,  a  na 
str.  133.  opet  je  stariji  pravopis  i  rukopis,  dok  se  na  str.  146.  nastavlja  i  za- 
vršuje  noviji  upis  pjesme  od  str.  132. 

Starost  starijeg  rukopisa  nedvoumno  odaju  ove  činjenice :  Na  str.  64.,  dakle 
samo  za  tri  stranice  poslije  pjesme  0  m  a  j  c  i  J  u  g  0  v  i  ć  a  (61.)  i  četiri  stra- 
nice poslije  pjesme  „Bog  nikomu  dužan  ne  ostaje"  (str.  6a),  zapisan  je  istim 
starijim  rukopisom  izvadak  iz  (službenog)  „GlasnikaD  almatinskoga" 
iz  g.  1860.  (,,U  Zadru  na  S.  Travgnia")  0  statističkim  podacima  carstva 
austrijanskog  za  g.  1842.  Ne  razumijem,  zašto  je  dr.  A.  zašutio  taj  važni  spo- 
ljašnji  znak  o  starosti  Alačevićeva  rukopisa  !  Nadalje  iza  toga  dolaze  na  65.  strani 
umjetne  pjesme,  poslanice  zarad  ženidbe,  običajne  u  gradjanskim  porodicama 
u  Dalmaciji,  a  na  str.  124.  opet  poslanica  gospodinu  Ivi  Tomaševiću  na  njegov 
krsni  dan,  pisana  srednjim  rukopisom.  Na  strani  149-,  dakle  40  stranica  prije 
pjesme  „Zidanje  Skadra"  (str.  189)  zapisana  je  starijim  rukopisom  „pisma 
varhu  kopagna  (kopanja)  blaga  na  otocu  Scedru  od  Blacana  i  Podgorana 
u  misezu  lipnu  godine  1847."  Pred  tom  pjesmom  talijanskim  je  jezikom  opisan 
dogatljaj,  koji  ta  „pisma  "  pjeva.  I  taj  spoljašnji  znak  govori  plamenim  jezikom 
o  starosti  Alačevićeva  zbornika.  Napokon  odmah  na  drugoj  strani  iza  pje*me 
„Zidanje  Skadra"  nalazi  se  istim  starijim  rukopisom  ubilježena  pjesma 
0  —  J  e  1  a  č  i  ć  u  b  a  n  u  !  Te  činjenice  i  spoljašnji  znakovi  obaraju  u  prah  An- 
drićevu  apsurdnu  izmišljotinu  ostogodišnjoj  starosti  starijega  Alačevićeva 
zbornika.  Pomenuti  podaci  sami  po  sebi  rječito  pokazuju,  u  kojem  deceniju  proš- 
loga stoljeća  imamo  tražiti  postanje  starijeg  Alačevićeva  zbornika. 

Ovdje  još  moram  primijetiti,  da  dr.  A.  nepotpuno  navodi  i  neispravno  tumači 
tobože  „odlučni  dodatak"  u  kazalu  uz  pjesmu  0  majci  Jugovića.  Taj  dodatak 
glasi :  „Pisma  smarti  maike  Jugovića . . .  (Štamp.  —  Vuk  II.  Dio)  ali  kako  se 
pjeva  u  nas",  a  ne  ovako :  ..Štamp.  Vuk  II.  dio,  ali  kako  se  pjeva  u  nas"  (k2ko 
naime  navodi  dr.  A.  u  drugom  članku),  lspustivši  zaporku  prisnovao  je  dr.  A. 
zapisivaču  toga  dodatka,  da  se  riječi  ..ali  kako  se  pjeva  u  nas"  tiču  Vuka,  a  ne  Ala- 
čevića.  A  da  se  te  riječi  tiču  upravo  Alačevićeve  pjesme,  razbira  se  iz  bilješke 
kraj  natpisa  pjesme  0  majci  Jugovića  na  str.  61.  zbornika,  koja  je  bilješka  za- 
bilježena isto  tako  olovkom  i  kasnijim  rukopisom,  a  glasi  ovako :  „Štampana 
48.  Vuka  II.  dio  m  a  1 0  m  razlikom  str.  304.  iz  Hrvatske  88  stihova  kao  i 
ova".  Iz  ove  bilješke  jasno  izbija  misao  zapisivačeva,  koju  je  dr.  A.  naprosto  izvrnuo. 

Izjava  p  r  0  f.  Miroslava  A  I  a  Č  e  v  i  ć  a.  Da  je  ovo  razlaganje  posve 
ispravno,  a  pisanija  Andrićeva  neosnovana,  dokazuje  i  izjava  prof.  Miroslava 

Alačevića,  koji  je  g.  188«.  pomenuti  zbornik  predao  „Matici  Hrvatskoj".  U  po- 
vodu te  polemike  pisao  je  g.  prof.  Alačević  iz  Splita  prof.  dru.  1.  Skerliću,  ured- 
niku „Srpskog  knjiž.  glasnika",  posebno  pismo,  u  kojem  osudjuje  pisanje  dra. 
Andrića  i  uvjerava,  da  Vuk  nikada  nije  vidio  rtirku  njegova  djeda". 


IZO  LANOV:  MIZANTROP 

Nemojte  ga  vriedjat !  on  je  čovjek  bio  • 
Čemer  mu  se  tuge  oko  srca  svio. 
imenom  od  mržnje  nemojte  ga  zvati : 
Ne  zna  drugih  mrzit,  tko  se  samac  pati. 
Krivo  mu  ne  sudte !  njega  čujte  prije 
1  tu  grdnu  tajnu,  Sto  se  u  njem  krije ! 

* 

•  * 

Rodio  se  bogac  u  najcrnjem  kutu, 
Alem-kamen  svietli  u  smetišta  skutu : 
Bez  majčina  Ijupca,  bez  tatinih  hvala 
Nije  njemu  mladost  ružam  procvjetala. 
Al'  dobrote  srca  im6  je  bez  mjere, 
Im6  je  poštenja  i  u  ljude  vjere ; 
Ušd  je  u  život,  rad  bi  tim  da  šija, 
Al'  ta  roba  stara  sv  etu,  vaj !  ne  prija  : 
Je  P  gdje  dobro  sijft,  zaskoči  ga  čudo, 
Je  P  gdje  pošten  bio,  rekoše  mu  :  ludo ! 
Prvi  drug  mu  bio  izdajica  prvi, 
U  njedrima  guja  —  njegov  brat  po  krvi. 
PrerovO  je  do  dna  sav  taj  život  hudi, 
Čovjeka  je  isko  u  gomilam  ljudi ; 
AP  je  svagdje  sastč  varku  i  laž  kletu, 
Vrhovno  umieće  berićetnu  svietu. 
Svisnula  je  zdvojna  na  svom  putu  duša, 
Klonula  je  strta  !  Na  sviet  joj  se  zgnjuša. 
U  tvrd  kašteo  je  od  značaja  svoga 
Zavukla  se  gnjevna :  svoga  ne  da  Boga, 
Ne  da  sebe  same  za  sve  blagodati, 
Sviet  što  nudja  kupac.  AP  su  došli  tati  ! 
Prorovali  kaštel,  gdje  su  skromno  sjali 
Osamljene  duše  zadnji  ideali ; 
Potvorom  su  rili,  vodila  ih  sloga : 
Oteli  joj  vjeru,  ukrali  joj  Boga. 
Smrknulo  se  bokcu  do  dubina  ćudi, 
U  goru  se  djeo,  tu  da  samac  bludi. 
Bolje  su  mu  zvieri  i  taj  kamen  goli, 

Lakši  tu  je  život  pod  bremenom  boli : 
Ptičice  gdje  poju  i  mrk  tuli  vuk, 
Vjetrovi  gdje  huje  i  pjeni  se  buk, 
Prirodi  na  krilu,  usred  božjih  čara, 
Zaborav  je  melem  jadu,  Sto  ga  para. 

* 

*  * 

Nemojte  ga  vriedjat !  on  je  čovjek  bio : 
čemer  mu  se  tuge  oko  srca  svio. 
Nemojte  ga  vriedjat !  ljuto  ste  mu  krivi : 
Sve  ste  njemu  digli,  pa  mu  rekli :  Živi ! 
Ne  plaSte  ga  sliedom  svojim,  gladni  vuci : 
Straše  njega  lica  i  čovječji  zvuči. 
A  kad  za  plot  baci  život  svoj  nemio, 
Poniknite  nikom :  on  je  veći  bio ! 


VIKTOR  CAR  EMIN :  NOVE  BORBE  (Nastav.k) 

...  Još  je  netko  te  noći  brojio  po  prozorima  svijeće. 
Talijan  Venier . . . 

Prislonjen  o  prozor  svoje  lijepe  „palazzine",  gradjene  na  nevelikoj  uzvisini 
malo  poviše  grada,  gledaše  negdašnji  glavar  u  onu  vajnu  „rasvjetu"  hvatajući 
požudno  svaki  glas,  svaki  povik  naperen  protiv  davnoga  takmaca.  Izvana  nalijetao 
na  nj  prohladjeli  noćni  vjetrić  i  potresao  mu  od  starosti  oslabljene  kosti.  Ali  on 
toga  ne  osjeća,  već  se  čvrsto  drži  prozora  i  pritajuje  dah,  da  mu  ne  bi  izmaklo, 
što  se  dolje  govori  i  dogadja  . . . 

Žuto  mu  se  lice  nakrivilo  na  zloradi  smiješak,  a  drhtave  usne  šaputale  kao 
na  odjek  Barišinu  bugarenju : 

—  Dies  irae  !  Dies  irae  !  

Kad  je  pak  dolje  u  gradu  umukd  posljednji  glas  i  utrnula  zadnja  svijeća,  stari 
se  je  Venier  podigao,  zatvorio  prozor  i  kao  pomladjen  i  lak  povukao  se  u  kut  do 
svoga  stola. 

Širok,  zelen  zaslon  na  lampi  bacaše  obilnu  sjenu  na  stijene,  o  kojima  su  visjele 
slike  heroja  iz  dobe  talijanskoga  ustanka.  Stari  su  to  portreti :  vrijeme  ih  istrošilo, 
na  mjestima  i  iz^lodalo,  ali  staromu  je  Venieru  preugodno  u  njihovoj  blizini  pro- 
žetoj  dahom  uvijek  svježe  i  zamamljive  legende . . . 

čudno  su  starcu  na  slijepočicama,  ispod  noćne,  svilene  kape  igrala  ona  dva 
bijela  čuperka,  a  čudno  mu  se  nekuda  smiješilo  ono  njegovo  fino,  patricijsko  ali 
već  tako  ispito  lice.  S  nekim  blaženim  izražajem  u  očima  zaokružio  je  pogledom 
po  starim  portretima,  i  bio  čas,  kad  ga  je  neki  osobiti  zanos  tako  obuzeo,  te  mu 
se  pričinilo,  kao  da  se  i  oni,  ti  davni  portreti  ispod  svoga  sjajnoga  svijetlokruga 
tiho  smiješe. 

—  Nikada  nisam  gubio  vjere  —  promumlja  stari  Talijanac,  gledajući  u  pričom 
obasjanu  priliku  „oca"  Garibaldija  —  nikada  ! 

Pred  njime  na  stolu  ležala  je  omašna  knjiga  sa  srebrenim  oklopom :  —  njegov 
dnevnik.  On  ga  otvori  :  na  prvoj  je  već  požućeloj  stranici  bila  velikim  brojkama 
ubilježena  godina  1866.  Na  narednim  isto  tako  nažutim  stranicama  slijedili  su  sitnim, 
već  izblijedjelim  pismom  ocrtani  poznati  dogodjaji  one  godine,  izmedj  kojih  su 
iz  stare  hartije  još  i  noćas  kao  iskre  vrcale  žarke  želje,  nepritajena  radost,  zanos, 
neiskazano  pouzdanje  i  velike  nađe.  Tako  se  redalo  dan  po  dan  sve  do  20.  jula, 
koji  je  svijetu  obznanio  Persanov  poraz. 

—  Attenderemo!...  bila  je  jedina  riječ,  Sto  je  pod  tim  kobnim  danom 
u  dnevniku  napisana  bila. 

Prolazile  godine,  ali  on  je  č  e  k  a  o  pun  vjere  i  nade  ...  1  kad  mu  ono  pred 
petnaest  godina  oteše  vlast  i  razbise  stranku,  on  je  u  svoj  dnevnik  zabilježio 
samo  ovo : 

—  Non  disperare! 

I  nije  oćajao,  a  u  tome  kao  da  mu  povladjivahu  njegovi  „mrtvi  i  nijemi  pri- 
jatelji". 

Na  crkvenom  tornju  odbijala  ponoć.  Stari  je  Venier  neko  vrijeme  prisluškivao 
noćnoj  jeci  muklih  metalnih  zvukova,  pa  se,  kao  da  pod  nečijim  nevidljivim 
poticajem,  mašio  pera  i  na  čistoj,  požućeloj  stranici  dnevnika  napisao  drhtavom 
rukom : 

—  L'orasuona!... 

XIV. 

Sutradan  srete  Filinić  Balda  na  trgu,  sustavi  ga,  pa  se  pođrugnu : 

—  Alaj  smo  juče  bili  lijepi  —  taman  ! . . . 

—  Prošlo  i  to,  a  sad  barem  znamo  na  čemu  smo,  odgovori  Baldo  živo,  upravo 
veselo. 

Njegovo  zadovoljstvo  ne  bijaše  hinjeno.  On  je  na  jučerašnje  dogodjaje  gledao 
čuvstvom  nekog  osobitog  raspoloženja.  U  jednu  ga  je  ruku  obradovalo,  što  je 
stari  opet  zauzeo  svoje  prvašnje  mjesto  na  općini,  dok  mu  je  s  druge  strane  go- 
dilo, te  je  uz  to  doživio  i  mrvo  razočaranja.  Tako  se  eto  jednim  udarom  polučilo 
dvoje :  tajna  se  sačuvala  i  za  neko  vrijeme  zaštitila,  a  njemu,  Baldu,  i  nehote  dala 
zadovoljština  za  uvrijede,  što  mu  ih  je  Dujam  u  potonje  doba  bezobzirce  sipao 
u  obraz. 

Filinić  pomisli,  da  se  Baldo  šali,  pa  će  nekuda  na  pola  smrknuto : 

—  Zaman.  Nemamo  čime  da  se  dičimo.  U  Sodićevu  je  taboru  sve ...  I  ka- 
pelan namiguje  s  njime.  Ja  to  znam  . . .  Meni  je  to  povjerila  osoba,  koja ...  hm  ! 

To  je  hm  !  dalo  Filiniću  povoda,  da  nekako  zagonetno  zavine  i  glasom  i  nosom, 
a  kako  je  kod  toga  neprestano  potresao  glasom,  imao  je  Baldo  dosta  muke,  da 
zbog  tolike  tajanstvenosti  ne  prasne  u  smijeh.  Ta  je  naime  otajstvenost  bila  i  su- 
višna i  smiješna,  jer  nije  bilo  nimalo  trudno  pogoditi,  da  je  ta  zagonetna  osoba 
bila  glavom  sama  gospodja  Ulija,  Filinićeva  žena.  Ona  se  je  tri  puta  u  mjesecu 
ispovijedala,  k  misi  je  polazila  svaki  dan,  javljala  je  u  „Glasnik"  svoja  snovidjenja, 
darivala  i  kitila  oltare  svježim  cvijećem  i  drugim  uresom,  svesrdno  se  zauzimala 
za  ustanovljenje  kongregacije :  ,,Le  figlie  di  Maria",  —  u  jednu  riječ :  gospodja 
je  Ulija  bila  kapelanovo  desno  o  ;o,  ona  je  bila  jedina  u  mjestu,  koja  je  mogla  ra- 
čunati na  njegovu  povjerljivost. 

Taknut  radoznalosti  natuknu  Baldo : 

—  Bit  će,  da  vam  je  još  štogod  napomenula  ta . . .  osoba  

I  opet  zavine  Filinić  nosom  onako  znamenovno  u  čvrstoj  nakani,  da  zadrži 
za  sebe  tajnu,  koja  je  medjuto  sve  većina  jurišala  na  grlo  i  eno  —  prije  nego  li  se 
pravo  i  opomenuo,  provalila  na  puna  usta : 

—  Sodić  je  već  bio  tamo  ...  U  njega  u  kapelana  

—  A?  —  uščudi  se  Balđo. 

Filinić  šakom  u  čelo,  pa  će  ljut  na  sebe,  što  mu  ono  izmaklo: 

—  Muko  božja,  ako  dozna  . . . 

—  Ne  bojte  se.  A  što  kapelan? 

—  Veli  ,  ali  da  me  niste  odali !  —  veli,  đa  će  malo  premisliti  i  do  koji 

dan  odlučiti. 

Baldo  uzvine  obrve  i  uze  da  prevraća  očima : 

—  Što?  Kapelan  bi  s  njime  u  jedan  tabor?  Sa  Sodićem,  s  čovjekom,  koji  ne 
pozna  Boga,  nego  kada  ga  treba  psovati,  koji . . . 

—  Sve  mu  je  to  nabrojila  moja ...  ona  osoba.  I  rekla  mu  je :  —  Oni  1  u  - 
t  o  r  a  n,  koji  bježi  od  crkve,  kao  djavd  od  tamnjana,  on  da  se  bori  za  svetu  i  Bogu 
dragu  stvar? 

—  A  on? 

—  A  što  ja  znam?  Tamo  da  je  nešto  napomenuo,  da  svrha  i  sredstvo  

—  Bit  će,  da  svrha  posvećuje  sredstvo . . . 

—  Tako  nekako.  Nego  obrnut  će  već  njega  kapelan.  Evo  moje  glave,  ne  bu- 
demo li  prije  šest  mjeseci  čuli  Sodića,  gdje  klečeći  na  „koru"  skrušeno  bugari  i 
,,K  y  r  i  e  i  C  h  r  i  s  t  e  e  1  e  i  s  o  n"  . . .  I  zafratrio  bi  se  Sodić,  kad  bi  time  mogao 
da  utuče  iskrnjega  svoga.  Nego  znate  li,  što  ja  mislim? 

Baldo  ga  pogleda. 

—  Ja  mislim,  proslijedi  Filinić,  da  mi,  ako  je  još  na  vrijeme,  pretečemo  onu 
kugu  i . . . 

—  Hm! 

—  Sve  bi  to  udesila  ona  moja  žena  . . .  Fini  je  u  nje  nos.  Pravi  „di- 
plomatički" nos.  Pa  nju  kapelan  cijeni  —  vi  znate,  ona  mu  je  u  crkvi  i  pečena 
i  frigana.  Bilo  bi  zaista  dobro,  da  o  tom  premišljamo.  Kapelan  ima  moć  —  ve- 
liku moć . . . 

—  E  pa  premišljat  ćemo,  rekne  Baldo  i  time  se  razgovor  svrši. 
Ostavši  sam,  Baldo  se  od  srca  nasmije. 

—  Vidji  ti  njega,  staroga  lukavca,  mene  hoće  da  obmami. 

Filinić  se  je  naime  često  tužio,  kako  ga  žena  nagoni,  da  se  približi  kapelanu. 
Imao  je  siromak  radi  toga  dosta  pokore  i  žestokih  okršaja,  ali  se  nije  dao  „pod 
noge",  jer  mu  to  branila  njegova  muška  samosvijest.  Izim  toga  je  cijelo  mjesto 
bilo  puno  svakojakih  dosjetaka,  što  ih  je  na  račun  popova  pobrao  u  svoje  vrijeme 
po  svijetu  i  na  užas  gospodje  Ulije  upravo  nemilosno  sipao  medju  ljude.  Svijet 
se,  dašto,  smijao,  a  žene  se  pola  u  šali  pola  u  zbilji  križale  i  prijetile  mu  : —  Uća, 
framasune  !  —  što  bi  sada  taj  svijet,  da  ga  vidi,  gdje  ide  ruku  o  ruku  s  kapelanom? 
Kutnji  je  mir  stvar  upravo  zlatna,  ali  je  za  to  i  nedosljednost  nemanje  ružna.  Sve 
bi  pak  to  poprimilo  drugačije  lice,  kad  bi  cijela  stranka  prešla  na  stranu  kape- 
lanovu.  Onda  bi  on  na  koji  možebitni  prigovor  odsjekao  čisto  i  bistro :  —  Posluh 

i  stranačka  disciplina  nada  sve  ! . . .  Medjutim  čast  disciplini,  ali  njemu  bi  mnogo 
vise  godilo,  da  se  jednom  riješi  onog  kutnjeg  okapanja,  koje  mu  je  već  prilično 
dodijavalo. 

Sve  je  to  pogadjao  Baldo,  za  to  nije  njegovim  riječima  podavao  nikakve  veće 
važnosti,  dapače  on  nije  na  njih  više  ni  pomišljao. 

U  to  stiže  iz  Trsta  glas,  da  je  pop  Frane  stavljen  u  mir,  a  upraviteljem|župe 
imenovan  —  kapelan.  Ta  je  vijest  iznenadila  cijelo  mjesto,  a  zatekla  je  donekle 
i  samoga  popa  Frana.  On  je  pod  dojmom  onog  biskupovog  pisma  bio'doduše  za- 
molio umirovljenje,  ali  nije  ni  pomišljao,  da  će  mu  prošnju  uvažiti  i  to  još  ovako 
naglo. 

čini  se,  kao  da  su  jedva  dočekali . . . 

Kad  se  svijet  malo  razabrao  od  prvoga  čuda,  udario  u  razne  komente.  Jedni 
su  bili  misli,  da  je  pop  Frane  dosta  služio,  red  je,  da  starac  otpočine.  Sodić  pak 
i  njegovi  ljudi  govorili  jasno  i  glasno,  da  je  doba,  te  je  dao  mjesta  drugome.  I  po- 
lazili jedan  za  drugim,  da  kapelanu  Čestitaju,  pače,  Sodić  je  u  znak  veselja  iz- 
vjesio na  svojoj  kući  ogromnu  zastavu  i  dovikivao  ljudima  na  ulici : 

—  2ivio  naš  novi  župnik  ! 

I  taj  je  poklik  imao  svoje  značenje.  Činkovac  je  naime  imao  od  davnine  po- 
vlasticu, da  sam  bira  svoga  župnika,  a  Sodić,  čovjek  vanredno  pronicav,  htio  je 
da  onim  poklikom  podsjeti  novoga  upravitelja  župe  na  onu :  ruka  ruku  pere. . . 

Dan  zatim  bila  je  nedjelja.  Crkva  natlačena  svijetom,  što  se  okupio,  da  čuje 
posljednju  pozdravnu  riječ  staroga  župnika. 

Došao  i  Dujam.  Prislonio  se  o  srednji,  kameni  stup,  što  dijeli  pobočnu  ladju 
od  glavne.  Sijeda  mu  je  kosa  neuredno  pala  niza  slijepočice,  lice  zaraslo  i  osuš- 
njelo  —  on  s&m  se  jošte  većma  pogurio  i  stisnuo.  Umorne  mu  i  ugasle  oči  poniknule, 
kao  da  traže  izlaz  iz  nečega,  što  ga  sa  svih  strana  zahvatilo  i  sapelo. 

Malo  podalje  u  klupi  poklekla  Olga.  Bljedjano  joj  lice  odiše  tugom  i  nutarnjom 
boljom.  A  bila  je  upravo  predivna  u  toj  svojoj  bezutješnoj  žalosti  i  mramornoj 
tjeskobi,  zadahnutoj  nekom  predslutnjom,  da  će  se  za  Čas  tuđe  odigrati  nešto 
tužno . . . 

Došao  i  mladi  Medenić.  Stao  do  glavnih  vrata,  pa  se  i  on  zagledao  ispred 
sebe  nekuda  zamišljeno,  mračno.  Pokadšto  bi  digao  oči  i  polako  ih  spustio  na 
milu  djevicu,  što  je,  obavita  mutnim  velom  neke  nježne  sjete,  sveudilj  klecala 
i  molila. 

Po  tom  bi  mu  pogled  pao  na  onaj  kameni  stup,  na  slomljenu  pojavu  staroga 
Dujma,  kome  je  on,  kako  ona  reče,  oteo  mir  i  spokojstvo.  Od  one  je  večeri  nije 
vidio  više,  ali  ćuti,  da  joj  mora  biti  zazoran,  možda  i  mrzak  i  odvratan.  A  ipak, 
je  onomadne  govorio  samo,  što  mu  je  kazivala  duša,  govorio  je  iskreno  i  otvoreno, 
govorio  je  slijedeći  glas  svoje  savjesti  i  dužnosti.  Ne  zna  ona,  ne  zna  lijepa  i  mila 
djevica,  koliko  je  njega  stajalo  muke  i  boli,  dok  se  ono  odlučio,  da  ml  i  prikriveno 
nastupi  protiv  staroga  svoga  vod  je  !  Ne  zna,  ona,  kako  je  on  u  duši  uvjeren  o  zlatnom 
poštenju  sijedoga  joj  oca,  o  njegovoj  neizrecivoj  dobroti,  o  neizmjernoj  cijeni 
davnih  njegovih  žrtava  i  za  narodno  probudjenje  neprolaznih  djela !  Ne,  na  te 
se  njegove  osjećaje  ona  ne  će  i  ne  može  da  ogleda,  ona  vodi  računa  samo  o  neugod- 
nostima, što  ih  u  duši  njezina  oca  izazivlje  novi  pokret  —  nosilac  novih  misli  i 

širih  vidika,  vjesnik  bujnijeg  života  i  vječitog  napretka.  A  taj  pokret,  koji  je  svojim 
tihim,  gotovo  nečujnim  redom  i  laganim  ali  i  postojanim  naučanjem,  već  do  sada 
zasadio  prve  klice  novih  borbi  —  njegovo  je,  Petrovo  Čedo.  Olga  to  znade,  i  to 
mu  ona  ne  će  oprostiti  nikada. 

„—  Starački  mir,  to  je  starcima  jedino  dobro.  Grjehota  je  dirati  u  nj . . 
tako  je  nekako  rekla  onomadne.  U  tim  je  riječima  sva  nježnost  i  milota  njene  dobre 
duše,  u  njima  je  i  njegova  odsuda  —  i  nešto  više ...  jer  on  ne  može  više  da  sebi 
taji,  ni  da  sebe  zavarava  :  njegovu  je  srcu  ona  djevojka  nekud  osobito  draga  . . . : 

Kada  je  ta  ljubav  nikla  i  kako  je  postala,  on  to  ne  bi  znao  reći.  Znadu  li  tihe, 
uspavane  vode  u  uvalici  morskoj,  kako  se  i  zašto  u  suton  njihovim  kristalnim 
površjem  prosiplje  srh  uzbudjujući  u  njima  glasove  tajanstvene  i  divne?  Ali  utaman: 
narodno  se  tijelo  već  i  suviše  utromilo,  njegov  je  raspad  neizbježiv,  ne  posegne  li 
se  za  vremena  za  nožem.  A  on,  Petar,  ćuti  u  sebi  poslanstvo  liječnika.  Taj  je  osjećaj 
u  njemu  tako  jak,  da  ga  prigušiti  ne  bi  mogao,  jer  mu  je  previše  zahvatio  u  krv 
i  život. . . 

Svijet  se  oko  njega  tiskao  i  glasno  žamorio  kao  u  kakvoj  dvorani  prije  predstave. 

Na  jednom  utihnulo  sve.  Poput  crne  sjene  prolazio  je  mimo  glavnog  žrtve- 
nika mlad  svećenik,  u  tijelu  lagan  i  tanak,  u  licu  hladan,  gotovo  leden.  Poklekd 
na  oba  koljena,  sagnuo  glavu,  prekrstio  se,  ustao  i  uljezao  u  ogromnu  klupu  na 
desno,  gdje  se  i  ukrutio  kao  tvrd  i  nepomičan  kip. 

Gotovo  u  isti  mah  zacvililo  zvonce  i  zaječile  orgulje :  nujni  im  se  glas  pre- 
lijevao posvećenim  prostorom,  uvlačio  se  u  duše  okupljena  naroda  i  treperio  u 
njima  drhtajima  neke  čudne  i  neobjašnjive  tuge. 

A  k  oltaru  božjemu  kročio  starac  —  pop  Frane.  Stupa  čvrsto  i  odlučno,  kao 
da  hoće  pokazati  svijetu :  —  Vidite  me,  kako  sam  još  čil  —  a  oni  me  ipak  otpra- 

VI  §C  •  •  • 

I  glas  mu  je  zvučio  jasan  i  svjež,  a  kad  je  ono  zapjevao  :  „Slava  u  višnji  Bogu  !" 
—  crkva  je  zaorila,  kao  u  davne  dane,  kad  ga  još  i  srce  i  grlo  nosilo.  Ma  da  je  sve 
to  bilo  u  živoj  opreci  s  ono  njegovih  sjedina,  oko  kojih  je  kao  u  vijencu  igrala 
sitna,  sunčanim  tracima  pozlaćena  prašina,  ipak  bi  se  u  tišini  hrama  čuo  mnogi 
glas  istinskog  udivljenja : 

—  Gle  ti,  našega  popa  Frana  ! 

Iza  otpjevatog  evandjelja  okrenuo  se  starac  k  narodu  i  uzeo  da  propovijeda. 
Riječ  mu  je  kao  i  prije  tekla  zvučna,  jasna,  odlučna.  Govorio  je  po  slovu  evan- 
djelja :  ,,o  dobrom  sjemenu  . . ."  Domaćin  neki  posijao  samo  dobro  sjeme,  a  eno  — 
kad  niče  usjev,  pokaza  se  i  kukolj.  —  Hoćeš  da  idemo  da  ga  počupamo?  —  rekoše 
sluge  domaćinu.  A  gospodar  reče :  Ne,  da  ne  bi  čupajući  kukolj  počupali  zajedno 
s  njime  pšenicu. 

Tu  je  pop  Frane  podigao  glas :  —  A  ne  čupajte  ni  vi,  braćo,  jer  kaoštogod 
ima  vukova  i  u  jagnjećoj  koži,  tako  može  biti  i  pšenice,  koja  nije  pšenica,  a  može 
biti  i  kukolja,  koji  nije  kukolj.  I  ja  vam,  braćo,  danas  za  posljednji  put  velim  ono, 
Što  sam  vam  govorio  toliko  i  toliko  puta :  Ljubite  se,  jer  je  samo  u  ljubavi  naj- 
veće dobro,  najljepša  sreća,  najbolji  život :  u  ljubavi  je  sam  Bog.  Koliko  li  vas 
imade  tu,  što  sam  vas  priveo  svetomu  krstu,  mladjahne  učio  božanskoj  vjeri,  od- 
rasle ujedinio  u  svetom  zakonu?  A  koliko  li  bijaše  onih,  kojima  sam  na  krajnjoj 
uri  udijelio  blagoslov  utjehe  i  što  sam  ih  poveo  k  vječnome  počinku?  I  gdje  sam 

samo  mogao,  bilo  nad  živim  ili  nad  mrtvim,  moja  su  usta  uvijek  šaputala  a  srce 
sazivalo  samo  ljubav :  ljubav  Boga  i  bližnjega . . .  Učio  sam  vas,  da  praState  i 
neprijateljima,  ali  sam  vas  u  svakoj  zgodi  upućivao,  da  njihovih  nepravda  ne 
podnaSate,  jer  su  nepravde  nemile  Gospodu.  To  je  bilo  moje  djelo  u  mnogim  go- 
dinama moga  življenja  medju  vama  i  ja  velim  pred  Bogom  i  svijetom,  da  je  moja 
savjest  čista,  i  što  sam  po  svojim  slabim  silama  uradio  —  uradio  sam,  jer  je  to 
volja  božja  i  jer  sam  vas  ljubio,  jer  vas  ljubim  i  jer  ću  vas  ljubiti,  dok  mi  ovo  moje 
staračko  srce  ne  usahne . . . 

Glas  mu  se  prekinuo  i  izgubio  u  jecaju,  Sto  je  na  posljednje  njegove  riječi 
zastenjao  crkvom. 

Pop  se  Frane  okrene  k  oltaru  i  zapjeva  :  —  Vjerujem ...  Ali  to  nije  bio  vise 
onaj  glas  otprije,  onaj  zvučni,  jasni  i  odlučni  glas,  već  slabaSan,  isprekidan,  pri- 
dušen  drhtaj  slomljene  i  ojadjene  duše. 

A  i  Dujmu  zajecala  duša : 

—  On,  pop  Frane,  završio  je  svoju  dično.  Njegova  će  smrt  biti,  kao  što  mu 
je  bio  i  život :  —  blaga  i  bez  pečali . . . 

A  plakala  je  i  Olga  ;  u  tužnim  joj  se  suzama  kao  u  svijetlom  biserju  odrazivale 
dvije  bijele,  umorne  glave :  očeva  i  ona  staroga  prijatelja  župnika. 

Val  tople  ljubavi,  što  se  izvijala  iz  otvorene,  tugom  prožete  riječi  staroga 
popa,  zapljuskao  i  Petrovo  srce,  nadglušio  i  zatomio  sve  druge  osjećaje  izim  čuvstva 
blage  i  srdačne  sućuti. 

Samo  gore  kod  oltara  na  starinskoj  omašnim  rezbarijama  ukrašenoj  klupi 
sjedi  mladi  upravitelj  pogledom  uprtim  u  knjigu  i  na  oko  ravnodušan  i  besćutan 
za  sve,  što  se  oko  njega  dogadja.  Tek  pri  kraju  starčeve  propovjedi  munula  je 
onim  ledenim  licem  sjena  nestrpljivosti,  koja  se  mahom  zatim  izgubila  u  plamenu 
bljesku  nemirnih  očiju.  Petar,  komu  taj  bljesak  nije  izmakč,  posluti,  da  se  u  taj 
tren  u  duši  mladoga  popa  valja  nešto  nedobro  i  tamno ;  on  je  pogadjao,  da  je  u 
onom  bljesku  bilo  zavisti,  jala  i  mračnog  zlobljenja,  ali  bio  je  čas,  kad  je  uza  sve 
to  pogledao  u  toga  mladoga  čovjeka  s  osjećajem  iskrene  sućuti  i  sažaljenja  . .  m 

Poznavao  je  on  Nika  Kolovića  u  dušu.  Umladje  dane  bili  su  njih  dvojica  prisnj 
prijatelji.  Petar  bijaše  godinama  mladji,  ali  mu  se  Kolović  rado  povjeravao,  i  tako 
je  znao  za  sve  njegove  muke,  kad  ga  ono  kutnja  bijeda  tjerala  u  sjemenište.  Dugo 
se  otimao  i  neprestano  isticao,  da  je  njemu  život  najveće  dobro,  kojega  se  on  od- 
reći ne  će  —  ni  pod  koju  cijenu.  On  da  će  u  svijet,  da  dalje  uči ;  bude  li  od  nužde 
da  što  pregori,  pregorjet  će  rado  sve,  sve . . . 

Nego  kad  mu  se  pred  očima  otvorila  slika  bohemskog  života,  punog  stra- 
danja i  svakojakih  zlopatnja,  njegova  je  odlučnost  kao  nečim  odsječena  klonula 
i  pala. 

—  Jači  je  glad  od  mene  opravdavao  se  pred  Petrom  u  oči  svoga  od- 
laska u  sjemenište.  U  glasu  mu  se  javljala  neka  sustalost  i  malodušnost ;  malo  te 
nije  pred  prijateljem  zaplakao. 

One  su  mu  večeri  drugovi  priredili  malu  oprosnu  slavu.  Pilo  se  do  zore.  Ko- 
lović je  bio  neobično  razdražen,  najviše  je  pio  i  odzdravljajući  na  zdravice,  uvje- 
ravao svoje  prijatelje,  da  sa  životom  prekinuti  ne  će  i  da  će  do  vijeka  ostati  ^vjeran 
idealima  lijepe  mladosti. 

—  Gospodo,  govorio  je  u  dva  sata  poslije  p6  noći,  ja  vam  dajem  vjeru,  da 
ću  u  mjesto,  kamo  me  tjera  nemila  sudbina,  unijeti  novoga  duha,  novoga  svjetla  — 
i  vi  se  nimalo  ne  čudile,  obaznate  li  koji  dan,  da  su  me  odanlen  izagnali.  Gušit 
se  ne  dam  —  ni  u  ime  koga  ! . . . 

Vesela,  mlada  družba  pozdravila  je  te  Kolovićeve  riječi  burnim  odobravanjem. 
Zabava  je  postigla  svoj  vrhunac,  kad  se  je  Kolović  negdje  oko  tri  sata  naglo  digo 
i  ničim  ne  izazvan  uzvikao : 

—  Ja  se  ne  odričem  ničesa  —  ničesa  i  kadgod  bude  život  tražio  od  mene  harač, 
ja  ću  mu  ga  dati. 

A  kad  je  pak  napomenuo,  da  će  u  gradu  imati  u  pohrani  civilno  odijelo,  u 
odaji  zaori  silan  pljesak  i  povladjivanje.  Svi  su  mu  čestitali  i  radovali  se  s  njim. 
U  taj  je  mah  sveopća  razdraganost  uzela  da  jenjava.  Negdje  pred  zoru  ostavila 
Kolovića  dobra  volja,  mladić  se  natmurio,  a  u  neke  i  prosuzio.  Po  tom  se  prislonio 
Petru  o  rame  i  polako  zadrijemao. 

Drugovi  pustili  ga  da  spava. 

—  Sunce  mu  i  onako  ne  će  granuti  lijepo . . . 

Sve  je  to  u  jednom  bljesku  sinulo  pred  Petrovim  očima,  i  on  je,  gledajući  u 
mramorno  lice  mladoga  upravitelja,  iskrenom  boljom  u  srcu  požalio,  što  su  od  tog 
mladog  života  uradili  porivi  neudovoljene  prirode  i  silom  udušene  strasti,  od  kojih 
se  preočitim  i  posve  shvatljivim  putem  razvijaju  nazlobne  težnje :  osvetiti  se  lju- 
dima za  sva  svoja  unutarnja  pregaranja. 

Dvije  godine  crne  škole  dostajale  su,  da  u  onom  mladiću  preokrenu  i  izopače 
sve  njegove  dotadašnje  misli  i  nazore  o  ljudima  i  svijetu,  da  ga  ukrute  u  svim 
protimbama  savremenog  naprednog  i  slobodoumnog  duha,  da  ga  otkinu  od  onih, 
s  kojima  ga  spajala  prva  mladost,  prvi  poleti,  prvi  ideali.  Jer  Niko  Kolović  nije 
više  njegov  prijatelj,  a  rastao  se  i  s  ostalim  svojim  drugovima  i  tvrdim  se  od  njih 
ogradio  zidom . . . 

Svršila  misa,  orgulje  zamrle ;  žurno  je  svijet  izlazio  iz  crkve,  da  vani,  na 
trgu,  izmijeni  svoje  dojmove.  Izišao  i  Petar  i  našao  se,  a  da  ni  sim  ne  zna  kako, 
u  krugu  nekih  svojih  mladih  prijatelja  i  „istomišljenika".  Bio  je  tuj  i  onaj  Zvane 
Barić  iz  Kuka,  što  je  kao  pravi  „lutoran",  po  kazivanju  staroga  Tomaša,  pri- 
povijedao ludoj  mladjariji  o  nekakvom  Čudnom  postanku  svijeta  i  čovjeka.  Jo- 
vijalan  je  taj  mladenac,  dečko  smionog  pogleda  a  za  čudo  preumiljnog,  malo  ne 
djetinjeg  ličnog  profila. 

Porukovavši  se  s  prijateljima  rekne : 

—  Lijepo  je  naš  stari  govorio  danas.  Meni  se  činjaše,  kao  da  slušam  labuda 
Što  u  našoj  crkvi  pjeva  svoju  zadnju  pjesmu  ljubavi  i  dobrote. 

U  to  se  na  glavnim  crkvenim  vratima  ukazala  dobroćudna  pojava  staroga 
župnika.  Toplim  osmijehom  na  usnama  odzdravljao  je  narodu,  koji  se  do  njega 
tiskao  tražeći  da  mu  stisne  ruku.  Bio  je  tu  i  Dujam,  a  bila  i  Olga,  koja  je  dobroga, 
staroga  prijatelja  obujmila  svega  onim  svojim  milim  i  slatkim  okom. 

I  Petru  se  pričini,  da  je  doista  u  taj  mah  izlazila  iz  starodrevne  crkve  ljubav, 
a  što  je  iza  nje  ostalo,  hladno  je  i  mramorno  kao  i  lice  mladoga  upravitelja  župe. 

Došao  starac  i  do  hrpe  mladih  ljudi.  Oni  poskidali  šešire,  pa  će  u  jedan  glas : 

—  Živio  naš  pop  Frano  ! 

—  Ajde,  g  a  1  i  o  t  i  —  pustite  !  —  pustite  !  —  Ama  vidiš  ih  !  branio 

se  starac  Ali  mladost  udarila  u  jače  poklike,  a  kako  se  u  isti  mah  pridružili  i  drugi 
to  se  starac,  sav  zbunjen,  jedva  uklonio  onim  „napasnicima"  i  izgubio  izmedj 
naroda,  koji  mu  nije  prestajao  klicati. 

Zazvonilo  i  na  „drugu  misu".  Barić  se  javi : 

—  Treba  da  čujemo  i  drugo  zvono :  „programni  govor"  našega  Nike . . . 
Uljegoše.  Crkva  se  i  opet  napunila  svijeta.  Do  stupa,  o  koji  je  čas  prije  bio 

prislonjen  Dujam,  okupilo  se  malo  društvance :  Filinić,  Baldo  i  Belinić.  Malo  po- 
dalje ustobočio  se  Sodič  s  Barišom.  Pogled  mu  je  prkosan,  izazovan,  kao  da  hoće 
reći :  —  Sad  smo  mi  tu  gazde  ! 

Započela  misa.  Kad  je  bilo  o  propovijedi,  pope  se  mladi  upravitelj  župe  na 
propovijedaonicu  i  uze  da  govori  narodu.  1  on  je  govorio  o  dobrom  sjemenu  i  ku- 
kolju, ali  drugačije.  On,  veli,  ima  veliku  moć.  Da  u  ovaj  čas  sadju  na  zemlju  sv 
Josip  i  Bogorodica,  oni  ne  bi  imali  moći,  što  je  on  ima,  jer  on  ima  moć  otpuštati 
grijehe,  što  oni  nemaju.  Tako  je  on  postavljen  od  Boga,  da  kukolj  iščupa  —  jedva 
što  se  pokaže ;  on  je  pozvan,  da  šatre  neprijatelja,  vraga,  koji  taj  kukolj  sije.  A 
to  će  on  i  učiniti.  Njegovo  će  budno  oko  prodirati  svakamo  :  od  skrovitoga  ognjišta 
do  carskoga  vijeća . . .  Gdjegod  se  što  smišlja,  radi  i  posluje,  svuda  će  sezati  nje- 
govo oko,  njegova  ruka.  On  je,  veli,  postavljen  od  Boga  i  crkve  svoje,  da  bdije 
nad  čovjekom,  da  uhodi  za  svakim  njegovim  kretom,  za  svakim  njegovim  ko- 
rakom, bilo  to  pod  njegovim  krovom  ili  vani  na  javnome,  ticalo  se  to  njegovog 
vanjskog  ili  unutarnjeg  života.  On  će,  veli,  moću,  koja  mu  je  od  Boga  dana,  raditi 
na  tom,  da  šatre  svaku  misao,  koja  bi  mogla  pomutiti  poredak  utvrdjen  zapo- 
vijestima svete  majke  crkve,  on  će  u  klici  tamaniti  sjeme  krive  znanosti  i  nazora, 
koji  su  u  protimbi  spram  nauke  crkve  svete . . . 

—  Vidji  ti  njega  ! . . .  nasmija  se  Barić. 

A  nasmijali  se  i  drugi,  što  je  u  bližnjoj  skupini  vjernika  izazvalo  glasno  mr- 
mljanje. U  to  je  novi  upravitelj  zaključio  svoju  bojovnu  propovijed,  pozivajući 
sve  vjernike,  da  se  pod  zastavom  Svetoga  Oca  nadju  svi  udruženi  u  bratovšti- 
nama, koje  se  već  osnivaju  i  u  raznim  drugim  udrugama,  koje  da  će  biti  čvrstim 
bedemom  protiv  navala  framasunske  zaraze . . . 

—  Amen!  —  promumlja  Barić  i  uputi  se  k  vratima.  Mladi  ga  ljudi  slijediše. 

—  Tko  bi  rek6  —  naš  Niko  !  —  oglasi  se  netko  iz  rpe,  kome  je  možda  sinula 
u  duši  ona  noć  u  oči  Kolovićeva  polaska  u  sjemenište. 

—  On  je  svoju  rekao,  javi  se  i  opet  Barić,  na  nama  je  „framasunima",  da  i  mi 
zasučemo  rukave.  A  držim,  da  je  i  vrijeme.  A !  Petre? 

Petar  premišljaše.  On  znadijaše  dobro,  da  zasukati  rukave,  znači  zaći  u  boj, 
koji  će  narodu,  sustalu  od  prve,  teške  vojne,  donijeti  mnogo  muke  i  stradanja, 
trvenja  i  —  razočaranja.  Ta  ga  je  pomisao  boljela,  premda  je  u  drugu  ruku  bio 
uvjeren,  da  je  taj  boj  potrebit,  eda  se  barem  nastajnim  pokoljenjima  ostavi  otvoren 
put  k  svijetlu  i  daljnjem  razvoju.  A  potrebit  će  biti  taj  boj  i  za  očuvanje  slobode, 
za  koju  je  narod  potrošio  i  danas  jošte  troši  toliko  svojih  sila.  Ta  sloboda  i  made 
i  danas  mnogo  neprijatelja,  a  neprijatelji  su  joj  i  oni,  u  ime  kojih  je  danas  s  pro- 
povjedaonice govorio  puku  domaći  sin  Niko  Kolović.  Pa  taj  je  boj  i  ne- 

izbježiv :  njega  je  danas  navijestio  novi  upravitelj ...  On  je  danas  njima,  zatoč- 
nicima napretka,  dobacio  izaziv,  koji  treba  prihvatiti.  Ne  prihvati  li  ga  se  sada, 

dok  je  doba,  to  će  neprijateljske  sile  porasti,  a  pobjeda  će  biti  teža.  možda  i  ne- 
moguća.  On  rekne  na  posljetku  : 

—  Trebat  će  da  se  sastanemo  i  porazgovorimo . . . 

I  opet  se  napunio  trg.  Medj  pukom,  Sto  je  izlazio  iz  crkve,  križali  se  komenti. 
Mnogi  povladjivali  popu : 

—  I  pravo  je  zborio.  Otkad  ovo  mladjarije  ne  će  da  zna  za  Boga,  sve  zlo  na 
nas.  Evo  i  ljetos  nas  je  tuča  potukla,  ispriječio  se  stari  Tomaš  izmedj  hrpe,  koja 
mu  je  odobravala. 

—  Tako  je,  dizali  se  glasovi.  Prst  božji !  —  ele,  nije  druge.  Otkud  bi  ovolika 
morija  na  nas,  da  nije  onih  pogana  tamo?  Pamtite  li  ljudi,  da  je  kada  tako  bilo? 

—  Ama  nikada.  Sve  to  nekako  redom  ide.  Jednome  blago,  drugome  dijete : 
pravi  pomor. 

—  A  nerodica?  Suša? 

—  Sve  prst  božji  —  sve,  upade  i  opet  TomaS.  Ali  će  već  tomu  stati  na  kraj 
naS  novi  upravitelj,  hoće.  On  je  to  i  obećao  i  zavjerio  se.  Da,  a  mi  svi  s  njime,  svi 
do  jednoga.  A,  Luka  ! 

Luka,  čovjek  u  godinama,  ali  jak  i  snažan  kao  da  ga  litica  rodila,  pljune  na 
zemlju,  pa  će : 

—  He,  Sto  ću  ja?  He  !  a  to  Sto  i  vi,  pada  mi  se  i  ne  će.  Ima  „katoličko  društvo" 
mene  na  raboSu  za  sto  funata  galice,  pa  je  i  pravo,  da  dok  ne  platim,  nema  fajde 
dizati  nos . . . 

—  Ama  nu  da  !  Za  kmeta  uvijek  zlo.  Ili  duguješ  popu,  ili  Talijanu  —  a  nikad 
da  možeS  reći :  —  moja  volja  ! . . .  dometne  nekaki  niski  iskrivljeni  starkelja  zva- 
čući  riječ  po  riječ. 

Na  suprotnoj  strani  trga  zaori  klicanje.  Prolazio  novi  upravitelj,  pa  ga  Sodić 
i  njegovi  ljudi  pozdravili  sa  : 

—  Živio  novi  župnik  ! 

Stotina  se  kapa  i  SeSira  na  taj  glas  diglo  u  vis  i  cijelim  trgom  zaori  urnebesni : 
—  Živio  ! 

Iz  rpe  mladih  ljudi  izvi  se  po  koji  žvižduk,  ali  ga  za  čas  nadgluši  pojačano 
klicanje  :  —  Živio  ! 

Niko  je  Kolović  spjeSio  niz  trg  i  Ijubezno  odzdravljao  mnoštvu,  osobito  So- 
diću  i  njegovim  ljudima. 

Filinić  je  s  osmijehom  na  usnama  gledao  na  te  „Ijubežljivosti"  i  u  neke  pri- 
Sapnuo  Baldu  : 

—  Ama,  a  1  e  a  n  z  a,  brate. 
Časkom  pošuti,  pa  će  i  opet : 

—  Ajde,  Baldo,  da  im  je  razbijemo.  Jedna  riječ  moje  žene  . . .  i . . . 

—  Vidjet  ćemo,  vidjet  ćemo . . .  zamisli  se  Baldo  i  ušuti. 

XV. 

Kad  se  je  Baldo  malo  iza  toga  vratio  kući,  našao  je  na  svojem  stolu  pismo, 
sto  ga,  kako  mu  rekoše,  donio  poslužnik  upravitelja  „Sudstranda".  društva  „za 
promicanje  blagostanja  u  činkovcu  i  okolici".  Društvo  tudjinsko,  ali  bogato  i 
vrlo  cijenjeno.  Na  njem  su  počivale  mnoge  lijepe  nade  domaćega  svijeta  izdana 
morem  i  utučena  zlom  sudbinom.  Na  nj  je  namigivalo  mnogo  oko  i  mnogi  je  prst 

upirao  na  zemljište,  koje  je  željno  Čekalo,  da  se  društvo  za  njim  ogleda  i  dobro 
ga  plati. 

—  Neka  je  tudjinac  —  ma  i  sam  vrag,  samo  da  broji  pare,  govorio  narod, 
koji  je  već  u  duhu  gledao  „bolja  vremena"  i  nastrpljivo  izgarao  za  njima. 

Komad  po  komad  zelene  obale  morske  padao  je  društvu  u  krilo,  ali  vijenac 
pokupovane,  lijepe,  domaće  zemlje  još  nije  bio  potpun :  manjkao  mu  najljepši 
listak  :  —  ono,  dolje  uz  samu  luku,  staro  i  zapušteno,  Ćinkovačko  groblje ...  Za  tim 
starim,  prostranim  —  pepelom  tolikih  izumrlih  naraštaja  posvećenim  tlom,  oti- 
male se  tudjincima  oči.  Tu  su  oni  namjeravali  dignuti  veličanstvenu  zgradu,  koja 
bi  putnicima  bila  prva  na  dohvatu  i  s  koje  bi,  kako  su  već  njihove  novine  pisale, 
bko  obuhvatilo  takovo  obzorje,  kakovo  se  njihovim  zemljacima,  sjevernim  Iju- 
odima,  ni  u  snu  ne  ukazuje. 

Ali  je  općina  to  mjesto  čuvala,  pa  i  svijet  se  je  protivio  prodaji,  veleći,  da 
je  to  posvećeno,  vječno  počivalište  otaca,  u  koje  ne  daju  dirati. 

Upravitelj  društva,  neki  okrugli,  ridji  Nijemac,  prosto  nije  to  mogao  da  shvati. 
Mrtvi  moraju  da  ustupaju  mjesto  živima,  pa  je  upravo  bezumno  iznašati  ih  kao 
zapreku  slobodnom  napretku.  To  je  on  ne  jedamput  spočitnuo  Baldu,  s  kojim  se 
je  često  sastajao  u  gostioni  i  tužio  mu  se  na  tvrdoglavost  općine  i  naroda,  koji 
ga  eto  svojom  tjesnogrudnom  upornosti  spriječava  u  radu  oko  podizanja  mjesnog 
blagostanja. 

—  Pa  i  licumjerni  su,  die  K  e  r  1  e,  žestio  se  ugojeni  upravitelj.  Znam  ih  ja. 
Imadu  u  okolici  još  dosta  zemlje  na  prodaju,  pa  misle  :  —  Zašto  da  to  ne  kupe? 
Od  toga  bi  novac  ravno  nama  u  džep,  a  ne  u  općinsku  blagajnu.  Eto,  što  im  je 
na  srcu,  a  ne  ono  nekoliko  razdrobljenih  kosti,  o  kojima  neprestano  pjevaju,  d  i  e 
K  e  r  1  e  ! . . . 

Nekom  je  zgodom  zamolio  Balda,  da  bi  on  posredovao.  Baldo,  znajući,  da 
mu  je  tast  u  toj  stvari  suglasan  s  cijelim  svijetom,  odgovori  mu  odmah,  da  bi  svako 
posredovanje  s  njegove  strane  ostalo  bezuspješno. 

—  Ni  uz  obilnu  nagradu? 

—  Na  žalost  —  ne . . . 

Ali  uza  sve  to  ridji  mu  debeljko  nije  dao  mira,  već  gdjegod  bi  ga  sastao,  na- 
valio bi  na  nj  upitom  : 

—  No,  kako  onaj  naš  posao? 

Baldo  je  znao,  da  takova  pitanja  udaraju  u  prazno,  za  to  su  mu  i  nesnosna 
bila,  to  više,  što  ga  je  nemalo  uzbudjivala  želja  za  nagradom,  o  kojoj  mu  je  ono- 
madne  natuknuo  Nijemac.  Za  sav  odgovor  slegnuo  bi  ramenima,  raširio  ruke,  ali 
da  ne  uvrijedi  upravitelja,  krotko  bi  se  osmijehnuo : 

—  Ne  daju. 

—  Die  Kerle !  —  smrknuo  bi  se  Nijemac  i  gundjajući  odlunjao  dalje. 
Baldo  uze  pismo,  što  je  bilo  na  stolu,  otvori  ga  lijeno,  gotovo  preko  volje,  bu- 
dući uvjeren,  da  će  u  njemu  naći  ponovljena  stara  upraviteljeva  zanovijetanja. 

I  doista,  nije  se  prevario.  Nijemac  mu  je  pisao,  e  je  već  krajnje  vrijeme,  da 
se  nešto  uradi.  Društvo  je  pripravno  na  najveće  žrtve  :  izbrojit  će  za  groblje  ako 
ustreba  i  sto  hiljada  fijorina,  a  njemu,  Baldu,  za  posredovanje  punih  deset  hiljada  . . 

U  Balda  zaplamsale  oči.  To  što  se  sada  u  njegovu  srcu  budilo  nije  više  bila 
želja,  već  strasna  pohlepa  za  onoliki m  zlatom ...  I  gnjev  se  u  njemu  javljao,  ne- 

obuzdana,  zlobna  mržnja  protiv  „glupoga  svijeta",  koji  mu  je  stao  na  put  što  od 
ludog  sujevjerja,  a  što  od  proračunanog  koristoljublja.  Taj  je  jarosni  plamen  po- 
nešto utihnuo  u  njemu  na  pomisao,  da  ta  nagrada  ne  bi  na  posljetku  ipak  pripala 
njemu,  već  da  bi  je  morao  vratiti  općini,  da  se  ono  praznine  prikrije. 

—  Pa  neka,  odsjeće  on,  platio  bih  i  bio  bi  mir.  Posao  postaje  i  onako  sve  za- 
mršeniji i  tamniji . . . 

Ma"  koliko  mu  se  god  Filinić  prićinjao  smiješnim  onim  svojim  ishitrenim  kom- 
binacijama o  savezu  s  kapelanom,  ipak  je  bilo  Časova,  kad  mu  je  nemalo  brige  za- 
davalo pitanje :  —  Kako  će  se  to  svršiti? 

Do  malo  se  imalo  obnoviti  općinsko  vijeće  :  —  Što  onda,  iznesu  li  pobjedu 
protivnici  ? 

Tu  se  Baldo  i  nehote  sjetio  svoga  puta  u  Grabrovo,  kad  je  ono  polazio  u  po- 
sjete majci.  Sjetio  se  onog  razgovora  u  krčmi  i  riječi  staroga  Tomaša,  pa  mu  je 
postajalo  sve  očitije,  da  novi  upravitelj  župe  u  narodu  imade  zaista  veliku  moć. 
Ta  će  moć  još  i  porasti,  a  ojačat  će  je  i  Sodić  sa  svojim  ljudima.  A  Dujam  ?  Ei 
fu  !  Zaman  :  staro  deblo  mora  da  pade  bilo  od  udara  ili  od  crvotoćine. 

što  je  dalje  premišljao,  to  mu  se  Filinićev  predlog  činio  sve  većeg  uvaženja 
vrijedan  te  se  na  posljetku  odluči  izaći  s  njime  pred  tasta. 

—  A  kušat  ću  mu  natuknuti  koju  i  o  groblju-  Tko  zna?  Starina  je  sada  u  klje- 

štima  —  pa  i  volja  ga  izdaje  pomisli  u  sebi  Baldo  i  podje  sasvim  jmiren 

k  objedu,  kamo  su  ga  već  po  drugi  put  zvali. 

Poslije  jela,  za  kojega  je  kao  obično  vladala  neka  sumorna  potištenost  i  olovna 
mučaljivost,  diže  se  prva  Marija,  prihvati  dijete  za  ruku  i  bez  riječi  zamakne  u 
svoju  odaju. 

Za  njom  ustade  Olga.  Kao  danas  u  crkvi,  tako  joj  je  i  sada  na  licu  onaj  isti 
izraz  tužne  tjeskobe,  u  očima  onaj  isti  tugaljivi  pogled,  kojim  je  kradom  pogledala 
oca  i  s  njime  se  tiho  i  s  uzdahom  oprostila. 

Dujam  je  nekako  čudno  pružio  za  njom  svoje  strašno  izmršavljelo  lice  i  ostao 
tako  još  dulje  vremena,  kad  se  već  za  njom  davno  zatvorila  vrata.  Po  tom  se  na- 
jednom trže,  izbode  oči,  što  su  mu  u  potonje  doba  jako  utekle  u  glavu,  zazvjera 
uokolo  nekim  šupljim,  plašljivim  pogledom  i  zastenje.  Obuzeo  ga  očaj  i  on  se  u 
neizrecivoj  svojoj  uzbudjenosti  dušio  u  muklim  optužbama,  što  mu  se  kidale  iz  duše. 

—  Vraže  pakleni !  Ne  boli  li  te  duša  vidjeti  je  onakovu  ! . . .  Moje  dijete  — 
jadno  ! . . . 

Žalba  je  ta  imala  svoj  dublji  oštrac.  U  vajnoj  noći,  dok  mu  se  dolje  oko  kuće 
vijalo  ruglo  i  bruka,  djevojka  mu  sva  rasplakana,  iznijela  cijeli  razgovor,  što  ga 
je  malo  prije  imala  s  Petrom  i  ponovila  sve  njegove  optužbe  i  prijekore.  Govorila 
je  pak,  tako  se  bar  njemu  činjaše,  kao  da  iz  nje  nešto  mrtvo  tuži ...  Pa  i  bilo  je 
nešto  bezutjeSnije  od  boli,  beznadnije  od  očaja,  što  se  prelilo  u  onom  njenom  kraj- 
njem jecaju  :  —  Zašto,  zašto  on  tako  . . .? 

A  on,  Dujam,  svojim  je  mukom  potvrdjivao,  što  je  ona  govorila.  S  istinom 
nije  smio  na  dvor,  a  opet  ni  svoje  zlopatnje  nije  mogao  da  više  pred  njom  krije. 
I  kad  se  već  tako  desilo,  te  je  ona  svu  krivnju  bacala  na  Petra,  Dujam  ju  je  hoti- 
mično pustio  u  toj  misli ;  ta  što  bi  onako  nježna  i  mekana,  da  joj  se  je  odjednom 
naći  pred  grubom  mrzosti  onolika  nedjela? 

568 


Digitized  by  Google 


Ali  u  to  je  zaječk)  onaj  njeni  očajni  prijekor :  —  ZaSto,  zaSto  on  tako . . .? 
Nastajne  se  noći  u  njegovoj  duSi  odbijao  dugo  onaj  njezin  dršćući  glas,  u  kome 
je  zvučila  neka  bolno-otajstvena  žica  kao  žaloban  pjev  za  nečim  izgubljenim, 
mrtvim.  I  starac  je,  progonjen  besnom,  uzeo  da  sabire  neke  sitne  niti  i  sjećanja. 
Dozivao  je  pred  sklopljene  oči  minule  slike,  gledao  je  nju,  malenu  i  nestaSnu  u 
mladjahnim  godinama,  hvatao  joj  riječi,  poglede,  uhodio  je  za  njezinim  Čestim 
posjetima  u  gospodje  Tonce ...  —  i  sve  te  i  joS  razne  druge,  na  oko  neznatne 
stvarce  skupljene  u  jedan  stručak  natjerale  ga  na  čudesno  pitanje :  —  Da  nije 
ljubav? . . . 

Nešto  se  je  novo  svalilo  na  njegovu  dušu  i  njemu  se  ono  tamno,  u  Što  je  upleten, 
pričini  još  i  crnjim,  zlokobnijim.  I  bude  mu,  da  proplače  od  boli  i  bijesa. 

Takav  bijes  i  takva  bd  hvatala  ga  je  i  sada,  dok  se  je  gledajući  za  izašlom 
kćeri,  svijao  pod  dahom  blizine  začetnika  svih  ovih  njegovih  muka. 

Baldo  je  to  tumačio  običajnim  izljevom  starčeve  ljutine,  pa  je  sasvim  mirno 
i  hladno  pripomenuo : 

—  Evo  zgode,  da  se  jednim  mahom  riješimo  svega 
I  pokaza  mu  pismo: 

—  Oni  Nijemac  piše . . . 

Još  nije  dorekao  i  već  ga  Dujam  ošinuo  krvavim  pogledom ,  pa  ne  rekav  ni 
riječi,  zagleda  se  i  opet  u  vrata  i  ostade  šuteći- 

Baldo  prihvati  jednako  mirno,  kao  da  se  sve  to  njega  i  ne  tiče : 

—  Trebalo  bi  ipak  dokazati  svijetu,  da  ludo  čini,  Što  se  opire  prodaji.  Mrtvi 
moraju  da  ustupaju  mjesto  živima  —  na  tom  i  postoji  svijet  A  to  zahtjevaju  i 
probici  općine  i  grada  Ono  za  sada  pusto  i  besplodno  polje  valja  prometnuti  u 
živo  i  veselo  stječište  strana  i  otmjena  svijeta,  koji  će  . . . 

—  . . .  gaziti  po  kostima  naših  predja,  kao  i  ti  po  ovoj  mojoj  starosti,  uleti 
Dujam  žestoko,  kao  da  je  nešto  prsnulo  u  njemu . . . 

—  Općina  će,  produži  Baldo  ne  promijeniv  glasa  ni  izražaja,  općina  će  pri- 
miti za  ono  mrtve  zemlje  stotinu  hiljada  fijorina  Pomisli,  što  bi  se  tim  novcem 
moglo  sve  da  uradi  Čudesa  ! 

—  Šuti !  —  prekine  ga  Dujam  Ne  dostaje  ti,  što  od  živih  nemam  mira,  hoćeš 
da  me  i  mrtvi  gone? 

—  Bajke,  produži  Baldo  mahnuvši  rukom  U  kratko :  oni  mi  nudjaju  deset 
hiljada  fijorina . . .  Upravo  onoliko,  koliko  je  nužno,  da  se  ono  smiri . . . 

Starac  premišljaše  trenut,  kao  da  koleba,  ali  se  gotovo  u  isti  mah  izadre  na  nj : 

—  šuti  —  velim  ti ! . . . 

I  kao  da  hoće,  da  se  od  nečega  obrani,  ustane  naglo,  uzmakne  za  korak  i  za- 
intači : 

—  Šuti !  Ne  dam  . . . 

Skočio  i  Baldo,  pa  će  tvrdo,  gotovo  surovo : 

—  E,  a  ti  se  izmotaj,  kako  znaš  Ali  znaj,  da  još  čas  i  djavo  će  doći  po  svoje 
Neka  samo  kapelan  prihvati  ruku,  što  mu  je  Sodić  pruža  i  ti  si  gotov  ...  Ni  Bog 
te  ne  spasi . . . 

—  Razbojniče !  —  zapjene  se  Dujmu  usta. 

—  Lovit  će  i  mene  —  ali  ne  ću  biti  sam. 

—  Vraže  !  —  dahnu  starac  i  stane  preda  nj  kao  ukočen,  nepomičan,  pogledom 
zastrtim  i  izgubljenim,  a  licem  potamnjelim,  zemljanim  gotovo  mrtvačkim. 

Baldo  ga  je  u  ovo  poslijednje  vrijeme  više  puta  vidio  takova,  pa  nehotice 
pomisli,  da  starac  može  biti  hini.  Uza  sve  to  nije  htio  više  da  ujeda,  več  pusti  da 
prodje  nekoliko  trenutaka,  a  po  tom  prihvati  lagano  i  poluglasno : 

—  Kad  se  god  izmedj  nas  povede  riječ  o  toj  prokletoj  stvari,  svaki  put  treba 
da  zagazimo  u  nove  gruboče,  u  nove  objede  A  to,  Boga  mi,  ne  vodi  ničemu.  Pri- 
like nas  pak  upravo  nagone,  da  se  sporazumimo  i  da  Što  prije  odlučimo,  što  nam 
je  Činiti.  Rekao  sam  :  —  što  prije,  a  morao  bih  reći :  odmah,  da  ne  bude  prekasno. 

Dujam  se  strese  i  rekne  glasom  hrapavim  i  sumrtvim  : 

—  Groblja  ne  dam. 

—  Tvoja  volja  !  Siliti  te  ne  ću  Ali  nekamo  treba  da  se  odlučiš.  Ovako  se  dalje 
ne  može.  Oni  će  se  složiti  i  otpuhnut  će  te  kao  pero,  pa  što  onda? 

Kako  je  Dujam,  potresujući  glavom  od  uzbudjenosti,  pokazivao,  da  će  iz 
njega  opet  provaliti  okome  riječi,  presječe  ga  Baldo  : 

—  Za  objede  bit  će  i  poslije  vremena.  Sada  treba  raditi . . .  Prilika  je  dobra. 
Sodić  se  nudja  kapelanu,  ali  kapelan  bi  volio  imati  tebe.  Shvatljivo  je :  ti  si  na 
vlasti . . . 

—  Opet  kakova  zasjeda  !  Kad  ćeš  prestati  napastovati  me?  —  zahuče  starac 
ogorčeno. 

—  Nema  (u  zasjede  ni  napastovanja.  Nužda  —  eto . . . 

—  Ti  znaš,  da  je  meni  nepoćudno,  što  kapelan  radi . . . 

—  Malo  dobre  volje  i  svijet  će  već  misliti,  da  si  ti  s  njegovim  radom  suglasan. 
A  imaš  i  izliku  :  —  U  zadnje  se  je  doba  pokret  naših  mladenaca  prilično  razmahao, 
(danas  su  već  i  kapelana  izviždali !)  pa  ti  izjavi,  da  te  taj  pojav  zabrinjuje,  da 

tomu  treba  svakako  stati  na  kraj  i  tako  dalje  i  svijet  će  ti  odobravati, 

kako  je  danas  povladjivao  i  kapelanu- 

—  Taj  je  isti  svijet  povladjivao  i  popu  Franu . . . 

—  Da,  ali  to  bijaše  samo  u  onaj  trenutak  Nekako  kao  i  onomadne, 

dok  je  govorio  stari  Srićko ...  Ti  znaš :  naš  je  svijet  čuvstven,  pa  ubrzo  plane. 
Ali  je  i  praktičan,  te  rado  naginje  k  većini. 

Dujam  se  zamisli.  U  njemu  se  javljala  borba  i  znaci  popuštanja.  To  nije  iz- 
bjeglo Baldu.  On  zaključi  naglo  : 

—  A  Sodić  i  kapelan  udruženi  činili  bi  hrid,  o  koju  bi  se  ti  lako  razbio  s  ono 
nekoliko  tvojih  malodušnih  i  nepostojanih  pristaša.  Ja  sam  svoju  rekao,  a  ti  pre- 
mišljaj . . . 

Rekavši  to  Baldo  izidje,  da  potraži  Filinića.  Nadje  ga  u  Čitaoni. 

—  Recite  gospodji  Uliji,  neka  namjesti  svoje  diplomatske  baterije. 

—  A?  —  uzvine  Filinić  nosom.  A  je  li  pak  stalno,  da  će  Dujam . . . 

—  Stalno . . . 

—  O  1  r  a  j  t !  veselo  će  Filinić.  Što  će  se  Sodić  pjeniti? 

—  A  vaša  gospodja  veseliti ! . . . 

—  Ama  da!  Vidjet  ćete,  kako  će  to  splesti.  Splela  bi  ona  i  vraga.  A  sad  na  djelo  ! 
Oprosti  se  žurno  i  u  čas  ga  nestane.  (Nastavit  će  se.) 

LISTAH. 


KNJIŽEVNOST 

FRANJO  HORVAT-KIŠ:  ZAŠTO?  Pri- 
povijest  iz  savremenoga  života.  —  Horvat-Kiš 
nije  početnik,  kako  se  to  isticalo  u  nekojim 
ocjenama  i  prikazima  prigodom  njegove  po- 
sljednje knjige.  Horvat-Kiš  je  jedan  izmedju 
onih  književnika,  o  kojima  službena  naSa  kri- 
tika (Jovo  Hranilović  i  još  nekoji)  nije  mnogo 
vodila  računa.  Počeo  je  u  onoj  skupini  ..mladih", 
koji  su  se  okupljali  prije  desetak  godina  oko 
„listića"  „Nove  Nade",  u  kojem  je  surađjivao 
uz  Cihlara  (Nehajeva),  Marjanovića,  Jelovšeka, 
Durra,  Kovačevića  (Grgačeva).  Mirka  Račkoga 
(sada  slikara),  Lovrića,  Kisića  (Oblomova), 
Skoka,  J.  JanuSića,  A.  Schneidera,  Milčinovića 
i  još  nekojih.  U  to  je  doba  napisao  nekoliko 
podlistaka  za  neke  zagrebačke  dnevnike,  a  g. 
1902.  izdao  je  knjigu  pripovijedaka  pod  naslovom 
„2  e  n  i  c  i",  a  poslije  tega  napisao  je  oveću 
pripovijest  ,,G  r  g  i  n  a  ljubav"  u  „Domaćem 
Ognjištu",  zatim  „Čačkalice",  koje  su  bile 
nagradjene  prvom  nagradom  u  „Sijelu"  i  još 
nekoje  radnje,  a  medju  njima  i  novelu  ,,U  ku- 
hinji" otštampanu  u  prilogu  jednoga  zagre- 
bačkoga dnevnika. 

I  pripovijest  „Zašto"  preštampana  je  u 
obliku  knjige  iz  „Domaćega  Ognjišta",  u  kojem 
je  tijekom  cijeloga  godišta  izlazila. 


Horvat-Kiš  je  rodjeni  zagorac,  koji  je 
niknuo  i  odrasao  u  seljačkoj  kući  i  voli  nada 
sve  svoje  zagorce.  Njegova  prva  knjiga  („Ze- 
nici") imade  ovaj  moto  :  . . .  nigdje  tako  lijepo 
ne  zvoni  zvono  kao  ono  naše  ;  nigdje  ne  izlazi 
i  ne  zalazi  sunce  tako,  kao  ono  naše  ;  a  ni  mjeseci 
i  zvijezde  nijesu  tako  pitomih  šari  kao  kod  nas. 
Kada  bi  već  k  nama  i  zvono  i  sunce  i  mjesec  i 
zvijezde  naše,  ali  ne  može  ona  gruda  i  oni  bijedni 
i  gladni,  kojj  se  po  njoj  propinju . . .  Ljubim 
stoga  sve,  koji  se  radjaju  pod  onom  tamo  našom 
zvijezdom . . . 

I  kakova  je  to  ljubav  u  Horvata-Kiša  za 
svoje  ljude?  U  čemu  se  sastoji,  kako  izgleđje? 
To  nije  ona  već  toliko  puta  iznesena  ljubav 
„dihtanja",  ono  uveličavanje,  opjevavanje  ka- 
kovo nalazimo  u  nekojih  pisaca  seljačkoga  ži- 
vota, kao  što  su  Kosor  ili  Andrijašević.  Kada 
vam  Kosor  piše  o  seljaku,  onda  je  to  seljak 
„slavonske  stepe",  koji  se  stojećke  vozi  na  vilo- 
vitirn  vrancima,  kako  to  vidjamo  na  slikama 


Vjerusa  Kovalskoga,  a  kada  čitate  Andrijaš;vića, 
Čini  vam  se,  kao  da  listate  po  kakovoj  knjizi, 
u  kojoj  su  naslikane  scene  iz  „idiličkoga  pastir- 
skoga života".  Čitajući  ovakove  seljačke  pisce 
neprestano  osjećate,  da  tim  ljudima  u  njihovoj 
velikoj  ljubavi  za  našega  seljaka  nije  toliko 
do  toga  seljaka,  koliko  do  toga,  da  oni  pokažu 
kako  umiju  „dihtati",  „opjevavati".  Zamjere 
vam  se,  ako  vam  je  istina  draga,  i  ti  seljaci  i 
njihovi  pisci  upravo  kao  što  i  njihovi  pred- 
Šasnici,  koji  su  takodjer  mislili,  da  moraju  u 
seljaku  otkrivati  nekakove  hajduke,  junačine, 
silne  ljude,  silno  dobre,  silno  jake,  silno  poštene, 
dobroćudne,  dobrodušne,  pravdoljubive  itd.  itd. 

To  nije  konačno  niti  široka  Bertićeva  ljubav, 
kakovu  nalazimo  u  njegovim  slikama  Srijemaca 
ili  po  malo  pozerska  ljubav  Cippica  za  njegove 
težake.  Svakako  je  Horvat  ovim  potonjima 
bliži,  ali  se  po  svojim  osjećajima  približuje  i 
još  jednom  prikazivaču  sela  —  Josipu  Kozarcu 
s  tom  razlikom,  što  je  u  Kozarca  vazda  bilo 
nešto  zabrinutoga,  zamišljenoga,  dok  je  crtao 
svoje  seljake,  a  u  Horvata  je  umjesto  te  zabri- 
nutosti neki  posebni  smiješak. 

Evo  u  čemu  je  Horvat- Kišova  ljubav  za 
sve  one,  „koji  se  radjaju  pod  onom  tamo  našom 
zvijezdom" . . . :  On  ih  ljubi  sa  svim  onim 
manama,  što  ih  ti  ljudi  imadu.  I  da  su  te  mane, 
ne  znam  kakove,  on  bi  ih  opet  ljubio,  jednako 
kao  i  sada.  On  ne  kori.  ne  upućuje,  ne  umuje 
nad  tim  manama  poput  Kozarca,  ne  jadikuje 
poput  Marušića,  nego  se  po  malo  smješka,  niti 
ironički  niti  sažalno.  Horvat  ne  će  tih  mana 
nikako  uljepšavati,  naprotiv  dao  se  je  na  to. 
da  opisuje  ljude,  koje  i  sam  u  privatnom  raz- 
govoru zove  idiotima.  Njegov  prvi  ženik  Za- 
platić  i  jest  neko  posebno  stvorenje,  koje  više 
najiči  živinčetu  nego  čovjeku.  To  nije  po  svojoj 
naravi  nipošto  simpatičan  seljak,  ali  Horvat 
ga  je  umio  prikazati  u  času  kada  i  ovakav  čovjek 
može  biti  simpatičan  i  zanimljiv,  u  času,  kada 
se  zaljubio.  A  kada  su  štefi  Zaplatiću  odveli 
djevojku,  čija  je  pojava  stala  buditi  njega  na 
novi  život,  on  se  je  srušio  „bez  razmišljanja 
bez  želje,  uopće  bez  ičesa  spustio  se  na  zemlju". 
I  onda  kasnije,  „dugo  je  ležao  mirno.  Onda  se 
čuo  bolan  plač  i  stenjanje". 

„Djeca  što  su  ga  išla  gledati,  pripovijedala 
su,  da  baš  onako  cvili,  kao  susjedova  kuja  ..Ci- 
fra", kada  su  ju  svu  blatom  obličila . . ." 

A  u  čemu  se  sastoji  Horvatova  ljubav  za 
ovakove  IJuđ.?  U  nekom  skroz  na  skroz  sa- 

vjesnom  promatranju  i  bilježenju  svih  sitnica 
u  životu  ovakovih  ljudi.  Čovjek  se  upravo  mora 
zadiviti  gledajući  Sto  Horvat  sve  ne  opaia  i 
promatra  kod  svojih  ljudi 

Ne  upuita  se  u  nikakovo  konstruiranje 
sujeta,  u  filozofiranje,  zanos,  pjesnikovanje  i 
jedva  sebi  priušti  gdjekoju  „primjedbicu",  onako 
usput.  Problem  može  naći  gotovo  u  svakom 
pojavu  u  životu,  ali  ne  voli  tražiti  problema, 
a  ni  stvarati  gx 

lmade  ljudi,  koji  trpe  bez  ikakova  razloga. 
Nisu  ništa  nikom  skrivili.  Vazda  su  prolazili 
kroz  život  kao  pas  kroz  trnje  i  još  ih  je  svatko 
oćepio,  tko  ih  samo  stignuo.  Izgleda  kao  da  i 
jest  cijela  trpnja  nešto  tako  silovitoga,  bez- 
razložnoga, da  čovjek  i  ne  može  ništa  protiv 
toga,  čini  se,  da  u  tomu  nema  izlaska.  Okrenuo 
se  Cenek  lijevo  ili  desno  od  svake  strane  do- 
čeka ga  udarac  ženio  se,  zlo,  ne  ženio  se,  opet 
zlo.  Pošao  jednom  stricu,  zlo,  pošao  drugom 
još  gore.  I  tako  sve  redom.  Gdje  je  tu  onda 
ono  —  zašto?  —  na  koje  se  odgovara  razborom 
i  logikom.  Nema  tu  razbora  ni  logike.  To  je 
tako  negdje  zapisano,  pa  —  hajde  dalje  !  Horvat 
kao  da  i  sam  ne  vjeruje  v  to  pitanje,  pa  na  koncu 
meće  upravo  to  pitanje  kao  naslov  svojoj  pri- 
povjesti,  ali  u  isto  doba  pušta  Ceneka  da  svr- 
šava na  taj  način  da  bježeći  pred  svojom  ženom, 
koja  hoće  da  ga,  bije,  jer  je  „ukrao"  (iz  vlastite 
ladice  !)  tud j em  djetetu  „strukaj",  posrne  i 
padne  na  vile.  probode  se  i  pogine. 

„Nema  ni  jednog  jedincatog  drveta,  koje 
bi  zasjenilo  kuću  Ceneka  Zrelca.  I  tako  bude 
već  rano  iz  jutra  istočna  strana  njegove  kuće 
sjajno  osvijetljena  sunčanim  zrakama.  Muhe, 
neke  krupne  odebele  muhe  ocjelno  sjajnih  hrp- 
tova,  kojejutromna  zapad  šetuju, 
udaraju  i  opet  glavama  o  bijelu  stijenu  suncem 
obasjanu  ;  krše  si  vratove,  padaju  na  zemlju 
i  pomalo  se  oporavljaju,  ako  koja  izmakne  ko- 
košinom  bistrom  oku  . . . 

Tako  to  biva  svakog  proljeća  i  svakog 
vedrog,  proljetnog  jutra,  tako  je  bivalo  onog 
jutra,  kada  se  Cenek  dao  u  svijet,  tako  kad  se 
vratio,  a  tako  evo  i  danas,  kad  su  prozori  bili 
otvoreni,  kroz  koje  je  moglo  dopirati  i  onamo 
do  stričeva  uha  Cenekovo  „ajaj-ajaj".  I  svi  su 
susjedi  bez  daha  osluškivali  na  pragovima 
svojim,  kad  će  taj  tihani  ajaj-ajaj  posve  utih- 
nuti.  Priskočiti,  pomoći  —  nema  smisla,  nema 
svrhe.  Uvijek  će  one  odebele  muhe  šetovati 
jutrom  na  zapad  i  udarati  glavama  o  bijelu 
stijenu,  kršiti  si  vratove  i  padati.  Tako  to  biva 
uvijek  i  bilo  je  i  bit  će.  A.  M. 


TAD.  STAN.  GRABOWSKl:  WSPOt<- 
CZESNA  CHORWACYA.  Studya  lite- 
rackie.  II.  L  w  6  w  1906.  —  Prva  knjiga 
književnih  studija  Tad.  Grabowskoga  o  savre- 
menoj  Hrvatskoj  bila  je  posvećena  radu  Gjal- 
skoga.  a  druga  —  netom  izašla  —  SiL  Strah. 
Kranjčeviću.  Studija  Grabowskoga  o  Kranj- 
čeviću —  kako  već  to  obično  biva,  kad  se  koji 
stranac  prihvati  proučavanja  naše  književnosti 
—  podaje  nam  više,  negoli  smo  mi  sami  mogli 
dosele  stvoriti,  a  ujedno  ova  je  knjiga  dokaz,  da 
se  0  pojedinom  predstavniku  hrvatske  moderne 
književnosti  može  napisati  —  knjiga,  što  u  nas 
nije  niko  ni  pokušao. 

Kritik  je  s  temelja  proučio  nesamo  poeziju 
Kranjčevićevu,  već  i  čitavu  modernu  hrvatsku 
književnost,  u  kojoj  pjesnik  stoji  kao  žarište 
njenih  najjačih  zraka,  pa  i  Senoino  doba.  iz 
kojega  se  pjesnik  pomolio,  a  pored  toga  poznato 
mu  je  sve,  i  posve  sitne  stvarce,  što  je  u  nas 
napisano  0  Kranjčeviću  i  0  savremenoj  hrvatskoj 
knjizi,  čime  se  kritik  i  obilato  služi,  ali  opet  kri- 
tički probira  iznesene  već  misli,  usvaja  ih  ili 
odbija. 

Grabowski  prikazuje  poeziju  Kranjčevića 
u  tri  velika  poglavlja:  „Mlodosć  gćrna  i 
c  h  m  u  r  n  a",  ,,Wiek  meski  —  wiek 
kleski"  i  ,.Pr6ba  syntezy";  on  nam 
dakle  crta  razvitak  pjesnika,  i  to  obazirući  se 
na  općeno  stanje  hrvatske  književnosti,  na  do- 
gad  jaje  u  životu  pjesnikovu  i  njegovu  indivi- 
dualnost te  napokon  na  utjecaje  savremene 
evropske  kulture.  Ali  ova  glavna  nit  studije 
često  se  posvema  gubi,  jer  kritik  zalazi  pre- 
daleko u  analizi  pojedinih  pjesama,  i  mi  se  tek 
odmičemo  od  analize  do  analize,  od  pjesme  do 
pjesme.  Za  Kranjčevića  i  njegov  razvitak  daleko 
bi  bila  važnija  analiza  karakterističnih  njegovih 
motiva,  kako  se  oni  javljaju  primamo  i  sekun- 
darno i  u  različito  doba  i  u  različitom  obliku, 
a  ovaka  analiza  bila  bi  i  konciznija.  zanimljivija, 
a  ne  bi  bila  monotona.  Nadaleko  razvedenu  i 
ponajčešće  suvišnu  analizu  pojedinih  pjesama, 
koja  je  obično  tek  pjesnička  parafraza  sadržaja, 
što  samo  slabi  jedrinu  originala,  rasteže  još 
jedna  sklonost  pisca,  koja  jednako  razbija  po- 
trebitu konci  znost  kritike :  on  veoma  voli  sva- 
kom zgodom  poredjivati  pojedina  mjesta  iz 
Kranjčevića  s  različitim  pjesnicima  i  piscima, 
osobito  poljačkima.  Ada  Negri,  Niemojewski 
Przybyszewski.  Krasinski,  Kasprowicz,  Konop- 
nicka,  Machar,  Neruda,  Wazow,  Skitalec  Wys- 
pianski,  Malczewski,  Staff,  Swietochowski,  Car- 
ducci,  Stechetti,  Rapisardi.  Leopardi,  Musset, 
Heine  —  sve  se  to,  često  bez  ikakove  potrebe. 

ispreptiće  s  Kranj  čevićem  Odlično  je  to  društvo, 
ali  za  poznavanje  Kranjčevića  nepotrebno.  Sto 
smo  na  pr.  stekli,  kad  nam  kritik  iznosi  Kranj- 
čevićevu  inaće  posve  običnu  misao,  da  neka  sila 
od  vijeka  u  svaku  ružu  stavlja  ova,  pa  umah 
nadovezuje  jednaku  misao  iz  Matczewskoga : 
„Robak  sie  legnie  i  w  bujnvm  kwecie"  ?  Ni 
izvedenije  upore Jbe  Kranjčevića  s  Mickiewiczem, 
Slovačkim,  Krasinskim,  Wyspianskim  i  Ko- 
nopnickom  nijesu  utvrdile  niSto  nova,  a  lik 
pjesnikov  ne  će  tijem  ni  Poljacima  postati  jasniji 
i  plastičniji,  jer  ovakva  su  poredjivanja  opet 
samo  —  parafraze. 

Zanimljivije  jest,  kako  je  Grabowski  po- 
redk)  Kranjčevićevu  pjesmu  „Hrvatskoj  majci" 
s  Mkkiewiczewom  „Do  matki  Polki",  ako  i  nije 
dokazao,  a  to  je  htio,  utjecaj  poljačkoga  pjesnika 
na  našega.  Srodne  misli  u  objema  pjesmama 
valja  izvesti  radije  iz  istovetnosti  teme  i  gotovo 
jednakoga  položaja,  Sto  ga  hrvatska  i  poljačka 
majka  zaprema  prema  domovini.  Bilo  bi  veće 
čudo,  da  o  takovoj  temi  pjeva  jedan  i  drugi 
pjesnik,  pa  da  se  mislima  posve  raziđju. 

Kritik  bio  je  sretnije  ruke,  poredjujući 
Kranjčevića  s  pojavama  u  hrvatskoj  književ- 
nosti  Tako  je  dobra  analiza  pesimizma  Gjal- 
skoga  i  Kranjčevića,  prikazan  je  patriotizam 
Preradovića  i  Kranjčevića,  nacrtana  je  paralela 
izmedju  Preradovićevih  „Prvih  ljudi"  i  Kranj- 
čevićeva  „Prvoga  grijeha",  šteta,  Sto  se  je  Gra- 
bowski  u  analizi  „Prvoga  grijeha"  suviše  oslonio 
na  djelo  dr.  M.  Zdziechowskoga :  „Odrodzenie 
Chorwacyi".  Grabowski  veli,  da  je  tu  Prera- 
dovića zaustavljala  u  pjesničkome  stvaranju 
sila  njegova  dubokoga  čuvstva  vjere,  koje  se 
pokoravalo  ,,u  bezuvjetnom  pouzdanju  pred 
majestatom  Boga  i  crkve.  Kranjčević  je  raskinuo 
ove  okove  tjeskobe  i  naivne  vjere . . ."  Prera- 
dovićeve  „Prve  ljude"  provejava  u  istinu  du- 
boka pobožnost,  ali  „naivne  vjere"  i  „majestata 
crkve",  kojoj  bi  se  pjesnik  bio  pokorio,  tu  nema, 
pače  obratno :  njegova  je  pjesan  sagradjena  na 
posvema  racionalističkoj  osnovi,  pa  je  njegovo 
shvatanje  „prvoga  grijeha"  u  opreci  sa  shva- 
tanjem  crkve.  Već  prvi  stih  pjesni :  „blaga  misli 
pobožna  razuma"  jasno  ističe  duh  Prerado- 
vićeve  pobožnosti   Zato  nema   tako  goleme 
opreke  izmedju  „Prvih  ljudi"  i  „Prvoga  grijeha", 
pa  bi  bilo  ispravnije,  da  je  kritik  prikazao,  kako 
se  tu  lavija  Kranjčevićev  pozitivistički  raciona- 
lizam iz  Preradovićeva  racionalizma,  koji  bijale 
vise  Čedo  političkoga  liberalizma,  negoli  filo- 
zofije. Poezija  Kranjčevićeva  uopće  izvija  se 
iz  Preradovićeve  i  Kranjčević  je  za  cijelo  jedini 
njegov  nasljednik  i  zamjenik  u  modernoj  hr- 


vatskoj lirici,  zato  je  nedostatno.  Sto  je  u  studiji 
prikazan  odnoSaj  Kranjčevićev  prema  šenoi 
a  o  Preradoviću  se  ne  govori. 

Bit  Će  zanimljivo  istaknuti,  Sto  poljačka 
književna  kritika  misli  o  Kranj čevićevoj  ,,bez- 
božnosti".  Sto  se  tako  daleko  pročula  ,,s  otoka 
blaženih",  kako  je  zgodno  nazvao  Krk  Natko 
Nodilo.  Poljačka  pjesnikinja  Sarvusz  Zaleska 
(Nagoda),  duSa  svetačka,  čitala  je  Kranjčevića 
kao  kakvu  molitvenu  knjigu,  pa  kad  sam  joj 
jednoć  odao  tajnu,  da  bi  naSe  svećenstvo  pjesnika 
kao  heretika  spalilo,  da  se  je  uz  ostale  torture 
u  Hrvatskoj  sačuvala  i  lomača,  ona  se  čudom 
začudila  i  napisala  članak  pun  toplih  impresija 
ove  „heretičke"  poezije  u  „Przegladzie  pow- 
szechnvm"  —  organu  poljačkih  jezuita  (1903.) 
Grabowski  je  joS  jasniji.  On  je  kao  kritik  tako 
savjestan,  da  zna  sve,  Sto  je  0  KranjČeviću  pisala 
„Hrvatska  Straža",  pače  i  „Serafin ski  Perivoj" 
pa  na  to  odgovara:  „Kolikog  li  tjesnogrudnog, 
plitkog  shvatanja  ljudskih  čustava,  ljudskih 
trpnja,  ljudske  psihologije  i  odnoSaja  svega  toga 
prema  vjeri  !  A  kako  je  to  tek  ograničeno  shva- 
tanje poezije,  njenih  nadahnuća  i  poriva,  njenih 
prava  i  slobode!  Sto  bi  vajni  kritik  učinio  sa 
slikama  Konopnicke ...  Sto  s  Kasprowiczem, 
Wyspianskim,  a  Sto  tek  s  Mickewiczevom  im- 
provizacijom Konrada  u  „Dziadach"  (str.  56.)  I 
A  na  drugome  mjestu  kritik  veli :  „Pored  svega 
toga  Kranjčević  je  u  svojim  „bezbožnim"  pjes- 
mama pokazan  više  Boga.  više  ljudskoga,  čisto- 
kršćanskoga  čuvstva  i  plemenštine,  pače  više 
neke  uzvišene  vjere,  ma  i  pojimane  individualno 
i  neutvrdjene  ikakvim  kanonima,  negoli  ovi 
službeni  braniči  „ugrožene  crkve"  —  njegovi 
protivnici  (str.  60.)" 

Netom  je  izišao  essay  A.  G.  Matoša  o  Kranj- 
Čeviću, a  vodilja  mu  je  misao  bila,  da  prikaže 
Kranjčevića  kao  na j hrvatski jeg  našeg  pjesnika, 
pa  ako  se  i  Čini  ova  misao  u  političkom  dnevniku 
preživjelih  fraza  tendencioznom,  ona  je  u  jezgri 
ipak  ispravna.  I  Grabowski  krepko  ističe  na  više 
mjesta  ovu  misao.  Kad  je  poezija  Kranjčevićeva 
u  svome  naponu,  kad  se  neizmjerno  daleko  od- 
makla od  efemernih  patriotičkih  pjesnika  (Hra- 
nilović,  Harambašić),  kad  je  pokročila  pače  i 
mnogo  dalje  od  Preradovića,  ona  nije  izgubila  — 
kaže  kritik  —  svoj  značaj  narodni,  nije  postala 
nehrvatska.  „Naprotiv  —  nastavlja  —  hrvatska 
ostala  je  i  dalje,  narodna  bila  je  i  jest  do  danas 
naskroz . . .  Treba  samo  ovu  misao  umjeti  tražiti 
—  treba  umjeti  i  htjeti  je  naći"  (str.  46.) 

Kako  je  kritik  u  prva  dva  dijela  svoje  stu- 
dije proučavao  poeziju  Kranjčevićevu  anali- 
tičkom metodom,  dobro  je  učinio,  da  je  posljednji 

dio  studije  posvetio  sintezi.  Tu  se  u  kratkim 
crtama  pretresaju  sva  pitanja,  kojih  odgovori 
mogu  biti  bitni  dijelovi  ovakve  sinteze :  kritik 
označuje  poeziji*  Kraničevićevu  prema  pjes- 
nicima preporoda,  obilježava  glavne  osobine 
poezije  i  stila  Kranjčevićeva,  vrstu  i  pravac  nje- 
gova talenta,  značenje  njegovo  u  hrvatskoj 
prtfziji,  golemi  napredak  izražaja,  oblika,  ideja, 
a  napokon  ocrtavši  u  glavnim  obrisima  savre- 
menu  poeziju  svih  slavenskih  naroda  odredjuje 
našem  pjesniku  odlično  mjesto  u  slavenskoj  i 
evropskoj  modernoj  poeziji,  označujući  ga  pjes- 
nikom —  budućnosti. 

Dr.  Branko  Drechsler. 

KOPITAR  1N  VUK  KARADŽIĆ.  Na- 
pisa! dr.  M.  Murko.  (Ponatisk  iz  „Lju- 
bljanskega  Zvona").  Minule  godine  izašla  je 
prva  knjiga  „Vukove  prepiske"  u  dr- 
žavnom izdanju  niegovih  djela.  Najbogatiji  i 
najvredniji  dio  ove  knjige  jest  Vukova  prepiska 
s  Kopitarom.  Ove  je  izvore  upotrijebio  prof. 
Murko,  te  nam  s  nove  strane  objasnio  poznatu 
već  činjenicu  :  da  je  Kopitar  tako  reći  stvorio 
Vuka.  Kopitar  je  doista  čudnovata  pojava  u 
historiji  južnoslavenskog  preporoda :  medju 
Slovencima  i  Hrvatima  zastupa  potpuno  re- 
akcionarne tendencije,  te  su  dakako  njegovi 
slovenački  i  hrvatski  protivnici  pobijedili  nje- 
gove pristaše,  a  u  Srba  on  uporedo  s  Vukom 
stupa  u  najoštriju  borbu  protiv  tradicije  i 
reakcionarstva,  te  iznosi  pobjedu.  Kopitar  je 
Vuka  umah  upoznao  u  dušu  ;  on  mu  je  ,,der 
unstudirte,  aber  von  Mutter  Natur  so  freigebig 
mit  dem  hellsten  Kopf  begabte  Vuk..."  Po- 
znavajući Kopitarovu  silnu  strastvenost,  mržnju 
i  zlobu,  kakva  se  kašto  samo  medju  filolozima 
javlja,  možemo  reći,  da  se  izmedju  Vuka  i  njega 
ne  bi  ni  mofjo  zametni;  ti  tako  intimno  prija- 
teljstvo, kako  nam  ga  prikazuje  prof.  Murko, 
a  tako  plodno  u  zajedničkom  djelovanju,  te 
sličnih  primjera  ima  jamačno  malo  općena 
književna  historija,  da  je  Vuk  bio  učen  čovjek 
i  da  je  sam  mogao  udarati  putove  svome  radu. 
Vuk  je  stupao  utrenikom  Kopitarovim  i  zašao 
u  borbu,  prekinuvši  s  pravopisom,  jezikom  i 
čitavom  književnošću  svoga  naroda.  Bilo  je 
i  dosele  poznato,  kako  je  Kopitar  davao  poticaje 
za  najveća  Vukova  djela,  a  sada  vidimo  i  in- 
timnu stranu  ovoga  prijateljstva :  kako  on 
Vuka  zaštićuje  svim  svojim  ugledom  kod  au- 
strijske državne  vlasti,  kako  ga  svuda  pre- 
poruča,  brine  se  za  njegovu  egzistenciju,  pače 
za  ženu  i  djecu.  Ova  prepiska  gotovo  nam 
većma   osvjetljuje  s   nove   strane  Kopitara 


nego  Vuka.  jer  smo  učenog  Slovenca  poznavali 
ponajviše  samo  s  jedne  strane :  kao  strastvena 
i  zagrižljiva  protivnika  Copa.  Prešerna  i  Gaja, 
a  sad  vidimo  i  simpatičnu,  toplu  stranu  nje- 
gova značaja. 

I  ova  radnja  prof.  Murka,  kao  svaka  nje- 
gova, odlikuje  se  bogatom  gradjom  te  pre- 
ciznim i  jasnim  zaključcima,  a  lijep  je  prilog 
za  našu  književnu  povijest.  B.  D. 

OVOGODIŠNJA    DRAMSKA  PRODUK- 
CUA  U  ČEŠKOJ  LITERATURI.*  Jedan  od- 
lomak glasovite  one  epohe  češke  historije  oko 
god.  1620.,  približio  nam  je  Viktor  Dyk 
svojom  dramom  „Posel".  Ne  historiju,  jer  mu  je 
dogodjaj  posve  sporedan,  već  duh  dobe,  značaj 
epohe,  smisao  momenta  u  razvitku  i  zauzla- 
van  ju ...  do  toga  je  bilo  autoru,  kad  je  pošao, 
da  ocrta  češki  karakter  u  drami.  Tomaš  Roh 
je  glavni  junak,  i  ako  se  to  nije  u  prvi  mah  shva- 
tilo. Posel  je  karakteristična  figura  kao  kon- 
trast Tomašu  Rohu  i  težina,  pod  kojom  on  pati 
i  stradava,  pod  čijim  se  utjecajem  učvršćuje  i 
obogaćuje  vjera  u  njemu.  Tomaš  Roh  razlikuje 
dobro  od  zla.  grijeh  od  kreposti,  pa  kad  mu  sin 
može  svaki  čas  da  pogine  u  kraljevskoj  vojsci  i 
kad  mu  Posel  {=  poslanik)  vodi  kćer  preko 
njegove  volje,  on  ostaje  opet  neslomljen  i  jak, 
bez  suze  i  otpora,  čita  bibliju,  žrtvu  Abraha- 
movu,  vjeruje  i  raste.  Posel  je  carski  vojnik  a 
Tomaš  Roh  vjeruje  u  boga  i  Čita  bibliju  baš  kao 
Zižka,  kad  ga  najviše  beli.  Tomaš  Roh  je  pa- 
sivan karakter,  ali  koji  se  baš  tom  pasivnosti  i 
rezignovanom  patnjom,  kojom  raste,  diže  kao 
glavni  junak  u  radnji.  Tomaš  Roh  govori  za 
cijeli  Češki  narod,  za  cijelu  češku  historiju.  Nigda 
nije  bilo  snage,  da  se  vodi  svoj  život  i  onda,  kad 
se  usud  očito  mogao  da  progleda.  A  tako  se  do- 
lazi do  onog  momenta  i  do  one  značajke  češke 
prošlosti  i  njezinog  duha :  vazda  rezignovano 
i  s  novim  naivnim  nadama  preći  preko  skoro  do- 
vršenog djela  baš  u  času.  kad  bi  donijelo  uspjeh. 
Veliki  uspjesi  historije  i  kulture  postigli  se  ne- 
znatnim činima,  a  svaka  se  velika  misao,  čije  bi 
vidljive  konzekvence  duboko  zasegle  u  vascijeli 
život,  omela  bez  znatnih  korisnih  posljedica. 

Dogodjaja  u  „Poslu"  nema.  To  je  istina. 
Nema  širokih  platna  i  dalekih  perspektiva,  ali 


•  Viktor  Dyk:  Posel.  Drama  o  trech 
dejstvich.  K.  1.  —  Emil  Treval:  Valka 
bohu-  Drama  o  trech  dejstvich.  Kr.  1.20.  — 
Jirl  Karasek  ze  Lvovic:  Cesare  Bor- 
gia.  Dramatcha  baseu.  Kr.  2.  —  Amo  Dvor- 
ž  1  k  :  Knlže.  Tri  dejstvi.  Kr.  2.40. 

je  autor  genijalnom  invencijom  primio  i  spri- 
jateljio  s  nama  ono  najintimnije,  Sto  su  karak- 
teri i  dobe  nosile  u  sebi.  Išlo  se  za  koncentra- 
cijom fina  i  dogodjaja.  Velike  dekoracije  i  per- 
spektive utrudjuju  fantaziju  i  oko,  retoričnost 
i  pozerstvo  u  romantičara  nije  dopuštalo  onaj 
topli  vez  gledaoca  i  scene.  S  tihana.  za  svijetla 
mjesečevog  otvara  autor  scenu  i  u  dva  u  tri  ka- 
raktera  crta  ideje  i  smisao  dobe  vise  nego  je  to 
učinio  n.  pr.  Jirasek  svojim  „Zižkom".  U  „Zižki" 
se  htjelo  postaviti  cij-lu  veliku  dramu  na  onaj 
poznati  konflikt  religijozno-narodni,  ali  to  au- 
toru u  ono  nekoliko  izvikanih  po  novinama 
lozinki  nije  uspjela  Tamo  Zižka  radi,  ima  u 
njega  čina.  ali  kao  da  ti  čini  nijesu  nužna  kon- 
zekvenca  unutarnjih  dispozicija.  Meni  su  se 
učinili  kao  nešto  vanjsko,  s  dramom  organički 
nepovezano,  iz  nje  neizraslo.  U  „Poslu"  nije 
doduše  istaknut  problem,  ali  je  izgradnja  cijele 
drame  položena  na  idejama  i  osjećajima  dobe 
s  podjednakim  nastojanjima  unutarnjeg  obroda 
i  istine  kao  u  Jiraskovom  „Zižki".  U  „Poslu" 
dinamika  drame  izvire  iz  problema.  Posve 
druga  crta  psihološkog  postanka,  prirodjenija, 
shvatljivija,  organička.   U  „Poslu"  su  ljudi  i 
njihova  djela  izrasla  iz  dobe.  iz  cijelog  onog 
vira  i  osjećanja  i  naziranja,  dok  je  u  „Zižki" 
najprije  cijela  stvar  dekorirana  i  isklesana,  naj- 
prije stvoreni  ljudi,  a  onda  im  se  tek  dale  riječi 
u  usta  i  djelo  u  ruke-  ..Posd"  intimno  i  nepo- 
sredno sugerira.  —  „Zižka"  sili  gledaoca,  da  traži 
psihološku    vezu    medju  unutarnjim  raspolo- 
ženjem i  činom.  U  „Zižki"  mora  gledalac  trčati 
za  dogodjajima  i  smišljati  i  popunjivati  sve  ono, 
što   pozornica  svojom  uzanom  perspektivom 
nije  mogla  da  zahvati,  dok  je  u  „Poslu"  od  su- 
mraka  do  prvog  pijevca  raspređen  i  razložen  na 
sceni  cijeli  bogati  „stimmung"  dobe.  Kako  je  u 
Dvkovoj  radnji  sugestivan  momenat  kad  Petar 
Skalnik  hoće  da  nožem  probode  Posla,  kad 
spava  ;  a  kako  je  ubog  onaj  u  Jirlska.  kada  Žiška 
izbija  iz  ruke  nož  plaćenom  ubojici.  Ovdje  je 
sve  gotovo,  proračunano,  dok  u  ..Poslu"  radnja 
raste  pred  očima,  kao  da  se  razvija  sada  prvi 
puta,  sugestivno  i  snažno  kao  kad  se  autoru 
prvi  put  rodila  u  duši.  „Zižka"  je  u  oficijelne 
publike  i  kritike  uspio,  „Posel"  je  doživio  je- 
dinu reprizu  t  (Svršit  će  se.) 

MHan  VrbanU. 

FEUILLETON 

SLOBODA  ISTRAŽIVANJA  I  -  UPRAVA 
MATICE  HRVATSKE".  U  posljednjem  dvo- 
strukom broju  (t4— 15)  „Glasa",  organa  „Ma- 
tice Hrvatske",  g.  dr.  N.  Andrić,  novi  redaktor 


Matičinih  narodnih  pjesama,  odgovarajući  na 
primjedbe  prof.  Jovana  Skerlića  njegovu  članku  : 
„Otkud  Vuku  ..Zidanje  Skadra",  spočitava  mu. 
što  prije,  nego  li  je  o  ovoj  stvari  pisao,  nije 
„došao  u  Zagreb,  pa  pogledao  Alače- 
vićev  rukopis".  Da  je  došao,  dr.  A. 
„zna.  da  o  ovoj  stvari  ne  bi  —  ništapisa  o". 
U  odgovoru  pak  piscu  „Savremenikovu"  ističe 
dr.  A.  ponovno :  ,,n  e  bi  on  smiouzeti  ni 
p  e  r  o  u  ruke.  da  se  dotakne  ovoga  pitanja, 
dok  se  ne  upozna  s  Alačevićevim 
rukopisom".  U  ovim  je  prikorima  bez  sumnje 
sadržan  neizravan  poziv  u  prvom  redu  g.  dru. 
J.  Skerliću  i  piscu  ..Savremenikovu".  a  onda 
svakomu  istraživaču,  koji  hoće  da  piše  o  tom 
pitanju  :  n  e  k  a  d  o  d  j  u  u  .,M  a  t  i  c  u"  i  p  o- 
gledaju  zbornikAlačevićev.  A  taj 
dvokratni  poziv  ..Matičina"  redaktora  izišao  je 
bez  ikake  ograde  u  organu  „Matičinu",  dakle 
očito  sporazumno  s  društvenom  upravom,  u 
ime  koje  kao  i  odbora  uredjuje  ga  član  radnik 
dr.  A.  Bazala.  Istodobno  s  tim  pozivom  izišla 
je  o  istoj  stvari  u  187.  broju  „Hrvatske"  od  15. 
kolovoza  bilješka  „Jedna  zanimiva  književna 
causerie"  s  potpisom  K(erubina)  S(egvića).  u 
kojoj  se  pisac  hvali :  „Pošto  sam  ja  taj  A  1  a- 
čević'v  zbornik  vidio,  dapače  pre- 
gleda o" . . .,  što  je  jamačno  mogao  sada 
da  učini  samo  s  dozvolomuprave  „Mat. 
Hrv.'\  jer  Matičin  odbor  ima  po  običaju  sada 
ferije.  Osim  toga  je  poznato  da  je  do  sada  uprava 
„Matice  Hrvatske"  rado  dozvoljavala  istraži- 
vačima, da  se  posluže  njezinim  rukopisima. 
Tako  n.  pr.  bugarski  pisac  dr.  I.  Sišmanov  u 
raspravi  „Pjesma  o  mrtvom  bratu"  posebice 
spominje,  kako  mu  je  „Mat.  Hrv."  spremno 
dala,  da  se  posluži  njezinim  rukopisima.  Po- 
taknut gornjim  pozivom  kao  i  primjerima  Keru- 
bina  šegvića  i  dra.  Šišmanova,  pošao  je  pisac 
„Savremenikov"  dne  18.  kolovoza  u  upravu 
„Matice  Hrvatske"  za  uredovnih  sati.  da  usmeno 
zatraži  dozvolu  za  pregledavanje  Alačevićeva 
rukopisa.  No  na  svoju  —  sreću  ne  nadje  u  uredu 
g.  tajnika,  pa  kad  je  g.  poslovodji  otkric  svoju 
želju,  ovaj  je  spremno  poveo  pisca  „Savremeni- 
kova"  k  dru.  N.  Andriću.  kod  kojega  se  je  tada 
taj  rukopis  nahodio  i  koji  slučajno  stanuje  u 
neposrednoj  blizini,  sučelice  „Matici".  I  pisac 
„Savremenikov"  i  g.  poslovodja  učinili  su  to 
u  dobroj  vjeri,  da  je  gornji  poziv  izišao  u  organu 
Matičinu  sporazumno  s  upravom,  t.  j.  da  ne  treba 
još  i  posebne  dozvole  za  pregledavanje  Alačevi- 
ćeva  zbornika.  A  i  dr.  Andrić  je  radio  u  dobroj 
vjeri,  kad  je  piscu  „Savremenikovu"  u  nazoč- 
nosti svojoj  dao  pregledavati  Alačevićev  rukopis. 

budući  da  ga  je  k  njemu  doveo  poslovodja  „Ma- 
tičin". I  tako  je  pisac  „Savremenikov"  mopao 
nesmetano  kroz  puna  Četiri  sata  pregledavati 
rukopis.  Prvi  mu  je  dakako  posao  bio,  da  tačno 
sravni  tekst  triju  prijepornih  pjesama  s  Vukovim 
tekstom.  Na  to  je  utrošio  većinu  vremena  i  uz 
to  pregledao  ostale  tekstove  s  rukopisne  strane 
od  početka  do  stranice  i  sa  Usred  toga  posla  —a 
imao  je  joS  da  pregleda  od  150 — 344.  stranice  — 
priopći  mu  dr.  Andrić  dne  19-  kolovoza,  da  mu 
je  uprava  „Matice  Hrvatske"  zabranila  dalnje 
prtgleiavanjt,  pa  ga  u  ime  njezino  uputio,  da 
zatraži  od  uprave  posebnu  dozvolu  za  pre- 
gledavanje. Nije  bilo  druge  —  pisac  „Savreme- 
nikov"  ostavi  rukopis  i  pismeno  joS  istoga  dana 
zatraži  dozvolu  za  pregledavanje.  Na  svoju  molbu 
dobio  je  za  dva  dana  ovaj  klasični  odgovor: 
,,Br.  44—1908. 

Gospodinu  prof.  Josipu  Pasariću 

u  Zagrebu. 

Na  cienjeno  VaJe  pismo  od  19.  o.  mj.  čast 
nam  je  ovim  obavijestiti  Vas,  da  dozvolu 
za  pregledavanja  Matičinih  rukopisa  na- 
rodnih pjesama  može  dati  samo  odbor 
„Matice  Hrvatske",  pa  će  uprava  ,,M  H."  Vašu 
želju  iznijeti  pred  odbor. 

S  odličnim  poštovanjem 
U  ime  uprave  ,,M  H." 
„Matica  Hrvatska". 

Dr.  A  r  n  0 1  d  Dr.  Ante  Radić 

predsjednik  tajnik." 

Ta  uskrata  s  izgovorom  0  nadležnosti  od- 
bora, koji  će  se  sastati  tek  u  listopadu  ili  stu- 
denom, „govori  više  nego  debela  knjiga",  rekao 
bi  Matičin  redaktor  dr.  Andrić. 

BILJEŠKE 

STOGODIŠNJICA  SMRTI  JOSIPA  ER- 
NESTA  MATU E VICA  Milan  Grlović  iznosi  u 
,,N.  N."  ove  podatke  o  Matijeviću,  koji  je  umro 
u  Zagrebu  23.  srpnja  1808. :  „Josip  Ernesto  Ma- 
tijević  bio  je  rodom  iz  malenoga  Ivanića,  koji 
nam  je  tečajem  19.  stoljeća  dao  razmjerno  vise 
uglednih  hrv.  književnika  i  odličnika,  nego  li 
ikoji  drugi  grad  Hrvatske.  Rodio  se  je  ondje  1. 
ožujka  1742.,  postao  svećenikom  g.  1765.  žup- 


nikom u  GareSnici  g.  1777-  profesorom  vjero- 
nauka u  kr.  Školi  u  Zagrebu  1791.  i  oitamikom 
kod  sv.  Marka  u  Zagrebu,  gdje  je  i  umro  dne 
23.  srpnja  1808.  u  67.  godini.  Safarik,  a  po  njemu 
Kukuljević  i  Ljubić,  bilježe  nam  Sest  djela  Ma- 
tijevićevih  jezikoslovnoga  nabožnoga  i  zabav- 
noga sadržaja,  od  kojih  su  osobitio  neka  nabožna 
vrlo  opsežna." 

Tim  povodom  priopćio  je  dr.  A  Schneider 
u  ,,H.  P.",  da  je  Matijevićeva  obradba  „pripo- 
vesti  od  pobožne  i  bogobojeće  Renanske  Grofice 
Genoveve"  po  redu  treća  medju  hrv.  prerad- 

bum  <1- 

SA  JADRANA  Polovicom  rujna  t.  g.  izaći 
će  moje  najnovije  pjesme  pod  ovim  natpisom. 
Knjiga  će  osvanuti  u  ukusnoj  opremi  tiskom 
„Dioničke  tiskare"  u  Zagrebu,  iznaSat  će  8 
tiskanih  araka  (128  stranica),  a  zapadat  će 
K  1.50.  Novac  i  pretplatni  arci  šalju  se  potpi- 
sanome na  Brodaricu  (Dalmacija).  Ujedno  molim 
ostale  naSe  novine,  da  prenesu  ovaj  moj  poziv 
na  pretplatu,  pa  im  blagodarim  unaprijed  na 
ljubavi.  Rikard  Katahnit  Jtttiov. 

„SPOMENCI  MLADOSTI"  .  Umoljavam  sve 
prijatelje  lijepe  knjige,  da  ove  moje  pjesme  pre- 
poruče i  sakupljanje  pretplatnika  preuzmu  i 
ovamo  ih  prijave.  Knjige  se  Šalju  pouzećem  ili 
uz  unaprijed  priposlani  novac  Knjige  se  na- 
ručuju kod  „Hrv.  tiskare  i  knjižare  dioničarsko 
druStvo  u  Požegi".  Pjesme  su  u  lijepom  formatu 
i  broSirane,  a  cijena  im  je  80  filira. 

Ivan  Franjić  Pofefanim. 

POZIV  NA  PRETPLATU.  Objelo- 
danili svojom  nakladom  knjigu  ,,Na5e  glazbene 
prilike  i  neprilike",  kojom  naumih :  1.  Upozo- 
riti naSe  općinstvo  na  mnoge  predrasude,  koje 
0  muzici  kod  nas  vladaju.  2.  Podvrći  kritici 
pogrjesan  rad  većine  naSih  glazbenih  društava, 
te  im  podati  direktivu  daljnjem  nastojanju. 
3.  Upozoriti  na  stranputicu  kojom  krenusmo 
u  pogledu  crkvene  glazbe.  Ukratko,  knjizi  je 
svrha:  popularizovanje  prave  muzičke  ljepote. 
Namijenjena  je  ne  samo  glazbenim  diletantima, 
nego  i  ostalom  općinstvu.  Pisana  je  popularno. 
Cijena  K  2. 

Antmn  DobronU.  DrniS  (Dalmacija). 


UREDNIŠTVO  primilo  je  OVE  KNJIGE:  Izdanje  Društva  hrv.  srednjoSkoL  profesora. 

A.  Santić,  Pod  maglom.  Slika  iz  Cijena  2  K. 
gornje  Hercegovine.  Beograd.  1907-  D.   Sabina,  Osveta.   Preveo  Sabin 

Hrvatski    pripovjedači.   Knjiga  Rakušev.   Sisak.   1907.   Naklada  J.  Dujaka. 

prva.  Priredio  Milan  Ogrizović.  Zagreb.  1907.  Cijena  20  f. 

MJESEČNIK  DRUŠTVA  HRV.  KNJIŽEVNIKA 


Ml  LAN  VRBANIĆ:  PROTESTANTSKI  PERIOD  U  NAŠOJ 
KNJIŽEVNOSTI 

Širenjem  protestantskoga  vjerskog  naučanja  bila  bi  se  kod  nas  u  Hrvatskoj 
razvila  posebna  književnost,  koja  bi  bila  utjecala  na  uobličenje  posebnih  kulturnih 
i  političkih  formacija  u  životu  južnih  Slavena.  Humanost,  koja  se  bazirala  na 
vjerskom  osječaju,  bila  bi  možda  u  književnost  i  u  cijeli  kulturni  život  na  slavenskom 
jugu  unijela  momenat  intimnijega  zbliženja  i  nužde  zajedničke  obrane  i  razvitka. 
Možda  bi  naš  život  zabilježio  posve  drugu  crtu  u  historiji.  Jer  nije  n.  pr.  samo  sje- 
vernjački život,  već  i  protestantizam  razlogom,  da  se  kultura  na  sjeveru  razvija 
harmoničnije  i  etičnije  od  one  na  jugu.  Pitanje  je  istina,  kako  bi  vjerska  forma 
samoga  protestantizma  prijala  našem  narodnom  duhu  i  našim  katoličkim  tradi- 
cijama, a  onda  je  zanimljivo  i  to,  kako  bi  se  razvijao  naš  život  pod  utjecajem  ger- 
manskim, mjesto  onoga  latinskoga.  Jedan  je  momenat  znatan :  protestantizam 
je  naglasio  narodnu,  političku  i  socijalnu  slobodu.  Bio  je  prosvjed  pojedinca  protiv 
ugnjetavanja  sa  strane  mogućnika  i  privilegovanih,  bio  je  protiv  podjarmljivanja 
mase  monopolizovanim  istinama,  bio  je  protiv  crkvene  kazuistike  i  legalizma. 
Tko  zna,  ne  bi  li  bili  baš  ovi  zahtjevi  protestantizma  za  uvijek  iz  našeg  života 
uklonili  katoličku  asketsku  indolenciju  i  vizantinsko  intriganstvo  ?  Smisao  za 
praktični,  proračunani  način  života  bio  bi  nas  južne  Slavene  oslobodio  bratskoga 
trvenja,  izbrisao  bi  sve  one  opreke  idealne  i  vjerske  i  spriječio  bi  bio  u  historiji 
mnoge  nedaće  naše.  A  što  je  glavno :  bio  bi  nas  književno  sjedinio  i  osigurao  nam 
mirni  kulturni  razvitak.  I  s  te  je  strane  PrimožuTrubrubio  protestantizam 
najsimpatičniji.  Taj  pošteni  i  domoljubni  slovenački  propovjednik  htio  je  stvorit 
zajednički  jezik  i  književnost  južnim  Slavenima.  Trubar  je  pokrenuo  sve,  on  je 
sve  vodio.  Za  materijalnu  i  moralnu  pomoć  brinuo  se  on  sam.  Valjalo  je  naći  ljude, 
koji  će  pisati  i  prevadjati  knjige  za  puk,  valjalo  je  naći  bogatih  mecena,  koji  će  za 
narodnu  ili  vjersku  stVar  žrtvovati  novaca.  Trubar  ima  plan.  Najprije  propovijeda, 
da  opaža,  kako  će  se  naroda  dojmiti  novo  naučan  je  i  da  vidi,  s  koje  će  strane  biti 
otpor  najjači.  Narod  ga  voli,  jer  je  „pošten,  učen  i  bogobojazan",  ali  je  njegovo 
propovijedanje  zazorno  kolegama  svećenicima,  pa  oni  ruju  protiv  njega  kod  na- 
mjesnika i  kod  biskupa,  samo  da  ga  uklone.  A  on  opet  i  dalje  javno  propovijeda  po 
Kranjskoj  i  Gorici.  Ljubljanski  biskup  Urban  Tekstor  isposlovao  je  napokon  u 
namjesnika  zemlje,  da  je  1547.  god.  izdao  nalog,  po  kojem  se  Trubar  imao  pri. 
tvoriti.  Trubar  umakne  u  Njemačku.  Tu  je  tek  njegov  naum  postao  jasniji  i  odre- 

djeniji.  U  Kemptcnu,  gdje  je  dobio  propovjedničko  mjesto,  razvezale  su  mu  se  ruke 
i  nadošao  čas  njegova  rada.  Prvi  ozbiljni  pokušaj  učinio  je  g.  1550.  prijevodom 
katekizma.  Prva  ta  knjiga  na  slovenskom  jeziku  bila  je  Štampana  u  Tiibingenu. 
Barun  U  n  g  n  a  d  plaćao  je  trošak  za  nakladu,  prevodioce  i  slagare.  Stjepan 
Konzul  i  Antonije  Dalmatin  („Antonius  Dalmata  exul")  prevadjali 
su  knjige  uz  pomoć  samoga  Trubra.  Njih  dvojica  —  Konzul  i  Dalmatin  —  bili  su 
vodje  protestantskoga  pokreta  u  Hrvatskoj,  Istri  i  Dalmaciji,  a  Merčerić  i 
P  o  p  o  v  i  ć  u  Bosni  i  dalje.  Za  sve  se  te  ljude  pobrinuo  Trubar  sam.  On  je  bio  duša 
svemu.  Neumorno  je  prevadjao,  ispravljao,  u  tiskari  nadgledao,  dopisivao,  plaćao, 
skupljao  nove  mecene,  sokolio  i  stradao.  Da  se  knjige  uzmognu  raširiti  po  hr- 
vatskom primorju,  Dalmaciji,  Bosnoj  i  Srbiji,  morale  se  štampati  glagolskim  i 
ćirilskim  pismenima.  Odlila  se  glagolska  pismena  i  u  Niirnbergu  i  izišla  štampom 
prva  hrvatska  protestantska  knjiga.  To  je  bio  tek  pokušaj.  Otštampalo  se  samo 
nekoliko  glagolskih  abeceda  u  različitim  veličinama,  zatim  očenaš,  prva  glava 
pisma  Rimljanima  i  117-  psalam.  1  kralju  Maksimilijanu  poslali  su  god.  1560.  jedan 
primjerak  hrvatskoga  tiska.  U  svem  su  se  tiskale  knjige  u  Tiibingenu,  Urahu  i 
Niirnbergu.  God.  1561.  počelo  se  tiskati  i  ćirilicom.  U  to  vrijeme  radile  su  tiskare 
u  sav  mah.  Trebalo  jedino  novčane  pomoći,  a  tu  je  primicao  kralj  Maksimilijam 
virtenberški  vojvoda  Krištof,  barun  Ungnad,  pa  onda  njemački  staleži  i  slobodni 
gradovi.  U  Hrvatskoj  je  od  velikaša  bio  sklon  tome  pokretu  Juraj  grof  Zrinjski, 
koji  je  poslije  smrti  Ungnadove  (1564.)  nekoliko  godina  (1570.)  osnovao  o  svom 
trošku  tiskaru  u  Nedelišću,  gdje  je  B  u  č  i  ć  štampao  svoj  „Katekizam". 

Smrću  Ungnadovom  stigao  je  hrvatske  tiskare  u  Njemačkoj  težak  udarac 
Još  neko  vrijeme  sproveli  su  tamo  Konzul  i  Dalmatin,  a  g.  1566.  vratili  se  uz  po- 
pratno pismo  vojvode  Krištofa  natrag  u  domovinu.  Kakva  je  daljnja  sudbina 
stigla  hrvatske  štamparije,  nije  posve  stalno  poznato.  Sigurno  se  zna,  da  su  sve 
knjige,  tiskane  glagolskim,  ćirilskim  ili  latinskim  pismenima  u  svrhu  protestant- 
skoga reformiranja  južnih  Slavena  Isusovci  marljivo  spaljivali.  Imali  su  posebno 
sudište  i  posebne  inkvizitore,  koji  su  tražili  knjige,  da  ih  unište.  U  Ljubljani  su  ih 
spalili  najviše,  baš  u  Ljubljani,  gdje  Slovenci  dižu  ocu  svoje  knjige,  poštenom 
domoljubu  i  vjerskom  reformatoru,  doličan  spomenik. 

Knjige  su  dakle  spalili  sve.  Slagari  se  razišli  bez  traga.  Glagolska  i  ćirilska 
pismena  upotrebili  su  Isusovci  u  svoje  svrhe.  Kardinal  B  o  r  g  i  a  tvrdi,  da  su  pis- 
mena preko  Rijeke  došla  u  Rim.  Njima  se  štampahu  crkvene  knjige  za  hrvatske 
pope  glagoljaše.  To  potvrdjuje  i  A  s  s  e  m  a  n  („Kalendaria  eclesiae  universae". 
Romae  1775-  str.  430—32).  Tim  otetim  pismenima  tiskale  se  knjige  u  Rimu  i  dijelile 
se  u  narod  badava* 

I  tako  je  uništeno  djelo  dugih  godina  i  poštenih  nastojanja,  a  hrvatska  knjiga 
ustavljena  u  razvitku  barem  za  sto  godina. 

Da  se  je  400  godina  —  otkako  je  najme  Trubar  počeo  da  širi  protestantizam  — 
razvijala  naša  književnost  jedinstveno,  posve  drugačije  pisali  bismo  mi  danas  0 
njoj.  I  jezik  bio  bi  nam  već  300  godina  ucijeljeniji,  pa  ne  bi  trebalo  tek  ilirskoga 
pokreta,  da  podsjeti  na  nuždu  jedinstvenosti  jezika  u  književnosti.  U  cijeloj  našoj 

♦  Prva  knjiga,  koja  je  izišla  iz  te  Štamparije,  štampana  otetim  pismenima,  ima  na  unu. 
trainjoj  strani  naslovnoga  lista  napisano  ovo  :  ,,D'  ordine  dell"  Itlustrissimi  Signori  Cardinalli 
della  sacra  con?re?atione  de  Propaganda  Fide,  si  dispensano  gratis." 

književnosti  nema  uopće  perioda,  na  koji  bi  se  nastavio  rad  mladjih  koljena.  Rijetke 
glave  vraćaju  se  prošlosti  i  naglasuju  potrebu  nadovezivanja  na  tradicije  i  traženja 
uzora  u  gotovim,  zatvorenim  književnim  formacijama.  Radi  religije  razvili  se  u 
južnih  Slavena  tako  oprečni  nacionalni  osjećaji.  Vjerski  odgoj  utiskivao  se  u  škol- 
stvo, politiku,  sudstvo  i  porodični  život,  pa  je  ostavio  tragove  u  kulturi  i  književ- 
nosti. Religije  su  odgojile  posebne  naturele,  na  osnovnom  shvaćanju  života  i  svijeta 
razvile  su  cjelokupni  život  pojedinih  naroda  i  država.  Ne  radi  položaja,  već  radi 
religije  bili  su  hrvatski  vladari  u  našoj  čisto  narodnoj  prošlosti  okrenuti  k  Rimu. 
a  srpski  k  Vizantu.  Hierarhija  pravila  je  diplomatske  smutnje  pod  plaštem  religije. 
Danas  samo  manje  misaoni  ljudi  zapadaju  u  bludnju,  da  je  temperamenat  u  našim 
slavenskim  književnostima  na  jugu  razvio  onakvu  oprečnost  u  koncepciji  i  shva- 
ćanju. Bolje  razumijevanje  dovelo  je  do  uvidjavnosti,  da  je  oprečnost  u  formi  i 
sadržaju,  u  kulturi  i  politici  skrivila  baš  nejedinstvenost  religija,  koje  su  vodile 
odgoj  vascijelog  našeg  života.  Dakako,  da  je  i  drugdje  bilo  tako,  jer  se  je  cijela 
evropska  civilizacija  razvila  sintetički  iz  antikne  kulture  i  kršćanske  moralke,  ali 
baš  mi  znatno  opažamo,  kako  je  oprečnost  u  religijama  naših  naroda  kulturom 
stvorila  i  posve  oprečne  nacionalne  tendencije. 

Crkva  je  kršćanska  bila  najmoćnijim  faktorom  u  razvitku  opće  i  kulturne 
historije.  Cijelim  srednjim  vijekom  njezin  je  utjecaj  općenit.  Ona  svojim  autori- 
tetom drma  najsnažnijim  prijestoljima,  ruši  i  reformira  države,  gazi  po  lješinama 
i  diže  lomače.  Tko  će  zaboraviti  Gera  i  polapske  Slavene,  Bartolovu  noć,  patničke 
borbe  ćirila  i  Metodija,  dugotrajne  borbe  za  našu  glagolicu  i  husitske  ratove  ! 

A  unutrašnja  strana  same  religije,  njezina  nauka,  pružila  je  najviše  gradje 
za  stvaranje  umjetničkih  djela  svake  vrste  i  različitih  vrijednosti ;  ona  je  prodrla 
i  ušla  svuda,  i  u  narodnu  književnost,  koja  je  najnarodnija  i  najviše  originalna. 
Naše  su  narodne  legende  i  junačke  pjesme  pune  religijoznosti  i  svetaštva.  Crkva 
je  kršćanska  postala  vrelom  sižea,  ona  je  stvorila  Rafaela  i  Mihalangela,  Dantea  i 
Tassa.  A  sve  to  u  Italiji,  gdje  je  pritisak  njezin  bio  najjači.  Umjetnost  je  stupila  u 
službu  srednjevjekovne  religije,  bila  je  pod  utjecajem  didaktično-tendencijoznih 
postulata  i  formulovanih  veličina  svoga  vremena.  Književnost  svih  naroda  nosi  na 
sebi  vjerski  biljeg ;  cijeli  zapad  do  Voltaira  i  francuske  revolucije  bio  je  prožet 
vjerskom  idejom,  ona  je  bila  opća  vodilja  i  opća  moć.  Mrtva  latinština  tištila  je 
narodni  kulturni  razvitak,  privilegovani  razredi  —  hierarhija  i  plemstvo  —  ostavili 
su  narod  da  hiri  bez  svoga  narodnog  jezika  i  knjige.  A  svaki  se  pokušaj,  da  se  pro- 
budi narodna  svijest  i  podigne  značenje  nacionalne  ideje,  ugušivao  i  potiskivao  kao 
protivjerski  i  bezbožni.  Husov  se  pokret  brzo  ugušuje,  premda  je  u  žižki,  „slijepom 
barbaru",  dobio  značenje  narodne  borbe.  Luter,  Kalvin  i  Cvingli  dolaze  u  zgodno 
vrijeme  nemoći  i  unutrašnje  razrovanosti  katoličke  crkve,  i  zato  uspijevaju,  a 
francuska  revolucija  prodire  jedino  —  i  to  ne  trajno  —  svojom  vulkanskom  moći. 
Pa  nije  li  reakcija,  koja  je  uslijedila  na  francusku  revoluciju,  a  koja  se  rodila  u  krilu 
katoličke  crkve,  vratila  cijeli  život  natrag :  književnost  u  katoličku  romantičnost 
(Chateaubriand,  Lamartine,  Uhland,  Eichendorf,  Immermann,  Alfiero,  Foscolo, 
Manzoni),  a  politiku  u  apsolutistički  režim  (Meternichov  apsolutistički  sistem). 

Politička  i  narodna  nastojanja  ni  jesu  nigda  mogla  doći  do  izražaja,  jer  su  na- 
rodi gubitkom  slobodne  države  posve  pregorno  svoju  energiju  trošili  za  tuđje  ci- 
ljeve. Ali  je  nejasno  to,  da  se  je  svaki  narodni  pokret  morao  zaodjeti  baš  ruhom 

vjerske  forme  bilo  kakve  vrste,  nejasno  je  zato,  jer  je  hierarhija  ugušivala  svak, 
i  najsitniji  pokušaj,  da  se  narod  otudji  učenju  rimske  crkve.  Progoni  sa  strane 
crkve,  inkvizicije  i  lomače  uplašile  su  i  one,  koji  su  bili  uvjereni,  da  živu  kršćan- 
skije  od  svojih  progonitelja.  Pod  crkvenim  su  utjecajem  stajale  sve  državne  vlasti, 
plemstvo  i  naučenjački  autoriteti,  jer  je  bogata  hierarhija  svojim  blagom  osnovala 
i  podržavala  egzistenciju  skoro  svim  srednjevjekovnim  univerzama.  Skolastici  su, 
doduše  svojim  smislom  za  logičnost  zajamčil  i  daljnji  intelektualni  razvitak  u  zna- 
nosti, oni  su  počeli  eno  zabacivati  „credere",  a  isticati  „scire"  i  „intelligere",  ali 
su  opet  za  volju  crkve  umjeli  da  poprimu  posve  oprečno  stanovište  u  prosudjivanju 
vjeri  neugodnih  upadica.  1  tako  je  slobodno  mišljenje,  raskolnike  i  buntovnike 
progonila  država,  crkveni  i  svjetski  autoriteti.  Tako  je  stradao  Hus,  zbog  toga  je 
patio  Luter  i  kod  nas  Primož  Trubar.  Katolički  svećenik,  zapravo  propovjednik 
narodni,  koji  je  u  duši  nosio  ljubav  za  svoj  slovenski  narod,  za  cijeli  slavenski  jug, 
osjećao  želju  za  boljom  budućnosti  i  svijesnijim  slobodnijim  životom.  To  je  bio 
Primož  Trubar.  On  je  bio  prvi  svijesni  Jugoslaven  Odrekao  se  za  volju  narodne, 
misli  katoličke  vjere  i  počeo  širiti  protestantizam,  jer  je  u  njem  gledao  budućnost 
književnosti  južnih  Slavena.  Mi  smo  doduše  tada  trebali  reforme,  ali  je  naš  život 
nije  slutio,  nije  vapio  za  njom.  Nama  je  bilo  nužnije  probudjenje  narodne  svijesti 
narodnom  književnosti,  a  vjerska  je  reforma  bila  tek  sredstvo,  da  se  to  postigne. 
Ideja  preporoda  narodne  knjige  ne  bijaše  dakle  posve  jasna,  ne  bijaše  osnovana 
na  čisto  narodnim  osnovima,  ne  bijaše  oštro  i  slobodno  naglašena.  Trubar  bijaše 
narodni  svećenk,  ne  vjerski  reformator  kao  Luter.  Trubrov  je  pokret  imao  značenje 
nacionalno,  dok  je  Luterov  pokret  socijalan,  a  Husov  čisto  ćudoredan. 

Reformiranje  bijaše  u  rukama  mekih,  tihih  i  skromnih  pojedinaca,  većinom 
svećenika,  vodjenih  narodnom  misli,  od  kojih  je  možda  najviše  vrijedio  Ungnad, 
koji  je  najviše  žrtvovao,  pa  Trubar,  koji  je  najviše  radio,  patio  i  pregarao.  Istupili 
su  premalo  ofenzivno,  a  bili  su  slabi,  jer  se  nijesu  mogli  osloniti  na  okoliš,  niti  na 
stalne,  čvrsto  izgradjene  planove.  Valjalo  je  povesti  boj  protiv  ukočenim  teorijama 
i  dogmama,  protiv  reakcionarstva,  valjalo  je  revolucijonirati  duhove,  zaokupiti 
reformom  čitavi  život.  Boj  nije  vodila  masa,  život,  decenij,  ili  stoljeće  —  nije  bio 
pripravljen  dugim  nizom  godina  ;  došao  je  prenaglo,  nije  mogao  zahvatiti  svijesti 
naroda,  cijeloga  njegova  života  rasplamtjeti  vatrom,  što  bi  bezobzirno  ništila, 
nije  mogao  preći  u  krvavi  rat  sile  i  željeza,  kakvi  su  bili  drugi  vjerski  ratovi.Cijela 
ta  naša  reformacija  nije  imala  negativni,  bojovni  karakter.  Husitskim  ratovima 
čuvahu  česi  svoj  narodni  značaj  protiv  Njemstva,  a  Mauri  u  španiji  Čuvahu  svoju 
kulturu.  Valjalo  je  vjerski  rat  pretvoriti  u  narodni,  istupiti  jasnije  s  idejom,  prokaliti* 
njome  život  i  učiniti  je  vodiljom.  Misao  je  bila  dosta  zrela,  ali  se  nije  mogla  realizi- 
rati zato,  što  nije  našla  neustrašivih  propagatora  i  revolucijonarnih,  nervoznih 
agitatora.  U  vodja  (recimo  u  samoga  Trubra  i  Konzula)  bijaše  dosta  lijepoga  orga 
nizatorskog  duha,  ali  premalo  sredstava  i  tvrde  bezobzirnosti,  čitavi  pokret  bijaše 
nešto  žensko.  Dakako,  da  je  njegovom  neuspjehu  mnogo  krivo  i  to,  što  je  bio  u 
rukama  osamjelih  pojedinaca,  koji  nijesu  za  sobom  vodili  masu,  koji  nijesu  našli 
utrta  terena  i  zdravih  duša,  koje  bi  shvaćale.  Reformacija  se  ne  provadjaše  dosljed- 
no, bijaše  fragmentarna,  uvjetovana  sitnim  vanjskim  i  unutarnjim  dogodjajima. 
Cijeli  pokret  ne  imadjaše  središnje  točke,  kamo  bi  se  sticali  svi  putevi,  ne  imadjaše 
središnjega  duha,  koji  bi  sipao  vatrom  na  sve  strane  —  jednom  riječi :  n  e  b  i  j  a  š  e 

u  nas  đogodjaj  vremena.  Središte  čitavoga  pokreta  bijaše  izvan  jugo- 
slavenskih zemalja  —  u  Njemačkoj,  a  odanle  stizavao  dolje  nerazumljiv  narodu, 
jer  mu  bijaše  duhom  i  jezikom  tudj.  Knjige,  koje  su  se  štampale  u  Njemačkoj,  bile 
su  slabi  prijevodi  iz  latinskoga  i  njemačkoga  jezika,  a  Trubar,  koji  je  u  početku 
radio  sam,  nije  bio  vješt  svim  slovenskim  dialektima,  a  tek  nije  imao  spreme,  da 
bi  ih  salio  u  jedno  književno  narječje.  Konzul  i  Dalmatin  pisali  su  opet  dialektom 
svoga  kraja,  a  prevadjali  većinom  iz  staroga  slovenskog  crkvenog  jezika.  U  toj 
raznolikosti  ortografija  i  dialekata  pomišljalo  se  na  jedinstveno  pismo  i  gramatiku- 
Tog  se  posla  primio  A  damBohorić,  te  je  u  isto  vrijeme  s  Dalmatinovom  slove- 
načkom  biblijom  izdao  g.  1587-  gramatiku  na  latinskom  jeziku.  Koristi  velike  od 
te  gramatike  za  razvitak  i  jedinstvenost  jezika  nije  bilo,  jer  se  je  i  dalje  pisalo 
ortografijom  Konzulovom,  a  Trubrovom  germanizovanom  slovenštinom. 

Medjutim  vrijeme  bi  bilo  samo  svladalo  ovakve  opreke  i  književnost  bi  južnih 
Slavena  bila  pošla  jednim  putem  u  formi  i  karakteru,  da  nije  reakcija  uništila  lijepo 
djelo  u  zametku.  Protestantizam  rodio  je  jezuite,  oni  su  ugušili  i  Trubrov  pokret. 
Zgruvaše  program  i  moralku,  raširiše  se  cijelom  Evropom,  zaokupiše  sve  svjetske 
prijestolnice,  uvukoše  se  u  dvorove  u  haljini  pokornih,  čednih  ispovjednika,  utis- 
nute se  u  sav  život  kao  odgojitelji  i  propovjednici.  Jezuitizam  pretvarao  je  narodne 
vlade  u  vjersko-reakcijonarne,  on  je  diktirao  ustav,  davao  politici  smjer,  njegova 
je  diktatura  gušila  svaku  slobodniju  misao  u  njenom  začetku,  svaki  slobodoumniji 
pokret,  ako  je  bio  protiv  njihove  politike.  Izradivši  za  sebe  naklonost  dvorova, 
proganjahu  protestante,  tjerahu  ih  izvan  granica  domovine,  a  imanja  njihova 
konf iskovanu.  Nagomilaše  ogromno  blago,  osnivahu  škole  i  crkve.  U  Austriju  po- 
zvao ih  je  g.  1551.  nadvojvoda  austrijski  Ferdinand  I.  Piše  on  :  ,,U  tužnom  trenju 
med  ju  crkvom  i  narodima  imat  će  jezuite  dužnost,  da  slobodnim  (!)  umjećem. 
govorima,  literaturom  i  filozofijom  odgajaju  mladež  krijeposnim  i  ćudo- 
rednim životo  m". 

Sve  su  Trubrove  knjige  jezuite  spalili.  I  nedužnu  Bohorićevu  gramatidu  stiže 
ista  sudbina.  Trubar  je  bio  zadnji  put  u  domovini  g.  1567-,  a  umro  je  u  tudjini 
28.  lipnja  1586. 

„Bil  je  —  kako  piše  Glazer  u  svojoj  historiji  —  sijajen  vzgled  požrtvovanja, 
zatajevanja  samega  sebe,  potrpljivosti,  radodarnosti ;  rode  se  taki  možje  za  času 
velikih  zgodovinskih  dogodkov,  ko  potresajo  ljudi  vseh  stanov". 

Cijeli  Trubrov  pokret  bio  je  jedan  smion  i  pošten  pokušaj,  oteti  južne  Slavene 
štetnom  utjecaju  Rima,  i  na  toj  slobodi  osigurati  im  jedinstvenu  književnost  i  kul- 
turu. A  kakav  bi  momenat  ovakva  književnost  i  ovakva  kultura  unijela  u  razvitak 
naše  političke  historije,  bilo  bi  poučno  ogledati. 

31-  srpnja  slavi  katolička  crkva  spomen  svog  sveca  Ignaca  lovolskoga,  ute- 
meljitelja isusovačkoga  reda. 

Šteta,  što  baš  toga  dana  nijesu  Slovenci  podigli  spomenik  ocu  svoje  knjige 
Pr  imožu  Trubru  ? 

DRAMA  U  TRI  ČINA 
LIGA  : 

BARUNICA  ESTHER  HALLAY 
TIBERIJ 

GROFINJA  TIGERA 


BARUN  HALLAY 

GOSPODJA  DE  REVAY,  majka  barunice  Hallay. 
LIJEČNIK,  HALUSA  I  NUBIJAC  SLUGA. 


čin  se  zbira  jedne  večeri  u  nubijskoj  koloniji  u  Theben-PaJace. 
ČIN  PRVL 

Veler  u  parku  pred  lijevim  krilom  Tbeben-Palace. 
PRVI  PRIZOR. 

Dolaie  u  sport- kostimima  &  la  caki  sa  jašenja  :  s  lijeva  naprijed  Tigera,  yt 
njom  Tiberij. 

f  i  b  e  r  i  j  (prema  natrag) :  Vodi  tc  konje  Mi  ćemo  pješke  preko  trkališta 
u  kupke.  *J 

Tigera:  Ne  mogu.  Umorna  sam.  Da  sam  i  16  godišnji  stall-boy  bila  bi 
umorna,  čemu  je  bio  ovaj  posljednji  galopp? 

T  i  b  e  r :  Ah,  Tigera  !  Mišljah  da  će  tebi  poslužiti :  ,,il  y  a  une  vie  qui  passe". 
Naprijed  —  po  mogućnosti  okretom  fandanga,  rhytmom  bostona,  Cakes  walckesa 
i_velike  mazurke,  teškim  kolima  sa  40  milja  na  uru  ili  —  irlandskim  jahaćem  25 
stopa  na  jedan  skok  ali  samo  vazda  naprijed  —  Hurrah  ! 

Tigera:  Tiberije?  —  Sjedni.  Svaki  živac  u  meni  dršće  —  preko  oka  pa- 
daju mi  vjedje,  a  nije  san.  čudno  je  to  ćuvstvo,  što  nas  savladava,  iza  ovake 
samrtne  ure,  ko  što  nam  je  ova  podnevna  bila.  (Sjeda  izmorena;  \a  čas  se  ci- 
jela sjedalom  pru{i.) 

Tiberij:  Da,  Tigera/  ćudno  je  to  ćuvstvo  !  Iza  ovakova  nam  je  ćasa,  kan 
da  smo  nešto  novo,  neoćekivano  i  veliko  postigli  time,  Što  opet  možemo,  da  ovim 
šuštim  životom  kao  i  dosele  posrćemo  dalje  

Tigera:  Monsum  —  Monsum  sa  crljenim,  velikim  izbuljenim  oćima,  u 
dugom  beskrajnom  surom  plaštu,  vrućega  daha  i  brzoga  lijeta  —  hu  — 

Tiberij  (okrutno) :  Tigera,  potreslo  ti  je  živcima.  Strašna  ona  zapara, 
onaj  žeženi  pijesak,  urlik  vjetra  i  napor  rijetka  pohoda,  pa  postaješ  banalna  

Tigera  (podije  se  presenećena) :  Tiberije  !  Što  je  to  tebi  ?  Ti  si  strašno  uz- 
rujan —  snužden.  Vidim  da  se  u  tebi  nešto  luči,  cijepa  — 

Tiberij  (zamišljeno):  Misliš  li  mene,  Tigera? 

T  i  g  e  r  *(br\e) :  Bojim  se  da  će  ti  sad  na  ovo  duboko  oko  navrijeti  suza  

Tebi  Tiberije  na  ovo  tvoje  oko  suza,  ja  se  plašim;  ja  ginem,  Tiberije  — 

Tiberije  ( zamišljen) :  Da  radije  nijesi  progovorila  ovako,  Tigera  

T  i  g  e  r  z(uzbudjeno) :  Ginem  gore,  no  sam  ginula  za  tmurnoga  ovog  podneva 
na  žeženom  pijesku  otvorene  pustinje,  pod  otrovnim  dahom  vrućega  monsunu. 

Tiberij  ( zamišljen) :  Ne  govori  ovako  dalje,  Tigera  

Tigera:  Moram;  boli  me,  vrijedja  me.  Ja  znam  da  me  ne  ljubiš  —  ne  plaSi 
se,  ne  ću  da  budnem  „banalna"  —  Ja  tebe  žudim,  Tiberije  —  Ali  odnosi,  u  koje 
se  mi  žene  stavljamo,  daju  nam  izvjesna  prava :  i  onima  s  kamelijama  i  nama 
ženama  visoka  društva,  što  u  evropskim  kupkama  ostavljamo  muževe,  da  budnemo 
passer-le-temps  —  mala  zgodica  misaonim  sportsminima  — 

T  i  b  e  r  i  j  (u  kraj,  kao  da  nije  ni  slušao) :  Tigera,  hoću  da  te  zaprosim  nešto. 
(Naglo.)  Jeli  da  je  prvi  put  Tigera  ovo,  da  u  tebe  nešto  prosim?  (Savršenim  de- 
likatnim poklonom.)  Izim  slasti  ovih  zvjezdanih  noći  — 

Tigera  (naglo.  Posve  prema  njemu.) :  Ne  govori  —  ne  truj  me !  Ja  sam 
te  dovukla  na  ovaj  sunčani  pijesak  !  Pauvre  remplacante  !  Vidim,  da  nije  dobro 

bilo;  ti  nijesi  (Polako  i  tibo  gledajući  u  daljinu.)  Ti  nijesi,  Tiberije,  uza  me. 

Ni  jesi  ni  u  nekoj  polutami  tih  zvjezdanih  noći,  —  ni  onda,  Tiberije  (crescendo 
u  ditetiji  ali  gotovo  tiše)  kad  prstima  prebireš  ovu  moju  kosu,  ni  onda,  kad  sa- 

nene  ove  oči  slijepiš  na  nagoj  mojoj  puti  —  ni  onda,  Tiberije  kad  nagla 

daha  brončanim  rukama  grliš  ovo  moje  tijelo  (Bit  joj  padne  iz  ruku.  Naglo, 

krikom)  Tko  je  ova  rugoba,  Tiberije?  Tko  je  ova  žena,  ispred  koje  smo  odbjegli 
u  mrtvu  ovu  smedju  pustinju,  potucajući  se  dva  dana  i  dvije  noći,  dok  nijesmo 
ovdje  sad  —  izmakli  smrti  —  sumrtvi  sa  sedla  pali?  Tko  je  ova  rugoba  ? 

FT  Tiberij  (ledeno.) :  Tigera,  ti  nijesi  vazda  dosti  nježna  ali  —  u 

pustinji  smo  —  Znam  koga  misliš  — 

i>  Tigera  (poklekne  u  pješak  do  njega) :  Oprosti,  moj  Tiberije.  Negledaj  ovako 
uldalj,  —  Tiberije,  ljubavi  moja  —  Tigera  ti  do  nogu  leži  —  reci,  što  želiš  da  Činim 
 reci! 

Tiberij:  Tigera  moja  — 

Tigera  (naglo):  Reci  tko  je  ona,  (stiša  se)  ona  dama? 
Tiberij:  Barunica  Hallav? 

Tigera  ( zamišljeno ) :  Da  barunica  Hallav  —  (Pauza.) 

Tiberij:  Tigera,  ti  si  vrlo  inteligentna  žena,  preinteligentna,  a  da  bi  ti 
smio  reći,  što  pitaš.  Razumiješ?  — 
Tigera:  Ne.  Ne  razumijem  — 

Tiberij:  Bilo  bi  kao  —  (tibo)  kao  u  lošoj  glumi,  ja  bih  pao  iz  uloge  — 
iz  one  uloge,  Tigera,  u  kojoj  me  ljubiš.  Mene :  tvoju  bezdušnu  tvrdu  broncu, 
Tigera  —  Ti  bi  se  razočarala  —  požalila  bi  trud  ovih  tisuću  milja,  kojih  si  me  pra- 
tila amo  u  pustinju;  —  požalila  bi,  da  si  danas  u  šumu  monsuma,  u  užasu  pogibije 
gubila  svijest  (tibo)  i  nekih  tri  stotina  noći  probdila  za  hire  mojih  —  uspomena. 

T i g e r a  (obori vši  oči.):  Govori,  Tiberije.  Tko  je  barunica  Hallav?  — 

Tiberij^ naglo  se  irvine  i  ustaje.) :  Tigera  —  krasna  moja  Tigera,  podjimo ! 
Gle,  meko,  baršunasto  sumračje  faraonske  noći,  —  dodji  da  te  opet  nagu  pružim 
u  uvelo  cvijeće,  da  slušamo  sablasni  šum  trstike  i  onaj,  tebi  samo  razumljivi,  li- 
jeni pljusak  zelene  vode  —  (Ona  ustaje.  Obuhvata  je  savršenim  rafinmentom.) 
da  mirišem  kosu  tvoju,  da  pijem  dah  tvoj,  da  gledam  drhtaj  grudiju  tvojih  —  — 

Tigera  (histerično.) :  Tiberije  !  (Klone  mu  kao  izmorena  u  naručaj.  Isto- 
dobno se  čuje  tam-tam.  Tiberije  je  blago  otisne  i  pozdravlja  seriozno  u  kraj  desno 
natrag.) 

DRUG!  PRIZOR. 

(Estber  i  Bela  HaUay,  oboje  odjeveni  za  [večernji  gardenparty.  Estber  pod 
velikim  Šeširom  od  bijelih  čipaka  sa  tamnim  pupoljcima  tamne  ru{e;  iza  njih 
Arapče  noseći  sjedala  od  trstike  i  sag.  Sprema  sjedala  u  kraj  desno  po  sredini.) 

H  a  1 1  a  y  ( običnim  smijehom.)  :  Krasno  !  Krasno  je  to  Messieurs-Dames  od  ove 
čeljadi !  Prije  no  oko  ugla  skrene :  tam-tam,  prije  no  zavjesu  otkrene :  tam-tam; 

garava  a  delikatna  čeljad  (Klanja  se  Tigeri.)  Oprostite  nam,  grofinjo  Tigera, 

(imitira  rukom)  tam-tam  

Ti  beri  j  (istodobno):  Dobar  večer,  barunice.  Kake  li  su  vas  danas  igre 
boja  začarale.  (Rukuju  se.)  Ili  su  vas  na  daleku  pustu  zanijela  misli  s  ovoga  bes- 
kraja crvenoga  pijeska? 

E  s  t  h  e  r :  Daleko  smo  bili.  (Polaze  do  sjedala  tibo.)  Na  pustu  dal*  sam  mi- 
slila, Tiberije?  (Iskreno.)  Ne.  Prenevjerna  sam,  da  bih  se  puste  sjećala  —  pre- 

vjerna,  hoću  da  rečem;  —  preslaba,  valjda  premaljuSna  Moja  se  misao 

krije  s  dojmovima;  ćutim  žegu  ovoga  sunca,  Sto  mi  svijetli;  živim  samo  u  pla- 
vilu ovoga  neba,  pod  kojim  stojim. 

T  i  b  e  r  i  j  (ironički.) :  Oh,  barunice,  kako  ste  iskreni  i  razgovjetni.  Pozornom 
sluSaocu  i  manje  riječi  dosta  

E  s  t  h  e  r  (slabo.) :  —  I  osjećam,  da  me  lomi  pokajanje  za  jedini  grijeh  — 
za  grijeh  mojega  života  — 

T  i  b  e  r  i  j  (kao  gore.) :  Kajete  se  barunice?  Tja  —  vi  ste  vazda  luksus  lju- 
bili —  ali  opet  —  kajati  se? 

E  s  t  h  e  r  (upropaštena.)  :  Tiberije?  Do  ovoga  vas  časa  nijesam  čula  banalna, 
neukusna  i  ne  pristaje  vam  —  Dakle  izmijenimo  riječ :  ne  kajem  se;  žalim  tek. 

Tiberij:  Vi  žalite,  barunice  

E  s  t  h  e  r  ( jasno.  Pritajenom  srdibom.) :  Da,  barunica  žali  i  ne  može  se  uklo- 
niti misli,  da  je  možda  povrijedila,  rastužila  jednoga  jedincatog  čovjeka  —  a 
sve  to  od  svoje  slaboće,  bolje  od  svoje  jakosti  prijegora  —  Bila  sam  žrtva,  ili 
mišljah  bar  do  nedavna  —  to  jest  danas  to  vise  mislim  nego  igda  prije  —  da  sam 
žrtva  —  Evo ! 

Tiberij  (tibo) :  Evo  —  (Pauza.)  (Teatralnom  ironijom.)  Sjajno  barunice. 
Svečano.)  Svi  smo  mi  žrtve  grijeha  naših  otaca  — 

E  s  t  h  e  r  (slabo,  tibo.)  :  Ah  (Diskretna  nesvjestica,  klone  glavom  na 

naslonjač;  ruku  u  ruku;  obje  u  krilu.) 

Tiger  ^(objesnoi  duhovito.):  Vidite,  barune,  na  to  vam  ne  mogu  u  dvije  riječi 
odgovoriti.  Dok  smo  se  potezali  u  Karpatima  po  lovu,  vidjeh  jednoč  sliku,  koje 
ne  ću  nigda  zaboraviti  — 

H  a  1 1  a  y  (plitkom  galanterijom.)  Što  biste  vi,  grofinjo,  zaboraviti  mogla  — 
(Tare  ruke.) 

Tigera  (ironički.) :  Bravo  !  Vi  se  doista  razvijate »  U  ostalom  —  ne  ta- 
rite  ovako  ruku  !  To  budi  u  meni  neki  neudobni  osjećaj;  kao  da  ćete  sad*  na  po- 
segnuti za  mnom  

H  a  1 1  a  y  :  Grofinjo.  (Zakoraca  u  kraj.  Pali  cigaretu.  Tigera  ga  u  po  ruga 
u  po  rado\nalosli  prosmatra.) 

Tiberij  (polako  posefuči  yi  njezinom  rukom.) :  Esther,  mala  moja  nježna 
Esther  —  gazela  moja  s  Tihanvskog  brijega  

E st h e r  (uprepašiena,  posve  tibo.):  Sto  sam  govorila  —  Pozlilo  mi  je  — 
Sto  si  ti  -  Sto  ste  rekli,  Tiberije,  

Tiberij  (tibo.) :  Rekao  sam,  da  se  danas  u  ponoći  digneS  od  stola  —  i  da 
staneS  u  mojoj  sobi  —  (Ona  se  polako  mučno  di\e ;  on  isto.)  Ja  te  —  molim, 
jer,  —  jer  hoću  da  s  tobom  govorim  ovaj  put  nakon  četiri  ljeta  —  pa  nigda  više 
-  idi  - ! 

T  i  g  e  r  a  ( prisiljenom  obijesti  ogleda  se  na  ono  dvoje.) :  Tam-tam  dragi  Bela  ! 
(Maliciozno)  Šta  ne  udara  ta  delikatna  čeljad  tam-tam? 

E  s  t  h  e  r  (ledeno) :  Ne,  krasna  Tigero  !  Za  tihu  Esther  sa  smedjim  očima, 
ostarjelim  obrazom  ožednjela  ibisa  i  uzanim  usnama  ne  dira  se  u  tam-tam. 

T  i  g  e  r  a  (zbunjena  iskreno.) :  Esther !  (Ljubi  ju.  Silom,  koketno.)  I  to  je  bio 
grijeh.  Kao  i  svi  ovi  engleski  grijesi  protiv  stila. 

H  a  1 1  a  y :  Ah  !  Mislite  naSu  irsku  čuvidu,  Sto  voli  marinirano  voće  uz  ba- 
kalara  na  ulju? 

Tigera:  I  nju.  I  ubogoga  pharaona  Thetisa  ostarjelu  kožu.  Iznad  glave 
mu  u  dnu  groba  blijeSti  violetna  električna  žarulja  —  Pomislite  da  se  bijedni 
starac  prene  iza  tisućljetna  sna  

Tiberi  j  (mirno) :  Ne  boj  se,  Tigera  

H  a  1 1  ay  (inieresirano) :  Ali  joSte  nijesam  doznao,  grofinjo,  kakovu  ste  onu 
krasnu  sliku  vidjeli  —  — 

Tigera  (ironički.) :  Ah,  barune,  Sto  biste  vi  zaboraviti  mogli !  (Naglo ) 
Sjedila  sam  na  dnu  neke  mračne  gudure,  express-rifle  preko  lijepih  ovih  koljena, 
kad  oko  ruba  Sume  zakrene  grdni  bivol,  zelenilom  zakićenih  rogova,  oko  vrata 
oveliko  zvono  hrapava  zvuka.  Iza  njega  u  hrpama  cijelo  krdo.  Možda  stotina 
jednako  crnih  i  golemih. 

H  a  1 1  a  y  (naivno.)  :  Bogme  to  je  neudobna  situacija,  grofinjo  ! 

Tigera  (plastički.) :  Sad  će  —  mislim  —  iza  guStare  Čobani.  Opaljena  lica, 
orlova  oka,  vitkim  kopljem  uz  miSičavo  stegno,  a  na  dugorepnim  ždrijebcima  — 

Esther  (slabo.) :  A  u  mjesto  njih  — 

Tigera^ kapriciozno.) :  A  u  mjesto  ovih  čas  niSta  a  onda  neka  mala  dje- 
vojčica. Sitna  i  uzana  kao  od  slabe  hrane  i  groznice.  Tanki  glasić  njene  se  pjesme 
gubi  u  šumu  daha  i  topota  onih  nemani,  a  tanka  ljeskova  Siba  u  njenoj  slabašnoj 
ručici  pada  ritmički  na  crna  bedra  one  živine.  Sto  upravo  posljednja  ispred  nje  stupa. 
(HaUay  ju  prozirno  nedotupavnim  udivljenjem  gleda.) 

Esther  (slabo.):  Da,  Tigera,  i  mi  smo  danas  dolje  na  rijeci  vidjeli  biz- 
zarnu  sliku.  Mlada  Nubijca  s  tigricom  na  uzici.  Bilo  je  čudno  :  bjelcati  zubi,  koji 
zatravljuju  oči,  i  one  pandže  tigrice  svijetlo  smedje  kao  od  čistoga  onyxa,  a  uz 
nju  ono  rebrato  Arapče.  Polazili  su  u  lov.  Valjda  mu  je  već  i  dovukla  iz  su- 
mračna  djengla  iskvarenu  gazelu,  pa  oblizući  krvave  ždralje  legla  mu  do  nogu. 
(Nervozno.)  Šta  puzi  uza  nj  pokorno  po  pijesku?  Što  ga  sluSa?  (Gotovo  vičući.) 
Što  se  plaSi  onoga  pruta  od  trstike?  (Pauza.) 

Tigera  (cinički  ozbiljno.)  :  This  is  the  question  

Esther  (vrlo  mimo.) :  Bela,  hoćemo  li  noćas  na  izložbu?  Moglo  bi  biti 
lijepo  

Tigera:  Kakova  je  to  izložba?  Mi  dolazimo  iz  pustinje,  iz  topla  naručja 
monsunu  

H  a  1 1  a  y  (kao  da  je  ne  čuje.) :  Izložba  krizantema  u  dobrotvorne  svrhe.  Za 
porodice  jadnih  ribara,  Sto  no  su  pred  malo  d  oljc  pod  slapom  propali  s  barketom. 

Tigera  (graciozno.) :  Ah,  krizanteme  su  lijepe  —  Mnogo  —  mnogo  kri- 
zantema, posve  svježih  i  svijetlih,  mekih  i  vlažnih  od  sitne  noćne  rose  i  posve 
tamnih,  straSno  crvenih  uvelih  —  sve  na  mjesečini  

Ti  beri  j:  Bravo,  Tigera!  ga  va  

Tigera  (uzbudjeno.):  Jednom  mi  se  snilo,  bili  smo  u  Bologni,  Tibcrije, 
u  onom  malom  kamenom  palaču  na  Monte-Paradiso  —  snilo  mi  se,  da  ležim 
naga  na  tlhna  mramornoga  atika  u  samim  krizantemama,  Sto  se  prosule  onim 
hladnim  mozaikom  i  plijućom  mjesečinom.  —  Ležim  bez  riječi,  slušam  kucaj  srca 
u  grudima  i  gledam  požudno  veliku  mrku  broncu,  što  stoji  u  dubokom  sumraku 
ispod  galerije.  —  Samo  preko  mišićavih  mu  se  ramena  i  ruke  prolila  mjesečina, 
kad  bronza  pokroči  —  pokleće  u  ono  cvijeće  do  mene  

E  t  h  e  r  (dršćući,  hinjenom  obijesti.) :  Tam-tam,  krasna  Tigera,  tam-tam  

(Otkrene  se.) 

Tigera  (cinički.) :  Ah,  velim  —  snilo  mi  se  tek;  a  bronca  ostaje  mrka  i 

krasna,  hladna  i  tvrda,  i  da  joj  svojom  vrućom  krvi  škropiš  brončane  prsi  

(Otmjen  i  routiniran  pogled  lorgnonom  na  Tiberija.) 

Hallay:  Grofinjo  —  moje  udivljenje !  Oda  krizantemi,  san  jedne  bo- 
lognske  noći  —  Spleendid  ! 

Tigera  (ledeno  i  Uno.) :  Barune,  ovaj  nježni  drhtaj  pjesničke  duše  vaše, 

neka  je  mojoj  muzi  (Pokloni  se  i  arogantno.)  Enfin :  1'  art  pour  1'  art ! 

Radije  mi  je  proplakati  za  krasnom  strašnom  bezćutnom  bronzom,  za  onim  tvrdim 
tijelom  na  vitkim  kostima,  no  li  za  neumrlom  vrućom  dušom  gospodina  „toga 
i  toga",  koji  se  možda  baš  ovaj  čas  u  Karlovim  Varima  trudi,  da  odloži  ono  pre- 
mnogo  salo  

T  i  b  e  r  i  j :  Tigera  ! 

H  a  1 1  a  y  :  Ha  —  ha  —  ha  

Esther  (tiho  zamišljena.) :  Pa  podjimo  da  se  spremimo  za  svečanost  li- 
jepih krizantema.  (Polazi  sama  polako  u  lijevo  natrag.  Tiberij  se  klanja  muče.) 
H  a  1 1  a  y :  Messieurs-Dames  !  Do  vidova  ! 
T  i  b  e  r  i  j :  Do  vidova  (Odilaie  oboje  Esther  i  HaUay.) 

TREĆI  PRIZOR. 

Stoje  sami.  Gotovo  je  mrak.  Tigera  gledajući  u  zemlju.  Tiberij  oikrenut 
skršlenib  ruku.) 

Tiberij:  Tigera  moja,  dodji !  (Tigera  podje  i  sjedne  uza  nj;  hoće  da  sjedne 
na  tle,  on  ju  podrži  rukom.)  Uza  me  sjedni,  Tigera  — 

Tigera  (sjeda.  Tiho,  ali  naglašujući.) :  Tiberije,  tko  je  barunica  Hallay? 

Tiberij  (mirno.):  Barunica  je  Hallay  bila  nekoć  gospodjica  Esther  de 

Revay,  vlasnica  domena  nyregyhazaiskih  i  moja  zaručnica  (Tigera  svine 

ruke  pod  šiju  i  \uri  u  zrak.)  Bila  je  najružnija  žena,  što  sam  je  zapazio  jednog 
popodneva,  kad  sam  uz  opojnu  buku  pljeska  i  poklika,  u  ubilačkom  karijeru 
proletio  ispred  tribina  na  alaškom  trkalištu.  Kad  sam  stupio  u  veliku  ložu  jokey- 
cluba,  bila  je  zastala  u  kutu  iza  onih  ogromnih  šešira  nekih  petnaest  kraso- 
tica.  Ne  znam  zašto  sam  se  ravno  pred  njom  poklonio.  Bilo  je  gotovo  nemo- 
guće —  nerazjašnjivo  za  sve  one  druge  Ali  iz  njenih  je  smedjih  očiju 

zablještio  neki  posebni  rijetki  kriješ  Mislio  sam  —  oprosti  mi,  Tigera  — 

mislim,  da  je  to  bila  neka  —  neograničena  zahvalnost  Ha,  ha  —  ha  — 

(Pauza.) 

Tigera  (bez  kretnje.) :  Dalje  —  govori  dalje,  Tiberije  — 

T  i  b  e  r  i  j :  Dalje  -  ?  Ni?t:i.  (Pau\a.) 

T  i  g  e  r  a  (be\  kretnje.) :  To  je  ona  jedina  žena  —  koju  si  ikada  ljubio  Ti- 
berije? 

T  i  b  e  r  i  j :  Ona  je  to.  Jedina. 

T  i  g  e  r  a  (be\  kretnje.) :  Sad  mi  se  čini,  kao  da  sam  sve  to  znala  od  prvoga 
časa.  kad  sam  je  ovdje  srela  —  Ružna  je  i  tiha  —  srčana  i  otmjena,  —  a  živi  u 
načelima,  —  po  principu  —  Šta  želiš  od  mene,  Tiberije  —  ? 

T  i  b  e  r  i  j :  Ove  ćeš  noći  učiniti,  da  o  dvanaestoj  uri  grube  kosti  i  plitka  duša 
baruna  Hallay  nijesu  —  u  spavaćoj  sobi  njegove  supruge  

T  i  g  e  r  a  :  Ti— beri  je  !  (Tiho  i  br\o.)  Sunčanica  te  je  ožegla  za  ovoga  po- 
podnevnoga galoppa,  groznica  ti  je  u  kostima  (loptom)  —  sanja  ti  se  

Tiber  i  j  (monotono  i  teško.) :  Ti  ćeš  to  učiniti,  Tigera,  učinit  ćeš,  da  je  u 

ponoći  Esther  sama  (Tigera  se  klikne  sa  sjedala  na  ile  do  njegovih  nogu, 

glavom  njemu  na  koljena.)  —  A  ja  ti  se  kunem,  Tigera,  da  se  od  časa,  u  koji  od  ove 
žene  prodjem,  nigda  više  k  njoj  vratiti  ne  ću  —  Kunem  ti  se,  ni  njoj,  ni  nijednoj 
drugoj  —  ni  ovo  moje  tijelo  ni  —(Tigera  se  polako  di(e.)  niti  misao  moja  —  Tigera  — 
(Pau\a.) 

T  i  g  e  r  a  :  Ja  ću  učiniti  Tiberije  —  (OdHa\i.) 

(Zastor.) 


RIKARD  KATAL1NIĆ  JERETOV: 
NAD  ODROM  STJEPANA  MILETIĆA 

Počivaj  u  miru  !  Ti  si  žića  cijela 
Koracft  po  stazam,  što  do  sunca  vode, 
Napajd  se  pićem  sa  prosvjetna  vrela 
1  pobornik  bio  svietla  i  slobode. 

Narodu  si  svome  sve  darove  uma 
Poklonio,  što  Ti  darova  ih  vila 
1  klonuvši,  vajme,  sred  životnog  druma 
Jošte  si  se  diz6  salomljena  krila. 

Sustao  si,  pao  čedo  sunca  plamna 
I  zorinog  ruja  sa  vedre  visine, 
I  Tebe  sad  sjena  sumorna  i  tamna 
Vodi  zgasla  oka  za  uviek  u  tmine. 

Ali  Tvoje  sunce  i  dalje  će  sjati 
Hram  Talije  prvi  čuvat  Tvoja  djela ; 
Eto  Tvojem  grobu  dolaze  Hrvati 
Svijaju  Ti  vijenac  oko  umnog  Čela ! 

VANJA  KOSAN:  BOGOMOLJKA 

SOCIALAN  PORTRET. 

Dugo  već  kako  ona  sjedi  pred  kućom  na  trijemu  ispita,  postarana . . .  Zjene 
joj  sklopljene,  lice  uvošteno,  a  neupokojeno.  Preko  bosih  nogu  s  nabreklim  i  svo- 
ranim  plavim  žilama  prelijeva  se  krvav  val  sutonskoga  sunca  i  trćkaju  muhe.  Do 
nje,  na  trijemu,  sapretalo  se  u  prašinu  nekako  dugovrato  golišavo  pilče,  pa  s  časa 
na  ćas  dosadno  pijuka.  S  usana  joj  se  ponekad  trgne  slab  uzdah,  drame  se  košćata, 
duga  i  suha  ruka  i  onda  se  opet  umiri,  čisto  umrtvi. 

Još  prije  sutona  sjela  je  ona  tu,  na  trijem.  I  odmah  se  našla  u  drijemu,  polu-snu. 
S  prekriženih  prstiju  spuzle  se  u  krilo  brojanice  s  mjedenim  križićem  i  medaljama 
gospi  od  Loreta,  Juda  i  Aljmaša.  I,  smirenoj  njoj,  odmah  se  uzeli  prisnivati  pri- 
vidjaji  preživita  života.  Sva  se  prenijela  u  davne  dane  i  okupile  je  čudne,  sumanute 
pomisli,  da  ih  još  jednom,  tek  ispretrzano,  proživljuje.  I  kako  joj  se  to  samo  jasno 
vidilo !  


Eno  tamo ...  Eno  nje,  kao  cure,  kao  kćeri  Stipe  Mijakovića.  Tijelo  u  nje 
jedro,  zdravo,  duša  razdragana,  prodahnuta  nehajem  i  nebrigom.  Na  njoj  šljo- 
kani  opanci,  svilena  marama  iz  Osijeka,  šlingovane  skute  u  grozdove,  a  kozušak 
od  majstora  Pere  s  ogledalcima  i  s  listićima  plavim,  bijelim  i  crvenim  uokrug.  — 
Poirošena  je  sva  u  svojoj  jedrini,  ponosna  u  svojem  djevojaštvu.  Pa  misli  njene . . . 
Nije  njih  ni  bilo,  tih  misli,  nego  tek  same  želje,  more  Želja.  1  Čim  jednu  želju  do- 
želi,  već  se  deset ...  sto  izrodi  novih.  —  1  eno  —  šta  j'  ono? !  —  Da.  To  je  berba . . . 
Otac  eno  njen  sjedi  uz  uzde,  mati  do  njega,  a  ona  i  druga  joj  Seka  Miličića  stale 
u  kace . . .  Voze  se,  hitro  se  voze.  Skokce  grabe  niski  posavački  konji.  Drugačije 
ni  nije . . .  Kad  se  u  berbu  ide,  u  svatove  i  iz  svatova,  onda  su  konji  nazobljeni 

i  samo  im  se  pus*e  uzde ...  I  eno  ih  na  proplanku,  brdašcu ...  I  već  beru  

Sjajni  puni  grozdovi  padaju  u  košare.  I  jagma  je  medju  njima :  beračima.  Samo 
skakuću  kroz  redove  :  u  jagmi  tko  će  više,  a  ljepšega-  Dinka,  đrinak,  crno  groždje, 
sisice  i  oko  volovsko!  Pa  mirisavka  !  Ne  znaš,  koje  li  je  grozdastije,  koje  li  sladje. 
Pa  tek  onaj  mašak  po  grozdovima  !  U  drinka  žutkast,  u  crnoga  groždja  plavičast. 
A  mirisavka  opet  miri  —  ko  bosilje  curi  u  nedrima ...  I  tek  berbu  dovršili,  i  one, 
cure,  malko  se  pognale  uz  brdo  i  niz  njega,  sjeli  su  za  ručak.  Suva  šunka,  koba- 
sice, luk  i  staro  vino,  rumeno  ko  đk  zore  same  —  samo  se  naredalo  po  ponjavcu. 

I  jedu  oni ...  I  opet  kfl  na  jagmu . . .  slatko ...  I  onda  eno  došao  on,  Franja  ! 
I  pozdravio  se  s  njima.  S  ocem  se  poznavao.  Ona.Janja,  odmah  mu  se  dopala, 
pa  što  hoće  to  hoće  :  nju  za  ženu.  I  tamo  —  amo  eno  o  pokladama  i  Marinju  vjen- 
čali se.  Pošla  je  s  veseljem,  pošla  —  kao  u  sve,  što  joj  bilo  novo,  nepreživljeno. 
I  drag  joj  nekud  bio . . .  Nije  pošla  pak  s  kakovom  promisli  o  zadovoljstvu  i  ne- 
zadovoljstvu, o  vjeri  i  nevjeri  njemu,  o  djeci,  radu  i  umoru,  brigi  i  skrbi.  To  joj 
nije  dolazilo  na  um.  A  i  čemu  joj  to?  —  Ona  se  udala,  jer  joj  se  on,  Franja,  dopao, 
jer  svi  tako  rade,  jer  joj  se  htjelo  biti  mladom,  biti  snašom,  jer  joj  se  prohtjelo 
vidjeti  sebe  za  svatovskom  trpezom,  u  pročelju,  s  vijencem  oko  glave,  uz  dje- 
vera s  otarkom  od  dva  hvata  i  uz  djeverušu,  Sto  „bonbonima«  će  da  je  hrani  i  uz 
kuma,  što  samo  nazdravlja  i  što  sreću  želi.  Pogotovo  joj  se  htjelo,  gdje  je  znala, 
da  će  nju  —  kao  nevjestu  —  na  rukama  nositi,  mlijekom  miti,  dvoriti  joj  i  ula- 

givati  se,  i  opjevavati  je  „da  je  biser-graria  jorgovana",  „da  je  rosa  zori  na  nidrima", 
„da  je  mlada  kao  kaplja,  lijepa  ko  djurdjevo  sunce". 

i  Tek  kad  su  ono  njene  druge  pjevačice  u  slatkoj  melodiji  sjajna  svatovca  za- 
pjevale : 

Lipa  Janjo,  jedina  u  majke  

OteSčalo  se  njoj  u  prsima,  stisnulo,  ispopriječilo  u  grlu  i  briznulo  u  suzama 
niza  lica.  Bila  zagrcala ...  Ali  to  je  bio  samo  trenut.  I  kod  blagoslova,  prije  nego 
li  će  mužu  postat  i  žena  i  ljuba,  smiješile  joj  se  usne  željno  i  drhtavo  i  požudom 
upravo  čekala  je  trenut,  u  koju  će  poletiti  s  njim  do  postelje  svoje  :  nevjestine  — 

—  Pa . . .  eno . . .  kako  li  je  bilo  ! . . .  Samo  prvi  dan  bio  je  lip  . . .  A  onda, 
dalje . . .  otešćalo  se  življenje,  prigaralo  se  u  sve  dane,  otkidalo  se  parče  po  parče 
iz  mladosti,  snage,  lipote,  zanosa,  volje . . .  Eno  ona  nj'ova  kuća  ! . . .  Puna  svita, 
a  sav  zavadjen,  lin,  u  inatu,  pizmen  ;  kO  tudjini  medjusobom.  I  odilio  se  Franja 
eno,  kad  sam  ga  nagovorila  • . .  Pa? . . .  Mislila  sam  :  evo  na,  sad  će  život  doć  ! . . . 
Pa  —  jok !  —  proviru  joj  u  prisnivu  promisli  i  vidi  ona  zlobna  lica  svojih  jetrva 
i  čuje  kreštav  glas  stare  svekrve,  koje  žive  nije  gledati  mogla. 


—  1  ondak  . . .  Aha,  Sta  j'  ovo?  —  trgne  se  ona  nerazbudjena  na  dosluhu  na- 
jednoč  učestale  Škripe  djerama.  I,  neprobudjenoj  njoj,  onako  u  polu-snu,  uz  za 
tvorene  oči,  prenese  se  promisao  na  ovu  Škripu  djerama  . . .  Ujašnjuje  se,  e  je  to 
sumrak  sada  . .  1  ređuše  to  vlače  vodu  . . . 

—  Ele,  sad  ih  uz  plotove !  —  razmiSlja  dalje  i  odmah  ih  i  vidi  i  čuje,  njih  : 
te  reduše,  kako  puštaju,  da  kipe  zastavljeni  lonci  po  ognjištima,  dok  se  grčevito 
drže  komšijskih  plotova  i  marljivo  razmahuju  rukama,  dokazuju,  čude  se,  tajan- 
stveno saSaptivaju,  grohotom  se  ismijevaju.  — 

—  1  ja  sam  . . .  sama  sam  tako,  ej  !  —  otima  se  nečujno  iz  nje  i  prividjaji  umi- 
nula  života  s  nova  se  pred  njom  jačaju,  s  nova  bistre  i  prisnivi  joj  idu  joS  dalje, 
u  ranije  doba . . . 

—  Gle  'va  dob  . . .  ovaki  sumračak  1  —  To  se  samo  povučeš  u  svoj  kiljerak. 
Tako  smo  već  radile  mi  cure.  A  i  danas  tako . . .  Eto  ! . . .  Tamo  negdi  sad  se  liju 
i  miju,  oblače  čisto  ruvo,  skutove  sa  vezovima,  mrve  bosiljak  u  vrela  nedra,  crvene 
lica,  okušavaju  marame,  koja  li  bolje  dolikuje  stasu,  mraku,  očima  i  licu.  A  i  viSe  ! . . . 
Danas  ! . . .  Drugi  je  danas  naraštaj  1 ...  Sad  se  brašnene  već  i  „puderom"  iz  apo- 
teka, utežu  si  tilo  u  one  sponaste  nezgode,  noge  i  dalje . . .  izmivaju  samo  u  miri- 
savom sapunu,  izgnjetene  grudi  sa  mirisavom  Skrope  vodicom  i  kudraju  bujne 
kose  oko  čela ...  1  onda  samo  'ajd\  pojuri  kroz  mrak,  uz  sokak,  na  Aršanj ! . . . 

1  dalje  vidi  ona . . .  Vidi  kako  se  mnoga  i  mnoga  cura  već  otkradiva  selu  na 
kraj,  da  odonuda  umakne  željeznicom,  provodjena  kojom  „kumom"  ili  „tetom", 
u  blizi  grad ...  Zna  to  ona  r  —  Zna  itekako.  Ponajbolje !  Evo  u  ušima  joj  i  sad 
Šumi  soptanje  željezničkoga  stroja,  ruženje  i  šumljava  mutna  hitrih  kotača.  Ko- 
liko li  se  ona  put  poveze  željeznicom,  kolike  li  cure  provede,  kolike  usreći,  koliko 
novca  sebi  utrgovči  1 ...  I  nesreće  je  bilo  dakako,  bolesti  se  bilo  nasmitalo  po  nekim 
curama,  a  dok  je  mladjom  bila  i  nju  jednom  okužilo,  ali  šta  to  !  Pa  i  zanošaji ! . . . 
To  je  njoj  bilo  najmanje,  najneznatnije. 

—  Samo  kad  se  isplati ...  da ...  šta  onda  bolest  i  drugo  ! . . .  Novci  —  to  j' 
prvo  i  poslidnje  svem  svitu !  — 

—  A  sjaj  je  ono  bio  !  —  Lipota  jedna  !  —  prozbori  u  njoj  na  spomen  tih  dana, 
Sto  se  isplatili.  —  Ni  za  čim  nije  žalovati,  kako  za  tim  ! . . .  Uvik  čo'ek,  lipo,  u 
gospodskom  društvu,  priznat,  čašćen,  uz  vino,  svirku,  oslačice.  Pa  zasluga . . . 
Bilo  je  škuda  pusti',  ej ! . . .  Eno  Franja,  kad  on  bio  malo  upatikO,  to  —  to  va- 
ranje moje . . .  hm . . .  razgoropadio  se,  bajagi,  čo'ek  . . .  Sramota  mu  —  govorio  — 

poludit  će,  ubit  mene,  obisit  sebe  A  eno? ! . . .  Adrenjak  sam  bila  ja,  i  ne- 

bojša,  i  vragu  bi  oči  zamazala  i  —  —  —  

I  onda  eno  dolazi  joj  pa  jasno  vidi  sve  ono  doba,  u  koje  se  njih  dvoje  bilo  za- 
mrzilo i  rapizmilo,  dosadilo  sebi  do  uvrh  glave.  Onda  su  se  dali  i  na  svednevne 
bazdalikanje  po  selu.  On  se  bitandjio  s  kojekakovim  udovicama,  a  ona  s  mom- 
cima. I  režali  su  jedno  na  drugo,  prebacivali  si,  gnjeli  se,  grebali.  1  taj  je  život  bio 
izmorio.  Sa  strahom  motrila  ona,  kako  se  njoj  ispod  očiju  sabire  i  roza  sitna  bora 
do  bore,  kako  tijelo  na  njoj  nije  više  kao  očeličeno  u  jedrini,  nego  se  smekšava 
pomalo,  i  koračaj,  pokret  u  nje  gubi  na  hitrini  i  živosti.  A  zamišljaji  tmurni  i  ja- 
dovni  oblijeću  dnevno  od  uranka.  I  samo  se  pitala . . . 

—  Šta  će  to  biti  iz  mene  i  moga  života?  Dan,  dva  —  kosa  progrošana, 
tijelo  istrošeno,  pa?  —  Dizat  ćeš  se  rano,  raditi,  moriti  se,  jesti  preko  srca,  inatiti 
se  s  Franjom,  a  sve  u  mrtvilu  i  pustoti  osamljena,  prazna  života,  a  zašto?  — 
Zato,  što  ne  imaš  ništa  za  sobom,  nikakova  spominjanja,  nikakove  preživite 
radosti,  slatkoće,  slave,  raspojasih  dana.  Samo  ćeš  —  kO  i  dosad  —  dudati  kroz 
sve  dane  ko  krmeljivo  kakovo  mače,  i  u  gorkoći  i  pregoru  sumrtvih  dana  gutat 
ćeš  svaki  zalogaj ...  Pa  da  barem  bude  čestit  zalogaj !  Nego  bit  će  suv  kruh ! 
I  ništa  više  ! . . .  A  da  stečeš  štoto  novaca,  gle,  eto  lijepe  starosti,  eto  dobrih  za- 
logaja, rakije,  kave!  

I  odvelo  je  to  i  odlučilo  . . .  Lijepo  se  uzela  oblačiti  i  cifrati,  zamamljivo  osmi- 
jevati,  oholo  pogledati  i  namigivati  i  —  pošlo  kao  po  loju ...  1  sa  stidom  ba- 
čenim pod  noge  sabralo  se  bilo  za  mjesec  dana,  šta  li,  pregršt  skoro  škudl.  I  sve 
dok  nije  vidio  te  Škude,  Franja  je  eno  bio  sav  protivan  njoj,  spreman  na  tukivo. 

—  A  onda . . .  Al'  se  zabezeknuo,  oči  razrogačio  . . .  Zanio  se,  ko  pijan  ! . . . 
Sjeti  se  i  Franjinih  ispretrzanih  riječi . . . 

—  I . . .  i . . .  ovaj . . .  amena  mu  ...  ti  to  sve  sabrala  !  Viš  !  Djavol  si  ti, 
ženo,  trgovkinja,  Grk,  duše  mi ! . . .  Bez  muke  —  tolik  novac  ! . . .  I  nije  to 
iz  bogzna  čega,  samo  kad  svit  ne  zna !  —  kazao  joj  onda  i  posadio  je  bio  sebi 
na  krik),  k6  u  prve  dane. 

—  A  ipak,  kašnje,  eno,  morala  sam  se  viš'  put  popravdati  š  njime.  —  Sjeti 
se,  kako  ga  znala  s  par  riječi  pobjediti.  Eno . . . 

—  Ludov  si  mi  ti,  Franja . . .  Tikva  si,  znaš ...  šta  'š  ti,  materin  sine, 
ako  li  se  ja  ostavim  toga,  a?  —  Šta  'š,  govori?  —  O'š  radit?  čime,  na  čemu? 
'Di  je  u  tfi  volje  za  posć  ! ...  KO  i  u  m£ ...  A  ovako  —  šta  ti  fali . . .  Imamo 
svako  jutro  bilu  kavu ...  To  je  gospodski !  —  Imamo  po  poličak  rakije,  gutljaj 
vina ...  I  to  je  gospodski ! . . .  Svetkom  mesa  imamo  i  kolača,  viš . . .  Za  crnu 
kavu  svagda  se  nadje  krajcara . . .  Koliko  meni  —  toliko  tebi ...  A  to  zar  nije 
gospodski !? . . .  Dobiješ  i  po  koju  cigaru;  ne  'odaš  k'o  čordaš  u  traljama- . . 
Eto,  šta  j'  to?! . . .  lndi,  kaž*  ti  lipo,  nisi  li  ti  sretan  čo'ek. . .  dok  —  dok  je 
mene  ...  Ili  bi  ti  poštenja,  a  uz  gra\  kiselicu,  uz  posd  i  znoj? . . .  A? . . . 

On  dakako  samo  se  bespomoćno  skutri,  zadivljen  njenim  govorom. 

—  Pamet  si  ti . . .  sama  pamet —  dokrajči  eno  obično  i  miri  se.  

I  vidi  ona  kako  odoše  godine . . .  Franja  joj  pijan  umro,  njeno  lice  izjela  fuksina 

i  kreda,  tijelo  se  privilo,  osivilo  i  okrastilo.  Sama  davno  već  morala  prestati 
s  trgovanjem  i  dala  se  zaoto  na  svadjanje.  I  oškrtila.  A  konačno  eno  pogubila 
i  te  mušterije  pa  se  dala  na  bogomoljstvo . . . 

—  I  eno . . .  to . . .  tamo ! . . .  Sada  !  —  Jasno  se  sjeti  bujice  bolnih  osje- 
ćaja i  drktave  strave  i  tereta,  što  joj  tamo  preklani  svalio  se  bio  na  prsa.  I  s  dana 
u  dan  šaptalo  u  njoj : 

—  Janjo,  Janjo . . .  grišna  li  si,  nesretnice ...  I  sime  tvoje  i  kosti  tvoje  i  lakat 
grišan  je  tvoj ! . . .  A  gđi  drugo ...  uh  ! . . .  Duša  ti  čadjava  k6  odjak  ! ...  Sva 
ti  dica  umrila  prije  no  se  porodila  ! . . .  I  patit  ćeš  zaoto . . .  Eno  ti  druge  —  Gjule 

—  tilo  joj  jedan  prišt.  Eno  Age  —  pravda  je  udarila  po  mozgu  čilom  šakom . . . 
Eno  Staže  —  kljakava,  ko  iriški  slipac . . .  Alaj  će  i  tebe  Bog  negdi  ošiniti ! . . . 

I  zakratko  bilo,  pa  vjerovanje  u  tu  krutu  pravdu,  svemoć  sudjenja  i  gri- 
ješnost  preživita  života  samo  je  snizilo  i  srozalo,  odrktavilo  i  osavjestilo.  Pogru- 
ženost  i  kajanje  zasjelo  joj  u  dušu,  kina  i  jadi  isprotkali  mutne  misli.  I  sanje  se 
ogrozile . . .  Plač  i  škrgut  zubi  i  veličajno-grozna  vatra  pakla  često  su  potresle 
njome,  u  grozničavu  jezu  dovodile  joj  biće,  hladnim  znojem  oblijevale  Čelo.  Lica 
joj  se  ovoštenila,  ko  marinska  žuta  svijeća,  oči  —  uledile  u  pokorničkoj  smjernosti. 
usne  poplavile  u  neprestanom  šapatu  molitava  i  plačnom  zapjevanju  litanija 

Životom  joj  postao :  put  izmedju  kuće  i  crkvene  klupe.  U  polu-tamnom, 
sumrtvom  zdanju  crkve,  na  dogledu  svjetlucaja  svijeća,  pri  mirisu  tamjanovu, 
uz  kašljucaj  i  mrmor  druga :  i  po  životu  i  po  bogomoljenju  —  eno  samo  to, 
ono,  kako  se  bojazan  preza  u  njoj  i  strah  i  zebnja  i  trzaji  mrzli,  kako  se  staču  ! 
A  ona  —  zaptiva  ih  onda  molitvama,  ušutkava  udaranjem  suhe  šake  u  ispita  prsa. 
guši  gulenjem  koljena  po  kamenim  hladnim  pločama,  pobjedjiva  zamakanjem  šake 
u  posvećenu  vodu,  cjelivanjem  u  podnožja  kipova  i  oltare.  I  po  sate  se  u  nje  iz- 
medju prstiju  provlače  eno  hrapava  zrnca,  zveckaju  medaljice,  staračku  zjenu 
muti  bespokojna  suza  mekih  i  rastavljenih  čuvstava.  1  čim  joj,  pa  gdje  bila,  grč 
tuposti  okuje  mozak,  glava  otešča  kao  olovnata,  mrzovolja  je  i  grižnja  napopanu 

—  svagda  se  prihvati  brojanica  i  molitve,  i  mir  joj  odmah  zasja  s  lica. 

Pa  proštenja  ona  njena  ! . . .  I  njih  vidi ! . . . 

—  Dvaput  u  Judu,  dvaput  u  Aljmašu,  u  llači  ni  broja  se  ne  zna  ! . . . 

Vidi  odmah  i  one  dvoredove  duge  pogružene  i  uozbiljene  čeljadi  sa  zastavom 
i  propetom,  sa  šunkom  i  slaninom  u  torbama,  na  prašnom  putu,  pod  izbjeljenim 
nebom,  u  znoju  i  umoru,  s  monotonim  zapjevanjem  dugih  litanija. 

. . .  Moo-lii  za  na-as  ! . . . 

1  nadom  nekom  javi  joj  se  svagda,  pa  i  u  ovom  polu-snu.  smiješak  utjehe  na 
spomen  tih  dana,  hodova  i  poklonstva  i  tinjav  starački  zanos  podraga  joj  srce, 
uskrili  izmorenim  duhom.  • 

—  Ej,  lipo  li  je  ono . . .  tamo  ! . . .  —  sjeća  se  ona.  —  'lljade  svita  svakakoga, 
pivanja,  zvonjava,  radost,  plač . . .  Ponda  sviralice,  kolačići,  slike,  medalje  ! . . . 
Trna,  vašar  ! . . .  Dičurlije  —  oblak,  cura  i  momaka  —  na  vozove ...  U  Judu 

—  sjajna  crkva,  oltari  u  zlatu;  u  Aljmašu  —  zvonovi  ko  sv'rka,  a  orgulje  —  ko 
da  nebo  piva;  u  llači  —  sunce  jedno  svića  voštanici  «...  I  okajala  sam  valjda  grihe 
svoje ...  i  prikajala  ih  ! . . .  Jer,  šta  je  eto  moja  noga  prišla  u  čast  božu  ! 

Nadanje,  e  je  grijehe  svoje  okajala  i  prekajala  vraća  joj  svagda  ponešto  spo- 
kojstva  i  puti  joj  misao  na  istom  minule  dane.  Tako  i  sada . . . 

—  1  živim  ja  evo  još  dobro . . .  Kd  i  bez  griha  ! . . .  Eno,  samo  onaj  Job,  ne- 
sretnik, kako  li  se  taj . . .  u  pepelu  . . .  a  ja,  viš  !  —  Novca  što  jc  —  to  je,  al' 
doteći  će  i  do  smrti  same!  A  i  kuća  je  još  uvik  tu . . .  I  svakidan  po  gutljaj  ra- 
kije imam  . . .  Kave . . .  lipo  . . .  crne,  okripe  tilu  najvrsnije,  kad  smislim  —  odma' 
i  pristavim  ...  I  dan  za  danom  odlazi ...  u  spominjanju  ide ...  I  njih,  uspomena 
Šta  je  ! . . . 

1  odmah  vidi  razne  darovane  stvari.  Veliko  ogledalo,  bosanski  čilim,  mlin 
za  kavu,  fildžane,  atlasnu  suknju,  zlatan  broš  —  i  dalje  ...  u  riječ  sve  ono,  što  su 
strast  mladosti,  žar  usana  i  vabljivost  jedrine  iz  gospodskih  izmamili  ruku. 

Nego  i  privid  onih  časova  izazove  svaki  ovakav  spomen.  I  sada  se  sjetila  kako 
je  zadobila  broš . . . 

—  0  Ivan  ju  je  bilo . . .  Bila  sam  kod  onoga  . . .  kako  se  'no  zvd . . .  hm? . . . 
Raširila  sam  se  —  ko  sama  milota,  ogolila  vrat,  kose  se  spuzle  niza  pleća.  Nogu 
sam  zabacila  nekud  na  trpezu  medju  tanjure . . .  Pivala  sam  . . .  aj . . .  ko  nikad  . . . 
pušila  . . .  pijana  . . .  luda  ...  1  sve  smo  privrnuli :  stol,  stolce ...  Ih,  vilovali 
—  ko  djavoli  živi ...  —  —  —  —  —  —  —  — 

I  sunce  već  u  to  umiralo,  utapalo  se  za  krvavom  granicom  . . .  Pilče  do  nje  us- 
komešalo se  nešto  i  Iepetati  stalo  s  golim  kriocima.  I  uspijukalo  se  dosadno,  razdra- 
žujućim  pijukom  

Ona  se  izbudila  

—  Vrag  te  razdr'o . . .  pilče  prokleto  !  —  otelo  se  njoj.  Kivna  bila  da  joj  ra- 
zorilo prisnivanje  i  prividjenja.  I  otišla  ga  suhom  šakom  s  trijema. 

—  Vrat  ti  se  prilomio  dabogda  t  Kanjo  te  pojd !  —  klela  i,  zamišljajući  se 
u  netom  prisnivenu  prošlost  svoju,  zagledala  se  u  krvavu  granicu  zapada.  A  tamo 
sunce,  kao  umirući  gordi  osvetnik  kakav,  pjenilo  se  u  divljoj  crveni,  rigalo  zadnju 
vatru  i  vitlalo  posljednje  snopove  plamenja  krvavoga,  šibajući  njima  visoka  nebesa 
i  Šarama  istkane  grivaste  oblakove. 

A  njoj  pred  očima  šarala  se  slika  :  kako  će  se  evo  sada ...  za  čas ...  za  dva .. . 
čim  zadnja  kašika  odzvekne  po  kućama,  trgnuti  mladost  sela  i  poći,  kao  i  u  sve  dane. 
da  sabraja  i  požudno  sgrće  i  usisava  u  bezglasnoj  noći  užitke  i  čare  svrh  raspaljenih 
grudi  i  s  razdrhtalih  usana.  I  steškalo  joj  se  k6  nikada !  Grč  joj  stao  u  podgrlcu 
suhom . . . 

—  A  ...  ja  ...  već  jednom  nogom  u  raki ...  uh  !  Ode  . . .  ode  . . .  brzo . . . 

prebrzo ...  I  nikad  više  ! . . .  Zalila  ona  u  sebi  i  suza  puste  starosti  oklizla  joj  se 
niz  lice.  1  digla  se  ona  polako  te  pošla  s  trijema  u  sumračnu  sobu,  da  tamo  u  starom 
ormaru  napipa  poličak  s  rakijom  i  potegne  par  gutljaja,  pogrije  sustalu,  sumrtvu 
krv  u  svoranim  žilama. 

U  sobi  nakon  par  gutljaja  spustila  se  do  gluvare  peći  i,  ne  moleći  ništa,  iz 
nauke  same,  udarala  usnom  o  usnu,  propuštala  zrnce  po  zrnce  kroz  grbave  prste. 
1  medaljice  one  zveckale  su  na  časove ...  U  dnu  pak  srca  tinjao  je  sagoren  pregor, 
beznadna  jedna  želja  Samo  jedna  !  

—  Ej,  da  je  još  jednom  iznova  poživit  • ...  Sad  bi  tek  znala,  ij,  ala  bi ! . . . 
 1  bi,  znala  bi  ona,  bogomoljka.  Odbacila  bi  ona  i  brojanice  i  mo- 
litve i  srnula  još  podatnije  i  jeftinije  po  starom  putu  

JOSIP  MILIČIĆ:  OJ  JESENJE  • . 


Ljeskaju  se  vlažni  od  jesenje  rose 
Na  mjeseca  zraci  visoki  krovovi, 
Zviezde  nebom  trepte,  kfl  poljem  jaglaci, 
A  preko  njih  taman  jedan  oblak  plovi. 

Pritajen  se  Šulja  dah  ponoćna  vjetra, 
Al  ga  izda  kucaj :  —  dvie  se  gole  grane 
Poljubile  vruće  vrhovima  suhim  — 
Pa  ga  namah  nesta,  ko  zna  s  koje  strane. 

A  ja  samac  stojim  naslonjene  glave, 
—  O  snatrive,  duge  vi  jesenje  noći  •  — 
1  ja  sanjam,  sanjam  o  cjelovu  vrućem 
Čekajući  dragu,  koja  ne  će  doći !  — 


BOŽO  LOVRIĆ:  MLADIĆ  1  STARAC 

U  pustari,  pred  sfingom,  sastali  se  mladić  i  starac.  Mladić  je  uprA  svoje  žarke 
i  plamene  oči  u  tajanstveni  lik  i  gledao  je  njezine  lavlje  šape  i  bujne  ženske  grudi. 
Mladiću  od  tjeskobe  stade  srce,  kad  je  sfingmo  podnožje  ovila  zmija,  Čija  je  koža 
bila  poprutana  zlatnim  i  srebrenim  prugama.  I  golemi  strah  za  čas  se  pretvori  u 
mržnju  i  kao  da  su  ga  nenadano  spopali  bjesovi  —  zaurla  —  a  iza  pojasa  trgnu 
ocjelni  -  svijetli  -  oštri  nož. 

Starac  drhtavim  rukama  obujmi  pleća  smiona  mladića  i  plačnim  mu  glasom 
reče : 

—  Borilac  je  na  svršetku  pobjedjen.  Nauči  se  mudrosti  od  deve,  ona  pognute 
glave  i  snošljivo  nosi  svoj  teret  kroz  pustinju.  Koristan  je  njezin  život  —  nastoj, 
da  joj  budeš  ravan  i  svak  će  te  ljubiti  i  štovati.  Ljudi  ne  vole  bližnjega,  kada  leti, 
ta  Bog  mu  reče,  da  u  znoju  lica  svoga  jede  kruh  svakidašnji.  Kad  čovjek  tegli, 
koristan  je  i  slavitelj  mira.  Pobjednici  su  okrutni,  lavovi  su  krvoločni  —  ljudi  ih 
mrze,  jer  kvare  sklad.  Borci  stupaju  na  bojište  uz  zvuk  ratnih  trubalja  —  ljudi  ih 
mrze,  jer  bojna  vreva  kvari  ugodni  san. 

Mladić  odrinu  starca  i  htjede  krenuti  niz  pustinju. 

—  Kamo  ćeš  —  zavapi  starac  —  puta  ne  znaš,  po  tom  bespuću  još  ljudska 
noga  krenula  nije,  a  vrh  mogila  vruće  pržtne  kuhaju  ljutice  ljuti  otrov  na  sunčanu 
žaru  —  na  te  vreba  smrt,  a  život  je  skup.  Čekaj  —  a  kad  mimo  nas  prodje  karavana, 
u  njezinu  društvu  možeš  bez  straha  putovati,  jer  tom  putanjom  prodjoše  mnoga 
ljudska  pokoljenja. 

Na  to  ga  mladić  prezirno  omjeri  i  uputi  se,  da  podje  svojim  putem. 

—  Nemoj,  ondje  te  čeka  smrt !  —  za  jeca  starac. 
I  čvrsto  mu  obujmi  koljena. 

Mladić  se  spotaknu  o  njegove  suhe  ruke  i  odrinu  ga.  Ali  starac  je  uklještio 
svoje  prste  i  zadro  nokte  svoje  u  zdravu  put  mladića. 

Tad  nasta  borba.  Čulo  se  naporno  disanje  i  poslije  očajna  kriča  nasta  mir  — 
a  na  suhom  pijesku  pustare  pušila  se  mlaka  krvi. 

Mladić  uze  pune  šake  žutoga  pijeska  i  sasu  ih  na^sgrušanu  krv.  Zatim  je  is- 
kopao duboku  jamu  i  u  njoj  sahranio  mrtvaca. 

—  Da  ne  kuži  zraka,  —  reče. 

U  to  visoko  nad  grobom  proletiše  tri  gavrana  i  svaki  od  njih  proli  suzu  i  upamti 
mjesto,  jer  su  ih  ljudi  naučili,  da  se  brinu  za  hranu:  za  budućnost. 

I  mladića  nije  grizla  savjest,  i  kad  je  stigao  do  bližnje  oaze  nije  oprao  ruke 
svoje  okaljane  krvlju. 

Bio  je  žedan  i  napi  se  vode  i  nova  su  čuvstva  i  nove  misli  ovladale  njim. 

1  pustinja  mu  nije  bila  pusta.  Bodar  i  veseo  i  pjesmom  na  usnama  išao  je  u 
susret  Životu. 

Kad  je  stigao  do  druge  oaze,  opet  ožedni,  napi  se  vode  i  nova  su  čuvstva  i 
nove  misli  ovladale  njim. 

Pustinja  mu  omili,  kao  bajoslovni  perivoj,  a  on  bere  najljepše  sunčano  cvijeće, 
da  s  njim  splete  vijenac  i  okruni  široko  čelo. 

Kad  je  stigao  do  nove  oaze  opet  ožedni,  napi  se  vode  i  nova  su  čuvstva  i  nove 
misli  ovladale  njim. 

I  pustinja  mu  omili  kao  uzorana  njiva,  a  on  kao  iz  podatnih  ruku  sije  u  duboke 
brazde  plodno  i  zdravo  sjemenje. 

Kad  je  stigao  do  nove  oaze  opet  ožedni,  napi  se  vode  i  nova  su  čuvstva  i  nove 
misli  ovladale  njim. 

I  pustinja  mu  omili  kao  rodno  polje,  na  čijim  se  deblima  rumene  tvrde  jabuke 
i  dozrijeva  sočno  voće.  a  na  lozama  vise  crni  grozdovi,  puni  šećernih  boba. 

Tad  je  mladić  natrgao  pune  košare  groždja  i  voća,  a  nije  ni  čevuljka  pozobao, 
niti  je  ugrizo  svojim  bijelim  zubima  u  meso  rumene  i  sladke  jabuke. 

Plodove  je  nosio  puku  svome. 

Kad  je  stigao  u  rodni  grad,  sgrnu  se  narod  iz  kuća  i  ulica,  da  gledaju  nepo- 
znatoga. 

—  Tko  je  ta  budala,  —  mukao  je  narod  kao  ćorda  volova.  I  jedan  iz  mnoštva, 
koji  bijaše  sudac  puka  svoga,  opazi,  da  su  nepoznatome  krvave  ruke  i  reče  : 

—  Ubojica  je  —  kamenujmo  ga  

A  narod,  kao  jato  purana  na  zvižduk,  prihvati : 

—  Ubojica  je  —  kamenujmo  ga  

Mladić  se  na  te  riječi  snuždi  i  zavapi : 

—  Puče,  radi  tebe  ubih ! 

—  Radi  nas  —  razdera  se  sudac  prijeteći  šakama  —  čuste  li  drznika  i  raz- 
bojnika. 

—  Kamenujmo  ga,  —  mukao  je  narod  kao  stado  volova. 

Na  te  riječi  mladića  ostavi  snaga,  bezpomoćno  mu  klonuše  ruke,  a  košare  pune 
voća  skotrljale  se  na  blatnu  cestu. 

Sudac  baci  prvi  kamen,  a  narod  za  njim  sasu  kišu  kamenja. 

Kad  se  umoriše,  sjeli  su  do  izvrnutih  košara  i  prljavim  rukama  razgrabiše 
voće,  da  oslade  gorka  usta  poslije  tegotna  napora . . . 


594 


VLADIMIR  ŠIPrER:  SPLEEN 


Sa  prozora  crkve  u  polumrak  tiho 
2uto  svijetlo  svijeća  upaljenih  roni, 
A  pobožna  pjesma  tako  prazno  zvoni . . . 
Onkraj  zida  vjetar  smreke  je  zanjiho. 

Svetu  misu  čita  sijed  kapucin  stari 
Krunice  se  mole  dugačke  bez  kraja. 
Sve  je  puno  Sapta,  puno  uzdisaja 
Iz  mraka  se  dižu  sveci  i  oltari. 

Pobožnost  i  tamjan  se  naoko  vije 
Za  blaženstvom  neba  stara  baka  jeca . . . 
Mjesec  ko  obasjan  aureolom  sveca 
Dosadno  i  hladno  nad  zvonikom  bdije . . . 


ADAM  KOSTELIĆ:  VJEČNA  BOL  (svrs<t.k) 
II. 

Drugi  se  dan  ujutru  Jelena  dugo  valjala  po  krevetu.  Borić  je  ustao  kao  obično, 
samo  Što  nije  kao  obično  odmah  otišao  iz  kuće,  nego  je  čekao  dok  se  Jelena  digne. 
Opazio  je  on,  da  kod  nje  nešto  nije  u  redu,  da  je  valjda  bolesna.  Cijelo  se  jutro 
Šetao  po  sobama,  trćkajući  iz  jedne  sobe  udrugu.  Bijaše  kao  na  iglama.  Jer  njemu 
se  Činilo,  da  nema  sumnje,  da  je  ona  bolesna,  i  da  on  zaista  mora  ostati  kod  kuće. 
Ta,  što  su  njemu  svi  bolesnici  ovoga  svijeta,  kad  je  ona  bolesna.!  Svi  su  njegovi 
bolesnici  samo  najugodnija  zabava,  svi  su  samo  predmeti  njegova  istraživanja, 
njegova  studija,  —  ali  ovaj  bolesnik  eto  dira  ravno  u  njegovo  srce,  ovaj  bolesnik 
traži  od  njega  više  nego  liječnika,  on  traži  sućuti,  suzi,  muža ...  I  on  je  zaista  shvatio 
svoju  dužnost,  jer  je  bio  sav  zabrinut  i  sav  zaokupljen  samo  njome.  Nije  htio  dugo 
da  bude  u  sobi,  gdje  ona  spava,  jer  je  mislio,  da  bi  ju  to  moglo  smetati.  Većim  dijelom 
je  bio  u  sobi,  koja  je  bila  odijeljena  drugom  sobom  od  one,  u  kojoj  je  spavala  Je- 
lena. Tek  nekolikoputa,  samo  svaki  četvrt  sata  polazio  je  tiho  i  na  prstima,  oprezno 
otvarajući  i  zatvarajući  vrata  u  spavaću  sobu  i  pogledao  kako  Jelena  spava,  kako 
izgleda.  Jednom  je  pače  sasvim  blizu  prisluškivao  njezinu  dahu  sa  željom  da  čuje 
i  otkucaje  srca.  No  to  mu  nije  uspjelo.  Bilo  ga  strah  previše  se  približiti  k  njoj, 
da  ju  ne  bi  probudio. 

U  njega  se  razvila  velika  samilost  prema  bolesniku. 

Bolesnik?  Zar  je  ona  zbilja  bolesna? 

Da,  on  ju  je  sinoć  našao  kod  kuće  gdje  spava.  Našao  ju  u  onom  zagonetnom 
položaju,  našao  ju  onako  prekrasnu,  da  je  izgubio  svijest  i  pamet.  A  to  je  bilo  bo- 
lesno stanje,  o  tom  nema  dvojbe.  Da,  on  ima  danas  posla  s  bolesnikom.  Zato  on 
i  ne  će  otići  drugim  bolesnicima,  jer  ima  i  ovdje  dosta  posla,  jer  će  imati  mnogo 
posla.  Tako  mu  se  bar  činilo. 

I  on  je  k  njoj  polazio  Često,  vrlo  često.  Više  put  se  i  nagnuo  k  njoj,  htio  je  da 
bar  primiriši  dah  njezin.  Po  tom  je  on  dahu  mnogoputa  saznao  vrst  bolesti  i  njezin 
stepen.  No  ovaj  put  mu  to  nije  uspjelo.  Cijela  ova  bolest  ostala  mu  tajnom  i  čim 
je  više  razmiSljao  o  njoj,  tim  je  zagonetka  bivala  većom. 

I  zato  je  čvrsto  odlučio,  da  će  danas  ostati  kod  kuće. 

Kasno,  vrlo  kasno,  skoro  3  sata  poslije  negoli  obično,  sjela  Jelena  u  svom 
krevetu,  —  onda  se  obukla  u  svoj  jutarnji  kostim  i  došla  u  sobu,  u  kojoj  ju  je  Čekao 
Borić.  Došla  je  izmučena  i  satrvena  kao  da  nije  spavala,  kao  da  je  cijelu  noć  spro- 
vela  budna  i  u  velikoj  borbi.  Oči  joj  bijahu  mutne,  a  pod  očima  bijaše  sve  nabu- 
breno.  Lice  joj  bilo  blijedo,  skoro  žućkasto.  Njezine  kretnje,  njezin  korak  i  njezin 
pogled  bijahu  svjedoci,  da  je  negdje  prosnila  užasan  san  . . . 

A  Borić  ju  je  gledao  ukočenim  očima,  u  kojem  se  sve  zrcalilo  kao  u  staklu. 
Ona  je  odmah,  čim  je  došla  u  sobu,  sjela,  gotovo  legla  na  otoman.  Činilo  se  kao 
da  jedva  drži  glavu,  da  jedva  gleda.  Ovakovu  je  Borić  još  nije  vidio.  Što  joj  je 
zaboga?  I  zašto  ništa  ne  govori?  Zašto  ne  kaže,  gdje  ju  boli? . . .  Eto  je  došla  ovamo, 
sjela,  legla  i  šuti.  On  ju  je  gledao  i  gledao  i  čekao.  No  nije  ništa  dočekao. 

Onda  ju  zapitao: 

—  Jeleno  !  Što  je  tebi? 

—  Ah,  molim  te,  . . .  pusti  me . . .  odgovorila  ona  kroz  zube.  A  onda  stisnula 
zube  tako  Čvrsto,  da  se  Boriću  pričinilo,  da  čuje  kako  nešto  puca  u  njenim  vili- 
cama. On  joj  se  približio,  htio  ju  uzeti  za  ruku,  no  ona  mu  to  nije  dala.  Nije  ga 
htjela  ni  pogledati.  On  je  pustio  ruku,  ali  se  nije  udaljio,  nego  ostao  kod  nje. 

—  Jeleno  !  Daj  dozvoli,  da  jedamput  s  tobom  razgovaram . . .  Red  mi,  što 
je  tebi?  Jesi  li  bolesna?  . . . 

A  kad  nije  dobio  odgovora,  ušutio  je  i  on.  Otkrenuo  se  od  nje  i  otišao.  Otišao 
u  drugu  sobu,  a  nju  ostavio  samu.  No  on  je  to  mogao  samo  nekoliko  časova  iz- 
držati, pa  se  brzo  opet  povratio.  I  onda  joj  rekao  : 

—  Vidim,  Jeleno,  da  nisi  bolesna,  jer  bi  mi  to  jamačno  rekla.  Vidim,  da  se 
s  tobom  nešto  dogadja.  Reci  mi,  što  ti  je . . .  Meni  ćeš  valjda  reći . . .  meni  možeš 
reći . . . 

Ona  ga  je  naglo  pogledala  pogledom,  u  kojemu  je  zvučio  prikor  i  zdvajanje 
u  isti  čas.  Ali  njega  to  ipak  nije  smelo.  On  je  odlučio  s  njom  razgovarati,  odlučio 
je  ovaj  put  raščistiti  sve,  što  je  dosad  ostalo  mutno  medju  njima.  I  zato  je  ne- 
smetano nastavljao: 

—  Ja  sam  odlučio  otvoreno  i  iskreno  govoriti,  Jeleno . . .  Vidim,  da  dalje  ovako 
već  ne  ide . . .  Pa  ako  hoćeš,  ja  ću  govoriti,  a  ti  slušaj . . .  Možda  ti  bude  bolje, 
kad  mene  čuješ . . .  Možda  bi  i  tebi  bilo  bolje,  kad  bi  govorila . . .  Jeleno  —  oprosti, 
ali  ja  ne  mogu  drukčije ...  ne  mogu  . . . 

Jelena  nije  na  to  ništa  odgovorila. 

—  Ti  šutiš,  nastavljao  Borić,  a  ne  znaš,  kako  ta  šutnja  izjeda  i  mene  i  tebe, 
kako  ubija  . . .  ubija  . . .  Zašto  skraćujemo  svoj  život,  gdje  bi  mogli  živjeti . . . 
živjeti » . . .  Pogledaj  se,  kako  si  mlada  i  svježa !  Zar  je  za  tebe  ovakav  život? 
Jeleno . . . 

Ona  ga  je  opet  pogledala  čvrsto  i  okrutno,  da  se  on  skoro  stresao.  I  onda  skočila  : 

—  Ti?  Ti ! . . .  Ti  tako  govoriš  !  Veliš,  da  sam  mlada,  svježa,  da  bi  trebala 
drukčije  živjeti !  Ti  tako  govoriš !  Ti  se  usudjuješ  tako  govoriti ! 

I  ona  je  ustala  s  otomana  i  čvrstim  koracima  otišla  iz  sobe. 
—  Ne  ću  ništa  da  čujem . . .  Ništa  ! 

A  Borić  je  ostao  u  sobi  sam  zabrinut  i  ukočen.  Ah,  što  da  učini?  Kuda  da 
se  okrene? ...  A  ona  ima  pravo,  pravo  ona  ima,  kad  veli,  da  ja  o  tom  ne  bi  smio 
govoriti.  Ta,  da,  ona  bi  htjela  živjeti,  samo  kad  bih  ja  htio ...  Ja?  Zar  ja  ne  ću? 
Zar  ja  ne  bih  radje  slušao  otkucaje  njena  srca,  zar  ja  ne  bih  volio  gledati  ju  veselu 
i  živu?  A  ona  misli,  da  ja  nisam  zato ...  Da,  da,  znam  ja,  što  ona  misli,  znam 
ja  u  čemu  je  naša  tragika.  Ali  što  da  učinim?  Kad  nemam  odvažnosti,  kad  nemamo 
ni  volje  za  to . . .  kad  ne  smijem?  Ne  smijem ! ...  Ili  da  joj  kažem,  da  bih  ja  htio, 
ali  da  ne  smijem?  Da  joj  kažem  razloge,  da  joj  otkrijem  tu  tajnu? ...  Ne,  ne  — 
ne  ću  ja  to  učiniti  nikada . . .  nikada,  jer  ne  smijem  ni  to.  Onda  bi  možda  nesreća 
postala  još  veća,  onda  bi  nesreća  postala  vječnom.  Dosta,  da  ja  za  to  znam,  ne 
treba  ona ...  I  dobro  je,  da  je  otišla,  dobro  je,  da  nije  htjela  slušati,  jer  bi  se  još 
moglo  dogoditi,  da  bi  odao  Štogod,  za  što  bi  se  poslije  morao  kajati.  Dobro  je  uči- 
nila ...  0,  Što  bi  se  moglo  zaista  dogoditi,  da  sam  joj  samo  natuknuo  Štogod  o 
toj  strašnoj  istini?  Užasno . . .  užasno  ! . . .  A  ovako,  dok  ne  sluti,  dotle  je  bla- 
žena, blažena  je  prema  onomu,  kakva  bi  bila,  da  znade. 

I  razmišljajući  ovako  Borić  o  tomu,  kako  bi  bik)  ludo,  da  je  samo  počeo  go- 
voriti o  svojim  osjećajima,  o  onom  svom  užasu,  njemu  se  pričinilo,  da  je  opet  na- 
došao onaj  jedan  užasni  čas,  pričinilo  mu  se,  kao  da  opet  vidi  nju  . . .  nju  . . .  svoju 
prvu  ženu  . . .  Kao  da  opet  vidi  ono  blijedo,  izmučeno,  istrošeno  lice,  one  blijede 
usne  mrtvačke  i  ono  oko  bez  sjaja  i  bez  izražaja,  koje  niti  ne  prigovara  niti  ne 
pristaje.  No  ovaj  put  je  bio  siguran,  da  mu  se  to  samo  čini.  Nije  to  bilo  onako,  kao 
što  bijaše  u  onom  strašnom  času  ...  ni  nalik  • . . 

Gle,  ovaj  čas  se  on  sasvim  dobro  sjeća,  kako  je  ono  bilo.  Bila  je  večer,  topla 
ljetna  večer.  Njegova  je  žena  bila  bolesna  već  tri  mjeseca.  Izgrizala  ju  sušica.  A 
on  je  bio  te  jedne  večeri  kod  Jelene.  Otišao  k  njoj  iz  istoga  razloga,  iz  kojega  je 
uvijek  išao :  da  se  sabere,  da  otrese  sa  sebe  ono  mutno  i  vlažno  osjećanje,  što  ga 
je  ubijalo  gledajući  u  svom  domu  bolest  i  zlovolju.  On  je  bježao  pred  smrću,  koja 
je  pokucala  na  njegova  vrata  i  pobjegao  k  životu.  Njemu  se  činilo,  da  je  on  još 
premlad  za  to,  da  bi  morao  i  pomisliti  na  smrt,  činilo  mu  se,  da  je  još  prejak  i  pre- 
sočan,  da  bi  smio  i  pomisliti  na  trom  život  bez  dogodjaja  i  bez  strasti.  Zato  je  on 
često,  vrlo  često  išao  k  Jeleni.  Ali  on  je  i  prije  išao  k  njoj,  dok  mu  je  žena  još  zdrava 
bila.  Onda  je  išao  onamo,  kud  ga  je  ljubav  vukla,  išao  je  onamo,  gdje  mu  nije  do- 
sadno bilo,  a  bježao  od  dosade  i  mrtvila.  I  kad  je  on  samo  pomislio  na  onu  studen 
kod  kuće  i  na  toplinu  kod  Jelene,  onda  je  već  imao  dosta  povoda,  da  bježi  pred 
onim  mršavim,  blijedim  licem  svoje  žene  u  naručaj  zabavne,  prekrasne,  oble  Je- 
lene. No  on  nije  u  to  doba  opažao,  da  on  ovim  svojim  koracima  gazi  po  životu 
svoje  žene.  Nije  ni  slutio,  da  je  njoj  došlo  stanje,  u  kojem  je  zaželjela  radije  smrt 
nego  ovakav  život.  I,  sasvim  naravno,  on  nije  opažao,  da  se  ona  bori  sama  sa  sobom, 
jer  je  to  činila  potajno,  jer  je  već  obračunata  sa  svojim  životom.  On  je  samo  opažao, 
da  je  nestaje,  da  je  pala  u  sušicu,  ali  nije  znao  zašto  se  to  dogodilo.  Više  put  je 
doduše  na  trenutke  pomislio,  da  li  to  nije  bolest,  kojoj  je  on  sam  zasadio  klicu, 
ali  je  to  uvijek  bilo  samo  na  trenutke,  a  slijedeći  trenutak  je  opet  drukčije  mislio. 
Tek  one  jedne  ljetne  večeri,  one  tople,  ugodne  večeri,  kad  je  zagrljen  sjedio  kraj 
Jelene,  kad  Je  u  tom  zagrljaju  proživio  najsladje  časove  svoga  života,  —  tek  onda, 

mu  nešto  doSlo,  nešto  se  dogodilo,  i  on  je  malo  savjesnije  zagledao  u  svoj  život 
i  u  život  svoje  žene  . . .  Njegovo  se  lice  onda  žarilo,  a  oči  bijahu  mutne.  I  dok  su 
njegove  usne  drhtale,  a  kroz  tijelo  prolazili  slatke  srsi  i  nemoć,  dotle  je  Jelena  ras- 
puštenom kosom  više  ležala  nego  sjedjela  na  njegovu  koljenu  razdražujući  i  sebe 
i  njega.  Ona  je  samo  katkada  izustila  koju  nesuvislu  riječ  kroz  utrnule  zube,  samo 
katkada  se  nasmijala  na  usijanom  obrazu,  a  on  se  sav  izgubio  u  Čeznuću  za  časom, 
koji  će  eto  skoro  nastupiti,  izgubio  se  sam ...  i  izgubio  pred  očima  sav  život.  Ni 
u  najdubljoj  dubini  njegove  duše  nije  egzistirala  nikakva  sličica  njegove  žene : 
pred  očima  mu  se  ukazivao  samo  nedogledni,  beskonačni  kaos,  po  kojemu  pliva 
nešto  slatka,  zamamna,  draga  i  mila . . . 

I  u  takvom  je  času  netko  pokucao  na  vrata.  Trebalo  je  vremena,  dok  su  oni 
to  čuli.  A  kad  su  čuli,  skočio  je  on  do  vrata,  da  vidi  tko  je  i  što  hoće.  Onaj,  koji 
je  kucao  bio  je  kratak,  rekao  je  samo :  „Umrla  je".  I  otišao. 

A  on  se  ukočio.  Zakopao  se  na  onom  mjestu,  gdje  je  to  Čuo.  Jedan  trenutak 
preletio  mu  preko  lica  smiješak,  izgubljeni,  nehotični  smiješak,  ali  je  brzo  i  odletio. 
Pogledao  je  jednim  jedinim  pogledom  Jelenu :  ona  je  nesmetano  i  dalje  sjedjela 
sa  strašću  u  očima  gledajući  u  svoja  njedra  i  čekajući . . .  čekajući  slijedeći  čas 
one  tople,  ljetne  večeri.  Boriću  je  došlo  da  skoči,  pa  da  udari  svom  snagom  svoga 
tijela  glavom  o  zid,  da  se  raspadne,  raspukne ...  No  on  se  nije  mogao  maknuti. 
On  je  samo  i  dalje  ukočeno,  staklenim  pogledom  zurio  nekamo  u  daljinu.  Tamo 
u  toj  daljini,  vidio  je  ono  nešto  strašno  i  užasno,  tako  užasno,  da  on  to  nije  nikada 
mogao  zaboraviti.  Vidio  je  žuto,  izmučeno  lice  svoje  žene,  vidio  je  njezine  oči  kako 
suzom  okupane  tužno  gledaju  u  njega,  vidio  je  njezino  mršavo,  mučeničko  tijelo, 
i  osjećao  je  onaj  mrtvački  dah.  A  poslije  toga  je  opet  vidio  isto  to  lice  bez  izražaja, 
bez  snage  u  očima  —  sve  je  već  bilo  zapalo  u  vječni  san  ...  A  eto  Jelena  tamo 
sjedi  i  gleda  za  užitkom  svoja  prsa,  gleda  ih  i  čeka . . .  čeka  . . .  njega  . . .  Borića . . . 

I  on  se  već  zaletio  prema  zidu,  da  se  razmrska  ali  je  naglo  stao  i  duboko, 

iskreno  i  bolno  šapnuo :  „Umrla  je!"  —  —  —  

A  taj  je  dojam  bio  tako  silan,  da  ga  nije  nikad  zaboravio.  Taj  je  dojam  imao 
toliku  moć,  da  je  zaboravio  Jelenu,  da  je  s  gnjušanjem  pomislio  na  nju,  kad  mu 
se  ona  još  narivavala.  Ali  ona  ga  nije  pustila  na  miru.  Ona  ga  je  čvrsto  držala  — 
kao  zvijerka  kad  ulovi  ptičicu.  I  on  ju  je  morao  oženiti.  Morao  je,  jer  je  ona  to 
htjela,  jer  je  ona  bila  jača  od  njega  ...  I  on  se  s  njom  vjenčao,  ali  je  od  toga  časa 
nije  ni  jedamput  dodirnuo.  Znao  je,  da  je  to  za  nju  beskonačna  bol,  znao  je,  da  je 
to  za  nju  najveća  kazna,  da  je  to  za  nju  ubojstvo ...  ali  on  nije  popuštao.  I  ni- 
jedamput  dosad  nije  popustio.  Nije  mogao  popustiti,  jer  je  moć  uspomene  na  onaj 
dogodjaj  bila  tako  silna  i  velika,  da  je  uvijek  dosad  bila  veća  i  od  najvećega  po- 
riva čovječjega  tijela ... 

Ove  su  misli  došle  Boriću  danas  same  od  sebe,  i  on  je  bio  prisiljen  da  ih  pro- 
slijedi. I  kolikogod  je  mislio,  da  je  dosad  dobro  radio,  ipak  je  Jelenino  stanje  na 
njega  djelovalo  tako  izvanredno,  da  je  već  pomišljao  na  izlaz  iz  toga  nesnosnoga 
stanja.  On  je  uvidio,  da  je  ona  isto  tako  mučenica  kao  što  je  on  mučenik,  i  on  joj 
zato  ne  smije  zamjeriti.  I  zato  je  višeputa  morao  bolno  uzdisati :  „Sirotice  moja ! 
Sirotice  moja  ! . . ." 

Poslije  nekoliko  časova  otišao  je  Borić  u  drugu  sobu,  gdje  je  našao  Jelenu. 

Stajala  je  naslonjena  o  zid  i  tupo,  nijemo  gledala  preda  se.  On  joj  se  tiho  i  oprezno 
približio  i  htio  ju  nagovoriti.  No  ona  se  branila  : 

—  Pusti  me . . .  Pusti  samo . . . 

A  kad  je  on  uza  sve  to  ipak  stao  neSto  govoriti,  ona  ga  pogledala  pogledom 
punim  molbe,  i  rekla  : 

—  Molim  te,  pusti  me  na  miru ...  i  otišla  iz  te  sobe. 
Borić  je  pošao  za  njom. 

— Jeleno !  Ja  te  shvaćam ...  Ja  znam,  što  je  tebi . . .  Daj,  da  ti  nešto  kažem . . . 
A  ona  je  uporno  odbijala  od  sebe  svaki  pokušaj  za  razgovor : 

—  Molim  te,  ako  imaš  nešto smilovanja,  nemoj  ništa  govoriti . . .  Nikada  go- 
voriti . . .  nikada  ! 

I  on  ju  je  morao  ostaviti.  Morao  joj  uslišati  molbu.  I  cijeli  dan  nije  s  njom 
razgovarao  ni  jedne  riječi.  On  nije  imao  ni  prilike  za  to.  Jer  ona  ga  je  izbjegavala. 
Cijeli  dan,  sve  do  kasno  u  večer  nije  se  njih  dvoje  sastalo.  —  Borić  taj  dan  nije  ni- 
kuda izlazio,  nije  ni  jednoga  bolesnika  posjetio.  Bio  je  pod  silnim  dojmom  svih 
dogodjaja,  što  su  se  zbili.  On  je  shvatio  o  čemu  se  radi.  Saznao  je  diagnozu  i  samo 
mu  još  preostalo  pronaći  lijek.  No  to  je  ono,  u  što  on  nije  mogao  vjerovati.  1  onda, 
ako  bi  on  i  pronašao  lijek,  on  ga  ne  bi  mogao  upotrijebiti,  jer  on  ne  smije,  ne  smije 
upotrijebiti  onaj  lijek,  koji  bi,  po  njegovu  sudu,  jedini  mogao  izliječiti  rane  nje- 
gove žene.  Tako  je  mislio  negdje  o  podne.  A  čim  se  dan  više  približavao  kraju, 
čhn  se  stao  hvatati  sumrak,  njemu  se  činilo  kao  da  zajedno  sa  danjim  svijetlom 
nestaje  i  njegova  straha  pred  rješenjem  ove  velike  zagonetke,  Činilo  mu  se,  kao  da 
će  u  sumraku  ili  u  mraku  steći  nešto  srčanosti,  i  da  će  odlučiti  na  onu  stranu,  koja 
vodi  do  ozdravljenja  njegove  žene.  Jer  ona  mu  se  zaista  smilila,  i  kad  je  proučio 
svaku  niansu  njenog  bolesnog  stanja,  ona  je  izvela  na  nj  dojam  mučenice,  a  on 
kao  da  je  njezin  mučitelj.  U  tom  slučaju,  mislio  Borić,  nema  drugoga  izlaska,  nego 
se  pokoriti,  žrtvovati  sebe,  svoj  mir  i  svoju  svetu  uspomenu.  On  će  morati  k  njoj, 
morat  će  joj  doći  bez  riječi  i  glasa.  Morat  će  doći  kao  ono  prviput  davno  prije  vjen- 
čanja, i  mjesto  riječi  morat  će  govoriti  zagrljaj  i  cjelov.  I  on  je  čvrsto  uvjeren, 
da  će  taj  jedan  jedini  cjelov  izliječiti  njezino  ranjeno  srce  više  negoli  bi  mogao 
ikoji  drugi  lijek.  Sada  ona  osjeća  na  svojemu  srcu  kruti,  studeni  led,  a  oko  sebi 
zagušljivu,  studenu  maglu.  A  jedan  zagrljaj,  topli  zagrljaj  iz  vremena  prije  vjen- 
čanja, jedan  vrući  cjelov  rastopio  bi  sav  taj  led  i  maglu  i  ona  bi  mogla  veselo  unići 
u  proljeće  svoje  nove  sreće.  Gle  samo  kakva  je  ona  danas  bez  radosti  za  životo 
bez  ijednoga  trena  zadovoljstva,  a  ipak  je  još  lijepa,  ipak  njezina  priroda  još  ustrajne 
čeka  i  čeka.  Kakva  bi  tek  bila,  da  je  on  drukčiji,  da  smije . . .  Oh  —  da  smijem  ! 
Kakav  bi  to  život  bio  !  0  -  kakav  život  bi  to  bio  ! . . . 

I  Borić  je  nastavljao  u  tom  smjeru.  Kad  je  prvi  crni  mrak  pao,  Borić  je  već 
imao  gotovu  osnovu,  kojom  će  poći  k  njoj,  k  svojoj  ženi  Jeleni.  Otići  će  k  njoj 
s  Čistim  srcem,  s  velikom  odlukom.  On  je  sada  odlučio  zaboraviti  sve,  (on  mora 
zaboraviti !)  što  se  dogodilo,  zaboravit  će  onaj  mistični  utjecaj  užasne  uspomene, 
zaboravit  će  sve,  sve ...  I  on  će  se  odsele  samo  nadati,  uživati  u  budućnosti.  Jer 
ono,  što  će  doći,  ono  je  veliko  i  snažno,  ono  je  silna  poluga,  koja  ga  je  povukla 
na  drugu  stranu.  Povukla  ga  je  na  njezinu  stranu. 

U  onom  crnom  mraku,  što  se  povlačio  po  sobama  nije  Borić  ništa  vidio  oko 
sebe.  I  zato  je  on  bio  odvažniji,  zato  se  on  i  nadao,  da  će  tihim  koracima  moći  proći 

k  Jeleni  i  iznenaditi  je  onim  toplim,  iskrenim  zagrljajem . . .  Cijeli  dan,  osim  ono 
malo  ujutru,  nije  bio  s  njom,  ali  on  je  ipak  znao,  da  će  ju  naći  negdje  u  jednoj  sobi 
zakopanu  u  čuvstvu  i  misli.  Znao  je,  da  ona  osamljeno  negdje  sjedi  ili  stoji.  I  s  čvr- 
stom odlukom  u  duSi  stupio  je  prema  vratima,  kroz  koja  će  unići  u  drugu  sobu. 
Otvorio  je  vrata  :  —  mrak,  crni  mrak.  samo  na  nekim  mjestima  svijetlio  se  zid 
ili  koji  dio  pokućstva.  Nemirnim  okom  pregledao  sve  po  sobi  —  no  nje  nije  bilo 
u  toj  sobi.  Pošao  prema  drugoj  sobi.  Polako  i  s  drhtavim  rukama  uhvatio  kvaku 
na  vratima  i  otvorio :  —  mrak,  crni  mrak,  tek  neka  mjesta  su  rasvijetljena.  A 
tamo  —  eno  —  u  jednom  kutu  stajala  je  Jelena  naslonjena  o  zid.  Vidio  ju  nejasno, 
ali  ju  je  ipak  vidio.  Vidio  ju  pače,  da  je  nekud  daleko  zamišljena,  vidio  je  suzu 
u  oku,  1  Činilo  mu  se  kao  da  vidi  u  toj  suzi  ganutljivi  oproštaj  s  dosadanjim  teškim 
životom  i  radosni  pogled  u  budući,  u  život  pun  cjelovl,  pun  zagrljaja,  bujnog 

majskog  cvijeća,  sočnih  pupova,  masnih  latici . . .  jedrog  ploda  . . .  sreće  

užitka . . .  Zakoračio  je  u  sobu  jednim  jedinim  korakom  i  stao.  Nije  mogao  dalje 
Njegove  su  ruke  stale  drhtati,  tijelo  tresti,  donja  se  usnica  stiskala  uz  gornju  i 
ondje  se  nervozno  priljubila.  Pred  očima  mu  se  smračilo,  a  u  tom  mraku,  u  pot- 
punoj tami  vidio  je  opet  —  one  oči . . .  onaj  pogled  . . .  onaj  užasni  pogled  ! . . . 
I  kad  je  poslije  nekoliko  časova  nestalo  one  tame,  on  je  sveudilj  dršćućom  rukom 
čvrsto  ulovio  kvaku  na  vratima  i  oslabljenom,  nesigurnom  nogom  izišao  iz  sobe 
šapćući  kroz  stisnute  zube :  „Ne,  ne . . .  Nije  moguće  zaboraviti ! . . .  Nije  mo- 
guće ! ..."  A  Jelena  se  istodobno  pritisnula  uz  zid  i  bolno,  bolno  bez  nade  i  bez 
utjehe  zavapila : 

—  Ah,  zašto  sam  takva  !  Zašto  sam  takva  ! . . . 


„HRVATSKO  KOLO"  (N«uvak, 

Čini  se  medjutim,  da  i  većina  pripovjedača  u  drugoj  knjizi  Matičina  „Hr- 
vatskoga Kola"  ne  misli  tako.  Jakov  Marinković,  pisac  novele  iz  dalmatinske 
bođolarije,  prvi  je  medju  tima  pripovjedačima,  koji  tako  ne  misli.  U  svojoj 
„Dorini"  prikazao  nam  je  propast  dalmatinske  plemićke  porodice,  ali  tako  naivnim 
i  zastarjelim  načinom,  da  to  više  ne  spada  u  literaturu  od  prije  dvadeset  ili 
trideset  godina,  nego  ravno  onamo  u  dobu  ilirskoga  preporoda.  Onda  su  se  mogle 
ovako  pisati  novele  o  propadanju  plemićkih  porodica.  Ništa  ne  smeta,  što 
bi  se  moglo  i  danas  naći  u  „Gartenlaubi"  (recimo  pod  naslovom  „Der  gute  Fritz 
und  die  bose  Mutter")  ili  u  kojem  sličnom  časopisu  (recimo  u  našem  „Vjernom 
drugu"  ili  „Pobratimu")  ovako  pisanih  novela.  To  još  nipošto  nije  dokaz,  da  tako 
pisana  novela  treba  da  udje  u  almanak  Matice  Hrvatske,  za  koju  su  pisali  Kozarac, 
Gjalski,  Novak  i  toliki  drugi  uvaženi  i  valjani  pisci. 

Kako  je  „Dorina"  nagradjena  prvom  natječajnom  nagradom  za  „Hr- 
vatsko Kolo",  te  se  time  očito  htjelo  reći :  tako  treba  pisati  hrvatske  novele  i 
novele  za  „Hrvatsko  kolo",  to  ću  se  malo  opširnije  zabaviti  tom  radnjom. 

„Mirko  je  bio  iz  varoši  Visa,  što  se  pružila  u  polukrug  u  krasnoj  luci, 
na  sjeveroistočnoj  strani  ostrva.  Otac  mu  je  bio  potomak  starinske  plemićke 
obitelji,  koja  je  slovila  kao  veoma  ugledna  i  bogata  i  od  koje  dandanas  više  nema 

nikakova  člana.  Mirkov  je  otac  bio  izučio  pravo  i  posvetio  se  političkoj  karijeri, 
u  kojoj  je  prvo  ženidbe  za  nekoliko  godina  lijepo  zadovaljavao(?).  Ali  malo 
poslije  nego  se  je  za  svoju  nesreću  vjenčao,  obrnula  mu  se  kola  niza  stranu 
i  on  se  i  kuća  mu  survala  u  propast.  Mirkova  je  majka  bila  djevojka  iz  neke 
propale  plemićke  obitelji  iz  Graca,  gdje  je  Mirkov  otac  učio  i  gdje  je  sprovela 
mladje  dane  svoje  samo  u  šetnji,  zabavama  i  sijelima  i  u  nekom  velikaškom 
d  i  m  u(?).  Kao  plemić,  kojemu  su  stari  bili  usadili  u  glavu  neke  starinske  pred- 
sude  o  svojoj  odličnijoj  krvi  i  staležu  i  kojih  se  on  čvrsto  držao,  naš  je  sjor 
Bepo  našao  način,  da  se  i  on  dokopa  u  Gracu  plemićkih  sijela,  gdje  su  ga 
blazoni(?),  pa  makar  i  propalih  grofova,  tako  zanijeli,  da  mu  nitko  ne  bi 
bio  iz  glave  izvadio,  kako  mu  za  drugaricu  ne  dolikuje  nego  jedna 
nobile  de  ili  edel  von(?).  I  on  se  zaljubio  u  plemkinju,  gospoju  Vil- 
helminu,  s  kojom  se  je  vjenčao,  kada  je  nastupio  bio  treću  godinu  službe  i  doveo 
ju  tamo,  gdje  je  služio,  u  dalmatinsku  varoš,  koja  se  je  Vilhelmini  i  nje- 
zinom d  i  m  u(?)  prikazala  kao  tamnica.  Vilhelmina  je  silno  trošila,  nije  umjela 
gospodariti,  a  siroma  Bepo  prodavao  je  zemlje  i  zaduživao  se.  Kada  su  im 
konačno  vjerovnici  posegnuli  za  kućom,  odlučise  roditelji  bogato  oženiti  sina,  da 
pokriju  dugove. 

Mirko  se  medjutim  zaljubio  u  valjanu  i  čestitu  zor-djevojku  Dorinu,  koja 
nije  plemenitoga  roda,  i  sada  roditelji  Mirkovi  stanu  spletkariti,  da  rastave 
dvoje  zaljubljenih.  Pomoću  krivotvorenih  pisama  konačno  im  to  uspije  i  Do- 
lina ode  u  samostan,  a  Mirko  uzme  štićenicu  svoje  rodjake,  koja  se  prikazuje 
bogatom.  Brak  je  dakako  nesretan,  Mirko  zapadne  u  sušicu  i  umire  u  bolnici, 
u  koju  je  Dorina  došla  kao  bolničarka  i  na  samrtnom  krevetu  otkrije  se  sve. 

To  je  sadržaj  prvom  nagradom  nagradjene  novele  „Dorine"  !  Novela  imade 
68  stranica,  na  kojima  se,  kako  bi  ono  jedan  kritičar  rekao  do  otužnosti  razvlače 
ideje  o  plemstvu  i  demokraciji,  o  kreposti,  dobroti,  valjanosti,  marljivosti  i 
onda  opet  o  rasipnosti,  neradu,  nehaju  za  sve  lijepo  i  umno  itd.  itd. 

Iznijet  ću  nekoliko  crta,  iz  kojih  će  se  vidjeti,  kako  izgledaju  ljudi,  što  ih 
prikazuje  Marinković  u„Dorini".  Mirko  se  je  uvijek  rado  sjećao  svoga  školovanja, 
„jer  je  od  vrijednoga  učitelja,  zdrava  razumna  i  pronicava  pedagoga,  primio  prve 
i  neizbrisive  klice  pravoga  čovjekoljublja,  prave  muževne  krijeposti,  koja  ga 
je  i  odrasla  većkrat  oduševljavala  i  od  nadutosti  čuvala".  Njegov  domaćin, 
kod  koga  je  bio  na  opskrbi,  „je  bio  potpun  čovjek,  koji  je  cijenio,  da  mu  se 
plemićki  grb  ni  najmanje  ne  će  poniziti,  ako  u  svoje  dvore  dovede  pučku  kćer, 
narešenu  svim  lijepim(!)  krijepostima,  što  dobro  uzgojenu  domaćicu  moraju 
da  rese".  Uz  ovakova  učitelja  i  domaćicu  postao  je  Mirko  ozbiljan,  trijezan, 
praktičan  demokrata,  koji  ljubi  pjesnika  Parinia  i  nazore,  što  ih  njegov  pjesnik 
govori  nekom  plemiću-  Dakako,  da  se  ovakovom  Mirku,  „koji  je  isključivo 
svoje  vrijeme  provodio  u  učenju"  mogla  sviknuti  jedino  ovakova  Dorina :  „Crno- 
oka,  srednjega  stasa,  grčkoga  nosa,  crne  kose  kao  ugljen,  povisoka  čela,  struka 
majstorski  izdjelana(?),  okretna  i  dostojanstvena  u  gibanju  tijela(?),  lica  bijela 
i  rumena,  sa  tek  osjetljivim  smiješkom,  koji,  kada  se  maličak  povećao,  otvarao 
joj  sa  strana  ispod  jagodice  dvije  jamice,  što  su  lice  njeno  još  dražesnijim  činile  : 
ljupka  i  umna  govora,  bez  pretensija :  dobra,  pametna,  Čedna :  eto  kakva  je  bila 
ta  djevojka,  eto  kakva  je  bila  Dorina". 

Ako  tkogod  misli,  da  je  ovo  sve,  čim  je  autor  mogao  okititi  Dorinu,  onda  se 
vara.  „Uz  učena  tetka  i  uz  dobru  i  razboritu  tetku  —  prisvojila  si  je  Dorina 
sve  ono  lijepo  znanje,  što  ju  je  odlikovalo,  te  je  bila  uvijek  na  svom  mjestu, 
hoćeš  li  pri  razgovoru  u  pitomu  društvu,  hoćeš  li  pri  kojem  finijem  i  nižem  kućnom 
poslu.  U  opće  nije  vele  hlepila(?)  za  zabavama ;  samo  je  kadgod  išla,  na  bra- 
tovu želju  i  uz  njegovu  pratnju,  po  kanonikovu  dopustu  na  zabavu  u  mjesnoj 
čitaonici,  u  kojoj  je  njezin  brat  bio  jedan  od  upravitelja  i  u  kojoj  je  uz  pri- 
rodjenu  učtivost  Hvarana  sve  teklo  u  skladu  i  redu  (—  da  ne  bi  tkogod,  ne  dao 
bog,  štogod  zla  pomislio  —  opaska  moja  !),  kao  u  čestito  organizovanoj  obitelji. 

„Je  li  Čudo,  da  je  njemu  već  mladiću  od  dvadesete  godine,  koji  je  u  svojoj 
nepokvarenoj  duši  gojio  najčistije  ideale  o  svemu  dobru,  pa  i  o  ljubavi ;  koji 
je  u  srcu  začeo  bio,  da  doprinese  svoj  kamičak  k  dobrobiti  ljudskoga  društva, 
koji  je  u  svojoj  zreloj  pameti  bistro  vidio,  do  čega  vodi  neuredno  živovanje 
u  njegovoj  kući  (—  to  je  naime  neuredno  živovanje  bilo  u  tome,  što  je  majka 
mnogo  trošila  —  opaska  i  opet  moja,  da  ne  bi  tkogod  i  opet  štogod  zla  po- 
mislio !)  i  željan,  da  tomu  raspu  na  put  stane,  nastojao,  da  se  namjeri  na 
andjela  tješitelja(!)  za  se  i  spasitelja  za  kuću  —  je  li  čudo,  pitamo,  (—  mi 
autor  Jakov  Marinković !),  da  mu  je  Dorin  tako  mio  lik,  njezin  tako  udvoran 
način,  njezino  ukupno  tako  naravno,  iskreno  i  pametno  ponašanje 
zanijelo  glavu  i  srce?  Je  li  čudo,  da  je  stao  osjećati  neku  osobitu  naklonost  k  tomu 
dražesnom  biću,  je  li  čudo,  da  ga  je  neka  živa  želja  stala  vući  za  tim  dobrim 
i  radišnim  stvorom?"  (str.  27).  Nije  čudo,  uvjeravamo  ga,  da  to  nije  čudo, 
jer  da  su  čudesa  moguća,  onda  njegova  „Dorina"  ne  bi  unišla  u  Matičino  „Kolo", 
niti  bi  bila,  na  porugu  svim  hrvatskim  piscima  novela  (izuzam  Hranilovića,  Rittiga 
i  Risakovićke),  nagradjena  prvom  nagradom. 

Nije  čudo,  jer  eto,  kakova  je  ona,  koju  su  roditelji  dosudili  jadnome  Mirku : 
„Njezin  duh  je  tako  gd,  tako  prazan,  da  ni  pri  najozbiljnijim  predmetima  ona 
ne  smaže  ni  cigle  jedne  ozbiljne  misli,  ni  ciglog  ozbiljnog  izraza ;  kad  se  govori 
o  kojoj  katastrofi  —  kanoti  na  pr.  o  potresu,  gdje  ti  se  koža  ježi  pri  pomisli 
o  ljudskim  žrtvama,  ona  nekim  komičnim  patosom  žali  jedino  tolika  lijepa 
odijela,  što  su  se  jamačno  u  toj  nesreći  uništila  ;  ili  žali  pri  požaru  teatra, 
da  će,  možebiti,  morati  proći  toliko  vremena,  dok  se  mjesne  gospojice  opet  nadju 
u  pozorištu,  da  svojim  pogledom  strijeljaju  neharnike . . .  Koliko  je  pako  lako- 
umna i  prpošna,  poslušaj  ovu :  Oglašena  je  bila  u  teatru  (u  Hvaru  !)  konfe- 
renca  „0  modernom  idealizmu"  (e,  sada  je  jasno,  zašto  se  Marinković  odlučio 
poslati  Matici  svoju  „Dorinu"  !)  od  nekog  dubokog  mislioca  (da  nije  od  Andro- 
vića? !).  I  ja  sam  išao  tamo  i  šćućurio  se  (o,  to  nije  trebalo !)  medju  brkate  i 
okate  mudre  glave  (a  gdje  su  ostale  čosate,  sjegumo  je  i  takovih  bilo !  — 
o,  da  mi  je  bilo  vidjeti  Mirka  u  tom  glavatom  društvu  !),  a  po  većem  dijelu 
loža  znaš  li,  tko  je  bio?  Sve  same  djevojke  i  gospoje,  nacifrane  i  nagizdane 
što  su  ljepše  mogle  (valjda  ne  će  —  ne  dao  bog  !  —  doći  —  oslobodi  nas  bože ! 
—  gole  !).  Medju  njima  bila  je  i  tetkina  nećakinja  (Mirkova  sudjenica  i  protiv- 
nica Dorina  !).  I  Što  mislite?  U  momentu  najdubljega  konferencijerova  proma- 
tranja dade  mi  se  nekako  pogledati  (vidiš  ti  njega  !)  na  lože  (vidiš,  vidiš !),  a 
tamo  i  ona  i  druge  djevojke,  a  i  gospoje,  c  i  r  e(?)  se,  razgovaraju  i  s  p  a  1  k  a(?) 
na  palak  jedna  drugoj  signalira  ! . . .  (O-o-o  !)  Tko  se  ne  bi  razočarao? . . . 

Vidiš  n.  pr.  tako  je  frivolna,  da  ona  i  kad  po  crkvi  hoda,  podiže  s  jedne 
strane  gornju  suknju  (o-o-o  !),  da  se  vidi  donja  (o  !)  ili  čarapa  (fuj !),  što  ja  znam 
(fuj,  fuj !)  i  skuplja  jednom  rukom  suknju  tako  (fuj !),  kako  joj  se  mogu  ra- 
zabrati bedra  (fuj,  fuj !)  ispod  skupljene  suknje  —  a  bit  će  to  valjda,  što  ra- 
čuna, da  se  ljudi  radi  toga  za  ženom  pomamljuju  (fuj !).  Pa  što  bi  Vam  dalje 
i  govorio  o  toj  taštoj  i  praznoj  glavi . . .". 

Dakako  —  u  Hvaru  !  E,  tko  se  ne  bi  razočarao? 

Ovako  se  eto  novi  Marulić  zgraža  i  ljuti  i  —  muči  svoga  Čitatelja!  Ali 
ipak,  da  nema  ovakovih  mjesta  kao  što  je  ovo  o  „konferenci",  čovjek  bi  na- 
prosto skapao.  Jer  ona  druga  ne  pobudjuju  niti  na  smijeh,  a  čovjek  nije  vazda 
raspoložen  za  žalenje.  Jer  taj  Marinković,  koji  govori  s  Danteom  i  Parinijem 
i  Schillerom,  ne  zna  literarno  „šlabekovati"  nego  samo  gnjaviti  na  najgrozniji 
način.  Taj  Čovjek  bilježi  s  velikom  važnošću  opisujući  neki  ribolov,  u  kojem  je 
i  Mirko  sudjelovao,  da  je  „kanonik  u  neke  zamahnuo  ostima  i  izvukao  iz  mora 
cipola  od  pola  kilograma  težine". 

,,U  brodu  nasta  veselje  i  čestitanje.  Vozilo  se  dalje.  Dorin  brat  zamahne 
i  ne  pogodi.  Malo  zatim  kanonik  opet  zamahne  i  natakne  malo  manjega 
lubina  (šteta,  što  nije  zabilježeno,  koliko  je  bio  težak  !).  Novo  veselje.  Ne  prodje 
vele,  a  Dorin  brat  se  potegne(?)i  nabode  ostima  cipola  od  kilo- 
grama i  p  6"  (a  ha  !). 

„Kroz  uru  vremena  ulovili  su  ostima  okolo  15  kila  lijepe  velike  ribe. 
Sad  se  opet  potisnuše  od  kraja  i  malo  podalje  stadoše  bacati  kanjčenice,  od 
kojih  jednu  dadoše  i  Mirku.  Mirko  je  najsretniji  bio  u  tom  lovu,  jer  je  z  a 
dobre  p6  ure  ulovio  26  (sage  sechsundzwanzig !)  kanjaca,  a  oni  ostali  tko 
10,  tko  15". 

Nije  li  užitak  Čitati  takav  opis  ribolova,  pa  ako  čovjek  još  voli  ribu  jesti! 

Sve  je  u  njegovim  opisima  točno  izbrojeno,  valjda  stoga,  da  se  čitatelj 
ne  bi  —  prevario.  „Put  je  trajao  p6  sata  vožnje",  „Mirko  se  je  morao  prikazati 
pri  novačenju  u  I.  razredu  (da  ne  bi  tkogod  pomislio,  da  je  u  II.).  Stoga  je 
okolo  1.  svibnja  došao  kući".  Ovdje  je  autor  ipak  zaboravio  naznačiti, 
u  kojoj  sobi  (br.  ?)  je  bilo  novačenje,  jer  mi  bi  mogli  pomisliti,  da  je  to  bilo 
u  sobi  br.  6,  a  može  biti  je  bilo  u  sobi  broj  4.  I  zaboravio  nam  je  reći,  u  koje 
doba  (u  koliko  sati)  se  je  Mirko  „okolo  l.  svibnja"  vratio  u  Vis  —  kući  — 
ne  u  Vis ! 

Eto,  kako  se  Čovjek  sasvim  zbuni. 

Imade  u  „Dorini"  još  mnogo  ovakovih  potankosti.  Tako  saznajemo  u  VII. 
poglavlju  prilično  opširno,  kako  je  došlo  do  slavljenja  sv.  Prospera  u  hvarskoj 
katedrali,  kako  se  prave  ovakovi  sveci,  kakovih  sve  imade  po  ostalim  dalma- 
tinskim gradovima.  Nije  nam  samo  ništa  potanjega  rečeno  o  predjima  sv.  Pro- 
spera i  ostalih  dalmatinskih  svetaca  i  o  tome,  kako  su  ih  dovažali  u  Dalmaciju. 
A  ima  ljudi,  koje  bi  i  to  zanimalo. 

Najnesnosniji  je  Marinković  kada  mudruje,  kada  umuje,  kada  raspravlja 
i  rapreda  „svoje"  nazore,  kao  na  primjer  u  razgovoru  s  ocem  ili  majkom.  Iz- 
nijet ću  samo  nekoliko  stručaka  tih  razmatranja.  Govor  je  o  ženama.  Mirko : 
„Zove  li  se  to  biti  krijeposnom  ženom,  kada  se  o  čemu  drugomu  ne  misli,  nego 
jedino  o  odijelu,  o  klobucima,  o  šetnji,  o  romanima,  o  teatru?  Ako  su  takove 

(žene)  proučile  rimsku  povijest,  mogle  bi  mi  kazati,  koliko  je  luksus 
doprinesao  propasti  rimske  države.  (A  ako  nisu?)  Promisli,  a  da  ti  ne  nabrajam 
na  dugo,  Sto  je  tebi  već  i  poznato,  kakav  je  život  tada  bio,  kada  su  n.  pr. 
Caligula  i  Kleopatra  rastvarali  u  vinu  biser,  ne  možda  namjerom,  da  to  vino 
sladje  bude,  nego  da  bude  skupocjenije". 

—  Vidi  se,  da  ti  je  svježa  u  pameti  rimska  povijest  —  reče  potihano  sjor 
Bepo  i  tek  zamjetljiv(!)  osmjeh  pojavi  mu  se  na  usnama. 

—  Jest,  ali  ćeš,  pape,  priznati,  che  sono  eccessi. 

—  Ne  protivim  se  ;  ali,  moj  Mirko,  moramo  se  prema  položaju,  koji  u 
društvu  zauzimljemo  i  odjevati,  u  opće  relativni  komfort  tražiti. 

—  Ja  cijenim,  pape,  da  bi  najbolji  komfort  za  neke  bio  rad.  Misliš"  li  i 
kada  bi  iskupili  do  dna  čašu  uživanja,  neki  i  neke  od  onih,  koji  za  nikakav 
rad  ne  znadu  niti  mare  znati,  da  bi  bili  siti  sreće?  Ne  bi,  kao  Sto  nije  nikad 
onaj  neki  konj  u  knjizi  „Barona  od  Miinchhausena"  mogao  biti  napojen  vodom." 
Itd.  itd. 

Ovako  evo  teče  raspredanje  i  raspravljanje  u  Jakova  Marinkovića. 

što  mora  zaključiti  današnji  mak)  inteligentniji  čitatelj  —  jer  svi  čitatelji 
Matice  Hrvatske  nisu  ipak  seljaci  ili  slično,  te  bi  im  moglo  imponovati  ovakovo 
umovanje  na  temelju  konja  „Barona  od  Miinchhausena"  —  kada  pročitaju 
ovakovo  burgijanje?  Kako  treba  onda  okrstiti  one,  koji  to  Štampaju  i  nagra- 
djuju?? 

Gospoda  od  Matice  mogu  tvrditi  štogod  im  drago,  ali  dok  oni  mogu  —  pe- 
čatati  —  ovakove  mudrosti,  dok  mogu  nagradjivati  ovakovu  ra- 
botu, dotle  se  svaki  malo  ponosniji  književnik-beletrista  mora  stidjeti  poslati 
svoju  radnju  na  ocjenu  tim  ljudima.  Pustimo  na  stranu  povode  i  uzroke  raskolu 
medju  hrvatskim  književnicima,  ali  ovo  su  činjenice !  To  nije  nagadjanje,  to 
nije  natezanje  o  nazoru,  nego  je  to  puka  činjenica,  kao  Sto  i  to,  da  je  od  strane 
Matice  bilo  doviknuto  mladjim  književnicima,  da  su  izazvali  raskol,  jer  im  je 
bilo  do  Matičinih  novaca  !  Dok  ljudi  oko  Matice  mogu  poručivati  hrvatskim  knji- 
ževnicima takove  stvari,  a  u  isto  doba  nagradjuju  prvom  nagradom  novelu,  kao 
Što  je  Marinkovićeva  „Dorina",  dotle  je  teško  govoriti  o  slozi.  Predsjednik 
Matičin,  a  isto  tako  i  drugi  generali,  mogu  imati  kakove  mu  drago  nazore  o 
svrsi  književnosti,  to  je  njihova  privatna  stvar,  ali  kada  oni  prema  tim  nazo- 
rima stanu  suditi  i  kada  dosude  prvu  nagradu  ovakovoj  radnji,  koja  je  najočitiji 
atentat  na  literaturu,  na  umjetnički  ukus,  na  sve,  što  spada  u  literaturu,  onda 
takovim  činom  počinjaju  atentat  i  na  hrvatskoj  knjizi,  a  na  to  ih  nije  mogao 
nitko  ovlastiti. 

Otpada  izgovor,  da  nije  bilo  bolje  radnje,  jer  u  istoj  je  knjizi  štampana  i 
novela  Milana  Šenoe  „Na  svetioniku  sv.  Ivana",  i  ja  sam  uvjeren,  da  su  go- 
spoda, kada  su  dijelila  nagrade,  vidjela  i  sama,  da  se  Marinkovićeva  „Dorina" 
ne  može  niti  usporediti  sa  šenoinom  radnjom.  Ali  trebalo  je  pokazati  onim 
buntovnicima,  da  oni  —  hoće  baš  takove  novele,  takove  pisce  i  radnje.  Oni 
će  nagraditi  i  najlošiju  i  po  jeziku  i  po  tehnici  i  po  svemu,  samo  ako  to  od- 
govara i  izdaleka  njihovim  nazorima,  a  ti  glase :  neka  ne  bude  umjetnička, 
neka  ne  bude  moderna !  Neka  je  sujet  već  hiljadu  puta  obradjen,  neka  je  obra- 
djen  daleko  bolje  (vidi  Novakove  „Poslednje  Stipančiće"),  umjetničkije,  literar- 

nije,  prirodno,  pošteno  i  iskreno,  oni  će  ipak  nagraditi  upravo  ono  obratno, 
jer  su  protiv  —  modernoga  ! 
Oni  tako  hoće  —  pa  basta ! 

Kada  im  tkogod  zamjeri  samovolju  i  hotimično  podržavanje  raskola  i  ne- 
sloge, onda  prevrnu  očima  i  mudro  izjave:  Mi  smo  za  pouku,  nama  je  glavno 
pouka  i  Ili :  Samo  vi  pošaljite,  samo  vi  ponudite,  pa  ako  vas  odbijemo,  onda 
nam  zamjerite !  Na  ovo  eto  odgovora :  Kako  će  književnik,  koga  su  objedili 
s  lupeštva,  ponuditi  svoju  radnju  ljudima,  koji  uvrštavaju  „Angjin  božić", 
„Babinu  vazu",  „Persino  vjenčanje",  a  nagradjuju  „Dorinu"???  Kako 
će  to  učiniti  književnik,  koji  drži  do  svoga  imena?  Dok  Matica  nije  počela  izdavati 
o  v  a  k  o  v  o  „Kolo"  dotle  se  još  moglo  govoriti  o  razlici  nazora,  ali  otkako  je 
počela  ovakove  stvari  štampati  i  nagradjivati,  od  onda  se  može  govoriti  samo 

0  prkos-djelovanju,  o  vrijedjanju  i  izazivanju  A  dok  se  s  jedne  strane  na  ovakav 
način  izazivlje,  ne  može  se  očekivati  s  druge  strane  susretljivost,  odziv  i  slično. 

Spomenuo  sam  medju  ostalim  nedostacima  „Dorine"  i  jezik,  kojim  je  pi- 
sana. Iznijet  ću  samo  nekoliko  primjera,  osim  onoga,  što  je  već  dovle  istaknuto. 
„Sobe  t"  je  protekao  najčestitije.  Ako  izuzmeš  sjor  Bepa,  kojemu  se  je  više 
puta  nabralo  čelo  —  po  svoj  prilici  za  to,  Što  su  mu  padale  na  pamet 
malo  ugodne  ekonomi jske  vode,  u  kojima  je  plovio  — 
svak  je  drugi  bio  veselo  raspoložen"  (str.  12).  „Tako  su  umovali  sjor  Bepo  i 
njegova  polovica"  (str.  35)  (hoće  reći  —  žena  l)-  „Poznavao  je  i  on  d  i  m(?) 
Mirkove  majk e".  „A  onda  će  —  kazao  mu  Mirko  —  sa  srcem  na  dlanu, 
kako  ga  Lauro  već  poznaje,  svojima  predočiti  dim,  što  im  je  pokrivao 
moždane,  koji  je  prouzrokovao  njihov  nerad  i  rasipnost  i  s  kojega  oni  nijesu 
mogli  uvidjeti  rasap  svoj"  (str.  36).  —  „Ne  boj  se !  Za  mjesec  dana  ako  svega 
toga  d  i  m  a  ne  nestane,  ne  zovi  me  Bepom  !  —  kleo  se  pred  Vilhelminom  njezin 
suprug"  (str.  48).  „0,  ali  ta  je  u  Spljetu  —  Lauro  će  —  tako  lakoumna,  tako 
letičasta  (flatterhaft?),  da  je  Mirko  ne  bi . . ."  (str.  52).  „Sjor  Bepovi  vjerovnici 
sada  već  nisu  dali  nikakove  uzde  svojim  zahtjevima  i 
porukama"  (str.  57). 

0  stilu,  0  tehnici,  niti  govora  u  Marinkovićeve  „Dorine".  Isto  tako  se  ne 
može  govoriti  0  psihologiji,  crtanju  karaktera  ili  prilika.  Kada  čovjek  čita  koji 
njegov  dialog  ili  opis,  kosa  mu  se  ježi. 

Ovo  nipošto  ne  govori  stranački,  protivnički  bijes,  jer  književnici,  koji  ostaše 
izvan  Matice  mogu  biti  ponosni,  što  su  ostali  izvan  nje,  dok  se  u  Matici  nagradjuje 

1  štampa  ovakova  radnja. 

Čovjeku  sasvim  odlane,  kada  dodje  do  Draženovićevih  „Uspomena"  i  „Ma- 
štanja", koja  su  nagradjena  dakako,  drugom  natječajnom  nagradom.  U  „Uspo- 
menama" su  četiri :  (Znoj,  Altruizam,  U  nizini  i  Posljednje  pijanstvo),  a  u  „Ma- 
štanju" :  (Pod  svibanjskim  oblacima,  Rastanak,  Krletka  i  Višnje  s  njezina  groba). 
Draženović  je  poslije  ovih  crtica  bez  sumnje  naš  najbolji  crtičar.  On  je  oduvjek 
njegovao  upravo  ovu  malu  crticu  i  sovim,  što  je  poslao  za  drugu  knjigu  „Kola" 
dokazao,  da  ju  je  dotjerao  do  vrhunca.  Izmedju  ovih  sedam  crtica  dvije  su,  koje  bi 
mogle  pristati  (Znoj  i  Pod  svibanjskim  oblacima)  u  svjetski  almanak.  U  njima 
je  toliko  toga  rečeno,  koliko  mnogi  pisac  nije  kadar  reći  debelim  knjigama.  Od 
sviju  saradnika  u  drugoj  knjizi  Kola  pokazao  se  Draženović  najvećim  umjetnikom. 

605 


Digitized  by  Google 


Ali  dakako,  Draženović  je  napisao  sedam  crtica,  pa  kako  bi  to  moglo  vrijediti 
(s  tim  više  Sto  i  neki  moderni,  mladi,  „buntovnici"  pišu  crtice !),  kao  jedna 
„Dorina",  u  kojoj  se  sve  cijedi  od  plitkoga  morala,  od  neke  smiješne  krijeposti, 
i  —  brojeva ! 

Kada  već  Draženović  kao  crtićar  nije  mogao  biti  nagradjen  prvom  nagra- 
dom, onda  je  trebala  dopasti  Milana  Senou,  za  vrlo  lijepu  pripovijest  „Na 
svetioniku  sv.  Ivana".  Šenoa  je  i  ovom  pripovijesti  pokazao  da  nikako  ne  spada 
u  kolo  Matičinih  pisaca.  Njegov  mirni  i  ozbiljni  način  crtanja  ljudi  i  shvaćanja 
prilika  i  odnošaja,  Što  ih  prikazuje  ne  pristaje  ni  malo  uz  ono  pusto  moralizovanje 
i  fraziranje,  *oje  je  nekim  te  nekim  ljudima  kod  Matice  toliko  omililo. 

šenoa  se  kao  pripovjedač  ne  ugiblje  tomu  da  zagleda  i  prikaže  i  krutu  i  naj- 
kruću  zbilju,  ali  ipak  ostaje  do  kraja  umjetnik.  Poznaje  ljude  koje  prikazuje  i  silno 
ih  ljubi,  ali  se  ne  utapa  u  toj  ljubavi.  Lica  su  mu  kao  klesana,  mirna  i  ozbiljna  baš 
kao  i  onaj  krš,  na  kom  živu.  Pojedini  momenti  iz  njegovih  primorskih  pripovjedaka 
ostaju  u  duši  za  uvijek.  Treba  požaliti  što  te  pripovijesti  nisu  sabrane  u  jednu 
knjigu.  Jamačno  bi  se  Šenoa  takovom  knjigom  puno  bolje  prikazao  našoj  publici 
nego  li  ,,Exodusom". 

Svetozar  Rittig  nije  uspio  ovaj  put  nfti  sa  dvije  crtice  iz  pučkoga  života.  „Grijeh" 
je  prikaz  djevojke,  koju  mati  udaje  za  nedraga,  a  „Vilenjak"  vrlo  slabi  prikaz 
berbe.  Rittig  ne  zna  donijeti  ono,  što  nisu  već  svi  drugi  donijeli  ljepše  i  bolje.  Naše 
je  selo  još  puno  prezanimljivih  ljudi  i  prilika,  ali  postaje  dosadno,  ako  se  iz  njega 
vadi  vazda  jedno  te  jedno  i  to  po  priznatoj  šabloni.  „Grijeh"  može  biti  sasvim 
ugodna  lektira  za  koju  usidjelicu,  a  „Vilenjak"  za  gospodu  znance  Rittigove,  koji 
poznaju  djeda  Lukšića,  ali  druge  će  ljude  te  dvije  crtice  slabo  zanimati. 

Jednako  slabo  je  „Persino  vjenčanje",  Što  ga  je  napisala  Viktorija  Risako- 
vićka.  To  je  pogotovo  lektira  za  posve  stare  usidjelice,  koje  su  dobile  već  sasvim 
neprobavljive  nazore  o  životu  i  ljudima.  U  toj  se  pripovijesti  priča  o  nekoj  ženi 
kakovih  je  kadikad  vidjeti  u  panoramama  ili  cirkusima  uz  tumačenje:  ,,U  jednoj 
ruci  diže  šest  centi,  u  drugoj  ruci  diže  šest  centi !"  Persa  je  naime  neko  Čudo 
od  snage,  goropadnosti  i  divljaštva.  Inače  po  zanimanju  ugljenarka.  Ona  se 

dakako  zaljubi,  a  Jovo  ju  onda  onda,  kako  bi  rekao  —  ostavi.  Za  kaznu, 

ona  ga  zadavi.  Pa  i  to  se  dogadja,  reći  će  tkogod.  Ali  kako  se  todogadja  kod 
Risakovićke :  „Persa  uhvatila  Jovu  za  ramena,  drmala  njime  i  tresla, 
dizala  ga  kraj  sve  njegove  žestoke  obrane  u  vis  i  udarala 
njime  o  zemlju.  Na  koncu  ga  natovarila  kao  vreću  na  ledja,  skočila  u 
čamac,  bacila  ga  na  pod,  da  je  zajauknuo  od  boli  i  otisnula  čamac.  Kad  su 
bili  već  dosta  daleko  od  obale,  bacila  je  jakim  zamahom  vesla  u  vodu.  Zatim 
je  pogledala  Jovu  i  zagledala  se  u  njegovo  lice,  koje  je  upravo  u  taj  čas  obasjio 
plamen  iz  ugljenare.  Stajala  je  u  spravljena  nasred  čamca  držeći  svoju 
žrtvu  obadvijema  rukama  dok  je  vjetar  zavijao  njenu  dugačku,  rasple- 
tenu kosu  oko  Jovine  glave  i  njegovih  ruku,  te  ih  tako  vjenčao  i  spojio  na 
dunavskoj  pučini  za  strašne,  mrkle  noći." 

Za  ove  grandiozne  slike  morao  se  čamac  postaviti  stubokom,  jer  si  inače  ne 
možemo  zamisliti,  kako  se  to  Persa  „uspravila  nasred  čamca  i  držala  svoju 
žrtvu  obim  rukama",  dok  je  Jovo  ležao  na  podu(!! . 

AH  to  još  nije  konac  ove  strašne  pripovijesti.  Persa,  koja  se  je  evo  ovako  strašno 
i  recimo  iskreno  —  perverzno  —  vjenčala  s  Jovom,  htjela  ga  je  time  prisiliti  samo 
na  to,  da  on  uzme  k  sebi  njihovo  dijete.  Dok  se  sve  ost?le  matere  bore  za  to,  da 
njima  ostane  dijete,  ova  strašna  mati  bije  jadnoga  Jovu,  stresa  njim  kao  s  praznom 
vrećom,  jer  on  ne  će  da  uzme  ksebi  njihovo  dijete.  Ali  je  za  to  i  to  dijete  pravo  — 
dijete  !  Dok  ona  tako  barata  s  Jovom  gleda  ju  dijete  s  obale  i  viče :  Tako  —  tako 
majko !  Drž  ga  i  ne  puštaj  zločestoga  tate !" 

Lijepo  društvo  je  li?  Da  je  to  n?pisao  koji  mladi,  rekli  bi  mu  da  doprinaša 
gradju  za  zločinačku  psihopatologiju,  ili  u  najblažem  slučaju,  da  se  ruga  —  mla- 
dima !  Za  Risakovićku  to  dakako  nikako  ne  može  vrijediti,  jer  eto  što  o  njoj  kaže 
službeni  kritičar  Matice  Hrvatske  Jovo  Hranilović  u  prvoj  knjizi  Kola"  (str.  360) : 
U  nekim  radnjama  Viktorije  Risaković  ima  još  primjese  (!)  romantike,  neke 
su  nešto  feljetonistički  izradjene,  ali  u  opće  pokazuje  otmjen  ukus, 
snažnu  invenciju,  siguran  dar  posmatranja  i  poetičnu 
d  u  š  u".  Za  to  on  u  toj  knjizi  „Kola"  upozoruje  „na  jedan  do  sada  u  širim  kru- 
govima nr.nje  poznati,  snažni  talenat  medju  našim  pripovjed?čima  i  crtičar- 
kama.  To  je  gospodja  Viktorija  Risaković,  koja  je  napisala  već  do  sada  svu  silu 
pripovijesti  i  crtica  u  raznim  našim  provincijalnim  časopisima.  Neke  od  tih  stvara 
(nabraja)  mogu  se  staviti  0  bok  najboljim  proizvodima  te  vrsti  u  našoj  novijoj 
književnosti." 

Da  se  uzmogne  vidjeti  „siguran  dar"  posmatranja  u  Viktorije  Risaković  iz- 
nosim ovo  mjesto  iz  „Persinoga  vjenčanja" : 

„Jovo  !",  kriknu  Persa  bijesno  stisnuv  šake,  „Jovo !  Je  li  to  tvoja  po- 
sljednja — ?" 

„Jeste  -  posljednja  -?" 

,,0h  —  djavole  !  Prokletniče  !"  —  zaleti  se  Persa  svom  silom  na  nj  poput  ra- 
njene Javice.  Ali  joj  klonuše  ruke,  jer  je  na  njima  još  uvijek 
spokojno  spavala  mala  Šećerka  (kćerka  Peršina)." 

Zamislite,  Persa  krikne  bijesno  —  stisnuv  šake  — ,  zaleti  se  poput  ranjene 
lavice  —  a  onda  joj  ruke  klonu,  jer  na  njima  spokojno  spava  mala  šećerka  ! ' . . 

Mora  da  je  bila  divna  ta  mala  curica,  ta  šećerka !  I  kako  li  to  samo  Persa 
stište  šake,  a  na  rukama  joj  dijete?  Ovo  zamisliti  može  zaisti  samo  —  poetična 
duša !  O  otmjenom  ukusu  i  snažnoj  invenciji  mogli  su  se  čitatelji  uvjeriti  već  iz 
do  sada  citiranih  mjesta. 

Mene  samo  čudi,  kako  to  da  Viktorija  Risaković  nije  iznijela  prvu  nagradu, 
kada  je  dobila  ovako  lijepu  svjedodžbu  i  preporuku  od  najuvaženijega  n?šega 
kritičara  Jove  Hranilovića! 

Bit  će  po  svoj  prilici  stoga,  što  ni  Matičini  odbornici  valjda  ipak  ne  vole  ovako 
strašno  perverznim  pripovijetkama  

,,U  buri  i  mećavi"  od  Milana  M.  Jenovskoga  nije  odbor  našao  zamjenu  za 
radnju  iz  pera  pokojnoga  Tomića.  Ta  bi  se  radnja  mogla  mjeriti  jedino  s  ,,An- 
gjinim  božićem"  iz  prve  knjige  „Kola".  Obje  su  dobrim  dijelom  putopisi  iz  zimske 
saisone,  napisani  s  mnogo  dobre  volje,  da  se  u  njima  pokaže  ljubav  za  narod,  ali 
s  vrlo  malo  umjetničkoga  shvaćanja.  U  tom  omjerivanju  prošao  bi  dakako  Jenovski 
još  uvijek  mnogo  bolje,  jer  se  iz  njegove  „Bure  i  mećave"  vidi  da  poznaje  narod,  koji 
crta,  dok  se  to  za  Hranilovićev  „Angjin  božić"  ne  može  kazati.   (Nastavit  će  se.)  J 

J.  P.:  DR.  STJEPAN  MILETIĆ 

R.  24.  OŽUJKA  1888.,  t  &  RUJNA  1908.) 

Hrvatsku  umjetnost  zadesio  je  težak  i  neprebolan  udarac :  huda  i  neumitna 
smrt  ugrabi  joj  u  cvijetu  muževne  snage  jednoga  od  prvih  i  najboljih  svećenika, 
dra.  Stjepana  M  i!  e  t  i  ć  a,  toga  našega  drugog  Demetra  i  zaslužnoga  preporo- 
ditelja hrvatskoga  kazališta.  Iz  dalekoga  i  tudjeg  Monakova  stiže  crna  vijest  da 
je  ondje  dne  8.  rujna,  u  2  sata  i  četvrt  poslije  podne,  izdahnuo  plemenitu  dušu 
nakon  teških  patnja  od  triju  godina,  kadno  ga  prvi  put  dodirnuše  krila  smrti. 
S  njime  padaju  u  rani  grob  mnoge  zamašne  kulturne  osnove  i  dalekosežni  zami- 
šljaji,  koje  bi  mili  pokojnik,  nadaren  gotovo  nadčovječnom  energijom,  vanrednim 
organizatorskim  duhom  i  neumornom  radinošću,  bez  sumnje  bio  pretvorio  u  živa 
djela,  da  mu  je  sudjeno  bilo  Doživjeti  do  prirodne  mete  ljudskoga  žića. 

1.  o  porodici  i  Životu  stjepana  mi  leti  ca. 

Porodica  M  i  1  e  t  i  ć  vjerojatno  potječe  iz  bosanskih  krajeva.  0  tom  svjedoči 
i  njezin  pridjevak  od  Viteza  grada  u  Bosni,  kojega  se  ruševine  još  i  danas  vide. 
Miletid  su  se  po  svoj  prilici  pod  kraj  16.  vijeka  doselili  u  ove  krajeve,  kad  no  su 
Turci  posve  zagospodovali  Balkanom.  Porodica  je  krenula  prema  zapadu  i  moru 
i  ustavila  se  u  Senju,  gdje  je  u  tamošnjoj  katedrali  zakopan  kanonik  Dominik 
Miletić,  što  je  dokazom,  da  je  ta  porodica  bila  od  iskona  katolička,  a  da  je  tek  ka- 
snije, kada  se  je  iz  Senja  uputila  u  tadašnju  Krajinu,  nastanivši  se  najprije  u  Otočcu, 
valjda  kroz  ženidbu  i  drugo  srodstvo  primila  pravoslavlje.  Svi  su  se  bez  razlike 
osjećali  Hrvatima,  kako  je  pokojniku  njegov  otac  često  govorio.  Plemstvo  je  po- 
dijeljeno senjskim  Miletićima,  i  to  Vidu  i  bratu  mu  pomenutom  kanoniku  Domi- 
niku, plemićkim  listom  od  16.  srpnja  1627.  od  kralja  Ferdinanda  II.,  te  je  g.  1661. 
proglašeno  i  u  hrvatskom  saboru.  Sinovi  te  obitelji  bijahu  po  tadašnjem  običaju 
gotovo  svi  vojnici  i  odlikovali  se  i  u  sedmogodišnjem  ratu.  Došavši  kao  časnici 
k  banskoj  pukovniji  nastaniše  se  kasnije  u  Petrinji,  gdje  su  imali  I  kuću  i  veći  po- 
sjed, koji  je  prodan,  iza  kako  se  je  pokojnikov  otac  oženio  i  bio  premješten  u  Ga- 
liciju i  Italiju.  Djed  pokojnikov,  pukovnik  Gabriel  Miletić,  iskazao  se  u  raznim 
bitkama  „herojskom  krepošću"  i  „neustrašivošću  duha",  pa  mu  je  radi  vojnih 
zasluga  kralj  Franjo  I.  g.  1816  ponovno  potvrdio  plemstvo.  Taj  djed  bio  je  oženjen 
sa  Ankom  Šupljikac,  sestrom  Stjepana  šupljikca,  poznijeg  maršala  i  srpskog  voj- 
vode i  zapovjednika  Banata.  Iz  braka  Gabriela  Miletića  sa  Ankom  Šupljikac,  koji 
su  pokopani  u  obiteljskoj  grobnici  na  starom  petrinjskom  pravoslavnom  groblju, 
rodila  se  dva  sina  :  pokojnikov  otac  Stjepan  I  mladji  Sandor,  koji  je  kao  potporučnik 
pao  u  dvoboju.  Pokojnikov  otac  Stjepan,  rodjen  g.  1805.  u  Petrinji,  kao  sin  voj- 
ničke obitelji  posvetio  se  vojništvu,  bio  jaka  i  pristala  uzrasta  i  služio  isprva  u  gre- 
nadirskoj  pukovniji.  Kad  je  ta  pukovnija  ukinuta,  stupio  je  u  pukovniju  Nugentovu 
i  do  kapetana  služio  u  tadašnjoj  vojnoj  Krajini.  Kao  kapetan  oženi  se  sa  Marijom 
Popovićevom,  jedinicom  kćerkom  vrlo  imućnoga  zagrebačkog  trgovca  Anastasa 
Popovića.  Taj  pokojnikov  djed  po  majci  ide  medju  one  starije  zagrebačke  gra- 
djane,  koji  su  se  svojom  mukom  i  trudom  digli  do  odličnog  položaja  u  zagrebačkom 
društvu.  Rodjen  u  Kostajnici  (1784.)  dodje  još  u  mladosti  u  Zagreb,  gdje  stupi  u 

trgovinu  Kuzmanovićevu  „kod  sedam  zvijezda"  u  Opatovini.  Kako  je  bio  vrlo 
vješt  trgovačkom  poslu,  preda  Kuzmanović  s  vremenom  poslovanje  posve  u  nje- 
gove ruke,  dade  mu  svoju  jedinicu  Kristinu  za  ženu  i  ostavi  za  baštinu  kuću  i  tr- 
govinu, koju  Anastas  znatno  proširi,  te  je  ta  trgovačka  kuća  bila  na  daleko  i  Ši- 
roko poznata.  Stekavši  znatan  imutak,  dao  se  energični  Anastas  Popović  na  po- 
sao, da  sa  svojim  drugovima  organizuje  naš  trgovački  svijet  i  život  po  primjeru 
drugih  većih  naroda.  Jedna  mu  od  prvih  briga  bijaše  osnutak  prve  hrvatske  šte- 
dionice, koju  je  vješto  vodio  punih  16  godina  kao  prvi  njezin  predsjednik.  Kao 
spretan  i  energičan  organizator  živo  je  nastojao,  da  se  ustroje  trgovačke  komore, 
pa  je  bio  i  prvim  predsjednikom  i  osnivačem  zagrebačke  trgovačke  komore.  U  ono 
vrijeme  još  nije  bio  poznat  spor  srpstva  i  hrvatstva,  te  se  je  Anastas  Popović  sma- 
trao Hrvatom.  Vrline  djeda  Anastasa,  napose  energija,  organizatorni  duh,  radi- 
nost i  uzorna  štednja,  bijahu  izglednim  uzorom  pokojniku,  osobito  u  zrelijoj  dobi. 
Marija  Popovićeva  bila  je  onda  jedna  od  prvih  „partija"  u  Zagrebu,  te  su  se  za 
njezinu  ruku  natjecali  mnogi  odlični  muževi,  tako  i  naš  slavni  pjesnik  Petar  Pre- 
radović,  Ivan  Kukuljević  i  dr.  Ona  odabere  Stjepana  Miletića,  premda  je  bio  preko 
20  godina  stariji  od  nje.  Kratko  iza  vjenčanja  budu  pokojnikovi  roditelji  premje- 
šteni u  Lavov  u  Galiciji,  a  ooanle  odvede  oca  služba  u  Italiju,  gdje  u  Genovi  oboli 
na  trbušnoj  pošalini.  OzdravivŠi,  zahvali  se  na  vojničkoj  službi,  te  u  Činu  majora 
podje  u  mir  i  stalno  se  nastani  u  Zagrebu.  Majka  pokojnikova  bila  je  najpomnije 
odgojena,  govorila  uz  materinski  i  njemački  jezik  izvrsno  francuski  i  nešto  tali- 
janski, a  na  glasoviru  bila  je  gotova  umjetnica.  Budni  njezin  duh  uvijek  je  nečim 
bio  zaokupljen,  a  osobito  se  zanimala  za  umjetnost  i  kazalište,  te  su  diletantske 
predstave  bile  u  Miletićevoj  kući  vrlo  običajne.  Kod  njih  je  ona  i  sama  glumila  i  sve 
udešavala.  Od  nje  je  pokojnik  baštinio  živu  ljubav  za  kazališnu  umjetnost.  Majka 
pokojnikova  bila  je  slaba  i  vrlo  nježna  uzrasta.  Prije  Stjepana  rodila  je  dvojke, 
djevojčice,  koje  su  kratko  nakon  poroda  umrle.  Stjepan  Miletić  rodio  se  24.  ožujka 
1868.  u  sedmom  mjesecu.  Bio  je  vrlo  slab,  te  su  svi  mislili,  da  ne  će  ni  uru  iza 
poroda  poživjeti.  Hvala  brizi  i  njezi  roditelja  ostade  u  životu,  premda  je  bio  slabićem 
gotovo  sve  do  22.  godine.  Umjerenim  i  solidnim  načinom  života  u  mladosti  očuvao 
si  je  zdravlje  i  kasnije  dobrano  ojačao.  Pokojnik  izgubio  je  rano  roditelje,  majku 
u  petoj,  oca  u  osmoj  godini,  te  ostao  sirotom  bez  ikoga  svoga  iz  bliza  roda.  Kad 
mu  je  bilo  šest  godina,  počeo  ga  poučavati  Franjo  Đartuš,  sadašnji  učitelj  i  omla- 
dinski pisac.  U  sedmoj  godini  preuze  njegov  odgoj  Čeh  Holeček,  sadašnji  urednik 
„Nar.  Lista"  u  Pragu.  Po  smrti  roditelja  imenovan  mu  je  skrbnikom  Adolf  Mo- 
šinskv,  kasniji  načelnik  zagrebački  i  banski  savjetnik.  Na  odgoj  je  najprije  predan 
u  kuću  umir.  potpukovnika  Josipa  Petrasa,  a  kad  mu  je  bilo  14  godina,  uze  ga 
skrbnik  u  svoju  kuću.  Polazio  je  gornjogradsku  gimnaziju  kao  javni  učenik  do 
šestoga  razreda,  a  od  šestoga  do  osmoga  kao  privatan  učenik  i  koncem  srpnja  1896. 
položio  ispit  zrelosti  s  dobrim  uspjehom,  osobito  iz  hrv.  jezika  i  povijesti.  U  gim- 
naziji bio  mu  je  najprije  informatorom  sadašnji  samoborski  odvjetnik  dr.  Gjuro 
Horvat,  a  od  četvrte  gimnazije  do  kraja  prof.  J.  Pasarić.  Ovaj  ga  je  upoznao  i  sa 
svojim  drugom  i  desnim  prijateljem  pok.  prof.  drom.  Milivojem  Šrepelom,  s  kojim 
je  pokojnik  kao  mladić  sklopio  usko  prijateljstvo  i  trajnu  duševnu  svezu.  Slušao 
je  najprije  godinu  dana  pravne  nauke  na  zagrebačkom  sveučilištu,  ali  se  nije  za 
njih  zagrijao,  pa  se  buduće  godine  upiše  na  filozofskom  fakultetu  bečkoga  sve- 

učilišta,  gdje  je  i  u  Ožujku  1893-  bio  promoviran  na  čast  doktora  filozofije  na 
osnovu  disertacije  „Die  asthetische  Form  des  abschliessenden  Ausgleiches  in  den 
Shakespeare'schen  Dramen",  stekavSi  i  privatno  priznanje  svojih  profesora  Zim- 
mermanna,  Vogta,  Knauera  i  Biidingera.  God.  1892.  služio  je  kao  jednogodišnji 
dobrovoljac  kod  10.  dom.  husarske  pukovnije,  ali  je  kasnije  radi  slaboga  zdravlja 
bio  superarbitriran.  Već  za  rana  je  Miletić  počeo  putovati.  Kao  gimnazijski  djak 
praznike  je  sprovodio  u  slovenskim  alpinskim  krajevima,  većinom  na  Bledu,  a 
čitavu  zimu  g.  1887  —8.  sproveo  je  u  Meranu,  g-  1890.  u  Arcu  i  tako  došao  u  dodir 
s  otmjenim  medjunarodnim  društvom.  God.  1889.  putovao  je  prvi  put  u  Pariš, 
gdje  je  boravio  još  g.  1894.  i  1896.  God.  1890.  i  1891.  živio  je  dulje  u  Pragu,  naučio 
i  češki  jezik  i  zavolio  češku  braću.  God.  1894.  i  1896.  putovao  je  Italijom  do  Sici- 
lije, pak  Njemačkom,  Belgijom,  Svajcarskom,  a  g.  1893.  obašao  Srbiju,  Bosnu, 
Crnogoru,  Dalmaciju  i  tako  malo  ne  čitavu  srednju  Evropu  proputovao.  Još  g. 
1885-  sklopi  uski  prijateljski  vez  s  idealnim  mladićem  Mladenom  Tucićem,  kojega 
pokosi  smrt  g.  1889.  u  dvadesetoj  godini. 

God.  I892.  postavši  punoljetan  poklonio  je  svom  rodnomu  gradu  Zagrebu 
spomenik  hrvatskog  pjesnika  Petra  Preradovića,  koji  stoji  na  trgu  Franje  Josipa 
i  koji  je  izradio  kipar  J.  Rendić  za  svotu  od  24.000  kruna. 

Lijepom  knjigom  počeo  se  baviti  već  u  Šestom  gimnazijskom  razredu  (g.  1884.), 
kad  mu  je  prvi  književni  proizvod,  duhovita  kozerija  „Zoolog  u  pjesni- 
š  t  v  u",  štampan  u  52.  broju  „Vijenca".  Od  onda  je  pisao  u  malo  ne  svim  našim 
listovima  i  izdao  ove  književne  radove :  g.  1887.  „I  z  raznih  novina"  (felj- 
toni), „Diogenes"  (dramatizacija),  g.  1889.  „Grobne  pjesme"  (u  po- 
vodu smrti  prijatelja  Mladena  Tucića),  g.  1890.  „Zaboravljene  ljude 
i  „Zabašurene  kariere",  g.  1893.  „Boleslava"  (drama),  1894.  pri- 
jevod Bvronova  ,,M  a  n  f  r  e  d  a",  g.  1885.  „Slava  umjetnosti"  (prolog), 
g.  1904.  dvije  knjige  dramaturških  zapisaka  „Hrvatsko  glumišt e". 

U  hrvatskom  kazalištu  izvodili  su  se  ovi  njegovi  dramski  proizvodi :  ,,D  i  1  e- 
tanti",  „Za  nosom",  „Slava  umjetnosti",  „Grof  Paližna", 
libreta  za  Zajčeve  opere  „Kraljev  hir"  i  „Armida",  balet  „Na  plit- 
vička j  e  z  e  r  a"  sa  glazbom  Albinijevom,  a  uz  to  mnogobrojne  pre- 
radbe i  udezbe  klasičnih  dramskih  djela.  U  splitskom  se  ka- 
zalištu —  g.  1906.  —  prikazivao  njegov  ,,P  r  i  b  i  n  a",  dio  drugi  „hrvatskih  kra- 
ljeva". Drama  „Tomislav"  izišla  je  g.  1903.  medju  izdanjima  „Matice  Hr- 
vatske", kao  prvi  dio  pentalogije  „hrvatskih  kraljeva". 

Najzamašniji  je  korak  u  njegovu  životu  bio,  kad  je  g.  1894.  na  poziv  bana 
Khuen-Hedervarya  preuzeo  upravu  hrvatskog  kazališta,  koju  je  vodio  sve  do 
kolovoza  g.  I898.  Kao  kazališni  intendant  otvorio  je  novu  kazališnu  zgradu  na 
sveučilišnom  trgu  14.  listopada  1895-,  kojom  se  zgodom  izvodio  i  njegov  prolog 
„Slava  umjetnosti".  Za  kazališno  zvanje  ozbiljno  se  spremao  pomnom  lektirom 
dramaturških  djela  i  praktičnim  studijama  na  svojim  putovanjima.  Hrvatskoj 
dramskoj  umjetnosti  služio  je  po  najboljem  znanju,  te  našemu  kazalištu  odredio 
budući  pravac,  podigavši  ga  uz  velike  moralne  i  materijalne  žrtve  na  doličan  mo- 
derni niveau.  Za  to  djelo  stigla  je  ga  na  žalost  neočekivana  plaća :  znatan  novčani 
gubitak,  brza  zaborav  i  mnogi  nepravedni  napadaji  savremenikl 

Iza  svoje  punoljetnosti  postao  je  članom  ravnateljstva  prve  hrvatske  Šte- 
dionice, te  je  od  proljeća  g.  1898.  bio  i  njezinim  potpredsjednikom.  U  to  vrijeme 
rada  i  borbe  pada  i  njegovo  vjenčanje  sa  Boženom  Katkićevom,  koje  se  ovršilo 
svečanim  načinom  u  prvostolnoj  crkvi  zagrebačkoj  i.  srpnja  1897.  Prva  godina 
toga  braka  nije  bila  najsretnija.  Kad  je  on  bio  u  siječnju  1898.  na  putu  u  Italiji, 
oboli,  kao  i  otac  njegov,  od  pošaline,  te  je  u  Arcu  ležao  na  smrt  bolestan  od  27. 
siječnja  do  8.  travnja.  Kad  se  je  na  po  oporavivši  vratio  u  Zagreb,  zahvali  se  na 
upravi  kazališnoj,  ali  pri  tom  izgubi  znatnu  svotu  imutka  krivnjom  bajaaJLvla- 
dinih  organa.  Koncem  srpnja  g.  1899.  rodi  mu  se  kćerka  Renata,  a  1.  listopada  1902. 
sin  Stjepan  Oktavij.  U  razdoblju  od  g.  1899-  do  1905.  u  prvom  je  redu  radio  na 
svom  djelu  „Hrvatsko  glumište",  poduzeo  više  većih  putovanja,  tako 
g.  1900.  k  izložbi  u  Pariš,  g.  1902.  po  Njemačkoj,  g.  1904.  po  Italiji  i  Siciliji,  živo 
sudjelovao  kod  osnutka  kluba  i  društva  hrvatskih  književnika,  te  je  u  kratko 
vrijeme  za  redom  izabran  odbornikom  „Matice  Hrvatske",  predsjednikom  druš- 
tva hrvatskih  književnika,  starješinom  hrvatskog  sokolskog  saveza,  predsjed- 
nikom centralnoga  odbora  za  podignuće  Strossmaverova  spomenika  itd.  Iza  ne- 
koliko godina  mirnog  života  nadviše  se  opet  crni  oblaci  nad  njegovom  glavom. 
Spopala  ga  je  valjda  u  povodu  intenzivog  duševnog  rada  jaka  neurastenija  i 
slaboća  živaca,  pa  ga  je  nenadano  dne  20.  studenoga  g.  1905.  udarila  kap.  Dva 
mjeseca  ležao  je  u  postelji  i  za  vrijeme  jakog  potresa  od  2.  siječnja  1906..  a  da  se 
nije  mogao  micati,  jer  mu  je  sva  lijeva  strana  bila  ukočena  i  kao  mrtva.  Koncem 
siječnja  1906.  prevezoše  ga  u  Miillerov  sanatorij  u  Gradcu.  Ovdje,  pa  na  Seme- 
ringu  i  u  Laškom  sproveo  je  gotovo  čitavo  ljeto. Početkom  jeseni  preselio  se  u  Baden 
kraj  Beča  u  sanatorij  dra.  Lantina.  Osobitoj  brizi  njegovih  liječnika  pošlo  je  za 
rukom,  da  se  je  pod  konac  g.  1906.  već  prilično  bio  oporavio  i  veći  dio  prijašnje 
gibivosti  dobio.  Ipak  se  pokojnik  u  to  vrijeme  nije  podavao  nadi,  da  će  ikad  posve 
ozdraviti.  Na  Silvestrovo  g.  1906.  zapisao  je  u  „obiteljsku  kroniku"  ove  značajne 
vrste  :  . . .  „još  će  dugo  vremena  proći,  da  bude  opet  posve  dobro,  ako  uopće  ikada 
još  do  toga  dodje.  Sve  je  to  u  božjoj  ruci,  a  nama  je  podnositi  i  vjerovati". 

Medjutim  ga  nije  imala  minuti  još  jedna  gorka  čaša.  Dne  1.  prosinca  1906. 
prikazivala  se  njegova  mladenačka  drama  iz  našega  socijalnog  života,  „Grof 
P  a  1  i  ž  n  a",  u  odsuću  njegovu  na  pozornici  hrvatskoga  kazališta.  Ovu  je  dramu 
napisao  još  u  21.  godini,  te  je  g.  1892.  bila  Štampana  u  „Vijencu".  Općinstvo  je 
dramu  lijepo  i  simpatično  primilo,  živo  pljeskalo  iza  svakog  čina  i  klicalo  odsutnom 
autoru,  koji  je  primio  poslije  predstave  mnogo  brzojavnih  i  pismenih  čestitaka, 
medju  ostalima  i  od  društva  hrvatskih  književnika.  Kraj  takova  uspjeha  općenito 
se  očekivalo,  da  će  kritika  i  bez  obzira  na  neprolazne  zasluge  što  ih  je  dr.  Miletić 
stekao  kao  intendant,  jednodušno  pohvaliti  autora  i  istaknuti  književnu  i  umjet- 
ničku vrijednost  njegove  drame.  A  kad  tamo  —  većina  je  kritičara  nekako  nevoljko 
priznala  rodoljubnu  žicu  i  demokratsku  tendenciju,  ali  je  zato  to  oštrije  prigovorila 
tobože  zastarjeloj  tehnici  i  stala  autora  poučavati,  kao  da  je  posljednji  diletant 
in  theatralibus.  Kad  se  je  na  to  kritičaru  „Hrv.  Prava"  spočitnulo  (u  „Obzoru") 
protivurječje,  oborio  se  ovaj  na  samoga  autora  raznim  pogrdama  i  klevetama 
usprkos  njegovoj  teškoj  bolesti.  Taj  nekulturni  i  nepravedni  napadaj  uz  bolest  i 
duševnu  depresiju  ponuka  dra.  Miletića,  da  se  koncem  god.  1906.  zahvali  na  svim 
počasnim  mjestima,  te  se  posve  povuče  u  sukromni  život. 

Doskora  se  odseli  i  iz  Zagreba  i  veći  dio  prošle  kao  i  ove  godine  sprovede  u 
tudjini,  baveći  se  poglavito  liječenjem.  Ove  se  godine  stao  polako  oporavljati, 
te  je  na  Semeringu  i  Bledu  još  nedavno  poduzimao  duže  šetnje.  U  posljednje  je 
vrijeme  življe  sa  svojim  prijateljima  dopisivao  i  ponovno  se  stao  zanimati  za  našu 
književnost.  Tako  je  netom  „Savremenik"  priopćio  njegove  putničke  dojmove 
sa  Semeringa.  U  isto  doba  vodio  je  dr.  Miletić  pismene  pregovore  sa  zagrebačkim 
prijateljima  o  skupnom  izdanju  svojih  djela  i  stupio  u  svezu  sa  „Društvom  hr- 
vatskih književnika",  koje  je  njegova  djela  trebalo  izdati  u  svojoj  nakladi.  Tri 
dana  prije  smrti  stigle  su  iz  Monakova  u  Zagreb  njegove  dopisnice,  iz  kojih  se 
nikako  nije  moglo  naslutiti,  da  bi  katastrofa  mogla  tako  brzo  nastupiti.  Početkom 
rujna  pošao  je  u  pratnji  svoga  sluge  u  Monakov,  da  prisustvuje  predstavama  VVagne- 
rovih  opera.  U  oči  svoje  smrti,  5-  rujna,  pisao  je  odanle  svomu  prijatelju  V.  T. 
Borothi :  „Sjećam  se  lijepih  zajedničkih  časova  iz  1904.  !  1  sad  je  tu  mnogo  lije- 
poga, ali  t  o  u  m  a  r  a".  Dne  7.  rujna  pjevala  se  VVagnerova  opera  „Tristan  i  Isolde" 
i  na  tu  predstavu  podje  dr.  Miletić,  da  se  posljednji  put  naužije  one  umjetnosti, 
za  koju  je  živio,  u  kojoj  je  našao  svoju  bolest,  a  eto  i  smrt.  Za  vrijeme  odmora 
došao  je  dr.  Miletić  tri  puta  u  vestibul,  gdje  ga  je  Čekao  njegov  sluga.  Ovaj  je  za- 
mijetio, da  je  dr.  Miletić  promijenio  boju  lica  i  da  dršće  na  cijelom  tijelu.  Sluga 
ga  je  upozorio,  kako  bi  bolje  bilo,  da  krenu  kući,  a  dr.  Miletić  mu  odgovori :  „Ja 
ću  ostati  do  konca  predstave".  Predstava  je  trajala  punih  pet  sati,  a  kad  je  svr- 
šila, dr.  Miletić  si  je  morao  krčiti  put  kroz  gomilu  ljudi.  I  onako  prenapetih  živaca 
od  slušanja  teške  glazbe  uzrujao  se  silno,  te  je  već  na  polasku  kući  u  automobilu 
osjećao,  kako  mu  glava  gori.  Prispjevši  u  svratište,  pogledao  se  najprije  u  ogledalo 
i  nezadovoljno  kimnuo  glavom,  ali  je  ipak  pošao  na  večeru.  No  jedva  što  je  došao 
do  stuba,  uhvati  ga  omaglica  i  dozvavši  slugu,  izusti  mu  tihim  glasom  ove  po- 
sljednje riječi :  „Ja  više  ne  mogu  govoriti.  Sada  je  sve  svršeno".  Bez  svijesti  pane 
u  naručje  svoga  sluge.  Onesviještena  prenesoše  ga  odmah  u  postelju,  dozvaše 
dva  liječnika,  koji  su  poduzeli  eterske  injekcije,  ali  je  sve  bilo  uzaludno.  Dr.  Mi- 
letić nije  više  došao  k  svijesti,  te  je  drugi  dan  oko  2  sata  i  četvrt  prestalo  kucati 
njegovo  plemenito  hrvatsko  srce. 

2.  0  KNJIŽEVNOM  RADU  I  SMJERU. 

Već  u  cvijetu  mladosti,  kada  su  njegovi  vršnjaci  još  mislili  na  igre  i  nestašne 
zabave,  vuklo  ga  srce  nekom  neodoljivom  silom  k  umjetnosti  i  književnosti.  Jedva 
prevalivši  dječačku  dob  stao  se  s  hitnjom  i  žurbom  spremati  za  književni  i  umjet- 
nički rad.  Kad  mu  se  je  govorilo,  da  će  i  za  to  doći  hora,  a  njemu  da  je  sada  učiti 
i  čuvati  zdravlje,  odgovarao  bi,  kako  se  i  Schiller  već  u  ranoj  mladosti  bavio  lije- 
pom knjigom ...  S  osobitim  je  marom,  gotovo  sa  strašću  čitao  domaća  i  strana 
književna  djela,  u  prvom  redu  drame  i  humoristične  spise.  Od  domaćih  najviše 
mu  prijahu  srcu  Demeter,  Preradović  i  Šenoa,  a  od  stranih  Shakespeare,  Molićre, 
Schiller,  Goethe  i  od  modernih  Turgenjev.  Nadaren  vanrednim  pamćenjem  znao 
je  kao  mladić  od  12—14  godina  na  izust  malo  ne  cijeloga  Preradovića,  povjestice 
Senoine,  Mažuranićevu  epsku  pjesan  „Smrt  Smail-age  Čengića"  i  sva  glavnija 
mjesta  iz  Demetrove  „Teute"  i  „Grobničkog  polja".  Preradovićeve  pjesme  tako 
je  duhom  pronikunuo  i  usvojio,  da  je  kasnije  umio  izreći  cijeli  govor  Preradovi- 
ćevim  jezikom.  Istim  je  marom  proučavao  i  klasična  djela  svjetske  literature 

i  naučio  na  pamet  glavnije  ulomke  iz  „Hamleta",  „Leara",  „Otela",  „Romea  i 
Julije",  iz  Goetheova  „Fausta",  Schillerovih  drama  i  Moliereovih  komedija. 

Ti  ljubimci  rane  mladosti  ostali  su  mu  uzori  i  u  kasnijem  književnom  i  umjet- 
ničkom radu.  Djakom  piše  ocjenu  Demetrove  tragedije  „Teute"  („Iz  raznih  no- 
vina") i  oštro  žigoše  nehaj  kazališne  uprave  i  našega  književnog  svijeta  spram 
dra.  Dimitrija  Demetra,  koji  je  po  njegovu  sudu  „prvi,  najstariji  i  najbolji  hr- 
vatski dramatični  pjesnik",  a  njegova  drama  „Teuta"  „najbolji  hrv.tski  kaza- 
lišni komad  uopće".  U  istodobnoj  ocjeni  „Graničara"  („Iz  raznih  novina")  oštro- 
umno karakteriše  Demetra  i  Freudenreicha,  pa  o  prvom  izriče  ovaj  značajni  sud  : 
„Dr.  Demeter  bio  je  onaj  veliki  literarni  talenat,  koji  je  bio  u  n  e  p  r  e- 
kidnom  doticaju  sa  svojim  stoljećem"  i  koji  je  dubokom  pjes- 
ničkom intuicijom  pratio  sve  književničke  dogodjaje  ne  samo 
sadašnjosti  noge  i  prošlosti.  Koliko  shvaćanje  Shakespearea  po- 
kazuje nam  njegova  „Teuta",  a  koliko  finog  promatranja  i  duhovite  karakteri- 
stike !  Nešto  malo  Halm,  a  inače  skroz  opojen  onim  krepkim  klasicizmom  pro- 
šloga stoljeća,  te  uz  to  pun  ljubavi  za  kazalište,  bio  je  on  stvoren  za  dramatskoga 
pjesnika  kao  malo  tko  !"  Tim  je  riječima  mladi  Miletić  označio  svoga  književnog 
uzomika  i  ujedno  u  kratko  nacrtao  program  budućega  umjetničkoga  rada.  A  taj 
je  program  vjerno  i  savjesno  izvodio,  koliko  je  do  njega  stajala  Prema  tomu  pro- 
gramu on  je  svoju  kazališnu  upravu  započeo  i  završio  s  Demetrovom  ,,T  e  u  - 
t  o  m",  a  prije  je  u  knjizi  „Iz  raznih  novina"  predložio,  neka  se  po  uzoru  „Theater 
francais-a",  gdje  se  na  smrtni  dan  Molidrov  prikazuje  jedna  njegova  komedija, 
u  našem  kazalištu  priredjuje  svake  godine  slična  spomen-slava  Demetrova.  Da 
oda  poštu  svomu  drugomu  uzomiku  Preradoviću,  podiže  mu  o  svom  trošku  kao 
mladić  u  22.  godini  spomenik  usred  rodnoga  građa  Zagreba  i  kasnije  kao  inten- 
dant za  pozornicu  priredi  i  s  velikom  pomnjom  prikaza  njegova  „Kraljevića 
Marka".  Trećem  pak  književnom  učitelju  Šenoi  oduži  se  time,  što  je  još  za  gim- 
nazijskih nauka  vrlo  sptetno  dramatizovao  njegova  „Diogenesa",  u  kojem  je 
nazrijevao  svoj  rodoljubni  ideal,  a  kasnije  o  svečanom  otkriću  pjesnikove  spomen- 
ploče  (god.  1901.)  izrekao  je  sjajnu  besjedu,  punu  pieteta  spram  narodnog  veli- 
kana kao  i  dobokih  misli  o  zamašnom  znamenu  Senoina  književnog  rada.  Uopće 
se  dr.  Miletić  držao  načela,  da  se  u  književnosti  i  umjetnosti  vrši  velika  i  nepre- 
kidna evolucija  i  da  se  savremena  prosvjeta  mora  nadovezivati  na  duševnu  ba- 
štinu prošlosti.  Taj  duh  provijava  iz  njegove  dramatske  pjesni  „Zaborav- 
ljeni 1  j  u  d  i",  u  kojoj  su  uz  alegorijske  likove  ocrtani  Demeter,  Lisinski,  Še- 
noa,  Freudenreich,  Plemenčić  s  očitom  namjerom,  da  osvježi  uspomenu  na  te  za- 
služne prosvjetne  Iučonose  i  tako  ih  otme  „zaboravi"  savremeniki.  Kasnije  je  dr.  Mi- 
letić prvu  sliku  svoga  prologa  „Slava  umjetnosti"  izradio  prema  tim  svojim  „Za- 
boravljenim ljudima".  U  tome  je  duhu  s  pok.  drom.  Milivojem  Šrepelom  zasnovao 
kazališni  zastor  sa  Gundulićem  i  Ilircima,  što  ga  je  naslikao  umjetnik  Bukovac. 

Vodjen  tom  mišlju  uskrisio  je  kasnije  ,,P  o  r  i  n  a"  i  iznio  na  pozornicu  cijeli 
niz  starijih  hrvatskih  drama.  Za  volju  tom  načelu  kao  intendant  s  jednakom  lju- 
bavlju njeguje  klasična  remek-djela  kao  i  modernu  dramu.  To  svoje  uvjerenje 
ispovijeda  već  u  prvoj  svojoj  knjizi  „Iz  raznih  novin  a",  u  kojoj  se  nalaze 
odabrani  sastavci  o  kazalištu,  umjetnosti  i  književnosti.  U  tim  sastavcima  go- 
vori kao  17  godišnji  mladić  s  finim  i  pronicavim  shvaćanjem  o  Shakespeaieu, 

Dcmetru,  franceskoj  konverzacionoj  drami  Sardouovoj,  Pailleronovoj,  Scribeovoj, 

0  najnovijim  dramskim  i  opernim  pojavama,  kao  o  Rorauerovoj  „Maji",  Zaj- 
Čevoj  „Zlatki",  pak  o  umjetnicima  Braniju,  Mašiću,  Strakoschu  itd.,  zasvjedo- 
čujući lijep  kritički  i  dramaturški  talenat,  pošto  se  je  prije  godinu  dana  s  uspje- 
hom okušao  na  dramatičnom  polju  dramatizacijom  Šenoina  „D  i  o  g  e  n  e  s  a". 
Pozornost  je  pobudila  njegova  recenzija  „Maje"  poradi  otkrića  flagrantnog  pla- 
gijata. Njegovu  kongenijalnu  ocjenu  i  pozoriSnu  udezbu  „Teute"  u  velike  je  po- 
hvalio g.  Vladimir  Mažuratv'ć,  životopisac  Demetrov.  Već  iz  tih  prvih  sastavaka 
jasno  izbija  zraka,  koja  pozlaćuje  mak)  ne  sva  njegova  književna  djela-  To  je  du- 
hoviti humor  i  fina  ironija,  koja  mu  već  u  ranim  radovima  katkada  prelazi  u  sa- 
tiru i  sarkazam.  Taj  ga  rijetki  dar  izdiže  nad  mnoge  naše  književnike  i  dovodi  u 
duševno  srodstvo  s  Augustom  Šenoom  i  Marijanom  Derenčinom.  Ta  je  strana 
Miletićeva  talenta  došla  do  izražaja  već  u  mladenačkoj  lakrdiji  „Diletanti" 
(g.  1887  ),  u  kojoj  je,  osobito  u  aktuelnom  liku  Zeljkovića,  izvrgao  smijehu  i  ruglu 
dilentatizam  i  slaboće  tadašnjega  našega  književničkog  i  umjetničkoga  svijeta. 
Istodobno  je  malom  dramskom  stvarcom  „Zanosom",  koja  se  je  kao  i  pome- 
nuta  lakrdija  prikazivala  na  našoj  pozornici,  jasno  zasvjedočio,  da  je  proučio 
pozorišnu  tehniku  modernih  francuskih  dramatičara  i  da  ide  tragom  Scribea, 
Sardoua,  Augiera,  Dumasa  filsa  i  dr.  Slične  vrline  pokazuje  i  njegov  proverbe 
u  jednom  činu  ,,Z  a  b  a  š  u  r  e  n  e  k  a  r  i  j  e  r  e". 

U  lirske  žice  dira  dr.  Miletić  u  „Grobnim  pjesmama",  tomu  ?,pre- 
nježnom  izljevu  pravoga  pjesničkog  srca",  gdje  se  s  gorkom  tugom  za  izgubljenim 
pjevidrugom  prepleću  duhovite  refleksije,  katkad  natrunjene  pesimizmom  i  jet- 
kom ironijom.  Poslije  tih  prvih  književnih  pokušaja  u  Miletićevu  se  razvoju  opaža 
preokret.  U  to  je  doba  stao  putovati  po  zapadnoj  Evropi,  upoznao  se  medjuna- 
rodnim  društvom  i  počeo  da  izučava  filozofske  nauke,  poglavito  estetiku  i  po- 
vijest umjetnosti.  U  to  doba  padaju  Miletićeve  drame  „Grof  P  a  1  i  ž  n  a"  i 
,,B  o  1  e  s  1  a  v".  prijevod  Byronova  .,M  a  n  f  r  e  d  a"  i  estetska  rasprava  o  umirnom 
završetku  Shakespeareovih  drama.  Obje  drame,  naročito  „Boleslav",  nose  na 
sebi  očite  tragove  romanticizma,  koji  V.  Boiotha  u  ocjeni  „Tomislava"  („Vijenac", 
1903.  str.  382)  spravom  zove  Bvronovim.  No  pored  romantičnoga  u  obadvije  drame 
dosta  je  jak  komičan  elemenat,  pače  je  ovaj  u  „Grofu  Paližni"  očito  pretežitiji  i 
zamašniji  od  prvoga. 

U  tom  nerazmjerju  nesrodnih  elemenata  valjda  i  leži  razlog,  što  „Grofu  Pa- 
ližni" u  glavnom  nedostaje  jedinstven  i  cjelovit  dojam.  Ali  ga  zato  rese  mnoge 
druge  vrline,  koje  mu  zajamčuju  tiajnu  literarnu  i  umjetničku  vrijednost.  Nepri- 
strana je  kritika  s  priznanjem  istaknula  rodoljubnu  žicu  i  plemenitu  tendenciju 

1  u  velike  pohvalila  velik  niz  komičkih  i  drugih  uspjelih  tipova  iz  našega  društva 
i  aristokracije,  koji  su  tako  puni  života  i  realne  istine. 

S  pravom  opaža  ocjenjivač  g.  VI.  Gudel  u  „Savremeniku" :  „Neobična  je 
elegancija  u  vodjenju  dijaloga,  a  duhovitost,  kojom  Miletić  začinja  svoju  kon- 
verzaciju, opće  j«1  poznata  već  i  iz  drugih  njegovih  djela  i  iz  privatnog  saobraćaja, 
tako  da  mu  se  u  tom  malo  nalazi  premaca.  Dosjetke  neiscrpivog  njegova  humora, 
ironije  i  sarkazma  vrcaju  kao  varnice  neprekidno  jedna  za  drugom.  Mnoge  etičke 
i  naročito  patriotičkc  ideje,  što  ih  je  pisac  u  tadašnje  vrijeme  u  drami  tek  zanosno 
markirao  i  kao  neka  pia  desideria  nabacio,  nijesu  zastarjele,  već  protivno  one  pri- 

maju  život,  postaju  aktuelnima,  te  se  danomice  sve  vise  primiču  svom  ostva- 
renju". Nepravedno  je  bilo,  Što  je  protivna  kritika  prigovarala  zastarjelosti  Mile- 
tićeve  tehnike,  gdje  je  očito,  da  je  u  drami  pretežni j i  komičan  elemenat,  pa  je  stoga 
posve  prirodno,  da  u  njoj  može  i  slučaj  utjecati  u  razvoj  dramatske  radnje.  A  pored 
toga  autor  je  osobit  vještak  u  dramskoj  tehnici,  te  umije  „duhovitim  pointama 
svoga  dialoga  i  pripovijedanja  do  kraja  uzdržati  interes  budnim  i  živim".  U  osta- 
lom slična  se  tehnika  potpuno  uvažavala  na  franceskoj  pozornici  u  vrijeme  po- 
stanja „Grofa  Paližne",  pa  i  danas  joj  nije  posve  odzvonilo. 

Miletićev  ,,B  o  1  e  s  1  a  v",  tragedija  u  pet  činova,  ugledao  je  prvi  put  svijetlo 
u  prvim  brojevima  „Vijenca"  g.  1894-,  odakle  je  preštampan  u  posebnu  knjigu. 
Protagonista  Đoleslav  spljetski  je  velmoža  i  nasljedni  ban  kraljevine  Dalmacije, 
a  radnja  se  zbiva  u  Spljetu  u  vrijeme  narodne  vladavine.  Po  tome  je  to  djelo  u 
neku  ruku  preteča  ciklu  „hrvatskih  kraljeva",  Sto  ga  je  dr.  Miletić  već  g.  4893- 
zamislio  po  uzoru  Shakespeareovih  engleskih  „historija".  No  tu  je  historijski 
kolorit  tek  sporedan  i  općenito  ocrtan,  a  glavna  se  pažnja  posvećuje  junaku  tra- 
gedije, pjesničkom  sanjaru  i  pesimističnom  filozofu  Boleslavu.  Dramu  rese  ne- 
obične vrline:  lijepa  zamisao,  duhovite  refleksije,  mjestimice  živost  dramske  radnje, 
a  napose  Shakespeareovim  humorom  pisani  komični  prizori,  koji  bi  jamačno  bili 
od  neodoljiva  dojma  na  pozornici.  0  glavnoj  misli  i  značaju  junakovu  mogla  bi 
se  napisati  posebna  rasprava,  a  naročito  bi  se  moglo  potaknuti  pitanje,  može  li 
biće  takovih  svojstava  biti  pravim  dramskim  junakom,  premda  ima  svojih  uzor- 
nika  u  „Hamletu",  „Faustu"  i  Bvronovu  junaku.  No  treba  priznati,  da  je  cijelo 
djelo  dokaz  jaka  talenta  i  da  uza  svu  osebujnost  odaje  nesumnjivu  literarnu  vrijed- 
nost. Unatoč  tomu  ono  je  do  danas  ostalo  —  kako  opaža  u  pomenutoj  ocjeni  V. 
Borota  —  bez  traga  u  našem  književnom  životu,  pa  se  nije  ni  kušalo  iznijeti  na 
pozornicu.  ,,U  nas  su  djela  te  vrste  i  snage  kao  meteori :  sjajno  prelete  preko  hori- 
zonta naših  listova  i  revija,  te  se  mahom  izgube  u  prašini  biblioteka  i  knjižamica  . . 
Sve,  što  imamo,  pustimo  brzo  da  i  propane".  U  to  je  vrijeme  dr.  Miletić  izdao 
i  prijevod  Byronova„Manfreda"  („Manfred,  dramska  pjesan  u  3  razdjela. 
Spjevao  lord  Byron.  U  mjerilu  izvornika  preveo  Stjepan  Miletić.  Zagreb  1894. 
Tisak  i  naklada  Antuna  Scholza".  Knjiga  je  posvećena  knezu  crnogorskomu.) 
O  tom  je  prijevodu  tada  napisao  vrlo  povoljnu  recenziju  dobri  znalac  engleskog 
jezika  prof.  VI.  Dukat  („Vijenac",  1894.  br.  49,  str.  783).  Evo  nekoliko  vrsta  iz 
toga  suda  :  Miletićev  je  prijevod  „na  dušak  pročitao  s  velikom  nasladom"  ;  „pri- 
jevod je  lak  i  okretan,  hrvaština  mu  je  čista  i  birana"  ;  „prevodilac  se  je  svagdje 
trudio,  da  poletu  Bvronova  genija  dade  izraza  i  u  prijevodu  svomu,  a  može  se 
reći,  da  mu  je  to  većim  dijelom  potpuno  za  rukom  pošlo"  ;  „jezik  mu  je  pun  pjes- 
ničkog zanosa  i  gotovo  na  svim  mjestima  dostojan  predmeta  svoga" ;  „stihovi 
teku  velikom  većinom  lako  i  glatko" ;  „Čitajući  prijevod  Manfreda,  bilo  mi  je  u 
nekale,  kao  da  čitam  i  sam  original :  slika  velikoga  patnika  stvorila  se  živa  i  jasna 
pred  očima  mojim,  a  tim  je  g.  Miletić  svakojako  postigao  cijelj,  za  kojom  svaki 
prevodilac  treba  da  teži". 

U  to  se  doba  kristalizuje  Miletićevo  mišljenje  0  zadaći  umjetnosti  i  pomalo 
izgradjuje  njegovo  književno  evangjelje  pod  dojmom  klasične  lektire  i  filozof- 
skog studija.  Iz  djela  Demetrovih,  Preradovićevih  i  Šenoinih  crpao  je  Stjepan 
Miletić  načelo,  da  se  u  književnom  djelu  mogu  lijepo  slagati  umjetnost  i  rodo- 

Ijublje.  Tu  je  svoju  glavnu  misao  vise  puta  isticao  i  u  kritičkim  člancima,  kao 
n.  pr.  u  ocjeni  Šenoine  komedije  „Kako  vam  drago"  („Vijenac"  g.  1893-),  gdje  veli : 
.,u  naroda,  gdje  se  pravi  narodni  duh  tek  razvija,  upravo  je  dužnost  lijepe  knjige 
služiti  rodoljubnim  pobudama.  Najveći  pjesnici  svijeta  prigrliše  ovu  misao".  Iz 
Preradovića,  a  još  više  iz  Demetra  i  Senoe  dobio  je  poticaj,  da  u  dramama  svojini 
pokuša  obraditi  važne  dogadjaje  domaće  povijesti.  Zato  u  pomenutoj  ocjeni  iz- 
riče želju,  da  i  drugi  naši  pisci  historičkoj  drami  posvećuju  što  veću  pažnju.  Naša 
im  povijest  za  takve  glume  —  veli  on  —  daje  gradje  na  pretek,  a  ujedno  ih  podsjeća 
na  Preradovićeve  riječi :  „Sva  je  naša  povjesnica  samo  velik  zbor  pjesama". 

Dr.  Miletić  hoće  da  služi  umjetnosti,  ali  ne  umjetnosti,  koja  je  sama  sebi  svrhom 
t.  zv.  P  art  pour  P  art,  već  umjetnosti  u  službi  narodnih  i  etičnih  ideala.  Stoga 
on  u  ocjeni  Mašićeve  slike  „Berba  ruža  u  Bugarskoj"  (g.  1893  )  s  pohvalom  ističe, 
kako  se  Mašić  vazda  trsio,  da  bude  narodni  umjetnik,  pa  bio  motiv  kakav  mu 
drago,  on  ne  će  i  ne  može  da  zataji  narodnost  svoju,  kako  je  ne  zataji  ni  ruski 
pjesnik  Puškin  u  djelima  svojim.  U  tom  leži  —  veli  Miletić  —  „velik  znamen  i 
osobita  prednost  rada  njegova.  Ova  narodna  strana  u  djelima  njegovim  podaje 
im  osebujni  biljeg  prave  samoniklosti,  pa  bi  bilo  željeti,  da  se  drugi  budući  umjet- 
nici u  nj  ugledaju  i  njegovim  tragom  podju".  Sličnu  je  misao  izrekao  u  osvrtu 
na  češku  izložbu  (g.  1891),  gdje  češkog  umjetnika  ovako  karakteriše:  „On  je 
svećenik  umjetnosti,  ali  i  živi  radnik  na  polju  češke  prosvjete  i  širitelj  narodne 
misli.  Plamen  umjetnosti  nije  najneznatniji  na  žrtveniku  domovine,  pa  s  toga 
je  želio,  da  svijetli  svojim  čistim  sjajem  daleko  širom  cijele  zemlje,  sakupljajući 
oko  ovoga  svijetla  narodne  duhove  iz  svih  krajeva".  Ovim  je  riječima  Miletić 
otkrio  svoje  književno  evandjelje,  koje  je  posve  u  skladu  s  osnovnim  književnim 
načelima  uzornika  njegovih,  Demetra,  Preradovića  i  Šenoe.  Iz  Miletićevih  spisa 
kao  da  čujemo  odjek  onoj  Preradovoj :  „Ti  da  sjaješ,  gorjeti  je  nama",  ili  krep- 
kom pokliku  šenoinu :  „Budi  svoj",  budi  čitav  narod !  Ta  osnovna  misao  pro- 
vijava  i  iz  „Grofa  Paližne",  u  koju  je  dramu  ulio  toliko  svojeg  rodoljublja  i  svojih 
ideala,  a  napose  iz  govora  plemenitoga  Vladimira  Vranskoga,  duševnog  alter-ega 
Miletićeva. 

Toj  narodnoj  i  rodoljubnoj  crti  njegova  književnog  individualiteta  posve  od- 
govara istodobna  zamisao  0  pentalogiji  „Hrvatski  kraljev  i",  u  kojoj 
je  namjeravao  prikazati  tragediju  hrvatskoga  kraljevstva.  Ta  „ideja  —  veli  VI. 
Borota  —  bijaše  —  gorostasna  i  podobna,  da  zagrije  mlada  čovjeka  puna  volje 
za  rad,  a  fantazija,  koja  se  onako  sjajno  dokumentirala  za  njegove  uprave  nad 
hrvatskim  kazalištem,  biljegovala  ga  je  jednim  od  prvih  naših  umjetnika.  Ali 
kao  da  se  mlađi  čovjek  prepao  pred  veličajnom  idejom :  osam  godina  ju  je  gojio, 
njegovao,  u  njoj  uživao  i  mirovao,  dok  se  odvaži  na  to,  da  stane  pribirati  po- 
vjesnički  materijal."  Miletić  je  u  toj  pentalogiji  naumio  prikazati  dramatski  hr- 
vatsku povijest  od  g.  924.— 1102.,  dakle  doba  od  dva  stoljeća,  u  kojima  „pro- 
zi vi  juje  hrvatski  narod  sve  faze  od  krepke  mladosti,  kad  svojom  krepošću  steče 
kraljevsku  krunu,  sve  do  potpuna  rasula,  koje  se  za  vršu  je  time,  da  se  kraljevska 
vlast  predaje  tudjincu".  Ta  velika  tragedija,  koje  duboki  učinci  i  danas  dje- 
luju, potresla  je  dušom  pjesnikovom  i  on  hoće  da  je  prikaže  s  ovom  plemenitom 
namjerom :  „da  moj  narod  u  časovim  teškim,  kada  klone,  suzdrži  u  padu  i  sa- 
dašnjost oslabljenu  puti  iz  prošloga  stvarati  buduće".  Prvi  dio  te  pentalogije, 

,,T  o  m  i  s  1  a  v",  prvi  kralj  Hrvata,  historija  u  pet  činova,  izidje  medju  izda- 
njima „Mat.  Hrv."  za  g.  1903.  Ta  opsežna  knjiga  sadržaje  osim  same  drame  još 
i  proslov  kao  uvod  u  pentalogiju  i  pripomenak,  u  kojem  autor  razlaže  svoju  os- 
novu i  označuje  svoje  stanovište  prema  drami  uopće  a  historijskoj  napose.  U 
tom  pripomenku  medju  ostalim  ističe,  da  se  u  njegovoj  radnji  nema  tražiti  drama 
po  receptu  Frevtagovu,  nego  slobodne  historije  po  uzoru  Shakespeareovu.  U 
„Tomislavu"  vide  se  jasno  konture  glavnih  pokretnih  misli  i  sudbonosnih  histo- 
rijskih momenata,  koje  je  pjesnik  namjeravao  diljem  penta'ogije  u  dramatskom 
ruhu  prikazati :  osvajačka  magjarska  politika,  narodna  borba  sa  Grgurom  ninskim 
na  Čelu  protiv  latinizma,  nesloga  južnoslavenskih  naroda.  Imponzantne  su  slike  : 
splitski  sabor  u  trećem  činu  i  susret  Tomislava  i  Simeuna  u  četvrtom  činu,  pak 
kletva  Simeunova.  Drama  završuje  sjajnim  krunisanjem  na  duvanjskom  polju. 
Zanimljivo  je,  da  je  dr.  Miletić  pomišljao  prikazati  „Tomislava"  i  ostale  dijelove 
pentalogije  kao  svečane  igre  na  solinskom  polju  pred  množinom  našega  i  tudjega 
svijeta  (po  primjeru  VVagnerovih  „Festspiela"  u  Bavreuthu).  Spravom  veli  V.  Bo- 
rota  u  pomenutoj  ocjeni :  „Tomislav"  je  historija  velika  u  konceptu,  velika  u 
izvedbi.  Pisana  je  za  pozornicu  te  ključa  i  vri  dramatskim  životom."  Iza  „Tomi- 
slava" napisao  je  dr.  Miletić  „Pribinu",  koji  je  izišao  u  „Vijencu"  g.  1903. 
kao  prvi  dio  „Krešimirovića"  i  tvori  samo  kariku  u  lancu  zasnovane  pentalogije. 
Ta  drama  mračnim  svojim  sujetom  donekle  podsjeća  na  Shakespeareova  „Mac- 
betha".  Pjesnik  je  još  pomišljao  opisati  vladavinu  Držislava,  slavno  kraljevanje 
Petra  I.  Krešimira,  nadalje  Zvonimira  i  Petra  Svačića,  dakle  cije'u  povijest  hrvatskog 
kraljevstva.  Vrijedno  je  spomenuti,  da  se  je  radi  „Tomislava"  vodila  oštra  pole- 
mika. Budući  da  dr.  Miletić  u  „Tomislavu",  slikajući  borbu  izmedju  glagoljaša 
i  latinaša,  odlučno  i  rječito  brani  narodno  svećenstvo  protiv  prohtjeva  latmaških 
i  oštrim  riječima  grmi  protiv  Rima,  Stadlerova  latinaška  „Vrhbosna"  žestoko 
se  oborila  na  tu  dramu  i  pjesniku  spočitnula  mržnju  protiv  Rima.  Taj  je  napadaj 
dr.  Miletić,  koji  je  bio  vrlo  vješt  polemičar,  vrlo  uspješno  odbio  u  „Vijencu"  (g. 
1903„  b..  10.)  duhovitim  odgovorom,  punim  ironije  i  sarkazma. 

S  narodnim  i  rodoljubnim  pravcem  ide  u  dra.  Miletića  rukom  0  ruku  i  živo 
zanimanje  za  modernu  knjigu  i  težnja  za  umjetničkim  usavršavanjem.  Bio  je  on 
čovjek  široka  pogleda  i  mnogostrane  kulture,  pa  mu  je  bila  tuđja  svaka  tjesno- 
grudnost  i  ekskluzivnost. 

Stoga  on  u  „Hrvatskom  glumištu"  (II.  knj.,  91.  str.)  iskreno  priznaje,  da 
je  modernu  „radosno  pozdravio"  kao  nužnu  prijelaznu  formu  u  razvoju  umjetnosti 
i  ukusa",  uvjeren,  da  imade  u  Hrvatskoj  i  suviše  mjesta  za  sve  poštene  radnike 
i  trudbenike."  Sličnu  misao  izriče  i  u  ,,2ivotu"  (g.  1900.),  gdje  razlaže,  kako  uz 
patriotsku  poeziju  i  njezine  predstavnike  treba  Hrvatima  i  takih  književnika, 
koji  će  „znati  steći  dodir  i  sa  čitavim  savremenim  evropskim  pokretom,  koji  će 
znati  i  našoj  lijepoj  knjizi  pribaviti  neki  internacionalni  saobraćaj."  Ta  njegova 
misao  došla  je  do  izražaja  i  u  poznatoj  rezoluciji  hrvatskih  književnika  g.  1904., 
koja  je  i  potekla  iz  njegova  pera.  Vodjen  tom  mišlju  sudjeluje  kod  osnutka  ,,Sa- 
vremenika"  i  stupa  na  čelo  „Društva  hrvatskih  književnika." 

Od  svjetskih  klasika  najjače  je  na  nj  utjecao  Shakespeare.  Već  u  ocjeni  ko- 
medije Šenoine  „Kako  vam  drago"  pita :  „U  kom  da  pjesnik  dramatik  nad  je  ljepši 
i  uzvišeniji  uzor  nego  u  labudu  avonskom"  (Shakespeareu)  ?  Od  Shakespearea 

je  uz  ostalo  bez  sumnje  naučio  izmjenu  tragična  sa  komičnim  u  ozbiljnoj  drami. 
Kao  u  Shakespearea  nižu  se  katkada  u  njega  iza  ozbiljnih  potresnih  prizora  vesele 
i  komične  slike  iz  pučkoga  ili  društvenoga  života.  A  to  mu  je  to  lakše  polazilo 
za  rukom,  što  je  u  njega  vis  comica  bila  veća  od  tragične  muze.  Shakespeare  tako 
mu  je  srcu  omilio,  da  je  iz  njegovih  tragedija  odabrao  i  temu  za  svoju  doktorsku 
disertaciju  (u  njemačkom  jeziku).  I  doista  njegova  estetska  rasprava  o  skladnom 
i  umirnom  završetku  Shakespeareovih  tragedija  pobudila  je  pozornost  i  u  nje- 
mačkoj književnosti.  A  kao  intendant  osobitu  je  pomnju  posvećivao  prikazivanju 
Shakespeareovih  drama  na  hrvatskoj  pozornici.  Realizam  Shakespeareov  bez  sumnje 
je  odlučno  upiivao  na  umjetničko  shvaćanje  i  stvaranje  Stjepana  Miletića.  Stoga 
u  njega  uza  svu  sklonost  romantici  zrnu  prevladava  težnja  za  naravitošću  i  istinom, 
kao  n.  pr.  u  „Grofu  Paližni",  gdje  pored  romantičnih  i  idealnih  lica  ima  vrlo 
uspjelih  realističnih  tipova.  Istinu  i  naravitost  diže  na  visok  piedestal  i  u  svom 
scenskom  prologu  „Slava  umjetnosti".  Tu  Muza  Talija  govori  personifikacijama 
pojedinih  umjetničkih  grana  :  ,.Oj  Vestalke,  na  oltaru  čistom  tom  stolujte  —  slava 
umjetnosti,  a  narodu  dika  i  okrepa.  Tek  mi  nigda  ne  smetnite  s  uma,  umjetnosti 
što  podaje  vrijednost :  U  naravi  vječitome  vrelu  i  vam  mladost  izvire  vječita. 
Vjeru  svoju  tražite  u  istini,  a  po  obim  služite  domovini".  Miletić  je  vjerovao, 
da  je  naravitost  i  istina  osnov  svakoj  umjetnosti.  No  taj  realizam  po  njegovu 
shvaćanju  ne  smije  da  bude  grub  i  bezobziran,  već  ponekuda  oplemenjen  i  istančan. 
To  se  jasno  vidi  iz  pomenute  ocjene  o  Mašićevoj  slici,  gdje  o  umjetniku  izriče 
ovaj  značajni  sud :  Njemu  je  imponirao  onakav  realizam,  kakav  je  Turgenjevljev 
u  ruskoj  književnosti.  „On  slika  pravi  zbiljski  život,  a  ne  blato  života.  On  ne 
pripada  onoj  vrsti  umjetnika,  koji  zapazivši  hrpu  blata  na  ulici  zaboravljaju, 
da  nad  njim  žarko  sunce  sja,  da  se  povrh  njega  diže  modro  nebo  sa  nebrojenim 
zvijezdama."  U  tom  je  sudu  otkrio  svoju  umjetničku  ispovijest.  I  zaista  Miletić 
pored  sve  težnje  za  istinom  i  prirodnošću  ne  zapada  u  dramama  svojim  u  skrajnji 
realizam  i  nerijetko  pokazuje  fini  osjećaj  za  mjeru,  osobito  u  ozbiljnim  momentima. 
Istinu  zove  „najvišim  načelom  javnoga  rada"  i  u  poznatoj  posveti  Ibsenovu  junaku 
dru.  Stockmannu  na  početku  svoga  djela  „Hrvatsko  glumište". 

Miletić  odlikovao  se  u  raznim  vrstama  lijepe  knjige.  Gotovo  bismo  mogli 
na  nj  primijeniti  pjesničke  riječi,  što  ih  je  Miletić  prije  7  godina  izrekao  o  svom 
uzomiku;  „Kao  što  sunce,  kuda  svijetli,  svaku  travku  zlati,  tako  se  je  i  vila 
Augusta  šenoe  proslavila  u  svakoj  vrsti  poezije."  Bio  je  on  i  lirski  pjesnik,  tragik, 
komediograf,  pak  kritičar,  glumišni  stručnjak,  a  poglavito  izvrstan  feljtonista. 
Uz  ozbiljnu  muzu  s  osobitom  je  dušovoljom  njegovao  šalu  i  humor  i  u  tome  bio 
nalik  na  Augusta  Šenou.  I  doista  njegovi  su  feljtoni  katkada  podsjećali  na  čuvene 
Senoine  „Zagrebulje",  pa  ako  im  i  ne  bi  dao  običajnu  šifru  ff.,  svatko  je  iza  prvih 
vrsta  pogodio,  da  je  ono  obilje  duhovitih  appercua  i  domišljatih  dosjetaka  po- 
teklo iz  pera  Miletićeva.  U  tim  je  satirama  znao  nemilice  ošinuti  ne  samo  so- 
cijalne poroke  i  književne  zablude,  nego  i  ruglu  izvrći  predstavnike  protunarodnog 
sustava.  U  njegovoj  su  vlasti  bile  sve  vrste  komike :  duhovita  dosjetka,  prosto- 
dušna  šala,  fini  humor  i  ironija,  oštra  satira,  parodija,  karikatura,  travestija, 
persiflaža,  pa  ih  je  znao  vanrednom  spretnošću  i  lakoćom  izmjenjivati  u  svojim 
duhovitim  feljtonima. 

Pored  misaone  važna  je  i  formalna  i  tehnička  strana  u  njegovim  književnim 
djelima.  Svoj  prirodjeni  ukus  za  skladni  književni  oblik  izoštrio  je  pomnim  pro- 
učavanjem tudjih  pjesničkih  djela.  Temeljito  je  poznavao  strukturu  Shakespearovih 
drama  kao  i  stil  i  tehniku  moderne  franceske  i  Ibsenove  dramatike.  Jednu  i  drugu 
vrstu  tehnike  i  dramskog  stila  udešava  prema  raznim  dramskim  vrstama,  koje  je 
njegovao.  U  historijskim  dramama  tehnika  mu  više  odgovara  Shakespeareovoj, 
a  u  komedijama  i  socijalnoj  drami  („Grof  Paližna")  povodi  se  za  tehnikom  i  stilom 
franceske  konverzacije.  (SvrSit  če  se.) 


VIKTOR  CAR  EMIN:  NOVE  BORBE  (Nastavno 
XVI. 

Gospodja  je  Ulija  učinila,  Sto  je  najviše  mogla.  Da  posluži  „svetoj  stvari", 
otišla  je  već  sutradan  k  novomu  upravitelju  župe  i  —  probila  led. 
Ali  kapelan  nije  htio  da  se  zaleti. 

—  U  ovakvim  stvarima,  veli,  ne  valja  nagliti.  Ja  sam  voljan,  da  s  gospodinom 
načelnikom  za  sada  samo  pregovaram.  Evo  mu  i  rok :  osam  dana.  Gospodinu  je 
načelniku  prosto,  da  se  u  to  vrijeme  potrudi  do  mene,  da  pretresemo  i  uglavimo 
uvjete,  na  kojima  če  počivati  naš  savez. 

Balda  to  razdraži.  —  Ponajprije,  dobaci  on  Filiniću,  taj  kapelan  nije  još  tako 
veliki  gospodin,  da  bi  mu  starci  načelnici  morali  činiti  poklone  i  „salameleke". 
U  drugu  ruku  vidi  se,  da  nije  ni  politik,  kad  ne  zna,  da  ovakove  ljude,  kakav  je 
moj  tast,  treba  prije  zaplesti  u  mrežu,  a  tek  onda  odsijecati  uvjete. 

Pred  starim  je  govorio  drukčije. 

—  Kapelan  te,  veli,  pozdravlja.  Kaže,  da  bi  te  rada  vidio  kod  sebe,  u  stanu  . . . 
da  ono  uglavite . . . 

—  Sto  da  uglavimo? . . .  izbode  se  Dujam. 

—  Htio  sam  reći :  da  izmijenite  misli,  da  se  sporazumite ...  što  li? 
Dujam  obori  glavu  i  ne  odgovori. 

—  2elio  bi,  da  to  bude  što  prije . . .  recimo  u  osam  dana.  Nudjaju  mu  se,  znaš, 
drugi ...  pa  hoće  da  odluči . . . 

Starac  ćutaše  i  sada. 

Baldo  ode  zadovoljan,  Što  je  prošlo  ovako  glatko  i  bez  bure.  Prolazili  dani. 
Novomu  se  je  upravitelju  žurilo,  da  pokaže  svoju  pest.  Uzeo  i  da  „ureduje".  Tako 
je  već  otpustio  staroga  zvonara  Keka,  premda  je  krivica  bila  ne  na  starcu,  već 
na  zetu  mu  Jordašu.  Kekova  je  naime  kći  Luce,  žena  inače  tiha  i  pobožna,  pri- 
povijedala nekom  zgodom  mužu,  što  ju  je  neki  jezuit  pitao  na  ispovijesti,  a  brbljavi 
Jardaš  odmah  s  time  na  pazar.  Pripovijest  bila  ponešto  paprena,  pa  se  svijet  „Pod 
jelšama"  zabavljao.  Doznao  za  to  upravitelj  i  stari  je  Keko  morao  svoje  mjesto 
predati  postolaru  Viciću,  o  kome  se  glasa,  da  je  „pouzdanik"  ili  kako  neki  vele 
doušnik  popa  Nika. 

Pograbio  se  i  s  „Nestorom"  školnikl  —  sedamdesetgodišnjim  učiteljem  Ivu- 
lićem.  Toga  je  starinu  kapelan  imao  davno  na  zubu.  Donjušio  Vicić,  da  stari  Ivulić 

jede  u  petak  meso,  pa  se  smjesta  požurio,  da  to  „velečasnome"  javi.  Velečasni 
uhvatio  zgodu  i  prekorio  učitelja,  na  što  će  mu  starac  oporo : 

—  Ja  sam  se  svoga  vijeka  napostio  dosta . . . 
Pop  se  Niko  ugrize  za  jezik,  ali  ne  odgovori. 

Kad  je,  postavši  upraviteljem,  došao  prviput  u  Školu,  stane  pred  djecu  i  pro- 
govori uzdignutim  glasom : 

—  Ružan  je  običaj  u  ovoj  školi,  da  učenici  i  učenice  gledaju  jedni  u  druge . . . 
To  ne  smije  biti !  —  Težak  je  to  grijeh,  a  teško  će  biti  i  onome,  koga  zatečem  u 
njemu . . . 

Na  tu  se  oštru  riječ  djeca  u  prvi  mah  kao  skamenila,  o  po  tom  malo  da  ne 
prasnu  u  smijeh.  Kad  je  pak  kapelan  izišao  a  uljezao  učitelj  i  pozvao  k  daski  nekog 
čupavog  derana,  male  vragoljice,  tobože  kao  da  se  ne  ogriješe  o  kapelanovu  za- 
branu, zastrle  sebi  pregačicama  oči,  pa  sve  nešto  dašću,  kao  da  se  guše.  Starcu 
dodijalo,  pa  će  oštro,  okosito : 

—  Nuto  pameti !  A  što  vi  to !  Da  vas  opalim  —  a? 

Djevojčice  spustiše  pregačice,  i  djetinja  im  lica  zasjala  dragim,  stidljivim 
osmijehom.  Isprva  se  oglasi  jedna,  za  njom  druga,  pa  više  njih  u  jedan  glas,  da  na 
dušak  nadrobe  učitelju,  što  im  je  netom  kazao  „velečasni". 

Učitelj  zgrči  namračene,  sijede  obrve,  stisne  u  sebi  dušu,  pa  će  mahnuv  rukom : 

—  Ajde  !  Gospodin  se  je  s  vama  samo  našalio . . . 

Vicićev  dječarac,  učenik  u  posljednjoj  godini,  dojavio  to  ocu,  a  otac  kapelanu. 
Pop  se  razljuti,  pa  kad  sutradan  sastane  učitelja  na  ulici,  okosne  se  na  nj 

—  Vi  mi  u  školi  rušite  ugled . . . 

—  A  vi  meni  kvarite  djecu . . . 

—  O  tom  će  imati  da  sude  vaši  sterješine . . . 

—  Ne  bojim  se . . . 

Upravitelj  se  okrene  sav  uzrujan  i  ode. 

Njegovu  je  moć  osjetila  i  Ruža  Bolićeva.  Ta  je  inače  dosta  ljepušasta  i  va- 
ljana djevojka  imala  nezakonito  dijete,  pa  joj  s  toga  upravitelj  nije  dao  u  crkvu. 
Prekojuče,  na  sam  blagdan  Majke  Božje,  dočekao  ju  na  crkvenim  vratima  novi 
zvonar  Vicić,  pa  ju  otjerao  riječima : 

—  Dok  je  na  tebi  sramota  —  ne  ćeš  u  crkvu.  To  ti  poručuje  naš  velečasni 
gospodin. 

Cura  ublijedjela,  pa  se  kao  ukopana  zagledala  u  zvonara.  Svijet  se  kupio 
oko  nje :  neki  promrmljali,  neki  povladili,  ali  svi  ušutili,  kad  je  Ruža,  razabravši 
se,  odsjekla: 

—  Neka !  Bog  će  me  čut«  i  odavlen  

1  poklekla  na  kamen  do  samih  crkvenih  vrata.  Svijeta  je  u  crkvi  bilo  mnogo, 
ali  je  svačija  misao  bila  vani,  oko  onog  tvrdog  kamena.  Žene  kimale  glavom  i  od 
časa  do  časa  obrtale  oči  spram  crkvenog  ulaza.  Srcima  je  pak  mladića  i  djevojaka 
prolazio  srh  nekog  tajanstvenog  nemira,  koji  je  podraiujući  uzbudjenu  maštu 
dozivao  u  pamet  roman  mlade  pokornice,  roman,  koji  u  svojoj  zamamljivoj  ne- 
odredjenosti  smućuje  i  zanosi... 

Bilo  je  negdje  lani  u  jesen.  Bolićevi  pekli  rakiju.  Pod  noć  zapalo  Ružu,  da 
sadje  u  klijet  i  da  pripazi  na  kotao.  Noć  bijaše  burna;  nebo  pritisla  grdna  crnja- 
vina,  vijor  pronosio  zrakom  neke  čudne,  stravične  glasove.  U  djevojke  se  već  stis- 

kalo  srce,  kad  ono  bane  na  vrata,  kao  da  je  iz  zemlje  niko,  momak  Mane,  mladjani 
vjerenjk,  Sto  joj  ga  odabralo  srce.  Da  nije  bilo  ono  stranica,  bila  bi  ga  otpravila 
u  isti  mah  :  ta  Sto  bi  svijet,  da  ih  u  to  doba  zateče  samih  u  klijeti!  Ali  kako  se  u  nje 
već  bilo  ugnijezdilo  ono  nešto  nesnosno  i  mučno,  dočekala  ga  ona  sva  blažena  i 
veselo  ga  pustila  unutra. 

Sve  bijaše  zamamno :  zamamno  bijaše  ono  polusvjetlo,  što  se  širilo  iz  plamena 
ispod  kotla;  zamamna  je  bila  kasna,  noćna  ura  i  ona  vijovina  na  dvoru,  pa  i  žestoki 
onaj  zapuh,  što  se  dizao  iz  kotla,  te  strujeći  obmamljivo  i  podražljivo  palio  krv . . . 
Ali  nada  sve  zamamna  bila  je  mila  i  topla  mladićeva  riječ,  ona  njegova  obijest, 
ona  toplina,  što  je  dolazila  iz  njegove  blizine  i  od  kapi  rakije,  Što  joj  je  on  u  šali 

kanuo  na  punane  ustne  sve  je  to  malo  po  malo  uspavljivalo  svijest  i  puštalo 

prirodi ,  da  slobodno  i  nesmetano  vrši  svoju  po  zakonima  svojim  vječitim  i  tajnim  . . . 
Tako  je  eto  bilo  one  noći.  Naopako  bilo,  što  je  Mone  morao  u  Pulu,  da  odsluži  svoje 
četiri  godine,  pa  je  bila  prinudjena  tako  Ruža,  da  s  djetetom  čeka  čas,  kad  će  se  pred 
oltarom  izravnati,  što  se  je  one  noći  u  klijeti  sagriješilo.  Na  to  se  je  bilo  već  i  nekako 
zaboravio,  kad  eto,  nadošla  ta  zabrana  —  i  bruka  oživlje  ponovno.  To  je  bio  prv« 
početak  upraviteljeva  revnovanja.  A  bilo  u  njega  i  sklonosti  k  tomu,  bilo  i  volje  i 
odlučnosti. 

Evo,  kako  se  je  sve  to  u  njemu  javilo  : 

Natjeran  malodušnošću  u  sjemenište,  Niko  se  Kolović  u  prvo  vrijeme  nije 
nije  mogao  da  snadje.  Dolazile  mu  grube  misli,  mučio  ga  nespokoj  i  žalost  za  za- 
kopanim životom.  Već  je  smišljao,  kako  će  sa  sebe  svrći  mantiju  i  uteći  u  svijet, 
kud  ga  oči  vode. 

Medjutim,  od  te  ga  namisli  odvratilo  bliže  poznanstvo  s  nekim  mladim  Slo- 
vencem, klerikom  u  trećoj  godini.  Tanak,  suh  i  uglast  bio  je  taj  klerik  ;  činilo  se : 
od  jedne  je  kosti  sazdan.  Još  mu  je  tvrdji  bio  izražaj  lica  :  nešto  neumoljno  i  mrko 
ležalo  na  njem  i  zastiralo  mu  oči,  u  kojima  su  buktjeli  plamovi ...  Na  prvi  pogled  — 
čovjek  nemio,  a  činilo  se  i  nepristupačan.  U  sjemeništu  nije  imao  prijatelja  :  držao 
se  po  strani,  ponajviše  je  s&m  šetao  po  vrtu  upiljenim  pogledom  u  daljinu.  Znalo 
se,  da  je  bio  gojenac  Jezuita,  pa  se  na  to  i  odbijala  ona  njegova  sumornost  i  tvrdoća. 

Niko  se  Kolović  nije  mogao  ipak  oteti  dojmu,  što  ga  je  mladi  Jezuit,  kako 
su  ga  u  sjemeništu  okrstili,  budio  u  njemu. 

—  Da  nije  možda  i  on  nezadovoljan  svojom  sudbinom,  svojim  životom?  — 
napane  ga  misao  i  obuzet  nekom  neodredjenom  sućuti,  pokuša  da  mu  se  približi. 

Bio  sjajan  dan,  proljetnji  —  sama  raskoš.  Sunce  na  ugaru,  planina  se  sva 
topi  u  zlatu,  da  što  svečanije  dočeka  i  smiri  veliko  svijetlo. 

Oni  se  sastali  na  osami,  nakraj  vrta.  Nad  glavama  im  tihano  šumorile  krošnje, 
a  Koloviću  se  činjaše,  kao  da  to  struje  sokovi,  što  ih  okolna  stabla  tjeraju  iz  korjena 
svojih. 

U  jedared  otme  se  Koloviću  uzdah  : 

—  Lijep  je  svijet  i  život . . . 

„Jezuit"  ga  pogleda. 

—  Vi,  čini  se,  kao  da  niste  zadovoljni . . .  prousti  i  otvori  na  nj  svu  vatru 
svoga  plamenoga  pogleda. 

—  Ja  bih  rekd,  da  nije  ni  vama  bolje . . .  s  osmijehom  će  Kolović. 

„Jezuit"  se  nasmija.  Nekako  čudno  grčile  mu  se  usne  ;  valjda  za  to,  što  nisu 
bile  vične  smijehu. 

—  Vi  se  varate,  prihvati  on.  Ja  sam  posvema  zadovoljan.  I  srećan  sam . . . 

—  Uvijek  vas  vidim  tako  osamljena,  zamiSljena . . . 

—  Da,  ali  od  tuda  ne  slijedi,  da  sam  i  nezadovoljan.  Ja  volim  osamu  prosto 
za  to,  što  mi  ona  daje  više,  nego  li  ovo  naše  društvo.  Vi  pak  ne  idete  ni  osamljeni 
ni  zamišljeni,  pa  ipak  ne  možete  reći,  da  ste  zadovoljni  i  srećni.  Nije  li? 

Kolović  ponikne  glavom  i  ne  odgovori. 

—  Pa  to  je  i  razumljivo,  nastavi  „Jezuit"  s  nešto  ironije.  Vi  ste  ovamo  došli, 
sva  je  prilika,  ne  po  svojoj  najboljoj  volji,  možda  i  natjerani  prilikama  života. 
Pali  ste  ovamo  s  očajnom  misli,  da  silazite  živi  u  mračan  grob . . .  S  Bogom  svijete  ! 
klicali  ste,  s  Bogom  živote  !  uzdisali  ste  žaleći  za  nekakvim  slomljenim  idealima, 
za  nekakvim  zakopanim  nadama  i  tako  unaprijedak.  Je  li  bilo  tako? 

S  udivljenjem  gledao  je  Kolović  u  toga  čovjeka,  čutio  je,  kao  da  iz  njegove 
pojave,  iz  plamenih  mu  pogleda  i  riječi  silazi  nešto  na  nj,  što  ga  sve  većma  obuhvaća 
i  zanosi. 

„Jezuit,,  nastavi . 

—  Mišljenje  je  to  do  temelja  pogriješeno.  2ivot  je  borba  —  to  su  nas  već  i  u 
školi  učili  govoriti  na  izust.  Prema  tomu  :  dok  ima  borbe  ima  i  života.  Gdje  pak 
te  borbe  nema,  tamo  je  treba  stvoriti  —  pa  eto  života.  Vi  me  možda  ne  shvaćate? 

—  Shvaćam  vas  sasvim.  Tek  jedno  ne  dokučujem  :  svrhu  toj  borbi . . .?  pri- 
mijeti Kolović  plaho. 

—  Ne  dokučujete?  —  Da  vas  tko  sada  zapita,  koja  je  vaša  misao  na  budućnost 
i  kako  je  vi  sebi  predočujete,  vi  biste  od  prilike  odgovorili  ovako  :  —  Kad  me  za- 
rede, poslat  će  me  u  koje  selo,  gdje  ću  vjernike  putiti  na  dobro,  učiti  ih,  da  se  ljube, 
da  jedan  drugome  praštaju,  da  se  uzajamno  tješe  i  pomažu,  u  riječ :  da  ćete  raditi 
i  naučati  prema  nauci  božanskog  Spasitelja.  A  ipak  to  ne  dostaje.  Putiti  koga  na 
dobro,  učiti  ga  da  ljubi,  da  prašta  —  u  najviše  je  slučajeva  posao  uzaludan,  ako 
nemaš  sile,  kojom  ćeš  ga  prinuditi,  da  te  sluša.  Tu  silu  pak  treba  da  mi  sebi  iz- 
vojštimo  

Što  je  više  govorio,  to  je  u  Kolovića  udivljenje  sve  većma  raslo. 

—  Bilo  je  doba,  kad  smo  tu  silu  imali.  Sudbonosni,  svjetski  dogadjaji  oteli 
nam  je.  Na  nama  je,  da  je  iznova  zadobijemo.  Vrijeme  je  vanredno  zgodno.  Znanost, 
koja  nas  je  htjela  istisnuti,  koprca  se  u  krizi.  Svijet  se  od  nje  odvraća,  jer  mu  nije 
odgovorila  na  ono,  što  ju  je  pitao.  Mi  pak  imademo  u  rukama  oružje  divno,  ne- 
predobivo.  Njim  ćemo  mi  vojevati  za  spas  duša,  i  time  umnožati  vojsku  naših 
vjernih.  Njihovom  pak  ćemo  se  pomoći  dostati  zemaljske  vlasti,  koja  je  opet  nužna, 
da  se  očuva  naša  duhovna.  A  bit  Će  lijepa  ta  uspostava  naše  duhovne  vlasti,  koja 
će  u  svom  krilu  obuhvatati  i  sve  druge  zemaljske  !  Kako  li  će  biti  malena,  sićušna 
i  neznatna  ova  nacionalna  natezanja,  koja  danas  svijet  toliko  zaokupljaju,  spram 
veličajnosti  naše  buduće  slave  i  moći !  Raditi  na  tom,  da  ta  golema  moć  zasine 
što  prije  na  svetom  brdu  Vatikanu  —  to  neka  je  naš  zadatak,  velik,  sjajan,  ne- 
poredljiv ...  U  tomu  neka  je  naša  borba  —  u  tomu  naš  život . . . 

Kolović  sav  razdragan  i  obvladan  dohvatio  ga  za  ruku  i  čvrsto  mu  je  stisnuo : 

—  Život!  2ivot ! ...  Vi  me  vraćate  k  njemu  ...  Od  srca  vam  hvalim  —  od 
srca . . . 

Od  toga  se  dana  njih  dvojica  zavoljeli  i  u  čestim  sastancima  razglabali  o  uskri- 
senju  veličajne  moći  i  vlasti.  „Jezuit"  je  pred  očima  zablješnjelog  klerika  otkrivao 
svu  njezinu  veličinu,  on  mu  je  dao  pogledati  u  taj  budući  orijaški  imperij,  u  ratne 
osnove,  u  niti,  Sto  su  postavljene  i  koje  se  već  spliću ...  • 

To  je  Kolovića  zanašalo,  dizalo,  preporadjalo ;  sve  ga  je  to  pomalo  otud j i- 
valo,  odvajalo  od  dotadašnjih  njegovih  nazora,  raskidalo  u  njemu  sveze  s  pro- 
šlosti, dok  ga  nije  prometnulo  u  posve  drugog  čovjeka. 

Tako  je  on  izišao  iz  sjemeništa  kao  bojovnik  i  pao  medju  svoje  ljude  s  tvrdom 
nakanom,  da  ih  ukroti  i  upokori.  Prva  mu  je  skrb  bila,  da  oko  sebe  okupi  stranku 
„vjernika".  Neko  desetak  gorljivih  i  bigotnih  ženica  prokrčilo  mu  put  i  do  Ve- 

nierovih  ljudi  što  vise,  već  je  dva  ili  tri  puta  pošao  u  pohode  i  samomu 

Venieru . . . 

Za  to  njegovo  revnovanje  doznao  biskup  i  pohvalio  ga  javno.  Nekom  mu 
je  prilikom  pače  napomenuo,  da  će  se,  podje  li  tim  putem  dalje,  dignuti  i  dokopati 
visokih  časti.  To  ga  još  i  većma  osokolilo  i  obodrilo.  Dohodio  mu,  istina,  u  pamet 
i  negdašnji,  mladenački  život  i  želja  se  u  njemu  javljala  za  njim,  ali  on  je  takove 
osjećaje  znao  za  vremena  da  zatomi,  a  zatomljivao  ih  mržnjom  na  ljude,  koji 
svojom  blizinom  tope  u  njemu  nešto,  što  bi  on  rad,  da  je  otvrdnulo  za  sve  vi  jeke  . . . 

XVII. 

Novi  je  upravitelj  obratio  svoj  pogled  k  općini.  Dostati  se  vlasti,  to  je  sada 
bila  prva  želja  njegova.  Pomoći  mu  je  imao  Dujam,  koji  je  i  došao . . .  Došao  je 
starac  upravo  u  dan,  kada  mu  je  izmicao  rok. 

Došao  je,  ali  s  kakovim  srcem  !  Već  otprije  gledao  je  on  u  toga  kapelana  s  dosta 
nepovjerenja  i  zlovolje.  To  se  u  njemu  još  i  pojačalo  ovih  dana,  nakon  dogadjaja 
s  učiteljem  i  onom  jadnom  Ružom  Bolićevom.  S  grozom  pitao  se  Dujam  : 

—  Na  što  me  ovo  nagone?  Da  pod  starost  budem  njegovim  sukrivcem?  Da 
na  svoju  vajnu  glavu  navučem  još  i  veće  omraze? 

Dujam,  koji  se  nikako  nije  mogao  da  otkine  od  prošlosti,  nije  doduše  shvaćao 
ni  svoga  tajnika,  dok  mu  je  ono  govorio  o  nekim  novim  strujama,  težnjama  i  bor- 
bama, ali  ovo,  što  radi  taj  kapelan  mrsko  mu  je  i  odvratno.  On  je  pomišljao :  Kamo 
bi  bio  dospio  narod,  da  su  mu  takovi  bili  prvi  njegovi  preporoditelji  ?  A  svijet  nije 
bio  ni  onda  bolji,  nego  li  je  danas.  Što  hoće  dakle  taj  čovjek? 

Tu  mu  palo  u  pamet,  što  mu  onader  kazao  tajnik  pokazujući  na  zvonik : 

—  Vi  ne  vidite  zlo,  ali  ja  ga  već  gledam,  kako  plete  svoje  crne  mreže . . . 

—  Hoće  da  me  zapletu . . .  stenjao  starac.  Ne  ćete  !  Dosta  je  jedne  sramote . . . 
Ali  kapelan  će  se  sjediniti  s  njegovim  dušmanima,  pa  će  složno  svi  udariti  na  nj, 

oteti  mu  općinu,  oduzeti  jedinu  priliku,  da  polagano  izravnjuje  ono  nedjelo . . . 

To  ga  i  opet  uzbudilo  i  on  uze  da  koleba,  dok  nije  na  posljetku  razumio,  da 
treba  ispiti  i  tu  čašu. 

—  Bez  tvoje  privole  ne  će  se  i  onako  na  općini  ništa  mijenjati,  javi  se  iz  nje* 
gove  nutrine  potajni  neki  glas.  On  ga  prihvati  i  prousti :  —  Ja  ću  već  znati,  da 
spriječim  zlo. . . 

Donekle  se  primirio,  ali  uza  sve  to,  još  se  nije  mogao  da  uputi  k  upravitelju. 
Nešto  ga  zadržavalo.  Trebalo  mu  vremena,  da  okuplja  sile  za  taj  težak  i  odsudan 
korak.  Na  posljetku  se  odluči  i  ode. 

Kapelan  ga  dočeka  važno,  dostojanstveno,  s  dvije  tri  hladne,  pozdravne  riječi. 
Poveo  ga  u  odaju.  Prostor  tijesan  i  jednostavan  :  krevet,  ormar  s  nekoliko  knjiga, 
pa  std  s  dvije  tri  stolice  —  bilo  mu  je  čitavo  posoblje. 

Niko  Kolo*ić  ponudi  Dujmu  mjesto,  a  sam  se  posadi  nasuprot  njemu. 

—  Držao  sam,  da  ne  ćete  više  doći,  započe  kapelan  prebaciv  jednu  nogu 
preko  druge. 

A  u  sebi  pomišljaše :  —  Kad  si  došao,  znak  je,  da  ti  je  pod  nogama  vruće. 

Ali  se  Dujam  poćuti  zastidjen,  kao  uboden  suhim  i  samovlasnim  tonom, 
kojim  je  upravitelj  izgovorio  one  riječi.  To  ga  potakne,  da  i  on  pokaže  nešto 
samosvojnosti,  pa  će  ispravivši  se  kao  u  dane,  kad  mu  je  duša  bila  mirna : 

—  Premišljao  sam ...  i  da  pravo  kažem :  kolebao.  Medjutim,  pomislih,  ovaj 
me  posjet  i  onako  ne  će  vezati  ni  na  što,  pa  me  ništa  ne  priječi,  da  saslušam 
vaše  uvjete . . . 

—  Svakako  —  svakako . . .  rekne  kapelan  uz  lagašni,  ironički  smiješak. 
Po  tom  priup'ta  »stim  glasom : 

—  Možemo  li  započeti? 

—  Izvolite . . . 

Upravitelj  župe  obori  glavu,  zagleda  se  u  dlane  svojih  koštan>h  ruku,  za  tim 
prihvati,  kao  da  iz  njih  čita : 

—  Trebat  će  ponajprije,  da  mi  date  jedno  mjesto  u  upravi ...  To  vam  valjada 
ne  će  biti  teško...? 

—  I  ne  će,  odgovori  Dujam  hladno.  Otkad  smo  zavojštili  na  neprijatelja 
časno  je  svećenstvo  bilo  uvijek  uz  nas  —  u  prvim  redovima . . . 

—  Jest,  a  kad  se  neprijatelja  utuklo,  pokazalo  se  časnom  svećenstvu  vrata . . . 

—  Sami  su  otišli.  Eno  popa  Frana  !  Kad  smo  postali  svoji,  on  je,  otklanjajući 
čast,  što  smo  mu  je  nudjali,  izjavio  pred  svima  nama :  —  Ne,  djeco  !  Ja  sam  svoju 
izvršio;  sada  treba  da  se  vratim  crkvi.  Tamo  je  moje  mjesto  —  ondje  ću  ja  moliti 
za  vas . . . 

—  Molitva  je,  istina,  velik  dar  božji,  ali  ne  valja  smetnuti  s  uma,  da  je  sve- 
ćenik podjedno  i  vojnik ...  On  mora  da  vojuje,  da  svoje  pozicije  uščuva  i  nove 
zauzme,  osobito  u  ovo  naše  doba,  gdje  je  u  neku  Čeljad  ušla  nekakva  pomama 
za  razaranjem  vjere  i  jurišanjem  na  crkvu  našu.  Nego  o  tome  poslije.  Moj  bi  drugi 
uvjet  bio,  da  se  naša  uprava  pročisti,  da  se  iz  nje  izbace  elementi,  koji  nam  pod- 
grizaju  narod,  rušeći  u  njem  vjeru  i  moral . . . 

Dujam  razabra,  da  to  cilja  na  Petra  Medenića.  Ponešto  se  namršti  i  rekne  : 

—  Petar  je  Medenić  vrijedan  činovnik.  Tko  da  ga  zamijeni? 
Upravitelj  se  osmjehnu : 

—  Ima  i  sposobnijih ...  pa  ni  oni  nisu  nenadoknadivi . . . 

U  Dujma  se  javljao  otpor.  Prividi  mu  se,  kao  da  je  ujedared  stala  med  njega 
i  toga  kapelana  svijetla  pojava  njegove  Olge  i  da  ga  moli,  da  ne  popušta. 

—  Petar  je,  rekne  nakon  stanke,  mladić  vrijedan  i  dobrodušan.  Ne  slažem 
se  ni  ja  sa  svakom  njegovom,  ali  znam,  da  još  nije  ni  jednom  riječi  zatajio  svoje  vjere. 
Pa  ni  oni,  koji  su  s  njime.  To  su  mladi  ljudi,  koji  ne  će  da  mjere  svaki  pronalazak 
znanosti  mjerilom  naših  vjerskih  ustanova  . . . 

—  Zar  to  nije  grijeh?  —  oštro  istrese  kapelan. 
Dujam  ostane  hladan. 

—  Znanje  nije  grijeh,  gospodine  upravitelju. 

—  0  tom  vi  ne  možete  da  sudite . . . 

—  Oprostite  . . . 

Kapelan  je  očito  gubio  strpljenje. 

—  Gospodine  načemiče,  prihvati  on,  da  ne  tratimo  vrijeme,  recite  vi  meni 
onako  ukratko :  jeste  li  vi  voljni  otpustiti  i  to  bez  odgadjanja  vašega  tajnika, 
Petra  Medenića? 

—  Je  li  to  vaS  konačni  uvjet? 

—  Ima  ih  još.  Ja  ću  vam  navesti  još  samo  dva  važnija.  Vama  je  valjda 
poznato,  kako  već  dulje  vremena  vodim  brigu,  da  ovaj  narod  očuvam  od  zatome, 
protuvjerske  zaraze.  S  radošću  priznajem,  da  to  moje  djelovanje  nije  ostalo  bez 
svakog  uspjeha,  naprotiv,  imade  sela,  gdje  je  narod  listom  sav  uz  mene.  Na  žalost 
ima  u  stadu  i  dosta  šugavih  glava  i  tvrdokornih  otpornika.  Tu  okorjelu  čeljad 
ja  hoću  da  svladam.  Evo  im  imena  . . . 

Dujam  preleti  okom  čitulju,  što  mu  ju  kapelan  pružao  i  rekne : 

—  Ovi  su  mi  ljudi  svi  poznati. 

—  Znam.  Ima  tu  općinskih  redara,  lugara,  cestara,  a  ima  opet  i  drugih,  kojima 
općina  daje  razne  pogodnosti.  Sve  te  ljude  valja  riješiti  privrede . . .  Glad  će  ih 
već  naučiti  pameti . . . 

Dujmu  zadrhta  mrvo  brada. 

—  Ne  zaboravite,  gospodine  upravitelju,  da  su  još  do  nedavna  postupali 
tako  naši  krvni  dušmani  i  mi  smo  to  prikazivali  narodu  kao  najodurnije  zlodjelo, 
grdno  nasilje,  Što  vapi  Bogu ...  A  sada  vi  hoćete . . . 

—  Treba  razlikovati.  To  bi  se  sada  vršilo  u  imenu  božjem . . . 
Dujam  strese  glavom: 

—  Ti  su  se  ljudi  u  naše  vrijeme  borili  protiv  tudjina.  Mnogi  su  i  stradali.  K  tomu 
imadu  djece,  obitelj ...  Ja  držim,  da  to  Bog  ne  traži . . . 

Kapelana  se  hvatala  zlovolja. 

—  Još  imam  jedno  da  vam  predložim,  a  vi  promislite  i  odlučite- 
Dujam  ćutaše. 

—  To  što  sada  dolazi,  prihvati  kapelan,  moguće  je,  da  u  prvi  mah  i  ne  shva- 
tite, a  ne  bi  bilo  čudo,  da  vas  i  koliko  god  žacne  a  možda  i  ogorči. 

Nabrane  se  starčeve  oči  stisle,  pogled  mu  zaigra  napetošću  i  nepouzdanjem- 
Kapelan  nastavi : 

—  Ne  znam,  kako  vi  o  tome  sudite,  ali  ja  držim,  da  je  u  ovo  posljednje  doba 
rodoljublje  izgubilo  nemalo  od  svoga  predjašnjega  čara.  A  ruje  nt  čudo :  Osjećaj 
domovinske  ljubavi  nije  bogzna  kako  prirodjeno  i  duboko  usadjeno  čuvstvo,  niti 
je  to  kakav,  recimo,  osobito  jaki  imperativ  ljudske  duše.  Nema  sumnje,  da 
nam  je  zemlja,  gdje  smo  se  rodili,  mila  nad  sve  ine,  i  da  je  prilično  shvatljiva 
mržnja  protiv  onih,  koji  rade,  da  nam  je  otmu.  Ta  je  pak  mržnja  protiv  tudjinca 
bila  zapravo  jezgra  našega  dojakošnjega  rodoljublja.  Kao  pravi  ljudožderi  po- 
davali smo  se  tomu  grubomu  porivu  i  držali  smo,  da  najviše  ljube  domovinu 
oni,  koji  najvećma  mrze  tudjina.  Meni  je  takovo  „rodoljublje"  mrsko,  jer  se 
protivi  nauci  i  volji  božjoj.  Ja  držim  cijeli  svijet,  a  po  tom  i  ovu  zemlju,  do- 
movinom svih  ljudi,  jer  su  svi  ljudi  za  mene  jedan  narod,  koliko  se,  naravno, 
podvrgavaju  zapovjestima  božjim  i  odredbama  naše  jedine  i  prave  katoličke  crkve. 

I  za  to  kolikogod  je  meni  mio  moj  brat,  moj  najbliži  rodjak,  toliko  mi  je  drago 
i  inorodno  čeljade,  samo  ako  je  zadojeno  uzvišenim  načelima,  Sto  ih  ispovijeda 
naša  sveta  crkva. 

Dujam  se  nestrpivo  trže.  Sjetio  se,  kako  se  kapelan  s  Venlerovim  ljudma 
lijepo  gleda  i  budne  mu,  kao  da  mu  je  nešto  sinulo  u  glavi. 

—  Ako  sam  vas  dobro  razumio,  reče,  vama  je  danas  svejedno :  biti  uz  na- 
šega čovjeka  ili  uz  tudjina,  koji  nas  je  do  jučer  zatirao? 

Upravitelj  odgovori  mirno  i  ne  maknuv  se  s  mjesta : 

—  Jest.  To  više,  što  je  pogibelj  toga  zatiranja  hvala  Bogu  minula.  Pa  da  i 
nije,  ja  kao  Kristov  svećenik  moram  stati  samo  uz  one,  koji  će  biti  u  svaki  čas 
spremni  da  sa  mnom  zavojuju  na  neprijatelje  i  zatornike  crkve  i  vjere.  Tu  ja  ne 
ču  pitati  za  njihov  rod  i  jezik ...  Ne  prevraćajte  tako  očima  :  —  sa  smiješkom 
će  kapelan.  Ne  će  potrajati  dugo  i  vaši  će  tajnici  i  njihovi  pomoćnici  činiti  isto  . 
samo  u  drugom  smislu  ...  1  tako  će  doći  vrijeme,  gdje  se  u  nas  ne  će  zboriti  više 
ni  o  Dujmovim  ni  o  Venierovim  ljudima  već  o  katolicima  s  jedne  i  bezvjercima 
s  druge  strane. 

Dujam  ga  više  ne  slušaše. 

—  Pa  što  vi  od  mene  tražite?  —  zapita  suho. 

—  Kazat  ću  vam  bez  okolišanja.  Ima  u  protivnom  taboru  ljudi,  crkvi  odanih 
koji  jedva  čekaju,  da  udruženi  s  nama  navale  na  zajedničke  nam  neprijatelje. 

—  Tko  su  ti  neprijatelji? 

—  Treba  li  da  vam  ih  napomenem?  Izvolite  se  obratiti  na  vašega  tajnika. 
On  će  o  tome  znati  za  cijelo  štogod  više . . . 

—  Po  tome  bih  ja  morao  s  tudjinom  protiv  svojih . . .  ? 

—  Prije  vjera,  pa  narod . . 

Dujam  ustade  a  malo  ne  u  išli  mah  diže  se  i  kapelan. 

—  Gospodine  upravitelju,  prihvati  starac  glasom,,  koji  je  ponešto  drhtao 
imate  li  još  što,  da  mi  saopćite? 

—  Za  sada  —  ništa  više. 

—  I  neka  nije  !  Jer  vi  ste,  gospodine  upravitelju,  mene  ljuto  uvrijedili . . . 
1  ja  —  eto,  kao  da  nemam  snage,  da  vam  uzvratim,  ali  jedno  vam  velim : 
Ja  ne  znam,  što  me  još  čeka  pod  ovim  mojim  starim  danima ...  ali  neka  dodje, 
što  hoće,  nitko  me  ne  će  moći  prekoriti,  da  sam  izdao  svoju  krv . . .  Ne,  jer 
ako  ima  sa  mnom  da  ugasne  sve  Što  sam  kada  uradio  za  dobro  naših  ljudi  — 
neka  ugasne,  ali  da  ću  ja  svoju  dušu  uprljati  time,  što  vi  od  mene  tražite 

to  nikada  ! 

Kapelan  ga  je  hladno  saslušao,  naklonio  se  i  uz  smiješak  vidljive  ironije  pro- 
ustio: 

—  Sve  zlo  na  nas  i  na  naše  glave ! 

Pa  kao  da  nije  ništa  bilo  pridje  k  suprotnim  vratima  i  vikne : 

—  Podjite,  Viciću,  kapetanu  Sodiću  i  recite  mu,  da  ga  čekam. 
Dujam  izidje  sav  uzrujan. 

. . .  Kad  se  vani  napio  svijetla  i  zraka,  budne  mu  lakše  i  on  se  ponešto  primiri. 

—  Na  izdaju  me  nagoni ...  Ne  ćeš,  pope : 

Bližala  se  večer.  Zrak  bijaše  dosta  oštar;  Dujam  pobrza. 
-  Hej,  kuda  tako  naglo?  —  oču  se  s  pokrajne  ulice  glas, 

Dujam  se  ogleda. 

—  Pop  Frano ! 

—  On  glavom : 
Starci  se  porukovaše. 

—  Za  poslom?  —  upita  župnik. 

—  A  ti? 

—  Pa  i  ja.  Tjeraju  me,  da  selim,  a  ja  eno  od  praga  (kfpraga,  da  vidim,  ima 
li  gdje  kakav  kutić  za  mene. 

—  Pa  jesi  li  što  našao? 

—  1  jesam  i  nisam.  Jedno  mi  je  pretjesno,  drugo  pretamno  —  prava  pokora. 
Teško  ti  je  to,  kad  je  čeljade  dulje  vrijeme  u  loju.  Nikako  da  se  izvučeš,  naj- 
manje pak  pod  starost,  kad  želiš,  da  ti  je  sve  meče  i  meče.  Ne  koristi  reći :  Pope 
Frane,  stisni  srce;  još  malo,  pa  će  i  četiri  daske  biti  previše ...  A  ma !  Nego, 
da  te  nešto  pitam :  Čujem  pripovijedati,  da  hoćeš  s  njim,  s  mojim  bivšim  ka- 
pelanom  da  već  i  pregovarate,  tako  nešto. 

Dujam  pocrvenje,  ali  u  isti  par  mahne  rukom  i  rekne : 

—  S  čovjekom,  koji  potiče  na  izdajstvo?  Mani ! 

Primi  staroga  popa  ispod  pazuha,  pa  kao  da  osjeća  potrebu,  da  sa  srca  svali 
nekakav  teret,  produži : 

—  Znaš  li,  što  on  sada  plete?  Hoće  da  nas  složi  s  Venierom,  da  zajedno  na- 
valimo na  naš  mlad j i  svijet.  A  Frane,  je  li  to  pamet? 

Pop  Frane  saže  ramenima  i  raskrili  ruke. 
U  to  stigoše  pred  župnički  dom. 

—  Ne  bi  li,  Dujme,  malo  k  meni.  Već  nismo  dugo  bili  zajedno. 
Dujam  stane. 

—  Još  ima  do  „Zdrave  Marije".  Pa  ajde,  bit  će  nam  lakše. 

Uljegoše  u  odaju  i  posjedoše  za  „historički  st6",  pod  svijetlo  goleme  lampe, 
što  se  sa  svoda  spušta  na  tri  duga,  pozlaćena  lanca. 
Pop  se  Frane  nakašlja,  pa  preuze : 

—  Je  li  ono  pamet?  —  pitao  si  me  dolje.  A  da  za  što  su  oni  maknuli  mene, 
nego  li  za  to,  što  nisam  htio,  da  pod  stare  dane  pogazim  sav  svoj  život,  sve  svoje 
djelovanje?  Natucali  su  oni  meni  i  kod  vizitacije  i  drukčije,  kako  bih  morao  na- 
stojati da  ujedinim  ljude,  bili  oni  ovoga  ili  onoga  jezika,  jer  to  da  traži  i  evan- 
djelje.  —  Suglasim,  rekao  sam  ja,  ali  to  ujedinjenje  mora  da  počiva  samo  na  uza- 
jamnoj ljubavi  i  bezgraničnoj  iskrenosti.  Naš  puk  je  tim  svojstvima  dosta  pristu- 
pačan, jer  ima  u  njega  nemalo  primitivne  prostodušnosti  i  lakovjernosti,  dok  je 
inorodni  svijet  puno  lukaviji  i  dvolićniji,  pa  bi  mogao  da  nam  i  opet  stane  na  vrat 
i  na  dušu.  Pustite,  rekao  sam  ja  kod  posljednje  vizitacije,  neka  drugo  vrijeme 
popravi,  što  je  prvo  skrivilo,  dajte  našemu  puku,  da  ostane  po  strani,  da  se  spase 
svojom  snagom,  da  se  osvijesti,  pa  će  već  doći  vrijeme,  kad  će  vam  on  sAm  pružiti 
ruku  i  reći :  Ajde,  po  Bogu  braćo,  budimo  prijatelji ! . . . 

—  E  da,  pa  i  onda  će  naš  čovjek  biti  našemu  čovjeku  prvi,  najbliži  i  najmiliji  — 
upadne  Dujam. 

—  Nego  što  !  Ne  da  se  to  mijenjati.  Narod  ostaje  narod  —  sve  su  drugo  petlja- 
nije :  maslo  odozgd.  Stara  mamica  vlada ...  ti  je  znaš,  Dujme  !  —  podmukla  je 
ono  lukavica . . .  Teško  joj  se  snaći  u  ovom  Babilonu,  pa  hoće  da  nadje  način, 

kako  da  sebi  i  svojim  starini  Štićenicima  osigura  prevlast.  Za  to  je  i  vidiš,  kako 
na  sebe  navlači  k  u  t  u  i  bijući  se  u  prsa,  bugari :  —  Kršćani  smo.  budimo  braća  ! 
E,  lijepo,  prelijepo  je  to  u  riječima  —  ali  na  djelu :  tamo  ću  ja  tebe  ! . . .  A  biskupi . . . 
Nego,  što  koristi  govoriti ! . . . 

—  I  jest  tako  !  Moj  Bože,  gdje  je  ono  doba,  kad  su  naši  narodni  sveci :  Štros- 
majer  i  Dobrila  znali  odbrusiti  svakome,  Što  ga  je  išlo.  E,  ali  ono  su  bili  pravi 
biskupi,  a  ne  tek  kakovi  c.  k.  mitraši . . . 

Ujedared  lupi  pop  Frano  dlanom  po  stolu. 

—  Vidji  ono  ženske  !  P6  ure  smo  ovdje,  a  ona . . .  Marta  !  vikne  u  sav  glas. 
Služavka  udje. 

—  A  što  čekate?  naljutnu  se  starac. 

—  Znaš,  mučna  je  i  ona,  produži  pop  Frane,  nakon  što  je  izišla.  Ovdje  nam 
je  bilo  lijepo.  Bili  smo  gazde,  a  sada  . . . 

Zašuti.  Marta  se  vrati,  položi  na  std  butilju  i  čaše,  pa  ode  bez  riječi,  kako 
je  i  došla. 

Pop  Frane  natoči. 

—  Ajde,  Dujme,  pij ! 
Kucnu  se. 

Pop  Frane  srkne,  pa  odloživši  čašu,  nastavi : 

—  Vele :  vjera  je  u  pogibelji,  na  crkvu  udaraju,  lupaju  po  svećenstvu . . . 
A  tko  je  kriv?  Ja  bih  ti  znao  reći . . .  Nego,  b  a  s  t  a  !  —  bolje  šutjeti . . .  Nava- 
ljuju na  mladji  svijet.  A  za  što?  Jer  taj  mladji  svijet  hoće  da  nešto  znade,  i  ne  će 
da  —  kako  se  ono  veli  —  plete  kotac  k6  i  otac-  Pane  koja  nova  misao  —  a  oni  udri 
po  bezvjerniku,  koji  ju  je  iznio,  čupaj  se  s  njime  po  novinama  i  eto  ti  i  s  jedne  i 
s  druge  strane  kiše  oštrih,  grubih  i  žestokih  rječetina . . . 

Dujam  medjuto  spustio  glavu  i  činilo  se,  kao  da  ne  sluša. 

—  A  čemu  sve  to?  produži  pop  Frane.  Nije  Bog  dao  čovjeku  um,  da  mu  zardja, 
već  da  ga  oštri,  da  se  njegovom  pomoći  digne,  pomladi,  preporodi.  A  u  nas  —  ja 
ne  bih  to  rekao  vani  —  u  nas  je  već  mnogošto  zardjalo  i  otupilo,  pa  kotači  staju 
i  ne  daju  se  naprijed.  A  ne  bi  smjeli ... 

—  Pa  to  već  odsudjuju  i  veliki  crkveni  umovi,  pripomene  Dujam  kao 
trgnuvši  se  od  neke  duboke  zamišljenosti. 

—  Jest.  A  što  se  mlad j ih  tiče,  ako  kadšto  i  prevrše,  ne  valja  odmah  toljagom 
po  njima,  već  ih  lijepo  uputiti  umnim  i  pametnim  razlaganjem.  Nisu  oni  nikakvi 
Luciferi.  Ima  i  u  njih  srca.  Evo,  netom  je  bio  u  mene  tvoj  tajnik,  Petar.  Znao  sam, 
da  je  danas  imao  sa  svojim  pajdašima  nekakav  sastanak,  i  ja  udri  na  nj : 

—  G  a  1  i  j  o  t  e  !  Sto  si  to  danas  opet  istresao  na  nas? 

—  Na  vas  —  samo  dobro,  velečasni,  veselo  će  ugursuz,  pa  nastavi :  Više  je 
bilo  govora  o  onoj  siroti,  kojoj  pop  Niko  ne  da  u  crkvu.  Ukućani  ne  će  da  je  više 
drže  od  sramote,  pa  je  izagnaše.  Sad  je  ona  na  ulici  s  djetetom  a  bez  pomoći.  Mi 
smo  na  sastanku  sakupili  ove  pare.  Evo  vam  ih :  da  joj  ih  mi  uručimo,  reklo  bi 
se,  da  je  to  kapelanu  pod  nos ...  A  nije ...  To  je,  znaš,  ona  Ruža  Bolićeva . . . 
No  eto  !  što  da  uradim?  Uzeo  sam  pare,  pridodao  nešto  svoga  i  predao  joj.  Sad 
će  graknuti  na  mene  i  reći :  —  Pop  Frane  podupire  nemoral ...  I  tako  nikud  iz 
toga  škripca  . . .  Pij ! . . .  klikne  starac  videči  prijatelja  kako  se  pokunjio  i  u  misli 
pogruzio. 

Kucnuše  se  i  opet. 

Od  stradanja  posljednjih  dana  otančala  Dujmu  krv,  pa  ga  već  ova  prva  časa 
razigrala.  Dohodilo  i  njemu  da  se  istuži,  izjada.  Već  mu  se  otvaralo  srce  i  sva  mu 
bijeda  hitila  k  jeziku  od  želje,  da  joj  odlane.  A  kako  ga  je  pop  Frane  neprestano 
nutkao  da  pije,  tako  je  u  njemu  sve  većma  ponestajalo  snage,  da  povjerljivu 
riječ  uduši. 

—  Štogod  došlo,  javi  se  on  u  neke,  mi  ćemo  pope  Frane  ostati  prijatelji.  Ako 
i  nastradam,  ti  me,  znam,  prezret  ne  ćeS.  Zla  je  sreća  slijepa  kao  i  smrt :  gdje  do- 
hvati, tamo  obori  i  čovjek  je  gotov.  —  Tu  mu  se  misli  stale  da  križaju,  presjecaju, 
kidaju,  a  gubile  svezu  i  riječi,  Sto  se  sada  redale,  nesuvisle,  smućene  i  čudne,  a 
to  sve  pod  udarom  toplog  vala,  što  mu  sunuo  u  glavu. 

—  Štogod  došlo  —  zaintači  on,  ja  ću  reći :  Svladali  me  i  ja  zapao  u  to . . . 

Ne  svojom  voljom  1  nisam  :  neka  Bog  sudi ! . . .  I  reći  ću  :  —  Ne  vjerujete  li?  — 

Evo  me  :  kamenujte  !  1  bijte  i  udarajte  ! . . .  Zivo  ! . . .  Svejedno  —  krivac  sam 
i  slijepac  i  

Pop  Frane  gledaše  ga  u  čudu  i  kao  u  nekakvu  strahu.  Dujmu  se  razgorjela 
glava.  On  proslijedi  uspaljujući  se  sve  većma : 

—  Štovanje  ste  mi  oteli  vratite  mi  pokoj . . .  Iscerili  ste  na  mene  zube  

zagrizli  ste  mi  u  srce . . .  Grizite,  djavoli ! ...  Ne  branim  se ...  Što  ću  sim  protiv 
vas . . .  Eno  grdne  one  ptičurine ...  I  ona  se  vraća ...  1  ona  hoće  da  kl j  uje . . . 
I  on  je  tu  :  jastrjeb  . . .  Sodiću  !  Tvoj  je  čas  :  uživaj ! . . .  udri ! . . . 

Skoči  naglo  na  noge  —  oči  mu  krvave  nekuda  suludo  bulje.  Ustao  i  pop  Frano. 
Sav  se  upropastio  i  pruživ  spram  njega  ruke,  za  viče : 

—  Dujme ! 

Ali  on  ga  ne  slušaše. 

—  Tu  sam  vam,  zavapi  lupiv  se  šakom  o  prsi.  Evo  me  !  —  grune  zazvjeravši 

očima  po  svodu  :  Pljunite  !  Ali  hvatajte  i  njega  lupeža  ! . . .  Talijan  mu  je 

bio  otac . . .  Zloduh  ga  je  rodio ...  a  mene  obvladao . . .  Njega  hvatajte  —  njega  — 
njega  —  njega . . . 

Iznemože.  Sruši  se  na  stolac,  glavom  klone  na  st6  i  zarida. 
Skamenjen  od  čuda  i  groze,  stari  se  pop  sav  promijenio  u  licu.  Kad  se  mrvo 
razabra,  naže  se  nada  nj  i  dahne  preplašeno : 

—  Dujme  !  Dujme  ! 

Dujam  podigne  glavu,  zagleda  se  u  nj  stakleno  i  besmisleno,  pa  postojavši 
nekoliko,  dohvati  suhu  i  uvelu  prijateljevu  ruku,  prinese  je  k  svojim  zgrčenim 
usnama  i  zahuče: 

—  Pope  Frane  ono  nešto  me  smutilo  —  vidiš  prosti ! . . . 

Te  noći  nije  pop  Frane  mogao  nikako  da  usne.  Pamet  mu  se  neprestano  lo» 

mila  i  gubila  u  pitanju,  kome  nije  mogao  naći  odgovora. 

(Nastavit  će  se.) 

LISTAH. 


KHJIfcEVKOST 

MIRKO  DECAK :  PJESMA.  Drama  u 
jednom  činu.  Dečak  je  unio  nešta  nova  u  našu 
literaturu.  U  svojim  dramama  i  crticama  obra- 
djuje  sujete  iz  tud j  ine.  To  nije  posve  novo. 
jer  su  slično  radili  i  drugi  (n.  pr.  Tucić  u  »Trulom 
domu"  i  „Posljednjem  poglavlju",  Begović  u 
,,Walewskoj"  i  još  nekojim  radnjama),  ali  je 
zanimljivo,  da  je  Dečak  obradjivao  stvari,  koje 
je  imao  priliku  vidjeti  i  doživjeti,  dočim  su  druffi 
svoje  sujete  obično  samo  prenašali  na  tudje  tlo, 
koje  nisu  poznavali  bolje  nego  što  se  može  upo- 
znati iz  jednokratnoga  putovanja.  Uza  sve  to 
ne  može  se  zatajiti  da  ima  nešto  za  zorna  u  tom 
bježanju  s  rodjene  grude.  Čovjek  se  ne  bi  Čudio, 
kada  bi  bilo  bjelodano,  da  je  to  bježanje  bilo 
nužno  radi  cenzure  ili  sličnoga.  Ali  gotovo  u  svim 
tim  stvarima  ne  radi  se  ni  o  čem  takovom,  što 
ne  bi  smjelo  ostati  i  na  domaćem  tlu.  Zaito  od- 
laziti u  Veneciju,  u  Krakov,  Rim  (Tresić),  na 
Kosovo  („Majka  Jugovića"),  kad  nam  je  polje 
ne  uzorano  kod  kuće? 

Dečakova  „Pjesma"  medjutim  ipak  obra- 
djuje  momenat,  koji  nam  je  prilično  bliz.  Trage- 
dija poljačkoga  sluge  Stanislava  unajmljena  u 
nadutoga  njemačkog  burša  doimlje  nas  se  je- 
dnako, kao  da  se  i  ne  radi  o  Poljaku,  nego  o 
našem  čovjeku.  Kada  on  onako  supijan  i  sanen 
stane  pjevati  —  svoju  —  pjesmu  i  time  uzne- 
miri mladoga  gospodina  „njihovu  milost",  onda 
nam  se  ukazuje  cijela  tragika  jedne  patničke 
i  bijedne  duše  u  potpunoj  i  snažnoj  slici.  —  De- 
čaku  se  može  mnogo  prigovoriti,  ali  se  mora 
priznati,  da  jasno  vidi  mnoge  momente  u  svojim 
dramama,  da  ih  je  gotovo  kopirao  iz  života 
i  da  umije  toplo  osjećati  za  svoje  junake.  „Pjesma" 
je  prikazivana  u  našem  kazalištu,  gdje  je  i  naj- 
bolje uspjela  od  sviju  dosadašnjih  Dečakovih 
radnja.  A.  M. 

IVAN  VITEZ  TRNSKI:  RODU  O  JE- 
ZIKU. (PreŠtampano  iz  172.  knjige  Rada  jugosl. 
akademije.)  U  Zagrebu  1908. 

*  Kad  jedan  drugoga  hoćemo  da  ponizimo  — 
osobito  mi  mladji  —  onda  sebi  spočitavamo,  a 
mnogi  još  i  „predbacuje"  (koja  mu  riječ  ne 
valja)  —  da  nam  jezik  nije  dobar,  da  ne  znamo 
ni  hrvatski  1  To  je  mnogo  morao  da  sluša  i  jedan 
od  najnaprednijih  naših  pripovjedača  —  šandor 
Gjalski.  I  našemu  filologu  kane  katkada  po  koja 
krupna  iz  pera,  pa  se  onda  zastidi  kao  paun 
otrcana  perja  svoga. 


Ali  neka  mi  je  slobodno  ustvrditi,  jer  ima 
dosta  mak)  izuzetaka :  da  upravo  naši  više  obra- 
zovani ljudi  pišu  lošijim  jezikom.  Tko  se  u  nas 
n.  pr.  bavi  strogom  naukom  (a  ova  slučajno  nije 
slavistika),  tko  je  stekao  naučan  stil  po  velikim 
stranim  uzorima,  taj  i  lakše  griješi  protiv  duha 
narodnoga  jezika.  Sva  domaća  nauka  ga  ne  spase 
od  tudjinštine.  On  može  da  prouči  gramatike  sve 
po  redu  od  Babukića  do  Florschutza,  on  ne  će 
nikad  gramatikalnom  obrazovanošću  naučiti 
toliko  jezične  svijesti  i  narodnoga  duha,  da 
ne  bi  u  času  upravo  kad  najviše  umuje,  mislio 
u  onoj  formi,  u  kojoj  ga  naučiše  misliti  — 
drugi,  tudji ! 

I  to  će  još  dugo  ovako  potrajati 

Duh  se  jezika  ne  crpe  iz  gramatike,  njega 
šire  samo  genialni  i  samonikli  proizvodi  — 
velika  djela  klasičnih  pisaca.  Nijemci  su  n.  pr. 
pisali  najlošije  za  vrijeme  cvjetanja  grama- 
tike (17-  i  19-  vijek),  a  najbolje  za  vrijeme  dobrih 
pisaca  (16.  i  18.  vijek).  Čišćenje  jezika  i  grama- 
tika cvatu  baš  za  doba  književne  dekadence 
(Aleksandrijsko  doba  gramatičara,  „akademije" 
u  Italiji  i  „Sprachgesellschaften"  u  Njemačkoj 
vijeka  XVII.). 

Mi  se  Hrvati  danas  dobrano  nalazimo  u 
nizini  književnoj  —  dokazuju  to  medju  inim 
i  cvjetanje  našega  purističkog  jezikoslovlja  i  po- 
jave medjusobne  jezične  netrpljivostL 

Ali  nije  svaki  purista  zvanični  ispravljač 
jezika,  i  nije  svaki  purizam  znak  književne  de- 
kadence. Upravo  sam  s  nabožnim  čuvstvima 
čitao  raspravicu  starine  našega  Ivana  Trnskoga. 
On  je  najugodniji  purista  u  našoj  književnoj 
povijesti.  Njegove  su  jezične  savjete  slušali  već 
preporoditelji  naši  Preradović  i  Mažuranić  — 
valja  dakle  da  ga  i  mi  poslušamo. 

Nazvao  je  svoje  najmladje  purističko  djelce 
..Rodu  o  jeziku".  Kako  preporodno  i  kako  ne- 
gramatikalno.  zar  ne?  Piše  naš  dični  Nestor 
bez  učene  ukočenosti,  piše  kao  prijatelj  jezika 
i  naroda,  s  malo  šale  a  bez  velike  zamjere.  On 
to  naziva  poslom  „diletantskim",  ali  mi  ga 
osjećamo  kao  nešto  na  „ilirsku"  i  „pjesničku". 
Veli  on :  „Ne  valja  pasti  pred  neprija- 
teljem, već  poginuti  u  ratu".  Ili  „Igrati  se 
kamena  s  ramena  znači  bacati  kamenje  tko  će 
dalje:  predbacivati  komu  što  grdoba  je, 
već  mjesto  njemačkog  vorwerfen  bolje  je 
spočitovati  i  spočitnuti  (str.  225).  I 
tako  nas  lijepim  načinom  uči  ova  raspravica.  da 

mjesto  mnogih  u  nas  uvriježenih  germani- 
zmu kažemo  izvorni  obrat  narodnoga  govora. 

Teiko  bi  se  ogriješio  o  ukus  i  taktiku  onaj, 
koji  bi  zašao  s  ovim  jezikoslovnim  učiteljem  u 
boj,  oboružan  naučnim  gramatikalnim  aparatom, 
iskuvstvo  Trnskoga  potječe  iz  saobraćaja  s  na- 
rodom i  iz  oštroga  opažanja  njegovih  riječi  i 
rečenica. 

Zato  osjećamo  duboku  zahvalnost  prema 
našemu  preporoditelju  jezika,  a  ne  možemo 
drugčije  nagraditi  ljubav  i  trud,  nego  da  zajedno 
s  njime  češće  zalazimo  u  narod  i  da  se  dnevice 
po  njemu  i  iz  njega  preporadjamo.  A  tko  se 
vazda  preporadja,  vazda  ostaje  i  krepak  i  mlad. 

To  je  i  tajna,  zašto  duh  Trnskijev  i  danas 
i  vazda  može  da  nas  osvježuje  —  on  se  prepo- 
radja i  obnavlja  na  osnovi  našega  preporoda,  na 
duhu  narodnom.       Dr.  D.  Prohaska. 

DR.  RUDOLF  HORVAT:  POVJEST  ME- 
DJ  UMU  RJ  A.  Izdano  nastojanjem  dr.  Pere  Mag- 
dića.  Varaždin  1908.  327  str. 

Ova  je  knjiga  med  ju  drugim  pojavima  ta- 
kodjer  dokaz,  da  smo  uza  svu  zlu  sudbinu  po- 
loročili  naprijed.  Intenzivnije  se  brinemo  za  one 
dijelove  naSeg  naroda,  koji  su  od  nas  pravom 
jačega  odtrgnuti.  Medjumurje  zaslužuje  to  vise 
našu  pažnju,  jer  je  to  kraj  na  granici  našeg  po- 
litičkog teritorija,  kraj  čisto  hrvatski,  a  mnogo 
o  nama  ovisi,  da  on  i  u  buduće  ostane  ovakav. 
Kad  već  zbog  naše  općene  mizerije  ne  možemo 
nikako,  da  otmemo  odnarodjivanju  jezične  hr- 
vatske otoke  razasute  u  udaljenijim  krajevima, 
usred  tudjinskoga  elementa,  onda  barem  po- 
svetimo svu  pažnju  onim  krajevima,  koji  su  tik 
uz  nas.  Budjenje  narodne  samosvijesti  u  ova- 
kovu  kraju  onemogućit  će  i  najjaču  protivničku 
agitaciju  u  protivnom  smjeru. 

Povijest  Medjumurja,  koliko  razabirem  iz 
posvetnih  riječi  dr.  Magdića,  u  prvom  je  redu 
namijenjena  medjumurskim  Hrvatima.  Ona  ima 
da  bude  dokaz,  „da  hrvatski  narod  ne  može 
raskinuti  veze  krvnoga  srodstva  i  rodbinstva, 
koje  spajaju  Medjumurje  s  dragom  našom  hrvat 
skom  otačbinom".  Namjena  je  dakle  bila  izda- 
vača medjumurskim  Hrvatima  podati  povijest 
Medjumurja  u  svezi  s  materom  zem'jom,  jer 
povijest  Medjumurja  nije  drugo  nego  odlomak 
povijesti  Hrvatske.  U  velike  je  ovisilo  od  autora, 
da  li  će  znati  pogoditi  pravi  ton  u  načinu 
pripovijedanja,  a  onda :  ne  će  li  prekoračiti  gra- 
nice dozvoljena  opsega.  Po  mom  sudu  knjiga 
ima  u  prvom  redu  vršiti  svoju  misiju  medju 
medjumurskim  seljaštvom,  a  ne  samo  inteligen- 
cijom, koje  će  biti  razmjerno  malo  barem  ta- 
kove, koja  bi  hrvatski  osjećala  i  radila. 

631 


Dr.  Horvat  nalazio  se  prema  tome  pred 
dosta  teškom  zadaćom.  Još  se  mora  uvažiti  i  to, 
da  je  trebalo  neke  važne  a  nikako  ili  slabo  po- 
znate momente  iz  historije  Medjumurja  pot- 
krijepiti i  historijskim  dokumentima,  da  se 
predusretne  prigovoru  eventualnih  „samovoljnih" 
zaključaka  bez  dokaznog  aparata.  Napokon 
knjiga  je  namijenjena  uz  svoju  posebnu  tenden- 
ciju, kako  već  kod  nas  uz  naše  nakladničke  i  druge 
prilike  i  ne  može  biti  drugačije  uopće  hrvatskoj 
čitaćoj  publici 

Mislim,  da  je  dr.  Horvat  svojoj  teškoj  za- 
daći osim  nekojih  manjih  nedostataka,  posve 
udovoljio.  Pripovijedanje  mu  teče  glatko  i  jasno, 
i  potpuno  odgovara  tonu,  kakvim  se  moraju  pi- 
sati knjige  za  šire  slojeve.  Knjiga  nije  baš  pre- 
natrpana citatima  ispod  teksta,  maku  bi  se 
Sto  šta  i  od  onog,  kako  je  sada,  moglo  mirne 
duše  izostaviti  Jedini  opravdani  prigovor  bio 
bi  taj,  da  dr.  Horvat  nije  znao  vazda  držati 
granice  u  pripovijedanju  dogadjaja,  nego  je  op- 
širno ispripovijedao  mnogo  što  šta,  što  nikako 
u  takovoj  opširnosti  ne  spada  u  povijest  Medju- 
murja. Osobito  se  to  opaža  kod  drugog  dijela : 
(knjiga  je  podijeljena  u  tri  periode :  I.  od 
početka  do  1546.  II.  od  1546—1671.  Medju- 
murje za  knezova  Zrinjskih  i  Hl.  od  167«— 1868.) 
Tako  mu  je  knjiga  narasla  n  a  327  stranica. 
Ovaj  veliki  opseg  knjige  bit  će  za  misiju  same 
knjige  od  velike  Štete. 

Spomenuti  mi  je,  da  je  pisac  u  predgovoru 
u  kratko  prikazao  statističke  podatke  o  Hrva- 
tima u  Ugarskoj.  Vrijedno  je  istaknuti,  da  se 
prema  madžarskoj  statistici  (popis  od  god.  1900.) 
nabrojilo  u  Medjumurju  81.1 15  stanovnika,  a 
od  toga  75  683  Hrvata.  Dakle  93  3%  od  ukupnog 
stanovništva.  Od  svih  stanovnika  Medjumurja 
razumije  njih  samo  12.148,  dakle  jedva  14.7% 
madžarski  Medjumurje  je  dakle  sa  svojih  93-3% 
najčišći  hrvatski  kraj.  Utješljiva  je  pojava,  da 
unatoč  madžarizacije  u  školama  i  uredima  danas 
jedva  14.7%  od  sveukupnoga  stanovništva  razu- 
mije madžarski. 

Šteta  je,  što  pisac  nije  svoj  predgovor  upot- 
punio i  geografskim  podacima. 

Povijest  Medjumurja  posvećena  je  biskupu 
Pavlu  Gugleru  „velikom  narodnom  dobrotvoru, 
a  osobitom  prijatelju  Medjumuraca".  Zaslužuje 
pažnju  svih  naših  slojeva.      Dr.  M.  P—og. 

OVOGODIŠNJA  DRAMSKA  PRODUK- 
CIJA U  ČEŠKOJ  LITERATURI.  (Svršetak.) 

Emil  T  r  i  v  a  1  svojom  .,  Vilkom  bohu" 
nije  pokazao  ni  osobit  talenat  za  dramatske 
konflikte,  niti  snage,  da  jednu  ideju  ili  pojavu 
učini  aktuelnom  i  da  joj  odredi  stanoviti  smjer 

i  tendenciju.  Jedan  nedramatski  talenat  je  Emil 
TrćvaL  On  umije  fino  da  distingvira  pojedin 
osjećaj  ili  strast,  kako  je  to  pokazao  u  lijepoj 
zbirci  ,,Antiky",  gdje  je  poput  Flauberta  ili 
Jakobovskoga  razgorio  iznova  stare  grijehe  i 
stare  strasti,  ali  da  tim  strastima  i  samo  strastima 
konstruira  dramatski  konflikt,  to  mu  nigda  ne 
će  poći  za  rukom.  „Antikv"  stradavaju  s  ne- 
dramatičnosti.  a  „Valka  bohu"  („Boj  bogova") 
ima  kao  bazu  i  pozadinu  i  tendenciju  konflikt 
strasti  s  dužnosti.  Lejb  Rand  (drama  je  židovska) 
mora  da  ubije  lijepu  Esteru  Geršomovu,  jer  je 
za  drago  kamenje  prodala  u  smrt  njegovu  kćer 
Rifku.  Ali  jer  je  Estera  lijepa  i  zamamna,  pada 
joj  osvetnik  Rand  u  naručaj  poput  neiskusnog 
mladića.  A  poslije,  kad  Estera  trga  sa  sebe  odi- 
jelo i  hoće  da  „gola  pobjedjuje  ljude  i  bogove", 
sjeti  se  jadni  Lejb  Rand,  da  njegov  stari  bog 
živi  i  da  ga  mora  osvetiti  Probada  Esteru.  Tu 
se  je  autor  poigrao  s  ljudskim  strastima  i  duž- 
nostima. Konflikt  stari  bog  (oko  za  oko,  zub  za 
zub)  i  novi  bog  (ljubav,  shvaćanje,  oproštenje). 
I  nema  zapravo  boja  bogova,  to  je  tek  nužna 
(niti  ne  posve  nužna)  dekoracija  kao  i  u  „Kni- 
zetu",  premda  tamo  ima  ta  dekoracija  dublje 
simbolićko  značenje.  Prvi  čin  je  najjači.  Siže  je 
židovski.  Dogodjaj  se  odigrava  u  Krakovu,  za 
naših  dana,  a  u  kući  rabina  GerSoma.  Kao  priča 
zvoni :  Židovi  ubijaju  ljude,  da  im  piju  krv. 
Tako  naš  narod  priča  i  ne  voli  Zidove.  Ne  voli 
ih  zato,  jer  su  žene  krasne  a  muževi  marljivi, 
poduzetni  i  lukavi.  Spočitnula  se  autoru  se- 
mitska  tendencija.  Nema  tendencije.  Jer  ako  je 
ima  ovdje,  onda  se  svaki  autor  može  rastegnuti 
na  kolikogod  ko  hoće  strana,  kao  da  je  lutka 
od  gumi  je. 

Jiri  Karisek  ze  Lvovic  nije  još 
doslije  izašao  s  tako  cjelovitim  i  snažnim  djelom 
kao  što  je  „Cesare  Borgia".  Blijeda,  naturali- 
stička  „Horici  duše"  s  nemogućom  pozom,  nije 
ostavila  nikakov  dojam  ni  u  onih  ljudi,  koji  su 
životom  i  umjetničkim  shvaćanjem  najbliži 
autoru  samom.  Bilo  je  to  u  ono  doba,  kad  se  je 
u  Pragu  počelo  pomišljati  na  „intimno  kaza- 
lište", koje  bi  poput  onog  u  Parizu  (f  Oeuvre) 
i  onog  u  Munchenu  (Intimes  Theater)  donosilo 
pred  najodabraniju  publiku  djela  najviše  umjet- 
ničke kvalitete  u  smjeru  naturalističke  igre 
onako,  kako  je  to  zamislio  Strindberg  a  formu- 
Jovao  Jean  Jullien.  Velika  platna  utrudila  su 
literarne  gurmane,  kojima  nije  bilo  baš  do  toga, 
da  reformiraju  pozornicu  i  dramsku  tehniku, 
ili  da  u  život  unesu  dramom  nešto  novo,  već 
koji  su  lih  zbog  osobnih  užitaka  uznastojali 
otvoriti  intimnu  pozornicu,  gdje  bi  se  dobra  djela 


primala  bez  velikih  odobravanja  i  velikih  pole- 
mika. Momenat  najosobnijeg  aristokratskog 
užitka.  U  to  vrijeme  nekako  pisao  je  Karisek 
„  Horici  duše".  Ali  naturalizam  tog  smjera  nije 
prijao  umjetničkom  naturelu  Kariskovom,  pa 
je  on  nakon  nekoliko  godina  pošao  drugim 
smjerom  Nije  više  tražio  momenat  senzi- 
tivno-naturahstički,  već  idejno- 
tragički.  „Apollonius  z  Thyany"  otkrio  je 
smisao  Kariskovog  života.  Odlikuje  se  idejnom 
dubljinom,  snažnom  tragičnosti  konflikta,  i  ako 
mu  je  dramska  forma  dosta  rdjava.  U  tom 
tonu,  ali  mnogo  dramatslđje  konzekventnije  i 
tragičnije  izradjen  je  „Cesare  Borgia".  U  njemu 
su  veličajnim  junaštvom  genijalno  zgusnute 
sve  vizije  i  svi  sni  Kariskovog  života.  Cijeli 
smisao  života  i  umjetnosti  njegove,  sav  ponos 
i  grandioznost  osamjelog  borca  sintetiziralo  se 
u  ovo  tri  čina  umjetnički  poletno  i  uzvišeno. 
Onaj  poznati  renesanšanin  Borgia,  koji  hoće 
da  obnovi  rimsko  carstvo  i  unese  u  život  vjeru 
i  snagu  barbarskog  zdravlja,  pada  onim  časom, 
čim  posumnja  u  svoju  snagu  i  svoj  čin.  Nijedan 
vanjski  momenat  ne  djeluje  na  konflikt.  Glavni 
junak  nosi  sam  ideju,  on  je  sam  i  uni štuje.  I 
mladac  Angek),  koji  se  grije  na  suncu  Borgijeve 
slave,  nosi  u  sebi  ideju  renaissance  i  unutarnjeg 
preporoda  u  duhu  poganskom  A  ta  dva  diva 
uništuje  žena  (Izabella).  Htio  je  autor  i  ovdje 
kao  i  na  drugim  mjestima  u  svojim  djelima,  da 
reče  poput  Ropsa,  Kleina  ili  Muncha,  kako  je 
žena  najsladje  i  najgorče,  što  ima  život. 

Arno  Dvorak:  Knfže.  Drama  naj- 
starije češke  historije,  drama  legendarnih  bijelih 
orača  i  idiličkih  pastira,  drama  krvavih  bogova 
nad  pećinama,  što  blagoslivlju  ili  se  osvećuju 
svome  narodu,  drama  poganske  mistike  i  bar- 
barske bijele  naivnosti.  Autor  „Knlžete"  od- 
rekao se  Šablone  i  obradio  siže  s  posve  novinu" 
originalnim  historijskim  shvaćanjem  Kad  je 
umrla  dobra  i  mudra  barbarska  Libuša,  trebalo 
je  naći  novog  kneza.  Nesložna  plemena  vode 
bratoubilački  boj  i  štuju  u  gajevima  svoje  bo- 
gove. Ta  plemena  treba  složiti.  Treba  ih  povest, 
na  zajedničkog  neprijatelja.  Treba  ujediniti 
zemlje  i  ljude,  treba  im  dati  jednog  jedinog 
boga.  To  je  ideja  drame.  Knlže  Premvsl 
nosi  tu  ideju.  On  koncentrira  u  sebi  sve  sile. 
On  ujedinjuje  zemlje  i  združuje  ljude.  „Nije 
vam  treba",  veli  on  „velikog  kneza,  o  kog  s« 
opire  zemlja.  Ja  sam  knez,  koji  se  opire  o  vas" 
Premvsl  je  našao  novog  boga.  A  taj  novi  bog 
je  sila,  sloga  i  ponos.  On  je  romantična  deko- 
racija, romantični  simbol.  Njime  cijela  drama 
dobiva  jedinstvenost  ritma  i  snagu  dinamike. 

Jedno  je  :  sam  knez  Premysl  ne  nosi  jedinstveno 
cijelu  radnju.  Iz  njegove  se  iđrje,  osnovne  ideje 
drame,  ne  razvija  konzekventno  čin,  pa  protivni 
elementi  (Sarka,  VUsta)  škode  temeljnoj  misli  i 
onda,  kad  je  baš  nije  treba  uvesti  u  konflikt 
Crta  se  radnje  prekida  ili  barem  lomi  u  krivulju 
Prerovsl  radi  kao  u  pozadini.  U  prvom  činu 
prima  od  Libuše  u  baštinu  zemlje  i  plemena, 
u  drugom  ga  nema,  u  trećem  daje  ujedinjenim 
narodima  novog  boga.  čini  se,  kao  da  je  iz 
radnje  nikla  ideja,  a  ne  iz  ideje  čin.  A  to  je  ne- 
prirodjeni  dramatski  proces. 

Ta  epoha  češke  historije  mrtva  je  stijena  na 
Viiehradu.  Udahnuti  toj  stijeni  novi  život, 
podati  historiji  novo  značenje  i  novi  smisao,  u 
tom  je  zasluga  modernog  dramatičara.  A  to  je 
Dvoraku  uspjelo. 

Jedna  primjedba:  spočitava  se  mladim 
češkim  književnicima,  da  su  nepatriotični.  A 
fCarasek  s  „Gotičkom  dušom"  i  Dvorak  s  „Knl- 
žetom",  pa  Dyk  s  „Poslom"  dokazali  su.  kako 
trpe  radi  prošlosti  svoga  naroda  i  kako  je  silno 
vole.  Milan  Vrbsnii. 

JOS.  STRITAR.  ANALIZA  NJEGOVEGA 
ŽIVLJENJA  1N  DELOVANJA  SP.  DR.  JOS. 
TOMINŠEK.  V  Ljubljani  1906.  Samozaložba. 
Prodaja  L.  Schwentner. 

Prigodna  sinteza  (a  ne  analiza,  kako  pisac 
veli)  o  70-godišnjem  životu  i  o  radu  odličnoga 
pjesnika  i  kritika  gentlemena  J.  Stritara  u  slo- 
venskoj književnosti.  Ta  sinteza  izriče  najveće 
svoje  oduševljenje  za  pjesnika,  završujući  rije- 
čima: „Započet  je  klasično  dobo  pn  Slovencih 
Jos.  Sritar".  Svaka  riječ  Tominšekova  nosi 
značaj  svečanoga  dana  i  općega  narodnog  za- 
nosa nad  prvakom  i  „očetom"  novije  slovenske 
knjige. 

Manje  hiperbolično  bi  bilo,  da  je  pisac  ostao 
pri  tome,  da  Stritara  nazove  učiteljem  i  men- 
torom.  Jer  Stritarova  znatnost  u  istinu  i  Jest 
upravo  u  onoj  točki  njegova  književnoga  pro- 
grama :  izobraževati,  povzdignuti 
i  b  1  a  ž  i  t  i  narod.  Ane  stoji  u  otvoranju  novih 
vidika  u  stvaranju  i  očinstvu.  Niti  njegova  kri- 
tika nije  samonikla,  nego  odgojno  primjenjivanje 
poznatih  općeniti  norama  evropske  estetike  na 
slovensku  knjigu  (načelna  umetnost !  str.  49). 
Takovim  je  radom  on  „povzdignuo"  stepen 
„izobraženja"  i  narod  estetično  „blažio".  Nje- 
gove su  zasluge  u  tome  neosporive.  Ali  on  nije 
morao  da  se  bori  u  sredini  svojih,  da  iz  sredine 
naroda  probije  putove  do  viših  ciljeva  —  on  je 
k  narodu  dolazio  izvana  (živio  je  uvijek  u 
Beču),  dolazio  je  gotovim  tekovinama  (oso- 


bito sa  svoga  putovanja  do  Pariza),  te  je  samo 
cijepio  donesenu  granu  na  domaće  stablo,  da  je 
domaće  procvjetalo  —  oplemenilo  se,  u  tome 
mu  i  zasluga.  Dakle  on  je  ovamo  unio  nešto 
umjetno  i  tud  je,  ali  ga  je  sretno  spajao  s  uro- 
djenim.  A  to  je  čin  genijalna  —  učitelja. 
Zato  i  ta  harmonija,  koju  Tominšek  toliko  ističe 
(str.  9—36),  jer  Stritar  je  bio  uvijek  gotov, 
jer  je  on  uvijek  samo  provodio,  a  nije  istom 
razvijao.  To,  držim,  hoće  i  F.  UeSić,  da  za 
njega  kaže,  kad  ono  veli :  Ovaj  normalni  i  pri- 
rodni razvitak  (misli  —  slovenske  knjige  na 
osnovi  narodnoj)  prekinu  Stritar  sa  svojom 
tvrd j om  umjetnošću.  (Cvieće  slovenskog  pjes- 
ničtva,  str.  XVI.) 

Stritar  je  upravo  slovensku  književnost 
modelirao. 

Tominšek  govori  o  „klasičnoj  dobi"  Slove- 
naca.  U  nas  se  to  doba  zove  različito,  samo  ne 
klasično,  jer  nije  najsretniji  naziv  za  tako  mlade 
književnosti,  kao  što  su  slovenska  i  srpsko- 
hrvatska. 

F.  UeŠić  (u  spomenutom  Cvieću,  str.  XII.) 
dovodi  doba  Stritarovo  u  paralelu  s  dobom 
šenoe  i  Markovića  u  nas,  što  je  s  mnogih  razloga 
i  opravdano.  Dakako  ta  paralela  ima  oslona  u 
nekom  principijelnom  dodiravanju,  dok  su  indi- 
vidualne pojave  tu  i  tamo  vrlo  različne.  Stri- 
tar pesimist,  pripovjedač,  prijatelj  djece  i 
feljtonistički  beletrista,  pripada  posve  drugoj 
vrsti  književnika,  nego  Marković  svojom  aka- 
demskom kritikom  i  dramom  visokog  stila.  A 
sa  Senoom  jedva  da  ćemo  naći  drugih  sličnosti, 
osim  da  su  oba  bili  idealisti  pripovjedači.  Paralela 
će  zato  stajati  samo  u  srodnosti  estetskoga  sta- 
jališta. 

Da  je  pisac  u  istinu  uzeo  analizirati, 
on  bi  bio  našao  i  nutarnji  uzrok  harmoniji 
Stritarovoj.  Stritar  je  skladan,  jer  su  mu  ne- 
skladnosti  formalno  sakrivene.  Istom  se  one  po- 
kazuju, kada  s  kojega  njegova  stajališta  povla- 
čimo sve  dosljednosti.  Stritar  je  harmoničan, 
jer  je  nedosljedan.  Već  sam  njegov  estetični 
idealizam  kosi  se  s  njegovim  socijalističkim 
geslom :  „Kdor  noče  delati,  naj  ne  je !"  A  nje- 
govo svetožalje  (pesimizam)  kosi  se  s  nje- 
govim umjetničkim  oslobadjanjem  na  način 
Goethe-ov  (što  je  Tominšek  tako  zgodno  odao) 
i  njegovim  silnim  otporom  protiv  naturali  zrna 
i  zbilje  u  poeziji  Ni  njegov  mesijanlstički 
priziv  na  Slavenstvo  ne  da  se  složiti  s  njegovim 
ozbiljnim  uvažavanjem  zapadne  kulture.  Zato 
su  neki  protivnici  doba  Stritarovo  nazvali 
doba  fraze.  Tominšek  se  na  njih  tuži,  rekli 
su,  da  je  kršćanstvo  Stritarovo  —  fraza,  sa- 

milost  —  fraza,  njegovo  slavenstvo  fraza,  fraza 
njegov  socijalizam  i  njegov  —  idealizam.  To- 
minšek  prosvjeduje  protiv  toga,  a  prosvjedujem 
i  ja  najodlučnije,  alt  ne  s  istoga  razloga.  Stri- 
taru  se  ne  smije  prebacivati  fraza,  jer  je  on 
sve,  Sto  je  pisao  i  rekao,  osjećao  živim 
životom.  Onda  mu  je  riječ  i  djelovala  ži- 
votvorno,  —  no  ne  djeluje  danas.  I  zato  su 
mu  postale  tvrdnje  i  nazori  za  druge 
praznim  rečenicama  frazama. 

I  dobro  je,  da  pisac  nije  uzeo  analitički 
razlučivati  ono.  Sto  slavi  dugoljetni  kulturni  rad. 
On  je  samo  mogao  tako  govoriti,  kao  Sto  je 
govorio,  ili  nikako.  Sve  je  prekrasno  rečeno 
i  iskreno  osjeća  no.  Ima  u  slovenskih  književnih 
povjesnika  neke  ponizneodanosti  prema 
narodnim  veličinama.  I  rad  im  je  zato  sintetičan, 
jer  izvire  Iz  neke  1  j  u  b  a  v  i,  iz  srca.  Oni  će  naći 
pohvale  pred  ljudima  dobrima.  A  i  netko,  tko 
nije  bio  „dobar"  čovjek,  rekao  je:  Kritičara 
treba  da  podražava  umjetnina  (o  kojoj  on  go- 
vori) na  novo  i  vlastito  djelo,  koje  ne  mora 
upravo  nužno,  da  pokazuje  očitu  sličnost  s  kri- 
tizovanom  pojavom  (O.  Wilde.  Ciljevi). 

Dr.  Dragutin  Prohaska. 

GLAZBA 

1.  BAJIĆ:  ALBUM  PESAMA.  Za  glasovir 
s  potpisanim  tekstom.  Izdanje  J.  Stankovića. 
Novi  Sad.  Ceru  6  K. 

Album  (24  kompozicije)  skladan  je  ,,u  duhu 
srpskih  narodnih  pesama". 

što  se  spoljaSnje  strukture  tiče,  treba  s  pri 
znanjem  istaknuti,  da  je  g.  auktoru  pošlo  sretno 
za  rukom  izrabiti  neka  vanjska  značajna  obi- 
lježja srpske  pučke  glazbe.  U  moli  prijemetu 
vjeSto  upotrebljava  harmoničku  ljestvicu,  a 
konačne  su  mu  kadence  po  uzoru  narodnih. 
Pojedine  su  popijevke  mjestimice  prožete  onom 
privljačivom  nujnošću,  kojom  u  glavnom  odiSe 
sva  slavenska  muzika.  U  tomu  se  s  auktorom 
potpuno  slažemo. 

Ali  ne  možemo  a  da  mu  ne  spočitnemo,  Sto 
radi  težnje  da  postane  Sto  narodniji  obradjuje 
ponajviše  naivne  glazbene  ideje,  koje  su  doduSe 
veoma  blize  pučkoj  muzici,  ali  su  daleko  od  one 
narodne  muzike,  koja  ne  bi  smjela  da  isključuje 
artizam.  Pa  i  obradba  ovih  ideja  u  pogledu  har- 
monije kao  i  glasovirskoga  sloga  ne  može  da  za- 
interesuje. 

Harmonička  obradba  u  većini  tih  napjeva 
odviše  je  monotona,  a  glasovirski  slog  često  se 
suče  u  stereotipnim  i  Sablonskim  formulama. 

Očito  je.  da  je  Bajić  ove  kompozicije  iz- 
radjivao  u  priličnoj  žurbi,  te  da  ih  je  nakon  pr- 
votne obradbe  veoma  malo  turpijao.  I  tako  je 
joS  jednom  dokazano  e  je  površnost  i  žurba  đin- 
duSman  umjetnosti.  Od  ovoga  za  cijelo  učenoga 
glazbenika,  koji  je  nekim  drugim  kompozicijama 
—  kao  Sto  donekle  i  popijevkom  ..Gdje  si  duSo, 
gdje  si  rano"  u  ovoj  zbirci  —  bjelodano  dokazao 
bujnu,  originalnu  i  zanimljivu  metodičku  inven- 
ciju, duboko  poznavanje  harmonije  i  elegantan 
glasovirski  slog,  mislim,  može  se  pravom  tražiti 
nešto  umjetnički  uspjelije  nego  li  je  nazočna 
zbirka.  Njemu  je  dosti  ne  hititi.  Isto  tako  ustrajno 
Studiranje  Dvoržaka.  Smetane,  Cajkovskoga  pa 
Mokranjca  i  Hatzea  bez  sumnje  moglo  bi  na  nj 
da  veoma  povoljno  utječe.  U  nadi,  da  ćemo  od 
njega  imati  jednom  radova  ,,u  narodnom  duhu", 
ali  umjetničke  trajne  vrijednosti,  iznesoh  gornje 
primjedbe.  Antun  Dobronii. 

KAZALIŠTE 

FRAN  GALOVIĆ:  MORS  REGNJ.  (Trilo- 
gija.) Ovogodišnja  se  sezona  započela  tragičkom 
trilogijom  „Mors  regni".  Zadnjih  se  godina  uobi- 
čajilo otvarati  kazalište  svaki  put  kojom  histo- 
ričkom  dramom.  Ova,  i  ako  posve  nehistorićka 
trilogija,  ima  historičke  pretenzije,  jer  u  sva  tri 
dijela  govori  o  historičkim  licima.  U  prvom 
dijelu,  smrti  kralja  Zvonimira,  pripovijeda  o  ne- 
slozi, jalu  i  izdajstvu  hrvatskoga  plemstva,  koje 
je  samo  sebi  iskopalo  grob  i  ne  opažajući  da  radi 
u  interesu  nadbiskupa,  pokornog  Rimu,  i  su- 
djinke,  kraljice  Lepe.  Kralj  je  umro  s  kletvom 
na  ustima,  kraljevstvo  je  propalo,  ostalo  bez 
kralja,  predano  Rimu  i  slavohlepnoj  Madžarici. 
Drugi  dio,  smrt  kralja  Stjepana  III.  (ne  Stje- 
pana II.).  hoće  da  gledaocima  podade  nadu,  da 
će  ipak  narod  hrvatski  pobijediti  tudjince ; 
glasnik  donosi  vijest  o  pobjedi,  a  kralj  umire  - 
od  slabosti  Trećim  se  dijelom  hcće  da  prikaže, 
da  ono  izdajničko  pleme  ipak  živi  i  da  ono  samo 
ubija  svog  posljednjeg  kralja  i  podvrgava  se 
madžarskom  kralju  Kolomanu.  Umire  kralj  Petar 
Svačić.  Prvi  se  čin  zbiva  god.  1089..  drugi  1091.. 
a  treći  1102.  ~  Ova  tobože  historička  pozadina, 
koja  ne  odgovara  ni  naslovu  ni  povijesnim  či- 
njenicama, ostala  je  u  Galovićevom  djelu  uz- 
gredna. Glavna  ima  da  bude  dramatska  radnja, 
neodvisna  od  pozadine.  Ta  je  u  prvom  činu  sa- 
držana u  spletkama  izmedju  nadbiskupa  i  kra- 
ljice, u  drugom  v  ljubavi  Stjepana  i  Nede,  a  u 
trećem  je  uopće  nema.  Razumljivo  je  dakle, 
da  je  drama  na  pozornici  posve  neuspjela. 

Stil  je  sentiment  alno-plačlj  i  v,  Sto  i  sam 
naslov  u  loSoj  latinštini  kazuje:  prikazuje  se 
smrt  kraljevstva,  koje  ipak  —  nije  umrli.  Fra- 
zeologija kao  i  sav  militu  uzet  je  iz  naše  pa- 
triotićne  poezije  od  prije  dvadeset  i  nekoliko  go- 
dina, osvježeno  je  samo  nekim  reminiscencijama 
na  Vojnovicevu  „Majku  Jugovića".  Autor  je 
pokušao,  da  upozori  gledaoce,  da  je  na  njega  i 
Maeterlinck  utjecao,  ali  mu  to  nije  pošlo  za 
rukom.  Maeterlinck  je  ostao  po  njemu  neshvaćen. 

Drama  ova  ne  bi  zaslužila  posebna  obzira, 
da  se  nije  njome  otvorila  sezona  i  time  nekako 
službeno  istaknula,  i  da  autor  u  nekim  lirskim 
partijama  nije  pokazao  sposobnosti  za  poeziju 
nedramatske  vrste.  Misao  propadanja  jednog 
kraljevstva,  ukoliko  je  vi  lika,  ostala  je  neobu- 
hvaćena, neizražena  i  neizradjena.  Frazama : 
Suze  ...  krv . . .  oh,  dovijek . . .  dovijek . . . 
ne  može  se  dati  ni  snage  ni  radnje  drami.  Siro- 
maštvo izraza  bas  vrijedja,  tako  primjerice  autor 
mnogo  puta  citira :  grobni  muk,  grobna  hijena, 
grobno  rasulo,  grobna  ponoć,  grobno  krilo,  mukli 
grob,  mrtvi  vrt,  smrtna  sjena,  cma  smrt  i  samrt 
cma,  smrtna  jeka,  sumrtvi  mrak,  mrtvo  velo, 
gavrani  vrani,  crno  graktanje,  tuga,  jad,  očaj,  — 
od  čega  je  protivno:  proljeće,  zora,  cjelov, 
ljubav,  čežnja  i  sunce.  —  Možda  bi  Galovićev 
talenat  za  kratke  pjesmice  bio  podesniji. 

Simbolika,  koja  izbija  u  trećem  činu,  do- 
sadna je  i  navučena  silom.  Pojavljuju  se  aveti 
nad  Svačićem.  koji  je  od  umora  usnuo.  Prva  je 
sjena  vodja  Hrvata,  koji  ih  je  doveo  na  Balkan, 
druga  je  Ljutovit  Posavski,  treća  kralj  Tomislav, 
četvrta  Petar  Krešimir  (?),  a  sve  ih  vodi  vila 
hrvatstva,  koja  daje  ovaj  tenor  cijeloj  drami : 

Oj,  kažite  nam,  bogovi  otaca, 
što  kraljujete  vasmlrom  i  suncem. 
Oj.  kažite  nam,  hoće  li  se  prenut 
Duh  roda  našeg? ! . . . 

Tako  u  cijeloj  drami  jedan  upitnik :  što  će  od 
svega  toga  biti? 

Autorova  je  očajna  misao  najbolje  izražena 
u  stihovima,  što  ih  govori  vila  Hrvatske  u  trećem 
dijelu  : 

Kad  bih  mogla 

Da  istočim  u  tuzi  golemoj 

Jadovitijeh  suza  more  cielo 

I  njima  oprat  kletvu  užasnu 

Sa  rodne  zemlje,  krvlju  polivene, 

Neokaljana  da  nam  opet  bude  !  

Misao  je  dakle  posve  plačljiva,  neplodna  i  plitka. 

Autor  bi  jamačno  bio  sretniji,  da  je  napustio 
ovu  već  mnogo  puta  obradjenu  temu  propasti 
narodne  dinastije,  pa  da  je  bio  smje  lij  i 


i  da  je,  kad  je  baš  htio  da  napiše  dramu  h  r- 
v  a  t  s  k  i  h  kraljeva,  uzeo  kojeg  hrvatskog  vla- 
dara iz  strane  dinastije,  koji  je  vladao  Hrvatskom 
jačom  rukom  i  koji  je  počinjao  čine  dramatič- 
nije od  —  umiranja.  Onda  bi  jače  izbio  narod, 
a  manje  kralj,  onda  bi  se  moglo  više  govoriti  o 
kraljevstvu  hrvatskom  nego  li  je  to  mo- 
guće u  ovoj  trilogiji. 

Glumci  su  nastojali  da  ovoj  stvari  dadu 
što  više  dramatičnosti,  pa  su  i  mnogobrojne  de- 
klamatorne  uloge  s  nekim  uspjehom  odigrane- 

Jutijt  Benthi. 

FEUILLETON 

„PAPRIKE"  i  „SRCIKE".  Najzanimljiviji 
prilog  u  posljednjoj  knjizi  „Grad je  za  povijest 
hrv.  književnosti"  jesu  „Paprike  harvatske 
leta  1846.",  oveća  zbirka  satiričkih  aforizama  u 
šestinama  Nepoznati  pjesnik  u  prvom  dijelu 
žigoše  plemstvo,  osobito  više  i  protiv  njegova 
konzervatizma  iznosi  demokratičke  ideje  ;  u  dru- 
gome obara  se  na  konzervativne  Ilire  ističući 
svoje  unionističko  mišljenje  političko,  a  protiv 
njihove  narodne  ideje  svoje  slobodoumlje ;  na- 
pokon u  trećem  dijelu  navaljuje  na  crkvu  i  sve- 
ćenstvo, kao  na  najjače  protivnike  „slobode 
mnenja",  svijetla  i  napretka  „Pisac  je  „Paprika" 
—  kaže  prof.  Milčetić  —  liberalac  i  demokrat  u 
socijalnom  i  u  vjerskom  pogledu,  a  u  politici 
madžaron".  „U  jednome  se  on  ipak  razlikovaše 
ponješto  od  madžaronske  stranke  u  užoj  Hr- 
vatskoj. Dok  su  madžaroni  kajkavci  držali  što- 
kavštinu  za  „vlaški"  jezik,  pisac  „Paprika"  na- 
stojaše,  da  piše  štokavski.  Madžaroni  se  uopće 
i  ne  javljaju  u  književnosti."  (Gradja,  V.  122.) 

Bibliografija  naše  preporodne  književnosti 
poznaje  ipak  jednu  madžaronsku  knjigu  na  hr- 
vatskom jeziku:  „Ivana  Sternea  Szerd- 
c  h  i  k  e  szvem  pravem  domorodaczom.  Jena, 
gedruckt  bei  Fr.  Frommann.  1845  "  „Srčike"  na- 
stale su  u  doba,  kad  su  se  političke  strasti  naj- 
jače razbuktjele  (vidi  Vraz :  Djela  V.  344—345), 
pa  su  one  bile  neko  iznenadjenje.  Vraz  javlja 
Trnskome  (24.  I.  1845  ),  da  je  dobio  u  ruke 
ovaj  „prvi  proizvod  književnosti  tobože  hor- 
vatske  t  j.  madžaronske",  te  veli :  „Poeta  tu 
mnogo  plete  o  liberalizmu,  psuje  pope  i  literate 
naše,  a  ono  u  verzih,  koje  ne  bi  ni  pas  s  maslom 
pojio.  Knjižica  ta  vrlo  se  krije  i  teško  te  sam  ja 
dva  komada  dobio  po  jednom  prijatelju 
madžaronu"  (Gradja  I.  250). 

„Szerdchikc"  jesu  ozbiljne  misli  jednoga 
starca,  što  ga  je  odgojio  vijek  jozefinizma  i 
prosvjećivanja.  Po  svojim  političkim  načelima 
on  je  nepokolebivi  unionista,  prema  Ilirima 

»pravi  Horvat".  a  u  svemu  radikalan  liberalac 
„Municipalia"  njegov  je  politički  credo.  Steme 
traži  „porotu"  —  „gde  jednaki  pogreške  sve 
sude",  a  onda  bit  će  tek  „narod  blažen  --  kad 
od  jakšeg*  slab'ji  ne  bu  gažen".  Bori  se  za  „slo- 
bodno mnenje",  jer  je  ovo  „izobraienosti  vreme"  ; 
traži  „sloboden  tisk",  jer  „onda  knjižestvo  'će 
cvtsti  naše",  i  napokon  „pučko  zastuplene" 
(„Volksvertretung") ;  a  da  dodje  do  toga,  treba 
s  „mužeka"  zbaciti  „teiko  ropstva  breme",  da 
i  on  bude  dionik  ustava  i  jednakih  prava. 

Satirik  vidi  dva  protivnika  napretka :  prvi 
viču  „sve  za  narodnost"  —  to  su  zaneseni  Iliri, 
a  drugi  „sve  za  vjeru"  —  a  to  su  popovi.  O 
prvima  govori  malo ;  oni  su  mu  „norci".  Sto  se 
nabacuju  narodnoSću :  „jedni  novce  kupe  — 
drugi  nuz  nju  loču".  Najugledniji  od  naJih  pre- 
poroditelja bili  su  takodjer  liberalni,  tek  su  radi 
oportunizma  u  javnosti  često  zatajivali  svoje 
miiljenje,  jer  su  za  Sirenje  narodne  ideje  u  prvim 
počecima  trebali  i  konzervativno  i  poluobrazo- 
vano svećenstvo.  Pjesniku  su  popovi  uzrok  svega 
zla,  te  ih  i  zove  „mračnjaki".  Oni  su  konzerva- 
tivci,  Sto  se  drže  načela  :  „neka  stoji,  kako  stoji". 
„Takvi  ljudi  porotu  ne  ljube"  ;  ,je  li  su  za  slo- 
bodu most  tiska"?  Oni  čuvaju  latinski  jezik, 
bez  kojega  bi  mogao  biti  „narod  blažen". 

Iz  te  kuhnje  ziSla  je  cenzura, 
V  teh  se  tikvan  zlegoSe  tortura, 
Z  oružjem  tem  ubijaše  mnenje. 
ZaduSiSe  k  slobodi  nagnenje  ; 
Slobodu  mračnjaki  ne  trpi  ju  . . . 
Ili  dalje : 

Tem  kom  arom  ni  se  branit  moći, 
Imaju  ko  Argus  sto  sto  cči\ 
Kad  si  desnu  srečno  stran  obraniS 
Vre  na  levi  jezero  njih  hraniš, 
Ar  nijedna  mreža  ni  tak  gusta. 
Kud  se  ne  prevleče  ta  živina  tusta. 

Satiriku  je  pop  :  „črno  prez  mustač  strašilo",  pa 
za  njegov  lik  ima  na  svojoj  dosta  gruboj  i  ne- 
umjetničkoj  paleti  samo  —  tamne  boje. 

Zanimljivo  je,  što  Sterne  govori  o  duhu 
odgoja  tadaSnjih  naSih  Škola,  a  joS  su  važnije 
njegove  misli  o  suvremenoj  mu  mladoj  prepo- 
rodnoj književnosti,  ali  o  tom  bit  će  drugdje 
govora. 

Ako  poredimo  s  formalne  i  sadržajne  strane 
„Paprike"  i  „Srčike",  lako  ćemo  se  uvjeriti,  da 
je  i  prve  napisao  Ivan  Sterne.  Prof.  Milčetić 
nabacio  je  misao,  da  bi  autor  „Paprika"  mogao 
biti  E.  I.  Tkalac  ali  on  joS  živi,  pa  je  sim  ovu 
misao  odbio.  Šteta  je,  Što  tekst  „Paprika"  nije 
u  „Gradji"  čitav  preštampan,  te  bismo  ih  mogli 


podrobnije  porediti  sa  „Srčikama",  ali  i  ovako 
na  prvi  pogled  opaža  se  ruka  istoga  autora. 
I  „Srčike"  pisane  su  u  šestinama,  te  je  kao  i  ondje 
svaka  označena  osobitim  brojem,  a  jednako  se 
satirik,  premda  je  madžaron,  drži  štokavštine, 
koja  je  isto  tako  nezgrapna  i  puna  kajkavStine, 
a  ne  treba  ni  spominjati,  da  se  obadvije  sa- 
tire slažu  i  svojim  sadržajem,  ponavljaju  se  iste 
misli  i  fraze. 

Ivan  Steme  napisao  je  dakle  i  „Paprike"  .- 
ove  su  samo  nastavak  „Srčika".  Kako  su  se  u 
nas  u  najkraće  vrijeme  izmedju  postanja  prve 
i  druge  satire  političke  prilike  znitno  promijenile, 
a  tendencija  jedne  i  druge  satire  je  više  politička 
nego  kulturna,  to  se  ova  promjena  opaža  i  u 
„Paprikama".  Satirik  jasnije  i  krupnijim  crtama 
ističe  svoje  političke  misli.  Pjesnik  veli  na  po- 
četku „Srčika".  da  njegovo  srce  ne  mari  za  ljubav, 
pa  ne  će  pjevati  ljubavne  „harce" ;  narodu  ta- 
kova poezija  nije  sada  potrebna,  jer  su  na  redu 
„važne j  i  posli"  ;  treba : 

Rasplest  vuzle,  Id  se  jesu  spleli ; 
Sad  je  vreme  rodu  kazat  puta. 
Zato  pjesnik  u  „Srčikama"  joS  ne  ističe  skraj- 
nosti  svoga  unionizma,  donekle  još  Štedi  Ilire, 
te  priopćuje  „načela",  „da  se  leže  speljaju  re- 
forme", ali  za  to  je  potrebna  i  sloga :  „jerbo 
z  slogum  sve  je  moć*  dokončat  —  ona  more 
predsude  sve  skončat".  Ton  „Srčika"  dakle  je 
još  pomirljiv.  Ali  jedva  što  su  one  izašle,  pale 
su  na  Markovu  trgu  srpanjske  žrtve  (1845-).  a 
pjesnik  pjeva  „Paprike"  pod  dojmom  novih 
prilika,  pa  su  i  njegovi  aforizmi  „papreniji",  oso- 
bito s  političkoga  gledišta. 

Autor  „Paprika"  jest  dakle  Ivan  Steme, 
koji  je  već  prije  toga  izdao  „Srčike".  Kakogod  je 
ovo  jasan  odgovor  na  pitanje  prof.  Milčetića, 
ipak  nije  potpun.  Ime  Ivan  Sterne  jest  samo 
pseudonim.  Pjes-ik  sam  na  svršetku  „Srčika" 
kaže  „moje  ime  nigdo  znati  ne  će",  a  zatajio  ga 
je.  i  knjiga  se  krišom  širila,  jer  tadašnji  naš 
milieu  nije  mogao  podnijeti  ni  mirne  ni  ozbiljne 
Vrazove  književne  kritike,  a  nekmoli  ovaku 
krupnu  satiru.  Zato  i  u  mortu  „Srčika"  stoji  : 
„trnju  se  vugnuti  znam".  Ali  ako  i  ne  znamo, 
tko  se  krije  iza  pseudonima  Ivan  Sterne,  bit  će 
istina,  što  on  kaže  o  sebi  u  „Srčikama"  -.  da  ga 
je  ..nadehnula  vila"  u  Samoboru  i  da  je  u  to 
bio  već  „sedi  las  na  glavi"  njegovoj.  Na  ruko- 
pisu „Paprika"  stoji  pseudonim:  „Sbo  Sla- 
voljub".  gdje  će  prva  riječ  biti  jamačno  kratica 
mjesto  „Samoborac".  Ovo  bi  mogao  biti  putokaz, 
da  dodjemo  do  pravog  imena  autora  „Srčika"  i 
„Paprike",  koje  dišu  doduše  duhom  XVIII.  vijeka 
i  potpuno  odgovaraju  ovoj  vrsti  poezije  onoga 

doba,  ali  opet  bacaju  nam  svjetlost  i  na  jednu 
posve  sakrivenu  stranu  naSega  preporoda,  te  su 
znatan  prilog  za  proučavanje  preporodne  sati- 
ričke i  epigramske  poezije  (Zorac  —  ovaj  je  ta- 
kodjer  pjevao  „Srćike"  —  Galac,  Tmski,  Vraz) 
jer  godine  1843—1846.  jesu  Xenienjahri  u  naioj 
književnosti.  Branko  Drtehsltr. 

MILOVAN  DJ.  GLIŠIĆ  Javili  smo  krat- 
kom biljeSkom,  da  je  u  februaru  o.  g.  umro 
Milovan  GliSić,  srpski  književnik.  Sad  želimo 
da  s  nekoliko  riječi  spomenemo  zasluge  njegove 
za  srpsku  knjigu,  na  kojoj  je  pokojni  GliSić 
radio  od  početka  sedamdesetih  godina.  Bio  je 
pripovjedač,  bio  je  komediograf  i  prevodilac. 
Prvi  njegovi  radovi,  pripovijetke,  opijane  su 
jo5  malo  na  suncu  srpskog  književnog  romanti- 
cizma.  To  su  pripovijetke  najvećim  dijelom  iz 
seljačkoga  života,  pune  vedrine  i  humora  i  satire 
na  palanački  zabitni  život,  gdje  se  ne  liju  kaplje 
znoja,  suza  i  krvi,  već  gdje  se  ljudi  svadjaju 
„ni  oko  Sta",  u  dokolici  traže  Salu,  smiju  se  dru- 
gima i  sami  sebi,  izmiSljaju  laži  i  zabavljaju 
se  fantazijama  a  sve  od  duga  vremena,  Sto  li 
i  na  svoj  račun.  To  je  njihov  život. 

Nijesu  to  Abderićani,  neuki  je  to  puk,  daleko 
od  jače  kulture,  ali  bistar  i  poSten ;  ljubi  drug 
druga  bolje  nego  brata  rodjenog.  Pomažu  se 
medjusobno.  Dobri  su  to  ljudi.  Eno  samo  Mione, 
(„Prva  brazd?"),  „pomagali  su  joj  u  svakom 
težem  poljskom  radu,  Sto  već  ne  može  da  savlada 
ženska  ruka.  Oni  joj  uzoru  malo  njive,  poseju 
i  zređe  kao  sebi".  Takav  je  eto  i  stidljivi  „brata 
Ma  ta",  takovi  su  svi  oni.  I  popo  im  je  čovjek 
na  svom  mjestu,  samo  da  mu  nije  mrsko  očitati 
molitve.  Veli  obično:  traži  bolesnom  lijeka. 
Sto  će  ti  molitve  i  t.  d.  to  mu  je  najveća  mana. 

GliSićeve  pripovijetke  iz  seoskoga  života 
nemaju  veće  umjetničke  obrade,  invju  malo 
poezije,  ali  su  zanimljive,  jer  su  kod  nas  prve 
svoje  vrsti.  One  su  prve  pripovijetke  iz-srpskoga 
seoskog  života,  koji  je  do  danas  osobito  u  mlad  joj 
pripovijeci  gotovo  jedini  predmet  obrade.  Po 
njima  je  GliSić  prvi  seoski  pripovjedač  i  prvi 
realista  —  on  je  udario  temeljni  kamen  realizmu 
u  pripovijed  srpskoj,  a  do  njega  su  Adamov 
pa  Lazarević,  pa  Janko  pa  drugi  naSi  mladji 
i  stariji.  Sam  je  Janko  nazvao  GliSića  svojim 
učiteljem. 

Najljepše,  Sto  je  u  GUSićevim  pripovijet- 
kama a  i  u  drugim  radovima  njegovim,  to  je 
lijepi,  čisti  „kao  suza",  narodni  jezik,  koji  je 
GliSić  poznavao  bolje  od  svih  naSih  pijaca. 
„Kod  drugih  pisaca",  veli  Skerlić  u  svojoj 
studiji  o  GUSiću,  „ima  viSe  snage,  vile  boje 


i  plastičnosti,  viSe  tananosti  i  preliva,  ali  ni 
kod  jednog  nije  toliko  čistih  n?rodnih  riječi  i 
tako  potpuna  srpska  fraza"  (Srp.  knjiž.  glasnik 
XIV.  210.) 

Za  to  je  i  mogao  GliSić  da  uz  veliku  svoju 
književnu  kulturu  dade  onako  lijepih  prijevoda 
koji  služe  na  ponos  knjizi  srpskoj.  Najglavniji 
su  mu  prijevodi  iz  ruske  književnosti  kao: 
Gončarovljev  „Oblomov",  Gogoljeve  „Mrtve 
duSe"  i  ,,T?ras  Buljba",  Tolstojev  „Rat  i  mir" 
i  „Krajcarova  sonata",  i  dr.  Prevodio  je  i  iz 
francuskoga  (Erkman-Šatriana,  Prosper-Merime-a 
Dođe- a  i  dr.).  Njegovi  su  prijevodi  lagano  i  pomno 
izradjivani  radovi,  koji  bi  mogli  ostati  uzorom 
zvanim  i  nezvanim  prevodiocima  rrpskim  i 
hrvatskim,  osobito  onima,  Štono  žele  modernu 
rusku  književnost  „popularisati"  kod  nas. 

GliSić  je  napisao  i  dvije  komedije :  „Podvala', 
(5  činova)  i  „Dva  cvancika"  (4  čina).  Ova  je 
posljednja  dramatizacija  poznate  narodne  pri- 
povijetke. 

Govoreći  o  GliSićevom  dramatskom  radu 
veli  Pavle  Popović,  da  je  GliSić  uspio,  da  se 
podigne  nad  svoje  suvremenike  i  da  obilježi 
jednu  novu  etapu  u  razvoju  naSe  komedije. 
„On  je  prvi  počeo  komediju  iz  seoskog  života 
u  Srbiji,  poslije  je  komedija  preSla  na  žalost  u 
mnogo  nevjeSti je  ruke,  koje  su  je  u  mnogom 
pokvarile  i  ponizile"  (Srp.  književni  glasnik  1902.) 

Za  pozoriSte  je  GliSić  preveo  ogroman 
niz  pozoriSnih  djela  iz  ruske,  francuske  i  nje- 
mačke literature.  Mnogo,  vrlo  je  mnogo  uradio  a 
za  života  svoga  je  gledao,  gdje  su  drugi  gori  i 
manji  viSe  slava  slavili,  jer  —  možda  —  ne  bijahu 
onako  skromni  radnici  i  jer  su  drukčije  shvaćali 
svoj  književni  poziv,  nego  Sto  ga  je  shvaćao 
pokojni  GliSić. 

• 

Tijelo  je  njegovo  pokopano  u  Dubrovniku, 
gdje  je  bio  na  liječenju.  Ne  bi  mu  sudjeno,  da 
nadje  počinka  u  plodnoj  zemlji,  kojoj  je  u  „Prvoj 
brazdi"  spjevao  najljepšu  pjesmu,  kakva  se 
kod  nas  do  danas  malo  kada  ispjevala,  —  to  je 
pjesma  snazi,  pjesma  sreći,  spasu  i  budućnosti 
rodjene  grude.  A  Srbija,  kao  da  je  zavidjela 
dalmatinskim  Žalovima,  kao  da  je  zavidjela 
istoričkom  gradu  i  divnoj  Dalmaciji,  brzo  nadje 
zamjenu  za  starca  Milovana.  —  uze  joj  jednoga 
od  najboljih  i  najvećih  sinova,  uze  joj  —  Simu 
Matavulja.  Bogdan  Ustavica. 

0  PJESMI  SMRT  MAJKE  JUGOVIĆA. 
Uvod  u  pjesmu  Smrt  majke  Jugovića  „Mili 
Bože,  čuda  velikoga !"  nije  puka  formula.  Ova. 

pjesma  opjeva  Čudesa.  Čudnovat  značaj  razvija 
zagonetnu  snagu,  a  biva  slomljen  čudom. 

Problem  (i  rješenje  toga  problema)  istaknut 
je  čisto  intuitivno,  u  pojavama,  uzroci  se 
taje.  Tumačenje  tih  uzroka  nije  stvar  fantazije, 
već  posao  Intelekta. 

U  pjesničkoj  nam  se  slici  prikazuje  crni 
udes  jednoga  naroda,  jedne  porodice  i  jedne 
majke. 

Medjusobni  odnoSaj  tih  sudbina  dade  se 
označiti  trima  koncentričnim  krugovima. 

Središte  tih  krugova  jest  srce  natprirodne 
jakosti.  Tajinstvena  je  moć  (Sudba  >  Božanstvo  i) 
porazila  narod,  slomila  cvijet  toga  naroda, 
porodicu  junaka.  To  su  dva  okvira  radnje. 
Sama  je  radnja  uništenje  izvora  životne 
snage  u  toj  porodici  (des  Kraftzentrums).  1 
dinamika  se  u  toj  pjesmi,  koja  je  posve  stilizovana, 
mora  simbolički  shvatiti.  U  njoj  se  sukobi j uje 
misterij  smrti  s  misterijem  života.  (Der  Kreislauf 
des  Lebens ;  krilo  i  grob).  Borioci  u  toj  drami, 
koja  prikazuje  organičnu  tragiku  zemlje,  jesu 
čovjek  i  sudba  njegova.  Junak  je  pjesme  — 
žena  kao  izvor  porodice.  (Primitivno  se  narodno 
shvaćanje  u  tom  slaže  s  naučnom  tečevinom.) 
Kao  čovjek,  kao  socijalno  biće,  ona  kosovskim 
rorazom  nije  uništena.  Kuća  još  stoji.  Za  de- 
vetero sinova  ima  devetero  unučadi.  To  kaže 
i  druga  jedna  pjesma,  koju  citira  Dr.  D.  Pn> 
haska  u  svojoj  recenziji  Vojnovićeve  drame 
(Agramer  Tagblatt  3a  III.  1907.) 
Ak  i  jesu  odletili  ždrali. 
Ostali  su  ptići  ždralovići. 
H  r  a  n  i  t  ćemo  ptiće  ždraloviće. 
Naši  dvori  ostat  pusti  ne  će. 

čini  se,  da  joj  se  u  časovima,  gdje  sve  očajava, 
volja  podeseterostručila.  Ona  jedina  gleda  go- 
lemoj nesreći  oštro  u  lice.  Ne  će  da  plače, 
jer  hoće  da  radu  Hoće  da  skrbi  za  svu  tu  bes- 
pomoćnu i  nejaku  čeljad.  Kao  da  joj  je  ta  v  o  1  j  a 
okamenila  srce.  Plakati  bi  za  nju  toliko  značilo, 
koliko  popustiti,  umrijeti. 

Majka  ne  ukapa  junaka.  Ona  mrtvima 
ne  daje,  Sto  je  njihovo.  Već  odvede  konje  i 
lavove,  koji  su  izgubili  gospodara,  s  bojnoga 
polja  pod  krov.  Okružena  rascviljcnom  poro- 
dicom ona  ostaje  „tvrda",  jer  treba  da  netko 
misli  i  radi  za  tu  siročad. 

Kad  u  ponoći  zavriSti  Damjanov  konj, 
ona  brižljivo  pita,  ima  li  hrane  ?  čuvstvo  u  njoj 
nije  mrtvo,  već  se  pretočilo  u  radnju.  To  je  uvjet, 
pod  kojim  može  da  ona  egzistira.  A  ona  hoće 
da  živi  —  potrebna  je. 

Pjesma  mitologizira  nadčovječnu  jakost 
volje  u  svojoj  junakinji  odmah  i  početku.  Majka 


moli  božanstvo  za  oči  sokolove  i  krila  labudova, 
i  d  o  m  o  1  i  1  a  ih  je.  Tako  je  jako  njeno  pregnuće, 
da  domoll  „čudo":  ona  leti  na  Kosovo. 

Vjeruje  li  pjevač  u  to  Čudo  i  —  Slušaoci 
njegovi  sigurno  su  vjerovali.  Crta,  parabola 
toga  leta  ponavlja  se  u  obratnom  pravcu  na 
koncu  pjesme.  Mjesto  bijelih  krila,  „čudo"  se 
sada  služi  crnima  i  krvavima.  Ruka  leti  sa 
Kosova,  ruka  onoga,  čiji  je  konj  zavrištao  noćas 
(najavio  ga  je)  i  pada  u  krile,  u  kojemu  je  nekoć 
rasla.  Ljuba  je  bila  razumjela  čeznuće  i  bol 
(nc  glad)  plemenitoga  konja.  Ljuba  prepoznaje 
sada  i  prsten.  „Burma  sa  mnom  na  vjenčanju 
bila." 

A  majka  ?  što  ona  spoznaje  ?  Kako  shvaća 
ona  to  čudo  ?  Vidi  li  ona  u  tom  samo  grozan 
slučaj  >  Ili  nepojmljivo  okrutnu  ironiju  sudbine  ? 
Ili  možda  ono  isto  svesilno  pregnuće,  što  je  i 
nju  nedavno  nosilo  na  Kosovo  ?  Ne  vidi  li  on  i 
u  gavranima  samo  slijepo  sredstvo  neke  tajin- 
stvene  velike  ljubavi,  koja  joj  „pozdrav  nosi"  ? 

Damjanova  ruka  dolazi,  jer  nešto  ište : 
ljubav  !  suze  !  grob  ! 

Tom  spoznajom  socijalno  biće  izčezava  pod 
provalom  individualnoga.  Glavarica  odlične  i 
mnogobrojne  zadruge  sjeća  se,  da  je  nekad 
bila  majka. 

Nadula  se  Jugovića  majka, 
Nadula  se,  pi  se  i  raspade. 

Kamila  Lucima. 

PROBLEM  ČEŠKOGA  FAUSTA.  (Josef 
Holy:  Vašiček  Nejlu.) 

Otkada  ima  ljudi,  bilo  je  i  pokušaja,  da  se 
označi  cilj  čovjekova  bitka  i  riješi  problem  nje- 
gove eksistendje.  Pa  kao  što  skeptične  ljude 
nijesu  zadovoljavale  spekulacije  grčkih  filozofa, 
tako  i  modernoga  čovjeka  ne  zadovoljava  otajno 
neizražen  cilj,  koje  je  sebi  postavilo  kršćanstvo 
na  pitanje:  zašto  smo  na  svijetu?  Nekaki  kontakt 
izmedju  bitka  čovjekova  i  nekoga  izvan  njega 
mora  da  je,  jer  ako  su  strasti,  boli  i  radosti  na 
zemlji  tek  same  sebi  svrhom  i  koncem,  Čemu 
onda  sumnje  u  duši  čovjekovoj  ?  Velika  i  suve- 
rena gibanja  u  kulturi  bila  su  vazda  prekidana 
žalcem  skepse  i  negacije,  pa  su  revolte  i  nezado- 
voljstva, koja  se  iz  njih  rodila,  ostavljala  krvave 
tragove  na  putevima  porasta  kulture.  Pa  ako  su 
te  revolte  i  negacije  prividno  i  trenutačno  spre- 
čavale razvitak  opće  kulture,  opet  su  one  bile 
stanice,  kod  kojih  se  kultura  odmarala  i  osilja- 
vala.  Nijesu  to  tek  zublje,  što  planu,  da  mahom 
ugasnu.  već  su  one  trajne  svjetiljke  u  dušama, 
što  skreću  našeputeve  i  osvijetljuju  temelj,  na 
kojem  baziramo  svoje  bivstvo.  Ruše  nam  mir, 

da  nas  povedu  do  savršenstva.  A  imali  savr- 
šenstva  ?  Nema.  1  na  toj  spoznaji,  na  toj  boli 
izgradio  je  Josef  H  o  1  y  svoj  „fragmenat  iz- 
gubljena Čovjeka",  svoga  „Vašička  Nejlu". 

Problem  leži  u  nekoliko  riječi.  ..Oči  su  uprte 
u  nebo,  a  noge  drži  zemlja".  Vasiček  traii  istinu 
i  savršenstvo,  a  dotle  mu  zemlja  uništuje  snagu 
i  on  svaki  put  pada  na  nju  utrudjen  i  ispaćen. 
Karakteristična  je  pjesma  uspavanka,  Sto  je  nad 
malim  Vašom  pjeva  „mati  zemlja".  U  toj  je 
lirsko-ironičkoj  pjesmi  sadržana  sva  bol  pro- 
blema, kojim  se  autor  bavi.  Razum  čovje- 
kov sputavan  instinktom  zemlje. 
U  toj  trzavici,  ispinjanju  i  lomljenju  jest  bol  čo- 
vjekove eksistencije  i  gorčina  njegova  života. 
Presezanje  preko  ljudskih  granica  nije  nigda 
svrfilo  bez  tragičnoga  konca.  Od  grčkih  mita, 
Krista,  srednjevjekovnih  čarolija,  pa  do  dana 
današnjega,  vazda  je  ovaj  titanizam  dokazao, 
kako  su  neznatne  sile  u  čovjeka,  a  velika  njegova 
volja.  I  ova  bol  iz  spoznaje  nistetnosti  rodila  je 
jednu  cijelu  periodu  u  životu  i  u  umjetnosti : 
periodu  dekadence.  To  je  negativni  titanizam, 
isto  kao  kršćansko  asketstvo. 

Istina  i  pravda,  kao  i  sreća,  nalaze  se  u  naj- 
tješnjoj  blizini  čovjeka,  pa  ih  nigda  nema  onaj, 
ko  ih  traži.  Ne  dijeliti  se  od  života :  u  tom  je 
sreća.  Spojiti  svoj  usud  s  usudom  stvari  i  duša 
oko  sebe  :  to  je  sretna  harmonija  života  na  zemlji. 
Srodstvo  sa  zemljom  ne  da  Vašičku,  da  se  otrgne 
od  ljudi,  ili  da  postane  nešto  posebno.  Savr- 
šenstva nema,  jer  je  zemlja  suverena  i  instink- 
tivna. Vasiček  mrzi  ovo  u  sebi,  ali  mu  je  dosta 
šapat  zemlje,  dobre  i  pustopašne  Meluzine, 
dosta  mu  je  glas  njegove  Baruske,  glas  ljubavi, 
pa  da  se  trgne  i  osvijesti.  Kad  Vasiček  bludi 
oblacima  i  nebesima,  tražeći  istinu,  slijedi  ga 
sumnja  u  spodobi  Cernoga  i  ruga  mu  se :  „pogi. 
beljno  je,  dragi  goso,  upuštati  se  u  božji  poso". 
Istina  je  na  zemlji  bilo  u  kojem  obliku,  „ona  je 
u  djevojačkim  grudima,  u  ptičijem  pjevu  i  u 
mirisu  ruže .  . .  jedamput  je  krepost,  drugiput 
grijeh,  ali  samo  na  zemlji,  a  nigda  u  nebu". 

Na  principu  zla  i  principu  dobra  osnovan 
je  problem  ove  knjige.  Viša  je  kao  u  sredini.  On 
se  probija  sredinom  nesretan  i  uzaludan.  Ali  ima 
još  nešto,  do  čega  autor  dolazi  u  zadnjim  po- 
glavljima svoje  „barbarske  pjesme",  kako  je 
sam  nazivlje:  zemlja  je  mati  i  ljubovca  svih, 
raskošna  i  bogata,  (ma  nas  obveseljuje,  kažnjiva 
i  unesrećuje,  ona  nas  radja.  ljubi  i  pokapa.  To  je 
njezin  smisao.  Vašičkov  je  život  spojen  okrutno 
sa  zemljom.  On  s  njome  živi  i  umire.  Plače  nad 
sobom  samim  i  nad  svima,  koji  trpe  i  ljube.  Jest, 
ljubav  je  smisao  zemlje.  Taj  altruizam  na  jednoj 


strani,  pa  prkos  i  bojovnost,  što  se  naglo  razbija 
u  posvemašnju  sumnju  i  apatiju  na  drugoj  strani, 
dijeli  Vašička  kao  izraziti  tip  slavenskoga  Čo- 
vjeka od  germanske  race,  koja  je  u  Faustu  za- 
stupana ponosnim  triumfom  svoje  psihe  i  svoje 
kulture. 

„Udisali  smo  silu  otajstva,  a  zemlja,  koja 
nas  je  rodila,  bila  je  u  nama".  Vašiček  ljubi 
zemlju  i  pjeva  barbarski,  slobodno  i  naivno,  on 
je  „dijete  stepe,  njezino  ždrijebe  bez  sedla  i  uzde, 
koje  bije  boj  s  vjetrovima.  Udara  li  kopitom  o 
zemlju,  ne  čini  to  iz  mržnje  i  ogavnosti,  već 
s  prekipjela  prkosa,  koji  je  obiljem  života  i  lju- 
bavi". Strast  drži  Vašička  uza  zemlju.  Ona  je 
uzrokom  svih  njegovih  boli,  kazni  i  radosti.  Srce 
ga  spaja  sa  zemljom.  Pa  kad  bi  si  Vaša  iščupao 
srce  i  stavio  na  njegovo  mjesto  kamen  i  u  njem 
bi  protekla  topla  krv,  jer  i  zemlja  ima  toplo  srce 
kao  i  Vaša.  Tako  je  dirljiva  pjesma  Vašina,  kad 
kune  i  moli  srce  svoje  i  zemlju. 

(SvrŠit  će  se.) 

BILJEŠKE 

M1LETIĆEVO  POSUEDNJE  PISMO.  Od 
prijatelja  pokojnoga  Miletića,  g.  Vladimira 
Treščeca  Borothe,  dobismo  posljednje  pismo,  Što 
mu  ga  je  neprežaljeni  drug  prije  puta  u  MOnchen. 
s  Brennera  pisao.  Uvjereni,  da  će  naše  čitatelje 
zanimati,  donosimo  ovdje  prepls.  Pismo  glasi: 
„Brennerbad,  Grand  Hotel  20.  Augusta  08. 

Dragi  moj  Vladimir  ! 

Poslije  nešto  predobrog  i  preobilnog  dinera  — 
tako  je  ovdje  kuhinja  !  —  pišem  Ti  uz  cigaru 
ovo  pismo.  Iza  toliko  godina  rekonvalescencije 
i  vječnoga  čuvanja,  gdje  mi  je  život  bio  kao 
neka  polusmrt  -  počinjem  se  sada  u  ovom  kra- 
snom kraju  uz  čisti  gorski  zrak !  —  lagano 
opet  vraćati  k  životu,  ako  još  i  kljast  i  ?lab. 

Ipak  je  Rikli  nešto  pomogao  —  tijelu,  a 
Schopenhauer  duši,  —  ne  svojim  krivo  raz- 
vikanim pesimizmom,  već  svojim  poznavanjem 
prirode.  Kad  sam  pred  20  godina  progutao  uz 
Kanta  i  njegovu  filozofiju,  bila  je  to  za  mene 
knjiga  sa  sedam  pečata,  ali  život  i  bolest  sve 
odpečata  i  iza  trećega  čina  „Tristana"  slijede 
„Meistersingeri".  Nadam  se  dakle,  da  ću  se  ove 
jeseni  u  dobrom  stimmungu  svrnuti  u  Zagreb. 

što  se  „Iz  raznih  novina"  tiče  —  da  odmah 
obavimo  sve  neugodnosti !  —  to  će  se  g.  Albini 
u  rujnu  vratiti  u  Beč,  pa  će  Ti  poslati  popis 
Članaka,  a  onda  ih  daj  g.  Radinoviću  na  prepis. 
Rado  bih  da  knjiga  izadje  bar  na  početku  de- 
cembra sa  datumom  1909.  i  to  u  istoj  opremi 

kao  i  prvi  dio.  Druga  mi  je  pojmljiva  želja,  da 
to  bude  Sto  jeftinije,  ...  a  bik)  bi  mi  najmilije, 
da  izdanje  pod  pokroviteljstvom  društva  hrv. 
književnika  preuzme  Trpinac  ili  Brever.  Ja  bih 
onda  u  Zagrebu  još  nekoliko  aktuelnih  stvari 
dodao  i  predgovor  napisao.  Bilo  bi  izmedju  16-18 
tabaka.  Hoćeš  li  mi  ovo  nekako  urediti,  da 
nad j em  u  jesen  fait  accompli.  bit  ću  Ti  vrlo  za- 
hvalan, a  naravski  da  ću  i  kod  sastavljanja  i 
štampe  knjige  moliti  za  Tvoju  pripomoć  i  savjet 
Veseli  me,  što  si  se  Tmskoga  sjetio,  a  žalim 
što  mi  je  Tvoj  članak  izmakao,  jer  sam  oko  15. 
o.  m.  baš  bio  na  putu,  pa  Te  molim,  da  mi  taj 
feuilleton  „Taeblattov"  izrezan  pošalješ  u 
kuverti. 

I  još  jednu  molbu :  Rado  bih  se  malko  iza 
Schopenhauera  pozabaviti  sa  Jean  Jaoroesom 
Rousseau-om,  kojega  svatko  citira,  a  malo  tko 
čita.  Ti  ga  sigurno  poznaješ,  pa  Te  molim,  da 
mi  nabaviš  glavna  njegova  djela  (Emila  ili 
Confesskms),  da  ih  nadjem  u  Zagrebu  na  mom 
pisaćem  stolu. 

Ja  sam  Ti  18.  0.  m.  poslao  jednu  austr. 


jubilarnu  kartu  odavle,  koja  će  Te  sigurno  za- 
nimati, u  Sv.  Jelenu.  Ako  je  nisi  primio,  moBm 
Te  javi  mi,  da  Ti  drugu  pošaljem.  Sad  je  Tvoja 
adresa  opet :  Zagreb,  je  li?  Jesu  li  se  i  Tvoji  već 
vratili  ili  ostaju  svi  i  kako  dugo  u  Samoboru  t 
Kako  ide  gdji.  Marti?  Moja  djera  idu  na  more. 
Ja  mislim  do  1.  rujna  ovdje  ostati  Hoću  li  još 
u  Muenchen,  ne  znam.  Svakako  se  preko  Toblacha 
vraćam  na  Bled,  gdje  mislim  ostati  od  8—21. 
septembra,  onda  preko  Ljubljane,  gdje  će  me 
djeca  dočekati,  u  Zagreb  (25  ).  Mogao  bi  me  na 
Bledu  posjetiti !  Nije  tako  daleko  kao  na  Brenner  I 
O  v  d  j  e  je  zbilja  lijepo.  Hdtel  first  class  —  čitam 
dnevno  Figaro,  Corriere  de  la  Serra,  Berliner 
Tagblatt  i  Pressu  iiobrzovlakanadan 
Distingued  foregucrž  na  sve  strane.  Sve  to  sjeća 
me  lijepih  vremena,  dok  sam  se  i  ja  potucao 
svijetom  (Pariš  !)  i  onda  se  kao  etnsamer  Euro- 
pi« odmarao  u  svome  domu  uz  Benediktinca  i 
Henry  Gay.  Žalibože,  lijepa  ta  vremena  odoše  u 
nepovrat . . .  Fuimus . . . 

Tout  a  toi 

Stefo. 

MJESEČNIK  DRUŠTVA  HRV.  KNJIŽEVNIKA 


DANA  29.  OKTOBRA  0.  G.  U  12'/,  SATI  0  PODNE 
U  43.  GODINI  DOBE  SVOJE  SKLOPIO  JE  ZA 
UVIJEK  UMORNE  OCI 

SILVIJE  STRAHIM1R  KRANjCEVlC 

HRVATI,  IZGUBILI  STE  VELIKOG  PJESNIKA 
SVOGA!  SKLADNIJE  NEGO  IGDJE  IZ  NJEGOVIM 
JE  RIJEČI  OZVANJALA  VJEČNA  MELODIJA  GO- 
VORA VAŠEG.  NIKAD  NUESU  TRZAJI  VAŠIH 
DUŠA  USTITRALI  OSJETLJIVIJE  SRCE.  NITKO 
SE  NIJE  NARUGAO  GORČE  SLABOĆAMA  VAŠIM; 
NITKO  PODNIO  NJIH  RADI  BOLNIJIH  MUKA. 
NIKAD  NIJE  MISAO  KRILATICA  VAŠEGA  DUHA 
TONULA  DUBLJE  U  OPĆEG  JADOVANJA  ČO- 
VJEČJEG DUBINE;  NIKAD  SE  NIJE  DIZALA 
VIŠE  U  LJUDSKOG  TE2ENJA  VISINE.  IZ  RE- 
DOVA VAŠIH  CRNOG  JE  GAVRANA  SMRTI  ZA- 
PAO NAJDRAGOCJENIJI  PLIJEN.  ISELIO  SE 
VILA  I  RODA  SVOG  MILJENIK  U  ZEMLJU 
„IZA  SPUŠTENIJEH  TREPAVICA"  ...  PA  AKO 
1ŠTO,  ONDJE  ĆE  STIGNUT  GA  SUZE  NARODA 
HRVATSKOG. 

SLAVA  SILVIJU  STRAHIMIRU  KRANJCEVIĆU  ! 

J.  P.:  DR.  STJEPAN  MILETIĆ 


(SvrSetik) 


III.  PREPOROD  HRVATSKOGA  GLUMIŠTA. 

Najveće  djelo  Miletićevo  jest  preporod  hrvatskoga  glumišta. 
On  je  promišljenim  i  mukotrpnim  radom  u  Četiri  godine  stvorio  pravo  čudo :  ne- 
znatno pokrajinsko  glumište  uzdigao  na  evropski  niveau,  hrvatsku  dramsku  umjet- 
nost doveo  do  neslućene  visine  i  uskrisio  hrvatsku  operu. 

Za  to  zamašno  kulturno  djelo  bio  je  Stjepan  Miletić  regbi  stvoren  i  sudbinom 
odabran.  Primivši  u  baštinu  od  majke  svoje  ljubav  za  dramsku  umjetnost  i  glu- 
mište od  mladih  se  godina  bavio  dramaturgijom  i  ozbiljno  spremao  za  tu  struku. 
Rječiti  su  svjedoci  tomu  dramatizacija  „Diogenesa"  i  preradba  „Kraljevića  Marka", 
pak  lektira  dramaturških  spisa  Lessingovih,  Laubeovih,  Lindauovih,  Coqueli- 
novih  itd.  S  domaćim  je  umjetnicima  stajao  u  trajnom  prijateljskom  saobraćaju 
i  primao  od  njih  pouku  u  deklamovanju  i  recitovanju  dramskih  autora.  U  toj  se 
vještini  tako  usavršio,  da  je  u  gimnaziji  slovio  kao  najbolji  deklamator.  Učitelj 
i  drugovi  njegovi  još  se  i  danas  sjećaju,  kako  je  kao  maturant  na  učeničkoj  pro- 
dukciji pri  svršetku  školske  godine  vještački  izdeklamovao  Senoinu  „Propast 
Venecije".  Kao  djak  priopćivao  je  u  domaćim  listovima  pozorišne  kritike  i  felj- 
tone, koji  su  pobudili  pozornost  i  stručnim  znanjem  i  neobičnom  duhovitošću. 
Već  mu  je  tada  „često  —  kako  iskreno  piiznaje  u  „Hrv.  glumištu"  (I.,  str.  16.) 
—  lebdio  pred  dušom  ideal,  da  jednom  preuzme  vodstvo  našega  Talijina  hrama, 
da  mu  postane  reformatorom,  da  svoj  rad  ondje  nastavi,  gdje  je  zaslužni  De- 
meter  prestao,  te  da  stvori  novo  moderno,  preporodjeno  hrvatsko  kazalište." 

Prema  tomu  idealnom  cilju  udesi  i  pravac  naobrazbe  svoje  poslije  gimna- 
zijskih  nauka.  Da  se  može  što  intenzivnije  baviti  dramaturgijom,  prijedje  nakon 
godinu  dana  s  pravnog  fakulteta  na  filozofski  na  bečkom  sveučilištu  i  odabere  za 
glavne  predmete  estetiku  i  povijest  umjetnosti.  Podjedno  je  u  Beču  pomnjivo 
posjećivao  glumišne  predstave,  osobito  u  „Burgtheatru"  i  dvorskoj  operi,  bilje- 
žeći točno  u  posebnu  knjigu  režiju  i  inscenaciju  svakoga  iole  važnijeg  komada. 
Te  pripravne  praktične  studije  nastavio  je  Miletić  na  Thćitre  francaisu  u  Parisu. 
kamo  se  prvom  zaputio  g.  1889.,  pak  u  češkom  narodnom  kazalištu  u  Pragu,  gdje 
je  g.  1890.  i  1891-  dulje  vremena  živio  i  naučio  češki  jezik.  To  živo  zanimanje  za 
dramsku  umjetnost  i  kazalište  u  svezi  sa  istodobnim  dramskim  pokušajima  i  pozo- 
rišnim  kritikama  („Iz  raznih  novina")  pribavi  mu  glas  rano  kazališnog  stručnjaka 
i  javno  mnijenje  složno  ga  označivalo  intendantom  hrvatskoga  glumišta,  kada 
se  je  jeseni  g.  189).  poslije  Kneiselove  smrti  kao  doktor  filozofije  vratio  u  domo- 
vinu. To  se  doista  i  dogodilo  mimo  njegova  očekivanja  i  sudjelovanja.  Smatrao 
se  još  premladim  za  takvo  mjesto,  a  u  drugu  ruku  slijedio  je  politički  pravac, 
koji  nije  bio  podoban,  da  mu  pribavi  naklonost  vladinih  krugova.  Usprkos  tomu 
tadašnji  ga  ban  na  Božić  g.  1893-  pozove  k  sebi  i  ponudi  mu  mjesto  intendanta. 
Miletić  razvije  banu  svoj  program ,  u  kojem  su  bile  ove  glavne  točke :  reorgani- 
zacija kazališne  uprave  sa  samostalnim  intendantom  na  čelu,  podignuće  dram- 
skog ensemblea  na  umjetnički  stepen  i  uskrisenje  narodne  hrvatske  opere.  Ban 
u  glavnom  prihvati  Miletićev  program  i  dne  11.  veljače  g.  1894.  imenuje  ga  inten- 
dantom narodnog  zemaljskog  kazališta.  To  imenovanje  bilo  je  općeno  vrlo  sim- 
patično pozdravljeno.  No  Miletić  nije  htio  odmah  da  preuzme  upravu,  jer  se  je  u 

jednu  ruku  htio  pripraviti  za  svoj  budući  rad  i  stvoriti  svoj  program  za  buduću 
sezonu,  a  u  drugu  činilo  mu  se  nepodesnim,  da  u  sredini  sezone  primi  kormilo  ka- 
zališta iz  ruku  dotadašnjega  upravitelja.  Uz  to  ga  je  vukla  želja  u  svijet,  da  prije 
svoje  uprave  pregleda  i  joS  jednom  prouči  sva  veća  evropska  glumišta,  u  koliko 
ih  nije  već  poznavao.  Kako  je  doskora  imala  otpočeti  gradnja  novoga  hrvatskog 
kazališta,  htio  je  Miletić  da  na  tom  putu  prouči  i  sve  moderne  tehničke  stečevine 
i  novosti  pozorišne  uredbe.  Vodila  ga  pri  tom  misao,  da  bi  naša  nova  kazališna 
zgrada  imala  u  tom  smjeru  biti  posve  na  visini  moderne  kazališne  tehnike.  U  tome 
je  smislu  Miletić  kasnije  iznio  podesne  predloge  i  savjete,  ali  ih  oni,  koji  su  nad- 
zirali gradnju,  na  žalost  nijesu  uvažili.  Na  tom  naučnom  putu  posjeti  Ljubljanu 
Gradac,  Beč,  Prag,  Lavov,  sve  glavnije  njemačke  pozornice,  naročito  u  Monakovu, 
Berlinu  i  Hamburgu,  nadalje  Bruselj,  Pariš  i  Italiju.  Koncem  svibnja  vrati  se  u 
Zagreb  s  velikim  obiljem  novih  utisaka  i  umjetničkih  pobuda. 

U  hrvatskom  kazalištu  čekao  ga  Herkulov  posao.  Prije  šest  godina  bila  je 
ukinuta  opera,  a  drama  spade  na  niske  grane  pod  upravom  Kneiselovom.  Mjesto 
„Romea  i  Julije"  općinstvo  je  gledalo  mrvu  Romea  i  mrvu  Julije,  vidjevalo  ošiša- 
noga „Leara"  i  „Hamleta",  „Fedoru"  nadopunjenu  ili  preradjenu.  Izvorna  je 
drama  životarila  i  jedine  svijetle  točke  bijahu  predstave  Gundulićeve  „Dubravke" 
i  Demetrove  „Teute".  Pretežno  se  njegovala  franceska  moderna  konverzacija  i 
puste  njemačke  lakrdije.  Klasična  drama,  koja  je  vrlo  važan  uzgojan  elemenat 
za  kazališno  općinstvo,  počela  je  iza  smrti  Demetrove  iščezavati  s  repertoira  hr- 
vatskoga kazališta.  Dvije  tri  drame  Shakespeareove  i  po  koja  Schillerova,  napose 
„Hamlet"  „Otelo",  „Koriolan",  „Lear",  pa  „Razbojnici"  i  „Marija  Stuart" 
bijahu  gotovo  sav  naš  klasični  repertoire.  Malo  se  brige  posvećivalo  umjetničkom 
prikazivanju,  stilu  i  skladnom  ensemblu,  a  da  i  ne  govorimo  o  inscenaciji  i  histo- 
rički  vjernim  kostimima.  Općinstvo  je  uopće  slabo  marilo  za  kazalište,  a  konačni 
rezultat  bijaše  :  velik  deficit  u  blagajni  i  u  umjetničkom  napretku.  Tomu  se  lošem 
stanju  na  nesreću  pridruži  i  kriza,  koja  je  buknula  u  času,  kada  je  Miletić  primio 
u  ruke  hrvatsko  kazalište  s  nakanom,  da  ga  iz  temelja  preustroji  i  uskrisi  na  nov 
život.  S  naše  pozornice  ode  prvi  glumac  g.  Fijan  i  neke  druge  dobre  sile  poglavito 
s  razloga,  što  novi  intendant  nije  odmah  u  prvoj  sezoni  a  u  staroj  zgradi  mogao 
da  udovolji  njihovim  zahtjevima  o  znatnoj  povišici  plaće.  Odlazak  Fijanov  po- 
budio nemalu  senzaciju.  Neke  su  novine  stale  pisati  u  prilog  glumcima  i  nagovije- 
štale  pače  propast  kazališta,  što  je  tako  dirnulo  Miletića,  da  je  banu  predao  ostavku 
i  prije  nego  je  rad  svoj  mogao  započeti.  No  ban  ne  prihvati  ostavke,  a  Miletić  se 
udvojenom  energijom  lati  posla  i  za  kratko  sretno  svlada  sve  zapreke.  Prva  se 
bura  utiša  i  sezona  započe  pod  najboljim  auspicijama.  Preostalom  osoblju  povisi 
plaće  razmjerno  prema  sposobnostima  i  uredi  dohotke  prema  našim  prilikama. 
Uz  to  uvede  nužnu  disciplinu  i  odmah  pristupi  k  djelu  kazališnih  reforma  i  pro- 
vedbi svoga  umjetničkog  programa. 

Umjetnički  njegov  program  bijaše :  „stvoriti  u  Zagrebu  eminentno 
hrvatski  umjetnički  zavo d'\  Shvaćao  je  kazalište  u  duhu  Prerado- 
vićevu  kao  „hram  prosvjete,  u  kom  se  služba  narodnosti  služi".  Htio  je  da  bude 
hrvatsko  kazalište  za  slavenski  jug  ono,  što  je  češko  narodno  glumište  u  Pragu 
za  Čehe,  t.  j.  matica,  središte  umjetničko.  Kao  dalnji  cilj  lebdjelo  mu  je  pred  očima 
ustrojenje  još  jednog  zemaljskog  glumišta,  koje  bi  zavisno  od  zagrebačkog  puto- 

valo  po  domovini  i  po  gradovima  u  pokrajini  širilo  isti  umjetnički  i  narodni  pro- 
gram. Tomu  umjetničkom  cilju  imale  su  da  služe  reforme  u  repertoiru,  je- 
ziku i  stilu.  2elio  je  stvoriti  dobar  stalan  repertoire  klasičnih  i  pozna- 
tijih djela  sviju  naroda  s  osobitim  obzirom  na  hrvatske  i  slavenske  prilike,  a  uz 
to  voditi  računa  o  modernim  pojavama  i  u  drami  i  u  operi.  Repertoire  imao 
je  po  zamisli  njegovoj  da  nosi  u  prvom  redu  biljeg  narodni,  t.  j.  hrvatski,  a  zatim 
opće  slavenski.  Htio  je  iznijeti  na  narodnu  našu  pozornicu  sva  jur  napisana  hr- 
vatska dramska  djela  iz  dubrovačke  epohe  i  ilirskog  preporoda,  ako  su  iole  tomu 
dorasla,  a  uporedo  s  time  živo  podupirati  i  razvoj  moderne  drame  prikazujući  što 
više  izvornih  gluma  i  potičući  raspisivanjem  natječaja  mladje  pisce  na  rad.  Oso- 
bitu je  pažnju  posvećivao  slavenskom  repertoiru,  napose  ruskom,  koji  svojom 
originalnošću  i  krepkim  realizmom  sili  gotovo  i  glumce  na  novi  prirodni  smjer. 
Klasični  repertoire  trebao  je  da  bude  osnov  našemu  umjetničkom  razvoju,  jer  se 
po  njegovu  uvjerenju  točnim  poznavanjem  klasika  usavršuje  i  u  umjetnika  i  u 
općinstva  umjetnički  odgoj.  Držao  se  načela,  da  kazalište,  koje  želi  da  vrši  pro- 
svjetnu misiju,  ne  može  stvoriti  svoga  repertoira  bez  Sofokla,  Shakespearea,  Mo- 
liera,  Račina,  Corneilla,  Kalidase,  Calderona,  Schillera.  „Ono,  što  je  vječito  —  veli 
u  „Hrv.  glum."  (I.,  str.  139.)  —  te  stoluje  kao  trajna  ljepota  i  istina  u  modrim 
visinama  nad  nama,  nikada  ne  gubi  svoje  vlasti  nad  ljudskom  psihom,  te  će  nam 
i  nakon  dvije  tisuće  godina  jednako  svijetliti  u  dušu,  kao  i  prvoga  dana."  Kroz 
ovaj  zlatni  most  prešla  bi  naša  dramska  umjetnost  u  postepenom  razvoju  i  u  car- 
stvo moderne  dramske  literature.  Kod  stvaranja  toga  repertoira  držao  se  Miletić 
riječi  Laubeovih,  koji  je  rekao :  „Moj  je  ideal,  da  svakomu  iole  marljivijemu  po- 
sjetiocu glumišta  u  nekoliko  godina  u  svojem  repertoiru  predočim  sve  ono,  što  je 
svjetska  dramska  književnost,  klasična  i  moderna,  savršeno  stvorila."  Što  se  tiče 
jezika  bio  je  mu  glavni  cilj,  da  postigne  na  hrvatskoj  pozornici  jedinstvo  izgovora 
i  narječja,  koje  bi  imalo  biti  mjerodavno  za  korektni  hrvatski  izgovor.  Pod  s  t  i- 
1 0  m  je  razumijevao  čitav  umjetnički  ensemble,  čitav  način  prikazivanja,  t.  j. 
onaj  umjetnički  duh,  kojim  treba  da  je  čitav  rad  proniknut.  Taj  stil  mora  biti  u 
skladu  s  narodnim  čuvstvovanjem,  mora  biti  resonancom  njegovih  umjetničkih 
ideja.  Hrvatska  dramska  umjetnost  treba  da  traži  i  nadje  svoj  posebni  narodni 
izraz,  kako  su  ga  našli  i  drugi  Slaveni.  To  je  bio  zadnji  vrhovni,  zaključni  cilj 
Miletićeva  umjetničkog  programa  („Hrv.  glum.",  I.,  str.  73— 750- 

Prema  tomu  općer  itom  programu  udesio  je  Miletić  svoj  rad  već  u  prvoj 
sezoni,  koja  zapravo  i  bijaše  samo  priprava  za  umjetničko  djelovanje  u  novoj 
kazališnoj  zgradi.  Najprije  pristupi  k  organizaciji  uprave  i  preustrojstvu  cijeloga 
um  trašnjeg  kazališnog  života.  Kao  samostalan  upr3vitelj,  koji  si  je  u  umjetničkom 
pogledu  pridržao  posve  slobodne  ruke,  osnuje  mjesto  dramaturga,  namjesti  stručno 
tehničko  osoblje,  angažuje  umjetničke  sile,  uredi  repertoire  za  godinu  dana,  uvede 
novi  red  za  pokuse  i  predstave,  a  uz  to  se  pobrine  za  novu  garderobu  i  važnije 
dekoracije.  Dramaturg  imao  je  po  njegovoj  odredbi  u  prvom  redu  da  pazi  na 
pravilan  jezik.  Stoga  bio  je  dužan  prije  pokusa  da  pregleda  i  ispravi  jezte  u 
svim  dramama,  a  kod  pokusa  da  prijčava  glumce  točnom  izgovoru  i  naglasku. 
Miletić  je  htio,  da  hrvatsko  glumište  bude  izgledom  pravilna  hrvatskog  izgovora 
i  naglaska,  kako  je  „Burgtheater"  za  njemački,  a  „Thfićtre  francais"  za  franceski 
jezik.  Književnu  stranu  glumišne  umjetnosti,  t.  j.  običajne  dramaturške  poslove, 

kao  sastav  repertoira,  razdiobu  uloga,  preradbu  klasičnih  drama,  pridržao  jc 
Miletić  sebi  u  prvo  vrijeme  uprave.  Jednaku  brigu  posveti  i  stalnoj  operi,  koju  je 
nakon  stanke  od  šest  godina  valjalo  na  nov  život  uskrisiti.  Za  pjevače  angažuje 
neke  domaće  i  većinom  strane  si'e,  u  prvom  redu  čehe,  da  tako  sačuva  hrvatski 
značaj  opere.  Miletić  je  cijenio  operu  koliko  i  dramu,  kako  ispovijeda  u  svom 
pomenutom  djelu,  jer  je  jednako  uzgojan  elemenat,  Što  više,  kraj  eminentno 
glazbene  darovitosti  hrvatskoga  naroda  opera  je  po  njegovu  sudu  upravo  nužna 
i  potrebna  za  naš  narodni  uzgoj.  Stoga  je  trebalo  stalnu  i  to  čisto  hrvatsku  operu 
osnovati  prije  otvorenja  nove  zgrade.  Talijanskim  pjevanjem  u  našem  kazalištu 
od  uzimlje  se  našoj  operi  hrvatski  narodni  značaj.  S  novim  je  pjevačima  otvorio 
opernu  sezonu  16.  listopada  1894  i  odabrao  za  tu  prvu  predstavu  Zajčevu  po- 
pularnu operu  „Zrinski",  koja  je  pobudila  silno  oduševljenje  u  općinstvu.  Taj 
operni  ensemble  lijepo  se  razvijao  i  bio  osnovom  kasnijoj  hrvatskoj  operi  u  novoj 
kazališnoj  zgradi,  gdje  je  pod  Miletićevom  upravom  slavila  toliko  sjajnih  uspjeha. 
Za  „Zrinskim"  je  slijedila  „Prodana  nevjesta",  koja  je  takodjer  u  velike  omi- 
ljela općinstvu,  pa  „Faust"  u  novoj  pariškoj  inscenaciji,  nadalje  VVagnerove  opere 
„Lohengrin"  i  „Tannhauser"  i  dr.  Sve  nove  i  većina  starijih  opera  pjevale  se 
samo  hrvatskim  jezikom.  Uz  operne  davao  je  i  operetne  predstave,  premda  nije 
bio  prijatelj  te  kazališne  grane.  Budući  da  je  kazalište  uz  svoje  visoko  pregnuće 
upućeno  i  na  materijalni  dobitak,  posegnuo  je  i  za  operetom,  koja  ima  nemalo 
privlačivu  snagu  za  šire  općinstvo.  Uveo  je  takodjer  balet,  koji  se  kao  koreo- 
grafsko  umjeće  smatra  nužnom  sastavinom  opernoga  ensemblea.  Taj  se  balet 
svidk)  već  na  prvoj  predstavi  „Zrinjskoga"  i  kasnije  se  u  novoj  kući  lijepo  razvio. 
U  svom  djelu  na  više  mjesta  s  ironijom  priznaje,  da  su  mu  opereta  i  balet  često 
pokrivali  deficite  predstavi  s  klasičnim  dramama  i  operama. 

Osobitom  je  ljubavlju  njegovao  dramu,  i  to  jednaku  klasičnu  kao  i  mo- 
dernu, isto  tako  tragediju  kao  i  komediju.  U  prvom  se  redu  živo  zauzeo  za  hr- 
vatsku dramu,  tu  pepeljugu  od  Demetrovih  vremena.  Od  hrvatskih  klasičnih 
originala  uvrsti  odmah  u  repenoire  prve  sezone  uz  „Dubravku"  i  „Teutu"  još 
„Stanca"  od  Marina  Držića,  „Karla  Dračkoga"  od  đra.  Fr.  Markovića,  „Rodriga 
i  Elviru"  od  bana  JelaČića,  „Ljutovida  Posavskoga"  od  dra.  Tresića-Pavičića, 
a  za  oproštaj  sa  starom  zgradom  odredi  Kukuljevićeva  „Jurana  i  Sofiju",  dramu, 
s  kojom  su  i  otpočele  hrvatske  predstave.  Ujedno  je  želio,  da  potakne  na  djelo 
domaće  dramatičare  i  glazbenike,  pa  se  stoga  već  u  početku  prve  sezone  obratio 
na  njih  s  posebnim  pozivom,  da  što  življe  prionu  uz  posao  i  stvore  što  veći 
broj  domaćih  originala.  Istodobno  (u  listopadu  g.  1894.)  Miletić  kao  intendant 
raspisa  natječaj :  i.  za  izvoinu  tragediju  ili  dramu  iz  domaćeg  života,  2.  za 
izvornu  komediju  ili  pučku  glumu  iz  savremenog  života  hrvatskoga,  i  3.  za 
izvorno  operno  ajelo  u  ozbiljnom  ili  komičnom  slogu.  Taj  natječaj  počinje  sa 
značajnim  riječima :  „Uprava  hrvatskoga  zemaljskog  kazališta,  znajući, 
da  joj  je  jedna  od  najvažnijih  dužnosti  podupirati 
razvoj  hrvatske  dramatične  književnosti  i  umjetnosti, 
raspisuje . . ."  Miletić  je  iznio  predlog,  da  se  svake  ili  barem  svake  druge  godin«4 
raspiše  takav  natječaj  za  dramu  uz  obilni  honorar,  a  kazališna  je  uprava  dužna, 
da  nagradjena  djela  i  u  buduće  svake  sezone  bar  jedan  do  dva  puta  prikazuje. 
To  se  i  činilo  za  njegove  uprave,  pa  ga  iskustvo  poučilo,  da  takav  natječaj  uvijek 

oplodjuje  dramatske  pisce  i  privlači  nove  talente.  Uz  to  je  potaknuo  misao,  da 
se  kod  pučkih  klasičnih  predstava  daju  što  češće  i  starije  izvorne  drame  poznatih 
pisaca,  i  živo  želio,  da  se  medju  našim  književnicima  stvori  udruženje  dramskih 
pisaca,  koje  bi  zastupalo  staleške  interese  i  priredjivalo  po  uzoru  „Thćatre  libre" 
više  puta  u  sezoni  posebne  dramske  predstave,  u  kojima  bi  se  prikazivale  još 
nepoznata  djela  hrvatskih  književnika  („Hrv.  glum",  II.,  str.  75) 

Izvornim  je  dramama  domaćim  posvećivao  osobitu  brigu  i  time,  što  ih  je 
većinom  sam  udešavao  i  preradjivao  za  pozornicu,  sam  glavom  vodio  mnogo- 
brojne priprave  i  glavne  pokuse,  pomno  pazio  na  valjanu  interpretaciju  intencija 
pjesničkih,  sjajno  ih  inscenirao  i  obično  im  nabavljao  posve  novu  opremu.  U 
novoj  je  zgradi  htio  prikazati  retrospektivni  razvoj  hrvatske  drame,  ali  je  na 
žalost  poradi  nehaja  općinstva  morao  odustati  od  te  lijepe  osnove.  Kao  prvu 
predstavu  pod  svojom  upravom  odabrao  je  Demetrovu  klasičnu  dramu  ,,T  e  u  t  u", 
po  sudu  njegovu  tada  najbolju  našu  izvornu  tragediju,  bar  s  dramske  strane. 
Htio  je  time  označiti  i  svoj  budući  program  i  kao  glumiŠni  intendant  iskazati 
zasluženu  poštu  najvećemu  svojemu  predšasniku  na  intendantskom  mjestu.  Pri- 
hvatio je  preradbu  prof.  dra.  Fr.  Markovića,  no  na  kraju  prvog  Čina  izvede  promjenu 
protiv  teksta,  ali  u  korist  drame,  davši  ovdje  faktično  izvesti  prizor,  o  kojem  Dmitar 
u  drugom  činu  tek  pripovijeda.  Ta  je  reforma  potpuno  uspjela  i  održala  se  na 
našoj  pozornici. 

Demetra  je  Miletić  u  velike  cijenio.  On  mu  je  bio  „prvi  stručni  upravitelj 
našega  glumišta  i  prvi  dramaturg."  Glumišni  rad  Demetrov  zove  „apostolskim". 
On  je  „svojemu  idealu  žrtvovao  sve :  i  genij  i  duševni  mir  i  imutak,  a  da  primi 
za  hvalu  zaborav  i  nehar."  Sav  naš  klasični  repertoire  onoga  vremena  ima  se  samo 
njemu  zahvaliti.  Pjesnik  „Teute"  pokazuje  se  već  i  ovim  jednim  djelom  kao 
estetski  vodj,  kao  Prometej.  No  i  praktični  rad  Demetrov  u  našem  glumištu 
bio  je  od  duboka  utjecaja.  Sto  je  bio  Laube  bečkomu  „Burgtheatru",  to  je  Demeter 
bio  zagrebačkomu  glumištu.  Bio  je  on  ,,i  izvrstan  režiser  i  vrstan  učitelj 
mladjim  glumcima,  kojima  je  znao  često  na  pokusima  čitave  prizore  odglumiti. 
samo  da  ih  uputi  u  svoje  umjetničke  intencije".  Sravni  li  se  ova  karakteristika 
s  radom  Miletićevim,  razbira  se  jasno,  kako  je  zahvalni  učenik  vjerno  slijedio  ide- 
alnoga svoga  učitelja. 

Iza  Demetrove  „Teute"  iznese  u  sjrjnoj  opremi  početkom  listopada  Marko- 
vićevu  tragediju  „Karla  Dračkoga",  iskupivši  tako  prem3  pjesniku  nehaj  i  dug 
dotadašnjih  kazališnih  uprava.  Za  „Dubravku"  Gundulićevu  nabavi  po  savjetu 
umjetnika  Bukovca  nove  narodne  kostime,  a  s  „Dubravkom"  iznese  na  pozornicu 
i  Držićeva  „Stanca"  uz  historijski  vjernu  imitaciju  Dubrovnika.  Za  pozornicu  je 
priredio  postumnu  dramu  Preradovićevu  „Kraljevića  Marka"  i  u  tu  svrhu  upo- 
trebio  sav  moderni  pozorišni  aparat.  Držao  se  što  više  originala  i  po  mogućnosti 
uščuvao  pietet  prema  pjesniku.  No  u  zadnjoj  slici  udaljio  se  od  originala,  zamije- 
nivši je  živom  slikom  sa  200  lica.  Kritika  je  nazvala  Miletićevu  inscenaciju  pre- 
krasnom i  genijalnom  i  priznala,  kako  je  tom  prigodom  pokazao,  da  umije  cijeniti 
velikog  pjesnika.  Istim  je  marom  Miletić  njegovao  izvornu  domaću  dramu  i  operu 
i  u  novom  Talijinu  hramu,  pa  je  jednako  sjajno  opremio  „Porina",  „Simeona" 
i  „Pavlimira".  Za  svoje  uprave  Miletić  je  učinio  mnogo,  da  bude  što  intimniji  sa- 
obraćaj izmedju  hrvatskih  pisaca  i  kazališne  uprave.   U  četiri  godine  njegove 

uprave  prikazivao  je  na  hrvatskoj  pozornici  pedeset  raznih  izvornih  domaćih 
djela,  a  medju  tima  trideset  i  dva  noviteta.  Uz  domaću  hrvatsku  dramsku  lite- 
raturu s  velikim  je  marom  njegovao  slavensku  dramu,  napose  rusku,  koja  glum- 
cima podaje  dosta  prigode  za  potanko  karakteri  zo  van  je  i  psihološke  studije. 

Uz  reprize  „Revizora"  iznio  je  na  našu  pozornicu  Gogoljevu  izvrsnu  šalu 
„Ženidbu",  finu  satiru  i  misaonu  dramu  dubokoumnog  Gribojedova  „Gore  od 
uma",  potresnu  tragediju  Tolstojevu  „Noć  tmine",  nadalje  „Buru"  od  Ostrovskoga, 
„Tudji  kruh"  od  Turgenjeva,  „Majoricu"  i  „Sam  svoj  neprijatelj"  od  I.  V.  Spa- 
žinskoga. 

Od  čeških  je  dramskih  djela  prikazivao  u  starom  kazalištu  proizvode  Šuberta 
i  Srroupežnickoga,  a  u  novoj  zgradi  „Gazdinu  robu"  od  Gabrijele  Preissove,  Stol- 
bino  „Vodno  društvo"  i  prvi  dio  trilogije  „Prosidbu  Pelopovu"  od  Vrchlickoga. 
Bio  je  još  naumio  iznijeti  Jiraskovu  „Vojnarku"  i  „Noć  na  Karlstajnu"  od 
Vrchlikoga,  ali  mu  prekratko  vrijeme  i  obveze  prema  klasičnom  repertoiru  ne 
dadoše.  S  istoga  razloga  morao  je  neka  djela  iz  poljskog  repertoira  ostaviti  ne- 
prikazana, premda  su  već  bila  i  prevedena. 

Klasična  djela  tvore  ugalni  kamen  Miletićeva  kazališnoga  repertoira. 
U  tom  se  klasičnom  repertoiru  vidi  stručnjački  sustav  i  promišljena  osnova.  Za- 
stupani su  gotovo  svi  klasični  i  veliki  pjesnici  raznih  naroda,  a  ipak  sva  ta  raz- 
nolika djela  tvore  organsku  cjelinu.  Ziva  je  istina,  što  sam  Miletić  veli  z?  taj 
repertoire  u  svom  djelu :  „što  je  tuj  učinjeno,  stvoreno  je  krvlju  srca".  To  je 
zaista  dragocjena  baština,  što  ju  je  Miletić  ostavio  hrvatskomu  glumištu. 

Već  je  prve  godine  u  staroj  zgradi  veliku  pažnju  priklonio  klasicima,  u  prvom 
redu  Shakespeareu,  koji  je  zastupan  bio  posebnim  ciklusom,  a  nemanju  je  skrb 
posvetio  Moliereu,  Schilleru,  Goetheu,  Sofoklu  i  Sudraki.  U  novoj  je  zaradi  nastojao 
dalje  provesti  ono,  što  je  u  staroj  zamislio.  Iza  Sofoklova  „Kralja  Edipa"  u  staroj 
kući  slijedila  je  u  novom  glumištu  „Antigona".  a  snovao  je  iznijeti  i  „Edipa  na 
Kolonu",  želeći,  da  našem  općinstvu  prikaže  sva  tri  dijela  ove  klasične  trilogije. 
Pored  toga  dao  je  izvoditi  i  „Elektru"  Sofoklovu. 

Za  cijele  je  uprave  dosljedno  za  tim  išao,  da  našem  općinstvu  pruži  Što 
više  Shakespearea  i  to  u  što  potpunijem  i  dostojnijem  obliku.  Zato  je  nanovo 
uvježbao  i  inscenirao  ona  njegova  djela,  koja  su  se  već  nalazila  u  repertoiru, 
popunio  tekst  „Hamleta",  pozabavio  se  rimskim  tragedijama,  poglavito  „Julijem 
Cezarom",  u  novoj  zgradi  davao  važnost  njegovim  pričama,  veselim  igrama  i 
kraljevskim  historijama.  Pri  koncu  njegove  uprave  nalazilo  se  gotovo  preko  po- 
lovine Shakespeareovih  djela  u  repertoiru  hrvatskoga  kazališta.  Na  žalost  iza 
njegova  odlaska  Shakespeare  je  postao  samo  rijedak  gost  u  našem  kazalištu.  Od 
Miletića  potječe  i  misao,  da  bi  „Matica  Hrvatska"  priredila  dostojno  hrvatsko 
izdanje  Shakespearovih  djela,  i  to  bar  onih,  koja  su  ao  sada  prevedena.  No  odbor 
i  uprava  oglušiše  se  tomu  pozivu. 

Iz  velikog  niza  ostalih  klasičnih  drama  treba  napose  spomenuti  Schillerova 
,,Wallensteina"  i  uzorne  predstave  Molierovih  komedija.  Zadnje  je  godine 
Miletić  želio  iznijeti  i  prvi  dio  Goetheova  „Fausta"  i  Lessingova  „Natana  mu- 
droga", ali  prvu  osnovu  ometoše  neprilike  zbog  prijevoda,  a  za  naslovnu  ulogu 
u  Lessingovoj  drami  nije  našao  podesna  interpreta.  Sustavno  i  pomno  izvodjenje 
toga  klasičnog  repertoira  pod  vodstvom  Miletićevim  bijaše  dobra  škola  za  naše 

glumce,  a  odgojno  je  utjecalo  i  na  kazališno  općinstvo.  Glumci  su  se  pomak)  odu- 
davali  pukoj  deklamaciji,  praznom  patosu  i  ukočenoj  pozi,  pa  počeli  prirodno 
i  sa  dubljim  shvaćanjem  prikazivati  klasične  drame.  Glumačko  se  osoblje  od  drame 
do  drame  usavršivalo,  a  općinstvo,  koje  je  prije  bilo  dosta  nehajno  spram  finije 
i  klasične  drame,  sve  je  veće  zanimanje  pokazivalo  za  tu  ozbiljnu  vrstu. 

S  pravom  ističe  Miletić  u  svom  djelu,  kako  je  „prva  i  najotmjenija  aužnost 
svake  kazališne  uprave,  da  klasični  repertoire  vjernim  pietetom  uščuva,  djelo- 
tvornom ljubavlju  njeguje  i  umjetničkim  razumijevanjem  usavršava  i  proširuje." 

Uz  hrvatsku,  slavensku  i  klasičnu  dramu  zapremala  je  u  Miletićevu  dram- 
skom repertoiru  i  moderna  gluma  važno  mjesto.  Tu  su  u  prvom  redu  došli 
do  riječi  francuski  i  diugi  romanski  pisci,  kao  Scribe,  Dumas,  Augier,  Pailleron, 
Sardou,  Musset,  Rostand,  Donnav,  Curel,  Bracco,  nadalje  engleski  i  germanski 
dramatičari,  napose  Ibsen  sa  cijelim  ciklusom,  Hauptmann  i  dr.  Razumije  se 
da  je  uz  ozbiljni  repertoire,  koji  je  pretežno  njegovao,  iznosio  i  po  koju  veselu 
igru  lakšeg  genrea  i  lakrdiju,  da  privuče  i  onaj  dio  općinstva,  koji  nije  mario 
za  klasičnu  dramu  i  finiju  konverzaciju ;  ali  je  vazda  gledao,  da  ta  laka  vrsta 
ne  preotme  maha  u  našem  kulturnom  zavodu.  Držao  se  pri  tom  Laubeovih  riječi, 
da  je  „najpreča  dužnost  pozorišnog  ravnatelja  polučiti  kod  općinstva  što  življe 
zanimanje  za  kazalište  uopće." 

U  tom  se  repertoiru  ogleda  umjetnički  sustav  i  kulturni  program.  Miletić 
je  u  prvom  redu  htio,  da  hrvatsko  kazalište  bude  narodna  prosvjetna  institucija, 
ogledalo  prosvjetnog  razvitka  hrvatskoga.  Zato  pripisuje  toliku  važnost  izgradnji 
izvornog  hrvatskog  repertoira  za  dramu  i  operu.  Ujedno  hoće  da  naše  narodno 
glumište  bude  ognjištem  slavenskog  umjeća,  pa  zato  zamišlja  opsežan  slavenski 
repertoire.  No  za  kulturni  napredak  i  umjetnički  odgoj  bezuvjetno  je  potrebna 
i  klasična  i  moderna  drama :  stoga  uz  domaća  i  slavenska  djela  uvrštava  u  svoj 
repertoire  moderne  i  klasične  pisce  svih  kulturnih  naroda  i  epoha.  Miletić  nije 
tajio,  da  mu  je  u  tome  izgledom  bilo  češko  narodno  glumište  pod  vodstvom 
Šubertovim.  Češko  narodno  kazalište  u  Pragu  nije  ekskluzivno,  nego  njeguje  sve 
umjetničke  pravce  i  kazališne  grane.  Samo  je  na  taj  način  moguće,  da  glumište 
bude  jednako  privlačivo  za  sve  elemente  općinstva  po  onoj  Goetheovoj :  „tko 
mnogo  nosi,  nosi  svakomu  nešto".  Miletić  u  svom  djelu  iskreno  priznaje :  „bilo 
je  vazda  moje  vruće  nastojanje,  da  i  hrvatsko  glumište  u  tom  pravcu  nasljeduje 
svoj  češku  sestru." 

S  tim  sustavnim  izgradjivanjem  repertoira  išao  je  rukom  o  ruku  njegov  r  e- 
formatorski  rad  u  unutarnjem  kazališnom  organizmu. 
Tu  mu  je  jedna  od  prvih  briga  bila,  da  glumce  odvrati  od  stare  manire  i  Šablone 
i  navede  na  prirodan  smjer.  Upućivao  je  naše  umjetnike  na  talijanske 
glumce,  koji  prikazuju  pravi  pravcati  život,  držeći  se  pravila,  da  je  sve  ono  lijepo, 
što  odgovara  istini  i  prirodi.  Time  su  talijanski  umjetnici  umjetnosti  otvorili  velike 
vidike  i  postali  najvjerniji  interpreti  Shakespeareovi.  Kako  se  nekoć  naša  stara 
književnost  dubrovačka  porodila  iz  svijetla  talijanske  renesance,  tako  bi  se  po 
zamisli  Miletićevoj  imala  i  naša  moderna  glumišna  umjetnost  ogrijati  na  plamenu 
ovih  prvih  umjetničkih  genija.  Zato  je  i  nastojao,  da  privuče  velike  talijanske 
umjetnike  kao  goste  na  našu  pozornicu,  da  nas  obraduju  svojim  umjećem  i  da 
budu  učitelji  našim  glumcima.  Miletić  je  bio  uvjeren,  da  nam  je  iza  slavenske, 

napose  ruske,  kud  i  kamo  bliža  romanska,  naročito  talijanska  umjetnost,  nego 
li  njemačka,  kojoj  se  u  nas  i  suviše  pogoduje. 

Živo  se  trsio,  da  glumci  ispravno  shvaćaju  značajeve  pojedinih  lica. 
Uveo  je  čitače  pokuse,  na  kojima  su  se  glumci  upoznavali  sa  sadržajem  dramskog 
djela  i  intencijom  pojedinih  uloga.  Upozorivao  je  glumce,  da  će  u  prikazivanju 
dramskih  karaktera  biti  to  vrsniji,  što  će  više  ćutjeti  i  misliti  s  autorom,  a  Sto 
manje  interpretirati  s  komentatorima  i  kritičarima.  Što  je  shvaćanje  karaktera 
logičnije  i  jedinstvenije,  to  je  ispravnije  i  savršenije. 

Iza  čitaćih  pokusa  vježbao  je  pomno  čin  za  činom  i  nije  puštao  glumce  prije 
do  drugoga  čina,  dok  im  nije  prvi  bio  posve  jasan  u  svim  situacijama.  Njegov 
je  ideal  bio  stvoriti  jedinstveni  duh  u  predstavama,  zaobljeni  i  posve  skladni  en- 
semble.  Pri  tom  mu  je  lebdio  pred  očima  izvrsni  ensemble  franceske  pozornice. 
Savjesno  je  pazio  na  stil  i  sklad  u  svim  dijelovima  predstave,  tako  da  se  svi 
sudionici  podredjuju  cjelini  i  da  se  ne  ističu  svojom  virtuoznošću.  Poveo  se  za 
Laubeom  i  tražio  jasan  i  logičan  izgovor.  U  tom  su  pogledu  naši  glumci  prije 
Miletića  mnogo  griješili,  iskrivljujući  tekst  ili  gutajući  zadnje  riječi  rečenice,  a 
logično  naglašivanje  i  pointiranje  bijaše  im  je  gotovo  i  nepoznato.  Miletić  je 
uporno  i  dosljedno  tražio,  da  se  svaka  slovka  jasno  izreče,  jer  je  to  elementarno 
pravilo  glumišne  umjetnosti.  —  Tada  je  u  kazališnom  svijetu  preotela  mah  vještina 
inscenacije  i  kazališnog  stila.  Nova  nauka  meininškog  vojvode  osvojila  je  mnoge 
evropske  pozornice.  Uz  uho  tražilo  je  i  oko  svoje  pravo  kod  umjetničkog  užitka. 
Počeše  uzimati  obzir  na  milieu  i  tražiti  za  svako  djelo  točku  koncentracije.  Uz 
to  se  posvećivala  pažnja  historijskoj  opremi  u  dekoraciji  i  nošnji.  Sve  je  to  za- 
mijetio Miletić  na  svojim  pripravnim  studijama  i  nastojao  prenijeti  na  hrvatsku 
pozornicu.  Ali  pri  tom  nije  upao  u  skrajnost  i  nije  pazio  samo  na  inscenaciju 
i  sjajnu  vanjsku  napravu,  već  je  vazda  upozorivao,  kako  treba  da  sa  pozor- 
nice u  prvom  redu  sama  riječ  pjesnikova  djeluje.  To 
je  s  vremenom  i  polučio,  osobito  kod  klasičnih  drama,  kao  kod  Molidra,  Shakes- 
pearea  i  u  Sofoklovim  tragedijama,  u  kojima  je  dao  tekst  zborova  recitovati 
i  cijelu  dramu  izvoditi  u  jednom  činu,  sačuvavši  u  glavnom  značaj  starogrčke 
pozornice.  Time  je  Miletić  sretno  anticipirao  one  moderne  glumišne  reforme,  koje 
se  danas  toliko  ističu,  a  idu  za  tim,  da  se  u  opreci  sa  Meiningovcima  pozornica 
učini  što  jednostavnijom  a  u  korist  realistične  mimike  i  prevlasti  riječi  pjesnikove. 
Poznato  je,  da  tu  reformu  danas  propovijeda  čuveni  glumi  šni  stručnjak  Joca 
Savić  (koji  je  o  tom  pitanju  nedavno  izdao  djelo  pod  natpisom  „Von  der  Absicht 
des  Dramas"),  a  praktično  je  provodi  monakovsko  umjetničko  glumište.  Poštu- 
jući tradiciju  nabavio  je  Miletić  točan  ,,mise-en-scene"  Molidrovih  komedija  iz 
Thćatre  francais.  Ta  je  parbka  inscenacija  u  nas  potpuno  uspjela,  te  je  Molidre 
od  Miletićeve  upravo  ljubimcem  našega  općinstva  poput  Shakespearea.  Kod  sa- 
lonskih komada  pazio  je  ne  samo  na  doličnu  interpretaciju,  nego  i  na  dekoracije 
i  ukusno  uredjenje  pozornice,  na  pristale  toalete  i  pomodna  odijela.  Da  se  po- 
grješke iskorijene,  odredi,  da  se  glavni  pokusi  drže  u  potpunom  kostimu,  često 
je  morao  sam  da  bude  i  redatelj,  dekorater,  mašinista,  nadglednik  komparserije. 
Umio  je  on  pojedinim  glumcima  odrediti  pravo  polje,  pa  su  s  ulogama,  koje 
im  je  on  namijenio,  postizavali  lijepe  uspjehe.  Za  te  reforme  trebalo  je  ustrajna 
i  naporna  rada.  Pokusi  su  se  znatno  produljili,  što  nije  bilo  po  ćudi  glumcima. 

No  Miletić  nije  popuštao,  pa  da  uvede  nužni  red,  dolazio  je  sam  u  prvo  vrijeme 
gotovo  na  svaki  pokus,  a  pretežni  dio  noviteta  i  klasičnih  drama  sam  je  insce- 
nirao. Često  bi  pojedinim  glumcima  sam  odglumio  prizor,  da  ih  uputi  na  pravu 
stazu.  Taj  neumorni  i  promišljeni  rad  urodio  je  lijepim  plodom.  Već  sa  Sardou- 
ovom  „Madame  sans  gene",  za  koju  je  držao  do  20  takih  žestokih  pokusa,  po- 
stigao je  sjajan  uspjeh.  Općinstvo  se  zagrijalo  za  kazalište,  a  kritika  je  Miletića 
obasula  hvalom  i  priznala,  da  je  novi  duh  udahnuo  u  naše  kazalište.  Takvim 
se  radom  naSe  kazalište  za  kratko  vrijeme  diglo  na  visinu,  na  kojoj  stoje  bolje 
pozornice  u  drugih  kulturnih  naroda. 

Taj  očiti  uspjeh  već  u  prvoj  sezoni  nije  bio  po  ćudi  nekim  uplivnim  biro- 
kratima, koji  su  na  sve  načine  kuSali,  da  osujete  dobre  nakane  slavodobitnoga 
novoga  intendanta.  Miletić  u  svom  djelu  o  svom  glumiSnom  radu  dokazuje,  da 
je  upravo  birokratizam  glavna  zapreka  uspješnom  djelovanju  u  umjetničkom 
i  rodoljubnom  duhu.  S  njim  se  Miletić  kroz  četiri  i  pol  godine  borio,  dok  na- 
pokon nije  morao  uzmaći  pred  borniranoSču  i  intrigom  svojih  protivnika.  Koncem  • 
prve  sezone  taj  se  spor  tako  zaoštrio,  da  je  Miletić  predao  ostavku,  a  preuzeo 
je  ponovno  upravu  u  svoje  ruke  i  kazalište  na  svoj  trošak  samo  zato,  da 
sačuva  ono,  Sto  je  bio  do  tada  teškom  mukom  stvorio. 

U  novoj  je  zgradi  udvojenom  snagom  nastavio  svoj  reformatorski  rad  i  slavio 
dugi  niz  umjetničkih  pobjeda.  U  tom  nizu  najslavnije  i  najzaslužnije  djelo  bijaše 
uskrišenje  „Porina",  historijske  opere  Vatroslava  L  i  s  i  n  s  k  o  g  a,  koja  je  pedeset 
godina  čekala  na  svoju  premićru.  Dok  su  se  drugi  žacali,  da  iznesu  na  pozornicu 
tu  operu,  jer  da  je  zastarjela  i  nesavremena,  Miletić  je  odmah  u  početku  svoje 
uprave  odlučio,  da  će  je  prikazati,  i  energično  nastojao  oko  toga,  da  hrvatsko 
glumište  taj  čin  pieteta  izvrši.  U  pripravama  živo  je  sudjelovao  i  gledao,  da  se 
intencije  toga  umotvora  Što  vjernije  prikažu.  Oprema  „Porina"  bila  je  jedna  od 
najskupocjenijih  na  našoj  pozornici  za  njegove  uprave.  Prva  predstava  ..Porina" 
(2.  listopada  1897.)  bila  je  prava  narodna  slava,  impozantna  manifestacija  hr- 
vatske misli.  „Porin"  je  udario  biljeg  intendanciji  dra.  Miletića.  Pred  tom  za- 
slugom iščezavaju  noviteti  i  raskošne  dekoracije  i  sva  gostovanja.  Jedan  je 
od  protivnika  njegovih  javno  priznao,  da  „nakon  tako  sjajne  i  srećne  pobjede 
mora  i  najzubat'ji  protivnik  sviralom  za  pojas." 

A  imao  je  Miletić  u  nas  i  protivnika  ne  samo  medju  birokracijom.  Jedni 
su  mu  prigovarali,  da  voli  bliještiti  i  da  vanjskim  sjajem  razmazuje  općinstvo, 
a  drugi  su  spočitavali,  da  s  obzirom  na  blagajnu  forsira  predstave,  osobito  operne. 

Miletić  oba  prigovora  odbija  kao  neopravdana  u  svom  djelu  „Hrv.  glumište" 
i  veli,  da  su  prvi  prigovarači  opazili  samo  pokućstvo,  dekoracije  i  kostime,  koji 
su  dakako  prema  siromaštvu  za  Kneiselove  ere  izgledali  i  sjajni  i  raskoSni,  a 
sasvim  su  smetnuli  s  uma  njegov  umjetnički  program,  koji  dosljedno  i  savjesno 
izvodio.  Sto  se  pak  tiče  „obzira  na  blagajnu",  iskreno  priznaje,  da  su  ti  obziri 
bili  donekle  potrebni,  jer  naše  kazalište  ima  neki  iznimni  položaj,  pa  treba  da 
udovolji  umjetničkim  ciljevima  i  da  privuče  općinstvo,  koje  je  do  tada  dosta 
nehajno  posjećivalo  kazalište. 

Od  ostalih  reforma  Miletićevih  treba  spomenuti  popoldašnje  predstave  po 
nedjeljama  i  blagdanima,  pučke  klasične  predstave,  djačke  predstave,  pokušaj 
sa  seljačkim  predstavama,  izdavanje  kazališne  biblioteke  i  almanaha.  Vazda  je 

on  o  tom  snovao  i  radio,  da  što  življe  zainteresira  sve  društvene  krugove  za  hr- 
vatsko kazalište. 

Da  namakne  hrvatskoj  drami  valjan  podmladak,  zasnovao  je  i  otvorio  o 
svom  trošku  u  glazbenom  zavodu  „hrvatsku  dramatsku  školu",  koja  je  u  kratko 
vrijeme  svoga  dvogodišnjeg  opstanka  polučila  vidljivih  uspjeha.  Ta  je  škola  na 
žalost  odmah  iza  njegova  odstupa  ukinuta. 

Za  cijelo  vrijeme  uprave  Miletić  nije  primao  nikakve  plaće,  već  je  iz  svoga 
podmirivao  znatne  troškove  za  razna  putovanja  u  svrhe  kazališne  i  za  repre- 
zentaciju. Uz  to  mu  je  vlada  kroz  tri  godine  snizila  subvenciju  za  svotu,  što  ju 
je  iznosila  kraljeva  subvencija  hrvatskom  kazalištu,  u  svem  60.000  kruna.  U  novoj 
kući  imao  je  deficit  od  1 30  000  kruna,  a  naprama  tomu  su  predmeti  inventara, 
t.  zv.  „fundusa  instruktusa",  što  ga  je  Miletić  nabavio,  iznosili  preko  160.000 
kruna.  Od  te  svote  bio  je  Miletić  voljan  popustiti  oko  40.000  kruna,  pa  da  mu  je 
vlada  kod  odstupa  tu  svotu  namirila,  bila  bi  se  njegova  uprava  svršila  za  nj 
bez  deficita.  Mjesto  te  svote  ponudila  mu  je  konačno  36.000  kruna  i  tako  je  zemlja 
za  tu  svotu  preuzela  njegov  inventar,  pri  čem  je  Miletić  izgubio  94.000  kruna. 
S  ostalim  troškovima  za  petgodišnjeg  rada  na  upravi  hrvatskog  kazališta  iznosi 
taj  gubitak  oko  200.000  kruna. 

Prema  tomu  mogu  se  na  nj  s  punim  pravom  primijeniti  riječi,  što  ih  Miletić 
u  svom  djelu  izriče  o  svom  uzoru  i  učitelju  Demetru :  011  je  „svojemu  idealu 
žrtvovao  sve:  i  genij  i  duševni  mir  i  imeta k".  Tomu  možemo 
dodati  za  Miletića  :  ,,i  zdravlje  svoje",  jer  je  nesumnjivo,  da  je  u  grozničavom 
i  prenapornom  radu  oko  preporoda  hrvatskog  kazališta  uhvatio  klicu  živčane 
bolesti,  koja  ga  je  survala  u  rani  grob. 

Slava  imenu  Stjepana  Miletića! 


VLADIMIR  NAZOR: 
SMRT  PETRA  KRIESIMIRA 

r. 

Kralj  ču  gdje  Smrtca  prama  njemu  kroči 
Korakom  tromim  i  laganim ;  vidje 
Sjenu  joj  zida  na  mramornoj  ploči. 

Opazi :  avet  stade,  ko  da  čeka. 

Kralj  viknu,  i  klik  odjekne  po  dvoru . . . 

Na  triemu  vrata  lupnuše  daleka. 

Gizdava  kita  vojvoda  i  žena, 

Pred  starca  stupi . . .  Šutke  kralj  ih  gleda 

S  ležaja  svoga  tvrda  i  studena. 

1  zbori :  —  Slutnja,  već  se  obistini. 
Umirem . . .  Svu  noć  slušao  sam,  kako 
Kopate  jamu  negdje  u  daljini. 

Duboka  je  1'  mi  grobnica  i  hladna? 
Lajaše  V  noćas  vučica  il  bijes 
Srca  vam,  zvjerka  pogana  i  gladna? 

Što  ćete,  kaž'te,  na  dno  groba  moga 
Položit  s jutra,  vi  vjerni  čuvari 
Krune  i  trona,  vi  naroda  svoga 

Plameni  mač,  vi  —  kraljevi  grobari? . . . 
II. 

Zatrepta  žižak  u  kandilu . . .  Dvora 
Sve  sjene  na  to  plaho  zadrhtaše, 
Al  ona  ne  na  ploči  od  mramora. 

I  zbori  kralj :  —  Oj,  sinovče  Stjepane, 
U  grob  mi  baci  svoje  srce  biedno, 
Što  svu  krv  gubi,  a  iz  prve  rane. 

O  kruni  sanjaš,  al  tijeh  banova 
Ne  vidiš  gladi  u  mrkim  očima? 
Ne  ćutiš  vdnju  zmija  i  vukova? 

Crv  nije,  tuli  vuk  i  štekće  jena, 
A  ruka  tvoja  nije  lavlja  šapa, 
A  srce  tvoje  nije  luč  plamena. 

U  našem  domu  vidjeh  mnoge  vaje. 
Kad  lavić  nisi,  a  ti  jagnje  budi 
Djedova  što  će  griehe  da  okaje. 

Ti,  mrtva  grana  gordog  stabla  moga, 
Križ  na  se  metni  i  kostriet  obuci ; 
A  srce  puno  čemera  gorkoga 

Predaj  mi.  il  će  razniet  ti  ga  vuci  — 
III. 

Muk . . .  Bani  šute  ;  plamsaju  im  oči, 
Nemir  ih  muči . . .  Nepomična,  niema, 
Viek  sjena  strši  na  mramornoj  ploči. 

—  Zvonimir  bane,  glas  se  kraljev  ori, 
Znam  neman  što  je  nosiš  u  grudima, 
Znam  žedju  velju,  što  te  davno  mori. 

Lukav  ko  zmija  i  jak  lavić  kao, 
Ti  k  nama  dodje,  al  u  oči  zvjerke, 
Što  sobom  pove,  ne  pogleda,  jao ! 

Al  ja  ti  vidjeh  u  onim  zjenama 
Gdje  jašu  divlje  konjaničke  čete 
S  bar  jačim  mrskim,  gvoždjem  i  zubljama. 

I  vidjeh  kuću  zlatnu  porušenu, 
I  vidjeh  kišu  blata  i  kamenja 
Gdje  bije  njivu  našu  pogaženu. 

A  ti  još  ljubiš  one  kobne  zjene . . . 
Plemiću  holi,  ovu  krunu  slavnu 
Dat  ću  ti,  ali  oči  svoje  žene 

Baci  mi  sjutra  u  grobnicu  tamnu  — 
IV. 

Na  glatkom  zidu  stas  se  sjene  crne 
Do  stropa  pruži . . .  Kralj  osjeti :  leden 
Ruka  mu  noge  taknula . . .  Protrne 

I  kliknu :  —  Bane  Svačiću,  kad  ova 
Zvjerad  se  stanu  na  mom  tronu  klati, 
Bog  mira  bit  ćeš  il  usta  lavova? 

Čuj,  mrkih  predja  posljednji  unuče, 
Obuzdaj  snagu,  što  te  napried  goni, 
Utoli  vihor  što  ti  žilam  huče. 

Teklo  je  dosti  i  suza  i  krvi 

Sa  trona  toga,  1  već  vene  cvieće 

Sto  na  njem  ja  sam  posadio  prvi. 

Svačiću,  ljepšu  dočekat  ćeš  slavu. 
Kad  danak  grane  jada  i  rasula, 
Ti  na  nj  se  popni,  i  okruni  glavu, 

1  mač  svoj  teški  trgni  iz  korica  ; 
Stoj,  smjel  i  ohol,  s  požarom  u  duši ; 
I  klikni  roju  naših  izdajica : 

Ne,  tron  se  ovaj  ne  ruši  bez  krvi  !  — 
V. 

Umuknu  ;  gleda . . .  Sad  se  sjena  dignu 
Sa  mramor  ploče ;  na  ležaj  mu  sjedne ; 
Nijema,  strašna,  nad  njime  se  prignu. 

A  za  njom  vidi  razroka  grbavca 
Gdje  zube  kesi,  na  njeg  nokte  pruža  ; 
1  čuje  zvižduk  šibe,  zveket  lanca. 


i  prorok  mira  kliče :  —  Oj  Čopore 
Kurjaka  mladih,  skoči  i  nasrni : 
Potjeraj  vepra  iz  rodne  ti  gore ! 

Izmedj  pastira  i  gladnoga  vuka 
Pogodbe  nema . . .  Udri,  dok  ti  srce 
Bukti  ko  plam,  a  gvdzdena  ti  ruka  ! 

Šlaga  tko  reče :  Mi  smo  lovor-grana, 
Melem  na  rani,  duga  na  nebesim ! 
Mi  porod  jesmo  vuka  i  arslana  !  

Banovi  šute  —  da  se  jedan  mak6. 
Strah  i  gnjev  srce  noktima  im  drapa. 
Kralj  blijed  leži  Oprezno,  polako 

Oči  mu  biskup  Anastazij  sklapa. 


STJEPAN  LUKIĆ:  TKO  JE  KRIV? 

Imao  sam  otputovati  u  zvaničnom  poslu  u  mjesto  K.,  neko  četrdeset  kilo- 
metara daleko.  Naručio  sam  seljačka  kola  i  odredio,  da,  imadu  doči  po  me 
ranom  zorom.  Kočijaš  zbilja  došao  u  prosvit  i  probudio  me,  lupnuvši  šakom 
nekoliko  puta  po  prozoru. 

ObukavŠi  se  izadjem  napolje.  Kola  stajahu  spremna  pred  kučom :  ođotraga 
namješteno  za  mene  visoko  sjedalo  od  sijena,  pokriveno  šarenim  čilimom  ; 
sprijeda  isto  tako  sjedalo,  nešto  niže,  za  kočijaša ;  Šaraglje  pune  puncate  sijena, 
uz  jednu  lijevču  privezana  pitla.  Kočijaš  hodao  oko  konja,  namještavao  im 
ormu,  tro  im  oči,  natezao  uši,  podvezivao  repove,  a  kad  je  to  svršio,  počeo 
obilaziti  oko  kola,  rukom  drmao  za  lijevču,  držalom  od  biča  tuckao  po  žbicama 
od  kotača,  pretražio  s  nekom  važnošču  sve,  što  treba,  da  čini  valjan  kočijaš 
prije  nego  če  krenuti  na  dalji  put. 

Sve  je  bilo  u  redu  ;  posjedasmo  u  kola  i  krenusmo. 

Bilo  je  to  početkom  mjeseca  lipnja. 

Na  istoku  se  jedva-jedva  odavalo  rumenilo  zore ;  svuda  unaokolo  siva 
bljedoča  ;  daleko  tamo  prema  Bosni  jedva  se  vidjele  konture  planine  Motajice. 
Sve  mirno  i  bez  ikakvog  povjetarca,  zrak  mirisao  po  ovlaženoj  zemlji ;  iz  jedne 
kuće  na  kraj  sela  sukljao  iz  dimnjaka  bijel  dim  ravno  u  zrak  i  držao  se  kao 
stup,  znak,  da  će  biti  danas  lijepo  vrijeme. 

Pred  nama  se  sve  više  i  više  otkrivahu  polja  zasijana  žitom  i  kukuruzom, 
daleko  tamo  još  crnile  šume  ;  ovdje-ondje  se  u  polju  dizali  stupovi  dima,  valjda 
pastiri  pred  zoru  naložili  vatru  ;  tu  i  tamo  se  posve  nisko  spustila  na  polje 
tanka  magla  i  prekrila  ga  kao  bijelim  stolnjakom . . . 

Na  istoku  se  počelo  sve  jače  crveniti ;  bivaše  jasnije  i  magla  se  dizala 
u  vis. 

Vozili  smo  se  dosta  brzo  ;  mali  slavonski  konji,  mrkov  i  dorat,  bježali  kao 
mačke . . 

Kočijaš  Petar,  tako  mi  reče,  da  mu  je  ime,  sjedio  na  svom  sjedalu  pogu- 
renih Iedja  kao  parabola,  pucketao  bičem  i  ovda-onda  se  upuštao  u  razgovor 
s  mrkovom :  „Sta  se  obazireS  !  Dat  ću  ja  tebi !  Gle  ti  njega  !" 

A  mrkov  na  to  zahrzao,  kao  da  je  razumio  gospodara. 

Bio  to  seljak,  starac  od  neko  60  godina,  onizak,  maljušne  glave,  brkova 
Širokih,  koji  mu  se  spuštahu  preko  obje  usnice  ;  zaraštenih  obrva,  s  malenim 
okruglim  šeširićem,  na  čelo  natučenim. 

Opazio  sam,  da  nije  razgovorljiv,  a  ja  na  putu  volim,  da  Štošta  propitkujem, 
da  se  obavijestim  o  svem  i  svačem :  vrijeme  brže  prodje. 

Ispipah  ipak  od  njega,  da  je  udovac,  da  ima  dva  oženjena  sina  i  tri  udate 
kćeri ;  ima  oko  četiri  rali  zemlje,  nešto  blaga,  a  bavi  se  ponajviše  kirijom. 

—  Teško  se  živi,  što  ne,  Petre?  upitah  ga. 

—  Tako,  tako  —  i  već  od  običaja  ponizno  uhvati  za  šešir  rukom,  u  kojoj 
je  držao  bič. 

—  Malo  zemlje? 

—  Malo ...  i  opet  će  rukom  za  šešir. 

—  Za  granice  bilo  svega  više,  je  li? 

Nije  mi  odgovorio,  već  se  prema  meni  okrenuo  i  pogledao  me  pogledom, 
u  kojem  sam  čitao  odgovor :  ,.A  što  pitaš  !" 
Na  časak  sam  zašutao. 

—  A  kako  vaša  gospoda  u  selu?  opet  ću. 

—  Dobro  . . . 

—  Kako  vaš  župnik? 

—  Dobro  . . . 

—  Načelnik? 

—  Dobro  . . . 

—  Bilježnik? 

—  Dobro ...  svi  su  oni  nama  dobri, . . .  odgovarao  držeći  rukom  za  Šešir. 
Medjutim  smo  već  prošli  nekoliko  sela  s  drvoredima  od  lipa  i  akacija,  što 

su  ih  zaradili  stari  graničarski  kapetani,  da  u  miru  sa  svojim  kapetanicama 
tamo  hladuju  ;  tu  i  tamo  se  vidjela  po  koja  stara  zgrada,  bivša  kapetanija, 
pocrnjelih  zidova  i  obijenih  prozora  ;  stajaše  kao  izumrla. 

Svijet  iz  kuća  izilazio,  goneći  blago  ;  po  dvorištima  žurba  i  škripa  džerama. 

Na  početku  jednog  sela  opazih  desetak  novih  kuća,  jedna  uz  drugu,  po- 
krivenih crijepom,  ogradjenih  plotom  od  dasaka. 

—  Lijepe  kućice,  upozorih  Petra. 

—  Stranci . . .,  odvrati  on  i  ne  gledajući  na  kuće. 

U  sredini  tog  istog  sela  oko  jedne  oveće  graničarske  kuće  zidanice,  s  osam 
prozora  od  ceste,  zaposlili  se  ljudi;  bilo  ih  nekoliko  na  krovu  sa  sjekirama  i 
pilama,  a  neki  su  dolje  s  budacima  krhali  zid. 

Držao  sam,  da  kuću  popravljaju,  no  opazih,  da  su  krov  na  troje  prepilili 

Zagledam  se  u  taj  posao,  a  Petar  će  mi : 

—  Dijele  se  . . . 

Sunce  je  već  dobrano  poodskočilo  ;  prevalili  smo  blizu  dvadeset  kilometara  ; 
konji  se  već  oznojili ;  Petar  mi  reče,  da  ćemo  u  prvom  selu  0.,  što  dodje,  stati 
i  hraniti  konje :  to  je  obićna  štacija,  gdje  se  vazda  staje  i  hrani. 

Za  četvrt  sata  uhvatismo  to  selo  i  skrenusmo  u  dvorište  jedne  krčme,  žuto 
okrečene,  s  neobično  visokim  krovom.  Petar  je  kola  utjerao  pod  otvorenu  sušu 
gdje  se  je  već  bilo  utiskalo  više  kolije  s  otpregnutim  konjima,  koji  su  neki 
okrenuti  glavama  prama  šaragljicama,  griskali  sijeno,  a  neki  iz  torbica,  prive- 
zanih im  o  vratu,  žvakali  zob  ;  po  dvorištu  hodali  amo-tamo  ljudi  s  bičem  u 
ruci.  I  Petar  ispregnuo  svoje  konje,  pokrio  ih  pokrovcem,  donio  iz  šaragalja  kup 
sijena  i  metnuo  pred  njh,  a  ja  medjutim  odem  u  krčmu,  da  tamo  prosjedim, 
dok  se  konji  nahrane. 

Krčmar  me  odvede  u  sobu  „za  bolje"  ;  u  sobi  je  bilo  sparno ;  prozori  bili 
zatvoreni,  od  svuda  probijaše  težak  zadah  rakije ;  na  neprostrtom  stolu  ležala 
prevrnuta  solnjača  s  rasutom  soli  i  paprikom ;  krčmar  šuknuo  rukom  po  stolu 
i  puhnuo  nekoliko  puta,  da  ga  počisti ;  kad  mi  je  rekao,  da  ima  piva,  naručim 
jednu  bocu.  Na  zidovima  u  naravnoj  crti  visilo  nekoliko  slika,  koje  prikazivahu 
bitke  iz  rusko-turskog  rata,  iz  srpskog  ustanka,  a  jedna  prijelaz  naše  vojske  u 
Bosnu.  Takih  se  slika  obično  vidi  u  našim  seoskim  krčmama,  to  su  stare  slike, 
a  vazda  se  rado  gledaju  od  gostiju,  koji  tamo  zalaze. 

U  drugoj  sobi  sjedilo  na  klupi  nekoliko  seljaka,  pušeći  na  kratkim 
kamišima. 

Sparina  u  sobi  gonila  me,  da  izadjem  napolje  i  izadjem,  da  se  prošetam. 

Selo  je  oveće :  s  obje  sirane  ceste  red  dudova,  pred  kućama  ledina,  na 
kojoj  se  bjelasaju  jata  gusaka  i  djeca  u  košuljama  ;  crkva  na  samu,  opkoljena 
lipama. 

Ne  daleko  od  crkve  zapazim  na  jednoj  kući  natpis :  „Općinsko  pogla- 
varstvo". 

To  je  kuća  zidanica,  sa  željeznim  rešetkama  na  prozorima  ;  u  sredini  ulaz 
na  natkrivene  stube  ;  pred  kućom  ledina,  isprekrižana  s  utrvenim  stazama  i 
ogradjena  niskim  plotom  od  letava  ;  u  jednom  kutu  ledine  stoji  pokriven  zdenac 
na  koleso ;  baš  neko  grabio  vodu,  a  koleso  klepetalo  kao  klepetaljka. 

Sjetim  se,  da  bi  bilo  dobro,  da  odem  u  ured  k  načelniku  ili  bilježniku  i 
da  se  priupitam,  koliko  imade  kilometara  do  mjesta  K.  i  kojim  bi  se  najkraćim 
putem  moglo  tamo  doći,  jer  je  zidana  cesta  vodila  samo  do  sela  0. 

Uspnem  se  po  stubama,  na  kojima  su  sjedila  tri  seljaka  ;  ovi  ponizno 
poustajali  i  poskidali  kape ;  udjem  u  hodnik,  potaracan  s  već  izlizanom  ciglom  ; 
zidovi  bili  izgrebeni,  išarani  i  izlizani  od  naslanjanja,  tako  u  visini  ramena 
čovječjih  ;  zadah  u  hodniku  težak,  običan  u  svim  uredima,  smjesa  mirisa  od 
opanaka,  koža,  prašine.  Na  prvim  vratima  sivo  obojadisanim,  pocrnjelim  oko 
kvake  od  hvatanja  rukama,  stajaše  natpis :  „Opć.  načelnik".  Pokucam  ;  niko 
se  ne  javlja  ;  uhvatim  za  kvaku  —  zaključano.  Podjem  prama  drugim  vratima, 
na  kojima  bijaše  natpis :  „Opć.  bilježnik".  Pokucam  —  ništa ;  uhvatim  za 
kvaku  —  zaključano. 

Svuda  je  bila  tišina ;  podjem  dalje  hodnikom  i  dodjem  do  jednih  otvorenih 
vrati ;  zavirim  unutra :  o  prozoru  obješena  visila  pandurska  sablja,  pod  stolom 
na  podu  izvaljen  ležao  bubanj.  Unidjem  unutra :  uz  zid  postelja  sa  slamnjačom, 

a  na  njoj  se  ispružio  pandur.  Zaspao  jc,  no  od  štropota  se  mojih  nogu  probudio 
i  metnuvši  ruku  na  oči,  da  me  bolje  vidi,  stao  u  me  ukočeno  gledati. 

—  Zar  nema  nikoga  u  uredu?  zapitam  protiv  volje  nešto  oštrijim  glas  )m. 
Na  to  on,  držeći,  da  sam  koji  od  „pretpostavljenih",  skoči  sa  slamnjače  i, 

protrljavši  sebi  oči,  stane  preda  me. 

—  Je  li  gospodin  načelnik  u  uredu?  zapitam  ga. 

—  E,  e, . . .  poče  on  zapinjati  —  nemamo  mi  načelnika  

—  A  gospodin  bilježnik? 

—  E,  e, . . .  opet  stane  zapinjati  —  nemamo  mi  ni  bilježnika  . . . 

—  Nemate  ni  načelnika  ni  bilježnika? !  začudim  se. 

—  Nemamo ...  u  Mitrovici  su  . . . 

—  U  Mitrovici?  upitam  još  ne  shvaćajući. 

—  Da,  u  Mitrovici, . . .  reče  on  i  lahak  mu  osmijeh  preleti  licem,  a  zatim 
rukom  prekrije  usne,  hoteći  prikriti  smiješak. 

—  U  Mitrovici !  brecnem  se,  shvativši.  —  Zašto?  izmakne  mi  upit,  a  volio 
bih,  da  nijesam  pitao. 

—  E. . .  tako . . .  falili  novci  u  blagajni ...  a  bili  su  obojica  dobri  ljudi . . . 
Sada  imamo  upravitelja  ;  otišao  je  nekamo  u  selo. 

Bio  sam  poražen,  sam  na  se  srdit,  okrenem  se  i  izadjem  na  polje  ;  neko 
me  teško  čuvstvo  obuzeto,  a  zadah  hodnika  još  mi  jače  smrdio . . . 

Na  stubama  su  još  sjedila  ona  tri  seljaka  i  poŠli  za  mnom  otkrivene  glave  i, 
pružajući  mi  plave  knjižice,  reče  jedan  od  njih : 

—  Molimo  Vas,  milostivi  gospodine,  pregledajte,  jesu  li  nam  ovi  —  poka- 
zujući na  općinu  sve  upisali . . . 

Uzmem  knjižice  :  bile  su  porezne  ;  prelistavao  sam  ih  uzrujano  i  ne  Čitajući, 
a  onda  im  ih  povratim,  rekavši,  neka  idu  k  upravitelju. 

Brzim  korakom  krenem  prama  svojoj  krčmi,  da  kažem  Petru,  neka  preže. 
Bilo  mi  je  teško  . . . 

Petra  nije  bilo  u  krčmi ;  podjem  u  dvorište,  da  ga  tražim  ;  u  dvorištu  nije 
bilo  vidjeti  nikoga;  stanem  se  ogledavati  i  začujem  pod  dno  suše  razgovor  ;  prepo- 
znadoh  glas  Petrov  i  podjem  bliže :  iza  jednih  kola  posjedalo  na  pokrovcima  ne- 
koliko seljaka  i  mašu  rukama. 

—  Hajdučine,  a  Šta  da  su  drugo  !  suprežući  se  govorio  jedan  seljak. 
Obidjem,  da  me  ne  vide  i  stanem  prisluškivati. 

—  Šta  je  Mitrovica  !  Potući  ih  valja  !  čuh  Petrov  slabi  glas. 

—  Da,  potući !  prihvati  drugi. 

—  Tako  čuvaju  narodni  novac  !  opet  će  jedan. 

—  Eh,  gospoda  !  posprdno  dobaci  Četvrti. 
Svi  su  govorili  u  po  glasa  kao  šapćući . . . 

Htio  sam  da  pobjegnem,  no  noge  mi  kao  odrvenile  i  oteščale  

Jedan  od  njih  držao  u  ruci  spis,  mahao  njime,  a  onda  ga  baci  i  reče  : 

—  A  šta  će  mi  sad  i  to  ! 

Nijesam  mogao  dalje  da  slušam,  već  stajah  kao  ukopan.  Dugo  su  još  razgo- 
varali, a  Petrov  se  glas  osobito  isticao.  Pane  mi  u  pamet  njegov  odgovor :  „Svi 
su  oni  nama  dobri . . .". 

Odjedared  se  maknem,  odem  u  krčmu  i  reknem  krčmaru,  neka  Petru  kaže, 
da  preže. 

Malo  zatim  krenusmo. 

Petar  šutio  cijelim  putem  i  ne  obazirući  se  na  me,  šibao  nemilice  sad  mr- 
kova  sad  dorata. 

1  ja  sam  šutio  i  upiijio  se  očima  u  njegova  zgrbita  ledja  i  tu  maljušnu  glavu, 
hoteći  prodrijeti  u  njegovu  nutrašnjost  i  odgonetnuti,  što  on  sada  misli.  Još 
se  je  više  pogurio  nego  prije,  pijuckao  i  griskao  kamiš  lule.  Zna  li  on,  da  i  ja 
znam  za  slučaj  kod  općine?  pomislih.  Uostalom  njemu  je  to  valjda  svejedno... 
Valjda  sam  mu  i  ja  kriv  i  mi  svi  drugi,  svi  smo  mi  njemu  krivi . . . 

Odjedared  je  počeo  mrkova  tako  ljuto  Šibati,  da  se  je  propeo  na  zadnje 
noge,  uzeo  trzati  uzdama,  a  onda  je  došao  red  i  na  dorata. 

■  - 

—  Petre,  nemojte  !  reknem  mu. 

šutio  je  i  tukao  dalje  kao  da  su  mu  i  oni  krivi  .... 


RIKARD  NIKOLIĆ:  MAESTRAL 

Na  horizontu  vedrom  modra  pruga : 
O  stiene  vječnim  šumom  bije  more. 
Ljeto  je,  al'  ne  žeže  sunce  jarko : 
Podne  je,  aP  bi  reko  u  cik  zore. 

Svježi  maestral  nosi  miris  alga\ 
A  galebova  jato  glasno  kriešti; 
Daleko . . .  tamo  dva  se  jedra  biele 
Po  moru  modrom  što  veselo  bliešti. 

O  zdravo  vjetre  uzdanja  i  snage  : 
Pretečo  vedrih,  liepih,  toplih,  dana  ; 
Pod  tvojim  dahom  budi  se  i  sanja 
Duša  od  briga  teških  izjadana. 

Dižu  se  nade  što  raspale  bjehu  : 
Od  tajne  sreće  nadimlju  se  njedra  ; 
Ja  sam  ko  galeb,  kada  poslie  bure 
Veselo  kruži  iznad  mora  vedra. 

JOSIP  KOSOR:  MOJA  LJUBAV 


Nekoć  imadoh  na  jugu  kućicu  —  vilinstan.  Pozadje  joj  bile  gore  do  oblakova 
i  more  veliko,  slano  i  plavo . . . 

Tu  sam  po  prvi  puta  čuo  zvukove  bure  i  ugledavši  sunce  —  prvim  trenom 
moga  života  zaljubio  se  u  to  veliko  svijetlo. 

Tek  kašnje  spoznadoh,  zašto  mi  je  strast  sestrom . . . 

Moj  život  tekao  je  u  obilju  svijetla,  boja  i  mirisa . . . 

Moj  dvorac  okruživali  bademi,  smokve,  masline,  debalca  limuna  i  naranča 
i  razne  stabljike  južnih  bilina  i  cvjetova.  Tuda  su  plazale  zlatne  zmije  i  zlatne 
ptice  lepršale  i  sletale  na  grane  teške  i  pune  sočnih  zlatnih  plodova. 

Parče  raja  sleglo  se  tu  pod  planine,  pod  sive  i  daleke . . . 

No  udes  htjede,  te  izgubili  svoj  raj  u  nježnoj  dobi  pete  godine  mi.  O okrutnosti! 

Nagnali  me  u  svijet  —  u  preogromnu  kovačnicu  sreće,  da  iz  željeza  hljeba  izbijem. 

. . .  Petnaest  godina  mlatih  s  najvećim  čekićom,  petnaest  vječnosti  puhah 
u  najveću  mješinu,  da  su  mi  krvarile  grudi  i  duša ...  No  čaša  bje  prepuna 
i  jednoga  dana,  kad  su  oblaci  plakali  biserima  i  stari  sotona  razdao  cvijel  iz 
samilosti  prema  meni  —  sahranih  patnje  svoje . . . 

Tad  sam  stupio  na  stazu,  koja  se  zove  iluzija  i  koja  vodi  u  potragu  za  Bogom . . . 

...  Ja  ga  nadjoh  na  obali,  koju  je  oplakivala  beskrajna  voda,  na  čijim  ru- 
bovima navirala  pjena  kao  da  bukte  bijeli  plamenovi . . . 

Zatekoh  ga,  gdje  gleda  na  sunce  okruglo  i  crveno. 

—  Svevišnji !  Zašto  mi  t  a  k  a  v  udes  dosudi?  —  upitah  skrušeno  i  prignuh 
koljeno. 

0  n  šutaše  i  ne  spusti  pogleda  na  me.  Sto  mi  je  do  čovjeka?  !  On  se  na- 
sladjivaše  u  strasnom  gledanju  sunca.  Njegove  trepavice  se  oduljile  i  ticahu 
ružične  trake  i  žeženu  ploču . . . 

A  sunce  je  bilo  lijepo,  ljepše  od  Njega ;  moje  najtrajnije  misli  ljepšega  ne 
pamte.  Bogato  je  sijalo  život  i  svijetlo  i  sav  je  jug  plamtio  u  plamenima  vječ- 
noga požara . . .  Moje  su  zjene  stidno  ponicale  zemlji  pred  ljepotom ...  0  ti 
moje  živo  veličanstvo  ! . . . 

More  se  uljilo  i  crvenilo .. .  Sasvim  svojim  životinjama  i  ribama,  sa  sjajem, 
koraljima  i  biserima  diglo  se  na  površinu,  da  proslavi  veliku  večer ! 

A  ja  sam  pio  i  pio  sunce  i  od  slasti  mi  zamirala  čula . . .  Moje  je  uho 
bilo  gluho  za  tanku  muziku  prirode,  što  je  plavila  na  me . . .  Moja  je  duša 
nudila  srce  suncu,  dok  nije  zadrhtala  u  slatkom  užasu,  u  užasu  i  spoznaji,  da 
je  to  moja  prva  ljubav,  prva  i  zadnja,  koja  će  milu  zvijezdu  slijediti  po 
nebeskim  stazama,  sveto  u  nježnom  ljubomoru,  te  i  onkraj  noći  kao  bijelo 
svijetlo  lebditi  za  njom . . . 

1  u  bezumnom  zanosu  htjedoh  da  kao  iskra  planem  sred  vječnoga  požara 
boja  i  plamenova,  koji  već  ispisivahu  cio  nebeski  krug ;  htjedoh  da  zadjem, 
da  se  rastalim ...  i  tu  me  smuti  strašan  prizor. 

Vidjeh,  kako  Bog  blijedi,  dršće  i  hoće  da  se  razboži,  u  grču  strasti  —  pred 
prilikom  sunca  ! . . . 

—  0,  o,  ti  nuzljube,  ti  protivniče  moj !  —  i  tvrdom  rukom  pognah  ga... 

—  Čovjeka  pusti  naprijed  ! 

MIRKO  KOROLIJA:  ŽEDJ 


Ta  strašna  žedj  u  mojoj  duši, 
Je  li  to  crni  obol,  plaća 
Smrti  Sto  ide?  —  ili  daća 
Mladosti  Sto  se  gubi,  guši? 

Stihijska,  žedna  sila  ova, 
Koja  u  mojoj  žive  krvi, 
Što  je?,  što  poput  vihorova 
U  meni  bukti,  kida,  mrvi? 

Ne  znam ;  no  poput  vrelih  šiba 
Po  meni  vječno  bije,  zvizga  ; 
Osjećam  gdje  se  bolno  giba 
I  puca  koža  i  krv  brizga. 

Kao  u  mladog  Horibanta 
Srce  mi  tuče,  puno  straha, 
Ja  bježim  sulud  i  bez  daha, 
A  plam  me  vraći,  teži  hvata. 


Pa  i  kad  padam  obnemogo 
Sa  tvojih  usta  strasnih,  mali, 
Napiv  se  do  dna,  žudno,  mnogo, 
Ta  tamna  žedj  joS  ljuće  pali. 

0,  ja  bih  tada  grizuć  tvoje 
Kose,  u  besmrtničkoj  boli, 
Sa  mračnim  jadom  usred  moje 
Duše,  Sto  plamti,  grca,  voli, 

Dok  žešće  prašti  žedni  švigar, 
Ja  bih  da  ruSim  i  da  mrem, 
Da  se  ko  s  plijenom  gordi  tigar 
Sa  tobom  survam,  skršim,  strem  ! 


IVAN  S1SARIĆ:  AJUTA* 

(IZ  „NOVELA  S  JADRANA") 

Mornari,  koji  su  plovili  „konalom",  što  ga  medju  se  zatvaraju  otoci  Kor- 
čula i  Hvar,  znat  će,  kako  je,  kad  se  iz  njega  izjedri  i  najedamput  osvane 
na  goloj,  nedoglednoj  pučini  morskoj.  Držiš  li  se  s  brodom  viSe  korčulanskoga 
kraja,  a  da  se  ne  smijeS  previSe  potegnuti  u  konal,  čim  spuzeš  na  Praiz,  zasja 
na  te  najednom  Pulja  i  pučina.  Taman  da  je  po  svemkoliku  konalu  mrtva 
„bonaca",  na  Praizu  valja,  da  je  vjetra.  Zapali  li  „Široko"  ili  učini  „fortuna" 
ne  možeš  od  strahote,  kako  se  na  Proizu  razvali  more  ;  ne  bi  lako  po  takom 
utjerao  brodom  u  koju  dragu  s  onu  stranu  otoka,  pa  da  bi  te  same  vile  nosile. 

Jedne  godine  baš  pod  samu  zimu  digla  se  je  u  pamik  zore  neka  primorska 
ladja  sjedro  s  ušća  rijeke  Neretve,  gdje  je  krcala  „salbun"  i  odjedrila  nistrmo 
nekud  prema  otoku  Korčuli.  Obnoć  stalo  puhati  jugo  zviždući  i  fijukajući  nujno 
i  usvavljivo  u  konopima  na  rijeci  usjedrenoga  broda.  Kako  im  je  vjetar  bio 
u  krmu,  jedrili  su  oni  jutros  s  punim  jedrom,  jer  je  brod  bio  krcat,  pa  je  mogao 
podnijeti  vjetra,  koliko  si  god  htio.  Kadikad  bi  šmignuo  mimo  nje  koji  neret- 
vanski ribar  u  maloj  svojoj  „trupini",  u  kojoj  je  cijelu  noćašnju  noć  sam  samcat 
na  moru  lovio.  Izdaleka  bilo  ju  je  vidjeti  kao  kakvu  ljuplju  od  oraha,  koja  bj 
se  opažala  samo,  kada  bi  se  na  vrh  vala  popela.  Nebo  je  bilo  gotovo  sve  vedro, 
osim  što  se  pri  dnu  uhvatila  kao  kora  od  oblaka.  Na  veliku  vedrinu  vjetar  je 

•  Mornarski  poklik  u  životnoj  pogibiji. 

sve  to  vise  režao.  Nekoliko  uza  uvanka  more  je  bilo  zeleno  kao  trava,  dočim 
se  je  pri  kraju  nešto  malo  zažutilo  od  žestokoga  „kurenta".  Nedaleko  od  njih 
spustili  se  cikćući  dva  galeba  na  površinu  mora  i  stali  na  njoj  bijeleći  se  kao 
dvije  grude  snijega.  Tamo  amo  po  zelenoj  površini  morskoj  uspjenili  se  veći  i 
jači  valovi  ploveći  nistrmo  kao  prevodnici  medju  drugim  manje  uzburkanim  va- 
lovljem. 

Daleko  onamo  smjerom  vjetra  i  valova  plovio  je  dugi  red  dupina  uronjujuć 
i  izronjujući  izmjenice  iz  morskih  dubina. 

Bracera  „Otac  i  djeca"  sjekla  je  nemilo  pod  sobom  valove,  žureći  se,  da  što 
prije  omakne  niz  konal,  dok  se  vjetar  nije  preveć  uzžestio. 

Brod  je  nosio  to  ime,  jer  su  ona  trojica  na  njemu,  bili  otac  i  dva  sina, 
koji  su  ujedno  bili  vlasnici  i  mornari  broda.  On  im  je  bio,  može  se  reći,  kuća 
i  kućište,  a  more  sve  njihovo  uzdanje. 

Pučina  podne,  a  bracera  zapara  u  loviški  konal  držeći  provu  ravno  u  Proiz. 
U  tom  je  konalu  vjetar  bio  puno  jači,  pa  stoga  spuste  jedro  jedno  dva  lakta 
baš  ražom  „kuverte",  da  ladja  preveć  ne  roni  provom. 

Nebo  je  bilo  u  visinama  još  vedro  ko  staklo,  samo  bi  preko  njega  učešće 
preplovile  mrke  kule  od  oblaka  kao  da  su  se  odcijepile  od  glavne,  velike  obla- 
čine  i  zalutale  svemirom,  činilo  se,  da  se  je  daleko  tamo  iza  gora,  iza  planina, 
otkud  su  te  kule  istjecale,  umeterizio  neizmjerno  silan  broj  većih  i  manjih  oblaka, 
tu  kao  da  je  vječno  sijelo  i  neiscrpivo  vrelo  njihovo,  otkud  se  oni  po  jugu  jedan 
za  drugim  po  beskraju  nižu  redom  prema  sjevero  zapadu,  odakle  se  opet  po 
buri  vraćaju  natrag  u  svoju  staru  postojbinu  svježi  i  izbjeljeni.  Na  oblacima  je 
bio  puno  veći  vjetar,  nego  li  na  moru,  pa  se  je  bilo  bojati,  da  će  do  mraka 
i  na  njemu  ojačati.  Sasvim  tim,  da  vjetar  nije  bio  preveć  žestok,  more  se  je 
bilo  silno  razvalilo,  širom  cijeloga  konala  uzdigli  se  golemi  talasi  i  bijesno  se 
pjeneći  plovili  kao  ljute  nemani  dalje  u  pučinu,  u  nedogled. 

Ta  plovba  valova  slijepa  je  i  neobuzdana.  Groza  te  hvata,  kad  ih  gledaš, 
kako  se  žureći  bijesno  natječu  jedan  s  drugim,  kako  se  očajno  medju  se  bore 
pjeneći  se  pri  tom  i  silno  sikćući  u  zrak,  dok  jači  slabijega  ne  poklopi,  pa 
ojačan  njime  sune  naprijed,  sruši  se  s  divljom  snagom  na  njegova  susjeda  i 
zamećući  s  njime  istu  borbu  srta  naprijed  slijepo,  neobuzdano,  u  pučinu,  u 
nedogled.  Kad  ih  po  cijele  božje  mjesece  zimi  vidiš,  kako  neumorno  plove  baš 
kao  i  oblaci  smjerom  od  juga  prema  sjeverozapadu,  čini  ti  se,  da  s  beskrajnog 
juga  plove  opet  u  beskrajni  sjevero-zapad,  otkud  će  se  opet  povratiti  u  staru 
svoju  postojbinu  tamo  na  ljeto,  kad  zapuhne  „maistral"  i  „tramontana". 

Ta  igra  valova,  a  i  ona  oblaka  kao  da  je  vječna  i  nepromjenljiva,  kao 
da  je  to  jedini  cilj  njihova  bivstvovanja. 

Obale  primorja,  poluotoka  i  s  obe  strane  ležećih  otoka  zarubile  se  pjenom 
od  nje  razbijenih  valova. 

Slijepa  je  plovba  valova,  slijepa  i  neobuzdana. 

Kako  ih  je  vidjeti,  kad  se  bijesni  zaugnaju  morem  u  bezbroju,  Čini  ti  se 
čisto  kao  da  su  kakva  živa  bića,  koja  gonjena  nagonom  jure  naprijed  slijepo  i 
ludo  k  svome  cilju,  da  ispune  svrhu  svoga  žića,  dok  ne  nagrajsaju  na  pučini 
na  jaču  silu,  koja  ih  sruši,  ili  se,  zalutavši  u  sljepilu  s  prava  puta,  ne  rasprše 
o  ljute  nesavladive  klisure  kopna. 

Bracera  „Otac  i  djeca"  sjekla  je  i  rastjeravala  valove  po  pučini  i  omi- 
cala  kao  po  loju  žurno  naprama  Proizu. 

Vjetar  je  sveudilj  rastao  i  žestoko  naduvao  jedro  ladje  drmajući  njime  od 
vrha  do  podanka.  Na  svaki  jači  zapuhaj  zaškrinuo  bi  jarbor  i  uvile  se  obe 
mace  na  jedru  nakrčući  pri  tom  brod  duboko  sa  strane  jedra.  Nekoliko  metara 
otraga  u  bjesnećem  pjenilu  presjecanih  valova  plovio  je  kao  strijela  za  njima 
po  krmi  privezan  „kajić",  sad  se  penjuć  na  visine,  sad  se  opet  gubeći  u  udu- 
binama pomamnih  valova.  Kad  bi  ladja  u  svom  zoru  sklizla  s  većeg  vala  na 
manji,  poronila  bi  provom,  a  o  „madire"  obaju  bokova  rastrijeskao  bi  se  val 
i  šiknuo  nekoliko  metara  u  vis.  Jer  im  je  na  ona  dva  oka  na  provi,  kroz  koja 
se  sjedro  pušta  u  more,  prodrla  u  više  navrata  voda  na  „kuvertu",  uhvate  „trca- 
lore",  da  se  brod  preveć  ne  „improvaje". 

Bracera  je  letjela,  Bog  stvorio,  kao  strijela. 

Davno  im  je  već  ostalo  po  krmi  Sorišće,  kutarisali  su  i  Babinu  dragu  i  evo 
će  sad  na  pomol  šćedre. 

Nebo  je  postajalo  sve  to  tmurnije.  Daleko  dolje,  gdjeno  se  nebo  sljubilo 
s  morem,  zgrnile  se  velike,  kao  čadja  crne  oblačine  i  nepomično  se  kočile  u  visinu. 

Kako  su  dalje  odmicali  tako  je  i  vjetar  sve  to  više  puhao  u  po  krme,  pa 
stoga  pritegoše  jedro,  da  više  hvaća  vjetra,  a  brod  se  nato  jače  nakrene  i  za- 
grabi življe  naprijed. 

Na  kormilu  je  sjedio  otac,  star  parun  Pere  ;  malo  podalje  od  njega  na 
„bukaporti"  mladji  sin  Vice,  a  na  provi,  prislonjen  kostima  od  jarbor,  sjedio  je 
Mate.  Na  Vicinu  se  licu  vidjelo,  da  je  nešto  smućen  i  smrknut,  pa  ga  stoga 
nije  bilo  ništa  volja.  To  je  otac  opazio  netom  su  se  jutros  digli  iz  rijeke  i  odmah 
se  stavljao  .u  glavi,  što  je  njemu  pri  srcu,  ali  mu  nije  htio  dati  na  volju,  već 
se  pričinjao  kao  da  ne  zna  ni  zašto.  Napokon  mu  ga  učinilo  nekud  milo  vidjeti 
cijelo  vrijeme  onako  mrka,  pa  da  ga  razveseli,  izusti  tobož  i  ne  srni jerajuć  na  nj : 

—  Ovo  će  bacit  u  „oštriadu",  pa  popodne  možemo  iskrcat  i  do  zore  opet 
doma. 

—  Eh,  a  Proiz?  —  prigovori  mu  Vice  i  popruži  se  ljut  preko  „bukaporte". 

—  Kušat  ćemo,  ako  se  bude  dalo,  ako  ne,  lako  nam  je  opet  u  krmu. 

—  Ja  sam  kujel,  jer  šta  nam  može  bit?  Brod  je  krcat !  Može  prije  sve 
skršit,  nego  nas  izvrnut !  —  pridoda  na  zadnju  Vice,  osloni  se  na  lakat  i  baci 
se  opet  u  misli. 

Nije  mu  bijednome  bilo  ni  lako.  Evo  brzo  mjesec  dana,  otkad  ih  nije 
kuća  vidjela.  Sutra  je  opet  osvićao  svetac,  u  njihovu  selu  veliki  dernek.  Da  mu 
je  bit  sutra  doma,  on  bi  pregorio,  što  nije  moguće.  Nijesu  se  ni  oni  nadali  ovo- 
liko zastati,  ali  šta  ćeš,  kad  se  je  desio  taki  slučaj.  Staroga  nije  zato  vele  bo- 
lila  glava,  a  i  Matu  je  prošao  više  bijes,  davno  se  je  oženio,  samo  je  Vicu  spo- 
pala muka,  a  nije  mu  se  ni  rugati,  momče  je.  Kad  se  samo  promisli,  kako  će 
se  sutra  mladjarija,  pusta  ne  bila,  iskalašit  po  selu,  spopada  ga  odmah  troj- 
struka  muka.  1  zato  bi  on  još  lako,  da  ga  ona  ne  će  očekivat  kao  ozebao  sunca. 
Koliko  će  samo  puta  bit  dosad  pogledala  preko  mora,  hoće  li  više  otkuda  povirit. 
Na  ove  pomisli  grizao  se  Vice  u  srcu  i  kleo  se,  da  će  mu  ovo  bit  usvjesna. 
Sve  bi  ovo  on  prebolio,  kad  bi  samo  sad  mogli  prodrijeti  kroz  Proiz,  jer  bi 
sutra  zastavno  osvanuli  doma. 

Brod  je  kao  pomaman  rastjeravao  ispred  sebe  valove  i  tjerao  naprijed  kao 
živa  vatra. 

—  Vice  !  —  prene  ga  iz  misli  očev  glas. 

—  Šta  je? 

—  Evo  nas  na  Proiz.  Uhvatimo  još  jednu  ruku  „trcalora",  pa  dako  ne 
bude  baš  tolike  sile  ! 

Mate  i  Vice  dojmu  se  brzo  jedra  i  u  koliko  bi  rukom  od  ruku  spuzu  s  pune 
tri  ruke  na  Proiz. 

Daleko  odozdo  iza  otoka  Visa,  sa  samih  obala  Italije,  ispod  onih  crnih, 
silnih  oblačina,  što  su  se  nad  njom  i  nad  pučinom  nadvile,  upalio  abis  božji 
vjetra  i  mora  šireći  crnu  svoju  silu  po  svemkoliku  Jadranu.  Gotovo  se  i  ne  vi- 
deći  izmedju  bijesnih  talasa,  što  su  se  kao  kuće  oko  nje  zidjali,  srtala  je  ladja 
„Otac  i  djeca"  mahnito  u  njihove  ralje,  koji  su  kao  divlje  zvijeri  oko  njih 
režali,  da  ih  što  prije  medju  se  raznesu  i  razderu.  Brod  se  tako  silno  nakrenuo, 
da  mu  je  „mrtva  banda"  svaki  čas  grabila  more.  Kao  ljuti  risi  nasrtali  su  va- 
lovi na  uzdignutu  stranu  broda,  rekao  bi,  sad  će  ga  na  preokrenuti.  Na  svaki 
jači  udar  uzdrmale  bi  se  i  uškripale  mace  i  jarbor,  a  brod  bi  se  vas  tresao 
kao  prut  i  skrenuo  bi  malo  s  pravog  smjera.  Kad  su  bili  nekoliko  milja  od 
kraja,  zaviče  parun  na  vas  glas  „vira"  i  zakrene  kormilom,  a  Vice  pušti  „flok", 
da  istresa  vjetar,  dok  se  ladja  ne  okrene.  Nijesu  se  počeli  dobro  ni  okrećati, 
kad  grune  od  provu  silan  jedan  val,  razbije  se  oda  nju  i  nekoliko  sića  vode 
odskoči  odmah  od  velike  snage  na  jedro,  a  ostalo  se  razlije  po  „kuverti".  U 
isti  se  čas  brod  nagne  kao  nikad  dosad,  a  oštri  i  kratki  prasak  u  gornjoj  maci 
jedra  nadvlada  za  čas  zvijuk  vjetra  i  muklu  tutnjavu  valova. 

—  Sveti  Nikola  putniče  !  Gospe  od  Rozarija  !  Spasite  nas  !  —  stane  na 
vas  glas  zapomaganje  mornara.  Kao  zrno  skoči  Mate  na  „manat"  i  stane  spušta- 
vati  jedro,  prije  nego  li  ga  raskida  prelomljena  maca.  Čim  je  jedro  palo,  ladja 
okrene  u  krmi  prema  bližnjoj  draži  na  sam  „flok"  valjajući  se  kao  bačva  na  sve 
četiri  strane.  Iza  žestokog  juriša  teško  oštećeni  uzmakoše  pred  jačom  silom. 
Sva  trojica  su  onaj  čas  bila  kao  izvan  sebe  od  velikoga  straha,  koji  ih  je  bio 
obuzeo,  a  osobito  Vice,  kojeg  ne  bi  više  nikad  kuća  vidjela,  da  se  nije  bio  uhvatio 
za  „sartie",  kadno  ga  je  val  nauznak  obalio. 

Kad  su  bili  malo  podalje  od  kraja  pljusne  medju  valove  sjedro  ladje  bu- 
čeći  pri  tom  žestoko  s  „kadenom",  od  koju  je  bilo  privezano.  Od  broda  se 
odcijepi  „kajić"  sučući  za  sobom  konop,  da  ga  priveže  od  kraj.  Draga  se  je  . 
širila  ravno  prema  otvorenom  moru.  Urličući  kao  pobjesnjele  zvijeri  nalićahu 
valovi  na  bokove  prove,  a  brod  se  penjao  u  vis  želeći  da  raskine  „kadenu" 
sjedra  kao  pobijesnjeli  hat,  kad  se  penje  na  stražnje  noge,  da  raskine  uzdu, 
kojom  ga  konjik  k  tlehu  priteže. 

Čim  su  se  usjedrili,  promijene  odmah  drugu  macu,  a  zatim  se  potegnu  na 
sjedro  malo  uvanka,  da  ne  bi  po  čemu  krmom  udarili  od  dno. 

Brod  je  tu  stajao  kao  da  je  nasred  konala  ne  zaštićen  ni  od  vjetra  ni  od 
valova. 

Vice  nije  više  ni  mislio  na  kuću,  već  je  drhćao  kao  i  ona  druga  dva,  da 
ih  ova  moretima  ne  tresa  i  ne  rastrijeska  od  kraj. 

Vjetar  je  sveudilj  rastao  zviždući  mahnito  zrakom  i  dimeći  kadikad  povr- 
šinom mora.  Sunce  je  već  zapalo  i  noć  se  stala  spuštati  nad  more. 

U  obliku  nepreglednoga  luka  spuštala  se  iz  neizmjernih  nebeskih  visina 
silna  oblačina  na  pučinu  zastirući  svaki  vid  na  .Italiju.  Kao  beskrajan,  crn 
plašt  padala  je  ta  oblačina  iz  visine  na  more. 

Na  „kuverti"  ladje  „Otac  i  djeca"  ostala  su  dva  sina,  a  otac  je  sašao  pod 
krmu,  da  otpočine.  Bilo  se  je  bojati,  da  će  noćas  učiniti  žestoki  „uragan",  koji 
bi  ih  sigurno  bacio  od  kraj,  kad  bi  tu  ostali,  pa  su  stoga  stražili,  da  se  odmah 
dignu  na  jedro,  ako  bi  se  što  opazilo. 

Luk,  što  ga  je  oblačina  pravila  s  površinom  mora,  postajao  je  sve  to  uži 
i  bliži  brodu. 

Kao  dug,  plamen  jezik  zapara  kasno  u  noći  usred  srijede  one  crne  gomile 
oblaka,  a  kratki,  oštri  tutanj  groma  navijesti  crnu  noć  mornarom  diljem  Ja- 
drana. Tu  nije  smjelo  biti  više  oklijevanja.  Znali  su,  da  će  im  ispod  ovoga 
zapaliti  u  provu  živi  dim,  a  sjedro  je  sve  to  više  popuštalo,  pa  nije  bilo  druge, 
nego  na  jedra,  dok  se  bude  dalo,  a  onda  spusti,  pa  nek  nosi,  kud  hoće. 

Sjevatanja  je  postajala  sve  to  češća  i  rasvjetljivala  pred  sobom  more,  Što 
ga  oluja  nije  još  zahvatila. 

Brod  se  je  odriješio  od  kraja.  Mate  poteže  sjedro,  a  Vice  i  otac  dižu  jedro, 
da  brod  odmah  poleti,  kad  se  sjedro  digne,  jer  bi  inače  lako  mogli  od  kraj. 
Stoji  vika  i  skakutanja  mornara  po  braceri,  jer  su  se  bojali,  kako  je  u  čas 
zgrompalo,  da  će  sad  na  sva  žestina  vjetra  na  nje. 

Kao  da  se  sva  paklenska  sila  zaputila  prema  njima,  takovom  se  bukom  i 
hukom  pomicala  oluja  preko  mora.  Sa  tri  ruke  bježao  je  brod  od  kraja  kao 
strijela  u  noć,  u  oluju,  u  valove.  Sva  tri  su  stala  spravna,  da  sve  spuste,  čim 
padne  na  nje  sila  vjetra. 

Pusta  ona  grmljatanja  i  sjevatanja  postajala  je  sve  to  bliža,  a  velike,  krupne 
kapi  kiše,  počeše  na  nje  propadati.  Nijesu  bili  ni  dobre  dvije  uze  od  kraja,  kad 
prvi  zapuhaji  vjetra  ispod  oluje  padoše  na  nje  i  nakrenuše  ladju  žestoko  na 
stranu.  Parun  Pere  je  držao  kormilo  u  rukam  saprvši  žestoko  nogama  od  stranu 
broda.  Čvrsto  je  nabio  kapu  na  glavu,  ali  mu  je  vjetar  isto  nadigao  i  raskusmao 
kose.  Srce  mu  je  tuklo  ko  čekićem,  jer  se  je  bojao,  da  će  svaki  čas  na  dim  u  nj. 
Zapovjedio  bi,  da  se  spusti  jedro,  ali  su  još  preveć  blizu  kraja,  pa  je  pustio, 
da  još  malo  odmaknu  u  konal. 

Pišteći  i  sikćući  primakao  se  je  na  nekoliko  uza  k  njima  vjetar  ispod  oluje 
goneći  naprijed  munjevitom  brzinom.  Silna  zviždanja  pomiješana  s  još  silnijom 
tutnjavom  i  orljavom  gromova  i  valova  osjećala  se  posve  blizu  i  činilo  se,  da 
sve  nosi  i  ruši,  što  pred  sobom  nadje. 

—  Maina  —  začu  se  oštri  povik  s  krme,  da  se  spusti  jedro. 

U  tili  čas  odriješi  Mate  „manat"  i  pusti  ga  slobodna,  da  jedro  padne,  ali 
ono  se  je,  kako  se  je  brod  preveć  nagnuo,  čvrsto  privilo  uz  jarbor  i  ostalo 
nepomično,  a  Matu  kao  da  je  nož  u  srce  uboo. 

—  Maina  —  začu  se  još  žešći  poklik  s  krme,  jer  se  je  vjetar  sa  svom 
svojom  žestinom  k  njima  primicao. 

—  Ne  može  —  poviče  Mate  zdvojnim  i  malo  plačnim  glasom,  a  onda  se 
svom  težinom  svoga  tijela  objesi  od  jedro  i  stane  ga  pritezati  dolje. 

Kao  da  ih  je  munja  ošinula  dodju  odmah  kao  izvan  sebe  od  nenadanog 
straha  Vice  i  Pere,  ostave  svaki  stoje  mjesto  i  skoče  da  pomognu  Mati  uz  silnu 
viku  i  zapomaganje  Gospe  i  sv.  Nikole. 

Kiša  je  stala  cijepati  po  njima,  i  prva  žestina  vjetra  pala  na  nje,  a  brod 
se  najednom  nagnuo  tako  silno,  da  mu  je  more  doprlo  blizu  do  „bukaporte" 
i  stvari  s  broda  počele  se  kotrljati  u  more. 

—  Isuse,  Gospe,  ajmeh  !  —  čuli  su  se  zdvojni  i  plačni  poklici  s  broda. 

—  Bru-u-u-m  —  odlijegnu  žestoki  tutanj  groma  pučinom  nakon  jakoga  bli- 
jeska i  najjača  žestina  oluje  pade  na  mornare. 

Brod  je  bio  krcat,  pa  se  nije  dalo  lako  izvrnuti,  več  je  gotovo  vas  kroz 
more  letio  naprijed.  Sva  trojica  su  nastojala  i  rukama  i  zubima,  da  smotaju 
jedro  vičući  pri  tom  i  bodreći  jedan  drugoga  i  ako  je  svakom  glas  obumrao  od 
velikoga  straha. 

Jedro  se  nije  moglo  nikako  spuštiti,  a  more  se  u  živ  dim  oko  njih  dizalo 
i  pjenilo  nastojeći  svakim  mahom,  da  ih  prekovrne. 

Silni,  dugi  zamah  vjetra  raznoseći  zrakom  kapljice  mora  padne  na  jedro 
i  uz  žestoku  škripatanju  broda  i  glasni  plač  mornara  stane  prevaljivati  tresice 
ladju  u  valove. 

—  Ajuta  —  prodre  u  noć  očajni  poklik  sijedoga  paruna  Pere,  a  na  to  ih 
obuze  sve  smrtna  grozota  znajući,  da  je  taj  poklik  gotovo  vazda  praćen  smrću 
stradalaca. 

—  Ajuta  —  gubilo  se  u  vjetar  i  u  oluju  zdvojno  zapomaganje  mornara, 
koji  su  zajedno  s  brodom  padali  u  rulje  bjesnećih  valova  

Uz  žestoki  zvijuk  zavijao  je  vjetar  dalje  zrakom,  uz  bijesno  urlikanje 
jurili  su  talasi  dalje  pučinom,  a  česti,  jaki  blijesci  rasvjetljivali  su  more  i  na 
njemu  ladju,  o  čijoj  se  „kolombi"  objesio  mladi  mornar  Vice  zovući  po  imenu 
iz  valova  oca  i  brata  i  zalud  vičući  plačnim  glasom  u  noć  očajni  „ajuta". 


„HRVATSKO  KOLO"  (Nastavak) 

Ladislav  Ladanjski  napisao  je  prekrasnu  crticu  (Južinu),  koja  divno  pri- 
staje uz  crticu  „Majčine  oči",  objelodanjenu  u  prvoj  knjizi  „Kola".  U  prvoj 
vidi  Čovjek  Ladanjskoga  kao  zvaničnika,  a  u  drugoj  kao  nježnoga  oca,  kojemu 
ne  izmakne  ni  jedna  kretnja,  ni  jedna  riječca  njegovih  andjelaka.  Prekrasna 
je  to  studija  iz  života  onih  malenih,  koji  sačinjavaju  posebni  mali  svijet.  I  La- 
danjski bi  zadužio  našu  čitaću  publiku,  da  sakupi  svoje  kraće  radnje  i  da  jednom 
osvane  knjigom  svojih  radova  medju  kojima  nikako  ne  bi  smjela  manjkati  van- 
redno  uspjela  pripovijest  o  „Bončeku  Tribuhoviću". 

Konačno  je  u  ovoj  knjizi  još  medju  pripovjedačima  Ante  Jukić  (Veljko  Obra- 
dov)  s  novelom  iz  bosanskoga  sela  :  „Zar  je  tako  moralo  biti?"  To  je  iz  seoskoga  ži- 
vota prva  radnja  u  ove  dvije  knjige  „Kola",  kraj  koje  čovjek  ne  mora  žaliti  vre- 
mena, što  ga  je  potrošio  čitajući  ju.  Nije  pisana  po  receptu  predsjednika  i  služ- 
benoga kritičara  „Matice  Hrvatske",  u  njoj  nema  narodnih  poslovica  i  običaja, 
nema  u  njoj  dapače  ni  točno  opisane  narodne  nošnje  iz  onih  krajeva,  ali  je 

za  to  —  ipak  —  pripovijest  !  Vidi  se  pučki  pripovjedač  stare  Škole,  ali 
čovjek  pun  snažnoga  osjećaja.  Ritigovi,  Hranilovićevi,  pa  i  Jenovskijevi  osjećaji 
za  seljaka  nisu  ni  iz  daleka  nalik  Jukićevim.  Evo  samo  jednoga  mjesta,  iz  ko- 
jega će  se  Čitatelj  odmah  moći  o  tome  uvjeriti.  Mišo  se  ženi :  „Konac  svih 
njegovih  misli  bijaše,  da  mora  tako  biti,  jer  hoće  otac,  a  nužda  iziskuje.  Je  li 
mu  otac  odabrao  za  vjerenicu  Ivku,  Janju,  Margu  ili  Stašu,  za  njegovo  je  srce 
bilo  sve  jedno,  —  otac  Marko  je  rekao,  da  će  biti  valjana  kućanica,  a  kada  će 
biti  valjana  kućanica,  bit  će  i  valjana  vjerenica.  Tako  je  Mišo  mislio  svojim  (?) 
mozgom  i  svojim  srcem  i  s  tim  mislima  pošao  je  s  ocem  u  kuću  na  počinak,  jer 
je  valjalo  sutra  dobrahno  poraniti  na  rad  u  Kreku . . ,, . . .  a  u  večer  klonut  će  od 
umora  bez  ikakove  misli,  jedva  da  se  prekriži,  na  počinak.  Tako  će  živovati  i 
raditi  bez  ikakove  misli  sve  do  nedjelje,  a  dotle  će  se  valjda  i  te  misli  (jer  je 
on  čuo  i  o  drugačijoj  ženidbi)  smiriti,  pa  će  Čekati  ono,  Sto  mu  usud  donese  i 
Sto  mora  biti . . .  Obojica  (otac  i  sin)  su  legli  na  počinak  spokojno,  valjda 
jetakomirnaispokojnasavjest  seljačkoga  svijeta.  Tako 
spavaju  pravednici,  tako  spavaju  oni.  koji  krvavo  zaslu- 
žuju koricu  kruha...  Tako  može  spavati  seljak,  koji  se 
slijepo  i  odano  predaje  svomu  udesu,  koji  ne  shvaća  dru- 
gačiji život,  negoonakov,  kakavoni  provode..."  „Zar  je  tako 
moralo  biti?"  je  teška  tragedija  bosanskoga  seljaka,  kakovu  nismo  imali  pri- 
like već  davno  čitati.  Tmurna  i  ozbiljna,  kao  što  je  i  on  sam,  uza  svu  svoju 
odanost  udesu,  a  pisana  vrelom  krvi.  Ali  službeni  kritičar  pitat  će :  A  gdje  je 
izmirni  svršetak?  Reći  će  :  Mi  nikako  nemamo  volje,  da  se  uzrujavamo,  i  —  Ma- 
rinković  će  iznijeti  prvu  nagradu  ! 

O  „Ivanu  od  Pomuka"  od  Herme  Beralta  (Alberto  VVeber  i  Hermina  Brkić) 
ne  ću  opširno  govoriti.  Legenda  je  prikazivana,  propala  je,  i  kritika  i  općinstvo 
je  odbiše  i  to  je  sve. 

Da  je  kojom  srećom  osvanula  na  pozornici  barem  nekoliko  godina  poslije 
„Salome",  možda  bi  malo  sretnije  prošla.  Nije  posve  vjerna  kopija  „Salome" 
i  ako  se  mjestimice  vrlo  podudaraju,  ali  uspomene  na  snažno  Wildeovo  djelo 
bile  su  još  odviše  svježe  !  Čudno  je  samo,  da  već  dramaturg  nije  na  to 
pomišljao,  iznašajući  „Ivana  od  Pomuka". 

Nauku  zastupaju  u  drugoj  knjizi  „Hrvatskoga  Kola"  ovi  :  Dr.  F. 
Ilešić,  dr.  Kršnjavi,  dr.  R.  Horvat,  dr.  O.  Kučera,  dr.  Stjepan  Banović,  Jovan 
Hranilović,  Cherubin  šegvić,  dr.  D.  Lončar,  F.  §.  Kuhač,  Julije  Kempf  i  Vje- 
koslav  Klaić ;  a  „Književni  obzor"  ispuniše :  Ilešić,  Radić,  Jugović,  Lozovina, 
i  opet  Radić. 

Radnje  su  većinom  historijske  naravi,  kako  je  to  u  nas  već  i  običaj. 

Kakav  bi  to  bio  almanak,  kada  ne  bi  barem  dobra  polovica  naučnih  radnja 
obradjivala  historiju?  Kod  nas  se  još  uvijek  toliko  historizira,  da  nije  čudo, 
ako  se  ne  dospijeva  na  mnogo  važnije  stvari.  Izgleda  još  uvijek,  kao  da  nam 
je  sva  naša  nada  u  prošlosti.  Ali  zanimljivo  je  da  kraj  svega  toga  gotovo  nemamo 
niti  jedne  prave  i  potpune  historije  kulture  iz  bilo  kojega  razdoblja  naše 
prošlosti.  Neprestano  se  mučimo,  da  „sakupimo  materijal". 

Ima  doduše  ljudi,  koji  ne  vole  sakupljati  materijal,  nego  ono,  što  su  drugi 
sakupili  i  iznijeli  „obrade"  na  taj  način,  da  iz  cjeline  istrgnu  pojedine  dijelove, 

osvijetle  ih  malo  i  napišu  i  ponosom  naslov  „Roblje  u  Hrvatskoj".  Čovjek  bi 
mislio,  to  je  rasprava  napisana  na  temelju  novih  podataka,  —  ali  jest !  Che- 
rubin  šegvić  ne  voli  mnogo  tražiti  i  kopati  po  starim  spomenicima.  Laglje  mu 
je  pročitati  nekoliko  akademijinih  knjiga,*  koje  i  onako  nisu  poznate  široj 
javnosti,  i  napisati  na  temelju  onoga,  što  je  već  prije  nekoliko  decenija  izneseno 
raspravu  pod  novim  zvučnim  imenom.  Očito  je,  da  Cherubin  Šegvić  imade  mnogo 
smisla  za  manje  naporni  „naučni"  rad,  ali  ako  ćemo  pravo,  od  takova  „rada" 
našoj  javnosti  malo  koristi. 

Na  taj  se  način  dogadja,  da  čovjek  i  po  dva  puta  čita  iste  stvari,  samo 
Što  ih  je  svaki  put  drugi  iznio  i  pod  drugim  naslovima.  Kada  čovjek  hoće  takovom 
„radu"  dati  onu  cijenu,  koja  ga  po  pravu  ide,  onda  ta  cijena  još  uvijek  zaostaje 
daleko  i  za  najskromnijim  sabiranjem  materijala,  kao  što  ga  vidimo  u  Kem- 
fovim  „Prilozima  za  povijest  sredovječnoga  kaptola  sv.  Petra  kod  Požege". 
Zanimljivo  je  kako  Kempf  mora  —  da  istakne  važnost  požeškoga  kaptola  —  citi- 
rati (dakako  bez  naznake  odakle  citira)  —  Tkalčića.  Umjesto  da  čovjek  dozna 
štogod  opširnije,  štogod  novo  o  važnosti  nekadanjih  kaptola,  da  sazna  više 
nego  što  je  iznio  Tkalčić,  saznaje  lih  najsuše  podatke  o  tome  kada  i  koga 
spominje  koja  listina.  Umjesto  da  se  sve  one  listine  zadahnu  nekim  životom, 
da  ih  se  osvijetli,  da  ih  se  spoji  i  ono  što  je  u  njima  zabilježeno  dovede  u 
svezu  s  ostalim  dogodjajima  onoga  vremena,  iznese  se  nekoliko  brojki  i  imena. 

Ne  može  se  poreći,  da  se  i  za  takav  rad  ište  mnogo  napora,  ali  čemu  to 
objelodanjivati  u  almanaku,  koji  je  opredijeljen  za  širu  publiku. 

Taj  prigovor  vrijedi  za  dobre  dvije  trećine  naučnih  radnja  u  drugoj  knjizi 
„Hrvatskoga  kola", 
ldimo  redom. 

U  llešićevoj  radnji  „KačićMioŠić  i  slovinstvo  u  Slovenaca"  muči  se  autor  na 
neko  deset  stranica,  da  dokaže,  da  je  Kačić  bio  predmet  zanimanja  slovenske 
inteligentne  mladeži  i  da  je  naziv  „slovinski"  u  18.  stoljeću  mogla  donijeti 
crkvena  zajednica  slovensko-hrvatska.  U  tu  svrhu  citira  razne  bilješke,  pisma, 
pjesme,  novine,  dokazuje  na  široko  i  daleko,  a  čovjek  se  neprestano  pita  :  a  čemu 
sve  to?  Nigdje  se  ništa  ne  govori  o  tome,  što  slijedi  iz  toga,  ako  se  je  slovenska 
inteligencija  zanimala  za  Kačića  i  njime  direktno  bavila  i  kakovo  kulturno  i 
socijalno  značenje  ta  činjenica  uopće  ima.  Ovako  kako  je  to  Ilešić  napisao 
spada  njegova  radnja  jedino  u  koju  sasvim  stručnu  reviju  i  nikako  nije  jasno, 
čemu  je  to  trebalo  štampati  u  „Hrvatskom  kolu".  Da  je  to  doneseno  u  formi 
bilješke  od  deset  redaka  u  rubrici  „književni  obzor",  još  bi  nekako  išlo,  ali 
ovako  ne. 

To  vrijedi  i  o  Banovićevoj  raspravi  „Gundulićev  Osman  i  narodne 
pjesme",  u  kojoj  Banović  na  sedam  stranica  i  s  nekoliko  posve  lijepih  pri- 
mjera pokazuje,  da  postoji  velika  sličnost  izmedju  nekojih  mjesta  „Osmana" 
•  „Jegjupke"  i  „Osmana"  i  nekojih  narodnih  pjesama.  Za  onoga,  tko  studira 
Gundulića,  a  napose  „Osmana",  može  to  biti  vrijedno,  ali  odbor  Matice  Hrvatske 

*  Rački:  „Nutarnje  stanje  Hrvatske  prije  XII.  stoljeća"  i  još  nekoje  radnje.  Sto  da- 
kako, nije  naznačeno  u  šegvićevoj  raspravi,  nego  izgleda,  kao  da  su  podaci  crpeni  iz  sa- 
moga vrela. 

se  vazda  pozivlje  na  to,  da  su  matičine  knjige  odredjene  za  Široke  slojeve  i 
ona  odista  broji  upravo  medju  tim  širokim  slojevima  najviše  svojih  čla- 
nova. Pita  se  sada,  što  će  čovjek,  koji  jedva  znade,  da  je  Gundulić  uopće 
živio,  s  Banovićevom  raspravom,  a  što  s  llešićevom  i  s  još  nekim  sličnim? 
Kemfova  će  zanimati  požežane,  jer  se  u  njoj  radi  o  požeškom  kaptolu,  a  Krš 
njavijeva  lločane,  jer  se  bavi  i  njihovom  obnovljenom  crkvom,  ali  što  će  s  onim 
dvima? 

Za  one,  koji  se  specijalno  bave  literarnom  historijom  izdaje  se  dovoljno  knjiga 
i  listova,  koji  su  sebi  postavili  zadaćom  iznositi  i  pretresati  takova  pitanja,  pa 
nije  nužno  trpati  takove  stvari  u  „Kolo*'.  Nešto  veći  interes  mogla  bi  pobuditi 
Horvatova  „Politička  povjest  grada  Rijeke",  ali  je  i  ona  pisana  suviše  suho  i 
kada  ju  čovjek  pročita,  požali  vrijeme,  što  ga  je  potrošio  Čitajući  ju.  Autor  kao 
da  je  ostao  dužan  ravni  i  jasni  odgovor  na  glavno  pitanje. 

U  sasvim  stručni  Časopis  spadale  bi  Kuhačeve  ,,2etelačke  popijevke  plavih 
Hrvata  iz  hrvatskoga  zagorja"  i  Kučerina  „Elektriciteta  i  munjina". 

Prva  je  kao  stvorena  za  „Glazbeni  vijesnik",  a  druga  recimo  —  za  „Na- 
stavni vijesnik",  jer  prva  je  uopće  nepristupačna  onima,  koji  ne  poznaju  kajdi, 
a  druga  onima,  koji  se  ne  bave  intenzivno  nekim  specijalnim  granama  prirodnih 
znanosti. 

Ja  shvaćam,  da  se  Kučera  nije  mogao  upuštati  u  potanko  tumačenje  svih 
onih  pojava  i  teorija,  kojih  se  u  svojoj  raspravi  dotiče,  ali  ne  mogu  onda  ra- 
zumjeti, kakovu  svrhu  imade  objelodanjivati  takovu  radnju  u  ovakovom  alma- 
naku.  Autor  jamačno  pretpostavlja,  da  su  čitatelju  poznati  svi  oni  pojavi, 
pojmovi  i  izrazi,  kojima  se  on  u  svojoj  raspravi  služi,  ali  se  kruto  vara.  Kod 
nas  su  se  do  sada  daleko  premalo  gojile  prirodne  znanosti,  nego  da  bi  mogla 
barem  jedna  petina  matičinih  čitatelja  s  nekom  koristi  čitati  ovaku  radnju. 

Odviše  se  je  pisalo  o  historiji ! 

Matičine  čitatelje  može  se  smatrati,  Što  se  tiče  naobrazbe,  ljudima  srednjo- 
školske  naobrazbe,  a  ja  sam  uvjeren,  da  će  samo  rijetki  srednjoškolci  moći  čitati 
Kučerinu  raspravu  s  potpunim  razumijevanjem.  Čemu  pretpostavljati,  da  će  onaj, 
tko  je  o  svemu  tomu  tek  nešto  čuo  u  srednjoj  školi,  moći  bolje  razumjeti  ta- 
kovu radnju  poslije  nekoliko  godina,  nego  dok  je  u  školi? 

Kučerina  rasprava  najljepši  je  dokaz,  kako  slabo  je  osnovana  isprika  ma- 
tičinoga odbora  (kojom  se  odbor  vrlo  često  služi),  da  je  svrha  Matice  promicati 
u  prvom  redu  naučnu  knjigu.  Jer  ako  se  danas  govorio  potrebi 
promicanja  nauke,  onda  se  pod  tim  valjda  ne  misli  samo 
historiju,  negopri  je  svegaprirodnena  u  ke.  A  Kučerina  radnja 
najbolje  pokazuje,  što  znači  htjeti  napisati  takovu  radnju  za  almanak,  koji 
je  opredijeljen  za  najšire  slojeve.  Jer  izmedju  naobrazbe  poprečnoga  Čovjeka 
i  onoga,  koji  se  može  takovom  radnjom  koristiti,  tako  je  ogroman  jaz,  da 
se  nikako  ne  može  zatrpati  s  nekoliko  stranica  takova  štiva.  I  upravo  je 
smiješno  zastupati  stanovište,  da  je  baš  Matica  dužna  zatrpavati  takove  ja- 
zove. Nekada,  dok  nismo  imali  raznih  društava,  institucija,  listova,  nekada 
dok  je  i  škola  manje  brige  posvećivala  tim  pitanjima,  imalo  je  smisla  zahtije- 
vati od  Matice  da  ona  to  obavlja,  ali  danas  bi  bila  dužnost  tih  društava,  da  jef- 
tinim izdanjima  prijevoda  ili  originalnih  radnja  (koje  dakako  ne  bi  smjele  biti  kom- 

pilacijeod  onoga,  što  je  prije  10—15  godina  vani  vrijedilo  kao  posljednje  !)  po- 
pularizuju  nauku.  Treba  rad  podijeliti,  jer  su  sada  i  u  tom  pogledu  prilike 
ipak  ponešto  drugačije,  nego  što  su  bile,  kada  se  je  Matica  osnivala.  Ona- 
kovim  izdanjima  moglo  bi  se  sustavno  odgajati  i  široke  slojeve  i  uvoditi  ih 
sve  većma  u  pojedine  struke,  a  ovakovim  načinom  ne  postizava  se  ništa,  gubi 
se  prostor  i  rad.  Htjeti  prikazati  u  kratkim  crtama  rezultate  iz  posljednjega 
vremena  na  polju  prirodnih  nauka  i  htjeti  to  napisati  za  široku  publiku,  znači 
ne  obaviti  posla,  jer  je  na  ovaj  način  neizvediv. 

Sasvim  je  drugačije  s  lijepom  knjigom.  Brigu  oko  produkcije  lijepe  knjige 
ne  može  se  prenijeti  na  koga  drugoga,  a  valjda  dopuštaju  i  gospoda  oko  Matice, 
da  ta  briga  ne  mora  biti  najmanja. 

Ako  se  dakle  bilo  kada  jaz  u  naobrazbi  izmedju  pojedinaca  i  večine,  uzme 
razlogom,  za  strogu  pažnju  glede  toga,  što  če  se  štampati  u  Matici,  onda  to  ima 
vrijediti  u  prvom  redu  za  naučnu,  a  ne  za  lijepu  knjigu.  Bude  li  se  obratno 
postupalo,  onda  če  nam  lijepa  knjiga  još  gore  prolaziti,  nego  do  sada,  a  naučnoj 
od  toga  nikakove  koristi. 

Jovo  Hranilovič  misli  o  tome  dakako  drugačije.  On  drži,  da  su  nazadovanju 
naše  poezije  krivi  posve  drugi  uzroci.  Po  njegovom  gine  smisao  za  poeziju, 
naročito  za  stih,  jer  je  „mnogo  tomu  doprinijela  općenita  lomljava  i  žurba  pro- 
vedbe materijalističkoga  shvatanja  borbe  za  opstanak  i  prenos  principa  selekcije 
i  teorije  descendencije  i  na  duševni  život,  a  najviše  krivnje  nosi  na  svojoj 
grbači  monistička  filozofija,  koja  u  posljednjoj  svojoj  analizi  nije  nego  prirodni 
refrain  staro  i  novovječnoga  panteizma".  (Najnovije  hrv.  pjesničtvo.) 

Vrlo  učeno  zar  ne? 

Sječa  na  jedno  mjesto  iz  „Silom  bolesnika"  kada  liječnik  —  silom  bo- 
lesniku —  tumači  narav  i  uzroke  njegove  bolesti. 

Ali  neka  bi  i  bilo  —  samo  da  je  ispravno.  Ali  to  je  odjek  onoga,  što  su 
nekoji  priznati  starci  prije  više  godina  vani,  u  Europi  napisali  i  ništa  više.  — 
Svaka  je  umjetnost  odraz  svoga  vremena,  pa  tako  i  poezija  i  sasvim  su  drugi 
uzroci  radi  kojih  sve  to  većma  gine  za  nju  smisao.  Nije  ovdje  mjesto  rasprav- 
ljati o  tim  uzrocima,  ali  može  se  reći,  da  medju  te  uzroke  spada  i  onakov  za- 
starjeli nazor  Hranilovićev,  što  sam  ga  malo  prije  citirao. 

Medjutim,  nema  smisla  raspravljati  s  Hranilovićem  o  takovim  stvarima, 
jer  on  i  sam  ne  uzimlje  ozbiljno  sve  ono,  što  je  napisao  u  uvodu  svoje  radnje. 
Na  jednom  mjestu  kiže  : 

„Nema  sumnje,  da  je  glavnim,  čisto  našim  uzrokom  neljubavi  našega  op- 
ćinstva za  našu  savremenu  pjesničku  proizvodnju  i  trvenje  medju  takozvanim 
„mladima"  i  „starima",  medju  pristašama  i  protivnicima  „moderne".  Posljedice 
te  borbe  svaki  dan  su  sve  očitije.  Ravnodušnosti  našega  općinstva  prema  domaćoj 
knjizi  dobro  dolazi  svaki  i  najmanji  povod  i  razlog,  da  njime  ispriča  svoje  od- 
nemarivanje  domaćega  štiva  i  posizanja  za  tudjom  knjigom". 

Ovo  je  zanimljivo.  J;r  u  „Glasu  Matice"  pisalo  se  nekoliko  puta,  da  nema 
ni  spora,  ni  trvenja,  (V  Klaić,  pa  Bazala),  jer  da  nema  „starih"  ni  „mladih'« 
(Hranilovič,  jer  je  Marjanović  ustvrdio,  da  prave  „moderne"  u 
opće  kod  nas  nije  bilo),  a  sada  najednom  postoji  trvenje,  postoje  „mladi" 
i  „stari". 

Kako  se  vremena  mijenjaju  ! 

Ako  ne  postoje  „stari"  i  „mladi"  onda  ne  može  biti  trvenja,  pa  ni  kakovih 
posljedica  od  toga. 

Ali  to  je  priznanje  i  inače  vrlo  zanimljivo.  Iz  njega  se  dade  tako  lijepo 
pročitati  duševno  raspoloženje  novosadskoga  župnika,  kada  hoće  da  ga  njegovi 
sumještani  uvaže  kao  pjesnika. 

—  Jeste  li  čitali?  —  pita  samosvi jesno  njegov  pogled,  kad  on  napiše  koju 
od  svojih.  A  oni  mu  odvraćaju : 

—  A  koji  će  vrag  čitati  te  vaše  stvari,  kad  se  uvijek  svadjate  !  — 

I  Jovo  Hranilović  uzimlje  to  ozbiljno  kao  „sasvim  naš  uzrok  neljubavi 
našega  općinstva  za  našu  savremenu  pjesničku  proizvodnju".  On  bolan  ne  vidi, 
da  je  to  samo  „vic",  kakovim  se  ovakovi  ljudi  znadu  često  poslužiti. 

Slično  se  potužio  na  nehaj  naše  čitače  publike  jedan  drugi  književnik,  koji 
takodjer  živi  u  provinciji,  pa  iznosi  (prigodom  jedne  recenzije)  za  ilustraciju 
toga  nehaja  „činjenicu",  da  ta  publika  smatra  literatom  čovjeka,  „koji  pije 
na  litre,  a  plaća  na  rate"  . . . 

Ali  to  sve  ne  valja  tako  tragično  uzimati  .  .  . 

Ljudi  u  provinciji  su  često  Šaljive  naravi,  a  naši  literati  vrlo  ozbiljni.  Inače 
i  ti  ljudi  vole  Čitati  valjane  pjesme  i  poštuju  literate. 

U  već  spomenutoj  Hranilovićevoj  raspravi  „Najnovije  hrvatsko  pjesništvo" 
imade  još  nekoliko  takovih  mjesta,  koja  vrlo  lijepo  prikazuju  osjetljivost  čovjeka, 
koji  živi  u  provinciji,  pa  misli,  da  se  cijeli  svijet  kreće  oko  njegove  osobe. 
Evo  kako  on  tumači  uzroke  nehaja  naše  čitače  publike  za  poeziju : 

„Uzročnici  toga  kobnoga  spora  (a  negdje  prije  je  ozbiljno  tvrdio,  da  spora 
uopće  nema),  koji  su  unašanjem  tudjinskih  nastranosti  u  našu  književnost  po- 
čeli stvarati  taj  darmar,  otudjivati(?)  naše  općinstvo  domaćoj  knjizi,  ne  će  da 
uvide,  da  su  bili  i  da  su  još  uvijek  na  krivom  putu". 

E,  kad  ne  će  pa  ne  će,  čemu  ih  onda  neprestano  optuživati?  Kad  ne  će? 

Ali  sada  dolazi  istom  ono  pravo,  ono  zanimljivo  i  vanredno  karakteristično 
mjesto  toga  tumačenja : 

„Njihovo  (t.  j.  naše,  nas  svih,  koji  ne  ćemo,  pa  ne  ćemo  t)  omalo- 
važavanje naših  pjesni  ka  i  pjesništva  starije  genera- 
cije (aha  !);  njihovo  nastojanje,  da  pjesnike  osamdesetih 
godina,  od  kojih  neki  još  i  danas  uvijeks  istim  zano- 
som pjesnikuju  (a  tako !  — no  sada  smo  na  čistu-!),  proglase  ne- 
znatnim epigonima;  njihovo  bučno  pravljenje  reklame  za 
pristaše  „moderne"  (dakle  to  tako  boli  Hranilovića)  i  njihova  djela  u 
domaćim  i  stranim  listovima,  urodilo  je  samo  tim  kobnim  uspjehom,  da  naši  širi 
slojevi  počeše  u  opće  omalovažavati  naše  pjesništvo  i  ne  brinuti  se  za  nj". 

Kako  se  divno  u  tim  riječima  zrcali  duševno  raspoloženje  nekih  zanosnih  i 
ustrajnih  pjevača  „iz  osamdesetih  godina",  sva  njihova  tuga  i  ogorčenost  na 
tu  nezahvalnu,  neodgojenu  mladež,  na  sav  taj  nezahvalni  svijet. 

Tako  divno,  kako  to  ne  bi  bio  kadar  prikazati  ni  jedan  literarni  historik. 

Ali  to  sve  nije  ispravno.  Ma  da  nam  je  žao  što  moramo  rušiti  lijepu  i  inače 
simpatičnu  tugu  i  ogorčenost  nekih  pjesnika  iz  osamdesetih  godina,  moramo 
istaknuti  —  istini  za  volju  !  —  da  mladi  nisu  omalovažavali  pjesnike  i  pjes- 

ništvo  starije  generacije  uopće.  Mladi  uvažavaju  —  i  te  kako!  —  neke  pjesnike 
starije  generacije,  dapače  i  neke  pjesnike  iz  osamdesetih  godina  (Kranjčević), 
ali  dakako  ne  sve  i  ne  upravo  one,  koji  s  istini  zanosom  još  i  danas  pjes- 
nikuju  ! 

Svakako  je  hvalevrijedno  da  imade  pjesnika,  koji  su  ustrajni  i  nepokolebivi 
u  svom  zanosu,  ali  to  još  nije  dosta. 

To  samo  prečesto  sjeća  na  neke  gospodjice,  koje  su  već  premašile  dobu 
cvjetanja,  pa  se  još  uvijek  jednakim  zanosom  kite,  ističu  i  na  sebe  svraćaju 
pozornost. 

Poezija  je  djevojčica,  koja  Često  ne  voli  starcima,  jer  ju  oni  ne  umiju 
strastveno  ogrliti,  milovati,  cjelivati  i  s  njom  se  stopiti  u  jedno . . .  Njihove 
drhtave,  staračke  ruke  njoj  su  kadikad  nemile,  a  njihove  blijede  usnice  od- 
vratne . . .  Njoj  je  u  njihovom  zagrljaju  dosadno,  pa  ako  ju  silom  ustavljaju  i 
ne  puštaju  iz  svoga  zagrljaja,  postaje  i  ona  dosadna,  nervozna,  bolesna,  slaba. 

Zar  toga  nekoji  pjesnici  iz  osamdesetih  godina  ne  uvidjaju?  Zar  ne  opažaju- 
da  u  takovim  neprirodnim  odnošajima  ima  nešto  perverzna,  nešto  bolesna  i  ne 
dopuštena  ? 

Pjesnika  osamdesetih  godina  boli  reklama,  što  ju  mladi  čine  mladima.  Do- 
zvolimo, recimo  da  je  to  reklama,  ako  baš  hoćete  da  je  tako  nazovemo,  ali  zar 
on  zaboravlja,  da  su  upravo  mladi  i  te  koliku  reklamu  Činili  nekojim  pjesnicima  sta- 
rije generacije  i  nekojima  upravo  iz  osamdesetih  godina? 

Shvaća  li  on,  da  se  svatko  zagrijava  za  ono,  što  mu  je  bliže  i  napokon,  pri- 
znaje li  on,  da  su  sebi  i  pjesnici  starije  generacije  i  iz  osamdesetih  godina  pravili 
reklamu.  Dakako,  onda  nije  bilo  potrebno  praviti  toliko  reklame,  jer  su  ljudi 
našu  knjigu  voljeli,  jer  je  pjesma  bila  aktuelna,  jer  je  bila  savremena.  Ali 
danas  nije  tako.  Ustrajni  i  zanosni  pjesnici  su  povrijedjeni  u  svom  ponosu, 
jer  se  njihova  „ustrajna  zanosnost"  dovoljno  ne  cijeni  i  obaraju  se  svom  žesti- 
nom na  svoje  protivnike.  Publika  je  njihova  već  davno  na  umoru,  a  druga,  nova 
odgaja  se  tudjim  štivom,  jer  ju  ne  zadovoljava  ono,  Što  joj  još  i  danas  nu- 
djaju  ustrajni  pjesnici  iz  osamdesetih  .  . .  Ustrajni  pjesnici  medjutim  ne  napu- 
štaju pozicija,  naprotiv  očajnički  se  hvataju  raznih  slamki,  a  mladji  ne  mogu 
izdanjima  ,,u  vlastitoj  nakladi"  osvajati  natjlo.  I  tako  nastaje  zastoj,  radja  se 
apatija,  i  nehaj. 

Ustrajni  pjesnik  Jovo  Hranilović  i  njegovi  plaćidruzi  to 
sve  vrlo  dobro  znadu,  oni  to  sve  uvidjaju,  ali  sebi  ne  mogu 
pomoći. 

Pa  i  jest  teška  situacija,  u  kojoj  se  nalaze  i  u  kojoj  imade  mnogo  uzvišene 
i  poštovanja  vrijedne  tragike. 

Umrijeti  je  teško,  ali  umirati  još  teže. 

Medjutim  neka  se  tješe.  —  Mladi  su  podignuli  već  toliko  lijepih  spomenika 
—  vrijednim  pokojnicima  (od  kojih  su  neke  porušili  najmladji  i  opet  na  svoju 
ruku  —  što  ćemo,  to  je  već  sudbina  svih  spomenika,  koje  se  mora  podizati  !), 
pa  će  znati  odati  dostojnu  poštu  i  njima. 

Samo  neka  se  tako  teško  ne  spremaju  !  Samo  neka  se  malo  požure  ! 

Zakone  prirode  treba  poštivati  ! 

Sama  radnja  Hranilovićeva  o  „Najnovijem  hrvatskom  pjesništvu",  koja 
obuhvaća  neko  24  stranice  (ako  predjemo  preko  znamenitoga  uvoda,  iz  kojega 
sam  nekoja  mjesta  već  prikazao),  imade  inače  sva  obilježja  ostalih  Hranilovićevih 
radnja  takove  vrsti.  Prva  i  glavna  značajka  je  subjektivnost,  ali  u  tolikoj 
mjeri,  kako  to  samo  čovjek  može  očekivati  od  ustrajnoga  i  uvrijedjenoga  pjes- 
nika, koji  se  ovdje  prikazuje  i  kao  ustrajni  branič  tradicionalne  poezije  ideal i- 
stičnoga  smjera,  a  napose  kao  Matičin  službeni  kritičar.  On  to  medjutim  ni 
malo  ne  taji,  nego  na  jednom  mjestu  sasvim  iskreno  priznaje,  da  je  prikaz 
napisao  samo  za  to,  da  pokaže,  kako  u  „Matici"  još  uvijek  ima  dobrih  radnja 
—  i  to  ovim  riječima  : 

,,I  tako  bi  bio  gotov  s  prikazom  „Savremenikovih"  pjesama,  u  k  o  li  k  o 
sam  tim  prikazom  htio  ustanoviti,  da  štrajkovanje 
nekih  modernističkih  pjesnika  protiv  „Matice"  i  nji- 
hovo tabor  ište  u  stupcima  „Savremenika"  nije  eo  ipso 
dokazom,  da  se  je  s  njima  preselila  iz  „Matice"  u  „Sa  v  re- 
men i  k"  sva  pjesnička  dobrota  i  ljepot  a". 

On  je  dakle  tim  prikazom  htio  ustanoviti,  da  „Savremenikove"  pjesme 
nisu  dobre  za  to,  da  pokaže,  da  su  pjesme  u  Matici  još  uvijek  dobre,  a  jer  je 
takovo  dokazivanje  —  s  unaprijed  postavljenom  namjerom,  da  se  nešto  prikaže 
crnim,  ne  bi  li  ono  drugo  ispalo  ljepše  i  bjelije  —  smiješno  i  djetinjasto,  to  se  ne 
ćemo  potanko  baviti  Hranilovićevom  kritičarskom  rabotom. 

Da  taj  cijeli  prikaz  nije  imao  druge  svrhe  nego  napasti  mlade  i  pokaditi 
onima,  koji  uz  njih  ne  pristaju,  vidi  se  već  odatle,  što  je  Hranilović  uzeo  pre- 
tresati pjesme,  koje  su  štampane  u  razdoblju  od  niti  jedne  cigle  godine.  Istrgnuti 
iz  razvoja  tako  kratko  razdoblje  kao  što  je  jedna  godina  i  htjeti  po  tome, 
što  je  spjevano  u  godinu  dana  suditi,  nije  ništa  drugo,  nego  puka  samovolja 
ili  dokaz  kritičarske  nesposobnosti,  ako  se  za  tim  ne  krije  kakav  drugi  posebni, 
strančarski  ili  još  gori  osobni  razlog.  Ne  može  se  pod  sigurno  uzeti,  da  je 
Hraniloviću  bilo  samo  do  toga,  da  napiše  dvadeset  i  četiri  stranice  (t.  j.  jedan 
i  pol  arka,  arak  po . . .)  bilo  o  čemu,  pa  stoga  treba  uzeti  drugu  pretpostavku 
a  ta  je  —  strančarstvo. 

Uz  to  strančarstvo,  koje  se  provlači  kroz  cijelu  Hranilovićevu  radnju,  iz- 
bijaju osim  toga  jednostranost  u  shvaćanju,  što  je  i  posve  naravno  kod 
kritičara,  koji  je  u  isto  doba  —  velečasni,  zatim  površnost  i  nepoznavanje  mno- 
gih stvari,  što  bi  ih  kritičar  ipak  morao  znati. 

Njemu  se  primjerice  ne  dopada  i  on  najoštrije  odsudjuje  Vidrićeva  „Gonzagu", 
jer  se  „utoj  psihopatičnoj  pjesmi  zloupotrebljuje  i  izvrće  smisao  jedne  biblijske 
Spasiteljeve  izjave",  jer  su  u  njoj  „spojene  nespojive(?)  protivnosti"  t.  j.  Gon- 
zaga  i  bludnica,  i  jer  ga  ta  pjesma  sjeća  na  neke  slike  „za  prosti  svijet,  na  ko- 
jima su  naslikani  redovnici  sa  crvenim  nosovima,  gdje  leže  ili  kucaju  čašom  o 
čašu  pred  velikim  bačvama  u  manastirskim  podrumima". 

Ja,  bože  moj,  ako  čovjek  uzimlje  kritičarsko  pero  u  ruke  kao  velečasni, 
onda  se  mora  sjetiti  i  crvenih  redovničkih  nosova,  u  koje  nitko  ne  dira . . . 

A  što  se  tiče  „spajanja  nespojivih  protivnosti",  to  ne  će  sasvim  odgovarati 
tvrdnji  velečasnoga.  Ako  se  velečasni  ushtije  malo  zamisliti,  sjetit  će  se  i  sam 

da  su  takove  i  slične  protivnosti  već  često  bile  dovadjane  u  svezu,  u  literaturi  i 
umjetnosti.  Pa  napokon  čemu  prevraćati  toliko  očima  radi  toga,  što  je  pjesnik 
kusao  u  pjesmi  „spojiti"  nešto,  što  se  u  životu  tako  često  susriće . . . 

Ja  u  toj  pjesmi  nikako  ne  mogu  vidjeti  „svetogrdno  vrijedjanje  pieteta 
prema  kršćanskim  svetinjama". 

Ali  dakako,  ako  se  velečasnomu  čini,  da  u  našem  savremenom  moderni- 
stičkom pjesnikovanju  „sve  više  nestaje  vjere  u  opstojnost 
transcedentalnog  svijeta,  te  životvorne  vjere,  bez 
koje  nema  ni  poezijipravoga  života"  i  da  je  to  uopće  važno 
i  vrijedno  spominjati,  onda  nije  čudo  što  tako  sudi  o  „Gonzagi". 

To  je  sasvim  u  redu,  da  se  to  njemu  —  velečasnomu  —  tako  čini,  ali  je 
nezgodno,  ako  čovjek  s  takovim  nazorima  uzimlje  u  ruke  kritičarsko  pero. 
Onda  je  sasvim  naravno,  da  mu  se  mora  dopasti  pjesnički  rad  M.  Sabića,  ,,k  o- 
jegatakodjer  zanima  problem  tajne  života,  i  on  kuša, 
da  ga  odgoneta;  ali  ne  lupa  glavomozid  i  ne  da  se  sme- 
tati u  svojem  idilskom  mir  u". 

To  je  tako  lijepo  rečeno,  da  se  moram  malo  zabaviti  s  tim  nazorom. 

Ja  ovdje  nemam  pred  očima  Sabića  i  njegov  pjesnički  rad  i  nikako  u  to 
ne  mislim  dirati  —  nego  samo  Hranilovićev  nazor. 

Dakle  ne  lupati  glavom  o  zid  i  ne  dati  se  smetati  u  svojem  idilskom  miru? 
To  je  recimo  ona  najdeblja,  najvrednija  nota,  je  li?  —  Ali  ako  tkogod  ne  poznaje 
toga  idilskoga  mira,  ako  mu  je  odvratan,  jer  ga  odviše  sjeća  na  stanovite  če- 
tveronošce, kojima  je  takodjer  idealom  takav  idilski  mir ;  ako  tkogod  ne  može 
shvatiti  problema  tajne  života  u  idilskom  mini,  jer  je  mnogo  i  mnogo  puta 
lupio  glavom  o  zid;  ako  je  u  koga  prevruće  srce,  ukratko,  ako  nema  šezdeset 
i  toliko  godina,  veliki  trbuh,  stalne  dohotke  i  uredjeno  kućanstvo,  ako  mu  je 
srce  prevruće  —  šta  onda?  Zar  takav  pjesnik  nikako  ne  bi  mogao  naći  priznanja 
u  velečasnoga?  Velečasni  će  reći,  da  on  toga  nije  nigdje  ustvrdio.  Dakako,  nije 
izravno,  ali  se  iz  svega  vidi,  da  su  mu  takovi  pjesnici,  koji  u  idilskom  miru 
riješavaju  probleme  tajna  života  najmiliji.  A  u  tome  jest  ponajdublji  razlog, 
s  kojega  je  njemu  tako  teško  prodrijeti  u  duh  mladjih  (odista  i  po  svom  srcu 
mladjih)  pjesnika  i  pravedno  ih  ocijeniti. 

Kako  daleko  znade  velečasni  zaći  na  običnu  seosku  propovijedaonicu,  kada 
progovara  i  kao  kritičar,  najbolje  se  vidi  iz  onoga  mjesta,  kada  govori  o  Zvo- 
nimiru Devčiću :  „Druga  njegova  pjesma  u  I. -II.  svesci  druge  knjige  „Savreme- 
nika"  pod  naslovom :  „Mrtvi  dani"  suviše  je  sumorna.  Pjesnik  dobro  naslućuje, 
što  bi  moglo  učiniti  mu  život  opet  milim :  „Dajte  mi  vjeru,  koja  spašava,  dajte 
mi  žića  cilj  i  devizu  —  spreman  sam  za  njih  bez  slave  —  badava,  —  mrijeti 
u  negvam  ili  na  križu". 

Hranilović  to  citira  podcrtavajući  riječi :  „Dajte  mi  vjeru",  a  onda  „salbungs- 
voll"  dodaje,  onako  sasvim  kao  kakav  seoski  župnik :  „Vjera  je  dar  božji,  bez 
kojega  nema  ni  sretna  života,  ni  dobre,  vedre  utješnice  poezije"  —  i  pri  tom 
dakako  misli  pravu  i  čistu  rimokatoličku  vjeru  ! 

To  je  svakako  najljepši  primjer  za  to,  da  se  vidi,  što  se  može  dogoditi 
onomu,  tko  se  zabuni  pa  ode  medju  kritičare  umjesto  na  „predikalnicu".  Čudno 

je  samo,  Sto  nije  Devčića  odmah  uputio,  kako  bi  mogao  steći  milosti  vjere  i 
koje  su  to  sve  milosti. 

Veljko  Tomić  mu  se  dakako  ne  svi  d ja,  jer  je  mogao  napisati  u  jednoj  pjesmi 
da  je  „polustvor  čovjek  izmilio  iz  znoja  i  praha  i  polutame",  a  objava —  dakako 
—  tvrdi,  da  je  prvi  čovjek  sasvim  drugačije  postao ! 

Iz  svega  izlazi,  da  se  naS  dragi  pjesnik  iz  osamdesetih  godina  sve  većma 
snalazi  u  svom  idiličkom  zvanju  župnika  i  duhovnoga  pastira,  ali  da  mu  halja 
literarnoga  kritičara  biva  sve  to  tjesnijom. 

Ali  Hranilović  znade  biti  ne  samo  do  kraja  subjektivan,  jednostran,  strančar, 
nego  i  površan,  neispravan,  nepouzdan,  kao  kritičar. 

Za  njega  su  pjesme  grofa(!)  Ludovika  Nixicha  „ispjevane  u  tudjini,  nose 
na  sebi  obilježje  tudjinštine"  i  sve  to  za  to,  jer  je  kao  mjesto,  u  kojem  su 
spjevane  naznačen  —  Bađen.  —  A  Hranilović  jadan  ne  zna,  da  je  „grof 
Ludovik  Nixich"  pseudonim  čovjeka,  koji  je  doduše  ,,pl.",  ali  nije  bio  nigda 
dalje  od  Gorice  ili  Dugoga  sela,  da  taj  čovjek  pravo  reći  i  ne  pozna  tudjine, 
jer  nije  bio  —  pomislite !  —  ni  u  Beču  ! 

Ali  za  to  naš  kritičar  štampa  ime  Adolfa  Makale  pod  navodnicima,  htijući 
time  reći,  da  je  to  valjda  nekakav  pseudonim,  a  ne  zna,  da  Adolf  Makale  radi 
već  više  godina  kao  hrvatski  književnik. 

Eto,  što  se  sve  može  dogoditi  kritičaru  Hranilovićeva  kova. 

čudo  je  samo,  što  nije  i  u  pjesmi  ,,Z.  L.-a,"  koja  je  štampana  u  „Dom.  Og- 
njištu" pod  naslovom  „Prvi  stih"  opazio  obilježja  tudjinštine,  jer  je  kraj  Z.  L. 
naznačeno  ime  Lavov  kao  ime  grada,  u  kom  je  pjesma  spjevana.  Ali  naš  kri- 
tičar je  to  previdio,  pa  mudruje  ovako :  „Ako  je  pjesma  „Prvi  stih"  u  sv.  VI. 
„Dom.  Ognjišta"  doista  prvi  stih  Z.  L.  Lavova,  onda,  ako  i  ne  znam,  tko  se 
pod  tim  pseudonimom  krije,  moram  reći,  da  je  taj  početak  prilično 
dobar". 

Ne,  velečasni,  Lavov  nije  nikakav  pseudonim,  nego  je  to  upravo  Lavov 
iliti  Lemberg,  a  autor  „Prvoga  stiha"  sakrio  je  svoje  ime  pod  inicijale  Z.  U 
ma  da  to  nisu  nipošto  inicijali  njegova  imena,  a  nije  početnik,  nego  radi  lite- 
rarno već  najmanje  deset  godina,  pa  je  izdao  već  i  nekoliko  knjiga,  a  spjevao 
je  već  mnogo,  mnogo  pjesama. 

Takovih  zanimljivih  „sitnica"  našlo  bi  se  i  više  i  mnogo  više  u  slavnom 
Hranilovićevom  prikazu  „Najnovijega  hrvatskoga  pjesništva",  ali  napokon,  nije 
na  meni,  da  učim  velečasnoga  kritičara,  kako  treba  čitati  pjesme  i  naslove  i  kako 
ne  valja  nagliti  sa  sudovima. 

(Svršit  će  se.) 

DR.  ALEKSA  1V1Ć:  NEŠTO  0  FRANJI  TAHIJU 

PRILOG  POVIJESTI  SELJAČKE  BUNE  a  1573- 

U  vremenu,  kad  je  ugarska  država,  iznurena  silnim  unutrašnjim  trzavicama, 
počela  da  osjeća  u  punoj  mjeri  težinu  nadmoći  turske,  spominje  se  porodica  Tahi 
prvi  put  u  hrvatskoj  povijesti.  Od  1518.  godine  često  puta  dolazi  pred  banski  sud 
vlastelin  Ivan  Tahi,  da  se  parbi  s  hrvatskim  susjedima  svojim.  Četiri  godine  pred 
muhačku  bitku  sklopi  ovaj  Tahi  ugovor  sa  priorom  vranskim  Matom  Baračem 
radi  otkupa  prioratskih  dobara.  Taj  ugovor  potvrdi  i  kralj  Ljudevit  13.  oktobra 
1522.,  te  tako  dodje  familija  Tahi  u  posjed  mnogobrojnih  gradova  slavonskih  i 
od  ovog  doba  kroz  pedeset  i  više  godina  igraju  Tahijevci  vidnu  ulogu  u  životu  hr- 
vatske vlastele  i  hrvatskoga  naroda. 

Prior  vranski  Matija  Barač,  budući  slab  i  nesposoban,  pustio  je  potpunce 
upravu  priorata  okretnome  Ivanu  Tahiju.  Moćni  vlastelin  ovaj  stojao  je  u  velikoj 
milosti  kod  kralja  Ljudevita  II.,  koji  mu  podijeli  naslov  jajačkoga  bana,  a  počet- 
kom 1524.  imenuje  ga  banom  hrvatskim.  No  pred  muhačku  bitku  i  neko  vrijeme 
poslije  nje  odlikovali  su  se  hrvatski  velikaši  kao  rijetko  kad  samostalnošću.  Oni 
ne  htjedoše  priznati  Tahija  za  bana,  te  se  ovaj  morao  zadovoljiti  i  nadalje  upra- 
vom dobara  vranskoga  priorata.  S  banderijumom  vranskog  priora  išao  je  Tahi 
1525.  protiv  Turaka  i  po  nalogu  Krste  Frankopana  čuvao  je  brodove  na  Savi,  dok 
je  Frankopan  s  ostalom  vojskom  potukao  Turke  kod  Jajca  i  oslobodio  ovaj  grad 
od  obsade  turske. 

Iste  godine  nametne  kralj  Ljudevit  ponovno  Tahija  Hrvatima  za  bana.  No 
Hrvati  se  opet  odupriješe  i  sazvaše  26.  januara  1526.  sabor  u  Križevac,  na  kome 
su  čak  i  0  tom  raspravljali,  da  ugarskom  kralju  otkažu  poslušnost  pa  da  se  spora- 
zumu s  Turcima.  Od  ovog  sporazuma,  medjutim,  ne  bi  ništa,  no  svakako  je  ovo 
doba,  kad  su  Hrvati  mogli  s  uspjehom,  da  se  odupru  nepoćudnome  banu,  za  po- 
tomke njihove  vrlo  poučno. 

Početkom  1526.  godine  umrije  vranski  prior  Matija  Barač  i  kralj  Ljudevit 
ugovori  s  Tahijem,  da  upražnjeno  mjesto  priorsko  pripadne  Franji  Tahiju,  deveto- 
godišnjem sinu  Ivanovu,  ali  dok  Franja  ne  naraste  do  20.  ili  21.  godine,  brinut  će 
se,  prema  ovom  ugovoru,  0  dobrima  priorskim  Ivan  Tahi.  Na  ovaj  način  htio  je 
kralj  da  dade  Tahiju  naknadu  za  izgubljenu  čast  bansku.  Ovdje  čujemo  prvi  put 
za  ime  Franje  Tahija  i  prema  ovoj  vijesti  rodio  se  on  otprilike  1516.  ili  1517.  godine. 

U  krvavoj  bici  muhačkoj  29.  avgusta  1526.  učestvovao  je  i  Ivan  Tahi,  vodeći 
banderijum  priorata  vranskoga  i  boreći  se  pokraj  Franje  Baćanji-a,  bana  hrvat- 
skoga. Poslije  bitke  pristane  Ivan  uz  Ferdinandovu  stranku,  koji  mu  potvrdi  upravu 
priorata  i  darova  mu  imanje  Rakovac.  Ali  Tahi  ostavi  nabrzo  Ferdinanda  i  pri- 
stupi Zapoljinoj  stranci.  Kao  pristalica  Zapoljin  borio  se  uz  Krstu  Frankopana 
protiv  Ferdinandove  stranke  i  kad  Frankopan  poginu  27.  septembra  1527.  kod 
Varaždina,  preuze  Ivan  vrhovno  zapovjedništvo.  No  Hrvati  se  ne  htjedoše  po- 
koravati  Tahiju,  te  se  vojska  razbjegne.  I  poslije  ovoga  neuspjeha  ostade  Tahi  u 
Zapoljinoj  stranci.  Prema  jednom  pismu  Pavla  Bakića,  poslatom  iz  Gjura  6.  marta 
1530.  kralju  Ferdinandu,  načinio  je  kralj  Zapolja  Tahija  vrhovnim  kapetanom 
kraljevine  Ugarske  i  kao  takav  radio  je  Tahi  živo,  da  u  društvu  sa  pristalicama 
Zapoljinim  despotom  Stefanom  Berislavom,  Petrom  Bodo,  Franjom  Somogji  i 

Petrom  Imrefi  istjera  Austrijance  iz  Ugarske.1  Kralj  Ferdinand  odluči,  da  obe- 
ćanjima i  nagradom  predobije  za  sebe  Ivana  Tahija  i  despota  Stefana  te  pismom 
od  9.  avgusta  1530.  odredi  Baltazara  Banfi-ja,  da  vodi  u  toj  stvari  pregovore.* 
No  misija  Banfi-jeva  ne  donese  ploda.  Despot  Stefan  je  ostao  do  smrti  privrženik 
Zapolje  i  sultana  Sulejmana,  a  Tahija  je  kralj  Ferdinand  tek  1534.  mogao  da  ubroji 
medju  svoje  pristaše.  Tada  se  odrekao  Tahi  uprave  nad  prioratom  i  pristupio  stranci 
Ferdinandovoj. 

U  toku  ove  godine  umrije  Ivan  Tahi  i  kralj  Ferdinand  spominje  ga  već  13- 
januara  1535.  kao  mrtva.*  Za  sobom  je  ostavio  dva  sina,  spomenutoga  Franju  i 
Jurja.  Njima  potvrdi  kralj  Ferdinand  godine  1535-  Kamengrad  u  požeškoj  župa- 
niji i  gradić  Bukovicu  (Bakva).  Juraj  se  spominje  i  1564.  godine,  ali  o  njemu  nije 
inače  ništa  poznato. 

Ostavši  bez  oca  imao  je  Franjo  Tahi  u  prvi  mah  dosta  teške  dane.  Sredinom 
1536-  godine  uslijed  smrti  despota  Stefana  predjoše  Turci  Savu  i  osvoje  velik  dio 
Slavonije.  Medju  gradovima,  koji  padoše  u  turske  ruke  nalazio  se  i  grad  „Sa- 
gwyna",  koji  je  bio  svojina  Franje  Tahi  ja.«  Kralj  Ferdinand  podigne  vojsku,  da 
protjera  Turke  iz  Slavonije  i  imenuje  za  zapovjednika  toj  vojsci  generala  Kacija- 
nera.  Ova,  t.  z.  osječka  vojna,  prošla  je  medjutim  vrlo  rdjavo.  Zapovjednik  vojske 
pobjegne  u  novembru  1537.  s  bojišta  te  Turci  potuku  do  noge  Austrijance.  Prilikom 
te  vojne  popisani  su  slavonski  gradovi,  u  kojima  nije  bilo  u  dovoljnoj  mjeri  ratnih 
sprava  pa  medju  ovim  gradovima  zabilježeni  su  Kamengrad  i  čakovac,  koji  su 
pripadali  Franji  Tahiju.* 

Poslije  osječke  vojne  zatvori  austrijska  vlada  Kacijanera,  no  kako  ovaj  po- 
bjegne iz  zatvora,  izda  kralj  Ferdinand  potjeru  za  njim.  Prema  jednom  pismu, 
koje  poslaše  16.  februara  1538.  godine  Keglević  i  Nađaždi  u  Beč,  držao  je  i  Franjo 
Tahi  s  Kacijanerom«  U  to  je  vrijeme  kako  svjedoči  jedan  zapis  od  25.  aprila  1 538- 
morao  Tahi  na  svoj  račun  da  izdržava  50  konjanika.' 

Poslije  ovoga  nijesam  sve  do  1550.  godine  našao  o  Franji  nikakve  važnije 
vijesti.  On  se  je  medjutim  oženio  s  Jelenom,  sestrom  grofa  Nikole  Zrinjskoga. 
docnijeg  bana  hrvatskog.8  Početkom  1550.  godine  odredi  kralj  Ferdinand  Tahi-ja, 
koji  je  tada  imao  kapetansku  titulu,  za  upravnika  grada  Sigeta  i  18.  marta  te  go- 
dine napišu  na  dvoru  instrukciju  novom  upravniku,  kako  da  brani  grad  od  Tu- 

1  Bečki  dvorski  arhiv,  Hungarica  za  god.  1530. 

•  Ibid. 

•  Barabas  Saum,  Codex  epistolaris  et  diplomaticus  comitis  Nicolai  de  Zrinio,  Ebo  K6tet, 
strana  i. 

*  Bečki  dvorski  arhiv,  Turcica,  za  g.  1536.  Baron  Nikola  Jurišić  izveitava  o  ovom  upadu 
turskom  austrijsku  vladu  12.  avgusta  1536.  pa  vrli  izmedju  ost?log: 

„Ich  hab  khain  zweiff1,  wann  die  kim.  mt.  den  Thurckhen  auf  den  fridt  ermanet,  so  wurt 
er  der  kim.  mt.  dhe  antwurtt  geben :  der  desspot  war  jein  dienner  gewesst,  mitsamht  andem  odJ- 
leutten  daselbstmub  und  dieweyl  sy  mit  tot  abgengen  sein.  darumb  het  er  ire  heuser  angenommen." 
(L  c  Hungarica  u  god.  1536.). 

•  Bečki  financijski  arhiv,  Ungarische  Acten  za  1 537. 

*  Barabas,  o.  c,  Elsd  Kdtet,  str.  3. 

»  Bečki  dvorski  arhiv,  Hungarica  za  god.  1538. 

*  Gosp.  Rudotf  Horvat  pogrjeJno  veli  za  ovu  Jelenu,  da  je  bila  kćerka  bana  Zrinjskoga. 
(Seljačka  buna  god.  1573-,  Sarajevo.  1897.,  str.  5.). 

raka.1  No  Tahi  ubrzo  dodje  u  sukob  s  gradjanima  gradja  Sigeta,  te  kralj  izašalje 
komisiju,  da  riješi  njihov  spor.  Komesari  su  bili  Pavle  Istvanfi  i  Pavle  ,,de  Pa- 
lina",  te  isti  utvrde  12.  oktobra  1551.  u  Sigetu  pravila,  po  kojima  se  od  tada  morali 
upravljati  i  Tahi  i  gradjani  sigetski.* 

Kraj  svega  ovog  nastojanja  Tahi  Se  ipak  nije  dugo  održao  u  Sigetu.  Godine 
1556.  bio  je  Marko  Horvat  Stančić  zapovjednikom  sigetskim.  U  ovo  doba  postavi 
sultan  Sulejman  Ali-pašu  za  budimskoga  pašu,  koji  se  odmah  digne  s  vojskom 
protiv  Sigeta.  Posada  sigetska  se  hrabro  držala  i  odbila  više  turskih  juriša.  Ipak 
morade  pred  nadmoćnom  vojskom  neprijateljskom  uzmaći  iz  šanceva  u  tvrdjavu. 
I  kad  je  već  sve  izgledalo  izgubljeno,  napadne  krajem  jula  Zrinjski  sa  Franjom 
Tahijem,  Nadaždijem  i  Lenkovićem  na  turski  grad  Bobovac.  Turci  ostave  namah 
Siget  i  pohite  Bobovcu  u  pomoć,  te  time  dadu  prilike  posadi  sigetskoj,  da  opravi 
porušena  utvrdjenja  i  da  se  bolje  pripremi  za  obranu.  Zrinjski  i  drugovi  ne  osvo- 
jiše  doduše  Bobovca,  ali  je  i  Turke  prošla  volja  za  daljim  obs jedan jem  Sigeta.* 

Početkom  avgusta  ove  godine  raspravljalo  se  u  dvorskom  ratnom  savjetu  o 
daljim  vojnim  operacijama  protiv  Turaka.  Ovako  važna  pitanja  ne  htjede  ratni 
savjet  da  riješi  bez  učešća  pograničnih  zapovjednika  te  pozove  na  sjednicu  Ta- 
hi-ja  i  Zrinjskoga.  Zrinjski  odgovori  l.  avgusta  palatinu  Nadaždi-ju,  da  sam  ne 
može  doći,  ali  se  sporazumio  s  Tahijem,  da  on  dodje,  a  on  poznaje  mišljenje 
Zrinjskoga  u  pogledu  vojne  protiv  Turaka.4  U  svima  dogadjajima  ovoga  vremena 
grof  Zrinjski  zajednički  radi  sa  svojim  šurjakom  Tahijem.  23.  septembra  1556. 
njih  dvoje  u  društvu  s  Karlom  Zerotinskim  pišu  iz  Sigeta  nadvojvodu  austrijskom 
Ferdinandu  i  pozivaju  ga,  da  dodje  što  prije  s  vojskom,  jer  iz  take  daljine,  koja  ih 
rastavlja,  ne  mogu  obje  vojske  zajedno  operirati  i  jedna  drugu  pomagati.« 

Poslije  ovih  dogadjaja  sve  se  češće  sretamo  u  povijesnim  spomenicima  s  Fra- 
njom Tahi- jem.  U  januaru  1557.  moli  Franja  dvorski  ratni  savjet  u  Beču  za  do- 
zvolu, da  može  smjestiti  svojih  100  konjanika  u  Vizvaru  (Wiswer,  VVissvvlr).  U 
ovaj  mah  mu  je  to  zabranjeno,  ali  na  ponovljenu  molbu  dobio  je  marta  mjeseca 
dozvolu.  O  pojačanju  ovoga  grada  Vizvara  raspravljalo  se  u  ratnom  savjetu  na 
molbu  Tahijevu  i  avgusta  iste  godine.*  Upadaji  turskih  pograničnih  četa  bili  su 
u  to  doba  neprekidni  i  zapovjednici  hrvatski  i  ugarski  uložili  su  najveće  nasto- 
janje, da  odbrane  granicu  od  turskih  napadaja.  Krajem  1559-  odluče  vojni  zapo- 
vjednici na  jugoistočnoj  granici  Ugarske,  da  podignu  nekoliko  kaštela,  da  ih  utvrde 
i  pripreme  za  odbijanje  turskih  navala.  Dvorski  ratni  savjet  izjavi  u  januaru  1560. 
godine,  da  će  ovim  zapovjednicima,  medju  kojima  je  bio  i  Tahi  s  titulom  siget- 
skoga  kapetana,  biti  na  ruci.7  U  to  doba  postao  je  Tahi  i  magistrom  kraljevih  ko- 
njušnika. 

Iduće  godine  postavljen  je  u  Papu  za  kapetana  i  imao  je  pod  sobom  50  konja- 
nika. On  zamoli  ratni  savjet,  da  može  te  konjanike  prenijeti  na  slavonsku  gra- 

1  Barabls,  o.  c,  EW5  Kdtet,  str.  57 1. 

*  o.  c.  Misođik  Kotet—  str.  286. 
»  o.  c  I.,  str.  389. 

*  o.  c  str.  396. 

*  0.  c.  str.  417. 

*  Bečki  ratni  arhiv,  Protocoil.  Registratur,  index  za  god.  1557.,  str.  3.,  -Jf).  i  57. 
T  0.  c  za  god.  156O.,  str.  1. 

nicu.  Nije  poznato,  5ta  je  riješeno  u  ovoj  stvari,  a  nije  sačuvan  odgovor  ratnoga 
savjeta  ni  na  druge  dvije  molbe  Tahijeve  od  iste  godine.  Jednu  je  podnio  u  sep- 
tembru i  tražio  u  njoj,  da  se  umnoži  broj  vojnika,  koji  su  njemu  dati  na  upravu, 
a  drugom  molbom  od  novembra  t.  g.  tražio  je  kapetanstvo  u  Gjurgjevu  u  Sla- 
voniji.* 

Početkom  1562.  nastupi  življe  kretanje  na  granici  turskoj.  Požeški  beg  Arslan 
dodje  s  vojskom  u  Moslavinu  (Monoszlć),  da  je  podigne  i  utvrdi.  Doznavši  ovo 
poruči  23.  marta  grof  Nikola  Zrinjski  iz  Sigeta  Franji  Tahiju  i  Vuku  Pernezi-ju, 
da  zajednički  napadnu  na  Arslan-bega.  Vuku  naloži,  da  povede  sobom  ladje  i  da 
ih  spremne  drži  na  Dravi  i  naznači  i  Vuku  i  Tahiju  za  sastanak  mjesto  Gjurgjevo.* 
Ovi  učine  tako,  sastanu  se  sa  Zrinjskim  i  udare  na  Arslan-bega.  Ratna  sreča  po 
služi  ih  te  poraze  Turke,  zarobe  dvije  zastave  i  poruše  sve,  Sto  je  beg  podigao.  O 
svemu  tome  izvijesti  Zrinjski  pismom  od  31.  marta  cara  Maksimilijana.' 

Ove  je  godine  stanovao  Tahi  često  u  gradu  Laku  i  bojeći  se  turskih  napadaja 
zamoli  u  aprilu  ratni  savjet,  da  mu  povisi  broj  vojnika  u  Laku,  da  isplati  zaostalu 
plaću  i  da  snabdjene  municijom  ostale  gradove  njegove.  Ali  bečki  dvor  je  bilo 
teško  pokrenuti,  da  pokloni  ozbiljniju  pažnju  ugarskoj  i  hrvatskoj  granici.  Molba 
Tahijeva  je  ostala  neispunjena,  te  je  on  ponovi  u  maju  1563.,  ali  i  ovog  puta  bez- 
uspješno.4 

Dugogodišnje  prijateljstvo  izmedju  Tahija  i  njegova  Šurjaka  Zrinjskoga  ra- 
spalo se  u  toku  ove  godine.  Već  i  iz  dosadanjega  života  Tahijeva  opaža  se  njegova 
karakterna  crta  lakomost  i  žudnja  za  imanjem  i  vlašću.  Ova  osobina  okrutnoga 
i  nepravednoga  vlastelina  Tahija  razvijala  se  sa  starošću  njegovom.  Lakomost 
ga  je  navela  i  na  to,  da  raskine  s  Nikolom  Zrinjskim.  Porodično  imanje  Zrinjskih, 
Božjakovinu,  zauzme  Tahi  bez  privole  dotadanjega  gospodara  dokazujući,  da 
ima  prava  na  Božjakovinu  kao  na  miraz  žene  njegove  Jelene.  Zrinjski  medjutim 
oduzme  nasilno  od  Tahija  mjesto  Otok,  kao  naknadu  za  otetu  Božjakovinu.  Otuda 
se  izliježe  duga  raspra,  koja  je  pravila  sve  jači  jaz  izmedju  ove  obje  porodice.  Tek 
godine  1567.,  poslije  smrti  Nikole  Zrinjskoga,  uspio  je  Tahi,  da  dobije  natrag  Otok, 
ali  je  raspra  i  dalje  trajala.6  Moguće  je,  da  bi  se  ovim  neprijateljstvom  moglo 
protumačiti,  što  Tahi  u  februaru  1 564.  godine  traži  kapetanstvo  nad  gradom  Si- 
getom, kojim  je  tada  upravljao  Zrinjski.  Ratni  savjet  medjutim  odgovori,  da  ka- 
petanstvo sigetsko  nije  upražnjeno  te  mu  se  molba  ne  može  uvažiti.6 

U  toku  1564.  godine  došao  je  Tahi  u  posjed  Donje  Stubice  i  Susjedgrada,  koji 
su  negda  pripadali  porodici  Heninga.  Po  ženskoj  liniji  ove  porodice  držali  su  sre- 
dinom XV.  vijeka  te  gradove  Andrija  Hening  Teufenbach  i  Andrija  Batori.  Po- 
slije smrti  Andrije  Heninga  (1564.)  proda  Batori  svoju  polovinu  spomenutih  gra- 
dova Franji  Tahiju  za  44.000  forinta.  Na  protiv  ove  prodaje  ustane  udovica  An- 
drije Heninga,  Ursula,  koja  je  htjela  da  spriječi  cijepanje  porodičnoga  posjeda 
Heningovih.  Njoj  se  pridruži  Ambroz  Gregorijanac,  koji  je  još  od  1559-  godine 

»  BeCki  ratni  arhiv.  ProtocoL  EJtpedit.  za  god.  1561.  indea,  str.  9..  39.  i  48. 
»  Barabis,  o.  c,  I.,  str.  597. 

•  o.  c,  str.  598. 

•  Prot.  Exp.  za  god.  1562.,  str.  74.  i  ra  1563.,  str.  172. 

•  Barabis,  0.  c  II.,  str.  508. 

•  Prot.  Exp.  za  1564.,  str.  9. ;  Prot.  Reg.  za  1564.  *tr.  23. 

imao  u  zalogu  Heningovu  polovicu  Stubice.  Gregorijanac  je  bio  jo5  iz  ranije  u 
raspri  s  Tahijem,  jer  je  ovaj  tražio  za  sebe  Medvjed-grad,  koji  je  Gregorijanac 
držao.  Ursula  se  energično  podigne  protiv  Tahija.  Kad  je  on  početkom  1565.  bio 
zaposlen,  kao  kanjiSki  kapetan,  ratom  protiv  Turaka,  sakupi  Ursula  oko  800  kme- 
tova, provali  u  Stubicu  i  Susjedgrad,  protjera  otud  familiju  Tahijevu  i  oplijeni 
sav  pokretni  imetak  Tahijev.  Tahi  se  potuži  kralju  na  ovaj  postupak  Ursulin  i 
kralj  zapovjedi  njoj,  da  vrati  Tahiju  njegovu  polovinu  Stubice  i  Susjedgrada. 
Kad  Heningovica  ne  učini  to,  skupi  zet  Tahijev  ban  Petar  Erdedi  oružane  čete  i 
pokuSa,  da  silom  oduzme  od  nje  sporne  gradove.  No  Ursula  sastavi  od  svojih  kme- 
tova vojsku  i  u  druStvu  sa  svojim  zetovima,  dalje  s  Ambrozom  Gregorijancem  i 
drugim  neprijateljima  Tahijevim  razbije  banovu  vojsku.  Sad  se  Tahi  ponovno 
obrati  kralju,  koji  zapovjedi  Ursuli  najstrože,  da  izadje  iz  Tahijeve  polovine 
Stubice  i  Susjedgrada.  Ursula  se  uplaSi  kraljeva  gnjeva  i  preda  Tahiju  polovinu 
tih  gradova.  Siloviti  Tahi  stade  se  sada  svetiti  gradskim  stanovnicima,  Sto  su  po- 
magali Ursuli  protiv  njega.  Na  taj  je  način  izazivao  cijelo  stanovništvo  i  pove- 
ćavao broj  i  onako  mnogobrojnih  neprijatelja  svojih. 

U  septembru  1 566.  pade  grad  Siget  pod  Turke.  JoS  prije  pada  Sigeta  umrije 
znameniti  sultan  Sulejman  i  njegov  vezir  Mehmed-paša  Sokolović  uSao  je  u  grad 
tek  preko  mrtvoga  zapovjednika  njegova,  Nikole  Zrinjskoga.  Padom  Sigeta  od- 
skočio je  značaj  Kanjiže,  kojom  je  zapovijedao  Franjo  Tahi.  Kanjiža  postade  od 
sada  srediste  jugoistočne  granice  ugarske  i  ona  je  imala  da  naknadi  gubitak  Si- 
geta. I  inače  je  povećana  u  ovo  vrijeme  moć  Tahijeva.  Početkom  1567.  podložena 
je  njegovu  zapovjedništvu  posada  u  Malom  Komoranu,  kojom  je  zapovijedao 
Majtenji.  Po  zapovijesti  ratnoga  savjeta  prosio  je  Tahi  i  gradić  Fonat,  a  u  martu 
mu  je  podložen  GaSpar  Alapić.  Grabljivom  Tahiju  je  sve  to  bilo  malo,  te  je  uzne- 
mirivao susjede,  otimao  od  njih  i  nastojao,  da  i  od  države  Sto  viSe  za  sebe  prigrabi, 
te  je  otpuStao  iz  Kanjiže  vojnike,  a  izdržavanje  je  primao  za  punu  posadu.  Na  to 
izadje  od  ratnog  savjeta  zapovijest  na  Tahija,  da  bodro  motri  na  kretanje  neprija- 
teljsko i  da  spriječi  svaki  upadaj  njihov,  dalje  da  ne  uznemiruje  susjede  a  naročito 
groficu  ,,zu  Arch".  U  aprilu  o.  g.  nalože  mu,  da  mora  držati  potpun  broj  odredjenih 
vojnika.1  Raspravljajući  o  prilikama  na  granici  državnoj  odluči  ratni  savjet  u  maju 
1567-,  da  joS  bolje  utvrdi  jrrad  Kanjižu.  IzvijestivSi  o  tome  Tahija  pozove  ga  ujedno, 
da  dodje  na  ugarski  državni  sabor  (auf  den  hungrischen  Raggusch).  Idućega  mje- 
seca poveća  ratni  savjet  broj  vojnika  pod  Tahijem  potčinivSi  njegovu  zapovjed- 
ništvu Stefana  Lengjela.* 

Tahi  je  imao  kćerku  Margaritu  i  dva  sina,  Baltazara  i  Gavrila.  Margarita  bila 
je  udata  za  bana  Petra  Erdedija  i  u  ovo  vrijeme  već  je  bila  mrtva.  Sin  Baltazar 
je  takodjer  bio  već  zrio  čovjek  te  ratni  savjet  pozove  u  avgustu  1567.  Franju  Ta- 
hija, da  Baltazara  poSlje  caru  na  dvor.' 

Nasilja,  koja  je  vrSio  Tahi  u  Stubici  i  Susjedgradu  već  su  bila  prevrSila  svaku 
mjeru,  a  stizale  su  protiv  njega  tužbe  i  s  drugih  strana.  U  Kanjiži,  čiji  je  kapetan 
bio,  slabo  se  Tahi  zadržavao,  nego  je  nastojao,  da  ojača  svoj  porodični  posjed. 
S  toga  zapovjedi  u  septembru  1567.  ratni  savjet  Tahiju,  da  se  mora  vratiti  u 

»  Prot  Rejf.  za  1567.,  str.  5.,  10.,  11.,  17.  i  23. 
■  o.  c  str.  29.  I  36. 
•  o.  c  str.  48.  I  55. 

Kanjižu,  a  tako  isto  da  mora  vratiti  topove  i  municiju,  koje  je  iz  Kanjiže  prenio 
u  svoj  novi  gradić  Sečin.  Ujedno  naloži  ratni  savjet  Tahiju,  da  u  buduće  zabrani 
svojim  vojnicima  otimanje  po  okolini.1  Tužbe  su  stizale  i  docnije  protiv  Tahi- ja. 
Oktobra  ove  godine  podnosi  tužbu  Mihajilo  Takaro  i  ratni  savjet  pošlje  tu  tužbu 
Tahi-ju  na  izjašnjenje  i  nalaže  u  isti  mah,  da  ne  smeta  upravniku  pošte  u  Kanjiži 
i  da  ne  dira  vise  u  varoškoga  zapovjednika.1 

Uslijed  ovih  neprestanih  tužba  protiv  Tahija  izaslana  je  u  toku  1567.  godine 
komisija,  da  zakonitim  putem  istražuje  nedjela  Tahijeva.  Komesari  su  glavnu 
pažnju  poklonili  dogodjajima  na  stubičkom  i  susjedgradskom  imanju.  Tu  je  pre- 
slušano 508  svjedoka  i  svi  su  izkazali  protiv  Tahija.  O  njegovim  zločinima  sastavi 
komisija  čitavu  knjigu.  ^ 

Radi  ovakoga  rezultata  komisije  pozove  ratni  savjet  početkom  1568.  godine 
Tahija,  da,  čim  ozdravi,  dodje  na  dvor.  Ali  jake  veze  prijateljske  i  velika  lična 
moć  samoga  Tahija  i  ovom  prilikom  odniješe  pobjedu,  te  on  ostade  nekažnjen. 
Sta  više,  njemu  podje  za  rukom,  da  se  dočepa  potpuno  i  druge  polovine 
Stubice  i  Susjedgrada,  te  se  poče  još  okrutnije  ponašati  prema  svojim  protivni- 
cima nego  prije.  Uslijed  ovoga  su  i  nadalje  stizale  tužbe  protiv  njega  te  i  svršetkom 
1569.  zapovijeda  ratni  savjet  ponovo  Tahiju,  da  ne  uznemiruje  svoje  susjede,  a 
naročito  Davida  Ungnada  i  Ambroza  Gregorijanca.* 

U  to  je  doba  kralj  Maksimilijan  stojao  u  zapetim  odnosima  s  erdeljskim  kne- 
zom i  njegovim  saveznicima.  Trebala  je  žurna  pomoć  austrijskoj  vojsci  i  Tahi 
upotrijebi  ovu  zgodu,  da  ukaže  uslugu  dvoru.  U  maju  1560.  podnese  on  prijedlog 
ratnom  savjetu,  kako  će  se  najlakše  moći  prenijeti  1000  konjanika  sa  slavonske 
granice  u  SepeŠ.  No  ovaki  trenuci,  kad  se  Tahi  brine  0  općim  stvarima,  sve  su 
rijedji  bivali.  Inače  je  sve  vrijeme  posvećivao  unaprijedjenju  svoje  porodice  i  uve- 
ćanju svoga  ogromnog  imanja,  a  pri  tome  je  provodio  strastan  i  nemoralan  život. 
U  septembru  1567.  je  dobio  od  ratnog  savjeta  dozvolu,  da  može  podići  razrušeni 
Sečin,  te  se  od  sad  svaki  čas  stara,  da  utvrdi  što  bolje  ovaj  gradić.  U  tu  svrhu  moli 
13.  jula  1569.  ratni  savjet,  da  mu  odobri  još  vojnika  i  municije  za  Sečin.  Avgusta 
ove  godine  podnosi  molbu,  da  unaprijede  njegova  sina  Baltazara,  a  novembra  moli 
sam  Baltazar  ratni  savjet,  da  grof  Egon  Salm  pri  prvoj  prilici  njega  unaprijedi. 
Ratni  savjet  se  odazove  ovome,  te  21.  novembra  izda  grofu  Salmu  ovakav  nalog.4 
No  sa  unaprijedjenjem  Baltazarovim  nije  išlo  tako  lako.  6.  februara  1570.  zauzima 
se  otac  kod  ratnoga  savjeta,  da  se  odredi  Baltazaru  kapetanstvo  nad  50  konjanika, 
a  26.  avgusta  moli  Baltazar,  da  mu  se  povjeri  kapetanstvo  u  Malom  Komoranu, 
ako  Majtenji  ne  htjedne  tamo  ostati.  Istoga  mjeseca  traži  i  Franjo  od  ratnoga 
savjeta,  da  snabdjene  municijom  njegov  gradić  Sečin.6 

Iduća  godina  protekla  je  takodjer  u  vječitom  staranju  Tahijevu,  da  osigura 
i  umnoži  svoj  posjed  i  da  unaprijedi  sina  Baltazara.  8.  marta  1571.  zahtjevao  je 
Tahi,  da  ratni  savjet  stavi  Baltazara  pod  komandu  Franje  Tereka,  a  4.  maja  moli 
opet  municije  za  svoje  gradove.  Obje  ove  molbe  ispuni  ratni  savjet.  Baltazaru  je 

»  o.  c  str.  57.,  58.  i  64. 

•  o.  c  str.  70. 

•  Prot.  Reg.  za  god.  1568.,  str.  94. ;  Prot  Exp.  za  god.  1569. ,  str.  129. 
«  Prot.  Reg.  za  1569..  str.  183. ;  Prot.  Exp.  za  t569.,  str.  46.  i  59. 

•  Prot  Reg.  za  1570.,  str.  18.,  103.  i  115. 

dato  50  konjanika  i  stavljen  je  pod  komandu  Terekovu,  a  odobrena  je  Tahiju  i 
zahtjevana  količina  municije.  Medjutim  Majtenji  ode  iz  Maloga  Komorana,  te 
Baltazar  zamoli  17.  avgusta  tamošnje  kapetanstvo.  Ratni  savjet  mu  odgovori, 
da  je  to  mjesto  već  dato  Gavrilu  Kišerinji-u.  Na  to  zamoli  Baltazar  9.  septembra, 
da  se  poveća  broj  vojnika  u  Sečinu,  da  se  odredi  još  municije  i  umnoži  plaća  za 
sečinsku  posadu.  Ovu  mu  molbu  ispuni  ratni  savjet  u  sjednici  svojoj  od  26.  oktobra.1 
Početkom  1572.  izdao  je  ratni  savjet  nalog  dvorskoj  komori,  da  Baltazaru 
Tahiju  i  Stefanu  Lengjelu  načini  po  jedan  običan  husarski  barjak.  U  to  je  doba 
bio  Baltazar,  kao  zapovjednik,  u  Sečinu,  te  on  zamoli  aprila  ove  godine  ratni  sa- 
vjet, da  može  opet  povećati  broj  sečinskih  vojnika.  To  je  posljednji  sačuvan  spo- 
men 0  Baltazaru,  jer  u  avgustu  njega  već  nije  bilo  medju  živima.  22.  t.  m.  moli 
Franjo  Tahi  ratni  savjet,  da  na  mjesto  njegovoga  pokojnog  sina  Baltazara  po- 
vjeri kapetanstvo  nad  50  konjanika  drugom  sinu  Gavrilu  Tahiju.  22.  novembra 
traži,  da  se  Gavrilu  dade  kapetanstvo  u  Kanjiži  i  da  se  Sečin  snabdjene  hranom  i 
municijom.« 

Tahijevo  zlostavljanje  kmetova  u  Donjoj  Stubici  i  Susjedgradu  dostizalo  je 
krajem  1572.  godine  svoj  vrhunac.  Još  u  toku  1 571 .  pobuniše  se  kmetovi  protiv 
Tahija  i  odrekoše  mu  poslušnost.  Tada  je  zemlja  bila  u  stješnjenom  položaju, 
jer  su  Turci  po  njoj  harali,  te  je  austrijska  vlada  sve  upotrijebila,  da  stiša  ustanak. 
U  tome  je  i  uspjela.  Seljaci  se  za  časak  umiriše,  kad  kraljevi  komesari  oduzeže 
od  Tahija  polovicu  Stubice  i  Susjedgrada.  Ali  iduće  godine  podigoše  se  oni  po- 
novo, te  kralj  pošlje  svoje  povjerenike,  da  ispitaju  uzroke,  zbog  kojih  se  seljaci 
bune.  Staleži  hrvatski  odrede  2.  juna  1572.,  da  kralj  kazni  buntovne  kmetove, 
na  što  uloži  Franjo  Tahi  11.  avgusta,  kao  gospodar  Stubice  i  Susjedgrada,  pro- 
test protiv  toga  zaključka,  pošto  njemu  pripada  pravo  kažnjavati  svoje  kmetove. 
Medjutim  se  podigne  Stjepan  Gregorijanac,  zet  Ursule  Heningove  i  sin  umrlog 
Ambroza  Gregorijanca,  krvnoga  neprijatelja  Tahijeva,  sa  zahtjevom,  da  se  po- 
dijeli Stubica  i  Susjedgrad  i  da  na  onoj  polovici,  koja  pripadne  Heningovima,  Tahi 
ne  smije  dirati  kmetove.  U  to  je  stigla  i  kraljeva  odluka,  da  se  Heningovima  mora 
vratiti  njihovo,  te  Gregorijanac,  koga  su  seljaci  slušali  i  poštovali,  provali  u  Su- 
sjedgrad i  zauzme  silom  svoj  dio.  Tahi  je  uzalud  protestovao  protiv  ovoga  na 
hrvatskom  saboru  18.  januara  1573- Gregorijanca  nije  više  mogao  istjerati  iz  Stu- 
bice i  Susjedgrada. 

; .'.  Najokrutnije  nasilje  i  bezvlašće,  koje  se  naizmjence  redalo  zadnjih  godina 
u  ovim  gradovima,  bunili  su  sve  većma  duhove  potištenih  kmetova.  Nekažnjeni 
su  bivali  zločini  i  veleizdaja,  a  na  muke  su  stavljeni  bez  ikakva  razloga  najčestitiji 
ljudi.  Ono  malo  privatnoga  imetka  otimao  bezdušni  Tahi  od  jadnih  kmetova. 
Oni  se  tužili  na  sve  strane  —  nekoliko  puta  su  išli  samom  kralju  u  Beč  —  no  sve 
u  zaman.  Naposlijetku  se  obrate  januara  1873-  saboru  hrvatskom,  nabroje  sva 
nedjela  Tahijeva  i  izjave,  da  od  sad  ne  će  više  da  slušaju  ovoga  krvoloka,  nego 
traže,  da  im  kralj  imenuje  ma  koga  drugoga  za  gospodara.  Ali  ni  sabor  nije  imao 


»  Prot.  Reg.  za  1571..  str.  15.,  36.,  73-  78.—  93.  i  106.  ;  Prot.  Exp.  za  1571.,  str.  16., 
32.,  34..  83.  i  91. 

1  Prot.  Reg.  za  1572..  str.  13..  35.  »  93- ;  Prot.  Exp.  za  1572.,  str.  45..  47.,  78.,  102., 
131.  i  144. 

srca  za  kmetovske  nevolje,  već  buntovne  kmetove  proglasi  izdajicama.  Sad  se 
seljaci  odluče  na  očajan  korak,  da  oružanom  rukom  pribave  sebi  pravdu. 

Krvav  tok  ove  bune  dovoljno  je  rasvijetljen.  Od  svršetka  januara  do  10.  fe- 
bruara 1573-  bjesnila  je  ona  po  krajevima  oko  Zagreba  i  po  sjeveroistočnom  djelu 
Kranjske  kao  i  po  Štajerskoj,  uništavajući  hiljade  života.  Ratni  savjet  u  Beču  naj- 
življe je  nastojao,  da  se  ova  žalosna  buna  uguši  što  prije.  Njemu  su  stizali  izvje- 
štaji sa  sviju  strana  te  on  izda  zapovijest  grofu  Gjorgju  Zrinjskom,  dalje  kranj- 
skom zemaljskom  kapetanu  baronu  Herbertu  Auerspergu,  Vidu  Haleku  i  udovici 
Petra  ,,von  Eberaw",  Što  da  čine  u  pogledu  ove  bune.  U  isto  vrijeme  izvijeste 
austrijskoga  nadvojvodu  Karla,  da  je  u  stvari  ustanka  poslato  500  strijelaca  prema 
Rogerzburgu.  Štajerska  vlada  javljajući  0  ustanku  zahtjevala  je  od  ratnog  sa- 
vjeta, da  se  Susjedgrad  oduzme  od  Tahija.* 

13.  februara  0.  g.  već  se  znalo  u  ratnom  savjetu,  da  se  ustanak  „malo  stišao". 
Novije  vijesti  potvrde  potpuno  ovo.  Nekoliko  pisama  je  došlo  u  toj  stvari  ratnom 
savjetu  od  nadvojvode  Karla,  nekoliko  od  kaločkoga  nadbiskupa  i  tri  pisma  od 
Vida  Haleka.  Nadvojvodi  Karlu  javi  ratni  savjet,  da  Tahiju  treba  oduzeti  Su- 
sjedgrad, a  Haleku  naloži  21.  februara,  da  sprovede  istragu  i  da  kazni  kolovodje 
ustanka." 

S  glavnim  kolovodjama  ustanka  brzo  se  svršilo :  najtežim  mukama  umoren 
je  jedan  za  drugim.  Različite  sudbine  od  Matije  Gupca  i  Andrije  Pasanca  bile  su 
druge  dvije  poglavice  ustanka,  Ilija  Gregorić  i  Mihajilo  Gušetić.  Oni  htjedoše  po- 
bjeći u  Tursku,  ali  ih  izmedju  Ivanića  i  Križevca  uhvatiše  austrijske  straže  i  ja- 
više 0  tom  ratnom  savjetu.  Ovaj  zapovjedi  početkom  marta  Sigfridu  Koloniću, 
da  pošlje  u  Beč  uz  dobru  pratnju  Gregorića,  a  udovici  Pihler  naloži,  da  učini  to 
s  Gušetićem.  Bečkom  gradskom  sudiji  Ivanu  Hnetstockheru  zapovjedi,  da  se 
zarobljene  Hrvate  smjesti  u  glavni  zatvor  (haubthauss).8  Preslušanje  Gregorića 
počelo  je  11.  aprila,  a  18.  t.  m.  podnio  je  gradski  sudija  ratnom  savjetu  iskaze 
okrivljenika.« 

U  aprilu  uznemire  ratni  savjet  vijesti  0  novom  ustanku  i  0  zborovima  susjed- 
gradskih  kmetova.  2.  aprila  piše  savjet  Vidu  Haleku,  zemaljskom  kapetanu  u 
Kranjskoj  baronu  Auerspergu  i  baronu  Turnu,  da  sve  upotrijebe  samo  da  stišaju 
novi  ustanak.  Halek  medjutim  odgovori,  da  on  ne  zna  ništa  o  zboru  seljaka  kod 
Sv.  Katarine  niti  inače  što  0  novoj  buni.6 

Ratni  savjet  naloži  2.  maja  gradskom  bečkom  sudiji  Hnetstockheru,  da  iz- 
nova presluša  i  Gregorića  i  Gušetića.  Ovo  preslušanje  bude  izvršeno  4.,  a  ponov- 
ljeno 11.  maja.  Medjutim  je  završena  istraga  i  protiv  ostalih  manje  krivih  bun- 
tovnika, koju  je  vodio  Vid  Halek,  te  ratni  savjet  na  osnovu  izvještaja  0  preslušanju 
donese  17.  maja  odluku  0  daljem  postupku  s  buntovnim  seljacima.6  1.  juna  su 
poslani  Gregorić  i  Gušetić  u  Zagreb,  ali  presuda  nad  njima  još  ne  bi  izrečena,  jer 


1  Prat  Reg.  za  1573.,  str.  5..  6.,  215.  i  293. 

•  0.  c  str.  7..  215.  i  260. 

•  o.  c.  str.  14. 

•  o.  c  str.  16.  i  18. 

•  o.  c  str.  260. 

•  0.  c  str.  21.,  217.  1  260. 

sredinom  ovog  mjeseca  pita  ratni  savjet  gjurskog  biskupa,  kakva  kazna  da  se 
odredi  za  kolovodje  seljačkoga  ustanka.1 

Krajem  ove  godine  podigoše  se  opet  seljaci  u  Hrvatskoj,  sada  na  imanju  udo- 
vice Petra  ,,von  Eberaw".  Ratni  savjet  naloži  19-  novembra  Vidu  Haleku,  a  21. 
t.  m.  baronu  Auerspergu,  da  preduzmu  hitne  korake  za  ugušivanje  ustanka.  Ovaj 
nalog  ponovi  23.  novembra  rečenim  zapovjednicima,  a  u  isto  doba  zamoli  i  nad- 
vojvodu Karla,  da  Sto  prije  utiša  novo  komešanje  seljaka.« 

No  Franjo  Tahi  tada  več  nije  bio  u  životu.  U  zadnje  vrijeme  njegov  je  život 
ispunjen  samim  parničenjem.  Osim  ove  parnice  oko  Susjedgrada  vodio  je  još  vazda 
raspru  s  Gjorgjem  Zrinjskim  zbog  Otoka,*  a  parničio  se  i  sa  Mihajilom  Takarom 
i  Gavrilom  Kišerinjijem.*  Ova  raspra  se  provlačila  i  kroz  1573-  godinu.5  0  dr- 
žanju njegovu  za  vrijeme  bune  nema  nigdje  spomena.  Bolest  i  vječita  svadja  i  ova 
buna  seljačka  slomiše  staroga  Tahija,  te  on  umrije  4.  avgusta  1573-  Tijelo  mu  je 
sahranjeno  u  Donjoj  Stubici.« 


MUSICUS:  NAŠE  GLAZBENE  NOVOSTI 

ZAJC:  „SEOSKI  PLEMIĆ".  MUHVIĆ  :  „USKOK  *.  REPRIZA  PUCCINIJEVE 
„BOHEME". 

Čudno  čuvstvo  obuzima  čovjeka,  kad  hoče  da  piše  0  posljednjim  našim  hr- 
vatskim glazbenim  novitetima.  Ista  im  je  sudbina,  radi  lošega  libreta :  ni  jedno 
ni  drugo  djelo  ne  može  se  održati  na  repertoiru.  Libreto  „Seoskoga  plemića"  upravo 
je  glup,  a  u  „Uskoku"  tako  monoton,  da  glazbenik  ne  zna,  što  da  zapravo  počne. 
Tako  dolazi,  da  nekoji  momenti  postaju  upravo  smiješni. 

U  „Seoskom  plemiću"  u  1.  činu  ima  na  riječi :  „Samo  rad  tebe  Milko  moja" 

—  krasan  peteropjev,  doduše  nije  originalan,  već  uzet  iz  opere  „Zlatke"  —  glaz- 
beno gradjen  tako  veličanstveno,  da  bi  čovjek  mislio,  bog  zna,  Što  se  dogodilo 

—  a  zapravo  ne  dogadja  se  upravo  ništa :  turopoljski  komeš  oprašta  Ivi,  što  je 
na  nj  dignuo  ruku.  Sami  solisti  pjevajući  taj  peteropjev  nijesu  sebi  svijesni  kakovo 
će  zapravo  zauzeti  stajalište. 

Ne  mogu  se  načuditi  skladateljima,  da  se  sami  nijesu  uvjerili  Čitajući  ta  li- 
breta, da  nijesu  za  skladanje.  —  Zašto  ih  nijesu  dali  na  ocjenu  kojemu  stručnjaku  ? 

U  buduće  trebalo  bi  svakako  da  bude  prije  svega  libreto  podastrt  upravi  ka- 
zališnoj, a  onda  tek,  kad  ga  uprava  dobrim  pronadje,  da  se  skladatelj  dade  na 
skladanje. 

1  o.  c.  str.  2'/. 

»  0.  c  str.  219.,  260.  i  293. 

*  Barabas,  o.  c  II.,  str.  547. 

«  Prot  Exp.  za  1572.,  str.  144. 

*  Prot  Reg.  za  1573..  str.  5. 

*  Pri  pisanju  ovog  Članka  poslužio  sam  se  na  vi  Je  mjesta  krasnom  raspravom  Rudolfa  Hor- 
vata:  Seljačka  buna  godine  1573..  Sarajevo  1897. ;  dalje  djelom  Ivana  Kukuljevlća  Saktinskog, 
Priorat  vranski,  Zagreb,  1886.  i  Franje  Račkoga,  Gradja  za  po  vješt  hrvatsko-slavonske  seljačke 
bune  god.  1573.  u  „Starinama",  knjiga  VII. 

A  sad  nešto  o  glazbi. 

Zajcu  uspio  je  najbolje  i.  i  3.  čin,  koji  je  složen  posve  u  narodnom  duhu, 
te  su  muški  dvoglasni  zborovi  upravo  ures  njegove  partiture.  Kao  što  se  u  drugom 
činu  svakojaki  Turopoljci  u  Parizu  sastaju,  te  se  nikako  ne  mogu  snaći  u  tom 
francuskom  milieu-u,  tako  se  nije  ni  naš  Zajc  mogao  tako  brzo  duhom  u  Pariz 
prenijeti,  te  mu  je  2.  čin  najslabije  pošao  za  rukom.  Ovdje  bi  trebalo  pikantnih, 
punih  draži  ensemble-stavaka. 

Glazbeno  najljepši  je  valčik  Komeša  i  Stelle :  „Ljubim  tvoje  oči"  . . .  Samo  je 
smiješno  i  nedolično,  da  libretista  nije  znao  da  nadje  spretniji  način,  a  da  do 
toga  valčika  dodje,  več  je  trebalo  Stelli  otvoriti  podvezicu,  koju  joj  onda  u  sa- 
lonu —  coram  publico  —  Komeš  opet  veže.  To  je  doista  duhovito ! 

Kako  rekoh  1.  i  3.  čin  obiluje  krasnim  narodnim  napjevima.  Najljepše  ćemo 
redom  nabrojiti :  Ivin  napjev :  „Tjeraj  vodu ..."  i  „Čašica  me  tješi"  —  što  ga 
kasnije  ponavlja  zbor  —  vrlo  su  živahni,  te  nas  lijepo  uvode  u  „Stimmung" 
1.  čina. 

Kad  se  pojavi  Manda,  čujemo  u  orkestru  staru  Zajčevu  cigansku  pjesmu, 
koju  je  prvi  put  pjevao  naš  nezaboravni  Kašman  za  prijam  Vilima  Fassbendera 
24.  ožujka  1874.  kao  uložak  u  Balfeovoj  Ciganki. 

Od  velikoga  efekta  je  muški  zbor:  „Kad  zatrubi  trublja",  gdje  Ivo  upada 
sa :  „Plan  plan  ratarata  plan".  Entrč  Jurkov  glazbeno  je  nježan,  ali  je  tako 
tekst  besmislen  —  da  se  taj  nastup  posve  gubi. 

Najljepša  je  točka  u  tom  činu  dvopjev  Milke  i  Komeša  —  (izjavljuju  sebi 
uzajmično  javno  na  turopoljskom  trgu  ljubav  —  a  ljudi  to  svi  gledaju  i  slušaju). 

Napjevi :  „Milko  djevice  milena  ti ..."  —  „Momak  bio  lijep  i  mlad  ..."  — 
„Ljubi  me,  Milko . . .",  —  vrlo  su  čuvstveni  i  nježni. 

Kolo  nije  najbolje  uspjelo  —  to  je  to  veća  šteta,  što  upravo  kad  mislimo, 
da  će  najljepše  doći :  da  će  skladatelj  glazbeno  izraditi  svoju  ideju  —  sebe  iz- 
nenada prekida. 

Dvopjev  Ive  i  Milke  opet  je  prelijep,  te  su  fraze :  „Konj  Zelenko"  i  „Oj 
djevojko  pitoma  ružice"  osobito  krasne. 

Sada  dolazi  glazbeno  najljepši,  ali  dramatički  neosnovani  peteropjev,  a  Čin 
svršava  snažnom  koračnicom :  „Mačem,  puškom  svak . . .",  koja  postizava  vr- 
hunac, u  prekrasnoj  zaključnoj  stavci :  „Gle  nad  Savom  ..."  gdje  se  na  zapovijed 
službeno  mjesec  pojavljuje ! 

U  2.  činu  nema  ništa  osobita  do  prije  spomenutoga  valčika  Stelle  i  Komeša, 
te  Stellina  mazurka :  „Čarapa  pasti  mi  kani . . ."  dok  su  napitnica,  uzeta  iz"  „John 
Bulla",  te  Jurkov  intermezzo  posve  promašili  cilj. 

U  3.  činu  lijep  je  zbor :  „Trublja  nas  zove  u  red"  te  Zajčeva  stara  pjesma 
„Uzdah" :  „Ah  da  mogu  poći  mlada ..."  —  vrlo  lijepo  instrumentirana,  što 
je  najprije  pjeva  Milka,  zatim  Ivo  uz  riječi :  „Ljubio  sam  nekoć ..." 

Jurkov  couplet :  „Zlo  nam  vrijeme . . ."  mogao  je  posve  da  izostane,  jer 
tekst  nije  ni  najmanje  šaljiv,  a  napjev  naliči  posve  pjesmi  Gevera  iz  „Veselih 
djaka  ". 

Sto  treba  da  napose  spomenemo,  jest  instrumentacija.  U  tomu  je  Zajc  velik 
—  ona  je  upravo  sjajna.  Šteta  truda,  jer  ga  g.  Širola  doista  nije  zaslužio. 

A  sada  nešto  o  „Uskoku".  Ako  je  koje  hrv.  djelo  zaslužilo  pažnje  I  pra- 
vednosti sa  strane  kritike,  bilo  je  to  ovo.  Ostavimo  politiku  i  osobu,  kad  kri- 
tizujemo  koje  umjetničko  djelo !  Mlad,  marljiv  pobornik  na  glazbenom  polju, 
kao  Što  je  Muhvić,  treba  da  se  potiče  na  rad,  a  ne  da  mu  se  —  udarajući  po  njemu 
nepravedno  —  oduzima  svaka  volja  za  dalnji  rad.  Malo  ima  skladatelja,  koji 
rade  na  tom  polju  —  mogli  bismo  ih  na  prste  izbrojiti  —  pa  ipak,  kad  se  tko 
lati  toga  teškog  i  tegotnog  posla,  kakova  mu  hvala  ?  Pa  kad  bi  bar  ta  naša 
kritika  poučna  bila  —  neka  bi  bilo !  Recite  mu,  Sto  je  zlo,  što  da  popravi,  gdje 
su  ti  nedostaci,  ali  ne  rugajte  se  samo  !  Povlačiti  ozbiljnu  stvar  u  smiješno,  po- 
noviti nekoliko  starih  viceva,  dvije  tri  lakoničke  primjedbe  —  i  to  je  sve !  Što 
će  takova  kritika  glazbeniku  ?  G.  Muhvić  neka  se  ne  da  zastrašiti  od  tih  naših 
nadrikritičara  —  neka  ustraje  na  tom  polju  !  Mi  se  pouzdano  nadamo  od  njega 
još  mnogom  uspjehu. 

U  prvoj  slici  „Uskoka"  vrlo  su  lijepi  uvodni  zbor  i  molitva,  zatim  duet 
Dragojle  i  Dražena. 

Fraze :  „Sladak  cjelov  tvoj ..."  —  „Na  počinak  vječni ..."  —  „Burnome 
Senju ..."  —  „Za  tobom  duša  mi  vene ..."  —  „0  času  gorki . . ."  —  prelijepe 
su  i  nježno  instrumentirane,  samo  se  i  ovdje  opaža  veliki  nedostatak  libreta, 
jer  duet  traje  skoro  20  časova  bez  svake  radnje  i  situacija  ostaje  vazda  ista,  do 
skrajnosti  jednolična.  U  drugoj  slici  vrlo  je  lijepo  izradjen  zaključni  ženski  četvero- 
pjev :  „Otidji  zbogom . . ."  Treća  i  četvrta  slika  obiluju  prekrasnim  muškim 
četveroglasnim  zborovima,  od  kojih  se  osobito  ističe  onaj  vokalni :  „Kleknimo 
tu  na  žalu . . ." 

Majstorski  je  instrumentirana  predigra  4.  slici  (solo  za  rog  i  trublju)  i  oluja. 
Nekoja  su  mjesta  doduše  prebučna,  te  se  nehotice  pomalja  katkad  vojnički 
kapelnik  —  nu  tomu  je  lako  doskočiti,  to  se  dade  lako  popraviti. 

O  izvedbi  dosta  se  je  pisalo  u  svim  devnicima,  samo  konstatujem  jednu  veliku, 
nepravednost  kritike.  —  Da  se  to  djelo  uzmogne  davati,  preuzela  je  nezahvalnu 
ulogu  Dragojle  gdja.  Polak.  Ona  ju  je  pjevala  vrlo  dobro,  te  joj  je  osobito  dvopjev 
u  prvom  činu  vrlo  uspio.  Mjesto  da  je  kritika  pohvali  za  njezinu  susretljivost, 
etoji  i  protiv  nje  oštrih  napadaja,  kojih  nije  zaslužila.  Isto  su  tako  nekoji  kri- 
tičari po  nezahvalnoj  ulozi  Cvijetka  osudili  g.  De  Franceschija,  te  je  on  istom 
u  „Bohemi"  sjajno  pokazao,  kako  mu  je  kritika  bila  nepravedna. 

Pripadom  hoću  da  spomenem  nešto  o  reprizi  „Boheme".  Puccinija  ne  ću 
kritizirati,  kako  to  neki  naši  kritičari  Čine,  a  ne  će  mi  on  to  sigurno  ni  zamjeriti ! 
—  Ali  da  ga  razveselim,  poslat  ću  mu  neke  naše  dnevnike,  da  znade,  što  se 
o  njemu  u  Zagrebu  misli.  Quelle  ironie !  Naslovnu  partiju  pjevala  je  gospodja 
Polak  izvrsno.  Glumila  je  takodjer  izvrsno.  Musettu  pjevala  je  gdja.  Freudenreich 
dobro,  prvi  put  doduše  pod  malom  indispozicijom,  ali  ne  tako  zlo,  kao  što  su  to 
neke  novine  ostentativno  isticale.  Stari  zaslužni  član  naše  pozornice,  koji  je  za- 
grebčanima  toliko  ugodnih  časova  pribavio,  ne  osudjuje  se  onako  naprečac  radi 
jedne  malenkosti.  Kod  reprize  pjevala  je  vrlo  dobro.  Gospodin  je  OrŽelski  vrlo 
dobar  pjesnik,  te  ga  je  milina  čuti,  kad  ne  forsira;  neka  slobodno  češće  rabi  svoj 
vrlo  ugodni  mezza  voće.  —  G.  De  Franceschi  kao  Marcello  osvijetlao  je  sebi  lice 
pjevom  i  igrom.  G.  Lesić  kao  filosof,  u  prvom  činu  malo  nesiguran,  upravo  je 
prekrasno  i  čuvstveno  otpjevao  pjesmu  o  plaštu.  G.  Anton  bio  je  izvrstan  glaz- 

benik.  G.  Prejac  bio  je  dostojan  kuće  gospodar,  a  i  isti  je  g.  Mitrović  malu  ulogu 
Parpignola  dobro  izveo. 

Zborovi  i  orkestar  —  u  danim  prilikama  —  dobri. 

Ovako  bi  trebalo  samo  naprijed  i  skoro  bismo  stigli  u  sigurnu  luku  stalne 
opere.  Nedostaci  su,  kojih  sad  još  ima,  posve  financijalne  naravi.  Neka  se  samo 
namakne  ravnatelju  Falleru  sredstava,  on  će  sebi  znati  da  angažira  soliste,  koji 
nedostaju,  reorganizirat  će  orkestar  i  opera  bit  će  skoro  uspostavljena  ! 


VIKTOR  CAR  BMIN :  NOVE  BORBE  (Notm* 
XVIII. 

Sve  je  pokazivalo,  da  se  mladomu  upravitelju  župe  hiti.  Uzvezao  se  dva  il 
tri  puta  na  Brdi,  okupio  oko  sebe  ljude,  zapopovao  im,  pa  kad  ih  je  dobro  navio 
i  s  desna  na  lijevo  i  s  lijeva  na  desno,  dao  im  je  ročište  u  nekoj  od  poznatijih  go- 
stiona u  gradu. 

Na  taj,  kako  ga  je  on  nazivao  —  tabor,  došao  i  Sodić,  i  doveo  ĐariŠu  i  dru- 
žinu :  „sve  same  vjeri  i  crkvi  odane  prijatelje  i  gorljive  vjernike",  —  kako  je  ono 
pisala  ,,La  Luce",  ugledni  poluzvanični,  diecezanski  list. 

Na  skupStinu  su  pristupili  i  mladji.  Njima  se  pridružili  i  „socialisti",  pa  je 
došlo  i  do  sukoba.  Ali  skupština  je  sa  svim  tim  prošla  na  veliko  zadovoljstvo  upra- 
vitelja Kolovića :  ona  je  zabilježila  njegov  prvi  potpuni  uspjeh. 

Što  su  ovdje  iznašali  mladi  protivnici :  Petar,  Barić  i  drugi  o  slobodi  savjesti, 
o  pobjedi  napretka,  istine  i  svijetla,  to  je  možda  još  i  najvećma  pridonijelo  tome 
uspjehu,  jer  se  svijet  upravo  snebivao  nad  „drskim  smionostima",  kojima  se  ono 
mladi  ljudi  razmetali. 

Najžešće  je  grmio  Sodić. 

—  Neka  djav6  nosi  vas  i  vašu  slobodu  i  savjest  i  napredak  i  to  vaše  svijetlo, 
Mi  ćemo  ostati  kakovi  smo :  —  vjerni  sinovi  naše  katoličke  i  apoštolske  crkve 
a  vama,  ne  budete  li  mirovali,  razbit  ćemo  gubice  i  u  more  ćemo  s  vama  kao  i 
s  mačkima,  hoćemo  per  la  Madonna!... 

Navalili  i  drugi : 

—  Hoćete,  da  nam  otmete  vjeru . . . 

—  Da  postanemo  blago  ! 

—  Ako  hoćete  gubiti  duše,  gubite  je  sami ... 

—  Tako  je  —  a  druge  ne  napastujte. 

—  Pogani ! 

—  Tovari ! . . .  istrese  Bariša  riječ,  što  mu  je  prva  naletjela  na  usta. 

Još  nije  pravo  dorekao  i  već  se  oko  njega  savilo  klupko.  Nastala  gužva,  rvanje, 
galama.  Stoji  vriska  i  zapomaganje  ženskih,  graja  i  tulenje  muških :  tu  pade  psovka, 
tamo  se  obori  šaka  ;  —  negdje  zaciliknulo  staklo,  drugdje  zapraskalo  drvo,  od- 

letila  stolica,  pa  jeknuo  jauk,  a  za  njim  prodirljiv  krik  groze.  U  to  se  ispe 

na  sto  onizak,  isušen,  nešto  nagrbljen  čovjek  odjeven  u  radničko  odijelo  sa  širo- 
kim, mekanim  šeširom  na  glavi  —  onaj  isti,  što  ga  je  Baldo,  na  svome  pohodu  u 
majčino  selo,  vidio  izaći  iz  krčme. 

Ispriječio  se  čovjek  na  stolu,  pa  zakriještio,  koliko  ga  je  grlo  nosilo : 
—  Živjela  intemacijonala !  Abbasso  la  borghesia!  Proletari, 
unite  vi ! 

Pa  zapjevao  svojim  dubokim  glasom : 

„Vogliamo  scienza,  pace  e  lavoro  " 


Iz  boja  izašlo  je  i  nekoliko  ranjenih,  medju  njima  i  Petar  Medenić.  Stolica 
ga  pogodila  taman  u  glavu  :  navrla  krv  i  on  se  u  čas  obeznanio. 
Kapelanovi  ljudi  kimali  glavom  i  govorili : 

—  Neka  mu  je  !  Bog  je  tako  htio  !  

A  dojmilo  se  to  i  drugoga  svijeta,  osobito  žena. 
Kapelan  se  rastapao  u  slavlju  i  veselju. 

Vijest  o  dogodjaju  pronijela  se  ubrzo  mjestom.  U  tili  se  je  čas  cijeli  Činkovac 
našao  na  ulicama.  Zakolale  glasine  i  u  jedan  se  Čas  razmahale,  da  je  Petar  smrtno 
ranjen,  da  je  več  i  podlegao. 

Nekakva  sttava  ušla  je  u  mjesto  neviklo  krvi.  Ljudi  se  bojali  dignuti  glas  ! 
tek  nekakov  dušen  mrmor  kao  da  bi  pokriven  nečim  teškim,  dizao  se  iz  svjetine 
činilo  se,  kao  da  negdje  duboko  pod  pećinama  more  stenje  i  šumori. 

Poput  smrtnog  huka  taj  je  Šum  odjeknuo  u  duši  Dujmove  kćeri.  Bez  suze, 
gotovo  bez  i  jedne  žalne  riječi,  srušila  se  ona  ocu  u  naručaj.  Ali  je  starac  razabrao 
sve  iz  njenih  naglih  i  pretrganih  uzdaha,  iz  bljedila  na  licu,  iz  drhtaja,  Što  joj  je 
potresavao  mlado  tijelo. 

—  Možda  nije  toliko  zlo . . .  Idem  do  Tome . . .  Vidjet  ću  ga . . .  mirio  ju  otac. 
Usne  su  šutjele,  ali  su  joj  lijepe,  neobično  preplašene  oči  govorile  zahvalnošću. 
Dujam  ode  i  domala  se  vrati. 

—  Ludi  svijet !  Od  buhe  će  načiniti  vola,  govorio  on,  kao  da  se  ljuti,  a  onamo 
mu  očito  odlanulo.  Nevelika  rana  na  glavi . . .  tri,  četiri  dana  počitka  —  pa  će  biti 
opet  dobro. 

Olgi  je  dolazilo,  da  klikne  od  radosti,  ali  se  ujedared  sva  smuti,  ponikne  za- 
stidjena  i  zapaljena  u  licu  i  rukom  pritisne  srce,  što  se  u  jedan  čas  tako  silno  us- 
kucalo. 

Dujam  je  pogadjao,  otkuda  ta  zabuna ;  jedva  zamjetljiv  osmijeh  —  u  ovo 
posljednje  doba  tako  rijedak  gost !  —  naleti  mu  na  usahle  usne  i  on  se  polako  po- 
vuče u  svoju  sobu. 

Uvali  se  na  divan,  pokiije  obim  dlanima  lice  i  zanese  se  u  misli. 

Aveti  pustog  lazdora  zaigrale  mu  pi-ed  mračnim  pogledom,  u  ušima  mu  za- 
brencao  jecaj,  kao  da  bi  glas  mukla  zvona,  što  pozivlje  narod  na  djelo  gruboga 
samouništavanja. 

—  Već  je  protekla  krv,  od  domaće  ruke  naša  narodna  krv . . .  A  rasulo 
je  tu  —  na  dohvatu  ! . . . 

Klonuli  mu  duh  nije  mogao  da  podnese  tu  nemilu  viziju.  U  njemu  obvlada 
jedna  jedincata  misao  :  riješiti  se  svega . . . 

—  Izvući  se  iz  toga  meteža,  skloniti  se  u  kut,  zakopati  se  nekamo,  ne 
gledati  i  ne  slušati  ništa  i  —  čekati  smrt . . . 

Pa  ipak,  da  je  u  njega  snage,  on  bi  najvolio  pograbiti  sve  te  ljude  za  vlasi 
i  stresti  im  mozak,  da  vide,  kuda  sve  to  vodi,  u  koju  propast,  u  koji  bezdan ! 

AH  sile  u  njega  nema,  nema  ni  srčanosti,  a  čini  mu  se,  da  je  nikada  ni 
bilo  nije,  pa  mu  nekako  začudno  dohodilo,  Sto  je  njega  u  ono  prvo  doba  do- 
vuklo i  doguralo  u  prve,  bojne  redove. 

—  Vaše  je  vrijeme  prošlo . . .  Prošlo  u  nepovrat  —  kazao  mu  je  onomadnc 
u  uredu  njegov  tajnik  Petar.  —  Pa  i  je  prošlo ...  i,  evo,  nastupilo  drugo,  gdje 
mu  se  je  ukloniti  svemu :  i  ljudima  i  životu.  Bez  muke  ne  će  ići ;  imat  će  da 
pregazi  nešto,  u  što  ne  može  ni  da  pogleda,  a  da  ga  u  srcu  ne  stisne . . . 

Prodaja  groblja  —  jedini  je  izlaz,  drugoga  ne  vidi.  Izlaz  kukavan  i  nizak, 
da  se  istura  na  polje,  trebat  će  se  svinuti,  sniziti  a  možda  i  na  zemlju  poteći, 
pa  puzati  kao  crv,  zgnječen,  smlavljen . . .  Kad  se  sutradan  Baldo  spremao  da 
izidje,  Dujam  uhvati  zgodu,  zovne  ga  k  sebi  u  sobu  i  ne  pogledavši  ga,  istrese : 

—  Podji  k  Nijemcu  ! . . .  Tamo  mu  je  groblje . . .  Neka  mu  je  prokleto  ! . . . 
I  okrene  mu  ledja. 

Balda  to  razdraži. 

—  Lako  s  Nijemcem.  Ali  što  će  vijeće?  Da  si  prije  privolio,  bili  bi  i  oni 
odobrili.  Sada  pak,  otkad  skoro  sve  puše  u  kapelanov  rog,  tko  da  te  slijedi? 
Ni  Filinić  ne  će  da  znade  više  za  tebe  i  zamjera  ti,  što  si  prekinuo  s  popom. 

Dujam  plane : 

—  Kad  je  tako,  a  ti  im  odaj,  da  si  orobio  blagajnu,  pa  neka  ti  sude  !  Meni 
je  već  preko  mjere  i  jao  ako  se  to  prelije,  jao  tebi,  zatorna  sotono  ! 

Baldo  se  okrene,  zalupi  za  sobom  vrata  i  ode. 

Ali  već  iza  večere  istoga  dana,  kad  ostadoše  časkom  sami,  Baldo  saopći 
tastu,  da  mu  se  posrećilo  predobiti  nekoliko  vijećnika. 

—  Nego  trebat  će  da  se  požuriš,  nadoda  on,  doklen  tkogod  ne  umiješa  prste . . . 
Dujam  učini  tako  i  tri  dana  zatim  okupilo  se  vijeće,  da  odluči  o  prodaji  groblja, 
čas  prije  nego  li  će  Dujam  u  općinu,  Baldo  ga  zadrži,  da  ga  uputi,  kako 

će  izaći  pred  vijećnike. 

—  Spremi  slovo,  učio  ga  on,  kojim  ćeš  ljudima  poskakljati  žicu.  Napomeni, 
kako  se  svuda  u  svijetu  radi  na  tom,  da  se  narodu  ublaži  i  olakša  život.  Is- 
takni,  kako  se  je  na  tom  polju  u  nas  do  sada  uradilo  malo,  dakako,  krivnjom 
tudjina,  koji  nas  je  kroz  vijekove  i  vijekove  mučio,  gazio  i  ubijao.  Zato  mora, 
reci,  naš  tužan  i  bijedan  svijet  da  se  još  i  sada  vere  i  lomi  po  neprohodnim 
urvinama,  tvrdom  kamenju  i  jarugama  kaljnim.  Nego,  hvala  Providnosti,  na- 
doveži,  nadala  nam  se,  evo,  prilika,  da  se  i  tome  doskoči,  da . . .  i  tako  una- 
prijedak.  Glavno  je,  da  ne  štediš  patosa  ni  lijepih  riječi.  Time  ćeš  imati  gorane 
za  sebe,  a  moguće  da  predobiješ  i  kojega  od  mještana.  Maras  i  Belinić  bi1  će 
i  onako  uz  tebe,  ako  ne  za  drugo,  a  to  iz  pizme  protiv  Sodića. 

Kad  je  starac  malo  zatim  ustao  u  vijeću,  da  podupre  molbu  stranoga 
društva,  srce  je  u  njemu  silno  lupalo,  i  njemu  se  činjaše,  kao  da  se  svakim 
udarcem  obara  na  nj  sva  težina  časa. 

—  Još  samo  ovu  kušnju  da  preturim  i  bit  će  mir,  sokolio  se  sam  u  sebi. 
Govorio  je  dugo  i  ushićeno  ;  tražio  riječi,  koje  idu  k  srcu  i  koje  podražuju 

samosvijest. 

Započeo  je  s  omiljenim  frazama  : 

—  Prinudili  smo  neprijatelja  na  vječito  mirovanje,  skršili  smo  njegovu 
fizičku  snagu,  ali  duševna  njegova  premoć  joS  uvijek  visi  nad  nama,  kao  jadan 

memento  puste  podredjenosti  naše.  Skršimo  i  nju,  produži  uzdignutim  glasom, 
slomimo  i  tu  premoć  i  Sto  ne  može  da  rastjera  luč  prosvjete,  neka  potamni 
sjaj  divne  i  zlatne  ljepote  !  Vi  znate,  gospodo  vijećnici,  nastavi  uspaljujući 
se  i  nehotice,  vi  znate  moju  davnu  želju  —  ono  drago  mjestance  dolje  kraj 
mora,  onaj  maleni  okrajak  cvjetne  obale  naše,  što  se  tako  milo  smiješi  i  suncu 
i  moru . . .  Taj  blaženi  predio  našega  rodjenoga  grada,  tiho  ono  i  uspomena 
puno  plandovalište  želio  bih  ja  vidjeti  okićeno  i  ovjenčano,  prije  nego  li  me 
odbjegne  svijetlo  očiju  i  života.  Ukrasimo  ga  spomenicima  ljepote,  koja  će  u 
sjenama  bujnih  nasada  svjedočiti  o  čistoj  vedrini  naših  dubljih  osjećaja,  dok 
će  se  na  zelenim  krošnjama  okupljati  ptice  nebeske,  da  sa  svojim  slatkim  cvr- 
kutanjem  budu  nježnim  pripjevom  vječitoj  pjesmi  našega  mora . . . 
Rijedak,  kratak  i  mlak  pljesak  poprati  te  riječi. 

Dujam  poćuti,  kako  mu  je  srcem  podišlo  nešto  mrazno,  ali  se  ne  smete. 
Bili  su  tu  još  gorani,  na  koje  je  mogao  računati :  trebalo  je  samo  da  ih  zagrije. 

I  on  se  okrene  k  njima  i  sretnim  obratom  misli  pred  je  na  njihove  jade 
nevolje  i  iznese  sve,  što  mu  je  ono  netom  napomenuo  Baldo. 

Gorane  je  to  zateklo  ;  oni  ga  slušali  isprva  u  čudu,  a  poslije  sve  pozornije. 
Kadšto  bi  mu  i  povladili,  i  njemu  je  od  toga  riječ  postajala  snažnija  i  zanosnija. 

—  Doba  je,  vikne  on,  da  se  i  tomu  našemu  malomu  puku  olakoti  breme 
života ...  Mi  smo  mu  to  obećali  u  vrijeme  naših  borba ...  Na  nama  je  sada, 
da  zadanu  riječ  iskupimo. 

Gorani  zapljeskali  življe,  a  njemu  se  naglo,  naglo  otkinuo  prijedlog,  da  se 
groblje  proda ...  Da  pak  pretekne  oluju,  koja  se  je  na  njegove  riječi  dizala,  završi : 

—  Prodajmo,  da  pomognemo  narodu,  da  ojačamo  nastajne  naraštaje,  koji 
Će  osiljeni  i  opasani  drugačijom  snagom  iskupiti  vremenom  ne  samo  onaj  si- 
ćušni pedalj  naše  zemlje,  već  i  

Više  nije  mogao.  Zaglušna  vika.  koja  je  sada  dostigla  vršak,  prekine  mu 
riječ  i  on  zamukne. 

—  Intriganti!  —  grmio  Sodić.  Nudja  vam  se  mito  i  za  to  hoćete 
da  prodate.  Iškarioti ! 

Za  njim  zaredali  drugi : 

—  Mi  ne  ćemo  na  sebe  kletve  naših  mrtvih  ! 

—  Ne  ćemo,  da  im  se  dira  u  kosti ! 

—  Ne  dajemo  groblja  ! 

—  Eno  vam  mjesta  za  vaše  nasade . . . 

—  1  za  ptice  nebeske,  narugao  se  Filinić. 

—  Ono  će  biti  naš  perivoj . . .  Onuda  ćemo  se  mi  razgovarat  i  s  našim  pokojnicima. 

—  A  mi  ćemo  dotle  po  gudurama  lomiti  vratove,  zaori  jedan  od  gorana. 

—  Niste  ih  slomili  do  sada . . . 

—  Ni  drugim  brdjanima  nije  bolje. 
A  gorani  u  jedan  glas : 

—  Ili  ste  vi  od  nas  bolji !  Neka  se  proda  ! 

—  Ne  damo ! 

—  Nek  se  glasuje  !  Mi  hoćemo ! 

Čas  je  bio  odsudan.  Dujam  razabra,  da  mu  nije  gubiti  vrijeme-  Sred  za- 
glušne buke  ponovi  svoj  prijedlog.  Nekoliko  se  ruku  diže. ..  On  ih  prebroji :  jedan 

glas  više . . .  Gorani  zapljeskali,  drugi  zaurlali,  nastao  pakao.  Grozničavom 
rukom  pograbi  Dujam  šešir,  progura  se  do  vrata  i  u  čas  se  izgubi. 

Taj  je  njegov  .bijeg  bio  popraćen  raznim  pogrdama. 

Netko  viknu : 

—  Izdajica ! 
Sodić  se  derao : 

—  IŠkariote  ! 

Bariša  potrča  za  Dujmom  i  na  vratima  dobaci  prijeteći  mu  objema  šakama  : 

—  Čekaj,  vraže  stari !  Kakogod  ti  našim  mrtvima,  tako  će  i  oni  tebi.  U 
noći  će  te  pohadjati  i  za  noge  drmati ! . . . 

XIX. 

Kad  se  Dujam  malo  iza  toga  vrati  kući,  udje  ravno  u  svoju  sobu,  skide 
se  i  leže.  Bilo  mu  je,  kao  da  ga  je  netko  izbio :  u  rebrima  ćutio  bol,  u  rukama 
i  nogama  nemoć,  sustalost  i  neku  drvenastu  ukočenost.  Na  mahove  ga  spopadala 
i  nekakva  lagašna  besvjestica,  neko  tupo  sumrtvilo,  a  kad  bi  se  čelo  nešto  jače 
razgorjelo,  otkinula  bi  se  i  po  gdjekoja  riječ  tamna  i  besmislena. 

Do  uzglavlja  mu  se  smjestila  Olga.  Ne  skida  s  njega  oči  i  ne  miče  se.  Ni 
noću  ga  ne  ostavlja  sama.  Na  licu  joj  je  dugotrajno  bdjenje  usjeklo  duboki  trag, 
oči  joj  nabuhle  i  mutne.  No  najgore  joj  je,  kad  mora  da  sluša  one  čudne,  ne- 
suvisle riječi.  Tako  je  bilo  i  prošle  noći.  U  odaji  bilo  sve  tiho,  tek  je  vani  šušnjao 
vjetar . . .  Starac  se  ujedared  trže,  oči  mu  se  zacaklile,  užasnuto  mu  se  lice 
zgrči  i  on  dahne : 

—  Eno  ih  dolaze  ! . . . 

Olga  ciknu,  njezin  glas  prene  ga  iz  mrtvila,  on  je  pogleda  dugo,  kao  zable- 
nuto  pa  prousti  stenjući : 

—  Ono  groblje . . .  lijepo  naše  groblje  ! . . . 

Olgu  je  boljelo,  Što  joj  je  otac  radi  te  prodaje  navukao  na  sebe  tolike 
omraze,  ali  to  je  ona  pred  njim  krila,  pače,  u  neke  je  pokušala,  da  njegovo 
postupanje  i  opravda. 

—  Naši  pokojnici  znadu,  da  nas  na  tu  prodaju  nije  nagonila  nikoja  druga 

misao,  os»m  da  pomognete  našim  ljudima,  njihovoj  djeci  govorila  je  ona 

glasom  toplim  i  punim  utjehe. 

Time  ga  je  ona  i  nehoteći  ranila,  i  njemu  je  dolazilo,  da  zavrisne  od  boli  i  muke. 
Za  cijelo  to  vrijeme  Baldo  nije  ni  pristupio  bolesnome  tastu.  Dujam  postajao 
nestrpiv.  Kad  se  nekoliko  dana  iza  toga  digo,  prva  mu  je  misao  bila,  da  potraži  zeta. 
Nasav  ga  u  gostinskoj,  napane  ga  pitanjem : 

—  Gdje  su  novci? 

—  Nijemac  mi  je  reko,  da  pričekam  —  dva  ili  tri  dana.  Dujam  ga  oštro  pogleda, 
ali  na  Baldovu  je  licu  ležao  mir  i  on  nadoveže  nekud  nemarno,  upravo  ravnodušno : 

—  A  reko  mi  je  Nijemac  još  i  to,  da  bi  pravo  i  po  zakonu  bilo,  kad  bi  mi 
i  općina  vrgla  štogod  . . . 

Dujam  učini,  kao  da  će  ga  očima  izgristi.  U  grlu  mu  se  uzmotalo  mnogo 
grubo . . .  Htio  da  to  izbaci,  jer  ga  davilo,  ali  je  morao  da  proguta. 

Sav  bijes  i  sva  Ijutost  provalila  u  oči,  što  su  kao  isplavale  ispod  očnica. 
Oštrim  kretom  ruke  pokaza  mu  vrata. 

Baldo  izidje. 

On  je  starome  nalagao.  Novac  je  već  u  njega  :  jutros  mu  ga  izbrojio  Nijemac. 
U  njedrima  ga  čuva.  Nevelik  svežanj,  ali  pritište,  škaklje,  draži  i  ne  da  mu  mira  . . . 

—  Da  je  ovo  moje?  —  javljala  se  u  njemu  želja,  dok  je  na  povratku  opi- 
pavao banke. 

Misao  bila  zamamljiva,  on  joj  se  podavao  sve  od  duše :  ona  ga  zanosila. 

—  Da  je  ovo  moje  !  —  vraćala  se  želja  i  rasla  i  sve  većma  razvijala  se,  pod- 
jarujući  mu  maštu,  da  smišlja,  snuje  i  traži  načina,  kako  bi  taj  novac  ostao  njemu. 

Ujedared  mu  sine  u  glavu,  da  bi  tu  mogla  pomoći  općina.  Nešto  mu  već 
duguje  za  posredovanje.  A  zar  se  to  „nešto"  ne  bi  moglo  i  povisiti?  Glavno 
je  predobiti  nekoje  vijećnike ...  A  predobiti  ih  ne  će  biti  teško :  nekoliko  lijepih 
riječi,  pa  malo  „loja"  -  i  kotači  će  ići . . . 

Još  i  prije  nego  li  je  ta  misao  u  njegovoj  glavi  poprimila  odredjen  oblik 
ona  ga  je  već  sasvim  osvojila  i  natjerala,  da  s  njom  izadje  pred  staroga. 

Dujmov  svijesni  ali  odlučni  odgovor  nije  ga  smeo,  niti  je  u  njemu  slomio 
misao,  koja  ga  je  već  držala  kao  u  klještima. 

Uz  nju  se  odmah  rodila  i  druga,  a  za  ovom  je  kao  bljesak  slijedila  odluka. 

—  Ja  novaca  ne  dam.  On  neka  se  iskoprca,  kako  hoće.  Na  posljetku  znade, 
što  mu  je  činiti. 

Lijegao  je  rano  iza  večere,  ali  nije  nikako  mogao  da  usne.  A  nije  spavala 
ni  ona,  Marija.  Kao  u  noći,  kad  ju  ono  proganjala  avet  Baldovog  nedjela,  tako 
ju  i  sada  tresla  groza  od  njegove  nove  zle  namjere. 

Strašnu  svoju  namisao  otkrio  joj  je  on  negdje  u  predvečerje.  Od  toga  časa 
budne  joj,  kao  da  joj  se  oko  srca  ovila  krupna  zmija,  pa  joj  ne  da,  da  odahne. 

Još  joj  je  nesnosnije  tu  u  krevetu,  sred  noćne  tmice  i  tišine.  A  on  leži  do  nje 
onako  hladan  i  besćutan.  Ujedared  joj  se  u  grudima  nešto  prevrne  i  ona  zastenje  : 

—  Nečisti  te  kuša.  Ne  slijedi  ga,  Baldo ! 

U  drugoj  bi  se  zgodi  naljutnuo  i  odgovorio  oštro.  Sada  je  pak  tražio  razloge 
i  upuštao  se  u  opravdanja. 

—  Otac  se  je,  veli,  izigrao.  Gotov  je :  još  malo,  pa  će  posve  doigrati. 
S  njime  će,  naravno,  odzvoniti  i  meni,  a  po  tom  —  puši  u  dlane.  A  ja  ti  velim 
da  bih  se  prije  sam  skončao,  nego  li  pustio,  da  mi  dijete  skapava. 

Ona  uzdahne  duboko,  ali  ne  reče  ništa. 
On  produži : 

—  A  njemu  će  biti  lako.  Ja  sam  mu  već  natuknuo  nešto ...  Pa  ako  ne  bi 
doteklo  :  jedan  potez  pera  —  i  račun  je  čist. 

—  Ne  će  htjeti . . .  dahne  ona,  a  glas  joj  drhtnu  u  tišini  odaje. 

—  Hoće  !  A  što  je  do  nas,  ja  imam  već  svoju  osnovu.  Ja  ću  otići  odovud 

bilo  kamo ...  U  koji  grad  recimo,  u  Trst,  ili  drugud.  Otići  ću  sam  bez 

tebe  i  djeteta  —  potajno.  Dva  tri  dana  poslije  toga  pitat  će,  gdje  sam . . . 
Ti  ćeš  mu  onda  odati  sve . . .  ishitrit  ćeš  malu,  plačnu  scenu  i . . . 

—  Baldo,  prekine  ga  ona,  ja  ne  ću  moći . . .  Otac  mi  je. 

—  Treba  !  Novac  mora  da  ostane  nama.  Predati  ga,  značilo  bi  prerezati 

sebi  žile.  A  ja  hoću  da  živim  i  ti  i  dijete . . .  Stari  će  možda  u  prvi 

mah  kresnuti  štogod,  izgrdit  će  me  i  isposvati,  ali  će  se  zatim  već  umiriti,  hoće. 
Privolio  je  u  ovo  posljednje  vrijeme  na  mnogošto,  popustit  će  i  sada.  Ja  ću 

pak  u  gradu  otvoriti  kakav  posao,  iSkolati  dijete  i  odgojiti  ga  na  gradsku,  neka 
znade,  Sto  je  život.  Pa  i  meni  je  već  do  grla  ovog  zagušljivog  zraka,  ove  seoske 
mizerije.  Tu  više  nema  ništa,  te  bi  me  držalo.  Juče  mi  je,  eto,  i  mati  poručila, 
da  je  sve  svoje  dala  susjedu  Tomašu,  a  on  da  joj  je  obećao  brinuti  se  za  nju- 
Što  da  tražim  tu?  čemu  da  se  nadam?  U  grad  !  U  život ! 

Na  te  riječi  zazujila  joj  u  grudima  neka  nova  žica.  Tim  se  je  zvucima 
podavala  i  preko  volje,  i  ma  koliko  joj  se  strašna  činila  Baldova  namjera,  slika 
velikoga  grada  obmanula  ju  toliko,  da  nije  smogla  slova,  kojim  bi  mu  se  oduprijela. 

—Nakon  odulje  stanke  on  se  i  opet  javi : 

—  Krećem  već  sutra  ...  u  zoru  . . . 
Ona  se  strese,  ali  ne  kaza  ništa. 

On  učini,  kako  je  naumio :  sutradan  u  zoru  pokupi  se  i  ode  oprezno  i  tiho. 
Nakon  posljednjega  razgovora  s  Baldom.  uvukla  se  Dujmu  u  glavu  neka 
neodredjena  sumnja  i  bojazan. 

—  Tomu  mora  već  jednom  biti  kraj,  rekne  on  u  sebi,  pa  se  još  istoga  dana 
uputi  k  Nijemcu,  tobože,  da  se  s  njime  dogovori  za  prekop  mrtvačkih  kostiju 
i  njihov  prenos  i  ukop  u  novo  groblje. 

Nijemac  ga  radosno  dočeka.  Čvrsto  mu  stiskaše  ruku  i  zahvaljivaše  mu,  Što 
je  društvu  „išao  na  ruku". 

—  Ostalo  pak,  produži,  bit  će  sve,  kako  želite.  Već  smo  započeli  radnjom  . . 
Poslao  sam  nekoliko  ljudi,  da  prekapaju ...  U  ostalom,  ja  sam  vam  to  poručio 
juče  po  vašemu  gospodinu  zetu.  Zaboravio  kazati,  nadoda  uz  smiješak.  Ni- 
kakvo čudo :  —  ne  zgrću  se  svaki  dan  onolike  hiljade . . . 

—  Vi  ste  mu  isplatili? . . . 

Dujam  se  zaljulja,  noge  mu  klecnu  kao  odsječene,  dok  mu  k  grlu  jurilo 
nešto,  što  ga  neizrecivo  dušilo. 

—  Ono  što  mu  išlo,  da  ! . . .  Gospodinu  načelniku  nije  dobro? . . .  rekne 
Nijemac  pogledav  starcu  duboko  u  oči. 

—  Nije  ništa  . .  hukne  Dujam,  a  zubi  mu  se  stiskali.  Već  duže  vremena 
osjećam  . . .  tako . . .  Nego  po  što  sam  ono  došao . . .  ?  Da,  one  kosti . . . 

—  Neka  vas  nije  brige.  Čuvat  ćemo  ih  kao  svetinju ...  i  sa  svim  pošto- 
vanjem prenijeti  u  novi  počinak . . .  odgovori  Nijemac  s  nešto  ironije. 

Dujam  promrmlja  nešto  na  pozdrav  i  ode. 

—  Die  Kerle  ! . . .  mljasne  za  njim  ridji  debeljko,  dok  mu  se  lice  krivilo 
na  izraz  pun  nekog  zloradog  prezira.  Dan  je  bio  studen,  sjevernjak  nagonio 
sniježne  oblake  i  ubadao  ljuto,  ali  Dujam  ne  osjećaše  toga.  Njega  je  u  žilama 
palilo,  kao  da  u  njima  struji  nešto  usijano  i  plameno. 

Na  povratku  u  kuću  zaleti  se  ravno  u  Mari  jinu  odaju,  i  nad  je  mladu  ženu  gdje  plače. 

—  Gdje  ti  je  muž?  Gdje  je  novac?  —  puhne  joj  on  pridušeno  u  lice. 
Ona  osjeti  na  sebi  njegov  vrući,  goreći  dah  i  budne  joj,  kao  da  je  i  u  nju 

prešla  nekakva  vatra  i  zahvatila  joj  glavu  i  moždjane. 

—  Oče,  prostite  —  prostite  ! . . .  sruši  se  ona  preda  nj  na  koljena  i  zajeca. 
Gruba  mu  kletva  provali  iz  grla,  obje  se  šake  digle  nad  kćerinu  glavu, 

gotove  da  se  obore,  ali  u  taj  mu  se  mah  zavrti  svijet,  ruke  mu  klonu,  on  za- 
stenje  i  složi  se  na  zemlju.  —  Marija  vrisne.  U  kući  nije  bilo  nikoga ...  Do- 
vuče se  do  oca,  on  protegne  ruku  i  silom  je  odrine  od  sebe. 

—  Da  ste  prokleti !  —  ispuknes  a  usta  mu  se  zapjene. 

Rukom  se  upro  o  pod,  glavu  objesio,  a  na  zapjenjena  mu  usta  naletavale 
od  časa  do  časa  ljute  riječi. 

I  ona  je  ostalaklečeći  na  podu.  Zastrla  rukama  lice  i  jecala  i  zaklinjala  da  joj  prosti 
S  velikim  trudom  pridiže  se  starac. 

—  Kamo  se  sakrio?  —  zavije  on  stišćući  nemočno  pest. 

—  Oče !  —  oče !  —  molila  ona. 

—  Ni  da  je  djavo  u  njemu,  uteći  mi  ne  će,  grune  on.  Stići  će  ga  pravda . . . 
udarit  će  tata,  a  tebe  moja  kletva.  1  ne  dohodi  mi  više  pred  oči.  Van  iz  ove 
kuće  —  van  ! . . . 

On  dotetura  do  vrata  i  stenjući  izidje. 

Malo  se  zatim  vrnula  Olga  kući  i  zatekla  sestru  svu  zaplakanu  i  očajnu. 
Preplaši  se  i  zapita,  Sto  joj  je. 

Marija  jaukne,  prihvati  sestru  za  ruku  i  povuče  je  u  kut  odaje.  Tu  joj 
ona  isprekidanim  riječima  i  jecajući  ispriča  sve,  Sto  se  je  u  kući  dogodilo  od 
časa,  kad  je  prviput  izbilo  ono  nedjelo  na  javu. 

Olgi  se  odsjecale  noge.  što  je  dalje  slušala,  to  se  većma  krutila  i  kamenila. 
Žilama  joj  se  gonila  krv  kao  bijesna,  i  bilo  joj  je,  kao  da  je  pred  njom  neito 
puklo  i  otkrilo,  Sto  joj  je  tako  dugo  tamno  i  zagonetno  bilo. 

—  I  ti  si  sve  to  puštala  —  ti!?  —  bio  joj  je  prvi  krik. 

—  Muž  mi  je  

—  Ti? !  —  usplamćela  djevojka  uhvativši  se  za  glavu. 

—  Olgo,  ti  ne  možeS,  da  to  shvatiš . . .  dahtala  Marija. 

—  A  tvoj  otac?  —  Moj  otac? . . .  upilji  Olga  u  nju  dva  pogleda,  kao  dva  noža. 

—  Olgo  ! . . . 

—  Kamo  je  utekao?  Govori !  —  vikne  ona  zgrabivši  je  za  ruku. 

—  U  Trst  

—  1  ti  ćeš  za  njim? !  - 

—  Moram  

—  Za  onakvim  krvnikom? ! 

—  Olgo,  ti  ne  možeš,  da  to  shvatiS.  Otac  je  mojemu  djetetu.  Napustiti  ga 
ne  mogu  —  ne  smijem  

—  Ne  možeš? ...  A  ti  idi  —  idi  smjesta ! 

—  I  ti  me  tjeraš  ! . . .  Malo  milosti,  Olgo  ! . . .  Žensko  si :  morala  bi  pojmiti . . . 

—  Idi . . .  idi . . . 

—  Poći  ću,  ali  s  kakovim  srcem  !  —  Jače  joj  grunule  suze,  ona  se  sva  raz- 
milji.  Obuhvati  sestru  objema  rukama  oko  vrata,  pa  će  joj  s  puno  boli  i  muke : 

—  Tebe  je  otac  volio  vazda  više  nego  mene . . .  Predoči  mu  sve  i  moli 
ga,  neka  prosti ! . . .  Tebe  će  čuti ...  A  ono  neka  mu  na  općini  poklone  . . . 
Mnogo  mu  duguju  . .  ■ 

—  Idi !  —  pridušeno  će  Olga  i  učini,  kao  da  će  joj  se  istrgnuti  iz  zagrljaja. 
Ali  je  Marija  ne  puštaše. 

—  Srce  me  tjera,  za  to  idem . . .  Shvatit  ćeš  to  i  ti  —  ali  poslije ...  kad 
jednom  i  tebe  uhvati  ono  nešto  za  srce . . . 

Olga  se  na  to  smuti  i  ne  smaže  ni  riječi.  Na  očr  joj  nenadano  navali  plač 
>  ona  zatuži :  —  Moj  ubogi  oče  !  (Svršit  se  se.) 

KNJIŽEVNOST 

JOSIP  EUGEN  TOMIĆ:  MANjA  DJELA 
SVEZAK  I.  Nije  tome  davno  Sto  je  bilo  na  ovom 
mjestu  govora  o  tome,  da  „Matica"  izdaje 
preStampane  stvari,  da  preštampava.  Na  tu 
primjedbu  javio  se  tajnik  „Matice  Hrvatsk" 
dr.  Antun  Radić  u  „Glasu"  i  velikom  ogorčenošću 
kulao  je  pobiti  taj  „prigovor"  svalivši  krivnju 
za  preštampavanje  na  prijašnji  odbor.  Ja  ovdje 
ne  ću  u  to  dirati,  koji  je  odbor  vise  izdao  pre- 
štampanih  stvari,  da  li  prijašnji  ili  sadanji,  tek 
ću  pokazati,  da  isadanji  ne  zaostaje  za  prijašnjim, 
►.-■i  Medju  knjigama  za  godinu  1904.  nalazimo 
u  originalnim  radnjama  preštampanoga  Lisin- 
skoga  (Kuhač),  a  medju  prijevodima  preštampan 
je  Turgenjev  (Otci  i  djeca  —  prvi  put  štampan 
u  Vijencu).  Medju  knjigama  za  1905.  preštampani 
su  medju  originalnim :  Perkovac  (Pripovijesti, 
Iz  bojnoga  odsjeka)  Kumičić  (Jelkin  bosiljak), 
a  medju  prijevodima  donekle  Cchov  (Izabrane 
pripovijesti).  Medju  knjigama  za  1906.  mogu 
se  računati,  medju  pre  štampa  ne  radnje  „Li- 
ječnikovi zapisci"  od  Marušića  (vidi  kazalo), 
a  od  prijevoda  Gorkijeve  „Izabrane  pripovijesti", 
medju  kojima  nema  gotovo  ni  jedne,  koja  nije 
već  prije  štampana  kao  prijevod.  Pa  i  za  Ujević-tve 
„Dokonice"  ne  može  se  kazati,  da  su  po  prvi 
put  Štampane  u  „Matici". 

A  sada  pogledajmo  posljednje  „Matičine" 
knjige  (za  godinu  1907.).  Medju  originalnima 
preštampan  je  Tomić  (Manja  djela),  a  dobrim 
dijetom  i  Arnold  („Čeznuća  i  maštanja").  A  i 
Andrijaševićeve  „Neretvanske  pripovijesti"  nisu 
takodjer  sve  po  prvi  put  štampane  u  „Matici". 
Ali  ne  samo  u  posebnim  knjigama,  nego  i  u 
„Hrvatskom  Kolu"  nisu  same  posve  nove  radnje, 
nego  ima  i  medju  njima  takovih,  koje  su  već 
od  prije  poznate.  Tako  je  Careva  studija  „0 
uzroku  smrti"  čitana  10.  veljače  1907-  na  pre- 
davanju „Akademije"  u  Ljubljani,  a  Kuzma 
novićev  „Za  obraz"  prikazivan  već  prije  u  našem 
kazalištu,  a  Lisičareva  „Idila"  poznata  od  prije 
iz  jednoga  zagrebačkoga  dnevnika.  Za  narednu 
knjigu  „Kola"  nabavljena  je  preštampana 
novela  „U  kuhinji",  a  u  djelu  o  Zrinjskim  i 
Frankopanima  biti  će  rasprava  od  šišića.  koja 
je  takodjer  već  poznata. 

Ja  dakle  nikako  ne  mogu  shvatiti  razlog 
tajnikovoj  ogorčenosti,  kojom  je  kušao  obraniti, 
Maticu  od  toga  da  preštampava. 

Medjutim  preštampavanje  u  „Matici"  i  nije 
po  mom  mnijenju  nikakav  osobiti  grijeh.  Mi- 


nismo  tako  velik  i  tako  jak  narod,  da  bi  mogli 
zahtijevati,  da  „Matica"  iznosi  vazda  samo, 
posve  nove  dobre  stvari.  Dakako  da  bi  takove 
morale  imati  prednost,  ali  ako  nema  vrlo  dobrih 
posve  novih,  može  se  i  preštampatL  Kod  nas  je 
bilo  toliko  listova  i  časopisa  i  u  njima  je  posijana 
mnoga  dobra  stvar.  Zašto  se  ne  bi  sakupilo  više 
takovih  stvari  od  istoga  pisca,  pa  ih  se  izdak) 
kao  posebnu  knjigu  ?  Te  su  stvari  već  sve  prošle 
jednu  kritiku  i  već  im  je  donekle  zajamčena 
valjanost,  a  ipak  su  poznate  samo  jednom  dijelu 
općinstva.  Vrijedile  bi  dakle  još  uvijek  donekle 
kao  nove,  jer  ona  publika,  koja  čita  matičine 
knjige  nije  sigurno  čitala  sve  one  Časopise, 
koji  su  izlazili  kraće  ili  dulje  vrijeme.  Tako 
postupaju  izdavačka  poduzeća  i  drugdje,  u  većim 
narodima,  gdje  je  laglje  promicati  lijepu  knjigu, 
jer  imade  više  konsumenata,  a  tako  postupaju 
i  manji,  ali  praktični  narodi.  Samo  kod  nas  se 
shvaća  posvema  drugačije. 

Kod  nas  se  može  dogoditi  da  tajnik  „Matice" 
napiše  prigodom  izdanja  Andrijaševićeve  knjige 
„Tko  je  Niko  Andrijašević  ?"  „Ne  znamo" 
n  i  m  i.  God.  1902.  tiskao  mu  je  „Vijenac"  — 
veli  u  nestašici  materijala  (lijepa  svje- 
dodžba !)  —  jednu  priču,  što  li,(l)  —  i  od 
onda  jedva  se  gdjegod  (?)  javio,  a  nikomu  u 
pameti  ostao.  1  eto  ga  na  jedanput  k  „Matici 
Hrvatskoj",  k  njezinom  predsjedniku,  s  dvije  tri 
li  pripovijesti,  priče,  sliks.  Bog  li  zna  s  čim  li  (lijepa 
svjedodžba  !).  Ne  bi  primljeno  ništa.  Pa  i  tko  bi 
primio  u  „Hrv.  Kolo"  (o  tom  se  radilo)  radnje 
nekog  djaka,  da  nam  se  onda  rugaju? 
No  netko  uhvatio  vremena  i  pročitao 
onu  . . .  i  skočio :  što  je  to  ?  Osvojilo  t,a . . .  I 
tako  je  nastala  . . ." 

Kako  je  ovakova  bilješka  rječita  !  Najprvo 
nas  upućuje,  da  se  odbor  boji  donijeti  u 
„Kolu"  štogod  od  nepoznatoga  čovjeka,  djaka, 
jer  bi  to  moglo  služiti  na  porugu  (!),  a  onda 
Štampa  od  takovoga  nepoznatoga  čovjeka  odmah 
cijelu  knjigu,  jer  je  „netko  uhvatio  vre- 
mena i  pročitao"  i  jer  je  toga  nekoga 
,,osvojik>"  ono  što  jr  pročitao  1 !  Matica  ne 
pozna  čovjeka,  štampa  mu  knjigu  i  ne  pozna- 
vajući ga  i  ne  znajući  hoće  li  ga  publika  be- 
genisati,  a  pušta  čekati  književnike,  koje  pozna 
i  ona  i  publika,  jer  je  onaj  donio  nešto  nova. 
a  od  ovih  bi  se  moralo  štogod  preštampati. 

„Matica"  dakako  i  preštampava.  Ali  evo 
kako  u  tome  postupa.  Čeka  do  godine  1905-  i 
onda  preštampa  nekoje  radnje  od  Perkovca, 
ili  od  KumičiĆa,  čeka  dok  te  radnje  izgube  svoje 

694 


Digitized  by  Google 


pravo  značenje  po  razvoj  naše  knjige  i  dotičnoga 
pisca  Ili  opet  preštampa  „Manja  djela'*  od  To- 
mića, kojega  matičini  čitatelji  već  vrlo  dobro 
poznaju  iz  tolikih  njegovih  knjiga,  a  sve  valjda 
samo  za  to  jer  je  Tomić  istom  nedavno  umro. 

Zar  je  „Matica"  pomfinebrijsko  društvo  ? 

Kada  se  već  preštampava  neka  se  preštam- 
pava  žive  vrijedne  pisce,  koji  su  to  odista  u 
svakom  pogledu  zaslužili,  lmade  i  medju  živima 
dosta  književnika,  koji  su  zasjekli  duboke  brazde 
na  polju  naSe  lijepe  knjige,  a  nisu  zastupani  u 
„Matici"  s  nijednom  knjigom,  a  može  biti 
dapače  i  s  nijednim  retkom,  jer  valjda  nisu 
napisali  i  ponudili  „Matici"  ni  jednu  veću  radnju, 
koja  bi  mogla  ispuniti  cijelu  knjigu.  Zar 
moraju  istom  umrijeti  ili  im 
radnje  mora  pokriti  debela  dva- 
desetgodišnjaprašina,  da  sazriju 
za  „Maticu  ?"  Nije  li  ironija  da  je  „Matica" 
nekojima  izdala  i  po  dvije  i  tri  knjige,  a  drugi 
(evo  samo  trojice  Ladanjski,  Turić,  Truhelka) 
koji  su  jednako  valjano  radili  i  stekli  priznanja 
svome  radu  ne  mogoie  dočekati  ni  jedne  knjige 
svojih  radova  kod  „Matice  ?" 

Nekojima  „Matica"  izdaje  svake  druge 
treće  godine  zbirku  pjesama,  rasprava  (histo- 
rijskih i  drugih),  a  drugi  nikako  da  dodju  na  red. 

Medju  živućim  hrvatskim  književnicima 
imade  ih  koji  već  decenije  rade,  koji  su  već 
i  odložili  pero,  a  „Matica"  nema  od  njih  ništa, 
ili  opet  ima,  ali  štogod  takova  što  nije  po  njihov 
rad  značajno  (Borota,  Draženović,  Senoa)  Zar 
je  belje  štampati  nove  stvari  problematične 
vrijednosti  i  preštampavati  iz  pieteta,  nego  li  iz 
uvjerenja,  da  je  ono  što  se  preštampava  odista 
dobro  i  potrebno. 

Da  se  kod  „Manjih  djela"  od  Tomića  nije 
radilo  o  potonjemu,  vidi  se  na  ljepše  iz  reklamne 
popratnice  toj  knjizi,  što  ju  je  napisao  tajnik 
„Matice"  dr.  A.  Radić  u  at— 24  broju  „Glasa" 
Evo  kako  glasi  ta  popratnica:  „Jest,  on  je, 
Josip  Eugen  Tomić,  bio  medju  matičarima 
..stari"  —  kakovih  ima  i  medju  „mladima". 
J.  E.  Tomiću  nije  pripovijest  valjala,  ako  nije 
bila  historijska  ili  ako  nije  bila  osnovana  na  za- 
nimljivoj „fabuli",  bilo  ozbiljnoj,  bilo  komičnoj. 
T.  zv.  „psihologijsku  analizu"  — 
to  je  J.  E.  Tomić  vazda  (?)  držao 
pustim  naklapanjem.  On  je  bio 
pripovjedač,  fabulator—  i  ništa 
više.  Ni  u  njega  nema  tendencije,  ali  ni  rea- 
lizma i  on  ne  samo  smišlja,  nego  i  izmišlja  z  a- 
nimljive  ljude,  dogodjaje  i  si- 
tuacije, da  čitaoca  zabavi.  Takova 
su  njegova  veća  djela  (Zmaj  od  Bosne,  Kapeta- 


nova kći  itd.),  takove  su  i  njegove  manje  stvari, 
što  su  izlazile  u  ,,N*r.  Novinama",  tamo  od 
god.  1887.,  a  sada  ih  je  ,,M  H."  izdala  u  po- 
sebnoj knjizi,  za  kojom  će  slijediti  još  jedna. 
Čitaoci,  kojima  je  milije  lakše  štivo,  koje  ne 
uzrujava  prekapajući  licima  „jetra  i  bubrege", 
t.  j.  koje  ne  iznosi  nikakovih  abnormiteta  i  per- 
verziteta,  nego  obične,  ako  i  izmišljene  ljude  i 
situacije,  —  ti  će  ovu  knjižicu  s  ugodom  proči- 
tati. Nešto  velikaško-vojničke  ro- 
mantike, nešto  provincijalne  ko- 
mike, nešto  sentimentalne  ženske 
tragike  —  to  je  sadržaj  manjih  pri- 
povijesti J.  E.  Tomića,  koji  je  time 
ispunio  svoje  mjesto  u  hrvatskoj 
književnosti". 

Da  je  te  retke  napisao  koji  mu  drago  od- 
bornik „Matice",  još  bi  bilo  nekako  razumljivo 
i  vjerojatno,  da  je  to  napisao  iz  uvjerenja,  ali 
kada  to  kaže  dr.  A.  Radić,  onda  se  u  to  ne  može 
nikako  vjerovati.  Puštam  s  vida  skrajnju  igno- 
ranciju, da  dr.  A.  Radić  stavlja  psihološku  ana- 
lizu pod  navodnike,  da  tu  analizu  krsti  „pre- 
kapati licima  jetra  i  bubrege"  i  da  za  njega 
znači  služiti  se  psihološkom  analizom  —  izno- 
siti abnormitete  i  perverzitete(!'.)  (čudnovato 
je.  kako  si  je  taj  Čovjek  zapamtio  jedino  te 
fraze  < —  kojima  valjda  i  ne  zna  značenja  —  iz 
predsjednikova  govora  !),  ali  ne  mogu  pregledati 
onaj  skroz  na  skroz  omalovažujući  ton.  kojim 
je  cijela  bilješka  pisana.  Tomić  je  bio 
medju  matičarima  ,.s tari"  i  t i m e  j e 
d  akako  rečeno  sve.  Čovjeka  se  neugodno 
doimlje  smiješak,  koj  Radiću  titra  ispod  brka, 
dok  govori  ovako  o  Tomiću  „poslednjem  knji- 
ževnom „aristokratu",  poslednjem,  koji  si  je 
držao  za  čast,  što  je  književnik" . . . 

AH  pustimo  Radića  i  pitajmo :  je  li  imalo 
smisla  izdati  Tomićeva  „Manja  djela",  kada  se 
ni  u  reklamnoj  notid  ne  može  o  toj  knjizi  ništa 
povoljnijega  reći?  Zar  „Matica"  nema  prečega 
posla,  nego  preštampavati  pripovijesti,  (iz  1887!) 
kojima  je  glavno  obilježje  nešto  velika ško-  voj- 
ničke romantike,  nešto  provincijalne  komike  i 
nešto  sentimentalne  ženske  tragike?  Takove  su 
pripovijesti  mogle  biti  dovoljno  dobre  za  „Na- 
rodne Novine",  ali  za  „Maticu",  u  kojoj 
bi  se  morale  nalaziti  pripovijesti, 
koje  ne  mogu  u  „Narodne  Novine", 
za  Radića,  vodju  seljačke  stranke,  za  Arnolda 
i  Klaića,  'ojima  su  usta  uvijek  puna  na- 
roda, za  sve  njih  ne  bi  smjele  biti  ovakove 
pripovijesti  dovoljno  dobre,  da  ih  preštampa- 
vaju.  Time  dakako  pružaju  lijepu  svjedodžbu 
uredniku  „Narodnih   Novina"  Janku  Ibleru, 

ali  i  drugo  niita.  Jer  te  pripovijesti  nisu  odista 
ni  zanimljive,  kako  to  Radić  hoće.  Pustimo  na 
stranu  tehniku,  kojom  su  pisane  i  pogledajmo 
samo  jesu  H  zanimljive. 

„Zastavnik  Trenk"  i  „Mladi  spahija"  obra- 
djuju  svaka  po  jednu  zgodu  iz  života  baruna 
Trenka,  valjda  po  njegovim  memoirima.  U 
prvoj  se  pripovijeda,  kako  se  je  on  zaljubio  naj- 
prije u  neku  gradjanku,  a  onda  u  generaličinu 
kćer,  a  zanimljivo  bi  moglo  biti  jedino  to,  kako  je 
generalica  iznudila  očevu  privolu  za  brak  s  ovom 
posljednjom  ;  a  u  drugoj,  kako  se  je  mladi  spa- 
hija (Trenk)  zaljubio  u  neku  madžarsku  velika- 
šicu.  „Savka"  i  „Dilber  Marko"  su  pripovijesti 
sa  sujetom  iz  seoskoga  života,  ali  ni  malo  zani- 
mljivo napisane,  a  „Major  Svlvain"  i  „Službeni 
lov  u  krajini"  iz  malogradskog  života,  „Tempe- 
ranza"  je  upravo  dosadna  plitkom  i  usiljenom 
komikom,  a  „Ave  Marija"  i  „Kaštelan  Janko" 
su  jedine  radnje,  koje  se  dadu  čitati  s  nekom 
ugodom,  ma  da  i  nisu  zanimljive.  —  Od  zanimlji- 
voga pisca  iSte  se  danas  nešto  sasvim  drugoga 
nego  Sto  misli  Radić.  Zanimljivo  pisati  ne  znači 
znati  uopće  pričati.  Medjutim  glavno  je  da 
ta  manja  djela  nisu  po  Tomićev  književni  rad 
nipoSto  značajna  i  da  je  on  u  svojim  većim 
radnjama  kud  i  kamo  bolje  dokazao  svoje  sposob- 
nosti fabulatora  i  pripovjedača.  Ali  to  dakako 
ne  može  biti  poznato  dru.  A.  Radiću  niti  je  to 
važno  za  Matičin  odbor,  koji  se  na  takove  stvari 
najmanje  obazire.  Drugačije  nije  ni  moguće, 
kada  je  matičina  dužnost  promicati  u  prvom 
redu  —  poučnu  knjigu.  A.  M. 

JOSIP  SEBEClĆ:  TRI  PRIPOVIJESTI 
IZ  MUSLIMANSKOGA  2IVOTA.  Mostar.  Tisak 
i  naklada  Gj.  Džamonje,  1908.  Ovaj  novi  i  još 
nepoznati  hrvatski  pisac  iz  Bosne  ide  u  svojim 
novelama  tragom  Mulabdića.  Osman  Aziza  i 
drugih,  koji  su  opisali  savremeni  život  bosanskih 
muslimana  s  namjerom,  da  ih  probude  iz  nji- 
hova nerada,  iz  njihovih  presuda,  iz  krivoga 
shvaćanja  i  naziranja  na  modemi  život  i  na 
nove  ustanove  u  njihovoj  zemlji.  Svi  ti  pisci 
nastojahu  uvjeriti  svoje  zemljake,  da  lijen- 
čarenjem,  prodavanjem  svoje  očevine  i  seljenjem 
u  Tursku,  gdje  mogu  bajagi  „slobodno  i  bolje" 
živjeti  pod  zaštitom  padišaha,  rade  samo  sebi 
na  Štetu,  a  na  korist  mrskoga  „Švabe".  JoS  od 
austrijske  okupacije  većina  bosanskih  musli- 
mana tvrdo  vjeruju,  e  im  je  „vjera  u  pogibelji" 
i  puni  svakojakih  drugih  neosnovanih  presuda, 
upadoSe  u  čudnu  rezignaciju  i  nehaj,  mjeSte 
da  se  brže  bolje  prilagode  novim  zeraanima  i 
na  novi  način  da  sebi  grade  sreću.  Medjutim 


i  medju  samim  muslimanima  mnogi  uvidjele, 
da  će  tako  potpuno  propasti,  pa  upregoše  da 
spase  Sto  se  joS  spasiti  dade.  Najprvi  to  uvi- 
djeSe  mladi  ljudi,  osobito  mladi  ljudi  od  pera. 
Posve  je  naravno,  da  njihovoj  književnosti 
nije  bio  glavni  cilj  artistične  naravi,  već  vise 
morali zatoran  i  patriotski  u  muslimanskom 
smislu  riječi.  Strogim  realizmom  opisivahu 
prvi  bosansko-muslimanski  pripovjedači  sve 
mane  i  poroke  svoje  braće,  iznoseći  navlaS  naj- 
gore primjere,  da  se  vidi.  kakvim  žalosnim  po- 
sljedicama radja  to  apatično  i  nerazumno  dr- 
žanje njihove  braće.  Ta  je  plemenita  tendencija 
bila  krivo  shvaćena  i,  ako  se  ne  varam,  pro- 
uzročila, da  su  Mulabdić,  Osman  Aziz  i  drugi 
morali  zapustiti  svoje  djelovanje.  Medjutim 
se  javljaju  novi  pisci,  da  nastave  ondje,  gdje 
su  oni  šuštali.  J.  Sebečić,  auktor  „Triju  pri- 
povijesti" nije  pripovjedač  velikih  literarno- 
artističnih  pretenzija,  ali  pripovijeda  ugodno, 
i  ako  jednostavno,  iskreno  i  prirodno.  Osobito 
u  dijalozima  umije  se  amo  tamo  podignuti  na 
doličnu  pripovjedačku  visinu.  Premda  je  nje- 
gova knjiga  po  svojoj  tendenciji  namijenjena 
muslimanima,  preporučimo  je  i  svim  drugima, 
a  piscu  želimo,  da  u  našoj  književnosti  dodje 
do  ugleda,  koji  su  prije  njega  uživali  njegovi 
književni  predSasnici.  x. 

DIE  KULTUR  DER  GEGENMVART.  Hc 
rausgegeben  von  Paul  Hinneberg.  Teil  I.  Abt. 
IX.   Die  osteuropaischen  Litera- 
turen  und  die  slavischen  Spra- 
chen.  Berlin- Leipzig  1908. 

Omašna  knjiga  poput  svojih  prehodnica 
obuhvata  ponajprije  slavenske  jezike,  onda 
slavenske  literature,  novogrčku  književnost, 
finsko-magjarsku  i  finsko-letskc  grane.  Dakako 
da  bi  bik)  preuzetno,  kad  bih  mislio,  da  o  svim 
ovim  literaturama  i  granama  njihovim,  koliko 
dolaze  u  ovoj  knjizi,  smijem  govoriti  i  izricati 
pohvale  ili  nedostatke  u  njihovu  obradjivanju. 
Ima  tu  takvih  pojava,  o  kojima  ne  mogu  ama 
baS  ništa  da  kažem  (n.  pr.  o  vrijednosti  članka 

0  novogrčkoj  ili  estonskoj  ili  letskoj  literaturi). 
Ali  to  i  ne  bi  osobito  zanimalo  naših  čitalaca. 
Njih  će  više  zanimati  upozorivanje  na  one 
članke,  koji  se  tiču  nas  i  slavenskih  literatura 
u  općeno.  Za  to  će  se  ovaj  prikaz  na  te  grane 

1  osvrtati. 

Bez  uvoda  i  bez  ikakvih  opravdavanja 
ili  upućivanja  otvara  se  knjiga  s  člankom  prof. 
V.  J  a  g  i  ć  a  o  slavenskim  jezicima.  Ova  se 
rasprava  čita  lako.  Iz  nje  će  i  laik  dobiti  takve 
upute  ne  samo  o  slavenskim  jezicima,  nego  i 

rt  mnogim  kulturnim  pitanjima  onoga  svijeta, 
kojega  će  biti  oko  125  milijuna,  pa  je  pisac  i 
izdavač  zadužio  slavenstvo  time,  što  je  u  ova- 
kovu  izdanju  ovako  progovorio  o  općenoj  slici 

0  slavenstvu.  Jagić  se  taknuo  svih  onih  karakte- 
rističnih oznaka,  koje  dijele  slavenske  jezike  ; 
on  je  te  razlike  i  prema  povjesti  nastojao  pro- 
tumačiti —  ali  ne  po  omraženoj  filološkoj  me- 
todi, nego  s  onim  kulturnim  razumijevanjem 

1  shvaćanjem  razvoja  jezika,  kako  to  može  da 
učini  čovjek,  koji  se  uživio  u  samu  stvar,  da  je 
uzmogne  oživjeti.  Samo  da  spomenem  neke 
momente  iz  ovoga  članka. 

Razvoj  slavenskih  jezika  i  dijalekata  iz 
predistorijskoga  doba  u  istorijsko  tako  je  jasan, 
ja  bih  rekao,  evidentan,  da  se  nigdje  ne  bi  moglo 
protiviti  Jagićevim  izvodima.  Za  to  prikazivanje 
nema  direktnih  potvrda ;  one  se  moraju  izvo- 
diti iz  potonjih  Činjenica.  Ali  onaj  istorijski 
prikaz  je  takav,  da  te  sili  na  vjerovanje  i  onoga, 

0  čemu  se  dade  i  raspravljati,  dokazivati  s  re- 
zultatom: može  biti. 

U  pregledu  južnih  slavenskih  jezika  naj- 
prije se  iznose  karakteristične  oznake  bugar- 
skoga jezika,  a  onda  prelazi  na  „Serbokroa- 
tisehe  Sprache".  Ponajprije  ističe  razliku  u 
pismu,  koje  je  stvoreno  kao  zid  za  vjerski  dua- 
lizam, pa  se  prema  ovomu  dualizmu  moraju 
uzeti  i  ideali  budućnosti,  doji  se  odražavaju 
u  dva  imena  naroda  (Hrvati  i  Srbi),  premda 
se  služi  jednim  jezikom.  Dobro  veli  Jagić,  da 
najširi  krugovi  naroda  još  uvijek  smatraju 
svojim  samo  ono,  što  je  Štampano  u  njihovu 
pismu,  a  ne  drže,  da  pismo  kao  pismo,  bilo  ći- 
rilica bilo  latinica,  ne  može  da  označuje,  što  je 
hrvatsko  što  srpsko.  Dakako,  da  se  time  u  kul- 
turnom pogledu  mnogo  škodi  literaturi,  jer 
mjesto  da  bude  jedinstveni  literarni  život  kako 
je  jedinstven  jezik  —  polovica  latinicom,  polovica 
ćirilicom,  ovim  dualizmom  ne  će  se  ojačati  nijedna 
književnost !  Kao  da  Nijemci  u  dva  različita 
pisma  počnu  dijeliti  svoju  knjigu  !  Ali  to  sad 
stoji,  da  imamo  dvije  slabije  literature  po- 
radi ovoga  dualizma  u  pismu,  koji  je  bio  nekad 
razumljiv,  dok  je  danas  potpuno  neopravdan 

1  razumljiv  tek  ma  iz  kakvih  drugih  motiva, 
samo  ne  iz  književnih,  što  je  moglo  i  smjelo 
da  vrijedi  do  XVIII.  stoljeća,  kad  su  pismeni 
ljudi  bili  već  po  svojoj  pismenosti  nešto  oso- 
bito, to  danas,  u  stoljeću,  koje  ide  za  dokidanjem 
analfabetizma,  u  stoljeću,  koje  ne  može  nikako 
da  zatvori  oči  bilo  pred  latinicom  bilo  pred 
ćirilicom,  nema  nikakva  opravdanja. 

Što  se  tiče  granica  kajkavskoga  dijalekta, 
ne  bih  se  složio  s  Jagićevim  razlaganjem.  Prema 


onomu,  što  je  do  sad  poznato  iz  govora  u  Sla- 
voniji, kajkavski  su  krajevi  bili  dublje  u  Sla- 
voniju, nego  li  je  Jasenovac,  a  može  biti  i  sam 
Brod,  pa  odatle  dalje  prema  sjeveru. 

Svi  ostali  članci  namijenjeni  sn  književ- 
nostima. Rusku  je  knjigu  obradio  Aleksije 
Veselovski.  On  počinje  svoje  prikazi- 
vanje s  narodnom  poezijom.  Koliko  je  god 
razumljivo,  da  narodna  poezija  življaše  s  na- 
rodom, s  njime  se  razvijaše  i  narod  svoj  život 
u  njoj  opijevaše.  kako  je  to  najbolje  znao  i 
shvaćao,  toliko  je  dosta  veliko  pitanje,  da  li 
treba  baš  s  narodnom  poezijom  da  počnemo 
prikazivanje  književnosti  u  naroda,  kod  kojega 
ta  poezija  nije  dugo  i  dugo  imala  prave  riječi 
za  književnika.  U  Pypinovoj  Istoriji  ruske  li- 
terature tako  su  važni  momenti  bili  izneseni 

0  samome  mjestu  u  literarnoj  istoriji  književ- 
nosti, da  mislim,  da  ih  je  i  u  ovakom  pregledu 
trebalo  zadržati.  Ne  bi  do  duše  moglo  biti  onoga 
poetičnoga  uvoda  u  sam  prikaz,  kako  ga  je 
spisao  Veselovski,  ali  bi  se  jače  istaklo  utje- 
canje narodne  poezije  na  samu  književnost, 
nego  li  se  ističe,  kada  dolazi  pred  epohama, 
koje  su  imale  veoma  malo  veza  sa  samom  na- 
rodnom poezijom.  U  ostalom,  po  mojemu  uvje- 
renju, Veselovski  se  i  u  ovakvom  korapendi- 
oznom  djelu  premalo  bavio  samom  narodnom 
poezijom,  koja  je  uvijek  imala  svoju  vrijednost 

1  prema  toj  vrijednosti  više  je  trebalo  poeziju 
obilježiti.  To  bi  samo  koristilo  ovakvu  prikazi- 
vanju. Istina  je,  da  su  se  odigravale  mnoge 
igre,  koje  dolaze  u  narodnim  pjesmama,  i  u 
samome  realnom  životu,  da  ih  ima  i  u  istoriji, 
ali  se  još  nisu  pobile  one  tvrdnje,  koje  bi  na- 
rodnoj poeziji  dosudile  drugdje  mjesto  u  istoriji 
književnosti. 

Sve  mi  se  čini,  da  je  Veselovski  hotimice 
starije  doba  ruske  kulture  i  literature  u  kratko 
prikazivao,  da  mu  ostane  što  više  prilike  i  mjesta 
za  prikazivanje  moderne,  jake  ruske  književ- 
nosti. Nitko  se  ne  će  sumnjati  o  velikome  utje- 
canju kojekakvih  priča,  romana,  legenada  i 
sličnih  tvorevina  ljudskoga  daha  na  narodno 
i  kulturno  shvaćanje  u  Rusa.  To  je  sve  ovdje 
kratko,  tek  nabačeno.  Doba  novih  poticaja, 
doba  rada,  a  onda  i  doba  uspjeha  daleko  je 
važnije,  nego  li  doba  mira,  doba  preživanja 
onoga,  što  su  ljudi  izvan  dosega  svagdašnjega 
života  stvarali.  Koliko  god  bilo  doba  Petra  i 
Katarine  znamenito  za  ruski  život  u  opće,  a 
i  za  literarni  napose,  ipak  je  Veselovski  i  ove 
epohe  jasno,  ah  u  glavnim  tek  potezima  oslikao. 
Vidimo  iz  ovih  krupnih  crta,  što  one  moraju 
da  donesu  u  XIX.  vijeku. 

Ono  sve,  Ito  je  ni  desetak  stran*  napisano 

0  čitavu  radu  ruskom  u  književnosti  do  2u- 
kovskoga,  dakle  do  u  početak  XIX.  stoljeća,  za 
pravo  je  kratki  uvod  u  pravu  istoriju  ruske 
knjilevnosti.  Od  sad  je  opSimijl.  energičniji 
sam  prikazivač  spram  svega.  Sto  mu  već  bo- 
gati ruski  život  nudja.  Puškin,  Gogolj,  Ler- 
montov,  Hercen,  Bjelinski,  Turgenjev,  Dosto- 
jevski,  Saltikov,  Ostrovski  i  svi  drugi  veliki 
ljudi  nanizani  su  redom,  koji  ih  ide  po  njihovu 
djelovanju  u  prvoj  polovini  XIX.  stoljeća. 
Svaka  grana  ruskoga  života,  kako  ju  je  do- 
nosilo sa  sobom  vrijeme,  nalazi  se  toliko  istak- 
nuta, da  je  veličina  ruskoga  stvaralačkoga 
duha  potpuna.  Veselovski  se  nije  samo  poslužio 
svom  gradjom,  svim  radnjama,  Sto  ih  ima  o 
ovim  znamenitim  vremenima,  već  je  i  on  sam 
podavao  Života  onomu  živomu  nastojanju, 
koje  je  podizalo  same  pisce.  Da  je  u  tom  pravcu 
radio  i  na  drugoj  polovini  XIX-  stoljeća,  ja  bih 
rekao,  možda  i  s  većom  brigom,  to  je  očito  onom, 
koji  se  prihvati  čitanja  ove  rasprave.  Prelazimo 
od  jedne  vrste  k  drugoj,  jer  je  trebamo,  jer 
s  tim  vrstama  prelazimo  onaj  ruski  život,  kojim 
su  živjeli  i  Turgenjev  i  Dostojevski  i  Lav  Tolstoj, 
Cehov,  Korolenko.  Gorki.  Boborykin  i  toliki 
drugi.  —  Apostoli  kulture,  apostoli  obrazova- 
nosti i  pravednosti  u  najtežim  vremenima  rus- 
koga života  dolazili  su  do  riječi  —  to  je  prava 
vrijednost  ruske  literature,  to  je  oborilo  one, 
koji  su  mislili,  da  se  iz  ruskoga  života  ne  će 
roditi  duSevni  osvajači  svijeta.  Ovo  je  bila 
nakana  i  Veselovskoga,  da  pred  tud j  im  svi- 
jetom u  iskrenoj  prikazbi  pokaže.  To  mu  je  i 
uspjslo. 

Aleke.  Bruckner  je  izradio  kratki 
prijegled  poljske  literature,  koji  je  učinjen 
odmah  poslije  izdanja  krasne  knjige  o  poljskoj 
literaturi  od  istoga  autora.  Smetaju  posljednji 
redovi,  koji  su  pisani,  do  duše,  iz  poljskoga 
osjećaja,  1903.,  ali  nisu  kadri  da  izglade,  Sto  je 
hrapavo,  da  bude  ono.  Sto  bi  htjeli  da  budu. 
Ne  znam,  nije  li  i  odviše  kratak  prijegled 
Jana  M  a  c  h  i  1  a  o  češkoj  literaturi.  Može 
biti  baS  poradi  teSke  borbe,  koja  Je  čekala  češku 
knjigu,  a  koju  je  čeSki  duh  znao  preturiti,  tre- 
balo je,  da  se  malo  više  istakne  pred  tudjim 
svijetom  u  ovakvoj  knjizi  rad  Ceha  ;  pogotovu 

1  s  toga,  Sto  su  česi  u  mnogom  pogledu  bili  uči- 
telji Slavenima  u  ovoj  monarkiji.  Prof.  M.  M  u  r  k  o 
hoće  da  obuhvati  u  svome  članku  sve  literature 
južnih  Slavena.  Dva  ishodišta,  kako  je  sasvim 
prirodno,  pokazuju,  da  je  Murko  računao  s  mo- 
mentima južno-slavenskih  literatura.  Ta  su 
dva  ishodišta  odredjena  i  istorijom.  Utjecanje 


crkvenoga  rada  i  jezika  na  knjigu,  pa  onda  um 
narodni  govor  i  poticaji  izvan  domaćega  og- 
njišta. Rad  oko  starije  literature  i  za  ovakvo 
djelo  jasno  je  i  dobro  karakterizovan.  Može  biti 
di  treMio  samo  nešto  vise,  aa  se  prucazajo 
utjecanje  vizantijskth  literarnih  tvorevina  sred- 
njega vijeka  na  sam  život  južnih  Slavena.  Pre- 
malo je  ono.  Sto  se  govori  0  nar.  poeziji,  koja  je 
u  svoje  doba  bila  kod  najvećega  dijela  južnih 
Slavena  jedina  literatura.  Onamo  od  gospodstva 
Turaka  mtguće  je  pravo  govoriti  o  literarnim 
težnjama  samo  kod  Hrvata,  pa  je  pisac  po- 
svetio lijepi  pažnju  radu  u  Dalmaciji.  Premda 
je  prikazivanje  dubrovačke  literature  sa  svim 
glavnim  momentima  dobro  ocrtano,  čini  mi  «, 
da  je  ipak  o  M.  Držiću,  Gunduliću.  napose  o 
Dubrava,  trebalo  s  nekoliko  riječi  više  istaknuti 
znamenitost  djela  ovih  pisaca.  Onaj  prijelaz 
iz  XVII.  stoljeća  u  XVIII.  nije  dovoljno  motiviran. 
Trebalo  je  Vitezovića  spomenuti.  Ne  razumijem 
pisanja  Murkova  0  Gaju.  koji  bi  imao  gotovo 
jedinu  tu  zaslugu.  Sto  je  osnovao  novine  i  ..Da- 
nicu". Sve  ostalo.  Sto  je  za  iliri  zrna  učinjeno, 
napose  literarno,  imalo  bi  biti  provedeno  od  dru- 
gih !  Dapače  kao  da  Murko  ne  bi  Gaju  dopustio 
niti  utjecanja  na  književni  rad  i  na  sve  ono.  Sto  se 
u  Hrvatskoj  stvaralo.  Prati  Gaja  ne  treba,  ali 
mu  se  mora  priznati  ono,  što  je  učinio.  Čitav 
ilirizam  ima  Vraza,  Mažuranića  —  da  je  bar  spo* 
menut  i  Demeter  ?  Uopće  se  vidi,  da  je  ilirizam 
piscu  poprijeko  nesimpatičan,  premda  to  ne  može 
da  opravda  mimoilaženje  fakata.  O  srpskoj, 
slovenskoj  i  bugarskoj  će  književnosti,  koliko 
smijem  da  kažem,  u  glavnome  vanjski  svijet 
biti  ispravno  upućen.  Gj.  S. 

PETICO  TODOROV :  IDILE.  KanSto  je  u 
Italiji,  kod  nas  i  drugdje  za  vrijeme  najakutnije 
nacionalne  borbe  prevladavao  u  literaturi  pa« 
triotičan  pravac,  tako  su  i  u  bugarskoj  literaturi 
u  prvim  počecima  politički  momenti  glavni  mo- 
tivi i  glavni  sižeji  lit  radnja.  To  je  neminovan 
zakon  i  ona  je  literatura  sa  vremena  i  moderna 
u  stanovitoj  dobi,  koja  najbolje  karakterizira  l 
crta  dobu,  u  kojoj  je  nikla.  U  toj  su  epohi  t  j. 
prije  i  za  oslobodjenja  Bugarske  dvije  osobe.: 
Karavelov  i  Botev,  tipične  pojave  svoga  vre- 
mena i  prvi  bugarski  realisti. 

Iza  oslobodjenja,  kad  je  socijalan  i  politički 
život  poprimio  posve  drugo  obličje,  a  zapadna 
kultura  naSla  veoma  plodno  tlo  u  Bugarskoj, 
i  literatura  i  pisci  segnuli  su  za  drugom  gradjom, 
za  drugim  pitanjima,  koja  su  bila  bliža  i  blizu 
njima  i  u  kojima  imade  velikoga  utjecaja  zapadna 
kultura.  Taj  se  zapadni  utjecaj  jasno  vidi  kod 

Vazova.  Javorova,  A.  Strašimlrova  I  Penča  Sla- 
vejkova.  Oni  se  stali  baviti  novim  nabačenim 
pitanjima,  no  ostali  su  ipak  pretežito  nacionalni, 
kao  Vazov  u  svojemu :  „Pod  jarmom",  „Novoj 
zemlji"  i  t.  đ.  No  kako  je  kulturan  život  u  ve- 
like  napredovao,  a  nije  napredovao  u  istom  raz- 
mjeru socijalan  i  politički  život,  jer  je  Bugarska 
vrlo  slaba  industrijama  zemlja,  a  život  uopće 
joS  podosta  primitivan,  to  veliki  dio  inteligencije 
inklinira,  radi  prisilnoga  nerada  i  toga  radi,  Sto 
ne  može  da  nadje  izlaza  svojoj  energiji,  k  apatiji 
i  dekadensi.  Opaža  se  uslijed  toga  tendenca,  koja 
smjera  k  provučenosti,  iz  koje  se  radja  psihološki 
roman,  dekadensa  ili  simbolizam.  Mnogi  pisci 
dapače  prestaju  pisati,  a  drugi,  koji  ne  mogu 
slomiti  svoga  pera,  a  ne  nalaze  u  bučnom  životu 
gradje  i  plodna  tla,  i  bojeći  se,  da  ne  postanu 
nerealni,  polaze  u  selo  i  odanle  vade  gradju  za 
svoja  djela. 

Kad  smo  promotrili  ove  uslove  bugarskoga 
Života,  postaje  nam  razumljivo,  da  se  i  jedan  od 
ponajboljih  bugarskih  pisaca  Petko  Todorov 
bacio  daleko  od  buke  društvenog  gradskog  ži- 
vota u  seosko  zatišje.  On  je  u  njemu  sretan,  jer 
u  selu  i  seoskom  životu  nalazi  sve  ono,  što  ga 
može  oduševiti,  ublažiti,  razveseliti  i  oživiti. 
Njegove  su  idile  pejsaži  seoskoga  života,  nje- 
govih tradicija,  ljubavi,  običaja  i  radosti.  Sve  je 
primitivno  i  on  je  prema  svemu  tome  akomodirao 
svoje  pero,  svoj  stil  i  svoj  jezik,  tako  da  j»  po- 
stigao potpuni  sklad  i  harmoniju.  On  nije  kritik 
ni  tvrdi  analitičar,  on  se  ne  ruga  i  ne  iznaša  po- 
roke života  poput  Elin-Pelina  i  Aleka  Konstan- 
tinova,  ni  ne  unaša  u  djela  svoje  filozofije  i 
svoje  naziranje  na  svijet.  To  je  jedna  od  zna- 
čajnih osebina  P.  Todorova,  jer  smo  naučni  u 
stanovitom  djelu  gledati  život  autora,  a  i  samoga 
autora.  U  njegovim  idilama  nema  ideja,  koje 
tresu  mozgovima  dvadesetoga  vijeka,  on  ne 
pozna  socijalne  analize,  koje  su  donijeli  u  lite- 
raran život  Zola,  Turgenjev,  Dostojevski,  Cehov 
Gogolj  i  drugi.  On  nije  ni  Kozarac,  premda  i  on 
ljubi  seoski  život,  jer  je  Kozarac  propagator, 
propovjednik,  naučitelj  i  kritik.  Todorov  se 
odijelio  od  svega,  zabio  se  u  svoje  selo,  ljubi  nebo, 
ravnicu,  šumu,  polje,  ljubav  pastira,  vjeru  i 
sujevjerje  naroda,  s  kojim  živi  i  koga  crta.  On 
se  opojio  i  pjeva  zanosnu  himnu  svemu,  što  ga 
okružuj-  i  što  ga  opaja.  On  ne  rasudjuje  i  ne  će 
da  bude  propovjednik,  on  crta  boli,  ne  da  pokaže 
na  onoga,  koji  ih  je  prouzročio,  već  da  pokaže, 
da  su  ovdje  i  da  postoje  Njegova  je  tendenca 
pokazati  vjernu  i  realnu  sliku  svega  i  zaodjeti 
tu  sliku  u  fino  i  lijepo  ruho.  Stil  mu  je  jak  i 
bujan,  te  vrlo  dobro  pristaje  uz  gradju  i  život 


koga  opisuje  U  svojim  je  idilama  nastojao 
Todorov  prikazati  sve  značajnije  momente  ži- 
vota i  vjere  seljaka,  i  sve  ono,  Čim  se  taj  seljak 
kroz  cio  svoj  život  zabavlja  i  hrani.  Kad  se 
čitaju  pojedine  pripovjesti,  osjeća  se  visoko 
sunce  na  plavetilu  neba.  rast  trave,  bezbriga 
pastira  i  vesela  pjesma  svečara.  U  duši  osje- 
ćamo nešto  toplo  i  meko  kao  da  slušamo  kakvu 
starodrevnu  priču  o  začaranim  kraljevnama  i 
ukletim  dvorovima.  On  ne  popravlja,  ne  mrgodi 
čela,  niti  ne  psuje,  on  ljubi  i  piše  s  ljubavlju  i 
radi  toga  su  idile  nešto  proćućeno,  nešto  tako 
vjerno  i  realno,  a  u  isto  vrijeme  lijepo,  te  ih  u 
osobitim  momentima  raspoloženja  čitamo  kao 
što  čitamo  najaktuelnije,  najmisaonije  i  savre- 
mene  romane,  koji  najoštrijim  nožem  analize 
režu  i  razudjuju  gadne  i  teške  boli  i  socijalne 
poroke.  U  idilama  prepoznajemo  autora  po 
raskošnom  i  bujnom  stilu,  kojim  su  pisane  i  po 
ljubavi,  kojom  su  prodahnute,  jer  on  inače 
vazda  i  postojano  izbjegava  tomu,  da  bi  se 
namitao  svojim  licima  svojom  filozofijom. 

Ovim  je  djelom  Todorov  ojačao  svoju  ten- 
den:u,  pokizao  jačinu  svoga  talenta  i  stvorio 
novi  i  posebni  smjer  bugarske  literature.   T.  C. 

GLAZBA 

ANTUN  DOBRONIĆ:  NA5E  GLAZBENE 
PRILIKE  I  NEPRILIKE.  Naklada  piščeva. 
Drniš  (Dalmacija).  Cijena  K  2.  1908.  <  j 

,.U  kratko  knjizi  je  svrha  :  popularizovanje 
prave  muzičke  ljepote"  —  ovako  pisac  u  pred- 
govoru popraćuje  svoju  knjigu.  Grad  ja  je  podije- 
ljena u  tri  dijela.  Ponajprije  se  pisac  bavi  s  pred- 
sudama,  koje  o  muzici  vladaju  kod  naše  inteli- 
gencije ;  zatim  kritizira  djelovanje  naših  glaz- 
benih društava  ;  konačno  odvraća  nas  od  stran- 
putice, kojom  uopće  zakrenusmo  u  crkvenoj 
muzici.  Cijela  knjiga  obuhvaća  24  poglavlja,  a 
svako  je  poglavlje  zasebna  cjelina. 

Knjiga  je  prožeta  iskrenom  ljubavi  za  umjet- 
nost i  za  umjetnički  odgoj  širih  slojeva.  Odava 
čovjeka  puna  iskustva,  koji  je  cijeli  svoj  rad 
udesio  prema  višim  umjetničkim  ciljevima. 
Pisac  polazi  sa  stanovišta :  „da  nije  rečeno  te 
umjetnost  nema  druge  svrhe  osim  same  sebe. 
Ne  '.  Naprotiv  uvjeren  sam,  da  je  njena  najpreča 
zadaća  estetsko  vaspitivanje  Širih  pučkih  slojeva. 
Ali  da  taj  ideal  polučimo  bez  uštrba  po  samu 
umjetnost,  a  na  korist  širih  slojeva,  moramo 
uvijek  dobro  pamtiti,  da  nije  umjetnost  ona. 
koju  treba  sniziti  do  popularnosti,  nego  da  je 
puk  onaj,  koga  treba  podići  do  shvaćanja  umjet- 

nosti".  Vjeran  ovom  demokratskom  principu 
pisac  niže  bezbroj  mana.  Sto  tište  na  Ju  glazbenu 
umjetnost,  a  što  je  još  znamenitije,  dava  zgodne 
upute,  kako  da  se  otmemo  sadanjem  glazbenom 
zastoju. 

Dobronićeva  metoda  prikazivanja  čini  nam 
se  veoma  zgodnom  ;  dikcija  mu  je  posve  popu- 
larna, a  misli  oiete.  Ima  tu  duševne  hrane  za 
glazbenika,  diletanta  i  laika,  jer  razumijevanje 
knjige  ne  pređpostavlja  potrebu  znanja  glazbene 
teorije-  Uspjelu  i  potrebitu  knjigu  preporučamo 
pažnji  širega  općinstva,  kojemu  je  i  namijenjena. 

Dr.  R.  N. 

KAZALIŠTE 

BISSON  I  BERR:  PAUNOVO  PERJE. 
(Komedija  u  3  čina.)  S  „Paunovim  perjem" 
uveli  nas  A.  Bisson  i  Berr  đe  Turique  u  pariški 
književnički  život,  koji  je  mnogo  ženialnije 
ocrtao  do  najsitnijih  detalja  C  Mauclaire  u  svome 
romanu  umjetničke  savjesti  ..La  ville  lumiire". 
Autorima  ove  dobre  komedije  u  svemu  je  do 
toga,  da  iz  stanovitih  društvenih  zapletaja  i 
dogodjaja  izbiju  komični  efekat.  Nije  im  do 
ćudoredne  tendencije,  a  ni  do  —  literarne.  Ovako 
je  djelo  postilo  dramski  kapric,  koji  ugodno  za- 
bavlja. Autori  se  tako  neprimjetno  rugaju  svojim 
ljudima,  te  se  čini  da  njihove  zle  strane  i  poroke 
iznose  kao  rlabu  krepost  ili  prijatnu  pokvarenost. 

DERENClN  LADANJSKA  OPOZICIJA. 
(Komedija  u  3  čina-)  Dobra  satira  u  slabijoj 
dramskoj  formi.  Duhoviti  autor  s  gogolj^vskim 
težnjama  :  ismijati  i  izrugati  se  našem  ptlitičkom 
Šarlatanstvu  i  nesavjesnoj,  kramarskoj  poli- 
tičkoj borbi.  Snagu  situacija  i  zapletaja  pre- 
stigla je  izvrsna  karakterizacija  tipova.  Mozaič- 
nost  je  suviše  očita.  Autor  kao  da  je  sav  mar 
posvetio  osobama  i  one  same  stvaraju  situaciju. 
Autor  je  kod  konstruiranja  situacija  skoro  pa- 
sivan. Primitivnost  tehnike  ove  komedije  i 
naivnost  naših  ljudi  u  njoj  ne  doimlje  se  više 
tako  neposredno.  Jer  mi  smo  se  danas  i  u  poli- 
tičkom komfdijaštvu  pomakli  za  nekoliko  ko- 
raka .. .  Na  bolje? 

O.  WILDE:  FIORENTINSKA  TRAGE- 
DUA.  Teško  je  reći,  da  je  „Saloma"  veće  umjet- 
ničko djelo  od  ..Fiorentinske  tragedije".  Jer  ako 
je  u  „Salomi"  jedinstvenost  strasti  divno  ispre- 
pletena Herodesovim  vizijama,  zlim  slutnjama 
pod  mjesecom,  ako  su  ondje  figure,  a  osobito 
Saloma,  izradjene  simboličk'm  ornamentima, 
u  „Tiorentinskoj  tragediji"  isprekidana  je  škala 
osjećaja  i  strasti  tolikom  psihološkom  umjet- 


nosti, t*  je  zaglavna  scena  upravo  jedan  pre* 
nagli  uspon,  kud  autor  teškom  mukera  povlači 
za  sobom  gledaoca.  (Ovdje  se  očitovati  široka 
sloboda  umjetničke  savjesti,  koja  je  autora  divne 
„Salome"  devela  do  propasti.)  Jer  do  toga  mo- 
menta dolazi  autor  dosta  neznatnim  ljuljanjem 
osjećaja,  finim  prigušivanjem  i  ispinjanjem 
strasti,  kao  <1a  se  lakom  igrom  poigrava  ljudskom, 
psihom.  Stubok>tn  je  prevrnuo  ortodoksne 
istin<*.  Ondje,  gdje  se  umjetnost  Wildeovx  čini 
naturalističkom,  ipak  ritmička  fraza  i  teški 
miris  nastrojenja,  u  kojim  je  Wilde  ironičkim 
gestom  stilizovao  svoje  najintimnije  bolovt 
uvjeravaju  lako  svakoga,  da  je  Wilde  goli  artista 
jakoga  umjetničkog  temperamenta.  On  umije 
da  u  teški  kontrast  složi  najžešće  ljudske  strasti 
i  da  ih  izmiri  delikatnom  perverznosti  cjelova 
ili  smrti. 

GUMPPENBERG:  PROKLETNICI.  Gump- 
penberg  položio  je  svu  radnju  u  dušu  jed- 
noga čovjeka.  Drama  ima  unutarnje  vrijednosti, 
a  dolazi  do  efekta  u  rijetkim  časovima,  jer  je 
ploča,  na  koju  se  imadu  projicirat  strah,  sumnja 
i  ponos  glavnoga  junaka,  suviše  uska.  Nekoji 
su  prizori  upravo  i  ..preunutarnji",  pa  tek  roman- 
tičnost  cjelokupne  radnje  spašava  radnju  da 
postizava  efekat  i  tendenciju,  koja  je  zbilja 
dosta  lijepj. 

SARDOU  :  OBITEU  BENOITON.  U 
ovoj  se  komediji  u  5  činova  radi  o  moralnoj 
ideji  i  osjećajima,  kojih  u  korediji  nema,  osim 
ako  nijesu  izneseni  u  osobi  Klotilde.  koja  ume- 
kšava  oštre  konture  ove  komedije  i  svodi  cijelu 
rastrganu  radnju  u  jednu  točku.  Svojom  po- 
javom i  svojom  moralnom  sigurnosti,  koja  do- 
duše nije  došla  jasno  do  izražaja,  tumači  ona 
ideje  ove  drame.  Sva  lica,  od  staroga  Benoitona 
oca  porodice,  p?  do  najmladjega  sina,  svijaju  se 
u  gužvi  nećudorednosti,  navika  i  težnja,  koje  su 
specifički  njihove,  a  koje  ipak  ne  zamjećuju. 
Kao  da  im  je  udobno  u  toj  trci  i  trzavici.  Nigdje 
nijesu  dovedeni  do  mđbonosne,  tragične  vrto- 
glavice, gdje  bi  mogli  prozrijeti  sebe  i  svoj  moral. 
Mir  i  ironička  hladnoća,  kojom  je  komedija  ra- 
djena.  nije  pridigla  do  aktivnosti  ni  ono  jedino 
simpatično  lice  u  drami  (Klotildu).  Ona  je  idealna, 
svijetla  točka  nad  svim  ovim  ljudima  materijalnih 
interesa,  koji  baš  radi  tih  svojih  interesa  nijesu 
mogli  sačuvati,  a  u  djece  odgojiti  težnju  za 
savršenijim  i  istinitijim  ciljevima  ljudskim; 
koji  se  zadovoljno  guše  u  udobnoj  svojoj  pokva- 
renosti,  nespojobni  i  kratkovidni,  da  nadju 
sretniji:  i  doltčniju  formu  svome  životu.  Kadikad 
tek  zasegne  ova  idealna  pojava  u  trk  radnje  i 
uman  se  simpatično  opažaju  njezine  ruke.  Ko- 

medija  je  pisana  mirnim,  gotovo  lijenim  tempom, 
pa  se  i  uz  neznatnu  pažnju  dade  na  pozornici 
pointirati  svaki  detalj. 

COPPEE:  PROLAZNIK.  „Prolaznik", 
(dramska  pjesma  u  jednom  činu),  igrao  se  kod 
nas  prvi  put  dosta  kasno,  uza  sve  to,  Jto  je 
najpoetičnije  djelo  Coppet-ovo.  Jer  Coppee  je 
svu  snagu  i  polit  svoje  lirike  uložio  u  ove  dvije 
graciozni  i  zanimljive  figure  drame.  Coppee 
stilizuje  osjećaj.  Demonstvo  strasti  umekšao  je 
do  suptilnosti  osjećaja  i  noblese  čina.  Ubio  je 
satanizam  Silvije  i  razbolio  ga  do  suza  nježnosti 
osjićaja,  koje  je  izazvao  nehotičnom  iskrenosti 
Zanetta.  Najintimniju  duševnost  ovih  dviju 
figura  prelio  je  diskretnom  umjetnosti,  pa  u 
času,  kad  bi  se  imala  roditi  radnja,  prereže  nit 
i  drama  se  svršava.  Dramski  dogodjaj  zamje- 
njuje lirsk?  radnja,  čin  ostaje  zatvoren,  a  mani- 
festira se  tek  suzama.  Krasotu  ljubavi  i  tugu 
zaludnih  čežnja  opjevao  je  Oopp«j  u  svome 
„Prolazniku". 

ZAPOLSKA:  MORAL  GOSPODJE  DUL- 
SKE.  „Moral  gospodje  Dutske"  otkrila  je  Za- 
polska  jednim  jedinim  činom  i  to  ne  njezinim, 
već  njezinoga  sina.  Niskost  to&a  m<  rala  mani- 
festira se  jedino  u  toliko,  u  koliko  ona  može  in- 
direktno da  zasegne  u  raspletaj  dogodjaja.  Oko 
toga  dogodjaja  niže  aut-rica  vrlo  spretno  poje- 
dine scenu,  koje  vjemo  karakterišu  središnju 
točku  i  psiholoSki  djeluju  kašto  vrlo  sugestivno. 
Radnja  nije  smještena  u  gdju-  Dulsku,  njezin 
meral  zauzimlje  tek  stanovište  prema  jednom  do- 
godjaju,  koji  je  ona  jedva  indirektno  skrivila. 
Njezin  moral  ostaje  po  strani,  pa  se  dogodjaj  ne 
veže  nigda  bolno  s  njezinom  duševnost  i,  jer  nije 
iz  nje  nikao.  Tragično  i  komično  delazi  jednako 
smžno  do  svoje  vrijednosti.  Svakoj  je  figuri- 
od  jdjeno  pravo  mjesto  u  toj  „filistarskoj  tragi- 
komediji", tek  je  Zbvszko  suviše  krhak,  a  da  je 
posve  deseta  osoba  zasegla  u  raspletaj  i  privela 
cijelu  stvar  koncu,  nije  ni  dramski  ni  psiholoSki 
posve  opravdano.  Tako  je  tek  sitnim  detaljima 
karakterizirana  gospodja  Dulska,  a  njezin  moral 
tumače  sporedne  osobe.  Djela  sporednih  lica  po- 
miču u  radnji  glavno  lice.  Proces  malo  čudan. 
Mane  ove  komedije  uzmiču  pred  njezinim  vrli- 
nama, koje  i  znemiruju  mak)  našu  lijenu  krv  i 
sile  nas,  da  zagledamo  u  sebe  onamo,  kud  rad 
stida  ili  kukavštine  ne  ulazimo  baš  rado.  mz. 

FEU1LLETON 

F.  T.  MARINETTI  I  NJEGOVO  NAJ- 
NOVIJE DJELO  O  —  D'ANNUNZIU.  Ime 
mladoga    i    darovitoga   pjesnika  Marinetti-ja 


imale  su  prigodu  da  spomenu  i  neke  naše  novine, 
kad  su  u  smotri,  što  je  on  ured  i  uje,  izišle 
u  talijanskom  prijevodu  nekolike  pjesme  nekih 
naših  pjesnika. 

Marinetti.  u  istoj  mjeri  književno  vješt 
svome  materinjem  jeziku  i  prisvojenom  fran- 
cuskom, uredjuje  u  Milanu  internacionalnu 
književnu  smotru  Poesia.  Ime  samoga  časo- 
pisa kaže  nam,  da  se  bavi  isključivo  poezijom  ; 
a  internacionalna  je  u  tome,  što  donosi  izvorne 
i  prevedene  pjesme  u  dva  jezika,  u  francuskom 
i  talijanskom,  i  to  ne  samo  pjesme  iz  pera 
pjesnika,  koji  pripadaju  tim  dvama  novolatin- 
skim  plemenima,  nego  i  pjesničke  produkte 
svih  drugih  kulturnih  naroda  bez  izuzetka. 

Najrevniji  je  suradnik  revije  sam  Marinetti, 
njezin  osnivač-  On  piše  i  pjeva  jednako  dobro 
i  talijanski  i  francuski.  Kritika  ga  uznosi,  pu- 
blika pohlepno  traži,  o  njemu  raspravljaju  je- 
dnakim žarom  i  priznanjem  talijanske  i  francuske 
novine.  Radi  dvojezične  njegove  književnosti 
zovu  ga  franco-  (ili  francusko)  talijanskim 
poetom.  Izmedju  njegovih  radova,  koji  su  po- 
budili pravu  senzaciju  i  svratili  na  se  opću 
pozornost  najviše  se  ističe  satirična  tragedija 
Le  Roi  Bombance.  Ali  je  gotovo  najza- 
služniji kao  redaktor  P  o  e  s  i  e.  Ova  je  smotra 
postala  kao  neke  vrsti  književno  mirovno  su- 
dište, na  kojemu  se  čuju  razni  glasovi  najbližih 
i  najudaljenijih  naroda,  pravi  Stimmen 
der  Vdlker  in  Liedern,  Čuju  se  i  rek  bi 
nastoje  da  se  skladno  slože  u  raznovrsno  melo- 
dično suglasje,  koje  izgleda  kao  neko  proro- 
čansko  naviještanje  ljubavi,  mira  i  sloge  svih 
naroda  na  zemlji. 

Najnovije  Marinettijevo  djelo,  o  kome  sam 
ovdje  nakanio  govoriti,  nosi  naslov  Les  d  i  e  ux 
s'en  vont.  D*  Annunzio  reste.  Izišlo 
je  u  nakladi  pariških  izdavača  L.  Sansot  et  Cie. 
prošloga  mjeseca.  Prvi  pariški  listovi,  pa  i  neki 
engleski,  da  ne  spominjem  talijanskih,  doniješe 
o  njemu  živahne  rasprave  i  najlaskavije  ocjene. 
Iz  samoga  se  natpisa  vidi,  da  je  upereno  — 
proti  D'  Annunziu.  Nečuvena  smjelost,  rekao 
bih  gotovo  preuzetnost,  kad  se  pomisli,  da  su 
„velikoga  majstora"  digli  upravo  Francuzi  i 
da  mu  se  ovi  i  danas  gotovo  najviše  dive  ! 
Ali  Marinetti  ima  kuraže.  Ta  njegova  nije  kuraža 
kakova  nadrikritičara  piskarala,  dosadne  i  zano- 
vetne  muhe  brenculje,  koja  se  vrti  oko  ponosna 
u  stravičnoj  pozi  sjedećega  lava ;  nije  takova, 
jer  je  njoj  dolično  primjerena  u  tome  djelu 
snaga  i  oštrina  Marinettijeve  kritike. 

Djelo  je  rijetka  novost  po  svojoj  strukturi 
po  svome  sadržaju  i  po  načinu,  na  koji  nam  se 

ovaj  izjaie  i  raspreda:  Bogovi  odlaze. 
D'Annunzio  ostaje!  Bogovi  su  — 
pjesnički  genij  C  a  r  d  u  c  c  i  i  glazbeni  genij 
V  e  r  d  i.  Odlaze,  t.  j.  umrli  su  !  Marinetti  je 
vidio,  čuo  i  čitao  sve  ono.  Sto  se  prigodom 
smrti  u  počast  njihovu  priredilo  i  učinilo,  pa 
nam  sada  iz  svoga  živoga  pamćenja,  okrijepljena 
pjesničkom  maštom,  vadi  mnogobrojne  uspo- 
mene o  tome  i  opisuje  nam  svečano  i  zanosno 
njihove  impozantne  sprovode  (funerali).  A 
onda  prelazi  na  D'  Annunzia.  Kontrast  je  oče- 
vidan —  s  t  r  i  d  e  n  t  e,  rekli  bi  Talijani  - 
izmedj  ozbiljne  dostojanstvenosti  dvaju  premi- 
nulih velikana  i  ugladjenoga,  nacifranog  pjes- 
nika mode.  Iz  ovoga  kontrasta  počinju  odmah 
vrcati  iskre  dosjetljive  duhovitosti  i  fina  hu- 
mora. D'  Annunzio  je  veliki  artista  ;  on  hoće 
da  bude  takav.  Ali  je  nenatkriljiv  ne  toliko  u 
samom  umjetničkom  stvaranju,  koliko  u  v  j  e- 
Stini,  da  pogodi  pravu  žicu.  kojom  će 
ugoditi  publici.  On  joj  najbolje  i  najuspješnije 
zna  neSto  prikazati  i  prodati  za  ono.  Sto  on  i 
kako  on  hoće.  Umije  pogoditi  i  predvidjeti 
pravi  čas,  pravu  priliku,  poznaje  najbolje  ras- 
položenje i  psihu  čitalačke  mase.  i  sva  sredstva 
i  sve  načine,  kojima  joj  se  može  ugoditi.  Svojim 
oružjem  manevriie  i  barata  spretnoSću  i  vje- 
štinom čarobnjaka.  To  vam  je  Časa- 
nova.  Cagliostro  u  drugom  izdanju  i 
na  drugom  polju,  jedan  od  tolikih  talijanskih 
aventuriera,  koji  svojom  finoćom  predvi- 
djanja,  svojim  zavodljivim  umjećem  i  najpre- 
predenijom političkom  taktikom  zadiviSe  svijet 
Tako  Marinetti.  Njegovo  prikazivanje  prelazi 
svaki  Čas  od  krit  iko  van  ja  na  pripovijedanje 
(bolje  pričanje),  od  ozbiljnosti  na  humor  i  iro- 
niju. Cas  portretiSe  pisca,  čas  njegovu  karika- 
turu. Rise  vam  D'  Annunzija  sva  u  bjelini, 
s  bijelim  papučama  i  hlačama,  s  bijelim  gornjim 
odijelom  i  o vratnicom,  kako  jaSi  na  konju 
bijelcu  stišćući  u  ruci,  prevučenoj  bijelom  ruka- 
vicom, bijelu  uzdu,  jaSi  i  previjući  se  poskakuje 
na  sedlu :  polazi  na  glazbeni  koncerat,  Sto  se 
daje  nasred  municipalne  plokate  jednoga  toskan- 
skog  mjestanca.  Videći  ga  u  toj  snježnoj  bjelini, 
kako  se  dostojanstveno  koči  usred  sedla,  pri- 
mjećuju i  sami  priprosti  seljaci:  To  se  D'Annunzio 
namjeSta  i  uživa  u  pomisli,  kako  će  ono  izgle- 
dati u  mramornom  spomeniku  na  trgu  

Sijaset  zanimljivih  epizoda  i  potankosti 
iz  intimnoga  života  D'  Annunzijeva  začinjeno 
je  ovakvim  duhovitim  Salama.  Neke  su  od 
njih  za  Siru  publiku  do  sada  bile  posve  nepo- 
znate, pa  ih  Marinetti  iznosi  za  prvi  put ; 
neke  opet  slabo  i  slabije,  pa  ih  popunjuje  i  pri- 


kazuje u  jačem  svijetlu.  Sve  u  svemu,  ova  se 
knjiga  čita  kao  duhovit  tragikomični  roman. 
I  roman  bi  bila,  da  Marinetti  mjestimice  i  mimo- 
gred  ne  iznosi  u  njoj  mnogo  toga.  Sto  obogaćuje 
talijansku  noviju  literarnu  kritiku. 

Pri  koncu  Marinetti  ublažuje  oštrinu  svo- 
jega humora ;  hvali  neke  strane  i  neka  djela 
D*  Annunzijeva  pera  i  prividno  se  pokazuje 
popustljiv  i  prema  samim  onim  d'anuncijanSti- 
nama,  koje  su  prije  bile  objektom  njegove  du- 
hovitosti, što  ćemo  mi,  „ako  se  sve  to  tako 
njemu  mili"?  pita  se  kritičar.  Ako  u  tome  uživa, 
ako  ga  mnogi  takova  rado  gledaju?  Neka  mu 
bude  ! 

Ponavljam  i  ja  sa  svoje  strane :  neka  mu 
bude  !  Ali  neka  bude  slobodno  i  kritičarima 
pisati  o  njemu,  i  to  svakomu  na  svoj  način, 
svoje  kritike.  Mene  je  medjutim  napao,  i  to 
samo  napao,  a  Ja  me  nije  kuSao  s  razlozima 
da  me  pobije,  jedan  naS  poeta,  Sto  sam  općenito 
govoreći  o  D'Annunziu  u  spljetskom  Vele- 
bitu o  D'  Annunziu  kojeSta  tvrdio.  Sto  bi  se 
moglo  uzeti  kao  prepisano  ili  barem  nadah- 
nuto od  Marinettijeve  knjige.  —  da  je  samo 
prije  bila  objelodanjena  !  Ovako  se  tješim,  đa 
u  svom  sudu  nijesam  osamljen  i  da  sam,  barem 
po  vremenu  kad  je  bila  kritika  objelodanjena, 
pretekao  —  Marinetti  ja.       Dr.  V.  Lo\ovina. 

PROBLEM  ČEŠKOGA    FAUSTA  (Josef 
H»\y.  VaSiček  Nejlu.  Svršetak  ) 

VaSiček  Nejlu  je  barbarska  pjesma  srca.  To 
je  problem  srca,  a  nije  problem  mozga.  Lirska 
intonacija  djtla  takodjer  je  karakteristična  za 
razumijevanje  slavenske  duSe.  Autoru  nije  Va-  ■ 
siček  tek  goli  problem,  već  mu  je  to  dogodjaj 
srca.  On  je  u  VaSi  živio  i  gorio-  Na6n.  kojim 
pjesnik  taj  problem  rijeSava,  čitava  lirska  into- 
nacija, ono  raživljeno.  sugerirano  djelu  svojim 
bolima  i  trpkostima,  kako  je  pjesnikov  život  sa 
svim  detaljima  složen  i  harmonično  dekoriran 
s  cijelim  rastrganim,  nemirnim  i  rastalasanim 
djelom,  — 11  tome  svemu  leži  neSto  od  one  sla- 
venske negativnosti,  na  kojoj  je  gradio  svoja 
djela  i  isključivi  nacijonalista  Bezruč  i  Slejhar 
i  mladi  anarhista  Sramek,  a  u  Rusa  Cehov.  Od- 
noSaj  ljudi  s  okolinom  u  Hologa  i  recimo  u  Goe- 
the-a  (Faust)  razlikuje  se  u  tome,  da  se  Goe- 
the-ovi  ljudi  vječno  uspinju  i  vječno  napreduju, 
dok  u  naSega  autora  ima  vječno  ispinjanje,  ali  i 
vječno,  bolno  padanje.  Faust  potencira  s  tvrdom 
vjerom  svoje  sposobnosti  i  svoj  instinkt,  Va- 
Siček razboljuje  i  ruSi  u  sebi  sve  ono.  Sto  smeta 
njegovoj  udobnosti.  Dakle  očita  protivStina  u 
te  dvije  knjige  i  Sto  se  tiče  shvaćanja  problema 

i  načini  obradbe.  Goethe-ov  se  Faust  odlikuje 
tvrdim  oštracem,  grčevitim  ali  mirnim  gotikim 
ispinjanjem,  dok  je  Vaiiček  jedna  plačna  ne- 
stalna natura,  s  negativnosti  svakog  fina,  bolna 
i  konfliktna  u  sebi  i  s  okolinom,  vjenčo  lomljena 
i  vječno  skeptična.  Voljom  odlikuje  se  Faust, 
nestilnošću  Vaiiček.  VaSičkom  je  Hoty  mani- 
festirao plemensku  i  vjersku  skepsu.  Ja  ne  znam, 
da  U  je  Holy  htio  da  svojim  VaSičkom  podade 
jedinstveni  tip  slavenskoga  ili  Češkoga  čovjeka, 
ali  bi  ipak  bilo  poučno  ogledati,  koliko  osebina 
temperamentnih  i  psihičkih  imade  slavenski 
čovjek  zajednički  s  VaSičkom. 

Holy  je  svoj  titanizam  zaodjeo  donekle 
formom  romantične  poezije.  Nekoje  romantičke 
grimase  dobro  pristaju  metafizičkom  sna  tren  ju 
Vašika,  dok  slatka  lirska  poezija  ondje,  gdje 
je  Vaiiček  blize  zemlji.  Fantastičke  se  konture 
VaSička  Nejlu  očito  sužuju  na  sitni  realni  detalj, 
a  onda  opet  od  te  točke  dalje  raspreda  autor  u 
beskonačnost  metafizičke  refleksije.  Nema  stalne 
točke,  o  koju  bi  svezao  svoje  rastalasane  i  raz- 
gorene  polete.  Ovo  vrijenje  u  duši  autorovoj, 
koja  se  očituje  u  VaSičku,  nije  pripustilo  solidnu 
i  tvrdo  arhitektoničku  izgradnju  djela.  Rastr- 
ganost  i  neudjeljenost  VaSičkova  života  nije 
mogla  ući  u  mirni  stil  i  tehnički  jedinstvenu  iz- 
gradnju djela.  Tehnika  ovoga  „pjesničkog  frag- 
menta" mijenja  svoje  Unije  i  likove  prema  unu- 
tarnjim dispozicijama.  Nema  jedinstvenosti  stila, 
kao  u  crkvi,  kad  bi  molitve  izdubljivale  prema 
svojoj  snazi  i  toplini  u  zidovima  figure,  koje  bi 
na  spoljaSnjoj  strani  ruSile  harmoniju  sloga.  I 
ovdje  u  formi  opala  se,  kako  je  ovaj  Vaiiček 
Nejlu  i  ovo  cijelo  djelo  posve  slavensko  i  čeiko. 
kao  da  forma  prilijele  onom  nemirnom,  nehar- 
moničnom  i  nejedinstvenom  životu  u  Ceha,  onoj 
silnoj  sposobnosti  za  razvitak  i  etičnost  kulture, 
pa  onda  boli,  kad  se  ta  snaga  vazda  slomila  ili 
uniitila.  (Hus,  2iška,  Palackv).  Dakako,  da  se  ova 
rastrganost  i  zavojitost  u  linijama  slomila  kaito 
na  sitnu  karikaturu. 

Kolikogod  se  fini,  da  Vaiiček  Nejhi  osku- 
dijeva s  logične  istinitosti,  to  mu  je  psihološka 
istinitost  sasvim  konzekventna.  I  ako  je  fabula 
nesastavljena  i  prilično  nerealna,  etička  i  filo- 
zofska baza  kao  i  provedba  djela,  na  njoj  zado- 
voljit Će  svaku  i  najskrupulozniju  teoriju.  Iz- 
vanjska tehnika,  koja  se  nigdje  ne  udjeljuje  u 
harmoničan  luk  ili  pravilan  oitrac  ne  smije  ni- 
koga nagnati  da  posumnja  u  jedinstvenost  unu- 
tarnjeg stila.  VaiiČkov  je  temperamenat  zatražio 
konfuznu  formu,  a  svi  oni  nemirni  dogodjaji  i 
djeli  onaj  nesretan  Vajin  iivot  morao  je  ući  u 


tu  formu,  da  se  psihološka  istinitost  utvrdi  i 
dosljedno  provede. 

I  Bvron  i  Schellev  i  Goethe  i  Bj6rnson  i 
mnogo  drugih  pokušaja,  da  se  riješi  vjerski,  so- 
d jalni  ili  rasovni  problem,  izgubili  se  tragično  u 
idealnim  ekstazama,  a  da  nijesu  donijeli  utješ- 
Ijiva  rezultata.  Ne  donosi  ga  ni  Holy  svojim  Va- 
Sičkom, tim  skeptičarom  i  buntovnikom,  koji  se 
„miješa  u  božji  i  vražji  posao"  i  koji  pada  k 
zemlji,  kad  osjeti  njezin  govor  u  sebi,  njezinu 
bol,  radost  i  strast,  pa  kao  da  je  tim  tragičnim 
rezultatom  htio  autor  da  ironički  kaže  svim  onim, 
koji  se  dižu  nad  ljudske  sile  :  „Sagnite  se  k  zemlji 
i  slušajte  kako  diše !"         Milan  Vrbanić. 

BILJEŠKE 

IVAN  DEVČIĆ.  Prošloga  je  mjeseca  umro 
u  Zagrebu  poznati  pedagoški  pisac  i  pripo- 
vjedač Ivan  D  e  v  č  i  ć.  Ivan  DevČić  rodio  se 
21.  prosinca  1857.  u  Gospiću.  13.  kolovoza 
1896.  imenovan  je  pravim  učiteljem  jeziko- 
slovno-povi  jesne  struke  na  višoj  djev.  školi  u 
Gospiću.  Bio  je  od  g.  1895.  pravi  Član  „Hrv. 
pedagoškog  književnog  zbora"  u  Zagrebu.  Po- 
sljednjih je  godina  djelovao  kao  nastavnik  u 
Zagrebu,  gdje  je  i  umro.  Pokojnik  radio  je  već 
od  g.  1884.  na  književnom  polju.  Objelodanio 
je  u  raznim  beletrističkim  listovima  oko  200 
crtica  i  pripovijesti.  U  posebnim  knjigama 
izašli  su  ovi  njegovi  književni  radovi :  „Crtice 
iz  života";  „  U  zdanje  dobroj  djeci";  „Od- 
bijeni prosac"  ;  „Bunjevačka  buna"  ;  „Brinjsko- 
lički  ustanak" ;  „Kobna  osveta" ;  „Pad  kneza 
Gregorije  Kurjakovića" ;  „Hrvati  i  Hrvatska 
pod  Napoleonom  Velikim";  „Bog  svojih  ne 
ostavlja"  ;  ,,U  krvi  i  plamenu"  ;  „Nevenčice"  i 
„Uskočka  osveta". 

Njegov  se  beletristički  rad  kretao  većinom 
u  području  historijskoga  romana,  a  u  načinu 
pisanja  slijedio  je  stariji  tradicionalni  pripo- 
vjedalački  smjer.  Jezik  mu  je  bio  biran,  pla- 
stičan i  prožet  narodnim  duhom.  Kao  revni 
suradnik  „Doma  i  svieta"  imao  je  velik  broj 
čitalaca  u  najširim  slojevima. 

PROSLAVA,  PRIGODOM  OTKRIĆA  SPO- 
MEN  PLOČE  PJESNIKU  LUKI  BOTIĆU. 
Dne  1.  studenoga  proslavljeno  je  u  Djakovu 
otkriće  spomenika  Luki  Botiću,  na  djakovjčkom 
groblju.  Zamisao  o  podignuću  toga  spomenika 
potaknuo  je  djakovački  odvjetnik  M.  šabarić. 
čijom  se  zaslugom  već  prije  dvadeset  godina  osno- 
vao odbor  djakovačkih  rodoljuba,  koji  si  je 
postavio  zadaćom  podignuti  pjesniku  „Pobra- 


Digitized  by  LiOOglc 


timttva"  i  „Bijedne  Mare"  na  djakovačkom  groblju 
čedan,  ali  dostojan  spomenik.  Dne  l.  studenoga 
u  tri  sata  poslije  podne  otkriven  je  spomenik  i 
predan  paski  djakovačkoga  načelnika  dra.  švarc- 
majera.  Spomenik  je  izradjen  od  bjelkastoga  mra- 
mora i  urešen  portraitom  pjesnikovim,  koji  je 
izradjen  točno  prema  slici  u  „Matičinom"  izdanju. 
Pri  otkriću  prisustvovali  su  uz  predsjednika 
svečanosnoga  odbora  dra.  A.  Voršaka.  i  sveča- 
nosnoga  odbora  :  djakovačko  pjevačko  društvo 
„Preradović",  gospojinska  udruga,  djakovački 
„Sokol",  vatrogasno  društvo  i  mnogobrojno 
gradjanstvo,  obrtništvo,  činovništvo,  te  školska 
mladež  sa  učiteljima.  Prisutne  je  najprije  pozdra- 
vio d  r.  A.  V  o  r  š  a  k.  a  nakon  toga  ocrtao  je 
msgr.  M.  Cepelić,  čitav  život  neumrloga 
pjesnika  istaknuvši  sve  borbe  i  stradanja  pjesni- 
kova za  kratkotrajna  mu  života. 

Na  podnožje  spomenika  položiše  prekrasne 
vijence  urešene  hrvatskim  trobojnicama :  trgo- 
vište Djakovo.  svečanosni  odbor,  udova  pokoj- 
nikova, pjevačko  društvo  „Preradović",  gospo- 
jinska udruga,  činovništvo  vlastelinstva  djako- 
vačkoga,  obrtništvo  i  gradjanstvo.  Društvo  hr- 
vatskih  književnika  zamolilo  je  pismeno  svoga 
pravoga  člana  Marinka  Lackovića  u 
Djakovu,  da  ga  kod  te  proslave  zastupa,  lime 
činom  iskazana  je  zaslužena  pošta  pjesniku  Luki 
Botiću,  a  djakovčanima  vječita  hvala  za  njihovo 
lijepo  nastojanje,  koje  su  time  priveli  svrsi. 
Grob  Luke  Botića  otet  je  zaboravi  za  sva  vremena, 
kao  što  će  mu  i  hrvatski  narod  sačuvati  uspo- 
menu u  svom  srcu  za  sva  vremena. 

A.  G.  MAT  OŠ.  U  ,,H.  P."  od  10.  listopada 
o.  g,  ima  Matošev  feuilleton  pod  natpisom: 
,,lz  velikog  i  sitnog  svieta",  iz  kojega  vadimo 
ove  zaključne  riječi : 

„A  vi,  dragi  moji  politički  i  literarni  pro- 
tivnici, koji  me  tolikom  slašću  peglaste  i  koje 
sun  tolikim  zadovoljstvcm  peglao,  opro- 
stite mi,  ako  sam  prevršio  mjeru 
pod  utjecajem  samoće,  nesreće  i 
krivih  obavieštenja.  Ne  želim  vani, 
da  osjetite,  kako  silno  peče  i  boli  udarac  iz 
Hrvatske  u  tudjini.  Mi  ćemo  se  doduše  i  opet 
koji  put  popeglati,  ali  smo  složni  u  toj  glavnoj 
misli,  da  je  i  ovaj  komadić  života  malo,  kad  se 
radi  o  dugu,  koji  svi  dugujemo  našoj  zemlji  i 
narodu  hrvatskomu.  Em  smo  Horvati !" 

OGLAS.  U  savezu  s  natječajem  Jugo- 
slavenske akademije  od  12.  veljače  1908.  br.  34. 
o  razdiobi  nagrada  iz  zaklade  J  u  1  i  j  a  Buba- 
n  o  v  i  ć  a  onima,  koji  na  ispitu  dokažu,  da  naj- 
bolje govore  ruski,  objavljuje  se  ovo : 

1.  Prema  ovogodišnjemu  dohotku  zaklade  i 


zaključku  skupne  sjednice  Jugoslavenske  aka- 
demije od  9.  veljače  190&  imadu  se  podijeliti 
Četiri  nagrade  svaki  po  »80  K. 

2.  Ispitno  se  povjerenstvo  sastoji  od  pred- 
sjednika Jugoslavenske  akademije  T.  S  m  i  Ć  i- 
klasa  kao  predsjednika,  profesora  dra.  Gj.  S  k  a- 
r  i  ć  a  kao  izvjestitelja  i  tajnika  Jugoslavenske 
akademije  dra.  A.  M  u  s  i  ć  a  kao  prisjeđnika. 

3.  Ispit  ima  dva  dijela,  pismeni  i  usmeni. 
Jedan  i  drugi  držat  će  se  u  maloj  dvorani  palače 
Jugoslavenske  akademije,  i  to  pismeni  u  srijedu 
dne  28.  listopada  o.  g.  od  11  do  12  sati  prije  podne, 
a  usmeni  u  četvrtak  dne  29.  listopada  o.  g.  u  11 
sati  prije  podne.  Usmeni  je  ispit  javan,  te  je  pri- 
stup k  ispitu  svakomu  slobodan. 

4.  Nakon  dovršena  ispita  proglasit  će  se 
odmah  uspjeh  ispita  i  razdijeliti dosudjene nagrade. 

Za  jugoslavensku  akademiju  znanosti  i 
umjetnosti :  Dr.  A.  M  u  s  i  ć,  tajnik 

KNJIŽEVNI  OGLAS.  Nakladom  Medjuna 
rodne  knjižare  E.  de  Schdnfelda  u  Zadru  izaći  će 
knjiga  pod  natpisom :  Autsrijsko  bračno  (ženid- 
neno  i  udadbeno)  pravo.  Radnja  popunit  će 
prazninu  u  srpsko-hrvatskoj  pravnoj  gradjansko- 
crkvenoj  literaturi.  Namijenjena  je  u  prvome 
redu  parohijskom  sveštenstvu  sviju  u  Austriji 
priznatih  i  nepriznatih  religija.  Isto  bit  će  od  ko- 
risti i  odvjetnicima  i  činovnicima  sudskih  i  po- 
litičkih vlasti.  Knjiga  imat  će  320  stranica  vel. 
osmine.  Cijena  joj  je  za  predbrojnike  K  5- — ,  a 
knjižarska  cijena  bit  će  K  6.—.  Ko  sakupi  10 
predbrojnika,  dobit  će  11.  knjigu  na  dar. 

OD  UPRAVE.  Ovih  dana  razaMala  je 
uprava  „SavremeniLa"  svim  svojim  dužnicima 
obavijesti  o  tome,  koliko  su  dužni  na  pretplati. 
Umoljavaju  se  sva  ona  p.  n.  gospoda,  koja  su 
primila  takove  obavijesti,  da  svoj  dug 
čim  prije  podmire,  jer  se  dulje  čekati 
ne  može.  Uprava  je  primila  u  posljednje  vrijeme 
nekoje  pretplate  od  abonenata,  koji  do  sada  nisu 
primali  brojeva  od  uprave  nego  valjda  od 
knjižara,  stoga  se  ovime  upozorava  svakoga,  da 
pretplatu  podmiri  onomu,  od  koga  je  primao 
brojeve.  Primjerci,  koje  je  razašiljala  uprava, 
vazda  su  bili  na  omotu  označeni  sa  žigom  „Uprave 
Savremenika".  Da  se  kod  novoga  abonementa, 
za  narednu  godinu  (1909.),  izbjegne  ovakovhn 
pomutnjama,  da  svatko  uzmogne  do- 
biti što  prije  svoj  primjerak,  pre- 
poruča  se  p.n.  gospodi  pretplatnici- 
ma, da  sepretplatekod  same  uprave 
i  da  pošalju  pretplatu  izravno  na 
upravu.  Time  će  se  posao  oko  razašiljanja 
ujeđnostavniti,  a  svaki  pretplatnik  dobit  će  svoj 
primjerak  cdniah,  čim  broj  izadje. 

SAVREMENIK 


BR.  12  PROSINAC  1908  GOD.  III 

MJESEČNIK  DRUŠTVA  HRV.  KNJIŽEVNIKA 


A.  G.  MATOŠ:  U  SJENI  VELIKOG  IMENA 

,,Et  tibi  inter  lecendum  fluent  lacrimae 
et  legendo  flebis  et  flendo  laetaberis" . .  . 
(Prtrarca  o  Ispovijesti  sr.  /fugu slina.) 

Došavši  da  u  Sarajevu  obidjem  S.  S.  Kranjćevića,  nadjoh  ga  na  mrtvačkom 
odru.  Umr'o  je  u  najljepšoj  muškoj  dobi,  kao  većina  naših  pjesnika,  u  času,  kada 
postade  slavan  i  kada  mogaše  bezbrižnije  živjeti.  Bosanska  vlada  pokaza  mu  više 
brige  i  simpatije  od  hrvatskog  naroda.  Na  pogrebu  ne  bijaše  zastupana  ni  Matica 
Hrvatska :  jamačno,  jer  joj  pokojnik  bijaše  nekad  saradnikom.  —  Kao  najvidniji 
pionir  hrvatske  kulture  u  Hercegbosni  izdahnu  mučenik  pjesnik  baš  u  času  anek- 
sije čudnim  slučajem,  u  momentu  ratne  opasnosti,  u  zlo  doba  u  gladne  godine  . . . 
Toliko  se,  jadnik,  napatio,  da  ta  smrt  bijaše  sreća  u  neizlječivosti  njegovog  bo- 
lovanja, koje  ga  je  jelo  i  mučilo  kao  „terebranti"  H.  Heinea.  Tamo  prije  tri  godine 
naime  izdržao  je  operaciju  kamena  u  mjehuru,  ali  rana  ne  mogaše  zarasti,  te  se 
tri  godine  mučio  i  zlopatio  kao  nitko,  odležavši  nekoliko  mjeseca  bezuspješno  u 
tamnici  bečkog  sanatorija.  Pomoć  Društva  hrv.  književnika  bijaše  mu  tek  moralna 
i  njegovo  nedavno  ferijalno  ljetovanje  u  KiseljaKu  (kod  Ilidža)  ostade  beznadno. 
Tri  pune  godine  patio  se  kao  Job,  a  njegova  gospodja,  kći  graničarskog  kapetana, 
Ela,  rodj.  Kašaj,  znala  je  biti  nenadoknadiva  drugarica  njegovim  neopisivim  mu- 
kama i  mi  ćemo  njeno  čestito  ime  upamtiti  kao  Ružicu  Homotarić  i  udove  pok« 
A.  Kovačića  i  Eug.  Kumičića.  Osim  slavnog  imena  ostavio  joj  je  pokojnik  kćerku 
Višnju,  ljubezno  i  drago  dijete  s  očevom  nježnošću  i  osjetljivošću.  Kuća  njegovih 
posljednjih  časova  je  tik  do  sarajevskog  trga  (ulica  Nova  Testa),  obična  speku- 
lativna nova  dvoKatnica  u  susjedstvu  čaršijske  male  trgovine  i  velike  banalnosti. 
Stanovaše  u  prvom  katu.  Mrtav  ležaše  u  uskoj  sobici  s  uzanim  hodnikom,  gdje 
vise  nacrti  pretencioznog  simboliste  šaše  Schneidera.  Grdno  ga  je  bolovanje, 
kažu,  p°sve  izobličilo.  Ja  nadjoh  ni  jastuku,  u  agoniji  cvijeća  i  tuzi  crnog  sukna, 
u  lijesu  „prve  klase",  žuto  lice  s  očima  u  mozgu,  tankih  tamnih  brkova  i  mršave 
kose  u  prvoj  ćelavosti  lubanje,  neobično  sitne.  Utješljivo  je,  Što  ga  žalimo.  Još 
bi  bilo  utješljivije,  da  on  oplakuje  nas.  „Gledajte  svi  narodi :  ima  li  boli,  kao  što 
je  bol  moja  !"  S.  S.  Kranjčević  nije  imao  samo  talenta  za  nesreću.  Ubiše  ga  dvije 
sile,  koje  Schopenhauer  zove  neprijateljima  ljudske  sreće :  bol  i  dosada.  Jedini 
mu  sport  bijaše  govoriti  istinu.  Već  banalnost  oko  njegove  smrti  djelovaše  tra- 
gično. Veliki  pjesnici  trebali  bi  sakriti  svoju  smrt,  iščeznuti  u  elemente  kao  Empe- 

dokle  i  Shelley,  ili  barem  zvučno  pasti  kao  Byron  i  Puškin.  Ali  Kranjčević  bijaše 
od  onih  pesimista,  Sto  obožavaju,  život.  Njegova  žena  mi  reče,  da  ga  od  života 
ne  mogahu  otrgnuti  ni  najgroznije  fizičke  boli.  Rado  je  živio,  a  zloguke  njegove 
strofe  možda  nisu  drugo  no  slutnja  vlastite  zlosrećne  kobi.  Svi  dublji  ljudi  osje- 
čaju  instinktivno  vrstu  svoje  smrti.  Što  naš  pjesnik  reče,  to  mu  se  evo  steče. 

I  ako  je  relativno  bolje  prošao  od  drugih  naših  pjesnika,  n.  pr.  Botića,  Ko- 
vačića  ili  Palmovića,  bijaše  ipak  nesrećan.  Fizički  slab  i  bolestan,  neizlječivo  bo- 
lestan. Onda,  siromašan  kao  mi  svi,  pa  se  morao  najmiti  u  državne  taljige,  te  mogaše 
govoriti  samo  pod  krinkom  stihova,  koji  se  ni  u  Rusiji  ne  mogu  zabraniti  činov- 
nicima. Pegaz  u  jarmu.  Bijaše,  dalje,  nesrećan,  jer  bijaše  Hrvat  i  hrvatski  knji- 
ževnik. Tragično  je  biti  sin  malog,  zarobljenog  naroda  i  biti  član  t.  z.  inteligencije 
gdje  kompromitira  već  talenat,  dok  se  u  genij  uopće  ne  vjeruje.  Naša  publika  ne 
zanima  se  ni  za^zločince.  U  najboljem  slučaju  se  interesuje  za  uhode  a  la  Sherlock 
Holmes.  Mi  nemamo  dara  ni  za  zanimljive  nemoralnosti.  Kod  nas  većinom  pišu 
refleksije,  tipovi,  što  ne  misle:  — Tbarem  ne  onda,  kada  pišu.  Najinteligentniji 
naši  ljudi 'uopće  ne  pišu  i  pišu  vrlo  malo.  Biti  kod  nas  čuven  ne^znači  biti  poznat. 
Nijedan  naš  javni  veći  radnik  nije  još  tačnije  ocijenjen,  |te  nije  baš  osobita  čast 
biti  „shvaćen"  u  Hrvatskoj.  Europa  nam  zlo  pristaje,  narod  još  gore-  Prem  je 
počeo  kao  pravaŠ  i  kao  politički  pravaš  osjećao,  pjesnik  nije  popovao  u  našim 
političkim  terevenkama,  jer  nije  bio  društveno  slobodnafi  jer  je  uvidio,  da  se  naše 
stranke  ne  bore  kao  ljudi,  nego  kao  klevetnici.  Podex  je  njihov  codex.  I  u  Engleskoj 
doduše  riječ  whig  znači  gončin,  tory  —  razbojnik,  ali  naše  stranke  se  ne  bore  kao 
gončini  i  hajduci,  već  kao  neprijateljski  narodi.  Kulturni  Nijemci  se  lane  tuže 
na  nekulturnost  političke  borbe,  a  što  da  reknemo  tek  mi !  Još  malo,  i  kultura  i 
politika  postat  će  u  nas  nepomirljivi  pojmovi,  pa  bi  bila  dužnost  svih  naših  kul- 
turnih ljudi,  da  ne  pooštravaju  taj  antagonizam  svojom  apstinencijom.  I  Kranj- 
čević se-  držaše  po  strani,  i  to  je  glavni  uzrok  njegove  popularnosti,  neobične  u  nas 
za  lirika  mjestimice  dosta  tamnog,  živući  izvan  Zagreba,  bijaše  izvan  svih  naših 
koterija,  pa  ga  sve  držahu  svojim.  Ne  upuštaše  se  u  borbu  i  ta  njegova  pasivnost 
činila  se  nekima  Čak  i  proračunana.  škodila  mu  svakako  nije  i  dok  sam  iz  nje- 
govih pjesama  mogao  dokazati  njegovo  starčevićanstvo,  drugi  mogu  s  istim  us- 
pjehom dokazati  njegovo  „naprednjaštvo".  Kod  nas  se  nikako  ne  pojima,  da  knji- 
ževnik, da  je  pjesnik  baš  toga  radi  reprezentativniji  od  političkih  stranaka,  jer 
ih  može  i  u  slučaju  svoje  političke  aktivnosti  složiti  u  svojoj  misli.  Ako  gg.  dr. 
Frank  i  Lorković  ne  mogu  istodobno  biti  starčevićanci  i  naprednjaci,  može  to  biti 
S.  S.  Kranjčević.  On  ne  bijaše  truba  jedne,  nego  svih  hrvatskih  opozicija.  I  zato 
bijaše  nesrećan  kao  i  narod,  koji  otkupljivaše  bolovima  svojim.  „0  Jeruzalem, 
Jeruzalem,  obrati  se  gospodu  Bogu  tvomu  '." 

O  Kranjčeviću  ne  postoji  još  tačan,  realističan  portrait,  pa  ni  od  ruke  naših 
slikara.  Njegovi  prijatelji  i  njegova  ljuba  vjernica,  prikazaviš  ga  prigodom  dvaest- 
petgodišnjice  u  poučnom  svijetlu  simpatične  intimnosti,  prikazat^ćV  nam  ga,[na- 
dajmo  se,  kao  privatna  čovjeka.  Bijaše  vrlo  niska  i  krhka  uzrasta,  živahan  i  du- 
hovit u  razgovoru  kao  svi  njegovi  zemljaci.  Ništa  bosanskoga.  Najprimitivnijim 
kvalifikacijama  napravio  je  relativno  lijepu  karijeru.  Od  običnog  pučkog  učitelja 
dospio  je  do  profes?ra,  ravnatelja  i  nadzornika  u  sasvim  pristojnoj  dietenidasi, 
a  dugova  se  filistarski  bojao.  Apstrahiramo  li  od  teške  bolesti,  njegove  socijalne 

prilike  bijahu  relativno  dosta  povoljne.  Svjetski  pjesnici  kao  bijedni  Israfel1  i 
bijedni  Lelian*  življahu  u  mnogo  nepovoljnijim  prilikama.  Jedan  filozof  Spencer  bi- 
jaše u  naprednoj  Engleskoj  mnogo  nepopularniji.  Čuven,  Kranjčević  se  nije  ponesao. 
Kao  Zmaj  držao  se  u  kutu,  ali  nam  ne  okrenu  ledja.  Čak  ni  ćefa  radi  nije  si  znao 
praviti  neprijatelja,  koji  znaju  u  našim  nekritičnim  prilikama  biti  literarnom  raz- 
vitku korisniji  od  t.  z.  prijatelja.  Dok  znamo  za  Gj.  Jakšića,  da  bijaše  rakijaš  i 
ubojica,  za  Vojislava,  da  se  nepristojno  ponašao  i  kleo  kao  amalin,  Kranjčevića 
svi  opisuju  kao  gentlemena.  Bio  je  skroman.  Nije  imao  burmutice,  slavne  kao 
Drydenova,  ili  znamenitog  pera  guščijeg  kao  Merimče.  Po  pričanju  supruge,  radio 
je  artistički,  vrlo  oprezno  i  vtIo  polako.  Kao  činovnik,  bijaše  cn  savjestan  i  kao 
pjesnik.  Ma  šta  se  govorilo,  njegovo  obrazovanje  ne  bijaše  visoko  kao  njegcv  ta- 
lenat.  To  je  jamačno  razlog,  što  pisaše  samo  stihove,  jtr  *u  nsjtolji  cblik  za  polu- 
obrazovane ljude.  Najbolja  je  vježba  za  prozu  stih,  za  stihove  —  proza  i  dok  na 
Zapadu  piše  Maupassant  osim  stihova  studije  o  Swinburneu,  Plejadi,  Villonu, 
dok  Taine  izdaje  Tomu  Graindorgea  i  sprema  roman,  dok  i  kod  nas  Senoa  i  Fr. 
Marković  jednakom  snagom  gaje  vezanost  i  nevezanost  govora,  Kranjčević  kul- 
tivira samo  strofu,  osjećajući  jamačno  nemoć  za  ekvivalentan  izraz  u  prozi.  Kao 
kod  Leskovara,  školnik  viri  iz  te  poezije.  Najveća  mahna  zrelosti  je  —  zrelost, 
t.  j.  nesposobnost  daljeg  razvijanja,  a  Kranjčević  se  već  u  Trzajima  opetuje,  kao 
svi  pjesnici  jedne  jedine  mis!i,  jednog  jedinog  osjećaja.  Ta  tragična  koketerija 
boli,  već  nas  umaraše.  Bolešću  je  i  dar  pjesnikov  onemoćao.  Osim  jezičnog  pu- 
rizma nije  bosanski  boravak  ostavio  baš  nikakvog  traga  u  toj  poeziji.  On  i  u  Sa- 
rajevu osta  primorac,  uskok,  sin  i  pjesnik  debeloga  mora,  pjevač  onoga  staro- 
drevnoga i  glagoljaškoga  Senja,  gdje  Jure  Senjanin  1506.  osniva  prvu  hrvatsku 
tiskaru.  Osjećajući  se  u  Bosni  kao  prekomorac  postaje  umjetnik  unutrašnje  lje- 
pote, koju  toliko  vole  sa  sv.  Augustinom  duboki  ljudi,  umjetnik  golemih,  sve- 
mirskih vidika,  pravi  Arijac  stare  indijske  duše.  U  njemu  umre  smrtan  Kastor, 
ali  nam  ostade  kao  vječni  Poluks  zvijezda  njegovog  duha.  Spomenike  dižu  od- 
gonetkama, ne  zagonetkama,  a  on,  i  ako  ne  odgonetaše  pečate  sedmerih  turskih 
nebesa,  bijaše  glavni  nosilac  naših  muka,  najsjajnija  suza  ove  naše  nesrećne  zemlje, 
zaostale  i  pretvorene  u  tudjinsku  satrapiju  u  času,  kada  se  sve  oko  nas  oslobadja 
i  oživljuje,  kada  naše  sestre  Srbija  i  Bugarska,  još  juče  pašaluci,  postaju  od  ro- 
binje kraljica  i  carica.  I  ako  ne  bijaše  Kranjčević  kao  čovjek  tako  slobodan  kao 
Harambašić,  Kovačić,  Kumičić  ili  Tresić,  i  ako  ne  bijaše  kao  književnik  tako  potpun 
kao  Šenoa,  inteligentan  kao  Marković,  umjetnik  kao  Vojnović  i  Europejac  kao 
Gjalski,  nama  je  od  svih  savremenika  najbliži,  jer  nije  najhrvatskiji  samo  po  du- 
bini svog  hrvatskog  bola,  po  nevidjenoj  snazi,  kojom  se  u  njemu  lomila,  kršila 
i  izgarala  tragična  kriza  naše  kulturne  i  političke  savremenosti,  nego  je  najviše 
naš  i  energijom,  titanskim  akcentima  svog  hrvatskog  prosvjeda.  Ako  je,  o  andres 
Dzagrebaioi,  iko  zaslužio  u  našoj  monumentomaniji  spomenika  medju  nama, 
dižite  ga  ovoj  kruni  zlatnoj  naše  slobodne  misli,  ovome  mučeniku  hrvatskih  Kal- 
varija, koji  je  znao  kao  prorok  plakati  za  cio  jedan  narod.  „Jer  suza  je  duhovno 
biće"  —  veli  vizionar  Blake  i  ta  pjesnička  suza  neka  bude  u  nama  jaka  kao  „sveta 
suza  gethsemanska" ! 

1  A.  E.  Poe. 
*  Vertaine. 


Digitized  by  V^OOgle 


U  nedavnom  članku,  pridruživši  se  pozivu  našeg  književničkog  društva  za  pomoć 
oboljelom  pjesniku,  rekoh  sve,  što  o  njemu  mislim,  pa  se  sada  mogu  tek  nadopuniti. 
Kranjčević  je  bvronski  romantik  kao  Heine  i  Slovački,  pesimistički  liberalac  sa 
snažnim  demokratskim  i  hrvatskim,  upravo  pravaškim  osjećajem,  glas  svih  hrvatskih 
opozicija,  pjesnik  revolte  i  slobode,  sličan  svojim  stoicizmom  i  nekim  motivima  grofu 
de  Vignvu,  najviše  djak  i  nasljednik  domaćih  naših  pjesnika.  Njegov  Pegaz  nije 
tudjinski  krilaš,  već  kao  Jabučilo  Momčila  vojvode  Pegaz  narodne  naše  pjesme  — 

Na  čelu  mu  jarko  sunce  sija, 
A  na  grlu  sjajna  mjesečina, 
Na  sapima  zvijezda  Danica . . . 

Pored  narodnog  pripovjedačkog  načina  on  najradije  upotrebljava,  uz  izraz, 
i  metar  narodni,  osmerac,  deseterac  i  dvanaesterac,  stih  i  frazeologiju  narodnu, 
kao  Njegoš,  podražavajući  osim  Šenoi  i  Preradoviću  vrlo  vidljivo  još  i  Vojislavu 
i  Gjuri  Jakšiću.  Pjesničkim  izrazom  on  je  danas  najbolji  Hrvat.  Više  nauči  od 
naših  no  od  tudjih  pjesnika.  Prem  refleksivan  njegov  pesimizam  je  više  pesimizam 
srca,  no  pesimizam  mozga,  vjerujući  u  neku  mističnu  moć  patnje,  u  neku  tajan- 
stvenu silu  rada,  nevinosti  i  suze.  Pjesnik  intenzivnog  unutrašnjeg  života,  pjesnik 
duše  i  vlastite  analize,  više  retoričan  no  liričan,  više  muzikalan  no  plastičan,  pjesnik 
nemira.  Dijete,  suza  i  radnik  su  simbolsko  trojstvo  tog  pjevanja,  gdje  je  žena  sim- 
patična tek  kao  mati.  Kranjčević  je  posljednja  evolucija  našeg  pjesničkog  jezika, 
najbolji  naš  dojakošnji  umjetnik  riječi,  srećan  i  u  neologizmima  (svjetlac  vedrac, 
plazača,  sažimak,  zvjezdovina).  Fantazija  mu  nije  velika,  šala  mu  nije  duhovita, 
filozofija  mu  je  neoriginalna,  ali  snagom  svog  altruizma  i  muzikalnošću  lapidarnog 
izraza  on  je  prva  naša  savremena  literarna  snaga,  upravo  najčišći  glas  naše  savjesti. 

I  ako  T  r  z  a  j  i,  posljednja  štampana  njegova  zbirka,  nemaju  emotivne  snage 
predjašnjih  njegovih  pjesama ;  vrlo  su  značajni  za  evoluciju  njegovog  pesimizma. 
Dok  je  pjesnik  prije  tek  očajavao,  tu  je  očajao.  Prije  je  vjerovao  vrlo  malo,  tu 
ne  vjeruje  više  ništa.  Prije  je  pjesnik  nevolje,  tu  je  pjesnik  dosade,  spleena,  kao 
Baudelaire.  Prije  pjesnik  nade,  patriotizma  i  energije,  tu  stoji  „uz  odar  vlastite 
volje"  kao  pjesnik  nihilistične  nemoći.  Trzaji  su  odista  trzaji,  posljednji  trzaji 
talenta,  ne  samo  čovjeka,  i  danas  to  smijemo  reći.  U  sedam  pjesama  ponavlja 
se  isti  erotični  motiv,  a  jedna  te  ista  pesimistička  misao  —  misao  o  smrti  —  ope- 
tuje se  dosta  „gnjavatorski"  u  ostalim  pjesmama.  Pjesnikov  sarkazam  tu  obično 
prelazi  u  trivialnosti.  Banalna  i  trivialna  je  priča,  kako  jedna  duša  želi  biti  „psić 
u  krilu  kakve  stare  gospodjice  (Lude  želje),  banalan  je  razgovor  sa  knjigama  (Mo- 
nolog), egipatska  priča  o  smrti  mladog  farauna  (Dosjetka  Smrti),  evokacija  pi- 
sarskog lista  u  slici  zimskog  umiranja  (Prosinačko  Sunce),  priča  o  glupoj  ribarovoj 
smrti  (Mjesečina),  kako  se  topi  leptir  i  kako  jastrijeb  „perje  rastrese"  ptičici,  priča 
o  Duši,  i,  naročito,  trivialna  i  sasvim  promašena  satira  Propali  Genij  sa  početkom 
kao  u  Heineove  cinične  pjesmice  — 

„Bje  nekad  negdje  mali  v6, 
„što  inako  je  „tele". 

Taj  junac  bio  je  —  kao  i  pjesni*  !  —  pesimist,  sve  je  gledao  „na  crne  naočare". 
ali  pjesmi  mu  „iskopaše  grob"  i  on  osta  preživajući.  Dosele  ste  mislili,  da  je  satira 
alegorijska,  ali  kad  uščitate,  kako  vola  dade  ispeći  „neki  savjetnik  u  struci  go- 
spodarstva, uz  to  silan  protivnik  vaskolikog  pjesmarstva",  ne  znate,  na  koga 

se  upravo  Šibalo,  pa  žalite  trivialnost  neukusnog  pjesnika  kao  i  tragičnog,  pesi- 
mističnog junca.  Dok  Kranjčević  u  prijašnjim  pjesmama,  ma  i  oplakujuči,  slavi 
domovinu,  naročito  rodni  Senj,  ovdje  govori  o  „tudjim  stazama"  što  „ne  vode 
mojoj  kuči",  o  nebu  ,,ko  olovo".  On  je  tu  „stranac  megj  svojom  krvi ;  k'o  munja, 
koju  uguši  blato"  i  jadikuje :  „Zanav'jek  ostah  tudjinac". 

,,l  sve  što  ja  bih  grlit  radi 

„Sve  gladim  k'o  Što  rana  da  je". 

U  bogomraku  posljednjih  nada  osjećaše  pjesnik  Trzaja  i  umiranje  svog  krasnog 
talenta,  pa  inu  se  uzaman  otima  nemoćnim  sarkazmom  i  sveđjer  istom  retorikom, 
gdje  ima  i  takvih  besmislica  : 

„Timari  svoju  mi  Hakeldamu". 

U  Promašenoj  Kobi  — 

„Crkvica  cjelova  tvojih  tužno  i  osamno  lebdi, 
„Kraj  nje  brodolom  vjernik  joj  plače". 

Već  i  na  brodolom  crkvice  teško  je  pomisliti,  ali  na  brodolom  na  suhu, 
gdje  se  pored  brodolomne  kapelice  može  i  plakati :  za  našu  maštu  to  je  malo  od- 
više. I  svršetak  Slapa  sa  metrikom  Preradovićeva  Mujezina  je  sasvim  apsurdan. 
Dok  jedan  neumorni  kritičar  Kranjčevićev  hvali  njegovo  „zdravo  nesentimen- 
talno shvaćanje  života",  govoreći  izrično,  da  „nema  u  njega  ni  zere  sentimen- 
talnosti", Trzaji  su  tako  sentimentalni,  da  su  od  suza  slani  i  neukusni  kao  slano 
more.  „Iskrenu  suzu"  evo  u  Ditirambu,  suzu  straha  u  Monologu,  smrznutu  suzu 
u  Sveljudskom  Hramu.  U  pjesmi  Vani  sniježi  nalazimo  suze  dva  puta,  kao  i  u 
Pjesniku  i  Svijetu,  dok  se  suza  krijesi  još  i  u  Uzdahu,  Pogledu  na  Zvijezde,  u  Vox 
humana,  Ah  kako  gorko  virnuh,  u  Duši  i  najzad  u  Najljepšoj  Pjesmi.  Ja  nisam 
tolik  protivnik  romantične  sentimentalnosti  kao  Pisarev,  Turgenjevljev  Bazarov 
i  g.  Milan  Marjanović,  a'i  premda  ne  zabranjujem  onako  pravo  demokratski  lju- 
dima plakati,  naročito  kada  su  pjesnici,  suze  me  u  Trzajima  umaraju  —  ne  jer 
su  sentimentalne,  romantične  i  našem  realizmu  hrvatskom  neprilične,  nego  — 
jer  ih  ima  odviše  za  tako  sitnu  knjižicu.  Medjutim,  o  njihovoj  iskrenosti  —  a  to 
je  glavno  —  nema  sumnje.  Pjesnik  Trzaja  je  duh  slomljene  energije,  volja  na  umi- 
ranju i  neumorni  njegov  kritičar  se  vara,  misleći,  kako  se  naš  pjesnik  i  Nietzsche 
slažu,  „da  treba  prevladati  slični  pesimizam  volje".  Kranjčević  je  svojim  pasivnim 
pesimizmom,  altruizmom,  demokratizmom,  osjećanjem  i  retoričnim  stilom  svojim 
tolik  protunožac  aristokratskom  lapidarnom  i  vrlo  rijetko  sentimentalnom  nje- 
mačkom filosofskom  pjesniku,  da  se  samo  o  njemu  direktno  antipatično  izražava  : 

„Pa  —  smij  nam  se,  zv'jeri  plava. 

„Tek  okreni  ledja  nama, 

„Nek  mesnata  tvoja  glava 

„Grč  nam  štedi  na  usnama. 

„Da  osmješak  gorki,  n'jemi 

„U  sav  grohot  ne  sori  se. 

„Ah  tad  puca  sve  u  meni, 

„Pa  štropoće  —  rušeći  se". 

G.  Milan  Marjanović,  vijeran  svome  kultu  prirodnih  nauka  u  literarnoj  kri- 
tici, uvjerava  nas,  kako  se  pjesnik  „bacio  savjestno  na  nauke  prirodne"  i  kako 
je  „taj  Studij  odlučan  čimbenik  u  čitavom  njegovom  mišljenju  i  čuvstvovanju", 
f  to  je  po  mom  mišljenju  puka  fraza,  pa  ako  je  Kranjčević  čitao  Wundta,  Drapera, 

Bucklea ...  i  Buchnera,  kojega  Bazarov  i  g.  Milan  Marjanović  smatraju  jamačno 
velikim  prirodnjakom  i  filosofom,  ne  znači  to  još,  da  se  „savjesno  bacio  na  nauke 
prirodne'4.  Pa  da  i  jest,  kao  što  nije  —  jer  pjesnik  ne  bijaše  prirodnjak  ni  kao  pro- 
fesor — ,  što  bi  otud  slijedilo?  Da  je  pesimizam,  ili  da  je  retoričan  i  narodni  stil 
Kranjce vićev  posljedica  Buchnerove  mudrosti?  Nije  li  i  mistični  katolik  Strindberg 
odličan  prirodnjak?  Ne  bijaše  li  to  i  optimist  Goethe  ?  Nije  li  očajnost  posljednjeg 
Kranjčevića  i  beznadnost  njegovog  pesimizma  duh  sasvim  tudj  filosofiji  prirodnih 
nauka,  koja  nije  ni  optimistična  ni  pesimistična,  jer  je  agnostična,  skeptična  i  in- 
diferentna? Nije  li  duh  prirodnih  nauka  još  ponajbliži  nekom  mirnom  fatalizmu, 
nikako  buntovničkom,  kojemu  je  bliži  Epikur  no  Schopenhauer?  Nije  li  veliki 
kršćanin  Pascal  bliži  Kranjčevićevoj  misli  od  Buchnera  i  „Drepera",  kada  veli : 
„Zamislimo  gomilu  ljudi  u  okovima  t  sve  osudjene  na  smrt,  od  kojih  su  jedni  svaki 
dan  udavljeni  na  pogledu  drugih.  Oni,  koji  ostaju,  gledaju  vlastitu  kob  u  sudbini 
sebi  podobnih,  pa  gledajući  jedni  druge  sa  bolom  i  bez  nade,  očekuju  svoj  red : 
to  je  slika  ljudske  sudbine".  U  pitanju  pak  utjecaja  Buchnerova  i  Darwinova 
na  KranjĆevićevu  poeziju  upućujem  g.  Marjanovića  na  Meredithove  riječi :  „Tek 
u  umjetnosti  je  melem.  Od  majmuna  možemo  samo  malo  naučiti  i  možemo  ih  osta- 
viti na  stranu"  ...  U  svakom  slučaju  prirodne  nauke  poslužiše  Kranjčeviću  tek  ne- 
gativno. On  nema  ni  posmatračkog  temperamenta  objektivnog  naučnika  ni  njegove 
metode.  On  ne  posmatra.  Odviše  je  subjektivan.  Njegova  analitična  metoda  nije 
naučna,  nego  moralna  i  pjesnička.  On  nije  pjesnik  naučan,  jer  je  čist  etički  pjesnik. 
Kranjčević  nije  naturalist  i  racionalist.  On  je  moralist.  Sav  njegov  kosmički  pesi- 
mizam dolazi  otuda,  Što  svuda  konstatuje,  da  je  zakon  prirodni  u  isto  takvom  ne- 
saglasju  sa  našom  „srećom",  sa  našim  moralnim  potrebama  kao  i  zakoni  socijalni. 
Zato  se  on,  u  ime  etičnog  višeg  reda,  u  ime  „srca"  a  ne  razuma,  buni  i  revoltira  proti 
svakom  redu  i  zakonu,  bio  on  „društvo"  ili  fatum,  zakon  prirodni.  Njegovo  pro- 
metejstvo,  njegovo  buntovničtvo  i  titanizam,  jezgra  te  poezije  je  protest  povrije- 
djenog  moralnog  osjećaja,  naročito  osjećaja  pravičnosti.  To  je  pjesnik  pravde,  pjesnik 
slobode  i  moralnog  oslobodjenja.  On  nt je  fatalist  kao  pravi  prirodnjaci,  pa  kao  Goethe 
i  Spinoza.  Kao  junak  grčke  tragedije  on  se  u  ime  čovjeka  i  njegovog,  moralnog,  za- 
kona buni  proti  fatumu,  javljao  se  on  u  obliku  nasilja  prirodnog  ili  društvenog,  i 
kao  pravi  tragični  junak  on  je  u  toj  borbi  po  svjedočanstvu  Trzaja  podlegao. 

„Svaki  mudrac,  pisac,  pjesnik,  dramatičar  je  danas  latentan  anarhista"  — 
veli  A.  Fierens-Gevaert  u  lijepoj  knjizi  o  Savremenoj  Tuzi.  Tu  krizu  moderne 
revolte  proti  svemu  što  postoji  u  nas  je  najtragičnije  proživio  pjesnik  Trzaja. 

„A  živa  i  divlja  slobodna  narav 

„Skokom  krivuda  i  —  svesilno  hoće  !  , 

,,A  red  i  društvo,  dogma  i  moral 

„Vapiju :  Treba  pakao  proširit 

„Što  ga  je  božja  vječna  providnost 

„Sazdala  tješnje, 

„Nego  što  pravda  zahtjeva  ljudska  ?" 

„Život  je  pijana  bludnica,  urlajući  i  valjajući  se  u  beskrajnost,  ne  znajući 
kako  ni  zašto"  —  ropće  Richepin  diljem  svojih  Kletava,  a  aristokrat  des  Esseintes 
vapi  u  Huysmansovom  romanu  kao  cijela  modema  slobodna  misao  od  Tolstoja 
i  Kropotkina  pa  do  Nietzschea  i  Heinea :  „Ej,  ruši  mi  se,  društvo,  umri  jedared. 
ostarjeli  svijete  !*'  To  je  i  posljednji  akord  Kranjčevićev,  kada  je  očajao  i  o  sebi 

i  o  domovini  i  o  čovjeku  i  o  životu.  Balzac,  kao  romantici,  prerafaeliti,  Tolstoj 
i  Strindberg  dovikuje  (u  Serafiti)  modernoj  skepsi :  „Svijet  je  onoga,  ko  hoće, 
ko  može,  ko  zna  moliti"  —  dakle  predati,  pokoriti  se.  Kranjčević  nije  molio,  nije 
se  pokorio.  Umro  je  kao  buntovnik.  Umro  je  kao  Baudelaire  :  očajnički.  Zar  bod- 
lerizam  nije  škola.  Bodlerizam  je  duševno  stanje,  nostalgija  modernih  duša,  koju 
je  Bandelaire  i  drugi  veliki  artiste  gasio  užicima  umjetničkim,  a  Kranjčević,  u 
jačim  Časovima,  svojim  moralnim  misticizmom  etičnog  revolucionara,  koji  se 
u  očajanju  revoltira  u  ime  suze  i  nevinosti,  u  ime  nemoći,  i  u  ime  pravde. 

No  ako  je  u  pravu  idealni  kršćanin  Pascal,  tvrdeći,  da  je  „bolest  prirodno 
stanje  kršćana",  Kranjčević  je  kršćanin  svojim  kultom  boli,  svojom  subjektiv- 
nošću  i  svojim  moralnim  revoltama.  Ima  izvrsnih  kršćana,  što  ne  vjeruju,  jer 
kršćanstvo  nije  samo  dogma,  nego  i  psiha,  po  kojoj  Nietzsche  računa  u  kršćane 
i  mnoge  bezbošce,  kao  n.  pr.  socialiste.  Kranjčević  je  kršćanin  svojim  nesaglasjem 
prema  prirodi,  svojom  „bolešću"  i  sklonošću  tumačiti  sve,  društvo  i  svemir,  kao 
moralista.  Iza  Transe  za  cijelo  nije  poganska  (ili  naučna)  pjesma.  Otvorite  Lu- 
krecija  ili  de  Lislea,  pa  da  vidite,  kakav  je  poganski  pesimizam.  Temeljna  tema 
Kranjčevićeva  pesimizma  je  rezignacija  iza  revolte  :  ne  molitva,  ali  suza.  Njegov 
panteizam  je  altruizam  sv.  Franje  od  Assissia.  Njegova  filozofija  je  najsličnija 
umovanju  jednog  vladike,  Njegoša.  Kao  kršćaninu,  njemu  je  preči  zakon  mo- 
ralni od  etičnoga.  Kao  kakav  asket,  on  u  ljubavi  nalazi  samo  razočaranje,  grizo- 
dušje  i  Eros  Nepobjedivi  nije  njegov  bog.  Taj  moćni  pjesnik  je  od  najslabijih  naših 
ljubavnih  pjesnika.  Slatke  jagode  sa  sniježnih  toplih  ženskih  prsiju  bijahu  mu 
grke.  On  nije  ni  najmanje  senzualan  i  ljepota  materije,  prirode,  ostavlja  ga  hladna. 
Opisa,  slike  on  ne  pozna.  Puritanac  kao  Miltonovi  puritanci,  kojima  je  lozinka : 
Dolje  prijesto  i  dolje  kazalište !  Vječno  mišljenje,  naročito  vječno  mišljenje  o 
sebi,  ubija  osjećanje  realnosti.  Kranjčevićevo  srce  nije  u  mozgu,  već  mu  je  mozag 
u  srcu.  Svaki  je  čovjek  životinja  i  biljka.  Naš  pjesnik  kao  pravi  Slaven  ima  više 
pasivnu  nervoznost  bilja.  Kao  pravi  osjećajni  altruista  on  u  svome  očaju  od  in- 
dividualiste postaje  gradjanin  svijeta,  internacionalan  kao  novac,  Crkva,  socia- 
lizam  i  Zidovi.  Svakako  je  sličniji  Bibliji  no  Antologiji  (grčkoj).  Nesrećjm  je  zbog 
prevelike  subjektivnosti,  „jer  duh  je  premalen  a  da  sam  sebe  obuhvati"  (sv.  Au- 
gustin).  Po  svojoj  „svjetskoj  boli",  disharmoniji  izmedju  „srca  i  razuma"  i  po  svom 
revoltiranom  subjektivizmu  on  je  romantik,  ulazeći  u  simbolski  misticizam  (Sve- 
ljudski  Hram,  Krist  Djetetu  u  Crkvi  i  t.  d  ).  Ako  je  krug  simbol  pogana  (klasika), 
spirala  je  simbol  romantične,  dakle  i  sve  poezije.  Kao  Rousseau,  Tolstoj,  socia- 
liste i  pravi  kršćani,  klasični  moraliste,  Kranjčević  je  skeptičan  prama  kulturi. 
Ruga  se  nauci  i  knjigama.  jVjeruje  u  vječnu  moć  boli,  ali  ne  vjeruje  u  večnost 
duše.  Kao  Voltaireu,  nije  mu  čudnije  biti  rodjen  jedamput,  nego  dva  puta.  Isto 
je  tako  skeptičan  prama  dogmama  crkvenim  kao  prema  dogmama  naučnim"! 
njemu  je  tako  zvani  progres  fraza  kao  i  Kvaterniku,  kada  makiavelistički  veli, 
da  su  tako  zvana  „načela  Europe  samo  sredstva  koristi  državnih".JKao  pravi  mo- 
ralista i  on  je  vrlo  destruktivan,  revolucionaran  elemenat.  Premda  kršćanin  po 
boli  svog  milosrdja,  mišljaše  u  svom  hrvatskom  rodoljublju  kao  Mlečani^u  borbi 
sa  papom :  Siamo  Veneziani  e  poi  cristiani.  U  svom  prometejstvu,  u  svojoj  borbi 
sa  fatumom,  sa  vječnim  zakonom  jamačno  se  tješio,  da  božanstvo  nije  sve,  samo 
se  ne  može  uništiti  kao  čovjek,  i  da  se  jamačno  više  dosadjuje  od  nas.  U  ostalom, 

danas  javno  điskutuju  o  Bogu  samo  gimnazijalci  i  radnici :  u  kratko  ljudi  polu- 
inteligentni  i  bez  dovoljne  pristojnosti,  a  ako  Kranjčević  ne  zbori  o  konvencio- 
nalnom paklu  „sa  demonima  i  ljudima,  kojih  ne  ću  poznati",1  ako  vraga  smatra 
najboljim  žandarom  modernog  reda  i  poretka,  ako  ne  vjeruje  u  nebo  na  zemlji, 
vjeruje  u  pakao  zemaljski  i  u  djavola  u  čovjeku.  Svi  smo  mi  Hrvati  bili  usrećeni 
samo  negativnim  darovima  europske  kulture,  svi  mi  bijasmo  žrtve  kriza  intelek- 
tualnih, moralnih  i  političkih,  svi  mi  platismo  narač  socializmu,  militarizmu  i  ve- 
neričnim  bolestima,  pa  nalazimo  u  Kranjčeviću  najtipičnijeg  pjesnika  savremene 
naše  inteligencije  (i  poluinteligencije).  On  je  opjevao  utopijske  nade  o  novom 
redu  i  novoj  pravdi  našeg  proletariata,  sa  pravašima  se  kleo  imenu  i  prošlosti  roda 
svoga,  sa  liberalima  je  bio  antiklerikalac,  sa  popovima  je  skeptik  prema  napretku 
i  traži  u  etici  pomoć  od  intelekta.  Sa  pukom  ga  veže  narodni  izraz  i  patriotizam, 
a  s  elitom  osjećanje  najmodernijih  modernih  problema.  Svaki  nas  može  u  njemu 
naći  svog  pjesnika  i  zato  je  on  u  tolikoj  mjeri  za  sve  nas  reprezentativan.  Od  sa- 
vremenika  imadjaše  najpotpuniju  hrvatsku  dušu,  najhrvatskiju  psihu.  —  Ja 
sam  cijeli  naš  narod  —  mogaše  reći  za  sebe,  osjećajući  kao  vascijela  Hrvatska, 
koja  je  srce  njegovo.  „Ja  domovinu  imam  i  u  srcu  je  nosim,  i  brda  joj  i  dol ;  gdje 
raj  da  ovaj  prostrem,  uzalud  sv'jet  prosim,  i . . .  gutani  svoju  bol !"  Kranjčević 
je  toliko  naš,  tako  reprezentativan,  da  nije  samo  jeka  stare  hrvatske  literature, 
nego  je  unatoč  izrazitom  svom  pravaštvu  po  svojoj  peotici  i  utjecajima,  po  čistom 
svom  jeziku  i  narodnom  krjepkom  izrazu  isto  tako  srpski  kao  i  hrvatski  pjesnik 
Dok  je  svojom  etičnom  refleksivnošću  još  najsličniji  NjegoŠu,  plahovitošću  svog 
usamljenog  i  ogorčenog  temperamenta  još  je  najsličniji  Gjuri  JakŠiću.  Od  srpskih 
pjesnika  ne  pozajmljuje  pokadšto  samo  metriku,  no  i  riječi  („život",  „mošti"  itd.). 
Sa  starim  pak  našim  pjesnicima,  naročito  Gundulićem,  zajednička  mu  je  filosofija 

0  prolaznosti  i  propasti  svega,  izvjesno  moralno  puritanstvo  i  čakavsko,  staro- 
hrvatsko porijeklo.  Naši  stari  su  mahom  više  refleksivni  no  senzualni  duhovi,  kao 
Kranjčević.  Hektorović  iznosi  cijele  fizičke  rasprave  u  svom  pjevanju,  kao  grčki  mu- 
draci. Kao  Kranjčević,  naši  drevni  Dalmatinci  su  pesimiste  s  etičnim  tendencijama. 
,.Mru  kraljevstva,  mru  gradovi"  — :  taj  osnovni  pepelnički  koral  o  svesilnoj  smrti  je 
glavna  tema  i  našeg  dragog  pokojnika.  On  ne  bijaše  samo  glas  naše  sadašnjosti,  nego 

1  naših  grobova.  ,,Mi  ne  stradamo  samo  sa  živih,  no  i  sa  pokojnika"  (K.  Marx). 

Klasično  je,  što  je  uvijek  moderno.  I  ako  Kranjčevićevi  pesimistični  problemi 
nijesu  originalni  i  novi,  oni  su  aktuelni,  jer  su  vječni.  Zubobolja  je  vrlo  stara  i  po- 
znata bolest,  ali  (ko  nam  može  zabraniti  patiti  od  nje?  Kranjčević  trpi  od  pra- 
starih bolova,  ali  u  novom  obliku.  Patološka  forma  njegove  patnje  je  nervoza. 
On  je  pjesnik  nervoze  i  nerada  i  tu  je  modernost  njegova  više  no  u  njegovoj  re- 
fleksiji. Zbog  nervoze  taj  neuropat  nije  plastičan,  crtajući  —  kako  to  dobro  opaža 
g.  Marjanović  —  uvijek  samo  gibanje  i  pokret,  nikada  mir  pravog  plastika.  Zbog 
nervoze  taj  je  stil  mnogo  više  muzikalan,  pa  i  disharmoničan,  no  slikarski  i  pla- 
stičan. Već  Rousseau-u  je  razmišljanje  bez  privlačivosti  i  mučno,  a  našem  su  pje- 
sniku tjeskobne  refleksije  Češće  stanja  njegovih  razdraženih  nerava  no  zaključci 
mirnoga  mozga.  Zato  on  uvijek  pjeva  ,,u  trzavici  vječnoj",  u  vječnoj  uzrujanosti. 
Poezija  mu  je  vrst  morfija.  On  je  pjesnik  srhova,  žmaraka,  groznice,  rictusa,  pjesnik 
grča  i  grčeva,  pjesnik  „trzaja". 

"^AbbTvoisenon. 

„Tek  grč  se  katkad  javi  na  n'jemoj  usni  mojoj ; 
„To  kriče  bog  i  djavo  u  vječnoj  kavzi  svojoj, 
„I  požalit  je  prsi,  u  kojima  se  kolju- 

i 

„Tek  gorki  grč  —  ko  ocjena  božanstva 
„Na  zadnjoj  mrzne  usni  čovječanstva. 

Kranjčević  je  klasični  naš  pjesnik  nervoze,  umorne  duše  i  prenapetih  živaca 
kao  u  Francuskoj  pjesnik  „novog  srha"  (frisson  nouveau)  Baudelaire.  Tu  je  pa- 
tološki uzrok  njegovog  naglog  impresionističnog  stila,  njegovih  nesuvislih  električnih 
solilokvija,  njegovog  simbolizma  i  umornog  misticizma  u  pjesmama  kao  Sveljudski 
Hram,  Iz  Transe,  Excelsior,  Mramorna  Venus,  Lucida  lntervalla,  Astrea,  Izaspušte- 
nijeh  trepavica  i  t.  d.  Kranjčevič  je  najosjetljiviji  naš  nerv,  bolan  živac,  struna,  žica 
što  zuji,  struji  i  bugari  samotnom  muzikom  bolnog  modernog  unutrašnjeg  života.  U 
toj  nervozi,  u  tom  duševnom  stanju  je  modernost  te  poezije,  tu  je  ono',  što  se  tamo 
prije  desetak  godina  zvalo  „dekadencijom",  tu  je  psihološki  izvor  i  njegovom  ne- 
vezanom slogu,  njegovim  slobodnim  stihovima  u  Monologu,  Ditirambu,  Mojsiju. 

. . .  ,,A1  opet 
Majko,  oprosti ! 

„Pusti  mi  samo,  iz  tvog  da  skuta 
„Na  tužnu  harfu  istisnem  koju 
„Iskrenu  suzu  —  dar  čovječanstvu. 
,.A  kada  puknu  i  harfa  i  srce, 
„Onda  nam  budi  mrtvima  barem 
„Majčica  bolja,  kada  za  v'jeka 
„Tebi  smo  samo  pastorci  bili  !" 

Sudeći  po  mnogim  suzama  u  nervoznim  Trzajima,  njihov  bolesni  autor  pisaše 
ih  u  histeriji.  Osjetljivošću  svojih  nerava  i  svoje  savjesti  bijaše  najpozvaniji  pje- 
snički simbol  našeg  vremena,  koje  je  i  u  dragoj  našoj  domovini  bolesno,  upravo 
trulo.  Od  svih  nas  najviše  bolovaše  od  bolesti,  koja  se  zove  savremena  Hrvatska. 

No  pored  sveg  našeg  poštovanja  pokojnog  pjesnika  mi  vidimo  i  nedostatke 
te  poezije.  Odviše  je  refleksivna  i  nema  dosta  senzacija.  Pjesnici  osjećaja  pre- 
življuju  pjesnike  doktrinare,  jer  je  osjećaj  vječan,  dok  se  teorije  preživljuju.  ..Treba 
biti  čista  srca,  slobodan  ođ  svake  intelektualne  želje"  —  savjetuje  D.  G.  Rossetti 
modernim  liricima,  a  Verlaine  traži  niansu,  ne  refleksiju.  Danas  misle  svi,  a  osjeća 
ih  vrlo  malo.  Danas  je  teže  imati  dobro  oko  (ili  uho)  no  dobar  mozag.  Ljudi  od 
„uvjerenja"  obično  su  fanatici.  Ljudima  od  ukusa  kao  Hazlitt  više  se  svidja  nježni, 
senzualni  Keats  od  filosofskog  Shelleva  i  bombastičnog  Bvrona.  Pjesnici  rijetkih, 
finih  senzacija  svakako  su  dragocjeniji  od  pjesničkih  truba,  koje  misle  i  osjećaju 
kao  svijet,  kojemu  su  predstavnici.  VVilde  nije  zanimljiv  stihovima  o  ubijanju 
bugarskih  kršćana  i  o  poznatim  talijanskim  i  katoličkim  motivima,  nego  onim, 
što  je  novo  i  rijetko,  što  je  originalno.  Kranjčević  je  svakako  više  reprezentativan, 
no  originalan.  Ono,  što  je  kod  njega  za  Hrvatsku  novo,  u  Europi  je  već  djedovska 
moda.  On  se  odviše  opetuje  i  odviše  morališe.  Etika  nas  u  pjesmama  vrlo  malo 
zanima.  Kajem  se,  kada  griješim  ;  još  više,  kada  ne.  Kranjčević  je  kao  pravi  mo- 
ralist neosjetljiv  za  sve,  što  nije  u  svijetu  etičan  problem,  dok  je  za  pravog  umjet- 
nika moralan  svijet  pojava  kao  i  svaka  druga.  Kranjčevića  smrt  zanima  više  od 
samog  života,  dok  nas  u  životu  zanima  samo  život.  On  pjevaše  pjesmu  očajnosti, 
mi  Čekamo  pjesmu  energije,  pjesnika  vjere  u  život. 

No  ako  je  mučno,  gotovo  neizvedivo  biti  istodobno  debeo  i  mršav,  u  naj- 
dosljednijem duhu  obično  se  dodiruju  krajnosti.  Ne  pita  se,  što,  nego  kaieo  vjeru- 
jemo i  pored  sveg  pesimizma  i  moralisanja  čovjek  je  najviša  i  jedina  vjera  Kranj- 
čeviću,  kao  i  poganinu,  kojemu  nada  nije  krepost.  Kršćanin  svojim  kultom  bola 
i  etičnih  vrijednosti,  on  je  pravi  klasik  duhom  svoje  tragične,  titanske  revolte. 
Najmoćniji  naš  pjesnik  slobode  političke  i  duševne,  on  je,  premda  demokrat,  već 
usamljenom  svojom  pojavom  i  jakim  svojim  nacionalizmom  najizrazitiji  naš  indi- 
vidualista. Njegov  pesimizam  je  tek  oblik  naše  savremene  težnje  za  stvaranjem 
jakog,  slobodnog  i  potpunog  čovjeka,  U  našem  mraku,  gdje  se  i  crvi  s  voćem  gutaju, 
bijaše  njegova  snaga  jasna  i  našoj  barbarskoj  nekritičnosti.  1  ljudi,  baveći  se  tek 
zabadanjem  glupih  nosova  u  glupost  našeg  uzduha,  osjećaju,  da  u  njemu  izgu- 
bismo  više  od  velike  bitke :  velikog  čovjeka.  Ako  mu  se  zamjera,  što  je  učio  od 
naših  pjesnika  i  odviše,  ne  zaboravimo  vječne  prigovore  o  plagiatu.  Po  Pascalu 
je  i  Descartes  plagirao  (sv.  Augustina).  Svaki  ima  po  nekoliko  duša,  a  u  Kranj- 
čeviću  bijaše  ih  toliko,  koliko  ima  dobrih  Hrvata.  Zato  i  osjećamo  kod  te  smrti, 
da  je  i  u  nama  samima  umrlo  nješto  veliko,  čisto  i  jako,  oj  davori  davori ! 

Kao  Predrag  i  Nenad,  kao  Eteokles  i  Polineikes  bore  se  u  njemu  razum  i  volja, 
srce  i  mozag,  duh  i  tijelo,  savjest  i  intelekat.  Neharmonijski  produkat  naše  ku- 
kavne sadašnjosti,  on  je  sazrio  davno  prije  svoje  jeseni,  kao  što  i  umre  usred  svoga 
ljeta.  On  je  tek  mučenički  predgovor  na  knjizi  novog  Hrvata,  potpunog  i  har- 
monijskog, kao  Mark-Aurel  ili  Spencer.  Njegovi  stihovi,  i  ako  su  dosele  najbolji 
u  nas,  nisu  još  savršeni,  klasični,  kao  rezultat  potrebe  višeg  etičnog,  a  ne  višeg 
estetičnog  života.  Riječ  mu  nije,  kao  Hugu,  živo  biće,  i  on  obično  više  govori  no 
Što  pjeva.  Dojam  njegovih  stihova  je,  kao  kod  Šenoe,  Preradovića  i  Jakića,  više 
deklamatorski  no  umjetnički.  I  ako  je  medju  našim  prvim  snagama  dubinom  osje- 
ćaja i  ritamskom  snagom  izraza,  on  ipak  nije  duh  kao  NjegoŠ,  Mažuranić  i  Pre- 
radović.  On  ima  intenzivnost  osjećanja,  ali  nema  fantazije  genija.  On  je  violina, 
nije  glasovir,  a  kamo  li  orkestar.  Talenat  kao  Gjura  Jakšić  ili  Palmović,  iza  Pre- 
radovića bez  sumnje  prvi  u  redu  dojakošnje  hrvatske  lirike. 

A  tko  bi  znao,  kako  bi  se  taj  nenadoknadivi  pisac  bio  razvio,  da  ga  ne  ubijaše 
služba,  bolest,  da  ne  bijaše  samoukom,  da  mogaše  putovati,  slobodno  živjeti  i  disati 
da  nam  ne  poginu,  kad  drugi  počinju  novi  život  — 

„1  sad  sklapam  knjigu  ovdje, 
„Sitno  zvonce  —  srećni  glasak 
„Da  se  pogje  . . .  nekud  pogje .  . 
,,l  bez  cilja  i  bez  volje, 
„Niz  neznano  pusto  polje, 
„Mutno,  mrtvo,  beskonačno  . . ." 

1  ja,  sklapajući  ovdje  knjigu  tog  velikog  života,  umorenog  od  bolne  poezije 
kao  vino  od  bendjeluka,  predajem  je  našoj  omladini  kao  najbolji  zavjet  naše  sa- 
vremenosti.  Ona  će  zaturenog  pjesnika  bolje  ocijeniti  od  nas.  Ona  će  oživotvoriti 
njegov  uzor  slobodnog  naroda  i  slobodnog  čovjeica.  Nju  neka  ogrije  mistično  sunce 
toga  prometejstva  i  okrijepi  najveća  vjera :  —  pjesnikova  vjera  u  čovjeka.  „Da, 
doći  će  drugo  doba,  gdje  će  biti  svijetlo,  i  gdje  će  se  čovjek  iz  uzvišenih  snova  pre- 
nuti  i  naći  i  opet  snove,  jer  ništa  ne  izgubi  osim  spavanja"  (Jean  Paul). 

DR.  ANTE  TRESIĆ  PAVIČIĆ : 
SILVIJU  STR.  KRANJČEVIĆU 

Zamuknu  vapaj :  „Gledajte  vjetrovi, 
Planine,  more,  koliko  trpjeti 
Bog  jedan  mora  od  bogova!" 
Jastrebu  Jupitra  pandža  klonu. 

A  titan  prstom  zapisa  upitnik 
Na  snieg  Kavkaza . . .  Klonu  na  klisuru  ; 
Izdahnu  duh  buntovni . . .  K  nebu 
Zgrčena  pjesnica,  prieteć,  strSi ; 

Jer  kovač  ljudski  ne  doš6  oznojen, 
Da  preteške  mu  okove  raskuje, 
što  hromi  Vulkan,  glupi  Udes, 
Udari  kladivom  teškim  na  nje. 

On  prevari  se !  Okove  njegove 
Raskovat  ljudski  ne  smognu  znojni  rad, 
Ni  suze,  vruće  nego  iskre, 
Etrom  što  s  koluti  sunca  pršte 

Buntovnik  !  On  je  mrzio  bogove ; 
Na  Osu  Pelij  dizao ;  bacao 
Na  kristal  neba  grdne  hridi, 
Zeleć  ga  porušit,  i  pokopat 

Jupitra  pod  njim  s  ćoravim  Udesom. 
Al  u  prazninu  klisure  padahu ; 
Jer  ni  kristala,  niti  Zevsa 
Ne  krije  Beskraja  modri  prostor . . . 

Već  samosvjesne  razumne  Zakone. 
Al  on  ih  nije  vidio !  Vidjaše 
Tek  naopako  sregjen  Kaos 
Slučajem  vječite  sliepe  borbe ; 

I  iz  njeg  nicat  bogove  okrutne 
Kroz  maštu  ljudsku,  ljudsku  na  priliku. 
Sarkazmom  ljutim  grist  ih  stade, 
Ko  da  ne  umiru  sa  razvitkom . . . 

Ne  vidje  slabom  ljudskome  razumu 
Da  nathitni  se  javljaju  pojmovi 
U  slici  samo ;  ko  što  djeci 
Zornom  se  obukom  nauk  daje. 

Tako  se  javlja  vječita  Istina 
U  umu  ljudskom  svegj  savršenija, 
Sve  ljepšim  pojmom,  čim  se  javi, 
Stara  joj  slika,  ko  poklep,  mrkne. 

Neskladne  sitne  kajde  su  priečile 
Da  skladnoglasje  sveopće  osjeti. 
Ne  vidje  nuždu,  kojeg  mravka 
Skršit  da  moraju  svjetska  kola. 

U  svemoć  rada  tvrdo  vjerovaše. 
To  bješe  luča  novog  Prometeja, 
Iz  zemlje  kojoj  htjede  iskru 
Oteti,  preziruć  luči  neba ; 

To  napretka  mu  jedina  poluga 
U  borbi  s  gladom.  Ne  smognu  vidjeti, 
Da  ako  radnja  plodom  ragja, 
Divnim  promatranje  cviećem  zori. 

On  ču  želuca  prazna  da  cvilenje 
Svemira  grdno  kvari  harmoniju  ; 
Al  ne  ču  uma  zdvojna  krika, 
Vječito  istine  hljeba  gladna. 

Čim  plug  želucu  utaži  cvilenje, 
Zadovoljno  se  slegne  i  blaženo ; 
Al  krik  i  vapaj  gladna  uma 
Koji  će  viekovi  zasititi? 

0  svietu  stalni  nazor  on  imaše, 
O  žiću  tmurnom  riešeno  pitanje. 
Al  gdje  da  stane  stalnost?  Sve  se 
Mienja,  razvije  ;  i  sviet  i  misd. 

On  za  rod  ljudski  hrabro  zahtievaše 
Slobodu,  biesno  đrmajuć  okove  ; 
Al  u  slobodu  ljudske  volje 
Vjere  ne  trebaše  njegov  razum  : 

Cjelinu  htjede  stvorit  bez  čestica  ! 
Sklad  uvest,  gdje  no  nesklad  je  svemožan  ! 
I,  čudo !  junak  srca.  stvori 
Neskladom  razuma  pjesmu  skladnu. 

Vaj,  on  je  srestvo  svrhom  zamienio, 
On  mlat  i  kamen  uze  za  palaču  : 
On  sina  nužde,  znojni  napoi 
Zamieni  žugjenim  mirom  uma ! 

Bijaše  ranjen  mladjani  orao, 
Al  jakih  krila.  Očajno  kliktaše, 
U  žarko  sunce  pereć  oči ; 
Sunce  ga  zasliepi,  tamu  vidje  ; 

Premrku  tamu  smrti  na  obzorju, 
Na  jutarnjemu  obzorju  duha  svo^  ; 
I  oćuti  joj  leđnu  Sapu 
Na  srcu,  ljubavi  vječne  punu. 

1  vidjaše  je  uviek  na  obzorju, 
U  lomnoj  grudi  dah  joj  osiećaše. 
Ko  crna  zora  vječne  tame 
Ovi  mu  sumrakom  lice  svieta 

I  umiraše  labud  i  pjevaše 
Besmrtne  pjesme ;  on  koj  u  žugjenu 
Ne  nadaše  se  vječnost.  Prezir 
Umiruć  s  bliede  mu  usne  prhnu. 

Počivaj  mirno,  ršumna  pučino  ; 
0  luciferska  silo  prometejska ! 
Otajstvom  smrti  lik  razvedri ! 
Zgrčenu  pjesnicu  mirno  pruži. 


IVAN  VITEZ  TRNSKI :  O  KRANJČEV1ĆU 

Kad  sam  posljednji  put  boravio  u  Dalmaciji,  poimence  u  Splitu  i  Dubrov- 
niku, uhvatih  zgodu,  da  se  kući  vratim  preko  Bosne  i  da  po  koji  dan  proboravim 
u  Mostaru  i  u  Sarajevu. 

U  Mostaru  zatekoh  pobratima  Grgu  Martiča,  te  se  dan  dva  s  njime  veselo 
pozabaviti. 

U  Sarajevu  predstavi  mi  se  prvi  put  Silvije  Kranjčević,  simpatičan  pjevi- 
drug  i  pošto  se  činimiske  i  ja  njemu  svidjoh,  sprijateljismo  se  i  postadosmo  kašnje 
oba  suradnici  „Nade",  koja  je  počela  izilaziti  u  Sarajevu. 

Nije  bilo  dugo  iza  toga  i  eto  Kranjčevića  u  Zagrebu  ;  eto  ga  u  mom  skrom- 
nom domu,  gdje  mi  predstavi  svoje  zlato,  svoju  družicu  vijeka,  koja  mu  sin- 
čiću ne  će  tepati :  mein  Liebling  !  već :  sokole  moj.  koja  će  mu  ćerku  dragati 
veleći :  dušice  moja !  ,,lz  njezinih  će  usta",  —  reče  Kranjčević  —  „romoniti 
po  mom  domu  samo  prava  materinska  besjeda,  poslovica  i  pjesma,  a  ja  ću  ra- 
diti i  sretnikovati". 

Povladih  mu  svetu  volju  i  ustraj  pri  radu,  povladih  mu  žarko  nastojanje 
oko  sloge  kršćana,  rišćana  i  moslema,  koji  su  materinskom  riječi  i  pjesmom  jedni 
i  živo  mu  zaželjeh  lijepo  zdravi jice  i  dug  život. 

Ali  eto  njegova  teška  bolest,  njegova  prerana  smrt  ožalostiše  nas  u  velike. 

Kranjčević  je  na*  besmrtni  pokojnik,  on  je  dika  slavnog  Senja  grada  ! 

DR,  FR.  ILEŠIĆ  :  „MATICA  SLOVENSKA"  KRANJČEVIĆU 


M>  1  i  se  narodi  ponose  velikim  pjesnicima.  Ponoseći  se  njima,  misle 
često:  ,,U  velikim  narodima  ne  bi  se  činili  veliki",  a  Rovore  češće :  ,,U 
velikim  narodima  b  i  1  i  bi  veći". 

Ističući  potrebu  individualizma  i  tumačeći  time  malenost  svojega  naroda, 
zajedno  tragički  žalimo,  da  nam  ljudi  nisu  veliki. 

Tko  hoće  svrhu,  mora  da  hoće  i  sredstvo ;  tko  hoće  veličinu  ljudi,  mora 
da  hoće  i  širinu  kulturnoga  područja. 

Kranjčeviću  !  U  životu  je  svojem  malo  s  Tobom  općila  Slovenija ;  slabo 
je  odjeknula  Slovenija  uz  vijest  o  Tvojoj  smrti.  Neka  bude  sve  to  drugojačije 
poslije  Tvoje  smrti ! 


XERES :  KRANJČEVIĆ 

NEUMORNA  JE  MISO  URONILA 

U  SKROVNOST  SRCA  I  PONORE  DUŠE : 

TU  RASKOPALA  SVE  I  RAŠCINILA. 

TAD  HTJEDE  PRODRIET  KROZ  MAGLE  I  TMUŠE 

ŽIVOTA,  PAK  SE  PRKOSNO  UZVILA 
NA  VISOVE,  GDJE  VIJORINA  PUSE: 
PROVI  JALA  SE,  PITALA,  VAPILA 
NEBESA  KLETVOM,  DA  SE  NE  OGLUŠE. 

NEBESA  STOJE  NI  EM  A  KAO  ST1ENA. 
U  SVOME  ONA  BEZNADJU  SE  SVIJA 
I  GRCI  KAO  NA  ŽERAVI  ZMIJA, 

DOK  NIJE  PALA  PUSTA  I  SLOMLJENA. 
A  NA  SV1ET  LIEPI  SUNCE  ZLATO  HITA, 
A  SVIET  SE  SMIEŠI,  ŽIVI  I  -  NE  PITA. 


JOSIP  MILAKOVIĆ :  PRVO  POZNANSTVO 

FRAGMENTI. 

Bijaše  to  1884.  godine.  Jednog  popodneva  udjem  u  Karlovcu,  gdje  boraviti 
nekoliko  dana  u  mog  prijatelja  skladatelja  Vilhara,  u  vlak,  da  se  vratim  u  Za- 
greb i  tu  se  nadjoh  u  vagonu  trećega  razreda  sa  simpatičnim,  koju  godinu  od 
mene  mladjim  suputnikom,  čija  vanjština  i  cijelo  ponašanje  odava?e,  da  je  i  to 
djak,  pa  se  za  to  uputih  s  njime  u  razgovor,  a  kad  se  po  imenu  upoznasmo 
srdačno  se  porukovasmo  i  naskoro  se  sprijateljismo.  Bijaše  to  naš  dragi  neza- 
boravni Silvije,  koji  se  taman  vraćao  iz  Rima  i  putovao  kao  i  ja  put  Zagreba- 
šta  li  sve  govorasmo,  ko  da  se  svega  toga  danas  sjeti?  Ali  dvoje  ostade  mi  živo 
u  pameti :  njegovo  pričanje  o  vječnom  Rimu  i  o  njegovu  kkrikovanju,  onda 

moje  pripovijedanje  o  živom  zanosu,  kojim  bijaše  u  redakciji  „Hrv.  vile"  prije 
godinu  dana  pozdravljen  njegov  prvijenac  (tiskan  t.  kolovoza  1883  )  i  kako 
mu  neko  po  toj  pjesmi  proreče,  da  će  postati  najveći  pjesnik  hrvatsxi. 

Ele,  kako  rekoh,  mi  se  već  na  prvom  susretu  zavoljesmo  i  sprijateljismo. 
Pa  nije  ni  čudo :  ta  obojica  bijasmo  djeoa  uskoka,  jedan  senjskih,  drugi  žum- 
beračkih,  a  pored  toga  on  uskoči  iz  Germaniko-hungarikuma,  a  ja  iz  „crne  škole" 
zagrebačke,  vezalo  nas  dakle  dvostruko  uskočko  rodbinstvo.  A  na  koncu  konca 
naći  ćemo  se  naskoro  na  putu,  koji  je  vodio  istome  cilju. 

Makar  da  sam  tečajem  godina  mnogo  toga  pozaboravio,  ipak  se  dobro 
sjećam  iz  tog  doba  tolikih  ugodnih  Časova,  što  ih  proboraviti  u  društvu  sa  Sil- 
vijem,  s  kojim  bih  se  svaki  dan  sastajao,  te  s  njime  dijelio  i  dobro  i  zlo :  i 
slatke  zalogaje  i  nemili  glad.  No  kad  bi  nam  ovaj  potonji  gost  dotužio,  uklo- 
nismo  mu  se  kojiput  šetnjom  do  mog  rodnog  gnijezda,  gdje  bi  u  moje  tetke 
ili  djeda  posve  zaboravili  na  brige,  Sto  su  nas  stizale  i  Sto  će  nas  još  stizavati 
u  našem  djakovanju.  Veseli  duhoviti  mladenac,  iz  čije  glavice  vrcahu  dosjetke 
poput  varnica,  jako  se  svidio  mojoj  svojti,  naročito  mojoj  pokojnoj  majci  i  tetki, 
u  koje  najvoljesmo  boraviti,  jer  tu  bijasmo  najslobodniji,  a  i  najrječitiji,  ta  tu 
se  pilo  vino  iz  čuvenog  samoborskog  „srebrnjaka"  

Krasna  okolica  samoborska,  koju  svu  pješke  prodjosmo,  njega  je  posve  za- 
čarala, a  pogotovo  ga  zanimale  tolike  svete  uspomene  iz  doba  našeg  preporoda 
kao  i  grobovi  tolikih  dragih  pokojnika,  naročito  Vrazove  Ljubice.  Povedoh  ga  i 
u  neke  kuće  i  upoznali  s  nekim  obiteljima,  i  svugdje  ga  zavoljelo,  te  bi  me  često 
i  poslije  mnogi  upitao,  kako  je  Silvije  i  šta  li  radi.  Poznate  im  bijahu  već  nje- 
gove žarke  otadžbeničke  pjesme,  a  i  inako  se  svakom  svidio  lijep  mladenac, 
komu  bi  se  obično  pram  bujne  plave  kose  spustio  na  čelo,  što  je  kanda  i  on 
sam  volio,  znajući,  da  je  onda  ljepši  i  otmjeniji.  On  je  uopće  mnogo  pazio  već 
onda  na  vanjštinu,  a  osobito  je  nastojao,  da  mu  bude  i  odijelo  što  ljepše  i  pri- 
stalije.  Volio  je  nositi  više  svijetlo  odijelo  s  jačim  šarama,  a  šeširić  morao  je 
vazda  biti  spram  odijela,  i  vrlo  rijetko  široka  krila. 

šetajući  znao  bi  po  češće  zanosno  citirati  ono  mjesto  iz  Šenoinog  djela. 
„Čuvaj  se  senjske  ruke",  u  kojemu  se  spominje  njegov  Nehaj-grad.  Senou  je 
obožavao,  a  to  je  pokazao  i  posvetom  svojih  prvenaca.  Bijaše  ponosan,  što  je 
Senjanin,  čiju  je  prošlost  prodičio  naš  veliki  romansijer  svojim  zlatnim  perom. 

Po  savjetu  tadašnjeg  preparandijalnog  ravnatelja  Ljudevita  Modca,  za  ko- 
jega se  znade,  da  bijaše  pravi  otac  učiteljskoj  omladini  i  koji  je  jedne  večeri 
Silvija  —  makar  da  ga  prviput  vidio  —  poveo  svojoj  gostoljubivoj  sofri,  odluči 
se  posvetiti  učiteljskom  zvanju,  te  pohadjaše  u  toj  školi  1885-  neke  predmete, 
naročito  podagogiju  i  metodiku.  Ja  medjutim  postadoh  namjesnim  učiteljem  u 
mom  rodnom  mjestu,  te  se  tako  neko  vrijeme  rjedje  vidjesmo,  Kad  li  mi  jednog 
dana  ode  Silvije  odjednom  u  Senj  odakle  mi  javlja  žalosnu  vijest,  da  mu  je 
umro  otac. 

Za  ono  par  mjeseci  mog  učiteljevanja  u  samoborskoj  školi  i  drugujući  sa 
idealnim  učiteljem  Langom,  toliko  se  oduševih  za  omladinsku  knjigu,  na  čijem 
polju  radih  već  od  prije,  da  sam  odlučio  pokrenuti  0  svom  trošku  omladinski 
list,  koji  bi  bio  namijenjen  ne  djeci,  kao  što  je  „Smilje",  nego  odraslijoj  mla- 
deži. Taj  list  prozvati  imenom  „Hrvatska  omladina",  te  se  odmah  obratih  pis- 

meno  na  neke  prijatelje  književnike,  da  me  potpomognu  u  mom  radu,  koji  mi 
je  dašto  donio  dosta  muke  i  vrlo  neugodnih  trenutaka,  jer  se  moje  nastojanje 
razbijalo  ne  samo  o  materijalne  neprilike,  već  o  zlobu  i  spletkarenja  nekih  pet- 
Ijanaca.  Medju  prvim  suradnicima  ođazva  se  i  Silvije,  te  mi  posla  krasnu  pjesmu 
.,Nevinčadi",  koja  izadje  u  prvom  broju,  a  pošto  sačuvah  pismo,  kojim  tu  pjesmu 
poprati,  i  pošto  je  to  pismo  i  inače  zanimljivo  —  a  pogotovo  radi  njegove  sta- 
rine —  priopćujem  ga  evo  u  cijelosti. 

Pisma  je  na  crno  uokvirenom  papiru,  te  glasi . 

Dragi  a  miče  ! 

Hvala  ti  na  iskrenoj  utjehi,  koju  si  mi  izrazio  tvojim  pisamcem. 

Prilazem  ti  ovu  pjesmu  „Nevinčadi"  —  te  mislim  o  njoj,  da  je  baš  spretna 
za  list.  koji  ima  onakvu  svrhu,  kako  se  to  u  pozivu  kaže. 

Pjesmu  o  Katarini,  zadnjoj  kraljici  bosanskoj,  nisam  jošte  dopjevao.  Manj- 
kaju mi  njekoja  historijska  da  ta  —  pa  skrbim  za  nje. 

Za  sada  bivam  u  Senju,  a  oko  15.  augusta  ići  ću  u  Zagreb,  da  —  plan- 
dujem. 

Gledaj,  da  prvi  broj  izidje  prije  1.  kolovoza  —  to  je  onako,  da  se  bolje 
predplatnika  prikupi. 

Zeleć  ti  sreću  u  tom  lijepom  podhvatu  jesam  tvoj  Silvij. 
U  Senju  29-  VI.  85. 

Draženović  je  u  Zagrebu  i  biti  će  tamo  do  13.  srpnja.  Medjutim  uporabi 
za  1.  broj  ono,  što  ti  je  poslao,  jer  za  sada  nema  nikakve  pripovjesti,  pa  baš 
za  taku  „dječju  gardu".  I  sam  znadeš,  da  je  za  taicav  smjer  teško  pisati  — 
jer  većinom  ti  je  alfa  i  omega  svih  naših,  a  ne  samo  naših,  već  i  tudjih  pisaca 
i  pjesnika  :  (osobito  kad  im  tek  btk  probija)  ljubav,  ljubav  i  ljubav ! 

Dakle  potrpi  se  i  osloni  se  na  slabe  sile  senjskih  literata. 

Zdravstvuj ! 

Koliko  mi  je  drago,  te  sačuvah  to  pismo,  toliko  mi  je  žao,  što  nikad  ne 
zavirih  u  nj,  do  danas,  kad  mi  valja  pisati  o  mrtvom  prijatelju,  jer  eto  ne  znamo, 
što  li  bi  sa  pjesmom  0  kraljici  Katarini,  da  li  ju  je  odista  napisao,  ili  ju  je  još 
kanio  napisati,  jer  koliko  ja  znam,  nije  ona  nigdje  izašla.  A  bilo  je  prilike  još 
prije  desetak  dana  i  to  saznati  

„Hrvatska  omladina"  izadje,  no  ne  prije  prvoga,  nego  istom  5.  kolovoza 
s  prilozima  Harambašića,  Draženovića,  Kranjčevića,  Pogačićeve  i  drugih. 

Kranjčević  se  vrati  naskoro  i  opet  u  Zagreb,  kamo  dodjoh  i  ja,  pošto  pre- 
stade  moja  suplencija  u  samoborskoj  školi,  i  naše  drugovanje  poče  iznova.  U 
to  izadjoše  u  Senju  njegove  krasne  „Bugarkinje",  koje  silno  pohvali  gotovo 
sva  kritika,  a  on  medjuto  prihvati  u  ruke  pedagogiju  i  poče  se  živo  pripravljati  za 
ispit.  Tužio  mi  se  doduše,  da  mu  pokusno  predavanje  nije  uspjelo,  ali  on  ispit 
ipak  lijepo  smiri  i  nakon  toga  zatraži  mjesto  u  Bosni.  Za  „Hrv.  omladinu"  na- 
pisa mi  još  pjesmicu  „Ko  dašak",  opis  uz  sliku  „Forum  romanum"  i  pripo- 
vijest „Dajte  i  dati  će  vam  se".  Kako  se  „Omladina"  jamačno  do  danas  nigdje 
ne  sačuva,  osim  u  mene,  znam,  da  će  svakoga  zanimati,  ako  ovdje  reprodu  - 
ciram  opis  foruma,  Što  ga  napisa  na  moju  molbu  preda  mnom  u  pola  sata,  jer 
mi  je  list  ulazio  u  štampu,  dok  će  spomenute  pjesme  izaći  nanovo  medju  nje- 

720 


Digitized  by  LiOOglc 


govim  probranim  pjesmama  za  mladež  —  a  pripovijest,  čim  ju  dospijem  prepi- 
sati, poslat  ću  „Smilju". 
Evo  tog  opisa  : 

„Kad  drhtne  u  jutro  ona  tanka  maglica  južnoga  neba,  a  željni  putnik  stane 
pred  stubami  Kapitola,  diveć  se  čudesnim  uspomenam  staroga  Rima,  a  motreć 
veličajne  palače  toga  obnovljenoga  „vječnoga  grada",  težko,  da  bi  smogd  poću- 
titi  onaj  drhtaj,  koji  mu  prostruji  krvlju,  kad  mu  korak  dva  za  tim  prvi  pogled 
na  ruševine  Foruma  padne.  Mala  je  uličica,  kojom  polaziš  sa  kapitola,  toga 
viekom  živoga  brežuljka  na  nasip,  pod  kojim  ti  se  stere  kamen  i  zemlja  — 
zadnji  ostanci  velikoga  stecišta  Rima,  a  i  —  svieta  ! 

Prohujiše  viekovi,  umuknuše  davno  odjeci  Cicerona,  najvećeg  govornika 
rimskoga,  uminu  i  bies  gradjanskoga  rata,  zahrdja  napokon  i  mač  Roberta  Guis- 
karda,  što  pohara  1084.  to  slavno  hr\alište,  gdje  se  kockalo  o  sudbinu  naroda, 
al  ipak  osta  i  tuj  i  tamo  po  koji  velebni  stup,  po  koji  odrti  svod,  okovan  danas 
brižnimi  spcnami,  da  se  uzčuva  oku  čovječanstva.  Željezna  ograda  omedjašila 
ga  po  krajevima  i  nuka  te,  da  se  prisloniš,  pa  da  gledaš  taj  slavni,  taj  prkosni 
trg,  kako  puče  u  dubinu  do  30  stopa  pod  tobom.  Vidiš  slavoluk  Septrmija  Se- 
vera,  cara  rimskoga,  vidiš  ostanke  „rostre",  one  odsudne  govornice,  odakle  se  je 
grmilo  glasom  gospodara,  vidiš  podrtine  u  slavu  bogovima  Slogi  i  Saturnu,  te 
caru  Vespazijanu,  uz  stare  basilike,  gdje  se  jednakom  žestinom  gonilo  parnice  i 
trgovinu-  Još  ti  zanaša  oko  slavoluk  Tita,  što  ga  podignu  u  proslavu  pada  Je- 
rusolima,  a  podalje  tamo  crtaju  se  oštri  obrubi  Koliseja,  najdivnijega  dokaza 
graditeljskoga  duha  Rimljana. 

To  je  današnji  Forum !  To  su  ruševine,  ali  još  uvijek  ogromne  ruševine- 
Divno  reče  netko,  da  na  Forumu  kamenje  prodiče,  a  kamo  sreće,  da  bi  se 
taj  glas  pristuhnulo. 

„Mru  kraljevstva,  mru  gradovi !"  ali  ne  umire  jedno,  a  to  je  —  narod  On 
ostaje,  te  sadi  i  na  razvalištu  Foruma  barjak  slobode,  uvijek  mlad,  uvijek  živ. 

Kad  se  samovolja  već  ničega  bojala  ne  bi,  samo  nečemu  se  ne  obrani,  a 
to  je  ono,  da  ruševine  glasno  vapiju :  Bijasmo,  al  nema  nas  više  ! 

Mladeži,  nastoj,  da  te  prošlost  za  života  tvoga  nikada  ne  prikori !" 

Koliko  ima  u  tim  zanosnim  riječima  žara  i  topline,  koliko  pravog  demokra- 
tizma  i  slobodnjaštva !  Sjećam  se  vrlo  dobro,  da  bijaše  ovog  potonjeg  i  više, 
no  je  Silvije  neke  stavke  precrtao,  bojeći  se  zapljene. 

Svršetkom  kolovoza  1886.  krenu  u  Mostar,  gdje  dobi  mjesto  učitelja  u  tr- 
govačkoj školi,  a  prije  toga  dodje  mi  u  Samobor,  gdje  provedosmo  još  neko- 
liko ugodnih  časova. 

No  iz  doba  našeg  djakovanja  i  „plandovanja"  u  Zagrebu  gotovo  zaboravih 
spomenuti  još  neke  ugodne  uspomene  na  Silvija. 

Jedne  noći  vraćasmo  se  „Dugom  ulicom"  u  Zagrebu  u  naš  stan,  kad  li 
Silvije  pred  jednom  kućom,  u  kojoj  stanovahu  dvije  lijepe  gradjanske  kćeri, 
odjednom  stane  i  prozbori  tvrdim  vratima  one  kuće  podulji  govor,  koreći  okrut- 
nost brave,  nesmiljenost  i  hladnu  bešćutnost  hrastovine,  koje  nam  krate  ulaz 
u  Eden  i  t.  d.  i  t.  d.  A  jednom  drugom  zgodom  i  u  isto  doba  govorio  je  slično 
pred  zatvorenim  izlogom  jedne  mljekarnice,  u  kojoj  je  naročito  žigosao  bravu  i 

ro'etu  radi  toga,  što  zatvaraju  divne  „sjerove"  (sirove).  Silvije  bi  u  vese'om 
razgovoru  običavao  u  mnogim  riječima  ono  I  izgovarati  kao  j  e,  dakle  s  j  e  r, 

v  i  j  e  n  o  (vino),  p  i  j  e  v  o  (pivo),  i  t.  d. 

Jednog  dana  iz  tog  doba  ne  zaboravimo  nikada,  te  ga  se  često  spome- 
nusmo. Stradali  smo  neko  vrijemejmnogo.jjer  pomoći  —  osim  u  dva  puta  i  jednom 
i  drugom  iz  Djakova  —  ni  otkuda,  a  valja  platiti  stan  i  hranu,  kupiti  odijelo  i 
drugih  potrebica.  Pomagasmo  se,  kako^\imjesmo  i  mogosmo,  tek  jednom  odista 
dotuži  glad.  Ja  medjuto  sastaviti  jedno  djelce  za  mladež  i  tražeći  utaman  na- 
kladnika, nadjoh  ga  napokon  u  pokojnoga  Senftlebena,  koji  uze  moj  rukopis  i 
obeća  mi,  da  će  ga  predati  poznatom  pedagogu  Filipoviću  na  recenziju,  pa  ako 
ga  ovaj  primi,  da  će  onda  uzeti  djelce  u  nakladu.  Nakon  tri  dana  dodjem  Senft- 
lebenu,  a  ovaj  čestiti  Švabo,  reče,  da  će  knjigu  tiskati,  te  me  upita,  koliko  ištem 
honorara.  „Dajte  mi  za  sad  pet  forinti",  —  odgovorim.  On  se  nasmija  i  reče : 
„Ma  kakovih  pet  forinti,  ja  ću  Vam  dati  više.  Vi  morate  sebi  kupiti  i  odijelo, 
ta  ovo  vam  je  već  trošno".  I  on  uze  iz  džepa  lisnicu,  te  mi  da  sve,  što  je  u 
njoj  imao :  sedam  petača,  veleći  mi  naročito,  da  mogu  pored  toga  uzeti  iz  nje- 
gova dućana  još  knjiga  i  papira  za  65  forinti,  nek  je  ravna  stotina.  Da  ti  bijaše 
vidjeti,  kolikim  me  veseljem,  kolikim  začudjrnjem  pozdravi  na  Jelačićevu  trgu 
Silvije,  koj  me  čekaše  pred  Bastajićevim  dućanom,  kad  mu  pokazah  punu  Šaku 
banaka.  „Sada  direictno  Neidhardtu"  —  progovori  on  nekim  patosom  —  „po 
vijenac  safalada.  K  tome  ćemo  vijenac  luka  i  hljeb  kukuružnjaka,  pa  „pod  zid" 
Peršiću".  1  tako  bi.  Nikad  slasnije  ne  ručasmo-  A  bijaše  tu  i  duševne  zabave 
U  drugoj,  većoj  sobi  sjedio  je  poznati  tada  zagrebačiri  pamfletista  Masnec,  a 
krij  njega  ležaše  na  stolu  debela  knjiga  Preradovićevih  pjesama.  Silvije  ga  pec- 
kaše i  izazivaše  da  nam  kaže,  što  je  u  Knjizi,  a  on  ti  njemu  odbrusi :  „A  kaj 

vi  to  razmete,  to  su  popevke  najvećeg  horvatskog  pjesnika  Preradovića.  To  je 
jedini,  koji  nekaj  valja,  drugo  je  sve  pure  paslo"  Uvijek  bi  se  poslije  Silvije 
nasmijao,  kad  bih  ga  sjetio  tog  našeg  džumbusa. 

Pod  kraj  prosinca  dodjem  kao  namjesni  učitelj  u  Kutinu,  gdje  me  jednom 
posjeti,  te  osta  par  dana  u  mene,  Ispričavši  mi  tom  zgodom,  kako  je  skoro 
nevin  stradao  u  Mostaru,  odakle  ga  na  to  premjestilo  u  Livno. 

Odavle  javlja  mi  se  25.  ožujka  1887-,  ispričavajući  mi  se,  za  što  mi  ne 
može  posati  priloga  za  „Hrvatsku  omladinu". 

On  mi  piše : 

Dragi  JoŠko ! 

Ja  sam  primio  tvoje  iznenadno  pisamce,  na  koje  si  ti  vrlo  brzo  urgirao. 
Pa  evo  ti  odgovora : 

Za  sad,  dragi  prijatelju,  oprosti,  ali  ja  te  pomagati  ne  mogu  —  tamo  do 
Petrova.  Dakako  da  ne  velim  ovoga  kategotijski,  nego  tako  sudim.  Evo  sve  ovo 
vrijeme,  što  sam  u  ovim  tužnim  krajevima  baš  ni  ne  zamočih  pera  u  što  duši  po- 
voljna. Take  su  ti  neprilike  Bosne  i  Hercegovine. 

Ti  si  se  lijepo  primirio.  Zaboravimo  na  Čarobne  obale  lonjskoga  polja  i  na 
onaj  nuždni  fenomen  obzirom  na  nosove,  što  dižu  u  blizini  takovijeh  „jezera" 
—  zaboravimo  velju  sve  to,  te  recimo,  da  je  tebi,  moj  Joško,  veoma  lijepo. 
Barem  si  kod  kuće  —  ne  velim,  da  i  ovi  krajevi  nije  (naš  hljeb  i  so,  ali . . . 

Bo*a  mi,  da  jošte  nemam  ove  stotinjarke  na  mjesec,  ne  znam  bih  li  uzdržo. 
Vidi?  taj  grošić  stvara  me  Herkulom. 

Ubija  me  samoća  i  dosada.  Drugojačije  li  je  ono  „pod  zidom"  u  Zagrebu 
bilo  !  Ja  se  uhvam,  da  će  se  bar  još  jedanput  ona  sveta  vremena  povratiti  i  kad 
me  jošte  ova  nada  krepila  ne  bi  —  boga  mi  —  ja  bih  se  utopio  u  kakav  potok. 

A  sada  mi  se,  sokole  moj,  ženi  Ti  si  sigurno  prošao  svu  škalu  do  te  točke 
Ti  si  se  zaljubio,  ti  si  poljubio, . . .  —  de  jošte  onaj  popovski  forma litet,  pa  si 
onda  „čovjek"  i  po  shvaćanju  Bošnjaka. 

Ja  sam  te  voljan  za  ovo  vrijeme  materijalno  podpomagati,  naime  bit  ću 
ti  predbrojnikom,  dok  ti  ne  sastavim  štogod j.  Ne  zamjeri,  amice,  što  ti  odmah 
ne  šiljem,  ali  da  si  ti  ovdije,  brzo  bi  te  se  prošle  redaktorske  pasije- 

Javi  mi  se  kojim  listićem.  Kaži  mi  po  koju  „drobnu  i  krupnu"  iz  Hrvatske. 
Izlazi  li  „Balkan"  i  što  je  in  fine  finale  s  Gustelom? 

Pozdravi  mi  sve  gospodje  i  gospodjice  u  Kutini !  Oj,  koli  se  ja  mučno  u 
ovim  krajevima  onijeh  golubica  sjećam  !  Ali  —  sic  fata  tulere  !  Tvoj  s 

U  Lijevnu  25.  III.  87. 

Medjutim  i  ja  smirim  svoj  ispit  i  potražim  mjesto  u  Bosni,  gdje  sam  se 
želio  s  njime  zajedno  naći.  Molbu  napisah  i  spremih  po  njegovu  naputku,  i  pre- 
pativši  štošta  radi  grdnih  spletaka,  0  čemu  nije  mjesta  ovdje  govoriti,  dodjem 
1.  studenoga  1887.  u  Bosnu,  no  mi  se  sastadosmo  tek  nakon  šest  godina  u  Sara- 
jevu, gdje  me  posjeti,  došavši  ovamo  iz  Livna  radi  svoga  premještenja. 

Prije  toga  valja  da  citiram  još  neka  njegova  pisma,  koja  će  isto  tako  sva- 
koga zanimati. 

Kad  mu  poslah  svoje  pjesme  ,,U  zatišju",  što  ih  je  izdao  svojom  nakladom 
Spindler  u  Sarajevu,  odlučio  bijaše  i  on  da  izda  svoje  kojekuda  razasute  no- 
vije pjesme,  pa  mi  piše,  moleći  me,  neka  bi  se  zauzeo  za  nj,  da  i  njegove  pjesme 
izda  isti  nakladnik. 

Njegovo  pismo  glasi : 

Dragi  prijatelju ! 

Nemoj  mi  zamjeriti,  što  ostadoh  gluh  na  Tvoje  prijateljsko  pisamce.  To 
Ti  je  moja  stara  bolest  i  tko  me  pobliže  pozna,  taj  će  i  oprostiti.  Sad  ću  Ti  evo 
da  dodijam,  pa  da  mi  budeš  parlamentarom  na  putu  u  knjižaru  gosp.  Špindlera 
i  Lešnera. 

Htio  bih,  da  saberem  ono  pjesničkoga  trunja,  što  se  prosu  po  hrvatskijem 
novinama  kroz  ovo  par  godina,  gdje  mi  oštar ismo,  a  hrv.  se  Parnas  jošte  n  e 
pomladi. 

To  bi  ti  imd  biti  neki  izbor,  što  bi  se  dao  strpati  na  7—8  araka  ;  dosta 
stihova  na  koncu  vijeka  pare  i  budgeta  za  povišicu  novijeh  kumpanija !  Tu  Te 
molim,  da  pogješ  u  svoga  nakladnika  i  da  mu  razložiš  stvar  u  moje  ime. 

Honorar  je  svakako  lijepa  ustanova  u  književnom  svijetu,  ma  uza  sve  to 
meni  je  glavnije  da  knjiga  izigje,  nego  da  bi  se  još  0  tu  nesrećnu  zakučicu  po- 
nuda razbila.  Ti  mu  reci,  da  sam  skroman,  vrlo  skroman  i  da  bih  mu  rado  ustupio 
ruKOpis  besplatno,  samo  ako  se  slaže  da  će  knjigu  opremiti  onaKo  ukusno  kd 
Tvoje,  nježne  i  lijepe  pjesmice,  da  će  se  požuriti  štampanjem  i  da  će  fmaliter 
meni  ustupiti  50  komada. 

Inako  se  posvema  preporučujem  u  Tvoje  prijateljstvo  i  znadem,  da  ćeš  se 
za  ovu  moju  namisao  kolegijalno  zauzeti. 

Uz  pozdrav  milostivoj  gospogji  jesam  Tvoj  iskreni  Silvije. 

U  Livnu  2.  II.  93- 

Pošto  doživjeh  s  mojim  nakladnikom  takove  neugodnosti,  da  ih  ne  ću  ni- 
kada zaboraviti,  opisan  mu  to  sve,  svjetujući  ga,  da  svoje  pjesme  ponudi  ra- 
dije kome  u  Zagrebu,  jer  moj  nakladnik  ne  umjede  čekati  ni  p6  godine  dana, 
već  proda  cijelu  nakJadu,  samo  da  dodje  Sto  prije  do  par  desetica,  u  bescijenu 
jednom  knjižaru,  od  kojega  dašto  ja  sve  prekupih  i  knjige  većinom  raspoklanjah. 
A  upozorih  ga  i  na  jeian  drugi  momenat,  radi  kojega  ne  bijah  zadovoljan  sa 
svojom  knjigom. 

U  istom  pismu  zamoliti  ga,  da  mi  z?  zaključnu  svečanost  u  učiteljskoj  školi 
spjeva  zgodnu  deklamaciju  te  ga  ujedno  pitah  Što  ne  nastoji  da  dodje  u  Sa- 
rajevo, gdje  bi  mogao  dobiti  mjesto  u  učiteljskoj  školi,  gdje  no  ja  službovah. 

Na  to  mi  odgovori: 

U  Livnu  26.  IV.  93. 

Dragi  Josipe ! 

Ne  zamjeri,  što  se  je  to  oduljilo  s  odgovorom  na  ono  prvo  pisamce,  aKda 
Ti  pravo  kažem,  ni  nemam  u  što  bih  se  bio  obučio.  Rado  bih  bio  dao  u  štampu 
tamo  kod  Vas  onu  šaku  pjesmica,  tim  ragje,  što  je  teško  naići  u  Zagrebu  na  na- 
kladnika, koji  ne  bi  bio  ma  u  kom  pravcu  obrezan,  nego  eto  ta  odviše  nervozna 
cenzura  ubija  mi  volju.  Ti  znadeš  u  kakve  li  ja  zargjale  žice  diram,  pa  se  bojim 

ne  bi  li  se  oni  moji  tu  i  tamo  necivilizovani  tonovi  komu  godj  oštrije  

zaboli.  Eto  sam  Ti  stoga  vrlo  blagodaran,  što  si  nolens  volens  ovu  moju  za- 
brinutost u  svom  posljednjem  pisamcu  naslutio,  pa  me  jednostavno  rješavaš  od 
daljnje  obveze. 

Doduše  nijesam  našao  nakladnika  nit  me  je  volja  tražiti  ga  —  al  u  glavnom 
srećno  mi  ispiri  iz  glave  i  misao  0  svemu  tome. 

Pjesmu  za  vaš  „Te  Deum"  spremiću  Ti  drage  volje.  Gledaću  da  obradim 
koju  mrvu  ispod  povjesne  prašine.  To  će  biti  i  najbolje  po  takove  Studente. 

Inako  sam  ti  zdrav  i  zadovoljan,  što  možeš  zaključiti  po  tom,  jer  slabo 
pjevam.  Što  nagagjaš  da  mi  se  ne  će  u  Sarajevo  to  dobro  govoriš.  A  Šta  bih 

ja  tamo?  Zar  da  me  pojedu  ,  košto  me  načeše  jesti  u  velikom  gtadu 

Bijeljini? !  Ta  još  se  ni  danas  nijesam  sasvijem  izvukd,  premda  je  i  prilike  i 
volje  da  se  iskopam. 

Od  moga  direktora  najsrdačniji  pozdrav. 

Javi  mi  prvom  zgodom  kakve  li  osnove  kuješ.  Pišeš  li  što  u  „Prosvjetu"  ? 
Ja  je  do  danas  ni  vidio  nijesam,  hvala  mojim  vrlo  patriotskim  prijateljima  u  Za- 
grebu. 

Inako  ništa  nova. 

Izruči  milostivoj  gospogji  moje  počitanje,  a  Ti  primi  bratski  pozdrav  od 
Silvija. 

On  mi  napisa  pjesmu  „Zadnja  zdravica  Hanibalova",  koju  poslije  tiska  u 
„Pobratimu",  a  pjesmu—  čiji  original  čuvam  još  danas,  poprati  ovim  pismom 

784 


Digitized  by  LiOOglc 


Svibanj  ili  lipanj  1893- 

Dragi  Josipe ! 

Oprosti,  što  odocnih  s  pjesmom,  kad  i  sam  znadeš,  koliko  li  se  je  lako  vinut 
na  gudalo  pošlje  ispravljanja  zadaćnica.  Megjutim  evo  je,  a  Ti  odredi  spram  prilika. 

Dozvoli  samo  da  Ti  spomenem  Sto  u  pjesmi  dolazi  riječ  „pukla  kosa".  Rjegje 
se  ta  riječ  čuje,  a  znači  „kosa,  koja  ostane  nakon  bolesti  bez  sjaja".  Molim  Te 
da  urediš  sa  deklamatorom  inako  po  svojoj  volji. 

Što  mi  pišeš  za  preparandiju,  to  Ti  ne  umijem  ništa  reći.  Podajem  se  sud- 
bini u  ruke ;  to  je  i  jedino,  što  ljudi  mali  i  bespomoćni  kd  ja  mogu  učiniti. 

Uz  pozdrav  od  moga  direktora  i  obitelji  mu,  primi  s  milostivom  gdjom.  od 
mene  srdačni  selam  Tvoj  Silvije. 

Ako  pjesma  prodre  za  deklamaciju,  javi  mi,  jer  bih  je  pošlo  u  „Pobra- 
tima", naznačivši  pod  redak. 

Poslije  mi  za  sličnu  zgodu  na  moju  molbu  spjeva  pjesmu  „Heronejski 
lav",  onda  pjesmu  „Učiteljskoj  omladini",  koju  čuvam  u  rukopisu,  ali  to  bijaše 
već  u  Sarajevu. 

Svoj  dolazak  u  Sarajevo  najavio  mi  ovim  pisamcem: 
Dragi  Josipe ! 

Prije  svega  hvala  na  trudu  prigodom  deklamacije  one  „zdravice".  Nego  važ- 
niji je  razlog,  što  Ti  pišem.  Odlučio  sam  naime  u  Sarajevo  i  sigurno  sam  tamo 
dne  19-  0.  mj.  sa  vlakom  sa  Lašve. 

Biće  mi  neizrecivo  milo,  ako  me  dočekaš  na  kolodvoru  ;  samo  Te  lijepo 
molim,  ne  govori  nikomu  u  opće  0  ovoj  mojoj  namjeri.  Biće  tamo  dosta  raz- 
govora kad  se  sastanemo,  a  najvolio  bih,  da  to  bude  iskreno,  dakle  na  samo. 

Uz  iskreni  pozdrav  mil.  gospogji  primi  pozdrav  i  od  mog  direktora,  a  ja  ostajem 
Tvoj  stari  Silvije.  • 

U  Livnu  12.  VII.  93. 

t  on  odista  dogje  i  osta  u  našoj  kući  oko  nedjelje  dana.  Velim  u  „našoj", 
jer  se  bijah  megjutim  oženio,  ne  dašto  iz  Kutine,  već  iz  Samobora.  Ja  ga  tom 
prilikom  i  opet  nagovarah,  da  nastoji,  e  bi  ga  premjestilo  ovamo  u  Sarajevo, 
što  se  naskoro  i  desilo. 

Tog  boravka  sjećaše  se  on  uvijeke  vrlo  ugodno,  jer  se  tu  pobliže  upozna 
s  nekim  prijateljima,  naročito  Turićem  i  Alaupovićem,  a  i  nama  ostade  s  toga 
njegova  boravka  najljepša  uspomena. 

Vrativši  se  u  Livno  pisa  mi  i  opet  naskoro,  moleći  me,  da  uredim  jednu 
njegovu  stvar,  te  mi  ujedno  posla  na  dar  svoje  „Bugarkinje",  valjda  za  to,  što 
je  boraveći  u  mene  saznao,  da  mi  se  prvi  otisak,  što  mi  ga  je  još  g.  1885.  iz 
Senja  poslao,  negdje  izgubio.  Ujedno  se  ispričava,  da  ne  napisa  pjesme  mojoj 
gospogji  u  spomenar,  što  ga  bijaše  sa  sobom  ponio,  no  za  to  joj  se  godinu  dana 
kasnije  oduži  krasnom  pjesmom  „San",  što  je  priopći  poslije  u  sarajevskoj  „Nadi". 

No  nuto  pisma : 
Dragi  Josipe ! 

Ponajprije  oprosti,  što  Ti  se  sad  istom  javljam.  To  je  samo  onako  na  pis- 
meno, a  inako  budi  uvjeren,  da  Te  uvijek  spominjem  i  Tebe  i  Tvoju  čestitu  ku- 

ćicu  kadgod  {mislim  o  'iskrenom  prijateljstvu  i  o  onijem  lijepim  časovima,  što 
ih  pod  Tvojim  krovom  proživjeti.  Budi  siguran,  da  Ti  svoje  blagodarnosti  nikada 
ne  mogu  izraziti. 

Ovdje  sam  opet  po  starome  —  zadovoljan  i  srećan  —  daleko  od  svijeta  i 
megj  četiri  zida. 

I  tu  dozvoli  da  se  malko  raznježim,  pa  da  Te  umolim  e  bi  mi  prvom  zgodom, 
dok  bude  šta  pozitivnoga  javio,  Sto  će  biti  samnom  !  Ti  znadeš  iz  povjerenja 

0  čem  to  zavisi.  

To  mi  javi.  Volja  li  Te  kako  mu  drago,  ako  ćeš  i  u  samim  rebusima,  ja  ću  ih  vrlo 
zabavno  riješavati.  Odista  stvar  je  već  dosta  dugo  nejasna. 

U  znak  prijateljstva  izvoli  primiti  za  sebe  ovu  knjižicu.  Oprosti  što  je  i  ode- 
rana, a  i  vanjskom  formom  nekuda  van  publikacija  ovoga  vijeka.  Moje  je  mni- 
jenje da  je  i  spolja  i  s  nutra  nedonošče,  prve  pjesme  i  začetnički  štampar. 

Izrazi  mil.  gospogji  koliko  moju  najsrdačniju  blagodarnost  i  pozdrav,  to- 
liko i  ispriku  što  do  danas  ne  ovrših  obećanja  glede  albuma.  Prosto  vrlo  sam 
nesabran  (a  to  i  sam  možeš  lako  da  ispričaš)  dok  opet  s  druge  ruke  želim,  da 
upišem  nešta  dostojna,  na  što  me  moje  poštovanje  veže. 

Uz  iskreni  pozdrav,  preporučujem  Ti  moje  želje  glede  informacije  i  jesam 
Tvoj  iskreni  Silvije. 
U  L.  7.  VIII.  93- 

Pozdrav  prijatelju  Turiću  i  svjema  sa  sastanka  u  Seher-Sarajevu. 

U  studenom  1893.  dogje  napokon  u  Sarajevo,  gdje  osta  poslije  do  svoje 
smrti.  Tim  dolaskom  bijaše  oživljena  i  smirena  naša  davna  želja. 

Najprije  službovaše  desetak  mjeseci  u  sarajevskoj  učit.  školi,  gdje  zamijeni 
mene,  koji  bijah  dodijeljen  kao  nadzornik  okružnoj  oblasti  sarajevskoj,  a  pošto 
bi  zasnovana  „Nada",  dodijelilo  ga  prvom  odijeljenju  zem.  vlade  i  povjerilo  mu 
redakciju  lista. 

Prije  toga  boravio  je  neko  vrijeme  u  Zagrebu,  da  oduševi  hrvatske  književ- 
nike na  rad. 

Desetoga  rujna  1894.  javlja  mi  odanle,  da  je  uhvatio  nešto  zapale  u  dušniku 

1  da  uza  to  i  kašlje.  Noge  da  su  mu  ko  od  olova,  tek  da  se  veseli,  što  se  ipak  pomiče. 
Za  „Nadu"  veli  pun  oduševljenja,  da  će  biti  najljepšim  listom  ovoga  svijeta. 

0  našem  saobraćaju  tečajem  tih  15  godina  zajedničkoga  nam  boravka  u  Sara- 
jevu, gdje  se  u  njegovim  svatovima  1898.  i  pokumismo,  0  njegovim  pismima,  što 
ih  u  tom  razdoblju  meni  pisa  i  od  kojih  je  pošljednje  datirano  2.  travnja  ove  go- 
dine, kao  i  0  nekim  zanimljivijim  razgovorima  sve  do  posljednjega  —  tri  dana  prije 
njegove  agonije  —  kad  se  tronuto  samnom  praštao,  ne  vjerujući  više  mojim  utješ- 
ljivim  riječima,  0  svemu  tome  nije  kad  sada  pričati. 

To  ostavljam  za  drugu  zgodu,  želeći  od  srca,  da  me  sa  svoje  strane  preteče 
vještije  pero  Tugomira  i  Osmana  —  a  i  drugih  prijatelja  našeg  nezaboravljenoga 
Silvija. 

KSAVER  MEŠKO:  SAJ  NI  UMRL! 


UMRL  SI?  —  A  SAJ  ZA-TE  SMRTI  NI  ! 

UMRE  PAC  MOZ,  Kl  SEBI  LE  ZlVI, 

A  KDOR  ZlVEL  ZA  ČAST  IN  RAST  JE  RODA. 

ZANJ  SMRTI  NI  !  —  ZANJ  SMRT  JE  BOLI  LE  REŠITEV 

IN  K  LUCI,  Kl  MU  VZGALA  JE  DUH  A,  VRNITEV . . . 

UMRL  TI  NISI  !  —  GLEJ,  OD  VZHODA  DO  ZAHODA 

PO  DOMOVINI  SlRNI  TVOJ  SPOM1N  ZlVI, 

IN  PESEM  TVOJA  SRCA  V2IGA  IN  BUDI. 

IN  DUH  TVOJ  K  DELU,  K  LJUBAVI  BODRI. 

NE.  ZA-TE  SMRTI  NI  ! 

ZA  TE  MINILO  Z  NJO  JE  LE  TRPLJENJE, 
ZAČELO  LEPŠE.  SLAVNEJgE  ŽIVLJENJE... 


P.  KRSTINIĆ:  MOJE  SPOMINJANJE  O  KRANJČEVIĆU 

Blijede  su  moje  prve  uspomene  na  pro- 
slavljenoga pokojnika,  blijede  ili  tamne  

Ali  ću  ih  nastojati  oživiti  i  osvijetliti  s  pomoću 
metode  glasovitoga  VVundta,  koji  tvrdi,  da  se 
okolina  promatrane  točke  ili  predmeta  prika- 
zuje oku  [svjetlijom  od  same  one  promatrane 
točke.  Budući  da  još  tada  n«sam  lično  poznat 
bio  s  pokojnikom,  uperit  ću  dakle  svoje  du- 
ševno oko  na  njegove  bližnje  prijatelje,  s  ko- 
jima sam  se  družio,  pa  će  mi  s  njih  po  koja 
iskra  'sinuti  i  obasjati  lik  pjesnika,  Što  je  do 
njih  blizu  stajao. 

Sjećam  se  jošte  s  univerze,  kako  je  u 
starom  kazalištu  u  djačkom  parteru  nagnuo  se 
na  ogradu  s  desna  uz  mene  naš  zajednički  pri- 
jatelj visoki  Mile  V.,  a  do  njega  se  dalje  pri-  SpMHoa  Kranjiivić.oiacpitankov. 
slonio  sitan  i  suh  •  mladić  sa  živim  očima, 
koji  se  podrugivao  staroj  pokvarenoj  uri  nad  pozornicom : 

„To  je  Kranjčević !"  šapne  mi  s  lijeve  strane  školski  drug  L. 

Onda  sam  držao,  da  je  one  riječi  o  uri  i  o  kazalu  njenu,  premda  nisu  ništa 
vanredna  značile,  pokojnik  govorio,  samo  da  na  se  upozori  —  kano  auktor  već  jed- 
noga sveska  pjesama,  što  mladića  obično  napunja  osobitim  ponosom  ili,  kako  vele, 
„samodopadnošću". 

Drugi  se  put  podalje  stojeći  živo  prepirao  sa  svojim  mještaninom  kritizira- 
jući nešto  iz  prikazivane  drame,  ali  ne  znam,  što.  Samo  mi  je  u  pameti  ostalo  nje- 
govo od  prepirke  zažareno  nježno  lice  i  Ijeskutavo  oko,  njegov  fini  nos  sa  gipkim 
nosnicama,  pa  valovita  plava  kosa,  što  mu  zasjenjivala  visoko  lijepo  čelo. 

Njegovi  su  ga  školski  drugovi  Senjani  vrlo  milovali  i  cijenili.  Medju  njima 
nije  bilo  one  kod  ojednako  talentiranih  kolega  obične  ljubomornosti  ili  zavisti, 

jer  se  svak  u  svojoj  vrlini  isticao.  Jedan  je  bio  n.  pr.  izvrstan  govornik  (Mile  V.). 
drugi  vješt  dijalektik  (Franko  P.),  treći  (Ivica  D.)  duhovit  i  dobroćudan  šaljivac, 
četvrti  već  tada  priznati  pripovjedač  itd.  Ja  s  njime  nisam  u  ono  vrijeme  ni  jedan- 
put došao  u  doticaj,  ali  sam  onda  i  poslije  prijateljevao  s  njegovim  drugovima, 
pa  mi  je  jedan  od  njih  tako  iskreno  i  živo  dokazivao  genijalnost  Kranjčevićevu 
već  tada  pored  sve  hladne  i  rezervirane  kritike  Šrepelove  u  „Vijencu"  o  njegovim 
„Bugarkinjama" ;  tako  mi  je  krasno  tumačio  neke  njegove  pjesme  i  poredjivao 
ga  sa  satirikom  Giusti-em  i  dr.  pjesnicima,  da  sam  se  divio  tolikom  istinskom  za- 
nosu za  kolegu  i  za  pjesnika.  Zato  je  ogorčenje  ili  smijeh  u  nama  pobudjivao  lirski 
pjesnik,  koji  je  bio  za  ono  doba  na  glasu  i  moderan,  kad  je  izjavio  (imitirajući  Ho- 
racijev  jedan  stih)  prezirno  o  Kranjčeviću :  „Ah  što  će  meni  onaj  primorski  maljo  ? 
Ja  ću  na  jednoj  nozi  za  po  ure  više  stihova  ispjevati,  nego  on  za  cijeli  dan  i  noć  !" 

Za  par  godina  ostavio  ga  Kranjčević  nekoliko  kilometara  iza  sebe  i  formom 
i  sadržajem  svoje  lirike. 

Tad  je  već  bio  u  Bosni  i  češće  se  javljao  u  svim  listovima  hrvatskim,  čitajući 
njegove  krepke,  gromovite  pjesme  uvijek  sam  sebi  predočivao  ovo  nježno  lice, 
probijeno  ružičastim  crvenilom,  onaj  fini  nos  i  pronicave  Ijeskutave  oči,  lijepu 
glavicu  s  valovitom  plavom  kosom.  Zato  me  čudno  iznenadila  poslije  desetak 
godina  rjegova  slika  u  Surminovoj  „Hrvatskoj  književnosti".  Tu  je  oširoko,  ne- 
kako tvrdo  lice,  kano  u  mesara,  s  krupnim  brkom. 

E,  pomislih  u  sebi,  eto  se  umilno  „bugarče"  razvilo  u  pravog  „uskoka".  Va- 
Ijada  mu  i  glava  okrupnila,  kad  se  u  njoj  roje  onako  orijaške  misli. 

Još  mi  se  na  univerzi  usjekla  u  pamet  slika  iz  Flammarionove  jedne  popularno 
pisane  knjige  o  astronomiji,  gdje  se  prikazuje  posljednji  stanovnik  zemlje  na  umoru 
skupa  sa  ženom,  djetetom  i  vjernim  psetom.  Cesto  sam  tu  sliku  u  različnim  prilikama 
i  poredbama  spominjao  i  željkovao,  da  veličinu,  grandioznost  toga  prizora'svak  osjeti, 
kao  ja.  —  Alaj  se  iznenadih  i  ostadoh  poništen  i  malen,  kad  pročitah  veličanstvenu 
Kranjčevićevu  pjesmu  „Posljednji  Adam".  Ali  onda  prostruji  mnome  val  narod- 
noga ponosa :  Nadmašen  si,  Flammarione !  To  je  pjesma,  to  je  urnebesni  krik 
gorostasa,  prometejski  protest  očajnika !  A  ona  klasička  plastika  !  Divna  pjesma 
svoje  vrsti,  premda  mi  se  vjerniku  nije  s  vid  jal  a  njezina  skepsa  i  pesimizam. 
£]  Neki  su  mladji  uzalud  kušali  trčati  u  svojim  sastavima~za  tom  pjesmom  — 
ni  do  tragova  joj  nisu  dospjeli- 

'+*]  A  ona  divovska  ideja  i  veličajne  poredbe  u  pjesmi  ,,U  noći  mrtvih"  ili  „Dva 
barjaka".  Pa  ona  „Eli,  Eli"  itd.  itd.  Sve  me  je  to  napunjalo  divljenjem  spram 
pjesnika,  kadno  dodjoh  s  njime  u  literarni  doticaj,  otkako  je  bio  počeo  uredjivati 
sarajevsku  „Nadu".  Tad  sam  mu  spomenuo  u  jednom  pismuTzašto  zanemaruje 
patriotsku  poeziju,  a  baca  se  samo  u  valove  svjetske  boli,  raznježuje  nas  i  onako 
slabe  i  neradine  svojim  pesimizmom,  mjesto  da  nas  krijepi  i  sokoli  i  podiže  svojim 
orlovskim  krilima.  On  nas  doduše  rastužuje  i  u  domoljubnim  pjesmama,  kao  što 
je  „Pred  kraljevskom  pločom  u  Baški",  ili  „Iseljenik",  „Trsatska  sjena"  itd.,  ali 
nas  indirekte  i  raspaljuje,  a  što  bi  tek  mogao  učiniti  jaki,  gromki  glas  njegove 
moćne  pjesme,  kad  bi  direkte  pozivao  !  —  Pa  što  mi  je  odgovorio  u  pisma  r  j 

„Tešem,  vel  i  po  pr  i  1  i  ci,  i  sve  prekrajam  i  okrećem  amo  i 
tamo,  ali  ne  će  neg  ovako,  kako  srce  hoće  —  a  pa  neka  budu 
pjesme  moje  odraz  duše  i  vremena,  koje  im  pečat  daje." 

Jednako  sam  mu  prigovarao  poslije  u  Senju,  kad  smo  se  lično  upoznali,  u 
jednoj  zdravici  na  prijateljskoj  veselici,  zašto  naši  najsjajniji  umovi  traže  više 
svjetsku  slavu  obradjujući  općenite  ideje  i  predmete,  mjesto  da  neposredno  pri- 
kažu sve  svoje  sile  zavičajnoj  grudi,  te  mi  se  čine  kao  ledeni  vrhunci  gora,  koji, 
premda  ih  najprije  i  najjače  sunce  rasvijetli,  ipak  ostaju  hladni . . . 

On  se  branio  u  slikama  i  metaforama  isto  onako,  te  je  za  svoje  „Trzaje" 
rekao,  dasutokomadićidušenjegove,  au  tome  ga  pomagala  i  njegova 
gospodja  veleći,  da  se  njoj  svidjaju  baš  one  svjetske  pjesme  Silvijeve. 

Ja  sam  tada  držao,  da  mu  polet  sputavaju  okovi  službe  njegove  u  Bosni,  te 
mora  „svoj  dom"  i  samo  ime  njegovo  „tek  u  srcu  nositi"  i  „tek  u  grud  skriti", 
jer  „slobode  koji  nema,  taj  o  slobodi  sanja  ah  ponajljepši  san". 

Njegova  mi  se  domoljubna  pjesma  činila  ko  mukla  tutnjava  vulkana  —  a 
da  je  taj  vulkan  riješen  okova  počeo  lavu  i  oganj  bacati !  ? 

I  danas  se  još  nisam  otresao  te  misli,  premda  sada  drugačije  shvaćam  njegovu 
pjesničku  ćud,  njegove  ideje  i  njegov  genij,  koji  je  Hrvatskoj  ovako  bolje  poslužio 
u  svijetu,  nego  bi  bio  onako,  kako  sam  ja  onda  mislio. 

II. 

Pobliže  sam  se  s  njime  upoznao  za  moga  službovanja  u  Senju,  kad  je  on  već 
slavan  pohadjao  o  velikim  praznicima  školskim  svoje  rodno  mjesto  skupa  sa  svo- 
jom veselom  gospodjom. 

Opet  sam  ugledao  ono  isto  nježno  lice,  ali  s  jačim  jabučicama,  koje  odavahu 
energiju  i  bojovnost,  isto  pronicavo  živo  oko,  koje  te  kao  iz  neke  daljine  gle- 
dalo, isto  lijepo  čelo,  valovitu  kosu,  samo  muževniji  brk  i  oko  usta  smiješak, 
katkad  jedva  vidljivo  ironičan. 

Naše  bi  obično  društvo  oživjelo,  a  i  čitavi  bi  gradić  nekako  osjetio  promjenu 
po  svojim  uličicama,  za  koje  ne  znaš,  jesu  li  tijesne  radi  bure,  ili  je  bura  poradi  njih. 
Po  njima  se  prometao  taj  bračni  b  i  j  o  u  x  par,  praćen  uvijek  od  nas  prijatelja. 
Oni  su  svaki  dan  predlagali  izlete  ili  u  Sv.  Jelenu  pješke  ili  u  Sv.  Juraj  barkom, 
ili  u  Bašku  parobrodom,  gdje  smo  s  pietetom  razmatrali  glasovitu  ploču  kralja 
Zvonimira,  koju  je  pokojnik  onako  kraljevski  opjevao  i  oplakao.  On  se  rado  vozio 
po  moru,  a  bio  je  i  dobar  veslač,  te  smo  jednom  skupa  vozili  čamac  vraćajući  se 
iz  Svete  Jelene  u  Senj,  a  pokojni  nam  je  pripovjedač  Novak  davao  takt,  da  jed- 
nako veslamo.  Sjećam  se,  kako  sam  ja  u  toj  zgodi  zapjevao  narodnu  pjesmu,  a  po- 
kojni mi  se  Venca  Novak  s  finom  ironijom  narugao  —  govoreći,  da  su  mi 
stihovi  pravilniji,  nego  pjevanje.  Ali  Kranjčević  me  obrani :  „Pjevajte  vi  samo, 
profesore,  pjevajte  od  s  r  c  a,  lako  za  njegove  note!"  I  stade  me  pratiti,  premda 
nije  ni  sam  bio  bogzna  kaki  pjevač. 

A  kako  je  rado  šetao  po  Senju,  kako  je  željno  dolazio  iz  nutrine  grada  na  obalu 
i  šetao  po  njoj  udišući  iz  punih  grudi  morski  zrak,  kanda  ga  se  želi  najesti ;  kako 
je  sa  miljem  i  duševoljom  razgledavao  sav  onaj  kraj,  kanda  ga  hoće  upiti  u  dušu. 

Vidjelo  se  na  njemu,  kako  je  iskreno  pjevao  one  svoje  stihove : 

„Ne  znam  Što  je  ovdje  tako  slatko  meni 
Ožarena  oka  gledat  niz  pučinu, 
Srebrnu  i  žarku  u  sutonskoj  sjeni, 
Ronit  joj  u  boje,  pjege  i  dubinu  !" 

Kako  je  željno,  kao  svi  Primorci,  išao  gledati  dolazak  parobroda,  novih  bro- 
dova ili  baSćanskih  i  vrbničkih  bracera,  „ostrvljansku  braću,  Sto  na  maloj  ladji 
malo  broje  blago".  Sve  ga  je  to  veselilo  kao  malo  dijete.  Ljubio  je  rodno  gnijezdo 
Ovidijevskom  ljubavlju  i  kad  je  daleko  od  njega  bio  duSa  mu  se  „rado  krade  iz 
tijela,  pa  tumara  zemljom  nekom  i  Šulja  se  na  talase,  na  kule  se  troSne  penje,  u 
grobnice  tamne  zadje . . ." 

A  htio  je,  da  i  strancima  omili  njegov  rodni  grad.  Jednom  je  doSao  u  Senj 
pokojni  profesor  ŠnidarSić  iz  Sarajeva.  Kranjčević  je  odmah  sve  nas  prijatelje 
zbubnjao,  da  prikratimo  večer  njegovu  znancu  iz  Sarajeva.  Tu  je  svaki  po  jednu 
i  po  više  zdravica  morao  reći  u  čast  doSljaku  ili  mu  na  drugi  način  ugadjati.  A 
Kranjčeviću  je  pri  tome  srce  raslo,  kad  se  ŠnidarSić  zahvalio  i  rekao,  da  će  mu 
Senj  ostati  u  lijepoj  i  ugodnoj  uspomeni. 

U  Senju  su  njega  i  gospodju  mu  svi  voljeli  od  najzadnjega  fakina  pa  do  najve- 
ćega gospodina.  Siromašnima  je  ljubav  vraćao  uzdarjem  iz  gospodjine  ručne  torbice, 
a  gospodu  je  pohodima  odStećivao.  Sve  je  jednako  ljubio,  pa  i  svoga  bivšega  ,,za- 
grižljivoga"  profesora,  koji  mu  je  drugi  red  jednoć  dao  iz  —  hrvatskoga  jezika.  Kad 
su  mu  prigovorili,  zaSto  je  kao  čuven  pjesnik  i  po  tome  svojina  svega  naroda  pohodio 
i  dvojicu  ondašnjih  vladinovaca,  odgovorio  je,  da  mu  srce  ne  pozna  mržnje,  —  kao 
pravi  Hrvat,  koji  lako  zaboravlja  i  prašta,  što  praktični  ljudi  znadu  obilno  iscrpsti. 

Na  blagdan  bi  znala  uz  njih  dvoje  izići  na  Šetnju  i  maćeha  Silvijeva,  sitna, 
suha  starica,  ozbiljna  lica,  a  hitra  koraka  kano  i  Silvije.  O  njoj  je  s  pietetom  govorio 
pokojnik  uz  posebno  ironiziranje  sama  sebe :  ,,He,  ako  me  i  nije  rodila,  ali  me  je 
odgojila,  a  morala  je  imati  dosta  posla  jadnica  s  nepokornim  deranom". 

Pripovijeda  i  njegov  školski  drug  Mile  V.,  da  ih  je  bio  pun  Senj  i  okolica,  svaki 
je  krš  i  svaka  uvala  bila  njihova,  a  jedanput  je  Mile,  veli,  spasio  Silvu  iz  valova 
kad  se  već  utapao.  I  tako  po  božjem  odredjenju  nitko  nije  zabadava  na  svijetu  • 

Pokojnik  je  bio  veseljak  i  duhovit  u  društvu,  ali  uvijek  čedan  nikad  nije  na- 
metao društvu  svoj  j  a  ili  se  kakogod  drukčije  nastojao  uzdići  nad  ostale,  košto 
znadu  činiti  ljudi,  koji  su  štogod  napisali  ili  o  kojima  se  Sto  napisalo.  On  se  u  društvu 
nije  isticao  ni  kod  razgovora,  ni  kod  zdravica,  ni  kod  pjevanja,  ni  kod  prepiranja, 
kao  da  je  pomno  pazio,  da  ne  iskrivi  zajedničku  razinu. 

Koliko  smo  puta  s  pokojnim  Novakom  raspravljali  o  pjesmi  i  o  pripovijesti 
i  uopće  o  književnosti,  o  muzici,  i  o  slikama,  o  vjeri  i  o  spiritizmu,  o  strujama  filo- 
zofskim, o  politici,  o  kritici,  itd.,  ali  sa  pokojnim  Kranjčevićem  nisam  imao  sreću 
nikad  o  tom  dublje  raspredati.  Jedno  dvaput  smo  tek  slučajno  nešto  govorili  u 
kratko  o  našoj  vjekovnoj  potištenosti  i  jedan  put  doSli  na  razgovor  o  A.  Šenoi, 
gdje  sam  ja  pobijao  njegovu  tvrdnju,  da  je  šenoa  već  zastario  i  bez  atrakcije.  On 
je  volio  slušati  u  društvu  i  po  koju  Šaljivu  prilijepiti  i  njom  zapečatiti  raspru  ; 
ili  po  koju  duhovitu  izbaciti  kao  raketu,  te  njom  rasvijetliti  pitanje. 

Kano  da  nije  ljubio  dijaloga,  bio  je  više  samotni  mislilac.  „Pustite  me  u  sa- 
moći", jer  je  onda  dublje  mogao  ponirati  u  more  svojih  ideja,  te  iz  njega  lakše 
iznositi  biserje  i  mirnije  ga  nanizati  svijetu  na  oglede,  nego  u  brzu  razgovoru,  gdje 
se  misli  prepleću,  pretječu,  medjusobno  smetaju  i  zakrivaju  —  te  zaboravljaju. 
Nekima  je  dijalog  upravo  kresivo  za  misli,  koje  sve  vrcaju  i  sipaju,  dok  su  drugi 
kao  Šutljiva  guba,  Što  čeka  i  guta  svaku  iskru  bez  momentana  odziva,  da  se  ka- 
snije užeže  i  raspali  goreĆi  većim  i  trajnijim  ognjem. 

On  se  nije  ni  u  zdravicama  isticao  medju  običnim  govornicima,  ali  je  pozor- 
nije oko  moglo  opaziti,  kako  u  onim  njegovim  isprekidanim  slikama  sebi  krči  put 
začeta  misao,  kojoj  mnoge  druge  priječe  izlaz  ili  se  o  nju  vješaju,  da  se  skupa  s  njome 
prolome  na  vidik. 

On  nije  bio  govornik  od  zanata,  ni  sjajni  konferencijer,  koji  će  i  nepripravan 
blistavom  frazom,  žarkim  oduševljenjem,  neobičnom  izmjenom  riječi,  nenadanim 
obratom  pitanja,  doskočicom  ili  duhovitim  pobijanjem  tudjih  misli,  osobitom 
kretnjom  ruke,  lica,  oka  zanesti  i  predobiti  slušatelje  za  svoje  mnijenje,  za  svoje 
predavanje.  On  je  bio  tihi,  duboki  mislilac,  koji  je  nepripravljen  govorio  ispretr- 
gano,  tražeći  zgodno  ruho  svojoj  misli ;  on  ti  je  plaćao  nekovanom  rudom, 
kako  bi  rekao  Scipion  Sighele  raspravljajući  o  razlici  ovakih  prigodnih  govornika 
i  velikih  pisaca  u  jednom  članku  lanjske  „Illusstrazione  italiana". 

Pokojnik  je  potvrdjivao  prvi  dio  one  poznate  Goetheove  rečenice  (u  „Tassu"), 
da  se  genij  utišini  razvija,  kako  to  dokazuje  i  franceski  umnik  Descuret 
(u  svojoj  knjizi  o  čustvima  i  strastima)  veleći,  da  pisac  u  društvu  steče  okretnost 
i  sjajan  stil,  elegantnost  i  plemenitost  fraze;  ali  pravi  pogled,  dubljina  i  sveza  misli, 
žar  i  život  govora  nalazi  izvor  u  samoći  i  u  meditaciji. 

„Ta  pusti  ga,  brajko,  sam  a",  ,,u  osamničkom  kutu  ja  slušam  trubu 
njenu",  „i  bježat  moram  s  v  i  j  e  t".  On  ističe  samoću  često  u  svojim  pjesmama. 

No  ima  ljudi  i  takovih,  koji  ti  ne  će  u  razgovoru  sve  svoje  ideje  otkriti,  nego 
hotimice  zaustavljaju  tok  njihov,  kao  da  se  boje  za  njih  ili  kanda  ih  čuvaju  za 
bolju  zgodu,  za  svečaniji  čas,  kad  će  im  veću  korist,  veću  slavu  donesti ;  ili  se  us- 
težu držeći  surazgovarača  nejednakim  sebi  po  onoj  Horacijevoj :  „Odi  profanum 
vulgus  et  arceo". 

Ali  Kranjčević  teško  da  je  bio  taki,  jer  bogata  kuća,  puna  žitnica  ne  osjeti 
kradje  miša  ili  mrava  ;  jer  je  rado  zalazio  u  društvo  i  rado  se  zabavljao  s  nama 
svima  bez  razlike,  pa  se  dade  vrlo  lako  psihološki  protumačiti,  što  u  takim  prili- 
kama nije  volio  teške  razgovore,  kad  ih  je  već  bio  sit  sa  samim  sobom,  te  je  u  obič- 
nom Čavrljanju  i  prijateljskoj  šali  nalazio  odmor  i  olakšicu  od  napornoga  svoga 
duševnoga  rada. 

III. 

Prošlo  je  otad  više  od  pet  godina,  da  se  već  nismo  nikad  sastali  

Lane  sam  ga  tek  iz  daleka  na  časak  vidio  slaba  i  poklopljena,  bona  lica, 
staklena  oka,  da  mi  se  smilio  

Sad  mi  oživljuju  u  pameti  one  krasne  večeri  u  bezazlenoj  šali  i  neprisiljenom 
razgovoru  na  sastajalištu  našem  u  „Kolibi",  pod  starim  bademima,  kroz  koje  je 
sjajna  mjesečina  s  plavetne  visine  prosipavala  komadiće  svoga  svijetla  na  pjesni- 
kovu kosu,  da  ju  svojim  briljantinu  okruni  1  Koliko  smo  se  puta  nasladili  pjesmom, 
smijehom,  zdravicom  u  profesorskoj  „menaži"  u  Senju  u  onoj  tijesnoj  uličici, 
glasovitoj  radi  maloga  kipca  Poseidonova,  što  je  uzidan  u  kuću ! 

Starinski  kipić  izgriza  vrijeme,  gradske  zidine  ruše  ljudi  i  vrijeme,  Nehajeve 
kule  pomalo  se  mrve,  a  „Ružice  usred  Senja  crkve"  već  i  nesta ;  ali  drevni  Senj 
podiže  sebi  trajnije  spomenike  u  romanu  i  pjesmi,  porodivši  umnike  i  pjesnike, 
kojim  će  se  slava  oriti  i  povrh  razorenih  kula  Nehajevih,  natjecati  se  sa  bukom 
zapjenjenih  valova  i  sa  zviždukom  vratničke  bure. 

Rodna  kuća  pjesnikov*  u  Senju. 


STJCPKO  ILIJIĆ:  IN  MEMORIAM 
S.  STR.  KRANJČEVIĆA  29  X.  1908. 

Ti  bje.  Sad  življim  obavijen  sjajem 
K  nama  se  vraćaš,  smiešeći  se  valjda 
Veljem  otajstvu  Sto  no  ljudsku  dušu 

Sapetu  drži. 

1  stih  Tvoj  pjeva :  trepereć  u  času 
Velebnom,  srca  drhtaju  od  bola, 
Dok  skladba  Tvoga  velikanskog  duha 

Sve  nas  osvaja. 

čuje  se  jecaj :  duša  veličajna 
Naroda  plače,  trzaj  proizlazi 
Od  srca,  k  srcu :  odjek  se  odaziva 

Velebnoj  pjesmi. 

Velebnoj  pjesmi,  koja  stihom  snažnim 
Vrieme  savlada ;  krilo  vratolomno 
Lebdeć  visoko,  sabiralo  jeke 

Vesmirskih  tajna. 

I  sjajnom  luči  Gen'ja  ponosnoga 
Lomeći  brazde  novom  pokoljenju, 
Razgališ  staze  strujama  svemožnim 

Budućih  borba. 

U  lomnom  stihu  velja  ljudska  dušo 
Lebdi  §  ponosna  mjereć  vaselenu, 
Spram  gordog  leteć  otajstva  visokog, 

Širokim  letom. 

Srce  srdašca,  struno  nadčovječna, 
Odjeku  silni  bola  svemožnoga, 
Tvome  se  Silvije  u  žalobnom  času 

Prahu  poklanjam, 

Niem  pred  misterijom  te  „mramorne  Svinge" 
Što  hladnim  gledom  cieli  vasmir  paše, 
1  k6  mlin  gordi  mrvi  pokoljenje 

Za  pokoljenjem ! 


JURE  TURIĆ:  NEKE  USPOMENE  NA  KRANJČEVIĆA 

God.  1893-  sastao  sam  se  s  Kranjčevićem  u  Sarajevu  i  ostasmo  skupa  do  onih 
dana  god.  1894-,  kad  je  on  preuzeo  uredništvo  „Nade".  Mnogu  jesensku  i  zimsku 
veče  provedosmo  u  razgovoru  on  —  pokojnik,  prijatelj  P.  i  ja.  Pa  sad,  kad  je 
on  umro,  a  ja  boravim  samotan  duge  jesenske  večeri,  niču  u  svijest  oni  čas  nujni, 
čas  ironični  razgovori.  Dižu  se  iste  misli ;  ista  je  i  magluština  i  tama,  ali  je  onda 
i  najgorčija  misao  istisla  iz  grudi  porugljivi  posmjeh,  kojim  je  prevladana  gor- 
čina, što  bi  je  zadala  glupost,  nepravda  i  druga  nevolja,  što  izgrizoše  naš  jadni 
narod.  A  danas  istištu  gorke  misli  teške  uzdahe.  Ne  znam,  je  li  naš  pokojnik  do 
kraja  bio  onako  snažan,  kao  onda.  čini  mi  se,  da  nije.  Kad  sam  se  pred  koju  go- 
dinu zadnji  put  rastao  od  njega,  u  mrkoj  noći,  kraj  starog  sisačkog  grada,  a  poslije 
dvosatnog  teškog  razgovora  u  željezničkim  kolima,  nije  se  ni  jedan  put  nasmijao, 
nego  smo  i  jedan  i  drugi  skratili  naš  rastanak  i  ja  utekoh  u  mrak  Što  brže. 

Stisnut  će  se  još  jače  ova  magluština  u  mojoj  duši,  sleći  će  se  pepeo  jada  na 
ognjište  srca  moga,  uhvatit  će  se  rđja  brige  i  jadnih  poslova  oko  mog  duha,  pa 
će  potisnuti  u  noć  milo  spominjanje  na  te  razgovore.  Zato  ću  neke  pobrati  ovom 
zgodom,  jer  će  i  oni  osvijetliti  Tebe,  na  kojem  se  je  doigrala  tragedija,  što  je  pro- 
živi svaki  od  Hrvata,  kojemu  je  na  njegovu  nesreću  sudjeno,  da  u  sebi  oćuti  jadni 
život  narodni.  Tjelesna  s'abost  i  mnoge  druge  prilike  skratile  su  tragediju,  što 
je  bila  dosudjena,  da  je  proživi  pokojni  Kranjčević.  Ja  ću  da  iznesem  neke  ne- 

volje,  Sto  su  podgrizalc  njegov  živčani  sustav  i  pomogle  smrti,  da  ga  mlada  skrši. 
Pri  našem  sastanku  g.  1893.  odmah  sam  opazio,  da  je  Kranjčeviću  tijesno  u 
Bosni,  pa  smo  češće  razgovarali  0  tom,  da  on  ode  na  naše  sveučilište  ili  na  koje 
drugo,  da  se  otisne  u  svijet  i  u  borbu.  No  on  je  bio  mekan  i  strašiv,  slab  za  brige, 
a  preponosan,  da  se  poradi  sebe  upusti  u  borbu  i  otimačinu.  Kranjčevića  je  izjedala 
sitna  svagdašnjost  i  on  je  u  njoj  morao  da  oboli,  a  nije  imao  snage,  da  joj  se  otme. 
Uz  to  ga  je  dovela  sudbina  u  to  vrijeme  uz  ljude,  koji  su  mu  svakom  zgodom  uga- 
djali,  život  olakšavali,  oslobadjali  ga  svagdašnjih  briga  i  neugodnosti.  Udavit 
će  te  u  salu  !  znao  bih  ja  reći,  a  on  je  to  ćutio  na  sebi.  Borbe  je  njemu  trebalo,  oštre 
borbe ;  a  tamo  je  od  svake  borbe  bio  uščuvan.  Sam  njegov  život  podavao  je 
malo  hrane  i  gradiva  za  Kranjčevićevu  poeziju.  Pjesnik  borbe  i  patnje,  a  sam 
je  sapet  bio  prilikama  i  obzirima.  Da  se  bude  istrgao  iz  njih,  ne  bi  se  bio  u  pjesmi 
ograničio  na  metafizičke  probleme,  niti  bi  u  pjesmi  toliko  sezao  za  bibličklm  i 
drugim  dalekim  motivima,  nego  bi  našao  gradje  na  životu  narodnom,  pa  makar 
i  otvorio  rane,  na  kojima  narod  pati.  Kranjčević  je  često  priznao,  da  bi  se  morao 
odmaknuti  u  daljinu,  da  bi  se  morao  otrći,  pa  naći  sebi  mjesto,  s  kojeg  se  bolje 
vidi  narodni  život  i  otkud  se  lakše  govori.  Koliko  bi  bio  rekao  svom  narodu  njegov 
žarki  i  veliki  duh  !  Morao  je  otići,  a  nije  imao  snage  da  ode,  morao  se  boriti  i  u  borbi 
sve  podnositi,  što  borba  sobom  nosi,  a  nije  se  podufao,  da  se  upusti  u  borbu,  pa 
se  je  tako  lomio  godine  i  godine,  dok  se  nije  i  slomio.  Meni  se  je  često  učinilo,  a  i 
danas  mi  se  Čini,  da  bi  Kranjčević  ironijom,  satirom,  da  bi  nemilim  bičem  bio  istisnuo 
iz  našeg  narodnog  tijela  mnogi  otrov,  što  nam  ga  uštrcao  tudjin  i  što  se  nabrao 
u  narodnom  tijelu,  sapetu  kroz  vijekove,  da  se  bude  otrgao  i  segnuo  punom  snagom 
u  borbu  i  u  život.  Za  tim  je  Kranjčević  uzdisao  svijesno,  razmišljajući  0  sebi  i  polu- 
svijesno  naveden  čuvstvom,  u  razgovoru  i  u  svojim  pjesmama.  To  je  ono,  za  čim 
uzdiše  i  kliče :  dalje,  pa  bilo  kud  ! 

* 

Nema  dvojbe,  naša  je  literatura  blijeda  i  slabokrvna.  Napisana  je  u  nesnenim 
noćima  od  duše  izmučene  preko  dana  Štokakovim  poslima,  ojadjene  poniženjima, 
zatajivanjem  samog  sebe,  izmrcvarene  mnogim  tjelesnim  a  još  više  duševnim 
stradanjem.  Kranjčeviću  nijesu  nanosili  nepravde  mogućnici  Bili  su  mu  i  milo- 
srdni. Običan  čovjek  —  u  njegovim  prilikama  —  bio  bi  sretan.  Pa  ipak  je  patio 
s  nepravde  i  s  nemilosrdja,  što  stiže  milione.  A  na  sve  je  Često  šutiti  morao.  Kako 
se  osloboditi  tog  teškog  položaja?  Ili  okrenuti  ledja  onima,  koji  te  miluju,  ili  kom- 
promisi, pod  kojima  strada  tvaralački  genij,  pa  ne  pjevati  na  najjače  pobude. 
Kranjčević  se  je  ćutio  umoran  i  sapetih  krila,  kao  i  svi  mi  drugi.  I  zato  se  je  često 
zametao  razgovor  0  pitanju,  na  koji  bi  način  naš  narod  oslobodio  svoje  tvara- 
lačke  duhove  teških  okova  i  omogućio  im,  da  stvaraju  svježa  duha.  Obilatim  ho- 
norarom i  nagradama  za  gotova  valjana  djela?  Ali  otkud  to  u  malena  naroda,  a 
u  prilikama,  u  kojima  smo  danas  uz  sićušnu  zavist  i  zlobu  l 

* 

Kad  je  u  srpnju  1894.  bila  ponudjena  Kranjčeviću  „Nada"  na  uredjivanje, 
dodje  on  i  k  meni,  da  se  posavjetuje.  Hoće  li  se  ogriješiti  0  hrvatstvo,  ako  pre- 
uzme urednikovanje?  A  sam  ga  je  posao  veselio,  no  i  zabrinuo,  jer  je  unaprijed 
znao,  da  se  ne  će  moći  često  onako,  kako  bi  se  htjelo.  Teže  li  osnovatelji  „Nade", 
da  podignu  i  treće  kulturno  žarište,  uz  Beograd  i  Zagreb,  i  to  duha  posve  novog, 

tudjeg  i  Zagrebu  i  Beogradu?  Ili  vlastodršci  teže  premostiti  jaz  medju  Beogradom 
i  Zagrebom,  a  mostu  da  bude  u  sredini  Sarajevo  uporištem?  Mi  smo  poznavali 
neke  ljude,  koji  su  iskreno  radili  o  tom.  Kranjčević  je  njihov  rad  cijenio,  dočim 
je  prezirao  „rad  na  glasu  patriota",  koji  su  kopali  još  dublje  kulturne  jazove  medju 
Beogradom  i  Zagrebom.  1  njega  je  oduševljavala  pomisao,  da  će  pomoći  sagraditi 
onaj  spojni  most  šireći  zdrave  i  valjane  kulturne  misli.  To  ga  je  pritezalo  „Nadi". 

• 

Kranjčević  je  malo  cijenio  filozofiju,  a  još  manje  pedagogiku  i  često  je  že- 
stoko navalio  na  me  što  poradi  pedagogike  zanemarujem  beletristiku.  Logična 
analiza  i  dedukcija  pričinjala  mu  se  silom,  koja  razjeda  i  rastvara  ono,  što  pjesnik 
stvori.  Jedino  pjesnik  množi,  i  obogaćuje  ljudski  duh  i  kulturu.  Pravi  pjesnik  ne 
odgaja,  on  nije  pedagog  naroda,  on  i  ne  poučava ;  on  otkriva  istine  kao  prorok, 
ili  još  više :  on  stvara  istine,  ljepote  i  etične  ideale,  pa  to  blago  dariva  svom  na- 
rodu. Pjesnik  se  ne  podiže  do  tih  kulturnih  dobara  naučnom  analizom  i  deduk- 
cijom, nego  istinu,  ljepotu  i  etične  ideale  gleda  „licem  u  lice"  !  —  Pjesnik  ne  smije 
da  zabavlja  narod,  da  ga  razveseljuje,  ne  smije  trčati  za  narodom,  da  ugadja  na- 
rodu, niti  poradi  slave  a  još  manje  poradi  dobitka.  Ti  su  nazori  naveli  Kranjčevića, 
da  u  mnogim  pjesničkim  proizvodima  rješava  metafizičke  probleme  i  da  se  često 
svraća  i  na  vjerske  ideje,  da  nastoji  riješiti  pjesničkom  maštom  najdublje  i  naj- 
više probleme  svijeta.  On  mnogom  svojom  pjesmom  hoće  da  stvori  nove  vidove 
i  struje.  Njegove  pjesme  sjećaju  na  objavu,  žarkim  čuvstvom  i  poletnom  riječi 
nastoji  on,  da  za  tu  objavu  predobije  svoj  narod.  —  Kranjčević  je  teško  podnosio 
kritiku  svojih  načela,  čini  mi  se,  da  se  je  nerado  bavio  matematikom  i  fizikom, 
dočim  je  volio  prirodopisce  i  njihovu  smionu  spekulaciju,  u  kojoj  ima  mnogi  pro- 
izvod pjesničke,  slobodne  mašte.  Takovi  znanstveni  proizvodi  davanu  obilate 
hrane  pjesničkoj  mašti  Kranjčevićevoj. 

* 

Nekom  sam  zgodom  spomenuo  Kranjčeviću,  da  će  široki  narodni  slojevi  teško 
Čitati  njegove  pjesme,  jer  su  misli  i  duboke  i  narodu  tudje  kao  i  cio  predmet.  Ne 
marim  !  —  odgovorio  je  on.  No  ja  sam  onda,  a  i  kasnije  sve  pjesničke  proizvode 
njegove  držao  pripravom  za  nešto  veliko  i  čisto  narodno,  što  da  će  on  stvoriti, 
kad  jednom  bude  posve  slobodan.  I  eto  ne  doživjeh  toga  • 


VID  VULETIĆ  VUKASOVIĆ : 

Moj  Silvije,  Ti  si  se  smirio, 
Niesi  umro  —  niti  ćeš  umrieti, 
U  zvijezdam  uviek  ćeš  živjeti, 
Ti  vilenjak  jesi  se  rodio ; 

Vazda  mio  posestrimi  bio ; 
Pa  zar  srcu  mogd  odoljeti, 
No  pjesničkim  žarom  izgorjeti?  — 
Pelenom  se  jesi  okitio  !  


SILVIJU  STR.  KRANJČEVIĆU 

Sad  nek  raste  do  mile  Ti  glave 
Lovorika  uz  mirisno  cvieće ; 
Harni  narod  zaboravit  ne  će. 

Gojit  lovor  u  ime  tvoje  slave, 
Sve  dok  slavulj  u  proljeće  lieće 
I  bigliše  ruži  ljupko  pieće. 

EU,  supruga  pjssnikaoa. 


VIKTOR  CAR  EMIN:  U  MEDVEJI 

USPOMENA  NA  SILVIJA  STKAHIMUA  KHANJČtVlĆA. 

Moja  se  rođjena  uvala  nije  još  nikad 
pružala  tako  raskošno  i  zamamno  kao  one 
blage,  svijetle,  ljetne  večeri. 

Pusta  i  inače  tako  tiha  uvala  bila  je  puna 
naših  veselih  poklika,  obijesna  smijeha,  bučne 
slave,  divne  bezbrižnosti  naše. 

Našoj  se  je  radosti  pridružila  cijela  uvala 
sa  stoglasnom  svojom  jekom,  koja  se  orila  na 
sve  strane  i  zamirala  negdje  daleko  —  na  tvrdim 
stijenama  drijemovne  Učke. 

More  je  mirovalo.  K  njemu  su  s  okolnih 
brdina  lagano  silazile  sjene,  ali  ono  ih  gutaše, 
da  mu  ne  zasjene  posljednje  sutonske  trake, 
što  su  tako  dražesno  igrali  na  svjetlucavoj  po- 
vršini njegovoj. 

Bilo  nas  je  malo  —  a  kad  je  pak  Špiro 
izmislio  neku  novu  vragoliju  i  odveo  gospodje 
na  drugi  kraj  uvale,  ostasmo  ja  i  Silvije  sami. 

On  se  pružio  na  bijele  oblutke,  kojima  se  osuo  golemi  obalni  luk.  Podvio  ruke 
pod  glavu  i  zagledao  se  u  sjajnu  vedrinu.  Ja  sam  do  njega  sio  i  rukom  se  upr6  o 
kamen  i  gledao  u  njega,  u  ono  njegovo  neizmjernom  dobrotom  zadahnuto  lice, 
na  kome  je  lebdio  odraz  maloprednjašnjega  srdačnog  smijeha. 

A  večer  je  silazila  sjajna,  veličanstvena  i  lijevala  svoje  posljednje  nebesne 
boje  na  glatku  pučinu,  na  sure  pećine,  na  tamne  šume  i  gajiće  u  zaledju. 

Sve  sam  to  poznavao  od  prije,  sve  me  je  to  sjećalo  moga  siromaškoga  i  ne- 
znatnoga djetinstva  i  mojih  skromnih  nada  i  željica  —  dok  sada,  evo,  kao  da  mi 
se  rodjena  uvala  u  ovoj  svojoj  večernjoj  raskoši  nasmjehnu  a  i  kao  da  će  mi  reći : 

—  Tko  bi  ti  bio  onda  rekfl  

Da,  tko  bi  mi  bio  rek6  !  

—  Jer  ja  sam  se  s  tobom  dičio  one  zlatne  večeri  i  ponosio  sam  se,  da  imam 
uza  se  tebe,  diko  moja  zakopana,  tebe,  Silvije,  veiika  narodna  rano ! 

Noć  je  silazila  sa  svim  svojim  čarima,  sa  svim  svojim  draguljima. 
A  on  je  giedao  u  sve  to  i  u  neke  proustio : 

—  Vidiš :  da  je  skupiti  sve  polemike  naših  listova,  prevesti  ih  na  francuski, 
pa  ih  čitati  ovdje,  u  ovoj  ljepoti . . . 

Ja  ga  pogledah  i  oko  mi  uhvati  na  njegovim  usnama  nešto  prokšen,  ali  dobro- 
dušan osmijeh,  kakav  ono  titra  u  veselom  stihu  : 

„Prostite  i  vi,  Kastore  dragi,  gospodski  psiću  !" 

Ali  osmijeha  je  brzo  nestalo,  a  u  umnoj  zjeni  caklila  se  duša,  koja  je  nekoć 
zatužila  i 

,,AP  ranu  Heroneje  tek  lav  i  pjesnik  ćute." 
Ja  se  ni  jesam  ni  mak6,  a  on  se  opet  javi : 

—  Kako  je  tu  sve  meko  i  blaženo  i  harmonično.  Previše  mira,  suviše  sklada  . . . 
Ja  tu  ne  bih  mogao  pjevati . . .  Meni  se  hoće,  znaš,  bure,  nespokoja,  nesklada  . . . 

Gospodja  Ela  zapjevala  u  daljini : 

„Connais  —  tu  le  pays ..." 
Neko  je  vrijeme  prisluškivao  pjesmi. 

—  Da  mi  je  imati  malo  ovoga  mora  . . .  tamo  dolje  ! . . . 
Rekne  i  zašuti. 

Krijesnica  preletila  nebom  i  utrnula  negdje  daleko.  Na  nebu  su  zvijezde  sjetno 
kao-  suze  titrale  za  umrlom  družicom.  Noć  je  sve  većma  tamnjela.  S  mora  dolazilo 
nešto  kao  uzdah. 

Umukla  i  pjesma  —  —  —  —  —  —  

. . .  Sjetno  zvonce,  javljajući  da  je  netko  umrd,  vraća  mi  danas  tužne  zvu- 
kove, a  s  njima  i  dalek  spomen  na  mrtva  prijatelja . . . 


ZDENKA  MARKO VIĆ :  USPOMENA  NA  S.  KRANJČEVIĆA 

Ovih  sam  dana  našla  na  dnu  pi- 
saćega stola  nekoliko  listova  svoga 
prvoga  dnevnika.  Posve  sam  na  nj  i 
zaboravila.  Tek  sad,  kad  se  pronijela 
vijest  o  smrti  Kranjčevićevoj,  sjetila 
sam  se  te  male  svoje  knjige  života. 
A  to  je  ona  u  istinu  i  bila,  jer  sam 
u  nju  bilježila  sve  važnije  zgode  svoje 
najranije  mladosti,  svoga  školskoga  ži- 
vota. Premda  sam  na  nju  već  prilično 
zaboravila,  ipak  sam  se  živo  sjetila, 
da  sam  u  tu  svoju  knjižicu  još  kao 
učenica  liceja  u  najvećem  zanosu  za 
sve  važnije  literarne  pojave,  pribilježila 
jednu  zgodu,  kod  koje  sam  prvi  —  a 
ujedno  i  posljednji  put  vidjela  i  Čula 
našega  velikog,  pokojnog  pjesnika.  I 
kad  sam  sada,  iza  nekoliko  godina  tu 
knjižicu  opet  prolistala  i  onaj  jedan 
list  opet  pročitala,  bilo  mi  je  nekud 
ugodno  i  drago,  da  sam  u  onom  prvom  VUmfrn,  pjtsnikova  jedinica. 

velikom  oduševljenju  sačuvala  ovu 

uspomenu,  koja  je  medju  tim  bijelim  stranicama  ostala  svježa  i  nezaboravljena 
kao  što  ostaje  sačuvan  proljetan  cvijet  medju  bijelom  svilom  i  vatom  ;  a  ujedno 
mi  je  i  čudno  bilo,  činilo  mi  se,  da  se  nad  njim  još  ne  diže  grobna  mogila,  osuta 
gdjekojim  jesenjim  žutim  listom  i  povenutim  cvijećem  vijenaca,  već  da  je  on 
još  preda  mnom,  kao  nekad,  da  misli,  da  govori,  da  još  živi,  kao  što  žive  riječi 
njegove  na  bijelom  papiru  moga  dnevnika. 

Ubilježeno  imam  ovo : 

Zagreb,  2.  rujna  1902. 

Iza  jednoličnih  dana  rada  i  posla  došao  je  jedan  lijep  dan,  kad  sam  prvi  put 
došla  medju  ljude,  duševno  velike,  medju  koje  sam  toliko  željela  doći.  Bilo  je  to 
31.  pr.  mj.,  kad  se  slavila  30-godišnjica  Preradovićeve  smrti.  Ta  se  svečana  pro- 
slava obavila  u  Matici.  Sve  je  bilo  tako  svečano,  svuda  sjaj  i  ljepota.  Tu  sam  prvi  put 
vidjela  Silvija  Kranjčevića.  izmedju  one  vreve,  žamora,  šapta  prošao  je  kao  prorok  — 
tiho  kroz  ljude,  ostavio  iza  sebe  mir  i  tišinu  i  uspeo  se  na  podium  da  govori.  Stajao 
je  visoko,  gledao  je  nad  glave  ljudske.  Žive  su  mu  oči  pratile  svjetinu,  gorjele  su 
čudnom  vatrom  i  ujedno  se  blago  smiješile  kao  što  se  smiješi  more  za  vedroga 
dana,  a  riječi  su  tekle  kao  bujica,  koja  sa  sobom  nosi  sve,  što  sretne ...  I  naše 
je  misli  i  osjećaje  nosio  sa  sobom  nekud  daleko,  u  svijetle  krajeve,  gdje  veliki  po- 
jedinci sjaje  kao  sunca . . .  Tamo  nas  je  odveo  silom  svojih  riječi  i  misli. 

1  započeo  je  svoju  besjedu :  ...  Kako  svijetlo  zvuče  riječi :  Prerad  je  bio 
idealista  ;  svuda  se  čuju  riječi  vjere,  ljubavi,  nade . . . 

Iza  toga  je  govorio  o  poilirskom  doba,  kako  se  javila  pjesma  budnica,  pa  je 
napokon  i  nadošlo  doba,  kad  je  jedan  dobrodušan  narod  razjapnenim  očima  gledao 
kakove  li  sve  jabuke  mogu  da  niknu  iz  livada,  krvlju  natopljenih.  I  —  nastavio 
je  —  suze  na  očima  majke  domovine  kanut  će  i  drugi  put  na  zemlju  i  pastirsko 
čedo  naše,  širim  daljinama,  kud  nam  majčin  jezik  odjekuje,  svrnuvši  bazgovu 
koru,  čut  će  iz  njenih  sviralica  glase :  Hrvat  sam !  —  hrvatska  lira  odjeknut  će 
mjedenim  žicama,  da  u  srcu  svoje  djece  uzbudi  krv,  a  podsjetit  će  nas  rdje  na 
djedovskom  maču  ;  i  baš  izmedju  oba  ova  žarka  proplamaja  hrvatska  pjesnička 
riznica  čuva  Preradovo  srce.  Sto  u  tom  srcu  gori  plamen  —  to  nije  baklja  praskava  i 
krvava,  to  je  oganj,  na  kojem  proživljena  i  propaćena  refleksija  svijetli  u  širokom 
krugu.  Vulkan  4«.  god.  šiknuo  je  visoko,  visoko,  a  po  naglo  prigušenom  milieu-u 
padaju  velike  iskre  vjetrom  uzvitlane,  —  sve  uvijek  crvene,  bijele  i  plave ... 

„Duša  Preradova  predala  je  izmedju  neba  i  zemlje,  on  je  plivao  svemirom, 
uživao  je  u  onoj  nadzemaljskoj,  čarnoj  poeziji,  no  on  je  i  kao  pravi  sin  zemlje  stupao 
stazom  zemaljskom,  pa  je  i  tu  našao  točaka,  koje  su  ga  k  sebi  mamile  ...  On  pjeva 
zemlji,  majci  svojoj,  pjeva  ljubavi,  pjeva  smrti,  u  hiljadu  i  hiljadu  različitih  tra- 
kova prelijeva  se  njegova  velika,  pjesnička  duša ...  * 

I  sve  se  više  misli  nadavaju,  što  se  dublje  zalazi  u  njegov  svijet  poezije,  onaj 
čarobni  vrt,  gdje  nema  biljke,  kojoj  ne  bi  izbilo  korijenje  iz  soka  domorodne  naše 
grude,  gdje  se  nad  svim  tim  plemenitim  biljkama  prostire  blagi  miris  Preradoveduše, 
koji  čovjeka,  kad  jednom  samo  u  taj  mirisni  vrt  zaviri,  ksebi  primami  i  on  se  očaran 
i  opojen  ovim  dahom  klanja  i  obožava  genij  njegov,  koji  je  vječan  i  nedostiživ ! 

Svršio  je.  Tišina  je  zavladala.  One  je  vatre  u  njegovim  očima  nestalo.  Sa 
posljednjim  riječima  kao  da  jedogorjela.  Što  je  najljepše  mislio  i  osjećao,  to  je  rekao 
—  više  mu  nije  ništa  ostalo  na  duši.  Činio  se  smiren.  Malo  kasnije  stupao  je  pognute 

glave  na  čelu  povorke  s  vijencem  u  ruci,  kojim  je  okitio  pjesnikov  spomenik.  

Onako,  kako  sam  ga  onda  vidjela,  ponijela  sam  ga  u  duši  za  život.  Kad  tko  spo- 
mene ime  njegovo,  odmah  se  stvori  preda  mnom  jedna  te  ista  slika :  vidim  ga,  kako 
stoji  na  povišenom  mjestu,  uzdignut  nad  svjetinu,  a  živim  svojim  očima  gleda  nekud 
nad  glave  ljudske,  nad  život,  tamo  nekud,  odakle  bi  imalo  doći  „više  pravde, 
više  i  kruha  slobode  i  vidjela"  . . . 

Ti  si  pao !  Naše  sunce  pada, 
Našoj  pjesmi  gasne  biela  zora 
I  za  Tobom  ciela  zemlja  jada 
Od  Dunava  sve  do  sinjeg  mora. 


Oj  vrati  nam  vrati  crna  tamo 
Našeg  diva,  hude  smo  ti  sreće, 
Teško  nam  je  pomisliti  samo. 
Da  nam  više  propjevati  neće  ! 


Moja  vila  sirotica  pusta 


Strahimire  Silvije  i  brate 
Našoj  pjesmi  noć  se  diže  niema, 
Moja  vila  traži  pozdrav  za  te, 
Al  od  boli  niti  suza  nema ! 


Tvojem  odru  doletjela  plaha, 
1  u  Tvoja  zagleda  se  usta 
Umuknula  mrtva  i  bez  daha. 


V.  TREŠČEC:  SILVIJEVOM  SJENU 


Kad  sam,  još  djačetom,  čitao  pjesme  Silvija  Strahimira  Kranjčevića,  u  mom 
se  mozgu  s  tim  zvučnim  imenom  spajahu  živahne  predodžhe  o  gordom  gnijezdu 
senjskih  sokolova  ;  o  burnom  senjskom  moru,  mutnom  od  krvce  mletačke  i  uskočke  ; 

0  vili  Velebita,  što  bodri  i  tješi  senjske  junake,  —  a  sam  pjesnik  izlazio  mi  u  mašti 
kao  kakav  Šenoin  Uskok  :  silna  pojava,  što  očima  siječe,  a  već  brcima  stresa  kosti 
tankih  i  finih  Mlečića ! 

Onda  se  s  njim  upoznadoh  1891-  u  Sarajevu,  lznenadjenje  bijaše  veliko,  ali 
mu  zauzetna  pojava  pjesnikova  ne  dade,  da  se  snadje  i  razvije,  tako  bi  odmah 
čovjeka  predobio.  On  je  već  onda  bio  priznat  i  —  koliko  je  to  u  nas  moguće  — 
slavljen  pjesnik,  a  ja  bijah  tek  počeo  da  o  našim  muslimanima  u  Bosni  donosim 
prikaze,  koji  se  nijesu  baš  podudarali  s  tradicijom  u  nas,  ali  su  odgovarali  zbilji. 

1  odmah  on,  koji  ne  poznavaše  jala,  a  svaki  polet  na  književnom  polju  svojom 
velikom  ljubavlju  susretaše,  —  pohvali  i  obodri  početnika.  Raspredosmo  raz- 
govor, u  kojemu  ono  njegovo  sjajno  oko  otkrivaše  sve  bogatstvo  duše,  svu  finoću 
osjećanja,  a  vrelo  i  veliko  srce.  Ta,  ovo  nije  Uskok,  ta,  ovo  je  prije  fini  i  ugladjeni 
MleČić,  koji  je  duh  svoj  obogatio  draguljima  cijeloga  svijeta  : . . . 

Pred  tri  mjeseca,  nekoliko  dana  iza  Miletićeve  smrti,  zadnji  ga  put  vidjeli. 
Sa  zebnjom  u  srcu  išao  sam  njemu.  Ta,  istom  nam  ugasnu  jedna  sjajna  luč  na- 
rodnoga života,  a  već  se  crne  kreljuti  neumitne  smrti  razmahuju  nad  drugom 
luči,  isto  tako  žarkom,  isto  tako  predvodnom,  kao  što  je  ona  prva  bila  !  No,  na 
svoje  čudo  i  radost  nadjoh  našega  velikog  pjesnika  svježa  i  vesela  i  on  mi  čvrsto 
obeća,  da  će  na  liječenje  u  VVildungen,  čim  mu  to  sile  dopuste.  Našao  sam  ga  do- 
duše oslabljela,  omršavljela,  ali  ono  njegovo  krasno  čelo,  na  kom  sam  uvijek  gledao 
sjaj  ,,deus-a  in  eo",  bijaše  vedro,  a  ono  nezaboravno  mi  oko  genija  iskrilo  se  pro- 
metejskim  sjajem,  kako  sam  ga  samo  u  njega  našao.  Živo  debatiraše  kao  nekad, 
dosjetljivo  sipaše  svoje  bistre  rečenice  ;  još  je  samo  trebalo,  da  svojim  neobičnim 
govorničkim  darom  ispusti  kaku  „govoranciju"  o  čemu  god,  ali  savršeno;  ili, 
da  nam  svojim  pojastim  grlom  nešto  zapjeva,  kao  nekad,  —  pa  nitko  od  nas,  što 
stajasmo  oko  njegova  kreveta,  ne  bi  ni  pomislio,  da  je  kod  teškog  bolesnika,  a 
kamo  li  poslutio,  da  ga  za  malo  dana  ne  će  biti !  Pa  ipak  i  on,  koji  se  odupirao, 

trpljivo  snosio,  junački  borio  svega  svoga  kratkog  vijeka  no  punog  života  i  rada,  — 
„najposlije  položi  oružje"  i  smiri  se. 

Zaliti  nam  se  je  na  sudbinu,  koja  nam  prije  reda,  a  u  tako  kratkom  razmaku 
ote  dva  najsjajnija  uma,  ali  na  smrt  Silvijevu  ne  treba  se  žaliti.  Ona  je  tu  doSIa 
dobra,  blaga  osloboditeljica,  zadnji  melem  mučeniku.  No  kao  što  nije  duga,  teška 
bolest,  ni  mrcvarenje  onoga  izmučenoga  tijela,  ni  raspinjanje  onoga  duha  moglo  da 
uništi  genija,  tako  ni  smrt  nije  izbrisala  s  njegova  sjajnoga  čela  aureole  pjesnika 
—  proroka  narodnog,  jer  je  ostala  živ  spomen  svih  nas,  koji  ga  poznadosmo,  jer  će 
živjeti  u  srcima  svih  onih,  koji  mogu  da  shvate  i  u  dušu  prenesu  njegovu  poeziju. 

T.  ALAUPOVIĆ:  GROBU  SILVIJEVU 

Stante,  i  ne  plačite !  —  On  je  plako  dosta 
Besmislen  život,  svijet  —  čemer  ovi 
I  pao  je  slomljen  svetoduhim  bolom, 
Što  ga  jutro  radja  a  noć  gluha  novi. 
Ostavite  suze  jeftine  i  mlake, 
Opašite  bedra  milošću  i  snagom, 
Da  vam  misd  može  visu  nad  oblake 
Za  istinom  svetom,  za  svjetlošću  dragom. 

Pa  s  vedrine  čiste  vidjet  ćete  dolje 
Jedan  humak  grobni,  oltar  i  ognjište, 
Gdje  za  vječnost  žrtve  pale  se  i  gore, 
Ljute  suze  trune,  grdne  rane  pište. 
Sad  se  trepet  čuje  krila  preplašena, 
2ivot  sad  i  snaga  smije  se  i  plače 
I  na  umor  teški  pada  laka  sjena  — 
Pjesnikovo  srce  od  smrti  je  jače  ! . . . 

Dolazite  amo  žuljevi  krvavi, 
Što  vam  znoj  i  muku  gavranovi  grnu ; 
I  ti,  jadan  brate,  što  povijaš  ledja, 
Sijući  i  topeć  tudju  zemlju  crnu  ; 
Amo  svećenici  pravde  i  istine, 
Što  za  čemer  suze  i  gorčinu  znate  ; 
Amo  izmoreni  kroz  debele  tmine, 
Što  za  sv'jetlom  ginuĆ  mučno  tumarate, 

Posjedajte  ovdje  na  tom  mjestu  svetu 
Ko  uz  bedem  tvrdi  umne  sile  naše. 
Zapjevajte  pjesme  slobodne  i  snažne. 
Štono  gamad  vlažnu  trzaju  i  plaše : 
Tu  je  komad  duha  silna,  veličajna, 
Od  božanstva  što  se  otkida  i  lomi 
Pa  se  slijepu  vraća  dan  i  svjetlost  sjajna, 
Grobovi  se  bude,  koracaju  hromi !  — 

Pobratime  dragi,  po  grobnoj  svježini 
Razlila  se  duša  davnog  pobratima 
Pa  tu  svetost  čuva,  zalijeva,  pazi, 
U  amanet  dajuć  mladjim  koljenima: 
Čuvajte  taj  humak  kao  zalog  sveti, 
Gdje  se  takav  pjesnik  borio  i  bio, 
Onaj  narod  nikad  ne  može  umrijeti, 
Za  vječnost  je  dio  sebe  ostavio.  — 

Ljuljala  te  čedom  senjska  bura  britka, 
Pjevao  ti  talas  i  sičuSni  vali. 
Mrtvu  če  ti  šuštit  omorika  vitka 
Sa  bosanskih  gora  —  a  daleki  žali 
čeznut  će  i  željet  da  pjesnika  sreće 
S  tvojim  duhom  rode  u  svjetlijoj  slici, 
čeznut  će  i  željet,  a  pomnjivo  sve  će 
Paćeničke  kosti  čuvat  mučenici. 


JOSIP  KOSOR:  O  SILVMU  STRAHIMIRU  KRANJČEVIĆU 

Sreća  me  obdari,  da  ga  upoznah  za  života  njegova,  nekoliko  dana  prije  one 
kobne  operacije  u  Beču. 

čitavu  večer  provedoh  u  druStvu  njegovu  i  Meštrovića. 

Pjesnik  je  bio  veoma  živahan  i  veseo  u  oči  dalekoga  udesa.  Njegove  bistre, 
svijetle  oči  kao  dvije  najnemirnije  zvijezde  mističnoga  neba  sipahu  iskre  i  duboke 
trake  po  velebnim  gradjevinama,  po  parkovima  i  tonuse  u  beskraj  vrvežno  i 
bujno  osvijetljenih  ulica.  Magnetično  i  sa  sivim  plamečcima  hvatahu  se  grudiju 
predivnih  bečkih  žena  pašući  im  sve  jače  i  intenzivnije  plastičnije  forme. 

Mora  da  su  predodžbe  neobičnim  prostranstvom  grijale  pjesnikovu  dušu  i 
radjajući  strasti,  radjale  vječno  bol  i  bvronsku  požudu  za  jednim  sveženskim 
usnama  . . .  Zato  i  jest  njegov  stih  i  kad  opjevava  ženu  taman  i  svakim  slovom  jeca, 
čas  u  ponor,  čas  u  svemir  ili  se  ukoči  u  grč . . . 

Njegove  su  kretnje  bile  kratke  i  energične,  napoleonske,  sve  je  primao  i  od- 
bijao elektrikom  i  zato  ona  neprispodobiva  dikcija  i  nagli  polet  jači  od  orlova . . . 

A  nikad  većega  djeteta  od  njega.  I  kod  njega  se  obistinjuje  rečenica,  da  su 
umjetnički  geniji,  naivnjaci.  Tako  rekući  za  pol  ure  bili  smo  intimni  i  brbljaliosvemu. 
Sjedili  smo  u  lokalu  za  večerom.  On  je  pio  četvrt  vina  i  tužio  se,  da  ne  smije 
segnuti  za  većom  mjerom.  A  tako  bi  rado  pio  !  Naš  čedni  napitak  začinjao  je  duhan, 
Žene,  umjetnost,  politika,  kako  je  što  palo  na  um,  a  sve  prostosrdno,  otvoreno, 
nenamjerno.  Njegovim  se  licem  osipao  osmijeh  i  jabučice  se  vedro  rumenile. 

Iza  tri  dana  nadjoh  ga  na  bolničkom  logu  na  poluklinici. 

Meštrović  sa  gospodjom  i  djak  Malin  stajali  su  pokraj  njega.  Umorno  je 
pootvorio  oči  i  ja  ga  pozdravih  tiho.  Liječnik  mu  je  zabranio  da  govori. 

Slijedeći  puta  govorio  je  s  velikim  naporom  napominjući,  da  bi  blagoslovio  smrt 
i  samo  daleke  teške  brige  za  ženu  i  dijete  ležale  su  mu  mračno  u  dubokim  očnicama. 

Lice  mu  je  bilo  voštano  a  slabo  tijelo  trzalo  se  od  bola. 

U  vedrijem  stanju  jednog  popodneva,  kad  je  nedjelja  svetački  nadahnula 
bolnicu  nekom  posebnom  atmosferom,  a  s  ulica  iz  sivoga  zraka  čulo  se  otegnuto 
i  daleko  vijanje  vjetra  —  pružio  mi  je  dršćućom  rukom  svoje  „Trzaje"  sa  za- 
pisom —  najdragocjeniji  dar,  Sto  sam  ga  primio  u  svome  životu. 

Ja  se  usudih,  da  ga  upitam  : 

—  Pjesniče,  sklanja  li  se  vila  i  bolnom  logu. 
Trpak  smiješak  proplinu  mu  na  usne : 

—  Ah,  ja  bih  htio  samo  da  još  opjevam  moje  oltare,  to  je  moja  jedina  želja. 
Je  li  poslije  dao  Što  pjesnikov  duh  od  „Oltara"  njegovih,  ne  znam,  nu  spo- 
minjem se  živo  izražaja  njegovih  očiju  i  lica  kad  je  izgovarao  te  riječi. 

Usne  su  mu  zadrhtale,  oči  zaokružile  prostorom  bolnice  a  lice  mijenjalo  boje 
patnje,  dok  nije  prodro  uzdah  dubok  i  svladan.  I  u  taj  tren,  u  taj  veliki  tren 
vidjeh  pred  licem  genija  „prikovana  boga"  hrvatskoga  parnasa. 

Stranim  bolesničkim  posteljama,  k  zelenim  i  izmoždenim  Iješovima  pristu- 
pahu rodbinska  lica  a  mi  padosmo  u  duboku  šutnju  i  ja  mu  tek  kadikad  skromno 
Šaptah  o  vjeri  ozdravljenja,  dok  nijesam  prešao  u  šapat  njegovih  besmrtnih  stihova, 
u  šapat  njegove  magije,  moleći  tako  za  nj  nekoga  naslućenog  dalekog  Stvorca . . . 

Iza  godinu  dana  oštre  bavarske  klime  i  tisuć  sopstvenih  neprilika,  zatekoh 
ga  opet  u  Beču,  u  privatnom  stanu.  Ovaj  krat  je  bdila  nad  njegovim  logom  — 
njegov  angjeo  čuvar,  gospodja  Ela. 

Zahvaljujem  slučaju,  da  sam  tada  vidio  pjesnika  u  prisutnosti  svoje  dobre 
supruge  sretna,  kroz  boli  sretna. 

O  kako  je  zanosno,  kako  skrbno  i  s  koliko  očinske  ljubavi  govorio  o  svojoj 
kćerčici  Višnji,  nježni  otac  i  nježni  suprug. 

Ako  se  ne  varam  od  velikoga  ushita  i  pažnje,  pogoršalo  se  samo  njegovo  zdrav- 
stveno stanje. 

Kad  je  gospodja  Ela  prispjela  u  Beč,  Kranjčević  je  jednim  mahom  „prividno" 
ozdravio.  Otevši  se  logu  htio  je  da  što  bezbrižnije  i  lagodnije  s  družicom  života 
časove  provede,  dajući  se  na  naporne  šetnje  i  nježna  uzbudjenja,  a  to  je  samo 
zaoštrilo  krizu  i  srušilo  ga  iznova  u  postelju. 

Sjećam  se,  da  je  tada  pjesnik  govorio,  da  će  čim  mu  se  položaj  poboljša  krenuti 
u  Bosnu,  nekamo  u  jelove  šume,  gdje  struji  krepki  zrak,  jer  on  mora  da  se  što  prije 
oporavi  a  da  što  duže  poživi  za  svoju  obitelj.  Služba  mu  leži  takodjer  mnogo 
na  savjesti,  jer  treba  da  svoje  što  bolje  obskrbi. 

Plemeniti  i  požrtvovni  Kranjčeviću  .'  Nitko  se  nije  našao  da  te  trgne  iz 
pandža  prebanalnih  briga  za  Tvoj  veliki  duh.  Hrvatska  se  ne  ganu  smotavši  glavu 
pod  novi  porok  . . . 

„I  ko  zar  nije  sudba  htjela, 
Da  ovdje  nadje  svemir  tvoj, 
I  onaj,  komu  krila  smjela 
Prikovali  su  na  propela, 
0  orle  moj.  o  orle  moj !" 

Ovi  stihovi  bit  će  kao  vječni  bat  u  moždjane  našega  skučenog  patriotizma. 
Više  nisam  vidio  Silvija  Strahimira  Kranjčevića,  osim  što  su  mi  ga  doča- 
ravale vizije  i  njegove  pjesme. 

U  časove  maštanja  i  poleta  vidjeh  ga  samotna  kao  čarobnjaka  u  magičnom 
krugu,  gdje  šapće  slatko  i  sladje  o  tajnama  romona  i  ljepote  jezika  roda  i  o  velikoj 
duši  sveslavenskoj,  na  njem  se  vije  skut  plava  etera  i  more  k  čelu  u  propanj  mu 
u  skače,  k  njegovim  vjedjama  svijaju  se  sfere,  a  Hrvatska  jeca  nad  dikom  sina  . . . 

Silvije  Strahimiru  Kranjčeviću  !  Od  sinova  hrvatske  vile  još  niko  ne  poćuti 
dubinom  Tvoje  duše.  Još  niko  žarče  ni  strasnije  ne  ogrli  svoje  grude,  svoga  mora  . . . 
Tvoja  je  riječ  plameni  potez  munje,  razorni  nokat  u  olujni  oblak,  pridisaj  i  jecaj, 
zrcalo  bezdna  i  šapat  zvijezda . . .  Ritam  je  Tvoj  zvon  čekića  zlatnog,  Tvoja  je 
boja  sočna  put  zemlje  ljeti  i  tajna,  goruća  tajna  morskih  harmonija,  a  plastika  Ti 
—  heroj  u  oklopu  i  kip  Starogrka  ! . . .  Silvije  Strahimire,  alem-suzo  naroda  našega  J 

Tvoje  „Izabrane  pjesme"  i  „Trzaji"  trzaju  kroz  sve  duše  literarnoga  na- 
raštaja i  vječno  će  trzati . . . 

Rano  li  nam  u  grob  leže,  rano  prije  „Oltara"  i  prerano  za  svaku  smrt,  željo 
i  neprežaljena  naroda  tugo  f 

Pored  cvijeća  praha  Tvoga,  klecat  će  i  klicat  roda  koljeno,  žurno,  stišano  i 
neutrudno ...  a  kroz  lovor  Ti,  snuždena  i  elegična  vječnost  tužit  će  mrtve  stihove 
„Oltara",  što  ti  ukočiše  patničke  usne . . . 

Silvije  Strahimire  Kranjčeviću,  slava  Ti,  slava  ! 


DRAGUTIN  M.  DOMJANIĆ:  ONKRAJ  GROBA 

KAO  SU  S.  S.  KRANJČSV1ĆA  POKOPALI. 

Pa  kad  se  stiša  sve,  što  naše  srce  lomi, 
Zar  to  je  utjeha,  da  vječni  su  atomi? ! 

Zar  nije  jednako,  jel  jedno  zvieždje  manje, 
II  život  čovječji,  ili  paukovo  tkanje? 

I  ako  uviek  se  ponavlja,  što  je  bilo 

I  borbe  stoljeća  i  što  je  diete  snilo, 

Ko  vode  koluti,  zar  to  je  svrha  svemu? 
Pa  onda  živjeti,  pregarat,  stradat  čemu? ! 

Al  zadnji  krugovi  tik  obale  će  proći  — 
Što  dalje,  il  je  kraj  na  rubu  vječne  noći? 

II  možda  duša  je,  ko  zviezda,  koja  luta, 
Zastranila  u  ovaj  kal  sa  modrog  puta, 

Ko  zraka  sunčana,  na  strati šte  kad  pane, 
Med  gladne  gavrane  i  rane  otrovane  ; 

Pa  možda  svrha  je,  sa  zemlje  da  se  vrati 
U  sunce  vjekovno,  što  vječnu  beskraj  zlati 

Sa  rane  svemirske,  gdje  bol  i  laž  sve  prože 
Da  dodje  Čistija  —  al  samo  ako  može? ! 

DAVORIN  TRSTENJAK:  U  SPOMEN  S.  S.  KRANJČEVIĆU, 
SLOBODNOMU  MISLIOCU 


Uskočki  potomak,  rodjen  na  stijeni,  na  tom  simbolu  stalnosti  i  neodoljive 
snage,  a  gledajući  velebno  more  kako  se  veličajno  talasa,  kako  tutnji  i  udara  o 
stijene,  kako  bijesni  i  kako  se  pjeni,  gledajući  sve  te  veličajne  prirodne  pojave, 
njegova  je  duša  zavoljela  sve  što  je  uzvišeno.  Na  svijet  donese  najljepšu  baštinu 
svojih  djedova :  životnu  eneržiju,  koja  ne  pozna  straha,  a  ne  može  da  miruje,  koja 
hoće  da  stvara,  da  se  napreduje,  da  se  ne  miruje  ;  na  svijet  donese  vedru  glavu 
i  dobro  srce,  srce  koje  posta  oltar,  pred  kim  je  gorjela  vječna  svjetiljka  milosrdja. 
Uzburkano  i  veličajno  more  budi  u  jakoj  duši  uzvišeno  Čuvstvo  i  otvara  vrata 
poezije,  ali  to  more  guta  i  čovjeka,  a  čovječja  nesreća  izaziva  samilost.  Ako  i  uz- 
višeni prirodni  pojavi  donose  čovjeku  nesreću,  ali  oni  siju  u  njegovu  srcu  sjeme, 
iz  koga  niče  najplemenitije  cvijeće,  cvijeće  milosrdja.  Srca  je  Kranjčević  imao 
mnogo,  pače  kako  on  misli  malo  previše.  U  „Uzdahu"  pjeva :  „Tek  da  je  meni 
dao  Bog  —  Ah  srca  manje  mrvu".  On  je  i  pjesnik  patnika  svake  vrste.  U  krasnoj 
pjesmi  „Eli !  Eli !  lami  azavtani4.1  žali,  što  od  davne  žrtve  na  Golgoti  još  ploda 
ne  imade.  I  nema  ga.  Društvene  su  prilike  takve,  da  se  pravica  i  moral  teško  šire. 
Gotovo  dvije  hiljade  godina  prodjoše  od  žrtve  na  Golgoti,  a  sve  je  u  bitnosti,  kako 
je  onda  bilo  ;  promijenio  se  samo  oblik  :  odvedeno  je  „ljudstvo  u  kršćansku  arenu". 
,,U  ime  čovječanstva  i  bratstva  i  slobode"  ubija  se  i  viče  se  hosana  !  „A  pokraj 
krvi  davne  i  ispod  drva  suha  —  Sve  milijuni  vape  :  O  pravice,  o  kruha  !  —  I  tu 
u  sjajnim  ložam,  u  zlatu  i  u  slavi,  —  Pod  v'jencem  i  pod  mitrom  na  debeloj  si 
glavi,  —  Zapremili  ste  i  vi  i  vaše  gospe  b'jele  —  Na  pozornici  sv'jeta  sve  najprve 
fotelje  !  —  I  gledate  u  igru  od  b'jede  i  od  jada,  —  Gdje  čovječanstvo  mučno  k6 

On  pod  drvom  pada  '."  Badava  gorde  kube  i  mramor  Panteona,  —  I  papuče 

od  zlata  i  orgulje  i  zvona  !  —  Badava  tamjan  mnogi  i  ponosni  oltari,  —  Badava 
alem  gori  na  kruni  i  tiari".  Nema  pravice,  nema  slobode,  nema  morala,  a  to  pje- 
snika boli.  A  Šta  se  dogodi  odmah  poslije  žrtve  na  Golgoti?  „Pokradoše  mu  čavle.  — 
to  je  bilo  prvo  !"  Tragika  te  žrtve  boli  pjesnika.  Takav  je  svijet,  a  Kranjčević  ga 
ipak  ljubi  svom  svojom  plemenitom  dušom. 

Kranjčević  je  bio  čovjek  jake  prirode,  pa  ga  prirodni  pojavi  nijesu  zastraši- 
vali, nego  su  baš  uzbudjivali  hrabrost  u  njemu  ;  oni  su  bili  njegovi  prvi  i  najzna- 
menitiji uzgajatelji.  Strah  i  slabost  izvor  je  onoj  poniznoj,  ropskoj  i  najnižoj  re- 
ligioznosti, što  je  vidimo  u  slabića  i  primitivnih  ljudi,  što  ih  potišti  bijeda  i  nevolja. 
On  se  nije  rodio  za  sredovječnoga  popa  i  ne  bi  mogao  da  nosi  tiaru  uz  onu  bijedu. 
Što  je  ima  u  svijetu.  On  se  rodio  da  bude  apostol  slobode  i  pravde,  koji  hoda  bos, 
a  sretan  je,  Sto  može  da  diže  potlačene  i  da  se  bori  za  slobodu  i  sreću  čovječanstva. 

Kranjčević  je  rodjen  za  život  i  slobodu.  Zabludi  u  papinski  Rim  i  poče  učiti 
teologiju.  Zbaci  mantiju  i  vrati  se  u  svijet  i  život.  Drugačije  nije  moglo  da  bude. 
Jak  slobodan  duh  ne  da  se  sapeti.  Kranjčević  i  slovenski  pjesnik  i  slobodni  mi- 
slilac, Aškerc,  vrlo  su  srodni. 

Slobodan  Kranjčevićev  duh  tražio  je  slobodnu  duševnu  hranu.  Slobodne 
•  misli  najviše  su  prijale  i  odgovarale  njegovoj  slobodnoj  duši.  Zato  je  proučavao 
djela  Spencerova,  Buchnerova,  Danvinova,  VVundtova,  Haeckelova,  Draperova. 
i  drugih  slobodoumnih  pisaca.  Tim  se  je  djelima  on  prekalio  i  postao  veliki  slo- 

bodni  mislilac.  Dodje  za  učitelja  u  zabitno  bosansko  selo.  Te  tijesne  seoske  prilike 
nijesu  bile  za  njegovu  poletnu  primorsku  dušu.  Takve  prilike  zakopavaju  slabije 
talente,  ali  ne  zakopavaju  genije.  Kranjčevićeva  eneržija  i  njegov  nemirni  duh 
nije  mu  dao  da  miruje,  nego  je  on  mislio  i  radio,  pa  se  dao  na  prirodne  nauke  i  na 
proučavanje  djela  modernih  mislilaca.  U  seoskoj  tišini  općio  je  s  najmodernijim 
duhovima,  pa  mu  tako  nazori  o  svijetu  postaše  moderni,  a  tako  i  znanstveno  uvje- 
renje. Seoski  učitelj  u  zabiti,  daleko  od  kulturnoga  središta,  ipak  je  moderni  i  slo- 
bodni mislilac  !  Teško  mu  je,  čezne  za  boljim  prilikama,  ali  baš  ta  tegoba  izaziva 
njegovu  otpornu  snagu  na  borbu-  On  duševno  radi,  on  se  pita,  traži  istinu,  on 
sumnja,  a  svojim  slobodnim  mislima,  praćenim  dubokim  osjećajima,  daje  krasan 
pjesnički  oblik.  Ako  Kranjčević  nije  bio  hladni  filozof,  koji  gradi  filozofske  sustave, 
ali  on  je  bio  filozofski  obrazovan,  stojao  je  na  visini  moderne  filozofije,  bio  je  pjesnik- 
filozof.  Na  temeljima,  što  mu  ih  udari  majka  priroda,  dogradjivao  je  Kranjčević 
sam  sebe,  sebe  pjesnika  i  slobodnoga  mislioca  uz  pomoć  prirodnih  nauka,  filozofije 
i  lijepe  knjige.  Najveće  djelo,  što  ga  on  stvori,  je  on  sam,  a  zrcali  se  u  svojim  pje- 
smama. Po  njegovim  djelima  je  njegov  duh  neumrli,  po  tom  on  živi  i  živjet  će 
medju  nama.  On  je  dao  sam  sebe  ne  samo  svome  narodu,  nego  i  svemu  čovje- 
čanstvu. To  je  najveći  dar.  Kranjčević  je  rodjen  i  odgojen  svećenik  istine,  koja 
se  traži  i  nalazi  samo  slobodnom  misli.  On  nije  bio  Čovjek  momenta.  Dugo  je  raz- 
mišljao, dugo  se  borio  duševno,  dugo  sumnjao,  duboko  osjećao,  a  pri  tom  mnogo 
trpio,  mnogo  trošio  svoje  eneržije,  mnogo  je  izgarao,  dok  je  visoke  misli  i  duboke 
osjećaje  iskristalizovao,  dok  su  od  svega  toga  postali  njegovi  Čisti  alemovi.  Onda 
im  je  dao  najljepši  oblik,  onda  su  postali  sjajni,  onda  je  tek  došlo  vrijeme,  da  ih 
rodi  njegova  duša-  Svu  im  je  svoju  snagu  dao,  najbolji  dio  samoga  sebe,  svu  je 
svoju  dušu,  sve  svoje  srce  iscrpao,  pa  kad  je  napisao  koju  pjesmu,  klonuo  je  tje- 
lesno, košto  klone  mati,  kad  od  svoje  krvi  rodi  čedo.  Teške  su  visoke  i  slobodne 
misli.  Teška  je  filozofija,  ali  nad  je  pjesnik  pretopi  u  svojoj  duši,  kad  je  izbrusi 
i  kad  joj  dade  svoj  pjesnički  oblik,  postaje  ona  dragulj  nama  tako  drag,  tako  ra- 
zumljiv, tako  lijep '.  Velika  i  slobodna  misao  radja  samo  veliko  djelo. 

Kranjčević  je  najveći  hrvatski  pjesnik,  mislilac,  dakako  slobodni  mislilac. 
I  Preradović  je  slobodan  duh,  slobodan  mislilac,  ali  Kranjčević  je  moderniji,  on 
je  savremen,  a  savremeni  su  slobodni  mislioci  napredniji  od  onih,  što  ih  rodi  prošlo 
doba.  Pjesnik,  koji  nije  slobodan  mislilac,  praktični  filozof,  ne  može  da  zadovolji 
modernoga  čovjeka,  pa  ako  i  ima  kakvu  pjesničku  žicu.  Verzifikator,  jalov  pjesnik, 
konzervativac,  ne  može  nikako  da  zadovolji  modernoga  čovjeka,  slobodnog  mislioca. 

Naše  su  književne  prilike  danas  tužne.  Sreća  je  naša,  što  nam  dodje  pjesnik 
slobodni  mislilac,  Kranjčević. 

Ne  uči  on  nas  direktno,  namjerice,  njegova  nauka  nijesu  filozofske  rasprave 
ni  puste  propovijedi,  jer  tako  ne  bi  bile  ni  pjesme.  Bile  bi  u  stihove  sputana  proza, 
pa  baš  zato  dosadne  i  odvratne.  Ovakve  kakve  jesu,  jesu  pjesme,  jesu  pravi  este- 
tički  užitak,  a  slobodna  se  misao  iz  njih  sama  ukazuje  i  to  u  svojoj  uzvišenoj  lje- 
poti. Tko  nije  sam  slobodouman,  ostat  će  hladan  uz  Kranjčevićeve  najslobodnije 
misli,  a  tko  slobodnije  misli,  otkrivaju  mu  se  Kranjčevićeve  misli  u  onoj  svjet- 
losti, koju  je  tek  naslućivao.  Po  tom  je  pjesnik  Kranjčević  i  velik  učitelj  slobodne 
misli,  pedagog.  On  nas  uči  i  uzgaja,  a  da  mi  to  i  ne  osjećamo  i  ne  znamo.  Učitelj, 
koji  to  umije,  pravi  je  umjetnik  i  najbolje  uspjeva. 

Što  je  obzorje  slobodne  misli  u  koga  čovjeka  veće,  to  mu  je  obzorje  religije 
manje.  Gdje  slobodna  misao  stane,  pita,  a  ne  može  da  odgovori,  tu  iza  upitnika 
počinje  religija.  U  pjesmi  „Zadnji  Adam"  pjeva  KranjČević  kako  umire  zadnji 
čovjek,  te  veli :  „Na  tvrdi  led  mu  mrtva  glava  pada,  —  Ko  pitanje  što  odgovora 
nema ...  —  A  bPjedim  noktom  zadnje  što  je  mako :  —  Napisao  je  u  led  —  upitnik!'4 
Taj  upitnik  stoji  na  granici  znanosti,  a  pripada  vjeri. 

Slobodni  mislilac,  KranjČević,  je  pred  svoju  smrt  molio  i  zaklinjao  svoje  pri- 
jatelje, da  drže  daleko  od  njega  popove,  jer  će  oni  pokušati  da  ga  slaba  prinukaju 
na  čine,  koje  on  drži  nespojivima  sa  svojim  uvjerenjem.  Jednomu  je  prijatelju 
kazao :  „Vidiš,  ljudi  pred  smrt  obično  postaju  nabožni,  a  ja,  što  više  razmišljam, 
to  manje  mogu  da  vjerujem".  Čovjek  pred  smrt  oslabi,  a  i  plaši  se,  a  strah  i  slabost 
jesu  izvori  religije,  a  KranjČevićev  jak  i  slobodan  duh  nije  skrenuo  sa  svoga  puta. 
KranjČević  je  ležao  pol  godine  na  bečkoj  klinici.  Dvorile  su  ga  „milosrdne  sestre". 

0  Uskrsu  nagovarale  ga  na  sve  načine,  da  se  ispovijedi  i  pričesti,  ali  on  nije  htio. 
On  ostade  vjeran  svome  slobodoumnome  uvjerenju.  I  nastupi  „božja  kazna"  : 
katetri  nijesu  bili  više  čisti,  kako  bi  morali  biti,  pa  je  radi  toga  nastupilo  gnojenje. 
Stanje  se  je  njegovo  pogoršalo,  a  opatice  mu  u  lice  govorile,  da  je  to  božja  kazna 
zato,  što  se  nije  pričestio.  Može  li  da  bude  veće  okrutnosti  na  samrtnu  času?  ! 
Gdje  je  tu  duh  Isusov  i  njegova  ljubav? !  O,  strašne  li  su  opsjene  i  zablude  pri- 
mitivna čovjeka !  A  taj  još  hoće  da  bude  učitelj  i  spasitelj  čovječanstva? '. 

KranjČević  je  svoje  slobodno  uvjerenje  odnio  u  grob.  Slavimo  ga  zato,  Što  je 
bio  tako  jak. 

Pjesnik  je  tražio  jake  i  uzvišene  prizore.  Poznata  je  senjska  bura.  Kad  je 
ona  najviše  urlala  u  Senju,  KranjČević  je  najvolio  šetati  po  ulicama,  boriti  se  protiv 
nje  i  disati  na  puna  pluća.  Kad  se  je  vozio  parobrodom,  stao  je  sprijeda  na  udaru 
vjetru,  ruke  turio  u  džepove,  pa  uživao.  Snaga  vjetra  i  parobroda,  koji  juri  naprijed, 
godila  je  njegovu  Čuvstvu  uzvišenosti  i  njegovoj  eneržiji. 

KranjČević  shvaća  svijet  i  život  posve  moderno.  Nije  bezbožac,  samo  ne  pozna 
osobnoga  Boga.  Njemu  nije  Bog  nemoćni  starac  duge  bijele  brade.  On  teži  da 
ga  spozna,  a  ne  vjeruje,  da  će  ga  Bog  toga  radi  kazniti,  pa  veli :  „Gospode,  zar 
ćeš  kazniti  volju,  kojom  te  žudim?"  Njegov  Bog  je  Sveduh  ili  Tvorac,  koji  ne 
kazni  onoga,  koji  traži  istinu.  To  traženje  je  prirodno,  čovjeku  uredjeno,  a  izvor 
svemu  napretku  i  razvoju.  Sveduh  je  njemu  onaj  viši  poredak  svijeta.  KranjČević 
jasno  kaže,  da  se  ne  radi  o  tom,  da  se  onomu  tajnom  principu  svijeta  i  života  kadi 
tamjan,  niti  pjeva  pokornički  psalam,  jer  to  smeta,  da  se  ne  može  da  čuje  istina. 

Traženje  istine  najplemenitiji  je  čovječji  posao,  a  toga  nema  bez  slobode  misli. 
Slobodnom  misli  oslobadja  se  čovjek  duševnoga  robstva,  razpršuju  se  zablude 

1  one  tvorevine  mašte,  koje  stvori  primitivni  čovjek  sebi  na  utjehu,  kad  ga  je  zastra- 
šivala priroda,  kad  se  osjećao  slab,  kad  je  lutao  u  duševnoj  tmini,  kad  se  je  varao. 

KranjČević  zna,  da  se  u  prirodi  sve  razvija  i  da  ništa  ne  propada  nego  mienja 
samo  svoj  oblik.  On  zna,  da  će  nestati  čovjeka  i  zemlje  i  da  će  sve  uzkrsnuti  na  novi 
život,  te  pjeva  u  zadnjem  Adamu  :  ,,A  pod  njom  (ledenom  grudom)  spava  kao  luda 
sanja  —  Sve,  što  je  bilo,  da  isprazno  prodje.  —  Nov  kaos  mutni  do  —  drugog  iz- 
danja!" Kakav  bi  to  život  bio,  da  čovjek  dodje  do  potpuna  savršenstva,  pak  da  samo 
mirno  uživa?!  I  zemlja  i  Čovjek  postat  će  opet  kaos,  iz  kojega  će  se  razvijati  novi 
život,  nove  težnje  za  istinom  i  razvojem. 

JOSIP  MILIČIĆ:  SUMNJA 

S.  S.  KBANJČETIĆU. 


I  je  1'  to  tako  i  mora  li  to  biti? 
U  lance  sputat  svoj  sopstveni  duh 

I  ići  kuda  utrieše  ti  put 

Do  raja,  gdjeno  zlatne  zviezde  niču? 
Ja  valjda  sumnjat  ne  sm'jem, 
Da  T  ono  doli  oko  božje  sinu 

II  samo  zviezda?  —  Da  V  kroz  ljudski  dom 

I  kroza  mrak  i  bezglasnu  tišinu 
Gromori  božji  glas, 

II  samo  tutnji  grom? 

Je  li  to  tako?  —  pitam  sviju  vas, 
Što  no  za  ljubav  komadića  raja 
Kidate  cvieće,  što  vam  srcem  klije. 
Pa  puni  suza,  puni  uzdisaja 
Strepite  uviek,  da  se  carstvo  božje 
Već  dosad  cielo  ispunilo  nije, 
Pred  nosom,  da  vam  ne  zatvore  raj : 
Je  li  to  tako  i  mora  li  to  biti? 
Ja  otkad  nadjoh  čudnu  neku  drugu 
Već  otad  jedno,  samo  jedno  znam : 
Kad  oko  mene  mrkla  pade  noć 
i  ne  znam  kuda  moj  me  vodi  put, 
Da  sumnjam,  da  li  u  dubokoj  tmini 
To  sinu  svietlo  sa  svjetionika, 
II  časoviti  divljeg  ognja  plam  ! 
To  velim  vam  ! 

A  tebi,  što  no  rastrgnuta  srca 
Rad  Sumnje  pade,  ječi  ovaj  glas, 
K6  pean  gordi  veljih  pobjednika 
Nad  poljem,  gdje  se  silna  proli  krvca 
Za  dom,  za  rod  i  misd  i  svih  nas! 


DR.  KARLO  HORVAT :  KRANJČEVIĆ  U  RIMU 

Velecijenjeni  gosp.  profesore  ! 

Po  Vašoj  želji  popitao  sam  se  za  podatke  o  životu  našega  neumrloga  Silvija, 
dok  je  boravio  u  Rimu.  Nažalost  ti  su  podaci  veoma  neznatni  i  to  jedno  zbog  nje- 
gova veoma  kratka  boravka  ovdje,  a  drugo  što  se  u  zavodu,  u  kojem  je  on  boravio, 
mijenjaju  i  pitomci  i  p«  g'avari,  pak  danas  nema  od  ondašnjih  poglavara  nikoga, 
koji  bi  u  njego. o  vrijeme  boravio  i  o  njemu  što  znao.  U  katalogu  ;  ilomaca  ko- 
legija germanijskoga  u  Rimu  zabilježeno  je,  da  je  Kranjčević  došao  u  Germanik 
u  novembru  god.  1883.,  a  na  preporuku  tadanjega  senjskoga  biskupa  Jurja  Po- 

silovića,  no  da  je  već  nakon  6  mjeseci  iz  zavoda  istupio*.  U  opasci  je  kod  nje- 
gova imena  pribilježio  netko  (jamačno  tadanji  rektor  poslije  njegova  istupa)  ovo  : 
„Juvenis  ingenii  boni,  sed  animi  levis,  qui  ad  sacerdotium  suscipiendum  non 
erat  aptus". 

Kako  sam  bio  dobar  prijatelj  sa  Silvijem,  te  smo  se  posjećivali  i  u  Zagrebu 
i  u  Sarajevu,  došli  smo  jednom  i  na  ovo  pitanje,  a  on  mi  je  na  upit  zašto  je  istupio 
iz  germanika  odgovorio :  „Istupio  sam,  jer  nijesam  ćutio  zvanja  za  teški  sve- 
ćenički stalež  i  volio  sam  poslije  toga  gladovati,  a  nagladovao  sam  se  poslije  tog 
dosta  u  ovoj  kući  (tu  mi  je  pokazao  kuću,  u  kojoj  je  na  tavanu  u  Zagrebu  sta- 
novao, kad  se  vratio  iz  Rima.  To  je  druga  ili  treća  kuća  od  Katkićeve  ljekarne 
na  desno,  blizu  gostione  k  Cesarcu),  nego  da  budem  ono  zašto  nijesam  imao  zvanja". 
A  onda  je  dodao  dalje :  ,,l  u  ovom  starom  domu,  ondje  tamo  na  tavanu  niknule 
su  moje  prve  pjesme.  Ovdje  sam  sanjario,  odavle  letila  je  moja  misao  često  u  Dja- 
kovo  k  velikome  biskupu*4.  I  tako  je  nastavljao  dalje  zanoseći  se  u  ono  idejalno 
svoje  prošlo  doba. 

Kako  vidite  g.  profesore,  ja  Vam  kraj  najbolje  volje  ne  znam  iz  Rima  ništa 
više,  nego  ono  što  naznačih.  Valjalo  bi  upitati  kojega  od  njegovih  tadanjih  kolega 
u  zavodu.  Možda  bi  Što  više  znao  g.  dr.  Volović  ili  g.  dr.  Jambreković,  jer  prvi 
je  jamačno  bio  s  njim  u  zavodu,  a  drugi  čini  mi  se  godinu  dana  iza  njega.  Netko 
mi  je  jednom  zgodom  rekao,  da  je  bio  vazda  zamišljen  i  živio  sam  za  sebe,  ako 
je  tako  zbilja  bilo,  to  nama,  koji  ga  pobliže  znamo,  nije  nimalo  čudnovato,  ta 
Silvije  je  i  u  crvenoj**  halji  bio  pjesnik,  pa  je  to  i  njegovoj  naravi  najbolje  od- 
govaralo. 


BOŽO  LOVRIĆ:  STRIJELAC 

PRIKAZANO  SILTIJV  STIAHIMIRU  KRANJČEVIĆU. 

Noć  se  spustila  kao  gnjusni  zid,  po  kome  gmižu  otrovni  jakrebi,  plaze  hladne 
zmije,  a  kusasti  se  gušteri  ležu.  Na  nebu  ni  traga  zvijezdama,  utonule  su  u  krvavoj 
magli,  što  se  poput  dima  puši  sa  sviju  strana  horizonta.  To  gori  čitav  svijet, 
ali  se  još  nije  prvi  plamen  uzvinuo,  već  suklja  dim,  krvavi  dim,  ožaren  od  vatre, 
što  će  odjedamput  buknuti  u  sto  žarkih  plamenova. 

Kraj  zida  noći  stoji  gola  žena.  Njezin  plašt  je  duga,  crvena  kosa :  rek  bi 
savilo  se  oko  njezine  glave,  vrata,  plećiju  i  bokova  klupko  krvavih  zmija.  Ne  sikću, 
jer  su  opite  od  mirisa  njezina  tijela,  ali  da  se  najljepše  i  najnevinije  dijete  do- 
takne njezine  puti,  one  bi  ga  ljutim  žalcima  ubile.  A  ta  se  žena,  čije  su  dojke 
tvrd  je  od  mramora,  a  vršci  oštriji  od  koplja,  zove  Slava. 

Onkraj  zida  noći  diže  se  kula  visoka,  nehotična.  Ona  reže  usijano  nebo,  a  staro 
izbočeno  kamenje  i  krunište  avetno  se  crni.  Na  najviši  zub  kruništa  uspeo  se  u  že- 
ljeznom oklopu  bezimenj  strijelac.  U  ruci  mu  jedan  luk,  a  drugoj  strjelica, 
niz  široka  pleća  zveči  mu  tobolac.  Strijelac  se  zagledao  u  noć  i  požar  i  onda  nategnu 
tetivu  i  prva  strjelica  zazuji.  Prodje  hip,  Čuo  se  očajni  krič  i  opet  mir,  besko- 

•  Tih  6  mjeseci  slušao  je  Kranjčević  na  rimskoj  papinskoj  univerzi  „Greporianum" :  filozofiju. 
Gerraanici  nose  potpuno  crvene  reverendc,  zato  ih  ovdje  zovu  „piccoli  cardinali4*. 

načni  mir  da  si  mogao  čuti  kako  po  gn  jušnom  zidu  noći  gmižu  otrovni  jakrebi. 
Strijelac  je  sada  na  oči  nadvio  ruke  i  posegnuo  za  drugom  strjelicom.  Za  njom 
se  opet  čuo  očajni  krič,  a  lice  je  strijelca  nepomično,  ne  odaje  ni  radosti  ni  tuge: 
kao  da  je  u  kremenu  isklesano.  Dugo  su  zujile  strijele  rušeći  beskonačni  mir, 
a  gola  je  žena  kraj  zida  noći  drhtala,  a  od  užasa  glasa  odala  nije,  da  ne  pro- 
budi utvare,  što  se  ugnjezdiše  u  ljudskim  stanovima. 

Kad  se  iz  krvava  dima  uzvinuo  prvi  plamen,  a  požar  se  razlio  oko  horizonta 
kao  goruća  rijeka,  čiji  je  izvor  i  uvir  u  paklu  —  tad  je  strijelac  u  željeznom 
oklopu  dig6  tri  put  svoj  štit  prama  nebu  i  bacio  ga  s  kruništa  kule  u  dno  po- 
nora, što  je  s  ta  lasima  mraka  poput  crna  jezera  oplakivao  grebene,  na  kojima 
se  dizala  nehotična  kula.  Štit  udre  u  vrh  pećine,  ona  planu  i  ugasi  se.  Zatim 
je  strijelac  uzeo  svoju  zadnju  strijelu,  dugo  je  natezao  tetivu  i  mjerio  okom,  a 
gola  žena  još  jače  zađrhta  i  sklopi  vjedje.  Vrh  ju  strjelice  pogodi  u  sred  srijede 
srca.  Strijelac  je  dugo  čekao  smrtonosni  vapaj :  njegovo  se  nepomično  lice  od 
tuge  smrknulo. 

Požar  je  sve  više  rastao  i  harao,  a  iz  goruće  rijeke  granulo  krvavo,  veličajno 
sunce  i  ono  bijaše  Hristova  aureola.  Ukazao  se  Hrist,  da  položi  ruke,  što  bijahu 
slične  trakama,  na  glavu  umirućega  strijelca,  f  zjenicu  mu  preli  suza  i  kroz  nju 
vidje  dugu,  što  spaja  nebo  i  zemlju. 


IZO  LANOV:  IZ  „PORUKA  UREDNIŠTVA" 

Gospodja  Ela  Kranjčević,  supruga  slavnoga  Silvija,  piše  u  „Beharu"  o  svome 
mužu :  „Kao  učitelj,  a  kasnije  kao  urednik  „Nade",  uvijek  je  Silvije  svoju  duž- 
nost, svoju  službu  do  skrajnosti  savjesno  vršio . . .  Mnogi  književnik,  mnogi  pjes- 
nik morat  će  dušom  posvjedočiti,  da  mu  je  Kranjčević  znao  radnje  za  „Nadu"  iz 
temelja  preraditi  i  poljepšati,  što  se  tiče  sadržaja  i  oblika." 

Stavljam  ove  riječi  na  čelo  svoga  pomena,  da  i  ja  „dušom"  posvjedočim  nji- 
hovu istinitost,  i  ako  nijesam  bio  dotle  autorom  nikakve  književne  radnje,  kad 
sam  kao  neiskusan  poletarac  počeo  šiljati  svoje  nedozrele  sastavke  na  uredništvo 
sarajevske  „Nade".  Bilo  je  to  upravo  posljednjih  godišta  „Nadina"  života,  a  zad- 
njega poljeća  mojih  srednjoškolskih  nauka. 

I  ja  sam  tada,  kao  i  većina  drugih  u  onim  godinama  nadobudna  snatrenja, 
obožavao  strane  i  domaće  pjesnike,  pohlepno  čitao  njihova  djela  i  —  što  je  u  tome 
stadiju  gotovo  neminovno  za  svakoga  idealnijega  djaka,  izvodio  prve  kušnje  u 
pjesničkim  uzletima. 

Još  mi  je  živo  u  pameti  ono  bojažljivo  uzbudjenje,  kojim  sam  čekao  riješenje 
sudbine  nad  svojim  prvim  rukopisom  kod  uredništva  sarajevskoga  lista.  To  moje 
iščekivanje  bilo  je  tim  bojazljivije  i  tim  nestrpljivije,  što  sam  znao,  da  je  u  tom 
uredništvenom  dikasteriju  sudac  glavom  Silvije  Kranjčević,  veliki  pjesnik,  onaj, 
koji  je  dotle  svojim  pjesmama  u  „Vijencu"  i  drugdje  znao  najsnažnije  potresti 
moje  srce.  Kako  će  on,  on  glavom,  suditi  mojoj  nedonoščadi  ?  što  će  kazati  o  njima? 
Hoće  li  uopće  odgovoriti  riječ  dvije  u  službenim  „Porukama  Uredništva",  ili  će 
možda  grobnim  mukom  izreći  najtežu  osudu  za  svakoga  početnika,  pokopati  mu 
zauvijek  pjesničke  nade  pod  papirnatu  gomilu  proždrljiva  koša  ?  Jer  nije  bilo 

ovdje  sve  jedno,  tko  je  taj  sudac.  Da  mi  prva  bude  tiskana,  ej  to  je  bilo  i  previše 
očekivati . . .  ;  takovih  pretenzija  nijesam  ja  odmah  gojio,  a  nijesam  ih  pred  njim, 
Kranjčevićem,  činilo  mi  se,  ni  smio  imati.  Tek  jedna  skromna  željica  s  izvjedlji- 
vosti :  što  će  on,  baš  on,  kazati,  i  hoće  li  što  kazali  ?  a  onda  ćemo  vidjeti  

Ne  prošla  ni  dobra  sedmica  dana,  kad  već  u  narednom  broju  lista  stoji  crno 
na  bijelu  „Poruka"  pod  inicijalima  moga  potpisa :  ,,U  vas  imade  dara ;  ali  još 
nema  forme.  Preradite  i  šaljite  onda".  Odanuh  od  teške  more,  koja  mi  je  dotle  pri- 
tiskala  srce.  Sad  sam  već  bio  na  čistu,  da  bih  mogao  nešto  i  napisati,  što  bi  Kranj- 
čević  proglasio  za  vrijedno,  da  se  tiska.  Da  to  postignem,  bijaše  od  tada  najpreči 
cilj  moga  stihotvorskog  nastojanja.  1  uložih  sve  svoje  ondašnje  pjesničko  umjeće 
u  tu  rabotu ;  ali  ne  išlo  ipak ...  Na  jednu  na  drugu,  na  treću  i  četvrtu  pošiljku 
—  sve  većinom  iste  stvari,  preradjivane  i  ispravljene  —  slijedila  je  odmah  gotova 
„Poruka"  s  pohvalama  i  zamjerkama  kao  na  početku :  komplimenat  na  vratima, 
ali  ne  ćeš  unutra !  Jedan  sam  put  bio  „jezično  neukusan  radi  rime" ;  drugda  mi 
stihovi  nijesu  bili  „posve  pravilni"  ;  negdje  ni  sadržaj  nije  bio  „harmonično  do 
kraja  razvijen",  pa  se  dalje  još  kazivalo :  „to  bi  bila,  u  koliko  prosudismo,  naj- 
glavnija  mana  kod  vas  ;  ali  se  te  malenkosti  lako  prebrode"  ;  „šaljite  nam  i  dalje"  ; 
„u  vas  imade  dara  i  —  što  nam  je  najmilije,  vi  pjevate  po  duši  iskreno ;  ali  ipak 
fali ...  to  i  to"  „ako  od  nas  ne  zavisi  dar,  a  ono  zavisi  kultura  toga  dara"  ;  „spram 
toga  mogli  biste  dotjerati  sve,  što  nam  dosele  poslaste". 

čisto  je  bilo  već  kadro  da  me  natjera  u  očaj  to  i  takovo  poručivanje :  on  od- 
bija i  opeta  traži  natrag  te  iste  odbijene  stvari,  a  ja  svaki  put  glatčaj,  dotjeraj, 
prebiri  na  sitno  i  na  tanko,  poravnjivaj,  zalizuj,  da  već  nikako  ne  možeš  bolje 
pa  ipak  —  sve  badava  !  Dodijalo  već  i  meni  samome  to  Šil janje  i  to  vječno  prena- 
činanje.  Na  mahove  bi  mi  se  urednikovo  odbijanje  pričinilo  i  prestrogim,  da  ne 
rečem  nepravednim,  a  činilo  bi  mi  se  to  osobito  onda,  kad  bih  uporedjivao  svoje 
odbijene  sastavke  s  onima  drugih  pisaca,  što  bi  u  narednim  brojevima  izlazili  u 
„Nadi".  „Ta  ja  za  takovo  Šta  ne  bih  ni  svoga  potpisa  dao  !"  znao  bih  planuti 
sam  u  sebi  gnjevom  časomična  prosvjeda  na  tu  bajagi  nepravicu ...  Ali  za  čas, 
promislivši  malko  bolje,  ostajati  uvjeren  o  protivnome  :  Ta  tko  da  je  mojim  poku- 
šajima nepravedan  ?  Zar  to  onaj,  koji  se  prema  meni  pokazuje  toliko  snošljiv  i 
strpljiv,  da  mu  nije  još  dodijalo  čitati  moju  drugu,  treću,  četvrtu  pošiljku,  kojih 
nije  mogao  ni  zašto  upotrebiti,  i  na  svaku  mi  lijepim  preporukama  odgovarati,  i 
svaki  put  tražiti  od  mene,  ne  nove  proizvode  sretnije  ruke,  nego  baš  one  iste  bolesne 
prvijence,  koje  mi  je  bilo  poboljšati  prema  neznatnim  zahtjevima  njegova  recepta  ? 

Koji  put  mi  se  taj  urednikov  postupak  pričinio  odista  zagonetnim  :  Zašto 
ne  će  da  me  čisto  odbije  ?  Zašto  još  uvijek  poručuje  ?  Zašto  ipak  ne  će,  da  turi 
barem  koju  od  priposlanih,  pa  bila  po  njegovu  sudu  na  njima  i  pogdjekoja  mahna, 
kad  i  onako  izlaze  u  svakome  broju  premnoge  i  premnoge  druge,  koje  baš  nijesu 
sve  savršene  umjetnine  ?  1  konačno  sam  htio  da  ostavim  i  bacim  sve  do  bijesa  ; 
ali  mi  tada  dolazila  nova  utješljiva  misao :  Eh  vidiš ;  on  tiska  drugima  i  lošije,  a 
tvoje  ne  će,  nego  baš  savršeno ;  jer  valjda  drugi  to  uopće  ne  mogu,  a  ti  možeS  '. 

Bilo  ovako  ili  onako,  dognah  nekako  dotle,  da  je  prva  stvar  ušla  u  „Nadine" 
stupce.  Bijaše  to  „Ljubav  mrtvaca".  Poruke  su  s  ovim  izostale  za  uvijek,  ali  je 
za  to  ušla  i  druga  i  treća  i  četvrta . . . 

Danas,  kad  me  vijest  o  preranoj  smrti  našega  neprežaljenoga  Silvija  ispu- 
njuje  tugom,  danas  se  sa  živim  ganućem  sjećam  svojih  djačkih  pokušaja  i  Silvi- 
jevih  mentorskih  naputaka  s  uredničkoga  stola.  Jest !  vršio  je  on  do  skrajnosti 
savjesno  svoju  službu.  Supruga  njegova  kaže  pedagošku  i  redaktorsku,  a  mi  svi 
dodajemo  danas :  vršio  je  tako  uzvišenu  i  tešku  službu  svećenika  u  hramu  naše 
poezije.  Rodio  se,  ustrajao  je  do  konca  i  umro  je  našim  prorokom,  ne  velim  ka- 
kovim vračem  pogadjačem,  koji  buduće  dogadjaje  pogadja  iz  ništa,  nego  onim 
vapijućim  prorokom,  koji  na  veliku  svoju  dušu  i  srce  svoje  natovaruje  boli  i  nade 
svih  nas  kao  svoje  rodjene,  natovaruje  za  naš  otkup  naše  vjekovne  nedaće,  od  nas 
pretrpljene  stoljetne  nepravde,  naše  nezasluženo  ropstvo  i  crne  slutnje  narodne 
naše  budućnosti.  Sve  se  to  odrazuje  kroz  njegovu  veliku  tugu  i  patnje  duševne: 
ne  bi  li  nas  Jeremijin  plač  njegove  muze  prenuo  na  nov  život.  Grjehota,  da  se  je 
Kranjčević  rodio  u  malenom  narodu  kao  što  je  vaš !  —  uskliknuo  je  jedan  ino- 
stranac  saznav  za  veličinu  njegove  poezije.  Kranjčević  je  samo  takav  bio  i  takav 
je  postao,  jer  se  je  rodio  i  jer  je  bio  naš !  —  možemo  svakomu  odvratiti  mi  nje- 
govi sunarodnjaci,  koji  najbolje  dokučujemo  burne  kucaje  njegova  srca,  jer  su 
oni  i  naši  kucaji.  Samo  kao  Hrvat  on  je  kroz  hrvatske  jade  mogao  tako  snažno 
osjećati  i  opće  čovječje  i  čovječanske,  jer  Hrvat  pati  i  strada  kao  malo  koji  narod 
na  svijetu.  I  ne  recite,  da  Kranjčevićeva  poezija  ne  donosi  pozitivnih  ideala  do 
sušta,  beznadna  poricanja  svega.  Kakav  pesimizam,  kakav  ateizam,  kakav  sen- 
timentalizam  ! !  Kranjčević  je  najidealniji  naš  pjesnik,  i  on  je  takav,  jer  su  upravo 
njegovi  ideali  preveliki  i  njegova  hlepnja  za  njima  prekomjerna.  Upravo  u  tom 
njegovom  negativnom  izricanju  i  isticanju  humanitarnih,  narodnih  i  socijalnih 
ideala,  najhitnijih  i  najuzvišenijih  ideala  našega  vremena,  zrcali  se  njegov  idea- 
lizam. Panegiričko  slavljenje  tih  ideala  nije  nikako  snažnije  od  grkog  plača  za 
njima  i  poradi  njih. 

Zanosno  slavljenje  ideala  može  biti  i  komotno  i  neosjećano  i  licumjerno,  dok 
buntovan  krič  očajnika  dere  naše  uši,  para  naša  srca  i  ne  da  nam  mirovati.  Pravde, 
ljubavi,  kruha,  slobode  i  vidjela,  toga  treba,  ako  ikomu  drugomu,  a  to  današnjem 
Hrvatu.  Kad  pjesnikove  goruće  želje  i  njegove  pregorke  tuge  za  tim  idealima  po- 
stanu želje  i  tuge  čitavoga  našega  naroda,  onda  ćemo  mi  znati  probiti  svoj  put  do 
njihova  hrama,  onda  će  ogrijati  i  nas  njihovo  sunce. 


DR.  DRAGUTIN  PROHASKA:  STR  A  HI  MIRU  KRANJČEVIĆU 

Nije  ovdje  moja  namjera,  da  književna  čitaoca  u  v  e  d  e  ni  u  pjesničku  ve- 
ličinu Kranjčevićevu.  Još  je  svjež  grob  pjesnikov,  i  tko  je  duhasavremena  razumije 
će  ga  lako.  Ja  hoću  što  više,  da  Vas  iz  njega  izvedeni  i  da  —  to  mi  je  glavno  — 
pri  tom  upozorim  na  veoma  blizak  izvor  nujnoj  sjetnoj  poeziji  njegovoj,  izvor  — 
svakomu  dohodan. 

Kranjčević  se  razlikuje  od  mnogih  t.  zv.  pesimističkih  pjesnika  u  toni,  što 
je  tendencijozan,  gotovo  didaktičan  i  što  svoju  nauku  može  da  združuje  i  prožima 
s  najvećom  subjektivnom  boli.  To  dvoje  se  inače  rado  ne  spaja.  Refleksivna  lirika 
pesimiste  resignira  više  no  Što  žudi  i  boluje.  U  njega  je  obratno.  U  njega  misao 
kao  da  se  nije  raskrilila  nad  „ništetnosti"  svijeta  zato  da  se  nad  nju  digne  ili  nad 

njom  stoji,  već  zato,  da  se  tiho  nečujno  spušta  u  njezine  dubine.  Borbe,  što  ih 
bije  srce  pjesnikovo,  kristalizuju  se  u  njega  ne  u  času  najvećega  otpora,  nego  tada  — 
kad  s  nekog  umora  i  nemoći  klonu  da  se  izmire. 

Ovo  je  osobni  ton  KranjČevićeve  filozofske  lirike.  On  se  od  borbe  umara  i 
umoran  pjeva. 

Duša  pjesnikova  diljem  života  sve  više  i  više  ustrmila  je  upitljiv  pogled  na 
ono  veliko  jedno  te  isto  u  prirodi  —  na  protivštinuu  njoj.  Nikada  mu  se 
oko  nije  smirilo  na  stvarnoj  pojedinosti,  na  časovitom  veselju,  na  blaženoj  boli  — 
kauzalitet  svemira  nije  mu  dao,  da  se  smiri  —  do  u  poeziji.  Strava,  što  ga  zadaje 
lice  one  zagonetne  sfinge,  gledala  je  u  njega  kao  bijesna  zvijer  u  oči  svojega  plijena. 
Tada  se  nešto  smućuje  čovjek  i  mašta  mu  se  probudi  i  leti  u  utočište  novo  —  izvan 
realne  mogućnosti  u  poeziju.  Na  takov  način  gonila  je  priroda  s  vječnom  svojom 
protivštinom  njega,  da  stvara  oblike  pjesničke,  ne  bi  li  se  njima  utješio.  Vrelo  je 
gorkoj  njegovoj  poeziji  —  bilo  neiscrpivo. 

Čim  moćnije  uznemirivaše  vidjena  protivština  duh  njegov,  tim  bolnije  pla- 
kaše  mu  duša  suze,  što  no  se  izlučivahu  iz  njegove  boli,  kao  Što  se  biserje  izlučuje 
iz  sluzi  ranjene  bisernice.  Površna  kritika  žalila  je,  što  u  jednoj  od  zadnjih  zbirki 
Kranjčevića.  u  „Trzajima"  nema  ništa  „nova",  ništa  „drugo",  nego  uvijek  jtdno 
te  isto,  ono  isto,  krvavo  i  bolno  srce.  No  neka  promisli  Čovjek,  da  se  baš  tomu 
„jednom  te  istomu"  Kranjčević  nije  mogao  oteti  —  ta  ono  je  živac  njegovoj  poeziji. 
Divimo  se  u  Kranjčevića  ne  idejama  njegovim,  one  sačinjavaju  „jedno  te  isto" 
nego  oblicima,  pjesmama,  kojima  ih  uobličuje.  Vječna  protivština  stara  je  priča 
boli  od  sv.  evandjelja  do  Dantea,  do  Goetheova  Fausta,  do  Schopenhauerove  filo- 
zofije, do  Tolstojeva  kršćanstva,  do  Kranjčevićeva  pesimizma.  Ali  individualna 
s  or  m  a,  pod  kojom  se  jedno  te  isto  Dobro  i  Zlo  javlja,  toliko  je  raznolika  koliko 
ima  epoha  u  čovječanstvu,  perioda  u  životu  naroda,  ljudi  u  svijetu.  Čovjek  se  ne 
ponavlja  u  drugom  čovjeku,  ali  kontagium,  koji  ih  jednako  zaražuje,  ista  je  ona 
tragika  protivština.  Kranjčevićeva  lirika  mora  da  po  svojoj  idejnoj  sadržini  i  svojem 
raspoloženju  ostaje  uvijek  ista,  ali  svršni  oblici,  u  kojima  on  hvata  momente  svojih 
doživljaja  —  bujni  su,  raznoliki.  U  prirodi  se  izmjenjuje  noć  i  dan.  Ta  simbolika 
protivštine  dogadja  se  vječno  u  novim  oblicima.  I  uvijek  im  se  iz  nova  divi  Heineova 
gospodjica  na  morskome  žalu,  divi  se  zalazu  sunca.  Heine  ima  za  to  banalnu  iro- 
niju —  Kranjčević  bolni  uzdah. 

Hoću  da  izberem  od  svih  pjesama  Kranjčevićevih  samo  jednu,  da  njome 
predočim  njegovu  liriku  protivštine.  Valja  da  ovdje  zbilja  uzmete  u  ruke  njegove 
„Trzaje"  i  da  pročitate  pjesmu  „Mjesečina".  U  toj  se  pjesmi,  do  tolike  snage  iz- 
vila  osobna  poezija  pjesnikova,  da  ju  možeš  vidjeti.  Čuti,  udahnuti.  Pjesnik  do- 
življuje  tragediju- 

Bijele  čipkaste  grudi  pjenušave  morske  površine,  mjesečinom  obasjane  — 
to  je  glavni  motiv  pjesme  —  obmanjuju  s  čežnjom  mladića  ribara.  On  žudi,  da 
se  baci  na  ove  čipkaste  grudi,  što  pod  sobom  biserje  krije.  Tragika  nagona  što 
hoće  da  protivštine  izmiruje.  Nije  tragična  ljubav  —  nego  ona  obmana.  Što  se 
požudom  zove,  žudnjom  za  nikad  nekušanom  srećom:  za  posjedom  širokih 
čipkastih  grudiju  i  biserja,  što  se  pod  njim  krije.  Da  bi  se  krilo !  Kranjčevićeva 
pojezija  nastupa  u  času  —  ispunjaja.  U  času,  gdje  je  ribarsko  momče  „ne  znajući 
ni  sam  kako"  bacilo  se  na  čipkaste  grudi.  Probilo  je  čarobnu  vanjsku  napravu, 

trglo  je  zavjesu  prirodine  tajne,  i  tisnulo  je  formu  njenu,  da  s  bićem  žudnje  bude 
blisko,  jedno.  Ali 

Nespretnim  je  ovim  skokom 
Čitav  prizor  pokolebo. 

I  razbio  je  svoju  lijepu  sanju  i  na  mjesto  raja  njemu  se  otvara  grob  spo- 
znaje, došao  je  iza  ledja  Protivštini.  Gadno  izobličena  njegova  Iješina,  tupi 
glupi  smijeh  mu  se  ceri  u  licu  i  kazuje  slast  o  kuSanoj  spoznaji. 

A  sutradan  plivala  je  Smijala  se  cereć  zube 

Pod  varavom  povrSinom  Mjesečini  povrh  vode 

Silna  neka  morska  psina  Biserima  ispod  pjene 

S  vrlo  rijetkim  zadovoljstvom.  1  srcima  pod  čipkama. 

Ova  Bocklinska  nakaza,  nakaza  užitka  i  zadovoljna  marazma  nakon  njega, 
to  je  oblik,  u  koga  je  zavio  Kranjčević  jednu  te  istu  ideju.  On  je  tu  risao  s  natura- 
li zrnom,  što  je  Schiller  rekao  „idealistički"  o  mladiću  pred  božicom  pod  koprenom  u 
Saisu.  Utopljenik  Kranjčevićev  ima  na  žudjenu  ljepotu  novu  perspektivu  i  za  to  se 
on  njoj  ceri  i  smješka  —  no  smisao  toga  „rijetkog  zadovoljstva"  osjeća  samo  pjesnik 
—  drugi  ljudi  i  dalje  vide  noću  čipkaste  grudi  na  mjesečini  i  žude  biserje  ispod  nje- 

Nespretnim  je  ovim  skokom 
Čitav  prizor  pokolebo 
Nu  priroda  sve  je  za  čas 
Opet  l'jepo  popravila. 

Evo  vječne  i  bolne  ironije.  Evo  izmirene  proti vštine.  Evo  harmonije  Kranj- 
čevićeve  poezije,  poezije  spuštenih  krila,  staloženih  valova,  prokanulih  suza. 

Ovdje  je  pjesnik  uzdahnuo  nad  tragedijom  spolne  protivštine.  Drugi  put 
ga  boli  protivština  religija,  morala,  povijesti,  društva  —  vazda  mu  se  ona  javlja 
u  novoj  koncepciji  i  vazda  mu  je  poezija  uzdah  nad  spoznajom. 

Nije  moja  pjesan  burna  u  osvetne  dane, 
Ovako  se  lišće  trese,  kada  lome  grane ; 
Nije  pjesan  moja  slavulj,  kada  slavku  žudi, 
Uzdisaj  je  ona  samo  iz  Ijudskijeh  grudi.  

Kranjčevićeva  lirika  me  sjeća  one  Klopstockove  svemirske  tezulje  sudnjega 
dana :  Die  furchtbare  Wage  klang,  klang.  Die  furchtbare  VVage  klang ! 

No  i  z  a  d  j  i  m  o  iz  ukletog  kola  ove  bolne  poezije.  Budi  ona  za  nama! 
De  mortuis  nihil  nisi  bene. 


„HRVATSKO  KOLO"  <svr5et*k) 

Medju  poučne  radnje  spada  Radićeva  „Kako  se  odgajaju  gospodari  svijeta". 
Radnja  je  ponajviše  poučna  s  toga,  što  pokazuje,  kako  6e  ovakove  radnje  ne 
smiju  pisati.  Zapravo  nije  rasprava  nego  referat  o  nekojim  raspravama,  što  su 
ih  napisali  Francuzi  <M.  Leclerc)  o  Englezima.  Glavna  pogrješka  referata  je  u 
tome,  što  nije  pregledan.  Radić  vadi  iz  Leclerca  pojedina  mjesta,  dodaje  im  onda 
tumačenja,  a  više  puta  i  samo  nekoliko  opaski  i  naslov.  Tako  je  ta  radnja  sa- 
stavljena od  osam  poglavlja  s  ovim  naslovima:  i.  Sto  znači  ona:  „Tko  jači, 
taj  kvači",  2.  Engleska  obitelj  mala  apsolutistička  država,  3-  Engleski  odgoj 

tijela  i  duha,  4.  Engleska  škola  —  djelo  engleskoga  društva,  5.  Uzor  prosvijetljene 
inteligencije,  6.  Englesko  sveučilište  i  pučka  prosvjeta,  7.  Glavna  poluga  engleske 
veličine  i  8.  Engleska,  kao  uzor  kopnenoj  Europi. 

Kako  se  već  iz  naslova  vidi,  Radić  se  raspisao  slaveći  Engleze.  To  još  da- 
kako ne  bi  bilo  tako  loše,  ali  je  samo  malo  čudno,  da  je  to  učinio  Stjepan  Radić, 
koji  je  do  sada  slavio  sasvim  druge  narode.  Medjutim  tko  poznaje  publicistički 
rad  Radićev,  razumjet  će  taj  veliki  skok,  uvaži  li,  da  je  Radićeva  narav  takova, 
te  se  mora  vazda  za  nekoga  oduševljavati.  Počeo  je  kod  Ceha,  nastavio  kod 
Rusa,  prešao  Poljacima  i  sada  je  kod  —  Engleza  ! 

Razlika  je  u  tome,  što  je  narode,  za  koje  se  je  do  sada  oduševljavao,  po- 
znavao barem  donekle  i  sa  svojih  putovanja,  a  Engleske  nije  vidio  nego  valjda 
samo  na  „Landkarti".  A  to  je  ipak  prilično  važno.  Jer  često  su  vanjske 
i  svačijem  oku  vidljive  činjenice  dosta  nepouzdani  temelji.  Pokazat  ću  to  baš 
na  temelju  Radićeve  radnje.  Na  strani  194.  (poglavlje :  Engleski  odgoj  tijela  i 
duha.)  ističe  Radić  (po  Leclercu)  kao  prednost  engleske  škole  medju  ostalim  i 
to,  da  se  povijest  ne  uči  sustavno.  I  to  ovim  riječima  „Engleski  je  učitelj  uvjeren, 
da  se  ni  povijest  ne  može  učiti  sustavno;  za  to  naznači  djacima,  što  će  čitati 
.  .  .  a  onda  ih  pušta  posvema  slobodno.  Nekolicina  čilih  i  radinih  učenika  steče 
si  tako  originalno  (!)  i  duboko  (?)  poznavanje  povijesti,  ostali  ne  znaju  ništa". 
Isto  tako  ističe  na  toj  istoj  stranici  kao  značajno  i  to  da  „Materinski  jezik  uči 
Englez  od  osme  do  dvanaeste  godine  i  onda  se  više  k  tomu  predmetu  ne  vraća, 
i  tako  veliki  broj  mladića  dolazi  na  sveučilište,  da  ne  zna  pravopisa".  Sve  to 
ističe  Radić  kao  značajno,  ali  i  kao  nešto  dobro  i  vrijedno,  jer  u  isto  doba 
upire  prstom  na  naše  škole  i  na  škole  u  Njemačkoj  i  Francuskoj  kao  na  zle  pri- 
mjere, —  a  nekoliko  stranica  kasnije  (na  str.  199-)  nabraja  medju  reformama, 
što  ih  je  proveo  odbor  za  školske  zaklade  u  Englezkoj  i  ovu :  (točka  4.)  „Stara 
naučna  osnova  proširena  je  prirodnim  znanostima,  p  o  v  j  e  š  ć  u,  zemljopisom, 
materinjskim  jezikom  i  domaćom  književnošću",  Čime  se 
očito  hoće  reći,  da  su  reformatori  odlučili  više  pažnje  posvetiti  povijesti  i  mate- 
rinjskom  jeziku. 

Jest  dakle  činjenica  i  značajna  činjenica,  da  se  je  u  engleskim  školama  učilo 
premalo  povijest  i  materinjski  jezik,  ali  ta  činjenica  nije  nipošto  dokaz  za  va- 
ljanost i  prednost  engleskih  škola,  nego  upravo  protivno,  kako  se  to  vidi  iz  če- 
tvrte točke  reforma.  Da  se  je  Radić  bavio  samo  malo  pedagogijom,  nikako 
ne  bi  bio  isticao  medju  prednostima  engleske  škole  uvjerenje  engleskih  učitelja, 
da  je  bolje,  ako  si  pojedinci  steku  samostalno  (?)znanje  iz  povijesti,  a  da  „ostali 
ne  znaju  ništa",  nego  da  svi  nauče  iz  povijesti  ono,  što  je  najnužnije.  A  da 
se  je  malo  više  bavio  učenjem  materinjskoga  jezika,  ne  bi  napisao :  „Nema  više 
nikakve  razlike  medju  muškim  i  ženskim  spolom  .  .  .  ."  nego  bi  rekao :  Dje- 
vojčice mogu  polaziti  školu  na  trošak  zaklade,  kao  što  i  dječaci  .... 

To  nisu  nipošto  sitna  zabavljanja  Radićevoj  radnji,  jer  u  njoj  sve  vrvi  i 
vrlo  krupnim  pogrješkama.  Raaić  citira  Leclerca,  a  onda  dodaje  citatu  svoje  misli, 
ali  u  tome  postupa  tako  nespretno,  tako  lakoumno  i  nesmotreno,  da  citirano  mjesto 
izgubi  pravi  smisao  i  postane  ponekuda  smiješno.  Ne  poznavajući  školske  osnove 
u  Hrvatskoj  ni  u  kojoj  drugoj  zemlji,  ne  poznavajući  povijesti  pedagogije  kod 
nas,  niti  gdje  drugdje,  hvali  i  ističe  kod  engleskih  škola  nazore,  koji  vrijede  za 

754 


Digitized  by  LiOOglc 


svaku  zemlju,  za  svaku  školu  i  svakoga  učitelja,  i  ako  se  ne  provadjaju  često  puta 
kod  nas,  kao  Sto  ni  drugdje.  Ja  ću  samo  nekoliko  ovakovih  mjesta  iznijeti.  Na 
str.  194.  kaže :  „No  najviše  se  engleska  Škola  odlikujetime, 
Što  je  i  javno  mnijenje  duboko  uvjereno,  a  i  svaki  je  učitelj  toga  mnijenja,  da  je 
prva  dužnost  škole  pobuditi  zanimanje  za  nauku  i  onda  to  zanimanje  toliko  raz 
viti  i  ojačati,  da  knjiga  i  nauka  omili  učeniku  za  cijeli  život.  Zato  engleski 
profesor  nikada  ne  krivi  učenika,  nego  sebe,  ako  vidi,  da  ga  pozorno  ne  slušaju.* ' 
Radić  dakako  ne  zna,  da  se  ta  ista  načela  0  dužnosti  škole  naučaju  danas  već 
na  svakoj  učiteljskoj  školi  kod  nas,  u  Njemačkoj,  u  Franceskoj  i  po  cijelom  svijetu 
i  da  to  prema  tomu  ne  može  biti  odlikom  engleske  škole,  ali  da  za  to 
ipak  imade  u  Engleskoj,  kao  što  i  kod  nas  dosta  učitelja  i  profesora,  koji  i  te 
kako  krive  učenike,  ako  ih  ovi  pozorno  ne  slušaju.  Dužnost  škole,  pobuditi  za- 
nimanje za  nauku,  ne  smije  se  shvatiti  sitničavo,  kao  da  se  tu  radi  0  pažljivom 
slušanju,  nego  se  pod  time  razumjeva  više  cilj  i  svrha  škole  uopće.  A  razlog  s  ko- 
jega čestiti  profesor  kod  nas,  kao  što  i  u  Engleskoj  ne  će 
kriviti  učenika  radi  njegove  nepažnje  prigodom  predavanja,  ne  leži  u  tome,  Što 
je  dužnost  Škole  pobuditi  zanimanje  za  nauku,  nego  u  tome,  što  svaki  profesor 
znade,  đa  ga  djaci  ne  će  slušati,  ako  ne  umije  dovoljno  zanimivo  predavati 
svoje  predavanje  začiniti. 

Na  str.  195.  kaže  Radić  :  ,,I  kako  se  od  engleskih  učitelja  u  prvom 
redu  traži,  da  budu  ljudi  na  mjestu,  tako  je  posvema  prirodno  ",  a  po- 
svema zaboravlja,  da  se  to  isto  traži  i  od  drugih  učitelja,  i  ne  samo  od  učitelja, 
nego  od  svakoga  čovjeka,  na  cijelom  svijetu.  Ali  dakako,  Radić  drži,  da  su  i  drugi 
ljudi,  a  ne  samo  učitelji  u  Engleskoj  drugačiji,  nego  recimo  kod  nas  ili  gdje 
drugdje,  pa  za  to  mudruje  (na  str.  189.)  ovako :  . . .  ,,u  engleskoj  obitelji  nema 
ni  traga  onim  rodbinskim  vezama,  koje  kod  nas  Slavena  sižu,  rekao  bih  do  de- 
vetoga koljena  i  koje  svaki  rodjak  prije  smatra  izvorom  prava,  nego  vrelom  ka- 
kove dužnosti.  U  našoj  slavenskoj  obitelji  ostaje  čovjek  sam,  pa 
imao  najbrojniju  rodbinu,  čim  ga  stignu  teSki  udarci  života,  ali  za  to  ga  okru- 
žuju sa  svih  strana  sve  sami  njegovi  mili  i  dragi,  ako  mu  se  sreća  samo  malo 
nasmije.  Englezi  ne  mare  za  strice  i  ujake,  za  sinovce  i  nećake,  za  tete  i  ujne, 
za  sestrične  i  bratične." 

Ja  bi  htio  vidjeti  onoga  engleskoga  sinovca,  koji  ne  bi  mario  za  svoga  strica, 
ođ  kojega  bi  se  nadao  lijepoj  baštini,  a  isto  tako  bi  me  zanimalo  saznati  štogod 
potanjega  o  Englezu  čovjeku,  koji  ne  ostaje  sam,  kada  ga  zadese  teški  udarci. 
Nije  nužno  pozivati  se  na  „Rasipnika"  ili  „Charleovu  tetku"  kao  aokaze  0  pro- 
tivnom nego  što  Radić  tvrdi,  nego  na  čisto  obični  razbor,  koji  upućuje  da  su  ljudi 
svagdje  jednaki,  što  se  tiče  takovih  stvari,  i  da  jestoga  upravo  smiješno  po  osamljenim 
primjerima  zaključivati  ovako  generalno.  Sebičnih  i  manje  sebičnih  ljudi  imade 
u  Engleskoj,  kao  što  i  kod  nas  i  odatle  još  ne  slijedi  upravo  sasvim  ništa. 

Ovakovih  krivih  zaključaka  ili  zaključaka  stvorenih  na  posve  nepouzdanim  pre- 
misama imade  u  Radićevoj  radnji  na  pregršte.  Ali  to  sve  još  ne  bi  bilo  tako  strašno, 
kada  u  njegovoj  radnji  ne  bi  bilo  i  takovih  mjesta,  koja  su  očito  protivurječje. 
Hvaleći  Arnoldova  „christian  gentleman-a",  ističe  da  je  „posvema  naravski,  d  a 
se  b  i  b  l  i  j  a  (u  engleskim  školama)  vrlo  brižljivo  uči  i  tumači  i 
da  se  sveto  pismo  od  svega  najbolje  znade.  Isto  je  tako  za 

Hngleza  naravski,  da  nitko  ne  može  stupiti  ni  na  sveučilište  bez  pismenoga  ispita 
iz  vjeronauka."  „Upliv  Arnoldov  u  tom  smislu  bio  je  tako  golem,  da  je  danas 
u  engleskoj  obitelji  i  u  engleskoj  školi  glavno  pravilo  :  govoriti  apsolutnu  istinu. 
Učenik  ne  može  učiniti  veće  pogrješke,  nego  kad  laže,  od  tada  nema  za  Engleza 
veće  uvrede,  nego  da  mu  kažeš  :  liar  —  lažac".  A  18  stranica  kasnije,  u  poglavlju 
„Glavna  poluga  engleske  veličine"  priznaje  stidljivo  :  ,,U  m  e  d  j  u  n  a  r  o  d  n  i  m 
odnošajima  Englezi  se  ne  žacaju  nijednoga  sredstva, 
što  ga  ostali  Evropljani  upotrebljuju  i  u  svojim  stra- 
načkim borbama.  Alimedju  sobom  su  Englezi  tako  zna 
čajni  i  pošteni,  te  kod  njih  u  istinu  na  koncu  konca  mora  prevladati 
ono  što  je  najbolje  i  najopravdanije". 

Ali  med  ju  sobom  !  ...  Ne  sjećam  se  da  sv.  pismo  pravi  gdjegod  razlike 
glede  načina  borbe.  Čovjek,  kojemu  nije  glavno  da  se  sv.  pismo  samo  marljivo 
čita,  borit  će  se  svagdje  jednako  i  pošteno  i  bit  će  značajan  uvijek.  Stoga  držim, 
da  je  značajnost  i  poštenje,  koje  se  očituje  samo  u  životu  „medju  sobom"  čisto  obična 
opsjena.  Vjerujem,  da  narod,  koji  se  drži  toga  principa,  može  postati  „velik"  kao 
i  svaki  pojedinac,  koji  mnogo  čita  bibliju  i  sveto  pismo  i  marljivo  ju  tumači,  ali 
ne  vjerujem  da  bi  ovakav  narod  mogao  biti  u  svemu  uzorom.  Za  to  teško  vje- 
rujem u  Radićevu  tvrdnju,  da  se  ,,u  Engleskoj  jasno  pokazalo,  da  istinitosti  nema 
bez  savjesti,  a  savjesti  kod  nas  Evropljana  ne  može  biti  bez  kršćanstva  u  kulturi 
i  vjeri". 

Radić  uopće  ne  pazi,  kada  govori  o  pojmovima,  kao  što  su :  vjera,  savjest 
objektivnost,  kultura,  liberalizam,  kosmopolitizam  i  trpa  mnogo  toga  u  jedan 
koš.  Za  njega  postoji  primjerice  francusko-njemački  školski  sistem,  kojemu  da  smo 
ifmi  robovi.  Očito  je,  da  je  čuo  nešto  o  Školskim  sistemima,  o  praktičnim  i  humanim 
naukama,  o  filozofskim  sistemima  f  sličnom,  ali  kako  si  nije  dao  truda,  da  se  sa 
svim  tim  potanje  upozna,  kadar  je  ustvrditi  na  jednom  mjestu  (Uvod,  str.  184  ) 
da  je  „njemački  učitelj  pobjedio  austrijskog  oružnika"  (Bismarck  je  to  sasvim 
drugačije  rekao !),  a  na  drugom  mjestu,  nekoliko  stranica  kasnije  upire  prstom 
na  školski  sistem  u  Njemačkoj  i  Francuskoj  (francusko-njemački  školski  sistem> 
kao  najgore  primjere. 

Radić  bi  bio  uopće  mnogo  bolje  učinio,  da  je  naprosto  preveo  pojedine  dije- 
love ili  cijelu  Leclercovu  raspravu,  onako  kako  ju  je  pisac  napisao,  ako  je  već 
potrebno,  da  se  kod  nas  sazna  Leclercovo  mnijenje  o  Englezima.  Onda  bi  barem 
upoznali  jednu  francusku  radnju,  koju  je  akademija  nagradila  (doduše  prije  vise 
godina  !)  ali  ovako  je  iz  nje  povadio  pojedina  mjesta  i  garnirao  ih  na  svoj  način, 
tako  da  sada  čovjek  nema  od  cijele  radnje  gotovo  ništa.  Ovu  zbrku  pojmova  i 
očito  ne  poznavanje  mnogih  stvari  ne  može  pokriti  nikakova  glagoljivort  i  fraza. 

Matica  bi  morala  nastojati  da  iznese  u  svom  almanaku  samostalnu  i  teme- 
ljitu radnju  o  predmetu,  kao  što  je  odgoj  naroda,  i  uzor,  koji  treba  nasljedovati. 
Morala  se  je  obratiti  na  pisca,  koji  je  boravio  u  Engleskoj,  koji  je  imao  priliku 
i  proučavati  na  izvoru  sve  one  prilike  i  kako  su  postale  i  kako  su  se  razvile  i 
koji  bi  onda  o  svemu  tomu  izrekao  svoj  vlastiti  sud.  Može  biti  ta  radnja  onda  ne  bi 
bila  toliki  slavospjev  narodu,  koji  je  nama  posve  dalek,  ali  bi  za  to  bila  thn  po- 
uzdanija. A  ako  nije  mogla  to,  trebala  je  donijeti  dobar  prijevod  koje  objektivne 
studije  o  javnom  životu  i  prilikama  u  Engleskoj. 

Upravo  radi  toga  smatram  sličnu  radnju  u  drugoj  knjizi  „Kola"  mnogo 
vrednijom. 

Lončarova  „Javno  življenje  pri  Slovencih"  je  informativan  prikaz,  kakovoga 
smo  već  davno  trebali.  Šteta  je  samo,  Sto  je  tako  kratak  i  Sto  ne  ulazi  u  tančine, 
kao  Sto  bi  bilo  nužno  buduć  je  to  prvi  takav  prikaz.  Ovakovi  prikazi  pomogli  bi 
medjusobnom  poznavanju  daleko  vise,  nego  prikazi  o  literaturi;  samo  bi  ih  mo- 
rali pisati  ljudi,  koji  poznaju  potanje  i  naSe  prilike,  te  bi  ih  mogli  mjestimice  uspo- 
rediti, jer  sigurno  je  bilo  i  kod  nas  sličnih  pojava.  Na  taj  način  usjekli  bi  se  čita- 
telju u  pamet  pojedini  momenti  i  ličnosti  i  ne  bi  mu  se  sve  ukazalo  tako  novo. 
Jer  treba  priznati,  da  mi,  na  žalost,  daleko  premalo  pratimo  javno  življenje  naSih 
susjeda,  pak  bi  stoga  ovakovi  prikazi  morali  biti  pisani  tako,  da  čitatelj  Sto  vise 
nauči  i  zapamti  već  od  prvoga  puta-  Sličan  prikaz  nužno  bi  nam  trebao  o  javnom 
(političkom  i  socijalnom)  životu  Srba  i  Bugara.  Moguće  bi  nam  onda  i  njihov  kul- 
turni, a  napose  literarni  rad  bio  mnogo  jasniji  Lončar  je  mogao  mjestimice  zabi- 
lježiti u  zaporci  hrvatski  izraz,, kod  onakovih  slovenskih,  za  koje  se  može  pretpo- 
staviti, da  nisu  općenito  poznati.  Time  bi  se  čitanje  i  razumijevanje  jako  olakšalo. 

Vjekoslav  Klaić  dotaknuo  se  u  drugoj  knjizi  „Kola"  „Dvaju  svježih  grobova" 
(Novak-Tomić).  Oba  nekrologa  napisana  su  toplim  osjećajima  za  pokojnike  i  ma 
da  su  oba  pokojnika  zaslužila  i  viSe  nego  toplo  napisani  nekrolog  (kritički  prikaz 
rada  !)>  bilo  bi  i  to  za  prvi  mah  dovoljno,  da  se  Klaić  nije  dao  mjestimice  zavesti 
strančarskim  osjećajima.  Tako  je  osve  suvišno  citirati  u  nekrologu  Novaku 
ono  pismo  Matičinom  tajniku  Radiću.  Iznositi  takovu  stvar  u  nekrologu,  isto  je, 
kao  htjeti  se  svadjati  nad  otvorenom  rakom  pokojnikovom,  radi  toga  čiji  je  (po- 
kojnik) bio  i  komu  je  više  pripadao.  Ako  takova  Štogod  učini  koji  dnevnik,  onda 
se  to  takodjer  ne  može  pohvaliti,  ali  kada  se  takova  pogrješka  učini  u  almanaku, 
onda  ju  treba  dvostruko  odsuditi. 

Nema  sumnje,  da  je  Novaku  učinjena  krivica,  ali  ako  ćemo  biti  pravedni  mo- 
ramo priznati,  da  su  mladi  tu  krivicu  popravili,  a  nisu  je  povećali.  Drugovi  i  vršnjaci 
Novakovi  na  polju  literarnoga  rada  jedva  da  su  mu  i  polovicu  onoga  priznavali, 
što  su  zloglasni  —  mladi.  Kao  što  su  kod  Gjalskoga,  Kranjčevića,  Leskovara,  Tu- 
ića  i  kod  još  nekojih  istom  mlađi  stali  u  punoj  mjeri  isticati  sve  njihove  vrline, 
tako  su  to  činili  i  kod  Novaka.  Ako  se  medjutim  ipak  našao  tkogod,  tko  nije  bio 
toga  mnijenja,  onda  radi  toga  ne  pada  krivnja  na  mlade  uopće.  Da  li  se  je  Novak 
mogao  i  morao  osjećati  bliži  mladima  ili  starima,  vidi  se  najjasnije  iz  njegove 
ispovijesti,  u  kojoj  se  nalazi  ovo  mjesto:  „Ali  pozlaćivati  život  u 
umjetnosti  ne  valja.  Od  toga  dolazi  razočaravanje,  a 
umjetnost  gubi  biljeg  ozbiljnoga  duševnoga  rada.  Treba 
upirati  prstom  —  samo  umjetnički !  —  u  rane  društva,  bez  toga  ne  će  biti  nikad 
općeg  liječenja  socijalnoga  zla". 

Tko  to  mjesto  usporedi  sa  nekim  mjestima  u  predzanjem  Novakovom  ro- 
manu „Zaprekama"  i  sa  cijelim  duhom,  koji  provejava  posljednjim  njegovim 
romanom  „Titom  Dorčićem",  pa  se  sjeti  predsjednikova  govora  na  matičinoj 
skupštini,  u  kojem  govori  o  tome,  kako  poezija  (dio  književnosti,  cvijet  umjetnosti) 
mora  biti  nedjeljom  medju  ostalim  danima,  kako  je  svrha  umjet- 
nosti poljepšavati  i  zasladjivati,  pa  se  sjeti  nadalje  nazora  predsjednikova  o  ,,la 
bete  humaine"  i  tajnikova  o  psihološkoj  analizi,  i  konačno  tko  se  sjeti  Dorine, 

koju  su  nagradili  prvom  nagradom  upravo  —  stari,  njemu  će  biti  jasno,  da  li  se 
Novak  mogao  osjećati  bliže  starima  ili  mladima. 

Mladi  se  nipošto  ne  moraju  otimati  za  Novaka.  Svojim  posljednjim  romanom 
„Titom  Dorčićem"  on  se  sam  stavio  u  prve  redove  mladih  i  pokazao,  kako  treba 
pisati.  A  to,  Sto  je  upravo  Matica  izdala  taj  roman,  ne  znači  još,  da  se  oni,  koji 
se  oko  nje  kupe,  slažu  s  Novakovim  nazorima  o  umjetnosti  i  svrsi  lijepe  knjige. 
Što  oni  misle  o  tome  rekao  je  njihov  predsjednik,  a  najjasnije  je  to  pokazala  Ma- 
rinkovićeva  „Dorina"  i  Radićev  reklamni  broj  Matičina  glasa.  To  troje  se  posvema 
slaže,  jer  u  jednom  se  govori  o  tome,  što  se  od  umjetnosti  i  literature  ište  (govor), 
u  drugome  se  nagradjuje  zatraženo  (Dorina),  a  u  trećem  se  izriče  hvala  i  priznanje 
takovom  i  sličnom  radu. 

Te  činjenice  ne  će  promijeniti  nikakova  pisma,  pa  ni  pisma  pokojnika. 
Jednako  treba  požaliti,  što  je  u  nekrologu  o  Tomiću  iznesen  slučaj  njegove 
kandidature  za  predsjednika  Matice  Hrvatske  i  razloge  radi  kojih  nije  izabran, 
jer  i  u  tom  iznašanju  imade  neki  ton  osobnosti.  Drugačije  bi  se  čitalo,  kada  bi 
se  ovakove  stvari  iznijele  u  opširnom  prikazu  života  i  rada  ovih  ljudi,  kada  bi  se 
ovakove  zgode  iznijele  med  ju  ostalima;  ali  kada  se  to  čita  u  kratkom  spomenslovu, 
onda  to  vazda  zvuči,  kao  neko  predbacivanje,  zadijevanje  i  izazivanje  —  a  to  je 
trebalo  izbjegavati,  već  iz  obzira  spram  pokojnika. 

U  drugoj  knjizi  „Kola"  uvedena  je  nova  rubrika  pod  naslovom  „Književni 
obzor",  u  kojem  se  nalaze  slijedeće  radnje :  „Pregled  slovenske  književnosti  god. 
l90*./6."  od  dra.  Frana  Ilešića,  i  „Hrvati  i  Hrvatska  u  poljskom  „Slavenskom 
Svijetu"  od  Stjepana  Radića. 

Ova  dva  članka  ispunjaju  dvadeset  stranica  „Književnoga  obzora"  i  kako 
se  već  iz  naslova  razabire  nijesu  sretno  izabrani  (ako  je  uopće  bilo  prilike  iza- 
birati ?).  Prvi  je  referat  iz  slovenske  književnosti  o  kojoj  je  isto  „Kolo"  prije  go- 
dinu dana  donijelo  vrlo  opširan  prikaz  od  istoga  pisca,  tako  da  se  je  ovaj  put  morao 
ograničiti  na  prikazivanje  samo  najnovijih  radnja,  a  drugi  je  Članak  posvećen  samo 
jednom  časopisu  i  to  jednom  dijelu  toga  časopisa,  tako  da  se  cijeli  Radićev  referat 
može  smatrati  više  reklamom  ,,Swiatu  Slowanskomu"  nego  li  prikazom  toga  časo 
pisa  uopće.  No  i  to  bi  se  još  nekako  podnijelo,  da  samo  Radić  nije  i  tuj  tako  po« 
stupao,  te  se  članak  u  cijelosti  doimlje  kao  slaba  prikrivena  agitacija  za  neke  te 
neke  nazore  autorove.  Evo  nekoliko  primjera.  Prikazujući  „slavensko  poljsko  mi- 
šljenje o  odnošaju  prema  Ugarskoj  i  prema  Madžarima"  citira  ovo  mjesto  „Sla- 
venskoga svijeta" :  „Pojam  „Ugarsna"  bijaše  i  jest  zemljopisni,  a  n  pošto  na- 
rodopisni,  a  u  državi  ugarsnoj  vodili  su  kroz  duga  stoljeća  slavenski  življi  odlučniju 
(?)  riječ  od  živalja  madžarskih,  koji  su  stajali  na  znatno  nižem  kulturnom  stupnju. 
Predmetom  poljskih  simpatija  bijaše  Ugarska  kao  har- 
monijska cjelina  raznoplemenih  narodnosnih  elemenata, 
a  nipošto  pleme  madžarsko,  koje  se  istom  kasnije  (?)  potisnulo  naprijed,  te  tlači 
narode,  nad  kojima  je  dobilo  prevlast." 

Kad  se  štogod  takova  kod  nas  štampa  i  citira,  onda  se  to  ne  može  smatrati 

nego  kao  agitaćja  za  neke  čisto  čudne  i  zasebne  nazore  

Zašto  se  radije  nije  sasvim  jasno  i  glasno  kazalo,  da  su  Poljaci  simpatizovali 
s  Madžarima  i  zašto  su  osjećali  za  njih  simpatije,  pak  bi  barem  znali  na  čemu  smo. 
Ovakove  gorke  istine  ne  dadu  se  onda  zasladiti  izrekom  kao  što  je  ova :  „Simpa- 

tije  slavenskom  sviješću  prodahnutih  Poljaka  u  istinu  su  neobično  duboke  i  is- 
krene prema  svemu  što  je  hrvatsko.  Tkozna,  nijeli  tozato,  štojebaš 
d  a  na  šn  j  a  G  ali  ci  j  a  oko  Krakova  bila  prvom  domovinom 
starih  Hrvata"  

Još  jače  se  ističu  tendencije  Radićevog  referata  iz  ovoga  mjesta :  „Najorigi- 
nalnije  za  nas  Hrvate  i  rekaobih  najpoučnije  piše  Adam  Siedlecki  u 
članku  „Iz  vjerskoga  života  u  Slavenstvu",  gdje  govoreći  o  katolicima  —  u  petom 
svesku  —  veli  za  nas  Hrvate  doslovce  ovo :  „Izmedju  katoličkih  slavenskih  na- 
roda katolička  stvar  stoji  najslabije  kod  Hrvata  i  tu  je 
uopće  najmanje  vjerskoga  života.  Nema  tu  ni  jednoga  svjetskoga 
mjesečnika  ili  tjednika,  koji  bi  se  bavio  vjerskim  stvarima,  nema  tu  ni  jednoga 
takvoga  lista,  koji  bi  uredjivali  svećenici  zajedno  sa  svjetovnjacima  i  koji  ne  bi 
bio  namijenjen  samo  svećenstvu.  (A  Scholzova  „Prosvjeta"  ?)  Ni  u  znanstvenom, 
ni  u  književnom  hrvatskom  svijetu  nema  onoga,  što  mi  nazivi jemo  katoličkim  kru- 
gom i  što  tako  dugo  nema  značenja,  dok  sastoji  iz  samih  svećenika.  (A  „Matica 
Hrvatska"  i  „Jeronimsko  društvo"  ?  ?)  Takav  krug  bilo  bi  teško  kod  Hrvata 
složiti,  dapače  i  od  samih  svećenika  (A  „Piusverein"  ?  ?  ?)   Te  prilike  po- 
čela su  popravljati  dva  biskupa,  kojima  ni  njihovi  mnogobrojni  protivnici  ne  mogu 
poreči  u  istinu  stvaralačkoga  (!)  duha  (fala  Bogu,  prva  istina  !)  To  je  biskup  Mahnić 
na  otoku  Krku  i  nadbiskup  sarajevski  Stadler". 

Adam  Siedlecki,  a  preko  njega  Stjepan  Radić  odmah  tumače,  kako  to  ta  dva 
biskupa  —  stvaraju ! 

„Kad  čitaš  njihove  organe  —  „Hrvatsku  stražu"  i  „Vrhbosnu"  —  udara  u 
oči  često  njihov  oštri  ton  i  bezobzirna  strogost,  poput  vojničkih  zapovjedi ;  j  er 
iovosuvojskovodje,  koji  vježbaju  svoje  redovei  koji  vole 
izbaciti  iz  njih  kojega  tvrdoglavca,  nego  mu  dati  priliku  da  kvari  disciplinu.  Iz 
svakoga  broja  tih  listova  ori  se  kategoričko  aut  —  aut ...  n  e  ostavljajući 
gotovo  ni  malo  slobodnoga  kretanja,  ne  trpeći  rasprave, 
tražeći  pokornost  bez  najmanjega  prigovora.  Mora  biti 
tako,  jer  to  su  prvi  koraci  u  katoličku  organizaciju,  tena 
početkutrebapodredjenimaprije  svega  nadahnuti  stegu. 
Kasnije  će  se  za  sigurno  promijen'ti  i  taktika,  čim  se  organizacija  razvije  " 

To  je  sve  dakako  vrlo  poučno  i  originalno,  samo  se  pita  koju  svrhu  ima  iznašati 
to  u  „Književnom  obzoru"  „Hrvatskoga  Kola"  ?  Žele  li  gospoda  kod  Matice,  a 
napose  Stjepan  Radić,  da  se  u  Hrvatskoj  još  jače  razvije  boj  izmedju  klerikalnih 
i  neklerikalnih  elemenata  (jer  o  slobodoumlju  se  i  onako  više  ne  može  kod  nas 
govoriti)?  Zar  im  se  čini  da  klerikalni  elementi  imadu  premalen  utjecaj  na  sav  naš 
javni  život  (književnost,  kazalište,  predavanja  itd.),  pa  bi  trebalo  da  bude  veći  ? 
Da  to  pitanje  nije  suvišno  vidi  se  iz  ovoga  mjesta,  koje  Rad;ć  citira  takodjer  kao 
vtIo  poučno  :  „Katoličko-soci  jalna  akcija  takodjer  je  vrlo  slaba,  te  nikada  ne  može 
naprijed  iz  svojih  početaka.  Jednomriječju,  svekoliko  katoličko 
udruživanje  nije  do  sada  ništa  uradilo  za  pravu  kato- 
ličku organizaciju  Možemo  se  u  ostalom  nadati,  da 

će  se  to  za  malo  godina  do  temelja  promijeniti,  pa, .li- 
berale i"  imadu  pravo,  što  se  boje  „klerikalne  poplav e!" 
Ta  u  istinu  prijeti,  ali  samo  njima,  anipoštoHrvatskoj. 

Hrvatskoj  će  to  samo  koristiti  (??)  pa  bilo  jedino  tim,  Sto  će  na  krepko  djelo- 
vanje pozvati  tisuće  ljudi,  koji  i  onako  nikad  ne  bi  radili  u  liberalnom  kolu,  nego 
bi  ostali  u  neradu  :  hrvatsko  društvo  (?)  dobit  će  novih  narodnih  (??)  poslenika, 
a  time  će  ojačati  (?)  i  razgraniti  se.  Pa  zato  dapače  i  s  čisto  svjetovnoga  (?)  sta- 
novišta valja  biskupsko  nastojanje  smatrati  korisnim  za  hrvatski  narod". 

Ja  shvaćam,  da  se  Stjepanu  Radiću  mili  danas  ovakav  način  mišljenja  o  pri- 
likama u  Hrvatskoj,  ali  zašto  se  onda  sakriva  za  Adama  Siedleckoga,  zašto  ne 
progovori  sam  i  to  sasvim  jasno  i  direktno,  jer  ovako  bismo  lako  mogli  pitati :  O, 
Adame  gdje  si  ? . . . 

Ako  je  Radiću  do  toga  da  se  ovakovi  i  slični  nazori 
šire  u  Hrvatskoj,  onda  bi  bilo  mnogo  bolje  da  on  to  učini 
na  kojem  drugom  mjestu,  a  ne  u  „Kolu"  što  ga  izdaje 
„Matica  Hrvatsk  a".  Jer  ja  sam  duboko  uvjeren,  da  postoji  velik  broj  Ma- 
tičinih članova,  kojima  nipošto  nije  po  volji  ovakovo  pisanje,  jer  je  strančarsko 
i  izazivlje  trvenja.  A  to  valjda  nije  u  programu  „Matice  Hrvatske". 

Ako  je  komu  do  tog,  da  se  rehabilituje,  onda  to  ne  mora  biti  baš  na  trošak 
Matice,  koju  su  pomogli  pridizati  i  ne  katolici  i  onakovi  ljudi,  koje  Radić-Siedlecki 
piše  „liberalni". 

Umjesto  da  se  u  književnom  obzoru  upozna  čitača  publika  s  književnim 
prilikama  svih  slavenskih  književnosti,  serviraju  Joj  se  na  ovakav  način  nazori 
jedne  političke  skupine,  a  o  ostalim  književnostima  (ruskoj,  bu- 
garskoj, češkoj,  slovačkoj,  srpskoj)  nema  ni  jednoga  slovca.  Zar  je  i  to  prema 
programu  Matice  Hrvatske  i  zadaći,  koju  je  postavio  „Kolu"  njegov  osnivač? 

Od  ostalih  književnosti  donio  je  „Književni  obzor'4  druge  knjige  „Kola"  re- 
ferate o  Henriku  Ibsenu  iz  pera  S.  Jugovića  i  o  de  Amicisu  od  profesora  Lozovine. 
Ovaj  potonji  referat  tiče  se  samo  jedne  knjige  de  Amicisove  (L'  idioma  gcntite), 
a  onda  je  konačno  još-  jedan  referat,  kojemu  je  naslov  „Židovstvo  kao  negatiyni 
elemenat  kulture",  a  napisao  ga  je  Stjepan  Radić. 

Kako  se  iz  ovoga  vidi  „Književni  obzor"  druge  knjige  „Kola"  je  prilično  uza- 
han.  U  njemu  se  i  ne  spominju  novije  pojave  francuske,  engleske,  skandinavske 
i  još  nekojih  književnosti,  koje  su  za  ostali  književni  svijet  dosta  važne.  A  ipak  bi 
se  moglo  očekivati,  da  će  se  „Književni  obzor"  almanaka,  koji  se  sprema  go- 
dinu  danainato  obazrijetl.  Nadalje,  u  tom  književnom  obzoru  nema  ni 
jednoga  prikaza,  osvrta,  ocijene  domaćih  djela.  Ili  se  zar  mislilo,  da  će  to  nado- 
mjestiti Hranilovićev  prikaz  (O  najnovijem  hrv.  pjesništvu)  i  Radićev  iz  kojega 
dozna jemo,  što  se  o  hrvatskoj  književnosti  piše  u  „Svijetu  Slavenskom"? 

„Književni  obzor"  druge  knjige  „Kola"  nije  samo  uzahan  nego  i  prikriven 
oblacima  i  maglama,  tako  da  izdavači  nisu  mogli  opaziti  gotovo  ništa  osim  ži- 
dovstva, jezika  i  Ibsena,  o  Čem  bi  bilo  vrijedno  povesti  riječ.  Isprika,  da  se  je  „Glas 
Matice"  bavio  domaćim  književnim  prilikama  ne  može  vrijediti,  jer  je  odbor  i 
sam  priznao,  da  je  svrha  „Glasa"  u  prvom  redu  braniti  rad  Matičina  odbora  i 
uprave  i  prema  tomu  je  „Glas"  list  za  obranu  i  eventualno  za  svadju,  izazivanje 
i  slično.  A  u  listu  s  takovom  zadaćom  gube  i  članci,  koji  se  ne  bave  obranom,  svadjom 
i  izazivanjem  svako  književno  značenje.  Da  to  nije  tek  na  laku  ruku  nabačena 
tvrdnja,  vidjet  će  svatko,  tko  samo  prolista  Matičin  „Glas",  o  čijem  će  radu  „Sa- 
vremenik"  donijeti  opširan  prikaz. 

Ovdje  ću  samo  upozoriti  još  na  posljednju  radnju  u  „književnom  obzoru " 
Jruge  knjige  „Hrvatskoga  kola" :  „Židovstvo  kao  negativni  etemenat  kulture". 
Radić  se  u  toj  radnji  služi  VVeiningerovom  „Geschlecbt  und  Charakter",  iz  koje 
vadi  pojedina  mjesta  jednoga  poglavlja  (Das  Judentum),  začinjajući  ih  na  po- 
znati način  svojim  mislima.  Iz  toga  jednoga  Weiningerova  poglavlja  uspjelo 
je  Radiću  „sačiniti"  referat  od  deset  stranica  s  ovim  poglavljima :  1.  Pojam  i 
važnost  židovstv?.  2.  Židovstvo  nema  smisla  ni  za  pokretno  vlasništvo,  ni  za  dr- 
žavu. 3.  Židovstvo  je  bez  morala.  4.  Židovstvo  ne  poznaje  individualiteta.  5.  Ži- 
dovstvo i  materijalizam.  6.  Židovstvo  i  religija.  7.  Zaključak  :  Svrha  židovstva.  — 
Sasvim  kao  da  piše  za  „Novosti"  (onaj  naslov  i  podnaslovi !),  a  pisano  je,  kao 
da  to  piše  Amerikanac  Obradović  u  „Putniku  po  svijetu". 

Radić  nas  uvjerava  (u  uvodu),  da  „VVeininger  nije  ni  filosemita,  ni  antisemita 
te  ne  piše  ni  sentimentalno,  kao ...  a  nije  ni  ogorčen  kao  E.  Drumont  u  glasovitoj 
svojoj  knjizi  ,,La  France  juive",  koja  je  u  par  godina  doživjela  115  izdanja.  Wei 
ninger  je  već  u  tom  originalan,  što  svoju  raspravu  0  židovstvu  tako  defmuje  i  ogra 
ničuje,  da  ne  može  biti  povrijedjen  ni  najveći  prijatelj,  ni 
najljući  neprijatelj  (!  ?)  Židovstva .  ■  ■"  Radić  je  time  dao  VVeinhigeru  posve  li- 
jepu svjedodžbu  (dali  je  ispravna  ili  ne,  to  je  drugo  pitanje!),  ali  što  da  se  rekne 

0  Radiću,  koji  na  temelju  takove  radnje  sačini  novu  s  naslovom  :  ,,Ž  i  d  o  v  s  t  v  0 
kaonegativni  elemenat  kulture"  i  poglavljima  „Židovstvo  je  bez 
morala",  „Židovstvo  ne  poznaje  individualiteta"  itd.  ?  Kako  bi  bilo  Radiću,  da 
mu  tkogod  rekne  (pa  bio  to  i  oštroumniji  čovjek,  nego  što  je  VVeininger),  da  pri- 
pada plemenu,  koje  je  bez  morala,  koje  ne  poznaje  individua- 
liteta, koje  je  negativni  elemenat- kulture?? 

Nije  mi  svrha,  da  stavim  svaku  VVeininger- Radićevu  na  tezulju,  da  upozorim 
na  tolike  odista  velike  ličnosti  u  razvoju  kulture,  koje  su  potekle  od  Židovskih 
obitelji,  i  ostale  Židovi  do  kraja  svoga  života,  nego  ću  samo  istaknuti  opće  pri- 
znatu činjenicu,  da  je  danas  već  teško  govoriti  0  osebinama  bilo  kojega  naroda 
ili  plemena,  ma  ono  živjelo  i  na  okupu,  a  kamo  tek  0  Židovima.  Cijela  je  dakle 
Radićeva  radnja  dobro  proračunani  napadaj  na  osjećaje  stanovitih  ljudi,  a  taj  je 
napadaj  posve  u  sklaau  s  ostalim  Radićevim  pisanjem  u  toj  knjizi  „Kola"  (citiranje 
Siedleckoga,  „christian  gentlemen"  i  uzvisivan je  engleske  pseudo  religioznosti). 

Stoga  ja  ovdje  ponovno  tvrdim,  da  je  Radićevo  „Židovstvo  kao  negativni 
elemenat  u  kulturi"  u  drugoj  knjizi  „Kola"  samo  (dobro  ?)  proračunani  napadaj. 
Ulaziti  u  potanju  ocjenu  toga  napadaja,  prikazati  pojedina  njegova  mjesta  — 
nema  svrhe,  tim  više,  što  se  u  njemu  nalaze  tvrdnje  i  izreke  poput  ove  :  ,,D  0  k  a  z. 
da  Žid  sam  po  sebi  nema  jedinstvenoga  karaktera,  jest 

1  ovo:Židnepjev a". 

„Hrvatsko  Kolo"  dakle  ne  samo  da  pogoduje  pojedinim  strujama  i  političkim 
grupama,  nego  se  bavi  i  napadajima. 

Kako  se  iz  ovoga  vidi,  „Kolo"  nije  sa  rubrikom  „Književni  obzor"  odlučilo 
služiti  književnosti,  nego  u  prvom  redu  agitaciji,  izazivanju  i  napadajima  u  stva- 
rima, koje  nisu  ni  malo  književne  naravi.  Članci  Ilešiča,  Jugovića  i  Lozovine  ne 
mogu  toga  popraviti,  jer  i  ako  su  književne  naravi,  nisu  nipošto  značajni  i  odlučni 
po  smjer  „književnoga  obzora"  u  „Kolu".  To  su  referati,  kako  ih  svagdje  čitamo, 
bez  posebnoga  značenja  i  stoga  nije  nužno  baviti  se  s  njima  opširno. 

Kada  na  koncu  promotrimo,  što  je  hrvatska  književnost  dobila  u  ove  dvije 
knjige  „Kola",  onda  ram  se  rezultati  ukazuju  u  vrlo  lošem  svijetlu.  U  umjetničkom 
dijelu  zastupani  su  u  većini  književnici,  koji  danas  više  ne  podavaju  našoj  knji- 
ževnosti glavno  obilježje-  U  tom  dijelu  dominira  sentimentalni  i  frazerski  ton, 
koji  je  bio  značajan  za  književnost  prije  30—40  godina.  Zdrave  i  krepke  hrane, 
nema  gotovo  nikako.  U  naučnom  uijelu  prevladava  historija.  Prirodne  znanosti 
i  socijologija  zastupane  su  slabo.  Dok  je  umjetnički  dio  prilično  jednoličan,  u  na- 
učnom dijelu  imade  imena  i  članaka,  za  koje  se  čovjek  mora  pitati,  kako  su  mogli 
uči  u  „Kolo".  Prvoj  knjizi  davaju  biljeg  Hranilović,  Klaić,  Risakovićka  i  šegvić, 
a  drugoj  Marinković,  Radić  i  Hranilović.  Da  moje  mnijenje  glede  vrijednosti  „Hr- 
vatskoga Kola"  nije  osamljeno,  posvjedočit  će  (osim  raznih  prikaza  u  dnevni- 
cima) nekoja  mjesta  iz  opširne  ocjene  u  „Hrvatskoj  Smotri"  iz  pera  Milana  Ogri- 
zovića.  Prikazujući  Risakovićkine  radnje,  kaže :  „Ja  znam,  da  će  nekoliko  tisuća 
„Matičinih"  čitatelja  možda  s  velikom  napetošću  čitati  ovakovu  (Persino  vjen- 
čanje) stvar,  ali  onda  neka  „Matica"  udesi  još  jedan  zbornik,  koga  ne  smije  na- 
zvati „književni",  već  najviše  „zabavni"  —  nešto  srednje  izmedju  ,,funtromanau 
i  književnih  proizvoda".  Spominjući  pjesnike,  sudi  o  nekojima  ovako :  „ —  onda 
su  još  Ferdo  Rožić  i  Miroljub  (A.  E  v  e  t  o  v  i  ć),  skromni  svećenici  sa  još  skrom- 
nijim stihovima,  koji  se  u  svojoj  mekoći  lijepo  čitaju,  a  onda  brzo  zaborave  ;  no 
oni  kanda  drugih  pretenzija  i  nemaju,  već  ovako  svake  godine  u  koledar  ili  u  koji 
zbornik  priposlati  nekoliko  varijanta  na  stare  teme". 

Ocjenu  Berkić-Veberova  „Ivana  od  Pomuka"  svršava  ovim  riječima :  „Kad 
bi  bio  čovjek  zloban  (!)  mogao  bi  reći,  da  su  autori  htjeli  cenzore  Matičina  odbora 
iskušati,  poznaju  li  „Salomu".  Za  Klaićeve  „Mile  uspomene"  tvrdi,  da  su  „živo 
pisane  i  ako  s  nešto  prikrivenom  tendencijom",  a  spominjući  Segvićevu  „Ge- 
nezu najnovijih  pojava  u  hrvatskoj  književnosti"  piše  „Ako  redakcija  pusti  na 
jednom  mjestu  kvalificirati  jednoga  suradnika  kao  ignoranta  i  „nepojmljivo'' 
smiona  u  tvrdnjama  (Milčetić  contra  Šegvić),  kako  onda  na  drugom  mjestu  traži, 
da  držimo  što  do  njegovih  tvrdnja  o  nekim  hrvatskim  piscima  ?  Medjutim,  mi 
bismo  i  bez  Milčetićerve  predosude  nazvali  Segvićevu  „Genezu"  presmionom  i 
neozbiljnom." 

No  najzanimljivije  je  kako  sudi  o  Jovanu  Hraniloviću.  „Tko  ne  bi  znao,  da 
je  Hranilović  bio  takodjer  jedan  od  glavnih  sukrivaca  raskolu  „starih"  i  „mla- 
dih" umačući  višeputa  svoje  pero  u  žuć,  taj  bi  još  ova  dva  članka  u  njegovu  „Kolu" 
mogao  smatrati  onim  što  nisu,  a  što  hoće  da  jesu,  to  jest  živom  brigom  za  napredak 
hrvatske  knjige,  kojoj  prijeti  opasnost  od  tudjinski  odgojenih  modernista.  Uza 
sve  uvjeravanje  piščevo  ne  mogu  mu  to  vjerovati."  „Talenat  Hranilovićev  usah- 
njuje  i  kritički  i  polemički.  Stare  fraze  i  stari  clichćji  ne  mogu  više  da  prikriju 
žalca.  A  taj  je  žalac:  njetiti  i  dalje  svadju  izmedju  Matiči- 
nih i  ostalih  književnika.  Velim :  Matičinih  i  ostalih,  jer  „starih"  i 
„mladih"  nema  više.  Prikrivati  više  ove  tendencije  ne  može  Hranilović,  jer  ga  — 
izdaje  talenat.  Njegov  je  „osvrt"  u  najboljem  slučaju  zbirka  amateurfotografija, 
samovoljno  izradjenih  i  samovoljno  razmještenih.  Mogao  bih  koa  pojedinih  pisaca 
pokazati,  kako  im  Hranilović  djela  nije  čitao,  već  ih  pozna  tek  po  referatima, 
više  puta  po  onim  običnim,  dnevnim,  nepotpunim.  Kod  stranih  je  autora  još  mo- 
guće ovako  „šveflati",  ali  kod  domaćih  znači  za  Čovjeka,  koji  hoće  da  bude  kri- 

tičar,  nesavjestan  posao.  U  drugoj  je  knjizi  još  komotniji.  Ovdje  je  čitajući  neke 
pjesme  pribilježio  uz  put  svoje  opažaje  u  formi  tendencioznih  glosa,  malo  ih  prema 
staroj  metodi  porazmjestio,  začinio  u  uvodu  —  opet  prema  staroj  metodi  —  „po- 
gledima" u  stranu  književnost  i  tako  opet  „napisao"  još  jedan  „osvrt".  Glavno  je, 
da  se  zadrži  stari  polemični  romon.  Hranilović  se,  da  opet  govorim  s  Nietzscheom, 
navio  kao  ura  i  piše ...  Ali ! 

Ali  nema  više  smisla  ovakovo  pisanje  u  nas,  a  ne  će  više  ni  upaljivati.  Bit  će 
to  jeka  prazna  mlina.  Nekada  je  bila  opravdana  ovakova  polemika  psihologijski, 
jer  ju  je  izazvao  „strah  pred  mladošću",  što  ga  ističe  lbsen  u  „Graditelju  Solnessu". 

A  svršava  ovako:  „Oni  koji  su  nekad  mimo  čitali  pikanterije  Kovačićeve, 
Kumičićeve  i  Kozarčeve  —  što  su  ih  ovi  poradi  ideje  ili  tendencije  djela  morali 
opisati  —  ne  bi  smjeli  sad  uporno  i  sistematski  tražiti  dlake  u  jajetu.  To  dovodi 
do  smješnosti,  kao  što  je  dovelo  vrijednoga  Baj-Gjuku  (u  „Hrvatstvu"),  koji 
jeuzšegvićai  Hranilovićakaotrećiutom  kurioznom  sve- 
ćeničkom „kritičarskom"  trolistu  —  što  ga  valjda  jedini 
mi  Hrvati  imamo  —  koji  je  postao  upravo  originalan.  On 
(Baj-Gjuka  =  O.  Slavik)  naime  direktno  traži  najpikantnija  mjesta  —  pače 
i  koja  nisu  najpikantnija,  alisunjegovimkondensiranimželjama 
opasna  —  upiše  ih  jedno  do]drugoga  i  tako  ih  servira  svojim  asketskim  čitateljima 
i  ne  sluteći  jadan,  koliko  je  grijeha  počinio,  koliko  je  želja  izazvao  —  želja  za  ova- 
kovim  štivom  i  tako  im  stvorio  najbolju  reklamu.  Ako  su  gospoda  zaista  asketi  i 
ako  im  je  u  istinu  na  srcu  briga  za  „moral",  onda  im  je  ocjena  nepravedna,  jer  je 
sa  staležke  i  one  „fiziologijske"  strane  pristrana  i  njihova  se  kritika  ne  može  uzeti 
ozbiljno.  Ako  li  nisu  ona  čim  se  grade,  onda  je  još  gore,  onda 
glume,  onda  su  —  farizeji,  a  „teško  vama  farizeji  i  —  knji- 
ževnici." 

Citirao  sam  upravo  ovo  mjesto  o  „svećeničkom  kritičarskom"  trolistu,  jer 
je  to  sud  čovjeka,  koji  se  nije  nikada  isticao  u  napadajima  na  svećenstvo  zloglas- 
nom „liberalnošću",  koja  je  Radić-  Siedleckomu  tako  zazorna  i  jer  je  taj  sud  iz- 
nesen u  smotri,  koja  nije  u  sporu  s  „Maticom  Hrvatskom". 

Andrija  Milčinovit. 


SREĆKO  ZINDL :  NARODNOSNO  PITANJE  U  HRVATSKOJ 
1  SLAVONIJI*  (Svršetak) 

Rekoh,  da  je  u  gospodarskoj  zaostalosti  domaćeg  hrvatskog  i  srpskog  ele- 
menta glavni  uzrok  nazadovanju  toga  elementa  u  razmjeru  prema  ostalim  narod- 
nostima. Iseljivanje,  da  je  posljedica  proletarijacije  urodjenog  elementa,  a  use- 
ljivanje  znak  gospodarske  ekspanzivnosti  stranog  elementa.  Pokušao  sam  to  do- 
kazati potonjim  brojčanim  podacima  i  pozvao  se  u  potkrepu  naših  izvoda  na 
.znameniti  autoritet  dra.  Frana  Vrbanića.  Tu  sam  naglo  prekinuo,  pa  sam  prije 
nego  li  nastavim  dužan  čitateljima,  da  navedem  razlog  postupku,  koji  bi  se  bez 
obrazloženja  lako  mogao  smatrati  bezobz:rnošću  i  prema  redakciji  „Savreme- 
nika"  i  prema  njegovim  pretplatnicima.  Razlog  je  ukratko  ovaj : 

*  Vide  „Savremenik"  str.  257-  359-  i  421. 

Godine  189$.  sastavljena  je  kod  nas  statistika  gospodarstva  sa  potanjim  poda 
cima  s  narodnosnog  gledišta.  Na  tu  se  je  statistiku  u  citiranom  predavanju  pozvao 
i  đr.  Fran  Vrbanić  i  iz  nje  potiču  ondje  navedeni  podaci.  Bik>  mi  je  stalo  do  toga 
da  na  temelju  njezinom  donesem  obširniji  prikaz  našeg  gospodarskog  stanja  s  na- 
rodnoga glediSta,  jer  i  ako  je  ta  statistika  već  za  1 3  godina  zaostala,  o  tom  ne 
može  biti  sumnje,  da  se  je  stanje  od  onoga  doba  samo  na  nasu  Štetu  pogoršalo.  Slika 
bi  dakle  bila  nepotpuna,  ali  ne  bi  bila  precrna,  te  bi  se  dapače  lako  dala  upotpuniti. 

No  na  svoju  žalost  morao  sam  saznati,  da  te  statistike  više  nema.  Prije  deset 
godina  bila  je  složena  u  zemaljskoj  tiskari,  njezin  je  slog  kroz  godine  mimo  spa- 
vao, ali  do  Štampanja  nije  došlo  —  jer  bi  bilo  preskupo.  Nevjerojatno  doduše  i 
upravo  nepojmljivo,  da  se  jedno  važno  djelo  od  trajne  vrijednosti  može  radi  ne- 
koliko tisuća  kruna  uniStiti,  dok  se  s  druge  strane  vanrednom  savjesnošću  na 
finom  papiru  štampaju  vazda  za  pet  do  šest  mjeseci  prekasno  mjesečna  izvješća 
o  stanju  usjeva,  tako,  da  se  javnosti  uprosincu  soapćuje  kakvo  je  bilo  stanje 
usjeva  u  mjesecu  lipnju  —  što  je  dakako  nakon  davno  obavljene  žetve  van- 
redno  važno  znati.  No  fakat  je  i  ja  sam  se  morao  sprijateliti  s  osobitim  smislom 
za  štednju,  koji  se  manifestira  u  razaranju  skupocjenog  sloga  jednog  važnog  djela. 

No  kako  su  na  žalost  prilike  takove,  da  je  naš  zemaljski  statistički  ured 
faktički  samo  filtalom  centralnog  statističkog  ureda  u  Budimpešti,  koji  po  njemu 
priredjene  podatke  objelodanjuje  mnogo  prije,  nego  li  naš  zemaljski  statistički 
ured,  nisam  bio  izgubio  nade,  da  se  je  možda  hrvatska  statistika  gospodarstva 
sačuvala  u  edicijama  centralnog  statističkog  ureda.  Ne  znam,  je  li  komu  zbilja 
tako,  no  ja  do  te  statistike  uza  sve  traženje  nisam  mogao  doći,  a  traženje  je  ovo 
uzrokom,  da  evo  istom  sada  pristupam  k  završetku  ove  radnje,  koja  time  dašto 
ostaje  donekle  krnja. 

Gospodarski  nazadak,  gospodarska  zaostalost,  rekosmo,  uzrokom  je  propa 
danju  našeg  domaćeg  elementa.  No  ova  gospodarska  zaostalost  radja  opet  po- 
sljedicama, koje  moraju  utjecati  ne  samo  na  kretanje  pučanstva,  već  i  na  njegov 
prirodni  porast.  Gospodarska  zaostalost  podržava  kulturnu,  a  ova  radja  poro 
cima,  manama  i  običajima,  koji  uništavaju  životnu  sposobnost  naroda. 

Drugima  je  zadaća  —  mi  nismo  za  to  po  opsegu  ovog  članka  zvani,  niti  smo 
zato  strukovno  spremni  —  da  ispitaju,  u  koliko  se  naša  rasa  pod  gospodarskim  i 
kulturnim  nedostacima  degenira.  No  činjenica  je,  koja  je  i  laiku  jasna,  da  je  pu- 
čanstvo u  mnogim  krajevima  u  bijedi  i  neznanju  upravo  zakržljavilo,  a  kržljava 
generacija  ne  može  stvarati  jaku  i  za  život  sposobnu  potomčad.  Konstatirat  ćemo 
to  samo  nekojim  podacima.  Od  100  slučajeva  smrti  otpada  u  Hrvatskoj  i  Sla- 
voniji na  pomor  djece  ispod  5  godina  —  prema  statistici  od  god.  1906.—  47-9% 
{županija  varaždinska  53*2%,  županija  zagrebačka  48-6%,  virovitička  54.7%)  a 
na  pomor  djece  ispod  7  godina  dapače  51%  (županija  varaždinska  56.9%,  zagre- 
bačka 52.3%,  virovitička  56.7%).  Nasuprot  u  susjednoj  Ugarskoj  iznosi  postotak 
pomora  djece  ispod  5  godina  samo  41.9%,  a  kod  djece  ispod  7  godine  samo  44.6%. 

Od  100  živorodjene  djece  umire  u  Hrvatskoj  i  Slavoniji  ispod  pet  godina  3*'8» 
ispod  7  godina  33-8,  dok  u  Ugarskoj  odpada  na  prvu  kategoriju  31-4  a  na  drugu 
32-9.  Pri  tom  valja  uvažiti,  da  u  Ugarskoj  sanitarne  prilike  nipošto  nisu  uzorne, 
da  se  pravo  može  prosuditi,  u  kakvom  se  stanju  mi  nalazimo,  kad  za  Ugarskom 
daleko  zaostajemo. 

Razmotrimo  li  prirodni  porast  pučanstva  u  Hrvatskoj  i  Slavoniji  po  narod- 
nosti, dolazimo  do  ovih  rezultata  : 

Na  hiljadu  duša  otpadalo  je  živih  parova  u  prosjeku  god.  1901.— 1905.  kod 

Madžara  35.7  Hrvata  391 

Nijemaca  37.7  Srba  42.1 

Slovaka  48.8  Ostalih  33.6 

Rusina   53.0 

Pomora  otpadalo  je  na  ovo  duSa  kod 

Madžara  18.0      Hrvata  27.3 

Nijemaca  21.4     Srba  31-4 

Slovaka  29-7     Ostalih  17.0 

Rusina   25.7 

Porast  je  dakle  iznosio  na  1000  duša  kod 

Madžara  17.7      Hrvata  11.8 

Nijemaca  16.3      Srba  10.7 

Slovaka  18. 5      Ostalih  16.6 

Rusina   27-3 

Dok  dakle  Hrvati  i  Srbi  stoje,  što  se  razmjera  poroda  tiče,  nakon  Slovaka 
na  prvom  mjestu,  stoje  kod  porasta  na  posljednjem  mjestu  medju  svim 
narodnostima 

Od  66.348  slučajeva  smrti  u  Hrvatskoj  i  Slavoniji  u  g.  1906.  otpalo  je  na 

Hrvate  42.413      Slovake    464 

Srbe    17.677      Rumunje   27 

Madžare   1.701      Rusine   131 

Nijemce   2.882      Ostale   1053 

To  znači,  da  je  od  svih  slučajeva  smrti  odpalo  na 

Hrvate  63.92%     Slovake   0.07% 

Srbe   26.64%      Rumunje   0.04% 

Madžare   2.56%      Rusine    0.20% 

Nijemce   4-35%      Ostale   1.59% 

dok  iste  godine  sačinjavaju  Hrvati  samo  61-01%  pučanstva,  Srbi  25-20%,  Madžari 
4-21%,  Niemci  5-83%,  Slovaci  0-80%.  Rumunji  0-04%,  Rusini  0-23%,  ostali 
2.68%.  Dok  je  dakle  kod  Madžara  i  Nijemaca  postotak  pomora  daleko  niži  od  po- 
stotka, koji  sačinjavaju  u  pučanstvu,  dok  sebi  kod  Hrvata  i  Rumunja  daje  pomor  i 
njihov  postotak  u  pučanstvu  ravnotežu,  koo  Hrvata  i  Srba  postotak  je  pomora  da- 
leko viši  od  postotka,  što  ga  sačinjavaju  u  pučanstvu. 

Nije  dakle  sama  iseljivanje  i  useljivanje  krivo,  da  naš  domači  elemenat  na- 
zaduje, već  su,  kako  vidimo,  tu  odlučne  i  različite  životne  prilike  koć  useljenika  i 
autoktonog  pučanstva.  Pa  kako  je  zadaća  gospodarskog  rada,  da  se  predusretne 
iseljivanju  i  gospodarskoj  ekspanziji  stranog  elementa,  tako  je  velika  kulturna  za. 
daća  narodnog  društva,  da  prosvjetljivanjem  pučanstva  popravi  životne  prilike, 
koje  sprečavaju  njegov  razvoj.  Narodnosno  je  pitanje  i  gospodarsko  i  kulturno,  na 
kojem  treba,  da  što  prije  i  što  intenzivnije  uzradimo,  jer  danas  — ako  se  prilike 
ne  poprave  —  možemo  lako  izračunati,  kad  ćemo  biti  skupa  sa  Srbima  narod- 
nosna manjina  u  rodjenoj  domovini. 

VIKTOR  CAR  EMIN :  NOVE  BORBE 


(SvrSettk) 


XX. 

Vjetar  je  vani  nasrtavao  sve  jače,  nebo  tamnjelo ;  nešto  nevoljko  i  umorno 
uvlačilo  se  u  prsi,  u  živce,  u  dušu. 

Olga  je  stojala  do  prozora  u  gostinskoj  i  kroz  mutna,  znojna  stakla  gledala 
u  nujan,  zimnji  dan,  u  sniježane,  daleke  planine,  u  oblake,  što  se  lijeno  motaju 
i  guraju. 

Očima  punim  suza  a  srcem  kao  omrtvjelim  od  tuge  gledala  je  i  u  ono,  što 
nije  mogla  vidjeti :  gledala  je  sestru,  kako  tjerana  očevom  kletvom  spješi  u  ne- 
poznat kraj,  medju  tudje  ljude,  u  život  zagonetan,  kao  što  je  zagonetno  i  ono 
zimnje  umiranje  vani . . . 

Poćuti  se  sama  —  i  duša  joj  zatuži  za  nečim,  što  joj  je  sada,  pobudjeno  bogzna 
čime,  donosila  davna  spomen. 

Ona  se  sjetila  majke . . . 

Poput  prozirne  sjene,  stala  je  daleka,  kamena  mati  preda  nju.  Ona  ju  je  u 
svojoj  uzbudjenoj  mašti  gledala,  kakova  je  bila  u  one  prve,  kratke,  već  davno 
minule  dane  ranog  djetinstva. 

A  bila  je  lijepa:  svijetla  joj  je  zlatna  kosa  zaokružila  ono  fino,  bijelo  lice,  nešto 
zamišljeno  i  gotovo  uvijek  bez  osmijeha. 

—  Majko  ! . . .  majčice  ! . . .  šapnu  djevojka  i  učini,  kao  da  će  je  obujmiti 
rukama.  Ali  je  lice  u  majke  bilo  hladno  i  mramorno,  bez  izražaja,  bez  ljubavi . . . 

I  vizija  minu,  ali  je  djevojci  zastrujila  srcem  još  i  življa  želja  za  majkom. 
Neiskazano  je  čeznula  za  njom,  za  njenom  pomoći,  za  njenim  oslonom  i  tužeći 
uzdisala : 

—  Zašto  si  nas  ostavila,  majčice? . . . 

U  dubokoj  noći  gubio  se  dan,  kad  je  ono  nestade  naglo,  nenadano.  Otac  je 
plakao  i  na  pitanje  djece:  gdje  je  mati?  —  odgovarao:  —  Umrla  je! 
A  tako  govorili  i  drugi. 

Dugo  je  za  tim  uzaznala  grubu  istinu :  mati  otišla  s  drugim,  nepoznatim 
čovjekom,  ostavila  oca  i  njih  —  svoju  djecu. 

—  Hoće  li  se  vratiti?  —  pitala  ona  često  oca. 
A  otac  odgovarao : 

—  Ona  nije  više  naša ...  Ne  muli  na  nju . . . 

Ali  ona  je  i  poslije  mislila  na  nju  ;  ona  je  u  svojoj  duši  brižno  čuvala  uspo- 
menu na  onu  lijepu,  plavu  glavu  i  čeznula  za  majkom  i  čekala  ju . 
Medjuto  se  mati  nije  vraćala.  Možda  i  ne  žive  više . . . 

—  Ah  !  da  je  ona  tu  !  — 

Da  se  vrati,  sve  bi  joj  prostili,  a  ona,  Olga,  pala  bi  joj  prva  u  naručaj  i  molila 
bi  je  i  zaklinjala,  da  bude  ubogome  ocu  od  pomoći . . . 

Suza  joj  se  odronila  niz  lice  i  još  je  s  više  tuge  gledala  u  oblake,  Što  se  motaju 
i  guraju. 

Gledala  je  oblake,  ali  ih  nije  vidjela,  jer  joj  je  suzna  magla  zastirala  vid. 
Tada  joj  ujedared  nešto  sine  u  glavi  i  kao  ptica,  što  se  na  povratku  k  svome 
gnijezdu  hvata  prve  poznate  grane,  tako  je  i  njezina  misao  tražeći  oslona  silazila 

krilu  stare  prijateljice  Tonce.  U  nje  će  ona  naći  okrijepe  i  savjeta,  a  toga  joj  i  treba, 
jer  se  i  suviše  toga  svalilo  danas  na  njenu  klonulu  dušu. 

—  Moram,  da  joj  iskažem . . .  Ona  je  dobra :  naći  će  riječ  utjehe,  a  možda 
i  upute . . . 

Malo  joj  odlane,  a  i  u  duši  joj  budne  svjetlije. 
Netko  pokuca  na  vratima.  Ona  se  trže  i  podje  da  otvori. 
Bio  Joško,  otjerani  zvonar,  starac  suhonjav,  majušan  i  pun  brazda  na  obri- 
janom licu. 

U  ruci  mu  je  bilo  pismo. 

—  Ovo  šalje  naš  gospodin  . . . 

Ono  naš  naglasio  je  nešto  jače,  kao  da  je  htio  pokazati,  te  on  još  uvijek  ne 
pozna  drugog  „gospodina"  osim  popa  Frana. 

—  Za  oca?  —  upita  ona. 

—  Za  šior  Dujma,  da.  Bilo  ih  je  više,  možda  koji  dvadesetak.  Jedno  je  bilo 
i  za  kapelana,  ali  ja  sam  našemu  gospodinu  odsjekao :  —  Prije  u  jamu,  nego  li 
preko  njegova  praga  !  I  tako  ga  je  odnijela  Marta.  I  neka  je.  Ja  ne  bih  ni  za  živu 
glavu-  Neka  zna ! 

Starac  je  neko  vrijeme  gužvao  u  rukama  kapu,  pa  se  ujedared  pokunjio  i  ne 
pozdraviv  otišao. 

Olga  pritvori  za  njim  vrata,  te  se  uputi  k  očevoj  sobi. 

Dujam  se  zakopao  u  svoj  naslonjač,  glavu  ovjesio  i  ostao  nepomičan  kao 
oboren  panj. 

Lagano  pristupi  k  njemu  i  trseći  se,  da  svome  glasu  poda  što  ljupčiji  ton, 
prousti : 

—  Ovo  je  od  popa  Frana . . .  Hoćete  li,  da  vam  ja  pročitam? 

Tromo  kao  da  bi  s  . velikim  trudom  dizao  starac  glavu,  pa  se  zagledao  u  nju, 
kao  čovjek,  koji  očito  ne  shvaća. 
Ona  ponovi  pitanje: 

—  Pročitaj !  —  otpovrne  muklo  a  glava  mu  i  opet  klone. 
Ona  razmota  pismo  i  uščita : 

Moj  Dujme  ! 

Sutra  selim,  ali  do  tada  sam  još  u  starom  domu  gazda.  Večeras  dajem  čast : 
hoću,  da  vas  još  jednom  vidim  u  mojoj  dragoj  sobi  —  za  mojim  „historičkim" 
stolom.  Hoću  da  vas  vidim  vesele  i  da  vas,  ako  moguće  složim ...  Ne  čudi  mi  se, 
Dujme  !  Zrak  je  mutan  :  miriši  po  zlu  vremenu ...  Ti  znaš :  nos  popa  Frana  rijetko 
vara.  Još  nije  prekasno.  Da  ste  jedni,  vjerojatno  je,  da  biste  i  odoljeli,  ali  ovako : 
neko  amo,  neko  tamo  —  očito  propast.  Ja  sam  o  tome  premišljao  mnogo,  osobito 
iza  one  nekidašnje  krvave  bruke.  I  evo,  rekoh :  već  se  i  mrcvare  !  —  Bože,  što  li 
će  to  biti? !  Pomolih  se,  zamislih  se  i  banulo  mi  onako  u  glavu  :  to  treba  zbližiti, 
složiti,  ujediniti.  Za  to  vas,  evo,  i  pozivljem  svih :  i  stare  i  mlade.  Doći  će  Sodić, 
doći  će  i  kapelan  i  tvoj  Petar  —  a  dodji  i  ti.  Tebi  teče  riječ  lijepo  i  toplo  —  pa  i 
ja  ću  nadrobiti  štogod.  Taknut  ćemo  ih  u  živo  srce  i  eto  sloge  i  mira,  kako  ga  je 
dobri  Bog  dao  ljudima  dobre  volje.  Dodji ! 

Tvoj 

Pop  Frane. 

Olgi  dočita  i  pogleda  u  oca.  On  se  i  opet  uvukao  u  sebe  i  držao  se,  kao  da 
više  ne  misli  ni  na  pismo  ni  na  popa  Frana. 

—  Ako  podje,  naći  će  društvo  —  odlanut  će  mu,  pomisli  djevojka,  pa  na- 
tukne  ponekud  plaho: 

—  Bit  će  veselo  u  popa  Frana . . . 

On  ne  odgovori.  Pusti,  da  prodje  nekoliko  Časova,  pa  zapita : 

—  Olgo ...  oni  su  ti  zacijelo  rekli :  •  • 
Glas  mu  je  zvučio  namrtvo,  tužno. 

Olgi  zadrhta  srce.  Malo  popostane,  kao  da  se  bori,  pa  se  na  jednom  sruši  do 
njegovih  koljena,  nasloni  na  njih  glavu  i  zaplače. 

—  Prostite  im,  oče  ! . . . 

On  joj  zari  drhtave  prste  u  mekanu  kosu  i  spustiv  glavu,  ćutaše.  Polako  mu 
se  iz  ugasla  oka  odroni  suza,  pa  druga,  treća . . . 

A  plakala  je  i  ona  i  on  nije  nalazio  riječi,  da  je  utješi. 
Dugo  su  ostali  tako. 

Kad  je  podigla  oči,  nehote  je  protrnu'a  videći  oca  onako  slomljena  i  očaj«?. 

—  A  poravnati  se  ono  mora.  Olgo . . .  izvi  se  iz  njegovih  usahlih  usana  gia> 
kao  da  bi  kroz  raspuklu  žicu. 

—  Pa  poravnat  ćemo.  Otpustit  ćemo  Lucu.  Radit  ću  sama ...  javi  se  ona 
gledajući  ga  s  neizmjerno  puno  sućuti. 

—  Sirotice  moja ! . . .  pogladi  je  on  po  glavi. 

—  A  imamo  i  prijatelja.  Pomoći  će  nam ... 
On  se  tužno  osmijehnu. 

—  Jadni  smo,  Olgo . . .  prousti  u  p6  glasa. 

—  Bit  će  opet  dobro,  rekne  ona  pomislivši  na  staru  Toncu  i  oko  joj  zablista 

pouzdanjem.  A  vi,  produži,  podjite  do  popa  Frana ...  bit  će  vam  lakše  

Hoćete  li? 

On  popostade  trenutak.  Kao  da  premišlja.  Nešto  mu  je  u  to  bljesnulo  u  glavi, 
jer  se  ujedared  trgnuo  i  lanuo : 

—  Ići  ću . . . 

U  glavi  mu  je  sazrijevala  još  ne  sasvim  odred jena  odluka  ;  nemirne  oči  od2- 
vale  unutarnju  rabotu,  ali  djevojci  je  to  izbjeglo. 

—  Tako  oče  ! . . .  odobri  ona  sva  radosna.  A  ja  ću  medju  to  do  gospe  Tonce . . . 
da  nisam  u  kući  sama . . .  Tužno  mi  je  bez  vas . . . 

Živo  ga  zagrli,  pa  ustane  i  izidje  iz  sobe. 

Pridigne  se  i  on.  Pruži  nogu,  ali  mu  se  nekud  kao  ukočila.  I  tijelo  mu  oteS- 
Ćalo ...  u  prsima  ga  duši.  S  trudom  se  dovuče  do  prozora.  Otvori  ga :  dah  čem- 
presa, dah  uskopane  zemlje  i  smrti  zapahne  ga . . .  Pomisli  na  groblje  i  u  srcu  po- 
ćuti  bol. 

Iz  daljine  dopirala  huka  mora  ;  vjetar  je  jačao  a  oblaci  se  sve  življe  i  življe 
motali  u  zraku  taman  kao  i  misli  u  smućenoj  mu  glavi. 

Kucnulo  je  ono  odsudno :  s  djelom  treba  na  vidjelo,  treba  uprijeti  prstom 
na  zločinca ...  na  zločinca  i  njegovog  ortaka . . . 

—  Ortak  !  ortak  ! . . .  drukčije  se  to  ne  krsti,  šumjelo  mu  u  duši.  Ti  si  mu 
pomagao,  grmjelo  u  njemu.  —  Nisam  znao...  javljao  se  plahi  glas,  ali  bi  ga  u 

768 


Digitized  by  L>O0j9l£ 


čas  nadglušio  onaj  prvi,  jači,  gromkiji :  —  To  te  ne  opravdava-  Tudji  su  ono  žu- 
ljevi, tudja  muka  :  trebalo  paziti,  gledati,  čuvati . . . 

S  polja  strujalo  ono  nešto  zemljano,  mrtvačko,  što  je  stara  podraživalo  još 
i  većma. 

I  on  proslijedi  optužbama  protiv  sebe :  gnjevio  se  na  svoj  mrski  nemar,  na 
popustljivost  i  slaboću,  koja  je  u  njegovim  očima  prelazila  već  i  u  nesavjesnost 
i  protiv  njega  oštrila  svoj  žalac  —  protiv  samoga  njega,  tako  da  na  posljetku  nije 
ni  vidio  drugoga  krivca  osim  sebe . . . 

Baldo  je  bio  samo  orudje,  kojim  ga  je  kušao  djava 

—  Kriv  sam  ja  jedini !  Neka  sudi  pravda  .' 

Odmakne  se  s  prozora  i  lagano,  posrćući  ušeta  se  odajom.  Slučajno  mu  pane 
oko  na  pismo  popa  Frana : 

—  Ići  ću . . .  zaintači  i  sav  se  podade  misli,  što  je  netom  sazrijela  u  njemu. 
Poći  će,  kamo  ga  zovu  i  iskazati  sve :  neka  mu  sude. 

Stane  i  pred  očima  mu  zaigrala  sva  ona  lica  što  će  se  domato  okupiti  oko 
prijateljevog  stola.  Bit  će  tamo  i  Sodić  —  bit  će  i  drugi.  A  oni  će  uhvatiti  čas  i  sve 

izrabiti  —  Bit  će  zgražanja,  iskrenog  i  himbenog  ogorčenja   tvrdih  od- 

suda  neka !  ali  njemu  će  biti  lakše.  Ova  mu  je  tajna  na  duši  kao  planina. 

on  mora  da  je  odvali. 

Sodić  će  (čini  mu  se  da  ga  čuje)  tražiti  žandare,  zatvor,  bruku  i  sramotu  

neka  !  samo  da  se  to  već  jednom  svrši.  Sve  će  on  Dujam  navaliti  sebi  na  vrat 
i  što  je  njegovo  i  što  nije  samo  da  se  svrši. 

A  onome  drugome  neka  sudi  tko  hoće:  Bog  ili  djavo... 

Mrak  se  spuštao,  gomile  se  sjena  gonile  u  zraku  i  vukle  u  odaju,  dok  je  sasvim 
ne  zaokupiše. 

Dujam  pomisli :  čas  je,  da  podje.  Prigrne  topliju  kabanicu,  turi  na  glavu  šešir, 
pridje  polagano  k  vratima  i  otvori  ih. 
Olga  se  takodjer  spremila  da  izadje. 

—  Tako ! . . .  zaintači  ona  s  osmijehom,  što  ga  je  sama  složila  na  umorne 
usne.  A  sad  krenimo. 

Izidju. 

Vani  je  bilo  studeno  i  vlažno.  1  mračno  bijaše  i  pusto.  Od  morske  strane  do- 
pirala mukla  lomljava  valova.  Vjetar  se  dizao  i  probadao  sve  jače. 

Olga  je  išla  i  ne  dižući  očiju  na  crne  stijene  kuća  mimo  kojih  su  prolazili. 
Podilazilo  ju  nemirno  pitanje :  Što  će  gospodja  Tonca  kad  uzazna? 

On  je  stupao  uz  nju  sav  zguren  i  s  trudom  premetao  noge  na  skliskim  plo- 
čama neravna  pločnika. 

Eno  ih  već  na  mjestu  gdje  se  ulica  razdvaja.  Gornji  ogranak  vodi  u  župni 
dom,  d6nji  k  ;;ospodji  Tonci. 

Stanu.  U  okolo  ne  bijaše  nikoga. 

—  A  sada  sve  misli  iz  glave  i  —  veselo  ! . . .  rekne  ona  obuhvativši  ga  svega 
onim  svojim  toplim  pogledom. 

On  je  dohvati  za  ruku. 

—  Olgice . . .  možda  ti  i  ne  znaš ...  ali  kriv  sam  i  ja . . .  možda  najviše . . . 

—  Evo  i  opet ...  Oče  ! . . .  usplahiri  se  ona  videći,  kako  je  naglo  ublijedio 
i  sav  se  ustresao. 

—  On  je  rekao :  svi  smo  jeli ...  A  tako  je  i  bilo.  Ja  sam  njemu  pomagao . . . 
Pomagao  sam  mu  svojim  nemarom-  i  lakoumljem.  Kriv  sam.  Trebat  će  okajati . . . 

Ovo  je  posljednje  izrekao,  kao  da  za  sebe  govori. 
Ona  se  rastuži. 

—  Oče,  ne  žalostite  me,  a  ne  mučite  ni  sebe,  snuždi  se  ona  i  zaplače. 
Netko  je  dolazio. 

Starac  se  naže  i  poljubi  kćer.  Još  je  časkom  držao  njenu  ruku  u  svojoj,  pa 
kad  se  prolaznik  približi,  on  joj  je  stisne  jače  i  bez  riječi  se  otrgne  i  udalji. 

U  nje  kao  da  će  se  raspući  srce.  Neko  je  vrijeme  gledala  za  njim,  a  onda  se 
dršćući  na  svem  tijelu  uputila  k  gospodji  Tonci. 

Ulicom,  kojom  je  sada  udario  Dujam,  vladaše  pun  mrak.  Bila  je  pusta,  sjetna, 
s  crnim  stijenama  po  strani  a  mrkim  pokrovom  nad  sobom.  Kao  grob  činjaše  se 
njemu  ta  tijesna  ulica ;  daha  mu  je  u  njoj  ponestajalo  i  snage. 

Na  jednom  se  mjestu  tlo  dizalo  i  njemu  je  od  toga  postojalo  sve  teže.  Noge 
mu  se  tresle,  sile  ga  ostavljale ;  da  ne  pane,  dotetura  k  zidu  i  držeći  se  jednom 
rukom  za  srce,  a  drugom  stružući  kd  pjan  čovjek  po  stijenama,  vukao  se  polako 
i  trudno. 

Nešto  podalje,  na  kraju  ulice,  svjetlucalo  se  svijetlo.  Od  onud  dohodio  živ 
žamor  glasova,  čule  se  i  psovke : 

—  Djavd  im  tresao  kosti  i  ne  dao  im  mira.  kao  što  ga  ni  oni  ne  daju  mrtvima 
našim 

Niz  ulicu  silazio  dječarac. 

—  Što  je  ono  tamo?  zapita  Dujam  otežući. 

—  Težak  neki  prenašao  iz  groblja  kosti,  pa  mu  se  nekako  vreća  otvorila  i  sve 
se  prosulo  na  zemlju,  rekne  dječarac  i  podje  dalje. 

Starac  poćuti,  kao  da  mu  je  nešto  tupo  sunulo  u  prsi.  Još  se  jače  pribio  uza 
zid  i  pomalo  se  šuljaše  naprijed  uklanjajući  se  pogledima  prolaznika. 
Do  njega  dopirale  šale  *. 

—  Evo,  ljudi,  kolika  kost !  Da  nije  od  pokojnoga  Trdine  i 

—  Ne  dotiči !  Vele,  da  je  bio  vukodlak. 

—  Imat  će  stari  okapanja  s  njime,  ako  ga  noćas  Ščepa  za  noge. 

—  Pa  to  mu  je  već  navijestio  Bariša.  A  Bariša  se  u  to  razumije.  Pripovijedaju, 
da  je  i  sam  od  roda  vilenjaka.  Mater  da  su  mu  vidjeli  na  metli . . 

—  E,  e! 

Na  desno  otvarala  se  jedna  od  pokrajnih  ulica :  još  i  tjesnija,  još  i  crnja.  Dujam 
zamače  u  tamu,  da  ne  vidi  i  ne  čuje. 

Ali  ono  mu  je  svijetlo  bilo  još  uvijek  pred  očima.  On  je  sve  onako  posrćući, 
gledao  pred  sobom  one  kosti,  kako  se  prosiplju,  zgrću  u  gomilu,  kako  se  vrte,  dižu 
razlijeću  na  sve  strane  i  gle,  kamo  koja  pane,  tamo  nikne  koštur,  gdje  veći,  gdje 
manji.  Sila  ih  je :  eno,  već  se  uhvatili  za  ruke  i  usplesali  se  oko  njega  i  cere  mu 
se ...  I  dugonja  je  jedan  medju  njima  :  Trdina  !  Sav  se  trese  i  lomi.  Zubi  mu  evo- 
koću  i  kao  da  reži  na  nj :  —  Ovako  će  djav6  i  tebe  tresti !  

On  se  stisnuo  k  zidu,  pa  kao  čovjek,  koga  nešto  progoni,  okretao  glavu,  zvjerao 
suludim  pogledom  uokolo,  otvarao  usta,  gotov  da  zavapije . . . 

Kako  se  je  dovukao  do  župnog  stana,  ne  bi  znao  reći.  Isto  tako  nesvijesno 
banuo  u  vežu,  uskoracao  se  uza  stube,  obsjednut  i  progonjen  onim  prikazama . . . 

Na  vrhu  stuba  stane.  Nije  mogao  više.  Htio  da  zove  —  a  to  mu  grlo  odalo 
nekakav  hropac  ■  ■  ■  Nagne  se  k  zidiv 

—  Bože !  —  dahne- 

Iz  sobe  dopirali  glasovi.  Jedan  je  nadglušivao  sve.  —  Od  toga  glasa  poskočilo 
mu  srce:  Sodić  —  on  je... 

On  ga  vidi  —  tu  izmedj  koštura.  1  on  se  ceri  i  prstom  pokazuje  na  nj :  —  Udri 
tata  !  urliče  kao  da  je  bijes  u  njemu  :  udri  tata  1 

Nešto  ledeno  probi  mu  čelo,  i  budne  mu,  kao  da  mu  se  je  nečija  mrazna  ruka 
zarila  u  prsi,  pa  hoće  da  mu  srce  iščupa.  Već  ga  evo  i  trga . . .  Skupiv  sve  sile,  što 
mu  još  preostale,  odmakne  se  od  zida,  pokroči  preko  praga,  mahne  rukom  prema 
Marti,  koja  je  dohitila,  da  vidi,  tko  to  ulazi,  uskoleba  se,  zastenje  i  grune  licem  o  pod. 

—  Isuse !  —  vrisne  Marta  užasnuta.  Ljudi  božji,  pomozite !  —  vikala  ona 
kao  bez  glave. 

Priskoči  k  vratima  odaje,  gdje  je  bilo  okupljeno  društvo,  otvori  ih  i  hukne 
u  buku,  što  ju  je  dizao  Sodić  svojim  grajanjem  ; 

—  Gospodine ...  za  Boga !  

—  Što  se  dogodilo?  prestrašeno  će  pop  Frane,  ugleda v  je  onako  uzbudjenu 
i  blijedu. 

I  ne  čekajući  odgovora  istrči  na  hodnik 

—  Tko  je?  Šta  je?  —  dahtaše  pop  Frane,  dok  mu  oko  ne  pane  na  tle,  gdje 
se  kao  teška  gromada  pružilo  nepomično  tijelo  staroga  prijatelja- 

—  Dujam  !  zavapi  on  i  klone  na  koljena  do  starčeve  glave. 

Za  njim  poustajaše  i  izidjoše  na  hodnik  svi  izim  Sodića  i  kapelana,  koji,  za- 
okupljeni živahnim  raspravljanjem,  nisu  ni  zamjetili,  da  se  nešto  vani  dogadjalo. 

Medju  prvima  izišao  Petar  i  ugledav  na  tlima  obeznanjenog  načelnika  viknu 
od  čuda  i  groze,  naže  se  nada  nj,  trseći  se,  da  pomogne  župniku,  koji  se  trudio, 
da  staroga  prijatelja  dozove  svijesti 

A  ostali  držanu  se  uokolo  preplašeni,  ne  znajući,  što  da  urade 

—  Mrtav  ! . . .  dahnu  ujedared  župnik,  podignuv  sijedu  glavu  s  Dujmovih  grudi. 

—  Mrtav !  huknuše  svi  zgroženi. 

Župnik  sklopi  ruke. 

To  Što  su  mu  sada  šaputale  usne,  nije  bila  nikakva  naučena  molitva,  već  je 
to  bila  čitava  njegova  ojadjena  i  razboljena  duša.  I  stara  ta  sirotna  duša  kao  da 
tuži  za  prijateljem,  koji  je,  evo,  u  jednom  času  odnio  sobom  jedan  život,  jednu 
misao,  jednu  dobu  . . . 

Sve  su  glave  na  hodniku  bile  oborene,  svi  su  šutjeli. 

Medjuto  se  je  iz  „historičke"  odaje  orio  Sodićev  glas-. 

—  Tko  nije  uz  nas,  protiv  nas  je,  a !  —  što  se  vama  čini? 

—  Tako  je !  —  otpovrnu  kapelan. 

—  Evo  moje  ruke !  —  vikne  Sodiću. 

—  Evo  i  moje !  

U  isti  se  čas  na  suprotnoj  stijeni  odrazile  u  svijetlu  lampe  stisnute  njihove 
desnice . . . 

. . .  Kad  je  Olga  negdje  u  isto  doba  stupila  pred  gospodju  Toncu,  dobra  se 
starica  sva  usplahirila  videći  je  onako  očajnu  i  zaplakanu.  Ne  pitajući  ništa,  po- 
vede je  uza  stube  u  odaju,  posadi  je  do  sebe  na  divan  i  uze  da  je  miri. 

—  NeSto  ti  se  dogodilo . . . 

Kroz  plač  iskaže  joj  djevojka  svu  očevu  nevolju,  svoju  tugu  i  zebnju.  Starica 
se  snebivala  od  čuda. 

—  Ma  vidji !  ma  vidji !  —  ponavljala  ona.  Tko  bi  bio  rekao! . . .  Nevaljalac! . . . 
Jadni  naš  Dujam  !  Pa  i  ti  neboga  !  Strašno  je  to . . .  Nego,  eto :  uredit  će  se  ne- 
kako . . . 

—  Mi  smo  siromašni ...  a  otac  slab,  strah  me  je  —  ubit  će  ga  to . . .  dahne 
Olga  i  grdna  joj  se  slutnja  useli  u  dušu. 

—  Ajde,  ne  plači  i  ne  žalosti  se  !  Doći  će  pomoć,  hoće.  Nešto  će  se  i  u  nas  naći  — 
a  drugo  u  dobrih  ljudi.  Oni  Baldo !  A  ti  si  dobro  uradila,  ti  si  došla.  Dugo  te  nije 
bilo . . .  produži  s  osmijehom  —  sve  tamo  od  one  rasvjete.  Petar  mi  reče,  da  je 
to  poradi  njega . . .  Misli,  da  te  je  uvrijedio.  Da  znaš,  kako  mu  je  žao  ...  A  rekla 
bih  ti  i  još  nešto,  nego  . . .  ama  nelta  ti  sim  kaže  . . .  nasmije  se  Tonca.  On  će  to 
umjeti  i  bolje  i  ljepše . . 

Olga  nije  više  plakala.  U  licu  se  sva  zapalila,  a  od  neprilike  nije  znala  kamo 
bi  očima. 

A  nekuda  neprilično  bilo  i  starici.  Da  to  nekako  sakrije,  pridje  k  prozoru, 
da  vidi  otkuda  onaj  neobičan  žagor,  što  je  ujedared  zamnio  vani.  Otvori  prozor 
i  val  preplašenih,  udušenih  glasova  prelije  se  u  odaju. 

Olga  nije  još  razabrala  ni  jedne  riječi,  tek  poćuti,  kako  se  u  njoj  nenadno 
pojačala  slutnja.  Učini,  da  će  se  dići,  kad  se  u  isti  mah  otvore  vrata  i  u  odaju  bane 
Petar  sav  drhtav  i  blijed  na  smrt. 

Pravo  nije  ni  čula,  što  je  rekd  i  već  se  u  njoj  zatvorio  dah,  već  ju  je  odbjtglo 
svijetlo  i  ona  se  ukrutila  kao  leden  kamen  


. . .  Svijest  se  vraćala  lagano,  tužna  se  slika  izvijala  još  mučnije ;  kada  se 
je  pak  prikazala  u  potpunoj  svojoj  žalosti,  nebrojene  suze  zališe  blijedo  i  umorno 
lice  mlade  sirotice. 

Do  nje  je  klecao  Petar  i  držeći  njenu  namrtvu  ruku  u  svojoj,  govorio  je.  što 
mu  šaputala  duša. 

Uljezao  i  Jure.  Na  prestravljenoj  mu  se  pojavi  Čita  strahota  dogodjaja.  što 
ga  je  obaznao  vani. 

Stisnuo  se  podalje  u  kutu  uz  gospodju  Toncu,  koja  mu  tiho,  jedva  čujno  priča 
žalosnu  sudbinu  nesretnog  prijatelja  Dujma. 

Kapetan  je  Jure  dugo  piljio  ispred  sebe,  pa  kao  da  govori  za  sebe,  promumljao  : 

—  Zaman :  na  uspomeni  onakova  čovjeka  ne  smije  ostati  ni  sjenke . . . 

—  A  kako  vidim,  bili  bismo  i  drugačije  dužni,  da  to  uredimo.  Ona  će  —  eno  — 
i  onako  biti  naša . . .  rekne  gospodja  Tonca  pokazujući  glavom  na  divan  . . . 

NADGROBNI  GOVORI  SILVIJU  STR 
KRANJĆEVIĆU 

GOVOR  JOSIPA  M1LAKOVIĆA.  ..Po 
pučini  č  m  e  klizi,  n  njem  voze  srce  neko,  — 
šuštalo  je.  pa  je  stalo,  lutajući  predaleko . . . 
Ljubilo  je,  vidjelo  je,  gdje  se  tiču  raj  i  pako; 
umrlo  je  prije  smrti  i  sada  ga  voze  tako . . ." 
Tri  su  tome  ljeta,  što  je  naslućujući  blizinu 
teška  samrtna  časa  tako  probugarila  ojađjena 
pjesnikova  duša,  a  ti  sjetni  stihovi  vraćaju 
nam  se  u  ovom  žalobnom  trenutku  sa  tako 
teškim  bolom  u  pamet.  Ta  nuto  dragog  srca, 
koje  je  lutalo  predaleko,  koje  je  šuštalo  i  stalo 
—  i  koje  je  umrlo  prije  smrti ! . . . 

Da.  to  se  srce  zanosilo  za  najvećim  ideja- 
lima,  u  njemu  živio  je  svijet  velik,  tajinstven 
i  nedokučiv,  a  bogodana  bistra  pamet  i  geni- 
jalna mašta  htjela  je  skinuti  s  njega  pečat  nje- 
govih tajnt  —  i  klonula  je,  jer  je  zlosretna 
boljetica  ljutim  jadom  i  čemerom  otrovala  i 
onako  slabašno  tijelo. 

Sto  li  je  to  jadno  srce.  koje  ispunjaše  ljubav 
roditelja  i  vojna,  žarko  rodoljublje  i  duh  slo- 
bode i  koje  izgaraše  od  žive  želje  za  srećom 
hrvatske  grude,  pretrpjelo  i  prepatilo,  osje- 
ćajući, kako  je  oteščao  barjak,  štono  je  lak  i 
ponosan  zavijorio  nekoć  u  snažnoj  i  mladoj 
desnici?  A  tek  pomisao  na  lijepe  godinice  i  na 
najponosnije  muževno  doba,  kad  se  istom  po- 
činju stvarati  prava  remek-djela  !? 

Gle,  a  to  srce,  iz  kojega  bi  da  planu  tolike 
nove  iskre,  u  kojemu  bijaše  toliko  žara,  klonulo 
je,  umrlo  je  prije  smrti !  Koliko  tragike,  koliko 
gorčine  u  te  dvije  tri  riječi  pjesnikove  1  Ali 
koliko  tek  tragike  u  gorkoj  zbilji  1 

Teška  i  dugotrajna  bolest  otela  nam  je 
odista  najljepšu  knjigu  njegovu,  a  neumolna 
smrt  porobila  nas  j  možda  za  čitavu  litera- 
turu, jer  Kranjčević  bijaše  genij,  kakova  danas 
nema  možda  ni  jedan  narod  na  svijetu.  On  je 
svojom  pjesmom  utro  nove  puteve,  otvorio 
nove  vidike  i  gigantskom  snagom  svoga  duha 
zadivio  i  zapanjio  ne  samo  nas  Hrvate,  nego 
i  slovjensku  braću,  pa  i  daleku  tudjinu,  u  kojoj 
će  —  kad  ga  i  ona  bolje  upozna  —  sinuti  hr- 
vatsko ime  jačim  plamenom,  nego  li  što  svijetli 
po  sablji  i  desnici  ruci. 

Dki  mi  smo  ponosni,  da  je  Hrvatska  rodila 
jednog  Kranjčevića !  Ponosni  smo,  da  bijasmo 
druži  i  su  bori  ođ  njegovi. 

Mrtvi  druže  i  nezaboravljeni  prijatelju  1 
Tvoja  rana  smrt,  koju  ko  i  Ti  već  davno  sa 


zebnjom  u  srcu  naslućivasmo,  zavila  je  u  crno 
ne  samo  Tvoje  milje  i  omilje,  već  sve,  što  hr- 
vatski i  slobodno  osjeća  i  misli,  a  napunjati 
će  tugom  i  nove  naraštaje,  koji  će  Te  bolje  i 
poznati  i  cijeniti. 

No  nikog  ne  rastuži  ona  toliko,  kao  Tvoje 
drugove  širom  naše  lijepe  hrvatske  domovine, 
kojima  si  bio  dika  i  perjanica  i  koji  u  Tebi  gube 
svog  uzomika  i  prvaka. 

Iz  bijelog  Zagreba,  iz  naše  divne  prije- 
stonice,  koju  si  ti  sinovljom  odanošću  ljubio, 
nuto  vijenac  cvijeća  sa  svetom  trobojom,  da 
Ti  blisne  na  svježem  grobu  bratskom  suzom 
priznanja  i  hvale,  ali  i  neizrecivim  bolom. 

Nikad  neoplakani  druže !  Bogatu  nam 
namrje  baštinu  :  bogoduhu  pjesmu  —  sve  samo 
suho  zlato  i  kamenje  drago.  I  za  to  neka  je 
svet  barjak,  pod  kojim  si  vojevao  i  koji  stoji 
nepomično  i  čvrsto  i  u  mrtvoj  Ti  desnici.  A 
svete  bit  će  nam  i  on?  mučeničke  kapi  znoja, 
kojima  si  ga  okupao,  ono  tmje  —  i  zlom  kobi 
raščupana  ruža  na  njemu  . . 

GOVOR  IVANA  A.  MILIĆEVIĆA  Ne- 
davno smo.  mili  Silvije,  mi  hrvatski  književnici 
Bosne  i  Hercegovine  skromno  „Beharom"  pro- 
slavili dvadesetpetgodišnjicu  tvoga  književnoga 
rada  —  a  evo  nas  i  danas,  gdje  slavimo  već 
drugu  slavu:  sahranjujući  tvoje  zemne  ostanke 
označujemo  komadić  mile  ti  grude  hrvatske, 
da  po  tebi  postane  znamenitom  svojinom  svega 
naroda,  ne  da  bude  samo  grob  velikom  pjesniku, 
već  i  da  bude  klijalište  domovinske  ljubavi, 
zanosa  1  plemenitih  pobuda.  Slava  je  ovo  naša, 
jer  —  kad  si  već  morao  dovršiti  svoj  patnički 
zemaljski  život  —  nijesi  se  odijelio  od  nas,  da 
umreš,  već  da  živeš,  dok  nam  bude  hrvatskoga 
naroda  i  njegove  prosvjete. 

Dok  si  bio  medju  nama,  bio  si  nam  iskren 
drug  i  prijatelj,  a  od  danas  si  nam  sjajan  ponos, 
i  to  ćeš  nam  trajno  biti,  jer  si  bio  plamteći  pjesnik 
žarkog  otačbeništva,  pjesnik  jednakosti  i  deiro- 
kratizma,  pjesnik  čovjekova  znoja  i  rada,  boli 
i  patnja,  pjesnik  niftavosti,  što  te  je  i  do  očaja 
dogonila,  —  ali  si  se  ipak  iz  nje  znao  dignuti 
do  vjere  u  svemoć  vječne  pravde,  istine  i  lju- 
bavi. Istinski  si  pjesnik  bio  i  izgarao  si  na  vatri 
osjećaja  svojih :  to  je  bila  žrtva  tvoja.  Bit  će 
ih,  koji  ne  će  razumjeti  te  žrtve  tvoje,  pa  će  te 
jedni  osudjivati,  a  drugi  slabo  cijeniti  time, 
što  bi  te  htjeli  svojatati  za  svoje  neumjesne 
svrhe  —  dok  si  ti  u  istinu  svojina  svega  hrvatskoga 

naroda  i  svih  njegovih  slojeva,  čiji  su  idejali  < 
tvoji  idejali  bili.  Evo  i  tvoje  zadnje  pokojište 
jest  simbol  tih  ide  jala,  jer  te  je  uskočki  grad 
na  našem  bratskom  moru  rodio,  a  Bosna  ti 
otvorila  grudi  svoje,  da  te  u  njima  sahrani, 
da  čuva  zemne  ostanke  tvoje  i  slavu  tvoju. 

S  tobom  se,  mili  pobratime  Silvije,  opraStam 
u  ime  tvojih  drugova  hrvatskih  književnika 
Bosne  i  Hercegovine,  gdje  si  —  ko  u  svoj  dom 
—  došao  da  radiS  i  djelujeS  i  da  radom  svojim 
postaneS  jedan  od  prvih  neimara  hrvatske  sa- 
dašnjosti u  inrradiivanju  narodne  zgrade, 

Silvije,  slava  n 

GOVOR  LJUDEVITA  DVORN1KOVJĆA. 
Zalobni  zbore !  U  času,  kad  se  slomljena  srca 
spremamo,  da  majci  zemlji  predamo  smrtne 
ostanke  nezaboravnog  nam  Silvija  KranjČevića, 
pristupam  1  ja,  da  uspomeni  njegovoj  isporučim 
posljednji  oprosni  pozdrav  njegovih  drugova 
po'zvanju,  —  oprosnu  riječ  učiteljstva  Bosne  i 
Hercegovine.  Silvije  je  njemu  pripadao,  u  re- 
dovima toga  staleža  mu  je  bilo  usadjeno  nje- 
govo životno  stablo,  s  kojega  je  rodu  u  krilo 
palo  onoliko  veličajnih  i  dragocjenih  plodova. 
Ako  je  istinita  riječ,  da  su  veliki  pjesnici  ujedno 
učitelji  i  uzgojitelji  naroda,  onda  mu  je  naš 
Silvije  bio  dvostrukim  učiteljem,  jer  je  radio 
za  prosvjetu  roda  ne  samo  kao  bogoduhi  umjetnik, 
nego  i  na  tvrdoj  njivi  Školskoga  rada.  što  ga 
je  moglo  potaknuti  da  zakrene  na  ovu  životnu 
stazu,  na  kojoj  je  pronicavim  svojim  okom 
mogao  lako  unaprijed  prozrijeti,  da  je  vise  po- 
suta trn j em,  nego  li  isprepletena  ružama?  Sto 
drugo  nego  li  poletna  njegova  duša,  ona  ista 
idejalna  snaga,  koja  je  onim  orijaškim  plamenim 
pramenovima  izbijala  u  njegovim  pjesničkim 
djelima. 

Kid  je,  poletivJi  ispod  kršnog  Nehaja  sa 
Zala  Jadrana,  započeo  svoj  životni  put,  i  našao 
se  brzo,  mlad  i  zanosan  na  njegovom  raskršću, 
on,  koji  je  hlepio  za  sjajnim  visinama  znanja  i 
prosvjete,  lako  se  je  sa  tog  raskršća  odlučio 
za  zvanje,  koje  utire  puteve,  tim  najvišim 
dobrima  ljudskoga  nastojanja  —  on  je  postao 
učiteljem. 

Počeo  Je  raditi  kao  učitelj  na  trgovačkim 
Školama,  onim  zavodima,  koji  su  imali  poda- 
vati općenitu  naobrazbu  odrasli jem  podmlatku 
gradjanskog  i  seljačkog  staleža.  Idejalna  zadaća, 
a  idejalno  ju  je  Silvije  i  shvaćao  i  vršio.  No  nje- 
govoj  umnoj  snazi  otvori  se  novo,  šire  polje 
djelovanja  školskim  radom,  kad  je  svojim  na- 
mještenjem  na  učiteljskoj  školi  postao  učiteljem 
budućih  učitelja,  tih  prvih  lučbnoša  narodne 


prosvjete.  Pa  i  onda,  kad  mu  je  taj  rad  prekinut 
uredničkim  djelovanjem  na  polju  lijepe"  knjige 
—  ni  onda  se  Silvije  ne  dijeli  od  učiteljskog 
zvanja,  jer  i  tu  vrši  blagotvorno  prosvjetnu  mi- 
siju njegovu.  Ta  on  je  kao  pjesnik  odgojio' či- 
tavu generaciju  mladih,  zanosnih  nasljedova- 
telja svojih.  A  ova  privlačiva,  čarobna  snaga, 
kojom  je  neodoljivo  djelovao  na  poletne  duše 
naših  mladenaca,  ona  snaga  kojom  je  jednako 
privlačivo  djelovao  i  na  svu  okolinu  svoju  — 
ta  je  snaga  isto  tako  jaka  bila  i  ondje,  gdje  je 
kao  nastavnik  prelijevao  svoju  vrelu  dušu  i 
poletne  misli  u  srce  omladine.  Silna  vatra  nje- 
gova genijalnog  duha  stvorila  je  od  njegovih 
učenika,  poklonike,  već  samim  ličnim  dodirom, 
a  od  mladog  svijeta  stvorila  je  obožavatelje 
njegove  muze.  Duh  u  kojeg  je  tolika  snaga  i 
moć  baš  na  mladenačku  ćud  i  prirodu  —  takav 
je  duh  rodjen  za  uzgojitelja  rodu  svomu,  svaki 
njegov  dah  jest  korak  naprijed  na  putu  k  istini, 
dobroti  i  ljepoti.  I  još  je  bik.  jedno,  što  je  našem 
Silviju  kao  nastavniku  davalo  snagu  u  pro- 
svjetnom radu  —  a  to  je  tvrda  vjera  u  uspjeh 
toga  rada.  Makar  da  mu  pjesnička  djela  često 
ozvanjaju  zvudma  razočarane  i  ojadjene  duše 
u  prosvjetnom  pitanju,  neuzdrmane  i  Čvrste 
je  vjere  bio  u  snagu  njezinu,  a  po  tom  i  tvrde 
vjere  u  uspjehe  nastavničkog  rada. 

Snaga,  koju  je  crpio  tim  pouzdanjem  i 
vjerom  u  prosvjetni  rad  škole,  blagotvorno  se  je 
širila  na  sve  one,  koji  su  š  njim  u  dodir  dolazili. 

Nezaboravni  Silvije  i  Preko  dva  decenija 
radio  si  na  nastavnom  polju  Bosne  i  Hercego- 
vine, radio  si  zanosno  i  iskreno,  radio  odušev- 
ljenjem, poteklim  iz  snage  narodnog  genija, 
koji  se  je  eto  do  tolike  jakosti  baš  u  Tebi  razvio. 
Nemila  sudbina  trga  te  iz  krila  svemu  rodu. 
kida  te  iz  krila  Tvoje  mile  porodice,  kida  Te 
napokon  i  iz  redova  drugova  Tvojih,  s  kojima 
si  se  rame  o  rame  borio.  Ne  ima  nam  danas 
druge  utjehe,  nego  ponos,  da  si  pripadao  kao 
borac  za  narodnu  prosvjetu  u  naše  redove,  pače 
i  za  budućnost,  pogled  na  Tvoju  sjajnu  pojavu 
ostat  će  pobude  m  svijesti  našeg  staleža.  Vječni 
Ti  pokoj,  mili  i  nezaboravni  druže  I  Vječna 
slava  i  spomen  Silviju  Kranjčeviću  I 

BILJEŠKE 

SILVIJE  STR.  KRANJCEVIĆ.  Silvije 
Kranjčević  je  umro.  Umro  je  do  zadnjeg  Časa 
vjeran  svojim  nazorima,  svom  uvjerenju,  kojem 
je  dao  izražaja  i  u  jednoj  od  svojih  posljednjih 
pjesama,  štampanoj  u  ovogodišnjem  „Sa  vre- 
menito". Naslov  joj  je:  Kristova  slika.  Kušali 

su,  da  mu  se  priblilc  oni,  koji  podigoSe  „kate- 
dralu silnu,  divnu",  te  „odtada  sunce  nije  pro- 
dirati vise  moglo,  da  Hristovu  glavu  ljubi  od 
zidova  načičkanih  i  tornjeva  ledenijeh".  Mislili 
su,  da  je  nadošao  čas,  da  se  na  nj  bace,  kad  su 
ga  vidjeli  posve  shrvana  bolešću  računajući, 
kako  će  posljednje  njegove  časove,  Sto  je  boravio 
medju  nama  izrabiti  u  svote,  najblaže  rečeno, 
velelijepe  svrhe.  Došli  su  k  njemu  licemjerno 
ističući  blizinu  svoga  stanovišta  s  njegovim. 
„Ta  vi  pjevate  tako  lijepo  o  našem  Isusu  !"  — 
jedna  će  poznata  figura  sarajevskih  ulica.  Silvije 
je  ostao  postojan  ;  filozofskim  mirom  odbijao  je 
ta  nametanja.  Nije  manjkala  ni  koja  fina  iro- 
ničko- sarkastična  primjedba.  Zar  je  i  pjesnik 
„H ristove  slike"  mogao  drugačije  da  umre,  nego 
vjeran  i  dosljedan  svom  nazoru  o  svijetu.  Ta 
upravo  ova  pjesma  spjevana  je  u  doba,  kad  je 
pokojni  veliki  pjesnik  malo  gojio  nade.  da  će 
ostati  na  životu. 

Kad  sa  berem  u  mislima  dojmove  od  neko- 
liko godišnjeg  općenja  s  pokojnim  pjesnikom, 
moram  da  osobito  naglasim,  da  smo  s  njime  iz- 
gubili jednog  od  najizradjenijih  i  naj- 
potpunijih naših  ljudi.  Teške  životne  pri- 
like silile  su  ga,  da  u  praktičnom  životu  učini 
po  koji  kompromis,  ali  tu  je  mogao  vazda  reći ! 
Tko  je  bez  grijeha,  neka  se  baci  kamenom- 
Pomno  je  pratio  sve  savremene  modeme  po: 
krete.  no  nije  se  uvijek  za  nje  zagrijavao.  A 
sudio  je  vanredno  bistro.  Oni,  koji  su  imali  sreću, 
da  slušaju  njegove  sudove  o  mnogim  pojavama 
naSe  i  tudje  knjige,  znat  će  posvjedočiti,  kako 
su  umni  bili  njegovi  sudovi.  Rado  je  debatirao 

0  literarnim  i  političkim  pitanjima  i  to  s  velikom 
vervom.  Nezaboravne  ostat  će  mi  mnoge  večeri 

1  mnogi  razgovori  u  prijateljskom  krugu,  u  ko- 
jem je  Silvije  općio.  Debate  su  bile  često  tako 
Živahn",  da  bi  onaj,  koji  nije  poznavao  prisutne 
i  njihov  saobraćaj  mogao  pomišljati,  da  stoje 
jedan  protiv  drugoga  :  ljuti  protivnici. 

Pišući  ove  retke  lete  mi  mišlju  jedna  uspo- 
mena za  drugom  i  kad  se  sjetim  zadnjih  dana, 
pogreba  ovog  našeg  velikog  čovjeka,  ne  mopu 
se  oteti  gorkim  mislima  i  čuvstvima.  Zar  je  to 
bilo  sve,  što  mu  iskaza  hrvatski  narod  i  njegovi 
reprezentanti  prateći  ga  na  vječni  počinak  ? 
Zar  mi  i  opet  morasmo  pokazati,  da  ne  znamo 
ni  u  takovom  času  dati  dostojnu  počast  onima, 
koji  su  zauzimali  na  našoj  kulturnoj  njivi  prvo 
mjesto  ?  Gdje  su  bili  zastupnici  prvih  naših 
kulturnih  institucija  ?  Grde  U  tjesnogrudnosti 
naših  naučnjaka,  gadne  li  književničke  kote- 
rije, koja  nije  našla  za  vrijedno,  ni  da  se  javi 
na  glas  o  smrti  velikog  pjesnika  !  A  kamo  naši 


politički  krugovi  i  Ovamo  ste  morali  svi  vi  da 
dodjete !  Prvi  vaši  reprezentanti  morali  su,  da 
se  poklone  mrtvome  pjesniku  !  I  imade  još  gla- 
sova, koji  danas  publici  pričaju,  kako  je  pokojni 
pjesnik  trpio  pod  teškim  b  sanskim  prilikama  i 
A  molim  vas,  koji  je  ikada  u  javnosti  zatražio, 
kakav  korak  poduzeo,  da  se  Silvije  oslobodi  tih 
spona,  da  mu  se  dade  u  Hrvatskoj  takovo  mjesto, 
koje  bi  najbolje  odgovaralo  njegovim  sposobno- 
stima ?  Govori  se  o  prenosu  njegova  tijela  u 
Zagreb.  Zašto  ?  Zar  Silvije  leži  u  tudjini  ?  Sil- 
vije je  ovdje  živio  i  radio  preko  20  godina,  on  će 
ovdje  ostati  i  mrtav.  Hrvatski  književnici  u 
Bosni  živo  će  raditi,  da  mu  se  podigne  na  grobu 
dostojan  spomenik.  Ovamo  ćete  dolaziti,  da  mu 
posjetite  grob,  da  se  poklonite  njegovoj  sjeni  I 
Bit  će  to  jedna  jaka  veza  izmedju  nas  i  vas,  a 
na  korist  jednoga  i  drugoga  dijela.  X. 

KNJIŽEVNA  IZDANJA  I  LISTOVI.  Ured- 
ništvo sarajevskoga  „Behara"  potaknuto 
idejom  društva  hrv.  književnika  0  proslavi  dva- 
deset i  pet  godišnjice  pjesnikovanja  Kranjčevi- 
ćeva  izdalo  je  svečani  broj  „Behara"  u  počast 
Kranjčeviću,  koji  je  kasnije  preštampan  i  izdan 
kao  „Spomenspis  Silviju  Strani- 
miru  Kranjčević u".  Kako  je  to  zapravo 
prvi  „Spomenspis"  Kranjčeviću,  koji  je  pri- 
redjen  još  za  pjesnikova  života,  a  od  njegovih 
drugova  i  najbližih  prijatelja,  tako  te  se  može 
smatrati  gotovo  spomenicom,  koju  je  on  sam 
sankcionirao,  prikazat  ću  ga  potanje  i  na  prvom 
mjestu.  Saradniti  „Beharovi",  medju  koje  se  je 
brojio  i  pokojni  pjesnik,  shvatiše  taj  spis  kao  dar 
pjesniku  i  svomu  drugu.  Kada  čovjek  po  njemu 
lista  čini  mu  se,  kao  da  u  duhu  prisustvuje  tihoj 
i  skromnoj,  ali  iskrenoj  slavi  male  obitelji,  koja 
se  sakupila  oko  jednoga  člana,  da  mu  jednom 
rekne  punim  glasom,  koliko  ga  ljubi,  koliko  ga 
cijeni.  Svaka  stranica  odiše  posebnim  pietetom, 
kojega  će  potpuno  shvatiti  samo  oni,  koji  tu  obitelj 
pobliže  poznaju. 

Njegovi  drugovi  mu  ne  mogu  učiniti  sjajan 
bogat  poklon  kao  što  im  srce  kaže,  ali  zato  na- 
stoje sakupiti  i  sažeti  sva  svoja  čuvstva  u  ono 
nekoliko  riječi,  što  će  mu  ih  kazati,  kada  preda  nj 
stupe.  Prvi  je  Osman-Azis,  koji  se  tako 
rijetko  javlja  u  našoj  lijepoj  knjizi.  Svoje  četiri 
strane  naslovljuje  imenom  —  Silvije.  Tako  su 
ga  zvali ...  „I  radio  je  i  tukao  se  kroz  svijet 
i  živio  je . . ."  Osman-Azis  se  ne  rastapa  u  fra- 
zama; iz  svakoga  redka  izbija  odana  ljubav  i 
duboko  uvjerenje.  Uz  Osmana  stao  je  T  u  g  0  m  i  r 
Alaupović  s  pjesmom  „Pobratimu  Silviju", 
u  kojoj  je  izraženo  mnogo  do  sada  prigušivano 

bivstvo.  To  nije  pjesma  prigodnica,  nego  topli 
stiskaj  ruke.  Josip  Milaković  prikazuje 
na  punih  petnaest  stranica  iivot  i  rad  pjesnikov. 
Autor  taj  prikaz  nazivlje  nacrtom,  ali  odista  je 
to  jedini  i  prvi  do  sada  napisani  potpuni  prikaz 
činjenica.  Milaković  se  nerado  upušta  u  tuma- 
čenja nego  ponajviše  iznosi  podatke,  koji  su 
mu  poznati,  a  mjestimice  se  osvrće  na  nekoje 
prikazivač«  (SrepeU  Hranilović,  Marjanović) 
Kranjčevićeva  rada.  Milaković  se  dotiče  sviju 
vrsta  pjesnikova  rada,  prikazujući  ga  u  kratkim 
crtama,  pa  iznosi  osim  biografskih  podataka  i 
bibliografske,  za  koje  će  mu  biti  zahvalan  svatko 
tko  Kranjćevića  želi  proučavati 

Ljudevit  Dvorniković  raspravlja  o 
Kranjčevićevoj  filozofiji  poznatim  mirnim  i  te- 
meljitim načinom.  Tumači  nam  narav  Kranjče- 
vićeve  filozofije,  razloge  zašto  nam  se  ona  mili, 
odnoSaj  pjesnikov  kao  filozofa  spram  svijeta  i 
pojava  u  njem  i  razlog,  s  kojega  mu  poezija  nosi 
titanski,  prometejski  karakter. 

MirzaSafvet  pjeva  mu  pjesmu  u  kojoj 
ga  slavi  kao  pjevača  slobodne  vile,  koja  ne  vodi 
brige,  jesu  li  joj  pjesme  „migu  ili  vragu  po  ćudi" . . 
Posebnu  pažnju  zaslužuje  D  1  u  s  t  u  S  e  v  članak 
„Kranjčević  kao  nastavnik".  Takav  članak  jedva 
bi  bio  moguć  kod  nas  u  Hrvatskoj,  jer  imademo 
malo  ljudi,  koji  bi  tako  iskreno  i  svesrdice  pri- 
znali, da  nije  najveći  grijeh,  ako  kod  učitelja  — 
„padeži"  ostanu  gladna  djeca,  a  „vremena  i  na- 
čini" tonu  u  magluštini,  —  samo  ako  Školi  takova 
učitelja  kraljuju  velike  misli  narodnih  umnika. 
Dlustuš  je  tuj  pokazao  kako  treba  shvaćati  pje- 
snika, koji  mora  da  bude  i  nastavnik  i  koji  to  jest 
po  cijeloj  svojoj  naravi,  nastavnik  za  cijeli  narod 
kao  Sto  i  za  jednu  Školu,  jedan  razred  1 1  i  j  i  ć 
i  K  a  t  a  1  i  n  i  ć  spjevaSe  svaki  po  jednu  pjesmu, 
a  osim  njih  i  Milaković.  Najzanimljiviji  je  članak 
pjesnikove  supruge  E  1  e,  čiji  naslov  govori  sve  : 
Moj  Silvije.  —  Dr.  M.  P  r  e  I  o  g  govori  o  „Novim 
pjesmama"  Kranjčevićevim  (bolje  reći  o  njihovoj 
visokoj  cijeni),  a  Lj.  D.  o  „piscima  i  umjetnicima 
u  svojim  djelima  i  u  svagdanjem  saobraćaju" 
osvrćući  se  pri  tom  dašto  na  Kranjčevića  i 
jedan  MatoSev  prigovor. 

LjepSem  daru,  svježijoj  kiti  mirisavijega 
i  nepatvorenog  cvijeća  nego  Što  je  ova  behar- 
ovih  suradnika  nije  se  pjesnik  sigurno  nadao. 

Iz  bibliografskog  dijela  „Spomenspisa"  pre- 
nosim slijedeće :  M  Marjanović  pisao  je  o 
njegovoj  (Kranjčevićevoj)  poeziji  opširno  u 
„Hrvatskoj  misli",  dr.  TresiĆ-Pa- 
vičić  u  „Novom  vijeku",  Lunaček 
u  „Obzoru",  a  pored  toga  izašle  su  mnogo- 
brojne pohvalne  kritike  i  eseji  u  „Narodnim  No. 


vinama",  „Obzoru",  „Agramer  Zeitungu", 
„Agramer  Tagblattu",  „Vijencu".  U  karlo- 
vačkom „Svijetlu"  (god.  XV.  br.  8.)  studija  o 
Kranjčeviću  od  M  Marjanovića,  u  mostarskoj 
„Zori"  (god.  IV.  br.  X)  prikaz  »Izabranih  pje- 
sama" od  urednika  J.  Dučića,  u  „Slovanskom 
Prehledu"  god.  VIII.  br.  4.  i  5-  T.  S.  Grabowski 
(Reprezentanti  savremene  hrvatske  literature), 
u  „Modemi  Revue"  god.  V.,  svezak  X.,  Vla- 
dimir Jelovšek  („0  novim  strujama  u  Hrvat- 
skoj"), „Brankovo  Kolo",  god.  XII.  D.  M  (u 
„Kratkom  pregledu  najnovije  hrv.  lirike").  „Ka- 
tolički List"  (god.  54.)  Ferdo  RoŽić  studija  o 
„Trzajima",  ..Hrv.  straža"  (god.  I.  sv.  I.  i  111.). 
„criticus"  prikaz  ..Izabranih  pjesama"  i  „Tr- 
zaja", u  „Obzoru"  AL  Nehajev.  u  „Nuova  Ras- 
segna"  (1905  )  St  Ilić.  a  poslijednjih  dana  u 
„Hrvatskom  Pravu",  studiju  A.  G. 
Mat oš.  Na  francuskom  jeziku  pisao  je  o 
Kranjčeviću  u  ,,L*  Humanitć  Nouvelle" 
dr.  I  v  o  K  r  n  i  c  a  na  poljskom  izašla  je  ne- 
davno napose  opširna  studija,  što  je  napisa 
poznati  prijatelj  Hrvata  Tad.  Stan.  Gra- 
bo w  s  k  i. 

Kranjčevića  su  prevodili  na  njemački:  prof. 
Druha  (Radnika),  Lujza  de  Martini,  Ida  Furst, 
Mavro  Spicer  i  E.  Koller.  Potonja  dvojica  izdali 
su  mu  pjesme  prevedene  na  njemački  u  svojim 
antologijama  („Kroatische  Lieder  unđ  Erziblun- 
gen"  Erfurt  1896  i  „Kroatische  Lieder",  Piersons 
Verlag,  Dresden).  Na  češki  prevodio  ga  je  prof. 
A.  Cer  ni  (Jan  Rokvta)  u  „Slovanskom  pre- 
hledu" (1900.  i  1906.  i  1907.)-  Na  talijanski  pre- 
vodio ga  je  S.  1 1  i  j  i  ć  (u  „Nuovi  Rassegni"  — 
Fiorenca  i  „Poeziji"  —  Milan)  i  KatalinićJe- 
r  e  1 0  v  (u  „II  Rinovamento"  i  „Nuova  Rassegna"). 
Osim  toga  prevedene  su  mu  dvije  pjesme  na 
madžarski  (u  „Croatiji"  —  Petrovićr). 

—  Ideja  „Društva  hrv.  književnika",  da  se 
dvadesetipetgodišnjica  Kranjčevićeva  pjesniko- 
va nj  a  proslavi  divotizdanjem  njegovih  pjesama, 
urodila  je  još  jednim  književnim  izdanjem, 
kojemu  je  predmetom  S.  S.  Kranjčević.  A.  G. 
Mat  oš  napisao  je  u  „Hrvatskom  Pravu" 
prikaz  pod  naslovom  „Za  Kranjčevića", 
koji  je  kasnije  posebno  odštampan.  (Str.  29, 
cijena  30  filira).  Matoš  se  bavi  Kranjčevićem 
ponajprije  kao  predstavnikom  hrvatske  duše  i 
pjesnikom  svih  hrvatskih  tragičnosti,  zatim  nje- 
govim pesimizmom,  nezadovoljstvom  i  sar- 
kazmom. Ocjenjuje  njegovu  satiru,  a  onda  se 
opet  vraća  Kranjčeviću  kao  najhrvatskijem 
patriotskom  pjesniku,  čije  su  mnoge  „pjesme 
zamišljene  u  čistom  pravaškom  duhu  historijskog 
hrvatstva,  kojemu  ne  smeta  ni  najmanje,  osjeća 

U  se  ogrankom  ogromne  „slavenske  Hpe".  Ma- 
toSu  se  Sini,  da  je  Kranjčević  „već  davno  odsudio 
neke  naše  „modernizme",  a  napose  nagodbe* 
njake  i  Frana  Šupila.  „Kranjčević  je  odrješit 
antimilitarista,  ali  samo  za  to,  jer  danas  nema 
hrvatskoga  vojnika  i  hrvatske  vojske . . .". 
To  su  svakako  novi  pogledi  na  Kranjčevića,  a 
Matoš  misli,  da  je  našao  u  Kranjčevićevim 
pjesmama  dokaze  za  te  nazore.  Matošu  se  uka- 
zuju simbolima  Kranjčevićeve  poezije:  dijete 
suza  i  radnik,  a  sredstvima  >  muzika,  ritam  i 
pjesnička  retorika,  a  ne  slikarstvo  i  plastičnost. 
Prema  koncu  u  po  zoru  je  na  nekoja  mjesta  Kranj- 
čevićevih  pjesama,  koja  sjećaju  na  Šenou.  Voji- 
slava  llijća,  Gjuru  JakŠića  i  Preradovića.  Al- 
truizam Kranjčevićev  sličan  mu  je  Hugovom,  a 
svojim  etičnim  idealizmom  i  apstraktnim  simpa- 
tijama, te  shvaćanjem  poezije  čini  mu  se  Kranj- 
čević  najsličniji  Kantovcu  Schilleru.  Matoš 
citira  mjesta,  koja  bi  mogao  Jakšić  —  lijepo 
potpisati  kao  svoje,  a  jedno  mu  je  opet  neorigi- 
nalna kopija  Vojislavovog  manira.  Svoj  prikaz 
svršava  ovako:  „Fantazija  mu  (Kranjčeviću) 
nije  velika,  filozofija  mu  nije  originalna,  Jala 
mu  nije  duhovita,  ali  on  je  intenzivnošću  svojih 
altruistfčkjh  osjećanja,  muzikalnošću  svog  za-  " 
nosa  i  divnom  hrvaštinom  svog  demokratskog 
izraza  danas  nesumnjivo  prva  sila  u  hrvatskoj 
literaturi".  Naslov  „Za  Kranjčevića"  odabrao  je 
autor  po  svoj  prilici  stoga,  što  se  nada,  da  će  se 
sada  (prigodom  poziva  na  pretplatu  za  divot  - 
izdanje  Kranjčevićevih  pjesama,  što  ih  sprema 
D.  H.  K.),  kada  treba  pomoći  najboljem  svom 
pjesnikiv  Hrvati  naći  svi  na  okupu. 

—  Prigodom  Kranjčevićeve  smrti  prikazaše 
mu  mnogi  dnevnici  simpatične  prikaze,  a  „Obzor" 
i  „Pokret"  (Marjanović)  donijeli  su  o  njemu 
članke  na  uvodnom  mjestu.  Najviše  pažnje  po- 
svetio mu  je  „Pokret",  koji  je  u  nekoliko 
brojeva  imao  rubriku  f  Siivije  Strahimir  Kranj- 
čevid  Ostali  zagrebački  dnevnici  prenijeli  su 
obično  iz  „Obzora"  ili  „Pokreta"  sve.  što  su 
donijeli  o  Kranjčeviću,  a  nekoji  su  iznijeli  i 
posve  neispravnih  stvari  o  pokojnom  pjesniku, 
ma  da  su  se  mogli,  što  se  tiče  podataka  o  životu 
i  radu  pokojnikovom  lijepo  i  obilno  poslužiti 
posebnim  izdanjem  „pehara"  (spomen-spisom). 
Od  domaćih  listova,  koji  ne  izlaze  u  Zagrebu 
istakoše  se  ovećim  originalnim  člancima  ..Naše 
pravice"  (Zvonimir  Devčić),  .^Narodna  Obrana" 
i  .'."Narodni  list"  (Kisić?).  Od  časopisa  valja  na 
prvom  mjestu  istaknuti  opću  smotru  „Zvon  o", 
koja  je  dva  dana  poslije  smrti  pjesnikove  osva- 
nula posvećena  u  cijelosti  (32  stranice)  S.  S. 
Kranjčeviću.  Gjeli  broj  ispunjen  je  prikazom 


posvećenim  Kranjčeviću,  Što  ga  je  napisao 
Milan  Marjanović,  a  nosi  naslov :  Silvije 
Strahimir  Kranjčević  •  1865-  t  Njegove 
misli  i  njegove  pjesme.  Prikaz  se  raspada  na 
8  poglavlja  (Pjesnik  nemira  —  Pjesnik  slobodne 
misli  —  Pjesnik  skepse  —  Pjesnik  rada  —  Pjesnik 
suze  —  Pjesnik  o  pjesmi  —  Pjesnikova  filozofija 
—  Reasumćej. 

Milan  Marjanović  napisao  je  prije  više  go- 
dina nekoliko  opširnih  rasprava  i  prikaza  o 
Kranjčeviću,  tako  te  se  može  reći,  da  je  on  prvi 
upozorio  na  veličinu  i  vrijednost  Kranjčevićeve 
poezije  i  odao  toj  poeziji  dužnu  poštu, 
koja  joj  je  donle  bila  uskraćivana  ili  barem 
nije  bila  iskazivana  u  zasluženoj  mjeri.  Ma 
da  se  od  onda  nekoliko  puta  pokušalo  pobiti 
nekoje  Marjanovićeve  nazore  o  [Kranjčeviću 
(nekoje  su  kasniji  prikazivači  Kranjčevićeve 
poezije  dakako  —  mučke  —  pozajmili  cd 
Marjanovića)  nije  se  on  ni  jednoga  u  bitnosti 
odrekao,  nego  ih  je  tom  prilikom  samo  još  jače 
osvijetlio  i  učvrstio.  Kranjčevićevim  brojem 
„Zvona"  Marjanović  je  učinio  posljednu  poštu 
pjesniku  Kranjčeviću.  Nije  čeprkao  po  Kranj- 
čevićevim pjesmama,  nije  tražio  slična  mjesta 
prije  kao  Što  ni  sada,  nije  htio  odrediti  Kranj- 
čevićeve vrijednosti  usporedjujući  ga  s  ovim 
ili  onim  pjesnikom,  nego  je  prikazao  bit  Kranj- 
čevićeve poezije  i  pjesnikov  odnošaj  spram" po- 
jedinca, naroda  i  čovječanstva. 

—  Od  stnrnih  listova  progovorio  je  opširnije 
prigodom  Kranjčevićeve  smrti  praški  „čas", 
u  kojem  je  napisao  češki  pjesnik  i  prevodilac 
Kranjčevićev  Adolf  č>  rny  referat,  u  kojem 
kaže  o  Kranjčeviću  medju  ostalim  kako  slijedi: 
..Bio  je  to  jedan  od  onih  rijetkih  duhova  čovje- 
čanstva, koji  svojim  divskim  krilima  lijfću  u 
najdalje  visine  i  dubine,  koji  svojim  ognjenim 
zvučim  a  proniču  ne  samo  cijelu  historiju  i  pred- 
historiju  Čovječanstva,  ne  samo  cijelu  njegovu 
budućnost  do  posljednjih  dana,  nego  koji  jmjelim 
pogledima  proniču  u  vječnost,  koji  ne  kjonu  ni 
pred  idejom  Boga,  ali  koji  Boga  osjećaju  sami  u 
sebi.  Bio  je  jedan  od  Titana  čovječanstva"- 

M. 

AKADEMIJE.  Prvu  spomen  akademiju 
Kranjčeviću  priredila  je  „Hrvatska  ni- 
prednjačka  čitaonica"  u  Zagrebu,  u 
nedjelju  1.  studenoga.  Akademiji  je  prisustvo- 
valo prilično  ljudi,  ali  još  iz  daleka  ne  onoliko, 
kako  bi  se  očekivalo  na  prvoj  spomen-akademijl 
Kranjčeviću  u  Zagrebu.  Prvi  je  govorio  nar.  za- 
stupnik dr.  Gj.  Sur  min.  Istaknuo  je  vjeru 
Kranjčevićevu  u  napredak  i  njegovu  ljubav  za 

sloboda.  Dotaknuo  se  pjesnikovih  patnja  i  borbi, 
kojima  je  bio  svjedokom  za  svoga  boravka  u 
Sarajevu,  u  svojstvu  nastavnika.  J.  Ste- 
fanac,  dan  hrv.  kazališta  redtirao  je  nakon 
toga  vanrednim  osjećajem  dvije  Kranjčevićeve 
pjesme  („Eli,  elt  lami  azivtani"  i  „Moj  dom"), 
a  onda  je  M  i  1  a  n  Marjanović  u  pol- 
satnom  predavanju  izložio  pjesnikove  osebine  i 
misli.  Isticao  je  ponajviše  ideal  Kranjčevićev, 
razloživši  genezu  postajao  ja  toga  ideala  i  nje- 
govu pravu  vrijednost 

Drugu  akademiju  u  spomen  Kranjčeviću 
priredila  je  socijalno  demokratska 
stranka,  dne  6.  studenoga.  Osim  predavanja 
o  Kranjčeviću  deklamovano  je  i  nekoliko  njegovih 
pjesama. 

Dne  14.  studenoga  priredila  je  ..Matica 
Dalmatinska"  spomen-akademiju  Kranj- 
čeviću u  dvorani  ..Hrvatske  čitaonice"  u  Zadru. 
Prigodnu  besjedu  rekao  je  predsjednik  „Matice 
Dalmatinske"  R.  Katalinić  Jeretov, 
a  dr.  M  Perković  čitao  je  o  Životu  i  radu 
S.  S.  Kranjčevića,  dočim  je  Jakov  Carić 
deklamovao  Četiri  Kranjčevićeve  pjesme  („Vili 
pjesme",  „Heronejski  lav".  „Zadnja  zdravica 
Hanibala"  i  ..Moj  dom"). 

Djačka  druStva  zagrebačkih 
srednjoškolaca  ..Gvozd"  i  „Vila" 
priredila  su  16.  studenoga  svečanu  akademiju  u 
počast  Kranjčeviću,  kojoj  su  prisustvovali  i  nji- 
hovi profesori.  Program  je  bio  slijedeći :  „Kranj- 
čević  i  prirodne  znanosti",  čita  djak  Pero J, 
„život  Kranjčevićev".  čita  djak  D  em  tu  i. 
„Prvi  grijeh",  čita  djak  Skoić,  „Kranjčević 
kao  pjesnik  i  filozof  čita  djak  I.  R.  ReberskL 
Osim  toga  su  D 1  u  s  t  u  š.  Badalić,Herrn- 
heiseriMageri  deklamovali  nekoje  Kranj- 
čevićeve pjesme  ili  svoje,  a  Kranjčeviću  posve- 
ćene. —  Tom  prilikom  sakupljeno 
je  pretežno  medju  djaštvom 
okoaokruna  za  spomenik  Kranj- 
čeviću. 

U  Karlovcu  priredjena  je  akademija 
15.  studenoga.  Predavanje  je  otvorio  hrv.  knji- 
ževnik  Joza  Ivakić,  a  poeziju  Kranjčevi- 
ćevu  i  samoga  pjesnika  prikazao  je  profesor 
onamošnje  realne  gimnazije  i  pisac  Hugo 
Sedla  ček.  Pjesme  Kranjčevićeve  („Gospod- 
skom kastoru",  „Eli.  eli  lima  azivtani"  i  „Staru 
sliku")  recitovao  je  Piškulić.  Akademiji  je 
prisustvovalo  i  mnogo  gospodja  i  fospodjfca. 

Isti  dan  priredjena  je  akademija  u  počast 
Kranjčeviću  u  V  r  I  i  c  i.  Akademiju  je  priredilo 
drultvo  „Sloga",  a  govorili  su  S.  R  o  c  a  (O  ži- 


votu 1  radu  pjesnikovu  i  ,,U  zanosu").  K.  K  u- 
lešić  (pjesmu  R.  Katalinića  „Nad  odrom  S. 
S  Kranjčevića",  „Pred  knjigom  povijesti  na- 
roda moga"  i  „Guslar"),  M  Dropulić  („San 
ili  java"),  D.  Pa  i  toni  („Kad  mi  klone").  - 
Cisti  dobitak  namijenjen  je  nabavi  poučnih 
knjiga  za  absolvente  analfabetekih  tečajeva. 

DJ  ačko  društvo  „Osvit"  na  gornjo- 
gradskoj gimnaziji  zagrebačkoj  priredilo  je  aka- 
demiju Kranjčeviću  21.  studenoga.  Slavu  je 
otvorio  maturant  Glaser  zanosnim  govorom 
o  poeziji  Kranjčevićevoj  karakteristikom  os- 
novnih misli  i  nazora  pjesnikovih  o  svijetu. 

0  istomu  govorio  je  šestoškolac  Juhn.  Ma- 
turant K  r  b  e  k  govorio  je  o  „Prvom  grijehu" 
usporedjujući  ga  s  „Faustom",  „Manfredom"  i 
„Prvim  ljudima"  (Preradović).  Predsjednik 
„Osvita"  T  h  a  1  e  r  Čitao  je  raspravu  o  Kranj- 
čevićevoj filozofiji,  a  sedmoSkolac  Šurina 
predočio  je  glavne  misli  pjesnikove  fantazijom 
,.On".  Osim  toga  deklamovali  su  osmoSkoId 
Dimić  („Zadnji  Adam"),  Bol  tek  „Eli. 
eli...")  i  Grlid 

Isti  dan  priredile  kriievačka  druš- 
tva  „Sokol",  „Narodna  čitaonica" 

1  ..Zvono"  spomen-akademiju  Kranjčeviću  u 
Križevcima.  Akademiji  je  prisustvovalo 
mnogo  gospodja,  đjaka,  gradjana  i  radnika. 
Akademiju  je  otvorio  potpredsjednik.  Za  pre- 
davanje bio  je  umoljen  MilanMarjanović, 
koji  je  na  poziv  priredjivača  doSao  posebice 
za  to  u  Križevac  Marjanović  je  prikazao  prve 
godine  pjesnikova  života,  okoliš*  u  kom  je  Živio, 
pravac  naše  literature  u  osamdesetim  godinama 
i  Kranjčevićevo  mjesto  prema  tomu  pravcu. 
Upozorio  na  modeme  nazore  pjesnikove  i  kako 
su  se  pod  dojmom  naših  prilika  u  njemu  raz- 
vijali poprimaj uć  sve  izrazitiju  formu.  Označio 
je  mjesto  pjesnikovo  u  našoj  knjizi  i  u  naiem 
kulturnom  razvitku  i  njegovo  značenje  kao  pred- 
vodnika. —  Poslije  Marjanovića  recitirao  je 
profesor  Draganlć  tri  Kranjčevićeve  pjesme, 
a  pjevački  zbor  otpjevao  je  konačno  Novakovu 
„Domovini". 

Napokon  je  ovih  dana  priredila  star- 
čevićanska omladina  u  Zagrebu 
takodjer  spomen-akademiju  Kranjčeviću. 

KRANJČEVIĆ  U  CESKOM  PRIJEVODU. 
Najuspjeliji  prijevodi  Kranjčevićevih  pjesama 
jesu  oni,  što  ih  je  priredio  poznati  spisatelj  i 
urednik  ,,Sk»v.  prehleda"  prof.  A  d  o  1  f  C  e  r  ry, 
poznat  pod  pjesničkim  imenom  JanRokyta, 
a  kao  prevodilac  J  i  M  Rubin.  On  se  stade 
življe  zanimati  za  Kranjčević:vu  poeziju  nakon 

njegovog  susreta  sa  naSim  pjesničkim  prvakom 
u  Sarajevu,  gdjeno  boravljaSe  Centf  nazad 
osam  godina.  Od  toga  doba  pisao  je  on  u  vije 
navrata  o  njemu,  a  preveo  je  u  raznim  listovima 
ove  pjesme : 

1.  u  „Slovanskom  prehledu",  tet  II.,  str. 
7—12.:  „Eli!  Eli!  lami  azavtani?!",  MLu- 
cida  intervalla"  i  „Zadnji  Adam", 

2.  u  „Slov.  prehledu".  tet  Uli.,  str.  149- 
152.«  „Dva  barjaka"  (Dva  prapory),  „Misao 
svijeta"  (Mislenka  svita), 

3-  u  „Slov.  pfehledu",  tet  X..  str.  1—5. : 
„Mramorna  Venus"  (Mramorni  VenušeJ".  ,,AI  je 
jepa  !"  (Ah  jak  je  krasni).  „Onda"  (Kdysi). 
..Najljepša  pjesma"  (Najlepli  pisen)  i  „Earelsior" 

4.  u  ,  Besedy  času"  tet  XIII.  br.  34, 
(23.  kolovoza  1908.):  „Hrist  djetetu  u  crkvi". 
(Kristus  dlteti  v  chramu)  „Iza  spuStenijeh  tre- 
pavica" (Z  pod  pfivrenych  vlček). 

5-  u  „Kvetvma"  za  g.  1908.  sv.  II.  str. 
37—44.  prigodom  pjesnikove  25-godiSnjice : 
..Snilo  mi  se  herub  da  sam"  (Zdalo  se  mi  ie 
jsera  cherub).  „Zapad  sunca"  (Zapad  Sronce), 
..Kad  mi  klone"  (Až  mi  klesne),  „ Resurrectio" 
i  ,,U  noći  mrtvih"  (V  nod  mrhtfch). 

Ovi  potonji  prijevodi  stigli  su  u  Sarajevo 
taman  istoga  sata,  kad  je  Kranjčević  zaklopio 
u  uvijek  svoje  oči. 

Pored  toga  napisao  je  Cem£  u  „Hlidki 
Času"  tet  II.  br.  45.  (4.  siječnja  1907.) sastavak : 
„Silvije  Strahimir  Kranjčević"  I  na  glas  0  ne- 
nadanoj smrti  njegovoj  u  Času"  (g.  XX  I. 
1908.  br.  30a  od  31.  listopada)  vrlo  simpatičan 
nekrolog  pun  zanosne  hvale  i  priznanja. 

Mi  smo  već  dojako  mnogo  zahvalni  našem 
dragom  prijatelju  za  osobitu  palnju  Sto  je  po- 
svećuje djelima  našega  velikana  i  za  plemenito 
nastojanje  da  ih  popularizuje  medju  svojim 
lemljacima,  a  joS  će  nas  viSe  obvezati,  kad  ugle- 
damo u  posebnoj  knjizi  njegove  krasne  1  tako 
uspjet  prijevode  Kranjčevićevih  pjesama,  Sto 
ih  već  davno  pripravlja  za  tisak.  Kad  to  željno 
očekivano  djelo,  koje  će  odista  biti  prava  lite- 
rarna pojava,  iz:dj-,  progovorit  ćemo  vise  o 
tim  prijevodima  kao  i  o  ostalome  radu  ove 
plemenite  slavenske  duSe.        J.  MUakovU. 


druStvemb  vijesti 

SAZALNICE  D.  H.  K.  Druitvu  Hrvat- 
skih  književnika  prispjele  su  prigodom  smrti 
Kranjčevićeve  sažalnlce  od  T.  S.  Grabow- 
s  kog  a  (u  ime  slavenskoga  kluba)  u  Krakovu, 
od  Matice  Slovenske  iz  Ljubljane,  od 
Udruženja  srpskih  književnika 
i  novinara  u  Beogradu  i  od  nekih  djačkih 
druStava  sa  visokih  Škola. 

Odbor  ,,D.  H.  K."  zaključio  je  u  svojoj  sjed- 
nici od  3.  a  mj.  odustati  od  akcije  za  prenos  Kranj- 
čevića  u  Zagreb  i  poduzeti  akdju  oko  sakupljanja 
prinosa  za  spomenik  Kranjčeviću  u  Sarajevu. 

KNJIŽEVNA  OSTAVŠTINA  DRA.  STJE- 
PANA  M1LETIĆA.  Pred  božić  izaći  će  nakladom 
DruStva  hrv.  književnika  zbirka  ponajboljih 
feuilletonističkih  radnja  prerano  preminuloga 
bivšeg  društvenog  predsjednika  dra.  Miletića 
pod  natpisom  „Izraznih  novina.  Knjiga 
druga",  u  redakciji  g.  Vi.  Treičeca-Branjskoga. 
Kako  je  autor  djela  bio  stručnjak  kazališni 
bez  premca,  uz  to  duhoviti  causeur,  nema 
sumnje,  da  će  knjiga  naći  mnogo  čitatelja. 
Ont  pntphtntci  „Savrimemka'\  koji  do  15. 
0.  mj.  namiri  pretplatu  ta  ovu  godinu,  dobit 
te  knjigu  u;  snifenu  cijenu  od  1  K  50.  a  Hanovi 
DruStva  hrv.  knfiftvnika,  uz  dimu  od  1  K- 
ako  natUli  dopisnicom  knjigu  kod  uprav*  .rSa 
vrtmenika"  do  75.  dicimbra  o.  g.  —  U  knji- 
Urama  prodavat  ći  si  djelo  po  a  K. 

w  UPRAVA  „SAVREMENIKA"  ponovno  opo- 
minje  sve  svoje  dužnike,  da  podmire  dugove  i 
zaostatke  u  pretplati  Osim  opomena,  ras  poslala 
je  početkom  ovoga  mjeseca  poštanske  naloge 
(pouzetne  listove)  na  dužnu  svotu,  te  se  nada, 
da  će  svaki  dužnik  rado  prihvatiti  ovu  priliku, 
da  podmiri  svoj  dug.  Dužnici,  koji  ti  je- 
kom  ovoga  mjeseca  ne  podmire 
svoga  duga,  bit  će  bezuvjetno 
predani  odvjetniku,  da  on  to  od 
njih  utjera,  uz  naknadu  troSka. 

—  Glede  pretplate  na  „Savremenik"  za 
godinu  1909.  preporuča  se  pretplata  kod  same 
uprave  (dakle  ne  preko  knjižara),  jer  su  onda 
isključene  pomutnje  i  zakaSnjenja. 


UREDNIŠTVO  primilo  je  OVE  KNJIGE  : 

PolittčkapovjestgradaRijeke. 
Tisak  riečke  dlon.  tiskare.  Rijeka  1907.  — 
Cijena  1  K. 

Dr.  Vladan  Gjorgjević,  (sto- 
rija srpsko-bugarskoga  rata  1885- 


Knjiga  I.  Od  Pirota  do  Slivnice.  Nova  Stam- 
parija  „Davidovlć".  Izdanje  Jov.  Kolarca.  Beo- 
grad 1908. 

Ksaver  MeSko,  Na  poljani.  Slo- 
venska  Matica.  Sv.  14.  V  Ljubljani  1907.  Cena 
K  1.40. 

Ivan  Cankar,  Zgodbe  iz  doline 
Sent  Florjanske.  Založil  L.  -Schwcntner 
v  Ljubljani.  1908.  Cena  brol  K  z— ,  u  platnu 
K  3<— .  $  poštom  20  f.  više. 

Saborski  izbori.  Zakoni  0  izboru. 
Naklada  G  Trpinca.  Zagreb,  1908.  Gjena  20  f. 

N.  Kolar.  VodstvoStarče  vi  ćeve 
hrv.  str.  prava  i  njegovo  poStenje.  Tisak 
Fursta.  Zagreb.  1908.  Gjena  30  f. 

H.  Sirovatka,  Za  domaći  obrt 
i  trgovinu.  Pučka  predavanja  (sv.  2.)  iz- 
daje  Društvo  za  pučku  prosvjetu.  Zagreb.  1908. 

O.  Ber.  Markušić,  Krvavi  be- 
hari Tisak  Voglera  i  dr.  Sarajevo.  1906.  Gjena 
K  1.5a 

0.  I.  M  a  r  k  u  š  i  ć  i  o.  B.  Škarica. 
Život  i  rad  J.  F.  Jukić-a.  Tisak  Voglera 
i  dr.  Sarajevo.  1908.  Gjena  60  f. 

I.  Plvčević,  Pomen  Nekolicine 
Poljičana.  Spljet.  1907.  Brzotiskora  „Na- 
rodne tiskare". 

1.  i  J.  Pivčević,  Nakon  sto  go- 
dina od  ukinuća  poljičke  knežije.  Dubrovnik 
1907.  Srp.  dubrovačka  Štamparija  Dr.  M  Gra- 
cića  i  dr. 

I.  Pivčević,  O  postanku  Po- 
ljica.  (Iz  Programa  spljetske  gimn.)  Leonova 
tiskara.  Spljet  1907. 

Patrik  A.  Stechan,  Luka  Del- 
mege.  Roman.  Preveo  Stj.  širola.  Tisak  A. 
Šolca.  Zagreb  1908.  Gjena  K  2.—. 

Mark  T  w  a  i  n.  Kraljevići  pro- 
sjak. Pripovijetke  za  odrasli  ju  mladež.  Pre- 
vela  At  Fapkovićka.  Zagreb  1907-  Naklada  Hrv. 
ped-književnog  zbori 

St  Grudzinski,  Lutka.  Slika  iz 
gradskog  života.  Preveo  M.  Rakoš.  Sisak  1908. 
Naklada  J.  Dujaka.  Gjena  40  f 

Dr.  M i  I  a n  M»yer,  D  i  e  L  a  n  d  w  i  r  t- 
schaft  der  k&nigreiche  Kroatien 
und  Slavonien.  Leipzig  1908.  Gjena  K  3. 

Vida  Jerajcva.  Pesmi.  Založil  L. 
Schwentncr.  V  Ljubljani  1908.  Cena  broš. 
K  1.60,  eleg.  vez.  K  2.60,  po  pošti  10  f.  več. 

Hugo  Krieshaber,  Wirtschaft- 
liche  Gefahren  fur  Kroatien.  Druek 
von  V.  Novotni.  Zagreb  1908.  Prcis  K  l  — - 

Mirko  Dečak:  Pjesma.  Drama  u 
jednom  činu.  Naklada  knjižare  M.  Breyera, 
Zagreb  1908.  Cijena? 

Zvonimir  Pužar:  U  krvi  i  pla- 
m  e  n  u.  Izvorna  pripovijest  iz  hrvatske  pro- 
šlosti. Sisak  1907.  Tisak  i  naklada  knjižare  J. 
Dujaka.  Cijena  40  i. 


Ivan  Andrović:  Nove  struje? 
Drugo"popunjeno  i  popravljeno  izdanje.  Zadar. 
1908 

SpiridionPetranović:Varnice. 
(1904— 1907)  Crtica  knjiga  I.  Osijek  1908-  .  Tisak 
hrvatske  dioničke  tiskare.  Gjena  t  K. 

Dr.  Rudolf  Horvat:  Borba  za 
Osijek  godine  1848— 1849.  Tisak  I.  hrv. 
dioničke  tiskare.  Osijek  1908. 

M.  Pravdić:  Za  ustavne  Crno- 
gorce. Zagreb  1908.  Tisak  dioničke  tiskare. 
Cijena  50  para. 

Stjepan  Ratković  Danevski: 
Domovini  i  ljubi.  Pjesme.  Zagreb.  Tisak 
dioničke  tiskare.  1908. 

Antun  Dobronić:  Predavanja 
iz  povijesti  i  estetike  muzike. 
Drniš.  1908.  Naklada  piščeva.  Stoji  1  krunu. 

Dr.  Boško  Petrović:  Srpsko  na- 
rodno pozorište  u  Novom  Sadu  1907 
— 1908.  Srpska  štamparija  dra.  Svetozara  Mi- 
letića  190S.  u  Novom  Sadu.  Cijena  30  potura. 

Izvješće  trgovačko-obrtnićke 
komore  u  Zagrebu  u  godini  1907. 
Tisak  C  Albrechta  (Maravić  i  Dečak). 

Izvješće  kr.  realne  gimnazije 
i  više  trgovačke  škole  u  Zagrebu 
za  školsku  godinu  1907— 1908.  Zemaljska  tiskara. 

Mjesečni  statistički  izvje- 
štaji. Godina  X.  Svezak  3.  Zagreb  1908. 
Kr.  zemaljska  tiskara. 

Dr.  M.  Murko,  Kopitar  in  Vuk 
K  a  r  a  d  ž  i  ć.  Ponatisk  iz  „Ljubljanskego  Zvona" 
1908. 

Gabriele  d*  Annunzio,  Nevini. 
(Moderna  biblioteka  za  krunu  br.  2.)  Izdao  M 
Malinar.  Zagreb  1908. 

Dr.  Ilija  Barbulesko,  Rumuni 
prema  Srbi  ma  i  Bugarima  naročito 
s  pogledom  na  pitanje  makedonskih  Rumuna. 
Preveo  Sv.  Ilič.  Beograd  1908.  Nova  štamparija 
Davidović.  Cena  2  dinara. 

Nikola  T.  G  j  u  r  i  ć,  Brojevi  go- 
v  o  r  e.  štampa  srp.  štamparije  u  Zagrebu 
1908.  Cijena  50  f. 

Josip  Šebečić,  Tri  pripovijesti 
iz  muslimanskoga  Života.  Tisak  i 
naklada  Gjure  Džamonje.  Mostar.  1908 

Luigi  Pavia,  Hissn  al-Gebel. 
Novela  arabsko-španjolska.  Preveo  I.  Andrović- 
Medjunarodna  knjižarnica  E.  pl.  Schonfelđ. 
Zadar  1908 

A.  P.  Cehov,  Pripovijesti.  Preveo 
A.  Demerec  Izdao  M.  Malinar  (Moderna  biblio- 
teka za  krunu  sv.  5).  Zagreb  1908.  Gjena  K  1  — . 

